
ACLARACIONES 
SOBRE EL ALFABETO CHATINO 
DE TATALTEPEC DE VALDEZ 


El alfabeto que se emplea en este libro para la escritura del chatino es el 
siguiente: 


aabcchdefghiij'kl 
limnñopqrstuuxyz 


Como se puede ver, casi todos los sonidos del chatino de Tataltepec de 
Valdez, se encuentran también en español y se escriben con las mismas 
letras. 


Los sonidos diferentes al español son los siguientes: 
ai'ux 


A fin de poder leer el chatino con facilidad, sugerimos que se tomen en 
cuenta las siguientes aclaraciones: 


1. Todas las palabras chatinas se pronuncian con mayor fuerza al final 


(como las palabras agudas del español). 


2. El chatino es un idioma tonal, es decir que hay palabras que se 


diferencian unas de otras no sólo por las letras sino también por el 


tono. Por ejemplo: 


nga'á verde 
nga'a rojo 


Por lo general, el tono no ha sido representado en la escritura, 


debido a que en la mayoría de los casos el contexto indica cuál es el 


tono correcto de cada palabra. 


Sin embargo, en algunos casos se usa el signo “ para indicar un 
tono bajo “cayendo”. Esto sirve para distinguir entre dos palabras 
semejantes, como en los siguientes ejemplos: 

queé flor ndyu'ú está vivo 

quee piedra ndyu'u está saliendo de 


3. En chatino hay vocales largas y vocales cortas. Para indicar las 


vocales largas se escriben dos vocales juntas, como en los siguientes 


ejemplos: 


ndyiji obtiene cuaná tercio 
ndyijii muere cuaana ladrón 
cuanaa espejo 


ngula nació 
nguula fuerte clyaá será salvo 
ngulaa llegó clya hondo 


4. Las vocales a, i y u del chatino, se presentan también en forma 
nasal (sean largas o cortas), y en este caso se escriben subrayadas. 


Vea en los siguientes ejemplos la diferencia entre las vocales 
sencillas y las vocales subrayadas: 


cuu sahumerio cu!ú vivirá 

cuu camote cu'u sordomudo 

catyá harina cuityi ni'i albañil 

catya hamaca cuityi ni'i va a derribar la casa 


5. El signo ' es conocido como “saltillo”; representa un pequeño corte 
de voz entre dos sílabas o al final de palabras. 


Vea en los siguientes ejemplos la diferencia entre las palabras que 
llevan saltillo y las que no lo llevan: 


tyo' maguey tyiquee' por largo tiempo 

tyo lluvia tyiquee pecho o estómago de -- 
ca!ya cerro cu'bi borracho 

catya harina cubi' nene 


Cuando el saltillo se encuentra entre dos vocales, las vocales están 
en dos distintas sílabas, por ejemplo: 


ti'i pobre cu'ú vivirá la'a lado 
tii diez cuu sahumerio laa iglesia 
6. En chatino, la h al principio de palabras se pronuncia como en las 
siguientes palabras: hitya agua; hi tuyo; hichu' espalda de --; 
hique cabeza de --. 


7. La letra x se pronuncia en chatino como en los siguientes ejemplos: 
xee luz; xlyá pan; cuxi malo. 


Note en los siguientes ejemplos que en chatino la s y la x no se 
pronuncian igual: 


sna tres ngusii tarde nsu'ba mete 
xna huirá ngúixii lo envolvió nxu'ba está metiendo 


8. Muchas palabras del chatino empiezan con dos o más consonantes 
juntas, y es importante fijarse bien en éstas para no confundir una 
palabra con otra. 


Vea los siguientes ejemplos: 


lya! ti! hace grosería 
liya! afuera 

ndya pagó 

nda dio 


ndiya ti' le gusta 


Siya! Tepenixtlahuaca 
tsiya! ti de una vez 


9. En algunas palabras la primera sílaba es sólo una consonante, sin 
vocal. Vea los siguientes ejemplos: 


bcha pasado (compuesta por las sílabas b y cha) 
mañana 

ltya mazorca (compuesta por las sílabas 1 y tya) 

xne' perro (compuesta por las sílabas x y ne') 

ycua atole (compuesta por las sílabas y y cua) 


cña dinero (compuesta por las sílabas e y hi). 

Quityi nu nguscua San Mateo 
ñi'ya ngua cha' ji'i Jesús 





Jyo'o cusu' ji'i Jesucristo 
1 Nde nscua na! qui'i ti cha! ji'i 
lcaa hati nu ngua jyo'o cusu! ji!i 
Jesucristo, cha! hati tya'a ji'i jyo!o 
David laca yu, lo'o jua'a hati tya!a 
ji'i jyo'o Abraham laca yu, masi 
tyijyu' ti. 

2 Jyo'o Abraham bi! ngua sti Isaac; 

li! jyo'o Isaac bi! ngua sti Jacob; 
li! jyo!o Jacob bi! ngua sti Judá 
lo'o ca ta'a tya!a ngula yu; 

31i! jyo'o Judá bi! ngua sti Fares 
lo'o Zara, lo'o Tamar ngua 
naa xtya!a ngu' bi!. 
Li! jyo'o Fares bi! ngua sti 
Esrom; 
li! jyo'o Esrom bi! ngua sti 
Aram; 

41i! jyo'o Aram bi! ngua sti 
Aminadab; 

li! jyo'o Aminadab bi! ngua sti 
Naasón; 

li' jyo'o Naasón bi! ngua sti 
Salmón; 

S li! jyo'o Salmón bi! ngua sti 
Booz, lo'o Rahab ngua naa 
xtya!a Booz bi'. 

Li! jyo'o Booz bi! ngua sti Obed, 
lo'o Rut ngua naa xtya'a Obed 
bi'. 


Li' jyo'o Obed bi' ngua sti Isaí; 
6 li! jyo'o Isaí bi! ngua sti rey 
David; 

li' jyo'o rey David ngua sti 
Salomón, lo'o xtya'a Salomón 
bi' ngua nu cuna'a nu ngua 
clyo'o jyo'o Urías clyo. 

7 Lo'o li! jyo'o Salomón bi! ngua 
sti Roboam; 

li' jyo'o Roboam bi' ngua sti 
Abías; 

li' jyo'o Abías bi' ngua sti Asa; 

8 li! jyo'o Asa bi! ngua sti Josafat; 

li' jyo'o Josafat bi' ngua sti 
Joram; 

li! jyo'o Joram bi' ngua sti Uzías; 

9]i! jyo'o Uzías bi! ngua sti Jotam; 

li' jyo'o Jotam bi' ngua sti Acaz; 

li' jyo'o Acaz bi' ngua sti 
Ezequías; 

10 1! jyo'o Ezequías bi! ngua sti 
Manasés; 
li' jyo'o Manasés bi' ngua sti 
Amón; 
li! jyo'o Amón bi' ngua sti 
Josías; 
11 Ji! jyo'o Josías bi! ngua sti 
Jeconías lo'o tya'a ngula yu. 
Tyempo bi' ndyaa lo'o ngu' 
Babilonia ji'i ngu' Israel ca quichi 
tyi ngu' ca tyijyu!, ne! cheua ji'i ngu' 

Babilonia ndyaa quiña'a tsa ngu' 
Israel bi! li". 
12 Ca tyijyu' bi! ngula Salatiel sñi! 
jyo'o Jeconías bi!; 
li! jyo'o Salatiel bi! ngua sti 
Zorobabel; 
1311" jyo'o Zorobabel bi! ngua sti 
Abiud; 
li! jyo'o Abiud bi! ngua sti 
Eliaquim; 
li! jyo!o Eliaquim bi! ngua sti 
Azor; 
141! jyo!o Azor bi! ngua sti Sadoc; 
li' jyo'o Sadoc bi! ngua sti 
Aquim; 
li! jyolo Aquim bi' ngua sti 
Eliud; 
15 1i! jyo'o Eliud bi! ngua sti 
Eleazar; 
li! jyo!o Eleazar bi! ngua sti 
Matán; 
li' jyo'o Matán bi! ngua sti Jacob. 
16 Loto li! sñi! jyo'o Jacob bi! ngua 
José nu ngua clyo'o María 
xtya'a Jesús, 
lo'o jua'a Cristo naa Jesús bil. 
17 Jua'a naa jyo'o ngu' cusu! bi!, tii 
jlyacua tya!a ba'a ngu' lo'o ngutu'ú 
Abraham ña'a cuayá' nu ngula 
jyo'o David. La cui! jua'a tya tii 
jlyacua tya!a ba'a ngu' lo'o ngutu'ú 
jyo'o David, ña!a cuayá! nu ndyaa 
lo'o ngu! xa! tsu! ji'i ngu' Israel ca 
quichi tyi ngu', nu lo'o ngusu'ba 
ngu' ji'i ngu' Israel ne! chcua ca 
quichi Babilonia tyijyu!. Lo'o la cui! 
jua'a tya tii jlyacua tya'a bala ngu', 
li' ngula nu laca Cristo. 


Ñi'ya ngua lo'o ngula Jesucristo 

18Nde nscua na! ñi'ya ngua lo'o 
ngula Jesucristo. Cua ngúiñi cha! 
jili María bi!, cha! caja clyo'o lo'o 


nu José sñi' Jacob bi'. Bilya tyalaa 
María slo José nu lo'o ngua cuayá! 
ti' nu María bi', cha! cua ntsu'u sñi!; 
cha ji'i Xtyili ycui' Ndyosi ngua bil, 
cha! ngua tana María bi'. '*Pana nu 
José bi' ni, tya'na ti! yu ji'i María, 
tso'o tsa ntsu'u tyiquee yu ña!a yu 
ji'i. Lo'o cua ndyuna yu cha! bi', 

ná nti! yu ta yu cha! tyuju'u ti! jili 
Maria, masi nga'aa caja clyo!o yu 
lo'o xqui'ya sñi', ngua ti! yu; tye 
cha! jua'a ti ngua ti! yu, cha! ná nti' 
yu sta yu qui!ya ji'i ca toni'i cha. 
20Laja lo'o nclyacua ti! yu ni cha! 
laca ngua jua'a, li! ndu'u tucua sca 
xca ji'i ycui' Ndyosi slo yu laja xcalá 
yu. Nchcui' xca bi! lo'o yu li": 

— José —nacui xca ji'i yu—, nati 
tya!a ji'i jyolo David laca nu'u — 
nacui—. Ná cutsii nu'u caja clyo!o 
lo'o Maria, cha! caa cho! toni'i 
jinu'u. Si'i na cuxi ngua'ni María bi' 
tsiya! ti; cha nu ngua'ni Xtyi'i ycui' 
Ndyosi laca cha! ntsu'u shi' Maria 
juani. 21Lo'o cala sñi' nu cuna'a bi", 
cubi' qui'yu caca nu bi'. Lolo xcua 
xtañi cubi' bi! li', bi! ca naa Jesús. 
Lo'o nu Jesús bi! ni, bi! laca nu 
cua'ni lyaá ji'i nati nu ntsu'u cha! 
ji'i lo'o ycui! Ni, cha! clyaá ngu' ji'i 
gui'ya nu ntsu'u ji'i ngut. 

22Lo'o jua'a ngua cha! bi', cha! nu 

cua nchcui' ycui' Ndyosi lo'o ngu' 
sa'ni cha! jua'a caca. Tyempo sa'ni 
nguscua jyo'o cusu! nu ngua tu'ba 
ji'i ycui' Ndyosi cha! bi! lo quityi. 
Ndi'ya nguscua ngu!: 

23 Caca tana sca nu cuna!a nu 
ntucua ycui' ti, lo'o li! qui'yu 
caca sñi'; 

Emanuel ñacui ngu' ji'i cubi! bi'. 
Jua!a nscua lo quityi, bi! cha! jua'a 
ngua ji'i María li'. Nu nchcui' ngu' 

Emanuel ni, ndi'ya nti! ñacui cha! 
bi": Ndi'i ycui' Ndyosi lo'o na. 

24Lo'o li! ngue ti! José, ndu'u yu 
ndyaa yu slo María cha! caja clyo'o 
yu lo'o, ñilya nu nacui xca ji'i ycui' 
Ndyosi ji'i yu. Li! haa lo'o yu ji'i ca 
toni'i ji'i yu, pana ná ngujua' yu 
lo'o ña'a cuayá! nu cua ngula sñi!. 
Lo'o cua ngula cubi', li! ngua naa 
Jesús. 


Lo'o ndyalaa ngu' tii 

La cui! tyempo lo'o ngula 

Jesús nde quichi Belén, sca 
nu cusu' nu naa Herodes ngua loo 
ji'i nasiyu bi'. Ca loyuu su cuentya 
Judea, ca bi' ndi'i quichi Belén 
bi'. Lo'o li' ndyalaa xi ngu' tii nde 
Judea bi'; ngutu'u ngu' tii bi! xa! 
quichi nde su ntyucua cuichaa, lo'o 
li' ndyalaa ngu' quichi Jerusalén. 
Nchcui' ngu' tii bi! lo'o ngu! nu 
ndyacua tya'a lo'o ngu' tyucuii: 

2 ¿Macala ndi'i cubi' nu ngula 
tsubi' ti bi'? —nacui ngu'—. Rey 
ji'i cu!ma ngu' judío laca cubi' bi! — 
nacui ngu'—. Cua na'a ya cuii cucui 
nu ndacui cua cuentya ji'i cubi' 
bi", bi' cha! ndyalaa ya ca nde cha! 
cua'ni tlyu ya ji'i cubi' bi! juani. 

3Lo'o nu rey Herodes ni, ndyutsii 
tsa yu lo'o ndyuna yu cha! nu nchcui' 
ngu tii bi", cha! cua'ni tlyu ngu! ji'i 
chaca rey. Lo'o jua'a lcaa ngu' quichi 
Jerusalén ndyutsii tsa ngu' ñilya 
cua'ni rey Herodes. “Li' ngusitya rey 
Herodes bi! ji'i Icaa sti jo'ó nu laca 
loo, lo'o jua'a ji'i mstru nu nelyu'u 
cha! jo'ó ne! laa cha! caa ngu! slo. 
Nchcuane nu rey bi! ji'i ngu! li!: 

— ¿Ha ná jlo ti' ma macala nchcui' 
quityi cha! cala Cristo? —nacui rey 
ji'i ngu!. 

5—Cala bi! nde quichi Belén 
loyuu su cuentya Judea re —nacui 
ngu' jili—. Nditya nacui quityi ji'i 
ycui' Ndyosi: 

6 Quichi sube ti laca Belén nu 
ntsu'u loyuu su cuentya Judea, 
nacui ycui' Ni. 

Pana quichi tyi sca ngu' tlyu tsa 
caca, masi quichi sube laca 
juani, nacui Ni. 

Caca nu qui'yu tlyu bi! loo, 

lo'o jua'a ña'asii yu jili ngu' 
Israel 'na. 

Jua'a nscua lo quityi bi!. 

7Lo!'o cua ndyuna rey Herodes 
cha! bi!, li! cuaana ti ngusi!ya yu 
ji'i nu ngu! tii bi', cha! caa ngu' slo 
cha! ta yu sca cha! lo'o ngut. Li! 
nchcuane rey bi! ji'i ngu' ni jacua! 
na'a ngu' cha! ndyu'u tucua cuii 
cucui bi! nde cua. $Lo'o ndacha' 
ngu! ji'i, li! nchcui! rey lo'o ngu' cha! 
tsaa ngu' nde quichi Belén. 

—Yaa clya ma —nacui rey ji'i ngu' 
tii bi'—, clyana ma ma ntucua tyi 
cubi' bi! —nacui—. Lo'o si quije ji'i 
ma, li! xtyuu ma slo na! chaca quiya' 
cha! caca cuayá! ti! na! macala 
ntsiya cubi' bi'. Lo'o na! tsa!a cua'ni 
tlyu na! ji'i cubi' bi! nta!. 

9Lo'o li! ndu'u ngu! ndyaa ngu' 

nu lo'o ndyuna ngu' cha! nu nchcui' 
rey lo'o ngu'. Chaca quiya! na'a ngu' 
cuii bi! laja lo'o ndyaa ngu' tyucuii 
cha! tsaa ngu! ca quichi Belén, la 
cui! cuii cucui nu na'a ngu! clyo ca 
su ntyucua cuichaa. Lo'o ngulu'u 
cuii ji'i ngu' macala nscua ni'i su 
ndi'i cubi', ndyatu cuii su ntucua 
ni'i bi". 1%Tso'o tsa ntsu'u tyiquee 
ngu' ña!a ngu' cuii bi! chaca quiya!. 
“Li' ndyatí ngu' ni'i bi", na'a ngu' 
ji'i cubi' lo'o ji'i María xtya'a cubi". 

Hora ti ndyatu sti! ngu! tii bi! slo 
cubi' cha! cua'ni tlyu ngu' ji'i. Lo'o 
li' ngusati' ngu' yu!ba ji'i ngu! cha! 
ta ngu! msta ji'i cubi' bi!; nda ngu' 
oro ji'i cubi' bi', nda ngu' yana jo'ó 
nu quiña'a tsa nga'a, lo'o jua'a nda 
ngu! mirra jili cubi! bi'. (Jua!a naa 
sca tana yaca nu tyixi xtyi'i.) 12 Nu 
lo'o ndyaa ngu! caja! ngu!, li! nchcui' 
xcalá ngu'; nchcui' ycui! Ndyosi lo'o 
ngu' laja xcalá cha' nga'aa tsaa ngu' 
slo rey Herodes bi', cha! cuiñi tsa 
yu. Bi! cha! ngusñi ngu! xa! tyucuii 
cha! xtyuu ngu' tyaa ngu' quichi tyi 
ngu' chaca quiya!. 


Ngusna lo'o José ji'i 
María nde Egipto 

13Nu lo'o cua ndu'u ngu' tii ndyaa 
ngu! quichi tyi ngu!, li! nchcui' 
xcalá José. Ndyu'u tucua sca xca 
ji'i ycui' Ndyosi slo yu laja xcalá, 
nchcui' lo'o yu li: 

—Que ti! nu'u —nacui xca ji'i 
José—. Tyatu nu'u, xna clya nu'u 
—nacui—, tsaa lo'o nu'u ji'i xtya'a 
cubi' tyijyu! nde loyuu su cuentya 
Egipto. Tyi'i ma cajua ña!a cuayá! 
nu cacha' hi cha! tso'o tyaa ma nde 
nasiyu re chaca quiya!. Tyaala tsa 
rey Herodes bi'; cua caa ti yu quichi 
re cha! clyana ji'i cubi!, cha! cujuii 
ji'i cubi! nti! yu. 

14Hora ti ngue ti! José, li! ndyaa 
lo'o ji'i cubi! lo'o ji'i xtya!a cubi' 
masi tya talya; ndyaa ngu' nde 
Egipto li!. WBLo'o li! ndyanu ngu' 
ca bi! ña!a cuayá! nu cua ngujuii 
Herodes, rey nu tyaala bi'. La cui! 
cha! bi! nehcui! jyo!o cusu! nu ngua 
tu'ba ji'i ycui' Ndyosi cua sa'ni la 
lo'o nchcui' nditya: “Xi!ya na! ji'i Sñi' 
na! cha! tyu'u ca loyuu su cuentya 

Egipto, cha! xtyuu yu tyaa yu quichi 
tyi yu”, nacui ycui! Ndyosi nu Xu'na 
na. Bi' cha! jua'a ngua ji'i ngu' tya 
li!, cha! ndyalaa ngu' nde Egipto. 


Ndyujuii Herodes ji'i cubi' ji'i ngu' 

16Lo'o nu rey Herodes bi' ni, ñasi' 
tsa yu lo'o ngua tii yu cha! ngataa 
haa nu ngu' tii bi! slo. Li' ngulo rey 
bi! cha ji'i msu, cha! tsaa ngu' cujuii 
ngu' ji'i lcaa cubi' qui'yu nu ntsu'u 
quichi Belén, lcaa cubi' nu bilya 
tye sna yija ji'i; lo'o jua'a cujuii 
ngu' ji'i lcaa cubi' qui'yu nu ntsu'u 
quichi sube cacua ti. Cua jlo ti! rey 
cha! nu cubi! bi! bilya tye sna yija, 
cha! jua'a nchcui' ngu! tii bi! xquilya 
cuii cucui nu cua na'a ngu'. La cul! 
cha! bi! nchcui' jyo'o cusu! Jeremías 
nu ngua tu'ba ji'i ycui' Ndyosi nu 
ngua sa'ni la. Ndi'ya nacui: 

18 Lye tsa nda xtyi'i hati nde quichi 

Ramá; 

nxi'ya ngu!, ndyunaa tsa ngu', 
cha! ngujuii sñi' Raquel. 

Nxilya tsa nu cuna'a bi', cha! 
cua ngujuii sñi!. 

Ni sca nati ná ngua ji'i xaala! 
tyiquee nu cuna!a bi!, cha! 
nga'aa lu'ú sñi!. 

Jua'a cha! nscua lo quityi, masi 
bilya caca cha! bi! lo'o tya lu'ú jyo'o 
cusu! nu nguscua cha! bi. Bi! cha! 
juala ngua ji'i ngu' Belén, ngusi!ya 
tsa ngu' cha! ngujuii sñi' ngu!. 

19Ca tiya! la li! ngujuii rey 
Herodes bi', lo'o li! ndu'u tucua sca 
xca ji'i ycui' Ndyosi slo José laja 
xcalá ti yu, cha! tya ndi'i José ca 
loyuu su cuentya Egipto: 

20 Que ti! nu'u —nacui xca ji'i 
yu—, tyatu clya nu'u, tyaa lo'o 
nu'u ji'i nu piti lo'o ji'i xtya'a yu 

nde nasiyu Israel chaca quiya! — 
nacui—, cha! cua ngujuii ngu' 
tyaala nu ngua ti! cujuii ji'i cubi! 
cua tya tsubi'! la. 

21Lo'o li! ndyatu José, ndyaa lo'o 
ji'i nu piti lo'o ji'i xtya!a nu piti, haa 
ngu' nde nasiyu Israel chaca quiya!. 
22Lo'!o li! ndyuna yu cha! sñi' jyo'o 
Herodes laca loo nde Judea, la cui! 
sñi! yu nu naa Arquelao laca bi!; 
ndyutsii xi José xquitya cha! bi!. Li! 
xa! nchcui' xcalá yu ñilya cua'ni yu, 
bi! cha! ndyaa ngu' nde loyuu su 
naa Galilea li'. 22Ca bi! ndyalaa ngu' 
quichi Nazaret cha! tyi'i ngu!. La 
cui! cha! bi! nchcui! jyo'o cusu! nu 
ngua tu'ba ji'i ycui' Ndyosi nu ngua 
sa'ni lo'o nchcui' ngu' nditya: ngu' 
Nazaret cua'ni ngu' ji'i nu bi'. Jua'a 
nchcui' jyo'o cusu' bi! cua sa'ni, 
bi! cha! jua'a ndu'ni ngu' ji'i Jesús 
juani. 


Nda Juan cuii lo'o ngu' ne' 
quixi' su ná ndi'i ñati 

Lo'o ngua tyempo, li' nguxana 

Juan nda yu cuii lo'o ngu' nu 
ndya'a slo yu su ndi'i yu ycui! ti yu 
ne! quixi!; ntyucuatya yu ji'i ngu' li". 
La cui! loyuu su cuentya Judea ndi'i 
yu; pana btyi tsa yuu su ndi'i Juan, 
ndi'i tsa quee, lo'o ná ndi'i xa! hati 
cajua. 

2 Ca tyuju'u ti' cu'ma —nacui 
Juan ji'i ngu'—, xtyanu ma jili cha! 
cuxi nu ndyu'ni ma —nacui—. Cua 
xana ti cha! caca ycui' Ndyosi loo 
ne! cresiya ji'i hati chalyuu. 

3Lo'o nu Juan ni, laca yu la cui! 
hati nu nchcui' jyo'o cusu' Isaías ji'i 
sa'ni, cha! jyo'o cusu! bi! ngua tu'ba 
ji'i ycui' Ndyosi. Ndi'ya nscua lo 
quityi bi: 

Cuii xi'ya sca hati ne! quixi': 
“Xaala clya ma sca tyucuii su caa 
ycui' nu Xu'na na; 
xquiñi tso'o ma tyucuii su tyeje 
tacui ycui'”, ñacui hati bi!. 
Jua'a nguscua jyo!o cusu' cuentya ji'i 
nati bi", lo'o Juan laca nati bi". 
4Lo'o nu Juan bi! ni, lacu' yu 
sca late! quicha! camello, lo'o jua'a 
ndyaaca' juata sii' yu; ndacu yu 
tscu! lo'o cuiñaa! cuityu. *Lo'o li! 
ndyu'u ti'i quiña'a nati slo yu; ñaa 
ngu' quichi Jerusalén slo yu, lo'o 
jua'a haa ngu' lcaa quichi sube ti 
nu ndi'i loyuu su cuentya Judea bi! 
slo yu, lo'o ngu' nu ntsu'u cacua 
ti to! stala Jordán, ñaa ngu' slo yu. 
SLi' ntyucuatya Juan ji'i ngu' nu 
ndya'a slo yu nde lo hitya Jordán, 
ntyucuatya yu ji'i lcaa ngu! nu 
nchcui' cha! ngua tyuju'u ti! ngu! ji'i 
cha! cuxi nu ndyu'ni ngu'. 
7Lo'o ngua sca tsa na'a Juan ji'i 
tyuu tya!a ngu! fariseo lo'o ngu! 
saduceo; tacati tsa ndu'ni ycui! ngu' 
ngua ti! ngu!, lye tsa ndu'ni tyucuaa 
ti' ngu' ji'i tya'a ngu!. Lo'o xi ngu' 
bi! lijya ngu' cha! tyucuatya Juan ji'i 
ngu', pana ná ndiya ti! Juan jua'a. 
—Nilya nti! cuaña tyaala, jua'a nti' 
cu'ma —nacui Juan ji'i ngu' bi—. 
¿Ha cua nchcutsii ngu! ji'i ma lacua? 
¿Ha juani ndube ti! ma cha! ca ñasi! 
tsa ycui' Ndyosi lo'o xcube! Ni ji'i ma 
nu lo'o tye chalyuu? —nacui yu—. 
8Tso'o lacua, culu'u ma ji'i ya si 
chañi cha! cua ngulochu' ma ji'i cha! 
cuxi nu ntsu'u ji'i ma. 9Ná culacua 
ti' ma cha! caca tso'o ji'i ma slo ycui' 
Ndyosi si xcui' ndyi'u ti! ma ji'i jyo'o 
cusu! ji'i ma, nu cusu! Abraham 
bi'. Ná talo ycui' Ni ji'i cha! cuxi nu 
ndu'ni ma tsiya! ti, masi hati tya'a ji'i 

jyo'o Abraham laca ma, nchcui' ma. 
Na cuiñi ma. Si nti! ycui' Ndyosi, 
taca ji'i Ni cuiñá Ni ji'i nati tya'a ji'i 
jyo'o Abraham, masi lo'o quee to! 
sta'a re, taca ji'i Ni si nti! Ni. Ngataa 
taquiya! Ni ji'i cu'ma li". 1 Ñi'ya ndu 
sca nati lo'o hacha ji'i cha! clyaja 
lo yaca si!yu ji'i yu, jua'a nti! ycui! 
Ndyosi; sityu yu bi! jili lcaa yaca 
nu ná nda si'yu tso!o cha! tyaqui lo 
quii!, lo'o jua'a xcube! Ni ji'i ñati nu 
ná ntaja!a xtyanu qui'ya nu ntsu'u 
ji'i ngu!. Lo'o na! ni, ntyucuatya 
na! ji'i ma lo'o hitya, si chañi cha! 
cua ngua tyuju'u ti! ma ji'i qui'ya 
nu ntsu'u jili ma; pana cua caa ti 
sca ñati nu tso'o la que na'. Lo'o 
na!, cua'ni tlyu na! ji'i ñati bi!; tso'o 
tsa caca tyiquee na!, masi caña nu 
ntsu'u quiya' nati bi! culo na'. Lo'o 
nu ñati bi! ni, ná tyucuatya yu ji'i 
ngu' lo'o hitya ti; pana cua'ni yu 
cha! tyanu Xtyi'i ycui' Ndyosi ne! 
cresiya ji'i ngu! nu lo'o tyucuatya yu 
ji'i ngu', lo'o li! subii Ni ji'i ngu' lo'o 
xee ji'i Ni cha! caca lubii ne! cresiya 
jiti ngu'. 12Ñitya ndu'ni xu'na ltya, 
jua!a cua'ni Ni; ñi'ya ndyu'u co'o yu 
nscua!, pana ndaqui yu cualya! lo'o 
nguti, jua'a sa'be tya'a Ni ji'i hati, 
lo'o li! su'ba Ni ji'i hati cuxi cha! 
tyaqui ngu' lo quii' su nga'aa tye 
cha! tyaqui. 

Jua!a ngulu'u Juan ji'i nati nu 
ndya!a slo. 


Ntyucuatya Juan ji'i Jesús 
13Tyempo bi' lo'o nga'a Juan 
to' sta'a Jordán, ndu'u Jesús nde 
loyuu su cuentya Galilea lijya ca slo 
Juan, cha! lo'o ngua ti! Jesús cha! 
tyucuatya Juan ji'i. 14Lo'o li! ngua 
ti' Juan cua'a yu ji'i Jesús. 

—Ná tso'o tyucuatya na! jinu'u — 
nacui Juan ji'i—. Tso'o la tyucuatya 
ycui' nu'u jna!. 

15Li' nchcui' Jesús lo'o yu: 

—Tso'o tyucuatya nu'u jna! juani 
—nacui Jesús ji'i Juan—, cha! jua'a 
tso!o si cua'ni na lcaa cha nu nti! 
ycui' Ndyosi cha! cua'ni na. 

Lo'o ndyuna Juan cha! nu nchcui' 
Jesús lo'o, ntyucuatya yu ji'i Jesús 
li". 16Lo'o cua ngua cha! bi', ndu'u 
Jesús lo hitya, li! cua ndyaala 
tyucuii nde cua. Lo'o li! na'a Jesús 
cha! ngua!ya Xtyi'i ycui' Ndyosi lo; 
ñilya nda!ya sca tyupe! lo yuu, jua!a 
ngua'ya Xtyi'i ycui' Ni lo Jesús. Li" 
nguañi nchcui! ycui' Ndyosi ca su 
ntucua Ni nde cua. Ndi'ya nacui Ni: 

—Nu nde laca Sñi' na! —nacui 
Ni—. Tyaca!a tsa yu 'na, cha! tso!o 
tsa ntsu'u tyiquee na! ña'a na! ji'i 
yu. 


Nchcui' cuayá! xu'na 
cuiñaja lo'o Jesús 

Lo'o li! ndyaa lo'o Xtyi!i 

ycui' Ndyosi ji'i Jesús ca ne! 
quixi' su btyi tsa yuu, su ná ndi'i 
ñati, cha! tyacua tya'a yu lo'o nu 
xu'na cuiñaja cajua. Ngua ti! nu bi! 
tyijiloo ji'i Jesús. ?Lo'o li! tu'ba tsa 
tu'ba talya ná ndyacu Jesús tsiya! 
ti, ntyute' tsa yu li". 3Lo!o li! ndyu'u 
tucua nu xu'na cuiñaja bi!, cha! 
chcui! cuayá' lo'o Jesús: 

—Si chañi cha! nu'u laca nu sca ti 
Sñi! ycui' Ndyosi —nacui nu xña!a 
bi! ji'i Jesús—, xñi nu'u sca quee 
re lacua, cha! jua'a cuiñá nu'u xlyá 
lo'o quee re cha! cacu na. 

4Lo'o li! nguxacui Jesús cha! ji'i: 

—Cua nscua sca cha! lo quityi ji'i 

ycui' Ndyosi —nacui Jesús jili—. 

Ndi'ya nchcui! cha! bi": “Si'i na cu'ú 
ñati chalyuu lo'o cacu ngu' tyaja 
ti, masi lo'o cuna ngu' lcaa cha! nu 
nchcui' ycui' Ndyosi, li! chañi cha! 
tyu'u ngu'”. Jua'a nscua lo quityi. 

5Lo'o li! ndyaa lo'o nu xu'na 
cuiñaja ji'i Jesús nde quichi 
Jerusalén, su tyaca!a tsa jili ycui' 
Ndyosi; ca hique laa tonu ji'i quichi 
bi! ndyaa ngu', cua tsa ntucua ngu' 
lif. 

6—¿Ha chañi cha! nu sca ti Sñi! 
ycui' Ndyosi laca nu'u? —nacui nu 
xña'a ji'i Jesús—. Tso'o si tyu nu'u 
ca lo yuu lacua, cha! cua nscua 
sca cha! lo quityi ji'i ycui' Ndyosi 
ndi'ya: 

Culo ycui' Ndyosi cha ji'i xca 
ji'i Ni cha! ña'asii ngu' jinu'u, 
nacui quityi. 

Lo'o jua'a nscua chaca cha!: 

Lo'o ya! ti xca ji'i Ni zatu ngu' 
jinu'u, 

cha! ná ca quicha quiya! nu'u su 
tyu nu'u chu! quee. 

Jua'a nscua lo quityi —nacui nu 
xña!a. 

7Li' nguxacui Jesús cha! ji'i nu 
xña!a bi!: 

—Pana ndi'ya nscua cha! lo quityi 
ji'i ycui' Ndyosi: “Ná chcui' cuayá! 
ma lo'o ycui' Ndyosi nu Xu'na ma”, 
nacui quityi. 

8Lo'o ndye nchcui' ngu', xa! ndyaa 
lo'o nu xu'na cuiñaja ji'i Jesús nde 
sca lo xlya ca!ya nu cua tsa. Li! 
ngulu'u nu xña!a bi! lcaa nasiyu 
tyucui ña!a chalyuu ji'i Jesús, cha! 
tso'o tsa ña'a chalyuu bi". *Lo'o 
li! ncheui! cuayá! nu xña!a bi! lo'o 
Jesús chaca quiya!: 

—Ta na! chacuayá! caca nu'u loo ji!i 
lcaa chalyuu nu ña!a nu'u ca ndacua 

—nacui nu xña!a ji'i Jesús—, sca ti 
si tyu sti' nu'u loo na!, si cua'ni tlyu 
nu'u jna!, li! caca nu'u loo. 

10Li' nguxacui Jesús cha! ji'i nu 
xña'a bil: 

—Tyaatsu' nu'u slo na!, Satanás 
—nacui Jesús—. Yaa clya nu'u. Cua 
nscua sca cha! lo quityi ji'i ycui! 
Ndyosi nditya: “Sca ti ji'i ycui' 
Ndyosi nu Xu'na ma cua'ni tlyu ma 
jili, sca ti cha! ji'i ycui' Ni nga'a cha! 
taquiya! ma ji'i nde chalyuu”, nacui 
quityi. 

VI Li! ndu'u xu'na cuiñaja ndyaa. 
Li! ndu'u tucua xca ji'i ycui' Ndyosi 
cha! xtyucua ngu' ji'i Jesús, cha! ta 
ngu' xi juersa ji'i yu. 


Nguxana Jesús ndyu'ni cha ji'i ycui' 

Ndyosi nde loyuu su cuentya Galilea 
12Ca tiya! la ndu'u Jesús ndyaa, 

cha! ndyuna yu cha! cua ntejeya! 
ngu' ji'i Juan, ndyaa lo'o ngu' ji'i yu 
ne! chcua. Li! nguxtyuu Jesús chaca 
quiya! nde quichi Nazaret, nde 
loyuu su cuentya Galilea. 13Pana ná 
ndyanu yu nde Nazaret; nguxcutsa!a 
yu su ndi'i yu, ndyaa yu ca quichi 
Capernaum to! tayu!. Nscua quichi 
bi! loyuu su ndu'ni ngu' sa'ni cha! 
su cuentya Zabulón lo'o su cuentya 
Neftalí laca bi'. “La cui! ti cha! bi! 
cua nchceui' jyo'o Isaías nu ngua 
tu'ba ji'i ycui' Ndyosi cua sa'ni la. 
Ndi'ya nacui: 

15 Ntsu'u loyuu su cuentya Zabulón 
lo'o su cuentya Neftalí ca 
chaca tsu' sta'a Jordán. 

Tyeje tacui na loyuu bi', li! 
tyalaa na to! tyujo'o, 

cha! loyuu bi' laca Galilea su 
ndi'i hati nu si'i ngu! judío 
laca. 

16 Cua ngujui'i sca xee tlyu slo ngu' 
nu ndi'i su talya ña!a; 
juani cua nguxee ji'i ngu', cua 
caja ti chalyuu nu ná nga'a 
cha! tye ji'i ngu! bi", 
masi cua tye ti chalyuu ji'i ngu' 
bi! tya tsubi' la. 
Jua!a nchcui! jyo!o cusu! bi". Bi! cha! 
loyuu bi! nguti'i Jesús li'. 
17 Lo!o li! nguxana nchcui' Jesús 
lo'o ngu' nu ndya'a slo: 

—Ca tyuju'u ti! ma —nacui Jesús 
ji'i ngu'—, xtyanu ma ji'i lcaa cha! 
cuxi nu ndyu'ni ma, cha! cua tyalaa 
ti hora cha! caca ycui' Ndyosi loo 
ne! cresiya ji'i ma. 


Nxi'ya Jesús ji'i jacua tya'a 
ngu' nu ndyaa cuta cualya 
18Lo'o ngua sca tsa ndya'a Jesús 

to! tayu! Galilea bi'. Li! na'a yu 
jili Simón lo'o Andrés tya'a ngula 
Simón, nchcu ngu' taraya lo hitya 
cha! xñi ngu' cualya, cha! bi! laca 
cha nu ndu'ni ngu' bi! lcaa tsa. Lo'o 
nu Simón bi' ni, Pedro ndu'ni ngu' 
ji'i. *9Lo'o li! nchcui' Jesús lo'o 
tyucuaa nu qui!yu bi!: 

—Tsaa ma lo'o na! juani —nacui 
Jesús ji'i ngu! bi'—. Ñitya ngujui 
cualya ji'i ma lo'o nguta!a ma cuta 
cualya, jua'a caja xa! cha ji'i ma 
juani cuentya jna!; culu'u na! jili ma 
ñi'ya nu clyana ma ji'i hati chalyuu 
re nu nguna! tsa ndu'ni, cha! caca 
ngu' nati 'na. 

20 Hora ti nguxtyanu ngu! ji'i 
taraya ji'i ngu', ndyaa lca'a ngu' ji'i 
Jesus li!. 

21Lo'o nde loo la xi na'a Jesús ji'i 
Jacobo sñi' Zebedeo lo'o Juan tya'a 
ngula yu; nga'a ngu! ne! yaca ni'i 
sube ji'i ngu! lo'o sti ngu!, ndyu'ni 


cho'o ngu' taraya ji'i ngu!. Li! 
ngusilya Jesús ji'i ngu' bi!, cha! tsaa 
ngu' lo'o. 22Hora ti nguxtyanu ngu' 
ji'i sti ngu' lo'o yaca ni'i ji'i ngu', 
ndyaa ngu' lo'o Jesús li". 


Ngulu'u Jesús ji'i quiña'a tsa nati 
23Lo'o li! ndyaa ngu' lcaa quichi 
su cuentya Galilea lo'o Jesús. Lcaa 
quichi ndya'a nclyu'u yu ji'i ngu! ne! 

laa ji'i ngu' judío; nchcui' yu lo'o 
ngu! ñilya laca cha! tso'o ji'i ycui! 
Ndyosi, cha! cua ngulala ti caca Ni 
loo ne! cresiya ji'i ngu'. Lo'o jua'a 
ngua'ni yu jo'o ji'i lcaa nu quicha, 
masi quicha ti ti' ngu! ngua'ni Jesús 
cha! ndyaca tso'o ngu'. 4Li' nguañi 
cha! ji'i Jesús lcaa quichi, hasta ca 
nde loyuu Siria nguañi cha! ji'i yu; 
bi! cha! ñaa lo'o ngu' ji'i lcaa ngu' 
quicha slo ycui' yu, cha! cua'ni yu 
jo'o ji'i ngu'. Naa lo'o ngu' ji'i nu 
quicha, masi ti'í tsa ngu! xqui'ya 
quicha nu ntsu'u ji'i ngu'; haa lo'o 
ngu' ji'i ngu! nu ntsu'u cuili cuxi 
ji'i ngu!, masi nxalú cui ji'i ngu', 
masi nchcu' tyucuí tyucui ña!a 
ngu', masi nchcuti sca tsu! ya! ngu'. 
Lo'o li! ngua'ni Jesús cha! ndyaca 
tso'o lcaa ngu' quicha bi'. 25Bi! cha! 
ndu'u lca!a quiña'a tsa hati ji'i, masi 
ngu' Galilea, masi ngu! lcaa quichi 
nde Decápolis, masi ngu' quichi 
Jerusalén, masi ngu! xa! quichi 

nde loyuu su cuentya Judea, masi 
ngu' quichi chaca tsu' stala Jordán. 
Quiña!a tsa quichi ngutu'u ngu' 
ndyaa lca'a ngu! ji'i Jesús li", 


Ñi'ya ngulu'u Jesús ji'i ngu' 
nu ngua!a sii' cua'a 

Na'a Jesús cha! quiña'a tsa 

nati lijya ngu' slo yu, bi! cha! 

ndyacui yu ndyaa la yu nde sii! 
cua!a, ndyaca'a yu xi cajua. Lo!o 
ndyu'u ti'i ngu! nu ndyaca tsa'a ji'i 
slo, ?li' nguxana Jesús nclyu'u yu ji'i 
ngu' bi'. Ndi'ya nehcui' yu lo'o ngu!: 


Ñati nu tso'o ntsu'u tyiquee 

3—Tso'o ntsu'u tyiquee hati si 
jlo ti! cha! sca ti lo'o ycui' Ndyosi 
caca cua'ni ngu' cha! tso'o —nacui 
Jesús—. Caca ycui' Ndyosi loo ne! 
cresiya ji'i ngu' bi', pana ná caca ji'i 
ngu' si juala ti ngu'. 

4Lo'o jua'a tso'o ntsu'u tyiquee 
hati masi xñi'i ti' juani xqui'ya 
quitya nu ntsu'u ji'i, cha! ndu'ni 
ycui' Ni cha! caca tso!o tyiquee hati 
bi'. 

5”Lo'o jua'a tso'o ntsu'u tyiquee 
hati nu ná nti! tyijiloo jili tya'a hati, 
cha! ca su ntucua ycui' Ni tyacua 
cha! tso'o nu ta ycui' Ni ji'i hati bi! 
li! 

6”Lo'o jua'a tso'o ntsu'u tyiquee 
ñati si tyaja!a tsa cua'ni lcaa cha! 
tso!o, lcaa cha! lini; ji'i ñati bi! 
xtyucua ycui! Ndyosi cha! taca ji'i 
cua'ni lcaa cha! nu nti! ycui! Ni. 

T’Lo'o jua'a tso'o ntsu'u tyiquee 
ñati nu tya'na ti! ji'i tyala hati, cha! 
jua!a cua'ni tya'na ti! Ni ji'i ycui! 
ngu' bi! 

8”Lo'o jua'a tso'o ntsu'u tyiquee 
ñati nu lubii cresiya ji'i, cha! ji'i ñati 
bi! cua nda ycui' Ni chacuayá! cha! 
ña'a ji'i ycui' ca Ni nde loo la. 

%Lo'o jua'a tso'o ntsu'u tyiquee hati 
nu nxtyucua ji'i tya'a nati cha! caca 
tso!o ti ngu' lo'o tya!a cusuu ngu'. 
“Sñi' na”, ñacui ycui' Ndyosi ji'i hati 
nu jua'a xaala! tyiquee tya!a ngu'. 

10Lo'o jua'a tso'o ntsu'u tyiquee 
nati si talo tyiquee ji'i xa! hati, masi 

lya! ti! ngu' ji'i, masi ti'í ti' ngu' ji'i, 
xqui'ya cha! tso'o nu ndu'ni cuentya 
ji'i ycui' Ni. Tso'o ntsu'u tyiquee nati 
bi! si talo tyiquee ji'i ngu!, cha! jua!a 
laca ycui' Ndyosi loo ne! cresiya ji'i 
nati bi". 

11Lo'o jua!a tso'o ntsu'u tyiquee 
ma masi xtyí lo'o ngu' jili ma 
xquilya na!, masi lya! tsa ti! ngu' ji'i 
ma, masi cuiñi tsa ngu', masi chcui! 
tsa ngu! cuentyu ji'i ma xquilya na!. 
12Li' caca tso'o tyiquee ma, ca chaa 
ti' ma cha! cua laca nguxco'o ycui' 
Ndyosi sca cha! tso'o nu tyacua ji'i 
sa scaa ma ca su ntucua ycui' Ni. La 
cui! jua!a ngua lya! tsa ti! jyo'o cusu! 
sa'ni, nu lo'o na'a ngu' ji'i jyo!o 
cusu! nu ngua tu'ba ji'i ycui' Ndyosi 
tyempo bi'. 


Ñi'ya nti' teje!, ñi'ya nti' xee, 
jua'a ndi'i ma chalyuu 

13 Ñi'ya nu ndu'nijo'o tsa teje! 
ji'na cha! cñi!, cha! cua'ni tyuju' 
scuaa, jua'a laca cu'ma nde 
chalyuu; na ndu'nijo'o tsa ma ji'i 
ycui' Ndyosi cha! cua'ni ma cña ji'i 
Ni. Si cua ngunu'u teje! ji'na, nga'aa 
cua'nijo!o bi! ji'na li!; tsolo si xcuaa 
na ji'i teje! bi! li', masi to! tyucuii 
su ntyeje tacui hati. Ná ndu'ni cha! 
masi sta quiya' ngu! hichu' teje! 
ngunu'u bi". Ñilya nti! ngu' lo'o teje! 
ngunu'u bi!, juala nti! ycui' Ndyosi 
lo'o ñati nu ná taquiya' ji'i Ni. 

14Nitya nti! sca xee laca cu'ma, 
cha! culu'u ma tyucuii ji'i ycui' 
Ndyosi ji'i lcaa nati chalyuu. Sca 
quichi nu ndi'i lo xlya ca'ya ni, ná 
ca tyi'i bi! cuaana ti; ña'a lcaa ñati 
quichi bi!. *SLo'o jua'a si cua'a ngu' 
sca quii' quityee, ná su'ba cuatsi' 
ngu' ji'i bi! ne! caju li!; cua sta ngu! 

quityee cha! clyane zee tyucui ña!a 
ni'i bi". 16Lo'o jua!a cu'ma ni, si xee 
laca ma nu culu'u tyucuii ji'i ñati, 
xcui' cha! tso'o cua'ni ma cha! ña'a 
xa! ñati ña!a cha! tso'o nu ndu'ni ma, 
nu laca ma sñi' ycui' Ndyosi. Loto li' 
tyi'u ti' ngu! ji'i ycui! Ndyosi Sti na, 
cua'ni tlyu ngu! ji'i ycui' Ndyosi nu 
ntucua nde cua. 


Nelyu'u Jesús cha' cuentya 
ji'i cha nu ngulo ycui' Ndyosi 
ji'ijyo'o cusu' sa'ni 

17” NA culacua ti! ma cha! lijya na! 
ca nde cha! cua'ni tye na! ji'i cha! 
cusu'; masi lcaa cha! nu nda ycui' 
Ndyosi lo'o jyo'o Moisés, masi lcaa 
cha! nu nguscua jyo'o cusu! nu 
ngua tu'ba ji'i ycui' Ndyosi cua sa'ni 
la, ná cuityi na! jili cha! bi'. Pana 
cua lijya na! cha! culu'u lini na! ji'i 
hati ñi'ya nu nti! ñacui lcaa cha! 
nu nscua lo quityi bi'. $ Cha! liñi 
nda na! lo'o ma juani, cha! ni sca 
sityu cha! nu nguscua jyo'o cusu! 
sa'ni cuentya ji'i ycui' Ndyosi, ná 
taca cuityi ngu' cha! bi! ña'a cuayá! 
nu tye chalyuu; chañi cha! caca 
lcaa ca cha! nu nscua lo quityi ji'i 
ycui' Ndyosi cua sa'ni la. 19Bi' cha! 
juani, nga'aa ta Ni su tyi'i ñati slo 
ycui' Ni si ná taquiya! ngu' ji'i cua 
ñala ca cha nu nda ycui' Ni ji'i ngu' 
cha! cua'ni ngu', si culu'u ngu' ji'i 
tya'a hati ngu' cha! ngalaa ntsu'u 
cha! taquiya' ngu! ji'i cha bi'. Lo'o 
juala ta Ni su tyi!i hati ca slo ycui! 
Ni si taquiya! ngu! jili lcaa cha 
bi!, si culu'u ngu' cha bi! ji'i tya'a 
hati ngu'. 20 Ndi'ya ñacui na! ji'i ma 
juani: ná caja chalyuu nu ná nga'a 
cha! tye ji'i ma, si ná tso'o la cha! 
nu cua'ni ma, si'i ñitya nu ndu'ni 

ngu' tacati jua, nu ngu' fariseo bi! 
lo'o jua'a nu mstru cha! jo!ó bi!. 


Nclyu'u Jesús ji'i ngu' cha! tye 
cha' ñasi' ngu' lo'o tya'a ngu' 

21 Cua ndyuna ma ñi'ya nu ngulo 
ycui' Ndyosi cha ji'i jyo'o cusu' nu 
ngua sa'ni. Nditya nchcui' Ni: “Ná 
cujuii ma ji'i tya'a ñati ma”, nacui 
ycui! Ni. “Si cujuii ngu' ji'i tyala 
ngu!, li! ntsu'u cha! tsaa ngu' ne! 
chcua cha! cua'ni cuayá! bese ji'i 
ngu! bi!.” 22Pana quiña'a la cha! 
chcui' na! lolo ma juani: masi ca ti'í 
ti' ngu! jili tya'a nati, li! ntsu'u cha! 
chcube! ngu! bi!; masi na chcui! ti 
ngu' cha! cuxi ji'i tya!a hati, ntsu'u 
cha! tsaa ngu! bi! slo ngu' nu laca 
loo ca Jerusalén, cha! caca cuayá!' 
ji'i ngu' cajua li!. Lo'o jua!a si ñacui 
ngu' jili tya!a hati; “¡Na ple tsa nu'u! 
¡Na tonto tsa hique nu'u!” lo'o ñasi! 
tsa ngu' ji'i tya'a ñati, li! nga'a cha! 
tsaa ngu' bi' ca bilyaa su ná tye cha' 
tyaqui quii'. 

23°Lo!o jua'a laja lo'o ndyaa ti 
ma ne! laa cha! ta ma msta ji'i ycui' 
Ndyosi, si tyi'u ti' ma cha' ntsu'u 
cha! ñasi! ti! ji'i ma lo'o tya'a ma, 
24]i! tso'o la xtyuu ma lo'o msta ji'i 
ma chaca guiya' ca toni'i ji'i ma. Li! 
tsaa ma tsaa xaala' ma tyiquee tya'a 
ma tya clyo. Lo'o li' xa' squi'ya ma 
msta bi' toni'i ji'i ma, tsaa lo'o ma 
ji'i ne! laa chaca quiya!. 

25”Pana ndi'ya cua'ni ma si ntsu'u 
ñati nu sta qui'ya ji'i ma ca toni'i 
cha: hora ti xaala' ma cha! ji'i ma 
lo'o hati bi', laja lo'o bilya tyalaa 
ma slo ngu' tisiya cha! cua'ni cuayá' 
ngu' ji'i cha! cusuu bi'. Cuxi la cha! 
si tyaala tsa ngu' tisiya, cha! li! 
xi'ya ngu' ji'i ngu' policía cha! su'ba 

ngu' jili ma ne! chcua. ?6Cha! lini 
nchcui' na! lo'o ma, cha! tiya! tsa 
tyu'u ma su lubii, cha! li! ntsu'u cha! 
ta ma lcaa ca centavo nu jña ngu' 
tisiya ji'i ma cha! tyu'u ma li". 


Nchcui' Jesús sca cha! ji'i 
nati nu ndu'ni suba' 

27” Cua ndyuna ma ñi'ya ngulo 
ycui' Ndyosi cha ji'i jyo!o cusu' sa'ni. 
Ndi'ya nchcui' Ni: “Ná cua'ni suba! 
ma lo'o clyo'o xa! hati”, nacui ycui! 
Ni. 28Pana, quiña'a la cha! chcui! na! 
lo'o ma juani: si ña'a sca nu gui'yu 
jili sca nu cuna'a, lo'o li! culacua ti! 
yu cha! cua'ni suba! yu lo'o, stu'ba 
ntsu'u cha! bi! lo'o yu ñi!ya si cua 
laca ngua'ni suba! yu lo'o nu cuna'a 
bi!, masi tyiquee ti yu ntsu'u cha! 
cuxi bi! 

29Tso'o la si culo ma si'yu cloo 
ma la'a tsu' cui, xcuaa ma ji'i li!, si 
sityu cloo ma ndacui qui'ya cha! 
ndu'ni ma cha! cuxi. Masi cuityi! 
ma, tyanu lubii cresiya ji'i ma li', 
cha! ná tsaa ma su lye ndyaqui quii' 
ca bilyaa. 30 Tso'o la xi'yu cu! ma ya! 
ma la'a tsu! cui, xcuaa ma ji'i li!, si 
ya! ma ndacui qui'ya cha! ndu'ni ma 
cha! cuxi. Masi cu! ya! ma, tyanu 
lubii cresiya ji'i ma li", cha! ná tsaa 
ma su lye ndyaqui quii' ca bilyaa. 


Nchcui' Jesús sca cha! ji'i nati 
nu nguxtyanu ji'i clyo'o 

31 Ndi'ya nchcui' jyo'o cusu' sa'ni: 
“Si ñacui sca nu qui'yu ji'i clyo'o 
yu cha! tyaa slo sti chaca quiya!, 
cha! nti! yu xtyanu yu ji'i clyo'o 
yu, li! ntsu'u cha! culo yu sca quityi 
cuentya ji'i nu cuna'a bi'. Quityi bi! 
ñacui cha! nga'aa si'i clyo'o yu laca 
juani.” 32Pana, quiña'a la cha! chcui' 


SAN MATEO 5 


na! lo'o ma juani: ndyu'ni cuxi sca 
nu qui'yu si culo yu quityi cha! 
xtyanu yu ji'i clyo!o yu, si ná ndacui 
nu cuna!a bi! quilya. Lo'o li! si xa! 
caja clyo'o nu cuna!a bi! lolo chaca 
ñati, li' ndacui nu cuna'a qui'ya, 
lo'o jua'a chaca yu bi! ndacui qui'ya, 
cha! clyo!o xa! ñati bi! laca nu cuna'a 
bi'; pana tlyu la qui'ya nu ndacui ji'i 
nu qui'yu nu ngua clyo'o clyo. 


Nelyu'u Jesús cha! ji'i ngu' 
cha' ná cua'ni ngu' jura 
33” Lo!o jua'a cua ndyuna ma 

ñilya nu ngulo ycui' Ndyosi cha 
ji'i jyo'o cusu! sa'ni. Ndi'ya nchcui! 
Ni: “Ná tso'o ta ma sca cha! lo'o 
ycui' Ndyosi cha! cua'ni ma sca cha, 
si cha! cuiñi ti nda ma. Nga'a cha! 
cua'ni ma ñi'ya nu nacui ma ji'i Ni 
cha! cua'ni ma.” 34Pana, quiña'a la 
cha! chcui' na! lo'o ma juani, cha! 
ná tso!o tsiya! ti cua'ni ma jura 
nu lo'o chcui' ma sca cha!: masi 
chcui! ma cuentya ji'i lcaa na nu 
ntsu'u nde cua, ná cua'ni ma jura 
jua'a, cha! ca bi! ntucua ycui' Ni; 
35 masi chcui' ma cuentya ji'i yuu 
chalyuu re, ná chcui' ma jura jua'a, 
cha! cuentya ji'i ycui' Ndyosi laca 
chalyuu re; masi chcui! ma cuentya 
ji'i quichi Jerusalén, ná cua'ni ma 
jura jua!a, cha! ca bi! laca ycui' Ni 
loo. 36La cui! ti cha! ná cua'ni ma 
jura cuentya ji'i scua' que ycui' ca 
ma, cha! sca ti ycui' Ni ngúiñá Ni ji'i 
cu'ma, lo'o ná caca ji'i ma cuiñá ma 
ni sca ca quicha' hique ma, ni nu 
ngata, ni nu ngati. Ná tso'o cuentya 
ji'i ycui' Ndyosi tsiya! ti cha! cua'ni 
ma jura. 37Tsa bi! ti cha! ñacui ma: 
“Chañi”, si cha! liñi laca; lo'o jua'a 
ñacui ma: “Si'i”, si cha! cuiñi. Cua 

ña'a ca cha! nu chcui! ma nu lo'o 
ndu'ni ma jura, cha! ji'i nu xña!a 
laca bil. 


Nclyu'u Jesús ñi'ya cua'ni 
ngu' lo'o tya'a cusuu ngu' 

38”Lo!o jua'a cua ndyuna ma cha! 
nu nchcui' jyo'o cusu! sa'ni. Ndilya 
nacui: “Sca ñati tyaala ni, si cua 
ngúichu yu si'yu cloo tya!a yu, li! 
ntsu'u cha! culo ngu' nu laca cha 
sityu cloo ycui! yu cha! cati xquitya 
yu. Lo'o jua!a si nguxtyú yu sca 
la'ya tya'a yu, li! ntsu'u cha! culo 
ngu' nu laca cha la!ya ycui! yu, cha! 
cati xqui'ya yu.” Jua'a nchcui' ngu' 
nu ngua tya sa'ni li'. 39%Pana, quiña'a 
la cha! chcui' na! lo'o ma juani, cha! 
nga'aa xuu tya'a ma lo'o ñati nu 
ngua'ni cha! cuxi lo'o ma. Lo'o quiji'i 
ya! ngu' loo ma la'a tsu! cui, li! ta 
ma chacuayá' quiji'i ngu' chaca tsu' 
loo ma, si nti! ngu'. 40Si nti! sca ñati 
tyaala xlyaá camxa ji'i ma, hora ti 
ta ma ji'i li"; lo'o jua'a ta ma xi xa! 
la late! ji'i yu, cha! tyaala! ji'i yu li!. 
41 Jua!a sca nu laca loo ni, si culo yu 
cha jili ma cha! tsaa lo'o ma yu'ba 
ji'i yu sca se'i, hora ti tsaa lo'o ma 
yu'ba bi' ji'i; lo'o jua'a tso'o masi 
tya tsaa lo'o ma ji'i ca tyijyu' la xi, 
si jua'a nti' yu. Lo'o jña sca ñati 
cua ña'a ca na ji'i ma, ta ma na bi! 
jii; jua'a si jña ngu! xi chi ji'i ma, 
tso!o ti chcui' ma lo'o ngu' bi! li". 


Nclyu'u Jesús cha! tso'o ti 
tyu'u tyiquee ngu' ña'a ngu' 
ji'i tya'a cusuu ngu' 
43”Cua ndyuna ma cha! nu nchcui' 
jyo'o cusu' sa'ni. Ndi'ya nacui: “Cua'ni 
tyaca'a ma ji'i ngu' tyala ma, lo'o 
jua'a ca ti'í ti! ma ji'i tya'a cusuu ma”. 

44Pana, quiña'a la cha! chcui! na! lo'o 
ma juani, cha! tso'o ti tyu'u tyiquee 
ma ña'a ma ji'i tyala cusuu ma, lo'o 
jua'a tso'o ti chcui! ma ji'i ngu! nu 
nchcui' cuentyu ji'i ma, tso'o ti cua'ni 
ma lo'o ngu' nu ti'í ti! ji'i ma; chcui! 
ma lo'o ycui' Ndyosi cuentya ji'i ngu', 
masi ndyu'ni lya! ti! ngu' ji'i ma, masi 
nxtyí lo'o ngu! ji'i ma. Li! taca tyuloo 
hati ji'i ma cha! laca ma sñi' ycui! 
Ndyosi nu ntucua nde cua. Ndu'ni Ni 
cha! stu'ba ti tyucua cuichaa, masi ca 
su ndi'i hati cuxi, masi ca su ndi'i hati 
tso'o; ndu'ni Ni cha! stu'ba ti catya tyo, 
masi ca su ndi'i nati tso'o, masi ca su 
ndi'i hati cuxi. Bi! cha! tso'o la si stu'ba 
ti cua'ni ma lo'o lcaa hati. La cui! ti 
ná tso'o si xcui! ji'i ngu! tya!a tso'o ti ma 
tso'o ntsu'u tyiquee ma ña'a ma ji'i. Si'i 
na tso'o la taquiya' ycui' Ndyosi ji'i ma 
si jua'a ti ndu'ni ma, cha! jua'a ndu'ni 
cua ña'a ca nati; masi nati tso'o, masi 
nati cuxi, masi ngu' msu ji'i ngu' xa! 
tsu! nu cuiñi ti nxñi quiña!a tsa chi cha 
loo ji'i ma, lcaa ngu' bi! ndu'ni tyaca!a 
ngu' ji'i tya!a tso'o ti ngu!. “ Lo'o chcui' 
ma cha! tso'o sca ti lo'o tya!a tso!o ma, 
ná tso'o bi!, cha! la cui! jua'a ndu'ni cua 
ña'a ca hati; masi ngu' nu ná ntsu'u 
cha! ji'i lo'o ycui! Ndyosi tsiya! ti, lo'o 
ngu! bi! nchcui' tso'o lo'o tya'a tso!o 
ngu'. Quiña'a la cha! tso!o cua'ni ma 
nti! ycui' Ndyosi. 48Ycui! Ndyosi Sti na 
nu ntucua nde cua ni, xcui' cha! tso'o, 
xcui' cha! liñi, xcui! cha' lubii ndu'ni 
Ni; ñitya ndu'ni ycui' Ni, jua'a nga'a 
cha! cua'ni ma xcui' cha! tso!o lo'o lcaa 
hati, si chañi cha! sñi' ycui' Ni laca ma. 


Nclyu'u Jesús ji'i ngu' ñi'ya 
xtyucua ngu' ji'i nati ti'i 

"Lo'o chaca cha! ni, ná ta ma 
sca na ji'i ngu' ti'i nu lo'o ña'a 

xa! nati ji'i ma, cha! ná ña'a ngu' 
ñilya laca cha! tso'o nu ndu'ni ma 
cuentya ji'i ycui' Ni. Ná taca xco'o 
ycui' Ndyosi Sti na sca cha! tso'o nu 
tyacua jili ma ca su ntucua ycui' Ni, 
si cha! ña!a xa! hati ji'i ma ndyu'ni 
ma cha! tso'o ti. 2Lo'o xtyucua ma 
ji'i ngu' ti'i ni, ná ntsu'u cha! cacha! 
ma cha! bi! ji'i xa! hati. Ná cua'ni ma 
ñilya nu ndu'ni ngu' nu tucua cha! 
ntsu'u tyiquee ngu', nu nti! tsa cha! 
ña!a xa! hati ji'i; nu lo'o nxtyucua 
ngu' bi! ji'i ngu' ti'i, masi ne! laa ji'i 
ngu! judío tya!a na, masi to! calle 
ti, sca ti nti! ngu' bi! cha! tso'o tsa 
chcui' hati ji'i. Ná cua'ni ma jua'a. 
Cha! liñi nchcui' na! lo'o ma: lcaa 
cha! tso'o nu tyacua ji'i ngu' bi! ca 
slo ycui' Ndyosi nquicha!, cua laca 
ngujui cha! bi! ji'i ngu! bi! nu lo'o 
cua na'a xa! nati ti ji'i ngu!. ¿Lo'o 
cu'ma ni, nu lo'o ta ma sca na ji'i 
ngu' ti'i, ta ma ji'i cuaana ti, cha! ná 
ca cuayá! ti! xa! la ñati; masi tya'a 
ma, ná caca cuayá! ti! ngu' ni cha 
ndyu'ni ma. *Sca ti ycui' Ndyosi Sti 
na caca cuayá! ti! Ni ñitya laca cha! 
tso'o nu ndu'ni ma cuaana ti, lo'o li! 
xco!o Ni cha! tso'o nu tyacua ji'i ma 
nde loo la. 


Ncelyu'u Jesús ji'i ngu' ñi'ya 
chcui' ngu' lo'o ycui' Ndyosi 
5'Lo'o chaca cha! ni, lo'o chcui! ma 

lo'o ycui' Ndyosi, ná cua'ni ma ñilya 
nu ndu'ni ngu' nu tucua cha! ntsu'u 
tyiquee ngu!. Ndu ngu' cuiñi bi! slo 
ñati ne! laa ji'i ngu' judío tya!a na, 
cha! nti! ngu' cheui' ngu! lo'o ycui! 
Ndyosi laja lo'o ña!a hati ji'i ngu' 
bi!; la cui! ti cha! bi! lo'o ndu ngu' 
laja calle cha! chcui' ngu! lo'o ycui! 
Ni. Cha! lini nchcui! na! lo'o ma: 

lcaa cha! tso'o nu tyacua ji'i ngu' bi! 
ca slo ycui' Ndyosi nquicha!, cua 
laca ngujui cha! bi! ji'i ngu' nu lo'o 
cua na'a hati chalyuu ti ji'i ngu!. 
SLo!o cu'ma ni, nu lo'o cheui' ma 
lo'o ycui! Ndyosi, tsaa ma sca se'i su 
taca tyili ma cuaana ti. Si nga'a ma 
nde ni'i, li! tacu' ma toni'i, cha! jua'a 
cua'ni tlyu ma ji'i ycui' Ndyosi Sti 
na cajua; ndi'i ycui' Ndyosi cacua 

ti slo ma, masi ná nga'a xa' ñati slo 
ma. Sca ti ycui' Ndyosi Sti na nchca 
cuayá! ti! ñilya laca cha! tso!o nu 
ndu'ni ma cuaana ti, lo'o juala xco!o 
Ni cha! tso'o nu tyacua ji'i ma nde 
loo la. 

PNu lo'o chcui' ma lo'o ycui' 
Ndyosi ni, ná chcui' ma la cui! ti 
cha! quiña'a tsa quiya!, ni ná chcui! 
ma quiña!a tsa cha! nu ná nchca 
cuayá! ti! ycui' ca ma, ñilya nu 
ndu'ni ngu! nu ná ntsu'u cha! ji'i 
lo'o ycui! Ndyosi tsiya' ti. Nclacua ti! 
ngu' bi!, cha! tso'o la taquiya! jo'ó ji'i 
ngu! si quiña'a tsa cha! chcui' ngut, 
jua'a nti! ngu' bi'. £Pana, ná chcui' 
ma jua'a, cha! jlo ti' ycui! Ndyosi Sti 
na cua ña'a ca cha! nu lyiji ji'i ma, 
masi bilya jña ma cha! bi! ji'i Ni. 
9Tso'o la si ndi'ya chcui' ma lo'o 
ycui' Ni lacua: 

Ndyosi Sti ya nu ntucua nde cua, 
tacati tsa cha! jinu'u. 

10 Caa nu'u nde chalyuu cha! caca 

nu'u loo ji'i ya. 

Cua'ni nu'u cha! caca lcaa cha! 
nu nti! nu'u cha! caca nde 
chalyuu; ñi'ya nu ndu'ni nu'u 
ca su ntucua nu'u, jua'a caca 
nde lo yuu re li". 

11 Ta nu'u na cacu ya tsa juani. 

12 Lo'o jua'a cui'ya nu'u cha! clyu 

ti! ji'i ya jili lcaa cha! cuxi nu 

ntsu'u tyiquee ya, cha! jua!a 
cua ngüi'ya ya cha! clyu ti! ji'i 
hati nu ngua'ni cha! cuxi lo'o 
ya. 

13 Ná ta nu'u chacuayá! cha! 
cojolaqui cha! cuxi ji'i ya, 
pana cua'ni lyaá nu'u ji'i ya 
ya! nu xña'a. 

Nu'u laca loo tsiya! ti; lcaa 
chacuayá' nu ntsu'u nde 
chalyuu, lo'o jua'a chacuayá!' 
nu ntsu'u nde cua, jinu'u 
ntsu'u lcaa chacuayá! bi!. Ná 
nga'a cha! tye cha! tlyu tsa 
laca nu'u. Jua'a caca cha! 
tu'ni. 

Jua!a ñacui ma ji'i ycui! Ndyosi. 
14°Si cui'ya ma cha! clyu ti! jiti 
ngu! nu ngua'ni cha! cuxi lo'o ma, li! 
lo'o Sti na nu ntucua nde cua cui'ya 
Ni cha! clyu ti! jili ma; pana si 
ná cuilya ma cha! clyu ti! jili tya'a 
hati ma, lo'o ycui' Ndyosi Sti na, ná 
cua'ni clyu ti! Ni ji'i ma ji'i qui'ya 
nu ntsu'u ji'i ma li". 


Nclyu'u Jesús cha! ji'i tsa 
nu ná ndacu ngu' 

16”Lo'o chaca cha! ni: nu lo'o 
tyalaa tsa jili ma lo'o ná cacu ma 
xquilya cha! cua'ni tlyu ma ji'i ycui! 
Ni, ná tso'o si tyu'u cha! xñi!i ti! 
tyiquee ma, ñi'ya nu ndu'ni ngu' 
nu tucua cha! ntsu'u tyiquee ngu'. 
Nti! ngu! bi! cha! ña!a hati ji'i cha! 
tacati tsa nu ndu'ni ycui' ca ngu', 
cha! ná ndyacu ngu' tsa bi'. Cha! 
lini nchcui' na! lo'o ma, cha! cua 
laca ngujui cha! ji'i ngu'; lcaa cha! 
tso'o nu tyacua ji'i ngu' ca slo ycui! 
Ndyosi nquicha', cua ngujui cha! 
bi! ji'i ngu' nu lo'o cua na'a xa! hati 
chalyuu ti ji'i ngu'. Pana cu'ma ni, 

lo'o tyalaa sca tsa nu ná cacu ma, 
cha! tso!o la cua'ni tlyu ma ji'i ycui! 
Ni, li! tso'o la tyaati loo ma, jua'a 
sube! ma chcuu hique ma, cha! ná 
caca cuayá! ti! xa! hati ji'i ma cha! 
ná ndyacu ma tsa bi'. Sca ti ycui! 
Ndyosi Sti na nchca cuayá! ti! ñitya 
laca cha! tso'o nu ndu'ni ma cuaana 
ti. Lo'o li! xco'o Ni cha! tso!o nu 
tyacua ji'i ma nde loo la. 


Cha' tso'o nu tyacua ji'i ngu' 
ca su ntucua ycui' Ni 

19 Lo'o chaca cha! ni: ná xco'o 
ma quiña'a tsa cha! tso'o cuentya 
jili ycui' ti ma laja lo'o ndi'i ma 
chalyuu re. Yala ti quiñu'u cha! 
tso!o bi! jua'a ti; ntsu'u quiya! cacu 
tiña! ji'i, cacu cuixu' ji'i, cua'ni ñu'u 
ji'i li. La cui! jua'a cuaana ngu' ji'i 
cha! tso'o nu ntsu'u ji'i ma, nguna! 
cha! bi! ji'i ma li". 2°Tso'o la lo'o 
xco'o ycui! Ni cha! tso'o nu tyacua 
ji'i ma ca su ntucua ycui' Ni; ngataa 
cacu tiña! jili cha! tso'o bi!, ngataa 
quiñu'u, lo'o jua'a ngataa caca 
cuaana ngu' ji'i cha! tso!o bi'. 21 Cha! 
nu tyaca'a la ji'i ma ni, tyanu 
cresiya ji'i ma ca su ntsu'u cha! bi', 
masi sca cha! tso'o nu ndyu'u colo 
ji'i ma nde chalyuu, masi cha! tso!o 
nu cua nchco!o Ni cuentya ji'i ma ca 
su ntucua ycui' Ni. 


Nu laca xee ji'i tyucui ña'a ngu' 

22"Nu si'yu cloo na ni, bi! laca nu 
nda xee ji'i tyucui ña!a na. Nu lo'o 
tso!o ti sityu cloo na, li! taca ña'a na 
cha! cua'ni na lcaa lo cña nu ntsu'u 
cha! cua'ni na, taca cua'ni na xcui' 
cha! tso'o. BPana si quicha si'yu 
cloo na, nga'aa caca cua'ni na cha, 
cha! talya xee ña'a na li'. Lo'o jua'a 

ne! cresiya ji'i ma ni, si ndyacu! zee 
ji'i ma cha! ntsu'u chalyuu cuxi ji'i 
ma, ngalaa tyu'u zee ne! cresiya 
ji'i ma tsiya! ti li'; talya tsa tyanu 
cresiya ji'i ma li". 


Ñi'ya nchcui' ycui' Ndyosi cha! ji'i chi 
24°Ni sca nati ná taca ji'i ngu' 
cua'ni ngu' cha ji'i tucua tya!a xu'na 
ngu' sca tyempo ti. Ná taca taquiya' 
ma ji'i ycui' Ndyosi la cui' tyempo 
lo'o lye tsa ndya'a cha' tyiquee ma 
cha! ji'i cñi. Si jua'a ni, cua ntsu'u 
tucua tya!a xu'na ma li'. Ná tyiquee' 
li! ca ti'í ti! ma jili tsaca xu'na bi!, 
lo'o jua'a ca tiji! ti! ma ji'i chaca 
xu'na bi". La cui! jua'a taquiya' 
tso'o ma ji'i xu'na clyo bi, lo'o jua'a 
chilo'o ti ma ji'i chaca bi! li". 


Ña'asii tso'o ycui' Ndyosi ji'i sñi' Ni 

25"Ndube ti! ycui' Ni ji'i ma, bi! 
cha! ná ntsu'u cha! culacua tsa ti! 
ma ñilya caca cha! cu'ú ma, na ca 
cacu ma, na ca co'o ma su ndi'i ma 
chalyuu. Ná culacua tsa ti' ma ma 
caja ste! ma. Cuayá! tsa cha! na lu'ú 
ti na juani, masi si'i quiña'a tsa na 
nu cacu na; cuayá! tsa cha! tso!o ti 
tyucui ña'a na, masi si'i na tso'o tsa 
ste! na. 26Culacua xi ti' ma ñilya nu 
ndyaca ji'i quiñi nu ndyacui cua: 
ná ntyaa ni' nscua!, ná ndu'ni ni! 
clacua, ná ndiñá ni! ja'ba su xco!o 
ni! na cacu ni'; pana ycui' Ndyosi 
Sti na nu ntucua nde cua, nda Ni na 
cacu ni! juala ti. Lo'o cu'ma ni, ¿ha 
xti la ntsu'u loo ma que quiñi bi! ca 
slo ycui' Ndyosi? Si'i. Quiña'a la 
ntsu'u loo ma cuentya ji'i ycui' Ni. 
27Pana nga'aa caca caluu la ma sa 
cla'be metro cua la, masi quiña'a 
tsa cha! culacua ti' ma. 

28"Lo'o jua'a cha! ji'i ste! ma, ¿ni 
cha! nelyacua tsa ti! ma ji'i cha! bi'? 
Culacua xi ti! ma lo'o ña'a ma queé 
nu ntsu'u lo quixi' cua. Tso'o ti 
nelyuu bi', masi ná ndu'ni bi! cha, 
masi ná nchca ji'i cuiñá late! cacu!. 
29 Nu jyo'o Salomón nu ngua rey 
culiya! tsa cua sa'ni ni, tso!o tsa ña'a 
ngua ste! jyo!o bi!; pana ná stu'ba 
ña'a ste! yu lo'o queé cua, cha! tso!o 
la ña!a queé. 30 Ñi'ya lo'o tso'o tsa 
ngüiñá ycui' Ndyosi ji'i queé cua, 
cha! nda Ni sca lo ste! bi!, masi sca ti 
tsa talo queé bi! lo'o li! tyaqui ntsu'u 
quiya!; la cui! juala ta ycui' Ni late! 
cacu' ma, masi xti tsa cha! jlya ti' 
ma ji'i ycui' Ni. 31Bi' cha! ná ntsu'u 
cha! culacua tsa ti! ma ñi'ya cha! 
cuxi tyacua jili ma ca nde loo la. Ná 
ñacui lye ma: “¿Ma caja na cacu ya?” 
Ná ñacui ma: “¿Ma caja hitya co!o 
ya?” Ni ná ñacui ma: “¿Ma caja ste! 
ya?” 32 Juala nclacua ti! hati nu ná 
ntsu'u cha! ji'i lo'o ycui' Ndyosi tsiya! 
ti. Pana jlo ti! ycui' Ndyosi Sti na nu 
ntucua nde cua cha! lyiji cha! bi! ji'i 
ma, bi! cha! siti ji'i cha! bi! clyana 
ma. Tso'o la si ta ma tyempo ji'i ycui! 
Ni cha! caca Ni loo ne! cresiya ji'i ma, 
jua'a tso'o la si cua'ni ma lcaa cha! 
nu nti! ycui' Ni cha! cua'ni ma nde 
chalyuu; li! ta Ni lcaa na nu lyiji xi 
ji'i ma. 34Lo'o jua'a ná ntsu'u cha! 
culacua ti! ma cuentya ji'i ñi'ya nu 
caca ji'i ma tsa quee. Chaca tsa laca 
bi!. Sca ti ji'i tsa juani culacua xi ti! 
ma ñi!ya cua'ni ma cha! tyijiloo ma 
ji'i cha! cuxi nu tyacua ji'i ma juani. 


Ná ntsu'u cha! sta ngu' 
qui'ya ji'i tya'a hati 
"Lo'o chaca cha! ni: ná sta ma 
qui'ya ji'i tyala hati ma, cha! 

ná tyiquee! sta ycui' Ndyosi qui'ya 
ji'i ma si cua'ni ma jua'a. ?La cui! 
ñilya nchcui' cuxi ma ji'i xa! la tya!a 
ñati ma, si tyaala tsa ma, la cui! 
jua!a cua'ni cuayá! ycui! Ni ji'i ma. 
Lo'o jua'a, la cui! cuayá' milya ñi'ya 
nu nda ma ji'i tyala hati ma, la cui! 
jua'a ta ycui' Ni ji'i ma. 3¿Ni cha! 
yala tsa nchcui' ma ji'i sca cha! cuxi 
nu ntsu'u jili xa! la tya'a hati ma, 
masi ñitya nti! si laca bi! sca satya 
yuu ti nu ndyatí cloo ngu'? Pana ná 
ndube ti! ma cha! tlyu tsa cha! cuxi 
nu ntsu'u ji'i ycui! ma, ñilya nti! si 
laca bi! sca nguti tlyu nu ntsu'u cloo 
ycui' ca ma. *¿Ni cha! laca tlyu tsa 
tyiquee ma chcui' ma lo'o tya'a nati 
ma ndi!ya: “Ta nu'u chacuayá' culo 
na! yuu nu ntsu'u cloo nu'u”? Jua'a 
ñacui ma, masi ná ña'a ma nguti nu 
ntsu'u cloo ycui' ca ma. 5iNa cuiñi 
ma! Clyo la tyu'u nguti tlyu nu 
ntsu'u cloo ycui! ca ma, lo'o li! taca 
ñala tso'o ma cha! culo ma satya 
yuu nu ntsu'u cloo tya!a ma. 

6°Cha! lubii nu cuentya ji'i ycui' 
Ndyosi ni, ná tso'o si tsaa chcui! 
ma cha! bi! lo'o nati cuxi nu ná nti! 
cuna cha! bi! tsiya! ti, cha! ñilya nti' 
Xne!, jua'a nti' ngu! bi!; su!ba ñasi' 
ma ji'i ngu' cuxi bi!, cha! cua'ni lya! 
til ngu! ji'i ma li'. Lo'o jua'a ná tso'o 
sta ma sca na tso'o nu quiña!a tsa 
nga'a su ndya!a cube!, cha! hora ti 
satá quiya! ni! na tso'o bi'. 


Ñi'ya nu tso'o la jña ngu' sca 
cha! ji'i ycui' Ndyosi 
7”Lo'o chaca cha! ni: jña ma sca 
cha! ji'i ycui! Ndyosi, lo'o jua'a ta 
ycui! Ni cha! bi! jiti ma li"; clyana 
ma ji'i ycui' Ni, lo'o jua'a quije Ni ji'i 
ma li'; tyucui tyiquee ma chcui' ma 

lo'o ycui' Ni, cuna Ni cha! nu chcui' 
ma lo'o Ni li'. $Cua nafa ca ñati nu 
ndijña sca cha! ji'i ycui' Ndyosi, caja 
cha! bi! ji'i ngu' li!; cua ña!a ca hati 
nu nelyana ji'i ycui' Ni, quije Ni ji'i 
ngu' li"; lo'o jua'a cua ña'a ca hati 
nu tyucui tyiquee nchcui' lo'o Ni, 
cuna Ni cha! nu nchceui' ngu! lo'o 
Ni li! 

9Ná ntsu'u ni tsaca cu'ma nu ta sca 
quee cacu sñi' lo'o jña nu piti xlyá cacu. 
¿Ha ntsutu? Ni ná ntsutu hati nu ta 
cuaña ji'i sñi! lo'o jña nu piti cualya 
cacu. ¿Ha ntsu'u? "Bi! cha! lacua, si jlo 
ti' ma ñi'ya ta ma na tso'o ji'i sñi' ma, 
masi cuxi ntsu'u cha! tyiquee ma, la cui! 
jua'a caca cuayá! ti! ma cha! jlo la ti! ycui! 
Ndyosi Sti na nu ntucua nde cua ñilya 
nu ta Ni na tso'o ji'i ngu' nu ndijña ji'i Ni. 

12Nga'a cha! cua'ni tso'o ma lo'o 
xa! hati si nti' ma cha! tso'o ti cua'ni 
ngu' lo'o ma. La cui! cha bi! ngulo 
ycui' Ndyosi lo quityi nu nguscua jyo'o 
Moisés, lo'o jua'a cha! nu nguscua 
xa! jyo'o cusu' nu ngua tu'ba ji'i ycui! 
Ndyosi sa'ni la; sca ti cuayá! ndyu'u cha! 
nu nchcui' lcaa ngu! bi! lo quityi. 


To' lo'o chubi ti 

13Lo'o chaca cha! ni, nga'a cha! tyeje 
tacui ma tolo'o chubi. Tlyu tsa tolo'o, 
lo'o jua'a sii tsa tyucuii su tsaa ngu' ca 
bilyaa; tso'o tsa ña'a tyucuii bi! nti' ngu', 
bi! cha! quiña!a tsa ñati ndya'a tyucuii 
bi'. “Pana chubi tsa tolo'o, lati tsa 
tyucuii su tsaa ngu! nu ngujui chalyuu 
nu ná nga'a cha! tye ji'i ngu!; xti ti ñati 
nquije ji'i tyucuii bi!. 


Lo'o ña'a na si'yu, li! jlo ti' na 

ni yaca laca nu nda si'yu bi! 

15”Lo'o chaca cha! ni: cua'ni tii 
ti! ma ña'a ma ji'i ngu' cuiñi nu 

nchcui' cuiñi ti cha! cuentya ji'i 
ycui' Ndyosi nclu'u ngu' cha! ji'i ma. 
Sca na'ni tso'o laca nu naa xlya!; 
lo'o nu ngu! cuiñi bi! ni, nti' ngu' 
cha! culacua ti! ma cha! nati tso'o 
laca ngu' ñitya laca xlya!. Tso'o tsa 
nchcui' ngu! bi! lo'o ma, tso'o tsa 
ndu'ni ngu' lo'o ma; pana cha! cuiñi 
laca nu nchcui' cha! tso'o tsa ngu' 
bi!, cha! tyaala tsa ngu', cuiñi tsa 
ngu' bi!. Si'i ñitya laca xlya' laca 
ngu' bi!; ñitya laca sca bo'o nu 
tyaala tsa, jua'a laca ngu' bi". Taca 
ji'i ma tyuloo ma ji'i ngu' cuiñi bi! 
lo'o ña'a ma ni cha ndu'ni ngut, si 
cha! tso!o, si cha! cuxi ndu'ni ngu'. 
Si'i ji'i quiche! yane nsuu na sityu 
losu! tyixi, cha! ná ta Iti bi! sityu 
tyixi; juala si'i ji'i yaca quiche! nsuu 
na si'yu tyixi. 7 Jiti lcaa yaca tso!o 
nsuu na si'yu tso'o; pana yaca nu 
cua btyi ni, nga'aa nda bi! sityu nu 
cacu na. 18Ná ta sca yaca tso'o si'yu 
nu ná tso!o; juala sca yaca nu ná 
tso'o ni, ná ta bi! sityu tso'o. 19 Lo'o 
li! si'yu ngu' jili yaca btyi bi', cha! 
nga'aa tso!o bi'; taqui ngu' yaca 

bi! li'. 22Nchca cuayá! ti! ma ñitya 
ndu'ni sca yaca lo'o ña'a ma si!yu 
yaca bi', lo'o jua'a caca cuayá' ti' ma 
si cuiñi ngu' bi! lo'o ña'a ma ñilya 
laca cha nu ndu'ni ngu'. 


Si'i lcaa ñati nu tyatí ca 
su laca ycui' Ni loo 

21Ntsu'u tsa ngu' nu nchcui' lo'o 
na!: “Xu'na, Xu'na”, nacui ngu' 'na; 
pana si'i lcaa ngu' bi' nu tyatí ca 
su laca ycui' Ni loo. Sca ti ngu' nu 
taquiya! ji'i cha! nu nchcui' Sti na! 
nu ntucua nde cua, bi! ngu! laca nu 
tyatí ca su laca ycui' Ni loo. 22Nu 
lo'o tyalaa hora cha! cua'ni cuayá! 

ycui! Ni jili lcaa hati chalyuu, tyu'u 
tucua quiña!a ñati nu ñacui 'na: 
“Xu'na, Xu'na”, ñacui ngu! 'na, “lo'o 
cuare, cua nchceui' ya lo'o ñati 
cuentya jinu'u. Chacuayá! jinu'u 
ngulo ya ji'i cuili cuxi nu ngusñi ji'i 
ñati, lo'o juala cua ngua'ni ya xa! lo 
cha! tlyu chacuayá! jinu'u”, ñacui 
ngu' bi! 'na. Lo'o li! ntsu'u cha! 
xacui na! cha! ji'i ngu! bi! ndi'ya: 
“Ná nslo na! ji'i cu!ma tsiya! ti. Yaa 
clya ma cha! ngu! xña'a laca ma.” 


Tucua lo ña'a ngüiñá ngu' ni'i 
24°[caa hati nu cuna tso'o cha! 
nu nchcui! na! re, lcaa hati nu 
taquiya! tso!o ji'i cha! nu nchcui' 
na!, laca hati bi! ñi'ya laca sca hati 
nu ngulacua xi ti! nu lo'o tya lyiji 
cuiñá yu ni'i ji'i. Lo'o li! ngüiñá yu 
bi! ni'i jiti yu chu! sca quee cuaja!. 
25Li' ngua'ya tsa tyo, ña'a cuaya' 
nu ndyalaa hitya yuu ca quiya' ni'i 
nu ntucua chu! quee bi'. Lo'o jua'a 
ndyaca tsa cui'i, pana ná nclyú 
ni'i bi', cha! tso'o tsa su ntucua chu! 
quee bi'. 26Lo!o jua'a lcaa nati nu 
ndyuna cha! nu nchcui' na! re lo'o 
ngu', pana ná ndaquiya' ngu' ji'i 
cha! bi!, laca ngu! bi! ñitya laca sca 
ñati tonto nu ná ngulacua ti! tsiya! 
ti; ngüiñá yu bi! sca ni'i lo yusi ti. 
271" ngua'ya tsa tyo, ña'a cuayá! nu 
nxlya'ba hitya yuu ji'i ni'i bi", lo'o 
jua'a lye tsa ndyaca cui'i. Nga'aa 
ndalo ni'i bi! li!, ndyú bi', ndye bi!, 
ngunu'u tsiya! ti li"; lo'o jua'a nati 
nu ná ntaja!a taquiya' ji'i cha! jna!, 
tye cha! ji'i ngu' bi! tsiya! ti. 
28Lo'o ndye ngulu'u Jesús lcaa 

cha! re ji'i ngu!, li! ndube tsa ti' nu 
ngu' quiña'a ji'i cha! nu ngulu'u yu 
ji'i ngu'. 22Ngua ti! ngu' cha! tlyu 

tsa chacuayá' ntsu'u ji'i yu lo'o 
nchceui' yu lo'o ngu', si'i ñitya nclu'u 
mstru cha! jo'ó ti nelyu'u yu ji'i 
ngu!. 


Ngua'ni Jesús jo'o ji'i sca nu 
quicha ndyatsu' cuaña' 

Lo'o li! ngua!ya Jesús ca'ya 

bi!. Quiña'a tsa hati ndya!a 
Ica'a ji'i. 2Lo'o li! ndu'u tucua sca 
nu quicha slo. Ndyatu sti! yu slo 
ycui' Jesús, cha! nti! yu cuane yu 
jili Jesús cha! cua'ni jo'o ji'i yu, cha! 
ngusñi quicha ndyatsu' cuaña! ji'i 
yu bi!. 

—Xu'na —nacui nu quicha bi! ji'i 
Jesús—, cua'ni jo'o 'na. Jlo ti! na! 
cha! nchca jinu'u cua'ni nu'u cha! 
caca lubii cuaña! na!. 

3Li' ngutacui ya! Jesús lo nu 
quicha bi', ngusta ya! su ndyatsu' 
cuaña! yu. 

—Cua'ni na! jo'o jinu'u —nacui 
Jesús ji'i nu quicha bi'—. Tyanu 
lubii cuaña! nu'u juani —nacui. 

Hora ti ngua tso'o nu quicha bi!, 
ngua lubii cuaña! yu. *Xa' nchcui' 
Jesús lo'o yu li!: 

—Yaa clya nu'u slo sti jo'ó — 
nacui—. Cajua ta nu'u msta nu 
nacui jyo'o Moisés cha! ta na ji'i 
ycui' Ndyosi lo'o ndyaca tso'o na 
ji'i quicha nu ntsu'u ji'na. Ná cacha! 
nu'u ji'i xa! hati. Taca ca cuayá! ti! 
lcaa ñati cha! cua ngua tso'o nu'u, 
nu lo'o cuna ngu' cha! cua ngusñi 
sti jo'ó msta nu nda nu'u. 


Ngua'ni Jesús jo'o ji'i msu 
ji'i xu'na sendaru 
5Lo'o li! ndyalaa Jesús to! quichi 
Capernaum. Quichi bi' ndyacua 
tya'a lo'o sca capitán ji'i sendaru 

romano nu ndijña ji'i Jesús cha! 
cua'ni jo!o ji'i sca nu quicha: 
$ —Xu'na —nacui capitán bi! ji'i 
Jesús—, quicha tsa msu 'na. Na 
ntsiya ti yu to! tyi na! cha! nchcu' 
tyucuí tyucui ña!a yu; ti'í tsa nti! yu. 
7Li' nchcui' Jesús lo'o: 

—Tsa!a na'. Cua'ni na! cha! tyaca 
tso'o yu —nacui Jesús ji'i nu 
capitán bi!. 

8 Hora ti nguxacui capitán cha! ji'i 
Jesús li": 

—Xu'na —nacui yu ji'i Jesús—, ná 
tso'o tsaa nu'u to! tyi na!, cha! si'i 
ñati tso'o laca na!. Tsa bi! ti cha! 
nti! na!, cha! culo nu'u cña cha! cati 
quicha bi! tsiya! ti; jlo ti' na! cha! 
caca tso'o msu 'na li!, masi tyijyu' 
ti tyu nu'u chcui". *Xu'na sendaru 
laca na'; laca na! loo ji'i sca siyento 
tya!a sendaru, lo'o jua!a ntsu'u 
nu laca loo jna'. Si culo na! cha ji'i 
tsaca sendaru bi' ndi'ya: “Yaa clya 
nu'u”, hora ti tsaa yu, cha! nti! na! 
cha! tsaa yu. Jua'a si cheui' na! lo'o 
chaca yu: “Caa nu'u ca nde”, hora 
ti caa yu slo na! li'. Jua'a si culo 
na! cha ji'i msu 'na: “Cua'ni sca cha 
tna”, ñacui na! ji'i; hora ti cua'ni 
yu cha bi! 'na —nacui capitán ji'i 
Jesús—. Jua'a nu'u ni, jlo ti' na! cha! 
taca jinu'u culo cña cha! cati quicha 
bi. 

10Ndube tsa ti! Jesús lo'o ndyuna 
cha! nu nchcui' capitán bi!. Li! 
nchcui' Jesús lo'o nu quiña'a tsa hati 
nu lca'a ji'i: 

—Liñi tsa cha! nchcui' na! lo'o 
ma juani —nacui Jesús ji'i ngu'—. 
Bilya ña!a na! tsiya! ti jili sca hati 
nu tso'o tsa jlya ti! ji'i ycui' Ndyosi, 
ñilya jlya ti! nu capitán re; tyucui 
ñala nasiyu Israel re ná ntsu'u ngu' 

nu jlya ti! jua'a. 11Chañi cha! tiya! 
la tyalaa quiña!a tsa hati tyijyul, 
masi ngu' loyuu su ntyucua cuichaa, 
masi ngu' loyuu su ndyaa cuichaa, 
tsaa ngu' cha! tyucua ngu' to! mesa 
ca su laca ycui' Ndyosi loo nde cua; 
stu'ba ti tsaa tucua ngu' to! mesa bi! 
lo'o jyo'o Abraham lo'o jyo'o Isaac 
lo'o jyo'o Jacob. 1?Lo'o jua'a ntsu'u 
xa! la ñati nu laca sñi! ycui' Ndyosi 
nacui ngu', pana ná tyalaa ngu' bi' 
slo ycui! Ni. Culo Ni cña ji'i xca ji'i 
Ni cha' tsaa xca xcuaa ji'i ngu' bi' 
ca su talya tsa ña'a; xi'ya tsa ngu' bi' 
ca bi!, ca ñasi' tsa ngu' ña'a cuaya' 
nu cacu la'ya ngu' cha! ñasi! ngu'. 
13Li' xa! nchcui' Jesús lo'o nu 
capitán bil: 

—Yaa nu'u to! tyi nu'u lacua — 
nacui ji'i—. Jlya ti! nu'u, bi! cha! 
cua ndyaca tso'o nu quicha bi! jinu'u 
juani ti —nacui Jesús ji'i. 

Lo'o la cui! hora ngua tso'o msu 
bi. 


Ngua'ni Jesús jo'o 
ji'i xtya'a laa Pedro 
14 Ca tiya! la ndyaa Jesús nde ni'i 
ji'i Pedro. Li! na'a Jesús cha! na 
ntsiya ti xtya!a laa Pedro lo qui'ña, 
cha! tlyu tsa tyique' ntsu'u ji'i ma. 
15Li' ngusta ya! Jesús chu! ya! ma! 
cusu' bi!, lo'o hora ti ndyu'u tyique' 
ji'i; ndyatu ma! cusu! bi! li', cha! 
caque' xi na cacu Jesús lo'o ngu'. 


Ngua'ni Jesús jo'o ji'i tyuu 
tya'a ngu' quicha 
16Lo'o cua ngusii, li! ndyalaa 
quiña!a ngu' slo Jesús, lijya lo'o ngu' 
ji'i ngu! quicha nu ngusñi cui'i cuxi 
ji'i. Li' ngulo Jesús cha ji'i cui'i cuxi 
bi!, cha! tyu'utsu! ji'i ngu' quicha; 

lo'o li! ndyaca tso'o ngu' bi'. Lo!o 
juala ngua'ni Jesús jo'o ji'i lcaa ngu' 
quicha nu ndya'a slo. 17 Jua'a ngua 
cha! ndyu'u tucua la cui! cha! nu 
nguscua jyo'o Isaías cua sa'ni la. 
Ndi'ya nscua cha': “Cua ngua tii 
ycui' Ni ma nde su ti'í jitna, lo'o jua'a 
ñi'ya laca quicha nu ntsu'u ji'na; 
ngua'ni tye Ni quicha bi!, ndyaca 
tso'o na li'”. Jua'a nscua lo quityi, 
bi! cha! ndu'ni Jesús jo'o ji'i ngu' 
quicha. 


Ntsu'u ngu' nu nti' tya'a lo'o Jesús 

18Lo'o ngua sca tsa na'a Jesús cha! 
quiña!a tsa ñati ndya!a slo, bi! cha! 
ngulo yu cha ji'i ngu! tya!a ndya!a 
yu cha! tsaa lo'o ngu' ji'i ycui' yu 
ne! yaca ni'i ca chaca tsu! tayu! bi. 
19Lo'o cua tsaa ti ngu', li! ndyalaa 
sca mstru cha! jo'ó cha! cheui' lo'o 
Jesús: 

—Mstru —nacui mstru bi! ji'i 
Jesús—, lo'o na! nta! tya'a na! lo'o 
nu'u lcaa macala su tsaa nu'u. 

20Nguxacui Jesús cha! ji'i mstru 
bi! li': 

—Nu naa cuatya' ni, ne! xtyuu ni! 
ndyu'ú ni'; lo'o jua'a quiñi sube, ne! 
xlyati ndyu'ú ni'. Pana na! ni, cua 
nda Ni 'na lijyaa chalyuu re cha! 
caca na! ñati, lo'o jua'a ná ntsu'u 
su xtyii na! caja! na!, ná ntsu'u su 
chca!a cha' na!. 

21Lo'o li! nchcui! chaca nu qui'yu 
nu ndya'a lo'o Jesús nquicha!: 

—Cusu! —nacui yu ji'i Jesús—, ta 
xi chacuayá! 'na cha! tsa!a na! to! 
tyi na! cha! ña!asii na! ji'i sti na! ña'a 
cuaya' nu cajaa sti na', cha! xatsi! 
na! ji'i sti na! clyo. Li! tsa'a la lo'o 
nu'u. 

221" nguxacui Jesús cha! ji'i yu: 





SAN MATEO 8 


—Tso'o la masi caa lca'a nu'u 'na 
juani ti —nacui Jesús jili—. Tya 
ntsu'u xi xa! la hati chalyuu tya'a ma 
nu taca xatsi' ji'i ñati nu cua ngujuii. 


Ngulo Jesús cha ji'i cui'i lo'o 
ji'i clyoo' lo tayu' 

23Lo'o li! ndyatí Jesús ne! yaca 
ni'i piti; ndyatí ngu' nu ndyaca tsa!a 
ji'i lo'o, ndu'u ngu' ndyaa ngut li". 
24Lo!o li! lye tsa ndyaca cui'i, lye tsa 
ndyatu clyoo' lo tayu!; cua quilyu'u 
ti yaca ni'i bi! ne! hitya xqui'ya 
clyoo!, pana laja! Jesús ntsu'u ne! 
yaca ni'i bi'. 28Li' nguxtyu'u ngu' 
tya!a ndya!a ji'i Jesús: 

—Cusu' —nacui ngu' ji'i Jesús—, 
cua'ni lyaá clya ji'na. Cua quilyu'u 
ti yaca ni'i re ne! hitya, cajaa na si 
nti'. 

26Li' nguxacui Jesús cha! ji'i ngu! 
bi!: 

—¿Ni cha! ntsii tsa ma? —nacui ji'i 
ngu!—. ¡Xi tsa tyempo ndalo ma, 
cha! ná jlya ti! ma ji'i ycui' Ndyosi 
cha! caca ji'i Ni cua'ni Ni cha! 

Lo'o li! ndyatu Jesús, nchcui' lo'o 
cui!i lo'o clyoo! cha! cua!a ji'i cha! 
bi!; hora ti ngua ti bi' li'. 27 Ndube 
tsa ti' ngu' bi! li!, cha! ngua ti tsiya! 
ti clyoo' lo'o cui!i bi". 

—¿Ti nati ta laca nu cusu! 
re? —nacui ngu' ji'i tya'a ngu'—. 
Ndaquiya! clyoo' ji'i, juala nduna 
cui'i cha! nu nchcui! nu cusu! re lo'o. 


Ngua'ni Jesús jo'o ji'i ngu' Gadara 
nu ngusñi cui'i xña!a ji'i 
28Lo'!o li! ndyalaa ngu' chaca tsu' 
tayu' nde loyuu ji'i ngu! Gadara. 
Li! ndyacua tya'a tucua tya!a ngu' 
quicha lo'o Jesús; ngusñi cuili xña!a 
ji'i tyucuaa ngu!, bi! cha! tyaala tsa 

ngu! quicha bi'. Ndi'i ngu! ne! lo'o 
jyo'o, lo'o jua'a nga'aa nda ngu' 
chacuayá! tyeje tacui xa! ñati tyucuii 
jua. 2Lo'o li! ngua'ni cui'i xña'a 
cha! cuii tsa ngusilya ngu' quicha 
bi!: 

— ¿Ni cha! ndya'a nu'u slo cua, 
Jesús? —nacui ngu' quicha jili—. 
Nu'u laca nu sca ti Sñi! ycui! Ndyosi. 
¿Ha xcube! nu'u ji'i cua nti! nu'u, 
masi si'i tyempo juani caca cha! 
nehcube! bi'? 

30Lo'o ndejua la xi ndi'i quiña'a 
tsa cube!, ndya'a nclyana ni! na 
cacu ni". 31Li' ngua'ni cui'i xña!a bi", 
cha! ngúijña ngu' quicha chacuayá! 
ji'i Jesús cuentya ji'i cuili bi!. 

—Jlo ti! ya cha! nti! nu'u culo 
cui'i nu ntsu'u jili ya, cha! cua'ni 
nu'u jo'o ji'i ya —nacui ngu! bi! ji'i 
Jesús—. Bi! cha! ta xi chacuayá! ji!i 
cui'i cha! tsaa xñi ji'i cube! nu ndya'a 
jua. 

32Li' nda Jesús chacuayá! ji'i cui'i 
bi!: 

—Yaa clya ma —nacui Jesús ji'i 
cui!i bi'. 

Lo'o li! ndyu'utsu! cui'i xña!a ji!i 
tyucuaa nu quicha bi!, ndyaa cui'i 
bi! ngusñi ji'i cube'. Hora ti ngusna 
lcaa cube! bi!, ngua!ya ni! to! cua!a, 
ndyú ni! ne! hitya tayu!, ndyi'o ni! 
hitya, ngujuii lcaa cube! bi! li". 

33Lo'o na'a ngu' nu ña'asii ji'i 
cube! bi! ñi'ya nu ngua ji'i ni', 
ndyutsii tsa ngu' li'. Ngusna ngu' 
ca quichi cha! cacha! ngu' ji'i ngu' 
quichi ñitya nu ngua ji'i ngu! quicha 
nu ngusñi cui'i xña!a ji'i, lo'o jua'a 
ndacha! ngu' ñi'ya nu ngua ji'i cube! 
bi!. 34Lo'o ndyuna ngu' quichi cha! 
bi!, ndu'u ngu' ndyaa ngu! slo Jesús. 
Lo'o ndyacua tya'a ngu' lo'o, li! lye 

tsa ngúijña ngu! bi! ji'i cha! nga'aa 
tyanu Jesús loyuu quichi tyi ngu!, 
tyaa yu xa! se'i nti! ngu!. 


Ngua'ni Jesús jo'o ji'i sca nu quicha 
nu ncheu' tyucuí tyucui ña'a yu 

Lo'o li! xa! ndyatí Jesús ne! 

yaca ni'i bi!, cha! tyeje tacui 
lo tayu' cha! tyaa quichi tyi. ?Lo'o 
ndyalaa quichi bi', li! haa lo'o ngu' 
jili sca nu quicha nu nchcu! tyucuí 
tyucui ña!a yu; naa ngu' slo Jesús 
cha! cua'ni jo'o ji'i nu quicha bil. 
Ntsiya nu quicha bi! ne! sca catya. 
Pana jlo ti! Jesús cha! jlya ti! ngu' bi! 
ji'i, bi' cha! nchcui' lo'o nu quicha 
ndi'ya: 

—-Ca tso'o nu'u, sñi' —nacui Jesús 
ji'i nu quicha—. Cua ngua'ni clyu ti! 
na! ji'i qui'ya nu ntsu'u jinu'u. 

3Lo'o li! ngulacua xi ti! mstru 
cha! jo'ó nu ndu cacua ti: “Cha! 
cuxi nchcui' nu qui'yu re cuentya 
ji'i ycui' Ndyosi”. Jua'a ngulacua ti! 
ngu'. “Pana, ngua tii Jesús ji'i lcaa 
lo cha! nu ntsu'u tyiquee ngu' bi'. 

—¿Ni cha! chii nti! ma ña!a ma 
'na juani? —nacui Jesús ji'i mstru 
bi!—. “Na ndiya ti! ma si ñacui na! 
ji'i nu quicha re: “Cua ngua'ni clyu 
ti! na! ji'i quitya nu ntsu'u hi”. ¿Ha 
tso!o la si chcui! na! lo'o nu quicha 
lacua: “Tyatu nu'u, xa tu'ba catya hi 
cha! tyaa lo'o ji'i ca to! tyi”? —nacui 
Jesús—. £Ntsu'u cha! ca cuayá! ti! ma 
cha! ntsu'u chacuayá' 'na cuentya ji'i 
ycui' Ndyosi cha! cuityi na! qui'ya 
nu ntsu'u ji'i hati chalyuu, cha! nu 
cua nda Ni 'na lijyaa cha! caca ñati. 
Ca cuayá! ti! ma lo'o ña'a ma cha! 
tyaca tso'o nu quicha re juani. 

Li! xa! nchcui' Jesús lo'o nu 
quicha bil: 

—Tyatu nu'u —nacui Jesús jili—, 
xñi ji'i catya jinu'u cha! tsaa lo'o ji'i 
ca to! tyi. 

7Hora ti ndyatu nu quicha bi!, 
ngusñi ji'i catya ji'i, ndu'u yu, 
ndyaa yu ca to! tyi yu. ¿Quiña'a tsa 
hati na'a jili cha! bi!, ndyutsii tsa 
ngu! li'. Ngua'ni tlyu ngu' ji'i ycui' 
Ndyosi li', cha! cua nda Ni chacuayá! 
ji'i nati chalyuu cha! cua'ni cha 
tonu jua!a, ngua ti! ngu!. 


Ngusi'ya Jesús ji'i Mateo 
2Ndu'u Jesús ndyaa, lo'o li! cua 
tyeje tacui ti to! ni'i su ntucua 
Mateo nxñi chi cha loo ngu'. 
Nchcui! Jesús lo'o nu Mateo bi! lit: 
—Tyu'u lca'a nu'u 'na —nacui 
Jesús ji'i. 

Hora ti ndyatu Mateo, nguxtyanu 
cha ji'i, ndyaa Ica'a ji'i Jesús li!. 

10 Tiya! la li! nga'a Jesús nde ne! 
ni'i ji'i Mateo, ntucua yu to! mesa 
cha! ndyacu yu. Lo'o li! quiña!a la 
ñati ndyalaa slo Mateo cha! cacu 
ngu! lo'o. Ndi'i ngu' tya'a ndu'ni cha 
lo'o Mateo, lo'o xa! la hati nu nacui 
ngu' jili cha! ná tso!o ñati bi!, lo'o 
nu ngu' nu ndyaca tsa'a ji'i Jesús; 
stu'ba ti ndyacu lcaa ngu' bi'. 11Lo'o 
na'a ngu! fariseo cha! ndyacu Jesús 
lo'o ngu! bi!, hora ti nchcui' ngu' 
lo'o ngu! nu ndyaca tsa'a ji'i yu: 

—¿Ni cha! stu'ba ti ndacu xu'na ma 
lo'o ngu! nu ná tso'o, masi lo'o ngu' 
re nu laca msu ji'i ngu! xa! tsu! nu 
cuiñi ti nxñi quiña'a tsa cñi cña loo 
ji'i ngu'? —nacui ngu' fariseo bi!. 

12Pana ndyuna Jesús cha! nu nda 
ngu! bi!, bi' cha! nehcui! ycui' yu 
lo'o ngu' li": 

—Ngu! nu ná quicha ni, ná ntsu'u 

cha! caca jo'o ji'i ngu' bi! —nacui 

Jesús ji'i ngu'—. Sca ti ji'i nati 
quicha ntsu'u cha! caca jo'o. 3 Yaa 
clya ma cua'a jyaca ma ji'i cha! nu 
nguscua jyo'o cusu! lo quityi, nu 
ndi'ya nchcui!: “Nti! na! cha! cua'ni 
tya'na ti! ma ji'i tyala ñati ma, nacui 
ycui' Ni. Bi! nu tso'o la, masi ná ta 
ma quiña!'a tsa msta 'na; ni na'ni 
scu! ma, ná ndu'ni cha! ta ma msta 
na.” Jua'a nscua lo quityi. Ná lijya 
na! chalyuu cha! chcui' na! lo'o ñati 
nu tso'o tsa ycui' ngu', nti' ngu!; cua 
lijya na! chalyuu cha! chcui' na! lo'o 
ngu' nu jlo ti! cha! ntsu'u cha! cuxi 
tyiquee ngu!, cha! caca tyuju'u ti! 
ngu! li'. Xtyanu ngu' ji'i cha! cuxi 
bi! li'. 


Ndacha' ngu' judío ji'i Jesús 
si ná cua'ni tacati yu ji'i 
tsa nu ná ndacu ngu' 

14Lo'o li! ndyalaa sca taju hati slo 
Jesús, la cui! ngu! nu ndyaca tsa!a 
ji'i Juan laja lo'o ntyucuatya ji'i ngu! 
laca ngu' bi". Li' nehcui' ngu' bi! lo'o 
Jesús: 

—Ntsu'u tsa nu ná ndacu cuare 
—nacui ngu'—, lo'o ntsu'u tsa nu 
ná ndacu ngu' fariseo, xqui'ya 
cha! ndu'ni tacati ya tsa bi!; pana 
nu'u, lo'o juala ngu' nu ndyaca tsa'a 
jinu'u, lcaa tsa ndacu ma. ¿Ni cha! 
ta ndacu cu'ma lcaa tsa lacua? 

15Li' nguxacui Jesús cha! ji'i ngu' 
bi! 

—Lo'o caja clyo'o ngu' ni, ndacu 
ngu' nu ndya'a lo'o cutsii; ná ndi'i 
ngu' xñi'i ti' ngu' tsa bi! lo'o ndi'i 
ngu' lo'o cutsii —nacui Jesús ji'i 
ngu' li'—. Pana nu lo'o tyalaa tsa li", 
nu lo'o tyaa lo'o ngu' ji'i cutsii, li' 
ná cacu ngu! tya'a tso'o cutsii, cha! 
caca xñi'i ti! ngu' li'. La cui! jua'a 

chaa ti! tya!a tso!o na! juani, pana 
caca xñi'i ti! ngu' re nde loo la. 

16”"Chaca cha! chcui' na! lo'o ma: 
ni sca ngu' ná cua'ni cho'o ngu' 
late! cusu ji'i ngu' lo'o sa yu'be 
late! cucui, cha! lo'o cua ndyaati 
late! bi!, tyatsii' late! cucui bi!; tyati! 
jlyacua su ngalya late! bi! li". La 
cui! ti cha!, ná sulba ngu' lcui nu 
chca ndyu'u ti ne! tyaca! cusu!. Si 
su'ba ngu' ji'i ne! tyaca! cusu!, yala 
ti catsu se'i tyaca! bi"; ndye ngula!a 
tyaca! li!, tye lcui tyalú li'. Ne! tyaca! 
cucui tyu'u lcui nu chca ndyu'u ti; 
juala talo tyucuaa cha! bi', lo'o lcui 
lo'o tyaca! bi'. (Jua'a ngulu'u Jesús 
ji'i ngu' cha! ca cuayá! ti! ngu' cha! 
ná tso'o quixa! ngu' cha! cucui nu 
nclyu'u yu cuentya ji'i ycui' Ndyosi 
lo'o cha! nu nguxtyanu jyo!o cusu' 
cha! cua'ni ngu!.) 


Sñi' Jairo, lo'o nu cuna'a nu 
ndyala' ste! Jesús 

Laja lo'o nchcui' Jesús lo'o ngu' 
bi!, li! ndyalaa sca ngu' judío nu 
laca loo; ndatu sti! yu slo Jesús li", 
cha! jña yu sca cha! clyu ti! ji'i: 

—Cua ngujuii ca ti sca nu piti 
cuna!a sñi! na! —nacui nu cusu! ji'i 
Jesús—. ¿Ha ná tsaa nu'u slo na! 
cha! sta ya! nu'u lo nu piti bi'? — 
nacui—. Jlo ti! na! cha! nchca jinu'u 
cua'ni cha! tyu'ú nu piti chaca 
quiya!. 

19Li' ndyatu Jesús lo'o ngu' nu 
ndyaca tsa!a ji'i, ndyaa ngu! lo'o nu 
cusu' bi'. 20pana tyucuii su ndyaa 
ngu! njyacua sca nu cuna!a quicha 
ji'i Jesús, lijya nde chu! yu cha! cala! 
ma! quiya' ste! yu; cua tii tyucuaa 
yija quicha nu cuna!a bi!, cha! 
ndyalú tani. 21Ndi'ya ngulacua ti! 

ma': “Masi cala! ti na! ste! Jesús, li! 
tyaca tso!o na!”. Jua'a ti ngulacua 
ti! ma". 22Lo'o li! nguxtyacui Jesús, 
nguxña!a ji'i nu cuna!a bi!: 

—Cua'ni cho'o tyiquee nu'u, sñi! 
—nacui Jesús jili—. Jlya ti! nu'u 'na, 
bi! cha! ndyaca tso'o nu'u juani. 

Lo'o hora ti ndyaca tso'o nu cuna!a 
bi. 

23Lo'o li! ndyalaa Jesús ca to! 
tyi nu laca loo bi', na'a cha! cua 
ndyalaa ngu! musca slo cha! nscua 
santo; nxi'ya tsa ngu! ndi'i ngu' 
toni'i ji'i nu cusu' bi!. 24Nchcui'! 
Jesús lo'o ngu' lit: 

—Tyaa ma tso'o la —nacui—. Na 
laja! ti nu piti re, si'i na ngujuii re. 

Nxtyí lo'o tsa ngu' ji'i Jesús li", 
25 pana ngulo'o Jesús ji'i ngu' cha! 
caja su tyatí ycui! yu ne! ni'i ca slo 
nu piti bi". Li! ngusñi yu ya! nu piti 
bi!, ndaca'a nu piti li'. 26Lo'o jua'a 
ngua cha! nguañi cha! bi! lcaa quichi 
su ndi'i ngu' ca bi'. 


Ngua'ni Jesús jo'o ji'i tucua 
tya'a ngu' cuityi' 
27Lo'o li! ndu'u Jesús ca ne! ni'i 
bi! ndyaa yu, lo'o jua'a ndya!a Ica!a 
tucua tya!a ngu' cuityi' ji'i yu. 
Ngusilya ngu! ji'i Jesús li!: 

—Cua'ni tya'na ti! nu'u ji'i cua, 
cusu!, nu'u nu laca nati tya'a ji!i 
jyo'o David —ndu'ni ngu! ji'i. 

28Lo!'o cua ndyalaa Jesús ndyatí 
ni'i ji'i, lo'o nu ngu! cuityi! bi! lijya 
ngu' cacua la slo yu. Nchcui! Jesús 
lo'o ngu! bi? li!: 

—¿Ha jlya ti! ma cha! caca jna' 
cua'ni na! cha! tyaca tsolo ma? — 
nacui yu ji'i ngu'. 

—Jlya ti! ya, cusu! —nacui nu ngu' 
cuityi' bi! jiti. 

29Lo'o li! ndyala' Jesús cloo 
tyucuaa ngu! cuityi' bi!: 

—Tyaca tsolo ma lacua. Caca bi! ji'i 
ma si jlya ti' ma 'na —nacui Jesús 
ji'i ngu' cuityi' bi! li'. 

30 Hora ti ngua tso'o sityu cloo 
ngu', ña!a tso'o ngu' li'. Lo'o li! lye 
nchcui' Jesús lo'o ngu' bi': 

—Ná cacha' ma ji'i ni sca hati, cha! 
ná caca cuayá! ti! ngu' ñi'ya ngua 
cha! ngua tso'o cloo ma —nacui 
Jesús ji'i ngu' bi'. 

31Pana ndu'u ngu' ndyaa ngu' 

li", ndacha' ngu' ji'i lcaa hati ñilya 
ngua cha nu ngua'ni Jesús lo'o ngu'; 
bi! cha! nguañi cha! bi! tyucui ña!a 
loyuu jua. 


Ngua'ni Jesús jo'o ji'i sca nu cu'u 

32Lo'o cua ndu'u ngu' bi! ndyaa 
ngu', li! ndyalaa chaca latya hati, 
yaa lo'o ngu' ji'i sca yu cu'u; na cu'u 
yu xqui'ya cui'i cuxi nu ngusñi ji'i 
yu. 33Lo'o ngulo Jesús cui'i cuxi ji'i 
nu quicha bi', li! ngua nchcui' yu, 
masi cu'u yu tsa la. Ndube tsa ti! 
lcaa ñati nu ndu ndacua li'. 

—Bilya ña'a na sca cha! tlyu jua'a 

—nacui ngu' ji'i tyala ngu'—. Ná 
ntsu'u hati tyucui ña'a nasiyu Israel 
re nu caca cua'ni jo'o jua!la —nacui 
ngu'. 

34Pana xa! ña'a nchcui' ngu' 
fariseo bi!: 

—Na nclyo nu Jesús jua ji'i cui'i 
cuxi nu ngusñi ji'i ngu! xqui'ya nu 
xu'na cuiñaja nu nda chacuayá! cha! 
cua'ni yu juala —nacui ngu' fariseo 
bi'. 


Tya'na tsa ti' Jesús ji'i ngu! quiña'a 


35Lo'o li! ndyaa Jesús lcaa quichi 
sube, lcaa quichi tonu, cha! culu'u 

ji'i ngu! ne! laa ji'i ngu' judío; 
quiña'a tsa cha! nda Jesús lo'o ñati 
ñilya tso'o caca lo'o laca ycui! Ni 
loo ne! cresiya ji'i ngu!. Lo'o jua'a 
ngua'ni jo'o jili lcaa ngu! quicha, ji'i 
lcaa ngu' nu ngunu'u ti!. 36Tya!na 
tsa ti! Jesús ji'i nu quiña!a tsa hati 
nu ndya!a lca'a ji'i, cha! ná nchca 
ji'i ngu' bi'; nga'aa jlo ti! ngu' ñilya 
nu tyi'i tso'o la ngu'. Ñitya ndu'ni 
xlya! nu ná ntsu'u nu ña!asii ji'i ni!, 
jua'a ndu'ni ngu' quiña'a bi!, ngua ti! 
Jesús. 3” Li! nchcui' Jesús lo'o ngu' 
nu ndyaca tsa'a ji'i, nda yu sca cuii 
lo'o ngu! cuentya ji'i ngu' quiña'a 
bi". Nacui yu cha! bilya cuna tso'o 
ngu' cha! ji'i ycui' Ndyosi, cha! ñi'ya 
laca sca xtya nu tso'o tsa ndyatsi 
cha! cua ngulala ti caca clacua, jua!a 
laca ngu! bi. 

—Chañi cha! ntsu'u tsa cha re cha! 
chcui! na lo'o ñati cha! xñi ngu' cha! 
nu nchcui! na! —nacui Jesús ji'i ngu' 
bi'—. Lo'o jua'a, xti ti ngu! ntsu'u 
nu caca cua'ni cha re. 38Bi' cha! 
chcui' ma lo'o Sti na! nu laca Xu'na 
cha re, cha! tya ta Ni xi xa! la tya!a 
ñati nu taca ji'i cua'ni cha re. 


Nu tii tyucuaa tya'a hati nu ngusubi 
Jesús ji'i cha! ca tsa'a ngu' ji'i 
1 Lo'o li! ngusitya Jesús ji'i nu 
tii tyucuaa tya'a hati nu 
ndyaca tsa'a ji'i cha! caa ngu! slo. 
Nda yu chacuayá' ji'i ngu! bi", cha! 
tsaa ngu' lo cña ji'i, cha! culo ngu' 
cui'i cuxi nu ngusñi ji'i hati; jua'a 
nda yu chacuayá' cha! cua'ni ngu' 
cha! tyaca tso'o ngu' quicha. 
2Nde nscua na! xtañi ca ta'a tii 
tyucuaa tya!a ngu' nu ngusubi 
Jesús: nu clyo ngusubi yu ji'i Simón, 
nu lo'o ndu'ni ngu! Pedro ji'i, lo'o 

Andrés tya!a ngula nu Simón bi'; 

li! ngusubi yu ji'i Jacobo, lo'o Juan 
tya'a ngula Jacobo, nu laca sñi' 
Zebedeo; 3lo'o jua'a ngusubi yu ji'i 
Felipe, lo'o ji'i Bartolomé, lo'o ji'i 
Tomás, lo'o ji'i Mateo nu ngusñi cñi 
cha loo ngu' clyo; lo'o jua'a ngusubi 
yu ji'i Jacobo sñi' Alfeo, lo'o ji'i 
Lebeo nu lo'o ndu'ni ngu' Tadeo ji'i; 
4ngusubi yu ji'i Simón nu ngua ji'i 
taju ngu! cananista, lo'o ji'i Judas 
Iscariote nu cujui' cresiya ji'i Jesús 
ji'i ngu! cuxi ca tiya! la. 


Ngulo Jesús cha ji'i nu tii 
tyucuaa tya'a ngu' bi', cha! 
chcui' ngu' lo'o ngu' xa' quichi 

SNgulo Jesús cha ji'i nu tii 
tyucuaa tya'a ngu' bi! nditya: 

—Ná tsaa ma tyucuii nde xa! tsu' 
su ndi'i ngu' nu ná ntsu'u cha! ji'i 
lo'o ycui' Ndyosi tsiya! ti, ni ná tsaa 
ma quichi tyi ngu! Samaria —nacui 
Jesús ji'i ngu' bi'—. Sca ti slo ngu' 
Israel tya'a ma tsaa ma, cha! tya'na 
tsa ngu'; ñi'ya ndu'ni xlya! nu cua 
nguna!, juala ndu'ni ngu! bi'. Ta ma 
cha! lo'o ngu' lcaa quichi cha! cua 
tyalaa ti hora cha! caca ycui! Ndyosi 
loo. $Cua'ni ma cha! tyaca tso'o ngu! 
quicha, cua'ni ma cha! chaca quiya! 
tyu'ú ngu' nu cua ngujuii; cua'ni ma 
jo'o ji'i ngu' nu ndyatsu' cuaña!, cha! 
nu xa! caca lubii cuaña! ngu' quicha 
bi'; culo ma ji'i cuili cuxi nu ngusñi 
ji'i xa! la hati. Ná ngusñi na! chi lo'o 
nda na! chacuayá! ji'i ma cha! cua'ni 
ma jo'o ji'i ngu' quicha, bi! cha! ná 
cuilya ma caya' lo'o cua'ni ma jo'o 
ji'i ngu'. 

9Ná lo'o chi cui'ya ma tsaa ma, 
masi chi oro, masi chi plata, masi 
chi sube; 1ni ná lo'o quixu tyaja 

qui'ya ma tsaa ma. Lo'o jua'a ná 
quitya ma chaca camxa, ni xa! caña, 


ni ná lo'o yaca tyu'u ya! ma tsaa ma. 


Si cua nguxtyucua ma ji'i ngu!, nga'a 
cha! xacu ngu! ji'i ma. 

11”Lo'o tyalaa ma sca quichi, masi 
quichi tlyu, masi quichi sube ti, 
li! clyana ma ji'i sca hati nu tso'o 
ntsu'u tyiquee ña'a yu ji'i ma. Slo 
yu bi! tyi'i ma ña!a cuayá' nu tsaa 
ma xa! quichi. 12Nu lo'o tyatí ma to! 
tyi yu, jña ma ji'i ycui! Ndyosi cha! 
ti ti tyi'i tyiquee ngu' ca tyi. 13Si 
chañi cha! nti! ngu! nu ndi'i ni'i bi! 
cuna la ngu' cha! ji'i ycui' Ndyosi, li! 
cua'ni Ni cha! ti ti tyi'i tyiquee ngu' 
bi!; pana si ñilo'o ti ngu' ji'i ma cha! 
nti' ngu' cuna ngu!, ngalaa culacua 
Ni ji'i ngu! bi". Li! ngalaa chcui' ma 
cha! ji'i ycui' Ndyosi lo'o ngu! bi!. 
14Lo'o si ná nti! ngu' cha! tyanu 
ma slo ngu', si ná ntaja!a ngu' cuna 
ngu' cha! nu nclu'u ma ji'i ngu!, li' 
xtyanu ma ji'i ngu' bi!, masi xtyanu 
ma ji'i quichi bi"; jua'a salú ma sñii 
yuu nu ntsu'u quiya' ma lo'o tyu'u 
ma quichi bi'. 15Cha! liñi nchcui! na! 
lo'o ma, cha! nu lo'o tyalaa tsa nu 
cua'ni cuayá! ycui' Ndyosi ji'i lcaa 
hati, lil xcube! tsa Ni ji'i ngu! quichi 
su ná ntaja'a ngu! cuna ngu' cha! nu 
culu'u ma ji'i ngu!; tsa bi! ca tso'o la 
cha! ji'i ngu! cuxi nu nguti'i quichi 
Sodoma, nu nguti!i quichi Gomorra 
nu ngua sa'ni. 


Cua'ni lya! ti' ngu' ji'i ma 
16”Cua'a jyaca ma 'na: Ta na! ji'i 
ma cha! tsaa ma xa! quichi ñilya si 

laca ma xlya! nu ndya'a laja bo'o 
tyaala; bi! cha! tii ti til ma tyala ma 
laja hati, ñi'ya nti' ndya!a cuaña 

nu tii tsa ti'. Tso'o ti tyala ma, ná 

cua'ni tyaala ma ji'i ngu' tsiya! ti. 
Caca ma ñi'ya laca paloma, cha! 
masu tsa ni!, ná tyaala ni! tsiya! ti. 
17 Pana cua'ni tii ti ti' ma lo'o hati; 
ná tyiquee' tsaa lo'o ngu' ji'i ma slo 
ngu' tisiya, masi ná tyaala ma ji'i 
ngu'. Lo'o jua'a quiji'i ngu' ji'i ma 
ne! laa ji'i ngu!. 18 Ntsu'u ngu' nu 
tsaa lo'o ji'i ma slo ngu' nu laca loo 
cha! ñasi' ti ngu', hasta tyalaa ma 
ca slo ycui' rey. Lo'o xcube! ngu! ji'i 
ma xqui!ya na!, li! caja xi tyempo 
cha! ta ma xi cha! jna! lo'o ngu' bi!, 
masi lo'o ngu' xa! tsu'. 19 Nu lo'o 
tsaa lo'o ngu! ji'i ma slo ngu' tisiya 
ni, ná culacua tsa ti! ma ñilya caca 
cha! nu chcui' ma lo'o ngu' bi", ñi'ya 
caca xacui ma cha! ji'i ngu! bi". 
Cua'ni ycui' Ndyosi cha! quije cha! 
liñi nu chcui' ma lo'o ngu! bi, cha! 
si'i cha! ji'i ti ma nu chcui! ma li"; 
cha! ji'i Xtyi'i ycui' Ndyosi Sti na, bi! 
caca cha! nu chcui' ma lo'o ngu'. 
21Tii ti til ma tyi'i ma lacua, cha! 
lo'o tya!a ngula ma tsaa lo'o ji'i ma 
cha! cuiñi ti sta quilya ji'i ma slo ngu' 
tyaala bi!; lo'o jua'a cujuii cuañi! 
sti ma ji'i ma. Hasta sñi' ma, cujuii 
cuañi! ngu! ji'i cu'ma nu laca ma sti 
ngu! xtya!a ngu' slo ngu' tyaala bi; 
hasta cujuii ngu' jili ma nti! nu sube 
bi!. 22Lo'o jua'a caca ti'í ti! lcaa ngu' 
ña'a ngu' ji'i ma xquilya na'. Pana 
ñati nu talo ji'i lcaa cha! cuxi bi!, 
clyaá ngu' li", caja chalyuu nu ná 
nga'a cha! tye ji'i ngu' bi". 23'Tso!o 
xna ma nde xa! quichi nu lo'o lye tsa 
cua'ni lya! ti! ngu' jili ma. Cha! liñi 
nchcui' na! lo'o ma juani: Bilya ta ma 
cha! 'na lo'o ngu' Israel tya'a na nde 
lcaa quichi tyi ngu' nu lo'o caa na! 
chalyuu chaca quiya', na! nu cua nda 
Ni 'na lijyaa cha! caca na! ñati. 

24°Ñati nu laca mstru ji'i ngu', bi! 
laca nu jlo la ti!, si'i na jlo la ti! ngu' 
cuañi' nu ndyaca tsa'a ca ti. Lo'o 
jua'a hati nu laca xu'na ngu', bi! 
laca loo ji'i ngu', si'i msu nu laca 
loo. 2BSca ti cuayá! cha! ti'í caca jili 
ngu! cuañi' bi! li!, ñi'ya nu ndyaca ji'i 
mstru ji'i ngu'; sca ti cuayá! cha ti'i 
caca ji'i msu bi! li', ñi'ya nu ndyaca 
ji'i xu'na ngu'. Bi! cha! taca ca cuayá! 
ti' ma cha! ti'í tsa cheui' ngu! ji'i ma 
nu ntsu'u cha! ji'i ma lo'o na!, cha! 
laca nu Xu'na ma; cua nchcui' ngu' 
cha! Beelzebú nu xu'na cuiñaja laca 
na!. 


¿Ti ji'i cutsii ma? 

26°Bi! cha! nacui na! cha! ná cutsii 
ma ji'i nati chalyuu ti. Lcaa cha! nu 
ngua!ni ngu! cuaana ti, nti! ngu', 
quijeloo cha! bi! ji'i ñati nde loo 
la; lcaa cha! nu ntsu'u cuatsi' ti ji'i 
ngu', nti! ngu', caca cuayá! ti! nati ji'i 
cha! bi! nde loo la. 27Lcaa cha! nu 
nchceui' na! lo'o cu'ma nde su ndi'i 
ma ycui' ti ma, chcui' ma cha! bi! 
lo'o lcaa ñati nde loo la; jua!a scaa 
cha! nu nclyu'u na! ji'i ma cuaana ti, 
cuii chcui' ma cha! bi! lo'o lcaa ngu' 
quichi. 28Ná cutsii ma ji'i ngu' nu 
cujuii ji'i ma nde chalyuu ti, cha! ná 
nchca ji'i ngu' cujuii ngu! jili cresiya 
jili ma; tso'o la si cutsii ma ji'i ycui' 
Ndyosi nu cua'ni cuayá! ji'i ma nde 
loo la. Cutsii ma ji'i ycui' Ndyosi 
tu'ni, xqui'ya cha! cua'ni Ni cha! tye 
cha! ji'i ma tsiya! ti si tsaa ma ca 
bilyaa. 

29°Cua jlo ti! ma cha! tsa'ña tsa 
nga'a quiñi sube nu ndujui' ngu', 
masi tucua tya!a quiñi sube caja ji'i 
ma sa paxu ti. Pana ycui' Sti na laca 
loo, lcaa cha! jlo ti! Ni; masi sca ti 

quiñi sube cajaa ni', pana cua jlo 

ti! ycui' Ni cha! bi". 30°Lo'o jua'a cua 
ngulacua Ni ji'i lcaa quicha! hique 
ma, jlo ti! Ni ni lcua tya!a quicha' 
ntsu'u hique scaa ngu'. 31Lo'o cu'ma 
ni, quiña'a tsa ntsu'u lo cu'ma ca 
slo ycui' Ndyosi; ná stu'ba ma tsiya! 
ti masi lo'o quiña'a tsa quiñi sube. 
Bi! cha! ná ntsu'u cha! cutsii ma ji'i 
nati. 


Cha' ji'i nati nu ntsu'u 
cha' ji'i lo'o Jesucristo 
32'Lo!o chaca cha! ni: lcaa ñati nu 

ntsu'u cha! ji'i lo'o na!, nu nchcui! 
cha! jna! lo'o xa! ñati, jua'a nal, 
chcui' na! lo'o Sti na! nu ntucua nde 
cua cha! tya!a tso'o na! laca hati bi". 
33Lo'o jua'a lcaa ngu' nu nchcui' 
lo'o xa! ñati cha! ná ntsu'u cha! ji'i 
ngu' lo'o na!, jua'a na!, cheui' na! 
lo'o Sti na! nu ntucua nde cua cha! 
si'i tyala tso'o na! laca hati bi". 


Ná stu'ba cha! ji'i ñati 
chalyuu xqui'tya Jesús 

34°Ná culacua ti! ma cha! ti ti tyi!i 
tyiquee nati chalyuu xqui'ya cha! 
cua lijya na'. Ná caca jua'a. Lye la 
xuu tya'a ngu' xqui'ya na!; 35xuu 
tya!a sca hati lo'o sti yu xquitya na!, 
KUU tya!a sca nu cuna'a lo'o xtya!a 
cho! xqui'ya na!, xuu tya'a cuxii 
ji'i ngu' lo'o xtya'a laa cho". 36Xuu 
tya'a ngu' jua!a ña!a cuayá! caca 
lcaa tya!a ngu' tya!a cusuu ngu!. 

37” Tso!o tsa lo'o ndu'ni tyaca'a 
ngu' ji'i sti ngu', ji'i xtya!a ngu'; 
pana si xti la ndu'ni tyaca!a ngu' 
bi! 'na, ná taca tya!a ngu' bi! lo'o 
na!. Lo!o jua'a tso!o lo'o ndu'ni 
tyaca!a ngu' ji'i sñi' ngu!, masi sñi' 
qui'yu, masi sñi' cuna'a; pana si xti 

la ndu'ni tyaca!a ngu' bi! 'na, ná 
taca tya'a ngu' bi! lo'o na!. 38Lo'o 
jua'a ná taca ñacui ngu! cha! na! 
laca Xu'na ngu', si ná nti! ngu! bi! 
tya'a ngu' lo'o na! tyucuii nu culu'u 
na! jili ngu' cha! tsaa ngu'. Ntsu'u 
cha! xñi ngu' tyucuii bi", masi cujuii 
xa! hati ji'i ngu! bi! xqui'ya cha! jna!. 
39La cui! jua'a ngu' nu ná ndyujuii 
hati jili xquitya cha! lye la ndu'ni 
tyaca!a ngu' ji'i ycui! ca ti ngu!, ná 
caja chalyuu nu ná nga'a cha! tye 
ji'i ngu' bi'; pana caja chalyuu nu ná 
nga'a cha! tye ji'i ngu! si cujuii hati 
ji'i xqui'ya cha! jna!. 


Cha! tso'o nu tyacua 
ji'i ngu' nde loo la 
40”Chaca cha! ni: lo'o ta ñati su 
tyi'i ma to! tyi ngu', stu'ba ndyu'u 
cha! ñi'ya si cua nda ngu' bi! su 
tyi'i na! to! tyi ngu'. Lo'o jua'a, lo'o 
ta ngu' su tyi'i na! lo'o ngu', stu'ba 
ndyu'u cha! ñitya si cua nda ngu' bi' 
su tyi'i ycui! Ndyosi lo'o ngu', cha! 
la cui! ycui' Ndyosi laca nu cua nda 
Ni 'na lijya na! ca nde. Lo'o si ta 
ngu' su tyi'i sca hati nu laca tu'ba ji'i 
ycui' Ndyosi, cha! cuentya ji'i ycui! 
Ndyosi ndya!a nati bi!, tso'o tsa caca 
ji'i ngu' bi! nde loo la. Li! tyacua 
sca cha! tsolo nu cua nguxco!o ycui! 
Ndyosi cuentya ji'i ngu' bi', stu'ba 
ti caca ji'i ngu' bi! lo'o ji'i nu laca 
tu'ba bi". Lo'o jua'a si ta ngu! su tyi'i 
sca nati nu tso!o tsa tyiquee xqui'ya 
cha! ndaquiya! yu cha! ji'i ycui! 
Ndyosi, stu'ba caca ji'i ngu! bi! lo'o 
ji'i nu tso'o tsa tyiquee bi! nde loo 
la, cha! cua nguxco'o ycui' Ndyosi 
sca cha! tso'o nu tyacua ji'i ngu' bi! 
ca su ntucua ycui' Ni. Lo'o jua'a, 
si ta ñati masi sca sca! ti hitya co!o 

ngu' cuañi' re xqui!ya cha! ngu' nu 
ndyaca tsa!a 'na laca ngu', chañi 
cha! cua nguxco'o ycui' Ndyosi sca 
cha! tso!o nu tyacua ji'i ñati bi' nde 
loo la. 


Nda Juan ji'i ñati cha' tsaa slo Jesús 


1 Nu lo'o ndye ngulu'u Jesús 
cha! bi! ji'i nu tii tyucuaa 

tyala hati nu ndyaca tsa!a ji'i yu, 
ndu'u yu ndyaa yu cha! cheui' yu 
lo'o ngu' tyuu tya'a quichi nu ndi'i 
cacua ti; ngulu'u yu ji'i ngu' quichi 
bi'. 

2Tya nga'a Juan ne! chcua, pana 
cua ndyuna nu Juan bi! jili lcaa ña'a 
cña nu ndyu'ni Jesús nu laca Cristo; 
bi! cha! ngulo Juan cha ji'i ngu! nu 
ndyaca tsa'a ji'i, cha! tsaa ngu' bi! 
slo Jesús, ¿cha' xcuane ngu! bi! ji'i 
Jesús cuentya ji'i Juan ndi'ya: 

—¿Ha chañi cha! nu'u laca ycui! 
nu cua caa ti? —nacui ngu! bi' jiti 
Jesús li'—. ¿Ha tya caa la chaca nu 
caca ycui! Cristo? 

4Li' nguxacui Jesús cha! ji'i ngu' 
bi!: 

—Yaa ma cacha! ma ji'i Juan lcaa 
lo cha! nu nduna ma slo na', lcaa 
cha! nu ña'a ma slo na! —nacui 
Jesús ji'i ngu'—. 5Cacha! ma cha! nu 
cua na'a ma ca nde ji'i yu; cacha! 
ma ji'i cha! ndu'ni na! cha! ndyaca 
tso'o cloo ngu' nu ngua cuityi!, cha! 
ndya'a ngu! nu ngua quicha quiya, 
cha! ngua lubii cuaña' ngu' nu 
ndyatsu' cuaña!, cha! nduna ngu! nu 
ngua cu'u jyaca, cha! ndyu'ú ngu' 
chaca quiya! nu cua ngujuii, cha! 
nchca cuayá! ti! ngu' ti'i ñi'ya nu 
cua'ni lyaá ycui' Ni ji'i hati chalyuu 
ji'i nu cuxi. Š'Tso!o tsa caca tyiquee 
ñati nu nafa ti tya nxñi cha! 'na, 


SAN MATEO 11 


masi ná nchca cuayá! tso'o ti! lcaa 
cha!. 

7Lo'o cua ndyaa ngu! bi', li! 
nguxana Jesús nchcui' yu cha! ji'i 
Juan bi' lo'o nu quiña'a tsa hati nu 
ndi'i cajua: 

—Nu lo'o ndyaa ma ne! quixi' su 
ngutili Juan ca su ná ndi'i hati, ¿na 
ca ngulacua ti! ma cha! ña'a ma ca 
ndacua? —nacui Jesús ji'i ngu'—. 
¿Ha na'a ma sca yaca quii nu 
nchcuta cui'i ji'i? Si'i juala. 8 ¿Ni cha! 
laca ndyaa ma cajua lacua? ¿Ha 
na'a ma ji'i sca nu qui'yu nu tso'o 
tsa ña'a ste! yu? Si'i jua'a, cha! nu 
ngu' nu lacu' ste! tso'o tsa ña'a ni, 
ndi'i ngu' bi! slo ngu' culiya! nu laca 
loo. 9Ná tyiquee' ngua tii ma cha! 
laca Juan sca hati nu laca tu'ba 
ji'i ycui' Ndyosi. Chañi cha! laca 
yu jua'a, pana tlyu la cha ngujui ji'i 
Juan. '*Ndi'ya nguscua jyo'o cusu' 
cua sa'ni la cha! ji'i cha nu ntsu'u 
ji'i Juan: 

Culo na! cha ji'i sea msu 'na cha! 
tsaa yu nde loo nu'u, 
cha! saala yu tyucuii su caa 
nu'u. 
Jua'a nchcui' ycui' Ni ji'i Cristo. 
11Cha' liñi nchcui' na' lo'o ma ji'i 
Juan nu ntyucuatya ji'i ngu!, cha! 
bilya cala sca ñati chalyuu nu jua'a 
ntsu'u cha tlyu la ji'i, ñi'ya nu ngua 
ji'i Juan bi'. Pana cua lijya na! cha! 
caca na! loo ne! cresiya ji'i hati; 
juani cua ña'a ca nati nu ngusñi 
cha! 'na, tlyu la cha! ntsu'u ji'i ngu' 
bi! que Juan, masi ti'i ti ngu!, masi 
cuañi' ngu!. 
12°Tya lo'o lijya Juan bi! tya clyo 
hasta juani quiña'a tsa cha! nchcui' 
ngu', cha! nti! tsa ngu' cha! caca 
ycui! Ndyosi loo ji'i hati. Lo'o jua'a 

ntsu'u tsa ngu! nu lye tsa ndu'ni 
juersa cha! tyalaa ngu' slo ycui! 
Ndyosi jua'a ti. Pana cua nchcui' 
lcaa jyo'o cusu! nu ngua tu'ba ji'i 
ycui' Ndyosi sa'ni la ñi'ya caca lo'o 
xana caca ycui! Ni loo ne! cresiya 
ji'i nati; la cui! jua'a nchcui' cha! nu 
nguscua jyo!o Moisés lo quityi, ñi'ya 
laca cha nu ngulo ycui' Ni ji'i ñati. 
Lo'o ca tiya! la, li! ndyalaa Juan. 
“La cui" bi! laca ñi'ya ngua Elías, 
nu ngua tu'ba ji'i ycui' Ndyosi cua 
sa'ni; la cui! cua sa'ni nscua cha! caa 
nu bi! chaca quiya' juani, si tyaja'a 
ma xñi ma cha! bi". 1SCua'a jyaca 
tso'o ma ji'i cha! nu nda na! re lo'o 
ma. 

16°Ná tso'o tsiya! ti ñi'ya nu ndu'ni 
ñati chalyuu tyempo juani. Ndu'ni 
ngu! ñilya si laca ngu' nu sube nu 
ndya!'a ndijya ti cla'be quichi, nu 
taja ti! jili tyala ndijya ngu' cha! ná 
nti' ngu' quijya ngu' lo'o tya!a ngu'. 
Bi! cha! nxitya ngu! ji'i tyala ngu': 
17“¿Ni cha! ná ntyaja'a ma cula 
quiya! ma? Na nclya!a ya xi jii cha! 
jili ma”, nacui nu sube bi'. “¿Ni cha! 
ná ntyaja!a ma ca xñi!i ti' ma lo'o 
cua? Na nclya!a ya marcha, na 
nxilya ya nga'a ya.” La cui! jua'a 
ndyu'ni cu'ma hati chalyuu juani; 
xcui' na taja ti' ma, ná tso'o ntsu'u 
tyiquee ma tsiya' ti ñala ma ji'i tya!a 
hati ma. 18Nu lo'o ñaa Juan bi! ni, 
ntsu'u quiña'a tsa na nu ná ndacu 
yu, nu ná ndyi'yu yu. Lo'o li! nchcui' 
ma ji'i yu: “Ntsu'u cui'i xña'a ji'i yu, 
bi! cha! ndu'ni yu jua!a”, nacui ma. 
19Lo'o li! lijya na! nu cua nda Ni 
'na lijyaa cha! caca na! ñati, ndacu 
na! lcaa lo na lo'o ma, ndyi'yu na! 
lcaa lo na lo'o ma, lo'o li! nchcui' 
ma 'na: “iÑa'a ma ña'a! Ndacu tsa 

yu jua, cu'bi tsa yu”, nacui ma ji'i 
tya'a ma. “Ná tso'o yu jua cha! tya'a 
tso'o yu laca ngu' nu nxñi chi cha 
loo na, lo'o jua'a xi xa! la ngu' cuxi 
laca tya!a tso'o yu”, nacui ma 'na. 
Nacui ma jua'a cha! ná tso'o cha! 

nu nchcui' na!, nti' ma; pana caca 
cuayá' ti' ma nde loo la cha! liñi tsa 
cha! nu nchcui' ngu' nu nacui cha! 
cuentya ji'i ycui! Ndyosi laca na!. 


Quichi su ná ndaquiya' 
ngu' ji'i ycui' Ni 

20Lo'o li! lye xi nchcui' Jesús cha! 
ji'i quichi su lu'ba ti ndya'a yu, cha! 
quiña!a cha! tlyu cua ngua'ni yu slo 
ngu' ca tyi bi!, pana ná ngua tyuju'u 
ti' ngu! ji'i cha! cuxi nu ntsu'u ne! 
cresiya ji'i ngu!; ná nguxtyanu ngu' 
ji'i cha! cuxi bi!. 

21 ¡Tya'na tsa cu'ma ngu' quichi 
Corazín! —nacui Jesús—. ¡Tya'na 
tsa cu'ma ngu' quichi Betsaida! 

—nacui—. Cua quiña'a tsa cha! 
tlyu nu cua na'a cu'ma, pana ná 
nguju'u ti' ma tsiya! ti ji'i cha! cuxi 
nu ndyu'ni ma, ná nguxtyanu ma 
cha! bi!. La cui! jua'a tya sa'ni la 
xña'a tsa ngu! quichi Tiro lo'o ngu' 
quichi Sidón, ngu! xa! tsu' ngua 
ngu' bi'. Pana ná ngujui ñi'ya caca 
tyuju'u ti! ngu' bi! ji'i cha! cuxi nu 
ngua'ni ngu!, ná ngulochu! ngu' ji!i 
cha! cuxi bi", cha! bilya ña!a ngu' 
bi! cha! tlyu ñi'ya nu ña'a cu'ma 
ngu! Israel; bi! cha! ná ngua xñi'i 
til ngu' bi'. Ná ndyacu' ngu! late! 
ngata, ni ná ngusu'ba ngu' jii hique 
ngu' ñilya nu ndu'ni ngu! su nscua 
jyo'o. ?2Liñi cacha! na! ji'i ma, cha! 
caca tso!o la ji'i jyo'o ngu' Tiro 
lo'o ji'i jyo'o ngu' Sidón, nu lo'o 
tyalaa tsa tlyu lo'o cua'ni cuayá! 

ycui! Ndyosi ji'i hati chalyuu; lye 

la xcube' Ni ji'i cu'ma li'. 23Lo!o 
cu'ma ngu' Capernaum ni, ¿ha tso!o 
tsa quichi tyi ma nti! ma? ¿Ha laca 
quichi tyi ma loo ji'i xa! quichi nti! 
ma? Pana nde loo la quiñu'u tsiya' 
ti quichi tyi ma, tyaa ycui! ma ca 
bilyaa li'. Quiña'a tsa cha! tlyu 
ngua'ni na! slo cu'ma, lo'o ná jlya 
ti! ma 'na tsiya' ti. La cui! juala nu 
ngua sa'ni, xña!a tsa ngua ngu' 
quichi Sodoma; pana ná na'a jyo'o 
ngu! bi! cha! tlyu ñitya nu cua na'a 
cu'ma ngu' Capernaum. Si cua na'a 
ngu' cha! bi!, cua ngua tyuju'u ti! 
ngu! jili cha! cuxi nu ngua'ni ngu' lit, 
cua ngulochu' ngu' ji'i cha! cuxi bi!; 
tya nscua quichi tyi ngu' bi! juani 
lacua. *Liñi cacha! na! ji'i ma, cha! 
caca tso'o la ji'i jyo'o ngu' Sodoma 
bi! tsa tlyu lo'o cua'ni cuayá! Ni 

ji'i nati chalyuu; lye la xcube' Ni ji'i 
cu'ma li!. 


Ti ti tyi'i tyiquee ngu' xqui'ya Jesús 
25Lo'o li! nchcui' Jesús lo'o ycui' 
Ndyosi Sti yu: 
—Cua'ni tlyu na! jinu'u, Sti na!; 
la cui! nu'u laca Xu'na ya, masi 
nde cua, masi nde chalyuu —nacui 
Jesús ji'i ycui' Ndyosi—. Tsa xlya'be 
hi cha! cua ngua'ni nu'u cha! ngua 
cuayá! ti! nati nu ná jlo tso'o ti! 
nquicha'; pana xa! hati ñilya nti' 
ngu' tii, ná nchca cuayá! ti! ngu' 
bi! cha! jinu'u. Masi ngu! nu nchca 
tsa ji'i, masi ngu' nu jlo tsa ti! lcaa 
cha! jinu'u nti! ngu', pana ná nchca 
cuayá! ti! ngu' bi". 26 Chañi cha! jua'a 
nti! ycui' nu'u, cha! caca cuayá! ti! 
ngu! nu ná jlo ti! tsiya! ti. 
27Lo'o li! tya ngulu'u la Jesús xi 
ji'i ngu': 

—Lcaa chacuaya! ji'i Sti na! 
ndyanu ya! na!. Ni sca hati ná jlo ti! 
ñilya laca cha! nu ntsu'u ne! cresiya 
'na nu laca Sñi' ycui' Ni; sca ti ycui! 
Ndyosi Sti na! jlo ti! ñilya laca cha! 
nu ntsu'u ne! cresiya 'na. Lo'o jua'a, 
ni sca hati ná jlo ti! ñi'ya laca cha! 
nu ntsu'u ne! cresiya ji'i Sti na!; 
sca ti na! nu laca Sñi' ycui' Ni jlo 
ti! na!, lo'o jua'a culu'u na! cha! bi! 
ji'i nati nu subi na! ji'i cha! ca tsa!a 
ngu' 'na. ??Lcaa cu'ma nu nga'aa 
talo ma cha! ti'i tsa cha nu ntsu'u 
jili ma nde chalyuu, nti! ma, caa ma 
tyu'u cha! ji'i ma lo'o na! juani; ta 
na! chacuayá! cha! ti ti tyi'i tyiquee 
ma li'. 232 Xñi ma cha nu ta na! ji'i 
ma, lo'o li! ca tsala ma lcaa cha! 'na. 
Tya'na tsa ti! na! ña!a na! ji'i ma, 
lo'o jua'a talo tsa tyiquee na! ji'i ma; 
ti ti tyili tyiquee ma lo'o cua ngüityi 
na! cha! cuxi nu ntsu'u ne! cresiya ji!i 
ma. 30Chal! tso'o laca cha! nu ca tsa'a 
ma 'na; ná tucui cha! bi!, lo'o jua!a 
lasa ti cha nu ta na! jili ma. 


Nsuu ngu' si'yu trigo 

tsa nu ndi'i cha' ngu' 
1 Lo'o ngua tsa ta'a nu ndi'i 

cña! ngu' judío, li! ndyaa 
Jesús su nscua xtya trigo ji'i ngu' 
lo'o ngu! nu ndyaca tsa!'a ji'i. Cua 
ntyute! ngu' nu ndyaca tsa'a ji'i, 
bi! cha! ngusuu ngu! xi sityu trigo 
cha! cacu ngu' ña'a ye'e ti. ?Li' na'a 
ngu' fariseo cha! ndyu'ni ngu' jua!a, 
nchceui' ngu! lo'o Jesús li!: 

—¿Ha ná jlo ti' ma cha! ná ntsu'u 
chacuayá! cua'ni na cha juani, cha! 
tsa nu ndi'i cña! na laca? —nacui 
ngu! bi! jiti Jesús—. Nu ngu! cua nu 
ndyaca tsa!a jinu'u ni, ¿ni cha! laca 
ndyu'ni ngu' cña juani lacua? 

3Lo'o li! nguxacui Jesús cha! ji'i 
ngu! bit: 
—¿Ha bilya chcui! ma lo quityi 
ji'i ycui' Ndyosi nu nscua ñi'ya nu 
ngua'ni jyo'o David sa'ni? —nacui 
Jesús ji'i ngu'—. Ngua sca tsa ntyute! 
tsa yu li, lo'o jua'a ntyute! tsa lcaa 
ngu' tya'a ndya'a yu. “Pana jlo ti! yu 
cha! ntucua xlyá nu laca msta ji'i ycui! 
Ndyosi lo mesa ne! ni'i nu cuentya 
ji'i Ni cajua. Bi! cha! ndyaa ngu' ne! 
ni'i bil, ndyacu ngu' xlyá bi", masi ná 
ntsu'u chacuayá! cacu cua ña'a ca 
ñati ji'i; sca ti ji'i ngu' sti jo'ó ntsu'u 
chacuayá! cacu ngu' xlyá bi!. 5Lo'o 
juala ntsutu chaca cha! nu nguscua 
jyo!o Moisés lo quityi, cha! ngu' sti 
jo'ó ni, ná nga'a cña! sti jo'ó ne! laa 
tonu lo'o ndyaca tsa nu ndi'i cña! 
ngu'; ntsu'u cha nu ndu'ni ngu! sti 
jo!ó bi". Pana la cui! ti ná ntsu'u qui'ya 
ji'i ngu' bi! cuentya ji'i ycui! Ndyosi 
—nacui Jesús ji'i ngu' fariseo bi'—. 
6Chañi cha! nu nchcui' na!, sca cha! 
nu ndulo la ji'i ma que laa tonu bi! ji'i 
ma. "Na ndube ti! ma ñi'ya nu nchcui' 
cha! nu nacui ycui' Ndyosi, nu nscua 
lo quityi ndi'ya: “Nti! na! cha! cua'ni 
tya'na ti! ma ji'i tya'a ñati ma”, nacui 
Ni, “bi! cha nu tso'o la cha! cua'ni ma. 
Pana ná nti' na! cha! ta ma quiña'a tsa 
msta 'na; ni na'ni scu' ma, ná ndu'ni 
cha! ta ma 'na.” Si cua ngua cuayá! 
ti' ma ñi'ya nchcui' cha! nu nscua lo 
quityi bi!, ná sta ma qui!ya ji'i ngu' 
cha! cuiñi ti. ŝLo'o jua'a ta na! chaca 
cha! lo'o ma, cha! na! nu cua nda Ni 
'na lijyaa cha! caca na! ñati ni, laca na! 
loo, masi tsa nu ndi'i cña' ngu!. 


Cha! ji'i sca yu quicha nu nchcu' ya! 
9Lo'o li! ndu'u Jesús, ndyaa yu 
xa! quichi, ndyatí yu ne! laa ji'i ngu' 


31 


judío cajua. "Li! na'a yu cha! ndi'i 
sca nu qui'yu nu quicha ya!, cha! 
cua nchcu! tyucuí sca tsu! ya!. Li! 
nchcuane ngu' ji'i Jesús: 

— ¿Ha ntsu'u chacuayá! ji'na cha! 
cua'ni na jo'o ji'i ngu' quicha tsa 
ta'a, nu lo'o nga'a cha! tyi'i cña! na? 

—nacui ngu' ji'i Jesús. 

Nti' tsa ngu' bi! sta ngu! qui'ya 
hichu' Jesús. Lo'o li! nguxacui yu 
cha! jili ngu': 

— ¿Ha ná culo ma ji'i sca xlya! 
ji'i ma si tyu ni! ne! tyuu? —nacui 
Jesús ji'i ngu'—. Culo ma ji'i ni! 
tu'ni, masi tsa tala laca. Lo!o 
hati ni, ndulo la cha! ji'i hati 
que ji'i sca xlya', bi! cha! ntsu'u 
chacuayá' xtyucua na ji'i ñati, masi 
tsa nu tacati tsa ji'na, nu ná ntsu'u 
chacuayá' cha! cua'ni na cha. 

13Lo'o li! nchcui' yu lo'o nu 
quicha bil: 

—Xquiñi nu'u ya! —nacui Jesús ji'i. 
Lo'o nchquiñi nu quicha bi! ya!, 
hora ti ndyaca tso!o ya! nu quicha, 

stu'ba ngua bi! lo'o chaca tsu! ya!. 
14Lo'o li! ngua ñasi' tsa nu ngu' 
fariseo bi! ji'i yu, ndu'u ngu', ndyaa 
ngu'; ngua ti! ngu' si caja ni'ya caca 
cua'ni tye ngu' cha! ji'i Jesús li", 


Ñi'ya nscua cha! ji'i Jesús 
lo quityi cua sa'ni 

15Pana ngua cuaya' ti! Jesús lcaa 
ña!a cha! cuxi nu ntsu'u tyiquee ngu' 
fariseo, bi! cha! ndu'u yu ndyaa yu 
xa! se'i. Quiña!a tsa ngu' ngutu'u 
lca'a ngu' ji'i yu, lo'o jua'a ngua'ni 
yu cha! ndyaca tso'o lcaa ngu' 
quicha bi'. *éLo'o li! ngulo yu cha 
ji'i ngu' nu ngua quicha bi!, cha! ná 
cacha! ngu' tilaca laca nu ngua'ni 
cha! ndyaca tso'o ngu!. 1Tya sa'ni 

cua nda ycui' Ndyosi sca cha! lo'o 
jyo'o Isaías cuentya ji'i Cristo. Ndi!ya 
nscua cha! bi! lo quityi: 

18 Nala ma ji'i msu 'na nu cua 
ngusubi na! ji'i, nacui ycui' Ni. 

Tyaca!a tsa bi! jna!, lo'o tso!o tsa 
ntsu'u tyiquee na! ña!a na! ji'i 
yu bi!. 

Cua'ni na! cha! catya Xtyi'i ycui! 
na! lo yu bi', cha! chcui' yu 
lo'o Icaa ñati, masi si'i ngu' 
judío laca ngu'. 

Culu'u yu ji'i ngu! ñitya laca cha! 
liñi nu ndu'ni na! lo'o ñati, 
nacui ycui' Ndyosi. 

19 Ná xuu tya!a yu, ni ná xi'ya yu 
cuii; 

ná cañi xtyi'i yu laja calle ti. 

20 Ycui' ca yu xtyucua yu jili ngu' 
cha! xñi la ngu' cha! jna!, 
masi nti! ngu' ñi'ya nti! sca 
yaca quii nu cua catsa ti, cha! 
nguna!a tsa ti! ngu!. 

Lo'o jua'a culutu yu ji'i ngu! cha! 
caca cuayá! la ti' ngu' lcaa 
cha! nu cuentya ji'i ycui' na!, 

masi cua tye ti cha! tso'o nu 
ntsu'u tyiquee ngu', masi laca 
ngu' ñilya laca sca candil nu 
cua tyubi? ti. 

Jua!a tyijiloo nu cha! lini bi' jiti 
cha! cuxi. 

21 Ndu ti' ñati tyucui ña'a chalyuu 
cha! cua caa ti yu. 

Jua!a nscua cha! ji'i Cristo lo quityi 
bi'. 


Nsta ngu' qui'ya ji'i Jesús 
22Lo'o li! ndyaa lo'o ngu' ji'i chaca 
nu quicha slo Jesús; cua ngusñi cui'i 
xña'a ji'i, bi' cha' ngua cu'u tu'ba 
yu, jua'a ngua cuityi' yu. Hora ti 
ngua'ni Jesús jo'o ji'i nu quicha bil, 

cha! xa! nchcui! yu, xa! nda Jesús 
xee ndyu'u cloo yu. 23Ndube tsa ti! 
Icaa ngu' nu na'a ji'i cha! bi! li. 

— ¿Ha la cui! nu nati tya'a ji'i jyo'o 
David bi' laca nu qui'yu re? —nacui 
ngu' ji'i tya!a ngu!. 

24Lo'o ndyuna ngu' fariseo cha! 
bi!, xa! ña'a cha! nchcui' ngu' bi! ji'i 
Jesús: 

—Sca ti chacuayá! ji'i Beelzebú nu 
laca xu'na lcaa lo cui'i cuxi, sca ti 
jua'a nchca ji'i nu gui'yu re culo ji'i 
cui'i cuxi nu ngusñi ji'i nati —nacui 
ngu! fariseo bi!. 

25 Pana ngua tii Jesús ni'ya laca 
cha! cuxi nu ntsu'u tyiquee ngu!, bi! 
cha! nchcui' yu lo'o ngu! bi! li": 

—Si tya'be tya'a ngu' sca nasiyu 
xqui!ya cha! nxuu tya'a ngu' nu laca 
loo, tye cha! ji'i ngu! bi! jua'a ti li! — 
nacui Jesús ji'i ngu'—. Lo'o jua'a si 
xuu tya!a ngu! sca quichi ti, tye cha! 
ji'i ngu' bi! jua!a ti; masi xuu tya'a 
ngu! nu ndi'i sca ni'i ti, la cui! ti cha! 
caca, tye cha! ji'i ngu' bi! lo'o tya'a 
ngu!, tyaa ngu' li!. PLa cui! jua'a 
ná talo Satanás si xuu tya!a ycui! 
Satanás lo'o msu ji'i ycui'; tye cha! 
ji'i nu xña'a yala ti li! 27 ¿Ha cha" liñi 
nchcui' ma lacua, nu lo'o nchcui! ma 
cha! chacuayá! ji'i Beelzebú nclyo 
na! ji'i cui'i cuxi? Ná lini nchcui' ma 
tsiya! ti, cha! lo'o ngu' nu ndyaca 
tsa!a ji'i ma ni, nelyo ngu' ji'i cuiti 
cuxi chacuayá! jili ycui' Ndyosi, nacui 
ngu!. Xquilya ngu' bi! caca cuayá! 
til ma lacua; caca cuayá! ti! ma si 
cha! liñi nchcui! ma, si cha! cuiñi 
ti nchcui' ma. 28Pana chacuayá! 
ji'i Xtyi'i ycui' Ndyosi nelyo na! ji'i 
cui'i cuxi, bi! cha! taca ca cuayá! ti! 
ma cha! cua nguxana cha! laca ycui' 
Ndyosi loo ne! cresiya ji'i ñati. 

29°Sca ñati nguula ni, ná caja ñilya 
tyatí ngu' to! tyi yu cha! cuaana 
ngu' yu'ba ji'i yu; sca ti si sca! ngu! 
ji'i xu'na ni'i clyo, taca cuaana ngu' 
na nu ntsu'u ji'i yu bi! li". 

30 Ñati nu ná ntaja!a xñi cha! jna', 
na nxuu tya'a ngu! bi! lo'o na!, jua'a 
ndyu'u cha! bi!. Lo'o jua'a hati nu 
ná nxtyucua 'na, na ndaca!a ngu' bi! 
jili tya'a hati ngu! cha! ná xñi tya'a 
ngu' cha! jna! lacua. 

31”Bi! cha! ndacha! ji'i ma juani 
cha! taca cuilya ycui' Ni cha! clyu 
ti! jili ñati xqui'ya lcaa qui'ya nu 
ntsu'u ji'i ngu!, masi cuxi tsa nchcui' 
ngu' ji'i ycui! Ni; pana lo'o cuxi tsa 
nchcui' ngu! ji'i cha nu ndu'ni Xtyi'i 
ycui' Ndyosi, li! ngataa cui!ya ycui! 
Ni cha! clyu ti! ji'i ngu' bi! tsiya! ti. 
32Cuitya Ni cha! clyu ti! ji'i ñati nu 
nchceui' cha! cuxi jna! nu cua nda Ni 
'na lijyaa cha! caca na! hati; pana 
lo'o chcui! ngu' cha! cuxi ji'i cha nu 
ndu'ni Xtyi'i ycui' Ndyosi, li! ngalaa 
cuilya ycui' Ni cha! clyu ti! ji'i ngu! 
bi! lcaa tsa lo'o tyi'i ngu! chalyuu, 
masi tyucui tyempo nde loo la. 


Nslo na sca yaca lo'o ña'a na 
sityu nu nda yaca bi' 

33°Sca yaca ni, si tso'o yaca, ta 
sityu tso'o li!; lo'o jua!a si ná tso!o 
yaca, ná ta si'yu nu cacu na li!. Jlo 
til na si tso'o yaca lo'o ña'a na si!yu 
nu nda yaca bi!. Pana, iñi'ya nti' 
cuaña tyaala, jua'a nti' cu'ma! Ná 
nchca chcui! ma cha! tso'o laja lo'o 
ntsu'u tsa cha! cuxi tyiquee ma; 
ñi'ya nu ntsu'u tyiquee scaa na, jua'a 
ndyu'u cha! nu nchcui' na. 35Cua 
ña'a ca hati nu tso'o tyiquee ni, 
tso'o tsa nchcui' ngu! bi'; lo'o cua 
ña'a ca nati nu cuxi tyiquee, cuxi 

ti nchcui! ngu' bi! li". 36Ta na! sca 
cha! lo'o ma juani: nu lo'o tyalaa 
tsa nu cua'ni cuayá! ycui' Ni ji'i 

lcaa nati, li! ntsu'u cha! cacha! lyiji 
ycui' ca ngu! ji'i lcaa cha! cuxi nu 
cua nchcui' ngu' nde chalyuu. 37Li' 
cui'ya Ni cuentya ji'i lcaa cha! nu 
cua nchcui' ma chalyuu; ñacui Ni ji'i 
ma si ntsu'u quilya jili ma lo'o ycui! 
Ni, jua'a si ná ntsu'u gui'ya ji'i ma. 


Ngua ti' hati cuxi ña!a sca cha! tlyu 

38Lo'o li! nga'a xi mstru cha! jo'ó, 

lo'o ngu' fariseo nga'a, nchcui' ngu' 
lo'o Jesús: 

—Mstru —nacui ngu' bi! ji'i Jesús 
li!—, cua'ni nu'u sca cha! tlyu cha! 
ña'a cui'ya ya ji'i. 

39Li! nguxacui Jesús cha! ji'i ngu' 
bi!: 

—Na xña'a tsa ma ca ta'a ma, cha! 
xcui' ndijña ma cha! cua'ni na! sca 
cha! tlyu cha! ña'a cui!ya ma ji'i; 
laca ma hati nu ná jlya ti! ji'i ycui! 
Ndyosi tsiya! ti —nacui Jesús ji'i 
ngu'—. Pana ná cua'ni na! jua!a. 
Nga'a cha! tyi'u ti! ma na laca ngua 
jili jyo'o Jonás nu ngua tu'ba ji'i 
ycui! Ndyosi cua sa'ni la. “Nilya 
ndyanu nu Jonás bi' nde ne! cualya 
tonu bi! sna tsa lo'o sna talya, jua'a 
na! nu cua nda Ni 'na lijyaa cha! 
caca na! nati, tyanu na! ne! tyuu 
sna tsa lo'o sna talya. Lo'o tyalaa 
tsa nu cua'ni cuaya' ycui' Ndyosi ji'i 
lcaa hati, li! sta jyo'o ngu' Nínive 
gui'ya ji'i cu'ma nu lu'ú chalyuu 
juani. Cacha! ngu' jyo'o bi! lcaa 
ña'a cha! nu ndyuna ngu!, cha! nu 
nda jyo'o Jonás lo'o ngu' tyempo 
bi", cha! li' ngua tyuju'u ti! ngu' 
jili lcaa cha! cuxi nu ngua'ni ngut; 
nguxtyanu ngu! ji'i cha! cuxi bi! 

xquilya cha! cua ngusñi ngu' cha! 
ji'i ycui' Ni. Pana ná stu'ba cha! 

nu ngulu'u jyo'o Jonás bi! ji'i ngu' 
sa'ni lo'o cha! nu nclyu'u na! ji'i ma 
juani; tlyu la cha! ji'i ycui! Ndyosi 
laca nu nclyu'u na! ji'i ma juani, 
pana ná nduna cu'ma cha! bi! tsiya! 
ti. 2Lo'o caca cuayá! chalyuu ni, la 
cui! jua'a tyatu jyo'o reina nu ngua 
loo ji'i ngu' nde Sur, cha! sta nu 
cuna!a bi! qui'ya ji'i cu'ma nu lu'ú 
chalyuu juani. Li! chcui! ma! cusu! 
bi! ñitya ngua lo'o ndyaa ycui! ma! 
slo jyo!o rey Salomón. Tyijyu! tsa 
quichi tyi ma! reina bi'; pana cua 
ngujui cha! ji'i ma! cha! ngua tsa 
ji'i Salomón bi', cha! tso'o tsa cuii 
nu nda yu. Bi! cha! ndyalaa ma! slo 
nu rey bi! cha! cuna ma! cuii nu 
nda nu cusu' bi', masi xti la cha! 
ngulu'u jyo!lo Salomón bi! que cha! 
nu nclyu'u na! ji'i ma juani. Tlyu la 
cha! ji'i ycui! Ndyosi laca nu nclyu'u 
na! jili ma juani, pana ná nduna ma 
tsiya! ti. 


Cui'i cuxi nu xtyuu chaca quiya' 
4Lo'o xtyanu cui'i cuxi jili sca 
ñati, li! tyala yu'u cuili bi! ne! quixi' 
tyijyu! su ná ntsu'u hati; tsaa cui'i 

cuxi bi! tsaana su chca'a cña! xi. 
Lo'o ná quije su chca!a cña! bi! ni, 
4411" ñacui: “Tya!a na! ni, xtyuu 

na! nde su nguti'i na! clyo”. Jua'a 
culacua ti! cuili cuxi bi". Lo'o tyalaa 
cuii bi! slo ñati bil, li! ña'a cui'i bi! 
cha! tya laja ndi'i cresiya ji'i hati 
su ngutu'á nquicha!; si'i cha! ngua 
tso'o la ñati bi'. Hora ti tsaa cui'i 
chaca quiya! tsaana ji'i tya tyacati 
tya!a cui'i nu xña!a la, cha! stu'ba 
ti xñi lcaa cui'i bi! ji'i ñati bi', cha! 
caja su tyi'i cui'i bi! lo'o ñati nti'. 

Ca cuzi la cha! ji'i nati bi! li!, cha! 
quiña!a la cui'i shi ji'i li'. La cui! 
jua'a cuxi la caca cha! ji'i ñati nu 
ndi'i nde chalyuu juani, cha! xña!a 
tsa ngu'. 


Ndyalaa xtya'a Jesús lo'o tya'a yu 
46Tya nchcui' Jesús lo'o ngut, li' 
ndyalaa xtya'a lo'o tya'a Jesús, ndu 
ngu! nde liya! cha! nti! ngu' chcui' 
ngu' lo'o Jesús. ^ Li! ndacha! sca 

hati ji'i Jesús: 

—Xtya!a nu'u lo'o tya'a nu'u, 
ndu ngu' nde liya! —nacui yu ji'i 
Jesús—. Cua nti! ngu! chcui! ngu' 
lo'o nu'u. 

48Li' nguxacui Jesús cha! jili nu 
qui'yu bi!: 

—¿Tilaca nu chañi ca laca xtya'a 
na!? —nacui Jesús jili—. ¿Tilaca nu 
chañi ca laca tya'a na!? 

4Lo'o li! ngulu'u ya! yu ji'i ngu' 
nu ndyaca tsa!a ji'i: 

—Nu ngu! re ni, stu'ba ti ndulo 
ngu! 'na ñi'ya ndulo xtya'a na! 'na, 
ñi'ya ndulo tya'a na! 'na —nacui 
Jesús—. 5%Tya'a na! laca lcaa ngu' 
nu ndu'ni ñitya nu nti! Sti na! nu 


ntucua nde cua cha! cua'ni ngu'; nati 


bi! laca ñi'ya laca xtya'a na!, ñi'ya 
laca tya!a na!, masi nu qui'yu, masi 
nu cuna!a. 


Cuii ji'i nati nu ndyataa si'yu 

1 La cui! tsa bi! ndu'u Jesús 
toni'i, ndyaa yu to! tayu! 

bi!, cha! chca'a xi ca bi'. ?Li' ndyu'u 
ti'i quiña'a tsa ñati slo Jesús, bi! 
cha! ndyatí yu ne! yaca ni'i piti, 
ndyaca!a yu xi li'. Lo'o jua'a ndyanu 
nati quiña!a bi! to! hitya ti bi!. 3Lo!o 
li' nehcui! Jesús xi cuii lo'o ngut, 
cha! ca tsa'a ngu' lcaa cha! nu ngua 

ti! Jesús culutu yu ji'i ngu!. Ndilya 
nchcui' yu: 

—Ngua sca tsa ndyaa sca ñati 
cataa silyu trigo —nacui Jesús—. 
4Li' lo'o nscui yu si'yu bi!, ndyú 
xi si'yu lo yuu tacalya to! tyucuii; 
hora ti faa quiñi, ndye sityu bi! 
ndyacu ni!. $Lo'o jua'a ndyalú xi 
silyu bi! su lati tu'ba yuu nscua 
chu! quee. Yala ti ntyucua si'yu bi!; 
pana xti tsa yuu ntsu'u chu! quee bil, 
bi! cha! ná ngua xñi suu chu! quee 
bi", ni ná ngua caluu tso'o. Ndye 
calya bi! ndyanaa, cha! tyique' tsa 
cua. "Lo'o jua'a ndyalú xi sityu bi! 
su ngutu lti quiche'; yala la nguluu 
lti quiche! bi! chaca quiya', ni ná 
nda bi! chacuayá! caluu calya trigo 
tsiya' ti. $Lo!o jua'a ndyalú xi si'yu 
bi! lo yuu tso'o, su tso'o tsa nguluu 
calya; ngutu'u tsa sityu lo juu bi! li", 
hasta sca siyento tya'a sityu nda sca 
juu, hasta snayala tya!a sityu nda 
chaca juu, hasta calaa tyii tya'a 
sityu nda chaca juu. 9Cua'a jyaca ma 
ji'i cha! nu nchceui' na! lo'o ma juani, 
si chañi cha! nti' ma cuna ma cha! 
tso!o bi'. 


Ni cha' nda Jesús cuii bi' 
10Lo'o li! ndyaa ngu' nu ndyaca 
tsa'a ji'i cacua la slo Jesús. 
Nchcuane ngu' ji'i yu li": 

— ¿Ni cha! ndacha! nu'u cha! bi! ji'i 
ngu' jua, ñitya nti! si nchcui' nu'u 
sca cha cua ti? —nacui ngu' bi! ji'i 
Jesús. 

VI Li! nguxacui Jesús cha! ji'i ngu' 
bit: 

—Cua nda ycui' Ndyosi chacuayá! 
cha! ca cuayá! ti! ma sca cha! nu 
ntsu'u cuaana ti ji'i jyo'o cusu', 
ñilya caca lo'o caca ycui' Ni loo 


35 


ne! cresiya ji'i hati. Xa! hati nu ná 
ngusñi cha! ji'i ycui' Ndyosi ni, ná 
ta ngu' cuentya lo'o cuna ngu! sca 
cuii nu nchcui' na!; tucui tsa cha! 
bi! nti! ngu'. 12 Nati nu jlya ti! cha! 
nu nduna ngu! ji'i ycui! Ndyosi, tya 
ta la Ni cha! lo'o ngu' bi!, cha! jua'a 
tso!o la xñi ngu! cha! ji'i ycui! Ni; 
pana hati nu ná jlya ti! cha! bi', nu 
ná nti! taquiya' ngu! ji'i cha! bi, 
cua'ni ycui' Ni cha! ná caca ji'i ngu! 
xñi ngu' cha! ji'i ycui' Ni tsiya’ ti. 
13Bi' cha! nda na! cuii bi! lo'o ngut, 
cha! masi ña!a ngu', ná ta ngu' 
cuentya ñi'ya tyu'u lini cha! bi; 
masi cuna ngu', ná ca cuayá! ti! ngu' 
ñi'ya nti! ñacui cha! bi!, xqui!ya cha! 
ná ndaquiya' ngu' jna!. 14Lo'o ña'a 
na ji'i ngu' bi!, li! caca cuayá! ti! na 
cha! chañi tsa cha! ji'i ycui' Ndyosi 
nu nguscua jyo!o Isaías cua sa'ni la. 
Ndi'ya nacui cha! bi!: 

Ná tyiquee! cuna ma cha! bi!, 
pana ná caca cuayá! til ma 
ñilya nti! ñacui cha! nu cua 
ndyuna ma, nacui ycui' Ni. 

Ná tyiquee' ña'a ma cha! bi!, 
pana ná ta ma cuentya tsiya! 
ti ni cha! laca nu cua na'a ma. 

15 Tacalya tsa cresiya ji'i ngu' tya'a 
ma, cha! ná nti! ngu' taquiya! 
ngu' jna!. 

Ná nduna tso'o ngu', cha! ná 
ntaja'a ngu! taquiya' ngu! cha! 
jna!. 

Ná nti! ngu' ta ngu! cuentya, bi! 
cha! ná nchca ji'i ngu' ña'a 
tso!'o ngu!. 

Ná ntaja!a ngu' culochu' ngu' 
cha! cuxi nu ntsu'u ji'i ngu!, 

bi! cha! ná nchca cui'ya na! cha! 
clyu ti! ji'i ngu' ji'i cha! cuxi 
bi!, nacui ycui' Ndyosi. 

Jua'a nscua lo quityi ji'i ycui' Ni. 
16”Pana tso'o ntsu'u tyiquee ma 
cha! tya ntucua yaala cloo ma, tya 
ntucua yaala jyaca ma, cha! ta tso'o 
ma cuentya ji'i sca cha! nu nchcui! 

ycui' Ni. 17 Chañi cha! nu nchcui' 
na! lo'o ma, cha! quiña!a ngu' nu 
ngua tu'ba ji'i ycui' Ndyosi sa'ni 
la, lo'o jua!a quiña'a tsa ngu! nu 
tso'o ntsu'u tyiquee ngu' ña'a ngu' 
ji'i ycui' Ndyosi, cua ntajatya tsa 
ngu! bi! jiti cha! nu ña'a ma juani, 
cha! ña'a ngu' ji'i; cua ntajatya tsa 
ngu! jili cha! nu nduna ma juani, 
cha! cuna ngu' ji'i. Pana ngujuii ngu' 
bi! li!, masi bilya ña!a ngu' cha! bi!, 
bilya cuna ngu' cha! bi! tsiya! ti. 


Ñi'ya ndyu'u cha! ji'i cuii ji'i 
ñati nu ndyataa si'yu 

18”Ndi'ya laca cha! nu nda nu 
cuii ji'i ñati nu ndyataa si'yu trigo 
bi": 19Lo'o cuna hati cha', ñi'ya nu 
caca lo'o laca ycui! Ndyosi loo ne! 
cresiya ji'i ngu!, pana ná nchca 
cuayá! ti! nati bi! ni cha! laca bi!, 
hora ti cua'ni xu'na cuiñaja cha! 
cuityi cha! tso!o bi', cha! nga'aa xñi 
ngu! bi! cha! tso!o bi'. Laca hati bi! 
ñi'ya laca lo'o ndyú si'yu to! tyucuii 
ti. 2Lo'o si'yu nu ndyalú lo yuu 
lati tu'ba chu! quee ni, bi! laca ñi'ya 
laca ñati nu tso!o tsa ntsu'u tyiquee 
ngu' lo'o clyo ndyuna ngu' cha! 
tso'o nu ji'i ycui' Ndyosi. 21Pana si 
lya! ti! xa! hati ji'i ngu' bi!, si xtyí 
lo'o hati ji'i ngu' xquitya cha! tso'o 
nu cua ndyuna ngu! bi!, ná talo ngu' 
li!. Laca ngu' bi! ñitya laca lo'o ná 
ngusñi tso'o suu si'yu nu ntyucua 
lo yuu lati tu'ba chu! quee bi!, cha! 
ná ndalo calya bi', ndyanaa bi! li". 
22Sityu nu ndyalú lo yuu su ngutu 

lti quiche! ni, bi! laca ñitya laca 
ñati nu cua ndyuna cha! tso!o bi', 
pana ndya'a tsa cha! tyiquee ngu! 
bi! ñilya caca ji'i ngu' nde chalyuu, 
cha! nti! tsa ngu' caca culiya! ngu!. 
Bi! cha! ná nchca ji'i ycui' Ndyosi 
cua'ni sca cha tso'o ne! cresiya ji'i 
ngu' bi". 2Lo'o jua'a sityu nu ndyalú 
su ntsu'u yuu tso'o ni, bi! laca ñilya 
laca ngu! nu cua ndyuna cha! tso'o 
bi!, lo'o nehca cuayá! ti! ngu' cha! 
bi"; xcui! na ndaquiya! ngu! ji'i cha! 
bi!, lo'o li! tso'o tsa cha! nu tyutu 
ne! cresiya ji'i ngu' bi". Lo'o jua'a 
laca ngu' bi! ñilya laca yuu tso!o bi!. 
Ntsu'u sca ti juu trigo nu nda hasta 
sca siyento tya'a si'yu, lo'o jua'a 
ntsu'u juu nu nda snayala tya'a 
si'yu, lo'o jua'a ntsu'u juu nu nda 
calaa tyii tya'a si'yu. 


Cuii ji'i quixi' nu ntyucua 
laja xtya trigo 
24Lo'o li! nda Jesús chaca cuii lo'o 
ngu!: 

—Chcui' na! chaca cha! lo'o cu'ma, 
cha! caca cuayá! ti! ma ñi'ya caca 
lo'o laca ycui' Ni loo ne! cresiya 
ji'i ñati —nacui Jesús ji'i ngu'—. 
Laca ycui' Ni ñitya laca sca hati 
nu ndyataa xcui! sityu tso'o lo 
xtya trigo ji'i. ?5Lo'o ngua talya, li' 
ngujua! ngu'. Pana laja lo'o laja' ti 
xu'na xtya bi", li' haa tya'a cusuu yu, 
ngusañi si'yu quixi' laja xtya trigo 
ji'i yu. Lo'o ndye ngusañi si!yu 
quixi' bi', ndyaa tya'a cusuu yu bi! 
li". 26Stu'ba ti ntyucua tyucuaa lo 
sityu, lo'o si'yu trigo, lo'o quixi' bil; 
tso!o tsa ndyaluu calya bi! nquicha!. 
Tiya! la li' na'a ngu! cha! si'i xcui! 
silyu tsolo nu cua ndyataa bi! nu 
ntyucua; tyucui ña'a lo xtya bi! 

nguixa' ntyucua trigo lo'o quixi!. 
27Li' hora ti ndyaa msu slo xu'na 
xtya bi!, ndyaa cacha! ngu! jili yu 
ñilya ndyaca: “Cusu'”, nacui ngu' 
ji'i xu'na cha bi!, “¿ha si'i xcui' sityu 
tso'o ndyataa nu'u lo yuu jua? ¿Ni 
cha! laca ntyucua tsa xa! quixi' laja 
calya juani?” BLo'o li! nguxacui nu 
xu'na cha! ji'i msu bi': “La cui! tya!a 
cusuu na! ngua'ni cha! lya! ti! lo'o 
calya 'na lacua”, nacui xu'na xtya 
ji'i ngu'. “¿Ha nti! nu'u cha! tsaa ya 
scuaa ya quixi' bi', cusu!'?” nacui 
msu ji'i xu'na xtya li". 29“Ná tso'o 
jua'a”, nacui xu'na xtya ji'i ngu'. 
“¿Ñi'ya ta si lo'o calya trigo scuaa ma 
li!? 30Tso'o la jatya na xi cha! caluu 
tyucuaa lo, ña'a cuayá! nu cumi 
trigo bi'. Li! clyo culo na! cha ji'i 
ngu' cha! tsaa ngu' xi'yu ngu' quixi!, 
cha! tyaaca' cuentya yane ti cha! 
tyaqui lo quii!; li! caca clacua, nu 
lo'o sityu ngu' Icaa trigo cha! tyu'u 
co!o ne! ja'ba.” 


Cuii ji'i sityu cuxee 
31Lo'o jua'a nda Jesús chaca cuii 

lo'o ngu!: 

—Chaca cha! chcui! na! lo'o ma, 
ñilya caca lo'o laca ycui' Ni loo 
ne! cresiya ji'i ñati —nacui Jesús 
ji'i ngu'—. Caca bi! ñitya laca sca ti 
silyu cuxee nu ndyataa sca ñati ne! 
lo'o ji'i yu. 32Sube tsa sityu cuxee 
bi!, pana tonu tsa yaca laca lo'o 
nguluu bi', ñala cuayá! nu haa quiñi 
cha! cuiñá ni! xlyati lo yaca bi!. 


Cuii ji'i scua tiye' 
33Lo'o jua'a nda Jesús chaca cuii 
lo'o ngu!: 
—Chaca cha! chcui! na! lo'o ma, 
ñilya caca lo'o laca ycui' Ni loo 

ne! cresiya ji'i ñati —nacui Jesús 
ji'i ngu'—. Caca bi! ñi'ya laca sa 
ycu! scua tiye!, nu xñi sca nu cuna!a 
cha! su'ba ji'i lo sna sca! catyá xlyá; 
quixa! li!, cha! tsa tlyu ti tyacuí lcaa 
scua bi'. 


Ni cha! nda Jesús cuii lo'o ngu' 

34Ngulu'u Jesús ji'i nu quiña'a tsa 
hati nu ndi'i cajua jua!a, cha! xcui! 
cuii ti nchcui' Jesús lo'o ngu! bi!; 
ná ngulu'u yu ni sca cha! ji'i hati bi! 
si ná lo'o sca cuii nda yu. 3? Cua 
nchceui' sca jyo'o cusu! nu ngua 
tu'ba ji'i ycui' Ndyosi cua sa'ni la ji'i 
cha! bi'. Ndilya nchcui' yu: 

Lo'o cuii ti chcui! na! lo'o ngu' 
cha! culu'u na! sca cha! ji!i 
ngu', nacui Ni. 

Chcui! na! ji'i sca cha! nu ntsu'u 
cuatsi' ti tya lo'o ngúiñá na! 
chalyuu re. 


Ñi'ya ndyu'u cha! ji'i cuii jiti quixi' 
nu ntyucua lo xtya ji'i ngu' 
36Lo'o li! nguxtyanu Jesús ji'i nu 
quiña'a tsa hati bi', ndyaa nde ni'i. 
Li! ndyalaa nu ngu' nu ndyaca tsa'a 
ji'i yu slo, nchcuane ngu' ji'i yu li": 

—Cusu', culu'u nu'u ji'i cua ñitya 
ndyu'u cha! nu nda cuii nu cuentya 
ji'i quixi' nu ntyucua lo xtya ji'i ngu' 
—nacui ngu' ji'i Jesús. 

37 —Tso'o —nacui Jesús ji'i ngu'—. 
Na! nu cua nda Ni 'na lijyaa cha! 
caca na! ñati, nu lo'o nelyu'u na! 
ji'i nati ni, ndu'ni na! ñilya laca si 
ndyataa na! sityu tso'o lo xtya 'na. 
38Lo'o xtya 'na ni, bi! laca tyucui 
ña'a chalyuu; lo'o jua!a calya trigo 
nu ndyaluu lo'o ntyucua si'yu 
tso!o, bi! laca ñi'ya laca hati nu cua 
nda chacuaya' cha! caca Ni loo ne! 

cresiya ji'i ngu!. Lolo nu quixi' bi! 
ni, bi! laca ñilya laca ñati nu ntsu'u 
cha! ji'i lo'o nu xña'a, 99 cha! tya'a 
cusuu na! laca nu ngusañi si'yu 
quixi' bi! lo xtya 'na; la cui! nu xña'a 
laca bi!. Tsa nu lo'o zana clyaja xtya 
ni, bi! laca ñilya laca tsa tlyu lo'o 
tye chalyuu; lo'o ñati nu sityu quixi' 
lo xtya bi! ni, bi! laca ñilya laca 

xca ji'i ycui' Ndyosi. “Lo'o xuti'i 
ngu' quixi' cha! tyaqui, jua'a laca 
ñi'ya caca ji'i ñati lo'o tye chalyuu. 
“Tsa bi', na! nu cua lijyaa cha! caca 
na! hati, ta na! ji'i xca 'na cha! xuti'i 
xca bi! jili lcaa nati nu ngulu'u qui'i 
jili tyala cha! cua'ni ngu' cha! cuxi; 
tyu'u ti'i lcaa nati nu cuxi tyiquee, 
cha! ná ntsu'u chacuayá' tyanu ngu' 
bi! ca su laca ycui' Ndyosi loo. Li! 
xcuaa xca ji'i ngu' bi! lo quii' tlyu; 
xilya tsa ngu' ca bi! li!, ca ñasi! tsa 
ngu' ña!a cuayá! nu cacu la!ya ngu' 
cha! ñasi' nti! ngu' li". Pana tyanu 
lcaa ngu' nu lubii tyiquee ca su laca 
ycui' Ndyosi Sti na loo; caca ndubi 
tsa ña'a loo ngu! bi! li', ñi'ya ndubi 
xee cuichaa, xqui'ya cha! ngua lubii 
cresiya ji'i ngu! tsiya! ti cuentya ji'i 
ycui! Ni. Cua'a jyaca ma ji'i cha! nu 
nchcui' na! lo'o ma, si chañi cha! nti' 
ma cuna ma. 


Cuii ji'i sca yu'ba nu quiña'a 
nga'a nu nguatsi' ne! yuu 
44°Chaca cha! cheui! na! lo'o ma, 
ñilya caca lo'o laca ycui' Ni loo ne! 

cresiya ji'i ñati; laca ñitya laca sca 
yu'ba nu quiña'a tsa nga'a. Nguxatsi! 
ngu! jili yu'ba nu quiña!a nga'a bi! 
ne! yuu ne! lo'o ji'i ngu!. Nde loo 

la, li! nquije ji'i chaca hati mala 
ndyu'u cuatsi' bi!, chaa tsa ti! yu li"; 
bi! cha! hora ti xa! ndacu' yu yuu 


SAN MATEO 13 


lo su nguatsi' yu'ba bi', ndu'u yu 
ndyaa yu lquichi cha! cujui' yu lcaa 
na nu ntsu'u ji'i yu, cha! caja chi ji'i 
yu cha! cuilya yu ña'a tsaca lo'o bi! 
su nguatsi' yu'ba nu quiña'a nga'a 
bi'. Jua'a ngua cha! ngujui yu'ba nu 
quiña'a nga'a bi! ji'i yu. 


Cuii ji'i sca perla nu quiña'a tsa nga'a 
45”Lo'o chaca cha! chcui' na! lo'o 
ma, ñilya caca lo'o laca ycui' Ni 
loo ne! cresiya ji'i hati. Laca bi! 
ñilya laca si nclyana tsa sca ñati 
jili perla nu tso'o tsa ña'a. Jlo ti! 
yu na ca nu ndyaana yu, bi! cha! 
tyiquee! nclyana yu ji'i perla tso!o 
cha! cui'ya yu ji'i, nti' yu. 46Lo'o li! 
nquije sca perla nu quiña!a tsa nga'a 
ji'i yu bi"; hora ti ndyujui' yu lcaa 
na nu ntsu'u ji'i yu, cha! cuilya nu 
sca ti perla bi', cha! nga'aa ntsu'u 
na tso'o la cuilya yu, nti! yu. 

(Cua nda Jesús tyucuaa cuii bi! 
lo'o ngu', cha! ca cuayá! ti' ngu! cha! 
sca ti cha! bi! ndulo tsa ji'na, cha! 
quije chalyuu cucui su laca ycui! 
Ndyosi loo ne! cresiya ji'na.) 


Cuii ji'i taraya nu tsaa 
ngu' cuta cualya lo'o 
47 —Lo'!o chaca cha! chcui' na! 

lo'o ma, ñi'ya caca lo'o laca ycui! 
Ni loo ne! cresiya ji'i hati —nacui 
Jesús—. Laca ñilya laca sca taraya 
tlyu nu ntucu ngu! ji'i lo hitya 
tyujo'o cha! xñi cualya, lo'o li! lcaa 
lo cualya ndyatí ne! taraya bi'. 481 i 
tyojolaqui ngu' jili taraya ngutsa!á 
bi! cha! tyu'u ca to! hitya, tyaca!a 
ngu! xi cha! subi ngu' ji'i lcaa 
cualya nu tso'o; su'ba ngu' cualya 
tso'o bi! ne! cheubi, xcuaa ngu! 
cualya nu ná tso'o bi'. Lo'o jua'a 

caca tsa tlyu lo'o tye chalyuu; li! caa 
xca ji'i ycui' Ndyosi cha! sa'be tya'a 
xca bi! jili lcaa ñati, cha! ná stu'ba 
tyi'i ngu! nu xña'a tyiquee lo'o ngu! 
nu lubii tyiquee. 5%Xcuaa xca bi! ji'i 
ñati xña'a lo quii' tlyu, masi xi'ya 
tsa ngu' bi! li!; ca ñasi' tsa ngu' ña!a 
cuayá' nu cacu la!ya ngu' cha! ñasi! 
nti! ngu' li". 


Cha! ji'i na nu quiña'a nga'a, 
masi cucui, masi cusu' 
51%Ha ngua cuayá' ti! ma lcaa cha! 
nu ngulu'u ca na! ji'i ma juani? — 
nacui Jesús ji'i ngu! li'. 

—Ngua cuayá! ti' ya —nacui ngu' 
jiti. 

5211! xa! nguxacui Jesús cha! ji'i 
ngu' nu ndyaca tsa'a ji'i: 

—Sca mstru cha! jo'ó ni, si ngusñi 
yu cha! jna!, si ngua tsa!a yu ñi'ya 
caca lo'o laca ycui! Ndyosi loo ne! 
cresiya ji'i ñati —nacui Jesús—, li! 
laca yu bi! ñitya laca sca nu culiya! 
nu ntsutu tsa cha! tso'o nu ndyu'u 
co'o toni!i jiti; tso'o tsa ntsu'u 
tyiquee yu, bi! cha! ntsu'u tsa cha! 
tso'o nu caca culu'u yu ji'i xa! nati, 
masi cha! cusu!, masi cha! cucui. 


Ndyalaa Jesús nde quichi Nazaret 


53Lo'o ndye ngulu'u Jesús lcaa cuii 
bi! ji'i ngu!, li! ndu'u yu ndyaa yu xa! 
se'i. 54Ca tiya! la nu lo'o ndyalaa yu 
quichi tyi yu, li! ndyatí yu ne! laa ji'i 
ngu' jua, ngulu'u yu xi ji'i ngu! nu 
ndi'i ne! laa bi'. Ndube tsa ti! ngu! 
bi! li: 

— ¿Mala ngua tsa!a nu qui'yu re 
lcaa cha! nu nchcui' yu? —nacui 
ngu' ji'i tyala ngu'—. ¿Ñi'ya ngua 
ji'i yu cha! nchca ji'i yu ndu'ni yu 
cha! tyu? 55La cui! sñi! cuityi yaca 

laca yu re. ¿Ha si'i? Lo'o María laca 
xtya!a yu; lo'o Jacobo, lo'o José, lo'o 
Simón, lo'o Judas, ngu! bi! laca tya'a 
yu re. 56Lo!o jua'a nu cuna!a tya!a yu 
ni, tya ndi'i ngu' quichi re. ¿Macala 
ngua tsa!a yu cha! bi! lacua? 

57 Jua'a ngua cha! chii nti! ngu' 
ña!a ngu' ji'i Jesús, bi! cha! nditya 
nchcui' Jesús lo'o ngu' li!: 

—Lcaa se'i ndu'ni tlyu ngu' ji'i sca 
hati nu laca tu'ba ji'i ycui' Ndyosi — 
nacui Jesús ji'i ngu'—. Sca ti quichi 
tyi yu, ná nduna ngu' bi! cha! nu 
nchcui' yu tsiya! ti; ni tya'a yu, ná 
ndaquiya' ngu' ji'i yu. 

58Xti tsa cha! tlyu ngua'ni Jesús 
quichi bi'. Ná jlya ti! ngu' ji'i tsiya! 
ti, bi' cha! ná ngua'ni yu quiña'a 
cha! tlyu ca bi!. 


Ngujuii Juan nu ntyucuatya ji'i ngu' 

1 La cui' tyempo bi' cua 

ndyuna Herodes cha! ji'i 
Jesús, lo'o nu Herodes bi! laca loo ji'i 
ngu' Galilea tyempo bi". ?Li' nchcui! 
nu laca loo bi' lo'o msu ji'i: 

—La cui! jyo'o Juan nu ntyucuatya 
jili ngu!, la cui! bi' laca nu qui'yu 
jua —nacui Herodes—. Cua ngujuii 
yu, pana ndyu'ú yu chaca quiya' nti' 
na!, bi! cha! nchca ji'i yu cua'ni cha! 
tlyu jua'a. 

3Ntsii Herodes bi' ni, cha! cua 
ngusñi yu ji'i Juan bi! tya tsubi' la, 
ngusca! yu ji'i lo'o ngusu'ba yu ji'i 
ne! chcua. Ngua'ni nu cusu! bi! cha! 
cuxi bi! xqui'ya Herodías clyo'o 
Felipe tya!a ycui' Herodes bi'. “Tya 
lu'á nu Juan bi' lo'o nchcui' lo'o 
Herodes ndi!ya: 

—Ná ntsu'u chacuayá! tyi'i nu'u 
lo'o clyo!o tya!a nu'u —nacui Juan 
ji'i Herodes. 


SAN MATEO 13, 14 


5 Nu ngua li! ngua ti' Herodes 
cujuii ji'i Juan bi', pana ndyutsii yu 
ji'i nati, cha! ngua ti! ngu! cha! cua 
nchceui' Juan cha! ji'i ycui' Ndyosi 
lo'o ngu'. ĉLo'o ngua tsa ngula nu 
Herodes bi', li' ngua'ni yu sca ta'a. 
Tyuu tya'a ngu' ndyu'u ti'i ngu! 
slo yu, lo'o li! faa nu cuna'a sñi! 
Herodías, ndyula quiya' su ntucua 
ycui' Herodes. Ngua chaa tsa ti! nu 
cusu bi! li!, "bi! cha! ngua'ni yu jura 
cha! ta yu lcaa na nu jña cho! bi! ji'i 
yu. $Li' ndacha! xtya!a nu cuna!a bi! 
jili, na ca nu jña cho! ji'i Herodes. 
Ti'í tsa ti' Herodías ña'a ji'i nu Juan 
bi!, bi' cha! ngua ti! cujuii ji'i Juan. 

—Hique Juan nu ntyucuatya ji'i 
ngu' nta! —nacui nu cuna!a cuañi! 
bi! ji'i Herodes li'—. Caa lo'o ngu' ji'i 
scua' que yu ne! sca tsityu —nacui. 

2Ngua xñi'i xi ti! Herodes nu laca 
loo bi! li'; pana cua ngua'ni yu jura 
slo lcaa ngu! nu ndya'a ta'a, bi! cha! 
ngulo yu cha cha! cua'ni ngu! ñitya 
nu nacui nu cuna!a bi'. 1Ngulo yu 
cha ji'i sendaru cha! tsaa silyu cu! 
ngu' scua! que Juan ca ne! chcua. 
VI Li! ngusta ngu' scua' que yu bi! 
ne! tsityu, naa lo'o ngu! ji'i bi! 11, 
nda ngu! ji'i nu cuna!a cuañi' bi". Li! 
ndu'u nu cuna!a bi! ndyaa, ndyaa 
lo'o tsityu bi! slo xtya!a. 

12Lo'o li! haa ngu' nu ndyaca tsa'a 
ji'i Juan, ngúilya ngu' ji'i jyo'o bil, 
cha! tsaa lo'o ngu' ji'i cha! tyatsi!. 
Lo'o cua nguxatsi' ngu' ji'i, li! ndyaa 
ngu' ndacha' ngu! ji'i Jesús ñi'ya 
ngua cha! bi'. 


Nda Jesús na nu ndyacu 
ca'yu mil tya'a ñati 
1Lo'o ndyuna Jesús ñi'ya nu 
ngua ji'ijyo'o Juan, ndyatí yu ne! 

yaca ni'i cha! tyutu yu chaca to! 
tayu'; ngua ti! yu tsaa sca se'i ca 
ne! quixi' su ná ntsu'u nati. Pana 
yala ti ngua cuayá! ti! quiña!a nati 
cha! ndyaa yu cajua, bi' cha! lo'o ti 
ndyaa Ica'a ngu! ji'i yu, masi quiya! 
ti ngu' lijya ngu! nde to! hitya ti. 
Lo'o ngu' tyuu tya!a quichi ndyaa 
ngu'. 14Lo'o ndyalaa yaca ni'i bi! to! 
hitya, li! ngutu'u Jesús; na'a yu cha! 
cua ndyalaa quiña'a tsa ñati cajua 
li", Tya'na tsa ti! yu ji'ilcaa ngu' 

bi!, bi! cha! ngua'ni yu cha! ndyaca 
tso!o ngu' quicha nu ndya'a ngu' 
lo'o. 15Tyucui tsa ndi'i ngu'; lo'o cua 
ngusii, li' nchcui' ngu' nu ndyaca 
tsa'a ji'i lo'o Jesús: 

—Ne! quixi' ntsu'u na re. Ná ntsu'u 
ñati cacua ti su ndi'i na re —nacui 
ngu! ji'i Jesús—. Lo'o jua'a cua 
ngusii tsa juani. Tso'o la masi culo 
nu'u cna ji'i nu ngu' quiña!a cua 
cha! tsaa ngu! lcaa quichi ca ndacua, 
cha! cui!ya ngu' na cacu ngu!. 

16—Cu'ma ta ma na cacu ngu' bi' 
ca nde ti —nacui Jesús—. Ná nga'a 
cha! tyaa ngu'. 

17Ndube xi ti' nu ngu' nu ndyaca 
tsala bi! li": 

—Ca!yu tya!a ti xlyá teje! ntsulu 
ji'na ca nde, cusu' —nacui ngu' ji'i 
Jesús—, lo'o jua!a ntsu'u tucua tya'a 
ti cualya nde. Tsa bi! ti cha. 

18Li' nchcui' Jesús lo'o ngu! bi!: 
—Caa lo'o ma ji'i ca nde —nacui 
ji'i ngu'. 

19Li' ngulo Jesús cha ji'i nu ngu' 
guina'a bi', cha! tyaca'a ngu' xi 
lo quii. Li! ndaya' yu ji'i nu ca'yu 
tya'a xlyá teje! bi! lo'o ji'i nu tucua 
tya!a cualya bi!; nxña'a yu nde cua 
li!, ndya xlya'be ji'i ycui' Ndyosi, 
lo'o li' nguxana yu nsa'be yu xlyá 

lo'o cualya bi', nda yu yu'be bi! ji'i 
ngu' nu ndyaca tsa!a ji'i cha! tacha 
ngu' ji'i hati bi'. 2? Jua'a ngua cha! 
ndyacu lcaa ngu', ña'a cuayá! nu 
nguaala! ji'i ngu'. Li! nxuti'i ngu' 
lcaa yu'be nu ndyanu, lo'o jua'a 
ngutsa!a tii tyucuaa tya!a cheubi 
lo'o yu'be bi!. 21 Ca'yu mil tya'a ngu' 
quityu ndyacu ngu' slo Jesús tsa bi", 
lo'o xa! cuentya ngua nu cuna!a lo'o 
nu sube. 


Ndya'a Jesús lo hitya tayu' 
22Lo'o li! ngulo Jesús cha ji'i nu 
ngu! nu ndyaca tsa'a ji'i, cha! tyatí 

ngu' ne! yaca ni'i cha! tsaa ngu! 
nde loo la su tsaa ycui' ca chaca 
tsu' tayu' bi!; tyanu ycui' cha! cheui! 
salya' lo'o nu quiña'a tsa hati bi', 
ngua ti! yu. 2Lo'o cua ndyaa lcaa 
ngu' bi', li! ndyaa Jesús nde sii' 
calya cha! chcui' lo'o ycui! Ndyosi 
su ndu yu ycui' ti yu. Lo'o cua 
tsaa ti cuichaa, tya ndu Jesús ycui' 
ti nde sii' ca'ya. Laja li! tyijyu' 
ndya!a yaca ni'i bi! lo tayu!. Lquitya 
ti nxna yaca ni'i bi!, xquilya cha! lye 
tsa ndyatu clyoo' lo hitya, cha! lye 
tsa ndyaca cui!i. 2BLo'o cua quixee 
ti, li! lijya Jesús ndya'a lo hitya ti; 
26 pana lo'o na'a ngu' nu ndyaca 
tsa!a ji'i cha! ndya'a yu lo hitya ti, 
ndyutsii tsa ngu! li". 

— ¡Cua lijya sca jyo'o! —nacui ngu!. 

Li! ngusitya tsa ngu! cha! ndyutsii 
ngu'. 27 Hora ti ndacha' Jesús ji'i 
ngu!: 

—Cua'ni tlyu tyiquee ma —nacui 
Jesús ji'i ngu'—. Na! laca, ná cutsii 
ma. 

281! nguxacui Pedro cha! ji'i: 

—¿Ha chañi cha! nu'u laca, cusu!? 

—nacui Pedro ji'i Jesús—. Si chañi 

cha! nu'u laca, culo nu'u cha 'na 
lacua, cha! lo'o na! tya!a na! lo hitya 
cha! tyalaa na! ca su ndu nu'u. 

29 Caa nu'u ca nde —nacui 
Jesús jili Pedro li'. 

Lo'o li! ngutu'u Pedro ne! yaca ni'i, 
ndya'a yu lo hitya cha! tyalaa yu 
ca su ndu ycui' Jesús. UPana hora 
ti ngua tii yu cha! lye tsa ndyaca 
cui'i, ndyutsii tsa yu li', nguxana 
cha! nclyu'u yu ne! hitya li". Lo'o ti 
ngusi!lya yu ji'i Jesús: 

—Xu'na —nacui Pedro ji'i—, culo 
nu'u 'na ne! hitya re. 

31 Hora ti ngusñi Jesús ya! Pedro. 

—Xti tsa tyempo ndalo nu'u cha! 
jlya ti' nu'u 'na —nacui Jesús ji'i 
Pedro bi'—. ¿Ni cha! ná jlya tso'o 
ti! na? 

32Lo'o li! ndyalaa lo'o Jesús ji'i 
Pedro ca su ndacui yaca ni'i, ndyatí 
ngu' ne! bi! li"; hora ti ngua ti cui'i 
li", 38Ngua'ni tlyu ngu' nu ndi'i ne' 
yaca ni'i bi! ji'i Jesús, lo'o ti ndatu 
sti' ngu' slo yu. 

—Chañi cha! nu'u laca nu sca ti 
Sñi! ycui' Ndyosi —nacui ngu' ji'i. 


Ngua'ni Jesús jo'o ji'i ngu' 
quicha nde Genesaret 

34Lo'o li! ndyalaa ngu' chaca 
tsu! tayu' bi", ndyalaa ngu' nde 
Genesaret. 35Lo'o ndyuloo ngu' 
nu ndi'i cajua ji'i Jesús, li! hora ti 
nda ngu' cha! ndyaa lcaa quichi su 
cacua ti, cha! caca cuayá! ti! ngu' bi! 
cha! cua ndyalaa Jesús. Li! yaa lo'o 
ngu' ji'i lcaa ngu' quicha slo Jesús. 
36Ndijña ngu' chacuayá! ji'i yu cha! 
cala! ngu' quicha bi! masi quiya! 
ste! ti yu; lolo ndyala' ngu! quicha 
bi! ste! yu, hora ti ngua tso!o ngu! 
bi! li", 

Na laca nu ndu'ni cha' caca 
cuxi tyiquee ñati 
1 Li! ndyalaa sca taju ngu' 
tlyu slo Jesús. Ngu! quichi 
Jerusalén laca ngu' bi', ngu! fariseo 
lo'o ngu! mstru nu nclu'u cha! jo!ó 
ne! laa laca ngu! bi. 

2— ¿Ni cha! ná tso'o ndu'ni ngu' 
nu ndyaca tsa'a jinu'u? —nacui ngu' 
bi! ji'i Jesús—. Ná stu'ba ndu'ni ngu' 
lo'o cha! nu cua nda jyo'o cusu' lo'o 
na sa'ni la, cha! tyaati tso!o ya! na 
nu lo'o bilya cacu na. Lo'o nu ngu' 
nu ndyaca tsa!a jinu'u ni, ná ndu'ni 
ngu' juala —nacui ngu' li'. 

3Li' nguxacui Jesús cha! ji'i ngu' 
tlyu bi!: 

—Lo'o cu'ma ni —nacui Jesús 
jili ngu'—, ¿ni cha! laca xti la cha! 
ntsu'u tyiquee ma ji'i cha nu ngulo 
ycui! Ndyosi ji'na? Lo'o jua!a lye tsa 
ndube ti! ma ji'i scaa cha! nu nda 
jyo'o cusu! lo'o na. *Cua nchcui' 
ycui' Ndyosi lo'o na: “Tucuá ma cha 
nu nchcui' sti ma, nu nchcui' xtya!a 
ma”, nacui Ni. “Lo'o jua!a si chcui! 
ma cha! cuzi ji'i sti ma, ji'i xtya!a 
ma, li! ntsu'u cha! cujuii ngu' ji'i 
ma”, nacui Ni. “Pana cu'ma ni, xa! 
lo cha! nchcui' ma juani. Nelyu'u ma 
cha! tso'o tsa laca si nditya chcui' 
na lo'o sti na, lo'o xtya'a na: “Cua 
nda na! Icaa na nu ntsu'u 'na ji'i 
ycui! Ndyosi, bi' cha! nga'aa caca 
xtyucua na! ji'i ma juani”. $Jua'a 
laca cha! cuzi nu nelyu'u ma ji'i 
ngu!, cha! nga'aa cua'ni tlyu ngu' 
ji'i sti ngu', ji'i xtyala ngu'; jua'a 
nchcui' ma, masi xa! ña!a ngulo 
ycui' Ndyosi cha ji'na. Nga'aa tso'o 
cha' nu nda ycui' Ni lo'o na, nti' 
ma; tso'o la cha! nu nda jyo'o cusu' 

cha! cua'ni na, nti' ma cuentya 

ji'i ma. 7 Cuiñi tsa ma, cha! tucua 
cha! ntsu'u tyiquee ma. Tya sa'ni 

la nchcui! jyo'o Isaías cha! liñi ji'i 
cu'ma. Ndi'ya cha! nu nguscua jyo'o 
bi! lo quityi: 

8 Ndu'ni tlyu ngu' re jna' cha! 
tu'ba ti ngu!, nacui ycui' Ni. 

Si'i tyucui tyiquee ngu' ndu'ni 
tlyu ngu' 'na. 

9 Na cuiñi tsa ngu' re, cha! nacui 
ngu' cha! ndyu'ni tlyu ngu' 
na, masi nclu'u ngu! cha! nu 
nchcui' nati ti ji'i tyala ngu'; 

pana nacui ngu! cha! nclyu'u 
ngu' cha! jna! ji'i tya!a ngu!. 
Jua!la nguscua jyo!o Isaías bi! 
cuentya ji'i ycui' Ndyosi. 
10Lo'o li! ngusitya Jesús ji'i nu 
quiña!a tsa hati nu ndi'i cajua cha! 
caa ngu' cacua la xi, cha! chcui' yu 
lo'o ngu' li": 
—Cua!a jyaca ma —nacui Jesús ji'i 
ngu'—, cha! caca cuayá' tso'o ti! ma 
—nacui—. 11Si'i sca na nu ndacu 
ti ngu' nu ndu'ni cha! caca cuxi 
tyiquee ngu'; cha! nu ndyu'u nde 
tu'ba ngu', masi lcaa cha! nu nchcui' 
ngu! ni, xquilya cha! bi! caca cuayá! 
ti' na si ngunu'u tyiquee ngu!. 
12Lo'o li! haa ngu' nu ndyaca tsa'a 
ji'i cacua la slo Jesús. 

—Ná ndiya ti! nu ngu' fariseo bi! 
lo'o ndyuna ngu' cha! nu nchcui' 
nu'u —nacui ngu! bi! ji'i Jesús. 

13 Ycui' Ndyosi Sti na! nu ntucua 

nde cua, xcuaa Ni lcaa quixi' nu 
si'i na cuiñii nu ndyataa Ni, cha! 
ná tso'o quixi' bi! —nacui Jesús ji'i 
ngu'—. 14Lo'o jua'a ná tso'o ngu' 
fariseo jua cuentya ji'i ycui! Ni, bi! 
cha! nga'a cha! xtyanu ma jili ngu' 
bi"; ñilya nti! ngu' cuityi', jua'a nti! 

ngu' fariseo jua —nacui Jesús—. 
Si culu'u sca nu cuityi' tyucuii ji'i 
chaca yu tya!a cuityi' ti yu, tyu 
tyucuaa ngu' sca to! cua'a li!, cha! 
ni tsaca ngu' ná nchca ña'a ngu' 
tyucuii su lijya ngu! li". 

15Li' nchcui' Pedro lo'o Jesús: 

—Culu'u nu'u ji'i cua ñi'ya ndyu'u 
cha! nu nda cuii ji'i na nu ndacu 
ngu! —nacui—. Ná nchca cuayá! ti! 
ya. 

16— ¿Ha lo'o cu'ma, ná ngua 
cuayá' ti' ma? —nacui Jesús ji'i ngu' 
bi! li —. 7 ¿Ha bilya ta ma cuentya? 
Lcaa na nu tyatí nde tu'ba ngu' ni, 
nteje tacui na bi! nde ne! ngu!. Lo'o 
tsaa ngu' liya!, tye lyiji cha! ji!i li". 
18Pana sca cha! nu nchcui' ngu' ni, 
stu'ba laca bi! lo'o cha! nu ntsu'u 
ne! cresiya ji'i ngu'; xquilya cha! nu 
nchceui' ngu!, bi! cha! nchea cuayá! 
til xa! la ñati si cua ngunu'u tyiquee 
ngu' bi. 19Ca ne! cresiya ji'i nati 
ni, ca bi! ntsu'u suu lcaa cha! cuxi: 
masi cujuii ngu' ji'i tyala ngu!, masi 
tyu'u cha! ji'i ngu' lo'o clyo!o xa! 
ñati, masi cua'ni suba! ngu' lo'o xa! 
hati, masi cuaana ngu! na nu ntsu'u 
jili tya'a ngu!, masi chcui! ngu' cha! 
cuiñi ji'i tya'a ngu', masi chcui' ngu' 
cuentyu ji'i tyala ngu!. 20Si ntsutu 
cha! cuxi bi! ne! cresiya ji'i ngu!, bi! 
laca nu ndu'ni ñu'u ji'i tyiquee ngu'; 
pana lo'o cacu na sca na ni, masi 
bilya tyaati tso!o ya! na, ná sca cha! 
cua'ni lo'o cresiya ji'na, cha! si'i jua'a 
caca cuxi tyiquee na. 


Jlya ti! sca nu cuna'a xa! 
tsu! ji'i Jesús 
21Lo'o li! ndu'u Jesús ndyaa nde 
loyuu su cuentya quichi Tiro lo'o 
loyuu su cuentya quichi Sidón; lo'o 


43 


nu ngu' nu ndyaca tsa!a jili ndyaa 
ngu! lo'o. 22Lo'o li! faa sca nu 
cuna!a ca tyi quichi bi! slo Jesús, 
ngusitya tsa nu cuna!a bi! ji'i Jesús 
li’: 

—Cua'ni tya'na ti' nu'u 'na, Xu'na 
—nacui nu cuna!a bi! ji'i Jesús—. 
Nu'u nu laca la cui! hati tya!a ji'i 
jyo!o cusu! David, cua'ni nu'u sca 
cha! tso!o lo'o na!. Nxalú tsa cuil'i ji'i 
sñi' na!. 

23Ni sca cha! ná nguxacui Jesús 
ji'i nu cuna'a bi'. Li' nchcui! ngu' nu 
ndyaca tsa'a ji'i lo'o Jesús: 

—Culo nu'u cha ji'i nu cuna!a re 
cha! tsaa ma! xa! se'i —nacui ngu' ji'i 
Jesús—, cha! nxi'ya tsa ji'na. 

24_ Nda ycui' Ni 'na lijya na! nde 
chalyuu cha! sca ti lo'o ngu! Israel 
chcui' na! —nacui Jesús li'—, cha! 
ñilya ndu'ni xlya! nu cua nguna!, 
jua'a ndu'ni ngu' bi! —nacui. 

25Li' cacua la ndyalaa nu cuna'a 
bi", ndyatu sti' slo Jesús. 

—Xu'na —nacui ji'i Jesús—, 
xtyucua nu'u ji'i cua. 

261! nguxacui Jesús cha! jili nu 
cuna!a bi!: 

—Na tso'o si xñi ngu' tyaja nu 
ndyacu sñi' ngu' cha! cacu xne! ti 

—nacui. 

27_ Chañi cha! nu nchcui' nu'u, 
Xu!na —nacui nu cuna!a bi!—, 
pana tya ntsu'u chacuayá' ji'i xne! 
cha! cacu ni! satya ti nu ndyalú 
to! mesa laja lo'o ndyacu xu'na 
ni'. 

28_ Chañi cha! jlya ti! nu'u cha! 
nu nda na! lo'o nu'u —nacui Jesús 
jili—. Caca cha! nu nti! nu'u lacua 

—nacui. 

Hora ti ndyaca tso'o sñi' nu cuna!a 

bit li'. 


SAN MATEO 15 


Ngua'ni Jesús jo'o ji'i 
quiña'a ngu' quicha 
29Lo'!o li! ndu'u Jesús ndyaa, 

ndyalaa yu ca to! tayu! Galilea bi!. 
Ndya'a yu xi to! tayu! bi!, li! ndyacui 
yu xi sii! calya cha! chca'a yu xi 
ndejua. 3%Quiña'a tsa nati ndyalaa 
slo yu li!; ndya'a lo'o ngu! ji'i quiña'a 
tsa ngu' quicha, lo'o ngu' nu quicha 
quiya', lo'o ngu! cuityi!, lo'o ngu' 
cu'u, lo'o nu cu! ya!, nu cu! quiya!, 
lcaa lo nu quicha. Nsta ngu' ji'i ngu' 
quicha bi! lo yuu slo Jesús, lo'o 
ngua'ni Jesús cha! ndyaca tso!o ngu' 
li'. 313 Ndube tsa ti! ngu' quiña'a lo'o 
na'a ngu' cha! xa! nchcui! ngu' nu 
ngua cu'u, xa! ngua tso!o tyucui na'a 
ya! ngu' nu ngua cu! ya!, xa! ndya!a 
ngu! nu ngua quicha quiya!, xa! 
tyaca! zee na'a ngu' nu ngua cuityi'. 
Li! lye tsa ndyu'ni tlyu ngu' ji'i ycui' 
Ni nu laca ycui' Ndyosi ji'i ngu' 
Israel xquitya cha! ndyaca tso'o lcaa 
ngu' guicha bi'. 


Nda Jestis na nu ndyacu 
jacua mil tya'a hati 
32Lo'o li! ngusi'ya Jesús ji'i ngu' 
nu ndyaca tsa'a ji'i cha! caa ngu' slo. 
Nchcui' lo'o ngu' li!: 

—Tya'na tsa ti! na! ji'i nu ngu' 
quiña'a re —nacui Jesús ji'i ngu' 
bi'—. Cua sna tsa ndya!a ngu' lo'o 
na! juani, lo'o ngataa ntsu'u na cacu 
ngu! tsiya! ti. Ná tso!o culo na! cha 
ji'i ngu' re cha! tyaa ngu' ña'a lo'o 
jbi'ña ti ndya'a ngu', cha! ná talo 
ngu' tyucuii jua'a. 

33Li' nchcui' ngu' nu ndyaca tsa'a 
ji'i lo'o: 

—¿Macala caja na cacu ngu' ji'na? 
Ne' quixi' nga'a na re su ná ndi'i ñati 

—nacui ngu' ji'i Jesús—. Lo'o jua'a 
quiña!a tsa hati ndya'a lo'o na re. 
34_ ¿Ni lcua tya'a xlyá ntsu'u ji'i 
ma? —nacui Jesús ji'i ngu! bi! li'. 
—Cati tya'a ti xlyá teje! lo'o ji'i 
ya —nacui ngu' jiti—, lo'o ntsutu xi 
cualya sube —nacui ngu!. 
35Li' ngulo Jesús cha ji'i nu ngu' 
quiña'a cha! tyaca'a ngu' lo yuu. 36Li' 
ngusñi Jesús nu cati tyala xlyá bi' 
lo'o cualya bi!, ndya xlya'be ji'i ycui! 
Ndyosi xqui!ya cha! ntsu'u na cacu 
ngu'. Li! ngusa'be Jesús xlyá lo'o 
cualya bi', nda yu'be bi! ji'i ngu! nu 
ndyaca tsa'a ji'i cha! ta ngu' ji'i nu 
ngu' quiña!a bi". 37Li' ndyacu lcaa 
ngu' xlyá bi! ñala cuayá! nu nguaala' 
ji'i ngu'. Lo'o nxuti'i ngu' lcaa yu'be 
nu tya!a ndyanu su ndyacu ngu', li! 
ngutsa'a cati tya'a chcubi lo'o yu'be 
bi!. 38 Jacua mil tya'a nu qui'yu 
ndyacu tsa bi!, lo'o xa! cuentya 
ngua nu cuna!a lo'o nu sube; lcaa 
bi! ndyacu. 3%Lo'o ndye ndyacu 
ngu', li! nchcui' salya! Jesús lo'o nu 
ngu' quiña!a bi', cha! tyaa ngu' to! 
tyi ngu'. Li! ndyatí Jesús ne! yaca ni'i 
sube, ndu'u yu ndyaa yu nde loyuu 
Magdala lo'o ngu! nu ndyaca tsa'a ji'i. 


Ña'a cui'ya ngu' sca cha! tlyu 


nu cua'ni Jesús nti' ngu' 
1 6 Lo'o li! ndyalaa sca taju ngu' 
fariseo lo'o ngu' saduceo slo 
Jesús, cha! chcui' cuayá' ngu' lo'o yu, 
si caca tyijiloo ngu' ji'i yu nti! ngu". 
Nchcui' ngu' lo'o Jesús cha! culu'u 
sca cha! tlyu ji'i ngu!, sca cha! tlyu nu 
tyu'u tucua nde cua chacuayá! ji'i ycui! 
Ndyosi. ?Li' nguxacui Jesús chal! ji'i 
ngu!: 
—Nu cu'ma ni, ndi'ya nchcui' 
ma lo'o cua tsaa ti cuichaa: “Lubii 

cua caca la quee, cha! tso!o tsa ña'a 
nscua coo tyubi' cua juani”, nacui 
ma. 3Lo!o ndi'ya nchcui' ma nde 
tlya lo'o ña!a ma nde cua: “Ca'ya tyo 
juani cha! lye xi ña'a coo cua, ngata 
tsa ña!a coo”, nacui ma. ¿Ni cha! 
laca, cha! jlo tsa ti! ma ñi'ya caca 
sca tsa nu lo'o ña'a ti ma nde cua? 
Pana ná jlo ti! ma tsiya! ti ñitya caca 
ji'i cu'ma ngu' nasiyu re tyempo 
juani. *Na xña'a tsa tyiquee ma ca 
tala ma cha! xcui! nti! ma cha! cua'ni 
na! sca cha! tlyu cha! ña'a cuilya 
ma ji'i; laca ma nati nu ná jlya ti! ji'i 
ycui' Ndyosi tsiya! ti —nacui Jesús 
ji'i ngu'—. Pana ná cua'ni na! jua'a. 
Nga'a cha! tyi'u ti' ma na laca nu 
ngua ji'i jyo'o Jonás nu ngua tu'ba 
ji'i ycui' Ndyosi cua sa'ni la. 

Nga'aa nchcui' la Jesús lo'o ngu' 
bi! li', ndu'u yu ndyaa. 


Ngu! fariseo laca ñi'ya nti! scua tiye' 
5La cui! tsa bi', cua nteje tacui 

ngu' lo tayu' lo'o yaca ni'i bi". 
Ngutu'u ngu' chaca tsu', li! ndyitu ti! 
ngu! nu ndyaca tsa'a ji'i Jesús cha! 
cua ngujlyaa ti! ngu! cha! gui'ya 
lo'o ngu' xlyá teje! cha! cacu ngu' 
tyucuii. ŠLo!o li! ndi'ya nchcui! 
Jesús lo'o ngu': 

—Tii ti til ma tyi'i ma —nacui 
Jesús ji'i ngu! bi'—. Cui'ya ma 
cuentya ñi'ya ndu'ni scua tiye! nu 
nda ngu', la cui! ngu' fariseo lo'o 
ngu' saduceo —nacui. 

7Li' nchcui' ngu' nu ndyaca tsa'a 
jili lo'o tya'a ngut: 

—Cha' ná lo'o xlyá teje! ndya'a na, 
bi! cha! nehcui! nu cusu! cha! ji'i seua 
tiye! lo'o na —nacui ngu!. 

8Pana, ngua tii Jesús cha! ná 
ngua cuayá! ti! ngu' bi". 

—¿Ni cha! ndube ti! ma cha! ná 
lo'o xlyá teje! lijya ma? —nacui ji'i 
ngu' bi'—. Xti tsa cha! jlya ti! ma ji'i 
ycui' Ndyosi. 9 ¿Ha chañi cha! bilya 
caca cuayá! til ma? ¿Ha ná ntsu'u ti! 
ma ji'i nu ca'yu tya'a ti xlyá teje! nu 
ndyacu ca'yu mil tya'a hati tsubi'? 
Tyuu tya'a chcubi ngutsa!a lo'o 
yu'be xlyá tya!a ndyanu lo'o ndye 
ndyacu ngu' tsa bi'. 1 Jua'a nu cati 
tya!a xlyá teje! nu ndyacu nu jacua 
mil tya'a hati ni, la cui! ti cha!; tyuu 
tya!a chcubi ngutsa'á lo'o yu'be 
xlyá tyala nu ndyanu lo'o ndyacu 
ngu' li'. ¿Ni cha! laca ngataa nda 
ma cuentya, cha! ná nchcui' na! cha! 
ji'i xlyá nu ndacu ngu' lo'o nacui na! 
cha! ji'i scua tiye!? Xa! cacha! na! ji!i 
ma, cuilya ma cuentya ñi'ya ndu'ni 
scua tiye! nu nda ngu', la cui! ngu' 
fariseo lo'o ngu' saduceo. 

12Ngua cuayá! ti! ngu' li! cha! 
nchcui' Jesús ji'i lcaa cha! cuxi 
nu nelu'u ngu' fariseo lo'o ngu! 
saduceo ji'i ngu', cha! ngalaa tso!o 
xñi ngu' cha! bi!; si'i cha! ji'i scua 
tiye! nu ndya! xlyá lo'o nu nti! Jesús 
chcui! tsa bil. 


Ndacha' lini Pedro cha' 
ycui' Cristo laca Jesús 
BLo'o ca tiya! la, li! ndyalaa ngu' 
loyuu su cuentya quichi Cesarea de 
Filipo. Xa! nchcui' Jesús lo'o ngu' 
nu ndyaca tsa!a ji'i, nchcuane yu ji'i 
ngu' li": 

—¿Na laca nacui ñati cuentya 
na? ¿Tilaca laca na! nu cua nda Ni 
Ina lijyaa nde cha! caca na! hati? — 
nacui Jesús ji'i ngu! bi". 

14—Ntsu'u ñati nu nacui cha! laca 
nu'u jyo'o Juan nu ntyucuatya ji'i 
ngu' tya tsubi! la —nacui ngu' ji'i 

Jesús—. Lo'o xa! ñati ni, nacui ngu' 
cha! jyo'o Elías laca nu'u. Lo'o jua'a 
ntsu'u xa! la ñati nu nacui cha! jyo!o 
Jeremías laca nu'u. Lo'o jua'a ntsu'u 
ngu! nu nacui cha! chaca quiya! cua 
ndyu'ú chaca jyo'o cusu! nu ngua 
tu'ba ji'i ycui! Ni nu ngua sa'ni, la 
cui! bi! laca nu'u, nacui ngu'. 

Jua'a nacui ngu' nu ndyaca tsa!a 
ji'i Jesús. 15Li! nchcui' Jesús lo'o 
ngu! bit: 

—Lo'o cu'ma ni, ¿tilaca laca na! 
nti' ma? 

16 Hora ti nguxacui Simón Pedro 
cha! ji'i Jesús li: 

—Cristo laca nu'u —nacui—. Sñi! 
ycui' Ndyosi nu lu'ú ca laca nu'u. 

17—Tso'o ntsu'u tyiquee nu'u 
Simón, sñi' Jonás —nacui Jesús 
ji'i li!—. Si'i ñati chalyuu ti nu 
ngulu'u cha! bi! jinu'u; pana ycui' 
Ndyosi Sti na! nu ntucua nde cua, 
nda Ni cha! bi! nu ngua'ya hique 
nu'u. 18 Pedro naa nu'u, lo'o jua'a 
caca nu'u ñitya laca sca quee quiya! 
ni'i. Nu lo'o nchcui' nu'u tsa, cha! 
lini laca nu nchcui! nu'u; bi! laca 
suu cha! ji'i nati 'na, cha! tso'o tsa 
ndyanu tachaa cha! nu nchcui' nu'u 
jua'a. Ná taca ji'i cuiñaja, ni cui'i 
cuxi, ni jyo!o, ni tsaca nati, ná taca 
ji'i ngu' tsiya! ti tyijiloo ngu' ji'i hati 
'na, masi cajaa hati 'na xquilya cha! 
cuxi. 19Ta na! lcaa chacuayá' jna' 
jinu'u, cha! taca tyatí ñati 'na ca 
su laca ycui' Ndyosi loo. Nu lo'o ná 
cua'ni clyu ti! nu'u ji'i hati xquitya 
sca cha! cuxi nu ndyu'ni ñati bi!, 
la cui! jua'a ná cua'ni clyu ti! ycui! 
Ndyosi Sti na! ji'i ñati bi! nde loo 
la; pana lo'o cua'ni clyu ti! nu'u ji'i 
ñati, la cui! jua!a cua'ni clyu ti! Ni 
jiti ñati bi". 

201 ¡" ngulo Jesús cha ji'i ngu! nu 
ndyaca tsa!a ji'i cha! ná cacha! ngu' 
jili ni sca hati cha! Cristo laca ycui' 
yu. 


Nda Jesús cha' lo'o ngu' 
cha' cua cajaa ti ycui' 

21Lo'o tyempo bi' nguxana Jesús 
ngulu'u yu ji'i ngu' cha! ntsutu cha! 
tsaa yu nde quichi Jerusalén. Pana 
ca quichi bi! tyacua cha! ti'í ji'i yu 
xquilya cha! xcube! tsa ngu! cusu! bi! 
ji'i yu; jua'a sti jo'ó nu laca loo, lo'o 
mstru cha! jo'ó, lcaa ngu' bi! xcube! 
ngu' ji'i yu ña!a cuaya' nu cujuii 
ngu' ji'i yu. Pana tyu'ú yu chaca 
quiya! tsa nchca tyuna, nacui yu. 
22] ¡! ngusñi Pedro ya! Jesús cha! 
chcui! lo'o: 

—Cua'ni tya'na ti! ycui! Ndyosi 
jinu'u, Xu!na —nacui Pedro ji'i—. 
Ná caca bi! ñi'ya nu nacui nu'u. 

23 Hora ti nguxtyacui Jesús, na'a 
ji'i nu Pedro bi!. 

—Tyu'utsu' nu'u Satanás, cha! 
ngalaa cua'a nu'u 'na —nacui Jesús 
jili Pedro—. Si'i ñitya nu nclacua ti! 
ycui' Ndyosi nelyacua ti! nu'u juani; 
ñi'ya nu nclacua ti! ñati chalyuu ti, 
jua'a nelyacua ti! nu'u juani. 

241! ngulu'u la Jesús ji'i nu ngu' 
nu ndyaca tsa!a ji'i bi!: 

—Si ntsu'u nati nu chañi cha! nti' 
ngu' tsaa ngu! lo'o na! —nacui—, 
nga'a cha! xtyanu ngu! bi! ji'i lcaa 
cha! nu ntsu'u tsa tyiquee ngu' 
ji'i, cha! tyala ngu' lo'o na! lcaa 
tsa, masi cujuii ñati ji'i ngu! bi! 
xqui'ya na'. 29Chcuna' chalyuu ji!i 
hati nu xcui' nelyacua tsa ti! ñitya 
caca tso!o ji'i ycui! ca; pana quije 
chalyuu ji'i ngu! ca slo ycui! Ni si 
tyaja'a ngu!, masi cujuii hati ji'i ngu' 

xqui'ya na'. 26Ná tyanu cha! tso'o 
ji'i ngu' nu lo'o cajaa ngu!, masi 
ngua'ni tsa ngu' ngana nde chalyuu; 
nguna! Icaa chalyuu ji'i ngu! bi! li", 
cha! ná taca ta ngu' caya! cha! caja 
la chalyuu ji'i ngu'. 27 Chañi cha! 
chaca quiya! caa na! nu cua nda 

Ni 'na lijya na! cha! caca na! ñati, 
stu'ba ti caa na! lo'o lcaa xca ji'i 
ycui! Ndyosi; ndubi tsa ña'a loo na! 
lo'o xee ji'i ycui! Ndyosi Sti na! li'. 
Lo'o li! ta na! xcaya! ngu!, ni cña nu 
cua ngua'ni scaa ngu' lo'o yaa ngu' 
chalyuu. ?8Cha' liñi nchcui! na! lo'o 
ma juani, cha! ntsu'u ngu! nu tya 
ndu lo'o na chalyuu re juani, nu 
lo'o tya lyiji cajaa ngu' ca cuayá! ti' 
ngu! cha! cua nguxana cha! laca na! 
loo ne! cresiya ji'i ñati, na! nu cua 
nda Ni 'na lijyaa cha! caca na! ñati. 


Cua ngutsa!a ña'a tyucui 
ña'a loo Jesús ndu slo ngu' 
1 Lo'o cua ndya!a scuá tsa, li! 
ndyaa lo'o Jesús ji'i Pedro 

lo'o Jacobo lo'o Juan tya'a ngula 
Jacobo bi!; jacua tya'a ngu' bi! ndyaa 
ngu' lo xlya ca!ya cua. ?Li' laja lo'o 
na'a ngu' ji'i Jesús, cua ngutsa'a ña'a 
tyucui ña'a loo yu li"; ndubi tsa ña!a 
loo yu ñi'ya ndubi xee cuichaa li". 
Ñi'ya sca xee nu ngati tsa, jua'a ngati 
tsa ña'a ste! yu. 3Lo'o li! ndu'u tucua 
jyo'o Moisés lo'o jyo'o Elías, ndu ngu' 
nchcui' ngu' lo'o Jesús. Lo'o nu ngu' 
tyala ndya!a Jesús bi', na'a ngu' ji'i 
ngu' bi'. 4Li' nchcui! Pedro lo'o Jesús: 

—Xu'na —nacui Pedro ji'i—, tso!o 
tsa cha! nga'a ya re —nacui—. ¿Ha 
tso!o nti! nu'u si cuiñá na! sna 
tya'a chcua!ya? Tsaca laca su tyi'i 
ycui!' nu'u, chaca su tyi'i La Moisés, 
chaca su tyi'i La Elías. 

5Pana laja lo'o nchcui' Pedro, li' 
ndu'u tucua sca coo nu ngati tsa 
ña!a, nu ndubi tsa ña'a, ngúixii chu! 
ngu', tyucui ña'a su ndu ngu'. Li 
nguañi xtyi'i sca ñati. Hora ti ngua 
cuayá! ti! ngu' bi!, cha! nchcui' ycui! 
Ndyosi lo'o ngu' laja coo bil: 

—La cui! yu re laca Sñi! na', 
tyaca'a tsa yu 'na —nacui Ni—. 
Tso'o tsa ntsu'u tyiquee na! ña!a na! 
ji'i yu. Cua'a tso'o jyaca ma ji'i lcaa 
cha! nu cheui' Sñi' na! re lo'o ma. 

SLo'o ndyuna nu ngu' nu ndyaca 
tsala bi! cha! nu nchcui' ycui' Ni 
cuentya ji'i Jesús, li! nclyú ngu' bi! 
nde lo yuu cha! ndyutsii tsa ngu' bi. 
7Lo'o li! ngusta ya! Jesús hichu' ngu' 
bi. 

—Tyatu ma —nacui Jesús ji'i 
ngu'—, ná cutsii ma tsiya! ti. 

8 Laja li! nxña!a nu sna tya!a ngu' 
nu ndyaca tsa!a bi! su ndu jyo'o bi! 
tsa la, pana na'a ngu' cha! nga'aa 
ndu ngu' bi!; sca ti Jesús ndu ca bi! 
li! 

9Lo'o lijya nda'ya ti'i ngu' sii! 
calya bi!, li! ngulo Jesús cha ji'i ngu' 
nu ndyaca tsa'a ji'i: 

—Ná cacha! ma ji'i xa! hati ñilya 
ngua cha! nu cua na'a ma lo xlya 
ca!ya jua tsa —nacui Jesús ji'i ngu' 
bi'—. Nu lo'o cua ngujuii ycui' na! 
nu cua nda Ni 'na lijyaa cha! caca 
na! ñati, nu lo'o tyu'ú na! chaca 
quiya!, li! taca cacha! ma cha! bi! ji'i 
xa! ñati. 

10Li' nchcuane ngu' nu ndyaca 
tsa'a ji'i Jesús: 

—¿Ni'ya ndyu'u cha! nu nchcui' 
cha! jo'ó lacua? Nchcui' cha! clyo 
la ntsu'u cha! caa jyo'o Elías nde 
chalyuu chaca quiya! —nacui ngu' 
jiti. 

11— Chañi cha' caa Elías clyo cha' 
cua!ni choto ji'i lcaa lo na —nacui 
Jesús—. Pana cha! liñi cacha! na! 
ji'i ma juani cha! cua faa nu laca 
Elías; ná ndyuloo ngu! ji'i, bi' cha! 
cua ngua'ni cuxi ngu! lo'o. Lo'o jua'a 
xcube' ngu' jna' nu cua nda Ni 'na 
lijyaa cha! caca na! hati. 

Tiri ngua cuayá! ti! ngu' cha! ji'i 
jyo'o Juan nu ntyucuatya ji'i ngu' laca 
cha! nu cua nchcui' ca Jesús lo'o ngu!. 


Ngua'ni Jesús jo'o ji'i sca yu 
cuañi' nu nxalú cui'i cuxi ji'i 
14Lo'o cua ngua'ya ngu! sii! ca'ya 

bi!, xa! ndyalaa ngu' su ndi'i ngu' 
quiña!a lo'o nu xa! la tya'a ngu' nu 
ndyaca tsa'a jili Jesús bi'. Hora ti 
ñaa sca nu qui'yu, ndyatu sti' yu slo 
Jesús, nchcui' yu bi! lo'o li!: 

15 —Cua'ni tya'na ti! nu'u ji'i sñi' 
na!, cusu! —nacui yu bi! ji'i Jesús—. 
Quicha tsa ti! sñi! na! cha! lu'ba tsa 
nxalú cui'i cuxi ji'i yu; ndu'ni cui'i 
bi!, cha! lu'ba tsa nclyú yu lo quii!, 
lu'ba ti nxtyú ji'i yu lo hitya. 16Ñaa 
lo'o na! ji'i nu quicha bi! slo ngu! nu 
ndyaca tsa!a jinu'u, pana ná ngua ji'i 
ngu' cua'ni ngu' cha! tyaca tso!o yu. 

17 —Ná jlya ti! cu'ma tsiya! ti — 
nacui Jesús ji'i ngu' bi'—. Cuxi tsa 
cresiya ji'i ma. Nga'aa tso'o tyanu 
na! slo cu'ma, nga'aa talo na! ji'i ma 
tsiya! ti. Pana caa lo'o ma ji'i nu 
quicha jua slo na! juani. 

18Li' ngulo Jesús cha ji'i cuili cuxi 
bi!, cha! tyu'utsu' tsiya! ti ji'i nu 
quicha bi!. 19Ca tiya! la xi nchcuane 
ngu! nu ndyaca tsa'a ji'i Jesús su 
ntucua ycui! ti ngu': 

—¿Ni cha! ná ngua ji'i ya culo ya 
ji'i cui'i cuxi bi! lacua? —nacui ngu' 
jili Jesús. 

20Li' nguxacui Jesús cha! ji'i ngu' 
bi!: 

—Xti ti cha! jlya ti! ma ji'i ycui! 
Ni, bi! cha! ná ngua ji'i ma —nacui 
Jesús ji'i ngu' bi'—. Cha! liñi nchcui' 
na! lo'o ma juani, cha! si chañi ca 
cha! jlya ti! ma cha! ji'i ycui' Ndyosi, 
masi tsa lo cua sca silyu cuxee ti 
nu piti tsa, si jua'a ti jlya ti' ma cha! 
ji'i Ni, li! taca cheui' ma lo'o ca!ya 
cua nde: “Tyu'utsu! nu'u tyaa nu'u 
chaca se'i cajua la”, ñacui ma ji'i. 
Lo'o li! taquiya' ca'ya bi! cha! nu 
nchcui' ma lo'o, tyu'lutsu! ca!ya bi! 
tsaa chaca se'i li'. Ná ntsu'u cha! nu 
ná caca cua'ni ma si chañi ca cha! 
jlya ti' ma 'na. 21Lo!o jua'a cha! culo 
ma ji'i cuili cuxi bi! ni, ná ca culo 
ma ji'i cui'i bi! si ná cuala ma xi 
ji'i ycui! ca ma; tso!o si ná cacu ma 
tyaja laja lo'o chcui! ma lo'o ycui' 
Ndyosi cuentya ji'i nu quicha bi!. 
Jua'a cua'ni ma ña'a cuaya' nu tyu'u 
cui'i bi! tyaa. 


Xa' nchcui' Jesús lo'o ngu' cha! 
ntsu'u cha! cajaa ycui' yu 
22Lo!o li! tya ndya'a ngu' xi loyuu 
su cuentya Galilea, nu Jesús lo'o ngu' 

nu ndyaca tsa!a ji'i. Laja lo'o ndya'a 
ngu! nchcui' Jesús lo'o ngu' bi!: 

—Ntsu'u sca hati nu cujui' cresiya 
Ina ji'i ngu' tisiya cha! cua'ni cuxi 
ngu' lo'o na!, masi cua nda Ni 'na 
lijyaa cha! caca na! hati;  cujuii 
ngu' bi! jna! li'. Pana tyu'ú na! chaca 
quiya! tsa nchca tyuna li". 

Ngua xñi'i tsa ti' ngu' lo'o ndyuna 
ngu! cha! bi. 


Nda ngu' chi cuentya ji'i laa tonu 
24Cua tsa xi ndyalaa ngu' quichi 
Capernaum, lo'o li! ndyalaa xi ngu' 

nu laca cha ne! laa slo Pedro; nxuti'i 
ngu' bi! chi cuentya ji'i laa tonu nu 
ntucua nde Jerusalén. Li! nchcui' 
ngu' bi! lo'o Pedro: 

—Nu mstru jili ma ni, ¿ha lo'o yu 
nda yu chi ne! laa bi'? —nacui ngu' 
jiti Pedro. 

25—Nda yu —nacui Pedro ji'i ngu' 
lit; 

Nu lo'o cua ndyalaa Pedro toni'i, 
li' nchcui' Jesús lo'o yu: 

—¿Ñitya nti! nu'u, Simón? —nacui 
Jesús ji'i Pedro—. ¿Ti ji'i nclyo ngu' 
nu laca loo chi? ¿Ha culo ngu' chi 
ji'i sñi' ngu! nti' nu'u? ¿Ha si'i jili xa! 
ñati culo ngu! cñi? 

26 Jiti xa! hati nclyo ngu' nu laca 
loo chi, si'i ji'i shi' —nacui Pedro li". 
—Chañi hi. Ná lo'o sñi' ngu' nda 

caya! cuentya ji'i cha! bi! lacua — 
nacui Jesús ji'i Pedro—. ?” Pana ná 
nti! na cha! ca ñasi! ngu' ji'na, ngu' 
nu laca loo ne! laa tonu, bi! cha! 
yaa clya nu'u to! tayu! cha! cu nu'u 
chcua xñi cualya lo hitya, cha! xñi 
nu'u jili sca cualya. Li! taya! nu'u ji'i 
cualya nu caja jinu'u clyo, scana 
tu'ba cualya bi!, cha! culo nu'u chi 
nu ntsu'u tu'ba ni!; tyu'u scua chi 
bi! cha! ta nu'u chi ji'i ngu' cuentya 
jinu'u, lo'o jua'a cuentya jna!. 


Nchcui' ngu' cha' ndulo la 


cha! ji'i ycui' ca ngu' 
1 8 La cui' tyempo bi' ndyalaa 
lcaa ngu' nu ndyaca tsa!a ji'i 
slo Jesús cha! chcui! ngu! lo'o: 
—¿Tilaca laca nu ndulo la cha! ji'i 
ca su laca ycui' Ndyosi loo? —nacui 
ngu' ji'i Jesús. 
2Li' ngusilya Jesús ji'i sca nu piti 
cha! caa slo yu, cha! tyatu nu piti 
slo ngu! nu ndyaca tsa!a ji!i. 

3— Cha! liñi nchcui' na! lo'o ma — 
nacui Jesús ji'i ngu' bi'—, cha! ná 
caca tyatí ma cha! ji'i ycui' Ndyosi 
cha! caca Ni loo ne! cresiya jili ma si 
ná cha'a cha! tyiquee ma; nga'a cha! 
caca tyiquee ma ñi'ya laca tyiquee 
nu piti re, cha! ná tyixi ndu'ni ngu' 
sube. ¿Sca hati nu laca ñi'ya laca nu 
piti re, sca ñati nu ná tyixi tyiquee, 
nu ná nti! tyijiloo ji'i tyala cha! caca 
ycui' sca ñati tlyu, bi! laca nu ndulo 
la cha! ji'i ca su laca ycui' Ndyosi 
loo. “Nu lo'o xtyucua ma ji'i sca 
ñati ñilya nti! nu piti re xquilya cha! 
ngusñi tsolo ma cha! jna', la cui! 
jua'a na nxtyucua ma 'na laca. 


Cuxi tsa caca ji'na si ntsu'u 
sca qui'ya nu ndiya la ti' na 

6°Si ntsu'u ñati nu ndatsaa ji'i xa! 
hati cha! cua'ni ngu! cha! cuxi!, 
masi tatsaa hati bi! ji'i nu piti re cha! 
cua!ni yu cha! cuxi, tso'o la masi 
tyaaca! sca quichi tonu yane ñati 
cuxi bi', lo'o li! xtyú ngu' ji'i ñati 
bi! lo hitya tyujo'o cha! tye cha! ji'i 
tsiya! ti; tso'o la si cajaa ñati nu jua'a 
ndu'ni, cha! nga'aa tatsaa jili xa! la 
ngu' sube cha! cua'ni ngu' cha! cuxi. 
TiTya'na tsa hati chalyuu re! Ntsu'u 
tsa cha! cuxi nu ndu'ni ñu'u ji'i 
tyiquee hati. Lcaa hora ntsu'u cha! 
cuxi jua'a nde chalyuu, pana tlyu 
tsa cha! caca ji'i nati nu ndatsaa ji'i 
tya!a cha! cua'ni ngu! cha! cuxi; tlyu 
tsa cha! ti'í tyacua ji'i hati bi! nde 
loo la. 

8”Nga'a cha! xtyanu ma tsiya' ti 
lcaa cha! cuxi nu ndiya tsa ti' ma 
ji'i, masi tiji' tsa ti' ma ji'i sca cha! 
bi! ñilya laca si ya! ma laca, ñi'ya 
laca si quiya' ma laca. Tso'o la 
xana chalyuu nu ná nga'a cha! tye 

jili ma, masi ná lo'o cha! cuxi bi! nu 
tiji' tsa ti' ma ji'i, lo'o li! ná tyalaa 
ma su nga'aa tye tsiya! ti cha! tyaqui 
quii'. 9La cui! ti cha!, masi ndiya 

tsa ti' ma sca cha! cuxi nu ña!la ma 
ji'i, nga'a cha! xtyanu ma cha! bi! 
tsiya' ti, ñi'ya si culo ma ji'i ycui! 
cloo ma cha! nga'aa taquiya! ma ji'i 
cha! cuxi bi! tsiya! ti. Tso'o la xana 
chalyuu nu ná nga'a cha! tye jili ma, 
masi ná lo'o cha! cuxi bi! nu tiji' tsa 
ti' ma ji'i, cha! li! ná tsaa ma nde ca 
bilyaa su ná tye tsiya! ti cha! tyaqui 
quii!. 


Cuii ji'i sca xlya' nu cua 
nguna' ji'i ngu' 

10—Ná tso'o si ná taquiya' ma ji'i 
sca ñati 'na, masi ji'i sca nu piti. 
Cha! lini nchcui' na! lo'o ma, cha! 
ntsu'u xca ca su ntucua ycui! Ni 
cuentya ji'i lcaa ngu' sube bi!; lcaa 
hora ntsu'u chacuayá' chcui' xca bi! 
lo'o ycui' Ndyosi Sti na! cuentya 
ji'i nu ngu! sube ji'i. 11Cua nda 
Ni 'na lijyaa chalyuu chacuayá' 
ji'i ycui' Ndyosi cha! caca na! nati, 
cha! cua'ni lyaá na! ji'i ñati nu cua 
nguna! chalyuu ji'i xquitya cha! cuxi. 

12 ¿Nilya nti! ma ni? Cua ntsu'u 
sca siyento tya'a xlya! jili sca ñati, 
lo'o li! nguna! tsaca ji'i yu. ¿Ñi'ya 
cua'ni yu li'? Ndi'ya cua'ni yu ñacui 
na!: xtyanu yu ji'i taju xlya! quiña'a 
bi! sii! calya su tso!o ti ndi'i ni!, 
cha! tsaa yu tsaana yu ji'i xlya! nu 
nguna! ji'i yu bi". 1$Lo'o quije bi! ji'i 
yu, ca chaa tsa ti! yu li!, cha! tso'o 
tsa ntsu'u tyiquee yu ña!a yu ji'i nu 
sca ca xlya! nu cua nguna! ji'i yu; 
pana ná ntsu'u cha! culacua ti! yu ji'i 
nu jacuayala tyii ntucua caa tya'a 
xlya! nu ndyanu tso'o ti. 14Ni'ya nu 

ndu'ni nu xu'na xlya! bi!, cha! ná 
chcuna! ni sca xlya' ji'i yu, la cui! 
juala ndu'ni ycui' Ndyosi Sti ma nu 
ntucua nde cua, cha! ná nti' Ni cha! 
chcuna! chalyuu ji'i ni tsaca hati 
xquilya cha! cuxi nu ntsu'u ji'i. Ná 
nti! ycui' Ni tsiya! ti cha! tye cha! ji!i 
ngu', masi sube tsa ngu! nti! ma. 


Ntsu'u cha! cua'ni clyu 
ti' na ji'i tya'a na 

15”Nu lo'o ntsu'u ngu' tya'a ma nu 
ngua'ni sca cha! cuxi lo'o ma, li! 
tsaa ma slo ngu! tya'a ma bi', cha! 
cuaana ti cacha! ma ji'i ngu! bi! ñi'ya 
laca cha! cuxi nu ngua'ni ngu' lo'o 
ma. Tso'o tsa li! si tyaja'a ngu' tya'a 
ma bi! cuna ngu' cha! nu chcui! ma 
lo'o ngu!; ca xñili ti' ngu' li!, xqui'ya 
cha! cua ngua'ni ngu! cha! cuxi bi!. 
Li! xa! caca stulba cha! ji'i ma lo'o 
ngu' tya'a ma bi!. 'SPana si ná tyaja'a 
ngu' tyala ma bi! cuna ngu' cha! nu 
nchcui' ma lo'o ngut, tso!o la si tsaa 
ma slo ngu' bi! chaca quiya'; pana 
lo'o xi xa! la ngu' tya'a ma tsaa ma 
lit, cha! lo'o ngu' bi! cuna ngu' cha! 
nu chcui' tyucuaa ma, cha! caca ngu' 
bi! testigo. 1 Lo'o li!, si ná tyaja'a 
ngu! tyala ma bi! taquiya! ngu' tsiya! 
ti ji'i tucua sna tya!a ma, li! cacha! 
ma cha! bi! ji'i taju hati ji'i cu'ma, 
nu stulba ndu'ni tlyu ma ji'i ycui! 
Ndyosi. Lo'o li! si ña'a ti ná tyaja'a 
nu ngu! tya'a ma bi! taquiya! ngu' ji'i 
cha! nu nchcui! ca ta'a taju tya'a ma 
lo'o ngu', li! ngataa cua'ni tya'a ma 
lo'o ngu! bi! lacua. Ñi'ya si cua laca 
ngu' ñati nu ná ntsu'u cha! ji'i lo'o 
ycui' Ndyosi tsiya! ti, ñi'ya si laca 
ngu' msu ji'i ngu! xa! tsu! nu cuiñi ti 
nxñi quiña'a tsa chi cha loo ji'i ma, 
jua!a cua'ni ma lo'o ngu! bi! li. 

18°Cha! lini laca nu nchcui' na! 
re, cha! lo'o ná cua'ni clyu ti! ma 
jili nati xqui'ya sca cha! cuxi nu 
ndyu'ni nati bi', la cui! juala ná 
cua'ni clyu ti! ycui' Ndyosi ji'i hati 
bi! nde loo la; pana lo'o cua'ni clyu 
ti' ma ji'i ñati, la cui! juala cua'ni 
clyu ti! Ni ji'i nati bi'. 

19'Chaca quiya' cacha! ji'i ma cha! 
chañi cha! cua'ni Sti na! nu ntucua 
nde cua Icaa cha! nu ndijña ma ji'i 
Ni, masi tucua tya!a ti ma ndu ma, 
si stu'ba cha! nu ntsu'u tyiquee 
tyucuaa ma. YLo'o na! nga'a na! 
lo'o ma macala su ndyu'u ti'i tucua 
sna tya!a ti ma chacuaya' 'na. 

21Li' naa Pedro cacua la cha! 
cacha! ji'i Jesús: 

—Xu'na —nacui ji'i Jesús—, ¿ni 
lcua quiya! cui!ya na! cha! clyu ti! 
ji'i yu tya!a na! lo'o ndyu'ni yu cha! 
cuxi lo'o na!? —nacui—. ¿Ha tso'o 
cati quiya! cua'ni clyu ti! na! ji'i yu? 

221 ¡' nguxacui Jesús cha! ji'i 
Pedro: 

—Ná chcui' na cha! cati ti quiya! 
—nacui Jesús—. Tso'o cua'ni clyu 
til na jili tya'a na masi snayala tyii 
ntucua cati quiya! —nacui. 


Cuii ji'i msu nu ná nti' cua'ni 
elyu ti! ji'i tyala msu yu 
23"Chcui! na! chaca cha! lo'o ma, 

cha! caca cuayá! ti! ma ñi'ya caca 
lo'o laca ycui' Ni loo ne! cresiya ji'i 
ñati: Chcui' na! cha! ji'i sca rey nu 
ngua ti! cua'ni tye tane!, cha! ndacui 
tsa msu ji'i. 24Lo'o nguxana ca ti 
nelyacua ti! rey jua'a, hora ti ndu'u 
tucua ngu! slo rey bi!, haa lo'o ngu' 
ji'i sca msu nu ndacui tyuu tsa miyu 
paxu ji'i. 25Ná ntsu'u chi tsiya! ti ji'i 
msu bi!, cha! tya tane! bi! ji'i xu!na 

yu; bi! cha! ngulo xu'na yu cña cha! 
cujui' ngu! ji'i msu bi!, lo'o ji'i clyo!o 
yu, lo'o ji'i ca ta'a sñi! yu, lo'o lcaa 
na nu ntsu'u jili msu bi! ca caya' cha! 
tya chi nu ndacui ji'i xu'na yu li!. 

26 Ndyutsii tsa msu bi' li!, nclyú yu 
lo yuu su ndu xu'na yu. Li! ndyatu 
sti! slo yu cha! jña xi tyempo ji'i 
xu'na yu: “Xu'na”, nacui msu bi! ji'i 
rey, “talo xi 'na. Ta la xi tyempo 
na cha! tya na! lcaa chi nu ndacui 
na! jinu'u ca tiya! la.” 27 Ngua tya'na 
til xu'na msu bi! jiti li!, ngua'ni clyu 
ti! ji'i msu ji'i cuentya ji'i tane! bi. 
“Cua ndye tane! jinu'u juani. Nga'aa 
ndacui nu'u jna!”, nacui xu'na yu 
ji'i yu. Cua ndu'u msu bi! ndyaa 

li", 28 Tyucuii nde su ndyaa yu, li' 
ndyacua tya'a yu lo'o tya!la msu yu 
nu ndacui xti ti chi ji'i yu. Hora 

ti ngusñi yu yane tya'a, tyaala 

tsa ngua'ni yu ji'i tyala msu yu. 
“¿Ni hora tya nu'u chi nu ndacui 
nu'u 'na?” nacui yu jili tyala msu 
yu. 22Lo'o nu ndacui xti ti chi bi! 
ni, ndyatu sti' slo msu tyaala bi!, 
ndijña xi cha! clyu ti! ji'i yu tyaala 
bi!, cha! caca tya'na ti! yu ji'i: “Talo 
nu'u xi 'na”, nacui ji'i nu tyaala 

bi". “Ta la xi tyempo 'na cha! tya 
na! lcaa cñi nu ndacui na! jinu'u ca 
tiya! la xi.” Pana nu msu tyaala 
bi! ni, ná ngua tya'na ti! yu jili tya'a 
msu yu tsiya' ti; hora ti ngusta yu 
qui!ya ji'i ca toni'i cha, cha! su'ba 
ngu' ji'i ne! chcua ña!a cuayá! nu 
tya chi nu ndacui ji'i yu. 3! Lo!o cua 
na'a lcaa tya'a msu yu ñi'ya ngua 
cha' cuzi nu ngua'ni yu tyaala 

bi', xñi'i xi ti' ngu' cuentya ji'i nu 
nga'a ne! chcua bi! li'. Bi' cha! ndyaa 
ngu' ca slo xu'na ngu! bi!, ndacha' 
ngu! Icaa cha! bi! ji'i xu'na, ñitya nu 

ngua ji'i nu ndacui chi bi". 32 Hora 
ti ngusilya xu'na yu ji'i msu tyaala 
bi! cha! xa! tyaa yu ca slo. “Cuxi tsa 
tyiquee nu'u”, nacui xu'na ji'i msu 
tyaala bi'. “Cua ngúijña nu'u cha! 
clyu ti! 'na, lo'o jua'a ngua'ni clyu 
til na! jinu'u nquicha!, masi quiña'a 
tsa chi ndacui nu'u 'na. 33Lo'o juani 
ni, ¿ni cha! ná ngua'ni tya'na ti! nu'u 
ji'i tyala msu nu ndacui xti ti chi hi, 
ñi'ya ngua'ni tya'na ti! na! jinu'u?” 
34Ngua ñasi' tsa xu'na msu bi! ji'i 
msu tyaala bi' li!, ngulo cha cha! 
xñi policia ji'i, cha! su'ba ngu' ji'i 
ne! chcua, cha! xcube! ngu' ji'i ña'a 
cuayá! nu tya msu tyaala bi! lcaa 
chi nu ndacui ji'i xu'na yu. Bi! laca 
cuii ji'i rey lo'o msu ji'i. 

35"Ñitya ngua'ni rey bi! —nacui 
Jesús ji'i ngu'—, jua!a cua'ni Sti na! 
nu ntucua nde cua lo'o lcaa ma nu 
ná tyucui tyiquee ma ndyi'ya ma 
cha! clyu ti! jili tyala ma. 


Ngulu'u Jesús cha' ná xtyanu 


ngu' ji'i clyo'o ngu' 
19 Lo'o ndye nchcui! Jesús cha! 
bi! lo'o ngu', li! ndu'u yu 

loyuu su cuentya Galilea bi!, ndyaa 
yu nde loyuu su cuentya Judea. Nteje 
tacui Jesús sta'a Jordán, ?lo'o quiña'a 
tsa hati ndya'a lca'a ji'i yu cha! cua'ni 
yu jo'o ji'i lcaa nu quicha nu lijya lo'o 
ngu! bi'; ngua'ni Jesús jo'o ji'i ngu' 
quicha bi!, ngua tso!o ngu! bi! li". 

3Laja li! lijya xi ngu' fariseo slo 
Jesús cha! chcui' cuayá' ngu' lo'o 
yu si caca tyijiloo ngu! ji'i yu, ngua 
ti! ngu!. 

— ¿Ha ntsu'u chacuayá' cuentya 
ji'na cha! xtyanu sca hati ji'i clyo!o 
yu tsiya! ti, si nga'aa nti! yu ji'i nu 
cuna!a bi'? —nacui ngu' ji'i Jesús. 

4— ¿Ha bilya chcui' ma lo quityi 
cha! ji'i ycui! Ndyosi? —nacui Jesús 
ji'i ngu! bi'—. “Clyo ngúiñá Ni ji'i 


ñati, sca nu qui'yu lo'o sca nu cuna!a”, 


jua'a nscua lo quityi bi'. 5Lo'o jua'a 
ndi'ya nacui Ni: “Bi! cha! tyututsu! 
sca nu qui'yu slo sti yu, slo xtya!a yu, 
cha! caja clyo'o lo'o sca nu cuna'a, 
cha! caca ngu! sca ti xtañi tyucuaa 
ngu'”. £Nga'aa si'i tucua tya'a hati 
laca ngu', cua laca ji'i ngu' ñitya si 
laca ngu' sca ti ñati. Bi! cha! ná tso'o 
xtyanu ngu' ji'i clyo!o ngu!, cha! cua 
nda ycui' Ndyosi cha! clyo'o ji'i ngu'. 

7Li' nguxacui ngu' bi! cha! ji'i Jesús: 

—¿NIi cha! laca ngulo jyo'o Moisés 
cha ji'na lacua? Cha! tso'o ji'i sca nu 
qui'yu, nacui jyo'o cusu! bi!, si culo 
yu sca quityi cha! xtyanu yu ji'i nu 
cuna'a nu laca clyo!o yu. 

8Xa! nchcui' Jesús lo'o ngut bi! li": 

—Ná ndaquiya' ma ji'i ycui! Ndyosi 
tsiya! ti, bi' cha! nda jyo'o Moisés 
chacuayá! ji'i ma cha! xtyanu ma ji'i 
clyo!o ma lo'o sca quityi ti —nacui 
Jesús ji'i ngu'—. Pana si'i jua'a 
ngua ti! ycui' Ni tya lo'o ngúiñá Ni 
chalyuu. *Cuentya jna' ni, ta na! sca 
cuii lo'o ma juani: Si ntsu'u sca ñati 
nu nguxtyanu ji!i clyo!o cha! caja 
clyo'o lo'o xa! nu cuna!a, ngua'ni 
tyucuaa ti! yu lo'o nu cuna!a clyo!o 
yu. Sca ti si clyo'o yu ngua'ni suba! 
lo'o xa! nu qui'yu, liñi cha! xtyanu 
yu ji'i nu cuna!a bi! li!. La cui! jua!a, 
nu cuna!'a nu cua nguxtyanu clyo!o 
jili bi!, si xa! caja clyo'o lo'o chaca 
ñati, cha! suba! cua'ni ngu' bi! li". 

10Lo'o li! nchcui' ngu' nu ndyaca 
tsala ji'i lo'o Jesús: 

—Tso'o la si ná caja clyo'o na tsiya! 
ti, si jua'a laca cha! ji'i ngu! quilyu 
lo'o clyo'o ngu! —nacui ngu'. 

11—Ntsu'u tsa ngu' qui'yu nu ná 
talo ngu! cha! ntucua ngu! ycui' 
ti ngu' —nacui Jesús ji'i ngu! nu 
ndyaca tsa!a ji'i li'—. Sca ti si culo 
ycui! Ndyosi cha ji'i sca hati cha! ná 
caja clyo'o, li! talo yu cha! ná cala! 
ji'i sca nu cuna'a tsiya! ti, si xtyucua 
ycui' Ndyosi ji'i yu bi". 2Ntsu'u tyuu 
lo cha! nu ndu'ni cha! ná nchca caja 
clyo'o sca nu qui'yu: ntsu'u ngu! nu 
quicha ngu' tya lo'o ngula ngu'; 
lo'o jua'a ntsu'u xi ngu! nu quicha 
ngu' xqui'ya cha' ngua'ni ñu'u ñati 
ji'i ngu' bi"; lo'o jua'a ntsu'u xi ngu' 
nu cua ngusubi ycui' Ndyosi ji'i cha! 
cua'ni ngu' cha ji'i Ni, bi! cha! tso'o 
la masi ná caja clyo'o ngu! bi! li!, nti! 
ngu', cha! sca ti ycui' Ndyosi caca 
loo ji'i ngu' li', nti' ngu!. Nu qui'yu 
bi! ni, ycui' yu nda yu cuentya si 
caca ji'i yu tyi'i yu ycui' ti yu; tso'o 
si talo yu bi! tyi'i yu ycui' ti yu 
lacua. 


Ngulacua Jesús ji'i nu sube 

Lolo li! ngua sca quiya' naa lo'o 
ngu! ji'i tyuu tya'a nu sube ca su 
nga'a Jesús. Ngua ti! ngu' cha! sta 
ya! ycui! Jesús hique nu sube bi!, cha! 
chcui' yu lo'o ycui' Ndyosi cuentya 
ji'i nu sube bi!. Li! ngua'ni tyaala 
nu ngu' nu ndyaca tsa!a ji'i Jesús ji'i 
ngu' bi!, “pana hora ti nchcui' Jesús 
lo'o ngu' nu ndyaca tsa'a ji'i li: 

—Ta ma chacuayá! ji'i nu sube cha! 
caa ngu! slo na! —nacui Jesús ji'i 
ngu! bi'—. Ná cua'a ma ji'i nu sube 
bi'. Ñitya laca lo'o jlya ti! nu sube ji'i 
sti ngu', la cui! jua'a ntsu'u cha! jlya 
ti' ñati jili ycui' Ndyosi nu lo'o caca 
Ni loo ne! cresiya ji'i ngu'. 

15Li' ngusta ya! Jesús hique nu 
sube bi'. Lo'o li! ndu'u Jesús ndyaa. 

Nchcui' sca nu culiya' lo'o Jesús 
16Ca tiya! la li! ñaa sca nu qui'yu 
cuañi' slo Jesús. 

—Mstru, tso'o tsa ndu'ni nu'u — 
nacui yu ji'i Jesús—. Cua'ni nu'u 
cha! tso'o cacha! nu'u jna!: ¿Na laca 
nu tso!o cua'ni na! cha! caja chalyuu 
nu ná nga'a cha! tye 'na? —nacui 
yu. 
17Lo'o li! nchcui' Jesús lo'o yu: 

—¿Ni cha! nchcui' nu'u cha! tso'o 
tsa ndu'ni na!? —nacui Jesús ji'i 
yu bi'—. Sca ti ycui' Ndyosi laca 
nu chañi cha! tso'o laca Ni. Pana 
taquiya! nu'u ji'i lcaa cha nu ngulo 
ycui! Ndyosi ji'i ma, si nti! nu'u caja 
chalyuu nu ná nga'a cha! tye jinu'u. 

18 ¿Nitya nu laca cha bi! nti! 
nu'u? —nacui yu cuañi! bi! ji'i. 

Li! ngulu'u Jesús xi cha! ji'i yu bi": 
—Ná cujuii ma ji'i tya!a ñati ma. 
Ná cua'ni ma cha! suba! lo'o clyo'o 
xa! hati, ni ná cuaana ma cha! tso'o 

nu ntsu'u ji'i tyala ñati ma. Ná 
chcui' ma cuentyu ji'i tya'a ñati ma. 
19Lo'o jua'a cua'ni tlyu ma ji'i sti 
ma, ji'i xtyala ma. Cua'ni tya'na ti! 
ma ji'i tyala hati ma, ñi'ya laca si 
ndu'ni tya'na ti! ma ji'i ycui! ca ti 
ma. 

20] 1! nguxacui yu bi! cha! ji'i 
Jesús: 

—Tya lo'o cuañi' na! ndaquiya!' 
na! ji'i lcaa cha bi! lcaa tsa —nacui 
yu cuañi! bi! ji'i Jesús—. ¿Ha tya 
ntsu'u la cha! nu tya lyiji cua'ni na! 
lacua? —nacui. 

21 ¿Ha chañi cha! nti! nu'u cha! 
ca lubii cresiya ji'nu'u, cha! caja 
chalyuu nu ná nga'a cha! tye jinu'u? 

—nacui Jesús ji'i yu bi'—. Si chañi 
cha! nu nchcui' nu'u, yaa clya cujui' 

nu'u lcaa cha! tso'o nu ntsu'u jinu'u; 
tyu'u chi cha! ta nu'u ji'i ngu! ti'i 
li". Lo'o li! sta ycui' Ndyosi sca cha! 
tso'o nu tyacua jinu'u ca su ntucua 
ycui' Ni. Lo'o cua ngua'ni nu'u cha! 
bi!, li! caa nu'u slo na! cha! tya!a nu'u 
lo'o na!. 

22Lo'o ndyuna yu cuañi' bi! cha! 
nu nda Jesús lo'o yu, ndu'u yu 
ndyaa yu li!; xñi'i xi til yu cha! 
nchceui' Jesús cha! bi!, cha! culiya! 
tsa yu. 

23Li' nchcui' Jesús lo'o ngu' nu 
ndyaca tsa'a ji'i: 

—Cha' lini nchcui! na! lo'o ma 
juani —nacui—, tucui tsa caca ji'i 
ngu' culiya! cha! tyatí ngu' cha! ji'i 
ycui' Ndyosi, cha! caca Ni loo ne! 
cresiya ji'i ngu'. Lasa la cha tyeje 
tacui sca na'ni quiya' cuxa, masi 
sca na'ni tonu ñilya nti! sca camello, 
lasa la cha! bi'; tucui la tyalaa sca 
ngu' culiya' ca su laca ycui' Ni loo. 

25Ndube tsa ti' ngu' nu ndyaca 
tsa!a ji'i lo'o ndyuna ngu' cha! bi". 

—+¿Tilaca laca nu taca jili clyaá 
ji'i nu cuxi nu ntsu'u chalyuu cha! 
tyalaa ca slo ycui' Ndyosi lacua? — 
nacui ngu' ji'i Jesús li!. 

26__Bi! laca sca cha! nu ná nchca 
cua'ni ni sca ñati chalyuu; pana 
ycui! Ndyosi ni, nehca ji'i Ni cua'ni 
cha! tyalaa ngu! slo Ni —nacui 
Jesús ji'i ngu!. 

271! nchcui' Pedro xi lo'o Jesús: 

—Lo'o cuare ni, cua nguxtyanu 
ya lcaa na nu ntsu'u ji'i ya cha! 
tya'a ya lo'o nu'u, ñi'ya nu nacui 
nu'u cha! cua'ni ya —nacui Pedro 
jili Jesús—. ¿Na laca caja ji'i ya nde 
loo la li!? 

28_ Cha! liñi nchcui' na! lo'o 
ma juani —nacui Jesús ji'i ngu'—, 

cha! nu lo'o caca chalyuu cucui 

bi! ni, li' caa na! nu cua nda Ni 

Ina lijyaa cha! caca na! ñati; tsaa 
tucua na! ca su tso'o tsa hafa ca bi!, 
cha! cua'ni cuayá! na! ji'i lcaa hati 
chalyuu li'. Lolo cu'ma nu ndya'!a 
ma lo'o na!, tiya! la tyucua ma lo 

tii tyucuaa tya!a yaca nu tso'o tsa 
ña!a, cha! cua'ni cuayá! ma ji'i tya!a 
hati ma, nu tii tyucuaa tya!a taju 
ngu! Israel bi". 22Lo'o jua'a cua ña'a 
ca ñati nu ntsu'u cha! tsaa tyijyu! 
cha! cua'ni ngu! cha cuentya jna!, 
nu nguxtyanu lcaa na nu ntsu'u ji'i 
ngu! cha! ndyutni ngu' cha bi!, ná 
xtyanu na! jili ngu! bi! jua!a ti; masi 
tyi ngu!, masi tya'a ngula ngu', masi 
sti ngu', masi xtya'a ngu!, masi sñi! 
ngu', masi yuu nu ntsu'u ji'i ngu', 
masi xtyanu ngu' lcaa cha! bi!, pana 
caja chalyuu nu ná nga'a cha! tye ji!i 
ngu!. Lo'o juala xa! caja quiña'a la 
cha! ji'i ngu! bi!, tsa ñala nu nguna! 
ji'i ngu' bi! ngua ti! ngu'. Pana nu 
ngu' nu tyu'u tucua lo'o cua tye ti 
cha! bi! laca ngu' nu caca nde loo la; 
nu ngu! nu ndu'u tucua clyo, bi! ngu' 
laca nu tyanu nde chu! la li". 


Cuii ji'i ngu' nu ndya'a ne! xña ji'i hati 
2 0 "Chaca cha! nti! na! cheui! 
lo'o ma juani, cha! caca 
cuayá!' ti' ma ñilya caca lo'o laca 
ycui' Ni loo ne! cresiya ji'i nati. 
Chcui! na! sca cuii cuentya ji'i sca 
nu laca xu'na msu. Ngua sca tsa 
nde tlya ndu'u yu ndyaa yu lcaya' 
cha! chcui' yu lo'o ngu! nu caca msu 
ji'i, si cua'ni ngu' cha ne! lo'o ji'i yu 
ca su ndyataa yaca si'yu losu! tyixi. 
2Ta yu xcaya' msu ñi'ya nu nda ti 
ngu' tyempo bi', nacui xu!na msu 
bi! ji'i ngu'; tso'o tsa nti' ngu! msu 

bi!, si caja tsa lo cua caya! ji'i ngu'. 
Li! ndu'u msu bi! ndyaa ngu' ne! lo'o 
ji'i yu bi!, cha! cua'ni ngu' cha. ¿Nu 
lo'o cua ndye sna hora ntsu'u ngu' 
cha, li! ndyaa xu'na ngu' bi! Icaya! 
chaca quiya!. Ndacua na'a yu ji'i xa! 
la ñati, pana ndu ti ngu' cha! bilya 
caja cha ji'i ngu'. “Li' nchcui' yu 
lo'o ngu' bi!: “Yaa clya ma, cua'ni 
ma cha ne! lo'o 'na. Stu'ba cua'ni ma 
cña lo'o msu 'na, cha! cua ntsu'u 
ngu! ndyu'ni ngu' cha 'na juani. Ta 
na! caya! tso'o ji'i ma li!”, nacui yu. 
Hora ti ndyaa ngu' ne! xña ji'i xu'na 
msu bi' li". SLo!o li! xa! ndyaa xu'na 
msu bi' lcaya' nde hora, jua'a chaca 
quiya' na'a yu ji'i xi xa! la ngu' cha! 
na ndu ti ngu!. La cui! ti cha! nchcui' 
yu lo'o ngu! bi! li!, lo'o li! la cui! jua'a 
ngua chaca quiya! hora cua sna nde 
ngusii. Nu lo'o cua ngusii la ña'a 

ti tya ndu xi hati lcaya' bi'. Nchcui' 
xu'na msu bi' lo'o ngu' li!: “¿Ni cha! 
laca na ndu ti ma ca nde tyucui 
tsa?”, nacui yu ji'i nati bi!. “¿Ha 

ná ntsu'u cna ji'i ma lacua?” 7“Ná 
ntsu'u nati nu nti! msu juani”, nacui 
ngu' jili. “Yaa clya ma cua'ni ma xi 
cha ne! lo'o 'na lacua”, nacui xu'na 
msu bi! ji'i ngu! li!. 8'Tiya! la li! lo'o 
cua tyaa ti cuichaa, li! nchcui' xu!na 
cha bi! lo'o nu laca loo ji'i msu: 
“Xilya nu'u ji'i lcaa msu juani cha! ta 
nu'u xcaya' ngu!”, nacui. “Clyo ta 
xcaya! msu nu ndyalaa ca ti. Cuati 
su cua tye, li! ta nu'u xcaya! ñati nu 
ndyalaa tya tlya la.” 9Li! ndyalaa 
ngu! nu nguxana ca ti cña ca slo 

yu, pana nda yu xcaya! ngu' ñitya si 
ntsu'u ngu' cha tyucui tsa. 10Ca tiya! 
la, lil ndyalaa ngu' nu nguxana cha 
tya tlya la slo yu. Ngulacua ti! msu 
bi! cha! quiña'a la chi caja xcaya!' 

ngu' li!, pana stu'ba ti ngujui xcaya! 
lcaa msu ji'i. 11 Ñasi' xi msu nu 
nguxana cha tya tlya li!. 12“Tyucui 
tsa ngua'ni ya cña jinu'u”, nacui 
msu bi! ji'i xu'na. “Masi tyique' tsa 
cua nde hora, ña!a ti tya ngua'ni ya 
cha jinu'u. Lo'o juani, stu'ba ngujui 
xcaya! lcaa tya!a ntsu'u ya cha, masi 
sca hora ti ngua'ni ngu' jua cña 
jinu'u”, nacui msu nu nguxana cña 
nde tlya bi". W9Li' nguxacui xu'na 
cha bi! cha! ji'i msu ñasi! bi!: “Si'i 
cha! cuxi nu ndyu'ni na! lo'o ma. 
¿Ha si'i na cua ngúiñi cha! jna! 

lo'o ma ni tsa lo xcaya! nu ta na! 
jili ma? Lo'o jua'a, tsa lo cua chi 
xcaya! cu'ma nda na! ji'i ma juani. 
14Xñi ma xcaya' ma, tyaa ma li'. Ná 
ntsu'u cha! ca ñasi' cu'ma 'na. Si 
nti! na! cua'ni na! cha! stu'ba xcaya! 
cu'ma lo'o nu xa! la msu nu xti ti 
hora ngua'ni cha, tso!o tsa lacua. 
15Ntsu'u chacuayá! jna! cua'ni na! 
ñilya nu nti! ti na! cua'ni na! lo'o 
chi 'na. ¿Ha si'i juala? ¿Ni cha! laca 
liye! ti' ma ña!a ma 'na, cha! tso!o 
ti xcaya! nda na! ji'i lcaa msu 'na?”, 
nacui xu'na msu bi'. 16Pana nu ngu' 
nu tyu'u tucua lo'o cua tye ti cha!, 
bi! laca ngu' nu caca nde loo la; 
ngu' nu ndu'u tucua clyo, bi! laca 
ngu' nu tyanu nde chu! la —nacui 
Jesús—. Cua ndacane Ni ji'i quiña'a 
tsa nati cha! cua!a jyaca ngu' ni cha! 
nda Ni, pana cua laca ti ñati nsubi 
Ni ji'i cha! caca ngu' nati ji'i Ni. 


Xa' nchcui' Jesús lo'o ngu' 
cha' cua cajaa ti ycui' 
17Tya ndya'a ngu' tyucuii cha! 
tsaa ngu' ca quichi Jerusalén. Li' 
ndu'utsu! Jesús xi to! tyucuii lo'o 
nu tii tyucuaa tya'a ngu! nu ndyaca 

tsa'a ji'i, cha! cheui' xi lo'o ngu' bi! 
lit: 

18— Jlo ti! ma cha! tyacuí na tyaa 
na tyucuii nde ca'ya juani, cha! cua 
tsaa ti na nde Jerusalén —nacui 
Jesús ji'i ngu' bi'—. Cajua taya! ngu' 
'na nu cua nda Ni 'na lijyaa cha! 
caca na! ñati, cha! tsaa lo'o ngu' 'na 
slo sti jo'ó nu laca loo, slo mstru 
nu nclu'u cha! jo!ó ne! laa. Cua'ni 
cuayá!' ngu! bi! 'na li', chcui! ngu' 
cha! ntsu'u qui'ya 'na, cha! xqui!ya 
bi! ntsu'u cha! cajaa na!. "Li! tsaa 
lo'o ngu! bi! 'na slo ngu' xa! tsu! nu 
laca loo, cha! xtyí lo'o ngu! bi! 'na. 
Lo'o jua'a quiji'i ngu' bi! 'na lo'o 
reta, cujui'i cala ngu' bi' 'na lo crusi 
li'. Pana, tsa nchca tyuna, li! tyu'ú 
na! chaca quiya! —nacui Jesús. 


Ndijña xtya'a Jacobo sca 
cha! tso'o cuentya ji'i sñi! 

20Lo'o li! yaa xtya'a Jacobo lo'o 
Juan ca slo Jesús. Zebedeo laca 
sti tyucuaa nu qui'yu bi'. Stu'ba 
ti yaa nu cuna!a bi! lolo tyucuaa 
sñi!, li! ndyatu sti' ma! slo Jesús 
cha! jña ma! sca cha! tso'o ji'i. ?1Li' 
nchcuane Jesús ji'i nu cuna!a bi!: 

— ¿Na laca nti! nu'u? —nacui Jesús 
jii. 

—Cua'ni nu'u cha! tso'o ta nu'u 
chacuayá' cha! stu'ba ti chca'a sñi! 
na! lo'o nu'u ca su caca nu'u loo nde 
loo la —nacui nu cuna'a bi'—. Culo 
nu'u cña cha! chca'a tsaca yu la'a 
tsu! cui jinu'u, chaca yu bi! chca'a 
yu la'a tsu' coca jinu'u —nacui. 

221," nchcui! Jesús lo'o tyucuaa 
nu qui'yu bi': 

—Ná nchca cuayá! ti! ma ñi'ya 
laca cha! nu ndijña ma 'na juani 
—nacui Jesús ji'i ngu'—. ¿Ha taca 

ji'i ma chcube! ma ñitya nu chcube! 
na!, ñilya ca si ta ngu! sca tana nu 
clyaa! tsa cha! colo na? ¿Ha talo ma 
si xcube! ngu' ji'i ma ñilya nu nga'a 
cha! xcube! ngu! jna!, nu lo'o cujuii 
ngu' 'na? 

—Taca ji'i cua —nacui ngu' bi! li". 

23_ Chañi cha! lo'o cu'ma co'o ma 
tana clyaa! nu ntsu'u cha! colo na! 
bi", lo'o jua'a chcube! ma ñi'ya nu 
chcube' na! —nacui Jesús ji'i ngu'—. 
Pana ná ntsu'u chacuayá! ta na! sca 
se'i nde sii! na! cha! chca'a ma lo'o 
na! nde loo la, cha! cua laca ngusubi 
ycui' Ndyosi Sti na! ji'i nati nu chca'a 
nde sii! na! tyempo bi!. 

24Lo'o ndyuna nu chaca tii tya'a 
ngu! nu ndyaca tsa'a ji'i Jesús, 
chii tsa ngua ti! ngu' ña'a ngu' ji'i 
Jacobo lo'o ji'i tya'a yu li!. BLo'o li! 
ngusitya Jesús ji'i lcaa ngu! bi', cha! 
tyu'u ti'i ngu! slo. 

—Jlo ti' ma cha! nu laca loo ji'i ngu' 
xa! tsu' ni, tyaala tsa ngu' bi' —nacui 
Jesús ji'i ngu' nu ndyaca tsa!a jili—. 
Lye tsa nclo ngu' nu laca loo bi! cha 
ji'i ngu' ca quichi tyi ngu'; ?$pana nu 
cu'ma ni, ná cua'ni ma jua'a. Lcaa lo 
cha nu taca xtyucua ma ji'i tya'a hati 
ma, bi! cña ntsu'u cha! cua'ni ma, si 
cua nti! ma cha! caca ma loo ji'i ngu'. 
27Lo'o jua'a, si nti' ma cha! ndulo la 
cha! ji'i ma cuentya jili ngu! tya!a ma, 
ntsu'u cha! cua'ni ma ñi'ya si laca 
ma msu ji'i tyala ma, masi ná lo'o 
caya!. 28 Na! nu cua nda Ni 'na lijyaa 
cha! caca na! ñati, ná lijya na! nde 
chalyuu cha' caja msu 'na; ycui! na! 


laca na! msu ji'i hati, bi! cha! lijya na". 


Na cua lijya na! cha! cajaa na! cha! 
cati quitya nu ntsu'u ji'i ñati, cha! 
cua'ni lyaá na! ji'i quiña!a tsa hati li! 
—nacui Jesús ji'i ngu'. 

Ngua'ni Jesús jo'o ji'i tucua 
tya'a ngu' cuityi' 

29 Cua ndyalaa ngu' quichi Jericó. 
Cua tyu'u ti ngu' tyaa ngu! li!, lo'o 
jua'a quiña!a tsa hati ndu'u lca!a ji'i 
Jesús. 3% To! tyucuii su tyeje tacui 
ngu' nga'a tucua tya!a ngu' cuityi!; 
cua ndyuna ngu! cuityi' bi! cha! 
ycui' Jesús nteje tacui tyucuii jua, 
bi! cha! cuii ngusitya ngu' ji'i yu: 

—Xu'na, cua'ni tya'na ti! nu'u ji'i 
ya. Jlo ti! ya cha! la cui! hati tya'a ji'i 
jyo'o David laca nu'u —nacui ngu' 
cuityi' bi! ji'i Jesús. 

31 Pana ná ndiya ti! nu ngu' quiña'a 
bi!, cha! lye tsa ngusitya ngu' cuityi' 
bi! ji'i Jesús. 

—Cuaana ti cu'ma —nacui ngu' ji'i 
ngu! cuityi! bi". 

Ná ndyuna ngu' cuityi' bi', cuii la 
ngusilya ngu' bi! li": 

—Xu'na, nu'u nu laca la cui' tya!a hati 
ji'i jyo'o David —nacui ngu' cuityi! bi' 
ji'i Jesús—, cua'ni tya'na ti! nu'u ji'i ya. 

3211" ndyatu Jesús, ngusi'ya ji'i 
ngu' cuityi' bi!, cha! caa ngu! slo. 

—¿Na laca nti! ma cha! cua'ni na! 
lo'o ma? —nacui Jesús ji'i ngu! bi! li'. 

33 Xu'na —nacui ngu' bi! jili—, 
nti! ya cha! tyaca! tso'o xee cloo ya 
ña'a ya chaca quiya!. 

34 Tya'na tsa ti! Jesús ña'a yu ji'i 
ngu' bi'. Ngusta sne ya! yu chu! sityu 
cloo ngu! bi! li', lo'o hora ti tyaca' 
tso'o xee loo ngu', ña!a ngu' chaca 
quiya!. Li! ndu'u ngu' bi! ndyaa ngu', 
nguta'a ngu' bi! lo'o Jesús. 


Ngua'ni chi ngu' loo Jesús lo'o 
ndyalaa yu nde Jerusalén 
Cua ngulala ti tyalaa ngu' 
quichi Jerusalén. Cua tyeje 

tacui ti ngu! sca quichi sube ti su 
naa Betfagé, sii! ca'ya Olivos ndi'i 
quichi bi'. Li! ngulo Jesús cha ji'i 
tucua tya!a ngu! nu ndyaca tsa'a ji'i: 

2 Yaa ma nde lquichi re — 
nacui—. Yala ti quije sca huru nu 
ndu ndyaaca! ji'i ma; ndu ni! lo'o 
sñi! ni'. Xati' ma ji'i na'ni bi', cha! 
tyaa lo'o ma ji'i ni! ca nde. ¿Pana si 
xcuane ngu' jili ma: “¿Ni cha cua'ni 
ma lo'o huru jua?” Li! ñacui ma ji'i 
ngu' bi": “Ntsutu cha cuentya ji'i 
ycui' nu Xu'na na cha! cua'ni huru 
re”, Li! hora ti ta ngu' chacuayá! ji'i 
ma cha! caa ma caa lo'o ma ji'i ni". 
4La cui! ji'i cha! bi! nchcui! jyo!o 
cusu! nu ngua tu'ba ji'i ycui' Ndyosi 
nu ngua sa'ni; ndi'ya nscua cha! bi! 
lo quityi: 

5 Cacha! ma ji'i ngu' quichi Sión: 

“Nala ma ña'a cha! cua lijya ti nu 
laca loo ji'i ma. 

Ná tyaala nu cusu! bi!, hichu! 
huru ti ntyucua yu. 

Sca huru cuañi' laca ni', sñi! 
na'ni nu ndyi!ya yu'ba laca 
huru cuañi! bi!” 

SLo'o li! ndyaa nu tucua tya!a ngu' 
nu ndyaca tsa'a ji'i lIquichi bi!, ñitya 
nu ngulo Jesús cña ji'i ngu'. ” Naa 
lo'o ngu' ji'i huru bi! lo'o sñi". Li! 
ngusta ngu' ste! ngu' hichu' huru 
cha! tyucua Jesús hichu' ni. Li! 
ndyaa tucua Jesús hichu' ni'. 8La 
cui! jua'a nu quiña'a tsa hati nu 
ndi'i ca bi! nguscana ngu' ste! ngu', 
ngusta ngu' ji'i tyucuii cha! caja 
tyucuii tso'o su ñaa Jesús ntucua 
hichu' huru bi'. Xa! la hati ngusi'yu 
sta! yaca cha! sta ngu' tyucuii su 
naa yu. *Lo'o lcaa ngu' nxi'ya ngu' 
cha! chaa ti! ngu!, masi ngu' nu 

ndyaa nde loo la, masi ngu' nu ñaa 
nde chu! la; chaa tsa ti! lcaa ngu' bi". 

—Cua'ni tlyu ya jinu'u, cha! la cui! 
ñati tya'a ji'i jyo'o rey David laca 
nu'u —nacui ngu' ji'i Jesús—. Tso'o 
tsa cua'ni ycui' Ni lo'o nu'u cha! 
lijya nu'u lo'o chacuayá! ji'i ycui' nu 
Xu'na na. Masi juani ti, cua'ni tlyu 
na ji'i ycui' Ndyosi —nacui ngu!. 

10Li' ndyalaa ngu' bi! lo'o Jesús 
to! quichi Jerusalén, ndyatí ngu! to! 
lo'o quichi bi'. Ndube tsa ti! ngu' 
quichi bi! li'. Cuii tsa nchcui' ngu' 
lo'o tya!a ngu!: 

—+¿Tilaca laca nu lijya re? —nacui 
ngu'. 

VI Li! nguxacui nu quiña'a tsa nati 
bi! cha! ji'i ngu' quichi bi: 

—Jesús Nazaret laca nu nde. 
Loyuu su cuentya Galilea laca quichi 
tyi yu. Tu'ba ji'i ycui' Ndyosi laca 
yu re —nacui ngu!. 


Ngulo'o Jesús ji'i ngu' cuxi 
nu ntsu'u ne' laa tonu 

12Lo'o li! ndyalaa Jesús to! laa 
tonu su ndu'ni tlyu ngu' ji'i ycui! 
Ndyosi. Ndyatí yu ndyaa yu ne! laa 
bi'. Li' ngulo'o yu ji'i lcaa ngu! nde 
liya!, ngu! nu ndyujui' yu'ba nde 
ne! laa bi", jua'a lcaa ngu! nu ndi'i 
ndyilya yu'ba bi'; nguxasu Jesús 
mesa su nchcutsa'a ngu' chi ji'i ngu', 
nguxasu yu yaca su ntucua ngu' nu 
ndujui' paloma. 

13—Ndi'ya nscua cha! lo quityi 
ji'i ycui' Ndyosi cuentya ji'i laa 
re —nacui Jesús li'—. “Ni'i su caca 
chcui! lcaa hati lo'o ycui' Ndyosi, 
jua!la ñacui ngu' cha! ji'i ni'i 'na, 
nacui Ni.” Jua'a nscua lo quityi, 
pana juani, cua ngua'ni ma cha! to! 

tyi ngu' cuaana laca ni'i re —nacui 
Jesús ji'i ngu' bi!. 

14Li' naa xi ngu' cuityi' ca su 
ndu Jesús ca ne! laa tonu bi', lo'o 
jua'a ñaa xi ngu' nu quicha quiya; 
ngua'ni Jesús cha! ndyaca tso!o ngu' 
quicha bi! li". 15Na!a sti jo'ó nu laca 
loo cha! tlyu nu ngua'ni Jesús; lo'o 
nu mstru cha! jo!ó bi!, na'a ngu' ñilya 
ngua cha! ndyaca tso'o ngu' quicha 
bi'. Lo'o jua'a na'a ngu' cha! ndi'i 
tyuu tya!a nu sube, cha! cuii tsa 
nchceui' nu sube bi' ndyu'ni chi ngu' 
loo Jesús: 

—Cua'ni tlyu ya jinu'u, cha! la cui! 
ñati tyala ji'i jyo'o rey David laca 
nu'u —nacui nu sube bi". 

Nu lo'o ndyuna ngu' tlyu bi! ñitya 
nu nchcui' nu sube, ngua ñasi! tsa 
ngu' nu laca loo bi! li". 16Hora ti 
nchceui' ngu' bi! lo'o Jesús: 

— ¿Ha ná ndyuna nu'u cha! cuiñi 
nu nchcui' nu sube re cuentya 
jinu'u? —nacui ngu' bi! ji'i Jesús. 

—Cua ndyuna na! —nacui Jesús 
li!—. Si'i cha! cuiñi laca cha! nu 
nchcui' nu sube re. ¿Ha bilya chcui' 
ma lo quityi nu nscua sca cha! 
ndi'ya?: 

Ndula tu'ba cubi!, ndula tu'ba 
nu sube cuañi'; 

chañi cha! ndu'ni tlyu ngu' bi! jiti 
ycui' Ndyosi. 

17Ndu'u Jesús ndyaa li'; ndu'u yu 
quichi tlyu, ndyaa nde sca quichi 
piti nu naa Betania. Ca bi! ngujua' 
yu talya. 


Ngua'ni Jesús cha' ngúityi 
sca yaca quityi 
18Ca chaca tsa nguxtyuu Jesús 
haa nde quichi tlyu bi!, ntyute! yu 
lit. %Lo'o li! na'a yu sca yaca quityi 

nu ndu to! tyucuii. Ndyaa na'a yu 
jili yaca bi! si ntsu'u sityu lo yaca bi! 
cha! cacu yu; pana ná ntsulu si'yu 
lo, xcui' laca! ti ntsu'u lo. Li! nchcui' 
Jesús jili yaca bil: 

—Nga'aa tyu'u tsiya! ti sityu lo 
yaca cua chaca yija —nacui. 

Hora ti ngúityi yaca bi'. 20 Ndube 
tsa ti' ngu' nu ndyaca tsa'a ji'i li": 

— ¿Na laca ngua ji'i yaca quityi bi!, 
cha! tsa tsiya! ca ngúityi yaca bi'? — 
nacui ngu' bi! ji'i Jesús. 

21Li' nguxacui Jesús cha! ji'i ngu' 
bit: 

—-Cha' lini nchcui! na! lo'o ma 
juani —nacui—. Si chañi cha! jlya 
ti' ma ji'i ycui' Ndyosi, si si'i cha! 
tucua ti cha! ntsu'u tyiquee ma 
nchcui' ma lo'o Ni, lo'o cu!ma caca 
ji'i ma cua'ni ma sca cha! tlyu jua!a. 
Si'i cha! quityi sca yaca ti chcui' ma 
lo'o ycui' Ndyosi li!, masi taca chcui! 
ma lo'o ca!ya jua ndi'ya: “Tyu'utsu' 
nu'u, yaa xcua nu'u nde lo hitya 
tyujo!o”, ñacui ma ji'i. Lo'o li! jua'a 
caca ji'i, cha! tyulutsu! ca'ya bi'. 
22L.caa lo cha! nu jña ma ji'i ycui' 
Ndyosi ni, si chañi cha! jlya ti' ma 
ji'i ycui' Ni, caja cha! bi! jiti ma li". 


Ndyu'ni Jesús cha chacuayá! 
ji'i ycui' Ndyosi 

23Nu lo'o ndyalaa ngu' quichi tlyu 
bi", li! xa! ndyatí Jesús ndyaa ne! laa 
tonu bi"; nclyu'u yu ji'i hati chaca 
quiya!. Lo'o li! na'a sti jo'ó nu laca 
loo lo'o xa! la ngu' cusu! nu laca loo, 
na'a ngu' ji'i Jesús. Hora ti naa ngu' 
bi! slo yu cha! xcuane ngu' cha! ji'i 
yu lit: 

—+¿Tilaca laca nu nda chacuayá!' 
jinu'u cha! cua'ni nu'u ñilya nu 
ndyu'ni nu'u juani? —nacui ngu! 

nu laca loo bi! ji'i Jesús—. ¿Ma nde 
ngujui chacuayá' cua jinu'u? —nacui 
ngu' bi! ji'i. 

24—Lo'o na! xcuane na! sca cha! ji'i 
ma lacua, ñi'ya xacui ma cha' 'na 
li! —nacui Jesús ji'i ngu' bi! li'—. Si 
caja ñi'ya xacui ma cha' re 'na, lo'o 
na! xacui na! cha! ji'i ma li'; cacha! 
lini na! ji'i cu'ma tilaca laca nu nda 
chacuayá' 'na, cha! cua'ni na! ñi'ya 
nu ndyu'ni na! re li". 25Tso'o lacua, 
nu lo'o tya ntyucuatya Juan ji'i ngu', 
¿ha chacuayá! jili ycui' Ndyosi ngua 
bi'? ¿Ha chacuayá! ji'i nati ti ngua 
bi'? 

Li! cuaana ti nchcui! ngu' nu laca 
loo bi! lo'o tya!a ngu': 
—¿Nilya xacui na cha! ji'i yu? 
Si ñacui na: “Chacuayá! ji'i ycui! 
Ndyosi ntyucuatya Juan bi! ji'i 
ngu'”, ná tso!o tyulu cha! jua'a; 
hora ti ñacui yu ji'na li": “¿Ni 
cha! ná ngusñi ma cha! nu nchcui' 
yu lacua?” ?6Lo'o si ñacui na: 
“Chacuayá! ji'i nati ti ntyucuatya 
Juan bi'”, la cui! ti ná tso!o si ñacui 
na jua'a, cha! ntsii na ji'i lcaa ngu' 
quichi re, cha! lcaa ngu' jlya ti! ngu' 
cha! chañi cha! ngua Juan bi! tu'ba 
ji'i ycui' Ndyosi. 

27Bi! cha! ndi'ya nguxacui ngu' bi' 
cha' ji'i Jesús: 

—Ná jlo ti! ya —nacui ngu' bi'. 

—Tso'o lacua —nacui Jesús ji'i 
ngu' bi'—. Ni na!, ná cacha! na! ji'i 
ma tilaca laca nu nda chacuayá! 'na 
cha! cua'ni na! ñitya nu ndu'ni na!. 

28Tya ngulu'u la Jesús xi cha! ji!i 
ngu' li": 

—Chcui! na! sca cuii re lo'o ma, 
lo'o li! xacui ma cha! jna! —nacui 
Jesús ji'i ngu'—. Cua ndi'i sca nu 
cusu! nu ntsu'u tucua tya!a sñi! 

qui'yu ji'i. Li! nchcui! nu cusu! bi! 
lo'o sñi! nu ngula clyo: “Sñi!”, nacui 
ji'i sñi! clyo bi!, “yaa nu'u cua'ni 
cha ne! lo'o 'na juani, su ntsu'u 
yaca silyu losu' tyixi tna”. 22Ná 
tsala”, nacui sñi' yu li'. Pana tsa cua 
tsa ti xi ngua tyuju'u ti! sñi' cha! 

ná ndaquiya' ji'i sti, lo'o li! ndu'u 
ndyaa cha bi'. 3°Lo'o la cui! ti cha 
bi! ngulo sti ji'i nu chaca sñi' yu. 
“Tsa!a na', ná cube ti! nu'u”, nacui 
yu cuañi! bi! ji'i sti. Pana cha! cuiñi 
ti nchcui', cha! ná ndyaa cha ji'i sti. 
31 ¿Nitya nti! cu'ma ni? Nu tyucuaa 
qui'yu cuañi' bi! ni, ¿tilaca laca nu 
ngua'ni cña nu ngua ti' sti ngu! cha! 
cua'ni ngu'? 

—Sñi' clyo yu, bi! laca bi' —nacui 
ngu' ji'i Jesús li". 

—Chañi cha! ji'i ma —nacui Jesús 
ji'i ngu'—. Cha! lini nchcui' na! lo'o 
ma juani, cha! ntsu'u ngu! cuxi, ñitya 
nti! nu msu ji'i ngu' xa! tsu' nu cuiñi 
ti nxñi quiña!a tsa chi cha loo ngu', 
ntsu'u ngu! bi! nu yala la tyatí cha! 
ji'i ycui' Ndyosi, cha! caca Ni loo 
ne! cresiya ji'i ngu'; jua'a ntsu'u nu 
cuna!a calle ti nu yala la tyatí ngu' 
cha! ji'i ycui' Ndyosi, cha! caca Ni 
loo ne! cresiya ji'i ngu'. Pana cu'ma 
ni, tiya! tsa tyalaa cu'ma ca su 
ntucua ycui' Ni. 32Nu lo'o ñaa jyo'o 
Juan bi' ni, xcui! cha! lini nchcui' 
yu lo'o ma. Liñi tsa ngua'ni yu, 
pana ná ngua'ni cuentya ma tsiya' 
ti ji'i cha! nu nchcui' yu lo'o ma. 
Lo'o nu ngu' cuxi nu nxñi chi cha 
loo ngu' ni, cua ndaquiya' ngu! bi! 
jili cha! nu nchcui' Juan bi! li!; juala 
nu cuna!a calle bi', ndaquiya' ngu' 
ji'i cha! nu nchcui' Juan. Masi cua 
na'a ma ñi'ya jlya ti! nu ngu! cuxi 
tyiquee bi' cha! nu ngulu'u Juan, ná 

nchcea caca tyuju'u ti! ma ji'i qui'ya 
nu ntsu'u ji'i ycui! ca ma, xqui'ya 
cha! ná ngusñi ma cha! nu nchcui' 
Juan bi! tsiya! ti. 


Cuii ji'i msu xña'a 

33-Nde chcui' na! chaca cuii lo'o 
ma: Ngua sca ngu! culiya!, li! 
ndyataa yu quiña'a tsa yaca si'yu 
losu' tyixi. Ngusu'ba yu culiya! bi! 
sca lo'o hichu! yaca bi! li!, xcui' yaca 
ye!e ndya! lo'o bi!. Lo'o jua'a ngüiñá 
yu sca pilya cha! tyatá sityu losu! 
ndacua, cha! tyu'u hitya tyixi nu 
ntsulu ji'i sityu bi'. Li! ngüiñá yu sca 
ni'i su tyu ngu' cua ji'i cha bi". 

"Lil nda nu xu'na yuu bi! yuu 
ngúijña xi xa! la hati, cha! cua'ni 
ngu' cha ne! lo'o ji'i yu, cha! ntsu'u 
sca cha tsaa yu tyijyu'. 34Tiya' la 
lo'o cua ngulala ti tyempo xuu ngu' 
sityu bi!, tyijyu! ndi'i xu'na yuu bil. 
Li! ngulo yu cía ji'i ngu' msu ji'i yu 
cha! tsaa ngu! ca su ntsu'u ngu! nu 
ndyu'ni cha ne! lo!o ji'i, cha! tsaa 
squi'ya ngu! msu bi! sa yu'be si'yu 
nu nga'a cha! tyanu ji'i xu'na yuu 
bi!. 35Pana lo'o na'a ti nu ngu' nu 
ndyu'ni cha bi! ji'i ngu' msu nu 
ngulaa bi', hora ti ndaya' ngu' ji'i 
ngu! msu bi!; ngujuili ngu! jili tsaca 
yu, ndyujuii ngu! ji'i chaca yu, 
ngujuili ngu' quee ji'i xi xa! la ngu'. 
361 1! nda xu'na yuu bi! ji'i chaca 
latya msu, cha! ndyaa ngu! slo nu 
ngu! nu ndyu'ni cha bi!; pana na'a ti 
ngu! bi! ji'i msu bi', li! la cui! ti cha! 
cuxi ngua'ni ngu! bi! lo'o msu bil. 

37 Ca tiya! la li! nda xu'na yuu 
bi! ji'i sñi! ycui! ca ndyaa slo ngu' 
nu ndyu'ni cha bi'. “Ná tyiquee' 
taguiya' ngu' bi! ji'i sñi! ycui' na"”, 
ngua ti! xu'na yuu bi. 38Pana na'a 


60 


ti ngu' bi! ji'i sñi! nu culiya! bi', li' 
nchcui' ngu! lo'o tya!a ngu': “Sñi! 
ycui' ndyalaa juani”, nacui ngu' ji'i 
tyala ngu'. “Nu cua caca xu'na yaca 
si'yu re nde loo la, bi! cha! tso'o la 
si cujuii na ji'i yu, cha! tyanu lo'o re 
cuentya ji'na”, nacui ngu' bi". 39Lo'o 
li! ndaya! ngu' bi! ji'i sñi! xu'na yuu 
bi!, ndyaa lo'o ngu' bi! ji'i yu nde 
chu! lo'o, ndyujuii ngu! bi! ji'i yu li". 

40—¿Na laca cua'ni xu'na yuu bi! 
lo'o nu ngu! xña!a nu ndyu'ni cha 
ne! lo'o ji'i yu, nu lo'o tyaa yu chaca 
quiya!, nti' ma? —nacui Jesús ji'i 
ngu' li". 

4 —Cujuii clya xu'na yuu bi" jiti 
lcaa ngu' tyaala bi! —nacui ngu' ji'i 
Jesús—. Lo'o li! ta yu yuu bi! jña xa! 
ñati cha! cua'ni ngu' cha lo yuu bi". 
Culana xu'na yuu bi! ji'i ñati tso!o 
nu tyaja!a ta xi sityu ji'i yu, caya! lo 
yuu bi!; ta ngu' si'yu lcaa yija lo'o 
ndyaca tyempo nu nxuu ngu! sityu 
bi'. 

Li! xa! nchcui! Jesús lo'o ngu' 
bit: 

—¿Ha bilya chcui' ma lo quityi ji'i 
ycui' Ndyosi? Ndi'ya nscua chat: 

La cui! quee tonu nu nguxcuaa 
cuityi ni'i ji'i clyo, cha! ná 
tso'o ña'a quee bi! nti! ngu', 

juani cua ngujui cña cua'ni quee 
bi"; 

ndu bi! su ndulo la cha! ji'i 
cuentya ji'i ycui' Ndyosi. 

Ycui' Ndyosi ngua'ni cha! jua!a 
ngua cha! bi', bi' cha! ndube 
tsa ti! na ji'i cha! tlyu bi. 

Jua'a nchcui' cha! nu nscua lo quityi 
nu ngua tya sa'ni; bi! cha! cacha! 
lini na! ji'i ma juani, cha! ngalaa ta 
ycui! Ndyosi chacuayá! tyatí cu'ma 
cha! ji'i Ni cha! caca Ni loo ne! 

cresiya ji'i ma. Pana ta Ni chacuayá' 
tyalaa xa! la hati ca slo ycui! Ni, si 
tso'o ntsu'u tyiquee ngu' cha! cua'ni 
ngu' cía ji'i Ni. “Lo'o cha! ji'i quee 
tonu bi! ni, na! laca ñilya laca quee 
tonu bi"; ñi'ya nu ngua'ni cuityi ni'i 
lo'o quee bi!, jua'a ndyu'ni ma lo'o 
na!. Pana si nti! hati tacu' ngu! lo 
cha! jna!, nga'aa tso!o tyi!i hati bi! 
li!; lo'o cua'ni cuayá! Ni ji'i lcaa nati 
chalyuu, tye cha! tsiya! ti jili ñati nu 
ná ntaja!a shi cha! jna! nu lo'o yaa 
ngu' nde chalyuu. 

45Sti jo'ó nu laca loo lo'o ngu' 
fariseo ni, nu lo'o ndyuna ngu' cuii 
nu cua nchcui' ca ti Jesús lo'o ngu', 
nu nchcui' cha! ji'i ngu' tyaala nu 
ngua'ni cha ne! lo'o ji'i nu culiya! 
bi", lo'o jua'a nu nchcui' cha! ji'i ngu' 
cuityi ni'i nu ná tso!o, li! ngua tii 
ngu' nu laca loo bi!, cha! nchcui' ca'a 
Jesús cha! ji'i ycui! ngu' bi". 46Lye 
tsa ngua ti! ngu' bi! taya! ngu! ji'i 
Jesús, cha! cujuii ngu' ji'i, ngua ti! 
ngu!; pana ná ngua ji'i ngu! bi, cha! 
ndyutsii ngu' ji'i nu nati quiña'a bi', 
cha! quiña!a tsa ngu! jlya ti' ngu! 
cha! laca Jesús sca ñati nu laca 
tu'ba ji'i ycui' Ndyosi. 


Cuii ji'i ta'a su ngujui clyo'o ngu' 
2 2 Nchcui' Jesús chaca cuii 
lo'o ngu' li": 

2—Chcui' na! chaca cha! lo'o ma 
cha! caca cuayá! ti! ma ñitya caca 
lo'o laca ycui' Ni loo ne! cresiya 
ji'i ñati —nacui Jesús lil—. Caca 
bi! ñitya ngua sca tsa lo'o ngua ta'a 
ngujui clyo'o sñi! rey. Ngua'ni rey 
ta'a li'. 3Ngulo cha ji'i msu ji'i cha! 
tsaa ngu', tsaa chcui' ngu' lo'o lcaa 
ñati nu ntsu'u cha! ji'i lo'o rey, cha! 
cua ndyalaa tsa nu caca ta'a bi!; 

pana ná ntaja'a hati bi! caa ngu' slo 
rey nu ngua tsa ta'a bi". 4Xa! ngulo 
rey bi! cha ji'i msu ji'i, cha! tsaa ngu' 
slo ñati bi! chaca quiya': “Chcui! 

ma lo'o lcaa ñati bi', cha! cua laca 
ngua'ni cho'o na! scuaa cha! cacu 
ngu'; cua ndyujuii na! bata lo'o 
chqueru. Cua laca ntsu'u xlyaa cacu 
ngu' juani, si cua'ni ngu' cha! tso!o 
caa ngu' tala re yala ti, cha! cua 
ngujui clyo'o sñi! na!”, nacui rey 

ji'i msu ji'i. “Pana ná ndu'u tucua 
hati bi", cha! ná ndube ti! ngu' cha! 
ngujui clyo'o sñi! rey bi!; ndyaa 
ngu! cha ne! quixi', ndyaa xi xa! la 
ngu! ndyujui' ngu' yu'ba ji'i ngu'. 
SLo'o jua'a xi xa! la hati bi! ni, 
ndaya' ngu' ji'i msu bi!, nxtyí lo'o 
ngu' ji'i msu bi'; cuati jua'a ntsu'u 
su ngujui'i ngu' ji'i msu bi' ña'a 
cuayá' nu ndyujuii ngu' ji'i. "Nu lo'o 
ndyuna rey cha! nu ngua'ni ngu! bi' 
lo'o msu ji'i, ngua ñasi! tsa rey bi! 
ña'a ji'i ñati xña'a bi'. Li! ngulo rey 
cha ji'i sendaru ji'i cha! cujuii ngu' 
jili lcaa hati xña'a bi!, cha! su'ba 
ngu' quii' tyaqui quichi tyi hati bi". 
8Li' nchcui' rey lo'o msu ji'i chaca 
quiya!: “Cua ngua'ni cho'o na! scuaa 
cha! caca ta'a ngujui clyo!o sñi! na”, 
nacui rey bi!. “Pana nu ngu' nu cua 
nchceui' na! lo'o tsa cha! caa ngu' 
tala ca slo na!, ná ntaja!a ngu! bi! 
caa, bi! cha! ná cacu ngu' bi! scuaa 
tso'o nu ntsu'u 'na tsiya! ti. 9Tso'o 
la tsaa clya ma nde calle tlyu juani; 
chcui! ma lo'o lcua ti tya'a hati nu 
ña'a ma ji'i nde calle jua, cha! caa 
ngu' ta'a ca slo na'.” 10Li' ndu'u 
ngu' msu bi! ndyaa ngu! nde calle; 
nchcui' ngu! lo'o cua ña'a ca ñati nu 
ndyacua tya'a ngu! lo'o, masi ñati 
tso'o, masi hati cuxi. Li! ndyu'u ti'i 

lcaa nati bi! slo rey ña!a cuayá! nu 
ngutsa'á ni'i ji'i rey, ndi'i quiña'a tsa 
hati nu cua ndyalaa ta'a slo rey bi'. 
Ti! ndyatí ycui' rey bi!, ndyaa 
nde ni'i cha! chcui' lo'o lcaa hati 
nu ndi'i ni'i bi". Li! na'a rey cha! 
nga'a sca nu qui'yu nu ná lacu' late! 
jili tala. 2Li' nchcuane rey jili nu 
quityu bi': “Chocue”, nacui, “¿ni cha! 
ndyatí nu'u ni'i re lo'o ná lacu' nu'u 
late! ji'i tala nu cua nda na! jinu'u?” 
Pana ná ngujui ñi'ya xacui nu 
qui'yu bi! cha! ji'i rey li!; bi! cha! 
ngulo rey bi! cha ji'i msu ji'i: “Xñi 
ma ji'i nu qui'yu re, sca! ma ya! yu, 
lo'o jua!a sca! ma quiya! yu. Lo'o 
li' xcuaa ma ji'i yu nde ca bilyaa su 
talya tsa ña'a, ca su nxi'ya tsa ngu' 
ndi'i ngu', ca su lye tsa ndacu la!ya 
ngu' cha! ñasi' ngu!”, nacui rey bi!. 
14Lo'o ycui' Ndyosi ni, ndacane Ni 
jili quiña!a tsa hati cha! cua'a jyaca 
ngu! jili lcaa cha! nu nchcui' Ni, 
pana cua laca ti ñati nu nsubi Ni ji'i 
cha! caca ngu' nati ji'i Ni. 


Cha! ji'i chi cha loo ngu' 

15Li' ndu'u ngu' fariseo ndyaa ngu' 
cha! quiñi cha! ji'i ngu' lo'o tya'a 
ngu', ñi'ya nu caca ji'i ngu! cñilo!o 
ngu' ji'i Jesús cha! cheui! yu sca cha! 
cuxi. 'SLi! ngulo ngu' bi! cña ji'i xi 
ngu' cuañi' nu ndyaca tsa!a cha! ji'i 
ngu' fariseo, cha! chcui! cuayá! ngu' 
cuañi' bi! lo'o Jesús, ngua ti! ngu!. 
Li! ndyaa ngu' bi! slo Jesús lo'o xi 
xa! la ñati nu ndya'a lo'o taju ngu' 
nu cuentya jili rey Herodes. 

—Mstru —nacui nu ngu' cuañi' 
bi! ji'i Jesús li'—, jlo ti! ya cha! liñi 
tsa ndu'ni nu'u; la cui! cha! liñi nu 
ntsu'u ji'i ycui! Ndyosi, bi! ti cha! 
laca nu nclu'u nu'u ji'i ngu!. Ná 

ndube ti! nu'u ñitya ndani cha' nu 
ncheui' ngu! jinu'u; sca ti cuayá! nti! 
nu'u ña'a nu'u ji'i lcaa hati, masi 
ngu' ti'i, masi ngu' tonu. 7 Tyu'u 
cha! clyu ti! jinu'u, cacha! nu'u cha! 
lini ji'i ya: ¿Ha tso!o si ta na chi cha 
loo na ji'i rey tlyu nu ndi!i xa! tsu! 
bi!? 

18Pana ngua tii Jesús ñi'ya laca 
cha' cuzi nu nclyacua ti' ngu' bi', 
bi! cha! ndi'ya nguxacui yu cha! ji'i 
ngu!: 

—Cuiñi tsa cu'ma ni. ¿Ni cha! laca 
nchceui' cuayá! ma lo'o na'? —nacui 
Jesús ji'i ngu' bi'—. "9 Culu'u ma sca 
chi 'na, la cui! tya!a chi plata nu 
nda na ji'i ngu! nu nxñi chi cha loo 
na. 

Li! naa lo'o ngu! ji'i sca chi plata 
bi! slo Jesús. 

20 ¿Tilaca nu ca ji'i lcui nga'a 
chu! chi re? —nacui Jesús ji'i ngu' 
bil—. ¿Ti ji'i laca xtañi nu nscua re? 

—nacui. 

21 Xtañi rey tlyu nu ndi'i xa! tsu!, 
bi! nga'a chu! chi cua —nacui ngu' li". 

—Tso'o —nacui Jesús li'—, ji'i 
rey tlyu bi! tya ma chi cha loo nu 
nga'a cha! ta ma ji'i lacua, lo'o jua'a 
ji'i ycui' Ndyosi tya ma lcaa na nu 
ntsu'u cha! tya ma ji'i Ni. 

22Ndube tsa ti! ngu! bi! li!, cha! 
nchca tsa ji!i Jesús xtyacui cha! lo'o 
ngu!. Ndu'u ngu' bi! ndyaa ngu' li". 


Nchcuane ngu' ji'i Jesús ñi'ya caca 
lo'o tyu'ú nati chaca guiya' 

23Lo'o la cui! tsa bi! ñaa xi ngu' 
saduceo slo Jesús, bi' laca sca latya 
hati nu nchcui' cha! nga'aa tyu'ú 
ñati chaca quiya' lo'o cua ngujuii 
ngu'. Nchcuane ngu! bi! sca cha! ji'i 
Jesús li": 

24_ Mstru —nacui ngu' bi! jili—, 
sa'ni la nda jyo'o Moisés sca cha! 
lo'o na cuentya ji'i tyala ngula ngu!. 
Nu lo'o cua ngujuii tsaca yu ni, si 
cua ngujui clyo!o yu pana bilya caja 
sñi! yu, li! ntsutu cha ji'i tya'a ngula 
yu nu ntucua ycui' ti cha! caja 
clyo'o lo'o nu cuna'a nu ngua clyo'o 
jyo'o tyala yu. Li! chcui! ngu' ji'i sñi! 
clyo ngu' cha! sñi! nu qui'yu nu cua 
ngujuii bi! laca bi', cha! ná cheuna! 
xtañi yu nu cua ngujuii bi'. Jua'a 
nchcui' Moisés sa'ni la. 29Ndi'ya 
ngua sca quiya!: Ntsu'u cati tya!a 
nu gui'yu tya!a ngula, tya'a quichi 
tyi ya. Li! ngujui clyo'o nu ngula 
clyo, pana yala tsa ngujuii yu, lo'o 
bilya caja sñi! yu. Li! ndyanu nu 
cuna!a bi! cuentya ji'i tya'a yu. ?6Li' 
ngujui clyo'o nu cuna!a bi! chaca 
guiya'. La cui! jua!a, yala ti ngujuii 


chaca nu qui'yu tya'a ngula jyo!o bi!. 


Jua'a ngua ji'i ca tala ngu! qui'yu 
tya'a ngula jyo'o bi'. 27 Ca su ndye, 
li' ngujuii nu cuna!'a bi'. 28Nu lo'o 
tyu'ú lcaa jyo'o chaca quiya! ni, 
¿ñi'ya nu laca clyo'o ca nu cuna'a 
bi!, cha! ca ta'a cati tya!a nu tya'a 
ngula ngu' ngujui clyo'o ngu' lo'o? 

29Li' nguxacui Jesús cha! ji'i ngu' 
bi!: 

—Ná jlo ti! ma tsiya' ti, cha! ná 
nchca cuayá! ti! ma ji'i quityi ji'i 
ycui' Ndyosi; ná nchca cuayá' ti' ma 
cha! nchca tsa ji'i ycui! Ni cua'ni Ni 
cha tonu. 30Nu lo'o tyu'ú Icaa jyo'o 
chaca quiya!, nga'aa ntsu'u cha! caja 
clyo'o ngu! ca bi"; tyi'i ngu' li! ñilya 
ndi'i xca ji'i ycui' Ndyosi ca slo 
Ni. 31Chañi cha! ntsu'u cha! tyu'ú 
lcaa jyo'o chaca quiya!. ¿Ha bilya 
chcui' ma cha! lo quityi nu nchcui' 
ycui! Ndyosi lolo ma? Nditya nchcui! 

quityi bi": 32“Ycui' Ndyosi Xu'na 
Abraham laca na!,” nacui Ni, “ycui! 
Ndyosi Xu'na Isaac laca na', lo'o 
la cui! ti ycui' Ndyosi Xu'na Jacob 
laca na”, nacui Ni. Ná nacui quityi 
bi! cha! na cua ngua ycui' Ndyosi 
Xu'na ngu! bi!; ña!a ti tya laca ycui! 
Ndyosi Xu'na ngu! bi! juani, lo'o 
jua'a laca ycui' Ndyosi Xu'na lcaa 
ñati lu'ú. 

33Lo'o ndyuna nu quiña!a tsa hati 
nu nga'a slo cha! nu nelyu'u Jesús 
bi!, ndube tsa ti! ngu' ji'i cha! bi! li'. 


Cña nu ndulo la cha' cua'ni 
na cuentya ji'i ycui' Ndyosi 
34Nu lo'o ndyuna ngu' fariseo 
cha! cua ngua'ni Jesús ngana ji'i nu 
ngu' saduceo bi!, li! ndyu'u ti'i lcaa 
ngu' fariseo bi! slo Jesús. 3BLo'o 
jua'a nga'a sca ngu' fariseo nu jlo 
tsa ti' lcaa cha! ji'i ycui' Ndyosi nu 
nguscua jyo'o Moisés. Li' nchcuane 
yu ji'i Jesús cha! chcui' cuayá! yu 
lo'o: 
36__Mstru —nacui yu bi! ji'i 
Jesús—, ¿ñitya cha! laca nu ndulo 
la ji'na cha! cua'ni na, cha! nu nda 
ycui' Ni lo'o jyo'o Moisés sa'ni la? 
37 Li! nguxacui Jesús cha! ji'i yu 
bi!: 

—“Ntsu'u cha! tyucui tyiquee ma 
tyu'u cha! ji'i ma lo'o ycui! Ndyosi; nu 
lo'o lubii ti cresiya ji'i ma, jua!a lo'o 
lcaa cha! nu nda'ya hique ma, tyu'u 
cha! ji'i ma lo'o Ni”. 38Bi' laca cha! nu 
tlyu la, nu ndulo la ji'na cha! cua'ni 
na. ??Lo'o jua'a ntsu'u chaca cha! 
tlyu: “Ntsu'u cha! cua'ni tya'na ti' ma 
jili tyala hati ma, ñilya laca si ndu'ni 
tya'na ti! ma ji'i ycui! ca ma”. Suu 
lcaa cha! nu nguscua jyo'o Moisés 
cuentya ji'i ycui' Ndyosi laca tyucuaa 

cha! bi!, lo'o jua'a suu lcaa cha! nu 
nehcui' ngu' nu ngua tu'ba ji'i ycui! 
Ndyosi nu ngua sa'ni laca cha! bi!. 


Nchcuane Jesús ji'i ngu' 
cuentya ji'i Cristo 

“Laja lo'o tya ndyu'u ti'i lcaa 
ngu' fariseo bi! su ndu Jesús, li! 
nchcuane yu sca cha! ji'i ngu!: 

42 —¿Ñi'ya nti! cu!ma cuentya ji'i 
Cristo nu ntsu'u cha! caa? —nacui 
Jesús ji'i ngu' bi'—. ¿Tilaca ngua 
jyo'o cusu! ji'i nu Cristo bi! nti' ma? 

—Nati tya!a jili jyo'o rey David 
caca nu bi! —nacui ngu! ji!i. 

43Li' nchcuane Jesús ji'i ngu' bi! 
chaca quiya!: 

—¿Ni'ya ndyu'u ta cha! re nti! 
cu'ma, cha! cua nchcui' jyo'o David 
cha! Xu'na yu laca nu Cristo bi!? Cua 
ngulu'u Xtyi'i ycui! Ndyosi cha! bi! ji'i 
David, bi! cha! nchcui' yu ndi!ya: 

44 Ycui' Ndyosi nu laca Xu'na na nacui 

ji'i Cristo nu Xu'na na! nditya: 

“Tyucua nu'u nde la'a tsu! cui 'na, 

ña'a cuayá' nu cua'ni tye na! 

cha! ji'i lcaa tya!a cusuu jinu'u, 

cha! caca nu'u loo jili lcaa ca 

cha!”, nacui Ni ji'i Cristo. 
45Xu'na na!, nchcui' jyo!o David ji'i 
Cristo. ¿Ñi'ya caca chcui' na cha! 
hati tya'a ji'ijyo'o David bi! laca 
Cristo lacua? 

46 Ná ntsu'u ni sca hati ca bi! nu ngua 
ji'i xacui cha! ji'i Jesús li". Lo'o jua'a xa! 
la tsa nde loo la ngataa nchcuane ngu' 
cha! ji'i yu tsiya' ti, cha! ntsii ngu' ji'i, 
ñi'ya nu xacui Jesús cha! ji'i ngu'. 


Ngusta Jesús qui'ya ji'i ngu' fariseo 
lo'o jua!a ji'i mstru cha! jo'ó bi! 
2 Lo'o li! nchcui' Jesús lo'o 
nu quiña'a tsa hati nu ndi'i 

slo yu, jua'a lo'o nu ngu! nu ndyaca 
tsa'a jili: 

2—Nu ngu! fariseo bi', lo'o mstru 
nu nclu'u cha! jo!ó ne! laa ni, jlo ti' 
ngu' bi! Icaa cha! ñi'ya nu nguscua 
jyo'o Moisés lo quityi. 3Bi! cha! 
tso'o cua'a jyaca ma ji'i cha! nu 
nclu'u ngu' bi! ji'i ma, tso'o taquiya' 
ma ji'i cha! nu nclu'u ngu' bi!; pana 
ná cua'ni ma ñi'ya nu ndu'ni ti ngu' 
bi". Tso'o ti nclu'u ngu' cha! jo!ó bil, 
pana ná ndaquiya' ycui' ca ngu! cha! 
bi'. 4Lo'o jua'a nu ngu' fariseo bi! 
ni, nclyo ngu' cha ji'i tya'a ngu! cha! 
tonu tsa yulba qui'ya ngu'; ti'i tsa 
yu'ba nsta ngu' bi! scu ñati, pana 
ycui! ca ngu! ni, ná sicua ngu! yu'ba 
bi! tsiya! ti. SLcaa cha! nu ndu'ni nu 
ngu' bi! ni, ndu'ni ngu' ji'i cha! ña'a 
ti nati ji'i ngu!; bi! cha! ndyaaca! 
juata su nscua cha! ji'i ycui! Ndyosi 
hique ngu', lo'o jua!a scu ngu', cha! 
nti! ngu' cha! cheui' hati ji'i ngu' 
cha! tacati tsa ndu'ni ngu'. Lo'o jua'a 
nchcu' ngu! bi! payu nu tonu tsa Isu 
ndacui lo cha! ña'a hati ji'i. £Nu lo'o 
ndya!a ngu! bi! sca tala, li! ndyaca'a 
ngu' su tso'o la ña'a nti! ngu'; cuati 
jua!a ne! laa, la cui! ti su tso'o la ña'a 
nti! ngu', ca bi! ntucua ngu' bi'. "La 
cui! jua'a, si tyacua tya'a hati lo'o 
ngu' bi! nde calle, lo!o chcui' ñati bi! 
lo'o ngu', na cua'ni chi hati loo nti! 
ngu' fariseo bi'; juala cua nti! ngu' 
cha! ñacui hati ji'i, cha! mstru laca 
ngu!. Juala nti! ngu' bi!. 

8"Pana cu'ma ni, ná tso'o si ñacui 
ngu' ji'i ma cha! mstru laca ma; 
tso!o la si sca ti cha! ntsu'u tyiquee 
ma lo'o tya'a ma, cha! sca ti mstru 
ntsu'u ji'i ma, bi! laca Cristo. 9Lo!o 
juala ná nga'a cha! ñacui ma cha! sti 
ma laca sca ñati chalyuu ti, cha! sca 

ti ycui' Ndyosi nu ntucua nde cua, 
bi! laca Sti ma. 1Lo'o jua'a ná ta ma 
chacuayá! ji'i nati cha! chcui! ngu' 
ji'i ma cha! xu'na ngu' laca ma, cha! 
sca ti Cristo laca Xu'na ma nu chañi 
ca. Nu cu'ma nu ndulo la cha! ji'i 
ma cuentya ji'i tyala ma, nga'a cha! 
cua'ni ma cua ña'a ca cha nu culo 
lcaa tya'a ma ji'i ma, masi laca 

ma loo ji'i ngu'. 12Ñati nu nti! cha! 
caca tlyu la cuentya ji'i tya'a ngu', 
ntsu'u cha! ca tyuju'u ti! ngu' ca 
tiya! la; pana ñati nu ná ndu'ni tyixi 
lo'o tya!a ngu!, nu ná nti! tyijiloo 

jili tyala ngu', bi! laca nu chañi cha! 
caca tlyu la cuentya ji'i cu!ma. 

13 Tya'na tsa cu'ma ngu' mstru 
cha! jo!ó, lo'o jua'a cu'ma ngu' 
fariseo, cha! tucua cha! ntsu'u 
tyiquee ma! Na ndacu! ma tyucuii 
jili ngu', cha! ná caca tyatí ngu' cha! 
ji'i ycui' Ndyosi, cha! ná caca ycui! 
Ni loo ne! cresiya ji'i ngu!. Ni ycui! 
ma, ná caca tyatí ma cha! bi!, lo'o 
jua'a ná nda ma chacuayá! cha! tyatí 
xa! la hati cha! bi". 

14» Tya'na tsa cu'ma ngu' mstru 
cha! jo!ó, lo'o jua'a cu'ma ngu' 
fariseo, cha! tucua cha! ntsu'u 
tyiquee ma! Nxlyaá ma ni'i nu 
ntsu'u ji'i nu cuna'a ti'i, lo'o 
li' tyiquee! nchcui' ma lo'o ycui! 
Ndyosi slo ñati cha! ña'a ti hati ji'i 
ma. Ná ca cuayá! ti! xa! hati lcaa 
cha! cuxi nu ntsu'u ne! cresiya ji'i 
ma li'. Bi! cha! lye la chcube' ma ca 
nde loo la. 

15 Tya'na tsa cu'ma ngu' mstru 
cha! jo'ó, lo'o jua'a cu'ma ngu' 
fariseo, cha! tucua cha! ntsu'u 
tyiquee ma! Tyijyu! tsa ndya'a ma, 
masi tyucuii nde lo yuu ti, masi 
tyucuii nteje tacui ma tyujo'o ndya'a 

ma, cha! clyana ma ji'i hati, masi 
sca ti hati nu tyaja'a xtyanu ji'i nu 
xa! la jo'ó nu ndu'ni tlyu yu ji'i, cha! 
xñi yu cha! nu culu'u cu'ma ji'i yu. 
Li! culu'u ma ji'i yu cha! caca yu sñi! 
cuiñaja nu tlyu la que cu'ma, cu'ma 
nu ntsu'u cha! tsaa ma ca bilyaa. 
16¡Tya'na tsa cu'ma! Na cua nti! 
ma culu'u ma ji'i xa! hati; pana 
cuityi' ycui' ca cu'ma, cha! ná nda 
ma cuentya tsiya! ti. Ndi'ya nchcui' 
ma: “Si cua'ni ngu' jura cuentya 
ji'i laa tonu re cha! cua'ni lyiji ngu' 
sca cha, ná sca cha! laca”, nacui ma. 
“Pana si cua'ni ngu' jura cuentya ji'i 
na oro nu ntsulu ne! laa cha! cua'ni 
ngu' cha bi!, li! ntsu'u cha! cua'ni 
ngu' lcaa cha tsiya! ti nu cua nchcui' 
ngu'”, nacui ma. *¡Ple tsa cu'ma, 
na cuityi' tsa ma! ¿Na laca nu ndulo 
la cha! ji'i nti! ma? ¿Ha tlyu la cha! 
ji'i na oro nu ntsu'u ne! laa bi'? ¿Ha 
tlyu la cha! ji'i laa tlyu su ntsu'u 
na oro bi', nti! ma? Sca ti cuayá! 
ndyu'u cha! bi'. 18Lo'o jua'a chaca 
cha! nchcui' ma: “Si cua'ni ngu' jura 
cuentya ji'i mesa nu ntsu'u ne! laa 
re, cha! cua'ni lyiji ngu' sca cña, ná 
sca cha! laca”, nacui ma. “Pana si 
cua'ni ngu' jura cuentya ji'i msta nu 
nsta ngu' lo mesa bi', cha! cua'ni 
ngu' cha bi!, li! ntsutu cha! cua'ni 
ngu' lcaa cha tsiya! ti nu cua nchcui' 
ngu'”, nacui ma. *%¡Chañi cha! 
cuityi! cu'ma! ¿Na laca nu ndulo la 
cha! ji'i, nti! ma? ¿Ha tlyu la cha! ji'i 
msta bi'? ¿Ha tlyu la cha! ji'i mesa 
su nscua msta bil, nti! ma? Sca ti 
cuayá! laca cha! bi'; 20bi! cha! nu 
lo'o cua'ni ngu! jura cuentya ji'i 
mesa bi', cha! cua'ni ngu' sca cha, 
stu'ba ndyu'ni ngu' jura cuentya ji'i 
na nu nscua lo mesa bi". 21Lo'o jua'a, 

si cua'ni ngu' jura cuentya ji'i laa 
tonu re, la cui! jua!a ndyu'ni ngu' 
jura cuentya ji'i ycui' Ndyosi, cha! 
lo'o ne! laa bi! ndya'a ycui' Ni. 22La 
cui! ti cha! ni, si cua'ni ngu' jura 
cuentya ji'i sca na nu ntsu'u nde 
cua, la cui' jua'a ndyu'ni ngu' jura 
cuentya ji'i su tlyu ca su ntucua 
ycui' Ni, lo'o jua'a cuentya ji'i ycui' 
Ni li! 

23¡Tya'na tsa cu'ma ngu! mstru 
cha! jo'ó, lo'o jua!a cu'ma ngu' 
fariseo, cha! tucua cha! ntsu'u 
tyiquee ma! Tacati tsa ndu'ni ma 
lo'o ycui' Ndyosi lo'o lcaa na xca ti 
nu ntsu'u ji'i ma; si ntsu'u tii tya'a 
laca! tyunu! xlya ji'i ma ni, masi 
si'yu hañi, masi sityu comino, hora 
ti nda ma tsaca ji'i ycui' Ndyosi li", 
masi ná ndaquiya! ma ji'i cha! nu 
ngulu'u Ni, nu ndulo la cha! ji'i. 
Cua nacui ycui! Ndyosi cha! liñi 
ti cua'ni cuayá! ma ji'i hati, lo'o 
jua'a nacui Ni cha! cua'ni tya'na ti! 
ma ji'i nati, cha! jlya tso!o ti! ma ji'i 
ycui' Ni; pana ná nduna ma cha! bi!. 
Ntsu'u cha! taquiya' ma ji'i cha! nu 
ndulo la bi!, masi tya cua'ni ma cha! 
tso'o ñi'ya nu ndyu'ni ti ma nu lo'o 
nda ma msta sube ti bi". 24Nti! ma 
culu'u ma cha! ji'i ycui! Ndyosi ji'i 
xa! nati; pana na cuityi! ycui' ca ma, 
cha! ndyacu' hique ma ji'i lcaa cha! 
liñi bi'. Ñi'ya laca si nsubii ma hitya 
cha! co'o ma, cha! ná co'o ma na'ni 
sube nu ntsu'u lo hitya bi', pana 
ná ndu'ni cuentya ma ji'i, si cua 
ntyucui' ma sca na'ni tlyu la, ñilya 
nti! sca camello. 

25¡Tya'na cu'ma ngu' mstru cha! 
jo'ó, lo'o jua'a cutma ngu' fariseo, 
cha! tucua cha! ntsu'u tyiquee ma! 
Tso'o tsa ndyaati loo ma, ndyaati 

chu! cuaña' ma, ñi'ya nti! ndyaati 
sca tasa, ndyaati sca ca'ña; pana 
nde ne! cresiya ji'i ma xcui' cha! 
cuxi ntsutu, cha! nti' ma xlyaá ma 
na nu ntsu'u jili xa! nati, cha! lya! ti! 
ma ji'i hati. 26Na cuityi' ma, lcaa 
cu'ma ngu' fariseo. Clyo cua'ni lubii 
ma ne! cresiya ji'i ycui' ca ma, cha! 
tyanu lubii tyucui ña'a ma li!, ñitya 
nti' ndyaati sca tasa, sca ca'ña. 

27” Tya'na tsa cu'ma ngu' mstru 
cha! jo'ó lo'o cu!ma ngu' fariseo, 
cha! tucua cha! ntsu'u tyiquee ma! 
Ñi'ya sca ni'i sube nu ndu chu! cuaá 
nu ndu'ni ngati ngu' ji'i, tso!o tsa 
ña'a ni'i bi! li', la cui! jua'a laca 
cu'ma. Pana xcui' tyijya jyo'o ntsu'u 
ne! cuaá bi', xcui' na tyucu ntsu'u 
bi'. BLo'o jua'a cu'ma ni, tso'o tsa 
ña!a ma nde chu! ma, lini tsa ndu'ni 
ma nti! ñati; pana lo'o ña!a ycui' 
Ndyosi ca nde ne! ma, tucua cha! 
ntsu'u tyiquee ma, cuxi tsa cha! nu 
ntsu'u ne! cresiya ji'i ma, nti! Ni. 

29 ¡Tya'na tsa cu'ma ngu' mstru cha! 
jo'ó, lo'o jua'a cu'ma ngu! fariseo, 
cha! tucua cha! ntsu'u tyiquee ma! 
Tso'o tsa ña'a ni'i sube nu ndiñá ma 
chu! cuaá su ndyatsi' jyo'o nu cua 
yaa nchcui' cha! ji'i ycui' Ndyosi lo'o 
ñati nu ngua sa'ni la; tso'o tsa ndalya' 
ma ji'i ni'i bi! nu ntucua chu! cuaá 
su ndyatsi' jyo'o nu tso'o tsa tyiquee 
nu ngua sa'ni la. $0“Cuxi tsa ngua'ni 
jyo'o cusu! ji'i ya cua sa'ni”, nacui ma. 
“Si cua nguti'i ya chalyuu nu ngua 
tyempo bi', ná lo'o cua ndyujuii ya ji'i 
ngu' nu ngua tu'ba ji'i ycui! Ndyosi 
bi'”, nacui ma. 31Jlo ti' ma cha! laca 
ma la cui! tya!a hati lo'o jyo'o cusu! ji'i 
ma nu cua ndyujuii ji'i ngu! nu ngua 
tu'ba ji'i ycui' Ndyosi nu ngua sa'ni; 
ña'a ti cuxi tyiquee ma juani, ñitya 

nu cuxi tyiquee jyo'o cusu! ji'i ma nu 
ngua li! 22Tso'o lacua. Tya cua'ni la 
ma cha! cuxi nu ngua'ni jyo'o cusu! ji!i 
ma nu ngua sa'ni li". 

335; Ñitya nti! cuaña, jua!a nti! cu'ma! 
Tajua! tsa ndyu'ni ma cha! cuxi. ¿Ha 
nti! ma cha! clyaá ma ji'i ycui' Ndyosi 
cha! ná chcube! ma ca bilyaa? Ná taca 
ji'i ma jua'a. 34Bi! cha! ta na! ji'i ñati 
'na cha! caa ca slo ma; masi ngu! nu 
laca tu'ba 'na, masi ngu' nu jlo ti! cha! 
jna!, masi ngu' mstru nu cuentya jna!, 
ta na! ji'i ngu' cha! caa ngu' ca slo ma. 
Jlo ti! na! cha! tyaala tsa cu'ma; cujuii 
ma ji'i xi ñati bi!, cujui'i cata ma ji'i xi 
xa! la hati bi! lo crusi, quiji'i ma ji'i xi 
xa! la hati bi! lo'o reta. Masi ne! laa ji'i 
ma, cua'ni lya! tsa ti! ma ji'i ngu! bi! 
ña'a cuayá! nu culo'o ma ji'i ngu! bi!, 
cha! ná tyanu ngu! bi! quichi tyi ma 
tsiya! ti. 35Bi! cha! lacua, tyanu qui'ya 
ji'i ma xqui'ya cha! cua ndyujuii jyo'o 
cusu! ji'i ma ji'i quiña!a tsa nati nu 
nchcui' cha! lini tya sa'ni la, tya lo'o 
ngujuii Abel nu ngua tya clyo la, 
ña!a cuayá! nu ngujuii Zacarías sñi! 
Berequías. Nu jyo'o Zacarías ni, cua 
ndyujuii ngu' ji'i yu su ndu yu ne! laa, 
ca su laja cla'be to! mesa su ndyaqui 
msta, nu lo'o cua tsaa ti yu ni'i su 
tacati tsa. Stu'ba ndyu'u cha! ñitya 
laca si ycui' ca ma cua ndyujuii ma ji'i 
jyo'o cusu' bi!, cha! la cui! cha! cuxi bi! 
ntsu'u tyiquee ma juani. 36Cha' liñi 
nchcui' na! lo'o ma juani, cha! bilya 
cajaa ma lo'o tlyu tsa cha! cuxi caca 
ji'i cu'ma ngu' nasiyu nde xquitya 
qui'ya nu ndyanu ji'i ma. 


Ngusi'ya tsa Jesús xqui'ya 
quichi Jerusalén 
37’iTya'na tsa cu'ma ngu' 

Jerusalén! Tucui tsa cha! ntsu'u 

ji'i ma. Tya sa'ni la ndyujuii ma ji'i 
ñati nu ngua'a lo ycui' Ndyosi cha 
ji'i, masi ngujui'i ma quee ji'i ngu' 
nu laca tu'ba ji'i Ni. Tyuu tsa quiya' 
ngua ti! na! cha! cua'ni tyaca!a na! 
ji'i ma cha! ná ca cuzi jiti ma. Ñilya 
nti! sca su'u nu nxuti'i ji'i sñi' ne! 
lu'be ni!, jua'a ngua ti! na! cua'ni na! 
lo'o ma; pana ná nda ma chacuayá! 
'na tsiya! ti. 38Bi! cha! xñi'i ti tyanu 
quichi tyi ma juani. 39Cha! liñi 
nchcui' na! lo'o ma juani, cha! 
ngalaa ña'a ma 'na ña'a cuayá! nu 
tyalaa tyempo lo'o chcui! ma cha! 
na: “Tso'o tsa ndyu'ni ycui' Ndyosi 
lo'o hati nu lijya chacuayá! ji'i ycui! 
nu Xu'na na”, ñacui ma li!. 
2 Lo'o li! ndu'u Jesús ne! laa 
tonu bi'; na cua tyaa ti, 
lo'o lye tsa nchcui! ngu! nu ndyaca 
tsa!a ji'i yu lo'o yu cha! ji'i laa tonu 
bi!, cha! tso'o tsa ña'!a lcaa ni'i nu 
cuentya ji'i laa bi". ?Li' nguxacui 
Jesús cha! ji'i ngu' bi!: 

—Nafa tso'o ma ji'i lcaa cha! nu 
ntsu'u ji'i laa tonu re —nacui Jesús 
ji'i ngu! bi'—. Cha! liñi nchcui! na! 
lo'o ma juani, cha! tye laa re cati 
ña'a cuayá! ni sca quee nu ntsu'u sii' 
laa re, nga'aa tyanu bi! hichu' tya!a. 


Ngulala ti cati laa tonu 


Cha! ti'í nu caca lo'o cua tye ti chalyuu 
3Li' ndyaa ngu' nde lo xlya ca'ya 
Olivos. Ca bi! ndyaca!a Jesús, lo'o 
li' cuaana ti nchcui' ngu' nu ndyaca 
tsa!a ji'i lo'o yu, nchcuane ngu' ji'i: 
—Cuacha' nu'u ji'i cua, ¿ni jacua! 
caca cha! cuxi bi! ji'i laa tonu bit? 
Lo'o jua'a, ¿ñi'ya caca cha! lo'o caa 
nu'u, nu lo'o cua tye ti chalyuu? — 
nacui ngu' bi' ji'i. 

4Li' ngulutu la xi Jesús ji'i ngu' bi!: 

—Cua'ni tii ti' ma, cui'ya ma 
cuentya cha! ná tucui cñilo'o 
ji'i ma —nacui—. $Nde loo la caa 
tyuu tya!a ngu! cuiñi nu ñacui cha! 
cuentya jna! lijya ngu'. “Cristo laca 
na!”, ñacui ngu' bi! ji'i ma, lo'o jua'a 
chilo'o ngu! ji'i quiña!a hati nu jlya 
ti! cha! bi!. STyempo bi' cañi cha! 
nxuu tya!a ngu' nasiyu re lo'o ngu' 
xa! nasiyu, lo'o jua'a caja cha! ji'i ma 
cha! nxuu tya!a ngu' nasiyu tyijyu!. 
Ná cutsii ma li'. Ntsu'u cha! caca 
jua!a, pana tya lyiji tye chalyuu li". 
7Xuu tya'a hati sca tsu' lo'o ngu' 
chaca tsu!, lo'o juala xuu tya'a hati 
sca quichi tlyu lo'o ñati chaca quichi 
tlyu. Li! caja jbi'ña ji'i ngu!, caa 
quicha nu xñi ji'i lcaa ngu', lo'o jua!a 
tyuu se'i clyacui chalyuu li!. Pana 
lcaa cha! bi! caca lo'o chca nguxana 
ti cha! chcube' ñati chalyuu, si'i na 
cua ndye chalyuu li". 

9”Nu lo'o xana cha! cuxi bi!, tejeya! 
ngu! jili ma cha! xcube! ngu' jili ma, 
hasta ña'a cuayá' nu cujuii ngu! 
jili ma, cha! ntsu'u ngu' tyucui ña!a 
chalyuu nu caca ti'í ti' ngu' ña'a 
ngu! jili ma xquitya na; 10bi! cha! 
tyuu tya!a ngu! tya'a ma caca taja 
ti' ngu! jna!, nga'aa talo ngu' cha! 
xñi la ngu' cha! 'na li'. Lo'o jua!a 
ntsu'u ngu' tya'a ma nu cujuii cuañi' 
ngu' ji'i tyala ma ya! ngu' cuxi, jua!a 
ntsu'u ngu' tya'a ma nu caca ti'í ti' 
ngu! ña!a ngu' ji'i xa! la ngu! tya'a 
ma li'. La cui! jua'a tyu'u tucua 
quiña!a ngu' cuiñi, nu laca tu'ba 
ji'i ycui' Ndyosi, ñacui ngu'. Cñilo'o 
ngu! bi! ji'i tyuu tya'a ma, cu'ma nu 
laca ma hati 'na. 12Quiña!a tsa cha! 
cuxi caca, ña!a cuayá' nu quiña!a 
tsa ngu' tyala ma nga'aa cua'ni 

tya'na ti! ngu! ji'i xa! la ngu' tya'a 
ma. Pana ná cube ti! ma, lcaa 
cu'ma nu talo tyiquee ma ji'i cha! 
cuxi bi!, cua'ni lyaá na! ji'i cu'ma li", 
ña!a cuayá! nu tye chalyuu —nacui 
Jesús—. 14Ntsu'u cha! culu'u ma 
cha! jna! ji'i nati, lcaa cha! tso!o 
nu nchcui' na!, ñilya caca lo'o laca 
ycui! Ndyosi loo ne! cresiya ji'i hati; 
ntsu'u cha! chcui' ma cha! bi! lo'o 
ñati tyucui ña'a chalyuu, cha! caca 
cuayá! ti' ngu' ji'i cha! bi! nde lcaa 
nasiyu. Lo'o li! tye chalyuu. 
15"Jyo'o Daniel nu ngua tu'ba 
ji'i ycui' Ndyosi cua sa'ni ni, cua 
nchceui' yu cuentya ji'i sca na nu 
suba! tsa, nu cua'ni ñu'u ji'i lcaa 
na lubii. (Caca cuayá' ti! cu'ma ji'i 
cha! bi! nu lo'o chcui' ma lo quityi 
re.) Nu lo'o ña'a ma cha! ndu na 
suba! bi! ca su tacati tsa ne! laa 
tonu bi! —nacui Jesús—, 16li' ca 
cuayá! ti' ma cha! tso'o la si xna 
lcaa ma nu ndi'i ma nde loyuu su 
cuentya Judea, xna ma cha! tyu'u 
cuatsi' ma laja ca!ya. "Si ndu nati 
que ni'i ji'i tsa bi', nga'aa ta tyempo 
tyati ngu' ni'i cha' culo ngu' yu'ba 
nu ntsu'u ji'i ngu'; nga'a cha! ca!ya 
clya ngu' bi! nde lo yuu cha! xna 
clya ngu' li!. 18Lo'o jua'a si ntsu'u 
ngu' ne' guizi', nga'aa ta tyempo 
ji'i ngu' cha! xtyuu ngu' tyaa ngu' 
nde to! tyi ngu', cha! squi'ya ngu' te! 
quicha! ji'i ngu'; nga'a cha! xna clya 
ngu' bi! li", 19 Lo'o jua'a tya'na tsa 
caca ji'i nu cuna!a tana lo'o tyalaa 
tsa bi!, tya'na tsa ngu' cuna!a nu 
ntsu'u cubi' cuañi' nu tya ndyati! 
li. 20Tso!o si jña ma cha! ji'i ycui' 
Ndyosi cha! ná ntsu'u cha! xna 
ma lo'o caca tyempo tlya!, cha! ná 
ntsu'u cha! xna ma tsa ta'a nu ndi'i 

cña! ngu'. 21 Tyempo lo'o lye tsa 
chcube! ngu' caca bi!, nu lo'o ntsu'u 
cha! xna ma li'; bilya chcube' ñati 
chalyuu jua'a tya lo'o ngüiñá ycui! 
Ni chalyuu hasta juani, lo'o jua!a 
nga'aa si'i jua'a chcube! ñati tyempo 
ca nde loo la. 22Pana cua nacui 
ycui' nu Xu'na na cha! xti ti tsa 
caca tyempo nu chcube! ngu' jua!a; 
si tyiquee! talo tyempo cuxi bi!, 
nga'aa clyaá ni tsaca ñati chalyuu 
li'. Pana tya'na ti! ycui' Ndyosi ña'a 
Ni ji'i nati ji'i Ni, bi! cha! cua'ni Ni 
cha! xti ti tsa caca tyempo cuxi bi!. 
23°Nu lo'o caca tyempo bi!, si ñacui 
ngu': “Ña'a ma ña'a, cua ndyalaa 
Cristo ca nde”; jua'a si ntsu'u ngu' 
nu chcui' ndi!ya: “Cua ndyalaa 
Cristo quichi jua”, ná taquiya' ma 
ji'i cha! cuiñi nu nchcui' ngu' bi! li', 
24cha' Cristo cuiñi caca nu bi'. Lo'o 
jua!a tyu'u tucua xi ngu' cuiñi nu 
chcui' cha! tulba ji'i ycui! Ndyosi 
laca ycui' ca ngu!, nu cuiñi ti cua'ni 
cha! tlyu cha! cube tsa ti! xa! ñati; 
cua!ni ngu' cuiñi bi! jua!a, cha! nti! 
ngu! cua'ni ngu! ngana ji'i ma, lo'o 
jua!a ji'i lcaa hati nu cua ngusubi 
ycui' Ndyosi ji'i. 2? Cua ndacha' na! 
cha! bi! ji'i ma juani, nu tya lyiji 
caca cha! cuxi bi", 26cha! ná cua'a 
jyaca ma ji'i ngu' si ñacui ngu': 
“Tsaa na slo Cristo. Nga'a ycui' yu 
ne! quixi' jua juani.” Ná tsaa ma 
lo'o ngu' li'. Ná taquiya!' ma ji'i ngu' 
si ñacui ngu' ji'i ma: “Cuaana ti 
ndi'i yu ne! ni'i jua juani”. Ná xñi 
ma cha! nu chcui' ngu' bi! tsiya! ti. 
27 Ñi'ya laca lo'o ndyubii xee tyi'yu 
tyucui ña'a nde cua, ña'a lcaa hati 
ji'i li"; jua'a caca lo'o caa na! chaca 
quiya!, la cui! na! nu cua nda Ni 'na 
lijyaa cha! caca na! ñati. 28 Nu lo'o 

ntsiya sca na tyucu, hora ti tyalaa 
culexu slo. 


Ndi'ya caca lo'o chaca quiya! caa 
ycui' nu cua lijya cha! caca nati 

29°Nu lo'o cua ndye tsa nu nga'a 
cha! chcube! ngu', li! yala ti caca 
talya ña'a xee cuichaa, lo'o jua'a 
nga'aa tyaca' xee co! li!. Tyalú cuii 
lo'o cualya nu ntsu'u nde cua ca lo 
yuu, lo'o juala xquiña Ni lcaa na nu 
ntsu'u nde cua. 30Li! nde cua tyu'u 
tucua cuayá! nu sta na! nu cua nda 
Ni 'na lijyaa cha! caca na! ñati. Lye 
tsa caca xñi'i ti! lcaa hati chalyuu 
nu ndi'i cua ña'a ca quichi tyi ngu', 
xilya tsa ngu' li'. Lo'o na! nu cua 
nda Ni 'na lijyaa cha! caca na! ñati 
ni, ña'a ngu' 'na cha! lijya na' laja 
coo nu ndubi tsa ña!a; lye xi ña'a 
caca li!, cha! lo'o lcaa juersa 'na caa 
na! li! 31Nu lo'o lye cañi cui! chcua, 
li" culo na! cha ji'i quiña'a tsa tya'a 
xca 'na cha! caa xca bi!, cha! xuti'i 
se'i ti jili lcaa ñati nu cua ngusubi 
ycui! Ni jili; macala su ndi'i ngu' 
tyucui ña!a chalyuu tyu'u ngu' caa 
ngu! li". 

32"Ntsutu sca cha! nu ca tsa'a na 
lo'o ña'a na yaca, masi yaca quityi, 
masi yaca ntsati. Nu lo'o xana 
tyucua sati, li! caluu laca! bi"; jlo ti! 
na cha! cua ngulala ti tyalaa ni tyo 
lit. 33Lo'o jua'a, lo'o ña'a ma cha! 
tyu'u tucua lcaa cha! nu nchcui' na! 
lo'o ma tsa, li! ca cuayá! ti' ma cha! 
cua ngulala ti tyempo lo'o tye cha! 
re. 34Cha' liñi chcui' na! lo'o ma 
juani, cha! bilya cajaa lcaa ñati nu 
lu'ú chalyuu juani lo'o caca cha! nu 
cua nchcui'! na! ji'i tsa. 35Masi tye 
lcaa na nu ntsu'u nde cua, masi tye 
chalyuu re, pana ná tye tsiya! ti cha! 

nu nchcui! na! re, cha! xcui' cha! lini 
laca cha! nu nchcui' na'. 

36°pana tsa bi' ni, ni sca ñati ná 
jlo ti! ni tsa caca, ni hora caca bi!. 
Ni xca ji'i ycui' Ndyosi ná jlo ti! ngu', 
ni na! nu laca nu sca ti Sñi! ycui' Ni, 
ná jlo ti! na!; sca ti ycui! Ndyosi Sti 
na! jlo ti! cha! bi. 

37 Ni!ya ngua lo'o nguti'i jyo'o 
Noé chalyuu nu ngua sa'ni, jua'a 
caca tsa nu caa na! nu cua nda 
Ni 'na lijyaa cha! caca na! ñati; 
ná ca cuayá! ti! hati ni tsa caca 
bi". 38 Ñitya ngua tyempo ji'i Noé 
bi!, nu lo'o bilya ca'ya tyo clyaa, 
jua'a caca tsa bi'. Ndi'ya ngua sa'ni: 
ngua'ni ngu' ta'a, ndyacu ngu', 
ndyi'o ngu', ngujui clyo'o ngu'; ná 
ntsu'u cha! ngulacua ti' ngu' tsiya! 
ti, ngua ti! ngu', hasta ña'a cuayá! 
nu ndyatí Noé bi! ne! yaca ni'i ji'i. 
39 Ná ngua tii ngu' hasta ña'a cuayá! 
nu nguxana ngua!ya tyo clyaa. Li! 
ndye cha! jili lcaa ngu! bi!, cha! ná 
ndaquiya! ngu' ji'i ycui' Ndyosi. La 
cui! jua'a caca tsa lo'o caa na! nu 
cua nda Ni 'na lijyaa cha! caca na! 
ñati, ná ca tii ngu' ni tsa caca bil. 
40Nu tsa bi! ni, si nga'a tucua tya'a 
hati ne! quixi' cha! cua'ni ngu! cha, 
li' tyaa lo'o xca ji'i ycui! Ndyosi 
jili tsaca ngu', tyanu chaca ngu' li!; 
4% jua'a tsa bi! si nga'a tucua tya'a 
nu cuna!a sca ni'i cha! coo ngu', 

li! tyaa lo'o xca ji'i ycui! Ndyosi ji'i 
tsaca ngu', tyanu chaca ngut li". 
42°Bi! cha! cua'ni tii ti' ma, cha! 
ná jlo ti! ma tsiya! ti ni tsa laca nu 
caa ycui' nu Xu'na ma. #Ni'ya nti' 
sca xu'na ni'i si cua ngua tii yu ni 
hora nde talya caa sca nu cuaana to! 
tyi yu. Ná tyiquee! cua tii ti ti' yu 
nga'a yu ni'i ji'i yu li!, cha! ná ta yu 

chacuayá! tsiya! ti tyatí nu cuaana 
bi! ne! ni'i ji'i yu li! 44Lo'o jua'a 
lcaa tsa ntsu'u cha! tii ti! tyi'i ma 
chalyuu, cha! ná tyiquee' tsa tsiya! 
ca tyu'u tucua na! caa na! nu cua 
nda Ni 'na lijyaa cha! caca na! ñati. 
¿Ñilya cua'ni ma si ná ndi'i ma tii ti 
ti! ma li'? 


Cuii ji'i msu tso'o lo'o msu xña'a 
45, Ha ntsu'u ngu! cu'ma nu 

tyucui tyiquee ma ntaja'a ma cua'ni 
ma cha 'na? Ndi'ya cua'ni ma lacua: 
Sca msu nu tso'o ni, ta xu'na yu cha 
ji'i yu cha! caca yu loo ne! ni'i ji'i 
xu'na yu; culo xu'na yu cha ji'i yu 
cha! xacu yu jili lcaa ngu' nu ndi'i 
ni'i bi". 46Tso'o tsa ntsu'u tyiquee 
msu bi' lo'o caa xu'na yu chaca 
quiya!, si chañi cha! ndyu'ni yu cha 
nu cua ngulo xu'na yu ji'i yu. “Cha! 
lini nchcui' na! lo'o ma juani, cha! 
tlyu la cha ta xu'na yu ji'i msu bi! 
li!, cha! caca yu loo ji'i lcaa cha nu 
ntsu'u ji'i xu'na yu bi". “Pana sca 
msu nu xña!a ni, masi ntsu'u cha 
nu ngulo xu'na yu ji'i yu, ná ndube 
ti! yu; “Tiya! tsa caa xu'na na'”, 
culacua ti! yu, bi! cha! hora ti ca'ya 
sca cha! cuxi hique yu. Li! xana 
yu bi! cua'ni xña!a yu, cua'ni tyaala 
yu jili tyala msu yu; tsaa yu cacu 
yu, tsaa yu co!o yu lo'o tya!a cu'bi 
ti yu li". 5°Lo'o li! caa xu'na msu 
xña'a bi! sca tsa lo'o ná tii yu bi! li", 
cha! ná jlo ti' msu bi! ni hora tyu'u 
tucua xu'na yu chaca quiya'. Li! 
lye xcube! xu'na yu ji'i msu xña!a bi", 
ña!a cuayá! nu cajaa msu bi'; culo 
xu'na yu cha ji'i msu bi!, cha! tsaa 
yu ca bilyaa su lye tsa nchcube' 
ngu', ca su nxitya tsa ngu!, lo'o jua'a 
ndacu tsa la!ya ngu' cha! ñasi! ngu'. 

Stu'ba ti tsaa yu lo'o ngu! cuiñi nu 
tucua cha! ntsu'u tyiquee ngu'. 


Cuii ji'i tii tyata nu cuna'a cuañi' 

2 5 "Ta na! chaca cha! lo'o 
ma cha! ca cuayá! ti! ma 

ñilya caca lo'o laca ycui' Ni loo ne! 
cresiya ji'i ñati: Ndyaa tii tya'a nu 
cuna!a cuañi' ca to! tyi sca nu cuna!a 
nu laca cuxii ji'i ngu!; ntsu'u candil 
jili ca tala tii tyala ngu', cha! jatya 
ngu' ji'i cutsii. 2Tonto xi nclacua ti! 
ca!yu tya!a nu cuna'a bi', masi tso!o 
la nclacua ti! nu chaca ca'yu tya!a 
ngu' cuna!a bi!. ¿Nu cuna'a tonto bi! 
ni, lo'o candil ji'i ngu! ndya!a ngu', 
pana ná lo'o setye cha! tyu'u ne! 
candil bi, cha! tyu'u zee ji'i. 4Lo'o 
nu chaca ca!yu tya'a ngu' cuna!a nu 
tso'o ti nclacua ti", lo'o candil ndya'a 
ngu', cuati lolo caatya setye ndya'a 
ngu'. $Lo'o li! tyiquee' tsa ntajatya 
ngu' ji'i nu cutsii bi'; ngua!ya tsa 
xcalá ngu', ngujua' ngu' li!. $Cla'be 
talya tsiya! ti nguañi ngusilya sca 
hati: “Cua lijya cutsii juani”, nacui. 
“Tyu'u clya ma nde liya! cha! tsaa ma 
tyacua tya'a ma lo'o yu, cha! tyaa 
lo'o ma ji'i nde ni'i.” "Hora ti ngue 
ti' lcaa ngu' cuna!a bi! li!, ngusilyu 
ngu' nchcubi' ntucua lo mecha ji'i 
candil ji'i ngu', lo'o cua su'ba ti ngu' 
xa! setye ne! candil bi". $Li' ndyi'u ti! 
ngu' cuna!a tonto bi! ji'i setye. ¿Ma 
caja bi'? Li! ngúijña ngu! bi! ji'i tya'a 
ngu': “Ta ma xi setye jili cuare, cha! 
cua tyubi' ti candil ji'i cua”, nacui 
ngu' tonto bi'. *“Setye nu ntsu'u ne! 
caatya ji'i cua, ná tyu'u scua jili ca 
tala na cha! tyu'u ne! candil ji'i lcaa 
na”, nacui ngu' cuna!a bi!. “Tso!o la 
yaa clya ma ca tienda cha! cui'ya ma 
la xi.” Laja lo'o ndyaa ngu' cuna'a 


SAN MATEO 24, 25 


tonto bi', cha! cui!ya ngu' la xi setye, 
li! ndyalaa cutsii. Nu ngu! cuna!a 
nu cua laca ngua'ni cho!o candil 
ji'i ngu! ni, ndyaa ngu' nde ni'i ji'i 
cuxii lo'o cutsii bi!, cha! cacu ngu' 
slo; hora ti ndyacu' toni'i li!, Ca 
tiya! la xi ndyalaa ngu' cuna!a tonto 
bi!. “Cua ndyalaa cuare juani”, nacui 
ngu'. “Xaala clya toni'i cha! tyaa ya 
nde ni'i su ndi'i ma cua”, nacui ngu' 
ji'i cutsii. 2Li' nguxacui cutsii cha! 
ji'i ngu' cuna!a tonto bi!: “Ná nslo 
na! jili ma tsiya' ti, ná jlo ti! na! ti 
ñati laca cu'ma”, nacui nu cutsii bi' 
ji'i ngu' li". 

13Tya nchcui' la xi Jesús lo'o ngu' 
lit: 

—Bi' cha! tii ti ti! tyi'i ma lcaa 
hora, cha! ná jlo ti! ma ni tsa ni 
hora caa na! chaca quiya!, na! nu 
cua nda Ni 'na lijyaa cha! caca na! 
nati. 


Cuii ji'i sna tya'a msu lo'o chi 
1wLo'o jua'a, ta na! chaca cha! lo'o 
ma, cha! ca cuayá! ti! ma ñi'ya caca 
lo'o laca ycui' Ni loo ne! cresiya 
ji'i ñati: Cua tsaa ti sca nu culiya' 
tyijyu!, bi! cha! ngusi'ya yu ji'i ca 
tala msu ji'i, cha! caa ngu! slo. Li! 
nguxtyanu xu'na ngu' xi chi ji'i scaa 
msu bi', cha! cua'ni ngu! cha lo'o 
chi bi! cuentya ji'i ycui! nu culiya' 
bi'. 
15'Nda nu cusu' ca!yu mil chi 

plata ji'i msu nu yaa tya clyo, lo!o 
jua'a nda yu tucua mil ji'i chaca 
msu, lo'o jua'a nda yu sca mil ji'i 
chaca msu, cha! jlo ti' xu'na ngu' 
ñi'ya caca ji'i scaa msu bi! cua'ni 
cha lo'o chi bi'. Li! ndu'u xu'na 
ngu', ndyaa tyijyu'. 'SHora ti ndyaa 
msu nu ntsu'u ca'yu mil cñi plata 

ji'i, ngúilya yu yu'ba lo'o chi bi!. 

Li! ndyujui' yu yu'ba bi, ngua'ni 

yu ngana ña!a cuayá' nu ngujui 
chaca ca'yu mil chi plata ji'i. 7 Lo!o 
jua'a ngua'ni chaca msu nu ntsutu 
tucua mil chi plata ji'i, ngua'ni 

yu ngana ña!a cuayá' nu ngujui 
chaca tyucuaa mil chi plata ji'i yu. 
18Pana nu msu nu ntsu'u sca mil ti 
cñi plata ji'i ni, ngulu yu sca tyuu 
ne! yuu, ngusu'ba cuatsi' yu chi ji'i 
xu'na yu ne! yuu bi li". 

19Tyiquee' ndyaa xu'na msu bi!, 

lo'o li! ndyalaa yu to! tyi yu chaca 
quiya". Li! ngusi!ya yu ji'i ca tala msu 
bi", cha! caa ngu' slo, cha! ca cuayá! 
ti! ycui' ni cha ngua'ni ngu' lo'o chi 
ji'i. 20Clyo ndyalaa msu nu nda xu'na 
ca!yu mil cñi plata ji'i. “Xutna”, nacui 
msu bi!, “nda nu'u ca!yu mil chi 'na, 
lo'o nu juani cua ngujui la chaca 
ca!yu mil chi 'na, nu lo'o cua ngua'ni 
na! cha lo'o chi bi! jinutu”. 21 “Tsoto 
tsa cha nu ngua'ni nu'u”, nacui xu'na 
msu bi! ji'i. “Sca msu tso'o laca nu'u, 
cha! tso'o tsa ndaquiya' nu'u ji'i cha! 
'na. Sca cha sube ti nda na! jinu'u 
tsubi!, pana ta na! cha nu cua tlyu 

la jinu'u, cha! cua'ni nu'u nde loo la. 
Stu'ba ti tyi'i nu'u slo na', cha! stu'ba 
ti ca tso!o tyiquee nu'u lo'o na!”, 
nacui xu'na bi! li". 22Lo'o li! ndyalaa 
chaca msu nu nda xu'na tucua mil 
chi plata ji'i. “Xu'na”, nacui msu bi!, 
“nda nu'u tucua mil chi plata 'na, lo'o 
nu juani cua ngujui la tya tyucuaa 
mil chi 'na cha! ngua'ni na! cha lo'o 
chi bi! jinu'u”. 23“Tso'o tsa cha nu 
ngua'ni nu'u”, nacui xu'na msu bi! 
ji'i yu. “Sca cha sube ti nda na! jinu'u 
tsubi', pana ta na! chaca cha nu cua 
tlyu la jinu'u, cha! cua'ni nu'u nde 
loo la. Stu'ba ti tyi'i nu'u slo na', 

cha! stu'ba ti ca tso'o tyiquee nu'u 
lo'o na'”, nacui xu'na yu li'. 24Lo!o 
li! ndyalaa chaca msu nu nda xu'na 
sca mil chi ji'i yu. “Xu'na”, nacui 
msu bi!, “jlo ti! na! cha! nati tiji tsa 
laca nu'u, cha! ndu'ni nu'u clacua 
masi xa! ñati ngua'ni cha bi!; jua'a 
nscua' nu nchcuá! xa! nati, bi! laca 
nu caja jinu'u. 25Bi! cha! ndyutsii 
na!, lo'o li! ndyaa na! nguxatsi! na! 
chi jinu'u ne! yuu. Nde laca chi 
jinu'u lacua.” 26Ngua ñasi' xu'na 
lo'o msu bi! li'. “Sca msu xña'a laca 
nu'u”, nacui xu'na ji'i msu bi'. “Taja 
tsa nu'u”, nacui. “Nacui nu'u cha! 
jlo ti' nu'u ñi'ya nu ndu'ni na!, cha! 
nxuti'i na! ltya masi ná ndyataa 

na! nscua!; lo'o jua'a tyaa lo'o na! 

jili nscua' masi ná ngua'ni na! cha 
ji'i”, nacui nu'u. 27¿Ni cha! ná nda 
nu'u chi 'na ji'i xa! hati lacua, cha! 
cua'ni ngu' cha lo'o? Li! chca'a sñi! 
chi bi! jna!, cha! tya nu'u jna! lo'o 
ndyalaa na! chaca quiya". 8 Tso!o la 
xñi ma nu sca ti mil nu ntsu'u ya! yu 
re, ta ma ji'i msu nu ntsu'u tii mil 
ji'i juani. 2 Jua'a laca lo'o nati nu 
ntsu'u xi cha! ji'i, tya ta na! quiña'a 
la cha! ji'i ñati bi", cha! quiña!a la cha! 
tso'o tyu'u ji'i ngu' bi'; pana hati nu 
xixi ca cha! ntsu'u ji'i, si ná nti! ngu' 
cua'ni ngu' cha lo'o, hasta xlyaá na! 
nu xti ti cha! nu ntsu'u ji'i ngu li". 

30 Nu juani tsaa lo'o ma ji'i msu xña'a 
re, cha! xcuaa ma ji'i yu ca bilyaa, 
su nxi'ya tsa ngu!, lo'o jua!a lye tsa 
ndacu latya ngu' cha! ñasi' ngu', cha! 
lye tsa nchcube' ngu' cajua.” 


Cua'ni cuayá' Ni ji'i lcaa 
lo ñati chalyuu 
31”Nu lo'o tyaa na! nu cua nda Ni 
'na lijyaa cha! caca na! ñati, caa na! 

cha! caca na! loo tsiya! ti jili ñati. 
Stu'ba ti caa na! lo'o lcaa ngu' xca 
Ina, lo'o li! tyaca!a na! su tlyu su 

cua cua la xi, sca se'i su ndubi tsa 
ña'a laca bi'. Ca bi! cua'ni cuayá! na! 
ji'i lcaa hati li". 32Ntsu'u cha! tyu'u 
ti'i se'i ti lcaa hati tsiya! ti tyucui 
ña!a chalyuu; ca slo ycui' na! tyu'u 
ti'i ngu', cha! cua'ni cuayá! na! ji'i 
ngu!. Li! sa'be tya!a na! ji'i ngu'. La 
cui! ñi'ya nu ndu'ni ñati nu ña'asii 
ji'i xlya!, juala cua'ni na!; sca tsu' 
tyi'i ñala latya xlya! ji'i ngu!, chaca 
tsu' tyili ña'a latya chivo ji'i ngu!. 

33 Jua'a cua'ni na!, cha! la'a tsu! 

cui 'na tyi'i ña'a tsaca taju hati 'na, 
ñi'ya ndi'i xlya! bi"; lata tsu! coca su 
tyucua na!, ca bi! tyi'i lcaa ñati cuxi, 
ñilya ndi'i chivo bi". 34Ca li! lo'o 
caca na! loo tsiya! ti, chcui' na! lo'o 
taju hati nu ndi'i la'a tsu! cui 'na: 
“Tyaa ma ca su ntucua ycui' Ni nu 
laca loo, lcaa cu'ma nu tso'o tsa nti' 
ycui' Ndyosi Sti na! ña'a Ni ji'i ma, 
cha! cua ngua'ni cho!o ycui' Ni su 
tyi'i ma slo Ni, tya lo'o ngúiñá Ni 
chalyuu. 35Cu'ma ni, cua nguxacu 
ma 'na lo'o ntyute! na! nguti'i na! 
nde chalyuu; nu lo'o nguityi na! 
hitya, cua nda ma hitya ndyilo na! 
li'; masi ná ndyuloo ma 'na, pana 
cua nda ma to! tyi ma cha! nguti'i 
na! li"; 36]o!o quichi' ti na! su nguta'a 
na! chalyuu, cua nda ma late! 
ndyacu! na! li'; lo'o ngua quicha na! 
nde chalyuu, cua yaa na'a ma 'na li', 
nguxtyucua ma 'na; lo'o nga'a na! 
ne' chcua, ná ndyutsii ma ndyaa ma 
slo na! li'.” Jua'a ñacui na! lo'o caca 
na! loo. 37Li! xacui ngu' nu lubii 
tyiquee cha! jna!: “Xu'na, ¿ni jacua' 
na'a ya jinu'u cha! ntyute! nu'u? 

¿Ni jacua! nguxacu ya jinu'u? ¿Ni 

jacua! nda ya hitya ndyi'o nu'u cha! 
ngúityi nu'u hitya? 98 ¿Ni jacua! nda 
ya su nguti'i nu'u masi ná ndyuloo 
ya jinu'u? ¿Ni jacua! nda ya late! 
ndyacu! nu'u lo'o nguta'a quichi! ti 
nu'u? 39 ¿Ni jacua! ndyaa na'a ya 
jinu'u lo'o ngua quicha nu'u? ¿Ni 
jacua! ndyaa na'a ya jinu'u lo'o nga'a 
nu'u ne! chcua? Ná jlo ti! ya, Xu'na.” 
Loto li! na! nu laca na! loo tsiya! ti, 
chcui' na! chaca quiya' lo'o ngu! bi": 
“Cha! liñi nehcui' na! lo'o ma juani, 
cha! lo'o nguxtyucua ma ji'i sca ngu' 
tyala na! nu ntsu'u cha! ji'i lo'o na!, 
masi nguxtyucua ma ji'i sca ngu! ti'i 
ti, bi' tyempo ngua lo'o nguxtyucua 
ma 'na”. 

4”Lo'o li! chcui! na! lo'o taju ñati 
nu ndi'i la'a tsu' coca 'na: “Tyu'u 
ma liya!, cu'ma nu ná ntsu'u su tyi'i 
ma slo ycui' Ndyosi. Yaa clya ma ca 
su ná tye tsiya! ti cha! ndyaqui guii', 
cha! stu'ba ti tyi'i ma lo'o nu laca 
xu'na cuiñaja lo'o lcaa xca ji'i, lcaa 
cui!li cuxi; cuentya ji'i nu cuiñaja bi! 
nguxtyu'u ycui' Ni quii' bi'. 42Cu!ma 
ni, ná nda ma na cacu na! tsiya! ti 
lo'o ntyute' tsa na! nguti'i na! nde 
chalyuu; ná nda ma hitya co'o na! 
lo'o ngúityi na! hitya li"; ná nda 
ma su tyi'i na! slo ma li', cha! ná 
ndyuloo ma 'na; ni ná nda ma late! 
cacu! na! lo'o quichi' ti na! nguta'a 
na! li'; ná ndyaa na'a ma 'na lo'o 
ngua quicha na!, ni ná ndyaa ma slo 
na! lo'o nga'a na! ne! chcua.” “Li! 
xacui ngu! nu cuxi tyiquee cha! jna' 
cha! laca na! loo: “Xu'na”, ñacui 
ngu! bi!, “¿ni jacua! na'a ya jinu'u 
cha! ntyute! nu'u? Nu lo'o ngúityi 
nu'u hitya, nu lo'o quichi' ti nu'u 
nguta!a, nu lo'o quicha nu'u, nu lo'o 
nga'a nu'u ne! chcua, ¿ni jacua' ná 

nguxtyucua ya jinulu? Ná jlo ti! ya 
cha! bi'.” WLo!o na! cha! laca na! loo, 
li! chcui! na! chaca quiya! lo'o ngu' 
cuxi bi': “Cha! lini nchcui' na! lo'o 
ma juani, cha! ná nguxtyucua ma 
ji'i ni sca ngu' ti'i nu ntsu'u cha! ji'i 
lo'o na, bi! cha! nacui na! cha! ná 
nguxtyucua ma 'na tsiya! ti”. 46Lo!o 
li' tyaa ngu' bi! ca bilyaa su ná tye 
cha! chcube! ngu'; pana ngu! nu 
lubii tyiquee ni, caja chalyuu nu ná 
nga'a cha! tye tsiya! ti ji'i ngu' bi!. 


Cuaana ti ngúiñi cha! ji'i ngu' lo'o 
tya'a ngu' cha! xñi ngu' ji'i Jesús 
2 6 Lo'o cua ndye nchcui! Jesús 

lcaa cha! bi!, li! nchcui! xi 

lo'o nu ngu! nu ndyaca tsa'a ji'i bi": 

2—Jlo ti' ma cha! tucua ti tsa lyiji 
cha! caca ta'a sii ji'i ta'a pascua, lo'o 
li' tejeya! ngu' xña'a jna' nu cua nda 
Ni 'na lijyaa cha! caca na! ñati. Tyaa 
lo'o ngu! 'na cha! cujuii ngu' 'na lo 
crusi li", 

3La cui! tyempo nu nchcui' Jesús, 
li' ndyu'u ti'i tyuu tya'a sti joló nu 
laca loo lo'o mstru cha! jo'ó lo'o 
ngu' cusu' ji'i ngu' judío; ndyu'u ti'i 
ngu! slo Caifás nu laca xu'na lcaa 
sti jo'ó jua. *Li' ngua'ni stu'ba ngu' 
cha! ji'i ngu! lo'o tya'a ngu! ñi'ya 
nu cua'ni ngu' cha! tejeya! ngu! ji'i 
Jesús cuaana ti, cha! cujuii ngu' ji'i. 

5 —Pana ná tso'o tejeya! na ji'i yu 
tsa tala —nacui ngu' bi'—. Ca ñasi! 
tsa lcaa nati nu ndi'i ta'a, lo'o tlyu 
tsa cha! cusuu caca bi! li! —nacui 
ngu! bi! 


Nda'a sca nu cuna!a setye 
hique Jesús 
6 Ngua sca tsa nga'a Jesús nde 
quichi Betania, to! tyi Simón nu 

ngusñi quicha ndyatsu' cuaña! yu. 
7Li' ndyalaa sca nu cuna!a slo Jesús 
nu ndya'a lo'o jili sca caatya quee 
alabastro nu tso'o tsa ña!a; ngutsa'á 
caatya bi! ntsu'u setye tyixi xtyili 
nu quiña'a tsa nga'a. Li! ngusalú nu 
cuna!a bi! setye lo xlya hique Jesús 
su ntucua yu to! mesa. ŝLo'o na'a 
ngu' nu ndyaca tsa!a ji'i yu ñilya nu 
ngua'ni nu cuna!a bi', ngua ñasi! 
ngu' ji'i nu cuna'a bi! li! 

— ¿Ni cha! ngusalú ñu'u ti nu 
cuna!a cua setye bi'? —nacui ngu' 
bi'—. 9Quiña'a tsa nga'a setye bi!. 
¿Ni cha! ná ndyujui' ngu' ji'i cha! 
caja cñi ta jili ngu! ti'i? —nacui ngu' 
nu ndyaca tsa!a ji'i bi". 

10Lo'o ngua tii Jesús cha! nu 
ngua'ya hique ngu' bi!, nchcui' lo'o 
ngu! li!: 

—¿Ni cha! ñasi! ma ji'i nu cuna!a 
re? —nacui Jesús ji'i ngu' bi! li'—. 
Sca cha! tso!o tsa ngua'ni nu cuna!a 
re lo'o na!. Lcaa tsa ndi'i ngu' ti'i 
lo'o ma nde chalyuu cha! xtyucua ma 
ji'i ngu', pana cua tye ti tsa nu tyi'i 
na! lo'o ma. 12Cua ngusalú nu cuna!a 
re setye lo na!, masi tya lyiji cajaa 
na!, cha! cua'ni cho'o tyucui ña!a na! 
cha! tyatsi' na'. 13Cha' lini chcui' na! 
lo'o ma juani, cha! lcaa su cañi cha! 
jna' tyucui ña!a chalyuu, ca bi! cuna 
ngu' lcaa cha! nu ngua'ni nu cuna!a 
re juani, cha! tyi'u ti' ngu' cha! tso'o 
tsa cha nu ngua'ni nu cuna!a re. 


Ndyujui' Judas cresiya ji'i 
Jesús ji'i ngu' nu laca loo 
14Lo'o Judas Iscariote ni, tya'a 
ndya'a yu lo'o nu chaca tii chaca 
tyala ngu! nu ndyaca tsa!a jili Jesús, 
ndu'u yu ndyaa yu slo sti jo'ó nu 
laca loo li. 

15 — ¿Ni tsa lo chi ta ma caya! 'na 
si culu'u na! tyucuii ji'i ma, cha! 
tsaa ma tejeya! ma ji'i nu Jesús bi'? 

—nacui Judas ji'i sti jo!ó bi. 

Li! nda ngu' calaa tyii tya'a chi 
plata ji'i Judas bi'. $Lo'o li! nclyana 
yu ñilya caca xtyucua yu ji'i ngu! bi!, 
ni jacua! caca ji'i yu cha! cuaana ti 
culu'u yu tyucuii ji'i ngu!, cha! tsaa 
ngu' su nga'a Jesús. 


Chaca tya quiya! ndyacu Jesús sii 
lo'o nu ngu' nu ndyaca tsa'a ji'i bi! 

W Lolo ngua tsa clyo ji'i ta'a nu lo'o 
ndacu ngu' xlyá nu ná lo'o scua tiye! 
ndya', li! haa nu ngu' nu ndyaca tsa!a ji'i 
slo Jesús. Nditya nchcuane ngu' ji'i li: 

—¿Macala nti! nu'u cha! cua'ni 
cho!o ya cha! cacu na sii nu cuentya 
ji'i tala pascua? —nacui ngu'. 

18—Tsaa ma lquichi ca su ndi'i tya'a 
tso!o na! bil. Ndi'ya chcui' ma lo'o: 
“Nacui mstru ji'na cha! cua ngulala ti 
hora ji'i. Lo'o juani nti! ycui' nu cusu' bi! 
cacu sii cuentya ji'i ta'a pascua ca toni'i 
jinu'u lo'o nu ngu' nu ndyaca tsa'a ji'i.” 

19 Li" ndu'u ngu' nu ndyaca tsa'a 
bi! ndyaa ngu' lquichi, ngua'ni 
ngu' lcaa cha nu cua ngulo Jesús ji'i 
ngu'; ngua'ni cho'o ngu' lcaa na nu 
cua'nijo'o ji'i ngu! cha! cacu ngu' sii 
cuentya ji'i tala pascua. 

20Lo'o cua ngusii, li! ndyalaa 
Jesús ni'i bi!. Li! ndyaca!a ycui' lo'o 
ca tala ngu' nu ndyaca tsa'a ji'i to! 
mesa, ndyu'ni ngu' sii. 21Laja li! 
nguxana nchcui' Jesús lo'o ngu! bi!: 

—Chañi cha! nchcui' na! lo'o ma 
juani, cha! ntsu'u tsaca cu!ma nde 
nu cujui' cresiya 'na ji'i ngu' xña!a. 

22Xñi'i tsa ti' ngu' ngua lo'o 
ndyuna ngu' cha! bi'. Li! nguxana 
ngu' nchcuane ngu' ji'i Jesús: 

—¿Ha na! nu ta jinu'u ya! ngu' 
xña'a, Xu'na? —nacui tsaca yu ji'i 
Jesús. 

— ¿Ha na'? —nacui chaca yu li!. 

Lo'o jua'a nacui xi xa! la ngu!. 
23Nguxacui Jesús cha! ji'i ngu! li": 

—Ntsu'u tsaca yu tya!a ndyacu na 
sii juani, nu sca ti ca'ña ndyacu yu 
lo'o na', bi! laca nu cujui' cresiya 
'na ji'i nu ngu' xña'a bi. Nitya nu 
nscua lo quityi ji'i ycui' Ni, jua'a 
nga'a cha! caca 'na, na! nu cua nda 
Ni 'na lijyaa cha! caca na! ñati. Pana 
tya'na tsa nati nu ta 'na ya! ngu' 
xña'a, tso'o la ngua ji'i yu masi ná 
ngula yu chalyuu tsiya! ti. 

25Lo'o Judas nu ngua'ni cha! cuxi 
bi!, lo'o yu bi! nchcuane yu ji'i Jesús 
li": 

—Mstru —nacui Judas bi! ji'i 
Jesús—, ¿ha na! laca nu ta jinu'u ya! 
ngu' xña!a? 

—La cui! nu'u —nacui Jesús ji'i 
Judas li!. 

26L aja lo'o ndyacu ngu', li' ngusñi 
Jesús sca xlyá, ndya xlya'be ji'i ycui! 
Ndyosi, ngusa'be ji'i xlyá bi'. Li! 
nda Jesús yu'be xlyá bi! ji'i ngu' nu 
ndyaca tsa'a ji'i. 

—Cacu ma xlyá re, cha! ñi'ya nti' 
cuaña! na!, jua'a nti' nu nde —nacui 
Jesús ji'i ngu' bil. 

27Lo'o li! ngusñi Jesús sca vaso 
vino, ndya xlya'be ji'i ycui' Ndyosi. 
Li! nda vaso vino bi! ji'i ngu! nu 
ndyaca tsa'a ji'i. 

—Lcaa cu'ma co'o ma vino re — 
nacui Jesús—, cha! ñi'ya nti! tañi 
na!, jua!a nti' nu nde. Laca bi! sca 
cha! nu culu'u lini jili ma cha! chaca 
quiya! quiñi cha! ji'i ycui' Ndyosi 
lo'o ñati chalyuu, nu lo'o tyalú tañi 
na! lo crusi. Jua'a cua'ni lyaá Ni ji'i 

quiña!a tsa tya'a ma, nu lo'o cua'ni 
clyu ti! Ni ji'i quilya nu ntsu'u ji'i 
ma. 29Liñi tsa cha! nu chcui! na! 
lo'o ma juani, cha! nga'aa co'o na! 
vino juani, ña'a cuayá' nu tyalaa 
tsa bi! lo'o co!o na! ji'i stu!ba ti lo'o 
cu'ma slo ycui' Ndyosi Sti na!, ca su 
ntucua ycui' Ni nu laca loo. 


Chcui' Pedro lo'o ngu' cha' ná 
nslo yu ji'i Jesús tsiya' ti 
30Lo'o ndyula tu'ba ngu' sca jii ji'i 
ycui! Ndyosi, li! ndu'u ngu' ndyaa 
ngu' nde ca!ya Olivos. 91Lo'o li! 
nchcui' Jesús lo'o ngu' bi: 

—Caca tyuju'u ti! lcaa cu!ma ña!a 
ma 'na talya ndyi. Caca bi! ñi'ya nu 
nscua lo quityi ji'i ycui' Ndyosi cua 
sa'ni la. Ndilya nchcui' cha! bi": “Lo'o 
cújuii na! ji'i nu ña'asii ji'i xlya!, li! 
xna lcaa xlya! bi', tyaa ni", nacui 
quityi bi'. 32Pana ca tiya! la lo'o tyu'ú 
na! chaca quiya!, li! nde loo la tsa'a 
na! nde Galilea cuentya ji'i cu'ma. 

33Li! nchcui' Pedro lo'o: 

—Ná xtyanu na! jinu'u tsiya! ti — 
nacui Pedro li'—. Masi ca ta'a ngu' 
xna ngu! jinu'u, pana na! ni, ná xna 
na! jinutu. 

34Li' nguxacui Jesús cha! ji'i 
Pedro bi!: 

—Cha! lini cacha! na! jinu'u juani 
—nacui—, cha! nu lo'o bilya xitya 
ndye'e talya ndyi, sna quiya! chcui' 
nu'u cha! ná nslo nu'u 'na; jua'a 
ñacui nu'u ji'i ngu'. 

35Li' xa! nchcui' Pedro: 

—Masi ntsu'u cha! cajaa na! stu'ba 
ti lo'o nu'u, ná chcui' na! lo'o 
hati cha! ná nslo na! jinu'u —nacui 
Pedro li!. 

Lo'o la cui! jua'a cha! nguxacui xa! 
la ngu' nu ndyaca tsa'a ji'i Jesús li". 

Nchcui' Jesús lo'o ycui' Ndyosi 
Sti yu ca Getsemaní 
36Lo'o li! ndyalaa Jesús lo'o nu 
ngu' nu ndyaca tsa!a ji'i, ndyatí ngu' 
ne! sca lo'o su naa Getsemaní nu 
nga'a ca to! quichi. 

—Cua'a ma xi ndacua ti —nacui 
Jesús ji'i ngu' bi'—, laja lo'o tsa'a ca 
nde la xi cha! chcui' na! lo'o ycui! 
Ndyosi Sti na!. 

37Li! tya ndyaa la xi Jesús lo'o 
Pedro lo'o tyucuaa sñi' Zebedeo. 
Ngua!ya sca cha! nu xñi'i tsa 
til Jesús xqui'ya cha tlyu nu cua 
tyacua ti ji'i. $8Li' nchcui! Jesús lo'o 
nu sna tya!a ngu' bi!: 

—Ne! cresiya 'na ntsu'u sca cha! 
nu xñi'i til na!. Ngalaa talo na! cha! 
xñili tsa ti! na!. Tyanu cu'ma nde ti, 
pana tii ti ti' ma tyi'i ma lo'o na!. 

39Li! tya ndyaa la xi yu ca nde 
bi! la. Nde loo ti yu ndyaa stii yu lo 
yuu cha! xñi'i tsa ti! yu. Li! nchcui' 
yu lo'o ycui! Ndyosi, ndi'ya nu nacui 
yu: 

—Sti na', ¿ha ná ntsu'u xi xa! la 
ña!a nu cua'ni na! cha re, cha! 
nga!aa chcube! la na! lo'o cha tlyu 
re jinu'u? —nacui Jesús ji'i ycui' 
Ndyosi Sti yu—. Pana nti! na! cua'ni 
na! cña nu nti! nu'u cha! cua'ni na!. 

4Lo'o li! nxtyuu yu ñaa yu su ndi'i 
nu ca ta'a sna ngu' bi'. Laja! tsa ngu' 
li". Lo'o li! nehcui! yu lo'o nu Pedro 
bi!: 

— ¿Ha ná nchca talo nu'u ni sca 
hora ti nu tii ti ti! nu'u tyi'i nu'u 
lo'o na!? —nacui Jesús jili—. 41 Tii 
ti ti' ma tyi'i ma juani lacua, cha! 
chcui' ma lo'o ycui' Ndyosi cha! ná 
tyijiloo nu cuiñaja ji'i ma. Jlo ti! na! 
cha! tyucui tyiquee ma ntajala ma 

cua'ni ma cha re 'na, pana ná tyu'u 
scua juersa ji'i ma, yala tsa ndyaja' 
ma. 

42Li' xa! ndyaa Jesús, nchcui' lo'o 
ycui' Ndyosi chaca quiya!: 

—Sti na! —nacui yu ji'i Ni—, si 
ná ntsu'u xa! ña'a nu cua'ni na! cha 
jinu'u, tso'o la si chcube' na! lacua, 
cha! nti! na! cua'ni na! lcaa cña nu 
nti! nu'u cha! cua'ni na. 

43[i! xa! nxtyuu yu ñaa yu slo 
ngu' bi!; lo'o li! na'a yu ji'i ngu' 
cha! laja! ngu' chaca quiya!, cha! 
lye tsa ndyu'u xcalá ngu'. “Loto li! 
nguxtyanu yu ji'i ngu! bi', ndyaa yu 
nchcui' yu lo'o ycui! Ndyosi chaca 
quiya!; la cui! ti cha! nu nchcui' yu 
tya tsa la nchcui! yu chaca quiya!. 
Nu nchca sna quiya! ncheui' yu 
lo'o ycui' Ndyosi Sti yu. BLo'o li! 
nguxtyuu yu ñaa yu slo ngu! nu 
ndyaca tsa'a ji'i. 

—¿Ha tya laja! ma? —nacui Jesús 
ji'i nu ngu' bi! li'—. ¿Ha bilya tyaala! 
xcalá ma? Que ti! ma juani, cha! 
cua ndyalaa hora nu xñi ngu' cuxi 
'na, na! nu cua nda Ni 'na lijyaa cha! 
caca na! ñati; 46tyatu ma cha! tyaa 
na, cha! cua ndyalaa yu nu ta 'na 
ya! ngu! cuxi bi'. 


Ndyaa lo'o ngu' ji'i Jesús preso 

4 Laja lo'o nchcui' Jesús jua'a, 
li! ndyalaa Judas slo. La cui! tya'a 
ngu' nu ndyaca tsa'a ji'i Jesús laca 
nu Judas bi'. Lo'o jua'a quiña!a tsa 
xa! la ñati lijya lo'o yu, nu ntsu'u 
maxtyi cusuu ya!, nu ntsu'u yaca 
ya!; lijya ngu' tyaala bi! cha nu 
ngulo sti jo'ó nu laca loo, la cui! 
jua'a cha nu ngulo lcaa ngu' cusu' 
nu laca loo lijya ngu'. “BLo!o Judas 
ni, bi! laca nu cua ta ti jili Jesús ya! 

ngu! tyaala bi!. Cua ndacha! yu ji'i 
ngu' cua tsa la: “Sca ti yu nu cacu 
na! saca! lo'o chcuicha! na! ji'i yu, ji'i 
bi! xñi ma”. Jua'a nacui yu ji'i ngu', 
49bi! cha! ndyaa Judas bi! ca su ndu 
Jesús cha! chcuicha! ji'i yu. 

—Nde ti ndu nu'u, mstru —nacui 
Judas bi! ji'i Jesús. 

Li! ndyacu Judas saca! Jesús. 50Lj' 
nacui Jesús ji'i Judas bil: 

—Tya!a tso!o na! ngua nu'u 
nquicha! —nacui—. ¿Ni cha lijya 
nu'u ca nde juani? 

Li! ntejeya! ngu! tyaala bi! ji'i 
Jesús, cha! tyaa lo'o ngu! ji'i. 

51Lo!o tsaca hati nu ndya'a lo'o 
Jesús, hora ti ngulo yu maxtyi cusuu 
ji'i yu, ngujui'i yu maxtyi ji'i msu 
ji'i xu'na sti jo'ó; ngusityu cu! jyaca 
msu bi' li". 52Lo'o li! ngulo Jesús 
cha ji'i yu bi!: 

—Xco'o nu'u maxtyi cusuu cua 
hi —nacui ji'i yu bil—. Lcaa ngu' nu 
nxuu tya'a lo'o maxtyi, jua'a cajaa 
ngu' bi! xqui'ya maxtyi. 53¿Ha ná 
jlo ti' nu'u cha! si jña na! ji'i Sti na!, 
hora ti culo ycui' Ni cña cha! caa tii 
tyucuaa tya!a taju xca ji'i Ni, cha! 
xtyucua xca bi! 'na? 54Pana ná nti' 
ya juala. Nga'a cha! caca ñitya nu 
nscua cha! lo quityi cusu' ji'i ycui! 
Ndyosi Sti na!. 

SSLi! nchcui' Jesús lo'o nu taju hati 
tyaala nu haa cha! xñi ngu' ji'i: 

—¿Ni cha! lijya ma lo'o maxtyi 
cusuu lo'o yaca ntsu'u ya! ma, 
cha! xñi ma 'na? —nacui Jesús ji'i 
ngu!—. ¿Ha sca nu cuaana laca na! 
lacua? Tyuu tsa tsa ngua'a na! ne! 
laa tonu ji'i ma, ngulu'u na! cha! ji!i 
ycui! Ndyosi ji'i hati, lo'o ná ngusñi 
ma 'na li'. 56Pana ñilya nu nguscua 
ngu' nu ngua tu'ba ji'i ycui' Ndyosi 

nu ngua sa'ni, la cui! juala ndyu'ni 
ma lo'o na! juani. 

Li! ndu'u lcaa ngu! nu ndyaca tsa'a 
ji'i, ngusna ngu'. 


Nu ngu' nu laca loo ji'i ngu' judío 

ngua'ni cuayá! ji'i Jesús 

57Li' ndyaa lo'o ngu' tyaala bi! 
ji'i Jesús slo Caifás, xu'na sti jo'ó. 
Ni'i bi' cua ndyu'u ti'i lcaa mstru 
cha! jo'ó lo'o lcaa ngu! cusu! nu laca 
loo. $8Lo'o nu Pedro bi' ni, tyijyu! ti 
ndu'u lca'a yu chu! ngu' bi', hasta 
ña'a cuayá! nu ndyalaa ngu' ca to! 
lo'o ji'i xu'na sti jo!ó bi'. Li! ndyatí 
Pedro ne! lo'o, stu'ba ti ngua'a yu 
lo'o ngu' policia, cha! nti! yu ña'a 
yu ñi'ya caca lo'o cua'ni tye ngu' 
cha! ji'i Jesús. 

59Lo'o li! lcaa ngu' tisiya, lo'o lcaa 
sti jo'ó nu laca loo, lo'o lcaa ngu' 
cusu! bi!, nclyana ngu' ñilya ca sta 
ngu' qui'ya ji'i Jesús, cha! nti! tsa 
ngu' cujuii ngu' ji'i. Pana ná ndu'u 
tucua nati nu cujuii cuañi' ji'i yu 
cuentya ji'i ngu' nu laca loo bi". 
60Ná ngujui ñi'ya nu cua'ni ngu', 
masi quiña'a tsa ngu! cuiñi ndyalaa 
ngu! slo ngu' nu laca loo bi', cha! sta 
ngu' qui'ya ji'i Jesús; ná stulba cha! 
nu nchcui' nu ngu' cuiñi bi". Su cua 
ndye, li! ndyalaa tucua tya!a ngu' 
cuiñi nu ndi'ya nchcui': 

61 Nacui nu qui'yu re: “Taca 
jna! cuityi na! laa tonu re ji'i ycui! 
Ndyosi, lo'o li! xa! cuiñá na! ji'i 
chaca quiya'; chu! sna tsa ti tye tya! 
laa 'na”, nacui Jesús jua —nacui 
ngu! cuiñi bi!. 

621 1" ndyatu xu'na sti jo'ó, nchcui' 
yu lo'o Jesús: 

—¿Ni cha! ngusta ngu' quitya re 
jinu'u? —nacui sti jo!ó bi'—. ¿Ni 

cha! ná nxacui nu'u ni sca cha! ji'i 
ya? 

$3Ni sca cha! nu nchcui' sti jo'ó, 
ná nguxacui Jesús ji'i tsiya! ti. Li! 
ngulo sti jo'ó bi! cha ji'i yu: 

—Chacuayá! ji'i ycui' Ndyosi nu 
lu'ú ca nclyo na! cha re jinu'u juani: 
Cacha! clya nu'u ji'i cua si chañi 
cha! laca nu'u Cristo, nu sca ti Shi' 
ycui' Ndyosi. 

$4 La cui! laca na! —nacui Jesús 
li'—, ñitya nu nacui nu'u laca na!. 
Lo'o chaca cha! cacha! na! ji'i ma 
juani, cha! nde loo la ña'a ma 'na nu 
cua nda Ni 'na lijyaa cha! caca na! 
ñati, nu lo'o tyucua na! la'a tsu! cui 
ca su ntucua ycui' Ndyosi Sti na!, nu 
Icaa tsiya! ti cha nchca ji'i Ni. Li! caa 
na! chaca quiya' laja coo nde cua. 

65Lo'o li! nu xu'na sti jo!ó bi! ni, 
ycui' ca yu ngusaa! ste! yu cha! ñasi! 
tsa yu. 

—Cuiñi tsa yu re, cha! suba! 
ncheui' yu re ji'i ycui' Ndyosi — 
nacui sti jo!ó bi! jili lcaa tya!a ngu' 
nu laca loo li'—. Nga'aa nti! na cha! 
sta xa! la hati qui'ya ji'i yu re. Cua 
ndyuna na cha! suba! tonu tsa nu 
nchceui' yu re, nu lo'o nacui yu cha! 
Sñi' ycui' Ndyosi laca yu. 66 ¿Nitya 
nu ntsu'u tyiquee cu'ma juani? 

Hora ti nguxacui ngu! cha! ji'i 
xu'na sti jo!ó bi!: 

—nNtsu'u cha! cajaa yu —nacui 
ngu! bi". 

67L ji" ngutu'u hitya sañi' ngu' loo 
Jesús, ngujui'i ngu' ndacu! ji'i; jua'a 
ntsulu xa! la ngu' nu ngujuili ya! 
saca! Jesús. $8Li! nacui ngu! bi!: 

—Nacui nu'u cha! Cristo laca nu'u 
nu nda Ni ji'i lijya chalyuu. Tso'o 
lacua. Cacha! lini nu'u ji'i ya, ¿ni 
naa yu nu ngujui'i jinu'u, si chañi 

cha! tii nu'u? —nacui ngu' bi! ji'i 
Jesús. 


Nacui Pedro cha' ná nslo 
ji'i Jesús tsiya! ti 
69Lo'o nu Pedro bi! ni, nde liya! ti 
nga'a yu bi!. Li! haa sca nu cuna!a 
cua! slo yu. 

—Lo'o nu'u ndya'a stu'ba ti lo'o 
Jesús nu ngu' Galilea jua —nacui 
nu cuna!a bi! ji'i Pedro. 

70Li' cuii nguxacui Pedro cha! ji'i 
nu cuna!a ña!a cuayá! nu cuna lcaa 
ngu': 

—Ná nchca cuayá! ti! na! cha! nu 
nchcui' nu'u —nacui Pedro ji'i. 

71Li' ndatsu' Pedro, ndyaa ndyatu 
cacua ti to! lo'o bi!. Lo'o li! na'a 
chaca nu cuna'a cua! ji'i yu, nehcui! 
nu cuna!a bi! lo'o ngu' nu ndu cacua 
ti: 

—Stu'ba ti ndya'a nu qui'yu re lo'o 
Jesús Nazaret jua —nacui nu cuna!a 
bi li'. 

72Chaca quiya' lye tsa nchcui' 
Pedro, ngua'ni yu jura li": 

—Ná nslo na! ji'i nu qui'yu jua 
tsiya! ti —nacui Pedro ji'i ngu! bi! li. 
73Ca tiya! la xi haa xi xa! la hati 
nu nga'a ndacua ti, nchcui! ngu' lo'o 

Pedro li": 

—Chañi cha! tya'a ndya!a nu'u lo'o 
nu qui'yu jua —nacui ngu' jili—, 
cha! stu'ba ti ndañi cha! nu nchcui' 
nu'u lo'o cha! nu nchcui' tya'a quichi 
tyi yu jua. 

74Li' chaca quiya' lye tsa nchcui! 
Pedro cha! xcube' ycui' Ni ji'i yu si 
cha! cuiñi laca nu nda yu. 

—Ná nslo na! ji'i nu qui'yu jua 
tsiya! ti —nacui Pedro ji'i ngu!. 

Hora ti ngusi'ya ndye'e li'. "5Lo'o 
li! ndyi'u ti' Pedro cha! nu nchcui' 


SAN MATEO 26, 27 


Jesús lo'o yu tya tsa la, nu lo'o 
ndi'ya nacui Jesús ji'i yu: “Nu lo'o 
bilya zi'ya ndye!e talya juani, sna 
quiya! chcui' nu'u lo'o ñati cha! ná 
nslo nu'u 'na”. Jua'a nacui Jesús tsa 
la, bi! cha! ndu'u Pedro ndyaa yu li"; 
nxi'ya tsa yu ndyaa yu cha! xñi'i tsa 
til yu li". 

Ndyaa lo'o ngu' ji'i Jesús slo Pilato 
) Lo'o nguxee chaca tsa, xa! 

ndyu'u ti'i lcaa sti jo'ó nu 

laca loo lo'o lcaa ngu' cusu' ji'i ngu' 
judío, cha' cua'ni stu'ba ngu' cha! 
lo'o tya'a ngu!, ñi'ya taca cujuii ngu' 
bi! ji'i Jesús. ?Li' ngusca' ngu' ji'i 
Jesús, ndyaa lo'o ngu' ji'i slo Poncio 
Pilato, nu ngua gobernador romano. 


Ngujuii Judas 

3Lo'o nu Judas nu ndyujui' ji'i 
Jesús ya! ngu' xña'a bi! ni, na'a yu 
cha! cua cujuii ti ngu! ji'i Jesús; 
ngua xñi'i ti! yu li'. Hora ti ndya yu 
nu calaa tyii chi plata ji'i ngu' nu 
laca loo bi! chaca quiya!. 

4—Ntsu'u qui'ya 'na —nacui 
Judas bi' ji'i ngu' nu laca loo—, cha! 
cua ndyujui' na! ji'i sca hati lubii ji'i 
ma, cha! cujuii ma ji'i —nacui. 

Li! nguxacui ngu' nu laca loo bi! 
cha! ji'i Judas: 

—¿Ha cha! ji'i cua laca cha! bi'? — 
nacui ngu! nu laca loo bi'—. Si ntsu'u 
qui'ya jinu'u, cha! jinu'u laca bi!. 

5Li' ngusalú Judas chi plata bi! lo 
yuu ne! laa tonu bi! su nga'a ngu' nu 
laca loo bi!, ndu'u yu ndyaa yu. Li! 
ndyujuii Judas ji'i ycui! ca; ngusca! 
yu reta yane yu, lo'o ngusca' loo 
reta laja yaca nde cua; cuati 
nguxtyú yu ji'i ycui! ca yu nde lo 
yuu, ngujuii yu li". 

SNgusñi sti jo'ó nu laca loo ji'i chi 
bi! li'. 

—¿Ñi'ya cua'ni na lacua? —nacui 
sti jo'ó jili tyala ngu'—. Ná ntsu'u 
chacuayá' quixa' chi re lo'o msta nu 
cua nda ngu! ji'i ycui' Ndyosi ne! 
laa re, cha! chi nu ngujui ji'i yu cha! 
ndyujui' yu ji'i sca hati laca chi re 

—nacui sti jo'ó bi! 

TLi! ngúiñi cha! ji'i ngu' lo'o tya!a 
ngu', cha! lo'o chi bi! cuitya ngu' sca 
lo'o ji'i ngu! su ndiña ngu' quityu' 
nquicha', cha! caja su tyatsi' jyo'o 
ngu! xa! tsu! ne! lo'o bi". 8Bi! cha! 
juani ndu'ni ngu' ji'i yuu bi!: Ne! 
lo'o su ndyalú tañi nati; juala naa 
yuu bi! ji'i ngu' juani. “Nu jyo'o 
Jeremías nu ngua tu'ba ji'i ycui' 
Ndyosi tya sa'ni la ni, cua nguscua 
yu sca cha! lo quityi cuentya ji'i chi 
plata bi', cha! nu caca nde loo la. 
Ndi'ya cha! nu nguscua yu: “Calaa 
tyii tya'a chi plata, tsa lo cua ti 
chi laca caya! nu ntsu'u lo sca hati, 
nacui ngu' Israel tya'a na. "Li" 
ngusñi ngu' chi bi!, ngúitya ngu' 
sca lo'o ji'i hati nu ndiña quityu' 
nquicha'. La cui! cha bi! laca nu 
ngulo ycui' nu Xu'na na 'na”, nacui 
Jeremías. 


Ndu Jesús slo Pilato 


31Lo'o li! ndyalaa Jesús slo nu laca 
gobernador bi', nchcuane yu nu 
laca loo bi! ji'i Jesús li": 

— ¿Ha la cui! nu'u laca rey ji'i ngu' 
judío? —nacui yu nu laca loo bi! ji'i 
Jesús. 

—La cui' laca na! —nacui Jesús ji'i 
li'—, la cui! ñi'ya nu nacui nu'u laca 
na!. 

12Lo'o li! nu ngu! sti jo'ó nu laca 
loo lo'o ngu' cusu! bi!, ngusta ngu' 

quitya ji'i Jesús; pana ni sca cha! ná 
nguxacui Jesús ji'i ngu' bi". Î3Li' xa! 
nchcui' Pilato lo'o Jesús: 

—¿Ha ná nduna nu'u cha! cuxi nu 
nchcui' ngu! jinu'u? —nacui nu laca 
loo bi! ji'i Jesús. 

14Pana ná nguxacui Jesús cha! ji'i 
ngu' tsiya! ti; ni sca cha! ná nchcui', 
bi! cha! ndube tsa ti! nu Pilato bi! 
ña'a yu ji'i. 


Ngulo Pilato cha cha! 
cujuii ngu' ji'i Jesús 

15Lcaa yija lo'o ndyaca tsa ta'a bi! 
ndu'ni lyaá nu laca gobernador ji'i 
sca ti preso, la cui' preso nu ndijña 
ngu' judío ji'i. 'SLa cui! tyempo 
bi', ntsu'u sca nu qui'yu nu naa 
Barrabás ne! chcua, sca ñati nu 
ntsu'u tsa qui'ya ji'i ngua yu bi!. 
17Lo'o jua'a ngua cha' quiña'a tsa 
ngu' judío ndyu'u ti'i ngu' to! ni'i ji'i 
gobierno, li' nchcuane Pilato bi' ji'i 
ngu!: 

—¿Ti ji'i nti' ma cha! cua'ni lyaá na! 
ji'i juani? ¿Ha tso!o clyaá Barrabás, 
o tso'o la clyaá Jesús nu ndu'ni ma 
Cristo ji'i? —nacui Pilato ji'i ngu'. 

18 Jlo ti! nu Pilato bi', cha! liye! tsa 
ti' ngu! nu laca loo bi! ña'a ngu' ji'i 
Jesús, bi! cha! cua ngusu'ba ngu' ji'i 
ne! chcua. 

19Tya nga'a lcaa hati bi! slo Pilato, 
lo'o jua'a tya ntucua ycui' yu lo 
yaca xlya cha su ndu'ni cuayá! yu ji'i 
ñati. Li' ndyalaa sca msu slo yu, yaa 
lo'o sca cha! nu cua nchcui' clyo!o 
Pilato bi!: “Ná sca cha! cua'ni nu'u 
lo'o nu qui'yu nu lubii tyiquee jua”, 
nacui nu cuna!a bi! ji'i Pilato. “Lye 
tsa ngua ti! na! tyucui talya cuentya 
ji'i yu bi". Cua nchcui! tsa xcalá na! 
xqui'ya yu bi!.” 

20pana nu ngu! sti jo!ó nu laca 
loo lo'o ngu' cusu! bi!, cua nchcui' 
tsa ngu! bi! lo'o nu quiña'a tsa 
hati bi!, cha! jña ngu! chacuayá'! ji'i 
Pilato cha! culaá yu ji'i Barrabás nu 
ntsu'u ne! cheua bi', cha! li! cujuii 
Pilato ji'i Jesús. 21Li! xa! nchcuane 
gobernador bi! ji'i ngu' chaca quiya!: 

—¿Ti ji'i cua'ni lyaá na! lacua? — 
nacui nu Pilato bi'. 

—Ji'i Barrabás —nacui ngu' 
quiña'a li". 

22 ¿Na laca cua'ni na! lo'o Jesús 
nu ndu'ni ma Cristo ji'i lacua? — 
nacui Pilato li". 

—Cujui'i cala ma ji'i lo crusi — 
nacui ngu' li'. 

23_ ¿Ni cha! laca nti' ma cha! 
cujuii na! ji'i yu re? —nacui Pilato 
bi! li!—. ¿Ni quilya ntsu'u ji!i? 

Cuii tsa nxilya lo'o ngu' ji'i li': 

—Cujui'i cala ma ji'i lo crusi — 
nacui ngu'. 

241! na'a Pilato cha! tyaala tsa 
ndi'i loo ngu', cha! ñasi! tsa ngu'; 
jua'a ná ntaja'a ngu' cuna ngu! cha! 
nu nchcui' yu lo'o ngu' tsiya! ti. Bi! 
cha! ngulo yu cña cha! caa lo'o msu 
jili sca tsityu ntsu'u hitya. Li! ndyaati 
ya! yu slo lcaa hati. 

—Lubii tyanu ya! na!, cha! si'i 
cha! jna' cajaa yu nu lubii tyiquee 
re —nacui Pilato ji'i ngu'—, cha! ji'i 
cu'ma laca cha! bi". 

25_Tso'o —nacui nu ngu' quiña'a 
bil—, tyanu qui!ya hichu! ya, lcaa 
ya lo'o sñi' ya; pana ntsu'u cha! 
cajaa yu re. 

261! ngua'ni lyaá Pilato ji'i nu 
Barrabás bi', cuati ngujui'i ngu' ji'i Jesús 
lo'o reta. Li! ngulo nu Pilato bi! cha 
ji'i ngu' sendaru cha! tsaa lo'o ngu' ji'i 
Jesús cha! cujui'i ca'a ngu! ji'i lo crusi. 

27Lo'o li! ntejeya' ngu' sendaru nu 
ndu cua slo gobernador bi! ji'i Jesús, 
ndyaa lo'o ngu' ji'i nde ne! ni'i ji'i 
gobierno; ndacha! ngu! ji'i lcaa tya!a 
sendaru nu ndi'i ni'i bi!, cha! tyu'u ti'i 
ngu' su ndu Jesús. ?8Li' ngulo ngu' 
ste! Jesús, nguxacu! ngu! ji'i lo'o sca 
late! nga'a ña'a. 2Li' ngúixii ngu' lti 
quiche' chu! tya'a cha! caca sca sne'; 
ngusta ngu' sne! bi! hique Jesús, jua'a 
ngusta ngu' sca yaca quii ya! tsu! cui 
ji'i yu. Li' ndyatu sti' ngu' slo Jesús. 
Ngua ti! ngu! xtyí lo'o ngu' ji!i, bi' 
cha! ngua'ni ngu' Icaa cha! bi", ñitya 
si laca yu sca rey nde chalyuu. 

—Ndyu'ni tlyu ya jinu'u cha! laca 
nu'u rey ji'i ngu! judío —nacui ngu' 
sendaru ji'i Jesús li". 

301 1" ndu'u hitya sañi' ngu' loo 
Jesús; ngusñi ngu' yaca quii bi!, 
ngujui'li ngu' hique Jesús lo'o yaca 
quii bi! li". 3! Lo'o ndye ngustí lo'o 
ngu! ji'i yu, li! ngulo ngu' late! nga'a 
bi!, nguxacu! ngu' ste! ycui' yu 
chaca quiya!. Li! ndu'u ngu' sendaru 
bi!, ndyaa lo'o ngu' ji'i yu to! quichi 
cha! cujui'i ca'a ngu! ji'i ca lo crusi. 


Ngujui'i ca'a ngu' ji'i Jesús lo crusi 

32Tyucuii su ndyaa ngu', li! 
ndyacua tya'a ngu! lo'o sca nu 
qui'yu nu naa Simón; ngu! Cirene 
laca yu bi". Lo'o li! ngulo sendaru 
cha ji'i nu Simón bi!, cha! quitya yu 
crusi bi! cuentya ji'i Jesús. 

33Lo'o li' ndyalaa ngu' lo sca 
cuati nu naa Gólgota (Gólgota nti' 
ñacui cha'cña ji'na: ca!ya su nscua 
tyijya hique jyo'o). 34Li' nda ngu' 
vino nguixa' lo'o sca tana clyaa' 
cha! co'o Jesús; pana lo'o cua ndyi!o 
cuayá! xi ca ti, li! ngalaa ntaja!'a yu 
colo yu ji'i vino bi! tsiya! ti. 

35Lo'o ngujui'i ca'a ngu' ji'i yu lo 
crusi lo'o clavo, li! ngitijya sendaru 
bi! lo'o tya'a ngu' cha! cua'ni ngana 
ngu' jili tya'a ngu!, cha! tacha 
ste! Jesús ji'i ngu!. La cui! cha! bi! 
nguscua jyo'o cusu! nu ngua tu'ba 
ji'i ycui' Ndyosi nu ngua sa'ni; ndi'ya 
nacui quityi bi": “Ndacha ngu' ste! 
na! jili tya!a ngu' lo'o ngúijya ti 
ngu'”. 36Nga'a ngu' bi! cua quiya' 
crusi. 7 Cua ngusta ngu' letra hique 
erusi nu ncheui' ni quilya ntsu'u 
ji'i Jesús: “Nu nde laca Jesús, rey ji'i 
ngu' judío”, nacui letra bi'. 
38Lo'o la cui! tsa bi! ngujui'i ca'a 
ngu' jili tucua tya'a ngu' cuaana lo 
xa! la crusi tya!a ndu Jesús; tsaca 
yu nga'a la'a tsu! cui ji'i Jesús, lo'o 
chaca yu nga'a la'a tsu! coca ji'i. 
39Lo'o jua'a ntsu'u tsa hati nu nteje 
tacui su ndu crusi bi!, nxtyí lo'o ngu' 
bi! jiti Jesús. 
40—Nufu laca nu cuityi ji'i laa 
tonu bi! nacui nu'u, lo'o li! nacui 
nu'u cha! cuiñá nu'u ji'i chaca quiya! 
chu! sna tsa ti, ngua ti! nu'u. Cua'ni 
lyaá nu'u ji'i ycui! ca lacua —nacui 
ngu! bi! jiti Jesús—. Si chañi cha! 
nu sca ti Sñi! ycui' Ndyosi laca nu'u, 
cualya clya nu'u lo crusi cua juani 
—nacui ngu!. 
4Lo'o nu ngu' sti jo'ó nu laca loo, 
lo'o ngu! mstru cha! jo'ó, lo'o ngu! 
cusu! ji'i ngu! judío, ndya!a ngu' 
ndyaa na'a ngu! ca su nga'a Jesús lo 
crusi, cha! nxtyí lo'o ngu! bi! ji'i yu 
li! 
42—Ngua'ni lyaá yu ji'i xa! hati, 
pana ji'i ycui! ca yu ná nchca ji'i yu 
cua'ni lyaá yu —nacui ngu' nu laca 
loo bi'—. Rey ji'i ngu' Israel laca 
yu, nacui yu. Tso'o la si ca'ya yu 
lo crusi cua juani, jlya ti' na ji'i yu 

li! —nacui ngu! bi! ji'i tyala ngu'—. 
43N du ti! yu ji'i ycui' Ndyosi cha! 
xtyucua Ni ji'i yu, nacui yu. Tso'o 
la si cua'ni lyaá ycui' Ndyosi ji'i 
yu juani, si chañi cha! tyaca!a yu 
ji'i Ni; “Sñi' ycui' Ndyosi laca na"”, 
ndu'ni yu re. 

44Lo'o jua'a nu ngu' cuaana nu 
tyala ngujui'i cala ngu' ji'i lo crusi, 
lo'o ngu! bi! nxtyí lo'o ngu! ji'i Jesús. 


Ngujuii Jesús 
45Lo'o li! ngua talya chalyuu chu! 
sna hora; nde hora nguxana cha! bi!, 
hasta ña!a cuayá! nu ndyalaa hora 
cua sna nde ngusii. 46Lo'o la cui! 
hora cua sna nde ngusii bi!, cuii tsa 
ngusilya Jesús: 

—Elí, Elí, ¿lama sabactani? — 
nacui. Ndi'ya nti! ñacui cha! cha'cña 
ji'na: Ndyosi Sti na!, Ndyosi Sti na!, 
¿ni cha! laca cha! ngulaya! nu'u 'na? 

47Lo'o ndyuna xi ngu' nu ndu 
cacua ti cha! bi!, li! nchcui' ngu' lo'o 
tyala ngu!: 

—Nzi'ya yu re jili jyolo Elías — 
nacui ngu' bi!. 

48 Hora ti ngusna tsaca ngu' 
bi! ndyaa qui'ya yu sca quiche, 
ngúicha! yu ji'i lo'o hitya tiye!. Li! 
ngusca' ji'i lo sca yaca cha! tyalaa 
su ntucua tu'ba Jesús cha! co!o yu. 
49Lo'o xi xa! la hati nacui ji'i: 

—Jatya na si caa jyo'o Elías cha! 
cua'ni lyaá ji'i yu —nacui ngu' bi!. 

50Lo'o li! chaca tya quiya' cuii tsa 
ngusilya Jesús; li! ngutu'u cresiya 
ji'i yu, ngujuii yu. La cui! hora 
bi! ngutaa' late! tlyu nu ndacui 
ndyacu! sa cla'be ne! laa tonu. Ca 
cua ngutu'u ngutaa! late! bi!; tsa 
cu! ti ngutaa!, hasta ña!a cuayá! nu 
ndyalaa ca lo yuu. Loto li! lye tsa 

ngulacui chalyuu ña!a cuayá' nu 
ngula'a quee tonu, 2ña'a cuayá! 
nu ndyaala cuaá su nguatsi' jyo!o. 
Li! tyuu tya!a ngu' jyo'o nu ntsulu 
cha! ji'i ngu! lo'o ycui' Ndyosi nu 
ngua sa'ni la, ndyu'ú jyo!o bi! chaca 
quiya". 53Ca tiya! la lo'o cua ndyu'ú 
ycui! Jesús chaca quiya!, li! ndu'u 
ngu' nu ngua jyo'o bi! ne! cuaá, 
ndyaa ngu' bi! nde quichi Jerusalén, 
quichi nu tacati tsa cuentya jili ycui! 
Ndyosi. Lo'o li! tyuu tya'a hati na'a 
ji'i ngu! bi", cha! cua ndyu'u ngu' bi' 
chaca quiya!. 

54Lo'o nu sendaru nu nga'a cua ji'i 
Jesús bi!, lo'o nu capitán ji'i sendaru 
bi!, ngulacua tsa ti! ngu' bi! li!; tlyu 
tsa cha! ndyutsii ti! ngujui ji'i ngu' 
bi! lo'o na'a ngu' ñi'ya ngua cha! bi!, 
ñi'ya ngua lo'o ngulacui chalyuu. 

—Chañi tsa cha! Sñi' ycui' Ndyosi 
laca jyo!o re —nacui nu ngu' 
sendaru bi!. 

55Laja li", tyijyu! ti xi ndu tyuu 
tya!a ngu' cuna'a nu ndu'u nde 
Galilea; tya'a nguta'a ngu' lo'o 
Jesús, nguxtyucua ngu! bi! ji'i yu. 
Ndu ti nu ngu! cuna!a bi', na'a ngu' 
ji'i crusi su nga'a Jesús; 56lo!o 
María Magdalena, lo'o María xtya!a 
Jacobo xtya!a José, lo'o jua'a xtya'a 
sñi' Zebedeo, na'a ngu! bi! ñitya 
ngua ji'i Jesús. 


Nguatsi' jyo'o Jesús 

57Lo'o cua ngusii la xi faa sca nu 
culiya!, sca ngu' quichi Arimatea 
laca yu nu naa José. Lo'o nu José bi! 
ngua tsa'a yu ji'i Jesús. 58 Tya tsa la 
cua ndyaa yu slo Pilato, ngiijña yu 
chacuayá' cha! tsaa lo'o yu ji'i jyo'o 
Jesús cha! tyatsi'. Li! nda Pilato 
chacuayá! ji'i yu, ngulo Pilato cha ji'i 

ngu' sendaru cha! tya ngu! jyo'o bi! 
ji'i José. “Li! ngúixii yu José bi! sca 
tasa lubii hichu' jyo'o bi!, ndyaa lo'o 
yu ji'i jyo'o cha! tyatsi'. 8 Nguxatsi! 
yu ji'i jyo'o bi! ne! sca tyuquee 

nu cua ngulu ca ti ngu' sii! cua!a, 
cha! caca cuaá su tyatsi! ycui' José 
nquicha'. Ndacu! José bi' to! cuaá 
lo'o sca quee tonu, ndu'u yu ndyaa 
yu li'. Si Lo!o jua'a nga'a María 
Magdalena lo'o nu chaca María, 
nga'a ngu' cacua ti to! cuaá bi!. 


Ndu ngu' cua to! cuaá su 
ndyatsi' jyo'o Jesús 

62Ca chaca tsa lo'o cua ndye 
ngua'ni yala ngu' cha ji'i ngu', cha! 
cua tyalaa ti tsa ta'a nu ntsu'u cha! 
tyili cha! ngu', li! lcaa sti jo'ó nu laca 
loo lo'o ngu! fariseo bi! ndyu'u ti'i 
ngu! slo Pilato. $*Nchcui' ngu' lo'o li": 

—Cusu' —nacui ngu' ji'i nu Pilato 
bi'—, ntsu'u ti! ya ji'i cha! nu cua 
ncheui' nu cuiñi bi! lo'o tya lu'ú 
yu: “Tyu'u scua sna tsa, li! tyu'ú na! 
chaca quiya'”, nacui yu. ĉ4Bi' cha! 
tso!o la si culo nu'u cha cha! tyi'i 
ngu' cua to! cuaá bi! sna tsa, cha! 
ná ta ngu' chacuayá! ji'i ngu! nu 
ngua tsa!a ji'i yu, cha! ná tsaa ngu' 
bi! cuaana ngu' ji'i jyo'o bi!. Ná caja 
ñi'ya nu cheui! ngu' cha! cua ndyu'ú 
jyo'o bi! chaca quiya! li'. Cua ngusñi 
ngu! cha! cuiñi nu nchcui' jyo!o bi! 
tya tsubi' la; lo'o juani si jlya ti! ñati 
cha! ndyu'u jyo'o bi!, tlyu la cha! 
cuiñi caca si xñi ngu' cha! bi!. 

651! nguxacui Pilato cha! ji'i ngu' 
nu laca loo bi!: 

—Ndu ngu! sendaru cuentya ji'i ma 
—nacui Pilato—. Yaa clya ma lo'o 
ngu' sendaru bi', cha! tacu' tso'o ma 
to! cuaá bi! ñilya nu nti! ycui' cu'ma. 

66Li' ndu'u ngu' nu laca loo bil, 
ndyaa ngu' lo'o sca taju sendaru ji'i 
ngu', ndacu' tachaa ngu! to! cuaá bi! 
lo'o sca lo nguiña' tacalya nu ntsu'u 
sello ji'i, cha! ná cala! ngu' tsiya! ti 
quee tonu nu ndyacu! to! cuaá bil. 
Li' nguxtyanu ngu' ji'i taju sendaru 
bi! cajua, cha! tyi'i ngu' cua to! cuaá 


bi'. 
2 Nu lo'o cua ndye tsa nu 
ndi'i cha' ngu!, cua quixee 
ti tsa clyo ji'i semana, li! ndyaa 
María Magdalena lo'o nu chaca 
María bi', cha! nti! ngu' ña!a ngu! su 
nguatsi' jyo'o Jesús. ?Li' ngulacui 
tsa chalyuu, cha! ngua!ya sca xca ji'i 
ycui' nu Xu'na na nu ntsu'u nde cua, 
ngua'ya lo yuu ca to! cuaá bi!. Li! 
nguxasu ji'i quee tonu nu nscua to! 
cuaá, ndyaa tucua yu chu! quee bi". 
3Ñi'ya ndubi xee tyi'yu, jua'a ña'a 
loo xca bi!, lo'o jua'a ngati tsa ste! 
yu ñi'ya nu ngati tlya'. *Lo'o na'a 
ngu' sendaru ji'i xca bi!, ndyutsii tsa 
ngu' li!, ñala cuayá' nu nclyú ngu' 
lo yuu ñilya laca si na cua ngujuii 
ngu'. 5Li' nchcui' xca bi! lo'o nu ngu' 
cuna!a bi!: 

—Na cutsii ma —nacui ji'i ngu' 
cuna!a bi'—. Jlo ti! na! cha! nclyana 
ma ji'i Jesús nu ngujuii lo crusi. 
SNga'aa ntsiya yu bi! ca nde cha! 
cua ndyu'ú yu chaca quiya!, ñilya 
nu nacui ycui' yu ji'i ma tya tsubi! 
la. Cuaa ma, caa ma ña'a ma ca su 
ngustiijyo'o yu. "Li! yaa clya ma 
cacha! ma ji'i nu ngu' nu ndyaca 
tsala ji'i yu bi!, cha! nga'aa ntsiya 
jyo'!o bi! ne! cuaá re, cha! cua 
ndyu'ú yu chaca quiya!; cua tsaa ti 
ycui' yu nde Galilea nde loo la ji'i 


Ndyu'ú Jesús chaca quiya' 

cu'ma, ca bi! ña!a ma ji'i yu. Tsa lo 
cua ti cha! ntsu'u cha! cacha! ji'i ma 
—nacui xca ji'i nu ngu' cuna!a bi!. 

8 Hora ti ndu'u nu ngu' cuna!a bi! 
to! cuaá bi', ndyaa ngu'. Lo'o jua'a 
tso'o tsa ntsu'u tyiquee ngu!, masi 
ndyutsii ngu! xi. Ngusna ngu! cha! 
ndyaa ngu' cacha! ngu' ji'i ngu' nu 
ndyaca tsa'a ji'i Jesús. 9Li' ndyacua 
tya!a ycui' Jesús lo'o ngu' cuna!a bil, 
nchcui' yu lo'o ngu!. Hora ti ndyatu 
sti! nu ngu' cuna!a bi! slo Jesús, 
ngusñi ngu' quiya! yu, ngua'ni tlyu 
ngu! ji'i yu li". 

10—NA cutsii ma —nacui Jesús 
ji'i ngu' bi! li'—. Yaa clya ma cacha! 
ma ji'i ngu' tya'a na! cha! ntsu'u cha! 
tsala na! nde Galilea; ca bi! tyacua 
tyala ngu' lo'o na!, ñacui ma ji'i ngu'. 


Cha' nu nchcui' sendaru lo'o ngu' 
3“Laja lo'o ndyaa nu ngu' cuna'a 
bi", ndyaa ngu' sendaru nu ndi'i cua 

to! cuaá bi'; lo'o ti ndyaa ngu' nde 
quichi, ndacha! ngu' ji'i sti jo'ó nu 
laca loo Icaa cha! ñi'ya nu ngua 
ca to! cuaá bi'. 12 Hora ti ndyu'u 
ti'i lcaa sti jo'ó nu laca loo lo'o 
lcaa ngu' cusu! ji'i ngu' judío, cha! 
ca stu'ba cha! ji'i ngu! lo'o tya!a 
ngu', ñilya ña'a cha! nu ta ngu' lo'o 
lcaa hati. Li! nda ngu' nu laca loo 
bi! quiña!a xi chi ji'i ngu' sendaru 
bi!, cha! tacu' ngu' ji'i cha! ñi'ya nu 
ngua. 

13 —Ndi'ya ñacui ma ji'i nati: 
“Talya laja lo'o laja! ti ya, li' ndyalaa 
nu ngu' nu ngua tsa!a ji'i jyo'o 
Jesús bi!, nguaana ngu' bi! ji'i jyo'o 
bit”. Jua'a cha! ta ma lo'o ñati — 
nacui ngu' nu laca loo bi? ji'i ngu' 
sendaru—. *Lo'o li! si cuna ycui' 
gobernador nu laca loo ji'na cha! re, 

li! chcui' ya lo'o yu cha! ná xcube' 
yu ji'i ma. 

Jua!a cuii nda ngu' nu laca loo 
bi! lo'o ngu! sendaru. !5Li! ngusñi 
ngu' sendaru bi! chi bi'; ndu'u ngu' 
ndyaa ngu' ncheui' ngu' lo'o hati 
ñi'ya nu ntsu'u cha ji'i ngu' cha! 
chcui' ngu'. Bi! cha! hasta juani ña'a 
ti jlya ti' ngu' judío cha! jua'a ngua 
jili jyo'o Jesús. 


Nda Jesús sca cía ji'i ngu' nu 
cua ngusubi yu ji'i tya tsubi' la 
16Lo'o li! ndu'u nu tii chaca tya'a 

ngu! nu ndyaca tsa'a ji'i Jesús, 
ndyaa ngu' ca loyuu su cuentya 
Galilea; ndyu'u ti'i ngu' lo xlya 
ca'ya ca su nacui Jesús cha! tyacua 
tya'a ngu' lo'o li!. Lo'o na'a ngu' 
jili Jesús cha! yaa yu nde slo ngu', li' 
ngua'ni tlyu ngu' ji'i yu, masi ntsu'u 

xi tyala ngu! nu bilya jlya tso!o ti! 
ngu' ji'i. 18Li' naa Jesús cacua la, 
nchcui' lo'o ngu!: 

—Cua nda ycui' Ndyosi Sti na! 
lcaa chacuayá! 'na cha! laca na! loo 
ji'i lcaa na, masi lcaa na nu ntsu'u 
ca slo ycui' Ni nde cua, masi lcaa 
na nu ntsu'u nde chalyuu —nacui 
Jesús ji'i ngu'—. 19Yaa ma lcaa 
quichi nde chalyuu cha! ca tsa'a 
lcaa hati cha! jna'. Li' tyucuatya ma 
ji'i ngu' chacuayá! ji'i ycui! Ndyosi 
Sti na!, jua'a chacuayá' jna! nu laca 
Shi' ycui' Ndyosi, juala chacuayá! ji'i 
Xtyi'i ycui' Ndyosi. 20 Culu'u ma ji'i 
ngu' bi', cha! taquiya' ngu' lcaa cha 
nu cua ngulu'u na! ji'i ma. Lo'o jua'a 
tyi'u ti' ma cha! nu nchcui' na! lo'o 
ma, cha! tyi'i na! lo'o ma lcaa tsa 
hasta ña!a cuayá! tye chalyuu. 

Tsa lo cua ti cha! nacui Jesús. 


Quityi nu nguscua San Marcos 
ñi'ya ngua cha! ji'i Jesús 





Nda Juan cuii lo'o ngu' ne! 
quixi' su ná ndi'i ñati 
Nde nscua cha! nu ntsu'u suu 
cha! tso!o ji'i Jesucristo, nu 
sca ti Sñi! ycui' Ndyosi. ?Cua sa'ni 
nguscua jyo'o Isaías nu ngua tu'ba 
jili ycui' Ndyosi ñi'ya nu caca xana 
cha! re. Ndi'ya nscua cha! bil: 

Culo na! cña ji'i sca hati nu caca 
xca 'na, nacui ycui' Ndyosi ji!i 
Cristo, 

cha! tsaa yu nde loo nu'u. 

Bi! laca nu saala tyucuii su tsaa 
nu'u, nacui Ni. 

3 Cuji xi'ya yu ne! quixi'. Ndi'ya 
ñacui yu: “Xaala clya ma sca 
tyucuii su caa ycui! nu Xu'na 
na; xquiñi tso'o ma tyucuii su 
tyeje tacui ycui"”. 

4Nilya nu nguscua Isaías cha! bi!, 
jua'a ndyu'u tucua Juan ne! quixi' 
su ná ndi'i nati. Lo'o li! nchcui' yu 
lo'o ngu' cha! caca tyuju'u ti! ngu! 
jili lcaa cha! cuxi nu ntsutu ji'i ngu', 
cha! culochu' ngu! ji'i cha! cuxi 

bi!, cha! jua'a cua'ni clyu ti! ycui! 
Ndyosi ji'i ngu' bi'. Li! tyucuatya 
Juan ji'i ngu' bi!. SNdyu'u ti'i quiña'a 
tsa ñati slo Juan; ñaa ngu' quichi 
sube ti nu ndi'i loyuu su cuentya 


Judea slo yu, lo'o jua'a ñaa ngu' 
Jerusalén nu quichi tonu bi! slo 
yu. Nu nati nu ngua tyuju'u tsa 
ti' ji'i cha! cuxi nu ntsu'u ji'i ngu' 
ni, ngúijña ngu! ji'i ycui' Ndyosi 
cha! cuityi Ni cha! cuxi bi', lo'o 
li' ntyucuatya Juan ji'i ngu! bi! lo 
hitya sta'a Jordán. 

SLo'o nu Juan bi' ni, lacu' yu sca 
late! quicha! camello, lo'o ndyaaca! 
juata sii' yu. Ndacu yu tscu' lo'o 
cuiñaa' cuityu. "Ndi'ya laca cha! nu 
ncheui' yu lo'o hati bi": 

—Ntsu'u sca nati nu cua caa ti; 
cua nda Ni 'na lijyaa yala la, pana 
ñati bi' laca loo la —nacui Juan 
ji'i ngu'—. Lo'o na!, cua'ni tlyu na! 
jili nati bi"; tso'o tsa caca tyiquee 
na! masi caña nu ntsu'u quiya! hati 
bi! sati! na! juata ti. $Lo'o hitya ti 
ntyucuatya na! ji'i ma, pana ná 
tyucuatya yu bi! ji'i ngu' lo'o hitya 
ti, masi cua'ni yu cha! tyanu Xtyi!i 
ycui' Ndyosi ne! cresiya ji'i ngu' 
cha! caca lubii ngu! tsiya! ti, nu lo'o 
tyucuatya yu jili ngu!. 


Ntyucuatya Juan ji'i Jesús 
9Lo!o li! ca tiya! la xi ngutu'u Jesús 
quichi Nazaret nde loyuu su cuentya 
Galilea bi!, ndyaa yu su ndi'i Juan ca 

to! stala Jordán. Li! ntyucuatya Juan 
jili ycui' Jesús lo hitya sta'a. 1 Lo'o 
cua tyu'u ti Jesús lo hitya, li! na'a 
cha! cua ndyaala tyucuii nde cua. Li! 
ngua!ya Xtyi'i ycui! Ndyosi su ndu 
Jesús; ñi'ya ndyacui sca tyupe', jua'a 


ngua!ya Xtyi'i ycui' Ndyosi lo Jesús li". 


“Lo'o li! nguañi nchcui' ycui' Ndyosi 
ca su ntucua Ni nde cua. Ndilya nacui 
Ni: 

—Nu sca ca Sñi' na! laca nu'u, 
lo'o jua'a ntsu'u tsa tyiquee na! 
ña'a na! jinu'u —nacui ycui! Ni 
ji'i Jesús—. Tyaca'a tsa nu'u 'na — 
nacui Ni. 


Nti' nu xña'a tyijiloo ji'i Jesús 

12Lo'o li! hora ti ndyaa lo'o Xtyi'i 
ycui' Ndyosi ji'i Jesús nde ne! quixi' su 
ná ndi'i nati. 9Ndyaa Jesús li', tu'ba 
tsa ndyanu yu ycui' ti yu ne! quixi!, 
lo'o jua'a ndi'i na'ni tyaala ne! quixi' 
bi!. Li! ndyalaa Satanás slo yu, ngua 
ti' tyijiloo ji'i Jesús si cua'ni ca yu cha 
cuxi. Lo'o cua ndye cha! bi!, li' ndyalaa 
xca ji'i ycui' Ndyosi slo Jesús cha! 
xtyucua ngu! ji'i yu, cha! ta ngu! xi 
juersa ji'i yu. 


Nguxana Jesús ndyu'ni cña ji'i ycui' 
Ndyosi Sti yu ca nde Galilea 

“Loto ca tiya! la ngusu'ba ngu! ji'i 
Juan ne! chcua. Li! nguxtyuu Jesús nde 
loyuu su cuentya Galilea, nclyu'u yu 
jili ngu' ñitya laca cha! tso'o ji'i ycui' 
Ndyosi. 

15—Cua ndyalaa hora cha! caca 
ycui! Ndyosi loo ne! cresiya ji'i hati 
—nacui Jesús—. Ca tyuju'u ti! ma 
jili lcaa cha! cuxi nu ntsu'u ji'i ma; 
culochu! ma ji'i cha! cuxi bi!, cha! li! 
taca xñi ma cha! tso'o nu ji'i ycui! 
Ndyosi nu cua'ni lyaá ji'i ma. 

Ngusi'ya Jesús ji'i jacua tya'a 
ñati nu ndya'a cuta cualya 
16Lo'o ngua sca tsa nu ndya'a 
Jesús to! tayu! Galilea, li! na'a yu 
ji'i Simón, lo'o Andrés tya'a ngula 
Simón; ndya'a ngu' cuta cualya lo'o 
taraya, cha! bi! laca cña nu ndu'ni 
ngu' bi! lcaa tsa. 17 Nchcui' Jesús 
lo'o ngu' bi! li': 

—Tsaa ma lo'o na! —nacui Jesús 
ji'i ngu!—. Xa! cha culu'u na! ji'i 
ma juani, cha! clyana ma ji'i hati 
chalyuu nu nguna' chalyuu ji'i 
xqui'ya cha! cuxi, cha! caca ngu' bi! 
nati jna! —nacui. 

18Ndyuna ngu', lo'o hora ti 
nguxtyanu ngu' taraya ji'i ngu', 
ndu'u ngu' ndya!a ngu' lo'o Jesús li", 

19Lo'o cua ndyaa la xi Jesús, li! 
na'a yu ji'i tyucuaa sñi' Zebedeo nu 
naa Jacobo lo'o Juan. Nga'a ngu! ne! 
yaca ni'i sube ti, ndyu'ni cho'o ngu' 
taraya ji'i ngu'. 20Li! ngusitya Jesús 
ji'i ngu' cha! tsaa ngu! lo'o yu. Hora 
ti nguxtyanu ngu! jili Zebedeo sti 
ngu!, ndyanu nu cusu! bi! lo'o msu 
jili ne! yaca ni'i sube ti. Ndu'u ngu! 
ndyaa tyucuaa sñi! nu cusu! bi! lo'o 
Jesús. 


Ngusñi cui'i cuxi ji'i sca nu qui'yu 

21Lo'o li! ndyalaa ca ta'a ngu' ca 
quichi Capernaum. Tsa ta'a lo'o 
ndi'i cña! ngu', li' ndyaa Jesús ne! 
laa ji'i ngu' cha! culu'u yu ji'i ngu'. 
22Lo'o ndyuna ngut, li! ndube tsa 
ti' ngu! ñilya cha! nclyu'u Jesús 
ji'i ngu'. Ngua ti! ngu' cha! tlyu tsa 
chacuayá' ntsu'u ji'i yu lo'o nchcui' 
yu lo'o ngu', si'i ñi'ya nclyu'u mstru 
nu nclyu'u cha! jo!ó ne! laa. 23La 
cui! ne! laa bi! nga'a sca nu qui'yu 

nu ntsu'u cui'i cuxi ji'i. Ngusi'ya tsa 
yu ji'i Jesús li: 

24_ ¿Nitya cha! nti! nu'u cheui! 
lo'o na!, Jesús Nazaret? —nacui 
nu quicha bi'—. ¿Ha cua nti! nu'u 
cua'ni tye nu'u cha! jna'? —nacui—. 
Pana nslo na! jinu'u. Ycui' nu lubii 
laca nu'u, lo'o cua nda ycui! Ndyosi 
jinu'u lijya ca nde. 

251! ngua'a Jesús ji'i cui'i cuxi nu 
ntsu'u ji'i nu quicha, ngulo ji'i cui'i 
cuxi bi! cha! tyaa tsiya! ti. 

—Nga'aa chcui' nu'u —nacui Jesús 
jili—. Nga!aa cua'ni xña'a cui'i lo'o 
nu'u. 

261 ¡! nguxalú cui'i cuxi bi! jili 
nu quicha. Cuii ngusi'ya yu lo'o 
ngutu'u cui'i bi! ndyaa li! 27 Ndyutsii 
tsa lcaa ngu' li'. Nchcui' ngu' lo'o 
tya'a ngu! ndi!ya: 

—¿Ni'ya laca cha! re? —nacui 
ngu'—. ¿Ha xa! cha! nelyu'u nu 
jua ji'i ñati? —nacui ngu'—. Nchca 
ji'i yu jua culo yu cha, masi ji'i cui'i 
cuxi nelyo yu cha; hora ti nduna bi' 
cha nu ngulo yu ji'i, ndu'u nu cui'i 
bi", ndyaa li". 

28 Yala ti nguañi cha! ji'i Jesús 
lcaa quichi nde loyuu su cuentya 
Galilea li!. 


Ngua'ni Jesús jo'o ji'i xtya!a 
laa Simón Pedro 
29Lo'o li! ngutu'u Jesús ne! laa bi! 
lo'o Jacobo lo'o Juan, ndyaa ngu' 
ca to! tyi Simón lo'o Andrés. 30Li' 
ndacha! ngu' ji'i Jesús cha! quicha 
tsa xtya!a laa Simón; tlyu tsa tyique' 


ntsu'u ji'i ma!, ntsiya ti ma! lo qui'ña. 


31Li' ndyaa Jesús slo nu quicha bi', 
ngusñi yu ya! ma! cha! xtyucua yu 
jili ma! tyatu ma'. Hora ti ndyu'u 

tyique! ji'i ma! bi'. Lo'o ti nguxana 

ma! ngua'ni cho'o xi scuaa cacu ngu' 
li! 


Ngua'ni Jesús jo'o ji'i quiña'a 
tya'a ngu' quicha 

32Cua ngusii tsa li". Lo'o ndyaa 
cuichaa, li! yaa lo'o ngu! ji'i lcaa 
ngu! quicha slo Jesús, masi nu 
ngusñi cui'i cuxi ji'i, masi nu ntsu'u 
xa! lo quicha ji'i. 33Ña'a tsaca quichi 
cua ndyu'u ti'i ngu' ca to! ni'i ji'i 
Simón. 34Ngua'ni Jesús jo'o ji'i ngu' 
li!, masi quiña'a lo quicha ntsu'u ji'i 
ngu'; masi ngu! nu ngusñi cuili cuxi 
ji'i, ndyaca tso'o ngu' lo'o ngulo 
Jesús ji'i cui'i bi'. Pana ná nda Jesús 
chacuayá' cheui' cui'i cuxi bi!, cha! 
cua ndyuloo cui'i bi! ji'i ycui! Jesús. 


Nda Jesús cha! ji'i ycui' Ndyosi 
lo'o ngu' ca nde Galilea 
35Lo'o bilya quixee chaca tsa, li! 
ndyatu Jesús; ndu'u yu, ndyaa yu xi 
nde ne! quixi! su ti ti ndu chalyuu, 

cha! cheui' yu lo'o ycui' Ndyosi 
cajua. 36Pana Simón lo'o xa! tya'a 
ndya!a yu ni, ndyaa ngu' ndyaana 
ngu' ji'i yu. 37Nu lo'o nquije Jesús 
ji'i ngu!, li! nacui ngu' ji'i Jesús: 

—Nelyana tsa ngu! jinu'u —nacui 
ngu' ji'i Jesús. 

38_ Masi nclyana ngu' 'na ca nde, 
pana tya tsaa la na nde xa! quichi — 
nacui Jesús ji'i ngu'—. Lo'o ji'i ngu' 
xa! quichi ntsu'u cha! culu'u na! cha! 
tso'o nu cuentya jna! —nacui—. Bi! 
cña ntsu'u 'na cha! cua'ni na! nde 
chalyuu. 

39 Ndu'u ngu' ndyaa ngu' lo'o yu 
li, Lcaa quichi su ndya!a Jesús nde 
Galilea bi! ndyaa yu ne! laa ji'i ngu', 
cha! culu'u yu ji'i ngu' bi'. Lo'o jua'a 
ngulo yu cui'i cuxi nu ngusñi ji'i 

ngu', cha! tyaca tso'o ngu' quicha 
nu ntsu'u culli ji'i. 


Ngua'ni Jesús jo'o ji'i sca nu 
quicha ndyatsu' cuaña!' 
40Ngua sca tsa ndyalaa sca 
ngu' quicha slo Jesús, sca ngu! nu 
ndyatsu! cuaña' xqui'ya quicha nu 
ngusñi ji'i. Li! ndyatu sti' yu quicha 
bi! slo Jesús, nchcui' lo'o: 

—Si nti! nu'u cha! tyaca na!, jlo 
ti! na! cha! taca jinu'u cua'ni cha! 
tyaca na! —nacui nu quicha ji'i 
Jesús. 

4 Ngua tya'na ti! Jesús ji'i nu 
quicha bi! li', ndyala! yu cuaña! yu 
quicha bi' su ngutsu!. 

—Tyaja'a na!, cua'ni na! jo'o jinu'u 
—nacui Jesús ji'i yu quicha bi'—. 
Tyanu lubii cuaña! nu'u juani. 

Hora ti ndyaca tso'o su ngutsu' 
cuaña!; ngua lubii cuaña', cha! cua 
ndye quicha bi! ji'i tsiya! ti li". “Nu 
lo'o ngusalya! Jesús lo'o, li! lye 
nchcui' yu lo'o nu ngua quicha bi! 
ndi'ya: 

44 Ni sca hati ná cacha! nu'u ji'i 
tilaca laca nu ngua'ni jo'o jinu'u 

—nacui Jesús ji'i nu ngua quicha 
bi'—. Yaa clya nu'u slo sti jo'ó cha! 
ta nu'u msta ji'i ycui' Ndyosi nu 
ngua'ni cha! ndyaca tso'o nu'u. Ta 
nu'u msta, tsa lo msta nu nacui 
jyo'o Moisés sa'ni cha! ta na ji'i ycui! 
Ndyosi lo'o ngua lubii cuaña' na. 
Jua'a caca cuayá! ti! lcaa hati cha! 
cua ndyaca tso'o nu'u, nu lo'o ña'a 


ngu' lo'o xñi sti jo'ó msta nu ta nu'u. 


45Pana ná ndyuna tso'o nu ngua 
quicha bi'. Ndu'u ndyaa, nchcui' 
lo'o lcaa hati ñi'ya ngua cha! ngua 
tso!o, bi! cha! nga'aa ngua ji'i Jesús 
tyu'u ta'a lquichi; ndyanu yu ne! 

quixi' ti su ná ndi'i hati. Li' ndya'a 
tsa ngu' slo yu, masi ngu! xa! quichi 
tyijyu! la ngutu'u ngu' ndyaa ngu' 
slo yu. 


Ngua'ni Jesús jo'o ji'i sca hati nu 
nchcu' tyucuí tyucui ña'a yu 
Ca tiya! la xi nguxtyuu Jesús 
ndyaa ca quichi Capernaum 
bi". Hora ti nguañi cha! tyucui ña'a 
quichi cha! cua ndyalaa yu. 2Li' 
quiña!a tsa ñati ndyu'u ti'i ngu' slo 
yu; ná ndyu'u scua nde ni'i su tyi!i 
ngu', lo'o la cui! ti cha! to! ni'i nde 
liya! tachaa tsa ndi'i ngu'. Lo'o li! 
nclyu'u Jesús cha! tso'o ji'i ycui! 
Ndyosi ji'i ngu'. 3Li' ndyalaa jacua 
tya'a hati, ndilya ngu' ji'i sca nu 
quicha nu nchcu' tyucuí tyucui 
ña'a. 4Ná ngua ji'i ngu' tyalaa ngu' 
ca slo Jesús lo'o nu quicha bi!, cha! 
tachaa tsa ndu ñati; bi' cha! ndyacuí 
ngu' hique ni'i lo'o nu quicha bil. 
Jlyacua que ni'i bi'. Lo'o li' ngusaala 
ngu' que ni'i su ndi'i Jesús cha! 
tyatí catya su ntsiya nu quicha. Li' 
nda'ya ngu' ji'i catya ca su nga'a 
Jesús. řLo'o na'a Jesús cha! jlya tsa 
ti' ngu' ji'i yu, li! nchcui' yu lo'o nu 
quicha bi': 

—Cua ngua'ni clyu ti na' jinu'u ji'i 
qui'ya nu ntsu'u jinu'u, sñi' —nacui 
Jesús ji'i. 

êLo'o li! ndube tsa ti' mstru nu 
nclu'u cha! jo!ó ne! laa nu nga'a ne! 
ni'i bi". 7“¿Ni cha! nchcui! yu re 
jua!a?” ngulacua ti! ngu'. “Sca ti 
ycui' Ndyosi caca cua'ni clyu ti! ji'i 
hati nu ntsu'u qui!ya ji'i. Sca qui'ya 
tlyu laca lo'o nchcui' nu quityu re 
cha! cuityi yu qui'ya nu ntsu'u ji'i 
hati chalyuu, cha! ná nchca ji'i ni 
sca ñati chalyuu cuityi gui'ya nu 

ntsu'u ji'i hati.” $Pana nda Jesús 
cuentya ñilya laca cha! nu nclyacua 
ti' ngu!. Nchcui' yu lo'o mstru bi! li!: 

—¿Ni cha! cuxi tsa nelyacua ti! ma 
ndi'i ma? —nacui Jesús ji'i mstru 
bi!—. Ná ndiya ti! ma cha! cua 
nacui na! ji'i nu quicha re: “Cua 
ngua'ni clyu ti! na! jinu'u ji'i quilya 
nu ntsutu hi”. ¿Ha tso!o la si chcui! 
na! lo'o nu quicha lacua: “Tyatu 
nu'u, xatu'ba nu'u catya jinu'u 
cha! tyaa lo'o ji'i to! tyi”? —nacui 
Jesús—. Y Tso'o lacua. Nti! na! 
cha! caca cuayá! ti' ma cha! ntsu'u 
chacuayá! jna' cua'ni clyu ti! na! ji'i 
hati chalyuu nu ntsu'u qui'ya ji'i; 
ntsu'u chacuayá! jna!, xquitya cha! 
cua nda Ni 'na lijyaa lo yuu chalyuu 
cha! caca na! ñati. Caca cuayá! ti! 
ma lo'o ña'a ma cha! tyaca tso'o nu 
quicha re juani —nacui Jesús. 

Li! xa! nchcui' yu lo'o nu quicha 
bi!: 

11—Culo na! cha jinu'u juani 
—nacui Jesús jili—. Tyatu nu'u, 
xatu'ba nu'u catya jinu'u, cha! tsaa 
lo'o nu'u ji'i ca to! tyi. 

12 Hora ti ndyatu nu quicha bil, 
ngusñi catya ji'i, ngutu'u ndyaa 
li"; na'a lcaa ngu' nu lo'o ndu'u nu 
ngua quicha bi' ndyaa lo'o catya ji'i. 
Ndube tsa ti! ngu!, li! ngua'ni tlyu 
ngu' ji'i ycui' Ndyosi xqui'ya cha! 
bi!: 

—Ni sca ya bilya ña'a ya sca cha! 
tlyu ñi'ya nu ngua'ni nu'u juani — 
nacui ngu' ji'i ycui' Ndyosi li". 


Ngusi'ya Jesús ji'i Levi 
13Lo'o li! ndu'u Jesús ndyaa yu 
ca to! tayu! bi! chaca quiya!. Li! 
ndyu'u ti'i quiña!a nati ca slo yu, 
cha! chaca quiya! nclyu'u yu ji'i 

ngu!. Laja lo'o ndya'a ti Jesús, li' 
nteje tacui yu to! ni'i su ntucua Leví 
sñi' Alfeo nu nxñi chi cha loo ngu' 
cuentya ji'i ngu' xa! tsu! nu laca loo. 

—Tsaa nu'u lo'o na! —nacui Jesús 
ji'i nu Leví bi!. 

Lo'o li! hora ti ndyatu Leví 
nguxana yu ndya!a yu lo'o Jesús. 

15Ca tiya! la ndyacu Jesús to! tyi 
Levi. Stu'ba ndyacu yu lo'o tyuu 
tya!a ngu' cuxi, jua'a lo'o tyuu tya!a 
ngu' tya'a ndyu'ni cha lo'o Leví, nu 
quiña!a tsa chi cha loo nxñi ji'i hati 
cuentya ji'i ngu! xa! tsu' bi!; quiña!a 
tsa ngu! bi! nti! ngu' cuna ngu' cha! 
nu nchcui! Jesús. Nga'a Jesús ni'i 
bi! lo'o nu ngu' nu ndyaca tsa'a ji'i. 
16Li' nteje tacui xi ngu' fariseo lo'o 
mstru cha! jo'ó nu tya'a ndya'a ngu'. 
Tacati tsa ycui' ngu', nti' ngu', pana 
lye tsa ndu'ni tyucuaa ti' ngu' ji'i 
xa! ñati. Na'a ngu' bi! ti lo'o ndyacu 
Jesús ne! ni'i bi'. Hora ti nchcui' 
ngu' bi! lo'o ngu' nu ndyaca tsa'a ji'i 
Jesús: 

— ¿Ni cha! laca cha! ndyacu nu 
xu'na ma lo'o ngu' cuxi jua, lo'o nu 
msu ji'i ngu' xa! tsu! nu quiña!a tsa 
chi cha loo ngu' nxñi ngu! jua? 

17Lo'o ndyuna Jesús cha! nu 
nehcui' nu ngu' tlyu bi", li! nacui 
yu: 

—Ná ntsu'u cha! caca jo'o ji'i ñati 
nu tso'o ti ti! —nacui Jesús ji'i 
ngu'—, caca jo'o ji'i ngu' quicha 

—nacui—. Lo'o na! ni, ná lijya na! 
cha! culu'u na! cha! tso'o ji'i ycui! 
Ndyosi ji'i nati nu nclyacua ti! 
cha! tso!o tsa ycui' ca ngu!; na 
cua lijya na! ca nde cha! culu'u 
na! cha! tso'o bi! ji'i ñati nu jlo ti! 
cha! ntsu'u quilya ji'i ngu' —nacui 
Jesús. 

Ndacha' ngu' judío ji'i Jesús 
si ná cua'ni tacati yu ji'i 
tsa nu ná ndacu ngu' 

18Ngua sca tsa tacati ji'i ngu' nu 
ngua tsa!a ji'i Juan lo'o ji'i nu ngu' 
fariseo, nu tacati tsa ndu'ni ngu', 
nti! ngu'. Ná ndacu ngu' tyaja tsa 
tacati bi'. Lo!o li! ndya!a xi hati slo 
Jesús, nchcui' ngu' lo'o yu: 

—Ná ndacu ngu' nu ngua tsa!a ji!i 
Juan tsa juani. La cui! ti jua'a ngu' 
fariseo ni, ná ndacu ngu' juani 

—nacui ngu'—. Pana nu ngu' nu 
ndyaca tsa!a jinu'u ni, ndacu ngu' 
juani. ¿Ni cha! ná stu'ba ndyu'ni 
ngu' cuentya jinu'u lo'o cha! nu 
ndyu'ni ngu' bi"? —nacui ngu' ji'i 
Jesús. 

19Li' nda Jesús sca cha! lo'o ngu' 
bi": 

—Lo'o caja clyo'o ngu', lo'o ngu' 
nu ndya!a lo'o cutsii ndacu ngu!; ná 
ndi'i ngu' ntyute! ti ngu' tsa bi! lo'o 
ndi'i ngu' lo'o cutsii —nacui Jesús 
ji'i ngu! li'—. Chaa ti! ngu' lo'o ndi'i 
ngu' lo'o. Pana nu lo'o tyalaa tsa 
nu lo'o tyaa lo'o ngu! ji'i cutsii, li' 
ná cacu ngu! tya'a tso!o cutsii, cha! 
caca xñi'i ti' ngu' li'. La cui! jua'a 
chaa ti! tya'a tso'o na! juani, pana 
caca xñi'i ti' ngu' nde loo la. 

21°Chaca cha! ni, sca ngu! nu 
nchca ji'i jyacua late!, nu lo'o cua'ni 
cho'o ste! cusu, ná talya sa yu'be 
late! cucui lo sca late! cusu, cha! 
tyatsii' late! cucui; hora ti tyati' 
jyacua su ngalya bi" li". 22La cui! ti 
cha!, ná su'ba ngu' ji'i lcui nu chca 
ndyu'u ti ne! tyaca! cusu!. Si su'ba 
ngu' ji'i ne! tyaca! cusu!, yala ti 
catsu se'i tyaca! bi!; ndye ngula'a 


tyaca! li!, tye lcui tyalú li'. Ne! tyaca! 

cucui tyu'u lcui nu lo'o chca ndyu'u 
ti. 


Ngusuu ngu' si'yu trigo tsa ta'a 

23 Ngua sca tsa ta'a lo'o ndi'i cña' 
ngu! judío, li' ndyaa Jesús su nscua 
xtya trigo ji'i ngu', ndyaa yu lo'o 
ngu' nu ndyaca tsa!a ji'i yu. Li! 
ngusuu nu ngu' nu ndyaca tsa!a bi' 
xi sityu trigo cha! cacu ngu' laja lo'o 
ndyaa ti ngu!. 24Lo'o li! na'a ngu' 
fariseo ñilya nu ngua'ni ngu' bi". Li! 
nchcui' ngu! fariseo bi! lo'o Jesús: 

—Tsa ta'a, tsa ndi'i cña! na 
laca juani —nacui ngu' fariseo 
jili Jesús—. Tsa tacati laca. ¿Ni 
cha! laca ndyu'ni ngu! bi! cha nu 
ná ntsu'u chacuayá! cua'ni na tsa 
juani? —nacui ngu'. 

25Nguxacui Jesús cha! ji'i ngu' li": 

— ¿Ha bilya ña'a ma lo quityi 
ji'i ycui' Ndyosi nu nscua ñi!ya nu 
ngua'ni jyo'o David? Ngua sca 
tsa ntyute! tsa ycui! yu, lo'o jua!a 
ntyute! tsa tya!a ndya'a yu —nacui 
Jesús ji'i ngu'—. 26Ngua jyo'o 
Abiatar loo ji'i lcaa sti jo'ó tyempo 
bi!, lo'o li! ndyatí jyo'o David bi! 
ne! ni'i su cuentya ji'i ycui' Ndyosi 
cajua, ngusñi yu xlyá nu laca msta 
ji'i ycui' Ndyosi, nu ntucua tacati 
lo mesa; ndyacu ngu' xlyá bi', masi 
sca ti sti jo'ó ntsu'u chacuayá! cacu 
ji'i nquicha' —nacui Jesús ji'i ngu' 
fariseo bi!. 

27"Ná nti! ycui' Ndyosi xcube' ji'na 
lo'o nchcui' Ni cha! caca sca tsa nu 
tyi'i cña! na; tso'o la tyi'i na si caja 
sca tsa nu tyi!li cña' na, ngua ti! Ni. 
28Lo'o jua'a ntsu'u chacuayá! jna' 
cha! laca na! loo, masi tsa nu ndi'i 
cña! ngu', cha! cua nda Ni 'na lijyaa 
cha! caca na! ñati. 

Sca yu quicha nu nchcu! ya! yu 
Ngua chaca quiya! ndyaa ngu' ne! 
laa ca bi! tsa nu ndi'i cña! ngu!, 

lo'o nga'a sca nu quicha nu nchcu! sca 
tsu' ya!. ?Ña'a tsa xi ngu' tacati, nu 
ngu' fariseo bi', ña'a tsa ngu! ji'i Jesús 
si cua'ni yu jo'o ji'i nu quicha bi', cha! 
tsa ta'a nu ndi'i cña! ngu' judío ngua. 
Nti' ngu' tlyu bi' quijeloo qui'ya cha! 
sta ngu' hichu' Jesús. 3Lo'o li! nchcui' 
yu lo'o nu quicha bi": 

—Caa nu'u, tyu cla'be ne! laa re — 
nacui Jesús ji'i. 

4Li' nchcuane Jesús ji'i lcaa ngu' 
bi!: 

—¿Ha ntsu'u chacuayá! ji'na 
cua'ni na sca cha! tso'o tsa nu ndi'i 
cña! ngu'? —nacui yu ji'i ngu! tlyu 
bi'—. ¿Ha tso!o la si cua'ni na sca 
cha! cuxi tsa bi'? —nacui—. ¿Ha ná 
tso!o cua'ni na jo'o jili ngu' li', nti' 
ma? ¿Ha tso'o la si ta na chacuayá! 
cajaa ngu' quicha tsa bi! lacua? — 
nacui Jesús. 

Nga'aa ngujui la ñitya chcui! nu 
ngu' tlyu bi! lo'o Jesús li". 5Ñasi! xi 
Jesús hafa yu ji'i ngu' bi", juala xñi'i 
xi ti! yu cha! ná ntaja!a ngu! cui'ya 
ngu' cuentya ji'i cha! nu nclyu'u yu jiti 
ngu'. Li! nchcui! yu lo'o nu quicha bi': 

—Xquiñi nu'u ya! —nacui Jesús ji'i. 

Nguxquiñi yu ya! yu li!, lo'o hora 
ti ngua tso'o ya! yu. $Lo'o ndu'u 
nu ngu' fariseo ne! laa bi", li' ndyaa 
ngu! cha! chcui' ngu' lo'o taju ngu' 
nu cuentya ji'i rey Herodes; chcui' 
ngu! ñilya cua'ni ngu' cha! caca 
cujuii ngu! ji'i Jesús. 

Ndyu'u ti'i quiña'a tsa nati to! tayu' 


7Lo'o li! ndyaa Jesús to! tayu' lo'o 
nu ngu' nu ndyaca tsa'a ji'i. Quiña!a 

tsa ngu' Galilea ndyaa ngu' ndyaa 
lca'a ngu' jili cha! cuna ngu' cha! nu 
nclyu'u yu. ¿Cua ndañi ñilya laca 
cha! tonu nu ndyu'ni Jesús hasta 
ca quichi tyijyu!, bi! cha! lo'o ngu! 
tyijyu' ndyalaa ngu' cha! ña'a ngu' 
ji'i yu; ndyalaa ngu' Judea, lo'o ngu! 
Jerusalén, lo'o ngu' Idumea, lo'o 
ngu! chaca tsu! stala Jordán, lo'o 
ngu' Sidón, lo'o ngu' Tiro. 9Na'a 
Jesús cha! quiña'a tsa hati ndya'a 
slo, li! nchcui! yu lo'o nu ngu' nu 
ndyaca tsa!a ji'i yu cha! culana ngu' 
sca yaca ni'i sube, cha! ná satá ngu' 
ji'i yu, cha! quiña!a tsa ngu' ndi'i. 
10 Jlo ti' ngu' cha! cua ngua'ni yu 
jo'o ji'i quiña'a tsa ngu! quicha, bi! 
cha! tachaa tsa ndi'i ngu' quicha slo; 
cua nti! tsa ngu' cala! ngu' ji'i ycui! 
Jesús. Nu ngu' quicha nu ntsu'u 
cuili cuxi ji'i ngu' ni, nu lo'o na'a 
ngu' quicha bi! ji'i Jesús, li! ndyatu 
sti' ngu' nde loo su ndu yu. Cuii 
nxi!ya ngu! xqui'ya cui'i cuxi, cha! 
nslo cui'i bi! ji'i Jesús: 

—Nu'u laca nu sca ti Sñi' ycui! 
Ndyosi —ndu'ni ngu' quicha bi". 

12 Hora ti ngulo Jesús cha ji'i cui'i 
cuxi cha! ná cacha! ngu! jili xa! nati 
tilaca laca ycui! yu. 


Ngusubi Jesús ji'i tii tyucuaa 
tya'a hati nu ca tsa'a ji'i 
13Lo'o li! ndu'u Jesús ndyaa 
ndyacuí yu sii' ca!ya, ngusitya yu 
jili tyuu tya'a hati cha! caa ngu' ca 
su ndu. Ndyaa ngu' bi! slo yu li!. 
Lo'o li! laja ngu' bi! ngusubi Jesús 
ji'i ñati nu cua'ni cha ji'i; “ngusubi 
yu ji'i tii tyucuaa tya!a hati bi!, cha! 
ca tsa!a ngu! ji'i yu. Bi! ngu' nu ta 
Ni ji'i cha! tsaa ngu' slo hati xa! 
quichi, cha! culu'u ngu! cha! tso!o ji'i 

ycui' Ni ji'i leaa hati. 19Nda Jesús 
chacuayá! ji'i nu tii tyucuaa tya'a 
ngu' bi!, cha! cua'ni ngu! jo'o ji'i 
ngu! quicha, lo'o jua'a culo ngu' ji'i 
cui'i cuxi nu ntsu'u ji'i ngu!. 16Nde 
nscua xtañi ca ta'a tii tyucuaa tyala 
ngu' nu ngusubi Jesús ji'i: Simón nu 
ngusta Jesús chaca xtañi Pedro ji'i 
yu, bi! laca tsaca; 7lo'o li! ngusubi 
yu ji'i tyucuaa sñi' Zebedeo, nu 
Jacobo lo'o Juan, nu nchcui' Jesús 
cha! sñi' tyi'yu laca ngu!, (jua'a 
ndyu'u cha! Boanerges cha'cña ji'i 
ngu' bi"); 18lo'o jua'a ngusubi yu 
ji'i Andrés, lo'o ji!i Felipe, lo'o ji'i 
Bartolomé, lo'o ji'i Mateo, lo'o ji'i 
Tomás, lo'o ji'i xa! Jacobo sñi' Alfeo, 
lo'o ji'i Tadeo, lo'o ji'i xa' Simón nu 
ntsu'u cha' ji'i lo'o ngu' cananista; 
19ngusubi yu ji'i Judas Iscariote 

nu tiya' la tya ji'i yu ya' ngu' xña'a 
xqui'ya chi. 


Nsta ngu' qui'ya ji'i Jesús 

Ca tiya! la ndyalaa Jesús to! tyi 
lo'o nu ngu! nu ndyaca tsa!a ji'i yu. 
20Xa! ndyu'u ti'i nati ca slo Jesús li". 
Cha! quiña'a tsa hati ndi'i, ná ngujui 
tyempo cha! cacu yu lo'o tya'a 
ndya'a yu. ?1Lo'o ndyuna tya'a 
Jesús cha! bi', ngulacua tsa ti! ngu' 
li'. Hora ti ndu'u ngu' lijya ngu' slo 
Jesús, xquitya cha! ntsu'u nati nu 
nacui cha! cua ngua loco yu. 

22[o!o li! lijya mstru nu nclyu'u 
cha! jo!ó ne! laa tonu ca Jerusalén. 
Nchcui' mstru bi' lo'o ngu': 

—Ngusñi Beelzebú xu'na lcaa 
lo cui'i cuxi ji'i Jesús cua —nacui 
mstru bi'—, bi! cha! lo'o chacuayá! 
ji'i nu xña'!a bi! nchca ji'i yu culo ji'i 
cui'i cuxi nu ngusñi ji'i nati. 

23Lo'o li! ngusilya Jesús ji'i mstru 
bi!, cha! caa ngu' slo; nda yu sca cuii 
lo'o ngut li": 

—¿Ha culo Satanás ji'i hati nu 
ji'i ycui' ca? —nacui Jesús ji'i ngu' 
bi!—. Tyee cha! ji'i sca quichi jua'a 
ti si xcui' na xuu tya!a sca latya ngu! 
tisiya lo'o chaca latya ngu! tisiya. 
25La cui! jua'a lo'o ngu' tya'a ndi'i 
sca ni'i ti; si xcui' na xuu tya'a ngu', 
tya'be tya'a ngu' tyaa ngu' li!. 26Bi! 
cha! ná talo Satanás si xuu tya'a 
ycui' Satanás lo'o msu ji'i ycui' ca; 
tye cha! ji'i nu xña'a yala ti li". 

27”Sca nati nguula ni, ná caja ñi'ya 
nu tyatí ngu' to! tyi yu cha! cuaana 
ngu' yu'ba ji'i yu. Sca ti si sca! ngu' 
ji'i xu'na ni'i clyo, taca cuaana ngu! 
na nu ntsu'u ji'i yu bi! li". 

28"Chañi cha! nu nchcui' na! lo'o 
cu'ma, cha! nchca ji'i nati jña ngu' 
cha! clyu ti! ji'i ycui' Ndyosi Sti na! 
cuentya ji'i lcaa qui'ya nu ntsu'u ji'i 
ngu!, masi cha! cuxi nu ngua'ni ngu', 
masi cha! cuxi nu nchcui! ngu'; 
29sca ti ji'i hati nu nchcui' cha! cuxi 
jili cha nu ndu'ni Xtyili ycui' Ndyosi, 
ná cua'ni clyu ti! ycui! Ni ji'i ñati bi!. 
Ná cuityi Ni qui'ya nu ntsu'u ji'i hati 
bi'. 

30Nda Jesús cuii bi' lo'o ngu' 
xqui'ya cha! nacui ngu' cha! ngusñi 
cui'i cuxi ji'i yu. 


Ndyalaa xtya'a Jesús lo'o tya'a yu 

31Lo'o li! ndyalaa xtya'a Jesús lo'o 
tya'a yu to! ni'i su ndi'i Jesús. Nde 
liya! ndyanu ngu'. Li! nda ngu! cha! 
ndyaa ca su ndu Jesús, cha! tyu'u 
yu nde liya! cha! chcui' ngu' lo'o yu, 
ngua ti! ngu'. 32Pana tachaa tsa ndi'i 
ngu! su ndu Jesús. 

—Ndu xtya!a nu'u lo'o tya!a nu'u 
nde liya! —nacui ngu' ji'i Jesús—. 
Cua nti! ngu' chcui' ngu' lo'o nu'u — 
nacui ngu!. 
33 —¿Tilaca nu chañi ca cha! laca 
xtya!a na!? ¿Tilaca nu chañi cha! 
laca tya'a na!? —nacui Jesús ji'i ngu' 
li'. 
34Li' nxña'a Jesús ji'i ngu' nu nga'a 
cacua ti slo yu, xa! nehcui' yu lo'o 
nu ngu! quiña!a bi!: 
—Nu ngut re ni, stu'ba ti ndulo 
ngu! 'na, ñi'ya nu ndulo xtya'a na! 
'na, ñi'ya nu ndulo tya!a na! 'na 
—nacui Jesús—. 3BLo'o jua'a lcaa 
hati nu taquiya! ji'i ycui' Ndyosi, 

nu cua'ni ñitya nu nti! ycui' Ni cha! 
cua'ni ngu!, ngu! bi! ndu'ni ñilya nti' 
si laca ngu' xtya'a na!, ñi'ya nti! si 
laca ngu' tya'a na!, masi nu qui!yu, 
masi nu cuna!a —nacui Jesús. 


Cuii ji'i nati nu ndyataa si'yu 
Chaca quiya' nguxana Jesús 
ngulu'u yu ji'i hati to! tayu! 

bi'. Cua ndyu'u ti'i quiña!a tsa hati 
ca slo yu li"; hasta ngalaa ndyu'u 
scua yuu su tyu quiya! yu, bi! cha! 
ndyatí yu ca ne! sca yaca ni'i sube 
nu ndacui to! hitya ti. Ne! yaca ni'i 
bi! ndyaca!a Jesús, ndyanu nu xa! la 
hati quiña'a lo yuu btyi to! tayu! bi!. 
2Li! quiña'a tsa cuii nda Jesús lo'o 
ngu', cha! ca tsa'a ngu' lcaa cha! nu 
ngua ti! yu culu'u yu ji'i ngu!. Ndilya 
ngua sca cuii bi!: 

3—Cua'a jyaca ma —nacui Jesús 
jili ngu'—. Ngua sca tsa ndyaa sca 
nati cataa si'yu trigo. *Nguscui yu 
silyu ji'i, lolo ndyú xi si'yu bi' lo 
yuu tacalya to! tyucuii. Hora ti 
haa quiñi, ndye si'yu bi! ndyacu 
ni! ji'i. SLo!o li! ndyalú xi si'yu su 

xti tsa yuu nscua chu! quee. Yala 

ti ntyucua si'yu bi'; pana cha! xca 

ti yuu ndyacu' chu! si'yu, Sbi! cha! 
ná ngua xñi suu chu! quee bi', ná 
ngua caluu tso'o. Ndye calya bi! 
ndyanaa, cha! tyique' tsa cua. 7Lo'o 
chaca se'i ndyalú xi sityu lo yuu su 
ndu yaca quiche'. Yala la nguluu 
yaca quiche! bi!; ná nda chacuayá!' 
caluu tso!o calya trigo tsiya! ti, bi! 
cha! nga!aa ngutu'u si'yu lo bi! li". 
8Lo'o jua'a ndyalú xi sityu lo yuu 
tso'o. Ntyucua tso!o silyu bi'; tso!o 
tsa nguluu calya, lo'o li! tso'o tsa 
ngutu'u sityu lo juu bi'. Ntsu'u juu 
nu nda calaa tyii tya!a si'yu lo, lo'o 
jua'a ntsu'u juu nu nda snayala tya'a 
sityu, lo'o jua'a ntsu'u juu nu nda 
sca siyento tya!a sityu sca ti juu. 

9 'Cua'a jyaca ma ji'i cha! nu 
nchcui! na! lo'o ma juani, si chañi 
cha! ntajala ma cuna ma cha! tso!o 
bi! —nacui Jesús ji'i nu ngu' quiña'a 
bi'. 


Ni cha' nda Jesús cuii lo'o ngu' 
10Ca tiya! la lo'o cua ndu'u ñati 
bi! ndyaa tsa tlyu ti, li! lijya nu 
tii tyucuaa tya'a ngu' nu ndyaca 
tsa!a ji'i Jesús slo yu, lo'o juala naa 
xa! la tya!a tso'o ngu' slo Jesús. Li! 
nchcuane ngu' ji'i Jesús: 

—¿Nitya ntsu'u cha! nu nda nu'u 
nu ngua tsa ti? —nacui ngu! bi! ji'i 
Jesús. 

11—Cua nda ycui' Ndyosi 

chacuayá' cha! ca cuayá! ti' ma 
sca cha! nu ntsu'u yacu! ti, ñitya 
nu caca lo'o laca ycui' Ni loo ne! 
cresiya ji'i ñati —nacui Jesús ji'i 
ngu! bi'—. Xa! ñati nu ná ngusñi 
cha! ji'i ycui! Ndyosi ni, ná ta ngu' 
cuentya lo'o cuna ngu' sca cuii; 

tucui tsa cha! bi! nti! ngu'. 12Bi! cha! 
nda na! cuii bi! lo'o ngu!, cha! masi 
ña'a ngu', ná ta ngu' cuentya ñilya 
nu tyu'u cha! bi'; masi cuna ngu', 
ná ca cuayá! ti' ngu! ñi'ya nu tyu'u 
cha! bi!. Jlo ta! cha! ná ntaja'a ngu! 
culochu! ngu' ji'i cha! cuxi nu ntsu'u 
jili ngu!, bi! cha! ná nchca jna' cui'ya 
na! cha! clyu ti! ji'i ngu! ji'i quitya 
nu ntsu'u ji'i ngu!. 


Ñi'ya nu ndyu'u cha! ji'i cuii 
ji'i nati nu ndyataa si'yu 

13°¿Ha ná ngua cuayá! ti' ma ñilya 
nti! ñacui cuii bi"? —nacui Jesús 
ji'i ngu' bi! li'—. ¿Ñi'ya caca ta ma 
cuentya ji'i xi xa! la cuii lacua, si 
ná nduna ma cha! nu nchcul' na! 
bi"? —nacui—. 14Ñi'ya laca ñati nu 
ndyataa si'yu bi", jua'a laca hati nu 
nchcui' cha! tso'o ji'i ycui! Ndyosi 
lo'o xa! la ñati. !5Ñi'ya laca si'yu nu 
ndyalú lo yuu tacalya to! tyucuii lo'o 
lil ndye sityu ndyacu quiñi, jua'a laca 
hati nu lo'o ndyuna ngu' cha! tso'o ji'i 
ycui! Ndyosi, ná nduna tso'o ngu' li". 
Ñitya laca yuu tacalya bi!, jua'a laca 
cresiya ji'i ñati bi'. Ñitya laca lo'o 
ndye ndyacu quiñi si'yu to! tyucuii, 
jua'a caa Satanás cha! cuityi cha! 
tso'o bi!, cha! nga'aa tyi'u ti! ngu! cha! 
tso'o bi! li". 16Lo'o sityu nu ndyalú lo 
yuu lati tu'ba chu! quee ni, bi! laca 
ñi'ya laca ñati nu tso'o tsa ntsu'u 
tyiquee ngu' lo'o clyo ndyuna ngu' 
cha! tso'o bi! ji'i ycui! Ndyosi. Pana 
si lya! ti! xa! hati ji'i ngu! bi! xquitya 
cha! tso'o nu ndyuna ngu' bi!, si xtyí 
lo'o hati ji'i ngu!, ná talo ngu' li"; laca 
ngu' bi! ñi'ya laca si ná ngusñi tso'o 
suu si'yu nu ntyucua lo yuu lati tu'ba 
chu! quee bi!, lo'o li! ná ndalo calya 
bi! ndyanaa li'. 18Sityu nu ndyalú 

lo yuu laja yaca quiche! ni, bi! laca 
ñilya laca hati nu ndyuna cha! tso'o 
bi!, 19]o!o li! ndya'a tsa cha! tyiquee 
ngu' ñi'ya cua'ni ngu' cha! caca 
culiya' ngu!; nclyana ngu' ñi'ya ca 
caja quiña'a tsa cha! tso'o nu ntsu'u 
chalyuu re ji'i ngu', cha! caca stu'ba 
ngu' lo'o hati tlyu la. Bi! cha! ná 
nchca tyanu cha! tso'o ne! cresiya ji'i 
ngu! bi'. 22Ndi'ya ndyu'u cha! ji'i yuu 
tso'o su ndyalú si'yu: lo'o ntyucua 
sityu, li! tso'o tsa nguluu calya, 
ngutu'u tsa sityu lo li!; jua'a laca hati 
nu ndyuna cha! tso'o bi', lo'o li! tso'o 
tsa ndaquiya! ngu' ji'i cha! bil. Ntsutu 
yuu su nda sca ti juu trigo hasta 
calaa tyii tya!a sityu, lo'o jua'a ntsu'u 
yuu su ndyu'u snayala tya!a sityu lo 
sca ti juu, lo'o jua'a ntsu'u yuu su 
ndyu'u hasta sca siyento tya!a sityu 
lo sca ti juu. 


Cuii ji'i zee nu tyu'u ne! ni'i 
21 Chaca quiya' nda Jesús sca cuii 
lo'o ngu! bi: 

—Lo'o ngua'a na xee ni'i ca 
talya, ¿ha tacu' na lo zee bi'? ¿Ha 
sta na xee bi! ne! qui'ña? —nacui 
Jesús ji'i ngu'—. Ná ndu'ni na 
juala —nacui—. Cua xi sta na xee 
cha! tyaca! zee tyucui ña!a nde 
ni'i. 22Ndu'ni cha! tyu'u lo xee lcaa 
na nu ndyu'u cuatsi' ji'i ñati juani; 
ná sca cha! ntsu'u cuaana ti juani 
nu ná quijeloo ji'i hati ca tiya! la. 
23Cua'a jyaca ma xi ji'i cha! nu 
nchcui' na! lo'o ma juani, si chañi 
cha! ntajala ma cuna ma cha! tso'o 
bi'. 

24Tya ngulu'u la xi Jesús ji'i ngu' 
lit: 

—Taquiya' tso'o ma ji'i cha! nu 
nchcui' na! lo'o ma juani —nacui 

Jesús—. Ñitya nu ndu'ni ma lo'o 

xa! hati, la cui! jua'a cua'ni ycui! 
Ndyosi lo'o ma li'. Lo'o jua'a lo'o 
cuna tso'o ma cha' jna', quiña'a la 
cha' tso'o tyu'u ne' cresiya ji'i ma 
li'. 28Lo'o hati nu jlya ti! cha! jna', 
nu ndyaca tsa!a cha! bi! ni, tya ta 

la ycui' Ni cha! lo'o ngu! bi!; pana 
hati nu ná jlya ti', nu ná nti! ca tsa'a 
ngu', cua'ni ycui' Ni cha! ná caca ji'i 
ngu' bi! ca tsa!a ngu' tsiya! ti cha! ji!i 
ycui! Ni li". 


Cuii ji'i su ntyucua si'yu 
26Lo'!o li! nda Jesús chaca cuii lo'o 
ngu!: 

—Ta na! sca cuii lo'o ma cha! caca 
cuayá! ti! ma ñi'ya nu caca lo'o laca 
ycui' Ndyosi loo ne! cresiya ji'i hati — 
nacui Jesús ji'i ngu'—. Ngua sca tsa 
ndyataa sca ñati nscua!, 271i! ngujua! 
yu talya; lolo cua quixee ti chaca tsa 
ngue ti! yu. Jua!a nteje tacui tyuu tsa 
lo'o tyuu talya. Laja li! ntyucua si'yu 
bi!, cua ndyaluu bi' li". Ná jlo ti' yu 
ñilya caca caluu si'yu bi". 28 Jua'a nchca 
jili sca sityu nu lo'o cataa na ji'i. La 
cui! yuu su ndyataa si'yu bi! laca nu ta 
juersa ji'i sityu cha! caluu. Tyucua calya 
cuañi' clyo, li! tyu'u tucua nchu!, lo'o 
li! caja Itya jitna. 2Lo!o cua btyi ltya, li! 
caca clacua, cha! tyu'u ti'i Itya. 


Cuii ji'i sityu cuxee 
30Lo'o li! nda Jesús chaca cuii lo'o 

ngu! bit: 

—Chaca cha! chcui' na! lo'o ma juani. 
Ta na! sca cuii lo'o ma ñi'ya nu caca 
lo'o ycui! Ndyosi laca loo ne! cresiya 
ji'i ñati —nacui Jesús—. 3! Caca bi! ñi'ya 
laca sca ti sityu cuxee nu ndyataa ngu'. 
Si'yu bi! laca nu sityu sube la tyucui 
ña'a chalyuu, cha! ná ntsu'u xa! sityu nu 

sube la. 32Pana lo'o cataa ngu' si'yu bi!, 
yala ti tyucua, caluu yaca li! cha! caca 
sca yaca tlyu. Lo!o li! catya quiñi laja sta! 
yaca bi!, chca'a cña! ni! su tyacala! laja 
laca! bil. 


Ni cha! nda Jesús cuii lo'o ngu' 

33 Jua!a ti ngulu'u Jesús cha! ji'i ngu'; 
nda yu xi cuii lo'o ngu', cha! culu'u cha! 
ji'i ycui' Ndyosi ji'i ngu!, ñala cuayá! nu 
ta tso'o ngu' cuentya ñilya ntsu'u cha! 
jii ycui' Ni. 34Xcui! lo'o cuii ti ngulu'u 
Jesús ji'i nati quiña'a, masi ná nda tso'o 
ngu' cuentya ñi'ya cha! nda cuii bi"; 
pana tiya! la ngulu'u tso'o yu cha! bi! ji'i 
nu ngu' nu ndyaca tsa'a ji'i yu. 


Ngulo Jesús cha ji'i cui'i lo'o 
ji'i clyoo' lo tayu' 
35Lo'o cua ngusii tsa, cua ndyaa 
cuichaa, li! nchcui' Jesús xi lo'o nu 
ngu' nu ndyaca tsa'a ji'i: 
—Tyeje tacui na ca chaca tsu' tayu' 
re —nacui Jesús ji'i ngu' bi. 
36Lo'o li! nguxtyanu ngu' ji'i nu 
quiña'a tsa ñati nu ndi'i cajua, ndyatí 
Jesús lo'o tya!a ndya!a yu ne! yaca 
ni'i su ngua'a yu cha! ngulu'u yu ji'i 
nu ngu' quiña!a bi! tsa la. Ndu'u ngu' 
ndyaa ngu!, lo'o xa! yaca ni'i ndyaa 
lo'o. 37Loto li! lye tsa ndyaca cui'i, lye 
tsa ndyatu clyoo' lo tayu!, ña'a cuayá! 
nu ndyatí tsa hitya clyoo' nde ne! yaca 
ni'i; cua cha'á ti yaca ni'i bi! ntsu'u 
hitya. Pana laja' ti Jesús ntsu'u nde 
siyu! yaca ni'i, ngustii yu lo sca late! 
lcuti. Nguxtyu'u ngu! ji'i yu li": 
—Cusu! —nacui ngu! ji'i Jesús—. 
Que ti! nu'u. ¿Ha ná ndube ti! nu'u 
cha! cua cajaa ti na? —nacui ngu'—. 
Cua quilyu'u ti yaca ni!i re. 
39Li! ndyatu Jesús, ngulo yu cha 
ji'i cuili, ngua!a ji'i clyoo' lo tayu'. 

—Caca ti ti lo hitya re —nacui yu. 
Hora ti ngua ti cui'i, ngua ti 

clyoo!; ti ti ndyanu tayu' li". “Lo'!o 
li! nchcui! Jesús lo'o ngu! nu ndyaca 
tsa!a ji'i: 

— ¿Ni cha! ntsii tsa ma? —nacui 
Jesús ji'i ngu'—. ¿Ni cha! laca ná 
jlya ti! ma ji'i ycui' Ndyosi cha! caca 
ji'i Ni cua'ni Ni jua'a? —nacui. 

4 Ndube tsa ti! ngu' ña!a ngu' jili 
Jesús li": 

—¿Tilaca laca nu quilyu re? — 
nacui ngu' ji'i tyala ngu'—, cha! 
lo'o cui'i ndaquiya' ji'i yu, lo'o jua'a 
nduna clyoo' lo tayu! cha! nu nda 
yu —nacui ngu! ji'i tyala ndyaca 
tsala ngu'. 


Ngusñi cui'i xña!a ji'i sca 
ngu' Gadara 

Lo'o li! ndyalaa ngu' chaca tsu' 

tayu bi!, nde loyuu su cuentya 
Gadara. 2Cua tyu'u ti Jesús ne! yaca 
ni'i lo'o ndyu'u tucua sca nu quicha, 
sca ngu' nu ngusñi cui'i xña!a ji'i. 
Ndi'i nu quicha bi' ne' lo'o jyo'o. ¿Su 
nguatsi' jyo'o ti ndi'i nu quicha bi', 
cha! ná ngua ji'i ngu' sca! ji'i; ni lo'o 
chcua ná ngua ji'i ngu'. 4Cua tyuu 
guiya' ngusca' ngu' ji'i lo'o carena 
nquicha', ndyaaca! quiya', ndyaaca! 
ya!; pana hora ti ngusi'yu cu! chcua 
bi", ndyati' carena, ndyanu yu'be ti 
chcua nu ndyaaca! nu quicha bi". Ni 
sca ngu' ná ngué ngu' cha! tyijiloo 
ji'i yu quicha bi'. 5Lo'o nde tsa lo'o 
nde talya ndya!a nxi!ya ne! lo'o jyo'o, 
ndya!a yu'u ti sii! cuati. Lo'o jua!a 
ngusi'yu ji'i ycui! ca lo'o quee. Juani 
tyijyu' ti ndu nu quicha bi! na'a ji'i 
Jesús. Li' ngusna lijya ndatu sti' 
slo Jesús, cha! cua'ni tlyu ji'i. 7Cuii 
ngusi'ya nu quicha bi! ji'i Jesús li": 

—¿Nitya cña nti! nu'u jna!'? — 
nchcuane yu quicha jili Jesús li'—. 
Nu'u laca Jesús nu sca ti Sñi! ycui! 
Ndyosi, ycui' Ni nu laca loo la — 
nacui—. Chacuayá! ji'i ycui' Ndyosi, 
ná xcube! nu'u jna!. 

8 Tsa ti cua ngulo Jesús cha ji'i 
cuili xña!a bi!, cha! tyatsu! ji'i yu 
quicha bi!, bi! cha! tya'na nchcui' 
lo'o Jesús juani cha! ná xcube! yu 
jii. 

—Tyu'u nu'u, tyaa nu'u tsiya! ti — 
nacui Jesús ji'i cui'i xña'a tsa la. 

9Li' nchcuane Jesús ji'i yu quicha 
bi!: 

— ¿Ni naa nu'u? —nacui Jesús ji'i. 
—Quiña'a tsa lo naa na! —nacui 
nu quicha—, cha! quiña'a tsa tya!a 

cui'i xñala ngusñi 'na —nacui. 

10Lo'o li! ndijña tsa nu quicha bi! 
cha! ná cua'ni Jesús jo'o ji'i, cha! ná 
culo Jesús ji'i nu cui'i xña!a bi! cha! 
tyaa; ná nti! cui'i xña'a bi! cha! tsaa 
xa! chalyuu tyijyu' la. La cui! tsa 
bi! ndi'i tsa cube! ndyacu ni! quixi' 
sii! calya jua. 12Li' xa! ndijña yu 
quicha bi! ji'i Jesús cuentya ji'i cui'i 
xña'a nu ngusñi ji'i: 

—Ta nu'u chacuayá' tsaa cuili cha! 
xñi ji'i cube! jua —nacui. 

13Lo'o li! nda Jesús chacuayá! bi! 
jili lcaa cui'i xña'a bi'. Li' ndu'u cui'i 
ndyaa, ngusñi ji'i cube'. Ndi'i tucua 
mil tya'a cube', lo'o jua'a ngusñi 
cui'i bi! ji'i lcaa ni'. Ngusna ni! sii! 
cuala li', ndyú ca ta'a ni! ne! hitya 
tayu!; ndyi'o ni! hitya, ngujuii lcaa 
cube! bi! li'. 

14Lo'o li! ndube tsa ti! ngu' nu 
ña'asii ji'i cube! bi!, ngusna ngu' ca 
quichi cha! cacha! ngu' ji'i lcaa ngu' 
cacua ti ñitya cha! ngua bi'. Hora 
ti ndulu ngu' lijya ngu' cha! ña'a 

ngu! ji'i cha! bi'. $ Nu lo'o ngulaa 
ngu! slo Jesús, li! na'a ngu' ji'i nu 
qui'yu nu ngua quicha bi"; na'a ngu' 
cha! ti ti nga'a nu qui'yu bi!, lacu! 
ste!, cha! cua ndyaca tso'o. Nga'aa 
nxalú cui'i xña'a bi! ji'i. Ndyutsii tsa 
ngu' li', 16Nchcui! tsa ngu' nu ña'asii 
ji'i cube! bi! ñi'ya ngua cha! ji'i nu 
quicha, cha! tsa tlyu ti nguxtyanu 
cuili xña!a ji'i. Li! ndu'u cuili bi! 
ndyaa, ngusñi ji'i lcaa cube! nu ndi'i 
bi!; ndye cha! ji'i cube! bi! li'. 17 Nu 
lo'o ndyuna ngu' quichi cha! bi', 
li' nehcui! tsa ngu' lo'o Jesús cha! 
tyatsu! yu tyaa yu xa! se'i su tyijyu' 
la. 

18Lo'o cua tyatí ti Jesús ne! yaca 
ni'i sube cha! tyaa, li! nchcui' nu 
ngua quicha bi' lo'o Jesús; ngiijña 
chacuayá! ji'i Jesús cha! tsaa lo'o. 
19Pana ná nda Jesús chacuayá! ji'i. 

—Xa' xtyuu nu'u tyaa nu'u to! 
tyi —nacui Jesús jili—. Ta nu'u cha! 
lo'o lcaa ngu' tya'a nu'u ñi'ya ngua 
cha! tlyu nu ngua'ni ycui! Ndyosi 
nu Xu'na na cha! ngua'ni Ni cha! 
ndyaca tso'o nu'u, cha! ngua'ni 
tya'na tsa ti! ycui! Ni jinu'u. 

20Lo'o li! ndu'u ndyaa nu qui'yu 
bi! lcaa quichi nde Decápolis, nda 
cha! lo'o ngu', lcaa lo cha! ñi'ya nu 
ngua'ni Jesús lo'o. Ndube tsa ti! 
Icaa ngu' bi! li'. 


Sñi' Jairo, lo'o nu cuna'a nu 
ndyala' ste! Jesús 

21Lo'o li! haa Jesús ne! yaca ni'i 
ca nde tsu' tayu! chaca quiya!. Xa! 
ndyu'u ti'i quiña!a tsa hati slo Jesús 
nde to! tayu! bi". 22Li' ndyalaa sca 
nu qui'yu nu laca loo ne! laa jua. 
Jairo naa nu cusu! bi'. Ndatu sti' nu 
cusu! bi! slo Jesús, ndacui nclyú 

hique yu hasta lyuu. 4Tya'na tsa 
nchceui' yu lo'o Jesús li": 

—Cua cajaa ti sñi' na! —nacui yu 
jili—. Cua'ni nu'u cha! tso'o tsaa 
nu'u ca su ntsiya nu cuna!a piti bi! 
'na, cha! cua'ni nu'u jo'o ji'i cho!; sta 
ya! nulu chu! nu piti cha! cu'ú cho!. 

24Lo'o li! ndyaa Jesús lo'o yu bil, 
juala ndyaa quiña'a ñati lo'o ngu', 
hasta tachaa tsa ndi'i ngu' lo'o 
ndya'a ngu'. ??Lo'o sca nu cuna'a 
quicha ndya'a laja hati quiña'a bi!. 
Cua tii tyucuaa yija ntsu'u quicha 
ji'i nu cuna'a bi!, cha! ndyalú tsa 
tañi ma'. 26Cua ndye Icaa lo jo'o 
ngua'ni ngu! ji'i ma! quicha bi!, lo'o 
ná ngua ji'i ngu' cua'ni ngu' jo'o 
ji'i. Ndye chi ji'i ma', ndye lcaa lo 
cha! tso'o nu ntsu'u ji'i ma! xquilya 
tana, lo'o lye la ngua quicha ma! li!. 
27 Cua ndyuna ma! quicha bi! xi cha! 
jili Jesús, bi' cha! ñaa ma! laja ñati 
nde chu! su ndu Jesús. Ndyala' ma! 
quicha bi! ste! Jesús li'. 28“Lo'o cala! 
ti na! ste! Jesús re, tyaca tso!o na! 
li”, ngua ti! ma! quicha bi'. 2 Hora 
ti ndyacu' cha! ndyalú tani ma!, tsa 
tsiya! ca ngua tii ycui! ca ma! cha! 
cua ndyaca tso'o li". 3UPana hora ti 
ngua tii Jesús cha! cua ngua'ni yu 
jo'o ji'i sca ñati, masi ná na'a yu ji'i 
nu quicha bi'. Li' nguxña!a yu ji'i nu 
ñati quiña'a nu lijya nde chu' yu. 

—¿Tilaca ndyala! ste! na'? —nacui 
yu jili ngu'. 

31Li' ndube tsa ti! nu ngu! nu 
ndyaca tsa'a ji'i. 

—Tachaa tsa ndi'i ngu! re slo na 
—nacui ngu' bi! ji'i Jesús—. ¿Ni cha! 
laca nechcuane nu'u ji'i ngu', “Tilaca 
ndyala! 'na”? 

32Lo'o li! ña'a tsa Jesús ji'i lcaa 
ngu! cha! ca cuayá! ti! tilaca laca 

nu ndyala' ji'i. $8Li' naa nu cuna'a 
bi!, ndatu sti' slo yu. Nchcuaa ma! 
bi!, cha! ndyutsii tsa ma', masi jlo 
til cha! cua ndyaca tso!o. Li! ndacha' 
lini ma! ji'i Jesús ñi'ya ngua ji'i ma". 
34 “Tso!o tsa jlya ti! nu'u jna', sñi! 
—nacui Jesús jili—, bi! cha! ndyaca 
tso'o nu'u. Ti ti tyi'i tyiquee nu'u 
juani. Tso'o ti tyaa nu'u, nga'aa xñi 
quicha bi! jinu'u chaca quiya!. 
35Lo'o tya nchcui' Jesús lo'o 
nu cunala bi!, li! ndyalaa sca msu 
ji'i Jairo nu laca loo ne! laa bi!, 
ndyacua tya!a lo'o ngu'. Nchcui' 
msu bi! lo'o xu'na cuentya ji'i nu 
piti quicha: 

—Cua ngujuii sñi' nu'u, cusu! — 
nacui msu ji'i nu cusu' bi'—. Nga'aa 
ntsu'u la cha! chcui' nu'u lo'o mstru 
re. 

36Lo'o Jesús ndyuna cha! nu 
nchcui' msu bi', pana ná ndaquiya! 
Jesús ji'i cha! bi'. 

—Ná cutsii nu'u —nacui Jesús ji'i 

nu laca loo ne! laa bi'—. Tsa bi! ti 


cha! cua'ni nu'u cha! jlya ti! nu'u 'na. 


37Lo'o li! ná nda Jesús chacuayá' 
jili nati cha! tsaa ngu' lo'o yu; sca 
ti ji'i Pedro, lo'o Jacobo, lo'o Juan 
tya'a Jacobo, nda yu chacuayá! tsaa 
ngu' lo'o yu. 38Li' ndyalaa ngu' to! 
ni'i ji'i nu laca loo ne! laa bi'. Cua 
quiña!a hati ndyu'u ti'i cajua, nxilya 
tsa ngu' ndi'i ngu!. Lye tsa ngua 
cha! cua ngujuii nu piti bi". 39 Ndyatí 
Jesús ni'i li". 

—¿NIi cha! laca nxilya tsa ma ndi'i 
ma? —nacui Jesús ji'i ngu'—. ¿Ni 
cha! laca cha! quiña!a tsa nclyacua 
ti' ma? Si'i na ngujuii nu piti quicha 
re, na laja' ti ntsiya —nacui Jesús. 

4011" nxtyí lo'o ngu! ji'i. Bi! cha! 
ngulo'o Jesús ji'i lcaa ngu' nu nxilya 

ndi'i ngu'; ndyanu sti xtya!a nu piti 
quicha lo'o ca ta'a sna ngu' tya'a 
ndya'a lo'o Jesús, ndyaa ngu' bi' slo 
nu piti. “Li' ngusñi Jesús ya! nu 
piti bi": 

—Talita, cumi —nacui Jesús ji'i, 
cha'cha ji'i ngu' bi'. (Nditya ndyu'u 
cha! bi': Mbixu!, nde cha! chcui! na! 
lo'o nu'u juani: Tyatu nu'u.) 

4 Hora ti ndyatu nu cuna'a piti 
quicha bi!, nguxana ndya!a li". Tii 
tyucuaa ti yija ntsu'u cho'. Ndube 
tsa ti! ngu! bi! li'. 43Lye nchcui! 
Jesús lo'o ngu' bi!, cha! ná chcui' 
ngu' lo'o xa! ñati ñi'ya ngua cha! 
ndyaca tso'o nu piti bi'. Li' ngulo yu 
cha ji'i ngu' cha! ta xi na cacu nu 
piti bi!. 


Ndya'a Jesús ca quichi Nazaret 
Lo'o li! ndu'u Jesús ndyaa 
lo'o ngu! nu ndyaca tsa'a jii, 

ndyaa ngu' ca quichi tyi yu. 2Ndyatí 
Jesús ndyaa ne! laa quichi bi' tsa 
nu ndi'i cña! ngu', tsa tala bi". Li! 
ngulu'u yu ji'i ngu'. Ndube tsa ti! 
ngu! nu ndi'i ne! laa bi! lo'o ndyuna 
ngu' cha! nu nchcui' Jesús lo'o ngu!. 

—¿Mala ngua tsa!a yu re lcaa 
cha! nu nchcui! yu? —nacui ngu'—. 
¿Nilya ngua cha! ngua cuayá! tso'o 
ti! yu? ¿Ha tii yu? —nacui ngu'—. 
¿Ni cha! laca cha! nchca ji'i yu cua'ni 
yu cha! tlyu? —nacui ngu' ji'i tya!a 
ngu'—. 3 ¿Ha si'i cuityi yaca laca yu 
re? —nacui ngu'—. La cui! sñi' María 
laca re; tya'a Jacobo, tya!a José, tya'a 
Judas, tya'a Simón laca yu re. Nde 
quichi tyi na ndi'i ngu' cuna!a tya!a 
yu re —nacul ngu! ji'i tya!a ngu'. 

Chii nti! ngu' ña!a ngu' jili Jesús, 
“pana ndi'ya laca cha! nu nda Jesús 
lo'o ngu' li": 

—Lcaa ngu! xa! quichi ni, ndu'ni tlyu 
ngu' ji'i sca hati nu laca tu'ba ji'i ycui! 
Ndyosi nchcui' Ni lo'o ngu! —nacui 
Jesús ji'i ngu'—, pana ngu' tya!a quichi 
tyi yu ni, ná ntaja!a ngu! cuna ngu! 
cha! nu nchcui! yu tsiya! ti —nacui 
Jesús—. Lcaa tya!a yu, jua'a ngu! tya!a 
ndi'i yu, ná nduna ngu' cha! nu nchcui' 
yu —nacui Jesús ji'i ngu!. 

5Lo'o jua'a ngua cha! ná ngua cua'ni 
Jesús cha! tlyu slo ngu' bi, xqui'ya 
cha! ná jlya ti' ngu' ji'i; pana ngua'ni 
yu cha! ndyaca tso'o xti ti ngu' quicha 
lo'o ngusta ya! ti yu lo ngu', tsa bi! ti 
cha! ngua'ni yu. SNdube tsa ti! Jesús 
cha! ná jlya ti! ngu! bi! ji'i tsiya! ti. Lo!o 
li! tya ndya!a la yu ca xa! quichi sube ti 
nu ndi'i cacua ti, ngulutu yu ji'i ngu' ca 
bi! li'. 


Nda Jesús ji'i ngu' nu ndyaca 
tsa'a ji'i cha! tsaa ngu' cheui' ngu' 
cha! ji'i yu lo'o ngu' xa! quichi 

7Lo'o li! ngusi'ya Jesús ji'i nu 
tii tyucuaa tya!a ngu' nu ndyaca 
tsala ji'i bi", cha! chcui' yu lo'o ngut. 
Ngulo yu cha ji'i ngu! bi!, cha! tyu'u 
ngu' tsaa ngu' cuentya latya ti ngu’; 
stu'ba ti tsaa tucua tya!a ngu' scaa 
quichi. Li! nda Jesús chacuayá! ji'i 
ngu' cha! culo ngu' ji'i cui'i cuxi nu 
ntsu'u ji'i nati. £Nchcui' Jesús lo'o 
ngu' cha! ná lo'o yu'ba qui'ya ngu' 
tsaa ngu!. Tsaa ngu' lo'o sca yaca xca 
ti; ná lo'o cujui, ná lo'o tyaja, ná 
lo'o chi tsaa ngu!, nacui Jesús. Jua'a 
ti tsaa ngu'. *Tyu'u caña quiya! ngu', 
cacu! ngu' camxa, pana ná lo'o 
chaca camxa ji'i ngu' tsaa ngu!. 

10—Nu lo'o ta ngu' ni'i su caja! 
ma —nacui Jesús—, li! tyanu ma 
slo ngu! bi! ña!a cuayá! nu tyu'u ma 
tsaa ma xa! quichi. 11 Si ntsu'u sca 

quichi su ná tyaja'a ngu' ta ngu! se'i 
tyanu ma, sca quichi su ná tyaja'a 
ngu! cuna ngu' cha! nu chcui! ma 
lo'o ngut, li! tyu'u ma quichi bi', yaa 
clya ma li'. Salú ma sñii yuu nu 
ntsu'u quiya' ma to! quichi bi". Jua'a 
caca cuayá! ti! ngu' cha! cuxi tsa 
cña nu ngua'ni ngu' lo'o ma. Cha! 
lini cacha! na! ji'i ma juani —nacui 
Jesús—, lo'o tyalaa tsa cha! cua'ni 
cuayá! ycui' Ndyosi ji'i lcaa hati, lye 
la xcube! Ni ji'i nati quichi nu ná 
ntaja'a cuna ngu' cha! nu nchcui! ma 
lo'o ngu!; xti la xcube' Ni ji'i jyo'o 
hati cuxi nu nguti'i quichi Sodoma, 
nu nguti!i quichi Gomorra cua sa'ni. 

Jua'a nchcui' Jesús lo'o ngu' nu 
ndyaca tsa'a ji'i. 

12Lo'o li' ndu'u ngu' ndyaa ngu' nde 
tyuu tya'a quichi. Nda ngu' cuii lo'o 
ngu' quichi bi', cha! ca tyuju'u ti' ngu' 
quichi ji'i lcaa cha! cuxi nu ndyu'ni 
ngu', cha! culochu' ngu' quichi ji'i cha! 
cuzi bi! li", 3 Ngulo ngu' nu ndyaca 
tsala bi! cui'i cuxi nu ngusñi ji'i tyuu 
tyala hati, lo'o jua'a nda'a ngu' setye 
tyixi xtyi'i lo xa! la ngu' quicha lo'o 
ngua'ni ngu' jo'o ji'i ngu' quicha bi!; 
ndyaca tso'o nu ngu' quicha bi! li'. 


Ngujuii Juan nu ntyucuatya ji'i ngu' 
14'Tyempo bi! cua ndyuna rey 
Herodes cha! ji'i cha! tlyu nu cua 
ndyu'ni Jesús; lcaa quichi nguañi 
cha! bi", cha! scaa cha! nchcui! scaa 
ñati ji'i Jesús. Pana ndi'ya ngua ti! 
ycui! rey bi!: 

—Jyo'o Juan nu ntyucuatya ji'i 
ngu' tsubi' la, bi! laca Jesús re— 
nacui Herodes bi'—. Ndyujuii ngu' 
ji'i Juan bi!, pana juani cua ndyu'ú 
chaca quiya!, bi! cha! nchca ji'i 
cua'ni cha! tlyu juala —nacui rey. 

15_ Siti bi! —nacui xa! ñati—. 
Jyo'o Elías laca nu qui'yu re. 

—Si'i juala —nacui xa! la ñati—. 
Sca nati nu laca tu'ba ji!i ycui! 
Ndyosi laca yu re, ñi'ya nu jyo!o 
cusu! nu nguti'i sa'ni la nu ngua 
tu'ba jili ycui' Ni. 

16Lo'o ndyuna Herodes cha! nu 
nchcui' xa! hati ji'i Jesús bi', xa! 
nchcui' rey bi: 

—Cua ndyu'ú jyo'o Juan chaca 
quiya! —nacui—. Na! ngulo na! 
cha ji'i ngu', lo'o li! nteje cu! ngu' 
scua! que Juan bi'; pana ná tyiquee' 
Juan laca nu qui'yu re —nacui rey 
Herodes. 

17 Tya tsubi' la ngulo rey Herodes 
bi! cha ji'i ngu' cha! tsaa ngu' xñi 
ngu' ji'i nu Juan bi', cha! tsaa lo'o 
ngu! jili ne! chcua. Ngua'ni rey cha! 
cuxi bi! xquitya Herodías nu ngua 
clyo!o Felipe tya!a Herodes, cha! 
cua ngusna lo'o Herodes ji'i nu 
cuna!a bi!, cha! caja clyo!o lo'o. 

18 Ná ntsu'u chacuayá! tyi'i nu'u 
lo'o clyo!o tya'a nu'u —nacui jyo'o 
Juan ji'i rey Herodes tya li". 

Bi! cha! ngusu'ba rey jili Juan ne! 
ni'i chcua, cha! nchcui! yu jua'a lo'o 
rey bi'. 19Nasi! tsa Herodías xqui'ya 
Juan, cujuii ji'i yu ngua ti! nu cuna'a 
bi". Pana ná ngujui ñi'ya cujuii ji'i 
yu hora ti, cha! ntsii rey Herodes 
ji'i Juan. Jlo ti! rey cha! lini tsa cha! 
nu ngua'ni Juan, lubii tsa tyiquee 
Juan, lo'o jua!a ná ntsu'u cha! cuxi 
ji'i yu; bi! cha! nguna'asii rey ji'i yu 
cha! ná cua'ni nu cuna!a bi! ni sca 
cha! cuxi lo'o. Ndiya ti! rey Herodes 
cuna cha! nu ngulu'u Juan ji'i, masi 
ná ngua cuayá! tso!o ti! rey ji'i cha! 
bi!. 2YTso'o tsa nti! Herodías lo'o 
ngua tsa ngula ycui' rey Herodes li". 

Tsa bi! ngua'ni rey ta'a, lolo ndyacu 
tyuu tya!a ngu! tlyu slo rey. Lo'o 
ngu' nu laca loo cuentya ji'i rey 

bi!, lo'o xu'na sendaru ji'i rey, lo'o 
ngu! culiya' nde Galilea bi', lcaa 
ngu! tlyu bi! ndyaa ngu' ndyacu ngu' 
slo rey. 22Li' ndyalaa sca nu cuna'a 
cuañi' sñi! Herodías, ndyula quiya' 
nu cuna!a bi! slo ngu'. Chaa tsa ti! 
rey Herodes li', lo'o jua'a ndiya ti! 
ngu' nu ndyacu slo lo'o na'a ngu' 
ji'i nu cuna!a cuañi' ndyula quiya!. 
Nchcui! rey lo'o nu cuna!'a cuañi! bi! 
lit: 

—Cacha! clya nu'u jna! juani ti na 
ca cha! tso'o nu nti! nu'u —nacui 
rey ji'i—. Ta na! cha! tso'o bi! jinu'u 

—nacui—. 23Xcube! ycui' Ndyosi 'na 
si ná ta na! lcaa na nu jña nu'u 'na 
juani, masi sa cla'be yuu su cuentya 
jna!, ta na! jinu'u —nacui rey ji'i nu 
cuna!a cuañi' bi". ?4Li' ndu'u nu 
cuna'a cuañi' bi', ndyaa slo xtya!a. 

—¿Na ca jña na! ji'i rey? —nacui 
jili xtya'a li". 

—Scua' que Juan nu ntyucuatya ji'i 
ngu' —nacui xtya'a li!. 

25 Yala ti ndyaa nu cuna'a cuañi! 
bi! slo rey chaca quiya', cha! jña cha! 
bi! ji'i. 

—Scua' que Juan nu ntyucuatya ji'i 
ngu' nti! na! —nacui nu cuna!'a bi'—. 
Nu juani ti nti! na scua! que yu bi! 
ne! sca tsi'yu —nacui ji'i rey. 

26 Xñi!i tsa ti! rey li", masi ná 
ngua ji'i tacu' cha! ji'i nu cuna!a bi!; 
ná caca jua'a, cha! slo ngu' tya'a 
ndyacu cua ngua'ni rey jura cha! 
ta lcaa na nu jña nu cuna!a cuañi' 
bi! ji'i. 27Li' hora ti ngulo rey cha 
ji'i sca sendaru ji'i nu ndu cua, cha! 
tsaa squilya sendaru scua! que Juan. 
Ndu'u sendaru ndyaa ni'i chcua, 

nteje cu! scua' que Juan. ?8Li' ñaa 
lo'o sendaru ji'i ne! tsilyu, nda ji'i 
nu cuna!'a cuañi! bi!. Li! ndyaa lo'o 
nu cuna!a bi! ji'i slo xtya'a. 

29 Ñi'ya ngua li", lo'o ndyuna ngu' 
nu ndyaca tsa!a ji'i Juan cha! nscua 
jyo'o bi', hora ti ndyaa ngu' ca su 
ntsiya jyo'o Juan. Li! ndyaa ngu' 
nguxatsi!' ngu! ji'i jyo!o bi!. 


Nda Jesús na ndyacu 
ca!yu mil tya!a hati 

30Ca tiya! la xi xa! ndyalaa ngu' 
tya!a ndya!a Jesús slo yu, ngu' nu 
ndyaa nchcui' lo'o ngu! xa! quichi 
cha! ji'i Jesús. Nda ngu' cha! lo'o 
yu ñitya nu ngua'ni ngu', ñi'ya 
nu ngulu'u ngu! ji'i ñati ca bi". 
31Nchcui' Jesús lo'o ngu' bi! li!: 

—Tsaa na xi chaca se'i su tyi'i ma 
ycui' ti, cha! chca'a cña! ma xi — 
nacui Jesús ji'i nu tii tyucuaa tya!a 
ngu! bi! 

Jua'a nchcui' Jesús lo'o ngu! bi!, 
cha! quiña'a tsa hati ndi'i slo ngu!, 
hasta ngataa ngujui tyempo cacu 
ngu'. 32Li' ndu'u ngu' ndyaa ngu' ne! 
yaca ni'i sube ti, cha! tsaa ngu' xi 
su ná ntsu'u hati. “Pana tyuu tya'a 
ñati na'a mala ndyaa ngu'. Ndyuloo 
hati bi! ji'i ngu!, lo'o li! nguañi cha! 
bi! ca tyuu tya'a quichi. Bi! cha! 
ngusna ngu' quichi bi! ndyaa ngu' 
to! tayu!, nde loo la ndyalaa ngu' su 
ndyaa Jesús lo'o tya!a ndya'a yu. 
34Lo!o ndyalaa yaca ni'i sube ti 
to! tayu!, ndu'u Jesús na'a yu cha! 
quiña!a tsa hati ndi'i. Lo'o jua'a, 
tya'na tsa ti! Jesús ña'a yu ji'i nu 
ngu! quiña!a bi!; ngulacua ti! yu 
cha! ñi'ya nti! xlya! nu ná ntsu'u 
nu ña'asii ji'i, jua'a ndya!a nu ñati 
quiña!a bi!, ngua ti! Jesús. Bi! cha! 

tyiquee! ngulu'u yu quiña'a tsa cha! 
ji'i ngu! bi". 3BLo'o cua ngusii, li! 
haa ngu' nu ndyaca tsa'a ji'i yu slo 
yu cha! chcui' ngu' lo'o yu: 

—Ná ndi'i ñati ca nde —nacui 
ngu'—, lo'o jua!a ngusii tsa juani. 
36Tso'o la si culo nu'u cha ji'i hati 
quiña!a re cha! tyaa ngu' ca quichi 
cacua ti, cha! cuilya ngu' na cacu 
ngu' —nacui ngu' ji'i Jesús. 

37 Cu'ma, ta ma na cacu ngu' 
re —nacui Jesús ji'i ngu' nu ndyaca 
tsa!a ji'i li'. 

— ¿Ha tyu'u scua tucua siyento 
paxu cui!ya ya xlyá teje! cacu ngu' 
re, cusu'? —nacui ngu' ji'i Jesús. 

38_ ¿Ni lcua tya'a xlyá teje! ntsu'u 
jili ma lacua? —nacui Jesús—. 
Culacua ma xi ji'i —nacui ji'i ngu'. 

Ngulana ngu' si lo'o xi na cacu 
ndya!a hati bi!, li! xa! ncheui' ngu! 
lo'o Jesús. 

—Catyu tya!a ti xlyá teje! lo'o 
tucua tya'a ti cualya lo'o ji'i ngu' 
nde —nacui ngu' ji'i Jesús li". 

39Lo'o li! ngulo Jesús cha ji'i ngu' 
quiña!a cha! tyaca!a ngu' xi lo 
quii sube cuentya taju ngu'. “Li! 
cuentya taju ti ndyaca!a ngu' lo 
yuu; cuentya sca siyento tya!a nati 
sca taju, cuentya tu'ba tyii tya'a 
ñati sca taju, juala ndyaca'a ngu'. 

4 Li" ndaya! Jesús ji'i nu ca'yu tya'a 
xlyá teje! lo'o nu tucua tya!a cualya 
bi!, nguxña'a yu nde cua cha! tya 
yu xlya'be ji'i ycui' Ndyosi xquitya 
xlyá, lo'o jua!a xquitya cualya. 
Ndya'be xlyá li', nda yu xlyá yu'be 
ji'i nu ngu! nu ndyaca tsa!a ji'i cha! 
tacha ngu' ji'i nu ngu' quiña!a bi; 
la cui! jua'a ngusa'be yu ji'i cualya 
cha! cacu ngu'. 2Jua'a ngua cha! 
ndyacu lcaa ngu', lo'o nguaala' 

ji'i ngu'. “Lo'o ndye ndyacu ngut, 
nguxutili ngu! lcaa yu'be nu ndyanu, 
lo'o yu'be xlyá lo'o yu'be cualya; 
ngutsa'a tii tyucuaa tya'a cheubi 
lo'o yu'be bi! li'. 44Jua'a ngua cha! 
ca!yu mil tya'a ngu! qui'yu ndyacu 
xlyá lo'o cualya nu ngua tsa bi!. 


Nguta'a Jesús lo hitya tayu' 
45Lo'o li! ngulo Jesús cha ji'i nu 
ngu! nu ndyaca tsa'a ji'i, cha! tyatí 
ngu' ne! yaca ni'i sube ti, cha! tsaa 

ngu' nde loo la su tsaa ycui! ca 
chaca tsu! tayu' hasta ca quichi 
Betsaida. Tyanu Jesús cha! chcui! 
salya' lo'o nu ngu' quiña'a bi!, cha! 
tyaa ngu' quichi ca to! tyi ngu'. 
46Lo'o cua nchcui'! salya' lo'o ngut, 
ndu'u Jesús ndyaa ycui' ti yu nde 
sii! catya cha! chcui' yu lo'o ycui! 
Ndyosi Sti yu. “Lo'o ndyaa cuichaa 
ntsu'u ngu' tyijyu! lo hitya ne! yaca 
ni'i sube ti, ndyanu Jesús ycui' ti 
nde lo yuu btyi. 48Na'a Jesús cha! 
lye tsa ndyu'ni ngu' cha cha! xna 
yaca ni'i bi! lo hitya, cha! nguula 
tsa cuili ndyaca lo hitya. Lo'o cua 
quixee ti, li! lijya Jesús ndya'a lo 
hitya ti. Cua tyeje tacui ti Jesús, 
49]o!o li! na'a ngu' ji'i yu ndya'a yu 
lo hitya. Ngusilya tsa ngu' li!, cha! 
sca jyo'o laca ngua ti! ngu!. 50 Na'a 
ca ta'a ngu' ji'i, lo'o jua'a ndyutsii 
tsa ngu' li'. Hora ti ndacha' Jesús 
ji'i ngu': 

—Cua'ni tlyu tyiquee ma, na! laca 
—nacui yu—. Ná cutsii ma —nacui 
Jesús ji'i ngu!. 

SI Li! ndyatí Jesús ne! yaca ni'i lo'o 
ngu!, hora ti ngua ti cui'i li". Ndube 
tsa ti! ngu' li!, ngulacua tsa ti! ngu'. 
52Ná nda ngu' cuentya tsiya! ti ñilya 
ngua cha! nguta!a Jesús lo hitya. La 

cui! ti cha! ná ngua cuayá! ti! ngu' 
ñilya nu ngua'ni Jesús lo'o ngusa'be 
yu ji'i xlyá bi'. Na cua ndyacu' 
hique ngu'. 


Ngua'ni Jesús jo'o ji'i ngu' 
quicha nde Genesaret 

53Li' ndyalaa yaca ni'i chaca tsu' 
tayu' lo'o ngu', ca loyuu su cuentya 
Genesaret ndyalaa ngu' li'. Lo'o 
ngusca' ngu! ji'i yaca ni'i bi!, 541i! 
ndyu'u ngu'. Hora ti ndyuloo ñati 
nu ca tyi bi' ji'i Jesús. 55Ngusna 
ngu' ndyaa ngu' ca slo ca tala ngu' 
quicha, cha! tyaa lo'o ngu! ji'i ngu' 
quicha bi! slo Jesús; masi ngu' 
quichi cacua ti, masi ngu' tyijyu' 
la xi, ndyilya ngu' ji'i ngu' quicha 
lijya. Masi ne! catya, masi lo jaa! ti 
ndyaa ngu', cha! tyalaa ngu! ca su 
ndu Jesús. 56Tyuu tya'a quichi su 
ndyaa Jesús, lo'o quichi tlyu, lo'o 
quichi sube ti, lo'o to! tyi ñati ti ne! 
quixi', lcaa su ndya'a yu ñaa ngu' 
naa lo'o ngu' ji'i nu quicha ji'i ngu!. 
Ndijña ngu' chacuayá! ji'i Jesús cha! 
cala! ti ngu' quicha masi quiya! ste! 
ti yu. Lo'o lcaa nu quicha nu ndyala' 
ste! Jesús ni, hora ti ngua tso'o ngu' 
bi! li'. 


Na laca nu cua'ni ñu'u ji'i tyiquee ñati 
Lo'o li! ndyalaa sca taju ngu' 
fariseo, ndya'a ngu' lo'o xi 

mstru nu nelu'u cha! jo!ó ne! laa 

nde quichi Jerusalén. Lijya ngu' ca 

su ndu Jesús. ?Ndube ti' ngu! bi', 

cha! ntsu'u ngu' nu ndyaca tsa!a ji'i 

Jesús nu ndacu tyaja masi bilya 

tyaati ya! ngu' ñilya lo'o nclu'u 

mstru cha! jo'ó ji'i ngu' cha! cua'ni 
ngu'. 3(Nu ngu' fariseo, lo'o jua'a 
lcaa tya!a ngu' judío ni, ná cacu ngu! 

si bilya tyaati tso'o ya! ngu! ñitya 
nu nguscua jyo!o cusu' sa'ni la cha! 
cua'ni ngu'. *Lo'o tsaa ngu' lcaya' 
cui'ya ngu' sca na cacu ngu', tyaa 
lo'o ngu! ji'i toni'i lil; pana ná ntsu'u 
chacuayá! cacu ngu! ji'i si bilya 


cua'ni lubii ngu' ji'i tyucui ña!a ngu'. 


Quiña'a tsa cha tacati juala cua 
ngulu'u jyo'o cusu! ji'i ngu! judío 
cha! cua'ni ngu'; ñi'ya nu tyaati tasa 
ji'i ngu!, ñilya nu tyaati castyu, ñilya 
nu tyaati quityu' chcua, ñi'ya nu 
tyaati ca'ña, cha! caca lubii scaa na 
bi! cuentya ji'i ycui' Ndyosi, ngua ti! 
ngu!.) 5Bi! cha! ndi'ya nchcuane ngu' 
ji'i Jesús li', nu ngu! fariseo bi' lo'o 
mstru cha! jo!ó bi! ni: 

—¿Ni cha! laca ná tso!o ndyu'ni 
ngu! nu ndyaca tsa!a jinu'u? —nacui 
ngu! ji'i yu—. Ná ndaquiya! ngu' bi! 
jili cha nu cua ngulu'u jyo'o cusu' 
ji'na cua sa'ni la, cha! ná ndyaati 
tso!o ya! ngu' lo'o cacu ngu' tyaja — 
nacui ngu' bi! ji'i Jesús. 

SLi! nguxacui Jesús cha! ji'i ngu' 
bi!: 

—Liñi tsa cha! nu nchcui' jyo'o 
Isaías ji'i ma sa'ni, cha! ñati nu 
tucua cha! ntsu'u tyiquee ma laca 
ma. Ndi'ya nguscua nu cusu! Isaías 
bi! lo quityi ji'i ycui' Ndyosi: 

Ndu'ni tlyu ngu! re jna! cha! 
tu'ba ti ngu!, nacui ycui' Ni, 

sili tyucui tyiquee ngu' ndu'ni 
tlyu ngu' 'na. 

7 Na cuiñi tsa ngu' re; nacui ngu' 

cha! ndyu'ni tlyu ngu! 'na, 

pana nclu'u ngu' cha nu! nchcui' 
hati ti ji'i tya!a ngul, 

masi nacui ngu! cha! nclyu'u 
ngu' cha! jna! ji'i tya!a ngu', 
nacui ycui' Ni. 

Jua'a nscua lo quityi. $ Ná ndube ti! 
cu'ma ñi'ya nu ngulo ycui' Ndyosi 
cha ji'i nati chalyuu; jili cha nu 
ngulu'u jyo'o cusu! ji'na, bi! ti cha 
ndaquiya! ma ji'i —nacui Jesús ji'i 
ngu! bi". 

9Lo'o li! xa! nchcui' yu lo'o ngu' 
bit: 

—Tso'o tsa nti' ma cha! nguxtyanu 
ma cña nu ngulo ycui' Ndyosi ji'na; 
ndulo la cha! nu ngulu'u jyo!o 
cusu!' ji'na, nti! ma —nacui Jesús—. 
10 ¿Ha ná ntsu'u ti' ma cha! nu 
nchcui' jyo'o Moisés cuentya ji!i 
ycui! Ndyosi lo'o hati sa'ni? “Tucuá 
ma cha! nu nchcui' sti ma, cha! nu 
nchceui' xtya'a ma”, nacui Ni. “Si 
chcui! ma cha! cuxi ji'i sti ma ji'i 
xtya!a ma, ntsu'u cha! cujuii ngu! ji'i 
ma li'”, nacui Ni. Pana cuxi tsa 
cha! nu nchceui' cu'ma. Na nclyu'u 
ma ji'i ngu' cha! tso!o laca si chcui' 
sca hati lo'o sti ngu' lo'o xtya!a ngu' 
nditya: “Ngalaa caca 'na xtyucua na! 
ji'i ma, cha! Corbán laca Icaa cha! 
nu ta na! ji'i ma nquicha'”. (Corbán 
ni, ndi'ya nti! ñacui cha! bi! cha'cña 
jili ngu' bi": sca na nu cua nda ngu' 
ji'i ycui' Ndyosi.) 12Nga'aa nda ma 
chacuayá! cha! xtyucua ngu' bi! ji'i 
sti ngu' jili xtya!a ngu' li! —nacui 
Jesús ji'i ngu' bi!—. 18 Ná tso'o 
laca lo'o nclyu'u ma jua'a. Ngataa 
ndaquiya! ma ji'i cha nu ngulo ycui' 
Ndyosi ji'na, si jua'a culu'u ma ji'i 
ngu'; lye la ndaquiya' ma ji'i cha! nu 
nda jyo'o cusu' lo'o ma. Lo'o jua'a 
quiña'a tsa xa! la cha! cuxi ndu'ni 
ma —nacui Jesús ji'i ngu!. 

14Ngua chaca quiya! ngusitya 
Jesús ji'i quiña'a tsa hati nu lca'a ji'i 
cha! caa ngu' cacua la xi. 

—Cua'a jyaca lcaa cu'ma ji'i cha! 
nu ta na! lo'o ma, cha! ca cuayá! ti! 
ma sca cha! —nacui Jesús ji'i ngu' 
li'—. 15Ná ntsu'u na ndacu ngu' nu 
cua'ni cha! caca cuxi tyiquee ngu! 

—nacui yu—. Lo'o nchcui' ngu! sca 
cha!, lo'o ndyu'ni ngu' sca cha, jua'a 
caca cuayá! ti! na si cuxi tyiquee 
ngu' bi!. $Lcaa ma nu nti! cuna 
ma, cua!a jyaca tso!o ma ji'i cha! bi! 
juani —nacui Jesús ji'i ngu'. 

W Lolo ca tiya! la, li! ndyatí Jesús 
ndyaa ne! sca ni'i. Ndyanu nu 
quiña!a ñati bi! nde liya! ti. Lo'o li! 
nchcuane nu ngu! nu ndyaca tsa'a 
ji'i, ñi'ya ndyu'u cha! ji'i cuii nu nda 
ca ti yu. 

18_ ¿Ha lo'o cu'ma ná ngua cuayá!' 
ti' ma cha! bi'? —nacui Jesús jili ngu' 
l'—. ¿Ha ná jlo ti' ma cha! si'i na nu 
cacu na laca nu cua'ni cha! caca cuxi 
tyiquee na? Ná taca. 1%Lo'o cacu na 
sca na, li! tyatí bi' nde tyuu tu'ba 
na, ca ti'i bi! nde ne! na li"; lo'o tsaa 
na liya! tye lyiji cha! ji'i li! —nacui 
Jesús. 

Jua'a nchcui' Jesús cha! ca cuayá! 
til na cha! tso'o cacu na lcaa na nu 
ndacu hati. 20Tya nchcui' la Jesús 
lo'o ngu! bi! li!: 

—Sca cha! nu nchcui' hati, sca cha! 
nu ndyu'ni hati, juala caca cuayá! 
ti! na si ntsu'u cha! cuxi ne! cresiya 
ji'i ngu' bi!. 21Si chañi cha! ntsu'u 
cha! cuxi ne! cresiya ji'i hati, quiña!a 
tsa cha! cuxi taca cua'ni ñati bi! li!: 
masi culacua cuxi ti! ngu!, masi 
cua'ni suba! ngu' lo'o xa! ñati, masi 
tyu'u cha! ji'i ngu' lo'o clyo!o xa! 
hati, masi cujuii ngu' ji'i tyala ngu', 
22 masi ngu' cuaana caca ngu!, masi 
tyacui ti! ngu' ji'i sca na nu ntsu'u 
jili xa! nati, masi caca lya! ti' ngu' 

jili xa! nati, masi tucua cha! tyu'u 
tyiquee ngu!, masi suba! tsa cua'ni 
ngu', masi caca liye! ti! ngu', masi 
cuentyu tsa caca ngu!, masi caca 
tyixi tsa tu'ba ngu', masi ná cube 

ti! ngu' tsiya' ti. 23Na cua ntsu'u 
tyiquee hati jili lcaa cha! cuxi bi!, bi' 
cha! ndiya ti! ngu' cua'ni ngu! ji'i. 
Bi! laca cha! nu ndu'ni cha! ná lubii 
cresiya ji'i hati chalyuu. 


Jlya ti! sca nu cuna'a xa! 
tsu' ji'i Jesús 

24Lo'o li! ndu'u Jesús ndyaa 
tyijyu! nde loyuu su cuentya quichi 
Sidón, nde su cuentya quichi Tiro 
li". Ngua ti! yu cha! tyanu yu sca 
ne' ni'i cuaana ti cajua; pana ná 
ngua ji'i, cha! yala ti ngujui cha! ji'i 
ngu' macala ndi'i yu. 4Lo'o jua'a 
ntsu'u sca nu cuna'a ngu' quichi bi!; 
ngua cuayá! ti' mala su ndi'i Jesús, 
bi! cha! yaa ma! su ndi'i yu. Cua 
ngusñi sca cui'i cuxi ji'i sca nu 
cuna!a piti, sñi' nu cuna!a bi!; bi! 
cha! ngutu sti! xtya'a nu piti nde 
loo Jesús, 26ngüijña ma! cha! clyu 
ti' jili yu, cha! culo yu cuili cuxi 
nu ntsu'u ji'i sñi!, nti! ma!. Cha'cña 
jili ngu' griego nchcui' nu cuna!a 
bi!, cha! ngu! xa! tsu' laca ma, ngu' 
sirofenicia. 

27 —Clyo nda ngu' na cacu sñi' 
ngu' —nacui Jesús—. Ná tso'o si 
xñi ngu' tyaja nu ndyacu sñi! ngu' 
cha! ta ngu' ji'i xne! ti —nacui Jesús 
ji'i nu cuna!a bi'. 

28_ Chañi cha! jinu'u —nacui nu 
cuna'a—, pana ntsu'u chacuayá! cacu 
xne' satya nu ndyalú ne! mesa laja 
lo'o ndyacu nu sube —nacui ji'i Jesús. 

29 Tso'o nchcui' nu'u —nacui 
Jesús—. Tso'o ti tyaa nu'u to! tyi 

juani, cha! cua ndyaca tso!o sñi! nu'u 
juani —nacui yu ji'i nu cuna'a bi! li". 

30Ndu'u nu cuna!a bi! ndyaa, 
ndyalaa to! tyi su ntsiya sñi! lo 
qui'ña. Li! na'a nu cuna!a cha! cua 
ndyaca tso'o sñi', ngataa ntsu'u cuili 
cuxi ji'i. 


Ngua'ni Jesús jo'o ji'i ñati cu'u 

31Lo'o li! ndu'u ngu' quichi 
Tiro, naa ngu', nteje tacui ngu' 
quichi Sidón, nteje tacui ngu' nde 
Decápolis, la cui' loyuu su nscua tii 
tya!a quichi. Li! nguxtyuu ngu! yaa 
nde to! tayu! Galilea. 32Li' naa xi 
hati slo Jesús, haa lo'o ngu' ji'i sca 
nu cu'u. Na cu'u jyaca yu, jua!a ná 
nchca chcui! tso'o yu. Li! nchcui' 
ngu! lo'o Jesús cha! sta ya! hique nu 
quicha bi'. 38Ndyaa lo'o Jesús ji'i nu 
quicha bi! sca se'i cacua ti su ná ndi'i 
ñati. Li' ndyojo' sne ya! Jesús tyuu 
jyaca nu quicha bi', ngutu'u hitya 
sañi' Jesús, cuati ngusta sne ya! lo 
ltse! nu quicha. 34Li' nguxña'a Jesús 
nde cua, lye tsa haa xtyi'i li". 

—Efata —nacui Jesús ji'i nu 

quicha bi! li'. (Nditya ndyu'u cha! 
bi! cha'cña ji'i yu: Tyaala tyuu jyaca 
nu'u, jua'a nti! ñacui cha! bi!.) 

35 Hora ti ndyaala tyuu jyaca yu 
li'; nduna tso'o yu, ngua tso!o ltse! 
yu cha! tso'o ti nda yu cha! lo'o 
ngu'. 36Li' ngulo Jesús cha ji'i ngu' 
cha! ná cacha! ngu' ji'i xa! nati ñi'ya 
ngua ji'i nu quicha bi'. Pana ná 
nduna ngu'; lye la nguañi cha! bi', 
masi lye ngulo Jesús cha ji'i ngu' 
cha! ná cacha! ngu' ji'i tya'a ngu!. 

37 Ndube tsa ti! ngu' lo'o ndyuna 
ngu' ñilya ngua cha! bi!. 

—Tso'o tsa ndu'ni yu bi! —nacui 
ngu'—, lo'o ji'i ngu' nu cu'u jyaca 

nchea ji'i yu ndu'ni yu cha! ndyaca 
tso'o ngu!; hasta lo'o nchcui' ngu' 
quicha bi' chaca quiya' xquitya yu, 
masi ngua cu'u tu'ba ngu'. 


Nda Jesús na ndyacu 
jacua mil tya'a ñati 
Ngua chaca tsa. Tya tsubi' 
ndyu'u ti'i quiña'a tsa nati slo 
Jesús, bi! cha! ngalaa ntsu'u na cacu 
ngu! juani. Li! ncheui' Jesús lo'o nu 
ngu' nu ndyaca tsa'a ji'i: 

2—Tya'na tsa ti! na! ji'i nu ngu' 
quiña'a re —nacui—, cha! sna tsa 
cua nguta!a ngu' lo'o na!. Ngalaa 
ntsu'u tsiya' ti na cacu ngu' juani. 
3Ná tso'o culo na! cha ji'i ngu! re 
cha! tyaa ngu' juani, ña'a lo'o jbi'ña 
ti ndya'a ngu'; nga'aa talo ngu' tya'a 
ngu' tyucuii cha! tyalaa ngu' to! 
tyi ngu!, cha! jua'a ndi'i xi ngu! nu 
tyijyu' tsa lijya ngu' —nacui Jesús 
ji'i ngu' nu ndyaca tsa'a ji'i. 

4 ¿Nilya cua'ni na ca nde? — 
nacui ngu' bi! li'—, cha! ná ndi'i ni 
sca ñati. Ná caja ñilya ta na na cacu 
ngu' re —nacui nu ngu' nu ndyaca 
tsa'a ji'i bi". 

5—¿Ni lcua tya'a xlyá ntsu'u ji'i 
ma? —nacui Jesús ji'i ngu! bi! li". 

—Cati tya'a ti xlyá teje! lo'o ji'i ya 
—nacui ngu! ji'i. 

SLi' ngulo Jesús cha ji'i nu ngu' 
quiña!a bi!, cha! tyaca'a ngu! lo yuu. 
Ndaya! yu ji'i nu cati tya!a xlyá teje! 
bi", ndya xlya'be ji'i ycui' Ndyosi 
xquilya cha! ntsu'u na cacu ngu'. Li! 
ngusa'be yu xlyá bi', nda yu yu'be 
ji'i nu ngu! nu ndyaca tsa'a ji'i cha! 
tacha ngu! ji'i nu ngu' quiña!a bi!, 
cha! cacu ngu' ji'i. "Lo'o xi cualya 
sube ntsu'u ji'i ngu!; bi! cha! lo'o 
ngulacua Jesús ji'i cualya bi!, li! 

ngulo yu cha cha! tacha ngu' yu'be 
cualya bi! ji'i nu ngu' quiña'a bil, 
cha! cacu ngu! ji'i. £Lo'o ndyacu 
ngu' ji'i, nguaala' tsa ji'i ngu li". 
Lo'o li! nguxuti!li ngu' lcaa satya 

nu tya'a ndyanu su ndyacu ngu', 
ngutsa'á cati tya'a chcubi lo'o yu'be 
bi!. 9La cui! tsa bi! cua ndyacu jacua 
mil tya!a ñati. Lo'o nchcui' salya' 
Jesús lo'o nu ngu' quiña!a bi!, 1 li! 
ndyatí yu ne! yaca ni'i sube lo'o nu 
ngu' nu ndyaca tsa'a ji'i, ndyaa yu 
lo'o ngu! nde su naa Dalmanuta. 


Ña'a cui'ya ngu' sca cha! tlyu 
nu cua'ni Jesús, nti' ngu' 

31 Li! ndyu'u tucua xi ngu' fariseo 
slo Jesús cha! xuu ngu' lo'o yu. 
Ngua ti! ngu' cha! caja ñilya chcui' 
ngu' sca cha! cuxi ji'i yu; bi! cha! 
ndijña ngu' fariseo bi! ji'i yu cha! 
culu'u yu sca cha! tlyu ji'i ngu!, sca 
cha! tonu nu tyu'u tucua nde cua 
chacuayá! ji'i ycui' Ndyosi. 12Li! nda 
xtyi'i Jesús hasta ca ne! cresiya ji'i. 

—Lcaa ñati nu lu'ú nde chalyuu 
tyempo juani ni, ¿ni cha! laca xcui' 
na nti! ngu' cha! cua'ni na! sca cha! 
tlyu chacuayá! ji'i ycui' Ni cha! ña'a 
ngu' ji'i? —nacui Jesús—. Cha! lini 
nchcui' na! lo'o ma, cha! ná ta ycui! 
Ni chacuayá! ña'a ma ni sca cha! 
tlyu —nacui Jesús ji'i ngu' bi!. 

BLo'o li! nguxtyanu yu ji'i ngu' 
fariseo bi"; xa! ndyatí yu ne! yaca 
ni'i sube ti lo'o nu ngu! nu ndyaca 
tsa!a ji'i bi", nteje tacui ngu! lo tayu', 
ngutu'u ngu' chaca tsu! li'. 


Ngu! fariseo laca ñi'ya nti! scua tiye' 
14Ngujlyaa ti' nu ngu' nu ndyaca 

tsa!a ji'i Jesús cha! tsaa lo'o ngu! 

na cacu ngu! tsa bi', sca xlyá teje! 

ti ntsulu ji'i ngu' nde ne! yaca ni'i 
sube. 15Lo'o li! nda Jesús chaca cuii 
lo'o ngu!: 

—Tii ti ti! ma tyi'i ma —nacui 
yu—, cui'ya ma cuentya ñi'ya 
ndu'ni scua tiye' nu nda ngu' bi!, nu 
ngu' fariseo lo'o ngu' nu cuentya ji'i 
rey Herodes ni. 

16Cuaana ti nchcui' ngu' nu 
ndyaca tsa!a ji'i lo'o tya!a ngu' li!: 

—Xquitya cha! ná ntsu'u la xlyá teje! 
ji'na, bi! cha! nchcui' yu cha! jili seua 
tiye! lo'o na —nacui ngu' ji'i tyala ngu'. 

17 Pana ngua tii Jesús cha! ná 
ngua cuayá! ti! ngu! bi! 

—¿Ni cha! laca ndube ti! ma cha! 
ná ntsu'u na cacu ma? —nacui yu ji'i 
ngu' bi! lit —, ¿Ha ná jlo ti! ma? ¿Ha 
ná nchca cuayá! til ma? ¿Ha ndyacu' 
hique ma? —nacui yu—. 1 Ntsu'u 
sityu cloo ma, ¿ha ná nchca ña!a ma? 
Ntucua jyaca ma, ¿ha ná nchca cuna 
ma? ¿Ha ná ndyi'u ti' ma tsiya! ti? 

19 Nu lo'o ngusa'be na! ca!yu tya'a 
xlyá teje! ndyacu nu ca!yu mil tya'a 
hati bi! ni, ¿ni lcua tya!a chcubi ntsu'u 
yu'be xlyá nu cua nguxuti!i ma li'? — 
nacui Jesús ji'i ngu!. 

—Tii tyucuaa tya'a chcubi —nacui 
ngu' ji'i. 

20La cui! jua'a lo'o ngusa'be na! 
cati tya'a xlyá teje! ndyacu nu jacua 
mil tya'a hati bi', ¿ni lcua tya'a 
chcubi ntsu'u yu'be xlyá nu cua 
nguxuti'i ma li'? —nacui yu ji'i ngu!. 

—Cati tya'a cheubi —nacui ngu' ji'i. 

21_ ¿Ha bilya caca cuayá! ti! ma 
lacua? —nacui Jesús ji'i ngu' bi' li". 


Ngua'ni Jesús jo'o ji'i sca 
ngu' cuityi' ca Betsaida 
22Lo'o li! ndyalaa ngu' ca nde 
quichi Betsaida. Hora ti ñaa lo'o 

ngu' quichi ji'i sca nu cuityi' slo 
Jesús. Ndijña tsa ngu' ji'i yu cha! 
sta ya! yu hique nu quicha, ngua 
ti! ngu'. 23Bi! cha! ndaya' Jesús ya! 
nu cuityi!, ndyaa lo'o yu ji'i ca to! 
quichi. Ngutu'u hitya sañi' Jesús 
cloo nu quicha, ngusta ya! yu cloo 
nu cuityi' bi! li". 

—¿Ha cua ña'a nu'u sca na? — 
nacui Jesús ji'i nu quicha. 

24Cua ngulane ña'a nu quicha 
cacua ti li! 

—Cua nchca ña'a na! xi —nacui 
nu quicha—. Tsa lyiji tsa tyaca' ña!a 
na!, ñilya ñala yaca ña'a ngu' lo'o 
ndya'a ngu' —nacui nu quicha bi! ji'i 
Jesús. 

25Xa! ngusta ya! Jesús cloo nu 
quicha bi'. Lo'o nguxña!a tso!o nu 
quicha chaca quiya!, li! cua ngua 
ña'a tso!o ji'i lcaa ñati; cua ndyaca 
tso'o cloo li'. 26Pana ngulo Jesús 
cha ji'i cha! tyaa to! tyi: 

—Ná tsaa nu'u nde Iquichi juani, 
ná cacha! nu'u ji'i ñati na ca nu 
ngua jinu'u —nacui Jesús ji'i nu 
ngua quicha bi!. 


Ndacha! lini Pedro cha' 
ycui' Cristo laca Jesús 


27 Tya ndyaa la Jesús lo'o nu ngu' 
nu ndyaca tsa!a ji'i, ndyaa ngu' tyuu 
tya!a quichi sube ti ca loyuu su 
cuentya Cesarea de Filipo. Laja lo'o 
ndya!a ngu' tyucuii, li! nchcuane 
Jesús ji'i ngu!: 

—Lo'o nchcui' hati jna!, ¿tilaca 
laca na', nti! ngu'? —nacui Jesús ji'i 
ngu' nu ndyaca tsa'a ji'i. 

28_ Ntsu!u ngu' nu nchcui' cha! 
jyo'o Juan nu ntyucuatya ji'i ngu' 
tya tsubi' la laca nu'u —nacui 
ngu'—. Xa! la ñati ni, nchcui' ngu' 

cha! jyo'o cusu! Elías laca nu'u; lo'o 
xa! la ñati ni, nchcui' ngu! cha! sca 
jyo'o cusu! nu ngua tu'ba ji'i ycui! 
Ndyosi sa'ni la laca nu'u. 

29 Lo'o cu'ma ni —nacui Jesús—, 
¿tilaca laca na! nti! ma? —nacui yu 
ji'i nu ngu! nu ndyaca tsa!a ji'i. 

Hora ti nguxacui Pedro cha! ji'i 
yu: 

—Cristo laca nu'u —nacui Pedro 
li'. 

30Ngulo Jesús cha ji'i ngu! li', cha! 

ná cacha! ngu' cha! bi! ji'i xa! la hati. 


Nda Jesús cha' lo'o ngu' 
cha! cua cajaa ti ycui' 


31Lo'o li! nguxana Jesús ngulu'u 
yu jji'i ngu! ndi'ya: 

—Ntsu'u cha! caa quiña'a tsa 
cha! ti'í nu caca ji'i ycui! na!, masi 
ycui' Ndyosi cua nda Ni 'na lijyaa 
cha! caca na! ñati —nacui Jesús ji'i 
ngu!—. Nde loo la chcui! tsa ngu' 
cuentyu jna!; lo'o nu ngu' cusu!, lo'o 
sti jo'ó nu laca loo, lo'o mstru cha! 
jo'ó ni, lcaa ngu' bi! chcui! ngu' cha! 
nu cuiñi laca na'. Lo'o jua!a cujuii 
ngu' jna! li"; pana lo'o tyu'u scua 
sna tsa, li! tyu'ú na! chaca quiya!. 

32Liñi ngulu'u Jesús cha! bi! ji'i 
nu ngu' nu ndyaca tsa'a ji'i; bi! cha! 
ngusñi Pedro ya! Jesús li', nchcui' 
lo'o yu cha! ngua ti! cua'a ji'i yu, 
cha! nga'aa chcui' Jesús jua'a. 33Li' 
nguxtyacui Jesús su ndu ti, nxña'a 
yu ji'i nu ngu! nu ndyaca tsa!a ji'i; 
ndacu' yu tsiya! ti cha! nu nchcui' 
Pedro li". 

—Tyu'utsu' nu'u 'na, Satanás — 
nacui yu ji'i Pedro—, cha! nga'aa 
tacu' loo nu'u cha! 'na. Si'i ñitya nu 
nclacua ti! ycui' Ndyosi nclyacua 
til nu'u juani, sca cha! nu ndya'!a 

tyiquee ñati chalyuu ti nelyacua ti! 
nu'u —nacui Jesús ji'i Pedro. 
34Lo'o li! ngusilya Jesús ji'i nu 
ngu' nu ndyaca tsa'a ji'i, lo'o ji'i nu 
quiña!a tsa hati nu Ica'a ji'i cha! tyaa 
ngu! slo yu. Nchcui' yu lo'o ngu! li": 
—Si ntsu'u ngu' nu chañi cha! nti' 
ngu' tsaa ngu' lo'o na! —nacui yu—, 
nga'a cha! xtyanu ngu! bi! lcaa 
cha! nu ntsu'u tsa tyiquee ngu' bi! 
ji'i, cha! tya'a ngu' lo'o na! lcaa tsa, 
masi cujuii hati ji'i ngu' bi! cuentya 
'na. 35Chcuna' chalyuu ji'i ngu' si 
xcui' nelyacua tsa ti! ngu! ñi'ya caca 
ji'i ycui' ti ngu!; pana quije chalyuu 
nu ná nga'a cha! tye ji'i ngu' si 
tyaja'a ngu!, masi cujuii hati ji'i ngu' 
cuentya 'na, xqui!ya cha! nchcui' 
ngu' cha! tso'o jna! lo'o xa! hati. 
36Ná tyanu cha! tso'o ji'i ngu!, masi 
ngua'ni tsa ngu' ngana nde chalyuu 
nquicha!; lo'o cajaa ngu', li! chcuna! 
lcaa chalyuu ji'i ngu'. 37 Ná taca 
ta ngu' caya' cha! caja la chalyuu 
ji'i ngu'. 38 Caca tyuju'u ti' na! nu 
cua nda Ni 'na lijyaa cha! caca na! 
hati, nu lo'o ña'a na! ji'i scaa ñati 
chalyuu nu ntyuju'u ti! jna!, masi 
tyuju'u ti! ngu' bi! jiti cha! tso'o nu 
nchcui' ti na'. Si xqui'ya na! tyuju'u 
ti! ngu' bi! slo ngu! cuxi chalyuu 
juani, masi slo ngu' suba! chalyuu 
juani, li! caca tyuju'u ti! na! ji'i ngu' 
bi! nu lo'o caa na! chaca quiya! nde 
loo la cha! caca na! loo ji'i ñati. Li! 
lye tsa ña'a xee caca lo'o tyaa na! 
chaca quiya! chacuayá! ji'i Sti na!. 
Caa na! lo'o xca nu tacati tsa ji'i 
ycui! Ni, cha! lubii tsiya! ti ngu! xca 
bi! —nacui Jesús ji'i ngu'. 
Tya nchcui' la Jesús lo'o ngu' li": 
—Chañi cha! nu nchcui' na! 
lo'o ma —nacui yu—, cha! ntsu'u 

ngu! nu tya ndu lo'o na chalyuu 

re juani, nu ca cuayá! ti! cha! cua 
nguxana cha! laca ycui' Ndyosi 

loo ne! cresiya ji'i hati chalyuu, nu 
lo'o tya lyiji cajaa ngu'. Tlyu tsa 
chacuayá' ntsu'u ji'i Ni lo'o caca Ni 
loo li!. 


Cua ngutsa'a ña'a tyucui 
ña'a loo Jesús 

2Lo'o cua ndya'a scuá tsa li! ndu'u 
Jesús ndyaa; lo'o Pedro, lo'o Jacobo, 
lo'o Juan ndyaa lo'o. Jacua tya!a ti 
ngu' bi! ndyaa ngu! lo xlya ca'ya cua, 
ná lo'o xa! ñati ndyaa ngu'. Ca bi! laja 
lo'o na'a ngu' jili Jesús, cua ngutsa'a 
ña'a tyucui nafa loo yu. ¿Na'a ngu' 
cha! ndubi tsa ña'a ste! Jesús, 
ngati tsa ña'a. Ná nchca ji'i sca hati 
chalyuu qui'í ji'i ste! ngu! jua'a, masi 
jlo tsa ti! ngu' ni'ya nu tyaati late! ji'i 
ngu". *Laja lo'o na'a ngu', li! ndu'u 
tucua jyo!o Elías lo'o jyo!o Moisés, 
ndu jyo'o bi! nchcui' ngu! lo'o Jesús. 
5Li' nchcui' Pedro lo'o Jesús: 

—Mstru —nacui—, tso!o tsa 
cha! ndi'i ya ca nde lo'o nu'u. Ta 
nu'u chacuayá! cuiñá ya sna tya!a 
chcua'ya, tsaca laca su tyi'i ycui' 
nu'u, chaca su tyili La Moisés, 
chaca su tyi'i La Elías —nacui 
Pedro ji'i Jesús. 

6 Ndyutsii tsa Pedro lo'o tya'a 
ndya!a, bi! cha! nga'aa jlo ti' ngu! 
ñi'ya cha! nu chcui' ngu'. "Lo'o li! 
ndu'u tucua sca coo nguxii tyucui 
ña'a hichu! ngu' su ndu ngu', li! 
nguañi nchcui' ycui' Ndyosi lo'o 
ngu' laja coo bi!: 

—La cui! yu re laca nu sca ti Sñi! 
na! —nacui Ni—, tyaca!a tsa yu 'na. 
Cua'a jyaca ma ji'i yu re lo'o chcui' 
yu lo'o ma. 

$ Hora ti nguxña'a ngu' su ndu jyo'o 
bi! tsa, pana na'a ngu! cha! nga'aa ndu 
nu ngu' bi!; sca ti Jesús ndu lo'o nu 
sna tya'a ngu! nu ndyaca tsa'a ji'i. 

Li! ndu'u ngu' ñaa ngu'. Laja lo'o 
ngua'ya ngu' lo xlya ca!ya, ngulo 
Jesús cha ji'i ngu' cha! ná cacha! 
ngu! jili xa! ñati ñilya ngua cha! nu 
cua na'a ngu! lo xlya ca!ya. 

—Nu lo'o cajaa ycui' na! nu cua 
nda Ni 'na lijyaa cha! caca na! ñati, 
lo'o li! tyu'ú na! chaca quiya!, li! 
taca cacha! ma cha! bi! ji'i xa! ñati — 
nacui Jesús ji'i ngu! bi". 

10Ndaquiya' ngu' ji'i cha! nu 
nchceui' yu, masi ndube tsa ti! ngu' 
ji'i cha! nu ncheui' yu, nu lo'o 
cua nacui yu cha! tyu'ú ycui' yu 
chaca quiya' lo'o ngujuii yu. "Li" 
nchcuane ngut bi! ji'i Jesús: 

—Nu mstru cha! jo'ó bi! ni, ¿ñilya 
ndyu'u cha! nu ncheui' mstru bi!, 
lo'o nacui ngu' cha! clyo ntsu'u cha! 
caa jyo'o Elías nde chalyuu chaca 
quiya!'? —nacui ngu' ji'i Jesús. 

12-13 Chañi, ntsu'u cha! caa jyo'o 
Elías clyo cha! cua'ni choto ji'i lcaa 
na —nacui Jesús—. Cacha! lini na! ji'i 
ma juani cha! cua laca ndyalaa jyo'o 
Elías bi' nde chalyuu. Lo'o jua'a cua 
ngua'ni ngu' lo'o yu ñitya nu nscua 
lo quityi cha! caca ji'i —nacui Jesús 
ji'i ngu' bi'—. La cui! jua'a, cua nscua 
cha! jna! lo quityi ji'i ycui' Ndyosi, 
cha! ntsu'u cha! chcube! na! nu cua 
nda Ni 'na lijyaa cha! caca na! ñati, 
lo'o jua'a nscua cha! ntsu'u cha! 
chcui' ngu! cha! suba! jna!. 


Ngua'ni Jesús jo'o ji'i sca yu 
cuañi' nu ngusñi cui'i cuxi ji'i 

14Xa! ndyalaa ngu' su ndi'i nu 

xa! la tyala ngu' nu ndyaca tsa'a 

jili Jesús chaca quiya'. Cua ndyu'u 
ti'i quiña'a tsa hati slo ngu', jua'a 
ndu xi mstru cha! jo'ó lo'o ngut; 
nxlyú mstru bi' cha! hichu' ngu' nu 
ndyaca tsa'a ji'i Jesús. 1W$Ndube tsa 
til nu ngu! quiña'a lo'o na'a ngu! ji'i 
Jesús lijya. Nxna ngu' slo yu cha! 
chcui' ngu' lo'o yu li!. 

16—¿Ñi'ya cha! nchcui' ma lo'o 
ngu' jua? —nacui Jesús ji'i ngu' li". 

17 Li! hora ti nguxana nchcui' sca 
hati nu ndu laja ngu' bi: 

—Mstru —nacui ji'i Jesús—, na 
cua yaa lo'o na! ji'i sñi! na! slo nu'u. 
Na cu'u yu xqui'ya cui'i cuxi nu 
ngusñi ji'i yu. $Lcaa se'i su nxalú 
cui'i cuxi bi! ji'i yu nelyú yu, li! 
ndyu'u ngo! tu'ba yu; lye ndyacu 
la'ya yu, lo'o li! lye ndyaca yaca 
cuaña! yu. Lo'o jua'a cua ndijña na! 
ji'i nu ngu! nu ndyaca tsa!a jinu'u 
jua si tyaja'a ngu! cha! culo ngu' ji'i 
cui'i cuxi nu ntsu'u ji'i nu quicha re. 
Pana ná ngua ji'i ngu' —nacui sti 
nu quicha bi! li'. 

19—Ná jlya ti! cu'ma tsiya! ti — 
nacui Jesús ji'i ngu' bi'—. Cuxi tsa 
cresiya ji'i ma. Nga'aa tso'o tyanu 
na! slo cu'ma, nga'aa talo na! ji'i ma 
tsiya! ti. Pana caa lo'o ma ji'i nu 
quicha jua slo na! juani. 

201! haa lo'o ngu' ji'i nu quicha 
slo Jesús. Nu lo'o na'a cui'i cuxi 
bi! ji'i Jesús, hora ti nguxalá ji'i nu 
quicha bi'; nclyú lo yuu, nxasu, 
nxasu, ntyucua ngo! tu'ba li". 
21Nchcuane Jesús ji'i sti nu quicha 
li": 

—¿Ni jacua! nguxana quicha bi'? 
—nacui Jesús. 

—Tya lo'o cuañi! yu, tya li! ngusñi 
quicha bi! ji'i yu —nacui sti nu 
quicha bi'—. 22Tyuu tsa quiya! cua 

nguxlyú bi! ji'i yu lo quii!, nguxtyú 
ji'i yu lo hitya cha! ngua ti! cui'i cha! 
cujuii ji'i yu. Cua'ni tya'na ti! nu'u 
ji'i ya, cua'ni nu'u sca cha! tso'o, 
cua'ni nu'u jo'o ji'i yu si nchca jinu'u 
—nacui sti nu quicha bi! ji'i Jesús. 

23 ¿Ni cha! laca nacui nu'u 'na 
jua'a, si nchca 'na? —nacui Jesús 
ji'i—. Lcaa lo cha nchca ji'i sca ñati 
nu jlya ti! ji'i ycui' Ndyosi —nacui. 

24 Hora ti nchcui' sti nu quicha bi! 
li!: 

—Jlya ti! na! jinu'u —nacui—, 
xtyucua nu'u 'na cha! jlya la ti! na! 
jinu'u hora nu lo'o nga'aa jlya tso'o 
ti! na! —nacui ji'i Jesús. 

25Lo'o na'a Jesús cha! quiña'a la 
hati cua tyu'u ti'i ti ngu! slo, li' 
ngulo yu cha ji'i cui'i cuxi bi!: 

—Cuji'i cuxi nu'u ni, la cui! nu'u 
laca nu ngua'ni cu'u ji'i nu quicha 
re —nacui Jesús—. Culo na! cña 
jinu'u juani cha! tyu'u nu'u ji'i yu 
cuañi' re. Nga'aa xlyú nu'u ji'i yu 
tsiya' ti —nacui Jesús ji'i cui'i cuxi. 

26Ngua'ni bi! cha! cuii ngusi'ya nu 
quicha, xa! lye tsa nguxalú cuili ji'i 
nu quicha bi' lo'o ndu'u cuili ji'i li". 
Nelyú nu quicha bi, ntsiya nguliji 
ti'. Cua quiña'a tsa ngu! na'a ji'i. 

—Cua ngujuii yu —nacui ngu' li". 

27 Li! ngusñi Jesús ya! nu quicha 
bi", nguxatuu Jesús ji'i. Ndatu nu 
quicha bi!, cha! ngua tso'o hora ti. 

28Lo'o li! ndu'u Jesús ndyaa yu 
nde ne! ni'i. Li! nchcui' nu ngu' nu 
ndyaca tsa'a ji'i lo'o yu su ntucua 
ycui' ti ngu': 

—¿Ni cha! ná ngua ji'i ya culo ya 
ji'i cui'i nu ntsu'u ji'i nu quicha bi'? 
—nacui ngu' ji'i Jesús. 

29Sca lo ti cui'i cuxi laca bi! — 
nacui Jesús—. Ná nchca ji'i ma culo 

ma ji'i sca cui'i jua'a, si ná jña ma 
chacuayá' ji'i ycui' Ndyosi cha! caca. 


Xa! nchceui' Jesús lo'o ngu' 
cha' ntsu'u cha! cajaa ycui' 
30Lo'o li! ndu'u ngu' bi! quichi bi!, 

nteje tacui ngu! tyuu tya!a quichi 
loyuu su cuentya Galilea bi'. Ná nti! 
Jesús cha! caja cha! ji'i ngu' quichi 
bi!, cha! nteje tacui ycui' yu lo'o 
ngu' nu ndyaca tsa'a ji'i yu, 31cha! 
nti! Jesús culu'u la ji'i nu ngu' nu 
ndyaca tsa'a ji'i laja lo'o ndya'a ycui! 
ti ngu'. 

—Ntsu'u sca hati nu cujui' cresiya 
'na ji'i ngu' tisiya cha! cua'ni cuxi 
ngu' lo'o na!, masi cua nda Ni 'na 
lijyaa cha! caca na! ñati —nacui 
Jesús ji'i ngu'—. Cujuii ngu! bi! jna! 
li'. Pana lo'o tyu'u scua sna tsa tya 
lo'o cua ndyujuii ngu' 'na, li! tyu'ú 
na! chaca quiya! —nacui Jesús. 

32 Ná ngua cuayá! ti' ngu' nu 
ndyaca tsa'a ji'i ñitya cha! nu nchcui' 
Jesús lo'o ngu'; pana ná ndacha! ngu' 
ji'i yu ñi'ya nu nti! ñacui cha! nu nda 
yu, cha! ntsii ngu' chcui' ngu! lo'o yu 
lit 


Nchcui' ngu' cha' ndulo la 
cha! ji'i ycui' ca ngu' 
33Lo'o li! ndyalaa ngu' nde quichi 
Capernaum, ndyatí ngu! ne! sca ni'i. 
Li' nchcuane Jesús ji'i ngu!: 

— ¿Ni cha! nchcui! ma lo'o tya'a ma 
ca tyucuii bi' tsa? —nacui Jesús ji'i 
ngu! bi! 

34Ná ntaja'a ngu! cacha! ngu' ji'i 
yu ñi'ya cha! nu cua nchcui' ngu' 
lo'o tya!a ngu' tyucuii, cha! ntyuju'u 
ti' ngu'. Tyempo bi! cua nda ngu' 
cha! lo'o tya'a ngu' si ndulo la cha! 
jili tsaca tya'a ndya'a ngu'. 35Li! 

ndyaca'!a Jesús, xa! nchcui' yu lo'o 
nu tii tyucuaa tya!a ngu! nu ndyaca 
tsa!a ji'i: 

—Nati nu nti! caca loo la ji'i tya'a 
ngu' ni, ntsu'u cha! cua'ni ngu! bi! 
lcaa cha sube ti cha! xtyucua ji'i 
tya'a ngu!, ñi'ya ndu'ni sca msu cha 
jili xu!na —nacui Jesús ji'i ngu' bi. 

36Lo'o li! ndu'u Jesús sca la'a ti, 
ñaa lo'o ji'i sca nu sube slo ngu'. Li! 
nguxatu yu ji'i nu piti bi! nde loo 
su ndi'i ngu'. Laja lo'o ngúityi Jesús 
ji'i nu piti bi", li! nchcui' yu lo'o ngu' 
chaca quiya!: 

37 —Lo'o xtyucua ma ji'i sca nati 
ñilya laca nu piti re xqui'ya na!, 
la cui! juala na nxtyucua ma 'na 
laca —nacui Jesús—. Lo'o jua'a, 
lo'o ndu'ni ma cha 'na, la cui! jua!a 
ndu'ni ma cña ji'i ycui' Ni nu cua 
nda 'na lijyaa nde chalyuu —nacui 
Jesús. 


Stu'ba ti ntsu'u tyiquee ngu' lo'o 
na si ná nxuu tya'a ngu' bi' lo'o na 
38—Mstru —nacui Juan ji'i 

Jesús—, cua na'a ya ji'i chaca hati 
nu ngulo ji'i cui'i cuxi nu ngusñi 

ji'i nati. Ndu'ni yu cha bi! chacuayá! 
jinu'u, nacui yu, pana ná ndyaca 
tsala yu lo'o cua. Bi! cha! ngua ti! ya 
cua!a ya ji'i yu, cha! ná culo yu ji'i 
cui'i cuxi nu ntsu'u ji'i nati —nacui 
Juan. 

39 Ná cua'a ma ji'i —nacui Jesús 
ji'i ngu'—. Ñati nu cua'ni sca cha! 
tlyu chacuayá' jna! nacui ngu', 
nga'aa ca chcui' hati bi! cha! cuxi 
jna' nde loo la. “Stu'ba ti ntsu'u 
tyiquee nati lo'o na si si'i na nxuu 
tya'a ngu' lo'o na. 4! Chañi cha! nu 
chcui' na! lo'o cu'ma juani: si ta laja 
ti cua ña'a ca hati masi sca tasa ti 

hitya co'o ma xqui'ya cha! hati ji'i 
Cristo laca ma, nde loo la tyacua 
cha! tso!o ji'i ñati bi!. 


Cuxi tsa caca si ntsu'u sca 
qui'ya nu ndulo la ji'na 

42°Ná tso'o culu'u sca hati tyucuii 
cuxi ji'i ñati nu jlya ti! 'na ñi'ya jlya 
ti' nu sube —nacui Jesús—. Tso'o la 
masi tyaaca! sca quichi tonu yane 
yu cuxi bi!, li! xtyú ngu' ji'i yu lo 
hitya tyujo'o. WNga'a cha! xtyanu 
ma tsiya! ti jili sca cha! cuxi nu 
ndiya tsa ti! ma ji'i, masi ndulo tsa 
cha! bi! ji'i ma, nti! ma, ñilya si laca 
ya! ma. Tso'o la si zana chalyuu nu 
ná nga'a cha! tye jili ma, masi ná 
lo'o cha! cuxi nu ndulo tsa ji'i ma 
nquicha', cha! li! ná tyalaa ma su 
cuxi tsa ca bilyaa. Ná ntsu'u cha! 
tye cha! ndyaqui quii! ca bi!, tsa 
cu! ti ndyaqui. “NA tye cha! cacu 
conu! cuaña' ngu' ca bi!, ni ná tye 
cha! ndyaqui quii' tsiya! ti. La 
cui! ti cha!, masi ndiya tsa ti! ma ji'i 
sca cha! cuxi nu ndyu'ni ma, masi 
ndulo tsa cha! bi! jili ma nti! ma, 
ñilya si laca quiya' ma, nga'a cha! 
xtyanu ma tsiya! ti ji'i. Tso!o la 
si xana chalyuu nu ná nga'a cha! 
tye jili ma, masi ná lo'o cha! cuxi 
bi!, cha! li! ná tyalaa ma su cuxi 
tsa ca bilyaa. 46Ná tye cha! cacu 
conu! cuaña' ngu' ca bi!, ni ná tye 
cha! ndyaqui quii' tsiya' ti. “La 
cui! ti cha!, masi ndiya tsa ti! ma 
sca cha! cuxi nu ña'a ma ji'i, nga'a 
cha! xtyanu ma ji'i cha! bi! tsiya! ti, 
ñilya si na culo ma ji'i ycui' cloo 
ma. Tso'o la si xana chalyuu nu ná 
nga'a cha! tye ji'i ma, masi ná lo'o 
cha! cuxi bi! nu ndulo tsa ji'i ma 
nquicha', cha! li! ná tyalaa ma su 

cuxi tsa ca bilyaa. 48Ná tye cha! 
cacu conu' cuaña' ngu! ca bi', ni ná 
tye cha! ndyaqui quii' tsiya! ti. 

49Xñi ycui' Ndyosi lcaa msta nu 
tyucui tyiquee ngu! sta ngu' cha! 
tyaqui cuentya ji'i ycui' Ni. Lo'o xi 
teje! sta ngu' lo msta bi". Lo'o jua'a 
xñi ycui' Ndyosi cha! ji'i cua ña!a ca 
hati nu talo lo'o tyacua cha! ti'í ji'i 
ngu'. 5%Tso!o tsa teje!, ndu'nijo'o tsa 
ji'na, pana si tye cha! cñi' nu ntsu'u 
jiti, li! ngalaa cua'nijo'o ji'na, cha! 
nga'aa caca chi' bi! chaca quiya!. 
Lo'o lcaa cu'ma ni, ñi'ya laca teje! 
laca ma; tso'o tsa cha ndu'ni teje! 
lo'o sca na cacu na, jua'a tso'o tsa 
cña cua'ni ma laja ñati chalyuu si 
tso!o ti tyi'i ma lo'o tya!a ma. 


Ngulu'u Jesús cha! ná xtyanu 


ngu' ji'i clyo'o ngu' 

1 0 Lo'o li' ndu'u Jesús quichi 

Capernaum bi', ndyaa 
tyijyu! ca xa! quichi nu ntsu'u su 
cuentya Judea lo'o xa! la quichi 
nde chaca tsu' stala Jordán. Ca bi! 
ndyu'u ti'i quiña!a tsa hati slo yu. 
Nelyu'u Jesús ji'i ngu' li!, ñitya nu 
nclu'u ti yu ji'i hati nde lcaa quichi 
su ndya'a yu. ?Li' ndyalaa xi ngu' 
fariseo slo yu cha! ngua ti! ngu! bi! 
tyijiloo ngu' ji'i Jesús. Li' nchcuane 
ngu' ji'i yu: 

— ¿Ha ntsu'u chacuayá! cuentya 
jili cha! cusu' nu ntsu'u ji'na, cha! 
xtyanu sca hati ji'i clyo!o yu? — 
nacui ngu' bi! ji'i Jesús. 

3Li' nguxtyacui Jesús cha! lo'o 
ngu! bit: 

—¿NIi cha ngulo jyo'o Moisés 
ji'i ma cua sa'ni la lacua? —nacui 
Jesús ji'i ngu'. 

4—Nda jyo'o Moisés chacuayá! ji'i 
ngu' qui'yu tya'a na cha! culo quityi 
cha! xtyanu ngu' ji'i clyo'o ngu' 
tsiya! ti. Nu lo'o ndu'u quityi ji'i nu 
qui'yu, ndye cha! clyo'o ngu' tsiya! 
ti; ngalaa ntsu'u cha! clyo'o ngu' bi! 
li! —nacui ngu' ji'i Jesús. 

3Nguxacui Jesús cha! ji'i ngu! li": 

—Xqui'ya cu'ma nguscua jyo!o 
Moisés cha! bi!, cha! ná ndaquiya' 
ma tsiya! ti cha! ji'i ycui! Ndyosi 
—nacui Jesús—. Pana nu lo'o 
nguxana ntucua quiya' chalyuu, 
nu lo'o ngitiñá ycui' Ndyosi lcaa lo 
na, ná ngua'ni ycui' Ndyosi jua'a. 
“Ngúiñá Ni ji'i ñati; ngúiñá Ni ji'i 
sca nu qui!yu, lo'o jua'a ji'i sca nu 
cuna!a ngüiñá Ni”, nacui quityi 
ji'i ycui' Ndyosi. 7“Bi cha! lo'o caja 
clyo'o sca nu qui!yu, li! tyututsu' yu 
to! tyi sti xtya!a yu, cha! tyi'i yu 
lo'o clyo'o yu, 8cha! caca ngu' sca 
ti xtañi tyucuaa ngu' li'.” Ngalaa si'i 
tucua tya!a hati laca ngu', cha! cua 
laca ji'i ngu' ñi'ya si laca ngu' sca ti 
nati. 9Bi! cha! ná tso'o xtyanu ngu' 
ji'i clyo'o ngu!, cha! cua nda ycui! 
Ndyosi cha! clyo'o ji'i ngu' —nacui 
Jesús ji'i ngu!. 

10Lo'o ndyaa Jesús ne! ni'i ji'i ngu', 
li' nchcuane nu ngu' nu ndyaca tsa!a 
jili cuentya ji'i cha! nu nda ca ti yu 
lo'o ngu'. 1Nguxacui Jesús cha! ji'i 
ngu! li": 

—Lo'o culo sca hati quityi cha! 
xtyanu ji'i clyo'o yu, cha! li! taca caja 
elyo'o yu lo'o chaca nu cuna'a nti! yu, 
cha! cuxi ndyu'ni yu lo'o nu chaca ñati 
bi! —nacui Jesús—. Lo'o jua'a sca 
nu cuna!a nu culo quityi cha! xtyanu 
ji'i clyo'o, cha! li! taca caja clyo'o lo'o 
chaca nu qui'yu nti!, la cui! ti cha! 

cuxi ndyu'ni bi' lo'o nu chaca ñati bi! 
—nacui Jesús ji'i ngu!. 


Ngulacua Jesús ji'i nu sube 

Lolo li! ngua sca quiya' haa lo'o 
ngu' jili tyuu tya!a nu sube ca su nga'a 
Jesús. Ngua ti! ngu! cha! sta ya! ycui! 
Jesús hique nu sube bi'. Pana ngua'ni 
tyaala nu ngu' nu ndyaca tsa!a bi! ji'i 
ngu', cha! ná caa lo'o ngu' ji'i nu sube. 
14Lo'o na'a Jesús ñi'ya nu ndyu'ni 
ngu' nu ndyaca tsa!a ji'i, ná ndiya ti! 
yu cha! ndyu'ni ngu! jua!a: 

—Ta ma chacuayá! ji'i nu sube cha! 
caa ngu! ca slo na! —nacui Jesús ji'i 
ngu! bi'—, Ná cua'a ma chacuayá! ji'i 
nu sube bi", cha! caa ngu' slo na!. Ñitya 
laca lo'o jlya ti! nu sube ji'i sti ngu', la 
cui! jua'a ntsu'u cha! jlya ti! hati ji'i ycui! 
Ndyosi, nu lo'o laca Ni loo ne! cresiya 
ji'i ngu!. Chañi cha! nu nchcui! na! 

—nacui—, cha! ná caca tyatí ngu' cha! 
ji'i ycui' Ndyosi cha! caca Ni loo ne! 
cresiya ji'i ngu', si ná tyucui ti! tyiquee 
ngu' ni'ya nu ntsu'u tyiquee sca nu 
sube. 

16Lo'o li! ndyala' Jesús ji'i nu sube 
bi!, ngulacua yu ji'i nu sube lo'o 
ngusta ya! yu hique ngu'. 


Nchcui' sca nu culiya' lo'o Jesús 
17Tya ndyaa la Jesús tyucuii bil, 
lo'o li! nxna sca nu qui'yu lijya lca'a 

ji'i Jesús. Ndyatu sti! slo Jesús li!. 

—Mstru, tso'o tsa ndu'ni nu'u — 
nacui ji'i Jesús—. Cacha! nu'u 
jna!, ¿na laca cua'ni na' cha! caja 
chalyuu nu ná nga'a cha! tye 'na? 
—nacui yu. 

18_ ¿Ni cha! laca nti! nu'u cha! 
ñati tso'o laca na!? —nacui Jesús 
ji'i li!—. Sca ti ycui' Ndyosi laca nu 
chañi cha! tso'o laca Ni —nacui—. 

19 Jlo ti! nu'u lcaa cha nu ngulo 
ycui' Ndyosi ji'i hati cua sa'ni la: 
“Ná cujuii ma ji'i tya'a hati ma; ná 
cua'ni ma cha! suba! lo'o clyo!o xa! 
ñati; ná cuaana ma cha' tso'o nu 
ntsu'u ji'i tya!a hati ma; ná chcui' 
ma cuentyu ji'i tya'a ñati ma; ná 
cua'ni ma ngana ji'i tya!a nati ma 
cuaana ti; lo'o jua'a, cua'ni tlyu ma 
ji'i sti ma, jili xtyala ma, taquiya' ma 
ji'i cha! nu nchcui' ngu! bi”. 

20 Mstru —nacui nu qui'yu bi! 
li'—, tya cuañi! na! ndaquiya! na! 
lcaa cha bi!; lcaa yija ndaquiya' na! 
ji'i cha! bi!. 

21 Ntsu'u tsa tyiquee Jesús ña'a ji'i 
nu qui'yu bi'. Xa! nchcui! yu lo'o li: 

—Sca ti cha lyiji cua'ni nu'u — 
nacui Jesús ji'i—. Yaa clya cujui! 
nu'u lcaa cha! tso'o nu ntsu'u jinu'u, 
cha! tyu'u chi ta nu'u jili ngu' ti'i li"; 
tyacua xi cha! tso'o jinu'u nde loo 
la ca su ntucua ycui' Ndyosi. Li! xa! 
tyaa nu'u ca slo na! cha! tya!la nu'u 
lo'o na!. 

221. 0'o ndyuna nu qui'yu bi! 
cha! nu nchcui' Jesús lo'o, xa! ña!a 
ngulacua ti! li!; xñili tsa ti! cha! 
culiya! tsa nu qui'yu bi'. Ndu'u 
ndyaa li". 

23Nguxtyacui Jesús nxña'a ji'i 
ngu' nu ndyaca tsa'a ji'i li'. 

—Tucui tsa caca cha! tyalaa ngu' 
culiya! ca su laca ycui' Ndyosi loo 
—nacui Jesús ji'i ngu! bi! li". 

24Ndube tsa ti' ngu' nu ndyaca 
tsa!a ji'i yu li", cha! nchcui' yu jua'a 
cha! ji'i ngu! culiya!. Bi! cha! xa! 
nchcui' Jesús lo'o ngu': 

—Cu'ma ngu' cuani' —nacui 
Jesús—, tucui tsa caca cha! caca 
ycui' Ndyosi loo ne! cresiya ji'i ngu', 
si tiji' tsa ti' ngu' ji'i lcaa cha! tso'o 

nu ntsu'u ji'i ycui' ca ngu'. Lasa 
la cha tyeje tacui sca na'ni quiya! 
cuxa, masi sca na'ni tonu ñi'ya sca 
camello. Lasa la cha' bi', tucui la 
tyatí sca ngu' culiya' cha! ji'i ycui' 
Ndyosi cha! caca ycui' Ni loo ne' 
cresiya ji'i yu. 

26Lo'o ndyuna ngu' cha! bi! ndube 
tsa ti' ngu' li'. 

—+¿Tilaca taca ji'i clyaá ji'i nu cuxi 
nu ntsu'u chalyuu lacua, cha! tyalaa 
ca slo ycui' Ndyosi? —nacui ngu! ji'i 
Jesús li'. 

27Lo'o ngua tii Jesús ñi'ya nu 
nelyacua ti! ngu', li! nehcui' yu lo'o 
ngu' chaca quiya!: 

—Bi! laca sca cha! nu ná nchca 
cua'ni nati chalyuu; pana ycui! 
Ndyosi ni, nchca ji'i Ni cua'ni cha! 
tyalaa ngu' slo Ni —nacui Jesús ji'i 
ngu!. 

28Nchcui' Pedro lo'o li": 

—Lo'o cuare ni, cua nguxtyanu 
ya ji'i lcaa na nu ntsu'u ji'i ya cha! 
tya!a ya lo'o nu'u, ñi'ya nu nacui 
nu'u cha! cua'ni ya —nacui Pedro 
ji'i Jesús. 

29_ Chañi cha! nu nchcui' na! 
lo'o ma —nacui Jesús—, cha! cua 
ña'a ca ñati nu ntsu'u cha! tsaa 
tyijyu! cha! cua'ni cña cuentya 
jna!, lo'o jua'a nguxtyanu ngu' lcaa 
na nu ntsu'u ji'i ngu' cha! ndyu'ni 
ngu' cha bi', ná xtyanu na! ji'i ngu' 
bi! jua'a ti. Masi tyi ngu', masi 
tyala ngula ngu! masi gui'yu masi 
cuna'a, masi xtya!a ngu', masi sti 
ngu', masi sñi! ngu!, masi yuu nu 
ntsu'u ji'i ngu!, masi tyanu Icaa cha! 
bir, 30 pana la cui! chalyuu juani xa! 
caja quiña'a la cha! ji'i ngu' bi', tsa 
ña'a nu nguna' ji'i ngu! bi! ngua ti! 
ngu'. Caja su caca tyi ngu', caja nu 

caca tya!a ngula ngu', caja nu caca 
xtya!a ngu!, caja nu caca sñi! ngu', 
caja yuu su cua'ni ngu' cha; hasta 
sca siyento tsa lo cua cha! bi! caja 
ji'i ngu'. Lo'o la cui! juala tyacua 
cha! ti'í ji'i ngu!, pana ca nde loo la 
caja chalyuu nu ná nga'a cha! tye ji'i 
ngu' bi!. 31Nde loo la caca ngu' nu 
tyu'u tucua su cua tye ti cha'; nde 
chu' la tyanu ngu! nu ndu'u tucua 
clyo —nacui Jesús ji'i ngu!. 


Xa' nchceui' Jesús lo'o ngu' 
cha! cua cajaa ti ycui' 

32Xa! ndu'u ngu' ndyaa ngu' li", 
ndyaa Jesús lo'o nu ngu! tya!a ndya!a 
yu tyucuii tsaa ngu' nde Jerusalén. 
Nde loo ndyaa ycui' Jesús. Lye tsa 
ngulacua ti! ngu! tyala ndya'a yu, 
jua'a nu xa! la ñati nu ndya'a Ica'a 
ji'i ngu', ntsii tsa ngu'. Ndyaa lo'o 
Jesús ji'i nu tii tyucuaa tya!a ngu' 
nu ndyaca tsa!a ji'i, ndyaatsu' ngu' 
sca la'a ti cha! chcui! Jesús lo'o ngu' 
bi! ñi'ya cha! nu caca ji'i ycui! yu 
nde loo la. 

33—Cua'a jyaca ma —nacui Jesús 
ji'i ngu' bi! li'—, cua ngusñi na 
tyucuii nde ca!ya juani cha! tsaa na 
Jerusalén. Cajua taya! ngu! 'na nu 
cua nda Ni 'na lijyaa cha! caca na! 
ñati, cha! tsaa lo'o ngu! 'na slo sti 
jo'ó nu laca loo, slo mstru cha! jo'ó. 
Cua'ni cuayá! ngu' bi! 'na li'. Chcui' 
ngu' cha! ntsu'u qui'ya 'na, lo'o jua'a 
xquilya bi! ntsu'u cha! cajaa na!. Li! 
tsaa lo'o ngu' bi! 'na slo ngu' xa! tsu! 
nu laca loo ji'i lcaa na. 34Li! xtyí lo'o 
ngu! bi! 'na, tyu'u hitya sañi! ngu' bi! 
loo na", quiji'i ngu' bi! 'na lo'o reta. 
Li! cujui'i ca'a ngu! bi! 'na lo crusi 
cha! cajaa na!. Pana lo'o tyu'u scua 
sna tsa, li! tyu'ú na! chaca quiya!. 


SAN MARCOS 10 


Ndijña Jacobo lo'o Juan 
sca cha! tso'o ji'i Jesús 
35Lo'o li! naa Jacobo lo'o Juan 
tya'a slo Jesús. Shi' Zebedeo laca 
ngu! bi! 

—Mstru —nacui ngu'—, tyu'u cha! 
clyu ti! jinu'u, ntsu'u sca cha! nu nti! 
ya cha! cua'ni nu'u cuentya jili ya — 
nacui ngu' ji'i Jesús. 

36 ¿Na laca nti! ma cha! cua'ni 
na! cuentya ji'i ma? —nacui Jesús 
ji'i ngu' li". 

37—Cua'ni nu'u cha! tso'o ta 
nu'u chacuayá! ji'i ya cha! stu'ba 
ti tyaca!a ya lo'o nu'u ca su tlyu 
su xee tsa, ca su caca nu'u loo nde 
loo la —nacui ngu! bi'—. Tsaca ya 
tyaca!a ya la'a tsu! cui su ntucua 
nu'u, chaca ya tyaca'a ya la'a tsu! 
coca jinu'u. 

38_ Ná jlo ti! ma ñi'ya cha! ndijña 
ma 'na juani —nacui Jesús ji'i 
ngu'—. ¿Ha taca ji'i ma cha! co'o ma 
tana clyaa! nu nga'a cha! co!o na!? 
¿Ha talo ma si xcube! ngu' ji'i ma 
ñi'ya nu nga'a cha! xcube! ngu! 'na 
nu lo'o cujuii ngu' 'na? 

39 Taca ji'i ya —nacui ngu' ji'i 
Jesús li". 

—Chañi cha! lo'o cu'ma nga'a cha! 
co'o ma tana clyaa! nu nga'a cha! 
colo ycui' na! —nacui Jesús—. 
Chañi cha! chcube' ma ñitya nu 
nga'a cha' xcube' ngu' 'na. “Pana, 
nu tyaca!a ma la'a tsu! cui 'na, nu 
tyaca'a ma la'a tsu! coca 'na ni, ná 
ntsu'u chacuayá! 'na cha! ta na! su 
tyaca!a ñati ca ndacua. Cua laca 
ngusubi ycui' Ni ji'i hati nu tyaca!a 
nde sii' na! tyempo bi! —nacui 
Jesús ji'i ngu!. 

4 Nu xa! la tii tya'a ngu' nu ndya'a 
lo'o Jesús ni, lo'o ngua tii ngu' ñitya 
cha! laca nu ngúijña Jacobo lo'o 
Juan ji'i Jesús, chii tsa ngua ti! ngu' 
ña'a ngu' jili ngu' bi! li". “2Pana 
nchceui' Jesús lo'o ca ta'a ngu' sca 
tyempo ti: 

—Jlo ti! ma cha! nu ngu' nu laca 
loo ji'i ngu' xa! tsu! ni, tyaala tsa 
ngu! bi! —nacui Jesús—. Lye tsa 
nclyo ngu' bi! cña ji'i ngu' ca quichi 
tyi ngu'. WPana nu cu'ma ni, ná 
tso'o cua'ni ma jua'a. Lcaa lo cha 
nu taca xtyucua ma ji'i tya'a hati 
ma, bi! cha ntsu'u cha! cua'ni ma, si 
cua nti! ma cha! caca ma loo ji'i ngu' 
bi!. “Lo'o jua'a si nti' ma cha! ndulo 
la cha! ji'i ma cuentya ji'i ngu' tya'a 
ma, ntsu'u cha! cua'ni ma ñilya si 
laca ma msu ji'i tyala ñati ma, masi 
ná lo'o caya!. BNa! nu cua nda Ni 
'na lijyaa cha! caca na! hati, ná lijya 
na! nde chalyuu cha! caja msu 'na; 
ycui! na! laca na! msu ji'i hati, bi' 
cha! lijya na!. Na cua lijya na! cha! 
cajaa na! xqui'ya qui'ya nu ntsu'u ji'i 
ñati, cha! cua'ni lyaá na! ji'i quiña'a 
tsa hati li! —nacui Jesús ji'i ngu!. 


Ngua'ni Jesús jo'o ji'i 
Bartimeo nu cuityi' 
46Lo'o li! ndyalaa Jesús ca quichi 
Jericó. Nteje tacui ngu' cla'be quichi 
bi!. Nu lo'o cua tyaa ti Jesús lo'o 
ngu! nu ndyaca tsa'a ji'i, li! quiñala 
tsa hati ndyaa lo'o ngu' bi'. Jua!a 
ngua li!, to! tyucuii nga'a sca nu 
cuityi' nu naa Bartimeo, ndijña msta 
ji'i ngu' nu lijya bi'. Sñi' Timeo laca 
nu quicha bi!. Nu lo'o ngua tii 
yu quicha bi', cha! lijya ycui! Jesús 
Nazaret, cuii ngusi!ya ji'i Jesús li": 

—Jesús, ñati tya!a jili jyolo David 
laca nu'u —nacui—, cua'ni tya'na 
ti' nu'u jna! —nacui nu quicha bi! ji'i 
Jesús. 

48Tyuu tya'a ñati ngua ti! cua'a 
ngu' ji'i nu quicha bi', cha! cuaana 
ti tyaca!a, ngua ti! ngu'; pana ná 
ntaja!a nu quicha bi!, cuii la nxi'ya 
li": 

—Cusu', hati tya!a ji'i jyolo David 
laca nu'u —nacui nu quicha—, 
cua'ni tya'na ti! nu'u jna!. 

49Li" ndatu Jesús, se'i ti ndu yu 
li'. 

—Nacui ma ji'i yu cha! caa yu ca 
nde —nacui Jesús. 

Li! nacui ngu' ji'i nu cuityi' cha! 
tsaa ca slo Jesús. 

—Cua'ni tlyu tyiquee nu'u juani — 
nacui ngu' ji'i nu quicha bi'—. Tyatu 
nu'u, yaa clya nu'u slo La Jesús jua 
—nacui ngu!. 

SOL! ngulo nu quicha plee ji'i, 
nxtyanu ji'i. Hora ti ndyatu ngusna 
ndyaa slo Jesús. 51Li' nchcui' Jesús 
lo'o nu quicha bil: 

— ¿Na laca nti! nu'u cha! cua'ni na! 
lo'o nu'u? —nacui yu ji'i. 

—Mstru —nacui nu cuityi'—, 
cua!ni nu'u jo'o 'na, cha! xa! tyaca! 
tso'o xee cloo na! ña'a na! chaca 
quiya! —nacui ji'i Jesús. 

52Tso'o —nacui Jesús ji'i—, tyaa 
nu'u to! tyi juani. Jlya ti! nu'u 'na, bi! 
cha! cua ndyaca tso'o cloo nu'u. 

Hora ti ngua tso'o cloo nu cuityi' 
bi!, na'a chaca quiya!. Li! ndu'u lca!a 
ji'i Jesús tyucuii. 


Ngua'ni chi ngu' loo Jesús lo'o 
ndyalaa yu nde Jerusalén 
Ca tiya! la ndyalaa ngu' 
cacua ti to! quichi Jerusalén 

su ndi'i tucua tya!a quichi sube ti 
nde sii' ca'ya Olivos. Betfagé lo'o 
Betania naa quichi sube bi. Li' 
ngulo Jesús cha ji'i tucua tya'a ngu' 
nu ndyaca tsa'a ji'i: 

2 Yaa ma ca quichi sube ti 
ndacua ti —nacui—. Lo'o tyalaa ma 
to! quichi bi!, hora ti ña'a ma ndu 
sca huru ndyaaca' nu bilya tyucua 
ngu' chu'. Sati! ma ji'i, cha! tyaa lo'o 
ma ji'i ca nde. 3Si ntsu'u ngu' nu 
cacha! ji'i ma ni cha! laca ndyu'ni 
ma jua!a, li! ñacui ma ji'i ngu' 
bi!: “Ntsu'u cha nu cua'ni huru re 
cuentya ji'i ycui' nu Xu'na na. Hora 
ti tyaa lo'o ya ji'i ni' chaca quiya!.” 
Jua'a ñacui ma ji'i ngu' bi! li'. 

4Ndu'u ngu' ndyaa ngu! quichi 
sube ti bi!; nquije huru ji'i ngu' su 
ndu to! calle, ndyaaca' ni! nde toni'i 
ji'i ngu'. Lo'o ngusati' ngu' ji'i ni!, 
Sli! nchcui! sca ñati nu ndu cacua ti 
lo'o ngu! bi: 

—¿Ni cha! laca ngusati' ma ji'i 
huru jua? —nacui yu ji'i ngu!. 

SNdacha! ngu' ji'i yu bi! ñitya cha 
nu ngulo Jesús ji'i ngu' cha! chcui' 
ngu' lo'o. Li! nda yu chacuayá! cha! 
tsaa ngu' lo'o huru. "Naa lo'o ngu' 
ji'i huru slo Jesús li'. Ngusta ngu' 
camxa ji'i ngu' hichu! huru cha! 
tyucua Jesús hichu' ni', ndyaa tucua 
Jesús hichu' li". 8Lo'o jua'a ngusta 
ngu' xa! late! lo yuu tyucuii bi', jua'a 
ndyaa ngu' ngusi'yu ngu' sta! yaca 
cha! sta ngu' laca! lo yuu, cha! ca 
tso'o ña'a tyucuii su tyeje tacui 
huru lo'o Jesús. 

9Ngusi'ya ngu' nu ndyaa nde loo 
Jesús, ngusilya ngu' nu lijya nde chu; 
lye tsa ndyu'ni chi ngu' loo Jesús: 

—Cua'ni tlyu na ji'i ycui! Ndyosi 
—nacui ngu'—. Culacua ycui! Ni ji'i 

nu qui'yu re nu lijya lo'o chacuayá! 
ji'i ycui' nu Xu'na na. Masi juani 
ti, cua'ni tlyu na ji'i ycui! Ndyosi 
—nacui ngu'—. 10Tso!o tsa si cua'ni 
tlyu na jili yu re, cha! cua ngulala ti 
cha! caca ycui' Ndyosi loo ca nde. Li! 
caca ñi!ya nu ngua lo'o ngua jyo'o 
cusu' David loo cua sa'ni la —nacui 
ngu'—. Masi juani ti, cua'ni tlyu na 
ji'i ycui' Ndyosi —nacui ngu'. 

VILi! ndyalaa ngu' bi! lo'o Jesús 
to! quichi Jerusalén, ndyatí ngu! to! 
lo'o ji'i quichi bi'. Hora ti ndyaa na'a 
Jesús ne! laa tonu cajua li'. Na'a yu 
ji'i lcaa lo na nu ntucua cajua, lo'o 
li' nguxtyuu yu haa yu nde quichi 
Betania chaca quiya' lo'o nu tii 
tyucuaa tya!a ngu' nu ndyaca tsa'a 
ji'i, cha! ngusii tsa li". 


Ngusta Jesús yabe! ji'i sca 
yaca quityi nu ná lo'o si'yu 
12Lo'o nguxee chaca tsa li! ndu'u 
ngu' quichi Betania. Cuati ntyute' 
tsa Jesús li". 19Na'a yu cua tyijyu' 
xi su ndu sca yaca quityi nu ntsu'u 
laca! ji'i. Ndyaa na'a yu si ntsu'u 
sityu lo, pana laca! ti ntsu'u, ná 
ntsu'u sityu lo bi! tsiya! ti, cha! tya 
lyiji tyalaa tyempo tyu'u si'yu lo 
yaca bi!. 
14—Nga'aa cacu ngu' tsiya! ti sityu 
nu tyulu lo yaca cua —nacui Jesús 
li! 
Lo'o nu ngu' nu ndyaca tsa!a 
jili Jesús ni, ndyuna ngu' cha! nu 
nchcui! yu jili yaca bi'. 


Ngulo'o Jesús ji'i ngu' cuxi 
nu ntsu'u ne' laa tonu 
15Tya ndyaa la ngu' xi, ndyalaa 
ngu' quichi Jerusalén. Li! ndyatí 
Jesús ndyaa ne' laa tonu jua, 

nguxana yu ngulo'o yu ji'i ngu' nu 
ndujui' yu'ba cajua; lo'o ji'i ngu! nu 
ndyi!ya yu'ba bi!, ngulo!o yu ji'i ngu' 
bi'. Lo'o nu ngu' nu nchceutsa!a chi 
ji'i nati ni, nguxasu yu mesa ji'i ngu' 
bi!, jua'a nguxasu yu yaca xlya ji'i 
ngu' nu ndujui' paloma. 16Ná nda 
Jesús chacuayá' tyeje tacui ngu' 

lo'o yu'ba ji'i ngu! ca ne! laa tonu 
bi'. Li" nda Jesús sca cha! lo'o ngu' 
jua: 

—Ndi'ya nscua lo quityi ji'i ycui! 
Ndyosi cuentya ji'i laa re: “Ni'i su 
caca chcui' lcaa hati lo'o ycui! 
Ndyosi, jua!a ñacui ngu' cha! ji'i ni'i 
'na, nacui Ni”. Jua'a nscua lo quityi 
—nacui Jesús li'—, pana juani, cua 
ngua'ni ma cha! to! tyi ngu' cuaana 
laca ni'i re —nacui Jesús jili ngu! bi!. 

18Ndyuna sti jo'ó nu laca loo 
cha! bi!, jua'a ndyuna mstru cha! 
jo'ó. Na'a ngu' cha! quiña!a tsa ñati 
ndaquiya! ngu' ji'i cha! nu nclyu'u 
Jesús ji'i ngu', bi! cha! ntsii nu ngu' 
tlyu bi! si caca tlyu la Jesús; ngua 
ti' nu ngu' tlyu bi! si caja ñitya caca 
cujuii ngu' ji'i Jesús li'. 9 Lo!o cua 
ngusii tsa, li! haa Jesús lo'o nu ngu' 
nu ndyaca tsa!a ji'i. Ná ndyanu ngu' 
nde quichi tlyu bi! talya. 


Ngúityi yaca quityi bi' 

20Nguxee chaca tsa, li! xa! nteje 
tacui ngu' cacua ti su ndu yaca 
quityi bi'. Cua ngúityi tsiya' ti 
yaca bi!, tyucui ña!a lo'o quiche suu 
ngúityi. 1Li' ntsu'u ti! Pedro cha! 
nu nchcui' Jesús ji'i yaca bi! tya la 
caa. 

—Mstru, ña!a xi ca nde ñala — 
nacui Pedro ji'i Jesús—. Cua 
ngúityi yaca quityi nu ngusta nu'u 
yabe! ji'i. 

22_Nga'a cha! jlya ti! ma ji'i ycui! 
Ndyosi —nacui Jesús ji'i ngu! li—. 
23Chañi cha! nu nchcui' na! lo'o 
ma juani, cha! si chcui! ma lo'o 
calya re: “Tyu'utsu! nu'u, yaa xcua 
nu'u nde lo hitya tyujo'o”, ñacui ma, 
jua'a cua'ni ycui! Ni lo'o ca!ya bi!. 
Jua'a caca si chañi ji'i ma cha! jlya 
til ma cha! caca sca cha! nu jña ma 
ji'i Ni, pana si ná jlya ti' ma cha! nu 
nchcui' ycui! Ndyosi, ná caca bi! li". 
24Lo'o jua'a Icaa lo cha! nu ndijña 
ma ji'i ycui' Ni laja lo'o nchcui! ma 
lo'o Ni, chañi cha! ta ycui' Ni cha! 
bi! ji'i ma, si chañi cha! jlya ti! ma 
ji'i Ni. 25La cui! jua'a, lcaa quiya' 
nu lo'o ndu ma cha! chcui! ma lo'o 
ycui! Ndyosi, ntsu'u cha! cua'ni clyu 
ti! ma ji'i tya'a ñati ma, si ntsu'u 
cha! ngusu'ba ñasi' ngu! ji'i ma. Li! 
ycui' Ndyosi Sti ma nu ntucua nde 
cua, caca ji'i Ni cua'ni clyu ti! Ni 
jili ma ji'i cha! cuxi nu ntsulu ji!i 
ma. 26Pana ná cua'ni clyu ti! ycui' 
Ndyosi Sti ma ji'i ma ji'i cha! cuxi 
nu ntsu'u ji'i ma, si ná lo'o cua'ni 
clyu ti! ma ji'i tyala ñati ma. 


Ndyu'ni Jesús cha chacuayá' 
ji'i ycui' Ndyosi 

27Li! xa! ndyalaa ngu' nde 
Jerusalén. Xa! ndyatí Jesús ndyaa xi 
ne! laa tonu jua. Na'a sti jo!ó tlyu ji'i 
yu, lo'o jua'a nu mstru cha! jo'ó lo'o 
ngu! cusu! nu laca loo ji'i quichi, na'a 
ngu' ji'i yu. Li! ndyu'u ti'i ngu' slo yu. 

28 ¿Tilaca laca nu nda chacuayá! 
jinu'u cha! cua'ni nu'u cha nu 
ndyu'ni nu'u? —nacui ngu' ji'i 
Jesús—. ¿Tilaca laca nu ngulo cña 
jinu'u? —nacui ngu!. 

29Lo'o jua'a na!, xcuane na! 
sca cha! ji'i cutma —nacui Jesús 

li'—, Xacui ma cha! bi! 'na, lo'o 

li! cacha! na! ji'i ma tilaca laca nu 
nda chacuayá! 'na —nacui yu—. 
30Ndi'ya laca cha! bi": ¿Tilaca laca 
nu ngulo cha ji'i jyo'o Juan cha! 
tyucuatya yu ji'i ngu'? ¿Ha ycui! 
Ndyosi nda chacuayá! ji'i Juan 

bi! lijya? ¿Ha hati chalyuu ti nda 
chacuayá! ji'i yu? Cacha! lini cu'ma 
jna! —nacui Jesús ji'i ngu!. 

31Li' cuaana ti nchcui' nu ngu' 
tlyu bi! lo'o tya!a ngut: 

—Si ñacui na cha! ycui' Ndyosi 
ngulo cha ji'i jyo'o Juan bil, li! xacui 
yu cha! ji'i cua: “¿Ni cha! laca ná 
ndaquiya! ma ji'i cha! nu nchcui' yu 
lacua?” 32¿Ha tso'o la ñacui na cha! 
ñati chalyuu ti ngulo cña ji'i Juan? 

—nacui ngu' ji'i tyala ngu!. 

Na cua ntsii nu ngu! nu laca loo bi! 
ña'a ji'i lcaa ngu' nu ndi'i quichi bi!. 
Jlo ti! nu ngu' tlyu bi! cha! lcaa ngu' 
bi! cua ngusñi ngu! cha! ji'i jyo'o 
Juan cha! tu'ba ji'i ycui' Ndyosi 
ngua. 

33—Ná jlo ti' ya —nacui ngu' ji'i 
Jesús li". 

—Tso'o lacua —nacui Jesús—. 
Lo'o jua'a na! ni, ná cacha! na! jili 
ma tilaca laca nu ngulo cña 'na 
cha! cua'ni na! cha nu ndyu'ni na! — 
nacui yu ji'i nu ngu' tlyu bi!. 


Cuii ji'i msu xña'a 
1 Lo'o li' nguxana Jesús nda 
yu sca cuii lo'o nu ngu' tlyu 
nu ndu cacua ti slo yu: 

—Ntsu'u sca hati, ndi'i xi tyuu 
tya'a yaca si'yu losu! tyixi ji'i nu 
cua ndyataa yu. Ngúiñá yu sca lo'o 
chu! yaca bi!. Li! ngulu yu sca pilya 
tlyu ne! quee su tyatá silyu, cha! 
tyu'u hitya tyixi ji'i sityu bi!. Lo'o 

juala ngúiñá yu sca ni'i su tyi'i ngu' 
cua ji'i yaca silyu bi'. 
"Lil nda yu ne! lo'o su ndu yaca 
bi! ngúijña xa! la hati. Tsa cla'be 
ti si'yu nu tyu'u lo yaca bi! caja 
ji'i ycui' li!. Li! ndu'u yu ndyaa yu 
xa! quichi tyijyu' la. ?Lo'o ndyalaa 
co! nu nga'a cha! cumi si'yu losu! 
bi", li! ngulo yu cha ji'i msu ji'i cha! 
tsaa slo hati bi!, tsaa squi'ya xi sityu 
losu' tyixi nu nga'a cha! tyacua ji'i 
ycui'. ¿Hora ti ntejeya! ngu' nu ndu 
loo cha bi! ji'i msu nu ndyalaa ca 
ti, ngujui'i ngu' ji'i; ná nda ngu' ni 
sca ti sityu losu! cacu xu'na cha bi!. 
4Xa' ngulo xu'na cha ji'i chaca msu 
cha! tsaa na'a msu bi! jili yaca si'yu 
jili yu. Chaca quiya' ngua'ni lya! 
tsa ti! ngu' bi! ji'i msu nu ndyala 
slo ngu!. Ngujuili ndacu' ngu' scua! 
hique msu bi", lo'o juala ngu ngu' 
quee ji'i. “Ka! ngulo xu'na bi! cha 
jili chaca msu, lo'o li! ndyujuii ngu' 
ji'i nu msu bi'. Tyuu tya'a msu cua 
nda xu'na cha jili cha! tsaa squi'ya 
ngu' sityu losu! bi', pana ngua'ni lya! 
tsa ti! nu ñati bi! jili ca tala msu nu 
ndyaa slo ngu!. Ntsutu msu bi' naa 
ngujui'i ti ngu' ji'i, lo'o juala ntsu'u 
nu ndyujuii ngu! ji'i tsiya! ti. 
6”Chaca tya hati ndyanu ji'i xu'na 
cha bi!, sca sñi' yu nu tyaca'a tsa ji'i 
yu laca bi". Li! nda xu'na cha ji'i shi' 
ycui' ca cha! tsaa na'a ji'i nu ngu' 
nu lya! ti! bi'. “Ná tyiquee' taquiya! 
ngu' ji'i sñi! na'”, ngua ti! xu'na 
bi'. Z Pana lo'o na'a nu ngu! nu lya' 
til bi! ji'i sñi! ycui! xu!na cha bi!, li! 
nguxana ngu' nchcui' ngu' lo'o tya'a 
ngu': “Nu jua caca xu!na yaca re 


nde loo la”, nacui ngu' ji'i tya'a ngu!. 


“Tso'o la si ca ta'a na cujuii clya na 
ji'i yu, cha! tyanu yaca re cuentya 

ji'na tsiya! ti”, nacui ngu'. $Li! 
ngusñi ngu' bi! ji'i sñi! xu'na cha bi!, 
ndyujuii ngu' bi! ji'i; nguxcuaa ngu' 
ji'i jyo'o bi! ca chu! lo'o. 

9Tya nchcui' la Jesús lo'o ngu', 

nchcuane yu sca cha! ji'i ngu li": 

—¿Ni!ya cua'ni xu'na cña bi! li? 

—nacui Jesús ji'i ngu'—. Ná tyiquee' 
ndi'ya cua'ni yu: tyaa ycui' xu!na 
cha bi! ca su ndu yaca bi!; li! cujuii 
yu ji'i lcaa nati nu lya! ti! bi", cuati 
ta yu ji'i yaca silyu bi! ¡ña xa! la ñati 
cha! cua'ni ngu' cha ndacua. Jua'a 
cua'ni xu'na cha bi. 

10—¿Ha bilya chcui' ma lo quityi ji'i 

ycui' Ndyosi su nscua ndi!ya?: 

Ntsu'u sca quee nu nguxcuaa 
cuityi ni'i ji'i clyo, cha! ná 
tso'o ña'a quee bi! nti! ngu'; 

pana juani cua ngujui cña nu 
cua'ni quee bi!, cha! ndu bi! su 
ndulo la cha! ji'i cuentya ji'i 
ycui' Ndyosi. 

11 Ycui' nu Xu'na na ngua'ni cha! 
jua'a ngua cha! bi!, bi! cha! 
ndube tsa ti! na ji'i cha! tlyu 
bi'. 

Jua!la nchcui! quityi —nacui Jesús. 
12Lo'o li! ngua ñasi! nu ngu' tlyu 
bi! ji'i Jesús, cha! ngua tii ngu' bi', 
cha! cua nchcui' Jesús cha! ji'i ycui! 
ngu' bi! laja lo'o nda yu cuii bi! lo'o 
ngu!. Xñi ngu' bi! ji'i Jesús ngua 
til ngu'; pana ná ngua ji'i ngu', cha! 
ntsii ngu! ji'i nu nati quiña'a bi". Bi! 
cha! ndu'u nu ngu! tlyu bi!, ndyaa 
ngu! li". 


Cha! ji'i chi cha loo ngu' 
13Ca tiya! la li! ngulo nu ngu' 
tlyu bi! cha ji'i tucua sna tya!a ngu' 
fariseo, jua!a ji'i xi hati nu cuentya 
ji'i rey Herodes, cha! tsaa ngu' ca 

slo Jesús, cha! chcui' cuayá! ngu' 
lo'o yu. 14Lo'o cua ndyalaa ngu' slo 
yu, li! nchcui' ngu' lo'o yu: 

—Mstru —nacui ngu' ji'i Jesús—, 
jlo ti! ya cha! liñi tsa ndu'ni nu'u; 
la cui! cha! liñi nu ntsu'u ji'i ycui' 
Ndyosi, bi! ti cha! laca nu nclu'u nu'u 
jili ngu'. Ná ndube ti! nu'u ñilya cha! 
nu nehcui' ngu' jinu'u. Sca ti cuayá! 
nti! nu'u ña!a nu'u ji'i lcaa hati, 
masi ngu' ti'i, masi ngu' tonu. Tyu'u 
cha! clyu ti! jinu'u, ¿ha tso'o si ta na 
chi cha loo na cuentya ji'i rey tlyu 
nu ndi'i xa! tsu! bi'? —nacui ngu'—. 
¿Ha ndu'ni tsa cha! ta na chi bi! ji'i 
ngu!? ¿Ha ná tso'o la masi ná ta na 
cñi bi! tsiya! ti? 

15Ngua tii Jesús cha! tucua cha! 
ntsu'u tyiquee ngu! bi'. 

—¿Ni cha! laca nchcui! cuayá! 
ma 'na jua'a? —nacui Jesús ji'i ngu' 
bi'—. Ta ma sca chi plata 'na cha! 
ña!a na! ji'i. 

16Li' nda ngu' sca chi ji'i. 
Nchcuane Jesús ji'i ngu' li": 

—¿Tilaca nu ca ji'i lcui nu nga'a 
chu! chi re? ¿Ti ji'i xtañi yu nu nscua 
chu! chi re? —nacui Jesús ji'i ngu'. 


—Xtañi nu rey tlyu nu ndi'i xa! tsu', 


bi! nga'a chu! chi cua —nacui ngu! 
li! 

17—Tso!o —nacui Jesús li'—, 
ji'i rey tlyu bi! tya ma lcaa na nu 
nga'a cha! ta ma ji'i lacua, lo'o jua'a 
ji'i ycui' Ndyosi tya ma lcaa na nu 
ntsu'u cha! tya ma ji'i Ni. 

Ndube tsa ti! ngu' cha! nchca tsa 
ji'i Jesús xtyacui cha! lo'o ngu! bi! 


Nchcuane ngu' ji'i Jesús ñitya caca 
lo'o tyu'ú ngu' chaca quiya' 

18Lo'o li! ndyalaa xi ngu' saduceo 

slo Jesús; lo'o nu ngu' bi! ni, ná jlya 

til ngu' cha! tya tyu'ú jyo'o chaca 
quiya!. Nchcuane ngu! bi! sca cha! ji'i 
Jesús li": 

19 Mstru —nacui ngu' bi'—, 
sa'ni la nguscua jyo'o Moisés sca 
cha! lo quityi cuentya ji'i tya'a 
ngula ngu!. Nu lo'o cua ngujuii 
tsaca yu ni, si cua ngujui clyo!o yu 
pana bilya caja sñi' yu, li! ntsu'u 
cha jili tya'a ngula yu nu ntucua 
ycui' ti cha! caja clyo'o lo'o nu 
cuna!a clyo'o jyo!o tya!a yu. Li! 
chcui' ngu' ji'i sñi! clyo ngu' cha! 
sñi' nu qui'yu nu cua ngujuii bi! 
laca bi!, cha! ná chcuna! xtañi yu nu 
cua ngujuii bi'. Jua'a nchcui! Moisés 
cua sa'ni la. 20 ¿Ñi'ya caca li'? Ngua 
sca quiya' ndi!i cati tya!a nu qui'yu, 
xcui' tya'a ngula ngu'. Ngujui clyo!'o 
nu cusu' la, pana yala ti ngujuii 
li!, lo'o bilya caja sñi! ngu'. 1 Lo'o 
jua!la ngujui clyo!o nu cuna'a ti'i 
bi! lo'o chaca yu tya'a ngula jyo'o 
bi!. La cui! jua'a ngujuii nu quilyu 
bi!, lo'o bilya caja sñi' ngu'. Xa! 
ngujui clyo'o nu cuna!a ti'i bi! lo'o 
chaca yu tya'a jyo'o bi". 22Lo'o jua'a 
ngua cha! ji'i lo'o nu cati tya!a ngu' 
qui'yu bi'. Ná ngujui sñi! ngu! tsiya! 
ti. Su cua ndye, li! ngujuii nu cuna'a 
bi". 23Nu lo'o tyu'ú Icaa jyo'o chaca 
quiya! ni, ¿tilaca caca clyo'o nu 
cuna!a bi!, cha! nu ca ta'a cati tya'a 
ngu! bi! cua nguti!i lo'o nu cuna!a 
bi!? 

24_ Ná jlo ti! ma tsiya' ti —nacui 
Jesús ji'i ngu' bi'—, cha! ná nchca 
cuayá! ti! ma ñilya cha! nu nscua 
lo quityi ji'i ycui' Ndyosi. Ná nchca 
cuayá! ti! ma ñi'ya na'a cha tonu 
tsa nu nchca ji'i ycui! Ndyosi cua'ni 
Ni. 25NUu lo'o tyu'ú lcaa jyo'o chaca 
quiya!, nga'aa ntsu'u cha! caja clyo'o 

ngu' li!. La cui! ñi'ya nu ndi'i xca ji'i 
ycui' Ndyosi ca su ntucua Ni, la cui! 
jua'a tyi'i ngu' li'. 26¿Ha ná jlya ti! 
ma cha! tyu'ú jyo'o chaca quiya'? 
¿Ha bilya chcui' ma lo quityi nu 
nguscua jyo'o Moisés cua sa'ni la? 
Tso'o la si chcui! ma ñi'ya nscua cha! 
jili yaca quiche' bi', nu lo'o nehcui! 
ycui' Ndyosi lo'o Moisés nditya: 
“Ycui' Ndyosi Xu'na Abram laca na"”, 
nacui ycui' Ni ji'i Moisés; “ycui! 
Ndyosi Xu'na Isaac laca na', ycui' 
Ndyosi Xu'na Jacob laca na”. 27 Ná 
nacui quityi bi' cha! na cua ngua 
ycui! Ndyosi Xu'na ngu' bi!, ña'a ti 
tya laca Ni Xu'na ngu' bi! juani; lo'o 
jua!a laca ycui' Ndyosi Xu'na lcaa 
ñati lu'ú. Bi! cha! nacui na! cha! ná 
ngua cuayá! ti! ma tsiya! ti —nacui 
Jesús ji'i nu ngu' saduceo bi". 


Cña nu ndulo la cha' cua'ni 
na cuentya ji'i ycui' Ndyosi 
28 Ndu sca mstru cha! jo!ó slo 

Jesús li'. Ndyuna mstru bi! ñitya nu 
nguxacui ngu! cha! ji'i Jesús, ñilya 
ngua cha! tso'o tsa nchcui' Jesús 
lo'o ngu!. Lo'o li' nchcuane mstru bi! 
sca cha! ji'i Jesús: 

—Ca ta'a cha nu ngulo ycui' 
Ndyosi ji'na cha! cua'ni na ni, ¿ñilya 
cha laca nu ndulo la cha! cua'ni na 
ji'i? —nacui ji'i Jesús. 

291 i! nguxacui Jesús cha! ji'i 
mstru bi!: 

—Ndi'ya nehcui' cha! nu nscua 
clyo la bi": “Cu'ma ngu' Israel, cua!a 
jyaca ma cha! sca ti ycui! Ndyosi 
laca nu Xu'na na” —nacui Jesús 
jili—. 30“Lo!o jua'a ntsu'u cha! 
tyucui tyiquee ma tyu'u cha! ji'i 
ma lo'o ycui' Ndyosi nu Xu'na ma, 
nu lo'o lubii ti cresiya ji'i ma, jua'a 

lo'o lcaa cha! nu nda'ya hique ma, 
juala lo'o tyucui juersa ji'i ma tyu'u 
cha! ji'i ma lo'o Ni.” 3 Lo'o jua'a 
nscua chaca cha! nu nehcui' ndi!ya: 
“Cua'ni tya'na ti! ma ji'i tya'a nati 
ma ñi'ya nu ndu'ni tya'na ti! ma ji'i 
ycui! ca ma”. Ngataa ntsutu xa! la 
cha nu ndulo la ji'na cha! cua'ni na 
—nacui Jesús. 

32 Chal liñi laca cha! nu nchcui' 
nu'u, mstru —nacui mstru bi! ji'i 
Jesús—, chañi cha! nu nchcui' nu'u 
cha! sca ti ycui' Ndyosi nu chañi cha! 
laca Ni Xu'na na; nga'aa ntsu'u chaca. 
33Lo!o jua'a tyucui tyiquee na nga'a 
cha! tyu'u cha! ji'na lo'o ycui' Ndyosi, 
jua!a lo'o lcaa cha! nu nda!ya hique na, 
jua'a lo'o tyucui juersa ji'na tyu'u cha! 
ji'na lo'o Ni; ndu'ni tsa cha! cua'ni na 
jua'a. Lo'o jua!a cha! cua'ni tya'na ti! 
na ji'i tya!a nati na, ñi'ya nu tya'na 
ti! na ña'a na ji'i ycui! ca na, tso!o tsa 
cha! bi'. Nu lo'o cua'ni na cha jua'a, 
quiña!a tsa cha! tso'o ndyu'ni na li. 
Xtyi la cha! ndulo jitna cha! tsaa lo'o 
na msta nu caca ji'i ycui' Ndyosi, masi 
msta ndyaqui, masi na'ni lu'ú nu 
cujuii na ca ne! laa cha! caca msta. 

34Ngua cuayá! tso'o ti! nu qui'yu 
bi!, ngua ti! Jesús. 
tyatí nu'u cha! ji'i ycui' Ndyosi cha! 
caca Ni loo ne' cresiya jinu'u —nacui 
Jesús ji'i mstru bi. 

Lo'o ndye nchcui' Jesús cha! bil, 
nga'aa nchcui' ngu! xi xa! la cha! 
lo'o, cha! ntsii ngu' xi ji!i. 


Nchcuane Jesús ji'i ngu' 
cuentya ji'i Cristo 
35Tya ndu Jesús nelyu'u yu ji'i 
ngu! ne! laa tonu bi'. Li! nchcuane 
yu ji'i ngu': 

—Nchcui' nu mstru cha! jo!ó 
bi! cha! la cui! hati tya'a ji'i jyo!o 
David caca Cristo —nacui Jesús ji'i 
ngu'—. ¿Ni cha! laca nchcui' mstru 
bi! jua'a? 36Cua nchcui' ycui' jyo'o 
David tya sa'ni la cha! Xu'na yu laca 
ycui' Cristo. Xquitya cha! ngulu'u 
Xtyi'i ycui' Ndyosi ji'i David, bi! cha! 
nguscua yu ndi'ya: 
Ycui' Ni nu laca Xu'na na nacui 
ji'i Cristo nu Xu'na na!: 
“Tyucua nu'u nde la'a tsu' cui 
Ina”, nacui Ni, 
“ñala cuayá' nu cua'ni tye na! 
cha! ji'i lcaa tya!a cusuu jinu'u, 
cha! caca nu'u loo ji'i lcaa ca 
cha!”, nacui ycui' Ndyosi nu 
Xu'na na ji'i Cristo. 
37 Xu'na na', nchcui' jyo'o David 
ji'i Cristo —nacui Jesús ji'i ngu'—. 
¿Ni cha! laca nchcui' ngu! cha! ñati 
tya!a jili jyolo David caca ycui! 
Cristo lacua? 
Tso'o tsa ndyuna hati cha! nu nda 
Jesús, lo'o jua'a quiña'a tsa hati ndu 
ca bi'. 


Ngusta Jesús qui'ya 
ji'i mstru cha! jo'ó bi! 
38Lo'o li! tya nclyu'u la Jesús ji!i 
ngu!: 

—Tii ti ti' ma cha! ná cñilo'o mstru 
cha! jo!ó ji'i ma. Ndiya tsa ti! ngu! 
bi", cha! tyijiloo ngu' ji'i xa! la ñati 

—nacui Jesús—. Lacu! ngu' bi! late! 
tso'o ña'a nu tyucui cu!, cha! lye tsa 
cua'ni chi xa! hati loo ngu' bi! lo'o 
ndya'a ngu' lcaya'. 39Ndiya ti! mstru 
bi! tyucua lo yaca xlya nu tso'o la 
ña!a ne! laa, jua'a tyucua ngu! bi! ca 
su tso'o la lo'o ndyaca ta'a. Hasta 
nxlyaá mstru bi! ni'i ji'i nu cuna'a 
ti'i, juala ji'i lcaa na nu ntsu'u ji'i 

nu cuna!a bi! nxlyaá ngu'. Tyiquee' 
nchcui' mstru bi' lo'o ycui' Ndyosi; 
pana na cuiñi ti ndu'ni ngu! jua'a, 
cha! ña!a nati ji'i ngu! nti' ngu'. Bi! 
cha! lye la xcube! Ni ji'i mstru bi', 
nu lo'o tyalaa tsa cha! cua'ni cuayá! 
Ni ji'i lcaa hati. 


Msta nu nda sca nu cuna!a ti'i 

4Lo'o ndye nchcui' Jesús cha! 
bi!, li! ndyaa tucua yu xi ne! laa bi! 
cacua ti su ndu caju su nxu'ba ngu! 
chi cha! caca msta. Na'a yu ji'i nu 
quiña!a tsa ñati nu ndya'a nsu'ba 
msta ne! caju cajua. Ndya!a xi ngu' 
culiya!, quiña'a tsa chi ngusu'ba 
ngu' culiya! bi! ne! caju bi". 2Li' 
ndyalaa sca nu cuna!a ti'i, ngusu'ba 
tucua tya'a ti chi sube ne! caju bil, 
ñilya nti' si laca bi! sca centavo ti. 
43Li! nchcui' Jesús lo'o nu ngu' nu 
ndyaca tsa'a ji'i cha! caa ngu! slo: 

—Chani cha! nu nchcui! na! lo'o ma 
—nacui Jesús ji'i ngu' bi'—, cha! tlyu 
la msta nu nda nu cuna'a ti'i jua que 
msta nu nda lcaa lo xa! la hati nu 
ndya'a re. 44Xa! ñati ni, nda ngu' chi 
nu ntyucua ti ji'i ngu'; pana nda nu 
cuna!a ti'i jua lcaa na nu ntsu'u ti 
xi ji'i, lcaa nu nga'a cha! caja xi na 
cacu ma! cua nda bi' juani. 

1 Lo'o li! cua tyu'u ti Jesús 
ne! laa tonu lo'o nu ngu' nu 
ndyaca tsa'a ji'i. 

—Mstru —nacui tsaca yu ji'i 
Jesús—, ña'a tso'o nu'u xi ji'i laa 
tonu re cha! tso'o tsa ndya'. Tso'o 
tsa ña'a quee nu ntsu'u sii' ni'i re 
—nacui. 

2— ¿Ha cua na!a ma cha! tonu tsa 
ni'i quee re? —nacui Jesús ji'i li'—. 


Ngulala ti cati laa tonu 

Nde loo la tyalaa sca tsa lo'o cuityi 
hati ji'i ni'i re tsiya! ti, hasta nga'aa 
tyanu ni sca quee nu xñi ca'a chu! 
tyala. 


Cha' ti'í nu caca lo'o 
cua tye ti chalyuu 

3Lo'o ndu'u ngu' ndyaa ngu' 
nde lo xlya ca!ya Olivos, ngua'a 
ngu' xi su tyaca' tso'o laa tonu bi'. 
Nga'a Jesús lo'o Pedro lo'o Jacobo 
lo'o Juan lo'o Andrés, cuaana ti 
nchcuane ngu' bi! jili yu li": 

4—Cuacha! nu'u ji'i ya, ¿ni jacua' 
cuityi ngu' ji'i laa tonu jua? —nacui 
ngu! bi! jili Jesús—. ¿Ñitya caca ca 
cuayá! ti' ya nu lo'o cua caca ti cha! 
cuxi bi'? 

5Ngulu'u la xi Jesús ji'i ngu' li": 

—Cui'ya ma cuentya cha! ná tucui 
cñilo'o ji'i ma —nacui Jesús—. 
SNde loo la caa quiña'a ñati nu 
chcui' cha! cuiñi ti ji'i ycui' na!. 
Chcui' ngu' cha! ycui! Cristo laca 
ngu!, lo'o jua!a cñilo!o ngu! bi! ji'i 
quiña!a hati nu jlya ti! cha! bi!. 

7”Tyempo bi! cañi cha! nxuu tya'a 
ngu' nasiyu re lo'o ngu! xa! nasiyu, 
lo'o jua'a caja cha! ji'i ma cha! nxuu 
tya!la ngu' nasiyu tyijyu!. Ná cutsii 
ma li". 8Xuu tya'a hati sca tsu' lo'o 
ngu' chaca tsu!, juala xuu tya!a nati 
sca quichi tlyu lo'o ñati chaca quichi 
tlyu, tyuu se'i clyacui chalyuu li". 
Lo'o jua'a lcua ti se'i caja jbi'ña ji'i 
ngu!. Pana Icaa cha! bi! caca lo'o 
chca nguxana ti cha! chcube! nati 
chalyuu, si'i na cua tye ti chalyuu 
li! 

9Lo'o cu'ma ni, tii ti ti! ma tyi'i 
ma li! —nacui Jesús—. Tejeya! hati 
cuxi ji'i ma, jua'a sta ngu' quilya ji'i 
ma slo ngu' tisiya; quiji'i ngu' bi! ji'i 

ma, masi ca ne! laa ji'i ngu'. Nga'a 
cha! tsatu ma slo ngu' gobierno, slo 
ngu' nu laca loo; cuentya jna! cacha! 
ma lcaa cha! tso'o jna! ji'i ngu' bi! 
10Pana tya lyiji tye chalyuu li!, cha! 
clyo ntsu'u cha! cañi cha! tso'o 
cuentya jna' slo lcaa hati tyucui ña'a 
chalyuu. 11Ná cutsii ma lo'o tejeya! 
ngu' ji'i ma cha! tsaa lo'o ngu' ji'i 
ma slo ngu' tisiya cha! caca cuayá! 
ji'i ma lo'o ngu' bi!, ni ná culacua 
tsa til ma ñi'ya cha! nu xacui ma 
ji'i ngu' bi"; ta ycui' Ndyosi lcaa 
cha! nu nga'a cha! chcui! ma tsa bi!. 
Nga'aa si'i ycui! ti ma chcui' ma li, 
cha! lo'o tyucui chacuayá! ji'i Xtyi'i 
ycui' Ndyosi chcui' ma. 12Cuxi tsa 
caca tyempo li'; cujuii cuañi' hati ji'i 
tya'a ngu! cha! cujuii ngu' ji'i, juala 
cujuii cuañi! ngu' ji'i sñi' ngu'. Lo'o 
nu ngu' cuañi' ni, caca ñasi' ngu! ji'i 
sti ngu', ji'i xtya'a ngu' li'; ta nu ngu' 
cuañi'! bi! ji'i sti ngu!, ji'i xtyala ngu' 
cha! cujuii ngu' cuxi jili. WLye tsa 
caca ti'í ti! lcaa hati ji'i ma xquilya 
cha! hati jna' laca ma. Ná cube ti! 
ma; lcaa cu'ma nu talo ma ji'i cha! 
cuxi bi! ña'a cuayá! nu tye chalyuu, 
cua'ni lyaá ycui' Ni ji'i ma li". 

14”Cua nscua lo quityi ji'i jyo'o 
cusu! Daniel nu ngua tu'ba ji'i ycui! 
Ndyosi nu ngua sa'ni, cha! ca 
tiya! la ñala ma cha! tyu sca na nu 
suba! tsa, nu cua'ni ñu'u ji'i lcaa na 
lubii—. (Caca cuayá' ti! ma cha! bi! 
nu lo'o cheui' ma lo quityi re.) —Nu 
lo'o ña'a ma cha! ndu na suba! bi! ca 
ne! laa tonu su ná ntsu'u chacuayá! 
tyu —nacui Jesús—, li! tso'o la si 
xna lcaa ma nu ndi'i ma nde loyuu 
su cuentya Judea, xna ma cha! 
tyu'u cuatsi' ma laja ca'ya. 15Xna 
clya ma tsa bi! li'. Si nga'a hati que 

niti ji'i li!, ngataa caja tyempo ji'i 
ngu! bi! tyaa ngu' nde ne! ni'i, cha! 
culo ngu' yu'ba nu ntsu'u ji'i ngu'; 
nga'a cha! ca'ya clya ngu' bi! nde 
lo yuu cha! xna clya ngut li". 16Lo'o 
jua'a si nga'a hati lo xtya tsa bil, 
nga'aa caja tyempo xtyuu ngu' bi! 
ca to! tyi ngu' cha! squitya ngu! te! 
quicha! ji'i ngu', cha! ntsu'u cha! 
xna clya ngu! bi! li!. 17Tya'na tsa 
nu cuna!a tana; jua'a nu cuna!a nu 
ntsu'u cubi' cuañi! nu tya ntyi', 
tya'na tsa caca ngu' bi! lo'o caca 
tsa bi'. 18Tso'o si jña ma cha! ji'i 
ycui' Ndyosi cha! ná caca tyempo 
tlya! bi! nu lo'o ntsu'u cha! xna 
ma, '?cha' lye tsa chcube! ngu' tsa 
bi". Ni sca quiya' bilya chcube! ñati 
chalyuu jua'a, tya lo'o ngüiñá ycui! 
Ndyosi chalyuu. Lo'o jua'a tyempo 
nu caca nde loo la, nga'aa chcube' 
ngu' chaca quiya' jua'a. Pana cua 
nacui ycui' nu Xu'na na cha! xtyi la 
tsa caca tyempo nu chcube! ngu' ca 
li'. Si tyiguee' talo tyempo cuxi bi!, 
nga'aa clyaá ni tsaca ñati chalyuu 
li'. Pana xqui'ya cha! tya'na ti! ycui! 
Ni ji'i nati ji'i Ni, bi! cha! cua'ni Ni 
cha! xti ti tsa caca tyempo cuxi bi'. 
21°Ca nde loo la ndi'ya chcui' nu 
ngu' cuiñi lo'o ma: “Nala ma ña'a, 
cua ndyalaa Cristo ca nde”, hacui 
ngu' cuiñi. Lo'o li!: “Nala ma ña'a, 
cua ndyalaa Cristo guichi jua”, hacui 
xa! la nu cuiñi li'. Ná taquiya' ma 
ji'i cha! nu chcui' ngu! bi!. 22Cristo 
cuiñi caca ngu' bi'. Lo'o jua!a tyu'u 
tucua xi nu cuiñi nu chcui' cha! 
tu'ba ji'i ycui' Ndyosi laca ycui' ca 
ngu!; cha! cuiñi ti cua'ni ngu' bi! 
cha! tlyu, cha! cube tsa ti! xa! hati. 
Cua'ni ngu' cuiñi bi! jua'a, cha! 
tyijiloo ngu' ji'i ma nti! ngu', lo'o 

juala ji'i lcaa ñati nu cua ngusubi 
ycui' Ndyosi ji'i. 23Cua ndacha! na! 
cha! bi! ji'i ma juani, nu tya lyiji 
caca cha! cuxi bi', cha! cuitya ma 
cuentya ñi'ya caca cha! bi', cha! 
caca tii til ma li". 


Ndi'ya caca lo'o chaca 
quiya' caa ycui' nu cua nda 
Ni ji'i lijya cha' caca hati 
24Tya ngulu'u Jesús la xi cha! ji'i 
ngu! li": 

—Lo'o li! —nacui yu—, nu lo'o 
ndye nchcube' ñati, caca talya ña!a 
xee cuichaa li!, lo'o jua'a ngataa 
tyaca' xee co! li!. 25Tyalú cuii lo'o 
cualya nu ntsu'u nde cua ca lo yuu 
li", lo'o jua'a xquiña Ni ji'i lcaa na 
nu ntsu'u nde cua. 26Lo!o na! nu cua 
nda Ni 'na lijyaa cha! caca na! ñati 
ni, ña!a ngu' 'na, cha! caa na! laja 
coo nu ndubi tsa ña!a. Lye xi ña'a 
caca li!, cha! lo'o lcaa juersa 'na caa 
na!. 7Li' culo na! cha ji'i quiña'a tsa 
tyala xca ji'i ycui' Ndyosi, cha! tsaa 
xca bi!, cha! xuti'i se'i ti jili lcaa nati 
nu cua ngusubi ycui' Ni ji'i; tsaa xca 
bi! lcaa su ndi'i ñati bi! tyucui ña!a 
chalyuu. 

28 Ntsu'u sca cha! nu ca tsa'a na xi 
lo'o ña'a na masi yaca quityi, masi 
yaca ntsati. Nu lo'o xana tyucua 
sati, li! caluu laca!; caca cuayá! ti! 
na li! cha! cua ngulala ti tyalaa ni 
tyo. YLo'o jua'a caca cuayá! ti! ma 
cha! cua tye ti lcaa cha!; nu lo'o ña'a 
ma tyu'u tucua lcua ti cha! nu cua 
ndacha! na! ji'i ma tsa, cua caa ti 
ycui' na! li". 30 Chañi cha! nu nchcui' 
na! lo'o ma, cha! lo'o bilya tye cha! 
jili lcaa ñati nu lu'ú chalyuu juani, 
li caca lcaa cha! nde chalyuu ñi!ya 
nu ndacha! na! ji'i ma tsa. 91 Tye 

cha! jili lcaa na nu ntsu'u nde cua, 
tye cha! ji'i chalyuu, pana ná tye 
tsiya' ti cha! nu cua nchcui' na! lo'o 
ma, cha! xcui! cha! lini laca cha! nu 
nchcui! na'. 

32°Ni sca hati ná jlo ti! ni tsa caca 
cha! bi!, ni hora caca; masi xca ji'i 
ycui' Ndyosi, masi na! nu laca nu 
sca ti Sñi' ycui' Ni, ná jlo ti! ya. Sca 
ti ycui' Ndyosi Sti na!, jlo ti! Ni ni tsa 
caca bi!. 

33 Tii ti ti! ma tyi'i ma, cua'ni yala ma 
lo'o ntajatya ti ma ji'i ycui' Ni, cha! ná 
jlo ti! ma ni jacua' caca tsa bi'. 34Ñi'ya 
laca lo'o cua tsaa ti sca hati Uyu tyijyul: 
lo'o cua tsaa ti yu, ta yu cha ji'i msu 
cha! ña'asii ngu' to! tyi yu, sca cha scaa 
msu bi!; cuati culo nu zu'na ni'i bi! cha 
ji'i nu qui'yu nu ndu cua ca to! lo'o cha! 
cuani tii ti! yu. 35Jua'a cu'ma ni, tii ti 
ti! ma tyi'i ma cha! ná jlo ti' ma ni jacua! 
tyaa nu Xu'na ma, masi nde ngusii, 
masi cla'be talya, masi hora nxitya 
ndye!e, masi lo'o cua nguxee chaca tsa. 
36 Tii ti ti! ma tyi'i ma lacua si tsiya' ca 
tyu'u tucua yu caa yu, cha! ná tyalaa 
ycui' nu Xu'na ma laja lo'o laja' ti ma. 
37Ndi'ya nchcui' na! lo'o ma, jua'a lo'o 
lcaa hati: Tii ti til ma tyili ma lacua. 


Cuaana ti ngúiñi cha! ji'i ngu' lo'o 
tya'a ngu' cha! xñi ngu' ji'i Jesús 
1 Tya lyiji tya tyucuaa tsa cha! 
caca tala pascua, li! ndyaca 
tala su ndacu ngu! xlyá nu ná ndya' 
lo'o scua tiye'. Nelyana sti jo'ó nu 
laca loo, nclyana mstru cha! jo!ó, 
ñi'ya nu cua'ni ngu! cha! caca tejeya! 
ngu! ji'i Jesús cuaana ti, cha! cujuii 
ngu' ji'i. 2Nchcui' ngu' lo'o tya'a ngu' 
ñi'ya cua'ni ngu' cha bi!: 
—Ná tso'o tejeya! na ji'i yu tsa ta'a 
—nacui ngu'—. Caca ñasi' tsa lcaa 

ñati nu ndi'i tala si jua'a, tlyu tsa 
cha! cusuu caca bi? li'. 


Nda'a sca nu cuna!a setye 
hique Jesús 

3Lo'o li! nga'a Jesús to! tyi Simón 
nu ngusñi quicha ndyatsu' cuaña!. 
Ca quichi Betania ntucua tyi nu 
Simón bi'. Lo'o nga'a ngu! to! mesa 
ndyacu ngut, li! ndyalaa sca nu 
cuna'a slo ngu' lo'o sca caatya quee 
alabastro, nu ngutsa'á lo'o setye 
tyixi xtyi'i nu laca setye nardo; 
quiña'a tsa nga'a setye bi!. Li! 
ngucha nu cuna!a bi! tu'ba caatya, 
ngusalú setye lo xlya hique Jesús su 
ntucua yu. “Bi! cha! ngua ñasi' xi hati 
tya!a ndyacu ngu' nu lo'o na'a ngu' 
cha! bi: 

— ¿Ni cha! ngusalú nu cuna!a setye 
cua jua'a ti? —nacui ngu'—. 5¿Ni 
cha! ná ndyujui' ji'i cha! caja xi chi 
cha! ta ji'i ngu' ti'i? Sna siyento chi 
plata nga'a tsa lo cua setye tyixi 
xtyi'i bi" —nacui ngu' jili tya!a ngu'. 

Lye tsa nchcui' ngu' lo'o nu cuna'a 
bi! li'. 

5 —Nga'aa chcui' lye ma lo'o nu 
cuna!a re —nacui Jesús ji'i ngu'—. 
Ná cua'a ma ji'i. Tso'o tsa cha nu 
ngua'ni nu cuna'a re cuentya jna!. 
7Lcaa tsa ndi'i ngu ti'i lo'o ma nde 
chalyuu, bi! cha! taca cua'ni ma cha! 
tso!o lo'o ngu! ti'i ni jacua! nu nti! ti 
ma; pana nu na! ni, cua tye ti tsa nu 
tyi'i na! lo'o ma. ¿Cua ngua'ni nu 
cuna!a re lcaa ña'a cha! nu nchca 
ji'i. Na cua ngua'ni ma! cha! caca 
tyixi xtyi'i loo na! juani; masi tya 
lyiji cajaa na!, yala la ngua'ni cho'o 
ma! ji'i tyucui ña!a na! cha! xatsi' ngu' 
'na. “Chati cha! nu chcui! na! lo'o 
ma juani, cha! lcaa su cañi cha! jna' 

tyucui ña'a chalyuu, ca bi! cuna ñati 
lcaa cha! nu ngua'ni nu cuna!a re 
juani, cha! tyi'u ti! ngu' cha! tso'o tsa 
cha nu ngua'ni nu cuna!a re. 


Ndyujui' Judas cresiya 
ji'i Jesús ji'i ngu' xña'a 
10Lo'o Judas Iscariote ni, la cui! 

tya!a ngu' nu ndyaca tsa!a ji'i Jesús 
laca bi". Li! ndu'u nu Judas bi! ndyaa 
slo sti jo'ó nu laca loo, cha! cujui! 
cresiya ji'i Jesús ji'i ngu! bi". 1 Tso'o 
tsa ntsu'u tyiquee nu ngu' tlyu bi! 
lo'o ndyuna ngu' cha! nu nchcui' 
Judas lo'o ngu', bi! cha! nacui ngu' 
tlyu bi! ji'i cha! ta ngu! chi ji'i. Li! 
nclyana Judas ni hora caca ji'i ta ji'i 
Jesús ya! ngu' xña'a bi!. 


Chaca tya quiya! ndyacu Jesús sii 
lo'o nu ngu' nu ndyaca tsa'a ji'i 

12Lo'o ngua tsa clyo ji'i ta'a nu 
ndacu ngu' xlyá nu ná lo'o scua tiye! 
ndya! bi', tsa bi! ndujuii ngu' xlya! 
cuañi' cha! cacu ngu! ta'a pascua. Li! 
nchcuane ngu' nu ndyaca tsa'a ji'i 
Jesús: 

—¿Macala cua'ni cho!o ya na 
cha! cacu na sii nu cuentya ji'i ta'a 
pascua? —nacui ngu' ji'i yu. 

13Li' ngulo Jesús cha ji'i tucua 
tya!a ngu' nu ndyaca tsa'a ji'i: 

—Yaa clya ma lquichi —nacui yu 
jili ngu' bi'—. Cajua tyacua tya'a ma 
lo'o sca nu qui'yu nu ntucua sca te'í 
hitya scu yu. Tsaa lcala ma ji'i yu 
bi!. 14Su tyatí yu ni'i, nditya chcui' 
ma lo'o nu laca xu'na ni'i bi!: “Ndi!ya 
nacui nu mstru ji'na jinu'u: Cua'ni 
nu'u cha! tso'o cacha! nu'u 'na, 
¿macala ntsu'u su caa na! cha! cacu 
na! sii lo'o nu ngu! nu ndyaca tsa!a 
'na, cha! cua'ni ya tala pascua?” 


SAN MARCOS 14 


Jua'a ñacui ma ji'i ngu! nu ca tyi 
bi!. I5Li' culu'u yu sca se'i tlyu ji!i 
ma, sca ba'a ni'i nde cua nu cua 
laca ngua tso'o, nu ntsu'u lcaa na 
nu cua'nijo!o ji'na li'. Ca bi! cua'ni 
cho'o ma sii cacu na —nacui Jesús. 

16Lo'o li! ndu'u ngu' ndyaa ngu' 
Iquichi ndyalaa ngu' to! ni'i bi!, lo'o 
ñi'ya nu nacui Jesús ji'i ngu', jua'a 
ngua cha! bi'. Ngua'ni cho'o ngu! na 
cacu ngu' sii cuentya ji'i tala pascua 
li! 

17Lo'o cua ngusii, li! lijya Jesús 
lo'o nu tii tyucuaa tya!a ngu' nu 
ndyaca tsa'a ji'i. Laja lo'o nga'a 
ngu! ndyacu ngu', li! nchcui! Jesús 
lo'o ngu!: 

—Chañi cha! nu nchcui' na! lo'o 
ma —nacui Jesús—; ntsu'u tsaca 
cu'ma nu stu'ba ti ndyacu lo'o na 
juani, nu cua cujui! ti cresiya 'na ji'i 
ngu! xña!a. 

19 Xñi'i xi til ngu! ndi'i ngu' li". 
Hora ti lcaa ngu! lo'o tya!a ngu', 
nguxana nchcui' ngu' lo'o Jesús: 

—¿Ha na! nu ta jinu'u ya! ngu' 
xña'a? —nacui tsaca ji'i. 

—¿Ha na'? —nacui chaca ji'i li". 

20—Sca yu tya'a nu tii tyucuaa 
tya'a ma, bi! laca nu cujui' cresiya 
'na ji'i ngu' xña!la —nacui Jesús ji'i 
ngu'—. Sca yu tya'a ma nu stu'ba 
ti ndyacu lo'o na ne! sca ti ca'ña 
scuaa re —nacui—. 2 Na! nu cua 
nda Ni 'na lijyaa cha! caca na! ñati 
ni, caca cha! jna! ñi'ya nu nscua 
cha! lo quityi cuentya jna! cua sa'ni 
la. Pana tya'na tsa hati nu ta 'na ya! 
ngu' xña'a li!, tso'o la ngua ji'i yu 
masi ná ngula yu chalyuu tsiya! ti. 

22Tya ndyacu ngu' sii bi! lo'o 
ntejeya! Jesús jili sca xlyá, ndya yu 
xlya!be ji'i ycui' Ndyosi cuentya ji'i 

xlyá bi!, ngusa'be yu ji'i, cha! tacha 
jili ngu' cha! cacu ngu!. 

—Cacu ma xlyá re —nacui Jesús 
ji'i ngu'—, cha! ñitya nti! cuaña! na!, 
jua!a nti! nu nde. 

23Li' ntejeya' Jesús ji'i sca vaso 
vino, ndya yu xlya'be ji'i ycui' Ni, 
nda yu vaso ji'i ngu! cha! co'o ngu! 
li. Ndyo'o lcaa ngu' vino bi! li. 

24. Ni'ya nti! tañi na!, jua'a nti' 
nu nde —nacui Jesús ji'i ngu'—. 
Tyalú tani na! cha! caja ñilya cuityi 
qui'ya nu ntsu'u ji'i lcaa nati, cha! 
jua!a quiñi cha! ji'i ycui' Ndyosi lo'o 
hati chalyuu chaca quiya!. 25Chañi 
cha! nu nchcui' na! lo'o ma, cha! 
nga'aa co'o na! vino chaca quiya!, 
ña!a cuayá! tyalaa tsa bi! lo'o co'o 
na! vino cucui lo'o cu'ma ca su laca 
ycui' Ndyosi loo; xa! co'o na! ji'i li". 


Chcui' Pedro lo'o ngu' cha' ná 
nslo ji'i Jesús tsiya! ti 

26Lo'o ndyula tu'ba ngu' sca jii ji'i 
ycui' Ndyosi, li' ndu'u ngu' ndyaa 
ngu' nde ca'ya Olivos. 27Xa! ncheui' 
Jesús lo'o nu ngu' nu ndyaca tsa'a 
jiti lit: 

—Caca tyuju'u ti! lcaa cu'ma ña'a ma 
'na —nacui Jesús ji'i ngu'—. Xtyanu 
ma xi 'na ca ndyi la. Li! caca cha! 
nu nscua lo quityi ji'i ycui' Ndyosi 
ndi'ya: “Lo'o cujuii na! ji'i nu ña'asii 
ji'i xlya! bi", xna lcaa xlya! tyaa ni! li"”. 
Jua'a nchcui' quityi. ?8Pana nu lo'o 
tyu'lú na! chaca quiya!, tsa'a na! nde 
Galilea nu tya lyiji tsaa cu'ma. 

29_ Masi lcaa ngu' xtyanu ngu' 
jinu'u, pana nu na! ni, ná xtyanu na! 
jinu'u tsiya! ti —nacui Pedro ji'i Jesús 
li. 

30__Chañi cha! nu nchcui' na! lo'o 
nu'u —nacui Jesús ji'i Pedro—. Ca 

ndyi sna quiya! chcui' nu'u lo'o nati 
cha! ná nslo nu'u 'na. Jua!a cha! ta 
nu'u lo'o ñati nu lo'o bilya xi!ya 
ndye!e tucua quiya' talya ndyi. 

31_ Ná chcui' na! lo'o nati cha! 
ná nslo na! jinu'u —nacui Pedro 
ji'i Jesús—. Masi cujuii ngu' jinu'u, 
masi cua cujuii ti ngu! 'na, ná xacui 
na! cha! ji'i ñati cha! ná nslo na! 
jinu'u —nacui. 

Lye tsa nchcui' Pedro, lo'o jua'a 
lcaa tya!a ngu', stu'ba ti nchcui' 
ngu!. 


Nchcui' Jesús lo'o ycui' Ndyosi 
Sti yu ca Getsemaní 

32Lo'o li! ndyaa ngu' sca ne! lo'o 
su ndu xi yaca tyacala! ca su naa 
Getsemaní. 

—Cua'a ma xi ca ndacua ti —nacui 
Jesús ji'i ngu' nu ndyaca tsa!a ji'i—. 
Tsa!a na! ca nde la xi cha! chcui' na! 
lo'o ycui! Ndyosi Sti na! —nacui yu. 

33 Ndyaa yu la xi li', ndyaa lo'o yu 
ji'i Pedro lo'o Jacobo lo'o Juan. Li! 
lye tsa ngua xñi'i ti! Jesús, ndya'a 
tsa cha! tyiquee yu xqui'ya cha tlyu 
nu cua tyacua ti ji'i yu. 

34 Xñi'i tsa ti! na! juani —nacui 
Jesús ji'i ngu'—, nga'aa talo na! cha! 
xñili tsa ti! na!. Tyanu ma ca nde ti, 
tii ti til ma tyi'i ma —nacui. 

35Tya ndyaa Jesús la xi ca nde bi! 
la, ndyatu sti' yu lo yuu ti, ngúijña 
yu ji'i ycui! Ndyosi si caja ñilya nu 
caca cha! ná tyacua cha! cuxi ji'i yu. 

36__Sti na! —nacui Jesús ji'i ycui' 
Ndyosi—, lcaa lo cha nchca cua'ni 
nu'u. Bi! cha! juani, ná ta nu'u 
chacuayá' tyacua cha! cuxi re 'na, si 
cajá la ñi'ya nu caca cua'ni na! cha 
re —nacui Jesús ji'i ycui' Ndyosi Sti 
yu—. Pana si'i ñilya nu nti! na! cha! 

caca, masi cua'ni nu'u lo'o na! ñilya 
nu nti! ycui' nu'u. 

37Li' naa Jesús chaca quiya'! su 
nga'a nu sna tya!a ngu'. Na laja! ti 
ngu! bi! li". 

—Simón —nacui yu ji'i Pedro—, 
¿ha laja! tsa nu'u? —nacui—. ¿Ha 
ná nchca talo nu'u ni sca hora tii ti 
nu'u xi? 38Tii ti ti! ma tyi'i ma juani. 
Chcui' ma lo'o ycui' Ndyosi cha' ná 
cua'ni nu cuiñaja ngana ji'i ma. Jlo 
ti! na! cha! tyucui tyiquee ma ntaja'a 
ma cua'ni ma cha re 'na; pana ná 
tyu'u scua juersa ji'i ma, bi! cha! 
yala tsa ndyaja' ma. 

39Xa! ndyaa Jesús xi, la cui! ti 
cha! ngüijña yu ji'i ycui' Ndyosi Sti 
yu chaca quiya'. “Li! haa yu chaca 
quiya! slo ngu! bi'; pana xa! laja! 
ngu' bi", cha! lye tsa ndyu'u xcalá 
ngu!. Li! nga'aa jlo ti! ngu' ñitya 
xacui ngu' cha! ji'i yu. Ka! ndyaa 
Jesús li'. La cui! juala sna guiya' haa 
Jesús su ndi'i ngu!. 

—¿Tya laja! ma? ¿Tya ntsiya 
cña! ma? —nacui Jesús ji'i ngu'—. 
Cuayá! juani, cua ndyalaa hora nu 
tyaa lo'o ngu' jna! nu cua nda Ni 
'na lijyaa cha! caca na! ñati. Cua 
ta ti nati jna! ya! ngu' xña'a juani. 
42 Tyatu ma, cha! tyaa na lacua, cha! 
cua ndyalaa yu nu cua ndyujui! 
cresiya jna! ji'i ngu' xña'a. 

Ndyaa lo'o ngu' ji'i Jesús preso 

Laja lo'o nchcui' Jesús, li! 
ndyalaa nu Judas bi! slo, la cui! 
tya!a ngu' nu ndyaca tsa!a ji'i Jesús 
laca nu Judas bi'. Quiña'a tsa ngu' 
tyaala ndya'a ngu' lo'o Judas, hati 
nu cua ngulo ngu' tisiya cha ji!i cha! 
caa caquilya ngu! ji'i Jesús; lo'o 
maxtyi cusuu, lo'o yaca ndyi!ya ngu' 

lijya ngu'. Sti jo'ó nu laca loo, lo'o 
mstru cha! jo'ó, lo'o ngu! cusu!, bi! 
laca nu ngulo cha ji'i ngu! tyaala 
bi'. “Judas nu cua ta ti ji'i Jesús ya! 
ngu! cuxi bi! ni, cua nchcui' lo'o nu 
ngu! tyaala bi! cua tsa la, ñi'ya nu 
cua'ni: 

—Chcuicha! na! ji'i nu qui'yu 
bi!, cuati cacu na! saca! yu —nacui 
Judas ji'i ngu! tyaala—. Xñi ma ji'i 
hora ti, yaa lo'o clya ma ji'i yu bi! 
—nacui. 

45Bi! cha! lijya Judas bi! juani, 
ndyaa ca su ndu Jesús cha! 
chcuicha! ji'i yu. 

—Nde ti ndu nu'u, mstru —nacui 
Judas. 

Ndyacu Judas saca! Jesús li!. 

46 Hora ti ntejeya! nu ngu' tyaala ji'i 
Jesús li', cha! tyaa lo'o ngu' ji'i yu. 

4 Lo'o li! sca ngu' nu tya!a ndya'a 
Jesús ngusicua maxtyi ji'i, ngusityu 
cu! jyaca sca msu ji'i sti joló nu laca 
loo la. 48Li! nchcui' Jesús lo'o nu 
ngu! tyaala bi!: 

— ¿Ha lo'o maxtyi cusuu lo'o yaca 
ndya'a ma cha! tejeya! ma 'na? — 
nacui Jesús ji'i ngu' bi'—. ¿Ha sca 
hati cuaana laca na! lacua? “% Tyuu 
tsa tsa na'a ma 'na lo'o nga'a na! ne! 
laa tonu, ngulu'u na! cha! ji'i ycui! 
Ndyosi ji'i hati, pana ná ntejeya' ma 
Ina li'. Jlo ti! na! ñitya nu ndyaca 
juani, cha! la cui! ña!a cha! nu nscua 
lo quityi ji'i ycui' Ndyosi cuentya 
jna!, juala ndyaca juani. 

SOL! nguxtyanu lcaa tya'a ndya'a 
Jesús ji'i yu, ngusna ngu'. 51Sca 
ti yu cuañi' ndyanu, ndya'a lca'a 
ji'i ngu' nu ndyaa lo'o ji'i Jesús. 
Sca tasa ti ngúixii chu! yu cuañi! 
bi!. Lo'o jua'a ngua ti! ngu' tyaala 
tejeya' ngu' ji'i yu cuañi' bi"; 52bi! 

cha! nguxtyanu ji'i tasa ji'i ya! ngu', 
ngusna masi quichi' ti. 


Ndu Jesús slo ngu' tisiya 
53Lo'o li! ndyaa lo'o ngu! ji'i Jesús 
slo xu'na sti jo'ó. Cua ndyu'u ti'i lcaa 

sti jo'ó nu laca loo lo'o ngu' cusu! 
lo'o mstru cha! jo'ó cajua, cua ndyu'u 
ti'i ngu' slo xu'na sti jo'ó bi!. 54Tyijyu' 
ti ndyu'u lca'a Pedro chu! ngu' tyaala 
ña!a cuaya' nu ndyalaa ngu' ne! lo'o 
ji'i xu'na sti jo'ó. Li' ngua'a Pedro slo 
ngu' nu nga'a cua ca ni'i bi! su nga'a 
ngu' to! lquii' cha! caca cheatsu ngu'. 
55Ngua ti! sti jo'ó nu laca loo lo'o 
Icaa ngu' tisiya bi! sta ngu' qui'ya ji!i 
Jesús cha! cujuii ngu' ji'i yu, pana 
ná nquije ñi'ya nu cujuii cuañi' ngu' 
ji'i yu. 56Ndya'a tsa ngu' cuiñi slo 
ngu' cha! sta ngu' qui'ya ji'i Jesús, 
pana ná stu'ba nchcui' ngu' bi!. 
57 Su cua ndye li! ndu xi ngu' cuiñi, 
nehcui' ngu! lo'o nu ngu' tlyu bi!: 
58—Cua ndyuna ya sca cha! nu 
ncheui' nu qui'yu re —nacui sca 
ngu! cuiñi bi'—. Ndi'ya nchcui' 
yu: “Cuityi na! jili laa tonu re nu 
ngúiñá hati chalyuu ti. Chu! sna tsa 
ti cua'ni na! cha! tya' chaca nu ná 
cuiñá ñati chalyuu”, nacui Jesús re. 
Cua ndyuna ya cha! jua'a nchcui! yu 
—nacui ngu' cuiñi bi! 
59 Pana ná stu'ba nchcui' nu ngu' 
cuiñi bi'. 
60Lo'o li! ndyatu sti jo'ó nu laca 
loo la slo lcaa ngu' tlyu, nchcui' lo'o 
Jesús: 

—¿Ha nga'aa ntsu'u cha! nu xacui 
nu'u ji'i cua, cha! tyu'u lubii nu'u 
cuentya ji'i qui'ya nu ngusta ngu' 
jinu'u? —nacui sti jo'ó bi! ji'i Jesús. 

61Ti ti ndu Jesús, ni sca cha! ná 
nguxacui yu tsiya! ti. Bi! cha! xa! 

nchcuane sti jo'ó nu laca loo la ji'i yu 
li": 
— ¿Ha chañi cha! Cristo laca nu'u? 
—nacui—. ¿Ha nu'u laca nu sca ti 
Sñi! ycui' Ndyosi nu ndu'ni tlyu na 
ji'i? —nacui sti jo'ó bi! ji'i Jesús. 

62_ Chañi cha! nu nda ma, na! laca 
nu bi! —nacui Jesús ji'i ngu' li—. 
Lo'o jua!a nde loo la ña'a ma 'na nu 
cua nda Ni 'na lijyaa cha! caca na! 
nati; ña'a ma 'na lo'o ntucua na! la'a 
tsu' cui su tlyu bi!, ca su ntucua ycui' 
Ndyosi Sti na! nu lcaa tsiya' ti cha 
nchca ji'i Ni; ña'a ma 'na lo'o caa na! 
chaca quiya' laja coo nde cua li". 

83 Ñasi! tsa sti jo'ó nu laca loo la, 
bi! cha! ngusaa! ste! ycui' slo ngu'. 

—Nga'aa nti! na cha! sta xa! la hati 
quilya ji'i nu qui'yu re —nacui sti 
jo'ó bi! jili ngu'—. $%Na cua ndyuna 
ma cha! tonu tsa cha! suba! nu 
nchcui' yu re ji'i ycui' Ndyosi, nu 
lo'o nacui yu cha! nu sca ti Sñi! ycui! 
Ndyosi laca ycui! yu. ¿Nitya cheui! 
ma ji'i cha! bi? 

Lcaa ngu! nguxacui ngu' cha! jiti nu 
laca loo bi!, cha! nga'a cha! cajaa Jesús. 

65Li' nguxana ngu' ndyu'ni lya! ti! 
ngu' ji'i Jesús; ngutu'u hitya sañi' 
ngu! loo yu, jua'a ndyiji'i ngu! ji'i 
laja lo'o ndyacu' loo yu lo'o sca late!. 

—Juani ni, cua'ni nu'u cha! ca tii nu'u 

—nacui ngu' jiti Jesús li'—, cacha! nu'u 
jili ya, ¿tilaca laca nu ngujui'i hi? 

Lo'o nu ngu' nu ndu cua bi!, 
ngujui'i ngu' ndacu! ji'i yu li". 


Nacui Pedro cha' ná nslo 
ji'i Jesús tsiya! ti 
$6 Tya nga'a Pedro to! ni'i ji'i xu'na 
sti jo'ó, lo'o li! ndyu'u tucua sca nu 
cuna'a cua! nu ndu'ni cha ji'i sti jo'ó 
bi!. £7Nxña'a nu cuna'a bi' ji'i Pedro 

su nga'a to! Iquii!, li! xa! nxña!a 
tso!o ca ji'i chaca quiya!. 

—Lo'o nu'u ndya'a lo'o Jesús 
Nazaret bi! —nacui nu cuna!a bi! ji'i. 
68— Siti na! —nacui Pedro—. Ná 
jlo ti! na'. Ná nchca cuayá! ti! na! ni 
cha! nchcui! nu'u —nacui Pedro ji'i 

nu cuna!a bi'. 

Li! ndu'u Pedro ndyaa to' lo'o 
ti. Nxi'ya ndye'e li". 69 Xa! na'a nu 
cuna'a bi! ji'i chaca quiya', nguxana 
nchcui' lo'o ngu' nu ndu cacua ti: 

—Lo'o nu qui'yu jua laca tya!a ngu' 
bi! —nacui nu cuna!'a bi!. 

70Xa! nchcui' Pedro cha! ná lo'o 
ycui'. Pana ca tiya! la xi nchcui' ngu' 
nu ndu cacua ti lo'o Pedro: 

—Chañi cha! tya'a ndya!a ngu! bi! 
laca nu'u —nacui ngu!—, cha! lo'o 
nu'u laca ngu' Galilea —nacui ngu' 
ji'i Pedro. 

TI Li! nguxana Pedro ngua'ni jura 
cha! xcube! ycui! Ni jili si cha! cuiñi 
chcui' lo'o ngu'. 

—Ná nslo na! ji'i nu gui'yu nu 
nchcui' tsa ma cha! ji'i —nacui 
Pedro ji'i ngu'. 

72Hora ti xa! ngusi'ya ndye'e. Li! 
ntsu'u ti! Pedro ñi'ya ngua cha! nu 
cua nchcui' Jesús lo'o tsa: “Nditya 
cua'ni nu'u ndyi, Pedro; chcui' nu'u 
lo'o ñati sna quiya! cha! ná nslo 
nu'u 'na, nu lo'o tya lyiji xitya ndye'e 
tucua quiya"”. Bi! cha! nxitya tsa 
Pedro li". 


Ndu Jesús nde loo Pilato nu laca loo 


1 Lo'o nguxee chaca tsa tya 
ndi'i sti jo'ó nu laca loo, 

lo'o ngu' cusu!, lo'o mstru cha! jo'ó, 

ndi'i lcaa ngu' tisiya cha! chcui' 

ngu' lo'o tya'a ngu' ji'i cha! bi!. 

Li' ngusca' ngu' ji'i Jesús, ndyaa 

lo'o ngu' ji'i slo Pilato nu ngua 
gobernador romano cha! caca cuaya' 
ji'i. Nchcuane Pilato ji'i Jesús li': 
2—¿Ha nu'u laca rey ji'i ngu' 
judío? 
—La cui! ñi'ya nu nacui nu'u, 
la cui' laca na! —nacui Jesús ji'i 
gobernador bi'. 
3Lo'o li! ngusta sti jo'ó nu laca loo 
quiña!a qui!ya ji'i Jesús slo nu Pilato 
bi!. *Li' xa! nchcui' Pilato lo'o Jesús: 
—¿Ha ná nchca xacui nu'u cha! 
ji'i ngu! jua? —nacui Pilato jili—. 
Na cua quiña'a qui'ya ngusta ngu' 
jinu'u. 
5Nga'aa nchcui' Jesús lo'o ngu' 
tsiya! ti, lo'o ndube tsa ti' Pilato li!. 


Ngulo Pilato cha cha! 
cujuii ngu' ji'i Jesús 

SLcaa yija lo'o ndyaca tsa ta'a 
bi! ndu'ni lyaá nu laca gobernador 
ji'i sca ti preso, cua ña'a ca preso 
nu ndijña ngu' judío ji'i. 7Ntsu'u 
tyuu tya!a ngu! ne! chcua, ngu' nu 
cua ndyujuii ji'i hati laja lo'o ngusuu 
tya'a ngu! lo'o nu ngu' xa! tsu! nu 
laca loo. Sca preso bi! laca Barrabás. 
8Li" ndyu'u ti'i quiña'a hati slo 
Pilato, ndijña ngu' ji'i cha! cua'ni 
lyaá ji'i sca preso ñi'ya nu ndu'ni nu 
laca loo lcaa yija. 

9—cHa cua nti! ma cha! cua'ni 
lyaá na! ji'i yu cua nu laca rey ji'i 
cu'ma ngu' judío? —nacui Pilato ji'i 
nu ngu' quiña!a bi. 

10 Cua nchcui' Pilato jua'a xqui'ya 
cha! ngua tii cha! liye! tsa ti! sti jo'ó 
nu laca loo ji'i Jesús, bi! cha! ndya'a 
lo'o ngu! ji'i yu slo ycui' Pilato. 
11Pana ndijña ngu' quiña'a ji'i Pilato 
cha! cua'ni lyaá ji'i Barrabás, si'i 
ji'i Jesús. Na cua nehcui' nu ngu' 

quiña!a bi! lo'o Pilato cha! clyaá ji'i 
Barrabás, xquitya cha! la cui! sti jo!ó 
nu laca loo cua nchcui' tsa lo'o ngu! 
cha! jua'a jña ngu' cha! ji'i Pilato. 
12Xa' nchcuane Pilato ji'i ngu' li: 

—¿Ni'ya cua'ni na! lo'o yu re, nu 
nchcui! ma ji'i cha! laca yu rey ji'i 
ngu' judío lacua? —nacui Pilato ji'i 
nu ngu' quiña!a bi. 

13Cuii ngusi'ya ngu' ji'i Pilato li": 

—Cujuii clya ji'i yu lo crusi —nacui 
ngu' ji'i. 

14_ ¿Ni cha! laca cha! nti' ma cha! 
cujuii na! jili yu re? —nacui Pilato 
jili ngu!—. ¿Ni quitya ntsu'u ji'i yu? 

Lye la nxi!ya lo'o ngu' ji'i Pilato li": 

—Cujuii clya ji'i yu lo crusi. 

Lolo li! ngua'ni lyaá Pilato ji'i 
Barrabás cha! tyaala! tyiquee nu 
ngu! quiña'a bi'. Lo'o lye ngujui'i 
sendaru ji!i Jesús lo'o reta, li! ngulo 
Pilato cha ji'i sendaru cha! tyaa lo'o 
ngu' ji'i Jesús cha! cujui'i cala ngu! 
ji'i lo crusi. 

16Ndyaa lo'o sendaru ji'i Jesús 
nde ne! ni'i su ntucua ngu' nu laca 
loo bi!, lo'o jua'a ndyu'u ti'i ña!a 
lcaa sendaru nu ntsu'u cajua. 1Li' 
nguxacu! ngu' ji'i Jesús lo'o sca late! 
cuaa ña'a. Ngúixii ngu' lti quiche' 
chu! tya'a cha! caca sca sne', ngusta 
ngu' sne' bi! hique Jesús. 18Li' 
ngua'ni tlyu ngu' ji'i yu cha! cuiñi 
ti: 

—Tso'o ti tyi'i nu'u, rey ji'i ngu! 
judío —nacui sendaru ji'i. 

19Nguxana ngu' ngujui'i ngu' yaca 
quii hique Jesús li'. Lye ngutu'u 
hitya sañi' ngu' loo yu. Li' ndyatu 
sti' ngu' slo yu, ñi'ya si cua'ni tlyu 
ngu' ji'i yu, masi cha! cuiñi ti. 2°Nu 
lo'o ndye ngustí lo'o ngu' ji'i Jesús, 
li' ngulo ngu' late' cuaa ña'a bi' ji'i; 

xa! nguxacu! ngu' ste! ycui! ca yu li", 
cha! tsaa lo'o ngu! ji'i yu ca su cujuili 
ca'a ngu! ji'i lo crusi. Ndu'u ngu' 
ndyaa lo'o ngu! ji'i yu li!. 


Ngujui'i ca'a ngu' ji'i Jesús lo crusi 

21 Tyucuii lo'o ndya'a ngu', li! 
na'a ngu! sendaru ji'i Simón ngu' 
Cirene; sti Alejandro lo'o Rufo laca 
nu Simón bi'. Cua ñaa Simón ca su 
ndyaa cha ne! quixi!, lo'o li! ngulo 
sendaru cha ji'i cha! quitya crusi bi! 
cuentya ji'i Jesús. 

2211" ndyalaa lo'o ngu' ji'i Jesús ca 
su naa Gólgota. (Nu Gólgota ni, ca!ya 
su nscua tyijya hique jyo'o, jua'a nti' 
ñacui cha! bi! cha'cña jitna.) 23Li! nda 
ngu' vino nguxa! lo'o tana mirra cha! 
co'o Jesús, pana ná ntaja'a yu colo yu 
vino bi". Li" ngujuili cala ngu' ji'i yu 
lo crusi. Lo'o li! ngüijya ngu! sendaru 
lo'o tya!a ngu!, cha! clyana ngu' 
cha! lo'o tya'a ngu' tilaca nu caja 
ste! Jesús ji'i. Juala ngua cha! ndye 
ndacha ngu' ste! Jesús ji'i tyala ngu!. 

25 Hora cua caa nde tlya ngua lo'o 
ngujuili cala sendaru ji'i Jesús lo crusi. 
26Nde hique crusi bi! cua nscua letra 
nu nchcui' ni qui'ya nu ngusta ngu' 
ji'i Jesús: “Nu nde laca rey ji'i ngu' 
judío”, nacui letra bi'. 27La cui! tsa bil, 
ngujuili cala ngu' ji'i tucua tya!a ngu' 
cuaana lo crusi se'i ti lolo Jesús. Crusi 
jili tsaca ngu' cuaana bi! ndu la'a tsu! 
cui Ji'i Jesús, crusi ji'i chaca ndu la'a 
tsu' coca bi". 28 Jua'a ngua cha! nu 
nguscua jyo!o cusu! sa'ni lo quityi 
jii ycui' Ndyosi, nu nchcui' ndi'ya: 
“Ngua ti! ngu' cha! tya!a ngu' cuxi laca 
yu”. Jua'a cha! nscua lo quityi bi!. 

29Ngustí lo'o tsa ngu! ji'i Jesús 
lo'o nteje tacui ngu' tyucuii, nchcui' 
tsa ngu' cha! suba! ji'i yu. 

—Jaa, nu'u laca nu nchceui' cha! 
cuityi jili laa tonu jua —nacui ngu' 
bi'—, lo'o li! nacui nu'u cha! xa! 
cuiñá nu'u ji'i chaca quiya! chu! sna 
tsa ti, ngua ti! nu'u. 30Cua!ni lyaá 
nu'u ji'i ycui' ca lacua; cua!ya clya 
nu'u lo crusi cua juani, si caca jinu'u 

—nacui ngu'. 

31Lo'o sti jo'ó nu laca loo, lo'o 
jua'a mstru cha! jo!ó, ngustí lo'o 
ngu' ji'i Jesús. 

—Ngua'ni lyaá yu ji'i xa! hati — 
nacui nu ngu' tlyu bi! ji'i tya!a 
ngu'—, pana ná nchca clyaá ycui! 
ca yu. 32Cristo laca yu, nu rey ji'i 
ngu' Israel tya'a na laca yu, nacui 
yu. Tso'o la si ca!ya yu lo crusi ycui! 
ti yu, cha! ña'a na si caca ji'i yu. 
Jlya ti! na ji'i yu li! —nacui ngu' ji'i 
tya!a ngu'. 

Lo'o jua'a nu ngu' cuaana tya'a 
ngujuili ca'a ngu' ji'i lo crusi, lo'o 
ngu' bi! nchcui! ngu' cha! suba! ji'i 
Jesús. 


Ngujuii Jesús 
33Lo'o ndyalaa nde hora ngua 
talya zee tyucui ña'a loyuu. Sna 
hora ndalo cha! talya xee. 34Pana 
lo'o ngua hora cua sna nde ngusii, 
Ji! cuii ngusilya Jesús: 

—Eloi, Eloi, ¿lama sabactani? — 
nacui. (Ndi'ya nti! ñacui cha! bi! 
cha'cha ji'na: Ndyosi 'na, Ndyosi 'na, 
¿ni cha! laca ngulaya' nu'u 'na?) 

35Ndyuna xi ngu' nu ndu cacua ti, 
pana ná ngua cuayá! ti! ngu! ni cha! 
nchcui' yu: 

—Cua'a jyaca ma, nxi'ya yu ji'i 
jyo!o Elías —nacui ngu! bi". 

36Li' ngusna sca hati ndyaa 
ndyiqui'ya sca quiche; ngiicha! 
ngu' ji'i quiche bi! lo'o vino tiye! li, 

ngusicua ngu' ji'i lo'o sca yaca quii 
cha! co'o Jesús. 

—Jatya na xi —nacui nu hati bi'—, 
ña'a na si caa jyo'o Elías cha! ta!ya 
ji'i Jesús lo crusi. 

37 Cuji ngusi'ya Jesús li', ngujuii 
li". 38 Hora ti ngutaa' late! tlyu nu 
ndacui ndyacu' tsa cla'be ne! laa 
tonu bi!, nde cua nguxana ngutaa' 
late! bi! ña'a cuayá' nu ndyalaa ca lo 
yuu. 3%Lo!o nu capitán nu laca loo 
ji'i sendaru nu ndu slo Jesús, na'a 
capitán bi! ñitya ngua'ni Jesús lo'o 
ngujuii yu. 

—Chañi cha! Sñi! ycui! Ndyosi 
nu laca loo la laca jyo!o re —nacui 
capitán bil. 

WLaja li! tyijyu! ti ndu sca taju 
ngu' cuna!a ña'a cui'ya ngu' ji'i 
Jesús; lo'o María Magdalena, lo'o 
chaca María xtya'a Jacobo nu cuañi' 
la, la cui! xtya'a José laca bi', lo'o 
Salomé ndu. 4 Nu lo'o tya ndya'a 
Jesús nde Galilea nu ngua tya tsubi' 
la, la cui! taju nu cuna!'a bi! ndya!a 
lo'o yu, cha! nguxtyucua ngu' ji'i yu 
lo'o ndyaque' ngu! na ndyacu ngu!. 
Lo'o jua'a ndu tyuu tya!a xa! la ngu' 
cuna'a cajua, tya'a ndyalaa ngu' 
lo'o Jesús nde quichi Jerusalén. 


Nguatsi' jyo'o Jesús 

4 Cua ngusii xi, la cui! tsa ta'a 
sii laca bi!, cha! chaca tsa bi! caca 
tsa nu tyi'i cha' ngu' judío. Lo'o 
jua!a ndi'i sca ngu! tisiya nu naa 
José, ngu! Arimatea ngua bi', sca 
ngu! tlyu. Lo'o José ndu ti! cha! 
cua tyalaa ti tsa cha! caca ycui! 
Ndyosi loo; bi! cha! ngua'ni tlyu 
tyiquee, ndyaa slo Pilato cha! jña 
ji'i jyo'o Jesús cha! tyatsi'. ““Ndube 
tsa ti! Pilato si chañi cha! ngujuii 

Jesús yala ti. Bi! cha! ngusilya ji'i 
nu capitán ji'i sendaru nu ndu cua 
quiya! crusi cha! caa capitán bi! 

slo, cha! cacha! ji'i nu laca loo si 
chañi cha! ngujuii Jesús. *SLi' nacui 
capitán bi! ji'i Pilato cha! chañi cha! 
ngujuii jyo!o bi"; bi! cha! nda Pilato 
chacuayá' ji'i José cha! tsaa lo'o ji'i 
jyo'o bi!, cha! tyatsi". “6Li' ngiitya 
José sca tasa tso'o tsa ña!a; nda!ya 
nu cusu! ji'i jyo!o bi', ngúixii tasa 
cucui hichu! jyo'o. Li! ndyaa lo'o ji'i 
ca sca tyuquee nu ngulu ngu' nde 
sii! cua'a, nguxatsi' jili jyo!o Jesús 
ne! tyuquee bi". Li' nguxasu ngu' sca 
quee tonu to! tyuquee bi!, tachaa 
ndacu' ngu' ji'i li'. Lo'o María 
Magdalena, lo'o María xtya!a José 
ni, na'a ngu' su nguatsi' jyo'o Jesús. 


Ndyu'ú Jesús chaca quiya' 
1 Nu lo'o cua ndye tsa nu 
ndi'i cha' ngu' judío, li! nu 

María Magdalena lo'o María xtya'a 
Jacobo lo!o Salomé ni, ndyaa ngu' 
ngúi'ya ngu' setye tyixi xtyi'i; tsaa 
lo'o ngut ji'i setye bi!, cha! ta'a setye 
bi! ña'a tsaca chu! jyo'o bi! nti! ngu!. 
2Cua nguxee chaca tsa li", tsa clyo 
jili semana. Lo'o ntyucua cuichaa, li! 
hora ti ndu'u ngu! cuna'a bi! ndyaa 
ngu' su ntsu'u jyo'o Jesús tyuquee 
bi!. 3Laja lo'o ndya'a ngu' tyucuii 
nchceui' ngu! lo'o tya!a ngu!: 

—¿Tilaca nu xtyucua ji'na cha! 
culotsu' na quee tonu nu ndyacu! to! 
tyuquee bi'? —nacui ngu! ji'i tya'a 
ngu!. 

4Lo'o ndyalaa ngu' cacua ti, li! 
nguxña!a ngu' ji'i tyuquee bi!, lo'o 
lil na'a ngu! cha! cua ndyaatsu! 
quee tonu nu ndyacu! to! tyuquee 
bi"; ntucua yaala to! tyuquee bi! li", 

5Ndyatí ngu' nde ne! tyuquee, na'a 
ngu' ji'i sca nu qui'yu cuañi!, ngua 
ti' ngu'; ngati tsa ña'a late! tyucui cu! 
nu lacu' nu qui'yu bi! nu nga'a la'a 
tsu! cui su nscua jyo!o bi! nquicha!. 
Ndube tsa ti! nu ngu' cuna!a bi! ña'a 
ngu' ji'i. 

6—Ná cutsii ma —nacui nu qui'yu 
bi! ji'i nu ngu! cuna'a bi'—. Cua 
jlo ti! na! cha! ji'i Jesús Nazaret nu 
ndyujuii ngu' ji'i lo crusi nclyana 
ma. Pana nga'aa ntsiya jyo!o bi! ca 
nde, cha! cua ndyu'ú yu bi' chaca 
quiya'. Caa na'a ma xi ca nde su 
ngusta ngu' ji'i jyo'o bi". f Li! yaa 
clya ma cacha! ma ji'i Pedro lo'o ji'i 
xa! la ngu' nu ndyaca tsa'a ji'i yu, 
cha! cua tsaa ti ycui' yu nde loo 
ji'i ma nde Galilea; tyacua tya!a ma 
lo'o yu ca bi', ñi'ya nu cua nacui yu 
ji'i ma tya tsubi!. 

8Li' ndu'u ngu' tyuquee nxna 
ngu! ndyaa ngu'. Lye tsa nchcua 
ngu!, cha! ndube tsa ti! ngu'. Pana 
ná nchcui' ngu! lo'o xa! hati tyucuii 
cha! ndyutsii tsa ngu!. 


Ndyu'u tucua Jesús slo 
María Magdalena 

9La cui! tsa clyo ji'i semana 
ngua bi' lolo ndyu'ú Jesús chaca 
quiya!. Clyo ndyu'u tucua yu slo 
María Magdalena. Tya tsubi' la 
cua ngua'ni yu jo'o ji'i nu María bi!, 
cua ngulo yu cati tya'a cuili cuxi 
nu ngusñi ji'i nu cuna'a bi'. Lo'o 
cua na'a María ji'i ycui! Jesús, hora 
ti ndu'u María ñaa slo nu xa! la 
tya!a ngu' nu ndyaca tsa!a ji'i yu, 
cha! cacha! ji'i ngu' ñitya ngua cha!. 
Nxi'ya ngu! nga'a ngu', cha! xñi'i tsa 
ti! ngu' cha! ngujuii Jesús. Pana 
masi jua'a, ná nduna ngu! cha! nu 

nchcui' María lo'o ngu', cha! ná jlya 
til ngu' cha! cua ndyu'ú Jesús chaca 
quiya!; ná jlya ti' ngu! tsiya! ti cha! 
cua na'a María ji'i ycui' Jesús. 


Ndyu'u tucua Jesús slo tucua 
tya'a ngu' nu ndyaca tsa'a ji'i 
12 Tiya! la xi, li! ndyu'u tucua 
Jesús chaca quiya!, ngulu'u loo 
yu ji'i tucua tya!la ngu' nu ndyaca 
tsa'a ji'i. Tyucuii su ndya'a ngu! nde 
ne! quixi!, ca bi! ngulu'u loo ycui! 
Jesús ji'i ngu'. Yala ti ñaa ngu' 
nde quichi, ndacha' ngu! cha! bi! jiti 
tya!a ngu!; pana ná ndaquiya' ngu' 
ji'i cha! nu nchcui' nu tucua tya!a 
nati bi". 


Cha nu ngulo Jesús ji'i nu 
ngu' nu ndyaca tsa'a ji'i 

14Ca ngusii la xi, li! ndyu'u tucua 
Jesús slo nu tii chaca tya!a ngu' nu 
ndyaca tsa'a jili su nga'a ngu! ndyacu 
ngu' to! mesa. Lye nchcui' yu lo'o 
ngu' bi! ni cha! laca ná jlya tso'o ti' 
ngu', ni cha! laca ndyacu' hique ngu'. 
Lo'o jua!a nchcui' yu lo'o ngu' ni cha! 
laca ná ndaquiya' ngu' ji'i ngu' tya'a 
ngu', nu cua na'a ji'i yu clyo lo'o 
ndyu'ú ca ti yu chaca quiya!. 

15—Tsaa ma tyucui ña'a chalyuu 
—nacui Jesús ji'i ngu' bi! li'—. Ta ma 
cha! lo'o lcaa ñati cuentya jna!. Chcui' 
ma lo'o ngu! cha! taca clyaá ngu' ji'i 
nu cuzi xqui'ya na!. 16Nu lo'o xñi ñati 

cha! 'na, tyucuatya ngu' chacuayá! 
jna! li', clyaá ngu' bi! ji'i nu cuxi li!. 
Ñati nu ná tyaja!a xñi cha! 'na tsiya! 
ti, tyanu qui'ya ji'i ngu' li'. 1 Ñati nu 
xñi cha! 'na ni, cua'ni ngu! bi! cha! 
tonu chacuayá! jna!, cha! cube tsa ti! 
xa! hati: culo ngu' bi! ji'i cui'i cuxi nu 
ngusñi ji'i ñati; caja ñi'ya nu chcui' 
ngu' bi! cha!cña ji'i xa! hati chacuayá! 
jna'; 18 masi xñi ngu' ji'i cuaña tyaala, 
masi co'o ngu' tana tyaala, ná sca 
cha! cuxi caca ji'i ngu! bi! li'; lo'o sta 
ya! ngu' bi! hichu! ngu' quicha, tyaca 
tso'o nu quicha bi! —nacui Jesús ji'i 
ngu'. 


Ndyaa Jesus nde cua 


19Lo'o ndye nchcui! Jesús nu 
Xu'na na, li! ngua'ni ycui' Ndyosi 
cha! ndu'u yu ndyaa yu nde cua; 
ndyaa tucua Jesús la'a tsu' cui ji'i 
ycui' Ndyosi ca bi'. 20Li! ndu'u 
ngu' nu ngua tsa!a ji'i, ndyaa ngu' 
lcaa quichi cha! chcui' ngu' cha! 
ji'i Jesús lo'o xa! hati. Nxtyucua 
tsa nu Xu'na na ji'i nu ngu' nu 
ngua tsa!a ji'i, hasta ngua cuayá! 
tso!o ti! ngu' lcaa quichi su 
ndyaa ngu' bi!, cha! chañi tsa 
cha! nu nchcui! ngu' cuentya ji'i 
ycui' Ndyosi; ngua cuaya' ti! ngu' 
quichi bi' lo'o na'a ngu' cha! tonu 
nu ngua'ni ngu' bi! chacuayá! ji'i 
ycui' Ndyosi. 

Tsa lo cua ti cha!. 


Quityi nu nguscua San Lucas 
ni'ya nu ngua cha! ji'i Jesús 





Cha'cña nu nscua clyo 

Cua quiña!a ñati nguscua lo 

quityi ñi'ya nu ngua lcaa cha! 
jili Jesús nde su ndi'i ya, quityi 
historia laca bi". 2Lo'o jua'a ntsu'u 
ngu! nu ngulutu cha! bi! ji'na; ngu' 
bi! ni, cua na'a ngu' cha! bi! clyo, 
tya lo'o nguxana Jesús ngua'ni yu 
cha, lo'o jua'a ndyaa ngu' nchcui! 
ngu' cha! ji'i Jesús lo'o lcaa hati. 3 Bi' 
cha! lo'o na!, ngulana tsa na! ñilya 
ngua lcaa cha! nu nteje tacui tya 
lo'o nguxana cha! bi!. Tso'o nti! na! 
si lo'o na! scua na! lcaa cha! bi!, cha! 
tsaa slo nu'u, cusu' Teófilo, *cha! 
caca cuayá! ti! nu'u tso'o la Icaa cha! 
nu nda ngu' lo'o nu'u. 


Ndyaa xca ji'i ycui' Ndyosi ca slo 

Zacarías nu caca sti Juan Bautista 

5Tyempo nu ngua rey Herodes 
cha, lo'o ngua yu loo ji'i ngu! loyuu 
su cuentya Judea, li! ndi'i sca sti 
jo'ó nu naa Zacarías. Bi! ndya'a lo'o 
taju sti jo'ó nu ndu cña su ngutu 
jyo'o Abías nquicha!. Elisabet naa 
clyo'o yu bi!, laca ma! la cui! hati 
tya!a ji'i jyo'o Aarón nu ngua sti 
jo!ó tya clyo la. SLiñi tsa ndu'ni 
tyucuaa ngu! bi! cuentya ji'i ycui! 


Ndyosi, ndaquiya' ngu! lcaa cha ji'i 
ycui' Ni; ndaquiya! tsa ngu' lcaa cha! 
nu cua nda Ni lo'o ñati cua sa'ni la, 
jua'a ná tucui nchcui' cha! cuxi ji'i 
ngu' bi'. f Pana ná ntsu'u ni sca sñi! 
ngu!. Ná ndyiji sñi' Elisabet, lo'o 
jua'a ngusu! tsa juani. 

8 Cua ndyalaa semana ji'i taju sti 
jo'ó lo'o nga'a Zacarías, cha! cua'ni 
ngu' cha ne! laa. 2Ndi'ya ngua'ni 
sti jo'ó nu ngua li": lcaa taju ngu' 
ngusubi ngu' ji'i sca tyala sti jo!ó 
ngu', cha! sca ti yu taca tyatí yu su 
tacati ne! laa tonu, cha! taqui yu 
yana jo!ó lo mesa ca bi! li". Lo'o 
juani ndyanu cha bi! ji'i ycui' 
Zacarías. Hora nu ndyaqui yana 
jo'ó bi! ne! laa, li! ndyu'u ti'i ngu' 
quichi nde liya' ti, nchcui! tyatna 
ngu' lo'o ycui' Ndyosi. Li" ndu'u 
tucua sca xca ji'i ycui' nu Xu'na na 
ca slo Zacarías su ndi'i yu ne! laa, 
na'a yu cha! ndu xca bi' la'a tsu! cui 
slo mesa tacati su ndyaqui yana 
jo'ó. 1?Lo'o na'a Zacarías ji'i xca bil, 
nga'aa jlo ti! yu ñilya cua'ni yu, cha! 
ndyutsii tsa yu ji'i. 19Nchcui' xca bi! 
lo'o yu li!: 

—Ná cutsii nu'u Zacarías — 
nacui—. Cua ndyuna ycui' Ndyosi 
cha! nu tya'na tsa nchcui' nu'u lo'o 

Ni, bi! cha! cala sca shi' Elisabet 
clyo'o nu'u. Juan caca naa yu, jua'a 
caca xtañi nu sta nu'lu ji'i. 14Chaa 
tsa til caca tyiquee nu'u lo'o cua 
ngula nu piti bi'. Lo!o jua!a, tso!o 
tsa caca tyiquee quiña!a tsa hati 
lo'o ña!a ngu' ji'i nu piti bi!, cha! 
nu bi! caca sca ñati tlyu nde loo 
ycui' Ndyosi. Ná co'o Juan bi! lcui 
ngatsi, lo'o jua'a ni sca lo lcui ná 
co'o yu. Tya hora nu cala yu, li! 
tyanu Xtyi'i ycui' Ndyosi ne! cresiya 
ji'i yu. 'SCua'ni yu cha! xa! caca 
tso!o cresiya ji'i quiña!a tya!a ngu' 
Israel, cha! taquiya! ngu' ji'i ycui! 
Ndyosi nu Xu'na ngu'. La cui! 
xtyi'i nu nguti'i ne! cresiya ji'i jyo'o 
Elías nu ndyaa lo'o ycui! Ndyosi ji'i 
tya sa'ni la, la cui! xtyi'i bi! caja ji'i 
Juan juani. Ca nde loo la caa Juan 
chcui' lo'o ñati, cha! tyaala! tyiquee 
ñati, cha! nga'aa xuu tya'a ngu! lo'o 
sñi' ngu!. Li! taca cha'a lcaa cha! nu 
ntsu'u tyiquee ngu', cha! taquiya! 
ngu' ji'i lcaa cha! nu liñi. Jua'a 
chcui' Juan lo'o ngu' cha! cua'ni 
cho'o ngu' tyiquee ngu', cha! tyaja!a 
ngu' xñi ngu' cha! ji'i ycui' Ndyosi. 
Li! caa ycui' Cristo. 

18Li' nchcuane Zacarías ji'i nu xca 
bi!: 

—¿Nilya caca cha! ca cuayá! ti! na! 
si chañi ca cha! bi'? Cusu' tsa na, 
lo'o jua!a clyo'o na! cusu! tsa —nacui 
Zacarías ji'i xca bi". 

19 Gabriel naa na! —nacui xca 
ji'i yu li'—. Na ndu ti na! ca slo ycui! 
Ndyosi; bi! laca nu nda 'na lijyaa 
cha! chcui' na! lo'o nu'u, cha! ta na! 
cha! tso'o re lo'o nu'u. 2 Cua'a jyaca 
nu'u jna' juani: caca cu'u nu'u juani, 
cha! nga'aa caca chcui' nu'u ña!a 
cuayá' nu cala cubi! bi! jinu'u; jua!a 

caca jinu'u xqui!ya cha! ná jlya ti! 
nu'u jna'. Chañi tyalaa tyempo bil, 
li caca cuayá! ti! nu'u cha! cha! liñi 
laca lcaa cha! nu nchcui' na! lo'o 
nu'u —nacui xca bi! ji'i Zacarías. 

21 Tya ndi'i ngu' quichi to! laa, 
ntajatya ngu! ji'i nu Zacarías bi! ña'a 
cuaya' nu tyu'u yu nde liya!; pana 
quiña!a tsa nclyacua ti! ngu' ni cha! 
tyiquee! tsa ngutulu Zacarías nde 
ne! laa bi'. 22Lo'o ndu'u Zacarías 
nde liya', li! ngataa ngua chcui' yu 
lo'o ngu!. Ngua tii ngu' cha! ne! laa 
ngulu'uloo sca xee tlyu ji'i yu nu 
ndu'u yaa ca slo ycui' Ndyosi. Li! 
se'i ti ndu yu ndyu'ni ya! yu ji'i ngu', 
pana ndyanu cu'u ti yu. 

23Lo'o cua ndye tsa lo'o ngua'ni 
Zacarías cha ne! laa, li! nguxtyuu 
yu ndyaa yu quichi tyi yu. *Tiya' 
la li', ngua tii clyo'o yu, nu naa 
Elisabet ni, cha! ngujui sñi' ma!. Li! 
cua ntsu'u cua ca!yu co! nu xcui' 
ne! ni'i ti ndyanu ma'. 23Ndi'ya 
ngulacua ti! ma!: “Ycui' Ndyosi nu 
Xu'na na laca nu ngua'ni cha! re 
cuentya jna!. Cua ngua'ni Ni cha! 
nga'aa chcui! la hati cha! cuxi jna!.” 


Nchcui' xca ji'i ycui' Ndyosi lo'o 
María cha' cua cala ti Jesús 

26Lo'o cua ntsu'u scuá co! nu 
ndya'a tana Elisabet, li! ngulo ycui! 
Ndyosi cha ji'i sca xca ji'i Ni, cha! 
tsaa ca quichi Nazaret, sca quichi 
nde loyuu su cuentya Galilea. Lo'o 
nu xca bi! ni, la cui! Gabriel laca 
bi!. 27 Nda ycui' Ndyosi ji'i xca bi! ji'i 
Ni cha! tsaa slo sca nu cuna!a nu 
ntucua ycui' ti. Na cua ngúiñi cha! 
ji'i nu cuna!a bi!, cha! caja clyo'o 
lo'o sca nu qui'yu nu naa José; 
David laca xtañi nu qui'yu bi', sca 

ti xtañi yu lo'o jyo'o cusu! David 
nu ngutu'lú sa'ni la. María naa nu 
cuna!a nu ntucua ycui' ti bi!, lo'o 
jua'a la cui! tya'a nu Elisabet bi! 
laca María. 28Lo!o ndyalaa xca slo 
nu cuna!a bi', li! nchcui'! lo'o: 

—Tso'o ti tyi'i nu'u —nacui xca 
bi! jili—, tyaca'a tsa nu'u ji'i ycui! 
Ndyosi. Tso'o ndi'i Ni lo'o nu'u — 
nacui—. Quiña'a tsa cha! tso'o nda 
ycui' Ndyosi jinu'u, masi ná ndu'ni 
Ni jua'a lo'o xa! la nu cuna!a. 

29Cua na'a María ji'i xca bi". Lo'o 
ndyuna María cha! nu nehcui' yu, li' 
ngulacua tsa ti! ni cha! laca nchcui! 
xca bi! jua'a. Ndyutsii tsa li'. 30Xa! 
nchceui' xca bi! lo'o nu cuna!a cuañi' 
bi! li": 

—María —nacui—, ná cutsii nu'u 
cha! cua nda ycui' Ndyosi sca cha! 
tso'o hi —nacui xca bi! jiti—. 91 Caca 
tana nu'u, caja sñi' nu'u; ñacui nu'u 
cha! Jesús ca naa cubi' nu caja 
jinu'u. 2Caca yu bi! sca hati tlyu. 
Ñacui ngu' ji'i yu cha! Sñi! ycui' 
Ndyosi nu Xu'na na nu tlyu la caca 
yu. La cui! tya'a cha tlyu nu ngua'ni 
jyo'o rey David, nu tya'a yu nu yaa 
chalyuu cua sa'ni la, bi! cña laca 
nu ta ycui' nu Xu'na na ji'i Jesús, 
33cha' lcaa tsa ná tye cha! caca yu 
loo jili lcaa tya!a ngu' Israel; jua'a 
ná tye cha! culo yu cha ji'i lcaa hati 
chalyuu. 

34Li! nchcui' María lo'o xca bil: 

—¿Nilya caca re lacua, cha! nu 
bilya caja clyo'o na'? —nacui María 
jili xca bi!. 

35Li! nda xca sca cha! lo'o: 

—Ta ycui' Ndyosi Xtyi'i Ni cha! 
tyaa su ndi'i nu'u, cha! tyu'ú tyucui 
ña!a nu'u; sca cha! tlyu nu cua'ni 
ycui' Ndyosi nu laca loo caca cha! 

bi'. Nu lo'o cala shi' nu'u, sca hati 
nu lubii tsa cuentya ji'i ycui! Ndyosi 
caca cubi' nu cala bi', la cui! bi! 
laca nu caca naa Sñi' ycui' Ndyosi. 
36Lo'o chaca cha! chcui' lo'o nu'u 
—nacui xca jili—, cha! lo'o Elisabet 
tya!a cusu! nu'u nguxana ngua tana, 
masi cusu! tsa ma!. Tya tsubi' la 
nacui ngu' cha! ná ndyiji sñi' ma! 
tsiya! ti, lo'o juani cua ndya!a scuá 
co! ntsu'u shi! ma'. 37Ni sca cha! ná 
tucui nti! ycui' Ndyosi. 

38Li! nacui María ji'i xca bi! 
ndi'ya: 

—Si nacui ycui' Ndyosi cha! cala 
shi' na! jua'a, cua laca chat li'. Tso'o 
ntsu'u tyiquee na! cua'ni na! cha 
ji'i Ni, lcaa ña'a cha nu culo ycui' 
Ndyosi nu Xu'na na 'na —nacui 
María. 

Li! ndu'u xca bi!, ndyaa. 


Ndyaa María nde slo Elisabet tya'a 


39Li' ndu'u María ndyaa yala ti 

nde sca quichi nu ndi!i laja ca!ya 
Judea. 40 Li! ndyalaa María to! tyi 
Zacarías, nguxana nchcui' lo'o 
Elisabet; “pana laja lo'o ndyuna 
Elisabet cha! nu nchcui' María lo'o, 
hora ti ngúiña xi cubi' nu ntsu'u ne! 
ma!. Li! ngutsa'á tyiquee Elisabet 
ntsu'u Xtyi'i ycui' Ndyosi, 2bi' cha! 
cuii tsa nchcui' ma! lo'o María li!: 

—Tlyu tsa cha! tso'o nu nda ycui' 
Ndyosi jinu'u —nacui Elisabet ji'i 
María—. Ná cua'ni Ni jua'a lo'o xa! 
la nu cuna!'a. Lo'o jua'a tyaca'a tsa 
cubi' nu ntsu'u jinu'u cuentya ji'i 
ycui' Ndyosi —nacui—. 43¿Tilaca ta 
laca na' cha! cua ndyalaa nu'u nu 
caca xtya!a nu Xu'na na ca slo na!? 
44Chañi cha! nu nda na! lo'o nu'u, 
cha! cua ngúiña xi cubi' nu ntsu'u 

ne! na! cha! chaa ti! yu laja lo'o 
ndyuna na! cha! nu nehcui' nu'u lo'o 
na!. 45Tso'o tsa tyiquee nu'u cha! 
jlya ti! nu'u cha! ji'i ycui' Ndyosi, 
cha! cua'ni Ni lcaa cha! nu nda ycui' 
Ni lo'o nu'u. 

Jua'a nacui Elisabet ji'i María. 
461 1" ngua'ni tlyu María ji'i ycui' 
Ndyosi: 

Tyucui tyiquee na! cua'ni tlyu 
na! jili ycui! nu Xu'na na, 
nacui María. 

47 Ca chaa ti! cresiya jna' xqui'ya 
ycui' Ndyosi nu ngua'ni lyaá 
jna!. 

48 Ndube tsa ti! ycui' Ni 'na cha! 
laca na! msu ji'i Ni, masi sca 
hati ti'i laca na". 

Su nguxana ti juani, ñacui lcaa 
ñati nu lijya chalyuu nde loo 
la cha! tso!o tsa ntsu'u tyiquee 
na!. 

49 Tlyu tsa cha nu ndu'ni ycui' 
Ndyosi, lo'o jua'a tlyu tsa cha! 
nu ndyu'ni Ni lo'o na; 

lubii tsa ycui' Ndyosi, nacui 
María. 

50 Ná culaya' ycui' Ndyosi ji'i hati 
nu taquiya! ji'i cha! nu nchcui' 
Ni; 

ña!a cuayá! lcaa tyempo lijya 
ñati tyi'i chalyuu, chañi cha! 
cua'ni tya'na ti! Ni ji'i ngu! bi". 

51 Quiña'a tsa cha tlyu cua ngua'ni 
Ni. 

Cua ngua'ni tye Ni cha! ji'i nati 
nu xcui! cha! tyixi ndu'ni ngu' 
lo'o tya!a ngu'. 

52 Cua ngulo'o Ni ji'i hati tlyu ca 
su ntucua tlyu ngu! nti! ngu', 

cua nda Ni su tso'o la cha! tyi'i 
ngu' ti'i, nacui María. 

53 Cua ngua'ni Ni cha! tyaala! ti! 
ñati nu lyiji tsa cha! tso'o ji'i, 
pana ngulo Ni cña cha! ngalaa 
caja la cha! culiya' ji'i ngu' 
culiya!. 

54-55 Nguxtyucua tsa Ni ji'i lcaa 
ngu' Israel tya!a na, cha! laca 
na msu ji'i ycui' Ni; 

tso'o tsa ngúiñi cha! ji'i Ni lo'o 
jyo'o cusu' ji'na. 

Ná ngujlyaa ti! ycui' Ndyosi jitna, 
hati tya'a ji'i jyo'o Abraham 
na; xcui' ngua tya'na ti! Ni ji'i 
ngu' tyala na. 

Lo'o nafa ti tya cua'ni tya'na ti! 
Ni ji'na lo'o ji'i sñi! na tyucui 
tyempo nde loo la. 

56 Tya xna co! ndyanu María slo 

Elisabet, li! ndu'u ñaa nde to! tyi. 


Lo'o ngula Juan Bautista 


57 Cua ndyalaa tsa nu cala sñi' 
Elisabet. Qui'yu cubi' nu ngula 
ji'i. 58Lo'o ndyuna ngu' cha! ngula 
shi' ma! cusu' bi', tso'o tsa ntsu'u 
tyiquee lcaa ngu! tya!a, lo'o ngu' 
nu nga'a cacua ti. Li! ndyalaa ngu' 
slo cha! ta ngu! cha! lo'o ma! cusu' 
bi!, cha! tso'o tsa ngua'ni tya'na ti! 
nu Xu'na na ji'i ma'. 59%Lo'o ndu'u 
scua snu! tsa, li! faa ngu! toni'i cha! 
culacua ji'i nu piti cuentya ji'i ngu' 
judío lo'o ngusi'yu quiji yu. Cua 
sta ti ngu! xtañi Zacarías ji'i nu piti 
bi! ñi'ya nu naa xtañi sti, $ loto li! 
ngua!a xtya!a nu piti bi! ji'i ngu': 

—Nga'aa si'i juala caca naa yu — 
nacui Elisabet ji'i ngu'—, Juan caca 
naa yu re. 

61_ Ná ntsu'u tya'a ma nu naa 
juala —nacui ngu' tya!a ji'i ma! 
cusu! bi, 

62Ngua'ni ya! ngu' ji'i sti nu piti 
li!, cha! nafa ti tya cu'u nu cusu! bi!. 
Nchcuane ngu! ji'i yu li": 

—¿Nilya xtañi nu piti re scua nu'u 
nti! nu'u? —nacui ngu' ji'i. 

631 i! ndijña nu cusu! sca ngoca' 
piti cha! lo bi! scua letra. Ndi'ya 
nguscua nu cusu! bi! li": “Juan ca 
naa yu”. Li! ngulacua tsa ti! lcaa 
hati nu ndi'i slo. 4Hora ti ndyaala 
tu'ba Zacarías, nguxana ndyu'ni 
tlyu yu ji'i ycui! Ndyosi li". $ Ndube 
tsa ti! lcaa ñati nu ndi'i cacua ti 
li"; lcua ti su ndi'i ngu' nde quichi 
ca'ya su cuentya Judea bi', nda ngu' 
cha! lo'o tya'a ngu' ñi'ya nu ngua ji'i 
Zacarías. $6 Ngulacua tsa ti! lcaa hati 
nu ndyuna cha! bi!: 

—d¿Ni cha caca nu piti re? —nacui 
ngu' ji'i tya!a ngu!. 

Chañi cha! tso'o tsa ndyu'ni ycui! 
Ndyosi lo'o nu piti bi. 


Ngua'ni chi Zacarías loo ycui' 
Ndyosi, ndyula tu'ba yu sca jii 
67 Cua ngutsa'á tyiquee Zacarías 

ntsu'u nu Xtyi'i ycui' Ndyosi lo yu. 
Li! nguxana nu cusu' bi! nda cha! 
lo'o hati ca bi", lcaa ña'a cha! nu cua 
nda Ni lo'o ycui' yu. Ndi'ya nchcui' 
yu: 

68 Ntsu'u cha! cua'ni tlyu na ji'i 
ycui' Ndyosi nu Xu'na na, nu 
laca ycui' Ndyosi ji'na ngu' 
Israel, nacui nu cusu' bi! li". 

Cua chaca quiya! nguxana nchcui' 
Ni lo'o ngu' tya!a na nu laca na 
hati ji'i ycui' Ni, juani ndyu'ni 
Ni cha cha! clyaá na ji'i nu cuxi. 

69 Cua nda ca ti ycui' Ndyosi lijya 
sca nu tso!o tsa nchca ji!i, cha! 
cua'ni lyaá yu ji'na ji'i lcaa 
cha! cuxi nu ntsu'u ji'na; 

bi! laca sca ñati nu la cui! ñati 
tya!a ji'i jyo'o David nu 
ngua'ni cha ji'i ycui' Ndyosi 
cua sa'ni la. 

70 La cui' jua'a cha! nu nda Ni lo'o 
ngu' tya'a na tya sa'ni la, cha! 
cua ngua tyuu siyento yija nu 
nda Ni cha! bi! lo'o jyo'o cusu' 
ji'na nu ngua tu'ba ji'i ycui! 
Ndyosi. 

71 Nacui jyo'o cusu! bi!, cha! cua'ni 
lyaá ycui! Ndyosi ji'na laja 
lo'o nxuu tya!a hati cuxi lo'o 
na, 

lo'o jua'a cua'ni lyaá Ni ji'na laja 
lo'o ti!í ti! ñati ñala ngu' ji'na. 

72 Cua'ni tya'na ti! ycui' Ndyosi 
ji'na, lo'o jua'a ji'i jyo!o cusu! 
ji'na; 

ná ngujlyaa ti' ycui' Ni cha' nu 
cua ngúiñi ji'i Ni lo'o jyo'o 
tya!a na cua sa'ni, nacui jyo'o 
cusu! bi!, 

73 Nde laca cha! nu cua nda ycui' 
Ndyosi lo'o jyo'o Abraham, nu 
lo'o ngua'ni jura ycui' Ndyosi 
lo'o yu: 

74 nacui Ni cha! culo Ni ji'na laja 
ñati cuxi nu nxuu tya'a lo'o 
na; 

jua'a cua'ni Ni cha! ná cutsii na, 
laja lo'o ndyu'ni na cía ji'i 
ycui' Ni tyucui tyempo lo'o 
ndi'i na nde chalyuu. 

75 Ta Ni chacuayá! bi! ji'na si lubii 
tyiquee na, si tyucui tyiquee 
na taquiya! na ji'i Ni, nacui nu 
cusu! Zacarías li". 

76 Lo'o nu'u juani, sñi', nacui yu ji'i 
nu piti Juan, chcui! ngu' cha! 
nu'u laca nu ta cuii lo'o ñati 
cuentya ji'i ycui! Ndyosi nu 
laca loo. 

Tya!a nu'u ca nde loo la ji'i ycui! 
nu Xu'na na, cha! quiñi tso'o 
tyucuii su caa ycui'. 

77 Culu'u nu'y jiti hati cha! ji'i ycui! 
nu Xu'na na; 

cua'ni nu'u cha! ca cuayá! ti! 
ngu' cha! cua'ni clyu ti! ycui! 
Ndyosi ji'i quitya nu ntsu'u ji'i 
ngu!, cha! li! taca clyaá ngu' 
bi! jiti nu cuxi. 

78 Ntsu'u tsa tyiquee ycui' Ndyosi 
ña'a Ni ji'na; tya'na tsa ti! Ni 
ji'na, bi! cha! cua ta ti ycui' Ni 
ji'i Cristo cha! caa nde su ndi'i 
na. 

Bi! laca sca xee tlyu nu tyu'ú 
ne! cresiya ji'na, ñilya nti! xee 
ndubi nu ntyiji'i su ndi'i na 
lo'o lijya ca ti cuichaa. 

79 Li! ta Ni xee bi! cha! tyu'ú ne! 
cresiya ji'i ngu' nu ngataa 
ndyiji ñitya cua'ni ngu', cha! 
talya tsa ña'a ne! cresiya ji'i 
ngu! bi". 

Masi tya lu'ú ngu' bi!, pana ñilya 
nti! si na cua ngujuii nti! ngu', 
xqui!ya cha! cuxi nu ntsu'u ne! 
cresiya ji'i ngu'. 

Culu'u Cristo jitna ñi'ya cua'ni 
na cha! tyi'i ti ti na lo'o tya!a 
na. 

Cua ndye cha! nu nda Zacarías li'. 

80 Cua ndyaluu la nu piti, lo'o jua'a 
cua ngua tlyu la tyiquee yu. Pana 
xcui' ne! quixi' ndi'i yu ña!a cuayá! 
nu nguluu yu, ña!a cuayá' nu ndu'u 
tucua yu slo ngu! Israel tya!a yu. 


Lo'o ngula Jesús 
Tyempo bi', nati nu laca loo la 
tyucui ña'a chalyuu bi! ngua 
nu emperador; Augusto naa yu, lo'o 
li' ngulo yu cña cha! xcua xtañi 

ngu' lcaa quichi lo quityi. *Bilya 
xcua xtañi ngu' jua'a nquicha', clyo 
juani cua'ni ngu! cha! xcua xtañi 
ngu!. La cui! tyempo laca Cirenio 
gobernador nde loyuu su cuentya 
Siria, cha ji'i nu emperador bi'. 3Li' 
ndyaa lcaa ñati quichi tyi jyo'o 
cusu! ji'i ngu!, cha! ca bi! nscua 
xtañi ngu' li!. 4-SCua ndi'i sca quichi 
nu naa Belén nde loyuu su cuentya 
Judea bi'; quichi bi! laca quichi tyi 
jyo!o David nu ngua jyo'o cusu' 

ji'i José, bi! cha! ndu'u José quichi 
Nazaret su laca quichi tyi yu, ndyaa 
yu nde quichi Belén. Stu'ba ti ndyaa 
yu lo'o María nu caca clyo'o yu, cha! 
xcua xtañi ngu', masi ngua tana nu 
cuna'a bi!. $Li' cua ndyalaa hora 
cala sñi! nu cuna!a bi', laja lo'o ndi'i 
ngu' quichi Belén bi". 7Qui'yu cubi' 
nu ngula ji'i María bi!, sñi' clyo nu 
cuna!a bi! laca cubi! bi'. Tso'o ngúixii 
xtya'a late! hichu' cubi' bi!, lo'o li! 
ngusta ji'i cubi' ne! canoa su ndacu 
cuayu, cha! ná ngujui ni'i su tyi!i 
ngu! tsiya! ti. 


Ngu! nu ntsu'u cua ji'i xlya' 
talya bi' ndyuna cha' nu 
nchcui' ycui' Ndyosi lo'o 

$ Cacua ti to! quichi bi! ndya'a ngu' 
nu ña!asii ji'i xlya! ji'i ngu!. Talya 
bi! ntsu'u ngu! cua ji'i taju xlya! bi! 
9Tsiya! ca ndu'u tucua sca xca ji'i 
ycui' Ndyosi su ndi'i ngu! ca bi!; 
juala ngujui'i sca xee tlyu su ndi'i 
ngu! bi!, xee ji'i ycui' Ndyosi laca bi'. 
Ndyutsii tsa ngu' li'. Pana nchcui' 
xca bi! lo'o ngut: 

—Ná cutsii ma tsiya! ti —nacui—. 
Cua lijya na! re cha! ta na! sca cha! 
tso'o lo'o ma —nacui—. Tso'o tsa 
caca tyiquee lcaa ñati xquilya cha! 

nu ta na! lo'o ma juani —nacui xca 
ji'i ngu! bi!—. 1 Cua lijya na! cacha! 
na! jili ma cha! juani cua ngula sca 
cubi' ca quichi tyi ma, cha! la cui! 
quichi tyi jyo'o David laca bi!; cubi' 
bi! laca nu cuityi qui'ya nu ntsu'u 
ji'i ma. Bi! laca nu Cristo nu laca 
ycui' nu Xu'na na, nu cua nda ycui' 
Ndyosi ji'i cha! lijya lo yuu chalyuu 
—nacui—. 12Si quije ji'i ma su ntsiya 
sca cubi' nu tso'o tsa ngúixii late! 
chu!, nu ntsiya ne! canoa su ndacu 
cuayu, li! caca cuayá! ti! ma cha! bi! 
laca nu naa Cristo. 

13Lo'o ndye nchcui' xca bi! lo'o 
ngu!, li' nde cua ndu'u tucua chaca 
taju xca nu quiña'a la nu ndu'u nde 
slo ycui! Ndyosi; tso!o tsa ndyu'ni 
Uyu xca bi! jiti ycui' Ndyosi. Nditya 
nehcui' ngu! xca bi' lo'o ngut: 

14 Cua'ni tlyu na ji'i ycui' Ndyosi, 
masi ca bi! ca su tlyu su 
ntucua Ni, masi nde lo yuu 
chalyuu, cha! tlyu tsa laca 
ycui! Ni, nacui ngu' xca bi! li". 

Cua'ni Ni cha! ti ti tyi'i tyiquee 
ñati chalyuu lo'o ca cuayá! ti! 
ngu' cha! ntsu'u tsa tyiquee 
Ni ña'a Ni ji'i ngu', nacui ngu! 
xca li!. 

15Nguxtyuu xca bi! ndyaa ngu' 
nde cua ca slo ycui! Ndyosi. Lo'o 
nu ngu! nu ndi!i cua ji'i xlya! bi! ni, 
nguxana nchcui' ngu' lo'o tya'a ngu! 
lit: 

—Tyaa clya na nde Belén —nacui 
ngu' jili tyala ngu! li'—. Tsaa na'a 
na, na laca nu ndyaca jua, ni cha! 
laca nu nchcui' ycui' Ndyosi lo'o na. 

16 Yala ti ndyaa ngu! li"; nquije 

María lo'o José ji'i ngu!, ndi'i ngu' 
lo'o sca cubi' nu ntsiya ti ne! canoa 
su ndacu cuayu. Lo'o cua na'a 

ngu! ji'i cubi! bi", li! ndacha! ngu' 
cha! bi! jili xa! ñati, lcaa ña'a cha! 
nu nchcui' xca bi! lo'o ngu! cuentya 
ji'i cubi' bi". 18Pana lo'o nchcui' ngu' 
nu ndya'a cua ji'i xlya! cha! bi! li", 
ngulacua tsa ti! nu xa! la ngu' bi!. 
19Tyiquee ti María ndyanu cha! bil, 
quiña!a tsa ngulacua ti! cha! ngua 
jua'a. 20T i! ngutu'u ngu' nu ndya'a 
cua ji'i xlya!, ndyaa ngu'; tso'o tsa 
ndyu'ni tlyu ngu! jili ycui! Ndyosi 
cuentya ji'i lcaa cha! nu cua ndyuna 
ngu', cuentya ji'i lcaa cha! nu cua 
na'a ngu!. Chañi cha! cua nteje tacui 
cha! bi", lcaa cha! nu cua nchcui! xca 
lo'o ngu! bi. 


Ngusta ngu' xtañi cubi', lo'o 
jua'a ngulacua ngu' ji'i 

21 Cua ndu'u scua snu! tsa, li! 
ngulacua ngu' ji'i nu cubi' cuañi' bi! 
cuentya ji'i ngu! judío. Li! ngusta 
ngu! xtañi cha! Jesús caca naa yu, 
nacui ngu', cha! la cui! jua'a cua 
ndacha! xca ji'i ycui' Ndyosi ji'i 
María lo'o tya lyiji caca tana. 

22Tiya! la li!, lo'o ndye nguxco'o 
ngu' tsa cuentya ji'i lcaa cha! nu 
nguscua jyo'o Moisés lo quityi sa'ni 
cha! cua ngula cubi!, li! ndyaa lo'o 
ngu' ji'i nu piti Jesús bi! ca quichi 
Jerusalén cha! tya ngu' xlya'be ji'i 
ycui' Ndyosi cuentya ji'i cubi! bi!. 
23 Jua!a ngua'ni ngu', cha! ndi!ya 
nscua lo quityi ji'i ycui' Ndyosi nu 
Xu'na na: “Cubi' qui'yu nu ngula 
clyo ji'i ma ni, ta ma ji'i cha! caca 
yu cha ji'i ycui' Ndyosi”, nacui 
quityi. 24Bi! cha! ndyalaa ngu' bi", 
cha! sta ngu! msta nu nscua lo 
quityi cusu! bi'. Nu msta bi! laca 
tucua tya!a cru, masi tucua tya'a 
tyupe! sube ti. 

25Tyempo bi! nde quichi Jerusalén 
ndi'i sca nu cusu' nu naa Simeón; hati 
tso'o laca yu, nu ndaquiya! tsa cha 
jili ycui' Ndyosi, nu ndalo tsa tyiquee 
nchcui' lo'o ycui' Ndyosi. Ntajatya tsa 
yuji'i sca hati tlyu nu ta ycui! Ndyosi 
ji'i cha! caa nde chalyuu, bi! laca 
Cristo nu caa cha! cua'ni lyaá ji'i ngu' 
Israel ji'i nu cuxi. Lo'o jua'a cua ndi'i 
Xtyi'i ycui' Ndyosi lo'o nu Simeón bi!; 
26 ngua'ni Ni cha! ca cuayá! ti! yu cha! 
ná cajaa chca yu ña!a cuayá! tyalaa 
tsa nu ña!a yu ji'i nu Cristo, nu ta 
ycui! Ndyosi ji'i cha! caa nde chalyuu. 
27 Tsa bi! ngua'ni Xtyi'i ycui' Ndyosi 
cha! ndyaa nu cusu! bi' ca ne! laa tlyu, 
bi! cha! ndyaa clya nu cusu! bi! li'. 
Ndi'i yu lo'o ndyalaa sti xtya'a Jesús, 
haa lo'o ngu' ji'i cubi' cha! cua'ni ngu' 
lo'o cua ña'a ca cha! cusu' nu nscua 
cha! cua'ni ngu! ne! laa. 28Li! ndaya' 
Simeón ji'i nu cubi' bi', nguxana 
ndyu'ni tlyu yu ji'i ycui! Ndyosi 
xqui'ya cubi! bi! li! Ndi'ya nacui yu 
jii Ni: 

29 Ndyosi Xu'na ya, cua nda nu'u 
chacuayá' cha! cajaa na! tso'o 
ti, nacui yu ji'i ycui! Ndyosi. 

Cua ndye ngua'ni nu'u cha nu 
nacui nu'u cha! caca jna!, cha! 
ndyu'ni na! cña cuentya jinu'u, 
nacui nu cusu! bi! 

30 Loto sityu cloo ycui' ca na! cua na'a 
na! ji'i ycui' nu culo ji'i hati laja 
cha! cuxi nu ntsu'u ji'i ngu'; 

31 lo'o jua'a hati tyucui ña'a 
chalyuu, ña'a ngu! cha! bi'. 

32 Caca ycui' nu bi! sca xee tlyu 
nu tyu'u ne! cresiya ji'i nati 
tyucui ña'a chalyuu; 

tlyu tsa cha! tso!o caca ycui! nu 
bi! cuentya ji'i nati jinu'u, nu 
ngu! Israel bi!. 


SAN LUCAS 2 


Jua'a cha! nda nu cusu' Simeón bi! 
lo'o ycui' Ndyosi. 

33Li! ndube tsa ti! José lo'o 
xtya'a Jesús, nu lo'o ndyuna ngu' 
cha! nu nchcui! Simeón lo'o ycui' 
Ndyosi, ñi'ya nu caca ji'i nu cubi! 
bi! 34-35Lo'o li! ngulacua nu cusu' 
Simeón ji'i ngu' bi'. Nde laca cha! 
nu nda nu cusu' lo'o María xtya!a 
Jesús li": 

—Quiña!'a tsa cha! tso!o caca ji'i 
ngu' Israel xqui'ya cubi' re —nacui 
nu cusu! bi'—, masi ntsu'u nati 
nu chii ntsu'u tyiquee ngu' ña'a 
ngu' ji'i, pana ntsu'u ñati nu caja 
chalyuu cucui ji'i xquilya cubi! re. 
Culo tu cubi' re lcaa cha! nu ntsu'u 
yacu! ne! cresiya ji'i hati; caca cubi! 
re sca cha! tlyu nu cua nda ycui! 
Ndyosi ji'i nati, masi ná tyaja'a lcaa 
ñati tucuá cha! ji'i —nacui Simeón 
ji'i María xtya'a cubi' bi'—. Lo'o 
jua'a jinu'u —nacui nu cusu' bi'—, 
tyacua sca cha! xñi'i ti! jinu'u 
xqui'ya cha! ná taquiya' ngu' ji'i sñi' 
nu'u. 

36 Ntsu'u sca nu cuna'a nu laca 
tu'ba ji'i ycui' Ndyosi, nu ndi'i ne! 
laa bi'; Ana naa nu cuna!a bil, sñi! 
Fanuel laca, lo'o la cui! hati tya'a ji'i 
ngu! Aser laca nu cuna!a bi'. Cusu! 
tsa ma! bi! juani. Tya cuañi' ma! 
lo'o ngujui clyo!o ma!; pana cati ti 
yija nguti'i ma! lo'o clyo'o ma!, lo'o 
li" ngujuii nu qui'yu bi". 3” Ndyanu 
ti'i ma! tyucui tyempo lo'o ndi'i 
ma! chalyuu, lo'o nu juani ntsu'u 
jacuayala ntucua jacua yija ma!. 
Tyucui tyempo ndi'i ma! ca ne! laa 
tlyu bi!, nde tsa lo'o jua!a nde talya 
ndyu'ni tlyu ma! ji'i ycui! Ndyosi; 
ná ndacu ma! tyaja hora lo'o nchcui' 
ma! lo'o ycui' Ndyosi. 38Lo'o ndye 

nchcui' Simeón lo'o xtya'a Jesús, 

la cui! hora bi' ndyalaa ma! Ana 

bi! ca su nga'a ngu' lo'o Jesús ca 
ne! laa, la cui! cubi' bi! ni. Ndya tsa 
ma! xlya'be ji'i ycui' Ndyosi xquitya 
cha! cua na'a ma! ji'i nu cubi' bi!. 
Li! nchcui' tsa ma! lo'o tyuu tya!a 
ngu' quichi tyi ma!, jua!a lo'o lcaa 
ngu! nu ndu ti! ji'i Cristo ña'a cuayá' 
tyalaa tsa nu caa yu cha! cua'ni 
lyaá yu ji'i ngu! Jerusalén ya! ngu' 
xa! tsu!. Nacui ma! ji'i ngu! bi!, cha! 
nu cubi! bi! laca nu culo lyiji ji'i 
ngu' jili yabe! nu cua nxtyanu ycui' 
Ndyosi ji'i ngu!. 


Nguxtyuu ngu' ndyaa ngu' 
nde quichi Nazaret 

39Lo!'o cua ndye ngua'ni ngu' lcaa 
cha nu nga'a cha! cua'ni ngu', cha 
nu ngulo ycui! nu Xu'na na ji'i ngu' 
judío cua sa'ni la cha! cua'ni ngu', li! 
nguxtyuu ngu! ndyaa ngu' ca nde 
loyuu su cuentya Galilea; ndyalaa 
ngu! ca quichi Nazaret nu laca 
quichi tyi ngu' li". Ca Nazaret bi! 
nguluu nu piti bi!; ngua lye la juersa 
ji'i yu, cua nchca cuayá! la ti! yu. 
Lo'o jua!a ycui' Ndyosi, tso'o tsa nti! 
Ni nafa Ni ji'i yu. 


Nquije nu piti ji'i ngu' cusu' 
ca su nga'a yu ne! laa 

%MLcaa yija ndya'a ngu' cusu! ji'i 
nu piti bi! tala nde quichi Jerusalén, 
cha! ca bi! ndyu'ni tlyu ngu' ta'a 
pascua. Cua ntsu'u tii tyucuaa 
yija Jesús, lolo ndyaa ngu' ta'a ca 
Jerusalén ñi'ya nu ndu'ni ti ngu' 
Icaa yija. WNu lo'o cua ndyu'u ta'a, 
li' nguxtyuu ngu! ndyaa ngu' nde 
quichi tyi ngu!. Ndyanu ycui' ti 
Jesús ca quichi bi', pana ná ngua 

cuayá! ti! xtya!a yu, ná jlo ti! ycui! 
José cha! cua ndyanu yu; “ngua 
til ngu' cha! haa yu laja tsa tlyu ti 
hati nu naa tyucuii bi'. Jua'a cha! 
ngulacua ti! ngu', bi! cha! tya ndyaa 
la ngu' tyucuii tyucui tsa. Chacua! 
li' ngulana ngu' ji'i yu laja ngu' 
tya!a tso!o yu, laja ngu' tya'a yu. 
¿Ma caja yu li"? 45Ná nquije yu ji'i 
ngu' tsiya! ti; bi! cha! xa! nguxtyuu 
ngu' chaca quiya! nde Jerusalén, 
nelyana ngu' ji'i nu piti Jesús bi! li". 

46Lo'o jua'a ngua li', tsa nchca 
tyuna nquije nu piti bi! ji'i ngu!, 
nga'a yu ca ne! laa. Tyi'i ca chu! nu 
piti bi! ndi'i mstru nu nelyu'u cha! 
jo'ó ne! laa. Ndyuna nu piti bi! lcaa 
cha! nu nchceui' ngu!, lo'o jua'a tyuu 
tsa cha! nchcuane nu piti ji'i ngu! 
bi! li'. Lcaa hati nu nga'a cacua 
ti, ndube tsa ti! ngu' lo'o ndyuna 
ngu' cua ña'a ca cha! nu nda nu piti 
bi'; ndube tsa ti! ngu! cha! nchca 
tsa ji'i yu. $Lo'o jua'a ngu' cusu' 
ji'i nu piti bi! ni, ndube tsa ti! ngu' 
bi! lo'o na'a ngu' ji'i yu cha! stu'ba 
ti ntucua yu lo'o ngu! tlyu bi!. Li' 
nchceui' xtya!a yu lo'o yu: 

— ¿Ni cha! laca ngua'ni nu'u 
jua'a, sñi"? —nacui—. Quiña'a tsa 
ngulacua ti! na! lo'o sti nu'u macala 
su ndyanu nu'u. 

49Li' nchcui' Jesús lo'o xtya'a yu: 

—¿Ni cha! ndya'a ma nelyana ma 
jna!? ¿Ha ná jlo ti' cu'ma cha! ntsu'u 
cha! cua'ni na! cha ji'i Sti na!? — 
nacui Jesús li!. 

50Pana, ná ngua cuayá! ti! ngu' 
tsiya' ti lo'o nchcui' Jesús lo'o ngu' 
jua'a. 

SILi! ndu'u nu piti bi! ndyaa nde 
Nazaret chaca quiya' lo'o ngu' cusu' 
ji'i yu. Ñala ti tya ndaquiya' tsa yu 

ji'i cha! nu nchcui' ngu! bi". Lo'o 
jua'a xtya!a yu ni, nchco'o ma! 

lcaa cha! bi! ne! cresiya ji'i. 52Nitya 
nu lijya ndyaluu Jesús, jua'a lijya 
ndyaca cuayá! la ti! yu. Tso'o tsa nti! 
ycui' Ndyosi ña'a Ni ji'i yu; lo'o jua'a 
hati chalyuu, tso'o nchcui' ngu' lo'o 
ña'a ngu' jili yu. 


Nda Juan cuii lo'o ngu' ne' 
quixi' su ná ndi'i ñati 

Cua ntsu'u ti'yu yija cha! laca 

Tiberio emperador nu laca loo 
ji'i nati tyucui ña'a chalyuu: Poncio 
Pilato laca loo nde loyuu su cuentya 
Judea cuentya ji'i nu Tiberio bi! li"; 
lo'o jua!a nu naa Herodes bi! ni, laca 
yu loo loyuu su cuentya Galilea 
tyempo bi'; lo'o Felipe, tya'a ngula 
Herodes bi', laca yu loo loyuu su 
cuentya Iturea lo'o jua'a loyuu su 
cuentya Traconite la cui' tyempo 
bi'; lo'o chaca nu naa Lisanias, laca 
yu loo loyuu su cuentya Abilinia 
li'. ?La cui! tyempo bi' laca Anás 
lo'o Caifás xu'na sti jo'ó. Li' nda 
ycui' Ndyosi cha! lo'o Juan shi' 
Zacarías ca su ndya!a yu ne! quixi', 
3bi! cha! ndu'u Juan ndya'a yu nde 
nati! tyucui ña!a to! sta'a Jordán bi!; 
nchcui' tsa Juan lo'o lcaa ñati nu 
ndyu'u ti'i slo yu, cha! ca tyuju'u 
ti! ngu' ji'i qui'ya nu ntsu'u ji'i ngu', 
cha! xtyanu ngu' lcaa cha! cuxi 
bi". Li! ntyucuatya Juan ji'i ngu! bi!. 
Jua!a cuilya ycui' Ndyosi cha! clyu ti! 
ji'i ngu' bi! li!, nacui Juan. *Laca cha! 
bi!, ñilya laca cha! nu nguscua jyo'o 
cusu' Isaías nu nda cha! ji'i ycui! 
Ndyosi lo'o hati cua sa'ni la. Ndilya 
nchcui' quityi bi!: 

Cuii ndañi nzi'ya sca hati ne! 
quixi!: 

“Xaala clya ma sca tyucuii su caa 
ycui' nu Xu'na na”, nacui nu 
nzi'ya bil. 

“Xquiñi tso'o ma tyucuii su tyeje 
tacui ycui'. 

5 Cua'ni cha'á ma Icaa laja cua'a, 

jua'a cuityi ma lcaa ca!ya, lcaa 
cuati yuu; 

cua'ni liñi ma lcaa su nxtyi'i 
tyucuii, 

juala cua'ni stu'ba tsolo ma 
tyucui ña'a tyucuii”, nacui. 

6 “Cua ngulala ti cha! ña'a ngu' 
tyucui ña!a chalyuu, cha! taca 
cua'ni lyaá ycui' Ndyosi ji'i 
ñati.” 

Jua!la nguscua jyo'o Isaías lo quityi 
bi'. 

7Quiña'a ñati ndyalaa su ndu 

Juan cha! tyucuatya ngu'. Li! ncheui' 
Juan lo'o ngu' quiña'a bi: 

—Nilya nti! cuaña tyaala, jua'a nti' 
cu'ma —nacui Juan—. ¿Ha cua 
nehcutsii ngu! jili ma lacua? ¿Ha 
juani ndube ti! ma cha! xcube' ycui' 
Ndyosi ji'i ma lo'o tye chalyuu? 
—nacui—. 8 Tso!o lacua, culu'u ma 
jili ya si chañi cha! cua ngulochu' 
ma cha! cuxi nu ntsu'u ji'i ma; ná 
ñacui ma cha! sñi' ycui! Ndyosi 
laca ma, xqui'ya cha! ndyu'u ma ji'i 
jyo'o Abraham. Cha! lini ta na! lo'o 
ma —nacui Juan—, cha! taca ji'i 
ycui! Ndyosi subi Ni ji'i xa! la hati 
nu caca sñi! Abraham ñi'ya laca na 
juani, masi nti' ma cha! na ple ti 
nu xa! la ñati bi', masi nti' ma cha! 
ñilya laca quee re, jua'a ti laca ngu' 
—nacui Juan ji'i ngu'—. *Nilya ndu 
sca hati lo'o hacha ji'i cha! clyaja 
lo yaca si'yu ji'i yu, jua'a nti! ycui! 
Ndyosi. Si'yu yu bi! lcaa yaca nu 
ná nda si'yu tso!o, cha! tyaqui yaca 

bi! lo quii'; jua'a xcube' Ni ji'i ñati 
nu ná ntaja!a xtyanu cha! cuxi nu 
ntsu'u ji'i. 

1Lo'o ndye ndyuna ngu' cha! bi!, 
li! ndacha' ngu' ji'i Juan bi: 

—¿Ni cha cua'ni ya lacua? 

31 Li! ngulu'u Juan ji'i ngu!: 

—Nde laca cña nu cua'ni ma — 
nacui Juan—. Si ntsu'u tucua tya'a 
camxa ji'i sca ma, ta ma tsaca ji'i 
sca nati ti'i nu ná ntsu'u ji'i tsiya! ti; 
si ntsu'u na cacu ma, li! sa'be ma xi 
cha! ta ma xi cacu ñati nu ná ntsu'u 
tsiya! ti ji'i —nacui Juan ji'i ngu'. 

12Lo'o jua'a yaa xi ngu' cuxi 
nu nxñi chi cha loo ngu' cuentya 
ji'i ngu' xa! tsu!, yaa ngu' cha! 
tyucuatya Juan ji'i ngu'. Li! 
nchcuane ngu' bi! jili Juan: 

—¿Nilya cña cua'ni ya, mstru? — 
nacui ngu' bi! ji'i Juan. 

13_ Ná tyeje tacui cuayá! cha! 
culo ma chi cña loo ngu' —nacui 
Juan ji'i ngu' bi!. 

14Lo'o xi ngu' sendaru ndyalaa 
cha! cacha! ji'i Juan li": 

—Jua'a cuare, ¿ñilya cha cua'ni 
ya? —nacui sendaru bi". 

—Nga'aa xlyaá ma na nu ntsu'u ji'i 
nati, ni nga'aa xcutsii ma ji'i ngu'; 
nga'aa sta ma qui'ya laja ti ji'i ngu!, 
cha! caja cha! bi! ji'i ma. Lo'o jua'a, 
nga'aa ñacui ma cha! xti ti caya! 
ndyiji ji'i ma —nacui Juan ji'i ngu' 
sendaru bi'. 

15Nclyacua tsa ti! ngu' su ndi'i ti 
ngu', cha! ngua ti! ngu' cha! Juan 


laca nu Cristo nu cua caa ti chalyuu. 


16Li' nchcui! Juan lo'o lcaa ngu! nu 
ndi'i bi": 

—Lo'o hitya ti ntyucuatya na! ji'i 
ma —nacui Juan—, pana cua caa 
ti chaca ñati slo cu'ma nu nchca la 

ji'i que na'. Lo'o na! cua'ni tlyu na! 
jili nati bi". Tso'o tsa cha ngujui 'na 
nti! na!, masi caña ntsu'u guiya' nati 
bi! sati! na! juata. Lo!o nu ñati bi' ni, 
ná tyucuatya yu ji'i ngu' lo'o hitya 
ti, pana cua'ni yu cha! tyanu Xtyi'i 
ycui' Ndyosi ne! cresiya ji'i ngu', nu 
lo'o tyucuatya yu jili ngu'. Lo'o li! 
cua'ni lubii Ni ji'i ngu' bi! lo'o xee ji'i 
Ni, cha! jua'a caca tso'o tyiquee ngu! 
—nacui—. "Nitya ndu'ni xu'na 

Itya, jua'a cua'ni Ni; ñilya ndyu'u 
co'o yu ji'i nscua! pana ndaqui yu 
cualya' lo'o nguti, juala sa'be tya'a 
Ni ji'i nati. Li! sulba Ni ji'i nati cuxi 
cha! tyaqui ngu' lo quii' nu ngataa 
ca tyubil. 

18 Juala quiña'a tsa cuii nda Juan 
lo'o ñati, nu lo'o nchcui! yu lo'o 
ngu! ñilya laca cha! tso'o nu caca 
ji'i Jesús. 1°Lo'o li! ngusta Juan 
quitya ji'i gobernador Herodes 
cha! nguaana ycui' nu cusu! bi! jiti 
Herodías clyo'o tya'a yu nu naa 
Felipe. Lo'o jua!a tya ntsu'u la 
xa! cha! cuxi nu ngua'ni nu cusu' 
Herodes bi'. Pana ná ndaquiya' 
Herodes bi! ji'i cha! nu nchcui' Juan 
lo'o, masi cuxi la ngua'ni yu, cha! 
ngusu'ba yu ji'i Juan ne! chcua. 


Ntyucuatya Juan ji'i Jesús 
21 Nu lo'o tya lyiji tsaa Juan 

bi! ne! chcua, tya ndu yu to! sta!a 
ntyucuatya yu ji'i quiña!a tsa nati, 
li' ndyalaa Jesús slo cha! tyucuatya 
Juan ji'i. Laja lo'o ntyucuatya yu 
ji'i Jesús, li! nchcui! Jesús lo'o ycui! 
Ndyosi; ndyaala tyucuii ca nde cua 
li, 22Ngua!ya Xtyi'i ycui' Ndyosi 
su ndu Jesús; ñi'ya nu ndyacui 
sca tyupe', jua'a ngua!ya Xtyi'i 
ycui' Ndyosi lo xlya hique Jesús. Li! 

nguañi nchcui' ycui' Ndyosi nde Jorim ngua naa sti Eliezer bi!; 
cua: lo'o chaca Matat ngua sti Jorim 
—Sñi' na', tso'o tsa ntsu'u tyiquee bi!; 
na! ña!a na! jinu'u. Tyaca!a tsa nu'u 30 lolo chaca nu naa Leví ngua sti 
jna! —nacui ycui' Ndyosi ji'i Jesús. Matat bi!; 
Simeón ngua naa sti Leví bi"; 
lo'o chaca nu naa Judá ngua sti 
Simeón bil; 
lo'o chaca nu naa José ngua sti 
Judá bi"; 
Jonán ngua naa sti José bi!; 
Eliaquim ngua naa sti Jonán bi!; 
31 Melea ngua naa sti Eliaquim bi!; 
Mainán ngua naa sti Melea bi'; 
Matata ngua naa sti Mainán bi; 
Natán ngua naa sti Matata bi!; 
32 David ngua naa sti Natán bi; 
Isaí ngua naa sti David bi'; 


Jyo'o cusu' ji'i Jesucristo 
23Calaa tyii yija cua ntsu'u Jesús 
lo'o nguxana ndyu'ni yu cha ji'i 
ycui! Ndyosi Sti yu. Ngua ti! ngu' 
cha! José ngua sti yu, 
lo'o sti José bi! ngua jyo'o Elí; 
24 lolo sti Elí bi! ngua jyo'o Matat; 
Levi ngua naa sti Matat bil; 
Melqui ngua naa sti Leví bi!; 
Jana ngua naa sti Melqui bi!; 
lo'o chaca José ngua sti Jana bi!; 
25 Matatías ngua naa sti José bil; 


Amós ngua naa sti Matatías bi!; 

Nahum ngua naa sti Amós bil; 

Esli ngua naa sti Nahum bi; 

Nagai ngua naa sti Esli bi!; 

26 Maat ngua naa sti Nagai bil; 

lo'o chaca nu naa Matatías ngua 
sti Maat bi; 

Semei ngua naa sti Matatías bi!; 

lo'o chaca nu naa José ngua sti 
Semei bi!; 

sñi! Judá ngua nu José bi!; 

27 Joana ngua naa sti Judá bi!; 

Resa ngua naa sti Joana bi!; 

Zorobabel ngua naa sti Resa bil; 

Salatiel ngua naa sti Zorobabel 
bil; 

Neri ngua naa sti Salatiel bil; 

28 lo'o chaca nu naa Melqui ngua 
sti Neri bi!; 

Adi ngua naa sti Melqui bi!; 

Cosam ngua naa sti Adi bi!; 

Elmodam ngua naa sti Cosam bi!; 

Er ngua naa sti Elmodam bi; 


Obed ngua naa sti Isaí bi!; 

Booz ngua naa sti Obed bi!; 
Salmón ngua naa sti Booz bi!; 
Naasón ngua naa sti Salmón bi'; 


33 Aminadab ngua naa sti Naasón 


bi'; 
Aram ngua naa sti Aminadab 
bi'; 
Esrom ngua naa sti Aram bi'; 
Fares ngua naa sti Esrom bi'; 
lo'o chaca nu naa Judá ngua sti 
Fares bi'; 


34 Jacob ngua naa sti Judá bi'; 


Isaac ngua naa sti Jacob bi'; 

Abraham ngua naa sti Isaac bi'; 

lo'o nu naa Taré ngua sti 
Abraham bi"; 

Nacor ngua naa sti Taré bil; 


35 Serug ngua naa sti Nacor bi!; 


Ragau ngua naa sti Serug bil; 
Peleg ngua naa sti Ragau bi"; 
Heber ngua naa sti Peleg bi!; 
Sala ngua naa sti Heber bi!; 


29 Josué ngua naa sti Er bi"; 
Eliezer ngua naa sti Josué bi!; 


36 Cainán ngua naa sti Sala bil; 
Arfaxad ngua naa sti Cainán bi; 

Sem ngua naa sti Arfaxad bi!; 
Noé ngua naa sti Sem bi'; 
Lamec ngua naa sti Noé bil; 

37 Matusalén ngua naa sti Lamec 

bil; 
Enoc ngua naa sti Matusalén bi; 
Jared ngua naa sti Enoc bi!; 
Mahalaleel ngua naa sti Jared 
bil; 
lo'o chaca nu naa Cainán ngua 
sti Mahalaleel bi"; 

38 Enós ngua naa sti Cainán bi"; 
Set ngua naa sti Enós bi!; 
Adán ngua naa sti Set bi!; 
lo'o lini la ñacui na cha! ycui! 

Ndyosi laca sti jyo'o Adán 
bi', cha! ycui' Ni laca nu cua 
ngúiñá ji'i nu Adán bi!. 

Lcaa ngu' nu nscua xtañi lo quityi 

re ni, ngua ngu' jyo'o cusu! ji'i 
Jesucristo nde chalyuu. 


Ngua ti! nu xña'a tyijiloo ji'i Jesús 
Ngutsa'á tyiquee Jesús ndi'i 
Xtyi'i ycui' Ndyosi ne! cresiya 

ji'i, nu lo'o ndu'u Jesús to! sta'a 
Jordán haa chaca quiya!; nde sca 
nati' btyi su ná ndi'i ñati ndyaa 

li!, 2cha! tu'ba tsa ndyaa lo'o Xtyi!i 
ycui! Ndyosi ji'i yu. Ca bi! nchcui' 
cuayá! nu xña'a lo'o Jesús. Nu lo'o 
ndu'u scua tu!ba tsa, ntyute! tsa 
Jesús li', cha! ná sca na ndyacu yu 
tsiya! ti. 3Lo'o li! nchcui' nu xña'a bi! 
lo'o yu: 

—Si chañi cha! nu sca ti Sñi! ycui' 
Ndyosi laca nu'u —nacui nu xña!a 
bi! jili—, cua'ni nu'u cha! caca nu 
quee re sca xlyá cacu na lacua. 

4Li' nchcui' Jesús lo'o: 

—Lo quityi ji'i ycui' Ndyosi 
nscua cha! ndi!ya: “Si'i na cu'ú nati 
chalyuu cha! cacu ngu' tyaja ti; lo'o 

cuna ngu' lcaa cha! nu nchcui' ycui! 
Ndyosi, li! chañi cha! tyu'ú ngu'”, — 
nacui Jesús ji'i nu xña!a bi!. 

5Li' ndyaa lo'o nu xña!a bi! ji'i 
yu ca lo xlya ca!ya cua. Sca hora 
ti ngulu'u nu xña!a bi! tyucui ña'a 
chalyuu ji'i Jesús. ŠLi! nchcui! nu 
xña!a bi! lo'o yu chaca quiya!: 

—Ta na! chacuayá' jinu'u cha! caca 
nu'u loo ji'i lcaa chalyuu jua —nacui 
nu xña!la bi'—, cha! caja lcaa na nu 
ndi'i jua jinu'u —nacui—. Ntsu'u 
chacuayá' bi! jna!. Lo'o jua'a ta 
na! chacuayá! bi! jili cua ña'a ca 
ñati nu nti! na! cha! caca loo — 
nacui—. 7 Sca ti si tyu sti' nu'u loo 
na!, si cua'ni tlyu nu'u jna!, li! caja 
chacuayá! bi! jinu'u —nacui nu xña!a 
bi! ji'i Jesús. 

8Li' nguxacui Jesús cha! ji'i: 

—Tyatsu' nu'u slo na!, Satanás — 
nacui—. Lo quityi ji'i ycui' Ndyosi 
nditya nchcui': “Sca ti ji'i ycui! 
Ndyosi nu Xu'na ma cua'ni tlyu ma 
jili, sca ti cha! ji'i ycui' Ni nga'a cha! 
taquiya! ma nde chalyuu”. Si'i loo 
nu'u tyu sti! na! lacua —nacui Jesús 
jiti. 

9Li' ndyaa lo'o nu xña'a bi! ji'i 
Jesús nde quichi Jerusalén, ngusacui 
ji'i Jesús ndyaa ca que laa tonu bi". 
Lo'o li! xa! nchcui! nu xña'a bi! lo'o 
yu: 

—Si chañi cha! nu sca ti Sñi! ycui! 
Ndyosi laca nu'u —nacui—, xtyú 
lo'o nu'u ji'i ycui' ca nu'u ca cheua!a 
re. Lo quityi ji'i ycui' Ndyosi 
ndi'ya nchculi!: 

Culo ycui' Ndyosi cha ji'i xca ji'i 
Ni cha! ña'asii ngu' jinu'u. 
11 Loto ya! ti xca xatu ngu' jinu'u li", 
cha! ná caca quicha quiya! nu'u 
su tyú nu'u chu! quee. 

Jua'a nscua lo quityi ji'i ycui! 
Ndyosi —nacui nu xña!a bi! ji'i 
Jesús. 

12Li' chaca quiya! nguxacui Jesús 
cha! ji'i nu xña!a bi: 

—Lo'o jua'a nditya nehcui! lo 
quityi ji'i ycui! Ndyosi: “Ná chcui! 
cuayá' ma lo'o ycui' Ndyosi nu 
Xu'na ma”, nacui quityi. 

13Cua ndye nchcui' nu xña'a 
bi! lo'o Jesús li", lo'o ná ngua ji'i 
tyijiloo ji'i yu tsiya' ti. Hora ti ndu'u 
nu xña'a bi! ndyaa li!; ca tiya! la 
caja ñilya caca nu tyijiloo ji'i Jesús, 
ngua ti!. 


Cua nguxana Jesús ndyu'ni cña 
ji'i ycui' Ndyosi ca Galilea 
14Li' nguxtyuu Jesús ndyaa nde 
loyuu su cuentya Galilea chaca 
quiya!. Tlyu tsa chacuayá! ngujui 
ji'i Jesús xqui'ya Xtyi'i ycui' Ndyosi, 
ña!a cuayá! tyucui ña!a loyuu ca 
bi! ndani nchcui' ngu! cha! ji'i yu. 
15Lcaa quichi su ndya'a yu nda yu 
cha! lo'o ngu! ca ne! laa ji'i ngu' 
judío, lo'o jua!a lcaa hati ngua'ni chi 
ngu' loo Jesús. 


Lo'o ndi'i Jesús nde quichi Nazaret 

16Li' ndyalaa Jesús nde quichi 
Nazaret, su nguluu yu. Lo'o ndyalaa 
tsa nu ndi'i cña' ngu', li! ndyaa 
yu ne! laa ji'i ngu', cha! xcui! jua'a 
ndu'ni yu tsa bi". Li! ndatu Jesús 
cha! chcui' yu lo quityi nu nscua 
cha! ji'i ycui! Ndyosi; 1 quityi nu 
nguscua jyo!o Isaías, bi! laca quityi 
nu nda ngu' ji'i Jesús cha! chcui! 
yu lo. Li! nguscana Jesús quityi 
bi", ngulana macala nscua cha! nu 
nchcui' ndi'ya: 

18 Cua ngulacua ycui' Ndyosi nu 
Xu'na na jna!, nacui lo quityi 
bi". 

Cua ngua'a loo Ni jna!, bi! cha! 
cua ndi'i Xtyi'i ycui' Ndyosi lo 
na!, cha! chcui' na! cha! tso!o 
lo'o ngu' ti'i. 

Cua nda Ni jna! lijyaa cha! 
cua'ni cho'o na! tyiquee ñati 
nu xñili tsa ti', nacui lo quityi 
bi. 

Ntsu'u cha! chcui' na! lo'o ngu' 
nu laca preso ji'i nu xña'a, 
cha! cua tyu'u ti ngu! ya! nu 
xña!a bi!. 

Ta na! xee nu tyu'u ne! cresiya ji'i 
ñati nu ndyacu' hique ngu'. 

Lo'o lya! tsa ti! ngu' ji'i tya'a 
ngu' ni, li! ta na! chacuayá! ji'i 
ngu' cha! tyu'u ngu! laja ti. 

19 Na lijya ti na! cha! chcui! na! 
lo'o ngu', cha! cua ndyalaa 
tyempo tso'o la nu nda ycui' 
Ndyosi nu Xu'na na jili ngu'. 

Jua'a nscua lo quityi su nchcui! 
Jesús. 
20Li' nguxcatya!a Jesús quityi 
bi!, xa! ndya yu quityi bi! ji'i xirta 
ne! laa bi!, xa! ndyaa tucua Jesús li"; 
pana Icaa ngu' nu ndi'i ne! laa bi! 
ña'a tsa ngu' ji'i yu. ?! Li! nguxana 
Jesús nda yu cha! lo'o ngu': 
—Hasta juani cua ndu'u tucua 
cha! bi! su ntucua ycui' ma, cha! nu 
ndyuna ca ti ma —nacui Jesús. 
22Ndube tsa ti! ngu' ña'a ngu' 
jili Jesús cha! tso!o tsa nchcui' yu, 
jua'a ndiya tsa ti' ngu! cha! nu nda 
yu lo'o ngu'. Ndi!ya cha! nu nchcui' 
ngu! lo'o tya!a ngu' ji'i yu li!: 
—¿Ha si'i ca sñi! José laca yu re? 
—naculi ngu' 

23Li! nguxacui Jesús cha! ji'i ngu' 
bi!: 

—Ná tyiquee! tiya! la xi ta ma cha! 
re lo'o na!: “Si nu jo'o laca nu'u, 
cua'ni nu'u jo'o ji'i ycui! ca lacua”. 
Lo'o jua'a ná tyiquee' ñacui ma 
jna!: “Cua ndyuna ya cha! ji'i lcaa 
cña tonu nu ngua'ni nu'u nde quichi 
Capernaum bi'”, ñacui ma. “La cui! 
juala cua'ni nu'u nde quichi tyi na 
lacua, cha! ña'a ya xi”, ñacui ma 'na 
li". 24Ta na! sca cha! liñi lo'o ma 
lacua —nacui Jesús—. Macala su 
chcui! sca hati cha! ji'i ycui! Ndyosi 
lo'o ngu' tya'a quichi tyi yu, ná 
taquiya! ngu' ji'i cha! nu ncheui! yu, 
cha! la cui! tya'a quichi tyi ngu' laca 
yu. 25Tyempo lo'o nguti'i jyo'o cusu' 
Elías chalyuu —nacui—, ntsu'u 
ti' ma cha! cua nteje tacui sna yija 
ntucua scuá co! nu ná ngualya tyo 
tsiya! ti; tlyu tsa jbi'ña ngua tyucui 
ña!a chalyuu li". Tyuu tsa tya'a nu 
cuna!a ti'i ngutili loyuu re tyempo bi; 
26 pana nda ycui' Ndyosi ji'i Elías cha! 


tsaa yu slo sca ti nu cuna!a ti'i nu ndi'i 


nde quichi Sarepta, sca quichi tyijyu' 
la nde loyuu su cuentya Sidón. Ná 
ndyaa Elías slo ni sca nu cuna!a ti'i 
tya!a quichi tyi ngu' Israel. La cui! 
jua'a ngua lo'o nguti'i jyo'o Eliseo. 
La cui! tyempo bi!, nguti!i tsa ngu' 
quicha nu ngutsu! cuaña! nde loyuu 
re; pana ni sca ngu' bi', ná ndyaca 
tso'o ngu' ji'i quicha bi'. Sca ti nu 
Naamán bi', sca ti nu bi! ndyaca tso'o; 
sca ngu' xa! tsu! ngua yu, cha! loyuu 
su cuentya Siria laca su ngutu'u yu 
—nacui Jesús ji'i ngu' bi". 
28Laja lo'o ndyuna ngu' cha! nu 
nchceui' Jesús su ndi'i ngu! ne! laa 
bi', ngua ñasi' tsa ngu' bi! li!. 22Lo!o 
li' ndyatu ngu' ndyaa lo'o ngu' ji'i 

Jesús, ngulo'o ngu' ji'i yu cha! tyu'u 
yu ca to! quichi. Li! ntejeya! ngu' 
ji'i Jesús, ntojolaqui ngu' ji'i yu 
ña'a cuayá! ndyalaa ngu' lo'o yu ca 
to! cua!a, sca to! yuu nu ntsu'lu to! 
quichi bi'. Ngua ti! ngu! cha! xtyú 
ngu' ji'i yu tsaa yu nde chcua!a, 
30pana tso'o ca ti ndu'u Jesús ya! 
ngu'; ntejetacui yu laja ngu', ndyaa 
yu li". 


Sca nati nu ngusñi cui'i cuxi ji'i 
31Li' cua ndi'i Jesús nde quichi 
Capernaum, sca quichi nu ndi'i nde 

loyuu su cuentya Galilea bi'. Nu 
lo'o ngua tsa nu ndi'i cña! ngu', li! 
nguxana Jesús ngulu'u yu ji'i ngu' 
ca ne! laa ji'i ngu'. 32Ndube tsa ti' 
ngu! lo'o ndyuna ngu' cha! tso'o nu 
nda Jesús lo'o ngu'. Ngua ti! ngu' 
cha! tlyu tsa chacuayá! ntsu'u ji'i yu 
lo'o nehcui' yu lo'o ngu'. 

33Ca ne! laa bi' ntsu'u sca nu 
qui'yu nu ngusñi sca cui'i cuxi ji!i. 
Cuii tsa ngusilya nu quicha bi! ji'i 
Jesús lo'o na'a cha! lijya yu nde ne! 
laa: 

34_ ¿Ni cha cua'ni nu'u ca nde, 
Jesús Nazaret? —nacui nu qui'yu 
quicha bi'—. ¿Ha na cua nti! nu'u 
cua'ni tye nu'u cha! 'na tsiya! ti? 
Nslo tso'o na! jinu'u, cha! ycui' nu 
lubii laca nu'u; cua nda ycui! Ndyosi 
jinu'u lijya ca nde. 

35Ngua'a Jesús cha! ji'i nu quicha 
li! ngulo yu cha ji'i cui'i cuxi bi!, 
cha! nga'aa cua'ni cuxi lo'o yu 
quicha bil. 

—Chca'a ti nu'u —nacui Jesús—. 
Nga'aa cua'ni xña'a cui'i lo'o nu'u. 

Li! nguxlyú nu cuili cuxi bi! ji'i yu 
quicha nde loo su ndi'i ngu! quiña'a 
bi'. Lo'o li! ndu'u nu cui'i cuxi bi! 

ndyaa, ngataa ngua'ni cuxi lo'o nu 
quicha bi! li". 36Ngulacua tsa ti! ngu' 
li', nguxana nchcui' ngu' lo'o tya'a 
ngu': 

—¿Macala ngujui cha! nu nchcui' 
Jesús cua? —nacui ngul—. ¿Ni cha! 
laca cha! tso'o tsa ngujui chacuayá! 
jili yu cua cha! culo yu cha ji'i cui'i 
cuxi? Hora ti nduna cui'i cuxi cha! 
nu nchcui' yu lo'o, ndu'u cuili bi! 
ndyaa li! —nacui ngu' ji'i tya'a ngu!. 

37 Bi! cha! nguañi cha! bi! tyucui 
ña'a loyuu ca bi!, nchcui! tsa ngu' 
cha! ji'i Jesús li", 


Ngua'ni Jesús jo'o ji'i xtya'a 
laa Simón Pedro 
38Li! ndu'u Jesús nde ne! laa, 

ndyaa yu to! tyi Pedro. Quicha tsa 
xtya!a laa Simón Pedro bi', cha! tlyu 
tsa tyigue' ngusñi ji'i ma'. Tya'na 
tsa nchcui' ngu' lo'o Jesús cha! tsaa 
na'a xi jiti ma". 39 Ndu ti Jesús slo 
ma! ña'a tsa yu ji'i ma!. Li! ngua'a 
yu ji'i tyique' bi", cha! tyu'u tyique' 
jili ma'. Hora ti ndaca!a ma!, ngua'ni 
cha ti! ma! cha! caja xi na cacu ngu'. 


Ngua'ni Jesús jo'o ji'i tyuu 
tya'a ngu' quicha 
40Lo'o ndyaa cuichaa, li! ndyaa lo'o 
ngu! jili lcaa tyala ngu! nu quicha tsa 
cha! ngusñi tyuu lo quicha ji'i ngu!, 
ndyalaa ngu' ca slo Jesús. Li' ngusta 
ya! Jesús hichu' ngu' quicha cuentya 
scaa ti ngu'. Hora ti ndyaca tso'o ngu' 
li". Lo'o jua'a ngutu'u cui'i cuxi ji'i 
tyuu tya!a ngu! quicha bi' li". Ndu'u 
sitya cui'i bi! lo'o ndu'u ji'i ngu!: 
—Sca ti nu'u laca Sñi! ycui! Ndyosi 
—nacui cui'i bi! ji'i Jesús. 
Li! ngua'a Jesús chacuayá! ji'i cui'i 
cuxi cha! nga'aa chcui' bi! tsiya! 

ti. Cua ndyuloo cui'i bi! ji'i Jesús, 
cha! la cui! Cristo nu cua nda ycui! 
Ndyosi ji'i lijya chalyuu laca yu bi". 


Nda Jesús cuii lo'o 
ngu' ca nde Galilea 

421,010 nguxee chaca tsa, li! ndu'u 
Jesús ndyaa yu ca chaca se'i su tyi!i 
ycui' ti yu ca ne! quixi'. Ngulana 
tsa ngu' ji'i li!, ñala cuayá! nquije 
jili ngu' macala su nga'a yu. Ngua 
til ngu' tatsaa ngu! ji'i Jesús cha! 
nga'aa tsaa yu xa! se'i. WLi' nacui 
Jesús ji'i ngu!: 

—Lo'o nde xa! quichi ntsu'u cha! 
ta na! cha! tso'o nu ji'i ycui' Ndyosi 
lo'o ñati, cha! cua ndyalaa tyempo 
cha! caca Ni loo ne! cresiya ji'i ñati 
chalyuu. Bi! laca cña nu cua nda Ni 
jna! lijyaa cha! chcui! na! cuentya ji'i 
ycui! Ni. 

44 Jua'a ti ndya'a Jesús lcaa ne! laa 
jili ngu' ca nde Galilea, nda yu cuii 
lo'o ngu'. 


Nguxtyucua Jesús ji'i ngu' lo'o 
ndyaa ngu' cuta cualya 

Ngua sca tsa ndyaa Jesús 

to! tayu' Genesaret. Tyuu tsa 
tya'a hati lca'a ji'i yu. Li! tachaa tsa 
ndi'i ngu' ca su ndu yu to! tayu! bi', 
cha! ngua ti! ngu' cuna ngu' lo'o 
nchcui' yu cha! ji'i ycui! Ndyosi. 
2Cua na'a Jesús su ndacui tucua 
tya'a yaca ni'i sube ti ca to! tayu! bi'. 
Ná tucui nga'a ne! yaca ni'i sube bi! 
tsiya! ti, pana cacua ti bi! ndu ngu' 
nguilí ngu' taraya ji'i ngu', cha! cua 
ndye ngua'ni ngu! cña. 3Li! ndyatí 
Jesús ne! sca yaca ni'i ji'i Simón, 
nehcui' lo'o yu cha! tucuni'i yu ji!i 
yaca ni'i cha! tsaa ca lo hitya la xi. 
Ndyaa tucua Jesús nde siyu! ti yaca 


SAN LUCAS 5 


ni'i bi", li! nguxana Jesús nclyu'u 
cha! ji'i ycui' Ndyosi ji'i ngu' quiña'a 
bi!. *Lo'o cua ndye ngulu'u Jesús ji'i 
ngu!, li' nacui ji'i Simón: 

—Yaa ma lo'o yaca ni'i re ca su 
clyaa la hitya. Ca bi! cu ma taraya 
cha! caja cualya ji'i ma —nacui 
Jesús. 

5Li' nguxacui Simón cha! ji'i: 

—Cusu! —nacui—, tyucui talya 
nguta!a ya lo tayu' ngu ya taraya; 
ni sca na ná ngujui jili ya tsiya! 
ti. Pana si jua'a culo nu'u cha 'na, 
tsaa ya ca su nacui nu'u cha! cu ya 
taraya cajua —nacui Simón li'. 

SLi' jua'a ngua'ni Simón lo'o tya'a 
yu, lo'o quiña'a tsa cualya ngujui ji'i 
ngu' li'. Xquitya cha! quiña'a tsa cualya 
ndyatí ne! taraya ji'i ngu', hasta ngutaa! 
taraya ji'i ngu' li"; "bi! cha! ngua'ni ya! 
ngu' ji'i tyala ngu! nu nga'a ne! chaca 
yaca ni'i bi!, cha! caa ngu' xtyucua 
ngu! ji'i. Hora ti yaa ngu' li', ndojolaqui 
ngu' taraya ngutsa'á ne! ntsu'u cualya, 
cha! su'ba ngu' ji'i ne! yaca ni'i. Xi 
tya lyiji cha! clyu'u tyucuaa yaca ni'i 
bi! ne! hitya xquitya cualya bi". 8Lo'o 
na'a Simón Pedro lcaa cualya bi!, ngua 
cuayá! ti' yu cha! xqui'ya Jesús ngujui 
cualya ji'i ngu'. Hora ti ndyatu sti' yu 
loo Jesús li", nehcui! yu lo'o: 

—Tyu'u clya nu'u nde slo na!, Xu'na 
—nacui Simón ji'i—. Ntsu'u tsa xqui'ya 
na' cha! ñati chalyuu ti laca na!. 

9Ndube tsa ti! Simón, lo'o jua'a tya'a 
ndya'a yu ne! yaca ni'i ndube tsa ti' 
ngu', xqui'ya cha! quiña!a tsa cualya 
ngusñi ca ti ngu'. Lo'o tyucuaa nu 
quityu sñi' Zebedeo nu nga'a ne! chaca 
yaca ni'i bi!, nu naa Jacobo lo'o nu naa 
Juan ni, lo'o ngu' bi! ndyutsii tsa ngu'; 
la cui! tya'a ndya'a Simón cha laca ngu' 
bi!. Li! nchcui' Jesús lo'o Simón: 

—Ná cutsii ma —nacui—. Tya tsubi! 
la cua laca ti cha ngua'ni ma, xcui! cha 
cuta cualya ngua'ni ma; pana juani, 
ta na! xa! cña ji'i ma, cha! caa lo'o ma 
jili xa! ñati ca slo na! —nacui Jesús ji'i 
Simón, jua'a jili tyala ndya'a yu cha. 

31Lo'o ndyalaa yaca ni'i bi! ca to 
tayu! chaca quiya!, li' nguxtyanu 
ngu! bi! jili yaca ni'i, ndu'u ngu' 
ndyaa ngu' lo'o Jesús li". 


Ngua'ni Jesús jo'o ji'i sca ngu' 
quicha nu ndyatsu! cuaña! 
12Lo!o ndi'i ti Jesús sca quichi, li' 
ndyalaa sca yu quicha slo; lye tsa 
ndyatsu' cuaña' yu quicha bi'. Lo'o 
na'a yu jili Jesús, hora ti ndyatu sti' 
yu, ndyanu tu'ba yu hasta ca lo yuu. 
Tya'na tsa nchcui' yu lo'o Jesús li": 

—Si nti! nu'u cha! tyaca tso!o na, 
jlo ti' na! cha! taca jinu'u cua'ni jua'a 
jna! —nacui nu quicha bi'. 

13Li' ngusta ya! Jesús chu! yu su 
ndyatsu' cuaña! yu: 

—Tyaja'a na! —nacui Jesús ji'i—. 
Caca lubii tyucui ña!a nu'u juani ti. 

Laja lo'o nchcui' Jesús jua'a, hora 
ti ndatsu! quicha nu ndyatsu' cuaña' 
yu li!. 14Lo'o li! nacui Jesús ji'i yu, 
cha! ná cacha! yu ji'i hati ñi'ya ngua 
ji'i yu. Ndi'ya nchcui' lo'o yu: 

—Yaa clya nu'u chcui' lo'o sti jo'ó nu 
ndi'i ne! laa —nacui Jesús ji'i nu quicha 
bi'—. Cajua ta nu'u msta nu nacui jyo'o 
Moisés cha! ta na ji'i ycui' Ndyosi lo'o 
ndyaca tso'o na ji'i quicha nu ntsu'u 
ji'na. Jua'a ca cuayá! ti! ñati lo'o ycui! 
sti jo'ó cha! cua ngua lubii tyucui ña!a 
nu'u. Nga'aa ca quicha nu'u juani. 

15Lcaa tsa cua nguañi la cha! jiti Jesús 
lit, cha! nchcui! tsa ngu! cha! ji'i. Bi! cha! 
quiña!a tsa hati ndyu'u ti'i slo Jesús, cha! 
cuna ngu' ña!a cha! nu nda yu lo'o ngu', 

cha! cua'ni yu cha! ndyaca tso'o ngu! ji'i 
quicha nu ntsutu ji'i ngu'. 16Pana ntsu'u 
quiya! ndu'u Jesús ndyaa yu ca ne! 
quixi!, ca su caca tyi!i yu ycui' ti yu, cha! 
chcui! yu lo'o ycui! Ndyosi Sti yu ca bil. 


Ngua'ni Jesús jo'o ji'i sca ñati nu 
nchcu' tyucuí tyucui ña!a yu 
17Ngua sca tsa nclyu'u Jesús cha! 
ji'i ycui' Ndyosi ji'i tyuu tya'a hati. 
Quichi tyi ngu! bi! laca lcaa quichi 
sube ti nu ntsu'u nde Galilea, nu 
ntsu'u nde Judea, nu ndi'i cacua ti 
quichi Jerusalén. Laja nu tsa tlyu 
ti ñati bi!, cua ndi'i tyuu tya'a ngu! 
fariseo. (Tacati tsa ycui' ngu!, nti! 
ngu'; lye tsa ndu'ni tyucuaa ti! ngu' 
jili xa! nati.) Lo'o jua'a ndi'i tyuu 
tyala mstru nu ngulu'u cha! jo'ó 
ne! laa. Ngua tii lcaa ngu! nu ndi'i 
ca bi!, cha! ycui! Ndyosi laca nu 
nxtyucua ji'i Jesús lo'o ndyu'ni yu 
cha! ndyaca tso'o ngu' quicha. 18Li! 
ndyalaa lo'o ngu' ji'i sca nu quicha 
nu ntsiya ne! catya, cha! cua nchcu' 
tyucuí tyucui ña'a yu quicha bi". 
Ngua ti! ngu! cha! tyatí ngu! toni'i 
su nga'a Jesús, cha! tsaa lo'o ngu' ji'i 
nu quicha bi! ca su ndu ycui' Jesús, 
ña'a lo'o catya ngua ti! ngu'. 19Pana 
ná ngujui ñilya nu tyatí ngu' lo'o 
nu quicha bi! ni'i, cha! tachaa tsa 
ndi'i hati; bi' cha! ndyacuí ngu' nde 
que ni'i. Li' ngulotsu! ngu' cuxi'ña, 
ngucha ngu' yaca que ni'i, cha! 
jua'a ngujui ñi'ya nda!ya ngu' ji'i 
nu quicha bi' liñi ca su nga'a Jesús 
cla'be la su ndi'i ñati. YLo'o ti ngua 
cuayá! ti! Jesús cha! jlya tsa ti! ngu' 
bi! ji'i, bi! cha! nacui ji'i yu quicha 
bi": 

—Cusu! —nacui—, na cua ngua'ni 
clyu ti! ycui' Ndyosi jinu'u ji'i qui'ya 

nu ntsu'u jinu'u —nacui Jesús ji'i 
yu quicha bi?. 

21Li! ngulacua tsa ti' ngu' mstru 
cha! jo!ó lo'o ngu' fariseo: “¿Tilaca 
laca nu qui'yu re? ¿Ni cha! laca 
re? Cuxi tsa nchcui' yu cha! ji'i 
ycui! Ndyosi lo'o nchcui' yu jua!a”, 
nelyacua ti! ngu'. “Ná taca ji'i sca 
ñati chalyuu ñilya nti! yu re, ná 
taca cua'ni clyu ti! ji'i quitya nu 
ntsu'u ji'i ñati; sca ti ycui' Ndyosi 
taca ji'i Ni cuityi Ni qui'ya nu ntsu'u 
jili nati.” Jua'a nclyacua ti! ngu'. 

22-23 Cua jlo ti! Jesús ni cha! laca 
nu nclyacua ti! ngu!. Li! nchcuane 
yu ji'i ngu! bi!: 

—¿Ni cha! laca nti! ma jua'a? ¿Ha 
nti! ma cha! tucui la laca si ñacui na! 
ji'i nu quicha cua cha! cua'ni clyu ti! 
ycui' Ndyosi ji'i quitya nu ntsu'u ji'i 
yu? ¿Ha nti! ma cha! yala la caca si 
ñacui na! ji'i nu quicha: “Tyatu clya 
nu'u tya'a nu'u”? ¿Ni cha yala la 
cua'ni na! cuentya ji'i yu cua lacua? 
24Cua nti! na! cha! caca cuayá! ti! ma 
cha! cua nda ycui' Ndyosi chacuayá! 
jna!, cha! cuilya na! cha! clyu ti! 
ji'i qui'ya nu ntsu'u ji'i ñati laja 
lo'o ndi'i na! nde chalyuu —nacui 
Jesús—. Xqui'ya cha! bi! cua nda 
Ni 'na lijyaa nde chalyuu cha! caca 
na! ñati. 

Li! xa! nchcui' Jesús lo'o nu qui'yu 
nu nchcu! tyucuí tyucui ña'a yu: 

—Nde laca cha! nu nda na! lo'o 
nu'u —nacui Jesús ji'i yu—, tyatu 
clya nu'u juani cha! tyaa nu'u nde 
to! tyi nu'u; tyaa lo'o nu'u ji'i catya 
su ngustii nu'u juani. 

25 Hora ti ndyatu yu quicha bil, 
laja lo'o na'a lcaa hati bi! ji'i. Li! 
ndyaa lo'o yu ji'i catya su ngustii 
yu tsa la. Tso'o tsa ntsu'u tyiquee 

yu lo'o ndu'u yu ndyaa yu, bi! cha! 
ndyu'ni tlyu yu ji'i ycui' Ndyosi. 
26Ndube tsa ti! ngu' ca su ndi'i ti 
ngu!, li' lcaa ngu' ca bi! ngua'ni tlyu 
ngu! ji'i ycui! Ndyosi: 

—Bilya ña'a na cha! ngua'ni ycui! 
Ndyosi sca cha! tlyu tsa lo cua — 
nacui ngu' jili tyala ngut. 

Na ntsii ti ngu! nchcui' ngu' lo'o 
tyala ngu' jua'a. 


Ngusi'ya Jesús ji'i Leví 
cha' tya'a yu lo'o 
27 Ca tiya! la lo'o ndyaa Jesús xi 
lquichi, li' na'a yu ji'i sca ñati ca su 
ntucua yu nclyo yu chi cha loo ngu'; 
Leví naa nu qui'yu bi'. Cña laca yu 
cha! culo yu cñi ji'i ñati cuentya ji'i 
ngu' xa! tsu!. Li' nacui Jesús ji'i yu: 

—Tyaa lca'a nu'u jna! —nacui. 

281 i! ndyatu Leví, nguxtyanu yu 
cha jili yu cha! tya!a yu lo'o Jesús li!. 
29 Tiya' la li! ngua'ni Leví sca ta'a 
tlyu ca to! tyi yu, cha! cua'ni chi yu 

loo Jesús. Lo'o jua!a ndyalaa tyuu 
tya'a ngu' slo, tya'a ndyu'ni Leví 
cha nclyo chi cha loo hati; jua'a ndi'i 
xi xa! la ñati. 9%Li' nguxana ngu' 
fariseo nu tacati tsa ndu'ni ngut, 

nti! ngu', lo'o nu mstru cha! jo!ó bi, 
nguxlyú ngu' cha' hichu' ngu! nu 
ndyaca tsa'a ji'i Jesús. 

— ¿Ni cha! laca cha! stu'ba ti 
ndacu ma tyaja, stu'ba ti nga'a ma 
lo'o ngu! cuxi cua? —nacui ngu'—. 
Msu ji'i ngu' xa! tsu! laca ngu' cua, 
nu cuiñi ti nxñi quiña!a tsa cñi cña 
loo ñati. Lo!o jua'a ntucua xi xa! la 
ngu' nu ndya!a calle ti. 

31Li' nguxacui Jesús cha! jili ngu' 
bi!: 

—Nati nu tso'o tyucui ña!a, ná 
clyana ngu! bi! ji'i sca nu jo'o; ngu' 

quicha laca nu ndyaana ji'i sca nu 
jo'o —nacui—. 32Lo!o jua'a na!, ná 
lijya na! cha! culana na! ji'i ñati nu 
nelyacua ti ti! cha! tso'o tsa ycui! ca 
ngu'; na cua lijya na! cha! cheui' na! 
lo'o ngu' cuxi, cha! culochu! ngu' 
qui!ya nu ntsu'u ji'i ngu!. 


Ca chaa ti' ngu' laja lo'o 
ndi'i Jesús chalyuu 
33Li' nchcuane ngu! ji'i Jesús: 

—Lo'o ngu' nu ndyaca tsa'a ji!i 
Juan, lo'o ngu' nu ndyaca tsa'a ji'i 
ngu' fariseo, ¿ni cha! lu'ba ti nchcui' 
ngu' bi! lo'o ycui' Ndyosi? Lo'o 
juala ná ndacu ngu! tyaja tsa bi! 
lo'o nehcui' ngu! lo'o Ni. Pana ngu' 
nu ndyaca tsa'a jinu'u ni, xa! ña'a 
ndu'ni ngu! bi"; xcui! tso'o tsa ndacu 
ngu', xcui! tso'o tsa ndyi'yu ngu! — 
nacui ngu' ji'i Jesús. 

34Ndi'ya nguxacui Jesús cha! ji'i 
ngu! bi! li!: 

—Lo'o caja clyo'o ngu' ni, ndacu 
ngu' nu ndya'a lo'o ji'i cutsii; ná 
ndi'i ngu' ntyute! ti ngu' tsa bi!, nu 
lo'o ndi'i ngu' lo'o cutsii —nacui 
Jesús—. Pana nu lo'o tyalaa tsa 
nu tyaa lo'o ngu' ji'i cutsii, li! ná 
cacu ngu' tya!a tso!o cutsii; caca 
xñi'i ti' ngu' li!. La cui! jua'a chaa ti! 
tya!a tso!o na! juani, pana caca xñi'i 
til ngu' nde loo la —nacui Jesús li". 

36Lo'o li! nda Jesús cuii re lo'o 
ngu!: 

—Ná nsa'be ngu' sa yu'be ste! 
cucui ngu! cha! calya lo'o sca late! 
cusu ji'i ngu'. Si jua'a cua'ni ngu', 
ná tyanu tso'o late! cucui bi! li", 
tyati' jlyacua su ngalya bi"; lo'o nu 
yu'be late! bi!, ná stu'ba zee loo 
lo'o nu late! cusu bi'. 37Lo'o chaca 
cha! ni —nacui Jesús ji'i ngu'—, ná 

nsu'ba ngu' ji'i leui nu chca ndyu'u 
ti ne! tyaca! cusu!. Si su'ba ngu' 
jili ne! tyaca! cusu!, yala ti catsu 
se'i tyaca! bi!; clyata tyaca!, tye lcui 
tyalú li". 38Ne! tyaca! cucui tyu'ú 
lcui lo'o chca ndyu'u ti. 39Pana lo'o 
cua ndyi'o ngu' lcui nu cua cusu!, 
ná nti' ngu' co'o ngu' lcui nu chca 
ndyu'u ti. “Tyixi la ndyi'yu lcui nu 
cua cusu! bi!”, ñacui ngu!. 

Jua'a ngua cha! nu nda Jesús lo'o 
ngu'. 


Ná ndiya ti! ngu' cha nu 

ngua'ni tya'a ndya'a Jestis 

Lo'o ngua sca tsa nu ndi'i cha' 

ngu', li! ndya'a Jesús tyucuii, 
lijya yu lo'o nu ngu! nu ndyaca tsa!a 
ji'i, nteje tacui ngu' su nscua xtya 
trigo ji'i ñati. Laja lo'o nteje tacui 
ti ngu!, ngusuu ngu! xi si'yu trigo. 
Li' ngusatá ngu' ji'i tyuu ya! ti ngu' 
cha! tyalú si'yu trigo bi'; ndyacu 
ngu' xi si'yu li". ?Lo'o li! ntsu'u xi 
ngu' fariseo nu ndya'a lca'a ji'i ngu' 
bi!, nu lye tsa nchceui' lo'o ngu' taju 
ji'i Jesús: 

—¿Ni cha! laca ndyu'ni ma cha 
jua'a, cha! ngusuu ma si'yu trigo 
cua? ¿Ha ná jlo ti' ma cha! tsa tacati 
laca juani? Ná ntsu'u chacuayá' 
ji'na cua'ni na cha tsa tacati —nacui 
ngu! fariseo bi!. 

3Li! nguxacui Jesús cha! ji'i ngu' 
bi': 

— ¿Ha bilya chcui' ma lo quityi 
ji'i ycui' Ndyosi su nscua ñitya nu 
ngua'ni jyo'o David sa'ni? —nacui 
Jesús ji'i ngu'—. Ngua sca tsa 
ntyute' tsa yu, lo'o jua!a ntyute' 
tsa lcaa ngu' tya'a ndya'a yu. 4Jlo 
ti' yu cha! ntucua xlyá nu laca msta 
ji'i ycui' Ndyosi lo mesa ne! ni'i nu 


SAN LUCAS 5, 6 


cuentya ji'i ycui' Ni cajua. Bi! cha! 
ndyaa ngu' ne! ni'i bi"; ndyacu ngu' 
xlyá bi', masi ná ntsu'u chacuayá! 
cacu cua ña'a ca hati ji'i, cha! sca 
ti ji'i ngu' sti jo'ó ntsu'u chacuayá! 
ndacu ngu' xlyá bi! —nacui Jesús 
ji'i ngu'. 

5Lo'o li! chaca cha! nchcui' Jesús 
lo'o ngu': 

—Lo'o na' nu cua nda ycui' Ni 
lijyaa cha! caca na' ñati ni, laca na' 
loo, masi tsa nu ndi'i cña' ngu!. 


Sca yu quicha nu nchcu'! ya! 
6Ngua chaca tsa ta'a, tsa tacati ji'i 
ngu', li! ndya'a Jesús ca ne! laa. Ca bi! 
ndyaa tucua yu, li! nguxana nelyu'u 

yu cha! ji'i ycui! Ndyosi ji'i nati. Ca 
bi! nga'a sca hati nu ngúityi ya! yu 
la'a tsu! cui ji'i yu. "Lo'o jua'a nga'a 
ngu' mstru cha! jo'ó ne! laa bi", lo'o 
ngu' fariseo nga'a lo'o. Ña'a tsa ngu' 
bi! ji'i Jesús, si cua'ni Jesús jo'o ji'i 
nu quicha bi! tsa tacati; nclyana ngu' 
cha!, ñi'ya caca sta ngu' quilya ji'i. 

8 Pana hora ti ngua cuayá! ti! Jesús 
Icaa ña!a cha! nu nelyacua ti! ngu'. Li! 
nacui Jesús ji'i yu nu nchcu' ya! bi: 

—Tyatu clya nu'u, yaa tyu cla'be laja 
ngu' jua —nacui Jesús ji'i nu quicha bi'. 

Li! ndyatu yu quicha bi!, ndyaa 
yu cajua su nacui Jesús ji'i yu. 9Li' 
nda Jesús sca cha! lo'o nu ngu' nu 
ndu'ni ti cha! tacati bi!: 

—¿Ni cha tso!o la cha! cua'ni na 
tsa tacati lacua? —nacui Jesús ji!i 
ngu' bi'—. ¿Ha sca cha tso!o cua'ni 
na li? ¿Ha tso'o la cua'ni na sca 
cha cuxi li!, nti! ma? —nacui—. ¿Ha 
tso!o la si cua'ni lyaá na ji'i ñati tsa 
bi!, cha! ná cajaa ngu' li'? ¿Ha tso!o 
la nti! cu!ma masi ta na chacuayá! 
cajaa hati li"? —nacui Jesús ji'i ngu". 

101! nguxña'a Jesús ji'i lcaa hati 
nu ndi'i cacua ti slo, nchcui' lo'o nu 
quicha bi! li!: 

—Xquiñi nu'lu ya!. 

Jua'a ngua'ni yu bi!, li! hora ti 
ndyaca tso'o ya! yu. "Li! ngunasi' 
tsa nu ngu! nu ndu'ni cha! tacati bi!, 
nguxana ngu' nda ngu' cha! lo'o tya!a 
ngu': 

—¿Ñi'ya cua'ni na cha! cua'a na ji'i 
yu jua cha! nga'aa cua'ni yu jua'a? 
—nacui ngu' ji'i tyala ngu' li". 


Ngusubi Jesús ji'i tii tyucuaa 
tya!a nati nu ca tsa'a ji'i 
12Tyempo bi' ycui' ti Jesús ndyaa 

sca ca!ya cha! chcui' lo'o ycui! 
Ndyosi Sti yu. Tyucui talya ngua!a 
yu nchceui! yu lo'o ycui' Ndyosi li". 
13Lo'o nguxee chaca tsa, li! ngusi'ya 
yu ji'i nati nu ndya'a lo'o yu cha! 
tyaa ngu' slo yu. Li' ngusubi yu 

ji'i tii tyucuaa tya!a ngu'; nda yu 
chacuayá' ji'i nu ngu! bi!, cha! tsaa 
culu'u ngu' ji'i xa! hati. 14Ndi'ya naa 
xtañi ngu' nu ngusubi Jesús ji'i nu 
ngua tya li!: Simón, nu ngusta Jesús 
chaca xtañi Pedro naa yu, bi' laca 
tsaca ngu'; juala Andrés tya'a ngula 
Simón, jua'a Jacobo, jua'a Juan, 
jua'a Felipe, jua!la Bartolomé, Wjua'a 
Mateo, jua!a Tomás, jua'a chaca 
Jacobo sñi' Alfeo, jua'a chaca Simón 
nu laca ji'i taju ngu! cananista, 
16jua'a Judas tya'a Jacobo, jua'a 
Judas Iscariote nu cujui' cresiya ji'i 
Jesús ji'i ngu' cuxi ca tiya! la; jua!a 
naa ngu' nu cua ngusubi Jesús ji!i. 


Ngulu'u Jesús ji'i quiña'a tsa ñati 
17 Li! nguxtyuu Jesús ngua'ya 
sii! cua!a bi! lo'o nu taju hati bi" ji'i, 
nguti'i xi nde sca su nati' lo'o nu 

tyuu tya!a hati nu ndyaca tsa!a ji!i 
bi'. Lo'o jua'a ndyalaa quiña!a tsa 
xa! la ñati slo Jesús, ngu' nu ndu'u 
loyuu su cuentya Judea, lo'o jua'a 
ngu' nu ndu'u nde quichi Jerusalén, 
lo'o jua'a ngu! nu ndu'u to! tyujo!o 
su ndi'i quichi Tiro, su ndi'i quichi 
Sidón. Cua ndyalaa ngu' ca bi!, cha! 
cuna ngu' cha! nu nehcui' Jesús 
lo'o ngu'; jua'a nti' ngu' cha! cua'ni 
Jesús jo'o ji'i quicha nu ntsu'u ji'i 
ngu'. 18Lo'o nu ñati nu ngusñi cui'i 
cuxi ji'i ni, lo'o ngu' bi! nti! ngu' 
cha! tyaca tso'o ngu'. 19Lcaa ngu' 
bi! nti! ngu' sta ya! ngu! chu! Jesús; 
nti! ngu! cha! cua'ni yu jo'o ji'i lcaa 
ñati quicha bi', xquilya cha! tlyu 
tsa chacuayá! ntsu'u ji'i yu. Ndyaca 
tso!o lcaa ngu! quicha bi! li'. 


Ñi'ya nu ngulu'u Jesús ji'i 
ngu' nu ngua!a sii' cua'a 
20Nguxña'a Jesús ji'i nu ngu' nu 
ndyaca tsa!a ji'i, li! nguxana nchcui' 
yu lo'o ngu' ndi'ya: 

—Tso'o ntsu'u tyiquee cu'ma masi 
ti'i ti ndi'i ma nde chalyuu — 
nacui—. Ycui' Ndyosi laca nu ña'asii 
ji'i ma, cha! bi! nu laca Xu'na ma. 

21Lo'o jua'a tso'o ntsu'u tyiquee 
cu'ma masi ñitya nti! si ntyute! tsa 
ma juani, cha! lye tsa nti' ma cuna 
ma sca cha! liñi —nacui—. Ca tiya! 
la, li! caca tyaala' ti' ma. 

"Lo'o jua!a tso'o ntsu'u tyiquee 
cu'ma masi xñi'i ti til cu'ma ndi'i ma 
chalyuu juani, cha! ca tiya! la ca 
chaa ti! ma li! —nacui Jesús—. 

22Lo'o jua!a tso'o ti caca tyiquee 
cu'ma masi ti'í ti' ngu' ña!a ngu' 
ji'i ma, masi culo'o ngu' ji'i ma ca 
su ndi'i ma , masi suba! tsa chcui' 
ngu! lo'o ma, masi hasta nga'aa nti! 

ngu! cheui' ngu' lo'o ma, xqui!ya 
cha! jlya ti! ma jna!, na! nu cua nda 
Ni lijyaa cha! caca na! ñati; 23tso!o 
tsa caca tyiquee ma li', caca chaa ti! 
ma, masi cua'ni ngu' lcaa cha! lya! 
ti' lo'o ma jua'a. Ná cube ti! ma, cua 
laca ndyu'u co'o ycui' Ndyosi sca 
cha! tso'o nu cua tlyu xi nu tyacua 
jili scaa ma ca su ntucua ycui' Ni — 
nacui Jesús li'—. La cui! jua'a ngua 
tya sa'ni la, cha! lya! tsa ti! jyo'o 
cusu' ji'i nati nu ngua tu'ba ji'i ycui! 
Ndyosi cha! nchcui' Ni lo'o ñati — 
nacui Jesús—. 

24”Pana tya'na tsa cu'ma ngu' 
culiya!; masi chaa tsa ti! ma 
nquicha!, cua laca ti tyempo caca 
chaa ti! ma —nacui—. 

25Lo'o jua'a tya'na tsa cu'ma 
nu tso!o tsa nguaala' ti' ma nde 
chalyuu juani, cha! quiña'a tsa cha! 
caca nu lyiji ji'i ma nde loo la — 
nacui Jesús—. 

"Lo'o jua!a tya'na tsa cu'ma nu lye 
tsa nxtyí lo'o ma ji'i tyala hati ma; 
ca tiya! la, li! lo'o cutma xi'ya ma 
cha! lye tsa caca xñi!i ti! ma —nacui 
Jesús—. 

26°Lo!o jua'a tya'na tsa cu'ma lo'o 
tso'o tsa nchcui' lcaa hati ji'i ma. La 
cui! jua'a ngua'ni jyo'o cusu' ji'i ma 
nu ngua sa'ni, cha! tso!o tsa nchcui' 
ngu' ji'i ngu! nu nchcui' cha! cuiñi ti 
ji'i ycui' Ndyosi lo'o ngu'; ndiya tsa 
ti' ngu! jiti cha! cuiñi bi!. 

Jua'a ngulu'u Jesús ji'i lcaa ngu' 
nu ndyaca tsa'a ji'i. 


Tso'o ti tyu'u tyiquee na 
ña'a na ji'i tya'a cusuu na 
27Tya nchcui' la Jesús li": 
—Ndi'ya chcui! na! lo'o cutma 
nu tyaja'a ma cua!a jyaca ma ji'i 

cha! nu nchcui' na!: Tso'o ti tyu'u 
tyiquee ma na'a ma ji'i tya'a cusuu 
ma, tso'o ti cua'ni ma lo'o hati nu 
ti'í ti! ña'a ngu' ji'i ma. BLa cui! 
tso'o ti chcui' ma lo'o ñati nu nda 
qui'ya ji'i ma, jua'a chcui' ma lo'o 
ycui' Ndyosi cuentya ji'i ñati nu 
nchcui' cha! suba' lo'o ma. 9Lo'o 
quiji'i ngu! ndacu! hique ma, li' 
xtyacui ma ta ma chaca tsu! saca! 
ma cha! quiji'i ngu! ji'i ma chaca 
quiya! li'. Lolo xlyaá sca hati late! 
tonu tu'ba nu nchcu' ma, li' ta ma 
chacuayá' cha! lo'o camxa ji'i ma 
qui'ya ngu' tsaa ngu'. 30 Ta ma ji'i 
ngu' na laca nu jña ngu' ji'i ma; lo'o 
qui'ya ngu' sca na ji'i ma, nga'aa 
jña ma ji'i chaca quiya!. 91Nga'a cha! 
cua'ni tso'o ma lo'o ngu', si nti' ma 
cha! tso!o ti cua'ni ngu! lo'o ma. 
32”Jlo ti! na! cha! tso'o ntsu'u 
tyiquee ma ña'a ma ji'i cua laca 
ti nati nu jua'a tso'o nti! ngu' ña'a 
ngu' ji'i ma; pana lo'o hati cuxi, 
taca ji'i ngu' cua'ni ngu! tsa lo cua 
ti cha'. Cua nti! Ni cha! ña!a tso'o 
ma ji'i cua ña'a ca hati, ni si'i sca 
ti jili tya!a tso'o ti ma. $BLo'o jua'a 
ndu'ni ma cha! tso!o lo'o ñati nu 
cua ngua'ni sca cha! tso'o lo'o ma; 
pana lo'o hati cuxi, taca ji'i ngu' 
cua'ni ngu' la cui! jua'a. Cua nti! Ni 
cha! cua'ni ma cha! tso'o lo'o cua 
ña!a ca hati, ni si'i sca ti lo'o tya'a 
tso'o ti ma. 34Na ndijñi' ti ma ji'i 
hati nu xtyucua sca cha! tso'o ji'i 
ma, nti! ma. ¿Ha tso'o tsa ndu'ni 
ma nti' ma li'? Lo'o ñati cuxi ni, 
stu'ba ti ndu'ni ngu' lo'o tya!a ngu', 
si xtyucua tya!a ngu' sca cha! tso!o 
ji'i ngu! li". 35Pana nu cu'ma ni, 
ntsu'u cha! tyu'u tso'o tyiquee ma 
na'a ma ji'i tyala cusuu ma, cua'ni 

ma cha! tso'o lo'o ngu' bi'. Ta ma jñi' 
ngu!, ná tu ti! ma si ta ngu' sca cha! 
tso!o ji'i ma, si ná ta ngu'. Tlyu tsa 
cha! tso!o tyacua jili ma ca slo ycui! 
Ndyosi si tso'o ntsu'u tyiquee ma 
ña'a ma ji'i ngu!, cha! juala ndu'ni 
hati nu laca sñi' ycui! Ndyosi. Lo'o 
ycui! Ndyosi ni, tya'na ti! Ni ji'i 
ngu', masi xña!a ngu', masi ná ndya 
ngu' xlya'be ji'i Ni; 36bi! cha! cua'ni 
tya'na ti! ma ji'i ngu' lacua, ñilya nu 
tya'na ti! ycui' Ndyosi Sti na ji'i ngu!. 


Ná ntsu'u cha! sta ngu' qui'ya 
ji'i tya'a hati ngu' 

37"Ná sta ma gui'ya ji'i tya'a hati 
ma, cha! li! ná ntsu'u cha! sta ycui! 
Ndyosi qui'ya ji'i ma. Ná xcube! ma 
jili tyala hati ma, cha! li! ná ntsutu 
cha! xcube! ycui' Ndyosi ji'i ma. 
Cui'ya ma cha! clyu ti! ji'i tya'a hati 
ma, cha! li! cuilya ycui! Ndyosi cha! 
clyu ti! jili ma. 38Ta ma cha! tso'o 
jili tyala hati ma, cha! li! ta ycui' 
Ndyosi cha! tso'o jua'a ji'i ma; tso'o 
tsa cuayá' ngutsa'á su'ba Ni cha! 
tso'o ne! cresiya jili ma li'. Ñilya nti' 
sca milya nu tachaa tsa nsu'ba ngu' 
na ne!, cua nscui ngu' ji'i cha! ca!ya 
ti'i la na bi!, ntucua tsa tu'ba milya 
bi!, jua'a laca lo'o cha! tso'o nu 
su'ba Ni ne! cresiya ji'i ma. Ñi'ya nu 
ndu'ni ma lo'o tya'a ñati ma, jua'a 
cua'ni ycui' Ndyosi lo'o cu'ma. 

39Nde laca cuii nu nda Jesús lo'o 
ngu! li": 

—Sca nu cuityi' ni, ¿ha taca culu'u 
tyucuii ji'i tya!a cuityi'? Ná taca. 
Cuxi ti caca ji'i ngu! li', stulba ti tyu 
tyucuaa ngu' sca to! cua!a li!, cha! 
ni sca ngu' bi! ná nchcea ña!a ngu' 
tyucuii su lijya ngu'. 40Sca yu cuañi" 
nu ndyaca tsa'a ca ti, ná tyijilo yu ji'i 

mstru ji'i yu; tsa bi! ti cha!, lo'o tye 
ca tsala yu, li! stu'ba ti cuayá! ngua 
tsala yu lo'o mstru ji'i yu. 

4 ¿Ni cha! yala tsa chcui' ma ji'i 
sca cha! cuxi nu ntsu'u ji'i xa! la 
tya'a hati ma, masi ñi'ya nti! si laca 
bi! sca satya yuu ti nu ndyatí cloo 
ngu!? Pana ná ndube ti! ma cha! 
tlyu tsa cha! cuxi nu ntsu'u ji'i ycui! 
ma, ñi'ya nti! si laca bi! sca nguti 
tlyu nu ntsu'u cloo ycui' ca ma. 

42 ¿Ni cha! laca tlyu tsa tyiquee 

ma cha! chcui' ma lo'o tya!a ñati 
ma ndi!ya: “Ta nu'u chacuayá! culo 
na! yuu nu ntsu'u cloo nu'u”? Jua'a 
ñacui ma, masi ná ña'a ma nguti nu 
ntsu'u cloo ycui! ca ma. ¡Na cuiñi 
ma! Clyo la tyu'u nu nguti tlyu nu 
ntsu'u cloo ycui! ca ma, li! taca ña'a 
ma tso'o la cha! culo ma satya yuu 
nu ntsutu cloo tya!a ñati ma. 


Nslo na ji'i sca yaca lo'o ña'a 
na si'yu nu nda yaca bi! 
43°Sca yaca tso'o, ná ta bi! sityu nu 
ná tsolo. Jua'a sca yaca nu cua btyi ti, 
nga'aa ta bi! sityu nu cacu na. “Lcaa 
yaca nslo ngu' ji'i lo'o ña'a ngu' ni 
si'yu laca ndyu'u lo. Ná nsuu ngu' 
silyu tyixi ji'i sca yaca quiche!; la cui! 
ti jua'a, ná nsuu ngu' sityu losu! tyixi 
ji'i lti quiche' yane. Cua ña'a ca hati 
nu tso!o tyiquee ni, tso'o tsa nchcui' 
ngu' bi'; lo'o cua ña'a ca hati nu cuxi 
tyiquee ni, cuxi ti nchcui' ngu' bi! li". 
Cua ña'a ca cha! nu ntsu'u ne! cresiya 
ji'i scaa ngu!, juala nchcui' ngu!. 


Tucua lo quiya' ni'i ngiiiñá ngu' 
46Tya nda Jesús chaca cuii lo'o 
ngu! li: 
—¿Ni cha! ndu'ni tsa ma jna! 
cha! Xu'na ma laca na!, pana ná 

ndaquiya! ma ji'i cha! nu nchcui' na! 
lo'o ma? —nacui—. Bi! cha! ta na! 
sca cuii lo'o ma juani, ñitya laca sca 
hati nu lijya ca slo na! cha! cuna yu 
cha! nu nchcui' na!, lo'o li! ndaquiya' 
yu cha! bi!: Scua laca yu ñilya laca 
sca nu qui'yu nu ngúiñá sca ni'i. 
Tso'o tsa ngúiñi tyuu su ndu quiya' 
ni'i ji'i, cha! chu! quee tsiya! ti nscua 
quiya' ni'i bi'. Li! lye tsa ngua!ya 
tyo. Lo'o cua ndyalaa hitya yuu ca 
quiya' ni'i bi', cua xlya!ba ti ji'i ni'i; 
pana ná ngua ji'i hitya yuu bi! xlyú 
jili ni'i bi', cha! tachaa tsa ndu quiya' 
ni'i chu! quee bi'. Pana ndi'ya laca 
chaca ñati nu cua ndyuna cha! nu 
nchcui' na! lo'o, lo'o li! ná ndaquiya' 
yu ji'i cha! bi!: bi! laca ñilya laca 
chaca nu qui'yu nu ngúiñá sca ni'i 
ji'i lo yusi ti. Ná qui'ñi ndyaa guiya' 
ni'i ji'i yu bi'. Lo'o li! ngua'ya tyo 
clyaa, ndyalaa hitya sta'a ca quiya! 
ni'i bi". Li! nguxlyú hitya yuu ji'i ni'i 
bi', ndye tsiya' ti nguxlya'ba hitya 
yuu bi? ji'i. 


Ngua'ni Jesús jo'o ji'i sca 
msu ji'i xu'na sendaru 

Lo'o ndye nchcui' Jesús lo'o 

ñati bi', li' ndu'u yu ndyaa yu 
ca quichi Capernaum. 2Ca bi! ndi'i 
sca capitán nu laca loo ji'i sendaru 
ji'i ngu' romano. Ntsu'u sca msu ji'i 
nu tyaca'a tsa ji'i; pana quicha tsa 
nu msu bi', cua cajaa ti. 3Lo'o cua 
ndyuna nu capitán bi' quiña'a cha' 
nu nchcui' ngu' cha! ji'i Jesús, li! 
nchcui' xi lo'o ngu! cusu! nu ca tyi 
quichi bi', cha' tsaa ngu' chcui' ngu' 
lo'o Jesús cuentya ji'i, cha! jña ngu' 
ji'i Jesús cha! caa yu cua'ni yu jo'o 
ji'i msu quicha bi! ji'i. 4Ndu'u ngu' 
ndyaa ngut li'. Lo'o ndyalaa ngu' 

bi! ca slo Jesús, li! nguxana ngu! 
nchcui' ngu! lo'o yu cuentya ji'i nu 
capitán bil. 

—Tso'o tsa nu capitán bi! —nacui 
ngu' ji'i Jesús—. Ndulo tsa yu jinu'u 
cha! cua'ni nu'u jo'o ji'i msu quicha 
bi! jili yu —nacui ngu'—. Cua ngui'i 
tsa nu cusu! bi! jitna cha! ndi'i yu 
quichi tyi na, hasta ycui! yu cua 
nda yu chi cha! tya! laa ji'na quichi 
re —nacui ngu". 

SLi! ndyaa Jesús lo'o ngu' bi". Lo'o 
bilya tyalaa ngu' lo'o Jesús ca ni'i 
ji'i nu capitán bi', li' nda capitán ji'i 
xa! tya'a tso'o cha' tsaa ngu' tyacua 
tya'a ngu' lo'o Jesús ca tyucuii su 
lijya: 

—Ndi'ya nchcui' nu capitán 
bi! —nacui ngu' jili Jesús li!—: “Ná 
quiña'a tsa cha! culacua ti! nu'u, 
cusu!”, nacui, “masi ná caa nu'u to! 
ni'ijna!”, nacui. 7“Bi' cha! ná lo'o na! 
ndya!a ngu' ndyiqui'ya ngu' jinu'u 
tsa”, nacui. “Tsa bi! ti cha nti! na!, si 
culo nu'u cha, tyaca tso'o msu jna! 
jua'a ti” Juala nacui nu capitán bi!, 
cha! chcui! ya lo'o nu'u. 8 Chaca cha! 
nacui yu ji'i cua: “Lo'o jua'a na"”, 
nacui yu, “ntsu'u xa! ñati nu laca loo 
la nu nelyo cha 'na. Lo!o jua!a nclyo 
na! cha ji'i sendaru nu cuentya jna"”, 
nacui. “Tsaa ngu' Iquichi 'na, si culo 
na! cña ji'i ngu' cha! tsaa ngu'; lijya 
ngu! slo na', si xilya na! jili ngu' cha! 
caa ngu'; hora ti cua'ni msu jna! sca 
cha, si culo na! cha bi! ji'i yu”, nacui 
nu capitán bi". “Juala nu'u ni, jlo ti! 
na! cha! taca jinu'u culo nu'u cha 
cha! cati quicha bi!.” Tsa bi! ti cha! nti! 
capitán chcui' lo'o nu'u —nacui ngu' 
tya!a tso'o nu capitán bi' ji'i Jesús. 

9Lo'o cua ndyuna Jesús cha! nu 
nchceui' ngu! lo'o, ndube tsa ti! yu. 

Li! nguxtyacui Jesús su ndu tyucuii, 
nchcui! yu lo'o ñati nu ndya'a lo'o 
yu: 

—Chañi cha! nu nehcui' na! lo'o 
ma juani —nacui Jesús—, cha! 
bilya ña'a na! ji'i sca hati nu jlya 
tsa ti! ji'i ycui' Ndyosi ñi'ya nu jlya 
ti' nu capitán bi". Tyucui ña!a nasiyu 
Israel re, ná ntsu'u ngu' nu jlya ti! 
jna' juala —nacui Jesús ji'i ngu'. 

10Lo'o li! nguxtyuu tya'a tso'o nu 
capitán bi', ndyaa ngu' ca to! ni'i 
ji'i. Li! nquije cha! ji'i ngu' na'a ngu' 
ji'i msu quicha bi!, cha! cua ndyaca 
tso!o. 


Ngua'ni Jesús cha' chaca quiya' 
ndyu'ú sca yu cuañi' nu ngujuii ca ti 
31Tiya! la li! ndyaa Jesús sca quichi 
ca su naa Naín; ndyaa nu ngu' 
nu ndyaca tsa!a ji'i lo'o, lo'o jua!a 
quiña!a tsa xa! la ñati ndyaa ngu' 
lo'o. 2Lo'o cua ndyalaa ngu' ca to! 
quichi bi', li' na'a ngu' cha! ndyaa 
lo'o ngu' quichi bi! ji'i sca jyo'o cha! 
cua tyatsi'. Sñi! sca nu cuna!a ti'i 
laca jyo!o bi!; cua ndyanu ma! ycui! 
ti ma! nu lo'o ngujuii sñi! ma!, cha! 
nu sca ti sñi' quityu ma! laca yu nu 
ngujuii bi'. Tyuu tsa tya'a ngu' quichi 
bi! ndya'a ngu' lo'o ma'. W$Lo'o na'a 
Jesús nu Xu'na na ji'i jyo!o bi!, ngua 
tya'na ti' yu ji'i nu cuna!a ti'i xtyala 
jyo'o bi". Li" nchcui! yu lo'o ma!: 
—Ná xi'ya nu'u —nacui. 
14Li' yaa Jesús cacua la slo ngu' 
bi", ngusta ya! yu chu! caju. Li! ndatu 
ngu! nu ndyilya ji'i jyo'o bi', nchcui' 
Jesús lo'o nu jyo'o bi!: 
—Yu cuañi' nu'u —nacui—. Tyaca!a 
clya nu'u. 
15Hora ti ndaca'a nu ngua jyo'o 
bi', nguxana nchcui' yu lo'o ngu' li". 


160 


Xa! ndya Jesús ji'i nu qui'yu cuañi! 
bi! ji'i xtya!a yu li'. 1£Ndube tsa 
til lcaa hati ca bi! lo'o na'a ngu' ji'i 
yu nu ngujuii bi'. Li! nguxana ngu' 
ndyu'ni tlyu ngu! ji'i ycui' Ndyosi. 
—Tlyu tsa ñati ndyalaa slo na juani 
—nacui ngu'—, bi! laca nu chcui' 
lcaa cha! ji'i ycui! Ndyosi lo'o na. 
Jua!a nacui ngu' li'. Lo'o chaca 
cha! nacui ngu': 
—Cua ndyalaa ycui' Ndyosi juani 
cha! xtyucua Ni ji'i hati ji'i ycui! Ni 
—nacui ngu". 
17Cua ngañi lye cha! ji'i lcaa cña 
tonu nu ndyu'ni Jesús tyucui ña'a 
loyuu su cuentya Judea; jua'a lcaa 
quichi cacua ti, lo'o bi! ngañi cha! 
bi'. 


Nda Juan ji'i ñati ji'i cha' 
tsaa ngu' ca slo Jesús 

18Ngujui cha' ji'i Juan ñi'ya nu 
ngua cajua, cha' nu ngu' cuañi' nu 
ndya'a lo'o Juan, bi' laca ngu' nu 
cua ndacha' ji'i yu. "Li! ngusi'ya 
Juan ji'i tucua tya'a ngu' tya'a 
ndya'a yu bi'. Ngulo yu cña ji'i ngu' 
cha' tsaa ngu', tsaa xcuane ngu' ji'i 
Jesús si chañi cha' ycui' yu laca yu 
Cristo, nu ñati tlyu nu cua caa ti; si 
tya ntsu'u cha' jatya la xi ngu' ña'a 
cuaya' nu caa chaca hati nu cua 
tlyu la. 20Li! ndyalaa ñati ji'i Juan 
ca su nga'a Jesús. Ndi'ya nacui ngu' 
jiri; 

—Cua nda Juan nu ntyucuatya ji'i 
ngu! jili ya lijya ya —nacui ngu'—, 
cha! xcuane ya jinu'u si chañi cha! 
la cui! Cristo laca nu'u, nu ñati tlyu 
nu cua caa ti nde chalyuu. Cua nti! 
ya cha! caja cha! liñi ji'i ya si tya 
ntsu'u cha! jatya la ya ji'i chaca nati 
nu tlyu la. 

21 Nu lo'o ndi'i ngu' bi! slo Jesús, 
li' ngua'ni Jesús jo'o ji'i tyuu tya!a 
ñati; masi cua sa'ni ngusñi quicha 
jili ngu', masi quicha ndya'a ti, masi 
ngusñi cui'i cuxi ji'i ngu', hora ti 
ndyaca tso'o ngu' bi'. Lo'o nu cuityi!, 
ngua'ni Jesús cha! ngulane xee cloo 
ngu' ña'a ngu' chaca quiya!. 22Bi! 
cha! ndi'ya nguxacui Jesús cha! ji'i 
ngu! bi! li!: 

—Yaa clya ma cacha! ma ji'i nu 
Juan bi! lcaa cha! nu cua na'a ma slo 
na!, lcaa cha! nu cua ndyuna ma ca 
nde. Ñacui ma ji'i yu cha! xa! nda 
na! xee ña'a tyuu tya!a ngu! nu ngua 
cuityi!; lo'o juani tso'o tsa ndya'a ngu' 
nu ngua quicha quiya!; jua'a cua 
ngua lubii cuaña! ngu' nu ndyatsu! 
cuaña!; lo'o juani cua nduna tso'o 
ngu' nu ngua cu'u jyaca; juala xa! 
ndyu'ú ngu! chaca quiya!, ngu' nu 
cua ngujuii; juala ngu' ti'i ni, nduna 
ngu' cha! tso'o nu nda na! lo'o ngu! 
ñi'ya ndu'ni lyaá Ni ji'i ngu' ji'i nu 
cuxi. Juala ñacui ma ji'i Juan bi!. 
23Taca caca tso'o tyiquee ma si ná 
caca tyuju'u ti' ma ña'a ma jna! — 
nacui Jesús ji'i ngu'. 

24Li' nguxtyuu ngu' ndyaa ngu', 
hati nu nguane Juan ji'i cha! caa bi. 
Li! nguxana Jesús nchcui' cha! ji'i 
nu Juan bi! lo'o ñati nu ndyanu slo. 

—¿Na laca ngua ti! ma, nu lo'o 
ndyaa na'a ma ji'i nu Juan bi' ca 
ne! quixi' su ná ndi'i hati? —nacui 
Jesús—. Ngua ti! ma cha! tucua cha! 
ntsu'u tyiquee yu nu lo'o nchcui' yu 
lo'o ñati, ñi'ya nti! lo'o ndyaa yaca 
quii tyucuaa chu! ca lo'o lijya cui'i. 
¿Ha jua'a nti! ma? 25¿Na laca ngua 
ti' ma lo'o na'a ma ji'i yu bi! lacua? 
¿Ha tso'o tsa ste! yu lo'o na'a ma ji'i 
yu ca bi'? Cua jlo ti' ma cha! si'i ne! 

quixi' ndi'i hati nu tso'o tsa ste!, si'i 
ne! quixi' ndi'i hati nu ntsu'u tsa chi 
ji'i cha! culiji jua'a ti; to! tyi nu culiya' 
nu laca rey, ca bi! ndi'i ngu! bi!. 26 Ná 
tyiquee' ngua tii ma cha! laca nu 
Juan bi! sca ñati nu nda cha! ji'i ycui! 
Ndyosi lo'o ñati; chañi cha! laca yu 
jua'a, pana lo'o sca cha tlyu la ngujui 
ji'i Juan. 27Ndi'ya nscua lo quityi 
cusu' cha! ji'i cha nu ntsu'u ji'i Juan 
bi": 

Culo na! cha ji'i sca msu jna' cha! 
tsaa yu ca nde loo la su tya!a 
nu'u, 

cha! saala clya yu tyucuii su caa 
ycui' nu'u, nacui ycui' Ndyosi 
ji'i Cristo. 

28 Tya nchcui' la Jesús lo'o ngu' li": 

—Cha! liñi nchcui' na! lo'o ma ji'i 
Juan nu ntyucuatya ji'i ngu!, cha! 
bilya cala sca ñati chalyuu nu jua'a 
tlyu tsa cha nu ntsu'u ji'i, ñi'ya nu 
laca ji'i Juan bi'. Pana cua lijya na! 
cha! caca na! loo ji'i hati, lo'o juani 
cua ña'a ca ñati nu jlya ti! 'na, tlyu 
la cha! nu ntsu'u ji'i ngu' bi! que 
Juan, masi ti'i ti ngu', masi cuañi' 
ngu' —nacui Jesús. 

29Lo!o ñati nu ndyaa slo Juan cha! 
tyucuatya yu ji'i ngu' tya tsubi' la 
ni, lo'o ndyuna ngu' cha! nu nchcui' 
Jesús lo'o ngu', li! ngua'ni tlyu lcaa 
ngu! bi! jiti ycui' Ndyosi, masi nu 
ngu! cuxi nu nxñi cñi cña loo ngu', 
masi xa! la hati. Pana nu ngu' 
fariseo lo'o ngu' mstru cha! jo'ó 
nu ná ntaja!a cha! tyucuatya Juan 
ji'i ngu' nu ngua li', ná ngua'ni ngu' 
cuentya jili cha nu ndyu'ni ycui! 
Ndyosi cha! nguxtyucua Ni ji'i nati. 
Li! xa! nchcui' Jesús lo'o ngut: 

31 Ná tso'o tsiya! ti ñi'ya nu 
ndu'ni ñati chalyuu tyempo juani 

—nacui—. 32Ñi!ya ndu'ni nu sube nu 
ndya'a ndijya ti cla'be quichi, jua'a 
ndu'ni ñati chalyuu juani. Taja ti' nu 
sube ji'i tyala quijya ngu!, cha! ná 
nti! tyala ngu' quijya la lo'o ngu! bi!. 
Li! nxi'ya nu sube ji'i tya!a ngu!: “¿Ni 
cha! ná ntaja'a ma cula quiya' ma? 
Na nelya'á ya xi jii cha! ji'i ma”, nacui 
nu sube. “¿Ni cha! ná ntaja'a ma ca 
xñi'i ti' ma lo'o cua? Na nclya'á ya 
marcha, na nzi'ya ya nga'a ya.” Lo'o 
cu'ma ni —nacui Jesús—, la cui! 
juala ndyu'ni cu'ma hati chalyuu 
juani; xcui' na taja ti' ma, cha! ná 
tso'o ntsu'u tyiquee ma tsiya' ti ña'a 
ma ji'i tya'a hati ma. 33Nde nclyú ti 
nchcui! ma —nacui Jesús ji'i ngu'—. 
Lo'o yaa Juan nu ntyucuatya ji'i ñati 
chalyuu, ná ndyacu yu lo'o ma, ná 
ndyi'o yu lcui lo'o ma; li! nacui ma 
cha! ntsu'u cui'i xña!a ji'i yu —nacui 
Jesús jili ngu'—. Tiya' la li! ndu'u 
tucua na! nu cua nda ycui' Ndyosi 
lijyaa cha! caca na! ñati; tso!o ti 
ndacu na! lo'o ma li', stu'ba ti nga'a 
na! lo'o ma. Bi! cha! nchcui! ma jna!: 
“Ña!a na ñi'ya nu ndu'ni nu jua juani”, 
nacui ma ji'i tya'a ma, “xcui' na cacu 
ti yu jua nti! yu, xcui' na cu'bi ti yu 
ndya'a yu. Ná tso'o yu jua cha! laca 
yu tya!a tso'o ngu! nu nxñi chi cha 
loo na, lo'o jua'a xi xa! la ngu! cuzi 
laca tya!a tso!o yu”, nacui ma 'na. 
35Lo'o jua'a nacui ma cha! ná tso'o 
cha! nu nchcui' na!; pana caca cuayá! 
ti' ma nde loo la cha! liñi tsa cha! nu 
nchcui! ngu!, cha! cuentya ji'i ycui! 
Ndyosi laca na!. 


Ndyacu Jesús xlyaa ca 
slo sca ngu' fariseo 
36Ntsu'u sca ngu' fariseo nu 
nchcui' lo'o Jesús cha! tsaa cacu 

xlyaa lo'o yu ca toni'i ji'i yu. Lo!o 
ngu' fariseo ni, tacati tsa ndu'ni 
ycui! ngu', nti! ngu'. Li! ndyaa Jesús 
ca toni'i ji'i yu, ndyaa tucua ca to! 
mesa. La cui! quichi bi! ndi'i sca 
nu cuna!a nu quiña!a tsa nu qui'yu 
ntsu'u ji'i. Lo'o ngua cuaya! ti! nu 
cuna!a bi! cha! cua ndyalaa Jesús 
cacu xlyaa ca slo yu fariseo bi!, li! 
cha! ji'i ti ndu'u nu cuna'a bi! ndyaa 
ca slo Jesús; haa lo'o cho! sca caatya 
setye nu tyixi tsa xtyi'i. 38Ndyaca'a 
cho! cacua ti slo guiya' Jesús li". 
Ndyunaa tsa cho', hasta ndyalú 
hitya cloo cho! chu! quiya! Jesús; 
lo'o quicha! hique cho! nsube' cho! 
chu! quiya! Jesús cha! xquityi ji'i 
quiya! yu. Nchcuicha' cho! quiya! 
Jesús li!, nda!a cho! setye tyixi 
xtyi'i bi! chu! quiya' Jesús. 39Lo!o 
nu yu fariseo nu cua nchcui' lo'o 
Jesús cha! tsaa cua'ni xlyaa ca slo 
yu ni, lo'o cua na'a yu ji'i nu cuna!a 
bi!, ndi'ya cha! ngua!ya hique yu 
lit: “Si'i cha! chañi laca re, cha! laca 
yu sca hati nu laca tu'ba ji'i ycui! 
Ndyosi cha! chcui' Ni lo'o na. Si la 
cui! laca yu, li! ta yu cuentya tilaca 
laca nu cuna'a nu nsta ya! lo quiya' 
yu juani; caca cuayá! ti! yu cha! sca 
nu cuna'a nu chiya!a tsa ndu'ni su 
ndi'i chalyuu laca nu cua.” 

401! nguxana Jesús nchcui' lo'o 
nu yu fariseo bi!: 

—Ntsu'u sca cha! nu ta na! lo'o 
nu'u, Simón —nacui Jesús ji'i. 

—Cuacha! clya nu'u jna!, cusu! — 
nacui yu fariseo ji'i li". 

41Li' nchcuane Jesús sca cha! ji'i 
yu fariseo bi!: 

—nNtsu'u tucua tya!a ngu! nu ntsutu 
tane! hichu' ngu!, cha! ngúijñi! ngu' 
chi ji'i sca nu culiya!. Tsaca yu ndacui 

yu ca!yu siyento paxu ji'i nu culiya' 
bi", lo'o chaca yu ndacui yu tu'ba tyi 
ti paxu ji'i li'. Pana tyucuaa ngu' 
ná ngua ji'i ngu' tya ngu' chi ji'i nu 
culiya! bi! li'. Bi! cha! nguta!achu! nu 
culiya! bi! jili cha! nu ndacui ngu! ji'i; 
ngúityi yu cuentya ji'i ngu!, ngua'ni 
tye tane! ji'i tyucuaa ngu' jua'a ti. 
Cuacha' clya nu'u jna' lacua —nacui 
Jesús ji'i yu fariseo bi'—, ¿tilaca laca 
nu tso'o la ntsu'u tyiquee ña!a ji'i nu 
culiya! bi"? Si tsaca yu, si chaca yu. 

Li! nguxacui Simón cha! jili 
Jesús: 

—Bi' laca nu quiña'a la ndacui, nu 
ngúilya nu culiya! bi! cha! clyu ti! 
ji'i. Juala nti! na! —nacui Simón. 

—Chañi cha! nu nchcui' nu'u — 
nacui Jesús li". 

44Lo'o nxña'a Jesús ca su nga'a 
nu cuna!a bi!, li! xa! nchcui' lo'o nu 
Simón bil: 

—Cui'ya nu'u xi cuentya ni'ya nu 
ndyu'ni nu cuna!a cua —nacui—. 
Nu lo'o ndyalaa na! toni'i jinu'u tsa, 
ná nda nu'u hitya tyaati quiya! na; 
pana nu cuna'a cua ni, cua ngui'i 
cho! quiya! na! lo'o hitya cloo cho!, 
cua nguxquityi cho! quiya! na! lo'o 
quicha' que cho'. La cui! jua'a ná 
nchcuicha' nu'u jna' lo'o ndyalaa na! 
ni'i re; pana nu cuna!a cua ni, tya 
lo'o ndyatí na! ñaa na! nde ni'i re, 
tya lyiji tye cheuicha! cho! ji'i quiya! 
na!. 46Lo'o jua'a ná nda'a nu'u setye 
hique na! tsa; pana nu cuna!a cua ni, 
cua ngusalú cho! setye tyixi xtyi'i 
chu! quiya! na'. 47 Nde laca cha! nu 
ndacha! na! jinu'u juani, cha! tso!o 
tsa ndyu'ni tya'na ti! nu cuna!a cua 
jna!, bi! cha! ca cuayá! ti! na cha! 
cua ngúityi ycui' Ndyosi qui'ya nu 
ntsu'u ji'i cho!, masi quiña!a tsa 

qui'ya ntsu'u jili cho! ca slo Ni. Pana 
ñati nu ná lye ntsu'u qui'ya ji'i cha! 
cuityi ycui' Ndyosi ji'i, xti la xi cha! 
ndube ti! ngu' bi! ña!a ngu' ji'i ycui! 
Ni —nacui Jesús ji'i Simón. 

48Li' nchcui' Jesús lo'o nu cuna'a 
bi!: 

—Cua ngúityi ycui' Ndyosi lcaa 
qui'ya nu ntsu'u jinu'u —nacui. 

49Lo'o nu ñati nu haa stu'ba ti 
lo'o Jesús cha! cacu ngu' xlyaa slo 
Simón, nguxana ngu' bi! nchcui' 
ngu' lo'o tya'a ngu': 

—¿Tilaca laca nu gui'yu re? 
¿Macala ngujui chacuayá! ji'i yu 
cha! cuityi yu qui'ya nu ntsu'u ji'i 
ngu'? —nacui ngu'. 

50Pana ndi'ya nchcui' Jesús lo'o 
nu cuna!a bi! li": 

—Cua ngulaá nu'u ji'i cha! cuxi nu 
ntsu'u jinu'u xquitya cha! jlya ti! nu'u 
Ina. Ti ti tyi'i tyiquee nu'u, tyaa nu'u 
lacua. 


Nu ngu' cuna'a nu nxtyucua ji'i Jesús 
Tiya! la li!, ndu'u Jesús ndyaa 
yu tyuu tya'a quichi, masi 

quichi tonu, masi quichi sube. 

Nchcui! tsa yu cha! tso!o ji'i ycui! 

Ndyosi lo'o ngu' quichi bi!; nchcui! 

yu cha! cua lijya ti ycui' Ndyosi cha! 

caca Ni loo ne! cresiya ji'i hati. Stu'ba 
ndya'a Jesús lo'o nu tii tyucuaa 

tya'a ngu' nu ndyaca tsa!a ji'i. 2Lo'o 

jua'a, tyuu tya!a nu cuna!a ndyaa 

lo'o ngu!; cua ngua quicha nu ngu' 

cuna!a bi! tya tsubi' la, pana cua 

ngua'ni Jesús cha! ndyaca tso'o ngut, 
lo'o jua'a cua ngulo yu cui'i Cuxi 

nu ntsutu jili ngu' bil. Ndya'a sca nu 

cuna!'a nu naa María Magdalena lo'o 

ngu!, ji'i bi! cua ngutu'u cati tya!a cui!i 
cuxi. 3Lo'o jua'a Juana naa chaca 

nu ndya'a lo'o ngu!; clyo'o sca nu 
naa Chuza laca nu Juana bi!, sca yu 
nu ndyi!ya cha loo rey Herodes laca 
elyo'o bi'. Juala Susana, lo'o jua'a tya 
tyuu tya'a ngu' cuna!a nu nxtyucua 
ji'i Jesús lo'o cha nu ntsu'u ji'i ngu'. 


Cuii ji'i nati nu ndyataa si'yu 
4Lo'o li! quiña'a tsa ngu' quichi 
cacua ndu'u ngu' faa ngu' se'i ti 
cha! ña!a ngu' ji'i Jesús. Nu lo'o cua 
ndyu'u ti'i ngu' quiña!a bi! tsa tlyu ti, 
li' nda Jesús sca cuii lo'o ngu'. Nditya 
cha! nu ngulu'u yu ji'i ngu! bi! li": 
5—Cua ndyaa sca ñati cataa nscua' 
trigo ji'i. Ndi'ya ngua su nguscui yu 
sityu bi!: ndyú xi sityu bi! tyucuii su 
nteje tacui ngu', ngusatá quiya' ngu' 
sityu bi! li"; juala haa quiñi ndyacu 
ni! jili. SChaca ycu! si'yu bi! ndyú su 
lati tsa tu'ba yuu nscua chu' quee. 
Lo'o ntyucua si'yu bi', ná ngua caluu 
tso'o cha! ná qui'ñi ndyaa quiche suu; 
ndye calya bi! ndyanaa li', cha! ná 
tyacala' yuu bi". 7 Chaca ycu! si'yu bi! 
ndyú su ndu yaca quiche'! nquicha!; 
li' yala la ntyucua nu yaca quiche! bi!, 
ñala cuaya' nga'aa nda tyempo caluu 
calya trigo bi! tsiya' ti. 8Chaca ycu' 
sityu bi! ndyú su tso'o tsa yuu; tso!lo 
tsa nguluu calya bi!, quiña!a tsa sityu 
ngutu'u lo juu bi! li'. Su ndyataa sca 
ti milya si'yu, ca bi! tso'o tsa ngutu'u 
hasta sca siyento tya'a milya si'yu li". 
Lo'o ndye nda Jesús cha! bi' lo'o 
ngu', li! cuii tsa nchcui! yu ndi!ya: 
—Cua!a jyaca ma si nti' ma cuna 


ma cha! tso'o nu nchcui! na! lo'o ma. 


Nde nchcui' Jesús ni cha! laca 
nda yu cuii lo'o ngu' 
Li! nchcuane nu ngu' nu ndyaca 
tsala ji'i Jesús bi! ñitya ndyu'u cha! 

bi'. 19Ndi'ya nguxacui Jesús cha! ji'i 
ngu!: 

—Cu'ma nu ndya!'a ma lo'o na, 
ntsu'u tsa cha! nu nxtyucua ycui! 
Ndyosi ji'i ma cha! caca cuayá! ti! 
ma scaa cha! nu ntsu'u yacu! ti cua 
sa'ni la; bi! cha! taca ca cuayá! ti! ma 
ñi'ya culo Ni cha ji'i hati. Pana lo'o 
xa! ñati ni, xcui' lo'o cha cua nchcui' 
na! lo'o ngu! cha! ta na! sca cuii lo'o 
ngu', cha! jua'a ná caca cuayá! ti' 
ngu', masi na'a ngu! nquicha'; ná 
sca cha! tyanu hique ngu', masi cua 
ndyuna ngu' nquicha!. 


Nchcui' Jesús ñi'ya ndyu'u cha! 

ji'i cuii ji'i ñati nu ndyataa si'yu 

“Ndi'ya ndyu'u cha! jili cuii bi' — 
nacui Jesús ji'i ngu'—. Ñitya laca nu 
si'yu nu cua nscui yu bi!, jua'a laca 
cha! tso'o nu nda ycui' Ndyosi lo'o hati. 
12Ñilya laca nu tsa ycu' si'yu nu ndyú 
tyucuii bi', jua'a laca lo'o ñati nu cua 
ndyuna cha! tso'o bi! nquicha!, lo'o li! 
hora ti lijya nu xña!a cha! cuityi cha! 
tso'o nu ntsutu ne! cresiya ji'i ngu! bi"; 
ngalaa ndyi'u ti! ngu' cha! tso'o bil, ni 
ná nchca clyaá ngu! bi! ji'i nu cuxi 
li". Nitya laca nu chaca ycu! si'yu nu 
ndyú lo yuu lati tu'ba chu! quee, jua'a 
laca lo'o ñati nu tso!o tsa ntsu'u tyiquee 
ngu! lo'o ndyuna ngu' cha! tso'o bi! 
nquicha'. Pana ñi'ya nti! nu calya sube 
bi!, cha! ná qui'ñi ndyaa quiche suu 
chu! quee bi!, jua!a nti! nati bi', cha! xti 
ti tyempo ndalo ngu' lo'o ngusñi ngu' 
cha! tso!o bi!; lo'o lya! ti! xa! hati ji'i ngu' 
bi!, yala ti tya'achu' ngu' li". Nditya 
laca cha! ji'i sityu nu ndyalú laja yaca 
quiche!: bi! laca ñitya laca lo'o ñati nu 
cua ndyuna cha! tso'o bi! nquicha!, 
pana ntsu'u tsa cha ji'i ngu!, ntsu'u 
tsa chi ji'i ngu', lo'o jua'a ntsu'u tsa su 

culiji ngu' chi cha! ji'i ti ngu!; bi' cha! 

ná nchca tyanu tso!o cha! tso!o bi! ne! 
cresiya jiti ngu'. 15Ñi'ya laca si'yu nu 
ndyú su tso'o tsa yuu, jua'a laca lo'o ñati 
nu tyucui tyiquee ngu' ndyuna ngu' 
cha! tso'o nu nda ycui' Ndyosi lo'o ngu'; 
ntaja'a ngu! ndaquiya! ngu' cua ña!a ca 
cha! nu nda Ni lo'o ngu'. Ndalo ngu! bi' 
li!, ná xutacui ngu' cha! ngusñi ngu' cha! 
bi!. Li! tso'o tsa cha! tyu!ú ne! cresiya ji!i 
ngu' bi! 


Cuii ji'i xee nu tyu'u ne! ni'i 

16-Ná cua'a ngu' xee ni'i, lo'o hora 
ti tacu' ngu! loo zee bi! li!; la cui! ti, 
ná sta ngu' jili sca xee sca ne! qui'ña 
ti. Ná ndu'ni ngu' jua'a. Ndi'ya 
ndu'ni ngu' lo'o sca xee: nsta ngu' ji'i 
su cua, cha! clyane zee cha! tyaca' 
ña'a ngu' nu ndi'i ni'i bi'. Lcaa cha! 
nu nsu'ba yacu! ngu! ji'i, quijeloo 
cha! bi! ji'i ngu' ca tiya! la; lcaa cha! 
nu ntsu'u cuaana ti, quije cha! bi! jili 
ngu' ca tiya! la, cha! caca cuayá! ti! 
na jili cha! bi! li'. 

18°Bi! cha! cua!a tso'o jyaca ma. Nu 
hati nu jlya ti! cha! nu ndyaca tsa!a 
ngu' ji'i Ni ni, tya ta la ycui' Ndyosi 
cha! lo'o ngu' bi!; pana ñati nu ná 
jlya ti", nu ná nti! ca tsa'a ngu', cua'ni 
ycui' Ni cha! ná caca ji'i ngu' bi! ca 
tsa'a ngu! cha! ji'i ycui' Ni tsiya! ti. 


Ndyalaa xtya'a Jesús lo'o nu 
ngu' qui'yu tya!a Jesús 

19Lo'o li! ndyalaa xtya'a Jesús, haa 
lo'o ngu' qui'yu tya'a yu, ndyalaa ngu' 
su ndi'i yu li'. Ná ngua caa ngu! cacua 
la slo, cha! quiña'a tsa hati ndi'i. 20Bi' 
cha! ndyaa cha! slo Jesús li": 

—Nde liya! ndu xtya'a nu'u lo'o 
tya'a nu'u. Cua nti! ngu! cheui' ngu' 
lo'o nu'u —nacui ngu' ji'i. 

21Li' nguxacui Jesús cha! ji'i ngu!: 
—Nati nu nduna cha! nu nda ycui' 
Ndyosi lo'o, jua'a ndu'ni ngu! bi! 
cua ñala ca cha nu nelyo Ni ji'i ngu', 
ñati bi! ndu'ni ñi'ya si laca ngu' 
xtya!a na!, ñi'ya si laca ngu! tya!a na! 
—nacui Jesús ji'i ngu'. 


Ngulo Jesús cha ji'i cui'i lo'o 
ji'i clyoo' lo tayu' 

22Ngua sca tsa ndu'u Jesús lo'o nu 
ngu! nu ndyaca tsa'a ji'i bi!, ndyaa 
ngu' to! tayu!. Li! ndyaa ngu' ca ne! 
sca yaca ni'i piti ti. 

—Ya'a ma tsaa na nde chaca tsu' 
tayu! re —nacui Jesús ji'i ngu'. 

Ndyaa ngu' li'. 2Lo'o tya ndyaa 
ngu! lo'o yaca ni'i bi! lo hitya, 
ndyu'u tsa xcalá Jesús; hora ti 
ngujua! yu. Li! nguxana cui'i, lye tsa 
ndyaca cui'i lo tayu! bi!. Li! ndyatu 
clyoo!, ntyucua hitya ne! yaca ni'i 
bi!; cua quilyu'u ti bi! ne! hitya. 4Li! 
ndyaa nguxtyu'u ngu! jili Jesús ca 
su ntsiya laja'. Nchcui' ngu! lo'o li!: 

—Cusu', cusu! —nacui ngu! jili—, 
que ti! nu'u. Cua quilyu'u ti yaca ni'i 
re, cajaa na li'. 

Ndaca'a Jesús li', ngulo yu cha ji'i 
cuii lo'o ji'i clyoo' bi'. Hora ti ngua 
ti bi! li!; ngataa ndyaca cui!i, ngataa 
ntyucua clyoo!. 25Li! nchcui! Jesús 
lo'o nu ngu' nu ndyaca tsa!a ji'i bi": 

—¿Ni cha! ná jlya ti! ma ji'i ycui! 
Ndyosi cha! caca ji'i Ni cua'ni Ni 
juala? —nacui Jesús ji'i ngu! bi'. 

Pana ntsii tsa ngu' bi', ndube tsa 
til ngu' ñala ngu' ji'i Jesús li". 

—¿Tilaca laca nu qui'yu re? —nacui 
ngu! jili tyala ngu'—, cha! lo'o cui'i 
ndaquiya! ji'i yu, lo'o jua'a nduna 
clyoo' lo tayu' cha! nu nda yu —nacui 
ngu' ji'i tya'a ndyaca tsa'a ngu'. 

Ngulo Jesús ji'i cui'i xña'a 
nu ntsu'u ji'i sca ñati 

26Nde tsu! tayu' bi", loyuu su 
cuentya Galilea laca; lo'o nu chaca 
tsu! tayu' bi! loyuu su cuentya ngu' 
Gadara laca. Li! ndyaa ngu! ne! yaca 
ni'i piti ti bi!, ndyalaa ngu' ca loyuu 
ji'i ngu' Gadara li'. 27Lo'o cua ndu'u 
ngu! ne! yaca ni'i bi", li! ndyacua 
tya'a Jesús lo'o sca nu qui'yu ngu' 
Gadara nu ntsu'u cui'i xña'a ji'i. Cua 
sa!ni ngusñi cui!i ji'i yu; tya li! ná 
nchcu! yu late!, ná ndi'i yu ni'i. Na 
ndya!a yu'u ti yu, ndyija' yu ne! lo'o 
jyo'o. 28Lo!o cua na'a yu ji'i Jesús, li! 
cuii ngusitya yu, nclyú yu nde loo 
Jesús. 

— ¿Na laca cua'ni nu'u lo'o nat, 
cusu! Jesús? —nacui yu quicha 
bi'—. Jlo ti! na! cha! nu'u laca Sñi! 
ycui' Ndyosi nu laca loo la. Cua'ni 
nu'u cha! clyu ti! jna!, ná cua'ni nu'u 
cha! ti'í lo'o na! —nacui yu quicha 
bi! jiti Jesús. 

29 Jua'a nacui yu cha! cua ngulo 
Jesús cha ji'i cui'i xña'a bi', cha! 
nga'aa xñi cui!i bi! ji'i yu. Tya tsubi' 
la quiña'a quiya! cua nguxalú cui'i 
bi! ji'i yu; bi! cha! nguti'i ngu! cua 
ji'i yu, ndyaaca! ya! yu, ndyaaca! 
quiya! yu lo'o cadena chcua. Pana 
ná ngúilya yu cuentya ji'i cadena 
bi!, yala ti ngusityu cu! cheua bi'. 

Li! ngujolaqui cui'i xña!a bi! ji'i yu, 
ngusna yu ca ne! quixi' su ná ndi'i 
hati. “Lo'o ndyacua tya'a Jesús lo'o 
yu quicha bi, li! nchcuane ji'i yu: 

— ¿Ni naa nu'u? —nacui Jesús ji'i 
yu. 

—Quiña'a tsa lo naa na! —nacui 
yu quicha bi! ji'i, cha! quiña'a tsa 
cui'i xña'a ndyu'ni lya! ti! jili yu. 

31 Ntsii tsa cui'i xña'a bi! si culo 
Jesús cha jili cha! tyaa cuili bi' ca 
su laca tyi cui'i ca ne! yuu. Bi! cha! 
ngua'ni cui'i cha! ngúijña yu quicha 
bi! ji'i Jesús cha! ná culo yu cha cha! 
tyu'u cuili bi. 32Lo'o jua'a tlyu tsa 
taju cube! nu ndya'a sii! calya nu 
ndi'i cacua ti. Li! ngúijña yu quicha 
bi! chacuayá! ji'i Jesús cha! tyanu 
cui'i xña!a lo'o cube! bi'. Nda Jesús 
chacuayá! ji'i cui'i bi! li'. 33Lo'o li! 
ndu'u cui'i xña!a bi! ji'i nu qui'yu 
quicha bi', ngusñi ji'i cube! li'. Hora 
ti ngusna cube! bi! sii! cua!a catya, 
ndyú ni! ca lo hitya tayu! ngujuii ni 
li!, cha! ndye ndyi'o ni! hitya tayu! 
bi! li'. 

34Lo'o na'a ngu' cha! bi!, ngu' nu 
ndya'a lo'o cube! bi! ni, ngusna clya 
ngu' li. Ndyaa ngu' nde quichi tyi 
ngu!, ndyaa cacha! ngu' cha! bi! ji'i 
tya'a quichi tyi ngu'; lo'o ji'i lcaa ngu' 
nu ndi'i ne! quixi' cacua ti, ndacha' 
ngu' ji'i ngu! bi! ñi'ya ngua cha! bi!. 
35Li! ndu'u ngu' quichi bi', ndyaa na'a 
ngu' xi ji'i, na ca ngua. Lo'o ndyalaa 
ngu! su nga'a Jesús, li! na'a ngu' ji'i 
nu qui'yu nu ntsu'u cui'i xña'a ji'i tsa 
la, cha! juani tso'o ti yu; lacu' yu 
ste! yu, ti ti ntucua yu nde slo quiya' 
Jesús. Ndyutsii tsa ngu' li". 36Lo'o nu 
ñati nu cua na'a lo'o ngulo Jesús cui'i 
bi! ji'i yu, ndacha! ngu' bi! jili tya'a 
ngu' ñitya nu ngua cha! ngua tso!o yu. 
37 Li! nchcui' tsa lcaa ngu' quichi bi! 
lo'o Jesús cha! tyututsu!, cha! nga'aa 
tyanu la Jesús loyuu bi!; ntsii tsa ngu' 
ca tyi bi". Bi! cha! ndu'u Jesús ndyaa 
yu ne! yaca ni'i piti bi'. 8 Laja li! 
ndijña tsa nu qui'yu nu cua ngutu'u 
ca ti cuili xña!a ji'i, cha! lo'o yu tsaa 
yu lo'o Jesús ne! yaca ni'i bi'; pana ná 
nda Jesús chacuayá! tya!a yu lo'o. 

39_ Xa! xtyuu nu'u tyaa nu'u to! 
tyi —nacui Jesús ji'i yu nu ngua 
quicha bi'—. Ta nu'u cha! lo'o lcaa 
ngu', cua ña'a ca cha! tlyu nu cua 
ngua'ni ycui! Ndyosi lo'o nu'u. 

Ndyaa yu li', nda yu cha! lo'o lcaa 
ñati tya'a quichi tyi yu, lcaa ña'a 
cha! tlyu nu cua ngua'ni Jesús lo'o 
yu. 


sñi' Jairo lo'o nu cuna'a nu 
ndyala' ste! Jesús 

4Lo'o li! nguxtyuu Jesús haa nde 
tsu! tayu' chaca quiya!. Chaa tsa 
ti' ngu' su ndi'i ngu! cha! ndyalaa 
yu tsu' re chaca quiya! li"; tso'o tsa 
nchcui' ngu! lo'o yu, cha! ntajatya 
tsa ngu' ji'i yu ni jacua' tyaa ycui' 
yu chaca quiya". Lo'o cua ndyalaa 
Jesús, li! hora ti ndyalaa sca nu 
qui'yu nu naa Jairo slo; ngu' cusu' 
laca yu, loo laca yu ne! laa ji'i ngu' 
bi". Yaa yu li!, ndu sti' yu nde loo 
Jesús, lye tsa ndijña yu cha! clyu 
ti! ji'i Jesús cha! tsaa toni'i ji'i yu. 
2Sca ti sñi! ntsu'u ji'i nu Jairo bil, 
sca nu cuna!a cuañi! nu ntsu'lu tii 
tyucuaa ti yija. Pana juani quicha 
tsa nu piti bi!, cua cajaa ti. Li! ndyaa 
Jesús lo'o nu cusu' bi!, lo'o quiña!a 
tsa hati tyala ndya'a lo'o; cha! 
quiña!a ñati ni, tachaa tsa ndi'i ngu! 
slo Jesús. 

Laja ngu' bi! ndi'i sca nu cuna!'a 
quicha. Ndye tii tyucuaa yija quicha 
tsa nu cuna'a bi', lu'ba ti nda!ya 
tañi ma'. Cua ndye chi ji'i ma! cusu' 
nguliji xcaya! ngu' jo'o, pana ni sca 
hati ná ngua ji'i cua'ni jo'o ji'i ma. 
44Nu juani cua lijya ma! bi! nde 
chu' Jesús, ndyala' quiya! ste! yu; 
hora ti ngusilyu cu! cha! ndyalú tañi 

ma', ngua tso'o ma'. “Li! nchcuane 
Jesús ji'i ngu! nu ndi'i slo: 

—+¿Tilaca laca nu ndyala' 'na? 
—nacul. 

Lcaa ñati nchcui' cha! ná tucui 
ndyala' ji'i Jesús. Bi! cha! lo'o 
Pedro lo'o jua!a xa! tya!a ndya!a yu, 
nguxacui ngu' cha! ji'i Jesús li": 

—Cusu! —nacui ngu'—, tyi'i ca 
chu! nu'u tachaa tsa ndi'i ñati, 
hasta nsatá tsa ngu' chu! na. Ni cha! 
nchceui' nu'u lacua: “¿Tilaca laca nu 
ndyala! 'na?” 

46Li' xa! nguxacui Jesús cha! ji'i 
ngu' chaca quiya!: 

—Chañi cha! cua ndyala! sca ñati 
jna! —nacui—. Ngua tii na! cha! 
juersa 'na ndyaa ngua'ni jo'o ji'i sca 
ñati. 

47Li! jlo ti! nu cuna!a bi!, cha! cua 
nquije cha! jili Jesús, bi! cha! yaa 
ma! nchcui' lo'o yu, masi nchcuaa 
tyucui ña!a ma! lijya ma! cha! 
ndyutsii ma'. Li! ndyatu sti' ma! 
nde su ndu Jesús; slo lcaa ñati nu 
ndu ca bi! ndacha' ma! ji'i yu ni cha! 
laca ndyala! ma! ste! yu, lo'o li! hora 
ti ngua tso'o ma'. *8Li' nchcui' Jesús 
lo'o ma! cusut! bi!: 

—Cha! jlya ti! nu'u cha! caca ji'i 
ycui' Ndyosi cua'ni Ni cha tonu bi!, 
bi! cha! ngua tso'o nu'u, sñi' —nacui 
Jesús ji'i nu cuna!a bi'—. Ná cube ti! 
nu'u, tyaa clya nu'u juani. 

49Tya nchcui' Jesús, lo'o li! 
ndyalaa sca hati nu ndu'u to! tyi 
Jairo, nu cusu' bi! nu laca loo ne! 
laa ji'i ngu! ca bi". Ñati bi! ndyaa 
nchcui' lo'o ycui' Jairo li": 

—Cua ngujuii sñi! nu'u, cusu! — 
nacui yu—. Nga'aa chcui' nu'u lo'o 
nu cusu! jua cha! caa toni'i jinu'u. 

50 Pana cua ndyuna Jesús cha! nu 
nchceui' yu lo'o nu cusu! bi. 

—Ná cutsii nu'u —nacui Jesús—, 
sca ti si jlya ti! nu'u cha! caca ji'i 
ycui' Ndyosi, li! caca tso'o nu piti 
sñi' nu'u —nacui Jesús ji'i Jairo. 

51Lo'o ndyalaa ngu' to! tyi Jairo, 
li' ná nda Jesús chacuayá! tyaa tsa 
tlyu ti ngu' ne! ni'i lo'o yu; cua laca 
ti nati tyaa nde ni'i nacui yu. 

—Lo'o Pedro, lo'o Jacobo, lo'o 
Juan, lo'o sti xtya!a nu piti quicha 
re, tsa lo cua ti tya!a ngu' tyaa ngu' 
ni'i re —nacui yu. 

52Nxitya tsa xi xa! la ngu! ndi'i 
ngu! nde liya! xqui!ya cha! ngujuii 
nu cuna!a piti bi'. Li! nchcui! Jesús 
lo'o ngu! bi!: 

—Ná xi'ya ma —nacui—. Si'i na 
ngujuii nu quicha re, na laja! ti re 

—nacui Jesús ji'i ngu'. 

53 Nxtyí lo'o ngu! ji'i Jesús li!, cha! 
jlo ti' ngu! cha! chañi cha! ngujuii 
nu piti bi!. 54Li' ndyatí Jesús ni'i, 
ngusñi ya! nu piti, juala cuii nchcui' 
lo'o li!: 

—Tyaca!a nu'u, mbixu' —nacui. 
SSLi! xa! ndyalaa cui'i cresiya ji'i 
nu cuna'a piti bi', hora ti ndaca'a li"; 
ngulo Jesús cha ji'i ngu' cha! ta ngu' 
na cacu nu piti bi! li". 56 Ndube tsa ti' 
ngu' cusu! ji'i nu piti bi", pana ngulo 

Jesús cha jili ngu' cha! ná chcui! 
ngu' lo'o xa! ñati ñi'ya nu ngua cha! 
bi'. 


Ngulo Jesús cha ji'i nu tii tyucuaa 
tya'a ngu' bi', cha! tsaa ngu' 
chcui' ngu' lo'o ngu' xa! quichi 
Nguxuti'i Jesús ji'i nu tii 
tyucuaa tya!a ngu' nu ndyaca 
tsala bi", cha! ta yu chacuayá! ji'i 
ngu' cha! culo ngu' ji'i lcaa lo cui'i 

cuxi nu ntsu'u ji'i ñati, lo'o jua'a 
cua!ni ngu' jo'o ji'i lcaa lo quicha 
nu ntsu'u ji'i hati. 2Ngulo yu cha 
ji'i nu tii tyucuaa tya!a ngu! bi!, cha! 
ta ngu! cha! tso'o ji'i ycui! Ndyosi 
lo'o ngu! quichi su tsaa ngu', lo'o 

li' cua'ni ngu' cha! tyaca tso!o ngu! 
quicha. 3Li! nchcui' Jesús lo'o ngu' 
bi!: 

—Ná sca na ná cuilya ma tsaa ma 
tyucuii —nacui yu ji'i ngu'—, ni 
yaca Xca, ni cuiji, ni tyaja, ni cñi, 
ná cui'ya lo'o ma ji'i. Sca ti camxa 
nu ntsu'u ti ma cui'ya ma tsaa ma, 
ná cui'ya ma chaca. “Cua ña'a ca 
toni'i su tyalaa ma ni, ca bi! tyanu 
ma hasta ña'a cuayá! nu tyu'u ma 
quichi bi! tyaa ma li'. $Si ntsu'u 
quichi su ná ndiya ti! ngu! cha! nu 
nchcui! ma lo'o ngu', su ná nti! ngu' 
cha! tyanu ma slo ngu', hora ti tsaa 
ma xa! se'i. Lo!o jua'a salú ma sñii 
yuu nu ntsu'u quiya' ma lo'o tyu'u 
ma quichi bi!; xquitya cha! bi!, caca 
cuayá! ti' ngu' quichi cha! cuxi tsa 
cha nu ngua'ni ngu' lo'o ma li". 

$Ndu'u ngu' ndyaa ngu' li!, ndya'a 
ngu! lcaa quichi sube ti cajua. Li! 
nda ngu! cha! lo'o ngu' quichi bi! 
ñi'ya ndu'ni lyaá Ni ji'i ngu'; jua'a 
ngua'ni ngu! jo'o ji'i ngu' quicha nu 
ndi'i lcaa quichi bi', ndyaca tso'o nu 
ngu! quicha bi! li". 


Ngujuii Juan nu ntyucuatya ji'i ñati 

7Tyempo bi! Herodes naa nu laca 
gobernador. Cua ngua cuayá! ti' yu 
lcaa cha nu ngua'ni Jesús, lo'o nu 
juani nelyacua tsa ti! yu: “¿Ti hati 
laca nu Jesús bi'?” Tyuu tya'a ngu' 
nehcui! ngu' cha! cua ndyu'ú jyo!o 
Juan chaca quiya'. ŝLo'o jua'a ntsu'u 
ngu' nu nchcui' cha! Jesús laca 

jyo'o Elías nu nguti'i chalyuu sa'ni 

la, cha! chaca quiya! ndyu'u tucua 
jyo'o bi'; jua'a ntsu'u ngu' nu nchcui! 
cha! la cui! jyo'o cusu' nu ngua tu'ba 
ji'i ycui' Ndyosi sa'ni la laca Jesús, 
cha! cua ndyu'ú jyo'o cusu! bi! chaca 
quiya!, nacui ngu'. “Pana ndi'ya nacui 
Herodes: 

—Ycui' na! ngulu cha cha! teje cu! 
ngu' scua! que Juan. Lo'o nu Jesús 
bi! ni, nu quiña'a tsa cha! ndañi 
nu nchcui' ngu! ji'i, ¿tilaca laca yu 
lacua? 

Lo'o li! lye tsa ngua ti! Herodes 
cha! ña'a ji'i ycui' Jesús. 


Nda Jesús na ndyacu 
ca'yu mil tya'a hati 
10 Nu lo'o nguxtyuu ngu' tya'a 
ndya'a Jesús ndyalaa ngu' slo yu, li! 
nchcui' ngu! lo'o yu lcaa ña!a cha 


nu ngua'ni ngu' ca su ndyaa ngu' bi!. 


Li! ndyaa yu lo'o nu ngu! nu ndyaca 
tsa!a ji'i bi! sca se'i su ná ntsu'u 
hati ngua ti! yu, sca se'i cacua ti 
quichi Betsaida. Pana nu lo'o cua 
ngua jlo ti! xa! ñati macala su ndyaa 
Jesús, li! ndu'u lca!a hati bi! ji'i yu. 
Lo'o ndyalaa ngu' slo yu, li! ndyanu 
ngu! cha! culu'u yu ji'i ngu' ñitya 
caca nde loo lo'o caca ycui! Ndyosi 
loo ne! cresiya ji'i hati. Lo'o jua'a 
lijya ngu' quicha cha! cua'ni yu cha! 
tyaca tso!'o ngu!, nti! ngu!. 

12Nu lo'o cua ngusii, li! ndyu'u ti'i 
hati nu ndyaca tsa'a ji'i Jesús ca slo 
yu cha! chcui' ngu' lo'o yu: 

—Chcui' nu'u lo'o ngu' jua cha! 
tsaana ngu! na cacu ngu', su caja! 
ngu' talya ca quichi sube ti jua — 
nacui ngu' nu ndyaca tsa!a jili—. Su 
ndi'i na re, ná ntsu'u na cacu ngu' 
tsiya' ti —nacui ngu! bi! ji'i Jesús. 

13 Cu'ma ta ma na cacu ngu' 
quiña'a jua —nacui Jesús ji'i nu ngu' 
nu ndyaca tsa'a ji'i li". 

—Xti tsa na ntsu'u ji'i ya re —nacui 
ngu'—. Ca!yu tya'a ti xlyá teje! lo'o 
tucua tya!a ti cualya lo'o ji'i ya. Sca 
ti si tsaa ya tsaana ya scuaa cha! 
cacu lcaa ngu! re —nacui ngu' ji!i 
Jesús li". 

14Ca'yu mil tya'a ngu' qui'yu ti 
ndi'i ngu' bi'. Li! nchcui' Jesús lo'o 
nu ngu' nu ndyaca tsa'a ji'i: 

—Chcui' ma lo'o ngu' jua cha! 
tyaca!a ngu! lo yuu cuentya qui'i ti, 
tu'ba tyii tyala ngu' sca qui'i —nacui 
yu ji'i ngu'. 

15Lo'o jua'a ngua'ni nu tii tyucuaa 
tya'a ngu! lo'o nu ngu' quiña!a bi, 
hora ti ndyaca!a ngu'. 16Li! ndaya! 
Jesús ji'i nu ca!yu tya!a xlyá teje! 
lo'o ji'i nu tucua tya!a cualya bi". 
Nde cua nguxña!a yu cha! ndya 
xlya'be ji'i ycui! Ndyosi xqui!lya 
scuaa bi'. Li! ngusa'be yu scuaa bi!, 
cuati nda yu yu'be bi! ji'i ngu' tya'a 
ndya'a yu cha! tacha ngu' ji'i ngu' 
quiña'a bi". Lcaa ngu' ndyacu 
ngu! scuaa bi! li', nguaala! ji'i lcaa 
ngu!. Ca tiya! la ngutsa'á tii tyucuaa 
tya!a chcubi ntsu'u yu'be xlyá lo'o 
cualya nu ndyanu, la cui! tya'a na 
nu ndyacu ngu! bi!. 


Ndacha' lini Pedro cha' ycui' 
nu Cristo laca Jesús 

18Ngua sca tsa ndi'i Jesús ycui' ti 
nchcui' yu lo'o ycui' Ndyosi. Li! lijya 
ngu! nu ndyaca tsa'a ji'i ca slo yu. 
Nchcuane Jesús ji'i ngu! bi! li": 

—¿Tilaca ta laca na! nacui ngu'? — 
nacui Jesús ji'i ngu! bi". 

19 Ntsu'u ngu' nu nchcui! cha! 
jyo'o Juan nu ntyucuatya ji'i ngu' 

tya tsubi' la laca nu'u —nacui ngu' 
jili—, lo'o jua'a ntsu'u ngu' nu 
nchcui' cha! jyo'o Elías laca nu'u, 
jua!a ntsulu xi xa! la ngu' nu nchcui' 
cha! nu'u laca sca jyo'o cusu! nu 
ngua tu'ba ji'i ycui' Ndyosi sa'ni la; 
cua sa'ni tsa ngujuii ñati bi', pana 
juani ndyu'ú chaca quiya' nacui 
ngu! bi! 

20__Cu'ma ni —nacui Jesús ji'i 
ngu' bi! lil—, ¿tilaca laca na! nti! 
cu'ma? 

Li! nacui Pedro ji'i: 

—Cristo nu nda ycui' Ndyosi ji'i 
lijya nde chalyuu, bi! laca nu'u — 
nacui Pedro ji'i. 


Nda Jesús cha' lo'o ngu' 
cha! cua cajaa ti ycui' 


21Lye tsa nchcui' Jesús lo'o nu 
ngu! nu ndyaca tsa'a ji'i cha! ná 
cacha' ngu! tsiya! ti jili xa! hati cha! 
Cristo laca ycui!. 

22_Na' nu cua nda Ni 'na lijyaa 
cha! caca na! ñati —nacui Jesús—, 
nscua cha! lye tsa xcube! ngu' jna!. 
Lo'o la cui! ti xtyanu ti'i ngu' cusu' 
jna'; lo'o ngu' nu laca loo, lo'o ngu! 
mstru cha! jo'ó, xtyanu ti'i ngu' jna!. 
Nga'a cha! cujuii ngu' 'na; pana 
lo'o tyutu scua sna tsa, li! tyu'ú na! 
chaca quiya! ca su ntsiya na! cha! 
nguatsi' na!. 

23Lo'o nteje tacui xi tyempo, li' 
nchcui' Jesús lo'o lcaa ngu': 

—Si ntsu'u cu'ma nu chani cha' nti' 
ma tsaa ma lo'o na! —nacui yu—, 
nga'a cha! xtyanu ma lcaa cha! nu 
ntsu'u tsa tyiquee ma ji!i, cha! tya!a 
ma lo'o na! lcaa tsa, masi cujuii 
hati ji'i ma xqui'ya na'. 24Chcuna! 
chalyuu ji'i ma si xcui' nelyacua tsa 
til ma ñilya caca ji'i ycui' ca ma; 

pana si tyajala ma xñi ma cha! jna!, 
masi cujuii ñati ji'i ma xquilya na, 
quije chalyuu ji'i ma ca slo ycui! 
Ndyosi li". 25Ná xtyucua tsiya! ti 
cha! culiya! nu ntsu'u ji'i ma, masi 
tlyu tsa chalyuu caja ji'i ma, si 
xquilya cha! bi! chcuna' ma cuentya 
ji'i ycui' Ndyosi. 26Ca tyuju'u ti! na! 
nu cua nda Ni 'na lijyaa cha! caca 
na! ñati lo'o ña'a na! ji'i ma, si cua 
ngua tyuju'u ti' ma na'a ma jna!, 
masi ntyuju'u ti! ma ji'i cha! tso'o 
nu nchcui' ti na'; nu lo'o caa na! 
chaca quiya! nde loo la cha! caca na! 
loo ji'i ñati, li! ca tyuju'u ti! na! lo'o 
ñala na! ji'i ma. Ndubi tsa ña'a loo 
na! caca xqui'ya xee ji'i ycui' Ndyosi 
Sti na! li'; stu'ba ti caa na! lo'o lcaa 
xca ji'i ycui' Ni, xca nu lubii tsiya! 
ti. 27 Chañi cha! nu nchcui' na! lo'o 
ma, cha! ntsu'u ngu! nu ndu lo'o na 
chalyuu re juani, nu tya lyiji cajaa 
ngu' lo'o ca cuayá! ti' ngu' cha! cua 
nguxana cha! laca ycui! Ndyosi loo 
nde chalyuu. 


Cua ngutsa!a ña'a tyucui 
ña'a loo Jesús ndu slo ngu' 

28 Nu lo'o cua ndu'u scua snu! tsa 
tya lo'o nchcui' Jesús cha! bi!, li' 
ndyacuí yu sca ca!ya cha! cheui! yu 
lo'o ycui' Ndyosi; ndyaa lo'o yu ji'i 
Pedro lo'o Jacobo lo'o Juan. 22 Nu 
lo'o ndu Jesús nchcui' lo'o ycui! 
Ndyosi Sti yu, li! hora ti ngutsa'a 
ña'a tyucui ña'a loo Jesús; ñi'ya ña'a 
sca xee nu ngati tsa, jua'a ngati tsa 
ña'a ste! yu. Li" ndu'u tucua tucua 
tya!a ngu' qui'yu ca slo Jesús, ndu 
ti ngu' bi! nchcui' ngu' lo'o Jesús; 
jyo'o cusu! Moisés lo'o jyo'o cusu! 
Elías nu ngutili chalyuu sa'ni ngua 
ngu' bi!. 3! Lo!o jua'a tyucui ña'a su 

ndu ngu! ntyijili sca xee nu lye tsa 
ña'a. Nchcui' ngu' lo'o Jesús ji'i lcaa 
ña'a cha nu cua nda ycui' Ndyosi Sti 
yu cha! cua'ni yu nde loo la xi, nu 
lo'o cajaa yu nde quichi Jerusalén. 
32 Masi ndyu'u tsa xcalá Pedro lo'o 
xa! tya'a ndi'i yu ca jua, pana tya 

tii ngu'; bi! cha! na'a ngu' bi! lcaa 
cha! tso!o ji'i Jesús, lo'o ji'i tyucuaa 
ngu' jyo'o nu nga'a slo yu. 33Nu lo'o 
cua tyaa ti tyucuaa ngu! bi!, li! nacui 
Pedro ji'i Jesús: 

—Xu'na —nacui—, tso!o tsa cha! 
ndi'i ya nde. Cuiñá ya sna tya!a 
chcuatya: tsaca laca su tyi!i ycui! 
nu'u, chaca su tyi'i La Moisés, lo'o 
chaca su tyi'i La Elías —nacui. 

Pana nu Pedro bi' ni, ná ngua 
cuayá! ti' yu ñitya ndyu'u cha! nu 
nchcui' ycui! ca yu. 34Tya nchcui' 
yu, lo'o li! naa sca coo nu ngúixii 
hichu' ngu'. Lye tsa ndyutsii ngu' su 
ntsu'u ngu! ne! coo bi!, cha! lye tsa 
ña!a coo bi'. 35Li! nguañi xtyi'i sca 
ñati, pana hora ti ngua cuayá! ti! 
ngu' cha! nchcui' ycui' Ndyosi laja 
coo bi'. 

—La cui! yu re laca Sñi! na!; 
tyaca'a tsa yu 'na —nacui Ni—. 
Cua'a jyaca ma ji'i cha! nu chcui! yu 
re lo'o ma —nacui Ni. 

36Lo'o cua ndyuna ngu' ña'a cha! 
nu nchcui' ycui' Ndyosi ji'i Jesús, li! 
na'a ngu' cha! sca ti Jesús ndu bi". 
Cuaana tya ndyaa ti'i ngu!; ni sca 
cha! nga'aa nchcui' ngu' lo'o xa! 
ñati, ñi'ya ngua cha! nu na'a ngu' 
sii! ca'ya bi!. 


Ngua'ni Jesús jo'o ji'i sca yu 
cuañi' nu ngusñi cui'i cuxi ji'i 
37 Ca chaca tsa nu lo'o ngua'ya 
ngu' sii! ca'ya bi', tyuu tsa tya'a 

ngu' ndyaa ngu' ndyacua tya'a ngu' 
lo'o Jesús. 38Ndi'i sca nu qui'yu laja 
ñati quiña'a bi! nu cuii nchcui' lo'o 
Jesús: 

—Mstru —nacui yu ji'i—, cua'ni 
cha! tso'o ña!a nu'u xi ji'i sñi! na!, 
cha! sca ti bi! laca sñi! na! nu 
ntsu'u 'na. 39Ntsu'u tsa nxalú cui'i 
ji'i yu, ndu'ni bi! cha! cuii nxitya 
yu li!; nxasu nu cuili bi! ji'i yu ña!a 
cuaya' ndyu'u ngo! tu'ba yu. Cuxi 
tsa ndu'ni cui'i bi! lo'o yu, cha! ná 
ntaja'a bi! culaá ji'i yu. Bi! cha! 
lye tsa ndijña na! ji'i nu ngu' nu 
ndyaca tsa!a jinu'u cha! culo ngu' 
ji'i cui'i cuxi nu ngusñi ji'i sñi! na!, 
pana ná ngua ji'i ngu' culo ngu! ji'i 
tsiya! ti. 

“Li' nguxacui Jesús cha! ji'i ngu': 

—Ná jlya ti! ma 'na tsiya' ti, cu'ma 
ñati chalyuu —nacui Jesús—, cha! 
cuxi tsa cresiya ji'i ma. Ngataa tso!o 
tyanu na! slo ma, nga'aa talo tyiquee 
na! jili ma tsiya! ti —nacui Jesús 
ji'i ngu'—. Caa lo'o ji'i shi! slo na! — 
nacui Jesús ji'i sti nu quicha bi! li. 

42Pana nu lo'o haa nu quicha bi! 
cacua la, li! nguxlyú cui'i cuxi bi! ji'i 
yu quicha bi' nde lo yuu, lo'o li! lye 
tsa nguxalú cui'iji'i yu. Li! ngulo 
Jesús cha ji'i cuili cuxi nu ntsu'u ji'i 
yu cha! tyu'u bi! tyaa, cua ndyaca 
tso'o yu quicha bi! li'. Cuati nacui ji'i 
sti yu cha! caa qui'ya ji'i sñi!, lo'o li! 
ndya Jesús ji'i yu nu ngua quicha bi' 
ji'i sti yu chaca quiya'. WLcaa ngu' 
ndube tsa ti! ngu' lo'o ña!a ngu' cha! 
tlyu nu ndyu'ni ycui! Ndyosi. 


Xa' nchceui' Jesús lo'o ngu' 
cha! ntsu'u cha! cajaa ycui' 
Lcaa ngu' ndiya tsa ti! ngu' ña'a 
ngu! cha nu ndyu'ni Jesús. Pana 

laja lo'o ndube ti! ngu!, li! nacui 
Jesús ji'i nu ngu' nu ndya!a lo'o yu: 

44 Cua'a jyaca ma ji'i cha! re, 
culacua xi ti! ma ji'i: Ntsu'u sca hati 
nu cujui' cresiya 'na ji'i ngu' tisiya 
cha! cua'ni cuxi ngu' lo'o na!, masi 
na! nu cua nda Ni 'na lijyaa cha! 
caca na! ñati —nacui Jesús. 

45Pana ná nda nu ngu' nu ndyaca 
tsala ji'i yu bi! cuentya, ná ngujui 
ñi'ya caca ca cuayá! ti! ngu' cha! bi!; 
jua!a ntsii tsa ngu' cha! xcuane ngu' 
jili ycui' Jesús ñilya tyu'u cha! nu 
nchceui' yu lo'o ngu!. 


Nchcui' ngu' cha' ndulo la 
cha! ji'i ycui' ca ngu' 

46Lo'o nu ngu' nu ndyaca tsa'a bi! 
ni, lye tsa nchcui' tube ngu! ñitya 
nu tya'a ngu' laca nu ndulo la cha! 
ji'i. Pana Jesús ni, hora ti ngua 
cuayá! ti! lcaa ña'a cha! nu ntsu'u 
tyiquee ngu'. Li! ngusñi yu ya! sca 
nu piti, ngusta yu ji'i nu piti cacua 
ti slo ycui' yu. *8Li' nchcui' yu lo'o 
ngu! nditya: 

—Lo'o xtyucua ma ji'i cua ña'a ca 
hati cuentya jna!, masi nati ñilya 
laca nu piti re, la cui' jua'a na 
nxtyucua ma jna' laca —nacui 
Jesús—. Jua'a ngu' nu tucuá cna 
jna!, lo'o cha ji'i ycui' Ndyosi tucuá 
ngu! bi! li!, cha! ycui' Ni laca nu nda 
jna' lijyaa ca slo cu'ma. La cui! nu 
piti la ji'i tyala ma, nu ná ndulo cha! 
ji'i bi! nti! ma, bi! laca nu ndulo la 
cha! ji'i cuentya jna!, nti! na. 


Sca hati nu ná nxuu tya!a lo'o na 
ni, bi' laca nu taca ji'i xtyucua ji'na 
49Li' nacui Juan ji'i Jesús: 
—Mstru —nacui—, cua na'a ya 
cha! ndu chaca ñati nu nclyo ji'i cui'i 

cuxi nu ntsu'u ji'i ñati chacuayá! 
jinu'u, nacui yu. Bi! cha! ngua'a 
ya ji'i yu bi!, cha! ngataa cua'ni yu 
juala, cha! ná lo'o yu bi! ndya!a yu 
ndyaca tsa!a yu lo'o ya. 

50Pana ndi'ya nacui Jesús ji'i li!: 

—Ná cua'a ma ji'i, cha! sca ñati nu 

ná nxuu tya'a lo'o na, ná tyiquee' 
taca ji'i bi! xtyucua ji'na. 


Ngua'a Jesús ji'i Jacobo lo'o ji'i Juan 
51 Nu lo'o cua tyalaa ti tyempo 
cha! tyaa Jesús nde cua, li' ngúiñi 
til yu cha! tyaa yu nde Jerusalén. 
52Nda yu ji'i nu ngu' nu ndyaca 
tsa!a ji'i yu cha! tsaa ngu' tyucuii 
nde loo la, cha! chcui! ngu' lo'o ngu' 
quichi sube ti su tyeje tacui yu lo'o 
ngu!. Li! ndyaa ngu! bi! sca quichi 
sube ti, sca quichi tyi ngu' Samaria; 
ngulana ngu' su tyi'i ngu' li". Pana 
ná ntaja'a ngu! quichi sube bi' ta 
ngu! chacuayá! cha! tyanu ngu' bi! 
quichi, cha! jlo ti' ngu' quichi bi", 
cha! nde quichi Jerusalén tsaa ngu'. 
54Nu lo'o ndyuna tya'a ndya!a Jesús 
cha! bi, Jacobo lo'o Juan naa nu 
ngu! bi!, li! nacui ngu! bi! ji'i Jesús: 

—Cusu!' —nacui ngu! bi'—, ¿ha 
ná nti' nu'u cha! jña ya quii' nde 
cua cha! tyalú nde lo yuu su ndi'i 
ngu' jua? Cua'ni tye bi! tsiya! ti ji'i 
ngu' jua, tyaqui ngu'. Jua'a ngua'ni 
jyo'o cusu' Elías sa'ni —nacui ngu' 
jili Jesús. 

SSLi! ña'a tsa Jesús jili ngu' bi", 
nchcui' yu lo'o ngu! bi! li": 

—Ná nda ma cuentya tsiya! ti ñi'ya 
ndyu'u cha! nu nchcui' ma —nacui 
Jesús—, si'i Xtyili ycui! Ndyosi laca 
nu ngulu'u ji'i ma cha! chcui' ma 
cha! cuxi jua!a; nu xña'a laca nu 
ngulu'u jili ma cha! chcui! ma jua'a. 

56Si'i cha! cua'ni tye na! chalyuu 
jili nati nda ycui' Ndyosi Sti na! 'na 
lijyaa cha! caca na! ñati; cha! cua'ni 
lyaá Ni ji'i hati chalyuu, bi! cha 
ntsu'u cha! cua'ni na! —nacui Jesús. 

Li! ndu'u ngu! ndyaa ngu' xa! 
quichi sube ti. 


Ñati nu chañi cha! nti' tya'a lo'o Jesús 
57To' tyucuii su ndyaa ngu' na'a 
ngu! ji'i sca nu qui'yu. 

—Cusu' —nacui yu—, lo'o na! nti! 
na! tsa'a lo'o nu'u, macala su tsaa 
nu'u tsa'a na! lo'o nu'u. 

58Li' nguxacui Jesús cha! ji'i nu 
qui'yu bi!: 

—Nu naa cuatya! ni, ne! xtyú ni! 
ndyu'ú ni'; lo'o nu quiñi sube ni, ne! 
xlyati ndyu'ú ni!; lo'o na! ni, cua 
lijya na! chalyuu cha! caca na! ñati, 
pana ná ntsu'u su xtyii na! caja! na!, 
ná ntsu'u su chca'a cña! na!. 

59Lo'o li! nacui Jesús ji'i chaca nu 
qui!yu: 

—Caa tya'a nu'u lo'o na! —nacui. 
—Cusu' —nacui yu ji'i Jesús li'—, 
ta nu'u xi tyempo jna! cha! tyanu na! 
lo'o sti na! ña'a cuayá' nu cajaa sti 

na!, cha! ña'a na! ji'i tyatsi!. 
601! nacui Jesús ji'i yu: 

—Tya ntsu'u xi xa! la tya!a hati ma 
nu taca xatsi' ji'i nu cua ngujuii; 
pana nu'u ni, ntsu'u cha! tsaa nu'u 
lo'o na! cha! chcui' nu'u cha! tso!o ji'i 
ycui' Ndyosi lo'o hati. 

61Li" nacui chaca nu qui'yu ji!i 
Jesús: 

—-Cusu', lo'o na! nta! tsa'a lo'o nu'u 
—nacui yu—, pana ta xi tyempo 
'na cha! tsa'a na! salya! na! lo'o ngu' 
toni'i 'na. 

62Li' nguxacui Jesús cha! ji'i nu 
qui'yu bi!: 

—Sca nati nu nguxana sca cha ni, 
ná caca tyu'u scua cha bi! ji'i yu si 
tya'achu' yu ji'i; ñi'ya nti! ñati nu 
nclya'a yuu, ná ca cula!a tso'o yu 
yuu si ña'a yu nde chu! yu; la cui! 
jua'a lo'o caca ycui! Ndyosi loo ne! 
cresiya ji'i cu'ma hati chalyuu ni, 
ná ta Ni cña cua'ni ma cuentya ji'i 
ycui' si nti' ma tya'achu! ma ji'i Ni. 


Nda Jesús ji'i snayala tyii 


tya'a ngu' ndyaa 
1 0 Nu lo'o cua nteje tacui cha! 
bi!, li! ngusubi Jesús chaca 
snayala tyii tya!a ngu' cha! tsaa ngu' 
nde loo ji'i yu; cuentya tucua tya!a 
ti ngu! tsaa ngu! Icaa se'i lo'o lcaa 
quichi su nga'a cha! tsaa yu nti! yu. 
2Li' nchcui' yu lo'o ngu! bi!: 
—Chañi cha! ntsu'u tsa cha re, 
cha! chcui' na lo'o ñati cha! xñi ngu' 
cha! nu nchcui! na! —nacui Jesús 
ji'i ngu! bi'—. Lo'o jua'a, xti ti ngu' 
nu caca cua'ni cha re; bi! cha! cheui' 
ma lo'o Sti na!, ycui' nu Xu'na cha 
re, cha! tya ta Ni xi xa! la tya'a hati 
nu taca ji'i cua'ni cha re. Yaa clya 
ma lacua. Su ta na! ji'i ma tsaa ma, 
ca bi! tyi'i ma laja ñati cuxi ñilya si 
ndi'i xlya! cuañi' laja bo'o tyaala; 
pana tyi'i ycui' Ni lo'o ma cha! ná 
sca caca jili ma li!. 4Ná cui'ya ma 
cuiji su tyu'u chi, ni xa! cuiji, ni 
caña ná chca'a quiya! ma. Lo'o jua'a 
ná tyu ma tyiquee' tyucuii lo'o ta 
ma cha! lo'o ñati. “Nu lo'o tyalaa ma 
toni!i jili sca ñati, li! nditya chcui! 
ma lo'o ycui' Ndyosi cuentya ji'i hati 
nu ndi'i ni'i bi': “Ti ti tyi'i tyiquee 
ngu' nu ca tyi re”, ñacui ma ji'i ycui! 
Ndyosi li". $Lo'o si chañi cha! nti' 
ngu! nu ndi'i ni'i bi! cuna la ngu' 
cha! ji'i ycui! Ndyosi, li! cua'ni Ni 

cha! ti ti tyi'i tyiquee ngu' bi!; pana 
si ná nti! ngu! cuna ngu' cha! bi!, 
nga'aa culacua Ni ji'i ngu' bi! jua'a. 
7Tyanu ma toni!i ji'i ngu! tso!o bil, 
cacu ma co'o ma cua ña'a ca na nu 
cacu ngu! bi!; sca hati nu ndyu'ni 
cha ni, ntsu'u chacuayá! ji'i cha! 
cacu yu tyaja. Pana ná tya'a ma 
Icua ti toni!i jiti ngu'. $Lo'o tyalaa 
ma sca quichi su tso!o tsa chcui' 
nati lo'o ma, cacu ma lcaa na nu ta 
ngu! ji'i ma, 9cua'ni ma jo'o ji'i ngu' 
quicha nu ndi'i bi'. Lo'o li! ñacui 
ma ji'i ngu' bi': “Cua ngulala cha! 
caca ycui' Ndyosi loo ne! cresiya ji'i 
cu'ma”. Pana lo'o tyalaa ma sca 
quichi su ná nti! ngu! cha! cheui! 
ma cha! ji'i ycui' Ndyosi lo'o ngut, 
hora ti tyu'u ma nde to! calle ti. Li! 
ñacui ma ji'i ngu!: 1“Scui ya quiya' 
ya cha! tyalú snii yuu ji'i quichi tyi 
ma nu ngusñi ca'a quiya! ya; jua'a 
ca cuayá! ti! ma li! cha! xquitya cha! 
cuxi tyiquee ma, bi! cha! tyu'u ya 
quichi tyi ma tyaa ya. Pana masi 
cuxi ma, ntsu'u cha! ca cuayá! ti! 
ma cha! cua ngulala cha! caca ycui' 
Ndyosi loo ne! cresiya ji'i ma”, ñacui 
ma ji'i ngu' quichi bi'. 12Nchcui! 

na! cha! bi! lo'o ma juani, cha! nu 
lo'o tye chalyuu, li! tlyu la cha! tití 
caca jili ngu' quichi bi!; xti la cha! 
chcube' ngu! jyo'o quichi Sodoma 
nu cuxi tsa ngua'ni cua sa'ni la. 


Quichi su ná ntucuá ñati 
cha ji'i ycui' Ndyosi 

15>Tya'na tsa cu'ma ngu' quichi 
Corazín! Lo'o jua'a, itya'na tsa cu'ma 
ngu' quichi Betsaida! Cua quiña'a 
tsa cha! tlyu nu cua na'a cu'ma, lo'o 
ná nguju'u ti! ma tsiya! ti ji'i cha! 
cuxi nu ndyu'ni ma. Cua sa'ni la 

xña'a tsa ngua ngu' quichi Tiro, lo'o 
ngu' quichi Sidón; ngu! xa! tsu' ngua 
ngu' bi'. Pana ná ngujui ñilya caca 
tyuju'u ti! ngu! bi! ji'i cha! cuxi nu 
ngua'ni ngu!, cha! bilya ña'a ngu' 
bi! ni sca cha! tlyu ñi'ya nu cua na'a 
cu'ma ngu' Israel; bi! cha! ná ngua 
xñi'i ti' ngu', ná ndyacu' ngu' late! 
ngata, ni ná ngusu'ba ngu' jii hique 
ngu' ñi'ya nu ndu'ni ngu! su nscua 
jyo'o. “Lini cacha! na! ji'i ma cha! 
caca tso'o la ji'i ngu' jyo'o quichi 
Tiro, lo'o ji'i ngu' jyo'o quichi Sidón, 
nu lo'o tyalaa tsa tlyu lo'o cua'ni 
cuayá! ycui' Ndyosi ji'i hati chalyuu; 
lye la xcube' Ni ji'i cu'ma li', cha! ná 
nduna ma tsiya' ti. WLo'o cu'ma ngu' 
quichi Capernaum ni, nti! ma cha! 
tso'o tsa caca ji'i quichi tyi ma. ¿Ha 
ná lo'o xcube' Ni ji'i ma nti' ma? 
Pana culo'o Ni ji'i ma cha! tyaa ma 
ca bilyaa. 

Tya nchcui' la Jesús lo'o nu 
snayala tyii tya!a ngu! bi! lit: 

16—Nati nu cua'a jyaca ji'i cha! nu 
ta cu'ma lo'o, ñi'ya si ndaca'a jyaca 
ngu' bi! ji'i cha! nu ta na! lo'o ngu' 
laca; lo'o ñati nu xlyú cha! hichu' 
cu'ma, ñi'ya si nxlyú ngu! bi! cha! 
hichu' na! laca. Lo'o jua'a hati nu xlyú 
cha! hichu' na! ni, na nxlyú ngu' cha! 
bi! hichu' ycui' Ndyosi nu nda jna' 
lijyaa; jua'a laca cha! —nacui Jesús 
ji'i ngu'. 

Ndu'u ngu' ndyaa ngu' li". 


Cua nguxtyuu ngu' nu ngua'a 
loo Jesús cha ji'i haa ngu' 
17Ca tiya! la nguxtyuu nu snayala 
tyii tyala ngu' ñaa ngu' slo Jesús. 
Chaa tsa ti! ngu'. 
—Cusu! —nacui ngu' ji'i Jesús—, 
lo'o nu cui'i cuxi ndaquiya! ji'i cha 

nu ngulo ya ji'i chacuayá! jinu'u — 
nacui ngu'. 
18Nchcui' Jesús lo'o ngu' li!: 

—Jua!a tu'ni. Lo'o na! na'a na! ji'i 
Satanás lo'o ndyú yu lo yuu; ñitya 
ndyalú tyi'yu nde lo yuu, jua!a ndyú 
yu. Ngulo!o ycui' Ndyosi ji'i nu xña!a 
bi! ca su tlyu su ntucua Ni nde cua, 
ndyú yu lo yuu li'; bi! cha! ndaquiya! 
cuii cuxi bi! ji'i cha! nu nchcui' 
ma juani. **Lo'o jua'a cua nda na! 
chacuayá! ji'i cu'ma cha! sta quiya' 
ma hichu' cuaña, lo'o hichu' chuni'i; 
chacuayá! jna! cua'a ma chacuaya! 
ji'i nu xña!a tsiya! ti. Lo'o jua'a ná ca 
cuxi ji'i ma tsiya! ti, ni sca cha! cuxi 
ná tyacua ji'i ma li'. 20pana ná ntsu'u 
cha! ca chaa ti! ma cha! ndaquiya' cui'i 
cuxi bi! ji'i cha nu ngulo ma ji'i, tso!o 
la ca chaa ti! ma cha! cua nscua xtañi 
ma ca su ntucua ycui' Ndyosi nde cua. 


Tso'o tsa ntsu'u tyiquee Jesús 


21Sca hora bi! tso'o tsa ntsu'u 
tyiquee Jesús xqui'ya cha! ndi'i 
Xtyi'i ycui' Ndyosi lo'o yu. Bi! cha! 
nchcui' Jesús lo'o ycui' Ndyosi Sti 
yu li": 

—Sti na!, cua'ni chi na! loo ycui! 
nu'u juani. Nu'u laca ycui' Ni nu 
laca loo nde cua, jua'a laca nu'u loo 
nde lo yuu. Cua ngutu'u yacu! ti 
cha! bi! cuentya ji'i hati nu ngua tya 
sa'ni la, cha! ná ca cuayá! ti! ngu' 
cha! bi! tsiya! ti, masi nchca tsa ji'i 
ngu'; pana tsa xlya'be hi cha! cua 
ngulu'u tso'o nu'u cha! bi! ji'i ñati 
juala ti juani, masi ná jlo tso'o ti! 
hati bi'. Ndyu'ni tlyu na! jinu'u cha! 
jua!a ngua ti! ycui' nu'u cha! caca — 
nacui Jesús ji'i ycui' Ndyosi. 

22Li' nchcui! yu lo'o ngu' nu 
ndyaa cuentya ji'i yu bi!: 

—Cua nda Sti na! lcaa na jna!. Ná 
tucui jlo ti! cha! laca na! Sñi! ycui! 
Ni; sca ti ycui! Sti na!, bi! nu jlo ti!. 
Ná tucui jlo ti! tilaca laca ycui! Sti 
nal; sca ti na!, jlo ti! na! tilaca laca 
Ni. Lo'o jua'a ca jlo ti! xi xa! la ñati 
nu nti! na! cha! culu'u na! jili ngu' 
tilaca laca ycui' Sti na!, ca cuayá! ti' 
ngu! bi! li". 

23L 1! nguxtyacui Jesús ca su ndu 
nu ngu' nu ndyaca tsa'a ji'i, ndu 
ycui' ti ngu' nchcui' yu lo'o ngu! bi! 
li": 

—Tso'o tsa ntsu'u tyiquee hati nu 
ña'a cua ña'a ca cha! tlyu nu cua 
na'a cu'ma juani. 24Chañi cha! nu 
nchcui' na! lo'o ma re, cha! quiña'a 
tsa ngu' nu ngua tu'ba ji'i ycui! 
Ndyosi sa'ni la, lo'o jua!a quiña'a 
rey nu ngua loo sa'ni la, cua 
ntajatya tsa ngu! bi! ji'i cha! tlyu nu 
cua na'a ma juani, cha! ña'a ngu' 
ji'i nquicha!; cua ntajatya tsa ngu' 
bi! ji'i cha! nu nduna ma juani, cha! 
ngua ti! ngu! cuna ngu' nquicha!, 
Pana ngujuii ngu' li', lo'o bilya ña'a 
ngu' cha! bi!, bilya cuna ngu' cha! bi! 
tsiya! ti —nacui Jesús ji'i ngu! nu 
ndyaca tsa'a ji'i. 


Sca cha' tso'o nu ngua'ni 
sca ngu! samaritano 


251! ndatu sca mstru cha! jo'ó 
cha! cheui' cuayá! yu lo'o Jesús. 
Lo'o li' nehcuane yu ji'i Jesús: 

—Mstru —nacui—, ¿ñitya cua'ni 
na! cha! caja chalyuu nu ná nga'a 
cha! tye tsiya! ti jna!? 

261! nguxtyacui Jesús cha! lo'o 
yu: 

— ¿Ni cha ngulo ycui' Ndyosi jitna 
nu nscua lo quityi nu ngua sa'ni? 
¿Ñi'ya ndyu'u ta cha! bi! nti! nu'u? 

271! nchcui' mstru cha! jo'ó bi": 

—Ndi!ya nehcui! cha! cusu! bi! — 
nacui mstru bi'—, cha! tso'o tsa 
tyu'u tyiquee na ña'a na ji'i ycui! 
Ndyosi, jua!a tyucui tyiquee na 
taguiya' na ji'i ycui' Ni, juala cua'ni 
tlyu na ji'i Ni lo'o lcaa cha! nu ca!ya 
hique na, jua!a tyucui juersa ji'na 
cua'ni tlyu na jili ycui! Ni. Lo'o jua'a 
nga'a cha! cua'ni tya'na ti! na ji'i 
tya'a hati na, ñi'ya nu nti! na cha! 
cua'ni tya'na ti! xa! nati ji'na. 

28Li' nacui Jesús ji'i yu bi": 

—Tso'o tsa cha! nu nguxacui 
nu'u 'na. Si jua'a cua'ni nu'u, caja 
chalyuu bi! jinu'u li". 

29Pana nu mstru cha! jo!ó bi! ni, 

cua nti! yu cha! tyulu lini la cha! nu 
cua nchcui' yu, bi! cha! nacui yu ji'i 
Jesús: 

—¿Tilaca laca tya!a hati na! lacua? 

30Li' nchcui' Jesús cuii re cha! 

xacui cha! ji'i mstru bi": 

—Ngutu'u sca ngu! tya'a quichi tyi 
na nde Jerusalén, ndya'a yu lijya 
yu tyucuii ndyaa nde calacui, nde 
quichi Jericó. Lo'o li! ndu'u tucua 
xi tucua sna tya!a ngu! cuaana, 
nguxlyaá ngu' lcaa na nu lo'o 
ji'i yu; ngulo ngu' ste! yu, li! ti'Í 
tsa ngujuili ngu! xña'a bi! ji'i yu 
ña!a cuayá! nu cua cajaa ti yu. Li! 
nguxtyanu ngu! ji'i yu ña!a ntsiya 
ti yu. La cui! ti tyucuii bi! nteje 
tacui sca sti jo!ó tya!a quichi tyi 
na. Pana lo'o na'a sti jo'ó bi! ji'i nu 
quicha bi', li! yala ti nteje tacui 
chaca tsu' tyucuii, ndyaa li". 32Lo'o 
li' ñaa sca xirta, sca ngu' Levi, la 
cui! tyucuii bi'. Ndyaa na'a xi jili yu 
quicha bi'; pana lo'o na'a ji'i, tsa 
ndyubi ti nteje tacui xirta ndyaa li!. 
33Lo'o la cui! tyucuii bi! ndya'a sca 

nu qui'yu ngu' Samaria, sca ngu! xa! 
chalyuu. Lo'o na'a ji'i yu quicha bi!, 
hora ti ngua tya'na ti! ji'i yu. 34Lo!o 
li' ndyaa ca su ntsiya yu quicha bi!, 
ngua'ni jo'o jili lcaa su quicha ji'i yu 
bi! lo'o setye, cuati lo'o vino ngua'ni 
jo'o ji'i yu su quicha bi!. Li! ngúixii 
late! chu! yu su quicha bi', ngusta ji'i 
yu quicha bi' hichu! huru ji'i ycui!, 
ndyaa lo'o ji'i yu ca to! tyi sca hati; 
ca bi! ña'asii ngu' ji'i nu quicha bi! 
ngua ti'. 35Ca chaca tsa lo'o cua 
tsaa ti nu ngu' samaritano bil, li! 
ngulo tucua tya!a chi plata cha! ta 
ji'i ngu' nu ca ji'i ni'i su ntsiya nu 
quicha bi'. Ndi'ya nacui ji'i ngu' 

ca tyi: “Ña'asii ma ji'i yu quicha 

re. Lo'o si tya culiji la ma chi lo'o 
yu, lo'o xtyuu na! caa na! slo cu'ma 
chaca quiya!, li! tya na! chi ji'i ma”, 
nacui nu samaritano bil, 

Lo'o cua ndye nda Jesús cuii re 
lo'o ngu', li! nchcuane yu ji'i mstru 
bi!: 

36_Tso'o lacua. Nu sna tya'a ñati 
nu nteje tacui tyucuii su ntsiya nu 
quicha bi! ni, ¿tilaca nu nguna'asii 
tso'o la ji'i yu nu ngua quicha bi"? 
¿Tilaca laca nu chañi cha! laca tya!a 
ñati lo'o nu quicha bi'? 

37— Nu ngua'ni tya'na ti! ji'i yu 
quicha bi! —nacui mstru cha! jo'ó 
bi! ji'i Jesús. 

Li! nacui Jesús jili mstru bil: 

—Yaa nu'u lacua, lo'o la cui! jua'a 
cua'ni nu'u lo'o tya!a hati nu'u. 


Nga'a Jesús ca su ndi'i 
Marta lo'o María 
38 Ngusñi Jesús tyucuii, ndyaa 
yu lo'o ngu' tya'a ndya!a yu. Lo!o 
li! ndyalaa ngu' sca quichi piti ti su 
ndi'i sca nu cuna!a nu naa Marta. 

Tso'o tsa ntsu'u tyiquee Marta cha! 
ndyalaa Jesús slo, cha! nti! tsa ma! 
cuna ma! lcaa ña'a cha! nu nda 

yu. 39Lo'o jua'a ntsu'u sca tya'a 
ngula Marta nu naa María. Hora 

ti ndyaca!a nu María bi! cacua ti 
slo Jesús cha! cuna cha! nu chcui' 
yu; “pana nu Marta bi! ni, quiña'a 
tsa cha ntsu'u cha! cua'ni ma!. Li! 
nchcui' ma! lo'o Jesús: 

—Cusu' —nacui Marta jili—, ¿ha 
ná ndube ti! nu'u cha! quiña'a tsa 
cha nguxtyanu María tya!a na! cha! 
cua'ni na! ycui! ti na'? Bi! cha! tso'o 
la si chcui' nu'u lo'o cho! lacua, cha! 
caa cho! xtyucua xi cho! 'na. 

4 Li" nguxacui Jesús cha! ji'i 
Marta: 

—Marta, Marta, ntsu'u tsa cña 
jinu'u —nacui Jesús—. Quiña'a tsa 
nelyacua ti! nu'u xqui'ya lcaa cha 
sube nu ntsu'u jinu'u. Pana tya 
lijyi sca cha! nu tso'o cua'ni nu'u, 
sca cha! nu ndulo la; bi! laca cha! 
nu cua nti! María cua'ni juani. Cua 
ndyu'ni cho! sca cha nu tso'o la, lo'o 
ná ntsu'u cha! xlyaá xa! hati cha bi' 
ji'i cho!. 


Ñi'ya nu chcui' na lo'o ycui' Ndyosi 
1 Ngua sca tsa nga'a Jesús 


ndyu'ni tlyu ji'i ycui! Ndyosi. 


Lo'o ndye nchcui' yu lo'o Ni, li! nacui 
sca ngu! nu ndyaca tsa'a ji'i: 

—Cusu' —nacui—, culu'u nu'u ji'i 
ya ñilya caca chcui! ya lo'o ycui! 
Ndyosi, tsa ña'a nu ngulu'u jyo'o 
Juan ji'i ngu' nu nguta!a lo'o. 

2Li' nacui Jesús ji'i: 

—Nu lo'o cheui' ma lo'o ycui' 
Ndyosi, nditya chcui' ma: 

Ndyosi Sti ya nu ntucua nde cua, 
tacati tsa cha! jinu'u. 

Caa nu'u nde chalyuu cha! caca 
nu'u loo ji'i ya. 

Cua nti! ya cha! caca lcaa cha! 
nu nti! nu'u cha! caca nde 
chalyuu, ñi'ya nu ndyaca cha! 
nu nti! nu'u nde cua. 

3 Ta nu'u na cacu ya tsa juani. 

4 Cui'ya nu'u cha! clyu ti! jili ya ji'i 
lcaa cha! cuxi nu ngua'ni ya, 
cha! jua'a cua ngúilya ya cha! 
clyu ti! ji'i ñati nu ngua'ni cha! 
cuxi lo'o ya. 

Ná ta nu'u chacuayá! cha! 
cojolaqui cha! cuxi ji'i ya, 
pana cua'ni lyaá nu'u ji'i ya 
ya! nu xña'a. 

Jua'a ngulu'u Jesús ji'i nu ngu' nu 
ndyaca tsa'a ji'i bi". SLi! xa! nchcui' 
yu lo'o ngu' bi!: 

—Nde chcui! na! sca cha!: Sca yu 
tya'a cu'ma ntsu'u sca tya!a tso!o 
yu. Lo'o li! sca talya ntsu'u cla'be 
talya, ndyaa yu toni!i ji'i tya!a tso'o 
yu cha! ñacui yu ji'i: “Tyocue, ta xi 
sna tya'a tyaja jñi' ti na! xi. Cua 
ndyalaa ca ti sca yu tya!a tso!o na! 
toni'i 'na, lo'o ná ntsu'u tsiya! ti 
na nu ta na! cha! cacu yu.” "Lo'o 
li" nu yu ca tyi nu ntsu'u nde ni'i 
ji'i nguxacui cha! ji'i yu: “Ná nta! 
cha! cheui! cua hafa ti lo'u. Cua 
ndyacu' toni'i 'na. Lo'o nu sube 'na, 
cua ntsiya ngu! lo qui'ña laja! ngu' 
lo'u. Ná caca tyatu na! cha! ta na! 
hi”, nacui tya'a tso!o yu ji'i yu bi. 
8Ndi!ya nacui na! —nacui Jesús ji'i 
ngu'—, masi ná ntaja'a tya!a tso'o 
yu tyatu cha! ta tyaja bi! ji'i yu bil, 
masi tso'o ti lo'o yu, pana tiya! la 
ngua ti! tya'a tso'o yu ta cha! bi! ji'i 
yu, xquitya cha! nga'aa nti! cha! xa! 
tsaa yu xtyu'u yu ji'i chaca quiya!; 
bi! cha! ndyatu tya'a tso!o yu li", 

nda lcaa na nu nti! yu bi'. 2Ndi'ya 
nchcui' na! lo'o ma lacua: Lo'o jña 
ma sca cha! ji'i ycui! Ndyosi, ta Ni 
cha! bi! ji'i ma li"; lo'o culana ma ji'i 
ycui! Ni, quijeloo Ni ji'i ma li'; lo'o 
tyucui tyiquee ma chcui' ma lo'o 
ycui! Ni, taquiya' Ni ji'i cha! nu 
chcui' ma lo'o Ni li'. Lcaa nati nu 
jna sca cha! ji'i ycui! Ndyosi ni, caja 
cha! bi! ji'i ngu! li!; jua'a lcaa ñati 
nu culana ji'i ycui' Ni, quijeloo Ni 
ji'i ngu' li"; la cui! jua'a, lcaa hati 
nu tyucui tyiquee chcui! lo'o Ni, 
taquiya! Ni ji'i cha! nu chcui' ngu' 
lo'o Ni li!, 

11—Nu cu'ma hati chalyuu nu 
ntsu'u nu sube ji'i ma, ná nda ma 
sca na cuxi cacu sñi' ma lo!o jña 
ngu' na cacu ngu'. Ñitya nti! si jña 
ngu! xlyá cacu ngu!, ná ta ma sca 
quee cacu ngu' li!; si ¡ña ngu' cualya 
cacu ngu', ná ta ma cuaña ji'i ngu' 
lit; si jña ngu' sca xcube, ná ta 
ma sca chuni'i cacu ngu' li". WBi! 
cha! lacua, si jlo ti! ma cha! ta ma 
na tso!'o cacu sñi! ma, masi xña'a 
tyiquee ma, la cui! jua'a jlo ti! ycui! 
Ndyosi Sti ma nu ntucua nde cua; 
lye la cua'ni tya'na ti! Ni ji'i ma, 
cha! tya ta Ni Xtyi'i ycui' Ni tyanu 
ne! cresiya jili ma si jña ma cha! bi! 
jii Ni. 


Ngusta ngu' qui'ya ji'i Jesús 

14Ntsu'u sca nu qui'yu nu ngua 
cu'u cha! cua ngusñi sca cuili cuxi 
ji'i yu, pana ngulo Jesús ji'i cui'i 
cuxi nu ngusñi ji'i yu, ndyaa bi! 
li. Nu lo'o ngutu'u cuili nu ntsu'u 
ji'i nu qui'yu cu'u bi!, ngua ji'i yu 
nchcui' yu li'. Ndube tsa ti! nati lo'o 
na'a ngu' cha! bi". "Pana ntsu'u ngu' 
nu nchcui' ndilya: 

—Nclyo nu qui'yu cua ji'i cui'i 
cuxi chacuayá! ji'i Beelzebú, nu laca 
xu'na lcaa lo cuili cuxi —nacui ngu'. 

16Lo'o li! xa! la ñati ngua ti! 
ña!a cuayá! ngu' ji'i Jesús, bi! cha! 
ngúijña ngu' ji'i Jesús cha! cua'ni yu 
chaca cha! tlyu chacuayá! ji'i ycui! 
Ndyosi nu ntucua nde cua. Pana 
cua ngua tii Jesús lcaa cha! nu 
nelyacua ti! ngu', bi! cha! nchcui! yu 
lo'o ngu! nditya: 

—Tye cha! ji'i cua ña'a ca quichi si 
xcui' cha! cusuu cua'ni ngu! lo'o tya!a 
ngu', si tsaca latya ngu! tisiya kuu 
tya'a ngu! lo'o chaca latya ngu'. La 
cui' jua'a lo'o ngu' tya'a ndi'i ni'i, si 
ntsu'u cha! cusuu ji'i ngu' lo'o xa! la 
tya'a ngu', nga'aa caja ñi'ya tyi'i ngu' 
lo'o tya'a ngu' sca ti ni'i bi'. 18Bi' cha! 
ná talo cha! ji'i Satanás si xuu tya'a 
nu Satanás bi' lo'o msu ji'i ycui'; tye 
cha' ji'i nu xña'a yala ti li'. Pana nu 
na' ni —nacui Jesús—, cua nacui ma 
cha' ngulo na' ji'i cui'i cuxi nu ntsu'u 
ji'i ñati chacuayá' ji'i Beelzebú nu 
laca xu'na cui'i cuxi bi', jua'a nchcui' 
ma 'na. 19¿Ha cha! liñi nchcui! ma 
lo'o nchcui' ma cha! chacuayá! ji'i 
Beelzebú nclyo na! ji'i cuili cuxi? Ná 
lini nchcui' ma tsiya' ti, cha! lo'o 
ngu' nu ndyaca tsa'a ji'i ma nclyo 
ngu! ji'i cuiti cuxi; chacuayá! ji'i ycui! 
Ndyosi nelyo ngu! cui'i bi', nacui ma. 
Xqui!ya ngu' bi! caca cuayá! til ma 
lacua; caca cuayá! ti! ma si cha! liñi 
nchcui' ma, si cha! cuiñi ti nchcui' 
ma. 2Chacuayá! ji'i ycui' Ndyosi 
nelyo na! ji'i cuili cuxi nu ntsu'u ji'i 
ñati, bi! cha! taca ca cuayá! ti' ma 
cha! cua ndyalaa tsa cha! caca ycui! 
Ndyosi loo ne! cresiya ji'i ma. 

21 Ni'ya nti! sca ñati tyaala, ndu 
yu cua nde toni'i ji'i yu. Cua laca 

ndi'i maxtyi ji'i yu cacua ti su ndu 
yu, cha! jua'a ná sca caca ji'i yu'ba 
nu ntsu'u ji'i yu. 22Sca ti lo'o caa xa! 
la nati nu xña'a la, tyijiloo ngu! bi! 
ji'i yu li'; xlyaá ngu' lcaa chcua nu 
ntsu'u ji'i yu su ndu yu cua, cuaana 
ngu' yu'ba ji'i yu bi!, cha! caja xi ji'i 
ca tala ngut li'. 

23ÑNati nu ná nti! xñi cha! jna', na 
nxuu tya'a ngu! bi! lo'o na! li", jua'a 
ndyu'u cha! bi!. Lo'o jua!a ñati nu 
ná nxtyucua 'na, na ndaca!a ngu' bi! 
jili tyala hati ngu' cha! ná xñi ngu' 
cha! jna' lacua. 


Lo'o xtyuu cui'i cuxi chaca quiya' 

241,010 xtyanu cul'i cuzi ji'i sca 
hati, li! tyala yu'u cuili bi! ne! quixi' 
tyijyu! su ná ntsu'u nati; tsaa cuili 
cuxi bi! tsaana su chca!a cña! cui'i xi. 
Lo'o ná quije su chca!a cña! cui!i bi! 
ni, li! ñacui: “Tya'a na! ni, xtyuu na! 
nde su nguti'i na! clyo”. BLo'o tyalaa 
cui'i bi! slo hati bi! chaca quiya!, li! 
ña'a cha! laja ti ndi'i cresiya ji'i ñati 
bi!, si'i na ngua tso'o la yu bi'. 26Hora 
ti tsaa cuili chaca quiya!, tsaana ji!i 
chaca cati tya!a cui'i cuxi nu xña'a la, 
cha! stu'ba ti xñi lcaa cui'i bi! ji'i ñati 
bi"; caja su tyi'i cui'i bi! lo'o ñati bi! 
nti'. Caca cuxi la cha! ji'i hati bi! li, 
cha! quiña!a la cui'i xñi ji'i yu li". 


Nu lo'o chañi cha! tso'o 
ntsu'u tyiquee na 
27Lo'o ndye nchcui' Jesús jua'a, 
li' nchcui' sca nu cuna!a lo'o Jesús. 
Laja hati quiña!a bi! ndu nu cuna'a 
lo'o nchcui' bi!: 

—Tso'o tsa ntsu'u tyiquee ma! 
cusu! xtya'a nu'u nu ngua'ni cala 
jinu'u, nu nda ndyati' nu'u —nacui 
nu cuna'a bi'. 

28Li' nguxacui Jesús cha! ji'i: 

—Si'i cha! bi! —nacui—. Tso'o la 
ntsu'u tyiquee nati nu cua!a jyaca ji'i 
lcaa cha! nu nda ycui' Ndyosi lo'o 
ngu', nu taquiya' ji'i lcaa cha! bi!. 


Ngua ti' ñati cuxi ña'a 
ngu' sca cha! tlyu 
29Tya ndyu'u ti'i la ngu' slo Jesús 
tsa tlyu ti, lil chaca quiya' nchcui! 
Jesús lo'o ngu': 

—Xña!a tsa nati chalyuu juani — 
nacui Jestis—. Cua nti' ngu' cha! 
cua'ni na! sca cha! tlyu chacuayá' ji'i 
ycui' Ndyosi, cha! ña'a cuilya ngu' 
ji'i ñi'ya si laca sca cuxe! ti. Pana ná 
cua'ni na! jua'a. Nga'a cha! tyi'u ti! 
ma ñi'ya nu ngua ji'i jyo'o Jonás lo'o 
nguti'i yu chalyuu tya sa'ni la. 9 Tlyu 
tsa cha! ngua'ni ycui' Ndyosi lo'o nu 
Jonás bi! tyucuii, nu lo'o ndyaa yu 
ca quichi Nínive cha! cheui' yu cha! 
ji'i ycui! Ndyosi lo'o ngu' bi". La cui! 
jua'a tlyu tsa cha! cua'ni Ni lo'o na! 
nu lijyaa cha! caca na! ñati —nacui 
Jesús—, cha! caja ñilya chcui! na! cha! 
ji'i Ni lo'o hati chalyuu juani. 9 Lo'o 
jua'a cua laca ntsu'u yabe! ji'i culma 
hati chalyuu ca slo ycui' Ndyosi lo'o 
tye chalyuu xqui'ya cha! cuxi nu 
ngua'ni ma; li! tyu'u tucua sca jyo!o 
cusu! nu ngua reina nu ngua loo 
chalyuu sa'ni la, cha! sta ma! quitya 
ji'i ma slo ycui' Ni. Li! chcui! ma! cusu' 
bi! ñitya ngua lo'o ndyaa ycui' ma! slo 
jyo!o rey Salomón. Tyijyu! tsa quichi 
tyi ma! reina bi', pana cua ngujui 
cha! jili ma! cha! ngua tsa ji'i nu rey 
Salomón bi', cha! tso'o tsa cuii nda 
yu lo'o hati; bi! cha! ndyalaa ma! slo 
rey bi! li!, cha! cuna ma! cuii nu nda 
rey bi'. Pana cu'ma ni, ná ntaja'a ma 
cuna ma cha! ji'i ycui' Ndyosi, masi 

tlyu la cha ndyu'ni Ni juani, cha! ndi'i 
na! chalyuu; xti la cha! ngua ji'i jyo'o 
Salomón tya li". 32Lo'o jua'a lo'o ngu' 
jyo!'o quichi Nínive ni, sta ngu' qui'ya 
ji'i cu!ma tsa bi! lo'o cua'ni cuayá! 
ycui' Ni ji'i cu'ma. Cua ndyuna ngu' 
Nínive bi!, nu lo'o nchcui' Jonás lo'o 
ngu' chacuayá! ji'i ycui' Ndyosi; ngua 
tyuju'u ti! ngu! bi!, nguxtyanu ngu' 
Icaa cha! cuxi nu ntsutu ji'i ngu li'. 
Pana cu'ma ni, ná ntajala ma cuna ma 
cha! nu nda na! lo'o ma, masi tlyu la 
cha ndyu'ni ycui' Ndyosi juani; xti la 
cha! ngua lo'o ndyaa jyo'o Jonás ca 
Nínive tyempo bi!. 


Na laca nu ta xee nu tyu'ú 
ne' cresiya ji'i ñati 

33Ná tucui xtyu'u ji'i sca quii' cha! 
li! su'ba cuatsi' ti ngu' ji'i. Ná su'ba 
cuatsi' ngu! ji'i ne! sca caju; masi ca 
cua ti sta ngu! xee bi! to! candyeru, 
cha! ta xee lcaa su ndya!a ngu' ni'i. 
34Lo!o jua'a cu'ma ni, nda si'yu cloo 
ma xee cha! tyaca! ña!a ma chalyuu. 
Nu lo'o tso'o ti si'yu cloo ma, li! taca 
ñala ma cha! cua'ni ma Icaa lo cha 
nu ntsu'u cha! cua'ni ma, taca cua'ni 
ma xcui' cha tso'o; pana si quicha 
sityu cloo ma, ná caca cua'ni ma cña, 
cha! talya xee ña'a ma li". 35Tii ti! ma 
lacua; cui'ya ma cuentya cha! chañi 
cha! ntsu'u zee ne! cresiya ji'i ma, cha! 
si'i chalyuu cuxi ntsu'u tyiquee ma. 
36Lo'o lubii ti tyucui ña'a ma, lo'o ná 
ntsu'u cha! ji'i ma tsiya! ti lo'o chalyuu 
cuxi bi!, li! xee ti! ma, ñi'ya si tso'o tsa 
ntyiji'i sca xee tyucui ña!a ma. 


Nchcui' Jesús ji'i ngu' nu tacati 
tsa ndu'ni ycui' ngu', nti' ngu' 

37Nu lo'o ndye nchcui' Jesús, li! 
nchceui' sca ngu! fariseo lo'o cha! 

tsaa to! tyi yu fariseo bi!, cha! cacu 
ngu' xlyaa. Bi! cha! ndyaa Jesús lo'o 
yu, li! ndyaa tucua to! mesa ji'i yu. 
38 Ndube xi ti! yu fariseo bi", nu lo'o 
na'a yu cha! ná ndyaati ya! Jesús 
ñilya nu ndu'ni ngu' judío lo'o cua 
cacu ti ngu' tyaja. 99Li' nchcui! ycui! 
nu Xu'na na lo'o yu fariseo bi: 
—Cu'ma ngu' fariseo —nacui 
Jesús—, tso'o tsa ndyaati loo ma, 
ndyaati hichu! cuaña' ma, ñi'ya nti! 
ndyaati sca tasa, ndyaati sca ca'ña. 
Pana nde ne! cresiya ji'i ma ni, xcui! 
cha! cuzi ntsu'u; nti' ma xlyaá ma na 
nu ntsulu jili xa! hati, lya! ti! ma ji'i 
nati. “Tonto tsa cu'ma. ¿Ha si'i sca 
ti ycui' Ndyosi nu ngüiñá tyucui 
ña'a na, masi nde ne' na, masi nde 
chu! na? Ngúiñá Ni ya! na, lo'o jua'a 
ña'a Ni lcaa cha! nu ntsu'u ne! cresiya 
ji'na. “Pana si tyucui tyiquee ma ta 
ma lcaa cha! tso'o ji'i ma cha! xtyucua 
ma ji'i ngu' ti'i, li! tucuá ycui' Ndyosi 
cña nu ngua'ni ma cha! lubii cresiya 
ji'i ma. 
42>Tya'na tsa cu'ma ngu' fariseo 
—nacui Jesús—. Tacati tsa ndu'ni 
ma lo'o ycui' Ndyosi lo'o lcaa na 
xca ti nu ntsu'u ji'i ma, jua'a lo'o 
nda ma msta ji'i Ni ne! laa; sa yu'be 
lcaa quixi' nu tso!o xtyi'i, sa yu'be 
lcaa quixi' nu nda xtyi'i ji'i scuaa, 
nda ma cha! bi! jili ycui' Ndyosi clyo 
lo'o ngúilya ca ti ma ji'i. Pana ná 
lini ndu'ni cuayá' ma ji'i nati, lo'o 
jua'a ná ntsu'u tyiquee ma ña'a ma 
ji'i ycui' Ndyosi tsiya! ti; bi! laca 
cña nu nga'a cha! cua'ni ma yala la, 
masi ña'a ti cua'ni ma nu xa! la cña 
sube bi". 
43 Tya'na tsa cu'ma ngu! fariseo. 
Ndiya tsa ti! ma tyucua ma lo bancu 
su tso'o la ne! laa, jua'a ndiya tsa ti! 

ma cha! cua'ni chi ngu' loo ma lo'o 
ndu ma lcaya!. 

44”Tya'na tsa cu'ma ngu' fariseo, 
lo'o cu'ma ngu' mstru cha! jo!ó, cha! 
na ndu'ni ti ma cha! tacati ma. Ñi'ya 
laca sca cuaá nu ntsiya ne! lo'o jyo'o, 
su ná sca na nscua chu!, ni quee ná 
nscua, hasta nsta quiya! ngu! chu! 
bi!, cha! ná jlo ti' ngu! cha! cuaá 
laca; jua'a laca cu'ma, cha! na ñilo'o 
ti ma ji'i nati. 

451! nchcui' sca mstru cha! jo'ó 
lo'o Jesús: 

—Mstru —nacui—, lo'o nchcui' 
nu'u jua!a, lo'o ji'i cuare nsta nu'u 
qui'ya. 

46Nguxacui Jesús cha! ji'i yu bi' 
li: 

—Lo'o cu'ma ngu! mstru cha! jo!ó, 
tya'na tsa cu'ma. Ti'i tsa cha nu nda 
ma cha! cua'ni hati, ña'a cuayá! ná 
nchca ji'i ngu' tsiya! ti cua'ni ngu' 
cha bi". Lo'o cu'ma ni, ná nda ma xi 
ya! ma jili ngu' cha! xtyucua ma ji'i 
ngu'; ni sca tsu! ya! ma, ná xtyucua 
ma ji'i ngu!. 

47”Tya'na tsa cu'ma, cha! tso'o 
tsa ni'i ndiña ma hique cuaá su 
ntsiya jyo!o cusu! nu ngua tu'ba 
ji'i ycui' Ndyosi cua sa'ni la; pana 
la cui! jyo'o cusu! tyala ma laca 
nu ndyujuii ji'i jyo'o cusu! tso'o 
tyiquee bi". 48Lo'o jua'a caca cuayá! 
ti! na cha! sca ti cuayá! cha! cuxi nu 
ntsu'u tyiquee ma lo'o jyo'o cusu! 
tyala ma; na cua ndyujuii jyo'o cusu! 
bi! ji'i ñati nu ngua'ni cha ji'i ycui' 
Ndyosi cua sa'ni la, lo'o juani culma 
laca nu ndiña ma ni'i hique cuaá su 
ntsiya ngu' jyo'o nu ngua tu'ba ji'i 
ycui! Ndyosi bi!. 

49 Tii tsa ycui' Ndyosi, bi! cha! 
ndi!ya nchcui' Ni tya sa'ni la: “Tya 

culo na! cha ji'i ngu' cha! caa ngu' 
slo ñati chalyuu. Chcui' ngu' bi! 
cha! liñi lo'o xa! ñati cuentya 'na. 
Lo'o li! cujuii hati chalyuu ji'i tyuu 
tyala ngu! bi', jua'a cua'ni lya! 
ti! nati jili xa! la ngu' bi!”, nacui 
quityi ji'i ycui' Ndyosi bi'. 3UPana 
xcube! ycui' Ndyosi ji'i nati nu 
ndi'i chalyuu re juani, xqui'ya cha! 
ndyujuii ngu' ji'i lcaa jyo'o cusu! 
nu ngua tu'ba ji'i ycui' Ndyosi tya 
sa'ni la, tya lo'o ngüiñá Ni chalyuu 
tya clyo la; 5tya lo'o ngujuii jyo'o 
Abel, ña'a cuayá' nu ngujuii jyo'o 
Zacarías, ndyujuii tsa ngu! jili nati 
ji'i ycui' Ni. Lo'o nu Zacarías bi! 
ni, cla'be ne! laa ndu yu; sca la'a 
ti ntucua mesa su ndyaqui msta, 
chaca la'a nscua ni'i nu tacati 
tsa ji'i ycui' Ndyosi, cla'be laja bi! 
ndyujuii ngu! ji'i yu. Chañi cha! 
nu nchcui' na! lo'o ma, cha! xcube' 
ycui' Ni ji'i cu!ma nati chalyuu 
juani, xqui'ya cha! ngujuii ngu' bi! 
cua sa'ni la. 

52”Tya'na tsa cu'ma, mstru cha! 
jo'ó. Cua nquijeloo ji'i ma ñi'ya nu 
ca tsala ma lcaa lo cha! nquicha!, 
pana ná ntaja'a ycui' ca ma ca tsala 
ma cha! bi! tsiya! ti; juala ndacu! ma 
cha! ji'i xa! ñati nu lo'o ngua ti! ngu! 
ca tsa'a ngu!. 

53Nu lo'o ndye nchcui' Jesús 
cha! bi', li! nguxana ngu' mstru 
cha! jo!ó bi', lo'o ngu' fariseo bil, 
nguxlyú ngu! cha! hichu! ycui! 
Jesús. Cuxi tsa tyiquee ngu' bi!, 
bi! cha! quiña'a tsa cha! tucui 
nchcuane ngu! ji'i Jesús li". 54Ngua 
til ngu' bi! cuna ngu' sca cha! cuxi 
si tyu'u tsaa tu'ba Jesús, cha! li! 
caja ñilya nu sta ngu' bi! qui'ya ji'i 
yu. 

Nchcui' Jesús ji'i hati nu 

tucua cha! ntsu'u tyiquee 
1 Cua ndyu'u ti'i tyuu tsa 

mil tya'a hati slo Jesús li'. 

Tachaa tsa ndi'i ngu' bi', ñala cuayá! 
nu nsatá quiya! ngu' ji'i tyala ngu'. 
Laja li! nchcui' Jesús lo'o nu ngu' nu 
ndyaca tsa'a ji'i: 

—Tii ti! ma ji'i cha nu ndyu'ni ngu' 
fariseo, nu ngu' nu tacati tsa ndu'ni 
ycui' ca ngu!, nti! ngu'. ?Tiya! la 
quijeloo ji'i nati lcaa cha! nu ntsu'u 
yacu! ti juani; jua!a tiya! la caja ñilya 
nu ca cuayá! la ti! ñati lcaa cha! nu 
ndyaca cuaana ti juani. 3Lcaa cha! 
nu cua nda ma lo'o ngu' toni!i ti 
ji'i ngu', ca nde loo la cuna lcaa hati 
cha! bi'; lcaa cha! nu cua nchcui' 
cuaana ti ma lo'o ngu!, masi nga'a 
ya! ni'i su ndi'i ma, ca nde loo la cuii 
tsa cañi xi'ya ngu! cha! bi! tyucui 
ña'a lquichi. 


Nde cha' nu chañi cha' cutsii na ji'i 
4Tya'a tso'o na! laca cu'ma, bi! 
cha! chcui' na! cha! re lo'o ma, cha! 

ná cutsii ma ji'i hati chalyuu nu 
caca cujuii jitna, cha! nu nga'aa 
caca cua'ni ngu' xa! la cha! cuxi 
ji'na ca tiya! la, nu lo'o cua ngujuii 
na. 5Cacha! na! ji'i ma juani, ti ji'i 
nu chañi cha! nga'a cha! cutsii ma 
ji'i: ycui' Ndyosi ni, cutsii ma ji'i Ni. 
Nu lo'o quitya Ni cresiya ji'i hati, li! 
ntsu'u chacuayá! ji'i Ni cha! culo Ni 
cha ji'i cresiya ji'i ngu! cha! tsaa ca 
bilyaa, si nti! Ni. Cha! lini nchcui' 
na! lo'o ma juani: tso'o la si cutsii 
ma ji'i ycui' Ndyosi lacua. 

6”Cua jlo ti! ma cha! tsa'ña tsa 
nga'a quiñi sube nu ndujui' ngu', 
hasta ca!yu tya!a quiñi sube caja ji'i 

ma chu! tucua paxu ti; pana ycui' 
Ndyosi ni, ña'asii Ni ji'i lcaa na'ni 
sube bi". 7Lo'o jua'a cu'ma, nda Ni 
cuentya ji'i scaa ma, cua jlo ti' Ni ni 
lcua tya!a quicha! hique scaa ma; bi! 
cha! ná cutsii ma, cha! quiña'a tsa 
ntsu'u loo cu'ma ca slo ycui' Ndyosi. 
Ná stu'ba ntsu'u loo quiñi sube lo'o 
ma tsiya! ti, masi lo'o quiña'a tsa bi!. 


Ñati nu ná ntsii cheui' cha! liñi 
ji'i Jesús, masi slo xa' hati 

&Ndi'ya nchcui' na! lo'o ma juani: lo'o 
ná ca tyuju'u ti! ma chcui' ma slo xa! ñati 
chalyuu cha! laca ma ñati 'na, la cui! 
jua!a na! nu lijyaa cha! caca na! ñati, ná 
ca tyuju'u ti! na! chcui! na! cha! laca ma 
hati 'na; chcui! na! juala ca su tyi!i na! 
lo'o xca ji'i ycui! Ndyosi nde cua. “Pana 
si ntsu'u sca ma nu chcui' lo'o xa! ñati 
cha! ná ntsu'u cha! ji'i tsiya! ti lo'o na!, 
la cui! jua'a na!, tacu' na! cha! ji'i hati bi 
slo xca ji'i ycui! Ndyosi nde cua. 

10 Cua'ni clyu ti! ycui! Ndyosi ji'i 
ñati nu chcui' cha! cuxi jna! nu lijyaa 
cha! caca na! ñati; pana ñati nu 
chcui! cha! cuxi ji'i cha nu ndu'ni 
Xtyi!i ycui' Ndyosi, nga'aa cua'ni 
clyu ti! Ni ji'i nati bi'. 

11°Cu'ma nu laca ma hati 'na ni, ná 
cutsii ma nu lo'o chcui! cuayá' ngu! lo'o 
ma ne! laa, masi nu lo'o cua'ni cuayá! 
ngu' ji'i ma slo ngu' nu laca cha. Ná 
culacua tsa ti' ma ñitya caca cha! nu 
chcui' ma lo'o ngu' bi!, cha! clyaá ma ji'i 
ngu!; 12Xtyi!i ycui' Ndyosi culu'u ji'i ma 
ñi'ya nu chcui' ma lo'o ngu' lo'o tyalaa 
tyempo bi?. 


Nu culiya' tonto 
13Nga'a sca nu qui'yu laja hati 
quiña!a. Nguxana yu nchceui' yu lo'o 
Jesús li": 

—Cusu!' —nacui yu—, cuacha! 
clya nu'u ji'i yu tyala na! cha! tya'be 
cha! culiya! nu nguxtyanu sti ya ji'i 
ya lo'o yu. 

14Li' nguxacui Jesús cha! jili yu 
bi!: 

—Si'i cha 'na laca cua, cha! cua'ni 
cuayá! na! ji'i ma; si'i cha 'na laca 
bi!, cha! sa'be na! cha! culiya! nu 
tyacua jili scaa ma. 

15Lo'o li! chaca cha! nchcui' Jesús 
lo'o ñati nu nga'a slo: 

—Tii ti' ma tyi'i ma chalyuu. Ná 
tyacui tsa ti! ma ji'i lcaa cha! tso'o 
nu ntsu'u ji'i ñati nu lo'o ndi'i ma 
nde chalyuu; ná caja chalyuu chañi 
ca ji'na xqui'ya cha! culiya! na, ni 
si'i xqui'ya cha! ntsu'u quiña'a tsa 
cha! tso!o ji'na. 

16Lo'o li! nda Jesús cuii re lo'o 
ngu': 

—Ntsu'u sca yu culiya!. Tso'o 
tsa yuu nu ntsu'u ji'i yu, guina'a 
tsa ltya ngujui ji'i yu li!. "Loto li! 
nguxana nu culiya! bi', ngulacua 
til yu ndi'ya: “¿Na ca cua'ni na! ni? 
Ná tyu'lu scua su tyuco!o ltya 'na. 
18Ndi!ya cua'ni na! lacua: tso'o la 
cuityi na! lcaa ja'ba 'na cha! tya! 
xa! ni'i tlyu la. Ca bi! xco'o na! Itya 
'na, lo'o jua'a lcaa lo yu'ba 'na. 19Li' 
chaa ti! na! ñacui na!: Tso!o tsa 
chalyuu nu ngujui 'na juani. Quiña!a 
tsa cha! tso'o cua ntsu'u co'o 'na, 
nu tyu'u scua tyuu yija 'na. Juani 
lasa ti tyili na! chalyuu; ntsu'u tsa 
na cacu na! nde loo la ni, masi co'o 
na! lcui, masi tya'a na! pasiya.” 20Lj! 
nchcui' ycui! Ndyosi lo'o yu: “Tonto 
tsa nelyacua ti! nu'u. Talya ndyi ti 
cajaa nu'u”, nacui Ni ji'i nu culiya! 
bi". “¿Ti jili tyanu lcaa cha! tso'o 
nu cua nguxco!o ca ti nu'u, cha! 

caja jinu'u nquicha'?” nacui Ni ji'i 
nu culiya' bi'. 21 Jua'a caca jili nati 
nu xcui' cha! caca culiya! ycui' ti 
ngu! ndya!a tyiquee ngu!, pana ná 
ndube ti! ngu' si caca ngu' nati tso!o 
cuentya ji'i ycui' Ndyosi. 


Ña'asii ycui' Ndyosi ji'i sñi' Ni 
nu ndi'i lo yuu chalyuu 
221 nchcui! Jesús lo'o nu ngu! nu 
ndyaca tsa'a ji'i: 

—Mdilya cha! chcui' na! lo'o ma 
juani: Ná quiña'a tsa cha! culacua 
ti' ma na laca nu lyiji ji'i ma cha! 
cacu ma su ndi'i ma chalyuu, ni 
ná culacua tsa ti! ma cha! ji'i ste! 
ma. 23Cuayá'! cha! lu'ú ti na, masi 
si'i quiña'a tsa na cacu na; cuayá! 
tsa si tso'o ti ti! na, masi si'i tso!o 
tsa ña'a ste! na. 24Culacua xi ti' ma 
ñilya laca ji'i na'ni nu naa cuitya!; 
ná ntyaa ni' nscua!, ná ndu'ni ni! 
clacua, ná ntsu'u ni'i ji'i ni', ni ná 
ndiñá ni! ja'ba su xco!o ni! na cacu 
ni!; pana nda Ni na cacu ni! jua'a 
ti. Lo'o cu'ma ni, quiña'a la ntsu'u 
loo cu'ma que cuitya! bi! cuentya ji'i 
ycui' Ndyosi. 25Nga'aa caca caluu la 
ma ni sa cla'be metro cua la, masi 
quiña!a tsa cha! culacua ti! ma; 
26masi cha! xca ti laca bi", ná nchca 
cua'ni ma ji'i tsiya! ti. Lo'o jua'a ná 
ntsu'u cha! culacua ti! ma ji'i sca 
cha! nu cua tonu la. 

27 Nala ma xi queé nu ntsu'u 
laja quixi' jua. Tso'o tsa nda bi! 
queé, masi ná ndu'ni bi' cña, masi 
ná nchca ji'i bi! cua'ni cha! caja 
late! cacu!. Ndi'ya ñacui na! ji'i ma 
cuentya ji'i jyo'o Salomón: culiya' 
tsa jyo!o bi!, tso'o tsa ña'a ste! yu; 
pana ná stu'ba ña'a ste! yu lolo queé 
jua, cha! nu queé jua ni, tso'o la ña'a 

bi'. 2BLa cui! jua'a lo'o quii nu ndi'i 
ne! quixi' jua juani, ndyaluu quii bi! 
tso!o ti; pana chaca tsa, li! nga'aa 
tyaca! cha! cua ndyaqui. Ycui' Ndyosi 
ndu'ni cha! tso!o tsa ña'a quii; jua'a 
cu'ma ni, chañi cha! ta ycui' Ni late! 
cacu! ma, masi xti tsa cha! jlya ti' ma 
ji'i Ni. 29Bi! cha! juani, nga'aa quiña'a 
tsa cha! culacua ti! ma: “¿Na ca cacu 
na juani? ¿Na ca co'o na juani?” Si'i 
na xcui' tya'a lube ma tsaana ma ji'i 
cha! bi, 30 cha! xcui' jua'a nclacua 

til lcaa hati chalyuu nu ndi'i jua'a ti. 
Pana cu'ma ni, ná cube ti' ma, jlo ti! 
ycui' Sti ma ñilya caca caja lcaa na 


nu lyiji cha! tyiji yu'u ji'i ma chalyuu. 


31 Sii xcui' cuentya ji'i ycui' ca ti ma 
culacua ti! ma. Ndi'ya cua'ni ma: 
taquiya' ma ji'i lcaa cha! nu nchcui' 
ycui' Ni, cha! caca Ni loo ne! cresiya 
ji'i ma su ndi'i ma nde chalyuu; jua!a 
ta Ni lcaa na nu lyiji xi ji'i ma li". 


Lcaa na nu ntsu'u ji'na tya 
na ji'i ycui' Ndyosi 
32°Ná cutsii cu'ma. Ñati tna 
laca ma, masi xti ti ngu' tya'a ma, 
cu'ma nu laca ma taju hati ji'i ycui! 
Ndyosi; cua ngujui chalyuu tso'o 
ji'i ma cha! ycui' Ndyosi Sti na laca 
loo ji'i ma, cha! jua!a nti! ycui' Ni. 
33Ná cube ti' ma, cujui' ma na nu 
ntsu'u ji'i ma cha! ta ma chi ji'i ngu' 
ti'i. Lo'o jua'a nga'aa casu cuiji su 
ntsu'u cñi jili ma, nga'aa tye na nu 
nguxco'o ma ca slo ycui' Ndyosi nu 
ntucua nde cua; ca bi! ngataa caca 
tyucuaana ngu' chi bi!, nga'aa caca 
cacu cuixu' ji'i. 34Cua ña'a ca cha! 
nu tyacala la ji'i ma chalyuu, tyanu 
cresiya ji'i ma ca su ntsu'u cha! bi!, 
masi sca cha! tso'o nu ndyu'u co!o 
jili ma nde chalyuu, masi cha! tso!o 

nu cua nchco!o Ni cuentya ji'i ma ca 
su ntucua ycui' Ni. 


Tii ti' na tyi'i na chalyuu 

35-36”Tji ti ti! ma tyi'i ma chalyuu 
cha! caca cua'ni yala ma, ñi'ya lo'o 
ndu'ni yala ngu' msu nu ndi'i na'asii 
ni'i ji'i ngu'. Talya laca lo'o cua 
ndyaa xu'na ni'i bi' ta'a su caja 
clyo'o ngu!. Tya tii msu bi!, tya lacu' 
ngu' ste! ngu', ña'a ti ntsu'u xee ni'i 
bi' su ndyanu ngu' msu to' tyi xu'na 
ngu'; tya tii ngu' cha' ntajatya ngu' 
ji'i xu'na ngu', nijacua! tyalaa ycui' 
xu'na bi'. Lo'o tyalaa ycui', cujui'i ya! 
yu toni'i nde liya!, yala ti saala msu 
bi! toni'i ji'i li'. 37Tso'o tsa caca ji'i 
msu bil, si tya tii ngu' nu lo'o tyalaa 
xu'na ngu' cha! cua'ni clya ngu' cha 
ji'i xu'na ngu'. Cha! lini ta na! lo'o 
ma, cha! ndi'ya ñacui xu'na ni'i bi! 
jili ngu' msu ji'i: “Cua'a clya ma to! 
mesa”. Li! cua'ni cña ti! ycui! xu'na 
ngu' cha! xacu ji'i ngu'. $8 Tso!o tsa 
caca ji'i ngu' bi! si tya tii ngu!, masi 
talya tsa tyalaa ycui' nu laca loo bi!, 
masi tyeje tacui cla'be talya tyalaa 
yu. 

39'Nda ma cuentya ñi'ya nu cua'ni 
sca xu'na ni'i, si jlo ti' yu ni hora 
tyalaa sca yu cuaana ni'i; cua'a 
yu toni'i, cha! ná ta yu chacuayá!' 
cuaana ngu! na nu ntsu'u ni'i. 
4Lo'o jua'a cu'ma ni, tii ti ti! tyili 
ma chalyuu; tyaa na! nu cua nda 
Ni 'na lijyaa cha! caca na! ñati, ná 
tyiquee' tyaa na! sca hora nu ná 
culacua ti! ma cha! caa na!. 


Nu msu nu ndaquiya' 
tso'o ji'i xu'na yu 
41 Cusu! —nacui Pedro ji'i Jesús 
li'—, ¿ha lo'o cuare ti nda nu'u cuii 

bi'? ¿Ha ná tso'o la si cuna lcaa hati 
cha! bi!, nti' nu'u? —nacui Pedro. 

42Li' nguxacui Jesús cha! ji'i yu: 

—¿Ha ntsu'u cu'ma nu tyucui 
tyiquee ma ntaja'a ma cua'ni ma 
cña 'na? Ndi'ya cua'ni ma lacua: sca 
msu nu tso'o ni, ta xu'na yu cna ji'i 
yu cha! caca yu loo ne! ni'i ji'i xu!na 
yu; culo xu'na yu cha ji'i yu cha! 
xacu yu ji'i lcaa ngu' nu ndi'i ni'i bi'. 
43Tso!o tsa ntsu'u tyiquee msu bi! 
lo'o caa xu'na yu chaca quiya!, si 
chañi cha! ndyu'ni yu cha nu cua 
ngulo xu'na yu ji'i yu. “4Cha' lini 
nchcui' na! lo'o ma juani, cha! tlyu 
la cha ta xu'na yu ji'i msu bi! li", 
ña'a cuayá! caca yu loo ji'i lcaa cha 
nu ntsu'u ji'i xu'na yu bi". “Pana 
sca msu nu ná ndube ti! ji'i cha nu 
ngulo xu'na yu ji'i yu, hora ti calya 
sca cha! cuxi hique yu: “Tiya! tsa 
caa xu'na na'”, culacua ti! yu. Li! 
xana yu bi! cua'ni xña'a yu; cua'ni 
tyaala yu ji'i tyala msu yu, masi 
cuna'a, masi qui'yu ngu'. Tso'o tsa 
cacu yu scuaa, tsa cu! ti colo yu lcui, 
tsa cu! ti tyala yu cu'bi yu. 46Lo!o 
li! tsiya! ca tyu'u tucua xu'na yu 
sca tsa lo'o ná tii yu. Ná jlo ti' yu 
ni hora tyu'u tucua ycui' nu xu'na 
yu chaca quiya!, la cui! ti ná jlya 
ti! yu si tyalaa xu'na yu tsa bi!. Li! 
ti'í tsa xcube! xu'na yu jili yu xña'a 
bi'. Stu'ba ti tsaa yu ca bilyaa cha! 
chcube! yu lo'o ñati nu ná ndaquiya' 
ji'i ycui' Ndyosi tsiya! ti. 

47”Lo'o jlo ti' msu bi! ni cha ngulo 
xu'na yu ji'i yu, lo'o li! ná yala ti! yu 
cha! cua'ni yu cha bi!, xcube! xu'na 
yu ji'i yu li"; tití tsa quiji'i xu'na yu 
ji'i yu. “Pana chaca msu nu ná 
ngua cuayá! ti' ni cha ngulo xu'na 
yu ji'i yu, xti la cha! chcube' yu bi! 

li"; jo'o la xi quiji'i xu'na yu ji'i yu, 
masi ndacui cha! chcube' lye yu 
xquilya cha nu ná ngua'ni yu bi". 

Nu lo'o ta ycui' Ndyosi tyuu lo cha! 
ji'na, jua'a tyuu lo cha ndu'ni cha! 
cua'ni na cuentya ji'i Ni; la cui! ti 
cha! lo'o xtyanu hati quiña'a tsa cha 
ji'na, li' ndu'ni cha! cua'ni na quiña!a 
la cha cuentya ji'i ngu' bi!. 


Xuu tya'a ñati chalyuu xqui'ya Jesús 
49 Cua lijya na! nde chalyuu cha! 
cua'a na! quii' su ndi'i hati, pana tso'o 
la nti! na! si cua laca ndyaqui guii' 
bi". 50Cua xana ti sca cha! tlyu, cua 
tyatí ti na! sca cha, ñitya laca lo'o cua 
ntyucuatya ngu' 'na; bi! cha! lye tsa 
nelyacua ti! na! juani: ¿Ni jacua! xcua 
se'i cha bi"? 51 ¿Ha xcui' ti ti tyi'i hati 
chalyuu xqui'ya cha! cua lijya na! lo 
yuu, nti! ma? Si'i. Ná nchca tyi'i ti ti 
nati chalyuu, cha! na xuu tya!a ngu' 
nti! ngu'. 52Ndi'ya caca juani: su ntsu'u 
ca'yu tya!a hati tya'a ndi'i sca ti ni'i, 
lil xana sna tya'a ngu' nu ná ngusñi 
ngu! cha! jna', xuu tya!a ngu' bi! lo'o 
nu tucua tya!a ngu' nu ngusñi cha! 
jna!; masi ntsu'u tucua tya'a ngu! nu 
ná ngusñi cha! ¡na! lo'o sna tya'a ngu' 
nu ngusñi cha! bi!, la cui! ti xuu tya'a 
ngu' xqui'ya na! —nacui Jesús—. “Kuu 
tya'a sca hati lo'o sñi' qui'yu yu, jua'a 
xuu tya!a sca yu qui'yu lo'o sti yu; 
KUU tya!a sca ma! cusu' lo'o sñi' cuna'a, 
jua!a xuu tya!a sca cuna!a cuañi! lo'o 
xtya'a; xuu tya!a sca ma! cusu! lo'o sñi! 
xii, juala xuu tya!a sca cuxii lo'o xtya!a 
laa cho! xqui'ya na! —nacui Jesús. 


Ná nchca ca tii ngu' na 
laca nu lijya nde loo la 
54Chaca quiya' nchcui' Jesús lo'o 
ñati, nu lo'o ndi'i ngu' slo: 

—Nu cu'ma ni, ntsu'u quiya! 
ñala ma ndyatu coo nde su ndyaa 
cuichaa, lo'o li! ñacui ma: “Tyo 
calya”. Chañi cha! ji'i ma, ca!ya 
tyo tu'ni. $5Lo'o xana tyucua cui'i 
lijya nde calacui, li! ñacui ma: “Cua 
xana caca tyique! juani”. Lo'o chañi, 
jua'a caca li". 56¡Cuiñi tsa cu'ma! 
Nchca jili ma ña'a ma sca na nu 
ndyaca nde chalyuu, masi sca na 
nu ndyaca nde cua; cua nslo ma ji'i 
cha! bi'. ¿Ni cha! laca ná nchca ca 
tii ma tsiya! ti na ca ndyaca jna' 
nde chalyuu juani? —nacui Jesús 
ji'i ngu'. 


Tso'o la xquiñi clya na cha' 
ji'na lo'o tya'a cusuu na 
57'¿Ni cha! laca ná nchca quiñi 
tso!o cha! ji'i ma lo'o tya'a ma? 
58 Ndi'ya tso'o la cua'ni ma, si 
ntsu'u cha! tsaa lo'o sca hati ji'i 
ma slo bese cha' sta yu qui'ya ji'i 
ma: cua'ni cha ti! ma cha! xquiñi 
ma cha! ji'i ma lo'o yu laja lo'o tya 
ndyaa ti ma tyucuii. Pana si ná 
cua!ni ma jua'a, li! tya bese ji'i ma 
ya! policia. Lo'o ngu! bi! ni, su'ba 
ngu' ji'i ma ne! chcua li'. 59Cha' liñi 
nchcui' na! lo'o ma, cha! nga'aa 
tyu'u ma tsiya! ti ñala cuayá! nu ta 
ma lcaa ca centavo nu ndijña ñati 
bi! ji'i ma. 


Nga'a cha! culochu' na ji'i 

cha! cuxi nu ndyu'ni na 
1 La cui! tyempo bi! ndi'i 

xi ñati ca su ndu Jesús. 

Ndacha' ngu! bi! ji'i yu li!, ñi'ya 
ngua lo'o ndyujuii gobernador 
Pilato ji'i tyuu tya'a ngu' Galilea. 
Laja lo'o ndyu'ni tacati nu ngu' 
Galilea bi' ne' laa, nu lo'o ndyujuii 

ngu' na'ni nu caca msta ji'i ycui' 
Ndyosi, li' ndyujuii sendaru nu ji'i 
nu Pilato bi! ji'i ngu' bi!, nacui ngu'. 
2Nchcui' Jesús lo'o ngu! li": 

— ¿Ha xquilya cha! xña'a tsa ngu' 
Galilea, bi! cha! ndyujuii Pilato ji'i 
ngu', nti' ma? Ná xña'a lye ngu' bi'. 
Na ngua'ni ti ngu' ñitya nu ndu'ni 
tya'a quichi tyi ngu', 3si'i na cuxi la 
ngua'ni ngu! bi!. Lo'o jua'a cu!ma ni, 
si ná ca tyuju'u ti! ma jili lcaa cha! 
cuxi nu ndyu'ni ma, cha! culochu' 
ma cha! bi', la cui! ti cha! nscua 
cha! cajaa ma li! —nacui Jesús ji'i 
ngu'—. 4Lo'o nu xa! taju ti'ñu xna 
tya'a nati bi! ni, ngujuii ngu! bi! ca 
to! hitya Siloé lo'o nclyú ni'i cua 
bi! hichu! ngu' li'. ¿Ha xquitya cha! 
xña'a tsa ngu' ngua jua'a nti! cu'ma? 
Ná xña'a lye ngu' bi!. Na ngua'ni 
ti ngu! ñi'ya nu ndu'ni tya!a ngu' 
quichi Jerusalén, “si'i na cuxi la 
ngua'ni ngu! bi!. Lo'o jua'a cu'ma ni, 
si ná ca tyuju'u ti! ma jili lcaa cha! 
cuxi nu ndyu'ni ma, cha! culochu' 
ma cha! bi', la cui! ti cha! nscua cha! 
cajaa cu'ma. 


Yaca quityi nu ná nda si'yu tsiya' ti 
SLi! ndacha' Jesús cha! re ji'i ngu': 

—Ndi'i sca lo ñati nu ntsu'u sca 
yaca quityi nu tso'o tsa ji'i, yaca nu 
nda si'yu tyacala!; ndu yaca bi! laja 
su ndyataa yu yaca silyu losu' tyixi. 
Tiya! la li! ndyaa na'a yu ji'i yaca 
quityi bi! si ntsu'u sityu lo. Ni sca 
si'yu ná nga'a lo, ná sca na ngujui 
ji'i yu tsiya! ti. "Bi! cha! nacui ycui' 
yu ji'i nu ndyu'ni cha ne! lo'o bi!: 
“Ndacui sna yija haa na!, yaa na'a 
na! si ntsu'u sityu lo yaca quityi re, 
lo'o ná ngujui 'na tsiya! ti. Xi'yu ji'i, 
culo ji'i tsiya! ti, cha! na ndu laja ti 

yaca re; tso'o la si xa! la na cataa 

na lo yuu re”, nacui nu ca ji'i yuu 
bi'. 8Li' nguxacui nu ndyu'ni cha ne! 
lo'o bi! cha! ji'i xutna yu: “Xtyanu 
nu'u ji'i yaca re chaca tya yija, 
cusu'”, nacui yu. “Xtyi'i na! yuu su 
ntucua suu yaca re, su'ba na! quiña!a 
xi yuu cataa suu. 9Ná tyiquee! si 
tyaja'a sityu, tyu'u jua'a li'; pana si 
ná tyu'u tsiya! ti, si'yu nu'u ji'i li".” 


Sca tsa ta'a ngua'ni Jesús jo'o ji'i 
sca nu cuna'a nu nchcu' tyucuí 

10Ngua sca tsa ta'a lo'o ndi'i Jesús 
ne! laa nclyu'u yu ji'i nati. Ndacua 
nga'a sca nu cuna!a nu ngusñi 
cui'i cuxi ji'i. Xquilya cui'i bi! ngua 
quicha ma! ti'ñu xna yija; cua nchcu! 
hichu' ma! tsiya! ti, ña'a cuayá! nu 
nga'aa ngua ji'i ma! xquiñi ji'i ycui! 
ma. 12Lo'o na'a Jesús ji'i ma! cusu' 
bi!, li! nchcui' yu lo'o mat: 

—Cua ndyaca tso'o nu'u juani, 
nga'aa tyacua quicha jua jinu'u 
chaca quiya! —nacui yu ji'i ma! 
cusu' bi'. 

13Lo'o li! ngusta ya! Jesús hichu' 
ma'. Hora ti ngúiñi tyucuí hichu' 
ma'. Li! nacui ma! cha! tlyu tsa 
cha ndu'ni ycui' Ndyosi. “Pana 
nu qui'yu nu laca loo ne! laa bi! ni, 
ngunasi' tsa yu bi!, cha! ngua'ni 
Jesús jo'o ji'i ngu' tsa ta'a. 

—Scuá tsa tso!o cha! cua'ni na 
cha —nacui nu laca loo bi'—, bi! 
tsa tso'o cha! tyaa ma cha! caca 
jo'o ji'i ma; nga'aa caa ma tsa ta'a 
li! —nacui. 

15 —Cuiñi tsa nu'u —nacui Jesús 
ji'i nu laca loo ne! laa bi! li'—. Lcaa 
cu'ma lo'o tya'a ma nsati! ma toro 
ji'i ma, masi huru ji'i ma, cha! tsaa 
lo'o ma ji'i ni! cha! co'o ni! hitya, 

masi tsa ta'a —nacui yu—. 'SLo!o 
jua!la nu cuna!a re nu la cui! tya'a 
ñati ji'i jyo'o Abraham ni, cua 
ti'ñu xna yija nguta'a ma! ndatsaa 
Satanás ji'i ma'. ¿Ha ná tso'o nti' ma 
si cua'ni lyaá na! ji'i ma!, masi tsa 
tala? —nacui Jesús. 

17Nguju'u tsa ti' ngu' tyala cusuu 
Jesús cha! nguxacui yu cha! ji'i nu 
laca loo bi! jua'a. Pana tso'o tsa 
ntsu'u tyiquee nu xa! la ñati nu ndu 
ca bi!, cha! na'a ngu' lcaa cha tonu 
nu ngua'ni Jesús. 


Cuii ji'i sityu cuxee 

18Li! xa! ngulu'u Jesús sca cha! jili 
ngu!: 

—Chaca cha! chcui' na! lo'o 
ma juani, cha! caca cuayá! ti! ma 
ñilya caca lo'o laca ycui! Ni loo ne! 
cresiya ji'i ma: Laca cha! bi! ñi'ya 
nti! sca ti sityu cuxee, nu ndyaa lo'o 
sca hati jili ndyataa yu ji'i ne! lo'o ji'i 
yu. Loto li', lo'o cua ndyaluu la, sca 
yaca tonu tsa laca bi'. Li! nguxana 
ndyalaa quiñi cha! cuiñá ni! xlyati 
laja sta! yaca bi!, cha! tso'o tsa tonu 
yaca bi'. 


Cuii ji'i scua tiye' 
20Chaca quiya' nda Jesús sca cuii 
lo'o ngu!: 

—Chaca cha! chceui' na! lo'o ma 
ñi'ya caca lo'o laca ycui' Ndyosi loo 
ne! cresiya ji'i ma —nacui—. Laca 
cha! bi! ñi'ya laca sca ycu! scua tiye' 
nu ngusu'ba sca nu cuna'a lo sna 
tyala sca! catyá xlyá, nguixa! li!, cha! 
tsa tlyu ti tyacuí scua bil. 


Nu toni'i chubi ti 
22Tyucuii su ndyaa Jesús lo'o ngu' 
ca Jerusalén, ndya'a ngu' nde tyuu 

tya!a quichi tonu; lo'o jua'a tyuu 
tya!a quichi sube ndya'a ngu', cha! 
chcui' yu cha! ji'i ycui' Ndyosi lo'o 
ngu' quichi bi!. WLaja li! nchcuane 
sca hati ji'i yu: 

—¿Ha xti ti hati nu cua'ni lyaá Ni 
ji'i lo'o cua tye ti chalyuu, cusu'? 
—naculi. 

Nguxacui Jesús cha! ji'i nati bi! li": 

24_ _Chubi tsa toni'i su tyatí ma 
ca bi!, bi' cha! cua'ni yala ma cha! 
quije tyucuii ji'i ma nu tyalaa ca 
toni!i bi'. Ndi'ya ñacui na! ji'i ma: 
Ntsu'u quiña'a tsa nati nu cua 
nchceui' cha! cua tyatí ti ngu' toni'i 
bi!, pana na ndu'ni ti ngu' jua'a; ná 
nchca quije ji'i ngu' tsiya! ti ñi'ya 
caca nu tyatí ngu' toni!i bi'. ?5Li' 
tyatu xu'na ni'i bi', cha! tacu! yu 
toni'i bi'. Lo'o tyalaa cu'ma, li! xana 
ma cujui'i ya! ma toni'i bi', chcui! 
ma lo'o: “Xaala ma toni'i, cusu'”. 
Li! ñacui yu jili ma: “Ná jlo ti! na! 
ti ñati laca cu'ma”. ?6Lo'o li! xacui 
ma cha! ji'i: “Cusu', cua ndyacu ya 
tyaja lo'o nu'u, cua ndyilo ya hitya 
lo'o nu'u. Cua ndyaa nu'u ngulu'u 
nu'u jili tyala quichi tyi ya”, ñacui 
ma. 27 Chaca quiya' chcui' yu lo'o 
ma li!: “Ná jlo ti! na! tsiya! ti, ti 
ñati laca cu'ma. Tyaa clya ma tso!o 
la; nga'aa nti! na! ña!a na! ji'i ma, 
cha! ñati cuxi laca ma.” 2BXi!ya tsa 
ma li', cacu la'ya ma cha! lye tsa 
ñasi! ma. Ca xñi'i tsa til ma lo'o 
ñala ma su ndi'i quiña'a tsa ñati slo 
ycui! Ndyosi ca lo'o tye chalyuu; 
masi jyo'o Abraham, masi jyo'o 
Isaac, masi jyo'o Jacob, masi lcaa 
jyo'o cusu! nu ngua tu'ba ji'i ycui! 
Ndyosi sa'ni la, ña'a ma ji'i ngu' ndi'i 
ngu' ca bi'. Lo'o cu'ma ni, xtyanu 
Ni ji'i ma nde liya'. 2?Lcaa quichi 

chalyuu ntsu'u ngu! nu tyaa ngu' 
cacu ngu! lo'o ycui! Ndyosi, nu lo'o 
caca Ni loo lo'o tye chalyuu; nde 
su ntyucua cuichaa tyu'lu ngu' tyaa 
ngu', juala tyu'u ngu! nde su ndyaa 
cuichaa, lo'o nde tyá' tyu'u ngu', 
lo'o nde calacui tyu'u ngu!, tyaa 
lcaa ngu' ca su tlyu su ntucua ycui! 
Ni. %Lo'o li! nde loo la caca xi ngu' 
nu tyu'u tucua su cua tye ti cha!; 
jua'a nde chu! la tyanu xi ngu' nu 
ndu'u tucua clyo. 


Ntsu'u tsa tyiquee Jesús ña'a 
ji'i ngu' quichi Jerusalén 
31 La cui! tyempo bi! lijya xi tya'a 
ngu! fariseo cha! chcui' lo'o Jesús: 
—Tyaa clya nu'u juani —nacui 
ngu' jili—. Tyu'u nu'u su ndi'i nu'u 
re, yaa nu'u tyi'i chaca se'i, cha! cua 
nti' rey Herodes cujuii jinu'u. 
32Nchcui' Jesús lo'o ngu' bi! li": 
—Yaa cacha! ma cha! re ji'i nu 
cusu! tyaala bi!: “Tsa juani lo'o 
tsa quee tya tyi!li na! xi chalyuu re 
cha! culo na! cui'i cuxi nu ntsutu 
jili nati, cha! cua'ni na! cha! tyaca 
tso'o xa! la ngu' quicha. Cuati tsa 
nu nchca tyuna, li! tye cha nu nda 
ycui' Ndyosi Sti na! cha! cua'ni 
na!” Jua'a ñacui ma ji'i nu cusu' bi'. 
33Tya'a na! re juani. Tya quiña'a xi 
tyucuii lyiji su tya!a na! juani, jua'a 
la quee, jua'a tsa nu nchca tyuna li". 
Ycui' cu'ma jlo ti' ma cha! nde quichi 
Jerusalén ndyijii lcaa ngu' nu laca 
tu'ba jili ycui! Ndyosi —nacui Jesús 
ji'i ngu! fariseo bi'—. Bi! cha! tsa'a 
na! ca quichi bi! cha! cajaa na, si 
juala laca na! tu'ba ji'i ycui! Ndyosi 
nti! ma —nacui Jesús li'—. 
34”Tya'na tsa cu'ma ngu' 
Jerusalén, cha! tucui tsa cha! nu 

ntsu'u ji'i ma. Tya sa'ni ndujuii 

ma ji'i ngu' nu laca tu'ba ji'i ycui! 
Ndyosi, ngujui'i ma quee ji'i hati nu 
ngua'a lo Ni cha ji'i. Tyuu tsa quiya' 
ngua ti! na! cha! cua'ni tyaca'a na! 
ji'i ma, cha! ná ca cuxi ji'i ma; ñilya 
nti! sca su'u nu nxuti!i ji'i sñi! ne! 
lu'be ni!, jua'a nti! na! cua'ni na! lo'o 
ma, pana ná nda ma chacuayá! 'na 
tsiya! ti. 35Bi! cha! xñi'i ti! tyanu 
quichi tyi ma juani. Nga'aa ña!a ma 
'na ña!a cuayá! nu tyalaa tyempo 

nu chcui' ma cha! 'na: “Tso!o tsa 
ndyu'ni ycui' Ndyosi xquitya yu nu 
lijya chacuayá! ji'i ycui' nu Xu'na 
na”, ñacui ma li. 


Ngua'ni Jesús jo'o ji'i sca nu qui'yu 
nu nchcube' tsa quicha quii ji'i 


Sca tsa nu ndi'i cña! ngu' 

ndyaa Jesús ndyacu yu 
xlyaa to! tyi xu'na ngu' fariseo. Lo'o 
xa! ngu' fariseo ni, na'a tsa ngu' ji'i 
Jesús li'. 2Nde loo Jesús nga'a sca 
nu qui'yu nu nchcube' quicha quii 
ji'i. 3Li! nchcuane Jesús ji'i ngu' 
mstru cha! jo!ó lo'o ji'i ngu' fariseo 
bi!: 

— ¿Ha ntsu'u chacuayá! cha! cua'ni 
na jo'o ji'i sca nu quicha tsa ta'a, 
nti' ma? —nacui Jesús ji'i ngu! bi'—. 
¿Ha ná ntsu'u chacuayá! cha! cua'ni 
na jo'o ji'i ngu! li'? 

“Pana nga'aa nchcui' ngu' bi! tsiya! 
ti. Li! ntejeya' Jesús ji'i nu quicha 
bi!, ngua'ni cha! ndyaca tso!o yu. 
Lo'o li! nchcui' lo'o yu bi!: 

—Tyaa nu'u to! tyi —nacui Jesús 
jiti yu. 

5Li' xa! nchcui' Jesús lo'o ngu' 
fariseo bi! chaca quiya!: 

—¿Nilya nti! cu'ma? ¿Ñi'ya cua'ni 
ma si tyu sca huru ji'i ma, si tyu sca 

toro ne! tyuu tsa nu ndi'i cña! ngu'? 
¿Ha si'i hora ti tsaa ma culo ma ji'i 
ni', masi tsa ta'a tlyu laca? 

6Lo'o ná ngujui ñi'ya nu xacui 
ngu' cha! ji'i Jesús tsiya! ti li'. 


Ñati nu tsaa tyi'i lo'o ngu' 
ta'a nu caja clyo'o ngu' 
7Li' na'a Jesús cha! ngulana tsa 
ngu' fariseo bi! yaca xlya cha! tyucua 
ngu! su tso'o la nu nde que mesa. Bi! 
cha! nda Jesús cuii re ji'i ngu! bi! li": 
8_ Nu lo'o tsaa ma su ndyaca 
tala caja clyo'o ngu!, ná tyaca'a ma 
su tlyu su tyucua ngu' nu laca loo. 
¿Ñi'ya cua'ni ma si tyalaa xa! ñati 
nu cua tlyu la cha! ntsu'u ji'i que 
cu'ma? *Lo'o li! nu ñati nu ndyu'ni 
ta'a nu cua nchcui' lo'o ma tya clyo 
cha! caa ma ni, ná tyiquee' cheui! yu 
lo'o ma ndi'ya: “Ta ma su ntucua ma 
ji'i nu cusu' cua”, ñacui yu. Loto li! 
ca tyuju'u tsa ti' ma, tsaa ma tyaca!a 
ma ca su ná ntsu'u yaca xlya, ca bi! 
tyaca'a ma tsiya! ti li". 19Siti xcui' na 
clyana ma su tso!o tyaca!a ma lacua. 
Nu lo'o tsaa ma sca ta'a, yaa ma 
tyucua ma sca la'a ti su taca tyucua 
cua ña'a ca hati. Lo'o li! caa nu laca 
loo ji'i ta'a cha! chcui' yu lo'o ma: 
“Cusu'”, ñacui yu ji'i ma, “cuaa nu'u 
cha! tyucua xi ca su tso!o la re”. Jua!a 
caca chi la loo ycui! cu'ma laja nati 
quiña'a nu ntucua to! mesa li'. 11 Cua 
ña'a ca hati nu nti! cha! tlyu la cha! 
laca ji'i ycui', bi! laca nu ca tyuju'u 
til ca tiya! la; lo'o nu ñati nu xti ti 
cha! ntsu'u tyiquee ycui' yu, xtyucua 
ycui' Ndyosi ji'i yu bi! li!, cha! caca 
tlyu la tyiquee yu ca tiya! la. 
12Li' ndi'ya nacui Jesús ji'i nu hati 
nu cua nehcui' lo'o cha! caa tyi'i 
tala ca slo yu: 

—Nu lo'o chcui' ma lo'o ngu' cha! 
caa ngu' cacu ngu! xlyaa lo'o ma, 
si'i lo'o tya'a tso'o ti ma chcui' ma, 
ni si'i lo'o tya!a ngula ti ma chcui' 
ma, ni si'i lo'o tya!a tyijyu' ti ma 
chcui' ma, ni si'i lo'o ngu! culiya! ti 
nu ntucua tyi cacua ti slo ma chcui' 
ma li'. Stu'ba ti cua'ni ngu' bi! lo'o 
ma ca tiya! la, nu lo'o ntsu'u sca 
ta'a ji'i ngu!; ñi'ya nu ngua'ni ma 
lo'o ngu', jua'a cua'ni ngu' bi! lo'o 
ma li'. Pana si'i jua'a cua'ni ma; 
nu lo'o cua'ni ma sca ta'a, li! xuti'i 
ma ji'i ngu' ti'i, lo'o ji'i ngu! quicha, 
lo'o ji'i ngu! nu cu! quiya!, lo'o ji'i 
ngu' cuityi' cha! cacu ngu' lo'o ma. 
14Li' tso'o tsa tyi'i ma chalyuu si 
jua!la cua'ni ma, cha! nu ngu' quicha 
bi! ni, ná caja ñi'ya nu tya ngu' 
cha! tso'o ji'i ma. Pana tiya! la caja 
cha! tso'o ji'i ma, nu lo'o tyu'ú ma 
chaca quiya' lo'o lcaa ngu' jyo'o nu 
ngua tso!o cresiya ji'i ngu' cuentya 
ji'i ycui' Ndyosi lo'o tya nguti'i ngu' 
chalyuu. 


Cuii ji'i sca ta'a tlyu nu ngua'ni ngu' 
15Tya ndi'i ngu' to! mesa, ngua'a 
jyaca ngu! jili cha! nu nda Jesús 
lo'o ngu'. Li! nguxacui sca yu tya'a 
ntucua ngu' cha! ji'i Jesús: 

—Tso'o tsa caca ji'i nati nu cacu 
scuaa ca su laca ycui! Ndyosi loo — 
nacui yu bi!. 

16Li' nguxacui Jesús sca cuii ji'i 

yu, cha! ca cuayá! ti' ngu' ñilya 
caca jili nati chalyuu lo'o caa ycui! 
Ndyosi cha! caca Ni loo. 

—Sca nu qui'yu ngua'ni sca ta'a, 


nda yu sca sii cha! cacu ngu' —nacui 


Jesús ji'i ngu'—. Cua nchcui' yu 
lo'o quiña'a tsa hati cha! tyi'i ngu' 
tala. 17 Nu lo'o cua ndyalaa hora 

caca sii, li! ngulo yu cha ji'i msu 
ji'i cha! tsaa chcui' lo'o ngu' nditya: 
“Cua laca ngua tso'o scuaa nu caca 
sii jili ma, nacui xu'na na'”. 181 i 
lcaa ngu! nu cua nchcui' yu lo'o 
tya tsubi! la cha! caa ngu! ta'a bi, 
nguxana ngu' ndijña ngu' cha! clyu 
ti! jili yu. Ndi'ya nacui tsaca ngu!: 
“Cua'ni clyu ti! nu'u jna!, ná caca 'na 
caa na! slo nu'u juani. Ntsu'u cha! 
tsa!a tsaa na'a na! sca se'i su ngúi'ya 
ca ti na! yuu, bi! cha! nti! na! cha! 
cua'ni clyu ti! nu'u 'na.” Loto li! 
nacui chaca yu: “Na ngüi'ya ca ti 
na! calyu latya toro masu; bi! cha! 
tsala cua'ni cuayá! na! lo'o ni!, si 
cua caca cua'ni ni' cña. Cua'ni clyu 
ti' nu'u jna!, ná caca 'na caa na! slo 
nu'u juani.” 20Li' nacui chaca yu: 
“Na ngujui clyo'o ca ti na!, bi! cha! 
ná ntsu'u chacuayá! caa na! slo 
nu'u juani”. 21Lo'o ndyalaa msu slo 
xu'na chaca quiya!, li! lcaa cha! nu 
nacui ngu' ji'i ndacha! ji'i xu'na. Lye 
tsa ngunasi' xu'na ni'i bi! li". Lo'o 
li! nacui yu ji'i msu bi': “Yaa clya 
nu'u lquichi chaca quiya! cha! chcui' 
nu'u lo'o ngu' nu ntsu'u nde calle 
jua, cha! caa ngu' ta'a slo na!. Chcui! 
nu'u lo'o ngu' ti'i, lo'o ngu' quicha, 
lo'o ngu' nu cu! quiya!, lo'o ngu' 
cuityi', lo'o lcaa ngu' quicha; li' tyaa 
lo'o ji'i lcaa ngu' bi! ca nde”, nacui 
xu'na msu bi!. 22Ca tiya! la li! nacui 
nu msu bi! ji'i xutna: “Cusu'”, nacui, 
“cua ngua'ni na! lcaa cha nu ngulo 
nu'u 'na, lo'o ña!a ti tya ntsu'u la 
se'i su tyi'i ngu' ta'a re.” ?3Li' nacui 
ycui! nu xu'na msu bi": “Yaa nu'u 
nde calle, lcaa tyucuii, cua'ni nu'u 
juersa lo'o ngu! cha! tyaa ngu' ne! 
ni'i 'na, cha! cha'á ni'i re 'na tyi'i 
hati. 2+Ndi'ya cha! ta na! lo'o nu'u, 

cha! ni tsaca ngu' nu cua nchcui' na! 
lo'o tya clyo la, ngataa cacu ngu' bi! 
sii re 'na tsiya! ti”, nacui xu'na ni'i 
bi. 

Cua ndye cuii nu nda Jesús lo'o 
ngu' li". 


Tlyu tsa cna caca lo'o xñi 
na cha! ji'i Jesús 

25 Quiña!a tsa hati ndya'a lo'o 
Jesús, lo'o li! nchcui' yu lo'o ngu' 
chaca quiya!: 

26__¿Ha nti! ma tya'a ma lo'o na"? 
Ná caca ji'i ma xñi ma cha! jna! si lye 
la ntsu'u tyiquee ma ji'i sti ma, masi 
ji'i xtya'a ma, masi ji'i clyo'o ma, 
masi ji'i sñi' ma, masi ji'i tya'a ngula 
ma masi qui'yu masi cuna'a; masi 
lye la ntsu'u tyiquee ma ji'i ycui' ca 
ti ma cha! ña'asii ma ji'i ycui' ca 
ma, ná taca caca ma nati jna! jua!a. 
27Si ná tyaja!a ma xñi ma tyucuii nu 
culu'u na! ji'i ma, ná caca ma hati 
jna! li'; ntsutu cha! xñi ma tyucuii 
bi", masi cujuii hati ji'i ma xqui'ya 
cha! jna'. 28Si ntsu'u cu'ma nu nti' 
ma cuiñá ma sca ni'i tlyu, ¿ha ná 
culacua ti! ma clyo ni tsa lo cñi 
cua'nijo'o ji'i ma cha! tyu'u scua cha 
bi"? Clyo culo ma cuentya ni tsa lo 
chi cua'nijo'o ji'i ma, cha! ña'a ma si 
tyu'u scua chi ji'i ma ña!a cuayá! nu 
xcua se'i cha bi". 29Si cuiñá ma quiya' 
ni'i, lo'o ca tiya! la ná caca cua'ni tye 
ma ni'i bi!, xtyí lo'o ti ngu! ji'i ma li". 
Lcaa hati, nu lo'o ña!a ngu' cha bi!, 
lil xana chcui' ngu!; xtyí lo'o ngu' ji'i 
xu'na cha bi! li": 30“Nu nati jua ngua 
ti! cuiñá yu sca ni'i tlyu, pana ná 
ngua ji'i yu sta se'i yu cha bi”, ñacui 
ngu'. 

31ÑNilya nti! sca rey nu nti! xuu 
tya'a lo'o chaca rey. ¿Ha ná culo 

yu cuentya clyo si tyu'u scua tii 

mil tya'a ti sendaru, cha! tyijiloo 
ji'i chaca rey nu lo'o calaa mil tya'a 
sendaru lijya cusuu? 32Lo'o si jlo ti! 
cha! ná caca ji'i rey bi!, nu lo'o tya 
tyijyu' lijya nu chaca rey bi!, li! hora 
ti ta yu jili ñati cha! tsaa ngu! slo nu 
chaca rey bi!, cha! ca ti cha! cusuu 
bi! hora ca ti. Jua!a cua'ni rey bi! — 
nacui Jesús—. 33Lo!o jua'a cua ña'a 
ca cu'ma nu lye la ntsu'u tyiquee ma 
jili lcaa cha! tso'o nu ntsu'u ji'i ma, 
ná taca caca ma hati jna! li". 


Cha! ji'i teje' nu ná tso'o tsiya' ti 

34 Tso!o tsa teje!; pana si tye cha! 
eñi' nu ntsu'u ji'i, ngataa caja ñilya 
nu cua'nijo!o teje! bi! ji'i ngu! li". 
35Ná tso'o tsiya! ti, ni cha! salú na 
ji'i lo yuu cha! xtyucua ji'i yuu, ná 
tso!o; masi quixa' na ji'i lo'o yuu 
cataa, ná tso'o tsiya! ti, bi! cha! nga'a 
cha! xcuaa na ji'i —nacui Jesús—. 
Cua'a jyaca tso'o ma ji'i cha! nu nda 
na! lo'o ma, si tyajala ma cuna ma 
—nacui Jesús ji'i ngu'. 


Cuii ji'i sca xlya' nu cua 
nguna' ji'i ngu' 
1 Lcaa nu msu ji'i ngu' xa! tsu! 
nu cuiñi ti nxñi quiña!a tsa 
chi cha loo ngu' bi! ni, faa ngu! slo 
Jesús cha! cuna ngu' ni cha! nda 
yu; jua'a xa! la ngu' cuxi, faa ngu' 
slo Jesús li'. 2Bi! cha! nguxana ngu' 
fariseo, lo'o jua'a ngu' mstru cha! 
jo'ó, ngusta ngu' qui'ya ji'i Jesús: 
—Mdiya ti! yu re cua'ni tya!a yu 
lo'o ngu! cuxi jua. Stu'ba ti ndacu yu 
tyaja lo'o ngu! cuxi —nacui ngu' bi!. 
3Li' nda Jesús sca cuii lo'o ngu': 
4_ Nu cu'ma ni, si ntsu'u sca 
siyento tya!a xlya' jili ma, lo'o li! 

nguna! tsaca ji'i ma —nacui Jesús—, 
¿ha ná xtyanu ma ji'i nu quiña'a la 
tya'a xlya' nu ndyanu taju ti su tso'o 
ti ndi'i ni! ne! quixi'? Lo'o li' tsaa ma 
tsaana ma ji'i xlya! nu nguna! bi! ji'i 
ma ña'a cuayá! nu quije bi! ji'i ma. 

5 Nu lo'o cua nquije xlya! bi! ji'i ma, 
tso!o tsa caca tyiquee ma li'. Hora 

ti sta ma ji'i ni! tyijya scu ma, Styaa 
lo'o ma ji!i toni'i. Lo'o cua ndyalaa 
ma to! tyi ma, li! xuti'i ma ji'i lcaa 
tya'a tso!o ma lo'o ji'i tyala nga'a ti 
ma, cha! ñacui ma ji'i ngu' ndi'ya: 
“Ca chaa ti! ma lo'o ya juani cha! cua 
nquije xlya' nu cua nguna! ji'i ya”. 
7Ndi!ya ñacui na! jiti ma: ca chaa 
tsa ti! ycui' Ndyosi lo'o hati ji'i Ni ca 
su ntucua ycui' Ni —nacui Jesús ji'i 
ngu' fariseo li'—, ca chaa ti! ngu' bi! 
masi sca ti hati chalyuu ca tyuju'u 
ti! ji'i cha! cuxi nu ntsu'u ji'i, culochu! 
yu ji'i cha! cuxi bi! li". Ná ntsu'u 

cha! culacua ti! Ni cuentya ji'i nu 
jacuayala tyii ntucua caa tya!a hati 
tso'o nu ná ntsu'u cha! cuxi ji'i ngu', 
nti! ngu'. 


Cuii ji'i sca chi nu cua nguna!' ji'i ngu' 
8Nda Jesús chaca cuii lo'o ngu! li!: 
—¿Ñi'ya cua'ni sca nu cuna!a nu 
ntsu'u tii tyala chi plata ji'i? Si 
nguna! sca chi plata bi! ji'i, ¿ñilya 
cua'ni li'? Nti! na! cha! cua!la ma! xi 
quii! cha! culaja tso'o ni'i bi!, ña!a 
cuaya' nu quije chi bi! ji'i. *Lo'o cua 
nquije chi bi! ji'i, li! xuti'i nu cuna'a 
bi! jili lcaa tya!a tso!o lo'o jili lcaa 
tya'a nga'a cacua ti, cha! cacha! ji'i 
ngu! nditya: “Ca chaa ti! ma lo'o na! 
juani, cha! cua nquije chi nu nguna! 
bi! jna!”. 1% Chaa ti! nu cuna!a bil, 
cha! cua nquije chi ji'i; la cui! jua'a 
ca slo ycui' Ndyosi, chaa tsa ti! ycui! 

Ni lo'o ñati ji'i Ni nde cua, masi sca 
ti ñati chalyuu ca tyuju'u ti! ji'i cha! 
cuxi nu ntsu'u ji'i, culochu' yu ji'i 
cha! cuxi bi! li". 


Sca nu qui'yu cuañi' nu ntucuna' 
ycui' ca ti yu chalyuu ji'i 
11Nda Jesús chaca cuii lo'o ngu' 
li": 

—Ntsu'u sca nu cusu! nu ntsu'u 
tucua tya!a shi' qui'yu ji'i yu. 1?Lo'o 
nu cuañi! la ni, nacui yu ji'i sti yu: 

“Sti na!”, nacui, “xtyanu clya nu'u 
lcaa cha! tso'o nu nga'a cha! tyacua 
jna!”. Lo'o li! hora ti ndacha sti yu 
cha! tso'o nu ntsu'u ji'i tyucuaa 
sñi'. 1BCua xtyi tyempo ndyaca, li! 
ndyujui' nu qui'yu tya cuañi' la lcaa 
cha! tso!o nu nda sti yu ji'i. Lo!o 
ngujui chi ndyi'ya yu, ndyaa yu 
tyijyu' li'. Ca chaca tsu' su ndyalaa 
yu, li! xcui' na ngua'ni ñutu ti yu 
chalyuu ji'i yu; nguliji ñu'u ti yu 
chi bi! jili yu. “Pana nu lo'o cua 
ndye chi ji'i yu nguliji yu, li' ngua 
sca jbi'ña tlyu ca loyuu su ndya!a 
yu; ná ntsu'u na cacu yu, lye tsa 
ntyute' yu li'. WBLa cui! quichi su 
ntsu'u yu bi! ndyaa yu ne! xña ji'i 
sca hati; ngulo nu ñati bi! cha ji'i 
yu, li! ndyaa yu ne! sca lo'o ji'i hati 
bi! su ntsu'u cube! ji'i, cha! xacu yu 
ji'i cube! bi! jili ngu'. *$Lo'o li! ngua 
til yu si tyaala! la ji'i yu lo'o cacu 
yu silyu quixi' tyala nu ndacu cube!, 
cha! ná tucui nda na cacu yu, lo'o 
jua!a ntyute' tsa yu li!. 17 Hasta li! 
ngulacua tso'o ti! yu: “¿Ni lcua tya'a 
msu ntsu'u to! tyi sti na! ndyu'ni 
cha? Ná ndyiji jbi'na ji'i ngu' bil, 
hasta ntyucua na ndyacu ji'i ngu!. 
Lo'o na! ni, nga'a na! ca nde ndyiji 
jbi'ña 'na cha! nga'aa ndyiji na cacu 

na!. 18Tso'o la tya'a na! nde to! tyi 
sti na! cha! chcui' na! lo'o: Sti na', 
ñacui na! ji'i, cua ntsu'u tsa qui'ya 
hichu' na! cuentya ji'i ycui' Ndyosi 
lo'o cuentya jinu'u, cha! nguta!a 
yu'u ti na!. 19Nga'aa ntsu'u cha! 
ñacui nu'u cha! sñi' nu'u laca na'; 
tso'o la masi ñi'ya nu ndu'ni nu'u 
lo'o msu jinu'u, jua'a ti cua'ni nu'u 
lo'o na'.” Jua'a ngulacua ti' yu cha' 
chcui' yu lo'o sti yu. 20Li! ngutu'u 
yu ndyaa yu tyucuii cha! ñaa yu 
nde to! tyi sti yu. 

"Tya tyijyu! haa yu lo'o na'a sti yu 
ji'i yu. Hora ti ndyaa sti yu ndyacua 
tya!a lo'o yu; ngúityi sti yu ji'i yu 
li!, nchcuicha! sti yu ji'i yu cha! 
ngua tya'na ti! sti yu ji'i yu. 7?! Li! 
nacui yu ji'i sti yu: “Sti na!”, nacui 
yu, “cua ntsu'u tsa qui'ya hichu' na! 
cuentya ji'i ycui' Ndyosi lo'o jua!a 
cuentya jinu'u. Nga!aa ntsu'u cha! 
ñacui nu'u cha! sñi' nu'u laca na!.” 
221 i! nacui ycui' nu cusu! ji'i msu: 
“Yaa clya ma culo ma late! nu tso'o 
la cha! xacu! ma ji'i yu re. Sta ma 
sca cui! sne ya! yu, su'ba ma caña 
quiya' yu. WLo'o li! tsaa squi'ya 


ma chqueru nu taa la cha! cujuii ma 


jili cha! cacu na. Cua'ni na sca ta'a, 
24cha' ngua ti! na cha! cua ngujuii 
sñi! na! re, lo'o juani xa! ndyu'u 
tucua yu; cua nguna' yu ngua ti! 
na!, lo'o xa! ndyalaa yu.” Hora ti 
nguxana ngua'ni ngu' sca tala li". 
25"Jua'a ndyaca cha! lo'o ndyalaa 
sñi' nu cua cusu! la, ndyalaa yu 
ndyaa yu cha. Cua tyalaa ti yu tonili 
ji'i yu, lo'o ndyuna yu nclya!á ngu' 
musca, cha! cua laca ndyaca jii lo'o 
ndyalaa yu. ?6Li' ngusi'ya yu ji'i sca 
yu cuañi!, nehcuane yu ji'i: “¿Na laca 
ndyaca jua?” 27Li' nguxacui nu yu 

cuañi! bi! ji'i yu: “Yu tya!la nu'u nu 
ndya!a yu'u, cua xa! ndyalaa yu bi! 
juani”, nacui. “Bi! cha! nacui sti nu'u 
cha! cujuii ya chqueru nu tso'o la ña'a 
bi!, cha! tso'o tsa nti! sti nu'u cha! cua 
ndyalaa yu tso'o ti.” 28Ngunasi' tsa 
sñi' nu cua cusu! la bi! li". Lo'o na'a 
sti yu cha! ná ntaja!a yu tyaa yu ca 
toni'i, li! ndyaa sti yu cha! chcui' lo'o 
yu. ?9Li! nacui yu ji'i sti yu: “Jlo ti! 
nu'u ni cua lcua yija ndi'i na! ndyu'ni 
na! cha jinu'u, lo'o ni sca quiya' ná 
ngua'ni xña!a na! lo'o nu'u; lcaa cha 
nu ngulo nu'u 'na, ngua'ni na! ji'i. 
Pana ni sca quiya' ná nda nu'u masi 
sca chivo piti ti jna' cha! cua'ni na! 
ta'a lo'o tya'a tso'o na!. 30 Nu juani 
chaca quiya' ndyalaa sñi' nu'u nu 
ndye cñi jinu'u nguliji ñu'u ti yu lo'o 
sa'a yu. Lo'o ndyalaa yu bi', hora ti 
ndyujuii ma chqueru taa cha! caca 
ta'a ji'i”, nacui sñi! nu cua cusu! la. 
31Li' nacui nu cusu! sti yu ji'i yu: 
“Chañi cha! lcaa tsa ndi'i nu'u lo'o 
na!. Lo'o jua'a lcaa cha! tso!o nu 
ntsu'u jna!, na jinu'u laca lcaa cha! 
bi!. 32Pana juani, tso'o la cha! cua'ni 
na sca tala cha! ndyalaa tya!a nu'u 
chaca quiya'. Ngua ti! na cha! cua 
ngujuii yu, pana xa! ndyu'u tucua 
yu chaca quiya!; cua nguna! yu ngua 
ti' na, pana ndyalaa yu chaca quiya!. 
Bi! cha! ndyu'ni na sca jii juani, cha! 
chaa tsa ti! na.” 


Sca msu laca loo nu tajua' ti 
ngua'ni, masi cuxi ti tyiquee yu 
1 Li' nchcui' Jesús lo'o nu 
ngu' nu ndyaca tsa'a ji'i: 
—Ntsu'u sca nu culiya!, lo'o jua'a 
cua ntsu'u sca ñati nu laca loo 
ji'i msu ji'i yu culiya' bi'. Lo'o li! 
ndacha' ngu' ji'i nu culiya' bi", cha! 


SAN LUCAS 16 


cua tye ti cha! tso'o nu ntsu'u ji'i yu, 
cha! nguliji ñu'u ti msu nu laca loo 
ji'i cha! tso!o bi'. ?Li' ngusi'ya xu'na 
ji'i msu nu laca loo bi', cha! xcuane 
ji'i msu bi!: “¿Ni cha! ta laca nu 
nchcui! ngu! lo'o na! cha! jinu'u?”, 
nacui yu. “¿Ni cña ndyu'ni nu'u nu 
cua nchcui' ngu' lo'o na!? Tya nu'u 
cuentya jna' juani, cuacha! clya nu'u 
cha! jna!, ña'a cha! nu cua ngua'ni 
nu'u. Nga'aa caca nu'u loo ji'i msu 
'na juani.” ¿Quiña'a tsa ngulacua 

ti' msu nu laca loo bi! li!: “¿Na laca 
cua'ni na! juani, si nga'aa ta xu'na 
na! cha nu cua'ni na!'? Nga'aa jlo ti! 
na! ñilya cua'ni na! li'. Ná qué na! 
cha! cua'ni na! cña lo yuu; lo'o si 
tsala jña na! msta, la cui! ti jua'a ca 
tyuju'u tsa ti! na! li'. Pana cua jlo 
ti' na! ñi'ya nu cua'ni na! cha! caja 
su tyi'i na! toni!i ji'i ñati, nu lo'o 
nga'aa ta xu'na na! cha nu cua'ni 
na!” Jua'a ngulacua ti! msu bi!, cha! 
cuxi ti tyiquee yu. 5Li! ngusi'ya yu 
jili lcaa hati nu ndacui ji'i xu'na 

yu, nchcuane yu ji'i ngu' li': “¿Ni 
tsa lo ta ndacui nu'u ji'i xu!na na!?” 
nacui yu ji'i tsaca ngu'. $“Sca mil 
tya!a litro setye ndacui na! ji!i”, 
nacui ngu' bi! li'. Hora ti nacui msu 
nu laca loo bi! ji'i ngu' bi!: “Nde 
nscua quityi nu nscua cuentya 
jinu'u. Cua'!a clya nu'u re cha! cuiñá 
chaca quityi, nu ñacui cha! catyu 
siyento ti litro setye ndacui nu'u ji'i 
nu cusu' bi!”, nacui msu bi! ji'i. 7 Li! 
nchcuane yu ji'i chaca ngu': “Nu'u 
ni, ¿ni tsa lo ndacui ji'i xu!na na!?” 
“Sca siyento tya!a cujui nscua! trigo”, 
nacui ngu' bi! li'. “Haa”, nacui yu, 
“nde nscua quityi nu nscua cuentya 
jinu'u”, nacui nu msu bi'. “Cua'a 
clya nu'u ca nde cha! scua chaca 

quityi nu ñacui cha! jacuayala tya!a 
cujui ti, tsa bi' ti ndacui ji'i nu 
cusu'.” $Tiya' la ngua cuayá! ti! ycui! 
nu laca xu'na yu ñi'ya nu ndyu'ni 
yu. “Tajua! tsa ndyu'ni msu nu laca 
loo bi! 'na laja lo'o ndyu'ni yu cña”, 
nacui nu cusu! culiya! bi!. 

Lo'o li! tya nchcui' Jesús lo'o ngu' 
bit: 

—Lo'o cu'ma ni, nu nti! tsa ma 
taquiya! ma jili lcaa cha! nu nchcui' 
ycui! Ndyosi —nacui—, taca ca tsa!a 
ma xi lo'o ña'a ma ñi'ya nu ndu'ni 
xa! la nati chalyuu lo'o tya'a ngu', 
masi cuxi ti ngu!. 

9 Ndi'ya chcui' na! lo'o ma lacua: 
Tso'o ti cua'ni ma lo'o lcaa cha! 
tso'o nu ntsu'u ji'i ma nde chalyuu; 
xtyucua ma ji'i xa! nati lo'o cha! 
tso'o nu ntsu'u ji'i ma ña!a cuayá! 
tye chalyuu ji'i ma, cha! jua!a caja 
tya!a tsolo ma nde chalyuu. Lo'o li! 
ta ycui' Ndyosi su tyi'i ma slo Ni, su 
ná nga'a cha! tye chalyuu ji'i ma li". 

10 Ñati nu tso'o tsa ngua'ni lyiji 
sca cha piti ti, juala tso'o tsa cua'ni 
ngu' bi', masi sca cha nu cua tlyu 
la; pana hati nu ñilo!o ji'i xu'na ngu' 
lo'o cua'ni ngu! sca cha piti ti, ná 
tyiquee! ná caca cua'ni ngu! bi! sca 
cña nu cua tlyu la. 11Si ná nchca 
cña!asii ma sca cha! tso'o nu ntsu'u 
ji'i ma nde chalyuu, ni ná ta ycui' 
Ndyosi sca cha tso'o la cha! cua'ni 
ma cuentya ji'i ycui' Ni. 2Lcaa cha! 
tso'o nu ntsu'u ji'i ma chalyuu, na 
nda ycui' Ndyosi cha! bi! jña ti ma; 
si ná cua'ni tso'o ti ma lo'o cha! 
bi!, ¿ñi'ya cua'ni ma lo'o cha! tso'o 
nu nda Ni cha! tyanu ne! cresiya ji'i 
ma? 

13'Sca msu ni, ná caca cua'ni yu 
cha ji'i tucua tya'a xu'na yu sca 

tyempo ti; ji'i sca ti xu'na yu taca 
cua'ni yu cha. Ná tyiquee! ti'í ti' yu 
ña!a yu jili tsaca hati li', cuati ji'i 
chaca nati bi! tso'o ntsu'u tyiquee 
yu ña'a yu ji'i; hasta tso'o la cua'ni 
yu cha ji'i hati bi!, pana ji'i tsaca 
hati bi", lasa la cua'ni yu cha ji'i. Ná 
caca xñi na cha! ji'i ycui' Ndyosi nu 
Xu'na na si ntsu'u tsa tyiquee na ña'a 
na ji'i chi, cha! ñilya si laca chaca 
xu'na na, jua'a laca chi bi! li". 
14pana ntsu'u tsa tyiquee ngu' 
fariseo cha! ji'i chi, bi! cha! lo'o 
ndyuna ngu' cha! nu nchcui' Jesús, 
ngustí lo'o ti ngu' ji'i yu. Li" 
nguxtyacui Jesús cha! lo'o ngu' bi!: 
—Cu'ma —nacui yu—, tso'o tsa 
ndu'ni ma cha! hafa ti xa! ñati ji'i ma, 
pana cua jlo ti! ycui' Ndyosi lcaa 
ña'a cha! nu ntsu'u tyiquee ma. Ñati 
nu tlyu tsa ndu'ni ji'i ycui! ca ngu', 
xtyanu ti'i ycui! Ndyosi ji'i ngu! bi!. 


Ñi'ya ndyaca lo'o cha! tso'o 
nu ji'i ycui' Ndyosi 

16"Nu tyempo cua sa'ni la ni, ntsu'u 
cha! cusu! ji'i hati, la cui! cha! nu nda 
ycui' Ndyosi lo'o Moisés, jua'a lo'o 
ngu' nu ngua tu'ba ji'i Ni tya sa'ni la; 
pana nu lo'o ñaa Juan, tya li' nguxana 
ngañi cha! tso'o ji'i ycui' Ndyosi, cha! 
caca Ni loo ne! tyiquee ñati. Quiña'a 
tsa ñati, lye tsa nda ngu' juersa cha! 
xñi ngu' cha! ji'i ycui' Ndyosi. 

17” NA tlyu cha tye lcaa na nu 
ntsu'u nde cua, jua'a tye tyucui ña'a 
chalyuu; pana ná tye tsiya! ti ni sca 
sityu cha! ji'i lcaa cha! nu cua nda 


ycui' Ndyosi lo'o na nu ngua sa'ni la. 


Nchcui' Jesús cha' ji'i ñati nu 
xtyanu ti'i jiti clyo'o 
18Tya nchcui' la Jesús lo'o ngu' li": 

—Lo'o culo sca nati quityi cha! 
xtyanu yu ji'i clyo!o yu, cha! xa! 
caja clyo'o yu lo'o xa! nu cuna!a, 
cha! suba' ndyu'ni yu bi! li". Lo'o 
jua'a lo'o caja clyo'o sca nu 
qui'yu lo'o sca nu cuna!a nu cua 
nguxtyanu clyo!o ji'i, masi cuentya 
jili ley, la cui! ti cha! suba! laca nu 
ndyu'ni nu qui'yu bi! li". 


Cha! ji'i sca nu culiya! lo'o 
sca yu ti'i nu naa Lázaro 

19 Cua ntsu'u sca nu culiya!, lo'o 
xcui' late! quiña'a nga'a, xcui! late! 
tso'o ña!a nchcu' yu. Lo'o jua'a lye 
tsa ndyu'ni yu, lcaa tsa ndyaca ta'a 
slo yu. Pana ntsu'u sca nati ti'i 
nu naa Lázaro, nu xcui' quichu' 
ntucua tyucui ña'a yu. Toni'i ti ji'i 
nu culiya! bi! nchca!a Lázaro lcaa 
tsa. 21 Cua nti! yu ti'i bi! masi cacu 
yu satya na nu ndyalú to! mesa su 
ndyacu nu culiya! bi! li'. Lo'o jua'a 
ndya'a xne' su nga'a yu cha! nelye'e 
loo quichu! nu ntsu'u hichu' yu ti'i 
bi'. 22Ndyalaa tsa nu ngujuii nu 
ti'i bi!; lo'o nu xca ji'i ycui! Ndyosi 
ni, ndyaa lo'o ngu' ji'i ca slo jyo!o 
cusu! Abraham, ca su tlyu nu 
ngua'ni cho'o ycui' Ndyosi. Lo'o jua!a 
ngujuii nu culiya! bi", nguxatsi' ngu! 
ji'i li! 23Pana nu lo'o cua ntsu'u nu 
culiya! bi! su nchcube! yu ca bilyaa, 
li' ngusicua hique yu na'a yu ji'i 
jyo'o cusu' Abraham tyijyu' ti, lo'o 
jua'a na'a yu cha! stu'ba ti ntucua 
jyo'o Lázaro lo'o. 4Li' ngusitya 
nu culiya! bi! ji'i Abraham: “Sti 
ya Abraham, cua'ni tya'na ti! nu'u 
jna!. Ta nu'u ji'i Lázaro jua cha! caa 
calo'o xi hitya cha! co'o na!, masi 
lo'o sne ti yu cuicha' yu xi tu'ba 
na! cha! ca'ya tyacala! xi ltse! na!, 


SAN LUCAS 16, 17 


cha! lye tsa tyique! nti! na! su ntsu'u 
na! lo quii' re.” ?5Li' nacui jyo'o 
Abraham ji'i: “Sñi!”, nacui, “tso'o 
tsa ngua hi lo'o nguti'i nu'u nde 
chalyuu. Lo'o Lázaro re ni, si'i jua'a 
ngua ji'i yu, cha! lye tsa nchcube! yu 
su nguti'i yu chalyuu. Bi! cha! caja 
su tso!o tyi'i yu ca nde juani; lo'o 
nu'u ni, nga'a cha! cheube! nu'u. 
26Tya ntsu'u la cha! ji'i cuare nde su 
ndi'i ya, ntsu'u sca laja cua'a tlyu 
cla'be laja su ndi'i cuare lo'o cu'ma; 
bi! cha! si ntsu'u ngu' nu nti! tsaa 
nde slo cu'ma, ná caca ji'i ngu! tyaa 
ngu'. Lo!o juala cu'ma nu ntsu'u ma 
nde jua, ná caca ji'i ma tyaa ma ca 
nde.” 7Li' tya'na tsa nchcui' nu 
culiya! bi! lo'o: “Cua'ni nu'u sca 
cha! tso'o lo'o na!, Abraham sti na!”, 
nacui nu culiya! bi'. “Ta ji'i Lázaro 
cha! tsaa yu to! tyi sti na', Bca su 
ntsu'u ca'yu tya'a ngu! tya!a na!, 
cha! chcui' yu lo'o ngu', cha! ná caa 
ngu! ca nde su ntsutu na! nchcube!' 
na!.” 22Pana nacui Abraham ji'i: 
“Cua jlo ti' ngu' bi! lcaa ña!a cha! nu 
nguscua jyo'o Moisés; jua'a nu xa! la 
quityi ji'i ycui' Ndyosi nu nguscua 
jyo'o cusu' cua sa'ni, ntsu'u bi! ji'i 
ngu' tya!a nu'u. Tso'o si cua'a jyaca 
ngu! ji'i cha! nu nscua lo quityi bi!.” 
301 ¡! nguxacui nu culiya! bi! cha! 
ji'i: “Tso!o lacua, sti na! Abraham. 
Pana si tsaa sca ngu! jyo'o re ca 

su ndi'i ngu!, li! culochu' ngu! cha! 
cuxi nu ndyu'ni ngu!.” 31Xa! nchcui' 
jyo'o Abraham lo'o nu culiya! bi! 
li": “Lo'o ná nti! ngu' taquiya! ngu' 
ji'i cha! nu nguscua Moisés, lo'o 
jua'a ná taquiya! ngu' ji'i jyo'o cusu! 
nu ngua!a loo ycui' Ndyosi cha ji'i 
cha! chcui' lo!o ñati, la cui! jua'a ná 
taquiya! ngu' ji'i xa! la cha! nu ta 

Ni lo'o ngu', masi tyu'ú sca nu cua 
ngujuii chaca quiya' cha! chcui' lo'o 
ngu'. 


Cuxi tsa caca si ntsu'u sca 


qui'ya nu ndulo la ji'na 


Chaca quiya' nchcui' Jesús 
lo'o nu ngu' nu ndyaca tsa!a 
jiti: 

—Ntsu'u tsa ngu' nu nchcui' lo'o 
na cha' cua'ni na sca cha' cuxi, 
pana tya'na tsa sca ñati nu ndatsaa 
jili tya'a cha! cua'ni cha! cuxi lo'o. 
2Tso'o la si tsaa ngu' xcuaa ngu! ji'i 
yu lo tyujo!o lo'o sca quee quichi 
tyaaca' yane yu, cha! nga'aa caja 
ñi'ya nu tatsaa yu ji'i ni sca hati 
ñilya nti' nu sube re, cha! cua'ni 
ngu' cha! cuzi lo'o yu. 

3”Cui'ya ma cuentya si cua'ni sca 
ngu' tya'a ndya'a ma sca cha! cuxi 
lo'o ma. Li! chcui! ma lo'o yu cha! 
nga'aa cua'ni yu cha! cuxi bi! lo'o 
ma. Lo'o si tya'achu! yu ji'i cha! 
cuxi bi!, cua'ni ma cha! clyu ti! jiti 
yu li!; *masi cati quiya' ta yu cha! 
ñasi' ti' ji'i ma sca tsa, lo'o cati 
quiya! caa yu cha! cheui' yu lo'o 
ma: “Cui'ya ma cha! clyu ti! jna!, 
nga'aa cua'ni na! jua!a juani”, ñacui 
yu, li! nga'a cha! cuitya ma cha! 
clyu ti! ji'i yu. 


Quiña'a tsa cha! caca ji'na si 
jlya ti' na ji'i ycui' Ndyosi 
5Li' nacui nu ngu' nu ndyaca tsa'a 
ji'i Jesús: 

—Xtyucua nu'u ji'i ya cha! taca 
jlya la ti! ya cha! jinu'u —nacui ngu' 
ji'i. 

6—_Jlo ti' ma cha! piti tsa sca si'yu 
cuxee —nacui Jesús ji'i ngu'—, lo'o 
jua'a cu!ma ni, ná quiña'a tsa cha! 

nchca ji'i ma. Pana masi xti ti cha! 
jlya ti' ma ji'i ycui' Sti na!, taca ñacui 
ma ji'i yaca quityi re: “Tyu'utsu' nu'u 
ca su ndu re, yaa nu'u tyu nde lo 
hitya tyujo!o”. Lo'o li! ñala ma cha! 
taquiya! yaca bi! cha! nu cua nchcui! 
ma lo'o. 


Ñi'ya nu nga'a cha! cua'ni na si 
ndyu'ni na cía ji'i ycui' Ndyosi 
7¿Nilya nti! cu'ma ni? ¿Nitya 

cua'ni ma si ntsu'u sca msu ji'i ma 
nu ndyaa ne! quixi' cha! cula'a 
yuu cuentya ji'i ma, masi ndyaa 
yu cha! cña!asii yu ji'i bata ji'i ma? 
Nde ngusii lo'o ndyalaa ca ti msu 
bi! ndyaa yu cha bi', ná tyiquee' ná 
chcui' ma lo'o yu ndi'ya: “Tyaa clya 
cua!a to! mesa cha! cua'ni nu'u sii 
juani”. 8Ná yala ñacui ma ji'i yu 
jua!a, nti! na!. Ná tyiquee' ndi'ya 
chcui' ma lo'o yu: “Cua'ni cho!o clya 
caque! sii cha! cacu ya. Clyo cacu ya 
co!o ya, cuati cacu co!o nu'u”, ñacui 
ma ji'i msu bi". 9¿Ha tya ma xlya'be 
ji'i msu bi!, cha! ndaquiya! yu cha nu 
ngulo ma ji'i? Ná ndu'ni xu'tna msu 
juala. WNitya laca msu, jua'a laca 
cu'ma; nu lo'o ngua'ni ma lcaa cha 
nu culo ycui' Ndyosi ji'i ma, nga'a 
cha! ñacui ma li': “Msu cuxi ti laca 
cuare, cha! cha nu nga'a cha! cua'ni 
ti ya, tsa bi! ti cña ngua'ni ya”, ñacui 
ma. 


Ngua'ni Jesús jo'o ji'i tii tya'a hati nu 
ngusñi quicha nu ndyatsu' cuaña! ji'i 
11Nu lo'o ngusñi Jesús tyucuii 
ndyaa nde Jerusalén, li! nteje tacui 
ngu' loyuu su cuentya Galilea, 
ndyaa ngu' nde loyuu su cuentya 
Samaria. 12Nu lo'o ndyalaa Jesús 
sca quichi piti bi', li! ndyacua tya!a 

yu lo'o tii tya'a ngu! quicha nu 
cua lijya ngu' slo yu; quicha nu 
ndyatsu! cuaña! ntsu'u ji'i ngu! bi. 
Pana tyijyu! ti ndyatu ngu' slo Jesús, 
1 cuii tsa nchcui' ngu' lo'o yu li!: 

—Cusu' Jesús —nacui ngu' li'—, 
cua'ni tya'na ti! nu'u ji'i cua. 

14Nu lo'o na'a Jesús ji'i ngu', li! 
nacui yu: 

—Yaa clya ma slo sti jo!ó cha! ña'a 
yu ji'i tyucui ñala ma —nacui. 

Ndu'u ngu' ndyaa ngu' li'. Pana 
su ndyaa ngu' tyucuii ti, ngua tii 
ngu' cha! xa! ngua lubii cuaña! ngu'; 
ndye cha! quicha ngu' li!. 15Bi' cha! 
nguxtyuu tsaca yu quicha bi', cuii 
tsa nchcui' yu ndyu'ni chi yu loo 
ycui' Ndyosi. *6Li! ndyatu sti' yu slo 
Jesús, ndyaa stii yu lo yuu nde loo 
yu cha! ndya yu xlya'be ji'i Jesús. 
Ngu! Samaria laca yu bi', ngu' xa! 
tsu! laca yu. "Li! nacui Jesús: 

—¿Ha si'i tii tyala ngu' nu ndyatsu! 
cuaña' ngu! ndyaca tso!o ngu! tsa? 
¿Mala ngua nu chaca caa tya'a 
ngu' bi! juani? 18Sca ti yu re nu si'i 
ngu! Israel tya!a na laca, bi! laca 
nu nguxtyuu cha! cua'ni tlyu yu ji'i 
ycui' Ndyosi. 

19Li' nchcui' Jesús lo'o nu qui'yu 
bi": 

—Tyatu nu'u cha! tyaa nu'u juani 
—nacui—. Cua ngua tso'o nu'u juani 
cha! jlya ti! nu'u cha! nu nda na! lo'o 
nu'u. 


Nditya caca lo'o tyalaa 
tyempo cha' caca ycui' Ndyosi 
loo ne! cresiya ji'i hati 
20Lo'o li! nchcuane ngu' fariseo 
ji'i Jesús ni jacua' tyalaa tyempo 
cha! caca ycui' Ndyosi loo ji'i hati. 
Nguxacui Jesús cha! ji'i ngu! bi! li": 

—Si'i sca na nu tyaca' lijya tyijyu' 
laca cha! bi'. 21Ná caca ñacui na 
ndi'ya: “Nde ti ndu bi'”; masi ndi!ya 
ná ñacui na: “Ndejua ntucua bi”. 
Na cua laca ycui' Ni loo ca ne! 
cresiya ji'i ñati juani. 

221 ¡" nacui Jesús ji'i ngu! nu 
ndyaca tsa'a ji'i: 

—Nde loo la tyalaa tyempo nu nti' 
tsa ma ña'a ma 'na, masi chaca tya 
tsa nde chalyuu tya tyi'i na! lo'o 
ma nti! ma, na! nu cua nda ycui' Ni 
Ina lijyaa cha! caca na! ñati; pana 
nga'aa ña'a ma 'na li'. 23Chcui! ngu' 
lo'o ma cha! jna! li": “Nde ti ndu 
yu”; lo'o juala chcui! ngu': “Ndacua 
ndu ycui' yu”. Pana ná tsaa ma, ná 
taquiya! ma jili cha! cuiñi nu nchcui' 
ngu' bi! —nacui Jesús ji'i ngu'—. 
24Seli ti ntyiji'i xee tyi'yu nu lo'o 
ndyubi, pana tyaca! ña'a ngu! zee bi! 
tyucui nde cua; jua'a caca lo'o na! 
nu lijyaa cha! caca na! nati, nu lo'o 
tyalaa tsa bi! lo'o ña'a ngu' jna! cha! 
caa na! chaca quiya'. BPana clyo 
nscua cha! lye tsa chcube! ycui' na!. 
La cui! jua'a ngu' tya'a quichi tyi na 
xtyanu ti'i ngu! 'na. 26 Ñi'ya ngua 
ji'i nati nu ngutili chalyuu sa'ni 
la, tya!a stu'ba ngu' lo'o jyo'o Noé 
bi!, jua'a caca ji'i ñati chalyuu lo'o 
chaca quiya' tyaa na! nu lijyaa cha! 
caca na! nati. 27 Tya!a stu'ba jyo'o 
Noé bi! ni, ngua'ni ngu' ta'a, ndyacu 
ngu', ndyi'o ngu', ngujui clyo'o ngut; 
tsa bi! ti cha! ndube ti! ngu' ña'a 
cuayá' nu ndyalaa tyempo ngüiñá 
nu Noé bi! yaca ni'i tonu. Li' ndyatí 
yu ne! yaca ni'i bi! lo'o lcaa na nu 
ntsu'u ji'i yu. Lo'o li! ngua'ya tyo 
clyaa bi!, ndye nati chalyuu ngujuii 
ngu!. ?8Lo'o la cui! ñi'ya ngua ji'i 
ngu! quichi su ngutili jyo'o Lot, 

juala caca ji'i hati chalyuu tsa bi!. 
Tya!a quichi tyi Lot ni, ndyacu ngu', 
ndyi'o ngu!, ngúitya ngu' yu'ba, 
ndyujui' ngu' yu'ba, ndyataa ngu' 
xtya, ngüiñá ngu' ni'i; tsa bi! ti cha 
nu ndiya ti! ngu' ngua'ni ngu' bi!, 
29ña!a cuayá! nu ngulo ycui' Ndyosi 
ji'i yu Lot bi! nde quichi Sodoma bi'. 
Li! ngusalá Ni quii' lo'o yuu sufri 
ndyaqui lo yuu. Ndye cha! ji'i lcaa 
ngu' Sodoma bi; tya!a stulba Lot ni, 
ngujuii lcaa ngu'. 30° Jua'a caca tsa 
bi! lo'o tyaa na! nu lijyaa cha! caca 
na! ñati; lo'o ña'a ngu! 'na chaca 
quiya!, ná ca tii ngu! ni tsa caca bi!. 

31”Nu lo'o tyalaa tsa bi', si ntsu'u 
ngu' nu ndu ca que ni'i ji'i ngu', lo'o 
ca'ya ngu' ná caja tyempo ji'i ngu' 
cha! culo ngu' yu'ba ji'i ngu! nu ndi'i 
nde ni'i jiti ngu'. Lo'o jua'a si ntsu'u 
ngu' ne! quixi!, ná caja tyempo ji'i 
ngu' cha! xtyuu ngu' tyaa ngu! nde 
to! tyi ngu'. 32Tyi'u ti! ma ñi'ya nu 
ngua ji'i nu cuna'a ji'i Lot tyempo 
bi!; ngua ti! ma! xtyuu ma! nde 
quichi, li' ngua'ni ycui' Ndyosi cha! 
ndyaca ma! sca quee. 33Chcuna! 
chalyuu ji'i ma si xcui' nelyacua tsa 
ti! ma ñi'ya nu caca ji'i ycui' ca ma; 
pana quije chalyuu ji'i ma si tyaja!a 
ma, masi cujuii ñati ji'i ma xqui'ya 
na!. 

34°Cacha! na! ji'i ma ñi'ya nu 
caca si talya lo'o caa na!; si ntsiya 
tucua tya!a hati laja! lo sca qui'ña ti, 
quitya ycui' Ndyosi ji'i tsaca, tyanu 
chaca ycui' ti li". 35Lo'o jua'a si nga'a 
tucua tya!a nu cuna'a ndyoo ngu! 
ndacua, quilya Ni ji'i tsaca, tyanu 
chaca li'. 36Lo'o jua'a si ntsu'u 
tucua tya'a nu qui'yu lo cha ji'i ngu' 
ne! quixi', qui'ya Ni ji'i tsaca, tyanu 
chaca li!. 

37Lo'o ndyuna ngu' cha! bi", li! 
ndacha! ngu' ji'i Jesús: 

—¿Macala caca jua!a, cusu'? — 
nacui ngu'. 

Li! nguxacui Jesús cha! ji'i ngu!: 

—Ca su ntsiya sca na tyucu, ca bi! 
tyu'u ti'i culexu; jua'a nu lo'o tyu'u 
ti'i nati lo'o tye chalyuu, chcube' 
tsa ngu' li'. 


Cuii ji'i nu cuna'a ti'i nu 
cua ndatsaa ji'i bese 
1 8 Ngulu'u Jesús ji'i ngu' cha! 
lu'ba ti chcui' ngu' lo'o ycui' 

Ndyosi, cha! ná ca taja ti' ngu' tsiya' 
ti lo'o chcui' ngu' lo'o Ni. Nditya 
ndyu'u cuii nu nda Jesús lo'o ngut li": 

2—Sca quichi ntsu'u sca bese 
nu ná ndu'ni chi loo ycui! Ndyosi, 
lo'o jua'a ná sca cha! ndube ti! yu. 
3La cui! quichi bi! ntsu'u sca nu 
cuna!a ti'i. Li! ndyaa ma! bi! ndyaa 
na'a ma! ji'i bese bi!, cha! ntsu'u 
cha! cuxi nu ndyu'ni xa! nati lo'o 
ma!; ngua ti! ma! cha! quiñi tso'o 
cha! ji'i ma! lo'o tya'a cusuu ma! slo 
bese. “Tyuu quiya' ndyaa ma! bi! slo 
bese, lo'o ná ndaquiya' bese bi! ji'i 
cha! nu nda ma! bi! lo'o. Ca tiya! la 
li! ngulacua ti! nu bese bi!: “Masi 
ná ndaquiya! na! ji'i cha! nu nchcui' 
ycui! Ndyosi, ni ji'i cha! nu nchcui' 
sca hati chalyuu ná ndube ti! na!; 
5pana cua'ni na! tisiya ji'i cha! nu 
nehcui' nu cuna!a ti'i re, cha! nafa ti 
ndya'a nu cuna!'a re nchcui! cua ña'a 
ti lo'o na!. Bi! cha! cua'a na! xi ji'i”, 
nacui bese bi!, “cua'ni na! tisiya ji!i 
cha! nu nchcui' ma! re, cha! ngalaa 
caa la ma! su'ba ñasi' ma! 'na.” 

6Tya nchcui' la Jesús lo'o ngu' li!: 

—Jua'a nchcui' nu bese xña!a bi', 
li' nguxtyucua yu ji'i ma! bi', masi 

ná tso!o tyiquee yu —nacui Jesús 
ji'i ngu'—. "Pana tso'o tsa tyiquee 
ycui' Ndyosi, yala ti xtyucua Ni 

ji'i nati nu cua ngusubi Ni ji'i, nu 
tya'na tsa nxi!ya ji'i Ni tsa lo'o talya. 
¿Ha tiya! tsa xtyucua Ni ji'i ngu' nti' 
ma? ŝÑacui na! ji'i ma cha! hora ti 
xtyucua Ni ji'i ngu' bi", cua'ni Ni 
cha! ti ti tyi'i ngu'. Pana nu lo'o 
chaca quiya' tyaa na! nu cua nda 

Ni 'na lijyaa cha! caca na! ñati, ¿ha 
ña'a ti tya quije 'na ñati nu jlya ti! 
ji'i ycui' Ndyosi Sti na!? 


Sca cuii ji'i tucua lo 
ñati nu ndyaa ne' laa 

9Nde chaca cuii nu nda Jesús lo'o 
ngu'; sca cuii cuentya ji'i ngu' nu 
tyixi tsa ndu'ni ji'i ycui' ca ti ngu', 
cha! xcui' cha! liñi ndu'ni ngu' bi! 
nti! ngu', cha! xcui! nxtyí lo'o ti ngu' 
bi! ji'i xa! ñati. Ndilya nchcui' Jesús 
lit: 

10—Tucua tya'a hati ndyaa ne! 
laa tlyu cha! chcui' ngu' lo'o ycui' 
Ndyosi. Tsaca ngu! bi! laca ngu' 
fariseo nu tacati tsa ndu'ni ycui' 
ngu', nti' ngu!; chaca ngu' laca 
sca ngu! cuxi nu nclyo chi cha 
loo ngu' cuentya ji'i ngu! xa! tsu!. 
11Nu yu fariseo bi! ni, na ndu ti yu, 
ndi'ya nchcui' yu lo'o ycui! Ndyosi 
li: “Ndyosi”, nacui, “tsa xlya'be 
jinu'u cha! ná ndu'ni na! ñi'ya nu 
ndu'ni xa! nati; xña!a tsa ndu'ni 
ngu', cuaana tsa ngu', suba! tsa 
ndu'ni ngu' lo'o clyo'o xa! hati. 
Pana na! ni, ná ndu'ni na! jua'a, ni 
ná ndu'ni na! ñitya ndu'ni yu cuxi 
cua nu cuiñi ti nxñi quiña!a tsa chi 
cha loo ngu”, nacui nu yu fariseo 
bi! jili ycui' Ndyosi. 12“Tucua quiya' 
sca semana ná ndacu na! tyaja cha! 

ndu'ni tlyu na! jinu'u. Lo'o jua!a nda 
na! sa yu'be lcaa na nu ngua'ni na! 
ngana scaa semana jinu'u”, nacui 
yu fariseo bi'. “Pana nu qui'yu nu 
nelyo chi cha loo ngu' ni, tyijyu' ti 
ndyatu yu; ná ntsulu tyiquee yu cha! 
sicuaa yu xi cloo yu nde cua, cha! 
xñi'i tsa til yu ndu yu ndyu'u ti yu 
tyiquee yu laja lo'o nchcui! yu lo'o 
ycui! Ndyosi: “Cua'ni tya'na ti! nu'u 
¡jna!, Ndyosi Sti na!, cha! ntsu'u tsa 
gui'ya jna!”, nacui nu qui'yu bi!. Tsa 
bi! ti cha! nchcui! yu. 

14»Nditya laca cha! nu nti! na! 
chcui' na! lo'o ma, cha! nu qui'yu 
nu nclyo chi cha loo ngu' bi! ni, 
cua ngúityi ycui' Ndyosi quitya nu 
ntsu'u ji'i yu bi!; tso!o ti tyiquee yu 
lo'o nguxtyuu yu ndyaa yu to! tyi 
yu. Pana ná ngua ji'i yu fariseo bi! 
jua!a, cha! nu nati nu tlyu tsa ndu'ni 
jili ycui' ca ti, ntsu'u cha! caca 
tyuju'u ti! nati bi! ca tiya! la; pana 
hati nu tyuju'u tsa ti! ji'i cha! cuxi 
nu ntsu'u ji'i juani, ca tiya! la caca 
tso!o la cresiya ji'i cuentya ji'i ycui! 
Ndyosi. 


Ngulacua Jesús ji'i nu sube 

15Lo'o li! ñaa lo'o ngu' ji'i nu sube 
cuañi' cha! sta ya! ycui' Jesús hique 
ngu! sube bi'. Pana nu lo'o na'a nu 
ngu! nu ndyaca tsa'a bi! ji'i nati nu 
lijya lo'o nu sube bi', lo'o ti nguxana 
ngu! bi! ngua'ni tyaala ngu' ji'i hati 
nu lijya bi'. *6Li' ngusilya Jesús 
jili nu sube cha' caa ngu' slo yu. Li! 
nchceui' yu lo'o nu ngu' nu ndyaca 
tsala ji'i bi: 

—Ta ma chacuayá! cha! caa nu 
sube ca slo na! —nacui—, cha' sca 
nu sube ni, tso'o tsa nxñi cha! tso'o 
ji'i ycui' Ndyosi tyucui tyiquee bi! 

tsiya! ti. Lo'o jua'a taca culo Ni cha 
ji'i nati nu jua!a jlya ti! ji'i Ni, ñitya 
lo'o jlya ti! nu sube ji'i Ni. 17 Cha! 
liñi nda na! re lo'o ma: Ñati nu ná 
xñi cha! tso'o ji'i ycui' Ndyosi ñi'ya 
nu nxñi sca nu sube cha! bi', ná 
ntsu'u chacuayá! tyatí ñati bi! ca su 
laca ycui' Ni loo. 


Nchcui' sca nu culiya' lo'o Jesús 


18Ndacua ndu sca ñati tlyu nu 
laca loo ji'i ngu' judío. Li! nchcuane 
yu bi! jiti Jesús: 

—Mstru, tso'o tsa ndu'ni nu'u — 
nacui—. ¿Nitya cua'ni na! cha! caja 
chalyuu nu ná nga'a cha! tye 'na? 

—nacui nu qui'yu bi!. 

19Li' nguxacui Jesús cha! ji'i yu: 

—¿Ni cha! laca nacui nu'u cha! 
tso'o tsa na'? —nacui Jesús ji'i yu 
bi'—. Sca ti ycui' Ndyosi laca nu 
chañi cha! tso'o laca Ni. 2% Cua 
jlo ti' nu'u lcaa cha nu ngulo ycui' 
Ndyosi ji'i ñati tya sa'ni la, cha! nu 
nehcui' quityi nditya: “Ná cua'ni 
ma cha! suba! lo'o clyo'o xa! hati”, 
nacui quityi bi'. “Ná cujuii ma ji'i 
tya!a hati ma; ná cuaana ma; ná 
chcui' ma cuentyu ji'i tya'a ñati ma; 
cua'ni tlyu ma ji'i sti xtya'a ma, 
juala tucuá ma cha! nu nchcui' ngu' 
cusu! ji'i ma lo'o ma.” Jua'a cha! nu 
nguxtyanu ycui' Ndyosi ji'na tya 
sa'ni la. 

21— Tya lo'o cuañi' na! cua 
ndaquiya! na! lcaa cha! bi' —nacui 
nu quilyu bi! ji'i Jesús. 

22Nu lo'o ndyuna Jesús cha! bi!, li! 
nacui: 

—Chaca tya cha! tya lyiji cua'ni 
nu'u: yaa cujui' lcaa cha! tso'o nu 
ntsu'u jinu'u, cha! tyu'u chi nu ta ji'i 
ngu' ti'i; tyacua xi cha! tso'o jinu'u 

nde loo la ca su ntucua ycui! Ndyosi 
li!. Lo'o cua ngua'ni nu'u cha bi!, li! 
taca tya'a nu'u lo'o na!. 

23Nu lo'o ndyuna nu qui'yu bi! 
cha! nu nchcui' Jesús, hora ti ngua 
xñi'i ti' yu, cha! culiya! tsa yu. 
24Lo'o nala Jesús cha! xñi'i tsa ti! yu, 
li' nacui ji'i ngu' nu ndi'i slo: 

—Tucui tsa laca cha' ji'i ngu' 
culiya' cha! tyatí ngu' lo cha! ji'i 
ycui' Ndyosi, cha! caca Ni loo ne! 
cresiya ji'i ngu'. BLasa la cha laca 
cha! tyeje tacui sca na'ni quiya! 
cuxa, masi sca na'ni tonu, ñi'ya laca 
sca camello. Lasa la cha! bi"; tucui 
la cha laca cha! tyatí sca ngu! culiya' 
ca su laca ycui' Ndyosi loo —nacui 
Jesús. 

26Lo'o ndyuna ngu! cha! bi!, 
ndube tsa ti! ngu!. 

—+¿Tilaca taca ji'i clyaá ji'i nu 
cuxi lacua, cha! tyalaa ca slo ycui' 
Ndyosi? —nacui ngu!. 

27 Bj! laca sca cha! nu ná nchca 
cua'ni ni sca ñati chalyuu; pana 
ycui! Ndyosi ni, nchca ji'i Ni cua'ni 
Ni cha! tyalaa ngu' slo Ni —nacui 
Jesús ji'i ngu' bi!. 

28—Cusu! —nacui Pedro jili—, 
cua nguxtyanu ya lcaa cha! nu 
ntsu'u ji'i ya cha! tya!a ya lo'o nu'u, 
ñilya nu nacui nu'u cha! cua'ni ya 
—nacui. 

29Li' nguxacui Jesús cha! ji'i yu: 

—Cha! lini nda na! lo'o ma juani, 
cha! ná ntsu'u ni sca ñati nu ndyaa 
tyijyu! cha! cua'ni cña cuentya 
ji'i ycui' Ndyosi, lo'o li! nguxtyanu 
na! jili ngu' bi! juala ti. Ntsu'u 
quiya! ndyanu Icaa cha! tso'o nu 
ntsu'u ji'i ngu! bi!, nu lo'o ndyaa 
ngu' cuentya ji'i ycui! Ni; masi tyi 
ngu', masi clyo'o ngu!, masi sti ngu!, 

masi xtya!a ngu', masi sñi! ngu', 
nguxtyanu ngu' lcaa bi". 309 pana 
quiña!a la cha! tso'o caja ji'i ngu' 
bi! chalyuu juani, tsa ña'a cha! nu 
nguna' ji'i ngu! bi!, ngua ti! ngu'; 
jua!a nde loo la, li! caja chalyuu nu 
ná nga'a cha! tye ji'i ngu' bi!. 


Xa' nchceui' Jesús lo'o ngu' 
cha' cua cajaa ti ycui' 

31Sca se'i ti ngusitya Jesús ji'i nu 
tii tyucuaa tya!a ngu' nu ndyaca 
tsa'a ji'i, cha! tyu'u ti'i ngu' slo yu 
cha! cheui! yu lo'o ngu': 

—Tsaa na nde Jerusalén juani 
—nacui yu—, su caca lcaa cha nu 
nguscua jyo'o cusu! nu ngua tu'ba ji'i 
ycui! Ndyosi cua sa'ni la, nu nguscua 
ngu! jili cua ña'a ca cha! nu caca 
'na, na! nu lijyaa cha! caca na! ñati. 
32 Cua ta ti ngu' 'na ji'i ngu' xa! tsu! 
cha! xtyí lo'o ngu' 'na, cha! chcui' 
ngu' cha! ti'í 'na, lo'o jua'a tu'u ngu' 
hitya sañi' ngu' 'na. 33Clyo quiji'i 
ngu' 'na lo'o reta, cuati cujuii ngu' 
'na. Pana tsa nchca tyuna ni, li! tyu!ú 
na! chaca quiya!; ná tyanu na! lo'o 
ngu' jyo'o. 

34Lcaa ngu' nu ndyaca tsa!a ji'i 
Jesús bi', ná ngua cuayá! ti! ngu' 
cha! bi', ni ná jlo ti' ngu' ni cha! 
laca nchcui' yu jua'a. Sca cha! tucui 
ngua, ná nda ngu' cuentya ñilya 
ndyu'u cha! bi! 


Ngua'ni Jesús cha' ndyaca tso'o 
sca nu cuityi' ngu' Jericó 
35Cua tyalaa ti Jesús to' quichi 

Jericó li'. Ca bi! nga'a sca nu cuityl' 
to! tyucuii, ndijña yu msta. 36Cha! 
quiña'a tsa nati ndañi lijya tyucuii, 
bi! cha! nehcuane nu cuityi! bi! ji'i 
xa! ñati: 

—d¿Na ca ndyaca re? —nacui yu. 

37 Li! nacui ngu' ji'i yu cha! Jesús 
Nazaret bi' lijya tyucuii juani. 38Li! 
cuii tsa ngusitya nu cuityi' bi!: 

—Jesús, cha! David ngua jyo'o 
cusu' jinu'u —nacui yu—, cua'ni 
tya'na ti! nu'u jna' —nacui. 

39Ngu' nu ndyaa nde loo bi! 
ngusitya lo'o ngu' ji'i yu cha! ca ti 
yu cha! nxitya yu; pana ná ndyuna 
yu, cuii la nzi'ya yu li": 

—Nufu ni, nu tya!a nati ji'i jyo'o 
David —nacui yu—, cua'ni tya'na ti! 
nu'u jna!. 

401! ndatu Jesús cha! chcui! lo'o 
ngu' cha! caa lo'o ngu! ji'i yu quicha 
bi! slo. Nu lo'o cua ndu yu cacua ti 
slo, li! nchcuane Jesús ji'i yu cuityi! 
bi!: 

41 ¿Na laca nu nti! nu'u cha! 
cua'ni na! lo'o nu'u? —nacui Jesús 
jii. 

—Cusu! —nacui yu—, nti! na! cha! 
cua'ni nu'u jo'o ji'i sityu cloo na! — 
nacui nu cuityi' bi". 

42 Caca tso'o cloo nu'u lacua — 
nacui Jesús ji'i—. Xqui'ya cha! jlya 
ti' nu'u cha! 'na, bi! cha! tyaca tso!o 
nu'u juani —nacui Jesús. 

43 Hora ti ndyaca tso'o loo nu 
cuityi' bi', ngua ji'i yu na'a yu. Lo'o 
li' ndu'u yu ndya'a yu lo'o Jesús, 
ndyu'ni tlyu yu ji'i ycui' Ndyosi. 
Lo'o jua!a lcaa hati nu na'a cha! bi!, 
lo'o ngu! bi! ngua'ni tlyu ngu! jiti 
ycui! Ndyosi li". 


Jesús lo'o Zaqueo 
1 Lo'o li! ndya'a Jesús ndyaa 
yu cla'be quichi Jericó bi". 
2Ca bi! ntsu'u sca nu qui'yu culiya' 
nu naa Zaqueo, xu'na ngu' nu nclyo 
chi cha loo ngu' laca yu. ¿Cua nti! 

yu tyuloo yu ji'i Jesús, pana ná 
nchca ña'a yu ji'i cha! quiña!a tsa 
ñati ndi'i. Lo'o Zaqueo ni, sata! ti 
yu. “Li' ngusna yu ndyatu yu nde 
loo ngu'; cha! ña'a cuaana ti yu 

ji'i Jesús, ndyacuí yu lo sca yaca 
quityi tyucuii su nga'a cha! tyeje 
tacui Jesús cacua ti. “Nu lo'o nteje 
tacui ti, li! nguxña'a Jesús nde cua, 
nchceui' lo'o Zaqueo bil: 

—Zaqueo —nacui Jesús ji'i yu—, 
cualya clya nu'u, cha! nga'a cha! 
tyalaa na! to! tyi nu'u juani. 

SYala ntcha ti ngua'ya Zaqueo, 
cha! ndiya tsa ti! yu cha! nu nchcui' 
Jesús lo'o yu; tso'o tsa ntsu'u 
tyiquee yu ta yu su tyi'i Jesús. 7 Nu 
lo'o na'a ngu! cha! ndyaa Jesús slo 
Zaqueo bi', lcaa ngu' lye tsa nchcui' 
tube ngu' cha! ndyaa Jesús cha! 
tyanu toni'i jili sca ngu' cuxi, sca 
nati nu ntsu'u tsa qui'ya ji'i. 8Li' 
ndatu Zaqueo cha! chcui' lo'o Jesús: 

—Ña'a xi ya'a, cusu! —nacui yu—. 
Ta na! sa cla'be cha! tso'o nu ntsu'u 
'na ji'i ngu' ti'i. Si tya ntsu'u na nu 
nguaana na! cha! cua ngúiñilo'o 
na! ji'i ngu!, tya na! na bi! ji'i ngu!, 
masi jacua tsa lo cua quije ji'i ngu! 

—nacui Zaqueo li!. 

9 — Juani cua ngulaá ngu' nu ndi'i 
ni'i re ji'i nu cuxi nu ntsu'u ji'i ngu' 
—nacui Jesús li'—, cha! jua'a nu 
gui'yu re ni, tya!a hati na lo'o jyo!o 
Abraham laca yu. 1 Cua nda Ni 'na 
lijyaa cha! caca na! ñati cha! clyana 
na! ji'i ñati nu nguna' chalyuu ji'i 
xqui'ya nu cuxi, lo'o jua'a cua'ni 
lyaá na! jili ngu' bi". 


Cuji ji'i tii tya'a chi oro 
3“Laja lo'o nga'a ti ngu' ndyuna 
ngu! cha! nu nchcui' Jesús lo'o ngut, 

lil nda yu sca cuii lo'o ngu'. Na cua 
ngulala ti tyalaa ngu' lo'o Jesús 
to! quichi Jerusalén, lo'o ngua tii 
ngu' cha! ycui' Jesús laca nu Cristo, 
nu ñati tlyu nu cua caa ti chalyuu; 
ngua ti! ngu! cha! la cui! hora nu 
caca Ni loo ji'i ngu' laca li". 12Bi' 
cha! nda Jesús cuii re lo'o ngu': 
—Ntsu'u sca nu qui'yu, sca nati 
tso'o. Cua tsaa ti yu tyijyu! ca chaca 
chalyuu, ca su caja cha ji'i yu cha! 
caca yu loo ji'i ngu! tya'a quichi tyi 
yu; lo'o cua ngujui cha bi! ji'i yu, 
hora ti xtyuu yu tyaa yu chaca 
quiya!, nti! yu. Nu lo'o tya lyiji 
tsaa yu, li! ngusilya yu ji'i tii tya!a 
ñati nu laca msu ji'i yu, cha! ta yu 
sca chi jili scaa ngu!, sca chi oro 
nu quiña'a ntsu'u loo. Li! nacui yu 
jili ngu! msu bi!: “Cua'ni ma ngana 
lo'o chi re tyucui tyempo nu tsa!a 
juani, ña!a cuayá! nu tyaa na! chaca 
quiya””, nacui yu ji'i ngu'. Pana 
nu hati tya'a quichi tyi yu, ná 
tso'o nti! ngu' ña!a ngu' ji'i yu. Li! 
ngua'a lo ngu' bi! cha ji'i sca taju 
hati cha! tsaa lca'a ngu' ji'i yu, cha! 
ñacui ngu' ji'i nu laca loo tyijyu! 
ndi'ya: “Ná nti! ya cha! caca nu 
gui'yu jua rey ji'i ya, cha! caca yu 
loo quichi tyi ya”, nacui ngu!. Pana 
ná ndube ti' nu laca loo tsiya! ti bi!, 
cha! nchcui' ngu' jua'a. 15Bi' cha! 
haa yu lo'o cua ngujui cha cha! laca 
yu rey, ndyalaa yu to! tyi yu chaca 
quiya' li'. Nu lo'o ndyalaa yu, li' 
ngulo yu cña cha! tyaa ngu' msu 
nu nda yu chi ji'i cha! cua'ni ngu' 
cña lo'o, cha! ca cuayá! ti! yu ni tsa 
lo ngua'ni ngu' ngana lo'o scaa chi 
bi!. 18Nacui msu nu ndyalaa clyo 
bi: “Tii tya!a tsa lo nu nda nu'u 'na 
ngua'ni na! ngana”, nacui msu bi! ji'i 

yu. (Li! nguxacui rey cha! ji'i msu 
bi!: “Tso!o tsa lacua. Sca msu tso!o 
laca nu'u. Liñi tsa ngua'ni nu'u, 
masi lo'o sca cña xti ti; bi! cha! ta 
na! chacuayá! cha! caca nu'u loo 
jili tii tyala quichi cuentya jna!.” 
18Ndyalaa chaca msu li": “Cusu"”, 
nacui, “ca!yu tya!a tsa lo nu nda 
nu'u 'na ngua'ni na! ngana”, nacui. 
19La cui! ti cha! nacui rey bi! ji'i: 
“Culo nu'u cha ji'i ca'yu tya!a quichi 
cuentya jna! lacua”, nacui rey ji'i 
msu bi". 20Li! ndyalaa chaca msu bi": 
“Cusu'”, nacui, “nde ñaalo'o na! chi 
jinu'u, cha! cua nguxco'o tso!o na! ji'i 
ne! sca pañito. 21 Ntsii na! xi ña'a na! 
jinu'u, cha! sca qui'yu tiji laca nu'u. 
Nscua' nu nchcuá! xa! nati, bi! laca 
nu'u clacua, masi xa' ñati ngua'ni 
cha bi!” 22Li' nacui rey bi! ji'i: “Msu 
nu xña!a tsa laca nu'u. Xqui'ya cha! 
nchceui' nu'u jua'a, bi! cha! sta na! 
gui'ya hi li'”, nacui rey. “Jlo ti! nu'u 
cha! laca na! sca nati tiji, cha! nscua' 
nu nchcuá! xa! hati, bi! laca nu caja 
jna!; juala ndu'ni na! clacua, masi 
xa! ñati ngua'ni cha bi', nacui nu'u. 
23 ¿Ni cha! laca ná nda nu'u chi 'na 
jña xa! ñati lacua, cha! nu lo'o xtyuu 
na! tyaa na! chaca quiya', quije chi 
'na li"? Lo!o xi sñi! chi quije 'na li! 
cha! tya ngu' 'na.” 24Li' nacui rey 
ji'i ngu' nu ndi'i bi!: “Xñi ma chi 

ji'i yu re cha! ta ma ji'i msu tso'o 

nu cua ntsu'u tii tya!a chi oro ji'i?. 
25“Cusu”, nacui ngu' bi! jili rey bi! 
li!, “na cua ntsu'u tii tya!a chi oro 
ji'i yu bi". ¿Ni cha! tya caja la xa! chi 
ji'i yu?” 26 Nguxacui rey cha! ji'i ngu' 
li": “Juala laca lo'o ñati nu ntsu'u 
sca cha! ji'i, tya ta na! quiña'a la 
cha! ji'i ñati bi'; pana hati nu xixi 

ca cha! ntsu'u ji'i ni, si ná nti! cua'ni 
cha lo'o, hasta xlyaá na! nu xti ti 
cha! nu ntsu'u ji'i li'. 27Lo!o juani ni, 
nu ngu' tya'a cusuu na! nu ná ngua 
ti' cha! caca na! rey ji'i ngu!, tyaa 
lo'o clya ma ji'i ngu' bi! ca nde, cha! 
cujuii ma ji'i ngu! ca slo na!.” 


Ngua'ni chi ngu' loo Jesús lo'o 
ndyalaa yu nde quichi Jerusalén 
28Lo'o cua nchcui' Jesús cha! bi!, 
li' ndutu yu ndyaa yu tyucuii tsaa 
nde Jerusalén. 22 Nu lo'o cua tyalaa 
ti ngu! to! quichi Betfagé, jua'a to! 
quichi Betania nu nscua sii! ca'ya 
Olivos, li' ngulo Jesús cha ji'i tucua 
tya!a ngu! nu ndyaca tsa!a ji'i. 

30 Yaa ma ca quichi piti jua nu 
cacua ti ndyaca. Nu lo'o tyalaa 
ma jua, li! quije sca huru cuañi'! ji!i 
ma nu ndu ndyaaca! ni', nu bilya 
tyucua ngu' chu! tsiya! ti. Xati' ma 
jili cha! tyaa ma tyaalo'o ma ji'i ni! 
ca nde. 31Si ntsu'u nu ñacui ji'i ma: 
“¿Ni cha! laca nxati' ma ji'i huru 
cua?”, li' ñacui ma ji'i ngu' bi!: 
“Jesús nu Xu'na ma nti! ji'i ni". 

32Ndyaa ngu' nu ndyaca tsa'a ji'i 
li". La cui! ñi'ya nu cha! nu nacui 
Jesús, jua'a ngua. 33Nu lo'o ndu ngu' 
nxati' ngu' huru bi', li! nchcuane nu 
laca xu'na huru bi! ji'i ngu': 

—¿Ni cha! laca nxati' ma huru 
cua? 

341 ¡" nguxacui ngu' cha! ji'i: 

—Na cua'nijo'o ni! ji'i nu Xu'na na. 

35Ñaa lo'o ngu' ji'i huru bi! slo 
Jesús li'. Ngusta ngu' ste! ngu! hichu' 
ni, lo'o li! ngusacui ngu' ji'i Jesús 
hichu! ni! bi! 36 Ñi'ya su ndyaa Jesús 
tyucuii, juala nguscana ngu' late! lo 
yuu li! 37Cua catya ti'i ti ngu! sii' 
catya Olivos, li! lo'o ti nguxana ngu' 

ndyu'ni tlyu ngu' ji'i ycui! Ndyosi, 
cha! quiña!a tsa cha! tlyu cua na'a 
ngu!; cuii ngusi'ya ngu' cha! chaa tsa 
til ngu' lit: 

38—Tso!o tsa ndyu'ni ycui' Ndyosi 
xqui'ya yu nu lijya re chacuayá! ji'i 
ycui' Ni nu Xu'na na, cha! caca nu 
nde loo ji'na —nacui ngu'—. Ti ti 
tyili lcaa na nu ntsu'u nde cua, nu 
cuentya ji'i ycui' Ni laca. Masi juani 
ti cua'ni tlyu na ji'i ycui' Ndyosi. 

39 Ntsu'u sca tucua ti ngu' fariseo 
laja nati bi', lo'o li! nchcui' ngu' lo'o 
Jesús: 

—Mstru —nacui ngu! bi'—, chcui' 
nu'u lo'o ñati nu ndya!a lo'o nu'u 
cua, cha! ti ti chca'a tu'ba ngu' xi. 

40Nguxacui Jesús cha! ji'i ngu' 
lit: 

—Si ca ti ngu' re juani, xi'ya cua 
ña'a ca quee li! —nacui Jesús. 

MU Lo'o cua ndyalaa Jesús cacua ti 
to! quichi Jerusalén, ngusi!ya tsa yu 
lo'o na'a yu quichi bi'. Li! nacui yu ji'i 
ngu!: 

42—Masi tsa juani ti nu lo'o tya 
ndyiji xi tyempo ji'i ma, si tyajala ma 
cuna ma, taca ta na! sca cha! lo'o ma; 
tso'o tsa caca ji'i ma li", ti ti tyili ma 
li. Pana juani —nacui Jesús—, ná 
nchca ca cuayá! ti' ma cha! re, cha! cua 
ntsu'u yacu! ti cha! re ji'i ma —nacui—. 
Pana tyalaa sca tsa cuxi ji'i ma. Lo'o 
li! cuiñá ngu' tya'a cusuu ma ngutu 
yuu tyucui ña!a to! quichi. Li! su'ba 
lo'o ngu! bi! tyucui ña'a to! quichi. 
44Cuityi ngu' quichi tyi ma, ña'a lo 
yuu ti, cujuii ngu! ji'i tyala ndi'i ma; 
ná xtyanu ngu' ni sca quee nscua chu! 
tya'a quichi tyi ma, xquitya cha! ná 
ndyuloo ma jna' hora juani lo'o ñaa 
na! nu laca na! Sñi' ycui' Ndyosi ca su 
ndi'i ma. 


205 


Ngulo'o Jesús ji'i ngu' cuxi 
nu ntsu'u ne' laa tonu 

45Lo'o li! ndyaa Jesús lquichi, 
ndyatí yu ndyaa yu ne! laa tonu bi'. 
Li! nguxana yu ngulo'o yu ji'i ngu' 
nu ndyujui' yu'ba; jua'a ji'i ngu! nu 
ndyi!ya yu'ba ca bi!, lo'o ji'i ngu' bi! 
ngulo'o Jesús li', 46Nchcui! yu lo'o 
ngu' li": 

—Ndi'ya cha! nu nscua lo quityi 
ji'i ycui' Ndyosi cuentya ji'i laa 
re —nacui Jesús—: “Ni'i su caca 
chcui' lcaa hati lo'o ycui' Ndyosi, 
jua'a ñacui ngu' cha! ji'i ni'i 'na”, 
nacui ycui' Ndyosi. Jua'a nscua lo 
quityi, pana juani cua ngua'ni ma ji'i 
cha! to! tyi ngu' cuaana laca ni'i re 
—nacui Jesús ji'i ngu! bi". 

4 Lcaa tsa ndya'a Jesús nclyu'u ji'i 
ngu' ne! laa bi'. Lo'o ngu' sti jo'ó nu 
laca loo, lo'o mstru cha! jo!ó, lo'o 
ngu! cusu! ji'i quichi, ndya!a ngu' 
nelyana ngu' ñi'ya caca cua'ni ngu' 
cha! cujuii ngu' ji'i Jesús. Pana 
ná ngujui ñi'ya nu cua'ni ngu' cha! 
cuxi bi!, cha! cua quiña'a tsa hati 
ndya'a lo'o yu, lo'o jua!a ndiya tsa ti! 
ngu' nduna ngu' cha! nu nchcui! yu. 


Ndyu'ni Jesús cha chacuayá' 
ji'i ycui' Ndyosi 
2 Ngua sca tsa nga'a Jesús 
ne' laa nclyu'u yu ji'i hati; 

nchcui' yu cha! ji'i ycui' Ndyosi, ñi'ya 
nu ndu'ni lyaá Ni ji'i ngu'. Lo'o li' lijya 
lcaa sti jo'ó nu laca loo, lo'o mstru 
cha' jo'ó, lo'o ngu' cusu' ji'i quichi 
bi', stu'ba ti lijya ngu' slo Jesús. 
2Nchcuane ngu' bi! ji'i Jesús li': 

—Cacha! clya ji'i ya: ¿tilaca nda 
chacuayá' jinu'u cha! cua'ni cha nu 
ndyu'ni nu'u? —nacui ngu'. 

3Li' nguxacui Jesús cha! ji'i ngu' 
bi!: 

—Jua!a na! xcuane na! sca cha! ji'i 
ma cha! xacui ma cha! 'na: *¿Tilaca 
nda chacuayá! ji'i jyo'o Juan cha! 
ntyucuatya yu ji'i ngu! lacua? ¿Ha 
ycui' Ndyosi? ¿Ha ñati chalyuu nda 
chacuayá' ji'i yu? 

5Lo'o li' nguxana ngu' nchcui' 
tube ngu' lo'o tya!a ngu': 

—¿Ni'ya ñacui na juani? —nacui 
ngu! jili tyala ngu'l—. Si ñacui na 
cha! ycui' Ndyosi nda chacuayá! ji'i 
Juan bi', li! nditya xacui yu jua cha! 
ji'na: “¿Ni cha! ná jlya ti' ma cha! nu 
ngulu'u yu lacua?” $Si ñacui na cha! 
hati chalyuu nda chacuayá' ji'i Juan 
bi! ni, li! cujuii nu quiña'a tsa hati 
nu ndi'i re ji'na lo'o quee, cha! tu'ba 
ji'i ycui' Ndyosi cha! nchcui! Ni lo'o 
ñati ngua jyo'o Juan bi!, nti' ngu!. 

7Li' nguxacui nu ngu' tlyu bi' cha! 
ná jlo ti' ngu' tilaca nda chacuayá' 
ji'i jyo'o Juan bi', cha! ntyucuatya 
yu ji'i ngu!. 

8Li' nacui Jesús ji'i ngu': 

—La cui! ti na!, ná cacha! na! ji'i ma 
tilaca nda chacuayá! cha! cua'ni na! 
cna re —nacul. 


Cuii ji'i msu xña'a ji'i ngu' 
9Lo'o ti nguxana Jesús nda sca 
cuii lo'o ngu' nu ndu slo: 

—Ntsu'u sca nu qui'yu nu ntsu'lu 
sca lo'o su ndyataa yu yaca sityu 
losu! tyixi ji'i yu. Lo'o li! nda yu 
yuu su ndu'ni yu cha ngúijia xa! 
ñati. Chacua'! li! ndu'u yu ndyaa yu 
tyijyu' tyuu tsa tyempo. Nu lo'o 
cua ndyalaa tyempo suu ngu' silyu 
bi!, li! ngulo nu xu'na yuu bi' cha 
jili sca msu ji'i yu, cha! tsaa jña ji'i 
ngu! nu ndyu'ni cha ne! lo'o ji'i yu, 

cha! ta ngu' sa yu'be si'yu nu nga'a 
cha! tyacua ji'i xu'na yuu bi'. Pana 
nu ngu! bi! ni, ngujuili ngu! jili msu 
bi", ngulo'o ngu! ji'i; lo'o nguxtyuu 
yu ñaa yu slo xu'na yu, ni sca na ná 
nda ngu! ji'i. Li! nda xu'na yuu bi! 
chaca msu ndyaa. Pana la cui! jua!a 
ngua'ni ngu! lo'o nu chaca msu 
bi!; chiya'a tsa nchcui' ngu' lo'o, li! 
ngujui'i ngu' ji'i, lo'o la cui! juala ná 
nda ngu' ni sca si'yu ji'i. 12Xa! nda 
xu'na yuu bi! jiti chaca msu ndyaa, 
cha! jña yu na nu ntsu'u lo cha 
bi'. Pana lo'o yu bi', ti'í tsa ngua'ni 
quicha ngu! nu ndyu'ni cha bi! ji'i, 
ñala cuayá! nu ngulo'o ngu' ji'i nde 
chu! lo'o bi!. 

13 Lolo li! ngulacua ti! xu'na yuu bil: 
“¿Nitya cua'ni na! juani? Nditya cua'ni 
na': Ta na! ji'i shi' ycui! ca na! nu tyaca!a 
tsa jna' cha! tsaa ca bi!. Ná tyiquee! 
tyajala ngu! taquiya' ngu' ji'i yu bi, 
nacui xu'na yuu bi! li!. 14Nu lo'o na'a 
ngu' nu ndyu'ni cña ne! lo'o bi! ji'i yu 
cuañi' cha! lijya yu, li! ndi'ya nchcui! 
ngu' lo'o tya'a ngu!: “Yu cua laca nu nti' 
cha! qui!ya jiti cha re. ¿Ñi'ya cua'ni na 
cha! cujuii na ji'i cha! tyanu cha re ji'na, 
cha! caca na xu'na lo'o re?” nacui nu 
ngu' cuxi bi! ji'i tya'a ngu' li'. Hora ti 
ngulo'o ngu' ji'i sñi' xu'na yuu bi' chu! 
lo'o. Li' ndyujuii ngu! ji'i. 

Li' nchcuane Jesús ji'i ngu' nu 
ndyuna cuii bi!: 

—¿Na laca cua'ni nu xu'na yuu bi! lo'o 
nu ngu' cuxi bi!, nti' ma? éNclyacua 
til na! cha! caa ycui' xu'na yuu tu'ni, 
cha! cujuii ji'i nu ngu' cuxi bi", lo'o li! ta 
yuu bi! ji'i xa! ñati cha! cua'ni ngu! cha 
ndacua. 

Lo'o ndyuna ngu! cha! bi!, li! nacui 
ngu!: 

—iNá cua'ni ycui' Ndyosi jua!a! 

17Na!a tsa Jesús ji'i ngu', li! xa! 
nchcui' lo'o ngu' chaca quiya!: 

—¿Ni cha! laca nu ncheui! quityi 
cusu! ji'i ycui' Ndyosi lacua? Ndi!ya 
nchcui' quityi bi": 

La cui! quee tonu nu nguxcuaa 
cuityi ni'i ji'i cha! ná tso'o ña'a 
nti! ngu', 

cua ngujui cña nu cua'ni quee 
bi! juani; 

ndu bi! su ndulo la cha! ji'i 
cuentya ji'i ycui! Ndyosi. 

18Na' laca ñi'ya laca quee tonu 

bi! —nacui Jesús—, cha! ñilya nu 
ngua'ni cuityi ni'i lo'o quee bi', jua'a 
ndyu'ni ma lo'o na'. Pana si nti! hati 
cua!a ji'i cha! jna!, nga'aa tso!o tyi'i 
ñati bi! li'; lo'o cua'ni cuayá! Ni ji'i 
lcaa hati chalyuu, tye cha! tsiya! ti 
ji'i nati nu ná ntaja!a xñi cha! jna! 
lo'o tya nguti'i ngu' nde chalyuu. 


Cha! ji'i chi cha loo ngu' 
19Lo'o li! Icaa sti jo'ó nu laca loo 

lo'o ngu' mstru cha! jo'ó, ngua ti! ngu' 
cha! shi ngu' ji'i Jesús cha! tyaa lo'o 
ngu' jili preso la cui! hora bi'; cua 
ngua cuayá! ti! ngu! bi!, cha! ji'i ycui! 
ngu' nchcui' Jesús lo'o nchcui' yu cuii 
bi". Pana ntsii ngu' xi ji'i nati quichi 
bi". 20Li! ngusta ngu! ji'i hati cha! tyu 
cua ji'i Jesús, cha! cui'ya ngu' cuentya 
ni cha! ta yu; cuaana ti ngua'ni ngu' 
jua!a, cha! culacua ti! Jesús cha! ñati 
tso!o laca ngu!. Na cua nti! ngu' cha! 
cuna ngu' sca cha! nu tyu'u tu'ba 
Jesús, lo'o li! xquitya cha! bi! taca ji'i 
ngu' sta ngu' quilya ji'i yu. Li! tyaa 
lo'o ngu! ji'i yu ya! ngu' gobierno, cha! 
cua'ni cuayá! ngu' ji'i yu. 21 Bi! cha! 
nchcuane ngu' cuiñi bi! jiti Jesús li": 

—Mstru —nacui nu ngu' cuiñi 
bi'—, jlo ti! ya cha! xcui' cha! liñi 

nchcui' nu'u. Tso'o tsa ndyu'u lcaa 
cha! nu ngulu'u nu'u. Si'i na tyaca!a 
la ndu'ni nu'u ji'i sca ngu!; masi 
culiya' ngu', masi nchca tsa ji'i ngu!, 
stu'ba ti ndu'ni nu'u lo'o cua ña'a 
ca hati. Cha! liñi ji'i ycui! Ndyosi 
nclu'u nu'u. 22Tyu'u cha! clyu ti! 
jinu'u, cacha! lini nu'u ji'i ya: ¿Ha 
ntsu'u chacuayá! ji'na cha! ta na chi 
cha loo na ji'i rey tlyu nu ndi'i xa! 
tsu' bi!, o tso'o la si ná ta na chi cha 
loo ji'i rey bi'? —nacui hati bi' ji'i 
Jesús. 

23Ngua tii Jesús ña'a cha! cuiñi nu 
ntsu'u tyiquee ngu' lo'o nchcuane 
ngu' ji'i yu jua'a. Li! nacui yu ji'i ngu': 

—¿Ni cha! laca nchcui! cuayá! ma 
jua'a lo'o na!? —nacui yu ji'i ngu'—. 
24 Culu'u ma sca cñi plata 'na. 

Li' ngulu'u ngu' nu chi plata bi! 
jiti yu. 

—¿Tilaca laca nu ca ji'i lcui nu 
nga'a chu! chi re? ¿Ti jili xtañi yu 
nu nscua chu! cñi re? —nacui Jesús 
ji'i nu ngu' cuiñi bi! li. 

25 Nguxacui ngu' cha! ji'i yu li!: 

—Xtañi rey tlyu nu ndi'i xa! tsu!, bi! 
nga'a chu! chi cua —nacui ngu' li!. 

—Tso'o —nacui Jesús li'—, jili rey 
tlyu bi! tya ma lcaa na nu nga'a 
cha! ta ma ji'i lacua; jua'a ji'i ycui! 
Ndyosi tya ma lcaa na nu ntsu'u 
cha! tya ma ji'i Ni. 

26Ná ngujui ñi'ya nu sta ngu' quitya 
ji'i Jesús nde su ndi'i ngu' quichi bi!. 
Pana ndube tsa ti! ngu! ji'i yu xqui'ya 
cha! nu cua nguxacui yu ji'i ngu! bi!, 
bi! cha! ti tya ndyaa ti'i ngu' bi! li". 


Nchcuane ngu' ji'i Jesús ñitya caca 
nu lo'o tyu'ú jyo'o hati chaca quiya' 
27Ca tiya! la li! ndyalaa chaca 
taju ngu' judío, ndyaa na'a ngu' ji'i 


SAN LUCAS 20 


Jesús. Ngu' saduceo laca ngu' bi', 
ngu' nu nacui cha' ná ntsu'u ni sca 
jyo'o nu taca ji'i tyu'ú chaca quiya'. 
28Lo'o li! nacui ngu! bi! ji'i Jesús: 

—Mstru —nacui ngu'—, nu ngua 
sa'ni nguscua jyo'o Moisés sca cha' 
lo quityi nu ndyanu ji'na. Ndi'ya 
nchcui' cha! bi": nu lo'o cua ngujuii 
sca nu qui'yu lo'o ndyanu ti'i clyo'o 
yu, si ná ndi'i ni sca sñi' ngu', li! 
ntsu'u cha! ji'i tyala ngula yu nu 
ntucua ycui' ti cha! caja clyo'o lo'o 
nu cuna!a ti'i bi'. Lo'o caja sñi! ngu' 
li!, sñi! tya!a yu nu cua ngujuii laca 
sñi' clyo ñacui ngu'. ??Pana ndi'ya 
ngua sca quiya': Nguti'i cati tya!a 
ngu' qui'yu xcui' tyala ngula ngu'. 
Ngujui clyo!o nu cusu! la, pana 
ngujuii yu lo'o bilya caja ni sca 
sñi! yu. Tya'a ngula yu nu nchca 
tyucuaa ngujui clyo!o lo'o nu cuna!a 
ti'i bi! li!, pana la cui! ti ngujuii yu 
lo'o bilya caja sñi' yu. 31Lo'o jua'a 
tya!a ngula yu nu nchca tyuna, bi! 
ngujui clyo'o lo'o nu cuna!a bi!; jua'a 
Icaa tya!a ngu! bi!, ngujui clyo!o ngu' 
lo'o nu cuna!a bi'. Pana ngujuii ca 
tala cati tya!a ngu! qui'yu bi!, lo'o 
ni sca sñi! ngu! ná ntsu'u lo'o nu 
cuna'a bi!. 32Ca su ndye cha! li', lo'o 
nu cuna!a bi! ngujuii li! —nacui ngu' 
ji'i Jesús—. 33 Nu lo'o tyu'ú lcaa 
jyo'o chaca quiya!, ¿tilaca laca nu 
caca clyo!o nu cuna!a bi! chañi ca? 
Lo'o ngutu'ú nu cuna'a bi! chalyuu, 
ngujui clyo'o cho! lo'o tsaca yu, lo'o 
li" ngujui clyo'o cho! lo'o chaca yu, 
ña!a cuayá! nu ngujui clyo'o lo'o ca 
tala cati tya!a ngu! bi'. ¿Tilaca laca 
nu chañi ca cha! ngua clyo'o cho! 
bi!? 

34Li! nguxacui Jesús cha! ji'i ngu' 
bi!: 

—Nde chalyuu cua ña'a ca ngu' 
qui'yu lo'o ngu' cuna!a ndyiji clyo'o 
ngu'. 5Pana ñati nu caja chaca 
chalyuu nu ná nga'a cha! tye jili ngu' 
ca slo ycui! Ndyosi ni, nu lo'o tyu'ú 
ngu! bi! chaca quiya!, ngalaa caja 
clyo'o ngu', ni ngataa ta ngu' ji'i sñi! 
ngu' cha! caca clyo'o ngu', 36cha! 
ca bi! ngalaa ntsu'u cha! cajaa ngu' 
tsiya! ti. Caca ngu! bi! ñitya laca xca 
nu ndi'i slo ycui' Ndyosi; caca ngu! 
sñi' ycui' Ndyosi tsiya! ti, cha! cua 
ndyu'ú ngu' chaca guiya'. 37 Jyo'o 
cusu' Moisés ndacha! ji'na cha! chañi 
cha! tyu'ú jyo'o hati chaca quiya!. Lo 
quityi bi! nguscua Moisés ñi'ya ngua 
lo'o na'a yu yaca ca'cña ti nu ndyatu 
quii' tyucui ña'a lo yaca bi', pana ná 
ndye ndyaqui bi'. Li' nguañi nchcui' 
ycui' Ndyosi laja quii' bi! lo'o nacui 
Ni cha! Xu'na jyo'o Abraham laca 
Ni, Xu'na jyo'o Isaac laca Ni, Xu'na 
jyo'o Jacob laca Ni. Ñati tya'a na nu 
nguti'i chalyuu re cua sa'ni la ngua 
ngu' jyo!o bi'. 38Pana ná nacui quityi 
bi', cha! na cua ngua ycui' Ndyosi 
Xu'na ngu' bi!, masi ña'a ti tya laca 
Ni Xu'na ngu' bi! juani; jua'a ndyu'u 
cha! bi'. Bi! cha! lo'o ji'i hati lu'ú laca 
Ni loo, lo'o jua'a nti! tsa Ni cha! lcaa 
hati chalyuu tyi'i cuentya ji'i ycui' 
Ni —nacui Jesús. 

39Li! nacui sca tucua ti mstru cha! 
jo'ó bi! ji'i Jesús: 

—-Cusu', tso'o tsa nchcui' nu'u — 
nacui ngu' ji'i. 

40Ndyutsii ngu' li'. Nga'aa ngua'ni 
tyiquee ngu' cha! cheui' ngu! xi xa! 
la cha! lo'o Jesús. 


Nchcuane Jesús ji'i ngu' 
cuentya ji'i nu Cristo 
4Li' nchcuane Jesús ji'i ngu': 

—¿NIi cha! laca nacui ngu' cha! rey 
David ngua jyo'o cusu! ji'i Cristo? 
42Ndi'ya cha! nguscua ycui' David 
bi! lo quityi Salmos: 

Ycui' Ndyosi nu laca Xu'na na 
nacui ji'i Cristo nu Xu'na na!: 
“Tyucua nu'u nde la'a tsu! cui 'na, 

cha! stu'ba ti caca nu'u loo 
lo'o na'”, nacui Ni, 

4 “Hala cuayá! nu cua'ni tye na! 
cha! jili lcaa tya'a cusuu nu'u”, 
nacui ycui! Ndyosi ji'i Cristo 
li! 

44Xu'na na!, ngua'ni ycui' David ji'i 
Cristo. ¿Ñi'ya caca chcui' ngu' cha! 
jyo'o cusu' ti ji'i Cristo ngua David 
lacua? 


Ngusta Jesús qui'ya 
ji'i mstru cha! jo'ó bi! 

45Lo'o li! nchcui' Jesús lo'o nu ngu' 
nu ndyaca tsa!a ji'i. Lo'o jua'a lcaa 
hati nu ndi'i slo nchca!a jyaca ngu' 
ji'i cha! nu nchcui' Jesús lo'o ngu' 
bit: 

46— Tii ti ti! ma cha' ná cñilo'o mstru 
cha! jo'ó jua ji'i ma. Ndiya tsa ti! mstru 
bi!, cha! laca ngu' tlyu; bi! cha! lacu' 
ngu' bi! late! tyucui cu!, cha! lye tsa 
cua'ni chi ngu' loo ngu' bi! lo'o tsaa 
ngu! bi! Icaya!, juala nti' ngu' mstru 
bi!. Xcui' lo yaca xlya nu tso'o la ña!a 
ntyucua ngu' bi! ne! laa ji'i ngu!, jua'a 
ntyucua ngu! bi! ca su tso'o la lo'o 
ndya'a ngu' bi! ta'a. “Hasta nxlyaá 
ngu' bi! ña'a tsaca ni'i ji'i nu cuna'a 
ti'i. Cñilo!o ti ngu! bi! ji'i ñati cha! ñati 
tso'o laca ngu' bi!; bi! cha! quiña'a tsa 
cha! jo'ó nchcui! ngu!, tyiguee' tsa 
nchcui' ngu' lo'o ycui' Ndyosi li". Pana 
tucua cha! ntsu'u tyiquee ngu' bi!; bi! 
cha! tlyu la cha! ti'í caca ji'i ngu! bi!, 
lye la chcube! ngut bi! li!. 

Cha' tso'o ji'i nu cuna!a ti'i 
2 Lo'o li! na'a Jesús ji'i ngu' 
culiya! nu ndya'a ne! laa, 
cha! nsu'ba ngu' chi ne! cñá! su 
tyu'u msta. ?Lo'o jua'a na'a yu ji'i 
sca nu cuna'a ti'i nu ngusu'ba tucua 
tya'a ti chi sube ne! cñá! bi'. 3Li' 
nchcui' Jesús lo'o tya'a ndya'a yu: 
—Chañi cha! nu nda na! lo'o ma, 
cha! quiña'a la chi nda nu cuna'a 
ti'i jua que Icaa xa! hati. “Nu ngu' 
culiya! jua ni, nda ngu' xi cñi nu 
cua ntyucua ti ji'i ngu!; lo'o nu 
cuna'a ti'i jua ni, ti'i tsa, pana cua 
nda ma! lcaa nu ntsu'u ti xi ji'i ma! 
cha! tyiji yu'u ji'i ma! chalyuu re. 


Ngulala ti cati nu laa tonu bi' 


5La cui! hora ndu xi ñati nchcui' 
ngu' cha! ji'i laa tonu bi!, lo'o jua!a 
nchcui' ngu! cha! ji'i quee nu tso'o 
tsa ña!a nu ntsu'u ji'i laa bi!; nchcui' 
ngu' cha! ji'i na nu tso'o tsa ña'a, 
na nu cua nda ngu' ña'a msta ti ji'i 
cha! caca tso'o la ña'a ne! laa bi!. Li! 
nchcui' Jesús cha! ji'i laa bi!: 

6 —Tyalaa tsa nu tye cha! ji'i lcaa 
na nu ña'a cu'ma re juani cati, ña'a 
cuayá' nu nga'aa tyanu ni sca quee 
nu xñi ca'a chu! tya'a. 


Cha! ti'í nu caca lo'o 
cua tye ti chalyuu 

7Li' nchcuane ngu' ji'i Jesús: 

—Mstru, ¿ni jacua' caca cha! bi!? 
—nacui ngu' ji'i Jesús—. ¿Ñi'ya caca 
ca cuayá! ti! ya lo'o cua caca ti cha! 
cuxi bi'? 

8 —Cui'ya ma cuentya —nacui 
Jesús li'—, cha! ná tucui cñilo!o 
ji'i ma. Quiña'a tsa ngu! caa ngu' 
nu ñacui cha! Cristo laca ycui' ca 

ngu': “Juani ndyalaa tyempo bi'”, 
ñacui ngu' bi'. Pana ná xñi ma cha! 
ji'i ngu' bi!. 9Nu lo'o caja cha! ji'i ma 
cha! cua lijya tyempo cusuu, masi 
nde quichi tyi ma, masi tyijyu!, ná 
cutsii ma li'. Nga'a cha! caca lcaa 
cha! bi! clyo la, pana tya lyiji tyalaa 
hora tye chalyuu. 

10Li' tya nda la Jesús cha! lo'o 
ngu 

—Xuu tya'a hati sca tsu' lo'o ngu! 
chaca tsu', jua'a xuu tya'a ñati sca 
quichi tlyu lo'o ñati chaca quichi 
tonu. 11Lye tsa clyacui chalyuu li', 
lye tsa caca jbi'ña ji'i ngu'; cua ña'a 
ca quichi caa quicha tyaala nu xñi 
jili lcaa ngu' li'. Lye tsa ña'a caca 
nde cua, tyi'i yutsii tya chalyuu lo'o 
ña'a ngu' sca na tlyu nu tyaca nde 
cua. 

12'Lo'o cu'ma ni, nu lo'o tya lyiji 
caca cha! bi!, li! shi ngu' ji'i ma cha! 
sca! ngu' ji'i ma, ta ngu' cha! ti!í ji'i 
ma, sta ngu' qui'ya ji'i ma su ndyu'u 
ti'i ngu' ne! laa; lo'o jua!a su'ba ngu' 
ji'i ma ne! chcua, tsaa lo'o ngu' ji'i 
ma slo rey, jua!a slo xa! ngu' nu laca 
loo, xqui'ya cha! ngusñi ma cha! 'na. 
13Masi cuxi tsa caca cha', pana caja 
tyempo ji'i ma cha! chcui' ma cha! 
jna! lo'o ngu! li!. 14Ná quiña'a tsa cha! 
clyacua ti! ma yala la, ñitya nu chcui' 
ma lo'o ngu' nu laca cña cha! cua'ni 
lyaá ycui' ca ti ma ji'i ma. La cui! 
hora bi! cua'ni na! cha! ca'ya cha! 
hique ma cha! ca jlo ti' ma ñi'ya nu 
chcui' ma lo'o ngu! bi", cha! ná caja 
cha! nu xtyacui tya!a cusuu ma lo'o 
ma, cha! ná caja ñi'ya nu chcui' loo 
ngu' jili ma. 'SLa cui! sti ma, la cul! 
ngu' tya'a ngula ma, masi tya'a 
tyijyu' ti ma, masi tya!a tsolo ma, la 
cui! ca ngu' bi! tsaa lo'o ngu! ji'i ma 

slo ngu' tisiya. Lo'o ntsu'u cu'ma nu 
cujuii ngu' ji'i ma li!, cha! tyucui 
ña'a chalyuu ntsu'u quiña'a tsa 
ngu! nu ti'í ti! ngu' ña'a ngu' ji'i ma 
xqui!ya na'. 18Pana ná chcuna! ni sca 
quicha' hique cu'ma cuentya ji'i ycui! 
Ndyosi. 19 Nu lo'o cua ndalo ma ji'i 
lcaa cha! cuxi bi!, li! tya caja chalyuu 
ji'i ma lo'o cua ndye cha!. 

20”Pana nu lo'o ña'a ma cha! 
nsu'ba lo'o ngu' cusuu tyi'i ca to! 
quichi Jerusalén re, li! ca cuayá! ti! 
ma cha! cua tye ti cha! ji'i quichi tyi 
ma re. 21Lo'o li! lcaa cu'ma, lo'o lcaa 
ngu' nu tya ndi'i loyuu su cuentya 
Judea re, nga'a cha! xna ma tyaa ma 
tyu'u cuatsi! ma nde ca!ya; jua'a ngu' 
nu ndi'i quichi Jerusalén re, ntsu'u 
cha! tyulutsu' ngu' quichi re; jua'a 
ngu! nu ndi'i ne! quixi', ngataa caja 
tyempo cha! tyaa ngu' nde quichi. 
22Tsa chcube' ma caca tsa bi', lo'o 
li! nga'a cha! tyu'u tucua lcaa cha! 
nu nscua lo quityi cusu! cha! caca. 
23 Tya'na tsa caca ji'i ngu' cuna!a nu 
ntsu'u sñi! tsa bi'; jua'a tya'na tsa 
caca ji'i nu ngu' cuna!a nu ntsu'u 
cubi! cuañi! nu tya ndyati!, cha! lye 
tsa tyu'u cha! ti'í lo yuu; cuxi tsa cha! 
ti'í caca ji'i ngu' li!. 24Ntsu'u ngu' nu 
cajaa laja cha! cusuu bi", lo'o jua'a 
ntsu'u xa! la ngu! nu tyaa ngu! preso 
lcaa lo yuu su cuentya ji'i xa! nasiyu 
tyijyu' la. Sata quiya' ngu' xa! tsu! bi! 
ji'i quichi Jerusalén re, ña'a cuaya' 
nu tye tyempo nu ngujui chacuayá! 
ji'i ngu' bi", cha! caca ngu' loo ca nde. 


Ndi'ya caca lo'o chaca 
quiya! caa ycui' nu cua nda 
Ni ji'i lijya cha' caca hati 
25"Tyu'u tucua cuayá! nu tyaca' 
ña!a ngu' lo cuichaa li!, jua'a lo 

co!, la cui! jua'a lo cualya nu ntsu'u 
nde cua. Loto li! lye tsa quichi cha! 
hique ñati chalyuu; cutsii tsa ngu' 
li!, xquilya cha! lye tsa cañi ntyiji!i 
clyoo' lo hitya tyujo'o. ?6Hasta 
tyucua ti ti'i ñati, xquilya cha! cutsii 
tsa ngu' laja lo'o ntajatya ngu! si 
tya caca la cha! cuxi bi!; lye tsa 
culacua ti! ngu! na ca caca chalyuu. 
Lo'o jua'a lye tsa quiña Icaa cuii 
nu ntsu'u nde cua. 27Li! ña'a ngu' 
ji'i ycui' na! nu cua nda Ni 'na lijyaa 
cha! caca na! ñati, ña!a ngu' lo'o 
tyaa na! laja coo nu ndubi tsa ña'a. 
Tlyu tsa chacuayá' ngujui jna' cha! 
tyaa na! li"; jua'a lye tsa quijili xee 
loo na! lo'o caa na! li!, nu lo'o caca 
na! loo. 28Nu lo'o xana caca cha! bi?, 
li" cua'ni tlyu ma tyiquee ma, taca 
ca chaa ti! ma chaca quiya! cha! 
cua ngulala tsa clyaá ma li' —nacui 
Jesús. 

29Lo'o jua'a nda Jesús chaca cuii 
re lo'o ngu' li!: 

—Ña'a ma xi jili cua ña'a ca yaca 
quityi, ña'a ma xi ji'i yaca ntsati; 
30l0'o ña!a ma cha! cua ntyucua 
laca!, li! nchca cuayá! ti' ma cha! 
cua ngulala ti caca ni tyo. 31La cul! 
jua'a caca lo'o caca lcaa cha! nu cua 
nchcui' na!, li! ca cuayá! ti' ma cha! 
cua caa ti ycui' Ndyosi cha! caca Ni 
loo. 32Chañi cha! nu nda na! lo'o 
ma —nacui Jesús—, caca lcaa cha! 
bi! lo'o bilya tye cha! ji'i nati nu lu'ú 
chalyuu juani. 33Tye cha! ji'i lcaa na 
nu ntsu'u nde cua, tye cha! ji'i lcaa 
na nu ntsu'u nde lo yuu, pana ná 
tye cha! ji'i cha! nu cua nchcui' na! 
lo'o ma; nga'a cha! caca cha! bi!. 

34”Cui'ya ma cuentya, cua'a ma 
ji'i ycui' ca ma cha! tii ti til ma tyi'i 
ma lo'o tyalaa tsa bi!; si culiji yu'u 

ti ma chalyuu ji'i ma jua'a ti lo'o 
ndya'a tsa ma calle, lo'o cu'bi ti ma, 
la cui! jua'a si ntsu'u tyuu tya!a cha! 
nu ndube tsa ti! ma ji'i, ná caca tyi'i 
ma tii ti ti! ma li'. Ñitya ndyacu! sca 
lco'o, 3Sjua'a caca nu lo'o tyalaa tsa 
bi! ca su ndi'i lcaa hati lu'ú tyucui 
ña'a chalyuu. 96Tii ti ti! ma tyi'i ma 
chalyuu lacua. Lcaa tyempo chcui! 
ma lo'o ycui' Ndyosi cha! xtyucua 
Ni ji'i ma, cha! talo ma lo'o caca 
cha! cuxi bi! chalyuu. Lo'o li! caja 
ñi'ya nu tyalaa ma su tyucua ycui! 
na! nu cua nda Ni 'na lijyaa cha! 
caca na! ñati, cha! cua'ni cuayá! na! 
ji'i ma —nacui Jesús ji'i ngu'. 
37Lcaa tsa ndacua ndya'a Jesús 
nelyu'u yu ji'i ngu' ne! laa tonu 
ca quichi Jerusalén bi"; lcaa talya 
ndyu'u yu ndyaa yu ndi'i yu nde 
lo ca'ya nu ntucua cacua ti, nu naa 
ca'ya Olivos. 3BLcaa tsa, tlya tsa 
ndya'a quiña'a hati ne! laa tonu bi", 
cha! cuna ngu' ni cha! nda Jesús. 


Cuaana ti ngúiñi cha! ji'i ngu' lo'o 

tya'a ngu' cha! xñi ngu' ji'i Jesús 
2 Cua ngulala ta'a nu lo'o 

ndacu ngu' judío sca lo 

xlyá nu ná lo'o scua tiye! ndya!; ta'a 
pascua, jua'a naa ta'a bi'. 2Lo'o nu 
ngu' sti jo'ó nu laca loo lo'o mstru 
cha! jo'ó bi! ni, nclyana ngu' ñilya 
caca cha! cujuii ngu! ji'i Jesús, masi 
ntsii ngu! ji'i nati quichi. 

3Li' ndyatí ycui' nu xña'a nu 
naa Satanás ne! cresiya ji'i Judas 
Iscariote, masi la cui! tya!a ngu! nu 
ndyaca tsa!a ji'i Jesús laca yu bi'. 4Bi' 
laca nu ndyaa, ndyaa na'a ji'i ngu' sti 
jo'ó nu laca loo lo'o ji'i ngu' nu laca 
cha ne! laa. Li! nchcui! yu lo'o ngu! 
bi! ñi'ya nu cua'ni yu cha! tya yu ji'i 


SAN LUCAS 21, 22 


Jesús ya! policía, cha! tyaa lo'o ngu' 
ji'i slo sti jo'ó bi". 5Tso'o tsa ngua ti' 
ngu! sti jo'ó bi!. Lo'o li! nacui ngu' bi! 
ji'i yu cha! ta ngu' chi ji'i; £ngúiñi 
cha! ji'i yu lo'o ngu', bi! cha! nguxana 
yu ngulana yu ñi!ya nu cua'ni yu cha! 
tyaa lo'o yu ji'i Jesús laja lo'o ná ndi'i 
nati. 


Chaca tya guiya' ndyacu Jestis 
sii lo'o ngu' nu ndyaca tsa'a ji'i 
7Li' ndyalaa tsa ta'a nu ndacu ngu' 
xlyá tiji; la cui! tsa bi! ntsu'u cha! 
cujuii ngu' xlya! cuañi' cha! cacu 
ngu' sii tala pascua bi". $Li' ngulo 
Jesús cha ji'i Juan lo'o ji'i Pedro: 

—Yaa clya ma cha! cua'ni cho'o 
ma sii nu cacu na cuentya ji'i ta'a 
pascua —nacui yu ji'i ngu! bi". 

9Li" nchcuane ngu! bi! ji'i yu: 

—¿Macala nti! nu'u cha! cua'ni 

cho'o ya sii bi'? 
10Nguxacui Jesús cha! ji'i ngu' bi' 
lit: 

—Nu lo'o tyalaa ma to! quichi, li' 
tyacua tya'a ma lo'o sca nu qui'yu nu 
ntucua sca te!í hitya scu yu —nacui 
Jesús—. Tyu'u lca'a ma jili yu ña'a 
cuayá! nu tyalaa ma toni'i su tyatí yu 
niti. "Li" chcui' ma lo'o ngu' ca tyi 
bi": “Ndilya ñacui mstru ji'na jinu'u: 
¿Macala ntucua cuarto su caa na! cha! 
cacu na! sii lo'o ngu' nu ndyaca tsala 
'na, cha! cua'ni ya ta'a pascua re?” 
ñacui ma ji'i yu. 2Li' culu'u yu sca 
cuarto jili ma, sca cuarto tlyu ca cua 
la nu cua laca ngua tso!o. Ca bi! cua'ni 
cho'o ma sii bi' —nacui Jesús ji'i ngu'. 

13Ndu'u ngu' ndyaa ngu' bi! li"; 
lo'o ñi'ya nu nacui Jesús ji'i ngu' 
cha! caca cha! bi', jua'a ngua cha!, 
Li! ngua'ni cho'o ngu' sii cuentya ji'i 
tala pascua bi!. 

14Nu lo'o ndyalaa hora cha! cacu 
ngu! sii, li' ndyaa tucua Jesús to! 
mesa lo'o nu ngu' nu ndyaca tsa!a ji'i 
bi!. 15Li' nacui yu ji'i ngu' bi": 

—Tya sa'ni nti! tsa na! cha! cacu 
na! sii ta'a pascua re lo'o cu'ma, 
nu lo'o tya lyiji ti cajaa na! —nacui 
Jesús—. 16Nti' na! cacha! na! ji'i ma 
cha! ni chaca quiya! nga'aa cua'ni 
na! ta'a re lo'o culma ña'a cuayá! nu 
tye chalyuu, lo'o li! cacu na stu'ba 
ti lo'o caca ycui' Ndyosi loo ji'i lcaa 
ñati. 

17 Li! ngusñi Jesús sca vaso vino, 
ndya xlya'be ji'i ycui' Ndyosi li'. 
Ndi'ya nacui yu ji'i nu ngu' nu 
ndyaca tsa'a ji'i bi! li': 

—Co'o ma vino nu ntsu'u ne! vaso 
re, lo'o jua'a ta ma vino re co'o ca 
tala tyala ma —nacui Jesús li'—. 
18Chañi cha! nu ndacha! na! ji'i ma, 
cha! nga'aa colo na! vino lolo ma 
ña!la cuayá! nu caca ycui! Ndyosi loo 
jili lcaa nati. 

19Nu lo'o cua ntsu'u xlyá bi! ya! 
Jesús, li! ndya xlya'be ji'i ycui! 
Ndyosi, cuati ngusa'be yu xlyá bi!, 
cha! tacha ji'i ngu'. Li! nchcui' yu 
lo'o ngu!: 

—Nde laca na!, ycui' cuaña! na! 
laca re. Na cua nda ycui' Ndyosi Sti 
na! 'na cha! cajaa na! cha! caca tso!o 
cha! ji'i cu!ma. Tyi'u ti! ma 'na lo'o 
cacu ma xlyá re. 

20La cui! jua'a ngua'ni Jesús lo'o 
vaso bi! lo'o ndye ndyacu ngu'. 

—Lo'o co'o ma vino re tyi'u ti! 
ma ji'i cha! cucui nu cua quiñi ti ji'i 
ycui' Ndyosi lo'o ma —nacui Jesús 
li'—, Nu lo'o cajaa na! lo crusi, li' 
tyalú tañi na' xqui'ya cu'ma. 

21”Pana nga'a yu juani la cui! yu 
nu cujui' cresiya 'na ji'i ngu! cuxi; 

stu'ba ti nga'a yu bi! to! mesa re 
lo'o na! —nacui Jesús li'—. 22Nga'a 
cha! tsa'a na! nu cua lijyaa cha! caca 
na! nati, tsa!a tyucuii su cua nscua 
cuayá' cha! tsa'a cuentya ji'i ycui! 
Ndyosi Sti na'. Pana tya'na tsa nu 
qui'yu nu cua cujui' ti cresiya 'na ji'i 
ngu' cuxi bi". 

231 1" nguxana ngu' nchcui' ngu' 
lo'o tya!a ndi'i ti ngu': 

—¿Tilaca laca nu tya ji'i mstru 
ji'na re ya! ngu! xña!a? —nacui ngu!. 


Nchcui' tyucuaa ti' ngu' lo'o 
tya'a ndyaca tsa!a ti ngu' 

24Lo'o ti nguxana ngu' nchcui' 
tyucuaa ti! ngu' lo'o tyala ndyaca 
tsa'a ti ngu', ncheui' ngu! cha! ji'i 
tilaca nu caca loo la ji'i tyala ngu'. 
25Laja li! xa! nchcui' Jesús lo'o ngu' 
chaca quiya!: 

—Cua ña'a ca xu'na chalyuu, tso!'o 
tsa nclyo bi! cha ji'i ñati ji'i; ñati nu 
tso'o tsa ndu'ni laca nu laca loo 
bi!, nacui ngu' li! 26Pana cu'ma ni, 
ná ntsu'u cha! cua'ni ma jua'a lo'o 
tya!la ma. Ndi'ya cua'ni ma tso'o la: 
nu lo'o nti! ma cha! ndulo la cha! ji'i 
ma que cha! ji'i tyala ma ni, li! nga'a 
cha! cua'ni ma ñi'ya si laca ma nu 
cuañi! la ji'i tyala ma —nacui Jesús 
ji'i ngu' bi'—. Jua'a cu'ma nu nti! ma 
culo ma cha ji'i tyala ma ni, nga'a 
cha! cua'ni ma cha cuentya ji'i lcaa 
tya!a ma. 27 ¿Tilaca laca nu ndulo 
la cha! ji'i lacua? ¿Ha nu ntucua to! 
mesa cha! cacu? ¿Ha msu nu nxacu 
ji'i yu? Chañi cha! yu nu ntucua to! 
mesa ni, bi! laca nu ndulo la cha! ji'i, 
cha! bi! laca xu'na ngu'. Pana nu na! 
ni, ñilya si laca na! sca msu ji'i ma, 
juala ti ndi'i na! laja cu'ma —nacui 
Jesús—. 

28 Cu!ma ni, cua ndi'i ma lo'o na! 
lcaa tyempo lo'o nchcube! na! ndi'i 
na! chalyuu re, 29bi! cha! ta na! sca 
cña tso'o nu cua'ni ma cha! caca ma 
cha lo'o nal; cha bi! caca ñi'ya laca 
cha nu nda Sti na! 'na, cha! caca 
na! loo. 30Nga'a cha! stu'ba ti cacu 
ma co'o ma lo'o na! ca su tlyu bi! su 
tyucua na!; nga'a cha! stu'ba ti tyi'i 
ma lo'o na! nu lo'o cua'ni cuayá! na! 
jili lcaa ñati; lo'o jua'a cua'ni cuayá! 
ma jili tyala hati ma, nu tii tyucuaa 
tya'a taju ngu' Israel tya'a na. 


Chcui' Pedro lo'o ngu' cha! ná 
nslo yu ji'i Jesús tsiya! ti 
31Lo!o li! nchcui' Jesús lo'o Simón 
Pedro bi!: 

—Simón —nacui—, laca cha! ñi'ya 
laca si cua ngüijña Satanás chacuayá! 
cha! cua'ni lya! ti! jili lcaa cutma; cua 
nti! yu cua'ni cuayá! yu ji'i ma, cha! 
xcutsii yu jili ma. Ni'ya laca lo'o nscuii 
ngu' ji'i si'yu trigo cha! tyubii ji'i, jua'a 
cua'ni yu lo'o ma, nti! yu. 32Pana cua 
ngúijña na! ji'i ycui' Ndyosi Sti na! cha! 
jinu'u Pedro, cha! ná tye cha! jlya ti' 
nu'u 'na. Lo'o cua nteje tacui cha! cuxi 
bi! hi, nu lo'o xa! chcui' nu'u cha! 'na, 
lil taca xtyucua nu'u ji'i xa! la tyala ma 
cha! tso'o la xñi ngu' cha! 'na. 

33—Cusu' —nacui Simón li'—, ná 
ndu'ni cha! jna' masi tsa'a lo'o nu'u 
ne! chcua, masi cajaa na' lo'o nu'u 
—nacui ji'i Jesús. 

34 Ndi'ya nchcui' na! lo'o nu'u 
juani, Pedro —nacui Jesús jili—, 
cha! nu lo'o tya lyiji xi'ya ndye'e 
talya juani, li! sna quiya' ñacui nu'u 
cha! ná nslo nu'u 'na. 


Cua ngulala ti hora nu chcube' Jesús 
35Li' nchcuane Jesús ji'i ngu': 

—Nu lo'o ngulo na! cha ji'i ma cha! 
tsaa ma xa! quichi nu ná lo'o cujui 
chi ji'i ma, ná lo'o xa! cujui, ná lo'o 
caña ji'i ma, ¿ha ntsu'u na nu lyiji 
jii ma li'? 

—Ná sca na lyiji ji'i ya li' — 
nguxacui ngu' cha' ji'i. 

36Li! nacui Jesús ji'i ngu': 

—Jua'a ngua tu'ni, pana xa! ña'a 
nga'a cha' cua'ni ma juani. Nu 
cu'ma nu ntsu'u cujui cñi ji'i ma ni, 
lo'o bi! cui'ya ma tsaa ma, lo'o xa! 
cujui lo'o; si ná ntsu'u maxtyi cusuu 
ji'i ma, nga'a cha' cujui' ma ste' ma 
cha! cui'ya ma maxtyi. 37 Jua'a cha! 
nchceui' na! lo'o ma cha! nga'a cha! 
tyu'u tucua cha! cuxi nu nchcui' 
quityi cusu! cha! caca 'na. Ndi'ya 
nscua cha!: “Ñi'ya nu ndu'ni ngu' 
lo'o hati cuxi, jua'a cua'ni ngu' lo'o 
ycui' Cristo”. Lcaa cha! nu nscua 
cha! caca 'na, juala caca 'na tu'ni — 
nacui Jesús ji'i ngu'. 

38Li' nacui ngu' bi! ji'i: 

—Cusu!, nde ntsu'u tucua tya'a 
maxtyi cusuu —nacui ngu!. 

—Cuayá! cua lacua —nacui Jesús li". 


Nchcui' Jesús lo'o ycui' Ndyosi 
Sti yu ca Getsemaní 

39Li" ndu'u Jesús ndyaa yu ca lo 
calya Olivos, ñi'ya nu ndu'ni ti yu. 
Lo'o nu ngu' nu ndyaca tsa!a ji!i bi!, 
ndu'u lca'a ngu! ji'i yu li'. 4Nu lo'o 
ndyalaa ngu' ca bi!, li! nacui Jesús 
ji'i ngu': 

—Chcui' ma lo'o ycui' Ndyosi Sti 
na! cha! ná tyijiloo nu xña'a ji'i ma 
—nacul. 

4Li' ndu'utsu' Jesús nde slo ngu' 
ña'a cuayá! nu tyalaa sca quee 
cu na, ca bi! ndyatu sti! Jesús cha! 
chcui' lo'o ycui' Ndyosi. 

42 Sti na! —nacui yu—, ¿ha ná 
ntsu'u xi xa! la ña'a nu caca cua'ni 
na! cha re, cha! nga'aa chcube! la 
na! lo'o cña tlyu re jinu'u? —nacui 
Jesús ji'i ycui' Ndyosi Sti yu—. Pana 
nti! na! cha! cua'ni na! cua ña'a ca 
cña nu nti! nu'u cha! cua'ni na!. 

43Li! ndu'u tucua sca xca nu ngutu'u 
slo ycui' Ndyosi nde cua, cha! ta la 
juersa ji'i Jesús. “Nu lo'o lye tsa 
nchcube! Jesús, li! lye la nchcui! yu 
lo'o ycui' Ndyosi. Lo'o li! ntyucua jatá 
Jesús, ndyalú nchcua! lo yuu; ni'ya si 
nchcua! tañi ycui', juala ña'a. 

45Ndye nchcui' Jesús lo'o ycui! 
Ndyosi Sti yu, li! nguxtyuu yu ñaa yu 
slo nu ngu' nu ndyaca tsa!a ji'i yu. Li! 
nquije ngu' ji'i yu, ndi'i ngu' laja! ngu' 
cha! ndye juersa ji'i ngu', cha! xñi'i 
tsa ti' ngu'. “6Li' nacui yu ji'i ngu': 

— ¿Ni cha! laca ndi'i ma laja' ti ma? 
Tyatu clya ma cha! chcui' ma lo'o ycui! 
Ndyosi, cha! ná tyijiloo nu xña'a ji'i ma. 


Ndyaa lo'o ngu' ji'i Jesús preso 

47 Tya nchcui' ca Jesús lo'o ngu' 
bi", li! ndyalaa quiña'a tsa hati. Nu 
naa Judas bi!, tsaca yu tya'a nu tii 
tyucuaa tya'a ngu' nu ndyaca tsa'a 
ji'i Jesús ni, ngulu'u yu tyucuii ji'i 
ngu' quiña!a bi'. Naa yu ca slo Jesús 
cha! chcuicha' yu saca! Jesús. 48Li' 
nchcui' Jesús lo'o yu bi": 

—Judas —nacui—, ¿ha bi! cha! 
chcuicha! nu'u 'na cha! tya nu'u 'na 
ya! ngu' cuxi, na! nu cua nda Ni 'na 
lijyaa cha! caca na! hati? 

49Lo'o na'a ngu' nu ndu lo'o Jesús 
ñi'ya caca cha! bi!, li! nchcuane ngu' 
ji'i yu: 

—Cusu! —nacui ngu'—, ¿ha cua'a 
ya jinu'u lolo maxtyi, cha! ná caa 
ngu! cua? 

501 ¡! ngusicua tsaca tya'a ngu' bi! 
maxtyi ji'i yu, ngusi'yu yu jyaca sca 
msu ji'i xu'na sti jo'ó; ngusityu cu! 
yu scua! jyaca la'a tsu' cui ji'i yu. 

SI Li! nacui Jesús ji'i ngu': 

—Cuayá! tsa lo cua ti. Ta ti'i ma 
maxtyi ji'i ma. 

Li! ngusta ya! Jesús lo scua! jyaca 
msu bi', ngua tso!o ca scua! jyaca yu 
lit. 52Lo'o ti nchcui' Jesús lo'o ngu' 
sti jo'ó nu laca loo, lo'o ngu' nu laca 
cha ne! laa, jua'a lo'o ngu' cusu! ji'i 
quichi, lcaa ngu! nu ñaa cha! tyaa 
lo'o ngu! ji'i: 

—¿Ha na ndu'u cu'ma lijya ma 
lo'o maxtyi ji'i ma, lo'o yaca ji'i ma, 
cha! quiji'i yaca ma 'na ñi'ya nu 
ntyijili na ji'i sca cuaana? $3Lcaa 
tsa lo'o nguti'i na! lo'o cu'ma ne! laa 
tonu bi!, ni sca quiya! ná ngusacui 
ya! cu'ma 'na. Pana cua ngujui xi 
tyempo ji'i ma cha! cua'ni ma cha! 
cuxi bi! juani, cha! cua nda nu xña'a 
chacuayá! ji'i ma; la cui! nu bi! laca 
loo ji'i ma. 


Lye tsa nchcui' Pedro cha! 
ná nslo yu ji'i Jesús 
54Lo'o li! ngusñi ngu' ji'i Jesús cha! 
caca preso, ndyaa lo'o ngu' ji'i nde 
toni'i ji'i xu!na sti jo'ó. Lo'o Pedro 
ni, ndyaa lca'a yu ji'i ngu' tyijyu! 
ti li". 55Ca bi! nguxtyu'u ngu' xi 
quii' cla'be la su laja to! ni'i, lo'o 
li! ndyu'u ti'i ngu' to! Iguii' bi; lo'o 
Pedro ndyaca'a laja ngu'. 56Li' na'a 
sca nu cuna'a cua! ji'i ngu! cha! lo'o 
Pedro nga'a to! Iquii' bi'. Ña'a tsa nu 
cuna!a bi! ji'i yu, li! nchcui' lo'o ngu!: 
—Lo'o nu qui!yu re ndya'a lo'o nu 
Jesús bi! —nacui ji'i ngu'. 
57 Hora ti nguxacui Pedro cha! ji'i 
nu cuna!a bi": 

—Ma! cusu!, ná nslo na! ji'i yu jua 
—nacui Pedro li". 

58 Ca tiya! la xi na'a chaca hati ji'i. 

—Lo'o nu'u laca tya'a ndya'a ngu' 
jua —nacui ñati bi' ji'i Pedro. 

—Sili na! —nacui yu—. Ná laca na! 
tyala ndya!a ngu' jua —nacui Pedro 
ji'i ngu'. 

59 Cua nteje tacui sca hora, li' 
nchcui' chaca hati lo'o tya!a ndya!a 
ti yu ndacua: 

—Chañi cha! lo'o nu qui'yu re 
ndya'a lo'o preso jua, cha! lo'o yu re 
laca ngu' Galilea —nacui yu li". 

60__Chocue —nacui Pedro li'—, 
ná jlo ti! na! ni cha! nchcui' nu'u. 

La cui' hora nu lo'o tya ndu Pedro 
nchcui', li! ngusitya sca ndye'e. ŝ1Li' 
nguxtyacui loo Jesús su ndu ne! ni'i, 
cha! ña'a ji'i Pedro. Hora ti ndyilu ti' 
Pedro cha! nu cua nchcui' Jesús lo'o 
yu tya tsa la. Ndi'ya ngua cha! bi!: 

“Nu lo'o tya lyiji xitya ndye!e talya 
juani, li! sna quiya! ñacui nu'u cha! 
ná nslo nu'u 'na”, nacui Jesús tya li". 
62Li' ndu'u Pedro nde liya!, lye tsa 
ndyunaa yu cha! ngua xñi!i tsa ti! yu. 


Nxtyí lo'o ngu' ji'i Jesús 
63Lo'o ngu' nu ndu cua ji'i Jesús 
ni, nxtyí lo'o tsa ngu' ji'i Jesús, lo'o 
jua'a ngujui'i ngu' ji'i yu. S4Ndacu! 
ngu' cloo Jesús lo'o sca late!, cuati 
ngujui'i ya! ngu' saca! yu. Li! nacui 

ngu' ji'i yu: 

—Ca tii nu'u, ¿tilaca laca nu 
ngujuili jinu'u lacua? 

65Lo'o jua'a quiña'a la cha! suba! 
nchcui' ngu! bi! lo'o Jesús li!. 


Ndu Jesús nde loo ngu' nu laca cha 
66Lo'o nguxee, li! ndyu'u ti'i ngu' 
cusu! ji'i ngu! judío, lo'o ngu' sti 

jo'ó nu laca loo, lo'o ngu' mstru cha! 
jo'ó; ndyaa lo'o ngu! ji'i Jesús nde 
loo ña'a taju ngu' tisiya bi'. Ca bi! 
nguxana ngu' ndacha! ngu! ji'i yu: 
67 Cuacha' clya nu'u ji'i ya si 
nu'u laca Cristo —nacui ngu' ji'i yu. 
Nguxacui Jesús cha! ji'i ngu' li!: 

—Masi ñacui na! ji'i ma jua'a, ná 
jlya ti' ma 'na. $6 Masi xcuane na! 
sca cha! ji'i ma, ná xacui ma cha! 
'na. Cua jlo ta! cha! ná culaá ma 'na. 
69Pana nde loo la tyucua na! nu 
lijyaa cha! caca na! ñati, tyucua na! 
nde la'a tsu' cui ji'i ycui' Ndyosi nu 
Icaa tsiya! ti cha nchca ji'i Ni. 

70Lo'o ti nchcuane lcaa ngu' tonu 
ji'i yu: 

—¿Ha nu'u laca Sñi! ycui' Ndyosi 
lacua? 

Li! xa! nguxacui Jesús cha! ji'i ngu! 
chaca quiya!: 

—Chañi cha' nu nehcui' cu'ma lo'o 
nacui ma cha! bi! laca na! —nacui 
yu ji'i ngu'. 

71_Nga'aa nti! culana na xa! la 
nati nu jlo ti! —nacui ngu' li'—. Cua 
ndyuna lcaa na cha! nu nchcui'! yu re. 
Tu'ba ycui! ca yu cua ndu'u cha! cuiñi. 
Ndu Jesús nde loo Pilato nu laca loo 
2 Ndatu lcaa ngu! tisiya li!, 

ndyaa lo'o ngu' ji'i Jesús 
slo Pilato nu ngua gobernador 
romano tyempo bi'. 2Ca bi! nguxana 
ngu' ngusta ngu' qui'ya ji'i Jesús: 

—Cua ngusñi ya ji'i nu qui'yu re, 
cha! ndatsaa tsa yu ji'i ngu' judío 
tya'a ya. Nacui yu cha! ná ntsu'u 
chacuayá! ta ya chi cha loo ya ji'i 
nu laca cha ji'i cutma, ngu! romano; 
lo'o jua'a lye tsa nchcui' yu cha! 
ycui' yu laca Cristo, ñitya si laca yu 
rey ji'i ya —nacui ngu' ji'i Pilato. 

3Li' nchcuane Pilato ji'i Jesús: 

—¿Ha rey ji'i ngu' judío laca nu'u? 
—naculi. 

Li! nguxacui Jesús cha! ji'i Pilato 
bi!: 

—La cui! cha! nu cua nchceui' nu'u, 
la cui! bi! laca na! —nacui. 

4Li' nacui Pilato ji'i ngu' sti jo'ó 
nu laca loo lo'o ji'i xa! la ngu' nu 
ndya'a lo'o: 

—Ná nquije ni sca cha! cuxi 'na 
cha! sta na! qui'ya ji'i yu re —nacui 
Pilato. 

5Pana nu ngu' bi! ni, chaca quiya' 
lye la nchcui' ngu', cuii tsa ngusitya 
ngu! ji'i Pilato bi! li": 

—Na ngusu'ba ñasi' ti yu re ji'i 
lcaa ñati Judea lo'o cha! nu ngulu'u 
yu ji'i ngu' —nacui ngu'—. Nde 
Galilea nguxana yu re, lo'o hasta ca 
nde nelyu'u yu cha! cuxi bi! ji'i ngu' 
juani. 


Ndu Jesús nde loo Herodes 


SLo'o cua ndyuna Pilato cha! 
bi!, li! nchcuane yu ji'i ngu' si nde 
Galilea ngutu'u Jesús lijya. 

7—La cui! —nacui ngu'. 

Li! ndyi'u ti! Pilato cha! ndi'i 
Herodes quichi Jerusalén tsa bi!. 
Lo'o nu Herodes ni, laca yu loo 
loyuu su cuentya Galilea; bi! cha! 
nda Pilato ji'i Jesús ndyaa slo 
Herodes bi' li'. 8Lo'o na'a Herodes 
ji'i Jesús, tso'o tsa ngua tyiquee 
yu li!, cha! cua sa'ni tsa nti! yu ña!a 
yu ji'i Jesús. Cua ndyuna yu lo'o 
nchceui' ngu! cha! ji'i Jesús, lo'o 
nti! tsa yu ña'a yu sca cha! tlyu 
nu cua'ni Jesús. 2Quiña'a tsa cha! 
nchcuane yu ji'i Jesús li!, pana ná 
nguxacui Jesús cha! ji'i yu tsiya! 
ti. Lo'o jua'a ndi'i ngu! sti jo!ó 

nu laca loo lo'o ngu' mstru cha! 
jo'ó; ngu' bi! laca nu ngusta qui'ya 
ji'i Jesús, lo'o juani tya quiña!a tsa 
cha! cuxi nchcui' ngu! bi! ji'i. Li" 
ngua'ni lya! ti Herodes ji'i Jesús; 
jua!la sendaru ji'i yu, cuxi tsa 
ngua'ni ngu! lo'o. Cha! caja ñi'ya nu 
xtyí lo'o ngu' ji'i, li! nguzacu' ngu' 
late! tso!o tsa ña'a ji'i; late! ndubi 
ña!a ñilya ña!a ste! rey nguxacu! 
ngu! ji'i. Lo'o li! nda Herodes 

ji'i Jesús ndyaa chaca quiya' slo 
Pilato. 12Tsa bi! ngua stu'ba cha! ji'i 
Herodes lo'o Pilato chaca quiya!; 
tya'a cusuu ngu' ngua ngu' bi', pana 
juani cua ndyaca tya!a tso'o ngu!. 


Ngulo Pilato cha cha! 
cujuii ngu' ji'i Jesús 
Lit nguxuti'i Pilato ji'i lcaa sti 
jo'ó nu laca loo, lo'o ji'i lcaa ngu' 
tisiya, lo'o jili lcaa nati. 14Nchcui' 
yu lo'o ngu' lit: 

—La cui! cu'ma ñaa lo'o ma ji'i nu 
qui!yu re slo na!, nu nacui ma cha! 
lye tsa ndu'ni yu cha! ná tyi'i ti ti 
ngu! —nacui yu ji'i ngu'—. Pana 
cua nchcui' na! lo'o yu re slo lcaa 
cu'ma; cua na'a ma cha! ná nquije 
ni sca qui!ya ji'i yu 'na, ñilya nu 
qui'ya nu ngusta cu'ma ji'i yu. La 
cui! juala Herodes, ná ngujui ñi'ya 
quitya nu sta nu cusu! bi! ji'i nu 
Jesús re, bi! cha! cua nda nu cusu' 
bi! ji'i yu Naa slo na! chaca quiya!. 
Ná sca cha! cuxi ná ngua'ni yu 
lacua, bi! cha! ná ndu'ni tsa cha! 
cajaa yu cuentya jna!. 16Xcube! na! 
xi ji'i yu clyo, cuati culaá na! ji'i yu 
li! —nacui Pilato ji'i ngu'. 

17Lcaa yija lo'o ndyaca tsa ta'a 
pascua bi', li! ndu'ni lyaá nu laca 
gobernador ji'i sca ti preso jua'a ti; 

18bi! cha! nguxana ngu', tyucui ña'a 
taju ngu' stu'ba ti, cuii tsa nxi'ya 
ngu' ndijña ngu' chaca preso ji'i 
Pilato: 

—Si'i nu qui'yu re cua'ni lyaá nu'u 
ji'i —nacui ngu'—. Yaa lo'o ji'i yu 
re. Culaá ji'i nu Barrabás bi! cha! 
tyulu. 

19Na cua ngusu'ba ngu' ji'i nu 
Barrabás bi! ne! chcua xqui'ya cha! 
ndatsaa tsa ji'i hati quichi cha! xuu 
tya!a ngu' lo'o ngu! xa! tsu! nu laca 
loo. Cuati cua ndyujuii Barrabás ji'i 
ñati. Pana ngua ti' Pilato culaá 
jili Jesús, bi' cha! xa! nchcui' yu lo'o 
ngu!. 2! Cuii la nguxacui nu quiña'a 
tsa hati bi! cha! ji'i Pilato li": 

—i¡Cujui'i cala clya ji'i yu lo crusi 
cha! cajaa yu! —nacui ngu'—. 
¡Cujui'i ca'a clya ji'i yu lo crusi! — 
nacui ngu' quiña'a bi! li'. 

22Nu nchca tyuna quiya' nchcui' 
Pilato lo'o ngu! li": 
—¿Ni cha! cuxi ngua'ni yu re? 
Ná nquije ni sca cha! cuxi ji'i yu 
Ina —nacui Pilato—, bi! cha! ná 
ndu'ni tsa cha! cajaa yu. Tso'o la si 
na xcube! ti na! ji'i yu, ca tiya! la li! 
culaá na! ji'i yu. 

23Li! cuii la ngusi'ya ngu' nguxacui 
ngu! cha! ji'i nu Pilato bi', cha! cujui'i 
cala clya ji'i Jesús lo crusi. Lye tsa 
nchcui! ngu', jua!a sti jo'ó nu laca 
loo nchcui' tsa ngu!, bi! cha! ntaja!a 
Pilato cua'ni ña'a cha! nu ngua ti! 
ngu!. 4Li' nda yu chacuayá! cha! 
caca cha! nu ngúijña ngu'. 25Lo!o 
jua'a ngulo laja ti ji'i yu Barrabás 
nu ngua'ni tsa cha! cusuu, hasta 
ndyujuii ji'i hati, cha! bi! laca nu 
ngusubi ngu! quichi cha! tyulu ne! 
chcua tyaa tsa bi". Lo!o li' ndya 
Pilato ji'i Jesús ji'i ngu! cha! cua'ni 

ngu' ña'a cha! nu nti! ti ngu' cua'ni 
ngu' lo'o. 


Ngujui'i ca'a ngu' ji'i Jesús lo crusi 

26Lo'o li! ndyaa ngu' sendaru, 
ndyaa lo'o ngu! ji'i Jesús cha! cujui'i 
ca'a ngu! ji'i lo crusi. Li' ndyacua 
tya!a ngu! sendaru lo'o sca hati nu 
naa Simón, nu lo'o ñaa yu ndyaa yu 
ne! quixi'; ngu! quichi Cirene laca 
yu bi. Lo'o li! ngulo ngu' cña ji'i yu 
cha! tsaa lo'o yu ji'i crusi cuentya 
jili Jesús. 

27 Quiña'a tsa hati lca'a ngu' ji'i 
Jesús ndyaa. Jua'a ndya!a quiña!a 
tsa nu cuna!a, ndyunaa tsa ngu'; cuii 
tsa nzi'ya ngu' cha! tiji! tsa ti' ngu! 
ji'i Jesús. 8Li' nguxña'a Jesús su 
ndu ngu' cuna!a bi!, cha! cheui' lo'o 
ngu!: 

—Cu'ma ngu' cuna!a Jerusalén 

re, ná xi'ya ma xqui'ya na! —nacui 
Jesús ji'i ngu'—. Tso'o la xi'ya ma 
xqui'ya ycui' ca ti ma, cuati xquilya 
sñi! ma. ??Cua tyalaa ti tyempo cuxi, 
lo'o li! ñacui ngu' ndi'ya: “Juani 
tso'o la ndi'i nu cuna!a nu ná ngujui 
sñi!, nu bilya cua'ni cala sca ñati, 

nu bilya ta cati! sca nu sube”, ñacui 
ngu!. 30Li' xana hati xi'ya ngu': 
“Tso'o la si clyú ca!ya cua hichu' na, 
masi tyacu' cuati yuu hichu' na, cha! 
tye cha! ji'na tsiya! ti”. Juala ñacui 
ngu' li'. 31Ña'a ma ñi'ya nu ndyu'ni 
ngu' lo'o na! juani. ¿Ñi'ya ta cua'ni 
ngu! lo'o cu'ma ngu' judío li! lacua? 
Tso'o tsa cha! nu ntsu'u jna!; ntsu'u 
tsa chalyuu jna!, cha! ñilya nti! sca 
yaca cuañi', jua!a nti! na!. Pana cu'ma 
ni, ná tso!o cha! nu ntsu'u ji'i ma; na 
culiji yu'u ti cha! bi! jili ma jua'a ti, 
cha! ñilya nti! sca yaca ncui, juala nti! 
cu'ma —nacui Jesús ji'i ngu! bi". 

32Lo'o jua'a ndyaa lo'o ngu' ji'i 
tya tyucuaa tya'a hati nu tlyu tsa 
qui'ya ntsu'u ji'i; ndyaa lo'o ngu! ji'i 
tyucuaa ñati bi', cha! cujuii ngu' ji'i 
nati bi! stu'ba ti lo'o Jesús. 33Lo!o 
ndyalaa ngu' su naa La Calavera 
(ca'ya su nscua tyijya hique jyo'o), 
li' ngujui'i ca'a ngu! ji'i Jesús lo 
crusi ca bi'. La cui' jua'a ngujui'i 
ca'a ngu' ji'i tyucuaa ñati nu ntsu'u 
gui'ya tlyu ji'i bi!; ngujui'i ca'a ngu' 
ji'i tsaca yu cuxi bi' lo chaca yaca 
crusi nu ndu la'a tsu' cui ji'i Jesús, 
cuati ngujui'i ca'a ngu' ji'i chaca yu 
cuxi bi' lo chaca yaca crusi nu ndu 
la'a tsu' coca. 34Lo'o tya ndi'i ngu' 
nu ngujui'i ca'a ji'i ngu' lo crusi, li' 
nchcui' Jesús lo'o ycui' Ndyosi Sti 
yu: 

—Sti na! —nacui yu—, cui'ya nu'u 
cha! clyu ti! ji'i ngu' re, cha! ná jlo ti! 
ngu' ni cha! laca ndyu'ni ngu' jua!a. 

Li! ndacha ngu' sendaru bi! ste! 
Jesús ji'i tyala ngu' laja lo'o ndijya 
ti ngu' lo'o tya!a ngu'. 35Lo!o jua'a 
ndi'i tsa hati cha! ña'a cui'ya ngu' ji'i 
Jesús. Lo'o ngu' tisiya ni, nxtyí lo'o 
ngu' ji'i Jesús li'. Ndi'ya nacui ngu' 
bi!: 

—Ngua'ni lyaá yu ji'i xa! hati 
nquicha'; pana juani ntsu'u 
cha! cua'ni lyaá yu ji'i ycui! ca ti 
yu, si chañi cha! laca yu Cristo 
nu ngusubi ycui' Ndyosi ji'i lijya 
chalyuu re —nacui ngu! bi!. 

36Lo'o jua'a ngu' sendaru bil, 
ngustí lo'o ngu' ji'i yu haa ngu' 
cacua ti su ndu crusi, cuati nda ngu' 
vino tiye! cha! co'o yu. $7 Li! ndu'ni 
ngu! bi! jiti yu ndi'ya: 

—Cua'ni lyaá nu'u ji'i ycui' ca si 
laca nu'u rey ji'i ngu! judío —nacui 
ngu' sendaru bi! ji'i Jesús. 

38 Cua nscua letra nde que la 
su nga'a Jesús lo crusi bi'; nditya 
nchcui' letra bi!: “Nu nde laca rey 
ji'i ngu' judío”. Sna lo cha'cña ji'i 
ngu! nscua cha! bi: cha'cha ji'i ngu' 
griego nscua, lo'o cha'cña ji'i ngu' 
latín nscua, lo'o cha'cña ji'i ngu' 
judío nscua. 

39Li! chiya'a tsa nchcui' sca nu 
cuaana tya'a nga'a Jesús lo crusi: 

—Si chañi cha! Cristo laca nu'u, 
cua!ni lyaá nu'u ji'i ycui! ca nu'u 
lacua; lo'o jua'a cua'ni lyaá nu'u ji'i 
cuare —nacui ji'i Jesús. 

401! nguxacui chaca nu cuaana 
cha! ji'i tya!a: 

—¿Ha ná ntsii nu'u ji'i ycui! 
Ndyosi lacua? Stu'ba nchcube! ngu' 
ji'i ca tala sna na juani —nacui ji!i 
tya'a cuaana—. “Lini tsa ntsu'u 
cha! nchcube! ngu' ji'na, cha! bi! 
laca caya! jili cha! cuxi nu ngua'ni 
na; pana nu ñati re ni, ná ntsu'u 
cha! cuxi nu ngua'ni yu. 

42Li' nacui yu bi' jiti Jesús: 

—Cusu' Jesús —nacui—, tucuá 
nu'u cha! jna! nu lo'o xana nu'u cha! 
caca nu'u loo nde chalyuu —nacui 
nu cuaana bi". 

43Nguxacui Jesús cha! ji'i li": 

—Chañi cha! nda na! lo'o nu'u — 
nacui—, juani ti taca tyi'i nu'u 
lo'o na! ca su tso'o nde cua, ca su 
ntucua ycui! Ndyosi —nacui Jesús 
jiti. 

Ngujuii Jesús 
44Lo'o cua ngua nde hora, li! ngua 
talya tyucui ña!a loyuu; ngua cha! 
bi! hasta ña'a cuayá! nu ndyalaa 
hora cua sna nde ngusii, 45jua!a 


ngua talya loo cuichaa. Lo'o jua!a 
nu late! tlyu nu ndacui ne' laa 

tonu bi!, ndya'be late! bi! cla'be la. 
45 Hora bi! cuii tsa ngusi'ya Jesús: 

—Sti na', qui'ya nu'u cresiya 'na 
—nacui yu. 

Nu lo'o cua nchcui' yu cha! bi!, 
hora ti ngujuii yu li". 

47Lo'o na'a nu capitán ji'i sendaru 
romano ñi'ya ngua cha! bi!, li! 
ngua'ni tlyu ji'i ycui' Ndyosi. Ndi'ya 
nchcui' li!: 

—Chañi cha! ná ntsu'u qui'ya ji'i 
jyo'o re tsiya' ti —nacui nu capitán 
jili sendaru bi! 

48Li! lcaa ñati nu ndi'i hora bi!, nu 
na'a lcaa cha! nu ngua bi!, ndu'u 
ngu' ndyaa ngu' li'. Ndyu'u tya ngu' 
tyiquee ngu! ndyaa ngu! cha! xñi'i 
tsa ti! ngu'. “Pana ndyanu lcaa ngu' 
tya'a tso'o Jesús ca su ndu crusi, 
jua'a nu cuna!a nu cua ndya'a lo'o 
yu nu lo'o nguxana ti cha ji'i yu nde 
Galilea, ndyanu ngu' bi! tyijyu' ti 
ña!a cui'ya ngu' cha! nu ndyaca bi!. 


Nguatsi! jyo'o Jesús 

50 Cua ntsu'u sca ñati tso'o nu 
ndyu'ni tlyu ji'i ycui' Ndyosi, José 
naa nu qui'yu bi'. Arimatea laca 
quichi tyi; loyuu su cuentya Judea, 
bi! ndi'i quichi tyi. Sca nu laca cña 
laca nu José bi', stu'ba ti ntucua 
lo'o lcaa ngu! tisiya ji'i ngu' judío. 
51 Tya tsubi' cua ntajatya nu José bi! 
ni jacua! caa ycui! Ndyosi cha! caca 
Ni loo nde chalyuu, bi! cha! ná ngua 
stu'ba cha! ji'i lo'o tya'a ngu! tisiya 
lo'o ngusta ngu! qui'ya ji'i Jesús. 
52Ndyaa José li', ndyaa slo Pilato 
cha! jña chacuayá! tsaa lo'o ji'i jyo!o 
Jesús cha! xatsi' ji'i jyo'o bi". $3Lo'o 
cua nda!ya ngu' ji'i jyo!o bi! lo crusi, 
li! ngúixii José sca tasá lubii hichu' 
jyo'o Jesús; ndyaa lo'o ji'i jyo!o bi! 

ngusu'ba ji'i ne! cuaá nu ngulu ngu' 
sii! cua!a, su bilya xatsi' ngu! jili ñati 
tsiya! ti. 54Tsa ta'a sii laca, bi! cha! 
tii ti ndi'i ngu! cha! cua zana ti tala. 
55Lo'o nu ngu' cuna'a nu ñaa lo'o 
Jesús nde Galilea ni, ndyaa lca'a 
ngu' ji'i nu José bi', ndyaa na'a ngu' 
cuaá ji'i, cha! cuilya ngu! cuentya 
mala ngusta ngu! ji'i jyo'o Jesús 
bi!. 56Li' nguxtyuu ngu' haa ngu' 
nde quichi chaca quiya". Li! ngua'ni 
cho'o ngu' hitya tyixi xtyi'i, jua'a 
setye nu tso!o tsa xtyi'i cha! tyu'u 
chu! jyo!o bi'. Pana ngua'a cía! ngu' 
tsa tala bi!, ñi'ya nu nscua cha lo 
quityi nu ngua sa'ni cha! cua'ni 
ngu'. 


Ndyu'ú Jesús chaca guiya' 
2 Nu lo'o cua quixee ti tsa 
clyo ji'i semana bi!, tlya tsa 
ndyaa nu ngu! cuna!a bi! to! cuaá 
su nguatsi! jyo'o Jesús. Ndyi!lya ngu' 
hitya tyixi xtyi'i nu cua ngua'ni 
cho'o ngu'. Lo'o xa! nu cuna!a ndyaa 
ngu' lo'o. 2Ngulaa ngu' to! cuaá, li' 
na'a ngu' quee nu ndyacu' to! cuaá 
bi!, cha! nga'aa ntsiya quee bi! to! 
cuaá; ntucua yaala ti cuaá bi'. 3Li' 
ndyatí ngu! ne! cuaá cha! ña'a ngu', 
pana nga'aa ntsiya jyo'o Jesús. 
4Ndyutsii tsa ngu' li', nga'aa jlo ti' 
ngu' ñi'ya nu cua'ni ngu'. Li! na'a 
ngu' cha! ndu tucua tya!a nu qui'yu 
slo ngu!; ndubi tsa ña'a late! lacu! 
nu ngu' qui'yu bi". “Ntyucua tii 
ti'i ngu' li!, ndyaca!a ngu! lyuu cha! 
ndyutsii tsa ngu! ji'i nu ngu' qui'yu 
bi'. Lo'o li! nchcui! ngu' quityu bi! 
lo'o ngu!: 
—¿NIi cha! laca nclyana ma ji'i sca 
nu lu'ú laja ngu' jyo!o re? —nacui 
ngu'—. PNga'aa ntsiya yu bi! ca nde, 

cha! cua ndyu'ú yu chaca quiya!. 
Tyi'u ti! ma ñi'ya nu nacui yu ji'i ma 
lo'o tya ndi'i ma ca Galilea. "Cua 
nacui yu cha! ycui' nu lijya cha! 
caca yu hati ni, nga'a cha! ta ngu' 
ji'i yu ya! ngu! xña'a, cha! cujuili cala 
ngu' ji'i yu lo crusi. Lo'o chu! sna 
tsa, li! tyu'ú yu chaca quiya' nacui 
yu. 

8Li' ndyi'u ti' ngu! cuna'a bi! lcaa 
cha! nu nda Jesús lo'o ngu' tya tsubi! 
la cuentya ji'i ycui' yu. 2Nguxtyuu 
ngu! ñaa ngu! nde quichi, ndyalaa 
ngu' slo nu tii chaca tya!a ngu' nu 
ngua tsa!a ji'i Jesús. Li' ndacha! ngu' 
cuna!a bi! lcaa cha! bi! ji'i ngu!, lo'o 
juala lcaa ngu' nu nguta'a lo'o Jesús 
ndyuna ngu' cha! bi! li". 9 Nditya 
naa ngu' cuna!a nu ndyaa to! cuaá 
bi!: ndyaa María Magdalena, cuati 
Juana, lo'o María xtya'a Jacobo, 
lo'o xi xa! la ngu' cuna'a. Pana si'i 
jua'a ngua, ngua ti! ngu' nu ngua 
tsa'a bi'; na nguichi tsa cha' hique 
ngu' cuna!a bi', ngua ti! ngu'. Ná 
jlya ti' ngu' cha' nu nda ngu' cuna'a 
bi! lo'o ngu' tsiya! ti. 

12Sca ti Pedro, hora ti ngusna 
ndyaa to! cuaá bi'. Chacua' na'a 
Pedro ne! cuaá bi', cha! ntsiya ti 
tasa nu ngúixii hichu' jyo'o Jesús 
nquicha', na'a cha! chaca se'i nde 
la'a ti ntsiya late! bi"; lo'o li! ngutu'u 
Pedro ñaa nde toni'i, ngulacua tsa 
til na laca ngua cha! ndyaa jyo'o bi'. 


Su ndyaa ngu' tyucuii nde Emaús 

La cui! tsa bi! ndu'u ndyaa tucua 
tya!a ngu! nde quichi Emaús. Quichi 
bi! ntsu'u tii chaca kilómetro cuayá! 
tyijyu' ji'i Jerusalén. 14Ndya'a ti 
ngu' tyucuii, nchcui! tsa ngu' lo'o 
tya'a ngu! ji'i lcaa cha! nu ngua bil. 

15Tya nchcui' tube ngu' ji'i cha! bi", 
lo'o li! ndyalaa ycui' Jesús slo ngu', 
stu'ba ti ndya'a yu lo'o ngu'. 16Masi 
na'a ngu' xi ji'i Jesús, pana ná ngua 
tyuloo tso'o ngu' ji'i yu, cha! ntsu'u 
sca cha! nu ngua'a ji'i ngu'. "Li! 
nchcuane Jesús ji'i ngu': 

—¿Ni cha! nchcui' tube cu'ma lo'o 
lijya ma tyucuii re? ¿Ni cha! laca 
xñi!i ti' ma? —nacui Jesús ji'i ngu'. 

Se'i ti ndyatu ngu', 'Slo!o li! 
nguxacui tsaca nu naa Cleofas cha! 
ji'i Jesús: 

—Tyucui ña'a chalyuu cua jlo ti! 
ngu' na laca nu ngua nde Jerusalén 
tsa nu nteje tacui ca ti. ¿Ha sca ti 
nu'u nu ná jlo ti' na laca nu ngua 
nde Jerusalén bi'? Jlo ti! lcaa ngu! 
xa! quichi nu ñaa ta'a. 

19 ¿Na laca ngua? —nacui Jesús 
ji'i ngu'. 
Li! nguxacui ngu' cha! ji'i yu: 

—Cha! ji'i Jesús Nazaret —nacui 
ngu'—, tu'ba ji'i ycui' Ndyosi ngua 
yu bi! nchcui' Ni lo'o ñati. Ngua 
tsa ji'i cha! tu'ba, lo'o jua'a ngua 
tsa ji'i ngua'ni quiña!a tsa cha! 
tlyu cuentya ji'i ycui' Ndyosi; jua'a 
quiña!a tsa hati na'a ji'i cha! tlyu 
bi". 201! nu ngu' sti jo'ó nu laca loo 
lo'o ngu! nu laca cha, nda ngu! ji'i 
yu ndyaa cha! cujuii ngu! ji'i yu lo 
crusi. 21Cua sna tsa nteje tacui nu 
ngua cha! bi". Lo'o cuare ni, jlya tsa 
til ya ji'i yu nquicha!, cha! bi! laca 
nu cua'ni lyaá ji'i ngu! Israel tya'a 
na, cha! nga'aa caca loo ngu! xa! 
tsu! ji'na, cha! tyi'i tso'o ti na loyuu 
quichi tyi na, ngua ti! ya. 22Pana 
juani nchcutsii xi ngu! cuna!a tya!a 
ndya!a ya ji'i ya, cha! tlya tsa juani 
ndyaa ngu' cuna!a bi! to! cuaá, 
23]o!o nga'aa nquije jyo'o Jesús bi! 

ji'i ngu'. Naa ngu' lil, nda ngu' cha! 
lo'o ya cha! cua na'a ngu! sca cha! 
tlyu. Na ngulu'uloo ti tucua tya!a 
xca ji'i ycui' Ndyosi ji'i ngu! ngua ti' 
nu ngu' cuna!a bi'; nacui xca bi! ji!i 
ngu' cha! lu'ú Jesús juani. ?4Lo'o ti 
ndyaa xi ngu! tya'a ngua tsa'a cua 
to! cuaá li'. Lo!o li! na'a ngu' ji'i xca 
bi! ñi'ya nu nacui ngu' cuna!a bi! ji'i 
ya, pana ná na'a ngu' ji'i ycui' Jesús. 

251! nchcui' Jesús lo'o nu ngu! nu 
tya!la ndyaa yu tyucuii: 

—Lyiji tsa cha! ji'i cu'ma cha! ca 
cuayá' ti! ma scaa cha!; tiya! tsa 
nxñi ma Icaa cha! nu nda ngu' jyo!o 
nu ngua tu'ba ji'i ycui! Ndyosi sa'ni 
la. 26¿Ha si'i na cua ntsu'u cha! 
chcube' nu laca Cristo bi' ñitya nu 
ngua juani? Tiya' la li! tyalaa Cristo 
su tso'o tsa ña!a su tyucua ycui' li'. 

27 Li! nguxana Jesús ngulu'u yu 
cha! ji'i ngu', ñala cha! nu cua nscua 
lo quityi cusu' cha! ji'i ycui! yu. 
Nguxana ngu' lo'o quityi nu nguscua 
jyo'o Moisés, lo'o li' nchcui' ngu' lo 
lcaa quityi nu nguscua ngu' nu ngua 
tu'ba ji'i ycui! Ndyosi nu ngua sa'ni. 

28 Cua tyalaa ti ngu' ca quichi su 
tsaa ngu', li! ngua'ni Jesús ñilya si 
na tya tsaa la yu tyucuii tyijyu' la. 
29 Pana ndatsaa tsa ngu' ji'i yu cha! 
tyanu yu slo ngu'. Nacui ngu' ji'i yu: 

—Tyanu nu'u lo'o cua cha! cua 
ngusii tsa juani, cua ca talya ti. 

Li! ndyatí Jesús ndyaa ni'i cha! tyanu 
yu lo'o ngu'. “Pana nu lo'o cua nga'a 
yu lo'o ngu' to! mesa, li! ngusñi yu sca 
xlyá, ndya yu xlya'be ji'i ycui' Ndyosi; 
lo'o li! ngusa'be yu xlyá bi!, cha! ta yu 
ji'i ngu!. 31Bi! hora laca nu ndyaala cloo 
ngu!, cha! ndyuloo tso'o ngu' ji'i yu. Li! 
nguliji yu'u yu slo ngu', nga'aa na'a ngu' 
ji'i yu li". 22 Hora ti nacui tsaca jili tya'a: 

—¿Ha ná chañi cha! tso'o tsa 
ngua ti! na? —nacui—. Ti ti nguti'i 
cresiya ji'na lo'o lijya ycui' nchcui' 
lo'o na tyucuii, nu lo'o nda yu cha! 
lo'o na, ñi'ya nu nchcui! quityi cusu' 
—nacui ji'i tya!a. 

33Li' xtyi'i ti ndyanu ngu', hora ti 
ngusñi ngu! tyucuiil nguxtyuu ngu' 
ñaa ngu' nde Jerusalén chaca quiya!. 
Ca bi! ndyalaa ngu' ca su ndyu'u 
ti'i nu tii chaca tya!a ngu' nu ngua 
tsa!a ji'i Jesús bi', lo'o xi xa! la tya'a 
ndya'a ngu' ndi'i ngu' bi'. 34Hora 
ti ncheui' ngu' nu nga'a ni'i bi! lo'o 
ngu' nu ndyalaa ca ti li": 

—Chañi cha! cua ndyu'ú Jesús 
chaca quiya! —nacui ngu'—. Cua 
na'a Simón ji'i yu. 

35Lo'o nu ngu' nu ndyaa nde 
Emaús ni, nda ngu' cha! lo'o tya'a 
ngu' ñitya nu ngua ji'i ngu! tyucuii; 
nacui ngu' ñi'ya ngua cha! ndyuloo 
ngu' jili ycui! Jesús nu lo'o ngulacua 
yu ji'i xlyá bi!. 


Ngulu'uloo Jesús ji'i ngu' nu 
ndyaca tsa'a ji'i yu 

36Tya nchcui' ti ngu' jiti cha! bi' 
lo'o tya!a ngu', lo'o li! faa ycui' 
Jesús. Ndatu yu cla'be laja ngu' cha! 
chcui' yu lo'o ngu': 

—Ti ti tyi'i tyiquee ma —nacui yu 
jiti ngu! bi! li. 

37 Ntsii tya ngu' ndi'i ngu' li, 
nelyacua tsa ti! ngu', cha! sca cui'i 
ti na'a ngu', nti! ngu'. 38Li' nchcui' 
Jesús lo'o ngu' bi!: 

—¿Ni cha! laca ntsii ma ndi'i ma? 
—nacui—. ¿Ni cha! laca nclyacua 
tsa ti! ma? —nacui yu ji'i ngu'—. 
39Na!a ma ya! na', ñala ma quiya' 
na!; la cui! ti na! laca. Cala! ma 'na, 
cha! taca jlya ti' ma cha! na! laca. 

Sca cuili ti ni, ná ntsu'u cuaña! ji'i, 
lo'o jua'a tyijya ná ntsu'u ji'i; pana 
cua na'a ma cha! ntsu'u cuaña! 'na 
—nacui Jesús ji'i ngu'. 

401," ngulu'u ya! ycui' yu, ngulu'u 
quiya' yu ji'i ngu'. 44Ná ngua tyuloo 
tso!o ngu' ji'i yu xqui'ya cha! chaa 
tsa ti! ngu' ngua, cha! ndube tsa ti! 
ngu' ña'a ngu! ji'i yu. Bi! cha! nacui 
Jesús ji'i ngu': 

— ¿Ha ntsu'u na cacu na! ji'i ma? 

42Li' nda ngu' sa yu'be cualya 
ngúili ji'i yu, lo'o sa yu'be jble' 
cuiñaa' cuityu. 

43_Tso'o —nacui Jesús li". 

Ngusñi yu jili na bi', ndyacu yu ji'i 
nde slo ngu' li'. *Lo'o ti nchcui! yu 
lo'o ngu' li": 

—Cha' nu ngua ca ti 'na, bi! laca 
cha! nu cua ndacha! na! ji'i ma lo'o 
tya ndi'i na! lo'o cu!ma tya tsubi' 
la —nacui yu—. Cua nacui na! ji'i 
ma cha! nga'a cha! caca 'na lcaa cha! 
nu cua nscua cuentya 'na lo quityi 
nu nguscua jyo'o Moisés, lo'o jua'a 
lo quityi nu nguscua jyo'o ngu! nu 
ngua tu'ba ji'i ycui' Ndyosi nu ngua 
sa'ni, lo'o jua'a lo quityi Salmos 
nscua cha! bi! 

45Li! ngulu'u Jesús ji'i ngu' ña'a 
cha! nu ncheui! quityi cusu! bi! 

46 Nacui yu ji'i ngu': 

—Cua sa'ni nscua cha! cajaa ycui! 
na! nu laca na! nu Cristo bi!, lo'o 
tsa nchca tyuna lo'o cua ngujuii 

na!, li! nscua cha! tyu'ú na! chaca 
quiya!. “Li! ntsu'u cha! ta ngu' 
cha! ji'i ycui! na! lo'o ñati tyucui 
ña'a chalyuu. Nde Jerusalén xana 
ma cacha! ma cha! bi! ji'i ngu' clyo. 
Nga'a cha! chcui' ma lo'o ñati cha! 
ca tyuju'u ti! ngu' ji'i cha! cuxi nu 
ntsu'u tyiquee ngu', cha! xtyanu 
ngu! ji'i cha! cuxi nu ndu'ni ngu'; li! 
cua'ni clyu ti! ycui! Ndyosi ji'i lcaa 
qui'ya nu ntsu'u ji'i ngu'. 48Lo'o 
cu'ma ni, taca cheui' ma cuentya 
jna!, cha! jlo til ma lcaa ña'a nu cua 
ngua 'na. Lo'o jua'a ta na! Xtyi'i 
ycui! na! ji'i ma, cha! cua nchcui! Sti 
na! cha! ta Ni Xtyi'i ycui' Ni ji'i ma; 
bi! cha! tyanu ma nde Jerusalén re, 
ña'a cuayá! nu caja juersa ji'i Xtyi'i 
ycui! Ndyosi ji'i ma. Tyu'u bi! nde 
cua cha! caa tyanu ne! cresiya ji'i 
ma. 


Ndyacuí Jesús ndyaa yu nde cua 

50Li' ndu'u Jesús quichi Jerusalén 
bi!, ndyaa lo'o yu ji'i ngu! ca to! 
quichi Betania bi'. Nde bi' ngusicua 
ya! Jesús cha! culacua yu ji'i ngu!. 
51 Laja lo'o nclyacua yu ji'i ngu', 
hora ti ndu'u yu ndyaa yu nde cua 
li", 32 Ngua'ni tlyu ngu' bi! ji'i yu, 
lil xa! nguxtyuu ngu' naa ngu! nde 
Jerusalén. Tso'o tsa ngua tyiquee 
ngu' li!, 53lu'ba tsa ndya'a ngu' ne! 
laa cha! ndyu'ni tlyu ngu' ji'i ycui! 
Ndyosi. Tsa lo cua ti cha. 


Quityi nu nguscua San Juan 
ñi'ya ngua cha' ji'i Jesús 





Ngua nu sca ti Sñi' ycui' Ndyosi hati 
Nu ngua tya clyo la ndi'i ycui' 
Ndyosi, lo'o jua!a ndi'i yu nu 

laca tyucui cha! ji'i ycui! Ndyosi; 
nguti'i yu bi! lolo ycui' Ndyosi. Nu 
yu nu laca cha! bi', stu'ba ntsu'u 
cha! ji'i yu lo'o ycui' Ndyosi. ?Stu'ba 
ti nguti'i yu bi! lo'o ycui' Ndyosi 
nu ngua tya clyo la. ¿Lo'o yu bi! 
ngúiñá Ni lcaa lo na; ni sca na nu 
ntsu'u chalyuu, ná ngúiñá Ni ji'i si 
ná lo'o yu bi'. ¿Ca slo ycui' Ndyosi 
ndu'u yu bi! yaa cha! caca tso'o 
cresiya ji'i nati chalyuu na. Ngua'ni 
yu cha! caca cuayá! ti! na lcaa cha! 
lini, xqui'ya xee nu ta Ni cha! tyanu 
ne! cresiya jitna. 5Ña'a ti tya ntyiji'i 
xee bi! su talya nu ntsu'u ne! cresiya 
jili ngu' cuxi, cha! ná caca ji'i ngu! 
cuxi xubi' zee bi!. 

6-7Nda ycui' Ni ji'i Juan cha! 
chcui' lo'o ñati cha! ji'i xee nu cua 
ta ti Ni cha! tyu'ú ne! cresiya ji'i 
ñati. Cua yaa Juan cha! ta cha! bi! 
lo'o hati, cha! xñi lcaa hati cha! ji!i 
ycui! Ndyosi xqui'ya cha! nu nchcui' 
Juan lo'o ngu!. $Si'i nu xee nu nda 
ycui' Ndyosi laca ycui' Juan, na yaa 
ti Juan cha! culu'u cha! bi! ji'i ñati. 
9Nu laca xee nu chañi ca, cua lijya 


yu bi! lo yuu cha! ta xee nu caca 
tyu'ú ne! cresiya ji'i cua ña'a ca nati. 

10Ndi'i yu bi! lo yuu, la cui! ti cha! 
nu cua nda ycui' Ni lo'o ñati. Lo'o 
yu bi! ngüiñá Ni chalyuu, pana ná 
ndyuloo hati chalyuu ji'i yu bi! li'. 
3MYaa yu bi! chalyuu su laca tyi 
nquicha', lo'o jua'a hati chalyuu nu 
ngúiñá yu, ná ndyuloo ngu! ji'i yu. 
12Pana ndi'i xi ñati nu cua ngusñi 
cha! ji'i yu, jlya ti! ngu' bi! jili yu 
li"; ji'i ñati bi! nda Ni chacuayá! 
cha! caca ngu' bi! shi! ycui' Ndyosi. 
13Lo'o ñati nu laca sñi! ycui' Ndyosi 
ni, ná nclya ngu' bi! ñitya nu nelya 
scaa sñi' nati; sñi' ycui' Ndyosi laca 
ngu! bi!, si'i sca hati chalyuu laca nu 
ndu'ni cucui cresiya ji'i ngu! bi. 

14Ngua yu bi! ñati, la cui! yu nu 
laca cha! ji'i ycui' Ndyosi. Stu'ba 
ti nguti'i yu lo'o na nde chalyuu. 
Cua na'a ya ji'i yu cha! tlyu tsa 
cha! ntsu'u ji'i yu, cha! laca yu nu 
sca ti Sñi! ycui' Ndyosi. Xcui' tso'o 
tsa ndu'ni yu lo'o na, xcui' cha! 
lini ncheui' yu. !SNde laca cha! nu 
nchcui' Juan cha! ji'i nu Jesús bi!. 
Cuii nchcui' Juan li": 

—Nu nde laca nu gui'yu nu ni 
na! ji'i ma cha! tyu'u tucua tiya! la 
nde chalyuu —nacui Juan—, masi 

tlyu la cha! ntsu'u ji'i ycui' yu que 
na!. Jua'a ni na! ji'i ma, cha! nu lo'o 
bilya cala na! cua lu!ú ycui! yu. 
16Lcaa na tsiya! ti ntsu'u ji'i Jesús, 
lo'o lcaa tsa ndyiji cha! tso'o ji'na 
xquitya Jesús. 17 Cua sa'ni nda jyo'o 
Moisés cha! lo'o hati, lcaa ña!a cha 
nu ntsu'u cha! cua'ni ñati cuentya 
ji'i ycui' Ndyosi. Pana nu lo'o 
yaa Jesucristo ni, xa! ña'a ngua'ni 
Ni; nda tsa Ni cha! xlya'be ji'na, 
ngulu'u Ni cha! lini jitna li'. 18Ni sca 
hati ná na'a ngu' ji'i ycui' Ndyosi; 
sca ti Jesús nu ngulu'u ji'na nati 
chalyuu na ñi'ya laca ycui' Ndyosi. 
Lo'o nu Jesús bi' ni, laca yu nu sca 
ti Sñi' ycui' Ndyosi, nu tyaca!a tsa 
jii Ni. 


Nchcuane ngu' judío ji'i Juan 
Bautista: “¿Tilaca laca nu'u?” 


19Nda Juan cha! lo'o tyuu tya'a 
sti jo'ó lo'o ngu! xirta; ngutu'u ngu' 
nde quichi Jerusalén, ndyalaa ngu' 
su ndi'i nu Juan bi! li". Cua ngulo 
ngu! judío nu ndi'i ca bi! cña ji'i 
ngu! bi!, cha! caa ngu' slo Juan cha! 
xcuane ngu' ji'i Juan tilaca laca. 
20Ná ntyuju'u ti! Juan; liñi nda cha! 
lo'o ngu' cha! si'i ycui' laca Cristo, 
nu ñati tlyu nu nda Ni ji'i cha! caa 
nde chalyuu. 

21_ ¿Tilaca laca nu'u lacua? — 
nacui ngu'—. ¿Ha jyo'o Elías laca 
nu'u? 

—Si'i bi! laca na! —nacui Juan. 

—Cua tyu'u tucua ti sca nu cusu! 
nu chcui' cha' ji'i ycui' Ndyosi lo'o 
ya, nti' ya —nacui ngu'—. ¿Ha si'i 
nu bi! laca nu'u? 

—Si!'i na! —nacui Juan li'. 

22 ¿Tilaca ta laca nu'u? —nacui 
ngu'—. Ntsu'u cha! xacui ya cha! ji'i 

ñati nu ngulo cha ji'i ya cha! caa ya 
ca nde. ¿Nilya cha! nchcui' ta nu'u 
cha! ji'i ycui! ca? 

231 ¡" nguxacui Juan cha! ji'i ngu' 
bit: 

—Ndi'ya cha! ndu'ni na! lo'o cuii 
nchceui' na! nda na! cha! lo'o ñati 
su ndu na! ne! quixi': “Xquiñi clya 
ma tyucuii su caa nu Xu'na na”. Bi! 
laca sca cha! ji'i ycui' Ndyosi nu cua 
nchcui' jyo'o Isaías lo'o ngu' sa'ni. 

24Lo'o xi ngu' fariseo nguti'i laja 
ngu' nu yaa slo Juan. Tacati tsa 
ndu'ni ngu' bi'. 28Nchcui' ngu' bi! 
lo'o Juan li": 

— ¿Ni cha! laca ndu nu'u 
ntyucuatya nu'u ji'i ngu' si si'i nu 
ñati tlyu bi! laca nu'u, si si'i jyo'o 
Elías laca nu'u, si si'i nu cusu! nu 
chcui! cha! ji'i ycui' Ndyosi laca 
nu'u? 

26__Lo'o hitya ti ntyucuatya na! 
ji'i ngu' —nacui Juan—. Pana ndu 
chaca ñati slo cu'ma juani, masi ná 
nslo ma ji'i yu bi!. Tiya! la yaa nu 
ndu bi! nde chalyuu, na! ngula yala 
la; pana tlyu la cha! nu ntsu'u ji'i 
ycui!, sube la cha! jna! —nacui Juan 
ji'i ngu'—. 27Tso'o tsa cha ngujui 
na nti! na! —nacui—, masi caña nu 
ntsu'u quiya' ñati bi! sati! na! juata. 

28 Jua'a ngua nde loyuu su 
cuentya Betábara, ca su ndu Juan 
ntyucuatya ji'i ngu'. Nde chaca tsu' 
stala Jordán ntsu'u Betábara bi'. 


Nu msta lu'ú cha! cuityi 
qui'ya nu ntsu'u ji'i hati 
29Ca chaca tsa na'a Juan cha! cua 
lijya ti Jesús slo. Lo'o li! nacui Juan 
ji'i nati nu ndu slo: 
—Nafa tso'o ma ji'i nu cusu' 
cua —nacui—. Cua ngusubi ycui' 

Ndyosi ji'i nu cua cha! caca yu sca 
msta lu'ú, cha! cuityi lcaa qui'ya nu 
ntsu'u ji'i ñati chalyuu —nacui—. 
30 Cha! ji'i yu bi! nchcui' na!, nu lo'o 
ni na! ji'i ma cha! cua tyu'u tucua 
ti sca hati loyuu re. Tlyu la cha! ji'i 
yu bi! que na!, masi tiya! la ndu'u 
tucua bi'. Jua'a ni na! ji'i ma cha! 
nu lo'o tya lyiji cala na!, cua lu'ú 
yu bi!. 3! Lo!o na! ni, ná ndyuloo 
na! jili ycui! yu bi!; pana cua yaa na! 
ntyucuatya na! ji'i ñati lo'o hitya ti 
cha! caca tyuloo ngu' Israel ji'i yu 
bi! 
32Chaca quiya' tso'o tsa nchcui' 

Juan cha! ji'i Jesús lo'o ngu': 

—Cua na'a na! lo'o ngutu'u Xtyi'i 
ycui' Ndyosi nde cua yaa ngua'ya 
lo Jesús ñi'ya nda'ya sca paloma — 
nacui—. 33Ná ndyuloo na! ji'i Jesús 
clyo, pana ycui' Ndyosi laca nu 
ndacha! cha! bi! 'na, ycui' Ndyosi 
laca nu ngulo cha jna' cha! tyucuatya 
ji'i ngu'. Nditya nchcui' Ni lo'o na!: 
“Lo'o ña'a nu'u cha! lijya nda!ya 
Xtyi'i ycui' Na! lo sca hati”, nacui Ni, 
“lil caca cuayá! ti! nu'u cha! yu bi' 
laca nu tyucuatya jili ngu' lo'o Xtyiti 
ycui' Na!, nga'aa si'i lo'o hitya ti”. 
34Ycui' ti na! cua na'a na! ji'i cha! bi. 
Chañi cha! nu nchcui' na! lo'o cu'ma, 
cha! yu bi! laca nu sca ti Sñi! ycui' 
Ndyosi; na cua ngusubi Ni ji'i yu bi. 


Ñati nu ndyaca tsa'a ji'i 
Jesús nu ngua clyo 
35Ngua chaca tsa, xa! ndu Juan, ndu 

lo'o tucua tya!a ngu! nu ndyaca tsa'a 
jili; yaa Jesús li". 368Na'a Juan ji'i yu, 
lo'o li' nchcui! Juan cha! ji'i Jesús: 

—Nu cua caca msta lu'ú nu cua 
ngusubi ycui! Ndyosi ji'i cha! cajaa 
yu xqui!ya na. 

37Lo'o ndyuna nu tucua tya'a ngu' 
bi! cha! nu nacui Juan, li! ndyaa lca'a 
ngu bi! jiti Jesús. 38 Nguxtyacui Jesús 
tyucuii su yaa, na'a yu cha! lca'a ngu' 
bi! ji'i. Li! nchcuane Jesús ji'i ngu!: 

— ¿Na laca tsaana cu'ma? 

—Mstru —nacui ngu' ji'i Jesús—, 
¿macala ndi'i nu'u? 

—Caa na'a ma xi 'na —nacui Jesús 
lit. 

39Bi! cha! ndyaa ngu' ni'i ca su 
ndyalaa Jesús, ndyaa chcui' ngu' 
lo'o yu. Ngua hora cua jacua nde 
ngusii lo'o ndyalaa ngu' ca bi', lo'o 
li' ndyanu ngu' lo'o yu tyucui nde 
ngusii. 

40Ngua tucua tya'a ñati nu ngutu'u 
lca'a ji'i Jesús li', nu lo'o cua ndyuna 
ngu' cha! nu nchcui' Juan lo'o ngu'. 
Tsaca yu bi' nu naa Andrés, tya'a 
ngula Simón Pedro laca. * Hora ti 
ndyaa Andrés ndyaana ji'i tya'a, la cui! 
nu Simón bi'. Li! nchcui! Andrés lo'o: 

—Cua nquijeloo ji'i ya ñi'ya nu 
laca Cristo, nu ñati tlyu nu nda Ni 
ji'i lijya nde chalyuu —nacui. 

42Lo'o li! ndyaa lo'o ji'i Simón ca 
slo Jesús. Ña'a tsa Jesús ji'i Simón 
bi!, nditya nacui yu ji'i li!: 

—Simón naa nu'u —nacui—, sñi! 
Jonás laca nu'u; pana Cefas ca naa 
nu'u nde loo la —ñi'ya nti! na chcui' 
na cha'cña ji'na: sca quee; stu'ba ti 
ndyu'u cha! bi' lo'o Pedro. 


Ngusi'ya Jesús ji'i Felipe 
lo'o ji'i Natanael 

43Ca chaca tsa, li! ngua ti! Jesús 
tyaa yu nde Galilea. Li' ndyacua 
tya'a yu lo'o sca nu qui'yu nu naa 
Felipe: 

—Ya'a nu'u lo'o na! —nacui Jesús 
ji'i Felipe li". 

“4La cui! ngu' Galilea laca Felipe 
bi", jua'a laca Andrés lo'o Pedro; 
quichi Betsaida laca quichi tyi ngu!. 

45Li' ndyaa Felipe cha! chcui' lo'o 
Natanael tya!a ndya'a nu Felipe bi!: 

—Cua na'a ya ji'i Cristo, nu nati 
tlyu nu cua sa'ni nguscua jyo'o 
Moisés cha! ji'i lo quityi ji'i ycui! 
Ndyosi —nacui Felipe—. La cui! 
cha! ji'i yu bi! cua nchcui' lcaa jyo'o 
cusu! nu ngua tu'ba ji'i ycui' Ndyosi 
sa'ni. Jesús naa yu bi!, sñi! sca nu 
naa José. Nazaret laca quichi tyi yu. 

46— ¿Ha tso'o quichi bi'? —nacui 
Natanael—. ¿Ha ntsu'u ñati tso'o 
nde quichi Nazaret bi'? 

—Yaa na'a nu'u xi ji'i lacua —nacui 
Felipe. 

4Lo'o na'a Jesús cha! lijya 
Natanael slo, li! nacui: 

—Nde cua lijya sca ngu' Israel 
nu chañi cha! ndyu'ni tlyu ji'i ycui! 
Ndyosi. Ná ntsu'u cha! cuiñi ji'i yu 
jua tsiya! ti. 

48Nchcuane Natanael ji'i Jesús li": 

—¿Ni'ya ngua jinu'u, cusu!, cha! 
ndyuloo nu'u jna!? 

Li! nacui Jesús: 

—Lo!'o tya lyiji chcui! Felipe lo'o 
nu'u, tya li! na'a na! jinu'u ca su ndu 
ne! yaca quityi ca bi!. 

49 Mstru —nacui Natanael—, 
chañi cha! nu'u laca nu sca ti Sñi! 
ycui' Ndyosi, nu'u laca Rey nu laca 
loo ji'i ngu' Israel. 

50Lo'o li! nguxacui Jesús cha! jili 
Natanael: 

—¿Ha bi! cha! jlya ti! nu'u jna! — 
nacui yu—, Xquilya cha! cua nchcui' 
na! lo'o nu'u cha! cua na'a na! jinu'u 
ca ne! yaca quityi bi'? —nacui—. 
Cha! xca ti laca bi', tonu la cha! ña'a 
nu'u nde loo la. 

51Lo'o li! nacui Jesús ji'i ngu': 

—Ta na! sca cha! liñi lo'o ma juani 
—nacui yu—. Nde loo la ña'a ma 
cha! tyucua yaala ca su ntucua ycui! 
Ndyosi nde cua. Li! caca cuayá! ti! 
ma cha! cua nda Ni 'na lijyaa cha! 
caca na! hati chalyuu. Lo!o ca su tyu 
na! bi!, ca bi! ña'a ma ji'i ngu! xca 
nu ndi'i slo ycui' Ndyosi; tya!a ngu' 
bi!, tyacui ngu! bi! nde cua, ca!ya 
ngu' bi! nde su tyu na!. 


Ndyaa Jesús su ngujui clyo'o ngu' 

2 1-2Lo'o ngua sna tsa, li' ndyaa 
xtya!a Jesús su ngujui clyo'o 

ngu! ca quichi Caná nde loyuu su 
cuentya Galilea. Lo'o jua'a cua 
nguane ngu! ji'i Jesús lo'o ji'i nu 
ngu! nu ndyaca tsa'a ji'i, bi! cha! 
lo'o ngu! bi! ndyaa ngu! ta'a. 3Lo!o 
li! nga'aa ngujui vino co!o ngu! nu 
ndi'i ta'a bi', ndye bi'. Li' ndyaa 
xtya!a Jesús ndyaa cacha! ji'i yu: 

—Cua ndye vino ndyo'o ngu!' 
—nacui. 

4Nguxacui Jesús cha! ji'i xtya'a li": 

—¿Ha cha 'na laca cua? Tya lyiji 
tyalaa hora cha! culu'u loo na! ji'i 
hati tilaca laca na!. 

5Masi jua'a nchcui' yu, ndi'ya 
nchcui' xtya'a yu lo'o msu li": 

—Cua'ni ma ñitya nu ñacui yu cha! 
cua'ni ma —nacui. 

SNde cua ti ndu scuá tya'a quityu' 
hitya, quityu! tonu ndya' lo'o quee 
laca bi!. Lo'o ngutsa'á quityu! bi!, 
ntsu'u masi jacuayala litro, masi 
sca siyentu litro hitya, cha! cua laca 
cha nu ntsu'u ji'i ngu' judío bi', cha! 
qui'í quiya! ngu' lo'o tsaa ngu! ni'i. 
7Li' nacui Jesús ji'i msu bi": 

—Cua'ni cha'á ma quityu' cua lo'o 
hitya. 

Ngua'ni cha!á ngu' quityu' bi! ña'a 
cuayá' nu ngutsa'á tso!o. 

8— Culo ma xi hitya —nacui 
Jesús li'—. Yaa lo'o ma ji'i cha! co!o 
nu ñati nu ndyu'ni tala re. 

Jua'a ngua'ni ngu' li!, nda ngu' 

xi hitya co'o ngu'. 2Ndyo'o cuayá! 
nu laca loo ji'i tala bi, lo'o li! vino 
ndyaca. Ná jlo ti! nu cusu! bi! 
macala ngutu'u vino bi!, msu ti jlo 
ti' cha! hitya ndyaa ndyiqui'ya ngu' 
tsa laca vino bi!. Li' ngusitya nu laca 
loo ji'i ta'a bi! ji'i cutsii, nchcui! lo'o: 

10 Ya! ñati ni —nacui—, xcui' vino 
nu tso'o la laca nu nda ngu! ndyi'yu 
hati lo'o nxana ti ta'a; ñala cuayá! nu 
nguaala! ti' ngu' cha! ndyo'o tsa ngu' 
vino bi!, ca li! nda ngu' vino cuxi la cha! 
co'o ngu' nu ndi'i ta'a —nacui nu laca 
loo ji'i ta'a ji'i cutsii—. Pana nu'u ni, 
masi cua tye ti ta'a, hasta li! nda nu'u 
vino nu tso'o la cha! co'o na. Tso!o tsa 
bi'. 

TI Ca quichi Caná nde loyuu su 
cuentya Galilea ngua cha! bi! lo'o 
nguxana ngua'ni Jesús cha! tlyu 
cuentya ji'i ycui' Ndyosi. Lo'o cha! 
tlyu bi! ngulu'u loo ycui! Jesús ji!i 
ngu', cha! ña!a ngu' cha! tlyu tsa 
cha! nu ntsu'u ji'i ycui! yu. Bi! cha! 
nguxana ngu' nu ndyaca tsa'a ji'i yu, 
jlya ti! ngu' ji'i ycui' ca Jesús. 

12Tiya' la li! ngututu Jesús ndyaa yu 
nde quichi Capernaum. Ndyaa yu lo'o 
xtya'a yu, lo'o ngu' qui'yu tya!a yu, lo'o 
ngu' nu ndyaca tsa'a ji'i yu ndyaa ngu'; 
pana xti ti tsa ndyanu ngu' ca bi". 


Ngulo'o Jesús ji'i ngu' cuxi 
nu ntsu'u ne! laa tonu 
Cua ngulala ti ta'a pascua ji'i 
ngu! judío bi, lo'o li! ndyaa Jesús 
ta'a nde Jerusalén. 14Ndyaa Jesús 

ne! laa tonu ca bi!, lo'o li! na'a yu 
cha! ndi'i tsa ngu! ndyu'ni ngu' 
ngana ne! laa bi'; ndujui! tsa ngu' 
toro, ndujui' ngu' xlya!, ndujui! ngu' 
paloma cha! caca msta ji'i ngu' ne! 
laa. Lo'o jua'a nga'a ngu! nu ndu'ni 
ngana ji'i hati lolo ncheutsa!a ngu' 
chi nu cua'nijo'o ji'i ngu' ne! laa, 
ntucua ngu! bi! to! mesa ji'i ngu!. 
15Lo'o li! ngusñi Jesús sca reta cha! 
quiji'i yu ji'i ngu' nu ndyu'ni ngana 
bi!, cha! culo'o yu ji'i ngu' bi! tyutu 
ngu! to! laa bi!; lo'o xlya! ji'i ngu', 
lo'o toro ji'i ngu', lo'o lcaa yu'ba 
ji'i ngu!, ngulo'o yu ji'i ngu! ndu'u 
ngu! nde liya!. Li! nguxlyú yu mesa 
su ntucua ngu' nu ncheutsa!a chi, 
nchcuaa yu ji'i chi bi". 16Li' nacui 
Jesús ji'i ñati nu ndujui' paloma bil: 

—Yaa lo'o ma jili yu'ba cua nde 
liya! —nacui yu—. Nga'aa cua'ni 
ma cha! ni'i lcaya! caca ni'i tlyu re 
ji'i Sti na!. 

17 Li! ndyi'u ti' nu ngu' nu ndyaca 
tsala bi! ji'i sca cha! nu nscua lo 
quityi ji'i ycui! Ndyosi cua sa'ni la: 

“Caca ñu'u ti! na! cha! tiji! tsa ti! na! ji'i 
ni'i su laca tyi nu'u”, nacui quityi bi. 

18 Ñasi! tsa ngu' judío li!, bi! cha! 
nchcuane ngu! ji'i Jesús ndi'ya: 

—¿Tilaca laca nu nda chacuayá' 
cha! cua'ni nu'u jua'a? ¿Ñi'ya cua'ni 
nu'u cha! jlya ti! ya hi? 

19 Cuityi ma ni'i re —nacui 
Jesús—, lo'o li! chu! sna tsa xa! 
cuiñá na! ji'i chaca quiya!. 

20Li' nacui ngu! ji'i Jesús: 

—Tu'ba ntucua scuá yija ndye 
ndya' laa tlyu re —nacui ngu'—. 
¿Ha taca jinu'u cuiñá ji'i chaca 
quiya! chu! sna tsa ti? 

21 Pana si'i cha! ji'i laa tlyu ncheui' 
Jesús, masi nda yu sca cha! lo'o ngu' 

ñi'ya nu caca ji'i ycui! ca yu, ñilya 
nu tyu'ú ycui' chaca quiya' lo'o 

cua ngujuii yu. 22Bi! cha! lo'o cua 
ndyu'ú Jesús chaca quiya!, li! ndyi'u 
ti' ngu! nu ndyaca tsa!a ji'i ñi'ya nu 
nacui Jesús ji'i ngu' tsa bi"; li! jlya ti' 
ngu' cha! nu nscua lo quityi ji'i ycui! 
Ndyosi nu ngua sa'ni, lo'o jua!a jlya 
ti' ngu' ñala cha! nu nda Jesús lo'o 
ngu' tya li. 


Jlo ti' Jesús ñi'ya nu ntsu'u 
tyiquee lcaa hati 
23Lo'o ndi'i Jesús Jerusalén ta'a 
pascua bi', li! nxana quiña'a hati 
jlya ti! ngu! cha! ji'i ycui! yu, nu 
lo'o cua na'a ngu' lcaa cha! tlyu nu 
ngua'ni yu. 24Pana jlo ti! Jesús cha! 
ná jlya tso'o ti! ngu' ji'i, cha! tso!o 
tsa ndyuloo yu ji'i ngu!, lcaa ña!a 
cha! nu ntsu'u ne! cresiya ji'i scaa 
ñati. 25Ná ntsu'u cha! cacha! xa! ñati 
ji'i yu ñi'ya ntsu'u cresiya ji'i scaa 
ngu', cha! jlo tsa ti! ycui' ca yu ñilya 
ntsu'u cresiya ji'i lcaa hati. 


Jesús lo'o Nicodemo 
Ntsu'u sca ngu! cusu! ji'i ngu' 
judío nu naa Nicodemo, ngu' 
fariseo laca. Lo!o ngu' fariseo ni, 
tacati tsa ndu'ni ycui' ngu', nti! ngu'. 
2Ndyaa nu cusu' bi! sca talya su 
nga'a Jesús: 

—Mstru Jesús —nacui—, jlo ti! ngu' 
cha! nu'u laca sca mstru nu nda ycui' 
Ndyosi ji'i lijya chalyuu, cha! ná 
ngua jinu'u cua'ni ni sca cha! tlyu si 
ná nxtyucua ycui' Ndyosi jinu'u. Ná 
nchca ji'i hati chalyuu cua'ni ngu' 
juala —nacui Nicodemo ji'i Jesús. 

3Li' nchcui' Jesús lo'o: 

—Liñi tsa cha! nu ta na! lo'o 
nu'u juani: ndu'ni ycui' Ndyosi Sti 

na! cha! cala hati chaca quiya!, si 
nti! ngu' xñi ngu' cha! ji'i ycui! Ni 
cha! caca Ni loo ne! cresiya ji'i ngu' 
—nacui. 

4 ¿Nilya caca cala na chaca 
quiya! si cua cusu! na? —nacui 
Nicodemo ji'i Jesús— ¿Ha taca tyatí 
na ne! xtya!a na chaca quiya' cha! 
xa! cala na? —nacui. 

5-6 Ta na! sca cha! liñi lo'o nu'u 
juani —nacui Jesús—. Ñati laca nu 
nelya lo'o ndu'ni cala hati chalyuu 
ji'i, pana Ktyi'i ycui' Ndyosi laca nu 
ndu'ni cha! cha'a cresiya ji'i ngu' 

—nacui Jesús—. Ntsu'u cha! caca 
cucui cresiya ji'i ma si cua nti' ma 
cha! culo ycui! Ndyosi cha ji'i ma. 
Ntsutu cha! tyu'u ma lo hitya, lo'o 
juala ntsu'u cha! tyanu Xtyi'i ycui! 
Ndyosi ne! cresiya ji'i ma —nacui 
Jesús ji'i Nicodemo—. "NA culacua 
tsa ti' nu'u cha! nchcui! na! lo'o nu'u 
cha' ntsu'u cha' cala ñati chaca 
quiya!. $Cui'i ni, nchca cui'i macala 
su nti'; masi nduna na cha! ndañi 
nchca cui'i li!, pana ná nchca cuayá! 
til na macala ngutu'u, ma nde tsaa 
cui'i bi! li! —nacui yu—. La cui! jua'a 
laca lo'o Xtyi'i ycui' Ndyosi, ná 
nchca cuayá! ti! ngu' ñilya nu ndu'ni 
Ni cha! caca cui cresiya jili ngu! — 
nacui Jesús ji'i. 

9—¿Ñi'ya jua'a? ¿Ñi'ya caca cha! 
bi'? —nacui Nicodemo li!. 

10Li' nguxtyacui Jesús cha! lo'o: 

—¿Ha si'i mstru cusu' laca nu'u ji'i 
ngu' judío? ¿Ni cha! laca ná nda nu'u 
cuentya ji'i cha! bi! lacua? —nacui 
yu—. "Lini tsa cha! nu nda na! lo'o 
nu'u. Nu cuare, liñi nchcui! ya ji'i 
sca cha! nu cua jlo ti! ya, sca cha! 
nu cua na'a ya, pana ná ntucuá ma 
tsiya! ti cha! nu nchcui' ya —nacui 

yu—. 12Ntsu'u cha! nu nchcui' na! 
lo'o cu'ma cuentya ji'i chalyuu re, 
pana ná jlya ti! ma cha! bi!. ¿Ñitya 
caca cha! jlya ti! ma jna! si chcui! na! 
lo'o ma scaa cha! nu ntsu'u ji'i ycui! 
Ndyosi nu laca loo? —nacui Jesús ji'i 
Nicodemo—. 

15 Bilya tsaa ni tsaca hati ca slo 
ycui' Ndyosi. Sca ti na! nu nda 
ycui! Ndyosi 'na lijyaa cha! caca 
na! ñati, cua ndya'a na! cajua, cha! 
cajua laca tyi na'. 14Lo'o nguti'i 
jyo'o Moisés nde nati! btyi bi! cua 
sa'ni la, ngusicua yu ji'i sca cuaña 
chcua nu ndacui chu! yaca cha! 
ña!la ngu' cuaña bi!, cha! caca jo'o 
ji'i quicha nu ntsutu ji'i ngu' bi! — 
nacui Jesús—. Ñi'ya nu ngusicua 
jili cuaña bi', jua'a nga'a cha! sicua 
ngu' jna! lo crusi, na! nu lijyaa cha! 
caca na! ñati. !5Lolo li! cua ña!a ca 
cu'ma nu xñi ma cha! jna!, li! caja 
chalyuu tso!o ji'i ma, chalyuu nu 
ná nga'a cha! tye —nacui Jesús ji'i 
Nicodemo—. 


Ntsu'u tsa tyiquee Ni ña'a Ni ji'i ñati 
16”Ntsu'u tsa tyiquee ycui' Ndyosi 
ñala Ni ji'i nati chalyuu, bi! cha! cua 

nda ycui! Ni jna! nu laca Sñi! ycui! 
ca Ni lijya na! chalyuu. Ná tsaa ñati 
ca bilyaa si xñi ngu' cha! jna!, nu 
laca sca ti Sñi' ycui! Ndyosi; caja 
chalyuu tso!o ji'i ngu! bi!, chalyuu 
nu ná nga'a cha! tye —nacui 
Jesús—. 1 Si'i cha! sta ycui' Ndyosi 
Sti na! quilya ji'i ñati chalyuu nda 
Ni jna! lijya na! chalyuu, na cua lijya 
na! cha! cuityi na! qui'ya nu ntsu'u 
jili nati chalyuu; bi! cha! cua nda Ni 
jna! lijya na! —nacui Jesús—. 

18-Ná xcube! ycui' Ndyosi ji'i cua 
ña!a ca hati nu xñi cha! jna'. Cua 

ngua'ni cuayá' Ni ji'i lcaa hati nu 
ná nxñi cha! jna!, cha! xcube! Ni 

ji'i ngu', cha! ná ntaja'a ngu' jlya 

ti' ngu' jna' cha! laca nu sca ti Sñi! 
ycui' Ndyosi —nacui Jesús—. 19Na 
cua nda ycui' Ndyosi xee lijya lo 
yuu, pana ná ntaja!a hati chalyuu 
tyi'i su xee bi'. Ntsu'u tsa ngu! nu 
ndiya la ti! tyili ngu' su talya ña'a, 
cha! xña!a tsa ngu' bi!; bi! cha! 
ntsu'u qui'ya nu ngusta Ni ji'i ngu' 
bi'. 20Ná nti! nu ñati xña'a bi! cha! 
ta ycui! Ndyosi xee nu tyu'ú ne! 
cresiya ji'i ngu!. Tyijyu! ti ndya'a 
ngu' bi! su ná ña!a xa! hati ji'i ngu', 
xquilya cha! xcui' cha! cuxi ndu'ni 
ngu' bi! —nacui Jesús—. 21Ñati nu 
xñi lcaa cha! lini nu nda Ni lo'o hati 
ni, nda ycui' Ndyosi xee nu tyu'ú ne! 
cresiya ji'i ngu' bi'. Ndi'i ngu! su zee 
bi!, cha! taca ca jlo ti! xa! hati cha! 
ndyu'ni ngu' bi! cua ña!a ca cha nu 
nelyo ycui' Ndyosi ji'i ngu!. 


Xa' nda Juan Bautista 
cha! ji'i Jesús lo'o hati 
22Tiya! la li! ndyaa Jesús, ndyaa 
lo'o ñati nu ndyaca tsa'a ji'i yu, 
nguti'i ngu' xi nde loyuu su cuentya 
Judea. Ntyucuatya Jesús ji'i ngu' ca 
bi!. WLo'o jua'a nga'a Juan cacua 
ti, cha! lo'o tya ntyucuatya Juan 
ji'i ngu'. Sca se'i su naa Enón, ca 
bi! ngutu Juan, cacua ti ji'i sca se'i 
su naa Salim. Ca bi' ntyucuatya 
ji'i ngu' cha! ca bi! ntsutu tsa hitya. 
Ndya'a tsa ngu' cha! tyucuatya ji'i 
ngu!. 2*Tya lyiji su'ba ngu' ji'i Juan 
ne! chcua tyempo bi!. 
25Lo'o li! nda xi ngu' judío cha! 
cusuu lo'o ngu' nu ndyaca tsa!a 
ji'i Juan; nguxlyú ngu' cha! hichu' 
tya'a ngu! ñi'ya nu tso'o la cua'ni 

ngu! cha! caca lubii cresiya ji'i ngu' 
cuentya ji'i ycui' Ndyosi. ?6Bi! cha! 
yaa ngu' slo Juan cha! cheui! ngu' 
lo'o: 

—Mstru —nacui ngu'—, nu nati 
nu yaa slo nu'u nde chaca tsu! sta'a 
Jordán tya tsubi' la, la cui' nu nacui 
nu'u cha' loo la laca ycui' yu, cua 
ndyalaa yu bi' ntyucuatya yu ji'i ñati 
nde tsu' re juani. Ndya'a tsa ngu' 
slo. 

27 Li! nguxacui Juan cha! ji'i ngu' 
bi!: 

—Tsa lo cua ti cha nchca ji'i scaa 
na cua'ni na, tsa ña'a nu nda ycui' 
Ndyosi chacuayá! cua'ni scaa na — 
nacui—. 28 Cua ndyuna ma ñi'ya nu 
ni na! ji'i ma tsubi' ti, cha! si'i na! 
laca Cristo, nu ñati tlyu nu cua caa 
ti chalyuu. Cua laca ti cña ntsu'u 
jna! cha! yala la ngutu'u tucua na! 
loyuu re cha! quiñi tyucuii su caa 
ycui' —nacui Juan—. 29 Nitya nu 
laca lo'o ngujui clyo'o ngu', sca ti 
nu cutsii bi! ngujui clyo'o lo'o nu 
cuxii; pana lcaa tya'a tso'o cutsii nu 
ndi'i ca bi!, tso'o tsa ntsu'u tyiquee 
ngu'. Ñitya lo'o chaa ti! ngu' ndi'i 
ngu' lo'o ngujui clyo!o ngu', jua'a na! 
tso'o tsa ntsu'u tyiquee na! cha! ña'a 
na! ji'i ngu' nu ndya!a lo'o Jesús — 
nacui Juan—. Lo'o jua'a caca tlyu 
la ycui' yu, sube la nscua cha! caca 
na! li", 


Nde slo ycui' Ndyosi ngutu'u Jesús 


31Loo la laca ycui' Cristo cha! 
ngutu'u yu nde cua ca su ntucua 
ycui' Ndyosi, yaa yu nde chalyuu. 
Pana nu Juan ni, sñi' sca hati 
chalyuu ngua bi'; nde chalyuu 
ntsu'u tyi, nchcui' ñitya nu nchcui! 
ñati ti. Nu Jesucristo ni, yaa yu 

bi! nde cua ca su ndi'i ycui' Ndyosi, 
32nda yu cha! liñi lo'o na cuentya 
jili lcaa na nu cua na'a yu, lcaa cha! 
nu cua ndyuna yu ca bi'. Pana ná 
ntaja'a hati xñi cha! nu nda yu lo'o 
ngu!. 33Si taquiya! na ji'i cha! nu 
nda Jesús, li! ndu'ni na lo'o tya!a 

na cha! liñi tsa laca cha! nu nda 
ycui' Ndyosi lo'o na. 34Nda Ni ji'i nu 
Jesucristo bi! yaa chalyuu, lo'o jua'a 
xcui' cha! jili ycui' Ndyosi nda yu 
lo'o na xqui'ya Xtyi!i ycui! Ndyosi. 
Lo'o ycui' Ndyosi ni, ná ntsu'u cha! 
tye cha! ta Ni Xtyi!i ycui' Ni ji'na. 
35Ntsu'u tsa tyiquee ycui' Ndyosi 

Sti yu ña'a Ni ji'i Sñi' Ni, la cui! 
Jesús bi'; lo'o jua'a lcaa chacuayá!' 
nu ntsutu ji'i ycui' Ni, la cui! ti cua 
nda Ni jiti Sñi' Ni lijya. 36Lo!o xñi 
ñati cha! ji'i Jesús, Sñi' ycui' Ndyosi, 
ná nga'a cha! tye chalyuu tso'o nu 
ta Ni ji'i ngu' bi". Pana nati nu ná 
taquiya! tsiya! ti ji'i cha! nu nchcui' 
Jesús, ná ta Ni chalyuu tso'o ji'i ngu' 
bi"; xcube! tsa Ni ji'i ngu' bi! li". 


Nu cuna'a ngu' Samaria 

Lo'o li! ndyuna ngu' fariseo, 

nda ngu' cuentya cha! quiña!a 
la ñati ndya!a lo'o Jesús cha! caca 
tsa'a ngu' ji'i yu, jua'a ntyucuatya 
yu ji'i ngu!; xti la ngu' ndi'i nu 
ndyaca tsa'a ji'i Juan. ?Pana si'i 
ycui! Jesús nu ntyucuatya ji'i ngu' 
bi"; nu ngu' cuañi' nu ndyaca tsa!a 
ji'i, bi' laca nu ntyucuatya ji'i ngu!. 
3Nu lo'o ngua cuayá! ti! Jesús cha! 
cua ndyuna ngu' fariseo cha! bil, 
li! ndutu yu nde loyuu su cuentya 
Judea, ndyaa yu chaca quiya! ca 
loyuu su cuentya Galilea bi! li". 

4Nu lo'o ndyaa Jesús tyucuii, 

nteje tacui yu nde loyuu su cuentya 

Samaria. 5Li' ndyalaa yu quichi 
Sicar, sca quichi su ndi'i ngu' 
Samaria. Ndi'i quichi bi! lo yuu 
nu nda jyo'o Jacob ji'i jyo!o José 
sñi'. $Ca bi! ndu sca tyuu pilya nu 
nacui ngu' cha! tyuu ji'i jyo'o Jacob 
laca bi'. Nde hora ngua li", lo'o 
jua'a ngua cña' tsa Jesús tyucuii. Li! 
ndyaa tucua yu to! tyuu bi', 7-8 Cua 
ndyaa ngu' nu ndyaca tsa'a ji'i 
lquichi, ndyaa ngu' cui'ya ngu' na 
cacu ngu'. Lo'o li! yaa sca nu cuna'a 
ngu' Samaria yaa qui'ya hitya. 
—¿Ha ná ta xi hitya co'o na!? — 
nacui Jesús ji'i nu cuna!a bil. 

9 Ngu! judío laca nu'u —nacui 
nu cuna!a bi'—, lo'o na!, ngu' 
Samaria laca na'. ¿Ni cha! laca 
ndijña nu'u hitya jna' cha! colo 
nu'u? —nacui nu cuna!a bil. 

Nacui jua'a cha! ná ntsu'u cha! 
jili ngu' Samaria lo'o ngu' judío 
tyempo bi'. 10Li' nguxacui Jesús 
cha! ji'i nu cuna!a bi!: 

— ¿Ha ná jlo ca ti! nu'u ña'a cha! 
tso!o nu nda ycui!' Ndyosi ji'i nati? 
—nacui Jesús—. Si jlo ca ti! nu'u 
tilaca laca nu ngúijña hitya co'o 
jinu'u, ná tyiquee' chcui' nu'u lo'o 
na! cha! ta na! hitya co!o ycui! nu'u 
li! —nacui—, lo'o li! ta na! hitya 
co'o nu'u nu chañi ca cha! cua'ni 
cu!ú cresiya jinu'u. 

11—Cusu' —nacui nu cuna!a bi! ji'i 
Jesús—, qui'ñi tsa tyuu re; ná lo'o 
cubeta jinu'u —nacui—. ¿Nitya caca 
culo nu'u hitya cha! cua'ni cu'ú 
nu'u 'na? —nacui—. 12 ¿Ha tlyu 
la nu'u que jyo!o cusu' Jacob jitna 
nu nda tyuu re jili ya? —nacui—. 
Ndyi!yu jyo'o bi! hitya tyuu re, lo'o 
jua'a ndyi'yu sñi' yu, lo'o scu! ngu! 
ndyi!yu hitya re. 

13 Lolo co'o ngu' hitya tyuu re 
—nacui Jesús—, xa! tyucua nguityi 
ngu' tiya! la —nacui yu—. 14Lo'o 
co'o ngu' hitya nu ta na!, ngataa 
tyucua nguityi ngu! tsiya! ti li! — 
nacui—. Ta na! sca lo hitya co'o 
ngu' nu cua'ni cu'ú cresiya ji'i ngu'. 
Ndi'ya laca bi!: ñitya si laca sca suu 
hitya nde ne! cresiya ji'i ngu', jua'a 
ná nga'a cha! tye chalyuu ji'i ngu! li". 

15Li' nguxacui nu cuna!a bi! cha! 
jili Jesús: 

—Ta clya nu'u hitya bi! co'o na!, 
cusu! —nacui—, cha! nga'aa tyucua 
nguityi na!, cha! nga'aa ta cha 'na 
cha! caa qui'ya na! hitya ca nde. 

16Li' nchcui' Jesús lo'o nu cuna'a 
bi!: 

—Yaa clya nu'u yaaqui!'ya ji'i 
clyo!o cha! caa ca nde. 

17 —Ná ntsu'u clyo'o na! —nacui 
nu cuna!a bi! li". 

—Liñi nchcui' nu'u lo'o na! cha! 
ná ntsu'u clyo'o nu'u —nacui Jesús 
lit—. Cua ca!yu quiya' ngujui 
clyo'o nu'u sa'ni la, lo'o jua!a si'i 
clyo'o laca nu qui'yu nu nga'a lo'o 
nu'u juani —nacui—. Lini tsa cha! 
nu nchcui' nu'u lo'o na!. 

19 Cusu' —nacui nu cuna!a bi'—, 
cua ngua cuayá! ti! na! juani cha! tii 
tsa nu'u; sca nu laca tu'ba ji'i ycui' 
Ndyosi cha! nchcui' Ni lo'o nati laca 
nu'u —nacui—. 2 Catya cua cua 
ni, tacati tsa ca'ya cua cua ji'i jyo'o 
cusu! ji'i ya, cha! nde bi! ti ngua'ni 
tlyu ngu' jyo'o bi! ji'i ycui! Ndyosi; 
pana xa! cha! nti! cu'ma ngu! judío, 
cha! nacui ma cha! ntsu'u cha! 
cua'ni tlyu na ji'i ycui' Ndyosi sca ti 
ca ne! laa tlyu ca Jerusalén. 

21_ Cua'a jyaca nu'u jna! —nacui 
Jesús ji'i nu cuna!a bi'—. Cua 

ngulala ti tyempo cha! nga'aa 
cua'ni tlyu ma ji'i ycui! Ndyosi nde 
ca'ya tacati cua, ni si'i ca quichi 
Jerusalén —nacui—. 22Cu'ma ngu' 
Samaria ni, lo'o ndu'ni tlyu ma ji'i 
ycui' Ndyosi ná nslo ma ti ji'i ndu'ni 
tlyu ma; pana ngu' judío cuare, 
nslo ya ti ji'i ndu'ni tlyu ya, cha! sca 
ngu' quichi tyi ya laca nu ñati tlyu 
nu cua'ni lyaá ji'i lcaa hati —nacui 
Jesús ji'i nu cuna'a bi'—. Cua 
ngulala ti hora, cua la cui' hora 
ndyaca juani, cha! cua'ni tlyu ma 
ji'i ycui' Ndyosi tyucui tyiquee ma. 
Lo'o jua!a xtyucua Xtyi'i ycui' Ni ji'i 
ma li', cha! jua'a nti! ycui' Ndyosi 
cha! cua'ni na lo'o cua'ni tlyu na 
ji'i Ni. 24Ná taca nafa na ji'i ycui! 
Ndyosi; ñi'ya laca sca zee nu tso!o 
tsa ntyijili lijya, jua'a laca ycui' 
Ndyosi. Ñati nu chañi cha! nti! ngu' 
cua'ni tlyu ngu' ji'i ycui' Ni, nga'a 
cha! cua'ni tlyu ngu' ji'i Ni tyucui 
tyiquee ngu!; xtyucua Xtyi'i ycui' 
Ndyosi ji'i ngu' bi! li", 

25Lo'o li! nguxtyacui nu cuna'a bi! 
cha! lo'o Jesús chaca quiya!: 

—Nda na! cuentya cha! cua caa ti 
sca ñati tlyu nu ta ycui! Ndyosi 
jili cha! caa chalyuu, nu caca naa 
Cristo —nacui—. Lo'o caa yu bi!, li! 
culu'u lini yu lcaa cha! tucui ji'na. 

26Li' nacui Jesús ji'i nu cuna'a bi": 

—La cui! bi! laca na! nu nchcui' 
lo'o nu'u juani. 

27Li! xa! yaa hati nu ndyaca tsa'a 
ji'i, ndube tsa ti' ngu' cha! ntucua 
Jesús ndya cha! lo'o sca nu cuna'a. 
Pana ná nchcuane ngu' ji'i nu cusu' 
bi": ¿Ni cha! nti! nu cuna'a cua lo'o 
nu'u? ¿Ni cha! nda nu'u lo'o nu 
cuna'a cua? ?8Li' ngusta nu cuna'a 
bi! te'í hitya lo yuu, ngutu'u ndyaa 

Iquichi; ndyaa cho! ndyaa ndacha!' 
cho! ji'i ngu' quichi cha! tsaa ngu' 
tsaa na'a ngu' ji'i Jesús. 

29 Cajua ti ndu sca hati nu tii tsa 

—nacui nu cuna'a bi'—. Lcua ti lo 
cña nu ngua'ni na! yaa na! chalyuu, 
lcaa cha! bi! cua ndacha' nu cusu! bi! 
jna'. ¿Ha bi! nu laca Cristo nu ñati 
tlyu nu cua caa ti, nti! cu'ma? 

3015" ngutu'u ngu' ndyaa ngu' ca 
su ntucua Jesús. Laja li! ndu ñati 
nu ndyaca tsa!'a ji'i, tya'na nchcui! 
ngu' lo'o Jesús cha! cacu yu xi tyaja. 

—Mstru —nacui ngu!l—, cacu nu'u 
xi. 

32 Cua nguaala' ti! na! —nacui 
Jesús li!—. Cua ntsu'u xi na ndyacu 
na! re nu ná nslo ma ji'i. 

33Li' nchcui' ngu' nu ndyaca tsa'a 
jili lo'o tya!a ngut: 

—¿Ha yaa ngu' yaa lo'o ngu' na 
cacu yu? —nacui ngu!. 

34Ndi'ya nacui Jesús ji'i ngu' bi! 
li": 

—Lo'o ndu'ni na! cha ji'i ycui! 
Ndyosi Sti nal, li! ndyaala! ti! na! 
ñi'ya si cua ndyacu na, ñi'ya si cua 
ndyo'o na! hitya —nacui yu—. Nga'a 
cha! cua'ni tye na! cña nu nda Ni 
'na lijyaa nde chalyuu —nacui—. 

35 ¿Ha ná chañi cha! nu nchcui' ngu' 
ndi!ya? “Lo'o caca jacua co', lo'o ti 
caca clacua” —nacui Jesús ji'i ngu' 
nu ndyaca tsa!a jili—. Pana chaca 
cha! ñacui na! ji'i ma juani, cha! 
xña'a ma xi ji'i nati quiña!a jua nu 
cua lijya ti slo na —nacui—. Nti! tsa 
ngu' bi! cuna ngu' cha! nu chcui! na! 
lo'o ngu'. Ñi'ya laca sca xtya nu tso'o 
tsa ndyatsi, cha! cua ngulala ti caca 
clacua, jua'a laca ngu' bi'. 36 Caja 
xcaya! msu 'na nu cua'ni clacua bi!, ni 
ná nga'a cha! tye cha nu cua'ni msu 

bi". Lo'o li! stu'ba ti caca chaa ti! ngu' 
bi! lo'o ngu' nu cua ngusañi si'yu, la 
cui! hati nu ngusañi cha! tso'o ji'i ycui! 
Ndyosi Icaa su ndi'i hati tya clyo la; 
stu'ba ti caca chaa ti! ngu! bi! lo'o ñati 
nu cua na'a lo'o ndyatí ca cha! bi! ne! 
cresiya ji'i ngu' —nacui Jesús ji'i ngu' 
nu ndyaca tsa'a jili—. 37 Chañi laca 
cha! nu nchcui' ngu': “Tsaca laca nu 
ndyataa nscua!, chaca laca nu cua'ni 
clacua”. 38Nu cu'ma ni, cua ngulo na! 
cha ji'i ma —nacui Jesús—, cha! tsaa 
ma cua'ni tye ma sca cha nu bilya 
cua'ni ma, cha! tyaa ma tyaa lo'o ma 
ji'i ñati ca slo na!, cua ña'a ca hati nu 
xñi cha! 'na. Xa! ñati cua ngua'ni cña 
bi! yala la, lo'o juani ña!a ma ñi'ya nu 
ndu'u tucua cha nu ngua'ni ngu' tya 
li'. 

39Lo'o jua'a tyuu tya'a ngu' 
Samaria, ngu' ca tyi ni, cua ngusñi 
ngu' cha! ji'i Jesús xqui'ya cha! nu 
nda nu cuna!a bi! lo'o ngu': “Leua ti 
lo cña nu ngua'ni na! yaa na! chalyuu, 
lcaa cha! bi! nchcui! nu cusu! bi! lo'o 
na'”, nacui nu cuna!a bi! ji'i ngu!. 
40Lo'o li! ndyalaa ngu' Samaria bi! ca 
su ntucua Jesús, tya'na nchcui' ngu' 
lo'o Jesús cha! tyanu la xi quichi tyi 
ngu'. Bi! cha! ndyanu Jesús ca bi! tya 
tyucuaa tsa li'. Lo'o ndyuna la ngu' 
cha! nu nda ycui' Jesús lo'o ngu', cua 
quiña'a la ngu! ngusñi ngu' cha! ji'i 
yu. 2Li' nacui ngu' bi! ji'i nu cuna'a 
bi!: 

—Si'i xquilya nu'u ngusñi ya cha! 
jili yu juani. Na cua ncheui' ycui' yu 
lo'o ya, bi! cha! jlya ti! ya cha! nu 
nchcui' yu; cua nda ya cuentya cha! 
chañi cha! laca nu cusu! re Cristo, 
nu hati tlyu nu cua caa ti cha! 
cua'ni lyaá ji'i lcaa hati chalyuu. 

Ngua'ni Jesús jo'o ji'i 
sñi' ngu' laca cña 

43Lo'o ndu'u scua tucua tsa bi!, 
li' ngutu'u Jesús loyuu su cuentya 
Samaria ndyaa nde loyuu su 
cuentya Galilea. “Cua nacui yu 
cha! nga'aa ndu'ni chi ngu' loo ñati 
tya!a quichi tyi ngu', si ta hati bi! 
cha! ji'i ycui' Ndyosi lo'o ngu!; bi' 
cha! ndyaa yu nde Galilea chaca 
quiya!. 45Lo!o cua ndyalaa yu nde 
loyuu bi!, tso!o tsa nchcui' ngu' 
Galilea lo'o. Cua na'a ngu! bi! lcaa 
cha tonu nu ngua'ni Jesús nu lo'o 
ndyaa yu ta'a quichi Jerusalén bi', 
cha! lo'o ngu' bi! ndyaa ngu' ta'a. 

46Lo'o li! xa! ndyaa Jesús ca quichi 
Caná loyuu su cuentya Galilea 
chaca quiya'; quichi bi! ngua su 
ngüiñá Jesús vino lo'o hitya ti, cha! 
co'o ngu' nu nguti!i ta'a bi'. Ca bi! 
ntsu'u sca hati tlyu nu ndya!a ne! 
xña ji'i rey, pana quicha tsa sñi! 
ntsiya ca to! tyi nu cusu' bi! nde 
quichi Capernaum. “Lo'o cua 
ndyuna nu laca cha bi', cha! ngutu'u 
Jesús loyuu su cuentya Judea 
ndyalaa yu sca quichi cacua ti su 
ndi'i nu cusu' bi', la cui! nde loyuu 
su cuentya Galilea, li! ndyaa nu 
cusu! bi! slo Jesús. Ndijña tsa cha! 
clyu ti! ji'i Jesús cha! tsaa yu quichi 
tyi nu cusu! bi!, cha! tsaa yu cua'ni 
yu jo'o ji'i nu piti quicha bi', cha! 
cua cajaa ti. 

48 — ¿Ni jacua! jlya ti! ma ji'i ycui' 
Ndyosi? —nacui Jesús ji'i nu cusu! 
bi! li'—. ¿Ha ná jlya ti! ma cha! caca 
cua'ni Ni cha si ná lo'o cua'ni na! 
sca cha tonu cha! ña'a cuilya ma xi 
jii? 

49 Cusu' —nacui nu laca cha bi! 
jili Jesús—, cua'ni cha! tso!o tsaa 
nu'u to! tyi na! juani, nu lo'o bilya 
cajaa ti sñi! na!. 

50 —Tyaa nu'u ca to! tyi —nacui 


Jesús ji'i—, ca tso'o shi' nu'u jua'a ti. 


Ná cajaa bi". 

Jlya ti! nu laca cha bi! cha! nu 
nchceui' Jesús lo'o. Li' ngutu'u nu 
cusu' bi! ndyaa quichi tyi. 9! Tyucuii 
bi' su nguxtyuu ndyaa, ndyacua 
tya'a lo'o msu ji'i: 

—Tya lu'ú sñi' nu'u, cusu' —nacui 
msu ji'i—. Nga'aa cajaa bi! juani. 

52 ¿Ni hora ngua tso'o la sñi! 
na!? —nchcuane nu laca cha bi! ji'i 
msu li! 

—Tya la caa, hora cua tsaca nde 
ngusii, li! ndyu'u tyique' ji'i —nacui 
msu ji'i. 

53Li' ngua cuayá! ti! sti nu piti bi!, 
cha! la cui! hora lo'o nchcui' Jesús 
lo'o cha! tyaca tso'o sñi!, la cui! hora 
bi! ngua tso'o sñi!. Li! jlya ti' nu 
cusu! ji'i Jesús, lo'o jua!a jlya ti! lcaa 
ngu' nu ndi'i ca to'ni'i ji'i. 

54Cua ngua tucua quiya' nu 
ngua'ni Jesús sca cña tonu 
cuentya ji'i ycui' Ndyosi nde loyuu 
su cuentya Galilea bi', tya lo'o 
nguxtyuu yu nde Galilea. 


Ngu' nu nchcu! tyucuí nu 
ntsiya to! tayu' 

Chaca yija lo'o ngua ta'a nde 

Jerusalén cuentya ji'i ngu' 
judío, ndyaa Jesús ta'a chaca quiya' 
li", 2Nde Jerusalén bi! ntsu'u sca to! 
lo'o quichi su naa to! lo'o ji'i xlya!. 
Ca bi! nscua sca tayu! piti, Betesda 
naa tayu' bi! cha!cña ji'i ngu' judío 
bi!. 3Tyi'i ca to! tayu! piti bi! ndacui 
ca!yu tya!a corredor su ndi'i quiña'a 

tsa ngu' quicha; nu cuityi', nu cu! 
quiya!, nu ncheu! tyucuí, ndi'i ngu' 
ca bi! ntajatya ngu' ña!a cuayá' nu 
quiña lo hitya tayu' bi'. 4Nda ti! ngu' 
quichi bi!, cha! tyijyu! ndacui cuayá! 
ti nda!ya sca xca ji'i ycui' Ndyosi 

nu yaa nde cua, ndyaa ne! hitya 
tayu' bi', cha! xquiña lo hitya bi!; 
nu quicha nu ndyaa yala la ndyaata 
chcu to! hitya bi! lo'o nguiña ca ti 
lo hitya, bi! laca nu ndyaca tso'o 

ji'i cua ña'a ca quicha nu ntsu'u 

ji'i, nacui ngu'. Cua ntsiya sca 

nu quicha quiya! ca bi'; cua calaa 
tyii ntucua snu! yija ntsiya quicha. 
SLo'o na'a Jesús ji'i nu quicha bi! ca 
su ntsiya, li! ngua cuayá! ti! yu cha! 
cua sa'ni ntsiya. Li! nchcuane Jesús 
ji'i nu quicha bi! si chañi cha! nti' 
tyaca tso!o. 

7—Cusu' —nacui ji'i Jesús—, ná 
tucui ntsu'u 'na nu caca xtyucua 
xi 'na cha! tsaa lo'o 'na to! hitya 
lo'o nguiña lo hitya bi'. Ndatu ca 
na! lo'o yala la ndyaa xi xa! ñati lo 
tayu' cua. 

8 —Tyatu clya nu'u juani —nacui 
Jesús li'—, xcu' late! cua hi lo'o jaa! 
cua, tyaa lo'o ji'i to! tyi. 

9Lo'o li! jua'a ngua, hora ti 
ndyaca tso'o nu quicha bi'. Li! 
nguxana ndu'u ta'a, ndyaa lo'o ji'i 
jaa! ji'i. Tsa saru ngua li'. Tacati tsa 
tsa bi! ji'i ngu' judío, ngataa ndu'ni 
ngu' cha li! “Bi! cha! nchcui! nu 
ngu' judío bi! lo'o nu ngua quicha 
bit: 

—Tsa nu ndi'i cña! ngu' laca juani 
—nacui ngu' bi! ji'i—. Ná ntsutu 
chacuayá! jinu'u tsiya! ti cha! tya!a 
lo'o ji'i jaa! cua hi juani. 

VI Li! nguxtyacui nu ngua quicha 
cha! lo'o ngu': 

—Nu ngua'ni jo'o 'na, bi! laca nu 
ngulo cha 'na cha! tya!a na! tyaa lo'u 
jili jaa! re toni'i 'na li! —nacui. 

12 ¿Tilaca ngulo cha hi cha! tyaa 
lo'o ji'i jaa! cua hi? —nacui ngu' bi'. 

13Ná jlo ti' nu ngua quicha quiya' 
bi! tilaca ngua'ni jo'o ji'i. Nguti'i 
tsa ngu' ca bi', lo'o ná tucui na'a ji'i 
Jesús lo'o ngutu'u ndyaa. 14Ca ngusii 
la xa! ndyacua tya'a Jesús lo'o nu 
ngua quicha bi' lo'o ndya'a yu ne! 
laa. Li! nacui Jesús ji'i: 

—Cua ndyaca tso'o nu'u juani 
—nacui yu—, bi! cha! xtyanu nu'u 
tyucuii cuxi cua hi cha! nga'aa 
tyacua xa! quicha tlyu la hi. 

15Ndyaa nu ngua quicha bi! li', 
ndyaa ndacha! ji'i ngu' judío bi!, cha! 
Jesús naa nu ngua'ni cha! ndyaca 
tso'o. 1£Ngua cuayá! ti! ngu' bi! li', 
cha! ngua'ni Jesús cha! tlyu lo'o nu 
quicha bi! tsa ta'a lo'o ndi'i cña! ngu', 
bi! cha! ngunasi' tsa ngu! judío bi! ji'i 
Jesús. Nguxana ngu' bi! ngulacua cuxi 
ti! ngu' ñala ngu' ji'i yu, ngua ti! ngu' 
cujuii ngu' ji'i yu. Pana nguxtyacui 
Jesús cha! lo'o ngu' li": 

—Tya lyiji tye cua'ni Sti na! cha 
—nacui Jesús—, lo'o jua!a na!, tya 
ndyu'ni na! cña. 

18Bi' cha! chii tsa ntsu'u tyiquee ngu' 
judío bi! ña!a ngu' ji'i Jesús, ntsu'u tsa 
ngu! bi! nu nti! cujuii ji'i Jesús li". Ti'í 
til ngu! bi! ñala ngu' jiti yu, cha! ná 
ndaquiya! yu tsa ta'a jili ngu', nacui ngu!. 
Ná ndiya ti! ngu' tsiya' ti cha! nacui 
Jesús cha! ycui' Ndyosi laca Sti yu, cha! 
stu'ba nti! ycui' ca yu lo'o ycui' Ndyosi. 


Ycui' Ndyosi Sti yu laca nu cua 
nda chacuayá! ji'i Jesús 
19Li' nguxacui Jesús cha! ji'i ngu' 
judío bi!: 

—Ta na! sca cha! liñi lo'o ma juani 

—nacui yu—. Ná sca cha caca cua'ni 
na! ycui' ti na!, na! nu laca Sñi! ycui' 
Ndyosi. Ñilya cha nu ña!a na! cha! 
ndu'ni Sti na!, jua'a ti cha ndu'ni na! 
—nacui—. Ycui! Sti na! ni, ntsu'u 
tsa tyiquee Ni ña'a Ni jna!, cha! Sñi' 
ycui' Ni laca na! —nacui Jesús—. 
Lcaa cha nu ndu'ni Sti na", nclu'u 
Ni jna!. Lo'o jua'a tya cua'ni la Ni 
cha tonu nu bilya ña'a ma ji!i, cha! 
cube ti! ma ji'i ycui! Ni. 21Xa! ta 
ycui' Ndyosi chalyuu ji'i ngu' chaca 
quiya!, ji'i cua ña'a ca nati nu nti! Ni 
cha! ta Ni chalyuu ji'i; lo'o jua'a la 
cui! cha ndu'ni na! nu laca Sñi' ycui' 
Ni, ta na! chaca chalyuu ji'i lcua ti 
ñati nu nti! na! cha! ta ji'i —nacui 
Jesús ji'i ngu'—. 22Ná ndu'ni cuayá! 
Sti na! ji'i ñati chalyuu; na cua nda 
Ni chacuayá! jna!, cha! Sñi' ycui' Ni 
laca, cha! cua'ni cuayá' na! ji'i lcaa 
ñati. Cua nti! Ni cha! cua'ni chi 
lcaa ñati loo na! ñi'ya nu ndu'ni chi 
ngu! loo ycui' Ni. Pana si ná tyaja'a 
ñati cua'ni chi ngu' loo na! nu laca 
Shi' ycui' Ni, la cui! jua'a ná taca 
cua'ni chi ngu' loo ycui' Ndyosi nu 
nda 'na lijyaa. 

24 Liñi tsa cha! nu ta na! lo'o ma 
juani: Cua ña'a ca nati nu taquiya' 
jili lcaa cha' nu chcui! na! lo'o 
ngu', lcaa hati nu jlya ti! ji'i ycui! 
Ndyosi Sti na! nu nda jna! lijyaa, 
bi! ngu' laca nu ná nga'a cha! tye 
chalyuu tso'o nu ta ycui! Ndyosi 
ji'i ngu! bi'. Ná cua'ni cuayá! Ni 
ji'i ngu' bi!, ná nscua cha! cajaa 
ngu! bi!; lcaa tyempo tyi'i ngu! bi' 
lo'o ycui' Ndyosi —nacui Jesús ji!i 
ngu'—. Lo'o jua'a ta na! chaca 
cha! lini lo'o ma —nacui—. Cua 
ngulala ti hora, cua la cui' hora 

ndyalaa juani, cha! xi'ya na! nu 
laca Sñi! ycui' Ndyosi ji'i lcaa hati 
nu ndi'i chalyuu; ñi'ya laca si na 
cua ngujuii ngu! laca, xqui'ya cha! 
cuxi nu ntsu'u ji'i ngu!. Lo'o cuna 
ngu' bi! cha! nu chcui! na! lo'o ngut, 
li! caja chalyuu tso'o ji'i ngu!, lcaa 
hati nu xñi cha! jna! —nacui Jesús 
ji'i ngu'—. 26Nchca ji'i ycui' Ndyosi 
Sti na! cua'ni cha! xtyacui cresiya 
ji'i ngu' cuxi bi", nchca ji'i Ni ta 

Ni chalyuu nu ná nga'a cha! tye 

ji'i ngu'. Lo'o jua'a stu'ba nchca 
jna! lo'o Sti na!, cha! cua nda Sti na! 
chacuayá' cha! cua'ni na! juala — 
nacui Jesús—. 2Lo'o jua'a ntsu'u 
chacuayá' jna! cha! cua'ni cuayá!' 
na! jili ñati chalyuu, xquilya cha! 
cua lijya na! chalyuu laca na! ñati. 
28Ná quiña'a tsa cha! culacua ti! 
ma; chañi cha! tyalaa hora lo'o cañi 
xilya ycui! Ndyosi Sti na! ji'i lcaa 
jyo'o ca su ndi'i ngu! nguatsi' ngu!. 
Li! taquiya! ngu' bi! cha! nu cheui! 
Ni, tyu'u ngu' ne! cuaá tyaa ngu' 
mala su ntsu'u cha! tsaa ngu'. 29 Ñati 
nu ngua tso'o cresiya ji'i ni, tyaa 
ngu! bi! tyi'i ngu' lo'o ycui' Ndyosi; 
pana hati nu ntsu'u cha! cuxi ji'i, 
tyaa ngu! bi! ca su xcube' Ni ji'i ngu', 
su tye tsiya! ti cha! ji'i ngu' —nacui 
Jesús—. 


Chañi cha' stu'ba cha! nu ntsu'u 

ji'i Jesús lo'o ycui' Ndyosi Sti yu 

30-Ná sca cha caca 'na si sca ti 
na! —nacui Jesús—. Lo'o ndyu'ni 
cuayá! na! ji'i nati, ndu'ni na! ñi'ya 
nu nacui Sti na! 'na cha! cua'ni na. 
Stu'ba ndu'ni cuayá! na! ji'i cua 
ña'a ca hati, cha! ndu'ni na! ñitya 
nu nti! ycui' Sti na! nu nda 'na 
lijyaa chalyuu; ná ndu'ni na! sca 

cha! nu nda!ya hique ti na! —nacui 
Jesús li'—. 31Ni si'i na ngulo hique 
ti na! cha! nu nchcui' na! lo'o ma. 
Ná jlya ti! xa! hati si jua'a ti chcui' 
na!. 22Ntsu'u chaca nu jlo ti! cha! 
lini laca cha! nu nchcui' na', lo'o 
jua'a jlo ti! na! cha! liñi nchcui' nu 
bi! —nacui—. 33Cua nda ma msu 
nu ndyaa slo nu Juan bi', lo'o chañi 
cha! nu nchcui' Juan lo'o msu bi! 
cuentya jna'. 34Pana ná ntsu'u cha! 
caja sca nu chcui! cha! liñi cuentya 
jna'. Na nda ti na! cha! bi! lo'o ma 
cha! caja ñi'ya clyaá ycui' ma tsa 

bi! lo'o caca cuayá! ji'i ma slo ycui! 
Ndyosi. 35Nu Juan ni —nacui Jesús 
li'—, nda yu cha! jna! lo'o ngu! ñitya 
si laca yu sca xee nu ndubi tsa, nu 
nda xee tyi!i ca chu! su ndi'i yu bi!. 
Lo'o jua'a tso'o xi ngua ti! ma lo'o 
nchcui! Juan lo'o ma li! —nacui—. 
36Pana xti ti cha! 'na nchcui' Juan 
lo'o ma; cua quiña'a la cha! caca 
ña'a ma juani cuentya jna!, nu lo'o 
ñala ma cha tonu nu nda Sti na! 'na 
cha! cua'ni na!. Tya cua'ni na! cha 
bi! ña'a cuayá! tye bi'. Xquilya cha 
bi! caca cuayá! til ma cha! ycui' Sti 
na! ngulo cha jna! cha! caa na! nde 
chalyuu re —nacui Jesús—. 97 Jua'a 
ngulu'u lini Sti na! cha! 'na ji'i ma, 
cha! la cui! Sti na! laca nu cua nda 
jna' lijyaa. Lolo cu'ma ni, bilya cuna 
ma cha! nu nchcui' Ni, bilya ña'a ma 
ji'i ycui' Ni. 38Ná ndyanu cha! nu 
nchcui' Sti na! ne! cresiya ji'i ma, 
cha! ná jlya ti' ma jna! cha! laca na! 
Sñi' ycui' Ndyosi nu cua nda Ni 'na 
lijyaa chalyuu —nacui—. *%Lcaa 
tsa nchcui' tsa ma lo quityi cusu' ji'i 
ycui! Ndyosi; nti! ma cha! lo'o chcui' 
ma lo quityi bi!, li' caja chalyuu nu 
ná nga'a cha! tye ji'i ma. Chañi cha! 

nu nscua lo quityi bi", juala taca 
tyuloo nati jna' lo'o chcui' ngu' lo 
quityi bi". ““Pana ná ntaja'a ma jña 
ma chalyuu tso!o bi! jna!. 

41”Sili na nti! na! cha! cua'ni chi 


hati loo na! —nacui Jesús ji'i ngu'—. 


4Pana cu'ma ni, jlo ti! na! cha! xa! 
ña'a ndu'ni cu'ma, xquitya cha! ná 
ntsu'u tyiquee ma tsiya! ti ji'i ycui! 
Ndyosi Sti na'. Cua nda ycui! 
Ndyosi 'na lijya na! cha! cua'ni na! 
cña ji'i Ni, pana ná ndaca!a jyaca ma 
ji'i cha! nu nchcui' na! lo'o ma. Si caa 
xa! hati nu cua'ni cña jili ycui! ca 

ti ngu', hora ti xni ma cha! ji'i ngu' 
bi! li'. “4Bi! cha! ná caja ñi'ya caca 
xñi ma cha! ji'i ycui' Ndyosi —nacui 
Jesús—. Ndulo cha! ji'i ma cha! 
tso'o ti chcui! nati ji'i ma, pana ná 
ndulo cha! ji'i ma cha! tso'o ti cua'ni 
ycui' Ndyosi lo'o ma. “Si'i na! nu 
sta gui'ya ji'i ma slo ycui' Ndyosi 
—nacui Jesús ji'i ngu'—. Cua laca 
nscua qui!ya ji'i ma xqui'ya cha! nu 
cua nda jyo'o Moisés lo'o ma nu 
ngua tya sa'ni bi!, la cui! cha! nu 
jlya tsa ti! ma ji'i, nacui ma. 46Yala 
ti xñi ma cha! jna! si chañi cha! 
ngusñi ma cha! nu nda jyo'o Moisés 
bi! lo'o ma —nacui Jesús li'—. Cha! 
jna' nguscua jyo!o bi! lo quityi 

bi!, pana ná ngusñi ma tsiya' ti 
cha! nu nguscua jyo'o bi'. Lo'o jua'a 
¿ñi'ya cua'ni ma cha! xñi ma cha! 
nu chcui' na! lo'o ma lacua? 


Nda Jesús na ndyacu 
ca!yu mil tya!a hati 
Tiya! la li! ndu'u Jesús ndyaa 
nde chaca tsu' tayu! Galilea, 
la cui! tayu! Tiberias naa tayu! bi!. 
2Tsa tlyu ti ndyaa lca'a quiña'a hati 
ji'i yu, bi! ñati laca nu cua na'a cha 

tonu nu ngua'ni yu lo'o ngua'ni yu 
cha! ndyaca tso'o ngu! quicha. 3Li! 
ndyaa Jesús sca lo cuatii, ndyaa 
tucua xi ca bi! lo'o ñati nu ndyaca 
tsa'a ji'i. 4Cua ngulala ti ta'a pascua 
ngua bi! li!, tala tlyu ji'i ngu! judío. 
5Lo'o li! na'a Jesús cha! tsa tlyu 

ti ndyalaa quiña!a tsa hati ca su 
ntucua ycui'. Li' nchcuane yu ji'i 
Felipe: 

—¿Macala cuilya na tyaja cha! 
cacu nati quiña!la cua? —nacui 
Jesús. 

6 Jlo ti! Jesús ñilya cua cua'ni ti 
ycui', pana cua nti! yu cua'ni cuayá! 
yu ji'i Felipe ñitya ña'a cua'ni nu 
Felipe bi'. "Lo'o li! nguxacui Felipe 
cha! jili yu: 

—Ná tyu'u scua tucua mil paxu 
cha! cui'ya na na cacu lcaa ngu! re, 
masi xca ti caja xi cacu scaa ngu! 

—nacul. 

8 Pana ndu sca yu nu ndyaca 
tsa!a ji'i Jesús, nu naa Andrés, tya'a 
ngula Simón Pedro laca bi'. Nchcui! 
Andrés lo'o Jesús li": 

9 Ndu sca nu piti qui'yu re — 
nacui Andrés—, lo'o xi ca!yu tya'a 
xlyá teje! ji'i, lo'o tucua tya!a cualya 
sube ji'i —nacui—. Pana ná tyu'u 
scua cha! bi! cha! cacu ñati quiña'a 
re —nacui Andrés ji'i Jesús. 

10__Chcui' ma xi lo'o nati quiña'a 
cua cha! tyaca!a ngu' xi lo yuu — 
nacui Jesús li!. 

Sii xi loyuu su tso'o bi' lo'o quiña'a 
tsa quii sube ndi'i ca bi!. Ca'yu mil 
tya'a ngu! qui'yu ti nguti'i tsa bi', nu 
nguti'i lo quii bi". Lo'o li! ndaya' 
Jesús ji'i xlyá bi!, ndya yu xlya'be 
ji'i ycui' Ndyosi cha! cua nda Ni na 
cacu ngu'. Li! ngusa'be Jesús xlyá 
bi!, nda yu ji'i ngu' nu ndyaca tsa!a 

ji'i, lo'o ngu' bi! laca nu ndacha 
xlyá ji'i ngu' quiña!a bi! ca su ndi'i 
ngu!. Lo'o cualya bi! nda Jesús cacu 
ngu!. Lil ndyacu ngu' ña!a cuayá' nu 
nguaala' ti! lcaa ngu'. 12Lo'o cua 
ndye ndyacu ngu', li! nehcui' Jesús 
lo'o nu ngu' nu ndyaca tsa!a ji'i 
chaca quiya!: 

—Xuti'i ma lcaa yu'be nu ndyanu 
su ndyacu ngu' jua cha! ná cheuna! 
bi! —nacui yu. 

13 Juala ngua'ni ngu' li", lo'o 
ndyanu tii tyucuaa tya!a cheubi 
ngutsa'á ntsu'u xlyá yu'be bi', yu'be 
nu ndyanu su ndyacu ngu'. 14Lo!o 
cua na'a ngu' cha tonu nu ngua'ni 
ca Jesús, li! nacui ngu': 

—Chañi cha! yu jua laca nu cusu' 
nu chcui' cha! ji'i ycui' Ndyosi 
lo'o na, nu cua tyu'u tucua ti nde 
chalyuu. 

15 Hora ti ngua tii Jesús cha! ngua 
til ngu' taya! ngu' jili, cha! tsaa lo'o 
ngu' jili cha! caca yu rey nu caca 
loo ji'i ngu'. Bi! cha! ndu'utsu! Jesús 
ndyaa cuaana ti nde ca!ya, ndyaa 
yu sca ti yu. 


Ndya'a Jesús lo hitya tayu' 

16Cua ndyaa cuichaa li", lo'o nu 
ngu' nu ndyaca tsa'a ji'i ni, cua 
ndyaa ngu' nde to! tayu! chaca 
quiya". 17 Ndyatí ngu' ne! yaca ni'i 
cha! xa! xtyuu ngu', cha! tyu'u ngu' 
nde chaca tsu' tayu!, cha! tyalaa 
ngu! ca quichi Capernaum chaca 
quiya!, ngua ti! ngu!. Cua ngua 
talya li', pana bilya tyalaa Jesús su 
ndi'i ngu'. 18Lye tsa nchca cui'i lo 
hitya tayu' bi', hasta ndyatu clyoo!. 
19Cua ndyaa lo'o ngu' nu ndyaca 
tsala jili yaca ni'i ji'i ngu' xi ca'yu 
scuá kilómetro cuayá' tyijyu!, li! na'a 

ngu' cha! lijya Jesús su ndi'i ngu'; 
cuayá! lo ti hitya ndya'a yu lijya yu 
lo hitya. Ndyutsii tsa ngu! lo'o na'a 
ngu' jiti yu. ?0Bi! cha! hora ti nchcui! 
Jesús lo'o ngu!: 

—Ná cutsii ma, na! laca re —nacui. 

21Tso'o tsa ngua ti! ngu' cha! 
ndyatí Jesús ne! yaca ni'i bi'. Lo'o li! 
yala ti ngutu'u yaca ni'i chaca tsu' 
tayu! bi!. 


Lijya Ica'a ngu' ji'i Jesús 

22Ca chaca tsa li', tya ndi'i nati 
tsa tlyu ti la cui! ca to! tayu' bi'. Sca 
ti yaca ni'i bi! na'a ngu' ngutacui to! 
hitya ngusii la caa, pana jlo ti! ngu' 
cha! ná ndyaa Jesús ne! yaca ni'i bi! 
lo'o ngu' nu ndyaca tsa'a ji'i; ycui! ti 
ngu' ndyaa ngu'. Lo'o li! ngulaa 
xi xa! la yaca ni'i nu ngutu'u nde 
quichi Tiberias, ndyacui to! hitya 
cacua ti su ndyacu ngu' xlyá nu cua 
nda ycui! nu Xu'na na xlya'be ji'i 
ycui' Ndyosi cuentya ji'i. 24Lo'o cua 
ngua cuayá! ti' ngu! cha! ngataa ndi'i 
Jesús to! tayu! bi', lo'o jua'a ngalaa 
ndi'i nu ngu' nu ndyaca tsa'a ji'i ca 
bi!, li! ndyatí ngu' ne! yaca ni'i nu 
ndyalaa bi', ndyaa ngu' ca quichi 
Capernaum ndyaana ngu' ji'i Jesús. 


Sca lo tyaja nu chañi cua'ni 
cha' tyaala! ti' na 

25Ca chaca tsu! bi! njyacua ngu' ji'i 
Jesús. Lo'o ti nchcuane ngu' ji'i yu 
li": 

—Mstru —nacui ngu'—, ¿ni hora 
ngutu'u nu'u lijya ti nde? 

26Li' nda Jesús sca cha! lo'o ngu!: 

—Ndube tsa ti na! cha! cua lijya 
ma yaana ma jna! xquilya cha! 
nda na! xlyá nu ndyacu ma tsubi' 
ti —nacui—. Nguaala' ti! ma lo'o 

ndyacu ma li'. Chañi cha! xquitya 
cha! bi! lijya ma yaana ma jna!, si'i 
xqui'ya cha tonu nu ngua'ni na! 
cuentya ji'i ycui' Ndyosi. 27 Tso!o 
la —nacui Jesús li'—, si cua'ni cña 
ti' ma cha! caja sca cha! nu talo ji'i 
ma; chañi cha! tyaala! ti! ma li", si 
caja chalyuu nu ná nga'a cha! tye ji'i 
ma. Nu na cacu na ni, xtyi'i ti talo 
na bi', yala ti quiñu'u na bi'. Pana 
na! nu lijyaa cha! caca na! hati, ta 
na! sca cha! tso!o ji'i ma nu cua'ni 
cha! tyaala! ti! ma, lo'o ná tye tsiya! 
ti cha! bi! ji'i ma —nacui—. Na cua 
nda ycui! Ndyosi Sti na! chacuayá! 
jna! cha! ta na! cha! tso!o bi! ji'i ma. 
281 i! nchcuane ngu! ji'i Jesús: 

—¿Nilya cua'ni ya lacua, cha! caca 
cua'ni ya cha nu nti! ycui' Ndyosi 
cha! cua'ni ya? 

29—Ndi'ya laca cha nu nti! ycui' 
Ndyosi cha! cua'ni ma —nacui 
Jesús—. Xñi ma cha! jna', cha! na! 
laca Sñi' ycui' Ndyosi, cha! cua nda 
Ni 'na lijyaa chalyuu. 

30Li' tya nchcuane la ngu' ji'i 
Jesús: 

—¿Nilya ña'a cña nu cua'ni nu'u 
lacua? ¿Ñi'ya ña!a cña tonu nu 
cua'ni nu'u cha! ña'a cuilya ya xi ji'i, 
cha! xñi ya cha! jinu'u li'? —nacui 
ngu' ji'i Jesús—. 31 Cua nda ycui' 
Ndyosi na ndyacu jyo'o cusu! jitna 
lo'o nguta'a yu'u ngu' lo nati! btyi 
nu ngua sa'ni li'. Ndi'ya nscua lo 
quityi cusu! ji'i cha! bi": “Cua nda Ni 
na ndyacu ngu!, na nu ngutu'u ca 
su ntucua ycui! Ndyosi ngua!ya nde 
lo yuu”. 

321 1" nchcui' Jesús lo'o ngu' chaca 
quiya!: 

—Liñi tsa cha! nu nchcui' na! lo'o 
ma juani: Ycui' Ndyosi Sti na! laca 

nu ta cha! tso'o nu cacu ma, la cui! 
cha! bi! laca nu ndyu'u nde su ndi'i 
ycui' Ni; si'i la cui! cha! ñi'ya nu nda 
jyo'o Moisés ndyacu ngu! cua sa'ni 
—nacui—. 9 Juani ta Sti na! sca lo 
cha! tso'o nu cacu ma nu chañi cha! 
cua'ni cha! tyaala' ti! ma lo'o caja 
cha! bi! ji'i ma, ñilya laca lo'o ndyacu 
ma tyaja. Ndu'u cha! tso'o bi! ca su 
ndi!i ycui' Ndyosi, lijya bi! nde lo yuu, 
nda bi! chalyuu nu ná nga'a cha! tye 
ji'i ma. 

34_ Cusu' —nacui ngu' ji'i 
Jesús—, ta clya nu'u cha! tso!o bi! 
cacu ya, lo'o li! cacu ya ji'i lcaa tsa. 

35—Ñi'ya ndu'ni tyaja lo'o ndye 
ndyacu na ji'i, juala cua'ni na! lo'o 
ñati, si xñi ngu' cha! jna! —nacui 
Jesús li'—. Ta na! sca chalyuu ji'i 
ngu! su xcui' ndyaala! ti! ngu! — 
nacui Jesús ji'i ngu! bi'—. Lo!o lcaa 
hati nu tyu'u cha! ji'i ngu' lo'o nat, 
nga'aa jña la ngu' xa! lo na cacu 
ngu'; lo'o xñi ngu' cha! jna!, nga'aa 
tyucua nguityi ngu' li! —nacui—. 

36 Pana nu cu'ma ni, ñi'ya nu ni 

na! ji'i ma tsubi' cha! ná jlya ti' ma 
jna!, masi cua na'a ma jna! —nacui 
Jesús—. 37Lcaa hati nu cua nda Sti 
na! jna!, ngu! nu ngusñi cha! jna! 

ni, caca ngu' bi! ñati 'na li'. Tucuá 
na! cha! ji'i ngu! bi!, ná culo'o na! ji'i 
ngu' cha! tyaa ngu' chaca se'i. 38 Cua 
ngutu'u na! nde slo ycui' Ndyosi Sti 
na!, lijya na! nde lo yuu cha! cua'ni 
na! cha nu ngulo Sti na! 'na; si'i 

cha! cua'ni na! ñi'ya nu nta! cua'ni 
ta —nacui Jesús—. $9 Na cua nti! Sti 
na! cha! ná chcuna! ni sca ñati nu 
cua ngusñi cha! 'na. Lo'o li! cua'ni 
na! cha! tyu'ú ngu! chaca quiya! lo'o 
cua tye ti chalyuu —nacui—. 40Nde 
laca cña nu nti! Sti na! nu cua nda 

jna! lijyaa cha! caca: cua nti! Ni cha! 
ná tye chalyuu su tyi'i ngu' lo'o Ni, 
lcaa hati nu ndyuloo jna' cha! laca 
Sñi' Ni, lcaa hati nu xñi cha! jna!. 
Lo'o li! chañi cha! cua'ni na! cha! 
tyu'ú ngu' chaca quiya' lo'o cua tye 
ti chalyuu. 

4MLo'o li! ná ndiya ti! ngu' judío 
cha! nchcui! Jesús lo'o ngu' ndi'ya: 
“Nitya nu ndu'ni tyaja, jua'a cua'ni 
na! si xñi sca hati cha! jna'. Sca ti 
na! nu ngutu'u ca su ntucua ycui! 
Ndyosi, sca ti na! taca cua'ni na! 
cha! tyaala! ti! ñati”, nacui Jesús. 
Nda tsa ngu' cha! lo'o tya!a ngu' 
cha! ná tso!o cha! bi". Li" nacui 
ngu!: 

—¿Ha si'i Jesús shi' José laca 
nu jua? —nacui ngu'—. Cua nslo 
na ji'i sti yu lo'o xtya!a yu. ¿Ñi'ya 
ndyu'u cha! nu ncheui' yu jua cha! 
cua ngutu'u yu ca su ntucua ycui' 
Ndyosi? 

43Li' nguxtyacui Jesús cha! lo'o 
ngu!: 

—Nga'aa chcui' tsa ma lo'o tya'a 
ma ji'i cha! nu nda na! lo'o ma tsa — 
nacui—. “Ná tucui caca hati jna! si 
ná lo'o ycui! Ndyosi Sti na! ngua'ni 
cha! caca ngu' jua'a. Lo'o li! na! laca 
nu cua'ni cha! tyu'ú ngu! bi! chaca 
quiya! lo'o cua tye ti chalyuu — 
nacui Jesús—. *$Ndi'ya nchcui' sca 
cha! nu nguscua sca jyo'o cusu! lo 
quityi nu ngua sa'ni: “Ycui' Ndyosi 
laca nu culu'u cha! ji'i ycui! Ni ji'i 
ñati”, nacui quityi bi'. Bi! cha! hati 
Ina caca Icaa hati nu taquiya! cha! 
ji'i ycui' Ndyosi Sti na!, lcaa hati nu 
caca tsa'a cha! nu culu'u Ni ji'i ngu'. 

46°Ná nacui na! cha! cua na'a hati 
chalyuu ji'i Sti na! —nacui Jesús—. 
Bilya. Sca ti na! cua na'a na! ji!i 

ycui' Ni, cha! cua ngutu'u na! ca slo 
Ni. “Liñi tsa cha! nu nda na! lo'o 
ma juani, cha! ñati nu ngusñi cha! 
ji'i ycui' Ndyosi ni, cua laca ngujui 
chalyuu nu ná nga'a cha! tye ji'i ngu! 
—nacui—. Ta na! sca chalyuu 
ji'i ngu' su xcui' ndyaala! tso'o ti! 
ngu'. “%Cua ndyacu jyo'o cusu! ji'i 
ma na nu nda ycui' Ndyosi ji'i ngu', 
ngua'ya bi! lo yuu lo nati! btyi ca 
su ngutili ngu'; pana nga'aa lu'ú 
ngu! bi! juani, masi ndyacu ngu! na 
bi! sa'ni la. $%Ndi'ya nchcui' na! lo'o 
ma juani —nacui Jesús—, cuentya 
ji'i la cui' cha! tso'o nu ta Ni ji'i nati, 
nu chañi cua'ni cha! tyaala! ti! ngu': 
slo ycui' Ndyosi ngutu'u cha! tso'o 
bi!, lijya bi! chalyuu; chañi cha! lo'o 
cacu sca hati ji'i na bi', ná nga'a cha! 
tye chalyuu ji'i ngu' li". 51 Na! laca 
nu cha! tso'o nu caja ji'i hati —nacui 
Jesús—. Ngutu'u na! nde slo ycui' 
Ndyosi lijya na! chalyuu cha! caca 
na! ñati, cha! caja ñi'ya nu tyaala! ti! 
ngu'. Nu lo'o xñi nati cha! jna!, ná 
nga'a cha! tye chalyuu ji'i ngu' bi! 
li"; ta na! tyucui nafa na! ji'i ngu', 
cha! jua'a caja chalyuu cucui ji'i 
ngu!. 

52Li' nguxana ngu! judío bi!, lye 
tsa nxlyú ngu' cha! hichu' tya'a ngu!. 

—¿Nilya cua'ni nu jua si ta yu 

cuaña! ycui! ca yu cha! cacu na?— 
nacui ngu' ji'i tya'a ngu'. 

S3Li! nguxacui Jesús cha! ji'i ngu': 

—Liñi tsa cha! nu nda na! lo'o ma 

juani —nacui—, ná taca ca tso!o 
cresiya ji'i ma si ná caja lcaa cha! nu 
ji'i ycui' na! ji'i ma, na! nu cua lijyaa 
chalyuu cha! caca na! ñati. Nga'a 
cha! tyatí cha! bi! ne! cresiya ji'i ma, 
ñilya si cacu ma, si colo ma sca na 
—nacui Jesús—. 5*Cua hafa ca hati 

nu jua!a ti caja tyucui ña!a ycui! na! 
ji'i ngu', ná nga'a cha! tye chalyuu 
ji'i ngu' bi!. Cua'ni na! cha! tyu'ú 
ngu' bi! chaca quiya' lo'o cua tye ti 
chalyuu —nacui Jesús—. 55Chañi 
cha! taca caja tyucui ña'a ycui' na! 
jili ma, ñilya laca si caja cuaña! na! 
cha! cacu ma, ñi'ya laca si caja tañi 
na! cha! co'o ma. 56Lo!o cua ña'a 

ca nati nu jua'a cacu ngu!, nu jua!a 
co'o ngu' cha! nu ta na! ji'i ngu! — 
nacui—, lcaa tsa tyili ngu! bi! lo'o 
na!, tyi'i na! lo'o ngut bi! li!. 57Lcaa 
tyempo lu'ú Sti na! nu nda 'na lijyaa 
ca nde, lo'o jua'a chacuayá! ji'i ycui! 
Ni lu'ú na!; chacuayá! 'na tyu'ú ñati 
nu xñi cha! 'na, ñati nu caja tyucui 
ña'a na! ji'i. 58Na' laca nu cha! tso'o 
nu cacu ngu! bi! —nacui Jesús ji'i 
ngu'—, cha! ngutu'u na! nde slo ycui! 
Ndyosi lijya na! lo yuu; si'i la cui! 
tya!a na nu ndyacu jyo'o cusu' ji'na 
lo nati' btyi cua sa'ni —nacui—. 
Nga'aa lu'ú ngu! bi! juani, masi cua 
ndyacu ngu' cha! bi! nu ngua sa'ni 
li'; pana lo'o caja cha! tso'o bi! ji'i ma 
cha! cacu ma —nacui—, ná nga'a 
cha! tye chalyuu ji'i ma li!. 

59 Jua'a cha! ngulu'u Jesús ji'i ngu' 
Capernaum nde ni'i su ndyu'u ti'i 
ngu' cha! cuna ngu' cha! ji'i ycui! 
Ndyosi. 


Taca caca cucui cresiya ji'na si 
taquiya' na cha' nu nda Jesús 
$0Lo'o ndyuna tyuu tya'a ñati 
nu ndyaca tsa!a ji'i Jesús cha! nu 
nchcui' yu, li! nacui ngu' bi!: 
—Tlyu tsa cha! nchcui' nu cusu! re 
lo'o na. Tso'o la si nga'aa cuna na 
cha! bi! tsiya! ti. 
61 Jlo ti! Jesús cha! nchcui' tsa nu 
ngu' nu ndyaca tsa!a bi! lo'o tya!a 

ngu! cuentya ji'i cha! nu cua nda ca 
ti yu lo'o ngu!, bi! cha! ncheui' yu 
lo'o ngu' chaca quiya!: 

—¿Ha ngua tyuju'u ti' ma 'na 
xquitya cha! nu nchcui' na! lo'o ma? 
—nacui yu—. 2 ¿Nilya ta culacua ti! 
ma lo'o ña'a ma jna! cha! tya!a na! 
ca su ngutu'u na! clyo, na! nu lijyaa 
chalyuu cha! caca na! ñati? —nacui 
Jesús ji'i ngu! bi'—. Nu xtyi'i nu 
ta Ni cha! tyanu ne! cresiya ji'na, bi! 
laca nu nda chalyuu tso'o ji'na; si'i 
xqui'ya juersa nu ntsu'u ji'i cuaña! 
ti na lu'ú na —nacui Jesús—. Lo'o 
jua'a lcaa cha! nu nda na! lo'o ma 
juani, cuentya ji'i sca na nu ta ycui! 
Ndyosi ji'i ñati laca cha! bi!, sca cha! 
nu tyu'ú ne! cresiya ji'i hati laca bi!; 
caja chalyuu ji'i ngu' si taquiya! ngu' 
ji'i cha! bi!. Pana tya ntsu'u xi ngu' 
tya'a ndya!a ma nu ná jlya ti! jna! — 
nacui Jesús li!. 

Tya lo'o nguxana ti cha!, tya li! 
ngua tii Jesús tilaca laca nu ná 
jlya ti! ji'i yu, tilaca laca nu cujui' 
cresiya ji'i yu ca tiya! la. $5Li' nacui 
Jesús: 
Bi! cha! nacui na! ji'i ma tsa cha! 
ná tucui caca nati jna' si ná cua'ni 
Sti na! cha! hati 'na caca ngu! bi!. 

66Lo'o jua'a ngua li', ngua tyuju'u 
til tyuu tya!a ngu' nu ndyaca tsa!a 
ji'i Jesús; nga'aa ntaja'a ngu! bi! tya!a 
lo'o yu. $ Li! nchcuane Jesús ji'i nu 
tii tyucuaa tya!a hati bi!: 

—¿Ha lo'o cu'ma nti! ma xtyanu 
ma 'na? 

6Li' nguxacui Simón Pedro cha! 
jili Jesús: 

—Cusu' —nacui—, ¿ma nde ntsu'u 
chaca se'i su tsaa ya cha! cuna ya 
lcaa ña'a cha! lini nu nchcui' nu'u? 
Ná nga'a cha! tye chalyuu ji'i ya si 

cua'a jyaca ya ji'i cha! nu nchcui! 
nu'u —nacui—. €? Jlya ti! ya jinu'u. 
Cua jlo ti! ya cha! ycui' Ndyosi laca 
nu cua ngusubi jinu'u, cha! sca ti 
nu'u nu chañi cha! laca nu'u Sñi! 
ycui! Ndyosi nu lijya chalyuu. 

70Li' nacui Jesús: 

—Jua'a na!, cua ngusubi na! ji'i 
ca ta'a tii tyucuaa tya'a ma, masi 
cuiñaja caca tsaca ma. 

T1Nu nti! Jesús ñacui cha! Judas 
sñi! Simón Iscariote, bi! laca nu ta ji'i 
Jesús ji'i ngu' xña'a ca tiya! la. Lo'o nu 
Judas bi' ni, lo'o bi! nga'a laja nu tii 
tyucuaa tya!a ngu! nu ndyaca tsa!a ji'i 
Jesús. 


Ná jlya ti! tya'a Jesús ji'i yu 

Tiya! la li! xcui' nde loyuu su 

cuentya Galilea ndya!a Jesús; 
nga'aa ndya'a yu loyuu su cuentya 
Judea bi', cha! nti! tsa ngu' bi! cujuii 
ngu' ji'i. 2Cua ngulala sca ta'a ji!i 
ngu' judío, nu ndu'ni ngu' ji'i: ta'a 
chcuatya. 3Lo'o li! nacui nu ngu' 
qui!yu tyala Jesús: 

—Tyu'u nu'u su ndi'i nu'u re, yaa 
nu'u nde loyuu su cuentya Judea 
tso'o la —nacui tya'a yu ji'i Jesús—. 
Ntsu'u tsa ngu' nu ndyaca tsa!a 
jinu'u cajua; tso'o culu'u nu'u xi cha! 
tlyu nu ndu'ni nu'u ji'i ngu' bi!. 4Ná 
cua'ni nu'u cha bi! cuaana ti si nti! 
nu'u cha! tyuloo lcaa hati hi; culutu 
loo ycui' nu'u ji'i lcaa hati cha! taca 
jinu'u cua'ni cha! tlyu jua'a. 

5 Jua'a nchcui' ngu', cha! lo'o ngu' 
tyala Jesús ni, ná jlya ti' ngu' ji'i yu. 
SLi' nacui Jesús: 

—Tya lyiji tyalaa la cui! tyempo nu 
tya'a na! ca bi!. Cua ña'a ca tsa tso!o 
cha! tsaa cu'ma —nacui Jesús—, 
7cha! ná liye! ti' ngu' ña'a ngu' ji'i 

ma; pana liye! tsa ti! ngu' ña'a ngu' 
'na, cha! nchcui' liñi na! lo'o ngu' 
cuentya ji'i cha! cuxi nu ndu'ni ngu' 
—nacui—. $Yaa clya ycui! ca ma ta'a 
bi!; ná tsala na', cha! tya lyiji tyalaa 
la cui! tyempo nu tya!'a ca bi!. 

9Nga'aa nchcui' la Jesús li". 
Ndyanu yu nde Galilea. 


Ndi'i Jesús ta'a chcua'ya 

10Ndyaa nu ngu' qui'yu tya'a 
Jesús ta'a. Ca tiya! la lo'o ycui' Jesús 
ndyaa. Ná ndyaa yu tsa tlyu ti lo'o 
xa! hati, ycui' ti yu ndyaa yu cha! ná 
ña'a hati ji'i yu. Lo'o ndyaca ta'a 
bi", li! ndya!a ngu' judío ndya'ana 
ngu! ji'i yu: 

—¿Macala ndya'a yu bi!'? —ndu'ni 
ngu'. 

12Quiña'a tsa cha! nda ngu' guichi 
bi! lo'o tya!a ngu! cuentya ji'i Jesús. 
Ntsu'u ngu! nu ncheui' ndi'ya: 
“Tso'o tsa hati bi'”. Lo'o ntsu'u xi 
xa! la ngu! nu ndu'ni: “Si'i. Xcui' 
cha! cuiñi nda yu, na ñilo!o ti yu ji'i 
ngu'”. Pana ntsii ngu' si cuna ngu' 
judío cha! nu nchcui' ngu!, bi! cha! 
cuaana ti nchcui' ngu' lo'o tya'a 
ngu!. 

14Sca semana ndalo ta'a bi'. Lo'o 
juala tsa nchca jacua ji'i tala, li' 
ndyaa Jesús ne! laa tonu; nguxana 
yu nelyutu yu ji'i ngu! ca bi! li". 
15Ndube tsa ti! ngu' judío cha! 
nchca tsa ji'i Jesús: 

—¿Ni cha! laca cha! nchca tsa ji'i 
yu jua nelyutu yu ji'i hati? Ná tyuu 
yija nguta!a yu scuelya, ná ngua 
tsala tso'o yu jua —nacui ngu!. 

16Li' nda Jesús sca cha! lo'o ngu! 
nu ndi!i ne! laa bi": 

—Ná nclyu'u na! ji'i ngu' cha! nu 
nda'ya hique ycui! ca ti na!; ña'a 

cha! nu nelyacua ti! ycui! Ndyosi 
nu nda 'na lijyaa chalyuu, bi! laca 
cha! nu nclyu'u na! ji'i ngu' —nacui 
Jesús—. 1 Si nti! ma cua'ni ma cha 
nu nti' ycui' Ndyosi cha! cua'ni ma, 
li! caca cuayá! til ma mala ngutu'u 
cha! nu nclyu'u na! ji'i ngu', si slo 
ycui' Ndyosi ngutu'u cha! bi!, si sca 
cha! nu nda'ya hique ti na! laca 
cha! bi! —nacui yu—. 18Sca ñati nu 
nchcui' cha! ji'i ycui! ca lo'o ngu', 
jua'a nti! yu cha! caca tlyu ycui! 

ca ti yu. Xa! ña'a ndu'ni na!, cha! 
tyucui tyiquee na! ndu'ni tlyu na! ji'i 
ycui' Ndyosi nu Xu'na na! nu ngulo 
cña 'na caa na! nde chalyuu. Ná 
ntsu'u cha! cuiñi 'na tsiya! ti. 

19'¿Ha si'i la cui! jyo'o cusu' 
Moisés nu ngulu'u ji'na cha! cua'ni 
na lcaa cha nu nti! ycui' Ndyosi? 
Pana ná ndaquiya' ma tsiya! ti ji'i 
cha! bi! —nacui Jesús—. Lo'o nu 
juani nti! ma cujuii ma jna'. ¿Ni cha! 
laca bi'? 

20__Ñilya nti! sca nu xña'a, jua'a 
nti! nu'u —ndu'ni ngu' ji'i Jesús 
li!—. ¿Tilaca nti! cujuii jinu'u lacua? 

21 Li! nchcui' Jesús lo'o ngu' chaca 
quiya!: 

—Sca ti quiya! ngua'ni na! sca cha! 
tlyu tsa ta'a tsa nu tacati tsa ji'i ma, 
lo'o li! ndube tsa ti' ma. 22Ntsu'u 
sca cha nu ndaquiya! tsa ma ji'i — 
nacui yu—, sca cha laca nu nda 
jyo'o Moisés cha' lo'o ma sa'ni cha! 
cua'ni ma; ni si'i Moisés bi! ngua nu 
nda cha! bi! lo'o ma, cha! cua sa'ni 
la lo'o bilya cala ycui' Moisés ndu'ni 
jyo'o cusu' ji'i ma cha bi". Ndyi'u 
tsa ti' ma cha! sityu ma lo quiji nu 
sube qui'yu sñi! ma cha! culacua 
ngu', masi tsa nu ndi'i cña! ngu' 
laca bi! —nacui Jesús—. 28 Nu lo'o 

ndu'u scua snu' tsa tya lo'o ngula 
sñi! ma, ndu'ni ma cha bi', masi ndi'i 
cña! ngu' cha! ta'a, cha! ndaquiya' 
ma lcaa cha! nu cua nda Moisés lo'o 
na. Bi! cha! juani, ¿ni cha! laca cha! 
ñasi' ma 'na? —nacui Jesús—. Laca 
cha! ngua'ni na! cha! ngua tso'o 

sca hati, masi sca tsa ndi'i cña! ngu' 
ngua bi!. 24Ná tso'o cua'ni cuayá!' 
ma ji'i sca hati lo'o ña'a ti ma ji'i — 
nacui yu—. Ñi'ya nu tyu'u liñi cha! 
jili sca ngu', jua'a cua'ni cuayá! ma 
jili ngu' tso'o la. 


Nchcui' Jesús mala 
ngutu'u yu lijya yu 
25Lo'o ndyuna xi ngu' quichi 
Jerusalén cha! bi!, li! nguxana 
nchcui' ngu! ji'i: 

—Nu ñati jua, ¿ha si'i na nclyana 
ngu! ji'i yu cha! cujuii ngu' ji'i? — 
nacui ngu'—. ?6Lo'o juani ña'a ma 
ñi'ya nu ndyu'ni yu jua, ndu yu 
nehcui' yu su ndi'i lcaa hati. Ná 
nchca ji'i ngu! tsiya! ti cua'a ngu' 
ji'i yu cha! ngataa chcui! yu —nacui 
ngu' ji'i tyala ngu'—. ¿Ha ngujui 
cha! ji'i nu laca loo ji'na lacua, cha! 
nu jua laca Cristo, nu ñati tlyu nu 
cua caa ti? 27Pana jlo ti! na macala 
ngutu'u yu jua. Si'i juala caca lo'o 
nu Cristo nu ñati tlyu nu ntajatya 
na ji'i cha! caa. Lo'o caa nu bi!, ná 
tucui caca cuayá! ti! mala tyu'u nu 
bi' caa. 

28Bi! cha! cuii nchcui' Jesús ca su 
ndu yu nelyu'u ji'i ngu' ne! laa tonu 
bi!: 

—Chañi cha! nslo ma 'na, chañi 
cha! jlo ti' ma mala ngutu'u na! — 
nacui—, pana si'i cuentya jna' lijya 
na! ca nde. Sca ti ycui' Ndyosi nda 
'na lijyaa chalyuu, lo'o jua'a ná nslo 

ma ji'i nu bi! —nacui—. 29Nslo na! 
ji'i ycui' Ni, cha! ca slo Ni ngututu 
na! lijyaa; ycui' Ni laca nu ngulo 
cña 'na cha! caa na! ca nde. 

30Lo'o ndye nchcui' Jesús cha! bi', 
li' ndyalaa xi ngu' slo yu, ngua ti! 
ngu! cha! taya! ngu' ji'i yu. Pana ni 
sca ngu' ná ndaya! ngu' ji'i yu, cha! 
tya lyiji tyalaa tyempo ji'i Ni cha! 
xñi ngu' ji'i yu. 9Masi jua'a ngua'ni 
ngu' bi', tya ndi'i quiña!a ñati nu 
ngusñi cha! jili yu. Nchcui' ngu! lo'o 
tyala ngu' li!: 

—La cui! ña'a cha tonu cuentya ji'i 
ycui! Ndyosi ndu'ni yu re, ñi'ya nu 
nscua lo quityi cha! cua'ni nu ñati 
tlyu nu cua caa ti; bi! laca yu re, nti' 
ya —nacui ngu'. 


Ngua ti' ngu' fariseo su'ba 
ji'i Jesús ne! chcua 

32Cua ndyuna ngu' fariseo ña'a 
cha! nu nchcui' ngu! quichi ji'i Jesús. 
Bi! cha! ngulo ngu' cha ji'i policía 
ne! laa cha! tsaa ngu! taya! ngu' ji'i 
Jesús. Jua'a ngua'ni sti jo'ó nu laca 
loo lo'o nu ngu' fariseo bi'. 33Li! 
nacui Jesús ji'i hati nu ndi'i ne! laa 
tonu bi!: 

—Tya tyi'i na! la xi lolo ma nde lo 
yuu chalyuu —nacui—, lo'o li! tya'a 
na! slo ycui' nu Xu'na na! nu nda 'na 
lijyaa ca nde —nacui—. 34Li! tsaana 
ma jna! macala su ndi'i na', lo'o ná 
quije na! ji'i ma tsiya! ti, cha! ná 
caja chacuayá!' tyalaa ma ca su tyi'i 
na! li", 

35—¿Macala tsaa yu jua, su ná 
taca quije yu ji'na? —nacui nu ngu' 
judío bi! ji'i tya'a ngu'—. ¿Ha tsaa 
yu tyijyu' la ca su ndi'i xa! la ngu' 
judío tya'a na? ¿Ha tsaa yu cha! 
culu'u yu cha! ji'i ycui! Ndyosi ji'i xa! 

ñati nu ndi'i ca bi'? —nacui ngu'—. 
36 ¿ Ñi'ya nti! yu jua cha! ncheui' yu 
ndi'ya: “Tsaana ma jna! macala 

su ndi'i na!, lo'o ná quije na! ji'i ma 
tsiya' ti, cha! ná caja chacuayá! 
tyalaa ma ca su tyi'i na! li””? —nacui 
ngu!. 


Suu hitya nu tyu'u ne! cresiya ji'i ngu' 

37Lo'o cua tye ti ta'a, tsa ycui' ta'a 
li' tya ndu Jesús ne! laa tonu. Cuii 
nchceui' yu lo'o hati ca bil: 

—Lo'o nguityi ca ma hitya, caa 
ma ca slo na! cha! ta na! hitya co'o 
ma —nacui yu—. 3 Nati nu ntsu'u 
cha! ji'i lo'o na! caca ji'i ngu' bi! 
ñilya laca si ntsu'u sca suu hitya ne! 
cresiya ji'i ngu'. Tlyu tsa cha! tso'o 
ntsu'u ne! cresiya ji'i ngu! bi!, cha! 
cua'ni tso'o ngu! bi! lo'o tya!a ñati 
ngu' li! —nacui Jesús ji'i ngu'—. Lo 
quityi ji'i ycui' Ndyosi nguscua cha! 
jua'a caca ji'i ngu! bi!. 

39 Cua nti! Jesús chcui' lo'o ngu! 
cha! cua ta ti Ni Xtyi'i ycui' Ni cha! 
tyanu ne! cresiya ji'i ñati nu cua 
ngusñi cha! ji'i ycui' Ni, bi! cha! 
nacui yu jua'a. Bilya ta ycui' Ndyosi 
Xtyi'i ycui' Ni caa nde chalyuu, 
xquilya cha! bilya tyaa Jesús ca su 
tlyu su ntucua ycui! Ndyosi Sti yu. 


Ná stu'ba nchcui' ngu' ji'i Jesús 

4Lo'o ndyuna ngu' quichi cha! bi", 
ntsu'u ngu' nu nchcui! ji'i Jesús nditya: 

—Chañi cha! yu jua laca nu cusu! 
nu cua caa ti cha! cheui' cha! ji'i 
ycui' Ndyosi lo'o na. 

4 Lo'o jua'a nchcui! xi xa! la ngu' 
cha! jili yu: 

—Yu jua laca nu hati tlyu nu nda 
ycui' Ndyosi ji'i cha! caa —nacui 
ngu!. 

Li! nguxtyacui xa! la ngu! quichi 
cha! lo'o tya!a ngu!: 

—Pana si'i nde Galilea tyu'u nu 
hati tlyu bi", si'i jua'a caca. Lo 
quityi cusu! bi! nscua cha! sca ñati 
tya!a ji'i jyolo David caca nu hati 
tlyu bi!; quichi Belén cala yu bil, 
cha! quichi tyi ngu! David laca bi!. 

43Ná ngua stu'ba cha! ji'i ngu' lo'o 
tya'a ngu' cha! ji'i Jesús. “Pana ná 
tucui ntejeya' ji'i yu, masi ntsu'u 
ngu' nu ngua ti! ngu! xñi ngu' ji'i. 


Ná jlya ti' ngu' laca cía ji'i Jesús 

45Chaca quiya' ndyaa nu policía ne! 
laa bi! slo sti jo'ó nu laca loo, slo ngu' 
fariseo. Li! nchcuane ngu! ji'i policía: 

—¿Ni cha! laca ná lo'o yu bi! lijya 
ma slo cua? 

46Li' nacui policía: 

—Bilya cuna ya nchcui' sca hati 
ñi'ya nu nchcui' yu jua. 

47 Nguxacui ngu' fariseo cha! ji'i 
ngu' bit: 

—¿Ha lo'o ji'i cu'ma ñilo'o yu 
jua lacua? —nacui ngu'—. *8Ná 
ntsu'u ni sca ñati nu laca loo ji'na 
nu ngusñi cha! ji'i yu bi". Ni ngu' 
fariseo cua, ná jlya ti' ya cha! nu 
nchcui! yu —nacui ngu'—. 49Ná 
tso'o ngu' quichi, xcui' cha! cuxi 
ntsu'u ji'i ngu!, xqui'ya cha! ná 
ndaquiya! ngu' ji'i cha! nu nda jyo'o 
Moisés lo'o na. 

SOL! ndyatu tsaca ngu' fariseo 
laja ngu' bi"; Nicodemo naa yu, la 
cui! nu cusu! nu cua ndyaa slo Jesús 
talya bi' laca yu. 

51—Lo'o cua'ni cuayá! na ji'i sca 
nati —nacui Nicodemo li'—, ná 
nscua chacuayá' ji'na cha! xcube! na 
jili ñati bi! si tya lyiji cuna na lcaa 
cha! nu ta yu, si bilya caca cuayá! ti! 

na ñitya laca cha! cuxi nu ngua'ni 
yu bi! —nacui. 

52 ¿Ha la cui! ngu' Galilea laca 
nu'u lacua? —nacui tya!a fariseo ji'i 
Nicodemo li'—. Lo quityi ji'i ycui! 
Ndyosi nu nscua sa'ni ña!a nu'u xi, 
cha! caca cuayá! la ti! nu'u cha! si'i 
nde Galilea tyu'u hati nu culu'u cha! 
ji'i ycui! Ndyosi ji'na. 


Ngusta ngu' qui'ya ji'i sca nu cuna!a 
53Li' ndyaa ngu' to! tyi ngu!. 
Li! ndu'u Jesús, ndyaa yu sca 
ti nde ca!ya Olivos cha! chcui' 
yu lo'o ycui' Ndyosi. ?Pana tsa cua 
cuxee ti, xa! ndatu Jesús ne! laa 
tonu. Li! ndyu'u ti'i lcaa ñati ca slo 
yu. Ca bi! ndyaca'a yu ngulu'u yu 
cha! ji'i ycui! Ndyosi ji'i ngu'. 3 Li' 
yaa ngu' fariseo bi! slo Jesús, lo'o 
ngu' mstru cha! jo'ó, yaa lo'o ngu! 
ji'i sca nu cuna'a nu ndacui quitya 
ji'i. Cua ngujui nu cuna!a bi! ji'i ngu' 
la cui! tyempo nu ngua'a cho! lo'o 
clyo'o xa! ñati. Li! nguxatu ngu' bi! 
ji'i nu cuna'a bi! cla'be laja su ndi'i 
ngu'. “Nchcui' ngu' lo'o Jesús li": 
—Mstru —nacui ngu' bi'—, cua 
ngujui nu cuna'a re ji'i ya la cui! 
tyempo lo'o ngua!a cho! lo'o clyo'o 
xa! hati —nacui ngu' ji'i Jesús—. 
5Cuentya ji'na, cuentya ji'i cha! nu 
cua nda jyo'o Moisés lo'o na, ntsu'u 
cha! cujui'i na quee ji'i cho! cua cha! 
cujuii na ji'i. ¿Ñi'ya ñacui ta nu'u 
jii? 
6Na nchcui' cuayá' ti ngu! bi! lo'o 
Jesús, cha! cua nti! ngu' caja cha! 
ji'i ngu' ñilya caca sta ngu' quilya 
ji'i Jesús. Bi! cha! ñi'ya nu nga'a ti 
yu ndatilichu! yu xi, nguscua lo'o 
sne ya! ti yu lo yuu. "Lo'o jua'a 
nchcuane ngu! ji'i Jesús chaca 

quiya!. Li! ndaca'a lini Jesús, nchcui' 
yu lo'o ngu' nu yaa lo'o ji'i nu cuna'a 
bi!: 

—Lo'o ntsu'u tsaca cu'ma nu ná 
ntsu'u qui!ya ji'i ma —nacui yu—, 
bi! caca nu cujui'i quee ji'i nu cuna!a 
cua clyo. 

SLi! xa! ndati'ichu' Jesús nscua lo'o 
sne ya! ti yu lo yuu, ngataa nchcui! 
yu li'. 9Lo'o ndyuna ngu' cha! bi', 
nguxana ngu' ngutu'u ngu' ndyaa 
ngu' li!, cha! cua jlo ti' ngu' cha! 
ntsu'u qui'ya ji'i ycui' ngu'. Clyo la 
ndyaa nu ngu' cusu' la, li! ndyaa lcaa 
ngu' cuentya sca ti ngu!. Li' ndyanu 
Jesús chaca tya yu, lo'o ña'a ti ndu 
nu cuna!a bi! ntajatya ji'i yu ni jacua! 
chcui' yu lo'o. 10Ndaca'a Jesús chaca 
quiya!, li! nacui yu ji'i nu cuna!a bil: 

—¿Macala ndyaa ngu' jua? — 
nacui—. ¿Ha tya ndu nu ngusta 
gui'ya jinu'u? 

11—Ná tucui ndu nu ngusta qui'ya 
na, cusu! —nacui nu cuna!a bi! 

—Tso'o lacua —nacui Jesús jili—. 
Jua'a na', ná ntsu'u qui'ya nu sta 
na! jinu'u. Tyaa clya nu'u juani — 
nacui—, nga'aa cua'ni la nu'u cha! 
cuxi. 


Xee nu tyu'ú ne' cresiya 
ji'i ñati laca Jesús 
12Chaca quiya' nda Jesús cha! lo'o 
ngu' ne! laa bi! 

—Na! laca nu nda zee cha! tyu'ú 
ne! cresiya ji'i hati —nacui yu—. 
Tyanu zee lubii jna' ne! cresiya ji'i 
hati nu xñi cha! jna!, lo'o jua!a ná 
nga'a cha! tye chalyuu ji'i ngu' bi! 
li"; ngalaa ntsu'u cha! tya!a yu'u 
ngu! bi!, ñilya nu ndu'ni ngu' nu ná 
ntsu'u zee jna! ne! cresiya ji'i tsiya! 
ti. 

Tit nacui ngu' fariseo ji'i Jesús: 

—Sca ti nu'u nda cha! liñi cuentya 
ji'i ycui' ca. Ná tucuá ngu' cha! 
jinu'u si cheui' nu'u jua'a. 

1Nguxtyacui Jesús cha! lo'o ngu' 
li": 

—Tucuá ngu! cha! nu ta na! lo'o 
ngu! tu'ni. Masi sca ti na! nda cha! 
liñi cuentya ji'i ycui' ca na! —nacui 
yu—. Cua jlo ti! na! macala ngutu'u 
na!, lo'o cua jlo ti! na! ma nde tsa'a; 
pana nu cu'ma ni, ná jlo ti! ma tsiya! 
ti mala ngutu'u na!, ná jlo ti' ma ma 
nde tsa'a —nacui Jesús ji'i ngu'—. 
15Cua laca ngusta ma yabe' chu! 
na!. Lo'o ndyu'ni ma jua'a, ndyu'ni 
ma ñi'ya ndu'ni ñati chalyuu ti. Si'i 
na lijya na! chalyuu cha! sta na! 
yabe' chu! ñati —nacui—, '$pana 
taca cua'ni cuayá! na! ji'i hati. Lo'o 
cua'ni cuayá! na! jili ngu! ni, lini 
cha! nu ta na! li!, cha! si'i ycui' ti na! 
cua'ni cuayá! na! ji'i ngu! li"; lo'o na! 
lo'o ycui' Ndyosi nu nda jna' lijyaa 
re, stu'ba ti cua'ni cuayá! ya ji'i ngu' 
li! —nacui Jesús—. 17 Ndaguiya' 
tsa na ji'i cha! cusu! nu nscua lo 
quityi cua sa'ni la; ndacua nscua 
sca cha! nu nchcui' cha! tyu'u lubii 
hati jili scaa cha! nu ntsu'u ji'i, nu 
lo'o stu'ba ti chcui! tucua tya!a ngu' 
ji'i cha! bi!. $Tsaca ngu' bi! laca 
na! —nacui Jesús—, cha! nchcui! na! 
cha! liñi cuentya ji'i ycui! ca na!; nu 
chaca ngu' bi! laca Sti na! nu nda 
jna! lijyaa re. 

19 ¿Macala ntsu'u Sti nu'u lacua? 
—nacui ngu' ji'i Jesús li". 

—Ná nslo ma jna! tsiya! ti, lo'o la 
cui! ti ná nslo ma ji'i Sti na! —nacui 
Jesús ji'i ngu'—. Si cua ndyuloo ma 
jna!, la cui! juala cua ndyuloo ma ji'i 
Sti na! li". 

20Nacui Jesús jua'a lo'o ngulu'u 
yu ji'i ngu' ne! laa tonu, ntucua yu 
cacua ti su ndu cñá! su cujui'i ngu! 
chi nu caca msta ji'i ngu' ne! laa. 
Lo'o ná tucui ngua'ni cha! tejeya! 
jili Jesús, cha! tsaa lo'o ji'i yu ni'i 
chcua, cha! tya lyiji tyalaa tyempo 
ji'i yu cha! xcube' ngu' xña!a ji'i yu. 


“Ná caja chacuayá' tsaa 
ma ca su tyi'i na!” 
21Li' xa! nchcui' Jesús lo'o ngu': 

—Tsa'a na! —nacui yu—, li! tsaana 
ma jna! ca su ndya!a na!, pana ná 
quije na! ji'i ma tsiya! ti —nacui—. 
Tya lyiji quije na! ji'i ma lo'o cajaa 
ycui! ma nafa lo'o cresiya cuxi jili ma, 
pana ná caja chacuayá! tsaa ma ca su 
tyili na! li'. 

22_ ¿Ha cujuii yu ji'i ycui! ca yu? 
—nacui ngu' judío ji'i tyala ngu'—. 
¿Ha jua'a ntsu'u tyiquee yu lo'o 
nacui yu: “Ná caja chacuayá! tsaa 
ma ca su tyi'i na! li”? 

23Bi! cha! tya nda la Jesús xi cha! 
lo'o ngu! bi: 

—Nde chalyuu su ndi'i cu'ma cuxi 
tsa ndu'ni ñati; pana na! ni, chaca 
chalyuu ca slo ycui' Ndyosi ngutu'u 
na! —nacui yu—. Cua ngui'i ma ji'i 
nu cuxi nu ndu'ni hati chalyuu; 
pana na! ni, ntsu'u tyiquee na! ji'i 
ycui' Ndyosi Sti na! ca su ntucua 
ycui' Ni —nacui Jesús—. ?4Bi' cha! 
ni na! ji'i ma cha! cajaa ycui! ma ña'a 
lo'o cresiya cuxi ji'i ma; chañi cha! 
bi!: cajaa ma ña'a lo'o cresiya cuxi 
jili ma, si ná jlya ti! ma cha! laca na! 
ñi'ya nu ni na! ji'i ma cha! laca na!. 

25 —¿Tilaca laca nu'u lacua? — 
nacui ngu' ji'i Jesús li!. 

—Tya tsubi' ni na! ji'i ma tilaca 

laca na! —nacui Jesús li'—. ?6Tya 

quiña!a la cha! taca chcui' na! lo'o 
ma nquicha' cuentya ji'i qui'ya nu 
ntsu'u jili ma; pana liñi tsa cha! nu 
nda ycui' Ndyosi nu nda 'na lijyaa, 
lo'o jua'a cua ña'a ca cha! nu nda Ni 
lo'o na!, bi! ti cha! laca nu nda na! 
lo'o ñati chalyuu. 

27Ná ngua cuayá! ti! ngu' cha! nu 
nchcui' Jesús lo'o ngu' cha! ji'i ycui' 
Ndyosi Sti yu. 28Bi! cha! tya nchcui' 
la Jesús lo'o ngu' li": 

—Tiya! la lo'o sicua ma jna! lo 
crusi, li! caca cuayá! ti! ma cha! 
laca na! ñi'ya nu ni na! ji'i ma, na! 
nu lijyaa chalyuu cha! caca ñati — 
nacui Jesús—. Ná sca cña ndu'ni 
na! chacuayá! ji'i ycui' ca na!; ycui! 
Ndyosi Sti na!, bi' laca nu ngulu'u 
na lcaa ca cha! nu nchcui! na! — 
nacui—. ??Lcaa tsa ndi'i Ni lo'o na, 
ycui! Ni laca nu nda jna! lijyaa re. 
Ná nguxtyanu Sti na! jna!, cha! xcui' 
cña nu ndiya ti' Ni, bi! laca cña nu 
ndu'ni na!. 

30Lo'o ndyuna ngu' cha! nchcui' 
Jesús jua'a, tyuu tya!a ngu! ngusñi 
hique ti ngu' cha! nu nchcui' yu. 


“Nga'aa tatsaa ngu' ji'i ma 
cha' cua'ni ma cha cuxi” 
31Lo'o li! nda Jesús cha! lo'o ngu' 
judío nu jlya ti! ji'i yu. 

—Lo'o tyanu cha! nu nclyu'u na! ji'i 
ma ne! cresiya ji'i ma, cha! ji'i ycui! 
Ndyosi bi!, li! chañi cha! laca ma nati 
nu ndyaca tsa'a jna! —nacui Jesús 
ji'i ngu'—. 32Li! taca ca cuayá! ti! ma 
lcaa cha! lini; ná tucui caca tatsaa 
ji'i ma cha! cua'ni ma cha cuxi ca su 
ndi'i ma, xquitya cha! jlo ti! ma cha! 
lini bi! 

33—Ñati ji'i jyo'o Abraham laca 
ya —nacui ngu! judío bi'—, ni sca 

hati bilya tatsaa ji'i ya cha! cua'ni 
ya cña cuxi. ¿Ñi'ya nti! ta nu'u lo'o 
nacui nu'u cha": “Nga'aa tatsaa ngu' 
ji'i ma cha! cua'ni ma cha cuxi ca 
su ndili ma”? —nacui ngu' judío bi! 
ji'i Jesús. 

34 —Liñi tsa cha! ta na! lo'o ma 
juani —nacui Jesús li'—, cha! cua 
laca ntsu'u zu'na hati chalyuu, lcaa 
ca nati nu ntsutu qui'ya ji'i ngu!. 
35Lo'o sca ñati nu ntsu'u xu'na ni, 
cua laca ti hora ndyiji cha! tso'o 
jili ca su ndili yu to! tyi xu'na yu, 
cha! si'i ñi'ya laca sñi' laca msu 
nu ndi'i slo xu'na yu. Pana sñi' nu 
xu'na bi!, lcaa tyempo ndi'i sñi' lo'o 
sti, ndyiji tsa cha! tso'o ji'i —nacui 
Jesús—. 36Na! nu laca nu sca ti Sñi' 
ycui' Ndyosi ni, lo'o cua'ni lyaá 
na! jili ma, chañi cha! nga'aa caca 
tatsaa ngu' ji'i ma cha! cua'ni ma 
cha cuxi chaca quiya! ca su ndi'i ma 
—nacui—. 37 Cua jlo ti! na! cha! tya'a 
hati ji'i jyo'o Abraham laca cu'ma, 
pana cua nti! ma cujuii ma jna' cha! 
ná ntucuá ma cha! nu nchcui' na! 
lo'o ma —nacui Jesús—. 3 Nclyu'u 
na! jili ma cua ña'a ca cha! nu cua 
na'a na! slo ycui' Ndyosi Sti na, bi' 
laca cha! nu nchcui' na! lo'o ma. 
Lo'o cu'ma ni, ndu'ni ma Icaa ña!a 
cha nu ngua tsa'a ma ji'i sti ma, bi! 
cña ndu'ni ma. 

39Li! nguxtyacui ngu' cha! lo'o 
Jesús: 

—Jyo'o Abraham bi' ngua jyo'o 
cusu! ji'i ya, nu nguti'i cua sa!ni la 
—nacui ngu!. 

—Si chañi cha! laca ma tya'a hati 
ji'i jyo'o Abraham bil, li! cua'ni ma 
ñilya nu ngua'ni ycui' Abraham bi! 
—nacui Jesús ji'i ngu' bi'—. “Pana 
juani nti! tsa ma cujuii ma jna', 

masi xcui' cha! liñi nclu'u na! ji'i ma, 
la cui! cha! liñi nu nda ycui' Ndyosi 
lo'o na. 41Ná ngua'ni jyo'o Abraham 
juala —nacui Jesús—. Chaca nu 
laca sti cu'ma, lo'o jua'a cña nu 
nelyo nu bi!, bi! laca cha nu ndiya la 
ti' ma cha! ndu'ni ma. 

—Si!i sñi' nu xña'a laca ya —nacui 
ngu'—. Sca ti ycui' Ndyosi laca Sti 
ya —ndu'ni ngu' judío lo'o Jesús li". 

42_ ¿Ha ycui' Ndyosi laca Sti 
cu'ma lacua? ¿Ni cha! laca ná ntsu'u 
tyiquee ma ña'a ma jna! lacua? — 
nacui Jesús—. Nde slo ycui' Ndyosi 
ngutu'u na!; xquitya Ni, bi! cha! ndi'i 
na! nde chalyuu —nacui Jesús—. 
Si'i cuentya ji'i ycui' ca ti na! lijya 
na! chalyuu, ngulo ycui' Ndyosi cha 
jna' cha! caa na'. 43 ¿Ni cha! laca ná 
ndaca!a jyaca ma ji'i cha! nu nchcui' 
na! lolo ma? —nacui Jesús ji'i ngu! 
li'—. Ná nchca ji'i ma tsiya! ti caca 
cuayá' ti' ma cha! nu nda na! lo'o 
ma —nacui yu ji'i ngu! judío bi'—. 
44Ycui' nu xña'a laca sti cu'ma, lo'o 
juala nti! ma cua'ni ma la cui! cha 
nu ngulo nu bi! ji'i ma. Tya lo'o 
nguxana chalyuu, tya li' nguxana 
ndyu'ni ñu'u nu bi! ji'i cresiya ji'i 
ñati —nacui Jesús—. Ná ngutu'u 
nu bi! ca su ntsu'u suu cha! lini, ná 
ntsu'u cha! liñi ji'i nu bi! tsiya! ti — 
nacui—. Lo'o ñilo'o nu bi! ji'i nati, 
xquicha! ycui' ca laca cha! cuiñi nu 
nda nu bi! lo'o ngu!. Sca nu cuiñi 
laca nu xña'a, bi! laca sti lcaa nu 
cuiñi. 45Nda na! cha! liñi lo'o ma, bi! 
cha! ná jlya ti! ma jna! tsiya! ti, cha! 
si'i cha! cuiñi nda na! lo'o ma. 46Ná 
caca ñacui ma cha! ntsu'u xqui'ya 
na!; pana lo'o ta na! sca cha! lini 
lo'o ma, ¿ni cha! laca ná jlya ti! ma 
'na li? Lcaa hati nu nacui cha! 

ycui' Ndyosi laca Sti ngu', tyaja!'a 
ngu' bi! cuna ngu' lcaa cha! nu 
nchcui' Ni lo'o ngu' —nacui Jesús ji'i 
ngu! judío bi'—. Pana si'i sñi! ycui! 
Ndyosi laca cu'ma, bi' cha! ná nti! 
ma cuna ma cha! nu nchcui' na! lo'o 
ma tsiya! ti. 


Cua laca lu'ú Jesús lo'o nguti'i 
jyo'o Abraham tya sa'ni la 
48Li' nguxtyacui ngu' judío cha! 

lo'o Jesús: 

—Liñi cha! nu nchcui' ya jinu'u 
juani, cha! ngu' Samaria laca nu'u. 
Ni'ya nti! sca nu xña'a, jua'a nti! nu'u 
—nacui ngu' li! 

49_ Ná ntsu'u cui'i cuxi jna! tsiya’ 
ti —nacui Jesús—. Chi tsa ndu'ni 
na! loo ycui' Ndyosi Sti na'; lo'o 
cu'ma ni, ná ndu'ni chi ma loo 
na!. 5%Pana si'i cha! nti! na! cha! 
cua'ni tlyu ngu' ji'i ycui! na!, cha! 
ycui' Ndyosi Sti na! ndu'ni cha! 
caca tlyu na'. Sca ti ycui' Ndyosi 
laca nu cua'ni cuayá! ji'i lcaa hati. 
51Lo!o chañi tsa cha! nu ta na! lo'o 
cu'ma nditya: Lo!o taquiya' ngu' ji'i 
cha! nu nclyu'u na! ji'i ngu!, ná tye 
chalyuu tso'o nu ta na! ji'i ngu' bi, 
masi cajaa ngu!. 

521 i! xa! nchcui! ngu' judío bi! lo'o 
Jesús chaca quiya!: 

—Juani jlo ti! ya cha! ñi'ya nti' 
sca nu xña!a, jua'a nti' nu'u —nacui 
ngu'—. Sa'ni ngujuiijyo'o Abraham, 
sa!ni ngujuii nu xa! la jyo'o cusu! 
nu nda cha! ji'i ycui! Ndyosi lo'o 
ñati. ¿Ñi'ya nti! nu'u lo'o nacui ca ti 
nu'u: “Ná nga'a cha! tye chalyuu ji'i 
hati nu taquiya' ji'i cha! nu nclyu'u 
na! jili”? —nacui ngu'—. 53 ¿Ha nti! 
nu'u cha! xti la cha! jlo ti! jyo'o cusu! 
Abraham ji'i ya, quiña'a la cha! jlo 

ti' ycui' nu'u lacua? ¿Ha jua!a nti' 
nu'u? Lo'o jyo'o Abraham, lo'o nu 
xa! la jyo'o cusu! bi!, cua ngujuii 
lcaa ngu' bi". ¿Tilaca laca nu'u, nti' 
nu'u? 

54Lo'o li' nacui Jesús: 

—Ná tso'o na' tsiya' ti si cua'ni na' 
cha! caca tlyu ycui! ca ti na!, pana 
ycui' Ndyosi Sti na! ndu'ni cha! caca 
tlyu na! —nacui—. Ndu'ni ma cha! 
Sti ma laca ycui' Ndyosi; $5 masi 
ná ndyuloo ma ji'i Ni, pana jua!a 
ndu'ni ma. Nslo na! ji'i Ni tu'ni. Ná 
taca ñacui na! cha! ná nslo na! ji'i 
Ni; cuiñi na! si jua'a ñacui na!, ñilya 
laca cu'ma, cha! cuiñi tsa ma. Chañi 
cha! nslo na! ji'i Ni, juala ndaquiya' 
na! ji'i lcaa cha! nu nchcui' Ni lo'o 
na! —nacui Jesús ji'i ngu! judío 
bi'—. 56Nu Abraham jyo'o cusu! ji'i 
ma ni, lye tsa ngua ti! yu ñala yu 
jna! lo'o cala na! chalyuu. Lo'o li! 
ndi'ya ngua, cha! cua na'a nu cusu! 
jna!, tso'o tsa ndyu'u tyiquee yu li". 

S7 Li! lye nchcui' ngu' judío lo'o 
Jesús: 

—Bilya caca tu'ba tyi yija nu'u — 
nacui ngu' ji'i—. ¿Ñi'ya ngua cha! cua 
na'a nu'u ji'ijyo'o Abraham lacua? 

58 —Liñi tsa cha! nu nchcui' na! 
lo'o cu'ma juani —nacui Jesús—, 
cha! cua laca lu'ú na! lo'o ngula 
jyo'o Abraham bi". 

591 1! ngusñi ngu' quee cha! cu 
ngu! ji'i Jesús cujuii ngu' ji'i li", 
pana ndyu'u cuatsi' yu ji'i ngu'. 
Ngutu'u yu ne! laa bi!, nteje tacui 
yu cla'be su ndi'i ñati ndyaa yu li". 


Nu qui'yu nu ca ña'a 
cuityi' lo'o ngula 
To! tyucuii su ndyaa Jesús, na'a 
yu ji'i sca ngu' cuityi!, ca ña!a 

cuityi' lo'o ngula nu quicha bi". ?Li' 
nchcuane nu ngu! nu ndyaca tsa!a 
bi! ji'i Jesús: 

—Mstru —nacui ngu'—, ¿tilaca 
ntsu'u quilya ji'i cha! cuityi' cloo 
yu cua lo'o ngula yu? ¿Ha ycui' yu? 
¿Ha ngu' cusu! ji'i yu ndacui qui'ya 
jii? 

3—Si'i xqui'ya yu cua, si'i xqui'ya 
ngu' cusu' jili yu —nacui Jesús 
ji'i ngu'—. Na cuityi' yu lo'o ngula 
yu cha' taca ña'a ngu' ñi'ya laca 
cña tonu nu cua'ni ycui' Ndyosi 
lo'o cua'ni Ni cha! tyaca tso'o yu. 
4Lo'o tya xee nga'a cha! cua'ni 
na cña —nacui Jesús—, lo'o cua 
ndyaa cuichaa ngataa caca cua'ni 
ni sca na cha li'. Lo'o jua'a laca lo'o 
na! —nacui—, nga'a cha! cua'ni na! 
lcaa ña'a cha nu ngulo ycui! Ndyosi 
jna' lo'o nda Ni jna' lijya na! ca nde 

—nacui Jesús—. $Lo'o tya tyi!i na! 
chalyuu, tya ta na! xee nu tyu'ú ne! 
cresiya ji'i ñati. 

6Ndye nchcui' Jesús, li! ngusalú 
yu xi hitya sañi' lo yuu, cha! nguxa! 
xi lolo yuu cha! caca nana!. Nda'a 
yu nana! bi! chu! scua! cloo nu 
quicha bi'. "Li! nacui Jesús ji'i: 

—Yaa nu'u, caata chcu nde tojo!o 
Siloé —tojo'o bi! naa Siloé cha'cña 
ji'i ngu', ñi'ya nti! si ñacui na 
cha'cña ji'na: tojo!o “su nacui ji'i 
ngu' cha! tsaa ngu!”. 

Bi! cha! ndyaa nu quicha bi! 
ndyaata tojo'o bi! li'. Lo'o faa li!, cua 
ndyaca tso'o cloo. $Lo'o li! nu ngu' 
nu ndi'i cacua ti su ndi'i nu ngua 
quicha bi', nu cua na'a su ngúijña 
msta tsubi! la, li! nchcui! ngu! bi! ji'i: 

—Nu qui!yu re, ¿ha la cui! yu re 
laca nu ngua'a calle ngiijña yu msta 
jili ngu'? 

9 La cui! yu bi'— nacui tsaca 
ngu!. 

—Si'i yu bi', masi sca ti cuayá! ña!a 
loo yu bi'— nacui chaca ngu'. 

Lo'o li! nguxacui ycui' nu qui'yu 
bi! cha! ji'i ngu! bit: 

—La cui! yu bi! laca na!. 

10Li' nchcuane ngu' ji'i yu: 

—¿Ni!ya ngua cha! ndyaca tso'o 
cloo nu'u juani? 

11_ Nu ñati nu naa Jesús, bi! laca 
nu nguxa! xi nana! cha! nguta'a chu! 
scua! cloo na! —nacui nu qui!yu 
bi'—. Lo'o li! ngulo yu bi! cha 'na 
cha! tsa'a na! caata nde tojo'o Siloé, 
bi! cha! ndya!a ndyaata ca bi!; hora 
ti ngua tso'o cloo na, tyaca! tso!o 
ña'a na! juani. 

12 ¿Ma nde ndyaa yu bi'? —nacui 
ngu! ji'i li". 

—Ná jlo ti' na! —nacui. 


Nchcui' ngu' fariseo lo'o 
nu ngua cuityi' 

13Ndyaa lo'o ngu' ji'i nu qui'yu nu 
ngua cuityi' bi! slo ngu' fariseo ne! 
laa. 14Tsa nu ndi'i cña! ngu' ngua bil, 
tsa tacati ngua nu lo'o nguxa! Jesús 
nana! bi, ngua'ni yu jo'o ji'i cloo nu 
cuityi' bi!. WBLo'o li! nguxana ngu' 
fariseo, nchcuane ngu' ji'i nu ngua 
cuityi! bi": 

—¿Ni'ya ngua cha! ngua tso'o cloo 
nu'u? 

—Nguta!a yu nana! chu! scua' 
cloo na! —nacui nu qui'yu bi'—, li' 
ndyaa na! ndyaata chcu, tyaca! tso!o 
ña'a na! juani —nacui. 

16Li' ntsu'u xi ngu' fariseo nu 
nacui: 

—Si'i slo ycui! Ndyosi yaa nu Jesús 
bi!, bi! cha! ná ndaquiya' yu tsa ta'a 
ji'i ngu'. 

Loto jua!a ntsu'u xi xa! nati nu 
nchcui' ji'i yu nditya: 

—¿Ñi'ya caca ji'i yu bi! cua'ni yu 
cha tonu cuentya ji'i ycui! Ndyosi si 
jua!a ntsu'u tsa quilya ji'i yu? 

Ná stu'ba cha! nu nchcui' ngu' bi! 
jili Jesús. "Li! xa! nchcuane ngu' ji'i 
nu ngua cuityi! bi': 

—Nu' ni, ¿ñi'ya cheui' ta nu'u 
cha' ji'i yu bi' juani, cha' cua 
ngua'ni yu jo'o ji'i cloo nu'u? 

Li' nguxacui nu qui'yu bi' cha' ji'i 
ngu': 

—Sca nu cusu' nu nda cha! ji'i ycui' 
Ndyosi lo'o hati, jua'a laca yu bi' 
—nacui. 

18 NA jlya ti! nu ngu' judío bi', cha! 
ca ña'a cuityi' nu qui'yu bi! lo'o 
ngula, lo'o nu juani tyaca! tso'o xee 
ña'a. Su ndye cha, li' ngusi'ya ngu' 
ji'i ngu' cusu! ji'i. *9Li' nchcuane 
ngu' ji'i ngu! cusu! bi': 

— ¿Ha sñi' cu'ma laca yu re? — 
nacui ngu'—. ¿Ñilya ngua li'? ¿Ha 
ca ña'a cuityi' yu lo'o ngula yu? 
¿Ñi'ya ngua cha! ña!a yu juani? 

201 ¡" nguxacui sti xtya'a cha! ji'i 
ngu! fariseo bi!: 

—Jlo ti! ya cha! shi' ya laca yu, jlo 
ti! ya cha! ca nafa cuityi! yu lo'o 
ngula yu —nacui ngu'—, 21pana ná 
nda ya cuentya tsiya' ti ñitya ngua 
cha! ngujui xee nu ntsu'u cloo yu 
juani. Ná jlo ti! ya tilaca laca nu 
ngua'ni jo'o ji'i yu. Xcuane ma ji'i 
ycui' yu; cua tlyu yu bi', ycui' yu 
taca ta liñi yu cha! lo'o ma. 

22 Jua'a nacui sti xtya'a nu qui'yu 
bi! ji'i ngu!, cha! ntsii tsa ngu! ji'i 
ngu' judío bi"; na cua ngua'ni stu'ba 
ngu' laca cha cha! ji'i ngu' lo'o tya!a 
ngu' cha! culo'o ngu' ji'i hati ne! laa, 
cua ña'a ca nati nu ñacui cha! Jesús 

laca Cristo, nu hati tlyu nu nda ycui' 
Ndyosi ji'i lijya chalyuu. Nga'aa ta 
ngu' judío bi! chacuayá! tsaa ngu! 
ne! laa li". 23Bi! cha! nacui sti xtya'a 
nu ngua cuityi' bi': “Xcuane ma ji'i 
ycui' yu, cua tlyu yu bi”. 

24Tya ngusi'ya ngu' ji'i nu ngua 
cuityi' bi! chaca quiya!, lo'o li! lye 
nchcui' ngu! lo'o: 

—Chacuayá! ji'i ycui' Ndyosi, ta 
nu'u cha! lini lo'o ya juani —nacui 
ngu' ji'i—. Cua jlo ti' ya cha! ntsu'u 
tsa qui'ya ji'i nu Jesús bil. 

25— Ná nda na! cuentya si ntsu'u 
qui!ya ji'i yu —nacui nu ngua cuityi' 
bi'—. Jlo ti! na! cha! cuityi! na! clyo, 
lo'o juani cua ntsu'u xee cloo na!. 
Tsa bi' ti cha! jlo ti! na!. 

26__¿Nitya ngua'ni yu bi' lo'o 
nu'u lacua? —nacui ngu'—. ¿Ñi'ya 
ngua'ni yu cha! ndyaca tso!o cloo 
nu'u juani? 

27 Cua ndacha! na! ji'i ma tsaca 
quiya! tsa, lo'o ná ngua'a jyaca ma 
ji'i cha! bi! —nacui nu qui'yu bi'—. 
¿Ni cha! laca xa! nti! ma cuna ma 
cha! bi! chaca quiya!? ¿Ha lo'o cu'ma 
nti! ma caca tsala ma cha! ji'i yu? 

28Li' nchcui' nu ngu' judío bi! cha! 
ti'í lo'o: 

—Nu'u laca sca nu ndyaca tsa'a ji'i 
yu bi! —nacui ngu'—, cuare laca ya 
ñati nu ndyaca tsa!a ji'i jyo'o cusu' 
Moisés. 29 Jlya ti! ya cha! nda ycui' 
Ndyosi cha! lo'o nu Moisés bi', pana 
ná jlo ti! ya tsiya! ti ma nde ngutu'u 
nu Jesús bi' lijya. 

30Li' nguxtyacui nu qui'yu bi! cha! 
lo'o ngu' fariseo bi!: 

—Tlyu tsa cha! nda ma lo'o na! 
juani —nacui—. Nde cua ti ndu sca 
nu qui'yu nu ngua'ni ca ti jo'o cloo 
na!, lo'o ná jlo ti! ma tsiya! ti ma 

nde ngutu'u yu lijya yu —nacui—. 
31 Jlo ti' lcaa tya!a na cha! ná 
ndaquiya! ycui' Ndyosi ji'i cha! nu 
nchcui' ñati cuxi lo'o Ni; ndaquiya' 
Ni ji'i ngu' lo'o nchcui' ñati nu 
ndu'ni tacati, ñati nu ndu'ni cña 

nu ngulo Ni ji'i —nacui—. 32Tya 
lo'o nguxana chalyuu, bilya cua'ni 
ngu! cha! tyu'u zee cloo nati chaca 
quiya' nu lo'o ca ña!a cuityi' ngu' 
lo'o ngula ngu'. 33Ná caca ji'i yu bi! 
cua'ni yu cha bi! si si'i ca slo ycui! 
Ndyosi ngutu'u yu. 

34_ Ngu! cuxi laca nu'u, pana 
nti! nu'u culu'u xi cha! jo!ó jili ya — 
nacui ngu' judío li'—. Cuxi nu'u lo'o 
ngula nu'u, jua!a cuxi ti nguluu nu'u 
—nacui ngu!. 
Lo'o li! ngulo'o ngu! ji'i nu quityu 

bi!, ngataa nda ngu' chacuayá! tsaa 
ne! laa tsiya! ti. 


Na cuityi' ngu' cha' ná jlya ti' ngu' 

35Li' ngujui cha! jiti Jesús, ndyuna 
yu cha! ngulo'o ngu! ji'i nu quityu 
bi! ne! laa. Lo'o ngujyacua Jesús ji'i, 
nchcuane yu ji'i li: 

—¿Ha jlya ca ti! nu'u ji'i ycui' nu 
cua lijya chalyuu cha! caca ñati? — 
nacui Jesús ji'i. 

36 ¿Tilaca laca yu bi', cusu'? — 
nacui nu qui'yu bi'—. Nti! tsa na! 
xñi na! cha! ji'i. 

37 Cua na'a nu'u ji'i yu bi! — 
nacui Jesús—. Na! laca bi!, na! nu 
nchceui' lo'o nu'u juani ti. 

38 Hora ti ndyatu sti' nu qui'yu bi! 
slo Jesús. 

—Jlya ti! na! jinu'u, Xu'na —nacui. 

39Li! nchcui' Jesús lo'o: 

—Cua lijya na! chalyuu cha! cua'ni 
cuayá! na! ji'i nati, tilaca laca nu xñi 
cha! jna!, tilaca laca nu ná tyaja'a 

xñi cha! jna! —nacui Jesús—. Ta na! 
xee nu tyu!ú ne! cresiya ji'i ngu! nu 
xñi cha! jna!, masi ñilya nti! cuityi! 
ti ngu' ndi'i ngu' chalyuu; tacu! na! 
xee ji'i ngu! nu ná tyaja!a xñi cha! 
jna! tsiya! ti, masi ndu'ni ngu! cha! 
tso!o tsa ycul' ngul!. 

40Ndu xi ngu! fariseo slo Jesús 
lo'o nchcui' yu jua!a. 

—¿Ha cuityi' cua lacua? —nacui 
ngu' ji'i yu. 

4! Ná ntsu'u qui'ya ji'i ma, si 
jlo ti' ma cha! cuityi' ti ma —nacui 
Jesús—. Cha! nchcui' ma cha! taca 
ña'a ma, bi! cha! nafa ti ntsu'u 
gui'ya ji'i ma. 


Cuii ji'i lo'o su ndyi'i xlya' talya 
1 0 "Ta na! sca cha! liñi lo'o 
ma juani —nacui Jesús ji'i 
ngu' judío li'—. Tachaa tsa ndya' 
lo'o su ndyi'i xlya! talya. Lo'o ndya'a 
ngu' ne! lo'o bi!, sca ti to! lo'o nga'a 
cha! tyatí ngu!. Nu cuaana laca nu 
ndyacuí que lo'o, ndyatí chaca se'i 
li! —nacui Jesús—. 2Nde to! lo!o 
ndyatí nu laca xu'na xlya! bi!. 3Nslo 
nu ntsu'u cua to! lo'o ji'i xu'na xlya!, 
bi! cha! nda chacuayá! ndyatí yu 
bi! ne! lo'o —nacui Jesús—. Nslo 
xlya! xtyi'i xu'na ni!; lo'o nxitya yu 
ji'i xlya' ji'i ycui! ca, lijya ni! slo yu, 
ndya'a lo'o yu ji'i xlya! bi! li". *Lo'o 
cua ngutu'u lcaa xlya! nde liya!, li' 
nde loo la ntyucua nu laca xu'na ni!, 
nde chu! la Ica'a xlya! ji'i yu, cha! 
nduna ni' lo'o nxi'ya xu'na ni! ji'i ni!. 
5Ná ndyu'u Ica'a ni! ji'i xa! hati; lo'o 
nduna ni! cha! nu nchcui' xa! nati 
lo'o ni!, xna ni! li!, cha! ná nslo ni! 
xtyi!li xa! nati. 
SBi! ngua sca cha! nu nchcul' ne' 
ti Jesús lo'o ngu', pana ná ngua 

cuayá! ti! ngu' tsiya! ti ñi'ya ndyu'u 
cha! nu nchcui' Jesús lo'o ngut li!. 


Ña'asii tso'o Jesús ji'i xlya' ji'i yu 

7Lo'o li! nchcui' Jesús lo'o ngu' 
chaca quiya!: 

—Liñi tsa cha! nu nda na! lo'o 
ma —nacui Jesús—. Ycui' ti na! laca 
to! lo'o bi", cha! nchca!'a na! to! lo'o 
su ndyatí ni'. 8 Ná ndaquiya' xlya' 
bi! ji'i nati nu yaa yala la, cha! xcui' 
nu cuaana laca ngu' bi!; tsa cu! ti 
ntyucuaana ngu' na nu ntsu'u ji'i 
tya'a ñati ngu' —nacui—. 9Nu nga'a 
to! lo'o, tso'o tsa ña'asii ji'i xlya! ji'i; 
lo'o jua'a na!, tso'o tsa ña'asii na! ji!i 
hati 'na —nacui Jesús—. Taca tyeje 
tacui ngu! cha! tyatí ngu' ne! lo'o su 
nga'a na!, cha! ná caca cuxi ji'i ngu' 
bi! li'. Tso'o ti tyatí ngu' ne! lo'o su 
nga'a na!, tso'o ti tyulu ngu' chaca 
quiya!, ñilya nu ndu'ni xlya'. Caja 
ñilya tyiji yu'u ji'i ngu' bi! li", ñitya 
laca lo'o ndyiji na ndacu xlya!. 

10>Tsa cu! ti cha cuaana ndu'ni 
nu ngu! cuaana bi! —nacui Jesús—. 
Ndya'a ngu' bi! cha! cua'ni ñu'u 
ngu' ji'i nati, cha! chcuna' cresiya 
jili nati bi"; na cua lijya na! cha! ta 
na! chalyuu tso'o ji'i hati, su caca 
tyi'i ngu' tyucui tyiquee ngu' li! — 
nacui—. 11Tso'o tsa ña'asii na! ji'i 
xlya! 'na. Ycui' ca na! tyaja'a Na! 
cajaa cha! ná cajaa xlya! jna!, cha! 
ntsu'u tsa tyiquee na! ña!a na! ji'i 
ngu' —nacui—. 12Sca msu ti ni, ná 
ña'asii tso!o ji!i xlya!, xna yu lo'o 
ña'a yu cha! lijya bo'o. Si'i ycui' yu 
nu laca loo ji'i xlya!, si'i ycui' yu nu 
ca ji'i ni', nti' yu. Bi! cha! caca lya! 
ti' bo'o ji'i taju xlya! bi!, li! tyijyu' 
cañi xlya' xna ni! —nacui Jesús—. 
13Nxna msu tyijyu' cha! ne! xña ti 

ji'i ngu' ndya!a yu, si'i na ji'i yu laca 
xlya! bi. 

14”Tso!o tsa ña'asii na! ji'i xlya! 'na. 
Nslo na! ji'i hati jna', lo'o jua'a cua 
ngui'i ñati bi! jna!, "SNi!ya nslo Sti 
na! jna!, jua!a nslo na! ji'i Sti na!; ñi'ya 
ntsu'u cha! ji'i Sti na! lo'o na!, jua'a 
ntsu'u cha! jna' lo'o hati jna!. Ycui' ca 
na! tyaja!a na! cajaa cha! ná tye cresiya 
ji'i nati 'na —nacui Jesús ji'i ngu'—. 
16Tya ntsu'u la xa! ñati 'na nu ndi'i xa! 
quichi, nu ná stu'ba nga'a lo'o taju hati 
re; nga'a cha! tsa!a na! tsaqui'ya na! ji'i 
ngu' bi', cha! lo'o ngu' bi! tyaa ngu! ca 
ne! lo'o re. Lo'o li' cuna ngu' cha! nu 
chcui' na! lo'o ngu!; caca ngu' sca ti 
taju ñati 'na, lo'o jua'a caca na! nu sca 
ti Xu'na ngu' —nacui Jesús—. 

17>Tye chalyuu 'na, cajaa na! cha! 
tyu'ú na! chaca quiya! ca tiya! la, bi! 
cha! ntsu'u tsa tyiquee Sti na! ña!a 'na. 
18Ná tucui xlyaá cresiya 'na, ycui' ca 
ti na! ntaja'a na! cajaa —nacui Jesús—. 
Taca cua'ni na! jua!a, cha! cua nda ycui' 
Ndyosi Sti na! chacuayá! cajaa na!, lo'o 
jua'a cua nda Ni chacuayá! cha! tyu'ú 
na! chaca quiya!. 

19Tya chaca quiya' ná stu'ba cha! 
ji'i ngu' judío lo'o tya'a ngu' cha! 
nchcui' Jesús jua'a. 20Ntsu'u tsa 
ngu' nu nacui ndi'ya: 

—Nilya nti! sca nu xña!a, jua'a nti! 
yu cua. Na tonto yu. Ná ntsu'u cha! 
cuna na cha! nu ncheui! yu cua. 

21Li' nacui xa! la hati: 

—Ná taca chcui' ngu' ñi'ya nu nchcui' 
yu cua juani si ntsu'u cuili xña!a ji'i 
ngu'. ¿Ha caca ji'i nu xña!a cua'ni cha! 
tyaca tso!o cloo nu cuityi"? Ná taca ji'i. 


Nxuu tya'a ngu' judío lo'o Jesús 
22Tyempo tlya' ngua li!, nu lo'o 
sube tsa tsa. Nde quichi Jerusalén 

ndyu'ni tlyu ngu' ji'i tala su 
ngulacua ji'i laa tonu ca bi!. 
23Ndyaa Jesús to! laa ca su nchcui' 
ngu! ji'i: “Corredor ji'i Salomón”. 
24[i! ndyu'u ti'i tyuu tya'a ngu' 
judío slo Jesús, nchcuane ngu' ji'i 
yu: 

—¿Ni jacua! chcui' liñi nu'u lo'o 
cua, cha! caca cuayá! ti! ya si nu'u 
laca nu hati tlyu nu ta ycui' Ndyosi 
ji'i caa? —nacui ngu' ji'i Jesús—. 
Ná talo ya si ná cacha! nu'u lcaa 
cha! ji'i cua. Tso!o si cheui' liñi nu'u 
juani. 

25—Jua'a ni na! tsaca quiya! ji'i 
ma —nacui Jesús ji'i ngu' bi! li'—, 
lo'o ná jlya ti! ma cha! nu nchcui' 
na! lo'o ma tsiya! ti —nacui—. Lo'o 
ñala ma cha! ndu'ni na! cha tonu bi! 
chacuayá! ji'i Sti na!, ndyiji cha! lini 
ji'i ma li!; 26pana ná jlya ti! ma ji'i 
cha bi', cha! si'i taju hati 'na laca ma. 
Nacui na! jua'a ji'i ma tsubi! —nacui 
Jesús ji'i ngu'—. 27 Ni!ya ndu'ni xlya', 
jua'a nduna hati 'na jna' lo'o nchcui' 
na! lo'o ngu'. Cua nslo na! ji'i ngu!, 
cua ndya'a ngu' lo'o na'. 28Ná nga'a 
cha! tye chalyuu nu ta na! ji'i ngu' 
bi", ná chcuna! cresiya ji'i ngu' li. 
Ná tucui caca ji'i xlyaá ji'i nati bi! 
'na, cha! tso'o tsa ña'asii na! ji'i ñati 
bi! —nacui Jesús—. ?’Na cua nda 
Sti na! hati bi! jna!, lo'o jua'a ngalaa 
ntsu'u chaca nu stu'ba tlyu lo'o ycui! 
Ni; bi! cha! ná tucui caca ji'i xlyaá 
ji'i ngu' bi!, nu lo'o ña'asii Sti na! ji'i 
ngu!. 30Lo!o jua'a stu'ba ntsu'u cha! 
jili ycui' Ndyosi Sti na! lo'o na! — 
nacui Jesús. 

31 Chaca quiya! ngusñi nu ngu' 
judío bi! quee cha! cu ngu' ji'i Jesús, 
cujuii ngu' ji'i. 2Li' nchcui' yu lo'o 
ngu! bi!: 

—Cua quiña!'a tsa cha tso'o 
ngua'ni na! chacuayá! ji'i Sti na! slo 
cu'ma, lo'o jua'a cua na'a ma cha 
nu ngua'ni na!. ¿Ha xquilya sca cha 
tso'o nu ngua'ni na', bi! cha! nti' ma 
cuta ma quee 'na? 

33L 1" nguxtyacui nu ngu' judío bi' 
cha! lo'o Jesús: 

—Na cujuii ya jinu'u lo'o quee 
xqui'ya sca cha tso'o nu ngua'ni nu'u 

—nacui ngu'—, xqui'ya cha' cuxi nu 
nchcui' nu'u ji'i ycui' Ndyosi, bi! cha! 
cu ya quee jinu'u. Sñi! ñati chalyuu 
ti laca nu'u, pana ndu'ni nu'u cha! 
laca nu'u ycui' Ndyosi. 

34Li' nacui Jesús ji'i ngu': 

—Lo guityi nscua cha' cusu' nu jlya 
tsa ti! ma, ntsu'u sca cha! nu nchcui! 
ndi'ya: “Ndyosi laca lcaa cu'ma 
cuentya jna!” —nacui Jesús—. 35Jlo 
ti' na cha' na cacaji'na tacu' na ni 
sca cha! nu nda ycui' Ndyosi lo'o na. 
Sca cha' nu nchcui' guityi bi' ni, nacui 
cha! ni'ya laca ycui' Ndyosi, jua'a 
laca ñati nu ndaguiya' cha' nu nda 
Ni lo'o. 36¿Ni cha' laca ngusta cu'ma 
qui'ya jna! slo ycui' Ndyosi lo'o nacui 
ma cha! nchcui' na! cha! cuxi ji'i ycui! 
Ni? —nacui Jesús—. Cua ngusubi 
Sti na! jna', nda Ni 'na lijyaa nde 
chalyuu. ¿Ni cha! laca ná tso'o nti! ma 
cha! nacui na! cha! nu sca ti Sñi! ycui! 
Ndyosi laca na!? 37Ná ntsu'u cha! jlya 
til ma jna! —nacui Jesús li'—, si ná 
ndu'ni na! cua ña'a ca cha nu ndu'ni 
Sti na! —nacui—. 38Pana nu lo'o 
ndu'ni na! cha ji'i ycui! Ndyosi, li' 
caca jlya ti' ma jna! xqui'ya cha nu 
ndu'ni na! bi', masi ná jlya ti! ma cha! 
nu nchcui' na!. Lo'o li! caca cuayá! ti! 
ma, caca jlo ti! ma, cha! stu'ba ntsu'u 
cha! ji'i Sti na! lo'o na!, stu'ba ntsu'u 
cha! jna! lo'o Sti na!. 

39Chaca quiya' ngua'ni cuayá' 
ngu' si caca taya! ngu! ji'i Jesús. 
Li! nga'aa ndyanu yu, laja ti ngu' 
ngutu'u yu ngulaá yu ji'i ngu'. 

40Li' ndyaa Jesús chaca quiya!, 
ndyaa chaca tsu! stala Jordán ca su 
ngutu Juan ntyucuatya ji'i ngu' tya 
clyo. Nde bi! nguti'i yu, lo'o jua!a 
ndya'a tsa ngu' slo. (Li! nacui ngu' 
ji'i tya'a ngu': 

—Ná ngua'ni Juan ni sca cha 
tonu cha! cube ti' naji'i. Pana liñi 
tsa ndyulu lcaa cha! nu nchcui' nu 
Juan bi' tya tsubi' la cuentya ji'i nu 
qui!yu re. 

2Lo'o li! cua nguxana tyuu tya'a 
ngu', jlya ti! ngu' jili Jesús lo'o 
nguti'i ngu' nde bil. 


Ngujuii Lázaro 
1 Ndi'i sca nu qui'yu nu 
naa Lázaro. Quicha tsa 
bi'. Ngu! quichi Betania laca, lo'o 
juala María lo'o Marta laca tya'a 
ngula nu qui'yu bi". 2(Tya'a ngula 
María laca Lázaro nu quicha bi', 
lo'o jua'a María laca nu su'ba setye 
tyixi xtyili chu! quiya! Jesús nde 
loo la, lo'o li! sube! cho! quicha' que 
ycui' cho! quiya! Jesús cha! quityi.) 
3Cua nda tyucuaa nu cuna!a bi! cha! 
ndyaa ca slo Jesús: 
—Tyu'u cha! clyu ti! jinu'u, Xu'na 
—nacui ngu' cuna!a bi'—, nde lijya 
cha!, cha! caca cuayá! ti! nu'u cha! 
ntsiya tya!a tso'o nu'u, quicha tsa 
yu. 

4Lo'o ndyuna Jesús cha! bi!, li! 
nacui: 

—Ná nga'a cha! cajaa nu quicha 
bi'. Na quicha yu bi' cha! caca tlyu 
la ycui' Ndyosi, cha! cua'ni tlyu ngu' 
jna!, cha! na! laca nu sca ti Sñi! ycui' 

Ndyosi. Lo'o ña!a ngu' ñilya cha 
tonu nu cua'ni na! cha! caca jo'o 
ji'i yu, li! cua'ni tlyu ngu' ji'i ycui' 
Ndyosi. 

5-6Lo'o ndyuna Jesús cha' quicha 
Lázaro, li' tya ndyanu Jesús tya 
tyucuaa tsa su ndi'i bi', masi ntsu'u 
tsa tyiquee yu ña'a yu ji'i ca ta'a 
sna ngu' bi', ji'i Marta, lo'o ji'i nu 
chaca cho! tya'a Marta, lo'o ji'i ycui! 
Lázaro. "Tiya' la, li! nacui Jesús ji'i 
hati nu ndyaca tsa'a ji'i: 

—Tyaa na xtyuu na nde loyuu su 
cuentya Judea —nacui. 

8 Li" nguxacui ngu' bi! cha! ji'i: 

—Mstru —nacui ngu'—, ná sa'ni 
ngua bi! lo'o ngua ti! ngu' judío bi! 
cu ngu! quee jinu'u cha! cujuii ngu' 
jinu'u, ngua ti' ngu'. ¿Ha cua tsaa ti 
nu'u nde jua chaca quiya!? —nacui 
ngu'. 

9Li' nacui Jesús ji'i ngu' bi': 

—Tii tyucuaa ti hora ntsu'u ji'i sca 
tsa. Lo'o tya'a na ndacua, ná sca na 
tyacua guiya' na, tyaca' su ndya'a 
na cha! tya xee —nacui—. WLo'o 
tyu'u ta'a na talya, li' tyacua sca 
na nga'a tyucuii guiya' na, cha! na 
tyaca! xee ña'a na ji'i li'. 

3“Lo'o cua nchcui' Jesús jua'a, li' 
nacui: 

—Cua laja' Lázaro tya'a tso'o na. 
Nde jua tsa!a na! juani cha! xtyu'u 
jiti yu. 

12 Mstru —nacui ngu' nu ndyaca 
tsa!a ji'i—, lo'o laja! ca yu, li! tyaca 
tso!o yu. 

ngua ti! ngu' cha! ndyu'u xcalá 
yu, masi nti! Jesús ñacui ji'i ngu' 
cha! chañi cha! ngujuii yu. 14Lo'o li! 
lini nchcui' Jesús lo'o ngu': 

—Ngujuii Lázaro —nacui—. 
15Tso'o ti nti! na! cha! ná nguti'i na! 

nde jua lo'o ngujuii yu. Juani taca 
tyu'u tso!o cha! ji'i ycui! ma, taca 
xñi tso'o la ma cha! jna! —nacui—. 
Tyaa na ca su nscua jyo!o. 

16Li' nchcui' Tomás nu Culaca' 
lo'o tya!la ndyaca tsa!a ji'i Jesús: 

—Tyaa na lo'o nu cusu' lacua, 
cha! stu'ba ti cajaa na lo'o —nacui 
Tomás. 


“Tyu'ú tya'a ngula nu'u chaca quiya'” 
17Lo'o ndyalaa Jesús ca bil, 
ngujui cha! ji'i yu cha! cua jacua tsa 
nguatsi' jyo'o Lázaro. 18Ná tyijyu' 
ndyi'ya tya!a quichi Betania bi' lo'o 
quichi Jerusalén, ntsu'u xi tucua ti 
kilómetro cla'be cuayá! tyijyu! ndi'i 
quichi bi. *9Lo'o li! quiña'a ngu' 
quichi tonu bi! ndyaa cha! xtyucua 
ngu! ji'i Marta lo'o ji'i María cha! 
ngujuii tya'a ngula ngu'. 2 Tya 
cuayá' ndyuna ngu' cha! cua lijya 
Jesús, hora ti ngutu'u Marta ndyaa 
cha! tyacua tya!a lo'o Jesús tyucuii. 
Sca ti María ndyanu ni'i. 21 Lo'o li! 
nchcui' Marta lo'o Jesús: 

—Ná ngujuii tyala ngula na! si 
nguti'i nu'u ca nde, cusu! —nacui 
nu cuna'a bi! ji'i Jesús—. Pana jlo 
ti' na! cha! masi juani cua'ni ycui! 
Ndyosi Icaa cha! nu jña nu'u ji'i Ni. 

23L ¡" nguxacui Jesús chal! ji'i 
Marta bil: 

—Tyu'ú tya'a ngula nu'u chaca 
quiya!. 

24_ Jlo ti! na! cha! chaca quiya' 
tyu'u yu bi! nu lo'o tyu'ú Icaa jyo!o 
lo'o cua tye ti chalyuu —nacui 
Marta. 

25Li' nguxtyacui Jesús cha! lo'o 
nu cuna!a bi!: 

—Na! laca nu ndu'ni cha! tyu'ú 
nati, na! laca nu ndu'ni cha! chañi 


256 


caca tso'o cresiya ji'i ñati —nacui 
Jesús—. Masi cajaa ngu', tya tyu'ú 
ngu' bi! chaca quiya!, caja chalyuu 
cucui ji'i ngu' si cua ngusñi ngu' 
cha! jna! —nacui Jesús ji'i Marta—. 
26Lo'o jua'a lcaa hati nu tso'o ti ndi'i 
tyiquee cha! ngusñi ngu' cha! jna!, 
ná nscua cha! cajaa ngu! bi! tsiya! ti. 
¿Ha jlya ti! nu'u cha! bi'? 

27 Chañi cha! jlya ti! na!, cusu' 
—nacui nu cuna'a bi'—. Hasta juani 
jlya ti! na! cha! nu'u laca Cristo nu 
ñati tlyu bi', nu'u laca nu sca ti Sñi! 
ycui' Ndyosi, lo'o jua'a cua nda Ni 
jinu'u lijya. 


Lo'o Jesús ndyunaa yu 


28Ndye nchcui' Marta, li! ndyaa 
nu cuna!a bi!, cuaana ti ngusi'ya ji'i 
María tya'a ngula: 

—Cua tyalaa ti nu Mstru bi! juani 
—nacui—. Nxi!lya yu jinu'u cha! tsaa 
nu'u slo yu. 

29Lo'o ndyuna María cha! bi", 
hora ti ngutu'u ndyaa slo Jesús li". 
30 Tya lyiji tyalaa Jesús quichi, tya 
nga'a yu su ndyacua tyala Marta 
lo'o yu tya tsa la. 31Lo'o nu ngu' 
judío nu ndi'i nxtyucua ji'i María ni'i 
ni, lo'o na'a ngu' cha! tsa tsiya! ca 
ngutu'u María ndyaa, li! ndyaa lca'a 
ngu' ji'i cho!; ngua ti! ngu! cha! to! 
cuaá ndyaa cho! cha! cunaa cho!. 

32Lo'o li! ndyalaa María ca su ndu 
Jesús. Lo'o na'a cho! ji'i yu, hora 
ti ngutu sti' cho! slo Jesús. Lo'o li! 
nacui María bi!: 

—Si nguti'i nu'u tsubi!, cusu' — 
nacui—, ná ngujuii tyala ngula na! 
li! 

33Xñi'i tsa naa xtyi'i Jesús li", 
ndube tsa ti! yu cha! ndyunaa 
María, lo'o jua'a ngusi!ya tsa ngu' 

judío tya'a ndya'a María. 34Li! 
nchcuane Jesús ji'i ngu!: 
—¿Macala nguxatsi' ma ji'i jyo'o 
bi? 
—Tsa na'a na xi ji'i, cusu! —nacui 
ngu' li". 
35Lo'o Jesús ngusi'ya li". 
36__Tyaca'a tsa jyo'o bi! ji'i Jesús, 
ntsu'u tsa tyiquee yu ña'a yu ji'i — 
nacui ngu' judío bi!. 
37Lo'o jua'a ndi'i xi ngu! nu nacui: 
—¿NIi cha! laca ná ngujui ñi'ya 
nu cua'ni yu cha! ná cajaa Lázaro 
nquicha'? Nchca ji'i yu cua'ni yu 
cha! tyaca tso!o cloo ngu! cuityi!. 


Ndyu'ú Lázaro chaca quiya' 
38Ca chaca quiya! xñi'i tsa naa 
xtyi'i Jesús, lo'o li! ndyaa yu ca to! 
cuaá. Sca tyuquee laca, lo'o ndu sca 
quee tlyu ndyacu' tu'ba tyuquee bi". 

39 —Clyatsu' ma quee cua —nacui 
Jesús. 

Li! nchcui' Marta tya!a ngula jyo'o 
bi! lo'o Jesús: 

—Tyucu tsa xtyi'i caca si tyututsu' 
quee cua, cusu! —nacui—. Cua 
jacua tsa nguatsi' jyo'o re. 

40Li' nacui Jesús: 

—Caca ña'a ma cha! tlyu tsa nu 
ndu'ni ycui' Ndyosi nu lo'o jlya ti! 
ma ji'i Ni. ¿Ha si'i jua'a ni na! ji'i ma 
tsa? 

41 Li' ngulotsu' ngu' quee nu 
ndyacu! tu'ba tyuquee bi!. Li! 
nguxña'a Jesús nde cua. 

—Sti na! —nacui Jesús li'—, tsa 
xlya'be hi cha! cua ndyuna nu'u cha! 
nu nchcui' na! lo'o nu'u. Lcaa tsa 
cua jlo ti! na! cha! nduna nu'u lcaa 
cha! nu nchcui' na! lo'o nu'u; pana 
nchcui' na! lo'o nu'u juani xqui'ya 
ñati nu ndi'i re, cha! taca ca jlya ti! 

ngu! jna! cha! chañi cha! cua nda 
nu'u jna' lijyaa chalyuu. 

43Li' cuii tsa nchcui! Jesús: 

—Lázaro, tyu'u nu'u su ntsu'u nu'u 
ndacua, tyaa nu'u nde liya! re. 

44Li! ngutu'u nu ngua jyo'o bil; 
ña'a ti tya ngúixii late! ngati tyucui 
ña!a hichu!, ña'a ti tya ndyacu! 
chaca late! loo. 

—Xati' clya ma late! nu ntsu'u chu! 
yu cua —nacui Jesús ji'i ngu'—, cha! 
ta ma chacuayá! tya'a yu. 


Nchcui' ngu' ñi'ya caca 
cujuii ngu' ji'i Jesús 

45Lo'o li! quiña'a tya'a ngu' judío 
bi! jlya ti! ngu! ji'i Jesús, hati nu 
ndi'i nxtyucua ji'i María tsa la, cha! 
cua na'a ngu! cha! tlyu nu ngua'ni 
ca ti Jesús cuentya ji'i ycui' Ndyosi. 
46pana ntsu'u xi ngu' bi! nu hora ti 
ndyaa slo ngu' fariseo, nda ngu! cha! 
lo'o ngu' ñilya nu ngua'ni Jesús. 
47Bi! cha! nu ngu' sti jo'ó nu laca 
loo lo'o ngu' fariseo bi!, nguxana 
nxi'ya ngu! ji'i lcaa ngu! tisiya, cha! 
tyu'u ti'i ngu!. Lo'o li! nchcui' ngu! 
lo'o tya!a ngu': 

—¿Ni'ya cua'ni na juani? —nacui 
ngu'—. Quiña'a tsa cha! tlyu 
ndyu'ni nu qui'yu bi'. 48Lo'o ta na 
chacuayá! ji'i yu cha! tya cua'ni la 
yu jua!a, li! xñi lcaa ngu' quichi cha! 
ji'i yu. Li' caa ngu' romano cha! 
cuityi ngu' laa tlyu ji'na, culo'o ngu' 
jili ñati tyala na su ndi'i ngu! —nacui 
ngu'. 

49Li' ndatu tsaca ngu'; Caifás naa 
yu, lo'o jua'a yija bi! laca yu xu'na 
sti jo'ó. Nchcui' yu lo'o ngu! bi! li!: 

—Ni sca na ná jlo ti' ma, 50 ná 
nchca tii ma tsiya! ti —nacui yu—. 
Tso'o la caca ji'i ma si cajaa sca ti 

ñati, cha! ná cajaa lcaa ngu' quichi 
tyi na. Cuxi la cña caca si cuityi 
ngu' tyucui ña'a nasiyu re. 

51Si!i cha! nu ngua'ya hique ycui' 
ca yu nchcui' yu jua!a; cha! yija 
bi! ngua yu xu'na sti jo'ó, bi! cha! 
nacui yu jua'a, cha! cuentya ji'i ycui! 
Ndyosi nda yu cha! lo'o ngu', ni 
cha caca ji'i Jesús ca nde loo la lo'o 
cajaa Jesús lo crusi. Si'i xquilya ñati 
chalyuu jua ti cajaa Jesús, "2? masi 
cajaa Jesús cuentya ji'i lcaa hati 
lcua ti ña'a chalyuu, cha! stu'ba ti 
caca tyiquee lcaa nati nu jlya ti! ji'i 
ycui! Ndyosi, ngu! nu cua ngusubi 
ycui' Ndyosi ji'i cha! caca ngu' sñi! 
Ni. 

53Lo'o li' nguxana nchcui' ngu' 
nu laca cha lo'o tya'a ngu' ñi'ya nu 
caca cujuii ngu! ji'i Jesús; 54bi! cha! 
nga'aa ndyaa Jesús su ndi'i ngu' 
judío, ngutu'u yu loyuu bi', ndyaa 
yu chaca loyuu su tyijyu' la xi, ca 
to! yuu btyi. Ndyalaa yu sca quichi 
su naa Efraín li', ca bi! nguti'i Jesús 
lo'o ngu! nu ndyaca tsa'a ji'i. 

55Cua ngulala tsa ta'a pascua, bi' 
laca sca ta'a ji'i ngu' judío. Quiña'a 
ngu' ngutu'u ngu' quichi tyi ngu', 
masi quichi ne! quixi', ndyalaa ngu' 
quichi Jerusalén li". Yala ti ngua'ni 
lubii ngu! tyucui ña'a ngu' cuentya 
ji'i ycui' Ndyosi, nu lo'o tya lyiji ti 
caca ta'a. 56Li' ndyaa ngu' ndyaana 
ngu' macala ntsu'u Jesús. Lo'o ndi'i 
ngu! ne! laa, li! nchcui' ngu' lo'o 
tya!a ngu!: 

—¿Nilya nti' ma? —nacui ngu'—. 
¿Ha caa yu ta'a nti! ma? 

57 Ndube tsa ti! ngu' cha! lo'o nu 
ngu' sti jo'ó nu laca loo bi', lo'o ngu' 
fariseo, cua ngulo ngu' cha ji'i lcaa 
ngu' quichi; nacui sti jo!ó cha! lo'o 

caja cha! ji'i ngu! macala ntsu'u 
Jesús, hora ti ntsu'u cha! cacha! ngu' 
ji'i ngu' nu laca loo. Li! tsaa ngu' 
policía xñi ngu! ji'i Jesús, nti! ngu' 
nu laca loo bi". 


Nda'a sca nu cuna!a setye 
chu' quiya! Jesús 
1 Tya lyiji tya xcuá tsa cha! 
caca tala pascua, li! haa 
Jesús nde quichi Betania chaca 
quiya!. Laca Betania quichi tyi 
Lázaro nu ngujuii tya tsubi! la, lo'o 
li' ngua'ni Jesús cha! ndyu'ú yu 
chaca quiya'. ?Li' nda ngu' sca sii ji'i 
Jesús, cha! tso!o tsa nti! ngu! cha! 
ndyalaa yu slo ngu!. Nda Marta na 
ndyacu ngu! li', lo'o jua'a stu'ba ti 
ntucua Lázaro lo'o ngu' su ndyacu 
ngu' sii lo'o Jesús. 3Li' ndyalaa lo'o 
María jili sca lyura setye tyixi xtyi!i. 
Quiña!a tsa nga'a setye bi! ji'i, cha! 
tyucui setye ji'i quixi' nardo laca. 
Li! nda!a María setye bi! chu! quiya' 
Jesús, lo'o quicha! que ycui' María 
ngusube! chu! quiya! yu; tyucui 
ña!a ni'i ntyucua xtyi'i setye tyixi 
xtyi'i bi! li. 4Nga'a Judas sñi' Simón 
Iscariote lo'o ngu', cha! nati nu 
ndyaca tsa!a ji'i Jesús laca. La cui! 
bi! laca nu cujui' cresiya ji'i Jesús ji'i 
ngu! cuxi ca tiya! la. Na'a nu Judas 
bi! ñitya nu ngua'ni María, lo'o 
li! Iye nchcui! ni cha! laca ngua'ni 
María jua'a: 
5—¿Ni cha! laca ná ngua caya' 
setye tyixi xtyi'i ji'i nu cuna!a cua 
cha! caja chi xtyucua ji'i ngu' ti'i? 
—nacui nu Judas bi'—. Ná tyiquee' 
caja tyuu mil paxu lo setye bi". 
6Cha' cuaana Judas, bi! cha! nacui 
jua'a, si'i cha! tya'na ti! ji'i ngu' ti'i. 
Ycui' ca Judas laca loo ji'i cuiji su 

ntsu'u chi ji'i ngu' tyala ndya'a lo'o 
Jesús, pana na ntyucuaana Judas 
chi nu ntsu'u ji'i lcaa ngu! bi!. 

7—Ta ma chacuayá! cua'ni nu cuna!a 
cua juala —nacui Jesús—. Na cua 
nguxco!o cho! setye bi! cha! cua'ni jo'o 
ji'i ngu' lo'o cua ngulala ti xatsi' ngu' 
jna! —nacui—. $Lcaa tyempo ndi'i ngu' 
ti'i lo'o ma nde chalyuu, lcaa tsa taca 
xtyucua ma ji'i ngu! bi! nquicha'; pana 
nu na! ni, ná tyuu tsa tyi'i na! slo cu'ma. 


Lo'o ji'i Lázaro ngua ti! ngu' cujuii ngu' ji'i 
9Ngujui cha! ji'i ngu' cha! ndi'i Jesús 

ca bi!, lo'o li! ndyaa quiña'a tya'a ngu! 
judío; tsa tlyu ti ngu' ndyaa na'a ngu' 
ji'i Jesús. Lo'o jua'a nti! ngu' ña'a ngu' ji'i 
nu ngua jyo'o Lázaro bi!, cha! ngua'ni 
Jesús cha! ndyu'ú chaca quiya'. Loto li! 
ngua'ni stu'ba sti jo'ó nu laca loo cha! jili 
ngu' lo'o tya!a ngu!, cha! lo'o ji'i Lázaro 
cujuii ngu', cha! xqui'ya nu Lázaro bi", 
bi! cha! nguxtyanu quiña!a tya'a ngu' 
judío ji'i sti jo'ó, cha! ngusñi ngu' cha! jili 
Jesús. 


Ngua'ni chi ngu' loo Jesús lo'o 
ndyalaa yu nde Jerusalén 

12 Quiña'a tsa ñati ndyaa ngu' 
tala bi!. Ca chaca tsa, li! ndyuna 
ngu' cha! cua lijya ti Jesús nde 
Jerusalén; bi! cha! ngutu'u ngu' bi' 
ndyaa ngu' tsa tlyu ti cha! tyacua 
tya'a ngu' lo'o Jesús. 13Ndyaa lo'o 
ngu' ste! nga, lo'o jua'a cuii ngusilya 
ngu' li": 

—Cua'ni tlyu na ji'i ycui! Ndyosi 
Sti na —nacui ngu' ji'i Jesús—. 
Culacua Ni jinu'u cha! lijya nu'u 
lo'o chacuayá! ji'i ycui' nu Xu'na na. 
Masi juani ti, culacua Ni jinu'u cha! 
nu'u laca Rey nu laca loo ji'i ngu! 
Israel. 

14Li' ngujui sca huru ji'i Jesús, 
ndyaa tucua yu chu! huru bi!, cha! 
ndi'ya nscua cha! lo quityi cusu!: 

15 Ná cutsii cu'ma ngu' ca tyi 

quichi Sión; 
cua lijya nu Xu'na ma, 
ntucua yu chu! sca huru. 
16Tyempo li! ná ngua cuayá! ti! 

ngu! cha! bi'. Pana ca tiya! la, lo'o 
cua ngua lcaa cha! tlyu nu ndyanu 
cha! cua'ni Jesús lo'o yaa yu lo yuu, 
nu lo'o ngua tlyu Jesús ca su ntucua 
yu lo'o ycui' Ni nde cua, li! ndyitu ti! 
ngu' nu ndyaca tsa!a ji'i yu, ndyi'u 
til ngu! ji'i cha! nu nscua lo quityi bi! 
cua sa'ni la; ndyilu ti! ngu' cha! la 
cui! jua'a ngua ji'i Jesús. 

17 Jua'a ngua li'. Nu ñati nu nguti'i 
slo Jesús nu lo'o ngusitya Jesús ji'i 
jyo'o Lázaro ca tyuquee su nguatsi! 
cha! tyu'ú Lázaro chaca quiya!, nda 
ngu! cha! lo'o ngu! quichi ñitya nu 
ngua cha! bi'; 18bi' cha! ngutu'u 
ñati quiña'a bi", ndyaa ngu' cha! 
tyacua tya!a ngu' lo'o Jesús tyucuii, 
cha! cua ndyuna ngu' ñi'ya ngua'ni 
Jesús cha tonu bi"! lo'o Lázaro. "Li! 
nchceui' ngu! fariseo lo'o tya!a ngu': 

—Nafa ma ji'i yu bi'. ¿Ñi'ya cua'ni 
na juani? Ná caca ji'na tsiya! ti 
tacu' na cha! ji'i yu bi'. Tyucui ña'a 
chalyuu ngusñi ngu' cha! ji'i yu 
juani. 


Lijya xi ngu' xa! tsu' 
nelyana ngu' ji'i Jesús 

20Lo'o ngu' griego ndyalaa laja 
ñati nu ndya'a ta'a bi! nde Jerusalén. 
21Ñaa xi ngu' griego bi! slo Felipe 
li", Quichi Betsaida laca quichi tyi 
nu Felipe bi"; nde loyuu su cuentya 
Galilea, ca bi! ndi'i quichi bi". Li! 
nchcui' ngu! bi! lo'o Felipe: 

—Tyu'u cha! clyu ti! jinu'u, cusu!, 
cua nti! ya tyacua tyala ya xi lo'o 
Jesús —nacui ngu'. 

22] ¡! ngutu'u Felipe ndyaa slo 
Andrés tya!a quichi tyi; stu'ba ti 
ndyaa ngu', ndyaa cacha! ngu' ji'i 
Jesús. Lo'o li! nda Jesús sca cha! 
lo'o ngu': 

—Cua ndyalaa hora cha! caca 
tlyu ycui' na! lo'o cajaa na!, na! nu 
cua lijyaa chalyuu cha! caca ñati — 
nacui Jesús—. 24Liñi tsa cha! nu 
ta na! lo'o ma juani, cha! sca si'yu 
nu ndyataa ngu' ni, ñilya laca sca 
si'yu trigo, tyanu si'yu bi! jua'a ti si 
ná cataa ngu' ji'i lo yuu —nacui—. 
Lo'o cua ndyataa ngu' sityu bi! lo 
yuu, li! catsu' scua! sityu bi!, ñitya 
laca si na ngujuii ti. Pana nu lo'o 
tyucua si'yu bi!, quiña'a tsa sityu 
tyu'u lo bi! li'. 28Jua'a laca lo'o ñati 
nu nti! xñi cha! 'na —nacui Jesús—. 
Cua ña'a ca ñati nu lye tsa ndu'ni 
tyaca!a ji'i ycui! ca ngu!, chcuna! 
chalyuu ji'i ngu'; pana ñati nu ná 
ntsii cajaa ngu! xqui'ya na', bi! laca 
nu caja chalyuu nu ná nga'a cha! 
tye jili ngu'. 26Lo!o nti! ñati cua'ni 
cha 'na —nacui Jesús li'—, nga'a 
cha! tsaa ngu! mala nti' na! cha! 
tsaa, cha! li! taca tyi'i msu bi! 'na ca 
su ndi'i ycui! na!; lo'o ycui' Sti Na! 
cua'ni chi Ni loo ngu' nu cua'ni cha 
Ina li". 


Nda Jesús cha! lo'o ngu' cha! 
cua cajaa ti ycui' yu 

27 Tya nchcui' la Jesús lo'o ngu! li": 

—Quiña!'a tsa cha! nelyacua ti! na! 
juani. ¿Ha tso'o la si jña na! ji'i ycui! 
Ndyosi Sti na! cha! cua'ni Ni cha! 
ná tyacua cha! cuxi re 'na? Si'i, ná 
chcui! na! jua'a. Cua ndyalaa hora 

'na juani cha! caca lcaa cha nu nga'a 
cha! caca 'na. 

28Li' nchcui' Jesús lo'o ycui! 
Ndyosi Sti yu: 

—Sti na!, tso'o la si caca tlyu ycui' 
nu'u. 

Li! nguañi nchcui' ycui! Ndyosi 
nde cua. Ndi'ya nchcui' Ni: 

—Cua laca ndu'ni tlyu ngu' ji'i 
ycui! ca na!, lo'o jua'a tya caca tlyu 
la na! chaca quiya! xqui'ya nu'u. 

29Li' nacui nu hati quiña!a nu ndi'i 
cacua ti cha! nguañi nchcui' tyilyu, 
ngua ti! ngu'. Xa! la hati nacui cha! 
nde cua ndyu'u cha! nu nda sca xca 
ji'i ycui' Ndyosi lo'o Jesús. 3%Pana 
ndi'ya nacui ycui' Jesús: 

—Xqui'ya cu'ma laca cha! nguañi 
nchceui' ycui! Ndyosi nde cua, si'i 
xqui'ya na! —nacui Jesús—. 31 Cua 
ndyalaa hora cha! cua'ni cuayá! 

Ni jili lcaa nati chalyuu, nu lo'o 
tyijiloo na! tsiya! ti ji'i nu xña!la nu 
laca loo nde chalyuu —nacui Jesús 
ji'i ngu'—. 32Lo'o sicua ngu' cuxi 
jna' ca su ndi'i na! lo yuu, cujui'i ca'a 
ngu! jna! lo crusi, li! cuane na! ji'i 
lcaa ñati cha! xñi ngu' cha! 'na. 

33 Jua'a nacui Jesús cha! caca 
cuayá! ti' ngu' ñi'ya nu caca lo'o 
cujuii ngu' ji'i yu. 34Li' nguxtyacui 
ngu' cha! lo'o Jesús: 

—Cua ndyuna ya lo'o nchcui' ngu' 
lo quityi cusu! ji'na, cha! nditya nscua, 
cha! ná nga'a cha! tye tsa ji'i Cristo, 
nu hati tlyu nu ta ycui' Ndyosi ji'i lijya 
—nacui ngu'—. ¿Ñitya ndyu'u cha! nu 
nehcui' nu'u cha! ntsutu cha! cujui'i 
ca'a ngu' ji'i lo crusi, ji'i Cristo nu yaa 
chalyuu cha! caca ñati? ¿Ñitya ñala 
ñati laca nu Cristo bi'? 

35Li' nguxtyacui Jesús cha! lo'o 
ngu!: 

—Tya xi ca tsa tya tyili na! slo 
cu'ma, na! nu ta xee nu tyu'ú ne! 
cresiya ji'i nati —nacui Jesús—. Bi! 
cha! juani yaa ma su nga'a cha! tsaa 
ma lo'o tya xee ti, cha! ná cua'ni 
nu cuxi ngana ji'i ma, nu cuxi nu 
nda talya chalyuu. Nu lo'o talya 
ña'a su ndya'a na, ná jlo ti! na ma 
nde ndya'a na li". 36Lo'o jua'a cu'ma 

—nacui Jesús ji'i ngu'—, tso'o la si 
xñi ma cha! jna' laja lo'o tya ndi'i 
na! chalyuu, na! nu ta xee nu tyu'ú 
ne! cresiya ji'i cu'ma hati chalyuu. 
Li! tyucui tyiquee ma caca ma ñati 
ji'i ycui' Ndyosi. 

Ndye nchcui' Jesús jua'a lo'o ngu', 
li' ngutu'u yu ndyaa yu ca su ná 
quije yu ji'i ngu!. 


Suu cha' xqui'ya bi' ná jlya 

ti' ngu' judío ji'i Jesús 
37 Masi cua ngua'ni Jesús quiña'a 
cha! tlyu slo ñati bi", ná ntaja'a ngu' 
xñi ngu' cha! nu nchcui' yu. 38 Jua'a 
ngua cha! caca lcaa cha! nu nguscua 
jyo'o Isaías lo quityi ji'i ycui' Ndyosi 
cua sa'ni la: 

Ndyosi Xu'na na!, nacui lo quityi 
bi! ji'i, ná ntaja!a ngu' re xñi 
ngu' cha! jinu'u, cha! nu nda 
ya lo'o ngu'. 

Ná ngua cuayá! ti! ngu' tsiya! ti si 
nu'u ndu'ni cha! tlyu slo ngu'. 

Jua!a laca cha' nu nscua lo quityi bi!. 
39Bi' cha! ná ngua ji'i ngu' judío bi! xñi 
ngu' cha! jiti Jesús. Lo'o jua'a ntsu'u 
chaca cha! nu nguscua jyo!o Isaías bi": 
40 Cua ndacu' ycui' Ndyosi hique 
ngu! bi", ngua'ni Ni cha! cu'u 
ti hique ngu! bi!. 

Jua'a ngua cha! ná ña'a ngu' ni 
cha! laca bi', cha! ná caca 
cuayá! ti' ngu' cha! bi'. 

Lo'o jua'a ná ntaja!a ngu' 
culochu! ngu' ji'i cha! cuxi nu 
ntsu'u tyiquee ngu', 

bi! cha! ná nchca cui'ya na! cha! 
clyu ti! ji'i ngu' ji'i cha! cuxi 
bi! li', nacui ycui' Ni. 

4 Nguscua jyo'o Isaías jua'a cha! 
cua ngua tii cha! tlyu tsa caca nu 
Cristo; cha! ji'i ycui' yu bi! nchcui' 
jyo'o Isaías li". 

4Lo'o jua'a ngua, ndi'i xi ngu' nu 
laca cha nu jlya ti! ji'i Jesús; pana 
ntsii ngu! bi! ji'i ngu! fariseo, bi! cha! 
ná ntaja'a ngu! chcui! ngu' cha! ji'i 
Jesús ca slo hati. Ntsii ngu' si cua!a 
ngu' fariseo ji'i ngu' cha! ngataa ca 
tsaa ngu! ne! laa jili tya'a ngu' judío. 
43Ndiya la ti! ngu! bi! cha! tso'o ti 
chcui' ñati chalyuu cha! ji'i ycui! 
ngu!. Ná nti! ngu! cha! caca tso!o 
tyiquee ycui' Ndyosi ña'a Ni ji'i ngu!. 


Tilaca laca nu sta qui'ya 
ji'i nati chalyuu 

44Li' cuii tsa nchcui' Jesús lo'o 
ngu!: 

—Nu lo'o ngusñi hati cha! jna' ni, 
si'i ji'i sca ti na! jlya ti! ngu! bi! li"; 
lo'o ji'i ycui' Ndyosi nu nda 'na 
lijyaa nde chalyuu xñi ngu' cha! 

li! —nacui—. WLo'o ña'a nati jna', 
li! ña'a ngu' ji'i ycui' Ni nu nelyo 
cha jna!. 46Cua lijya na! chalyuu 
cha! caca na! ñi'ya laca sca xee nu 
tyu'ú ne! cresiya ji'i ñati. Lo'o xñi 
hati cha! jna!, li' nga'aa tyi'i ngu' 
chalyuu ñi'ya laca si ná ntsu'u xee 
ne! cresiya ji'i ngu' xquitya cha! 
cuxi nu ndu'ni ngu'. “Nda na! cha! 
lo'o ngu!; pana si cuna ngu' cha! 
bi!, lo'o li! ná taquiya' ngu' ji'i cha! 
bi!, si'i na! nu sta qui'ya ji'i ngu! bi! 
li! —nacui Jesús—. Ná lijya na! cha! 


SAN JUAN 12, 13 


cua'ni cuayá! na! ji'i hati chalyuu; 
cha! cua'ni lyaá na! ji'i ngu!, bi! cha! 
lijya na'. “Pana cua ndyuna hati 
lo'o nchcui' na! lo'o ngu!; bi! laca 
cha! nu tyanu cuentya ji'i ngu!, nu 
lo'o cua'ni cuayá! ycui' Ndyosi ji'i 
ngu' lo'o cua ndye chalyuu —nacui 
Jesús—. Ca li! cua'ni cuayá! Ni ji'i 
lcaa ñati nu ná ndaquiya' ji'i cha! 
nu nchcui' na!, nu ná ntaja!a xñi 
cha! nu nchcui! na! lo'o ngu'. 49Si'i 
chacuayá' ji'i ycui' ca ti na! ncheui' 
na! lo'o ñati; ycui' Ndyosi Sti na! 
nu cua nda jna! lijyaa chalyuu, bi! 
laca nu ngulo cha 'na ñilya cha! nu 
ta na!, ñi'ya ña'a cha! nu chcui' na! 
lo'o ñati —nacui yu—. 5 Jlo ti! na! 
cha! talo tsa lcaa cña nu nda Sti na! 
cha! cua'ni ma, ná nga'a cha! tye 
chalyuu ji'i ma si taquiya! ma ji'i 
cha! bi! —nacui Jesús ji'i ngu'—. Bi! 
cha! tsa ña!a cha! nu cua nchcui' Sti 
na! lo'o na!, bi! laca cha! nu nchculi' 
na! lo'o ma juani. 


Ngui'í Jesús quiya' ngu' 
nu ndyaca tsa'a ji'i 
1 Tyucuaa tsa tya lijyi cha! 
caca tala pascua bi!; jlo ti' 

Jesús cha! cua ngulala tyempo ji'i, 
cha! tyu'u yu chalyuu re tyaa yu ca 
slo ycui' Ndyosi Sti yu. Xcui' cua 
ntsu'u tsa tyiquee Jesús ña!a ji'i ñati 
chalyuu nu ngusñi cha! ji'i yu; lo'o 
ña'a ti tya ntsu'u tsa tyiquee yu na'a 
yu ji'i nati bi! li", ña'a cuayá! nu tye 
chalyuu ji'i. 

2Laja li! cua ngua'ni nu xña'a cha! 
ngua!ya cha! hique Judas sñi' Simón 
Iscariote cha! cujui' cresiya jili Jesús 
ji'i ngu' cuzi. 3Jlo ti! Jesús cha! lcaa 
cha! nu ntsu'u ji'i ycui' Ndyosi Sti 
yu cua nda Ni ji'i yu. Lo'o jua'a jlo 

ti' yu cha! cua ngutu'u yu ca slo 
ycui' Ndyosi yaa yu chalyuu, cha! 
cua tyaa ti yu ca slo ycui' Ndyosi 
chaca quiya!. Masi jlo ti! Jesús cha! 
bi', (pana ndatu Jesús to! mesa laja 
lo'o ndyacu ngu' sii, ngulo yu late! 
tyucui nu lacu! yu, ndaya' yu chaca 
late! cha! sca! yu sii! yu; “li! ngujui'i 
yu hitya ne! sca tsityu, ndyaa ngui'í 
yu quiya! ngu' nu ndyaca tsa'a ji'i, 
nguxquityi yu quiya! ngu' lo'o late! 
nu ndyaaca! sii! yu. 

SLo'o ndyalaa Jesús ca su ntucua 
Simón Pedro, li! nchcui' Pedro lo'o 
yu: 

—¿Ha nu'u, cusu!'? ¿Ha qui'í nu'u 
quiya! na'? —nacui Pedro ji'i. 

7—Ná nchca cuayá! ti! nu'u juani 
ni cha! laca ndyu'ni na! jua'a —nacui 
Jesús jili—, pana ca tiya! la xi caca 
cuayá! ti! nu'u. 

8 Ná caja chacuayá' jinu'u qui'í 
nu'u quiya! na! tsiya! ti —nacui 
Pedro li". 

Nguxtyacui Jesús cha! lo'o Pedro 
li": 

—Ná caca tyu'u cha! jinu'u lo'o na! 
si ná qui'í na! quiya! nu'u —nacui 
yu. 

9—Tso'o lacua, cusu! —nacui 
Simón Pedro li'—. Si'i quiya! ti na! 
qui'í nu'u lacua, lo'o ya! na! lo'o 
scua! que na! xcaata nu'u. 

10 Tubii tsa tyucui ña'a na si cua 
ndyaata na chcu —nacui Jesús li'—, 
nga'aa nti! na caata na chcu chaca 
quiya! li'. Pana quiya! ti na tyaati 
lo'o tyatí na ni'i. Lo'o jua'a cu'ma, 
masi lubii tsa cresiya jili ma, tya 
ntsu'u chaca yu laja cu'ma nu ná 
lubii cresiya ji'i. 

3 Juala nacui Jesús: “Ntsu'u chaca 
yu laja cu'ma nu ná lubii cresiya 

ji'i”, nacui, cha! cua jlo ti! Jesús 
tilaca laca nu cujui' cresiya ji'i yu ji!i 
ngu' cuxi. 

12Lo'o ndye ngui'í Jesús quiya' 
ngu', xa! ndyacu! ste! yu, xa! ndyaa 
tucua yu to! mesa. Li! nehcui' yu 
lo'o ngu!: 

— ¿Ha ngua cuayá! ti' ma na laca 
nu ngua'ni na! lo'o ngui'í na! quiya! 
ma jua'a? —nacui yu—. 1“Mstru”, 
ndu'ni ma 'na; “Xu'na ya”, ndu'ni 
ma 'na, lo'o chañi tsa cha! bi'. Jua'a 
laca na! cuentya ji'i ma —nacui 
yu—. “Na! nu laca Xu'na ma, na! 
nu laca Mstru ji'i ma ni, cua ngui'í 
na! quiya! ma; bi' cha! jua'a ntsu'u 
cha! qui!í ycui' ma quiya' tyala ma 
—nacui yu—. 1 Ngua ti! na! cha! ña'a 
ma ñi'ya nu ngua'ni na', cha' ñitya 
ngua'ni na! lo'o nguxtyucua na! ji!i 
ma, jua'a ntsu'u cha! cua'ni ma cha! 
xtyucua ma ji'i tyala ma —nacui 
Jesús ji'i ngu' nu ndyaca tsa!a jili—. 
16Cha' liñi nchcui' na! lo'o cu'ma, 
cha! ñati nu laca xu'na ngu', bi! laca 
loo ji'i ngu', si'i msu nu laca loo; 
hati nu nclyo cha ji'i nu tsaa lquichi, 
bi! laca loo, si'i nu ndya!a lquichi ti. 
17Lo'o juani lo'o ngua cuayá' ti' ma 
lcaa ña!a cha! nu nda ca ti na! lo'o 
ma, tso'o tsa caca tyiquee ma li!, si 
taquiya! ma ji'i cha! bi! —nacui—. 

18°Ná nchcui' na! jili lcaa cu'ma. 
Jlo ti! na! ti ji'i ngusubi na! cha! caca 
tsala ngu' jna! —nacui Jesús—. Tya 
sa'ni nguscua ngu' sca cha! ji'i ycui! 
Ndyosi lo quityi ndi'ya: “La cui! ñati 
nu stu'ba ndyacu tyaja lo'o na!, bi! 
laca nu xuu tya'a lo'o na! juani”; jlo 
til na! cha! nga'a cha! caca cha! bi! 
—nacui Jesús—. 19 Na nda ti na! sca 
cha! lo'o ma juani, nu lo'o tya lyiji 
caca cha! bi'; lo'o cua ngua jua'a, li' 

caca jlya ti! ma jna', cha! chañi cha! 
laca na! nu sca ti Sñi' ycui! Ndyosi nu 
lijya chalyuu, ñi'ya nu ni na! ji'i ma. 
20 Ta na! sca cha! liñi lo'o ma —nacui 
yu—. Nu lo'o taquiya! ma ji'i sca ñati 
nu ta na! cha! tya!a slo ma, li! stu'ba 
laca si taquiya! ma jna!; lo'o taquiya' 
ma jna!, li! stu'ba laca si taquiya' ma 
ji'i ycui' Ndyosi Sti na! nu nda jna' 
lijyaa. 


Ndacha' Jesús ji'i ngu' tilaca laca nu 
cujui' cresiya ji'i yu ji'i ngu' xña'a 
21Lo'o nchcui' Jesús jua'a, ti'í tsa 

nti! cresiya ji'i yu nda yu cha! lo'o 

ngu! bit: 

—Liñi tsa cha! nu ta na! lolo ma 
juani, cha! ntsu'u sca ngu' tya!a ma 
nu cujui' cresiya 'na jili ngu' cuxi — 
nacui Jesús li". 

22Ndube tsa ti! ngu' nu ndyaca 
tsa'a ji'i, nguxña'a ngu' ji'i tyala 
ngu' li'; ná nda ngu! cuentya tsiya! 
ti ti jili cha! nu nchcui' yu. W4Pana 
ntsiya tsaca lo ngoca' cacua ti su 
ntucua Jesús; tyaca!a tsa nu qui'yu 
bi! jiti Jesús, 24bi! cha! ngua'ni que 
ti Simón Pedro ji'i yu bi!, nchcuane 
jii: 

—¿Ti ji'i nchcui! nu cusu' lo'o nacui 
jua'a? 

25Bi! cha! ngusni yane nu qui'yu 
bi! nde chu! ña'a ntsiya ti, cha! caca 
cacua la ji'i Jesús. Li! nchcui! lo'o 
Jesús: 

—Xu'na, ¿tilaca laca nu bi'? —nacui. 

26—Ndi'ya cua'ni na! —nacui 
Jesús ji'i li!—. Ta'a na! sa yu'be 
tyaja 'na ne! ca'ña scuaa re. Ñati nu 
ta na! yu'be tyaja bi! ji'i cha! cacu, 
nu bi! laca nu ni na! ji'i ma. 

Li! nda!a Jesús sa yu'be tyaja ne! 
ca'ña, nda ji'i Judas, sñi' Simón 

Iscariote. 27Lo'o ngusñi Judas ji'i 
tyaja bi!, la cui! hora bi! ndyatí ycui' 
nu xña!a nu naa Satanás, ndyaa 
ne! cresiya ji'i nu Judas bi'. Li! nacui 
Jesús ji'i: 

—Yaa clya nu'u lquichi cua hi. 

28 Ná tucui nu ntucua to! mesa 
ngua cuayá! ti! ni cha! laca nchcui' 
Jesús lo'o Judas jua'a. 9La cui! 
Judas laca nu laca loo ji'i cujui chi 
nu tsa tlyu ntsu'u chi ji'i lcaa ngu' 
bi!; bi! cha! ntsu'u ngu! nu ngua ti! 
cha! cua ngulo Jesús cha ji'i cha! 
tsaa cuilya sca na nu cua'nijo'o ji'i 
ngu' cha! caca ta'a; jua'a ngua ti! xa! 
la ngu! cha! ntsu'u cha ji'i Judas cha! 
tsaa ta msta ji'i ngu' ti'i. 30Bi! cha! 
lo'o ndye ndyacu Judas tyaja bi", 
ngutu'u ndyaa ña'a talya ti li'. 


Sca cña cucui cha' cua'ni na 


31Lo'o ngutu'u Judas ndyaa, li! 
nchcui' Jesús lo'o ñati nu ndyanu 
bi!: 

—Cua ndyu'ni ycui' Ndyosi cha! 
caca tlyu na', na! nu cua lijyaa 
chalyuu cha! caca na! ñati —nacui 
yu—. Lo'o ji'i ycui' Ni cua'ni tlyu 
ngu' xqui'ya na! —nacui—. 92 Nu 
lo'o ndu'ni na! cha! caca tlyu Sti na! 
xqui'ya cha! laca na! Sñi! ycui' Ni, la 
cui! juala cua'ni Ni cha! caca tlyu la 
na!; yala ti cua'ni Ni jua'a. 33Sñi! na! 

—nacui Jesús ji'i ngu! bi! li'—, tya xi 
ca tsa tya tyi'i na! nde chalyuu lo'o 
ma. Ñi'ya nu ni na! ji'i ngu! judío tya 
tsubi', la cui! ti cha! ta na! lo'o ma 
juani: Tsaana ma jna', pana ná caja 
chacuayá! tsaa ma ca su tsala —nacui 
yu—. 34Nde chcui' na! sca cha cucui 
lo'o ma cha! cua'ni ma: Nga'a cha! 
tso'o ti tyu'u tyiquee ma ña'a ma ji'i 
tya'a nati ma; ñi'ya ntsu'u tsa tyiquee 

na! ña!a na! ji'i ma, la cui! jua'a nga'a 
cha! tyu'u tyiquee ma ña!a ma ji'i 
tya!a hati ma. 35Li! caca cuayá! ti! lcaa 
hati cha! ñati nu ndyaca tsa'a 'na laca 
ma, si tso'o ntsu'u tyiquee ma ña!a ma 
ji'i tyala ñati ma —nacui Jesús. 


Nacui Jesús cha! cua xtyanu ti Pedro ji'i 
36Li' nchcui' Simón Pedro lo'o 
Jesús: 

—Xu'na —nacui—, ¿macala tsaa 
nu'u? 

—Ná caja chacuayá! cha! tya'a nu'u 
lo'o na! ca su tsala —nacui Jesús—. 
Ca tiya! la tsaa nu'u. 

37Li! nchcuane Pedro ji'i yu: 

—¿Ni cha! laca ná nti! nu'u cha! 
tya!a na! lo'o nu'u ca su tsaa nu'u 
juani ti? —nacui—. Cajaa na! si 
caca clyaá ycui' nu'u. 

38—¿Ha chañi hi cha! tyaja'a nu'u 
cajaa cha! clyaá na'? —nacui Jesús 
ji'i—. Lini tsa cha! nu ta na! lo'o nu'u 
juani: Lo'o tya lyiji ti xitya ndye!e 
nde tlya, sna quiya! xacui nu'u cha! 
ji'i ngu! cha! ná nslo nu'u 'na. 





Nclyu'u Jesús chaca 
tyucuii cucui ji'na 

1 4 "Ná quiña'a tsa cha! culacua 

ti! ma cuentya 'na —nacui 
Jesús ji'i ngu' li'—. Cua ngusñi 
ma cha! ji'i ycui' Ndyosi, jua'a xñi 
tso'o ma cha! jna! li! 2Quiña'a tsa 
su tso'o ntsu'u su tyi'i ma ca slo 
ycui' Ndyosi Sti na!. Tsala na! ca 
bi! cha! cua'ni cho'o na! su tyi'i ma. 
Ná nchcui! na! lo'o cu'ma jua'a, si 
si'i cha! lini nu nchcui' na! lo'o ma 
—nacui Jesús—. 3Lo'o jua'a tsa'a 
na! cha! cua'ni cho'o na! su tyi'i 
ma, li! caa na! lo yuu chaca quiya, 
caqui!ya na! ji'i ma cha! tyili ma lo'o 

na!. 4Cua jlo ti! ma macala su tsa'a 
na!, jlo ti! ma ñilya nu cua'ni na! 
cha! tsa!a ca jua. 

5—Cusu' —nacui Tomás—, ná 
jlo ti' ya macala tsaa nu'u. ¿Ñi'ya 
cua'ni ya cha! quije tyucuii bi! ji'i 
ya? —nacui ji'i Jesús. 

6 —Na! laca nu nclyu'u tyucuii — 
nacui Jesús li'—, na! nclyu'u lcaa 
cha! nu liñi ca; na! nda chalyuu 
tso'o ji'i ngu!, chalyuu nu ná nga'a 
cha! tye. Ná taca ji'i ngu! tyalaa ngu' 
ca slo ycui' Ndyosi si ná lo'o na! — 
nacui Jesús—. "Ndyuloo ma 'na, bi' 
cha! jua'a cua ndyuloo ma ji'i Sti na! 
li'; cua ndyuloo ma ji'i Ni juani, cha! 
cua na'a ma ji'i ycui' Ni nu lo'o cua 
na'a ma jna!. 

8Li' nchcuane Felipe ji'i Jesús: 

—Cusu!' —nacui—, culu'u nu'u ji'i 
Sti nu'u ji'i ya, tsa bi! ti cha! nti! ya. 

9 Felipe —nacui Jesús ji'i—, cua 
tyuu tsa tsa ndi'i na! lo'o cu'ma, ¿ha 
tya lyiji tyuloo ma jna!? —nacui—. 
Cua na'a ma 'na, bi! cha! jua'a ji'i 
Sti na! cua na'a ma li!. ¿Na laca nti' 
nu'u lo'o nditya nchceui' nu'u lo'o 
na!: Culu'u nu'u ji'i Sti nulu ji'i ya? 

—nacui Jesús ji'i Felipe—. 1 ¿Ha ná 
jlya ti' ma cha! stu'ba ntsu'u cha! 
na lo'o ycui! Ndyosi Sti' na'? Lo'o 
jua'a lcaa hora ndi'i ycui' Ndyosi 

Sti na! lolo na! —nacui—. Si'i cha! 
nu ngulo hique ti na! nu nehcui' na! 
lo'o ma; stu'ba ntsu'u cha! ji'i Sti na! 
lo'o na!, lo'o ycui' Ni laca nu nclyo 
cha 'na, ñi'ya nu cua'ni na!. 11 Xñi 
ma cha! jna' lacua, cha! nu nacui na! 
ji'i ma cha! stu'ba ntsu'u cha! 'na 
lo'o ycui' Ndyosi Sti na!. Si ná caca 
jlya ti! ma 'na jua'a, li! tso'o masi 
xqui!ya cha tonu nu ndu'ni na!, bi! 
cha! jlya ti' ma jna! —nacui Jesús—. 

121 ii tsa cha! nu ta na! lo'o ma 
juani, cha! lcaa hati nu xñi cha! jna!, 
taca cua'ni ngu' la cui! ña'a cha 
tonu nu ndu'ni ycui! na'; lo'o jua'a 
tlyu la cha caca cua'ni ngu! bi! li", 
cha! cua tya!a ti na! ca su ndi'i ycui! 
Ndyosi Sti na! —nacui Jesús—. Bi! 
cha! juani lcaa cha! nu jña ma ji'i 
ycui! Ndyosi chacuayá! jna!, cua'ni 
na! cha! bi! —nacui—. Jua!a ji'i ycui' 
Ndyosi Sti na! cua'ni tlyu ngu!, nu 
lo'o cua'ni tlyu ngu! 'na nu laca Sñi! 
ycui' Ni. 14Lcaa cha! nu jia ma ji'i 
Sti na! chacuayá! jna!, cua'ni na! cha! 
bi! li. 


Caa Xtyi'i ycui' Ndyosi 
xtyucua Ni ji'na 
15"Taquiya! ma ji'i lcaa cha! nu 
nchcui' na! lo'o ma, si chañi cha! 
ntsu'u tyiquee ma 'na —nacui 
Jesús—. 6Lo'o tya'a na!, li! chcui' 
na! lo'o ycui! Ndyosi Sti na! cha! ta 
Ni chaca nu xtyucua jili ma; bi! laca 
Xtyi'i ycui' Ndyosi nu laca suu lcaa 
cha! liñi. Tyanu nu bi! lo'o ma ña'a 
cuaya' nu tye chalyuu —nacui—. 
17Ná caca tyanu Xtyi'i ycui' Ndyosi 
ne! cresiya ji'i hati cuxi, cha! ná 
nchca ña'a ngu' bi! ji'i Ni, ná nslo 
ngu' tilaca laca ycui' Ni. Nu cu'ma, 
nslo ma ji'i Ni xquitya cha! ndi'i nu 
bi! lo'o ma, lo'o jua'a cua tyanu ti 
Ni ne! cresiya ji'i ma —nacui Jesús 
ji'i ngu'—. 18Ná xtyanu na! jiti ma 
ycui' ti ma, ñi'ya si laca ma hati nu 
ná tucui ntsu'u jili ma —nacui—, 
tya caa na! su ndi'i ma chaca quiya!. 
19Ca tiya! la xi, li! nga'aa ña'a hati 
chalyuu jna!; pana cu'ma, tya ña!a 
ma jna!. Li! caca tso'o tyiquee ma, 
xqui'ya cha! lu'ú na!. 20 Lo!o jua'a 
caca cuayá! ti' ma cha! stu'ba ntsu'u 

cha! jna! lo'o Sti na', cha! ntsu'u 
cha! ji'i ma lo'o na! —nacui Jesús—, 
lo'o jua'a ntsu'u cha! jna! lo'o cu'ma. 
21Lcaa hati nu chañi cha! ntsu'u 
tyiquee ngu' ña!a ngu! jna!, bi! laca 
hati nu cua'a jyaca ji'i lcaa cha! nu 
chcui' na! lo'o ngu'; taquiya' ngu! bi! 
ji'i cha! bi! —nacui—. Lo'o ntsu'u 
tsa tyiquee ngu' ña!a ngu! jna!, jua'a 
Sti na! ntsu'u tyiquee Ni ña'a Ni 

ji'i ngu' bi! li'. Lo'o na!, tso'o tsa 
caca tyiquee na! ña!a na! ji'i ngu! bi, 
cuati culu'u na! ji'i ngu' bi! lcaa cha! 
ñi'ya nu laca ycui' Na!. 

221 i' nchcui! nu chaca Judas bi!, 
si'i nu naa Judas Iscariote: 

—Nu lo'o nacui nu'u cha! culu'u 
nu'u ñilya nu laca ycui' ca nu'u ji'i 
cuare ti, ná lo'o ji'i xa! ñati, ¿ñilya 
ta nti! nu'u, Xu'na? —nacui nu 
Judas bi! ji'i Jesús. 

23_ Ñati nu chañi cha! ntsu'u tsa 
tyiquee jna!, taquiya' ngu' ji'i lcaa 
cha! nu nchcui' na! lo'o ngu! —nacui 
Jesús—. Lo'o li! tso'o tsa caca 
tyiquee ycui! Ndyosi Sti na! ña!a Ni 
ji'i ngu' bi'. Cuati caa ya lo'o Sti na! 
cha! tyanu ya lo'o ngu! bi! —nacui 
Jesús—. 24Pana nati nu ná ntsu'u 
tyiquee jna!, ná ndaquiya! ngu' tsiya! 
ti ji'i cha! nu nchcui' na! lo'o ngu'. 
Cua ndyuna cu'ma cha! nu nda Sti 
na! 'na cha! culu'u ji'i ma, cha! si'i 
sca cha! nu nda'ya hique ti na! laca 
cha! nu nda na! lo'o ma. 

25"Cua nchcui' na! lcaa cha! bi! 
lo'o tya ndi'i ti na! lo'o ma. 26Tiya! 
la li! caca cuayá! la ti' ma lcaa cha!, 
nu lo'o culu'u Xtyi'i ycui! Ndyosi 
cha! bi! ji'i ma —nacui Jesús—. 

Na cua ta ti ycui! Ndyosi Sti na! ji'i 
Xtyi'i ycui' Ni cha! caa Ni chalyuu 
cha! xtyucua Ni ji'i ma lcaa hora 

chacuayá!' jna!. Lo!o jua!a cua'ni nu 
bi! cha! tyi'u til ma lcaa cha! nu cua 
nchcui' na! lo'o ma. 

27"Nditya cua'ni na! lo'o ma cha! 
cua tya'a ti na!: cua'ni na! cha! ti ti 
tyi'i tyiquee ma. Ná nchca ji'i nati 
chalyuu tyi'i ti ti ngu!, pana ycui! 
na! cua'ni na! cha! ti ti tyi'i ma — 
nacui Jesús—. Ngataa culacua tsa 
til ma, nga'aa cutsii ma —nacui—. 
28 Cua ndyuna ma lo'o nchcul' na! 
ndi!ya: “Tya'a na', pana ca tiya! la li! 
caa na! su ndi'i ma chaca quiya!”. Bi! 
cha! taca ca chaa ti! ma lo'o cuna ma 
cha! cua tya'a ti na! slo ycui' Ndyosi 
Sti na!, si chañi cha! ntsu'u tyiquee 
ma ña'a ma jna'. Cua tlyu la cha! nu 
ntsu'u ji'i ycui' Ndyosi Sti na!, sube 
la cha! jna! —nacui Jesús—. 9 Jua'a 
ni na! ji'i ma lo'o tya lyiji caca cha! 
bi'; pana lo'o cua ndya'a na!, li! taca 
jlya ti' ma cha! bi!. 

30 Ngalaa quiña'a tsa cha! chcui' 
na! lo'o ma juani —nacui Jesús li'—. 
Cua lijya nu xña'a nu laca loo nde 
chalyuu, cua lijya nu bi! ca su ndi'i 
na re. Ná ntsu'u chacuayá'! ji'i nu bi! 
cha! caca loo jna!. 31Pana nga'a cha! 
caca cuayá! ti! ngu' cha! ntsutu tsa 
tyiquee na! ña!a na! ji'i ycui' Ndyosi 
Sti na!, bi! cha! ndu'ni na! lcaa 
cha nu nelyo ycui' Ni 'na —nacui 
Jesús—. Pana juani tyatu clya ma, 
ya'a clya ma lo'o na!. 


Yaca si'yu lo'o sta! yaca sityu bi' 

1 5 "Na! laca ñitya laca sca suu 
yaca nu nda sityu tyixi, jua'a 

laca na! —nacui Jesús ji'i ngu'—. 
Lo'o ycui' Ndyosi Sti na! laca nu ca 
ji'i yaca bi". 2Tso'o tsa ña'asii Sti 
na! ji'i lcaa sta! yaca bi", lo'o na! laca 
yaca bi'. Ca quiya! sta! yaca nsi'yu 

Ni ji'i, nu lo'o ná nda si'yu lo tsiya! 
ti. Nsubii Ni xi lo yaca nu nda sityu 
tso'o, cha! tya quiña'a la si'yu tyu'u 
lo bi!; 3lo'o jua'a cu'ma ni —nacui 
Jesús—, cua laca ngusubii na! ji'i ma 
nu lo'o ngusñi ma cha! nu nchcui' 
na! lo'o ma. “Cua'ni stu'ba tyiquee 
ma lo'o na', cha! stu'ba ti nchca 
tyiquee na! lo'o ma. Ndi'ya laca 
ñilya si laca na! sca suu yaca, lo'o 
jua'a culma laca ma sta! yaca bi! — 
nacui—. Pana sca sta! yaca si'yu 
ni, nga'aa ta sta! bi! sityu si sityu 
ngu' ji'i ca quiya! sta! bi!; sca ti si 
stu'ba ti caluu sta! bi! ñi'ya ntucua 
ti ji'i suu yaca, li! ta sta! bi! sityu — 
nacui—. Jua'a lo'o cu'ma, ná taca 
tyu'u cha! tso!o ne! cresiya jili ma 
cha! xtyucua ma ji'i xa! hati si ná 
stu'ba caca tyiquee ma lo'o na!. 
5Ñitya laca suu yaca nu nda si'yu 
tyixi ji'i, jua'a laca na! cuentya 
ji'i ma, cha! na! laca suu cha! tso'o 
nu ntsu'u ji'i ma —nacui Jesús 
ji'i ngu'—. Ñilya laca sta! yaca bi!, 
jua'a laca cu'ma, si ngusñi ma cha! 
na. Stu'ba ti caca tyiquee ma lo'o 
na!, li' caja quiña'a la cha! tso!o nu 
tyu'u ne! cresiya ji'i ma su ndi'i ma 
chalyuu, si laca na! suu cha! tso!o 
ji'i ma. Ni sca cha! ná caca jili ma 
si ná stu'ba caca tyiquee ma lo'o 
na! —nacui Jesús—. SCulaya' Sti na! 
ji'i ñati nu ná stu'ba nchca tyiquee 
ngu' lo'o na!, ñilya lo'o nchcuaa ngu' 
sta! yaca nu cua ndyanaa; nxuti'i 
montón ngu! sta! yaca btyi bi!, nsta 
ngu' ji'i lo quii' cha! tye tyaqui bi". 
7”Nu lo'o stu'ba ti ntsu'u tyiquee 
ma lo'o na! —nacui Jesús—, nu 
lo'o tyanu cha! nu nchcui! na! ne! 
cresiya jili ma, li! taca jña ma sca 
cha! ji'i Sti na!, lo'o jua'a ta Ni cha! 

bi! ji'i ma. $Cua'ni tyu ngu' ji'i ycui! 
Ndyosi Sti na', si ña!la ngu' cha! 
tso!o tsa ndu'ni ma lo'o xa! hati. Li! 
caca cuayá! ti! xa! ñati cha! ñati nu 
ndyaca tsa!a 'na laca ma —nacui—. 
9Ñi'ya nu ntsu'u tyiquee Sti na! ña!a 
Ni jna!, jua'a ntsu'u tsa tyiquee na! 
ña'a na! ji'i cu'ma. 10Lcaa tsa tyi'u 
ti' ma su ndi'i ma cha! ntsu'u tsa 
tyiquee na! ña'a na! ji'i ma. Jua'a 
tso'o tsa caca tyiquee na! ña'a na! 
jili ma si taguiya' ma ji'i lcaa cha! 
nu nda na! lo'o ma. Lo'o jua'a na! — 
nacui Jesús— cua ngua'ni na! lcaa 
cha nu ngulo Sti na! 'na. Jlo ti! na! 
cha! ntsu'u tsa tyiquee Ni ña'a Ni 
jna! tyucui su ndi'i na!. 

11 Nchcui' na! jua'a lo'o cu'ma, 
cha! lo'o ña'a ma cha! chaa ti! na! 
ndu'ni na! cha ji'i ycui' Ndyosi Sti 
na!, la cui! jua'a cu'ma, ná nga'a cha! 
tye cha! caca chaa ti! ma. 12Nde 
laca cña nu ta na! ji'i ma —nacui 
Jesús—, cha! tso!o ti caca tyiquee 
ma ña'a ma ji'i tyala nati ma, ñilya 
ntsu'u tyiquee na! ña'aa ji'i ma. 13Si 
jua'a ntsu'u tyiquee na ña'a na ji'i 
tya!a tso!o na, li! cua'ni lyaá na ji'i 
ngu' bi', masi cajaa ycui' na; nga'aa 
ntsu'u xa! cha tlyu la nu caca cua'ni 
na cha! xtyucua na ji'i tyala tso!o 
na. 14Tya'a tso'o na! laca cu'ma si 
taquiya! ma ji'i cha! nu nda na! lo'o 
ma —nacui Jesús—, 'Pnga'aa ñacui 
na! cha! msu jna! laca ma. Sca msu 
ti ni, ná jlo ti' yu lcaa cha nu ntsu'u 
ji'i xu'na yu. Ni na! cha! tya'a tso!o 
na! laca ma, cha! cua ngulu'u na! 
ji'i ma lcaa cha! nu cua ndyuna na! 
slo Sti na!. 16Si'i cutma nu ngusubi 
ma 'na cha! tya'a ma lo'o na! —nacui 
Jesús—, na! laca nu cua nchcui' na! 
lo'o ma clyo. Tya li! ngulo na! cha 

jili ma cha! xcui' cha! tso'o tyu'u ne! 
cresiya ji'i ma, cha! jua'a talo cha 
tso'o nu ndu'ni ma; li! cua'ni Sti na! 
lcaa cha! nu jña ma ji'i Ni chacuayá! 
'na. "Bi! cha! juani ndulo tsa cha re 
ji'i ma cha! cua'ni ma: cha! tso'o tsa 
caca tyiquee ma ña'a ma ji'i tya!a 
nati ma. 


Na lya! ti' ñati chalyuu ji'i 
Jesús lo'o jua'a ji'i hati ji'i 
18Tya nchcui' la Jesús lo'o nu ngu' 
nu ndyaca tsa'a ji'i li': 

—Chañi cha! ntsu'u quiya! liye! ti 
til tyala hati ma ji'i ma. Ná cube tsa 
ti! ma li', cua jlo ti' ma cha! tya clyo 
la juala ngua'ni liye! ti! ngu' jna! — 
nacui Jesús—. 1*Si cua'ni ma ñi'ya 
nu ndu'ni ñati cuxi nde chalyuu, 

li' cheui' tso'o ngu' lo'o ma, ñilya 
si laca ma tya'a ngu'. Pana juani 
nga'aa ntsu'u cha! ji'i ma lo'o cha! 
cuxi nu ntsu'u nde chalyuu, cha! 
cua ngusubi na! ji'i ma cha! caca ma 
ñati 'na; bi! cha! liye! tsa ti' ngu' ña'a 
ngu' jili ma —nacui—. 2%Tyitu ti' ma 
cha! nu nchcui' na! lo'o ma tsubi!: 
“Nu laca loo laca nu nclyo cha, si'i 
ngu' msu ti”. Ñilya ndu'ni lya! ti! 
ngu' jna!, jua'a cua'ni lya! ti! ngu' 
ji'i ma. Ná ndaquiya' ngu' ji'i cha! 
nu ngulu'u na! ji'i ngu', la cui! jua'a 
ná taquiya! ngu' ji'i cha! nu chcui' 
cu'ma lo'o ngu' bi". 21 Jua'a cua'ni 
ngu! lo'o cu'ma xqui'ya na! —nacui 
Jesús—, cha' ná nslo ngu' tilaca 
laca nu nda 'na lijyaa nde chalyuu. 
22°Ná ntsutu quitya ji'i ngu' bi! lo'o 
bilya caa na! chcui' na! lo'o ngu'; 
pana juani ni, ngataa cua'ni clyu 
ti' ycui' Ndyosi ji'i ngu! bi! ji'i cha! 
cuxi nu ndu'ni ngu'. Nu lo'o liye! 
til ngu' ña'a ngu' jna!, jua!a ji'i ycui' 

Ndyosi Sti na! liye! ti' ngu' ña'a ngu' 
ji'i Ni —nacui Jesús—. 24Ná ntsu'u 
qui'ya ji'i ngu! bi! clyo, pana juani 
ni, cua nguti'i na! slo ngu! bi!, cua 
ngua'ni na! cha nu ná caca ji'i xa! 
ñati cua'ni; cua na'a ngu' lcaa ña'a 
cha tonu nu ngua'ni na!, bi! cha! 
liye! ti! ngu! ña'a ngu' jna!. Lo'o jua'a 
ji'i Sti na! liye! ti! ngu! ña!a ngu' ji'i 
Ni, bi! cha! cua ndyanu yabe! hichu' 
ngu' bi! —nacui Jesús—. ?BNga'a 
cha! caca cha! jua!a, cha! nu nscua 
lo quityi cusu! ji'i ngu! bi!; ndilya 
nchcui' cha! bi": “Liye! ti! ngu' ñala 
ngu' jna!, masi ná ntsu'u suu cha! ji'i 
ngu' cha! cua'ni ngu' jua!a”. 

26 Cua'ni na! cha! caa nu laca Xtyi'i 
ycui' Ni lo yuu, Xtyi'i nu ndu'u slo 
ycui' Ndyosi —nacui Jesús—. Bi! laca 
nu culu'u ji'i ma lcaa cha! nu lini 
ca, bi! laca nu xtyucua ji'i ma lcaa 
tyempo chacuayá' 'na. Nu lo'o caa nu 
bi! lo yuu, li! culu'u Ni Icaa cha! liñi 
nu ntsu'u 'na ji'i ma —nacui Jesús—. 
27Lo'o cu'ma ni, cua nguti'i ma lo'o 
na! tya clyo, bi! cha! taca ji'i ma 
chcui' liñi ma cha! jna' lo'o xa! hati. 
1 6 "Yala la nchcui' na! Icaa cha! 

bi! lo'o ma, cha! ná xtyanu 
ma cha! jna! lo'o cua'ni lya! ti' ngu' 
ji'i ma, 2masi ná ta ngu' chacuayá!' 
ji'i ma cha! tsaa ma ne! laa ji'i ngu' 
li! —nacui Jesús—. Tyalaa sca 
tyempo nu culacua ti! ngu' cha! cha 
tacati cua'ni ngu' si cujuii ngu' ji'i 
ngu' tya'a ma. 3Jua!a cua'ni ngu' bi", 
cha! ná nslo ngu' ji'i ycui' Ndyosi Sti 
nal; la cui! jua'a ná nslo ngu' jna! — 
nacui Jesús—. *Cua nchcui' na! lcaa 
cha! bi! lo'o ma juani, cha! nu lo'o 
tyalaa tyempo cuxi bi!, li! taca tyi'u 
ti' ma ñi'ya nu cua nchcui' na! lo'o 
ma juani. 

Cha nu ndu'ni Xtyi'i ycui' Ndyosi 

"Tya clyo ná nda na! cha! bi! lo'o 
ma, cha! tya ndi'i na! lo'o ma —nacui 
Jesús—. 5Pana juani cua tsa'a ti na! 
ca su ndi!i ycui' Ndyosi Sti na! nu 
nda 'na lijyaa, masi bilya xcuane 
ma jna' ma nde tsa'a. 5Xñi'i tsa ti! 
ma xqui!ya cha! nu nda na! lo'o ma 
tsa. "Pana ná cube tsa ti! ma. Cha! 
liñi nda na' lo'o ma juani —nacui 
Jesús—, cha! tso'o la tyili ma si cua 
ndya!a na!. Ná caa Xtyi'i ycui' Ni nu 
xtyucua ji'i ma lcaa tsa si ná tya!a 
nal, cha! nu lo'o tya'a na!, li! ta na! 
ji'i nu bi! caa Ni. 8Nu lo'o caa Xtyi!i 
ycui' Ndyosi lo yuu chalyuu —nacui 
Jesús—, cua'ni Ni cha! cube ti! lcua 
ti tya'a nati chalyuu cha! ntsu'u 
qui!ya nu ngusta ycui' Ndyosi ji'i 
ngu!; jua'a cua'ni Ni cha! tyi'u ti! 
hati jna!, cha! lini tsa laca ycui' na!; 
juala cua'ni Ni cha! ca cuayá! ti! 
hati cha! ntsu'u cha! cua'ni cuayá! 
ycui' Ndyosi ji'i lcaa nati chalyuu 
—nacui—. 9Cua'ni Xtyi'i ycui' Ni 
cha! cube ti! ngu' cha! ntsu'u quitya 
ji'i ngu' cuentya ji'i ycui' Ndyosi, 
xqui!ya cha! jlo ti' ngu' cha! ná 
ndaquiya' ngu' ji'i cha! nu nchcui' na! 
—nacui Jesús—. Lo'o jua'a cua'ni 
Ni cha! tyi'u ti' ngu' jna' cha! lini 
tsa ndu'ni na!, cha! liñi tsa cha! nu 
nchcui' na!; pana cua tsa!a ti na! slo 
ycui' Ndyosi Sti na!, lo'o li' ngataa 
ña'a ma 'na —nacui—. 11 Jua!a cua'ni 
Ni cha! ca cuayá! ti' ngu' cha! ntsu'u 
cha! cua'ni cuayá! ycui' Ndyosi ji'i 
lcaa hati chalyuu, xqui'ya cha! cua 
ngusta Ni yabe' hichu' nu xña'a nu 
laca loo ji'i hati chalyuu. 

12”Tya quiña'a la cha! ntsu'u cha! 
nti! na! chcui' na! lo'o ma nquicha' 

—nacui Jesús ji'i nati nu ndyaca tsa'a 
jili—, pana ná talo ma cua!a jyaca 
ma ji'i cha! bi! juani, cha! tucui tsa 
cha! bi'. Nu lo'o caa Xtyi'i ycui! 
Ndyosi nu tyu'u nde slo ycui' Ni, li! 
culu'u nu bi! lcaa cha! nu lini ca ji'i 
ma; li! chcui' lini nu bi! lo'o ma lcaa 
cha! nu cuentya 'na —nacui—. Ná 
chcui' nu bi! chacuayá! jili ycui! ca 
Ni; tsa ña!a cha! nu cua ndyuna ti 
Ni ca slo ycui' Ndyosi, bi! ti cha! ta 
nu bi! lolo ma —nacui Jesús—. Lo'o 
jua'a ta nu bi! cha! lo'o ma, lcaa cha! 
nu caca jna'. 14Cua'ni tlyu Xtyi'i 
ycui' Ni jna!. Lcaa cha! nu culu'u 

nu bi! ji'i ma, cha! jna! laca bi!; na! 
laca suu cha! bi! —nacui Jesús ji'i 
ngu' nu ndyaca tsa'a jili—. WBLcaa 
cha! nu ntsu'u ji'i ycui' Ndyosi Sti 
na! cua nda Ni 'na; bi! cha! ni na! ji'i 
ma lacua, cha! lcaa cha! nu culu'u 
Xtyi'i ycui' Ndyosi ji'i ma, cha! jna' 
laca bi!. 


Caca chaa ti' na, masi 
xñi'i tsa ti' na ndi'i na 
16"Ca tiya! la xi, nga'aa ña'a ma 
jna', xqui'ya cha! tya'a na! slo ycui! 
Ndyosi Sti na'; pana tiya! la li! ña!a 
ma jna! chaca quiya! —nacui Jesús. 
17Lo'o li! ntsu'u xi ngu' nu ndyaca 
tsala jili Jesús nu ndi'ya nchcui' ngu' 
lo'o tya!a ngu!: 

—Nacui nu cusu! cha! ngulala ti cha! 
ngalaa ña'a na ji'i ycui! yu —nacui ngu' 
bi'—. Lo'o li! nacui yu cha! tiya! la ña'a 
na ji'i yu chaca guiya'. Lo'o jua!a chaca 
cha! nacui nu cusu', cha! tsaa yu ca 
slo ycui! Ndyosi Sti yu. 18¿Nitya ntsu'u 
ta cha! nu nchcui' nu cusu' jua cha! 

“tiya! la xi”? — nchcuane ngu' ji'i tya'a 
ngu'—. Ná jlo ti! na ni cha! laca nchcui' 
nu cusu! jua!a. 

19Cua jlo ti! Jesús lcaa ña'a cha! 
nu nti! ngu! xcuane ngu' ji'i, bi! cha! 
nguxtyacui yu cha! lo'o ngu' bi! li': 

—Cua nacui na! ji'i ma cha! ca tiya! 
la xi nga'aa ña'a ma jna', lo'o jua'a 
ca tiya! la, li! ñala ma jna' chaca 
quiya'. ¿Ha xquilya cha! bi! nchcui' 
tsa ma lo'o tya'a ma? ?0Liñi tsa 
cha! nu ta na! lo'o ma juani —nacui 
Jesús ji'i ngu' bi! lit—, cha! chañi 
xi'ya ma, chañi cunaa ma nu lo'o 
cua ndya'a na!, masi chaa ti! xa! la 
ñati chalyuu. Pana ná cube tsa ti! 
ma, masi xñi'i ti' ma; caca chaa 
ti' ma lo'o tyu'ú na! chaca quiya' 
li", 21Lo'o cua ndyalaa hora cha! 
cala sñi' sca nu cuna!a ni —nacui 
Jesús—, ti'í tsa cha caca ji'i nu 
cuna!a bi'; pana lo'o ngula cubi! bil, 
li! ejlyaa ti! nu cuna!a bi! cha! ti'í tsa 
cha bi! ji'i, tso'o tsa ntsu'u tyiquee 
cha! cua laca ngula sca ñati. 22Lo'o 
jua'a cu'ma —nacui—, xti ti tyempo 
caca xñi'i til ma; pana caa na! caa 
na'a na! ji'i ma chaca quiya!, lo'o li! 
caca chaa ti! ma chaca quiya!. Ná 
tucui taca cua'a ji'i ma cha! ná caca 
chaa ti! ma li". 

23°Nu lo'o tyalaa tyempo bil, 
nga'aa si'i jna' jña ma sca cha! — 
nacui Jesús—. Liñi tsa cha! nu ta 
na! lo'o ma, cha! lcaa cha! nu jña 
ma ji'i ycui' Ndyosi Sti na! chacuayá! 
Ina, ta Ni cha! bi! ji'i ma —nacui—. 
24 Sii chacuayá! 'na ngúijña ma cha! 
ji'i ycui' Ndyosi Sti na! sa'ni la; pana 
jua!a jña ma cha! ji'i Ni juani, cha! 
caja cha! bi! ji'i ma, cha! xcui' na 
caca chaa ti! ma su ndi'i ma li". 


Cua ntijiloo Jesús ji'i nu xña'a 


25” Ycui' cuii ti nda na! lo'o ma 
—nacui Jesús—, cha! caca cuayá! 

til ma scaa cha!; pana tyalaa sca 
tsa lo'o nga'aa si'i cuii ti chcui' na! 
lo'o ma li', liñi ti ta na! cha! lo'o ma 
cha! ji'i ycui' Ndyosi Sti na". 26Nu 
lo'o tyalaa tyempo bi! —nacui—, li! 
taca jña ma cha! ji'i ycui' Ndyosi Sti 
na! chacuayá! 'na. Ná ni na! ji'i ma 
cha! chcui' na! lo'o Sti na! cuentya 
ji'i ma, cha! jua'a ta Ni lcaa cha! nu 
jna ma ji'i Ni; 27la cui! ycui' Ndyosi 
Sti na! ntsu'u tsa tyiquee Ni ña!a Ni 
ji'i ma. Ntsu'u tyiquee ma ña'a ma 
jna!, jua'a jlya ti! ma cha! ca slo ycui! 
Ndyosi ngutu'u na!, bi! cha! ntsu'u 
tyiquee Ni ña'a Ni ji'i ma —nacui—. 
28Nde su ndi'i Sti na! ngutu'u na! 
lijya na! nde chalyuu; lo'o juani cua 
tyu'u ti na! chalyuu, tsa!a na! ca slo 
Sti na! chaca quiya!. 

29Li' nchcui' ngu' nu ndyaca tsa'a 
bi! lo'o Jesús: 

—Tso'o tsa nchca cuayá! ti! ya cha! 
nu nda nu'u lo'o ya juani —nacui 
ngu! jili—, nga'aa si'i ñitya nehcui' 
sca cuii ti nda nu'u cha!, 9%bi! cha! 
ná ntsu'u cha! xcuane ngu! ni tsaca 
cha! jinu'u. Juani tso'o tsa nchca 
cuayá! ti! ya cha! jlo ti! nu'u lcaa ca 
cha!, bi! cha! jlya ti! ya cha! ca slo 
ycui! Ndyosi ngutu'u nu'u. 

SI Li! nacui Jesús ji'i ngu': 

—¿Ha jlya ti! ma jna! juani? — 
nacui Jesús—. 32Cua'a jyaca ma xi 
ji'i cha! nu chcui' na! re lacua: Cua 
ngulala ti hora, cua la cui' hora 
ndyaca juani cha! tyaa ma toni'i ji'i 
scaa ma. Li! tyanu na! ycui' ti na! 
—nacui—, pana si'i sca ti na! tyanu 
na!, cha! stulba ndi'i Sti na! lo'o na!. 
33Cua nda na! lcaa cha! bi! lo'o ma 
cha! ti ti tyi'i tyiquee ma xqui'ya 
na! —nacui—. Nde chalyuu ti'í ti' 
ñati ña'a ji'i ma. Pana ná cube ti! 

ma, cua'ni tlyu tyiquee ma; na! laca 
loo nde chalyuu, cha! cua ntijiloo 
na! tsiya! ti ji'i nu xña'a 


Nchcui' Jesús lo'o ycui' Ndyosi 


Sti yu cuentya ji'i hati ji'i 
17 Lo'o ndye nchcui' Jesús cha! 
bi", li! nguxña'a yu nde cua, 
lo'o jua'a cuii tsa nchcui! yu lo'o 
ycui' Ndyosi Sti yu: 

—Chcui! na! lo'o nu'u, cha! nu'u 
laca Sti na! —nacui—. Cua ndyalaa 
hora 'na cha! cajaa. Lo'o juani 
cua'ni nu'u cha! caca tlyu la na!, 
cha! laca na! Sñi' nu'u, cha! li! taca 
cua'ni na! cha! caca tlyu la ycui! 
nu'u. 2Na cua nda nu'u chacuayá! 
jna' cha! caca na! loo ji'i lcaa hati, 
cha! ta na! chaca chalyuu ji'i hati 
nu nda nu'u 'na, chalyuu nu ná 
nga'a cha! tye —nacui Jesús ji'i ycui! 
Ndyosi Sti yu—. *Chalyuu nu ta na! 
jili ngu' laca cha! tyuloo ngu' jinu'u, 
nu'u nu laca sca ti ycui' Ndyosi nu 
ntucua nde cua; lo'o jua'a tyuloo 
ngu' jna!, cha! laca na! Jesucristo nu 
nda nu'u lijyaa. 

4Nde lo yuu re su nguti'i na! cua 
ngua'ni na! cha! tlyu tsa laca nu'u 
—nacui Jesús—, jua'a cua ndye 
ngua'ni na! lcaa cha nu nda nu'u 'na 
cha! cua'ni na! ca nde. $Sti na! laca 
nu'u, bi! cha! cua'ni nu'u cha! caca 
tlyu la na', ñi'ya ngua nu lo'o nguti'i 
na! lo'o nu'u tya clyo lo'o tya lyiji 
xana chalyuu. Cua'ni nu'u cha! caca 
tlyu na', la cui! ñitya laca tlyu nu'u 
ca su ntucua nu'u. 

6”Lcaa ca cha! ñilya laca ycui' nu'u 
ni, cua ndye nchcui' na! cha! bi! lo'o 
hati chalyuu nu cua ngusubi nu'u ji'i 
cha! caca hati jna!, ñala cuayá! nu 
ndyuloo tso'o ngu! jinu'u —nacui—. 

Ñati jinu'u laca ngu' bi', pana cua 
nda nu'u ngu' bi! jna!. Cua ndaquiya! 
ngu! lcaa cha! nu nda nu'u lo'o 

ngu'. 7Lo'o jua'a ngua cuayá! ti! 
ngu! juani cha! nu'u laca nu nda 
lcaa cha nu ngua'ni na!, cha! lcaa ca 
cha! nu ntsu'u jna!, na cua nda nu'u 
jna!. 8Lo!o jua'a cua ngulu'u na! ji'i 
ngu! Icaa cha! nu ngulu'u nu'u na 
—nacui Jesús—, ndaquiya' tsa ngu! 
cha! bi! juani. Jlo tsa ti' ngu! cha! ca 
slo nu'u ngutu'u na! lijyaa, jlya ti! 
ngu! cha! nu'u laca nu cua nda jna! 
lijyaa. 

9Sti na', chcui' na! lo'o nu'u juani 

—nacui Jesús—, cha! xtyucua nu'u 
ji'i ngu' bi'. Ná chcui' na! ji'i cua 
ña!a ca hati chalyuu, sca ti ji'i nati 
nu nda nu'u jna' chcui' na! cha! lo'o 
nu'u, cha! laca ngu' bi! hati jinu'u. 
101 caa ngu' nu ngusñi cha! 'na, 

laca ngu' bi! ñati jinu'u —nacui—. 
La cui! ti cha!, hati jna' laca ngu', 
xqui'ya cha! laca ngu' hati ji'i ycui! 
nu'u. Lo'o ña'a xa! hati chalyuu ji'i 
ngu' bi', hora ti caca cuayá! ti! ngu' 
cha! tlyu tsa cha! tso'o ntsu'u jna!. 

11”Nga'aa tyi'i na! lo yuu chalyuu 

—nacui Jesús—, cha! cua tyaa ti na! 
nde su ntucua nu'u; pana ngu' bi!, 
tya tyi'i la ngu' nde chalyuu. Lubii 
tsa laca nu'u, Sti na!, bi! cha! ndijña 
na! cha! clyu ti! jinu'u cuentya 

ji'i ngu' nu cua nda nu'u na. Cua 
nti! na! cha! cua'a nu'u ji'i ngu' bi! 
lo'o juersa ji'i ycui! nu'u, cha! ná 
quiñu'u tyiquee ngu'. Ñilya nu 
stu'ba cha! jinu'u lo'o na! —nacui—, 
jua'a cua'ni nu'u lo'o ngu! bi!, cha! 
caca stu'ba cresiya ji'i ngu! bi! lo'o 
tya'a ngu! nu ngusñi cha! jinu'u. 
12Lo'o tya ndi'i na! lo'o ñati nu nda 
nu'u 'na —nacui Jesús—, li! ndaca'!a 

na! ji'i ngu! bi! lo'o juersa ji'i ycui! 
nu'u. Ná nda na! chacuayá! tyacua 
cha! cuzi ji'i ngu'; ni tsaca ngu' bil, 
ná nguna' chalyuu ji'i ngu'. Sca ti 
nu hati nu nguscua tya sa'ni la cha! 
chcuna! cha! ji'i, bi' laca nu ndye 
cha! ji'i tsiya! ti, cha! nga'a cha! 
caca lcaa cha! nu nguscua ngu! lo 
quityi cusu! cuentya jinu'u. 

13°Bi! cha! juani tyaa na! su ntucua 
nu'u, Sti na! —nacui Jesús ji'i ycui' 
Ndyosi Sti yu—. Lo'o tya ndi'i na! 
nde chalyuu, li! nda na! cha! bi! lo'o 
ngu', cha! ñi'ya lo'o chaa ti! ycui' na! 
re, juala caca chaa ti! ngu! bi! tyucui 
tyiquee ngu'. 14Lcaa cha! nu cua 
nchcui' nu'u lo'o na!, cua nda na! 
cha! bi! lo'o ngu' bi! —nacui—. Lo'o 
juani, ñi'ya lo'o liye! ti! hati chalyuu 
Ina, jua'a ca liye! ti! hati nafa ji'i 
ngu! bi!, xqui'ya cha! ná ntsu'u cha! 
ji'i ya lo'o nu cuxi nu ntsu'u nde 
chalyuu. **Bi! cha! chcui' na! lo'o 
nu'u juani, Sti na! —nacui Jesús—, 
cha! nti! na! cha! ña'asii nu'u ji'i ngu' 
bi", cha! ná cua'ni lya! ti' nu xña'a 
ji'i ngu', masi si'i cha! caa caqui'ya 
nu'u ji'i ngu' bi! cheui' na! lo'o nu'u. 
16 Jua'a na! lo'o ngu' bi', ná ntsu'u 
cha! ji'i ya lo'o nu cuxi nu ntsu'u 
nde chalyuu —nacui—. "Lini tsa 
cha! nu nda nu'u, lo'o jua'a tya ta 
la nu'u cha! lini bi! lo'o ngu' bi', 
cha! cha'a cresiya ji'i ngu!; ngataa 
si'i cha! cuxi tyu'u tyiquee ngu' bil, 
ñi'ya lo'o ntsu'u tyiquee ngu' tya 
sa'ni la. 18 Ñitya nda nu'u 'na cha! 
lijyaa nde chalyuu —nacui Jesús ji'i 
ycui! Ndyosi Sti yu—, juala cua nda 
na! ji'i ngu! bi!, cha! tsaa ngu' culu'u 
ngu! cha! jinu'u nde lo tyucui ña!a 
chalyuu. *9Lo'o juani ta na! tyucui 
ñala ycui' ca na! cuentya ji'i hati bi", 

cha! cua'ni na! lcaa cha nu nti! nu'u 
cha! cua'ni na! —nacui—. Lo'o jua'a 
lcaa hati nu ngusñi cha! jinu'u ni, 
nti! na! cha! cha'a cresiya ji'i ngu', 
cha! ta nu'u cha! liñi nu tyanu ne! 
cresiya ji'i ngu' cuentya jinu'u. 

20”Si!i sca ti ji'i ngu' nu cua ngusñi 
cha! 'na chcui' na! lo'o nu'u —nacui 
Jesús ji'i ycui' Ndyosi Sti yu—, lo'o 
chcui! na! cha! ji'i lcaa hati nu xñi 
cha! jna! ca tiya! la, nu lo'o cheui' 
ngu' lo'o hati bi"; lo'o cha! ji'i ñati bi! 
chcui! na! lo'o nu'u juani —nacui—. 
21 Ndijña na! jinu'u cha! caca stu'ba 
cresiya ji'i ngu' bi! lo'o tya'a ngu!. 
Sti na!, ñilya stu'ba ntsu'u cha! jinu'u 
lo'o na', ñilya stu'ba nchca tyiquee 
na! lo'o nu'u, jua'a cua'ni nu'u cha! 
caca stu'ba tyiquee ngu' bi! lo'o na; 
li! taca jlya ti! xa! ñati cha! nu'u nda 
'na lijyaa —nacui Jesús—. ?? Cua 
ngua'ni nu'u cha! caca tlyu na! nde 
chalyuu, lo'o jua'a cua ngua'ni na! 
cha! caca hati bi! ñitya laca ycui! na!. 
Ñitya lo'o stu'ba tsa nchca tyiquee 
nu'u lo'o na!, jua!a nti! na! cha! caca 
stu'ba tyiquee ngu! bi! lo'o tya'a 
ngu'. 23Nu lo'o stu'ba ti ntsu'u 
tyiquee na! lo'o ngu! bi!, lo'o jua!a 
stu'ba ntsu'u tyiquee nu'u lo'o na! 
—nacui—, li! chañi cha! caca stu'ba 
cresiya ji'i ngu' lo'o tya!a ngu!. Lo'o 
li' caca cuayá! ti! xa! ñati chalyuu 
cha! cua nda nu'u 'na lijyaa lo yuu, 
cha! ñitya lo'o tyaca'a na! jinu'u, 
jua'a cua'ni tyaca!a nu'u ji'i ngu! nu 
ngusñi cha! 'na. 

24Sti na! —nacui Jesús ji'i ycui' 
Ndyosi Sti yu—, cua nti! na! cha! 
tyi'i ñati nu nda nu'u 'na ca su 
tyucua na!. Li! na'a ngu' bi! 'na 
nde su tlyu la su nda nu'u 'na, cha! 
tyaca!a tsa na! jinu'u tya lo'o tya 

lyiji xana chalyuu. 25Sti na! —nacui 
Jesús—, xcui! cha! lini ndu'ni nu'u. 
Nslo na! jinu'u, masi ná nslo ñati 
chalyuu jinu'u. Pana jlo ti! ñati nu 
ngusñi cha! jna! cha! nu'u laca nu 
nda 'na lijyaa nde chalyuu. 26 Cua 
ngulu'u na! ji'i ngu' bi! lcaa cha! nu 
nda nu'u jna', lo'o jua'a tya cua'ni 
la na! cha! ca cuayá! tso'o ti! ngu! bi' 
tilaca laca nu'u. Bi! cha! taca caca 
tso'o tyiquee ngu' ña!a ngu! ji'i tya!a 
nati ngu', ñilya ntsulu tsa tyiquee 
nu'u ña'a nu'u 'na, lo'o li! tyanu 
Xtyi'i ycui! na! ne! cresiya ji'i ngu!. 
1 Ndye nchcui' Jesús cha! bi! 
lo'o ngu! nu ndyaca tsa'a 
ji'i, li! ngutu'u Jesús ndyaa yu lo'o 
ngu'. Nteje tacui ngu' ndyaa ngu! 
ca chaca tsu' stala Cedrón, sca sta!a 
lati nu nscua to! quichi Jerusalén. 
Tacala' xi lo yuu nde bi! su ndi'i xi 
yaca cuiñii ji'i ngu', ca bi! ndyaa 
Jesús lo'o ngu' nu ndyaca tsa!a ji'i. 
2Lo'o nu Judas nu cua ndyujui' 
cresiya ji'i Jesús ji'i ngu' cuxi ni, 
lo'o Judas jlo ti' mala su ndyaa ngu', 
cha! cua tyuu quiya' ndyu'u ti'i ngu' 
nu ndyaca tsa!a jili lolo Jesús ca bi!. 
3Bi! cha! ndyaa lo'o Judas ji'i sca 
taju sendaru lo'o policía nu nda ngu' 
tlyu ji'i ndyaa, la cui! sti jo'ó nu 
laca loo bi! lo'o ngu' fariseo. Lo!o 
xee lámpara, lo'o quii' quityee, lo'o 
chcua cusuu ntucua ya! ngu' ndyaa 
ngu'. Li! ndyaa lo'o Judas ji'i ngu' 
bi! ca su ndi'i yaca cuiñii bi'. 4Jlo ti' 
Jesús lcaa cha! nu nga'a cha! cua'ni 
ngu' lo'o yu, bi! cha! ndyaa yu 
ndyacua tya'a yu lo'o ngu! xña!a bi! 
tyucuii su lijya ngu!. Li! nchcuane 
Jesús ji'i ngu': 


Ndyaa lo'o ngu' ji'i Jestis preso 

—¿Ti ji'i lijya ma yaana ma? — 
nacui yu ji'i ngu! bi'. 

5—Ji'i Jesús, ngu' Nazaret, bi! 
laca nu nclyana ya ji!i —nacui ngu'. 

—Na! laca bi! —nacui Jesús ji'i 
ngu! li". 

Lo'o jua'a stu'ba ti ndu Judas 
lo'o ngu!, nu Judas nu cua ndyujui' 
cresiya ji'i Jesús ji'i nu ngu' xña'a 
bi'. $£Lo'o cua nchcui' Jesús cha!: 

“Na! laca bi'”, nacui yu, hora ti 
nguta'achu! ngu! li', ndyaa stii ngu' 
lo yuu. Chaca quiya' nchcuane 
Jesús ji'i ngu!: 

—¿Ti ji'i nclyana ma ndya!a ma? 
—nacul. 

—Ji'i Jesús, ngu' Nazaret, yu bi! 
laca nu nti! ya —nacui ngu!. 

8 —Cua ni na! ji'i ma tsa cha! na! 
laca bi! —nacui Jesús ji'i ngu' li'—. 
Si jna! ti nti' ma, ta ma chacuayá! 
tyaa laja ti nu xa! la ngu' tya!a 
ndya!a na! re. 

9Nchcui' Jesús lo'o ngu' jua'a, cha! 
caca ñilya nu cua nchcui' ca Jesús 
lo'o ycui' Ndyosi Sti yu, nu lo'o cua 
nacui yu ndilya: “Ni tsaca ñati nu 
cua nda nu'u 'na, ná nguna! ngu' 
tna”. 10Li' ngulo Simón Pedro xlyu 
cusuu nu nga'a sii!, ngujuili Pedro 
xlyu ji'i ngu!, ngusityu cu! jyaca la'a 
tsu! cui sca nu naa Malco; msu 
ji'i xu'na sti jo!ó laca bi'. Hora ti 
nchcui' Jesús lo'o Pedro: 

—Xco'o clya xlyu cua hi ne! quiji. 
Na cua nda ycui' Ndyosi Sti na! 
chacuayá! ji'i ngu' cha! xcube! ngu' 
'na. ¿Ha ná tso'o cha! jua'a caca 'na 
nti! nu'u? 


Ndu Jesús nde loo xu'na sti jo'ó 


12Cua ngua li', lo'o nu sendaru, lo'o 
xu'na sendaru, lo'o policía ji'i ngu! 

judío, ntejeya! ngu! ji'i Jesús, tachaa 
ngusca' ngu' ji'i yu li'. $Clyo ndyaa 
lo'o ngu! ji'i yu slo sca nu cusu! nu naa 
Anás, sti laa Caifás nu ngua xu'na sti 
jo!ó yija bi". La cui! Caifás ngua nu 
nda cha! lo'o ngu' judío tya tsubi' la 
cha! caca tsolo la xi ji'i ngu' quichi masi 
cajaa sca ñati, cha! ná ntsu'u cha! cajaa 
Icaa hati li'. 


Ndyutsii Pedro cha! tyuloo 
ji'i Jesús slo ñati 
15Ndya!a Simón Pedro Ica'a ji'i Jesús 
tyijyu' ti. Lolo jua'a chaca nu ndyaca 


tsala ji'i Jesús, lo'o nu qui'yu bi! Ica'a ji'i 


Jesús. Ndyuloo tso!o nu bi! jiti sti jo'ó 
Anás, bi' cha! ndyaa lca'a ji'i Jesús ca 
nde ni'i tlyu, nu laca to! tyi sti jo'ó bi! 
16 Pana ndyanu Pedro nde liya!; bi! cha! 
ndyaa nu chaca, ndyaa nchcui! lo'o 
sca nu cuna!a cua! nu ndu cua toni!i. Li! 
ndyaa lo'o ji'i Pedro nde ni'i. 7 Nacui 
nu cuna!a cua! nu ndu tonili bi! ji'i 
Pedro: 
— ¿Ha lo'o nu'u ndyaca tsa'a ji'i yu 
jua lacua? —nacui nu cuna!a bi! ji'i. 
—Si'i na! —nacui Pedro. 

Laja li! nu ngu' msu lo'o ngu' 
policía bi", cua nguxtyu'u ngu' quii! 
nchcubi' nde bi!, cha! tlya! tsa; ndu 
ngu' to! Iquii' bi', cha! caca cheatsu 
ngu!. Lo'o Pedro ndu lo'o ngu! bi! li", 
cha! lo'o nti! caca chcatsu ti! to! Iquii'. 


Nchcuane sti jo'ó nu 
laca loo ji'i Jesús 
19Nchcuane sti jo'ó nu laca loo ji'i 
Jesús li": 

—+¿Tilaca laca nu ndyaca tsa'a 
jinu'u? ¿Ñi'ya cha! laca nu nclu'u 
nu'u jili ngu'? 

201 ¡! nguxacui Jesús cha! ji'i sti 
jo'ó bi!: 

—Lcua ti se'i su ndya'a na', liñi 
nchcui' na! lo'o ngu' ña!a cuayá! nu 
cuna lcaa ñati —nacui yu—. Masi 
ne! laa sube ti, masi ne! laa tlyu, 
lcaa su ndyu'u ti'i ngu' judío, ca bi! 
ngulu'u na! ji'i ngu!; ni sca quiya! 
ná nchcui' na! cuaana ti lo'o ngu'. 

21 ¿Ni cha! laca nchcuane nu'u jna!? 
Cuacha' nu'u ji'i nati nu cua ndyuna 
cha! nu nchcui' na! ni cha! nda na! 
lo'o ngu' bi'. Jlo ti' ngu' lcaa cha! nu 
ngulu'u na! ji'i ngu'. 

221. 0'o nchcui! Jesús jua'a, li' 
ngujui'i ya! sca policía tu'ba yu: 

—Ná tso'o xacui nu'u cha! jua'a ji'i 
sti jo'ó nu laca loo —nacui policia li". 

23 Si cuxi ti nchcui' na! ngua 
ti' ma, cuacha! clya ma 'na ni cha! 
cuxi laca bi! —nacui Jesús li'—. 
Pana cua nchcui' na! cha! lini lo'o 
ma. ¿Ni cha! laca ngujui'i ya! ma 
tu'ba na! li'? —nacui Jesús. 

241 ¡' ngulo nu cusu' Anas cha ji'i 
ngu' cha! tyaa lo'o ngu! ji'i Jesús, 
ña'a ndyaaca' ti, slo Caifás, nu laca 
xu'na sti jo!ó bi!. 


Tya chaca quiya' ná ntaja'a 
Pedro ta cha' liñi lo'o ngu' 
25Laja li! ndu Pedro to! Iquii' cha! 
caca chcatsu ti!. Nchcui! nu xa! ñati 

nu ndi'i nde bi! lo'o Pedro li': 

— ¿Ha lo'o nu'u ndyaca tsa!a ji'i yu 
jua? 

Ná ntaja!a Pedro ta cha! lini lo'o 
ngu'. 

—Na lo'o na! —nacui. 

26Lo'o nde bi! ndi'i sca msu ji'i 
xu'na sti jo'ó bi', la cui' tya'a lo'o nu 
ngusi'yu cu! Pedro jyaca bi'. Nchcui' 
msu bi' lo'o Pedro li': 

—¿Ha ná cua na'a na! hi tsaca 
quiya! tsa lo'o ndyaa nu'u lo'o yu 


275 


jua ne! yaca cuiñii bi'? —nacui msu 
bil. 

27 Ya! nchcui' Pedro cha! ná lo'o 
ndyaa, lo'o la cui! hora li! ngusilya 
ndye!e. 


Ngua cuayá! ji'i Jesús slo Pilato 
281! ngutu'u ngu' slo Caifás, 
ndyaa lo'o ngu' ji'i Jesús ca su ndi'i 


nu gobernador romano nu naa Pilato. 


Cua cuxee ti ndyaca li', bi! cha! ná 
ntaja'a nu ngu' judío bi! tyatí ngu' 
ne! ni'i ji'i gobernador; tacati tsa 
ndu'ni ngu! bi! xqui'ya ta'a. Ngua 

til ngu! cha! quiñu'u cha! ji'i ngu! si 
tyatí ngu' ne! ni'i ji'i ngu! xa! tsu!, 
cha! ná ntsu'u chacuayá! cacu ngu' sii 
tala bi! li"; 2?bi! cha! ngutu'u nu naa 
Pilato, nu laca gobernador bi', ndyaa 
slo ngu! judío cha! xcuane ji'i ngu' 
ndi'ya: 

—¿Ni qui'ya ngusta ma hichu' yu 
re? —nacui Pilato ji'i ngu'. 

301 ¡" nguxtyacui ngu' cha! lo'o 
Pilato: 

—Si ná ntsu'u qui'ya ji'i yu, ná caa 
lo'o ya ji'i yu slo nu'u, cusu! —nacui 
ngu' ji'i. 

31 Yaa lo'o ma ji'i yu re cha! 
cua'ni cuayá! ma ji'i yu cuentya ji'i 
cha! cusu' nu ntsu'u ji'i ycui! ca ma 

—nacui Pilato ji'i ngu! li". 

Nguxacui nu ngu' judío bi! cha! ji'i 
Pilato li": 

—Ná ntsu'u chacuayá! jili ya cha! 
cujuii ya ji'i sca hati jua'a, cha! ngu' 
judío laca ya —nacui ngu!. 

32Lo'o ngua'ni ngu' jua'a, li! 
ngutu'u tucua cha! nu cua nchcui' 
Jesús lo'o ngu', ñitya ña!a cajaa ycui' 
ca. Li! nguxtyuu Pilato ndyaa toni'i 
ji'i, ngusi!ya ji'i Jesús cha! tyaa slo: 

—¿Ha nu'u laca rey nu laca loo ji'i 
ngu' judío? —nacui Pilato ji'i Jesús. 
34Nchcui' Jesús lo'o nu cusu' bi! 

lit: 
—¿Ha cha! ngua'ya hique ycui! 
ca nu'u laca cha! cua? ¿Ha xa! hati 
ndacha! jinu'u cha! jua'a laca na!? — 
nacui Jesús ji'i Pilato. 
35—¿Ha ngu' judío laca na! nti' 
nu'u? —nacui Pilato li'—. Jlo ti! nu'u 
cha! nati tya'a quichi tyi nu'u, lo'o 
jua'a sti jo'ó nu laca loo ji'i ngu!, bi! 
ngu' laca nu cua yaa lo'o jinu'u cha! 
ca cuayá' jinu'u slo na!. 
36__Si laca na! sca rey jua'a — 
nacui Jesús—, li! cua nxuu tya!a 
ngu' tya!a ndya'a na! lo'o ngu' judío 
jua cha! ná xñi ngu' 'na —nacui—. 
Pana si'i ñati chalyuu laca nu cua 
ngusta 'na cha! caca na! loo ji'i ngu'. 
37— ¿Ha laca nu'u rey lacua? — 
nacui Pilato. 
Li! nguxtyacui Jesús cha! lo'o nu 
cusu' bi! chaca quiya!: 
—Nu'u nacui cha! laca na! rey. Cha 
nu ntsu'u 'na laca cha! chcui' lini 
na! ji'i lcaa cha! nu ntsu'u slo ycui' 
Ndyosi lo'o ngu'; bi! cha! ngula na! 
chalyuu, bi' cha! lijya na! lo yuu 
cha! chcui' lini na! lcaa cha! ji'i ycui' 
Ndyosi lo'o ñati. Cuna ngu' Icaa cha! 
nu nchcui' na! si ná ndyacu! hique 
ngu! jiti cha! liñi bi". 
381 1" nchcui' Pilato lo'o Jesús: 
—Ná jlo ti! na! si ntsu'u cha! liñi 
juala nde chalyuu —nacui. 


Ngulo Pilato cha cha! 
cujuii ngu' ji'i Jesús 
Li! ngutu'u Pilato nde liya!, ndyaa 
nde su ndu nu ngu' judío bi! chaca 
quiya!. 

—Cuentya jna', ná ntsu'u qui'ya ji'i 
yu jua, ná ntsu'u cha! xcube! na! ji'i 
yu —nacui Pilato ji'i ngu' judío—. 
39 Pana cua ngui'i ma cha! ndu'ni 
lyaá na! ji'i sca ngu! preso lcaa yija 
lo'o nchca tsa tala pascua —nacui 
Pilato li'—. ¿Ha cua nti! ma cha! 
cua'ni lyaá na! ji'i yu jua nu laca rey 
ji'i cu'ma ngu' judío? 

4 Cuii ngusi'ya lo'o ngu' ji'i chaca 
quiya!: 

—Si'i ji'i yu jua nti! ya. Ji'i 
Barrabás cua'ni lyaá nu'u —nacui 
ngu!. 

Lo'o nu naa Barrabás ni, si'i hati 
tso'o laca bi!; tyaala tsa Barrabás, la 
cui! ñati cuaana laca. 

1 Li' ngulo Pilato cña cha! 

tyaa lo'o ngu' ji'i Jesús, 
cha! ti'í tsa quiji'i ngu' ji'i yu lo'o 
juata. 2Ngüiñá ngu' sendaru sca sne' 
quiche' cha! sta ngu' hique Jesús, 
li' nda ngu' sca late! cuaa ña'a cha! 
cacu! yu, ñitya nafa si laca yu rey. 
3Li' lu'ba ti, lu'ba ti ndyaa ngu' slo 
yu cha! chcuicha! ngu' ji'i yu; na 
cuiñi ti ngu' cha! ndyu'ni chi ngu' 
loo yu. 

—Tso'o ti tyi'i nu'u, cusu!, cha! nu'u 
laca rey nu laca loo ji'i ngu' judío — 
ndu'ni ngu' ji'i Jesús li". 

Lo'o li! ngujui'i ya! ngu' loo Jesús. 

4Chaca quiya' ngutu'u Pilato ni'i 
ndyaa su ndi'i ngu' judío. 


—Cua lijya yu jua —nacui Pilato—, 


lijya lo'o na! ji'i yu jua slo ma chaca 
quiya!, cha! caca cuayá! ti! ma cha! 
ná ntsu'u quilya ji'i yu cuentya jna!. 
5Li' ngutu'u Jesús lo'o sne! quiche' 

ntucua hique yu, lo'o late! cuaa ña'a 
lacu! yu. 

—Ña'a ma ji'i yu cua ña'a —nacui 
Pilato li". 

SLo'o sti jo'ó nu laca loo lo'o msu 
ji'i ngu' ni, cuii ngusitya lo'o ngu! ji'i 
Pilato lo'o na'a ngu' ji'i Jesús lijya. 

—¡Cujuii clya ma ji'i yu! ¡Cujuii 
clya ma ji'i yu jua! —nacui ngu' ji'i. 

Nchcui' Pilato lo'o ngu' li": 

—Ycui' ca ma yaa lo'o ma ji'i yu 
cha! cujuili cala ma ji'i lo crusi — 
nacui Pilato ji'i ngu'—. Cuentya jna' 
ná ntsu'u qui'ya ji'i yu. 

7Li' nguxacui ngu' judío cha! ji'i 
Pilato bi!: 

—Ntsu'u sca cha! jili cuare —nacui 
ngu'—. Cuentya ji'i ya ntsu'u quilya 
ji'i yu, cha! nacui yu cha! laca yu nu 
sca ti Sñi' ycui! Ndyosi; xquitya cha! 
bi! ntsu'u cha! cajaa yu. 

8Lo'o ndyuna Pilato cha! bil, 
ndyutsii tsa yu li!. 9Xa! nguxtyuu 
Pilato ndyaa nde ni'i ji'i, nchcuane 
ji'i Jesús: 

—¿Macala ngutu'u nu'u lijya? 

Ná nguxacui Jesús cha! ji'i tsiya' 
ti li". 

10 ¿Ni cha! laca ná nti! nu'u 
chcui' lo'o na'? —nacui Pilato ji'i 
Jesús—. Cua jlo ti! nu'u cha! ntsu'u 
chacuayá' 'na cha! cua'ni lyaá na! 
jinu'u, lo'o jua'a ntsu'u chacuayá! 
'na cha! cujuii na! jinu'u lo crusi. 

1—NA ntsu'u chacuayá! jinu'u 
tsiya' ti cha! caca nu'u loo jna! — 
nacui Jesús ji'i Pilato—. Ycui! 

Ndyosi nu laca loo la, bi' laca nu ta 
chacuayá! ji'na; bi! cha! tlyu la quitya 
ntsu'u ji'i yu nu cua ndyujui' cresiya 
tna jinu'u. 

12Li' nguxana ndyu'ni cha ti' Pilato, 
si caja ñilya nu cua'ni lyaá yu ji'i Jesús. 
Pana ña'a ti ndu'ni nu ngu! judío bi!, 
cuii ngusilya lo'o ngu' ji'i Pilato: 

—Si cua'ni lyaá nu'u ji'i nu gui'yu 
jua ni, li! ngataa tso!o nu'u cuentya 

ji'i César nu laca xu'na cu'ma ngu' 
romano —nacui ngu'—. Cua nacui 
nu qui!yu jua cha! sca rey laca yu, 
bi! cha! tya'a cusuu yu ji'i César nu 
laca xu'na ma. 

13Lo'o ndyuna Pilato ñi'ya nacui 
ngu' judío bi", li! ndu'u yu ndyaa 
tucua yu ca su ndu'ni cuayá! yu ji'i 
ngu!. Li! ngulo yu cha cha! caa lo'o 
ngu' ji'i Jesús ca su ntucua yu, la 
cui! se'i su ntsiya quee cuaja! nu 
ngua naa Gabata cha'cña ji'i ngu' 
judío. 14Nde hora ngua bi', tsa ta'a 
sii ji'i ta'a pascua. Lo'o li! nacui 
Pilato ji'i ngu' judío: 

—Yu re laca rey nu laca loo ji'i ma. 

15Lye tsa nchcui' ngu' judío lo'o 
Pilato li": 

—i¡Yaa lo'o ma ji'i yu! ¡Yaa lo'o ma 


ji'i yu! Cujuii clya ma ji'i yu lo crusi. 


— ¿Ha nti! ma cha! cujuii ya ji'i rey 
nu laca loo ji'i ma? —nacui Pilato 
ji'i ngu!. 

—Nga'aa ntsu'u chaca rey nu laca 
loo ji'na —nguxacui ngu' ji'i—. Sca 
ti César laca loo ji'na. 

16Bi! cha! jua'a ngua li'. Ngulo 
Pilato cha ji'i sendaru cha! cujuii 
ngu' ji'i Jesús, cha! cujuili cala ngu' 
ji'i yu lo crusi li. 


Ngujui'i ca'a ngu' ji'i Jesús lo crusi 

17 Li! ndaya' sendaru ji'i Jesús, 
ndyaa lo'o ngu! ji'i Jesús ca su 
cajaa yu. Ngúitya Jesús ji'i crusi 
nu ji'i ycui' ca yu, ndyaa yu li". 
Ndyaa lo'o ngu' ji'i yu nde su naa 
Gólgota cha'cña ji'i ngu' judío, nu 
jua'a nti! tyu'u cha'cña bi": Su 
nscua tyijya hique jyo'o. 18Ca bi! 
ngujuili ca'a ngu! ji'i Jesús lo crusi, 
lo'o tya tyucuaa tya'a ñati tyala 
ndyujuii ngu! ji'i lo'o Jesús; la'a tsu' 

cui nguxtyu ngu' crusi jili tsaca yu, 
la'a tsu' coca nguxtyu ngu' crusi 
jili chaca yu li'. Crusi ji'i Jesús 
nguxtyu ngu' cla'be la. "Li! ngulo 
Pilato cha cha! ndi'ya scua sca cha! 
hique crusi bi': “Nu nde laca Jesús 
Nazaret, rey ji'i ngu' judío”. Jua'a 
cha! nguscua bi'. 22Quiña'a tsa ngu' 
judío na'a ji'i cha! nu nscua hique 
crusi bi!, cha! ná tyijyu!, to! quichi ti 
ngua su ndyujuii ngu' ji'i Jesús lo 
crusi. Sna lo cha'cía ji'i ngu' nscua 
cha! bi! hique crusi: cha'cña ji'i ngu' 
judío nscua bi', cha'cña ji'i ngu' 
latín nscua bi!, lo'o cha'cía ji'i ngu' 
griego nscua bi'. 21Bi! cha! ndyaa 
sti jo'ó nu laca loo ji'i ngu' judío, 
ndyaa cacha' ngu! ji'i Pilato: 

—Ná tso'o cha! nguscua nu'u cha! 
rey laca yu bi!, cha! laca yu loo ji'i 
cuare ngu' judío —nacui ngu'—. 
Tso'o la si scua nu'u cha! ycui' yu 
nacui yu cha! laca yu rey ji'i ngu' 
judío. 

221," nguxacui Pilato cha! ji'i ngu': 

—Tyanu cha! bi! ñitya nu nscua ti, 
na cua nscua juani —nacui. 

23Lo'o cua ngujui'i ca'a sendaru 
ji'i Jesús lo crusi, li! ndaya! sendaru 
bi! ste! yu. Ndi'i jacua tya'a sendaru 
ca bi! lo'o cua ngusa'be ngu! ste! 
Jesús cha! caja xi ndaca ji'i ca 
tala jacua ngu'. Lo'o late! tyucui 
ji'i Jesús ndaya! ngu' ji'i. Ñala tsa 
cu! ti ngalya late! bi', ná ntsu'u su 
ngujyacua late! bi". 24Bi! cha! nacui 
ngu! ji'i tyala ngu!: 

—Ná cusaa' na late! re. Quijya na 
lo'o tya!a na cha! quije cha! ji'na 
tilaca nu ca ji'i late! re. 

Lo'o jua'a ngua cuayá! ti! na cha! 
chañi cha! nu nscua lo quityi cusu 
cua! sa'ni, nu nchcui' nditya: “Cua 

ngusa'be ngu' ste! na! lo'o tya'a ngu', 
cua ngúijya ngu' lo'o tya'a ngu' 
cha! quije cha! ji'i ngu! tilaca nu ca 
jili late! bi”. Jua!a nacui lo quityi 
bi!, lo'o la cui! jua'a ngua'ni ngu' 
sendaru bi! li". 

25Laja li! ndu xtya'a Jesús cacua ti 
su ngujuili cala ngu' ji'i yu lo crusi 
bi'. Ndu lo'o sca nu cuna!a tya!a 
ngula, lo'o María clyo'o Cleofas, 
lo'o María Magdalena. 26Na'!a Jesús 
jili xtya!a yu, lo'o jua'a na'a yu ji'i 
sca nu qui'yu nu ndyaca tsa'a ji'i nu 
tyaca'a tsa ji'i Jesús bi!, na'a yu cha! 
stu'ba ti ndu ngu! cacua ti slo crusi. 
Li! nacui Jesús ji'i xtya'a yu: 

—Ma'a —nacui—, yu cua caca sñi' 
nu'u juani. 

27Lo'o jua'a nchcui' Jesús lo'o nu 
qui'yu bi!: 

—Ma! cusu! cua caca xtya!a nu'u 
juani. 

Li! ndyaa lo'o nu qui'yu bi! ji'i xtya!a 


Ngujuii Jesús 

28 Jua'a ngua lo'o cua ngua tii 
Jesús cha! cua ngua lcaa cha! nu 
ntsu'u cha! caca ji'i ycui' yu, li! nacui 
yu ñi'ya nu nacui sca cha! nu nscua 
lo quityi cusu!: 

—Nguityi tsa na! hitya —nacui yu. 

29Nde jua ndu sca te!í vino tiye!. 
Li! ngujui'i ngu! sca quiche ne! te!í 
su ntsu'u vino bi!, ñala cuayá! nu 
ngutsa' tso'o ti; ngusta ngu! quiche 
bi! si' chcua cha, ngusicua ngu! ji'i 
quiche ña'a cuayá! nu tyalaa ca 
su ntucua tu'ba Jesús. 3°Lo'o cua 
nguxcui Jesús vino bi', li! nacui yu: 

—Cua ngua lcaa cha!. 

Li! ngua'ya tacui hique yu, ngujuii 
yu li". 

Ndyojo' sendaru chcua cha sii' Jesús 
31 Tala sii pascua ngua, lo'o jua'a 
ná nti! nu ngu' judío bi', cha! tyanu 

jyo'o lo crusi chaca tsa. Ndube 
tsa ti! ngu' cha! tacati tsa tsa ta'a 
bi!; bi! cha! ndyaa ngu' slo Pilato, 
ngúijña ngu! cha! ji'i nu cusu! cha! 
cula'a sendaru tyijya quiya! ngu' 
nu ndacui lo crusi, cha! cajaa clya 
ngu' li'. Hasta li! caja ñi'ya nu caca 
ta!ya ngu' jili jyo'o bi! lo yuu. 32Bi! 
cha! ndyaa sendaru ca su ndu crusi 
jili tyala ngujuii Jesús; ngula'a 
ngu' quiya! su ndyaa ngu' clyo, 
li' ngula'a ngu' quiya' nu chaca. 
33Pana lo'o ndyaa ngu' ca su ndu 
crusi ji'i Jesús, li! na'a ngu' cha! 
cua laca ngujuii yu, bi! cha! ngataa 
ngula!a ngu' quiya! Jesús. 

34Ña'a cuayá! nu ndyojo' sca 
sendaru chcua cha sii' Jesús, li! 
tsiya! ca ndyalú tañi nguxa' lo'o 
hitya lubii. 35Lo!o na! nu nscua 
quityi re, Juan laca na!, na'a na! 
cha! jua!a ña'a ngua cha! bi'. Chañi 
cha! jlo ti! na!, bi! cha! nchcui! na! 
cha! lini lo'o cu'ma, cha! lo'o ma 
taca jlya ti' ma cha! bi". 3$Cua ngua 
jua'a, ñi'ya nu nscua cha! lo quityi 
ji'i ycui' Ndyosi ndi'ya: “Ná catsa 
ni tsaca tyijya yu”. 37Lo'o ntsu'u 
chaca cha! nu nscua lo quityi bi! nu 
nchceui' ndi'ya: “Ndyojo' nati chcua 
cha sii' yu, lo'o li! nguxña!a ngu! bi! 
ji'i nu quicha bi'”. 


Nguatsi' jyo'o Jesús 
38 Nde ngusii la ndyaa tsaca yu nu 
naa José Arimatea slo nu Pilato bi'. 
La cui! hati nu ngua tsa!a ji'i Jesús 
laca bi!, masi cuaana ti ndyaca tsa!a 
nu José bi'. Ntsii yu si ca cuayá! ti! 

ngu' judío tya!a quichi tyi yu cha! 
ndyaca tsa'a yu ji'i Jesús. Ndyaa 

yu ngúijña yu chacuayá! ji'i Pilato 
cha! tsaa lo'o yu ji'i jyo'o Jesús cha! 
tyatsi!, lo'o li! nda Pilato chacuayá! 
tyaa lo'o yu ji'i. Li' ndyaa José ca 
su ndu crusi, ndyaa ndyigui'ya 

jili jyo!o Jesús, cha! tsaa lo'o yu 

jili ca to! cuaá. 39Lo'o Nicodemo 
nguxtyucua ji'i yu, la cui' Nicodemo 
nu ndyaa slo Jesús talya tya sa'ni xi 
bi". Ndyaa lo'o Nicodemo sca yu'ba 
styi' yaca nu tyixi xtyi'i; mirra naa 
sca lo styi! yaca bi, nguxa' lo'o 
chaca nu naa áloes. Calaa tyii kilo 
cuayá' ti'i yu'ba bi'. “Ngusta ngu' 
na tyixi xtyi'i bi! lo sca late! lati loo, 
li! ngúixii ngu' late! bi! tyucui ña!a 
hichu' jyo!o Jesús, ñi'ya nu ndu'ni 
ngu' judío nu lo'o nxatsi' ngu' ji'i 
jyo'o nu ndyijii ji'i ngu'. Ca su 
ngujuili cala ngu! ji'i ngu! lo crusi, 
ca bi! ntsu'u sca lo'o su ndi'i yaca 
tyacala! ji'i ngu'. Ne! lo'o bi! ntsutu 
sca tyuquee nu ngulu ca ti ngu' sii! 
cua!a cha! caca cuaá ji'i ngu!. Bilya 
tyatsi' ngu! ne! cuaá bi". 2Cacua ti 
ntucua tyuquee bi, bi' cha! ndacua 
ti nguxatsi' ngu' ji'i jyo'o Jesús li", 
cha! cua ca talya ti ta'a sii pascua, 


cuentya ji'i ngu! judío. 
2 Ndyu'u scua cuacha li', tsa 
clyo ji'i semana; jua'a tya 
lyiji quixee tso'o ti, lo'o ngutu'u 
María Magdalena ndyaa to! cuaá. 
Na'a cha! cua laca ngutu'u tsu! quee 
tlyu nu ndyacu' to! cuaá bi!, ?bi! 
cha! ngusna María ndyaa ca su nga'a 
Simón Pedro lo'o chaca nu qui'yu 
nu ndyaca tsa!a nu tyaca!a tsa ji!i 
Jesús. Ndacha! María ji'i ngu' bi!: 


Ndyu'ú Jesús chaca quiya' 

—Cua ngulo ngu! ji'i jyo'o Xu'na 
na su nguxatsi' ngu' ji'i ne! tyuquee 
—nacui María ji'i ngu'—. Ná jlo ti' 
ya mala ndyaa lo'o ngu' ji'i. 

3Li' ngutu'u Pedro lo'o nu chaca 
yu, ngusna ngu! ndyaa ngu! nde 
to! cuaá. *Tyucuaa ngu' ngusna 
ngu!, pana lye la ngusna nu chaca 
yu, yala la ngulaa bi! to! cuaá. 5Li! 
nguxña'a yu ne! tyuquee bi!, na'a 
yu cha! tya ntsiya late! lati loo nu 
ngúixii ngu' chu! jyo'o, pana ná 
ndyaa yu ca ne! tyuquee bi'. SLi! 
ngulaa Simón Pedro to! cuaá lijya 
lca'a ji'i nu chaca yu bi'. Hora ti 
ndyatí Pedro ndyaa ne! tyuquee, 
na'a cha! ndi'i late! lati loo bi! 
tyuquee bi'. 7Lo'o jua'a na'a Pedro 
late! nu ndyacu' loo jyo'o, nguxcu' 
ti late! bi", ntsiya chaca se'i; ngalaa 
ntsiya lo'o late! lati loo nu ngúixii 
chu! jyo!o, ycui' ti late! bi! ntsiya. 
8Li' lo'o nu chaca yu nu ngulaa yala 
la, lo'o yu bi! ndyatí yu ne! tyuquee, 
ndyaa na'a yu ñi'ya ña'a ne! cuaá. 
Ca li! jlya tso'o ti! yu; °li' ngua 
cuayá! ti' ngu' cha! ñi'ya nu nscua 
lo quityi cusu! cha! ntsu'u cha! tyu'ú 
Jesús chaca quiya' lo'o nguatsi!, jua'a 
ngua cha! bi'. Li! nguxtyuu ngu', 
tyucuaa ngu! nu ngua tsa'a ji'i Jesús 
bi!, ndyaa ngu! su ndi'i ngu' tya!a 
ngua tsa!a ngu!. 


Ngutu'u tu Jesús su ndu 
María Magdalena 


11Pana nu María bi! ni, ndyanu 
cho! to! tyuquee bi', ndyunaa tsa 
cho!. Laja lo'o ndyunaa ti cho!, li! 
nguxña'!a cho! nde ne! tyuquee bil, 
12na'a ji'i tucua tya'a xca ji'i ycui! 
Ndyosi nu ngutu'u yaa nde cua. 
Ngati tsa ña'a ste' ngu' nu ndu'u 

tucua nde bi'. Ca su nguscua jyo!o 
Jesús tya la ti ti, ca bi! ndyaa tucua 
ngu'; tsaca yu ndyaa tucua nde su 
nguscua hique jyo'o bi!, chaca yu 
ndyaa tucua nde su nguscua quiya! 
yu. Li" nchcuane xca bi! ji'i María: 

— ¿Ni cha! laca lye tsa ndyunaa 
nu'u? 

Li' nguxacui María cha' ji'i xca bi': 

—Cua ngulo ngu' ji'i jyo'o Xu'na 
na! —nacui—, lo'o ná jlo ti! na! 
mala ndyaa lo'o ngu' ji'i ndyaa. 

14Lo'o ndye nchcui' María lo'o xca 
bi!, nguxña'a cho! nde chu! cho', lo'o 
li' na'a cho! cha! ndu Jesús nde bi, 
pana ná ndyuloo María ji'i yu. *Li' 
nchcuane Jesús ji'i: 

—¿Ni cha! laca lye tsa ndyunaa 
nu'u? —nacui yu ji'i nu Maria bi'—. 
¿Ti ji'i nelyana nu'u ndya'a? 

Ngua ti! María cha! nu ca ji'i yaca 
tyacala! laca nu ndu bi!, bi! cha! 
nchcui' lo'o yu li": 

—Si nu'u laca nu ngulotsu! ji'i 
jyo'o nu nguatsi' re, cusu! —nacui ji'i 
yu—, cua'ni nu'u cha! tso'o cuacha! 
clya xi 'na mala ndyaa lo'o nu'u 
ji'i, cha! li! tsaa lo'o na! ji'i jyo!o bi! 
chaca se'i su tso!o la. 

16 ¡María! —nacui Jesús ji'i li". 

Lo'o li! nguxtyacui María na'a su 
ndu Jesús. 

—i¡Raboni! —nacui. (Sca cha! 
hebreo laca; La Mstru 'na, jua'a nti' 
ñacui cha! bi!.) 

17 Li! nchcui' Jesús lo'o María: 

—Ná cala! nu'u jna! cha! tya lyiji 
tya!a na! nde cua ca su ntucua Sti 
na! —nacui—. Nu juani, yaa clya 
nu'u su ndi'i nu xa! la ñati nu cua 
ngusñi cha! 'na, yaa cacha! nu'u ji'i 
ngu' bi', cha! cua tyacuí ti na! tya!a 
na! ca su ntucua ycui' Ndyosi Sti 

na!, nu laca Sti ma. Tya'a na! ca su 
ntucua ycui! Ndyosi nu Xu'na nat, 
nu bi! nu laca ycui! Ndyosi nu Xu'na 
ma. 

18Li' ndyaa María Magdalena su 
ndi'i ngu' nu ngua tsa'a ji'i, ndyaa 
cacha! ji'i ngu!: 

—Cua na'a na! ji'i ycui! nu Xu!na 
na tsa —nacui. 

Lo'o li! nda nu cuna'a bi! cha! lo'o 
ngu', lcaa ña'a cha! nu cua nacui 
Jesús ji'i. 


Xa' la tyempo lo'o ndu'u 
tucua Jesús slo ñati ji'i 
19La cui' talya tsa clyo ji'i semana 
bi!, cua nga'a ya! ni'i su ndyu'u ti'i 
ngu! nu ngua tsa!a ji'i Jesús, cha! 
ntsii ngu! jili ngu' judío. Li! yaa 
Jesús, ndatu slo ngu! bi. 
—Ti ti tyi'i tyiquee ma, ná culacua 
tsa ti! ma —nacui yu ji'i ngu' bi!. 

20[i! ngulu'u Jesús tyuu ya! yu 
ji'i ngu!, ngulu'u yu sii! yu ji'i ngu', 
su ngua quicha yu. Lo'o na'a ngu! 
nu ngua tsa!a ji'i ycui' nu Xu'na 
ngu', tso'o tsa ntsu'u tyiquee ngu' 
li", 21 Chaca quiya' nchcui' Jesús lo'o 
ngu' li!: 

—Ti ti tyi'i tyiquee ma, ná culacua 
tsa til ma —nacui yu ji'i ngu'—. 
Ñitya lo'o nda Sti na! 'na lijyaa 
chalyuu, jua'a ta na! ji'i ma cha! 
tsaa ma tyucui ña!a chalyuu. 

22Ngulo tu'u Jesús lo ngu' bi! li". 

—Tyanu Xtyi!i ycui! Ndyosi ne! 
cresiya jili ma juani —nacui yu 
ji'i ngu! bi!—.  Cua'ni clyu ti! ycui' 
Ndyosi ji'i quitya nu ntsu'u ji'i hati lo'o 
chcui' ma lo'o ngu! cha! cua'ni clyu ti! 
Ni ji'i ngu!, lo'o jua'a tyanu qui'ya nu 
ntsu'u ji'i hati lo'o chcui' ma lo'o ngu' 
cha! ná cua'ni clyu ti! Ni ji'i ngu'. 

Na'a Tomás ji'i ycui' Jesús 

24Cua ntsu'u sca nu qui'yu tya'a 
nu tii tyucuaa tya!a ngu', nu naa 
Tomás nu Culaca!. Ná lo'o Tomás 
ndi'i lo'o nu xa! tya'a ngu! nu ngua 
tsa!a bi', nu lo'o ndyaa Jesús slo 
ngu'. 25Li! nacui ngu' tya'a ngua 
tsala ji'i Tomás: 

—Cua na'a ya ji'i ycui' nu Xu'na na 
—nacui ngu!. 

Li! nchcui' Tomás lo'o ngu': 

—Lo'o cua na'a na! ca su ngujuo' 
ngu' clavo ya! ycui!, li! jlya ti! na! 
cha! la cui! yu laca bi! —nacui—. 
Lo'o cua ndyojo' sne ya! na! cuityu 
su ngujuo! ngu! clavo ya! yu, lo'o 
cua ndyojo' ya! na! ca su ntucua 
cuityu sii! yu, ca li! jlya ti! na! — 
nacui Tomás. 

26Li' cua ndu'u scua snu! tsa, 
ndyalaa ngu' nu ngua tsa'a ji'i Jesús 
toni'i chaca quiya!; lo'o Tomás ndi'i 
lo'o ngu' li'. Cua ndyacu! toni'i, li! 
ndyatí Jesús ni'i jua'a ti, ndyatu yu 
slo ngu' bi". Li! nchcui' yu lo'o ngu': 

—Ti ti tyi'i tyiquee ma. 

271! nchcui' Jesús lo'o ycui' 
Tomás: 

—Cuaa nu'u ca nde, cojo! sne ya! 
nu'u su ntucua cuityu ya! na! — 
nacui—. Ña'a tso'o nu'u su ntucua 
cuityu ya! na! re. Cuaa nu'u, cojo' 
ya! sii! na'. Ngataa cua'ni nu'u cha! 
ná jlya ti! nu'u 'na, taca jlya tso!o ti! 
nu'u 'na juani —nacui Jesús. 

28_ Xu'na na! laca nu'u, cusu! — 
nacui Tomás ji'i Jesús—, lo'o jua'a 
Ndyosi jna! laca nu'u. 

29 —Jlya ti! nu'u juani cha! cua na'a 
nu'u jna' —nacui Jesús ji'i Tomás—, 
pana tso'o la caca tyiquee ñati nu 
jlya ti! 'na lo'o bilya ña'a ngu' 'na. 

Ni cha! laca cua nscua quityi re 

30Chañi cha! ngua'ni Jesús quiña'a 
la cha! tlyu cha! cube ti! hati ji'i ycui! 
Ndyosi Sti yu. Na'a ngu' nu ngua tsala 
ji'i cha! bi!, masi ná nchcui' quityi re 
cha! ji'i lcaa cha! bi". 31Cha' nu nscua 
lo quityi re ni, nscua bi! cha! taca jlya 
ti! ma cha! Jesús laca Cristo nu cua 
nda ycui' Ndyosi ji'i lijya chalyuu, 
cha! taca xñi ma cha! ji'i Jesús, cha! 
laca yu nu sca ti Shi' ycui' Ndyosi. Li' 
caja chalyuu tso'o nu ná nga'a cha! 
tye ji'i ma chacuayá! jili ycui' Jesús. 


Ngutu'u tucua Jesús su 
ndu ngu' to! tayu' 
21 Tiya! la xi xa! ngulu'u loo 
Jesús ji'i nu ngu! nu ngua 
tsa!a ji'i, nu lo'o ndyaa ngu! nde to! 
tayu! Tiberias. Ndi'ya ngua cha! bi: 
2Tsa tlyu ti ndyaa Simón Pedro, lo'o 
Tomás nu Culaca', lo'o Natanael 
ngu' quichi Cana, sca quichi nu ndi'i 
nde loyuu su cuentya Galilea; lo'o 
sñi! Zebedeo, lo'o tya tyucuaa tya!a 
ngu! nu ngua tsa!a jili Jesús, ndyaa 
ngu' to! tayu! bi". 3Li' nacui Simón 
Pedro ji'i ngu! bi!: 

—Tsaa na cuta cualya —nacui. 

—Tsa taju ti na tsaa na lacua — 
nacui ngu' ji'i tya'a ngu' li. 

Ndyatí ngu' ne! yaca ni'i ndyaa 
ngu' li', pana ná sca na ngujui ji'i 
ngu' ndyaa ngu' talya bi". 4Tsa cua 
cuxee ti chaca tsa, li! ndu Jesús to! 
tayu!. Tya ntsu'u ngu' lo hitya, pana 
ná jlo ti' ngu! nu ngua tsa'a ji'i yu 
si la cui! Jesús laca nu ndu to! tayu' 
bi!. SLi' ngusi'ya lo'o Jesús ji'i ngu': 

—¿Ha ngujui xi na cacu ma, La? 
—Ná sca na ngujui jili ya tsiya! ti 
—nacui ngu' ji'i yu li!. 

Li! nchcui' Jesús lo'o ngu' nu 
ntsu'u lo hitya bi!: 

—Cu ma taraya ji'i ma nde la'a tsu' 
cui, tsu! bi! caja xi cualya ji'i ma — 
nacui yu. 

Ngua'ni ngu' jua!a, lo'o ngataa 
ngua ji'i ngu! tyojolaqui ngu' ji'i 
taraya tyaa nde ne! yaca ni'i bi'; 
quiña!a tsa cualya ndyatí ne! taraya 
ji'i ngu'. "Li! nchcui! nu qui'yu nu 
ngua tsa!a ji'i Jesús nu tyaca!a tsa ji'i 
yu, nacui ji'i Pedro: 

—Nu ndu ca bi' laca ycui' nu Ku'na 
na —nacui. 

Nu lo'o ndyuna Pedro cha! bi!, li! 
ndyacu! ste! cha! quichi' ti ndyu'ni 
cña, ngutacua Pedro ndyú lo hitya, 
ngutu'u to! tayu!. $Tiya! la ngutu'u 
nu xa! la ñati bi! lo'o yaca ni'i; 
ndyojolaqui ngu' ji'i taraya ngutsa!lá 
ntsu'u cualya ne!, ngutu'u ngu! to! 
hitya. Ná tyijyu' ntsu'u ngu' to! 
tayu' bi!, cuayá! sca siyento metro 
ti ndyaa ngu' lo hitya bi". *Lo'o 
ngua'ya ngu' to! hitya, ngutu'u ngu' 
ne! yaca ni'i bi!, li! na'a ngu' cha! 
cua laca ndyu'u tu'u quii' nchcubi'; 
nscua cualya nehqui'i lo quii!, lo'o 
xi xlyá nscua. 'Nchcui' Jesús lo'o 
ngu! li": 

—Tyaa lo'o ma xi cualya nu ngujui 
jili ma ca nde —nacui yu jili ngu'. 

VILi! ndyatí Pedro ne! yaca niti, 
ngujolaqui taraya ngutu'u ca lo yuu 
btyi; ngutsalá ne! taraya bi! ntsu'u 
cualya tonu. Sca siyento cla'be 
ntucua sna tya!a cualya ndyatí ne! 
taraya ji'i ngu', ni ná ngutaa' taraya, 
masi quiña!a tsa cualya ndyatí ne!. 

12 Tyaa ma cacu ma msaa — 
nacui Jesús ji'i ngu! bi! li'. 

Pana ná tucui ngua ti! xcuane ji'i: 
¿tilaca laca nu'u? Jlo ti! ngu' cha! la 

cui! Jesús nu Xu'na ngu' laca yu bi". 
13Li' ndyaa Jesús slo ngu', ndaya' 
xlyá cha! ta yu cacu ngu! bi!; jua'a 
lo'o cualya nda yu ndyacu ngu'. 

14Cua ngua sna quiya! li! nu 
ngulu'u loo Jesús ji'i nu ngu' nu 
ngua tsa'a ji'i, tya lo'o ndyu'ú yu 
chaca quiya! lo'o ngujuii yu. 


Nchcui' Jesús lo'o Simón Pedro 
15Lo'o ndye ngua'ni ngu' msaa, li' 
nchcuane Jesús ji'i Simón Pedro: 

—Simón, sñi! Juan —nacui Jesús 
jili—, ¿ha ntsu'u la tyiquee nu'u ña!a 
jna!? ¿Ha ntsu'u la tyiquee nu'u ña!a 
ji'i tyala tso'o nu'u? 

Li! nguxacui Pedro cha! ji'i Jesús: 

—Cua jlo ti' nu'u, Xu'na, cha! 
ntsu'u tsa tyiquee na' ña'aa jinu'u — 
nacui Pedro ji'i. 

—Culu'u nu'u cha! 'na ji'i hati nu 
ngusñi ca ti cha! bi! lacua, ñi'ya lo'o 
ña'asii nu'u ji'i na'ni cuañi' scu! nu'u 

—nacui Jesús ji'i Pedro. 
16Xa! nchcui' Jesús lo'o chaca quiya!: 

—Simón, sñi! Juan —nacui—, ¿ha 
chañi cha! hi cha! ntsu'u tyiquee 
nu'u ña!a 'na? 

—Xu'na, cua jlo ti' nu'u cha! ntsu'u 
tsa tyiquee na! ña'aa jinu'u —nacui 
Pedro ji'i Jesús. 

—NÑa'asii nu'u ji'i ñati 'na lacua — 
nacui Jesús ji'i li'. 

17Cua ngua sna quiya! nu 
nchcuane Jesús ji'i: 

— ¿Ha chañi hi cha! ntsu'u tyiquee 
nu'u ña'a 'na? 

Cua xñi'i ti' Pedro cha! cua sna 
guiya' nchcuane Jesús ji'i si chañi 
cha! ntsu'u tyiquee ña!a ji'i yu, bi! cha! 
nchcui' ndi'ya: 

—Lcaa ca cha! jlo ti' nu'u, Xu!na — 
nacui Pedro ji'i yu—. Cua jlo ti! nu'u 

cha! ntsu'u tsa tyiquee na! ña'a na! 
jinu'u. 

—Culu'u nu'u cha! 'na ji'i hati 'na 
lacua —nacui Jesús jili—. *8Liñi tsa 
cha! nu ta na! lo'o nu'u juani, cha! 
nu lo'o ngua cuañi' nu'u ni —nacui 
Jesús—, li! ngua ji'i ycui' ca nu'u 
sca!' nu'u juata ndi'i sii' nu'u, ngua 
jinu'u tsaa macala su nti! nu'u tsaa 
li'; pana lo'o casu! nu'u, li! xquiñi 
nu'u scu cha! sca' tachaa ngu! xa! 
chalyuu jinu'u, li! tsaa lo'o ngu' 
jinu'u macala su ná nti! nu'u tsaa. 

19Nacui Jesús jua'a cha! caca 
cuayá! ti' Pedro ñitya ña'a cujuii 
ngu' jili ca tiya! la; xquitya cha! 
cajaa Pedro jua'a, bi! cha! lye la 
cua'ni tlyu xa! hati ji'i ycui' Ndyosi 
li! 

—Tya!a nu'u lo'o na! lacua —nacui 
Jesús ji'i Pedro li!. 


Nu qui'yu nu tyaca!a tsa ji'i Jesús 
20Li' nguxña'a Pedro ca su ndi'i 
nu xa! la tya'a ngu!, na'a cha! Ica!a 

nu qui'yu nu ngua tsa'a ji'i Jesús, 
nu tyaca'a tsa ji'i yu, lijya Ica'a bi! 
ji'i ngu'. La cui! bi! laca nu tya tsubi' 
la nguxni yane nde chu! cha! caca 
cacua la slo Jesús su ndyacu ngu' 
sii, cha! nchcuane ji'i Jesús ndi!ya: 
“¿Xuna, tilaca laca nu cujui' cresiya 
jinu'u ji'i ngu' cuxi?” nacui. 2 Na'a 
Pedro cha! lca'a nu qui'yu bi! ji'i 
ngu', bi! cha! nchcuane Pedro ji'i 
Jesús: 

— ¿Na ca caca ji'i yu bi! nde loo la? 
—nacui Pedro ji'i. 

22Nguxacui Jesús cha! ji'i Pedro 
lit: 

—Ná culacua tsa ti! nu'u —nacui 
yu ji'i—. Si nti! na! cha! tyanu yu 
chalyuu re ni jacua' nu tyaa na! 
chaca quiya!, ná ntsu'u cha! cube 
ti' nu'u ji'i cha! bi! —nacui Jesús—. 
Nu'u ni, tya'a nu'u lo'o na!. 

23Lo'o ndyuna ngu' nu ndyaca 
tsa'a ji'i Jesús cha! bi!, nchcui! tsa 
ngu! lo'o tya!a ngu' cha! ngataa 
nscua cha! cajaa nu qui'yu bi! ngua 
ti' ngu'. Pana liñi la cha!, ná nacui 
Jesús cha! ná cajaa chca; tsa bi! ti 
cha! nacui yu: “Ná culacua tsa 
til nu'u. Si nti! na! cha! tyanu yu 
chalyuu re ni jacua' nu tyaa na! 
chaca quiya!, ná ntsu'u cha! cube ti! 
nu'u”. Tsa bi! ti cha! nda Jesús lo'o 
ngu'. 

24Lo'o na! laca nu qui'yu nu ngua 
tsa'a ji'i Jesús bi'. Na! nguscua cha! 
re lo quityi, lo'o jlo ti! na! cha! liñi 
tsa nchcui' na! lo'o ma. Jlo ti! na! 
cha! lini laca lcaa cha! nu nscua na! 
re. 

25Lo'o jua'a tya ntsu'u quiña'a 
la cha! nu ngua'ni Jesús; si lo 
quityi scua ngu! cha! jili lcaa ca 
cha! nu ngua'ni Jesús nu lo'o yaa 
yu nde chalyuu, ná tyu'u scua 
tyucui ña'a chalyuu cha! tyuco'o 
quityi bi", nti! na'. Tsa lo cua ti 
cha! nscua na! re. 


Ndi'ya ngua'ni ñati tya clyo lo'o 
ngua tsa'a ngu' ji'i Jesús 





Nchcui' Jesús cha! caa Xtyi'i ycui' Ni 

Tya tsubi' la cua nscua na! 

sca quityi nu ndyaa slo nu'u, 
Teófilo. Quityi bi! ndacha! ji'i cua 
ña'a ca cha nu ngua'ni Jesús, cua 
ña'a ca cha! nu ngulu'u Jesús tya 
lo'o nguxana ndyu'ni yu cha, ?lcaa 
cha! nu ngua'ni yu lo'o nguti'i yu 
nde chalyuu. Bilya tyaa Jesús ca 
slo ycui' Ndyosi lo'o ngusubi yu 
ji'i nu tii tyucuaa tya'a ngu' nu 
tsaa chcui' cha! ji'i ycui! yu nde 
chalyuu. Nguxtyucua Xtyi'i ycui! 
Ndyosi ji'i Jesús lo'o ngulo yu cha 
ji'i nu tii tyucuaa tya!a ngu! bi!, 
ñi'ya ntsu'u cha nu cua'ni ngu' bi'. 
3Lo'o cua ngujuii Jesús, ndyu'ú yu 
chaca quiya', li! ndu'u tucua yu slo 
ngu! bi'. Tya tu'ba tsa ndya'a Jesús 
chalyuu, lo'o jua'a tyuu quiya! 
ndu'u tucua yu slo ngu! bi!; tso'o tsa 
ngulu'u yu ji'i ngu' cha! chañi cha! 
cua ndyu'ú yu chaca quiya!. Loto 
jua'a ngulu'u yu ji'i ngu' bi! ñilya nu 
caca ycui' Ndyosi loo ne! cresiya ji'i 
hati. *Bilya tyaa Jesús lo'o nchcui! 
yu lo'o ngu! bi!, cha! tyanu ngu' 
quichi Jerusalén. 

—Jatya ma ca quichi re —nacui 

Jesús ji'i ngu'—, ña!a cuayá' nu caa 


Xtyi'i ycui' Ndyosi cha! tyanu Ni 

ne! cresiya jili ma, ñi'ya nchcui' Sti 
na! tya sa'ni la; jua'a nda na! la cui! 
ti cha! lo'o ma tsubi' ti. $Clyo cua 
ntyucuatya Juan ji'i ñati lo'o hitya 
ti; pana cua tyalaa ti tsa nu caa 
Xtyi'i ycui' Ndyosi cha! tyanu ne! 
cresiya ji'i ma, jua'a tyucuatya ycui' 
Ndyosi ji'i ma. 


Ndyaa Jesús nde cua 
SLi! Icaa tya'a ngu' cua ndyu'u 
ti'i ngu' se'i ti, nchcuane ngu' bi! ji!i 
Jesús li": 

—Xu'na —nacui ngu'—, ¿ha si'i 
juani nu cua'ni nu'u cha! tyanu cha! 
ji'i cua, cha! caca ya loo ji'i loyuu su 
cuentya quichi tyi ya chaca quiya!, 
cha! la cui! ngu! Israel laca ya? 

7Nguxacui Jesús cha! ji'i ngu' bi' 
li": 

—Ná ndyi'ya ma chacuayá! cha! 
caca cuayá! ti! ma ni tsa caca, ni 
tyempo caca nu cua'ni ycui! Ndyosi 
cha. Sca ti ycui' Ndyosi Sti na! jlo 
ti! cha! bi', nguxtyanu tso'o Ni cha! 
ji'i. 8Juani xa! chcui' na! lo'o ma, 
cha! caja ñi'ya cua'ni ma nu lo'o 
tyanu Xtyi'i ycui' Ndyosi ne! cresiya 
ji'i ma, cha! li! taca chcui' ma cha! 
tso'o lo'o lcaa hati, nu cha! ji'i ycui! 

na!. Chcui! ma lo'o ngu' nde quichi 
Jerusalén, jua'a lo'o ngu' loyuu su 
cuentya Judea, jua'a lo'o ngu' loyuu 
cacua ti nu naa Samaria bi'; chcui' 
ma lo'o ngu' lcaa quichi su ndi'i 
ngu' chalyuu. 

9Lo'o cua ndye nchcui' Jesús cha! 
bi", laja lo'o na'a ngu' ji'i ndyiquitya 
ycui! Ndyosi ji'i yu ndyaa yu nde 
cua li'. Ndyacu! sca coo hichu! yu 
cha! nga'aa tyaca! ña'a ngu! ji'i yu. 
10 Hora nu ndyaa bi!, li! nguxña'a 
ngu' nde cua. Lo'o ti ndu tucua 
tya!a hati nu ngati ste!. Ndu ngu' slo 
ngu' bi! li', nchcui' ngu' lo'o ngu' 
bi!: 

—Cu'ma ngu' Galilea —nacui 
ngu!—, ¿ni cha! laca ndu ma ña'a ma 
nde cua? —nacui ngu'—. Jesús nu 
nguxtyanu ca ti jili ma cua ndyaa 
nde cua, tya caa yu lo yuu chaca 
quiya!. Ñilya nu tyaca! lo'o ndyaa 
yu, jua!a tyaca' lo'o caa yu chaca 
quiya! —nacui ngu' nu ngati ste! bi! 
li! 


Ngusubi ngu' ji'i Matías 
cha! cua'ni cha loo Judas 
12Li' ndu'u ngu' nde lo cuati Olivos, 

nguxtyuu ngu' nde quichi Jerusalén. 
Cacua ti ndi'i quichi; ná ntsu'u 
chacuayá! ji'i ngu' judío cha! tsaa 
ngu! tyijyu' la tsa ta'a, nu lo'o ndi'i 
cña' ngu'. Yala ti ndyalaa ngu' 
quichi bi', li! ndyaa ngu' ni'i tucua 
ba'a su ndi'i ngu!: ndyaa Pedro, lo'o 
Jacobo, lo'o Juan, lo'o Andrés, lo'o 
Felipe, lo'o Tomás, lo'o Bartolomé, 
lo'o Mateo, lo'o chaca Jacobo shi! 
Alfeo, lo'o Simón nu ngua sca ngu! 
ji'i taju cananista, lo'o Judas tya!a 
Jacobo. 14Stu'ba ti nclacua ti! ngu' 
bi!, lu'ba ti nchcui' ngu' lo'o ycui' 

Ndyosi. Lo'o tya!a Jesús ndi'i lo'o 
ngu' bi', lo'o María xtya'a Jesús, lo'o 
tyuu tya'a nu cuna'a nu ndya'a lo'o 
yu. 
15Ngua sca tsa ndyu'u ti'i lcaa nati 
nu cua ngusñi cha! ji'i Jesucristo ca 
quichi bi'; sca siyento ntucua calaa 
tya!a nati ntsu'u nu ngutu'u ti'i tsa 
bi'. Li! ndatu Pedro cha! chcui' yu 
lo'o ngu! bi: 
16—Cu'ma tya'a ndi'i na re —nacui 
Pedro ji'i ngu' bi'—, nu ngua sa'ni 
nguxtyucua Xtyi'i ycui' Ndyosi ji'i 
jyo'o cusu' David lo'o nguscua jyo!o 
bi! lo quityi ñilya caca cha nu cua'ni 
jyo'o Judas nde loo la. Ycui' Judas 
ngulu'u tyucuii ji'i ngu' xña'a lo'o 
ngusñi ngu' ji'i Jesús preso; pana 
ñi'ya nu ndyanu cha! caca ji'i yu, 
jua'a ngua cha! bi'. 17 Stu'ba ti nguta'a 
jyo'o Judas lo'o na, stu'ba ti ngua'ni 
yu cha lo'o na nquicha!. 18Lo'o li! 
ndyaa jyo'o bi! ngüi'ya sca yuu lo'o 
caya! nu nda ngu' ji'i yu cha' ngua'ni 
yu cha! cuxi, nu lo'o ndyujui' yu 
cresiya ji'i Jesús jili ngu! xña'a bi!. 
Ycui' ca yu nguxtyú yu ji'i yu lo 
yuu, ngutaa! ne! yu ndu'u tri se'i yu, 
ngujuii yu li'. 1% Hora ti ngua cuayá! 
ti' lcaa ngu' quichi Jerusalén, bi! cha! 
nchcui' ngu' cha'cha ji'i ngu! cha! 
Acéldama naa yuu su nelyú yu; nditya 
ndyu'u cha'cña bi": “Yuu su ndyalú 
tañi hati”. 9Lo'o jua'a ngutu'u tucua 
cha! nu nguscua jyo!o cusu! lo quityi 
Salmos nu nchcui' nditya: 
Laja ti tyanu tyi yu, 
nga'aa tyanu ñati lu'ú cajua. 
Lo'o xa! nchceui' quityi bi! chaca 
quiya!: 
Cua'ni xa! ñati cña su ndu yu. 
'Jua!a nchcui! quityi bi' —nacui 
Pedro ji'i ngu'—, 21-22bi! cha! juani 

tso'o si cua'ni xa! ñati tya'a na cha 
loo jyo'o Judas. Ñati bi! caca sca 
ngu! tya'a na nu ndya!a lo'o na lcaa 
tsa lo'o nguti'i Jesús lo'o na chalyuu 
re. Ndya!a yu lo'o na, masi clyo lo'o 
ntyucuatya jyo'o Juan ji'i ñati, masi 
tsubi' ti lo'o ndu'u Jesús ndyaa nde 
cua. Ñati bi! cua na'a ñitya ngua 
lo'o ndyu'ú Jesús chaca quiya' lo'o 
cua ngujuii, bi! cha! taca chcui! yu 
lo'o xa! ñati cha! caca cuayá! ti! ngu' 
ñilya nu ngua cha! bi!. 

23Li' ngusubi ngu' tucua tya'a nu 
qui'yu; sca yu nu naa José Barsabás 
nu nchcui! ngu' cha! Justo naa 
yu, lo'o chaca yu nu naa Matías. 
24[i! nchcui! lcaa ngu' bi! lo'o ycui' 
Ndyosi: 

—Ndyosi nu Ku'na ya —nacui 
ngu'—, jlo ti! nu'u ñitya nu ntsu'u 
tyiquee lcaa hati chalyuu. Culu'u 
nu'uji'i ya ti ji'i nu tucua tya'a nu 
qui'yu re nu cua ngusubi ycui' nu'u 
ji'i, 25cha! taca tsaa yu bi! xa! quichi, 
cha! cheui' yu cha! jinu'u cha su 
ndu jyo'o Judas nquicha'. Na cua 
nguxtyanu jyo'o bi! cha cha! xña'a 
tsa bi!, lo'o li! ndyaa ca su ndyanu 
cha! tsaa. 

261 ¡! ngua'ni ngu' sca cha cha! 
ngusubi ngu! ji'i tsaca ngu!, ti ji'i 
tyanu cha bi'. Jua'a nquijeloo ji'i 
ngu' cha! Matías caca hati bi". Li! 
stu'ba ti ndya!a yu bi' lo'o nu tii 
chaca tya'a ngu' cha! caca tya!'a ngu! 
nu nda Ni cña ji'i cha! cheui' cha! ji'i 
Jesucristo nde lo yuu chalyuu. 


Ndyalaa Xtyi'i ycui' Ndyosi 

Ngua tsa ta'a Pentecostés, sca 

ta'a ji'i ngu' judío, li' ndyu'u 
ti'i lcaa hati nu ngusñi cha! ji'i 
Jesucristo ca bi! se'i ti. 2Hora ti 

nguañi nde ne! ni'i su nga'a ngu' 
ñilya laca lo'o lye tsa ndyaca 
cui'i. Lcaa ngu! bi! ndyuna ngu' 
lo'o nguañi bi'. 3Li! ndu'u tucua 
tyuu tya!a na ñilya slu quii' ti ña'a, 
ngutacui bi! lo xlya hique lcaa ngu' 
bi'; 4jua'a ngua lo'o ndyanu Xtyi!i 
ycui' Ndyosi ne! cresiya ji'i lcaa 
ngu! bi". Li! nguxana nchcui' ngu' 
cha'cña ji'i xa! ñati, cha! Xtyi'i ycui! 
Ndyosi ngua'ni lo'o ngu' cha! ngua 
ji'i ngu' li! 

5Tyempo nu ndyaca ta'a bi! nde 
quichi Jerusalén ndi'i quiña!a tsa 
ngu' judío; ngutu'u ngu' lijya ngu' 
tyuu quichi loyuu tyijyu!, cha! 
ndu'ni tlyu ngu! bi! ji'i ycui' Ndyosi. 
SLi! nguxana ndyu'u ti'i ngu' bi! ca 
su ndañi cha! bi'. Ná ngua cuayá! 
ti' ngu! bi! tsiya! ti ñitya nu ngua, 
cha! lcaa ngu' tyijyu! ndyuna ngu' 
cha! nchcui' nu hati ji'i Jesucristo 
bi! cha'cña ji'i ycui' ca ngu' tyijyu' 
bi'. "Ndube tsa ti! ngu' tyijyu! bi! li', 
ngulacua tsa ti! ngu! bi!: 

— ¿Ha si'i xcui! ngu' quichi su 
cuentya Galilea laca ngu' jua? — 
nacui ngu' bi! lo'o tya!a ngu'—. 

8 ¿Ni cha! laca ndyuna na nchcui' 
ngu' jua cha'cña ji'na? —nacui 
ngu'—. 9Quiña'a tsa quichi ndu'u 
na: laca na ngu' Partia, ngu' Media, 
ngu' Elam, ngu' Mesopotamia, 
ngu' Judea, ngu' Capadocia, ngu' 
Ponto, ngu! loyuu su cuentya Asia, 
10ngu' Frigia, ngu' Panfilia, ngu' 
Egipto, ngu! Africa nu ndi'i nde loo 
la ji'i quichi Cirene; lo'o jua'a ngu' 
romano, lo'o ndi'i ngu' bi! ca nde 
—nacui ngu' bi'—. Ntsu'u nu laca 
sñi! ngu' judío tya!a na, lo'o jua'a 
ntsulu xa! ngu' romano nu stu'ba 

ti ndyu'ni tlyu ji'i ycui' Ni lo'o na. 

31Lo'o jua'a ndi'i ngu' Creta, ndi'i 
ngu' Arabia. Pana lcaa na lo'o tya!a 
na ndyuna na nchcui' ngu' cha!cña 
ji'na, stu'ba ti ndyuna na lcaa ña'a 
cha! tlyu nu ngua'ni ycui' Ndyosi. 

12Ndube tsa ti! lcaa ngu! bi". Ná 
jlo ti' ngu' tsiya! ti na ca ngua. Tya 
nchcui' ngu! lo'o tya'a ngu' li!: 

— ¿Na laca ndyaca re? —nacui ngu! 
bi'. 

13Lo'o jua'a nxtyí lo'o xa! la hati 
jili nati ji'i Jesucristo bi': 

—Cu'bi tsa ngu' jua cha! nchcui' 
ngu! jua'a —nacui ngu'. 


Cha' nu nchcui' Pedro lo'o ngu' 


14Lo'o li! ndu Pedro lo'o nu tii 
chaca tya'a ñati bi!, cuii nchcui! yu 
lo'o nu ngu! quiña!a bi! lit: 

—Ngu' cusu! cu'ma, ngu' judío — 
nacui Pedro—, lo'o lcaa cu'ma nu 
ndi!i nde quichi Jerusalén juani — 
nacui yu—, cua'a jyaca ma ji'i cha! 
nu chcui' na! lolo ma —nacui yu—. 
15Cu'bi cuare, nti! ma; pana si'i na 
cu'bi cuare, cha! hora cua caa nde 
tlya ti laca juani. 16Ndi'ya ndyaca 
cha! re: na cua ngua cha! tlyu bi', ñitya 
nu nchcui' cha! nu cua nguscua jyo!o 
cusu! Joel nu ngua sa'ni la. Ndi'ya 
nehcui' quityi bi!: 

17 Tyempo nde loo la lo'o cua tye ti 

chalyuu, nacui ycui' Ndyosi, 
ta na! Ktyi'i ycui! na! cha! tyanu 
ne! cresiya ji'i hati chalyuu, 
nacui Ni. 
Li! ta sñi' ma cha! jna! lo'o ngu!. 
Lo'o jua'a ña'a ngu' cuañi' cha! 
tlyu nu ndu'ni ycui' Ni, 
culu'u na! cha! tlyu bi! ji'i ngu’; 
lo'o jua'a chcui! xcalá ngu' cusu!. 

18 Ta na! Xtyi'i ycui' na! cha! tyanu 

ne! cresiya ji'i lcaa hati nu 

ndu'ni cha nu nelyo na! ji'i 
ngu' bi!, nacui Ni. 

Li! chcui! hati bi! lcaa cha! nu ta 
na! lo'o ngu' cha! chcui! ngu'. 

19 Cua'ni na! cha! tlyu nde cua, 
lo'o jua'a cua'ni na! cha! tlyu 
nde lo yuu; 

lye tyalú tañi li!, tyaqui quii! 
tonu, xcui' snii caca nde lo 
yuu, nacui Ni. 

20 Na! laca ycui' nu Xu'na ma; 

cua tyalaa ti tsa lo'o cua'ni 
cuayá! na! ji'i lcaa hati 
chalyuu. 

Cua'ni na! cha! tyacu! lo xee 
cuichaa, 

cha! nga'a ña'a caca co!, ñilya 
tani ña!a, nacui Ni. 

Sca tsa tlyu tsa caca bil, lini 
caca cuayá! ti! lcaa ñati 
chalyuu lo'o tyalaa tsa bi". 

21 Pana cua'ni lyaá na! ji'i lcaa hati 

nu ndijña cha! clyu ti! 'na. 

Jua!la nchcui' ycui' Ndyosi. Nguscua 
jyo!'o Joel cha! bi! lo quityi —nacui 
Pedro—. 

22"Cu'ma ngu' Israel —nacui yu—, 
cuala jyaca ma ji'i cha! nu chcui' na! 
lo'o ma juani: Ngu! Nazaret laca 
Jesús. Nguxtyucua ycui' Ni ji'i yu 
lo'o ngua'ni yu xcui' cha tonu ca 
slo ma. Ngulacua tsa ti! ma lo'o 
na'a ma cha tonu bi', lo'o ngua 
cuayá! ti! ma cha! xcui' cha ji'i ycui! 
Ndyosi ngua. Cua sa'ni la cua jlo 
til ycui' Ndyosi, tya li! cua nchcui' 
Ni ñilya nu caca ji'i Jesús. Ndacha! 
lo Ni ji'i ngu! cha! cujuii hati cuxi 
jili ycui' Jesús. Jua'a ngua li"; tsubi' 
ti ngusñi ma ji'i yu, ngujuili cala 
ma ji'i yu lo crusi. Cua ndyujuii ma 
ji'i yu lo'o nda ma cña ji'i nati cuxi 
bi!, cha! cua ngua'ni ngu! cha cuxi 

bi! cuentya ji'i ma, ñi'ya nu nacui 
Ni cha! caca. 24Pana ná nscua cha! 
tyanu Jesús ne! cuaá ña'a jyo'o ti 
yu, bi! cha! ngua'ni ycui' Ndyosi 

Sti yu cha' ndyu'ú yu chaca quiya!. 
25Cua ntsu'u chaca cha! nu nguscua 
jyo'o cusu! David sa'ni la nu nchcui' 
cuentya ji'i Jesús ndilya: 

Xu'na, nacui yu, xcui' ndya'a 
nu'u lo'o na!; 

cacua tsa nga'a nu'u slo na!, cha! 
caca tlyu tyiquee na! lo'o 
nxtyucua nu'u jna!; 

26 bi! cha! tso'o tsa ntsu'u tyiquee 
na!, jua'a tso'o tsa nchcui! na! 
xqui'ya nu'u, cha! chaa tsa ti! 
na!. 

Ti ti ndi'i tyucui ña'a na! xqui'ya 
cha! ndi'i nu'u cha! ña'asii nu'u 
jna!. 

27 Ná tyanu cresiya jna! su ndi'i 
jyo'o, xqui'ya cha! ná ta 
nu'u chacuayá' catsu! cuaña! 
na! jua'a ti, cha! ntsu'u tsa 
tyiquee nu'u ña!a nu'u jna!; 

28 cua ngulu'u nu'u tyucuii su tsa'a 
na! cha! tyi'i na! ca slo nu'u. 

Tso'o tsa ntsu'u tyiquee na! cha! 
stu'ba ti tyi'i na! lo'o nu'u li'. 

Jua!la nguscua jyo'o David lo quityi. 
29”Pana jlo ti! cu'ma cha! chañi 
cha! ngujuii David, nu jyo'o cusu! 
ji'na —nacui Pedro—. Sa'ni tsa 
ngujuii bi'; nguxatsi' ngu! ji'i li', loto 
jua'a tya ntsiya cuaá ji'i jyo'o bi! 
juani. %Tu'ba ji'i ycui' Ndyosi ngua 
jyo!'o David bi'; jlo ti! yu cha! nda 
Ni cha! lini lo'o yu lo'o nchcui' Ni 
cha! sca hati tya!a nati ji'i ycui' yu 
cala nde loo la, bi! caca nu Cristo. 
Caca Cristo bi! rey, ñilya lo'o ngua 
ycui' David rey. 3! Ngua cuayá! ti! 
yu tya sa'ni la cha! ntsu'u cha! tyu'ú 

nu Cristo bi! chaca quiya' lo'o cua 
ngujuii, bi' cha! nchcui! yu cha! 

ná tyanu cresiya ji'i Cristo su ndi'i 
jyo'o, ná catsu! cuaña' Cristo li!. 
32Cha' lini laca cha! ngua'ni ycui' 
Ndyosi cha! ndyu'ú Jesús chaca 
quiya! —nacui Pedro—. Liñi nda 
ya cha! lo'o cu'ma, cha! cua na'a ya 
ji'i yu chaca quiya' cha! lu!ú yu. 
33Li! naa ycui' Ndyosi yaqui'ya Ni 
jili Jesús cha! tyaa yu ca slo ycui' Ni. 
Juani ndi'i Jesús nde la'a tsu! cui su 
tlyu ca su ntucua ycui' Ndyosi. Cua 
nda ycui' Ndyosi Sti yu Xtyi'i ycui! 
Ni ji'i Jesús, lo'o nu juani cua nda 
Jesús Xtyi'i ycui' Ni cha! tyalaa nde 
chalyuu. Lcaa cha! nu cua ndyuna 
ma, lcaa cha! nu cua na'a ma tsa 
juani, bi! laca cha nu ngua'ni ycui' 
Jesús. 34Ná ndyaa jyo'o David ña'a 
lutá ti ca slo ycui' Ndyosi, bi! cha! 
jlo ti! na cha! si'i cha! ji'i ycui' ca yu 
nchceui' cha! nu nguscua nu David 
bi! lo quityi, nu nditya nchcuil: 

Cua nehcui' ycui' Ndyosi lo'o nu 
Xu'na na!: 

“Tyucua nu'u la'a tsu! cui jna!. 

35 Caca nu'u loo ji'i lcaa nati nu 
laca tya!la cusuu nu'u”, nacui 
ycui! Ndyosi ji'i. 

Jua!la nguscua jyo'o David lo quityi 
—nacui Pedro—. 

36"Ntsu'u sca cha! ji'i ycui' Jesús 
nu nga'a cha! ca cuayá! ti! lcaa na 
nu laca na ngu' Israel: La cui! Jesús 
nu ngujui'i ca'a na ji'i lo crusi cha! 
cujuii na ji'i, la cui! yu bi', cua nda 
ycui' Ndyosi chacuayá! ji'i yu cha! 
caca yu Xu'na na, cha! laca yu nu 
Cristo. 

37Lo'o ndyuna ngu' cha! nu 
nchceui' Pedro, ntyuju'u tsa ti' ngu' 
li. Nchcuane ngu' ji'i Pedro lo'o ji!i 

lcaa ngu' nu ngua tsa'a jili Jesús tya 
clyo: 

—¿Nilya cua'ni ya juani? —nacui 
ngu' ji'i ngu! bi!. 

38_ “Tso!o si caca tyuju'u ti! ma ji'i 
cha! cuxi, lcaa cha! cuxi nu ntsu'u 
tyiquee ma xtyanu ma ji'i li! — 
nacui Pedro ji'i ngu'—. Lo'o jua!a 
tyucuatya ngu' ji'i ma chacuayá! ji'i 
Jesús li'. Cuityi Ni lcaa quitya nu 
ntsu'u ji'i ma li', juala ta Ni Xtyili 
ycui' Ni cha! tyanu Ni ne! cresiya 
ji'i ma. 99Liñi tsa cha! nu nda ycui' 
Ndyosi lo'o ma lo'o nchcui' Ni cha! 
tyanu Xtyi!li ycui' Ni ne! cresiya 
ji'i ma, lo'o ne! cresiya ji'i sñi' ma 
tyanu Xtyi'i ycui' Ni, lo'o ne! cresiya 
ji'i ngu' nu ndi'i tyijyu! tyanu Ni; 
tyanu Ni ne! cresiya ji'i lcaa ñati nu 
cua ngusubi ycui' Ndyosi ji'i. 

40Tya quiña'a la cha! nchcui! 
Pedro lo'o ngu' li'. Liñi tsa ngulo yu 
cña ji'i ngu': 

—Xtyanu ma ji'i hati nu ndu'ni 
xcui! cha! cuxi —nacui yu ji'i ngu'. 

%ALcaa ngu' nu jlya ti' cha! nu 
nchcui' Pedro lo'o ngu!, ndyaa ngu' 
bi! cha! tyucuatya ngu! ji'i ngu! bi! 
chacuayá! ji'i Jesús. La cui! tsa bi! 
nguxana sna mil tya!a ñati ngusñi 
ngu' cha! ji'i Jesucristo. “2Ndyuna 
tso'o lcaa ngu' bi! cha! nu ngulu'u 
ngu' nu ngua tsa'a ji'i Jesucristo tya 
elyo ji'i ngu!. Tso'o ntsu'u tyiquee 
ngu! bi!, stu'ba ti ndi'i ngu', lu'ba ti 
nchcui' ngu! lo'o ycui' Ndyosi; stu'ba 
ti ndacu ngu', stulba ti ndyu'ni tlyu 
lcaa ngu' bi! jili Jesucristo. 


Nditya ngua'ni hati ji'i 
Jesucristo clyo 
4Ndube tsa ti! lcaa ngu' quichi 
bi! jili cha nu ndyu'ni ycui' Ndyosi, 

cha! cua quiña'a cha tonu ngua'ni 
ngu! nu ngua tsa'a ji'i Jesucristo 
tya clyo chacuayá! ji'i Ni. “Lcaa 
ngu' stu'ba ti ndi'i ngu' lo'o tya!a 
ngu! nu ntsu'u cha! ji'i Jesucristo, 
nda ngu! cha! tso'o nu ntsu'u ji!i 
ngu' cha! tacha ngu' ji'i tya!a ngu'; 
45ndyujui' ngu' lcaa na nu ntsu'u 
ji'i ngu', cha! caja chi nu tacha ngu' 
jili tyala ngu' nu ná ntsu'u cha! tso'o 
jili tsiya! ti. “SLcaa tsa ndyu'u ti'i 
ngu' bi! ne! laa tonu ji'i ngu' judío, 
jua!a stu'ba ti ndacu ngu! bi! to! tyi 
tya!a ngu!. Tso'o tsa ntsu'u tyiquee 
ngu' bi', tso'o ti nchcui' ngu! lo'o 
tyala ngu!, “cha! ndu'ni tlyu ngu' 
bi! ji'i ycui' Ndyosi. Tso!o nchcui' 
lcaa nati quichi ji'i ngu' bi!, jua'a 
lcaa tsa quiña!a la ñati ngusñi ngu' 
cha! ji'i Jesucristo; ndyu'ni lyaá Ni 
ji'i ngu' bi li'. Bi! cha! quiña'a la hati 
ndyatu nu ndyu'u ti'i lo'o taju ñati 
ji'i Jesucristo bi! li". 


Ngua'ni ngu' jo'o ji'i nu quicha guiya' 

Ngua sca tsa ndyaa Pedro 

lo'o Juan ne! laa tonu. Hora 
cua sna nde ngusii ngua, bi! hora 
laca nu nehcui! ngu! loyuu bi' lo'o 
ycui' Ndyosi. 2Nga'a sca nu quicha 
quiya! to! laa, ca ña'a quicha quiya' 
yu nu lo'o ngula yu. Lcaa tsa ndya'a 
lo'o tya!a nu quicha bi! ji'i yu to! 
laa tonu, nu to! laa nu nda'ya tsa 
ña'a ndu'ni ngu' quichi ji'i. Nga'a 
yu to! laa ndijña yu msta ji'i ngu' 
nu lo'o lijya ngu' to! laa li". ¿Cua 
na'a nu quicha bi! ji'i Pedro lo'o ji'i 
Juan, lijya ngu' cha! tsaa ngu' ne! 
laa, ngúijña yu msta ji'i ngu' bi! li. 
4Ndyatu se'i ti Pedro lo'o Juan cha! 
ña'a tso'o ngu' ji'i nu quicha bi'. Li! 
ndacha' Pedro ji'i yu: 

—Ña'a nu'u xi ji'i ya —nacui 
Pedro ji'i yu. 

5Ndyuna tso'o yu, ngua ti! yu cha! 
cua ta ti ngu! msta ji'i yu. 

6 —Ná ntsu'u chi jna! —nacui 
Pedro ji'i—, chaca lo cha ntsu'u jna! 
cha! cua'ni na! lo'o nu'u —nacui—. 
¡Chacuayá! ji'i Jesucristo Nazaret 
ni!, tyatu nu'u cha! tya!a nu'u ycui! 
ti. 

7Li' ngusñi Pedro ya! yu tsu! cui 
cha! zatu ji'i yu li'. Hora ti ngua 
tso!o quiya! yu, lo'o yane quiya! yu 
ngua tso'o. ŝTajua' tsa ndatu yu bil, 
nguxana yu ndya!a yu li'; ndyatí yu 
ndyaa yu ne! laa tonu lo'o ngu! bi! 
li!, ndya'a yu ndyacua yu cha! chaa 
tsa ti! yu, cha! ngua tso!o quiya' yu 
ndya'a yu. Ngua'ni tlyu yu ji'i ycui! 
Ndyosi cha! ngua'ni Ni cha! ngua 
tso'o quiya' yu. 9Cua na'a lcaa ñati 
ji'i yu ne! laa, cha! tso'o ti nchca 
ndya'a yu, cha! ndyu'ni tlyu yu 
ji'i ycui' Ndyosi. 1%Nslo ngu' ji'i yu, 
cha! la cui! yu quicha quiya! nu cua 
nchca'a to! laa bi! ndijña yu msta ji'i 
ngu! lcaa tsa laca yu bi'. Ndube tsa 
til ngu! li', ngulacua tsa ti! ngu! cha! 
cua ngua tso!o quiya! yu. 


Cha' nu nda Pedro lo'o quiña'a ñati 

11Ndu Pedro lo'o Juan to! laa 
tonu su nacui ngu' “Corredor ji'i 
Salomón” li'. Lo'o nu qui'yu nu 
ngua tso!o quiya! bi! ni, ndu yu lo'o 
ngu'; ña'a ti nga'a yu ngusñi yu ya! 
ngu' bi". Li! quiña!a tsa ngu' quichi 
ngusna lijya slo ngu' bi!, cha! ndube 
tsa ti! nu ngu' quiña!a bi! ñitya nu 
ngua, cha! ngua tso!o quiya' yu 
quicha bi' li". 12 Cua na'a Pedro ji'i 
ñati cha! quiña!a tsa ngu' ndyalaa 
ngu' slo. Li! nchcui' Pedro lo'o ngu' 

quiña'a bi! ñi'ya nu ngua ji'i nu 
quicha bil: 

—Cu'ma ngu' Israel —nacui Pedro 
jili ngu'—, ¿ni cha! laca ndube tsa ti! 
ma? —nacui—. Na ndu ti ma nxña'a 
tsa ma ji'i ya —nacui—. Ndube tsa 
til ma ña'a ma na ca ndyaca ji'i nu 
gui'yu re. Nacui ma cha! nchca tsa 
jili ya; ngua'ni ya cha! ndyaca tso!o 
yu re xqui!ya cha! tso'o tsa cha! nu 
ndu'ni ya lcaa tsa, nti! ma. Si'i jua'a. 
Jesús laca nu ngua'ni cha! ndyaca 
tso'o quiya' yu re. 3 Ycui! Ndyosi 
Sti na ni, la cui' Ni laca nu ngua'ni 
tlyu jyo'o cusu! ji'na ji'i tya sa'ni 
la, masi jyo'o Abraham, masi jyo'o 
Isaac, masi jyo'o Jacob; lcaa jyo!o 
cusu! ji'na ngua'ni tlyu ngu! ji'i ycui' 
Ndyosi bi'. Ycui! Ndyosi laca nu cua 
nda chacuayá! ji'i Jesús Sñi' ycui! 

Ni cha! caca tlyu yu. Ntejeya! ma ji'i 
nu Jesús bi! tsubi' ti, ndyaa lo'o ma 
ji'i yu, ndyaa ma ngusta ma quilya 
ji'i yu slo ngu' nu laca loo; nu lo'o 
ngua ti! gobernador Pilato cha! tyu'u 
Jesús laja ti, ná ntaja'a ma li'. 14Xcui! 
cha! tso'o ngua'ni nu Jesús bi!, xcui! 
lubii cresiya ji'i yu, lolo ná nda ma 
chacuayá! tyulu yu laja ti li'. Ngúijña 
ma chacuayá! ji'i gobernador bi", 
cha' tyu'u laja ti chaca nu laca 
preso, nu cua ndyujuii ji'i tyuu tya'a 
hati. WLo'o li! ngüijña ma chacuayá! 
cujuii ngu' ji'i Jesús, masi ycui' Jesús 
laca nu nda chalyuu nu ná nga'a cha! 
tye ji'i nati. Li! ngua'ni ycui' Ndyosi 
cha! ndyu'ú Jesús chaca quiya' lo'o 
cua ngujuii yu. Jlo ti! ya cha! chañi 
laca cha! cua ndyu'ú yu chaca quiya!, 
cha! cua na'a ya ji'i yu ña'a lu'ú ti yu 
chaca quiya!. 

16"Cua nslo ma ji'i nu qui'yu re 
nu ngua quicha yu nquicha! —nacui 

Pedro ji'i ngu'—. Lo'o juani cua 
ngua'ni Jesús cha! ndyaca tso'o yu 
re, xqui'ya cha! jlya ti! ya ji'i Jesús. 
Nchca tsa jili nu Jesús bi! cua'ni cha! 
tyaca tso!o hati; taca ña'a ma cha! 
chañi cha! bi", cha! ngua tso!o yu re 
juani. 

17” Cu!ma ngu' tya!a quichi tyi 
na, jlo ti' na! cha! ná ngua tii ma 
tilaca ngua Jesús nu lo'o ngúijña 
ma chacuayá' cha! cujuii sendaru 
ji'i yu. Lo'o jua'a nu ngu' nu laca 
loo ji'i ma, ná ngua tii ngu' na laca 
nu ngua'ni ngu', si cha! tso!o, si cha! 
cuxi ngua'ni ngu' li'. 18Cua laca 
cha! juani, la cui! cha! nu nda ycui! 
Ndyosi lo'o jyo'o cusu' ji'na sa'ni 
la, la cui! cha! nu nguscua ngu' lo 
quityi ji'i ycui' Ndyosi. Quityi bi! 
nchcui' cha! ti'í tsa cua'ni quicha 
ngu' ji'i Jesucristo; jua!la cujuii ngu' 
jili Jesús, la cui! Jesús nu nda ycui' 
Ndyosi ji'i yaa lo yuu chalyuu. 19Bi' 
cha! ntsu'u cha! ca tyuju'u ti' ma 
jili lcaa cha! cuxi nu ntsu'u tyiquee 
ma ji'i, cuati jña ma cha! clyu ti! 
ji'i ycui' Ndyosi cha! cuityi Ni lcaa 
cha! cuxi nu ngua'ni ma. Cua'ni nu 
Xu'na na cha! taca ca tso!o cresiya 
ji'i ma chaca quiya' li'. 20 Cuati 
culo ycui' Ndyosi cha ji'i Jesús cha! 
tyaa chaca quiya!, la cui! Jesús nu 
ngusubi Ni ji'i cha! caca nu Xu'na 
na. 21Ntsu'u cha! tyanu Jesús ca 
slo Ni nu juani ti; pana tiya! la, 
li! tyalaa sca tsa lo'o chaca quiya' 
cua'ni cucui ycui! Ndyosi ji'i lcaa 
na nu ntsu'u chalyuu, cha! li! tyaa 
Jesús. Juala laca cha! nu nda ycui! 
Ndyosi lo'o jyo'o cusu! ji'na, cha! 
nu nguscua ngu' lo quityi cua sa'ni 
la. 22Tyempo bi! ndi'ya nguscua 
jyo!o Moisés bi": “Ñi'ya ngulo ycui' 

Ndyosi cha jna! cha! ta na! cha! ji'i 
Ni lo'o ma, jua'a culo nu Xu'na na 
cha ji'i sca nu cusu! tya!a quichi tyi 
na ca nde loo la. Taquiya' ma lcaa 
cha! nu chcui' nu cusu' bi! lo'o 
ma. 23Si ntsu'u sca ñati nu ná nti! 
taquiya! cha! nu ta nu cusu! bi!, tye 
cha! ji'i nati bi! li'; ná caca hati bi! 
hati ji'i ycui' Ndyosi.” Jua!a nscua 
cha! lo quityi bi'. 

24La cui! jua'a nguscua lcaa 
jyo!o cusu' ji'na lo quityi ji'i ycui! 
Ndyosi sa'ni la; masi quityi nu 
nguscua jyo'o Samuel, masi quityi 
nu nguscua lcaa jyo!o cusu! bi', 
nguscua ngu' cha! caa Jesucristo lo 
yuu chalyuu. Lo'o juani cua ngua 
cha! nu nchcui' ngu' bi'. BLcaa na 
laca na tya!a hati ji'i jyo'o cusu! nu 
nguscua quityi ji'i ycui' Ndyosi bi"; 
na cua ngúiñi cha! ji'i Ni lo'o jyo!o 
cusu! ji'na bi!, lo'o jua'a ngua cha! 
ndyanu cha! bi! cuentya ji'na juani, 
cha! tya!a hati ji'i jyo!o cusu' bi! laca 
na. Ndi!ya nchcui' ycui! Ndyosi lo'o 
Abraham, nu jyo'o cusu! ji'na bi!: 


“Sca nati tya'a nu'u nu tyi'i chalyuu 


nde loo la”, nacui Ni ji'i, “bi' laca nu 
cua'ni cho'o cresiya jili lcaa lo hati 
chalyuu”. 26Ngua'ni ycui' Ndyosi 
cha! ndyu'ú nu sca ti Sñi! ycui! ca 
chaca quiya! lo'o ngujuii yu, jua!a 
ngulo Ni cha ji'i yu cha! clyo caa yu 
ca slo na ca nde. Cua nti! Ni cha! ca 
lubii cresiya ji'na, bi! cha! cua ñaa 
Shi' ycui' Ni cha! xtyucua ji'na, cha! 
caca culotsu! na jili lcaa cha! cuxi 
nu ntsu'u ji'na. 


Ndyaa lo'o ngu' ji'i Pedro 
lo'o ji'i Juan 

Tya ndu Pedro lo'o Juan 

nchcui' lo'o ngu' ne! laa nu 

lo'o ngulaa sti jo'ó. Yaa ngu' lo'o 
xu'na ngu' policía nu ndi'i cua ne! 
laa tonu, lo'o nu ngu! saduceo 
yaa. ?Ñasi' tsa ngu' bi', cha! 
nclyu'u Pedro lo'o Juan ji'i hati; 
nelyu'u ngu' cha! ñitya lo'o ndyu'ú 
Jesucristo chaca quiya' lo'o ngujuii 
yu, jua'a nga'a cha! tyu'ú lcaa jyo'o 
hati chaca quiya' nde loo la. 3Li! 
ngulo ngu' cha cha! xñi ngu! policía 
jili Pedro lo'o ji'i Juan, cha! su'ba 
ngu' ji'i ne! chcua sca talya, cha! 
ngusii tsa lo'o ngujui ngu! bi! ji'i 
ngu!. *Tso'o tsa ndyuna quiña'a ñati 
cha! ji'i ycui' Ndyosi nu ngulu'u 
ngu! bi! jiti ngu!, hora ti ngusñi 
ngu' cha! bi'. Cua ntsu'u ca'yu mil 
tya'a nu qui'yu ti nu ngusñi cha! ji'i 
Jesucristo li. 

5Ca chaca tsa ndyu'u ti'i ngu' nu 
laca loo ji'i ngu! quichi Jerusalén, 
lo'o ngu! cusu! ji'i quichi, lo'o ñati 
nu nclu'u cha! jo'ó ji'i ngu' ne! laa. 
SNga'a Anás nu ngua xu'na sti jo'ó, 
jua'a nga'a Caifás, lo'o Juan, lo'o 
Alejandro, nga'a lcaa tya'a sti jo'ó 
nu laca loo. "Ngulo ngu' ji'i Pedro 
lo'o ji'i Juan ne' chcua, ñaa lo'o 
ngu' ji'i ngu' bi' ca slo ngu' nu laca 
loo. Li! nchcuane nu ngu' cusu' bi! 
jili ngu': 

—¿Ni'ya ngua'ni ma cha! ndyaca 
tso'o yu quicha quiya! bi'? —nacui 
ngu' jili ngu!—. ¿Tilaca laca nu nda 
chacuayá' cha! cua'ni ma jo'o ji'i 
yu? 

8Li' tso'o tsa nguxtyucua Xtyi!i 
ycui' Ndyosi ji'i Pedro, bi! cha! ngua 
jili yu nguxacui yu cha! ji'i ngu! nu 
laca loo, jua'a ji'i ngu! cusu! bi!: 

—Cu'ma ngu' cusu! nu laca loo ji'i 
ya —nacui Pedro ji'i ngu'—, 9cua 
nchcuane ma ji'i ya ni cha! laca 

nguxtyucua ya ji'i yu re nu ngua 
quicha quiya' —nacui—, ni cha! 
ngua'ni ya jo'o ji'i yu re —nacui—. 
10Cua'a jyaca ma xi lacua. Ta na! 
sca cha! lo'o ma, lo'o lcaa ngu' 
loyuu re, cha! ycui' Jesucristo laca 
nu ngua'ni cha! ndyaca tso'o nu 
quicha re. La cui' Jesús Nazaret nu 
ndyujuii ma ji'i lo crusi, bi! laca 

nu cua ngua'ni ycui' Ndyosi cha! 
ndyu'ú chaca quiya' lo'o ngujuii. 
Ycui' Jesús bi! nda chacuayá' cha! 
ngua tso!o quiya! yu re, bi! cha! ndu 
yu ca nde tso'o ti yu juani. 11Ñitya 
laca sca cuityi ni'i nu nchcuaa sca 
quee tonu cha! ná tso!o nti! cuityi, 
masi stu'ba tsa ña'a loo, jua'a laca 
cu'ma cha! ná ntajala ma cuna ma 
cha! nu cua nchcui' Jesús lo'o ma; 
ñilya laca quee bi! nu cua nchcuaa 
ma ji'i, juala laca ycui! Jesús, cha! 
ná ndaquiya! ma ji'i yu tsiya! ti. 
Pana juani loo la laca nu Jesús bil, 
12bi! cha! nchca ji'i cua'ni lyaá ji'na 
ji'i lcaa cha! cuxi nu ntsu'u ji'na; ná 
ntsu'u xa! hati tyucui ña'a chalyuu 
nu nchca la ji'i, cha! sca ti ji'i Jesús 
cua nda ycui' Ndyosi chacuayá! 
cua'ni cha bi'. 

13Ndyuna ngu' cha! nu nchcui' 
Pedro, cuati ña'a tsa ngu' ji'i Pedro 
lo'o Juan: 

—¿Ni cha! laca ná ntsii ngu! re 
nchcui' ngu! lolo na? —nacui 
ngu!—. Si'i hati tlyu laca ngut, si'i 
ñati nu ngua tsa!a quityi laca ngu' 
re. 

Li! ngua tii ngu' cusu! cha! cua 
nguta'a ngu' lo'o Jesús. 14Nga'aa 
ngujui la cha! nu chcui' ngu! cusu' 
lo'o ngu' bi!, cha! stu'ba ti ndu ngu! 
lo'o yu nu ngua quicha bi'. *5Li! 
ngulo ngu' cha cha! tyu'u nu ca ta'a 

sna ti ngu! bi! nde liya!, cha! cuaana 
ti chcui' ngu' cusu' lo'o tya!a ti ngu!: 

16 ¿Nilya cua'ni na lo'o ngu' jua? 
—nacui ngu' cusu'—. Cua ngua'ni 
ngu' sca cha! tlyu, lo'o jlo ti! lcaa 
ngu' quichi Jerusalén re cha! bi! — 
nacui ngu'—. Ná taca ñacui na cha! 
cha! cuiñi laca bi! —nacui ngu'—. 
17 Pana ná tso'o si cuna xa! la ñati 
cha! ji'i Jesús; bi! cha! tso'o si xcutsii 
na ji'i ngu' jua, cha! ná culu'u ngu' 
jili xa! nati tilaca laca Jesucristo. 

18Li' ngusi'ya ngu' cusu' ji'i ngu' 
bi!, cha! tyaa ngu' nde ni'i chaca 
quiya!. Ngulo ngu! cusu' cha ji'i ngu' 
bi! li': 

—Ngataa chcui! ma tsiya' ti cha! ji'i 
Jesucristo lo'o xa! ñati —nacui ngu' 
cusu' ji'i ngu!. 

19Nguxacui Pedro lo'o Juan cha! 
ji'i nu ngu! cusu! bi! lit: 

—Ná cube tsa ti! cu'ma, ngu' cusu! 
—nacui ngu' ji'i ngu' bi'—. ¿Ha 
ntsu'u cha! cua'ni ya cha nu culo 
cu'ma jili ya? ¿Ha ná tso'o la nti! 
cu'ma cha! cua'ni ya cha nu ngulo 
ycui' Ndyosi ji'i ya? 29 Tso'o la nti! 
ya cha! cua'ni ya cha nu ngulo ycui' 
Ndyosi ji'i ya; bi! cha! ná tye chca 
cha! chcui' ya lo'o hati, lcaa cha! nu 
cua na'a ya ji'i Jesús, lo'o lcaa cha! 
nu cua ndyuna ya, cha! nu nchcui! 
yu lo'o ya. 

21 Ngua ti! ngu' cusu' xcutsii ngu' 
ji'i Pedro lo'o Juan, bi! cha! chaca 
quiya' lye la nchcui! ngu! cusu! bi! 
lo'o ngu'. Lo'o li! nda ngu! cusu! 
chacuayá' cha! tyaa ngu' laja ti; ná 
ngua ji'i ngu! nu laca loo xcube' ngu! 
ji'i Pedro lo'o ji'i Juan, cha! ndyutsii 
ngu' cusu! bi! ji'i ngu! quichi, cha! 
nu ngu! quichi ni, lye tsa ndya 
xlya'be ngu' ji'i ycui' Ndyosi cha! 

ngua tso'o yu quicha quiya! bi. 
22Cua nteje tacui tu'ba yija ntsu'u 
nu quicha bi' lo'o ngua'ni Ni cha! 
ndyaca tso!o yu. 


Ca ta'a nati ji'i Jesucristo 
nchcui' lo'o ycui' Ndyosi 
23 Nu lo'o nda ngu' cusu' chacuayá! 
cha! tyaa ngu' laja ti, li! hora ti 
ndu'u ngu' ndyaa ngu' ca slo nu 
ngu' tya'a ndya'a ngu!. Nda Pedro 
lo'o Juan cha! lo'o lcaa tya'a ngu', 
lcaa ña'a cha! nu nchcui sti jo!ó, 
Icaa ña!a cha! nu nda ngu' cusu! bi! 
lo'o ngu'. 24Lo'o cua ndyuna tya'a 
ngu! cha! bi!, stu'ba ti nchcui! lcaa 
ngu' lo'o ycui! Ndyosi li": 

—Ndyosi Sti ya —nacui ngu'—, 
nu'u laca nu Xu'na ya, nu'u laca 
nu laca loo la —nacui ngu'—. Cua 
ngúiñá nu'u Icaa chalyuu, lo'o 
lcaa nde cua, lo'o lcaa tyujo'o; 
cua ngüiñá nu'u lcaa na nu ntsu'u 
chalyuu —nacui ngu'—. 25Nda 
nu'u Xtyi'i ycui' nu'u ji'i David jyo'o 
cusu! jili ya, nu lo'o nguscua yu 
cha! cuentya jinu'u lo quityi. Ndi!ya 
nscua cha! lo quityi bi!: 

¿Ni cha! laca tyaala tsa ngu' xa! 
loyuu? 

Nelyacua tsa ti! ngu! bi!, cha! 
cua'ni cuxi ngu!; pana ná 
nchca ji'i ngu! cua'ni ngu! cha! 
cuxi bi! 

26 Cua ndyu'u ti'i lcaa nu laca 
xu'na chalyuu re lo'o nu laca 
loo ji'i lcaa quichi, 

cha! cua'ni cuxi ngu' lo'o ycui' 
Ndyosi nu Xu'na na, jua'a 
lo'o Cristo nu ngusubi ycui! 
Ndyosi ji'i. 

27-28Ñilya nu cua ncheui' quityi 

jinu'u nu nguscua jyo!o David sa'ni 

la bi! —nacui ngu' ji'i ycui' Ndyosi 
Sti na—, jua'a cua ndyu'u ti'i ngu' 
nu laca loo ji'i quichi re cha! cua'ni 
cuxi ngu! lo'o Jesús Sñi! ycui' nu'u, 
masi xcui' lubii tsiya! ti cresiya 
ji'i nu Jesús bi"; la cui! yu laca nu 
ngusubi nu'u ji'i —nacui ngu'—. 
Ndyu'u ti'i Herodes lo'o Poncio 
Pilato, lo'o ngu' xa! loyuu, lo'o ngu' 
tya!a ya nde loyuu re. Li! ngua'ni 
ngu! lcaa cha nu nda nu'u chacuayá! 
ji'i ngu! bi! cha! cua'ni ngu'; ñilya nu 
nda nu'u cha! lo'o ngu' sa'ni, la cui! 
jua'a ngua cha! yija re —nacui ngu' 
ji'i ycui' Ndyosi—. 29Xu!na ya, ña'a 
nu'u ca nde juani cha! tyaala tsa 
ngu' ña!a ngu' ji'i ya. Nti' ya cua'ni 
ya cha nu ngulo nu'u ji'i ya, bi! cha! 
xtyucua nu'u ji'i ya juani cha! caja 
juersa ji'i ya, cha! ná cutsii ya nu 
lo'o ta ya cha! jinu'u lo'o ñati re — 
nacui ngu'—. 3% Ta nu'u chacuayá! 
cha! tyaca tso'o ngu' quicha; cua'ni 
Jesús Sñi' nu'u nu xcui' lubii cresiya 
jili quiña'a tsa cha tonu, cha! jua!a 
cube tsa ti! ngu! jinu'u. Tsa lo cua ti 
cha! chcui' ya juani. 

31Lo'o cua ndye cha! nchcui' ngu' 
lo'o ycui' Ndyosi, li! ngúiña ni'i su 
nga'a ngu' bi!. La cui' hora jlo ti! 
ngu! cha! chañi cha! ndyanu Xtyi'i 
ycui' Ndyosi ne! cresiya ji'i lcaa ngu' 
bi! 1i!, bi' cha! nga'aa ndyutsii ngu' 
lo'o nda ngu' cha! ji'i ycui! Ndyosi 
lo'o xa! ñati. 


Lcaa na nu ntsu'u ji'i ngu' ngusa'be 
ngu' ji'i lo'o lcaa tya'a ngu' 
32Se!i ti ndi'i lcaa ngu' nu ngusñi 
cha! ji'i Jesucristo, stu'ba tsa ndu'ni 
lcaa ngu' bi! lo'o tya!a ngu', sca ti 
cha! ntsu'u tyiquee lcaa ngu'. Nda 
ngu' lcaa na nu ntsu'u ji'i ngu' cha! 

xtyucua ji'i lcaa ngu' lo'o tya!a 
ngu'. 33Lo'o nu ngu' nu ngua tsa'a 
ji'i Jesucristo tya clyo ni, tlyu tsa 
tyiquee ngu' nchcui' ngu' lo'o xa! 
hati cha! cua na'a ycui' ca ngu' ji'i 
Jesús nu Xu'na na lo'o cua ndyu'ú 
yu chaca quiya!, nu lo'o ngujuii 

yu. Lo'o jua'a nguxtyucua ycui! 

Ni ji'i lcaa ngu' bi!, cha! tso!o ti 
cua'ni ngu! lo'o lcaa hati. 34Tso'o 
tsa tyiquee lcaa ngu! nu ntsu'u 

cha! ji'i lo'o Jesucristo, bi! cha! ni 
sca tya!a ngu! nga'aa ntsu'u na 

nu lyiji ji'i ngu', cha! lcaa ngu! nu 
ntsu'u ni'i jiti, lcaa nu ntsu'u xi yuu 
ji'i, ndyujui' ngu' na bi', cha! caja 
ñilya tyiji yu'ú ji'i ngu' lo'o tya!a 
ngu'. 35Nda ngu' chi bi! jiti ngu' nu 
ngua tsa'a ji'i Jesucristo tya clyo 
cha! tacha ngu' cha! bi! jili tya'a ngu' 
li. Ngu! bi! jlo ti! si ntsutu na nu 
lyiji ji'i xa! tya'a ngu'. 36La cui! jua'a 
ngua'ni sca ngu! Chipre nu naa 
José. Ngu' Leví laca yu; ñilya ndu'ni 
xirta cha ne! laa, jua'a ndu'ni ngu' 
Leví bi! cña. Xa! xtañi ngusta nu tii 
tyucuaa tya!a ngu' bi! ji'i nu José 
bi!; Bernabé ngua xtañi yu li!, cha! 
tso'o tsa nxaala! yu tyiquee tya'a 
nati. 3” Ntsu'u xi yuu jili yu bi'. Lo'o 
cua ndyujui' yu yuu bi! ji'i xa! hati, 
li' ñaa nu Bernabé bi', nda yu lcaa 
chi caya! lo yuu bi! ji'i ngu' nu ngua 
tsala ji'i Jesucristo tya clyo. 


Ñilo'o Ananías lo'o Safira 
ji'i ycui' Ndyosi 

Lo'o jua!a ntsu'u chaca yu nu 

naa Ananías, lo'o clyo'o yu 
naa Safira. Ndyujui' ngu' xi yuu 
ji'i ngu! ji'i xa! hati. “Li! ndyaa nu 
quityu bi! slo nu tii tyucuaa tya!a 
ngu' nu ngua tsa!a jili Jesucristo tya 

clyo; pana tsa cla'be ti chi nda yu ji'i 
ngu', cha! cuaana ti nguxco!o yu nu 
chaca tya cla'be chi bi! toni'i ji'i yu. 
Lo'o jua!a ngua cuayá! ti! clyo'o yu 
lcaa ña'a nu ngua'ni yu bi!. ¿Nchcui! 
Pedro lo'o yu li": 

—Ananías —nacui—, éna laca 
ngua hi? ¿Ni cha! laca nda nu'u 
chacuayá! ji'i nu xña!la nu naa 
Satanás cha! caca loo ne! cresiya 
jinu'u? Bi! laca nu ngua'ni cha! 
nguñilo'o nu'u ji'i Xtyi'i ycui! 
Ndyosi —nacui Pedro ji'i yu bi'—. 
Nacui nu'u cha! nde laca lcaa chi 
nu ngujui jinu'u lo yuu bi!, lo'o si'i 
lcaa chi laca re. *Yuu jinu'u laca 
bi! nquicha!, lo'o jua!a cua ntsu'u 
chacuayá' jinu'u cua'ni na laca nu 
nti! nu'u cua'ni lo'o cñi bi'. ¿Ni cha! 
laca nguñilo'o nu'u ji'i ya lacua? Ná 
liñi cha! nu ngua'ni nu'u, cha! nu 
cua nacui nu'u cha! lcaa chi bi! laca 
re, lo'o si'i jua'a laca bi". Si'i lo'o ñati 
ti nda nu'u cha! cuiñi bi!, lo'o ycui' 
Ndyosi cua nda nu'lu cha! cuiñi bi! — 
nacui Pedro ji'i nu qui'yu bi". 

5Lo'o ndyuna Ananías cha! bi!, 
lit nelyú yu lo yuu. Na nelyú ti yu, 
ngujuii yu li!. Ndyutsii tsa lcaa ngu' 
nu ndi!i cacua ti li'. ŝYala ti lijya xi 
ngu' cuañi!, ngúixii ngu' late! chu! 
jyo'o bi!, ngulo ngu' jili nde liya!. Li' 
ndyaa lo'o ngu! ji'i, ndyaa cha! tyatsi!. 
7Cua nteje tacui sna hora lo'o 
haa clyo'o jyo!o bi! li!, pana ná jlo 
ti! ma! na laca ngua ji'i jyo!o bi!. 8Li' 
nchcui' Pedro lo'o nu cuna!a bi!: 

—Cacha' nu'u jna! —nacui jili—, 
¿ha tsa lo cua ti chi nda ngu! ji'i ma 
cha! ndyujui' ma yuu bi! ji'i ngu'? 

—Chañi —nacui nu cuna!a bi'—, 
la cui! tsa lo cua ti chi nda ngu' ji'i 
ya. 

9 ¿Ni cha! laca ngua'ni ma 
juala? —nacui Pedro li!—. Tyucuaa 
ma, cua ngua'ni stu'ba ma cha! lo'o 
tyala ma cha! cua'ni cuayá' ma ji'i 
Xtyi'i ycui' Ndyosi, si jlo ti! Ni, si ná 
jlo ti' Ni cha! cuiñi ma —nacui—. 
Cua'a jyaca xi ñitya ndani quiya' 
ngu' cuañi' nu lijya ndyaa nguxatsi! 
ngu' ji'i jyo'o clyo'o nu'u. La cui! 
jua'a tsaa lo'o ngu' jinu'u juani. 

1 Hora ti nclyú nu cuna'a bi' lo 
yuu; slo ti Pedro nclyú, ngujuii ca 
li!. Li! haa ngu' cuañi' na'a ngu' cha! 
lo'o nu cuna!a bi! ngujuii. Hora ti 
ndyi!ya ngu' ji'i jyolo ma', ndyaa 
lo'o ngu! ji'i, ndyaa cha! tyatsi! sii! 
ti cuaá su nguatsi' jyo'o clyo'o; ca 
bi! nguxatsi' ngu' ji'i. Ndyutsii 
tsa lcaa ngu' nu ngusñi cha! ji'i 
Jesucristo cha! jua!a ngua ji'i jyo'o 
Ananías lo'o clyo'o yu, lo'o jua'a 
ndyutsii tsa lcaa ñati nu ndyuna 
cha! bi!. 


Ngua'ni ngu' tyuu tya'a cha' tlyu 
chacuayá' ji'i ycui' Ndyosi 

12Quiña'a tsa chacuayá! nda ycui' 
Ndyosi ji'i ngu' nu ngua tsa!a ji'i 
Jesucristo tya clyo, bi! cha! ngua'ni 
ngu' quiña'a tsa cha! tlyu ca su ndi'i 
ngu' quichi. Ngulacua tsa ti! ngu' 
quichi xqui!ya cha tlyu bi'. Lcaa 
ngu! nu ngusñi cha! ji'i Jesucristo 
ni, ndyu'u ti'i ngu' ca su nacui ngu!: 
“Corredor ji'i Salomón”, cha! stu'ba 
ti ntsulu tyiquee lcaa ngu' bi'; ca to! 
laa tonu laca corredor bi!. 13Xa! la 
ngu' quichi ni, ndyutsii tsa ngu!; ná 
ndya'a ngu' slo ngu' bi!, masi tso'o 
tsa nchcui' ngu! ji'i lcaa hati nu 
ntsu'u cha! ji'i lo'o Jesucristo. "Li! 
ndyuna tyuu tya'a ñati cha! ji'i ycui! 
Jesucristo nu Xu'na na, jlya ti! ngu! 

cha! bi! li'. Stu'ba ti ngusñi ngu' 
cha! bi!, masi nu cuna'a, masi nu 
qui'yu, ngusñi ngu' cha! ji'i ycui! nu 
Xu'na na. *Li' ndyaa ngu' quichi bi', 
ndyaa qui'ya ngu! ji'i ngu! quicha 
nu ntsiya slo ngu'. Li! ngusta ngu' 
ji'i ngu' quicha bi' lo jaa!, masi lo 
qui'ña, cha! tsaa lo'o ngu' ji'i ngu' 
quicha bi! ca to! calle su tyeje 
tacui Pedro. Ngua ti! ngu! masi 
cua'a ti tyacala! nu nda Pedro loo 
ngu' quicha bi', nu lo'o nteje tacui 
yu. Tyaca tso'o nu quicha bi! li'. 
16Nguañi cha! bi! lcaa quichi cacua 
ti, lcaa su ndi'i hati quicha; bi! cha! 
haa lo'o ngu! ji'i lcaa ngu! quicha 
nu ntsutu slo ngu!, lo'o ji'i ngu' nu 
cua ngusñi cuili cuxi ji'i. Naa lo'o 
ngu! ji'i ngu' quicha bi! nde quichi 
Jerusalén slo Pedro, lo'o jua'a ngua 
tso'o lcaa nu ngu' quicha bi! li'. 


Nchcube' ngu' ji'i Pedro lo'o Juan 

17 Ñasi! tsa xu'na sti jo!ó hafa ji'i 
ngu' nu ngua tsa'a ji'i Jesús tya 
clyo, xqui'ya cha! quiña'a tsa cña 
tlyu ndyu'ni ngu' cuentya ji'i Jesús. 
Lo'o jua'a ngu' saduceo nu tya'a 
ndya'a sti jo'ó ni, ti'í ti' ngu' ña'a 
ngu' ji'i ngu' bi'. 18Bi' cha' ngulo 
ngu' cña cha! xñi ngu' ji'i ca ta'a nu 
tii tyucuaa tya!a ngu' bi!, cha! tsaa 
lo'o ngu! ji'i ngu' bi! ne! chcua. 19 Nu 
lo'o ngua talya, li' ndyalaa sca xca 
ji'i ycui' Ndyosi, ngusaala toni'i su 
ntsu'u ngu! ne! chcua cha! tyutu 
ngu' nde liya!. Lo'o cua ngutu'u ngu' 
nde liya!, li! nchcui! xca bi! lo'o ngu': 

20 Yaa clya ma —nacui—, yaa ma 
ne! laa tonu jua cha! culu'u ma cha! 
ji'i Jesús ji'i tya'a nati ma —nacui—. 
Ta ma cha! lo'o ngu' ñi'ya caca cucui 
cresiya ji'i ngu' xquilya Jesucristo. 

21 Ndaquiya! ngu' bi! ji'i cha! nu 
nchcui' xca bi! lo'o ngu'; bi! cha! 
lo'o nguxee, li! ndyatí ngu! bi! 
ndyaa ngu' ne' laa tonu cha! culu'u 
ngu' cha! bi! ji'i nati nu ndili ca bi! 

Li! ndyaa xu'na sti jo!ó lo'o ngu! 
tya'a ndya!a yu, ngulo yu cha cha! 
tyu'u ti'i lcaa ngu! cusu!, lcaa nu 
laca loo ji'i ngu' Israel. Cuati ngulo 
yu cha cha! tsaa ngu!, tsaa culo ngu' 
ji'i ngu' nu ntsu'u ne! chcua bi, cha! 
tyaa ngu' bi! slo yu. 22Ndyaa ngu' 
li"; pana nu lo'o ndyalaa ngu' toni'i 
chcua, nga'aa tucui ntsu'u ne! chcua 
bi'. Hora ti nguxtyuu ngu' haa ngu' 
slo nu ngu' cusu' bi'. 

23__Ndyalaa ya toni'i chcua — 
nacui ngu' ji'i ngu' nu laca loo bi'—. 
Nga'a ya! toni'i chcua bi!, lo'o hafa ti 
tya ndi'i ngu! cua —nacui—. Pana 
nu lo'o ngusaala ya toni'i chcua, 
nga'aa tucui ndi'i ne! chcua na'a ya 
lit, 

24Ngulacua tsa ti' sti jo'ó lo'o 
nu laca loo ji'i ngu' policía nu 
nga'a cua, nu lo'o ndyuna ngu' 
cha! nga'aa ntsu'u preso bi". ?5Li' 
ndyalaa sca hati slo ngu!: 

—¿Ha ná jlo ti' ma mala ndi'i ngu' 
nu ngusu'ba ma jili ne! chcua la 
caa? —nacui yu ji'i nu ngu' cusu! 
bi'—. Cua ndi!i ngu! bi! ne! laa tonu 
nclyu'u ngu' ji'i nati ca bi! 

26 Hora ti ndu'u nu laca loo 
ji'i ngu' nu nga'a cua bi!, ndyaa 
ndyiqui!ya ji'i preso bi'. Lo'o nu ngu' 
policía nu nga'a cua ni, ndyaa ngu! 
lo'o. Ná ngulo policía juersa ji'i ngu' 
lo'o ngusñi ngu' bi! ji'i ngu!, cha! 
ntsii policía ji'i ngu' quichi, ñi!ya 
si cu ngu' quee ji'i ycui' policía. 

27 Ñaa lo'o ngu! jiti ngu' bi! slo ngu' 
cusu' cha! ca cuayá! ji'i ngu' bi!. 

Li! nguxana sti jo'ó nu laca loo bi! 
nchcui' lo'o ngu!: 

28—Cua ngulo ya cía ji'i ma — 
nacui sti jo'ó ji'i ngu' preso—, cha! 
ná culu'u ma cha! ji'i jyo'o Jesús bi! 
ji'i ñati —nacui—. ¿Na laca ngua ji'i 
ma juani? ¿Ni cha' laca ná nduna 
ma? —nacui—. Nclyu'u ma cha! bi! 
jili lcaa ngu' quichi Jerusalén re, 
lo'o jua'a nti! ma sta ma qui'ya ji'i 
ya cha! ndyujuii ya ji'i Jesús. 

29Nguxacui Pedro cha! ji'i sti jo'ó 
bi! li", cuentya ji'i lcaa ngu' nu ngua 
tsa!a ji'i Jesucristo tya clyo nchcui' 
yu: 

—Ntsu'u cha! taquiya! ya ji'i cha nu 
ngulo ycui' Ndyosi ji'i ya, masi xa! 
cha culo hati chalyuu ji'i ya —nacui 
Pedro ji'i ngu'—. 3% Cua ndyujuii 
ma ji'i Jesús, ngujuili ca'a ma ji'i lo 
crusi. Lo'o juani ni, ycui' Ndyosi 
nu ngua ycui' Ndyosi ji'i lcaa jyo'o 
cusu' ji'na, bi! laca Ni nu ngua'ni cha! 
ndyu'ú Jesús chaca quiya". 31 Nchca 
ji'i Jesús bi! cuityi yu cha! cuxi nu 
ntsu'u ji'i ñati chalyuu. Ycui' Jesús 
laca nu Xu'na na, bi! cha! la'a tsu' 
cui ca su ntucua Ni nda ycui' Ndyosi 
su tyi'i Jesús. Ngua'ni Ni jua'a cha! 
caja ñi'ya caca tyuju'u ti! na nu laca 
na ngu' Israel ji'i quitya nu ntsu'u 
ji'na, lo'o jua!a cui'ya Ni cha! clyu 
ti! ji'na li". 32Cha' liñi nchcui' ya lo'o 
ma cha! cua nata ya ji'i ycui' Jesús 
bi'. Cua nda ycui' Ndyosi Xtyi'i ycui! 
Ni cha! tyanu ne! cresiya jili lcaa 
hati nu ndu'ni cha nu ngulo Ni ji'i 
ngu!. Lo'o jua!a Xtyi'i ycui' Ndyosi 
laca nu ndu'ni cha! taca ca jlo ti! ya 
cha! chañi laca cha! ji'i Jesucristo nu 
nclyu'u ya ji'i lcaa nati. 

33Lye tsa ngunasi' ngu' cusu' 
li!, lo'o ndyuna ngu' cha! nu 

nchcui' Pedro lo'o ngu!; nti! tsa 
ngu' cujuii ngu' ji'i ngu' nu ngua 
tsa'a ji'i Jesucristo bi! li'. 34Pana 
hora ti ndatu sca nu cusu! slo 

ngu' li'. Gamaliel naa nu cusu! bi! 
Ngu! fariseo laca nu Gamaliel bi', 
nu tso'o tsa nclyu'u cha! ji'i ycui! 
Ndyosi ji'i tya'a quichi tyi yu. 
Nelyu'u yu cha! nu nguscua jyo!o 
cusu' lo quityi sa'ni, lo'o jua'a ndiya 
tsa ti! lcaa ñati ña!a ngu' ji'i nu cusu' 
bi'. Juani nchcui' yu lo'o ngu' cha! 
tso!o la si tsaa nu ngu' nu ngua tsa!a 
ji'i Jesucristo bi! nde liya' sca hora 
ti. 35Lo!o li! nchcui! nu Gamaliel bi! 
lo'o lcaa ngu' cusu! bi!: 

—Cu'ma, laca ma loo ji'i ngu' Israel 

—nacui yu ji'i ngu'—, tso!o la si 
cui'ya na cuentya ñi'ya cha nu cua'ni 
na lo'o ngu' nu ndu nde liya! bi' — 
nacui—. 38Ntsu'u ti! na cha! tya tsubi! 
la ngulaa sca nu qui'yu nu tyaala tsa, 
nu naa Teudas; nguti'i yu xi loyuu re. 
Jlya tsa ti! ngu! cha! nu nchcui! yu 
bi", cha! nacui yu cha! ñati tlyu ngua 
yu. Li! ndya!a jacua siyento tya!a 
ñati lo'o yu; pana nu lo'o ndyujuii 
hati ji'i yu, li! ngusna lyiji nu hati 
tya!a ndya'a yu li'. Ndye cha! ji'i yu 
jua'a ti li'. 37 Chaca quiya' ndyalaa 
sca ngu' Galilea tyempo lo'o nguscua 
ngu! nu laca cha xtañi ngu' quichi, 
jyo'o Judas ngua bi". Ngusityana 
jyo'o Judas bi! ji'i tyuu tya!a ñati 
cha! tyu'u Ica!a ngu' ji'i yu, cha! xuu 
tya'a ngu' lo'o ngu' sendaru. Lo!o 

li! ñitya nu ngua ji'i Teudas bi!, jua'a 
ngua lo'o Judas bi', cha! ndyujuii 
hati ji'i yu. Ndye cha! ji'i yu jua'a ti 
li!, ngusna lcaa ngu' tya!la ndya'a yu. 
38 Bi! cha! juani, tso'o la si ná sca na 
cua'ni na lo'o ngu! nu ndu nde liya' 
bi!; tso'o la si ngataa cala! na jili ngu' 

bi'. Si hati ti ngulo cha ji'i ngu' bi', 
tye cha! ji'i ngu' jua'a ti li"; 39si chañi 
cha! ycui' Ndyosi laca nu ngulo Ni 
cha ji'i ngu' bi!, cu'ma ná nchca jili ma 
cua'ni tye ma cha! ji'i ngu! bi! li!. Na 
nxuu tya'a ma lo'o ycui' Ndyosi laca 
si cua'a ma ji'i nati ji'i Ni. 

40Ndyuna ngu' cusu! cha! nu 
nehcui' nu cusu! bi! lo'o ngu'. Li' 
ngusitya ngu' ji'i ngu' nu ndu nde 
liya! bi! cha! tyaa ngu' nde ni'i 
chaca quiya!. Ngulo ngu' cha ji'i xca 
cha! quiji'i jili preso bi'. Li! lini tsa 
ngulo ngu' cusu' bi! cha ji'i preso 
bi", cha! nga'aa chcui! ngu' cha! ji'i 
Jesucristo lo'o xa! ñati. Lolo cua 
ndye cha, li! ndyaa laja ti ngu' nu 
ngua tsa'a ji'i Jesucristo. “Ndu'u 
ngu', chaa tsa ti! ngu' li', masi cua 
nchcube' ngu' nu laca loo bi? ji'i 
ngu' xqui'ya cha! ngusñi ngu' cha! 
ji'i Jesús. Lcaa tsa nclyu'u ngu' ji'i 
hati ne! laa tonu, lo'o jua'a nde to! 
tyi ñati; xcui' nclyu'u ngu' cha! ji'i 
Jesucristo ji'i ngu', cha! Jesús laca 
ycui' nu Xu'na na, cha! bi! laca nu 
ntajatya tsa ngu! ji'i tya tsubi' la. 


Nda ngu' cía ji'i nu cati tya'a hati 
Tyempo bi! ngua quiña!a la 
ngu' tya!la ngu' judío nu cua 

ngusñi cha! ji'i Jesucristo, pana 
ná stu'ba ntsu'u tyiquee ngu' nu 
nchceui' cha! griego lo'o ngu' nu 
nchcui' cha'cña ji'i ngu' judío: 

—Ná stu'ba ndacha ngu' na cacu 
nu cuna'a ti'i —nacui ngu! nu 
nchcui' cha! griego—. Ná tso!o 
ndu'ni ngu!, cha! nda ngu' ji'i nu 
cuna!a ti'i nu nchcui' cha'cña ji'i 
ngu' judío, lo'o jua'a ná nda ngu' 
ji'i nu cuna!a ti'i tya'a ya nu nchcui' 
cha! griego —nacui ngu'. 

2Bi! cha! nguane nu tii tyucuaa 
tyala ngu! bi! ji'i ngu! cha! tyu'u ti'i 
Icaa ngu' nu laca nati ji'i Jesucristo, 
cha! cheui' ngu! lo'o hati bi!: 

—nNtsu'u cha ji'i ya cha! culu'u ya 
cha! ji'i ycui' Ndyosi jili lcaa hati — 
nacui ngu' nu ngua tsa!a ji'i Jesús 
bi'—, bi! cha! ná tso'o si xcui' ndya'a 
tyiquee ya ji'i na cacu ngu' re — 
nacui ngu' bi'—. 3Cu!ma ngu' tya'a 
na, tso'o la si subi ma tya chcati 
tya!a ngu' tya'a ma nu caca cha bi!, 
cha! stu'ba ti xtyucua ngu' ji'i lcaa 
ngu ti'i tyala na. Nga!a cha! caca 
ngu' bi! ñati nu tso'o tsaa nchcui! 
ngu' ji'i, ñati nu nelyacua tso'o ti!, 
hati nu ntsu'u Xtyi'i ycui' Ndyosi ne! 
cresiya ji'i cha! ta la juersa ji'i, cha! 
taca cña!lasii tso'o ngu' lcaa na nu 
ntsu'u ji'na. Tso'o si juala laca hati 
nu cua'a lo ma cía ji'i cha! caca 
ngu' cha bi". 4Li' caja la xi tyempo 
cha! chcui' ya lo'o ycui! Ndyosi, cha! 
culu'u ya cha! ji'i Jesucristo ji'i xa! 
ñati. 

5—Tso'o lacua —nacui lcaa 
ngu'—, jua!a cua'ni ya. 

Li! ngusubi ngu' ji'i Esteban, sca 
yu nu jlya tsa ti! ji'i Jesucristo; 
chañi cha! ntsu'u Xtyi!i ycui! 
Ndyosi ne! cresiya ji'i yu bi'. Lo'o 
juala ngusubi ngu' ji'i Felipe, lo'o 
ji'i Prócoro, lo'o ji'i Nicanor, lo'o 
ji'i Timón, lo'o ji'i Parmenas, lo'o 
ji'i Nicolás nu ngu! quichi Antioquía. 
Ñitya nu jlya ti' ngu' judío, jua'a 
jlya ti' Nicolás nu ngua tya clyo 
la. SLi! ndyaa lo'o lcaa hati nu ndi'i 
bi! ji'i nu cati tya'a ngu' bi! slo nu 
tii tyucuaa tya'a ngu' nu ngua tsa!a 
ji'i Jesucristo tya clyo. Lo'o nu tii 
tyucuaa tya!a ngu' bi! ni, nchcui' 
ngu' lo'o ycui! Ndyosi cha! ji'i nu 

cati tya'a ngu' bi!. Cuati ngusta 
ya! ngu' hique nu cati tya!a ngu! 
bi! chacuayá' ji'i ycui' Ndyosi, cha! 
tyanu ngu' lo cña bi'. 

7Lcaa tsa nda ngu' cha! ji'i ycui! 
Ndyosi lo'o quiña'a la ñati nu ntaja'a 
cua'a jyaca ji'i cha! bi'. Jua'a ngua 
quiña!a la ngu' nu ndyaca tsa'a cha! 
jili Jesucristo nde quichi Jerusalén, 
lo'o jua!a ngua tyuu tya'a sti jo!ó 
ji'i ngu! judío nu ngusñi cha! ji'i 
Jesucristo li'. 


Ngusñi ngu' ji'i Esteban 

8Tso'o tsa ntsu'u tyiquee nu 
Esteban bi! xquitya Xtyi'i ycui! 
Ndyosi. Cua nda ycui' Ndyosi 
chacuayá' cha! ngua'ni yu tyuu 
tya!a cha tonu cha! cube tsa ti! 
xa! ñati. 9Pana ntsu'u ñati nu 
lijya ngutu'u nde xa! loyuu nu naa 
Cirene, lo'o ngu' quichi Alejandría, 
lo'o ngu' Cilicia, lo'o ngu' Asia; 
ca tala ngu' ndya'a ngu' ne! laa ji'i 
ngu' libertades, su ndyu'u ti'i ngu! 
nu ngua preso ji'i ngu! tsubi' la. Li! 
nguxana ngu' bi! nxuu tya'a tsa ngu! 
lo'o Esteban. 10Ná ngua ji'i ngu' 
cua'ni ngu' ngana ji'i Esteban, cha! 
cua nda Xtyi'i ycui! Ndyosi juersa 
ji'i yu cha! caja ñilya xtyacui yu cha! 
lo'o ngu' bi". "Li! nguane ngu' bi 
jili xa! ñati cha! ta ngu' xi cha! cuiñi 
lo'o ngu! quichi. Nacui ngu' cuiñi 
bi! cha! cua ndyuna ngu! cha! suba! 
nu nchcui' Esteban ji'i ycui! Ndyosi; 
lo'o jua'a ji'i jyo'o Moisés nchcui' 
yu cha! cuzi, nacui ngu' cuiñi bi, 
12Nda ngu' cuiñi bi! cha! bi! lo'o 
lcaa ngu' quichi, masi lo'o ngu' 
cusu!, masi lo'o ngu' nu nclyu'u cha! 
jo'ó ne! laa. Ndyuna ngu' cha! nu 
nchcui' nu ngu! cuiñi bi' lo'o ngut, 

ngunasi' tsa ngu' ji'i Esteban li". 
Ngusñi ngu' ji'i yu, ndyaa lo'o ngu' 
ji'i yu slo ngu' nu laca loo cha! caca 
cuayá! ji'i yu lo'o ngu'. $Lo'o jua'a 
ndacua nga'a ngu! nu ncheui! cha! 
cuiñi bi!: 

—Lcaa tsa chiya!a nchcui' nu 
qui'yu re —nacui ngu! cuiñi bi—. 
Nchcui! ca'a yu jili laa tonu re, lo'o 
jua'a nchcui' ca'a yu ji'i quityi nu 
nscua cha lo, la cui! cha nu ngulo 
ycui' Ndyosi ji'na —nacui. “Cua 
ndyuna ya lo'o nehcui' yu re cha! 
cua'ni nu'u Jesús jili laa tonu re, 
la cui! Jesús Nazaret ni. Lo'o jua!a 
xa! la cha! ngulutu yu ji'i ñati, nu 
ná stu'ba lo'o cha! nu nguscua 
jyo'o Moisés cua sa'ni la; pana cua 
nguscua lini jyo'o Moisés Icaa ña'a 
cha ji'i ycui' Ndyosi nu nga'a cha! 
cua'ni na —nacui nu ngu! cuiñi bi! 
ji'i ngu'. 

15Ña'a tsa ngu' cusu' nu laca loo 
bi! ji'i Esteban li', cha! ñi'ya ña'a loo 
xca ji'i ycui' Ndyosi, jua'a ña'a loo 
Esteban, cha! laca yu sca hati nu 
lubii tsa cresiya ji'i. 


Cha' nu nchcui' Esteban 
lo'o ngu' nu laca loo 
Li! nchcuane xu'na sti jo!ó ji'i 
Esteban: 
— ¿Ha cha! lini laca cha! nu nchcui' 
ngu' re? —nacul. 
2Nguxacui Esteban cha! ji'i li": 
—Cu'ma ngu! cusu!, cu'ma ngu' 
tya!a quichi tyi na —nacui yu—, 
cuilya ma cha! clyu ti! 'na, chcui' 
na! xi lo'o ma —nacui yu—. Tlyu 
tsa cha! ntsu'u ji'i ycui' Ndyosi nu 
ndu'ni tlyu na ji'i Ni. Cua sa'ni 
ngulu'u loo Ni ji'i jyo'o cusu! jitna 
nu ngua naa Abraham. Tya ndi'i 

jyo'o cusu' bi! nde quichi tyi yu, 
nde loyuu su cuentya Mesopotamia, 
cha! bilya tyalaa yu ca quichi 
Harán nu ngua li'. $“Xtyanu nu'u 
ji'i loyuu quichi tyi nu'u, tyu'utsu! 
nu'u ji'i ngu' tya'a nu'u”, nacui ycui! 
Ndyosi ji'i Abraham bi! li". “Tsaa 
nu'u ca chaca chalyuu ca su culu'u 
na! jinu'u cha! tyi'i nutu”, nacui Ni. 
4Bi! cha! ngutu'u Abraham loyuu 
ji'i ngu' Caldea, ndyaa yu quichi 
Harán, ndyanu yu ca quichi bi' tyuu 
yija. Nu lo'o ngujuii sti Abraham, 
li! ngulo ycui' Ndyosi cha ji'i yu 
cha! tsaa yu tyijyu! la ñala cuayá! 
nu ndyalaa yu loyuu re su ndi'i na 
juani. “Pana ná nda ycui' Ndyosi 
chacuayá' caja yuu ji'i yu tsiya! ti, 
lo'o jua'a ni sca sñi! Abraham ná 
ntsu'u tyempo bi'. Li! ncheui' ycui! 
Ndyosi lo'o yu: “Ta na! yuu re 
jinu'u, jua'a ji'i sñi! nu'u ca tiya! la, 
nu lo'o cua ntsu'u nu sube jinu'u”, 
nacui ycui' Ndyosi ji'i yu. $Lo!o li! 
nda ycui! Ndyosi cha! lo'o Abraham 
chaca quiya': “Tsaa sñi' ste! nu'u 
nde ca chaca chalyuu”, nacui Ni. 
“Li! tyanu hati jinu'u tyijyu' chaca 
tyajacua siyento yija, su xcube! 
ngu' ca tyi ji'i ñati jinu'u”, nacui Ni. 
“Ntsu'u cha! cua'ni ngu' cha ji'i ngu' 
ca tyi bi! laja ti, ná lo'o caya!. "Li! 
xcube' na! ji'i ngu! bi! xquilya cha! 
ti'í tsa xcube! ngu' ji'i nati jinu'u. 
Tyu'u nati jinu'u loyuu bi! li!, tyaa 
ngu' ca nde chaca quiya!, cua'ni 
tlyu ngu' bi! jna! li!” £Ngúiñi cha! 
ji'i ycui' Ndyosi lo'o jyo'o Abraham 
li"; bi! cha! ngulo Ni cha ji'i yu cha! 
xi'yu ngu! quiji lcaa nu quityu sñi' 
yu, cha! jua'a tyi'u ti! sñi' yu cha! 
cua ngúiñi cha! ji'i ycui' Ndyosi lo'o 
sti ngu!. Jua'a ngua cha!, ngusi'yu 

jyo'o Abraham quiji sñi' nu ntsu'u 
cua snu' ti tsa ngula; la cui! Isaac 
ngua naa sñi! yu. Nu lo'o cua ngusu!' 
jyo'o Isaac bi', li' ngula sñi! yu, 
lo'o la cui! jua!a ngua'ni yu, cha! 
ngusi'yu quiji sñi' yu. Jacob ngua 
naa sñi' yu, lo'o li! tii tyucuaa tya!a 
sñi' ngula ji'i jyo'o Jacob bi'; jyo'o 
cusu' jili lcaa na laca ngu! bi. 

9"Tsaca sñi' Jacob ngua naa José. 
Ngua sca tsa ngua ñasi' tsa tya!a yu 
ji'i nu José bi', bi" cha! ndyujui' ngu' 
ji'i yu ji'i xa! nati. Ngúilya ngu! ji'i 
nu José bi!, ndyaa lo'o ngu! ji'i yu 
ca loyuu su cuentya Egipto. Pana 
ná ngulaya! ycui' Ndyosi ji'i José, 
10ngua'ni Ni cha! nga'aa ngua'ni 
cuxi ngu! lo'o yu li'. Tyempo bi! 
ntsu'u rey ji'i ngu' Egipto nu ngua 
naa Faraón, lo'o li! ngua'ni ycui' 
Ndyosi cha! ngua cuayá! ti! Faraón 
cha! ngu' tii ngua nu José bi'. Bi! 
cha! ndiya ti! rey Faraón ji'i yu, nda 
rey cha ji'i yu, cha! ngua nu José 
bi! loo ji'i lcaa ngu' Egipto, lo'o jua'a 
jili lcaa msu nu ntsu'u toni!i ji'i rey 
Faraón bi'. 

11”Lo'o li! ndyalaa sca jbi'ña 
loyuu Egipto, lo'o jua'a ca loyuu 
su cuentya Canaán. Ti'í tsa ña'a 
ndyanu ngu!, ngalaa ngujui na cacu 
jyo'o cusu! ji'na. 2Li' ngujui cha! ji'i 
Jacob cha! tya ntsu'u na cacu ngu! 
ca loyuu Egipto, bi! cha! ngulo yu 
cha ji'i sñi' yu cha! tsaa squitya ngu' 
nscua! cha! cacu ngu' lo'o tya!a ngut, 
la cui! sñi! yu bi! laca jyo'o cusu' 
jitna. Li! ndyaa ngu' bi! sca quiya!. 
13Lo'o ndyaa ngu' nu nchca tyucuaa 
quiya!, li' ngua cha! ndyuloo ngu' 
ji'i jyo!o José, cha! la cui! tya!a ngu' 
laca yu. Ngua cuayá! ti! rey Faraón 
tilaca laca sti José, tilaca laca 

tya'a yu li!. 14Lo'o li! nda José cha! 
ndyaa cacha! ji'i sti yu cha! tyaa nu 
cusu! ca su ndi'i yu lo'o lcaa tya'a 
yu. Cua ntsu'u snayala tyii ngatyu 
tya!a ngu' tya!a sti José tyempo bi". 
15Ndyaa nu Jacob bi! nde loyuu su 
cuentya Egipto lo'o lcaa tya!a ngu' 
li!, jua'a tya ndalo nu cusu! xi tyuu 
yija hasta ñala cuayá! nu ngujuii yu. 
Li! ngujuii lcaa sñi! jyo'o Jacob, nu 
jyo'o cusu! ji'na bi! ni. '$£Pana ná 
ndyanu tyijya jyo'o cusu! ji'na ca 
loyuu su cuentya Egipto, cha! nu 
lo'o ndu'u ngu! ndyaa ngu!, ndyaa 
lo'o ngu! ji'i tyijya jyo'o bi', cha! 
xatsi' ngu! ji'i tyijya chaca quiya' 
ne! tyuquee nde quichi Siquem; 
tyuquee bi! ngua nu ngúitya jyo'o 
Abraham ji'i ngu' Hamor nu ngua 
tya sa'ni la, cha! tsaa sñi! tsaa xatsi! 
jiti ycui". 

17  Cua ndyatu la tya'a jyo'o cusu' 
ji'na ca loyuu su cuentya Egipto; 
li! ndyalaa tyempo nu nchcui' ycui' 
Ndyosi lo'o jyo'o Abraham nu ngua 
sa'ni la, tyempo cha! tyu'u ngu' 
tyaa ngu!. 18Xa! rey ngua loo ji'i 
ngu' Egipto li', nu bilya cuna tilaca 
ngua jyo'o José bi". 19Nguñilo'o rey 
bi! ji'i jyo'o cusu! ji'na, nguxcube! 
rey bi! ji'i ngu!. Jua'a ngulo rey 
bi! cha cha! xcuaa ngu' ji'i lcaa 
cubi' qui'yu ji'i ngu', cha! cajaa 
cubi', cha! ngataa catu la ngu' bi'. 
20 Tyempo bi! ngula jyo'o Moisés, 
lo'o jua!a tso'o tsa ntsu'u tyiquee 
ycui! Ndyosi ña'a ji'i nu piti bi'. Sna 
co! ti nguti'i yu lo'o xtya!a yu lo'o 
sti yu, cha! nguxcati! xtya!a yu ji'i 
yu. ?1Li' ndyalaa tyempo nu ntsu'u 
cha! xcuaa ngu! cusu! ji'i cubi! bi'. 
Pana sca nu cuna'a sñi' rey xña'a bi! 
nquije cubi' bi! ji'i, ndyitya ji'i ndyaa 

to! tyi li! cha! caca cubi' sñi! miña'a. 
22Nu lo'o cua ngusu' la nu Moisés 
bi!, ngua tsa'a yu lcaa cha! nu jlo 
ti' ngu' tii nde loyuu su cuentya 
Egipto. Jlo tsa ti! nu Moisés bi' ña'a 
cha! nu chcui! yu lo'o ngu!, cha! 
ngua tsa ji'i yu. 

23"Cua ntsu'u tu'ba yija Moisés, 
lo'o nti! tsa yu tsaa na'a yu ji'i ngu' 
Israel tya'a yu, si tso'o ndi'i ngu!. 
241! na'a yu ji'i sca ngu' Egipto nu 
ti'í tsa nchcube! ji'i sca ngu' Israel. 
Nguxtyucua Moisés ji'i nu ngu' 
tya'a yu bi', ngujui'i yu ji'i nu ngu! 
Egipto bi' ña'a cuayá! nu ndyujuii 
yu ji'i bi". 28Ndi'ya ngulacua ti' 
Moisés li': “Juani ngua cuayá! ti! 
tyala na! cha! cua'ni lyaá Ni ji'i ngu' 
Israel tya!a na! xqui!ya na”. Jua'a 
ngulacua ti! nu Moisés bi', pana 
si'i cha! bi! nti! ngu! Israel tya'a 
yu. 26Nguxee chaca tsa ndyalaa 
yu ca su ngusuu tya!a tucua tya'a 
ngu! Israel. Ná ndiya ti! Moisés cha! 
nxuu tya'a ngu! bi!: “¿Ni cha! laca 
nxuu tya!a ma?” nacui yu jili ngu' 
li". “La cui! ca ngu' tya!a na laca ma. 
Ná tso'o cha! nxuu tya'a ma.” 27Li! 
ntejeya! chaca nu xña'a la bi! ji'i 
Moisés, nguxacui cha! ji'i yu ndi'ya: 
“¿Tilaca laca nu nda chacuayá! jinu'u 
cha! caca nu'u loo ji'i cua?” nacui 
jili nu Moisés bi', “¿Ha cua'ni cuayá!' 
nu'u ji'i cua?” nacui. 28“Nitya nu 
ndyujuii nu'u ji'i nu ngu! Egipto 
bi! la caa, ¿ha jua'a cujuii nu'u jna' 
nti! nu'u juani?” 22 Nu lo'o ndyuna 
Moisés cha! bi!, li! ngusna yu, ndyaa 
yu ca chaca chalyuu su naa Madián. 
Ngu! xta laca nu Moisés bi!, nu 
nguti'i yu loyuu bi!. Ngujui clyo'o 
yu li!, lo'o jua'a ngujui tucua tya!a 
sñi! qui'yu yu. 

30”Cua nteje tacui tu'ba yija, li" 
ntsu'u sca tsa nga'a Moisés sca 
loyuu btyi su ná ntsu'u hitya nu 
co!o ngu!. Cacua ti sca ca!ya nu naa 
Sinaí, ca bi! ndya'a yu li". Na'a yu 
sca yaca quiche! ndyaqui, pana 
laja quii' bi! ngulu'u loo sca xca ji'i 
ycui' Ndyosi ji'i yu. 3?! Ndube tsa 
ti' Moisés li'. Ndyaa yu cacua la xi 
slo yaca quiche! bi!, lo'o li! ndyuna 
yu cha! nu nchcui' ycui' Ndyosi nu 
Xu'na na lo'o yu: 32“Ycui' Ndyosi 
laca na'”, nacui nu Xu'na na. “La 
cui! na! laca, ngua'ni tlyu jyo'o 
cusu' jinu'u jna!”, nacui Ni. “Lo!o 
jyo'o Abraham, lo'o jyo!o Isaac, lo'o 
jyo'o Jacob ngua'ni tlyu ngu' 'na.” 
Ndyutsii tsa nu Moisés bi! li', hasta 
nchcua tya yu; nga'aa ngua ña'a 
cuilya yu ji'i quii' tsiya! ti. 38Chaca 
guiya' nchcui! ycui' nu Xu'na na lo'o 
yu li! “Clyo clya nu'u caña nu nga'a 
quiya! nu'u”, nacui Ni, “cha! slo na! 
ndu nu'u. Tacati tsaa ca nde cha! 
ycui' Ndyosi laca na!. 34Cua na'a na! 
jili lcaa ngu' Israel tya'a nu'u ca su 
ndi'i ngu' nde loyuu Egipto. Cua 
ngusubi na! ji'i lcaa cu'ma cha! caca 
ma ñati 'na, pana juani lye tsa 
nchcube! ngu' cuxi bi! ji'i nati 'na. 
Ndyuna na! cha! xñi'i tsa ndañi 
nzi'ya ngu!, bi! cha! ndyalaa na! cha! 
cua'ni lyaá na! ji'i ngu'. Juani culo 
na! cha jinu'u cha! xtyuu nu'u tyaa 
nu'u nde loyuu su cuentya Egipto 
chaca quiya!.” 

35"Nu ngua sa'ni la ná ntaja'a ngu' 
Israel tya!a yu cha! caca nu Moisés 
bi! loo ji'i ngu': “¿Tilaca laca nu 
nda chacuayá! jinu'u cha! caca nu'u 
loo ji'i cua, cha! cua'ni cuayá! nu'u 
jili cua?” nacui ngu' ji'i yu sa'ni 
la. Pana la cui! Moisés bi! ni, cua 

ngusubi ycui' Ndyosi ji'i yu cha! 
caca yu loo ji'i ngu' Israel tya'a yu, 
cha! cua'ni lyaá Ni ji'i ngu' bi!, cha! 
ti'í tsa nchcube! ngu' bi!; bi! cha! 
ngulo ycui' Ndyosi cha ji'i Moisés nu 
lo'o na'a yu ji'i xca ji'i ycui' Ndyosi 
ndu laja yaca quiche' su ndyaqui 
bi!. 36Nda ycui' Ndyosi chacuayá!' 
jili jyo'o Moisés cha! cua'ni yu cha 
tonu cha! cube ti! ngu' ca loyuu su 
cuentya Egipto. Xqui'ya cha! ngua ji'i 
yu ngua'ni yu cha tonu bi!, bi! cha! 
ngua ji'i yu ngulo yu cha ji'i lcaa 
ngu' Israel tya!a yu, cha! ngutu'u 
ngu' loyuu su cuentya Egipto 
nguta!a lo'o Moisés ji'i ngu! bi'. Ka' 
ngua'ni yu cna tonu to! tyujo'o nu 
naa Tyujo'o Nga'a. Li! nguta!a yu 
lo'o ngu' nde sca loyuu btyi su ná 
ntsu'u hitya nu colo ngu', lo'o jua'a 
chaca quiya! ngua'ni yu cha tonu 
cha! cube ti! ngu' ji'i ycui! Ndyosi. 
Cua tu'ba yija nguta!a nu Moisés 
bi! lo'o ngu'. 37La cui! Moisés ngua 
nu nchcui' lo'o ngu! bi! ndi'ya: “Cua 
ngulo ycui' Ndyosi cha jna! cha! ta 
na! cha! ji'i Ni lo'o ma, la cui! jua'a 
culo Ni cha ji'i chaca ngu' tya'a na 
nde loo la”, nacui nu Moisés bi! ji'i 
ngu' nu ngua li'. 38La cui! Moisés bi! 
nga'a lo'o ngu! ca su ndyu'u ti'i ngu' 
cla'be loyuu btyi bi'. Li! nchcui! xca 
ji'i ycui' Ndyosi lo'o nu cusu' bi! ca 
lo xlya ca!ya su naa Sinaí. Lo'o jua'a 
nda Moisés cha! bi! lo'o lcaa ngu' bi, 
la cui! jyo'o cusu' ji'na laca ngu! bi'. 
Nu cha! nu cua nchcui! Moisés lo'o 
ngu! bi! li!, ná nga'a cha! tye cha! bi! 
tsiya! ti; bi! cha! tya ntsu'u cha! nu 
nguscua jyo!o Moisés bi!, cha! ca 
cuayá! ti! na ji'i juani. 

39 "Pana ná ndyuna tso'o jyo'o cusu' 
ji'na cha! nu nda Moisés lo'o ngu', 

cha! ná nti! ngu' cua!a jyaca ngu! ji'i. 
Ndyi'u tsa ti! ngu' cha! ji'i loyuu su 
cuentya Egipto, bi! cha! ngua ti! ngu' 
xtyuu ngu' loyuu bi! chaca quiya!. 
4Tya ntsu'u nu Moisés bi' lo ca'ya, 
lo'o li! ndi'ya nguane ngu' ji'i jyo'o 
Aarón nu ngua sca sti jo'ó: “¿Ha ná 
cuiñá nu'u sca jo'ó cuentya ji'na cha! 
cua'ni tlyu na ji'i, ñitya ndu'ni tlyu 
ngu' ji'i sca jo'ó?” nacui ngu! ji'i nu 
Aarón bi'. “Cua ngulu'u Moisés tyucuii 
ji'na su ngutu'u na loyuu su cuentya 
Egipto, pana juani nga'aa jlo ti! na 

na laca ngua ji'i yu bi!” MLi! ngúiñá 
ngu' sca toro cuañi' lo'o oro cha! caca 
bi! jo'ó ji'i ngu'. Ndyujuii ngu' bata ca 
slo jo'ó bi! ji'i ngu!, cha! ta ngu' msta 
jilijo'ó, cha! cua'ni tlyu ngu' jitijo!ó 
bi'. Chaa tsa ti! ngu' lo'o na'a ngu' ji'i 
jo'ó nu ngüiñá ycui' ca ngu' ji'i. Xa! 
ña!a cha! ngulacua ti! ycui' Ndyosi 
ña'a Ni ji'i ngu': “Culaya! na! jili ngu' 
jua tsiya! ti cha! ndyu'ni ngu' cha 
cuxi bi! li'”, nacui Ni. “Xcui' cha! xña!a 
nti' ngu' jua.” Jua'a ngulacua ti! ycui' 
Ndyosi, bi! cha! nguxtyanu Ni ji'i ngu' 
cha! cua'ni tlyu ngu! bi! ji'i lcaa na 

nu ntsu'u nde cua; jo'ó laca cuichaa 
ngua ti! ngu! li!, jo'ó laca co! ngua ti! 
ngu', lo'o cualya, lo'o cuii. Xcui' cha! 
cuxi ngua'ni ngu' li'. Cuentya ji'i cha! 
cuxi nu ngua'ni ngu', bi! laca cha! nu 
nguscua jyo'o cusu! lo quityi ji'i ycui! 
Ndyosi ndi!ya: 

Ngu! Israel laca lcaa ma; nguta!a 
yu'u ma tu'ba yija lo nati! btyi, 
nacui ycui! Ndyosi. 

¿Ni cha! laca ná ngua'ni tlyu ma 
'na tyempo bi' lo'o ndyujuii ma 
na'ni bi!? 

Sili na tyucui tyiquee ma nda 
ma na'ni bi", cha! caca ni! msta 
'na. 

43 Ndyi'ya lo'o ma ji'i ni'i sube ji'i 
jo'ó Moloc, 

ndyi'ya lo'o ma ji'i sca cuii nu 
laca jo'ó Renfán; 

tucua tya'a jo'ó bi' ngüiñá ma 
cha' caca jo'ó bi' xu'na ma. 

Bi! cha! cua'ni na! cha! tsaa lo'o 
ngu' xa! tsu' ji'i ma nde chaca 
chalyuu nu tyijyu' la; 

tsaa ma chaca tsu', nde quichi 
Babilonia cha! chcube! ma 
cajua. 

Jua'a nchcui' ycui' Ndyosi lo'o 
nguscua jyo'o cusu! cha! ji'i Ni lo 
quityi nu ngua sa'ni. 

44Nguta'a yu'u jyo'o cusu! jitna 
ca lo nati! btyi. Ntsu'u sca ni'i quiji 
na'ni ti ji'i ngu', nu ndyitya lo'o ngu' 
ji'i ndya'a ngu!, cha! ndyi'u ti! ngu' 
ji'i ycui' Ndyosi xqui'ya ni'i quiji bi!. 
Ycui' Ndyosi ngulu'u cha ji'i jyo'o 
Moisés bi! ñi'ya nu cuiñá ngu' ni'i 
bi!. “Nu lo'o ngujuii nu Moisés bi', 
li! ngusubi Ni ji'i jyo!lo Josué cha! 
caca yu loo ji'i jyo'o cusu' jitna. Lo'o 
ni'i quiji bi', haa lo'o ngu' ji'i lo'o 
ndyalaa ngu' loyuu re. Li! ngulo!o 
ycui' Ndyosi ji'i xa' la ñati, ngulo'o 
Ni ji'i lcaa ngu' ca tyi bi!, cha! tyanu 
yuu re laja ti. Nguxtyanu ngu' ji'i 
ni'i quiji bi! to! tyi sca hati hasta 
ña'a cuayá! nu ndyalaa tyempo 
lo'o ngua jyo'o David loo ji'i ngu'. 
46 Tso!o tsa ntsu'u tyiquee ycui! 
Ndyosi ña!a Ni ji'i nu David bi!. Li! 
ngua ti! David cuiñá sca ni'i su caca 
tyi ycui' Ndyosi, cha! ycui' Ndyosi 
laca loo ji'i hati ji'i Jacob. Pana 
ná tso'o nti! ycui' Ndyosi cha! cua'ni 
David jua'a; nu lo'o cua nguluu sñi' 
jyo'o David nu ngua naa Salomón, 
li' nda ycui' Ndyosi chacuayá! ji'i 
yu cuañi! bi!, cha! cuiñá yu ni'i bi". 

48Lo!o ycui' Ndyosi ni, ná ntaja'a Ni 
tyanu Ni ne! ni'i nu ngüiñá nati ti, 
cha! laca ycui! Ndyosi loo ji'i lcaa 
ca chalyuu. Ñi'ya nguscua sca jyo'o 
cusu! cha! cuentya ji'i ycui! Ndyosi 
tya sa'ni la: 

49 Ntsu'u tyi na! nde cua, nacui 

ycui' Ndyosi nu Xu'na na. 
Sca ti na! ndyi'ya loo na! ji'i 
tyucui ña!a chalyuu, nacui Ni, 
bi! cha! ná ca cuiñá sca ñati 
chalyuu sca ni'i su tyili na!, 
nacui Ni, 
ná ntsu'u su xtyii cña! na!. 
50 Ycui! na! ngüiñá na! lcaa na nu 
ntsu'u tyucui ña!a chalyuu. 
51 Tya nchcui' la Esteban lo'o ngu' 
cusu' li!: 

—Ná ntaja!a ma taquiya! ma cha! 
nu nchcui' ycui! Ndyosi lo'o ma. 
Tacalya tsa hique ma, cha! ná 
nduna ma cha! ji'i ycui' Ndyosi 
tsiya! ti; jua'a lcaa tsa chii nti' ma 
lo'o nelyacua ti! ma cha! ji'i Xtyi'i 
ycui! Ndyosi. La cui! ñitya ngua'ni 
jyo'o cusu! ji'na cha! cuxi sa'ni, la 
cui! jua'a ndyu'ni ma juani. 52Cua 
nguxcube! jyo'o cusu! ji'na ji'i lcaa 
jyo'o cusu' nu ngua tu'ba ji'i ycui! 
Ndyosi cha! nchcui' Ni lo'o nati cua 
sa'ni. Cua ndyujuii ngu! bi! ji'i jyo'o 
cusu! nu nguscua cha! ji'i ycui! 
Ndyosi nditya: “Tyalaa sca hati nde 
chalyuu re; xcui' lubii tsa cresiya 
ji'i yu bi! caca”, nacui jyo'o cusu' 
bi". Lo'o jua!a tsubi' ti cua ndyalaa 
la cui! ñati nu nchcui' quityi cha! 
ji'i. Chiya!a tsa ngua'ni ma nu lo'o 
ndyujuii ma ji'i yu. 53Xca ji'i ycui! 
Ndyosi laca nu nda cha! ji'i ycui! 
Ndyosi lo'o ma sa'ni la, cña nu 
ngulo ycui' Ni jili ma laca cha! bi!. 
Tya ntsu'u quityi bi! ji'i ma juani, 

pana ná ntaja'a ma taquiya' ma ji'i 
cha! nu nchcui' ycui! Ndyosi lo'o ma 
lo quityi bi!. 


Ndyujuii ngu' ji'i Esteban 

54 Nu lo'o ndyuna ngu' cha! nu 
nchcui' Esteban, ngua ñasi! tsa ngu' 
li!, tyaala tsa ndi'i cloo ngu' cha! 
ñasi' ngu'. 55Nxña'a Esteban nde 
cua, li! na'a yu sca xee tlyu tsa nu 
ngua'ni Xtyi'i ycui' Ndyosi cha! ña!a 
yu ji'i; xee ji'i ycui' Ndyosi ngua 
bi'. Lo'o li! na'a yu ji'i ycui! Jesús 
ndu la'a tsu' cui ca su ntucua ycui! 
Ndyosi. 

56__Ña!a ma yila —nacui Esteban 
ji'i ngu' li'—, cua ngusaala ycui! 
Ndyosi nde cua —nacui—. Cua na'a 
na! ji'i ycui! nu nda Ni ji'i lijya cha! 
laca yu hati, ndu yu la'a tsu! cui ca 
su ntucua ycui' Ndyosi. 

57 Cuji tsa ngusi'ya ngu' li', ndacu' 
ngu' jyaca ngu' cha! ngataa nti! ngu' 
cuna ngu' cha! nu nchcui' Esteban. 
58Ntejeya' ngu' ji'i nu Esteban bil, 
lo'o li! yala ntchaa ngutu'u ngu' 
ndyaa lo'o ngu! ji'i yu nde to! quichi. 
Li! ngu ngu' quee ji'i yu cha! cujuii 
ngu' ji'i yu, pana ngusta ngu! bi! ste! 
ngu! ca su ndu sca yu cuañi! nu naa 
Saulo. 59 Laja lo'o ngu ngu' quee 
ji'i nu Esteban bi', nehcui' yu lo'o 
Jesús: 

— Jesús Xu'na na! —nacui 
Esteban—, cua'ni nu'u cha! tso'o 
qui'ya nu'u cresiya jna!. 

601! ngucha sti' yu lo'o lye tsa 
nchceui' yu chaca quiya!: 

—Xu'na na! —nacui yu—, ná sta 
nu'u qui'ya ji'i ñati re cha! ngu ngu' 
quee jna! —nacui Esteban ji'i Jesús. 

Lo'o jua!a tsa tsiya! ca ngujuii yu 
lit; 

Tyaala tsa Saulo ji'i ñati 
ji'i Jesucristo 

Tso'o tsa ngua ti! nu Saulo 

bi", cha! cua ndyujuii ngu' ji'i 
Esteban. La cui! tsa bi' nguxana 
yu, ti'í tsa nchcube! yu ji'i ngu! nu 
ntsu'u cha! ji'i lo'o Jesucristo ca 
quichi Jerusalén. Lya! tsa ti! yu ji'i 
ngu' bi'; bi' cha! ngusñi ngu' tyucuii, 
ndyaa ngu' xa! la quichi nde loyuu 
su cuentya Judea, lo'o jua'a loyuu 
su cuentya Samaria. Pana nu tii 
tyucuaa tya!a ngu' nu ngua tsa'a ji'i 
Jesucristo tya clyo ni, ndyanu ngu! 
bi! nde Jerusalén. ?Lo'o jua'a ntsu'u 
ngu! nu xñi'i tsa ti! xquitya cha! 
ngujuii Esteban. Tyuu tya'a ngu' bi!, 
ngu' nu tyucui tyiquee ngu! ndyu'ni 
tlyu ngu' ji'i ycui' Ndyosi ni, ndyaa 
lo'o ngu' bi! ji'i jyolo Esteban ca su 
nguatsi!; jua'a nxilya tsa ngu! nu 
ndyaa lo'o ji'i bi". ¿Lo'o nu Saulo bi! 
ni, ngua ti! yu cha! lye tsa xcube' yu 
jili lcaa hati ji'i Jesucristo li". Ndyatí 
yu ca ni'i ji'i ngu', ntejeya' yu ji'i 
ngu' quityu bi', ntejeya! yu ji'i ngu' 
cuna'a bi!, cha! tyaa lo'o yu ji'i ngu' 
ne! chcua. 


Ndyalaa cha! ji'i Jesús loyuu 
su cuentya Samaria 

4Lo'o nu ngu' nu ndyaa xa! quichi 
bi! ni, nda ngu' cha! ji'i Cristo nu 
Xu'na na lo'o ngu! lcaa quichi ca 
su ndyaa ngu'. “La cui! jua'a ndya'a 
sca ñati nu naa Felipe, ndyaa yu 
nde loyuu su cuentya Samaria; li' 
ndyalaa yu sca quichi ca bi!, nda yu 
cha! ji'i Jesucristo lo'o ngu' quichi 
bi!. $Tso'o tsa ndyuna lcaa ngu' 
quichi cha! bi', lo'o jua'a na'a ngu' 
cha tonu cuentya ji'i ycui' Ndyosi 

nu ngua'ni Felipe slo ngu'. 7 Ngua'ni 
yu cha! ndyaca tso'o tyuu tya!a 

ngu' quicha, jua'a ngua'ni yu cha! 
ndyaca tso'o ngu' nu ngusñi cui'i 
cuxi ji'i. Cuii nxi'ya ngu' nu ntsu'u 
cui'i cuxi ji'i, cuati ndu'u nu cui'i 
cuxi nu ntsu'u jili ngu' bi! ndyaa. 
Lo'o jua'a ngua tso'o ngu' nu quicha 
quiya!, ngua tso'o ngu' nu nchcu' 
tyijya. $Tso'o tsa ntsu'u tyiquee lcaa 
ngu' quichi bi! li". 

9 Quichi bi! ndi'i sca nu qui'yu nu 
naa Simón, ngu! cucha!a laca bi". 
Nchcui! nu Simón bi! cha! ngu' tlyu 
laca ycui! ca; lo'o jua'a ngusñi ngu' 
quichi cha! nu nchcui', jlya ti! ngu' 
cha! laca nu Simón bi! sca hati tlyu. 
10Ndaquiya' ngu' culiya! ji'i; lo'o 
jua!a ngu' ti'i, lo'o ngu! nu laca loo 
ji'i quichi, lo'o nu sube, lcaa ngu' 
lo'o tya!a ngu' ndyuna tso'o ngu' 
lcaa cha! nu nchcui' nu Simón bi'. 

—Cua nda ycui' Ndyosi chacuayá! 
ji'i nu qui'yu re cha! cua'ni cua ña'a 
ca cña tonu nu nti! yu cua'ni yu — 
nacui ngu' quichi bi! li. 

1 Cua tyuu yija ngua'ni cucha'a 
nu Simón bi! ji'i lcaa hati quicha, 
bi! cha! jlya ti' ngu' lcaa cha! nu 
nchceui' yu cucha!a bi!, nu lo'o 
bilya tyalaa Felipe quichi bi'. 2Li' 
ndyalaa Felipe ca bi!, nda yu cha! 
ji'i Jesucristo lo'o lcaa ngu' quichi; 
ndacha' yu ji'i ngu! ñi'ya caca 
si laca ycui' Ni loo ne! cresiya ji'i 
ngu!. Ndyuna ngu' cha! nu nchcui' 
Felipe li!, ngusñi ngu! cha! bi!; bi! 
cha! ntyucuatya yu ji'i lcaa hati nu 
ngusñi cha! bi', masi ngu' quilyu, 
masi ngu' cuna'a. '3Lo!o ycui! 
Simón ni, ngusñi cha! bi! li', jua'a 
ntyucuatya Felipe ji'i. Li' lcaa tsa 
ndya'a lca'a ji'i Felipe, cha! ndube 

tsa ti' Simón lo'o na'a lcaa cha tonu 
nu ngua'ni nu Felipe bi!. 

14Li' ndyuna ngu' nu ngua tsa'a ji!i 
Jesucristo nu ndyanu ca Jerusalén 
cha! lo'o ngu' Samaria bi!, cua 
ngusñi ngu! cha! ji'i ycui' Ndyosi. 
Cuati ngulo ngu! bi! cha ji'i Pedro 
lo'o Juan cha! tsaa ngu' ca loyuu 
su cuentya Samaria bi'. W$Ndyalaa 
ngu! ca bi", li! nchcui! ngu' lo'o ycui! 
Ndyosi cuentya ji'i lcaa ngu' quichi 
nu cua ngusñi cha! ji'i Jesucristo 
ca bi", ngúijña ngu' ji'i ycui' Ndyosi 
cha! ta Ni Xtyi'i ycui' Ni, cha! tyanu 
Ni ne! cresiya ji'i ngu' bi'. 16Bilya 
tyanu Xtyi'i ycui' Ndyosi ne! cresiya 
ji'i ngu' bi!, masi cua ntyucuatya 
Felipe ji'i ngu' nu lo'o ngua ti' 
ngu' caca ngu' hati ji'i Jesucristo. 
17Ngusta ya! Pedro lo'o Juan hique 
ngu!, li' ndyanu Xtyi'i ycui' Ndyosi 
ne! cresiya ji'i ngu' bi. 

18-19N ala Simón cha! nu lo'o 
ngusta ya! ngu' nu ngua tsa!a ji'i 
Jesucristo hique ngu!, ndyanu Xtyi!i 
ycui! Ndyosi ne! cresiya ji'i ngu' li'. 
Nchcui' Simón lo'o ngu' bi! li": 

—Ta na! chi ji'i ma si xtyucua ma 
jna! cha! jua!a cua'ni na! xi cha jua 
—nacui Simón—. Lo'o na! nta! cha! 
sta ya! na! hique hati cha! tyanu 
Xtyi!i ycui' Ndyosi ne! cresiya ji'i 
ngu! —nacul. 

20—Stu'!ba ti cua'ni tye ycui' 
Ndyosi jinu'u lo'o lcaa cñi jinu'u — 
nacui Pedro ji'i Simón li'—. Nu cha! 
tso'o nu ntsu'u ji'i ycui' Ndyosi, ná 
taca ca caya! bi! —nacui—. 21Ná 
ntsu'u cha! jinu'u lo'o ycui' Ndyosi 
tsiya! ti, bi! cha! ná ta Ni chacuayá! 
jinu'u cha! cua'ni nu'u cha lo'o ya. 
22 Culochu' nu'u ji'i cha! cuxi nu 
ntsu'u ne! cresiya jinu'u, cha! caca 

chcui' nu'u lo'o ycui' Ndyosi cha! 
cuilya Ni cha! clyu ti! jinu'u ji'i lcaa 
cha! cuxi nu ngua'ni nu'u. 2 Jlo 
til na! lcaa ña!a cha! cuxi nu ntsu'u 
ne! cresiya jinu'u, cha! tyaala tsa 
nu'u; ya! nu xña!a cua ntsu'u nu'u, 
bi! cha! ndacha! na! jinu'u juani cha! 
culochu! nu'u ji'i cha! cuxi nu ntsu'u 
jinu'u. 

24Nguxacui Simón cha! ji'i ngu' li": 

—Cua'ni ma cha! tso'o chcui! ma 
lo'o ycui' nu Xu'na na cuentya 
jna! —nacui Simón ji'i ngu'—, cha! 
cuilya Ni cha! clyu ti! 'na —nacui—, 
cha! nga'aa cua'ni ycui! Ndyosi ñilya 
nu nacui ma jna!. 

25Quiña'a la cha! ji'i ycui' Ndyosi 
ngulu'u Pedro lo'o Juan ji'i ngu' li", 
nchcui' ngu! ñitya ngua lcaa cha! ji!i 
Jesús. Lo'o li! ndu'u ngu' yaa ngu' 
nde Jerusalén. Cla'be tyucuii nteje 
tacui ngu' tyuu quichi loyuu su 
cuentya Samaria, ngulu'u ngu' ji'i 
ngu' lcaa quichi bi! ñi'ya nu ndu'ni 
lyaá Jesús ji'i ñati chalyuu. 


Ndyacua tya'a Felipe lo'o 
sca ngu' Etiopía 

26Lo'o li! nchcui! sca xca ji'i ycui! 
Ndyosi lo'o Felipe: 

—nNslo nu'u tyucuii nu ndu'u 
Jerusalén ndyaa nde quichi Gaza. 
Tsaa nu'u xi tyucuii bi! —nacui xca 
bi! ji'i Felipe. 

Nscua tyucuii bi! nde sca nati! 
btyi su ná ntsu'u hitya. 27Li! ndu'u 
Felipe ndyaa tyucuii bi', lo'o li! 
na'a ji'i sca nu qui'yu ngu' Etiopía. 
Sca hati tlyu laca nu cusu' bi', cha! 
laca yu loo ji'i lcaa chi nu ntsu'u ji'i 
reina nu laca loo ji'i loyuu Etiopía 
bi'; nu cuna!a reina bi! ngua naa 
Candace. Cua ndyaa nu qui'yu bi! 

Jerusalén cha! cua'ni tlyu yu ji'i 
ycui' Ndyosi. 28Li' nguxtyuu tyucuii 
ñaa yu cha! tyaa quichi tyi yu. 
Ntucua yu ne! carreta nu ntojolaqui 
cuayu ji'i, nchcui! yu lo quityi nu 
nguscua jyo'o Isaías cuentya ji'i 
ycui' Ndyosi. ?2Nchcui' ycui' Ndyosi 
lo'o Felipe li'; Xtyili ycui! Ni nu 
ndyanu ne! cresiya ji'i Felipe nchcui! 
ndi'ya: 

—Yaa nu'u cha! jyacua ji'i carreta 
jua —nacui Ni ji'i Felipe. 

30 Ngusna tsa Felipe ndyaa lca'a ji'i 
carreta li!. Sii! ti carreta ndya'a xi, 
lo'o jua'a ndyuna cha! nu nchcui' 
nu cusu' bi! lo quityi laja lo'o 
ntucua ne! carreta; la cui! quityi 
nu nguscua jyo!o Isaías ngua bi!. Li! 
nguxana nchcui' Felipe lo'o nu cusu! 
bi": 

—¿Tsaa xi la? —nacui Felipe ji'i. 

—Tsa!'a xi. 

— ¿Ha nchca cuayá! ti! nu'u cha! 
nu nehcui' nu'u lo quityi cua? — 
nacui Felipe ji'i. 

31 Ná nchca jna' cha! ná ntsu'u 
nu culu'u 'na —nacui nu cusu! bi! 
li'—. Tyacuí nu'u ne! carreta re cha! 
tyaa na stu'ba ti. 

Li! ndyaa tucua Felipe ne! carreta 
lo'o nu cusut bi". 32Stu'ba ti nchcui' 
tyucuaa ngu' lo quityi ji'i ycui' 
Ndyosi nu ntsu'u ya! nu cusu! bi!; 
la cui' laca! quityi su na'a cui'ya 
nu cusu! bi!, la cui! se'i bi! nchcui' 
tyucuaa ngu' li'. Ndi'ya nchcui' 
quityi bi!: 

Tsaa lo'o ngu' ji'i yu cha! cujuii 
ngu' ji'i, ñitya si laca yu sca 
xlya!. 

Lo'o jua'a, ñi'ya ndu'ni xlya! 
nu ná nxi!ya lo'o nsityu ngu' 
quicha' hichu! ni", 

juala cua'ni yu nu cala nde loo 
la; 

masi cujuii ngu' ji'i yu, ná sca 
cha! xacui yu ji'i ngu! bi! li. 

33 Lye tsa xcube' ngu! ji'i yu bi", 
cha! ná liñi cua'ni cuayá! ngu' 
nu laca loo ji'i yu. 

La cui! jua'a, ná caca chcui' na 
cha! tya caja sñi' yu, 
xquilya cha! cua cujuii ti ngu' ji'i 
yu bi'; nga'aa tyiquee! tyi'i yu 
nde chalyuu li". 
Jua'a nscua cha! lo quityi bi!. 

34Li' nchcuane nu cusu' Etiopía bil 

ji'i Felipe: 

—Cua'ni nu'u cha! tso'o culu'u xi 
jna! lo quityi re —nacui yu jili—. 
¿Ti ji'i cujuii ngu' nacui quityi re? 
—nacui yu—. ¿Ha nguscua ca jyo'o 
cusu! Isaías cha! ji'i ycui! ca ti? ¿Ha 
si'i cha! ji'i chaca nu qui'yu nguscua 
jyo!o cusu' bi'? 

35Nguxacui Felipe cha! ji'i nu 

cusu' bi! li!'; ngulu'u Felipe ñitya nu 
ndyu'u cha! nu nscua lo quityi bi! 
jili, lcaa cha! ji'i Jesucristo ngulu'u 
jili nu cusu' bi! li". 36Nu lo'o ndyaa 
ngu' tyucuii bi!, li! ndyalaa ngu! ca 
su ntsu'u hitya. Li! nehcui! nu cusu' 
bi! lo'o Felipe: 

—Nde nscua hitya —nacui yu—. 
¿Ha ná cua'ni cha! tso'o ta chacuayá!' 
tyucuatya nu'u jna'? 

37—Tso!o —nacui Felipe ji'i—. 

Tso'o si chañi cha! tyucui tyiquee 
nu'u ngusñi nu'u cha! ji'i Jesucristo. 

—Cua ngusñi na! cha! bi! tu'ni 
—nacui nu cusu' bil—. Jlya ti! na! 
cha! sca ti Jesucristo laca Sñi' ycui' 
Ndyosi. 

381.1" nchcui' nu cusu! bi! lo'o msu 

jili cha! tsatu carreta ji'i cha! ca!ya 
nu cusu' bi! loyuu lo'o Felipe. Ndyaa 

ngu' lo hitya, ntyucuatya Felipe ji'i 
nu cusu! bi! li". 39 Ndye ntyucuatya 
ji'i, li' ndu'u ngu' lo hitya bi'. Hora 
ti ndyaa Felipe, ndyaa lo'o Xtyi!i 
ycui! Ndyosi ji'i cha! tsaa chaca se'i; 
nga'aa na'a nu cusu! bi! ji'i Felipe 

li". Ndyaa nu cusu!, nu ngu' Etiopía 
bi' ni, ndyaa yu ca loyuu quichi tyi 
yu li!; juala tso'o tsa ntsu'u tyiquee 
nu cusu' bi! li". 4% Nu lo'o ngua tii nu 
Felipe bi!, cua ndyalaa quichi Azoto. 
Ndyaa nde su ndi'i tyuu tya'a quichi 
cha! culu'u cha! ji'i Jesucristo ji'i ñati 
bi". Ca tiya! la, li' ndyalaa Felipe 
nde quichi Cesarea. 


Nguxcutsa'a ycui' Ndyosi 
cresiya ji'i Saulo 

Ñala ti ñasi' tsa Saulo ji'i lcaa 

ngu! nu ngusñi cha! ji'i ycui! 
nu Xu'na na. Nti' tsa Saulo xcube!' 
yu ji'i ngu! bi!, ñala cuayá! nu cujuii 
yu ji'i ngu! nti! yu; bi! cha! ndyaa 
yu ca slo xu'na sti jo'ó ji'i ngu' 
judío, ?cha' nti! yu culo yu quityi 
chacuayá! jili cha! tsaa sca! yu ji'i 
ngu' nu ngusñi cha! ji'i Jesucristo. 
Nti! yu tsaa yu quichi Damasco cha! 
culu'u yu quityi chacuayá! bi! ji'i 
ngu' nu laca loo ne! laa bi!, nu laa 
ji'i ngu' judío bi!. Li! nti! Saulo sca! 
ji'i ñati ji'i Jesucristo quichi bi', cha! 
xtyuu yu tyaa lo'o yu ji'i ngu! nde 
Jerusalén; masi ngu' qui'yu, masi 
ngu' cuna!a, lcua ti ña'a hati bi! 
tejeya' yu ji'i ngu', nti! yu. ¿Ngusñi 
yu tyucuii ndyaa yu ca quichi 
Damasco bi? li'. Cua tyalaa ti yu 
quichi bi!, li! tsi tsiya! ca ngua'a sca 
xee tlyu ji'i ycui! Ndyosi slo yu; lcaa 
su ndu Saulo ntyiji'i xee bi! lo yuu. 
4Nelyú yu lo yuu lo'o ndyuna yu 
cha! nu nda ycui' Ndyosi lo'o yu: 

—Saulo, Saulo —nacui Ni—, éni 
cha! laca lye tsa nxuu tya'a nu'u 
lo'o na'? 

5—¿Tilaca laca nu'u, Cusu'? — 
nacui Saulo. 

—Jesús laca na! —nacui Ni—. Na 
nxuu tya'a nu'u lo'o na! laca — 
nacui Ni—. La cui! ca nu'u ndu'ni 
cha! quicha ti! ycui! nu'u. Ñi'ya nu 
ndu'ni sca toro, jua'a ndu'ni nu'u; 
na ntyiji'i quiya! toro la cui! se'i su 
ndatu ngu' yaca cha siyu! ni', lo'o 
jua'a nu'u, ndu'ni ñu'u ji'i ycui! ca 
ti nu'u. 

SLye tsa nchcua Saulo cha! 
ndyutsii yu li'. 

—¿Ni'ya nu nti! nu'u cha! cua'ni 
na!, Xu'na? —nacui Saulo li'. 

—Tyatu nu'u ni —nacui Jesús ji'i— 
cha! tye tyalaa ca quichi Damasco 
jua. Ca ndacua ndi'i sca hati nu 
culu'u jinu'u ñi'ya caca cha nu 
cua'ni nu'u cuentya jna!. 

7Ndyutsii tsa ngu' tya'a ndya'a 
Saulo, ngataa ngua chcui' ngu! li"; 
cua ndyuna ngu' cha! ncheui' ycui! 
Ndyosi lo'o Saulo, masi ná na'a ngu' 
ji'i Ni, tilaca laca nu cua nchcui'. 
8Li' ndatu Saulo, ngusaala yu cloo 
yu; pana ngalaa ngua ña'a yu, ngua 
talya loo yu tsiya! ti. Li! ntejeya! 
chaca nati ya! yu cha! ngataa ngua 
ña!a yu, ndyaa lo'o ngu' ji'i yu nde 
quichi Damasco. “Sna tsa ndyanu 
yu sca ni'i ti; ná sca na ndyacu 
yu chu' sna tsa, ni xixi ca na, ná 
ndyo'o yu, lo'o xcui! talya ña!a xee 
cloo yu. 

10La cui! quichi Damasco ndi'i 
sca nu qui'yu nu naa Ananías, nu 
ngusñi cha! ji'i Jesucristo. Ñi'ya laca 
lo'o nchcui' xcalá na, jua'a nchcui! 
ycui' nu Xu'na na lo'o Ananías bi. 

—Ananías —nacui Ni. 
—Nde ti nga'a na!, Xu'na —nacui 
Ananías. 

11 yaa nu'u toni'i ji'i Judas nu 
ntucua to! calle liñi bi' —nacui nu 
Xu'na na—, yaa xcuane nu'u ji'i ngu' 
bi! si ndi'i Saulo nu ca tyi quichi 
Tarso ndacua. Nta' cha! tsaa nu'u 
ca slo yu bi', xquilya cha! nga'a yu 
nchcui' yu lo'o ycui! Ndyosi Sti na! 
juani. La cui! jua'a cua ngua'ni Ni 
cha! nchcui' xcalá yu; laja xcalá yu 
na'a yu jinu'u cha! ndyaa nu'u slo 
yu cha! cua'ni nu'u jo'o ji'i cloo yu, 
cha! sta ya! nu'u lo yu cha! tyaca 
tso'o cloo yu chaca quiya!. 

13 Xu!na —nacui Ananías—, tyuu 
quiya! cua ndañi cha! nu nchcui' 
ngu' ji'i nu Saulo bi!, cha! tyaala tsa 
yu ji'i nati jinu'u nu ndi'i nde quichi 
Jerusalén. 14Lo'o juani cua ndyalaa 
yu quichi re, ndyitya lo'o yu ji'i 
quityi chacuayá! ji'i xu'na sti jo!ó 
cha! seca! ji'i cua, lcaa ngu' tya'a ya 
nu ngusñi ya cha! ji'i ycui' nu'u. 

15Nguxacui ycui' nu Xu'na na cha! 
ji'i Ananías li": 

—Ntsu'u cha! tsaa nu'u ca slo 
nu Saulo bi! —nacui Ni jili—. Cua 
ngusubi na! ji'i yu cha! cua'ni yu 
cña jna! —nacui Ni—. Tsaa yu bi! ca 
slo ngu! xa! loyuu, tsaa yu ca slo nu 
laca xu'na loyuu tyijyu!, lo'o jua'a 
tsaa yu ca slo tya!a ma, nu ngu' 
Israel bi!. Ta yu cha! jna' lo'o lcaa 
ñati ca su tyala yu, bi! laca cha jna! 
nu cua'ni yu. *$Culu'u na! jili yu 
ñi'ya cha! ti'í nu tyacua ji'i yu lo'o 
ta yu cha! jna! lo'o hati. 

17Li' ndyaa Ananías slo Saulo ca 
to! tyi Judas bi'. Ndyatí Ananías ni'i, 
ngusta ya! yu lo Saulo, ncheui' yu 
lo'o nu Saulo bi! li": 

—Saulo, tya'a na! —nacui yu—. La 
cui! Jesucristo nu laca Xu'na na cua 
ngulu'uloo Ni jinu'u tyucuii su lijya 
nu'u ca quichi re. Lo'o nu juani cua 
ngulo nu Xu'na na cha 'na cha! caa 
na! slo nu'u cha! cua'ni na! jo'o ji'i 
cloo nu'u, cha! caca ña!a nu'u chaca 
quiya!; bi! cha! lijya na! slo nu'u 
juani, xquitya cha! nti! Xtyi'i ycui! 
Ndyosi tyanu ne! cresiya jinu'u. 

18 Nu lo'o ndyaala cloo Saulo, ngua ti' 
yu cha! ngutu'u sca na cloo yu, ñi'ya si 
laca sa yu'be quiji. Hora ti ngua tso'o 
cloo yu li!, ña'a tso'o yu chaca quiya!. 
Li! ntyucuatya Ananías ji'i yu. !9Lo!o 
li! ndyacu Saulo cha! quije juersa ji'i yu 
chaca quiya!, cha! ñi'ya ngua yu tya 
tsubi' la, jua'a ndyaca yu chaca quiya!. 
Li! stu'ba nguti'i yu xi lo'o hati ji'i 
Jesucristo ca quichi Damasco bi!. 


Nchcui' Saulo cha! ji'i Jesucristo 

lo'o ngu' quichi Damasco 

20 Hora ti nguxana Saulo ndya'a 
yu lcaa ne! laa ji'i ngu' judío quichi 
bi', ngulutu yu ji'i ngu! cha! chañi 
cha! laca Jesús nu sca ti Sñi! ycui! 
Ndyosi. 21 Quiña'a tsaa ngulacua ti' 
ngu! lo'o ndyuna ngu' cha! bi!. 

—¿Ha si'i Saulo jua laca nu lye tsa 
nchcube! ji'i ñati ji'i Jesucristo ca 
quichi Jerusalén? —nacui ngu' ji'i 
tyala ngu'—. ¿Ha si'i nu jua laca nu 
ndyalaa nde quichi re cha! sca! jili 
ñati bi', cha! caca cuayá! ji'i ngu! ca 
slo xu'na sti jo!ó? 

221 ye la ngulu'u Saulo ji'i ngu' 
cha! chañi cha! Cristo laca ycui' 
Jesús, la cui! nu cua nda ycui' 
Ndyosi ji'i yaa chalyuu. Ngalaa 
ngujui la ñilya nu xacui ngu' cha! ji!i 
nu Saulo bi! li', lcaa tyala ngu' judío 
nu ndi'i quichi Damasco bil. 

Ngulaá Saulo ji'i ngu' judío 

23 Cua nteje tacui tyuu tsa, li! 
nguane ngu' judío ji'i tyala ngu' cha! 
cujuii ngu' ji'i Saulo. 24Pana ngua 
tii Saulo cha! cua nti! ngu' cujuii 
ngu' ji'i. Ca to! quichi bi! ntsu'u sca 
lo'o tlyu, xcui' quee laca lo'o bi!; cua 
tsa lo'o bi!, lo'o jua!a lcaa to! lo'o 
bi! nga'a ngu! cua cha! xñi ngu' ji'i 
Saulo. Ntsu'u ngu' cua to! lo'o tsa 
talya. 25Ngua sca talya, li! ndyalaa 
xi tya!a hati ji'i Jesucristo; ndyacuí 
ngu' que lo'o bi!, cha! culo ngu! ji'i 
Saulo ne! lo'o. Li! ndyatí Saulo ne! 
sca Chcubi tlyu, lo'o li! nda'ya ngu' 
ji'i Saulo, ngua!ya yu chaca chu! 
lo'o lo'o reta; ndu'u yu ne! cheubi li", 
ngusñi yu tyucuii ndyaa yu. 


Ndyalaa Saulo ca Jerusalén 


26Ndyalaa Saulo ca quichi 
Jerusalén li', ndyalaa yu slo hati ji!i 
Jesucristo ca quichi bi'. Pana ndyutsii 
ngu' bi! ji'i Saulo, cha! ná jlya ti' ngu' 
cha! chañi cha! cua ngusñi yu cha! ji'i 
Jesús. 27 Li! ndyaa lo'o Bernabé ji'i yu 
slo ngu! nu ngua tsa!a ji'i Jesucristo 
tya clyo, cha! chcui' yu lo'o ngu': 

—Cua na'a Saulo re ji'i ycui' 
nu Xu'na na —nacui Bernabé 
ji'i ngu'—. Cua na'a yu ji'i ycui! 
Jesús nu lo'o ndya'a yu nde 
quichi Damasco, nchcui' Ni lo'o 
yu li' —nacui—. Lo'o jua!a ná 
ndyutsii Saulo li', ngulu'u yu cha! ji'i 
Jesucristo ji'i ngu' quichi bi!. 

281 ¡! jlya tso'o ti! ngu' cha! nu 
nchcui' Bernabé ji'i Saulo, bi! cha! 
ndyanu Saulo lo'o ngu' quichi 
Jerusalén cha! tya'a ndya!a ngu' cha 
laca yu. ??Lo'o jua'a ná ndyutsii yu, 
nda yu cha! ji'i ycui! Jesús lo'o ngu' 

quichi bi'. Pana ndi'i xi ngu' judío 
nu nchcui' cha! griego, nchcui' ngu' 
bi! lo'o Saulo li!; lye tsa nxuu tya'a 
ngu' lo'o yu li!, hasta ngua ti! ngu' 
bi! cujuii ngu' ji'i yu. 99Ngua tii nu 
ngu' tya!a ndya'a lo'o Saulo cha! nti! 
ngu! bi! cujuii ngu' ji'i yu, bi! cha! 
ngutu'u ngu! ndyaa lo'o ngu! ji'i yu 
nde quichi Cesarea. Nchcui' ngu' 
lo'o Saulo li!, cha! tso'o la si tyaa yu 
ca quichi Tarso. 

31Li' ndyaa ti'i ti hati ji'i 
Jesucristo, masi ca loyuu Judea, 
masi ca loyuu Galilea, masi ca 
loyuu Samaria; lcaa tsa ndyaca 
tsa'a la ngu' cha! ji'i Jesucristo. 
Ndyu'ni tlyu ngu! ji'i Jesús, lo'o jua'a 
ndyu'ni ngu' lcaa cha nu nti! ycui! 
Ndyosi nu Xu'na na cha! cua'ni ngu'. 
Xtyi!i ycui' Ndyosi nda juersa ji'i 
ngu! bi", lo'o juala ndyatu la ngu' nu 
ngusñi cha! ji'i Jesús li". 


Ngua'ni Pedro jo'o ji'i Eneas 

32Lo'o nu Pedro bi' ni, ndya'a 
Pedro slo lcaa ngu' nu ntsu'u cha! 
ji'i lo'o Jesucristo, lcua ti quichi su 
ndi'i ngu' bi'. Li! ndyalaa yu ca su 
ndi'i hati ji'i Jesucristo bi! ca quichi 
Lida. 33Lo'o jua'a ndi'i sca nu qui'yu 
quicha nu naa Eneas quichi bil; 
cua ncheu' tyucuí yu, cua snu! yija 
ntsiya yu lo qui'ña li'. 34Li' nchcui' 
Pedro lo'o yu quicha bi": 

—Eneas —nacui— cua ngua'ni 
Jesucristo cha! ndyaca tso'o nu'u 
juani —nacui—. Bi! cha! tyatu nu'u, 
xcua tso!o late! lo qui'ña cua. 

Hora ti ndatu Eneas li'. 3BLcaa 
ñati na'a ngu' ji'i nu Eneas bi, cha! 
ndyaca tso'o yu; na'a ngu' tya'a 
quichi tyi yu, lo'o jua'a ngu' quichi 
Sarón na'a ngu' ji'i yu. Li! ngusñi 

ngu' cha! ji'i ycui! Jesús nu Xu'na 
na, ngulochu' ngu' ji'i cha! cuxi nu 
ntsu'u ne! cresiya ji'i ngu'. 


Ndyu'ú Dorcas chaca quiya' 
36Cua ndi'i sca nu cuna'a nu naa 
Tabita nde quichi Jope, jua'a hati ji'i 
Jesucristo laca ma! bi'. Dorcas nchcui' 

ngu' cha'cña ji'i ngu' griego ji'i ma!. 
Tso'o tsa tyiquee nu cuna!a bi!, tso!o 
tsa nxtyucua ma! ji'i lcaa ngu! ti'i. 
37 Pana la cui! tyempo nu lo'o ndi'i 
Pedro quichi Lida, ngusñi sca quicha 
ji'i ma!, ngujuii ma! li'. Nu lo'o cua 
nguxcaata ngu! ji'i jyo'o, li! ndyaa 
lo'o ngu' ji'i ngusta ngu! ji'i ca chaca 
ba'a ni'i bi! nde cua. 38Cua ngujui 
cha' ji'i ngu' cha' ndi'i Pedro quichi 
Lida, bi' cha' nguane nu ñati ji'i 
Jesucristo ji'i tucua tya'a ñati ji'i cha! 
tsaa ngu' cuane ngu' ji'i Pedro cha! 
caa yu hora ti, cha' cacua ti quichi 
Jope ndi'i quichi Lida bi'. Ngulaa ngu' 
slo Pedro li', nchcui' ngu' lo'o yu: 
—Cua'ni cha' tso'o caa nu'u nde 
quichi Jope lo'o ya hora ti —nacui 
ngu' ji'i nu Pedro bi! li'. 

39 Hora ti ndu'u Pedro lijya lo'o 
ngu' li'. Nu lo'o ndyalaa ngu! ca 
toni'i, ngulu'u ngu' ji'i Pedro 
macala su nscua jyo'o bi'. Ndi'i lcaa 
nu cuna!a ti'i ca slo, nxitya tsa ngu! 
ndi'i ngu' cha! cua ngujuii. Nda 
ngu! cha! lo'o Pedro cha! quiña'a tsa 
cha! tso'o ngua'ni nu jyo'o bi! lo'o 
ngu', juala ngulu'u ngu' jili yu lcaa 
late! nu cua ngujyacua nu jyo'o bi! 
cha! ta xlya'be ti ji'i ngu!. “Nchcui! 
Pedro lo'o ngu! li": 

—Tyu'u ma xi nde liya! —nacui yu 
ji'i ngu!. 

Nu lo'o ndye ndu'u ngu' nde liya!, 
li! ndyatu sti' Pedro nehcui' yu lo'o 

ycui' Ndyosi. Nu lo'o ndye nchcui! 
yu lo'o ycui' Ndyosi, li! ndyaa yu 
nde su nscua jyo'o bi!, nchcui' yu 
lo'o jyo'o bi! li": 

—Tabita —nacui yu—, tyatu nu'u 
juani. 

Loto li! tsa tsiya! ca nguxuti'i 
Tabita bi! cloo; li' nguxña'a ji'i Pedro, 
hora ti ndaca'a li". Ngusñi Pedro 
ya! ma!, nguxatu yu jili ma'; li! 
ngusi!ya yu ji'i ngu' nu ndi'i nde liya!. 
Hora ti haa nu hati ji'i Jesucristo bi! 
nde ni'i lo'o lcaa nu cuna'a ti'i bi", 
na'a ngu! ji'i Tabita cha! cua ndyu'ú 
ma! chaca quiya'. Lcaa ngu' quichi 
Jope ni, nu lo'o ndyuna ngu' ñi'ya 
ngua cha! ji'i nu cuna'a bi", ndube tsa 
ti' ngu! li"; quiña'a tsa ngu' bi! ngusñi 
ngu' cha! ji'i ycui! Jesús nu Xu'na na 
li". 8Ndyanu Pedro tyuu tsa quichi 
Jope bi! li"; to! tyi Simón nu cuityi 
quiji, ca bi' ndyanu yu. 

Nchcui' Pedro lo'o Cornelio 
1 0 Ndi'i sca nu qui'yu nu naa 
Cornelio ca quichi Cesarea; 

laca Cornelio capitán ji'i sca latya 
ngu! sendaru nu nacui ngu' cha! 
latya Italiano laca ngu'. ?Ndyu'ni 
tlyu nu Cornelio bi! ji'i ycui' Ndyosi 
lo'o lcaa ngu! tya!a nga'a ti yu, 
masi ngu' xa! tsu! laca yu. Tso'o tsa 
tyiquee yu, nxtyucua tsa yu ji'i ngu' 
ti'i. Lcaa tsa ntsu'u yu nchcui' yu 
lo'o ycui' Ndyosi. 3Lo'o li! ntsu'u 
sca tsa ndyalaa sca xca ji'i ycui! 
Ndyosi slo yu bi!, hora cua sna nde 
ngusii ndyalaa xca bi'. Ñitya ngua si 
nchcui' xcalá ti yu, jua'a ngua cha! 
bi'. Li' nchcui' xca bi! lo'o yu: 

—Cornelio —nacui xca ji'i yu. 

4Ndyutsii tsa Cornelio lo'o na'a yu 
jili xca bi! li". 

—Xu'na —nacui yu—, ¿ñilya cha! 
laca nti! nu'u jna'? 

—Cua ndyuna ycui' Ndyosi cha! 
nu cua nchcui' nu'u lo'o Ni —nacui 
xca bil—. Lo'o jua'a cua na'a Ni cha! 
tso'o tsa ndu'ni nu'u lo'o ngut ti'i, 
bi! cha! cua ndyi'u ti! ycui' Ndyosi 
jinu'u. 5Juani culo nu'u cha ji'i ngu' 
cha! tsaa ngu! quichi Jope. Quichi 
bi! ndi'i sca nu qui'yu nu naa Simón, 
lo'o xtañi yu laca Pedro. $Cua 
ndyalaa yu toni'i ji'i chaca Simón 
nu laca cuityi quiji nu ntucua tyi 
cacua ti to! tyujo'o. Ta nu Simón 
Pedro bi' sca cha! lo'o nu'u, ni cña 
ntsu'u cha! cua'ni nu'u. 

7Ndu'u xca ji'i ycui' Ndyosi bil, 
ndyaa li'. Lo'o li! ngusitya Cornelio 
ji'i tucua tya!a msu ji!i, lo'o ji'i sca 
sendaru nu ndu'ni cha ji'i; lo'o 
sendaru bi' ndyu'ni tlyu yu ji'i ycui' 
Ndyosi. $Li' nchcui' Cornelio lo'o 
nu ca ta'a sna ngu' lcaa ña!a cha! nu 
ngua ji'i ycui! tsa; li! ngulo yu cha 
ji'i ngu' cha! tsaa ngu! tsaquilya ngu' 
ji'i Pedro ca quichi Jope bi". 

%Nguxee chaca tsa ndya'a ngu' 
nde tyucuii Jope. Lo'o ndyalaa nde 
hora, xi tya lyiji tyalaa ngu' quichi 
bi!. La cui! hora bi! ndyacuí Pedro 
ndyaa yu que ni'i cha! cheui' yu lo'o 
ycui' Ndyosi. Jlyacua tsa que ni'i 
bi!. 10Li' ntucua Pedro ntyute' tsa 
yu, jña tsa ti! yu cacu yu li"; na cua 
nguxana ndyique! ngu! scuaa, pana 
tya lyiji xi caque!. Lo'o li! ngua'ya 
xcalá yu, nchcui! xcalá yu ña'a nu 
ntucua ti yu que ni'i bi". Laca 
cha! nxña!a yu nde cua, na'a yu 
ngusaala ycui' Ndyosi nde cua; 
ngutacui ñi'ya nti! sca tasa tlyu tsa 
nu ndyaaca! juu ca ta'a jacua jyaca, 
lijya ndati!i tasa bi! lo yuu. Jua'a 

ña'a nti! yu. 12Tyuu tsa tya'a na'ni 
cuxi ntsu'u ne! tasa nu ndati!i nde 
lo yuu bi": ntsu'u na'ni nu ntucua 
quiya!, ntsu'u na'ni lu'be, lo'o jua'a 
ntsu'u cuaña. '?Li! ndyuna Pedro 
cha! nchcui' ycui' Ndyosi lo'o yu, 
ngua ti! yu: 

—Pedro —nacui Ni ji'i yu—, cujuii 
clya nu'u ji'i na'ni cua cha! cacu nu'u 
jiti. 

14—Ná nchca jna', Xu'na —nacui 
Pedro ji'i—. Ni sca quiya' bilya cacu 
na' cuaña' na'ni jua; na'ni cuxi laca 
jua cuentya ji'i cuare. 

15Xa' nchcui! ycui' Ndyosi lo'o yu 
li": 

—Ná tso'o ñacui nu'u cha! na'ni 
cuxi laca jua, si cua nacui ycui' 
Ndyosi cha! lubii ni". 

16Sna quiya' nchcui' ycui' Ndyosi 
lo'o Pedro juata, li' ndyuco!o tasa 
bi! ndyaa nde cua chaca quiya!, ña'a 
ndacui ti lo'o juu. Laja lo'o ndube 
tsa ti' Pedro, cha! ná ngua cuayá! 
ti' yu ni cha! laca nchcui' xcalá 
jua!a, li! ndyalaa ngu' bi! to! ni'i; la 
cui! nu ca ta'a sna ngu' nu ngulo 
Cornelio cha ji'i cha! caa ngu' laca 
ngu! bi'. Cua nchcuane ngu! ji'i ngu' 
quichi mala ntucua tyi Simón nu 
laca cuityi quiji, jua'a ndyalaa ngu' 
to! ni'i. 18Li' cuii ndacha! ngu' ji'i nu 
laca tyi si nga'a Simón Pedro. Laja 
li' quiña'a tsa ngulacua ti! Pedro ni 
cha! nchcui' xcalá yu, lo'o li! nchcui! 
Xtyi'i ycui! Ndyosi lo'o yu: 

—Cua ndyalaa sna tya'a ñati 
nelyana ngu' jinu'u —nacui Ni ji'i 
Pedro ña'a ntucua ti yu que nili—. 
20Cua'ya nu'u yala ti cha! tsaa nu'u 
lo'o ngu' re. Ná cube ti! nu'u cha! ji'i 
ngu!, na! ngulu cía ji'i ngu' cha! caa 
ngu' ca nde. 

21Li! hora ti ngua'ya Pedro cha! 
chcui! lo'o ngu! bi!. 

—La cui! na! laca nu ndya'a ma 
nclyana ma —nacui Pedro ji'i 
ngu'—. ¿Ni cha cua'ni ta na! ji'i ma 
nti' ma? 

22_ Cua ngulo nu cusu! Cornelio 
cha jili ya cha! caa ya ca nde —nacui 
ngu' ji'i Pedro—. Tso'o tsa tyiquee 
nu Cornelio bi', ndu'ni tlyu yu ji'i 
ycui' Ndyosi, lo'o jua!a tso'o tsa 
nchcui' lcaa ngu' judío tya!a nu'u 
ji'i nu cusu' bi'. Cua ndacha' xca ji'i 
ycui! Ndyosi ji'i Cornelio cha! ta yu 
jili ya caa ya ca nde, caqui'ya ya 
jinu'u cha! tsaa na ca slo nu cusu! 
bi!, ca quichi Cesarea. Ntsu'u cha! 
cuna ycui' Cornelio cua ña'a ca cha! 
nu chcui' nu'u lo'o. 

23—Tyaa ma ni'i —nacui Pedro ji'i 
ngu'—. Ntsu'u su caja! ma ca nde. 
Ca la quee tsaa na cajua. 

Nguxee chaca tsa, li! ndu'u ngu' 
quichi Jope ndyaa ngu!, ndyaa 
ngu' lo'o tucua sna tya'a hati ji'i 
Jesucristo nu ca tyi quichi bi". 

24Tsa nchca tyucuaa ndyalaa 
ngu' quichi Cesarea. Nga'a Cornelio 
ntajatya ji'i ngu'; cua laca ndyu'u 
ti'i ngu' toni'i ji'i, lcaa nati tya!a 
nu cusu! lo'o tya!a ndya!a ti ngu'. 

25 Nu lo'o ndyalaa Pedro to! tyi 
Cornelio, li! ndu'u nu cusu' ñaa nde 
liya!, ndyatu sti' nde loo Pedro cha! 
cua'ni tlyu ji'i yu ngua ti! Cornelio, 
ñilya ndu'ni tlyu na ji'i ycui! Ndyosi. 
26 Hora ti ndaya! Pedro ya! Cornelio, 
nguxatu yu ji'i nu cusu! bi! li". 

—Tyatu nu'u, cusu' —nacui Pedro 
jili—, tyucuaa na laca na ñati 
chalyuu ti. 

27 Tya nchcui' la Pedro lo'o ngu' 
lo'o ndyatí ngu! ndyaa ngu' ni'i. Li' 

na'a Pedro cha! cua quiña'a hati 
ndyu'u ti'i ni'i bi". 28Nda Pedro cha! 
lo'o ngu! bi! li': 

—Jlo ti! ma cha! ná ntsu'u 
chacuayá! ji'i cua nu laca ya ngu' 
judío, cha! tyu'u ti'i ya lolo cu'ma 
ngu' xa! tsu! —nacui Pedro ji'i 
ngu'—. Ná ntsu'u chacuayá! tyatí 
ya ni'i ji'i ngu! xa! tsu! —nacui—. 
Pana cua ngulu'u ycui' Ndyosi jna' 
cha! ná tso'o chcui' na! ji'i xa! ñati 
cha! ñati cuxi laca ngu!, cha! si'i nati 
lubii laca ngu', masi ngu! xa! tsu! 
laca ngu'. ?9Bi! cha! lijya na! ca nde 
juani. Nu lo'o ndyalaa ti msu jinu'u 
ca slo na', hora ti ndu'u na! lijya na! 
lo'o ngu! re; nga'aa nchcui' tsa na! 
lo'o msu bi'. Bi! cha! juani, ¿ni cña 
cua'ni ta na! ji'i cu'ma nti! ma? 

30 Nguxacui Cornelio cha! ji'i 
Pedro li": 

—Cua ngua jacua tsa nchcui! na! 
lo'o ycui' Ndyosi su nga'a na! ni'i 
re —nacui ji'i Pedro—, lo'o hora 
ti ndyalaa sca hati slo na! nu lacu' 
late! ngati, hasta ntyijili xee ndubi 
lo late! bi'. Hora cua sna nde ngusii 
ndyalaa yu bi', nu lo'o bilya cacu 
na! li", 33 Nchcui! yu bi' lo'o na!: 
“Cornelio”, nacui yu, “cua ndyuna 
ycui' Ndyosi cha! nu nchcui' nu'u 
lo'o Ni, jua'a cua na'a ycui' Ni cha! 
tso'o tsa ndu'ni nu'u lo'o ngut ti'i; 
bi! cha! cua ndyi'u ti! ycui' Ndyosi 
jinu'u. 22 Juani culo nu'u cha ji'i ngu' 
cha! tsaa ngu! quichi Jope; quichi 
bi! ndyalaa sca nu qui'yu nu naa 
Simón, lo'o xtañi yu laca Pedro. 
Tsaa ngu!, tsaa cacha! ngu! jili yu 
cha! caa yu ca nde. Cua ndi'i yu to! 
tyi chaca Simón nu laca cuityi quiji 
nu ntucua tyi cacua ti to! tyujo'o. 
Nu lo'o tyalaa yu ca nde, li! culu'u 


LOS HECHOS 10 


yu sca cha! nu tso!o tsa jinu'u.” 

33 Jua'a nacui hati bi! jna! —nacui 
Cornelio—. Bi! cha! hora ti ngulo na! 
cña ji'i ngu! cha! tsaa ngu' ca su ndi'i 
nu'u. Tso'o tsa ntsu'u tyiquee na! 
cha! ndyalaa nu'u slo na! juani; bi! 
cha! cua ndyu'u ti'i lcaa tya'a ya se'i 
ti chacuayá! ji'i ycui' Ndyosi, cha! 
cuna ya lcaa cha! nu cua nda ycui' 
Ni lo'o nu'u cha! cheui! lo'o ya. 


Cha' nu nchcui' Pedro lo'o 
ngu' slo Cornelio 
34Li' nguxana Pedro ngulu'u yu ji'i 
ngu! bi!: 

—Juani cua ngua cuayá! ti! na' cha! 
stu'ba tsa ndu'ni ycui' Ndyosi lo'o 
lcaa nati chalyuu —nacui—. 35Tso'o 
tsa ntsu'u tyiquee ycui' Ndyosi ña'a 
Ni ji'i lcaa ñati chalyuu nu chañi 
cha! ndu'ni tlyu ngu' ji'i ycui! Ni, 
ñati nu ndu'ni lcaa ña'a cha! nu nti' 
Ni. 36Cua nda ycui' Ndyosi cha! lo'o 
ya nu laca ya ngu' Israel, cha! ti ti 
tyi'i cresiya ji'i ñati chalyuu xqui'ya 
Jesucristo, nu laca Xu'na lcaa ñati. 
37 Jlo tso'o ti' ma ña'a cha! nu nteje 
tacui tya tsubi' la loyuu re, su ca 
tyi ngu' judío. Clyo nda Juan cha! 
bi! lo'o ngu' nu lo'o ntyucuatya 
ji'i ngu', li' nda Jesús cha! bi! lo'o 
ngu' ca loyuu su cuentya Galilea. 
Tiya! la li! nda Jesús cha! bi! lo'o 
lcaa ngu' tya!a ngu! Israel. 38 Jlo 
til ma ñilya nguti'i Jesús chalyuu, 
la cui! Jesús Nazaret. Cua ngusubi 
ycui! Ndyosi Sti yu ji'i Jesús, nda 
la Ni juersa ji'i nu Jesús bi! nu lo'o 
ndyalaa Xtyi'i ycui' Ni lo yu. Lcaa 
su nguta!a yu ngua'ni yu cha! tso!o 
lo'o ñati, lo'o jua'a ngua'ni yu cha! 
ndyaca tso'o ngu' nu quicha tsa, 
masi nati nu ntsu'u tsa cha! ti'í ji'i 

xqui'ya cha! ngusñi cui'i cuxi ji'i 
ngu!. Ngua'ni Jesús cha jua'a, cha! 
nguxtyucua ycui! Ndyosi ji'i yu. 
39Cua na'a ya lcaa cha nu ngua'ni 
Jesús ca quichi Jerusalén, lo'o jua'a 
cha nu ngua'ni yu lcaa quichi tyi 
ngu' judío tya!a ya. Na cua nguta'a 
ya lo'o yu, bi! cha! chañi cha' nu 
nchcui' ya lo'o ma. Li! ntejeya' ngu' 
ji'i Jesús, ngujui'i ca'a ngu' ji'i yu lo 
crusi; jua'a ngujuii yu li!. “Pana nu 
lo'o ndya'a sna tsa, li! ngua'ni ycui' 
Ndyosi cha! ndyu'ú Jesús chaca 
quiya". Li" ndu'u tucua yu nde su 
ndi'i ya; ná na'a lcaa ngu' quichi bi! 
ji'i yu, cua laca ti hati tya'a ya na'a 
ya ji'i yu. Cua ngusubi ycui' Ndyosi 
ji'i ya cha! culu'u ya cha! ji'i ycui! Ni 
jili xa! nati, bi! cha! cua na'a ya ji'i 
Jesús lo'o ndyu'ú yu chaca quiya!. 
Stu'ba ti ndyacu ya lo'o ycui' yu li". 
42 Tya li! cua ngulo Jesús cha ji'i ya 
cha! ta ya cha! liñi ji'i ycui' lo'o hati, 
cha! cua nda ycui' Ndyosi cha ji'i 
nu Jesús bi', cha! cua'ni cuayá! yu 
jili lcaa hati chalyuu, masi nu cua 
ngujuii, masi nu tya lu'ú. 43Na cua 
nguscua jyo'o cusu! xi cha! lo quityi 
ji'i ycui' Ndyosi nu ngua sa'ni; lcaa 
quityi bi! ncheui' cha! ntsu'u cha! 
caa sca ñati tlyu lo yuu chalyuu 
tyempo nde loo la; bi' laca nu cuityi 
yabe! nu ntsu'u jili lcaa hati, si 

xñi ngu' cha! ji'i yu, nacui cha! nu 
nscua lo quityi bi'. Na cua ndyalaa 
yu bi! lo yuu re juani, Jesús naa yu. 


Ndyanu Xtyi'i ycui' Ndyosi 
ne! cresiya ji'i ngu! xa! tsu' 
44Tya ndu Pedro nchcui' lo'o ngu! bi', 
lo'o li! ndyalaa Xtyi'i ycui' Ndyosi ne! 
cresiya ji'i lcaa hati nu ndyuna cha! nu 
nclyu'u Pedro ji'i ngu'. WNdube tsa ti' 

hati ji'i Jesucristo tya!a ndya'a Pedro. 
Ngu! judío laca ngu' bi!, bi! cha! ndube 
tsa ti' ngu' cha! lo'o ngu! xa! tsu!, cua 
nda ycui' Ndyosi Xtyi'i ycui' Ni cha! 
tyanu ne! cresiya jiti ngu'. “6Li! jlo ti! nu 
ngu! judío bi", cha! chañi cha! cua nda 
ycui' Ndyosi Xtyi'i ycui' Ni ji'i Cornelio 
lo'o ji'i tya'a yu, nu lo'o ndyuna ngu' 
cha! nchcui! ngu' bi! cha'cña ji'i ngu' 
xa! quichi, masi bilya chcui' ngu' juala 
nquicha!. Lo'o jua'a lye tsa ngua'ni 

tlyu ngu' bi! ji'i ycui' Ndyosi. Li! nchcui' 
Pedro lo'o tya!a ndya'a yu: 

47 —Ñi'ya nu lo'o ndyanu Xtyi'i 
ycui' Ndyosi ne' cresiya ji'na, la cui' 
jua'a cua ndyanu Xtyi'i ycui' Ndyosi 
ne' cresiya ji'i ngu' re juani —nacui 
Pedro ji'i tya'a ndya'a yu—, bi' cha' 
tso'o la si tyucuatya na ji'i ngu' re. 

48Li' nchcui' ngu' bi! lo'o hati 
tya'a Cornelio bi': 

—Tso'o la si tyucuatya ya ji'i ma 
juani, cha' ca cuayá' ti' ngu' quichi 
re cha' ñati ji'i Jesucristo laca ma. 

Lo'o li' xa' nchcui' nu ngu' ca tyi lo'o 
Pedro cha! tyanu yu la xi lo'o ngu' bi'. 


Nchcui' Pedro lo'o ñati ji'i 
Jesucristo ca Jerusalén 
1 Cua ngujui cha' ji'i quiña'a 
ñati nu ndi'i loyuu su 
cuentya Judea, cha! lo'o ngu! xa! 
tsu! cua ngusñi ngu' cha! ji'i Jesús; 
cua ngujui cha! ji'i ngu' nu ngua 
tsa!a ji'i Jesucristo tya clyo, lo'o 
jua'a cua ngujui cha! bi! ji'i lcaa 
hati ji'i Jesucristo nu ndi'i ca bi!. 
2Bi' cha! lo'o nguxtyuu Pedro ñaa 
yu nde quichi Jerusalén, ndyacua 
tya!a yu lo'o xi ngu' judío nu ngusñi 
cha! ji'i Jesús, pana hafa ti tya tiji' 
ti' ngu' ji'i cha! cusu'. 3Li' nchcuane 
ngu' ji'i Pedro: 

— ¿Ni cha! laca ndyaa nu'u slo ngu! 
xa! tsu'? —nacui ngu' ji'i Pedro—. 
¿Ni cha! laca ndyacu nu'u stu'ba ti 
lo'o ngu' bi'? 

4Li' nchcui' Pedro lo'o ngu' ñi'ya 
nu ngua lo'o ndyaa yu slo ngu' bi: 

5 —Ngua sca tsa nga'a na! ca 
quichi Jope —nacui Pedro—. Laja 
lo'o nchcui' na! lo'o ycui! Ndyosi, li' 
ñaa sca xcalá na". Laja lo'o nchcui! 
xcalá, li! nguxña'a na! nde cua; 
ñi'ya sca tasa tlyu, jua'a ñala na nu 
lijya ndatili nde cua cha! ca!tya nde 
lo yuu. Ca ta'a jacua jyaca tasa bi! 
ntucua juu, jua!a tso'o ti lijya tasa 
bi! ndati'i lo yuu ca su nga'a na!. 
SLi! na'a tsa na! ji'i na nu ntsu'u ne! 
tasa bi!, cha! na'a na! cha! ntsu'u 
tyuu tsa lo na'ni: ntsu'u na'ni nu 
ntucua quiya!, ntsu'u na'ni tyaala, 
lo'o jua'a ntsu'u cuaña, ntsu'u na'ni 
lu'be. "Li! nchcui' ycui! Ndyosi 
lo'o na!: “Pedro”, nacui Ni, “cujuii 
clya nu'u ji'i na'ni cua cha! cacu 
nu'u ji'i”. ŝLo'o li! nguxacui na! cha! 
ji'i Ni: “Ná nchca 'na cacu na'ni 
nu ña'a jua'a, Xu'na”, nacui na! ji'i 
Ni. “Ni sca guiya' bilya cacu na! ji'i 
na'ni cuxi jua, cha! nchcui! cuare 
cha! ná tso'o cacu ya na'ni nu ña'a 
jua'a.” 9Li! xa! nguañi nchcui' ycui' 
Ni nde cua: “Ná tso'o ñacui nu'u 
cha! laca bi! na'ni cuxi, cha! na 
cua nacui ycui! Ndyosi cha! laca bi! 
na'ni lubii”. 10Sna quiya' nteje tacui 
cha! bi! su nga'a na!, li' nguxtyacui 
tasa bi! ndyaa nde cua chaca quiya!. 
31 Hora ti ndyalaa sna tya'a ñati ca 
ni'i su nga'a na! li'. Cua ngulo sca 
ngu! quichi Cesarea cha jili ngu! bi!, 
cha! caa ngu' su ndi'i na!. 12Nchcui' 
Xtyi'i ycui' Ndyosi lo'o na! li", cha! 
ná culacua tsa ti! na', cha! tsa!a na! 

lo'o ngu! bi!. Ca ta'a scua nati re 
ndyaa ngu' lo'o na! slo ñati bi! ca 
quichi Cesarea. 13Li! nda nu cusu' 
bi! cha! lo'o ya ñi'ya ngua cha! bi!. 
Cua na'a yu sca xca ji!i ycui! Ndyosi 
nu ndyatí lijya ni'i ji'i yu cha! ta sca 
cha! lo'o yu: “Culo nu'u cha ji'i msu 
jinu'u”, nacui xca bi! ji'i nu cusu! bi!, 
“cha! tsaa msu ca quichi Jope, cha! 
tsaa cacha! ji'i Simón Pedro cha! caa 
yu ca nde. “La cui! Simón bi! ta 
cha! lo'o nu'u, lo'o lcaa tya'a nu'u, 
cha! caja ñi'ya nu cua'ni lyaá ycui' 
Ndyosi ji'i ma.” Jua'a nacui xca bi! 
ji'i nu cusu' bi". 15Li! ndyalaa ya ca 
to! tyi ngu' bi'. Nguxana na! ngulu'u 
na! cha! jili ngu!, lo'o li! hora ti 
ngua'ya Xtyi'i ycui' Ndyosi lo ngu'. 
La cui! ñi'ya ndyanu Xtyi'i ycui' Ni 
ne! cresiya ji'na nu ngua tya clyo, 
la cui! jua'a ndyanu Xtyi'i Ni ne! 
cresiya ji'i ngu' bi! li". 16Ntsu'u ti! na! 
li!, cha! tya tsubi' la nehcui' ycui' nu 
Xu'na na lo'o na ndi!ya: “Tsubi' cua 
ntyucuatya Juan ji'i nati lo'o hitya 
ti”, nacui, “pana xa! ña'a cua'ni ycui! 
Ndyosi cha! caca lubii cresiya ji'i ma 
nu lo'o tyanu Xtyi'i ycui' Ndyosi 
ne! cresiya ji'i ma”. 17Na cua nda 
ycui! Ndyosi Xtyi'i ycui! Ni jili ngu' 
xa! tsu' la cui! ñitya nu nda Ni Xtyi'i 
ycui! Ni ji'na, nu lo'o ngusñi na cha! 
jili Jesucristo nu Xu'na na; bi! cha! 
ná tso'o si cua!a na cha nu ndu'ni 
ycui' Ndyosi lacua. 

18Nu lo'o ndyuna ngu' cha' nu 
nchcui' Pedro lo'o ngu!, nga'aa ngua 
chcui' tyaala ngu' bi! lo'o Pedro. 
Li! ngua'ni tlyu ngu' bi! ji'i ycui! 
Ndyosi. Ndi'ya nchcui' ngu' lo'o Ni 
lit: 

—Ndyosi Sti ya, tso!o tsa ndu'ni 
nu'u lo'o ngu! xa! tsu!, masi si'i ngu' 

judío laca ngu' bi' —nacui ngu' ji'i 
ycui' Ndyosi—. Ndu'ni nu'u cha! ca 
tyuju'u ti! ngu' ji'i lcaa cha! cuxi nu 
ntsu'u ji'i ngu!, cha! caja chalyuu nu 
ná nga'a cha! tye ji'i ngu' bi!. 


Ñati ji'i Jesucristo nde 
quichi Antioquía 

19Cua sa'ni xi ngua lo'o ndyujuii 
ngu' ji'i Esteban, lo'o la cui' tyempo 
bi! ngua ti! ngu! xcube! ngu' ji'i lcaa 
ngu' nu ntsu'u cha! ji'i lo'o Jesús; bi! 
cha! tyuu tsa tya!a ngu' bi! ndatsu! 
ngu! ndyaa ngu! tyijyu'. Ntsu'u 
ngu' nu ndyaa ca loyuu su cuentya 
Fenicia, ntsu'u tya'a ngu! nu ndyaa 
ca loyuu su cuentya Chipre, lo'o 
juala ntsu'u tya!a ngu! nu ndyaa 
ca quichi Antioquía. Lcaa su 
ndyaa ngu' ngulu'u ngu' cha! tso'o 
ji'i Jesucristo ji'i tyala ngu' judío 
ti, ná ngulu'u ngu' cha! bi! ji'i xa! 
nati. Tiya! la li', ndyaa xi xa! la 
ñati ji'i Jesús ca quichi Antioquía; 
ngu' ca tyi loyuu su cuentya Chipre 
lo'o jua'a loyuu su cuentya Cirene 
laca ngu' bi'. Nchcui! ngu' bi! lo'o 
lcaa ngu' quichi, masi lo'o ngu' 
judío, masi lo'o xa! ñati; ngulu'u 
ngu' cha! tso'o ji'i Jesucristo ji'i lcaa 
ngu' quichi bi'. 21 Tlyu tsa chacuayá' 
ntsu'u ji'i ngu' xqui'ya Jesús nu 
Xu'na na, bi! cha! ngusñi quiña'a ñati 
cha! ji'i ycui' Ni, bi! cha! nguxtyanu 
ngu! cha! cuxi nu ntsu'u tsa tyiquee 
ngu! ji'i clyo. 

221 3" ngujui cha! bi! jiti taju hati ji'i 
Jesucristo nu ndi'i nde Jerusalén, 
bi! cha! nchcui! ngu' lo'o Bernabé 
cha! tsaa yu ca quichi Antioquía. 
23Li' ndu'u Bernabé ndyaa yu, 
ndyalaa yu ca quichi bi', na'a yu 
ñilya laca cha! tso'o nu ngua'ni ycui! 


317 


Ndyosi lo'o ngu! bi!. Tso'o tsa ntsu'u 
tyiquee Bernabé li'. Nda yu sca 
cuii lo'o taju hati ji'i Jesucristo ca 
bi!, cha! tyucui tyiquee ngu' cua'ni 
ngu' cha lcaa tsa, lcaa ña!a cha nu 
nti! ycui! nu Xu'na na cha! cua'ni 
na. 24Tso'o tsa tyiquee Bernabé; 
cua ndyanu Xtyi'i ycui' Ndyosi ne! 
cresiya ji'i yu, lo'o jua'a tso!o tsa 
jlya ti! yu ji'i Jesucristo. Bi! cha! 
quiña!a la ñati cua ngusñi ngu' cha! 
ji'i nu Xu'na na xqui'ya nu Bernabé 
bi! li", 

25Lo'o li! ndu'u yu bi! ndyaa 
yu nde quichi Tarso, ndyaana yu 
ji'i Saulo. Lo'o nquije yu ji'i, li' 
ngutu'u yu ñaa lo'o yu ji'i Saulo ca 
quichi Antioquía chaca quiya". ?6Li' 
ngutili ngu' sca yija lo'o taju ñati 
ji'i Jesucristo ca bi!, nclu'u ngu' ji'i 
quiña!a ñati. Quichi Antioquía bi' 
ngua su ngutu'u suu cha! nu nchcui' 
ngu' cha! ngu' cristiano laca hati nu 
ngusñi cha! ji'i Jesucristo. 

27Tyempo bi' ndyalaa tucua sna 
la tya'a hati nu ngua tu'ba ji'i ycui' 
Ndyosi. Ndu'u ngu' quichi Jerusalén 
ndyalaa ngu' quichi Antioquía li". 
28 Agabo naa tsaca ngu' bi!. Cua nda 
Xtyi'i ycui! Ndyosi sca cuii lo'o nu 
Agabo bi' cha! chcui' yu lo'o ngu!. 
Li! nchcui' Agabo lo'o ngu' cha! cua 
caa ti sca jbi'ña tlyu tsa tyucui ña'a 
chalyuu. Chañi cha! jua'a ngua cha! 
nu nda Agabo bi', pana nde loo la 
ngua cha! bi', nu lo'o ngua Claudio 
rey nu laca loo. ?PLi! ngúiñi cha! ji'i 
ñati ji'i Jesús lo'o tya!a ngu' cha! ta 
ngu' msta ji'i tyala ti'i ti ngu!, ngu' 
nu ndi'i quichi su cuentya Judea. 
30 Jua'a ngua'ni ngu' li'. Nda ngu' 
msta bi! ji'i Bernabé lo'o ji'i Saulo 
cha! tsaa lo'o ngu! ji'i, cha! ta ngu' 

chi bi! ji'i ngu! cusu! ca bi". Li! tacha 
ngu' chi bi', caja xi ndaca ti ji'i tya'a 
ti'i ti ngu'. 


Ndyujuii ngu' ji'i Jacobo lo'o 
ngusu'ba ngu' ji'i Pedro ne! chcua 
1 Nu ngua tyempo bi!, rey 
nu ngua naa Herodes ni, 
nchcube' tsa ji'i hati ji'i Jesucristo. 
2Ngulo rey bi' cha ji'i msu ji'i cha! 
cujuii ngu' ji'i Jacobo lo'o maxtyi. 
(Jacobo bi' ngua tya'a ngula Juan.) 
3 Chaa tsa ti! ngu! judío cha! ndyujuii 
rey ji'i Jacobo, bi! cha! lo'o ji'i Pedro 
ntejeya' nu rey bi! li'. La cui! tsa nu 
ngusñi rey ji'i yu, li! ngua sca tala 
ji'i ngu! judío, tala nu lo'o ndacu 
ngu' xlyá tiji nu ná lo'o scua tiye! 
ndya". *Ntejeya! ngu' ji'i Pedro, li! 
ndyaa lo'o ngu' ji'i, ngusu'ba ngu' 
jili ne! chcua. Li! ndyatu jacua latya 
sendaru cua ji'i, jacua tyala sendaru 
ntsu'u ji'i sca latya ngu'; ndi'i ngu' 
bi! cua to! ni'i chcua su ntsu'u Pedro. 
Nu lo'o tye tsa ta'a pascua, li! tyu'u 
ti'i lcaa ngu' quichi cha! cua'ni 
cuaya' nu Herodes bi! ji'i Pedro, 
nti! ycui' rey bi; Sbi! cha! ntsu'u 
cha! ña'asii tso'o sendaru ji'i yu lo'o 
ntsu'u yu ne! chcua. Pana laja li! lye 
tsa nchcui' tya!a hati ji'i Jesucristo 
lo'o ycui' Ndyosi cha! cua'ni lyaá Ni 
ji'i Pedro. 


Nclyo ycui' Ndyosi 
ji'i Pedro ne' chcua 
6 Cua ngua talya li". Chaca tsa cua 

culo ti Herodes ji'i Pedro cha! ca 
cuayá! ji'i yu slo ngu' quichi bi'. Cua 
ngusca' ngu' ji'i Pedro lo'o tucua 
tya'a carena, sca carena ntsu'u ya! 
sca sendaru. Lo'o jua'a ndu xa! la 
sendaru cua toni'i chcua nde liya!. 

Li! ngua'ya xcalá ti Pedro. "Laja 
lo'o laja! ti yu, hora ti ndu'u tucua 
sca xca ji'i ycui! Ndyosi su nga'a yu. 
Tso'o tsa xee ngulane ne! ni'i chcua 
li. Nguxtyu'u xca bi! ji'i Pedro, 
ncheui' xca lo'o yu li!: 

—Tyatu clya nu'u —nacui xca bi' 
jiti yu. 

Hora ti ndyati' carena chcua nu 
ndyaaca! ya! yu. 8Xa! nchcui! xca 
lo'o yu li!: 

—Xca! nu'u sii' —nacui—. Xu'ba 
nu'u caña quiya!. 

Ngua'ni Pedro jua'a, lo'o li! 
nchceui' xca lo'o yu chaca quiya!: 

—Quixii nu'u te! quicha' hichu!. 
Yala clya tyu'u lca'a nu'u jna! — 
nacui xca bi! ji!i. 

9Li' ndu'u lca'a Pedro ji'i xca bi!, 
pana ná ngua tii yu cha! chañi cha! 
ndyalaa xca ji'i ycui' Ndyosi slo yu; 
ngua ti! yu cha! laja xcalá ti yu ngua 
cha! bi'. TO Nteje tacui ngu' slo sendaru 
nu nga'a cua ne! ni'i chcua, lo'o jua'a 
nteje tacui ngu' slo xi xa! la sendaru 
nu nga'a cua. Li! ndyalaa ngu' ca toni'i 
chcua tlyu, xcui' chcua laca toni'i bi!. 
Loto li! ndyaala toni'i bi! ycui' ti; jua'a 
ngua ngutu'u ngu' to! calle, ndyaa 
ngu' ndyalaa ngu' nde sca jyaca calle 
bi!. Lo'o li! ndu'u nu xca bi! ndyaa, 
chaca tya Pedro ndyanu calle bi'. 1Li' 
nda Pedro cuentya: 

—Juani nchca cuayá! ti! na! cha! cua 
ngulo ycui' nu Xu'na na! cha jili xca bi! 
ji'i Ni, cha! nu haa ngulo jna! ni'i chcua 
jua —nacui yu—. Ngua ti! Herodes 
xcube! jna!, cha! xña!a tsa ntsu'u 
tyiquee ngu' judío tya!a na! ña'a ngu' 
jna!; pana ná ngua ji'i cua'ni cha cuxi 
bi'. 

12Ngulacua tsa ti! Pedro su ndu 
ycui! ti yu. Nu lo'o ngua cuayá! ti! 

yu, li! ndyaa yu ca slo María xtya'a 
Juan Marcos. Ca ni'i bi! ndyu'u ti'i 
tyuu tya'a hati ji'i Jesús, nchcui! 
ngu' lo'o ycui! Ndyosi. 13Ngujui'i ya! 
yu toni!i, lo'o li! sca nu cuna!a cuañi! 
nu naa Rode, bi' nu ndyaa na'a 
toni'i. Ña'a ndu ti nu cuna'a bi! toni'i 
nde ni'i ti. Hora ti ndyuloo nu 
cuna'a bi! xtyi'i Pedro lo'o nchcui! 
yu. Chaa tsa ti! cho! li'. Ngusna cho! 
ndyaa chcui' lo'o tya!a ndi'i cho! ni'i 
bi!, pana ña!a ti tya ndu ycui' Pedro 
nde liya' cha! bilya saala ngu' toni!i. 

15—Cua ngua tonto hique nu'u — 
nacui ngu' ji'i Rode li". 

Pana lye la nchcui' nu cuna!a bi! 
lo'o ngu! li!, cha! chañi cha! Pedro 
laca nu ndu toni'i bi! nde liya!. 

—Si'i —nacui ngu! li'—. ¿Ha si'i 
nu xca ji'i ycui' Ndyosi nu ña'asii ji'i 
Pedro laca bi'? —nacui ngu! ji'i. 

16Ña'a ti tya ndu Pedro nde liya! 
ntyijili ya! yu toni!i. Li! ndyaa ngu' 
cha! saala ngu' toni'i. Lo'o na'a 
ngu! jili Pedro ndu, li! ndube tsa 
til ngu' cha! cua ndyalaa ycui' yu. 
17Ngua'ni ya! yu ji'i ngu' li!, cha! ca 
ti ti ngu!. Ndacha! yu ji'i ngu' ñi'ya 
ngua lo'o ngua'ni ycui' Ndyosi nu 
Xu'na na cha! tso'o cha! ngulo Ni ji'i 
yu ne! chcua. 

—Chcui' ma lo'o Jacobo lo'o lcaa 
ngu' tya'a ndya'a na —nacui Pedro 
ji'i ngu'—, ta ma cha! lo'o ngu' ñi'ya 
nu ngua'ni ycui' Ni lo'o na! lo'o 
ngulo Ni 'na ne! chcua. 

Ndu'u yu ni'i ndyaa yu xa! se'i li". 

18Nu lo'o nguxee chaca tsa 
quiña!a tsa ngulacua ti! sendaru 
bi!, cha! ngalaa ngua cuayá! ti! ngu' 
macala ndyaa Pedro. "Li! ngulo 
rey Herodes cha ji'i sendaru cha! 
tsaa ngu' tsaana ngu' jili yu. Ndyaa 

ngu' li', pana nga'aa nquije yu ji'i 
sendaru bi'. Li' nchcuane Herodes 
ji'i sendaru nu nga'a cua ji'i Pedro 
ni'i chcua, pana nga'a ndyiji ñilya 
nu xacui sendaru cha! ji'i rey, cha! 
ná jlo ti' ngu' ñitya ngua ji'i Pedro; 
bi! cha! ngulo Herodes cha ji'i xa! 
sendaru cha! cujuii ngu' ji'i lcaa 
sendaru nu ngua'a cua ji'i nu 
Pedro bi'. Li' ndu'u rey bi! loyuu 
su cuentya Judea, ndyaa ca quichi 
Cesarea, cha! ca bi! tyi'i xi ngua ti!. 


Ngujuii Herodes 

20Lo'o li! ngua ñasi! tsa nu Herodes 
bi! ji'i ngu' quichi Tiro, lo'o jua!a ji'i 
ngu! quichi Sidón. Nu ngua tya clyo 
la cua nda rey Herodes na cacu ngu' 
quichi bi', lo'o li! ngalaa nda rey na 
cacu ngu!, cha! ñasi' tsa ti! rey ña'a 
ji'i ngu!. Stu'ba ti ntsu'u tyiquee lcaa 
ngu' quichi bi! lo'o tya!a ngu!, cha! 


tsaa ngu' slo rey cha! chcui' ngu! lo'o. 


Li! tso'o tsa nchcui! ngu! quichi lo'o 
nu cusu! Blasto nu laca cía ji!i rey 
bi!; bi! cha! tso'o nchcui! nu Blasto 
bi! lo'o rey cuentya ji'i ngu! quichi 
bi", cha! tyaala! cha! ji'i rey lo'o ngu' 
bi'. ?1Li' ngusta Herodes sca tsa cha! 
tyu'u ti'i ngu' sca se'i ti. Ndyacu' 
Herodes lcaa late! tso'o nu ntsu'u ji'i 
cha! laca rey, ndyaa ntucua lo yaca 
xlya tso'o su ntyucua ycui! rey, cha! 
ta sca cuii lo'o ngu' nu lo'o ndyu'u 
ti'i ngu' slo. Li! nguxana rey nda cuii 
lo'o ngu! bi". 22Cuii tsaa ngusi'ya lo'o 
ngu! ji'i rey li!: 

—Ndyosi laca nu'u —nacui ngu' ji'i 
rey—. Si'i sca hati chalyuu ti laca 
nu'u nu nchcui' lo'o cuare juani. 

23 Hora ti ndyalaa sca xca ji'i ycui! 
Ndyosi slo rey cha! ta sca quicha 
tlyu ji'i nu Herodes bi', ndyatí conu' 

ne! rey bi! li! Ti'í tsa ne! rey li!, cha! 
ndyacu conu! bi! ne!. Ngujuii rey 

li!, cha! cua nda chacuayá' ji'i ngu' 
cha! ngua'ni tlyu ngu' ji'i rey ñilya 
nu ndu'ni tlyu na ji'i ycui' Ndyosi; 
masi sca ñati chalyuu ti ngua rey 
bi!, pana nda chacuayá! cha! cua'ni 
tlyu ngu' ji'i. 

24] ¡! quiña'a tsa nati ndyuna cha! 
ji'i ycui' nu Xu'na na, ndyatu la ngu' 
nu ngusñi cha! ji'i Jesucristo li!. 

25 Nu lo'o cua ndye cía ji'i Bernabé 
lo'o Saulo ca quichi Jerusalén, li! 
nguxtyuu ngu' naa ngu' nde quichi 
Antioquía chaca quiya!. Naa lo'o ngu' 
ji'i Juan, la cui! nu naa Juan Marcos. 


Nguxana Bernabé lo'o Saulo 
ngua'ni ngu' cha ji'i ycui' Ndyosi 
1 Nu taju hati ji'i Jesucristo ca 

quichi Antioquía bi! ni, laja 

ngu' bi! ntsu'u xi ngu' nu laca tu'ba 
ji'i ycui' Ndyosi. La cui! jua'a laja 
ngu' bi! tya ntsutu la xa! tya'a ngu! 
nu tso'o tsa nclyu'u cha! ji'i ycui! 
Ndyosi ji'i tyala ngu!; ngu' nu nelyu'u 
ji'i tya'a ngu! ngua Bernabé, lo'o 
Simón nu ngata, lo'o Lucio Cirene, 
lo'o Saulo, lo'o Manaén. (Nu Manaén 
bi' ngua tya'a miña'a Herodes 
nu laca gobernador ji'i loyuu su 
cuentya Galilea.) ?Ngua sca tsa nu 
lo'o tyucui tsa ná ndyacu ngu' taju 
bi', xqui'ya cha' ngua'ni tlyu ngu' ji'i 
ycui! Ndyosi nu Xu'na na. Li! nchcui' 
Xtyi'i ycui' Ndyosi lo'o ngu! bi': 

—Ta ma chacuayá' ji'i Bernabé 
lo'o jua'a ji'i Saulo, cha! tsaa ngu' 
xa! quichi cha! cua'ni ngu' cña nu ta 
na! ji'i ngu' cha! cua'ni ngu! —nacui 
ycui! Ndyosi ji'i ngu'. 

3Tyuu hora ná ndyacu ngu' li", 

cha! tsa cu! ti nchcui! ngu' lo'o ycui' 

Ndyosi. Li! ngusta ya! lcaa tya!a hati 
jili Jesucristo bi! hique Bernabé, lo'o 
jua'a hique Saulo, cha! tso!o ti tsaa 
ngu! ca su cua'ni ngu' cna cuentya 
ji'i ycui' Ndyosi. 


Nda ngu' cha' ji'i ycui' Ndyosi 
ca loyuu su cuentya Chipre 
4Li' ndyaa Bernabé lo'o Saulo ca 
quichi Seleucia cha! tyatí ngu' ne! 
yaca ni'i, cha! tsaa ngu! chaca tsu! 
tyujo'o ca loyuu su naa Chipre. Ca 
bi! cua'ni ngu' cha nu ngulo Xtyi!i 
ycui' Ndyosi ji'i ngu'. “Li' ndyaa ngu' 
ne! yaca ni'i ca quichi Salamina. 
Lo'o ndyalaa ngu' chaca tsu! bi!, li! 
ndyatí ngu! ndyaa ngu' ne! laa ji'i 
ngu' judío quichi bi!, cha! culu'u 
ngu! cha! ji'i ycui! Ndyosi ji'i ñati 
nu ndi'i ne! laa bi'. Tyempo bi' tya 
ndya'a Juan lo'o ngu! cha! xtyucua 
ji'i ngu'. SLi! ndu'u ngu' ndyaa 
ngu' tyuu tya'a quichi nde Chipre 
bi", ndyaa ngu' ndyalaa ngu' ca 
quichi Pafos li'. Quichi bi! ndyacua 
tya!a ngu! lo'o sca nu qui'yu nu 
cucha!a tsa nu naa Barjesús. Ngu! 
judío laca nu qui'yu bi', lo'o jua'a 
nacui yu cha! laca yu tu'ba ji'i ycui! 
Ndyosi; pana si'i cha! lini nda yu. 
7Ndi!i nu cucha'a bi! slo gobernador 
nu naa Sergio Paulo. Ngua tsa nu 
gobernador bi', lo'o jua'a nti! tsa 
cuna cha! ji'i ycui! Ndyosi; bi! cha! 
nguane gobernador ji'i Bernabé 
lo'o ji'i Saulo cha! caa ngu' ca slo, 
cha! culu'u ngu' cha! bi! ji'i. £Pana 
ná ndiya ti! nu cucha'a bi! nu lo'o 
ndyuna gobernador cha! ji'i ycui! 
Ndyosi. (Elimas naa nu cucha!a bi! 
cha'cña ji'i ngu! quichi Pafos bi!.) 
Lye tsa nxuu tya!a yu lo'o Saulo lo'o 
Bernabé, cha! cua nti! yu cua'a yu ji'i 

gobernador cha! ngataa xñi nu cusu! 
bi! cha! ji'i ycui' Ndyosi nu nchcui! 
ngu' lo'o. 9Li! na'a tsa Pablo ji'i nu 
cucha!a bi'. (Nu juani naa Pablo nu 
ngua naa Saulo clyo.) Xtyi'i ycui! 
Ndyosi laca nu nda juersa ji'i nu 
Pablo bi!, 10bi! cha! nehcui' lo'o nu 
cucha!a bi: 

—Lye tsa ñilo'o nu'u ji'i ngu! — 
nacui Pablo ji'i nu cucha'a bi'—. 
Liye! tsa ti! nu'u ña'a nu'u ji'i ya, 
cha! msu ji'i nu xña'a laca nu'u — 
nacui—. Ndaca'a tsa nu'u ji'i ngu' 
cha! ná cua'ni ngu' sca cha! tso!o 
ti; bi! cha! juani culo na! cha jinu'u 
cha! nga'aa cua'a nu'u ji'i ngu! nu 
nti! xñi cha! ji'i ycui' Ndyosi nu 
Xu'na ya. 1Xcube' nu Xu'na ya 
jinu'u juani, cha! nga'aa caja ñi'ya 
ña!a nu'u xee cua; tyuu tsa tyanu 
cuityi' ti nu'u li". 

Hora ti ngua cuityi' yu cucha'a bi! 
li", nga'aa ngua ña'a yu tsiya! ti. Li! 
nelyana yu ji'i sca hati nu xñi ya! yu 
cha! tsaa lo'o ji'i yu nde liya'. 12Lo!o 
na'a gobernador cha! ngua cuityi' 
nu cucha!a bi', li' hora ti ngusñi nu 
cusu! bi! cha! ji'i Jesucristo. Jua!a 
ndube tsa ti! nu cusu! bi! ji'i cha! nu 
ngulu'u ngu' ji'i cuentya ji'i ycui! nu 
Xu'na na. 


Ndyaa Pablo lo'o Bernabé ca 
quichi Antioquía Pisidia 

13Lo'o li! ndu'u Pablo lo'o tya'a 
ndya!a yu, ndu'u ngu' quichi Pafos 
ndyaa ngu'. Ndyatí ngu' ne! yaca 
ni'i ndyaa ngu' chaca tsu! tyujo'o, 
ndyalaa ngu! ca quichi Perge ca 
loyuu su cuentya Panfilia li'. Ngalaa 
ndya!a Juan lo'o ngu! li', na cua 
ndyaa yu quichi tyi yu. 1*Ndu'u 
ngu! quichi Perge ndyaa ngu' chaca 

quichi Antioquía ca loyuu su 
cuentya Pisidia. Nu ngua tsa ta'a nu 
ndi'i cña! ngu', li' ndyatí Pablo lo'o 
Bernabé ndyaa ngu! ne! laa ji'i ngu' 
judío. Ca bi! ndyaa tucua ngu' xi. 
15Li' nchcui! sca nu cusu' lo quityi 
jili ycui' Ndyosi cha! cuna lcaa hati 
nu ndi'i ne! laa bi"; nchcui! lo quityi 
nu nscua cha nu ngulo Ni ji'i ngu', 
li' nchcui' nu cusu! bi! sca cha! nu 
nguscua jyo'o cusu! nu ngua tu'ba 
ji'i ycui' Ndyosi nu ngua sa'ni. Lo'o 
li! nchcuane nu cusu' nu laca loo ne! 
laa bi! ji'i Pablo lo'o Bernabé: 

— ¿Ha ntsu'u sca cuii jili ma cha! 


ta ma lo'o ya juani? —nacui ji'i ngu'. 


16Li' ndyatu Pablo ngua'ni ya! yu 
ji'i ngu' cha! cua'a jyaca ngu' ji'i yu. 
Nchcui' Pablo lo'o ngu! li": 

—Tyu'u cha! clyu ti! ji'i ma cua'a 
jyaca ma ji'i cha! nu chcui' na! lo'o 
ma juani —nacui Pablo ji'i ngu'—. 
Ngu! Israel laca na, lo'o jua'a ndu'ni 
tlyu na ji'i ycui' Ndyosi. La cui! 
ycui! Ndyosi nu ndu'ni tlyu na ji'i, 
la cui! Ni laca nu ngusubi ji'i jyo'o 
cusu! ji'na cha! tyu'u tucua quiña'a 
hati ji'i ngu' nde loo la. Tya ndi'i 
jyo'o cusu' ji'na ca loyuu Egipto lo'o 
ndyatu quiña'a tsa tya!la ngu!, masi 
si'i quichi tyi ngu' ngua quichi bi". 
Li! tlyu tsa cña ngua'ni ycui! Ndyosi, 
cha! ngulo Ni ji'i jyo'o cusu! jitna 
ca loyuu Egipto bi'. Jua'a ngua 
cuayá! ti! xa! ñati chalyuu cha! tonu 
tsa cha nu ndu'ni ycui' Ndyosi nde 
chalyuu. 18Nu lo'o nguta!'a ngu' 
loyuu btyi bi! tya tu'ba yija, ndalo 
tsa tyiquee ycui' Ni ji'i jyo'o cusu! 
ji'na li', masi quiña'a tsa cha! cuxi 
ngua'ni ngu' bi'. **Li' ngua'ni tye 
Ni cha! ji'i cati tyala nación hati nu 
nguti'i loyuu su cuentya Canaán, 

la cui! ñati nu nguti'i loyuu bi! tya 
clyo la; nda Ni yuu bi! cha! caja 

su tyi'i jyo'o cusu' ji'na li". 22Lo'o 
jua'a nda Ni ñati nu ngua loo ji'i 
jyo'o cusu' ji'na cuentya ji'i ycui! 
Ndyosi. Li! cua ndya!a jacua siyento 
cla'be yija, tya lo'o ndyalaa ngu' 
loyuu Canaán bi', ña!a cuayá! nu 
ngula jyo'o Samuel nu ngua tu'ba 
ji'i ycui' Ndyosi. Li! ngúijña ngu' 
ji'i ycui' Ndyosi cha! ta Ni sca rey 
cha! caca loo ji'i ngu!, bi! cha! nda 
Ni ji'i jyo'o Saúl sñi' Cis ji'i ngu'; 
ngua yu bi! loo ji'i ngu' tu'ba yija 
li". Jyo'o Saúl bi! ngua tya!a hati ji'i 
ngu' Benjamín. 22Nu lo'o ndye tu'ba 
yija, li! ngataa nda Ni cha bi! ji'i yu 
bi!, nda Ni jyo'o David cha! caca loo 
ji'i ngu' cha su ndu Saúl nquicha!. 
Cua nchcui' ycui' Ndyosi cha! ji'i nu 
jyo!o David bi': “Ntsu'u tsa tyiquee 
na! ña!a na! ji'i David sñi' Isaí”, nacui 
ycui' Ndyosi. “Cua nda na! cuentya 
cha! laca yu bi! sca ñati nu tyaja'a 
cua'ni lcaa cha nu nti! na! cha! 
cua'ni yu.” 23Cua sa'ni nda ycui' 
Ndyosi cha! lo'o na cha! nde loo la 
cala sca nati tya'a ji'i jyolo David bi!, 
nu cua'ni lyaá ji'i lcaa na nu laca na 
ngu' Israel; yu bi! laca Jesús. 24Nu 
lo'o bilya xana Jesús culu'u cha! ji'i 
ngu' tya'a quichi tyi na, nda jyo'o 
Juan cha' lo'o ngu' tya'a na, cha' ca 
tyuju'u ti' ngu' tya'a na ji'i qui'ya 
nu ntsu'u ji'i ngu' lo'o ycui! Ndyosi. 
Lo'o li' ntyucuatya jyo'o Juan bi' ji'i 
ngu' nu ngusñi cha! bi'. 25Nu lo'o 
cua tye ti cha ji'i jyo!o Juan bi!, li! 
nchceui' yu lo'o ngu' tya!a quichi tyi 
na ndi'ya: “Xa! hati ntajatya ma ji'i”, 
nacui Juan ji'i ngu'; “si'i na! laca”, 
nacui yu. “Ca nde loo la caa sca ñati 
nu tlyu la chacuayá! ntsu'u ji'i. Lo'o 

na!, cua'ni tlyu na! ji'i nati bi"; tso'o 
tsa caca tyiquee na! masi caña nu 
ntsu'u quiya' ñati bi! sati' na! juata 
ti.” Jua'a nchcui' jyo'o Juan cuentya 
ji'i Jesús. 

26°Lcaa na nu laca na la cui! tya'a 
hati ji'i jyo'o Abraham, lo'o jua'a 
lcaa ma nu ndaquiya' ma ji'i ycui! 
Ndyosi, cuentya ji'i lcaa na laca cha! 
tso'o nu nda Ni lo'o na, cha! tso'o 
nu nchcui' ñilya ndu'ni lyaá Ni ji'i 
hati chalyuu. 27Ná ngua cuayá! ti' 
ngu! quichi Jerusalén tilaca laca 
Jesús, lo'o jua'a ná ngua cuayá! 
ti' ngu' nu laca loo ji'i quichi bi! 
tilaca laca yu. Ná nda ngu' cuentya 
ñi'ya ndyu'u cha! nu nguscua jyo'o 
cusu! nu ngua tu'ba ji'i ycui' Ndyosi 
sa'niz masi ndyuna ngu' lo'o ndya'a 
nchcui! ngu! lo quityi bi! ne! laa 
lcaa tsa nu ndi'i cña! ngu', ná nda 
ngu' cuentya si cha! ji'i ycui! Jesús 
nchcui' quityi bi". Bi! cha! cuxi tsa 
cha ngua'ni ngu' lo'o Jesús nu lo'o 
ngusta ngu' quilya ji'i yu. La cui! 
tya!a cha nu nguscua jyo'o cusu' lo 
quityi cha! cua'ni ngu! lo'o yu, cua 
ngua'ni ngu' li". 28 Masi ná ntsu'u 
qui'ya ji'i Jesús tsiya' ti, ngúijña 
ngu! ji'i gobernador, la cui! nu 
Pilato bi', cha! culo cha ji'i ngu' 
cha! cujuii ngu' ji'i Jesús. 22Nu lo'o 
cua ndye ngua'ni ngu' Icaa cha! 
ñi'ya nchcui' lo quityi bi! cha! caca 
ji'i Jesús, li! nda!ya ngu' ji'i jyo'o 
bi! su nga'a lo crusi, nguxatsi' ngu' 
jili jyo'o bi! li". 30 pana ngua'ni ycui' 
Ndyosi cha! ndyu'ú yu chaca quiya' 
li". 3! Tyuu tsa ndu'u tucua ycui' ca 
Jesús su ndi'i ngu' tya'a ndya!a yu. 
La cui! ngu' nu cua ñaa lo'o yu tya 
lo'o ndu'u ngu' nde Galilea ñaa ngu' 
ca quichi Jerusalén, bi' ngu' laca 

nu nda cha! lini ji'i Jesús lo'o ñati 
juani. 

32"Lo'o juani cua lijya ya ca nde 
cha! culu'u ya cha! tso!o ji'i ycui! 
Ndyosi bi' ji'i cu'ma. Tya sa'ni la 
cua ngúiñi cha! ji'i ycui' Ndyosi lo'o 
jyo'o cusu! ji'na; 33lo!o nu juani cua 
ngua'ni Ni cha! bi! cuentya ji'na, 
nu lo'o cua ndyu'ú Jesús chaca 
quiya!. Ndi!ya nchcui' Salmo nu 
nchca tyucuaa cha! jili Jesús: “Sñi! 
na! laca nu'u”, nacui ycui! Ni ji'i 
Jesús. “Juani cua ngua'ni na! cha! 
tyu'ú nu'u chalyuu.” 34Chaca cha! 
ncheui' quityi cha! ji'i ycui! Ndyosi 
cha! tyu'ú Jesús chaca quiya' lo'o 
ndyujuii ngu' ji'i, lolo juala nchcui! 
quityi bi! cha! ná quiñu'u cuaña! 
Jesús ne! cuaá. “Ta na! Icaa cha! 
tso'o jili ma, la cui! ña!a cha! tso'o 
nu nchcui! na! lo'o David cha! caja 
ji'i ma”, nacui ycui' Ni. 3BLo'o jua'a 
ntsu'u chaca Salmo, chaca jii ji'i 
ycui! Ndyosi, nu nchcui' ñi'ya nu 
nacui Jesús ji'i ycui' Ni: “Jlo ti! na! 
cha! ná ta nu'u chacuayá' quiñu'u 
cuaña' na!, cha! na! laca Sñi! ycui! 
nu'u”, nacui. 3$Ngua'ni jyo'o David 
cha ji'i ycui' Ndyosi lcaa tyempo 
lo'o nguti'i nu cusu! bi! chalyuu. 
Lo'o ngujuii yu, li! nguxatsi' ngu' 
jili se'i ti lo'o xa! la jyo'o cusu! 
ji'na; ndye cuaña! yu ngutsu! li'. 
37 Pana Jesús ni, ná ngunu'u cuaña! 
Jesús lo'o nguatsi' yu, xquilya cha! 
ngua'ni ycui! Ndyosi cha! ndyu'ú 
yu chaca quiya". 38Bi' cha! ntsu'u 
cha! ca cuayá! ti! lcaa cu'ma, cha! 
xqui'ya Jesús cua'ni clyu ti! ycui! 
Ndyosi ji'i lcaa cha! cuxi nu ngua'ni 
ma; 39taca tyu'u laja ti ma ji'i 
qui'ya nu ntsu'u ji'i ma si xñi ma 
cha! ji'i Jesús. Ná ndu'ni cha! masi 

tso'o tsa ndaquiya' ma ji'i lcaa cha! 
nu nguscua jyo'o Moisés sa'ni, ná 
nchca ji'i cha! bi! cuityi qui'ya nu 
ntsu'u ji'i ma. “Tso'o la si cuitya ma 
cuentya cha! ná tyacua cha! cuxi 
jili ma, la cui! cha! nu nguscua jyo'o 
cusu' sa'ni cuentya ji'i culma nu 
nchcui' ndi'ya: 
41 Clyacua tso'o ti! ma, lcaa cu'ma 
nu nti! ma xtyí lo'o ma ji'i 
ycui' Ndyosi; 
cube xi ti' ma, tyaa ma cuaana 
ti li! 
Ycui' Ndyosi laca na', nu tlyu tsa 
cña tonu cua'ni na! tyempo nu 
ndi'i ma chalyuu, nacui Ni. 
Ná caca jlya ti' ma cha! ndu'ni 
na! cha bi! tsiya! ti, 
masi tso'o tsa culu'u ñati ñilya 
laca cha! bi! ji'i ma. 
Cua ndye nchcui' Pablo lo'o ngu! 
li! 

42Na cua tyu'u ti ngu' ne! laa tsaa 
ngu', lo'o li! ngüijña tsa tyuu tya'a 
hati bi! ji'i Pablo lo'o ji'i Bernabé 
cha! culu'u la ngu' cha! ji'i Jesús 
jili ngu' chaca quiya! ca xnu' tsa. 
43 Jua!a lo'o ndye ndyu'u ti'i ngu' 
ne! laa bi!, li' ndyaa ngu' lo'o Pablo 
lo'o Bernabé. Tyuu tya'a ngu' judío 
ndyaa ngu' lo'o ngu' bi!, lo'o jua'a 
xa! nati nu ndu'ni tlyu ji'i ycui! 
Ndyosi stu'ba ti lo'o nu ngu' judío 
bi, la cui! ti ndyaa ngu' lo'o ngu' bi! 
li", Ngulu'u la ngu! bi! ji'i nu quiña!a 
ngu' bi! li!, cha! tso!o ti tyanu cha! 
ji'i Jesús tyiquee ngu', cha! ca cuayá! 
tso!o ti! ngu! cha! ntsu'u tsa tyiquee 
ycui! Ndyosi ña'a Ni ji'i lcaa ñati 
chalyuu. 

44Nu lo'o ngua snu! tsa, li! ndyu'u 

ti'i lcaa tya'a ngu' quichi ne! laa bi', 
cha! cuna ngu' cha! ji'i ycui' Ndyosi 

chaca quiya!. 45Ñasi! tsa nu ngu' 
judío bi! lo'o na'a ngu' ji'i nu quiña!a 
tsa hati bi'. Nchcui' suba! ngu! judío 
lo'o Pablo li', nacui ngu' cha! cuiñi 
tsa cha! nu nclu'u yu bi'. 46pana 
ná ndyutsii Pablo lo'o Bernabé cha! 
xacui ngu! cha! ji'i ngu! judío bi": 
—Clyo ntsu'u cha! chcui' ya cha! ji'i 
ycui! Ndyosi lo'o ma nquicha', cha! 
ngu! judío tyala na laca ma. Pana 
juani tsaa ya culu'u ya cha! bi! jili 
ngu' xa! tsu!, xquilya cha! ná ntaja'a 
ma cuna ma cha! nu nchcui' ya. Na 
cua ngúiñi cha! ji'i ma lo'o tya'a ma, 
cha! ná nti' ma caja chalyuu nu ná 
nga'a cha! tye ji'i ma. 4 Jua'a cha 
ngulo ycui!' nu Xu'na na ji'i ya nu 
ncheui' quityi cusu' bi! ndi'ya: 
Ñi'ya nti! sca xee ndubi nu 
nclyu'u zee tyijyu', 
jua'a nga'a cha! ta ma cha! jna! 
lo'o ngu' xa! tsu!, nacui ycui' 
Ndyosi, 
cha! ca cuayá! ti! lcaa hati 
chalyuu tilaca laca nu cua'ni 
lyaá jili ngu'. 
48Ndyuna nu ngu! xa! tsu! cha! 
bi!, lo'o li! tso!o tsa ntsu'u tyiquee 
ngu'. Tso'o tsa laca cha! ji'i ycui! 
Ndyosi nu Xu'na na, ngulacua ti! 
ngu! bi!; jua!la ngusñi ngu! cha! bi!. 
Jlya ti! ngu' bi! cha! ji'i Jesús, lcaa 
ngu' nu cua ngusubi ycui! Ndyosi 
ji'i; ngujui chalyuu nu ná nga'a cha! 
tye ji'i ngu' bi! li". 49 Jua'a ngua, lo'o 
li! ndyaa ngu', ndya!a nchcui' ngu' 
cha! ji'i nu Xu'na na lo'o lcaa ñati 
lcaa quichi ca loyuu bi". 50 Hora 
ti nchcui' ngu' judío lo'o ngu' nu 
laca loo ji'i quichi, jua'a lo'o ngu' 
cuna!a tlyu, cha! su'ba ñasi' ji'i ngu' 
quichi lo'o ña!a ngu' ji'i Pablo lo'o 
Bernabé. Ngua ti'í ti' ngu! ji'i ngu' 

bi! li', ngulo'o ngu! ji'i ngu' bi!, cha! 
tsaa Pablo lo'o Bernabé xa! se'i. 
51Lo'o li! nu Pablo lo'o Bernabé bi! 
ni, ngusalú ngu' snii yuu nu ntsu'u 
quiya! ngu! to! quichi. Jua'a ngua'ni 
ngu' cha! ta ngu' quichi bi! cuentya 
cha! ná tso'o cña nu ngua'ni ngu', 
nu lo'o ngulo'o ngu' quichi ji'i 
tyucuaa ngu' bi'. Ndu'u ngu' ndyaa 
ngu' ca quichi Iconio li'. 2Lo'o 

nu hati ji'i Jesucristo nu ndyanu 
quichi Antioquía bi! ni, chaa ti! 
ndyanu ngu! quichi tyi ngu' cha! 
cua ndyanu Xtyi'i ycui' Ndyosi ne! 
cresiya ji'i ngu'. 


Ndi'i Pablo lo'o Bernabé 
ca quichi Iconio 

1 Lo'o cua ndyalaa Pablo lo'o 

Bernabé ca quichi Iconio, 
ndyatí ngu! ndyaa ngu' ne! laa 
ji'i ngu' judío tya'a ngu!. Ndejua 
ngulu'u ngu' cha! ji'i Jesús; bi! cha! 
quiña!a tsa ngu' ngusñi ngu' cha! 
bi", masi ngu' judío, masi xa! hati. 
2Li! hora ti ngunasi' xa! la tya!a 
ngu' judío, ngu' nu ná jlya ti! cha! 
bi'. Su'ba ñasi! ngu' jili xa! ñati nti! 
ngu!, eñilo'o ngu' ji'i ngu' quichi nti' 
ngu!, cha! ca ti'í ti' ngu! ña!a ngu! ji'i 
ngu' nu ngusñi cha! bi'. 3Tyiquee' xi 
ndyanu Pablo lo'o Bernabé quichi 
bi", cha! ná ndyutsii ngu' culu'u 
ngu! cha! ji'i nu Xu'na na ji'i ngu' 
quichi bi'. Lo'o jua!a ngua'ni Pablo 
lo'o Bernabé cha tonu chacuayá! 
ji'i ycui' Ndyosi, bi! cha! ngua ji'i 
ngu' quichi ta ngu! cuentya cha! 
xcui! cha! lini nclyu'u ngu' bi! ji'i 
ngu!. *Ná stu'ba cha! ji'i ngu' quichi 
lo'o tya!a ngu' li'. Ntsu'u ngu! nu 
ndaquiya! tsa ji'i tyala ngu' judío, 
lo'o jua'a ntsu'u ngu' nu ndaquiya' 

ji'i cha! nu nda ngu' nu ndya'!a 
nchcui' cha! ji'i Jesucristo bi'. 5Li! 
ngúiñi cha! ji'i ngu! judío bi! lo'o 

xa! nati tya!a quichi tyi ngu', lo'o 
nu laca loo ji'i quichi, cha! cua'ni 
cuxi ngu' lo'o Pablo lo'o tya!a ndya'a 
yu; nti! ngu' cu ngu' quee ji'i ngu' 
bi'. £Pana ngua cuayá! ti! Pablo lo'o 
tya!a ndya!a yu cha! bi!, ngusna ngu' 
ndyaa ngu' ca xa! quichi loyuu su 
cuentya Licaonia li', ndyalaa ngu' 
ca quichi Listra. Lo'o li! ndyaa lye 
la ngu! ca quichi Derbe lo'o lcaa 
quichi cacua ti. 7Ngulu'u ngu' cha! 
bi! jiti ngu! lcaa quichi, cha! ndu'ni 
lyaá Jesús ji'i hati chalyuu. 


Ngu ngu' quee ji'i Pablo 
ca quichi Listra 

8Ndi'i sca nu qui'yu ca quichi 
Listra bi! nu ná nchca tya'a tsiya! ti, 
cha! quicha quiya!. Ni sca quiya! ná 
ngua ji'i nu qui'yu bi! tyatu, xquitya 
cha! quicha quiya' tya lo'o ngula; 
xcui' na nchca'a ti nu quicha bi'. 
%Tso'o tsa ndyuna nu quicha bi! laja 
lo'o nclyu'u Pablo ji'i ngu'; li! na'a 
yu ji'i nu quicha bi', ngua cuayá' ti' 
yu cha! jlya ti! nu quicha cha! taca 
ji'i ycui' Ndyosi cua'ni cha! tyaca 
tso'o. TOLi! nchcui' Pablo lo'o nu 
quicha bil: 

—Tyatu lini nu'u juani —nacui 
Pablo ji'i. 

Hora ti ndatu nu quicha bi', ngua 
ji'i ndya'a li'. 11 Quiña'a hati cua 
na'a ñi'ya nu ngua ji'i nu quicha bi', 
bi! cha! ndube tsa ti! ngu'. Li! nxi'ya 
lo'o tsa ngu! ji'i tya'a ngu': 

—Cua ndyalaa tucua tya'a jo'ó ca 
slo na juani —nacui ngu'—. Ñi'ya ña'a 
ñati, jua'a ña'a jo'ó re —nacui ngu' ji'i 
tya'a ngu' cha'cña ji'i ngu! Licaonia. 


325 


12Nchcui' ngu' cha! jo'ó Júpiter 
laca Bernabé, lo'o jo'ó Mercurio 
laca Pablo nacui ngu', xqui!lya 
cha! nda tsa Pablo cha! lo'o ngu'. 
13Ntsu'u sca laa ji'i jo'ó Júpiter ca 
to! quichi bi', lo'o jua!a ndi'i sca sti 
jo'ó cuentya ji'i laa bi'. Li! yala ti 
ndyalaa sti jo'ó bi! lo'o toro, lo'o 
jua'a ndi'i tyaaca! queé yani toro bi!. 
Ngua ti! lcaa ngu! bi! cujuii ngu! ji'i 
toro bi! li!, cha! cua'ni tlyu ngu! jiti 
nu tucua tya'a jo'ó nu ndyalaa ca 
ti slo ngu!. 14Nati nu ndya!a tyijyu' 
nchcui' cha! ji'i Jesucristo laca 
Pablo lo'o Bernabé ni, bi! cha! ngua 
xñi!i tsa ti! tyucuaa ngu! lo'o nda 
ngu' cuentya ñi'ya nu ndyu'ni ngu' 
quichi bi'. Li' ngusaa! ycui! ca ngu' 
ste! ngu', cha! caca cuayá! ti! ngu' 
quichi cha! ná tso'o cha nu ndyu'ni 
ngu!. Li! ngusna Pablo lo'o Bernabé 
ndyaa ngu' lcaa laja hati quiña!a bi", 
cuii tsa ngusi'ya lo'o ngu! ji'i ngu' 
quichi bil: 

15_ Ngu! cusu' cu'ma —nacui 


Pablo lo'o Bernabé ji'i ngu! quichi—. 


¿Ni cha! laca ndyu'ni ma jua'a? — 
nacui ngu'—. Laca ya ñati chalyuu 
ti, ñi'ya nu laca cu'ma; si'i ndyosi 
laca ya. Cua ndyalaa ya ca nde cha! 
ta ya cha! lo'o ma, cha! ji'i ycui! 
Ndyosi nu lu'ú ca. Ná tso'o cua'ni 
tlyu ma ji'i xa! la jo!ó, sca ti ji'i ycui! 
Ndyosi nu lu'ú nga'a cha! tyu'u 
tyiquee ma ji'i; bi! laca nu ngüiñá 
lcaa na nu ntsu'u lo yuu, lo'o lcaa 
na nu ntsu'u nde cua, lo'o lcaa 
tyujo'o, lo'o lcaa na nu ntsu'u ca 

bi!. 16Cua sa'ni la ndalo tsa tyiquee 
ycui! Ndyosi ña'a Ni ji'i lcaa ñati 
chalyuu, masi ngua'ni ngu' cua ña!a 
ca cha! cuxi nu nti! ngu' cha! cua'ni 
ngu!. Lo'o jua'a nda Ni lcaa cha! 

nda'ya lo yuu cha! caluu tso!o sityu 
nu ntyaa na, cha! tso'o caca clacua 
ji'na li!; ndyiji cha! bi! ji'na cha! 
cacu tso!o na, cha! jua'a tso'o tsa 
caca tyiquee na li'. Jua'a laca cha! 
nu nelyu'u ycui! Ndyosi ji'na cha! 
caca cuayá! ti! na tilaca laca Ni. 
18Tyucuaa ngu' bi!, lye tsa nchcui! 
ngu' lo'o ngu' quichi, pana lqui'ya 
tsa ngua cuayá! ti! ngu' quichi cha! 
ná tso'o tsiya! ti! si cujuii ngu! toro 
cha! cua'ni tlyu ngu' ji'i ngu' bi'. 
19Lo'o li! ndyalaa la xi ngu' judío 
nu xña!a tsa tyiquee, ngu' nu ndu'u 
quichi Antioquía bi!; lo'o xa! la 
tya'a ngu' nu ndu'u quichi Iconio 
ndyalaa ngu'. Nchcui' ngu' bi! lo'o 
ngu' quichi cha! su'ba ñasi' ngu' ji'i 
ngu! quichi bi' lo'o Pablo. Li' ngu 
ngu! quichi quee ji'i Pablo cha! ngua 
ti' ngu' cujuii ngu' ji'i yu bi!. Lo'o 
ngua ti! ngu! cha! cua ngujuii yu, li' 
ngujolaqui ngu' ji'i yu ndyaa lo'o ngu' 
ji'i yu ca to! quichi. Pana ndyu'u 
ti'i ngu' nu ngusñi cha! ji'i Jesucristo 
slo Pablo su ntsiya yu; li! ndaca!a yu, 
ndyaa yu nde quichi lo'o ngu! chaca 
quiya!. Ca chaca tsa ndu'u Pablo lo'o 
Bernabé ndyaa ngu' ca quichi Derbe. 
21Li" nda ngu' cha! lo'o ngu' 
quichi ñi'ya nu ndu'ni lyaá Jesús 
ji'i nati chalyuu, bi! cha! quiña'a 
ngu! quichi bi' ntaja'a ngu! xñi ngu' 
cha! ji'i Jesús. Li! nguxtyuu Pablo 
lo'o Bernabé ñaa ngu' nde quichi 
Listra lo'o quichi Iconio lo'o quichi 
Antioquía bi! chaca quiya'. 22Ca ta'a 
quichi su ndyaa ngu! bi!, nchcui' 
ngu! lo'o ñati ji'i Jesucristo cha! 
tso!o la tyatí tyiquee ngu' lo cha! ji'i 
Jesús, cha! tlyu cua'ni tyiquee ngut, 
cha! ná cutsii ngu' tsiya! ti. 

—Cua'ni lya! ti! ngu! ji'na tu'ni — 
nacui Pablo lo'o Bernabé ji'i ngu'—, 
lo'o jua'a xcube! ngu' ji'na; pana 
lo'o cua nteje tacui cha! bi!, li! tsaa 
na tyi'i na su laca ycui' Ndyosi loo. 

23Lo'o jua'a ngusubi Pablo lo'o 
Bernabé ji'i hati cha! caca ngu! loo 
ji'i scaa taju nati ji'i Jesucristo nu 
ndi'i scaa quichi tyi ngu'; ngua'ni 
Pablo lo'o Bernabé cha bi! lcaa 
quichi su ndyaa ngu!. Tyuu hora ná 
ndyacu ngu! tyaja tsa nu lo'o nchcui' 
ngu' lo'o ycui' Ndyosi cha! subi ngu' 
jili nati nu caca loo ji'i taju tya!a 
ngu!. Ndijña ngu' ji'i ycui' nu Xu'na 
na cha! cua'a Ni ji'i ngu' bi!, cha! 
ná caca cuxi ji'i ngu!, cha! tso'o tsa 
ngusñi lcaa hati bi! cha! ji'i ycui' Ni. 


Nguxtyuu Pablo lo'o Bernabé ndyaa 
ngu' ca quichi Antioquía Siria 
24Ndu'u nu Pablo lo'o Bernabé 
bi!, ndyaa ngu! li', nteje tacui ngu' 
loyuu su cuentya Pisidia, ndyalaa 
ngu' loyuu su cuentya Panfilia li', 
25cha' tsaa ngu! ca quichi Perge. 
Ngulu'u ngu' ji'i ngu! quichi bi! 
ñilya laca cha! ji'i Jesucristo. Li! 
ndu'u ngu! ndyaa ngu' ca quichi 
Atalia, ?Endyatí ngu' ne! yaca ni'i 
ndyaa ngu' chaca tsu' tyujo!o bi! 
ca quichi Antioquía su nguti'i ngu' 
clyo. La cui! quichi bi! ndi'i ngu' 
nu lo'o ngusta ya! tya!a ngu' lo 
ngu' cuentya ji'i Jesucristo, nu 
lo'o cua tsaa ti ngu' tyijyu! tya 
clyo. Cua ndye cha su ndyaa ngu! 
tyijyu' juani, 27bi! cha! ndyalaa 
ngu' chaca quiya! quichi Antioquía 
bi'. Li! ndyu'u ti'i lcaa hati ji'i 
Jesucristo slo ngu!; ndu Pablo lo'o 
Bernabé nda ngu' cha! lo'o tya!a 
ngu', lcaa ña!a cha! nu cua ngua'ni 

ycui' Ndyosi lo'o ngu! ca su ndyaa 
ngu' tyijyu!, cha! jua'a cua nda Ni 
chacuayá' cha! xñi ngu! xa! tsu! cha! 
ji'i Jesucristo. 28 Tyiquee! ndyanu 
Pablo lo'o Bernabé quichi bi!, 
stu'ba ti ndi'i ngu' lo'o tya'a hati ji'i 
Jesucristo quichi bi'. 


Ndyu'u ti'i ngu' ca quichi Jerusalén 

1 Ngua sca tsa ndyalaa xi 
ñati nu ndu'u nde loyuu su 
cuentya Judea, ndyalaa ngu' quichi 
Antioquía bi'. Li! nguxana nelyu'u 
ngu' ji'i ñati ji'i Jesucristo cha! ná 
chañi cha! cua'ni lyaá ycui' Ndyosi 
ji'i ngu!, si bilya xi'yu ngu! quiji ngu' 
quityu bi!, cha! culacua ngu'. Jua!a 
laca cha nu ngulo jyo!'o Moisés ji'i 
ngu' sa'ni cha! cua'ni ngu', nacui 
ngu! bi". ?Li' nguxana Pablo lo'o 
Bernabé nxlyú ngu' cha! hichu' 
ngu! bi'. Xquitya cha! ná nchca 
caca stulba cha! bi! lo'o ngut tsiya! 
ti, bi! cha! nu hati ji'i Jesucristo 
bi! ni, ngusubi ngu' ji'i Pablo, lo'o 
ji'i Bernabé, lo'o ji'i xi xa! la hati, 
cha! tsaa ngu! nde quichi Jerusalén. 
Tsaa ngu' slo ngu! nu ngua tsa!a ji'i 
Jesucristo tya clyo, slo ngu' cusu' 
nu ji'i la cui! tya!a taju ngu', cha! 
chcui' tube ngu' ñilya caca cha! bi! 
ji'i ngu': si xi'yu ngu' quiji ngu', si 
ná xi'yu ngu' quiji ngu'. 
3Li' nchcui' salya! ngu' lo'o 

tyala ngu!, lcaa ngu' taju ñati 
ji'i Jesucristo quichi Antioquía 
ngusalya' lo'o Pablo, lo'o Bernabé, 
lo'o tya!a ndya'a ngu'. Li! ndu'u 
ngu! ndyaa ngu' tyucuii nu tsaa nde 
Jerusalén. Nteje tacui ngu! loyuu 
su cuentya Fenicia, lo'o loyuu su 
cuentya Samaria, nchcui' ngu' lo'o 
Icaa taju hati ji'i Jesucristo nu ndi'i 

quichi tyucuii su nteje tacui ngu'. 
Ndacha' ngu' ñi'ya nu ngua'ni ycui' 
Ndyosi, cha! nguxcutsa'a Ni cresiya 
jili ngu' xa! tsu', cha! juani cua 
ngusñi ngu! xa! tsu! cha! ji'i ycui! 
Ndyosi. Lo'o ndyuna ngu' quichi bi' 
cha! bi!, tso!o tsa ntsu'u tyiquee ngu' 
li!, cha! lo'o ñati xa! tsu' ngusñi ngu' 
cha! ji'i Jesucristo; nga'aa si'i ngu' 
judío ti nu ngusñi cha! bi!. 

4Ndyalaa Pablo lo'o Bernabé 
lo'o tya!a ndya'a ngu! ca quichi 
Jerusalén li'. Tso'o nchcui' hati ji'i 
Jesucristo bi! lo'o ngu! li"; jua'a ndi'i 
ngu' nu ngua tsa!a jili Jesús tya clyo, 
ndi'i ngu' nu laca loo ji'i taju ñati 
quichi bi'. Lo'o li! nguxana Pablo 
lo'o Bernabé ndacha' ngu' ji'i ngu' 
bi! ñitya nu ngua'ni ycui' Ndyosi 
lo'o ñati xa! tsu' ca su ndyaa ngu'. 
5Pana lo'o xi ngu' fariseo nu ngusñi 
cha! ji'i Jesucristo nga'a lo'o ngu! bi!. 
Li! ndatu ngu' fariseo bi! cha! chcui' 
ngu!: 

—Nga'a cha! xi'yu ngu' quiji nu 
qui'yu ngu' xa! tsu' nu ngusñi 
cha! ji'i Jesús, cha! culacua ngu' 
—nacui ngu' fariseo bi'—. Ntsu'u 
cha! taquiya! ngu! bi! Icaa cha! nu 
nguscua jyo'o Moisés sa'ni —nacui 
ngu!. 

SLi! ndyu'u ti'i lcaa ngu' nu ngua 
tsa!a ji'i Jesucristo tya clyo lo'o lcaa 
ngu' nu laca loo ji'i taju nati bi"; nda 
ngu' cha! lo'o tya!a ngu', si tsolo cha! 
culacua ngu' jua'a, si ná tso'o laca 
cha! culacua ngu'. TLye tsa nchcui' 
tube ngu' cha! bi!, lo'o li! ndatu 
Pedro nehcui' lo'o ngut: 

—Cu'ma tya!a ngusñi na cha! ji'i 
Jesucristo —nacui Pedro—. Jlo ti! 
ma tilaca laca na!. Clyo ngusubi 
ycui' Ndyosi jna' nu lo'o tya nguti'i 

na! lo'o cu'ma, cha! tsa'a culu'u 
na! ji'i ngu! xa! tsu' ñitya ndu'ni 
lyaá Jesús ji'i nati chalyuu. Lo'o 
juala ngusñi ngu! bi! cha! ji'i Jesús 
li!, $Cua na'a ycui' Ndyosi lcaa ña'a 
nu ntsu'u tyiquee ngu! bi', lo'o li! 
nda Ni Xtyi'i ycui' Ni cha! tyanu 
ne! cresiya ji'i ngu! bi', masi ngu! xa! 
tsu' laca ngu'. Ñitya nu ngua'ni ycui' 
Ndyosi lo'o na, la cui! jua'a ngua'ni 
Ni lo'o ngu! xa! tsu! bi!; *stu'ba 
ngua'ni Ni, masi lo'o na, masi lo'o 
ngu! xa! tsu' bi'. Nu lo'o ngusñi 
ngu' cha! ji'i Ni, li! ngua'ni lubii Ni 
cresiya ji'i ngu' bi". 1Lo'o nu juani, 
ná ndiya ti! ma cha nu ngua'ni 
ycui! Ni lo'o ngu' bi!; nti! ma cha! 
cua'ni ngu! bi! lcaa cha ñi'ya nu 
nguxtyanu jyo'o Moisés ji'na. Pana 
tucui tsa cha bi!, ná ngua ji'na tsiya! 
ti cua'ni na lcaa cha bi'; ni lcaa 
jyo'o cusu' ji'na, ná ngua ji'i ngu' 
cua'ni ngu' cha tucui bi'. 11Ná tso'o 
cha! chcui' ma jua'a. Cua ngusñi na 
cha! ji'i Ni, cha! ngua'ni lyaá ycui! 
Jesús ji'na ji'i qui'ya nu ntsu'u ji'na, 
xquilya cha! tso'o ti nti! Ni ña!a Ni 
ji'na; la cui! jua'a ngua'ni Ni lo'o 
ngu! xa! tsu' nu ngusñi cha! ji'i Ni. 

12Cuaana ti ndi'i lcaa ngu' li". 
Tso'o ti ndyuna ngu' lo'o nda 
Bernabé lo'o Pablo cha! lo'o ngut, 
lcaa ña'a cha! tlyu nu ngua'ni ycui' 
Ndyosi ca su nguta!a ngu' slo ñati 
xa! tsu!. 1SLo'o ndye nda Bernabé 
lo'o Pablo cha! lo'o ngu', li! nchcui' 
Jacobo lo'o lcaa ngu! bi!: 

—Cu'ma tya'a ngusñi na cha! 
ji'i Jesucristo —nacui Jacobo ji'i 
ngu'—, cua'a jyaca ma xi 'na. 14Cua 
nchcui' Simón Pedro lo'o na ñi'ya 
nu ngua'ni ycui' Ndyosi tya clyo, nu 
lo'o nguxana ndyuna ngu' xa! tsu! 

cha! ji'i Ni. Li! nguxana Ni ngusubi 
Ni ji'i tyuu tya!a nati bi", cha! lo'o 
ngu! bi! caca ngu' hati ji'i ycui! 
Ndyosi. 15Cua sa'ni nguscua jyo'o 
cusu! nu ngua tu'ba ji'i ycui' Ndyosi 
la cui! tya!a cha!, nu lo'o nchcui' 
quityi ji'i ycui! Ndyosi ndi!ya: 

16 Tyaa na! chaca quiya!, nacui 

ycui! Ni. 

Ñitya laca sca ni'i ngunu'u, jua'a 
nti! cu'ma, cha! cua ngujlyaa 
ti! ma jna!, nacui Ni. 

Pana ñi'ya lo'o ndu'ni tiji ngu' 
sca ni'i nu cua ngunu'u bi", la 
cui! jua!a xa! cua'ni na! cha! 
taquiya' ma jna!. 

Li! taca taquiya! ma jna' ñi'ya 
ndaquiya! jyo'o cusu! ji'i ma 
jna!, nu lo'o tya lu'ú jyo'o 
cusu! David. 

17 Na! laca nu Xu'na nu laca loo. 

Jua'a cua'ni na! lo'o ma, cha! 
clyana cua ña'a ca ngu' xa! 
tsu' jna!; 

na cua ngusubi na! ji'i hati bi! 
sa'ni, cha! caca ngu' hati jna!. 

18 Juala nacui ycui' Ndyosi lo'o 

nda Ni cha! lo'o jyo'o cusu' nu 
ngua sa'ni, cha! cua jlo ti! Ni 
lcaa ña!a cha nu cua'ni Ni nde 
loo la. 

19 Bi! cha! nti! na! cha! ná tso'o si 
tatsaa na ji'i ngu' xa! tsu! nu ngusñi 
cha! ji'i Jesús cha! taquiya! ngu' 
lcaa cha! cusu! ji'i ngu' judío tya'a 
na juani, nu lo'o nguxana ca ti cha! 
nchcutsa!a Ni cresiya ji'i ngu! cha! 
caca ngu' nati ji'i ycui' Ni —nacui 
Jacobo—. Tsa bi! ti cha! cua'ni na, 
nti! na!; scua na xi cha! tso!o cha! 
tsaa slo ngu! bi! nu nacui nditya: 
Ná tso'o si cacu ngu' msta ji'i jo'ó, 
xquilya cha! cua'ni ñu'u msta bi! ji'i 

cresiya ji'na si cacu na ji'i; lo'o jua!a 
ná tso'o tsiya' ti tyu'u cha! ji'i ngu' 
lo'o clyo!o xa! ñati; ná tsolo cacu 
ngu! na'ni nu ná ndye ndyalú tañi 
ji'i ni', nu lo'o cua ndyujuii ngu! ji'i; 
ni ná tso'o cacu ngu' tani. Pana 
cuentya ji'i cha! nu nguscua jyo'o 
Moisés nu ngua sa'ni, tsa lo cua 
ti cha! scua na cha' tsaa slo ngu' 
xa! tsu!, cha! jua'a ntsu'u quityi nu 
nguscua jyo'o bi! ne! laa ji'i ngu' 
judío lcaa quichi. Ndya!a ngu' ne! 
laa tsa nu ndi'i cña! ngu', lcaa 
semana ña'a ngu' lo quityi bi". 

Nga'aa nchcui' la Jacobo bi! li'. 

22Ngua stu'ba cha! ji'i ngu' lo'o 
tya'a ngu! li!, lcaa hati ji'i Jesucristo 
nde Jerusalén, lo'o ngu' nu ngua 
tsala ji'i Jesucristo tya clyo, lo'o 
ngu' nu laca loo ji'i taju ngu'. Li' 
ngua ti! ngu! cha! subi ngu! xi xa! la 
tya'a ngu! cha! tsaa ngu' lo'o Pablo 
lo'o Bernabé ca quichi Antioquía; 
ngusubi ngu! ji'i Judas nu laca xtañi 
Barsabás, lo'o ji'i Silas, hati nu 
ndaquiya' tsa ngu' bi! ji'i. 23Ndyaa 
lo'o ngu' ji'i quityi nu nguscua ngu' 
Jerusalén bi'. 

“Xlyo ni'i jili lcaa ma”, nacui quityi 
bi', “Icaa cu'ma nu laca ma nati 
ji'i Jesucristo tya'a na, masi ngu' 
xa! tsu! laca ma, masi ndi'i ma ca 
quichi Antioquía, masi ndi'i ma ca 
quichi loyuu su cuentya Siria, masi 
ndi'i ma ca quichi loyuu su cuentya 
Cilicia. Cuare nu nguta'a ya lo'o 
Jesucristo tya clyo, lo'o ngu' cusu' 
ji'i taju tya!a na re, lo'o tyuu tya'a 
ñati ji'i Jesús ca nde, stu'ba ti nscua 
ya quityi re cha! caa ca slo ma. 
24Cua ndyuna ya cha! cua ndyaa xi 
ngu' tya'a ya ca slo cu'ma, lo'o jua'a 
cua ngulu'u ngu' jili ma cha! ntsu'u 

cha! xi'yu ma quiji ngu' qui'yu 
tyala ma; nacui ngu' bi! cha! ntsu'u 
cha! cua'ni ma lcaa cña nu nguscua 
jyo'o Moisés lo quityi nu ngua sa'ni. 
Pana ná ngulo ya cha ji'i ngu' bi!, 
cha! tsaa ngu' slo cu'ma; jlo ti! ya 
cha! xñi'i xi til ma ndi'i ma nu lo'o 
ná nchca cuayá! ti! ma si cha! lini 
laca cha! bi'. 25Bi! cha! juani cua 
ngua stu'ba cha! ji'i ya lo'o tya'a 
cuare, ngusubi ya tucua tya!a ngu! 
tya!a ya, la cui! ñati ji'i Jesucristo 
tya'a na laca ngu'; tsaa ngu' slo 
ma lo'o Bernabé lo'o Pablo tya'a na. 
Ntsu'u tsa tyiquee na ña'a na ji'i nu 
ngu' tya!a na bi!, 26masi ntsu'u tyuu 
tya!a hati nu ngua ti! cujuii ngu' ji'i 
tya!a na bi! xqui'ya cha nu ngulo 
Jesucristo nu Xu'na na ji'i ngu' tya'a 
na bi'. 27 Judas lo'o Silas laca ngu' 
nu cua ngulo ya cha ji'i cha! tsaa 
ngu' slo ma, cha! ta ngu' cha! liñi 
lo'o ma. ?8Nguxtyucua Xtyi'i ycui! 
Ndyosi ji'i cuare lo'o nehcui' ya lo'o 
tya'a ya, bi! cha! nditya ti cheui' ya 
lo'o ma juani, cha! ná tso'o si culo 
ya xa! la cña tucui ji'i ma: 22Ná 
tso'o cacu ma cuaña' na'ni nu laca 
msta, nu cua nda ngu' ji'i jo'ó; ná 
tsolo cacu ma tani; ná tso'o cacu 
ma na'ni nu ná ndye ndyalú tañi 
lo'o ndyujuii ngu' ji'i; la cui! ti cha! 
ná tso'o tsiya! ti si tyu'u cha! ji'i ma 
lo'o clyo'o xa! ñati. Si taquiya! ma ji'i 
lcaa cha! nu nscua re, tso'o ti tyi'i 
ma li'. Tsa lo cua ti cha! nscua ya.” 
3011" ndu'u ngu' ndyaa ngu' lo'o 
quityi bi', ndyalaa ngu' ca quichi 
Antioquía. Ndyu'u ti'i lcaa hati ji'i 
Jesucristo quichi bi' lo'o nda ngu! 
quityi ji'i hati bi'. 31Lo'o cua nchcui! 
ngu' bi! lo quityi, li! tso'o tsa ngua 
tyiquee ngu! xquilya cha! nu nchcui! 

quityi lo'o ngu'. 32Tu'ba ji'i ycui' 
Ndyosi ngua nu Judas lo'o Silas bi!, 
bi! cha! ngua ji'i ngu! ngulu'u ngu' 
xi ji'i ngu' quichi bi!; li! tlyu la ngua 
tyiquee lcaa hati ji'i Jesucristo bil, 
xquitya cha! nu ngulu'u ngu' bi! ji'i 
ngu!. 33Tyiquee! xi nguti'i ngu' bi! 
quichi Antioquía, li! nchcui! salya! 
ñati ji'i Jesucristo lo'o ngu'. Nti' 
tya'a ngu! cha! xtyucua ycui' Ndyosi 
ji'i ngu' tyucuii su ñaa ngu' nde slo 
xa! la tya'a ngu'. 34Li' nacui Silas 
cha! nga'aa tyaa ycui' yu, tyanu yu 
lo'o ngu'. 35Lo!o jua'a ndyanu Pablo 
lo'o Bernabé quichi Antioquía bi"; 
ngulu'u la ngu' ji'i tyala ngu!, nda la 
ngu' cha! ji'i ycui' nu Xu'na na lo'o 
tya'a ngu!. Lo'o jua'a tya ntsu'u tya 
tyuu la tya!a ngu' nu ndi'i ndejua 
nu nchcui' cha! ji'i ycui' nu Xu'na 
na lo'o tya!a ngu'. 


Ndyaa Pablo chaca quiya' cha' chcui' 
cha! ji'i Jesucristo nde xa' quichi 

36 Ngua sca tsa nchcui' Pablo lo'o 
Bernabé: 

—Tyaa na —nacui—, tsaa na 
chaca quiya' slo ñati nu tya'a 
ntsu'u cha! ji'na lo'o Jesucristo, ngu' 
nu ndi'i tyijyu' —nacui Pablo ji'i 
Bernabé—. Xa! tsaa na lcaa quichi 
su ngulu'u na cha! ji'i Jesucristo 
tsubi!, tsaa na'a na si tso'o ti ndi'i 
tya'a na bi!. 

37 Ngua ti! Bernabé cha! lo'o Juan 
tsaa Juan lo'o ngu', la cui! nu Juan 
Marcos bi'. 38Pana ná nti' Pablo 
tsaa lo'o ji'i Juan, cha! lo'o ngulaa 
ngu' nde loyuu su cuentya Panfilia 
tya clyo, ndu'u Juan ndyaa li', cha! 
nga'aa ndalo Juan cha! cua'ni cha 
bi'. 39 Ná stu'ba ntsu'u tyiquee Pablo 
lo'o Bernabé li!, nga'aa ndya'a ngu' 

stu'ba ti; bi! cha! ndyaa Bernabé 
ndyatí ne! yaca ni'i cha! tsaa ca 
loyuu Chipre chaca quiya!; lo'o nu 
Marcos bi! ndyaa lo'o Bernabé li!. 
401 5" ngusubi Pablo ji'i Silas 
cha! tsaa lo'o. Ndu'u ngu! ndyaa 
ngu' li', nu lo'o cua nchcui! tya!a 
ngu' lo'o ycui' Ndyosi nu Xu'na na 
cha! xtyucua Ni ji'i ngu! tyucuii. 
4 Ndyaa ngu' ca loyuu su cuentya 
Siria, lil ndyaa la ngu' ca loyuu su 
cuentya Cilicia; nchcui! ngu' lo'o 
tya!a hati ji'i Jesucristo nu ndyu'u 
ti'i tsa tlyu ti ca bi!, cha! tlyu cua'ni 
tyiquee ngu!, cha! tyatí tachaa la 
cha! ji'i Jesús tyiquee ngu!. 


Ndyaa Timoteo lo'o Pablo lo'o Silas 


1 Ndyalaa Pablo lo'o Silas ca 
quichi Derbe, li' ndyalaa 
ngu' ca quichi Listra. Quichi bi! 
ndyacua tya!'a ngu! lolo sca yu 
cuañi' tya!a ngusñi ngu' cha! ji'i 
Jesucristo nu naa Timoteo. Xtya'a 
yu laca sca nu cuna!'a judío nu 
ntsu'u cha! jiti lo'o Jesucristo, pana 
ngu' griego ngua sti yu. ?Nu hati ji'i 
Jesús ca quichi Listra bi', tso!o tsa 
nchcui' ngu! cha! ji'i nu Timoteo bi!, 
lo'o jua'a tso'o nchcui' ngu' ji'i yu 
bi! ca quichi Iconia. ¿Ngua ti' Pablo 
cha! tsaa Timoteo lo'o ngu' li!, bi! 
cha! ngusi!yu Pablo quiji Timoteo 
cha! culacua yu. Ná ca ñasi' ngu' 
judío lcaa quichi su tya!a yu lo'o 
ngu' li', masi jlo ti! lcaa ngu' cha! 
ngu' griego ngua sti yu. 4Nchcui' 
ngu' lo'o tya'a hati ji'i Jesús lcaa 
quichi su ndya'a ngu', cha! ca 
cuayá! ti' ngu' bi! lcaa ña!a cha! nu 
nguscua ngu' Jerusalén lo quityi 
bi'; nguscua ngu' nu ngua tsa!a ji'i 
Jesús tya clyo lo'o ngu! cusu! quityi 

bi!, cha! ca cuayá! ti! ngu' xa! tsu! 
lcaa ña'a cha nu ntsu'u cha! cua'ni 
ngu! nu laca hati ji'i Jesucristo. 
5Lo'o ndyuna ngu' cha! bi!, li! cua 
ngua tlyu la tyiquee ngu' cha! ji'i 
Jesucristo; nga'aa ndyutsii ngu! 

li!. Lo'o jua'a ngua cha! lcaa tsa 
ndyatu la ñati nu ntsu'u cha! ji'i lo'o 
Jesucristo. 


Nchcui' sca ngu' Macedonia 
lo'o Pablo laja xcalá yu 
SLo!o li! ná nda Xtyi'i ycui! Ndyosi 
chacuayá! ji'i ngu' cha! culu'u ngu' 
cha! ji'i Jesucristo ca quichi nde 
loyuu su cuentya Asia, bi! cha! nteje 
tacui ngu! loyuu su cuentya Frigia, 
lo'o jua!a loyuu su cuentya Galacia, 
7ndyalaa ngu' tyucuii nu tsaa ca 
loyuu su cuentya Misia li'. Ngulacua 
ti' ngu! cha! tya tsaa la ngu' ca loyuu 
su cuentya Bitinia, pana ná nda 
Xtyi'i ycui' Jesús chacuayá! cha! tsaa 
ngu' cajua; $bi! cha! nteje tacui ngu' 
loyuu su cuentya Misia ndyaa lye la 
ngu!, ndyalaa ngu' quichi Troas ca 
to! tyujo'o li'. 9Ngua sca talya laja 
lo'o ndi'i Pablo quichi bi', li! nchcui' 
xcalá yu. Cua na'a Pablo sca ngu' 
Macedonia nu ndacha! ji'i yu: “Tyeje 
tacui ma chaca tsu' tyujo'o, caa ma 
xa! tsu' ca nde Macedonia, loyuu 
quichi tyi na!”, nacui nu qui'yu bi!, 
“cha! xtyucua ma ji'i cua”, nacui ji'i 
Pablo laja xcalá. Lo'o li! ngusñi ya 
tyucuii cha! tsaa ya chaca tsu' tyujo!o 
bi! ca loyuu Macedonia, xqui!ya cha! 
nchcui' xcalá Pablo. (Lo'o na! ndya'a 
na! lo'o ngu'. Lucas naa na!, na! nu 
nscua quityi re.) Jlo ti! ya cha! ycui! 
Ndyosi laca nu ngulo cha ji'i ya cha! 
tsaa ya ndejua, cha! ta ya cha! ji'i 
Jesucristo lo'o hati nu ndi'i ndejua. 

Ndi'i Pablo lo'o Silas 
ca quichi Filipos 

11 Hora ti ndyaa ya ndyatí ya ne! 
yaca ni'i cha! tsaa ya chaca tsu!, 
ndu'u ya ndyaa ya li'. Cuati na'a ya 
ca su naa Samotracia, sca loyuu piti 
ti cla'be tyujo'o laca bi'. Ca chaca tsa 
ndyalaa ya chaca tsu' tyujo'o bi!, ca 
quichi Neápolis. 12Ca bi! ngusñi ya 
tyucuii ndyaa ya nde quichi Filipos, 
quichi nu laca loo ji'i lcaa quichi 
loyuu su cuentya Macedonia laca 
quichi Filipos bi'. (Lo'o nguxana ti 
quichi bi!, ngüiñá ngu' romano ji'i.) 
Lo'o li' ndyanu ya tyuu tsa quichi 
bi!. WLo'o nu ngua tsa nu ndi'i cña! 
ngu' judío, li' ndu'u ya quichi ndyaa 
ya ca to! sta'a su ndyu'u ti'i ngu' 
judío cha! chcui' ngu' lo'o ycui! 
Ndyosi tsa bi"; ngulu'u ya xi ji'i ngu' 
cuna!a nu ndyu'u ti'i ndacua ti. 
“Lidia naa sca nu cuna!a bi"; ngu' 
Tiatira laca, lo'o cha ji'i laca cha! 
ndujui' late! nde quichi Filipos bil, 
sca lo late! nu cuaa ña'a, nu tso!o 
xi ña!la. Ndu'ni tlyu ma! cusu' bi! 
ji'i ycui' Ndyosi, cha! tso'o ndyuna 
ma! cha! ji'i ycui' Ndyosi nu Xu'na 
na; juala nguxtyucua Ni ji'i ma! cha! 
cui'ya tso'o cuentya ñilya nu ndyu'u 
cha! nu ngulu'u Pablo ji'i ngu'. Li! 
ntyucuatya ngu' ji'i Lidia lo'o ji'i 
lcaa tya!a ngu' nu ndi'i slo. 

—Si chañi cha! nclyacua ti! ma cha! 
laca na! nati ji'i Jesucristo —nacui 
nu cuna!a bi! jili ya—, tyaa ma to! 
tyi na!, tyanu ma xi slo cua lacua. 

Tyuu quiya' nchcui! ma! lo'o ya cha! 
tsaa ya, bi! cha! ndyaa ya lo'o ma! ca 
toni'i jili ma!. 

16Ngua sca tsa ndyaa ya su ndyu'u 
ti'i ngu' cha! chcui' ngu' lo'o ycui! 

Ndyosi, lo'o li! ndyacua tya!a ya 
lo'o sca nu cuna!a cuañi' tyucuii. 
Quicha nu cuna!a bi!, cha! cua sa'ni 
tsa ngusñi cui'i ji'i. Cuentya ji'i cui'i 
bi! nchca tii nu cuna!a bi! ñitya nu 
lijya tyempo ji'i ngu' ca nde loo la, 
bi! laca cha! nu nda cui'i bi! lo'o nu 
cuna!a bi'. Msu nu ngúi'ya ti ngu' 
laca nu cuna'a bi!, lo'o ná nda xu'na 
cho! caya! ji'i. Ngua'ni tsa xu'na cho! 
ngana, cha! nda ngu! quichi quiña'a 
tsa chi ji'i xu'na cho, cha! caja cha! 
ji'i ngu! ñilya nu caca jili ngu' nde 
loo la lo'o nchcui' nu cuna!a bi! lo'o 
ngu!. 17 Ndyaa Ica'a cho! ji'i Pablo 
lo'o ji'i cuare. Cuii tsa ngusilya nu 
cuna!a quicha bi! lijya: 

—Msu ji'i ycui' Ndyosi nu laca loo 
laca ngu' re —nacui nu quicha bi'—. 
Culu'u ngu' ji'i ma ñitya nu cua'ni 
lyaá ycui' Ndyosi ji'i ma. 

18 Tyuu tsa lca'a nu cuna'a bi! ji'i 
ya, lo'o la cui! jua'a nxitya tsa. Li! 
nga'aa ndiya ti! Pablo cha! nxitya 
cho'. Nguxtyacui yu nde chu! yu 
tyucuii su ndyaa yu, nchcui' yu lo'o 
nu cuna!a quicha bi! cha! ji'i cui'i nu 
ngusñi ji'i cho!, cha! tyu'u cui'i bi! 
tyaa li: 

—Chacuayá! ji'i Jesucristo nchcui' 
na! —nacui Pablo ji'i. —Tyu'u cui'i 
nu ntsu'u laja cuaña' nu'u juani, 
tyaa nde liya!. 

Hora ti ngutu'u cuili bi! ndyaa li". 
Ngua tso'o nu cuna!a bi! li'. 

19 Tyaala tsa ngu' nu laca xu'na 
nu cuna!a bi'. Hora ti ngusñi xu'na 
bi! ji'i Pablo lo'o ji'i Silas, ndyaa lo'o 
xu'na bi! ji'i ngu' slo ngu' nu laca 
loo ji'i quichi, cha! nda xu'na nu 
cuna!a bi! cuentya cha! nga'aa caca 
cua'ni ngu' ngana lo'o nu cuna'a 
bi! si nga'aa ntsu'u cui'i cuxi ji'i. 

20Ngusta ngu' qui'ya ji'i Pablo lo'o 
Silas ca slo bese li": 

—Ngu! judío laca ngu! re —nacui 
ngu' ji'i bese—. Cuxi tsa ndyu'ni 
ngu' re, bi! cha! ñasi' tsa ngu' quichi 
juani. 21Xa! cha! nclu'u ngu! re ji'na 
nu ná ntsu'u chacuayá! ji'na cha! 
cua'ni na, cha! ngu' romano laca na. 

22 Ñasi! tsa lcaa ngu' quichi li". 
Ngulo bese cña cha! tyu'u ste! Pablo 
lo'o ste! Silas, cha! quiji'i ngu' ji'i 
ngu! bi! lo'o yaca. W4Quiña'a tsa 
quiya! ngujuili yaca ngu! ji'i ngu' 
bi", li! ngusu'ba ngu! ji'i ngu! bi! ne! 
chcua. Lo'o jua!a ngulo ngu' cha 
ji'i ngu' nu nga'a cua to! ni'i chcua 


cha! tso'o tsa ña'asii ngu' ji'i ngu! bi". 


24Bj! cha! ngua'ni clya nu laca loo ji'i 
ni'i chcua bi', ngusu'ba yu ji'i ngu' 
ne! cuarto cla'be ni'i chcua bi, lo'o 
li' ngusca' yu guiya' ngu' lo'o yaca. 
25Nu lo'o ngua cla'be talya nga'a 
Pablo lo'o Silas ne! chcua bi!; nchcui' 
ngu' lo'o ycui! Ndyosi, ndyula tu'ba 
ngu' jii ji'i ycui' Ni. Lo'o jua'a ndyuna 


lcaa preso tya!a ntsu'u ngu' ne! chcua. 


26Tsi tsiya! ca ngulacui chalyuu li", 
lye tsa ngúiña ni'i chcua; ndyaala 
Icaa toni'i chcua bi! li!, xquitya 

cha! ngulacui tsa chalyuu, lo'o jua'a 
ngusi'yu cu! juu cheua su ndyaaca! 
ngu'. 27Hora ti ngue ti! nu laca loo 
ji'i ni'i chcua bi!, na'a yu cha! ntucua 
yaala toni'i. Ndyutsii tsa yu li!, cha! 
ngulacua ti! yu cha! cua ngusna lcaa 
preso ji'i. Hora ti ngusñi yu maxtyi ji'i 
cha! cujuii yu ji'i ycui' ca yu. 28 Cuii 
ngusi'ya Pablo ji'i yu li": 

—Ná ntsu'u cha! cua'ni nu'u juala — 
nacui Pablo ji'i yu—. Nde ti ndi'i lcaa 
cuare. 

29 Ngusi'ya nu laca loo cha! caa 
lo'o ngu' ji'i quii'. Li! ndyatí yu ni'i 

chcua, lye tsa nchcua yu lijya yu li", 
cha! ndyutsii tsa yu. Ndatu sti' yu 
slo Pablo lo'o Silas li". 39Li! ngulo yu 
ji'i ngu' ne! chcua. 

—Cusu' —nacui yu ji'i Pablo lo'o 
Silas—, cuxi tsa ñati laca na!. ¿Ñi'ya 
cua'ni na! cha! cua'ni lyaá Ni jna'? 

—nacui nu laca loo bil. 

31 Xñi nu'u cha! ji'i ycui! 
Jesucristo nu Xu'na na —nacui 
Pablo ji'i yu—, bi! nu taca ji'i cua'ni 
lyaá ji'i lcaa ma, lo'o jinu'u, lo'o ji'i 
sñi' nu'u, lo'o ji'i lcaa ngu' nu ndi'i 
slo nu'u. 

32Nu Pablo lo'o Silas ni, ngulu'u 
ngu' cha! ji'i Jesús ji'i lcaa ngu! nu 
ndi'i ca slo nu laca loo ji'i ni'i cheua 
bi! li'. 33Talya tsa ngua li', pana 
ngui'í nu laca loo bi! ji'i su ti'í ji'i 
Pablo lo'o ji'i Silas, su ngujuili yaca 
ngu' ji'i ngu!. Li' ntyucuatya ngu' ji'i 
nu laca loo bi!, lo'o ji'i lcaa ngu! nu 
ndi'i slo. 34Ndyaa lo'o yu ji'i Pablo 
lo'o Silas ni'i ji'i yu, cha! ta yu na 
cacu ngu'. Tso!o tsa tyiquee nu laca 
loo bi! juani, cha! cua ngusñi yu 
cha! ji'i ycui! Ndyosi; la cui' ti tso'o 
ntsu'u tyiquee lcaa ngu' nu ndi'i slo 
yu. 
35Nguxee chaca tsa, li' ngulo bese 
cha ji'i policía cha! tsaa ngu' chcui' 
ngu' lo'o nu laca loo ji'i ni'i chcua 
bi!, cha! culaá ji'i ngu' bi!. 36Li' 
nchceui' nu laca loo bi! lo'o Pablo 
lo'o Silas: 

—Cua ngulo bese cha jna' cha' 
culaa na! jili ma —nacui yu ji'i 
ngu'—, bi! cha! tso'o ti tyaa ma 
lacua. 

37 —Ná tso'o —nacui Pablo ji'i 
policía—. Cua na'a lcaa ngu' quichi 
re nu lo'o ngujui'i yaca ngu! ji'i ya, 
masi ngu' romano laca cuare. Bilya 

ca cuayá! ji'i ya lo'o ngusu'ba ngu' 
jili ya ne! chcua re —nacui—. Lo'o 
juani nti! ngu! cha! culaá ngu' jili ya 
cuaana ti. Si'i juala nga'a cha! caca. 
Tso'o la caa ycui' ngu' cha! culaá ngu' 
jii ya. 

38 Ndyaa policía li', ndacha' ngu' 
ji'i bese lcaa ña'a cha! nu nchcui! 
Pablo lo'o ngu'. Nu lo'o ngua cuayá! 
ti' bese cha! ngu' romano laca Pablo 
lo'o Silas, ndyutsii tsa bese bi! li'. 

39 Hora ti ndyaa ycui' bese ca to! ni'i 
chcua li": 

—Cusu' —nacui bese bi' ji'i Pablo 
lo'o Silas—, cui'ya ma cha! clyu ti! 
ji'i ya —nacui. 

Ngulaá ngu' ji'i Pablo lo'o Silas li". 

—Cua'ni ma cha! tso'o tyaa ma 
chaca quichi —nacui ngu' ji'i Pablo 
lo'o Silas. 

401 i! ndu'u Pablo lo'o Silas ni'i 
chcua, ndyaa ngu' slo ma! Lidia 
chaca quiya!. Xa! nchcui' ngu' lo'o 
hati ji'i Jesucristo bi!, cha! caca tlyu 
tyiquee ngu! xquilya Jesús. Ndu'u 
ngu! ndyaa ngut li". 


Nasi' tsa ngu' Tesalónica 

1 Ndyaa Pablo lo'o Silas 
tyucuii nde Tesalónica. 

Clyo nteje tacui ngu! quichi 
Anfípolis, li! nteje tacui ngu! quichi 
Apolonia, lo'o li! ndyalaa ngu' nde 
quichi Tesalónica. Ntucua sca laa ji'i 
ngu! judío quichi bi!, ?bi' cha! ndyaa 
Pablo ne! laa bi! ñi'ya nu ndya'a yu 
ne! laa ji'i ngu' judío lcaa quichi. 
Tsa nu ndi'i cña' ngu! judío ndyu'u 
ti'i ngu' quichi ne! laa, lo'o jua'a 
ndyatí Pablo ndyaa yu ne! laa tsa 
bi'. Cua ndyaa sna semana nchcui! 
yu lo'o ngu' ca bi!; ¿ngulu'u yu cha! 
ji'i ycui' Ndyosi ji'i ngu!, cha! nu 

nehcui' quityi cusu! ji'i Cristo ñilya 
nu ntsu'u cha! xcube! ngu' ji'i, lo'o li' 
ñi'ya tyu'ú nu Cristo bi! chaca quiya' 
lo'o cua ndyujuii ngu' ji'i. 

—Nchcui' na! lo'o ma cha! ji'i 
Jesús —nacui Pablo ji'i ngu! li'—. 
Ñi'ya nu nchcui! quityi ji'i nu Cristo 
bi!, la cui! jua'a ngua ji'i Jesús — 
nacui—. La cui' Cristo laca nu Jesús 
bi'. 

4Ngusñi tucua sna tya!a ti ngu' 
judío cha! bi!, li! ndya!a ngu' bi 
lo'o Pablo lo'o Silas; jua!a ngusñi 
tyuu tya'a ngu! griego nu ndu'ni 
tyu ji'i ycui' Ndyosi cha! bi"; jua'a 
tyuu tya!a nu cuna!a tlyu nu ndi'i 
quichi bi', ngusñi ngu' cha! bi! li". 
5Pana ñasi' tsa ngu' judío nu ná 
jlya ti! cha! bi!; tyaala tsa ngu! bi!, 
bi! cha! nchcui! ngu' lo'o ñati xña'a 
nu xcui' ndya!a calle ti, nati taja ti, 
cha! xtyucua ngu' xña'a bi! ji'i ngu'. 
Cuxi tsa ngua'ni ngu! bi! li!, lo'o 
jua'a ngua ñasi' lcaa ngu! quichi. 
Ndyaa ngu' slo Jason li', ndyatí ngu' 
ni'i ji'i yu Jason bi', cha! nclyana 
ngu' ji'i Pablo lo'o Silas. Xñi ngu' 
ji'i ngu bi! nti' ngu!, cha! tsaa lo'o 
ngu' ji'i Pablo lo'o Silas ca slo ngu' 
quichi. Pana ná nquije Pablo lo'o 
Silas ji'i ngu', bi' cha! ngusñi ngu' ji'i 
ycui' Jason lo'o ji'i tyala ndya!a yu, 
ndyaa lo'o ngu! ji'i ngu! bi! ca slo 
ngu' tisiya. Cuii nchcui' ngu' lo'o 
ngu' tisiya li', ngusta ngu' qui'ya ji'i 
Jason lo'o ji'i tyala ndya'a yu: 

—Tyaala tsa ngu! bi' —nacui nu 
ngu! xña'a bi'—. Lcaa quichi su 
ndya!a ngu' bi! nga'aa si'i ti ti ndi'i 
ngu' quichi bi! xqui!ya cha! cuxi 
nu nchcui! ngu' bi! —nacui ngu'—. 
Lo'o juani cua ndyalaa ngu' xña!a 
bi! quichi tyi na, "ndi'i ngu' slo yu 

Jasón re. Ná ndaquiya' ngu' bi! ji'i 
cha nu ngulo rey tlyu ji'na nu laca 
na ngu! romano, cha! nchcui' ngu' 
cha! ntsu'u chaca rey nu tlyu la nu 
naa Jesús; bi' laca nu taca culo cña 
ji'na, nacui ngu' bi". 

8Lo'o ngua cuayá! ti! ngu' tisiya 
qui'ya nu ngusta ngu' ji'i ngu! bi!, 
ñasi' tsa ngu' li!, ñasi' lcaa ngu' 
quichi; *bi' cha! ngúijña ngu' tisiya 
chi ji'i Jason lo'o ji'i tya'a ndya'a 
yu xqui!ya Pablo, lo'o jua'a xqui'ya 
Silas. Nda ngu' chi, lo'o ti ngutu'u 
ngu! laja ti li', nu Jason lo'o tya'a 
ndya!a yu. 


Ndyalaa Pablo lo'o Silas 
nde quichi Berea 

10 Nu ngu' nu ntsu'u cha! ji'i lo'o 
Jesús ca bi', hora ti ngua'ni cho!o 
ngu' tyucuii ji'i Pablo lo'o Silas 
cha! tyaa ngu'; la cui! talya ndu'u 
ngu' ndyaa ngu' ca quichi Berea. 
Lo'o ndyalaa ngu! nde quichi bi, 
li! ndyatí ngu' ndyaa ngu' ne! laa 
ji'i ngu' judío. 11 Tso!o la tyiquee 
ngu! quichi Berea bi!; si'i na cuxi 
tyiquee ngu! bi! ñitya laca tyiquee 
ngu' Tesalónica. Nti! tsa ngu' cuna 
ngu! cua ña'a ca cha! nu nda Pablo 
lo'o Silas lo'o ngu!. Lcaa tsa nclyana 
ngu! lo quityi ji'i ycui' Ndyosi si cha! 
lini laca nu nchcui' ngu' bi!; 12bi' 
cha! ngusñi tyuu tya'a ngu! quichi 
cha! bi', lo'o ngu' judío, lo'o jua'a 
ngu' griego, masi nu qui'yu, masi 
nu cuna!a tlyu, ngusñi ngu' cha! 
bi!. '3Li! ngujui cha! ji'i ngu' judío 
nu ndi'i nde quichi Tesalónica cha! 
nclyu'u Pablo cha! ji'i ycui' Ndyosi 
ji'i ngu' Berea. Ngua ñasi' tsa 
ngu! bi! li!, yala ti ndyalaa ngu' ca 
quichi Berea bi' li'. Ndyaa ngu' nda 

ngu' sca cha! cuiñi lo'o ngu! quichi 
bi!, cha! xuu tya!a ngu' lo'o Pablo. 
14Lo'o ngua tii hati ji'i Jesucristo 
cha! jua!a nti' ngu! judío bi!, hora 

ti ngusalya! ngu' lo'o Pablo cha! 
tyaa yu tyucuii to! tyujo!o; pana 
ndyanu Silas lo'o Timoteo quichi 
bi!. WBNdyaa xi ngu' Berea lo'o 
Pablo ña'a cuayá! nu ndyalaa ngu' 
ca quichi Atenas. Hora ti nguxtyuu 
ngu! Berea nde quichi tyi ngu! li", 
cha! ta ngu' cha! lo'o Silas lo'o 
Timoteo, cha! lo'o ngu' tsaa ngu' 
yala ti xi cha! tyacua tya!a ngu' lo'o 
Pablo ca quichi Atenas bil. 


Ca quichi Atenas 

1SNtajatya Pablo ji'i Silas lo'o 
Timoteo ña!a cuayá! nu tyalaa ngu' 
ca quichi Atenas. Xñili tsa ti! Pablo 
lo'o na'a yu cha! quiña'a tsa jo!ó 
ntsu'u quichi bi!; 7 bi! cha! nchcui! yu 
lo'o ngu! ca ne! laa ji'i ngu' judío bi", 
nchcui' yu lo'o ngu! judío, jua'a lo'o 
ngu' xa! tsu' nu ndu'ni tlyu ji'i ycui! 
Ndyosi cajua, lo'o jua'a nchcui' yu 
lo'o lcaa ngu' nu ndi'i lo caya'. Lcaa tsa 
nelyu'u yu ji'i ngu' quichi bi". $ Cua 
ntsu'u sca taju ngu' nde quichi bi!, 
ngu' nu ndyaca tsa!a ji'i cha! nu nclu'u 
ngu' epicúreo, lo'o jua'a ntsu'u chaca 
taju ngu' nu ndyaca tsa!a ji'i cha! nu 
nelu'u ngu' estoico. Ndyacua tya!a nu 
ngu' nu ndyaca tsa!a tyucuaa lo cha! 
bi! lo'o Pablo li'. Nchcui' tsa ngu! cha! 
ji'i yu lo'o tya!a ngu': 

— ¿Ni cha! nda nu qui'yu re nu 
nchcui! tsa lolo na? —nacui ngu' ji'i 
tya!a ngu!. 

—¿Ha si'i cha! ji'i xa! jo'ó nchcui' 
yu? —nacui tya'a ngut li". 

Pana cua ndyuna ngu' lo'o 
ngulu'u Pablo cha! ji'i Jesús, cha! 

ngulu'u yu ji'i ngu' ñitya ngua cha! 
ndyu'ú Jesús chaca quiya!. "Li! 
ngusñi ngu! ya! Pablo cha! tsaa lo'o 
ngu' ji'i ca su ndyu'u ti'i ngu' cusu' 
quichi bi!, sca yuu laja ti nu naa 
Areópago. 

—NTti! ya cha! caca cuayá! ti! ya, 
¿ñi'ya ndyu'u cha! nu nelyu'u nu'u 
jili ya? —nacui ngu' ji'i Pablo—. Sca 
cha! cucui laca cha! nu nehcui' nu'u 
re; 20bilya cuna ya cha! bil, tya lyiji 
ta ya cuentya —nacui ngu'—. Bi! 
cha! juani, ta nu'u cha! lo'o ya ¿ñilya 
ndyu'u cha! bi'? 

21 Nu ngu' quichi Atenas ni, xcui' 
nti! ngu' cuna ngu' cua ña!a ca cha! 
cucui nu caca chcui' ngu' lo'o tya'a 
ngu', sca cha! nu bilya cuna ngu'. La 
cui! jua!la ndu'ni lcaa ngu' xa! tsu' 
nu ndi'i quichi bi', xcui' ca ndiya ti! 
ngu' cheui' ngu! ji'i sca cha! cucui. 

22Bi! cha! ndatu Pablo cla'be laja 
ñati ca Areópago bi', nehcui' yu lo'o 
ngu' li": 

—Cu'ma ngu! Atenas —nacui 
Pablo ji'i ngu'—. Cua na'a na! cha! 
jlya tsa ti! ma ji'i jo'ó nu ntsu'u ji'i 
ma —nacui yu—. 2 Ndyaa na'a na! 
xi calle quichi re, lo'o li! na'a na! 
lcaa jo'ó nu cuentya ji'i cu'ma. Li! 
na'a na! sca mesa nu ndu laja ti su 
nscua sca cha'cha nde sii! mesa bi! 
nu ndi'ya nchcui': “Nde laca mesa ji'i 
jo'ó nu bilya tyuloo ya ji'i”. Cha! ji'i 
ycui' Ndyosi nu bilya slo ma tilaca 
laca Ni, cha! ji'i nu ycui' Ndyosi bi! 
ta na! lolo ma juani —nacui yu—. 

24”Cua ngúiñá ycui' Ndyosi tyucui 
ña'a chalyuu lo'o lcaa na nu ntsu'u 
chalyuu; laca ycui' Ndyosi nu Xu'na 
nu laca loo, masi nde cua, masi nde 
lo yuu chalyuu —nacui Pablo ji'i 
ngu'—. Pana ná ndi'i Ni ne! sca laa 


LOS HECHOS 17 


nu ndiñá nati ti. 25Ni sca cha! ná lyiji 
ji'i ycui' Ndyosi, ná nga'a cha! xñi 
Ni ni sca na nu nda hati ji'i Ni. Cua 
ngua'ni cu!ú Ni ji'i lcaa hati, cua nda 
Ni xtyi'i ngu' cha! tyu'ú ne! cresiya 
jili scaa ngu', lo'o juala cua nda Ni 
Icaa cha! nu ntsu'u ji'i nati chalyuu. 
26 Cua ngúiñá ycui' Ndyosi ji'i 
lcaa ñati chalyuu lo'o sca ti lo 
cuaña! nati. Lo'o jua'a ngusta ycui' 
Ndyosi ni tyempo cala scaa ngu', 
ndu'ni Ni mala su caca quichi tyi 
scaa ngu'. ?” Na cua nda Ni ji'i hati 
lijya ngu' chalyuu cha! clyana ngu' 
ji'i ycui! Ni, cha! quije Ni ji'i ngu'. 
Pana ná tyijyu! ndi'i ycui' Ndyosi 
ji'na, cacua ti su ndi'i lcaa na ndi'i 
ycui' Ni. 28 Chacuayá'! ji'i Ni lu'ú 
na, chacuayá' ji'i Ni ndya'a na, 
lo'o jua'a chacuayá! ji'i Ni ndyu'ni 
na lcaa cha. Ntsu'u sca cha! nu 
nguscua jyo'o ngu' tii tyala ma lo 
quityi sa'ni, cha! nu ndi'ya nchcui': 
“Tya'a ycui' Ndyosi laca na”. Jua'a 
nacui jyo'o cusu' bi! ji'i ma. 29Si 
chañi cha! ycui' Ndyosi laca tya'a 
na —nacui Pablo ji'i ngu'—, ná taca 
chcui' na cha! laca Ni sca lcui, masi 
lcui oro, masi lcui plata, masi lcui 
quee ndu. Na ndiñá ti ñati chalyuu 
lcui bi! ñilya nu nda'ya cha' hique 
ti ngu' cha! cuiñá ngu' ji'i. 3 Cua 
ndalo tsa tyiquee ycui' Ndyosi ji'i 
ñati chalyuu tyempo sa'ni lo'o bilya 
ca jlo ti' ngu! lcaa cha! bi', pana 
juani cua ngulo Ni cha ji'i lcaa hati 
chalyuu cha! culochu' ngu' lcaa 
cha! cuzi nu ntsu'u ji'i ngu'. 31Cua 
ngusta Ni sca tsa cha! cua'ni cuayá! 
Ni ji'i lcaa hati chalyuu, lo'o jua'a 
cua ngusubi Ni sca ñati nu caca 
bese. Jesucristo laca bi'. Tso'o tsa 
ngua'ni Ni cha! tyanu tachaa cha! bi! 


LOS HECHOS 17, 18 


ji'i nati chalyuu, nu lo'o ngua'ni Ni 
cha! ndyu'ú nu hati bi! chaca quiya' 
lo'o cua ndyujuii ngu' ji'i. 

32Nu lo'o ndyuna ngu' quichi cha! 
bi!, cha! cua ndyu'ú sca hati chaca 
quiya! ca su ntsiya ngujuii, li! nxtyí 
lo'o tsa ngu! ji'i Pablo. Lo'o jua'a 
ntsu'u xi xa! la ngu' nu nchcui' lo'o 
yu: 

—Culu'u nu'u cha! bi! jili ya chaca 
quiya! chaca tsa —nacui ngu' bi! ji'i 
yu. 

331 1" ngutu'u Pablo ca Areópago 
su ntucua ngu'. “Pana ndu'u lca'a 
xi ngu' ji'i yu li!, xquitya cha! jlya 
til ngu' bi! cha! nu cua nchcui! yu 
lo'o ngu!. Sca nu qui'yu nu naa 
Dionisio ngusñi cha! bi!, masi laca 
Dionisio sca ngu' cusu! nu ndya'a ca 
Areópago bi':juala sca nu cuna!a nu 
naa Dámaris ngusñi cha! bi!, lo'o xi 
xa! la ñati ngusñi cha! bi". 

1 8 Li' ndu'u Pablo quichi 
Atenas ndyaa yu ca quichi 
Corinto. ?Quichi bi! ndyacua tya'a 
yu lo'o sca ngu' judío nu naa 
Aquila, ngu' quichi Ponto laca nu 
Aquila bi'. Ngutili ngu' nde Italia 
nquicha', nu Aquila bi' lo'o clyo'o 
nu naa Priscila; pana ndu'utsu! ngu' 
ndyalaa ngu! nde quichi Corinto, 
nu lo'o ngulo rey Claudio cña cha! 
culo'o ngu' ji'i lcaa ngu' judío nu 
nguti'i quichi Roma, quichi nu 
laca loo ji'i loyuu su cuentya Italia 
bi'. Toni'i ji'i nu Aquila bi! ndyalaa 
Pablo li'. ¿Stu'ba ti ngua'ni Pablo 
cha lo'o ngu! bi! li", cha! cuityi ni'i 
late! laca ngu'; bi! cha! ndyanu yu 

slo ngu' cha! cua'ni yu cha lo'o ngu'. 


4Ndyaa Pablo ne! laa ji'i ngu' judío 

lcaa tsa ta'a nu ndi'i cña! ngu', cha! 
culu'u yu cha! ji'i Jesús ji'i ngu' nu 
ndyu'u ti'i li', masi ji'i ngu' judío, 
masi ji'i ngu! xa! tsu!. 

5Cua ndu'u Silas lo'o Timoteo 
ca Macedonia, li' ndyalaa ngu! slo 
Pablo. Lo'o cua ndyalaa ngut bil, 
li' Icaa tsa lcaa hora nclyu'u Pablo 
cha! ji'i Jesús ji'i ngu' judío. Nchcui' 
yu cha! laca Jesús ycui' Cristo, nu 
ntajatya tsa ngu' ji'i cha! caa nde 
chalyuu. $Pana ngunasi' tsa ngu' 
judío bi! ji'i Pablo li', suba! tsa 
nchceui' ngu! lo'o; bi! cha! nguscui 
yu ste! yu slo ngu' cha! ca cuayá! ti! 
ngu! cha! cuxi tsa nchcui! ngu! lo'o 
yu. 

—Nguna! tsa ndu'ni cu'ma —nacui 
Pablo ji'i ngu'—. Xqui'ya ycui' ma 
laca; ná ntsu'u qui'ya 'na, cha! xcui! 
cha! lini laca nu ngulu'u na! ji'i ma. 
Cua tya!a ti na! lacua. Juani tsa'a na! 
cha! ta na! cha! re lo'o ngu! xa! tsu!, 
cha! ná nduna cu'ma, ngu' judío. 

7Li' ndu'u yu ne! laa bi', ndyaa yu 
ca slo sca ñati nu naa Justo; cacua 
ti to! laa bi! ntucua tyi yu. Sca hati 
nu ndyu'ni tlyu ji'i ycui' Ndyosi laca 
nu Justo bi'. $Lo'o jua'a yu Crispo 
ngusñi cha! ji'i ycui' nu Xu'na na. 
Crispo laca sca nu cusu! nu laca 
loo ne! laa ji'i ngu' judío. Jlya ti! 
nu Crispo bi! ji'i ycui' nu Xu'na 
na, lo'o jua'a jlya ti' lcaa ngu' nu 
ndi'i slo. Quiña'a tya'a ngu' Corinto 
ngusñi ngu' cha! ji'i Jesús, bi! cha! 
ntyucuatya ngu' bi' li'. 9Lo'o li! cua 
na!a Pablo ji'i Jesús nu Xu'na na, 
ñilya si na nchcui' xcalá yu ngua. 

—Ná cutsii nu'u —nacui Jesús ji'i 
yu—. Ná ca taja ti! nu'u cha! culu'u 
nu'u cha! jna! ji'i nati —nacui Ni—. 
10Ndi'i na! lo'o nu'u cha! xtyucua na! 

jinu'u, bi! cha! nga'aa caca xñi ngu' 
jinu'u cha! xcube! ngu' hi. Lo'o jua'a 
ntsu'u tsa ngu! quichi re nu taca xñi 
ngu' cha! jna! nde loo la, si ta nu'u 
cha! lo'o ngu!. 

VI Li! ndyanu Pablo sca yija cla'be 
ca quichi Corinto bi!, xcui! cha! ji'i 
Jesús ngulu'u yu ji'i ngu! quichi bi". 

12Lo'o li! ngua Galión gobernador 
ji'i loyuu su cuentya Acaya bi!; 
tyempo bi! ndyu'u ti'i tyuu tya!a 
ngu' judío se'i ti cha! xuu tya!a ngu' 
lo'o Pablo, masi tya'a ngu' judío 
laca yu. Li! ngusñi ngu' bi! ji'i yu 
cha! tsaa lo'o ngu! ji'i yu ca slo ngu' 
tisiya; ngusta ngu' qui'ya ji'i yu 
ca slo nu gobernador bi! li": 

—Ndya'a nu qui'yu re laja quichi 
tyi na, pana ná tso'o cha! nu nclu'u 
yu ji'i nati —nacui ngu' ji'i nu laca 
loo bi'—, Nclu'u yu ji'i ngu! cha! 
xa! ña!a cua'ni tlyu ngu' ji'i ycui! 
Ndyosi, masi ná nda gobierno 
chacuayá' cha! cua'ni ngu' jua'a. 

14Ngua ti! Pablo xacui yu cha! ji'i 
ngu' li', pana clyo nehcui' nu cusu' 
Galión bi": 

—Ná tyiquee! taquiya! na! ji'i cha! 
nu nchcui' cu'ma ngu' judío, si ntsu'u 
sca cha! nu cuxi tsa —nacui Galión bi! 
ji'i ngu'—. Pana si'i jua'a laca cha! re 

—nacui—. Cua ñasi' ma xqui'ya cha! 
nelyu'u yu re xi xa! lo cha! ji'i ngu!. 
Sca cha! ji'i jo'ó cuentya ji'i cu'ma laca 
cha! re, cha! ná stu'ba cha! nu nchcui' 
yu lo'o cha! nu nchcui! cu'ma cuentya 
ji'i cha! cusu! nu ntsu'u ji'i ma; bi! cha! 
ná ndiya ti! ma cha! nclu'u yu cha! bi! 
ji'i ngu!. Cua'ni cuayá! ycui' ca ti ma ji'i 
cha! re lacua. Ná ndu'ni cha! caa lo'o 
cu'ma ji'i yu ca slo na!. 

16Lo'o li' ngulo gobernador cha cha! 
culo ngu' ji'i ngu! judío nde liya!. "Li! 

hora ti ndaya' lcaa ngu' quichi bi ji'i 
nu cusu' Sostenes, cha! laca nu cusu' 
bi! loo ne! laa ji'i ngu! judío. Ti'í tsa 
ngujui'i ngu' ji'i nu cusu' bi! ca slo 
gobernador Galión; pana nu Galión 
bi' ni, ná ndube ti! bi! tsiya! ti. 


Ngua sna quiya' lo'o ndyaa 
Pablo ca chaca tsu' 

18Tya ndyanu Pablo quichi bi! tya 
tyuu tsa; li! ngutu'u yu ndyaa yu 
lo'o Aquila lo'o Priscila bi', ndyaa 
ngu' ne! yaca ni'i ca quichi Cencrea. 
Li! tsaa ycui' Pablo ca loyuu su 
cuentya Siria. Ca quichi Cencrea 
bi! ngusilyu ngu' quicha' hique 
Pablo, cha! caca cuayá! ti! ngu' jua'a 
cha! ntsu'u sca cha! nu cua ngúiñi 
ji'i yu lo'o ycui' Ndyosi tya tsubi' la. 
19Ndu'u ngu' ndyaa ngu! ne! yaca 
ni'i, li' ndyalaa ngu' ca quichi Efeso 
su tyanu Aquila lo'o Priscila. Ndyatí 
Pablo ycui' ti ne! laa cha! chcui' yu 
lo'o ca ta'a ngu' judío nu ndyu'u 
ti'i cajua. 2Ngua ti! ngu' quichi bi' 
cha! tyanu Pablo nde quichi tyi ngu', 
pana ná ntaja'a yu. 21Ngusalya! yu 
lo'o ngu' bi! li': 

—Ntsu'u cha! tsa'a na! ca 
Jerusalén cha! cua ngulala tala — 
nacui Pablo ji'i ngu'—. Li! xtyuu na! 
chaca quiya! nde quichi re, si jua'a 
nti! ycui' Ndyosi —nacui yu. 

Ndu'u Pablo quichi Efeso ndyatí 
yu ne! yaca ni'i, ndyaa yu li'. 22Lo!o 
cua ndyalaa yaca ni'i bi! ca quichi 
Cesarea, li' ndu'u Pablo ndyaa yu ca 
quichi Jerusalén. Tso'o ti nchcui' yu 
lo'o tya!a hati ji'i Jesucristo cajua, 
lo'o li! hora ti ndyaa yu ca quichi 
Antioquía. 23Ndyanu yu sca tucua 
co! ca quichi bi!, li! ndu'u yu ndyaa 
yu chaca quiya! cha! tsaa yu ca 


LOS HECHOS 18, 19 


slo lcaa taju hati ji'i Jesucristo nu 
ndi'i ca loyuu su cuentya Galacia, 
su cuentya Frigia. Nchcui! yu lo'o 
ngu' cha! tyanu tachaa la cha! ji'i 
Jesucristo tyiquee ngu". 


Ndyalaa Apolos ca quichi Efeso 


24La cui! tyempo ndyalaa sca nu 
qui'yu ngu! judío nde quichi Efeso. 
Apolos naa yu bi, lo'o Alejandría 
naa quichi tyi yu. Jlo tsa ti' yu 
Icaa cha! ji'i ycui' Ndyosi nu nscua 
lo quityi tya sa'ni la, lo'o jua!a 
tso'o tsa nchcui' yu cha! ji'i ycui! 
Ndyosi lo'o nati. 25 Tya tsubi' la 
cua ngulu'u tso'o ngu! ji'i yu lcaa 
cha! nu cuentya ji'i ycui' nu Xu'na 
na; bi! cha! yala ti ti! yu, ná taja ti! 
yu tsiya! ti cha! cheui' yu cha! bi". 
Tso'o tsa nelyu'u yu cha! ji'i Jesús 
lo'o hati li"; jua'a ntyucuatya yu 
ji'i ngu' ñilya nu ntyucuatya jyo'o 
Juan, cha! bilya ca cuayá! ti! yu 
Icaa cha! ji'i Jesús. 26Ná ntsii yu 
Apolos cha! culu'u yu ji'i ngu' ne! 
laa ji'i ngu' judío, pana nu lo'o 
ndyuna Priscila lo'o Aquila ñilya nu 
ngulu'u yu cha! ji'i ngu' ne! laa, li! 
nchcui' ngu! lo'o yu. Lini la ngulu'u 
ngu' ji'i Apolos ñi'ya nu xñi ngu' 
tyucuii ji'i ycui! Ni li". 27Ca tiya! la 
ngua ti' Apolos tsaa yu ca loyuu su 
cuentya Acaya. Tso'o ntsutu tyiquee 
tya!a hati ji'i Jesucristo cha! tsaa 
yu cajua, bi! cha! nguscua ngu' sca 
quityi cha! tsaa slo tya'a hati ji'i 
Jesucristo cajua, cha! tso!o ti chcui! 
ngu! lo'o yu nu lo'o tyalaa yu ca 
su ndi'i ngu'. Ndyaa yu li', ndyalaa 
yu ca loyuu su cuentya Acaya bil. 
Li' nguxtyucua tsa yu ji'i ngu! nu 
ntsu'u cha! ji'i lo'o Jesucristo lcaa 
quichi su ndyaa yu. Xquitya cha! 

tso'o tsa tyiquee ycui! Ndyosi ña'a 
Ni ji'i ngu!, bi' cha! cua ngusñi ngu' 
cha! ji'i Ni. 28 Ngulu'u nu Apolos bi! 
ji'i lcaa ngu' cha! cuiñi tsa laca cha! 
nu nda nu ngu! judío bi!, masi ñati 
tya'a yu laca ngu'; jua'a ngulu'u yu 
cha! ji'i ycui' Ndyosi nu nscua lo 
quityi tya sa'ni la, nu nchcui' cha! ji'i 
nu Cristo nu ntajatya tsa ngu' ji'i bi". 
Cristo laca Jesús, nacui yu. Tso'o 
tsa nchcui! yu, bi! cha! ná tucui 
ngua ji'i tacu' cha! ji'i yu. 


Ndyalaa Pablo ca quichi Efeso 
19 Laja lo'o ndi'i Apolos quichi 
Corinto, la cui! tyempo bi! 
ndyaa Pablo nde ca!ya, ña!a cuayá! 
nu ndyalaa yu nde quichi Efeso. Ca 
bi! ndyacua tya'a yu lo'o xi ñati nu 
ndyu'ni tlyu ji'i ycui' Ndyosi. 

2— ¿Ha cua ndyanu Xtyi'i ycui! 
Ndyosi ne! cresiya ji'i ma tya lo'o 
ngusñi ma cha! ji'i ycui' Ni? —nacui 
Pablo ji'i ngu!. 

—Ná ndyanu Ni —nacui ngu' ji'i 
Pablo—. Ná jlo ti' ya na laca nu naa 
Xtyi'i ycui' Ndyosi. 

3— ¿Ni cha! laca ntyucuatya ngu' 
jili ma lacua? —nacui Pablo ji'i ngu' 
li! 

—Cua ntyucuatya ngu' ji'i ya ñilya 
nu ngulu'u jyo'o Juan ji'i ngu' cha! 
caca —nacui ngu! ji'i yu. 

4—Cua ntyucuatya Juan ji'i ñati 
cha! caca cuayá! ti! xa! ñati cha! cua 
ngulochu' ngu' bi! lcaa cha! cuxi nu 
ntsu'u ne! cresiya ji'i ngu' —nacui 
Pablo ji'i ngu'—. Nchcui' Juan lo'o 
ngu! cha! cua caa ti chaca hati nu 
laca Jesucristo, lo'o jua'a ntsu'u cha! 
xñi ngu' cha! ji'i yu bi! li". 

SNdyuna ngu' cha! nu ngulu'u 
Pablo ji'i ngu!, bi! cha! chaca quiya' 

ntyucuatya ngu' cuentya ji'i ycui' 
Jesús nu Xu'na na. $Li' ngusta ya! 
Pablo hique ngu!. Ndyanu Xtyi'i 
ycui! Ndyosi ne! cresiya ji'i ngu' li!; 
hora ti nchcui' ngu! cha'cña ji'i xa! 
hati, lo'o juala nchcui' ngu' ña!a cha! 
nu nda ycui' Ni ji'i ngu' cha! chcui' 
ngu! lo'o tya'a ngu!. "Tii tyucuaa 
tya'a ngu! qui'yu ngua nu cua 
ntyucuatya li". 

8Lo'o li! ndyaa Pablo ne! laa ji'i 
ngu' judío cha! chcui' yu cha! ji'i 
ycui' Ndyosi lo'o ngu', cha! culutu 
yu ji'i ngu' ñitya nclyo ycui' Ni cha. 
Ndya'a sna co! nu ngua'ni yu jua!a. 
9Pana ntsu'u ngu' nu nchcui' cuxi 
ji'i cha! nu nclu'u Pablo bi', xqui'ya 
cha! liye! ti' ngu!; ná ntaja!a ngu' 
bi! xñi ngu' cha! ji'i Jesús. Li! ndu'u 
Pablo ndyaa lo'o yu ji'i ngu' nu cua 
ngusñi cha! bi!, ndyaa ngu! nde ne! 
ni'i scuelya ji'i sca nu cusu! nu naa 
Tiranno. Li' tya ngulu'u yu ji'i ngu' 
lcaa tsa. Tucua yija ngua'ni yu 
jua'a, ña'a cuayá! nu ndyuna lcaa 
ngu' loyuu su cuentya Asia cha! ji'i 
Jesús. Nchcui' yu lo'o lcaa ngu! bi!, 
masi lo'o ngu! judío, masi lo'o xa! la 
ngu!. Lo'o jua!a nda ycui' Ndyosi 
chacuayá! ji'i Pablo cha! cua'ni yu 
tyuu tya!a cha tonu ca slo ngut, bi! 
cha! ngua'ni yu cha! ndyaca tso!o 
ngu' quicha. 1?Lo'o jua'a ngusñi 
ngu! Icaa late! nu cua ndyala' Pablo 
jili, ndyaa lo'o ngu' ji'i late! bi! ca 
slo ngu' quicha tya!a ngu'. Ngua 
tso'o nu ngu! quicha bi! li', lo'o jua!a 
ngu' quicha nu ngusñi cui'i cuxi ji'i, 
ndu'utsu! cui'i ji'i ngu! bi! ndyaa li". 

18Quichi bi! ndi'i xi ngu' judío nu 
ná ntsu'u quichi tyi, na ndya'a yu'u 
ti ngu' bi'. Nchcui! ngu' cha! nchca 
ji'i ngu! bi! culo ngu' cui'i cuxi 

nu ngusñi ji'i ngu' quicha. Lo'o 

li" ngua ti! ngu' cha! culo ngu' cui'i 
chacuayá! ji'i Jesús nu Xu'na na, 
masi ná ngusñi ngu' cha! ji'i ycui' 
Jesús. 

—Chacuayá! ji'i Jesús tyu'utsu' cui'i 
nu ngusñi ji'i ma —nacui ngu' ji'i 
ngu' quicha bi'—, la cui' Jesús nu 
nclu'u Pablo cha! ji'i —nacui ngu'. 

14 Jua'a ngua'ni nu cati tya'a 
sñi' Esceva; lo'o nu cusu! Esceva 
ni, ngua bi! sca sti jo'ó nu laca 
loo cuentya ji'i ngu' judío. 15Jua'a 
nchcui' sñi' Esceva bi! sca quiya!, 
lo'o hora ti nguxacui nu quicha bi! 
cha! jiti ngu! bi" li: 

—Cua nslo na! ji'i Jesús —nacui 
cui'i bi'—, lo'o jua'a nslo na! ji'i 
Pablo, ti nati laca bi! —nacui—. 
Pana nu cu'ma ni, ¿tilaca laca 
cu'ma? 

16Li' ntejeya! nu quicha bi! ji'i ca 
tala sñi! Esceva, ngua'ni lya! ti! ji'i 
ngu', ngujuili tsa ji'i ngu'. Hora ti 
ngusna ngu' ña!a quichi' ti ngu', 
cha! ndye ste! ngu' ngutaa!. Ti'i tsa 
ngua quicha ngu' bi! li'. 7 Loto li! 
ngujui cha! bi! ji'i lcaa ngu! quichi 
Efeso, masi ngu' judío, masi xa' la 
ñati. Ndyutsii tsa ngu! li', lo'o jua'a 
ngua'ni tlyu ngu' ji'i ycui! Jesús nu 
Xu'na na li!. 

18Lo'o li! yaa tyuu tya'a ngu' 
nu cua ngusñi cha! ji'i Jesús, nu 
ntyuju'u tsa ti! jili lcaa cha! cuxi 
nu ngua'ni ngu'; 19jua'a ngu' nu 
ngua'ni cucha'a, yaa lo'o ngu' ji'i 
quityi cuxi bi! ji'i ngu', ndaqui ngu' 
quityi cucha'a bi! li". Ngulacua ngu' 
ni tsa lo nga'a quityi nu ndaqui ngu' 
bi!; tu'ba tyi mil chi plata, tsa lo 
cua ntsu'u lo quityi nu ndaqui ngu' 
bi! li'. 20 Jua'a ngua cha! quiña'a la 

hati ngua cuayá! ti! cha! ji'i ycui' nu 
Xu'na na, ngua cuayá! ti! ngu' cha! 
tlyu tsa laca cha! ji'i ycui' nu Xu'na 
na. 

21Lo'o li! ngua ti! Pablo cha! tsaa 
yu ca loyuu su cuentya Macedonia, 
lo'o ca loyuu su cuentya Acaya, 
cha! tsaa yu slo Icaa taju hati ji'i 
Jesucristo nu ndi'i loyuu bi'. Nde 
loo la, li! tsaa yu ca Jerusalén ngua 
ti' yu. Lo'o jua!a nchcui! Pablo 
cha! lo'o ntsu'u cha! tsaa yu ca nde 
quichi Roma ca tiya! la. 22Pana clyo 
nchcui' yu lo'o Timoteo lo'o Erasto 
cha! tsaa ngu' ca Macedonia nde loo 
la ji'i yu, tyanu la xi ycui' yu nde 
loyuu Asia, nti! yu. 


Ñasi' tsa ngu' Efeso 

23Li' nguxana ngunasi' ngu' quichi 
Efeso xquitya ñati nu ngusñi tyucuii 
ji'i ycui! nu Xu'na na. ?4Ndi'ya ngua 
cha!: Sca ñati nu naa Demetrio 
ngua suu cha! ñasi' ngu' bi!; cuityi 
plata laca Demetrio bi!, ndiñá yu 
lcui plata ji'i ni'i su ndya!a ngu' 
quichi ndu'ni tlyu ngu' ji'i jo!ó 
xu'na quichi, nu jo'ó Diana bi?. 
Lo'o jua'a ndyiji tsa ngana ji'i ngu' 
xquilya cha bi'. Ntsu'u tsa msu ji'i 
Demetrio, cha! nxtyucua msu bi! ji'i 
yu lo'o cha bi! ji'i. 25Li! ndyu'u ti'i 
lcaa hati ji'i yu, lo'o jua'a lcaa cuityi 
plata nu ntsu'u quichi bi', ndyu'u ti'i 
ngu! se'i ti. 

—Cu'ma tya!a ndu'ni na cha — 
nacui Demetrio ji'i ngu'—, jlo ti! ma 
cha! ndyiji tsa ngana ji'na lo'o cha 
nu ntsu'u ji'na —nacui yu—. 26Lo!o 
juani cua na'a ma cha! ndya'a nu 
Pablo bi! quichi tyi na re, lo'o jua!a 
ndya!a yu nde lcaa quichi loyuu 
su cuentya Asia re. Cua ndyuna ma 


340 


cha! nu nclyu'u yu bi! ji'i ngu', cha! 
ná tso'o cua'ni tlyu ngu' ji'i jo'ó nu 
ndiñá nati ti; si'i ycui' Ndyosi laca 
jo'ó bi!, nacui Pablo. Lo'o nu juani 
ntsu'u tsa ngu' quichi re nu ngusñi 
cha! nu nchcui! yu bi'. 27 Cuxi tsa 
ndyu'u cha! bi!, si nga'aa nti! ngu! 
cuilya ngu' lcui nu ndiñá na; ngalaa 
caja cha nu cua'ni na li!. Lo'o li! 
nga'aa tyaja!a ngu! cua'ni tlyu ngu' 
ji'i xtya!a na jo'ó Diana nu laca loo 
tsiya! ti ne! laa ji'i quichi tyi na re. 
Juani lcaa hati loyuu su cuentya 
Asia ndyu'ni tlyu ji'i jo'ó bi!, lo'o 
juala lcaa hati tyucui ña'a chalyuu 
ndyu'ni tlyu ji'i. Ná tso'o si cua'ni 
tye ngu' cha! ji'i jo'ó tlyu nu ntsu'u 
ji'na. 

28Lo'o ndyuna ngu' nu ndiñá lcui 
jo'ó cha! bi', ñasi' tsa ngu' li'. Cuii 
ngusi'ya lo'o ngu! ji'i tya'a ngu! li": 

—Tlyu tsa xtya'a na jo'ó Diana, bi! 
laca jo'ó ji'i lcaa ngu' Efeso tya'a na 
—nacui ngu'. 

29Ná jlo ti! ngu' quichi na laca 
ngua ji'i ngu! cha! nxi'ya tsa ngu' 
jua'a, pana ngusna lcaa ngu' ndyaa 
ngu! cha! ña!a cuilya ngu' xi ji'i. Li' 
ntejeya! ngu! ji'i Gayo lo'o Aristarco 
xqui'ya cha! ndya'a ngu! lo'o Pablo, 
masi ngu' Macedonia laca ngu' bil, 
ndyaa lo'o ngu! bi! ji'i ngu! ca su 
ndyu'u ti'i ngu' quichi. 30Li! ngua 
til Pablo tsaa su ndyu'u ti'i ngu! cha! 
chcui' yu lo'o ngu' quichi bi, pana 
nu tyala hati ji'i Jesús bi!, ngua!a 
ngu' ji'i yu cha! ná tsaa yu. 9Lo'o 
juala ntsu'u xi tya'a tso'o Pablo nu 
laca loo ji'i loyuu su cuentya Asia 
bi!, lo'o ngu! bi! nda ngu' cha! lo'o 
Pablo cha! ná tsaa ycui' yu tsiya! 
ti ca su ndyu'u ti'i ngu! quichi. 
32Quiña'a tsa hati ndyu'u ti'i se'i 

ti lil; pana sca cha! nchcui! tsaca 
ngu', xa! cha! nchcui' chaca ngu' 
li!, cha! ná jlo ti' ngu' quichi ni 
cha! laca cha! ndyu'u ti'i ngu!. 33Li' 
ndyojolaqui ngu' judío ji'i sca nu 
quityu cha! tyu yu ca nde loo ngu' 
quichi bi!, Alejandro naa yu bi!. Li! 
ngua'ni ya! yu cha! ca ti lcaa ngu', 
cha! caja ñi'ya nu cheui' yu lo'o 
ngu'. 34Pana nu lo'o ngua tii ngu' 
cha! lo'o Alejandro laca ngu' judío, 
lye la nxi!ya lo'o ngu' li!. Ndye 
tucua hora nu xcui' ngusitya lo'o 
ti nu ngu' quiña!a bi! jili tya!a ngu' 
ndi'ya: 

—Tlyu tsa xtya!a na jo!ó Diana, bi! 
laca jo!ó ji'i lcaa ngu' Efeso tya'a na 
—ndu'ni ngu!. 

35Lo'o li! ngua'ni scaranu quichi 

bi! cha! ngua ti nu ngu' quiña'a bi!: 

—Cu'ma ngu' Efeso —nacui 
scaranu bi! ji'i ngu' quichi—, jlo ti! 
lcaa hati chalyuu cha! ngu' tya'a na 
laca nu ña'asii na ji'i laa ji'i xtya!a na 
jo'ó Diana —nacui yu—, na ña!asii 
na ji'i ycui! jo'ó Diana nu ndyú nde 
cua. 36Ná tucui taca ñacui cha! si'i 
jua'a laca cha! bi!; bi! cha! cuaana ti 
ma lacua, culacua xi ti' ma na laca 
ndyu'ni ti ma juani. 37 Cua ñaa lo'o 
ma ji'i ngu' re, masi ni sca cha! cuxi 
ná ngua'ni ngu' ne! laa ji'i ma, ni sca 
quiya! ná nchcui' suba! ngu' ji'i jo'ó 
ji'i ma. 38Lo'o Demetrio ni, lo'o tya'a 
ndu'ni Demetrio cna bi", si ntsu'u 
qui!ya cha! sta ngu! ji'i ngu! re, ntsu'u 
cha! tsaa ngu! ca toni!i cha; ca slo 
bese sta ngu' qui!ya ji'i ngu', cha! ca 
cuayá! cha! bi! li". 39Si ntsu'u xa! la 
cha! nu nti! ma chcui' ma ji'i ngu!, 
chcui' ma lo'o ngu' cusu! quichi re 
la cui! tsa lo'o tyu'u titi ngu'. %¿Ñitya 
caca chcui' na lo'o gobierno? Si caa 

ngu' gobierno bi! sta ngu' qui'ya ji'i 
quichi re cha! lye tsa ngusuu tya!a na 
tsa juani, nga'aa ntsu'u cha! nu xacui 
na ji'i ngu' bi! li'. Ná tyiquee' culacua 
ti! ngu' bi! cha! na nxuu tya'a na lo'o 
ycui' gobierno li'. 

41 Jua!a nchcui! scaranu lo'o ñati 
guina'a, lo'o li! ngulo yu cha ji'i ngu' 
cha! tyaa ngu' to! tyi ngu'. Lolo jua'a 
ngua cha' ngua ti cha' bi', ndyaa ngu' 
li! 


Tsaa Pablo ca Macedonia 
lo'o ca Grecia 


2 Nu lo'o cua ndye cha! 
ngunasi' ngu' quichi, 
li! ngusitya Pablo jili lcaa hati ji'i 
Jesucristo nu ndi'i quichi bi!, cha! 
tyaa ngu! ca slo. Li! ngulu'u yu la 
xi ji'i ngu'; juala ngusalya! yu lo'o 
ngu', ndu'u yu ndyaa yu ca loyuu su 
cuentya Macedonia li'. 2Nguta'a yu 
ca slo lcaa taju ñati ji'i Jesucristo 
nu ndi'i loyuu bi', lo'o jua'a tlyu 
ngua'ni tyiquee ngu' xqui'ya lcaa 
cha! nu ngulu'u yu ji'i ngu! bi". Lo'o 
li! ndyaa yu chaca loyuu su cuentya 
Grecia; 3loyuu bi' ndyanu yu sna 
co!. Li! cua tsaa ti yu ne! yaca ni'i 
ca loyuu su cuentya Siria, lo'o li! 
ngua tii yu cha! ngua ti! tya!a ngu! 
judío cua'ni cuxi lo'o yu, bi! cha! 
xa! tyucuii ndyaa yu li"; ndyaa yu 
nguxtyuu yu tyucuii ndyaa nde 
Macedonia. *Ndya'a Sópater ngu' 
Berea lo'o ya, lo'o juala Aristarco 
lo'o Segundo ngu' Tesalónica, lo'o 
juala Gayo ngu' Derbe, lo'o Timoteo 
bi!, lo'o jua'a Tíquico lo'o Trofimo 
ngu' Asia; ca tala ya ndya!a ya lo'o 
yu li". SLo!o li! lcaa ngu' tya'a ndya'a 
Pablo bi', ndyaa ngu' nde loo la ca 
quichi Troas; £ndyanu Pablo lo'o na! 

ti (la cui' Lucas laca na! nu nscua 
na! quityi re). Ndyanu ya nde quichi 
Filipos cha! tyeje tacui ta'a lo'o 
ndacu ngu' xlyá nu ná lo'o scua tiye! 
ndya!. Ndu'u ya ndyaa ya li', ndyatí 
ya ne! yaca ni'i cha! tsaa ya tyacua 


tya'a ya lo'o ngu! bi! ca quichi Troas. 


Ca'yu tsa nguti'i ya ne! yaca ni'i cha! 
tyaala ya chaca tsu' tyujo!o bi!, lo'o 
li" cati tsa nguti'i lcaa ya quichi bi". 


Ndyalaa Pablo ca quichi Troas 

7Lo'o ngua tsa domingo, li! ndyu'u 
ti'i ngu' nu ntsu'u cha! ji'i lo'o Jesús 
cha! stu'ba ti cacu ngu' sii. Nclyu'u 
Pablo cha! ji'i ycui' Ndyosi ji'i ngu' 
li"; hasta ca cla'be talya nclyu'u yu 
ji'i ngu', xqui'ya cha! chaca tsa cua 
tyaa ti ya li". 8Ndyu'u ti'i ya sca ba'a 
ni'i nde cua su nchca tyuna ba'a 
ni'i bi'. Quiña'a quii' ntsu'u ne! ni'i 
bi!. 9Lo'o jua'a nga'a sca nu qui'yu 
cuañi' nu naa Eutico, nu ntucua nde 
tyuni'i ventana. Ndyu'u tsa xcalá yu 
cuañi! bi', cha! tyiquee' tsa nchcui! 
Pablo. Li! ngua'ya xcalá yu, ndyú 
yu lo yuu nde liya'. Ndyaa ngu' cha! 
xatu ngu! ji'i yu, pana cua ngujuii 
yu. 1Li' hora ti ngua'ya Pablo lo 
ndyiya!, ndyaa ngúityi Pablo ji'i yu 
nu ngujuii bi", lo'o ntejeya! Pablo ji'i 
yu bi li, 

—Ná ca xñi'i ti! ma, na lu'ú yu re 
juani —nacui Pablo ji'i ngu! li". 

11Xa' ndyacuí Pablo ndyaa lo 
ndyiya!, li! ngua'ni yu sii. Lo'o li! 
xa! nguxana ngulu'u yu ji'i ngu! ña!a 
cuayá' nguxee chaca tsa. Ndu'u ya 
ndyaa ya li'. 12Lo'o nu yu cuañi' nu 
ngua tso'o ca ti ni, ndyaa lo'o ngu' 
ji'i yu ca to! tyi yu. Tso!o tsa ntsu'u 
tyiquee ngu! cha! cua ndyu'ú yu 
chaca quiya!. 

Ndu'u ngu' quichi Troas, 
ndyaa ngu' ca Mileto 
Lolo li! ndu'u ya ndyaa ya 
nde loo la, ndyatí ya ne! yaca ni'i 
cha! tsaa ya ca quichi Asón, pana 
ndyanu ycui' Pablo cha! tsaa yu 
xa! tyucuii nde lo yuu btyi. “Ka! 
ndyacua tya!a yu lo'o ya ca quichi 
Asón bi', ndyatí yu ne! yaca ni'i lo'o 
ya, ndyaa ya ca quichi Mitilene li". 
15Xa! ndu'u ya ndyaa ya li', nteje 
tacui ya loyuu su cuentya Quío; ca 
chaca tsa li! ndyalaa ya ca quichi 
Samos. Nde loo la ndyanu ya xi nde 
quichi Trogilio, lo'o jua!a ca chaca 
tsa ndyalaa ya ca quichi Mileto. 
16Ná ndyaa ya ca quichi Efeso, cha! 
ná ntaja'a Pablo tyanu yu tyiquee' 
ca loyuu su cuentya Asia bi'; ngua 
til yu tsaa clya yu ca Jerusalén cha! 
tyi'i yu quichi bi! lo'o caca tsa ta'a 
Pentecostés, si caca ji'i. 


Ngulu'u Pablo ji'i ngu' cusu' 
ji'i taju ñati ji'i Jesucristo 
nu ndi'i quichi Efeso 
17 Laja lo'o ndyanu ya ca Mileto 
bi!, nda Pablo sca cha! ndyaa slo 
ngu' cusu! ji'i taju nati ji'i Jesucristo 
ca quichi Efeso, si tyaa ngu! slo yu. 
18Nu lo'o ndyalaa ngu', li' ngulu'u 
Pablo xi ji'i ngu': 
—Cua jlo ti' ma ñi'ya nu ngua'ni 
na! lcaa tsa lo'o nguti'i na! ca 
loyuu su cuentya Asia re, su ndi'i 
na! quichi tyi ma —nacui Pablo 
ji'i ngu'—. 19 Jlo ti' ma cha! lcaa 
tsa ngua'ni na! cha ji'i Jesús tyucui 
tyiquee na!; ná ngua'ni tyucuaa ti' 
na! lo'o ma. Lo'o jua'a ngusitya tsa 
na! xqui'ya ñati cuxi loyuu re. Ngua 
quicha ti! na! nu lo'o ngua ti! nu 

ngu' judío tya!a na! cua'ni cuxi ngu! 
lo'o na". 20 Jlo ti! ma cha! lcaa tsa tsa 
cu! ti nclu'u na! lcaa cha! tso!o bi! ji!i 
ma, cha! taca tyi'i tso!o la cresiya 
ji'i ma, masi ngulu'u na! ji'i ma nu 
lo'o ndyu'u ti'i ma tsa tlyu ti, masi 
ngulu'u na! ji'i ma ca to! tyi scaa ti 
ma. 21Sca ti cuaya' nchcui' na! lo'o 
lcaa ngu', masi lo'o ngu! judío tya!a 
na!, masi lo'o xa! la nati; sca ti cha! 
ngulu'u na! ji'i lcaa ma, cha! nga'a 
cha! culochu' ma ji'i lcaa cha! cuxi 
nu ntsu'u ji'i ma lo'o xñi ma cha! 
ji'i Jesucristo nu Xu'na na. 22Lo'o 
nu juani tsala ca Jerusalén, cha! 
jua'a cua ndatsaa Xtyi'i ycui' Ni 'na 
cha! tsa'a ca ndacua, masi ná nchca 
cuayá! ti! na! ñi'ya nu caca jna! lo'o 
tyalaa na! cajua. WTsa bi! ti cha! jlo 
til na! cha! lcaa quichi su ndya!a na! 
nacui ngu' cha! cua tejeya! ti ngu' 
jna!, cha! su'ba ngu' jna! ne! chcua; 
nacui ngu' cha! lye tsa ca quicha ti! 
na! ca quichi Jerusalén bi'. Tsa lo 
cua ti cha! jlo ti! na!, cha! jua'a laca 
cha! nu cua nda Xtyi'i ycui' Ndyosi 
lo'o na!. 24Pana ná ntsii na! xqui'ya 
cha! nu nchcui' ngu! bi!, ná ndu'ni 
cha! jna' masi cujuii ngu' jna!. Sca ti 
cha! nti! na!, cha! tso!o ti tye cha nu 
nda ycui! Jesús jna!, cha! ta na! cha! 
tso!o ji'i ycui! Ndyosi lo'o xa! hati, 
cha! ntsu'u tsa tyiquee Ni ña'a Ni ji'i 
ñati chalyuu. 

25"Cua nguta'a na! lo'o cu'ma, cua 
ngulu'u na! ji'i ma lcaa ña!a cha nu 
nclyo ycui' Ni; pana juani chañi 
cha! nu nchcui' na! re, cha! ngalaa 
ña'a na! ji'i ma chaca quiya!. ?6Bi!' 
cha! nchcui' na! lo'o ma juani, cha! 
ná ndacui na! quitya si chcuna! 
cresiya jili sca ñati tya!a cu'ma. 
27 Cua nda na! cha! lo'o ma, lcaa 

cha nu! ngua ti! ycui' Ndyosi cua'ni 
Ni lo'o ma; ni sca cha! ná ndyu'u 
cuaana ti tyiquee na'. 28 Nu juani 
ntsu'u cha! ña'asii ma ji'i ycui! ca 
ma, lo'o jua'a ña'asii ma jili ca ta'a 
ñati jili Jesucristo ca quichi tyi ma, 
cha! cua nda Xtyi'i ycui' Ndyosi 
cha ji'i ma cha! caca ma loo ji'i taju 
hati bi'. Tlyu tsa cha nu ngua'ni 
ycui' nu Xu'na na cha! ca ti gui'ya 
nu ntsu'u ji'na tya lo'o ngujuii yu lo 
crusi, nu lo'o ndyalú tañi ycui! ca 
yu. 29 JJlo ti! na! cha! nu lo'o nga'aa 
ndya'a na! ca nde, li! caa hati cuiñi 
cha! cua'ni ñu'u ji'i taju hati tya'a 
ma; ñilya ndu'ni tyaala bo'o ji'i sca 
taju xlya!, juala cua'ni ñu'u nu ngu' 
cuiñi bi! ji'i taju nati tyala ndya'a 
ma. Lo'o jua'a laja ycui' ngu' tya'a 
ma tyu'u tucua xi ngu' cuiñi bi!; 
cha! cuiñi ti culu'u ngu' bi! ji'i lcaa 
tya!a hati ji'i Jesucristo, cha! nga'aa 
tyilu ti' ngu! ni sca cha! liñi nu cua 
nchcui' ma lo'o ngu'. 91 Cuitya ma 
cuentya lacua. Tyi'u til ma cha! cua 
ndya'a sna yija ngulu'u na! ji'i ma 
tsa lo'o talya, lo'o jua'a ntsu'u quiya' 
ngusi'ya tsa na' xqui'ya cu'ma. 
32°Xtyanu na! ji'i cu'ma ya! ycui' 
Ndyosi cha' xtyucua Ni ji'i ma juani. 
Taquiya' ma ji'i lcaa cha! nu cua 
nda ycui' Ndyosi lo'o ma, la cui' 
cha! laca nu ndu'ni cha! caca nguula 
til cresiya ji'i ma, cha! tlyu tsa laca 
cha! ji'i ycui! Ndyosi. Juala caca 
cuayá' ti' ma cha! quiña'a tsa cha! 
tso!o tyacua ji'i ma stu'ba ti lo'o 
lcaa ñati nu ngusubi ycui' Ndyosi 
ji'i. 33Ná ngua ti! na! shi na! chi 
ji'i ngu'; ni late! nu ta ngu' 'na, ná 
ntaja'a na! shi na! ji'i. 34Jlo ti! ma 
cha! ycui' na! ngua'ni na! cha lo'o 
ya! ti na! cha! caja cñi cha! tyiji yu'u 

jna! chalyuu. Lo'o jua'a tya nda 
na! xlya'be ji'i ngu' nu ndya'a lo'o 
na!. 35Ngua'ni na! jua'a cha! culu'u 
na! ji'i ma ñi!ya nu cua'ni ma lo'o 
ngu' nu ntsu'u tsa cha! nu lyiji ji'i. 
La cui! jua'a ntsu'u cha! tyi'u ti! na 
ji'i cha! nu cua nchcui' ycui' Jesús 
nu Xu'na na lo'o na ndi'ya: “Tso'o 
ntsu'u tyiquee ma si ta ngu! sca cha! 
xlya'be ji'i ma, pana tlyu la cha! 
tso!o laca si ta ma sca cha! xlya'be 
jili tyala nati ma”, nacui Jesús ji'na. 
36Lo'o cua ndye nchcui' Pablo lo'o 
ngu', li' ngutu sti! ya cha! chcui' ya 
lo'o ycui' Ndyosi; stu'ba ti nchcui' 
lcaa ya lo'o ycui' Ni li". 37Lo!o 
jua!a nxi!ya tsa ngu' bi! laja lo'o 
ngúityi ngu! ji'i Pablo, nchcuicha' 
ngu' ji'i yu lo'o nchcui' salya! ngu' 
lo'o. 38Xñi'i tsa ti! ngu' cha! nchcui' 
Pablo cha! nga'aa ña'a ngu' bi! ji'i 
yu. Li! ndyaa lo'o latya ngu' bi! ji'i 
ya tyucuii cha! tyaa ya ne! yaca ni'i 


chaca quiya!. 
2 1 Nguxtyanu ya ji'i tya'a ya 
li", Ndu'u ya ndyaa ya ne! 
yaca ni'i ca loyuu su cuentya Cos. 
Ca chaca tsa ndyalaa ya ca quichi 
Rodas, lo'o li! ndyalaa ya ca quichi 
Pátara. ?La cui! quichi bi! ngujui 
chaca yaca ni'i ji'i ya nu cua tsaa ti 
nde loyuu su cuentya Fenicia. Ndyatí 
ya ne! yaca ni'i bi', ndu'u ya ndyaa 
ya li'. 3Cua nteje tacui ya cacua ti 
loyuu su cuentya Chipre, la'a tsu! 
coca ndyanu yuu btyi bi', cha! tsaa 
liñi ya ca loyuu su cuentya Siria. 
Ntsu'u cha! tsaa yaca ni'i ca quichi 
Tiro cha! tyanu yu'ba ji'i ndejua. 
Lo'o ndyalaa ya quichi bi! ndu'u ya 
ne! yaca ni'i bi!, 4ndyaa ya slo taju 


Tsaa Pablo ca Jerusalén 

ñati ji'i Jesucristo nu ndi'i quichi 
bi'; ndyanu ya cati tsa lo'o ngu' bi! 
li, Nchcui' ngu! bi! lo'o Pablo cha! 
ná tsaa yu ca quichi Jerusalén, cha! 
cua ngua'ni Xtyi'i ycui! Ndyosi cha! 
ngua cuayá! ti! ngu' bi! ñilya nu 
caca ji'i Pablo ca quichi bi'. $Lo'o 
ndye cati tsa, li' ndu'u ya ndyaa 
ya. Nguxtyucua lcaa tya!a ngu' ji'i 
ya tyucuii su ndyaa ya to! tyujo!o; 
lo'o jua'a lcaa nu cuna'a lo'o nu 
sube ji'i ngu', ndyaa ngu' lo'o ya. Li! 
ngutu sti' lcaa ya ca to! tyujo!o cha! 
stu'ba ti chcui' ya lo'o ycui! Ndyosi. 
SNgusalya' ngu' lo'o ya, ngúityi ngu' 
ji'i ya, li! ndyatí ya ne! yaca ni'i; 
cuati nguxtyuu ngu' yaa ngu' nde 
toni!i ji'i ngu!. 

7Ndu'u ya quichi Tiro ndyaa ya 
ca quichi Tolemaida. Xa! ndu'u ya 
ne! yaca ni'i li"; nchcuicha! ya ji'i 
ñati ji'i Jesucristo tya'a na nu ndi'i 
quichi bi', jua'a ndyanu ya lo'o ngu' 
sca talya ti. 8Ca chaca tsa ndu'u ya 
ndyaa ya tyucuii ca quichi Cesarea; 
ndyalaa ya to! tyi Felipe li, la cui! 
Felipe nu nchcui' lo'o ngu' cha! ji'i 
Jesucristo nu Xu'na na. Nga'a Felipe 
ji'i nu cati tya'a ngu' nu laca cha 
ji'i nati nu ngusñi cha! jili Jesús tya 
clyo. Ndyanu ya slo yu li'. 2Ntsu'u 
jacua tya'a sñi! Felipe, xcui' cuna!a 
nu ntucua ycui' ti laca sñi' yu. Cua 
nda ycui! Ndyosi chacuayá! ji'i nu 
cuna!a bi!, cha! chcui! ngu' cua 
ña'a ca cha! nu nda ycui' Ndyosi 
lo'o ngu' cha! chcui! ngu' lo'o ñati. 
10Cua nguti'i ya slo ngu' tyuu tsa, 
lo'o li! ndyalaa sca nu qui'yu nu 
naa Agabo; ca loyuu su cuentya 
Judea ndu'u yu bi!. Sca nu laca 
tu'ba ji'i ycui' Ndyosi laca yu bil, tii 
tsaa yu. Lo'o ndyalaa yu ca slo 

ya, li! ngulo yu juata nu ndyaaca' 
sii! Pablo, li! ya! yu lo'o quiya! yu 
ngusca! yu lo'o juata bi!. 

—Cua nchcui' Xtyi'i ycui' Ndyosi 
lo'o na! cha! ñi'ya nu ndyaaca! ycui' 
na!, jua'a sca' ngu' judío tya'a na ji'i 
ñati nu ca ji'i juata re ca Jerusalén 

—nacui Agabo ji'i ya—. Tsaa lo'o 
ngu' ji'i nati bi! slo ngu' xa! tsu' cha! 
xcube! ngu' ji'i yu —nacui. 

12N dyuna ya cha! nu nchcui' 
Agabo, lo'o li! ca ta'a ya lo'o ngu' 
Cesarea tya!a na, tya'na nchcui! 
ya lo'o Pablo cha! ná tsaa yu ca 
Jerusalén. 

18 ¿Ni cha! laca nxi'ya ma? — 
nacui Pablo ji'i ya lil—. ¿Ni cha! 
laca ndyu'ni ma cha! ca xñi'i ti! 
na!? —nacui—. Cua laca cha! tsa'a 
ca Jerusalén; tyaja!a na! tsa'a, masi 
lo'o sca' ngu' jna!, masi lo'o cujuii 
ngu' jna! cajua xqui'ya Jesucristo nu 
Xu'na na. 

14Ngua cuayá! ti! ya li! cha! ná 
ngua ji'i ya cua'a ya jili yu. 

—Tso'o si caca ñilya nu nacui ycui! 
Ndyosi cha! caca lacua —nacui ya 
li! 

15Lo'o ngua'ni cho'o ya ji'i ya, li' 
ndu'u ya ndyaa ya ca Jerusalén. 
16Tyuu tya'a ngu' tya!a na ndyaa 
lo'o ji'i ya cha! culu'u ngu! jili ya 
macala ndi'i chaca yu tya'a na nu 
naa Mnasón. Ngu! Chipre laca nu 
Mnasón bi'. Cua ngusñi yu cha! 
jili Jesús tya sa'ni la, lo'o nu juani 
ntucua tyi yu ca Jerusalén. Slo yu 
bi! ndyanu ya li!. 


Ndyacua tya'a Pablo lo'o Jacobo 

17Tso'o ntsu'u tyiquee hati ji'i 
Jesucristo tya'a na cha! cua ndyalaa 
ya ca Jerusalén. 1éNguxee chaca tsa 

ndyaa Pablo lo'o ya ca slo Jacobo. 
Cajua ndyu'u ti'i lcaa ngu! cusu! 
ji'i ngu! tya!a ngusñi na cha! ji'i 
Jesucristo quichi bi'. "?Nchcuicha' 
Pablo ji'i ngu! bi", li! nehcui' yu 
lo'o ngu!, ndacha' yu lcaa ña'a cha 
nu ngua'ni ycui! Ndyosi lo'o nguti'i 
ya slo ngu' xa! tsu!. Nu lo'o cua 
ndyuna ngu' cha! bi!, li' ngua'ni tlyu 
ngu! jili ycui' Ndyosi. Nchcui' ngu' 
lo'o Pablo li": 

—Tso'o tsa lacua —nacui ngu! jili yu—. 
Juani ni, jlo ti' nu'u cha! cua ntsu'u 
tyuu mil tya!a ngu' judío tya!a na nu 
ngusñi cha! ji'i Jesús tya tsubi' la. Nacui 
ngu' cha! ntsu'u cha! taquiya! lcaa na 
lo'o tya'a na cua hafa ca cha! cusu! nu 
nguxtyanu jyo'o Moisés ji'na cua sa'ni 
la —nacui ngu'—. ?! Lo!o jua!a cua 
nquijeloo cha! ji'i ngu' cha! ngulu'u nu'u 
ji'i ngu' judío tya'a na nu ndi!i xa! quichi, 
cha! nga'aa ntsutu cha! taquiya! ngu' bi! 
ji'i cha! cusu' nu nguscua jyo'o Moisés 
bi", ni ná ntsu'u cha! xi'yu ngu' quiji sñi! 
ngu' cha! culacua ngu'; ngulu'u nu'u 
cha! ná nga'a cha! cua'ni ngu' bi! ñitya 
nu ndu'ni na cha! laca na ngu' judío, 
nacui ngu!. 22¿Na laca cua'ni na lacua? 
Ná tyiquee! tyu'u ti'i lcaa ngu' judío 
tya'a na, lo'o caja cha! ji'i ngu! cha! cua 
ndyalaa nu'u quichi re. WBi! cha! ta ya 
sca cuii lo'o nu'u ni'ya nu cua'ni nu'u 
juani. Cua ndi'i jacua tya!a ngu! qui'yu 
re nu cua ngúiñi sca cha! ji'i ngu' lo'o 
ycui' Ndyosi. 24Tsaa lo'o nu'u ji'i ngu' 
bi!, cha! stu'ba ti cua'ni lyiji ma cha! nu 
cua ngúiñi ji'i ngu' bi! lo'o ycui! Ndyosi. 
Nu'u cui'ya lcaa na nu nga'a cha! caca 
msta ji'i ngu' ne! laa. Li! taca xi'yu ngu' 
quicha! hique ngu' lo'o cua ndye cha! 
bi!. Caca cuayá! ti! Icaa ngu! li!, cha! lo'o 
nu'u ndaquiya' nu'u ji'i lcaa cha! nu 
nguxtyanu jyo'o cusu! jitna, cha! si'i cha! 

lini nu cua nchcui' hati jinu'u li". 25Lo!o 
nu ngu! xa! tsu' nu cua ngusñi cha! ji'i 
Jesucristo ni, cua nguscua ya sca quityi 
cha! tsaa slo ngu' bi!, cha! ca cuayá! ti! 
ngu' cha! ná ntsu'u cha! cua'ni ngu' lcaa 
lo cha! nu ntsutu ji'i ngu' judío tya'a na. 
Nguscua ya cha! ndilya: ná tsolo cacu 
ngu' cuaña! na'ni nu cua nda ngu' cha! 
caca msta ji'i jo'ó, ni ná tso'o cacu ngu' 
tañi, ni ná tso'o cacu ngu! na'ni nu ná 
ndyalú tso'o tani ni! lo'o ndyujuii ngu' 
ji'i, ni ná tso'o chca'a ngu' lo'o ñati nu 
si'i clyo'o ngut. 


Ngusñi ngu' ji'i Pablo 
preso to! laa tlyu 

26Ca chaca tsa, li! ndyaa lo'o 
Pablo ji'i nu jacua tya!a hati bi, 
ngua'ni lubii ngu! ji'i ycui' ca ngu' 
cuentya ji'i ycui' Ndyosi. Li' ndyaa 
ngu' ne! laa tlyu, cha! cacha! ngu' 
jili ngu' bi! ni tsa tye tyuco!o tsa ji'i 
ngu' lo'o tya!a ngu', cha! li! taca caa 
ngu' ne! laa jua, caa lo'o ngu! msta 
nu ta ngu' ji'i ycui' Ndyosi li". 

27 Cua tya'a ti cati tsa, cua tye ti 
cha ji'i ngu'. Pana cua ntsu'u xi ngu' 
judío nu laca tyi ca Asia, lo'o jua'a 
cua na'a ngu' bi! ji'i Pablo su ndya'a 
yu ne! laa tlyu bi'. Hora ti ngua'ni 
cuii ngu' bi! sca cuentyu lo'o ngu! 
quichi, cha! caca ñasi' ngu! ji'i Pablo 
li". 28 Ngusi'ya ngu' judío bi! jili ngu' 
quichi li": 

—Cu'ma ngu' Israel tyala na 

—nacui ngu'—, xtyucua ma ji'i ya — 
nacui ngu'—. Cua ngulu'u nu qui'yu 
re jili ngu' lcaa quichi su nguta'a 

yu cha! ná tso'o na nu laca na ngu' 
judío; ná tso!o cha! cua'ni tlyu na ji'i 
cha! nu nguscua jyo'o Moisés, lo'o 
jua!a ná tso'o laa tlyu re, nacui yu 
re. Lo'o chaca cha! ni, cua ndyaa 

lo'o yu re ji'i ngu' xa! tsu' ne! laa 
tlyu re cha! cua'ni ñu'u ngu' ji'i laa 
su ndu'ni tlyu na ji'i ycui' Ndyosi. 

29Nchcui' ngu' jua'a cha! cua na'a 
ngu' ji'i Pablo ndya'a lquichi lo'o 
Trofimo, sca ngu! Efeso. Ngua ti! 
ngu' li!, cha! cua ndyaa lo'o yu ji'i 
ne! laa tlyu bi!. 

30Nxna lijya lcaa ngu' quichi li!, cha! 
tejeya! ngu' ji'i Pablo. Hora ti ngulo'o 
ngu' jili yu ne! laa, ndacu' ngu' to! 
laa li". 3! Ngua ti! ngu' cujuii ngu' ji'i 
Pablo; pana ndyaa xi xa! la ngu' slo 
nu xu'na sendaru ngu' romano, ndyaa 
cacha! ngu' ji'i cha! lye tsa nxuu tya'a 
lcaa ngu' quichi. 32Bi! cha! ngulo 
nu xu'na sendaru bi' cña ji'i capitán 
ji'i cha! tsaa lo'o ngu! ji'i ña'a latya 
sendaru, tsaa ngu! lo'o ycui' xu'na 
ngu' bi! ca su ndi'i ngu! quichi. 
Ngusna ngu' ndyaa ngu' su ndyu'u 
ti'i lcaa ngu' quichi li". Ngalaa ngujui'i 
ngu' quichi ji'i Pablo lo'o na'a ngu' ji'i 
sendaru lo'o xu'na sendaru bi! lijya. 
33Li' ndyaa xu'na sendaru bi! cacua ti 
slo nu Pablo bi!; ngulo cha cha! tejeya! 
sendaru ji'i yu, cha! sca! ngu! ji'i yu 
lo'o tucua tya!a carena chcua. Li! 
nchcuane xu'na sendaru bi! ji'i ngu' 
quichi, cha! caca cuayá! ti! ycui' tilaca 
laca preso bi! ji'i, ñi'ya laca qui'ya nu 
ntsu'u ji'i yu. 34Pana nxi'ya tsa ngu' 
quichi ndi'i ngu! li"; nxi'ya tsaca ngu' 
lo'o nzi'ya chaca ngu', bi! cha! ná jlo 
ti' xu'na sendaru bi! na laca ngua 
ji'i ngu'. Li! ngulo cha cha! tsaa lo'o 
sendaru ji'i Pablo ca to! tyi sendaru. 
35Lo!o cua ndyalaa sendaru su tyacui 
lo ndyiya! to! ni'i ji'i ngu', li' ngusñi 
sendaru ji'i Pablo, ngüi'ya cua ngu' 
jii yu cha! ñasi' tsa ngu' quichi ji'i yu. 
36Tlyu tsa taju nati nu ndyaa lca'a ji'i 
sendaru. 

—Cujuii clya ma ji'i —nacui ngu' 
bi! ji'i sendaru bi!. 


Nda Pablo cha! lo'o ngu' 
quichi ñi'ya ngua ji'i yu 

37 Cua tyatí ti ngu' toni'i ji'i 
sendaru, li! nchcui' Pablo lo'o xu'na 
sendaru bil: 

—-Cusu', cua'ni cha! tso'o ta nu'u 
chacuayá' chcui' na! xi —nacui 
Pablo ji'i. 

— ¿Ha nchca jinu'u cheui' cha! 
griego? —nacui xu'na sendaru ji'i 
Pablo li!. 

—Nchca 'na —nacui Pablo. 

38 ¿Ha si'i nu'u laca nu ngu' 
Egipto nu ngua loo ji'i ngu! nu 
ngusuu tya'a lo'o gobierno tsubi'? 

—nacui ji'i Pablo—. ¿Ha si'i nu'u 
ndyaa lo'o ji'i jacua mil tya!'a hati 
cuxi ca lo nati' btyi? 

39— Si'i na! —nacui Pablo—. Ngu! 
judío laca na'. Tarso naa quichi tyi 
na!, la cui! sca quichi tlyu xi ca 
loyuu su cuentya Cilicia —nacui—. 
Cua'ni nu'u cha! tso'o ta nu'u 
chacuayá' jna' chcui! na! xi lo'o ngu' 
quichi re juani. 

40Li' nda xu'na sendaru chacuayá! 
chcui! Pablo, bi! cha! ndatu yu lo 
ndyiya! quee bi! li!, ngutacui ya! yu 
cha! ca ti nu ngu' quiña'a bi'. Lo'o 
ngua ti ngu', li' cha! hebreo nchcui' 
Pablo lo'o ngu', cha! bi! laca cha'cña 
jili ngu! judío. 

2 2 —Cu'ma ngu' cusu!, ngu' 

tya!a na! —nacui Pablo ji'i 
ngu'—, cua'a jyaca ma ji'i cha! nu 
chcui' na! lo'o ma —nacui—, si caca 
cua'ni lyaá na! ji'i ycui! ca na! lo'o 
chcui! na! lo'o ma. 

2Ndyuna ngu' judío cha! nchcui' 

Pablo cha'cña ji'i ngu' lo'o ngu!, bi! 

cha! ti ti ndi'i ngu' laja lo'o nchcui' 
yu: 

3—Tya'a cu'ma ngu' judío laca 
na! —nacui Pablo ji'i ngu'—. Quichi 
Tarso ngula na' ca loyuu su cuentya 
Cilicia; tiya! la ndyalaa na! quichi 
Jerusalén re, cha! ngua tsa'a na! slo 
mstru Gamaliel li'. Tso'o ngua tsa'a 
na! lcaa cha! nu nda ycui' Ndyosi 
lo'o jyo'o cusu! ji'na nu nscua lo 
quityi. Tyucui tyiquee na' ngua ti' 
na! taquiya' na! lcaa cha! ji'i ycui! 
Ndyosi, la cui! ñi'ya nu ndyu'ni ma 
tsa juani. *Cua sa'ni la lo'o ycui' na! 
lca'a cusuu na! ji'i ngu! nu ntsu'u 
cha! ji'i lo'o Jesucristo, cha! cujuii 
na! ji'i ngu'. Ntejeya! na! ji'i ngu' bi!, 
masi ngu' qui'yu, masi ngu' cuna!a, 
ngusu'ba na! ji'i ngu' ne! chcua. 
5Jlo ti! xu'na sti jo'ó, lo'o jua'a ngu' 
cusu! quichi re ni, jlo ti' ngu! cha! 
bi!; bi! cha! cua nda ngu' quityi jna' 
nu nguscua ngu' cha! tsaa slo ngu! 
judío tya'a na ca quichi Damasco. 
Ndya!a na! ca bi! cha! clyana la 
na! ji'i ñati nu cua ngusñi cha! ji'i 
Jesucristo, cha! tyaa lo'o na! ji'i ngu' 
bi! nde Jerusalén re, cha! xcube! ma 
ji'i ngu' bi". 


Nda Pablo cha' lo'o ngu' ñi'ya 

nguxcutsa'a Jesús cresiya ji'i yu 

6”Ndya!'a na! tyucuii, cua tyalaa 
ti na! ca quichi Damasco bi'. Nde 
hora ngua, lo'o tsi tsiya! ca ndaca'a 
sca zee tlyu ji'i ycui' Ndyosi nde 
cua; tyucui ña!a lo yuu su ndu na! 
ngujui'i xee bi'. 7 Nelyú na! tyucuii li, 
ndyuna na! cha! nchcui' sca hati lo'o 
na!: “Saulo, Saulo”, nacui yu, “¿ni 
cha! laca nxuu tya'a nu'u lo'o na!?” 
8“¿Tilaca laca nu'u, cusu'?” nacui 
na! ji'i li". “Jesús Nazaret laca na", 

nacui yu jna!. “Nxuu tya!a nu'u lo'o 
ycui' na!, bi! cha! nchca quicha ti! 
na!” 9Cua na'a ngu' nu ndya'a lo'o 
na! xee bi'. Ndyutsii tsa ngu' li!, masi 
ná ndyuna ngu' cha! nu nchcui' 
Jesús lo'o na!. 19“¿Na laca nu nti! nu'u 
cha! cua'ni na!, Xu'na?” nacui na! 
ji'i Jesús li'. “Tyatu nu'y”, nacui nu 
Xu'na na jna!, “tsaa nu'u ca quichi 
Damasco. Ndejua ndi'i sca ñati nu 
culu'u jinu'u lcaa ña!a cha nu ntsu'u 
cha! cua'ni nu'u.” 1 Ngua cuityi' na! 
xqui'ya xee tlyu bi! li", bi! cha! nu 
ngu' tya!a ndya!a na! bi', ngusñi ngu' 
ya! na! cha! tsaa la ya tyucuii nde 
quichi Damasco bil. 

12Ndi'i sca nu cusu' nu naa 
Ananías quichi bi', nu ndaquiya' 
tsa jili lcaa cha! nu nguscua jyo'o 
Moisés lo quityi sa'ni. Lcaa ngu' 
judío tya'a na nu ndi'i quichi 
Damasco ni, nehcui! ngu' cha! 
tso'o tsa tyiquee nu Ananías 
bi'. BNdyalaa nu cusu! bi! slo na! 
li": “Saulo tya'a na”, nacui yu jna!, 
“cua'ni ycui' Ndyosi cha! tyaala cloo 
nu'u chaca quiya! juani”. Hora ti 
ndyaala cloo na! chaca quiya', na'a 
na! ji'i ycui' Ananías li". 14“Ycui' 
Ndyosi nu ngua'ni tlyu sti na ji'i, 
bi! laca nu ngusubi jinu'u cua sa'ni 
la”, nacui Ananías jna'. “Ngusubi 
ycui! Ni jinu'u cha! ca cuayá! ti' nu'u 
ña!a cha! nu nti! ycui' Ni, cha! ña'a 
nu'u ji'i ycui! nu lini ca, cha! cuna 
nu'u cha! nu chcui' Ni lo'o nu'u”, 
nacui jna'. 15“Ntsu'u cha! tsaa nu'u 
slo lcaa nati cha! cacha! nu'u ji'i 
ngu! lcaa ña!a cha! nu cua na'a nu'u, 
lcaa ña'a cha! ji'i ycui' Ndyosi nu 
cua ndyuna nu'u. 16Nga'aa ntsu'u 
cha! jatya la nu'u ca nde; tyatu clya 
nu'u juani; cua ngúityi ycui' Ni 

quitya nu ntsu'u jinu'u, xquitya cha! 
ngusñi nu'u cha! ji'i Jesús. Lo'o li! 
tyucuatya ngu' jinu'u.” Jua'a nchcui! 
Ananías lo'o na! li!. 


Ndyaa Pablo slo ngu' xa! tsu' 
17"Nu lo'o nguxtyuu na! nde 

Jerusalén, li! ndyaa na! ne! laa 
tlyu jua cha! cheui! na! lo'o ycui! 
Ndyosi. Ñitya nti! si nchcui' sca 
xcalá na, 1ŝjua'a cua na'a na! ji'i 
ycui' nu Xu'na na. “Tyaa clya nu'u”, 
nacui nu Xu'na na jna!, “tyu'u 
nu'u quichi Jerusalén re; yaa clya 
nu'u”, nacui Ni, “cha! ná jlya ti' ngu' 
nde lo'o chcui! nu'u cha! jna! lo'o 
ngu'.” 19“Xu'na”, nacui na! ji'i nu 
Xu'na na li!, “jlo ti! ngu' quichi re 
cha! nguta'a na! ne! laa lcaa quichi, 
cha! ngusñi na! ji'i ngu! nu ntsu'u 
cha! ji'i lo'o nu'u, ngusu'ba na! ji'i 
ngu! bi! ne! chcua, ngujuili na! ji'i 
ngu' bi". 20Nu lo'o ngu ngu' quee ji'i 
Esteban, ndyalú tañi yu; ndyujuii 
ngu! ji'i yu xquitya cha! liñi nchcui' 
yu cha! jinu'u lo'o ngu'. Lo'o na! 
ni, stulba ti ndu na! lo'o ngu' bi! li", 
nguna'asii na! ste! ngu! nu ndyujuii 
ji'i yu. Tso'o nti! na! tyempo bi!, nu 
lo'o na'a na! cha! cua ngujuii yu bi'.” 
Jua!a nchcui' na! lo'o ycui' Ndyosi 
ne! laa bi! 21 “Tyaa nu'u juani”, nacui 
ycui!' nu Xu'na na jna' li'. “Culo na! 
cha jinu'u cha! tsaa nu'u xa! quichi 
tyijyu' la, cha! culu'u nu'u ji'i xa! 
ñati; nga'aa si'i ji'i ngu' judío tya'a 
nu'u ti culu'u nu'u.” 


Ntsu'u Pablo preso ji'i xu'na sendaru 

221. 0'o ndyuna ngu' quichi cha! bi!, 
nga'aa nti! ngu! cuna la ngu! cha! li!. 
Nzi'ya lo'o tsa ngu' ji'i sendaru cha! 
ñasi' ngu': 

—Cujui ma ji'i nu qui'yu re —nacui 
ngu'—. Nga'aa tso!o cha! tyi'i yu 
chalyuu. 

23 Cuii ngusi'ya lo'o ngu! ji'i Pablo 
li!, ngusaa! ngu' ste! ycui' ca ngu!, 
ngusñi ngu! yuu ngu nde cua cha! 
ñasi' tsa ngu'. ?4Bi' cha! ngulo xu'na 
sendaru cha cha! tsaa lo'o sendaru 
jili preso ni'i, cha! quiji'i sendaru ji'i 
yu lo'o juata nu ntsu'u chcua laja. 
Cua'ni ngu! jua'a ngua ti! xu'na 
sendaru, cha! li! tyaja'a yu cacha! 
yu ña!a cha! cuxi nu ngua'ni yu, 
cha! ngusi'ya tsa ngu! quichi xqui'ya 
cha! bi'. 29Cua ngusca' ngu' ji'i yu 
cha! quiji'i juata ngu' ji'i yu, lo'o li! 
nchcui' Pablo lo'o nu capitán bi": 

— ¿Ha ntsu'u chacuayá! ji'i ma 
quiji'i ma ji'i sca ngu' romano? — 
nacui Pablo ji'i capitán—. ¿Ha si'i 
na cua'ni cuayá' ngu! tisiya ji'i ngu' 
romano clyo? 

26 Hora ti ngusna capitán ndyaa 
nda xi cha! lo'o xu'na sendaru li": 

—Cui!ya nu'u cuentya ñilya ña'a 
cua!ni nu'u lo'o nu qui'yu jua — 
nacui capitán ji'i xu'na—. Sca ngu' 
romano laca yu. 

27 Hora ti lijya nu xu'na sendaru 
bi! slo Pablo li. 

—¿Ha chañi cha! nu'u laca ngu' 
romano? —nacui ji'i Pablo. 

—Chañi —nacui Pablo ji'i. 

28_Quiña'a tsa caya! nda na! cha! 
laca na! ngu! romano —nacui xu'na 
sendaru li". 

—Ná lo'o caya! nda na', cha! ngu' 
romano laca sti na! —nacui Pablo 
jii. 

29Nu sendaru nu ndi'i slo yu 
cha' quiji'i ngu! ji'i yu ni, hora ti 
ndatsu' ngu! lo'o ndyuna ngu' cha! 
nu nchcui' yu. Li! cua ndyutsii tsa 

xu'na sendaru cha! cua ngulo cha ji'i 
ngu', cha! ngusca! ngu' ji'i sca ngu' 
romano, masi ná lo'o chacuayá! ji'i 
ycui' bese. 


Ndu Pablo slo ngu' nu laca 
loo ji'i ngu' judío 
30Ca chaca tsa tya nti! xu'na 
sendaru ca cuayá! ti! ni quilya laca 
nu ngusta ngu! judío bi! ji'i Pablo. 
Ngusati' ngu' carena chcua nu 
ndyaaca' Pablo li'. Ngulo xu'na 
sendaru bi' cha ji'i sti jo'ó tlyu lo'o 
jii lcaa ngu' cusu! cha! tyu'u ti'i 
ngu' se'i ti. Li! ndyaa lo'o ji'i Pablo 
ca slo ngu! bi'. 
2 Cua ndyu'u ti'i lcaa ngu' 
cusu! bi!. Li! ña'a tsa Pablo 
ji'i ngu' cusu' nu cua'ni cuayá! ji'i yu. 

—Cu'ma ngu' cusu' tyala na! — 
nacui Pablo ji'i ngu' li'—, lcaa tsa 
tso'o ndi'i na!. Lubii cresiya jna! 
cuentya ji'i ycui' Ndyosi. 

2Ananías naa nu laca xu'na sti 
jo'ó bi"; li! ngulo nu Ananías bi! cña 
ji'i ngu' nu ndu cacua ti cha! quiji'i 
ya! ngu' tu'ba Pablo. 

3—La cui! jua'a quiji'i ycui' 
Ndyosi jinu'u tu'ni —nacui Pablo 
ji'i xu'na sti jo'ó bi! lit—. Cuiñi nu'u. 
¿Ha lini tsa ndu'ni nu'u nti'? Nde 
ndyu'ni cuayá! ma jna! cuentya ji'i 
chacuaya' nu ntsu'u ji'na, pana cua 
ngulo nu'u cha cha! quiji'i ya! ngu' 
tu'ba na!, masi ná ntsu'u chacuayá! 
cua'ni nu'u jua'a. 

4Nchcui' ngu' nu ndu cacua ti lo'o 
Pablo li: 

—¿Ha nchcui' suba! nu'u lo'o 
xu'na sti jo'ó nu laca cha ji'i ycui! 
Ndyosi? —nacui ngu! ji'i Pablo. 

5—Cu'ma ngu' cusu! tya'a na! — 
nacui Pablo—, ná jlo ti! na! si xu'na 

sti jo!ó laca jua. Ná tso'o cha! nu 
nchcui' na! si jua'a, cha! cua nscua 
sca cha! lo quityi ji'i ycui' Ndyosi 
ndi'ya: “Ná cheui' cuxi ma ji'i xu'na 
ma”. 

SPana ngua cuayá! ti! Pablo li! cha! 
nga'a ngu' fariseo, lo'o jua'a nga'a 
xi ngu! saduceo laja ngu! cusu! bi! 
Cuii nehcui' Pablo chaca quiya! li": 

—Cu'ma ngu! cusu' tyala na! — 
nacui yu ji'i ngu'—, ngu' fariseo 
laca na! —nacui Pablo—, lo'o jua'a 
ngu' fariseo ngua sti na!. Ndyu'ni 
cuayá! ma jna! xquilya cha! jlya ti' 
na! cha! ntsu'u cha! tyu'ú lcaa jyo'o 
chaca quiya! ca nde loo la. 

7Nu lo'o ndyuna ngu' cha! bi', li! 
nguxlyú ngu' cha! hichu' tya!a ngu'; 
ngu' fariseo nxuu tya!a lo'o ngu' 
saduceo li". 8Ná jlya ti! ngu' saduceo 
cha! tya taca tyu'ú sca hati chaca 
quiya' lo'o cua ngujuii, ni ná jlya ti! 
ngu' cha! ntsu'u xca ji'i ycui! Ndyosi, 
ni ná jlya ti' ngu' cha! ntsu'u cuili; 
pana ngu' fariseo ni, jlya ti! ngu' 
Icaa cha! bi'. 9Bi! cha! lye tsa nxuu 
tya!a ngu! bi!. Lo'o li! ndyatu xi ngu' 
fariseo nu nslo tso'o ji'i quityi ji'i 
ycui' Ndyosi. 

—Ná ngua'ni nu quityu re cha! 
cuxi —nacui ngu! bi'—. Ná tso'o xuu 
tya'a na lo'o ycui' Ndyosi si chañi 
cha! cua nehcui' sca cui!i tso'o lo'o 
yu re, si cua nchcui' sca xca ji'i ycui! 
Ndyosi lo'o yu. 

1L ye la nxuu tya'a ngu' xqui'ya cha! 
bi! li'. Ngulacua tsa ti' xu'na sendaru 
si cujuii ngu' ji'i Pablo, bi! cha! ngulo 
cha ji'i sendaru cha! tejeya! ngu' ji'i 
Pablo, cha! xa! tsaa lo'o ngu! ji'i yu ca 
to! tyi sendaru chaca quiya!. 

31Lo'o ngua talya lye, li! ndyalaa 
ycui' nu Xu'na na slo Pablo. 

—Cua'ni tlyu tyiquee nu'u Pablo 
—nacui Ni—. Ñi'ya cua nchcui' nu'u 
cha! jna! nde quichi Jerusalén re, 
juala ntsu'u cha! chcui! nu'u cha! 
jna! ca quichi Roma. 


Ngua ti! ngu' cujuii ngu' ji'i Pablo 
12Lo'o cua nguxee chaca tsa, li! 
ngúiñi cha! ji'i ngu! judío lo'o tya'a 
ngu! cha! cujuii ngu! ji'i Pablo. 

Ndi'ya ngua'ni ngu! jura li": 

—Ña'a ycui' Ndyosi ji'na cha! 
chañi ca cha! ná cacu na ná colo na 
tsiya! ti ña'a cuayá! nu cua ndyujuii 
na ji'i nu Pablo bi! —nacui ngu' ji'i 
tyala ngu!. 

13Cua ntsu'u tu'ba tya!a ñati nu 
ngua ti! cua'ni cha cuxi bi!. 14Bi' 
cha! ndyaa ngu', nchcui! ngu' lo'o 
sti jo'ó nu laca loo lo'o ngu! cusu! 
quichi bi!: 

—Cua ngúiñi cha! ji'i ya lo'o ycui' 
Ndyosi —nacui ngu' ji'i ngu' nu laca 
loo—. Nchcui! ya lo'o Ni cha! ná 
cacu ya tsiya! ti ñala cuayá' nu cua 
ndyujuii ya ji'i nu Pablo bi! —nacui 
ngu'—. 15Bi' cha! juani, lcaa cutma 
ngu! cusu' lo'o ngu! tisiya, jña ma ji'i 
xu'na sendaru bi' cha! caa lo'o ngu' 
ji'i Pablo ca slo ma chaca quiya'. Ta 
ma cha! lo'o ngu! cha! tya nti' ma 
cua'ni cuayá! ma la xi ji'i yu bi". Li' 
tsaa ya chca!a cuaana ya to! tyucuii, 
cha! cujuii ya ji'i yu laja lo'o tyeje 
tacui ngu' lo'o yu li". 

Laja li! cua ngujui cha! ji'i sñi' 
tya!a Pablo, ña'a cha! nu nchcui! 
ngu! bi". Yala ti ndyaa yu cuañi' bi! 
to! tyi sendaru cha' ta yu cha! lo!o 
chi tya'a yu. "Li! ngusi'ya Pablo ji'i 
sca capitán: 

—Cua'ni cha! tso'o tsaa lo'o ji'i yu 
cuañi! re ca slo xu'na ma —nacui 

Pablo ji'i—. Ntsu'u sca cha! nu ta yu 
lo'o nu laca xu'na ma. 

18Ndyaa lo'o capitán ji'i yu cuañi! 
bi! slo xu'na ngu! li": 

—Cua ngusitya Pablo jna' —nacui 
capitán ji'i xu!na—, nu Pablo nu 
ntsu'u ne! chcua —nacui capitán—. 
Nacui yu 'na cha! caa lo'o na! ji'i yu 
cuañi' re slo nu'u, cha! ntsu'u sca 
cha! nu nti! cheui' lo'o nu'u. 

19Ntejeya' xu'na sendaru ya! yu 
cuañi' bi! lil, ndyaa lo'o ji'i su ná 
cuna xa! ñati cha! nu chcui': 

— ¿Ha ntsu'u sca cha! nu nti! nu'u 
chcui' lo'o na'? —nacui xu'na 
sendaru ji'i yu cuañi! bi! li". 

20 Cua ngúiñi cha! ji'i nu ngu' 
judío bi! lo'o tya!a ngu! cha! jña ngu' 
cha! clyu ti! jinu'u, cha! caa lo'o 
nu'u ji'i Pablo ca slo ngu' tisiya bi! la 
quee —nacui yu cuañi' bi! ji'i xutna 
sendaru li'—. Chcui' ngu' lo'o nu'u 
cha! tya nti! la ngu! cua'ni cuayá! ngu! 
xi ji'i Pablo slo ngu'. 21 Cha! cuiñi 
laca bi!. Cua ntsu'u masi tu'ba tya'a 
nati nu ntajatya ngu! ji ma cuaana 
ti to! tyucuii bi'; cua nchcui! ngu' bi! 
lo'o ycui' Ndyosi cha! ná cacu ngu' ná 
co'o ngu! tsiya! ti, ñala cuayá' nu cua 
ndyujuii ngu! ji'i nu Pablo bi". Lo'o 
jua'a cua laca ndi'i ngu! juani, ntajatya 
ngu' cha! cheui! ngu' lo'o nu'u. 

22] ¡" ngulo xu'na sendaru cha ji'i 
yu cuañi! bi!, cha! ná cacha! ji'i xa! 
hati cha! nu cua nda lo'o sendaru. 
Li! ngusalya' yu cuañi' bi! lo'o xu!na 
sendaru, ndu'u ndyaa. 


Nda xu'na sendaru ji'i Pablo 
cha! tsaa yu ca slo Félix 
nu laca gobernador 
23Lo'o li! ngusi'ya xu'na sendaru ji'i 
tucua tya'a capitán cha! caa ngu' slo. 

Ngulo cha ji'i capitán bi", cha! cua'ni 
cho'o ngu! ji'i ngu! cha! tsaa ngu' 
lo'o quiña'a tya'a sendaru ca quichi 
Cesarea; nacui cha! hora cua caa 
nde talya tsaa ngu'. Tsaa lo'o ngu' 
ji'i tucua siyento tya'a sendaru nu 
tya'a quiya' ti, lo'o jua'a tya xna yala 
tyi tya'a sendaru nu tyucua hichu! 
cuayu ti, lo'o jua'a tya tyucuaa 
siyento tya'a sendaru nu tya'a lo'o 
clya chcua, tsaa lo'o ngu' ji'i li'. 
24Lo'o jua'a ngulo cña cha! cua'ni 
cho'o ngu! ji'i cuayu nu tyucua Pablo. 
Ntsu'u cha! cua'a tso!o sendaru ji'i 
Pablo tyucuii ña'a cuayá! nu tyalaa 
tso'o ti yu ca slo gobernador Félix. 
25Li! nguscua xu'na sendaru sca 
quityi cha! tsaa slo nu Félix bi!; nditya 
nehcui' quityi bi!: 

26“Claudio Lisias nscua quityi re 
cha! tsaa slo nu'u, gobernador Félix, 
cha! nu'u laca loo. Xlyo ni'i. 27 Cua 
ntejeya! ngu' judío ji'i nu qui'yu re, 
cua cujuii ti ngu' ji'i yu lo'o ndyalaa 
na! lo'o sendaru. Ngua tii na! cha! 
ngu' romano laca yu re, bi! cha! 
ngulo na! ji'i yu ya! ngu! cuxi bi! 
28Lo'!o li! ngua ti! na! ca cuayá! ti! 
na! ni qui'ya ntsu'u ji'i yu lo'o ngu', 
bi! cha! ndyaa lo'o na! ji'i yu ca slo 
ngu' nu laca loo ji'i ngu' judío. ?9Li" 
ngua cuayá! ti! na! cha! cua ngusta 
ngu' qui'ya ji'i yu cuentya ji'i cha! 
cusu! nu ntsu'u ji'i tyala ngu' judío 
ti, pana ná ntsu'u cha! cujuii ngu' 
ji'i yu, ná ntsulu cha! su'ba ngu' ji'i 
yu ne! chcua. % Li! ngua tii na! cha! 
cuaana ti cua ngúiñi cha! ji'i tyuu 
tya!a ngu' judío cha! cujuii ngu! ji'i 
yu re, bi! cha! nda na! ji'i yu lijya yu 
slo nu'u juani. Ngulo na! cha ji'i nu 
ngu' judío bi', cha! caa ngu! ca slo 
nu'u cha! sta ngu' qui'ya ji'i yu re, 

si ntsu'u sca qui!ya ji'i yu cuentya 
ji'i ngu!. Tsa lo cua ti cha! nscua 
na! juani.” Jua'a nguscua nu xu'na 
sendaru bi! lo quityi. 

31 Ñitya nu ngulo xu'na sendaru 
cha ji'i ngu', juala ngua cha! bi! 
li". Lo'o ngua talya, li! ndyaa ngu' 
ndyaa qui'ya ngu' ji'i Pablo, ndyaa 
lo'o ngu' ji'i yu ca quichi Antípatris. 
32Ca chaca tsa nguxtyuu sendaru 
nu ndya!a quiya! ti, haa ngu' nde 
to! tyi ngu'. Tya ndyaa la ngu' nu 
ntucua hichu' cuayu bi!, ndyaa lo'o 
ngu' ji'i Pablo tyucuii. 38Ndyalaa 
ngu! ca quichi Cesarea li', nda ngu' 
quityi ji'i gobernador, lo'o jua'a 
nguxtyanu ngu! ji'i preso slo nu 
cusu' bi! li!. 34Nchcui! gobernador 
lo quityi bi!, li! nchcuane ji'i Pablo 
ma ngu' laca. Nguxacui Pablo cha! 
ji'i li: 

—Loyuu su cuentya Cilicia ndi'i 
quichi tyi na! —nacui Pablo. 

35_Ñala na! ñilya caca cha! jinu'u 
lo'o caa ngu' bi! slo na! cha! sta ngu' 
qui'ya jinu'u —nacui gobernador ji'i 
Pablo. 

Lo'o li' ngulo nu gobernador 
bi! cha ji'i sendaru cha! tyi'i ngu' 
sendaru cua ji'i Pablo ca toni'i cha 
su ngutucua jyo!o rey Herodes cua 
sa!ni la. 


Ndacha' Pablo ji'i Félix 
ñi'ya ngua ji'i yu 

2 Lo'o cua ndya'a ca!yu 

tsa, li' ndyalaa Ananías 
nu xu!na sti jo!ó bi!; ndyalaa yu 
lo'o ngu' cusu! lo'o sca ñati nu laca 
tu'ba nu naa Tértulo. Li' ndyaa 
ngu! bi! slo gobernador cha! sta ngu' 
qui'ya ji'i Pablo, ?bi' cha! ngulo 
gobernador cha ji'i sendaru cha! 

caa lo'o ngu! ji'i Pablo ca slo. Li! 
nchcui' Tértulo bi! lo'o Félix nu laca 
gobernador bi!: 
—Cha! clyu ti! tyu'u jinu'u, cusu!, 
chcui! ya xi lo'o nu'u —nacui 
Tértulo—. Tso'o tsa ntsu'u tyiquee 
ya cha! xcui' cha tso'o ndu'ni nu'u 
lo'o laca nu'u loo loyuu chalyuu 
re. Tso'o ti ndi'i ya, cha! tso!o tsa 
jlo ti! nu'u ñilya culo nu'u cía ji'i 
ya —nacui—. 3Bi! cha! tso'o ntsu'u 
tyiquee ya, nxñi ya cua ña'a ca 
cha! tso!o nu ndyu'ni nu'u lo'o ya, 
macala ndyu'ni nu'u cña. Lo'o nu 
juani ndyu'ni chi ya loo nu'u, cusu' 
—nacui—. *Cui'ya cha! clyu ti! ji'i 
ya, masi sca hora ti culo laja nu'u 
xi; cua'ni nu'u sna Ndyosi cuna xi 
lo'o chcui! na! sca cha! re lo'o nu'u. 
5Cua lijya ya ca nde cha! cacha! 
lini ya jinu'u lcaa ña!a cha cuxi nu 
ngua'ni yu re. Nslo ya ji'i yu re cha! 
suba' tsa nchcui' yu, lya! tsa ti! yu. 
Nsu'ba yu cha! cusuu ji'i hati lcaa 
quichi su ndya'a yu slo ngu' judío 
tya!a ya, cha! yu re laca loo ji'i taju 
ngu' nazareno. $Ngua ti! yu tsaa 
lo'o yu ji'i xi ngu! xa! tsu! ca ne! laa 
ji'i cuare, ca su ná ntsu'u chacuayá!' 
cha! tsaa xa! hati; bi! cha! ntejeya' 
ya ji'i yu, ndyaa lo'o ya ji'i yu cha! 
ca cuayá! jili yu lo'o ya xqui'ya cha! 
cusu' nu ntsu'u ji'i ya. "Li! ndyalaa 
Lisias nu xu'na sendaru quichi bi!. 
Tyaala tsa ngua bi! lo'o nguxlyaá 
ji'i nu Pablo bi! ya! ya, ndyaa lo'o 
ngu' ji'i yu li'. 8Ngulo Lisias cha 
jili ya cha! caa ya slo nu'u cha! sta 
ya qui'ya ji'i yu ca nde. Tso'o la 

si xcuane nu'u ji'i yu si cha! lini 
nchcui' ya ji'i yu. 

9Lo'o jua'a nchcui' nu ngu' judío 

nu ndu lo'o Tértulo bi!, cha! lini tsa 

cha! nu nchcui' Tértulo cuentya ji'i 
Pablo. '*Nda gobernador chacuayá! 
chcui! ycui' Pablo li": 

—Tso'o ntsu'u tyiquee na! si caca 
cua'ni lyaá na! ji'i ycui' ca na! laja 
lo'o chcui! na! lo'o nu'u —nacui 
Pablo ji'i Félix bi'—. Cua jlo ti! na! 
cha! cua tyuu yija laca nu'u loo ji'i 
nación re —nacui—. "Liñi cha! nu 
nchcui! na! re, taca ca cuayá! ti' nu'u 
cha! liñi tsa laca cha! bi'. Cua tii 
tyucuaa ti tsa ntsu'u lo'o ndyalaa na! 
nde quichi Jerusalén cha! cua'ni tlyu 
na! jili ycui' Ndyosi. 12Ná nguxlyú 
na! cha' hichu' nati; ná ngua'ni cuxi 
na! lo'o ñati, masi ne' laa tonu, masi 
xa! ne! laa, masi laja quichi ti, ná 
nchcui' na! cha! cuxi lo'o hati li". 

13 Quilya laja ti ngusta ngu' re 'na. 
Ná tucui ndu nu taca chcui' cha! 

lini laca cha! nu nchcui' ngu! re jna!. 
14Chañi laca cha! ndu'ni tlyu na! ji'i 
ycui' Ni, la cui! ycui' Ndyosi bi! laca 
nu ngua'ni tlyu jyo'o cusu! ji'i ya 

ji'i Ni. Lo'o jua'a cua ngusñi na! cha! 
cucui nu cua nda ycui' Ndyosi lo'o 
na nu ngua tsubi' ti, masi nchcui! 
ngu' re cha! cha! cuiñi laca bi!. Pana 
ña'a ti tya ndaquiya' na! ji'i lcaa cha! 
nu nguscua jyo'o Moises lo quityi 
sa'ni, lo'o jua'a ndaquiya' na! ji'i lcaa 
quityi nu nguscua jyo'o cusu' nu 
ngua tu'ba ji'i ycui' Ndyosi nu ngua 
sa'ni. 'SNi!ya nu jlya ti! ngu' judío 
re, jua'a jlya ti! na!. Chañi cha! cua'ni 
ycui' Ndyosi cha! tyu'ú Icaa jyo'o 
chaca quiya!, masi ñati tso'o ngua 
jyo'o bi', masi hati cuxi ngua ngu'; 
16bi! cha! nti! na! cua'ni na! xcui' cha! 
tso'o laja lo'o ndi'i na! chalyuu, cha! 
ná caja ñilya nu cutsii na! ca slo ycui! 
Ndyosi, lo'o jua'a ná cutsii na! slo 
hati ti li'. 

17”Tyuu yija ndya'a na! xa! guichi 
tyijyu' la, lo'o tsubi' ti nguxtyuu 
na! ndyalaa na! nde loyuu su ndi'i 
quichi tyi ya chaca quiya', cha! ta 
na! sca msta nu xtyucua xi ji'i ngu' 
ti'i nde jua, la cui! msta nu cua nda 
ngu' tyijyu' cha! tsaa slo ngu! ti'i bi'. 
Lo'o jua'a na', ngua ti! na! cha! ta 
na! sca msta jili ycui' Ndyosi. 18 Ñi'ya 
nu nscua cha! cua'ni ya cha! laca 
ya ngu! judío, juala ngua'ni lubii 
na! ji'i ycui! ca na! cha! tsa'a ne! laa. 
Nga'a na! ne! laa tonu li', nda na! 
msta bi"; ti ti nguti'i na! ne! laa, ná 
ndi'i quiña!a hati. Lo!o li! ndyalaa 
xi ngu! judío tya'a ya nu ca tyi 
loyuu su cuentya Asia, na'a ngu' bi! 
jna! li!. 19 ¿Ni cha! laca ná naa ngu' 
bi! ca nde cha! sta ngu' qui'ya jna! 
lacua, si chañi cha! ntsu'u gui'ya 
'na lo'o ngu'? 20 Masi ná ñaa ngu! bi', 
pana taca xcuane nu'u ji'i ngu! re 
ñi'ya laca qui'ya nu ntsu'u jna!, nu 
nquijeloo ji'i ngu' tisiya nu lo'o ndu 
na! slo ngu' nu laca loo bi'. 21Ná jlo 
til na! si cheui' ngu! cha! cuxi ngua 
cha! bi!, nu lo'o cuii nchcui! na! lo'o 
ngu! nditya: “Ndyu'ni cuayá! ma 
jna' juani xqui'ya cha! jlya ti! na! 
cha! chañi, cua'ni ycui! Ndyosi cha! 
tyu'ú lcaa jyo'o chaca quiya'”, nacui 
na! jili ngu li". 

22Ndyuna Félix lcaa cha! nu 
nchcui' Pablo, lo'o li! ná ntaja'a yu 
cua'ni cuayá! yu ji'i Pablo la cui! 
tsa bil; jlo ti! Félix ñitya nu nchca 
ji'i nati nu ntsu'u cha! ji'i lo'o 
Jesucristo, bi! cha! ca tiya! la ngua 
ti! yu. 

—Tso'o la si xa! chcui' ma lo'o na! 
chaca quiya! lo'o tyalaa Lisias, nu 
xu'na sendaru bi! —nacui Félix ji!i 
ngu'. 

23Li' nchcui' Félix lo'o capitán ji'i 
sendaru nu nga'a cua ji'i Pablo, cha! 
ta chacuayá! ji'i yu cha! cua'ni yu 
ñi'ya nu nti! ti yu, masi ña'a ti tya 
chca!a ngu' cua ji'i yu; jua'a nda 
chacuayá' cha! caa ngu' tya!a ndya!a 
yu ca slo yu cha! ta ngu! na laca nu 
lyiji xi ji'i. Ndu'u Félix ndyaa li". 

24Lo'o nteje tacui la xi tsa, li! 
ndyalaa Félix quichi bi! chaca 
quiya!; stu'ba ti ndyalaa nu cusu' 
bi! lo'o clyo'o nu naa Drusila, ngu' 
judío laca nu cuna'a bi". Li! ngulo 
Félix cha cha! caa lo'o ngu' ji'i Pablo 
slo, cha! culu'u Pablo ñi!ya nu ntsu'u 
cha! cua'ni ngu' si xñi ngu! cha! 
ji'i Jesucristo. 25Li! ngulu'u Pablo 
ji'i ngu' cha! nti! ycui' Ndyosi cha! 
xcui' cha! liñi ti cua'ni ñati chalyuu, 
cha! cua'a ngu! ji'i ycui! ca ngu' cha! 
nga'aa cua'ni ngu' cha! cuxi, bi! 
laca cha nu nti! ycui' Ndyosi; jua'a 
ngulu'u yu cha! ntsutu cha! cua'ni 
cuayá' Ni ji'i lcaa hati nu lo'o cua 
ndye chalyuu. Ndyutsii xi Félix li", 

—Tyaa nu'u juani —nacui nu cusu' 

bi! ji'i Pablo—. Xi'ya na! jinu'u chaca 


quiya! si ntsu'u sca hora nu laja xi jna!. 


26Ndi!ya ngulacua ti' Félix: si 
tyiquee! tyanu Pablo ne! chcua, li! ta 
yu cñi cha! culaá Félix ji'i yu; bi! cha! 
lu'ba ti nxi'ya Félix jili yu cha! caa yu 
ca slo. 27 Jua'a ti nteje tacui tucua yija. 
Li! ngutsa!a nu laca loo; ngataa si'i 
Félix laca gobernador li', Porcio Festo 
naa gobernador cui. Pana nguxtyanu 
Félix ji'i Pablo ne! chcua cha! caca 
tso'o tyiquee ngu' judío ña'a ngu! ji'i 
ycui' Félix, ngua ti! nu cusu! bi!. 


2 


Ndu Pablo slo Festo 


Lo'o li! ndyalaa Festo ca 
quichi Cesarea cha! caca 

yu gobernador. Sna tsa ti nguti'i 
yu quichi bi!, li! ndyaa clya yu ca 
quichi Jerusalén. 2Nu lo'o ndyalaa 
yu quichi bi!, li! nu sti jo'ó nu laca 
loo lo'o ngu' cusu! ji'i ngu! judío ni, 
nchcui' ngu! cha! ti'í ji'i Pablo ca slo 
Festo bi! li!; 3jua'a ndijña ngu' ji'i yu 
si cua'ni yu cha! tso!o cha! caa lo'o 
ji'i Pablo ca Jerusalén. Ndijña ngu' 
jua'a cha! cuaana ti cua ngúiñi cha! 
ji'i ngu' lo'o tya'a ngu' cha! cujuii 
ngu' ji'i Pablo laja lo'o ñaa lo'o ngu' 
ji'i tyucuii. *Pana ná ntaja'a Festo 
tsiya! ti; nacui yu cha! ca quichi 
Cesarea ntsu'u Pablo ne! chcua, lo'o 
jua'a yala ti xtyuu ycui' yu nde 
quichi bi. 

5—Tso'o la si stu'ba ti tsaa ngu' 
nu laca loo ji'i ma lo'o na! —nacui 
Festo ji'i ngu'—. Tsaa ma lo'o na! ca 
Cesarea cha! sta ma qui!ya ji'i yu 
bi! cajua, si ntsu'u sca cha! cuxi nu 
ngua'ni yu lo'o ma. 

6Nguti'i nu cusu' Festo snu' tsa, 
masi tii tsa nguti'i yu ca Jerusalén, li! 
nguxtyuu yu ndyaa yu nde Cesarea 
chaca quiya!. Ca chaca tsa ntucua 
Festo lo yaca xlya tso'o ca su ntucua 
ycui' gobernador nu lo'o ndyu'u 
ti'i ngu' cha! ca cuayá! ji'i ngu!. Li' 
ngulo yu cha ji'i ngu' cha! caa lo'o 
ngu' jili Pablo ca slo yu. "Naa lo'o 
ngu! ji'i Pablo li'. Lo'o jua'a ndi'i nu 
ngu! nu laca loo ji'i quichi Jerusalén, 
cua ndyalaa ca ti ngu'. Cacua ti slo 
Pablo ndu ngu' bi!, lo'o li! tlyu tsa 
qui'ya ngusta ngu! ji'i nu Pablo bi!; 
pana ná tucui ndu nu chcui' si cha! 
lini laca nu nchcui' ngu' bi! ji'i Pablo. 
8Nchcui' ycui' Pablo lo'o ngu' bi! cha! 
tyu'u lubii cha! ji'i ycui' lo'o ngu!: 

—Ni sca cha! cuxi ná ngua'ni 

na! —nacui Pablo—. Ná ngua'ni na! 

cha! cuxi cuentya ji'i cha! cusu! nu 
ntsu'u ji'i ngu! judío tya!a ya, ni ná 
ngua'ni cuxi na! ne! laa tonu, la cui! 
ti ná ngua'ni na! cha! cuxi cuentya 
jili cha nu ngulo rey nu laca loo ji'i 
ngu! romano; bi! cha! nti! na! cha! 
ná ntsu'u qui'ya 'na. 

9Pana nu Festo bi! ni, ngua ti! yu 
cha! cua'ni tya!a yu lo'o ngu! judío, 
bi! cha! nchcuane yu ji'i Pablo 
ndi'ya: 

—¿Ha nti! nu'u tsaa ca Jerusalén? 
—nacui Festo ji'i Pablo—, cha! ca 
cuaya' jinu'u lo'o na! ca ndacua. 

10 Ca nde laca su ndu'ni cuaya' 
ma ji'na cuentya ji'i rey ji'i ngu' 
romano nu laca loo la —nacui 
Pablo ji'i nu cusu' bi'—, ca nde 
ca cuayá! jna! lo'o nu'u lacua — 
nacui—. Jlo tso'o ti! nu'u cha! ni sca 
cha! cuxi ná ngua'ni na! cuentya ji'i 
ngu' judío tya'a na'. 1Si'i nati xña'a 
laca na'; lo'o tyalaa hora cha! cajaa 
na!, ná cutsii na! cha! cajaa li'. Si ná 
laca na! nati xña!a, ná ntsu'u cha! ta 
nu'u chacuayá! tsaa na! slo ngu! bi! 
li'; bi! cha! jña na! chacuayá" jinu'u 
juani cha! tsa!a ca slo ycui! rey ji'i 
ngu' romano nu laca loo la, cha! 
cua'ni cuayá! yu bi! jna! cajua. 

12Nu lo'o cua ndyuna Festo cha! 
bi", li! nchcui! yu xi lo'o ngu! cusu' 
nu nxtyucua ji'i yu. Li! ncheui' yu 
lo'o Pablo chaca quiya!: 

—Tso'o —nacui Festo ji'i Pablo—. 
Cua ndijña nu'u cha! tsaa slo rey 
ji'i ngu! romano nu laca loo la cha! 
caca cuayá! jinu'u ca quichi bi", tsaa 
nu'u ca bi! lacua. 


Ndu Pablo slo rey Agripa 


13Nu lo'o cua nteje tacui xi tsa, 
li! ndyalaa rey Agripa ca quichi 

Cesarea. Ndyalaa rey lo!o sca nu 
cuna!a tya!a nu naa Berenice, cha! 
ta ngu! xlyo ni'i ji'i nu cusu! Festo 
bi'. 14'Tyuu tsa ndyanu ngut slo 
Festo. Laja li! nchcui' Festo cha! ji!i 
Pablo lo'o ngu': 

—Ntsu'u sca nati ca nde nu 
ngusu'ba Félix ji'i ne! chcua —nacui 
Festo ji'i ngu'—. Nu lo'o nguti'i 
na! nde Jerusalén, li! nu sti jo'ó nu 
laca loo lo'o ngu! cusu! ji'i quichi 
bi! ni, nchcui' ngu! lo'o na!, ngusta 
ngu' qui'ya ji'i yu bi"; ngua ti! ngu' 
cha! culo na! cña cha! cujuii ngu' 
ji'i yu li'. 'SPana nguxacui na! cha! 
ji'i ngu' cha! si'i juala ndu'ni ngu' 
romano; ná taca cua'ni cuayá' ya 
ji'i yu, nu lo'o bilya ta ya tyempo 
ji'i yu cha! tyu'u lubii cha! ji'i ycui' 
yu lo'o ngu' su ndu ngu' nu ngusta 
qui'ya ji'i. 17Ndyalaa ngu' ca nde slo 
na! li!. Lo'o ngua chaca tsa, hora ti 
ntucua na! lo yaca xlya tso'o ca su 
ntucua gobernador nu lo'o ndu'ni 
cuayá! na! ji'i ñati. Li! ngulo na! cña 
cha! caa lo'o ngu' ji'i nu gui'yu bi". 
18Ngua ti! na! cha! cua ngua'ni yu 
sca cha! cuxi, pana si'i jua'a ngua 
qui'ya nu ngusta ngu' bi! hichu' 
yu; 'cuentya ji'i cha! nu jlya tsa ti' 
ngu' judío ti, tsa bi! ti cha! ngua bi'. 
Lo'o jua'a nchcui' ngu' cha! ji'i sca 
hati nu naa Jesús nu cua ngujuii, 
nacui ngu!, pana nacui nu Pablo bi! 
cha! xa! ndyu'ú nu Jesús bi! chaca 
quiya!. 20Ná jlo ti! na! ñi'ya quiñi 
cha! jna' lo'o ngu! bi". Li! nehcuane 
na! ji'i Pablo si nti! yu tsaa yu ca 
Jerusalén cha! ca cuayá' ji'i yu lo'o 
na! cajua; pana cua ndijña Pablo 
chacuayá!' jna! cha! ca cuayá! jili yu 
ca slo rey Augusto nu laca loo la. Bi! 
cha! ngulo na! cha cha! tyanu yu ne! 

chcua, cha! ta na! ji'i yu cha! tsaa 
yu slo rey nu laca loo la bi". 

22Nchcui' rey Agripa lo'o Festo li": 

—Lo'o na! nta! cuna na! cha! nu 
nchcui' yu bi! —nacui Agripa ji'i. 

—La quee taca cuna nu'u ni cha! 
ta yu —nacui Festo li'. 

23Ca chaca tsa nu Agripa lo'o 
ma! Berenice bi', ndyacu' lcaa ste! 
ngu' nu tso!o tsa ña'a cha! cua'ni 
chi ngu' quichi loo. Li! ndyaa ngu' 
su ndyu'u ti'i ngu'; lo'o lcaa xu'na 
sendaru, lo'o ngu' nu laca loo ji'i 
quichi, ndya'a ngu' lo'o ngu! bi!. Li! 
ngusi!ya Festo ji'i sendaru cha! caa 
lo'o ngu! ji'i Pablo ca slo. 

24_ Ña'a nu'u yila, rey Agripa — 
nacui Festo—, jua'a lcaa cu'ma nu 
ndyu'u ti'i ma ca nde, ña'a tso'o 
ma ji'i nu qui'yu re. Cua tyuu tya'a 
ngu' judío nehcui! cha! ji'i yu re lo'o 
na!, masi ca Jerusalén, masi quichi 
Cesarea re. Lcaa quiya' lo'o nchcui! 
ngu! lo'o na! nacui ngu' cha! ntsu'u 
cha! cajaa yu, pana ná nchca 
cuayá! ti! na! ni cha! laca cha! ntsu'u 
cha! cajaa yu. Li! ngúijña yu 'na cha! 
ca cuayá! ji'i yu lo'o rey Augusto 
nu laca loo la, bi! cha! ngulacua ti! 
na! cha! ta na! ji'i yu cha! tsaa yu ca 
slo rey bi'. ?6Tsa bi! ti cha!, ná jlo ti! 
na! ñi'ya nu scua na! quityi nu tsaa 
slo xu'na na', nu rey nu laca loo la 
bi", cha! ta na! xi cha! cuentya ji'i yu 
re. Bi! cha! ngusitya na! ji'i yu cha! 
caa yu tyatu yu slo lcaa cu'ma, jua!a 
slo ycui! nu'u, rey Agripa. Juani 
taca xcuane nu'u ji'i yu na laca nu 
ngua'ni yu, li! caja ñi'ya scua na! 
cha! lo quityi bi'. 27Ná taca tsaa 
yu preso cajua si ná lo'o quityi nu 
nscua ñilya laca qui'ya nu ntsu'u 
ji'i yu. 

Nchcui' Pablo si caca 
cua'ni lyaá ji'i ycui' 
2 6 —Ta na! chacuayá' chcui' 
nu'u juani, si caca tyu'u 

lubii cha! jinu'u lo'o ngu! re —nacui 
rey Agripa ji'i Pablo li. 

Ngua'ni ya! Pablo ji'i rey, li! 
nguxana nchceui' yu lo'o ngu!: 

2—Tso'o ntsu'u tyiquee na!, rey 
Agripa —nacui Pablo—, cha! slo 
nu'u ndu na! juani —nacui—, cha! 
ta na! sca cha! lo'o cu'ma, ñi!ya nu 
ngua cha! ngusta ngu' judío tya!a 
na qui'ya bi! jna!. 3Jlo ti! na! cha! 
nchca cuayá! ti! nu'u lcaa cha! cusu' 
nu ntsu'u ji'i ngu! judío tya'a na; 
nu lo'o lye tsa nchcui' ngu' lo'o 
tyala ngu!, nchca cuayá! ti! nu'u li'. 
Bi! cha! cua'ni nu'u cha! tso!o, talo 
tyiquee nu'u cua!a jyaca nu'u ji'i 
lcaa cha! nu chcui! na! lo'o nu'u 
juani. 


Nu lo'o bilya culu'u loo 
Jesucristo ji'i Pablo 

4Jlo ti! lIcaa ngu' judío tya'a na 
ñilya nu ngua'ni na! lcaa yija lo'o 
nguti'i na! ca quichi tyi na!, masi 
lo'o nguti'i na! ca quichi Jerusalén; 
5jlo ti' ngu' cha! bi". Si nti! ngu', 
taca chcui' ngu' lo'o ma cha! ngu' 
fariseo laca na! tya lo'o cuañi' na!, 
lo'o jua'a lini la ndaquiya! ngu' 
fariseo ji'i lcaa cha! cusu! nu ntsu'u 
jiti ngu' judío. 5Ñi'ya nu jlya ti! 
jyo'o cusu' ji'na cha! nu ncheui' ycui! 
Ndyosi lo'o ngu', jua'a jlya ti! na! 
juani; bi! cha! nchca cuayá' jna! lo'o 
ma juani. "Ca ta'a tii tyucuaa tya'a 
taju ngu' Israel nu laca ngu' tya'a 
na ni, ntajatya ngu' ni jacua! cua'ni 
ycui' Ndyosi cha! tyu'ú lcaa jyo!o 

chaca quiya!; bi! cha! ndu'ni tlyu 
ngu' ji'i ycui' Ndyosi, lcaa tsa lo'o 
lcaa talya ndu'ni tlyu ngu' ji'i Ni. La 
cui! jua!a lo'o na!, jlya ti! na! cha! bi!, 
rey Agripa; bi! cha! laca ngusta ngu' 
judío tya'a na qui'ya jna'. $¿Ni cha! 
laca ntsu'u ñati cu'ma nu ná jlya ti! 
cha! nchca ji'i ycui' Ndyosi cua'ni Ni 
cha! tyu'ú jyo'o chaca quiya'? 


Ngua'ni lya' ti' Pablo ji'i nu ñati 
ji'i Jesucristo nu ngua sa'ni la 
%Clyo ngua ti! na! cha! lye tsa 

xcube! na! ji'i ñati nu cua ngusñi 
cha! ji'i Jesús Nazaret, "bi! cha! 
ngua'ni lya! ti! na! ji'i ngu' bi! ca 
quichi Jerusalén. Ngusñi na! ji'i tyuu 
tya'a hati ji'i Jesucristo li!, ngusu'ba 
na! ji'i ngu' ne! cheua xqui!ya 
chacuayá' nu cua nda sti jo'ó nu 
laca loo jna'; stu'ba ntsu'u tyiquee 
na! lo'o ngu! nu ndyujuii ji'i hati ji'i 
Jesucristo bi". 11Chañi cha! lye tsa 
ngua'ni lya! ti! na! ji'i ñati bi', ngua 
tsa ti! na! cha! xtyanu ngu! tsiya! ti 
cha! ji'i Jesús. Jua'a ngua'ni na! lcaa 
ne! laa jili ngu' judío, masi quichi 
loyuu re, masi quichi tyijyu' la su 
ngusna ngu!, cha! ñasi' tsa na! ji'i 
ngu' bi!. 


Ngusñi Pablo cha! ji'i Jesucristo 

12Lo'o li! ngua sca tsa ndya'a na! 
tyucuii su tsaa quichi Damasco. 
Ntsu'u quityi chacuayá! nu nda sti 
jo'ó nu laca loo la jna!, cha! cua'ni 
na! la cui! cha cuxi bi! ca quichi bi". 
13Nde hora ngua, rey Agripa, li' 
ndaca!'a sca xee tlyu ji'i ycui! Ndyosi 
nde cua; lcaa su ndu cua lo'o tya!a 
ndya!a ya ngujui'i xee bi! lo yuu. 
Jo'o la ngujui'i xee cuichaa, lye la 
ngujui'i xee bi! 14Lcaa ya nclyú ya 

tyucuii bi!, cha! ndyutsii tsa ya. Li' 
nchcui' Ni xi lo'o na'; cha'cña 'na, 
cha'cha ji'i ngu' judío nchcui' Ni lo'o 
na!: “Saulo, Saulo”, nacui Ni jna!, 
“¿ni cha! laca lye tsa nxuu tya'a nu'u 
lo'o na!?” nacui Ni. “La cui' ca nu'u 
ndu'ni cha! quicha ti! ycui' nu'u; ñitya 
ndu'ni sca toro, jua!a ndu'ni nu'u. Na 
ntyiji'i quiya! toro la cui! se'i su ndatu 
ngu' yaca cha siyu! ni!; lo'o jua'a 
nu'y, ndu'ni ñu'u ji'i ycui! ca ti nu'u.” 
15“¿Tilaca laca nu'u, Xu'na?” ni na! ji'i 
Ni li'. “Jesús laca na!”, nacui Ni. “Ji'i 
ycui' na! ndyu'ni nu'u cha! ca quicha 
ti! na”, nacui Ni. 18“Tyatu nu'u juani. 
Cua ngulu'u loo na! jinu'u juani cha! 
cua'ni nu'u cha jna!, cha! cacha! nu'u 
jili xa! nati cha! cua na'a nu'u jna! 
tsa juani. Lo'o jua!a ntsu'u cha! ta 
nu'u cha! lo'o ngu!, lcaa ña!a cha! nu 
culu'u na! jinu'u nde loo la. 1 Cua'ni 
lyaá na! jinu'u ya! ngu' judío tya'a 
cusuu nu'u, lo'o ji'i ngu' xa! tsu' si 
cua'ni tyaala ngu'. Lo'o jua'a culo 
na! cha jinu'u cha! tsaa nu'u slo ngu! 
xa! tsu!, 18cha' ñi'ya si ndya'a ngu' 
cuityi!, jua!la ndya!a hati bi! chalyuu; 
ñilya si talya tsa ña'a su ndya!a ngu', 
juala ndyu'ni ngu' bi. Bi! cha! ntsu'u 
cha! culu'u nu'u cha! jna! ji'i ngu! bi', 
cha! xñi ngu' cha! jna!. Li! nga'aa 
tya!a ngu' su talya ña'a, ñi'ya si 
cuityi' ti ngu'; taca tya!a ngu' tyucuii 
su xee cuentya ji'i ycui' Ndyosi, taca 
ña'a ngu' li'. Satanás laca nu nclyo 
cha ji'i ngu' bi! juani, pana ca li! caca 
ngu' nati ji'i ycui' Ndyosi. Ntsu'u cha! 
xñi ngu' bi' cha! jna!, cha! taca cuilya 
ycui' Ni cha! clyu ti! ji'i cha! cuxi 
nu ntsutu ji'i ngu' bi'. Li' caca stu'ba 
cha! ji'i ngu' bi! lo'o ñati nu cua lubii 
cresiya ji'i xquitya na!”, nacui ycui' 
Jesús 'na li". 

Ndaquiya' Pablo ji'i cha! nu 
nchcui' ycui' Ndyosi lo'o yu 
19'Cusu' rey Agripa, cua ngua'ni 

na! cha nu ngulo Jesús jna!, nu lo'o 
ngulu'u loo Jesús jna'. 20Clyo ngulu'u 
na! ji'i ngu! judío tya'a na nu ndi'i ca 
quichi Damasco, cha! culochu! ngu! ji'i 
lcaa cha! cuxi nu ntsu'u tsa tyiquee 
ngu' ji'i tya sa'ni la, cha! xñi ngu' cha! 
ji'i ycui' Ndyosi li'; lo'o jua'a xcui! cha! 
tso'o ntsu'u cha! cua'ni ngu! li!, cha! ca 
cuayá! ti! xa! hati cha! cua nguxcutsa!a 
Ni cresiya ji'i ngu! bi". La cui! jua'a 
ngulu'u na! jiti ngu! Jerusalén, lo'o 
ji'i ngu' lcaa quichi nu ndi'i loyuu 
su cuentya Judea re. Lo'o li! ngulu'u 
na! cha! bi! jili ngu! xa! tsu!. 21Bi! cha! 
ntejeya! ngu! judío tya!a na jna! to! 
laa tlyu, cha! ngua ti' ngu' cha! cujuii 
ngu' jna!. 22Ná sca nti' na! lo cha re, 
cha! nxtyucua ycui' Ndyosi jna' lcaa 
tsa cha! culu'u na! cha! ji'i Ni ji'i lcaa 
ñati, masi ji'i ngu' tlyu, masi ji'i ngu' 
ti'i. La cui! ti cha! nclyu'u na! ji'i ngu' 
juani ñitya nu nguscua jyo'o cusu! nu 
ngua tu'ba ji'i ycui' Ndyosi nu ngua 
sa'ni la; cua nguscua ngu' lcaa cha! 
nu caca nde loo la, lo'o la cui! cha! bi! 
laca nu nguscua jyo'o Moisés. 23Cua 
nguscua ngu' cha! lye tsa xcube' hati 
ji'i nu Cristo bi! nde loo la; ntsu'u cha! 
cajaa yu, lo'o li! Cristo laca nu clyo nu 
tyu'ú chaca quiya! lo'o cua ngujuii yu. 
Cua nguscua ngu' cha! tyu'ú yu chaca 
quiya' cha! cua'ni lyaá Ni ji'i lcaa na, 
masi ngu' judío tya!a na, masi ngu' xa! 
tsu!. Jua!a nclyu'u na! ji'i hati. 


Ngua tsa ti' Pablo cha' xñi 
rey Agripa cha! ji'i Jesús 
24Nu lo'o nchcui' Pablo jua'a lo'o 
ngu', li! lye nchcui' Festo lo'o: 

— Na loco nu'u, Pablo —nacui 
Festo ji'i—. Cha! lye tsa nchcui' nu'u 
lo quityi, bi' cha! cua ngúichi yaa 
hique nu'u —nacui. 

25Nguxacui Pablo cha! ji'i nu cusu' 
bi! li': 

—Si'i na loco na!, cusu! —nacui 
Pablo ji'i Festo—. Ná nguichi cha! 
nu nchcui' na!, xcui' cha! lini nda 
na! lo'o ma. 26Cua jlo ti! rey Agripa 
re, xquitya cha! nchca cuayá! ti' nu 
cusu' cha! bi'; bi! cha! tlyu tyiquee 
na! lo'o nchcui' na! lo'o nu cusu! re. 
Lo'o jua'a jlo ti! nu cusu! ñilya ngua 
cha! bi!, cha! si'i na cuaana ti ngua 
cha! ji'i Jesús. 27 Cusu' rey Agripa, 
¿ha jlya ti! nu'u cha! nu nguscua 
jyo'o cusu' nu ngua tu'ba ji'i ycui! 
Ndyosi nu ngua sa'ni? Jlo ti! na! 
cha! lo'o nu'u jlya ti! cha! bi! —nacui 
Pablo ji'i rey Agripa. 

28_ ¿Ha yala ti nti! nu'u cha! caca 
na! nati ji'i Jesucristo? —nacui rey 
Agripa ji'i Pablo li". 

29—Masi yala ti, masi ca tiya! 
la —nacui Pablo—, tso!o tsa si xñi 
lcaa tya'a ma cha! bi!, lo'o nu'u, rey 
Agripa, lo'o lcaa cu'ma nu ndyuna 
ma cha! nu! nchcui' na! lo'o ma tsa 
juani; tso'o tsa si caca stu'ba cha! 
ji'i ma lo'o na! lo'o xñi ma cha! bi! 
li'. Sca ti cha! ná tso'o, si sca! ngu' 
ji'i ma lo'o carena chcua ñi'ya nu 
ngusca! ngu' jna!. 

30 Cua ndye nchcui' Pablo 
lo'o ngu', li! ndatu rey, ndatu 
gobernador lo'o ma! Berenice, lo'o 
juala ndatu lcaa ngu! nu nga'a lo'o 
ngu' bi! li". 3! Ndu'u ngu' lijya ngu' 
nde liya' li'. Nchcui' tsaca ngu! lo'o 
tya!a ngu!: 

—Ná ntsu'u cha! cuxi nu ngua'ni 
nu qui'yu jua —nacui ngu' jili tya!a 

ngu'—. Ná ntsu'u cha! cujuii ngu' 
ji'i yu, ni ná ntsu'u cha! tyu'ú yu ne! 
chcua. 
32Nchcui' Agripa lo'o Festo li!: 

—Taca culaá na ji'i yu re nquicha, 
si ná ngúijña ycui' yu cha! ca cuayá! 
ji'i yu ca slo rey nu laca loo la — 
nacui Agripa ji'i Festo. 


Nda ngu' ji'i Pablo ndyaa 
ca quichi Roma 

2 Lo'o li' ngua stu'ba cha! ji'i 

ngu' lo'o tya'a ngu! cha! 
ta ngu' ji'i Pablo tsaa yu ca loyuu 
su cuentya Italia. Lo'o na! nu nscua 
quityi re, nguta!a na! lo'o ngut li'. 
Ngulo ngu' cha ji'i sca capitán ji'i 
sendaru nu naa Julio cha! tsaa lo'o 
ji'i Pablo lo'o xa! preso. Julio laca 
capitán ji'i taju sendaru nu cuentya 
ji'i Augusto. ?Lo'o jua'a ndyaa 
Aristarco ngu' Tesalónica lo'o ya. 
(Quichi Tesalónica ndi'i ca loyuu 
su cuentya Macedonia.) Ndyaa ya 
ndyatí ya ne! sca yaca ni'i nu cua 
tsaa ti nde tyuu tya!a quichi nde 
loyuu su cuentya Asia. Lo!o jua'a 
quichi tyi xu'na yaca ni'i bi! naa 
Adramitio. ¿Ndu'u ya ndyaa ya li!, 
ca chaca tsa ndyalaa ya ca quichi 
Sidón. Tso'o tsa tyiquee nu Julio 
bi!, nda bi! chacuayá! ji'i Pablo cha! 
tsaa yu slo tya!a tso'o yu nu ndi'i 
quichi bi!, cha! xtyucua xi tya!a yu 
ji'i yu. *Lo'o li! ndu'u ya ndyaa ya 
chaca quiya! lo'o yaca ni'i bi'. Cacua 
ti tu'ba yuu Chipre nteje tacui ya 
li!; lala tsu! coca ndyanu loyuu btyi 
bi!, cha! ná nda cui'i chacuayá! tsaa 
ya chaca tsu' loyuu bi'. 5Jua'a ngua 
cha! ndyaa ya tyucuii lo tyujo'o nu 
nteje tacui cacua ti tu!ba yuu Cilicia 
lo'o Panfilia, ña'a cuayá' nu ndyalaa 

ya quichi Mira ca loyuu su cuentya 
Licia. 

6Ca quichi bi! ngujui chaca 
yaca ni'i jili capitán ji'i sendaru 
bi'. Quichi tyi xu'na yaca ni'i bi! 
naa Alejandría. Na cua tsaa ti 
bi! ca loyuu su cuentya Italia, bi! 
cha! ngulo capitán bi! cha ji'i ya 
cha! tyatí ya ne! yaca ni'i bi!, cha! 
tsaa lo'o ji'i ya ndejua. "Tyuu tsa 
tsa nguta!a ya lo hitya li!, cha! tiya! 
tsa ndya'a yaca ni'i bi'. Lqui'ya ti 
ndyalaa ya cacua ti quichi Gnido 
li!, cha! lye tsa ngua'a cuili jili yaca 
ni'i bi". Li! nteje tacui ya cacua ti to! 
quichi Salmón cha! tsaa ya cacua la 
to! yuu nu naa Creta nu ndi'i cla'be 
tyujo'o, cha! ngalaa ndyaca lye 
cui'i nde jua, ngua ti! ngu'. $Tiya' 
tsa ndya'a yaca ni'i bi', laja lo'o 
nteje tacui cacua ti to! loyuu bi'; li! 
ndyalaa ya su naa Buenos Puertos, 
nu ndi'i cacua ti quichi Lasea. 

9Cua quiña'a tsa tsa nguna! ji'i 
ya xqui'ya cui'i bi!, cha! lquitya tsa 
cua nteje tacui yaca ni'i lo tyujo'o 
tyucuii su lijya ya ca Buenos 
Puertos. Cua ndyatí co! tlya' nu 
lye tsa ndyaca cuili tlya! li"; bi! cha! 
nchcui' Pablo lo'o ngu' nu laca loo 
lit: 

10 Nga'aa tso'o cha! tsaa la 
na juani, cusu! —nacui Pablo ji'i 
ngu'—. Cua ngua tii na! cha! quiñu'u 
yaca ni'i re, chcuna! lcaa yu'ba li! 
—nacui—, lo'o jua'a ntsu'u nu cajaa 
lo hitya li!. 

11Pana ná ndyuna capitán ji'i 
sendaru cha! nu nchcui' Pablo lo'o; 
jlo la ti! ngu! nu nclya! ya! yaca 
ni'i lo'o nu laca loo ji'i yaca ni'i bil, 
ngua ti! ngu!. 12Tyuu tya'a ngut, 
ngulacua ti! ngu! cha! tso'o la si 

tya tsaa la yaca ni'i bi! ca quichi 
Fenice ca nde loo la xi; la cui' loyuu 
Creta bi! ndi'i quichi Fenice, pana 
nde loo la xi. Jlo ti' ngu' cha! nde 
quichi Fenice tso!o la tyanu yaca 
ni'i tyucui tyempo tlya!, cha! ná 
ndyaca lye cui'i tlya! ndejua; bi! cha! 
ná tso'o tyanu yaca ni'i ca Buenos 
Puertos, ngua ti! ngu'. 


Lye tsa ndyaca cui'i lo tyujo'o 

13Lo'o li! nguxana ndyaca sca cui'i 
tso!o, bi! cha! ngulacua ti! ngu' cha! 
tso'o la masi tsaa clya ya ca quichi 
Fenice bi'. Ndu'u ya ndyaa ya lo'o 
yaca ni'i li". Ndyanu ya cacua ti to! 
loyuu su cuentya Creta bi', “pana 
tiya! la ngutsa!a cui'i; chaca quiya' 
tyaala tsa ngua bi! li!, cha! nde lo 
yuu btyi bi! lijya cui'i. Tyaala tsa 
cui'i nu naa Nordeste bi', 'Bnducuni'i 
cuili bi! ji'i yaca ni'i macala su nti' 
tsaa lo'o ji'i ya li! 16 Nteje tacui ya 
cacua ti su ndi'i sca yuu cla'be sube 
ti nu naa Clauda; jo'o la xi ngua 
cui'i sca hora ti li', bi! cha! sa cu! ti 
ntucua laqui ya ji'i canoa cha! tyu'u 
bi! lo hitya, cha! xco'o ya ji'i ne! 
yaca ni'i. Ntucua juu hique canoa 
bi!, cha! tyucua laqui ya ji'i. 17 Nu 
lo'o cua ndyu'u co!o canoa bi, li! 
ngúixii ngu' reta tonu sii! tyi'i ca 
chu! yaca ni'i bi!, cha! ná cula'a 
clyoo! ji'i yaca ni'i. Ntsii tsa ngu' 
si tyacua ya su lati hitya cla'be 
tyujo'o, ca lo yusi nu naa Sirte, bi! 
cha! nda!ya ngu' tasa nu ngutacui 
lo yaca ni'i cha! nga'aa tucuni'i cui'i 
jili late! bi', cha! ngataa xna lo'o lye 
cuii jili yaca ni'i bi! li". 18Ca chaca 
tsa ña'a ti lye tsa ndyaca cui'i, lo'o 
jua'a lye tsa ntyiji'i clyoo! ji'i yaca 
ni'i, bi' cha! nguxana ngu' nchcuaa 

ngu' yu'ba nu ntsu'u ne! yaca ni'i lo 
hitya tyujo'o. 19 Tsa nchca tyuna, 

li' nchcuaa ya lcaa ya! xña nu 
ntucua ji'i yaca ni'i bi!, nu ndu'ni 
ngu' cha lo'o nquicha'; lo'o ya! 
ycui' ya nguxcuaa ya ya! xña bi! lo 
hitya. 20Tyuu tsa nga'aa na'a ya xee 
cuichaa li', nga'aa na'a ya cualya 
lo'o cuii nu nga'a nde cua, hasta 
lo'o ngataa tyu'ú ya xquilya cui'i 
tyaala bi, ngulacua ti! ya. 

21 Cua ngua tyuu tsa nu nga'aa 
ndyacu ya tsiya! ti, bi' cha! ndatu 
Pablo cha! chcui' yu lo'o ngu! bi! li!: 

—Cu'ma ngu' tya'a ndya!a na 
—nacui Pablo ji'i ngu'—, tso!o la 
ngua si cua ngúi'ya ma cuentya ji'i 
cha! nu nchcui' na! lo'o ma tya clyo, 
cha! tyanu na ca loyuu su cuentya 
Creta bi'. Juani nguna' yu'ba ji'i ma, 
lo'o jua'a cua ngunu'u yaca ni'i re. 
22Pana cua'ni tlyu tyiquee ma juani, 
taca jlya ti' ma cha! ni sca ma ná 
nscua cha! cajaa ma, masi chcuna! 
yaca ni'i re. 23Jlo ti! ma cha! ycui' 
Ndyosi laca nu Xu'na na!, cha! cha 
ji'i ycui' Ni ndyu'ni na". Talya ti 
ngulu'u loo sca xca ji'i ycui' Ndyosi 
'na; *ndi'ya nchcui' nu bi! lo'o na!: 
“Ná cutsii nu'u, Pablo”, nacui xca 
bi! jna!. “Na cua nscua cha! tyatu 
nu'u slo rey ji'i ngu! romano nu 
laca loo la”, nacui, “bi! cha! cua'ni 
lyaá ycui! Ndyosi ji'i lcaa ngu! tya!a 
ndya!a nu'u ne! yaca ni'i re xquilya 
nu'u, cha! nu'u laca tu'ba ji'i Ni.” 
25Cua'ni tlyu tyiquee ma lacua. 
Jlya ti! na! cha! nu cua nehcui' ycui' 
Ndyosi lo'o na; jlo ti! na! cha! caca 
cha! jitna ñi'ya nu nacui xca ji'i ycui! 
Ndyosi jna!, 26masi clyo ntsu'u cha! 
tsaa lo'o cui'i ji'na ca sca loyuu 
cla'be tyujo'o. 

27 Cua ndye tucua semana nu 
ndyaa lo'o cui!i ji'i ya jua'a ti, ca 
li' ndyalaa ya sca tyujo'o su nchcui' 
ngu' ji'i, tyujo'o Adria. Ngua cla'be 
talya nu lo'o ngua tii ngu! nu 
nelya' ya! yaca ni'i cha! ntsu'u yuu 
btyi cacua ti; 28bi! cha! ngusu'ba 
cuaya' ngu! ji'i hitya, ni tsa lo cuayá! 
clyaa hitya. Li! nquije cha! ji'i ngu' 
cha! calaa tyii ntucua scuá metro 
cuayá! clyaa hitya bi'. Ca nde loo 
la xi ngusu'ba cuayá! ngu' ji'i hitya 
chaca quiya!, calaa ntucua cati ti 
metro cuayá! clyaa hitya li! 29 Ntsii 
ngu' si tya'ni ca'a siyu! yaca ni'i chu! 
quee tlyu, bi! cha! nguxlyu'u ngu' 
jacua tya!a chcua ngratu lo juu nde 
siyu! yaca ni'i, cha! nga'aa tya'a la. 
Lo'o li! ndyutsii tya ngu! ndi'i ngu!, 
ntajatya ngu' ña!a cuaya' nu quixee 
chaca tsa. Laja li! nu ngu' nu 
ndyala! ya! yaca ni'i bi! ni, cuaana 
ti nda'ya ngu! jili canoa lo hitya 
lo'o juu; cha! cuiñi ti nchcui' ngu' 
cha! cua tsaa ti ngu' xlyulu ngu' xa! 
chcua ngratu nde que yaca ni'i, cha! 
ngua ti' ngu' tyaa ngu' cuaana ti ne! 
canoa bi'. 31Li' nchcui' Pablo lo'o 
sendaru, jua'a lo'o capitán ji'i ngu': 

—Si ná tyanu ngu' nu ndyala! ya! 
yaca ni'i, cajaa lcaa ma ne! hitya — 
nacui Pablo ji'i sendaru. 

32 Hora ti ngusi'yu sendaru juu nu 
ndyaaca' ji'i canoa li!, nguxtyú ngu' 
jili juala ti lo hitya, ndyaa li"; ná lo'o 
ñati ndyaa. 

33Cua quixee ti chaca tsa, li! 
nchcui' Pablo lo'o ngu' cha! cacu ngu' 
Xi. 

—Cua ndye tucua semana juani 
—nacui Pablo ji'i ngu'—, lo'o ná 
ndyacu ma tsiya! ti, ni ná ngujua' 
tso'o ma —nacui—. 34Tso'o la si 

cacu ma xi juani cha! caja juersa 
ji'i ma. Ni sca cu'ma ná nscua cha! 
cajaa ma, ni ná ca quicha ma. 
35Lo'o ndye nchcui' Pablo lo'o 
ngu', li' ngusñi yu sca xlyá. Ndya 
yu xlya'be ji'i ycui! Ndyosi slo lcaa 
ngu', ngusa'be yu xlyá bi!, ndyacu yu 
li". 36Tso'o la ngua tyiquee ngu' cha! 
na'a ngu! ñilya nu ngua'ni Pablo, bi! 
cha! ndyacu lcaa ngu' xi li'; 3” tucua 
siyento ntucua snayala tyii ntucua 
scuá tya!a hati, tsa lo cua tya!a ya 
ntsu'u ya ne! yaca ni'i bi'. 38Lcaa ngu' 
ndyacu ngu' ñala cuayá! nu nguaala' 
ti' ngu'. Li! ngulo ngu! yu'ba ji'i, 
ndye nguxcuaa ngu! ji'i lcaa sityu 
trigo bi! lo hitya, cha! ca lasa la xi 
yaca ni'i li". 


Ndye cha' ji'i yaca ni'i 
39Lo'o nguxee chaca tsa, li! na'a 
ya cha! cua ndyalaa ya sca to! yuu, 

pana ná ngúi'ya ngu! cuentya 
macala laca su ndyalaa ya. Na'a 
ngu' su nga'a xi yusi to! yuu btyi 
bi!, lo'o jua'a ti ti nscua hitya ca bi!. 
Ngua ti! ngu' cha! tso'o la si xtyii 
yaca ni'i lo yusii bi', si caja ñi'ya nu 
tyeje tacui yaca ni'i cajua; bi! cha! 
ngusi'yu ngu' reta ji'i chcua ngratu 
su ndyaaca! yaca ni'i nde siyu', 
ndyanu chcua ngratu ne! hitya. Li! 
ngusati' ngu' ya! yaca ni'i, ngutacui 
ngu' tasa lo yaca cha! tucuni!i cuili 
ji'i yaca ni'i tsaa ca bi'. Ndyaa ya 
li!, ndyalaa yaca ni'i sca se'i su nxna 
tucua tya!a ya! hitya. Lati tsa hitya 
jua xquitya yusi, bi' cha! ndyaa 
scua hique yaca ni'i lo yusi bi! li", 
nguxana nclya'a clyoo! tonu ji'i 
siyu! yaca ni'i bi! li'. 42Ngulacua ti' 
sendaru cha! si ntsu'u cha! xcuatya 
ngu! lo hitya, lo'o ti xna lcaa preso 

ji'i ngu!; bi! cha! ngulacua ti! ngu' 
cha! tso'o la cujuii ngu! ji'i lcaa 
preso yala ti. “Pana ná nda capitán 
chacuayá! ji'i sendaru cha! cujuii 
ngu' ji'i preso, cha! ná nti! capitán 
bi! cujuii ji'i Pablo. Li! ngulo capitán 
cha ji'i lcaa ngu' nu nchca ji'i ngu' 
xcuatya ngu', cha! tsaa ngu! lo hitya 
cha! tyu'u tso'o ti ngu' ca loyuu 
btyi; ngu' nu ná nchca xcuatya 

ni, ntsu'u cha! shi ngu' ngoca!, masi 
xñi ngu' yu!be yaca ni'i ti bi". Lo'o 
jua!a tso'o ti ndyalaa lcaa ya to! yuu 
btyi bi! li". 


Ndi'i Pablo loyuu su cuentya 
Malta nde cla'be tyujo'o 
2 8 Cua ndu'u ya to! tyujo'o, 
lo'o li! nchcui' ngu! ca tyi 

lo'o ya cha! loyuu su ca tyi ngu' 
bi! naa Malta. ?Ngua'ni tya'na ti! 
ngu' ca tyi ji'i ya li'; nguxtyu'u 
ngu' sca quii' tlyu to! hitya, xqui'ya 
cha! nda!ya tyo, lo'o jua'a tlya! tsa 
ndyaca, li! nchcui' ngu' lo'o ya cha! 
tsaa ya to! lquii' cha! ca chcatsu ya 
xi. ¿Ndyaa Pablo xi xaca, li! ngusta 
yu la xi yaca lo quii!; cha! tyique' 
tsa, hora ti ndyu'u tucua sca cuaña 
tyaala nu ndyacu ya! yu, li! ndyanu 
ndacui cuaña ya! yu. (Nala ngu' ca 
tyi ji'i cuaña nu ndacui ya! Pablo, 
lo'o hora ti nchcui! ngu' lo'o tya!a 
ngu! li": 

—Nati nu cua ndyujuii ji'i tya'a 
laca nu qui'yu cua —nacui ngu' ji'i 
tya'a ngu'—. Masi cua ngulaá yu 
ji'i tyujo'o, pana cajaa yu juani, cha! 
hati xña'a laca yu. 

5Li' nchquiña Pablo ya! yu cha! 
xtyú ji'i cuaña lo quii', ngua ti! yu. 
Ná sca ngua ji'i yu li". £Ntajatya ngu' 
ca tyi, ña'a tsa ngu! ji'i yu si tyacuí 

quii ya! Pablo, si clyú yu lo yuu 
cha! cajaa yu, ngua ti! ngu!. Tyiquee' 
ntajatya ngu', li! na'a ngu' cha! ná 
sca ngua ji'i Pablo; xa! ngulacua ti! 
ngu' li!, xa! cha! nchcui' ngu' lo'o 
tyala ngui: 

—Sca jo'ó laca nu quityu re —nacui 
ngu! ji'i tya'a ngu' li". 

7Cacua ti su ndi'i ya cua nscua xi 
yuu ji'i sca nu cusu' nu naa Publio. 
Lo'o nu Publio ni, laca bi! loo 
ji'i yuu cla'be nu naa Malta bi!. Li' 
ncheui' ycui' nu cusu' bi! lo'o ya cha! 
tsaa ya ca to! tyi ycui!. Ndyaa ya li"; 
sna tsa nguti'i ya lo'o nu cusu! bi!, 
lo'o tso'o tsa ngua tyiquee nu cusu! 
bi! ña!a jili ya. ¿Ngua quicha sti 
Publio; ntsu'u tyique' ji'i, lo'o jua'a 
cutse! tañi ndyu'ni ji'i. Ndyaa na'a 
Pablo ji'i sti Publio bi! li'. Nchcui! 
yu lo'o ycui' Ndyosi cuentya ji'i nu 
quicha bi', ngusta ya! yu chu! nu 
quicha; hora ti ngua tso'o nu quicha 
bi! li'. 2Lo'o li! ngujui cha! bi! ji'i 
lcaa ngu' quicha nu ndi'i loyuu 
bi!, cuati ndyalaa ngu' slo ya cha! 
cua'ni Pablo jo'o ji'i ngu!; ndyaca 
tso'o ngu' bi! li'. 19Quiña'a tsa cha! 
tso'o nda ngu' ji'i ya li', lo'o jua'a 
lye tsa ngua'ni chi ngu' loo ya ña'a 
cuayá' nu ndu'u ya ndyaa ya. La 
cui! tsa bi!, haa lo'o ngu' ji'i lcaa na 
nu lyiji ji'i ya, ngusu'ba ngu' ji'i ne! 
yaca ni'i cha! tsaa ya lo'o. 


Ndyalaa Pablo ca quichi Roma 

VI Sna co! nguti'i ya loyuu su 
cuentya Malta bi', li! ndyatí ya 
ne! sca yaca ni'i cha! tyaa ya; na 
cua ndyanu yaca ni'i bi! nde Malta 
tyucui tyempo tlya'. Alejandría naa 
quichi tyi xu'na yaca ni'i bi', lo'o 
juala cua ndu lcui jo'ó que yaca ni'i 

bi!, la cui! lcui jo'ó culaca! Cástor 
lo'o Pólux. (Jua'a naa jo'ó bi!.) 
Ndu'u ya ndyaa ya lo'o yaca ni'i bi! 
li". 2Xti ti tsa ngua lo'o ndyalaa ya 
ca quichi Siracusa, lo'o li! sna tsa 
nguti'i ya quichi bi". 19Xa! ndu'u ya 
li!, ndyaa yaca ni'i cacua ti to! yuu 
btyi cha! tyalaa ya ca quichi Regio. 
Ca chaca tsa tso'o tsa ndyaca cuili, 
bi! cha! tsa nchca tyuna ndyalaa ya 
ca quichi Puteoli. 14Ca bi! ndyacua 
tya!a ya lo'o tyuu tya'a ngu' nu laca 
tya'a hati ji'i Jesucristo. Nchcui' 
ngu' lo'o ya cha! tyanu ya slo ngu', 
bi! cha! cati tsa nguti!i ya lo'o ngu' 
bi'. Li! ndu'u ya ndyaa ya tyucuii nu 
ndyaa quichi Roma. 15Cua ngujui 
cha! jili tya!a hati ji'i Jesucristo nu 
ca tyi nde Roma cha! cua lijya ya 
tyucuii, bi! cha! ndu'u ngu' to! tyi 
ngu' lijya ngu' cha! tyacua tya!a ngu' 
lo'o ya tyucuii. Ndyacua tya!a ya 
lo'o sca taju ngu' bi! ca quichi Foro 
de Apio, lo'o li! ndyacua tya'a ya 
lo'o chaca taju ngu! ca su naa Tres 
Tabernas; ndya tsa Pablo xlya'be 

ji'i ycui' Ndyosi lo'o na'a yu ji'i ca 
tala ngu' bi!, ngua tlyu la tyiquee yu 
li". 16Ndyalaa ya ca quichi tlyu nu 
naa Roma li', ndyalaa lo'o capitán ji'i 
lcaa preso bi! slo xu'na chaca latya 
sendaru nu ndi'i cua cajua. Loto li! 
nda ngu' chacuayá! ji'i Pablo cha! 
tyi'i yu xa! ni'i, masi ña!a ti ndi'i sca 
sendaru cua ji'i yu lcaa hora. 


Ngulu'u Pablo cha! ji'i ycui' 
nu Xu'na na ca Roma 
17Cua ngua sna tsa tya lo'o 
ndyalaa ya ca quichi Roma, li' nda 
Pablo cha! ndyaa slo ngu' cusu! ji!i 
taju tya!a ngu' judío nu ndi'i quichi 
bi". Ndyu'u ti'i ngu' slo Pablo li": 

—Cu'ma ngu! cusu' tyala na — 
nacui Pablo ji'i ngu'—, ná sca cha! 
cuxi ngua'ni na' lo'o ngu' judío 
tya'a na; ná sca cha! cuxi ngua'ni 
na! cuentya ji'i cha! cusu! nu jlya 
ti' na, nu nda jyo'o cusu! ji'na 
lo'o na. Pana ntejeya' ngu! jna! ca 
Jerusalén, preso laca na' lo'o nda 
ngu' jna! ya! ngu' romano. '$Ngua 
cuayá! jna! lo'o ngu! romano bi? li"; 
pana nacui ngu' bi! cha! ná ntsu'u 
qui'ya 'na xqui'ya bi! cujuii ngu' 
jna!. Ngua ti! ngu! bi! cua'ni lyaá 
ngu' jna' li". 19Ná ntaja'a nu laca 
loo ji'i ngu' judío tya'a na tsiya! ti. 
Su cua ndye, li! ngüijña na! cha! ca 
cuayá! jna! lo'o rey ji'i ngu! romano 
nu laca loo la, nu ndi'i quichi re, 
masi ná nti! na! sta na! qui!ya ji'i 
ngu' tya!a quichi tyi na. Lo'o nu 
juani nti! na! ña'a na! ji'i ma cha! 
chcui' na! lo'o ma, bi! cha! cua nda 
na! cha! lijya slo ma, cha! cua'ni ma 
cha! tso'o caa ma ca slo na!. Ca ta'a 
na laca na ngu' Israel; jua'a ntajatya 
tsa na ji'i ycui' Ndyosi, ni jacua! 
cua'ni Ni lcaa cha! nu cua nchcui' 
Ni lo'o jyo'o cusu! ji'na cua sa'ni la. 
Lo'o na!, jlya ti! na! cha! bi! stu'ba ti 
lo'o cu'ma, bi! cha! ngusca' ngu! jna! 
lo'o carena chcua re. 

21 Nguxacui ngu' cusu' cha! ji'i 
Pablo li: 

—Bilya tyalaa ni sca quityi slo 
ya nu cua nguscua ngu' nu ndi'i 
loyuu su cuentya Judea cha! chcui! 
cha! jinu'u lo'o ya —nacui ngu' ji'i 
Pablo—. Bilya tyalaa xa' ngu' judío 
tya'a na nu nti! chcui! cha! cuxi 
jinu'u lo'o ya —nacui ngu'—. 22Nti' 
ya cuna ya tyucui ña'a cha! nu 
ntsu'u cha! ta nu'u lo'o ya cuentya 
ji'i tyucuii cucui bi!, cha! jlo ti! ya 

cha! Icaa quichi ntsu'u ngu' nu ñasi' 
tsa ji'i ngu' nu cua ngusñi tyucuii 
bi'. 

23Li' ngüiñi cha! ji'i ngu' ni 
tsa tyu'u ti'i lcaa ngu! slo Pablo. 
Tsa bi! quiña!a tsa nati ndyu'u 
ti'i slo yu. Tyucui tsa ngulu'u yu 
ji'i ngu!; ngulu'u yu ñilya nu nelyo 
ycui! Ndyosi cha, ñitya ngua cha! 
nu nguscua jyo'o Moisés cuentya 
ji'i Ni, ñi'ya ngua cha! nu nguscua 
jyo'o cusu! nu ngua tu'ba ji'i Ni 
lo quityi lo'o nchcui! ngu' cha! ji'i 
Jesús. *Ntsu'u ngu' nu jlya ti! cha! 
nu nchcui' Pablo lo'o ngu! li!, lo'o 
jua'a ntsu'u ngu! nu ná jlya ti! cha! 
bi! tsiya! ti; 25ná nchca ca stu'ba 
tyiquee ngu!. Li! ngua ti' ngu' tyaa 
ngu', pana xa! nchcui' Pablo lo'o 
ngu!: 

—Liñi tsa cha! nu nda Xtyi'i ycui! 
Ndyosi lo'o jyo'o Isaías nu ngua 
tu'ba ji'i ycui' Ndyosi nu ngua sa'ni, 
cha! nu nchcui' bi! lo'o jyo!o cusu' 
ji'na. Ndi'ya ntsu'u cha! bi": 

26 Tsaa nu'u slo ngu' jua cha! chcui' 
nu'u lo'o ngu' cua ña'a ca cha! 
nu ta na! lo'o nu'u, nacui ycui' 
Ndyosi. 

Ndi'ya chcui' nu'u lo'o ngu': 

Ná tyiquee' cuna ma cha! jna!, 
pana ná ca cuayá! ti! ma ñi'ya 
ndyu'u cha! nu cua ndyuna 
ma; 

ná tyiquee' ña!a ma cha! jna!, 
pana ná ta ma cuentya ni cha! 
nu cua na'a ma. 

27 Tacalya tsa cresiya ji'i ngu' 
tya'a ma, cha! ná nti! ngu' 
bi! taquiya! ngu' ji'i cha! nu 
nchcui! na! tsiya! ti. 

Ná nduna tso'o ngu' bi', xqui'ya 
cha! ná ntaja!a ngu' ca cuayá! 
ti' ngu! cha! jna!; 

ná nti! ngu' bi! ta ngu' cuentya, 
cha! ná nchca ji'i ngu' ña'a 
tso!'o ngu'; 

ná ntaja'a ngu' bi! culochu' ngu' 
jiti cha! cuxi nu ntsu'u ji'i ngu'. 

Bi! cha! ná nchca cui'ya na! cha! 
clyu ti! ji'i ngu' xqui'ya cha! 
cuxi bi'. 

Jua'a nacui ycui' Ndyosi ji'i ngu'. 
28Taca ca cuayá! ti! ma juani cha! 
cua nguxana Ni nda Ni cha! ji'i ycui! 
Ni ndyaa ca su ndi'i ngu' xa! tsu!; 
tyaja'a Ni cuityi Ni quilya nu ntsu'u 
ji'i ngu' bi", nu lo'o xñi ngu' cha! ji'i 
Ni. Lo'o jua!a nga'aa caca tye cha! 
bi! juani, chañi cha! cuna ngu' bi! 
cha! jili ycui! Ndyosi. 

29Lo'o ndye nchcui' Pablo, li! 
ndu'u ca ta'a ngu! judío ndyaa 
ngu'; pana lye tsa nguxlyú ngu' cha! 
hichu' tya'a ngu!. 

30 Tucua yija ndyanu Pablo ca 
Roma ne! sca ni'i ngüijña ti. Tso'o 
ntsu'u tyiquee yu ña'a yu jili lcaa 
ngu' nu ndya!a slo yu, 31ná ntsii yu 
culu'u yu ji'i ngu' ñilya caca ycui' 
Ndyosi loo ne! cresiya ji'i ngu!. Lo'o 
juala ná ngua'a ngu' ji'i yu cha! ná 
ta yu lcaa cha! ji'i Jesucristo lo'o 
ngu!. 


Quityi nu nguscua San Pablo ndyaa ca 
slo ñati ji'i Jesucristo nde quichi Roma 





Pablo laca na! nu nscua quityi 

re cha! caa nde quichi Roma 
ca su ndi'i ma, cu'ma nu ngusñi 
ma cha! ji'i Jesucristo. Ndyu'ni na! 
cña ji'i ycui' Ndyosi, cha! ycui! Ni 
ngusubi Ni jna' cha! tsa'a na! chcui' 
na! cha! tso'o ji'i Ni lo'o nati. 

2Nu lo'o tya lyiji caa Jesucristo 

nde chalyuu, tya li! cua nchcui' liñi 
ycui' Ndyosi ñi!ya nu caca cha! bi! 
tyempo nu lijya nde loo la. Cua nda 
Ni cha! bi! lo'o xi ñati nu ngua tu'ba 
ji'i ycui' Ni, cha! nchcui' Ni lo'o 
ñati nu ngua sa'ni la; nguscua ngu! 
cha! bi! lo quityi li". 3Cha! tso'o ji'i 
Jesucristo nu Xu'na na, nu laca Sñi! 
ycui' Ndyosi, bi! laca cha! nu nscua 
lo quityi bi'. Ngula Jesús lo yuu 
ñi'ya nu nelya cua ña'a ca sñi! hati, 
cha! la cui! tya'a hati ji'i jyo'o David 
laca Jesús; *lo'o jua'a laca Jesús nu 
sca ti Sñi' nu ntsu'u ji'i ycui! Ndyosi. 
Ndi'ya caca cuayá! tso!o ti! na cha! 
bi!: chacuayá! ji'i ycui' Ndyosi Sti yu 
ndyu'ú Jesús chaca quiya' lo'o cua 
ngujuii yu, tlyu tsa cha! ngua'ni Ni 
li'. Nu lo'o nda ycui' Ndyosi Xtyi'i 
ycui' Ni ji'i Jesús, nda Ni cha! lo'o 
na cha! Sñi' ycui' ca Ni laca nu 
Jesús bi'. $Tso'o tsa ngua'ni ycui' 
Ndyosi lo'o na! xquitya Jesucristo. 


Cua ngulo Ni cha jna! cha! tsa!a na! 
tyucui ña!a chalyuu mala su ndi'i 
ñati; chacuayá! ji'i ycui! Ni tsa'a na! 
chcui' na! cha! tso'o ji'i ycui' Ndyosi 
lo'o ñati. Nti' Ni cha! caja hati ji'i 
ycui' Ni lcua ti se'i, hati nu xñi cha! 
ji'i ycui! Ni, ñati nu taquiya' ji'i cha! 
nu nchcui' Ni. $Lo!o cu'ma ni, cua 
ngusubi Ni ji'i ma cha! caca ma ñati 
Ji'i Jesucristo. 

7Nscua na! quityi re cha! caa nde 
quichi Roma ca su ndi'i ma. Nda 
na! xlyo ni'i ji'i ma cuentya ji'i ycui! 
Ndyosi Sti na, cuentya ji'i Jesucristo 
nu Xu'na na, cha! ntsu'u tsa tyiquee 
ycui' Ndyosi ña!a Ni ji'i ma. Cua 
ngusubi Ni ji'i ma cha! tyucui 
tyiquee ma taca caca ma ñati ji'i Ni. 
Ndi'ya nti! na!, cha! ña'a ti cua'ni 
ycui' Ndyosi Sti na cha! tso!o lo'o 
ma, cha! cua'ni Ni cha! ti ti tyi'i 
tyiquee ma xqui'ya Jesucristo nu 
Xu'na na. 


Nti' tsa Pablo tsaa na'a xi ji'i ngu' bi' 
8Su nguxana ti quityi re, ndyu'ni 
tlyu na! ji'i ycui' Ndyosi xqui'ya 
Jesucristo. Tso'o tsa nti! na! cha! cua 
ngusñi lcaa tya'a ma cha! ji'i Jesús, ca 
lcaa quichi ndañi cha! jlya ti! ma cha! 
bi'. 9Lo'o na! ni, cua ngujui cha jna' 

cha! chcui' na! cha! tso!o ji'i Jesucristo 
sñi' ycui' Ndyosi lo'o xa! nati; tyucui 
tyiquee na! ndyu'ni na! cña bi! cuentya 
jii Ni. Jlo ti! ycui' Ndyosi cha! lu'ba 
ti ndyi'u ti! na! ji'i ma laja lo'o nchcui' 
na! lo'o ycui' Ni. YLo'o jua'a lcaa tsa 
ndijña na! chacuayá! ji'i Ni cha! tsa'a 
na! slo cu'ma, cha! tyi!i na! xi lo'o ma, 
cua ña'a ca hora nu nti! ycui' Ni. !! Nti' 
tsa na! tyacua tya!a na! xi lo'o cu'ma, 
cha! cua nti! na! ta sca cuii lo'o ma; 
Xtyi!i ycui' Ndyosi laca nu xtyucua 
'na, cha! taca jlya la ti! ma ji'i Jesús. Li! 
tyatí la ti! tyiquee ma. 12Tso'o si caca 
cua'ni na cha! caca tyatí la ti! tyiquee 
tya'a na, cha! stu'ba ti xñi tso'o la na 
cha! ji'i Jesús li!. 

13Cu'ma tya'a ngusñi na cha! ji'i 
Jesús, nti! na! cha! caca cuayá! ti' ma 
ñi'ya nu ntsu'u tyiquee na! ña!a na! ji'i 
cu'ma. Tyuu guiya' ngua ti! na! caa na! 
ca su ndi'i ma, pana hasta juani bilya 
caja ñi'ya caca nu caa na!. Ñi'ya nu 
ngua'ni na! ca xa! loyuu chalyuu, jua'a 
cua nti! na! cha! caca su ndi'i cu'ma; 
nti! na! cha! taquiya' xa! la hati cha! ji'i 
Jesús, lo'o jua'a nti! na! cha! tya culu'u 
la na! cha! bi! ji'i ma. 14Cua ngulo Ni 
cha 'na cha! tsa'a cheui' lo'o ngu! xa! 
tsu!, masi ndi'i ngu' bi! quichi tonu, 
masi ndi'i ngu' tyijyu! la ca ne! quixil; 
ngulo Ni cha jna' cha! sca ti cha! chcui' 
na! lo'o ngu!, masi lo'o ngu' nu nchca 
tsa ji'i, masi lo'o ngu! nu ná ndyi'ya 
cuentya tsiya' ti. 1SBi! cha! nti! na! 
tsala cha! chcui' na! cha! tso!o ji'i ycui! 
Ndyosi lo'o cu'ma ngu' Roma, ñi!ya 
lo'o cua nda na! cha! bi! lo'o xa! ñati. 


Tlyu tsa cha! tso'o nu ntsu'u ji'i cha! 
nu nda Jesús cha' chcui' na lo'o hati 
16Ná ntyuju'u ti! na! tsiya! ti cha! 

culu'u na! cha! tso'o nu ntsu'u ji'i 

Jesús ji'i ñati. Lijya cha! bi! lo'o 

lcaa chacuayá! ji'i ycui! Ndyosi, cha! 
cua'ni lyaá Ni ji'i lcaa hati nu xñi 
cha! ji'i ycui' Ni. Tya clyo nda Ni 
cha! tso'o bi! lo'o ngu' judío ti, li! 
lo'o nda Ni cha! tso'o bi! lo'o ngu' 
xa! tsu!. Lo!o cuna na cha! tso'o ji'i 
Jesús bi!, li! caca cuayá' ti! na ñilya 
ndu'ni ycui' Ndyosi cha! ca tso'o 
cresiya ji'i hati cuxi; xqui'ya cha! nu 
jlya ti! na ji'i cha nu ngua'ni Jesús, 
bi! cha! taca caca tso!o cresiya ji'i 
ñati cuxi na, sca ti si xñi na cha! ji'i 
ycui' Ni. Ndi'ya ndyu'u sca cha! nu 
nscua lo quityi cusu!: “Nu lo'o jlya 
til na ji'i ycui' Ni cha! taca cua'ni Ni 
cha! caca tso!o cresiya ji'na, li! caja 
sca chalyuu nu ná nga'a cha! tye 
ji'na”. 


Yabe' nu ndyanu hichu' ñati chalyuu 
18Lo'o cuna na cha! ji'i Jesús bil, 
li! ca cuayá! ti! na cha! ñasi' tsa 
ycui' Ndyosi ca su ntucua Ni nde 
cua; xcube! tsa ycui' Ni ji'i cua ña'a 
ca nati cuxi. Na ñasi' Ni ji'i ngu' 
bi!, cha! cuzi tsa ndu'ni ngu'; cuxi 
tsa ngu! bi', lo'o jua'a ná nda ngu' 
chacuayá! cuna xa! ñati lcaa ña!a 
cha! liñi nu cua nda ycui' Ndyosi lo'o 
nati chalyuu. !9Nchca cuayá! ti! ngu' 
cuxi bi! lcaa lo cha! nu caca cuayá! ti! 
ñati nquicha!, cha! ji'i ycui' Ndyosi, 
cha! cua ngulu'u ycui' Ni cha! bi! jiti 
ngu'. 2? Ycui' Ndyosi ni, ná nchca 
ji'na ña'a na ji'i Ni ca su ntucua Ni 
nde cua, ni ná taca ca cuayá! ti! na 
ñilya laca cha! ná tye chca cha! tlyu 
nu ndu'ni Ni. Pana tya lo'o nguxana 
chalyuu tya clyo, tya li! taca tyuloo 
na ji'i ycui' Ni; tya li! ngujui ñi'ya 
caca cuayá! ti! na tilaca laca ycui! 
Ni, si clyana na ji'i Ni. Taca tyuloo 

ñati ji'i Ni lo'o ña'a ngu' ji'i lcaa lo 
na nu ngúiñá Ni. Bi' cha! ná ntsu'u 
cha! clyu ti! jili ycui! Ndyosi lo'o 
hati cuxi bi". 21 Masi nslo ngu' cuxi 
bi! tilaca laca ycui! Ni, ná ntaja!a 
ngu' bi! cua'ni tlyu ngu! ji'i Ni; masi 
ycui' Ndyosi laca Ni, ná ndya ngu' 
bi! xlya'be ji'i Ni. Xcui! cha! cuxi ti 
ntsu'u tyiquee ngu!. Ngüichi yaa 
cha! hique ngu' cha! ná ntaja!a ngu' 
xñi ngu' cha! lini bi'. 22Nacui ngu' 
cha! nchca tsa ji'i ycui' ca ngu', pana 
lye tsa ndyu'ni tyucuaa ti! ngu' 
lo'o nehcui' ngu' jua'a; ple tsa ngu' 
xqui!lya cha! cuxi nu ndu'ni ngu!. 
23Ná nti! ngu' cua'ni tlyu ngu' ji'i 
ycui' Ndyosi nu laca loo la, la cui! 
Ni laca nu ná tye chalyuu ji!i tsiya! 
ti; ndiya la ti! ngu' cua'ni tlyu ngu' 
ji'i lcui ñati nu ndyijii ti. Lo'o jua'a 
ndu'ni tlyu ngu' ji'i lcui quiñi nu 
ndacui nde cua, lo'o ji'i lcui na'ni nu 
ntucua quiya!, lo'o ji'i lcui na'ni nu 
nsube' ne! ni! lo yuu; bi! laca cha! nu 
ndu'ni tlyu ngu' ji'i. 

24Bi! cha! cua ngulaya' Ni ji'i ngu' 
cuxi bi"; juani cua nda Ni tyempo ji'i 
ngu' cha! caca suba! ngu!, cha! cua'ni 
suba! ngu! lo'o tya!a ngu', sca lo cha! 
cuxi nu ntyuju'u tsa ti! na cha! cheui! 
na ji'i. 25Cua nguxtyanu ngu' bi! lcaa 
cha! liñi nu ngulu'u ycui' Ndyosi ji'i 
ngu', ndiya la ti' ngu! cha! xñi ngu' 
lcua ti lo cha! cuiñi; ndu'ni tlyu ngu' 
ji'i jo'ó cuiñi, ndaquiya' ngu' ji'i lcui 
scaa na nu cua ngúiñá ti ycui' Ndyosi, 
nga'aa si'i jili ycui! Ni nu ngüiñá 
cha! bi! ndu'ni tlyu ngu'. La cui! ycui! 
Ndyosi nu ntsu'u tsa tyiquee na ña!a 
na ji'i, cha! xcui! tso'o ti ndu'ni Ni lo'o 
na laca Ni. Jua'a laca cha! tu'ni. 

26Nguxtyanu Ni ji'i ngu' cuxi 
lacua, cha! cua'ni suba' ngu' lo'o 

tya!a ngu!; sca lo cha! cuxi nu ná nti! 
na chcui' na ji'i lo'o ñati, bi! laca 
cha! cuxi nu ndu'ni ngu' bi!. La cui! 
ti nu ngu' cuna!a nga'aa ndi'i lo'o 
ngu' qui'yu ñilya nu ndi'i cua ña!a 
ca nati tso'o, xcui' lo'o tya'a cuna'a 
ti ndu'ni ngu' cha! suba!; 27]o!o jua'a 
nu ngu' qui'yu nga'aa ndi'i lo'o ngu' 
cuna!a ñi'ya nu ndi'i ñati, ndacui 
tsa ti! ngu' ji'i xa! qui'yu, ndu'ni 
suba! ngu' lo'o tya!a qui'yu ngu!. 
Laja cuaña' ti ngu' nda ycui' Ndyosi 
cha! ti'í ji'i ngu!, cha! cuxi tsa cha 
nu ndyutni ngu! bi'. 

28 Jua'a laca ji'i ngu', cha! ná nti' 
ngu' tyuloo ngu' ji'i ycui' Ndyosi; 
bi! cha! nguxtyanu Ni ji'i ngu! cha! 
cua'ni ngu' cha! cuxi bi!, nda Ni xi 
tyempo cua'ni ngu' ñi'ya nu nti! ti 
ngu' cua'ni ngu'. 22Ná tso'o tsiya! 
ti cha nu ndu'ni ngu' lo'o tya!a 
hati ngu!: xcui! cha! suba! ti ndu'ni 
ngu', cuxi tsa ndu'ni ngu'; ndacui 
tsa ti! ngu' jili scaa cha! tso'o nu 
ntsu'u ji'i tya'a ñati ngu', ti'í tsa 
til ngu' ña'a ngu' ji'i tyala ngu'; nti' 
ngu! cha! tso'o la caca ji'i ycui' ngu' 
que ji'i xa! la tya!a ngu', pana nxuu 
tya'a ngu' bi! hasta ndujuii ngu' ji'i 
tya!a ngu'; ndu'ni ngu! ngana ji'i 
tya'a ngu!; chiya!a tsa cha! ntsutu 
tyiquee ngu' ña!a ngu' ji'i tyala ñati 
ngu', hasta nclo que ngu! cuentyu 
ji'i tyala ngu!, hasta nchcui' ngu' 
cha! ti'í ji'i tyala ngu'; liye! ti! ngu' 
ña!a ngu' ji'i ycui' Ndyosi, cha! suba! 
nchcui' ngu!; tyixi ndu'ni ngu' lo'o 
tya!a ngu!, ndu'ni tyucuaa tsa ti! 
ngu! lo'o tya!a ñati ngu'. Lo'o jua'a 
tya nelyana la ngu! cha! cuxi nu 
cua'ni ngu!, ni ná ndaquiya' ngu! ji'i 
sti ngu', ji'i xtya!a ngu'. 91Ni sca cha! 
ná ndube ti! ngu' bi! tsiya! ti; ná 

ndu'ni ngu' ni sca cha nu cua nacui 
ngu' cha! cua'ni ngu'. Ná ntsu'u 
tyiquee ngu' ña'a ngu' ji'i tyala ngut, 
ñi'ya ndu'ni ñati tso!o; la cui! ti ná 
ndu'ni tya'na ti! ngu! jili tyala ngu'. 
32Nda ngu' bi! cuentya cha! nu cua 
ncheui' ycui' Ndyosi ji'i ngu', cha! 
ntsu'u cha! cajaa ngu' bi! xquitya 
cha! cuxi nu ndu'ni ngu'. Masi jlo 
ti' ngu! cha! bi', ná ndube ti! ngu' 
bi"; ña!a ti ndu'ni ngu' cha! cuxi bi! 
ji'i ngu!. Lo!o jua'a tso'o tsa ntsu'u 
tyiquee ngu' lo'o ña!a ngu' ji!i xa! 
hati nu ndyu'ni la cui! tya!a cha! 
cuxi bi'. 


Liñi tsa cua'ni cuayá' ycui' 
Ndyosi ji'i nati chalyuu 

Lo'o cu'ma ni, nchcui! tsa ma ji'i 

sca cha! cuxi nu ndyu'ni ñati; 
pana ná caja ñi'ya nu cua'ni clyu 
ti' Ni ji'i ycui' ma, nu lo'o nelyotu 
ma qui!ya nu ntsu'u ji'i xa! hati, lo'o 
juala ycui' ca ma ntsu'u quilya bi! 
ji'i ma. Ñilya ndu'ni cuayá! bese 
ji'i nati cuxi, jua'a ndu'ni ma, nu 
lo'o nehcui' ma jua'a ji'i nati; pana 
stu'ba ntsu'u qui'ya ji'i ma lo'o nu 
hati cuxi bi". 2Cua jlo ti! ma cha! liñi 
tsa ndu'ni ycui! Ndyosi lo'o nchcube! 
Ni ji'i ngu' nu ndu'ni lcaa lo cha! 
cuxi. 3¿Ni cha! laca nti! ma cha! 
ná caca ji'i cu!ma ñilya nu ndyaca 
ji'i nu ngu! cuxi bi'? Cha! cuiñi, ná 
clyaá ma ji'i ycui' Ndyosi nu lo'o 
cua'ni cuayá! Ni ji'i lcaa hati; na nsta 
ma qui!ya ji'i hati bi', masi ndu'ni 
ma la cui! tya!a cha! cuxi nu ndu'ni 
ngu' bi'. 4¿Ni cha! laca ná ndube 
til ma cha! tso'o tsa ntsu'u tyiquee 
ycui! Ndyosi ña'a Ni ji'na? Ntucuá Ni 
cha ji'na, ndalo tsa tyiquee Ni ji'na; 
tso'o tsa nti! ycui! Ndyosi ña'a Ni 

ji'na, cha! caja ñi'ya nu tyalachu! na 
ji'i cha! cuxi nu ndiya tsa ti! na ji'i. 
5Ná ntaja'a ma taquiya' ma ji'i cha! 
nu nchcui' ycui' Ndyosi lo'o ma, ná 
ntaja!a ma ca tyuju'u ti' ma tsiya! 
ti; bi' cha! ndyanu cha! xcube' Ni 
ji'i ma lo'o tyalaa tsa, nu lo'o ña'a 
ngu' cha! lini tsa cua'ni cuayá' Ni 
ji'i nati chalyuu. STsa bi! tya Ni ji'na 
tsa ña'a nu ngua'ni na lo'o nguti'i na 
chalyuu; "sca chalyuu tso'o nu ná 
nga'a cha! tye, bi! laca nu ta Ni ji'i 
ngu! tso'o, nu ná nchca taja ti! ndu'ni 
ngu! cha tso'o lo'o tya!a ngu'. Xcui! 
ndya'a cha! tyiquee ngu' bi! jiti cha! 
tso'o nu ntsu'u ca slo ycui! Ndyosi, 
xcui! nti' ngu' cha! tyi'i tso'o ti ngu' 
cuentya ji'i Ni, xcui' ndube ti! ngu' ji'i 
chalyuu nu lijya nde loo la. *Pana 
nu ñati cuxi ni, nu xcui' cha! ji'i ycui! 
ca ngu' ntsu'u tyiquee ngu', tlyu tsa 
cha! ti'í ta Ni ji'i ngu' bi!; ñasi' tsa 
ycui' Ndyosi jili lcaa ngu! bi', cha! ná 
ntaja'a ngu! taquiya' ngu' tsiya! ti ji'i 
Icaa cha! liñi nu nclyu'u Ni ji'i ngu', 
cha! ndijña tsa ti! ngu! ji'i cua ña'a ca 
cha! cuxi nu ña!a ngu'. 9Xcube! tsa 
Ni ji'i ngu' bi! li!, tlyu tsa cha! ti'í 
caca ji'i lcaa hati chalyuu, cua ña'a 
ca ñati nu ndu'ni xcui' cha! cuxi. 
Clyo tyacua cha! ti'i bi! ji'i ngu' judío, 
li! la cui! jua'a tyacua ji'i ngu' xa! tsu', 
nu si'i ngu' judío laca ngu'. “Pana 
lcaa nati nu ndu'ni cha! tso!o ni, ta 
ycui' Ndyosi cha! tso'o nu ntsu'u ca 
slo Ni ji'i ngu! bi!; cua'ni chi loo Ni ji'i 
ngu' bi! ca slo ycui' Ni li!, cua'ni Ni 
cha! ti ti tyili tyiquee ngu' li!. Clyo 
tyacua cha! tso'o bi! ji'i ngu' judío, 
lo'o li! la cui! jua'a tyacua ji'i ngu! xa! 
tsu!. 

“Siti cua laca ti nati nu ndu'ni 
tyaca!a ycui' Ndyosi ji'i, sca ti 

cuayá' ndu'ni Ni lo'o cua nafa ca ñati 
chalyuu. 12Ngu! xa! tsu! ni, masi 
bilya cuna ngu' lcaa cha! nu cua 
nda Moisés lo'o ngu' judío, pana 

tye cha! jili ngu' jua'a ti, si ntsu'u 
gui'ya ji'i ngu'. La cui! jua'a xcube' 
ycui! Ndyosi ji'i ngu' judío, nu 

cua ndyuna cha! liñi nu nda jyo'o 
Moisés lo'o ngu'; si ntsu'u quitya 

ji'i ngu', cua'ni cuayá' Ni ji'i ngu' 
cuentya ji'i cha! nu nchcui' Moisés 
bi! li'. Lo'o jua'a sca ti cuayá! cua'ni 
cuayá! Ni ji'i lcaa hati nu ndu'ni cha! 
cuxi. 13Ná caca tso'o cresiya ji'na 
cuentya ji'i ycui' Ndyosi lo'o ndyuna 
ti na cha! lini nu nda Ni lo'o na; sca 
ti si taquiya! na ji'i cha! bi', si cua'ni 
na lcaa ña'a cha nu ngulo Ni ji'na, 

li! caca tso!o cresiya jitna cuentya ji'i 
Ni. 1415Ntsu'u ngu! xa! tsu! ni, cua 
laca ndu'ni ngu' ñi'ya nu nscua lo 
quityi ji'i ycui' Ndyosi, masi bilya 
cuna ngu! cha! bi!. Jua'a jlo ti! na 
cha! nchca cuayá! ti! ngu' bi! ni cha 
laca nu nti! ycui' Ndyosi, xquitya 
cha! tyucui tyiquee ngu! ndu'ni ngu' 
tsa ña'a cha! nu nda ycui! Ndyosi 
lo'o ngu' judío sa'ni la, masi bilya ta 
Ni cha! lo'o ngu! xa! tsu! bi!; hique ti 
ngu' bi! nda!ya cha! tso'o nu ndu'ni 
ngu' lo'o tya!a hati ngu'. Lo'o jua!a 
hora ti nda ngu' bi! cuentya cha! 
quitya laca lo'o ndyu'ni ngu' sca cha! 
cuxi, pana ná ntsu'u cha! culacua ti! 
ngu' lo'o ndu'ni ngu' sca cha! tso!o. 
16 Jua'a caca lacua, nu lo'o tyu'u 
lubii lcaa cha! nu ntsu'u ne! cresiya 
ji'i ñati, tsa li! lo'o culo Ni cha ji'i 
Jesucristo cha! cua'ni cuayá' Ni ji'i 
lcaa hati; la cui! tyempo bi! culotu 
Ni lcaa cha! nu ntsu'u cuaana ti ne! 
cresiya ji'i ngu'. Juala laca cha! nu 
nchcui' na! lo'o nati laja lo'o nelyu'u 

na! cha! tso'o ji'i ycui' Ndyosi ji'i 
ngu'. 


Cha nu ngulo ycui' Ndyosi ji'i jyo'o 
Moisés cha' cua'ni ngu' judío 

17 Pana nu cu'ma ni, nacui ma cha! 
ngu' judío laca ma, bi' cha! jlya 
tsa ti' ma jili lcaa cha! nu nda ycui' 
Ndyosi lo'o jyo'o Moisés nu ngua 
sa'ni. Lye tsa ndu'ni tyucuaa ti' ma 
lo'o xa! nati, cha! nacui ma cha! 
sca ti cu'ma laca ma hati ji'i ycui! 
Ndyosi. 18Na cua jlo ti! ma ñi'ya 
laca cha nu nti! ycui' Ndyosi cha! 
cua'ni ma, nti! ma; cua nguscua 
Moisés cha! bi! lo quityi cuentya 
jili ma, bi! cha! cua nda la ma xi 
cuentya ñilya laca sca cha! tso'o, 
ñi'ya laca sca cha! cuxi. 19Lo'o jua'a 
nti! ma, cha! ycui' ma nchca ji'i ma 
culu'u ma tyucuii liñi ji'i ñati nu ná 
jlo ti'; nti! ma cha! taca ta ma cha! 
lo'o ngu! nu ná ndyiji ñitya nu caca 
cuayá! ti! ngu' sca cha! lini; 20nti! 
ma cha! taca culu'u qui'i ma ji'i 
hati nu ná nduna tso'o, cha! ple ti 
ngu! xi; nti' ma cha! caca ma mstru 
jili nati nu bilya caca tsa!a tsiya! ti. 
Nti! ma cha! caca ma jua'a, xqui!ya 
cha! jlya tsa ti' ma cha! nu nguscua 
jyo'o Moisés bi'; laja cha! bi! nscua 
lcaa cha! nu caca jlo ti! na, lcaa 
cha! lini nu ntsu'u nde chalyuu, nti! 
ma. 21 Na nclyu'u ma ji'i tya'a hati 
ma tu'ni, ¿ni cha! laca ná nchca 
culu'u ma ji'i ycui! ca ti ma? Nacui 
ma cha! ná tso'o cuaana ngu' na 
nu ntsu'u jili xa! hati. ¿Ha ná lo'o 
cu'ma tya ntucuaana ma ntsu'u 
quiya'? 22 Nacui ma cha! ná tso'o 
tyu'u cha! ji'i ngu' lo'o clyo!o xa! 
ñati. ¿Ni cha! laca cha! lo'o cu'ma 
ndu'ni ma cha! cuxi bi! lacua? Si 

ná ndiya ti! ma tsiya! ti lo'o ndu'ni 
tlyu xa! hati ji'ijo'ó nu si'i ycui! 
Ndyosi laca, ¿ni cha! laca ndya'a ma 
ntucuaana ma cha! tso'o nu ntsu'u 
ne! laa ji'i ngu' bi"? 28 Nacui ma cha! 
tso!o la tsiya! ti laca cha! nu nda 
jyo'o Moisés lo'o ma, pana ndyu'ni 
tsa ma cha! cuxi lo'o ycui! Ndyosi 
nu lo'o ná ndaquiya! ma ji'i cha! bi!. 
24Na ndu'ni ti ma ñi'ya nu nacui 
quityi cusu!, quityi ji'i ycui' Ndyosi 
nu nchcui' ndi'ya: “Cuxi tsa nchcui' 
ngu' xa! tsu! ji'i ycui! Ndyosi xqui'ya 
cu'ma”. Jua'a cha! nscua lo quityi. 
25 Jlya tsa ti' ma cha! nu nacui cha! 
sityu ma quiji ngu! qui'yu sñi' ma 
lo'o tya cuañi! ngu', cha! culacua 
ngu!. Tso'o tsa si lolo taquiya! ma 
lcaa cha! nu nda ycui! Ndyosi lo'o 
jyo'o Moisés; pana si ná taquiya! ma 
lcaa cha! bi', cua laca ma ñi'ya si ná 
nsi'yu quiji ma tsiya’ ti li'. 6Lo!o 
jua!a nu ngu' xa! tsu! nu ná nsilyu 
quiji ngu! ni, si taquiya! ngu! bi! cha! 
nu nda Moisés lo'o na, li! stu'ba ti 
tucuá ycui' Ndyosi cha! ji'i ngu! bi!, 
ñi'ya ntucuá Ni cha! ji'i ngu' judío 
tya'a na nu cua nsi!yu quiji ngu'. 
27Chañi cha! ná ngua'a cuayá! lo 
quiji ngu' bi! jua'a; ná ntsu'u cha! bi! 
ji'i ngu', cha! ngu! xa! tsu! laca ngu'. 
Pana si ndu'ni ngu' bi! lcaa cha nu 
nti! Ni cha! cua'ni ngu', ta ngu! cha! 
tyujutu ti! jili cu'ma ngu' judío, cha! 
ná ndaquiya' ma ji'i cha! bi!, masi 
cua ndyuna ma cha! liñi ji'i ycui' 
Ndyosi, masi cua ngua'a cuayá! lo 
quiji ma. 28Si!i na tyucui tyiquee 
ngu! judío laca na lo'o tacati tsa 
ndyu'ni na jili ycui! Ni cha! ña'a ti 
ngu' ji'na. Ná caca cha jua'a, masi 
ngua'a cuayá' lo quiji na; ??si'i jua'a 
laca na ngu' judío. Tyucui tyiquee 

ngu! judío laca na lo'o xñi tso'o na 
cha! ji'i ycui' Ndyosi; liñi la tyu'u 
cha! ji'na lo'o Ni si chca!a cuayá! 
ji'i ycui' Ndyosi ca ne! cresiya ji'na. 
Li! taca culo Ni cha ji'na lo'o Xtyi!i 
ycui' Ni, si'i lolo sca cha! nu nscua 
lo quityi ti. Lo'o li! tso'o tsa cua'ni 
ycui! Ndyosi lo'o na, nga'aa si'i hati 
chalyuu ti nu chcui'! tso!o ji'na li. 

Tso'o ti xi na cha! laca na 

ngu! judío lacua, tso'o xi cha! 
nsi'yu quiji na, cha! jua'a ngulacua 
na. ?Ndi'ya laca sca cha! tso'o nu 
ntsu'u ji'na cha! laca na ngu' judío: 
Sca ti lo'o ngu' judío tya'a na cua 
nda ycui' Ndyosi cha! ji'i Ni tya clyo. 
3Masi ntsu'u xi ngu' judío nu nga'aa 
jlya ti! ji'i ycui' Ndyosi, ná culaya! 
Ni ji'i cua ña'a ca ngu' judío xqui!ya 
nu xti ti ñati bi". 4Ná nti! Ni cua'ni 
Ni jua'a. Xcui! cha! liñi ndu'ni ycui' 
Ndyosi lo'o ñati ji'i Ni, masi cha! 
cuiñi laca nu ndu'ni lcua ti lo ñati 
chalyuu. Cua nscua sca cha! ji'i ycui! 
Ndyosi lo quityi nu nchcui' nditya: 

Lo'o chcui' nu'u, li! caca cuayá! 
ti' ngu' cha! lini tsa ndu'ni 
nu'u; 
lo'o caca cuayá! jinu'u slo nati, 
taca cua'ni lyaá nu'u ji'i ycui! 
ca li". 
5Cha' nu na ni, ntsu'u tsa cha! 

cuxi nu ndyu'ni na; lo'o nu cha! cuxi 
bi! ni, ndu'ni cha! taca ca cuayá! la 
ti' na cha! lini tsa laca ycui' Ndyosi. 
¿Nilya ta ñacui na li'? ¿Ha ná liñi 
ndu'ni Ni lo'o na? ¿Ha ná tso'o si 
xcube' Ni ji'na lo'o ndyu'ni na cha! 
cuxi? Ntsu'u nati nu nchcui' jua!a. 
SPana liñi tsa ndu'ni Ni. Ná caca 
xcube' Ni ji'i ñati chalyuu xqui'ya 
qui'ya nu ntsu'u ji'i ngu!, si ná lini 
ndu'ni cuayá! Ni ji'i lcaa hati. 

7Ná tyiquee! ñacui ngu' cha! na 
cuiñi na'. Tso'o, cha! cuiñi nda na! 
lacua. Pana xqui'ya na!, bi! cha! 
nchca cuayá! la ti! xa! hati cha! liñi 
nu nda ycui' Ndyosi lo'o na; jua'a 
ndyu'ni tlyu la ngu' ji'i Ni xquitya 
na!. Ná ntsu'u cha! sta Ni qui!ya 'na 
lacua. $La cui! ti ná tso'o laca cha! 
cua'ni la na cha! cuxi cha! caca 
tso'o la cha! ji'na nde loo la; pana 
ntsu'u ngu! nu ñilo'o ji'i tya!a ngu' 
lo'o nchcui' ngu' cha! jua'a laca cha! 
cuxi nu nchcui' ya. Liñi tsa cua'ni 
ycui! Ndyosi lo'o xcube' Ni ji'i ngu' 


Lcaa nati ntsu'u qui'ya ji'i ngu' 
cuentya ji'i ycui' Ndyosi 
2Ndi'ya ñacui na lacua: Ná caca 
chcui' na cha! tso'o la na cha! laca 
na ngu' judío, cha! si'i cha! bi! tsiya! 

ti; cua ngua cuayá! ca ti! na cha! 
stu'ba ti ntsu'u cha! cuxi ji'i ngu' 
judío lo'o ji'i ngu! xa! tsu!, cha! 
ntsu'u tsa cha! cuxi nu laca loo 
ji'i lcaa hati chalyuu. La cui! cha! 
nscua lo quityi ji'i ycui' Ndyosi nu 
nchcui' ndi'ya: 

Ni tsaca ngu' ná ntsu'u nu xcui' 

cha! tso'o ndu'ni; 

11 ná ntsu'u hati nu nchca cuayá! ti' 

cha! ji'i ycui' Ndyosi, 
ná tucui nelyana jili ycui' Ni. 

12 Cua ndyu'utsu' lcaa ngu' ji'i 
cuxi cresiya ji'i lcaa ngu!; 

ná ntsu'u ni sca nati nu xcui' 
cha! tso!o ndu'ni. 

13 Ñilya nti! xtyi'i tyucu nu ntsu'u 
to! cuaá nu tya lyiji tyacu! lo, 
jua'a laca ngu' bi!, 

cha! xcui' cha! cuxi ndyu'u tu'ba 
ngu!. 

Lye tsa ñilo'o ngu' ji'i tyala ngu' 
laja lo'o nchcui' ti ngu'. 

Ñitya laca hitya tyaala nu ntsu'u 
tu'ba cuaña, jua'a laca ngu', 

cha! tyaala tsa nchcui! ngu'. 

14 Ná nxutacui ngu' cha! nda ngu' 
quilya ji'i tya!a ngu'; 

15 cujuii clya ngu' bi! jili tya!a ngu!, 
nti! ngu'. 

16 Xcui' na cua ndu'ni ñu'u ngu' ji'i 
tya'a ngu!, ndu'ni ngu! cha! 
ca xñili til xa! nati macala su 
ndya'a ngu' bi. 
cua!ni cha! ti ti tyi'i tyiquee 
ngu!. 

18 Pana ná ntsii ngu' tsiya' ti ña'a 
ngu' ji'i ycui' Ndyosi, nacui 
ngu!. 

Jua'a cha! nscua lo quityi bi!. 

19 Cua jlo ti! na cha! cua nscua 
lcaa cha! cusu! bi!, cha! cube ti! ngu' 
judío nu ntsu'u cha! ji'i lo'o cha! bi!; 
juala nguscua jyo!o cusu!, cha! cua 
nti! ycui' Ndyosi cha! caca cuayá! ti! 
lcaa ñati tyucui ña!a chalyuu cha! 
ná caja ñilya nu cua'ni lyaá ngu' ji'i 
ycui! ca ngu! lo'o Ni, cha! nga'a cha! 
cua'ni cuayá! Ni ji'i ngu'. 2 Masi 
cua'ni na lcaa ca cha! nu nguscua 
ngu! lo quityi cusu! bi', ná caca ca 
tso'o tyiquee na cuentya ji'i ycui! 
Ndyosi lo'o ndyu'ni ti na jua'a; tsa 
bi! ti cha ndu'ni quityi bi', cha! caca 
cuayá! ti! na cha! ntsu'u tsa qui'ya 
ji'na cuentya ji'i ycui' Ndyosi. 


Cua'ni lyaá ycui' Ndyosi ji'i ñati 
lo'o xñi ngu' cha! ji'i Jesucristo 
21Lo'o juani cua ngutu'u tucua 
sca cha! cucui nde chalyuu, ná 
stu'ba tsiya! ti cha! bi! lo'o cha! cusu! 
bi'. Lo'o nclyu'u ycui' Ndyosi cha! 

bi! ji'na, li! caca cuayá! ti! na ñilya 
caca ca tso!o cresiya ji'na cuentya 
ji'i ycui' Ni. Cua nscua xi cha! nu 
nchcui' ji'i cha! bi! lo quityi cusu! 
bi!, masi lo quityi nu nguscua jyo'o 
cusu! nu ngua tu'ba ji'i ycui' Ndyosi 
nchcui' Ni lo'o ñati sa'ni. 22Nchcui! 
quityi cha! cua'ni ycui' Ndyosi cha! 
caca tso!o cresiya ji'na cuentya ji'i 
ycui' Ni, si xñi na cha! ji'i Jesucristo. 
Stu'ba ti cua'ni Ni lo'o ca ta'a na nu 
laca na ngu! judío; jua!a lo'o lcaa 
ñati nu cua ngusñi cha! ji'i ycui! 
Ndyosi ca chaca tsu! chalyuu, stu'ba 
ti cua'ni Ni lo'o lcaa nati. WLcaa 
na ntsu'u qui!ya ji'na cuentya ji'i 
ycui' Ndyosi, cha! ná ngua'ni na 
tsiya! ti cña nu nti! Ni cha! cua'ni 
na. Pana cua'ni Ni cha! caca tso!o 
cresiya ji'tna, cha! tso'o ti ntsu'u 
tyiquee Ni ña'a Ni ji'na; sca cha! 
tso'o nu ngua'ni ti Ni cuentya ji'na 
laca, cha! tlyu tsa cña nu ngua'ni 
ycui' Jesucristo cha! cati quitya nu 
ntsu'u ji'na, nu lo'o ngujuii yu lo 
crusi cha! cua'ni lyaá yu jitna. 2$Nda 
ycui' Ndyosi ji'i Jesús haa chalyuu 
cha! tyaja!a yu cajaa yu; masi ycui' 
yu chcube! yu cha loo lcaa hati 
chalyuu, cha! quilya ycui' yu yabe! 
nu ntsu'u ji'na. Caca cha! bi! ji'na si 
tyaja'a na xñi na cha! ji'i Jesús. Lo!o 
jua'a nti! Ni culu'u Ni ji'na cha! xcui' 
cha! liñi ndu'ni Ni lo'o na, masi ná 
ngua'ni cuentya Ni ji'i quitya nu 
ntsu'u ji'i jyo'o cusu' ji'na; pana 
ndalo tsa tyiquee Ni ji'i ngu! bi! li". 
26Nu juani ngulu'u Ni ji'na cha! lini 
tsa ndu'ni ycui' Ni; jua'a taca ji'i Ni 
cua'ni lubii cresiya ji'i scaa na, si 
tyaja'a na xñi na cha! ji'i Jesús. 

27 Cha! cuiñi nchcui' na si ñacui 
na cha! nchca tsa ji'i ycui! ca na 

ñati chalyuu, cua'ni na cha! caca 
tso!o cresiya ji'na cuentya ji'i ycui' 
Ndyosi. Ná taca. Lye tsa ndyu'ni 
tyucuaa ti! na lo'o Ni si jua'a nti! na. 
¿Nitya jua'a? Ná nchca ji'na cua'ni na 
cha! caca tso'o cresiya ji'na cuentya 
ji'i ycui' Ndyosi lo'o taquiya! ti na 
lcaa cha! cusu!, sca ti nu lo'o xñi na 
cha! ji'i Jesús caca tso!o cresiya ji'na. 
Pana nga'aa tso'o chcui' na cha! tyixi 
li!, cha! si'i ycui! na laca nu ndu'ni 
cha! ca tso!o cresiya ji'i ycui! ca na. 
28 pi! cha! ni na! ji'i ma cha! ntsu'u 
sca ti ña'a, ñi'ya nu caca ca tso!o 
cresiya ji'na cuentya ji'i ycui' Ndyosi; 
ntsu'u cha! xñi na cha! ji'i Jesús, 
masi ná nchca ji'na cua'ni na Icaa lo 
cha! cusu! nu nguscua ngu! sa'ni. 

29 Sili sca ti ji'i ngu' judío ti laca 
ycui! Ndyosi loo, lo'o ji'i ngu! xa! 
tsu' laca Ni loo. 30 Chañi tsa laca 
cha! bi!, cha! sca ti ycui' Ndyosi laca 
loo tyucui ña'a chalyuu; ná ntsu'u 
chaca nu laca loo la. Cua'ni Ni cha! 
caca tso!o cresiya jili ngu' judío 
lo'o xñi ngu' cha! ji'i Ni; la cui! jua!a 
cua'ni Ni cha! caca tso'o cresiya ji'i 
ngu! xa! tsu!, nu lo'o xñi ngu' bi! cha! 
ji'i Ni. 9% Tso'o lacua. Na jlya ti ti! na 
ji'i cha nu ngua'ni Jesús, tsa bi! ti 
cha! cua'ni na cha! clyaá na ji'i lcaa 
qui'ya nu ntsu'u ji'na. ¿Ha nga'aa 
ntsu'u cha! taquiya! na lcaa cha! nu 
nguscua jyo'o cusu! cha! cua'ni na 
lacua? Si'i cha! bi!, masi tso'o la 
taquiya' na cha! cusu! bi! juani, nu 
lo'o ngusñi na cha! ji'i Jesús. 


Ñi'ya ngua ji'i Abraham 
Juani ta na! sca cha! lo'o ma 
ñi'ya ngua ji'i Abraham, nu 
jyo'o cusu' ji'na nu ngua tya sa'ni. 
2Ycui' ca Abraham ni, ná ngua 

cua'ni yu cha! ca tso'o cresiya ji'i 
ycui' ca yu cuentya ji'i ycui' Ndyosi, 
ni ná ngua ji'i yu xacui yu cha! ji'i 
ycui' Ndyosi cha! ngua ji'i ycui! yu. 
3Nde laca cha! nu nscua lo quityi ji'i 
ycui! Ndyosi: “Ngusñi Abraham cha! 
nu nda ycui' Ndyosi lo'o yu; bi! cha! 
ngúiñi cha! ji'i Ni lo'o yu cha! caca 
tso'o cresiya ji'i yu, xqui'ya cha! jlya 
ti til yu ji'i Ni”. Jua'a nscua lo quityi 
bi!. *Lo'o ndya'a na ne! xña ji'i hati 
ni, nda ngu! xcaya! na li"; si'i na nda 
laja ti ngu' chi ji'na, chi nu ndacui 
ngu' ji'na laca, cha! ngua'ni na cha. 
5Pana nu lo'o jlya ti ti! na ji'i Jesús 
cha! ngulotsu! yu yabe! nu ntsu'u 
ji'na, li! taca xquiñi Ni cha! ji'i Ni 
lo'o na cha! caca tso!o cresiya ji'na, 
masi ná sca na ndacui Ni ji'na. STya 
sa'ni la nacui jyo'o David cha! tso!o 
tsa ntsu'u tyiquee ñati nu cua laca 
ngua'ni lubii ycui' Ndyosi cresiya 
ji'i. Cua nacui Ni cha! lubii cresiya 
jili ngu', masi ná sca cha ngua'ni 
ngu' cuentya ji'i Ni cha! caca lubii 
ycui' ngu!. f Li! nacui David ndi'ya: 
Tso'o ntsu'u tyiquee na lo'o 
cua'ni clyu ti! Ni ji'na ji'i 
quitya nu ntsu'u ji'na, lo'o 
culotsu! Ni yabe! nu ntsu'u 
ji'na, nacui. 

8 Tso'o ntsu'u tyiquee na si nga'aa 
cua'ni Ni cuentya ji'i lcaa cha! 
cuxi nu cua ngua'ni na. 

9Sii xcui' ngu' judío ti nu tso!o 

ntsu'u tyiquee ngu' jua'a, taca ñacui 
na cha! lo'o ngu' xa! tsu' caca tso!o 
tyiquee ngu! jua'a. Cua nchceui' ca 

ti na cha! ngusñi Abraham cha! nu 
nda ycui! Ndyosi lo'o yu, bi! cha! 
cua nacui Ni ji'i yu cha! ca tso!o 
cresiya ji'i yu cuentya ji'i ycui! 
Ndyosi, xqui'ya cha! jlya ti ti' yu 

ji'i Ni. 19¿Ni jacua! ngua cha! bi"? 
¿Ha cua laca cha! cua nsityu lo 
quiji yu ñitya nu ndu'ni ngu! judío 
cha! clyacua ngu'? Si'i. Tya lyiji 
xi'yu ngu! quiji yu tyempo bi!; ca 
tiya! la, li! ngulacua yu jua'a. Sca 
cuayá' ti ngua bi!, cha! caca cuayá! 
til ngu' cha! ngua tso!o cresiya ji'i 
yu cuentya ji'i ycui' Ndyosi, nu lo'o 
jlya ti ti! yu ji'i Ni. Yala la ngua 
cha! ngusñi yu cha! ji'i ycui' Ndyosi, 
tiya! la ngulacua yu. Bi! cha! Icaa 
ma nu ntsu'u ma xa! tsu' nu ngusñi 
ma cha! ji'i Jesús, laca ma ñilya laca 
si Abraham laca jyo'o cusu! jili ma 
nu yaa chalyuu tya clyo la. Lo!o 
xñi cua ña'a ca na cha! ji'i Jesús, li! 
quiñi cha! ji'i ycui! Ndyosi lo'o na 
cha! caca lubii cresiya ji'na. La 
cui! jua'a laca tyiquee ngu' judío 
tya'a na nu stu'ba ti ngusñi cha! 
ji'i Jesucristo lo'o na. Chañi cha! 
Abraham ngua jyo'o cusu! ji'i ngu'; 
pana tso'o la cha! jlya ti ti' ngu! ji'i 
ycui' Ndyosi, ñi'ya jlya ti! nu jyo'o 
Abraham bi', masi tya lyiji clyacua 
yu. 


Ngúiñi cha' ji'i Ni lo'o ñati 
xqui'ya cha' jlya ti' ngu' ji'i 
cña nu ngua'ni Jesús 
13Lo'o jua'a ngua cha! ngüiñi cha! 
ji'i ycui' Ndyosi lo'o jyo'o Abraham, 
lo'o hati ji'i Abraham nu naa 
chalyuu ca tiya! la; nacui Ni cha! 
tyucui ña'a chalyuu caca ji'i ngu' 
bi! ca tiya! la. Pana bilya ta Ni cha! 
lo'o jyo'o Moisés nu ngua li!, cha! 
bilya cala nu Moisés bi'; bi! cha! ná 
ndaquiya! jyo'o Abraham ji'i cha 
nu ngulo Moisés, cha! tya lyiji caja 
cha! bi! ji'i ngu!. Ngua tso!o cresiya 
ji'i ngu! bi! cuentya ji'i ycui! Ndyosi 

xquitya cha! jlya ti! ngu! ji'i cha! nu 
nchcui' Ni, bi! cha! ngúiñi cha! ji'i 
Ni lo'o ngu'. 14Ná nti! ycui' Ndyosi 
cha! tsa lo cua ti ngu! caja chalyuu 
cucui ji'i ngu', ngu' nu taquiya! ji'i 
lcaa cha! nu nda jyo'o cusu' lo'o 
ngu'; tya nti! Ni cha! xñi cua ña!a 
ca hati cha! ji'i Jesús, cha! jua'a ti 
taca quiñi cha! ji'i ycui' Ndyosi lo'o 
ngu' li'. 15Xcui' na xcube! ti Ni ji'na, 
nu lo'o caca cuayá' jitna slo ycui' 
Ndyosi cuentya ji'i cha! cusu! bi!; 
pana ná caja ñi'ya nu sta Ni qui'ya 
ji'na si ná nscua sca cha! nu ndaca!a 
ji'na jua!a. 

16Ngüiñi cha! ji'i Ni lo'o jyo!o 
Abraham lo'o ngusñi ti yu cha! ji'i 
Ni, cha! caca cuayá! ti! lcaa na cha! 
xcui' cha! tso'o ntsu'u tyiquee Ni; bi! 
cha! nda Ni cha! bi! lo'o na. Ndyanu 
cha! bi! ji'i lcaa ñati ji'i Abraham nu 
cala chalyuu ca nde loo la. Ni si'i 
tsa lo cua ti hati nu taquiya! ji'i cha! 
cusu! ti laca nu tyanu cha! tso!o 
bi! jiti, la cui! jua'a tyanu cha! bi! 
jili lcaa nati tya'a na nu xñi na cha! 
ji'i ycui' Ndyosi ñi'ya ngusñi ycui' 
Abraham cha! ji'i Ni; jua'a nti! na 
lo'o nacui na cha! sti lcaa na ngua 
jyo'o Abraham bi! cuentya ji'i ycui! 
Ndyosi. 17 Ndi'ya nchcui' cha! nu 
nda Ni lo'o Abraham, nu nscua lo 
quityi: “Cua nda na! chacuayá! cha! 
caca nu'u sti tyuu lo tya'a nati nu 
catu chalyuu nde loo la”, nacui Ni 
ji'i Abraham. Cua ngúiñi cha! ji'i 
ycui! Ndyosi lo'o jyo'o Abraham 
sa'ni, cha! ngusñi yu cha! nu cua 
ncheui' ycui! Ndyosi lo'o yu, la cui! 
Ni nu ndyu'ni cha! tyu'ú jyo'o chaca 
quiya!. Lo'o juala ngulo Ni cha 
cha! tyu'u tucua lcaa cha! nde loo 
la, cha! nu cua nacui Ni ji'i yu lo'o 

nchcui' Ni ñi'ya si cua laca ndi'i cha! 
bi! ji'i yu nu ngua li!. 

18Masi ngua ti! jyo'o Abraham cha! 
ná caja sñi!, ná ndube ti! yu; jlya 
til yu ji'i ycui' Ndyosi, ntajatya yu 
ni jacua' caja sñi! yu. Bi! cha! ngua 
jyo'o Abraham sti tyuu tya!a ñati nu 
ndyatu lo yuu ca nde loo la, ñi'ya 
nu cua nchcui' Ni lo'o yu: “Quiña'a 
tsa hati tyulu jinu'u tyempo nde loo 
la”, nacui Ni ji'i yu. 19Ná ngujlyaa 
til Abraham cha! bi"; nafa ti jlya ti! 
yu cha! nu cua nda ycui' Ndyosi lo'o 
yu, masi ndube ti! yu cha! ngusu!' 
tsa yu, cha! cua tyalaa ti sca siyento 
yija ntsu'u yu. Jlo ti! yu cha! cua 
ngulala ti cajaa tyucuaa ngu', lo'o 
ycui', lo'o ma! Sara clyo'o yu; nga'aa 
ntsu'u tyempo cha! caja sñi! Sara, 
ngua ti' yu. Pana ná nguta'achu' 
yu, ná ngujlyaa ti! yu cha! nu cua 
nchcui' Ni lo'o yu; jlya tso'o ti' yu 
cha! bi'. Ngua'ni tlyu yu ji'i ycui! 
Ndyosi, 21 cha! jlo ti! yu cha! taca ji'i 
Ni cuatni lyiji Ni ji'i cha! nu ngúiñi 
ji'i Ni lo'o yu. 22Bi! cha! nda Ni 
chacuayá! cha! caca tso!o cresiya ji!i 
yu, xqui!ya cha! jlya tsa ti! yu ji'i Ni. 

23 Jua'a nscua lcaa cha! bi! lo quityi 
nu nchcui' cha! ngúiñi cha! ji'i Ni 
lo'o nu Abraham bi', cha! ngua tso!o 
cresiya ji'i yu lo'o ngusñi ti yu cha! 
ji'i ycui' Ni. Si'i cuentya ji'i jyo'o 
Abraham ti nscua cha! bi", 24masi 
lo'o cuentya ji'na nscua cha! caca 
jua!a; lo'o ji'na cua nchcui' ycui! 
Ndyosi cha! caca tso!o cresiya ji'na 
cuentya ji'i ycui' Ni si xñi na cha! ji'i 
Ni, la cui! Ni nu ngua'ni cha! ndyu'ú 
Jesús nu Xu'na na chaca quiya! lo'o 
ngujuii yu. 25Nda Ni chacuayá' 
cujuii ngu' ji'i Jesús, cha! cuityi 
qui'ya nu ntsu'lu ji'na; lo'o li! ndyu'ú 


375 


Jesús chaca quiya', cha! caca tso'o 
cresiya ji'na cuentya ji'i ycui' Ndyosi. 


Ñi'ya caca lo'o caca stu'ba cha" 

ji'i ngu' lo'o ycui' Ndyosi 

Jua'a laca lacua; xquilya cha! 

ngusñi ti na cha! ji'i Jesús, bi! 
cha! cua ngua tso'o cresiya jitna 
cuentya ji'i ycui' Ndyosi. Lo'o li! ti 
ti ndi'i tyiquee na, stu'ba ti ntsu'u 
cha! ji'na lo'o ycui' Ndyosi xqui'ya 
Jesucristo nu Xu'na na. ?Tso'o 
tsa ndyu'ni ycui' Ndyosi lo'o na 
chacuayá! ji'i Cristo, nu lo'o ngusñi 
na cha! ji'i nu Cristo bi!. Ngua'ni Ni 
cha! ntsu'u cha! ji'na lo'o ycui! Ni, 
bi! cha! ngalaa ntsu'u cha! tya!achu' 
na ji'i Ni; tso!o tsa ntsu'u tyiquee na, 
cha! jlo ti' na cha! ca tiya! la caja 
sca se'i nu tso'o tsa su tyi'i na ca su 
ntucua ycui' Ndyosi, cha! jua!a tso!o 
ti ndu'ni Ni lo'o na. 3Masi juani 
tso'o ntsu'u tyiquee na laja lo'o ndi'i 
na chalyuu; masi lya! tsa ti! ngu' 
ji'na, jlo ti' na cha! taca talo na lo'o 
nchcube! na jua'a. *Lo'o ngualoo 
cha! ti'í bi', cua jlo ti! na cha! cua 
ngua'ni cuayá! ti Ni ji'na. Lo'o 
li! si ña'a ti tya tso!o cresiya ji'na 
cuentya ji'i ycui' Ndyosi, li' cua ndu 
ti' na cha! caca tso'o ji'na nde loo la. 
5Lo'o jua'a si'i sca cha! nu nda ti ti! 
na laca cha! bi', sca cha! chañi laca 
bi"; cua'ni Ni ji'i. Cua ngua'ni Ni 
cha! ca tii cresiya ji'na, cha! ntsutu 
tsa tyiquee ycui! Ndyosi ña'a Ni 
ji'na; ngua'ni Ni jua'a nu lo'o nda Ni 
Xtyi'i ycui' Ni ji'na. 

6 Jlo ti' na cha! ná caca cua'ni lyaá 
na ji'i ycui! ca ti na ji'i qui'ya nu 
ntsu'u ji'na; pana lo'o ndyalaa la 
cui' hora nu ngusta ycui' Ndyosi, li! 
ngujuii Jesús xqui'ya na, hati cuxi 


ROMANOS 4, 5 


na. "Tlyu tsa cha! cua'ni na si tyaja'a 
na cajaa na cha! caja ñi'ya nu cua'ni 
lyaá na ji'i chaca hati; masi sca 

ñati nu xcui' cha! tso'o ndu'ni, ná 
nti! na cajaa na cuentya ji'i yu. Sca 
ti si sca ñati nu tso'o tsa ndu'ni 

laca bi!, tso!o tsa nchcui' lo'o tya'a, 
ná tyiquee' tyaja'a sca ngu! cajaa 
cuentya ji'i ñati bi", si caca cua'ni 
lyaá ngu' ji'i nu nati bi! li'. 8Pana 
jua'a ngua'ni ycui' Ndyosi lo'o na, 
cha! culu'u Ni ji'na cha! ntsu'u tsa 
tyiquee Ni ña!a Ni ji'na; nda Ni ji'i 
Cristo cha! cajaa cuentya ji'na, masi 
tya ntsu'u tsa gui'ya ji'na. 9Tso'o 
lacua. Cua laca ngua tso!o cresiya 
ji'na cuentya ji'i ycui' Ndyosi, 
xquitya cha! ndyalú tañi ycui! Cristo 
lo'o ngujuii yu lo crusi. La cui' jua'a 
cua lijya nclyaá na juani; xqui'ya 
Cristo nga'aa xcube' Ni ji'na lo'o tye 
chalyuu. 1Tya'a cusuu ycui' Ndyosi 
ngua na; pana juani ngua stu'ba 
cha! ji'na lo'o Ni, nu lo'o ngujuii 
Sñi! ycui' Ni lo crusi. Bi! cha! juani 
ngua ti cha! ji'na lo'o ycui' Ndyosi, 
lo'o jua'a cua'ni lyaá Ni ji'na xqui'ya 
cha! cua ndyu'ú nu Jesús bi! chaca 
quiya!. 11Ni si'i tsa lo cua ti cha!, 
masi lo'o cha! tso!o tsa ntsu'u 
tyiquee na ña!a na jili ycui! Ndyosi 
xquitya Jesucristo nu Xu'na na, cha! 
bi! laca nu ngua'ni cha! caca ca 
stu'ba cha! ji'na lo'o Ni. 


Xqui'ya sca ti nati ngua cuxi chalyuu 
12Cua ngua cha, xqui'ya cha! cuxi 

nu ngua'ni sca ti jyo'o cusu! nu 

naa Adán, bi! cha! nguxana cha! 

ntsu'u quilya ji'i hati chalyuu; bi! 

cha! ntsu'u cha! ndyijii ñati. Lo'o 

jua'a tiya! la ntsu'u cha! cajaa 

Icaa na, cha! ntsu'u quitya jili lcaa 

na. BJua'a ntsu'u qui'ya ji'i hati 
chalyuu nu ngua tya clyo, masi 
bilya culo ycui' Ndyosi cha cha! ná 
cua'ni ngu' cha! cuxi tyempo bi!. 
Tsa bi! ti cha!, ná nacui ngu' cha! 
qui'ya ngua, cha! ná jlo ti' ngu' cha! 
ná ndiya ti! Ni cha cuxi nu ndyu'ni 
ngu!. 14Tya lo'o ngutu'ú nu Adán 
bi! chalyuu, hasta ca lo'o nda ycui' 
Ndyosi cha! lo'o jyo'o Moisés, xcui! 
ngujuii hati xqui'ya cha! ntsu'u tsa 
gui'ya ji'i ngu!, masi ná stu'ba cha! 
cuxi nu ngua'ni ngu! bi! ñilya nu 
ngua'ni jyo'o Adán tya clyo, nu lo'o 
ná ndaquiya' yu sca cha nu ngulo 
ycui' Ndyosi ji'i yu. Sca lo ti cha 
ngua'ni jyo'o Adán, sca ti cha! cuxi 
ngua'ni yu; pana nu Jesucristo nu 
ñaa chalyuu tiya! la ni, chaca lo cha 
ngua'ni yu, cha tso'o ngua'ni. 

15Nu jyo!o Adán ni, nguxtyanu yu 
yabe' hichu' na xqui'ya cha! cuxi nu 
ngua'ni ycui' ca yu; xquilya sca ti 
nu gui'yu bi! ngua cuxi chalyuu tya 
li!, bi! cha! quiña!a tsa hati ndyijii. 
Pana juani ni, xqui'ya sca ti nati nu 
naa Jesucristo, chaca lo cha! nda 
ycui' Ndyosi lo'o na, sca cha! tso!o 
tsa laca bi!; tlyu tsa cha! tso'o nu 
ngua'ni ycui! Ndyosi cuentya ji'na 
li", Nacui Ni cha! laja ti taca cua'ni 
lyaá Ni ji'na jili lcaa cha! cuxi nu 
ntsu'u ji'na. Lo'o jua'a quiña'a tsa 
ñati laca nu ndyu'ni Ni cha! ndyaca 
lubii cresiya ji'i ngu'. 18Ná stu'ba 
ndyu'u cha! ji'i cha nu ngua'ni 
jyo'o Adán lo'o cña nu ndyu'ni 
ycui' Ndyosi. Nu Adán bi! ni, sca ti 
cha! cuxi ngua'ni yu su clyo, lo'o 
li' ndyanu yabe' hichu' yu; lo'o 
jua'a ndyanu yabe' hichu' lcaa na 
lo'o tya!a na juani xqui'ya cha! cuxi 
bi!. Lo'o juani quiña'a tsa cha! cuxi 

ndu'ni na lacua. Pana Jesús ni, sca 
cha laja ti ngua'ni cuentya ji'na nu 
lo'o ngua'ni lyaá ji'na ji'i nu cuxi; 
ngua'ni Ni cha! caca tso!o cresiya 
ji'na cuentya ji'i ycui' Ndyosi li. 
17Ntsu'u cha! cajaa na xqui'ya 
quitya nu ntsu'u ji'i nu sca ti Adán 
bi!, masi sca ti cha! cuxi ngua'ni 
yu; pana tlyu la cha ndyu'ni ycui' 
Ndyosi cuentya ji'na juani, nu 

lo'o ndyu'ni lubii Ni cresiya ji'na. 
Quiña'a tsa cha! xlya'be ngua'ni Ni 
lo'o na; jua'a caja chalyuu cucui 
ji'na juani xquilya Jesucristo, masi 
sca ti hati laca bi!. 

18Ndi'ya ngua li": lo'o ngua'ni 
jyo'o Adán cha! cuxi bi!, la cui! 
juala ndyanu yabe' hichu' na, lo'o 
hichu! lcaa tya!a nati na. Pana ndi'ya 
ndyu'u cha! lo'o ngua'ni Jesucristo 
sca cha! tso'o: li! laja ti ngua'ni Ni 
cha! cuityi Ni yabe' nu ntsutu hichu' 
na, cha! caja chalyuu nu ná nga'a 
cha! tye ji'tna. 19 Tya clyo cua ntsu'u 
sca hati nu ná ndaquiya' ji'i cha nu 
ngulo ycui' Ndyosi ji'i yu, bi! cha! 
ndyanu qui'ya jili lcaa na lo'o tya'a 
na juani. Lo'o tiya! la li!, yaa chaca 
hati nu ndaquiya! ji'i cha nu ngulo 
Ni ji'i; xqui'ya nu bi! ndyaca tso!o 
cresiya ji'i lcaa na cuentya ji'i ycui! 
Ndyosi juani. 

20 Nu lo'o cuna na ni cha laca nu 
nelyo ycui' Ndyosi ji'na, li' nchca 
cuayá! la ti! na ñi'ya laca qui'ya nu 
sta Ni ji'na. Masi ndube tsa ti! na 
cha! ntsu'u tsa cha! cuxi ji'na, la 
cui! jua'a jlo ti! na cha! ntaja!a Ni 
cua'ni lyaá Ni ji'na; jlo ti' na cha! 
nchca ji'i Ni, cha! tso'o tsa ndu'ni 
Ni lo'o na. 21 Nu cuxi laca loo ji'na, 
bi! cha! ndyijii na; pana juani nti' 
ycui' Ndyosi caca Ni loo ji'na, cha! 

tya'na tsa ti! Ni ji'na. Lo'o caca tso!o 
cresiya ji'na cuentya ji'i Ni, li! ta Ni 
sca chalyuu nu ná nga'a cha! tye 
ji'na xquitya Jesús nu Xu'na na. 


Xqui'ya Cristo, bi! cha! taca 
caja chalyuu cucui ji'i ñati 
Ndilya ñacui na lacua: Ná 
tso'o si nafa ti tya cua'ni na 

cha! cuxi, cha! li! tya quiña'a la cha! 
tso'o cua'ni ycui' Ndyosi lo'o na, 
nti! na. 2Ná tso'o tsiya! ti cua'ni na 
ñilya nu ngua'ni na sa'ni la. Juani 
laca na ñi'ya laca si cua ngujuii na 
lo'o Cristo, cha! xa! tyucuii tsaa 

na juani; ná tso'o si nafa ti tya 
cua'ni na cha! cuxi lacua. ¿Nu lo'o 
ntyucuatya ngu' ji'na lo'o nguxana 
ca ti cha! tyu'u cha! ji'na lo'o 
Jesucristo, li! ñi'ya si na cua ngujuii 
na stu'ba ti lo'o Jesús, jua'a ngua. 
4Lo'o ntyucuatya ngu! ji'na, ndyaa 
na ne! hitya li!, ñilya laca si cua 
ndyaa na nguatsi!' na stu'ba ti lo'o 
Cristo ne! cuaá. Ca bi' ntsiya jyo'o 
na, cha! taca tyu'ú na chaca quiya!, 
ñilya lo'o ngutu'u na nde lo hitya, 
cha! jua'a tlyu tsa cha! nu ngua'ni 
ycui! Ndyosi Sti yu nu lo'o ndyu'ú 
Cristo chaca quiya!. Lo'o jua'a caja 
sca chalyuu cucui ji'na xqui'ya 
Cristo. 

5 Jua'a ndyaca cha! cua laca ntsu'u 
cha! ji'na lo'o nu Cristo bi'. Ngujuii 
yu nu lo'o ngúityi yu qui'ya nu 
ntsu'u jitna. Lo!o na ni, ñi'ya laca 
si na cua ngujuii na, jua'a laca na; 
pana lo'o tyu'ú na chaca quiya!, 

li! caja chaca chalyuu cucui ji'na, 
ñi'ya lo'o ndyu'ú Jesús chaca quiya!. 
6 Cuxi tsa hati ngua na; pana juani 
laca na ñi'ya laca si lo'o na ngujuii 
na lo sca crusi lo'o ngujuii ycui' 

Jesús, cha! ngúityi yu tsiya! ti cha! 
cuxi nu ntsu'u ne! cresiya jitna li". 
Bi! cha! juani ngataa caca ji'i cha! 
cuxi bi! caca loo jitna chaca quiya!. 
7Lo'o cua ngujuii sca ñati ni, cua 
ndye cha! ji'i lo'o qui'ya nu ntsu'u 
ji'i nde chalyuu li'. 8Lo!o na laca 
na jua'a, nu lo'o ntsu'u cha! ji'na 
lo'o Cristo, cha! laca na ñi'ya si cua 
ngujuii na lo'o Cristo; lo'o li! caca 
na ñitya laca si cua ndyu'ú na lo'o 
Cristo chaca quiya'. 9Jlo ti! na cha! 
cua ngulo Ni ji'i Cristo ca su ntsiya 
nguatsi' yu; nga'aa cajaa yu chaca 
quiya!, ngalaa caca tyatsi! yu chaca 
quiya!. “Cua ngujuii Cristo, cha! 
sca ti quiya! cua'ni tye Ni ji'i lcaa 
qui'ya nu ntsu'u ji'i nati chalyuu na; 
lo'o li! cua ndyu'ú yu chaca quiya!, 
cha! tyucui tyempo tyi'i yu cuentya 
ji'i ycui' Ndyosi Sti yu. 11Lo'o jua'a 
cu'ma ni, ñi'ya si cua ngua'ni tye ma 
tsiya! ti ji'i cha! cuxi nu ntsu'u ne! 
cresiya ji'i ma, jua'a culacua ti! ma; 
ñi'ya si cua ndyu'ú ma chaca quiya' 
cha! xcui' cua'ni ma cha ji'i ycui! 
Ndyosi stu'ba ti lo'o Jesucristo nu 
Xu'na na, jua!a culacua ti! ma. 

12Bi! cha! juani nga'aa ta ma 
chacuayá! cha! caca loo cha! cuxi 
bi! ji'i ma lo'o ndi'i ma nde chalyuu. 
Ná tso'o cha! taquiya! na ji'i lcaa lo 
cha! cuxi nu jña ti! na cha! cua'ni 
na ji'i, cha! laca na ñati chalyuu 
ti. Ni sca ti tsu! ya! ma, ni sca ti 
tsu! quiya! ma, ná ta ma ji'i cha! jña 
nu xña!a, cha! ná caca ma msu ji'i 
nu bi!, cha! ná cua'ni ma cha! cuxi 
lo'o. Xa! ña!a culacua ti! ma juani; 
ta ma tyucui ña'a ma cha! caca 
ma cuentya ji'i ycui' Ndyosi, ñi'ya 
laca si ngujuii ma tsaca quiya!, lo'o 
li! xa! ndyu'ú ma chaca quiya". Bi! 

cha! juani nga'a cha! ta ma tyucui 
ña'a ma cha! cua'ni ma cha ji'i ycui' 
Ndyosi, laja lo'o ndu'ni ma cha! 
tso'o ca su ndi'i ma. 14Nga'aa si'i nu 
cuxi nu ntsu'u chalyuu nu caca loo 
jili ma juani. Si'i xcui' cha! ntsii ti 
til ma tyi'i ma chalyuu, ñilya si lo'o 
nchcube! tsa cha! cusu! bi! jili ma; 
taca tyi'i tso'o ti ma chalyuu juani, 
cha! xcui' tlyu tsa cha! tso!o nu 
ndyu'ni Ni lo'o ma. 


Nga'a cha' cui'ya ngu' cuentya 
tilaca laca nu laca loo ji'i ngu' 
15Ná tso!o ñacui na cha! juani 

nga'aa ntsu'u cha! taquiya' na ji'i 
cha! cusu' bi', cha! ndaquiya' na 
jili cha! nu ncheui' ycui! Ndyosi nu 
xcui! cha! xlya'be ti ndu'ni lo'o na. 
Ná tso'o laca si tya cua'ni la na cha! 
cuxi li!, cha! nga'aa ntsu'u chacuayá! 
ji'na cha! cua'ni na jua'a. 16Nu lo'o 
ndya'a na ne! xña ji'i sca ñati ni, 
taquiya! na sca cha nu culo hati bi! 
ji'na li!; jlo ti! na cha! nu nati bi' 
laca xu'na na, lo'o jua'a nga'a cha! 
taquiya! na ji'i cha! nu nchcui' nu 
xu'na bi!. Lo'o nu cuxi nu ndyu'ni 
cha! caca na cuxi ni, si ndyu'ni 
cha! cuxi bi! cha! laca bi! loo ji'na, 
li" ntsu'u cha! cajaa na tsiya! ti; 
pana si ycui' Ndyosi laca loo ji'na, 
taquiya! na ji'i cha! nu nchcui' Ni li", 
caca tso'o cresiya ji'na li!, 17-18 Tso'o 
tsa nti! na! cha! tyucui tyiquee ma 
ndyu'ni ma cha ji'i ycui' Ndyosi, tsa 
ñala cha! nu ngulu'u ngu' ji'i ma. 
Nu cha! cuxi, bi' laca nu ngua loo 
jili ma; pana lo'o cua ngulaá ma ji'i 
nu cuxi bi!, li! nguxana ma ndu'ni 
ma cha cha! caja chaca chalyuu su 
caca lubii cresiya ji'i ma, cha! ycui! 
Ndyosi laca loo ji'i ma juani. 19 Jua'a 

laca cha! nu nda na! lo'o cutma, cha! 
caca cuayá! la ti! ma tilaca laca nu 
laca loo ji'i ma. Tya tsubi' la cua 
nda ma tyucui ña'a ma cha! cua'ni 
ma cha! suba', cha! cua'ni ma cha! 
cuxi, lo'o jua!a lye la ndyacua cha! 
cuxi ji'i ma li!; bi! cha! juani ta ma 
tyucui ña!a ma cha! xcui' cha tso!o 
cua'ni ma, cha! xcui' cuentya ji'i 
ycui' Ndyosi tyi'i ma chalyuu. 

20 Cua tsubi' la lo'o tya ndu'ni 
ma xcui' cha! cuxi, ná ngua ji'i ma 
cua'ni ma cha tso'o ñi'ya nu nti! 
ycui' Ndyosi cha! cua'ni na; 21 ni 
sca quiya' ná ngua tso'o cha! ji'i ma 
lo'o ngua'ni ma cha! cuxi nu ngua 
li". Lo'o juani ntyuju'u tsa ti' ma 
xquitya cha! cuxi nu ngua'ni ma. 
Tsa bi! ti cña ndu'ni nu cha! cuxi 
bi!, cha! cua'ni tye bi! ji'i ñati si 
taquiya! ngu' ji'i; nga'aa caca tyu'u 
cha! ji'i ngu! lo'o ycui' Ndyosi si jua'a 
ndu'ni ngu!. 22Pana juani ni, nga'aa 
caca ji'i nu cuxi bi! culo cha ji'i ma, 
cha! cua ndyatí ma lo cha ji'i ycui! 
Ndyosi. Chaa ti! ma ndyu'ni ma cha 
ji'i Ni juani, cha! xcui' na ndi'i ma 
chalyuu cuentya ji'i ycui' Ni; li! ná 
nga'a cha! tye chalyuu nu ta Ni ji!i 
ma lo'o cua ndye lcaa cha!. 23Tsa bi! 
ti caya! caja ji'na lo'o ndu'ni na cha! 
cuxi, cha! cheuna! lyiji cresiya jitna 
lo'o; pana si stu'ba ntsu'u cha! ji'na 
lo'o Jesús nu Xu'na na, li! ta ycui! 
Ndyosi sca chalyuu nu ná nga'a cha! 
tye ji'na. Sca cha! xlya'be nu nda ti 
Ni ji'na laca. 


Cua nscua sca cha' nu ndaca'a 
ji'i ñati nu ntsu'u clyo'o 
Cu'ma ngu' tya!a na, ntsu'u ngu' 
tya'a ma nu tso'o tsa jlo ti! lcaa 
cha nu ngulo ycui' Ndyosi jitna; cua 

jlo ti' ma cha! ndatsaa cha! bi! ji'na 
tyucui tyempo lo'o tya lu'ú ti na. 
2Ñilya laca sca nu cuna!a nu ntsu'u 
clyo'o ni, cuentya ji'i cha nu ngulo 
Ni ji'i jyo'o cusu! ji'na bi!, nga'a cha! 
tyi'i nu cuna!a bi' lo'o clyo'o tyucui 
tyempo lo'o tya lu'ú ti yu; sca ti nu 
lo'o cua ngujuii yu, li! ngataa cua'a 
cha! bi! ji'i nu cuna'a bi!, ngataa ntsu'u 
nu cuentya ji'i li'. 3Nditya laca cha": si 
tyu'u cha! ji'i nu cuna'a bi! lo'o chaca 
nu qui'yu lo'o tya lu'ú ti clyo'o, cha 
cuxi laca nu cua'ni nu cuna!a bi! li". 
Pana si cua ngujuii clyo'o nu cuna!a 
bi!, ngalaa ndatsaa cha! bi! ji'i; taca 
caja clyo'o nu cuna'a bi! lo'o xa! nu 
qui'yu, cha! si'i sca cha cuxi laca nu 
cua'ni li', nu lo'o nga'aa lu'ú clyo'o nu 
cuna!a bi. 

4Ndi'ya laca na juani cuentya ji'i 
cha! cusu' nu ndaquiya! tsa na ji'i tya 
sa'ni la: ñi'ya laca sca nu cuna'a nu 
ngalaa ntsu'u clyo'o, jua'a laca lcaa 
tya'a na nu ntsu'u cha! ji'na lo'o 
Cristo. Na cua ngujuii Cristo lo crusi, 
bi! cha! juani nga'aa ntsu'u cha! ji'na 
lo'o nu cha! cusu! bi'. Cua ngua stu'ba 
cha! jitna lo'o Cristo nu lo'o ndyu'ú yu 
chaca quiya' lo'o cua ngujuii yu, bi! 
cha! taca ji'na cua'ni na cha ji'i ycui! 
Ndyosi laja lo'o tya ndi'i ti na nde 
chalyuu. ¿Nu ngua cua tsubi' la, cuxi 
ti ndi'i na, cha! ñati chalyuu laca na; 
ngua ti! na cua'ni na lcaa lo cha! cuxi 
nu ndiya ti! na jili, masi cua ndyuna 
na cha! cusu! nu nti! cua'a ji'na. Bi! 
cha! la cui' cha! cuxi bi! ngua'ni 
lo'o na cha! chcuna! lyiji chalyuu 
ji'na. ŝPana juani cua ndi'i laja ti na 
cuentya ji'i nu cha! cusu! bi!, ngalaa 
caca ji'i cha! bi! culo cha ji'na. Cua 
ngua laja ji'na juani cha! cua'ni na 
cha nu nti! ycui' Ndyosi, xqui'ya cha! 

cua ngujui chaca chalyuu cucui nu 
nda Xtyi'i ycui' Ndyosi ji'na. 


Loo laca nu cha' cuxi nu 
ntsu'u ne! cresiya ji'i ngu' 
7Ndi'ya ñacui na lacua: Si'i la cui! 
cha! cusu' nu ndu'ni cha! caca cuxi. 
Nu lo'o bilya cuna na! cha! bi!, bilya 
ca cuayá! ti! na! na ca laca sca cha! 
cuxi; ná ngua cuayá! ti! na! nquicha!, 
masi cuxi tsa laca cha! tyacui ti! na! 
ji'i sca na nu ntsu'u ji'i tya'a na!. Pana 
lo'o cua ndyuna na! ni cña ngulo 
ycui' Ndyosi ji'na, cha! ná tyacui ti! 
na ji'i cha! bi! tsiya! ti, li! ngua cuayá! 
ti' na! cha! ná tso'o laca cha! ndacui 
ti! na! jili sca na jua'a. $Pana ngua'ni 
nu cuxi ngana 'na li". Masi jlo ti! na! 
cha! cuxi tsa cha! bi!, ña!a ti ndiya 
ti' na! cua'ni na! lcaa lo cha! cuxi; si 
ná lo'o nscua sca cha! nu cua!a 'na, 
ná ta na! cuentya cha! cuxi laca sca 
cha nu ndyu'ni na!. 9Ngua ti! na! cha! 
tso'o tsa nguti'i na!, nu lo'o tya lyiji 
ca cuayá! ti! na! ni cha! nda cha! cusu' 
bi'; pana nu lo'o ngua cuayá! ti! na!, 
li' ngua tii na! cha! ntsu'u tsa qui'ya 
jna'. Na cua chcuna! ti chalyuu 'na 
ngua li'. 19Ngua ti! ycui' Ndyosi cha! 
caja chalyuu ji'na nquicha!, nu lo'o 
taquiya! na jili lcaa cha nu ngulo Ni 
nu ngua sa'ni. Pana si'i jua'a ngua 
lo'o na!; cua chcuna' ti chalyuu 
'na li', cha! ngua tii na! cha! ntsutu 
tsa qui'ya 'na li!. Cha! cuxi laca 
nu ngua'ni ngana 'na; bi! cha! tya 
ngua'ni la na! cha! cuxi, masi cua 
nchcui' cha! cusu' bi! lo'o na! cha! ná 
cua'ni na! juala. Na nchcube! tsa cha! 
cuxi bi! 'na, cua laca cha! 'na ñilya 
laca si cua ngujuii na!. 

12Chañi cha! sca cha! tso'o ji!i 
ycui' Ndyosi laca cha! cusu! bi'; lcaa 

cha nu ngulo Ni ji'na, ca slo ycui! 
Ni ngutu'u cha! bi". Lini tsa ndu'ni 
ycui' Ndyosi, tso!o tsa ndyu'u cha! 
nu nda Ni lo'o na; 19 bi' cha! ná 
taca ñacui na! cha! cua cheuna! ti 
chalyuu 'na xquitya cha! bi'. Cha! 
cuxi nu ndyu'ni na, bi! laca nu 
ndu'ni ñu'u ji'i chalyuu 'na. Lo'o 
juani nchca cuayá! ti! na! ñi'ya laca 
sca cha! cuxi; laja lo'o ndyuna na! 
cha! tso'o tsa ndyu'u cha! cusu' bi!, 
la cui! hora li! ndu'ni nu cha! cuxi 
bi! ngana 'na. Bi! cha! tso'o la nchca 
cuayá! ti! na! cha! lye tsa laca nu 
cha! cuzi nu ndu'ni na!. 

14 Jlo ti' na cha! cha nu ngulo ycui' 
Ndyosi laca nu cha! cusu! bi!; sca 
ti si lo'o Xtyi'i ycui' Ndyosi cua'ni 
cha ne! cresiya ji'na, li! taca jitna 
taquiya' na ji'i cha bi'. Pana nu 
na! ni, hati chalyuu ti laca na!, loo 
la laca nu cha! cuxi bi! ne! cresiya 
jna'. 15Ná nchca ca cuayá! ti! na! ni 
cha! laca ndu'ni na! xcui! cha! cuxi. 
Nti' na! cua'ni na! sca cha tso!o 
nquicha!, pana ná nchca 'na tsiya! ti; 
cha! cuxi nu ná ndiya ti! na! ji'i, bi! 
laca nu ndu'ni na!. 16Cha! ná tso'o 
nti! na! lo'o ndu'ni na! cha! cuxi bil, 
bi! cha! jlo ti! na! cha! stu'ba ntsu'u 
cha! jna! lo'o nu cha! cusu! bi!, masi 
ná ndaquiya' na! ji'i. Bi! cha! lacua, 
si'i ycui' na! laca nu ndu'ni cha! cuxi 
bi!; masi nu cha! cuxi nu laca loo ne! 
cresiya jna!, bi' laca nu ndatsaa 'na 
cha! cua'ni na! ji'i li, 18Cua jlo ti! na! 
cha! ná tso'o laca cha! nu ntsu'u ne! 
cresiya jna!, cha! ñati chalyuu ti laca 
na!; masi nti! tsa na! cua'ni na! xcui' 
cha! tso'o nquicha!, pana ná nchca 
jna! tsiya! ti. 19Ná nchca jna' cua'ni 
na! cha! tso'o nu nti! na! cua'ni; ña'a 
ti ndu'ni na! cha! cuxi, masi ngataa 

nti! na! cua'ni na! jua'a. 20Ndi'ya 
ndyu'u cha! lacua: lo'o ndyu'ni na! 
sca cha! nu ná tso'o nti! na!, si'i ycui' 
na! nu ndu'ni cha! cuxi bi! li!; masi 
nu cha! cuzi nu laca loo ne! cresiya 
jna', bi! laca nu ndatsaa 'na cha! 
ndyu'ni na! ji'i. 

21Lo'o li! ndi'ya ndyaca cha! 'na 
lacua: Masi nti! tsa na! cua'ni na! 
sca cha! tso!o nquicha', nchca cuayá! 
til na! cha! xcui! cha! cuxi ntsu'u 
ne! cresiya jna'. 22Tyucui tyiquee 
na! ndiya tsa ti! na! cua!ni na! lcaa 
cña nu ngulo ycui! Ndyosi ji'na nu 
ngua sa'ni; 23pana nchca cuayá! ti' 
na! cha! ndi'i chaca nu laca loo ji'i 
tyucui ña!a na'. Nxuu tya!a bi! lo'o 
lcaa cha! tso'o nu ntsu'u tyiquee na! 
ji'i; bi' laca cha! cuxi nu ntsu'u ne! 
cresiya jna!, nu ndu'ni lo'o na! cha! 
cua'ni na! cha ji'i, ñilya nti! si cua 
laca na! sca preso. 

24Xñi!i tsa ti! na! lacua. ¿Tilaca 
caca ji'i cua'ni lyaá ji'i tyucui ña!a 
na!, cha! nga'aa cua'ni na! cha! cuxi 
jua'a? Cua cheuna! ti chalyuu 'na 
xqui'ya cha! cuxi nu ntsu'u ne! 
cresiya 'na. 25Sca ti ycui! Ndyosi 
Sti na taca ji'i Ni cua'ni lyaá Ni 'na, 
xqui'ya cha nu ngua'ni Jesucristo 
nu Xu'na na. ¡Bi' cha! quiña'a tsa 
xlya'be tya na! ji'i ycui' Ndyosi 
lacua! Pana tsa bi! ti cha! jlo ti! na!, 
cha! nga'a cha! taquiya! na! ji'i cha 
nu ngulo ycui' Ndyosi; ná nchca jna' 
cua'ni lyaá na! ji'i ycui! ca na! cha! 
hati chalyuu ti laca na', lo'o jua'a ña!a 
ti tya ndyu'ni ñati chalyuu cha! cuxi. 


Chalyuu cucui nu ntsu'u ji'i ngu' 
xqui'ya Xtyi'i ycui' Ndyosi 
Pana juani ni, ndi'ya ngua'ni 
ycui! Ndyosi: Ngalaa ndyanu 

yabe' hichu' na, si stu'ba ntsu'u cha! 
ji'na lo'o Jesucristo; nga'aa taca ji!i 
nu cuxi nu ntsu'u chalyuu cojolaqui 
ji'na juani, cha' Xtyi'i ycui' Ndyosi 
laca loo ji'na lo'o ndi'i na nde 
chalyuu. ?Nu lo'o laca Xtyi'i ycui' 
Ndyosi loo ji'na, li' caja chalyuu 
cucui ji'na xqui'ya Jesucristo, cha! 
stu'ba ntsu'u cha' ji'na lo'o Ni; na 
cua ngulo Ni ji'na ya! nu cuxi nu 
ndyu'ni cha! chcuna' chalyuu ji'na. 
3Cua ngua'ni Ni sca cha! tlyu nu ná 
ngua cua'ni nu cha! cusu' nu nda 
jyo'o Moisés lo'o hati nu ngua sa'ni. 
Ná ngua cha cha! bi!, xqui'ya cha! 
cuxi tsa tyiquee ñati chalyuu na; 
pana ngua ji'i ycui! Ndyosi cua'ni 
cha! tlyu bi!, nu lo'o nda Ni ji'i Sñi! 
ycui' ca Ni yaa chalyuu re cha! 
ngua hati. Nda Ni ji'i nu Jesús bi! 
yaa, cha! caca yu sca msta lu'ú; bi! 
laca msta nu ngua ji'i cuityi quitya 
nu ntsu'u ji'na. Ngua Jesús nati; 
stu'ba ti ngua yu ñi'ya laca cua ña!a 
ca hati chalyuu, cha! jua!a ngua ji'i 
yu cua'ni tye yu ji'i quitya nu ntsu'u 
jili ñati cuxi na. Bi! cha! ngua Ni 
ñati. *Lo'o nu juani taca cua'ni na 
cña nu ngulo Ni ji'na, la cui! cña 
laca nu nehcui' cha! cusu' bi! cha! 
cua'ni na; taca cua'ni na ji'i juani, 
xqui'ya cha! nga'aa caca cojolaqui 
nu cuxi nu ntsu'u chalyuu ji'na, cha! 
Xtyi'i ycui' Ndyosi laca loo ji'na lo'o 
ndi'i na chalyuu juani. 

5Nu lo'o cua'ni na ñi'ya nu ndu'ni 
ñati chalyuu ti, la cui! cha! cuxi 
nu ntsu'u ji'i ñati bi, bi! laca loo 
ne! cresiya ji'na li!; pana si Xtyi!i 
ycui' Ndyosi laca loo ji'na lo'o ndi'i 
na chalyuu, li! taca taquiya! na ji'i 
lcaa cha! nu nehcui' ycui' Ndyosi. 
6Chcuna! chalyuu ji'na, si xcui' 

cua'ni na cha! cuxi nu ntsu'u nde 
chalyuu ti; pana caja chalyuu cucui 
ji'na cha! ti ti tyi'i tyiquee na, si 
taquiya! na ji'i lcaa cha! nu nehcui! 
ycui' Ndyosi. " Tya'a cusuu ycui' 
Ndyosi laca na, si ña'a ti ndu'ni 

na cha! cuxi ñilya nu ndu'ni ñati 
chalyuu ti; ná nchca ji'na tsiya! ti 
taquiya! na ji'i cha! nu nda ycui' Ni 
lo'o na, si ña'a ti tya nti! na cua'ni 
na cha! cuxi. $Bi! cha! ná taca ji'na 
cua'ni na cha nu nti! ycui' Ni cha! 
cua'ni na, si tiji' tsa ti! na ji'i cha! 
cuxi nu ntsu'u chalyuu. 

%Nga'aa si'i jua'a ndi'i ma juani, 
nga'aa nchca tiji' ti! ma ji'i cha! cuxi 
nu ntsu'u nde chalyuu; stu'ba ntsu'u 
cha! ji'i ma lo'o ycui' Ndyosi juani, 
cha! cua nda ycui' Ndyosi Xtyi'i Ni 
cha! tyanu ne! cresiya ji'i ma. Lo!o 
juala ná ntsu'u cha! ji'na lo'o Cristo 
tsiya! ti, si bilya tyanu Xtyi'i ycui' 
Ni ne! cresiya ji'na, la cui! Xtyi'i nu 
ndyu'u ji'i Cristo. 10 Masi ngua'ni nu 
cuxi nu ntsu'u chalyuu cha! chcuna! 
chalyuu ji'i ma, pana tya lu'ú ma 
juani, xqui'ya cha! lu'ú Xtyi'i ycui! 
Ni ne! cresiya ji'i ma si ntsu'u cha! 
ji'i ma lo'o Cristo. Ndyanu Xtyi'i 
ycui' Ni lo'o ma nu lo'o ngua tso!o 
cresiya ji'i ma cuentya ji'i ycui! 
Ndyosi chacuayá! ji'i Jesús. La 
cui! Xtyi!i ycui! Ndyosi laca bi', la 
cui! laca nu ngulo ji'i jyo'o Jesús ca 
su ntsiya nguatsi!, ndyu'ú yu chaca 
quiya! li'. Lo'o jua'a cua nda ycui' 
Ndyosi Xtyi'i ycui' Ni cha! tyanu ne! 
cresiya ji'i ma, cha! nu lo'o cajaa ma, 
li' cua'ni Ni cha! tyu'ú ma chaca 
quiya! xqui!ya Xtyi'i ycui' Ni. 

12Cu'ma ngu' tya'a ntsu'u cha! 
ji'na lo'o Cristo, juani nga'aa caca 
ji'i nati culo ngu' cha ji'na, cha! 

cua'ni na cha! cuxi ni'ya ndu'ni 
nati chalyuu ti. Chcuna' chalyuu 
jili ma si xcui' culana ma ji'i cha! 
cuxi lo'o ndi'i ma chalyuu; pana 
chacuayá! ji'i Xtyili ycui! Ni taca 
tyijiloo ma ji'i cha! cuxi nu ntsu'u 
jili ma, cha! nga'aa cua'ni la ma ji'i. 
Caja chalyuu nu ná nga'a cha! tye 
jili ma li". 

14Cua nafa ca na, cua laca na sñi! 
ycui' Ndyosi si ndu'ni na cua ña'a 
ca cha nu nelyo Xtyi'i ycui' Ndyosi 
ji'na. 15Na cua nda ycui' Ndyosi 
Xtyi'i Ni ji'i ma, cha! ndu'ni Xtyi!i 
Ni cha! caca ma sñi' ycui' Ndyosi; 
ndu'ni bi! cha! ndi'ya taca cheui' na 
lo'o ycui' Ndyosi: “Sti ya”, ñacui na 
ji'i Ni. Si'i cha! cuxi ndu'ni Xtyi'i Ni 
nu lo'o nclyo bi' cha ji'i ma, si'i cha! 
xcutsii ji'i ma ñi'ya nu ntsii ma cua 
sa'ni la, si'i juala cha ndu'ni nu bi". 
16Cha' nu ntsu'u ne! cresiya ji'na ni, 
stu'ba nchcui' cha! bi! lo'o cha! nu 
nda Xtyi'i Ni lo'o na, cha! cua laca 
na sñi! ycui' Ni. 17 Nu lo'o cua laca 
na sñi' ycui' Ni, lo'o jitna tyacua 
lcaa cha! tso'o nu ta Ni li!, lcaa 
ña!a cha! nu cua nda Ni ji'i Cristo; 
pana si cua nti! na cha! stu'ba ti 
tyili na lo'o Cristo ca su tlyu ca su 
ntucua Ni, li! ntsu'u cha! talo na 
lo'o ndyu'ni lya! ti! ngu! ji'na nde 
chalyuu ti, ñitya ndalo ycui! Cristo 
lo'o ngua'ni lya! ti! ngu' ji'i yu. 

18Ntsu'u quiya' ndyiji xi cha! 
ti'í ji'na laja lo'o ndi'i ti na nde 
chalyuu; pana xca ti cha' laca cha! 
bi!, ná stu'ba laca cha! ti'í bi! lo'o 
cha! tso!o nu caja ji'na ca nde loo 
la, nti! na!. Lo!o jua!a tya lyiji culu'u 
Ni lcaa cha! ji'na, ñilya caca cha! 
tso'o bi! nde loo la. |Lcaa ca na 
lu'ú nu cua ngúiñá ycui! Ndyosi 

nde chalyuu ni, ntajatya tsa na bi! 
ji'i ycui' Ndyosi, ni jacua! culu'u 

Ni ji'i nati chalyuu tilaca nu chañi 
cha! laca ngu' sñi! ycui' Ni. 22Cua 
ngunu'u lcaa chalyuu; lcaa lo na nu 
ntsu'u nde chalyuu ni, ná lcaa na bi! 
ngua ñi'ya nu ngua ti! ycui! Ndyosi 
cha! caca cha! bi! lo'o ngüiñá Ni 

ji'i. Cua nguxtyanu Ni chalyuu cha! 
tyanu jua!a ti, masi si'i juala ndiya 
til Icaa lo na nu ntsu'u chalyuu bi'. 
Pana ná nga'a cha! tyanu cha! jua!a 
tyucui tyempo; 2 cua tyalaa ti sca 
tsa nu tye lcaa cha! cuxi nu ndu'ni 
cha! quiñutu chalyuu, lcaa cha! cuxi 
nu laca loo ji'na. Lo'o li! tso'o tsa 
caca lcaa lo na nu ngúiñá Ni nde 
chalyuu, cha! stu'ba ti cua'ni lyaá 
Ni ji'i nu na bi! lo'o ji'na nu laca na 
shi! ycui' Ni. 22Tya lyiji caca cha! 
tlyu bi!, pana jlo ti' na cha! ntsu'u 
tsa cha! ti'í, ntsu'u tsa cha! quicha ti! 
jili lcaa na nu ngúiñá ycui' Ndyosi 
nde chalyuu. Ñi'ya lo'o lijya ti'í 

ji'i sca nu cuna'a cha! cua cala ti 
sñi!, juala ntsu'u cha! ti'í chalyuu 
juani. W4La cui! jua'a lo'o lcaa tya'a 
na nu ntsutu Xtyi!i ycui! Ndyosi 
ji'na, nxilya na ndi'i na cha! ntsu'u 
tsa cha! ti'í ji'na juani. Na cua nda 
Ni Xtyi'i ycui' Ni ji'na lo'o ndi'i na 
nde chalyuu, sca cha! tso'o nu nda 
Ni ji'na yala la laca. Laja li! ntajatya 
tsa na ji'i tsa tlyu bi!, cha! cua'ni 
lyaá lyiji Ni jitna, cha! xcutsa!a Ni ji'i 
tyucui ña'a na li!. Lolo li! ta Ni su 
tyi'i na slo Ni, cha! cua laca na sñi! 
ycui! Ni. 2 Jlya ti! na cha! ngua'ni 
lyaá Ni ji'na, masi nga'a cha! jatya 
na ji'i tsa tlyu bi!, cha! cua'ni tye 

Ni cña nu ndyu'ni Ni. Sca na nu 
ntajatya na ji'i ni, lo'o cua na'a na 
ji'i, cha! ndu'u tucua cha! bi', nga'aa 

nti! cha! jatya la na ji!i li"; si'i na tya 
ntajatya na ji'i, na cua na'a na ji'i li". 
25Pana lo'o chañi cha! tya ntajatya 
na ji'i sca cha!, li! ntsu'u cha! talo na 
ji'i, masi tya lyiji ña'a na ji'i, masi 
talo na tyiquee' ña!a cuayá! nu ña'a 
na ji'i cha! cua ndyu'u tucua. 

26Bi! cha! laca cha! nxtyucua 
Xtyi'i ycui' Ndyosi ji'na, cha! ná 
nchca ji'na tsiya! ti. Ná jlo ti! na 
ñi'ya nu tso'o la chcui! na lo'o ycui! 
Ndyosi, pana Xtyi'i ycui' Ni laca nu 
nclu'u ji'na ñitya nu chcui' na lo'o 
Ni. Cua jlo ti! Xtyi'i ycui' Ni cha! ti'i 
tsa cha! nu ntsu'u tyiquee na, cha! 
ná ndyiji ñi'ya caca chcui' na cha! 
bi! lo'o Ni; bi! cha! lo'o Xtyi'i ycui! 
Ndyosi nchcui' lo'o ycui' Ndyosi 
Sti na cuentya ji'na li". 27 Nclyotu 
ycui' Ndyosi lcaa ca cha! nu ntsu'u 
ne! cresiya ji'i ñati. Lo'o jua'a jlo ti 
Ni lcaa cha! nu nti! Xtyi!li ycui! Ni 
ta lo'o Ni, cha! nu lo'o ndijña nu 
bi! sca cha! ji'i ycui! Ndyosi Sti na 
cuentya ji'na, stu'ba nti! Xtyi'i Ni 
lo'o Icaa cha! nu nelyacua ti! ycui! 
Ndyosi Sti na. 


Nga'aa ntsu'u nu cuxi nu 
caca cua'ni cha! culaya' ycui' 
Ndyosi ji'i ñati jiti Ni 
28 Jlo ti! na cha! cua nda ycui' 

Ndyosi chacuayá' ñilya caca lcaa 
cha! nu ndyaca chalyuu, cha! caca 
tso'o chalyuu su ndi'i na si ntsu'u 
tyiquee na ña'a na ji'i Ni. Na cua 
ngusubi Ni ji'na juani, cha! caca na 
ñi'ya nu ngua ti! Ni tya clyo cha! 
caca na. 29Masi tya lo'o nguxana 
chalyuu, tya li! jlo ti! ycui! Ni tilaca 
laca nu tyaja!a xñi cha! ji'i Ni nde 
loo la. Ngua ti! Ni cha! caca na ñi'ya 
laca Jesús, Sñi' ycui' ca Ni, ngua ti! 

Ni cha! caca Jesús tya'a na; quiña'a 
tsa tya!a sñi! ycui' Ni caca na li, 
pana loo la laca Jesús. 3 Jua'a ngua 
ti' Ni tya clyo la cha! caca na, bi! 
cha! ngusubi Ni ji'na. Nu lo'o cua 
ngusubi Ni ji'na, li! ngua'ni Ni cha! 
caca tso!o cresiya ji'na cuentya ji'i 
Ni; nu lo'o ndye caca tso!o cresiya 
ji'na, li! ta Ni su tyi'i na ca su tlyu 
ca su ntucua ycui! Ni. 

31Lo'o cua ndyuna na lcaa cha! 
tso!o bi!, li! taca ñacui na cha! ná 
ntsu'u nu caca xuu tya'a lo'o na, 
cha! ycui' Ndyosi laca nu ndi'i lo'o 
na. 32Ná nda ycui' Ndyosi chacuayá' 
jili Jesús cha! tya'achu! yu ji'i cha 
ji'i Ni jua'a ti, masi nu sca ti Sñi' 
ycui' Ni laca yu; nda Ni ji'i yu cha' 
cajaa lo crusi cuentya ji'i lcaa na 
lo'o tya!a na. Cua nda Ni lcaa cha! 
tso'o nu ji'i ycui! ca Ni ji'i Jesús, 
la cui! nu laca nu sca ti Shi' ycui! 
Ni. Lo'o jua'a sca ti cuayá! nu ta 
Ni cha! bi! ji'na, ñi'ya lo'o nda Ni 
cha! bi! ji'i Sñi! ycui! Ni. 33Ná tucui 
taca sta qui'ya ji'na lacua, cha! cua 
laca ngusubi ycui' Ndyosi ji'na; 
ycui' Ndyosi laca nu cua ngulo 
yabe! jili lcaa gui'ya nu ntsu'u ji'na. 
34Ná ntsu'u nu caca xcube! ji'na li!, 
cha! xquilya na cua ngujuii Jesús, 
xquilya na cua ndyu'ú yu chaca 
quiya!. Lo'o juani ntucua Cristo la'a 
tsu! cui ca su ntucua ycui' Ndyosi, 
ndijña yu cha! clyu ti! ji'i ycui! 
Ndyosi Sti yu cuentya ji'na. 35Ni sca 
cha! cuxi nu ntsu'u chalyuu ná taca 
cua'ni cha! culaya! Cristo ji'na juani, 
cha! ntsu'u tsa tyiquee nu Cristo bi' 
ña'a Ni ji'na. Ná sca caca ji'na, masi 
quicha tsa na, masi ti'í ti ndi'i na 
chalyuu, masi xcube! tsa ngu' ji'na, 
masi ndyiji jbi'ña ji'na, masi tye ste! 

na ngusu, masi ntsu'u tsa cha! cuxi 
su ndi'i ti na, masi cujuii ngu! ji'na; 
lcaa cha! bi! ná caca cua'ni cha! 
culaya' Cristo jitna. 36Ndi'ya nchcui' 
sca cha! nu nscua lo quityi ji'i ycui' 
Ndyosi: 
Xqui!ya ycui' Ndyosi, cua ña!a 
ca hora ndyujuii ngu' ji'na. 
Ndyu'ni ngu' lo'o na ñi'ya si 
laca na xlya!, la cui! xlya! nu 
ndya'a lo'o ngu' ji'i slo hati nu 
ndujuii ji'i. 
37 Masi jua'a, lye tsa ntyijiloo na ji'i 
nu cuxi bi!; ngataa nchca ji'i nu cuxi 
bi! culo cha ji'na tsiya! ti xquilya 
Jesús, cha! ntsu'u tsa tyiquee Ni ña'a 
Ni ji'na. 38Bi' cha! jlo ti! na! juani 
cha! nga'aa ntsu'u ni sca na nu caca 
cua'ni cha! culaya' ycui! Ndyosi 
ji'na, cha! ntsu'u tsa tyiquee Ni ña!a 
Ni ji'na; masi cua ngujuii na, masi 
tya lu'ú na, ná culaya' Ni ji'na. Ni 
xca ji'i ycui' Ndyosi nu ntucua nde 
cua, ni sca cui'i nu laca loo nde lo 
yuu, ná nchca ji'i tsiya! ti cua'ni 
cha! culaya' Ni ji'na. Masi chalyuu 
su ndi'i na juani, masi chalyuu nu 
caca nde loo la, ná culaya' Ni ji'na. 
Ná ntsu'u nu laca loo nde chalyuu 
nu nchca ji'i culo ji'na ya! nu Xu'na 
na; 99ná sca na nu ntsu'u nde cua, 
ná sca na nu ntsu'u nde qui'ñi ne! 
yuu, ná sca na tyucui ña!a chalyuu 
nu ngúiñá ycui' Ndyosi, ná caja ñi'ya 
nu culo ji'na ya! Jesucristo nu Xu'na 
na, cha! ntsu'u tsa tyiquee Ni ña!a 
Ni ji'na. 


Na cua ngusubi ycui' Ndyosi ji'i ngu' 
judío cha! caca ngu' hati ji'i Ni 
Ñati nu ntsu'u cha! jiti lo'o 

Cristo laca na, bi! cha! xcui' 
cha! lini ta na! lo'o cu'ma; si'i cha! 

cuiñi nchcui' na!. Xtyi'i ycui' Ndyosi 
ngua'ni cha! nguatya cha! hique na!, 
bi! cha! liñi tsa cha! nu ta na! lo'o ma 
juani. 2Xñi'i tsa ti! na!, ti'í tsa ntsu'u 
tyiquee na! xquitya ngu! judío tya!a 
na!; 3tyucui tyiquee na! tyaja!a na! 
cha! masi tyanu yabe' nu ntsu'u 
ji'i ngu! bi! hichu' ycui' ca na!, masi 
nga'aa ña!a Cristo jna! tsiya! ti nti! 
na!, si juala ti taca cua'ni lyaá Ni ji'i 
ngu' tya!a quichi tyi na! bi". “Laca 
ngu' bi! la cui! tya!a hati ji'i jyo'o 
cusu! Israel, ñati ji'i nu yaa chalyuu 
nde loo la; sca ti tañi ntsu'u ji'i ngu' 
lo'o jyo'o bi!, lo'o jua'a cua nda 
ycui' Ndyosi chacuayá' cha! caca 
ngu! bi! hati ji'i ycui! Ni. Tlyu tsa 
cha! nu ngua'ni Ni, cha! ntaja!a ycui! 
Ni tyi'i Ni lo'o ngu' bi'. Cua ngúiñi 
cha! jili ycui' Ndyosi lo'o ngu' bi!; 
cua ngulo Ni cha ji'i Moisés, lcaa 
ña!a cha nu culo yu ji'i ngu! bi!; cua 
nda Ni cha! lo'o ngu! bi!, ñi'ya nu 
caca lo'o cua'ni tlyu ngu! ji'i ycui! 
Ni; lo'o jua'a yala la nda Ni cha! lo'o 
ngu' bi', ñilya nu caca ji'i Cristo 
nu ntsu'u cha! caa nde loo la. 5Sñi' 
jyo'o cusu' ji'na laca ngu' bi'. Nu 
lo'o ngula Cristo chalyuu ngua Ni 
ñati, la cui! tya'a ngu' Israel ngua 
yu li! La cui! jua'a laca Cristo ycui! 
Ndyosi nu laca loo ji'i lcaa na tsiya! 
ti, bi! cha! lcaa tyempo ndu'ni tlyu 
ngu' ji'i Ni. Chañi tsa cha! bi!. 

6Si!i na ngujlyaa ti! ycui' Ndyosi 
cha! nu nguxquiñi Ni lo'o ngu' 
Israel tya sa'ni la, cha! nu cua'ni 
lyaá Ni ji'i ngu'; pana nu tya'a hati 
jili jyo!o Israel nu yaa chalyuu nde 
loo la ni, ná lcaa ngu' bi! ndaquiya' 
ngu! ji'i cha! nu nchcui! ycui! 
Ndyosi, ñi'ya ndaquiya' ycui! jyo'o 
Israel ji'i cha! bi! cua sa'ni la. 7Lo'o 

jua!a si'i cua ña!a ca hati tyala ji'i 
jyo'o Abraham nu chañi ca laca 
ngu' judío. Ná stu'ba ngua'ni jyo'o 
Abraham lo'o lcaa sñi' yu, cha! cua 
nda ycui! Ndyosi cha! lo'o yu tya 
tsubi' la ndi'ya: “Sca ti sñi' nu'u, nu 
Isaac ni, ji'i bi! tucuá na! cha! ji!i; 
jua'a tucuá na! cha! ji'i lcaa hati nu 
tyu'ú ji'i yu tyempo nde loo la”, 
nacui ycui' Ndyosi ji'i Abraham. 
8 Jua'a nchca cuayá! ti' na cha! ná 
caca ngu' sñi! ycui' Ndyosi sca ti 
xqui!ya cha! tya!a hati ji'i jyo!o 
Abraham lo'o ji'i jyo'o Israel laca 
ngu'; sca ti si tyucui tyiquee ngu' 
jlya ti' ngu! cha! cua'ni Ni lcaa cha 
nu ngúiñi cha! ji'i Ni lo'o ngu! tya 
sa'ni la cha! cua'ni Ni, li! chañi cha! 
laca ngu' ñati ji'i ycui' Ni. 92Nde 
laca cha nu cua ngúiñi cha! ji'i ycui! 
Ndyosi lo'o jyo'o Abraham cua sa'ni 
lit: “Chaca yija tyaa na”, nacui Ni ji!i 
Abraham. “Hasta ca li! ta na! sca sñi! 
nu'u lo'o ma! Sara.” 

10Cua nchcui' ycui! Ndyosi cha! bi! 
lo'o nu Isaac bi'. Clyo'o jyo'o cusu! 
Isaac bi! ngua naa Rebeca. Lo'o li! 
ngula tucua tya!a sñi! nu Rebeca bi! 
lo'o sca ti sti ngu!. 11:18 Masi tya lyiji 
cala nu sube bi, tya lyiji cuna ngu' 
ni sca cha! tso!o, ni sca cha! cuxi, li! 
ndacha! ycui' Ndyosi ji'i Rebeca: “Nu 
cala clyo ni, bi! caca msu ji'i nu cuañi! 
la”, nacui Ni. Ndi'ya cha! nu nscua 
lo quityi lo'o nchcui' ycui' Ndyosi 
ji'i tyucuaa nu sube bi!: “Tyaca'a tsa 
Jacob 'na”, nacui Ni, “pana nga'aa 
ndiya ti! na! ji'i Esaú tsiya! ti”. Jua'a 
ndyanu cha!, cha! ntsu'u chacuayá! ji'i 
ycui! Ndyosi cha! subi Ni ji'i cua ña'a 
ca nati nu nti! ycui' Ni; si'i xqui'ya 
cha nu ndyu'ni ti na caca na hati ji'i 
ycui! Ndyosi lacua. 

14 ¿Ha tso'o ñacui na cha! ná liñi 
ndu'ni ycui' Ndyosi lacua? Ná taca 
chcui! na jua'a. 1$Nde laca cha! nu 
nda Ni lo'o Moisés tya sa'ni la: “Cua 
ña'a ca hati nu nti! na! cua'ni tya'na 
til na! ji'i, bi' laca ñati nu cua'ni 
tya'na ti! na! ji'i”, nacui Ni. “Tso'o 
nti! na! ña'a na! ji'i cua ña!a ca nati 
nu ntsu'u tyiquee na! ña'aa ji'i.” 16Bi' 
cha! laca cha! si'i na ndu'ni clyu ti' 
ycui! Ndyosi ji'na xquitya cha! nu 
ndiya ti ti! na ji'i Ni, si'i na ndu'ni 
clyu ti! Ni ji'na xquilya cha! nguula 
tsa ndyu'ni na cha ji'i Ni; laca cha! 
tya'na ti ti! Ni ña'a Ni ji'na, bi! cha! 
ngua'ni lyaá Ni ji'na. 17 Ntsu'u sca 
cha! nu nscua lo quityi cusu!, la 
cui! cha! nu nda ycui! Ndyosi lo'o 
jyo'o rey ji'i ngu! Egipto nu ngua 
li": “Cua nda na! chacuayá! jinu'u 
cha! caca nu'u rey”, nacui Ni, “cha! 
caca cuayá! ti! nu'u cha! nguula tsa 
cha nu ndu'ni na! chalyuu. Lo!o 
jua'a caca cuayá! ti! hati tyucui ña'a 
chalyuu tilaca laca na'”, nacui Ni 
jili rey bi'. 18 Ca cuayá! ti! na li", cha! 
tya'na ti! Ni ña!a Ni ji'i cua ñala ca 
hati nu nti! Ni cua'ni tya'na ti! Ni 
jili; juala ndacu' Ni cha! ji'i cua ña!a 
ca ñati nu nti! ti Ni tacu' Ni cha! ji'i, 
cha! nga'aa cuna ngu! cha! ji'i Ni. 

19 ¿Ni cha! laca nsta ycui' Ndyosi 
qui'ya ji'i hati chalyuu lacua, si jua'a 
ná nchca ji'na tsiya! ti cua'ni na xi 
xa! la cha, si juala cua laca ngusubi 
ycui' Ndyosi ji'i na'a hati nu nti! ti 
Ni ji'i? 22 Pana na nu laca na nati 
chalyuu ti, ná tso!o si xlyú na cha! 
jua'a hichu! ycui' Ndyosi. Ñitya laca 
sca quityu' ni, ná nchca ji'i quityu! 
bi! xlyú cha! hichu' ñati nu ngúiñá 
ji'i lo'o yuu; ná nchca chcui' quityu' 
bi! nditya: “¿Ni cha! laca ngüiñá nu'u 

jna! jua'a?” 21 Ntsu'u chacuayá! ji'i 
cuityi yuu cha! cuiñá ma! na laca nu 
nti! ma! cuiñá ma! lo'o yuu ji'i. Taca 
jili ma! cuiñá ma! sca quityu' tso!o 
nu quiña!a nga'a, lo'o jua'a taca ji'i 
ma! cuiñá ma! sca quityu! nu canta! 
ti ña'a, si jua'a nti! ma!; masi lo'o la 
cui! tya'a yuu ndya! nu tso!o bi!, lo'o 
jua!a ndya! nu canta! ti bi! 

22Ngua ti' ycui' Ndyosi culu'u 

Ni ji'na ñitya ña'a xcube' Ni ji'i 
ñati cuxi, cha! ca cuayá! ti! na cha! 
nguula tsa cña nu ndu'ni Ni. Ndalo 
tsa tyiquee Ni ji'i ñati cuxi bi!, masi 
cua ntsu'u tsa chacuayá! ji'i ycui' 
Ndyosi cha! ca ñasi' Ni jili ngu', 
cha! jua!a cuityi Ni ji'i ngu! tsiya! ti. 
23Pana ngua ti' Ni cha! caca cuayá! 
til na ñilya tlyu tsa cha! tso'o nu 
ndyu'ni Ni lo'o na, cha! tya'na tsa 
ti' Ni ñala Ni ji'na. Tya tsubi' la cua 
ngusubi ycui' Ndyosi ji'na, cha! lo'o 
na caja cha! tso'o nu ntsu'u ji'i ycui! 
Ndyosi ji'na. 4 Nati ji'i ycui! Ndyosi 
laca na; stulba ti ngusubi Ni ji'na, 
masi laca na ngu' judío, masi laca 
na ngu' xa! tsu'. 25Bi! laca cha! nu 
nguscua jyo'o Oseas lo quityi, nu 
lo'o nacui ycui' Ndyosi ndi'ya: 
Cusubi na! ji'i ñati nu caca hati 
jna!, masi si'i jua'a ngua ngu' 
nquicha!; 
la cui! ñati nu ná ntsu'u tyiquee 
na! ña'a na! ji'i nquicha!, 
la cui! ngu! bi! tso'o tsa caca 
tyiquee na! ña'a na! ji'i ngu! 
juani, nacui Ni. 

26 Lcaa quichi su nacui ji'i ngu! bi! 
tya tsubi' la: “Si'i hati ji'i ycui' 
Ndyosi laca ma”, 

ca bi! ñacui ji'i ngu! juani: “Sñi! 
ycui' Ndyosi nu lu'ú ca laca 
ma”. 

27-281 glo jua'a ntsu'u chaca cha! nu 
nchcui! jyo'o Isaías ji'i ngu! Israel 
nditya: “Ná ndu'ni cha! masi quiña'a 
tsa nati tyu'ú ji'i Israel nde loo la; 
masi ni'ya laca yusi nu ndi!i to! 
tyujo'o, tsa lo cua tya!a ñati caca 
na. Cua nacui ycui' Ndyosi nu Xu'na 
na cha! yala ti cuityi Ni jitna nu lo'o 
xcube! Ni ji'na, pana tya tyanu xi 
tya hati tya'a na nu cua'ni lyaá Ni 
ji'na.” La cui! jua'a nchcui' Isaías 
chaca cha! nditya: 

Tya sa'ni la ndye cha! tsiya! ti 
ji'i ngu' quichi Sodoma lo'o ji'i 
ngu! quichi Gomorra; 

la cui! jua'a taca cua'ni tye 
ycui' nu Xu'na na ji'i lcaa ngu' 
Israel tya'a na. 

Pana cua nda Ni chacuayá! 
clyaá tucua sna tya'a ti ngu! 
tya'a na, xqui!ya cha! tya'na 
tsa ti' Ni ña'a Ni ji'na. 


Ná ntaja'a ngu' judío xñi ngu' cha! 
tso'o nu nda Jesucristo lo'o ngu' 
30Ndi'ya ñacui na lacua: Cua 

ngua tso'o cresiya ji'i ngu' xa! tsu' 
cuentya ji'i ycui' Ndyosi, xqui'ya 
cha! ngusñi ngu' cha! ji'i Jesús, masi 
si'i ngu' judío laca ngu' bi"; ngua 
tso!o cresiya ji'i ngu! bi! xqui'ya cha! 
jlya ti' ngu' cha! nu ncheui' ycui' 
Ndyosi, si'i na ngua'ni tsa ngu! cña 
cha! caca tso!o cresiya ji'i ycui' ca 
ngu'. Pana nu ngu' nu ngutu'ú 
ji'i jyo'o Israel ni, ná ngujui ñitya 
caca tso'o cresiya ji'i ngu' cuentya 
ji'i ycui' Ndyosi; cua ndyuna ngu' 
cha! nu nda Ni lo'o ngu' nquicha!, 
pana ná ndaquiya' ngu' Icaa cha! bi". 
32 ¿Ni cha! laca ná ngua tso'o cresiya 
ji'i ngu' judío lacua? Laca cha' ná 
jlya ti' ngu' cha! taca ji'i Jesús cua'ni 

choto ji'i cresiya ji'i ñati. Nti' nu ngu' 
judío bi! cha! caca tso!o cresiya ji'i 
ngu' cuentya jili ycui' Ndyosi laja 
lo'o ndyu'ni ti ngu! cña nu ngulo 
jyo'o Moisés ji'i ngu'. Ngua cuxi cha! 
ji'i ngu' li', ñi'ya laca si cua nelyú 
ti'i ngu' chu! sca quee nu ntsiya 
cla'be tyucuii su ndya'a ngu'. 33Cha! 
ji'i quee bi! nscua sca cha! lo quityi 
cusu!, nu nchcui' nditya: 

Sta na! sca quee nu xtyii tyucuii 
su ndya'a ngu' Israel, ngu' 
quichi Sión bi', nacui ycui' 
Ndyosi. 

Jesús laca ñi!ya laca quee bi!, lo'o 
jua'a ta Jesús sca cha! tyuju'u ti' 
ji'i ngu' bi"; tyuu tya!a ngu' bi! ca 
tyuju'u ti' ngu' xquitya Jesús bi". 
Pana ná ntsu'u cha! caca taja ti! ngu' 
jili Jesús, si cua ngusñi ngu' cha! ji'i. 
1 Cu'ma ngu' tya!a ntsu'u 

cha! ji'na lo'o Jesús, tyucui 
tyiquee na! lye tsa nchcui' tya'na na! 
lo'o ycui' Ndyosi, cha! cua'ni lyaá 
Ni ji'i ngu' judío tya'a na!. ?Liñi tsa 
cha! nu chcui! na! ji'i ngu! bi!, cha! 
tso'o tsa ndu'ni tlyu ngu' ji'i ycui! 
Ndyosi nquicha', pana ná jlo tso'o 
ti' ngu! ñilya laca cha nu nti! Ni cha! 
cua'ni ngu!; ¿ná nchca cuayá! ti! 
ngu! bi! ñilya ndu'ni Ni cha! ca tso'o 
cresiya ji'i ñati cuentya ji'i ycui' Ni. 
Xa! nafa nti! ngu' bi'; cha! ji'i ycui! 
ca ngu' nclyana ngu' ñi'ya caca 
tso'o cresiya ji'i ngu', cha! ná ntaja!a 
ngu! jlya ti! ngu! ji'i cha nu ndyu'ni 
ycui' Ndyosi. *Pana cua ñaa Jesús 
chalyuu juani, cua ngusñi na cha! 
jili yu, bi! cha! taca ca tso'o cresiya 
ji'na cuentya ji'i ycui' Ndyosi; 
nga'aa nti! cha! taquiya! tsa na cha! 
cusu! nu cua nda jyo'o Moisés bi!, 

cha! si jua'a taca ca tso'o cresiya 
ji'na. 

3Ndi'ya laca cha! nu nguscua 
jyo!o Moisés lo quityi lo'o nchcui' 
yu ñi'ya caca tso!o cresiya ji'na, 
si taquiya! na lcaa cha! cusu! bi!: 
“Tso!o ti tyi'i na chalyuu, si cua'ni 
na lcaa ca cha nu ngulo ycui! 
Ndyosi ji'na”. Jua'a nchcui' quityi 
bi'. £Pana chaca cha! nscua lo quityi 
ñi'ya caca ca tso!o cresiya ji'na 
lo'o xñi ti na cha! ji'i Jesús; ndilya 
nehcui' quityi bi': “Ná nga'a cha! 
tsaa na tsaana na ji'i Cristo ca su 
ntucua ycui' Ndyosi nde cua”, nacui 
quityi, “cha! tyaa lo'o na ji'i Cristo 
nde lo yuu. "Na nga'a cha! tsaa na 
tsaana na ji'i Cristo ca su ntsiya 
jyo!o”, nacui quityi, “cha! tyaa lo'o 
na ji'i nde lo yuu chaca quiya!.” 
8Ndi!ya ntsu'u cha! lo'o jlya ti! na ji'i 
Ni: “Cacua tsa ntsu'u cha! ji'i Jesús 
ji'na. Taca tyu'u cha! ji'i Cristo nde 
tu'ba na, taca tyulu cha! bi! nde 
ne! cresiya ji'na.” Bi! laca cha! tso!o 
nu ta na lo'o ngu!, cha! taca cua'ni 
lyaá Ni ji'na ji'i nu cuxi, si chañi 
cha! shi na cha! ji'i Jesús. 9Tsa bi! ti 
cha! nti!, cha! cacha! na ji'i ngu! cha! 
Jesús laca nu Xu'na na, lo'o jua'a 
tyucui tyiquee na jlya ti! na cha! 
ngua'ni ycui! Ndyosi cha! ndyu'ú 
Jesús chaca quiya! ca su nguatsi!. 
Li! taca ji'i Ni cua'ni lyaá Ni ji'na, 
10 cha! nde ne! cresiya ji'na ntsu'u 
cha! ji'i Jesús nu cua ngusñi na, lo'o 
la cui! jua'a nde tu'ba na ntsu'u cha! 
ji'i Jesús nu nchcui' na lo'o hati; li! 
taca ca tso!o cresiya ji'na cuentya ji'i 
ycui' Ndyosi, lo'o juala cua'ni lyaá 
Ni ji'na ji'i lcaa cha! cuxi nu ntsu'u 
chalyuu. 

31 Cua nscua chaca cha! lo quityi 
ji'i ycui' Ndyosi nditya: “Ni tsaca 
na, tya'a ngusñi na cha! ji'i ycui! 
Ndyosi, ná ntsu'u cha! caca taja ti! 
na ji'i Ni li”. Jua'a ncheui' quityi. 
12Sca ti cuayá!' tyacua cha! bi! ji'i 
ngu' judío, la cui! juala tyacua cha! 
bi! ji'i ngu' xa! tsu!, cha! sca ti ycui! 
Ndyosi nu Xu'na na laca loo ji'i lcaa 
ñati chalyuu; sca ti cuayá! tso!o 
tsa ndu'ni Ni lo'o lcaa hati nu jña 
cha! clyu ti! ji'i ycui! Ni chacuayá! 
ji'i Jesús. 18Ndilya ndyu'u cha! nu 
nscua lo quityi cusu!: “Cua'ni lyaá 
Ni ji'i lcaa ñati nu jña cha! clyu ti! 
ji'i Ni chacuayá! ji'i ycui' nu Xu'na 
na”. “Pana ná caca chcui' ngu' lo'o 
ycui! Ndyosi chacuayá! ji'i Jesús si 
bilya xñi ngu' cha! ji'i yu; jua'a ná 
caca xñi ngu! cha! ji'i Jesús si bilya 
cuna ngu' cha! bi!; ni ná caca cuna 
ngu' cha! bi! si bilya caja ñati nu ta 
cha! bi! lo'o ngu!. WBPana ná tucui 
caca jili tsaa cha! ta cha! bi! lo'o 
xa! la ngu' si ná culo Ni cña ji'i cha! 
tsaa. Ndi'ya nchcui' quityi cusu': 
“Tso'o tsa nti! na lo'o tyalaa ngu' slo 
na cha! ta ngu' cha! tso!o ji'i ycui' 
Ndyosi lo'o na, cha! culu'u ngu' ñilya 
caca cha! ti ti tyili tyiquee na”. Jua!a 
nehcui' quityi. 

16Ná ndyuna tso'o lcaa hati cha! nu 
nda na lo'o ngu', nu lo'o ndacha! na 
ji'i ngu! ñitya cua'ni lyaá Ni ji'i ñati. 
La cui! jua'a ngua lo'o jyo'o Isaías 
cua sa'ni. “Ndyosi Xu'na ya, ná tucui 
ndu tsiya! ti nu ngusñi cha! jinu'u nu 
nehcui' ya lo'o ngu'”, nacui jyo!o bi!. 
17Pana nu na ni, cua ngusñi na cha! 
ji'i Jesús nu ngua tya clyo, tya lo'o 
ndyuna na cha! tso'o nu cua nchcui' 
ngu' lo'o na cha! ji'i Cristo. 

18Nti! na! xcuane na! sca cha! ji'i 
cu'ma: ¿Ha bilya cuna ngu! judío 
cha! ji'i Cristo lacua? Cua ndyuna 
ngu', cha! cua nscua sca cha! lo 
quityi cusu! nu nchcui' nditya: 

Tyucui ña'a chalyuu nguañi cha! 
nu nda ngu' lo'o; 

lcaa se'i ndyalaa cha! nu nchcui' 
ngu', masi ca su cua tyijyu! la 
cua ndyalaa cha! bi! 

Jua'a nchcui' quityi. 9 Chaca cha! 
xcuane na! ji'i ma li': ¿Ha ná nda 
ngu' judío cuentya ñi'ya ndyu'u 
cha! bi! lacua? Sa'ni tsa nguscua 
jyo'o Moisés cha! ji'i ngu! bi!, nditya 
nchcui' quityi bi": 

Cua'ni na! cha! caca liye! ti' ma 
ña'a ma ji'i xa! nati nu si'i nati 
tso'o laca ngu' nti! ma, nacui 
Ni. 

Nacui ma cha! ple tsa ngu'; ná 
nchca cuayá! ti! ngu!, nti' ma. 

Ta na! cha! ñasi! ti! jili ma, 
xquilya cha! cua ngusñi hati 
bi! cha! jna!; masi cu'ma ni, 
ná nti! ma cuna ma cha! jna!, 
nacui Ni. 

20Lo'o jua'a liñi tsa cha! nu nda 
jyo'o Isaías nu ngua sa'ni cuentya ji'i 
ycui' Ndyosi: 

La cui! ñati nu bilya clyana ngu' 
cha! 'na, cua ngujui cha! jna! 
ji'i ngu' juani, nacui Ni. 

Masi bilya jña ngu' sca cha! 
tso'o jna!, cua nclyu'uloo na! 
ji'i ngu! bi! juani. 

21 Pana xa! ña'a nguscua jyo'o Isaías 
cha! ji'i ngu! Israel: “Tyucui tsa 
ngusi'yana na! ji'i ngu'”, nacui Ni, 
“pana ná ndaquiya' ngu! bi! 'na tsiya! 
ti; xcui' na nxuu tya'a ti ngu' lo'o 
na”. Jua'a nchcui' quityi. 


< 

Si'i lcaa ngu' judío nu 
nguxtyanu ngu' ji'i ycui' Ni 

1 Ná nti! ycui! Ndyosi tsiya! 

ti culaya' Ni ji'i ngu! judío, 
cha! laca ngu' hati ji'i ycui! Ni. Lo'o 
jua'a ycui' na! laca na! ngu! judío, 
cha! sca ti lo tañi na! lo'o jyo'o 
Abraham; laca na! tya'a jyo'o cusu! 
Benjamín. 2Nu ngua sa'ni ngusubi 
ycui! Ndyosi ji'i ngu' Israel, cha! 
caca ngu' hati ji'i Ni; juani nga'aa 
culaya' Ni ji'i ngu' bi!. ¿Ha ná 
ntsu'u ti' ma cha! nu nscua lo quityi 
cuentya ji'i nu Elías bi'? Sca jyo'o 
cusu! nu nda cha! ji'i ycui' Ndyosi 
lo'o ñati sa'ni ngua jyo'o Elías bi!; 
pana nu lo'o nchcui' Elías lo'o ycui! 
Ndyosi, ngusta yu qui'ya ji'i ngu' 
Israel ndi'ya: 3“Ndyosi Xu'na na, 
cua ndyujuii ngu! bi! ji'i lcaa nati nu 
laca tu'ba jinu'u”, nacui nu Elías bi! 
“Cua ngúityi ngu' ji'i lcaa su tlyu 
su ndu'ni tlyu ya jinu'u nquicha!. 
Chaca tya na! ndyanu na! juani; 
lo'o jua'a na!, cujuii ngu' jna! cua 
nti! ngu'”, nacui yu ji'i ycui' Ndyosi. 
4Li' nguxacui Ni cha! ji'i yu bi!: “Ná 
cube ti! nu'u. Tya ndu tya cheati mil 
tya'a ngu! qui'yu nu caca cna 'na, 
hati nu bilya tyu sti! slo lcui jo!ó 
Baal”, nacui Ni ji'i Elías. “La cui' 
jua'a laca tyempo juani, si'i lcaa 
ngu' judío nu nguxtyanu ngu' ji'i 
ycui' Ndyosi; tya ndi'i xi ñati nu cua 
ngusubi Ni ji'i, xquitya cha! tso'o tsa 
ntsu'u tyiquee Ni ña!a Ni ji'i ñati bi". 
SLa cui! jua'a tya'na tsa ti! Ni nala 
Ni ji'na, bi! cha! tso'o tsa ndu'ni Ni 
lo'o na. Si'i na clyaá na ji'i nu cuxi 
xqui'ya sca cha nu ngua'ni ycui' ca 
ti na, cha! ná ntsu'u cha! ñacui na 
cha! ycui! Ndyosi ngua'ni lyaá ji'na 

si cua ngua'ni lyaá na ji'i ycui' ca 
na, nti' na. 

7Ndi'ya ngua li": Ná lcaa ngu' 
Israel ngua ji'i ngu! cua'ni ngu' cha! 
ca tso!o cresiya jili ngu' cuentya 
ji'i ycui! Ndyosi, ñi'ya ngua ti! ngu' 
cha! cua'ni ngu'. Ñati nu ngusubi 
ycui! Ndyosi ji'i ni, ngujui ñi'ya caca 
cha! bi! ji'i ngu!; pana nu xa! la tya'a 
ngu' Israel bi', tsa tyempo ti ndyacu' 
jyaca ngu'. ¿Ndi'ya nchcui' quityi 
cusu! cha! ji'i ngu' bi": “Ngalaa nda 
ycui' Ndyosi chacuayá! cha! ca 
cuayá! ti! ngu! bi". Laca ngu! bi! ñi'ya 
si ntsu'u cloo ngu', pana ná sca na 
ña!a ngu' tsiya! ti; laca ngu' ñi'ya si 
ntucuá jyaca ngu', pana ná nduna 
ngu' tsiya! ti. Lo!o jua'a nafa ti 
ndu'ni ngu! bi! juani.” 9La cui! tya'a 
cha! nda jyo'o rey David, lo'o nacui 
yu nditya: 

Quiña!a tsa cha! tso'o ngusta 
ycui' Ndyosi lo mesa ji'i ngu' 
Israel, 

pana cua ngunu'u cresiya ji'i 
ngu' xqui'ya cha! tso!o bil; 

bi! cha! nchcube' Ni ji'i ngu', 
ñi'ya laca si na cua ndyú ngu' 
ne! sca lco'o, 

ñilya laca si na cua nelyú ngu' 
cha! ntyucua quee quiya! ngu". 

10 Tso'o si caca cuityi' ti ngu!, cha! 
nga'aa caca ña!a ngu'; 

tso'o si caja cha ti'i ji'i ngu!, cha! 
catsa hichu' ngu' tsiya! ti. 

Jua'a nscua lo quityi bi!. 


Ñi'ya cua'ni lyaá Ni ji'i ngu' xa! tsu' 

11Chaca cha! ñacui na! juani: Nu 
lo'o nelyú ngu! judío bil, si'i na 
ngua cuxi ji'i ngu' tsiya! ti; xquilya 
cha! ná ndaquiya! ngu! bi! tsiya! ti 
ji'i ycui' Ndyosi, bi! cha! ngujui 

la xi tyempo ji'i ngu' xa! tsu! cha! 
clyana ngu! ji'i ycui' Ndyosi, cha! 
cua'ni lyaá Ni ji'i ngu!. Cua nti! ycui' 
Ndyosi cha! ña!a ngu' judío ñitya 
ngusñi ngu! xa! tsu' cha! ji'i ycui' Ni, 
lo'o li! jña ngu' judío cha! clyu ti! ji'i 
ycui' Ni cha! cua'ni lyaá Ni ji'i ycui' 
ca ngu'. 12 Jua'a ngua cha! tso'o la 
ndyuna ngu' tyucui ña'a chalyuu 
cha! ji'i ycui! Ndyosi, masi cha! cuxi 
ngua'ni ngu! judío bi'. La cui! jua'a 
ngua tso'o la cha! ji'i ngu! xa! tsu! 
cuentya ji'i ycui' Ndyosi, masi ngua 
cuxi la chalyuu ji'i ycui' ngu' judío. 
Bi! cha! tlyu tsa cha! tso'o caca, nu 
lo'o xcutsa!a Ni tyiquee cua ña'a ca 
ngu' judío lo'o xñi ngu' cha! tso!o 
nu ji'i Jesús. 

13Lo'o cu'ma ngu' xa! tsu! ni, nti! 
na! ta na! xi cha! lo'o ma. Ycui' 
Ndyosi laca nu ngusubi 'na, cha! 
tsala na! ta na! cha! ji'i Jesús lo'o 
cu'ma nu ndi'i ma xa! tsu'. Nchcui' 
na! lo'o cu'ma jua!a, xquitya cha! 
ndulo tsa cha nu nda Ni 'na. 14Nti' 
tsa na! cha! lo'o xi ngu! judío tya!a 
na! jña ngu! ji'i ycui' Ndyosi, cha! 
ta Ni la cui' ti cha! tso'o nu ntsu'u 
jili ma ji'i ngu' judío bi!, cha! caca 
cua'ni lyaá Ni jiti ngu' bi". 19 Nu 
lo'o ngulaya' Ni ji'i ngu' judío, li! 
ngua'ni Ni cha! caca stu'ba cha! ji!i 
ycui! Ni lo'o ngu! xa! tsu'. Tso!o la 
tsiya' ti caca cha! lo'o quiñi cha! 
ji'i Ni lo'o ngu' judío chaca quiya, 
cha! li! caca ji'i lcaa hati ñi'ya laca 
si xa! ta Ni chalyuu ji'i nati nu cua 
ngujuii. 16Cuentya ji'i ngu' judío ni, 
na ji'i ycui! Ndyosi laca sca xlyá nu 
ndya! tya clyo , lo'o li! si cua nda 
ngu' tsa lo cua ji'i Ni, na ji'i ycui' 
Ni laca ña'a tsaca ngulu' scua xlyá 
bi". La cui! jua'a laca lo'o sca yaca 

nu ndyataa ngu' cha! caca cuentya 
ji'i ycui' Ndyosi; lo'o caluu yaca bi', 
lo'o cuentya jili ycui' Ni caca lcaa 
sta! yaca bi'. Nditya ndyu'u tyucuaa 
cha! bi!, cha! ñi'ya ngua jyo'o 
Abraham hati ji'i ycui' Ndyosi cha! 
ngusñi yu cha! ji'i Ni, jua'a laca lcaa 
ñati chalyuu hati ji'i ycui' Ndyosi, 
nu lo'o xñi ngu' cha! ji'i Ni. 

Laca ngu' judío ñi'ya si laca 
ngu' sca yaca cuiñii, sca yaca olivo 
ni. Na cua ngusityu ycui! Ndyosi 
jili tyuu tya'a sta! yaca bi', ngulotsu' 
Ni jili sta! yaca bi! li!; pana juani 
la cui! ca su ngutucua sta! yaca bi! 
nquicha', ndacua ngusca! Ni tyuu 
tya'a sta! yaca quixi!, cha! xñi ca'a 
sta yaca quixi' bi! ji'i yaca cuiñii 
bi'. Ñitya laca sta! yaca quixi!, jua'a 
laca cu'ma ngu' xa! tsu!, cha! cua 
ngujui la cui! cha! tso'o jili ma, 
ñala cha! tso'o nu ntsu'u ji'i ngu' 
judío. Laca ma ñi'ya laca si sca ti 
suu yaca laca ma lo'o ngu' judío, 
si sca ti sitye laca ma lo'o ngu' bi!. 
18Bi! cha! ná tso'o laca si culacua ti! 
ma cha! tso'o la cu'ma, cuxi la ngu' 
judío, nu ngu' nu laca ñi'ya laca sta! 
ycui! yaca. Si jua'a nti! ma, tso'o 
la si tyi'u ti' ma cha! si'i cu'ma nu 
ndyu'ni cu!ú ma ji'i suu yaca bi!, la 
cui! suu bi! laca nu nda cha! tso'o ji'i 
cu'ma. 

19Ná tyiquee' ñacui ma 'na: “Ca 
su ngusityu Ni ji'i sta! yaca bi!, ca 
bi! ngujui su xñi ca'a ya ji'i yaca 
olivo bi'”, ñacui ma. 22 Chañi cha! 
ji'i ma. Pana ndi'ya laca cha!: cua 
ngulotsu' ycui! Ndyosi ji'i ngu' judío 
jili yaca bi', xqui'ya cha! ná ngusñi 
ngu' cha! ji'i Ni; pana cu'ma ni, 
xqui'ya cha! ngusñi ma cha! ji'i ycui! 
Ni, bi! ti cha! cua ngujui chacuayá! 

ji'i ma cha! xñi cala ma ji'i yaca bi! 
ca su ntucua ma juani. Bi! cha! ná 
ntsu'u cha! cua'ni tyucuaa ti' ma 
lo'o ngu' judío bi'. Culacua tso'o ti! 
ma xi. 21 NA ngua'ni ycui' Ndyosi 
cha! clyu ti! jiti ngu' judío, ngu' nu 
laca sta! ycui! yaca bi!; ngusilyu cu! 
Ni ji'i sta! bi'. Lo'o jua'a ná cuilya 
Ni cha! clyu ti! ji'i cu'ma, si jua'a 
xtyanu ma ji'i ycui' Ni. 22Cui'ya 
ma cuentya lacua, cha! taca ji'i Ni 
cua'ni tso'o Ni lo'o hati, lo'o jua!a 
xa! tyempo taca ji'i Ni cua'ni tyaala 
Ni ji'i nati, si jua'a nti! Ni. Tyaala 
tsa ngua'ni Ni lo'o ngu! bi!, xqui'ya 
cha! ná ndaquiya' ngu' ji'i ycui! 

Ni; lo'o jua'a tso'o ti cua'ni Ni lo'o 
cu'ma, si ña'a ti taquiya' ma ji'i Ni 
nu ndyu'ni tsa cha! tso!o lo'o ma. 

Si ngataa taquiya! ma ji'i cha! nu 
nchcui' Ni, la cui! jua'a culaya! Ni 
ji'i ma li'. 9Pana xa! quiñi cha! 

ji'i ycui' Ndyosi lo'o ngu' judío, si 
xcutsa'a ngu' bi! cha! nu ntsu'u ne! 
cresiya ji'i ngu', si taquiya' ngu' ji!i 
ycui! Ni chaca quiya". Li! xñi ca'a 
ngu' ji'i suu yaca bi! chaca quiya', la 
cui! se'i bi! su ngutucua ngu'; taca 
ji'i ycui' Ndyosi sta tso'o Ni ji'i ngu' 
judío chaca quiya! ca la cui! su tso'o 
su ngutucua ngu' clyo. 24Ná stu'ba 
cha! ji'i ma lo'o ngu' judío cua sa'ni 
la. Na cua ngulotsu! ti Ni ji'i ma ca 
su ngutucua ma lo sca suu yaca 
guizi'; li! cua ngusca' Ni ji'i ma, cha! 
xñi cala ma ji'i suu yaca cuiñii bi!. 
Pana si'i jua'a ndyaluu yaca bi! clyo. 
Lo'o nu ngu! judío ni, ná tlyu cña 
masi xa! sca' Ni ji'i ngu' lo la cui! 
suu yaca su ngutucua ngu' tya clyo; 
yala ti xñi ca'a ngu' ji'i suu yaca bi! 
chaca quiya!, cha! sta! ycui! yaca bi! 
laca ngu'. 

Lo'o cua'ni lyaá Ni ji'i lcaa ngu' judío 
25Cu'ma ngu' tya'a ntsu'u cha! 
ji'na lo'o Cristo, nti! na! cha! caca 
cuayá!' ti' ma cha! tucui re, sca cha! 
ji'i ycui' Ndyosi nu ntsu'u cuatsi! 
ti nquicha!; lo'o caca cuayá! ti! ma 
cha! re, ngalaa chcui! ma cha! tyixi 
lo'o ngu' judío li'. Ndi'ya laca chat: 
Quiña!a tsa tya!a ngu' judío ntsu'u 
nu ndyacu! hique ngu! tsiya! ti, cha! 
ná caca cuna ngu' cha! ji'i Jesús; 
ña'a cuayá! nu tye cuna lcaa ngu! xa! 
tsu' nu nga'a cha! xñi cha! jili Jesús, 
26]i! cua'ni lyaá ycui' Ndyosi ji'i lcaa 
ngu' nu chañi ca tya!a hati ji'i Israel. 
Ndi'ya nscua cha! lo quityi cusu!: 

Tyaa nu cua'ni lyaá ji'i ma, nde 
quichi Sión bi' tyu'u yu caa 
yu. 

Culotsu' yu bi! lcaa cha! cuxi nu 
ntsu'u ji'i ngu! Israel tya!a yu, 

27 lo'o li! cuityi na! lcaa qui'ya nu 

ntsu'u ji'i ngu! bi', nacui ycui! 
Ndyosi. 

Li! tyu'u tucua cha! nu 
nguxquiñi na! lo'o ngu' bi! nu 
ngua sa'ni. 

Jua'a nchcui' quityi. 

28 Tya'a cusuu ycui' Ndyosi laca 
ngu' judío juani, xqui'ya cha! ná 
jlya ti! ngu! cha! chañi cha! cua 
ngua'ni lyaá Ni ji'i ngu'; bi! cha! 
cua ngujui la xi tyempo ji'i cutma 
ngu' xa! tsu!, cha! shi ma cha! ji'i 
Jesucristo xquitya ngu' judío. Pana 
ña'a ti tya ntsu'u tsa tyiquee ycui' 
Ndyosi ña!a Ni ji'i ngu! bi!, xqui'ya 
cha! cua ngusubi Ni ji'i jyo'o cusu! 
ji'i ngu' bi! tya clyo cha! caca ngu' 
hati ji'i Ni. 22Ná tya'achu' ycui' 

Ni ji'i sca cha! nu cua nda Ni lo'o 
na, ná culaya' Ni ji'i sca hati nu 

ntsu'u cha! ji'i lo'o ycui! Ni. 30Lo!o 
juala cu'ma, ná ndaquiya! ma cha! 
ji'i ycui' Ndyosi cua sa'ni la; pana 
tya'na ti! Ni ña'a Ni ji'i ma nu lo'o 
nga'aa jlya ti' ngu! judío ji'i Ni. 
31 Masi ná ndaquiya' ngu' judío bi! 
ji'i ycui' Ndyosi juani, pana la cui! 
jua!a cua'ni tya'na ti! ycui! Ndyosi 
ji'i ngu! bi! ca nde loo la, ñitya nu 
ndu'ni tya'na ti! Ni ji'i ma. 32Sca 
ti cuayá' nguxtyanu Ni ji'i lcaa 
ñati chalyuu cha! ná taquiya' ngu' 
ji'i ycui! Ni, si jua'a nti! ngu!, cha! 
jua'a ná ntaja'a ngu' taquiya' ngu' ji'i 
Ni tsiya! ti. Pana tiya! la li! caca ji!i 
ycui' Ni cua'ni tya'na ti! Ni ji'i ngu! 
lo'o clyana ngu' ji'i Ni chaca quiya!. 
33Tlyu tsa cha! tso'o ndyu'u ca slo 
ycui' Ndyosi; lcaa cha! nchca cuayá! 
ti! Ni, lcaa cha! jlo ti! ycui' Ni. Sca ti 
ycui' Ndyosi jlo ti! na ca laca nu lijya 
nde loo la, sca ti ycui' Ndyosi jlo 
til na laca nu ndu'ni ycui' Ni. Ndi!ya 
cha! nscua lo quityi cusu! cuentya 
ji'i cha! bi": 34“¿Tilaca caca cuayá! ti! 
ñi'ya laca cha! nu ca!ya hique ycui' 
Ni? ¿Ha ntsu'u ñati nu nchca ji'i ta 
sca cuii lo'o ycui' Ndyosi? 35Ná caja 
ñi'ya nu ta na sca na nu jña ycul' Ni, 
cha! tiya! la tya Ni caya! ji'i ji'na.” 
36Lcaa na nu ntsu'u chalyuu, na 
ji'i ycui' Ndyosi laca bi!, cha! cua 
ngúiñá ycui' Ni lcaa na, cha! caca 
bi! cña ji'i Ni. Ngalaa caca tye cha! 
cua'ni tlyu na ji'i ycui' Ndyosi. Lo'o 
jua!la chañi tsa cha! bi". 


Ta na tyucui ña'a na ji'i ycui' 
Ndyosi cha! xcui' na tyi'i na 
chalyuu cuentya ji'i Ni 
1 Cu'ma ngu' tya'a ntsu'u cha! 

ji'na lo'o Cristo, xqui'ya cha! 
lye tsa ndu'ni tya'na ti! Ni ji'na, bi! 

cha! nchcui' na! lo'o ma juani. Ta ma 
tyucui ña!a ma ji'i ycui' Ndyosi, cha! 
cua'ni ma cua ña!a ca cha nu nti! Ni 
cha! cua'ni ma nde chalyuu; ta ma 
tyucui ña!a ma ji'i Ni cha! xcui' na 
tyi'i ma chalyuu cuentya ji'i ycui! 
Ni, cha! laca ma ñi'ya nti! sca msta 
lu'ú ti. La cui' jua'a nti! ycui' Ndyosi, 
cha! laca ma hati ji'i Ni. Na cua laca 
ntsu'u cha! cua'ni ma jua'a. 2Nga'aa 
ta ma tyempo cha! tatsaa ngu' ji!i 
ma cha! cua'ni ma cha! cuxi; xa! ña!a 
tyi'i ma chalyuu juani, cha! cua 
nchcutsa'a Ni lcaa cha! nu ntsu'u ne! 
cresiya ji'i ma. Bi! cha! caca cuayá! 
ti' ma cua ña'a ca cha nu nti! ycui' 
Ndyosi cha! cua'ni ma: ña!a cha 
laca nu tso'o la cha! cua'ni ma, ña'!a 
cha nu ndiya la ti! ycui' Ndyosi ji'i, 
ña!a cha nu tyu'u tso!o la ji'i ma su 
cua ndye cha! bi!; lcaa cha! bi! caca 
cuayá! ti' ma li". 

3Tlyu tsa cha! tso'o nu ngua'ni 
ycui! Ndyosi lo'o na', nu lo'o nda 
Ni cna jna!; bi! cha! nehcui' tsa na! 
lo'o ma juani, cha' nga'aa cua'ni 
tyucuaa ti! ma lo'o xa! ñati. Nga'a 
cha! culacua ti! ma cha! lcaa cha 
nu cua nchca ji'i ma juani, Cristo 
ngua'ni cha! caca ji'i ma, nu lo'o 
ngusñi ma chal! ji'i Ni. 4Tyuu tsa 
tya'a tyijya ntsu'u laja cuaña! scaa 
na, pana scaa cna ntsu'u jili scaa 
tyijya bi!. SLo'o jua'a laca na, lcaa 
tya'a na nu ntsu'u cha! ji'na lo'o 
Cristo, cha! masi tyuu tsa ngu' tya!a 
na, pana sca ti taju ñati laca na lo'o 
tya'a na; sca ti hati laca tsaca na, 
pana lcaa na stu'ba ti ntsu'u cha! 
ji'na lo'o tya!a na. 

6Xi xa! la cha nchca cua'ni sa scaa 
na, ña'a cha nu nda Ni chacuayá! 
cha! cua'ni scaa na, cha! tso'o tsa 

ntsu'u tyiquee Ni ña'a Ni ji'na. Nu 
lo'o ntsu'u ngu! tyala ma nu nchca 
ji'i ngu' cheui' ngu! sca cha! nu 

nti! ycui' Ndyosi ta Ni lo'o ma, bi! 
cha cua'ni ngu' lacua. La cui! ñilya 
nduna ngu' bi! cha! nu nda ycui! 
Ndyosi, ñi'ya ngusñi ngu' cha! bi", 
la cui! jua'a ta ngu! cha! bi! lo'o ma. 
7Lo'o nchca ji'i tsaca ma xtyucua 
ma ji'i tya'a ma, tyucui tyiquee ma 
xtyucua ma ji'i ngu! bi! lacua. Lo'o 
nchca ji'i tsaca ma culu'u ma cha! 
liñi ji'i tyala ma, tyucui tyiquee ma 
culu'u ma cha! bi! ji'i ngu' lacua. 

8 Nu lo'o ta ma sca cuii cuentya 

ji'i ycui' Ndyosi lo'o ngu', tyucui 
tyiquee ma ta ma cha! bi! lacua. 
Nu lo'o ta ma cha! xlya'be ji'i ngu!, 
tyucui tyiquee ma ta ma cha! tso'o 
ji'i ngu' lacua. Si laca ma loo ji'i 
ngu' tya!a ma, cuilya ma cuentya 
cha! tso'o ti cua'ni ma lacua. Nu 
lo'o cua'ni tya'na ti! ma jili ngu', 
tso'o ti caca tyiquee ma laja lo'o 
cua'ni ma cha bi! cuentya ji'i ngu' li". 


Ñi'ya nu tso'o la tyi'i na chalyuu 
si hati ji'i ycui' Ndyosi laca na 

9 Cua'ni ma cha! tso'o tsa caca 
tyiquee ma ña'a ma ji'i xa! la hati, 
cha! si'i sca cha! nu nda ti ma laca 
bi!, nu lo'o chcui! tso'o ma lo'o ngu', 
masi lo'o cua'ni ma cha! tso'o lo'o 
ngu!. Ngalaa taquiya' ma jili cha! 
cuxi, tyucui tyiquee ma clyana ma 
ji'i cha! tso'o. 10 Ndi'ya caca tyiquee 
ma ña'a ma ji'i ngu' tya!a ntsu'u cha! 
jili ma lo'o Cristo: caca ñilya si laca 
ngu' bi! tya!a ngula ma tsiya! ti; bi! 
cha! cua'ni chi ma loo tya!a ma, xti 
ti cha! tyu'u tyiquee ycui' ca ma li!. 

VINA cua'ni taja ma lo'o cua'ni ma 
cña ji'i ycui' Ndyosi; na cua ndyanu 

Xtyi'i ycui' Ndyosi ca ne! cresiya 
ji'i ma, bi! cha! caca tlyu tyiquee ma 
cha! cua'ni la ma cha bi". 

12Ndu'ni cha! tso'o tsa caca 
tyiquee ma lo'o jatya ma ji'i ycui! 
Ndyosi cha! caa Ni cua'ni lyaá Ni ji'i 
ma. Ná xtyanu ma ji'i cha! bi', masi 
ti'í tsa xcube! ngu' ji'i ma su ndi'i 
ma chalyuu. Lcaa tsa chcui! ma lo'o 
ycui' Ndyosi Sti na. 

13 Nu lo'o lyiji sca na ji'i sca ngu' 
tya!la ngusñi ma cha! ji'i Cristo, nga'a 
cha! tya'be cha! tso'o nu ntsu'u ji'i 
ycui! ca ma, cha! ta ma na ji'i ngu' bi!, 
na laca nu lyiji ji'i ngu!. Lcaa tyempo 
ta ma to! tyi ma cha! tyi'i ñati nu lijya 
ti. 

14Chcui! ma lo'o ycui! Ndyosi 
cuentya ji'i hati nu ndyu'ni lya! ti' 
jili ma; pana ná jña ma cha! tyanu 
yabe! ji'i ngu' bi', masi xcui' cha! 
tso!o ti jia ma cuentya ji'i ngu' bi!. 

15Cua'ni chaa ti! ma lo'o xa! ñati, 
nu lo'o ña!a ma ji'i ngu' cha! chaa 
ti' ngu! ndi'i ngu'; lo'o jua!a tso'o si 
caca xñi'i ti' ma lo'o ngu', nu lo'o 
ña'a ma cha! xñi'i ti ti' ngu! ndi'i 
ngu!. Cua'ni ma cha! caca stu'ba 
tyiquee ma lo'o xa! ñati. 

16Sca ti cha! chcui! ma lo'o lcaa 
ngu' tya'a ntsu'u cha! jili ma lo'o 
Jesucristo; ná cua'ni tyucuaa ti' ma 
lo'o ngu' ti'i tyala ma, tso'o ti chcui! 
ma lo'o ngu' bi'. Stu'ba ti tyala ma 
lo'o ngu! bi!, ná culacua ti! ma cha! 
nchca la ji'i ycui' ca ma. 

17Nu lo'o cuxi ti cua'ni ngu! lo'o 
ma, ná tya ma cha! cuxi ji'i ngu' 
chaca quiya!; clyana ma sca cha 
tso'o nu caca cua'ni ma cuentya ji'i 
ngu', cha! jua'a ña'a tsa hati ji'na. 
18Cua'ni ma cha! cajá ñi'ya tyi'i 
tso'o ti ma lo'o Icaa nati, cha! ná 


ROMANOS 12, 13 


caja tya'a cusuu ma. 19Cu'ma tya'a 
tso'o na', ni sca quiya' ná xtyacui 
ma cha! cuzi ji'i ngu' nu cua'ni 
lya! ti! jili ma, masi ta ma tyempo 
ji'i ycui' Ndyosi cha! xcube' Ni ji'i 
ngu' bi". Tso'o la jua'a. La cui! jua!a 
ndyu'u cha! nu nscua lo quityi cusu! 
ndi'ya: “Cña 'na laca cha! caca 
ñasi' na! ji'i ngu!, cha! ta na! nu 
ti'í ji'i ngu!, nacui Ni”. Bi! laca cha! 
liñi nu nda ycui' nu Xu'na na lo'o 
na. YLo'o jua'a tya nda Ni xi xa! la 
cha': “Nu lo'o ngujui jbi'ña ji'i tya!a 
cusuu ma”, nacui Ni, “tso!o la si ta 
ma na cacu ngu! bi'; nu lo'o nguityi 
tsa tya'a cusuu ma hitya, ta ma na 
co'o ngu' li!. Juala ta ma sca cha! 
tyujutu ti! jili ngu'.” Jua!a cha! nscua 
lo quityi. 21 Bi' cha! nga'aa ta ma 
tyempo ji'i nu cuxi cha! cua'ni bi! 
ngana ji'i ma. Juani taca tyijiloo ma 
ji'i nu cuxi, xquilya cha! xcui' cha! 
tso'o ndyu'ni ma. 
1 Lcaa cu'ma ngu' tyala na, 
nga'a cha! taquiya' ma ji'i 
ngu' nu laca cha. Ycui' Ndyosi laca 
nu cua nda chacuayá' ji'i ngu' bil, 
cha! caca ngu! loo ji'na; ná ntsu'u 
chaca nu taca ta chacuayá! bi! ji'i 
ngu'. ?Bi' cha! lacua, nu lo'o xuu 
tya'a na lo'o ngu' nu laca cha, laca 
ñi'ya si nxuu na lo'o ycui' Ndyosi, 
cha! ycui! Ni ngusta Ni ji'i ngu' bi' 
cha! caca ngu! loo ji'na. Si jua'a xuu 
tya'a na lo'o ngu', caja ñilya nu 
xcube! ngu' ji'na li'; ¿pana ná caca 
xcutsii ngu' nu laca loo ji'na si cha 
tso'o ti ndyu'ni na, sca ti ji'i ngu! 
xña'a xcutsii ngu' bi'. Si chañi cha! 
nti! ma cha! ná cutsii ma ji'i ngu' nu 
laca cna, xcui' cha! tso'o ti cua'ni 
ma li'. Ná tyiquee' lo'o ngu' nu laca 
cha bi! cua'ni chi ngu' loo ma, si 

juala xcui' cha! tso'o ti ndu'ni ma. 
4Chacuayá! ji'i ycui' Ndyosi laca 
ngu! bi! loo ji'na, cha! taca xtyucua 
ngu' ji'na; pana si cua'ni ma cha! 
cuxi, li! ntsu'u cha! cutsii ma, cha! 
ntsu'u chacuayá' xcube! ngu! bi! ji'i 
ma li". Chacuayá! ji'i Ni laca ngu' 
bi! loo ji'na lacua, cuentya ji'i Ni 
nchcube! ngu' ji'i ngu! cuxi; “bi! cha! 
ntsu'u cha! taquiya! ma ji'i cha! nu 
nchcui' ngu! bi'. Xcube' ngu! bi! jitna 
si ná taquiya' na ji'i ngu'. Lo'o jua'a 
jlo ti! na cha! nga'a cha! taquiya' 
na ji'i ngu' bi', xquilya cha! lini nu 
ntsu'u hique scaa na. $La cui! jua'a 
sca cha! tso'o laca si tya ma lcaa chi 
cha loo nu jña ngu! bi! ji'i ma, cha! 
msu jili ycui! Ndyosi laca ngu' nu 
laca cha bi!, cha! bi! laca cha nu nda 
Ni ji'i ngu' bi", cha! cua'ni ngu! nde 
chalyuu. 

7Tya ma ji'i ngu' laca cha lcaa na 
nu ntsu'u chacuayá! ji'i ngu! cha! 
jna ngu' ji'i ma. Ná tyacui ma chi 
cha loo, ni ná tyacui ma chi ji'i sca 
cha nu cua ngua'ni ngu!; tya ma 
caya! bi! ji'i ngu'. Lo'o jua'a cua'ni 
tlyu ma ji'i ngu' bi!, cua'ni chi ma 
loo ngu', tucuá ma cha ji'i ngu! bi". 
$Nga'aa su'ba ma tane! hichu' ma. 
Sca lo ti cha lyiji cha! cua'ni ma lo'o 
xa! hati, cha! tso'o tsa cua'ni ma 
ña!a ma ji'i ngu!; cua laca ndyu'ni 
ma lcaa cha nu ngulo ycui' Ndyosi 
ji'na, nu lo'o tso'o tsa ntsu'u tyiquee 
ma ña'a ma ji'i tya'a hati ma. *Tyuu 
lo cha ngulo Ni ji'i ñati nu lo'o nda 
Ni cha! lo'o Moisés nu ngua sa'ni; 
nditya nacui Ni: “Ná tyu'u cha! ji'i 
ma lo'o clyo!o xa! ñati”, nacui Ni. 
“Ná cujuii ma ji'i tyala hati ma. Ná 
cuaana ma na nu ntsu'u ji'i tya!a 
hati ma. Ná tyacui ti' ma na nu 

ntsu'u ji'i tyala nati ma”, nacui Ni. 
Sca ti cuayá' ndyu'u lcaa cha! bi! 
lo'o chaca cha! nu nchcui! quityi re: 
“Ntsutu cha! cua'ni tya'na ti! ma ji'i 
tya!a hati ma, ñi'ya laca si ndu'ni 
tya'na ti! ma ji'i ycui' ca ma”, nacui 
Ni. Nu lo'o ntsu'u tyiquee na ña'a 
na ji'i tyala hati na jua'a, ná taca 
cua'ni na cha! cuxi lo'o ngu' bi! li". 
Bi! cha! na cua ndye ndyu'ni na lcaa 
cña nu ngulo ycui' Ndyosi ji'na, nu 
lo'o cua'ni tya'na ti! na ji'i tya!a ñati 
na, cha! ntsu'u tyiquee na ña'a na 
ji'i ngu!. 

1 Cua'ni ma cha! tyi'u ti' ma lcaa 
cha! bi'. Cua jlo ti' ma cha! cua 
ndyalaa hora cha! clyana na ji'i 
ycui! Ndyosi; bi! cha! juani que ti! 
ma lacua, cha! tii ti til ma tyi'i ma 
chalyuu. Cua tyaa ti ycui' Jesús cha! 
cua'ni lyaá Ni ji'na, cha! caqui'ya 
Ni ji'na. Nu lo'o ngusñi na cha! 
jili Jesús tya clyo, li! ngua ti! na 
cha! tya lyiji tsa tyalaa tsa bi! cha! 
tyaa ycui' Jesús; pana juani cua 
ngulala ti tyalaa tsa bi'. 12Ñitya 
laca chalyuu talya, jua'a laca lo'o 
ndi'i na chalyuu, xqui!ya cha! cuxi 
nu ntsu'u ji'na. Pana juani cua tye 
ti talya bi!, cua tyaa ti Cristo cha! 
culotsu! Ni cha! cuxi bi!. Li! caca 
chalyuu ji'na ñilya si cua nguxee 
tso'o, cha! lubii tsa xee caca li!. Bi! 
cha! nga'a cha! xtyanu na ji'i cha! 
cuxi nu ndu'ni ngu', cha! cuxi tsa 
tyiquee ngu! nu ndya!a chalyuu 
talya bi'. Cua'ni cho'o na tyucui 
ña'a na, cha! nguula tsa cua'ni na 
cha cuentya ji'i Cristo nde chalyuu, 
ñilya si laca na sendaru ji'i Cristo. 
13Clyana na ñi'ya caca tyi'i tso'o 
ti na lo'o ñati, ñi'ya si laca na ñati 
nu xcui! ndya!a ndacua ti su caca 

ñala hati ji'na. Li! ná tso'o laca si 
culiji na chalyuu ji'na jua'a ti lo'o 
ndya'a na cha! cu'bi na, masi xa! la 
juersa ji'na culiji na lo'o xcui! ndi'i 
ti na tala. Ná tso'o bi'. Lo'o jua'a ná 
ntsu'u cha! cua'ni suba! na lo'o xa! 
hati, ná ntsulu cha! clyana na xa! la 
cha! cuxi nu cua'ni na lo'o hati; ni 
nga'aa clyana na cha! cusuu lo'o 
ngu!, ngataa cua'ni liye! ti! na jii 
ngu!. 14Ta ma chacuayá! cha! caca 
loo ycui! Jesucristo nu Xu'na na ji'i 
tyucui na'a ma; nga'aa taquiya' na 
jili lcaa lo cha! cuxi, cha! nu tiji! tsa 
ti' na ji'i xquilya cha! laca na hati ti. 


Ná chcui' ngu' cha' cuxi ji'i xa! la hati 
tya'a ntsu'u cha! ji'i ngu' lo'o Cristo 
1 Tso'o ti chcui' ma lo'o sca 
hati tya'a ngusñi na cha! ji'i 
Jesús, masi tya lyiji ca cuayá! tso!o 
ti' cha! bi!; ná xuu tya'a ma lo'o 
nu hati bi! xqui'ya sca cha! nu ná 
nchca cuayá! tso!o ti'. 2Ntsu'u hati 
nu jlya tsa ti! ji'i Cristo, bi! cha! ná 
ntsii ngu' cacu ngu' lcaa lo na. Xa! 
la ñati nu ná jlya tso'o ti! ji'i Cristo, 
ntsii ngu' bi! si cua'ni ngu! cha! cuxi 
xqui'ya sca na cacu ngu'; bi! cha! 
ná ntaja'a ngu! bi! cacu ngu' cuaña!. 
Ndacu ngu' sityu, ndacu ngu! cuu, 
ndacu ngu' caatya, tsa bi! ti na 
ndacu ngu! bi'. ¿Pana nu ngu' nu 
ná ntsii ndacu cuaña' ni, ná tso'o 
si xtyí lo'o ngu' jili xa! la tya'a ngu' 
nu ntsii cacu bi!. La cui! ti cha!, nu 
ngu! nu ntsii cacu cuaña! bi', ná 
tso'o si chcui' cuxi ngu! bi! jili ngu' 
nu ndacu lcaa lo na nu nda ycui! 
Ndyosi cha! cacu na, cha! cua nda 
Ni chacuayá! ji'i ngu' cha! caca ngu' 
sñi' ycui' Ni. 4Ná tso'o si chcui' cuxi 
ma ji'i xa! la hati tya'a ngusñi na 

cha! ji'i Ni. Ycui' Ndyosi laca Xu'na 
ngu', si'i cuentya ji'i cu'ma laca ngu! 
bi!; cuentya ji'i ycui' Ndyosi laca 
cha nu ndyu'ni ngu', si cha! tso!o 
ndyu'ni ngu', si cha! cuxi ndyu'ni 
ngu'. Lo'o jua!a ná tyacua cha! cuxi 
ji'i ngu! xqui'ya cha! bi', cha! lo'o 
ngu! bi! ngusñi ngu' cha! ji'i ycui' 
nu Xu'na na; jua!a xtyucua Ni ji'i 
ngu!, cha! tyi'i tso'o ti ngu! chalyuu 
cuentya ji'i ycui' Ni. 

5Ntsu'u ngu' tya!a ntsu'u cha! ji'na 
lo'o Cristo nu ndu'ni tacati ji'i sca tsa, 
ná ntsu'u cha! ji'i xa! la tsa cuentya 
ji'i ngu' bi"; xa! la hati nchcui' cha! 
na jili ycui' Ndyosi laca lcaa tsa. Ta 
ma chacuayá! cua'ni scaa hati tsa 
ña'a nu nelyacua ti! ycui' ca ngu'. $Si 
tacati tsa sca tsa cuentya ji!li tsaca 
ngut, bi! laca tsa nu nga'a cha! cua'ni 
chi ngu! bi! loo ycui' Ndyosi lacua; 
lo'o jua'a taca cua'ni chi nu xa! la ñati 
loo ycui' Ndyosi, masi ná ntsu'u cha! 
tacati ji'i ngu' lo'o tsa bi'. La cui! jua'a 
ndyu'u cha! lo'o ñati nu ná ntsii cacu 
cuaña! bi"; xquitya cha! ngusñi ngu' 
cha! ji'i ycui' Ndyosi, bi! cha! ná ntsii 
ngu' bi!. Ndya ngu' xlya'be ji'i ycui! 
Ni lo'o ndacu ngu' ji'i. Lo'o nu ntsii 
cacu cuaña! bi! ni, la cui! ti xquitya 
ycui! Ndyosi ntsii ngu' cacu ngu' 
ji'i; lo'o ngu' bi' ndya ngu' xlya'be 
ji'i ycui' nu Xu'na na cha! nda Ni na 
cacu ngu". 

7Ntsu'u cha! caca na cña ji'i Ni, 
masi tya lu'ú na, masi cajaa na. Si'i 
cha! ji'i ycui! ti na ndi'i na chalyuu, 
si'i cha! ji'i ycui! ti na cajaa na; écha' 
caca na cía ji'i ycui! Ndyosi, bi! cha! 
ndi'i na lo yuu chalyuu. Nu lo'o 
ntsu'u cha! cajaa na, cha! ji'i Ni laca 
lit, cha! na jili ycui' Ni laca na, masi 
tya lu'ú na, masi cua ngujuii na. 9Cua 

ngujuii Cristo, lo'o jua'a cua ndyu'ú 
Cristo chaca quiya!, cha! ca cuayá! ti! 
lcaa ngu' cha! ycui' Ndyosi laca Xu'na 
lcaa jyo'o nu ngusñi cha! ji'i Ni nu lo'o 
nguti'i ngu' chalyuu. Lo'o jua!a ycui! 
Ni laca Xu'na hati nu jlya ti! ji'i Ni nde 
chalyuu juani. 

Nati ji'i Cristo laca cua ña!a ca 
ngu! tya'a ngusñi na cha! ji'i Ni, bi! 
cha! ná nga'a cha! chcui' cuxi ma ji'i 
cha nu ndu'ni scaa ngu' tya!a ntsu'u 
cha! ji'na lo'o Cristo. Ná chcui' cuxi 
ma ji'i ngu' bi!, ñi'ya nu ngua'ni 
ma tya tsubi' la; ntsu'u cha! tyalaa 
tsa bi! lo'o tyaa lcaa tya'a na ca su 
ntucua ycui' Ndyosi. Nde loo ycui! Ni 
tsatu na li!, cha! cua'ni cuayá! Ni jitna. 
11Ntsu'u sca cha! nu nscua lo quityi 
cusu! nu nacui ycui' Ndyosi ndilya: 

Ycui' Ndyosi lu'ú laca na', nacui 
Ni, nga'a cha! tyatu sti! lcaa 
hati nde loo su ntucua na!, 

cha! chcui' lini ngu' lo'o tya!a hati 
cha' laca na! ycui' Ndyosi Sti 
ngu'. 
12Bi' cha! lacua, lcaa na lo'o tya'a 
na nga'a cha! xacui na cha! ji'i ycui' 
Ndyosi lo'o tyalaa tsa bi!, lcaa cha! 
ñi'ya nu ngua'ni scaa na lo'o ñaa na 
chalyuu. 


Ná ta ngu' tyempo ji'i tya'a ngu' 
cha! tya'achu' ngu' ji'i Jesús 

13Nga'aa chcui' cuxi ma ji'i cha nu 
ndyu'ni scaa ngu! tya'a ngusñi ma 
cha! ji'i Jesús lacua. Ndi'ya cua'ni 
ma juani: ngalaa ta ma tyempo ji'i 
ngu' tya!a ma cha! cua'ni ngu' cha! 
cuxi xqui'ya cu'ma. 14Cua nchcui' 
Cristo lo'o na!, cua jlo ti! na! cha! 
ni sca na cuxi ná nda ycui' Ndyosi 
cha! cacu ñati; lcaa na nu ndacu 
ñati chalyuu, na tso'o laca bi!. Pana 

ntsu'u ñati nu ná nchca cacu sca na, 
xqui'ya cha! nti! ti ngu! cha! na cuxi 
laca bi!; cuxi tsa laca na bi! cuentya 
jili ngu! bi! si cacu ngu' ji'i li'. 15Lo'o 
ngu' tya'a ntsu'u cha! ji'i ma lo'o 
Jesús ni, si ña'a ngu' cha! ndyacu ma 
sca na nu ná ntsu'u chacuayá' cacu 
ycui! ngu', nti! ngu!, chiya'a culacua 
ti' ngu! bi! li!; ñitya laca si ná tso'o 
ntsu'u tyiquee ma ña'a ma ji'i ngu', 
bi! cha! ndyacu ma na bi' culacua 
ti! ngu'. Ná tso'o jua!a. Ná ntsu'u 
chacuayá! ji'i ma cacu ma na laca 
nu nti! ti ma, si juala cua'ni ma cha! 
xtyanu ngu' tya'a ma cha! ji'i Cristo 
xqui!ya cha! ndyacu ma na bi'. Lo'o 
ngu' bi", laca ngu' cuentya ji'i ycui! 
Ndyosi; xqui'ya ngu! bi", bi! cha! 
ngujuii Cristo. 16Masi ndi'i tso'o 
ti ma, ná nga'a cha! ta ma tyempo 
ji'i ngu' cha! chcui' ngu' cha! cuxi 
jili cha nu ndyu'ni ma xquilya cha! 
ndyacu ma na bi". 17 Nu lo'o laca 
ycui' Ndyosi loo ji'na ni, ná ndulo 
tsa cha! ji'na cuentya ji'i sca na nu 
ndacu na, sca na nu co'o na; nu 
ndulo tsa ji'na laca cha! tyaa Xtyi!i 
ycui' Ndyosi tyanu ne! cresiya ji'na, 
cha! ca tso!o cresiya ji'na xquitya 
Jesús. Bi! cha! ti ti taca tyi'i tyiquee 
na chalyuu, taca ca chaa ti! na 
xqui!ya ycui! Ndyosi; lcaa cha! bi! 
caca nu lo'o laca Ni loo ji'na. *8Li' 
tso'o ntsu'u tyiquee Ni ña'a Ni ji'i 
ma, lo'o jua'a hati chalyuu cua'ni 
chi ngu' loo ma, si cua'ni ma lcaa 
ña'a cha nu ngulu'u Cristo ji'na. 
19Tso'o lacua. Lcaa tya'a na nga'a 
cha! clyana na cua ña'a ca cha! nu 
cua'ni cha! caca tyi'i tso!o na lo'o 
tya!a hati na, ña'a cha! nu cua'ni 
cha! xtyucua na ji'i tya'a ñati na, 
cha! tso!o ti tyi'i na cuentya ji'i 

Cristo; 20ná cua'ni ñu'u ma ji'i cha 
nu ndyu'ni ycui' Ndyosi xqui!ya 

sca na nu ndacu ma. Chañi cha! 
tso'o tsa laca lcaa na nu nda Ni 
cha! cacu ñati, pana caca cuxi na 
bi! cuentya ji'i ma, si ntsu'u ngu! nu 
xtyanu cha! ji'i Jesús xqui'ya cha! 
ndacu ma ji'i. 2 Tso'o la masi ná 
cacu ma cuaña' tsiya' ti, masi ná 
co'o ma [cui tsiya! ti, si nti' ma cha! 
cuxi laca na bi! cuentya ji'i tya'a 
hati ma. Ni sca na ná cua'ni ma nu 
cua!ni cha! tyalachu! ngu' tya'a ma 
jili Jesús, cha! cua'ni ngu' cha! cuxi, 
cha! quiñu'u cresiya ji'i ngu'. 22 Nu 
lo'o nti! ma cha! tso'o tsa cuentya ji'i 
ycui' Ndyosi laca sca cña nu ndu'ni 
ma, masi ntsu'u ñati nu ná ndiya ti' 
cha! ndu'ni ma jua'a, tsiya! ti cua'ni 
ma cha bi! li! ca su nga'a ycui! ti 
ma, ca su ña'a sca ti ycui' Ndyosi 
ji'i ma. Tso'o tsa ntsu'u tyiquee nati 
nu ngui'i ndu'ni jua'a, ná ntsu'u cha! 
culacua tsa ti' ngu' bi"; cua jlo ti' 
ngu! bi! cha! si'i cha! cuxi nu ndu'ni 
ngu!. 23pana ná tso'o ndyu'ni ñati 
lo'o ndyacu cuaña! si nti! ngu! cha! 
cuxi laca cha! bi! cuentya ji'i ycui! 
Ni; quilya laca ji'i ngu' bi!, cha! si'i 
na tyucui tyiquee ngu! ndyacu ngu' 
cuaña! bi! li'. Lcaa cha nu ndyu'ni 
na cha! siya! ti tyiquee na, qui'ya 
ji'na laca bi!. 


Si'i xcui' cña ji'i ycui' ca na 

nu tyu'u tyiquee na 
1 Lcaa na nu nguula ti 

tyiquee na xqui'ya cha! 
ngusñi na cha! ji'i Cristo, ntsu'u 
cha! talo tyiquee na ji'i tyala ngusñi 
na cha! ji'i Cristo nu tya lyiji xñi 
tso'o cha! bi"; ntsu'u cha! xtyucua 
na ji'i ngu'. Si'i xcui' cha ji'i ycui! 

ca na nu nga'a cha! tyu'u tyiquee 
na ji'i; ?clyana na ñi'ya caca cha! 
caca tso!o ji'i ngu! tya'a na nu nga'a 
cacua ti slo na. Xtyucua na ji'i ngu' 
bi!, cha! tyatí la ti! tyiquee ngu' lo'o 
jlya ti! ngu! ji'i Cristo; 3ñi'ya nu 
ngua'ni ycui' Cristo, ni sca cha ná 
ngua'ni yu cha! ji'i ti yu. Cua ntsu'u 
sca cha! nu nscua lo quityi cusu!, 
sca cha! nu nda yu lo'o ycui! Ndyosi 
Sti yu ndi'ya: “Lcaa cha! cuxi nu 
ncheui' ngu! jinu'u, cua ndyanu 
cha! bi! hichu! na!; yabe! nu ngusta 
ngu' jinu'u laca bi"”. *Lcaa quityi 
nu nguscua jyo'o cusu' tya sa'ni la 
ni, nclyu'u quityi bi! ji'na ñitya nu 
caca jatya na ji'i sca cha! nu lijya 
nde loo la; nda quityi cha! lo'o na 
ñi'ya xtyucua ycui' Ndyosi ji'na cha! 
talo tsa tyiquee na laja lo'o ndu ti! 
na ji'i Ni. “Lo'o jua'a cua nti! ya cha! 
xtyucua Ni ji'i cu'ma, la cui! nu sca 
ti ycui' Ndyosi nu nxtyucua jili lcaa 
na cha! talo tyiquee na, nu ndu'ni 
cha! ca tlyu tyiquee na. Xtyucua Ni 
ji'i cu!ma, cha! jua'a talo tyiquee 
ma ji'i tya'a ntsu'u cha! ji'i ma lo'o 
Ni, cha! caca stu'ba tyiquee ma lo'o 
tya'a ma xqui'ya Jesucristo. $Lo!o 
ngua stu'ba cha! ji'i ma lo'o tya!a 
ma, li! sca ti cha! taca tyu'u tyiquee 
ma, sca ti cha! taca tyu'u tu'ba ma 
lo'o cua'ni tlyu ma ji'i ycui! Ndyosi 
Sti na, nu laca Sti Jesucristo nu 
Xu'na na. 


Nduna ngu' xa! tsu' cha! 
tso'o nu nda Jesús 
7Ñilya tso!o tsa nchcui! Cristo lo'o 
ma, jua'a nga'a cha! chcui! tso!o 
ma lo'o tya'a hati ma, cha! caja ñi'ya 
cua'ni tlyu ngu' ji'i ycui' Ndyosi lo'o 
ña'a ngu' ji'i ma. $Cua ñaa Cristo 

cha! cua'ni lyaá yu ji'i ngu' judío, 
ñi'ya nu ngúiñi cha! ji'i ycui' Ndyosi 
lo'o jyo'o cusut ji'i ya sa'ni la; caca 
cuayá! ti! na jua!a cha! lini tsa cha! 
nu nda Ni lo'o jyo'o cusu! bi'. 9Naa 
nu Cristo bi!, cha! jua!a caja ñilya nu 
cua'ni tlyu ngu! xa! tsu! ma ji'i ycui! 
Ndyosi, cha! lo'o ji'i cu'ma cua'ni 
tya'na tsa ti! Ni, ñilya nu ndyu'u 

sca cha! nu nscua lo quityi cusu! nu 
ndi'ya nchcui': 

Cua'ni tlyu na! jinu'u laja ngu' 
xa! tsu!, xqui!ya cha! ngua'ni 
lyaá nu'u ji'i ngu'; 

cula tu'ba na! jii jinu'u, cha! 
cua'ni chi na' loo nu'u, nacui 
jyo'o David. 

10Ntsu'u chaca cha! nu nscua lo 
quityi cusu! nu nchcui' nditya: 

Cu'ma ngu' xa! tsu!, stu'ba ti ca 
chaa ti! ma lo'o lcaa ñati nu 
ngusubi ycui' Ndyosi ji'i, nacui 
jyo'o Moisés. 

31Lo'o jua'a tya ntsu'u chaca cha! nu 
nchcui' ndi'ya: 

Cua'ni tlyu lcaa ngu! xa! tsu! ji'i 
ycui! nu Xu'na na; 

lcaa ngu' cula tu'ba ngu! jii nu 
chcui' cha! ji'i lcaa cha! tlyu 
nu ngua'ni ycui' Ni, nacui 
jyo'o David. 

12Lo'o jyo'o Isaías nguscua sca cha! 
lo quityi cusu! nu nacui ndi'ya: 

Tyu'u tucua sca hati tya!a nati ji'i 
jyo'o Isaí, 

caa yu bi' lo yuu cha! caca yu 
loo ji'i ngu' xa! tsu!. 

Ndu ti! ngu! xa! tsu! ji'i yu bil, 
cha! cua'ni lyaá yu ji'i ngu!. 

Jua'a nchcui' quityi cusu! bi!. 

13Bi! cha! juani nti! na! cha! cua'ni 
Ni cha! shi tso'o la ma cha! ji'i ycui' 
Ni, cha! tso'o tsa caca tyiquee ma, 

cha! ti ti taca tyi'i tyiquee ma li". 
Nu lo'o tyanu Xtyi'i ycui' Ndyosi ne! 
cresiya ji'na, li! ngataa caca taja ti! 
na lo'o ntajatya na jili ycui' Ndyosi 
cha! caa Ni. 

14Cu'ma tya'a ntsu'u cha! ji'na 
lo'o Cristo, nslo tsa na! ji'i ma cha! 
tso!o tsa tyiquee ma; tso'o tsa nchca 
cuayá! ti! ma cha! ji'i Cristo, lo'o 
jua'a nchca tsa ji'i ma ta ma cuii 
lo'o ngu' tya'a ma. 15Cua nscua na! 
quityi re cha! caa ca su ndi'i ma; ná 
ntsii na! tsiya' ti cha! chcui' na! cha! 
bi! lo'o ma, cha! xñi tso'o la ma cha! 
bi'. Ntsu'u chacuayá! cha! chcui' na! 
lo'o ma, cha! ycui' Ndyosi cua nda 
Ni cha bi! 'na, cha! tso'o tsa ndu'ni 
Ni lo'o na'. 16Cua ngusubi ycui' 
Ndyosi 'na cha! cua'ni na! cha ji'i 
Jesucristo; cha bi! laca cha! tsa'a na! 
ta na! cha! tso'o ji'i ycui! Ndyosi lo'o 
ngu! xa! tsu!, lcaa su ndi'i ngu'. Jua'a 
ndyu'ni na!, cha! tyucui tyiquee 
ngu' caca ngu! bi! nati ji'i ycui' 
Ndyosi xqui!ya cha nu cua'ni Xtyi'i 
ycui! Ndyosi ne! cresiya ji'i ngu'. Li' 
tyajala Ni quiñi cha! ji'i Ni lo'o ngu' 
bi! xquilya na!. 

17Xquitya Jesucristo ntsu'u tsa 
cha! nu taca cheui' na! lo'o cu'ma 
nquicha!; taca chcui! na! ji'i cha nu 
cua ngua'ni na! cuentya ji'i ycui! 
Ndyosi, ni si'i cha! cua'ni tyucuaa ti! 
na! lo'o ma laca si chcui' na! jua'a. 
18Pana tsa bi! ti cha! chcui' na! lo'o 
ma, cha! ji'i cha nu ngua'ni Jesús, 
cha! caja ñi'ya nu taquiya' ngu' xa! 
tsu! jili cha! nu nchcui' ycui! Ndyosi. 
Si'i sca ti na! nu ngua'ni na! cha bi!, 
pana Xtyi'i ycui' Ndyosi ngua'ni 
cha lo'o na! lo'o nchcui' na! lo'o 
ngu!. 1? Ngua'ni Ni cña tonu nu ná 
ca cua'ni ñati chalyuu, cha! cube 

til xa! ñati cha! ycui' Ndyosi laca 
nu ndyu'ni cha bi'. Juala ngua cha! 
cua ndya'a na! ndi'i na! ca loyuu 
tyijyu! la. Nguxana na! nde quichi 
Jerusalén, ña!a cuayá' ndyalaa 

na! loyuu su cuentya Ilírico. Lcaa 
quichi su ndya'a na!, quiña'a tsa 
cha! tso!o ji'i Cristo nda na! lo'o 
ngu' ña!a cuayá' nu ngua 'na. Lye 
tsa ndyu'ni cha ti! na!, cha! tsa'a 
na! tsaana na! lcua ti quichi su 
bilya cuna ngu' cha! ji'i Cristo. Bi! 
ti quichi ndyanu na! nclu'u na! cha! 
tso!o bi! ji'i ngu!, cha! ná nti! na! 
tyatí yu'u na! lo'o cña nu ndyu'ni xa! 
tya'a hati ji'i Cristo. 21 Nti! na! cha! 
tyu'u tucua sca cha! nu nscua lo 
quityi cusu' nu nchcui' ndi'ya: 

Ca quichi su bilya chcui' ngu' 
cha! ji'i ycui' Ndyosi lo'o ngu', 
ca bi! tyuloo tso'o hati ji'i 
ycui' Ndyosi; 

ca su bilya cuna ngu' cha! ji'i 
ycui! Ni, ca bi! ca cuayá' tso!o 
ti! nati cha! ji'i Ni. 


Nti! tsa Pablo tsaa ca quichi Roma 

22Tyijyu! tsa ndya'a na!, bi! cha! 
bilya caja ñilya nu caa na! ca su ndi'i 
ma, 2 masi cua ngua tyuu yija nu 
ngua ti! na! cha! caa na! chcui' lo'o 
ma. Ca juani ngua laja 'na lijyaa, 
cha! nga'aa ntsu'u cha nu cua'ni 
na! ca nde; *bi! cha! cua nti! na! 
cha! caa na! tyi'i na! xi ca su ndi'i 
ma, tyucuii su tsala nde España. 
Li! taca ta na! xi cha! lo'o ma. Nu 
lo'o ngua chaa xi ti! na lo'o tya!a 
na, li! taca chcui' salya! ma lo'o 
na!, cha! xtyucua ma jna' tyucuii 
su tsa'a nde loo la. 25-25Pana clyo 
la ntsu'u cha! tsa!a na! nde quichi 
Jerusalén. Nu ngu' tya'a ntsu'u 


ROMANOS 15, 16 


cha! ji'na lo'o Cristo nu ndi'i nde 
Macedonia, nu ndi'i nde Acaya 

ni, tso'o tsa tyiquee ngu' na'a ngu' 
jili xa! nati; bi! cha! cua nguxuti'i 
ngu! tsa ycu! chi nu caca msta, cha! 
cua nti! ngu' xtyucua ngu! ji'i ngu' 
ti'i tya'a na, nu hati ji'i Cristo nu 
ndi'i nde Jerusalén. Bi! cha! tsa'a 
na! tsaa lo'o na! ji'i chi bi! ca slo 
ngu' ti'i bi'. 27 Chañi cha! tyucui tsa 
tyiquee ngu' bi! nda ngu' msta bi'. 
Taca ñacui na cha! ñilya laca si na 
ndacui ti ngu! bi! ji'i tyala ngu', jua'a 
laca cha nu ndyu'ni ngu' juani. Tya 
clyo ngu' judío laca nu cua nda cha! 
ji'i Cristo lo'o ngu! xa! tsu!; xquilya 
cha! bi! ngua tso'o cresiya ji'i ngu' 
cuentya ji'i ycui' Ndyosi, masi ngu' 
xa! tsu' laca ngu'. Bi! cha! juani lo'o 
ngua ti'i nu ngu' judío bi!, tso'o si 
xtyucua ngu! xa! tsu' ji'i ngu! bi!, 
cha! tya'a hati ji'i Cristo laca ngu!. 
28Clyo cua'ni na! cha! xcua se'i ti 
cha bi!, ña'a cuayá' nu cua nda na! 
chi bi! ji'i ngu'; li! xñi na! tyucuii 
tsala nde España. Pana laja tyucuii 
tyeje tacui na! ca su ndi'i cu'ma. 

29 Nu lo'o tyalaa nat, li! jlo ti! na! 
cha! quiña'a tsa cha! tso!o ji'i Cristo 
ntsu'u cha! chcui' na! lo'o ma, cha! 
caja ñilya nu tyatí la ti! tyiquee ma 
li! 

30 Cu'ma tya'a ngusñi na cha! ji'i 
ycui' Ndyosi, tyu'u cha! clyu ti! jili ma 
lo'o na! xquitya Jesucristo nu Xu'na 
na, cha! jua'a ntsu'u tsa tyiquee ma 
ña'a ma ji'i tya'a nati ma, xqui'ya cha 
nu ndyu'ni Xtyi!li ycui' Ni ne! cresiya 
ji'i ma. Cua'ni ma cha! caca stu'ba 
tyiquee ma lo'o na', cha! lu'ba tsa 
chcui' ma lo'o ycui' Ndyosi cuentya 
jna!. 31 Jña ma cha! clyu ti! ji'i ycui' 
Ni, cha! clyaá na! ji'i nu ngu' tyaala 

nu ná jlya ti! tsiya! ti cha! ji'i Cristo, 
nu ngu! nu ndi'i nde Judea ni. Lo'o 
jua'a jña ma cha! ji'i Ni cuentya ji'i 
ñati ji'i ycui! Ndyosi nu ndi'i nde 
Jerusalén, cha! tso'o ti tyu'u tyiquee 
ngu' tya!a na chcui' ngu! lo'o na!, nu 
lo'o xñi ngu' msta nu ta na! ji'i ngu'. 
32Lo'o jua'a jña ma cha! ji'i Ni, cha! 
tso!o ti caca tyiquee na! lo'o tyalaa 
na! ca su ndi'i ma, cha! xa! caca 
nguula ti! tyiquee na! nu lo'o tyi'i 
na! lo'o ma, si jua'a nti! Ni cha! caca. 
33Xtyucua Ni jili lcaa cu'ma lacua, la 
cui! ycui' Ndyosi nu ndu'ni cha! ti ti 
tyi'i tyiquee na nde chalyuu. Chañi 
tsa cha! caca jua!a. 


Nchcuicha' Pablo ji'i tyuu 
tya'a hati ji'i Cristo 
1 6 1-2Lo'o tyalaa ma! Febe slo 
ma, chcui! tso'o ma lo'o 
ma! xqui'ya ycui' nu Xu'na na, ñi'ya 
nu nga'a cha! cua'ni ma, cha! tya'a 
ngusñi na cha! ji'i Cristo laca ma! bi!. 
Tya'a na laca ma! Febe, ndyu'ni ma! 
cna cuentya ji'i taju ñati ji'i Cristo 
nu ndi'i quichi Cencrea. Ta ma na 
nu lyiji jili ma! cusu! bi!, cha! cua 
nguxtyucua tsa ma! ji'i quiña!a tsa 
ñati tya tsubi' la; lo'o jua'a na!, cua 
nguxtyucua tsa ma! jna!. 
3Chcuicha' ma ji'i Priscila lo'o 
Aquila, tya!a ndyu'ni na! cía ji'i 
Jesucristo. *Cua tsubi' la hasta cua 
cajaa ti ycui' ngu' ngua cuentya 
jna!, cha! ngua'ni lyaá ngu! jna' 
lo'o ntsu'u na! sca su cuxi tsa. Lo!o 
ycui' na! ndya na! xlya'be ji'i ngu' 
bi!; juala lcaa tya!a ngu' xa! tsu' nu 
ntsu'u cha! ji'i lo'o Cristo nde quichi 
tyijyu' la, jua!a nti! ngu', cha! ta 
ngu' tsaa xlya'be ji'i ngu' bi". SCuati 
chcuicha' ma ji'i lcaa hati ji'i Cristo 

nu ndyu'u ti'i ca toni'i ji'i nu Aquila 
bi'. Lo'o jua'a chcuicha' ma ji'i 
Epeneto tya'a tso!o na!, ngu! Asia nu 
clyo ngusñi cha! ji'i Cristo laca yu 
bi!. £Jua!a chcuicha! ma ji'i María, 
cha! ngua'ni tsa ma! cña cuentya 
ji'i ma. "Lo'o jua'a chcuicha! ma ji'i 
Andrónico lo'o Junias tya'a quichi 
tyi na!, tya'a ngutu'u na! ni'i chcua. 
Tyucuaa ngu! bi! laca ngu' nati nu 
cua nda Cristo ji'i ndyaa, cha! ta 
ngu' cha! ji'i ycui' Ndyosi lo'o ngu' 
nu cua tyijyu! la; nguula tsa cña nu 
ngua'ni ngu' cuentya ji'i nu Xu'na 
na. Pana yala la ngusñi ngu! bi! cha! 
jili Jesús, lo'o li! tiya! la ngusñi na! 
cha! bi!. 

8Lo'o jua'a chcuicha! ma ji'i lcaa 
ngu' tya'a nscua xtañi ngu' lo 
quityi re: ji'i Amplias, cha! tyaca'a 
tsa yu 'na xqui'ya ycui' nu Xu'na 
na; 9lo'o jua'a ji'i Urbano, tya'a 
ndyu'ni na! cha ji'i Jesucristo; jua!a 
ji'i Estaquis, la cui! jua'a tyaca!a 
tsa yu 'na; jua'a ji'i Apeles, cha! 
cua jlo ti! na cha! ngusñi tso'o yu 
cha! ji'i Cristo xqui!ya lcaa cha 
nu ngua ji'i yu cuentya ji'i Cristo; 
jua'a ji'i lcaa ngu' tya!a Aristóbulo; 
11jua'a ji'i Herodión tya'a quichi tyi 
na!; jua!a ji'i lcaa ngu' tya'a Narciso 
nu jlya ti! ji'i ycui' nu Xu'na na; 
12jua'ą ji'i Trifena lo'o Trifosa, nu 
ndyu'ni tsa cha ji'i ycui' nu Xu'na 
na; jua'a ji'i Pérsida tya!a tso'o 
na!, cha! quiña!a tsa cha tso!o ji'i 
ycui! nu Xu'na na ngua'ni ma! bi!; 
13]o!o jua'a chcuicha' ma ji'i Rufo, 
sca hati ji'i Cristo nu tso'o tsa cha! 
nchcui' ngu! ji'i; lo'o jua'a ji'i xtya'a 
Rufo, nu nguna'asii tsa jna' ñi'ya si 
laca ma! xtya'a na'; 14]o!o jua'a ji'i 
Asíncrito, ji'i Flegonte, ji'i Hermas, 

ji'i Patrobas, ji'i Hermes, lo'o jua'a 
jili lcaa tya'a ñati ji'i Cristo nu 
ndyu'u ti'i ca slo ngu' bi'; 151o'o 
jua'a chcuicha' ma ji'i Filólogo, ji'i 
Julia, ji'i Nereo, ji'i nu cuna'a tya'a 
ngula yu, ji'i Olimpas; lo'o jua'a 
jili lcaa tya'a ngu' nu stu'ba ntsu'u 
cha! ji'i ngu' lo'o Cristo. Nti! na! 
cha! chcuicha' ma ji'i lcaa hati bi! 
cuentya jna!. 

16Nu lo'o chcuicha' ma ji'i tya'a 
ma, tyucui tyiquee ma quityi ma 
jili tyala ma chacuayá! ji'i Cristo. 
Lcaa taju hati nu ntsu'u cha! ji'i 
lo'o Cristo ca nde, cua nti! ngu' 
chcuicha! ngu! jili ma. 

17Cu'ma tya'a ntsu'u cha! ji'na lo'o 
Cristo, lye chcui! na! lo'o ma juani, 
cha! tii ti ti! tyili ma xi, cha! ná 
tyu'u tucua hati nu ta cha! cusuu ji'i 
ma lo'o tya!a ma, cha! ná tacu! loo 
ngu! bi! cha! liñi ji'i Cristo nu cua 
ndyuna ma. Ná xñi ma cha! ji'i ngu' 
bi!, 18 cha! si'i cha ji'i Cristo laca bil, 
si xa! la cha! nchcui' ngu' lo'o ma. 
Ndu'ni ngu' bi! lcaa cha! cuxi nu 
nelyacua ti! ycui' ngu! cha! cua'ni 
ngu!. Lo'o juala ndyu'ni ngu' cha! 
quichi yaa cha! hique ngu! ti'i, cha! 
tso'o tsa ndani cha! nu nda ngu', 
cha! tajua' ti nchcui' ngu'. Pana 
nu cu'ma ni, tso'o tsa nchcui' nati 
cha! ji'i ma lcaa quichi, cha! tso!o 
tsa ndaquiya' ma cha! ji!i Cristo. 
Tso'o tsa nti! na! ña!a na! jili ma lo'o 
nduna na! cha! bi'; cua nti! na! cha! 
yala ti tyatí til ma cha! cua'ni ma 
cua ña'a ca cha! tso'o, cha! ná tyatí 
ti' ma tsiya! ti cha! cua'ni ma ni sca 
cha! cuxi. 20 Ná tyuu tsa lyiji cha! 
cua'ni tye ycui! Ndyosi ji'i nu xña!a, 
cha! nga'aa tyaca! cha cuxi nu 
ndu'ni nu xña'a bi! tsiya! ti. Cua'ni 

Ni cha! ti ti tyi'i tyiquee ma, ñi'ya 
ntsu'u tyiquee ycui' Ni; lo'o jua!a 
ña'a ti cua'ni Jesucristo nu Xu'na na 
cha! tso'o lo'o lcaa tya!a ma. 

21Lo'o Timoteo tya'a ndya'a na! 
cna, lo'o Lucio, lo'o Jason, lo'o 
Sosípater ngu' tya'a quichi tyi na!, 
cua nti! ngu' cheuicha! ngu! ji'i ma. 

22 Cuati lo'o na', scaranu ji'i Pablo 
laca na! lo'o nscua ya quityi re, 
Tercio naa na'; lo'o na, nti! na! 
chcuicha! na! jili ma chacuayá! ji'i 
ycui' nu Xu'na na. 

23Lo'o yu Gayo nda yu cha! lo'o 
na! cha! chcuicha! na! ji'i ma; la 
cui! to! tyi yu nda yu su tyili na!, 
jua'a nda yu toni'i jili yu su tyu'u 
ti'i ña'a taju hati nu ntsu'u cha! ji'i 
lo'o Cristo re. Cuati lo'o Erasto nu 
laca loo ji'i chi quichi re, nti! yu 
chcuicha! yu ji'i ma; la cui! ti cha! 
nti! Cuarto, yu tya'a na. 

24Bi! cha! lacua, xtyucua ycui! 
Jesucristo nu Xu'na na jili lcaa ma 
lo'o tya'a ma, ña'a ti cua'ni Ni cha! 
tso'o lo'o ma; jua'a nti! na cha! caca. 


Ngusalya' Pablo lo'o ngu' 
25Cua'ni tlyu na ji'i ycui' Ndyosi 
lacua. Taca ji'i Ni ta Ni juersa ji'i 

ma, cha! tyi'i ma ñilya nu nga'a 
cha! tyi'i ti na chalyuu, si xñi 
tso'o na cha! ji'i Jesús. Cha! tso!o 
ji'i la cui! Jesucristo, bi! laca cha! 
nu nda na! lo'o ngu!, masi tyuu 
tsa siyento yija ntsu'u cuatsi' ti 
cha! nu nchcui' ñi'ya nu cua'ni 
ycui' Ndyosi nde loo la; ?6pana 
juani cua ngulu'u tso'o Ni cha! 
bi! ji'na. Bi! cha! nga'a cha! cañi 
cha! ji'i Cristo tyucui ña'a lo 
yuu chalyuu su ndi'i nati ña!a 
cuayá! cuna lcaa ngu' xa! tsu', 
cha! taca xñi ngu! cha! ji'i sca ti 
ycui' Ndyosi, cha! taquiya' ngu' 
ji'i cha! nu nchcui' Ni. La cui! cha! 
bi! laca nu cua nscua lo quityi 
ji'i ycui' Ndyosi, nu nguscua jyo'o 
cusu! ñitya caca cha! nde loo la. 
Ngua ti! ycui' Ndyosi cha! caca 
cha! bi!, bi' cha! jua'a ndyaca 
juani; ycui! Ndyosi laca nu ná 
nga'a cha! tye chalyuu ji'i Ni 
tsiya! ti. 

27Sca ti ycui' Ndyosi jlo ti! 
lcaa cha', bi! cha! lcaa tyempo 
ná nga'a cha! tye cha! cua'ni 
tlyu na ji'i ycui! Ni chacuayá! ji'i 
Jesucristo. Jua'a nti! na cha! caca 
tu'ni. 


Quityi nu nguscua San Pablo 
ndyaa ca slo ñati ji'i Jesucristo 
nde quichi Corinto 





Pablo laca na! nu nscua quityi 

re, lo'o jua'a stu'ba ti ntucua 
na! lo'o Sostenes tya'a ndyu'ni na! 
cha. Chacuayá! ji'i ycui' Ndyosi 
ndya'a na! ncheui' na! cha! ji'i 
Jesucristo lo'o lcaa hati. 2Nscua 
na! quityi re cha! caa slo cu'ma, 
ngu' taju nati ji'i Jesucristo nu ndi'i 
ma nde quichi Corinto. Xqui'ya 
Jesucristo cua ngusubi Ni ji'i ma, 
lo'o juani laca ma hati ji'i ycui' Ni; 
nga'a cha! tyi'u ti! ma ji'i Ni lcua 
ti lo cña nu ndu'ni ma su ndi'i ma 
chalyuu. Stu'ba cha! ji'i ma lo'o 
cua ña'a ca hati nu ndu'ni tlyu ji'i 
Jesucristo nu Xu'na na tyucui ña!a 
chalyuu, cha! ñitya laca Ni Xu'na na, 
jua'a laca Ni Xu'na ngu' bi'. 3Ndi'ya 
nti! na!: cha! hafa ti cua'ni ycui! 
Ndyosi Sti na cha! tso'o lo'o ma, cha! 
cua!ni Ni cha! ti ti tyili tyiquee ma 
xqui'ya Jesucristo nu Xu'na na. 


Lcaa cha' tso'o nu caja 
ji'na xqui'ya Cristo 
4Lcaa tsa nda na! xlya'be ji'i ycui' 
Ndyosi xqui'ya cu'ma, cha! cua nda Ni 
cha! tso'o lolo ma xqui!ya Jesucristo. 
5Ntsu'u tsa cha! nu cua nda ycui! 


Ndyosi lo'o ma, cha! cua ngua stu'ba 
cha! jiti ma lo'o Cristo; bi! laca cha! nu 
ntsu'u ne! cresiya ji'i ma juani. Bi! cha! 
cua jlo tso'o ti! ma Icaa cha! nu ji'i Jesús, 
lo'o jua'a nchca ji'i ma nchcui' ma cha! 
bi! lo'o ñati. $Jua'a nchca cuayá! ti' 

xa! hati cha! lini laca cha! nu ngusñi 

ma ji'i Jesús, cha! cua na'a ngu' lcaa 
cña nu ndu'ni ma su ndi'i ma chalyuu. 
7Ná sca cha! lyiji ji'i ma ne! cresiya 

ji'i ma; lcaa cha nchca ji'i ma tyempo 
juani, xqui'ya cha! ndu tsa ti' ma cha! 
caa Jesucristo nu Xu'na na chaca quiya!. 
8Ycui' Jesús laca nu cua'ni cha! tyanu 
tachaa cha! ne! cresiya ji'i ma ña'a 
cuayá! nu tye chalyuu ji'i ma. Lo'o li! ná 
ntsu'u qui'ya nu sta ycui' Ndyosi hichu' 
ma lo'o caa Jesucristo nu Xu'na na 

cha! cua'ni cuayá! Ni ji'i hati chalyuu. 
9Ycui' Ndyosi ndu'ni cha, lcaa cha nu 
cua nacui Ni cha! cua'ni Ni; bi! laca nu 
ngusubi ji'i ma cha! caca stu'ba cha! ji'i 
ma lo'o Jesucristo nu Xu'na na, nu sca 
ti Sñi' ycui! Ndyosi. 


Tsa cla'be ti ngu' nchcui' 
ngu! tsaca cha! 
10 Cu'ma tya'a ngusñi na cha! ji'i 
Cristo, chcui' na! lo'o cu'ma juani 

chacuayá! ji'i ycui' Jesucristo nu 
Xu'na na, cha! caca stu'ba cha! ji'i 
lcaa cu'ma lo'o tya!a ma, cha! ná 
chcui' ma tucua lo cha!. Tso'o ti tyi'i 
ma lo'o tya'a ma, sca ti cha! culacua 
til ma, sca ti cha! tyu'u tyiquee ma. 
11Tsubi' ti ngujui cha! jna!, nu lo'o 
nacui ngu' tya'a Cloé 'na cha! ntsu'u 
tsa cha! cusuu ji'i ma lo'o tya'a ma, 
cha! ná stu'ba cha! jili ma lo'o tya!a 
ma; 12xa! ña!a nchcui' sa scaa ma. 
Ntsu'u sca taju ji'i ma nu nacui: “Jiti 
Pablo ngusñi ya cha'”; chaca taju 
ji'i ma nacui: “Nati ji'i Apolos laca 
ya”; juala tya xa! la ngu' taju ji'i ma 
nacui ngu!: “Nati ji'i Pedro laca ya”; 
jua'a tya xa! la ngu! nacui: “Nati ji'i 
Cristo laca ya”. 13¿Ha tyuu tya'a 

nu laca Cristo ntsu'u chalyuu cha! 
cua'ni lyaá ji'i ma lacua? ¿Ha jna' 
nu ngujui'i ca'a ngu' 'na lo crusi 
cha! cajaa na! xqui'ya cu'ma? ¿Ha 
cuentya jna' cua ntyucuatya ma? 
14Ni tsaca ma ná ntyucuatya na! 

ji'i ma. Tso'o jua!a nti! na! cuentya 
jili ycui' Ndyosi cha! si'i na! laca 

nu ngua'ni ji'i, masi ntsu'u tucua 
tyala ti ngu! nu cua ntyucuatya na! 
ji'i, yu Crispo lo'o yu Gayo. !SNá 

ca ñacui ngu' cha! cua ntyucuatya 
ma cuentya jna' lacua. 16Tyu'u cha! 
clyu ti! ji'i ma, ndyilu ti! na! cha! 
lo'o ji'i yu Estéfanas, lo'o ji'i ngu' 
tya'a ndi'i yu, cua ntyucuatya na! ji'i 
ngu' bi"; pana ná ntsu'u ti! na! si cua 
ntyucuatya na! ji'i xa! la ngu'. Si'i 
cha! tyucuatya na! ji'i ñati nda ycui' 
Ndyosi cña 'na lijyaa; cua ngulo Ni 
cha 'na cha! tsa'a chcui! cha! tso'o 
nu ntsu'u ji'i Jesús lo'o hati. Si'i na 
lijya na! lo'o quiña'a tsa cha! nu 
culo hique ti na!, ñitya nchcui' nati 
chalyuu nu nchca tsa ji'i; si jua'a, 

ná ca cuaya! ti! hati ñi'ya ngua cha! 
tlyu nu ngua'ni Cristo lo'o ngujuii 
yu lo crusi. 


Cristo ntucua suu lcaa cha! 
nu cua nti! ycui' Ndyosi 
cha! caca cuayá! ti' na ji'i 
18 Nati nu ngunu'u chalyuu ji'i 
xquilya cha! cuxi nu ndu'ni ngu!, ná 
nchca cuayá! ti! ngu' bi! tsiya! ti; na 
nxtyí lo'o ti ngu! jitna si chcui' na 
lo'o ngu' ñilya ntsu'u cha! ji'i Cristo, 
cha! ngujuii yu lo crusi xqui'ya 
na cha! cuityi Ni qui'ya nu ntsu'u 
ji'na. Pana nu na ni, nu clyaá na ji'i 
qui'ya nu ntsu'u ji'na xquilya Cristo, 
tlyu tsa cha ngua'ni ycui' Ndyosi, 
jua'a nti! na. 19Ntsu'u sca cha! 
nu nscua lo quityi cusu! ji'i ycui! 
Ndyosi nu nchcui' nditya: 

Cua'ni tye na! ji'i lcaa cha! nu 
nchcui' nati nu nchca tsa ji'i, 
nacui ycui' Ndyosi. 

Nga'aa taquiya! na! ji'i cha! nu 
nclyo hique ti ñati nu ngua 
tsala tso'o ti, nacui Ni. 

20 ¿Ni cha tso'o cuentya ji'i ycui' 
Ndyosi ndu'ni hati nu nchca tsa 
ji'i lacua? ¿Ni cha ndu'ni ngu' nu 
ngua tsa!a tso'o ti? ¿Ni cha ndu'ni 
ngu' nu nchca tsa nchcui' lacua? 
Sca ti nde chalyuu cua'nijo'o cha 
bi! ji'i ngu'. Cua nacui ycui' Ndyosi 
jitna cha! ná tso!o tsiya! ti sca cha! 
nu ngua tsa!a nati chalyuu ti, cha! 
tonto laca bi'. 21 Ngua'ni Ni cha' ná 
caja ñilya tyuloo ñati chalyuu ji'i 
Ni cha! hique ti ngu!; jua!a tso'o la, 
ngua ti! ycui' Ndyosi. Pana ndu'ni 
lyaá Ni jili nati nu xñi cha! ji'i Ni; 
la cui! cha! nu ndacha! na ji'i ngu!, 
masi cha! tonto nchcui' na, nacui 
ngu' li". 

22Cua nti! ngu' judío cha! cua'ni 
na sca cha! tlyu slo ngu', cha! jlya ti! 
ngu' cha! nu chcui' na lo'o li'; cuati 
nu ngu' xa! tsu' ni, cua nti! ngu' 
cha! tso'o tsa jlo ti! na lcaa cha! lo'o 
chcui' na lo'o ngu'. 23Pana nu na ni, 
ndacha' na jili ngu! cha! ji'i Cristo 
nu cua ngujuii lo crusi cha! cua'ni 
lyaá ji'na. Li! chiya'a nti! ngu' judío 
lo'o ndyuna ngu' cha! nu nchcui' 
na re; lo'o jua'a ngu! xa! tsu!, cha! 
tonto nchcui' na nti! ngu' bi!, si'i 
cha! bi! tsiya' ti nti' ngu! bi!. Pana 
xa! nafa nti! lcaa tya'a na nu cua 
ngusubi ycui' Ndyosi ji'na, masi 
laca na ngu' judío, masi laca na ngu' 
xa! tsu!. Sca ti cha! ji'i Cristo nchcui' 
na, cha! ji'i ycui! Cristo ntsu'u lcaa 
chacuayá!, lcaa cha! tso!o nu cua nti' 
ycui' Ndyosi cha! caca cuayá! ti! na. 
25Tso'o tsa ndyu'u cua ña'a ca cha! 
nu nchcui' ycui' Ndyosi, masi ñacui 
hati chalyuu cha! tonto tsa laca cha! 
bi'; pana cuxi la ndyu'u lcaa cha! 
tlyu nu nda hati chalyuu nu nchca 
tsa ji'i, nti! ngu'. La cui! juala nguula 
la cha ndyaca, cua ña'a ca cha nu 
ndu'ni ycui' Ndyosi, masi ñacui ngu' 
cha! ná nchca ji'i Ni; pana cuxi 
la cha ndyaca nu ndu'ni ycui! ca 
ñati. 26 Cu!ma tya!'a ngusñi na cha! 
ji'i Cristo, tyi'u ti! ma juani ñi'ya 
ña!a hati ngua ma tya clyo, nu lo'o 
ngusubi ca ti Ni ji'i ma: sca tucua 
ti ma nu nchca tsa ji'i ma; si'i hati 
tlyu laca ma, si'i hati culiya' laca 
ma su ndi'i ma chalyuu, sca tucua ti 
cu'ma nu tso'o laca xi ji'i ma. La 
cui! cu'ma nu nacui ngu' cha! ná 
tso'o ma tsiya! ti, nu juani laca ma 
hati nu nti! la ycui' Ndyosi ji'i. Jua'a 
cua nti! ycui! Ndyosi ta cha! tyuju'u 
ti! ji'i nati nu nchca tsa chcui', nti' 


1 CORINTIOS 1, 2 


ycui! ngu'; bi! cha! cua ngusubi Ni ji'i 
cu'ma, masi hati ti'i laca ma. Lo'o 
juala ndu'ni Ni cha! tyuju'u ti! hati 
nu tlyu tsa cha nchca ji'i, nti! ycui! 
ngu!; bi! cha! ngusubi Ni ji'i cu'ma 
nu ná nchca lye ji'i ma. ?8Ndu'ni 

Ni cha! nga'aa nchca chcui' tsiya! ti 
nu hati nu ndulo tsa ji'i ycui! ca; bi! 
cha! nsubi Ni ji'i ngu! ti'i, nsubi Ni 
ji'i ngu! nu nxtyí lo'o nati ji'i, nsubi 
Ni ji'i ngu! nu ná sca na ntsu'u ji'i 
tsiya! ti, bi' ngu' laca nu nsubi ycui' 
Ndyosi ji'i cha! caca ngu' hati ji'i. 

29 Jua'a ca cuayá! ti! lcaa na cha! 

ná tso'o si cua'ni tyucuaa ti! na 

jili tyala hati na, si ndube ti' na ji'i 
ycui' Ndyosi. 3%Nditya laca cha!: cua 
nacui ycui' Ndyosi cha! caca stu'ba 
cha! ji'na lo'o Jesucristo, lo'o jua'a 
cua nda Ni ji'i Jesucristo ji'na. Masi 
ná nchca ji'na, pana nu Jesucristo 
ni, lcaa cha! nchca ji'i ycui!. Xquilya 
nu Jesús bi! nchca tso!o cresiya 
ji'na nati cuxi na cuentya ji'i ycui' 
Ndyosi; xqui'ya Jesús taca caca na 
ñati ji'i ycui' Ndyosi, cha! Jesús laca 
nu ngua'ni lyaá ji'na ji'i nu cuxi. 
31Bi! cha! cua'ni na ndi'ya, ñi'ya nu 
nscua lo quityi cusu!: “Si nti! na 
chcui! na lo'o xa! nati cuentya ji'i 
sca cha! tlyu, li! tso'o la si chcui' 

na ji'i cha! tlyu nu ngua'ni ycui' nu 
Xu'na na”. Jua'a nacui quityi bi". 


Ni cha! laca ngujui'i ca'a 
ngu' ji'i Cristo lo crusi 
Cu'ma tya!a ngusñi na cha! 
ji'i Cristo, tyi'u ti! ma ñi'ya 
ngua'ni na! tya clyo, lo'o ndyalaa 
na! su ndi'i ma cha! chcui' na! lo'o 
ma cha! tso'o nu cua nda ycui' 
Ndyosi lo'o na, cha! ji'i Jesucristo 
bi!; ná quiña!a tsa cha! tucui nchcui' 

na! lo'o cu'ma li!, si'i cha! nchca 

tsa na! nchcui' na! lo'o cu'ma li". 
2Laja lo'o nguti'i na! quichi tyi ma, 
ngúiñi ti! na! cha! ná ta na! xi xa! la 
cha! lo'o ma tsiya! ti; sca ti cha! ji'i 
ycui' Jesucristo, la cui! Cristo nu 
ngujui'i cala ngu! ji'i lo crusi, tsa bi! 
ti cha! nchcui' na! lo'o ma li!. 3Lo!o 
ndyalaa na! su ndi'i ma, nguna'a 
tya ti! na! ndu na! li'; nchcua tya 
na! cha! ngulacua tsa ti! na! ni cha! 
xacui ma 'na li!. 4Lo!o nda na! cha! 
bi! lo'o ma, ná ngulana na! quiña'a 
tsa cha! nu tyu'u tulba na', ná 
ngua'ni na! ñilya nu ndu'ni ñati nu 
nchca tsa chcui'. Pana cua nda ycui' 
Ndyosi juersa jna!; cua nehcui' na! 
lo'o ma lcaa cha! nu cua nda Xtyi!i 
ycui! Ndyosi lo'o na', cha! caca 
cuayá! tso'o ti' ma. 5Xqui'ya cha nu 
ngua'ni ycui! Ndyosi, bi! cha! ngusñi 
ma cha! ji'i Jesús li'; si'i xquilya 

sca cha! nu ngulo hique ti na! cha! 
nchca tsa jna!. 


Sca cha! tso'o nu nti! ycui' 
Ndyosi chcui' Ni lo'o hati 
SMasi jua'a, cua ntsu'u cha! tso'o 

nu nchcui' na lo'o ñati nu nduna 
tso!o cha! ji'i ycui' Ndyosi; cha! nu 
ngua'ya hique ycui' Ndyosi laca 
cha! bi!, si'i sca cha! nu jlo ti! ñati 
chalyuu. La cui! ti ná jlo ti' nu laca 
loo chalyuu cha! bi', masi cua lijya 
tye cha! culo ngu' bi! cha. "Cua 
nda ycui' Ndyosi cha! tso'o bi! lo'o 
na cha! chcui' na lo'o ñati. Bilya 
caca cuayá! ti! nati chalyuu ji'i cha! 
bi! tya sa'ni la, cha! ná nti! Ni cha! 
cuna nati nu ngua li'. Pana tya lo'o 
bilya tya! chalyuu, tya li' ngulacua 
ti! Ni ñilya nu cua'ni Ni; ngua ti! 
ycui' Ndyosi cha! cua'ni lyaá Ni 

ji'na lo'o xñi na cha! ji'i Jesús. Tlyu 
tsa cha! tso'o caca ji'na li". 8Ni sca 
ñati nu laca loo chalyuu, ná ngua 
cuayá! ti' ngu' cha! bi!. Si ngua jlo ti' 
ngu! cha! bi!, ñilya nu ngua ti! ycui' 
Ndyosi cha! cua'ni Ni, ná ngujui'i 
ca'a ngu! bi! ji'i Jesús lo crusi li", 
ycui! Jesús nu Xu'na na nu tlyu 
tsa cha! tso'o ntsu'u ji'i. %Nitya nu 
nscua cha! lo quityi cusu', jua'a laca 
cha! bi'. Nditya nchcui' quityi bi!: 
Cua ngua'ni cho!o ycui' Ndyosi 
cha! tso'o nu tyacua ji!i hati 
nu ntsu'u tyiquee ji'i ycui! Ni; 
laca bi! cha! nu bilya ña'a hati 
chalyuu ji'i, cha! nu bilya 
cuna nati ji'i, 
ni ná ngulacua ti! ngu! cha! caca 
cha! bi. 
10Pana nu na, ngu' tya!a ngusñi na 
cha! ji'i Cristo, cua ngulu'u Ni jitna 
ñilya caca cha! tso!o bi! xqui'ya 
Xtyi'i ycui' Ni nu cua nda Ni cha! 
tyanu ne! cresiya ji'na. Tso!o tsa 
ndacha' loo Xtyi'i ycui' Ni ji'na lcaa 
cha! nu ntsu'u tyiquee ycui' Ndyosi 
cha! cua'ni Ni nde chalyuu, tso!o 
tsa jlo ti! na cha! bi! xqui'ya Xtyi'i 
ycui! Ni. 
11Nu ñati chalyuu na ni, hique ti 
na ntsutu colo Icaa cha! nu ntsu'u 
tyiquee na; sca ti ycui! na lo'o ycui! 
Ndyosi caca jlo ti! na lcaa cha! nu 
nelyacua ti! na. Lo'o jua'a laca ycui' 
Ndyosi, sca ti Xtyi'i ycui' Ni jlo 
til lcaa cha! nu ntsu'u tyiquee Ni. 
12Si!i sca cui'i cuxi nu ntsu'u nde 
chalyuu ti laca Xtyi!i nu cua nda Ni 
cha! tyanu ne! cresiya ji'na juani; na 
cua nda Ni Xtyi'i ycui' Ni ji'na, cha! 
cua ngusñi na cha! ji'i Ni. Lo'o jua'a 
xqui'ya Xtyi'i ycui' Ni caca cuayá! 
ti' na lcaa cha tso'o nu ndu'ni Ni 

ne! cresiya jitna. 19 Nu lo'o cacha! na 
cha! tso'o nu ji'i ycui' Ndyosi bi! ji'i 
hati ji'i ycui' Ni, nu ngu' nu ntsu'u 
Xtyi'i ycui' Ni ne! cresiya ji'i, li! 
clyana na sca cha! nu chcui' na, sca 
cha! nu ta Xtyi'i ycui' Ni lo'o na; ná 
clyana na quiña'a tsa cha! chcui! na 
ñi'ya nu ndu'ni hati nu nchca tsa ji'i 
ycui' ca ngu'. 

14pana hati nu ná stu'ba cha! 
ji'i lo'o ycui! Ndyosi ni, ná taca 
ca cuayá! ti! ngu' bi! ni sca cha 
nu ndu'ni ycui! Ndyosi cuentya ji'i 
Xtyi'i ycui' Ni; ná nchca ca cuayá! ti! 
ngu' bi! jiti cha! bi! tsiya! ti. Sca ti si 
ntsu'u Xtyi'i ycui' Ndyosi ne! cresiya 
ji'na, li! caca cuayá! ti! na ni cha! 
laca bi!, bi! cha! ná sca cha! laca nti' 
ngu' bi". Taca ca cuayá! ti! na ñi'ya 
ndyu'u lcaa cha! si cua ntsu'u Xtyili 
ycui' Ndyosi ne! cresiya ji'na, lo'o 
li! ná taca xacui ngu! xi xa! la cha! 
ji'na. '£Ndi'ya nscua lo quityi ji'i 
ycui' Ndyosi: “¿Tilaca nchca cuayá! 
ti! ni cha! laca nu nda!ya hique ycui' 
Ndyosi? ¿Ha caca ji'na ta na sca 
cuii lo'o Ni?” nacui quityi. Pana nu 
na ni, xquitya Xtyi'i ycui! Ndyosi 
cua ngujui cha! ji'na ni cha! laca nu 
nclyacua ti! ycui! Cristo. 


Sca ti cña ji'i ycui' Ndyosi ndu'ni ca 
ta'a ngu' nu ngulu'u cha ji'i Jesús 
Cu'ma tya!a ngusñi na cha! ji'i 
ycui! Ndyosi, tyucui tyempo 
lo'o nguti'i na! ca slo ma nu ngua 
tya li!, ná ngua 'na chcui! na! lcaa 
cha! nu ngua ti! na! cheui' lo'o 
ma, cha! bilya xñi tso'o ma cha! 
ji'i Xtyi'i ycui' Ndyosi nu nda Ni 
ji'na. Xti ti cha! nchcui' na! lo'o ma 
li!, cha! hafa ti cuxi ti ngulacua ti! 
ma. Ñitya laca nu sube cuañi!, jua'a 

ngua cu'ma, cha! bilya xñi tso'o ma 
cha! ji'i ycui! Ndyosi; ?bi' cha! tiya! 
ti ngulu'u na! scaa cha! ji'i ma. Ñitya 
laca lo'o sca cubi! cuañi!, styi' xtya!a 
ti ntyi' cubi' bi', cha! ná nchca cacu 
tso'o; juala ngua cu'ma, cha! ná 
ngua cuna tso'o ma scaa cha'. Masi 
juani tya lyiji cua'ni yala ma cha! 
ca tsa'a tso'o ma, 3cha' nafa ti tya 
ndiya la ti! ma ña'a cha! cuxi nu 
ndyu'ni nati chalyuu. Nu lo'o liye! 
ti' ma ji'i tya'a hati ma, nu lo'o lye 
nxuu tya'a ma, tyaca! tyijyu! cha! 
ndiya la ti' ma cha! cuxi nu ntsu'u 
nde chalyuu. Tya ndu'ni ma ñi'ya 
nu ndu'ni ñati cuxi. *Nu lo'o ñacui 
sca ngu' tya'a ma cha! nditya: “Nati 
jili Pablo laca ya”, cuati ñacui xa! 

la ngu' tyala ma cha! ndi'ya: “Nati 
ji'i Apolos laca ya”, ñi'ya ndu'ni ñati 
cuxi, jua'a ndu'ni ma li". 

5 ¿Tilaca laca nu Apolos bi! lacua? 
¿Tilaca laca na! lacua? ¿Ha si'i cha 
ji'i ycui' Ndyosi ndyu'ni ca tala ya? 
¿Ha si'i xquitya cha! nda ya cha! 
lo'o ma, bi! cha! ngusñi ma cha! ji'i 
Cristo li'? Cua laca cña ndyu'ni scaa 
ya, la cui! cha ñi'ya nu cua nda ycui' 
nu Xu'na na cha! cua'ni ya. SNi!ya 
laca sca hati nu cataa sca si'yu, lo'o 
li' chaca laca nu su'ba hitya suu na 
cuiñii bi!, jua'a laca cuare lo'o ma; 
na! laca nu yaa ndacha! na! cha! bi! 
jili ma su clyo, lo'o tiya! la li! haa 
Apolos nda la cha! bi! lo'o ma. Pana 
sca ti ycui' Ndyosi laca nu ndu'ni 
cha! tyanu tso!o cha! bi! ne! cresiya 
ji'i ma; "na ndu'ni cha! tilaca laca 
nu cua nda cha! bi' lo'o ma tya clyo 
la, ná ndu'ni cha! tilaca laca nu tya 
nda la cha! bi! lo'o ma ca tiya! la. 
Sca ti ycui! Ndyosi laca nu ndulo 
tsa cha! ji'i, cha! ycui' Ndyosi laca 

nu ndu'ni cha! tyanu tachaa cha! 
ji'i Ni ne! cresiya ji'i ma. $Sca ti 
cuayá' ndu'ni ya lo'o tya!a ya, masi 
nda ya cha! lo'o cu'ma su clyo, masi 
nclyu'u tso!o la ya cha! bi! jili ma ca 
tiya! la. Ycui' Ndyosi ni, tya ta la Ni 
cha! tso!o ji'i ya, tsa ña'a nu ndyu'ni 
tso'o ya cha ji'i Ni. 9Tya'a ndyu'ni 
ya cha ji'i ycui' Ndyosi laca cuare; 
lo'o cu'ma ni, ndu'ni Ni cha ne! 
cresiya ji'i ma, cha ji'i ycui! Ndyosi 
laca bi!. 

Lo'o jua'a taca ta na! chaca cuii 
lo'o ma juani: ñilya si laca ma sca 
ni'i tonu, jua'a laca ma cuentya 
ji'i ycui! Ndyosi; 'lo!o na!, ñi'ya 
nti! sca cuityi ni'i cuentya ji'i ycui! 
Ndyosi, jua'a laca na! lo'o cu'ma, 
laja lo'o nelyu'u na! ji'i ma cha! ji'i 
ycui! Ni. Ndilya ndyu'ni na! lo'o 
ma: ñilya nti! si cua ngusta tso'o na! 
quiya! sca ni'i, lo'o li! ndyalaa xa! la 
ngu' cuityi cha! cua'ni lyiji ngu! cha! 
tya! ni'i bi!, bi! laca ñati nu tya'a 
ndya'a na! cha nu cua ngulu'u tso'o 
la ji'i ma. Lcaa ngu' cuityi nga'a cha! 
culacua ti! clyo ñi'ya ña!a xana tya! 
ni'i; lo'o jua'a lcaa ya tya'a ndyu'ni 
ya cha, nga'a cha! cuilya tso!o ya 
cuentya ñi'ya nu caca culu'u tso'o la 
ya cha! bi! jili ñati. Jua'a laca cha! 
lacua: cua laca ngusta ycui' Ndyosi 
jili Jesucristo, cha! sca ti yu bi! caca 
suu lcaa cha! bi!, cha! ycui' Jesús 
laca nu ntucua quiya! cha! nu cua 
ngusñi na ji'i ycui' Ndyosi Sti na; 
nga'aa ntsu'u xa! la jo'ó xa! la ñati 
nu laca suu cha! bi". 12Ntsu'u ngu' 
tya'a na nu nelyu'u tso'o la ji'i lcaa 
tya'a na, ñi'ya nti! si cuiñá chca ngu' 
sca ni'i tso!o, ñitya laca si tya! ni'i bi' 
masi lo'o oro, masi lo'o plata, masi 
lo'o quee ndubi nu quiña!a tsa nga'a 

tya! ni'i bi!. Pana ntsu'u xa! la ngu' 
tya'a na nu cuxi la nclyu'u ji'i tya!a, 
ñilya laca si cuiñá chca ngu' sca ni'i 
yaca ti, nu canta! ti tya! lo'o quii 
lo'o quixii ti. 3 Tiya'! la li! lo'o caa 
Jesucristo chaca quiya' cha! cua'ni 
cuayá! ji'i nati chalyuu, li! quijeloo 
cha! ji'i ycui! Ndyosi ñi'ya ña'a cha 
nu ngua'ni scaa ngu!. Tsa bi! tsaa 
cha nu ngua'ni scaa hati lo sca quii' 
tlyu, cha! cua'ni cuayá! Ni ji!i; si 
tyaqui cha bi', ná tso'o ngua cha bi! 
li"; si ná tyaqui, li! caca cuayá! ti! Ni 
cha! tso'o tsa cha bi! li'. 14Nu lo'o 
talo cha nu ngua'ni sca ñati lo'o cua 
ndyaa lo quii' bi", li! ta Ni cha! tso'o 
nu tyacua ji'i hati bi'. 15Cuati hati 
nu tyaqui cha ji'i lo quii' bi', ngataa 
ña!a ngu' ji'i li'; chcuna! cha bi! 
tsiya! ti. Pana tya culaá Ni ji'i ngu' 
bi!, masi tya xi tya lyiji cha! tyaqui 
ycui! ngu!. 

16-17 Nu laa tlyu su ndu'ni tlyu 
ngu' judío ji'i ycui! Ndyosi tyaca!a 
tsa ji'i Ni laca bi!, cha! cuentya ji'i 
Ni ndya' ni'i bi!; tyaala tsa ycui! Ni 
si cua'ni ñulu hati ji'i laa bi'. Lo'o 
cu'ma ni, tyucui ña!a taju cu'ma nu 
ngusñi ma cha! ji'i Cristo, tyaca!a 
tsa ma cuentya ji'i ycui! Ndyosi; 
na cua ndyanu Xtyi'i ycui! Ndyosi 
ne! cresiya ji'i ma. Lo'o jua!a cua'ni 
tye ycui! Ni ji'i cua ña'a ca hati nu 
cua'ni nu'u tyucuii ji'i sca ñati nu 
tya!a ngusñi na cha! ji'i Jesús. 

18Cua ngusñi na cha! ji'i Cristo, 
bi! cha! tso'o la si ná cñilo!o na ji'i 
ycui' ca na cha! ngua tsa ji'na, ñi'ya 
ndu'ni ñati chalyuu nu ngua tsa 
ji'i ngu'. Ná tso'o si juala nclyacua 
ti' na; nga'a cha! culacua ti! na cha! 
ná ngua ji'na tsiya! ti, lo'o li! taca 
cua'ni ycui' Ndyosi cha! ca!ya sca 

cha! liñi hique na. 19Masi ndu'ni 
hati chalyuu cha! ngua tsa ji!i, 

cha! tso!o tsa nclyacua ti! ngu', si'i 
jua'a nti! ycui! Ndyosi ña'a Ni ji'i 
ngu' bi!; ná tso!o tsiya! ti cha! nu 
nchcui' nati chalyuu nti! Ni. Cua 
nscua sca cha! lo quityi cusu' nu 
nchcui' ndi'ya: “Ndu'ni ycui' Ndyosi 
cha! quichi yaa cha! hique ñati 
chalyuu, masi tso'o tsa ndu'ni ngu' 
nti! ngu'”, nacui lo quityi. Lo'o 
ndi'ya laca cha! nu nscua chaca 
se'i lo quityi bi!: “Cua jlo ti! ycui' 
Ndyosi cha! ná tso'o tsiya! ti cha! nu 
nchcui' nati chalyuu nu nchca tsa 
jili ndu'ni”. 21Bi! cha! nga'aa cua'ni 
tyixi ma lo'o tya!a ma, nga'aa tyu'u 
lca'a tsa ma ji'i sca ti hati tya'a ya. 
Cuentya ji'i cu'ma laca cua ña'a ca 
tya'a ndyu'ni ya cha, 22masi na!, 
masi Apolos, masi Pedro; lo'o jua'a 
cuentya ji'i cu'ma laca cua ña'a ca 
cha! nu ndyaca nde chalyuu, masi 
lu'á na, masi cua ngujuii na, masi 
sca cha! nu ndyaca juani, masi sca 
cha! nu caca tyempo nde loo la; 
cuentya ji'i cu'ma laca lcaa cha! nu 
ndyaca nde chalyuu lacua. ? Pana 
cu'ma ni, cuentya ji'i Cristo laca 
ma; lo'o nu Cristo bi', cuentya ji'i 
ycui' Ndyosi laca Ni. 


Cristo laca nu nda cha bi! ji'i Pablo 
lo'o ji'i tya'a ndya'a yu cha 
Nga'a cha! tyi'u ti! ma cha! 
cha ji'i ycui' Cristo ndyu'ni 

ya. Na ndi'ya lo ya cha cha! culutu 
ya ji'i nati lcaa cha! nu cua ngulu'u 
ycui! Ndyosi ji'i ya; sca cha! nu 
bilya cuna hati chalyuu tsiya! ti, 
bi! laca cha! nu culu'u ya ji'i ngu'. 
2Lo'o hati nu cui'ya loo sca cha 

ni, lcaa tsa nga'a cha! tyi'u ti! ngu' 

jili lcaa cha nu culo xu'na ngu' ji'i 
ngu'. ¿Cuentya jna!, ná ntsii na! 
ji'i ma, ná ntsii na! ji'i cua ña'a ca 
cha! nu chcui' ma jna!; masi chcui' 
cua ñala ca hati chalyuu jna', ná 
ntsii na! ji'i ngu' tsiya' ti. Ná sca 
cha! cuxi ntsu'u jna! si nti! ngu! sta 
ngu' qui'ya 'na, nti! na!; *lo'o jua'a 
cuentya ji'i ycui' Ndyosi, ná ntsu'u 
cha! cuxi nu ngua'ni na!, nti! na!. 
Pana ná ñacui na! cha! ná ntsu'u 
cha! sta Ni qui'ya 'na tsiya! ti, sca 
ti ycui' Ndyosi nu Xu'na na taca 
cua'ni cuayá! Ni jna' ca lo'o tye 
chalyuu. $Lo'o jua'a cu'ma, ná yala 
tsa clyacua ti! ma cha! sta ma quilya 
jili sca ñati; jatya ma ña!a cuayá! caa 
ycui' nu Xu'na na, bi' laca nu cua'ni 
cuayá! jili ca tala na. Li! culotu Ni 
ji'i lcaa cha! cuxi nu ntsutu cuaana 
ti ne! cresiya ji'na, masi sca cha! nu 
ná nti! na cacha! na ji'i tyala hati 
chalyuu na. Jua!a cacha' Ni lcaa 
cha! nu ntsu'u ne! cresiya ji'i lcaa 
hati chalyuu, lo'o li! ta Ni nu tso'o 
ji'na, cua ña'a ca cha! tso'o nu ñacui 
Ni cha! tyacua ji'i scaa na. 

6Nchcui' na! cha! bi! lo'o cu'ma 
cha! taca tyi'i tso'o ti ma. Cua 
nchcui! tsa na! jili tyucuaa ya, na! 
lo'o Apolos, cha! taca culacua xi 
til ma ñilya ntsu'u cha! ji'i ya; jua'a 
caca cuayá! ti! ma cha! ná tso!o xñi 
ma xi xa! la cha!, nu si'i ñitya nu 
nscua lo quityi cha! jili ycui! Ndyosi. 
Ná tso'o cha! chcui! tso'o ma lo'o 
sca yu tya!a ya nu lca'a tsa ma ji'i, 
lo'o li! cua'ni xña'a ma lo'o chaca 
yu tya'a ya. 7 ¿Ni cha! laca cha' 
ndulo tsa cha' ji'i ycui' ma cuentya 
ji'i ma, pana ná ndube ti! ma ji'i xa! 
ñati? Ycui' Ndyosi cua nda lcaa na 
nu ntsu'u ji'i ma, lcaa cha nu nchca 

jili ma; bi! cha! lacua ná ntsu'u cha! 
cua'ni tyucuaa ti! ma ji'i tya!la ma. 
Si'i xqui'ya cha nu ndyu'ni ycui' ma 
ngutsa!a chalyuu ji'i ma, xqui'ya 
ycui' Ndyosi cua laca ma ñi'ya nu 
laca ma juani. 

8 Ndu'ni ma cha! ndulo tsa cha! ji'i 
ycui' ma, nga'aa ntsu'u na nu lyiji 
jili ma tsiya! ti, ntil ma; ndyu'ni ma 
ñilya nu ndu'ni ngu' culiya!, ndi'i ma 
ñilya ndi'i nu laca loo chalyuu. Lo'o 
cuare ni, si'i hati tlyu laca ya, nti' 
ma. Pana si chañi cha' laca ma loo 
jili ya, ¿ha ná ta ma chacuayá' masi 
caca stu'ba xi cha! ji'i ya lo'o ma li", 
cha! lo'o ya caca ya hati tlyu li"? 
9Nti! na! cha! cua nguxtyanu ycui! 
Ndyosi ji'i cuare, masi clyo ngulo 
Ni cía ji'i ya cha! tsaa ya tyijyu! 
cha! cheui' ya cha! ji'i Ni; pana nu 
juani tyanu chu! la ya ji'i lcaa ngu' 
tya'a na, ñilya laca preso nu tyiquee' 
ntajatya cha! cujuii ngu' ji'i. Cua 
laca ya sca cuxe!, masi ña'a hati 
chalyuu ji'i ya, masi xca nu ntsu'u 
ji'i ycui' Ndyosi nde cua ña'a ji'i ya. 
10 iXqui'ya ycui' Cristo tonto tsa ya 
tu'ni! Lo'o cu'ma ni, nti! ma cha! 
tso!o tsa jlo ti! ma cha! ji'i Cristo. 
¡Xti la cha nchca ji'i cuare, nguula 
la cha nchca ji'i cu!ma nti! ma! 
¡Chiya'a la ndu'ni ngu' lo'o cuare 
tu'ni; chi la ndu'ni ngu! loo cu'ma! 
11Masi la cui! tyempo juani ti ntsu'u 
quiya! lo'o ná ndyiji na cacu ya, ná 
ndyiji na co!o ya, masi late! cusu 
lacu! ya ntsu'u quiya!; ntyijili ngu! 
jili ya, ni ná ntsu'u tyi cua, xcui' 
na ndya'a yu'u ti ya. 1?Ti'i tsa cha 
nu ndu'ni ya cha! caja ñilya nu tyiji 
yu'u ji'i ya chalyuu. Nu lo'o ti'í tsa 
cha! nu nda ngu' lo'o ya, ná nsacui 
tu'ba ya ji'i ngu!; tso'o ti nchcui' ya 

lo'o ngu! li'. Lo'o ndu'ni lya! ti' ngu' 
ji'i ya, ndalo ya li!; ná nsacui ya! ya 
ji'i ngu' tsiya' ti. '3 Masi chiya'a tsa 
nchceui' ngu! lo'o ya, ndalo tyiquee 
ya ji'i ngu' li!, nxaala! ya cha! ji'i 
ngu'. Masi juani ña'a ti tya ndyu'ni 
cuxi ñati lo'o cua, ñitya si laca ya 
nana! nu ndyanu lo hitya yuu; ñi'ya 
nti! sca nguti nu nchcuaa ngu', jua'a 
laca ya cha! ná ntsu'u cuentya ya 
tsiya! ti, ndu'ni ngu' lo!o tya!a ngu'. 
14Lo'o nscua na! quityi re, ná 
nti' na! cha! ca tyuju'u ti' ma; tsa 
bi! ti cha! nti! na! cha! cua'a na! ji!i 
ma cha! ná cua'ni tyixi ma lo'o ya. 
Na tyaca!a cu'ma jna' ñi'ya si laca 
ma sñi' na'. 15Ntsu'u tsa ngu' tya!a 
ntsu'u cha! jitna lo'o Cristo nu taca 
xtyucua ngu' ji'i ma, pana sca ti na! 
ndu'ni na! ñi'ya nu ndu'ni sti ma, 
cha! ndye ndacha! na! cha! tso'o nu 
cua nda Jesucristo lo'o na ji'i ma; 
xqui'ya na! ngusñi ma cha! ji'i Jesús. 
16Bi! cha! juani nchcui' tsa na! lo'o 
ma cha! cua'ni ma ñi!ya nu cua na'a 
ma cha! ndu'ni na!. 

17 Juani nda na! ji'i yu Timoteo 
lijya yu ca su ndi'i ma, cha! laca nu 
Timoteo bi' ñi'ya laca sca sñi' na!, 
cha! tyaca!a tsa yu 'na; jua'a tso'o 
tsa ngusñi yu cha! ji'i Jesucristo. 
Lcaa se!i su ndya'a na! slo taju ñati 
ji'i Jesús nu ndi'i sca quichi, ca bi! 
nclyu'u na! ña!a cha! tso'o nu nga'a 
cha! cua'ni na chalyuu nu lo'o cua 
ngusñi na cha! ji'i Jesucristo; jua!a 
ndu'ni na! tyucui tyempo xqui!ya 
Jesucristo. Lo'o Timoteo cacha! yu 
ji'i ma cha! jua'a ndu'ni na!. 18 ¿Ni 
cha ndu'ni xi ngu' tya'a ma nu lye 
tsa ndu'ni tyucuaa ti! jili tyala ma? 
Ná caa na! ca quichi Corinto slo ma, 
nti! ma. "Pana ná cube ti! ma, caa 

na! yala ti ca su ndi'i ma chacuayá' 
ji'i ycui' Ndyosi nu Xu'na na. Loto li! 
quijeloo cha! ji'i ma jna!, nu lo'o ña'a 
na! ñilya ndyu'ni nu ngu' tyixi bi!; 
si'i na ntucuá na! ji'i ngu! xqui'ya 
cha! nu nda ti ngu' bi! li! 20Ná taca 
tyatí yu'u na cha! ji'i ycui! Ndyosi 
cha! laca Ni loo ji'na si na nchcui' 

ti na cha! ji'i Ni; na cua nti! Ni cha! 
cua'ni na cha ji'i Ni, tsa ña'a cha nu 
ndu'ni ycui' Ni. 2 Cua jlo ti! na! cha! 
tso'o la caca ji'i ma si tso'o ti tyu'u 
tyiquee na! ña!a na! jili ma lo'o 
tyalaa na! ca slo ma; tso'o la si tso!o 
ti chcui' na! lo'o cutma li'. Ná tso'o 
ca ti! ma si ta na! cha! cusuu lo'o 
ma li". 


Nga'a cha! culo'o ngu' ji'i tya'a 

ngu' nu ngua'ni cha' cuxi 

Cua ngujui cha! 'na, cua 

ndyuna na! cha! suba! tsa 
ngua'ni sca nati tya'a ngusñi ma 
cha! ji'i Jesucristo; ngua'ni yu sca 
cha nu cuxi tsa. Pana ni ngu' xa! 
tsu!, ná ndu'ni ngu' tsa lo cua cha! 
cuxi, masi ná ndaquiya! ngu' ji'i 
ycui' Ndyosi tsiya' ti. Ndi'ya cha 
ngua'ni yu: ngua'a yu lo'o xtya'a 
miña'a yu. ?Lo'o ña'a ti tya ndu'ni 
tyucuaa ti! ma ji'i tyala ma, masi 
nga'a cha! ca xñili tsa til ma xqui'ya 
cha! cuxi bi'. Nga'a tsa cha! culo'o 
ma ji'i ñati nu ngua'ni cha! cuxi bi', 
cha! nga'aa tya!a yu stu'ba ti lo'o 
cu'ma. 3Sca ti cuayá' ndyu'u cha, 
masi ná ndi'i na! lo'o ma juani cha! 
cua'ni cuayá! na! ji'i yu bi!; pana 
cacua tsa slo cu'ma ndi'i na!, nti' 
na!, xquitya cha! ndyi'u tsa ti! na! 
jili ma. Cua laca ngusta na! qui!ya 
ji'i ñati nu ngua'ni cha! cuxi bi!. *Bi' 
cha! lacua tyu'u ti'i ma tsa tlyu ti 

ma chacuayá! ji'i Jesús nu Xu'na 
na, cha! cua'ni cuayá! ma ji'i yu bi! 
yala ti. Sca ti cha! ntsu'u tyiquee 
na! lo'o ma, lo'o jua'a cua nda ycui' 
Jesucristo chacuayá! cha! cua'ni 
ma jua'a. “Li! xtyanu ma ji'i yu bi' 
ya! nu xña'a. Masi quiñu'u ycui' yu 
li!, quiñu'u cha! ji'i yu su ndili yu 
chalyuu, pana ca lo'o tye chalyuu, 
ca li! cua'ni lyaá ycui! nu Xu'na na 
ji'i yu, quilya Ni cresiya jili yu. 

6Sii cha! tso'o ndu'ni ma cha! 
ndu'ni tyucuaa ti! ma ji'i tyala ma. 
¿Ha ná jlo ti! ma ñilya ndu'ni scua 
tiye!? Masi xti ti scua tiye' tyu'u 
jili catyá xlyá, cua'ni bi! cha! tyacui 
quiña'a scua li'. "La cui! jua'a laca 
cu'ma, cha! ntsu'u qui'ya bi! chu! 
ma. Laca quilya bi! jili ma ñi'ya laca 
scua tiye! nu nga'aa tso!o tsiya! ti; 
tso'o si xcuaa ma ji'i, chaca quiya! 
quixa! cucui scua bi'. Lo!o jua'a 
cu'ma, nga'a cha! culotsu' ma qui!ya 
nu ntsu'u ji'i ma, cha! xcutsa!a Ni 
cha! nu ntsu'u tyiquee ma, cha! 
caca lubii cresiya ji'i ma. Na cua 
laca lubii bi! ji'i ma xqui'ya Jesús. 
Lo'o caca ta'a pascua ni, li! tyi'u ti! 
na cha! ngua'ni tye ycui' Cristo ji'i 
qui'ya nu ntsu'u ji'na. Xqui'ya lcaa 
na ngujuii Ni lo crusi, ngua Cristo 
msta lu'ú cuentya ji'i quitya nu 
ntsu'u ji'na. $Bi! cha! tso'o la si tyitu 
til na ji'i Cristo lcaa tsa, cha! xa! ña!a 
cua'ni na li!; tso!o ti cua'ni na lo'o 
ñati, xcui' cha! lini chcui! na lo'o 
ñati. Laca na ñilya laca xlyá cui nu 
ndya' chaca quiya! li!; ngataa ntsu'u 
cha! cua'ni na ñi'ya nu ngua'ni na 
sa'ni lo'o ntsu'u cha! cuxi ji'na, lo'o 
ntsu'u cha! suba! ji'na, cha! ngua na 
ñilya ngua tsa ycu! xlyá nu ná tso'o 
tyempo bi'. 

9Lo quityi nu nda na! ndyaa slo 
ma tya clyo la, bi! nguscua na! cha! 
ná cua'ni tya'a ma lo'o ñati nu 
xcui' cha! suba! ndu'ni; pana ná 
nguscua na! cha! ngataa chcui' ma 
tsiya' ti lo'o ñati cuxi bi". Ntsu'u 
tsa hati chalyuu nu ná ndaquiya! ji'i 
ycui! Ndyosi, nu ndu'ni suba!, nu 
ndacui ti', nu cuaana, nu ndu'ni 
tlyu ji'i lcui jo'ó ti; lo'o jua'a ná 
caca tyu'utsu! na ji'i ngu! bi!, sca ti 
si tyu'u na chalyuu tyaa na tsiya! ti. 
11pana ná tso'o cha! tyu'u cha! ji'i 
ma lo'o ñati nu ndu'ni jua!a, masi 
ndu'ni ngu! bi! lo'o ma cha! tya'a 
hati ji'i Jesucristo laca ngu' bi!; bi! 
laca cha! nu ngua ti! na! chcui' lo'o 
ma. Ná caca stu'ba cha! ji'i ma lo'o 
ngu' si suba! ndu'ni ngu!, si ndacui 
ti' ngu', si ndu'ni tlyu ngu' ji'i lcui 
jo'ó ti, si cuxi tsa nchcui! ngu' lo'o 
hati, si cu'bi ngu!, si cuaana ngu'; 
ná caca xñi ma cha! ji'i ngu' nu 
ndu'ni jua'a. Masi nacui hati bi! 
cha! stu'ba ti ntsu'u cha! ji'i ngu! 
lo'o Jesús, ná caca tyu'u cha! ji'i ma 
lo'o ngu'. La cui! ti cha', ni ná tso'o 
chca'a ma cacu ma tyaja lo'o ñati 
nu ndu'ni jua'a. 12-18Si!i cuentya 
jna! laca hati nu ná ndaquiya! ji'i 
ycui' Ndyosi tsiya! ti, caca cuayá! 
ji'i ngu! bi! slo ycui' Ndyosi. Pana 
nu ngu' tyala ma nu ntsu'u cha! ji'i 
lo'o Cristo, tso!o la si cua'ni cuayá! 
ycui! cu'ma ji'i ngu', nti! na!. Bi! cha! 
lacua culo'o ma ji'i nu cuxi, cha! ná 


cua'ni tya'a ngu' bi! lo'o ma tsiya! ti. 


Nu lo'o ntsu'u cha! cusuu 
ji'na lo'o tya'a ñati na 
Cu'ma tya'a ngusñi na cha! 
ji'i Jesús, nu lo'o ndyaca sca 
cha! cusuu jili ma lo'o tya!a ñati 

ma, ¿ha tso'o la cha! ndya!a ma slo 
bese, nti' ma? ¿Ha tso'o nti! ma cha! 
ndya'a ma slo ñati nu ná ndaquiya' 
ji'i ycui' Ndyosi tsiya! ti? ¿Ha ná 
tso'o la si tsaa ma slo ngu' tya'a 
ngusñi ma cha! ji'i Jesús? Jua'a taca 
ca ti cha! ji'i ma lo'o tya'a ma li". 
2Cua jlo ti' ma cha! cua nscua cha! 
ycui' na cua'ni cuayá! na jili lcaa 
ñati chalyuu lo'o cua tye ti cha!, 
cha! cua ntsutu cha! ji'na lo'o ycui! 
Ndyosi. Si jua!a caca cña nu cua'ni 
ma ca tiya! la, ¿ha ná caca ji'i ma 
cua'ni cuayá! ma ji'i sca cha! xca ti 
nde chalyuu juani? ¿Lo'o jua'a nu 
ngu! xca ji'i ycui' Ndyosi ca nde 
cua, nda ma cuentya cha! lo'o ngu' 
bi! nga'a cha! cua'ni cuayá! na ji'i; 
bi! cha! ycui! ca na taca xquiñi na 
sca cha! nu ndyaca ji'na lo'o tya!a 
na nde chalyuu. *Lo'o ndyaca sca 
cha! cusuu ji'i ma lo'o tya'a ma, ná 
tso'o tsaa lo'o ma ji'i tya'a ma cha! 
caca cuayá! ji'i ma slo xa! ñati nu 
ná stu'ba cha! ji'i lo'o tya!a ngusñi 
ma cha! ji'i Jesús. 9Nscua na! cha! 
re cha! caca tyuju'u ti! ma slo ycui! 
Ndyosi. ¿Ha ná ntsu'u ni tsaca ngu' 
tyala ma nu nchca cuayá! ti! ñitya 
caca xquiñi cha! ji'i ma lo'o tya'a 
ma? Pana xa! tsa ñala ndu'ni ma 
ca jua. Masi ñati tya'a ngusñi ma 
cha! ji'i Jesús, ndya!a lo'o ma ji'i ca 
slo ngu! nu ná ndaquiya! ji'i ycui! 
Ndyosi tsiya! ti, cha! cua'ni cuayá! 
ngu! bi! ji'i ngu! tya'a ma. 

7Nu lo'o ntsu'u cha! cusuu ji'i ma 
lo'o tya!a ma, li! hora ti caca cuayá! 
ti' na cha! tya lyiji xñi tso'o ma cha! 
ji'i Jesús. ¿Ha ná tso'o la, masi ta ma 
chacuayá! cha! caca cha! cuxi bi! jiti ma 
jua'a ti? ¿Ha ná tso'o la, masi cuaana 
ngu' cha! tso'o nu ntsu'u ji'i ma jua'a 

ti? Pana si'i na tso'o la ndu'ni ma; 
cha! cuxi ndyu'ni ma lo'o ycui! ngu' 
tyala ngusñi ma cha! ji'i Jesús, hasta 
ntyucuaana ma na nu ntsu'u jili tya!a 
ma. 

9 Jlo ti! na cha! ná lo'o ñati cuxi 
taca tsaa ca su tlyu ca su laca ycui' 
Ndyosi loo. Tso'o si liñi tsa caca 
cuayá! ti' ma cha! ná tsaa ngu' cuxi 
ca su tso'o bi!: ñati nu suba! tsa 
ndu'ni lo'o tya'a, lo'o jua'a hati nu 
ndu'ni tlyu ji'i lcui jo'ó ti, lo'o jua'a 
hati nu ntsu'u cha! ji'i lo'o clyo!o 
xa! hati, jua'a nu ngu' qui'yu nu 
ndu'ni suba! lo'o tya!a qui'yu ti ngu', 
10]o!o jua'a nu cuaana, lo'o jua'a nu 
nxlyaá na nu ntsu'u ji'i tyala ngu', 
lo'o jua'a nu cu'bi, lo'o jua'a nu 
nchcui' cha! cuxi ji'i tya'a ngu', lo'o 
jua'a nu cuxi ti ndu'ni ngana ji'i 
tya!a ngu', ná tsaa chca hati cuxi bi! 
ca su tso!o su ntucua ycui' Ndyosi. 
31Lo'o jua'a ntsu'u xi cu'ma nu 
ngua'ni ma la cui! tya'a cha! cuxi 
bi! tya sa'ni la; pana cua xa! ña'a 
ndu'ni ma juani, cha! cua ngúityi 
Jesús lcaa qui'ya nu ntsu'u ji'i ma 
tya li!, cua ndyatí ma cuentya ji'i 
ycui! Ndyosi li'. Cua ngúiñi cha! ji'i 
ma lo'o ycui' Ndyosi nu lo'o ngusñi 
ma cha! ji'i ycui' Jesucristo nu 
Xu'na na, lo'o li! cua nda Ni Xtyi'i 
ycui' Ni cha! tyanu ne! cresiya ji'i 
ma. 


Ña'a tsaca tyucui ña'a na 
laca na ji'i ycui' Ndyosi 

12Ntsu'u quiya' nchcui' nati: 
“Ntsu'u chacuayá! 'na cha! cua'ni 
na! cua ña'a ca cha', ñilya nu nti! na! 
cha! cua'ni na!”, nacui ngu!. Chañi 
cha! ji'i ngu!, pana ntsu'u cha! nu 
cua'ni na nu ná ntsu'u su xtyucua 

ji'na. Lo'o na, taca ñacui na cha! 
ntsu'u chacuayá! ji'na cha! cua'ni na 
ñi'ya nu nti! ti na cua'ni na; pana 
ná tso'o si qui'i tsa na ji'i sca cha! 
nu ndu'ni na ña!a cuayá! nu ngalaa 
caca xtyanu na ji'i. 19Ntsu'u chaca 
cha! nu nchcui' ñati: “Taca cacu 
na lcua ti lo na nu nti' na cacu na”, 
nacui ngu', “bi! cha! ntsu'u quiji ne! 
na cha! cua'ni cha'á na bi! lo'o na 
cacu na”, nacui ngu'. Chañi cha! 
bi!, pana sca ti cuayá! cua'ni tye 
ycui' Ndyosi ji'i na ndacu na lo'o 
jua!a ji'i cuaña! ycui! na. La cui! jua!a 
cua ngüiñá ycui' Ndyosi ji'i tyucui 
ña'a na lijya na chalyuu, pana si'i 
cha! culiji ti cuaña! na lo'o ndu'ni 
suba! na lo'o hati, si'i xqui'ya cha! 
bi! ngúiñá Ni ji'na; cha! caca na hati 
ji'i ycui' Ni, cha! caca Ni nu Xu'na 
na, bi! cha! cua nda ycui' Ndyosi 
ji'na lijya na chalyuu. “Tlyu tsa 
cha! ngua'ni ycui' Ndyosi lo'o Jesús 
nu Xu'na na lo'o ngua'ni Ni cha! 
cua ndyu'ú yu chaca quiya!, ngulo 
Ni ji'i yu ca su ntsiya yu ngujuii. 
La cui! jua!a tlyu tsa cha! caca lo'o 
cua'ni Ni cha! tyu'ú na chaca quiya!, 
quitya Ni jitna tyaa lo'o Ni ji'na ca 
lo'o tye chalyuu. 

15Cristo ca ji'i tyucui ña'a tsaca 
ma lacua, stu'ba ti ntsu'u cha! ji'i ma 
lo'o nu xa! la ñati tya!a ngusñi na 
cha! ji'i Cristo. Lo'o laca na hati ji'i 
Cristo ni, ¿ha caca sa'a na ji'i sca 
nu cuna'a calle ti? Ná tso'o cua'ni 
na jua'a tsiya! ti. 18¿Ha ná jlo ti! ma 
cha! stu'ba ti tyiquee na, sca ti tañi 
na lo'o ñati bi", si tyu'u cha! jitna 
lo'o, masi sa'a ti na ji'i? La cui! jua'a 
cha! nscua lo quityi cha! jo'ó nu 
ndi'ya nchcui!: “Laca nu tyucuaa 
ngu! bi! ñi'ya si laca ngu! sca ti 

nati”. Jua'a nchcui' quityi bi'. "La 
cui! jua'a caca jitna lo'o tyu'u cha! 
ji'na lo'o Jesús nu Xu'na na; nchca 
stu'ba cha! ji'na lo'o Jesús li', cha! 
ntsu'u Xtyi'i ycui' Ni ne! cresiya 
ji'na. 

18Bi! cha! ná cua'ni suba' ma lo'o 
xa! nati. Cua ña'a ca quilya nu 
ntsu'u ji'na, ná cua'ni ñu'u bi! ji'i 
ycui' na; pana lo'o cala! na ji'i xa! 
hati nu si'i hati ji'na, ycui' ca na 
cua'ni ñu'u na ji'na li". 19:20¿Ha ná 
nda ma cuentya cha! tyaca!a tsa ma 
ji'i ycui' Ndyosi, xqui'ya cha! nda Ni 
Xtyi'i ycui' Ni nu ndyanu ne! cresiya 
ji'i ma? Nga'aa si'i cuentya ji'i ycui! 
ti ma ndya!a ma, cuentya ji'i ycui! 
Ndyosi laca ma. Quiña!a tsa cha! 
tso'o ngua'ni Ni cuentya ji'na cha! 
ngulaá ma ji'i nu cuxi, cha! laca ma 
hati jili ycui' Ni; bi! cha! cua'ni tlyu 
ma ji'i ycui' Ndyosi lcaa su ndya!a 
ma, tyi'u ti! ma ji'i Ni, lo'o jua'a 
tyucui tyiquee ma cua'ni ma lcaa 
cha nu culo ycui' Ni ji'i ma. 


¿Ha tso'o la si caja clyo'o na? 
Juani scua na! xi cha', cha! 
xacui na! cha! jili ma cuentya 

ji'i quityi nu nguscua ma, nu 
ndyalaa slo na! tsubi' ti. Nu na ngu' 
quityu, tso!o la si ná caja clyo'o na; 
tyanu na jua'a ti, nti! na'. 2Pana 
nde chalyuu su ndi'i na, ntsu'u tsa 
cha! suba! nu ndu'ni ngu' lo'o ngu! 
cuna!a; bi! cha! ni na! ji'i ma cha! 
tso!o la si lcaa hati caja clyo'o ngu', 
caja sca nu cuna'a ji'i sca nu qui'yu, 
lo'o jua'a nu cuna'a caja quilyu ji'i. 
3Nga'a cha! tyi'i tso'o nu qui'yu lo'o 
clyo'o yu, ñi'ya nu nga'a cha! caca; 
lo'o jua'a nu cuna'a ni, nga'a cha! 
tyi'i tso'o lo'o clyo'o ñilya nu nga'a 

cha! caca. 4Bi! cha! nga'aa culo sca 
nu cuna'a cía ji'i ycui' ca si cua 
ngujui clyo'o, cha! nu qui'yu laca 
loo ji'iz lo'o jua!a nu qui'yu, nga'aa 
si'i ycui' ca yu nu culo cña ji'i yu 
lo'o cua ngujui clyo!o yu, cha! nu 
cuna'a laca loo ji'i yu li". “NA tso'o 
si tyeje tacui tyuu tsa nu ná ndi'i 
ma lo'o clyo'o ma; sca ti si tyu'utsu' 
ma xi ji'i tyala ma cha! caja xi 
tyempo chcui' ma lo'o ycui' Ndyosi 
Sti ma. Lo'o nteje tacui cha! bi!, xa! 
tyi'i ma lo'o clyo'o ma li', ñitya nu 
ndi'i ti ma. Si ná cua'ni ma jua'a, 
ná tyiquee! quiñu'u cha! jili ma lo'o 
clyo'o ma cha! ná nchca talo ma 
tyuu tsa. Lo'o li! cua'ni nu xña'a 
ngana ji'i ma. 

Ná ñacui ma cha! nclyo na! cha 
ji'i ma cha! caja clyo'o ma; nde 
laca sca cha! nu nda ti na! lo'o ma, 
7cha' cuentya jna! tso'o la si tyanu 
ngu' ycui' ti ngu' ñitya nu ndi'i na!, 
jua'a nti! na'. Pana xi xa! ca ña'a 
ndu'ni ycui' Ndyosi lo'o scaa hati, 
cha! cua nda ycui' Ndyosi chacuayá! 
ñilya tyi'i scaa na; tsaca lo ña'a ndi'i 
tsaca nati, chaca lo ña'a ndi'i chaca 
ñati, tsa na'a chacuayá' nu nda Ni 
ji'na. 

8Nde laca cha! nu ta na! lo'o cu'ma 
nu bilya caja clyo'o ma, cuati jua'a 
lo'o ngu' tya'a na nu ndyanu ti'i ti: 
tso'o la caca ji'i ma si tyili ma ñi'ya 
nu ndi'i ti na!, nti! na!. 9Sca ti si ná 
talo ma tyi'i ma jua'a ti, tso'o la 
si caja clyo'o ma li!, cha! ná tso'o 
si quiñu'u ti' na cha! xcui' ndijña 
tyiquee na ji'i hati nu caca clyo'o na. 

10 Nu cu'ma nu ndi'i lo'o clyo!o 
ma ni, ndi'ya cha ntsu'u cha! cua'ni 
ma; ni sili cuentya jna! ngulo na! 
cha re ji'i ma, ndi'ya cha nclyo 

ycui! Ndyosi nu Xu'na na jili ma: 
Ná xtyanu ti'i cu'ma ngu' cuna!a ji'i 
clyo'o ma. 11Si cua nguxtyanu ma 
ji'i nu qui'yu, nga'a cha! tyanu ma 
ycui' ti ma, sca ti si tyajala ma tyaa 
ma lo'o clyo'o ma chaca quiya'. Lo'o 
jua'a cu'ma ngu' qui'yu, ná ntsu'u 
chacuayá' ji'i ma cha! culo'o ma ji'i 
clyo'o ma. 

12Nu juani ta na! sca cha! lo'o 
cu'ma ngu' qui'yu tya!a ngusñi 
na cha! ji'i Jesús, nu ntsutu clyo'o 
ma nu tya lyiji xñi cha! ji'i Jesús; 
si tyaja!a bi! tyi'i bi! ñitya nu 
ndi'i ti lo'o ma, tso'o li'. Ná ntsu'u 
chacuayá! ji'i ma cha! culo'o ma ji'i 
nu cuna!a bi! cha! tyaa ngu!. Na! laca 
nu ngulo na! cha bi! ji'i ma; masi 
ná ndu ycui' Ndyosi lo'o na!, pana 
sca ti cuayá' ndyu'u cha! bi'. La 
cui! ti cha! ta na! lo'o cutma ngu' 
cuna!'a tya'a na nu ntsu'u clyo!o ma 
nu bilya xñi cha! ji'i Jesús, tya!a 
cha! nu ngusñi ma: ná tso'o culo'o 
ma ji'i nu qui'yu clyo'o ma si tya 
ndi'i tso'o ti ngu' lo'o ma. 14Ntucuá 
ycui' Ndyosi ji'i cha! nu nchcui' ngu' 
cuna'a bi! lo'o ycui' Ni cuentya ji'i 
clyo'o ngu', tsolo cha! bi! cuentya 
ji'i ycui' Ndyosi cha! clyo'o laca 
ngu!. Lo'o jua'a nu ngu' cuna'a nu 
tya lyiji shi cha! ji'i Jesús, tya'a 
cha! nu cua ngusñi clyo'o, ntucuá 
ycui' Ndyosi ji'i cha! nu nchcui' nu 
quityu bi! lo'o ycui' Ni cuentya ji'i 
clyo'o ngu'; tso'o cha! bi! cuentya ji'i 
Ni cha! clyo'o laca ngu'. Nga'a cha! 
caca jua'a xquilya nu sube sñi' ma. 
Nga'aa laca ngu' sube bi' ñi'ya nu 
laca sñi' xa! ñati nu ná ndaquiya' 
ji'i ycui' Ndyosi tsiya! ti, cha! cua 
ngusñi Ni cuentya ji'i nu sube bi' 
xqui'ya cu'ma. 1Sca ti cha! jili ñati 

nu ná ntaja!a xñi cha! ji'i Jesús 

bi!, si cua nti! ngu! xtyanu ngu! ji'i 
clyo'o ngut, si lya! ti' ngu' ji'i clyo'o 
ngu' cha! ngusñi clyo'o ngu' cha! ji'i 
Jesús, li! ta ma chacuayá! cha! tyaa 
ngu! nu ná ngusñi cha! ji'i Jesús 

bi'. Nu ngu' tya'a na nu ngusñi cha! 
ji'i Jesús, masi qui'yu, masi cuna!a, 
cua ntsu'u chacuayá! jili ma cha! 
xtyanu ma ji'i clyo'o ma, sca ti si 
juala ti taca tyi'i ma ti ti chalyuu. 
Cua nti! ycui! Ndyosi cha! tyi'i tso!o 
na chalyuu. 16 Cu!ma ngu' cuna'a, 
ná tyiquee' xñi clyo'o ma cha! ji'i 
Jesús xqui'ya cu'ma cha! jlya ti! ma 
ji'i Jesús; clyaá yu bi! ji'i nu xña'a li". 
La cui! jua!a cu'ma ngu' qui'yu, ná 
tyiquee! xñi clyo'o ma cha! ji'i Jesús 
xquitya cha! jlya ti! ma ji'i Jesús; 
clyaá cho! ji'i nu cuzi li". 


Ná ndulo tsa cha! ji'i ycui! 
Ndyosi na ca laca scaa na 

17Nu lo'o tya lyiji cusubi ycui' 
Ndyosi ji'na, tya li! cua laca nda Ni 
ji'na ñi'ya nu tyi'i scaa na chalyuu. 
Ycui' Ndyosi laca nu nda chalyuu 
ji'na tya clyo, lo'o jua'a ycui' Ni laca 
nu ngusubi ji'na cha! xñi na cha! 
ji'i Ni juani. Tya la cui! chalyuu bi! 
laca nu ntsu'u ji'na juani, la cui! ña!a 
chalyuu nu ngujui ji'na tya clyo; 
pana juani tyucui tyiquee na ndi'i 
na chalyuu. La cui! ti cha! nchcui! 
na! lo'o ngu' lcua ti quichi su ndi'i 
ngu! nu ngusñi cha! ji'i Cristo. 
18 Nilya nti! ngu' judío ni, lo'o 
ngusñi ngu' cha! ji'i Jesús xqui'ya 
cha! ngusubi Ni ji'i ngu!, ná tso'o si 
caca tyuju'u ti' ngu' cha! ngusi'yu 
hati quiji ngu! cha! laca ngu! judío; 
ntsu'u cha! tyanu ngu' ñitya nu ña'a 
ti ngu' lo'o ngua cuañi' ngu'. Ngu! 

xa! nasiyu ni, ná ntsu'u cha! ji'i ngu' 
cha! xi'yu quiji ngu' jua'a, nu lo'o 
xñi ngu' bi' cha! ji'i Jesús; ná ntsu'u 
cha! cua'ni ngu' ñi'ya nu ndu'ni ngu' 
judío, tyanu ngu' ñi'ya nu ndi'i ti 
ngu' li'. 19Ná ndu'ni cha! cuentya 
ji'i ycui' Ndyosi, masi ngulacua na 
jua'a, masi ná ngulacua na jua!a; nu 
ndu'ni cha! cuentya ji'i ycui' Ndyosi 
laca cha! cua'ni na cña nu nclyo 
Ni ji'na. 20Bi! cha! juani hafa ti tya 
nga'a cha! tyi'i na chalyuu, ñitya 
ndi'i ti na tya lo'o ngusubi Ni ji'na 
cha! caca na hati ji'i. 21 Ná ndu'ni 
cha! masi msu nu ngúi'ya hati laca 
ma nu lo'o ngusubi Ni ji'i ma, pana 
tso'o laca si caja nu ta caya! cha! 
tyu'u ma laja ti. 22Nati nu jua'a 
tya ntsu'u xu'na ngu' nu lo'o cua 
ngusubi ycui' Ndyosi ji'i ngu!, juani 
ndi'i tso!o ti ngu' bi', xquitya cha! 
cua ngusñi ngu' bi! cha! ji'i Jesús; 
masi ña'a ti tya laca ngu' hati ji'i 
xu'na ngu', taca taquiya! ngu' bi! ji'i 
cha! nu nchcui' ycui' Ndyosi juani. 
Lo'o jua!a nu ngu' msu nu ndi'i tso'o 
ti ni, lo'o cusubi Cristo jili ngu' 
bi!, la cui! juala caca ngu' bi! msu 
ji'i ycui' Ndyosi. 29Quiña'a tsa cha! 
tso'o ngua'ni ycui' Ndyosi cuentya 
ji'na, cha! ngulaá ma ji'i nu xña'a; 
bi! cha! ná ta ma chacuayá! jili ñati 
chalyuu ti nu nti! cua'a ji'i ma cha! 
ná tyi'i tso'o ti ma. 24Cu'ma tya'a 
ngusñi na cha! ji'i Cristo, ndilya 
clyacua ti! scaa ma: nga'a cha! tyi'i 
ma chalyuu ñi'ya nu ndi'i ti ma nu 
lo'o ngusubi Jesús ji'i ma tya clyo, 
ña'a ti tya xñi tso!o ti ma cha! ji'i 
ycui' Ndyosi. 

25Bilya ta ycui' nu Xu'na na cha! 
lo'o na! ñilya cua'ni hati nu ntucua 
ycui' ti, si caja clyo'o ngu', si ná 

caja clyo'o ngu!; bi! cha! cuentya 
jna! ti, ta na! xi cha! lo'o ma. Taca 
xñi ma cha! jna!, xqui'ya cha! lo'o 
na! ngua'ni tya'na ti! Ni 'na; bi! 
cha! ndyu'ni na! cha ji'i Ni. SL ye 
tsa laca chalyuu juani, ndyacua 
tsa cha! ti'í jitna; bi! cha! tso'o la 

si tyanu na ñi'ya nu ndi'i ti na, nti! 
na!. 27Si ntsu'u clyo!'o ma, tyi'i tso'o 
ma lo'o lacua, ná culo'o ma ji'i; si 
ndi'i ma ycui' ti ma, ná culana ma 
jili ñi'ya nu caca clyo'o ma, nti! na!. 
28 Pana la cui! ti cha!, si'i quitya laca 
masi caja clyo'o ma; lo'o jua'a sca 
nu cuna'a nu bilya caja clyo'o, si'i 
quitya laca masi caja clyo'o bi!. Tsa 
bi! ti cha! ndube ti! na! ji'i ma, lcaa 
ña!a cha! ti'í nu caca ji'i ma nde loo 
la su ndi'i ma chalyuu. Ná nti! na! 
cha! quiña'a tsa cha! ti'í tyacua ji'i 
ma xqui'ya cha! ntsu'u clyo'o ma, 
xquilya cha! ndi'i sñi' ma li". 

29 Cu'ma tya'a ngusñi na cha! ji'i 
Jesús, ndi'ya laca cha! nu ta na! lo'o 
ma: Tya xti tya tyempo tya lijya 
ji'na chalyuu. Bi! cha! cua'ni yala 
ma su ndi'i ma chalyuu; masi ntsu'u 
clyo'o ma, si'i xcui' cha! ji'i clyo!o 
ma tyu'u tyiquee ma; 3% masi nxi'ya 
ma, ná ñacui ma cha! xñi'i ti' ma; 
masi nxtyí ma, ná ñacui ma cha! 
chaa tsa ti! ma; masi cui'ya ma sca 
yu'ba, ná culacua ti! ma cha! tsa cu! 
ti na ji'i ma laca bi; 3! masi ntsu'u 
tsa cha! tso!o ji'i ma nde chalyuu, 
ná culiji tsa ma tyempo ji'i ma 
xquilya cha! tso!o bi'. Cua lijya ti 
tye tyucui ña'a chalyuu, lo'o jua'a 
lcaa na nu ntsu'u chalyuu nga'a cha! 
tye cha! bi!. 

32Cua nti! na! cha! ná caca xa! la 
cha! ji'i ma, cha! jua'a xqui'ya cha! 
bi! ná caca cua'ni tso'o ma cha. 

Cu'ma ngu' qui'yu nu bilya caja 
clyo'o ma, taca cua'ni ma tsa lo ti 
cña ji'i ycui' Ndyosi li!; cua'ni ma 
ñilya nu nti! ycui! nu Xu'na na cha! 
cua'ni na li". 33Pana nu cu'ma nu 
ntsu'u clyo'o ma, cua ntsu'u tsa cha 
jili ma cha! caja ñitya nu tyiji yu'u 
jili ma chalyuu, cha! cua'ni ma ñi'ya 
nu tso'o la nti! clyo'o ma. Tucua lo 
cha! ntsu'u tyiquee ma li'. 34Lo'o 
jua'a cu'ma ngu! cuna!a nu ntucua 
ycui' ti, lo'o juala nu cuañi! nu bilya 
caja clyo'o, taca cua'ni ma tsa lo 
ti cña ji'i ycui' nu Xu'na na; jua'a 
caca ma hati ji'i ycui! Ndyosi tyucui 
ña!a tsaca ma, tyucui tyiquee ma. 
Pana nu cu'ma nu cua ntsu'u clyo'o 
ma, cua ntsu'u tsa cha! ndube ti' ma 
cha! caja ñi'ya nu tyiji yu'u ji'i ma 
chalyuu, cha! cua'ni ma ñilya nu 
tso'o la nti! clyo'o ma. 

35Nti! tsa na! cha! xtyucua na! ji'i 
cu'ma, bi! cha! nda na! cha! bi! lo'o 
ma. Si'i na ndaca'a na! jili ma cha! 
ná caja clyo'o ma, cha! ntsu'u cha! 
cua'ni ma ñi!ya nu tso'o la cuentya 
jili sa scaa ma. Na cua nti! na! cha! 
tyucui tyiquee ma cua'ni ma cha 
ji'i ycui' Ndyosi, lo'o li! ná caja nu 
cua'ni ñu'u tyucuii nu cua ngulutu 
Jesús ji'i ma. 

36Tso'o si ta sti nu cuna!a cuañi' 
chacuayá' caja clyo'o sñi!, si'i qui'ya 
laca bi'. Cua ndyalaa ti! cho!, cua 
la cui! tyempo caja clyo!'o. Nga'a 
cha! cua'ni sti nu cuna!a ñilya nu 
tso!o la nti! yu cuentya ji'i sñi!; ná 
ntsu'u qui'ya ji'i, masi caja clyo'o 
shi'. 37 Pana la cui! ti tso'o cua'ni 
xa! la ngu' tya!a ma, nu tso'o la nti! 
masi ná caja clyo!o sñi! tsiya! ti. Ná 
tso!o si tatsaa ngu' ji'i sca hati cha! 
ta ji'i sñi' cha! caja clyo'o lo'o sñi! 

ngu'. Ntsu'u chacuayá! ji'i sca ñati 
cha! cua'ni ñi'ya nu tso'o la nti! yu 
cuentya ji'i shi! yu. 38 Jua'a laca cha! 
cuentya ji'i nu cuna'a cuañi' tya!a 
ma; tso'o si ta ma ji'i sñi' ma cha! 
caja clyo'o lo'o xa! ñati, lo'o jua'a 
sca ti cuayá! tso'o ndu'ni hati nu ná 
nda ji'i, nti! na". 

39 Cu'ma ngu' cuna!a nu cua 
ngujui clyo'o ma, ná ntsu'u 
chacuayá' caja clyo'o lo'o chaca 
hati laja lo'o tya lu'ú clyo'o ma. Sca 
ti si cua ngujuii nu qui'yu ji'i ma, 
ca li! ntsu'u chacuayá! caja clyo!o 
ma chaca quiya!. Taca caja clyo'o 
ma li! chaca quiya' lo'o cua ña'a ca 
nu qui'yu nu nti! ma, sca ti si lo'o 
yu bi! laca ñati tyala ngusñi na cha! 
ji'i Jesús. Pana nti! na! cha! tso'o 
la tyu'u tyiquee ma si ná caja clyo!o 
ma, si tyanu ma ycui' ti ma. Jua'a 
nelyacua ti! na!, cha! Xtyi'i ycui! 
Ndyosi nacui 'na cha! chcui' na! 
jua'a, nti! na!. 


¿Ha cacu na sca na nu 
cua nscua slo jo'ó? 


Nde scua na! chaca cha! nu 

tsaa slo ma, cha! ca cuayá! ti' 
ma ni cha! ndyu'ni ma lo'o ndacu 
ma msta nu cua ngusta ngu' slo 
jo'ó tya clyo. Ntsu'u cu!ma nu ñacui 
ma: “Cua jlo ti! ya, cua nda ya 
cuentya cha! ná ntsu'u cha! tacati 
jili jo'ó jua; taca cacu ya msta bi!”, 
ñacui ma. Chañi tsa cha! bi'. Pana 
tyixi cua'ni na lo'o tya!a ñati na nu 
lo'o chcui' na jua'a. Sca ti si ntsu'u 
tyiquee na ña'a na ji'i tya!a nati na, 
si cube ti! na ji'i ngu! bi!, ca li! taca 
xtyucua na ji'i ngu'. 2 Nu lo'o ndu'ni 
na lo'o ngu! cha! cua jlo ti! na sca 
cha!, cha! cua laca ngua tsa!a na sca 

cha!, cha! tyixi nda na lo'o ngu' li". 
Laca bi! ñi'ya si ná jlo ti! na tsiya! ti, 
si bilya ca tsa!a na tso'o ti sca cha! 
nu nga'a tsa cha! ca tsa'a na. ¿Pana 
si tso'o ntsu'u tyiquee na ña'a na 
ji'i ycui' Ndyosi, tyuloo Ni ji'na li", 
tyu'u cha! ji'i Ni lo'o na li". 

4Tso'o lacua. Ta na cha! lo'o tya'a 
na si tso'o cuentya ji'i ycui' Ndyosi 
cha! cacu na msta nu cua ngusta 
ngu' slo jo'ó tya clyo. Cua jlo ti! na 
ñi'ya nu laca sca lcui jo!ó, lcui ti 
laca bi!. Ná tyaca' ña'a na sca na nu 
lu'ú, ñilya nu ña'a lcui jo'ó bi". Sca ti 
ycui' Ndyosi Sti na ntsu'u chalyuu. 
5Chañi cha! quiña!a tsa jo!ó ntsu'u 
chalyuu, lo'o jua!a nde cua ntsutu 
xa! la jo'ó, ntucua bi! cuentya ji'i 
hati chalyuu. Ndu'ni ngu' ji'i jo'ó bi, 
cha! laca bi! jo'ó cuentya ji'i ngu'; 
ndu'ni ngu' cha! laca bi! xu'na ngu'. 
SPana nu ñati tya'a ntsu'u cha! ji'na 
lo'o Jesús, sca ti ycui! Ndyosi Sti na 
jlya ti! na ji'i tsiya! ti; la cui! ti jua'a 
sca ti ycui! Jesucristo nu Xu'na na 
ngusñi na cha! ji'i. Ngúiñá Ni tyucui 
ña!a chalyuu, xqui'ya Jesús ndya' 
lcaa lo na; cuentya ji'i ycui' Jesús 
laca lcaa lo na nu ntsu'u chalyuu, 
lo'o jua'a xqui'ya ycui' Jesús ndi'i 
na chalyuu. 

7Pana ná lcaa hati nchca cuayá! 
ti! cha! bi". Ntsu'u ngu' tya'a ngusñi 
na cha! ji'i Jesús nu ná nchca cacu 
sca na nu cua nscua slo jo!ó tya clyo. 
Nu ngua tya sa'ni la, cua nguili tsa 
ngut bi! jiti jo'ó bi!; lo'o juani nafa ti 
tya ntsu'u ti! ngu' bi! cha! na cacu 
jo'ó laca na nu cacu ngu! bi'. Bi! cha! 
ná ndalo ngu' bi' tsiya! ti cha! cacu 
ngu! cuaña! nu ngua msta bi!; cha! 
cuxi laca cha! bi! cuentya ji'i ngu! bi!. 
8 Masi jlo ti' na cha! sca na cacu na 

ni, si'i bi' laca nu ndu'ni cha! tso'o 
la na cuentya ji'i ycui' Ndyosi. Si'i 
na caca tso'o la na, masi cacu na 
ji'i; lo'o jua'a ná sca cha! caca ji'na, 
masi ná cacu na ji'i. 9Bi' cha! cuilya 
ma cuentya ñitya cua'ni ma slo ngu' 
nu tya nelyacua tsa ti! bi'. Ntsutu 
chacuayá! ji'na cha! cacu na cua ña'a 
ca na tu'ni; pana ná tyiquee' tyu'utsu' 
ngu' bi! ji'i tyucuii lini si ná tso!o ti 
cua'ni ma slo ngu', si cacu ma msta 
nu nscua slo jo'ó tya clyo. 10 Ndi!ya 
cha! caca lo'o ñati nu tya quiña'a tsa 
nelyacua ti! ji'i na nu nscua slo jo'ó 
bi! li!. Nti' ngu! cha! cua jlo tso'o 
ti' ma lcaa cha! ji'i Jesús. Nu lo'o 
ña'a ngu' jili ma cha! nga'a ma slo 
jo'ó, ndacu ma na laca nu nscua slo 
jo'ó, lo'o ngu' cua'ni ngu' ñi'ya nu 
ndyu'ni ma nti' ngu' li', masi cha! 
cuxi laca bi! cuentya ji'i ngu!. 11Lo'o 
juala caca cuxi ji'i ngu' li', chcuna! 
tyucuii ji'i ngu' xqui'ya cu'ma nu cua 
jlo ti' ma cha! liñi ji'i ycui' Ndyosi. 
Tso'o la tyi'u ti! ma cha! lo'o xquitya 
ngu' bi! ngujuii Cristo. '?Cha' cuxi 
ndyu'ni ma lo'o ycui' Cristo li, 
xqui!ya cha! ngua'ni ma cha! cuxi 
bi! lo'o ngu! tya!a ngusñi ma cha! ji'i 
Ni; na ndyu'ni ñu'u ma ji'i ycui! ngu' 
lit, xqui'ya cha! tya nelyacua tsa ti! 
ngu' bi". Ná talo ngu! bi! si ña'a ngu' 
cha! ndu'ni ma jua'a. *$Lo'o jua'a 
na', tso'o la masi ná cacu na! cuaña! 
nu cua nscua slo jo'ó, cha! juala ná 
cua'ni ngu! tya'a na! cha! cuxi xquitya 
na! li, Ná nti! na! cha! tyu'utsu! ngu! 
tya'a na! ji'i tyucuii lini. 
Ntsu'u chacuayá' ji'i Pablo, cha! ycui' 
Ndyosi laca nu cua nda cha ji'i yu 


Cua ntsu'u chacuayá! 'na cha! 
cua'ni na! cua ña'a ca lo cha!. 

Cua ngua'a loo ycui' Ndyosi 'na cha! 
cua!ni na! cha ji'i Ni, nu lo'o na'a na! 
ji'i ycui' Jesús nu Xu'na na. Ngusñi 
ma cha! ji'i Jesús juani xquitya cha! 
ndu'ni na! cha ji'i Ni, 2masi nti! xa! 
ñati cha! si'i cha ji'i Ni laca na!; 
pana cu'ma ngu' Corinto cua nslo 
ma 'na, cha! cua nda na! cha! ji'i 
Jesús lo'o ma tya clyo. Chañi cha! 
bi'. Taca jlo ti! ngu' cha! jua'a laca 
cha nu ndyu'ni na, lo'o ña!a ngu' 
ñi'ya ndyaca cha! bi' lo'o ma. 
3Ndi'ya nxacui na! cha! ji'i ngu' 
nu lo'o ncheui' chu! ti ngu' 'na: 
4Ntsu'u chacuayá! 'na cha! xñi na! 
xi na cacu na! lo'o na co'o na! caya! 
lo cha nu ndyu'ni na!, ni na! ji'i ngu' 
bi!. 5Lo'o jua'a taca caja clyo'o na! 
lo'o sca nu cuna'a nu tya!a ngusñi 
na! cha! ji'i Jesús, cha! tya!a lo'o na! 
ji'i tyucuii lcaa su ndya!a na! tyijyu', 
ni na! ji'i ngu! bi". Juala ndu'ni tya!a 
ndya'a na! cha, masi tya!a ycui' 
nu Xu'na na, masi Pedro, ntsu'u 
clyo'o ngu' bi'. $Sili sca ti na! lo'o 
Bernabé nu nga'a cha! cua'ni lye ya 
cha cha! caja na cacu ya, laja lo'o 
nclyu'u ya cha! ji'i ycui' Ndyosi ji'i 
ngu'. 7 ¿Ha ná jlo ti' ma ñi'ya ndu'ni 
hati chalyuu cha! tyiji yu'u ji'i ngu' 
chalyuu? Ñi!ya nti! ngu' sendaru ni, 
ná ndya'a bi' cusuu laja ti, ntsu'u 
nu nda caya! jili ngu'. Lo'o jua'a hati 
nu ntsu'u cña ne! quixi' ni, ndyiji 
na cacu ngu! lo na nu ntyaa ngu!; 
nu ngu' nu ndya'a lo'o scu! ñati ni, 
ndyi'yu ngu' styi' nu ndyu'u ji'i scu! 
ngu'. Bi! cha! ntsu'u chacuayá! ji'i 
ya cha! caja na nu tyiji yu'u ji'i ya 
chalyuu. Jua!a ni na! ji'i ngu! bi". 
8Nchcul' na! re ñi'ya nu laca cha! 
ji'i nati chalyuu, ñi'ya nu ndyiji 
na ndacu ngu!; pana la cui! jua'a 

nchceui' cha! nu nscua lo quityi ji'i 
ycui! Ndyosi, cha! jo'ó nu nguscua 
Moisés tya sa'ni. *Ndi'ya nchcui' lo 
quityi bi!: “Ná xca! ma tu'ba toro 
lo'o nxatá ni! nguata trigo cha! 
tyu'u sityu bi”. Jua'a cha! nchcui! 
lo quityi bi!. Ni si'i cha! ji'i toro ti 
ncheui' ycui! Ndyosi, cha! tya'na 
til Ni ji'i ni' cha! caja xi tyempo 
cacu ni!; 10]o!o cha! ji'i ya nchcui! 
Ni, ji'i cuare nu ndya'a ya tyijyu' 
cha! cheui! ya cha! ji'i ycui' Ndyosi 
lo'o ñati. Ñi'ya nu laca ji'i ngu' nu 
nelya!a yuu lo'o toro, ñi'ya nu laca 
ji'i ngu' nu ndu'ni clacua, jua'a laca 
jili ya; lo'o cuare ntsu'u chacuayá! 
jili ya cha! jña ya xi cha! tso'o nu 
ntsu'u ji'i ngu! nu lo'o cua ndye 
cha ji'i ya. Nu cha nu ndyu'ni ya 
cuentya ji'i ma ni, si'i sca cha nu 
taca ñala ma ji'i laca bi', ne! cresiya 
jili ma ndyaca cha bi'; pana taca 
tyilu ti! ma ji'i ya, na laca nu lyiji ji'i 
ya cha! tyiji yu'u ji'i ya nde chalyuu. 
12Xa! la tya!a ndyu'ni ya cha ndyiji 
na laca nu lyiji ji'i ngu' nu lo'o nda 
ma xi xcaya! ngu' bi!. ¿Ha ná tso'o 
si la cui! ti cha! caja ji'i ya, ñi'ya nu 
ndyiji ji'i ngu' bi'? 

Tsa bi! ti cha!, ná ndijña ya cha! 
tso!o bi! ji'i ma tsiya! ti. Ndalo 
tsa ya ji'i cua ña'a ca cha! ti'í nu 
ndyacua ji'i ya, cha! ná nti! ya tsiya! 
ti tacu' ya ji'i cha! tso!o ji'i Cristo 
nu nchcui! ya lo'o ma, cha! ná cuna 
hati ji'i cha! bi". 19Ná tyiquee' cua 
jlo ti' ma ñi'ya nu ndyaca ji'i nu 
laca cha ne! laa tlyu ji'i ngu' judío. 
¿Ha si'i la cui! ti ne! laa bi! ndyiji 
na ndacu ngu' bi'? Ndyiji na cacu 
sti jo'ó ne! laa bi! nu tsa cu! ti nxñi 
msta nu ndya!a lo'o ngu! ne! laa, 
cha! taqui lyiji ngu' ji'i lo mesa ji'i 

ycui' Ndyosi; sa yu'be ti msta bi' 
caja ji'i sti jo'ó bi! cha! cacu ngu!. 
14Lo'o cuare, lo'o ncliji chalyuu ji'i 
ya su ndya!a ya tyijyu' cha! nchcui' 
ya cha! tso'o nu ji'i ycui' Ndyosi lo'o 
ñati, tso'o si ta ngu! xi na tyiji yu'u 
ji'i ya chalyuu. WBPana ná ngúijña 
na! na cacu na! ji'i ngu' tsiya! ti lcaa 
se'i su ndya'a na". La cui! jua'a ná 
nscua na! quityi re cha! jña na! na 
cacu na! ji'i cu'ma, cha! ná xñi na! 
na nu ta ngu! 'na masi cajaa ycui' 
nal; tso'o la nti! na! cha! ndu'ni na! 
cha re jua'a ti, ná lo'o caya!. 

16Ná tso'o si tyucuaa ti! na! jili ma 
xqui'ya cha! ndya'a na! nchcui' na! 
cha! tso'o nu ji'i Jesús lo'o ñati, na 
cua ngua'a loo Ni 'na cha! cua'ni na! 
cha bi'. Tlyu tsa cha! ti'í caca 'na 
si ná chcui' na! cha! ji'i Jesús lo'o 
hati. 1 Nu lo'o cua'ni na! sca cha 
cuentya 'na ti, ndu ti! na! cha! caja 
xcaya' na! li'. Pana xa! ña!a cha laca 
cña nu nda Ni 'na; na cua ndyanu 
cha bi! 'na cha! bi! ti cha cua'ni na!, 
cha! cua ndatsaa Ni 'na cha! cua'ni 
na! ji'i. Bi' cha! ndyu'ni na! cha bi!. 
18¿Ha ná caja xcaya' na! li"? Chañi 
cha! caja bi! 'na, pana xa! lo na 
laca bi! li"; laca cha! tso'o tsa ntsu'u 
tyiquee na! nu lo'o nchcui' na! cha! 
tso!o ji'i Jesús lo'o hati. Bi! cha! 
tso'o tsa nti! na!, masi ná nda ngu' 
xcaya! na'. Ná nti! na! jña na! xcaya! 
na! jili ma, masi ntsu'u chacuayá! 
cha! jña na! cha! bi! ji'i ma, laja lo'o 
ndyu'ni na! cña ji'i ycui' Ni. 

19Ntsu'u chacuayá! cua'ni na! ni 
cha laca nu nti! na! cua'ni na!. Ná 
tucui ndatsaa 'na cha! cua'ni na! 
cha ji'i ngu' nquicha!; pana nti! na! 
cha! quiña'a la ñati xñi ngu! cha! ji'i 
Cristo, bi! cha! nda na! chacuayá! ji'i 

cua ña'a ca ngu' cha! tatsaa ngu! 'na. 
20 Nu lo'o nga'a na! slo ngu' judío, li' 
ndyu'ni na! ñi'ya nu ndu'ni lcaa ngu' 
judío, cha! xñi la ngu' judío cha! ji'i 
Cristo. Nchcui' na! cha! ji'i Jesús 
lo'o ngu! bi!, bi! cha! ñilya nu ndu'ni 
ngu' judío lo'o tya'a ngu', jua'a 
ndu'ni na! slo ngu', masi nga'aa 
ntsu'u cha! taquiya! na! ji'i cha! cusu' 
ji'i ngu' bi", nu cha nu nguscua jyo!o 
Moisés lo quityi cha! cua'ni ngu' bi! 
tya sa'ni la. Pana laca cha! cua nti' 
na! cha! quiña'a la hati bi! xñi ngu' 
cha! ji'i Cristo. 21 Ngu! xa! tsu' ni, ná 
nga'a cha! taquiya! ngu' ji'i cha! nu 
laca ji'i ngu' judío. Bi! cha! ñi'ya si 
laca na! hati tya'a ngu', jua'a ndi'i 
na! lo'o ngu! xa! tsu! li!, cha! tso'o 
la xñi ngu! bi! cha! ji'i Cristo. Laja 
li! ndaquiya! na! lcaa cha! nu nda 
ycui' Ndyosi Sti na lo'o na, cha! 
jua'a nga'a cha! caca si taquiya' na 
ji'i Cristo. 22Lo'o li!, lo'o ndi'i na' 
lo'o ngu' tya'a ngusñi na cha! ji'i 
Jesús nu tya lyiji jlya tso!o ti! ngu' 
cha! ji'i Jesús, ñilya si stu'ba ti cha! 
laca 'na lo'o ngu', jua'a ndi'i na! lo'o 
ngu' li!, cha! cuna la ngu! bi! cha! 
ji'i Cristo. Lcua ti lo cha cua'ni na! 
cha! tyaja!a la hati xñi ngu' cha! ji'i 
Cristo. 23Jua!a ndu'ni na! lcua ti se'i 
su ndya'a na!, cha! nchcui' na! lo'o 
ngu' cha! tso'o ji'i Jesús. Cua nti! na! 
cha! ñitya ndyaca tso!o ne! cresiya 
tna xqui'ya cha! bi', la cui! juala caca 
tso'o ne! cresiya ji'i lcaa hati. 
24Ndi'ya laca cña nu nda Ni 'na, 
ñilya ndyaca lo'o cua'ni ngu! sca 
posta lo'o nxna ngu'. Tyuu tya'a 
ngu! xna ngu' stulba ti li!, masi sca 
ti yu tyijiloo ji'i ca ta'a ngu! su tye 
cha! bi'. La cui! jua'a caca lo'o na, 
nga'a cha! tsa cu! ti cua'ni na cha 

ña!a cuayá! nu tye chalyuu ji'na. 
25Lo'o cua xna ti ngu' sca posta 

ni, ná taquiya! ngu' ji'i sca cha! nu 
cua'a ji'i ngu! cha! ná xna tso'o ngu'; 
talo ngu' ña!a cuayá! nu tyijiloo 
ngu! jili tyala ngu', cha! cua'ni ngu' 
ngana. Su cua ndye, li! caja xi cha! 
tso'o ji'i ngu! nu ngua'ni ngana 

bi!, masi xti ti tyempo talo cha! bi!, 
pana xa! ña'a cha! ndyaca lo'o na. 
Lye tsa ndyu'ni cha ti! na lcaa hora, 
ña!a cuayá! ta Ni sca cha! tso!o 
ji'na, sca cha! nu ná nga'a cha! tye 
tsiya! ti. 8Lo'o na', ñi'ya laca sca 
hati nu nxna posta, juala ndu'ni na! 
nde chalyuu; liñi tsa nxna na! ña!a 
cuayá! tyalaa na! su ndye tyucuii. 
La cui! ñi'ya laca si nxuu tya!a 

na! lo'o ndacu' ti na', ná nducu na! 
ndacu' na! lo cuili ti. 2?Nchcube! na! 
ji'i ycui! ca na', cha! talo chalyuu 
'na, cha! ná xtyanu ti'i Ni 'na tsiya! 
ti. Quiña'a tsa cha! cua ngulu'u na! 
jili xa! nati cuentya ji'i ycui' Ni, lo'o 
jua'a ntsu'u cha! taquiya! ycui' na! ji'i 
cha! bi'. 


Ná cua'ni tlyu na ji'i cua 
ña'a ca lcui jo'ó 

1 Cu'ma tya'a ngusñi na cha! 

ji'i Jesús, tya nti! na! cacha! 
na! jili ma chaca quiya' ñitya ngua 
ji'i jyo'o cusu! ji'na, nu lo'o nguta!a 
ngu' lo'o jyo'o Moisés nu ngua sa'ni. 
Ndacui sca coo nde cua su nguta'a 
ngu' bi!, cha! ná ña!a ngu' xña!a bi! 
ji'i ngu'. Tso'o ti nteje tacui ngu! bi! 
cla'be lo hitya su naa Tyujo'o Nga'a, 
ngutu'u ngu' chaca tsu! li'. 2Coo nu 
ndacui bi!, lo'o jua'a hitya tyujo'o 
bi!, bi! laca nu ngua'ni cha! ngusñi 
ngu' cha! ji'i Moisés; bi! cha! ngutu'u 
lca'a ngu' jili, ñi'ya laca cha! lo'o 


1 CORINTIOS 9, 10 


tyucuatya na cuentya ji'i Jesús. 
3Ycui' Ndyosi laca nu nda na ndyacu 
ca tala ngu! bi"; *la cui! jua'a ngujui 
na ndyi'o lcaa ngu! bi!, cha! ycui! 
Ndyosi laca nu cua nda lcaa na bi! 
jili ngu'. Sca quee tlyu nu nga'a ca 
sii' cua'a, ca quiya! quee bi! ngututu 
hitya nu ndyi'o ngu'. Ycui' Ndyosi 
laca nu nda hitya nu ndyi'o ngu' 
bi!, cha! masi tya li! nguta!a ycui! 
Cristo lo'o ngu! bi!, nguna'asii Ni 
ji'i ngu' su nguta'a ngu'. “Masi jua'a 
ngua'ni ycui' Ndyosi, ná ntajala ngu' 
bi! taquiya! ngu! cha! ji'i Ni tsiya! ti. 
Bi! cha! ngua taja ti! Ni ji'i ngu! li", 
nguxtyanu ti'i Ni ji'i ngu!; ca lo nati! 
btyi bi! ngujuii ngu' li', ndyanu tyijya 
ngu' bi! to! tyucuii bi!. 

6Lo'o jua'a na, taca tyi'u ti! na 
ñi'ya nu ngua'ni jyo'o cusu! bi! nu 
ngua sa'ni. Ná tso'o si xcui! na tyu'u 
tyiquee na ji'i cha! cuxi, cha! la cui! 
jua'a ngua'ni ngu' bi! tya li'. “La 
cui' ti ná tso'o cha! cua'ni tlyu na 
ji'i lcui jo'ó, ñi'ya nu ngua'ni ngu' 
bi'. Ndilya nchcui' cha! nu nscua lo 
quityi cusu' cha! ji'i ñati bi!: “Tsa 
cu! ti ndya!a ngu! jii. Na ndi'i ti ngu' 
ndyacu ngu! ndyi'o ngu' lo'o tya!a 
ngu', li! ndatu ti ngu' cha! quijya 
ngu! lo'o tya!a ngu'”, nacui lo quityi 
bi!. $La cui! ti ná tso'o cha! cua'ni 
suba! na lo'o xa! cuna'a, ñi'ya nu 
ngua'ni ngu' bi' li!. ¿Ñitya ngua li? 
Sca ti tsa ngujuii calaa ntucua sna 
mil tya!a hati bi! xqui'ya cha! cuxi 
bi'. 9Jua'a ná tso'o cha! xtyí lo'o ti 
na ji'i ycui' Ndyosi nu Xu'na na, cha! 
quiña!a tsa cha! clyu ti! ngüi'ya Ni 
ji'na. Jua'a ngua'ni ngu' bi! nu ngua 
sa'ni, li! ngusu'ba Ni cuaña lijya cha! 
ndyujuii ni! ji'i ngu' bi!. La cui! ti 
cha! ná ntsu'u cha! chcui! cuxi na 

ji'i ycui' Ndyosi. Cua ntsu'u xi jyo!o 
cusu' bi! nu ngua'ni ngu' jua'a, lo'o 
li! ndye ngu' ndyujuii Ni ji'i ngu' bil, 
cha! nda Ni sca xca lijya nu ndyujuii 
ji'i ngu' bi". 

3“Lcaa cha! tlyu bi! ngua ji'i jyo'o 
cusu! bi! nu ngua sa'ni, cha! caja 
ñilya tyi'u ti! xa! hati nde loo la 
na laca nu ngua ji'i jyo!o cusu' 
bi", ni cha! laca ngua ji'i ngu' bi! 
jua'a. Lo'o jua'a tya nscua cha! bi! 
lo quityi cha! cube ti! na ji'i cha! 
bi'. Cua ngulala ti tye chalyuu su 
ndi'i na juani; 12bi! cha! tso'o si 
cube ti' ma cha! ná tyu'utsu' ma ji'i 
tyucuii nu liñi ca, si nti! ma cha! 
tso!o ti tyi'i cresiya ji'i ma, cha! ná 
tyacua sca cha! cuxi ji'i ma tsiya! 
ti. Lcaa quiya' lo'o tyacua sca 
cha! cuzi ji'i ma, ná cube ti! ma li", 
la cui! jua'a ndyaca ji'i cua ña'a ca 
ñati chalyuu. Pana ná cube ti' ma, 
ña!a ycui' Ndyosi ji'na; lcaa cha 
nu nacui Ni cha! cua'ni Ni cuentya 
ji'na, ndu'ni Ni cha bi". Ná ta Ni 
chacuayá!' cha! tyijiloo sca cha! cuxi 
jili ma ña'a cuayá! nu nga'aa caca 
xtyanu ma ji'i; pana la cui! hora lo'o 
cua chilo'o ti cha! cuxi bi! ji'i ma, 
li' xtyucua Ni ji'i ma cha! ná cua'ni 
ma ji'i, lo'o li! taca clyaá ma ji'i cha! 
cuxi bi! 

14Cu'ma tya'a tso'o na, ntsu'u tsa 
tyiquee na! ña'a na! ji'i ma, bi! cha! 
nchcui' tsa na! lo'o ma juani cha! ná 
cua'ni tlyu ma tsiya! ti ji'i lcui jo'ó 
ji'i ngu', ngalaa tsaa ma su ntucua 
bi!. 18Nti! na! cha! nduna tso'o ma, 
cua laca nelyacua tso!o ti! ma nti! 
na!, bi! cha! nchcui' na! lo'o ma 
jua'a. Taca cuilya ma cuentya cha! 
chañi laca cha! nu nda na! lo'o ma 
juani. 16Lo!o ndyu'u ti'i na stu'ba 

ti lo'o ngu' tya'a ngusñi na cha! ji'i 
Jesús ndyi'yu na, lo'o jua'a ndacu 
na li!; jua'a ndu'ni na xquitya cha! 
ngulacua Jesús ji'i cha! bi! tya clyo. 
Bi! cha! clyo nda na tsa xlya'be ji'i 
ycui' Ndyosi xquitya cha nu ngua'ni 
Jesús bi'. Lo'o ndyi'yu na vino bi!, 
li' stu'ba ntsu'u cha! jitna lo'o ycui' 
Jesús lo'o lcaa ngu' tya'a na, nu lo'o 
ntsu'u ti' na cha! cua ndyalu tañi 
ycui' Jesús lo'o ngujuii Ni lo crusi 
xqui'ya na. Lo'o ndacu na xlyá bil, 
la cui! jua'a li!, stu'ba ntsu'u cha! 
ji'na lo'o Jesús lo'o lcaa ngu' tya'a 
na, nu lo'o ntsu'u ti' na cha! nda 
Jesús jili tyucui ña'a ycui' ca cha! 
ngujuii Ni lo crusi xqui'ya na. 7 Sca 
ti ycu' xlyá nscua lo mesa su ndacu 
na stu'ba ti; lo'o ndya'be xlyá bil, li! 
ndyiji na cacu ca ta'a na, masi tyuu 
tsa tya'a na. Tsa tlyu ti ndili na cha! 
stu'ba ti laca na hati ji'i Jesús. 

18 Cui!ya ma xi cuentya ñi'ya nu 
ndu'ni ngu' judío. Ndya'a lo'o ngu' 
ji'i msta cha! sta ngu' ji'i lo mesa 
su ndu'ni tlyu ngu' ji'i ycui' Ndyosi. 
Lo'o li! ntsu'u nu laca cha ne! laa 
bi!, nu ndacu na nu ngua msta bi'. 
Ntsutu cha! ji'i nu ndyacu msta bi! 
lo'o ycui' Ndyosi, cha! xqui'ya Ni 
ntucua mesa bi!. 19Xa! ña'a ndu'ni 
ngu' xa! tsu' lo'o Icui jo'ó ji'i ngu!. 
Lo'o ngu' bi! nsta ngu' cuaña! lo 
mesa cha! caca msta ji'i jo'ó ji'i ngu!. 
¿Ha tso'o la chacuayá' ntsu'u ji'i lcui 
jo'ó bi! lacua? Ná ntsu'u cha! ji'i bi! 
tsiya! ti. Stu'ba ti ña'a cuaña' msta 
bi! lo'o xa! la cuaña'. 20 Ndi!ya laca 
cha! lo'o ndu'ni tlyu ngu' ji'i jo'ó bi!: 
Si'i ji'i ycui' Ndyosi ndu'ni tlyu ngu' 
bi!, ji'i tyuu lo cuili xñala ndu'ni 
tlyu ngu' lo'o ndu'ni ngu' jua'a. Lo!o 
cu'ma ni, ná tso'o cua'ni tyala ma 

lo'o cui'i xña'a bi!. 21 Ná tso!o co!o 
ma cuentya ji'i cuili xña'a bi!, lo'o 
li' co'o ma na nu cua nda Jesús 

nu Ku'na na cha! co'o na. Ná tso!o 
tsiya! ti cha! bi!; ni ná tso'o cacu ma 
cuentya ji'i cuili xña!a bi", li! nde 
loo la cacu ma cuentya ji'i Jesús nu 
Xu'na na. 22¿Ha nti' na cha! ca chii 
til ycui' Ndyosi nu Xu'na na ña'a Ni 
ji'na? ¿Ha nchca la ji'na que ycui! 
Ndyosi lacua, nti' na? 


Cube ti' na ji'i xa! hati, si'i xcui' 
cha! ji'i ycui' ca na cube ti' na 
23Chañi tsa cha! nu nchcui' hati: 

“Ntsu'u chacuayá! cua'ni na cua 
na'a ca cha! nu nti! ti na cua'ni na”, 
nacui ngu'. Pana ntsu'u xi cha! nu 
ndu'ni na nu ná taca xtyucua ji'na 
tsiya' ti. Chañi cha! taca cua'ni na 
ñi'ya nu nti! ti na, pana si'i lcaa cha! 
bi! ndu'ni cha! xñi tso'o na cha! ji'i 
ycui' Ndyosi. 24Nga'a cha! culacua 
ti! na ñi'ya nu caca tso'o la cha! ji'i 
xa! hati, si'i xcui' na cuentya ji'na ti 
culacua ti! na. 

25 Taca cacu ma lcaa na ndacu 
nu nchca caya' ni'i lcaya!; ná sca 
culacua ti! ma na ca laca bi!, si tso'o, 
si ná tso'o laca bi! cuentya ji'i ma. 
26 Ycui! Ndyosi Sti na ca ji'i tyucui 
ña!a chalyuu, lo'o jua'a la cui! Ni 
ngúiñá Ni lcaa lo na nu ntsu'u 
chalyuu. 

27Ná cube ti! ma si chcui' sca nati 
lo'o ma cha! cacu ma xi slo ngu', 
masi sca ñati nu ná ntsu'u cha! ji'i 
lo'o ycui' Ndyosi laca bi'. Tso'o si 
tsaa ma slo ngu! bi! si nti! ma lacua. 
Lo'o li! cacu ma ji'i na laca nu ta 
ngu' ji'i ma; ná ntsu'u cha! cube 
ti! ma ji'i na bi!, si tso'o, si ná tso'o 
laca bi! cuentya ji'i ma. 28Sca ti 

si cacha! sca hati tyala ndyacu ma 
cha! msta nu nscua slo jo'ó laca 

nu cuaña! nu ndyacu ma bi!, li! ná 
tso'o cha! cacu ma ji'i. Tso'o la si 
cuilya ngu! bi! cuentya cha! cuxi 
laca na bi! cuentya ji'i ma, cha! caca 
jlo ti' ngu! cha! ná ntsu'u cha! cacu 
ma na bi' lo'o ngusñi ma cha! ji!i 
Jesús. 22Cu'ma cua jlo ti' ma cha! 
bi'. Chaca yu bi! tya lyiji caca cuayá!' 
tso!o ti! yu, bi! cha! ná nti! na cha! 
tyu'utsu! yu ji'i tyucuii lini si ña'a 
yu cha! ndyacu ma na bi". 

Ná tyiquee' ñacui ma 'na li!: “¿Ni 
cha! laca xcui' cuentya jili xa! hati 
culacua ti! na!? Ntsu'u chacuayá! 
cua'ni na! ñilya nu nti! na! cua'ni 
na!. 30Si nda tsa na! xlya'be ji'i ycui! 
Ndyosi cuentya jili na ndacu na, ¿ni 
cha! laca chcui' hati cha! cuxi 'na 
lo'o ndacu na! ji'i lacua?” ñacui ma 
'na. 91 Tso'o lacua masi cacu ma, masi 
co'o ma, masi cua'ni ma lcua ti lo 
cha nu ndyu'ni ma, pana tyi'u ti' ma 
ji'i ycui! Ndyosi laja lo'o cua'ni ma 
lcaa cha bi!, cha! caca cuayá! ti! ngu' 
li' cha! tso'o tsa laca cha! ji'i ycui! 
Ndyosi, la cui! cha! nu cua ngusñi 
ma. 32Ná ta ma chacuayá' tyu'utsu' 
ni tsaca ngu! ji'i tyucuii liñi ji'i 
Cristo; ni ngu' judío, ni ngu! xa! tsu! 
nu si'i ngu' judío laca, ni tsaca hati 
tya!a ngusñi ma cha! jili ycui! Ndyosi, 
ná tso!o tsiya! ti si tyu ngu! ya! nu 
xña'a. 33Lcaa su ndyu'ni na! cha 
ndube ti! na! ji'i xa! hati, si caca tso!o 
cresiya jili ngu' lo'o cua'ni na! cha bi'. 
Si'i na tyacua cha! tso'o ji'i ycui' ca 
na!, nti! na! cha! caca tso'o cresiya ji'i 
cua ña!a ca hati, cha! caja ñi'ya clyaá 
ngu! ji'i nu cuxi li". 

1 Bi! cha! cuilya tso'o ma 
cuentya ña'a cha nu ndu'ni 

na!, lo'o la cui! jua'a cua'ni ma li", 
cha! ñilya laca cha nu ngua'ni 
Cristo, jua'a laca cña nu ndu'ni na!. 


Ñi'ya cua'ni nu ngu' cuna'a lo'o 
ndyu'u ti'i ngu' lo'o na 

2Cu'ma tya'a ngusñi na cha! ji'i 
Cristo, tso!o tsa ntsu'u tyiquee na! 
ña'aa ji'i ma, cha! xcui' ndyilu ti! 
ma 'na, lo'o jua'a ndu'ni ma lcaa lo 
cha! nu ngulu'u na! ji'i ma. ¿Ndi'ya 
nti! na! cha! caca cuayá! ti! ma: 
Ycui' Ndyosi laca loo ji'i Cristo, lo'o 
jua!a Cristo laca loo ji'i lcaa hati; la 
cui! jua'a nu qui'yu laca loo ji'i nu 
cuna'a. “Bi! cha! ná tyucua smalyu 
scua! que ngu! qui'yu ne! laa su 
ndyu'u ti'i ma; masi chcui' yu 
lo'o ycui' Ndyosi, masi cacha! yu 
sca cha! ji'i Ni ji'i nati, ná tyucua 
smalyu hique yu. Loo laca Cristo 
ji'i yu, bi! cha! ná cua'ni tyucuaa 
til yu ji'i Ni ñilya si tyucua smalyu 
hique yu. 5-6Pana nu ngu' cuna'a 
ni, tso'o si sta ngu! payu hique ngu' 
lo'o ndyu'u ti'i lcaa ngu' ne! laa; 
masi chcui' ngu' lo'o ycui' Ndyosi, 
masi cacha! ngu' sca cha! ji'i ycui! 
Ndyosi ji'i hati, sta ngu! payu hique 
ngu', cha! ná cua'ni tyucuaa ti! 
ngu' cuna!a ji'i clyo'o ngu! ca su 
ndyu'u ti'i ngu' li!, cha! loo la laca 
nu qui'yu ji'i nu cuna'a. Nelyá cutma 
quicha' hique nu cuna'a nu ngua 
sa'a ji'i ngu!, cha! ca tyuju'u ti; la 
cui! jua'a stu'ba ti laca nu cuna'a nu 
ná sta payu hique ne! laa. Bi! cha! 
cu'ma ngu' cuna!a, si ná nti' ma 
cua'ni tyucuaa ti! ma ji'i nu ngu' 
qui'yu su ndyu'u ti'i ma lo'o ngu', 
tso'o la si tacu! ma hique ma li!; ná 
ntsu'u cha! ca tyuju'u ti! ma li". 7Ná 
ntsu'u cha! tacu' ngu! qui'yu hique 

ngu!, cha! ycui' Ndyosi ngúiñá ji'i 
sca nu qui'yu tya clyo; ñi'ya nu 
ña'a ycui' Ni, jua'a ña'a ngüiñá Ni 
ji'i nu qui'yu bi'. Pana xa! cha! laca 
ji'i nu cuna!a, tso'o tsa ña'a nu 
cuna!a xqui'ya nu qui'yu. $Clyo 
ngúiñá ycui' Ndyosi ji'i nu qui'yu, 
tiya! la li! ngúiñá Ni ji'i nu cuna!a. 
Tyijya sii! nu qui'yu ngulo Ni cha! 
ngúiñá Ni ji'i nu cuna!a, si'i tyijya 
nu cuna'a ngulo ycui' Ndyosi lo'o 
ndya' nu qui'yu; 9bi'! cha! xqui'ya 
nu qui'yu ndya! nu cuna'a nu ngua 
elyo, si'i xquitya nu cuna!a ndya' 
nu qui'yu. Tso'o la tyacu' hique 
nu cuna'a lacua, cha! caca cuayá! 
til ngu' cha! ntsu'u nu laca loo ji'i 
ngu'. Hasta nu xca ji'i ycui' Ndyosi 
nde cua nu ndya!a lo yuu su ndyu'u 
ti'i ma, lo'o bi! caca cuayá! ti! cha! 
bi! li", lo'o ña'a ngu' ji'i ngu! cuna'a. 
11Pana juani stu'ba ti ngusñi na 
cha! ji'i Jesús, masi qui'yu na, masi 
cuna'a na. Ná caja ñi'ya tyi'i nu 
quityu chalyuu si ná lo'o nu cuna!a; 
jua'a nu cuna!a ni, ná caja ni'ya 
tyi'i chalyuu si ná lo'o nu qui'yu. 
12Chañi cha! xqui'ya nu qui'yu ndya' 
nu cuna!a tya clyo, pana la cui! jua'a 
chañi cha! nu cuna'a laca nu ndu'ni 
cala ji'i nu qui'yu juani; lo'o jua'a 
ycui' Ndyosi laca nu ndu'ni cha! 
tyu'ú tyucuaa lo ngu' bi! chalyuu. 
13Ycui' ca ma cacha! liñi ma 'na 
si tso'o nti! ma cha! chcui' sca nu 
cuna'a lo'o ycui! Ndyosi lo'o ntucua 
yaala ti hique nu cuna!a bi'. Nu na 
ñati chalyuu na, cua jlo ti! na ñi'ya 
ña!a quicha' hique na. Jua'a laca 
cha! ji'na, ntyuju'u tsa ti! na si tonu 
tsa quicha' hique nu qui'yu. 15Si'i 
juala nti! na lo'o nu cuna'a, tso'o 
tsa nti! na si tyucui quicha' hique 

nu cuna!'a. Cua'nijo'o quicha' hique 
ngu' ji'i ngu', cha! ná ca tyuju'u ti! 
ngu!. 16Si chcui' cuxi ngu' xqui'ya 
cha! ndyacu' hique ngu!, tso!o si 
caca cuayá! ti! ngu' bi', cha! sca ti 
cuayá' ndu'ni ya ñi'ya nu ndu'ni 
lcaa hati ji'i Jesucristo lcua ti quichi 
tyi ngu'. 


Cha' cuxi nu ndyaca nu lo'o 
ndyacu ngu' sii nu ngulu'u 
Jesús ji'na cha' cua'ni na 

17Chaca cha! nscua na! re, cha! 
caca cuayá' ti! ma cha! ná ndiya ti! 
na! cña nu ndyu'ni ma lo'o ndyu'u 
ti'i ma cha! cacu ma sii nu ngulutu 
Jesús ji'na cha! cua'ni na. Cua nscua 
cha! caca tso!o cresiya ji'i ma li', nu 
lo'o cacu ma sii bi!; pana xa! ña'a 
ndyu'ni bi! lo'o ma, ndyu'ni ñu'u 
bi! ji'i cresiya ji'i ma juani. $ Nacui 
ngu' cha! ná tso'o ndu'ni ma su 
ndyu'u tili ma cha! cacu ma sii bi'. 
Xi xa! ca ña!a ndu'ni sa scaa ma, 
nacui ngu'. Cua jlo ti! na! cha! la cui! 
jua'a ndyaca lo'o cu'ma si nti'. 19 Si 
jua'a ná stu'ba ntsu'u cha! jili ma 
lo'o tya!a ma, chañi tiya! la li! taca 
ca cuayá! ti! na tilaca nu chañi ca 
ndaquiya' cha! ji'i Jesús. Pana ná 
tso!o cha! nga'aa ndu'ni ma sii ñi'ya 
tya!a sii nu ngulu'u ycui' Jesús ji'na, 
cha! cua'ni na nu lo'o ndyu'u ti'i 
ma lo'o tya'a ma li'. ?1Lo'o ndyalaa 
hora cacu ma, li! yala ti ndacu ma sii 
jili ycui' ti ma, ná nda ma tyempo 
tsiya' ti cacu xa! la tya'a ma; bi! cha! 
ntsu'u ngu! tya'a ma nu ná ndyiji 
cacu tso!o, lo'o jua!a ntsu'u xa! la 
ngu' nu hasta nchca cu'bi ngu', cha! 
quiña!a tsa na ngusñi ngu! ndyi'o 
ngu!. 22 Taca cacu ma co'o ma to! 
tyi ma si ntyute! tsa ma. Pana ñi'ya 

nu ndu'ni ma juani, na ndu'ni ñu'u 
ma ji'i tyala ndi'i ma, tya'a ngusñi 
ma cha! ji'i ycui' Ndyosi, ña'a cuayá! 
nda ma cha! tyujulu ti! ji'i ngu! ti'i 
tya!a ngusñi ma cha! ji'i Jesús. Ná 
tyiquee! cua ngua cuayá! ti! ma na 
laca nu nti! na! chcui! lo'o ma juani, 
cha! ngataa ntsu'u cha! tso'o nu caca 
chcui' lo'o ma tsiya! ti cuentya ji'i 
cha! bi'. 


Sii nu ngulu'u Jesús nu 
Xu'na na cha! cacu na 

23Ndi'ya cha! nclyu'u na! ji'i ma, 
la cui! cha! nu ndyuna na! lo'o 
nchcui' hati nu ngua tsa'a ji'i ycui! 
nu Ku'na na tya clyo: La cui' talya 
nu lo'o ndyujui' ngu' cresiya ji'i 
Jesus, laja lo'o tya ndi'i hati bi! 
lo'o Jesús, li! ndaya' Jesús ji'i xlyá, 
24ndya yu xlya'be ji'i ycui' Ndyosi 
Sti na, lo'o li' ngusa'be yu xlyá bil; 
li' nacui Jesús ji'i tyala ndya!a yu: 
‘Jacu ma xlyá re; ñilya nti! cuaña! 
na!, jua!a nti! xlyá re. Cuentya ji'i 
ma laca cha! nu chcube' na! lo crusi, 
bi! cha! tyi'u til ma 'na lo'o cacu 
ma xlyá re”, nacui Jesús ji'i ngu' bi!. 
25Tiya! la li! lo'o cua ndye ngua'ni 
ngu' sii, li! ndaya! Jesús ji'i vaso; 
ndi'ya nacui yu ji'i ngu' li': “Lo'o 
colo ma na nu ntsu'u ne! vaso re, 
li! tyi'u ti' ma cha! tyalú tañi na! 
xqui'ya qui!ya nu ntsu'u ji'i lcaa hati, 
cha! jua!a quiñi cha! ji'i ycui' Ndyosi 
Sti na! lo'o ngu!. Lo'o colo ma na 
re, tyi'u ti! ma 'na li'”, nacui Jesús 
ji'i ngu'. 26Bi! cha! lcaa quiya' lo'o 
cacu ma xlyá bi', lo'o colo ma na nu 
ntsu'u ne! vaso bi!, ña'a cuayá' nu 
caa Jesús chaca quiya", liñi culu'u 
ma ji'i nati cha! ngujuii Jesús lo 
crusi xqui'ya na. 

Ñi'ya nu nga'a cha' cacu na sii bi' 

27 Ndi'ya ndyaca li": ntsu'u qui'ya 
ji'na lo'o ycui' Ndyosi, si ná tyucui 
tyiquee na cacu na coto na sii ji'i 
ycui' Ni; na ndu'ni cuxi na ji'i ycui! 
nu Xu'na na li', cha! ná ndyi'u tso!o 
til na cha! nda Jesús ji'i tyucui ña!a 
ycui' ca yu ngujuili cala ngu' ji'i yu 
lo crusi, cuati ndyalú tañi yu lo 
crusi lo'o ngujuii yu jua'a xqui'ya 
na. 28Bi! cha! ntsu'u cha! culacua 
tso'o ti! na lo'o cacu na sii bi!; li! 
tyucui tyiquee na cacu na xlyá bi", 
co'o na na nu ntsulu ne! vaso bi'. 
29Si ná culacua tso'o ti! na ni cha! 
laca nu ndacu na ji'i, ni cha! laca nu 
ndyi'yu na ji'i, li! ntsu'u qui'ya ji'na 
lo'o ycui' Ndyosi, cha! ná ndyi'u 
ti' na ji'i ycui' Jesús, lo'o jua'a ná 
ntsu'u ti! na ji'i tyala na nu stu'ba 
ndyu'ni tlyu na ji'i Ni. 30 Bi! cha! 
quiña!a tsa cu'ma nchca quicha ma, 
lo'o jua'a nchca ñu'u ti! ma, lo'o 
jua'a ntsu'u cu'ma nu ndyijii tsiya! 
ti; 9 pana si culacua tso'o ti! na tya 
clyo lo'o cacu na sii bi!, ná ntsutu 
cha! ca tyaala Ni ji'na jua!a li!. 
32Nchca tyaala Ni ji'na juani, lo'o 
jua'a nchcube' Ni ji'na xqui'ya cha! 
cuxi nu ndyu'ni na, cha! tiya! la 
lo'o cua ndye chalyuu ná tsaa na ca 
bilyaa lo'o ñati nu ná ndaquiya' ji'i 
Ni tsiya! ti. 

33Cu'ma tya'a ngusñi na cha! ji'i 
Jesús, tyi'u ti' ma cha! bi! lo'o tyu'u 
ti'i ma cha! cua'ni ma sii bi'; jatya 
ma xi ji'i tyala ma cha! stu'ba ti 
xana cacu ma lo'o lcaa tya!a ma. 
34Si ntsu'u ma nu ntyute' ma, jacu 
ma tyaja to! tyi ti ma clyo. Lo'o li' 
nga'aa cua'ni cuxi ma lo'o tyu'u ti'i 
ma, li! ná ntsutu cha! caca tyaala Ni 

ji'i ma. Lo'o caa na', taca quiñi nu 
xa! la cha! bi! ji'na lo'o cu'ma li!. 


Cha nu ndu'ni Xtyi'i ycui' Ndyosi 
cha! caca cua'ni sa scaa na 
1 Cu'ma tya!a ngusñi na cha! 
ji'i Jesús, ntsu'u sca cha! 
nu nti! na! cha! caca cuayá! ti! ma 
cuentya ji'i cha nu caca ji'i sa scaa 
na xqui'ya Xtyi'i ycui' Ndyosi. 
2Cua jlo ti' ma ñi'ya nu ngua'ni 
ma tya sa'ni la, nu lo'o bilya cuna 
ma cha! ji'i Jesús; na nguñilo'o 
Icui jo'ó ji'i ma, jo'ó nu cu'u ti, cha! 
jlya ti' ma lcua ti lo cha! nu ntsu'u 
ji'i jo'ó bi". 3Bi! cha! nti! tsa na! cha! 
caca cuayá! ti! ma cha! re. Si'i Ktyi'i 
ycui! Ndyosi ndu'ni cha! ñacui ngu!: 
“Cuiñaja laca nu Jesús bi'”. Ná taca 
ñacui ngu' jua'a xqui'ya Xtyi'i ycui! 
Ndyosi. Lo'o ñacui ngu!: “Xu'na na 
laca Jesús”, Ktyi'i ycui' Ndyosi laca 
nu ndu'ni cha! ñacui ngu' jua'a li". 
4Tyuu lo cha! nda ycui' Ndyosi 
ji'na cha! caca cua'ni na sca cha ji'i 
Ni, pana sca ti Xtyi'i ycui' Ndyosi 
ndu'ni cha! taca cua'ni na cha bi'. 
5Lo'o jua'a xa! ña'a cña ndyu'ni 
sa scaa na, pana cuentya ji'i ycui' 
Ndyosi ndyu'ni lcaa na cha bi". 
SMasi ná stu'ba ndyu'ni lcaa na, 
pana sca ti ycui! Ndyosi ndu'ni 
cha! taca cua'ni na cha bi', ca ta'a 
na. "Ndu'ni Xtyi'i ycui' Ndyosi lo'o 
na cha! taca cua'ni lcaa na sca cha 
cuentya ji'i ycui' Ni, ca ta'a na nu 
ntsu'u cha! ji'na lo'o Jesús; bi! laca 
sca lo cha nu xtyucua ji'i ca ta'a 
na, lo'o jua'a xqui'ya cha! bi! cua 
jlo ti! na cha! cua ntsu'u Xtyi!i ycui' 
Ndyosi ne! cresiya ji'na. £Ndi'ya 
laca cha nu taca cua'ni na xqui'ya 
Xtyi'i ycui' Ndyosi: ntsu'u ngu! nu 

lo'o jua!a ntsutu ngu' nu tso'o tsa 
nclyu'u tyucuii cha! xñi na cha! 

ji'i ycui' Ndyosi; *lo'o jua'a ntsu'u 
ngu' nu tso'o tsa jlya ti! ji'i ycui! 
Ndyosi; lo'o jua'a ntsu'u ngu' nu 
nchca ji'i cua'ni cha! tyaca tso'o nu 
quicha chacuayá! ji'i Jesús; loto 
jua'a ntsu'u ngu' nu nchca ji'i ndu'ni 
xa! la cha! tlyu chacuayá! ji'i ycui! 
Ndyosi, cha nu ná nchca cua'ni 
ñati nquicha'; cuati ntsu'u xa! la 
ngu! nu nchca ji'i ndacha! ji'i nati 
sca cha! nu nda ycui! Ndyosi lo'o 
ngu' bi"; cuati juala ntsu'u ngu' nu 
nchca tii ni cha ndu'ni sa scaa ngu', 
si cuentya ji'i Xtyili ycui' Ndyosi 
ndu'ni ngu' cha, si si'i cuentya 

ji'i ycui' Ndyosi ndu'ni ngu' cha; 
lo'o jua!a ntsu'u ngu' nu nchca ji'i 
nchcui' cha'cña jili xa! la hati; jua'a 
tya ntsutu xa! la ngu' nu nchca ji'i 
xtyacui cha! bi!, cha! caca cuayá! 

ti! lcaa ñati ni cha! nda ngu' bi! li'. 
31Sca ti Xtyi'i ycui' Ndyosi ndu'ni 
cha! nchca ji'i nati cua'ni lcaa cha 
bi"; bi! laca nu nda sca lo cha cua'ni 
sa scaa na, ñi'ya nu ntsu'u tyiquee 
Ni cha! caca ji'na. 


Sca ti nati laca na lo'o lcaa hati 
tya!a ngusñi na cha! ji'i Jesús 
12Nu ycui' na ni, sca ti hati laca 

sca na, masi tyuu tsa tya'a tyijya 
ntsu'u laja cuaña! scaa na. La cui! 
jua'a laca lo'o ña'a taju tya'a ngusñi 
na cha! ji'i Cristo; sca ti taju ñati 
laca na, masi xa! ca ña'a ndu'ni sa 
scaa na. 13Ca ta'a na, masi ngu' 
judío, masi ngu' xa! tsu' laca na, 
masi msu nu ngúitya nati, masi 
msu nu ndi'i tso'o ti laca na, na cua 
ntyucuatya na chacuayá! ji'i Xtyi'i 


1 CORINTIOS 12 


ycui' Ndyosi; cua ndyanu Xtyi!i ycui! 
Ndyosi bi! ne! cresiya jili sa scaa na, 
cha! stu'ba ntsu'u tyiquee na lo'o 
lcua ti tya'a ñati nu ngusñi cha! ji'i 
Cristo. 

14Tyuu tsa tya'a tyijya ntsu'u laja 
cuaña' na nu nxtyucua jitna nu lo'o 
ndyu'ni na cha nde chalyuu, si'i sca 
ti tyijya nu ndulo la ji'na. 19Si ndi'ya 
chcui' quiya! na lo'o na: “Si'i ya! nu'u 
laca na', bi! cha! ná ntsu'u cha! jna' 
lo'o nu'u”, ñacui bi!. ¿Ñi'ya ñacui ta 
na? Pana ná nchca xuu bi', ca ña'a 
ngalya bi! jiti tyucui ña'a na. 'SLo!o 
li" si nditya ñacui jyaca na ji'na: “Si'i 
cloo nu'u laca na', bi! cha! ná ntsu'u 
cha! jna' lo'o nu'u”, ñacui bi'. ¿Ñitya 
ñacui ta na? Pana ná nchca xuu 
bi!, na ca ña!a ngalya bi! ji'i tyucui 
ñala na. Ná ntsutu su cuna na li", 
si xcui! cloo na laca tyucui ña'a na. 
¿Ñi'ya caca cui! na sca na si xcui' 
jyaca na laca tyucui ña'a na? 18Na 
cua ngusta se'i ti ycui' Ndyosi scaa 
tyijya laja cuaña! na, cha! ñilya nu 
ndiya ti! Ni, juala ngúiñá Ni ji'na. 
19Ná laca na sca hati si sa yu'be ti 
na; Y pana jua'a laca cha! ji'na cha! 
sca ti ñati laca sca na, masi tyuu tsa 
tya!a tyijya ntsu'u laja cuaña' na. 

21Ná ca ñacui cloo na ji'i ya! na: 
“Ná cua'nijo'o nu'u 'na”. Lo'o jua'a 
ná ca ñacui scua' hique na ji'i quiya! 
na: “Ná ntsu'u su cua'nijo!o nu'u 
'na”. 22Masi nti! na cha! xti la cha 
ndu'ni sca lo tyijya na, bi! laca nu 
lye la ndulo ji'na; 10'o jua'a lacu' 
na ste! cha! nti! na cha! ná tso'o 
ña'a xa! la se'i laja cuaña! na. Sca 
se'i su tacati ji'na, nu ntyuju'u ti! na 
si ña'a ngu' ji'i, lcaa hora ndyacu' 
late! lo se'i bi"; 24pana xa! la se'i laja 
cuaña' na, nda na chacuayá! masi 

ná tacu' late! lo bi'. Juala ngüiñá 
ycui! Ndyosi ji'i tyucui ña!a na, 
cha! la cui! se'i laja cuaña! na nu 
ná na'a ngu' ji'i, bi' laca nu tacati 
la cuentya ji'na. Pana stu'ba ti 
ndu'ni lcaa tyijya laja cuaña! na 
cha, stu'ba ti cha! jili sca tyijya na 
su ngalya lo'o xi xa! la tyijya na. 
26Lo!o quicha xi sca tyijya na, 
tyucui ña'a na ti'í li'; lo'o ndaca!a 
na jili sca tyijya na, tyucui ña'a na 
tso'o nti! na li'. (La cui! jua!a laca 
ma, tyucui ña!a tsaca taju cu'ma nu 
cua ngusñi cha! ji'i Cristo). 

27 Ca ta'a cu'ma lacua, stu'ba cha! 
jili ma lo'o lcaa hati tyala ngusñi na 
cha! ji'i Cristo scaa quichi; lo'o jua!a 
sa scaa ma laca ma hati ji'i Cristo. 
28Tso'o tsa ngusubi ycui' Ndyosi ji'i 
ñati nu caca cha ji'i laja lcaa tya!a 
hati nu cua ngusñi cha! ji'i Cristo 
scaa quichi: clyo ngusubi Ni ji'i ñati 
nu ndya'a xa! quichi tyijyu! la cha! 
chcui' ngu' cha! ji'i Jesús lo'o ngu! 
quichi bi'; li' ngusubi Ni ji'i hati nu 
ndacha! ji'i tyala ngu' sca cha! nu 
cua nda ycui' Ndyosi lo'o ngu!; lo'o 
jua'a ntsu'u nati nu lini tsa nelyu'u 
cha! ji'i Jesús ji'i tya'a ngu!; lo'o 
jua!a ntsu'u nati nu ndu'ni cha! tlyu 
chacuayá' ji'i ycui' Ndyosi, cha nu 
ná nchca cua'ni ñati nquicha!; lo'o 
jua!a ntsu'u hati nu nchca ji'i cua'ni 
cha! tyaca tso'o nu quicha chacuayá! 
ji'i Jesús; lo'o jua'a ntsu'u ñati nu 
nchca ji'i xtyucua jili tyala ngu' lo'o 
cua ña'a ca lo cha; lo'o jua!a ntsu'u 
hati nu laca cha cuentya ji'i tya!a 
ngu', ntsu'u hati nu nchca chcui' 
cha'cña ji'i xa! la hati. Laja hati ji'i 
Ni, nsubi ycui' Ndyosi ji'i ngu' nu 
caca lcaa lo cha bi". 22Pana ná lcaa 
na ndya!a na tyijyu' cha! chcui' na 


428 


cha! ji'i Jesús lo'o xa! hati, ni ná 
lcaa na nchca ji'na cacha! na sca 
cha! nu nda ycui' Ndyosi lo'o hati; 
juala cua laca ti na taca culu'u lini 
na cha! ji'i Jesús ji'i ñati, cua laca 
ti na nchca cua'ni na cha! tlyu 
cuentya ji'i ycui' Ndyosi; 3°jua'a ná 
lcaa na nda Jesús chacuayá! ji'na 
cha! cua'ni na cha! tyaca tso'o nu 
quicha; la cui! juala ná lcaa na 
nchcui' na cha'cña ji'i xa! la hati, ni 
ná lcaa na nchca xtyacui na cha! bi!, 
cha! caca cuayá! ti! xa! ñati ni cha! 
nda ngu' tya!a na lo'o ngut li!. 31 Bi! 
cha! nga'a cha! jña ma chacuayá! ji'i 
ycui' Ndyosi cha! caca cua'ni la ma 
cha, cha! caca xtyucua ma ji'i xa! la 
ngu! tya'a ma. Lo'o jua!a tya ntsu'u 
chaca cha! nu ndulo la ji'i ma, nu 
bilya culu'u na! ji'i ma; bi! laca cha! 
nu culu'u na! jili ma juani. 


Tso'o si ntsu'u tsa tyiquee na 
ña'a na ji'i tya'a nati na 
1 Ná ndu'ni cha! masi nchca 
tsa chcui' na lcaa lo cha'cña 
ji'i nati chalyuu, masi cha'cña ji'i xca 
nu ntucua ca slo ycui' Ndyosi nde 
cua chcui' na; si ná ntsu'u tyiquee 
na ña'a na ji'i xa! la ñati, ná sca cha! 
tso'o ntsu'u tyiquee na li'. Laca na 
ñi'ya nti! sca sniquiji nu ntyiji'i na ji'i 
juala ti, juala laca na ñi'ya laca sca 
cui'chcua nu lye tsa nelyatu'u na 
ji'i; ná ntsu'u cha! taquiya! ngu' jitna 
li", 2Ná ndu'ni cha! masi cacha' na 
lcaa cha! nu nda ycui' Ndyosi lo'o 
ñati, si ná ntsulu tyiquee na ña!a na 
ji'i ngu!. Ná ndu'ni cha! masi jlo ti! 
na lcaa cha! ji'i ycui' Ndyosi, masi 
tso'o tsa nchca cuayá! ti! na sca cha! 
nu ná ngujui ñi'ya nu caca cuayá! 
ti! ñati nu ngua sa'ni la; ná sca na 

laca na cuentya ji'i ycui' Ndyosi si 
ná ntsu'u tyiquee na ña'a na ji'i nati. 
La cui! ti masi jlya tsa ti! na ji'i ycui! 
Ndyosi ñi'ya nti! si caca cuityi na 
jili sca ca'ya cua, pana si ná ntsu'u 
tyiquee na ña!a na ji'i ñati, ná sca 
na laca na li'. ¿La cui! ti ná sca 
na laca na masi tacha na Icaa cha! 
tso'o nu ntsu'u ji'na ji'i nati, si ná 
ntsu'u tyiquee na ña'a na ji'i ngu' bi! 
li", Ná ndu'ni cha! masi cua'ni lya! 
ti' ngu! ji'na, masi su'ba ngu' ji'na 
lo quii' cha! cajaa na xquitya cha! 
ngusñi na cha! ji'i Jesús, si la cui! 
tyempo bi! ná ntsu'u tyiquee na ña!a 
na ji'i tyala hati na, ná sca cha! laca 
na. Si'i na tso'o la na si ná ndu'ni na 
jua'a. 

4Si chañi cha! ntsu'u tyiquee na 
ña!a na ji'i hati, talo tyiquee na ji'i 
ngu! li', cua'ni tya'na ti! na ji'i ngu' 
li'; si'i na tyiji ti' na cha! ji'i ngu! li", 
si'i na chcui' tyucuaa ti! na lo'o ngu', 
ni si'i na cua'ni tyixi na lo'o ngu' li. 
5Si chañi cha! bi!, ná cua'ni suba! na 
lo'o ngut, si'i xcui! cha! jitna ti tya'a 
tyiquee na, ni ná ca ñasi' na ji'i ngu' 
lu'ba ti. Ntsu'u cha! clyu ti! ji'na lo'o 
ngu', si chañi cha! ntsu'u tyiquee na 
ña'a na ji'i ngu'. SLa cui! jua'a si'i na 
chaa ti! na lolo ndyacua sca qui'ya 
ji'i ngu!, tso'o la nti! na si xñi ngu' 
bi! sca cha! liñi. "Si ntsu'u tyiquee 
na ña'a na ji'i hati, talo tyiquee na 
jili ngu', masi cua ña'a ca cha! cuxi 
cua'ni nati bi!; jlya til na cua ña'a ca 
cha! tso'o, ndu ti! na cha! tso'o la 
caca cha! nde loo la, masi ná jlo ti! 
na; jua'a tyiquee' talo na lo'o cua 
ña'a ca cha! nu ndyaca ji'na. 

8Nde loo la ná ntsu'u cha! tye 
cha! ntsu'u tyiquee na ña'a na ji'i 
ñati. Nde loo la tyalaa tyempo nu 

lo'o nga'aa ndu'ni cha! tya chcui' la 
ycui' Ndyosi lo'o na nde chalyuu, 
nga'aa ndu'ni cha! chcui' la na 
cha'cña ji'i xa! ñati, ni ngataa ndu'ni 
cha! caca cuayá! ti! na Icaa cha! ji'i 
ycui' Ndyosi ca lo'o caca tyempo 
bi!; pana ná tye chca cha! ntsu'u 
tyiquee na nafa na ji'i hati. 9Juani 
bilya caca cuayá! ti! na lcaa cha! ji!i 
Ni, ná caja ñi'ya chcui' na lcaa ca 
cha! nu ntsu'u tyiquee Ni; pana 
nde loo la li!, lo'o cua'ni ycui' 
Ndyosi cha! caca cuayá! ti' na lcaa 
cha!, li! nga'aa tyi'u til na nu xca ti 
cha! nu nchca cuayá! ti! na juani. 
31Lo'o tya sube na ni, xcui' cha 
nu ndu'ni nu sube ngua'ni na; 
ñilya nu nelacua ti! sca nu sube, 
jua'a nchcui! na li!, jua'a ngua!ya 
cha' hique na, jua'a ngulacua ti! 
na. Pana lo'o nguluu na, li! ngalaa 
nclacua ti! na ñitya nu nclacua 
ti! nu sube. 12 Jua'a laca cha! ji'na 
su ndi'i na chalyuu; juani nguxa' 
ti ndyiji sca cha! ji'i ycui' Ndyosi 
ji'na, si'i tsa lini ti nduna na cha! 
bi'. Ñilya nti! si ña'a na ji'i ycui! ca 
na lo sca cuanaa, tsa lyiji ti ña'a 
na ji'na; pana nde loo la, li! caca 
cuayá! tso!o ti! na Icaa cha! bi!. Cua 
laca ti cha! jlo ti' na juani, pana 
nde loo la ta na cuentya ji'i lcaa lo 
cha'; li! tyuloo na ji'i ycui' Ndyosi 
ñi'ya ndyuloo Ni ji'na. 13Bi! cha! 
lacua, lcaa tyempo ndu'ni cha! 
tyi'u til na ji'i ycui' Ndyosi, lcaa 
tyempo ndu'ni cha! tu ti! na cha! 
caca tso!o la ji'na ca nde loo la, 
lo'o jua'a tyucui tyempo ndu'ni cha! 
tyu'u tyiquee na ñala na ji'i tyala 
ñati na. Bi! laca cña nu ndulo la 
cha! cua'ni na, cha! tyu'u tyiquee 
na ña'a na ji'i tyala nati na. 

¿Ha chcui' na cha'cña ji'i xa! nati laja 
lo'o ndyu'ni tlyu na ji'i ycui' Ndyosi? 
1 Cua'ni ma cha! xcui! tso'o 
tyulu tyiquee ma ña'a ma 

jili tyala hati ma lacua. Lo'o jua'a 
jna ma chacuayá! ji'i ycui! Ndyosi 
cha! taca cua'ni ma la cui! cña nu 
nda Xtyi'i ycui' Ni jitna. Pana lo'o 
chaca cha ntsu'u nu ndulo tsa ji'i 
ma, cha! ca tsa'a ma ta ma cha! lo'o 
hati, lcaa ña'a cha! nu cua nti! ycui' 
Ndyosi cha! ta Ni lo'o ngu' bi!. 2Sca 
ñati nu nchcui' cha'cha jili xa! hati 
laja lo'o ndyu'u ti'i ti ma ni, si'i lo'o 
cu!ma nchcui' yu, cha! ná nchca 
cuayá' ti' ma ni cha' nda yu; sca ti 
lo'o ycui! Ndyosi nchcui' yu bi', cha! 
Xtyi'i ycui' Ndyosi ndu'ni cha' ta yu 
sca cha! nu ná nga'a cha! cuna ngu' 
tya'a ma. 3Xa! la ñati nu ndacha' 
lini sca cha! nu nda Ni lo'o ngu', 
lo'o cu'ma nchcui' nati bi'. Taca 
xtyucua ngu' bi' ji'i ma cha' taquiya' 
tso'o la ma cha! ji'i Ni, taca cua'ni 
ngu' cha' tyatí la tyiquee ma ji'i cha' 
bi!; jua'a taca cua'ni ngu! cha! tyi'i ti 
ti tyiquee ma li'. 4Tso'o tsa cuentya 
ji'i ycui' ca ngu! nu nchca nchcui' 
cha'cña ji'i xa! ñati, cha! ndyatí la 
ti! tyiquee ycui' ca ngu' ji'i ycui' 
Ndyosi; pana tso!o la ndu'ni ñati nu 
ndacha' lini sca cha! nu cua nda 
ycui! Ndyosi lo'o ñati bi! ji'i tya'a 
ngu', cha! ndu'ni ngu' cha! tyatí la 
til tyiquee lcaa ngu' tya!a ndu'ni 
tlyu ma ji'i ycui! Ndyosi. 

5Jua!a na!, tso!o nti! na! si lcaa 
cu'ma caca chcui' ma cha'cña ji'i xa! 
ñati; pana cha nu ndulo la cha! ji'i 
ma laca si ta ma cha! lo'o tya'a ma, 
la cui! cha! nu cua nti! ycui' Ndyosi 
chcui' Ni lolo ma. Tso'o la si jua'a 

taca ta ma cha' lo'o tya!a ma; ná 
ntsu'u cha! cheui' ma cha'cha ji'i xa! 
ñati lil, sca ti ca si ntsu'u chaca ngu' 
nu taca ji'i xtyacui cha! bi! cha! caca 
cuayá! ti' tyala ndyu'u ti'i ma. Li! 
tso!o la tyatí ti! tyiquee ngu' tya'a 
ma. $Lo'o tyalaa na! su ndi'i ma, 
si'i na xtyucua na! ji'i ma si xcui! 
cha'cña ji'i xa! hati chcui! na! lo'o 
ma; taca xtyucua na! ji'i ma sca ti si 
caja sca cha! 'na, sca cha! nu cua nti! 
ycui' Ndyosi ta Ni lo'o ma. Sca ti si 
culu'u lini na! ji'i ma cha! ca tsa'a 
tso'o la ma cha! ji'i Ni, jua'a taca 
xtyucua na! ji'i ma li". 

7Cua ña'a ca chcua musca, masi 
cuilchcua, masi rube, nga'a cha! 
cula'á tso'o na ji'i cha! cuna tso!o 
ngu' ni jii laca nu ndañi bi". $Jua'a 
sendaru ni, ná tsaa ngu' cusuu si 
ná cañi cuii cula'á cui'ehcua nu 
xi'yane ji'i ngu'. 9La cui! jua'a laca 
lo'o cu'ma, ná caca cuayá! ti! ngu' 
ni cha! nti' ma ta ma lo'o ngu' si ná 
lini chcui! ma cha'cña ji'i ngu' lo'o 
ngu!; lo'o cui'i ti nchcui' ma si ná 
nchcui' ma cha'cña jua'a. 1" Chañi 
cha! quiña'a tsa lo cha'cña nchcui! 
ñati chalyuu, lo'o jua!a ntsutu scaa 
lo ñati nu nduna sca lo cha'cña. 
1 Pana si ná nduna na sca cha! nu 
nchcui' sca hati slo na, li! culacua ti! 
na cha! ngu! xta laca yu; ná ntsu'u 
cha! ji'na lo'o yu bi! li!, masi tya'a 
quichi tyi na laca yu. 12Cua jlo ti! 
na! cha! nti! tsa ma cha! caca cua'ni 
ma cua ña'a ca cha nu nda Xtyi'i 
ycui! Ndyosi ji'na; bi! cha! jña la ma 
chacuayá' ji'i ycui' Ndyosi cha! taca 
ji'i ma cua'ni ma lcaa lo cha tso'o, 
cua ña'a ca cha nu xtyucua ji'i ngu' 
tya'a ngusñi ma cha! ji'i Jesús ca bi!, 
cha! tyatí la ti! tyiquee ngu!. 

13Tso'o lacua, si nchca chcui' na 
cha'cha ji'i xa! la hati, pana tso!o la 
si jña na chacuayá' ji'i ycui' Ndyosi 
cha! caca cuayá! ti! na ni cha! nda 
na lo'o ngu'. 14Ndi'ya ndyaca si 
cha'cha ji'i xa! ñati chcui' na nu 
lo'o ndu'ni tlyu na ji'i ycui! Ndyosi: 
Chañi cha! ne! cresiya ji'na nchcui' 
na lo'o Ni tu'ni, pana ni ycui' na, ná 
nchca cuayá! ti! na ni cha! nda na. 
15Ndi'ya cua'ni na lo'o cua'ni tlyu 
na ji'i Ni lacua: Taca chcui! na lo'o 
Ni cha! ji'na ti, sca cha! nu ntsu'u ne! 
cresiya ji'na, pana nga'a cha! caca 
cuayá! ti! na ni cha! nda na slo ngu' 
tya'a na; la cui! jua'a nu lo'o cula 
tu'ba na jii ji'i ycui' Ndyosi, cula 
tu'ba na cha! ji'na ti tu'ni, pana 
lo'o ndu'ni cha! caca cuayá! ti! na 
ñilya ndyu'u cha! nu ncheui? jii bi". 
16Si ná cua'ni na jua'a, li! ná caja 
ñi'ya ñacui ngu' cha!: “Jua'a caca 
cha! lacua”, lo'o ndye nchcui' na li!. 
Cua ña!a ca hati nu ndi'i slo na ni, si 
cha! ji'na ti laca cha! nu chcui' na 
lo'o ndu'ni tlyu na ji'i ycui! Ndyosi, 
nga'aa caja ñilya chcui' ngu' li!, cha! 
ná nchca cuayá! ti' ngu' ni cha! nda 
na, masi tso'o tsa ta na xlya'be ji'i 
ycui' Ndyosi. 17 Ná tyiquee' tso!o 
tsa nchcui' na lo'o Ni, pana cha! nu 
nchcui' na bi! ná xtyucua ji'i xa! la 
ngu' tya!a na tsiya! ti. 1$Tso'o tsa 
nti! na! ña'aa ji'i ycui' Ndyosi cha! 
nchca 'na nchceui' na! cha'cña ji'i 
xa! la ñati; nchca la jna', xti la cha! 
nchca ji'i cu'ma, nti! na". "?Pana 
nu lo'o ndyu'u ti'i na cha! cua'ni 
tlyu na ji'i ycui! Ndyosi, nti! na! cha! 
tso'o la si cheui' na! lo'o ma sca 
tucua ti sityu cha! nu nchca cuayá! 
til ma cha! ca tsa'a la ma li"; ná 
ndulo cha! ji'i ma masi chceui' na! tii 

mil tya!a si'yu cha! nu nchcui' xa! 
ñati nu ná nduna ma ji'i tsiya! ti, ná 
sca cha! laca bi!. 

20 Cu'ma tya'a ngusñi na cha! ji'i 
Cristo, tso!o la si ná jlo ti! ma tsiya! 
ti na ca laca sca cha! cuxi; ñilya 
laca nu sube, jua'a caca ma cha! 
ná jlo ti' ngu' sube cha! bi". Pana 
nga'aa culacua ti! ma ñilya nu 
nclacua ti! nu sube; juani culacua 
tso!o ti! ma, ñi'ya nclacua ti! ngu' 
cusu!. 21 Nditya cha! nda quityi 
cusu': “Chcui' na! lo'o nati re”, nacui 
ycui' Ndyosi, “ta na! jili xa! hati ca 
xa! nasiyu tyijyu! la cha! caa ngu' 
chcui' lo'o ngu' re; pana masi cua'ni 
na! juala, ná xñi ngu' re cha! 'na”. 
Jua'a nacui ycui! Ndyosi nu Xu'na 
na. 22Ntsu'u quiya' nu ndu'ni Ni 
cha! caca chcui' ngu' cha'cña ji!i 
xa! ñati cha! cube ti' ñati nu bilya 
xñi cha! ji'i Ni. Ná ntsu'u cha! caca 
jua'a xqui'ya ngu' nu cua ngusñi 
cha! ji'i ycui' Ni; pana lo'o ta na 
sca cha! nu cua nda Ni lo'o hati, bi! 
laca cuentya jili ngu' tya'a ngusñi 
na cha! ji'i Jesús, si'i cuentya ji'i hati 
nu bilya xñi cha! bi". 28Ná tyiquee' 
tyalaa xi xa! la ñati ca su ndyu'u ti'i 
ma, ngu' nu bilya xñi cha! ji'i Jesús, 
juala ngu' nu si'i tyala ndyu'ni tlyu 
ma ji'i ycui' Ndyosi laca ngu!. Si 
tyalaa ngu' bi! su ndyu'u tili ma tsa 
tlyu ti, lo'o li! ña'a ngu' ji'i ma cha! 
xcui' cha'cña ji'i xa! hati nchcui' ma, 
li' ñacui ngu' bi! cha! cua ngua loco 
ma. 24Xa' hala caca si xcui' cha! nu 
cua nda ycui' Ndyosi lo'o ma laca 
cha! nu chcui! ma lo'o tya'a ma; nu 
lo'o tyalaa ngu' su ndyu'u ti'i ma, si 
ngu! nu bilya xñi cha! ji'i Jesús, nu 
si'i tyala ndyu'ni tlyu ma ji'i ycui! 
Ndyosi laca ngu', li! ca tyuju'u 

til ngu! bi! ji'i quitya nu ntsu'u 

ji'i ngu', nu lo'o cuna ngu' cha! nu 
nchcui' ma. Li! caca cuayá! ti! ngu! 
cha! cuxi tsa laca ycui' ngu!, 25ycui! 
ca ti ngu' caca cuayá! ti! lcaa cha! 
cuxi nu ntsu'u yacu! ti ne! cresiya 
ji'i ngu'. Lo'o jua!a tyatu sti! ngu' 

li! cha! cua'ni tlyu ngu' ji'i ycui! 
Ndyosi, ñacui ngu' cha! chañi cha! 
ndi'i Xtyi'i ycui! Ndyosi lo'o cu'ma. 


Tso'o ti cua'ni na lo'o tya'a na 
lo'o tyu'u ti'i na cha! cua'ni 
tlyu na ji'i ycui' Ndyosi 

26 Cu'ma tya'a ngusñi na cha! 
ji'i Jesús, nditya cua'ni ma nu lo'o 
tyu'u ti'i ma lo'o tya!a ma: Tyatu 
tsaca ma cha! cacha! ni jii caca 
nu cula tu'ba ma cuentya ji'i ycui! 
Ndyosi; cuati tyatu chaca nu culu'u 
cha! ji'i ycui' Ni ji'i tya'a ma; lo'o 
li' chcui' tsaca ngu' sca cha! nu 
nti! Ni ta Ni lo'o ma; lo'o jua'a taca 
ta ma xi cha! lo'o cha!cña ji!i xa! 
hati, si lo'o nchca ji'i ma xtyacui 
ma cha! bi!, cha! caca cuayá' ti! lcaa 
hati nu nga'a ca ndacua. Lcaa ña'a 
nu cua'ni ma ntsu'u cha! tyatí la 
til tyiquee lcaa ñati tyala ndyu'u 
ti'i ma. 27 Nu lo'o chcui' ma cha'cña 
jili xa! nati ni, li! tsolo masi tucua 
sna tya!a ti ma chcui' ma, sa scaa 
ti ma chcui! ma li'. Cuayá! tsa jua ti 
ngu'. Lo'o jua'a nga'a cha! caja sca 
nu xtyacui cha! bi', cha! caca cuayá! 
ti! Icaa ma; pana si ná caja sca nu 
xtyacui cha! bi!, li! tso'o la masi ná 
chcui' ma cha'cña ji'i xa! ñati laja 
lo'o ndyu'u ti'i ma. Sca ti tso'o si 
chcui' ma cha'cña bi! ca su ntucua 
ma ycui' ti ma. Sca ti ycui' Ndyosi 
caca cuayá! ti! cha! bi! li'. 22Lo'o 
chcui' ma sca cha! nu cua nti! Ni ta 

Ni lo'o ngu! tya'a ma ni, li! cheui! 
tucua sna tya'a ti ma; nu xa! la ñati 
tya!a ndi'i ma ca ndacua, culacua ti! 
ma si liñi ca ndyu'u cha! nu nchceui' 
tya'a ma. Lo'o li! si ta Ni sca cha! 
lo'o chaca ñati nu nga'a lolo ma ca 
ndacua, tso'o la si cua!a ma ji'i nu 
nchcui' clyo, cha! xutacui cha! nu 
nchcui! yu. ?!Lcaa tya'a ma nu cua 
ngujui sca cha! ji'i ma, sca cha! nu 
cua nti! Ni ta Ni lo'o ma, tso'o si 
chcui' sa scaa ma li! lacua, cha! ca 
tsa'a ma ca ta'a ma cha! bil, lo'o li! 
caca tlyu la tyiquee ma. 32Cu'ma nu 
nchcui' lo'o ngu' sca cha! nu cua 
nda ycui' Ndyosi lo'o ma, ycui! ca 
ma nga'a cha! cua'a ma ji'i ycui' ma, 
cha! ná tyeje tacui ma chacuayá! 
ji'i scaa ma. 33Nti' Ni cha! tso'o ti 
cua'ni na lo'o tya!a na lo'o tyu'u ti'i 
na, ná tso'o nti! Ni si lye tsa nguixa! 
nu ndu'ni na. 

Ndi'ya ndu'ni ca ta'a ngu' tyala 
ngusñi na cha! ji'i Jesús scaa quichi, 
nu lo'o ndyu'u ti'i ngu': 34Ná nda 
ngu' chacuayá! chcui! ngu' cuna!a 
ca su ndyu'ni tlyu ngu' ji'i ycui' 
Ndyosi; nga'a cha! tucuá nu cuna!a 
cha! nu ncheui' nu qui'yu, cha! jua'a 
cha ngulo Ni ji'i ngu! cha! cua'ni 
ngu'. 35Ca toni'i taca xcuane nu 
cuna'a ji'i clyo'o si ntsu'u sca cha! 
nu nti! ngu' cha! caca cuayá! ti! ngu'. 
Si'i cha! tso'o laca si cheui' sca nu 
cuna!a laja su ndyu'u ti'i ngu'. 

36Nga'a cha! tyi'u ti! ma cha! si'i 
cu'ma laca nu yaa nehcui' cha! ji'i 
ycui! Ndyosi nu ngua su clyo, ni 
si'i ngu' tya'a quichi tyi ti ma nu 
cua ndyuna cha! bi! tya clyo. 37 ¿Ha 
ntsu'u chacuayá! jili ma cha! chcui' 
ma cha! nu cua nda ycui' Ndyosi 
lo'o ngu' nti' ma? ¿Ha ji'i cu'ma 

ti cua nda Ni Xtyi'i ycui' Ni cha! 
cua'ni ma cna ji'i Ni? Cua!a jyaca 
ma lacua; cha nu nclyo na! jili ma 
lo'o nscua na! quityi re, chacuayá! 
jili ycui' Ndyosi laca cha bi!, 38bi' 
cha! ná tucuá ma cha! jili ñati nu ná 
ntaja!a taquiya! jili cha! re. 

39 Jua'a caca lacua, cu'ma tya'a 
ngusñi na cha! jili Jesús, jña ma 
chacuayá! ji'i ycui' Ndyosi cha! caca 
chcui' ma lcaa cha! ji'i Ni nu cua nti' 
Ni cha! ta Ni lo'o ñati. La cui! jua!a 
tso!o laca si ná cua'a ma ji'i hati nu 
nchcui' cha'cña ji'i xa! hati. Tsa bi! 
ti cha!, xcui! tso'o ti cua'ni ma lo'o 
tyu'u ti'i ma lo'o tya'a ma; liñi ti 
cua'ni ma, ñi!ya nu nga'a cha! caca. 


Cua ndyu'ú Jesucristo chaca quiya' 

1 Cu'ma tya!a ngusñi na cha! 
jili Jesús, cua nti! na! cha! 

tyi'u ti! ma ji'i cha! nu cua ndacha!' 
na! ji'i ma tya clyo, cha! ndu'ni lyaá 
ycui' Jesús ji'na ji'i nu cuxi; bi! laca 
cha! nu cua ndyuna ma tya clyo, 
lo'o juani cua ndyanu tso'o ti cha! 
bi! ne! cresiya ji'i ma. ?Xquitya cha! 
cua nchcui' na! cha! ji'i Jesús lo'o 
ma, bi! cha! ngulaá ma ji'i nu cuxi; 
lo'o juani tya nga'a cha! taquiya' 
tso!o ma ji'i cha! bi!, cha! ná ngusñi 
ma ji'i cha! bi! cha! culiji yu'u cha! 
bi! jua'a ti. 

3Tya clyo cua ndacha! na! ji'i ma 
lcaa cha! ji'i Jesucristo nu cua 
ngulu'u ngu' 'na. Nditya ngulu'u na! 
ji'i ma, cha! ngujuii Cristo lo crusi 
cha! cuityi Ni qui'ya nu ntsu'u ji'na; 
la cui! ñitya nu cua nscua lo quityi 
cusu! cha! caca ji'i Cristo, jua!a 
ngua. *Li' nguxatsi' ngu' ji'i jyo'o bi! 
ne! cuaá; pana lo'o ndu'u scua sna 
tsa, li! ndyu'ú yu chaca quiya'!. Cua 

ndacha' lini quityi cusu' tya clyo 
la cha! jua!a caca ji'i nu Cristo bi". 
5Lo'o li! ngulu'u loo Jesús ji'i Pedro, 
lo'o jua'a ji'i ca tala tii chaca ngu' 
nu ngua tsa!a jili tya clyo. ŝTiya' la 
li' ngulu'u loo Jesús ji'i tyuu tsa 
tya!a nati, nteje tacui ca'yu siyento 
tya'a hati nu ndi'i se'i ti li'. Lo'o 
ña'a ti tya tyuu tya'a ngu' bi! tya 
lu'ú ngu', masi ntsu'u xi ngu' bi! nu 
cua ngujuii. "Lo'o li! ngulu'u loo 
Jesús ji'i Jacobo, lo'o jua'a ji'i lcaa 
tya!a ngu! nu ndya!a nchcui' cha! ji'i 
Jesús lo'o hati tyijyu' la. 

8Su cua ndye li", lo'o 'na ngulu'u 
loo Ni 'na, masi ná ntsu'u cha! 
cua'ni Ni lo'o na! jua'a. Laca na! 
ñilya si laca sca cubi' nu ngula 
cuañi! ti, cha! ná lo'o na! nguta'a 
na! lo'o ñati nu ngua tsa'a tya 
clyo. 9Ná tso'o na! tsiya! ti nti! na!, 
masi ngusubi Ni 'na cha! sañi na! 
cha! ji'i Jesús ca xa! quichi tyijyu!, 
cha! ntsu'u xa! la ngu' tya!a ya nu 
nchca la ji'i ngu! cua'ni ngu' cha 
bi'. Ná stu'ba na! lo'o ngu! bi!, cha! 
tya tsubi' la lya! tsa ti! na! ji'i lcaa 
hati ji'i Jesucristo. Pana tya'na ti! 
ycui! Ndyosi, bi! cha! tso'o ti ntsu'u 
tyiquee Ni ña'a Ni jna!; jua'a ngua'ni 
Ni cha! ndya!'a na! cha ji'i Ni li". Ni 
sili na nguliji yu'u cha! bi! jua'a ti 
lo'o ngua'ni Ni cha! tso'o lo'o na!; 
masi lo'o nu xa! la ngu' tya'a ya 
ndyu'ni ngu' la cui! cha nu ndyu'ni 
na!, pana tlyu la cha ntsu'u jna' que 
ngu' bi". Si'i na nchca tsa 'na, pana 
ycui' Ndyosi laca nu ndu'ni lo'o na! 
cha! caca chcui! na! lo'o ñati, cha! 
tso!o ti ntsu'u tyiquee Ni ña!a Ni 
'na. “Lo'o juani ná ndu'ni cha! jna' 
tilaca laca nu nchcui' lo'o ma, masi 
nchcui' na!, masi nchcui! xa! la hati; 

sca ti cuayá' nchcui! lcaa ya lo'o 
nchceui' ya cha! bi! lo'o hati, la cui! 
ti cha! nu cua ngusñi ma. 


Tyu'ú nati chaca quiya!' 
lo'o cua ngujuii ngu' 

12Chañi laca cha! nu nda ya lo'o 
cu'ma, cha! cua ndyu'ú Cristo chaca 
quiya! lo'o ngujuii yu. ¿Ni cha! laca 
lacua nchcui' xi hati tya'a cu'ma 
cha! nga'aa ntsutu cha! tyu'ú hati 
chaca quiya' lo'o cua ngujuii ngu'? 
13Si chañi laca cha! nga'aa ntsu'u 
cha! tyu'ú hati chaca guiya' lo'o 
cua ngujuii ngu!, ni ycui! Cristo ná 
ndyu'ú yu lo'o cua ngujuii yu lacua. 
14Na ñilo'o ngu! ji'na si jua'a, ni ná 
caja cha! nu ta ya lo'o ma li!, si cha! 
cuiñi laca cha! ndyu'ú Cristo chaca 
quiya!. Jua'a ná caja cha! ji'i Jesús 
nu xñi ma si chañi cha! nga'aa 
ndyu'ú yu bi'. La cui! ti ngu' cuiñi 
laca ya cuentya ji'i ycui! Ndyosi si 
ná ngua jua'a. Cua nchcui' ya tya 
clyo cha! cua ndyu'ú Cristo chaca 
quiya! chacuayá! ji'i ycui' Ndyosi; 
pana ná ngua cua'ni ycui' Ndyosi 
jua'a lo'o Jesús, si nga'aa caca tyu'ú 
ñati chaca quiya! lo'o cua ngujuii 
ngu!. 16Ná chañi cha! ndyu'ú Cristo 
chaca quiya! lo'o cua ngujuii yu 
si ngataa caca tyu'ú ñati chaca 
guiya'. La cui! ti ná ntsu'u cha! 
xñi ma cha! ji'i Jesús si jua'a ngua, 
cha! ná ndyu'ú yu chaca quiya! li", 
ña'a ti tya ntsu'u quitya chu! ma 
lacua. 18Lo'o jua'a lcaa jyo'o cusu' 
nu ngusñi cha! ji'i Cristo tya tsubi! 
la, cua nguna' cha! ji'i ngu' bi! si 
jua'a. 19 Tso'o tsa cha! si'i sca ti nde 
chalyuu su ndu ti! na ji'i Cristo 
cha! ña!a na ji'i. Si nde chalyuu ti 
xtyucua Cristo ji'na, xñi'i tsa ti! na 

caca na su ndi'i na li'; xñi'i la ti' na 
caca na que Icaa ngu!, nti! na!. Pana 
ná ndyaca jua'a lo'o na, cha! cua 
ndyu'ú Cristo chaca quiya!. 

20 Chañi tsa cha! cua ndyu'ú 
Cristo chaca quiya! lacua. Lo'o 
ca tiya! la, li! tyu'ú quiña'a la ñati 
chaca quiya!, lcaa hati nu ntsu'u 
cha! ji'i ngu! lo'o Cristo; tyu'ú jyo!o 
su ntsiya nguatsi! nquicha!, xa! 
tyu'ú ngu! chaca quiya!, li! tsaa 
ngu' tyili ngu' lo'o Cristo. Pana 
juani cua yala la ndyu'ú Cristo 
chaca quiya' cha! ta na cuentya ñi'ya 
caca cha! bi'. 21 Xqui'ya qui'ya nu 
ntsu'u ji'i sca ti ñati, bi! cha! ntsutu 
cha! ndyijii na; la cui! jua'a sca 
ñati ngua nu ngua'ni cha! tyu'ú na 
chaca quiya!, masi cua ngujuii na. 
22 Adán naa hati nu ngutu'u tucua 
chalyuu clyo, lo'o lcaa na laca na 
hati nu ngutu'ú ji'i jyo'o Adán tiya! 
la, bi! cha! ntsu'u cha! ndyijii na 
nde chalyuu. Cristo laca nu ñati nu 
ndyu'ú chaca quiya! bi!, xqui'ya bi! 
taca tyu!ú na chaca quiya! si ntsu'u 
cha! jitna lo'o nu Cristo bi'. 22Ntsu'u 
ñilya caca cha! re: tya clyo cua 
ndyu'ú ycui' Cristo chaca quiya!; 
tiya! la lo'o tyalaa tsa nu caa Cristo 
chaca quiya!, li! tyu'ú na, lcaa na nu 
ntsu'u cha! ji'na lo'o ycui' Ni; 29li! 
tye chalyuu. Cua'ni tye Cristo ji'i 
lcaa nu laca loo, ji'i lcaa ngu' tisiya, 
ji'i lcua ti ña'a hati nu nxuu tya'a 
lo'o ycui' Ndyosi. Li! chaca quiya! 
tya Jesús lcaa chacuayá! nu cua nda 
ycui! Ndyosi ji'i tya clyo, cha! caca 
Ni loo ji'i lcua ti lo nati li". 28Nditya 
ndyaca cha!: Juani tya ntsu'u 
chacuayá' culo Jesús cha jili lcaa 
hati, ña'a cuayá! cua'ni tye ycui' 
Ndyosi ji'i lcaa nati nu nxuu tya'a 

lo'o Jesús. 26Lo!o cua ndye lcaa 
cha!, li! cua'ni tye Ni cha! ndyijii 
nati. 27 Pana juani ti cua nda ycui' 
Ndyosi Sti yu lcaa chacuayá! ji'i Sñi! 
Ni, cha! caca Cristo loo ji'i lcaa lo 
na nu ntsu'u chalyuu. Nu lo'o nacui 
quityi cha! lcaa na tsiya! ti caca 
cuentya ji'i Cristo, cua jlo ti! na cha! 
ná lo'o ji'i ycui' Ndyosi Sti yu culo 
Cristo cha, cha! ycui' Ni laca nu cua 
nda chacuayá! ji'i Shi! Ni tya clyo; 
ná nchcui' Ni cha! ji'i ycui' ca Ni li". 
28Tiya! la li", nu lo'o cua ndaquiya' 
lcaa lo na nu ntsu'u chalyuu ji'i 
Cristo, li' tsaa Jesús ca su ntucua 
ycui! Ndyosi Sti yu, lo'o li! xa! tya 
Jesús lcaa cha cuentya ji'i ycui' 
Ndyosi Sti yu chaca quiya!. Bi! laca 
nu cua nda chacuayá! ji'i Cristo tya 
clyo, cha! laca yu Sñi! ycui' Ni. Lo!o 
li! sca ti ycui! Ndyosi caca loo ji'i 
lcaa ca na nu ntsu'u chalyuu, jua'a 
lo'o lcaa ca na nu ntsu'u nde cua. 

29 Ntsu'u xi ngu' tya'a ma nu 
ntyucuatya ngu', masi si'i cuentya 
ji'i ycui' ca ngu! ntyucuatya 
ngu' bi', cuentya ji'i jyo!o tya!a 
ngu! ntyucuatya ngu!. Cua jlya 
til jyo'o ngu' ji'i Jesús lo'o tya lu'ú 
ngu! chalyuu, pana ná ngulala ji'i 
jyo'o ntyucuatya li'. ¿Ni cha! laca 
ntyucuatya ngu' bi! si ngalaa tyu'ú 
ñati chaca quiya' lo'o cua ngujuii 
ngu'? 

30Lo'o cuare, quiña'a tsa cha! cuxi 
ndyacua ji'i ya ca su ndya!a ya tyijyu!; 
ná tsaa ya tsiya! ti si ná jlo ti' ya cha! 
cua ndyu'ú Jesús chaca quiya'. 31Lo'o 
na!, cua ña!a ca tsa cua cajaa ti na! 
xqui'ya Cristo; pana ná talo na! cua'ni 
na! cha bi! si ná ndyu'ú Jesús chaca 
quiya!. Lo'o juani tso'o tsa ntsu'u 
tyiquee na! cha! ngusñi ma cha! ji'i 

Jesucristo nu Xu'na na, tyuu tya'a 
cu'ma ca quichi Corinto bi". 32Lo'o 
nguta'a na! ca quichi Efeso, lye tsa 
ngua'ni lya! ti! ngu' quichi bi' 'na; 
tyaala tsa ngua'ni ngu' 'na, hasta 
ngusuu tya!a ngu' lo'o na! ñi'ya ndu'ni 
na'ni tyaala. ¿Ni cha! laca ndya!a na! 
cajua si ná jlo ti' na! cha! cua ndyu'ú 
Jesús chaca quiya!? Si'i ngana ndya!a 
na! cajua. Ntsu'u hati nu ncheui' 
ndi'ya: “Cacu na tyaja, co'o na lcui, 
cha! la quee ti cajaa na”, ndu'ni ngu' 
lo'o na. Jua!a cua'ni na! si ná jlo ti! na! 
cha! lu'ú Jesús. 

33Chañi tsa laca cha! nu nchcui' 
ñati ndi'ya: “Si xcui' lo'o hati cuxi 
ndya'a na, xtyanu na ji'i cha! tso'o 
nu ndu'ni na li”. Ná tucuá ma cha! 
ji'i nati nu ñacui cha! ná caca cuxi 
tyiquee na lo'o ndu'ni na cha! cuxi. 
34Nga'a cha! xtyanu ma ji'i cha! 
cuxi nu ndyu'ni ma, xana culacua 
tso!o ti! ma li'; tso'o ti cua'ni ma 
lo'o tya!a ma. Nti! na! cha! ntsu'u xi 
cu'ma nu bilya ca cuayá! tso'o ti! ma 
cha! ji'i ycui' Ndyosi, bi! cha! nchcui' 
na! lo'o ma jua'a cha! caca tyuju'u 
ti' ma. 


Ñi'ya ña'a ngu' lo'o tyu'ú 
ngu' chaca quiya' 

35Ná tyiquee' xcuane ma 'na 
ndi'ya: “¿Ñitya caca tyu'ú ñati nu 
cua ngujuii? ¿Ñi'ya ña'a tyucui ña'a 
ngu' bi', nu lo'o tyu'ú ngu' chaca 
quiya'?” 36Ná tso'o ndyu'u cha! si 
chcui' ma jua!a. Lo'o cataa na sca 
silyu ni, catsu! scua! si'yu bi! ñitya 
laca si na cua ngujuii, cha! tyucua 
bi! li'. 37Si'i na cua laca ntyucua 
sityu lo'o ndyataa na ji'i; sityu ti 
ndyataa na, masi sityu trigo, masi 
xi xa! la sityu. 38 Tiya! la li! ndu'ni 

ycui' Ndyosi cha! caluu na cuiñii 
bi! li, ndyaluu ñitya nu nga'a cha! 
caluu bi!, cha! sca sityu caca sca 
lo na cuiñii. Xquitya cha! bi! caca 
cuayá! ti' na cha! ntsu'u sa scaa ca 
ña'a sca lo na lu'ú bi', 39ná stu'ba 
ña'a lcaa lo na bi!: tsaca lo ña'a 
hati chalyuu, xa! lo ña'a na'ni, xi 
xa! lo ña'a na'ni lu'be, chaca lo ña!a 
cualya; ntsu'u sa scaa ca ña'a sca 
lo na nu ntsu'u chalyuu. Ntsu'u 
na nu nga'a nde cua, cuati jua!a 
xa! lo na ntsu'u chalyuu. Pana xa! 
ña'a laca sca na nu nga'a nde cua, 
chaca lo ña!a na nu ntsu'u nde lo 
yuu chalyuu: xa! ña'a xee cuichaa, 
lo'o jua'a xa! ña'a xee coo!, xa! ña'a 
xee cuii nu nga'a nde cua. Jua'a nu 
cuii bi!, si'i sca ti cuayá' ña'a xee 
bi'. La cui' jua'a caca na lo'o tyu'ú 
na chaca quiya'. Lo'o cua ndyaa 
jyo'o ne! yuu, catsu! bi! li'; pana 
lo'o tyu!ú bi! chaca quiya', nga'aa 
quiñu'u bi! tsiya! ti li". 43Chiya'a ña'a 
jyo'o lo'o tyatsi!, pana lubii tsa ña'a 
caca lo'o tyu'ú chaca quiya!; sca na 
nu xcui' quicha ti ti! laca jyo'o nu 
tyatsi!, pana nguula ti! bi! lo'o tyu'ú 
chaca quiya!; “cuaña! tya na laca 
nu tyatsi!, pana xa! ña'a caca tyucui 
ña!a na nu lo'o tyu'ú na chaca 
quiya!. Nde chalyuu ti cua'nijo'o 
cuaña' na, ñi'ya nu laca na juani; 
pana cha'a tyucui ña'a na cha! caca 
tyi'i na lo'o ycui' Ndyosi chalyuu 
nde loo la. 

45Ndi'ya nscua lo quityi ji'i ycui! 
Ndyosi: “Nati lu'ú ngua Adán nu ñati 
nu nguti'i chalyuu clyo, lo'o jua'a 
ycui' Ndyosi laca nu cua nda cresiya 
ji'i yu”. Jua!a cha! nda quityi cusu'. 
Tiya! la li! nda Ni ji'i chaca hati nu 
yaa chalyuu; ngua bi' ñati, la cui! 

ñi'ya nu ngua Adán nati. Pana 
tso'o la ña'a ñati ngua nu Jesús bi!; 
cua nda ycui' yu chaca cresiya nu 
tso'o la ji'i ñati, cha! caca stu'ba 
cha! ji'i yu lo'o ycui! Ndyosi. *6Lo'o 
ngula na chalyuu tya lyiji caca tso!o 
tyucui ña'a na cha! caja chalyuu 
cucui ji'tna, cha! tya clyo ndya' na 
ñilya nu laca cuaña! ti na; tiya! la 
li! ntsutu cha! caca tso!o tyucui 
ña'a na cha! taca tsaa tyi'i na lo'o 
ycui' Ndyosi. Lo'o yuu ti ngüiñá 
Ni ji'i Adán nu nguti'i chalyuu clyo. 
Pana ca slo ycui' Ndyosi ngutu'u nu 
chaca ñati nu yaa chalyuu ca tiya! 
la, la cui' Jesucristo nu Xu'na na. 
48Nilya laca ñati nu ndya! lo'o yuu 
ti bi!, jua'a laca lcaa na cha! laca 
na nati chalyuu; ñi'ya laca Cristo 
nu ngutulu yaa nde cua, jua'a taca 
caca na si xñi na cha! jili yu. 49Lo!o 
ndi'i na chalyuu, xti ti tyempo talo 
tyucui ña'a na; pana lo'o tsaa na 
tyi'i na slo ycui' Ni, li! xa! ña'a caca 
na. Ñilya nu laca ycui! Cristo, jua'a 
caca na li! 

50 Cu'ma tya'a ngusñi na cha! ji'i 
Cristo, ntsu'u sca cha! nu nti! na! 
chcui' na! lo'o ma: Ñilya nu ña'a ti 
cuaña! na juani, ná caca tyu'u cha! 
ji'na lo'o ycui' Ndyosi lo'o culo Ni 
cha lo'o cua ndye chalyuu; ná caca 
tsaa na ñi'ya nu quicha ti ti! na ca 
chalyuu cucui nu caca nde loo la, 
su ná ntsu'u quicha tsiya! ti. 51Nti' 
na! cha! caca cuayá! ti! ma sca 
cha! nu bilya cuna ñati: Ná lcaa na 
cajaa na; ntsu'u na nu ña'a lu'ú ti 
na caca na lo'o quitya Ni ji'na, nu 
lo'o cua tye ti chalyuu. Pana lcaa 
na tsi tsiya! ca cha'a tyucui ña!a na 
52laja lo'o nchquiña ti quiji cloo 
na. Li! cañi cula'á cui'chcua ji'i ycui! 

Ndyosi. Lo'o cañi cui'chcua bi', li! 
tyu'lú lcaa jyo'o nu ngusñi cha! ji'i 
ycui' Ndyosi lo'o yaa ngu' chalyuu; 
tyu'u ngu! chaca quiya! cha! nga'aa 
ntsu'u cha! cajaa ngu' bi! tsiya! ti. 

Li! xcutsa!a Ni ji'i tyucui ña'a tsaca 
na. 53Nde chu! la lo'o tya ndi'i na 
chalyuu, ná tso'o ycui! na tsiya! ti, 
cha! xcui' na quiñu'u ti na; pana nde 
loo la, tso'o tsa caca tyucui ña'a na, 
ngalaa ntsu'u cha! quiñu'u na, nga'aa 
ntsu'u cha! tye na tsiya! ti. %Lo'o 
cua ngua nguxcutsa!a Ni ji'i tyucui 
ña!a na cha! ngataa quiñu'u na tsiya! 
ti li', nga'aa caca na ñi'ya nu ngua 
na tyempo nu nteje tacui; xcutsa!'a 
Ni lcaa cha! ji'na. Li! tyu'u scua sca 
cha! nu nscua lo quityi cusu! nu 
nchcui' nditya: “Cua ngua'ni tye Ni 
cha! ndyijii ñati chalyuu, cua ntijiloo 
ycui' Ndyosi ji'i lcaa tyala ngusuu 
Ni; 55nga'aa caca cua'ni nu xña'a 
ngana ji'na cha! cajaa na, nga'aa 
caca cua'ni lya! ti! cha! ti'í bi! ji'na 
juani”, nacui quityi bi". 56'Ti!í tsa cha! 
nchca ji'na lo'o ndyijii na xqui'ya 
cha! ntsu'u tsa qui'ya ji'na. Jlo ti' na 
cha! ntsu'u quilya ji'na, xqui'ya cha! 
ná ndaquiya! na cha nu ngulo ycui! 
Ndyosi ji'na tya clyo cha! cua'ni na. 
57 Pana cua xa' ña'a laca juani, cua 
nda Ni chacuayá! cha! tyijiloo na 

ji'i nu xña'a xqui'ya cha nu ngua'ni 
Jesús nu lo'o ndyu'ú yu chaca quiya, 
bi! cha! quiña'a tsa xlya'be ta na ji'i 
ycui' Ndyosi lacua. 

58 Cu'ma tya'a ngusñi na cha! ji'i 
Jesús, ntsu'u tsa tyiquee na! ña'aa ji!i 
cu'ma. Ndi'ya ñacui na! ji'i ma, cha! 
ña'a ti shi tso'o ma cha! ji'i ycui! 
Ndyosi, lcaa tsa jlya ti! ma ji'i Ni; 
xcui' lye tsa cua'ni ma cha ji'i ycui! 
nu Xu'na na, ná ca taja ti! ma lo'o 

cua'ni ma cha bi'. Cua jlo ti' ma cha! 
ná culiji jua'a ti sca cha nu ndyu'ni 
ma cuentya ji'i ycui' Ndyosi. 


Msta cha' xtyucua ji'i tya'a 
ti'i ti ngu' ca Jerusalén 
1 Cua nda na! cha! nu ndyaa slo 
ca tala ngu! nu ndyu'u ti'i cha! 

cua'ni tlyu ngu' ji'i ycui' Ndyosi ca lcaa 
quichi ca loyuu su cuentya Galacia; 
cua nchcui' na! ñilya cua'ni ngu' lo'o 
xtili ngu' msta. La cui! jua'a cua'ni 
cu'ma nu lo'o xti'i ma msta bi', cha" 
xtyucua ma ji'i ngu! ti'i tyala ngusñi 
na cha! ji'i Jesús nu ndi'i ca loyuu su 
cuentya Judea. ?Tsa clyo nu nxana sca 
semana, li! tso'o si lcaa ma xñi ma xi 
xcaya' ma, caya! nu cua ngujui ji'i ma 
semana nu ndye. Tyucoto bi! li!, lo'o 
li! ná ntsu'u cha! xti'i ma msta bi! yala 
ntchaa ti nu lo'o tyalaa na'. ¿Lo'o cua 
ngulaa na!, li! ta na xi ñati nu tsaa ca 
quichi Jerusalén, cua ña'a ca ngu' nu 
cuane ma ji'i cha! tsaa ngu', ñati nu 
cua ndyuloo tso'o ma ji'i. Ta na xi 
quityi cuitya ngu' tsaa ngu!, quityi bi! 
cacha! ñitya laca cha nu ndya'a ngu'. 
Li! tsaa lo'o ngu! bi! ji'i msta nu ta 
ma ji'i ngu! ti'i tyala ngusñi na cha! 
ji'i Jesús ca Jerusalén bi'. 4Ca li! ñacui 
na! si tsa'a, si ná tsa'a lo'o ngu! bi". Ná 
jlo ti! na! ñi'ya caca cha re 'na, si ta 
chacuayá! tsa!a. 


Tyucuii su tsaa Pablo 

5Ntsu'u cha tsa'a tyuu quichi ca 
loyuu su cuentya Macedonia; lo'o 
tye cha bi!, li! tyalaa na! ca quichi 
tyi ma ca ndacua, Styanu na! xi lo'o 
ma li'. Ná tyiquee' tyanu na! lo'o 
ma tyucui tyempo tlya'. Laja lo'o 
tyi'i na! lo'o cu'ma, li! taca xtyucua 
ma xi 'na cha! quiñi la tyucuii 'na 

cha! tsa!a tyijyu! la, macala su 
ntsu'u cha! tsa'a. "Na nti! na! cha! 
tyeje tacui na! jua'a ti slo ma; na 
cua nti! na! tyanu na! xi tyempo lo'o 
ma, chacuayá! ji'i ycui' nu Xu!na 
na. Juani ti tyanu na! ca quichi 
Efeso re ña'a cuayá! tyalaa tsa ta'a 
Pentecostés. *Tso'o tsa ndyaca 'na 
su ndi'i na! quichi re, cha! ntsu'u 
tsa ngu' quichi nu tso'o tsa ndaca'a 
jyaca lo'o nchcui' na! lo'o ngu', masi 
ña!a ti ntsu'u tsa hati nu nxuu tya!a 
lo'o na!. 

10Si tyalaa Timoteo cajua, chcui' 
tso'o ma lo!o yu, cha! ná ca xñi'i 
ti' yu laja lo'o tyi'i yu lo'o ma. 
Cuentya ji'i ycui' nu Xu'na na ndya'a 
yu, la cui! tya'a cha nu ndya'a na!. 
11Ni tsaca ma, ná cña'a ti'í ma ji'i 
yu; tso'o la si xtyucua ma ji'i yu 
cha! quiñi tyucuii ji'i yu cha! tyalaa 
yu ca slo na!. Ntajatya tsa ya ji'i yu, 
na! lo'o lcaa tya!a ngusñi na cha! ji'i 
Cristo ca nde. 

12Cua nchcui' tsa na! lo'o Apolos 
tyala tso'o ma, cha! caa na'a yu xi ji'i 
ma; caa yu lo'o xa! la ngu' tya'a na 
re. Pana ná ntaja'a yu caa yu yala 
ti; ca lo'o laja ji'i yu, ca li! caa yu su 
ndi'i ma. 


Cha' nu nguscua Pablo 
su cua tye quityi 

13Tii ti ti! ma tyi'i ma chalyuu. 
Xñi tso'o ma cha! ji'i Jesús. Cua'ni 
tlyu tyiquee ma, ná cutsii ma. 
14Xcui' tso'o ti tyu'u tyiquee ma ña'a 
ma ji'i ñati lcua ti se'i su ndyu'ni ma 
cna. 

15Cu'ma tya'a ngusñi na cha! ji'i 
Jesús, cua jlo ti! ma cha! lcaa ngu' 
tya'a Estéfanas ngusñi ngu' cha! 
jili Jesús clyo; clyo ca ngua ngu' bi! 

jili lcaa cu'ma ngu' quichi nu ndi'i 
cacua ti nde Acaya. Lcaa tsa ntaja!a 
ngu' bi! xtyucua ngu' ji'i nati tyala 
ngusñi na cha! ji'i ycui' Ndyosi. 
16Nti! na! cha! taquiya' ma ji'i ngu' 
bi!; la cui! jua'a taquiya! ma ji'i lcaa 
ngu! nu cua'ni cha stu'ba ti lo'o 
ngu' bi', lo'o jua'a ji'i lcaa hati nu 
tso'o tsa cua'ni cha ñitya nu ndyu'ni 
ngu' bi. 17Tso'o tsa ntsu'u tyiquee 
na! cha! cua ndyalaa Estéfanas lo'o 
Fortunato lo'o Acaico slo na! ca 
nde. Ná ndu'ni cha! masi ná ndi'i 
ma lo'o na! juani, cha! nu ngu' bi! 
ni, nxtyucua tsa ngu' 'na; W$cua 
ngua'ni ngu! bi! cha! nguula la ti' 
tyiquee na!, la cui! ñi'ya nu ngua'ni 
ngu! bi! lo'o cu'ma. Nga'a cha! 
taquiya! ma ji'i lcaa hati nu ndyu'ni 
cha jua'a. 

19Lcaa quichi ca loyuu su cuentya 
Asia su ntsu'u ñati nu ndyu'u ti'i 
cuentya ji'i Jesús, nda ngu' xlyo ni'i 
ji'i ma. Lo'o jua'a Aquila lo'o Priscila, 
cuati jua'a lcaa hati nu ndyu'u ti'i 
to! tyi ngu' bi!, nda ngu' xlyo ni'i ji'i 
ma cuentya ji'i ycui' nu Xu'na na. 
20Lcaa ngu' tya'a ngusñi na cha! ji'i 
Jesús, cua nti! ngu' cheuicha! ngu! ji'i 
ma; tyucui tyiquee ma quityi ma ji'i 
tyala ma chacuayá! ji'i Cristo. 

21Lo'o ycui' na! nda na! xlyo ni'i ji'i 
ma, nu nscua na! xtañi na! lo quityi 
re, Pablo. 

22Chaca tya cha! chcui' na! lo'o ma 
juani: Si ntsu'u ngu! tyala ndyu'u 
ti'i ma nu ná lini cha! tso'o ntsu'u 
tyiquee ngu' ña'a ngu' ji'i ycui' nu 
Xu'na na, xtyanu ti'i ma ji'i ngu' li", 
cha! xcube! ycui' Ndyosi ji'i. ¡Tyaa 
nu'u, Xu'na, ca su ndi'i ya! 

23Xtyucua Jesucristo nu Xu'na na 
jili ma. Tyi'u ti! ma 'na, cha! ntsu'u 


439 1 CORINTIOS 16 


tsa tyiquee na! ña!a na! ji'i ma xqui'ya Jesucristo. Juala caca cha! lacua. 


Quityi nchca tyucuaa nu nguscua 
San Pablo ndyaa ca slo nati ji'i 
Jesucristo nde quichi Corinto 





Pablo laca na!. Se'i ti ndi'i na! 

ca nde lo'o Timoteo tya!a 
ngusñi na cha! ji'i Cristo. Nscua ya 
quityi re cha! caa slo lcaa cu'ma ca 
quichi Corinto nu tsa tlyu ti ndyu'ni 
tlyu ma ji'i ycui! Ndyosi, lo'o jua!a 
tyaa quityi re slo lcaa ñati nu ntsu'u 
cha! ji'i lo'o ycui! Ndyosi tyucui 
ña'a loyuu su cuentya Acaya. Cua 
nda ycui' Ndyosi cha 'na cha! tsa!a 
na! chcui' na! lo'o ngu' xa! quichi ca 


tyijyu' la, lcaa cha! nu ji'i Jesucristo. 


2Cua nti! tsa ya cha! hafa ti cua'ni 
ycui' Ndyosi Sti na cha! tso'o lo'o 
ma, cha! cua'ni Ni cha! ti ti tyi'i 
tyiquee ma xqui'ya Jesucristo nu 
Xu'na na. 


Nxtyucua tsa ycui' Ndyosi ji'na lo'o 
quiña'a tsa cha! ti'í ndyacua ji'na 
3Cua'ni tlyu na ji'i ycui' Ndyosi 

nu laca Sti Jesucristo nu Xu'na na, 
xqui'ya cha! tya'na ti! Ni ña!a Ni 
ji'na, lo'o jua'a nxtyucua tsa Ni jitna 
lo'o ndyacua cua ña'a ca cha! ti'í 
ji'na. “Nu nxtyucua Ni ji'na ni, jua'a 
ndu'ni Ni cha' tiya' la taca xtyucua 
na ji'i xa! ñati, nu lo'o tyacua cua 
ña'a ca cha! ti'í ji'i ngu'; ñi'ya lo'o 
nguxtyucua ycui' Ndyosi ji'na, la 


cui' jua'a taca xtyucua na ji'i xa! ñati 
li. 5Ñitya lo'o ngua'ni lya! ti! ñati ji'i 
Cristo tya sa'ni la, jua'a nda ngu' 
quiña'a tsa cha! ti'í ji'na juani, nu 
lo'o nchcui' na cha! ji'i Cristo; pana 
ña'a ti nxtyucua tsa Cristo ji'na, la 
cui! hora lo'o nchcube' na. SMasi 
tyacua cha! ti'í ji'i ya, masi lya! ti' 
ngu' ji'i ya, xqui'ya cu'ma laca cha' 
ti'í bi', cha' taca xtyucua la ycui' 
Ndyosi ji'i ma cha' caja ñi'ya clyaá 
ma ji'i nu cuzi li'. Nu lo'o xtyucua 
Ni ji'i ya ni, xqui'ya cu'ma ndu'ni Ni 
jua'a li', cha' caja ñi'ya xtyucua ya 
ji'i ma; jua'a ta Ni juersa ji'i ma cha' 
lo'o cu'ma talo ma ji'i cha! ti'í, la 
cui! ña'a cha! ti'í nu ndyaca ji'i ya. 
7Ndyi'u tsa ti! ya ji'i cu'ma. Jlo ti' 
ya cha! ñi'ya ndyu'ni lya! ti! ngu' ji'i 
ya, jua'a cua'ni lya! ti' ngu! ji'i ma; 
pana ñi'ya nxtyucua Ni ji'i ya, jua'a 
xtyucua Ni ji'i cu'ma. 

8Cu!ma tya'a ngusñi na cha! ji'i 
Cristo, cua nti! ya cha! caca cuayá! 
ti' ma ñi'ya ngua lo'o ngujui cha! 
ti'í jili ya ca quichi su ndyaa ya ca 
loyuu su cuentya Asia, cha! tlyu 
tsa cha! cuxi nu ndyacua ji'i ya nu 
ngua li!. Ná jlo ti! ya tsiya! ti ñitya 
caca cha! tyijiloo ya ji'i cha! cuxi 

bi! nquicha'; ngua ti! ya cha! nga'aa 
tyulú ya, 9cha! cua ndyalaa tyempo 
nu cua cajaa ti ya. Pana jua'a ngua 
cha! tso'o la jlya ti! ya ji'i sca ti ycui! 
Ndyosi, cha! nchca ji'i Ni cua'ni Ni 
cha! tyu'ú hati chaca quiya! masi 
cua ngujuii ngu'; bi' cha! nchca 

ji'i Ni cua'ni lyaá Ni ji'na, si'i na 
culacua ti! na cha! ycui! ca ti na 
ntsu'u cha! cua'ni na cha! clyaá na 
laja cha! cuxi bi!. "Cua ngua'ni lyaá 
ycui! Ndyosi ji'i ya tyempo bi!, cha! 
ná ngujuii ya, masi cuxi tsa ngua 
cha! ca bi!; lo'o jua'a tya cua'ni 

lyaá la Ni jili ya ca nde loo la. Cua 
ngusñi ya cha! ji'i ycui! Ndyosi, bi! 
cha! jlya ti! ya ji'i ycui! Ni, cha! ña'a 
ti tya cua'ni lyaá Ni ji'i ya. Lo'o 
jua'a taca xtyucua ma ji'i ya nu 

lo'o chcui! ma lo'o ycui! Ndyosi 
cuentya ji'i cuare. Tucuá Ni cha! nu 
chcui' ma lo'o Ni, cha! tyuu tya!a 
ma; li! cua'ni Ni cha! caca tso!o ji'i 
ya. Lo'o li! tyuu tya'a ma taca tya 
ma xlya'be ji'i ycui' Ndyosi cuentya 
jili ya, nu lo'o cua ngulaá ya ji'i nu 
cuxi. 


Ná ngua ji'i Pablo tsaa nde Corinto 


12 Tso!o tsa nti! ya cha! xcui' 
ngua'ni tyucui tyiquee ya lo'o ma, 
xcui' nda ya cha! lini lo'o ma, ñi'ya 
nu ngua'ni ya lo'o xa! ñati; juala nti' 
ya. Ngua ji'i ya cua'ni ya jua'a lo'o 
ma xqui!ya cha! lye tsa ngua'ni 
tya'na ti! ycui' Ndyosi ji'na laja ti; 
si'i cha! nda!ya cha! hique ti ya, 
bi! cha! ndu'ni ya jua'a. 13-14Tsa lo 
cua ti cha! nguscua ya lo quityi nu 
caa slo ma, sca cha! nu taca chcui' 
cu'ma, sca cha! nu taca ca cuayá! 
ti! ma. Masi juani cua ngua cuayá!' 
til ma xi, pana cua nti! ya cha! tya 

caca cuayá! tso'o la ti! ma cha! bi!. 
Lo'o tyalaa tsa bi!, nu lo'o caa Jesús 
nu Xu'na na chaca quiya!, li! caca 
tso!o tyiquee ma ña'a ma ji'i ya; 
jua'a cuare tso!o ca ti! ya ña'a ya ji'i 
ma ca li! 

15 Jua'a ngua ti! na', bi! cha! 
ngulacua ti! na! tsa'a na! slo cu'ma 
tya clyo. Ná tyiquee! tsaa na'a na! 
ji'i cu'ma tucua quiya! ngua ti! 
na! nquicha!, cha! ca tso'o cresiya 
ji'i ma. 16Clyo ngua ti' na! tyeje 
tacui na! nde su ndi'i ma tyucuii 
lo'o ndya'a na! ca Macedonia. Nu 
lo'o nguxtyuu na! ndya'a na! ca 
Macedonia bi', tyaa na! ca su ndi'i 
ma chaca quiya!, cha! caca xtyucua 
cu'ma jna! tsa!a na! nde tyucuii 
Judea, ngua ti! na'. Pana lo'o ná 
yaa na! slo cu'ma ni, li! ngua ti' ma 
cha! ná ngulacua tso'o ti! na'. Ná 
tso!o cha! chcui' ma cha! laca na! 
sca hati nu nchcui' tucua ti cha!; nu 
lo'o ngúiñi tyucuii 'na tya clyo, ná 
nñilo'o na! ji'i ni sca hati. 18 Cua jlo 
til ycui' Ndyosi cha! ná nchcui' ya 
tucua cha! lo'o cu'ma, ñi'ya si nacui 
ya cha! jua'a laca, lo'o li! nacui ya 
cha! si'i juala. NA ndu'ni ya jua'a, 
19cha' nu Jesucristo bi!, nu sca ti 
Shi' ycui' Ndyosi ni, si'i tucua cha! 
ntsu'u tyiquee Ni. Cua nchcui' ya 
cha! ji'i Ni su ndi'i cu'ma, lo'o na!, 
lo'o Silvano, lo'o Timoteo, nchcui' 
cua cha! ji'i Ni. Ná chcui' Ni cha! 
si'i jua'a laca sca cha! si cua nchcui! 
Ni tsaca quiya! cha! jua'a laca cha! 
bi!. Sca ti Cristo laca nu chañi 
cha! nehcui' Ni cha! lini, 20sca ti 
nu Cristo bi! nu ndu'ni cha! chañi 
cha! tyu'u tucua Icaa cha! nu nda 
ycui' Ndyosi lo'o na; bi! cha! xqui!ya 
Jesucristo taca chcui' na: “Amén, 


2 CORINTIOS 1, 2 


juala caca cha' lacua”. Jua'a ñacui 
na laja lo'o ndu'ni tlyu na ji'i ycui' 
Ndyosi. 21 Ycui' Ndyosi laca nu 
ngua'ni lo'o ya cha! ngusñi tso'o 
ya cha! ji'i Cristo, lo'o jua!a ngua'ni 
Ni lo'o cu'ma; na cua ngua'ni ycui! 
Ndyosi cha! laca na hati ji'i Ni. 
22Ndilya laca ñi'ya si ngusta ycui' 
Ni sca cuayá! nu jili Ni hichu! na, 
nu lo'o nda Ni Xtyi'i ycui! Ni nu 
ndyanu ne! cresiya ji'na. Xtyi!i ycui! 
Ndyosi laca nu nda ycui' Ndyosi 
ji'na yala la, cha! caca cuayá! ti' 
na cha! chañi cha! cua'ni Ni lo'o 
na lcaa ña'a cha! nu nacui Ni cha! 
cua'ni Ni. 
23Ná nguta'a na! quichi tyi ma 
tu'ni, cha! ná nti! na! cha! caca ñasi! 
na! ji'i cu'ma. Chañi cha! xquitya 
cha! bi! ti, bi' cha! ná ndya!a na! ca 
slo ma li'. Cua jlo ti! ycui' Ndyosi 
cha! bi'. Qui'ya ycui! Ndyosi cresiya 
Ina si ná chañi cha! nu nchcui' na! 
re. 24pana tso'o la masi si'i xqui'ya 
cuare ti taquiya! ma cha! ji'i ycui! 
Ndyosi, cha! ne! tyiquee ycui' ca 
ma cua ngusñi tso'o ma cha! ji!i 
Jesús. Na cua nti! ya xtyucua ya ji'i 
ma cha! ca chaa la ti! ma laja lo'o 
ndyu'ni tlyu ycui' ca ma ji'i Jesús. 
Bi! cha! ngulacua ti! na! cha! 
nga'aa su'ba na! cha! xñi'i ti! 
tyiquee ma lo'o tsa'a slo ma chaca 
quiya!. 2Nditya laca cha: tso'o 
tsa nti' na! lo'o ña!a na! ñitya nu 
ndyu'ni cu'ma; cua nda na! cha! xñi'i 
ti! jili ma tsaca quiya', bi! cha! ná 
tso!o si jua'a cua'ni na! chaca quiya, 
3cha' jua'a ngua cha! nu nguscua 
na! lo quityi bi! tya tsubi' la. Ná 
nti! na! tsa'a na! slo cu!ma nquicha'; 
ná tyiquee! cua!ni ma cha! ca xñi'i 
til na!, ngua ti! na'. Pana tso'o la si 

tso'o ti caca tyiquee na!, cha! jua'a 
si tso'o ntsu'u tyiquee na!, lo'o cu'ma 
tso'o ti caca tyiquee ma li', ngua ti' 
na'. “Nu lo'o nguscua na! quityi bil, 
quiña!a tsa ngulacua ti! na! li!; xñi!i 
tsa ti! na! ngua li', hasta ndyunaa 
na! xqui'ya cu'ma. Pana si'i cha! ca 
xñi!i ti' cu'ma nguscua na! quityi 
bi!; ngua ti! na! cha! ca cuayá! ti! 
cu'ma cha! ntsu'u tsa tyiquee na! 
ña!a na! ji'i cu'ma, bi! cha! nguscua 
na! quityi bi'. 


Tyu'u cha! clyu ti' ji'i cu'ma 
lo'o ngu' cuxi bi' 
5Cua ngua xñi'i ti' ma xqui'ya cha! 

cuxi nu ngua'ni nu hati bi'. Lo'o 
ngua'ni yu jua!a ni, si'i sca ti na! 
ngua xñi'i ti! na! li!; lo'o lcaa cu'ma 
ngua xñi'i xi ti' tyiquee ma xqui'ya 
cha! cuxi bi'. Pana juani nga'aa 
ntsu'u cha! cuxi bi!, bi! cha! ngataa 
nti! na! cua'ni tyaala na! ji'i cu'ma. 
6Cuayá'! tsa cha! nu ngua'ni cu!ma 
lo'o yu bi!, cha! cati xqui'ya yu bi', 
nu lo'o ndyu'u ti'i ma tsa tlyu ti 
nu ngua li'. 7 Bi! cha! juani cui'ya 
cu!ma cha! clyu ti! ji'i yu bi!, xaala! 
ma cresiya ji'i ma lo'o yu, cha! ná 
chcuna! chalyuu ji'i yu bi! xquilya 
cha! xñi'i tsa ti' yu. £Ndijña ya cha! 
clyu ti! ji'i ma juani cha! xtyucua 
ma xi ji'i yu bi!, cha! ca cuayá! ti! yu 
cha! nafa ti tya ntsu'u tyiquee ma 
ña'a ma ji'i yu. 9Cua laca nguscua 
na! quityi bi!, cha! lijya slo cu'ma, 
cha! ngua ti! na! quijeloo cha! 'na 
si chañi cha! ji'i ma cha! cua'ni 
cu'ma ñilya nu ni na! ji'i ma li"; ná 
jlo ti! na! nquicha', si tyaja'a cu'ma 
cua'ni ma jua'a. Lo'o na!, cui'ya 
na! cha! clyu ti! ji'i yu bi', si cua 
ngua'ni clyu ti! cu'ma ji'i yu. Lo'o 

cu'ma cua ngua'ni yu cha! cuxi 

bi", pana na! ngúilya cha! clyu ti! ji'i 
yu bi! cuentya ji'i ma, masi tyijyu' 
ndi'i na', masi sca ti Cristo ndu lo'o 
na!. Bi! cha! juala culacua tso!o ti! 
ma lacua, cha' ná caca tyijiloo nu 
xña!a nu naa Satanás ji'na; cua jlo 
tsa ti! na cha! tajua' tsa nu xña!a bi". 


Ngulacua tsa ti' Pablo 
nga'a yu ca quichi Troas 

12Ndya'a na! ca quichi Troas tya 
tsubi' la, ndyaa cacha! na! cha! 
ji'i Jesús ji'i ngu! quichi bi'. Lo'o 
jua'a ngua li!, cha! tso'o tsa ndyuna 
ngu' quichi bi! cha! ji'i ycui' Ndyosi, 
xqui'ya cha! cua nda ycui' nu Xu'na 
na chacuayá' 'na cha! cua'ni na! cha 
jili Ni ca ndacua. 'BPana ná ndalo 
na! ca bi!, cha! ngulacua tsa ti! na! 
ni cha! laca bilya tyalaa Tito tya'a 
ndya'a ya cha slo na'; bi! cha! yala 
ti ngusalya' na! lo'o ngu' quichi bi!. 
Li! tya ndyaa la na! nde loyuu su 
cuentya Macedonia. 


Ntijiloo na ji'i nu cuxi xqui'ya Cristo 
1415N dya tsa na! xlya'be ji'i ycui! 
Ndyosi cha! stu'ba cha! ji'na lo'o 
Cristo. Laca cha! ñi'ya si ndya!a lo'o 
ycui' Ndyosi jitna ndya!a qui ti 
na calle, cha! ndyu'ni chi Ni loo 
Jesucristo cha! cua ntijiloo yu ji'i nu 
cuxi. Jua!a ji'na ta Ni su tya'a na 
laja hati bi', cha! lo'o na nsañi na 
cha! ji'i ycui! Cristo ca slo lcaa hati; 
ndacha' na cha! ji'i ycui' Ndyosi ca 
slo ñati, masi nchcui' na lo'o ñati nu 
nti! clyaá ji'i nu cuxi, masi nchcui' 
na lo'o xa! ñati nu ná nti! cuna cha! 
tso!o bi'. Pana ñitya laca sca na 
tyixi xtyili nu nda xtyili ntyucua 
lcaa se'i, jua'a laca cha nu ndu'ni 

na cuentya ji'i ycui' Ndyosi. Ndiya 
tsa ti! ycui' Ndyosi ji'i, la cui! jua'a 
ndiya ti! Ni cha nu ndyu'ni Cristo 
nde chalyuu xquitya na. 16 Ñati nu 
chiya!a tsa ndu'ni ni, ná ndiya! ti' 
ngu! cha! nu nchcui' na tsiya! ti; na 
ndacane la cha! bi! ji'i ngu! cha! cua 
chcuna! ti chalyuu ji'i ngu! xquitya 
cha! cuxi nu ndyu'ni ngu'. Pana 
ñati nu nti! clyaá ji'i nu cuxi ni, xa! 
ñala ndu'ni ngu! bi"; cua jlo ti' ngu' 
cha! ntsu'u chaca chalyuu tso'o la 
nu caja ji'i ngu'. Ntsu'u tsa nati nu 
ná caca cua'ni cha bi'; pana cuare 
ni, taca cua'ni ya ji'i chacuayá! ji'i 
ycui' Ndyosi. 1 Si'i ngana ndyu'ni 
ya lo'o cha! ji'i ycui! Ndyosi bi!, si'i 
na nchcutsa!a ya ji'i lo'o xa! la cha!; 
tyucui ti! tyiquee ya nchcui' ya 
lo'o hati ñi'ya laca si na ndi'i ycui' 
Ndyosi slo ya, xqui'ya cha! ycui! 
Ndyosi laca nu ngua'a loo ji'i ya cha! 
cua'ni ya cha bi! cuentya ji'i Cristo. 


Nde laca sca cha' nu 
cua nguxana ca ti 


Ná nchcui' tyucuaa ti! ya lo'o 

cu'ma. Ná nti! ya cha! chcui' 
ma cha! tlyu tsa ñati laca ya. Lo'o 
ndya'a ya slo ma, ná ntsu'u cha! 
quitya ya sca quityi nu ñacui cha! 
tso!o ti ndyu'ni ya cha; jua!a lo'o 
ndyaa ya chaca se'i, ná ntsu'u cha! 
jña ya sca quityi jua'a ji'i ma. 2Ná 
ntsu'u cha! tyu'ú quityi ji'i ya jua!a, 
cha! taca ña'a ngu' ji'i cu'ma. Cua 
jlo ti! ngu! cha! xqui'ya cuare tso!o 
tsa ndyuna ma cha! ji'i Jesús, jlo ti! 
ngu' cha! ntsu'u tsa tyiquee ya ña'a 
ya jili cu'ma. 3Cristo ngua'ni cha bi! 
ne! cresiya ji'i cu'ma, nu lo'o nda 
Ni ji'i cua cha! ndyaa ya ca su ndi'i 
ma; bi! laca sca cha ji'i Xtyi'i ycui! 

Ndyosi nu lu'ú ca, nu ngua'ni Ni ne! 
cresiya ji'i cu'ma nati chalyuu, ni 
si'i cha! nscua sca cha! chu! quee 
cuaja! ti. 

4Taca chcui' na jua'a, cha! tlyu 
tsa ndyaca tyiquee na xqui!ya cha! 
jlya ti! na ji'i ycui' Ndyosi, cha! cua 
ngusñi na cha! ji'i Jesús. ¿Cuentya 
ji'na, ná nchca ji'na cua'ni na cha 
jili ycui' Ndyosi tsiya! ti; pana 
ycui' Ni ndu'ni Ni lo'o na cha! taca 
ji'na cua'ni na Icaa lo cha ji'i Ni 
nu ndyu'ni na. $Laca bi! sca cha! 
nu cua nguxana ca ti, sca cha nu 
ndyu'ni Xtyili ycui' Ndyosi laca. 
Ná laca bi! ñitya laca sca cha nu 
ndacane ti quityi cusu! ji'na cha! 
cua'ni na. Ndyijii na xquilya yabe' 
nu ntsu'u ji'na xqui'ya cha nu nclyo 
quityi cusu! bi! ji'na, pana juani 
ndyiji chalyuu cucui ji'na xqui'ya 
Xtyi'i ycui' Ndyosi. 

7Cña nu ngulo Moisés ji'i ngu' bi! 
cuentya ji'i ycui' Ndyosi ni, chu! 
quee cuaja' nscua cha! bi!; nguscua 
Ni letra hichu' quee cuaja! bi', cha! 
chcui' ngu' lo. Ndubi tsa ña'a xee 
ji'i ycui' Ndyosi ngua, nu lo'o nda 
ca ti Ni cha! cusu' bi!; hasta tyucui 
ñala loo nu cusu' Moisés ndubi tsa 
ña'a ngua, ni nga'aa ngua ña'a tya!a 
ngu! Israel ji'i loo nu cusu! bi". Pana 
yala ti nteje tacui cha! bi!, xtyi'i ti 
nguliji zee bi! loo yu li'. Lo'o xee 
ndubi ndyalaa cha! cusu' bi! lacua, 
masi xcui' jua'a ndyijii hati lo'o 
yabe! nu ntsu'u ji'i ngu' xquitya cha 
nu nclyo cha! cusu! bi"; 8pana juani 
tlyu la cha! ndyaca nu lo'o nda 
na cha! ji'i Jesús lo'o ñati, lo'o li! 
ndu'ni Xtyi'i ycui' Ni cña ne! cresiya 
ji'i ngu' bi". 9Cña nu nclyo cha! cusu' 
ni, bi! ndu'ni cha! quijeloo qui'ya nu 

ntsu'u ji'i nati; ntsu'u cha! chcube' 
ngu' li', masi ndubi tsa ña!a zee nu 
ngua ca su ntucua quiya! cha! cusu! 
bi". Bi! cha! juani tlyu la cha! laca 
cha! ji'i ycui' Jesús bi!, cha! jua'a 
ndyaca lubii cresiya ji'na cuentya 
ji'i ycui' Ndyosi xqui'ya Jesús bi!. 
10 Juani tlyu la cha! tso'o ndyaca ca 
su ndi'i na, bi! cha! ngataa ña'a na 
ji'i cha! tso'o nu ngua ji'i cha! cusu' 
bi!, masi tso'o tsa ña'a ngua cha! bi! 
tya clyo la. 11Xti ti tyempo ndalo 
nu cha! cusu! bi!, masi tlyu xi xee 
ngua lo'o tya lyiji calo cha! bi'. Pana 
tyucui tyempo nu lijya nde loo la, 
ná nga'a cha! tye cha' nu nguxana 
ca ti bi! juani; tlyu la cha! laca bi! 
tsiya! ti. 

12Lo'o juani nga'aa ntsii na chcui! 
na lo'o ñati, cha! jlo ti' na cha! tso'o 
tsa laca cha! ji'i Jesús nu nchcui' 
na re. 3Nga'aa nti! cha! tyacu' sca 
late! loo na ñi'ya nu ngua'ni jyo'o 
Moisés nu ngua sa'ni bi!, cha! ná ña'a 
ngu! Israel loo yu lo'o nguliji xee bi! 
jua'a ti. 14+15Ndyacu' tsa cha! hique 
ngu! Israel nu ngua li!, cha! ná ngua 
cuayá! ti' ngu' cha! ji'i ycui' Ndyosi 
tsiya' ti. Masi chalyuu juani, jua'a 
laca lo'o quityi cha! jo'ó nu nguscua 
jyo'o Moisés, la cui! cha nu ngulo 
ycui! Ndyosi ji'i hati nu ngua sa'ni 
bi'; nu lo'o cheui' ti ngu' judío lo 
quityi cha! jo!ó bi', ña'a ti ná nchca 
calya cha! bi! hique ngu! bi". Tsiya! 
ti taca calya cha! bi! hique ngu' lo'o 
xñi ngu! bi! cha! ji'i Jesús; li! saala 
Ni hique ngu' cha! cuna tso!o ngu! 
cha! ji'i Ni. 16Pana lo'o xñi na cha! 
ji'i ycui' nu Xu'na na, li! tye cha! nu 
ndyacu' hique na. "Lo'o nchcui' ca 
ti quityi re cha! ji'i nu “Xu'na na”, 
bi! nti! ñacui cha! Xtyi'i ycui' Ndyosi 

laca nu bi'. Lo'o jua'a nu lo'o laca 
Xtyi'i ycui' Ndyosi nu Xu'na na loo 
ji'na, nga'aa tucui caca ji'i tatsaa 
ji'na cha! cua'ni na cua ña'a ca cha 
cuxi li', 18 Jua'a laca cha! ji'na, lcaa 
na lo'o tya!a na nu ntsu'u cha! jitna 
lo'o Jesús, tyaca' tyijyu! cha! cua 
nda nu Xu'na na xee nu tyu'u loo 
na. Pana ná nga'a cha! tyacu! sca 
late! loo na, cha! la cui! cha! tlyu 
bi! laca nu hafa ti tya lye la ndyu'ni 
cha lo'o na cha! cha'a tyucui ña'a 
na, cha! caca na ñitya laca ycui! 
Ndyosi nu Xu'na na tsiya! ti. Ca slo 
ycui! nu Xu'na na nu laca Xtyi'i bi!, 
ca bi! ndyu'u nu cha! tlyu bi!. 

Bi! cha! ná nchca taja ti! ya 

jili cha nu ndyu'ni ya. La cul! 
ycui' Ndyosi laca nu cua nda cña 
bi! jili ya, xqui'ya cha! tya'na ti! Ni 
ña'a Ni ji'i ya. ?Cua nguxtyanu ya 
jili lcaa cha! cuxi nu ndyu'ni ngu' 
cuaana ti, lcaa cha! nu ntyuju'u 
tsa ti' ngu' cua'ni ngu' ji'i. Si'i na 
nñilo'o ya ji'i ngu!, la cui! jua'a ná 
nchcutsa!a ya cha! ji'i ycui' Ndyosi 
lo'o xi xa! la cha!, nu lo'o nchcui! ya 
cha! bi! lo'o ngu'; tso'o ti nclyu'u ya 
tyucui cha! ji'i Jesús ji'i ngu!. Lo'o 
jua!la chañi tsa laca cha! bi!, cha! 
juala caca cuayá! ti! lcaa ñati cha! 
tyucui tyiquee ya ndu'ni ya cña 
ji'i ycui' Ndyosi; jua'a nti! ycui! Ni 
ña'a Ni ji'i ya. ¿Lo'o li! si ntsu'u hati 
nu ñacui cha! tucui tsa ndyu'u cha! 
tso!o ji'i Jesús nu nchcui' ya lo'o 
ngu', liñi la ñacui na li! cha! ñati bi! 
laca nu nguna! ndu'ni, bi! cha! ná 
nchca cua'a jyaca nati bi! ji'i cha! 
bi'. *Ná ntaja'a ngu! bi! xñi ngu' 
cha! bi! xqui!ya nu xña!a nu ñilo'o 
ji'i nati chalyuu. Ndacu! nu cuxi bi! 
cha! ji'i ngu! cha! ná cuna ngu! cha! 

tso'o nu cuentya ji'i Cristo, bi! cha! 
ná nchca tyanu zee lubii ji'i Cristo 
ne! cresiya ji'i ngu! bi'. Tlyu tsa cha! 
laca ji'i Cristo; lcaa cha! nu ntsu'u 
ji'i Ni, stu'ba ntsu'u cha! ji'i Ni lo'o 
ycui' Ndyosi Sti Ni ca su ntucua Ni 
juani. “Nu cha! nu nda ya lo'o ngu' 
ni, si'i cha! ji'i ycui! ca ya nchcui! ya. 
Ndilya laca cha! nu nchcui! ya lo'o 
ngu!: Jesucristo laca Xu'na tyucui 
ña!a nde cua, lo'o la cui! Ni laca Ni 
loo ji'i tyucui ña'a nde chalyuu. Bi! 
cha! ñacui ya cha! xquilya Jesús nu 
Xu'na na ndyu'ni ya cña cuentya 
ji'i ma. $La cui! ycui' Ndyosi laca 
nu nda xee lubii ji'i Ni cha! tyanu 
ne! cresiya ji'na; bi! cha! caca cuayá! 
til na Icaa cha! tlyu nu tso!o tsa nu 
ntsu'u ji'i ycui! Ndyosi, la cui! ti cha! 
nu nchca tii na cha! ndyu'ni Ni cña 
ne! cresiya ji'na nu lo'o xñi na cha! 
ji'i Cristo. Ycui! Ni ngulo Ni cha 
cha! tyucua xee ca su ngua chalyuu 
talya nu ngua tya sa'ni la. 


Ndi'ya tyi'i na nde chalyuu lo'o 
ngusñi na cha! ji'i ycui' Ndyosi 
7Masi tlyu tsa cha! tso'o nu ntsu'u 

ne! cresiya ji'na xquilya Cristo, 
pana ñati chalyuu ti laca na, si'i na 
nguula tsa ti! na ycui! ca na. Ñitya 
laca sca quityu' nu ndya' lo'o yuu 
ti nu xtyili ti ncla!a, jua!a ti laca na. 
Tso'o la jua'a, cha! li! taca ca cuayá! 
til na cha! sca ti ycui! Ndyosi laca 
nu lcaa cha nchca ji'i Ni; nga'aa si'i 
ycui' ca na nu nchca ji'na. $Lcua 
ti se'i su ndya'a ya, tlyu tsa cha 
ndyacua ji'i ya, pana ná nchca 
tyijiloo nu cuxi ji'i ya. Lu'ba ti 
nelyacua tsa ti! ya, pana ná nchca 
taja ti! ya lo'o xñi'i ti! ya. 9Ntsu'u 
tsa tya!a cusuu ya, pana la cui! ti 

cha! ná lyiji tya'a tso'o ya. Masi 
ntsu'u ngu! nu ndyu'ni cha! quicha 
ya, pana ná nchca cua'ni tye ngu' 
ji'i ya. 1Macala su ndya'a ya nde 
chalyuu, lu'ba ti nchca quicha ya, 
ntsu'u tsa cha! ti'í nu ndyu'ni ngu' 
lo'o ya, tsa ña'a nu ngua ji'i Cristo 
lo'o yaa yu nde chalyuu, nu lo'o 
ndyujuii ngu! ji'i yu. Pana li! ca jlo 
til xa! nati cha! hafa ti tya lu'ú ycui' 
Cristo, nu lo'o ña'a ngu' bi! cha! 
hafa ti tya lu'ú ya. Cua ña'a ca 
hora lo'o ndi'i ya chalyuu ntsu'u tsa 
cha! cuxi nu taca cujuii ji'i ya, cha! 
quiña!a tsa cha! cuxi ndyacua ji'i ya 
lcaa se'i su ndya!a ya xquitya Jesús. 
Pana jua'a taca ña'a ngu! cha! tya 
ndi'i Jesús lo'o ya; bi! cha! laca tya 
ntsu'u chalyuu ji'i ya, masi quicha 
ti ti! ya ndya'a ya. Jua'a laca cha! 
jili cuare, na neliji tyucui ña'a ya 
xquilya cha! ti'í nu ndyacua ji'i ya 
nde chalyuu; pana cu'ma ni, cua 
ngujui chalyuu nu ná nga'a cha! tye 
jili ma xqui'ya cha nu ngua'ni ya. 
13Ntsu'u sca cha! nu nscua lo 
quityi cusu! su nchcui' ngu' ndi'ya: 
“Jlya ti! na! cha! chañi laca cha! bi', 
bi! cha! nchcui' na! cha! liñi bi! lo'o 
xa! ñati”, nacui jyo'o cusu! bi'. Lo'o 
jua!a cuare, nchcui! ya cha! ji'i Jesús 
cha! cua ndyatí tyiquee ya ji'i yu, 
xqui'ya cha! ngusñi ya cha! ji'i yu. 
14Chañi jlya ti' ya cha! ngulo ycui! 
Ndyosi ji'i Jesús nu Xu'na na ca su 
ntsiya yu nguatsi! yu, lo'o la cui! 
jua'a caquilya Ni ji'na, cha! stu'ba 
ti tyalaa na ca su ntucua ycui' Ni. 
15Ndalo ya ji'i Icaa cha! ti'í nu 
ndyacua ji'i ya xqui'ya cu'ma; tiya! 
la li! tyatu quiña'a la tya!a hati ma 
nu taca tya xlya'be ji'i ycui! Ndyosi 
cuentya ji'i ya, cha! juala quiña!a tsa 

tya!a nati ma ntsu'u nu cua ngujui 
xlya'be nu ta ycui' Ndyosi ji'i ma. 
Lo'o li! stu'ba ti taca cua'ni chi na 
loo ycui' Ndyosi. 
16Bi! cha! ná nchca taja ti! na 

ji'i cha nu ndyu'ni na cuentya ji'i 
ycui! Ndyosi, masi ncliji tyucui ña'a 
cuaña' na jua'a ti; pana hafa ti lu'ba 
ti ndu'ni ycui' Ndyosi cha! ca tso'o 
la cresiya ji'na. 17Si'i na tlyu tsa 
cha! ti'í nu ndyacua ji'na chalyuu 
re juani, xti ti tyempo talo cha! ti'í 
bi!; pana tiya! la ni, tlyu tsa cha! 
tso'o nga'a cha! tyacua ji'na ca slo 
ycui! Ndyosi, lo'o ná nga'a cha! tye 
bi! tsiya! ti. Ná stu'ba cha! ti'í re lo'o 
cha! tso!o nu nga'a cha! tyacua ji'na 
nde loo la. 18Ná ntsu'u tyiquee na 
ji'i sca na nu tso'o hafa ti, cha! ná 
talo lcaa na nu tso'o hafa bi! tsiya! 
ti; na nelyana na ji'i sca cha! nu ná 
nchca ña'a na ji'i juani ti, pana nde 
loo la tyu'u tucua cha! bi', ña'a na 
ji'i li". Bi' laca nu ná nga'a cha! tye 
cha! jiti. 

Jlo ti! na cha! ñi'ya nti! sca 

ni'i canta! ti, jua'a nti' cuaña! 
na, cha! si cua ngujuii na ni, cua 
ndye cuaña! na nguti. Pana cua 
ngua'ni cho'o ycui' Ndyosi chaca 
ni'i nu tyacua ji'na, chaca cha! laca 
bi!; ycui! Ndyosi xcutsa!a tyucui 
ña'a na, lo'o ná nga'a cha! tye cha! 
ji'na tsiya! ti li'. Ca su ntucua ycui' 
Ndyosi laca cha! bi', si'i hati nu 
cuiñá ni'i bi". 2Ná tso'o nti! na ndi'i 
na nde chalyuu, cha! xcui' quicha 
tsa ti! na. Chañi cha! cua nti! na 
tyu'utsu! na nde chalyuu, tyaa clya 
na ca slo ycui' Ndyosi, cha! yala la 
caja ni'i cucui bi! jitna li!. 9Ni!i bi! 
laca nu tacu' lo tyucui ña'a na, cha! 
caja su tyi'i cresiya ji'na, cha! ná 

tyi'i na jua'a ti. “Nchca taja ti' na su 
ndi'i na nde chalyuu, cha! ndyacua 
tsa cha! ti'í jitna. Si'i na nti! na cha! 
cajaa na yala ti, pana nti! tsa na cha! 
caca cucui tyucui ña!a na; bi! laca 
nu cua'ni ycui! Ndyosi lo'o tyalaa 
na ca su ntucua Ni. Lo'o li! tye cha! 
cuxi ji'na, tye tyucui ña!a cuaña' na 
nu nscua cha! cajaa, cha! li! taca 
quije chaca chalyuu nu tso'o la ji'na, 
nu ná nga'a cha! tye tsiya' ti. “Na 
cua ngua'ni cho'o ycui! Ndyosi cha! 
jua'a caca ji'na ca li'; cua nda Ni 
Xtyi'i ycui' Ni cha! tyanu ne! cresiya 
ji'na juani. Laca bi! sca cha! nu nda 
Ni ji'na yala ti, cha! tyi'u ti' na lcaa 
cha! nu cua'ni Ni cuentya ji'na ca 
nde loo la. 

6Bi! cha! nchca tlyu tyiquee na, 
cha! ndu ti! na cha! jua'a cua'ni ycui' 
Ndyosi. Nu lo'o tya lu'ú na chalyuu, 
jlo ti! na cha! tyijyu! tsa to! tyi na ca 
slo ycui' Ndyosi, cha! tya lyiji tyalaa 
na ca su ntucua ycui' nu Xu'na na. 
7Ndalo na ndi'i na chalyuu xqui'ya 
cha! jlya ti! na cha! nu nda Ni lo'o 
na, si'i na cua na'a na ni'ya caca 
cha! nde loo la. 8Cha! nu tlyu nchca 
tyiquee na, bi! cha! cua nti! tsa na 
cha! xtyanu na ji'i chalyuu re su 
quicha ti ti! na ndi'i na, cha! tsaa 
na tyi!li na ca slo ycui' nu Xu'na 
na; *ndyu'ni cha ti! na cha! cua'ni 
na Icaa ña'a cha nu ndiya! la ti' nu 
Xu'na na, masi tya lu'ú na, masi cua 
ngujuii na. Lcaa na lo'o tya'a na 
nga'a cha! tyalaa na ca su ntucua 
ycui! Cristo cha! cua'ni cuayá' Ni 
ji'na. Lo'o li! tyacua cha! ji'i scaa na, 
ña!a cha! nu nga'a cha! tyacua ji'na 
xqui'ya cha nu cua ngua'ni scaa na 
nde chalyuu, si cha! tso'o ngua'ni 
na, si cha! cuxi ngua'ni na. 

Chceui' na sca cha', ñitya nu caca 

cati qui'ya ji'na lo'o ycui' Ndyosi 

11Xqui'ya cha! ndube tsa ti! ya 
cha! ña'a ycui! Ndyosi ji'i ya, bi! cha! 
nchcui' tsa ya cha! ji'i Jesús lo'o 
xa! ñati. Tso'o tsa nslo ycui' Ndyosi 
jili ya, ñilya ndu'ni sa scaa ya. Lo'o 
jua!la cu'ma, nti! ya cha! lini tsa 
ndyuloo ma ji'i ya, 12si'i cha! tyixi 
ti ya nchcui' tso'o ti ya cha! ji'i ycui! 
ca ti ya. Ndilya nti! ya: caja ñilya 
xtyacui ma cha! lo'o ngu! cuentya 
jili ya, si tso'o ti nti' ma ña!a ma ji'i 
ya. Ntsu'u nati ca bi! nu ná ndube 
til ñi'ya ndu'ni ngu! lo'o tya!a ngut, 
pana ndube la ti! ngu! bi! ñitya 
ndu'ni chi ngu' loo ycui' ca ngu!. 
13Ná ndu'ni cha! masi ñacui ngu! bi! 
cha! tonto tsa ya; jua'a laca ya tu'ni, 
xqui'ya cha! ndyu'ni ya cha ji'i ycui' 
Ndyosi. Masi jua'a laca ya nti! ngu' 
bi!, pana tyucui tyiquee ya taca 
xtyucua ya ji'i cu!ma li'. 14Cua jlo ti! 
na cha! sca ti ycui' Cristo ngujuii lo 
crusi cuentya ji'i lcaa hati chalyuu; 
ñilya nti! si cua ngujuii lcaa hati 
chalyuu xqui'ya qui'ya nu ntsu'u 
ji'i ngu!, jua'a laca cha!, xquitya cha! 
ngujuii yu lo crusi bi'. Lo'o juani 
jlo ti' na cha! ntsu'u tsa tyiquee 
Cristo ña'a Ni ji'i lcaa nati chalyuu, 
bi! cha! nga'a cha! chcui' na cha! 
ji'i Jesús lo'o xa! hati. 15Xqui!ya 
lcaa ñati, bi! cha! ntaja'a Cristo 
ngujuii yu lo crusi. Cua nti' yu 
cha! nga'aa tyi!li hati chalyuu cha! 
ji'i ycui' ti ngu'; tyi'i ngu! ni, pana 
xcui! cuentya ji'i Cristo, cha! bi! laca 
nu cua ngujuii cuentya ji'i ngu!, bi! 
laca nu cua ndyu'ú chaca quiya' 
cuentya ji'i ngu'. 16Bi! cha! juani 
nga'aa chcui' tyucuaa ti! na lo'o xa! 

hati si ná ndiya ti! na ñi'ya ndu'ni 
ngu' bi' nde chalyuu. Nu ngua tya 
sa'ni la, la cui! ti cha! ná ndiya ti! 
ya cha nu ngua'ni ycui' Cristo; si'i 
ñati nguula, sili ñati tlyu laca yu 
ngua ti! ya tya li'. Pana juani nga'aa 
si'i jua'a nclyacua ti! ya ña'a ya 
ji'i Cristo. Lo'o juani nu lo'o cua 
ngusñi sca hati cha! ji'i Cristo, li! 
cua nguxcutsa'a Ni cha! ji'i ñati bi!; 
cua ndye cha! ji'i yu lo'o cha! cuxi 
nu ngua'ni yu nu ngua tya tsubi! la. 
Chaca chalyuu cucui, bi! laca nu 
cua ngujui ji'i yu juani. 

18Ycui' Ndyosi laca nu ndu'ni lcaa 
cha! bi!, cha! cua ndyaca stu'ba 
cha! ji'na lo'o Ni xqui'ya Cristo. 
Lo'o juani cua nda Ni cha ji'na cha! 
chcui' na lo'o ngu! ñitya caca stu'ba 
cha! ji'i ngu' lo'o ycui' Ni. ** Xqui!ya 
Cristo ndu'ni Ni cha! cati qui'ya 
nu ntsu'u ji'i hati chalyuu lo'o Ni, 
nga'aa culotu Ni ji'i cha! cuxi nu 
cua ngua'ni ñati. Lo'o li! cua ngua'a 
lo Ni ji'na, cha! cua'ni na cña 
cuentya ji'i Ni, cha! cheui' na lo'o 
ñati ñilya taca ca stu'ba cha! ji'i ngu' 
lo'o ycui' Ndyosi; 20bi! cha! laca 
ndya'a ya ca slo ma chacuayá! ji'i 
ycui' Cristo. Nditya laca lo'o nchcui' 
ya lo'o ma, ñilya laca si ycui' Ndyosi 
nchcuane Ni ji'i ma cha! cua'a 
jyaca ma ji'i cha! nu nchcui' Cristo. 
Nchcui' ya lo'o cu'ma chacuayá! ji'i 
Cristo lacua, cha! cua'ni ma cha! 
caca stu'ba cha! ji'i ma lo'o ycui' 
Ndyosi. ?! Masi ná ntsu'u qui'ya ji'i 
Cristo tsiya! ti, pana ycui! Ndyosi 
ngua'ni cha! ndyanu qui'ya nu 
ntsu'u ji'na hichu' Cristo. Si cua 
ngua stu'ba cha! ji'na lo'o Cristo, li' 
caca lubii cresiya ji'na ñi'ya nu nti! 
ycui' Ndyosi cha! caca na. 

Ngu! tya!a ndyu'ni na cha 

ji'i ycui' Ndyosi laca ma; bi! 
cha! nchcui! tsa ya lo'o cu'ma, cha! 
ná culiji ma cha! tso'o jua'a ti, cha! 
tso'o nu cua nda Ni cha! tyanu 
ne! cresiya ji'i ma. Na cua ngusñi 
ma cha! bi! tsaca quiya!, bi! cha! 
ña'a ti taquiya! ma ji'i cha! bi! juani. 
2Ndi'ya nchcui' sca cha! nu nscua lo 
quityi ji'i ycui' Ndyosi sa'ni la: 

Cua nti! tsa na! cha! cua'ni cho!o 
na! cresiya ji'i ma, nacui ycui! 
Ndyosi, bi! cha! ntucuá na! 
cha! ji'i ma lo'o nchcui! ma 
lo'u. 

Cua nti' na' cha' cua'ni lyaá na' 
ji'i ma, bi' cha' nguxtyucua 
tsa na' ji'i ma. 

Jua'a nacui ycui' Ndyosi. Lo'o nu 
juani cua laca tyempo cha! cua'ni 
cho'o Ni cresiya ji'i ma, juani cua 
laca la cui' tyempo cha! cua'ni lyaá 
ycui' Ndyosi ji'i ma ji'i nu cuxi. 
3Ná nti' ya cha' xtyí lo'o ngu' ji'i 
ya xqui'ya cña nu ndyu'ni ya, cha! 
lo'o ji'i ycui! Ndyosi xtyí lo'o ngu' 
bi! li"; bi! cha! ná ta ya chacuayá! 
cha! tyu'u tucua sca cha! cuxi, nu 
xquilya bi! taca chcui' ngu! jili ya. 
4Tso'o la nti! ya si caca cuayá! ti' 
ngu' cha! ndya'a ya lo cha ji'i ycui! 
Ndyosi, nu lo'o ña!a ngu' cha nu 
ndyu'ni ya cuentya ji'i Ni. Ndalo 
tsa ya ji'i cha! ti'í nu ndu'ni ngu' 
lo'o ya, masi ntsu'u tsa na nu lyiji 
ji'i ya, masi ntsu'u tsa cha! tucui nu 
ndyaca ji'i ya. ¿Cua ngujui'i juata 
ngu' ji'i ya, juala cua ngusu'lba ngu' 
jili ya ne! chcua; cua ndyu'u ti'i tsa 
tlyu ti ñati ca slo ya cha! cua'ni 
lya! ti! ngu' ji'i ya; lo'o jua'a ntsu'u 
quiya' nteje tacui ya cuayá! cha nu 
ndyu'ni ya, ntsulu quiya' ná nchca 


449 


caja! ya, ntsu'u quiya' nu lye tsa 
ntyute' ya. $Pana ndi'ya ca cuayá! 
ti! ngu' cha! cña ji'i ycui' Ndyosi 
laca nu ndya'a ya lo'o: na cua ngua 
lubii cresiya ji'i ya cuentya ji'i ycui' 
Ni; liñi tsa nchca cuayá! ti! ya cha! 
ji'i Ni; ndalo tsa tyiquee ya ña'a ya 
ji'i ngu!, cha! ndyanu Xtyi'i ycui' 
Ndyosi ne! cresiya ji'i ya, lo'o jua'a 
chañi cha! ntsu'u tsa tyiquee ya ña!a 
ya ji'i tyala hati ya; "lini tsa cha! ji'i 
ycui' Ndyosi nu nchcui' ya lo'o hati, 
lo'o jua!a tyucui chacuayá! ji'i ycui! 
Ndyosi nda Ni nu ndya'a lo'o ya. Bi! 
cha! nu lo'o ña'a ngu! lcaa cha! nu 
ndyaca ji'i ya, li! taca ca cuayá! ti! 
ngu' cha! cha ji'i ycui' Ndyosi laca 
nu ndya'a ya lo'o. Na cua ngua 
tso!o cresiya ji'i ya juani cuentya ji'i 
ycui' Ni, bi! cha! cua ngujui juersa 
jili ya cha! taca xuu tya'a ya lo'o 

nu xña!a; jua'a taca cuala ya ji'i nu 
bi!, cha! ná cua'ni ñu'u nu bi! ji'i ya. 
8 Ntsu'u quiya! nu ndu'ni chi ngu' 
loo ya; xa! la tyempo, li! nchcui' 
ngu' cha! ti'í ji'i ya. Nchcui' ngu' 
cha! tso'o ji'i ya, lo'o juala nchcui! 
ngu' cha! cuxi jili ya. Nehcui' ngu' 
cha! nu cuiñi tsa ya; xa! la tyempo, 
li' nchcui! ngu' cha! lini tsa cha! nu 
nchcui' ya. 9Ntsu'u quiya! ndu'ni 
ngu' cha! ndyuloo ngu' ji'i ya; xa! la 
quiya!, li! ndu'ni ngu' cha! ná nslo 
ngu' ji'i ya tsiya! ti. Ntsu'u quiya' 
ndya'a ya su cua cajaa ti ya nchca, 
pana ña'a ti tya lu'ú ya; nchcube! 
tsa ngu' ji'i ya, pana ná nchca cujuii 
ngu' ji'i ya. 10 Masi xñi'i tsa ti! ya 
xqui'ya cha! ti'í nu ndyacua ji'i ya 
tu'ni, pana hafa ti chaa ti! ya; ti'i tsa 
ya tu'ni, pana ndyiji juersa jili ya 
cha! xtyucua ya ji'i tyuu tya!a hati. 
Masi ná sca na ntsu'u ji'i ya tsiya! ti 

lo'o ndi'i ya nde chalyuu; pana ycui! 
Ndyosi nxtyucua ji'i ya, lcaa na 
ntsu'u ji'i ya li". 

11Cu'ma ngu' tya'a na, ngu' 
Corinto, ntsu'u tsa tyiquee ya 
ña'a ya jili ma, bi! cha! cua lini tsa 
nchcui' ya lo'o cu!ma lcaa cha! nu 
ntsu'u tyiquee ya. 12Si'i na nga'aa 
nti! ya xtyucua ya ji'i ma, la cui! 
cu'ma laca nu lqui'ya tsa ntajala ma 
xtyucua ma ji'i ya; 13bi! cha! juani 
tya'na tsa nchcui! na! lo'o cu'ma. 
Ndi'ya nti! na! chcui! na! lo'o cu'ma, 
ñilya nchcui' ngu' lo'o sñi! ngu': 
Cui'ya ma cha! clyu ti! ji'i ya, tyucui 
tyiquee ma cua'ni cho'o ma tyiquee 
ma ña'a ma ji'i ya. 


Tyaca'a tsa na ji'i ycui' 
Ndyosi nu lu'ú ca 

14Ná clyana ma ñi'ya caca quiñi 
cha! ji'i ma lo'o hati nu ná ntsu'u 
cha! ji'i lo'o ycui! Ndyosi, ná cua'ni 
tya!a ma lo'o hati bi! tsiya! ti. Ná 
taca ca stu'ba cha! ji'i ma lo'o ngu' 
bi!, cha! nu ñati nu cua ngua lubii 
cresiya ji'i cuentya ji'i ycui! Ndyosi 
ni, ná taca cua'ni tya'a ngu' lo'o 
hati nu ná ndaquiya! ji'i Ni tsiya! 
ti; lo'o jua!a ñati nu ntsu'u xee 
ji'i ycui' Ndyosi ne! cresiya ji'i, ná 
taca ca stu'ba cha! ji'i ngu' bi! lo'o 
ñati nu ndiya la ti! chalyuu talya. 
15Ná taca tsiya! ti ca stu'ba cha! ji'i 
Cristo lo'o Satanás; lo'o jua!a hati 
nu cua ngusñi cha! ji'i Cristo ni, 
ná taca cua'ni tya!a ngu' lo'o ñati 
nu ná ntaja!a xñi cha! bi! tsiya! ti. 
16Ñi'ya nti! cu'ma nu tyaca!a tsa ma 
ji'i ycui' Ndyosi ni, ná taca cua'ni 
tya'a ma lo'o xa! ñati nu ngusñi cha! 
ji'i cua ña'a ca jo'ó; tyaca!a tsa na 
ji'i ycui' Ndyosi nu lu'ú ca xquitya 

cha! ndyanu Xtyi'i ycui' Ndyosi 
ne! cresiya ji'na. Ndi'ya nacui ycui' 
Ndyosi: 

Tyi!li na! ca slo hati bi', lo'o jua'a 
tya'a na! lo'o hati bi!; 

caca na! ycui' Ndyosi cuentya ji'i 
ngu! bi, 

bi! cha! taca caca ngu' bi! ñati 
Ina. 

Jua'a nacui Ni. Lo'o jua'a nchcui' 
ycui' nu Xu'na na chaca quiya! lo'o 
na, nu ngusñi na cha! ji'i Ni. Nditya 
nacui Ni: 

Tyu'utsu! ma nde su ndi'i ngu' 
cuxi; ná cua'ni tya'a ma lo'o 
nu ngu! cuxi bi, 

cha! ná tyatí cha! ji'i ma lo'o cha! 
cuxi nu ndyu'ni ngu' bi!. 

Li! quiñi cha! 'na lo'o ma, 

18 caca na! Sti ma; 

jua'a cu'ma caca ma sñi! na!, 
masi nu cuna'!a, masi nu 
qui!yu. 

Jua!a nacui ycui' Ndyosi nu 
Xu'na ma, nu lcaa tsiya! ti cha 
nchca ji'i Ni. 

Cu'ma ngu' tya!a na, nu ntsu'u 

tsa tyiquee na! ña!a na! ji'i ma, 
jua'a laca cha! nu cua nda ycui' 
Ndyosi lo'o na, cha! nu caca ji'na 
nde loo la. Bi! cha! lacua, ntsu'u 
cha! cua'ni tye na ji'i lcaa cha! cuxi 
nu nti! cua'ni ñu'u ji'i cresiya ji'na, 
jili tyucui ña'a na. Lo'o jua'a lye tsa 
cua'ni na cha cha! caca na hati ji'i 
ycui' Ni; na laca nu cua'ni na nde 
chalyuu, cua'ni na ji'i ñitya nti! si 
cua ndu ycui' Ndyosi ña'a Ni ji'na. 


Nguxtyanu ngu' cha! cuxi 
nu cua ngua'ni ngu' 
2Cua'ni cho'o tyiquee ma ña'a 
ma ji'i ya lacua. Ni sca quiya! ná 

ngua'ni ya cha! cuxi lo'o cu'ma, 
ni scaa cu'ma ná ngua'ni ñu'u ya 
chalyuu ji'i ma; ná ntsu'u mala su 
nñilo'o ya ji'i ma, ni sca tya!a ma. 
3Ná nti! na! sta na! qui'ya hichu' 
ma. Ndi'ya nti! na! chcui' na! lo'o 
ma, ñi'ya nu nacui na! ji'i ma tsubil: 
lcaa tyempo ntsu'u tsa tyiquee na! 
ña'a na! ji'i cu'ma; masi cua ngujuii 
na, masi ña'a ti tya tyiquee! tyi'i na 
chalyuu, pana ña'a ti stu'ba ntsu'u 
tyiquee na! lo'o cu'ma. *Tso'o tsa 
nti! na! lo'o ndyitu ti! na! ji'i cu'ma, 
la cui! jua'a nti! na! lo'o nchcui! na! 
cha! jili ma lo'o xa! ñati. Ña'a ti 
ndyaca tlyu tyiquee na!, ña!a ti chaa 
ti ti! na! ndi'ii, masi cua ngua lcaa 
cha! ti'í bi! ji'i ya. 

5Tya lo'o ndyalaa ya ca loyuu 
su cuentya Macedonia re, ngataa 
ngujui tyempo cha! chca!a cña' ya 
tsiya! ti, cha! lcua ti se'i tucui tsa 
cha ndyacua ji'i ya. Lcaa se'i su 
ndya!a ya nda tsa ngu! cha! cusuu 
lo'o ya, lo'o jua'a hasta ca ne! 
cresiya ji'i ya ndyatí cha! ntsii ya. 
SPana ycui' Ndyosi ni, nda la Ni 
juersa ji'i hati nu xñi'i ti ti! nga'a; 
bi! cha! xa! juersa nda Ni ji'i ya cha! 
caca nguula la tyiquee ya, xqui'ya 
cha! cua ndyalaa Tito ca nde. "Lo'o 
juala tso'o tsa cha! nu nda yu lo'o ya 
cuentya ji'i cha nu ndyu'ni cu'ma; 
nacui yu cha! cua nti! tsa cu'ma ña'a 
loo ma ji'i ya chaca quiya', lo'o jua'a 
nacui yu cha! ntyuju'u ti ti' ma ndi'i 
ma xquitya cha! cuxi nu ngua ji'i ma 
tya li', nacui yu cha! nga'aa ndiya 
til ma cha! cuxi nu nchcui' ngu' 'na 
tsubi' la. Xquitya lcaa cha! bi!, chaa 
la ti! na! ndi'i na! juani. 

8Chañi cha! ndube ti! na! cha! 
ngua xñi'i xi ti' ma xqui'ya quityi 

nu nguscua na! tya li!, pana ná 
ntyuju'u ti! na!; ná tya'achu' na! ji'i 
cha! nu cua nguscua na! li!, masi 
ntsu'u tsa nu ntyuju'u ti! na! cha! 
nguscua na! cha! bi'. Jlo ti! na! cha! 
ngua xñi!i ti' ma nquicha!, pana 
xtyi'i ti ngualo cha! bi". (Nu juani 
tso!o tsa ntsutu tyiquee na! cha! 
cua ndaquiya! ma cha! bi!, cha! 

cua ngua xñi!i xi ti' ma, lo'o li! 
nguxtyanu ma cha! cuxi nu ngua'ni 
ma tya li'. Ngua xñi'i ti! ma tu'ni, 
pana ngua ti! ycui' Ndyosi cha! caca 
tso!o ji'i ma lo'o cua ndye cha!, bi! 
cha! si'i na cua ngunu'u tyiquee 
ma juani xqui'ya cha! ngua tyaala 
na! ji'i ma li'. Nu lo'o ndube ti! na 
ji'i ycui' Ndyosi laja lo'o nga'a na 
xñi'i ti' na, li! caja ñi'ya xtyanu na 
ji'i cha! cuxi nu ndyu'ni na; clyaá 
na ji'i nu cuxi li!, ngataa ntsu'u cha! 
culacua tsa ti! na li'. Pana hati nu 
xñi'i xi ti', nu ná ndube ti! ji'i ycui! 
Ndyosi ni, ná ntaja'a hati bi! ca 
tyuju'u ti! ji'i quitya nu ntsu'u jiti; 
chcuna! chalyuu ji'i ngu! bi! jua'a ti 
lit, Y Culacua xi ti! ma ñilya ndyaca 
ji'i ma juani, tya lo'o ngua'ni na! 
cha! ngua xñi'i ti' ma nu ngua li": 
tyucui tyiquee ma nelyacua ti! ma 
juani, cha! cua nti! tsa ma juani 
cha! tyutu lubii ma ji'i cha! bi"; tsa 
cla'be ngua ñasi' ma, tsa cla'be ti 
ndyutsii ma, pana ndyi'u tsa ti! ma 
jna! li!, ñala cuayá! nu lye tsa ngua 
til ma cha! ña'a loo ma 'na chaca 
quiya!; yala ti ngua ti! ma chcube' 
ma ji'i yu nu ngua'ni cha! cuxi bi!. 
Jua'a nchca cuayá! ti! ya cha! ngalaa 
ndyanu yabe! ji'i ma xquitya cha! 
cuxi bi'. 12Bi' cha! laca nguscua na! 
nu quityi bi!; si'i na ngulacua tsa 
ti' na! xqui'ya yu nu ngua'ni cha! 

cuxi bi!, ni si'i na ngulacua tsa ti! 
na! xqui'ya ngu' nu ngua cuxi ji'i. 
Ngua ti! na! cha! culacua tso!o ti! ma 
ji'i cha! nu cua nchcui' ya lo'o ma, 
ñi'ya laca si ndu ycui' Ndyosi ña'a 
Ni ji'na; bi! cha! nguscua na! quityi 
nu ndyaa slo ma bi'. $Lo'o nu juani 
tso'o la nti! ya cuentya ji'i cu'ma. 

Tso'o ti nti! ycui' ya lacua; lo'o 
jua'a lye la chaa ti! ya juani cha! 
cua na'a ya ji'i Tito, cha! tso'o tsa 
ngua ti! yu. Ca ta'a cu'ma ngua'ni 
ma cha! ti ti cresiya ji'i yu ndyalaa 
yu juani. 14Lo'o tya ndi'i yu ca slo 
na!, cua ni na! ji'i yu cha! tso!o tsa 
ngusñi ma cha! ji'i Jesús, lo'o jua'a 
chañi tsa cha! bi'. La cui! jua'a lcaa 
quiya' lo'o nchcui' ya, chañi tsa 
laca cha! ji'i Jesús nu nchcui! ya lo'o 
ma; lo'o jua'a chañi ngua cha! nu 
ni na! ji'i Tito, cha! tso'o ti nti! ycui' 
ya ña'a ya ji'i ma. 1Tya cuayá! nu 
tso'o la ntsu'u tyiquee Tito ña!a yu 
ji'i ma juani, nu lo'o ndyitu ti! yu ji'i 
lcaa cu'ma cha! cua ndaquiya' tsa 
ma ji'i lcaa cha! nu cua nacui yu 
ji'i ma; na'a yu cha! ndube tsa ti! 
ma xquitya cha! nu cua nda yu lo'o 
ma, lo'o jua'a ná nguxtyacui ma xi 
xa! la cha! lo'o yu li!. $Lo'o jua'a 
na!, tso'o tsa nti! na! juani cha! taca 
tyi'u ti! na! ji'i cu'ma jua'a. 


Nda ngu' cñi cha! caca 

msta cuentya ji'i Cristo 
8 1-2Cu'ma tya'a ngusñi na cha! 

ji'i Cristo, juani ta na! sca cha! 

lo'o ma cuentya ji'i la cui! ngu' tya!a 
na, nu hati ji'i Cristo nu ndi'i ca 
loyuu Macedonia. Tso'o tsa ngua ti! 
ca ta'a ngu! nu ndi'i tyuu quichi su 
cuentya Macedonia bi'; cua tlyu tsa 
msta nu nguxti'i ngu' bi!, ñitya laca 

si na culiya! tsa ngu'. Masi lye tsa 
ngua ti! ngu! bi! xquilya cha! ti'í nu 
cua ndyacua ji'i ngu', pana ña'a ti 
tso'o tsa ntsu'u tyiquee ngu' li'. Lo'o 
jua'a ngua ji'i ngu' nda ngu' msta bi! 
xquilya cha! quiña'a tsa cha! tso!o 
ngua'ni ycui' Ndyosi lo'o ngu' jua'a 
ti, jua'a ngulacua ti! ngu' bi". ¿Chañi 
tsa cha! nu ta na! lo'o ma cuentya 
ji'i ngu' bi!: Cha! tso'o ti tyiquee 
ngu! bi! ni, cua nda ngu' lcaa ña'a 
nu ngujui ti xi ji'i ngu!; lo'o jua'a 
tya quiña'a la chi nda ngu', masi 
ná ndyu'u scua chi nu ndyanu ji'i 
ngu'. “Hasta ngúijña ngu' chacuayá! 
jili ya cha! ta ngu' msta bi', cha! 
xtyucua ngu' ji'i xa! la tya!a hati, 
ngu! nu cua ngusñi cha! ji'i Jesús ca 
xa! quichi su ntsu'u tsa na nu lyiji 
ji'i ngu'. “Ni ná ngulacua ti! ya cha! 
ta ngu' jua'a. Tya clyo ntaja'a ngu' 
tyucui tyiquee ngu! cha! cua'ni ngu' 
ñilya nu nti! ycui' Ndyosi; lo'o li! 
nacui ngu' cha! cua'ni ngu' ñi'ya nu 
nti! ya cha! cua'ni ngu! chacuayá! ji!i 
ycui' Ndyosi. $Bi! cha! cua nchcui' 
ya lo'o yu Tito bi!, cha! cua'ni lyiji 
yu cha! xti'i yu msta nu nda cu'ma 
cha! tso!o ntsu'u tyiquee ma, cha! 
tya tsubi' la cua nguxana nxti'i yu 
msta bi". "Nu cu'ma ni, tso'o tsa 
jlya ti! ma ji'i ycui' Ndyosi, tso'o tsa 
nchca ji'i ma culu'u ma cha! ji'i ycui! 
Ndyosi jili xa! hati, tso'o tsa nchca 
cuayá!' ti' ma ñilya ndyu'lu sca cha!; 
na cua nti' tsa ma xtyucua ma ji'i 
ngu', la cui! jua'a ntsu'u tsa tyiquee 
ma ña'!a ma ji'i ya. Nchca tsa ji'i ma 
cuentya jili lcaa cha, nti! ya; bi! cha! 
nelyacua ti! ya cha! ná tyiquee! yala 
tsa cua'ni ma cha! xti'i ma chi bi'. 
8Si'i na nclyo na! cha ji'i ma re; nu 
lo'o ña'a ma ji'i xa! la ngu' tya'a na, 

cha! nti! tsa ngu' xtyucua ngu! ji!i 
tya'a hati ji'i Cristo, li! taca cua'ni 
cuaya' ma ji'i ycui' ca ma si chañi 
ca cha! ntsulu tyiquee ma ña!la ma 
ji'i la cui! ngu' tya'a ma. 9Cua jlo ti' 
ma ñi'ya ndu'ni Jesucristo nu Xu'na 
na, cha! xcui' tso'o tsa ndu'ni Ni 
lo'o ñati. Lcaa na cua ntsu'u ji'i Ni, 
pana cua ntaja!a Ni ngua Ni sca nati 
ti, ñilya nti! sca ñati ti'i nu ná sca 
na ntsu'u ji'i tsiya! ti. Xqui'ya cu'ma, 
bi! cha! ngua'ni Ni jua'a, cha! tiya! 
la li! taca caja lcaa na nu ntsu'u ji'i 
ycui! Ni ji'i ma. 

10Ndi'ya nti! na!, tso'o la si cua'ni 
ma cha! xcua se'i cha bi! lacua, cha! 
tya yija na ndyu'ni ma ji'i. Si'i la xña 
cua'ni ti ma ji'i; pana xquitya cha! 
ndiya ti' ma ndu'ni ma jua'a, bi' cha! 
ta ma msta bi". La cui! jua'a cua'ni 
ma cha bi!, ñala cuayá' nu xcua se'i 
cha bi'. Tso'o tsa ngua ti! ma nu lo'o 
nguxana cha bi", lo'o jua!a tso'o si 
tyucui tyiquee ma cua'ni lyiji ma ji'i, 
tsa ña!a cuayá! cha! tso'o nu ntsu'u 
jili scaa ma ta ma msta bi". 12Si chañi 
cha! ntsu'u tyiquee ngu' ta ngu' tsa 
ña!a nu ntsu'u xi ji'i ngu', tso!o ti xñi 
ycui' Ndyosi msta bi' ji'i ngu!, ñitya 
nu nchca ti ji'i ngu' li!; ná nti! Ni cha! 
ta ngu' msta si ná sca na ntsu'u ji'i 
ngu'. 

13Ná nti! na! cha! lyiji tsa na ji'i 
ma laja lo'o ta ma chi, cha! caja na 
nu lyiji ji'i ngu' ti'i tya'a na. Laca 
cha! cua ngujui xi cha! tso'o ji'i ma 
juani ti, bi! cha! ntsu'u ñi'ya nu taca 
xtyucua ma ji'i xa! la ngu' tya'a 
na nu lyiji tsa cha! ji'i. Nde loo la 
li!, si lyiji ñi'ya nu tyiji yu'u ji'i ma 
chalyuu, ná tyiquee' lo'o ngu! bi! 
taca xtyucua ngu' ji'i cu'ma li', cha! 
jua'a caca stu'ba cha! ji'i ma lo'o 

xa! la ngu' tya!a ngusñi na cha! ji'i 
ycui' Ndyosi. La cui! jua'a nscua 
lo quityi ji'i ycui' Ndyosi. Ndi'ya 
nacui: “Masi nteje tacui cuayá! 
nguxuti'i ngu' na cacu ngu', ngalaa 
ntyucua la ji'i ngu' tsiya! ti li"; lo'o 
nu ngu! nu nguxutili xti ti cha! bil, 
nga'aa lyiji ji'i ngu! tsiya! ti lo'o cua 
ndye cha! li”. 


Sca cha! cuentya ji'i Tito 
lo'o tya'a ndya'a yu 

16 Tso!o tsa nti! ya lo'o nchcui! 
ya lo'o ycui' Ndyosi, cha! nu Tito, 
tya!a ndya!a ya cha bi' ni, nti! tsa 
yu xtyucua yu ji'i ma. Stu'ba ti 
nti! yu lo'o na! cha! xtyucua ya ji'i 
cu'ma. 17Tso'o tsa ntsu'u tyiquee yu 
ngua'ni yu cha nu cua ni na! ji'i yu; 
lo'o juani nti! tsa yu xtyucua yu ji'i 
ma, bi! cha! tsaa yu tsaa na'a yu ji'i 
cu'ma chaca quiya!, cha! ji'i ti yu. 

18Lo'o yu ta ya chaca yu tya'a 
ntsu'u cha! ji'na lo'o Cristo, cha! caa 
lo'o Tito ji'i yu ca slo ma. Cua laca 
ndyuloo ma ji'i yu bi', cha! tso'o 
tsa nchcui' ngu! ji'i yu macala su 
ndyu'u ti'i ngu' cuentya ji'i Cristo, 
cha! tso'o tsa nda yu cha! ji'i Cristo 
lo'o ngu'. "La cui! jua'a nu ñati ji'i 
Cristo nu ndyu'u ti'i lcaa quichi cua 
ngusubi ngu' ji'i yu tya!a na bi!, cha! 
tya!a yu lo'o ya, cha! xtyucua yu ji'i 
ya lo'o ndyu'ni ya cha cha! xti'i ya 
msta nu nda ngu!. Ndyu'ni ya cha bi' 
cuentya ji'i nu Xu'na na, cha! jua'a 
taca cua'ni chi ya loo Ni; lo'o jua'a 
nti! ya cha! yala ti cua'ni ma cha 
bi!, xquilya cha! ndiya ti' ma ndu'ni 
ma jua'a. 20Li! ná taca chcui' ngu' ji'i 
ya xqui'ya cha! cua nxti!li ya chi nu 
nda ma cha! xlya'be ti bi'. 21 Ndube 
ti! ya ji'i ycui' nu Xu'na na, lo'o jua'a 

ndube ti! ya ñi'ya nu chcui' ñati; bi! 
cha! nti! ya cha! xcui' lubii ti cua'ni 
ya lcaa cha bi". 

22Lo!o jua'a tya nda ya chaca yu 
tya'a ntsu'u cha! ji'na lo'o Cristo 
cha! stu'ba ti caa yu lo'o nu xa! ñati 
ngu' tya!a na bi'. Quiña!a tsa cha 
cua ngua'ni yu cuentya ji'i nu Xu'na 
na, bi! cha! jlo ti ya cha! ndiya ti' yu 
cua'ni yu cha lo'o na. Masi juani 
tyaca' tyijyu' cha! ndyi'u tsa ti! yu 
ji'i ma. 8Bi' cha! juani si xcuane 
ngu' ji'i ma ni cha laca ndya!a Tito, 
ndi'ya ñacui ma ji'i ngu!: Tya!a 
ndya'a na cha laca yu re. Lo'o jua'a 
xacui ma cha! ji'i ngu' cha! stu'ba 
ndyu'ni yu cha lo'o cua cuentya ji'i 
cu'ma. La cui! jua'a si xcuane ngu' 
ji'i ma, ni cha laca nu ndya'a xa! la 
tya!a ndya!a Tito bi!, ndi'ya xacui 
ma cha! ji'i ngu! li': Ndya!a ngu' bi! 
cuentya ji'i lcaa latya ngu' xa! quichi 
nu ndyu'ni tlyu ji'i Cristo, cha! 
ndu'ni chi ngu' loo Cristo. 24Bi! cha! 
chcui' tso'o ma lo'o ngu! bi! lacua, 
cha! ca cuayá! ti! xa! la ngu' tya!a 
na cha! chañi cha! ntsu'u tyiquee ma 
ña'a ma ji'i Tito lo'o tya'a ndya!a yu. 
Lo'o jua'a tso!o tsa nti! ya lo'o ña'a 
ya ñi'ya nu ndyu'ni ma lo'o ngu' bi!. 
Ca tiya! la li! caja cha! bi! ji'i lcaa 
taju nati nu cuentya ji'i Cristo bi!. 


Msta nu nda ma cha! xtyucua 
ji'i tya'a hati ma 

Nga'aa nti! cha! chcui' la na! 

lo'o cu'ma cuentya ji'i msta nu 
nxti'i ma cha! xtyucua ji'i ngu! tya!a 
ma nu ntsu'u cha! ji'i lo'o Cristo, 
2cha' cua jlo ti! na! cha! tso'o ti nti! 
ma na'a ma ji'i ngu'. Lu'ba ti nchcui' 
na! lo'o ngu' ca tyi re, ca loyuu su 
cuentya Macedonia re, cha! tso'o 

tsa ndyu'ni ma, cu'ma ngu' ca tyi 
nde loyuu su cuentya Acaya bi; ni 
na! ji'i ngu! cha! yala tsa ti! cu'ma, 
cha! tya yija na ngua!ni cha ti! ma 
cha! xti'i ma msta bi'. Lo'o nu ngu' 
Macedonia re ni, cua ngua chaa la 
til tyiquee ngu! lo'o na'a ngu' cha! 
yala tsa ndyu'ni ma cña. 3Masi jua'a 
nafa ti tya ta na! ji'i ngu! tya!la na 
bi", cha! caa ngu' ca slo ma. Li! taca 
cua'ni ma tsa ña'a nu cua nacui na! 
ji'i ngu' cha! ndu'ni ma, si'i cha! laja 
ti nchcui! na! ji'i ma lacua. Bi! cha! 
cua'ni ma cha! xti'i ma msta bi', cha! 
cua laca ti nguscua se'i cha! bi! nu 
lo'o caa na'. 4Ná jlo ti! na! si lo'o xi 
tya'a na nu laca ngu' Macedonia 
re caa na! li". ¿Nilya cua'ni na li!, si 
ña'a ngu' cha! ná ngua'ni yala ma? 
Ca tyujulu tsa ti! ya li', cha! cua 
nchcui! ya lo'o ngu' cha! tso'o tsa 
ndu'ni ma; jua'a cu'ma caca tyuju'u 
ti' ma li". SBi' cha! cua nchcui' na! 
lo'o ngu' tya'a na re, cha! tsaa ngu' 
nde loo la que na', cha! xtyucua ngu! 
ji'i ma cha! cua'ni cho'o ma msta, 
ñi'ya nu nacui ma 'na cha! ta ma; 
cua laca nscua se'i ti cha! bi! lo'o caa 
na! li!. Jua'a laca bi! sca cha tso!o 
nu ngua'ni ma xqui'ya cha! ndiya 
til ma ndu'ni ma ji'i, si'i sca cha 
nu ndatsaa tsa ya ji'i ma laca nu 
ngua'ni ma li". 

6Tyi'u ti! ma ñi'ya ndyaca lo'o 
ntyaa na na cuiñii. Si xti ti si'yu 
na cuiñii bi! cataa na, xti ti cha! 
tso'o tyu'u ji'na li"; pana si quiña!a 
sityu cataa na, quiña!a la cha! tso!o 
tyu'u li". "La cui! jua'a lo'o ta na chi 
xlya'be ti, nga'a cha! quiñi ti' na 
ni tsa lo ta scaa na. Ná tso'o si cha! 
cuiñi ti na ta na ji!i, la cui! ti ná 
tso!o si cha! juersa ti ta na ji'i; ndiya 

la ti! ycui' Ndyosi si tso'o ntsu'u 
tyiquee na ta na ji'i. Taca xtyucua 
ycui! Ndyosi ji'i ma lo'o quiña'a tsa 
cha!, lo'o li! tyu'u scua jili ma lcaa 
cha! nu lyiji ji'i ma; lo'o jua'a tya 
caja la ñi'ya xtyucua ma ji'i xa! ñati 
lo'o cua nafa ca cha tso'o. 9Ndi'ya 
nchcui' cha! nu nscua lo quityi 
cusul: 

Sca hati nu ndaquiya' tso'o ji'i 
ycui! Ndyosi, quiña!a tsa cha! 
xlya'be nda yu jili ngu' ti'i 
tyala yu; 

bi! cha! lcaa tyempo tyi'u ti! ngu! 
jili cha tso'o nu ndu'ni yu. 

10Nda ycui' Ndyosi na cuiñii cataa na, 
jua'a nda Ni na cacu na; la cui! jua'a ta 
Ni lcaa na nu lyiji ji'i ma cha! cua'ni 
ma sca cha tso'o lo'o hati chalyuu. Lo'o 
jua'a xtyucua Ni ji'i ma cha! tyu'u scua 
cha! tso'o nu ndyu'ni ma, cha! xquitya 
bi! caca tso'o tyiquee nati. 1! Bi! cha! 
jua'a ndyaca, cha! cua ndyiji lcaa na ji'i 
ma, ña'a cuayá! taca ta ma cha! xlya'be 
jili xa! ñati. Lolo cua ndye, li! tso'o 

tsa tya ngu' xlya'be ji'i ycui' Ndyosi 
xqui'ya msta nu cua nda ma, nu tsaa 
lolo ya ji'i cha! tyalaa ca su ndi'i ngu' 
titi bi. 2Nu lo'o nda ma na nu xtyucua 
ji'i ngu' tya!a na ni, li! caja na nu lyiji 
cha! tyiji yu'u jiti ngu' bi! chalyuu; jua'a 
tso'o tsa caca tyiquee ngu! bi'. Lo'o 
chcui' ngu' lo'o ycui' Ndyosi, cua'ni 
tlyu ngu' ji'i ycui! Ndyosi li'. Taca 

ña'a ngu' bi! ji'i ma, cha! chañi cha! 
ndaquiya! ma jili cha! tso'o nu cua nda 
Cristo lo'o ma; ca cuayá! ti! ngu' cha! 
bi! lo'o ña!a ngu' cha nu cua ngua'ni 
ma cha! caja xlya'be ji'i ngu! bi'. Cua'ni 
chi ngu! loo ycui' Ndyosi li', xqui'ya 
cha! tso'o tsa nda ma msta ji'i ngu! bil, 
la cui! ñi'ya nu nda ma ji'i lcaa hati. 
14Li' chcui' ngu' bi! lo'o ycui' Ndyosi 

cuentya ji'i ma, cha! tso'o tsa ntsu'u 
tyiquee ngu' ña'a ngu' ji'i ma; tyi'u ti' 
ngu' cha! quiña'a tsa cha! tso'o ndu'ni 
ycui' Ndyosi lo'o hati xquitya msta nu 
cua nda ma ji'i ngu' bi'. 19 Tso!o tsa laca 
si tya na xlya'be ji'i ycui' Ndyosi lacua, 
cha! tlyu tsa cha! tso'o laca nu cua nda 
Ni ji'na, ni ngalaa nchca ca cuayá! ti! 
na cha! bi'. 


Ycui' Ndyosi nda chacuayá! 
macala su cua'ni Pablo cña 


1 Pablo laca na! nu nchcui' 
na! lo'o cu'ma juani; tyu'u 
cha! clyu ti! jiti ma, masi chcui' lini 
na! lo'o ma. Nacui ngu' cha! ntsii na! 
lo'o nchcui! na! lo'o ma nu lo'o ndi'i 
na! slo ma, pana tyaala tsa ndu'ni 
na! lo'o ma nu lo'o nga'a na! tyijyu!; 
jua'a cha! nda ngu'. Tyi'u ti' ma 
lacua, cha! xcui' tso'o ti nti! Cristo 
lo'o ña'a Ni ji'na. 2Nu juani tya'na 
nchcui! na! lo'o ma, cha! ná cua'ni 
lye ma lo'o na!, cha! jua'a ná cua'ni 
tyaala na! lo'o ma chaca quiya! 
lo'o tyalaa na! ca su ndi'i ma. Taca 
cua'ni tyaala na! lo'o ñati tu'ni, ñati 
nu cua nñilo!o ji'i ma cha! cuxi tsa 
cha ndyu'ni ya. ¿Chañi tsa cha! laca 
na ñati chalyuu, pana ná ndyu'ni 
na ngana ji'i ngu! ñilya nu ndu'ni 
xa! hati; “sili na nxuu tya'a na 
lo'o ngu' cuzi ñi'ya nu nxuu tya!a 
sca hati chalyuu. Ycui' Ndyosi ni, 
nchca tsa ji'i Ni, bi! laca nu stu'ba ti 
ndu'ni cha lo'o na cha! taca tyijiloo 
na ji'i lcaa cha! cuxi nu nxuu lo'o 
na. $Ntsu'u cha! tyijiloo na ji'i lcaa 
cha! cuiñi nu nchcui' ngu' ji'i Cristo; 
jua!a ntsu'u cha! tyijiloo na ji'i lcaa 
cha! cuxi nu tiji' tsa ti' ngu' ji'i, nu 
ndaca!a tsa ji'i ngu! cha! ná xñi ngu' 
cha! ji'i ycui' Ndyosi. Nu lo'o cua 

nguxtyanu ngu! ji'i lcaa cha! cuxi 
bi!, li! taca cua'ni na cha! taquiya! 
ngu' ji'i cha! nu ntsu'u ji'i Cristo. 
SBi! cha! lo'o cu'ma ni, nga'a cha! 
taquiya! lyiji ma lcaa cha! nu ntsu'u 
ji'i Cristo, cha! tiya! la li! taca culo!o 
ya ji'i nu xa! la ñati nu ná ntaja'a 
taquiya! jili cha! bi! tsiya! ti. 

7Na la xña nchcui' ti ma ji'i ya. 
Pana tso'o la si culacua xi ti! ma 
ñilya ndyu'u scaa cha! nu lini ca; nu 
hati nu nti! cha! cuentya ji'i Cristo 
laca ngu' bi! ni, ndu'ni cha! culacua 
tso!o la xi ti' ngu' bi', cha! caca 
cuayá! ti' ngu' li!, cha! lo'o cuare 
laca ya cuentya ji'i Cristo. $ Cua 
nchcui! tsa na! lo'o ma cha! cua nda 
ycui' nu Xu'na na chacuayá! ji'i ya, 
nu lo'o ndya!a ya slo cu'ma; lo'o 
jua'a ná nchca tyuju'u ti! na! masi 
nchcui' na! jua'a lolo ma. Cua lo'o 
chacuayá! ji'i ycui' Ndyosi ndya'a 
ya, cha! taca tyatí la ti! tyiquee ma 
cha! ji'i Ni; si'i na cua'ni ñu'u lyiji 
ya ji'i ma. 9Ná nti! na! cha! ñacui ma 
cha! na nehcutsii ti na! ji'i ma lo'o 
quityi nu nscua na! cha! yaa slo ma. 
1Nacui ngu': Tonu tsa cha! nu nda 
nu Pablo bi!, tyaala tsa ndu'ni yu 
lo'o na, nu lo'o ndi'i yu tyijyu'. Nda 
yu cha! nu lijya ca slo na, nacui ngu' 
jili ma, pana ná nchca culo tso'o yu 
cha ji'na nu lo'o ndi'i yu slo na; ná 
nduna na tsiya! ti cha! nu nda yu 
lil, nacui ngu' bi! li'. 11Tso'o si caca 
cuayá! ti! ngu' bi! lacua, cha! sca ti 
cuayá! ndyu'u cha! nu nscua ya lo 
quityi nu lo'o nga'a ya tyijyu', la cui! 
ñi'ya nu cua'ni ya lolo ma nu lo'o 
tyi'i ya ca slo ma. 

12Si!i na caca stu'ba cha! ji'i ya lo'o 
hati bi", nti! ya; tyixi tsa ndu'ni ngu' bi! 
lo'o tya!a ngu!, tonto tsa ngu! bi'. Na 

ña'a cuayá' ngu' bi! ji'i ycui' ca ngu', 
bi! cha! nti! ngu' cha! tso'o tsa ndyu'ni 
ycui! ngu'. Pana nu cuare ni, ná 
nti! ya cha! cheui! tso'o ti ngu' ji'i ya 
cuentya ji'i sca cha nu cua ngua'ni xa! 
hati; tso'o masi chcui' ngu' jili cha nu 
ndyu'ni ycui' ca ya, cha! ycui' Ndyosi 
laca nu nda chacuayá! macala su 
nga'a cha! cua'ni scaa ya cha. Lo!o 
juala nda Ni chacuayá! cha! ndyalaa 
ya ca slo cu'ma, ngu' Corinto. “Bi! 
cha! lacua, cua lo'o chacuayá! ji'i ycui! 
Ndyosi ndyaa ya ca slo ma tya clyo, 
cha! nchcui! ya cha! tso'o nu ntsu'u 
ji'i Cristo lo'o ma; si'i na ntyijiloo ya 
ji'i chacuayá' nu nda Ni ji'i ya bi". Ná 
ntsu'u cha! chcui' ya ji'i cha nu ndyu'ni 
xa! ñati cuentya ji'i ycui' Ndyosi, chcui! 
ya ji'i tsa bi! ti cha nu nda Ni chacuayá! 
cha! cua'ni ycui' ca ya ca slo ma. Na 
cua nti! ya cha! xñi tso'o la ma cha! ji'i 
ycui' Ndyosi nde loo la, cha! li! quiña!a 
la cha taca cua'ni ya laja ngu' tya!a 
ma, ñi'ya nu cua nda Ni chacuayá! cha! 
cua'ni ya. 'SLo!o li! xquitya cu'ma caja 
ñi'ya chcui' ya cha! tso'o nu ntsu'u 
ji'i Cristo lo'o ngu' xa! quichi nu ndi'i 
tyijyu' la, nde loo la ca su ndi'i cu'ma. 
Bi! cha! lacua, ná ndu'ni cha! chcui' 
ya cha! ji'i cha nu cua ngua'ni xa! ñati 
cuentya ji'i Cristo. 
17Si nga'a cha! chcui! na ji'i sca cha!, 
tso'o la chcui! na ji'i sca cha nu ndyu'ni 
ycui' Ndyosi lacua. *$Siti na taquiya' 
tso'o la Ni ji'i hati nu nchcui' tsa ji'i cha 
nu ndyu'ni ycui' ca ngu!; nu lo'o tso'o ti 
nti! Ni ña'a Ni ji'i ñati, li! taquiya! Ni ji'i 
cha nu ndyu'ni ngu' bi!. 
Nu ngu' nu cuiñi ti nclyu'u 
cha! ji'i Jesús 
1 Lo'o juani tyu'u cha! clyu ti! 
jili ma lo'o na!, talo tyiquee 

ma xi jna!, masi cha! tonto ti na! 
nchcui' tsa na! cha! ji'i ycui! ca ti 
na!. ?Na tiji! tsa ti! na! ña'a na! ji'i 
cu'ma. Ni tyiquee' la cui! jua'a nti' 
ycui! Ndyosi ña'a Ni ji'i cu'ma. Na 
cua ngúiñi cha! 'na lo'o ycui! Ndyosi 
cha! ta na! jili ma cha! caca ma hati 
ji'i Cristo, hati nu lubii tyiquee, la 
cui! ñi'ya laca lo'o sca nu cuna'a 
cuañi' nu caja clyo'o lo'o sca ti 

nu qui'yu ji'i; ¿ndube tsa ti! na! si 
quiñu'u chca cresiya ji'i ma. Tya 
sa'ni ni, cua nguñilo'o nu cuaña ji'i 
Eva, cha! tajua! tsa nchcui' nu xña'a 
bi', Pana ná nti! na! cha! quiñu'u 
cha! ji'i ma lo'o Cristo jua'a, ná 

nti! na! cha! ñilo'o nu xña'a ji'i ma 
xquilya xa! hati; juani tso'o tsa cha! 
tyucui tyiquee ma cua ngusñi ma 
cha! ji'i ycui' Cristo. *Ngujui cha! 
jna! cha! ndi'ya ndu'ni ma: tso!o tsa 
nchcui! ma lo'o cua nafa ca ñati nu 
lijya ca slo ma, masi xa! ña'a cha! 
nu nda ngu' cuentya ji'i Jesús, masi 
ná stu'ba cha! nu nda ngu' bi! lo'o 
cha! nu cua nda ya lo'o ma tya clyo 
la. La cui! jua'a nduna ma chaca 
cha!, pana si'i cha! tso'o ji'i Jesús 
nu ndu'ni lyaá ji'na ji'i nu cuxi nu 
cua nchceui' ya lo'o ma laca bi". Bi! 
cha! laca cha! chaca xtyi'i ndyu'ú 
ne! cresiya ji'i ma juani, nga'aa si'i 
Xtyi'i ycui' Ndyosi laca bi". 5Ni si'i 
na cuxi la laca cha! nu nchcui' na!, 
si'i na tso'o la cha! nu ncheui' nu 
xa! hati bi'; ntil ma jua'a, masi cua 
nguñilo'o ngu' ji'i ma lo'o nchcui' 
ngu' cha! laca ngu' cha ji'i Cristo. 
SMasi ná nchca 'na chcui' liñi na! 
lo'o hati, nti' ma, pana ndye cha! 
ngua tsa!a tso!o na! cha! ji'i Jesús 
bi"; lo'o jua'a jlo ti! ma cha! chañi 
tsa cha! nu nchcui' na! re, cha! tyuu 

quiya! cua na'a ma 'na, lcaa ca cha! 
nu cua ngua 'na. 

7Ná ngusñi na! caya! ji'i ma tsiya! 
ti nu lo'o ndi'i na! ngulu'u na! cha! 
tso!o ji'i ycui' Ndyosi ji'i ma. Cua 
ntaja!a na! li! cha! caca ti'i la na! 
xqui'ya cu'ma, cha! caja ñilya caca 
tso'o la tyiquee ycui' cu'ma. ¿Ha 
ná tso!o cha! ngua'ni na! jua'a, nti! 
cu'ma? $Ca ta'a taju ngu' tyala na 
nu ngusñi cha! ji'i Jesucristo xa! 
quichi ni, bi' laca ngu! nu nxtyucua 
'na lo'o chi tyucui tyempo lo'o 
ngua'ni na! cha ca su ndi'i cu'ma; 
ná ngusñi ti na! caya' ji'i ngu' bi!, 
cha! jua'a ngua nxtyucua na! ji'i 
ma li'. 9Tyucui tyempo nu lo'o 
nguti'i na! lo'o cu'ma, nu lo'o lyiji 
chi 'na, li! ná ngúijña na! ji'i ma cha! 
xtyucua ma xi 'na; nu ngu' ca tyi 
Macedonia, tya!a ngusñi na cha! ji'i 
Cristo, cua yaa yalo'o ngu' bi! lcaa 
na nu nguliji ti xi 'na. Jua'a ngua'ni 
na! nu ngua li', cha! ná ta na! quiña'a 
tsa cha ji'i cu'ma, ngua ti! na'. La 
cui! jua'a tya cua'ni la na! tyempo 
nde loo la, nti! na!. 1%Tso'o la nti! na! 
cha! ndyaca jna! jua'a. Bi! cha! juani 
macala su tya!a na! tyucui loyuu 
su cuentya Grecia, nga'aa nti! na! 
cha! ta ngu' caya' 'na; cua jlo ti' ma 
cha! chañi tsa cha! nu nchcui' na! re, 
xqui'ya cha! laca na! hati ji'i Cristo. 
31 Si!i xqui'ya cha! ná ntsu'u tyiquee 
na! ña!a na! ji'i ma, bi! cha! nchcui' 
na! jua'a; cua jlo ti' ycui' Ndyosi cha! 
tso'o tsa nti! na! ña!a na! ji'i cu'ma. 

12Lo'o jua'a tya cua'ni la na! ña'a 
nu ndu'ni ti na! juani, cha! juala ná 
caca chcui' lye nu xa! hati bi! ji'i ya, 
lo'o ñacui ngu' cha! ndyu'ni ya cña 
ñi'ya nu ndu'ni ycui' ngu'. 13Ná 
chañi cha! ndyu'ni ngu! bi! cña ji'i 

Cristo; na cuiñi ti ngu' bi", quiña!a 
tsa cha! cuiñi nda ngu' bi! lo'o ñati 
macala su ndya'a ngu'. Xa! ña'a xi 
ndu'ni loo ngu' bi', cha! ñilo'o ngu' 
jili xa! nati cha! laca ngu' bi! ñati 
tso'o, cha! nati nu ndyu'ni cha ji'i 
Cristo laca ngu! bi'. 14Ná tlyu cha 
laca cha! ndu'ni ngu' bi! jua!a, cha! 
lo'o nu xña'a nu naa Satanás taca 
ji'i ñilo'o ji'i ñati, nu lo'o xa! ña'a 
cua'ni loo yu ña'a cuayá! nu ca ti! 
ngu' cha! laca yu sca xca nu ndyu'u 
tucua lo'o xee ji'i ycui! Ndyosi; pana 
ná chañi laca cha! bi'. La cui! jua'a 
lo'o ngu! nu ndyu'ni cña cuentya 
ji'i nu xña'a bi'; ná tlyu cha cha! 
cua'ni ngu' cha! xa! ña'a loo ngu', 
ñala cuayá! nu ñilo'o ngu' bi! ji'i xa! 
la ñati cha! cha ji'i ycui' Ndyosi laca 
nu ndyu'ni ngu' bi'. Pana nu lo'o 
tyalaa hora cha! caca cuayá! ji'i ngu' 
lo'o ycui! Ndyosi, li! chcube! ngu' bi! 
ñi'ya nu nga'a cha! tyacua ji'i ngu' 
xqui'ya cha cuxi nu cua ngua'ni 
ngu' lo'o yaa ngu' chalyuu. 


Cha! ti'í nu cua ngujui ji'i 
Pablo lcaa su nguta'a yu 
16Chaca quiya' chcui' na! lo'o ma, 

cha! ná nga'a cha! cheui' ma cha! nu 
tonto ti laca na'. Masi jua'a nti! ma, 
cha! tonto laca na!, pana ta ma xi 
chacuayá' 'na chcui' na! xi ji'i lcaa 
cha! nu cua ngua 'na. 17 Ná ndiya ti' 
na! cha! nchcui'! na! ji'i cha! bi!, cha! 
si'i cha! nu cua nda ycui' Ndyosi 
cha! chcui! na! lo'o hati laca cha! 
bi!, nti! na'. Chañi cha! tonto tsa 
na!, nti! na!, si lye tsa chcui' na! cha! 
ji'i ycui! ca na!. 1BPana ná ndube ti! 
na!, cheui' na! xi juani, cha! ntsu'u 
tsa ngu! nu jua'a nchcui! tsa ngu' 
cha! caca chi la loo ycui! ca ngu', 

nti! ngu'; bi! cha! lo'o na! ntsu'u 
chacuayá' chcui' na! xi, nti! na!. 
19iNu cu'ma nchca tsa ji'i ma! Bi! 
cha! tso'o tsa ndalo tyiquee ma ji'i 
ngu' nu tonto ti ndu'ni. 2? Na ndalo 
tsa tyiquee ma ji'i lcaa ngu' tonto 
bi", masi lye tsa nclyo ngu' cha ji'i 
ma, masi ndyu'ni ngu' ngana ji'i ma, 
masi ndatsaa tsa ngu' ji'i ma cha! 
cua'ni ma cha! cuxi, masi ndu'ni 
tyucuaa tsa ti! ngu! lo'o ma, masi 
lu'ba ti ntyiji'i ngu' saca! ma; cua 
ndalo tsa tyiquee ma ji'i ngu' bi. 
21 Loto li! nacui ma cha! ná ngulo 
tso!o ya cha ji'i ma. ¡Chañi cha! ná 
ngua'ni tyaala ya ji'i cu'ma ñilya nu 
ndyu'ni nu nati bi"! 

Tso'o lacua, chcui' na! xi cha! 
jili ycui' ca ti na!, masi cha! tonto 
ti ndyu'ni na! jua!a; si'i ngu! bi! ti 
nu ntsu'u chacuayá' cheui' ngu' 
ji'i ycui' ca ngu!. 22Laca na! ngu' 
hebreo stu'ba ti lo'o ngu' bi"; jua'a 
laca na! ngu' Israel stu'ba ti lo'o 
ngu' bi", cha! jua'a ndyu'u cha! jna! 
lo'o jyo'o Abraham stu'ba ti lo'o 
ngu' bi". 2BNacui ngu' bi!, cha! cha 
ji'i Cristo ndyu'ni ngu'; la cui! cha 
bi! ndyu'ni na!. Masi tonto ti nchcui' 
na!, pana tso'o la cha nu ndyu'ni na! 
que cha nu ndyu'ni ngu' bi!; lye la 
ngua'ni na! cha, lu'ba la ngusu'ba 
ngu' 'na ne! chcua, tyuu tsa quiya! 
cua ngujui'i ngu' juata hichu! na!, 
lu'ba ti ndyaca cha! cua cajaa ti 
na! xqui'ya Cristo. 24Calaa tyii 
ntucua caa quiya' ndya'ni ngu' cuxi 
cuentya ji'i ngu! judío ni, lo'o jua!a 
ca!yu quiya! ngujui'i ngu! judío 'na 
tsa lo cua quiya'; 25jua!a sna quiya' 
ngujui'i ngu' romano yaca hichu' 
na!, lo'o jua'a tsaca quiya' ngu ngu' 
quee 'na cha! ngua ti! ngu! cujuii 

ngu' 'na. Sna quiya' ngua cuxi ji'i 
yaca ni'i su ndya!a na!, ngúilyu'u bi! 
nde ne! hitya; lo'o jua'a sna quiya! 
ngua cha! ndyanu na! nchcuatya ti 
na! lo hitya sca tsa lo'o sca talya. 
26 Quiña'a tsa se'i ndya'a na! tyucuii 
su caca cuxi 'na nquicha!: ntsu'u 
hora ndyacua na! cla'be sta!a lo'o 
ndyaluu bi!; la cui! jua'a ntsu'u tsa 
ñati cuaana tyucuii; masi ngu' judío 
tyala na!, masi ngu! xa! tsu!, ngua 
ti' ngu! cua'ni cuxi ngu! lo'o na'; la 
cui! jua'a masi ndya!a na! nde quichi 
tonu, masi ndya!a na! nde ne! quixi!, 
masi ndya'a na! nde lo tyujo'o, 
ntsu'u tsa cha! cuxi nu ndyacua 
'na; lo'o jua'a ntsu'u ngu' nu stu'ba 
ndya!a lo'o hati ji'i Jesucristo, pana 
cha! cuiñi ndyu'ni ngu' bi!, cuxi 
ti ngulacua ti! ngu! ña!a ngu! 'na. 
27 Tucui tsa cha nu ndyacua 'na, ti'í 
tsa cha ndyacua 'na ca su ndya'a na!, 
ña!a cuaya! tyuu tsa quiya' ná ngua 
caja! na!; ntsu'u quiya' ntyute! na!, 
juala ntsu'u quiya! nguityi na! hitya, 
lo'o jua'a ntsu'u tsa nu ná ngujui 
tsiya! ti na cacu na', ntsu'u tsa lo'o 
lye tsa nchca tlya! na, la cui! jua'a 
ná ngujui late! cacu! na!. Lcaa cha! 
bi! ndyacua 'na ca su ndya'a na!. 
28Lo'o jua'a tya ntsu'u la xi xa! la 
cha! 'na; lcaa tsa ndube tsa ti! na! 
ñilya ndyaca ji'i lcaa taju hati nu 
cuentya ji'i Cristo ca xa! quichi, lye 
tsa nclyacua ti! na! ne! cresiya jna! 
lo'o ndyi'u ti! na! ji'i ngu' bi". 29Lo!o 
ná ndyiji juersa ji'i scaa ngu' bi', li! 
caca ñu'u ti! na! cuentya ji'i ngu' bi"; 
lo'o ndyacua qui!ya ji'i scaa ngu' 
bi!, la cui! jua!a na!, xñi!i tsa ti! na! 
li". Laja lo'o nchcui' ti na!, tso'o 
si cheui' na! ji'i lcaa cha! nu ná nda 
chacuayá' cha! caja juersa jna' su 

ntucua ycui' ti na!. 3! Ycui' Ndyosi 
Sti Jesucristo nu Xu'na na ni, tyucui 
tyempo nga'a cha! cua'ni tlyu na ji'i 
Ni: la cui! Ni jlo ti! Ni cha! si'i cha! 
cuiñi laca nu nda na! lo'o cu'ma. 
32Ndi'ya cha! ngua 'na lo'o nguti'i 
na! ca quichi Damasco: Nu laca 
xu'na quichi ca jua, cuentya ji'i rey 
Aretas laca yu cha; lo'o jua'a ngulo 
yu bi! cha ji'i ngu' policia cha! tsatu 
ngu' to! lo'o quichi bi! cha! tejeya' 
ngu' 'na, cha! tyaa lo'o ngu! 'na 

nde ne! chcua li". 33pana xa! tyucuii 
ngusñi na! nguta!a na! li'; yaa lo'o 
ngu' tya!a na sca chcubi, cha! 
chca'a na! nde ne! chcubi bi!, lo'o 

li! ngusu'ba ngu! 'na toni'i ventana 
cha! ngua!ya ti'i na! nde chu! lo'o 
quichi bi! nde liya!. Jua'a ngua, bi! 
cha! laca cha! ngulaá na! ji'i xu!na 
quichi bi. 


Ngulu'uloo ycui' Ndyosi 
ji'i Pablo laja xcalá yu 

1 Tya nti! cha! chcui' na! la 

xi cha! ji'i ycui' ca ti na!, 
masi ná tso'o chcui' na! jua'a lo'o 
xa! hati. Juani ta na! sca cha! lo'o 
ma ñi'ya nu cua nchcui' xcalá na! 
tsaca quiya!. Laja xcalá ti na!, li! 
ngulutuloo ycui' nu Xu'na na 'na, 
lo'o jua'a nda Ni sca cha! lo'o na! 
li'. 2Sca nati nu cua ngusñi cha! ji'i 
Cristo laca na!; nu juani cua ntsu'u 
tii jlyacua yija tya lo'o ngua ti! 
na! cha! yaa ycui! Ndyosi yaqui'ya 
Ni 'na, cha! li' ndya'aa ca chaca 
chalyuu nde cua la, ca su ntucua 
ycui' Ndyosi. Nga'aa jlo ti! na! si 
chañi cha! ndya'a na! ca ndacua, si 
laja xcalá ti na! ngulu'uloo ti cha! bi! 
'na; sca ti ycui' Ndyosi jlo ti'. ¿Chaca 
quiya! chcui' na! lo'o cu'ma cha! ná 

jlo ti! na! si chañi cha! ndyaa lo'o 
lye ycui' Ndyosi 'na ca chalyuu 
bi! su tso'o tsa ña!a lcaa na, si na 
nchcuilo'o ti 'na cha! ndya!a na! ca 
bi!; sca ti ycui' Ndyosi jlo ti'. *Ca 
bi! cua ndyuna na! quiña'a tsa cha!; 
cua ntsu'u tsa cha! nu ná nchca 
chcui' na! ji'i, jua'a ná caja ñilya 
chcui' ñati chalyuu ji'i cha! bi! tsiya! 
ti. “Pana tso'o si chcui! na! xi lo'o 
ma, cha! jua'a ngua 'na tya li'; ná 
tso'o chcui' na! xa! la cha! cuentya 
jili ycui' ca na!, sca ti si cheui' la na! 
xi jili scaa cha! nu ná nda chacuayá!' 
'na cha! caja juersa 'na su ntucua 
na! ycui' ti na!. $Ni si'i na tonto laca 
na! cha! nchcui' tsa na! ji'i ycui! ca 
ti na! jua'a, cha! liñi laca nu nda 
na! lo'o ma juani. Pana nga'aa nti' 
na! chcui! na! quiña'a la cha! lo'o ma 
juani, cha! ná nti! na! cha! cua'ni 
chi ngu' loo na! si bilya ña!a ngu' 
ñilya ndyu'ni na!, si bilya cuna ngu' 
cha! nu nda na!; tsa ña'a cuayá! nu 
ndyuloo ti ngu' 'na, jua'a ti taca 
cua'ni chi ngu' loo na! nti! na!. 
7Lo'o li! nda ycui' Ndyosi 
chacuayá!' cha! caja xi cha! chcube' 
na!, cha! ná lye tsa caca tyucuaa 
til na! lo'o hati xqui'ya cha! tlyu ca 
nde cua nu cua na'a na! laja xcalá; 
nda Ni sca lo quicha 'na nu ti'í tsa 
ndyu'ni lo'o na'. Lo!o jua'a laca bi! 
ñilya laca lo'o ntsu'u na ya! nu xña'a 
nchcube! ji'na, cha! ti'í tsa ndyu'ni 
quicha bi! lo'o na', cha! ná caca 
tyucuaa ti! na! lo'o xa! ñati. ¿Cua 
ndya'a sna guiya' nchcui' na! lo'o 
ycui' Ndyosi; tya'na tsa nchcui' na! 
lo'o Ni cuentya ji'i quicha bi! cha! 
tyu'utsu! bi! jna'. 9Pana ndi'ya nacui 
Ni 'na li!: “Tsa bi! ti cha! nga'a cha! 
tyi'u ti' nu'u, cha! xcui! cha! tso!o 

ndu'ni na! lo'o nu'u jua'a ti. Lye la 
caca cua'ni na! cha xqui'ya nu'u, 

nu lo'o ná quiña'a tsa juersa ntsu'u 
ji'i ycui' ca nu'u”, nacui Ni jna!. Bi! 
cha! juani tso!o tsa nti! na! masi ná 
ndyiji juersa 'na, cha! li! taca tyanu 
juersa ji'i ycui' Cristo ne! cresiya 
'na. 10Tso!o nti! na! lacua, masi ná 
ntsu'u juersa 'na tsiya! ti, masi 
quiña'a tsa cha! ti'í nchcui! ngu' 
jna!, masi ti'i tsa na', masi lya! tsa ti! 
ngu! !na, masi tucui tsa laca cña su 
ndya!a na! cuentya ji'i Cristo; la cui! 
tyempo lo'o ná nchca 'na tsiya! ti, la 
cui! hora bi! tso!o tsa ndyiji juersa 
Ina xqui'ya Cristo. 


Ndube tsa ti' Pablo ñitya 
ndyaca ji'i ngu' Corinto nu 
ngusñi cha' ji'i Cristo 
11Cu'ma ngua'ni ma lo'o na! cha! 

nchcui' na! cha! tonto re, pana 
cu'ma laca nu nga'a cha! chcui' 
tso'o ma 'na nquicha'. Masi ná sca 
cha! ndyaca 'na tsiya! ti, si'i na xti 
la cha nchca 'na lo'o quiña'a la cha 
nchca ji'i nu ngu' cuiñi bi!, masi 
tyaca'a tsa ndyu'ni ma ji'i ngu!; si'i 
jua'a ndyu'u cha!. 12Cua ndalo tsa 
na! laja lcaa cha! cuxi nu ngua 'na, 
cha! ndyu'ni na! cha nu cua nda nu 
Xu'na na 'na, cha! ndu na! nchcui' 
na! lo'o cu'ma. Cua jlo ti' ma cha! 
ycui' Ndyosi laca nu cua nda cña 
bi! 'na nu lo'o cua na'a ma cha! tlyu 
nu cua ngua'ni Ni ca slo ma xquitya 
na!, cha! jua'a cube la ti! ma ji'i 
ycui' Ndyosi. Ná nchca cua'ni hati 
chalyuu cha bi! jua'a ti. 19Tsa bi! ti 
cha!, ná ngúijña na! ji'i cu'ma cha! 
xtyucua ma 'na, bi! cha! nti! ma cha! 
chii nti! na! ña!a na! ji'i cutma; tso!o 
la ndu'ni na! lo'o ngu' xa! quichi, nti' 

ma. Tyu'u xi cha! clyu ti! ji'i ma lo'o 
na! lacua, cha! ná ndijña na! cha! bi! 
ji'i cu'ma. 

14Cua tyaa ti na! ca su ndi'i ma 
chaca quiya!. Cua tya!a ti sna quiya! 
cha! caa na! slo ma juani, lo'o ña'a 
ti ná lijya na! cha! culo na! sca cña 
tlyu ji'i cu'ma. Sca ti nti! na! cha! 
caca ma hati ji'i ycui' Ndyosi, ná nti! 
na! cha! jña na! chi ji'i ma. Ñitya nti! 
na ni, si ntsu'u sñi' na, ycui! ti na 
ta na caya' lo na laca nu lyiji ji'i sñi! 
na; si'i sñi' na nu ta caya! lo ycui! 
na. 'Lo'o jua'a na', tso'o tsa nti' 
na! masi culiji na! lcaa na nu ntsu'u 
xi 'na, masi tye juersa ji'i ycui' na! 
tsiya' ti, cha! caja ñilya xtyucua na! 
xi ji'i cu!ma. Bi! cha! ná tso'o laca si 
xti ti ntsu'u tyiquee ma ña!a ma 'na, 
masi tso'o la ntsu'u tyiquee na! ña'aa 
ji'i cu!ma. 

16Ná quiña'a tsa cñi nguliji ma lo 
na! li'; pana nafa ti tya ntsulu xi 
ngu! tya'a ma nu nchcui' cha! cua 
nguñilo'o na! ji'i ma cha! cua'ni 
na! ngana ji'i ma. 17 ¿Ñi'ya jua!a? 
Ná nda na! ñati lijya ca slo ma cha! 
cua'ni ngu' ngana ji'i ma cuentya 
na, si'i jua'a nti! na!. 18 Chañi cha! 
nchcui' na! lo'o yu Tito bi', cha! 
tsubi' ti tsaa yu ca su ndi'i ma; 
ndyaa yu lo'o chaca yu tya!a ngusñi 
na cha! ji'i Jesús bi! li'. Pana si'i Tito 
laca nu ngua'ni ngana ji'i ma; sca 
ti cuayá! ndyu'ni yu cha ñitya nu 
ndyu'ni na! cña, sca ti cha! ntsu'u 
tyiquee tyucuaa ya. 

19Ni si'i xcui' na cua nti! ya cha! 
tyu'u lubii cha! ji'i ya lo'o cu!ma; 
laca cha! ndube ti! ya cha! ña!a ycui! 
Ndyosi ji'i ya, bi! cha! tsa lo cua ti 
cha! nchcui' ya, tsa ña!a cha! nu 
nti! ycui' Cristo cha! chcui' ya lo'o 


461 


cu'ma. La cui! juala lcaa cha nu 
ndyu'ni ya, na xtyucua ya jili ma 
laca cha bi!, cha! ntsu'u tsa tyiquee 
ya ña!a ya ji'i cu'ma tya'a tso'o na. 
20 Quiña'a xi nclyacua ti! na! xqui'ya 
cu'ma juani. Lo'o tyalaa na! ca su 
ndi'i ma, si quije cha! 'na lo'o ma 
cha! xa! ña'a ndu'ni ma, nga'aa si'i 
ñi'ya nu ngulu'u na! jili ma tya clyo, 
¿ñi'ya cua'ni ta na! lo'o ma li'? Ca 
cuayá! ti! ma cha! taca cua'ni tyaala 
na! xi lo'o ma li', masi ná ndiya ti! 
ma cha! cua'ni na! jua'a. Ndube ti! 
na! cha! tya ntsu'u xi ngu' tyala ma 
nu ña'a ti nxuu tya!a ngu', nu ti'í tsa 
ti' ngu' nafa ji'i tyala ngu', nu ñasi! 
tsa ngu' ña!a ji'i tyala ngu!, nu sca ti 
jili ycui' ca ngu' ndube ti! ngu'; lo'o 
jua!la nchcui! ca'a ti ngu' jili tya!a 
ngu', cuentyu tsa ti! ngu! lo'o tya!a 
ngu', ntyucuaa tsa ti' ngu' ndyu'ni 
ngu' lo'o tya!a ngu'. Lcaa lo cha! 
cuxi bi! ndyu'ni ngu' cha! ná ndube 
ti' ngu' tsiya! ti. 21 Nu lo'o tyalaa na! 
chaca quiya! ca slo ma juani ti, si 
quije cha! jna! cha! jua!a ndu'ni ma, 
ná tyiquee! quiña'a tsa cha! tyuju'u 
til caca 'na cuentya ji'i ycui! Ndyosi 
nu laca Xu'na na!, nu lo'o ña!a na! ji!i 
cu'ma. Xilya tsa na! li', ña!a cuayá! 
xñii hitya cloo na!; xitya na! xquitya 
ngu' nu ngua'ni cha! cuxi bi! tya 
tsubi' la, cha! bilya ca tyuju'u ti! 
ngu' bi! jiti cha! suba! nu ngua'ni 
ngu', cha! ntsu'u tsa cha! cuxi nu 
ndyu'ni ngu' lo'o tya!a ngu', cha! ná 
lubii cresiya ji'i ngu! bi! tsiya! ti. 


Lini nchcui' Pablo lo'o ngu' lo'o 
ndye nguscua yu quityi 
1 Cua tya'a ti sna quiya! 
juani cha! caa na'a na! ji'i 
cu'ma. Ndi'ya cua'ni na juani: Xcui' 

nga'a cha! cua'ni cuayá' na ji'i hati 
cuxi lo'o tucua sna tya!a ñati nu 
cua na'a ji'i cha! cuxi bi". 2Bi! laca 
cha! nu nchcui' na! lo'o lcaa cu'ma 
ngu' Corinto nu cua ngusñi cha! ji'i 
Jesucristo, lo'o jua'a nchcui' na! lo'o 
cu'ma ngu! taju ji'i Jesús ca ndacua 
nu ngua'ni cha! cuxi tya tsubi' la. 
Nu lo'o ñaa na! nu ndyaca tyucuaa 
quiya! ni, cua laca nda na! cha! re 
lo'o cu'ma li!, pana juani lo'o ndi'i 
na! tyijyu!, tya chaca quiya' cheui! 
na! cha! bi! lo'o ma, cha! ni sca nati 
nu ndu'ni cha! cuxi ná nga'a cha! 
clyaá ngu' lo'o caa na! chaca quiya!; 
cua'ni cuayá! na! ji'i lcaa ngu' bi". 
3Ca li! caca cuayá! ti! ma cha! ycui' 
Cristo laca nu nda cha! nu nchcui' 
na!; lo'o jua'a si'i na xti ti cha nchca 
ji'i Cristo lo'o xcube' Ni ji'i ma, masi 
lye tsa cua'ni Ni cha cha! chcube! ma 
li", 4Chañi tsa cha! ndye juersa ji'i 
Cristo nu lo'o ndyujuii ngu' ji'i, lo!o 
ngujuili ca'a ngu! ji'i lo crusi; pana 
tlyu tsa cha ngua'ni ycui' Ndyosi 
cuentya ji'i yu, bi! cha! laca cha! ña'a 
ti tya lu'ú yu juani. Ñitya nti' Cristo, 
cha! ná nguxlyú cha! hichu! ñati nu 
ndyujuii jiti, la cui! jua'a cuare, si'i 
na lye tsa nclyo ya cha ji'i cu'ma 
nquicha'; pana juani caca cuayá! ti! 
ma cha! ña'a ti tya lu'ú ya xi, cha! 
la cui! chacuayá! ji'i ycui' Ndyosi 
ndya'a lo'o ya lijya ya, la cui! tya'a 
chacuayá' nu ntsu'u ji'i Cristo. 
5Cua'ni cuayá' ma jili ycui! ca 
ma lacua, cha! ca cuayá! ti! ma 
si chañi cha! tya ndyanu tyucui 
cha! ji'i Jesucristo ne! cresiya 
ji'i ma. Nga'a cha! tyi'u ti! ma 
cha! ndyanu Xtyi'i Jesucristo ne! 
cresiya ji'i sa scaa ma; sca ti si 
cua ngunu'u cresiya ji'i ma lo'o 

ycui! Ndyosi tsiya' ti, ngalaa tyanu 
Ni lo'o ma li'. ŝLo'o jua'a nti! na! 
cha! caca cuayá! ti! ma cha! jili 
cuare, cha! si'i na ngunu'u cresiya 
ji'i ya lo'o Ni. 7Lu'ba ti ndijña ya 
cha! ji'i ycui' Ndyosi, cha! ná ta 
Ni chacuayá! cha! cua'ni ma xa! 

la cha! cuxi; na cua nti! ya cha! 
xtyucua Ni ji'i ma cha! tso'o ti 
caca tyiquee ma. Ná ndube ti! ya, 
masi ñacui ngu! cha! ná nchca 

ji'i ya tsiya' ti. 8£Ná ntsu'u cha! 
cua'ni tyaala ya lo'o ma si ña'a ti 
tya ndyanu tso'o cha! ne! cresiya 
ji'i ma, nu cha! jili Jesús nu cua 
ngusñi ma; pana si ndyu'ni ñu'u 
ca ma ji'i nu cha! ji'i Jesús bi', li! 
cua'ni tyaala ya lo'o ma. 9Si tso'o 
tsa ndyanu tachaa cha! ji'i ycui! 
Ndyosi ne! cresiya ji'i ma, tso!o 
tsa nti! ya li!, masi xti ti cha! 
nchca ji'i ycui' ya; bi! cha! ndijña 
ya cha! ji'i ycui' Ndyosi cuentya 
ji'i cu'ma lacua, cha! juala caca 
tyucui la ti! tyiquee ma ña'a ma ji'i 
ycui' Ndyosi. 1Lo'o jua'a nscua 
na' quityi re, masi tyijyu' tsa ndi'i 
na! cuentya ji'i culma, cha! ná 
caca tyaala na! lo'o cu!ma nu lo'o 
cua ndyalaa na' ca quichi tyi ma. 
Chañi cha! cua nda ycui' nu Xu'na 
na chacuayá! 'na, pana ndi'ya 
ndyu'u cha! bi': cua'ni na! cha! 
caja ñi'ya tyanu tachaa la cha! 

bi! ne! cresiya jili ma; ná ntsu'u 
chacuayá! 'na cha! cua'ni ñu'u lyiji 
na! ji'i cu'ma. 

11 Cu'ma tya'a ngusñi na cha! ji'i 
Jesucristo, chcui! salya! na! lo'o 
ma juani, nu lo'o cua tye ti xcua 
se'i cha! nu nscua na! lo quityi 
re. Cua'ni lyiji ma ñilya nu nga'a 
cha! cua'ni ma cha! laca ma ñati 
ji'i ycui' Ndyosi. Cua'a jyaca ma 
jili lcaa cha! nu nda na! lo quityi 
re. Cua'ni ma cha! caca stu'ba 
tyiquee ma lo'o xa! ñati tyala ma. 
Tso'o ti tyili ma lo'o lcaa hati. Lo'o 
li" la cui! ycui' Ndyosi laca nu 
tyi'i lo'o ma Icaa tsa; ntsu'u tsa 
tyiquee Ni ña!a Ni ji'na, lo'o jua!a 
ndu'ni Ni cha! ti ti tyili tyiquee na. 
1Chcuicha' ma ji'i tyala ma tyucui 
tyiquee ma, quityi ma ji'i tya'a 
ma chacuayá! ji'i Cristo. WLcaa 
ngu' tya'a ngusñi na cha! ji'i ycui! 
Ndyosi ca nde, cua nti! ngu' ta ngu' 
xlyo ni'i ji'i lcaa ngu' tyala ma nu 
ndi'i cajua. 

14Lo'o juani nti! tsa na! cha! ná 
tye cha! stu'ba cha! jili lcaa cu'ma 
cajua lo'o Jesucristo nu Xu'na na, 
la cui! Ni laca nu quiña'a tsa cha! 
tso'o ndu'ni lo'o na lcaa tsa. Jua'a 
nti! na! cha! lcaa tsa caca stu'ba 
cha! ji'i ma lo'o ycui! Ndyosi, la cui! 
Ni laca nu ntsu'u tsa tyiquee Ni ña!a 
Ni ji'na. Jua'a nti! na! cha! tyanu 
Xtyi'i ycui' Ndyosi ne! cresiya ji'i 
ma, la cui' Ni laca nu ndu'ni cha! 
stu'ba ntsu'u cha! ji'na lo'o Ni, jua'a 
lo'o xa! la ngu' tya!la ngusñi na cha! 
ji'i ycui' Ndyosi. Jua'a caca cha! 
lacua. 


Quityi nu nguscua San Pablo ndyaa 
ca slo ñati ji'i Jesucristo nde Galacia 





Pablo laca na! nu nscua quityi 

re. Cha 'na laca cha! tsa!a na! 
chcui! na! cha! ji'i Jesucristo lo'o 
lcaa hati. Si'i nati chalyuu ti laca 
nu cua nda cía bi! 'na, si'i nati laca 
nu nguane 'na cha! cua'ni na! cña 
bi!; Jesucristo lo'o ycui' Ndyosi 
Sti Jesús, bi! laca nu cua nda cha 
bi! 'na. Ycui' Ndyosi ni, bi! laca nu 
ngua'ni cha! ndyu'ú Jesús chaca 
quiya' lo'o ngujuii yu. ?Lo'o na!, 
lo'o lcaa tya!a ndi'i na! ca nde nu 
ntsu'u cha! ji'i ngu' lo'o Jesús, nscua 
ya quityi re cha! tsaa lcaa quichi tyi 
cu'ma ngu' gálatas, lcaa quichi su 
ntsu'u cu'ma taju hati ji'i Jesucristo. 
3Nti' tsa na! cha! hafa ti tya cua'ni 
ycui' Ndyosi Sti na cha! tso!o lo'o 
ma, cha! cua'ni Ni cha! ti ti tyi'i 
cresiya ji'i ma xqui'ya Jesucristo 
nu Xu'na na. “La cui' Jesús laca 
nu nda ji'i ycui' ca lo'o ngujuii yu 
cha! cuityi qui'ya nu ntsu'u ji'na, 
cha! jua'a cua'ni lyaá Ni ji'na nde 
chalyuu su ngunu'u tsa tyiquee 
hati xqui'ya cha! cuxi; ngulo ycui! 
Ndyosi Sti na cha ji'i Jesús, li' 
ngua'ni yu cha bi! cuentya ji'na. $Bi! 
cha! ná nga'a cha! tye tsa nu cua'ni 
tlyu na ji'i ycui! Ndyosi. Jua'a caca 
cha! bi! lacua. 


Nga'aa ntsu'u xa! la cha' nu taca 
cua'ni lyaá ji'i hati ji'i nu cuxi 

6Ndube tsa ti! na! cha! yala ti 
nguta'achu' ma ji'i ycui' Ndyosi, 
masi ngusubi Ni ji'i ma xqui'ya cha! 
ntsu'u tsa tyiquee Cristo ña!a ji'na; 
ndube ti! na! cha! nduna ma chaca 
cha! nu si'i cha! ji'i ycui! Ndyosi 
laca, nu nacui ngu' cha! taca cua'ni 
lyaá ji'na ji'i nu cuxi. "Pana lini la 
ñacui na cha! ngalaa ntsu'u xa! la 
cha! tso!o ji'i Jesucristo nu taca 
cua'ni lyaá ji'na. Ndi'ya ndyaca 
cha!: Ntsu'u xi hati nu ndyu'ni cha! 
quichi yaa cha! hique ma; cua nti! 
tsa ngu' bi', cha! xcutsa'a ngu! ñi'ya 
ntsu'u cha! ji'i Cristo. 8Pana tlyu 
tsa qui'ya sta Ni ji'i ñati nu chcui' 
sca cha! cuiñi lo'o ma ñi'ya nu caca 
clyaá ma ji'i cha! cuxi, nu culu'u ji'i 
ma sca cha! nu si'i la cui! cha! lini 
laca, nu si'i cha! nu cua nchcui' ya 
lo'o ma tya clyo. Lo'o cuare, sta 
ycui' Ndyosi qui'ya jili ya si xcutsa!a 
ya cha! nu cua nda ya lo'o ma; 
masi sca Xca nu ngutu'u ca slo ycui! 
Ndyosi laca nu chcui' cha! cuiñi 
jua!a, xcube! Ni ji'i, cha! tlyu tsa 
qui'ya laca bi'. 9Jua'a ni na! jili ma 
tya tsubi' la, lo'o la cui! cha! laca nu 

GÁLATAS 1 


ta na! lo'o ma chaca quiya' juani: 
Tlyu tsa cha! ti'í tyacua ji'i hati si 
ta ngu! xa! la cha! lo'o ma, ñi'ya nu 
cua'ni ma cha! clyaá ma ji'i nu cuxi, 
nu si'i la cui! cha! nu cua ndyuna ma 
tya clyo. 

1Lo'o nacui na! jua'a, si'i cha! 
ndyu'ni cha tsa ti! na! cha! caja hati 
'na nu cua'ni chi loo na'. Tsa bi! ti 
cha! tso!o nti! na!, si ycui' Ndyosi 
cua'ni chi Ni loo na!; si'i na cua 
nti! na! cha! tso'o ti chcui' hati jna'. 
Nga'aa caca cua'ni na! cha jili Cristo, 
si xcui! cha! cua'ni tya'a na! lo'o ñati 
ntsu'u tyiquee na!. 


Ñi'ya ngua cha' ngujui cha ji'i Pablo 

11Cua nti! na! cha! caca cuayá! 
tso!o ti! ma cha! bi!, cha! si'i sca 
cha! nu ngua'ya hique ti ñati laca 
cha! nu cua nda na! lo'o ma; cha! ji'i 
Jesús laca bi!, cha! nu nchcui' ñitya 
taca clyaá ma ji'i nu cuxi. 12Si'i nati 
laca nu nda cha! bi! lo'o na! tya clyo, 
ni sca hati chalyuu ná ngulu'u cha! 
bi! 'na; ycui' Jesucristo ngulu'u loo 
yu 'na, ycui' bi! laca nu cua nda cha! 
bi! lo'o na! li! 

13Cua jlo ti! ma ñi'ya nu ngua'ni 
na! nde chalyuu tya sa'ni la, ñitya 
ndaquiya! tsa na! ji'i lcaa cha tacati 
nu ndu'ni ngu' judío tya'a ya. Cua 
jlo ti' ma cha! ti'í tsa nguxcube! na! 
jili lcaa hati nu ntsu'u cha! ji'i lo'o 
Jesucristo nu ngua li"; ngua ti! na! 
cua'ni tye na! ji'i ñati bi! tsiya! ti. 
"AT ye la ngua'ni na! lcaa cha tacati 
nu ndu'ni ngu' judío tya!a ya nu 
lo'o ndu'ni tlyu ya ji'i ycui' Ndyosi. 
Ka! ngu! quichi tyi na! nu tya'a 
stu'ba ti na! lo'o, ná stu'ba ngua'ni 
ngu! ñilya nu ngua'ni na!; lye la 
ndaquiya! na! ji'i lcaa lo cha! nu 

ntsu'u ji'i ya, nu cua nda jyo'o cusu' 
lo'o ngu' judío tya'a ya tya sa'ni la. 
15Pana yala la ngua'ni ycui' Ndyosi; 
masi bilya cala na! cua ngusubi Ni 
'na cha! caca na! hati ji'i Ni, xquitya 
cha! jua'a ngua ti! ycui' Ni; na cua 
ngusubi Ni 'na xqui'ya cha! ntsu'u 
tsa tyiquee Ni ña'a Ni 'na. 16-17 Lo'o 
juala ngua'ni Ni cha! ndyuloo na! 
ji'i Jesús, nu sca ti Sñi! ycui' Ni, cha! 
li' nchca 'na ta na! cha! ji'i Ni lo'o 
lcaa cu'ma, hati nu ndi'i xa! tsu!. Li! 
ndacha! na! ji'i lcaa ma cha! xqui!ya 
Jesús taca clyaá ma ji'i cha! cuxi 
nu ntsu'u ji'i ma. Nu lo'o ngusñi 
ca ti na! cha! bi!, li! hora ti ndu'u 
na! nguta!a na! nde loyuu su naa 
Arabia; ca bi! nguti'i na! ycui' ti na!. 
Ná nguta'a na! ndyaana na! sca cuii 
nu ta sca hati lo'o nal; la cui! ti jua'a 
ná nguta!a na! nde quichi Jerusalén 
cha! chcui! na! lo'o ngu' tya'a 
ndyu'ni na! cha nu ndi'i nde jua, 
masi cua nda ngu' bi' cha! ji'i Jesús 
lo'o ñati clyo la, nu lo'o tya lyiji 
cuna na! cha! bi'. Pana nguta!a na! 
nde Arabia, lo'o tiya! la li! nguxtyuu 
na! nguta!a na! nde quichi Damasco. 

18Nga'aa ndya'a na! nde Jerusalén 
li"; pana ca lo'o ndu'u scua sna 
yija, li! nguta'a na! nde jua. Lo'o 
li! ndyuloo na! ji'i Pedro, nguti'i 
na! ti'ñu tsa lo'o yu li". 19Ná na'a 
na! jili xa! tya'a ngu' nu ngua tsa!a 
ji'i Cristo tya clyo ca bi!; sca ti yu 
Jacobo tya!a Jesús nu Xu'na na, bi! 
nu cua na'a na! ji'i. 20 Chacuayá! ji'i 
ycui' Ndyosi, liñi tsa cha! nu nscua 
na! lo quityi re; ni sca cha! cuiñi ná 
nscua na! tsiya! ti re. 

21 Tiya! la li! nguta'a na! nde 
loyuu su cuentya Siria, jua'a nde 
loyuu su cuentya Cilicia. 22Pana 

nu xa! la taju nati tya!a ngusñi na 
cha! ji'i Jesucristo nu ndi'i quichi 
su cuentya Judea, tya lyiji tyuloo 
ngu! bi! 'na nu ngua li'. 23Pana cua 
ndyuna ngu' cha! 'na lo'o nchcui' 
hati 'na ndi'ya: “Nu nati nu ngua 
ti! cua'ni tye ji'na bi", juani cua 
nguxcutsa'a Ni cresiya ji'i yu, cha! 
cua ntsu'u cha! ji'i yu lo'o Jesús”, 
nacui ngu' ji'i tya'a ngu!. Juani 
ndya'a yu nda yu cha! lo'o xa! la 
ñati, cha! lo'o ñati bi! caca xñi ngu' 
cha! ji'i Jesús”, nacui ngu'. Lo'o li! 
nguxana ngua'ni tlyu ngu' ji'i ycui! 
Ndyosi xqui'ya na!. 


Nu xa' la tya'a ñati nde Jerusalén 
ntucuá ngu' cha' nu nchcui' Pablo 
Cua ndya'a tii jlyacua yija, li' 
xa! ndya'a nde Jerusalén chaca 

quiya!; lo'o Bernabé ndya'a, lo'o 
jua'a ndyaa lo'o ya ji'i Tito. 2Ndyaa 
ya Jerusalén, xquilya cha! cua 
ngua'ni ycui! Ndyosi cha! ngua!ya 
sca cha! hique na! cha! tyaa ya; bi! 
cha! lo'o cua ndyalaa ya quichi bi, 
li' ndya!a ca su ntucua ngu' ycui! ti 
ngu', nchcui' na! lo'o ngu! nu laca 
loo la ji'i taju tya'a ñati ji'i Cristo 
quichi bi'. Li' ndacha' na! ji'i ngu' 
bi', nchcui' na! ni cha! nu nda na! 
lo'o ngu' xa! tsu! cuentya ji'i Cristo, 
cha! ngua'ni lyaá Cristo ji'na ji'i nu 
cuxi. Jua!a nchcui' na! lo'o ngu' bi!, 
xqui!ya cha! ná nti! na! cha! culacua 
cuxi ti! ngu! bi! ña'a ngu' jna!; ná nti! 
na! cha! chcui! ngu' cha! ná tso'o 
laca cha! nu nda na! lo'o cu!ma ngu' 
xa! tsu' tya tsubi' la, masi chcui! 
ngu' cha! ná tso'o ndu'ni na! juani. 
3Lo'o jua'a yu Tito tya'a ndya'a na! 
ni, ná nchcui' ngu! lo'o yu cha! 
sityu quiji yu cha! culacua yu ñi'ya 

ndu'ni ngu! judío, masi ngu! xa! tsu' 
laca yu. “Pana ngulaa xi xa' la ñati 
slo ya li', ngu' nu cuiñi ti ncheui! 
cha! ntsu'u cha! ji'i ngu' lo'o Cristo; 
na ndu'ni ti ngu' cha! tya!a na laca 
ngu! bi'. Cuaana ti nguti'i ngu' bi! 
laja lcaa tya!a na cha' ña!a cuayá! 
ngu! bi! jiti ya, si culacua ngu' nu 
ndya'a lo'o ya, si ná culacua ngu'. 
Ngua ti! ngu' bi! tacu! cha! tso'o ji'i 
Jesús lo'o na, cha! ná ndiya ti! ngu' 
cha! tso'o ndi'i tyiquee na chalyuu 
xqui'ya Jesús; ngua ti! ngu' bi! 
tatsaa ngu' ji'na cha! cua'ni na lcaa 
lo cha nu ngulo jyo'o cusu! ji'i ngu! 
judío tya'a ya. “Pana ná ndaquiya' 
ya ji'i cha! nu nchcui' ngu' bi! tsiya! 
ti. Ngua ti! ya cha! ná chcuna! tsiya! 
ti ni sca cha! liñi nu cua nda Cristo 
lo'o na, nu lo'o cua ngua'ni lyaá yu 
ji'na; ngua ti! ya cha! tyanu tso'o 
lcaa cha! bi! ne! cresiya ji'i ma. 

6Ná ndube ti! na! masi nacui ngu' 
cha! tlyu tsa ñati laca nu ngu' nu 
laca loo ji'na bi!; jlo ti' na! cha! 
sca ti cuayá! laca lcaa na cuentya 
ji'i ycui' Ndyosi. Pana masi loo 
laca ngu' bi", ná ngulo ngu! bi! cha 
jna! cha! culu'u na! xa! la cha! ji'i 
cu'ma ngu' xa! tsu!. 7Ndi'ya ngua: 
ngutucuá ngu! bi! ji'i cha! nu nchcui' 
na! lo'o ngu'; cua ngüiñi cha! ji'i 
ngu' bi! lo'o na! li!; cua ngua cuayá' 
til ngu! cha! cua nda ycui' Ndyosi 
cha 'na cha! tsa'a ta na! cha! ji'i Ni 
lo'o cu'ma ngu! xa! tsu!, ñitya taca 
clyaá ma ji'i nu cuxi. Lo'o jua'a 
nacui ngu' cha! cua nda Ni la cui! 
cha ji'i nu Pedro bi!, cha! chcui' yu 
cha! tso'o bi! lo'o ngu' judío. $La cui! 
ycui' Ndyosi nu nda ji'i Pedro ndyaa 
nelyu'u yu cha! ji'i Ni ji'i ngu' judío, 
la cui! ycui' Ndyosi bi' laca nu cua 

nda Ni 'na ndya!a na! nelyu'u na! 
cha! tso'o bi! jili ngu' xa! tsu!. 

9Bi' cha! ngutucuá ngu' cña 'na, 
nu Jacobo lo'o Pedro lo'o Juan 
bi", la cui! ngu! nu laca loo ji'i ngu' 
tya!a ngusñi na cha! ji'i Cristo. 
Stu'ba ti nchcui! ngu' bi!, cha! tso'o 
tsa ngua'ni ycui' Ndyosi lo'o na! nu 
lo'o nda Ni cha bi! 'na. Li! ngusñi 
ya! tyala ya lo'o ngu' bi', na! lo'o 
Bernabé, cha! caca cuayá! ti! ya cha! 
tso!o ti nti! ngu' ña'a ngu' ji'i ya, 
cha! stu'ba ntsu'u cha! ji'i ngu' lo'o 
ya, cha! tya tsaa la ya quichi tyi 
ngu' xa! tsu!. Tyanu ycui' ngu' bi! ca 
su ndili tya!a ya, nu ngu' judío bi! 
li!. 10Tsa bi! ti cha! nchcui! ngu' lo'o 
ya, nu ngúijña ngu' ji'i ya cha! lcaa 
tyempo tyi'u ti! na na laca nu lyiji 
ji'i nu ngu' ti'i tyala na nu ndyanu 
nde Judea. Bi! laca nu ndyu'ni cha 
ti' na! cha! cua'ni na!. 


Lye xi nchcui' Pablo lo'o Pedro 
nde quichi Antioquía 

31Lo'o li! ndyalaa Pedro nde quichi 
Antioquía, ca su ndi'i na!. Tiya! la 
li' ndya!a na! slo yu, ngua!a na! ji'i 
yu xqui!ya cha! cua ntsu'u sca cha! 
cuxi nu ndyu'ni yu. '2Ndi'ya ngua 
cha! bi": Nu lo'o ndyalaa ca ti yu, ná 
ngua tyuju'u ti! yu; ndyacu yu lo'o 
ngu' tya!a na ca bi', masi ngu' xa! 
tsu' laca ngu'. Pana nu lo'o ndyalaa 
xi xa! la tya'a ngu' judío nu nda 
Jacobo ji'i lijya, li! ngutatachu' yu; 
nga'aa ntaja'a cacu yu lo'o ngu' 
xa! tsu! bi! li'. Cua ndyutsii yu si 
ña'a ngu' judío tya'a yu ji'i yu cha! 
ndyacu yu lo'o ngu! xa! tsu! bi!, cha! 
ná ntsu'u chacuayá! ji'i ngu! judío 
cha! cacu ngu' lo'o ngu' xa! tsu', 
xquilya cha! ná lubii ngu! xa! tsu! 

tsiya! ti ngua ti! ngu! judío. 13Lo'o li! 
la cui! jua'a ngua'ni xa! la ngu' judío 
tya!a ntsu'u cha! jitna lo'o Cristo, 
sca ti cuayá! siya! tyiquee ngu' lo'o 
Pedro; lo'o ycui' Bernabé ngua 

ti! yu cua'ni yu ñi'ya nu ngua'ni 
ngu' bi', cha! siya! tsa tyiquee 

ngu'. “Pana nu lo'o ngua cuayá! ti! 
na! cha! ná ndyu'ni ngu' ñitya nu 
ndyu'u cha! tso'o nu ngulu'u Cristo 
ji'na cha! clyaá na ji'i nu cuxi, li! 
nchcui' na! lo'o Pedro slo lcaa ngu! 
nu ngusñi cha! ji'i Cristo quichi bi". 
Nditya ni na! ji'i yu li": “Ngu! judío 
laca nu'u”, nacui na! ji'i Pedro bi". 
“Tya lo'o ndyalaa nu'u ca nde, cua 
ngua'ni nu'u ñi'ya nu ndu'ni ngu' 
xa! tsu! re, cha! tya'a na laca ngu! 
cuentya ji'i Cristo; ná ngua'ni nu'u 
ñilya nu ndu'ni ngu' judío tya!a 
quichi tyi na. Bi! cha! lacua, ná 
tso'o si juani nti! nu'u cha! tatsaa 
nu'u ji'i ngu! xa! tsu! re, cha! cua'ni 
ngu! ñilya nu ndu'ni ngu' judío.” 
Jua!a nacui na! ji'i yu. 


Stu'ba cha' laca ji'i ngu' judío 
lo'o lcaa ñati chalyuu 

15Nu cuare ni, ngu' judío laca 
ya tya lo'o ngula ya chalyuu nu 
ndaquiya! jili lcaa cha! nu nda ycui' 
Ndyosi lo'o ya; si'i na ndaquiya' 
ya ji'i cua ñala ca cha! cuxi ñitya 
ndu'ni ngu! xa! tsu'. 16pana jlo 
til ya cha! ná taca ca tso!o cresiya 
jili ya cuentya ji'i ycui! Ndyosi, 
masi ndu'ni ti ya cua ña'a ca cha 
nu nda jyo'o Moisés cha! cua'ni 
ya; sca ti si jlya ti! ya jili cha nu 
ngua'ni Jesucristo cuentya ji'na, 
li! taca ca tso!o cresiya jili ya. Bi! 
cha! lo'o cuare cua ngusñi ya cha! 
ji'i Jesucristo, cha! taca ca tso!o 

cresiya ji'i ya cuentya ji'i ycui! Ni, 
cha! nu jlya ti ti! ya ji'i Jesús, nga'aa 
si'i xqui'ya cha nu ndyu'ni ya nu 
nda jyo'o Moisés ji'i ya. Ni sca na 
ná taca ji'na ca tso!o cresiya ji'na 
cuentya ji'i ycui! Ndyosi xqui'ya 
cha! ndaquiya' ti na sca cha! nu nda 
jyo'o cusu' lo'o na. 

17Tso'o lacua. Masi ngu' judío 
laca ya, cua jlo ti! ya cha! xquitya 
cña nu cua ngua'ni Cristo cuentya 
ji'na, bi! cha! taca caca lubii cresiya 
jili ya cuentya ji'i ycui' Ndyosi. La 
cui! ti cha!, nga'a cha! chcui' ya ji'i 
ycui! ca ya cha! lo'o lcaa ngu' judío 
tya!a ya ntsutu qui'ya ji'i ya, ñilya 
lo'o nacui ya cha! ntsu'u qui'ya 
ji'i ngu' xa! tsu!. Pana si'i Cristo 
laca nu ngua'ni cha! laca ya ñati 
cuzi. 18Bi! cha! nga'aa ndaquiya' ya 
ji'i cha! cusu' nu jlya tsa ti! ya ji'i 
nquicha!; lo'o juani si xa! taquiya! 
ya jili cha! cusu' nu ntsu'u ji'i ya, li! 
ntsu'u qui'ya jili ya lo'o ycui' Ndyosi 
chaca quiya! xqui'ya cha! si'i na 
tyucui tyiquee ya ngusñi ya cha! ji'i 
Jesucristo. !9Lo!o na! ni, ná nchca 
cua'ni na! lcaa cha! cusu! bi, bi! 
cha! cua ndye cha! jna' lo'o cha! bi!; 
juani xcui' ndi'i na! chalyuu cha! 
cua'ni na! lcaa ña'a cha nu nti! ycui' 
Ndyosi cha! cua'ni na'. 2 Cuentya ji'i 
cha! cusu' bi! laca na! ñi'ya laca si 
cua ngujuii na!, ñitya laca si stu'ba 
ti nga'a na! lo crusi lo'o Jesús; juani 
nga'aa si'i ycui! ca ti na! laca na! 
loo ne! cresiya 'na, cha! Cristo laca 
nu laca loo ne' cresiya 'na juani. 
Ndi'i tso!o ti na! chalyuu juani sca 
ti xqui'ya cha! jlya ti! na! ji'i cha 
nu cua ngua'ni ycui' Jesús, nu sca 
ti Shi' ycui' Ndyosi; bi! laca nu 
ntsu'u tsa tyiquee ña'a jna!, bi! laca 

nu cua nda chacuayá! ji'i ngu' cha! 
cujuii ngu' ji'i ycui! yu cuentya jna!. 
21Si!i cha! ná ndube ti! na! ji'i lcaa 
cha! tso!o nu ngua'ni ycui' Ndyosi 
lo'o ngu' judío tya'a ya; laca cha! 
ndube tsa ti! na! cha! ná taca ca 
tso!o cresiya ji'na cuentya ji'i ycui' 
Ndyosi, masi tso'o tsa ndaquiya! na 
ji'i cha nu nelyo cha! cusu! bi! ji'na. 
Ndube tsa ti! na! cha! ná ngujuii 
Jesús jua'a ti; ntsu'u cha nu ngua'ni 
yu lo'o ngujuii yu lo crusi bi!, na 
cua ngua'ni tso'o yu ji'i cresiya ji'na 
cuentya ji'i ycui' Ndyosi nu ngua li". 


Sca ti lo'o xñi na cha! ji'i 

Cristo, li! caca quiñi tso'o 

cha! ji'na lo'o ycui' Ndyosi 

Na tonto tsa ma, cu'ma ngu' 

gálatas, cha! nduna ma cha! 
nu nda nu ngu! cuiñi bi!; laca ma 
ñi'ya si ntsu'u nu ngua'ni cucha!a ji'i 
ma. Bi! cha! juani nga'aa nti! ma xñi 
la ma cha' liñi nu cua nda Cristo 
lo'o na. Pana lo'o nda ya cha! ji'i 
Cristo lo'o ma tya clyo, li' ngulu'u 
tsa ya ji'i ma ñi'ya ngua lo'o ngujuii 
Jesucristo lo crusi xquitya na; jua'a 
ngulu'u ya ji'i ma ña!a cuayá' nu 
ngua cuayá! tso'o ti' ma cha! bil. 
2Xacui ma cha! 'na lacua: ¿Ha 
cua ndyanu Xtyi'i ycui! Ndyosi ne! 
cresiya ji'i ma juani? ¿Ñi'ya ngua ji'i 
ma cha! ngujui Xtyi'i ycui' Ndyosi 
ji'i ma lacua? ¿Ha ngujui Xtyi'i Ni 
jili ma xqui'ya cha! cua ngua'ni ma 
cha nu nscua lo cha! cusu! bi! cha! 
cua'ni ma? Si'i. Cua jlo ti' ma cha! 
ngujui Xtyi'i ycui' Ni ji'i ma lo'o 
ngusñi ma cha! liñi nu cua nda ya 
lo'o ma, cha! ji'i ycui! Cristo. 3¿Ni 
cha! laca tonto tsa nelyacua ti! 
ma juani? Xqui'ya cha nu ndyu'ni 

Xtyi!i ycui' Ndyosi lo'o ma, bi' cha! 
nguxana ca ti ma cha! ntsu'u cha! 
jili ma lo'o ycui! Ndyosi nquicha'; 
pana nu juani ni, xqui'ya cha! lye 
tsa cua'ni cha ti! ycui! ca ma, jua'a 
nti! ma cha! caca ji'i ycui' ca ma 
quiñi tso'o cha! ji'i ma lo'o ycui' Ni. 
4Masi ngua'ni Ni quiña'a cha! tlyu 
ca slo ma tya tsubi' la, ntsutu quiya! 
nelyacua ti! na! cha! ná ngua tso'o 
cresiya ji'i ma tsiya! ti, nu lo'o ña'a 
na! ñilya nu ndyu'ni ma. Pana jlo 
ti' na! cha! ngua tso'o la xi cresiya 
jili ma xqui'ya cha! tlyu bi'. “Na 
cua nda ycui! Ndyosi Xtyi'i ycui! 
Ni cha! tyanu ne! cresiya ji'i ma, 
lo'o xqui'ya nu bi! cua ngujui ñi'ya 
caca tyuu lo cha! tlyu nu ndyu'ni 
ycui' Ndyosi nde su ndi'i cu'ma. 
Lo'o ndu'ni Ni jua'a, si'i xquitya 
cha! ndaquiya' ma ji'i cha! cusu! 
bi"; pana ndu'ni Ni jua!a, xquilya 
cha! jlya ti' ma lo'o ndyuna ma cha! 
tso!o ji'i cha nu cua ngua'ni Jesús 
cuentya ji'na. 

6Nu jyo'o cusu! ji'i ya, nu 
Abraham bi! ni, cua jlya tsa ti' nu 
cusu' bi! lcaa cha! nu cua nda ycui' 
Ndyosi lo'o yu. Xquitya cha! cua 
jlya ti! yu cha! bi!, li! ntucuá Ni cha! 
ji'i yu ñitya si ngua yu sca nati nu 
ndu'ni xcui' cha! tso'o. 7Lo'o jua'a 
nga'a cha! ca cuayá! ti! ma cha! 
cua ña'a ca ñati nu ngusñi cha! 
ji'i Cristo, chañi cha! laca hati bi' 
ñilya laca ngu' judío, cha! ndyu'ni 
ngu' bi! la cui! ñi'ya nu ngua'ni 
jyo'o Abraham, masi tyempo juani. 
8 Cua nscua lo quityi cusu' cha! 
ndi'ya nchcui' ycui' Ndyosi lo'o nu 
Abraham bi! nu ngua sa'ni: “Caca 
tso'o cresiya ji'i lcaa hati nu ndi'i 
xa! tsu! xqui'ya nu'u”, nacui Ni ji'i 

Abraham. Ycui' Ndyosi laca nu cua 
nda cha! bi! lo'o jyo'o bi! yala la, 
cha! jua'a lo'o cu'ma ngu' xa! tsu! 
caca tso!o cresiya jili ma cuentya ji'i 
ycui' Ndyosi nde loo la, nu lo'o xñi 
ma cha! ji'i ycui' Ni. 9Tso'o ti nti! Ni 
ña'a Ni ji'i Abraham nu ngua sa'ni, 
xquitya cha! ngusñi nu cusu! bi! cha! 
nu nchcui' ycui! Ni lo'o yu; bi! cha! 
caca cuayá! ti! na cha! tso!o nti! Ni 
ña'a Ni ji'na, cua ña!a ca na nu xñi 
na cha! ji'i Cristo. 

“Pana cua nafa ca ñati nu tsa 
bi! ti cha nti! cha! taquiya! ji'i cha! 
cusu' nu nguscua jyo'o Moisés, 
tyanu yabe' hichu' ñati bi", cha! 
ndi'ya nchcui' quityi ji'i ycui! 
Ndyosi: “Tyanu yabe' hichu' lcaa 
ñati si ná taquiya' ngu' ji'i lcaa ca 
cha! nu nscua lo quityi bi'”. 11 Bi! 
cha! caca jlo ti! na cha! ná nchca 
ca lubii cresiya ji'na cuentya ji'i 
ycui' Ndyosi lo'o ndaquiya' ti na 
ji'i cha nu nda cha! cusu! bi!, cha! 
ná nchca tyi'u ti! na lcaa ca cha! 
bi'. Chaca cha! nchcui! quityi bi": 
“Caca tso'o cresiya ji'na cuentya ji'i 
ycui! Ndyosi xqui'ya cha! ngusñi 
na cha! ji'i ycui! Ni; li! taca caja sca 
chalyuu nu ná nga'a cha! tye tsiya! 
ti ji'na”. 12Pana lo'o xcui' ndaquiya' 
na ji'i cha! cusu! bi", li! ná ntsu'u sca 
cha! ji'i Cristo nu nga'a cha! xñi na 
hasta ca ne! cresiya ji'na, cha! ndi!ya 
nchcui' cha! cusu' bi! lo'o na: “Sca ti 
si cua'ni na lcaa ca cha nu culo ycui' 
Ndyosi ji'na, caca tyi'i tso'o ti na 
chalyuu li'”, nacui quityi bi!. 

13Cua ngulo Cristo ji'na ji'i yabe' 
nu ngusta ycui' Ndyosi hichu! na 
xquilya cha! ná ndaquiya! na ji'i lcaa 
cha! tsiya! ti nu nda Ni lo'o na; yabe' 
nu ntsu'u ji'na bi! cua ndyanu hichu' 

ycui' Jesús li!. Ndi'ya nscua cha! lo 
quityi ji'i ycui' Ndyosi: “Si tlyu tsa 
yabe! ntsu'u ji'i sca hati, ntsu'u cha! 
cujui'i cala ngu' ji'i ña'a lu'ú ti lo 

sca yaca ndu cha! cajaa yu”. 14Jua'a 
ngua cha! lo'o ngu' xa! tsu! caja cha! 
tso'o jili ngu' xqui'ya Jesucristo, 
cha! tso'o nu cua ngúiñi ji'i ycui! 
Ndyosi lo'o nu jyo'o Abraham bi' nu 
ngua sa'ni. Li! caca ji'i ngu' xa! tsu! 
ñi'ya nu nehcui' ycui' Ndyosi lo'o 
Abraham, cha! caja Xtyi'i ycui' Ni ji'i 
lcaa na nu lo'o xñi na cha! ji'i Cristo. 


Sa'ni la cua ngúiñi cha! ji'i 
ycui' Ndyosi lo'o Abraham 
15Cu'ma tya'a ntsu'u cha! ji'na lo'o 

Cristo, ta na' sca cuii lo'o ma juani 
cuentya ji'i sca nati nu nti! quiñi sca 
cha! ji'i yu lo'o tya'a yu. Clyo culo 
ngu' sca quityi. Lo'o cua ndye ngua 
stu'ba cha! bi! ji'i ngu!, li! ngataa 
caca jili xa! ñati tacu' ngu! ji'i cha! 
bi!; nga'aa caca xcutsa'a la ngu' cha! 
bi!. 16 Jua!a ngua'ni ycui' Ndyosi lo'o 
nu Abraham bi'; cua ngúiñi cha! 
ji'i Ni lo'o jyo'o cusu' bi!, jua'a lo'o 
sca hati nu tyu'u ji'i jyo'o cusu' bi! 
tyempo nde loo la. Ná nacui quityi 
ji'i ycui' Ndyosi cha! quiñi cha! ji'i 
Ni lo'o tyuu tya!a hati bi'. “Na cua 
ngúiñi cha! ji'i ycui' Ndyosi lo'o sca 
ti nati nu tyu'u ji'i Abraham nde loo 
la”, nacui quityi. Lo'o nu sca ti ñati 
bi! ni, Cristo laca bi". 17Ndi'ya cha! 
nti! na! chcui! na! lo'o ma: Cua ngua 
stu'ba cha! ji'i ycui' Ndyosi lo'o 
Abraham nu ngua li'; cua ndya!a 
jacua siyento ntucua calaa tyii yija 
tya lo'o cua ngúiñi cha! ji'i ycui! Ni 
lo'o nu cusu! bi!, lo'o li! nda ycui' 
Ndyosi cha! lo'o Moisés cha! culo yu 
cha ji'i ngu' cuentya ji'i Ni. Bi! cha! 

ná ngua ji'i cha! nu nda Moisés bi! 
tacu' lo cha! nu cua ngúiñi ji'i ycui! 
Ndyosi lo'o Abraham nu ngua sa'ni 
la, cha! ná taca cua'a ngu' ji'i cha! 
bi! tsiya! ti. 18Si ntsu'u cha! taquiya' 
na ji'i lcaa cha nu ngulo Moisés 
ji'na, cha! jua'a clyaá na ji'i nu cuxi, 
li' nga'aa nti! cha! jlya ti! na cha! 

nu cua ngúiñi ji'i ycui' Ndyosi lo'o 
na cha! cua'ni lyaá Ni jitna. Pana 
cha! lini laca cha! cua ngúiñi cha! ji'i 
ycui' Ni lo'o Abraham, cha! cua'ni 
Ni sca cha! xlya'be lo'o na nu lo'o 
cua'ni lyaá Ni ji'na. 

19 ¿Ni cha! laca ngulo ycui' Ndyosi 
cha ji'i nu jyo'o Moisés bi", cha! nguscua 
yu cha bi! lo quityi cuentya ji'i Ni 
lacua? Tiya! la ngua cha' nda Ni cha! bi! 
lo'o Moisés, cha! caca cuayá! ti! na ñitya 
nu nacui ycui' Ndyosi cha' laca scaa 
cha! cuxi. Pana xti ti tyempo ndalo cha! 
bi! ñala cuayá! nu ndyalaa Cristo, la cui! 
tyala hati ji'i jyolo Abraham; na cua 
nchcui' ycui! Ndyosi cha! ji'i nu Cristo 
bi! nu lo'o cua ngúiñi cha! jiti ycui' Ni 
lo'o jyo'o cusu! Abraham bi! tya clyo. 
Nu lo'o nda Ni cha! bi! lo'o nu jyo'o 
Moisés bi' ni, lo'o xca ji'i ycui! Ni ndu lo 
xlya ca'ya bi! cuentya ji'i ycui! Ndyosi, 
cha! chcui' lo'o nu cusu' Moisés bi'. 
Cla'be la bi! ngutu jyo!o Moisés bi! cha! 
chcui' yu lo'o ñati, cha! tu'ba ji'i ycui! 
Ndyosi ngua nu cusu! bi'. Pana juani 
ná ndu'ni cha! caja sca ñati chalyuu nu 
caca tu'ba ji'i ycui! Ndyosi cha! chcui' 
Ni lo'o na. Cua ngúiñi cha! jiti Ni lo'o na 
nu ngua sa'ni si jlya ti! na ji'i cha! bi!, la 
cui! cha! nu cua ngua'ni Jesús cuentya 
ji'na juani. 


Nde laca cha nu ngua'ni cha' cusu! bi' 


21Tso'o si cua'ni na cha nu nscua 
lo quityi cusu! cha! cua'ni na lacua. 

Lo'o jua'a ndu'ni tsa cha! xñi na 
lcaa cha! nu nda ycui' Ndyosi lo'o 
hati. Pana masi taquiya' na jili lcaa 
cha! cusu' bi', ná taca caja chalyuu 
cucui bi! jitna jua'a ti; ná taca ca 
tso!o cresiya ji'na cuentya ji'i ycui' 
Ni xquilya cha! ndyu'ni ti na lcaa 
cña nu nscua lo quityi cusu' bi! 
cha! cua'ni na; ná caca jua!a tsiya! 
ti. 22Cua nchcui' quityi ji'i ycui' 
Ndyosi cha! nu cuxi laca loo la ji'i 
lcaa ñati chalyuu, ñi!ya si na cua 
laca na preso ji'i. Si jlo ti' na cha! 
nu cuxi laca loo ji'na, li! taca ji'i Ni 
cua'ni lyaá Ni ji'na; ta Ni chalyuu 
cucui jitna li!, nu lo'o xñi na cha! 
jili ycui! Jesucristo. Bi! laca nu cha! 
tso'o nu cua ngúiñi ji'i ycui! Ni lo'o 
na. 

23Lo'o tya lyiji caa Jesucristo 
ni, tya lyiji caja ñi'ya jlya tso!o ti! 
na cha! ji'i ycui' Ni; bi! cha! ngua 
cha! cusu' bi! loo ji'na, ña'a cuayá! 
caca jlya tso!o ti! na ji'i Ni xquilya 
Cristo. Laca cha! cusu' bi! loo ji'na 
ñilya nti! si laca na sca nu sube; 
ngulu'u cha! cusu' bi! xi cha! lini 
ji'na ña'a cuayá! nu haa ycui' Cristo. 
Pana juani cua'ni Cristo cha! caca 
tso!o cresiya ji'na cuentya ji'i ycui' 
Ndyosi, ñi'ya nu nti! ycui' Ni cha! 
caca na nu lo'o jlya ti! na jili nu 
Cristo bi'. BLo'o juani taca jlya 
tso!o ti! na ji'i ycui' Ndyosi xquitya 
Jesucristo, nga'aa si'i cha! cusu! nu 
laca loo ji'na. 

26Sñi! ycui' Ndyosi laca lcaa 
cu'ma juani lo'o ngusñi ma cha! 
jili Jesucristo, xqui!ya cha! cua 
ntsu'u cha! ji'i ma lo'o Ni. 27Lo'o 
ngua stu'ba cha! jitna lo'o Ni, li! 
cua ntyucuatya ngu! ji'i lcaa na 
chacuayá! ji'i Cristo, cha! jua!a cua 

ndyanu lcaa cha! ji'i Cristo ne! 
cresiya ji'na, ñilya nti! si cua laca 
cha! bi! sca late! nu quixii chu! na. 
28 Nu lo'o cua ngua stu'ba cha! ji'na 
lo'o Jesucristo, la cui! tyempo bi! 
ngua stulba cha! ji'na lo'o tya!a 
ñati na; bi! cha! nga'aa chcui! na 
cha! ngu! judío laca ya, cha! ngu' xa! 
tsu' laca ma; ngataa chcui' na cha! 
msu nu ngüi'ya ñati laca ma, cha! 
ñati nu ndi'i tso'o ti laca na; ngataa 
chcui! na cha! qui'yu laca na, cha! 
cuna'a laca ma. Lcaa na, stu'ba cha! 
ji'na lo'o tya'a na juani. 22 Nu lo'o 
ngusñi na cha! ji'i ycui' Cristo, li! la 
cui! jua'a laca na hati nu ndyu'u ji'i 
jyo'o Abraham, masi tiya! la ñaa na 
chalyuu. Su cua ndye, li! tyanu cha! 
ji'na, lcaa ña'a cha! nu cua ngúiñi 
ji'i ycui' Ndyosi lo'o nu Abraham bi! 
cua sa'ni la cha! tyacua ji'na. 
Ndi'ya cha! nti! na! ta na! lo'o 
ma: Sca nu sube ni, masi 
nguxtyanu jyo'o sti lcaa cha! tso!o 
ji'i lo'o ngujuii sti, cha! tya cuañi! 
nu sube bi', stu'ba nti! lo'o msu nu 
ngúi'ya ti sti; na ji'i nu sube bi! laca 
lcaa cha! tso!o bi!, pana tya lyiji 
casu! yu. ?Ni jacua' tyalaa tsa nu 
caja cha! nu nguxtyanu jyo'o sti nu 
sube bi! jiti, xa! ñati laca loo ji'i nu 
sube bi', xa! ñati laca nu ndyi'ya 
loo cha ji'i nu sube bi'. ¿La cui! jua'a 
laca ji'na lo'o Jesús. Lo'o tya lyiji 
cuna na cha! ji'i Jesús, caca ñacui 
na cha! tya sube na, xqui!ya cha! 
tya ndu'ni na cña nu ndatsaa cua 
ña'a ca jo'ó ji'na, ñilya nu ndu'ni 
ti xa! ñati. *Pana lo'o cua ndyalaa 
tsa nu ndu'u scua cha! nu ngúiñi ji'i 
Ni lo'o na, li! cua nda ycui' Ndyosi 
ji'i Sñi' ycui' ca Ni haa chalyuu; sñi' 
sca nu cuna!a ngu' judío ngua nu 

Jesús bi!, lo'o jua'a ndaquiya! tsa 
yu ji'i lcaa cha! cusu' nu jlya ti! ngu! 
judío. 5Jua'a haa Jesús nde chalyuu 
cha! cua'ni lyaá yu ji'na ji'i yabe! nu 
ntsu'u jitna xquitya cha! cusu! bi'. 
Lo'o jua!a ta Ni chacuayá! juani cha! 
cua cusu! la na, cha! tyanu cha! jitna 
ñi'ya nu nscua cha! tyacua ji'na, 
xqui'ya cha! laca na sñi' ycui' Ni. 
6Bi! cha' laca cua nda ycui' 
Ndyosi Xtyi'i ycui' Ni nu tyanu ne! 
cresiya ji'i ma, cha! culu'u Ni ji'i ma 
cha! cua laca ma sñi' ycui! Ni. Xtyi'i 
ycui' Ni ndu'ni cha! taca chcui! na 
lo'o ycui' Ndyosi chañi ca: “¡Papá! 
¡Sti na'!” ñacui na. "Nga'aa laca ma 
ñi'ya laca sca msu nu ngüi'ya ti ñati, 
na cua laca ma shi' ycui' Ndyosi; bi! 
cha! juani ta Ni lcaa cha! nu ndyanu 
cha! tyacua ji'i ma chacuayá! ji'i 
Cristo, cha! laca ma sñi' ycui' Ni. 


Ndube tsa ti' Pablo ñi'ya nu 
nguñilo'o ngu' ji'i ngu' gálatas 
8Sa'ni la lo'o tya lyiji caca cuaya' 
tso!o ti' ma cha! jili ycui! Ndyosi, xa! 

la jo'ó ndatsaa ji'i ma cha! cua'ni 
ma cha ji'i, jo'ó nu si'i jo'ó nu chañi 
ca. %Lo'o juani cua nslo ma ji'i ycui' 
Ndyosi; hasta tso!o la ñacui na, cua 
ndyuloo ycui' Ni ji'i ma. ¿Ni cha! 
laca nti' ma tya'achu' ma ji'i cha! 
jili ycui' Ndyosi lacua? Xa! cua'ni 
ma cha nu ndatsaa cua ña'a ca 

jo'ó nu cuxi ti bi! ji'i ma li', jo'ó nu 
ntsu'u ji'i ñati ti; pana ná ndyu'u 
tso!o cha! bi! tsiya! ti, ná caca cua'ni 
lyaá jo'ó bi! ji'na. Y%Lo'o juani caca 
tso!o cresiya ji'i ma cuentya ji'i ycui' 
Ndyosi si taquiya! ma ji'i tsa tacati 
jili ngu' judío, nti' ma, masi ta'a nu 
ndacui snu' tsa, masi ta'a lo'o cuañi' 
co!, masi ta'a nu ndu'ni ngu' ndacui 

sca yija; bi! cha! quiña'a tsa cha! 
nelyacua ti! na! si ná ngua'nijo!o 
tsiya! ti lcaa cha! nu ngulu'u na! ji'i 
ma, si xlya'be ti ngulu'u na! cha! bi! 
ji'i ma. 

12Cu'ma tya'a ntsu'u cha! ji'na lo'o 
Jesucristo, tya'na chcui' na! lo'o ma 
juani, cha! cua nti! na! cha! caca ma 
ñi'ya nu laca na! tsiya' ti. Nga'aa 
nchca tatsaa ngu' 'na juani lo'o cha! 
cusu! bi!, masi ngu! judío laca na!; 
stu'ba ti laca na! lo'o cu'ma juani, 
cha! cua ngulaá na! ji'i nu cha! cusu' 
nu ndatsaa tsa 'na. Tya lo'o ñaa 
na! ca slo ma tya clyo, ná sca cha! 
cuxi ngua'ni ma lo'o na'. 13Cua jlo 
til ma ñilya ngua 'na nu lo'o nda 
na! cha! lo'o ma tya clyo, cha! taca 
cua'ni lyaá Cristo ji'na; quicha tsa 
na! nu ngua li, bi! cha! ngua laja 'na 
cha! ta na! cha! bi! lo'o ma. 14Lo'o 
jua!la ná nchcui' cuxi ma 'na li", ná 
ngulo'o ma 'na, masi tya xi tya 
ndalo ma 'na cha! quicha tsa na!; xa! 
ña'a ngua'ni ma lo'o na! li', ntucuá 
ma cha! jna' ñi'ya si cua laca na! sca 
xca ji'i ycui' Ndyosi, ñilya si cua 
laca na! ycui' Jesucristo. 15Tso'o tsa 
ntsu'u tyiquee ma ña'a ma 'na nu 
ngua tyempo bi'; hasta culo ma la 
cui! ca sityu cloo ma cha! ta ma 'na 
ngua ti! ma nquicha!, cha! cua nti! 
tsa ma xtyucua ma jna'. Lo'o juani 
ni, ¿na laca ngua ji'i ma juani? 
16¿Ha nti! ma cha! tya'a cusuu ma 
laca na! xqui'ya cha! liñi nu nda na! 
lo'o ma? 

17Chañi cha! nti! tsa nu ngu' cuiñi 
bi!, cha! taquiya! ma ji'i cha! nu 
nchceui' ngu! bi! lo'o ma. Pana si'i 
cha! tso!o tyiquee ngu' ndyu'ni 
ngu' jua'a; na cua nti! ngu! bi!, cha! 
nga'aa taquiya! ma ji'i cha! nu 

nchcui' ya lo'o ma, cha! taquiya' 

la ma ji'i ycui' ca ngu' bi. 18Tso!o 
tsa si lo'o xa! la ñati culu'u ngu' la 
xi cha! liñi ji'i ma, si ntsu'u cha! 
tso'o tyiquee ngu' ña!a ngu' ji'i ma. 
Tso'o si jua'a caca tyucui tyempo, 
masi ndi'i na! lo'o ma, masi ná ndi'i 
na!. 19 Chaca quiya' ti'í tsa ntsu'u 
tyiquee na! ña'a na! ji'i ma, cha! 
ñilya laca sñi' na', jua'a laca ma; ña'a 
na! jili ma ñitya si laca na! sca nu 
cuna!a nu ti'í tsa nchcube! ji'i cha! 
cua cala ti sñi'. Talo cha! ti'í bi! 'na 
ña!a cuayá! nu tyu'u xcui' cha! ji!i 
Cristo tyiquee ma. “Pana ná jlo ti! 
na! tsiya! ti ñilya scua na! quityi re 
nu tsaa slo ma juani; tso'o la si caja 
ñi'ya nu tsa'a na! slo ma cha! chcui! 
na! xi lo'o ma, cha! ná tyiquee' xa! 
ña!a cha! chcui! na li!. 


Ñi'ya ngua cha! ji'i Agar lo'o ji'i Sara 
21Cu'ma, cua nti! ma taquiya' ma 
ji'i cha! cusu' bi! ti. Tso'o lacua. ¿Ha 
bilya cuna ma cha! re, nu nchcui' 
cha! jili Abraham? 22Nacui quityi 
cha! ngula tucua tya!a sñi' jyo!o 
Abraham bi!: nu clyo ngua sñi' nu 
cuna!a cua!, sca nu cuna'a nu cua 
ngüi'ya yu cha! cua'ni cha ji'i yu; 
nu chaca bi! ngua sñi! ycui' clyo!o 
yu, sca nu cuna'a nu ndi!i tso'o ti. 
23Sñi! nu cuna'a cua! bi! ni, ngula 
bi! jua'a ti, ñilya nu nelya lcaa nu 
sube chalyuu; pana sñi! ycui' clyo'o 
yu ni, ngula bi! xqui'ya sca cha! nu 
cua nda ycui' Ndyosi lo'o sti, xtya!a 
sa'ni la, nu lo'o nacui Ni cha! cala 
sñi' ngu!. 24Sca cuii nu nda na! 
lo'o ma laca cha! bi!: tucua tya'a 
ngu' cuna!a ngua bi!, nu jua'a nti! 
ñacui cha! ntsu'u tucua lo cha! nu 
nda ycui' Ndyosi lo'o ñati chalyuu. 

Lo xlya ca!ya Sinaí nu nscua nde 
Arabia, ca bi! nguxana tsaca cha!; 
stu'ba nti! cha! bi! lo'o Agar, nu 
cuna!a nu ngúilya ti jyo'o Abraham. 
Ñati nu jlya tsa ti! jiti cha! bi!, laca 
ngu' ñi'ya laca sca msu nu ngúi'ya 
ti ñati. 2Stu'ba ña'a naa Agar bi! 
lo'o ca!ya Sinaí bi!, cha! jua'a ndyu'u 
cha! bi! cha'cña ji'i ngu' Arabia; 

la cui! ca!ya bi! laca su nda ycui' 
Ndyosi cha! lo'o ngu! judío tya clyo. 
Hasta juani tlyu tsa cha nga'a cha! 
cua'ni lcaa ngu! judío cuentya ji'i 
cha! cusu' bi', tsa lo cha ñitya nu 
ngua'ni jyo'o Agar cuentya ji!i jyo'o 
Abraham nu ngua sa'ni la. Lo'o nu 
ngu' judío nu ndi'i quichi Jerusalén 
ni, cua nti! ngu' bi! tatsaa ngu! ji'na 
juani cha! taquiya' na ji'i lcaa cha 
bi'. 26Pana cua ngujui chaca cha! 
ji'na, xquilya chaca nu cuna!a bi! nu 
ngua clyo'o Abraham, nu cuna'a nu 
ndi'i tso'o ti bi'. Chaca lo Jerusalén 
cucui laca loo ji'na, bi! laca ñi'ya si 
laca quichi tyi lcaa na nu jlya ti! na 
ji'i Jesucristo; taca tyi'i tso!o ti na 
ca bi!. 27Ntsu'u sca cha! nu nscua lo 
quityi cusu! nu nchcui' nditya: 

Cua'ni chaa ti! nu'u, ma! cusu' 
nu ná ndyiji sñi!, masi ná 
tucui ntsu'u jinu'u. 

Chaa ti! xitya nu'u, ma! cusu!, 
masi bilya jlo ti! nu'u ñi'ya 
ndyaa cha! nelya nu sube. 

Ntsu'u quiña!a la sñi' nu cuna!a 
nu ná ngujui sñi! tya clyo; 

ndi'i xti la sñi' nu cuna'a nu 
ntsu'u qui'yu ji'i. 

Jua!a nscua lo quityi ji'i ycui! 
Ndyosi. 

28Isaac sñi' ycui' clyo'o Abraham 
ngula xqui!ya sca cha! nu cua nda 
ycui! Ndyosi lo'o ngu' cusu' ji'i, cha! 

caca jua!a. Lo'o cu'ma, tya!a ngusñi 
na cha! ji'i Jesús ni, lo'o cu'ma lo'o 
na! laca na sñi! ycui' Ndyosi juani, 
xqui!ya sca cha! nu cua nda Ni lo'o 
na. 29Nu lo'o nguti'i jyo'o Abraham 
bi! chalyuu, nu shi' nu ngula jua'a 
ti ni, bi! laca nu nguatni lya! ti! ji'i 
Isaac, sñi' ycui' clyo'o yu, masi 
ngula nu Isaac bi! xquitya sca cha! 
nu nda Xtyi!li ycui! Ndyosi lo'o ngut. 
La cui! jua'a laca juani, cha! nxuu 
tya!a ngu! bi! lo'o na, cha! si'i sñi! 
ycui' Ndyosi laca ngu' bi'. %Lo'o 
jua'a ntsu'u chaca cha! nu nchcui! 
quityi cusu! bi!, cha! nditya nacui 
clyo'o Abraham bi": “Culo'o ji'i nu 
cuna!a nu ngúi'ya ti nu'u cha! tyaa 
cho, tyaalo'o ji'i sñi' bi'. Ná taca 
tyanu cha! tso'o nu ntsu'u jinu'u 
lo'o tyucuaa sñi' nu'u. Ná nchca ca 
stu'ba cha! ji'i sñi' nu cuna'a cua! bi! 
lo'o sñi' na!, cha! sca nu cuna'a nu 
ndi'i tso'o ti laca na'”, nacui clyo'o 
Abraham bi". 31Lo'o lcaa na tya'a 
ngusñi na cha! ji'i Cristo ni, si'i sñi! 
nu cuna!a nu ndi'i ndyu'ni cha msu 
ti laca na; na ndi'i tso'o ti na ñilya 
nguti'i Isaac, sñi' nu cuna!a nu ndi'i 
tso!o ti bi'. 


Ña'a ti tya tyi'i tso'o ti 
na chalyuu lacua 
Cua ngua'ni lyaá Cristo ji'na, 
cha! taca tyi'i tso!o ti na 
chalyuu. Bi! cha! hafa ti tya tyi!i 
tso!o ti ma chalyuu lacua; ngataa ta 
ma tyempo cha! caca loo xa! hati ji'i 
ma, ñilya si cua ngúi'ya ngu' ji'i ma 
cha! cua'ni ma cía ji'i ngu!. 
2Cua'a jyaca ma ji'i cha! nu 
nchcui' na! lo'o ma. Pablo laca 
na! nu nda na! cha! re lo'o ma. 
Ndi'ya nacui na! ji'i ma: Nga'aa 

caca xtyucua Cristo ji'i ma si ta 
ma chacuayá' cha! si'yu ngu' quiji 
ma ñilya nu ndu'ni ngu' judío 
cha! culacua ngu'. *Tya chcui! na! 
cha! bi! lo'o ma chaca quiya!: Lo'o 
ngulacua ma ñilya si laca ma sca 
ngu' judío, li! ntsu'u cha! cua'ni ma 
lcaa ña!a cha! nu nscua lo quityi 
cusu' cuentya ji'i ngu' judío bi'. *Nu 
cu'ma nu jlya tsa ti' ma cha! caca 
tso!o cresiya ji'i ma cuentya ji'i ycui' 
Ndyosi si ndu'ni tacati ma ji'i cha! 
cusu! bi!, na cua ngulochu' ma ji'i 
Cristo; ngalaa ndube ti! ma cha! 
ntsu'u tsa tyiquee ycui' Ndyosi ña'a 
Ni ji'i ma si jua'a ndu'ni ma. “Pana 
nu na ni, tso!o tsa ntsu'u tyiquee 
na ndu ti! na cha! cua'ni Ni cha! ca 
tso!o lijyi cresiya jitna cuentya ji'i 
ycui' Ni, nu lo'o tsaa na tsaa tyi'i na 
lo'o Ni. Bi! laca cha nu ndu'ni Xtyi'i 
ycui' Ni ne! cresiya ji'na, xqui'ya 
cha! ngusñi na cha! ji'i Cristo. $Lo'o 
jua'a si chañi cha! stulba ntsu'u cha! 
ji'na lo'o Jesucristo, li! ná ndu'ni 
cha! masi ngulacua na, masi ná 
ngulacua na. Sca ti cha' ndulo tsa 
ji'na cha! cua'ni na, cha! xñi tso'o 
la na cha! ji'i ycui' Ni; lo'o li! caca 
cua'ni na cha! tso'o ti tyu'u tyiquee 
na ña'a na ji'i tya!a ñati na. 

7Tso'o tsa ndyu'ni ma nquicha!. 
¿Tilaca laca nu ndacu' cha! ji'i ma, 
cha! nga'aa taquiya' la ma ji'i cha! 
lini nu cua nda Cristo lo'o ma? 
8Ycui' Ndyosi ngusubi ji'i ma tya 
clyo, pana si'i ycui! Ni laca nu 
ngua'ni cha! nñilo'o ngu! ji'i ma 
juani. 9Culacua xi ti! ma ni cha 
cua'ni xi ca ti scua tiye!, nu lo'o 
su'ba ngu' ji'i lo quiña'a catyá 
xlyá; la cui! jua'a cha nu cua'ni 
cha! cuxi nu nda ngu' bi! lo'o ma. 

10 Cuentya jna!, ndyi'u tsa ti! na! 

jili ma xqui'ya ycui!' nu Xu'na na, 
cha! jlya ti! na! cha! stu'ba ti ntsu'u 
tyiquee ma lo'o cha! nu cua nchcui' 
ca na!. Ná ndu'ni cha! tilaca laca 

nu ndya!a nchcui' cha! cuiñi lo'o ma 
cha! xcutsii ji'i ma, xcube! tsa ycui! 
Ndyosi ji'i ñati bi. 

11 Cu'ma tya'a ngusñi na cha! ji'i 
Cristo, jlo ti' ma cha! nga'aa cua'ni 
lya! ti' ngu' judío 'na si cacha! na! ji!i 
ma cha! culacua ma ñi!ya ndu'ni ngu' 
bi"; pana hafa ti ti'í ti! ngu! bi! jna!, 
xqui!ya cha! ná nda na! cha! bi! lo'o 
ma, cha! sca ti nchcui' na! lo'o cu'ma 
ñi'ya ndyu'u cha! lo'o ngujuii Jesús 
lo crusi. 12 Nu ngu' nu ndya'a ndatsaa 
ji'i ma cha! culacua ma cuentya ji'i 
ngu!, tso'o la masi tye cuaña! ycui' ca 
ngu' si'yu ngu', si jua'a nti! ngu'. 

13Cua ngusubi ycui' Ndyosi ji'i ma 
cha! caca tyi!i tso'o ti ma chalyuu. 
Tsa bi! ti cha!, tii ti til ma tyi'i ma 
chalyuu; ná clyana ma cha! cuzi 
nu cua'ni ma laja lo'o ndi'i tso!o ti 
ma, cha! si'i na ndi'i tso'o ti na cha! 
culiji na na nu ntsu'u ji'na jua'a ti. 
Ntsu'u cha! xtyucua na ji'i tya'a ñati 
na xquitya cha! ntsu'u tsa tyiquee 
na ña'a na ji'i ngu!, bi! cha! ndi'i 
tso'o ti na. “Li! taca cua'ni na lcaa 
cha nu nti! ycui' Ndyosi cha! cua'ni 
na, si taquiya! na ji'i sca ti cha'cña 
nu nchcui' nditya: “Nga'a cha! tso'o 
ti tyu'u tyiquee na ña'a na jili xa! 
la ñati, ñilya nu tso'o tsa ntsu'u 


tyiquee na ña'a na ji'i ycui' ca ti na”. 


15Pana si xcui' cha! cusuu ntsu'u ji'i 
ma lo'o tya!a ma, si xcui' na cua'ni 
ñu'u ma ji'i tyala ma nti! ma, ná 
tyiquee! tye cha! ji'i ma lo'o tya!a 
ma tsiya' ti. Nga!a cha! cui'ya ma 
cuentya cha! ná cua'ni ma jua!a. 


474 


Tso'o la si cube ti' na ji'i cha! 
nu nda Xtyi'i ycui' Ndyosi 
cha' tyanu ne! cresiya jitna 
16Ndi'ya cha! ta na! lo'o ma: Ta 
ma chacuayá' cha! caca Xtyi!i ycui! 
Ndyosi loo ne! cresiya ji'i ma ca su 
ndi'i ma; li! nga'aa jña ti' tyiquee ma 
cha! cua'ni ma cua ña'a ca cha! cuxi 
nu ndiya ti! ma, cha! laca ma ñati 
chalyuu. Nu cha! cuxi nu ndiya 
ti' na ni, nxuu tya'a cha! bi! lo'o 
cha! nu nda Xtyi'i ycui! Ndyosi cha! 
tyanu ne! cresiya ji'na. Lo'o jua'a 
Xtyi'i ycui' Ndyosi ni, bi! laca nu 
nxuu tya!a lo'o cha! cuxi nu ndiya ti! 
na cha! cua'ni na, cha! laca na hati 
chalyuu. Ná stu'ba cha! bi! tsiya! ti; 
bi! cha! nga'aa caca cua'ni ma cua 
ña'a ca cha! cuxi nu ndiya ti! ma, 
nu ngua'ni ma cua tsubi' la. 18Lo'o 
taquiya! ma ji'i cha! nu nda Xtyi'i 
ycui' Ndyosi cha! tyanu ne! cresiya 
ji'i ma, li! ngalaa si'i cha! cusu' nu 
nda ñati ti nu caca loo ji'i ma li!. 
19Ndilya laca cha! cuxi nu ndiya ti! 
ñati chalyuu, si ná ta ngu! chacuayá! 
cha! caca Xtyi'i ycui! Ndyosi loo ne! 
cresiya ji'i ngu': xcui' na nñilo'o ti 
ngu' ji'i nu cuna'a, xcui' na ndu'ni 
suba! ngu' lo'o hati, cuxi tsa ndu'ni 
ngu' lo'o tya!a hati ngu'; 20jua!a 
ndu'ni tlyu ngu' ji'i lcui jo'ó; jua'a 
ndu'ni cucha!a ngu! bi! ji'i tyala 
hati ngu', lo'o jua'a liye! ti' ngu! ña'a 
ngu' ji'i tyala hati ngu', lye tsa nxuu 
tya!a ngu'; jua!a ndacui tsa ti' ngu' 
ji'i cha! tso'o nu ntsu'u ji'i tya'a ñati 
ngu', cha! xi ndaca tsa nchca ñasi! 
ngu'; ná ntaja'a ngu! tsiya! ti tya!a 
tyiquee ngu! cha! ji'i tya!a nati ngu!, 
tsa cu! ti ndya'a tyiquee ngu' cha! 
ji'i ycui' ca ngu'; juala nclyana tsa 

ngu' cha! cusuu lo'o tya'a hati ngu', 
ndatsaa ngu' ji'i tya!a hati ngu' cha! 
ná cua'ni stulba cha! ji'i ngu! lo'o 
xa! la tya'a ngu'; 21]a cui! jua'a xcui' 
na nxlyaá ti ngu! na nu ntsu'u ji'i 
tya!a hati ngu!, ndujuii ngu' ji'i tya!a 
ngu'; xcui' na cu'bi ti ngu', lo'o jua'a 
ntsu'u ngu! nu chcu' tsa ndacu, cha! 
quiña!a tsa na nti! ngu' bi! cacu 
ngu'; lo'o jua!a tya ntsu'u xa! la cha! 
cuxi nu ndu'ni ngu!. Lini tsa cha! 
nu ta na! lo'o ma juani ni'ya nu ni 
na! jili ma tya tsubi' la, cha! ná caca 
tyu'u cha! ji'na lo'o ycui! Ndyosi nu 
lo'o caca ycui' Ni loo ca nde loo la, 
si tsa cu! ti cua'ni na cha! cuxi jua'a. 
22Xa! ña'a cha ndu'ni Xtyi'i ycui' 
Ndyosi ne! cresiya ji'na: ndu'ni Ni 
cha! tyu'u tyiquee na ña'a na ji!i 
tya!a hati na; jua'a ndu'ni Ni cha! 
chaa ti! na cuentya ji'i Ni, cha! ti ti 
tyi'i tyiquee na, cha! talo tyiquee 
na jili tyala ñati na; juala ndu'ni Ni 
cha! ca tya'na ti! na ña'a na ji'i ñati, 
cha! xcui! tso!o ti cua'ni na lo'o hati, 
cha! liñi ti cua'ni na lo'o hati; W4jua'a 
ndu'ni Xtyi'i ycui' Ndyosi lo'o na 
cha! ná quiña'a cha! ntsu'u tyiquee 
na cuentya ji'i ycui' ca na, ndu'ni Ni 
cha! taca ji'na cua'a na ji'i ycui' ca 
na li'. Ngalaa ntsu'u cha! sta ycui' 
Ndyosi qui'ya ji'na, si cua'ni na 
jua!a. 24Cua ngujuii Cristo lo crusi 
cha! cati qui'ya nu ntsu'u ji'na; bi! 
cha! cua ngua'ni tye na jili lcaa cha! 
cuxi nu ntsu'u ne! cresiya ji'na tya 
tsubi' la, lcaa na nu ndacui ti! na ji'i 
nquicha!, ngua'ni tye na ji'i xquitya 
cha! ntsu'u cha! ji'na lo'o ycui! 
Cristo. Lo'o jua'a lcaa cha! nu tiji' 
ti! na ji'i, cua nguxtyanu na ji'i cha! 
cuxi bi! juani. 25Tya lo'o ngusñi na 
cha! bi! clyo, li! ngujui chalyuu tso!o 

ji'na xqui'ya Xtyi'i ycui! Ndyosi. 
Juani tso'o la si taquiya! na cha! nu 
nda Xtyi'i ycui' Ndyosi lo'o na cha! 
tyanu ne! cresiya ji'na lcaa se'i su 
ndi'i na. 

26La cui! ti ná tso'o si chcui' 
tyucuaa ti! na lo'o hati, cha! jua'a 
caja quiña!a tsa cha! cusuu ji'na lo'o 
tyala hati na li', cha! tyixi tyiquee 
na. Lo'o jua'a ná tso'o si nafa ti'í na 
jili tyala na. 


Xtyucua na ji'i nati tya'a 
ntsu'u cha! ji'na lo'o Cristo 
Cu'ma ngu' tya'a na, ndi'ya 
nga'a cha! cua'ni ma lo'o ña'a 

ma cha! ngua cuxi cresiya ji'i sca 
ngu' tya'a ngusñi ma cha! ji'i ycui! 
Ndyosi, xqui'ya cha! ngua'ni yu sca 
cha! cuxi: nga'a cha! xtyucua ma xi 
ji'i yu bi!, cha! cati quitya nu ntsu'u 
ji'i yu, cha! tucuá yu cha ji'i Cristo 
chaca quiya!, cha! tya!a ntsu'u cha! 
jili ma lo'o Xtyi'i ycui! Ndyosi laca 
yu. Tsa tso!o ti chcui! ma lo'o yu 
bi!. Lo'o jua!a tii ti ti! ma tyi'i ycui! 
ca ma cha! ná cua'ni ma la cui! cha! 
cuxi ni'ya nu ngua'ni yu bi". 2Cua'ni 
ma cha! stu'ba ti caca tyiquee ma 
lo'o tya!a ma, cha! caca xtyucua 
ma ji'i ngu' lo'o sca cha! nu ntsu'u 
ji'i ngu', cha! ná cua'ni ngu' sca cha! 
cuxi. Jua'a taca taquiya! tso'o na 
lcaa cha nu nda Cristo cha! cua'ni 
na. 

3Na ñilo'o ti na ji'i ycui' ca na si 
culacua ti! na cha! tso'o tsa laca na 
cuentya ji'i ycui' Ndyosi; tso!o la si 
ta na cuentya cha! ná sca na laca 
na cuentya ji'i ycui' Ni. 4Ntsu'u 
cha! cui!ya na cuentya ñilya nu 
ndi'i scaa na chalyuu. Si chañi cha! 
tso'o tsa ndu'ni na, cha! ji'i ycui! na 

laca cha! bi'; ná ntsu'u cha! cua'ni 
tyucuaa ti! na lo'o xa! la ñati. Nga'a 
cha! talo na ji'i cha ji'na, lcaa cha! 
nu ndyacua ji'na chalyuu. 

SLcaa tya'a na nu ndyaca tsa'a 
na cha! tso'o nu cua nda Cristo bi', 
ntsu'u cha! ta na xi cha! tso'o nu 
ntsu'u ji'na cha! caja cua ña'a ca na 
nu tyiji yu'u ji'i mstru nu ngulu'u 
cha! tso'o bi! ji'na. 

7Ná culacua ti! ma cha! caca 
cñilo!o na ji'i ycui' Ndyosi. Ná tucui 
caca ji'i cua'ni jua'a, cha! ñi'ya nu 
ndyu'ni sa scaa na chalyuu, jua'a 
tyacua cha! jitna tiya! la nde slo 
ycui! Ndyosi. Ñitya nti! lo'o cataa 
na sca si'yu ni, cha! la cui! sityu nu 
ndyataa na, nde loo la la cui! bi! 
tyu'u lo na nu ndyataa na, si'i xa! lo 
sityu; ŝjua'a laca hati na lo'o ndi'i 
na chalyuu, cha! lo'o cua'ni na cua 
ña'a ca cha! cuxi nu ndiya ti! na cha! 
cua'ni na, ná sca cha! tso'o tyacua 
ji'na nu lo'o cua ndye chalyuu. Tsa 
lo cua ti cha!, ntsu'u cha! cajaa na, 
lo'o jua'a ti culiji yu'u ti lcaa cha! 
tso'o nu ntsu'u ji'na. Pana si cua'ni 
na lcaa ña'a cha nu nti! Xtyi'i ycui! 
Ndyosi cha! cua'ni na, tso!o tsa 
tyu'u cha! ji'na li"; caja chalyuu nu 
ná nga'a cha! tye ji'na. Talo ycui! ca 
na li!, ná tye cha ji'na jua'a ti. *Bi! 
cha! ná tso'o si ca taja ti' na cha! 
cua'ni na cha! tso'o laja lo'o ndi'i 
na chalyuu. Lo'o tyalaa hora bil, li' 
tyu'u tucua cha! tso'o nu nacui Ni 
cha! tyacua ji'na nde loo la, la cui! 
cha! nu tyiquee' tsa ngujuatya na 
ji'i; pana ntsu'u cha! talo na, cha! 
ná ca taja ti' na ndu'ni na cha tso!o. 
10Bj! cha! tso'o si lcaa quiya' lo'o 
ña'a na ñi'ya caca xtyucua na ji'i 
cua ña'a ca ñati, li! cua'ni clya na 

cha! xtyucua na ji'i ngu' bi'. Clyo 
ndu'ni cha! xtyucua na ji'i tya'a 
na, nu ngu' nu ntsu'u cha! ji'i lo'o 
Cristo. 


Cha' nu nscua Pablo su 
cua tye ti quityi 

31Lo'o juani scua ycui' ca ti na! 
tucua sna tya si'yu cha! lo quityi 
re. Tyaca! cha! tonu letra nscua na!. 
12Nu ñati nu ndatsaa tsa ji'i ma cha! 
si'yu quiji ma ñilya nu ndu'ni ngu' 
judío cha! culacua ngu' ni, ndu'ni 
ngu' jua'a cha! nti! ngu' cha! caca 
stu'ba cha! ji'i ycui' ngu' lo'o tya!a 
ngu' judío; li! ná cua'ni lya! ti! tyala 
ngu! judío ji'i ngu' bi! si ngusñi 
ngu! cha! ji'i Jesucristo nu ngujuii 
lo crusi, nti! ngu!. WLo'o ycui' ngu' 
nu cua ngulacua ngu' jua'a ni, ná 
ndaquiya! ngu' jili lcaa ca cha nu 
nscua lo cha! cusu! cha! cua'ni na 
bi!. Tsa bi! ti cha! nti! ngu', cha! caja 
ñi'ya nu chcui' ngu' cha! tyixi lo'o 
tyala ngu!: Cua ngulacua ngu! jua 
xqui'ya ycui' ya, ñacui ngu' ji'i tya!a 
ngu' li'. 14Pana nu na! ni, sca ti 
cha! tso'o ntsu'u chalyuu nti! na, 
cha! nu ngujuii ycui' Jesucristo 
nu Xu'na na lo crusi cuentya ji'na; 
bi! cha! nga'aa nti! na! ta na! xa! la 
cha! lo'o ñati. Lo'o jua'a xquitya cha! 
ngujuii ycui' Cristo, ngataa caca 
tatsaa nu cuxi nu ntsu'u chalyuu 
jna!, cha! nga'aa ntsu'u cha! jna! lo'o 
cha! cuxi nu ntsu'u chalyuu juani. 
15Nu lo'o stu'ba ntsu'u cha! jitna 
lo'o Jesucristo, ná ndu'ni cha! masi 
ngulacua na, masi ná ngulacua na, 
sca ti cuayá' laca na. Sca ti cha! nu 
ndulo la ji'na juani, cha! xcutsa'a 
Ni tsiya! ti lcaa cha! nu ndu'ni na 
lo'o ndi'i na chalyuu, cha! xcui' cha! 

tso'o cua'ni na li". 16Lcaa nati nu 
ndu'ni jua!a xqui'ya Jesús laja lo'o 
ndi'i ngu' chalyuu, taca tyi!li tyiquee 
ngu' ti ti li", lo'o jua'a cua'ni tya'na 
ti' ycui' Ndyosi ji'i ngu! bi! li!; jua'a 
cua'ni Ni lo'o lcaa na nu chañi cha! 
laca na hati ji'i Ni. 

17 Tya tsubi' la, tlyu tsa cha nda ma 
na, cha! ná ndaquiya' ma ji'i cha! nu 
nchcui' na! lo'o ma; bi! cha! juani 

nga'aa cua'ni ma cha! cusuu lo'o na! 
chaca quiya!. Cua ntsu'u cuayá! nu 
nscua lo cuaña! na', bi! laca cuayá! 
su nguxcube! ngu' 'na xqui'ya cha! 
ndyu'ni na! cha ji'i Jesús. 

18Cu'ma tya'a ngusñi na cha! ji'i 
ycui' Ndyosi, lcaa hora tyi'u ti' ma 
ji'i ycui! Jesucristo nu Xu'na na, cha! 
xcui' tso'o ti ndu'ni Ni lo'o ma. Lo'o 
jua!la chañi tsa cha! caca cha! bi!. 


Quityi nu nguscua San Pablo ndyaa ca 
slo ñati ji'i Jesucristo nde quichi Efeso 





Pablo laca na! nu nscua na! 

quityi re. Ngulo ycui' Ndyosi 
cha 'na, bi! cha! ndya!a na! nchcui! 
na! cha! jili Jesucristo lo'o ngu' 
xa! quichi tyijyu! la. Lo'o nu juani 
nscua na! quityi re cha! caa ca 
slo cu'ma ngu' Efeso, cha! laca 
ma hati ji'i ycui' Ndyosi, cha! tso'o 
tsa ngusñi ma cha! ji'i Jesucristo. 
2Ndi'ya nti! na!, cha! hafa ti cua'ni 
Ni cha! tso'o lo'o ma, cha! cua'ni 
ycui' Ndyosi Sti na cha! ti ti 
tyi'i tyiquee ma si xñi ma cha! ji'i 
Jesucristo nu Xu'na na. 


Lcaa cha' tso'o nu tyacua 
ji'na xqui'ya Cristo 

3Lye tsa tya na xlya'be ji'i ycui! 
Ndyosi Sti na, nu laca Sti Jesucristo 
nu Xu'na na. Cua ndyaca stu'ba 
cha! ji'na lo'o Cristo; bi! cha! lo'o 
ycui' Ndyosi, tso!o tsa nti! Ni 
ñala Ni ji'na. Lcaa lo cha! tso'o nu 
tyacua ji'na cha! ngusñi na cha! 
jili Jesucristo, cua ngua'ni Ni cha! 
bi! lo'o na xqui'ya Cristo. *Lo'o 
tya lyiji tya! chalyuu, tya li! cua 
ngusubi ycui' Ndyosi ji'na cha! caca 
na hati ji'i ycui' Ni, nu lo'o caca 
stu'ba cha! ji'na lo'o Cristo. Ngua ti! 
Ni cha! tyulutsu! na jili lcaa lo cha! 


cuxi, cha! jua'a nga'aa nti! cha! sta 
Ni quil'ya ji'na tsiya! ti. 9Ntsu'u tsa 
tyiquee ycui' Ndyosi ña'a Ni ji'na, 
bi! cha! tya li', ngua ti! Ni cha! tyatí 
cha! jitna lo'o Ni, ñi'ya si laca na sñi' 
Ni xqui'ya Jesucristo. $Lo'o juani 
ntsu'u cha! cua'ni tlyu na ji'i ycui' 
Ndyosi, cha! jua!a tlyu tsa cha! tso!o 
nu ngua'ni Ni lo'o na. Xlya'be tsa 
nti! Ni ña!a Ni ji'na, cha! cua nda Ni 
ji'i Sñi' ycui! ca Ni lijya, nu tyaca!a 
tsa ji'i Ni, cha! jua'a caca stu'ba cha! 
ji'na lo'o Ni. 7Cua ngulaá na ji'i nu 
cuxi nu ntsu'u ji'na, xqui'ya cha! 
cua ngujuii Sñi' ycui' Ni lo crusi 
cuentya ji'na, cha! cua ngüi'ya Ni 
cha! clyu ti! ji'na ji'i quitya nu ntsu'u 
ji'na li!; tlyu tsa cha! tso'o nu cua 
ngua'ni ycui! Ndyosi lo'o na laca bi". 
8 Ntsu'u tsa tyiquee Ni ña'a Ni ji'na, 
bi! cha! ngua'ni Ni jua'a. Ndu'ni Ni 
cha! ca jlo ti! na lcaa cha! ji'i Ni, cha! 
ca cuayá! ti! na ñilya caca cha! bi! 
9Ñi'ya nu ngua'ya cha! hique Ni tya 
sa'ni, jua'a ngua'ni Ni li"; masi ná 
ndacha' Ni ji'i hati chalyuu nu ngua 
sa'ni ñilya caca cha! bi!, tya li! ngua 
ti' Ni cha! cua'ni Ni cha! cala Cristo 
nde chalyuu. Hasta juani cua ngua 
cuayá! tso'o ti! na ñi'ya ngua ti! ycui! 
Ndyosi cha! cua'ni Ni xqui'ya Cristo; 

10 ngua ti' Ni cha! caca stu'ba lcaa 
lo na nu ntsu'u nde chalyuu, lo'o 
sca ti Cristo nu Xu'na na caca loo la 
li!. Lo'o tyalaa tyempo bi", li! xuti'i 
Ni lcaa na nu ntsu'u loyuu chalyuu, 
lo'o jua'a lcaa na nu ntsu'u nde cua; 
li! sca ti Cristo caca loo ji'i lcaa na 
bi. 

11Lcaa cha! nu ndyaca nde 
chalyuu, ndyaca bi! xqui'ya cha! 
nti! Ni cha! caca jua'a. Lo'o jua'a na 
ni, tya clyo cua ngusubi Ni ji'na 
cha! caca na ñati ji'i Ni, cha! caca 
stu'ba cha! ji'na lo'o Cristo, xqui'ya 
cha! jua!a nti! ycui' Ndyosi cha! caca. 
12 Jua'a ngua cha! nu ngua'ni Ni, cha! 
taca chcui! ñati cha! tlyu tsa laca Ni, 
nu lo'o ña!a ngu! ji'i ya laja lo'o ndi'i 
ya nde chalyuu; cha! nu cuare ni, 
cua ngusñi ya cha! ji'i Cristo nde loo 
la ji'i xa! hati. 13Lo'o li! la cui! jua'a 
ndyaca lo'o cu'ma. Clyo ndyuna 
ma cha! liñi bi! ji'i Cristo; tso'o tsa 
ngua ti! ma lo'o ndacha' ngu! cha! 
bi! ji'i ma, cha! cua ngua'ni lyaá Ni 
ji'i ma ya! nu cuxi. Ngusñi ma cha! 
ji'i Cristo li!, lo'o li! nda Ni Xtyi'i 
ycui' Ni cha! tyanu ne! cresiya ji'i 
ma, ñi'ya si na cua ngusta Ni cuayá! 
nu ji'i ycui' ca Ni hichu! ma cha! 
laca ma hati ji'i Ni; la cui! cha nu 
nacui Ni cha! cua'ni Ni, cua laca 
ngua'ni Ni li". 14Xtyi'i ycui' Ndyosi 
ni, bi' laca nu nda Ni ji'na yala la, 
cha! caca cuayá! ti! na cha! chañi 
cha! cua'ni Ni lo'o na ñi'ya nu nacui 
Ni cha! cua'ni Ni lo'o lcaa hati ji'i 
Ni; ndyu'ni Xtyi'i ycui' Ni cha! taca 
ca cuayá! ti! na cha! tye cua'ni lyaá 
lyiji Ni ji'i lcaa na nu ngusñi na cha! 
ji'i Ni. ¡Bi' cha! ntsu'u cha! cua'ni 
tlyu na ji'i ycui' Ni, cha! tlyu tsa cha! 
tso'o nu ndyu'ni Ni lo'o na! 

Cua nti' Pablo cha! tso'o la caca 
cuayá! ti' ngu! cha! ji'i Cristo 
15Cua ndyuna na! ñilya nu ndyu'ni 
ma tya lo'o ngusñi tso'o ma cha! ji'i 
Jesús nu Xu'na na; nacui ngu' cha! 
ntsu'u tsa tyiquee ma ña'a ma ji'i 
hati tyala ngusñi ma cha! ji'i ycui! 
Ndyosi. 16Bi' cha! juani, tsa cu! ti 
ndya na! xlya'be ji'i ycui' Ndyosi 
xqui'ya cu'ma; ndyi'u ti! na! ji'i ma 
laja lo'o nga'a na! ndyu'ni tlyu na! ji'i 
ycui' Ndyosi. 17 Tlyu tsa cha! tso!o 
ntsu'u ji'i ycui! Ndyosi Sti na, la cui! 
ycui' Ndyosi nu laca Sti Jesucristo 
nu Xu'na na. Nchcui' na! lo'o Ni 
cha! ta Ni Xtyi'i ycui' Ni ji'i ma, cha! 
jua'a ca cuayá! ti! ma lcaa cha! li"; 
culu'u Xtyi!i ycui' Ni ji'i ma ñilya 
laca ycui' Ni, lo'o li! taca tyuloo 
tso'o la ma ji'i ycui' Ndyosi. 18Lo'o 
jua!la nchcui! na! lo'o Ni cha! saala 
Ni hique ma, cha! ca cuayá! tso!o ti! 
ma ña'a cha! tso'o nu tyacua ji'i ma 
juani, cha! cua ngusubi Ni ji'i ma; 
tlyu tsa cha! tso'o cua nacui Ni cha! 
tyacua ji'i ma, lo'o ji'i lcaa hati nu 
ngusñi cha! ji'i Ni. 19*Nchcui' na! lo'o 
Ni cha! ca cuayá! tso'o ti' ma lcaa 
cha! nu nchcui! na! re, cha! ndu'ni 
tsa Ni cha ne! cresiya ji'na, lcaa 
na nu ngusñi na cha! ji'i Ni. Cha 
nu ndu'ni Ni lo'o na cha! caca na 
hati ji'i Ni, 20]a cui! tyala cha tonu 
laca, ñi'ya nu ngua'ni Ni nu lo'o nda 
Ni xtyi'i naa ne! cresiya ji'i Cristo 
chaca quiya!, cha! tyu'ú yu nu lo'o 
ngujuii yu; tiya! la li' ndyalo'o Ni 
ji'i yu cha! ndyaa tucua yu la'a tsu! 
cui ca su ntucua ycui! Ndyosi, ca 
chaca chalyuu tso'o la hasta ca 
nde cua. 21Ca bi! laca Cristo loo la 
jili lcaa ñati; nga'aa ntsu'u nu tlyu 

la que Cristo ca bi', ngataa ntsu'u 
nu culo cha ji'i yu. Ná ntsu'u chaca 
xu'na ñati nde chalyuu nu taca 
tyijiloo ji'i Cristo; la cui! ti ca chaca 
chalyuu ca nde cua ni, ná ntsu'u 
cuili cuxi, ni ná ntsu'u hati cuentya 
ji'i ycui' Ndyosi nu taca tyijiloo ji'i 
Cristo. 22Cua nda Ni lcaa na tsiya! ti 
ji'i Cristo cha! culo yu cha ji'i. Lo'o 
li' xqui'ya cha! laca yu Xu'na lcaa 
ca chalyuu, bi! cha! ngusta Ni ji'i 
Cristo cha! caca yu loo ji'i lcaa taju 
hati nu ngusñi cha! ji'i Cristo cua 
ña!a ca quichi su ndi'i ngu'. Ca 
tala na nu ngusñi na cha! ji'i Cristo 
scaa quichi, tsa tlyu ti na ntsu'u 
cha! ji'na lo'o Cristo. Nditya laca na 
cuentya ji'i Cristo: ñilya nti! si laca 
na sca tsu! ya! Cristo, cha! cua'ni 
na cha nu ntsu'u ji'i Ni chalyuu. La 
cui! jua'a, lcaa ca na nu ña'a na nu 
ntsu'u nde chalyuu ni, cua ntsu'u bi! 
xquilya Cristo. 


Ngua'ni lyaá Cristo ji'na jua'a ti, cha! 
ntsu'u tsa tyiquee Ni ña'a Ni ji'na 
Cua nda ycui! Ndyosi chalyuu 
ji'i ma chaca quiya! xqui'ya 
cha! cua ndyu'ú Cristo chaca quiya!. 
Nu ngua tsubi la, ñi'ya laca si na 
cua ndye chalyuu ji'i ma, jua'a ngua 
ma xqui'ya gui'ya nu ntsu'u ji'i ma 
lo'o ycui' Ndyosi, cha! ná ndaquiya!' 
ma tsiya! ti ji'i cha! nu nchcui! 
ycui' Ndyosi. 2Nu ngua tyempo bil, 
ndya'a tsa ma ndu'ni ma cua ña!a 
ca cha! cuxi nu ndu'ni ñati chalyuu; 
ndaquiya! tsa ma ji'i nu xña'a nu 
laca loo ji'i lcaa cuili cuxi nu ndya!a 
nde chalyuu, la cui! nu cuxi bi! laca 
nu ndatsaa ji'i nati chalyuu cha! 
ná taquiya! ngu' ji'i ycui' Ndyosi. 
3Ca ta'a na ni, chañi cha! ñi'ya nu 

ndaquiya! ngu' bi! ji'i nu cuxi, jua'a 
ngua'ni na tya tsubi' la; ngua'ni 

na cua ña'a ca cha! cuxi nu ndijña 
til cresiya jitna. Na laca nu ngua ti! 
ycui! ca na cha! cua'ni na, ngua'ni 
na ji'i li'; cua ña'a ca cha! cuxi nu 
ngua'ya hique ti na, ngua'ni na 
cha! bi'. Bi! cha! ndyanu cha! xcube' 
ycui! Ndyosi ji'na, cha! ñasi' tsa Ni 
xquilya cha! cuxi nu ngua'ni na lo'o 
Ni; stu'ba ti xcube' Ni ji'na lo'o cua 
ña'a ca hati chalyuu li". 

“Pana ndyi!ya tsa ycui' Ndyosi cha! 
elyu ti! ji'na, cha! ntsu'u tsa tyiquee 
Ni nafa Ni ji'na; “bi! cha! nda ycui' 
Ndyosi chalyuu ji'na chaca quiya!, 
xqui!ya cha! cua ndyu'ú Cristo 
chaca quiya!. Cua ndye chalyuu 
ji'na ngua ti! na nquicha!, xqui'ya 
cha! ná ndaquiya! na jili cha! nu 
nchcui' ycui' Ndyosi; pana xquitya 
cha! xcui' tya'na tsa ti! Ni ña'a Ni 
ji'na, bi! cha! cua ngulaá na ji'i nu 
cuxi, cha! cua ngúityi Ni qui'ya nu 
ntsu'u jitna. $Cua chcuna! ti cresiya 
ji'na nquicha!, lo'o li! cua ngua'ni 
lyaá Ni ji'na, cha! cua ngua stu'ba 
cha! ji'na lo'o Jesús. Ñitya lo'o nda Ni 
xtyi'i Naa ne! cresiya ji'i Jesucristo 
chaca quiya!, cha! tyu'ú yu nu lo'o 
ngujuii yu, jua'a ngua'ni Ni lo'o na, 
cha! clyaá na ji'i nu cuxi. Cua nti! Ni 
cha! caca stu'ba cha! ji'na lo'o Jesús, 
masi chalyuu juani, masi ca chaca 
chalyuu tso'o la nde cua ca su laca 
ycui' Ni loo. 7Sca ti quiya' ngua'ni 
Ni lcaa cha! bi!, cha! ca cuayá! ti! 
lcaa hati nu caa chalyuu nde loo la 
cha! ntsu'u tsa tyiquee Ni ña'a Ni ji'i 
nati chalyuu. Xqui'ya cha! ntsu'u tsa 
tyiquee Jesucristo ña'a Ni ji'na, bi! 
cha! ca cuayá! til na cha! ná ntsu'u 
su tye cha! ndu'ni tso'o ycui! Ndyosi 

lo'o na; $na cua ngulaá na ji'i nu 
cuxi, xqui!ya cha! jua'a ti ndu'ni Ni 
cha! tso'o lo'o na lo'o ngusñi na cha! 
ji'i Cristo. Ni si'i sca cha nu ngua'ni 
ycui' ca na laca bi!, sca cha! tso'o 

nu ngua'ni ycui! Ndyosi cuentya 
ji'na jua'a ti laca bi!. 9Ná caca chcui' 
tyucuaa ti! ma lo'o xa! ñati lacua, 
cha! si'i cu'ma nu ngua'ni cha! tlyu 
bi", cha! jua'a ndyaca ji'i ma juani. 
10Na cua ngúiñá Ni ji'i ca ta'a na, 
cua ngua'ni stu'ba Ni cha! ji'na lo'o 
Jesucristo; juani cua nti! Ni cha! xcui' 
cha! tso!o ti cua'ni na lo'o ndi'i na 
chalyuu, cha! cua laca nda Ni cña 
tso'o nu taca cua'ni sa scaa na nde 
chalyuu. 


Ngua'ni Jesús cha! sca ti nati laca na 
11 Cu'ma tya'a ngusñi na cha! 
ji'i Cristo, tyi'u ti! ma ñitya ngua 
ji'i ma tya tsubi' la; xa! lo ñati laca 
ma tyempo bi, xa! quichi tyijyu' la 
ngula ma, ná stu'ba tsiya! ti cha! ji'i 
ma lo'o ngu' judío tya!a na! nu ngua 
li". Ndu'ni ngu' judío ji'i ma cha! laca 
ma ñati nu ná ngulacua Ni ji'i; pana 
ycui! ngu! judío ni, cua ngulacua Ni 
ji'i ngu', nacui ngu'. Nu ngulacua 
ngu! bi! ni, bi! laca sca cuayá! su 
nsityu ngu! judío quiji ngu' qui'yu 
sñi' ngu'. 12 Ñati nu ndi'i xa! chalyuu 
laca cutma, bi' cha! ná stu'ba cha! ji!i 
ma lo'o ngu' judío, nu ngu' nu cua 
ngusubi ycui' Ndyosi ji'i nu ngua 
sa'ni, cha! caca ngu' bi! hati ji'i Ni. 
Ni sca quiya! sa'ni la ná nda Ni cha! 
lo'o cu'ma ngu' xa! tsu!; ná ntsu'u 
cha! tso'o nu caca ji'i ma nde loo la, 
cha! ná jlo ti! ma ni sca cha! ji'i ycui! 
Ndyosi tsiya! ti chalyuu bi! ca su ndi'i 
ma. Ná ntsu'u cha! ji'i cu'ma lo'o 
Cristo tsiya' ti nu ngua tsubi!. 

13Pana juani xa! ña!a cha! ndyaca 
jili ma, tya lo'o ngua stu'ba cha! ji'i 
ma lo'o Jesucristo. Nu ngua sa'ni 
la, ná nslo ma ji'i ycui! Ndyosi tsiya! 
ti; tyijyu! tsa ntucua ycui! Ndyosi 
ca su ndi'i ma, ngua ti! ma. Pana 
juani cacua tsa ntucua ycui' Ndyosi 
jili ma; cua nguije Ni ji'i ma, xqui'ya 
cha! ngujuii nu Cristo bi' lo crusi. 
“Cristo laca nu ngua'ni cha' ngua 
ti cha! ji'na lo'o ycui! Ndyosi, lo'o 
juala ngua'ni Cristo cha! nguaala' 
cha! ji'i ngu! judío tya!a na! lo'o 
ngu! xa! tsu' tyala ma; bi! cha! juani 
cua ndyaca na sca ti ñati. Sa'ni 
la cua ntsu'u sca cha! nu ndaca'a 
ji'na; ndatsaa tsa cha! bi! ji'na cha! 
ná cua'ni tya'a ngu' judío tya!a na! 
lo'o xa! ñati tsiya! ti, cha! ná nchca 
tyaala! cha! ji'i ya lo'o ngu' xa! tsu!. 
15La cui! cha! cusu! nu jlya tsa ti' 
nu ngu' judío tya'a na! ji'i, bi! laca 
nu nñilo!o ji'i ya cha! ná ca ti cha!, 
cha! ntsu'u tsa su ndatsaa cha! bi! 
jili ya. Pana cua ngua'ni tye Jesús 
ji'i cha! cusu' bi", nu lo'o ngujuii yu 
lo crusi; bi! cha! tyucuaa lo ñati na, 
cua ndyaca na chaca tya ñati juani, 
xqui'ya cha! cua ngua stu'ba cha! 
ji'na lo'o ycui' Ndyosi. Lo'o jua!a 
ndu'ni Ni cha! caja ñi'ya caca tyi'i 
ti ti na lo'o Ni, jua'a lo'o tya'a ñati 
na. 'SLo!o jua'a ngua cha! ngua'ni 
tye Cristo ji'i cha! cusuu nu ntsu'u 
jili ya lo'o cu'ma ngu' xa! tsu!, nu 
lo'o ngujuii yu lo crusi; juani ngua ti 
cha! ji'i tyucuaa lo hati na lo'o ycui! 
Ndyosi xqui!ya Cristo, cha! ngua'ni 
Cristo cha! ndyaca na sca ti ñati. 

17Cua ñaa Cristo ni, nda yu sca 
cuii nu tso'o tsa lo'o ngu' tya!a 
na, cha! ti ti tyi'i na lo'o ycui! 
Ndyosi, jua!a lo'o tya!a nati na; cua 

nchcui' Cristo lo'o cu'ma ngu' nu 
ndi'i tyijyu!, lolo juala cua nchcui' 
yu lo'o ngu' judío tya!a na! nu ndi'i 
cacua ti. 18Lo'o juani ná ndu'ni 

cha! masi ngu' judío laca ya, masi 
xa! ñati laca ma, sca ti lo ñati laca 
na lo'o lcaa tya'a na xqui'ya Cristo, 
sca ti Xtyi'i ycui' Ndyosi ndu'ni 
cha! tyuloo na ji'i Ni; "bi! cha! 
juani nga'aa tyijyu! ycui' Ndyosi 

jili cu'ma. Cuentya ji'i ycui' Ndyosi 
ni, ná laca ma ñilya si laca ma ngu' 
xta nu ndi'i sca chalyuu tyijyu! nu 
si'i quichi tyi ma; lcaa chacuayá! 
nu ntsutu ji'i ycui! Ni cua nda ycui! 
Ndyosi ji'i ma juani, cha! laca ma 
hati ji'i Ni. Stulba ntsu'u cha! ji'i ma 
lo'o lcaa hati nu ngusñi cha! ji'i ycui! 
Ndyosi xa! quichi, bi! cha! laca ma 
ñilya nti! si stu'ba ti ndi'i ma lo'o 
ycui' Ndyosi. 20-21 Lcaa cu'ma nu 
ngusñi ma cha! ji'i Cristo, cua laca 
ma tya'a na; sca ti Cristo laca nu 
ndulo tsa cha! ji'i cuentya ji'na. 
Xqui'ya Cristo, bi! cha! cua ndyanu 
tso!o cha! ji'i ma lo'o ycui! Ndyosi; 
xquilya Cristo, bi! cha! cua ngujui 
cna nu cua'ni scaa ma, cha! caca ma 
cha ji'i Ni, cha! cua ngua stulba cha! 
ji'i ma lo'o Ni. Ñi'ya nti! sca ni'i nu 
tso!o tsa ndya', jua!a nti! ma. Tachaa 
tsa ntsu'u quiya! ni'i bi!, cha! ntsu'u 
sca quee tlyu nu cuilya ji'i, nu ta 
juersa ji'i ni'i bi'; chu! bi' lijya ndya' 
ña'a tsaca ni'i li'. Nu ngu! nu ngua 
tsala ji'i Jesús tya clyo, lo'o jua'a 
jyo'o cusu! nu ngua tu'ba ji'i ycui! 
Ndyosi nchcui' Ni lo'o ñati nu ngua 
sa'ni la, ngu! bi! laca nu ngusta suu 
cha!, cha! ngusñi ma cha! ji'i ycui! 
Ndyosi; pana sca ti Cristo laca nu 
ndulo la cha! ji'i cuentya ji'i ma. 
22Cua ngua stu'ba cha! ji'i ma lo'o 

Cristo; bi! cha! juani lo'o cu'ma, lo'o 
lcaa xa! ñati nu ngusñi cha! ji'i ycui! 
Ndyosi, stu'ba ti taca ca stulba cha! 
ji'i ma lo'o ycui' Ndyosi. Lo'o li! taca 
tyi'i ycui! Ndyosi lo'o ma, xqui'ya 
Xtyi'i ycui' Ni nu cua nda Ni ji'i ma. 


Tyijyu' ndya'a Pablo, cha! nchcui' 
yu cha! ji'i Cristo lo'o ngu! xa' tsu' 
Xqui'ya cha! nu cua nchcui' 
ca na!, bi! cha! nchcui! tsa na! 

lo'o Cristo cuentya ji'i cu'ma. La 
cui! Pablo laca na!; ntsu'u na! ne! 
chcua juani xquitya cha! cua nchcui' 
na! cha! ji'i Jesucristo lo'o nati, 
cha! nguxtyucua na! ji'i cu'ma nu 
si'i ngu' judío laca ma. ?Cua ngua 
cuayá' ti' ma cha! ycui' Ndyosi laca 
nu nda cía bi! 'na, cha! xtyucua 
na! ji'i ma, xqui'ya cha! ntsu'u 
tsa tyiquee Ni ña'a Ni ji'na. ¿Cua 
ndacha! Ni jna! ñilya nu nti! Ni 
cua'ni Ni nde chalyuu. Masi ná 
ndacha' Ni ji'i hati sa'ni la ñilya 
cua'ni Ni nde chalyuu, hasta juani 
ndacha'! Ni cha! bi! jna!, la cui! ti 
cha! nu cua nscua tya sa'ni nu caca 
tyempo juani; cua laca nscua na! xi! 
cha! bi! lo quityi re nu cua caa ti slo 
cu'ma. *Lo'o chcui' ma lo quityi re, 
li' caca cuayá! ti' ma cha! nu nda 
na! lolo ma cuentya ji'i cha nu nti! 
Cristo cua'ni nde chalyuu; $ni sca 
hati ná ngujui ñilya caca cuayá! ti! 
ngu' cha! bi' tyempo nu cua nteje 
tacui. Pana juani xqui!ya Xtyi'i ycui! 
Ni cua ngulu'u Ni cha! bi! ji'i ngu' 
nu laca cha ji'i ycui! Ndyosi, nu 
ngu' nu ngua tsa'a ji'i Jesús tya clyo 
bi!. La cui! jua'a ngulu'u Ni cha! bi' 
ji'i ngu' nu tya nda la cha! ji'i ycui! 
Ndyosi lo'o nati juani. Bilya cuna 
ñati chalyuu cha! nu ndacha' Ni 'na. 

Pana ndi'ya ndyu'u cha! bi!: Ngu! nu 
si'i ngu! judío laca ngu' ni, caca ngu! 
bi! la cui! ñi'ya laca ngu' judío nu 
ntsu'u cha! ji'i lo'o ycui' Ndyosi, nu 
lo'o ca cuayá! ti! ngu' cha! ji'i Cristo; 
si xñi ngu! bi! cha! ji'i Jesucristo, 
lo'o ngu! bi! caca tso!o cresiya 
jili ngu' cuentya ji'i ycui' Ndyosi 
li'. Caca stu'ba cha! ji'i tyucuaa lo 
ngu' li!, cha! tsa tlyu ti tya'a ngusñi 
ngu' cha! ji'i Cristo caca ngu'. Lo'o 
ji'i ngu' nu si'i ngu! judío laca ngu' 
bi!, tyacua lcaa cha! nu cua nacui 
Ni cha! tyacua ji'i ngu' xqui'ya 
Jesucristo. 

7Cua nda ycui' Ndyosi cha bi' jna' 
cha! tsa!a chcui' na! lo'o hati, masi 
tyijyu! ntsu'u ngu!, xqui!ya cha! 
tso!o ti nti! ycui' Ndyosi ña!a Ni 
'na. Tlyu tsa cha ngua'ni Ni lo'o na! 
cha! caca na! cha bi'. 8Ná tso'o la 
na! tsiya! ti que cua ña'a ca hati nu 
ngusñi cha! ji'i ycui' Ndyosi, tso'o 
la ngu' bi! que na'; pana nda Ni 
chacuayá' cha! tsa'a slo hati nu ndi'i 
xa! tsu!. Tso'o tsa cha nda Ni 'na, 
cha! cacha! na! cha! tso!o bi! ji'i ngu', 
masi tya lyiji tsa cha! tye ca cuayá! 
ti! ycui' na! lcaa cha! tso'o nu ndu'ni 
Cristo lo'o ñati. 9Cua nchcui' Ni lo'o 
na! lacua. Ycui' Ndyosi nu ngüiñá 
Ni lcaa na nu ntsu'u chalyuu, nti! Ni 
cha! culu'u na! cha! bi! ji'i lcaa hati, 
cha! li! caca cuayá! ti! ngu' ñilya 
laca cha nu nti! Ni cha! cua'ni ngu'. 
Nu ngua tya sa'ni la, bilya cuna ñati 
cha! nu ngua ti! ycui' Ndyosi cua'ni 
Ni xqui'ya Cristo; pana juani caca 
cuayá! ti! lcaa cui'i nu laca loo nde 
cua, nu lo'o ña!a cuili bi! ji'i ñati 
chalyuu nu tsa tlyu ti ndyu'ni tlyu 
ji'i Cristo. Lo'o jua'a cui'i nu ngua ti! 
tyijiloo ji'i ycui' Ndyosi sa'ni la ni, 

caca cuayá! ti! cui'i bi! cha! nchca 

la ji'i ycui' Ndyosi que cua ña'a ca 
na nu ngúiñá ycui' Ni. 1Ngua'ni 

Ni cha! tlyu bi", nu lo'o nda Ni ji'i 
Jesucristo nu Xu'na na haa chalyuu, 
ñi'ya nu ngua ti! Ni cua'ni Ni tya 
lo'o bilya tya' chalyuu. 12Lo'o juani 
cua ntsu'u chacuayá! ji'na cha! 

tyu'u cha! ji'na lo'o ycui! Ndyosi 
xquilya la cui! Jesucristo bi"; tyucui 
tyiquee na taca chcui' na lo'o ycui! 
Ndyosi xqui'ya cha! ngusñi na cha! 
ji'i Jesucristo Sñi' ycui' Ni. Lo'o jua'a 
nga'aa ntsu'u cha! cutsii na lo'o 
chcui! na lo'o ycui! Ndyosi. 13Bi' cha! 
juani chcui' na! lo'o ma cha! ná ca 
taja ti' ma, cha! ná tya'achu' ma ji'i 
ycui' Ndyosi, masi nchcube! na! xi 
ca su ndi'i na! re cuentya ji'i cu'ma; 
sca cha! tso!o cuentya ji'i cu'ma laca 
cha! bi!. 


Ntsu'u tsa tyiquee Cristo 
ña'a yu ji'i ñati 

14Ndyu sti' na! lo'o nchcui' na! 
lo'o ycui' Ndyosi Sti Jesucristo nu 
Xu'na na lacua. 'Lcaa na lo'o tya'a 
na ndyu'u tsa na ji'i ycui' Ndyosi 
ni, cha! ngüiñá Ni lcaa lo ñati, masi 
nde cua, masi nde loyuu chalyuu. 
Lo'o jua!a nda Ni xtañi lcaa na. 
16 Juani chcui' na! lo'o ycui' Ndyosi 
Sti na cuentya ji'i cutma; quiña'a 
tsa cha! tso!o ntsu'u ji'i Ni, bi! cha! 
taca xtyucua Ni ji'i ma. Ndijña na! 
ji'i Ni cha! ta Ni juersa nu tyanu 
ne! cresiya ji'i ma, cha! caca tlyu 
tyiquee ma nu lo'o ta Ni Xtyi!i ycui! 
Ni cha! tyi'i bi! lo'o ma; “ndijña 
na! jili Ni cha! ca cuayá! ti! ma cha! 
ngua'ni Ni cha! cua ndyanu Xtyi'i 
ycui' Jesús ne! cresiya ji'i ma, nu 
lo'o ngusñi tso'o ma cha! ji'i ycui! 

Ndyosi; ndijña na! ji'i Ni cha! tsa 
cu! ti tyu'u tyiquee ma ña'a ma ji'i 
tya!a ñati ma, xqui'ya cha! tso'o 
tsa ngusñi suu cha! bi! ne! cresiya 
ji'i ma; 18ndijña na! ji'i Ni cha! taca 
ca cuayá! ti' ma ñi'ya nu ndu'ni 
ycui' Cristo lo'o na, cha! ntsu'u tsa 
tyiquee Ni ña'a Ni ji'na. Nu ntsu'u 
tyiquee Cristo ña!a Ni ji'i hati ni, 
jyacua Ni ji'i cua ñala ca hati, ta Ni 
cha! bi! lo'o ngu', masi hati tlyu laca 
ngu', masi laca ngu' hati jua'a ti. 
19Bj! cha! nti! tsa na! cha! ca cuayá! 
tso!o ti! ma cha! ntsu'u tsa tyiquee 
Cristo ña!a Ni ji'na, masi sca cha! 
tlyu tsa nu ná nchca ca cuayá! tso'o 
ti' na ji'i laca cha! bi'. Lo'o jua'a nti! 
na! cha! tyi'i ycui' Ndyosi lo'o lcaa 
ma, cha! ná tyu'u tyiquee ma ji'i xa! 
la cha! tsiya! ti. 

20Tso'o lacua. Chcui' na cha! tlyu 
tsa laca ycui' Ndyosi. Nchca tsa 
ji'i Ni, hasta nde loo la ndu'ni Ni 
cuentya ji'i lcaa cha! nu ndijña na 
ji'i Ni; ná nchca ca cuayá! ti! na ñi'ya 
ndu'ni Ni lcaa cha! bi'. La cui! ycui! 
Ndyosi ndu'ni cha laja na, hasta nde 
ne! cresiya ji'na, cha! cua'ni Ni cha 
nu nti! Ni cua'ni Ni lo'o na. 21 Cua'ni 
tlyu na ji'i ycui' Ndyosi, lcaa na nu 
tsa tlyu ti ndyu'ni tlyu na ji'i Ni; la 
cui! ti tlyu tsa laca Ni cuentya ji'i 
Jesucristo. Jua!a caca ji'i Ni tyucui 
tyempo nde chalyuu, la cui! ti ná 
ntsu'u tsa nu tye cha! ji'i Ni tsiya! ti. 
Jua!a caca cha! tu'ni. 


Sca ti cha' ntsu'u ji'i ca ta'a na nu 
cua ngusñi na cha! ji'i Cristo 
Preso laca na! juani xqui'ya 
cha! nda na! cha! ji'i nu 
Xu'na na lo'o ñati. Pana nchcui' 
na! lo'o ma cha! tso!o ti cua'ni 

ma lo'o xa! ñati; ñi'ya nu nchcui' 
cha! ji'i ycui' Ndyosi nu ngua tsa'a 
ma tya lo'o ngusubi Ni ji'i ma tya 
clyo, la cui! jua'a cua'ni ma lo'o 
xa! ñati. 2Ná cua'ni tyucuaa ti! ma 
lo'o tya!a hati ma, tso'o ti chcui' 
ma lo'o lcaa ngu', talo tyiquee 
ma ji'i ngu!; juala xtyucua ma ji'i 
ngu' cha! ca cuayá! ti! xa! ñati cha! 
chañi cha! ntsu'u tyiquee ma ña'a 
ma ji'i tyala ñati ma. ¿Cua'ni cha 
til ma lacua, lo'o jua'a xtyucua 
Xtyi'i ycui' Ndyosi ji'i ma, cha! sca 
ti cha! taca tyu'u tyiquee ma lo'o 
ngu' tya!a ntsutu cha! ji'i ma lo'o 
Cristo lcaa tsa. Lo'o jua'a cua'ni 
stulba cha! ji'i ma lo'o tya'a ma 
cha! taca tyi'i tso'o ti ma lo'o 
ngu'. *Lcaa na nu ngusñi na cha! 
jili Cristo, sca ti ñati laca na, sca 
ti Xtyi'i ycui' Ndyosi ndi'i lo'o na; 
ndu ti! na cha! stu'ba ti tyacua 
cha! ji'na chalyuu ca nde loo la, 
bi! cha! cua ngusubi Ni ji'na. $Sca 
ti Xu'na na ntsu'u jili ca tala na, 
sca ti cha! jlya ti! na cuentya ji'i 
Cristo, sca ti cuayá! ntyucuatya 
na cuentya ji'i Cristo, £cha! sca ti 
ycui' Ndyosi ntsu'u; la cui! Sti lcaa 
na laca bi', lo'o jua'a la cui! bi! 
laca loo ji'i lcaa na. Ndu'ni Ni cha 
laja lcaa ñati nu cua ngusñi cha! 
ji'i Ni, lo'o juala ndi'i Ni lo'o lcaa 
nati ji'i Ni. 

7Pana cua nda Ni sca cha cha! 
cua'ni scaa na cuentya ji'i Ni; tsa 
ña!a juersa nu nda Cristo ji'i scaa na, 
jua!a taca cua'ni na cha bi'. 8Ndi'ya 
nscua lo quityi cusu! bi!: 

Nu lo'o ngutu'u Ni ndyacuí Ni 
ndyaa Ni nde cua, ndyalo!o Ni 
ji'i quiña!a tsa nati nu ngua 
preso nde chalyuu. 

Lo'o li! nda tsa Ni tyuu lo cha! 
tso!o ji'i nati chalyuu nu 
ngusñi cha! ji'i Ni. 

Jua'a nscua lo quityi bi!. 

9 ¿Ni cha! laca nacui quityi cha! 
cua ndyaa Ni nde cua? Na cua 
nguatya ti'i Ni clyo, naa Ni loyuu 
chalyuu ca su ndi'i hati cuxi tya!a 
na. La cui! Jesús nu ngua'ya nde 
loyuu ni, bi' laca nu ndyacuí ndyaa 
ca su tlyu la, ca su ntucua ycui' Ni 
ca nde cua. Lo'o juani cua ntsu'u 
Xtyi!i ycui! Jesús tyucui ña!a loyuu 
chalyuu, lo'o jua'a ntsu'u Xtyi'i ycui! 
Jesús lcaa se'i nde cua. 1 Xquitya 
cha! tyuu lo cha! tso'o nda Jesús 
lo'o ñati chalyuu, bi! cha! taca 
cua'ni ñati cha nu nda Ni ji'i ngu' 
cha! cua'ni ngu!: clyo cua ngua'alo 
Cristo cha ji'i la cui! ñati nu ngua 
tsa!a ji'i yu; lo'o jua'a cua nda Ni 
cña ji'i ngu' cha! caca chcui! ngu' na 
laca nu cua cua'ni ti ycui' Ndyosi 
chalyuu; lo'o xa! la hati ji'i Ni ntsu'u 
cha ji'i cha! cacha! liñi ji'i ñati ñitya 
caca clyaá ngu! ji'i nu cuxi; lo'o jua'a 
ngua'alo Ni cha ji'i hati nu caca loo 
jili tya'a, cha! caca ngu' bi! mstru, 
cha! culu'u ngu' bi! cha! ji'i ycui! 
Ndyosi ji'i tya'a ngu'. 12Jua'a ndu'ni 
cho'o Ni ji'na, ñati nu ntsu'u cha! 
ji'i lo'o Ni, cha! taca cua'ni na cha 
ji'i Ni, cha! tachaa la tyanu cha! ne! 
cresiya ji'na nu tsa tlyu ti ngusñi na 
cha! ji'i Cristo. WLo'o jua'a lcaa na 
lo'o tya!a na, sca ti cuayá' taca xñi 
na cha! ji'i Cristo, sca ti cuayá! taca 
tyuloo na ji'i Jesús nu sca ti Sñi' 
ycui' Ndyosi. Li! caca na hati tyucui 
tyiquee, taca caca na ñi'ya nu nti! 
Cristo cha! caca na. “Li! nga'aa 
cua'ni na ñi'ya ndu'ni nu sube 
nu lu'ba ti ncha'a cha ji'i, cha! nu 

ndijya ngu'; ni ná ta na chacuayá!' 
cojolaqui ngu' jitna xa! tyucuii, nu 
lo'o chcui! ngu' lo'o na cua ña'a ca 
cha! nu bilya cuna na ji'i. Ntsu'u 
tsa cha! cuiñi nu nda hati nu tajua! 
tsa nchcui' lo'o na, ñati nu nti' tsa 
cha! tsalo'o ji'na nde tyucuii cuxi. 
15Pana xa! ña!a cua'ni na. Chcui' na 
lo'o ngu! ji'i lcaa cha! lini nu ntsu'u 
ji'i ycui' Ndyosi; culu'u na ji'i ngu! 
cha! ntsu'u tsa tyiquee na ña!a na 
jili lcaa tya!a nati na, cha! nga'a cha! 
xñi tso'o na lcaa cha! ji'i Cristo 

cha! caca stu'ba cha! jitna lo'o ycui' 
Ni. Nu Cristo bi! ni, la cui! bi! laca 
loo ji'i lcaa tya'a na nu tsa tlyu ti 
ngusñi na cha! ji'i Ni; 1$xqui!ya 
Cristo, bi! cha! ndyaca na sca ti ñati 
cuentya ji'i ycui' Ndyosi. Ntsu'u cha 
cha! cua'ni sa scaa na lo'o tya'a na; 
nga'a cha! cua'a na ji'i tya!a na cha! 
ná xñi na tyucuii cuxi, cha! jua'a 
stu'ba ti ntsu'u tyiquee na lo'o tya!a 
na. Si tso!o ti ndi'i na lo'o tya'a na, 
li! tsa tlyu ti xtyucua na ji'i tya'a na, 
cha! tachaa la tyanu cha! ji'i Jesús 
ne! cresiya jili scaa na, xqui!ya cha! 
ntsu'u tsa tyiquee na ña'a na ji'i 
tyala na. 


Chalyuu cucui nu ngujui 
ji'na xqui'ya Cristo 
17Chacuayá! ji'i ycui' nu Xu'na na 
chcui' na! xi lolo cu'ma juani: Nti! 
tsa na! culo na! cía ji'i cu'ma cha! 
nga'aa cua'ni ma ñi!ya nu ndu'ni 
ngu! nu ná nslo ji'i ycui' Ndyosi 
tsiya! ti; cua ña'a ca cha! cuxi nu 
nda'ya hique ngu', xcui! jua'a ndu'ni 
ngu! bi! chalyuu. Sca cha! tonto 
tsa ndu'ni ngu' bi!, Btalya tsiya! 
ti chalyuu nu ntsu'u ji'i ngu! bi!; 
bi! cha! ná nchca ca cuayá! ti! ngu' 

tsiya! ti. Ná ntsu'u cha! ji'i ngu' 

bi! lo'o chalyuu cucui nu cua nda 
ycui! Ndyosi ji'na cha! tyi'i tso'o ti 
na, xqui'ya cha! ná jlo ti! ngu! bi! 
tsiya! ti, cha! ná ntaja'a ngu' bi! xñi 
tyiquee ngu' sca cha! lini. 19Nga'aa 
nchca ca tyuju'u ti! ngu! bi!, bi! cha! 
quiña!a la cha! cuxi ndyu'ni ngu', 
ñala cuayá! nda ngu' chacuayá! ji'i 
cua ña'a ca cha! cuxi cha! caca bi! 
loo ji'i ngu'. Ná tucui caca cua'a ji'i 
ngu! bi! lo'o ndu'ni ngu' cua ña'a ca 
cha! suba! lo'o tya'a ngu'. 20pana 

nu cu'ma ni, si'i na ngua tsa!a ma ji'i 
Cristo cha! cua'ni ma cha! cuxi bi'. 
21 Chañi cha! cua ndyuna ma cha! 
ji'i Cristo, cua ngua tsa!a tso'o ma 
cha! liñi ji'i Jesús nu ngulu'u ngu' 
ji'i ma; 22bi' cha! cua'ni tye ma ji'i 
cha! cuxi nu ngua'ni ma tya sa'ni la. 
Quiña!a tsa cha! ndatsaa cha! cuxi 
bi! jili ma nu ngua li', ndacui tsa 

ti' ma ji'i cha! cuxi bi!, ña'a cuayá! 
nu cheuna! tsiya! ti chalyuu ji'i ma 
xqui'ya cha! cuxi bi". 23 Juani nga'a 
cha! cua'ni cucui ma ji'i lcaa cha! nu 
ntsu'u ne! cresiya ji'i ma, jua'a lcaa 
cha! nu ca!ya hique ma; 4nga'a cha! 
xñi tso'o ma cha! ji'i ycui! Ndyosi 
cha! xa! ña!a cua'ni ma su ndi'i ma 
chalyuu, cha! taca cua'ni ma ñi!ya 
nu nti' ycui' Ndyosi cha! cua'ni ma. 
Bi! cha! xcui! cha! tso'o cua'ni ma 
chalyuu, xcui! cha! lubii cua'ni ma, 
si chañi cha! laca ma hati ji'i ycui! 
Ndyosi. 

25 Juani nga'aa chcui' ma cha! 
cuiñi lo'o tya!a hati ma lacua; xcui! 
cha! liñi chcui' scaa ma lo'o tya!a 
ma, cha' sca ti ñati laca na, sca ti 
cha! ntsu'u ji'na lo'o tya'a na. 

26Lo'o ntsu'u quiya' ñasi! ma xi, 
cuilya ma cuentya cha! ná tyanu 

gui'ya ji'i ma li!; ná tso'o si caca 
ñasi' ti! ma tyucui tsa, tsa tyeje 
tacui ti cha! cua'ni ma ji'i. 27Ná ta 
ma tyempo tsiya! ti ji'i nu xña'a cha! 
caca bi! loo ji'i ma. 

28 Cu'ma nu nguaana ma na nu 
ntsu'u ji'i ñati tya tsubi' la, nga'a cha! 
xtyanu ma cha bi! ji'i ma, clyana ma 
cha tso'o la nu cua'ni ycui' ma; tso'o 
la si cua'ni ma cha lo'o ya! ycui' ma, 
cha! jua!a caja xi ñitya nu xtyucua ma 
ji'i tya'a ma nu lyiji tsa ji'i. 

29Ná chcui' ma cha! ti'í lo'o tya'a 
hati ma; clyana ma cha! tso'o nu 
chcui' ma lo'o tya'a ma; clyana ma 
ñi'ya nu caca xtyucua ma ji'i ngu' 
cha! tyatí la ti! ngu! ji'i ycui! Ndyosi, 
cha! tyanu sca cha! tso!o ne! cresiya 
ji'i ngu' nu lo'o cuna ngu' cha! nu 
chcui' ma. 3° Ná cua'ni ma cha! ca 
xñi'i ti' Xtyili ycui' Ndyosi; nu Xtyili 
ycui' Ndyosi ni, ñi'ya laca si cua 
ngusta Ni cuayá! nu ji'i ycui' ca Ni 
hichu' na, cha! laca na hati ji'i Ni, 
juala laca bi'. Tyanu bi' lo'o na ña'a 
cuayá! nu tye chalyuu ji'na, ña!a 
cuayá' nu tyalaa tsa nu cua'ni lyaá 
Ni ji'na. 

31 Cua'ni tye ma ji'i lcaa cha! su 
chii nti! ma ña!a ma ji'i tyala hati ma 
lacua; jua!a cha! liye! ti! ma, jua'a 
cha! ñasi' til ma, cua'ni tye ma ji'i 
Icaa cha! bi'. Nga'aa xilya cuii ma 
cha! suba! ji'i tyala ma, nga'aa chcui' 
ma cuentyu ji'i tyala ma, nga'aa 
ntsu'u cha! cheui! cuxi ma ji'i tya'a 
ma tsiya! ti. 32Xa! ña'a cua'ni ma 
juani. Xcui' tso'o ti cua'ni ma lo'o 
tya'a hati ma, tyu'u tsa cha! clyu 
ti! jili ma lo'o tya!a ma; cua'ni clyu 
ti' ma ji'i quitya nu ntsu'u ji'i ngu', 
cha! jua'a cua ngua'ni clyu ti! ycui! 
Ndyosi ji'na xqui'ya Cristo. 

Nga'a cha! cua'ni na cha! tso'o 
lo'o ndi'i na chalyuu, si laca 
na sñi' ycui' Ndyosi 
Ntsu'u tsa tyiquee ycui! 
Ndyosi ña'a Ni jili ma, xqui!lya 
cha! laca ma sñi! ycui' Ni; bi! cha! 
cua'ni ma cha! caca ma ñi'ya nu 
laca ycui' Ndyosi tsiya! ti. 2Tso!o ti 
tyu'u tyiquee ma ña'a ma ji'i nati, 
cha! la cui! juala ntsu'u tsa tyiquee 
Cristo ña!a Ni ji'na. Nu lo'o faa 
Jesús chalyuu ni, cua ntaja!a Jesús 
nda yu tyucui ña'a ycui' ca yu 
cha! caca sca msta ji'i ycui' Ndyosi 
cuentya ji'na. Tso'o tsa ngua ti! ycui! 
Ndyosi li". 
3Nu juani cha! laca ma nati ji'i 
ycui' Ndyosi, ná tso'o si xcui! cha! 
ji'i nu cuna'a ntsu'u tyiquee ma; ná 
cua'ni ma cha! suba' lo'o ñati, ni 
ná chcui' ma tsiya' ti ji'i lcaa cha! 
bi! lo'o tya!a ñati ma; ná tyacui ti! 
ma ji'i cha! tso'o nu ntsu'u ji'i hati. 
4Nga'aa ntsu'u cha! tyu'u cha! suba! 
tu'ba ma. La cui! ti ná chcui' ma 
cha! tonto, ná chcui! ma sca cha! 
nguna' ti lo'o tya!a ñati ma. Tso'o 
la si tya ma xlya'be ji'i ycui! Ndyosi. 
5Sca cha! chañi tsa laca re: Ñati nu 
jua'a xcui' cha! cuxi ndu'ni ni, ná 
caja chacuayá! tyaa ngu' bi! ca su 
ntucua ycui! Ndyosi lo'o Cristo ca 
tiya! la, nu lo'o caca Ni loo; hati 
nu xcui! cha! ji'i nu cuna!a ntsu'u 
tyiquee ngu!, ñati nu ndu'ni suba!, 
hati nu ndacui ti', ná caja chacuayá! 
tyaa ngu! bi! ca su ntucua Ni. Nu 
ndacui ti! na ji'i sca cha! ni, laca 
cha! ntsu'u tsa tyiquee na ji'i cha! 
bi', ñi'ya lo'o ntsu'u tyiquee na ña!a 
na jili sca jo'ó. £NÁ ta ma chacuayá! 
cha! ñilo'o ngu! ji'i ma lo'o sca cha! 

tonto ti. Xqui!ya cha! cuxi bi! ñasi! 
tsa ycui' Ndyosi ji'i hati chalyuu nu 
ná ndaquiya' ji'i cha! nu nchcui' Ni; 
xcube! tsa Ni ji'i ngu' bi! lo'o tye 
chalyuu. "Bi! cha! nchcui' na! lo'o 
ma, cha! ná tyu'u cha! ji'i ma lo'o 
ñati nu ndu'ni jua!a. 

$ Nu ngua sa'ni la, talya tsiya! ti 
chalyuu ji'i ma; pana juani cua 
ngua zee chalyuu ji'i ma, tya lo'o 
ngusñi ma cha! ji'i ycui! nu Xu'na 
na. Ñi'ya ndu'ni ñati nu cua ntsu'u 
lo xee ji'i Cristo, jua'a nga'a cha! 
cua'ni ma su ndi'i ma chalyuu 
juani. 9Na cua ntsu'u nu zee lubii ji'i 
ycui! Ndyosi ne! cresiya ji'i ma, bi! 
laca nu ndu'ni lo'o ma cha! cua'ni 
ma cha! tso'o; ndu'ni bi! cha! tso'o 
ti tyu'u tyiquee ma ña'a ma ji'i xa! 
nati, cha! xcui' cha! lini chcui' ma. 
10Clyana ma cua nafa ca cha! tso'o 
nu nti! ycui' nu Xu'na na cha! cua'ni 
ma, lo'o li! cua'ni cha'a ma cha! 
tso'o bi'. INA tyu'u cha! ji'i ma lo'o 
ñati nu xcui' cha! cuijya ti, nu xcui! 
cha! tonto ti ndu'ni ngu!, xqui'ya 
cha! talya chalyuu nu ntsu'u ji!i 
ngu'; ta ma sca cuii lo'o ngu! bi!, 
cha! ca cuayá! ti' ngu! cha! cuxi ti 
ndyu'ni ngu'. 12Pana ntsu'u cha! 
cuxi nu ndu'ni ngu' cuaana ti, nu 
tyuju'u tsa ti! na si chcui! na ji'i cha! 
bi". 3 Nu lo'o quijeloo cha! ji'i tya'a 
quichi tyi ngu' ñi'ya ngua cha! cuxi 
bi!, li! ca cuayá! lini ti! lcaa ngu' 
cua ña'a ca cha! cuxi nu ngua'ni 
ngu!. Liñi tsa sca cha! nu cua ndu'u 
lubii. 14Bi' cha! nditya nchcui' quityi 
cusu!: 

Quee ti! cu'ma, cha! ñi'ya laca si 
na laja! ma, si na ngujuii ma, 
jua'a laca ma xqui!ya qui'ya 
nu ntsu'u ji'i ma. 

Nga'aa tyu'u cha! jili ma lo'o 
cha! cuxi, 
cha! li! taca ta Cristo xee nu 
tyu!ú ne! cresiya ji'i ma. 
Jua'a nscua lo quityi. 
15Tso!o lacua, culacua tso!o ti! 

ma ñi'ya nu cua'ni ma laja lo'o ndi'i 
ma chalyuu; ná cua'ni ma ñi'ya nu 
ndu'ni ñati nu ná nduna tsiya! ti, 
cua'ni ma ñi'ya nu ndu'ni hati nu 
nelyacua tso'o ti!. 16 Clyana ma cha! 
tso'o nu cua'ni ma laja lo'o ndi'i ma 
chalyuu, cha! ná tyu'u cha! ji'i ma 
lo'o cha! cuxi nu ndyu'ni xa! ñati 
tyempo juani; ná caca ma tonto 
lacua, cua'ni cha'a ma lcaa ña'a cha! 
nu nti! ycui' nu Xu'na na cha! cua'ni 
ma chalyuu. 18Ná ca cu'bi ma; 
ndu'ni ñu'u tsa nu xña'a ji'i ñati cha! 
chcuna' chalyuu ji'i ngu!, xquitya 
cha! cu'bi ngu!. Xa! ña'a cua'ni ma, 
cha! xtyucua Xtyi!li ycui' Ndyosi ji'i 
ma lo'o cua ña'a ca cha nu cua'ni 
ma chalyuu. **Cula tu'ba ma lcaa lo 
jii ji'i ycui' Ndyosi nu lo'o tyu'u ti'i 
ma lo'o tya'a ma cha! cua'ni tlyu ma 
ji'i Ni, masi jii salmo nu nscua lo 
quityi tya sa'ni, masi cua ña!a ca jii 
nu nchcui' cha! ji'i ycui' Ndyosi nu 
calya hique ma; tyucui tyiquee ma 
cua'ni tlyu ma ji'i ycui! Ndyosi lo'o 
jii bi". 2Lo'o jua'a cua ña'a ca hora 
tso'o tya ma xlya'be ji'i ycui! Ndyosi 
Sti na chacuayá! ji'i Jesucristo nu 
Xu'na na; tya ma xlya'be ji'i Ni 
cuentya ji'i lcaa cha! nu ndyaca 
jili ma, masi tso'o cha! bi!, masi ná 
tso!o cha! bi!. 


Nu lo'o tyucuaa ngu' lo'o clyo'o ngu' 
ngusñi ngu' cha! ji'i ycui' Ndyosi 
21 Taquiya' tso'o ma ji'i clyo'o ma 
xquilya ycui! Ndyosi. 

22Cu'ma ngu' cuna'a ni, taquiya' 
ma cha! nu nchcui' clyo'o ma ñi'ya 
lo'o ndaquiya' na cha! nu nchcui' 
ycui' nu Xu'na na. 9Loo laca sca 
nu qui'yu ji'i clyo'o yu. La cui! jua'a 
Cristo laca loo ji'i lcaa ñati nu tsa 
tlyu ti ndyu'ni tlyu ji'i ycui' Ni; 
Cristo laca nu ndaca'a ji'i lcaa hati 
ji'i yu, cha! ná cua'ni ñu'u nu cuxi 
ji'i ngu' lo'o tya'a ngu'. 24Cu'ma 
ngu' cuna!a tya'a ngusñi na cha! 
ji'i Cristo, nga'a cha! cua'ni chi ma 
loo clyo'o ma; tucuá ma lcaa cha 
nu culo clyo'o ma ji'i ma, ñi'ya nu 
ndyaca lo'o lcaa ngu' tya'a ma nu 
tsa tlyu ti ndyu'ni tlyu ma ji'i Cristo, 
ntucuá ma cha ji'i Cristo. 

25Nu cu'ma ngu! qui'yu ni, tyu'u 
tso!o tyiquee ma ña'a ma ji'i clyo'o 
ma, cha! la cui! jua'a tso'o tsa ntsu'u 
tyiquee Cristo ña!a yu ji'i nati ji'i 
yu nde chalyuu; bi! cha! ntaja'a yu 
ngua!a yu lo crusi xquitya hati nu 
xñi cha! ji'i yu ca tiya! la. 26 Ngujuii 
yu cha! caja ñi'ya cua'ni lubii yu 
ji'i ñati nu xñi cha! ji'i yu; ngua 
ti' Jesús cha! cuna ngu' Icaa cha! 
ji'i ycui' yu, cha! taca cuityi Ni 
quitya nu ntsu'u ji'i ngu!, cha! ta 
Ni chalyuu cucui ji'i ngu'. Jua'a 
ngua'ni Ni cha! sca ti quiya! laca 
ngu' bi! ñati ji'i Ni. Lo!o li! taca 
tyucuatya ngu' ji'i ngu' bi! cuentya 
ji'i Jesús. 27 Ngua ti! Cristo cha! tyi!i 
ñati ji'i yu ca slo ycui' Ndyosi lo'o 
tye chalyuu; tlyu tsa cha! tso'o caca 
nu lo'o tyi'i na ñati ji'i Ni ca slo Ni 
tsa tlyu ti, nu lo'o lubii tyiquee na, 
nu lo'o nga'aa ntsu'u qui'ya ji'na, nu 
ná lo'o yabe' ji'na, nu ná lo'o chaca 
cha! cuxi, cha! ná talo ycui' Ndyosi 
ña'a Ni ji'i ni sca cha! cuxi. 28 Cutma 
ngu' qui'yu nu ntsutu clyo'o ma 


489 


ni, nga'a cha! cua'ni tyaca!a ma ji'i 
clyo'o ma, ñi'ya ndu'ni tyaca'a ma 
jili ycui' ca ma. Si tyaca'a clyo'o na 
ji'na, laca cha! ndu'ni na sca cha! 
tso'o ji'i ycui' ca na, 29cha! ni sca na, 
ni sca quiya' ná nchca cuxi tyiquee 
na ña'a na ji'i ycui' ca na. Na ndacu 
tso'o na, na ña'asii tso'o na ji'i ycui! 
ca na; la cui! jua'a ndu'ni tyaca!a 
Cristo ji'i hati ji'i, 3°cha' sca ti taju 
laca ca tala na cuentya ji'i Cristo, 
cha! ntsu'u cha nu ndu'ni scaa na 
cuentya ji'i Ni. 91Ndi'ya laca cha! 
nu nscua lo quityi cusu!: “Xtyanu 
sca nu qui'yu ji'i sti yu jili xtya!'a 
yu su ndi'i ngu!, cha! tsaa tyi'i yu 
lo'o clyo!o yu; lo'o li! nu tyucuaa 
ngu' bi! caca ngu! sca ti nati tsiya! 
ti cuentya ji'i ycui' Ndyosi”, nacui 
quityi bi'. 32Tlyu tsa cha! nu nscua 
lo quityi cusu! bi'. Nti! na! cha! 
cuentya ji'i Cristo nchcui' quityi bil, 
lo'o jua!a cuentya ji'i ca ta'a na nu 
ndu'ni tlyu na ji'i Ni tsa tlyu ti, bi! 
laca cha! nu nchceui' ycui! Ndyosi 
lo quityi bi". 33Pana la cui! jua'a 
nchcui' quityi bi! cuentya ji'i lcaa 
cu'ma, cha! cua'ni tyaca'a culma 
ngu' qui'yu ma ji'i clyo'o ma ñi'ya 
nu ndu'ni tyaca!a ma ji'i ycui' ca ma. 
La cui! jua'a nga'a cha! cua'ni chi 
ngu' cuna!a ma loo clyo'o ma. 
Cu'ma ngu' cuañi! ni, tucuá 
ma cía nu culo ngu! cusu! ji'i 
ma, cha! cua nti! tsa ycui' Ndyosi 
nu Xu'na na cha! cua'ni ma jua!a. 
2Sca cha! nu nda ycui' Ndyosi lo'o 
hati tya clyo, ndilya nscua cha! 
bi": “Cua'ni chi ma loo sti ma, loo 
xtya!la ma”. Lo'o li! nda ycui' Ndyosi 
chaca cha! lo'o na si cua'ni na jua!a: 
3“Cha' jua'a caca tso'o tyiquee ma; 


EFESIOS 5, 6 


lo'o li! quiña!a yija talo ma tyi'i ma 
chalyuu”, nacui ycui' Ndyosi. 

4Cu'ma nu laca ma sti nu sube ni, 
ná su'ba ñasi! ma ji'i sñi' ma. Laja 
lo'o ndyu'ni cu'ú ma ji'i sñi' ma, 
tya'ni ngu! xi si chañi cha! cuxi 
ndyu'ni ngu'; culu'u tso'o ma ji'i 
ngu! cha! taca taquiya! ngu! cha! ji'i 
ycui' nu Xu'na na. 

5Cu'ma ngu' msu nu ngúi'ya hati 
jili ma cha! cua'ni ma cha ji'i ngu' 
laja ti, cua'ni ma lcaa cña nu culo 
xu'na ma ji'i ma nde loyuu chalyuu. 
Cube xi ti! ma ñilya nu cua'ni ma 
cha ji'i ngu', cha! tyucui tyiquee ma 
cua'ni ma cna bi!; cua'ni ma cna bi! 
ñilya laca si cha ji'i Cristo laca cha 
nu ndyu'ni ma. 

6 Cua'ni ma cha ji'i ngu' lacua; 
sili na cua'ni ti ma jua'a cha! tyanu 
tso'o ma lo'o ngu', nu lo'o ndu ti 
ngu! ndyi'ya ngu' cuentya ji'i ma si 
ndyu'ni ma cha. Tso'o la si tyi'u 
ti' ma cha! la cui! msu ji'i Cristo 
laca ma, bi! cha! tyucui tyiquee 
ma cua'ni ma lcaa ña'a cha nu nti! 
ycui' Ndyosi cha! cua'ni na. "Tso'o 
ti cua'ni ma lcaa cha lacua, tyi'u 
ti' ma cha! cha ji'i ycui! nu Xu'na 
na laca nu ndyu'ni ma, si'i cha 
ji'i nati chalyuu ti. 8Ná ndu'ni cha! 
masi msu nu ngúilya ti hati laca ma, 
masi msu nu ndi'i tso!o ti laca ma; 
cua jlo ti' na cha! ycui! nu Xu'na na 
tya cha! tso'o ji'i lcaa hati nu ndu'ni 
cha tso'o cuentya ji'i Ni. 

9Nu cu'ma ngu' xu'na msu bi! ni, 
la cui! jua'a nga'a cha! cña'asii tso!o 
ma ji'i msu ji'i ma. Ná xcutsii ma ji'i 
ngu!, ni ná cua'ni tyaala ma lo'o 
ngu' bi"; tyi'u ti' ma cha! sca ti nu 
Xu'na na laca loo ji'i cu!ma lo'o 

ji'i ngu' bi!, lo'o jua'a sca ti cuayá! 
ndu'ni Ni lo'o cua ña'a ca hati. 


Ya' xña nu cua'nijo'o ji'i ngu' 
nu ngusñi cha! ji'i Cristo, cha! 
xuu tya'a ngu' lo'o nu xña'a 
10 Juani ni, cua'ni ma cha! caca 

nguula ti! tyiquee ma, cha! stu'ba ti 
ndu'ni ma cha lo'o ycui!' nu Xu'na 
na, lo'o jua'a nguula tsa juersa 
ntsu'u ji'i ycui' Ni. Lcaa tyempo 
tyi'u ti' ma lcaa cha! nu cua nda 
ycui' Ndyosi lo'o ma, cha! taca cua'a 
ma ji'i ycui' ca ma, cha! ná cñilo'o 
nu xña'a ji'i ma. 1?Si'i na nxuu tya'a 
na lo'o ñati chalyuu ti, siya! la 
juersa ntsu'u ji'i ngu' bi'; tya'a cusuu 
na laca lcaa cui'i cuxi nu ntsu'u nde 
cua. Nguula tsa nu bi!, hasta ngua 
ti' bi! tyijiloo ji'i ycui' Ndyosi; pana 
ná ngua ji'i. La cui! laca nu ngua 
til caca xu'na chalyuu, lo'o jua'a 
nclyo bi! cha ji'i hati cha! cua'ni 
ngu! lcaa lo cha! cuxi nde chalyuu 
juani. Pana cha! nu cua nchcul' 
ycui' Ndyosi lo'o na ni, ñilya laca 
ste! sendaru nu ndya!a cusuu, jua'a 
laca cha! bi!; xcui' chcua laca ste! 
sendaru cha! cua!a jili ycui' ca ngu!. 
Taquiya! ma ji'i cha! bi!, xñi tsolo ma 
jili cha! bi! juani; lo'o tyalaa tyempo 
cuxi bi", li' taca talo ma cha! xuu 
tya'a ma lo'o nu xña'a, cha! ngusñi 
ma cha! tso!o bi!, masi tyala cusuu 
na laca nu xña!a bi". Si juala cua'ni 
ma, nu lo'o tye cha! cusuu bi!, li! tya 
tyu ma ñi'ya nu ndu ti ma. 14Bi' cha! 
cua'ni tajua! ma lacua; ñitya lo'o 
ndyaaca' ne! sendaru lo'o juata cha! 
xñi ca'a tso'o ste! ngu', jua'a cu'ma, 
xñi tso'o ma cha! nu nchcui' Ni 
bi!. Xcui' cha! lini chcui' ma, cha! 
li' taca xuu tya!a ma lo'o nu cuzi. 

Sca sendaru ni, ndyacu! chcua lo 
tyiquee yu lo'o nde chu' yu, cha! 
cua'a yu ji'i tyiquee yu. Lo'o jua'a 
cu'ma, ná taca sta ngu' gui'ya 

ji'i ma si xcui' cha! liñi ndu'ni ma. 
15Ndyu'u xapatu quiya' sendaru. 
Lo'o jua!a cu'ma ni, quiñi ti' ma 
cha! tsaa chcui' ma cha! ji'i ycui' 
Ndyosi lo'o ñati; chcui! ma cha! 
taca cua'ni lyaá Ni ji'i ngu' bi! cha! 
taca cua'ni Ni cha! ti ti tyi'i tyiquee 
ngu!. 16Lo'o jua'a ndacui sca chcua 
cuaja! ya! sendaru; nu lo'o cu tya'a 
cusuu yu clya nu nga'a quii' lo 

ji'i yu, li' cua'a yu ji'i ycui! ca yu 
lo'o chcua cuaja! bi'. Jua'a caca ji'i 
ma si chañi cha! ngusñi ma cha! 

ji'i ycui' Ndyosi, taca cua'a ma ji'i 
ycui' ca ma lcaa hora cha! ná cua'ni 
lya! ti! nu cuzi ji'i ma. "Smalyu 
chcua ntucua hique ngu! sendaru 
cha! cua'a ji'i hique ngu'. Lo'o jua'a 
cu'ma, cua ngua'ni lyaá Ni ji'i ma, 
bi! cha! ntsu'u nu ña'asii ji'i ma li". 
Xñi ma lcaa cha! nu nda Xtyi!i ycui! 
Ndyosi lo'o ma cha! caja ñi!ya nu 
chcui' ma lo'o sca hati, ñilya laca 

si cua ngusñi ma sca maxtyi cusuu 
ji'i sendaru. 1$Chcui' ma lo'o ycui' 
Ndyosi nu lo'o nxuu tya!a ma lo'o 
nu cuxi, cha! jña ma chacuayá! ji'i 
Ni; lcaa tyempo xtyucua Xtyi'i ycui! 
Ndyosi ji'i ma cha! taca chcui! ma 
lo'o Ni. Lo'o jua!a chcui' ma lo'o Ni 
cuentya ji'i lcaa ñati nu cua ngusñi 
cha! ji'i Ni. Bi! cha! lacua, tii ti ti' ma 
chcui' ma lo'o Ni, cha! ná ca taja ti' 
ma. "La cui! jua'a tso'o si chcui' ma 
lo'o ycui! Ndyosi Sti na cuentya jna!, 
cha! tya ta la Ni cha! nu chcui' na! 
lo'o ñati, cha! caca tlyu la tyiquee 
na! chcui' na! lo'o hati ña!a cuayá! 
nu ca cuayá! ti! ngu! cha! taca 

cua'ni lyaá Cristo ji'i ngu' ya! nu 
cuxi; sca cha! nu bilya cuna ngu' 
laca bi!. 22Cua ngusubi Ni 'na cha! 
tsala tyijyu!, cha! ta na! cha! bi! lo'o 
ñati; bi! cha! laca na! preso juani. 
Chcui' ma lo'o ycui' Ndyosi cuentya 
jna' lacua, cha! taca chcui' liñi na! 
cha! bi! lo'o ñati, ñitya nu nga'a cha! 
chcui! na!. 


Ngusalya' Pablo lo'o ngu' 

21Cua nda na! ji'i yu Tíquico 
cha! caa slo ma. Tso'o tsa ntsu'u 
tyiquee ya cha! stu'ba tsa ndu'ni 
ya cha ji'i ycui' nu Xu'na na lo'o 
yu. Cacha! lyiji yu ji'i ma lcaa cha! 
ñi'ya nu ndyaca 'na ca nde, ñi'ya 
cha nu ndyu'ni na!. 22Bi' cha! cua 

nda na! ji'i yu lijya yu slo cu'ma, 
cha! tso!o la tyanu tyiquee ma lo'o 
cuna ma ñi'ya nu ndyaca cha! ji'i 
cuare. 

23Chcui' na! lo'o ycui' Ndyosi 
Sti na, lo'o jua'a lo'o Jesucristo nu 
Xu'na na cuentya ji'i cu'ma tya'a 
ngusñi na cha! ji'i Cristo; cua'ni 
Ni cha! ti ti tyi'i tyiquee ma, cha! 
tso'o ti tyu'u tyiquee ma ña'a ma 
jili tyala na, cha! lcaa tyempo jlya 
ti! ma ji'i ycui' Ndyosi. *Lo'o jua'a 
nti! na! cha! ña'a ti cua'ni Ni cha! 
tso!o lo'o lcaa cu'ma nu ntsu'u 
tyiquee ma ji'i Jesucristo nu Xu'na 
na, cu'ma nu ngalaa nti! tyalachu! 
ma ji'i Cristo. Chañi cha! jua'a caca 
cha! bi! 


Quityi nu nguscua San Pablo ndyaa slo 
nati ji'i Jesucristo nde quichi Filipos 





Pablo lo'o Timoteo laca cuare. 

Tyucuaa ya ndyu'ni ya cha ji'i 
Jesucristo, bi! cha! nscua ya quityi 
re cha! caa ca slo cu'ma, cha! tya!a 
hati jili ycui' Ndyosi laca na. Cua 
ngusñi na cha! ji'i Jesucristo, bi! cha! 
laca na hati ji'i ycui' Ndyosi. La cui! 
jua'a lo'o quityi re chcui' ya xi lo'o 
lcaa ngu! cusu' nu laca loo ji'i ña'a 
taju cu'ma, jua'a chcui! ya xi lo'o 
xa! la ngu! nu laca cha, nu ntsu'u 
cha! xtyucua ji'i ma. 2Ndi'ya nti! na', 
cha! ña'a ti cua'ni ycui' Ndyosi Sti 
na cha! tso'o lo'o ma, cha! ti ti tyi'i 
tyiquee ma xqui'ya Jesucristo nu 
Xu'na na. 


Nchcui' Pablo lo'o ycui' Ndyosi 
cuentya ji'i ngu' Filipos bi! 
3Lcaa quiya' lo'o ndyi'u ti! na! ji'i 

cu'ma, li! tso!o tsa ntsu'u tyiquee 
na!; ndya na! xlya'be ji'i ycui! 
Ndyosi cuentya ji'i lcaa ma li'. *Lo'o 
nchcui! na! lo'o Ni cuentya ji'i ma, 
chaa ti ti! na! nchcui' na! lo'o Ni 

lit. “Tya lo'o ndyuna ma cha! tso!o 
jili Cristo tya clyo, hafa ti tsa cu! ti 
nxtyucua ma 'na cha! chcui' na! cha! 
bi! lo'o xa! la ñati; Shi! cha! cua jlo 
til na! juani cha! ña'a ti tya cua'ni 
ycui' Ndyosi cha ne! cresiya ji'i 


ma, ña'a cuaya' nu tyu'u scua cha 
bi!, nu lo'o tyaa Jesucristo chaca 
quiya!, cha! la cui! ycui' Ni laca nu 
nguxana ngua'ni cha ne! cresiya ji'i 
ma tya clyo. "Tso'o si culacua xi ti! 
na! jua!la cuentya ji'i cu'ma, xqui'ya 
cha! lcaa tsa ntsu'u tsa tyiquee na! 
ña'a na! ji'i cu!ma; stu'ba ti ndyaca 
cha! ji'i cu!ma lo'o na', tso'o tsa 
ndyu'ni Ni lo'o na cha! ndyu'ni na 
cha ji'i Jesucristo. Nguxtyucua ma 
jna! tsubi' lo'o nguta'a na! slo ngu' 
nu laca loo cha! nxacui na! cha! 

ji'i ngu' bi"; nacui na! ji'i ngu! cha! 
tso'o tsa laca cha! nu cua nda ycui! 
Ndyosi lo'o na, lo'o jua'a ndacha' 
lini na! ji'i ngu' ñilya laca cha! lini 
bi!. Lo'o juani tya nxtyucua ma 'na, 
masi ntsu'u na! ne! chcua xqui!ya 
cha! nchcui! na! cha! ji'i Jesús lo'o 
hati. $Cua jlo ti! ycui' Ndyosi cha! 
ñi'ya ntsu'u tyiquee ycui' Jesucristo 
ña'a Ni ji'i lcaa cu'ma, la cui! jua'a 
ntsu'u tsa tyiquee na! ña!a na! ji'i 
cu'ma. 9Ndi'ya laca cha! nu nchcui' 
na! lo'o ycui' Ndyosi cuentya ji'i ma: 
ndijña na! chacuayá! ji'i Ni cha! ña!a 
ti tso'o la tyu'u tyiquee ma ña'a ma 
jili tya'a hati ma, cha! jua'a taca 

ca cuayá! la ti! ma Icaa cha!, cha! 
juala taca culacua tso'o la ti' ma; 

10 ndijña na! cha! lcaa tyempo taca 
calya cha! hique ma ñi'ya nu tso'o 
la cha! cua'ni ma. Jua'a ngataa 
tyajala ma cua'ni la ma cha! cuxi, 
nga'aa tyanu yabe! hichu' ma nu 
lo'o tyalaa tsa cha! caa Cristo chaca 
quiya'. 11 Quiña'a tsa cha! tso!o taca 
cua'ni ma lcaa su ndi'i ma chalyuu 
xqui'ya Jesucristo, cha! ndyu'ni 
Cristo cha ne! cresiya ji'i ma; bi! cha! 
taca cua'ni tlyu ma ji'i ycui' Ndyosi, 
taca cua'ni chi ma loo Ni. 


Sca ti cha' nti' Pablo nde chalyuu, 
cha! caca yu cha ji'i Cristo 

12Cu'ma ngu' tya'a ngusñi na cha! 
ji'i Cristo, nti! na! cha! caca cuayá! 
tso!o ti' ma cha! cua lijya ngani la 
cha! tso'o ji'i Jesús laja ngu' quichi 
re, xqui'ya cha! cuxi nu ndyaca 'na 
re. 3Nga'a na! ne! chcua juani, bi 
cha! jlo ti! lcaa ñati nu ndi'i ni'i tlyu 
ji'i gobierno re, cha! cua ngusu'ba 
ngu' 'na ne! chcua xquilya cha! 
ndya'a na! lo cha ji'i Cristo; masi 
lcaa sendaru nu ndi'i ca nde, masi 
xa! la hati, cua jlo ti! ngu'. 14Lo'o 
jua'a cua ña!a ca ngu' tya'a ngusñi 
na cha! ji'i Jesús, tsa ndu cua tso!o 
la jlya ti! ngu' cha! ji'i nu Xu'na na 
juani, cua tlyu la xi tyiquee ngu' 
juani; nga'aa ntsii ngu! chcui' ngu' 
cha! ji'i ycui' Ndyosi lo'o xa! hati, 
xqui!ya cha! ná ntsii na! lo'o ntsu'u 
na! ne! chcua re. 

15Chañi cha! ntsu'u ñati nu nchcui' 
cha! ji'i Cristo lo'o tya'a xqui!ya cha! 
chii ti nti! hati bi', na cua nti! tsa 
hati bi! xuu tya!a lo'o ya; pana tya 
ntsu'u la xi xa! la ngu! nu nchcui' 
cha! bi! xqui!ya cha! tso!o ti tyiquee 
ngu'. 16-17 Ntsu'u tsa tyiquee ngu' 
bi! ña'a ngu' ji'i ycui' Ndyosi, lo'o 

jua'a jlo ti' ngu' cha! cua nda Ni cha 
na cha! xacui na! cha! jili ñati nu 
KUU tya!a lo'o na xqui'ya cha! tso!o 
ji'i Cristo. Nu hati nu chii nti! ni, si'i 
na tyucui tyiquee hati bi! nchcui' 
ngu' cha! ji'i Cristo; laca cha! cua 
nti! ngu' tyijiloo ngu! ji'i tya'a ngu'. 
Lo'o jua'a cua nti! tsa ngu' cha! ta 
la ngu' cha! ti'í 'na laja lo'o ndi'i 

na! ne! chcua. 18Ná ndube ti! na! 
ñilya ndyu'ni ngu! bi!, masi tyucui 
tyiquee chcui' ngu' cha! ji'i Cristo 
lo'o ñati, masi cha! cuiñi ti ntsutu 
tyiquee ngu! nu lo'o nchcui! ngu! 
cha! bi"; pana tso'o tsa nti! na! si ña!a 
ti tya cañi la cha! ji'i Cristo bi!. 

Lo'o jua'a tya caca chaa la ti! na! 
tyempo nde loo la. 19Ndu ti! na! cha! 
yala ti caca tso'o la cha! jna! re, cha! 
cua jlo ti! na! ñi'ya ndijña tsa ma ji'i 
ycui! Ndyosi cha! tyu'u na! ne! chcua 
re, cha! tyu'u na! nde liya!; jlo ti! 
na! cha! nxtyucua tsa la cui! Xtyi!i 
ycui' Jesucristo 'na. 22Ndi'ya nti! na! 
cua'ni na!: nti! tsa na! cha! ná caca 
tyuju'u ti! na! lo'o chcui' na! cha! 
jili Jesús lo'o hati; masi tyempo nu 
lijya nde loo la, masi tyempo juani, 
tlyu caca tyiquee na! lo'o cheui' na! 
cha! ji'i Jesús. Jua'a nti! na! cua'ni 
na!, cha! ña'a ti cua'ni tlyu na! ji'i 
Cristo, masi tya lu'ú ti na!, masi 
cua ngujuii na'. 21Sca ti cha! nti! na! 
cua'ni na! nde chalyuu, cha! caca 
na! cha ji'i Cristo. Tso'o la masi 
cajaa na!, nti! na!, cha! li! taca ña'a 
na! ji'i ycui' Ni; 22pana ná jlo ti! na! 
na laca nu tso'o la cha! cua'ni na!, 
cha! ná tyiquee' tya taca cua'ni na! 
tya quiña'a la xi cha ji'i nu Ku'na 
na, si tya tyili la na! xi chalyuu. 
23Tyucuaa lo cha! nti! na! cha! caca 
'na lacua: Nti' tsa na! cha! xtyanu na! 

ji'i chalyuu re, cha! li! taca tyi'i na! 
lo'o Cristo, cha! bi! nu tso'o la nti' 
na!; *pana juani ni, ndulo la cha! ji'i 
cu'ma si tya tyi'i la na! xi chalyuu. 
25Nda ti! na! cha! jua'a caca 'na, 
cha! tya tyi'i la na! xi chalyuu. Li! 
taca xtyucua la na! jili lcaa cu'ma, 
cha! xñi tso'o la ma cha! ji'i Cristo; 
jua'a caca chaa la ti! ma lo'o jlya 
tso'o ti! ma ji'i Ni. 26Lo!o caa na! 
cha! tyi!li na! slo ma chaca quiya!, li 
tso'o tsa caca tyiquee ma cuentya ji'i 
Jesucristo xqui'ya na!. 

27Bi! cha! juani, cui'ya ma 
cuentya ñi'ya nga'a cha! cua'ni ma 
chalyuu cuentya ji'i cha! ji'i Cristo 
nu cua ngusñi ma. Si juala ndu'ni 
ma, li! ná ndu'ni cha! masi caa na! 
ca quichi tyi ma, masi ná caca caa 
na!. Ná tyiquee! caja cha! 'na cha! 
sca ti cha! ntsu'u tyiquee ma lo'o 
tya!la ma, cha! ndalo tsa tyiquee ma 
jili tyala cusuu ma ca bil; ná tyiquee' 
stu'ba ti culacua ti! ma lo'o tya'a 
ma laja lo'o tyiquee' tsa nchcui! ma 
lo'o ngu! cha! xñi ngu' cha! tso!o bi! 
ji'i Cristo. 28Lo!o ndu'ni ma jua'a, li" 
nga'aa ntsu'u cha! cutsii ma ji'i ngu' 
tya!a cusuu ma, cha! taca ca cuayá! 
ti' ngu! cha! cua nscua cha! cuityi 
ycui' Ndyosi ji'i lcaa hati cuxi. Pana 
cu'ma ni, cua ngulaá ma ji'i nu cuxi 
bi"; ycui' Ndyosi ndu'ni cha! taca 
tyijiloo ma ji'i ñati cuxi bi'. 22Tso'o 
tsa laca cha! nda ycui' Ndyosi 
chacuayá' cha! ngusñi ma cha! ji'i 
Cristo; pana cua nscua cha! caja xi 
cha! ti'í ji'i ma, nu lo'o cua ngusñi 
ma cha! ji'i Cristo bi'. 30Stu'ba ti 
ndyaca cha! ji'i cu!ma lo'o na!, ti'i 
tsa cha nu cua ngujui ji'na. Pana 
cua na'a ma ñilya ngua'ni na! cha 
tya tsubi' la, cha! lye tsa nxuu tya!a 

na! lo'o nu cuxi; lo'o ña'a ti taca ca 
cuayá' ti' ma cha! lye tsa ndyu'ni na! 
cha juani. 


Ngua Jesús sca ngu' ti'i lo'o yaa yu 
chalyuu, cha! tiya! la li' tlyu tsa 
chacuayá' nda ycui' Ndyosi ji'i yu 
Ná tyiquee' cua nguula la 

ti' tyiquee ma juani, xqui'ya 

cha! cua ngusñi ma cha! ji'i Cristo; 
cua tso'o la nti! ma cha! ntsu'u tsa 
tyiquee Ni ña'a Ni ji'i ma. La cui! ti 
cha! xqui!ya nu Xtyi'i ycui! Ndyosi 
stu'ba ti ntsu'u cha! ji'i ma lo'o 
tya'a ma, jua'a lo'o ycui' Ni, ña'a 
cuayá' nu nchca tya'na ti! ma ña'a 
ma ji'i tyala ma, ña!a cuayá' nu 
tso'o ntsu'u tyiquee ma ña'a ma ji'i 
tya'a ma. ?Bi' cha! lacua, si chañi 
cha! jua'a nti! ma, li! cua'ni ma cha! 
caca tso!o tyiquee na; jua'a caca nu 
lo'o ña'a na! cha! stu'ba tsa ntsu'u 
cha! ji'i ma lo'o tya'a ma, cha! sca 
ti cha! ntsu'u tyiquee ma, cha! sca 
ti cha! nclyacua ti! ma, cha! sca ti 
cuayá! tso'o ti nti' ma ña'a ma ji'i 
tya'a ma. 3Cua'ni ma cha! ná quiña'a 
cha! tyu'u tyiquee ma lo'o cua'ni ma 
sca cha; si'i xcui' cha! ji'i ycui! ca 
ma culacua ti! ma, ni si'i na cua'ni 
tyucuaa ti! ma lo'o tya!a ma. Tso'o 
la si culacua ti! ma cha! tso'o la 
laca nu xa! la ngu' tyala ma, pana 
ná tso'o ycui' ca ma; *cube la ti! 
ma ñi'ya caca cha! ca tso!o cha! ji!i 
xa! la ngu' tya'a ma, si'i xcui! cha! 
ji'i ycui' ca ma nu nga'a cha! cube 
ti' ma. 

5Tso'o si culacua ti! ma ñi'ya 
nelyacua ti! ycui! Jesucristo. Ndi'ya 
ngua cha! ji'i yu: £Tyucui tyempo 
ycui' Ndyosi tsiya! ti laca Jesucristo, 
ná ntsu'u tyempo nu ná laca yu 

ycui! Ndyosi; pana lo'o yaa yu 

lo yuu chalyuu, ná ngulacua ti! 
Jesús cha! calo'o yu lcaa chacuayá! 
ji'i ycui' Ndyosi, masi ntsu'u tsa 
chacuayá! ji'i yu slo Ni nquicha', 
cha! stu'ba ti ntsu'u cha! ji'i yu 

lo'o ycui' Ndyosi Sti yu. "Pana 
nguxtyanu yu chacuayá! nu ntsu'u 
jili yu ca slo ycui! Ndyosi Sti yu, 
cha! tso!o la ngua ti! yu lo'o ngua'ni 
yu jua!a. Lo'o li! ntajala yu ngua 

yu hati, cha! caja ñi'ya xtyucua 

yu ji'na; ñitya nelya lcaa hati, jua'a 
ngula yu nde chalyuu, ñati tsiya! ti 
ngua yu. ¿Ngua yu sca ñati ti'i, lo'o 
jua'a tso'o tsa ndaquiya' yu cha nu 
cua nda ycui' Ndyosi Sti yu ji'i yu; 
ngujuii yu, hasta ngujuii yu lo crusi, 
masi jua'a ndujuii ngu' ji'i ngu' nu 
xña'a tsa nu ngua li'. 9Bi! cha! juani 
cua ndyaa lo'o Ni ji'i yu cha! stu'ba 
ti tyi'i yu ca su tlyu la ca su ntucua 
ycui' Ni; juani tlyu tsa chacuayá! 
cua nda Ni ji'i Jesús. Tyucui 

ña'a chalyuu nga'aa ntsu'u la xa! 
chacuayá! nu tlyu la, cha! jua'a 
tyu sti! lcaa na lu'ú nde loo Jesús, 
masi hati, masi cui'i. Ná ntsu'u 

su tye cha! cua'ni chi ngu! loo yu 
xqui'ya chacuaya' nu cua nda Ni ji'i 
yu, masi nu ndi'i ca nde cua, masi 
nu ndi'i nde lo yuu chalyuu, masi 
ngu' nu cua nguatsi!, lo'o jyo!o bi! 
cua'ni chi ngu' loo yu. Y Cuii tsa 
chcui' lcaa hati cha! Jesucristo laca 
Xu'na lcaa ca chalyuu, jua'a tso'o 
tsa cua'ni tlyu ngu' ji'i ycui' Ndyosi 
Sti na. 


Ñi'ya nu ntyiji'i xee cuii nde talya, 
jua'a cua'ni na lo'o ndi'i na chalyuu 
12Cu'ma ngu' tya'a na nu tyaca!a 

tsa ma 'na, cua ndaquiya! tsa ma 

ji'i cha! nu nchcui' na! lcaa tsa lo'o 
nguti'i na! lo'o ma; ña'a ti tya 
ndulo tsa cha! ji'i ma cha! taquiya' 
la ma ji'i cha! nu nchcui! na!, masi 
tyijyu! tsa nga'a na! ca su ndi'i ma 
juani. Ña!a ti cua'ni cña ti' ma cha! 
caca lyiji lcaa cha! nu ngua ti! ycui! 
Ndyosi cua'ni Ni ne! cresiya ji'i ma 
lo'o ngua'ni lyaá Jesucristo ji'i ma. 
Xti ti cha! tyulu tyiquee ma cuentya 
ji'i ycui' ma, pana cube la ti! ma 
ji'i ycui' Ndyosi. 19 Tyitu ti! ma cha! 
lcaa tsa ndu'ni ycui! Ndyosi cha laja 
ne! cresiya jili ma, cha! taca cua'ni 
ma cha ji'i Ni; jua'a ndu'ni Ni cha! 
tyaja'a ma cua'ni ma lcaa ña'a nu 
nti! ycui' Ndyosi cha! cua'ni ma. 
14Lcaa lo cña nu cua'ni ma ni, ná 
caca chii nti! ma ña!a ma ji'i ngu' 
lo'o ndyu'ni ma cha bi!, ná xlyú 
ma cha! hichu! ngu', cha! ná 
caca ñacui ngu! cha! ntsu'u qui!ya 
jili ma li', lo'o jua'a ná caja su lyiji 
cua'ni ma sca cha! li'. Tso'o la si 
caca cuayá! ti! ngu! cha! chañi cha! 
laca ma sñi' ycui' Ndyosi tyucui 
tyiquee ma, masi xcui' ndi'i ti ma 
chalyuu laja ñati cuxi, laja ñati nu 
chii nti! ngu' ña'a jili tya'a ngu'. 
Xqui'ya cu'ma nga'a cha! cañi cha! 
ji'i Jesús lcaa su ndi'i hati bi!; ñitya 
nu ntyiji'i xee cuii nde talya, jua'a 
caca ma xee nde chalyuu, '£nu 
lo'o ta ma cha! lo'o ngu', si chcui! 
ma cha! tso!o ji'i Cristo nu taca ta 
chalyuu nu ná nga'a cha! tye ji'i 
ngu'. Si jua'a cua'ni ma, tso'o tsa 
caca tyiquee na! ña'a na! ji'i ma lo'o 
tyalaa tsa nu cua'ni cuayá! Cristo 
jili lcaa ñati. Li! taca ca cuayá! ti! 
na! cha! tso'o ti ngutu'u scua cha bi! 
'na, si'i na nguliji yu'u cha bi! jua'a 
ti. 17-18 Jlo ti! na! cha! si'i cha! xca 

ti laca nu ngua'ni ma lo'o ngusñi 
ma cha! ji'i ycui' Ndyosi; quiña'a tsa 
na nguxtyanu ma, tyuu quiya! cua 
nda ma tyucui ña!a ma cha! caca 
ma cha ji'i Cristo, xqui'ya cha! cua 
ngusñi ma cha! ji'i Ni. Lo'o juani 
lo'o na! ni, cujuii ngu' 'na, nti! na!; 
chcuna! chalyuu 'na jua'a ti cuentya 
ji'i cu'ma. Pana ná ntsii na!; masi 
jua!a caca 'na, chaa tsa ti! na! ndi'ii. 
Lo'o jua'a nti! na! cha! ca chaa ti! 
cu'ma, cha! stu'ba ti ca chaa ti! na! 
lo'o cu'ma. 


Nchcui' Pablo cha! ji'i Timoteo 
lo'o ji'i Epafrodito 

19 Chacuayá! ji'i Jesús nu Xu'na na, 
ná tyiquee! ta na! ji'i yu Timoteo 
cha! tsaa yu ca su ndi!li ma yala 
ti, cha! quije xi cha! 'na ñi'ya nu 
ndi'i ca ma; tso'o tsa caca tyiquee 
na! lo'o cuna na! cha! bi!. 20Sca ti 
yu bi! laca nu chañi cha! stu'ba ti 
nti! yu lo'o na', nu chañi cha! ntsu'u 
tyiquee yu ña'a yu ji'i cu'ma; 21ná 
ndi'i xa! la ngu' tya'a na ca nde 
nu ndube ti! ñi'ya ndyaca cha ji'i 
Jesucristo ca su ndi'i ma, xcui' na 
ntsu'u la tyiquee ngu' ji'i cha ji!i 
ycui' ca ngu'. 22Lo'o cu'ma, cua jlo 
ti' ma cha! lubii tsa cha nu ndyu'ni 
yu Timoteo bi'. Stu'ba ti ndyu'ni yu 
cha lo'o na! ñitya nti! si cua laca yu 
sñi! na', stulba ti ndya!a ya nchcui' 
ya cha! tso'o ji'i Jesús lo'o xa! hati. 
23Lo'o tye caca cuayá! jna', li! ta na! 
ji'i yu cha! hora ti tsaa yu ca su ndi'i 
ma, 24masi nda ti! na! cha! lo'o ycui' 
na! taca caa na! yala ti ca su ndi'i ma 
chacuayá' ji'i ycui' nu Xu'na na. 

25Lo'o jua'a ndu'ni tsa cha! 
caa chaca yu ca slo ma, nti! na; 
Epafrodito laca yu bi'. La cui' yu 

tya'a ndya!a ya cha laca yu, lo'o 
juala nguula tsa cha ngua'ni yu lo'o 
ya lo'o nguxacui ya cha! ji'i ngu' 
cuxi. La cui! yu bi! laca nu nda 

ma yaa ca slo na! tya tsubi' la, cha! 
xtyucua yu 'na lo'o na laca nu lyiji 
xi 'na cha! tyiji yu'u 'na chalyuu. 
26Tiji' tsa ti! yu ji'i cu'ma, bi! cha! 
nti! yu caa na'a yu ji'i ma chaca 
quiya!; ngulacua tsa ti! yu lo'o 
ngujui cha! ji'i yu cha! cua ndyuna 
ma cha! quicha tsa yu. 27 Chañi tsa 
cha! quicha tsa yu nu ngua li!, cua 
cajaa ti yu ngua; pana ycui! Ndyosi 
ngua'ni tya'na ti! Ni ji'i yu. La cui! 
jua'a ngua tya'na ti! Ni ña'a Ni 'na, 
cha! cua laca ngujui tsa cha! xñi!i ti! 
'na ca nde; lo'o li! lye la ngua xñi!i ti' 
na! si cua ngujuii yu, pana ndyaca 
tso'o yu li'. 28 Bi! cha! tso'o tsa nti' 
na! juani si yala ti caa yu ca slo 
cu'ma, cha! lo'o cu'ma caca chaa tsa 
ti' ma, nu lo'o ña'a ma ji'i yu chaca 
quiya!. Ngataa culacua tsa ti! na! 
cuentya ji'i cu'ma li". ?%Caca chaa 

ti' ma lo'o yu lacua; tso'o tsa chcui' 
ma lo'o yu lo'o tyalaa yu ca slo ma, 
cha! laca yu tya'a ngusñi ma cha! 
ji'i nu Xu'na na. Lo'o jua'a cua'ni chi 
ma loo cua ña'a ca ñati nu cua'ni 
ñi'ya nu ngua'ni yu bi!; 30ná ndyutsii 
yu, masi cua cajaa ti yu laja lo'o 
nguxtyucua yu ji'i ya lo'o cha ji'i 
Cristo re tya tsubi'. Masi ná ngua 
caa cu'ma ca nde, pana cua nda ma 
ji'i ycui' yu lijya yu cha! cua'ni yu 
la cui! cña nu ná ngua cua'ni cu'ma, 
nu nxtyucua tsa ji'i ya li! 


Ñi'ya nu chañi ca cha! ca ti qui'ya nu 
ntsu'u ji'na cuentya ji'i ycui' Ndyosi 
Cu'ma tya'a ngusñi na cha! 

ji'i Jesús, juani cua nti! tsa na! 


497 


cha! ca chaa ti! ma xqui!ya ycui' nu 
Xu'na na. Ná ndu'ni cha! 'na, masi 
tya chaca quiya' chcui' na! la cui! 
tya'a cha! nu nguscua na! tya clyo; 
ná tyiquee' xtyucua na! xi ji'i ma, 

si chcui' na! chaca quiya!. ?Tii ti ti' 
ma, cui'ya tso'o ma cuentya ji'i nu 
ngu' cuxi bi!, cha! ñitya ndu'ni xne! 
taja, jua'a ndyu'ni ngu' bi'. Xquitya 
cha! cusu! nu jlya tsa ti! ngu' bi! 

ji'i, bi' cha! ndatsaa ngu' ji'i xa! hati 
cha! xi'yu ngu' quiji ngu', masi sca 
cha nu cua'ni ñu'u ji'i ngu' laca; si'i 
sca cha! tso'o laca bi'. ¿Pana nu na 
ni, chañi laca cha! ngulacua ycui! 
Ndyosi ji'na, masi xa! ña!a nchcui! 
nu ngu' bi!. Cua ndu'ni tlyu na ji'i 
ycui' Ndyosi xquilya Xtyi!i ycui' Ni; 
chaa tsa ti! na ndi'i na chalyuu nu 
lo'o cua ngujui chalyuu ji'na xqui'ya 
Jesucristo, cha! nga'aa jlya ti! na ji'i 
sca cha! nu ndatsaa hati chalyuu ji'na 
cha! cua'ni na ji'i. 4Lo!o na!, jlya tsa 
til na! ji'i nu cha! cusu! bi". Tya tsubi! 
la ni, ná njyacua xa! la ñati 'na, lye 
la ndaquiya! na! Icaa cha! cusu! nu 
ntsu'u ji'i ngu' judío tya'a ya. “Cua 
snu' ti tsa ntsu'u na! lo'o ngusityu 
ngu' quiji na! cha! ngulacua ngu' 'na; 
ngu' judío laca na! tya lo'o ngula na!, 
tani ngu! hebreo laca tañi na'. Jua'a 
la cui! tya!a nati ji'i ngu' Benjamín 
ngua ngu' cusu' 'na. Ngu! fariseo 
laca na!, bi! cha! ndaquiya' tsa na! 
lcaa ca cha nu ntsu'u cha! cua'ni ya 
cuentya ji'i cha! cusu' ji'i ngu' judío; 
6cha! jlya tsa ti! na! ji'i nu cha! cusu' 
bi", bi! cha! nguxcube! tsa na! ji'i lcaa 
ñati nu ngusñi cha! ji'i Jesucristo, 
lya! tsa ti! na! ji'i ngu' bi!. Lo'o jua'a 
ná ntsu'u gui'ya 'na lo'o ngu' judío 
cuentya jili cha! cusu' bi!, cha! cua 
ndaquiya! tsa na! lcaa nu cha! cusu! 

bi; tya sa'ni cua ngua lubii cresiya 
jna!, si chañi cha! caca tso!o cresiya 
ji'na cuentya ji'i ycui' Ndyosi jua!a ti. 
7Sa'ni la ngua ti! na! cha! tso'o tsa ñati 
laca na! xqui'ya cha! cusu! bi', pana 
juani ngalaa nelyacua ti! na! ji'i cha! 
bi! xqui'ya Cristo. $Lo'o jua'a, masi 
tucuna' na! lcaa cha! nu ndiya tsa 

ti' na! nde chalyuu, ná cube ti' na'; 
tlyu la tsiya' ti laca cha! tso'o nu cua 
ngujui 'na juani, laja lo'o ndyuloo na! 
ji'i Jesucristo nu Xu'na na'. Xqui'ya 
Cristo, bi! cha! cua nguxtyanu na! ji'i 
lcaa cha! cusu! bi"; ngataa tso'o cha! 
cusu! bi! tsiya! ti, nti' na!, hasta xcuaa 
na! ji'i, nti! na!. Tsa bi! ti cha! nti! na!, 
cha! shi tso'o na! cha! ji'i Cristo, 9cha' 
stu'ba ti tyu'u tyiquee na! lo'o Ni. Ná 
ngúityi ycui' Ndyosi gui'ya 'na nu 
lo'o ndaquiya! tsa na! ji'i nu cha! cusu! 
bi'; laca cha! cua ngúityi ycui! Ni 
qui'ya 'na lo'o jlya ti ti! na! ji'i cha nu 
ngua'ni Cristo, tsa bi! ti cha!. Bi! cha! 
ngua'ni Ni cha! caca tso!o cresiya jna!. 
10Lo'o juani ni, tsa bi! ti cha! nti! na!, 
cha! tyuloo lyiji na! ji'i Cristo, cha! ca 
tii na! cha! tya ndyu'ni ycui' Ndyosi 
cha lo'o na! lo'o la cui! tya!a juersa 
nu cua ntsu'u ji'i Ni lo'o ngua'ni Ni 
cha! ndyu'ú Jesús chaca quiya'. Ná 
ndu'ni cha! masi jua'a chcube! na! 
ñi'ya nu cua nchcube! ycui' Jesús, 
masi chcuna! chalyuu 'na tsiya' ti 
ñi'ya lo'o cua ngujuii ycui' Cristo 

lo crusi. 11Lo'o juani ndu ti! na! cha! 
caja chaca chalyuu 'na tiya! la, sca 
chalyuu nu ná nga'a cha! tye, masi 
cua ngujuii na!. 


Cua'ni cna ti! na cha! jyacua na ji'i 
cha! tlyu nu caja ji'na nde loo la 
12Ná nacui na! cha! cua ndye 
ngua tso!o cresiya jna' cuentya ji'i 

ycui! Ndyosi sca ti quiya', lo'o juani 
ngalaa ntsu'u quitya 'na; ná ni na! 
jua'a. Na cua laca nacui Jesucristo 
cha! laca na! hati ji'i ycui' Ni, bi! 
cha! lye tsa ndyu'ni cha ti! na! cha! 
ca tso'o lyiji cresiya 'na. 19Cu'ma 
ngu' tya!la ngusñi na cha! ji'i Cristo, 
cua jlo ti! na! cha! tya lyiji caca 
jua'a lo'o na!. Tsa bi! ti cha! ndulo 
tsa cuentya 'na, cha! cua'ni yala na! 
juani cha! jyacua na! ji'i cha! tlyu 
nu cua lijya nde loo la, cha! ca tso'o 
lyiji cresiya 'na lo'o ycui' Ndyosi, 
masi nga'aa tyi'u ti! na! lcaa ña!a 
cha! nu ngua 'na nu ngua tya sa'ni 
la. Bi! cha! lacua, lini tyucuii nxñi 
na! cha! jyacua na! ji'i nu cha! tlyu 
bi!, cha! bi! laca nu cua ngua'ni 
cho'o ycui' Ndyosi cuentya ji'na ca 
su ntucua ycui' Ni. Taca caja cha! 
bi! ji'na ca li', xquitya cha! cua ngua 
stu'ba cha! ji'na lo'o Jesucristo. 
15Tso!o tsa si la cui! jua'a culacua 
ti! ca tala na nu cua ngusñi tso!o 
na cha! ji'i Jesús; ycui' Ndyosi laca 
nu culu'u lini la ji'i ma li', si ntsu'u 
ngu! tyala ma nu nclyacua ti! xi xa! 
la cha'. 16Tso'o lacua, tya cua'ni la 
na la cui! tya!a cha!, ñi'ya nu ngua 
cuayá! tso'o ti! na tya clyo. 
17Cu'ma ngu' tya'a ngusñi na 
cha! ji'i Jesús, tso!o si cua'ni ma tsa 
ña'a cha! nu cua na'a ma 'na cha! 
ndu'ni na!. La cui! jua'a cuilya tso!o 
ma cuentya ñi'ya nu ndyu'ni xa! la 
ngu' tya!a na, nu ndu'ni ñitya nu 
ndu'ni ti cuare, cha! jua'a cua'ni 
ma. 18Cua tyuu tsa quiya' cua nda 
ya la cui! cha! re lo'o cu'ma, lo'o 
juani chcui! na! chaca quiya' lo'o 
ma, masi xñi!i tsa ti! na! chcui' na! 
ndi'ya: Ntsu'u tsa ngu' tya'a cusuu 
Cristo, masi cua ngujuii yu lo crusi 

cuentya ji'i ngu!; tya'a cusuu Cristo 
laca ngu! bi', cha! ntsu'u tsa cha! 
cuxi nu ndu'ni ngu! lcaa se'i su 
ndya'a ngu'. 19Nga'a cha! tyaa ngu' 
bi! ca chalyuu talya nu lo'o cajaa 
ngu!, xquitya cha! sca ndyosi cuiñi 
ntsu'u ji'i ngu! bi!; cua ña'a ca na nu 
ndacui tsa ti! ngu' ji'i cha! caja ji'i 
ngu' nde chalyuu, bi! laca ndyosi ji'i 
ngu! bi". Lo'o jua'a tyixi tsa ndu'ni 
ngu' lo'o tya!a ngu', masi nga'a cha! 
ca tyuju'u tsa ti! ngu'; xcui' ntsu'u 
tyiquee ngu' ji'i cua ña'a ca na nu 
ntsu'u nde chalyuu. Pana nu na 
ni, ca su ntucua ycui! Ndyosi tsiya! 
ti, ca ndacua ntsu'u quichi tyi na 
nu chañi ca. Lo'o juani chaa tsa 

ti' na ntajatya na ji'i Jesucristo nu 
Xu'na na, ni jacua! tyu'u Ni nde cua 
su ntsu'u quichi nu ca tyi na, cha! 
cagui'ya Ni ji'na nde chalyuu, cha! 
cua'ni lyaá lyiji Ni ji'na. 21 Xcutsa'a 
Ni ji'i tyucui nafa na li', cha! caca 
na ñitya laca ycui' Ni. Quicha ti 

ti' tyucui ña'a na juani, pana ycui' 
Ndyosi ni, tso!o tsa ña!a tyucui ña!a 
Ni; la cui! jua'a caca tyucui ña!a na 
nde loo la li'. Taca ji'i Ni culo Ni 
cha ji'i lcaa lo na nu ntsu'u chalyuu, 
lo'o jua'a taca ji'i Ni xcutsa!a Ni ji'i 
tyucui ña!a na tsiya! ti. 


Lcaa tsa caca chaa ti' na 
xqui'ya ycui' nu Xu'na na 
Cu'ma tya!a ngusñi na cha! ji'i 
Jesús, tyaca'a tsa cu'ma 'na; 
hati nu cua nda ycui' Ndyosi jna' laca 
cu'ma, xqui'ya cha! ndyu'ni na! cha 
ji'i Ni. Tso'o tsa ntsu'u tyiquee na! 
xqui'ya cu'ma, lo'o jua!a xñi'i xi ti! na! 
lo'o ná ndi'i na! ca slo cu'ma. Nga'a 
cha! cua'ni ma cha! tyanu tso!o cha! ji'i 
ycui' nu Xu'na na ne! cresiya ji'i ma. 

2Lo'o cu'ma ma! Evodia lo'o ma! 
Síntique ni, cui'ya ma cha! clyu ti! 'na, 
cua'ni ma cha! stu'ba ti tyu'u tyiquee 
ma lo'o tya'a ma. Ngu! tya'a na laca 
ma xqui'ya nu Xu'na na, bi! cha! cua'ni 
ma cha! cati cha! cusuu nu ntsu'u ji'i 
ma lo'o tya'a ma. ¿Lo'o nu'u nu tso'o 
tsa tya'a ndya'a na cha, cua nti! na! cha! 
xtyucua nu'u ji'i tyucuaa ma! cusu! bi!, 
cha! taca ca tso'o tyiquee ngut! bi! lo'o 
tyala ngu'. Tyucuaa ma! cusu! bi! cua 
nguatni tsa ngu' cha cha! cañi la cha! 
tso'o ji'i Jesús nquicha'; stu'ba ti ngua'ni 
ngu' bi' cha lo'o na!, lo'o Clemente, lo'o 
xa! la ngu' tya!a ndya!a ya cha. Cua 
nscua xtañi lcaa ngu' bi! lo quityi ji'i 
ycui' Ndyosi, nu nscua xtañi ñati nu 
caja chalyuu nu ná nga'a cha! tye ji'i. 

4Nti! na! cha! lcaa tsa caca chaa ti! 
ma xqui'ya ycui' nu Xu'na na; masi 
tucua quiya' cheui' na! cha! bi! lo'o 
ma: Nti! na! cha! caca chaa ti! ma. 
5Xcui' cua'ni tya'na tsa ti! ma lo'o 
lcaa hati, cha! ca cuayá! ti! ñati cha! 
jua'a ndu'ni ma. Cua ngulala ti caa 
ycui' nu Xu'na na chaca quiya!. 

Ni sca cha! ná culacua tsa til ma 
ji'i, pana jña ma cha! ji'i ycui! Ndyosi 
cuentya ji'i cua ña'a ca cha! nu tyacua xi 
ji'i ma. Lo'o jua'a ta ma xlya'be ji'i ycui' 
Ndyosi cha! jua'a ndyaca cha! ji'i ma, 
nu lo'o chcui! ma lo'o ycui' Ni. "Loto li! 
cua'ni Ni cha! ti ti tyili tyiquee ma, masi 
ná caca cuayá! ti! ñati chalyuu ni cha! 
laca ma jua!a. Ngataa ca!ya cha! cuxi 
hique ma li!, ngataa caca cuxi cresiya jili 
ma li!, xqui'ya cha! cua ngua stu'ba cha! 
jili ma lo'o Jesucristo. 


Tyu'u tyiquee na ji'i cua 

ña'a ca cha! nu tso'o laca 

8 Cu'ma tya'a ngusñi na cha! 
ji'i Cristo, ndi'ya ti culacua ti' ma 

tyucui tyempo nu ndi'i ma chalyuu: 
Cua ña'a ca cha! nu chañi tsa cha! 
juala laca, bi! laca nu nga'a cha! 
tyu'u tyiquee ma ji'i; jua'a lcaa cha! 
nu cua'ni chi ngu! loo, lcaa cha! 

nu liñi ca, lcaa cha! su lubii ntsu'u 
tyiquee na, lcaa cha! nu tso!o tsa 
ña'a, lcaa cha! nu tso'o tsa nti! ngu' 
ña!a ngu' jili, masi lcaa cha! tso!o bi!, 
nu jua!a tso'o tsa nchcui' ngu! ji'i, 
bi! laca nu nga'a cha! tyu'u tyiquee 
ma ji'i. 9Cua'ni ma cha! tyi'u ti! ma 
ji'i lcaa cha! nu cua ngua tsa'a ma 
'na, masi sca cha' nu cua ndyuna 
ma tya lo'o nda na! cha! lo'o ma, 
masi sca cha! nu cua na'a ma cha! 
ndyu'ni na!; bi! laca cha! nu nga'a 
cha! cua'ni ma, lo'o li! cua'ni ycui! 
Ndyosi cha! ti ti tyi'i tyiquee ma. 


Tso'o tsa ntsu'u tyiquee 
Pablo cha! cua yaa lo'o ngu' 
msta cha' xtyucua ji'i 
10 Tso!o tsa ntsu'u tyiquee na! 

lo'o na'a na! cha! cua ndyalaa msta 
nu nda cu'ma lijya slo na'. Tso'o 
nti! na! cha! cua ndyi'u ti! ma 'na 
chaca quiya!, lo'o jua'a tso!o tsa nti! 
na! cha! cua nda ma msta bi! 'na 
xqui'ya ycui' nu Xu'na na. Jlo ti! na! 
cha! si'i na ngujlyaa ti! ma 'na, laca 
cha! nga'aa ngujui ñitya nu xtyucua 
ma 'na tya tsubi' la. 11Ná nacui na! 
cha! lyiji tsa cha! tso'o 'na, cha! 
tso!o tsa ndyaala' ti! na! lo'o na laca 
nu ndyiji ti xi 'na. 12Ntsu'u quiya' 
lyiji tsa cha! 'na, lo'o jua'a ntsu'u 
guiya' quiña!a tsa cha! tso'o ndyiji 
'na; jua'a ti ngui'i na!, cha! cua 
nguili na! cha! tyaala! ti! na! lcaa su 
tya'a na! lo cha re. Ná ndu'ni cha! 
masi tso!o tsa ndyiji na cacu, masi 
ntyute! ti na!; masi quiña'a tsa na 

ntsu'u 'na, masi xti ti cha!, ná ndulo 
cha! bi! 'na. Cua nda ycui' Cristo 
juersa 'na cha! talo na! ji'i cua ña'a 
ca cha!, na laca nu tyacua ti xi 'na. 
14Masi jua'a, tso'o tsa nti! na! cha! 
cua nguxtyucua ma 'na laja lo'o 
ndyacua cha! cuxi 'na ca nde. 
15Cu'ma ngu' Filipos, cua jlo ti! 
ma ñi'ya ngua lo'o ngutu'u na! nde 
loyuu su cuentya Macedonia, ndya!a 
na! nchcui' na! cha! ji'i Jesús lo'o 
ngu! bi!; li! sca ti taju cutma nu 
ndyu'ni tlyu ma ji'i ycui' Ndyosi ca 
jua, cua ndya ma msta cha! caca sca 
xlya'be 'na, xqui!ya cha! tso!o tsa 
ngua tsa'a ma cha! ji'i Jesús laja lo'o 
nguti'i na! lo'o ma. 'SLo'o jua'a tyuu 
quiya! cua nda ma sca xlya'be 'na 
nu lo'o nguliji xi cha! tyiji yu'u 'na 
ca quichi Tesalónica. 17Ni si'i cha! 
caja sca cha! xlya'be ti 'na nclyacua 
ti! na!, tso'o la nti! na! si tyanu tso'o 
cha! ji'i ycui! Ndyosi ne! cresiya 
ji'i ma. 18 Ndi!ya xacui na! cha! jili 
ma juani: Cua quiña'a tsa na nda 
ma 'na, bi! cha! cua nti! tsa na! tya 
na! tsa xlya'be ji'i ma; nga'aa ntsu'u 
chaca na nu lyiji 'na tsiya! ti juani, 
tya lo'o yaa yu Epafrodito, yalo'o 
yu lcaa cha! tso'o nu cua nda ma 

ina. Ñitya laca sca msta nu ndiya 
tsa ti! ycui! Ndyosi ji'i, cha! tyixi 
tsa xtyi'i nda bi! nu ndacui lcua ti 
se'i, juala laca cha! tso'o nu nda ma 
'na cuentya ji'i ycui' Ndyosi. 19 Tlyu 
tsa cha! tso!o ntsu'u jili ycui! Ni, bi' 
cha! ta Ni lcaa na nu lyiji cha! tyiji 
yu'u jili ma chalyuu; cua jlo ti! na! 
cha! jua'a ndu'ni ycui' nu Xu'na na! 
lo'o ñati xqui'ya Jesucristo. 20Tso!o 
si tyucui tyempo cua'ni tlyu na ji'i 
ycui' Ndyosi Sti na lacua. Jua'a caca 
tu'ni. 


Ngusalya' yu lo'o ngu' 

21 Chacuayá! ji'i Jesucristo nda 
na! xlyo ni'i jili lcaa tya'a ma, nati 
ji'i ycui' Ndyosi cajua; la cui! jua'a 
nti! lcaa ngu' tya'a ndya'a ya ca 
nde. 22Lo'o lcaa ngu' nu ngusñi 
cha! ji'i ycui! Ndyosi ca quichi re, 
juala ngu' nu ndi'i ndyu'ni cha ca 
ni'i tlyu cuentya ji'i nu xu'na tlyu 
nu laca emperador, cua nti! tsa ngu! 
chcuicha! ngu! ji'i ma. 

23Cua nti! tsa na! cha! ña'a ti tya 
cua'ni la Jesucristo nu Xu'na na 
cha! tso'o lo'o ma tyucui tyempo 
nu lijya nde loo la. Jua'a caca 
tu'ni. 


Quityi nu nguscua San Pablo 
ndyaa ca slo ñati ji'i Jesucristo 
nde quichi Colosas 





Pablo laca na! nu nscua na! 

quityi re. Ycui' Ndyosi ngulo 
cha 'na, bi! cha! ndya!a na! nchcui! 
na! cha! ji'i Jesucristo lo'o ngu! xa! 
quichi ca tyijyu' la. Stu'ba ti ndi'i 
na! ca nde lo'o yu Timoteo tya'a 
ngusñi na cha! ji'i Cristo. 2Nda na! 
quityi re cha! caa ca slo cu'ma ca 
quichi Colosas jua, cu'ma ngu' nu 
ntsu'u cha! jili ma lo'o ycui! Ndyosi, 
cu'ma nu laca ma ngu' tya!a na 
xqui'ya cha! cua ngusñi tsolo ma 
cha! ji'i Cristo. 

Ndilya nti! na!, cha! ña'a ti cua'ni 
ycui' Ndyosi Sti na cha! tso'o lo'o 
ma, cha! cua'ni Ni cha! ti ti tyi'i 
tyiquee ma, ca su ndi'i ma ca jua. 


Nchcui' Pablo lo'o ycui' Ndyosi 
cuentya ji'i ngu' bi' 

3 Nu lo'o nchcui! ya lo'o ycui' 
Ndyosi Sti Jesucristo nu Xu'na na 
cuentya jili cu'ma, lu'ba ti ndya ya 
xlya'be ji'i ycui! Ndyosi xqui'ya cu'ma. 
4Cua ngujui cha! jili ya cha! tso!o 
tsa ngusñi ma cha! ji'i Jesucristo, 
lo'o jua'a nacui ngu' cha! ntsu'u tsa 
tyiquee ma ña'a ma ji'i lcaa ngu' 
tya!la ngusñi ma cha! ji'i ycui' Ndyosi. 


5Tya clyo lo'o ndyuna ma cha! tso!o 
bi", cha! nu nchcui' ji'i ycui! Ndyosi 
nu chañi ca, li! ngua cuayá! ti' ma 
cha! tya ntsu'u chaca cha! nu cua tlyu 
la nu nga'a cha! tyacua ji'na tyempo 
nde loo la lo'o tyalaa na ca su ntucua 
ycui' Ndyosi. Ca bi! ntsu'u co'o cha! 
bi! cuentya ji'i ma; bi! laca cha! nu 
tyacua ji'i ma ca tiya! la xqui'ya cha! 
ngusñi ma cha! ji'i Cristo, lo'o jua!a 
tso!o tsa ntsu'u tyiquee ma ña'a ma ji'i 
xa! la tya!a hati ma. 5Cua lijya ngani 
la cha! tso'o ji'i Jesús bi! tyucui ña!a 
chalyuu, lo'o jua!a lijya ndyaca tso'o 
la cresiya ji'i ñati macala su nduna 
ngu' cha! bi". La cui! juala ndyaca tya 
lo'o ndyuna ma cha! bi' tya clyo; tya 
lil cua ndyuna ma cha! ndu'ni tsa 
ycui' Ndyosi cha! xlya'be lo'o nati, 

li! ngua cuayá! ti' ma cha! chañi tsa 
laca cha! bi'. 7Cua ngujui cha! bi! ji'i 
ma lo'o ngulu'u yu Epafras ji'i ma; 
tso!o tsa tya!a ndya!a ya cha laca yu 
bi". Jlo ti! ya cha! tso'o tsa nchcui' yu 
cha! ji'i Cristo lo'o ngu' lcaa su ndya!a 
yu cuentya ji'i ya. 8La cui! yu bi! laca 
nu nacui ji'i ya cha! ndu'ni Xtyi'i ycui! 
Ndyosi cha! ntsu'u tsa tyiquee ma ña'a 
ma ji'i xa! la hati. 

9Bi! cha! juani lu'ba ti nchcui' ya 
lo'o ycui' Ndyosi cuentya ji'i cu'ma; 
tya lo'o ngujui cha! ji'i ya cha! cua 
ngusñi ma cha! bi!, ndijña ya cha! ji'i 
ycui' Ndyosi cha! ta Ni chacuayá! cha! 
caca cuayá! lyiji ti' ma lcaa cha! ñi'ya 
nu nti! Ni cha! cua'ni ma, cha! jua'a 
taca culacua tso!o ti! ma, taca ca!ya 
cha! tso'o hique ma xqui'ya Xtyi'i 
ycui' Ndyosi li'. YLo'o li! Icaa tsa lo'o 
ndya'a ma chalyuu taca cua'ni ma cha, 
cua ña!a ca cha nu nti! ycui' Ndyosi 
cha! cua'ni ma; taca cua'ni ma lcaa lo 
cha tso'o cuentya ji'i ycui' Ndyosi li, 
lo'o jua'a taca ca cuayá! la ti! ma ñi'ya 
ndyu'u lcaa cha! ji'i Ni. '" Nguula tsa 
cha ndu'ni ycui' Ndyosi ca su tlyu ca 
su ntucua ycui' Ni; bi! cha! cua ndijña 
na! ji'i Ni cha! ta Ni la cui! juersa 
bi! ji'i ma, cha! caca tso'o ti tyiquee 
ma talo ma ji'i cua ña'a ca cha! cuxi 
nu tyacua ji'i ma. 12Lo'o jua'a tya ma 
xlya'be ji'i ycui' Ndyosi Sti ma nu cua 
nda chacuayá!' cha! tyacua cha! tso'o 
ji'i ma, la cui! ti cha! nu cua nchco'o Ni 
cha! tyacua ji'i ñati ji'i ycui' Ni, nu lo'o 
tyalaa ngu' ca su xee tsa ca su ntucua 
ycui' Ni. Na cua ngua'ni lyaá Ni ji'na, 
cua ngua'ni tye Ni ji'i chalyuu talya su 
nguta'a na, lo'o jua'a cua ngulu'u Ni 
chaca tyucuii ji'na nu tsaa ca chalyuu 
tso'o su laca Cristo loo ji'na. Sñi' ycui! 
Ndyosi laca Cristo, lo'o jua'a tyaca!a 
tsa yu jili ycui! Ni; 14xquitya Cristo cua 
ngulaá na ji'i nu cuxi, xquitya Cristo 
cua ngúilya Ni cha! clyu ti! ji'na ji'i 
qui'ya nu ntsu'u ji'na lo'o Ni. 


Cua nguaala' cha! ji'i ycui' 
Ndyosi lo'o ñati chalyuu 
15Ná nchca hafa na ji'i ycui! 
Ndyosi tsiya! ti; pana nu lo'o yaa 
Cristo Sñi! ycui' Ni chalyuu, li! 

ngujui ñi'ya nu ña'a na ji'i ycui' Ni. 
La cui! yu bi! laca nu nguti'i tya 
clyo la lo'o ycui! Ndyosi, la cui! jua'a 
laca yu loo ji'i leaa lo na nu ngúiñá 
Ni chalyuu. 16Stu'ba ti ndu yu bi! 
lo'o ycui' Ndyosi Sti yu lo'o ntucua 
quiya! ndya' chalyuu, masi lo'o 
ndya' tyucui ña!a nde cua, masi lo'o 
ndya!' tyucui ña'a nde lo yuu. Cua 
ngúiñá Ni lcaa na nu nchca ña!a na 
ji'i nde lo yuu chalyuu; lo'o jua'a 
cua ngüiñá Ni lcaa na nu ná nchca 
ña'a na ji'i, ñi'ya nti! lcaa cuili nu 
laca loo nde cua; jua'a cua ngúiñá 
Ni lcaa lo xu'na nu culo cha ji'i ngu!, 
masi nde lo yuu chalyuu, masi 

nde cua. Stu'ba ti ndu Cristo lo!o 
ycui' Ndyosi Sti yu nu lo'o ngüiñá 
Ni tyucui ña!a chalyuu; la cui! jua'a 
xqui'ya yu bi', bi' cha! ndya' lcaa lo 
na. 17 Cua laca ntucua yu bi' lo'o tya 
lyiji tya! chalyuu, lo'o jua'a lcaa tsa 
ndu'ni yu cha cha! tyi!i tso'o ti lcaa 
na nu ntsu'u lo yuu chalyuu. 1 Ycui' 
yu laca yu loo ji'i lcaa taju hati nu 
ndyu'ni tlyu ji'i ycui' Ndyosi tsa tlyu 
ti, ycui' laca nu nda chalyuu ji'i ngu' 
bi'. Tya clyo la cua ndyu'ú ycui' yu 
chaca quiya' lo'o cua ngujuii yu, 
cha! li! taca ji'i yu tyucua yu ca su 
laca yu loo ji'i lcaa lo cha". !9Cua 
nacui ycui' Ndyosi cha! caca Sñi! Ni 
ñiya laca ycui' Ni tsiya! ti, cha! 
jua'a ngua ti! Ni cua'ni Ni, cha! 
chaca quiya! caca Ni loo ji'i tyucui 
ña'a chalyuu xqui'ya yu bi'. Cua 
nguaala' cha! ji'i ycui' Ndyosi lo'o 
ñati chalyuu lo'o ngujuii Cristo lo 
crusi xqui!ya na; jua'a ngua'ni yu 
cha! xa! caca tyucui ña!a chalyuu 
cuentya ji'i ycui' Ndyosi chaca 
quiya!, masi nde lo yuu chalyuu, 
masi nde cua. 

21 Nu ngua cua tsubi! la, tyijyu' tsa 
nguta!a ma ji'i ycui' Ndyosi; tya'a 
cusuu ma ji'i ycui' Ndyosi ngua ma 
tyempo bi! xqui'ya cha! cuxi nu cua 
ngulacua ti! ma, xqui'ya cha! cuxi 
nu cua ngua'ni ma. Pana juani cua 
ngua'ni Ni cha! taca cati quilya nu 
ntsu'u ji'i ma lo'o ycui' Ni, 22xqui!ya 
cha! tyucui ña!a ycui' Cristo Sñi! Ni, 
nchcube' tsa yu lo'o ndyujuii ngu' jiti 
lo crusi. Jua!a ngua'ni Ni tya li! cha! 
taca caca ma ñati ji'i ycui' Ni, hati 
nu nga'aa ntsu'u yabe' hichu! ma 
tsiya' ti, cha! nga'aa caca sta ngu! 
gui'ya ji'i ma lo'o Ni, nu lo'o caa Ni 
caqui'ya Ni jitna cha! tsalo!o Ni ji'na 
ca su ntucua Ni. Pana juani ña'a 
ti ndulo tsa cha! ji'i ma cha! tyanu 
tachaa la cha! ji'i Cristo ne! cresiya 
ji'i ma, cha! ycui' yu bi! laca suu 
lcaa cha! bi'. Ná ta ma chacuayá! 
cha! eñilo'o ngu' ji'i ma, cha! si 
jua!a, nga'aa culacua ti! ma ji'i cha! 
tso'o nu tyacua jili ma nde loo la, la 
cui! cha! nu cua ndyuna ma ji'i tya 
clyo. Xqui!ya cha! tso!o ji'i Cristo 
bi, bi! cha! ndya!a ngu' tyucui ña'a 
chalyuu nchcui' ngu' cha! bi! lo'o 
hati. Lo'o jua'a na!, Pablo, ndya'a 
tsa na! lo cha bi". 


Ndyu'ni Pablo cña cuentya 
ji'i nati nu ngusñi cha! ji'i 
ycui' Ni ca lcaa quichi 
24Tso'o nti! na! masi cua ngujui 

xi cha! ti'í 'na cuentya ji'i cu'ma; 
tso'o nti! na! cha! cuentya ji'i ca tala 
taju hati nu ngusñi cha! ji'i Cristo 
lcaa quichi, bi! cha! ndyacua cha! 
ti'í bi' 'na. Nchcube' tsa Cristo nde 
chalyuu xqui'ya na, cha! laca na 
hati ji'i ycui' yu; juala ndyacua cha! 
ti'í 'na, cha! cua lijya caca stu'ba la 

cha! ji'na lo'o ycui' Cristo lo'o cha! 
ti'í nu ndyaca ji'na nde chalyuu cha! 
ngusñi na cha! ji'i Cristo. 2? Ycui' 
Ndyosi laca nu cua nda cha bi' 'na, 
cha! caca na! cía ji'i ca tala hati nu 
ngusñi cha! ji'i Ni lcaa quichi, cha! 
nguula la caca tyiquee ma. Nga'a 
cha! ña'a ti tya ta la na! cha! ji'i 
Cristo lo'o xa! ñati ñala cuayá! nu 
tye cuna ngu' cha! bi'. 26Tyucui 
tyempo nu ngua sa'ni la, ná ngujui 
ñi'ya nu caca cuayá! ti! ngu! cha! bi!; 
cua ntsu'u yacu! ti cha!. Pana juani 
cua ngulu'u ycui' Ndyosi cha! bi! ji'i 
lcaa hati nu ntsu'u cuentya ji'i Ni. 
27Sca cha! tlyu nu tso'o tsa laca cha! 
bi!, sca cha! nu caja ji'i lcaa lo ñati 
chalyuu laca cha! ji'i ycui' Ndyosi 
bi'; pana ná ngujui chacuayá! cha! 
caca cuayá! ti! hati ji'i ycui! Ndyosi 
cha! bi! nu ngua cua sa'ni la. Ndi'ya 
ndyu'u cha! bi!, cha! nu bilya cuna 
ngu!: Taca tyi'i Cristo lo'o na nde 
chalyuu, masi juani ti; lo'o jua'a 
tiya! la li! taca tyu'u cha! ji'na lo'o 
ycui' Ndyosi ca su tlyu su xee tsa ca 
su ntucua ycui' Ni. 

28 Bi! cha! lye tsa nchcui' ya cha! ji'i 
Cristo lo'o Icaa hati; tso'o ti, qui'i ti 
nclyu'u ya cha! bi! ji'i ngu!, ndacane 
ya ji'i ngu' cha! ngataa cua'ni ngu' 
cha! cuxi. Cua nti! tsa ya cha! tso!o 
tsa caca tyucui ti! tyiquee scaa ngu! 
cuentya ji'i Cristo nu lo'o tyalaa 
ngu! ca slo ycui' Ni. ?9Bi! cha! lye 
tsa ndyu'ni na! cha cuentya ji'i cha! 
bi!; nguula tsa cha ndyu'ni na!, lo'o 
jua!a tlyu tsa juersa nda ycui! Cristo 
na cha! tyu'ú ne! cresiya 'na, cha! 
talo na! cua'ni na! cha bi". 

Ta na! sca cha! lo'o ma, cha! 
caca cuayá! ti! ma cha! lye tsa 
ngua'ni na! cha cuentya ji'i ma, lo'o 

jua'a cuentya ji'i ngu' quichi Laodicea, 
lo'o jua'a cuentya ji'i tyuu tya!a ngu', 
masi tya lyiji tyuloo ngu' 'na. ?Jua'a 
ndyu'ni na' cña, cha! caca tyucui 

ti' tyiquee ngu!, cha! stu'ba ti caca 
tyiquee ngu' lo'o xa! la tya!a ngu!. 
Nga'aa cutsii ngu' nu lo'o chcui' ngu' 
cha! ji'i Cristo li!, xquitya cha! tso'o tsa 
nchca cuayá! ti! ngu' jili cha! bi". Jua'a 
li! quijeloo cha! ji'i ngu!, cha! ycui! 
Cristo laca cha! bil, la cui! cha! ji'i ycui! 
Ndyosi nu bilya caca cuayá! ti! ngu' ji'i 
cua sa'ni la. 3Xqui'ya cha! ngusñi na 
cha! ji'i Cristo, bi! cha! taca quijeloo 
cha! ji'na macala su ntucua quiya' lcaa 
cha! nu ntsu'u tyiquee ycui' Ndyosi, 
masi lcaa cha! nu nda'ya hique Ni cha! 
cua'ni Ni nde chalyuu. “Cua nti' tsa 
na! cha! ná tucui cñilo!o ji'i ma, masi 
nti! ma cha! tso'o tsa nchcui! ngu' bi!; 
bi! cha! laca nchcui' na! lo'o cutma 
jua'a. “Masi juani ti ná ndi'i na! ca su 
ndi'i ma, pana lu'ba ti ndyi'u ti! na! ji'i 
cu'ma. Tso'o tsa nti! na! lo'o ndyuna 
na! cha! tso'o tsa ngusñi ma cha! ji'i 
Cristo. Lo'o jua'a tso'o tsa nti! na! cha! 
tso'o ti ndi'i ma lo'o xa! la ngu' tya'a 
ngusñi ma cha! ji'i ycui' Ndyosi. 

SNa cua ngúiñi ti! ma lo'o Jesucristo 
cha! caca Ni nu Xu'na ma, bi! cha! 
cui'ya ma cuentya cha! stu'ba ti caca 
tyiquee ma lo'o Ni lcaa tsa lo'o tyi'i ma 
chalyuu. "Jua'a xñi tso'o ma cha! ji'i 
Jesús, cha! ca cuayá! ti! ma lcaa cha! nu 
laca suu cha! bi"; cha! nu Jesús ni, bi! 
laca suu lcaa cha! nu cua ngusñi na, la 
cui! ti cha! nu cua ngulu'u ngu' ji'i ma 
tya tsubi' la. Lo'o jua!a lcaa tsa tya ma 
xlya'be ji'i nu Cristo bi! li". 


Xqui'ya Cristo cua ngulacua ngu' 


$ Cui'ya tso'o ma cuentya lacua, 
cha! ná tucui taca cñilo!o ji'i ma 

lo'o cua ña'a ca cha! cuiñi nu chcui' 
ngu' lo'o ma, masi tajua! tsa chcui' 
ngu! bi". Si'i ycui' Cristo nu ntucua 
quiya' cha! ji'i ngu' lo'o nchcui' ngu' 
jua'a; bi! laca cha cua ti, bi! laca 
cha! cuiñi nu nchceui' ñati chalyuu 
ti, masi nchcui' ngu' cha! ji'i sca 
jo'ó, masi nchcui' ngu' cha! ji'i sca 
cui'i nu ntsu'u nde chalyuu ti. 
9Pana nu Cristo bi' ni, ñi'ya laca 
tyucui ña!a ycui' Ndyosi, jua'a laca 
yu lo'o yaa yu nde chalyuu. 10Ycui! 
Cristo laca loo ji'i lcaa nu laca 
xu'na na, jua!a jili lcaa cui'i nu laca 
loo; lo'o cu'ma ni, xquitya cha! cua 
ntsu'u cha! ji'i ma lo'o Cristo, bi! 
cha! cua ngua tyucui ti! tyiquee 
ma, cua ngujui tyucui chalyuu ji'i 
ma. "La cui! jua'a xqui'ya Cristo 
cua ngulacua Ni ji'i ma; ni si'i na 
ngusi'yu lo quiji ma lo'o ngulacua 
ma ñi'ya nu ndu'ni ngu' judío lo'o 
sñi' ngu!, ycui' Cristo ngulacua ji'i 
ma lo'o cua ngua'ni lyaá Ni ji'i ma 
ji'i gui'ya nu ntsu'u ji'i ma nde 
chalyuu. 1?Lo'o cua ntyucuatya ma 
ni, ñi'ya laca si cua nguatsi' ma ne! 
cuaá lo'o Cristo, jua'a laca ma lo'o 
Cristo; lo'o li! ñitya si cua ndyu'ú 
ma stu'ba ti lo'o Cristo chaca 
quiya!, jua!a laca cha! bi! li'. Ycui! 
Ndyosi laca nu ndu'ni cha! tyu'ú 
ma, xqui'ya cha! ntsu'u cha! ji'i ma 
lo'o Ni. 13Ñitya laca si cua ngujuii 
ma, jua'a ngua cu'ma, xquilya cha! 
cua ntsu'u tsa quilya ji'i ma lo'o 
ycui' Ndyosi. Lo'o jua'a ná ngujui 
ñilya nu culacua ycui' Ndyosi ji'i ma 
lit, xquitya cha! ná ntsu'u cha! ji'i 
ma tsiya! ti lolo Ni nu ngua tyempo 
bi'. Pana juani cua ngua'ni Ni cha! 
tyu'ú ma chaca quiya' ñi'ya nu 
ndyu'ú ycui' Cristo. Cua ngúilya Ni 

cha! clyu ti! jitna ji'i lcaa quilya nu 
ntsu'u ji'na lo'o Ni. 14Cua ngua'ni 
tye Ni cha! ji'i quityi bi! su nscua 
lcaa cha nu nga'a cha! cua'ni na 
cuentya ji'i ycui' Ndyosi. Na cua 
ndyanu yabe' chu! na xqui'ya quityi 
bi!; pana tya lo'o ngujui'i cala ngu' 
ji'i Cristo lo crusi, tya li! cua ngúityi 
Ni qui!ya bi! jitna tsiya! ti. La cui! 
ti lo crusi bi! cua ntijiloo Cristo ji'i 
lcaa nu laca xu'na na, jua'a ji'i lcaa 
cui'i nu laca loo ji'na. Lo'o ngua'ni 
chi Ni loo Cristo xquilya cha! cua 
ntijiloo yu ji'i lcaa xu'na na bi', li! 
ndyalo'o Cristo ji'i xu'na bi! laja hati 
nu lijya qui'i ti, cha! ña!a cui'ya lcaa 
hati cha! cua ntijiloo Cristo ji'i lcaa 
xu'na bi!. 


Tso'o tsa laca cua ña'a ca cha! tso'o 
nu ndyu'u ca slo ycui' Ndyosi 

16Nga'aa ta ma chacuayá' cha! 
culo xa! ñati cña jili ma lacua, na 
laca nu cacu ma, na laca nu co'o 
ma cha! cua'ni tacati ma lo'o ycui! 
Ndyosi. La cui! jua'a ná tso'o laca 
si ñacui ngu' ji'i ma ni tsa laca nu 
cua'ni ma ta'a; masi ta'a lo'o ndi'i 
cha' na nu ndacui snu! tsa ti, masi 
ta'a lo'o cuañi' co', masi chaca ta'a 
nu ndu'ni ngu' nu ndacui yija ti, ná 
ntsu'u cha' cua'a jyaca ma ji'i ngu' 
bi! tsiya! ti, nti! na'. 1 Sa'ni la xcui' 
ntsu'u ta'a bi' nde chalyuu, cha' 
taca ca cuayá' ti' ngu' scaa cha' nu 
ngua ti' ycui' Ndyosi chcui' lo'o ngu' 
nu ngua tya li'; pana juani ni, cua 
haa ycui! Cristo chalyuu, bi' cha! 
nga'aa nti! na cha! cusu' bi!. Cua na'a 
na jili ycui' Cristo, bi! laca nu chañi 
ca. 18Ná cube ti' ma ji'i cua ña'a ca 
ñati nu cua'ni tyucuaa ti' lo'o ma, 
ngu' nu tacati la ndu'ni ycui' ngu', 

nti! ngu', cha! ndyu'ni tlyu ngu' ji'i 
sca xca nu ntsu'u ji'i ycui! Ndyosi 
ca nde cua; si'i jiti ycui! Ndyosi 
ndyu'ni tlyu ngu! bi'. Ñati nu ndu'ni 
jua'a ni, nti! ngu' cha! xa! la cha! ji'i 
ycui' Ndyosi cua ngulu'uloo ji'i ngu'. 
Lye tsa ndu'ni tyucuaa ti! ngu' bi' 
lo'o tya!a ngu', masi ná ntsu'u cha! 
cua'ni ngu' bi! jua!a, cha! nafa ti tya 
ntsu'u cha! cuxi ne! cresiya ji'i ngu! 
bi!; 'Inga'aa ndaquiya' ngu' bi! ji'i 
Cristo nu laca loo la jitna. Cristo 
laca loo ji'i lcaa taju ñati nu ndu'ni 
tlyu ji'i ycui' Ndyosi tsa tlyu ti; bi! 
cha! tso!o tsa stu'ba cha! ji'na lo'o 
xa! la tya'a ñati na, bi! cha! tso!o 
la ndyanu tachaa cha! ji'na lo'o Ni, 
cha! quiña'a la cña ndyu'ni Cristo 
ne! cresiya ji'i ñati ji'i Ni, tsa ña'a 
nu nti! ycui' Ndyosi cha! caca. 
20Pana cu'ma ni, cua nguxtyanu 
ma ji'i xa! la jo'ó nu ngua xu'na 
ma cua tsubi' la, cua nguxtyanu 
ma ji'i lcaa cha! nu jlya tsa ti! hati 
chalyuu ji'i. Tya lo'o ngujuii Cristo 
lo crusi cha! cua'ni tye ji'i cha! bi!, 
tya li! cua nguxtyanu ma jili cha! 
bi'. Nga'aa nti! cha! tya cua'ni ma 
ñilya nu ndu'ni xa! la hati chalyuu; 
nga'aa nti! cha! taquiya! ma ji'i lcaa 
xa! la cha nu nelyo ngu' ji'i ma, 
21 nu lo'o ñacui ngu' nditya: “Tacati 
tsa nu cua. Ná cala! ma ji'i, ná 
cacu ma ji'i”, nacui ngu'. 2Lcaa 
na bi! ni, na culiji ti laca na bi!; ya! 
nu cua nguliji bi', nga'aa ña'a na 
ji'i li. Nu lo'o nchcui' ngu' jua'a, 
sca cña nu ndyu'ni ñati chalyuu ti 
laca bi". 23 Chañi laca cha! tso'o tsa 
ndyu'u cha! bi! ngua ti! na nquicha!, 
ndatsaa tsa cha! bi! ji'na cha! cua'ni 
tlyu na ji'i jo'ó bi"; lo'o jua'a bi! laca 
nu ndu'ni tsa cha! caca tacati na, 

cha! xcube! na ji'i tyucui ña'a na. 
Jua!la ndu'ni cha! bi! tu'ni; pana si'i 
jua'a nga'a cha! caca, nu cati cha! 
cua'ni na cha! cuxi nu tiji' tsa ti' na 
jii. 

Pana cu'ma ni, cua ngujui 

chaca chalyuu cucui ji'i ma 
xqui'ya cha' cua ngua stu'ba cha' ji'i 
ma lo'o Cristo; bi' cha' lacua, xcui' 
na tyu'u tyiquee ma ji'i cua ña'a 
ca cha' tso'o nu ndyu'u ji'i Cristo 
lijya, cha! ntucua Cristo nde la'a tsu' 
cui su tlyu su ntucua ycui' Ndyosi. 
2Cua'ni cha! tyanu tachaa cha! bi! 
tyiquee ma, nga'aa tyaala! ti! ma 
lo'o cua ña'a ca cha! cuxi nu ntsu'u 
nde chalyuu. ¿Nu juani ni, nga'aa 
ntsu'u cha! ji'i ma lo'o cha! cuxi nu 
ndyaca nde chalyuu; cua ndyanu 
tso'o cha! ji'i ma lo'o ycui' Ndyosi 
xqui'ya Cristo. “Nu chaca chalyuu 
cucui nu ngujui ji'i ma xqui'ya 
Cristo, bi! laca cha! nu ndulo la cha! 
ji'i ma juani. Stu'ba ti tyatu na lo'o 
Cristo tsa bi', nu lo'o tyu'u tucua yu 
lijya yu chaca quiya!; li! taca caca 
stu'ba cha! ji'i ma lo'o nu Cristo bi! 
ca su caca tlyu la ycui! yu, ca su 
ntucua ycui! Ndyosi. 


Cua nguxtyanu ngu' chalyuu 
cusu! ji'i ngu' cha! jua'a ngujui 
chaca chalyuu cucui ji'i ngu' 

5 Cua'ni tye ma lcaa cha! cuxi nu 
ndiya tsa ti! ma ji'i lacua: nga'aa 
cua'ni cuxi ma lo'o clyo'o xa! ñati, 
ngalaa cua'ni ma cha! suba! lo'o tya'a 
ñati ma, nga'aa tyacui! ti' ma ña'a 
ma ji'i tya'a nati ma, cua'ni tye ma 
ji'i lcaa lo cha! cuxi nu ndijña tsa ti! 
tyiquee ma cha! cua'ni ma ji'i, nga'aa 
tyacui ti! ma ji'i scaa cha! tso'o nu 
ntsu'u chalyuu. Sca na nu ndacui ti! 


506 


na ji'i ni, stu'ba ti cuxi laca cha! bi! 
ñitya nti! si cua'ni tlyu na ji'i sca lcui 
jo'ó ti; £nchca ñasi! tsa ycui' Ndyosi 
lo'o ñati nu ndu'ni cha! cuxi jua'a. "La 
cui! tya!a cha! cuxi bi' cua ngua'ni ma 
lcaa su ndya!a ma nu ngua cua tsubi' 
la, “pana juani nga'a cha! xtyanu 
ma ji'i lcaa cha! cuxi bi'; masi nchca 
ñasi' tsa ma cua sa'ni la, masi lu'ba 
ti nxu'ba ñasi' ma ji'i ycui' ca ma tya 
li!, masi liye! ti' ma ji'i tya!a ñati ma 
tya tsubi' la, pana nga'aa cua'ni ma 
jua!a juani. La cui! juala nga'aa chcui' 
ma cuentyu jili tya'a ñati ma, ngataa 
chcui' suba! ma lo'o ngu', Inga'aa ta 
ma cha! cuiñi lo'o tyala ma; na cua 
nguxtyanu ma ji'i chalyuu cusu! ji'i 
ma, jua'a cua nguxtyanu ma ji'i lcaa 
cha! cuxi nu ngua'ni ma tya tsubi! la, 
10 cha! juani cua ngujui chaca chalyuu 
cucui jiti ma. Chaca lo hati cua laca 
ma juani; cua nguxcutsa!a ycui! 
Ndyosi lcaa cha! nu ntsu'u ne! cresiya 
ji'i ma juani, cha! jua'a caca ma ñi'ya 
nu laca ycui' Ni, nu lo'o ndyaca tsa'a 
lyiji ma lcaa cha! nu ntsu'u ji'i ycui! 
Ni. Bi! cha! juani nga'aa ndulo tsa 
cha! ji'na lo'o tya'a na, masi la cui! 
ngu' judío laca na, masi si'i ngu' judío 
laca ma; nga'aa ndu'ni cha' masi cua 
ngulacua na, masi ná ngulacua na; 
nga'aa ndu'ni cha! si ngu' xa! tsu! laca 
na, masi ngu' tyaala laca na, masi 
ngu' nu ndili tso'o ti laca na, masi 
msu nu ngüi'ya ti ñati laca ma cha! 
cua'ni ma cña ji'i hati laja ti. Nga'aa 
ndulo tsa cha! bi! ji'na juani, cha! sca 
ti Cristo laca nu ndulo tsa cha! ji'i 
cuentya ji'na. Ndi'i Cristo lo'o lcaa ñati 
ji'i Ni, ñi'ya nu laca ngu!, macala su 
ndi'i ngu'. 

12Nati ji'i ycui! Ndyosi laca cu'ma 
lacua; na cua ngusubi Ni ji'i ma, 

xqui!ya cha! ntsu'u tsa tyiquee Ni 
ña'a Ni ji'i ma. Bi! cha! ntsu'u cha! 
cua'ni tya'na ti! ma ji'i xa! hati; 
tso'o ti cua'ni ma lo'o ngu!, ni ná 
cua'ni tyucuaa ti! ma lo'o ngu!, masi 
tiya! ti chcui! ma lo'o ngu!, jua'a 
talo tsa tyiquee ma ji'i ngu'. Talo 
tyiquee ma ji'i xa! la tya!a hati ma 
lacua, ña'a cuayá! nu cuitya ma cha! 
elyu ti! ji'i ngu! lo'o ntsutu qui'ya 
jili ngu' lo'o ma. Tsa ña!a nu ndyi!ya 
nu Xu'na na cha! clyu ti! ji'i ma, 
jua'a nga'a cha! cua'ni clyu ti! ma ji'i 
tya'a hati ma. “La cui! jua'a tso'o 
tsa caca tyiquee ma ña'a ma ji'i xa! 
la tya!a hati ma, cha! jua'a stu'ba 
tsa caca cha! ji'i ma lo'o ngu! li". 15Ti 
ti tyi'i tyiquee ma lacua, xqui'ya 
cha! ycui' Ndyosi laca loo ji'i ma; 
cua ngusubi Ni ji'i ma, jua'a ji'i xa! 
la tya'a ñati ma, cha! caca ma sca ti 
taju nati cuentya ji'i ycui' Ni. Tso'o 
si lcaa hora tya ma xlya'be ji'i ycui! 
Ni xqui'ya lcaa lo cha. 

16Nga'a cha! tyanu tyucui cha! ji'i 
Cristo ca ne! cresiya ji'i ma. Tso'o tsa 
ndyu'u cha! bi', bi! cha! tso'o ti culu'u 
ma cha! bi! ji'i tyala ma ña'a cuayá! 
nu cuna tso'o lcaa ngu'. La cui! jua'a 
cula tu'ba ma lcaa lo jii nu ntsu'u ji'i 
ycui' Ndyosi, masi jii salmo nu nscua 
lo quityi nu ngua sa'ni, masi cua ña'a 
ca jii nu ca'ya hique ma nu nchcui' 
cha! ji'i ycui' Ndyosi; cula tu'ba ma jii 
cha! cuna ycui' Ndyosi, xqui!ya cha! 
tso'o tsa ntsu'u tyiquee ma ña'a ma 
ji'i ycui' Ni. "Lcaa ña'a cha nu nti' 
ma cha! cua'ni ma, lcaa ña'a cha! nu 
nti! ma chcui' ma lo'o ñati, chacuayá! 
ji'i Jesús nu Xu'na na cua'ni ma ji'i 
lacua. Lo'o jua'a la cui! hora bi! tya 
ma xlya'be ji'i ycui' Ndyosi Sti na 
xqui'ya Jesús. 


COLOSENSES 3 


Cha! tso'o nu cua'ni na lo'o 
laca Cristo loo ji'na 

18Cu'ma ngu' cuna'a ni, taquiya' 
ma ji'i clyo'o ma. Ndulo tsa cha! ji'i 
ma cha! cua'ni ma jua'a, cha! cua 
ntsu'u cha! ji'i ma lo'o Cristo nu 
Xu'na na. **Cu'ma ngu' qui'yu ni, 
caca tso'o tyiquee ma ña!a ma ji'i 
clyo'o ma; ná cua'ni tyaala ma ji'i 
clyo!o ma. 20Cu!ma ngu' cuañi' ni, 
nga'a cha! taquiya' ma cha nu culo 
ngu' cusu' ji'i ma, cha! tso!o tsa nti! 
nu Xu'na na lo'o ndu'ni ma jua!a. 
21 Cu'ma ngu' cusu! nu ntsu'u sñi' 
ma ni, ná su'lba ñasi' ma ji'i sñi' ma, 
cha! ná tso'o si caca taja ti! ngu! bi! 
xqui'ya ma. 22Cu'ma ngu' msu nu 
ndyu'ni cha ji'i ngu' laja ti, taquiya' 
ma lcaa cha nu culo ñati nu laca loo 
ji'i ma nde chalyuu. Si'i na cua'ni 
ti ma jua'a cha! tyanu tso!o cha! ji!i 
ma lo'o ngu' lo'o ndu ti ngu! slo ma, 
cha! ndyitya ngu' cuentya ji'i ma si 
ndu'ni ma cha; pana tyucui tyiquee 
ma cua'ni ma cha bi', xqui!ya cha! 
lcaa hora ndube ti! ma ji'i ycui' nu 
Xu'na na. Cua nafa ca cha nu 
cua'ni ma, lubii tsa cha cua'ni ma 
li. Nditya culacua ti! ma: ñi'ya laca 
si cha ji'i ycui' Ndyosi nu Xu'na 
na laca nu ndyu'ni ma, nga'aa si'i 
cha ji'i ñati chalyuu ti. 24Cua jlo 
ti' ma cha! ycui' nu Xu'na na laca 
nu nguxco'o cha! tso!o nu tyacua 
jili scaa ma lo'o cua tye ti cha!. 
Cristo laca nu Xu'na ma nu chañi 
ca; cuentya ji'i ycui' Cristo bi!, bi! 
cha! ndyu'ni ma cha. Pana xcube' 
ycui' Ndyosi ji'i cua ña'a ca ñati nu 
ndu'ni cha! cuxi; stu'ba ti ndu'ni 
cuayá! Ni ji'i lcua ti ña'a nati, masi 
ñati tonu, masi ñati sube. 


COLOSENSES 4 


Cu'ma ngu' xu'na msu, lcaa 
cha! nu ndyaca ji'i ma lo'o ngu! 

msu ji'i ma, cua'ni lini ma cha! bi"; 
tso!o ti cua'ni ma lo'o ngu' bi'. Tyi'u 
ti' ma cha! lo'o cu!ma, ntsu'u nu 
laca loo la ji'i ma, ntucua nu bi! ca 
su tlyu ca su ntucua ycui' Ndyosi. 

2Lcaa cu'ma, ná ca taja ti! ma, 
lcaa tsa chcui' ma lo'o ycui' Ndyosi. 
Lo'o jua'a tii ti ma tyi'i ma lo'o 
chcui' ma lo'o Ni, jua'a ta ma 
xlya!be ji'i Ni lo'o chcui! ma lo'o Ni. 
3La cui! tyempo bi! jña ma cha! clyu 
ti! jili ycui' Ndyosi cuentya ji'i ya 
cha! caja la juersa ji'i ya, cha! chcui' 
ya cha! tso'o ji'i Cristo lo'o xa! la 
ñati, cha! cuna ngu' cha! bi! masi 
bilya caja ñi'ya nu cuna ngu! cha! bi! 
yala la; xqui!ya cha! cua nchcui' tsa 
na! lo'o ngu' jua'a, bi! cha! ntsu'u 
na! ne! chcua juani. *Pana chcui' 
ma lo'o ycui' Ndyosi lacua, cha! 
xtyucua Ni 'na cha! tya chcui' liñi 
na! ji'i lcaa cha! bi', ñi'ya nu nga'a 
cha! cheui! na! ji!i. 

5Tii ti ti! ma tyili ma slo xa! ñati 
nu bilya xñi cha! ji'i Jesucristo; ná 
cua'ni ma cha! tonto slo ngu' bi!, 
cha! jua'a lcaa quiya' lo'o ta ngu! 
tyempo cha! chcui' ma lo'o ngut, li! 
tso!o tsa ta ma cha! ji'i Jesús lo'o 
ngu'. SLaja lo'o nchcui' ma lo'o ngu' 
ni, tso'o ti chcui' ma ña!a cuayá! nu 
cua!a jyaca ngu' ji'i cha! nu nchcui' 
ma; tso'o si caja ñi'ya nu xacui ma 
cha! jili lcaa ngu!. 


Cha' nu nchcui' Pablo su 
cua tye ti quityi re 
"Yu Tíquico tya'a na ni, ta yu cha! 
lo'o ma, lcaa cha! ñi'ya nu ndyaca 
jna! ca nde. Ntsu'u tsa tyiquee na 
ñala na ji'i yu bi', lo'o la cui! jua'a 

tya'a ndyu'ni ya cha ji'i nu Xu'na 

na laca yu; lcaa tsa ndyu'ni yu cña 
bi!, ná nchca taja ti! yu ji'i. 8Bi! cha! 
nda na! ji'i yu cha! caa yu ca su ndi'i 
ma, cha! ca chaa ti! ma chaca quiya' 
lo'o ña'a ma ji'i yu; nti! na! cha! 
cacha! yu ji'i ma ñi'ya nu ndyaca 
jili lcaa tya!la ya su ndi'i ya ca nde. 
9Stu'ba ti caa yu lo'o Onésimo tya'a 
quichi tyi ma; na tyaca!a tsa nu 
Onésimo bi! ji'i ya, xqui'ya cha! ná 
nchca taja ti! yu ncheui! yu cha! ji'i 
nu Xu'na na. Tyucuaa ngu! bi!, ta 
ngu' cha! lo'o ma ñi'ya nu ndyaca 
lcaa cha! ca su ndi'i ya ca nde. 

10 Aristarco tya'a ntsu'u na! ne! 
chcua, lo'o yu nda yu xlyo ni'i ji'i 
ma; la cui! jua'a cha! nda Marcos 
tyala Bernabé. (Tya tsubi' la cua 
nda na! sca cha! nu ndyaa ca slo 
cu'ma cuentya ji'i nu Marcos bil, 
cha! tso'o ti chcui' ma lo'o yu nu 
lo'o tyalaa yu slo ma). Lo'o jua'a 
Jesús nu laca xtañi Justo, cua nti! 
yu chcuicha' yu ji'i ma. Tyuu tya!a 
ngu! judío cua ngusñi cha! ji'i Cristo 
nquicha'; pana nu sna tya'a ti ngu' 
bi! ni, Aristarco lo'o Marcos lo'o 
Justo, tsa bi! ti ngu' ntaja'a tya!a 
lo'o na! ca su ndya!a na! nchcui' na! 
lo'o xa! la hati ñi'ya caca cha! lo'o 
caca ycui' Ndyosi loo ne! cresiya 
ji'i nati. Lo'o juala cua nxtyucua 
tsa ngu' bi! 'na. 12Lo'o yu Epafras 
tya'a quichi tyi ma, nda yu xlyo 
ni'i ji'i ma; stulba ti ndya'a yu lo 
cha ji'i Jesucristo lo'o ya. Lcaa tsa 
ndijña tsa yu cha! clyu ti! ji'i ycui! 
Ndyosi cuentya ji'i cu'ma, ndijña 
yu chacuayá! ji'i ycui' Ni cha! ná 
tyalachu! ma tsiya! ti cha! ji'i Ni. 
Ndi'ya nti! yu, cha! tyucui tyiquee 
ma tsiya! ti cua'ni ma na laca nu 

nti! Ni cha! cua'ni ma nde lo yuu 
chalyuu. 1 Jlo ti! na! cha! lye tsa 
ngua'ni yu cña cha! xtyucua yu 
jili cu'ma, jua'a ji'i ngu' quichi 
Laodicea, jua'a ji'i ngu! quichi 
Hierápolis tya'a ngusñi na cha! ji!i 
Cristo. 14Lo'o Lucas tya'a tso'o na 
nu ndyu'ni jo'o ji'i ngu', lo'o jua'a 
Demas, nda ngu' xlyo ni'i ji'i ma. 
15Lo'o jua!a ta ma xlyo ni'i ji'i 
ngu' tya'a ngusñi na cha! ji'i Cristo 
nde quichi Laodicea, lo'o jua'a ji'i 
ma! Ninfas lo'o lcaa ngu' tya'a na 
nu ndyu'u ti'i ca slo ma! cusu' bi!. 
16Chcui' ma lo quityi re clyo, lo'o li! 
tya ta ma quityi re tsaa ca slo ngu' 
Laodicea tya!a ndu'ni tlyu na ji'i 
ycui' Ndyosi. La cui! jua'a ndulo tsa 


COLOSENSES 4 


cha! jili ma cha! chcui' ma lo chaca 
quityi nu nda na! cha! ndyalaa slo 
ngu' Laodicea bi'. 17 Ndi'ya chcui' 
ma lo'o yu Arquipo tya'a na: “Cua 
ngua'a lo ycui! nu Xu'na na jinu'u 
cha! cua'ni nu'u cha bi! cuentya ji'i 
ycui' Ni”, ñacui ma ji'i yu, “bi! cha! 
juani cua'ni cha ti! nu'u cha! caca 
tso!o cha bi'”. 

18Su cua ndye quityi re, nde laca 
sca cha! nu cua nscua na! lo'o ya! 
ycui' ti na!: Pablo laca na!, nda na! 
xlyo ni'i ji'i ma; tyi'u ti' ma jna' cha! 
ntsu'u na! ne! chcua juani. Lo'o 
jua!a tya cua'ni la ycui' Ndyosi 
cha! xlya'be lo'o ma tyucui tyempo 
nu lijya nde loo la. Jua'a caca cha! 
lacua. 


Quityi nu nguscua San Pablo 
ndyaa ca slo ñati ji'i Jesucristo 
nde quichi Tesalónica 





1 Pablo laca na'. Lo'o Silvano 

lo'o Timoteo ndi'i ngu! ca nde 
lo'o na'. Nscua ya quityi re cha! 
tsaa slo cu'ma, ña'a taju ti ma ngu' 
quichi Tesalónica nu ntsu'u cha! ji!i 
ma lo'o ycui' Ndyosi Sti na, jua'a 
ntsu'u cha! ji'i ma lo'o Jesucristo 
nu Xu'na na. Nti! tsa ya cha! ña'a ti 
cua'ni ycui' Ndyosi cha! tso'o lo'o 
ma, cha! cua'ni Ni cha! ti ti tyi'i 
tyiquee ma. 


Tso'o tsa ngusñi ngu' bi! 
cha! ji'i ycui' Ndyosi 

2Lcaa quiya' lo'o nchcui' ya lo'o 
ycui' Ndyosi cuentya ji'i cu!ma, 
ndya ya xlya'be ji'i ycui' Ni li! 
3Ntsu'u ti! ya cha! ntsu'u tsa cha! 
tso'o nu ndyu'ni ma, cha! ntsutu 
tsa tyiquee ma ña'a ma ji'i tya'a 
ma, xqui!ya cha! ngusñi ma cha! 
ji'i Jesucristo. Ndalo tsa tyiquee ma 
xquitya cha! jlo til ma cha! ntucua 
Jesucristo nu Xu'na na ca slo ycui! 
Ndyosi Sti na; bi! cha! xcui! cha! 
tso'o ndyu'ni ma, masi tlyu tsa cha. 
4Lo'o jua'a ntsu'u tsa tyiquee ycui' 
Ndyosi ña'a Ni ji'i ma. Cu'ma ngu' 
tya'a ngusñi na cha! ji'i Jesús, jlo 
til ya cha! cua ngusubi Ni ji'i ma, 


5xqui'ya cha! ngusñi ma cha! tso'o 
nu cua nchcui' ya lo'o ma, la cui! 
cha! tlyu nu nda Xtyi!i ycui' Ni 
cha! chcui' ya lo'o ma; Xtyi'i ycui! 
Ndyosi ngua'ni cha laja lo'o nchcui' 
ya lo'o ma, bi! cha! ngusñi ma cha! 
bi". Lo'o jua'a jlo ti! ma ñilya ngua 
cha nu ngua'ni ya lo'o nguti'i ya ca 
slo cu'ma. 

SBi! cha! juani ndyu'ni ma cha 
nu ndyu'ni ya, la cui! tya!a cha 
nu ndyu'ni ycui' nu Xu'na na. Cua 
ngusñi ma cha! ji'i ycui! Ni, masi 
ti'í tsa til ngu! ña!a ngu! ji'i ma; 
pana tso'o tsa ntsu'u tyiquee ma 
xqui'ya Xtyi'i ycui! Ndyosi. "Lo'o li! 
na'a xa! la hati ji'i Jesucristo ñilya 
ndyu'ni ma; bi' cha! juani ndyu'ni 
ngu! ñilya nu ndyu'ni cu'ma, masi 
ca ta'a ngu' Macedonia nu ngusñi 
cha! ji'i ycui! nu Xu'na na, masi 
ca tala ngu! Acaya nu ngusñi cha! 
bi! ¿Cua ngañi cha! ji'i ycui! nu 
Xu'na na nde lcaa quichi xqui'ya 
cu'ma. Si'i ngu! Macedonia ti, ni si'i 
ngu' Acaya ti, masi ca ta'a hati ji'i 
Jesucristo, cua ndyuna ngu' cha! bi! 
tyucui ña!a chalyuu; ngalaa ntsu'u 
cha! ta ya cha! lo'o ngu! bi! cuentya 
ji'i ma, cha! ngusñi ma cha! ji'i ycui! 

Ndyosi, cha! cua jlo ti' ngu! cha! 

bi'. La cui! ngu! bi! nda ngu' cha! 
lo'o ya ñilya ngua lo'o ndyalaa ya 
slo ma tya clyo, cha! li' nguxtyanu 
ma ji'i lcua ti lo jo'ó nu ntsu'u ji'i 
ma tya sa'ni la, cha! cua'ni ma cña 
jii ycui' Ndyosi nu lu'ú ca, nu sca 

ti Ndyosi nu chañi ca. Lo'o jua'a 
nchcui' ngu! cha! juani ndu ti' ma 
ni jacua! tyaa Jesús nu sca ti Sñi! 
ycui' Ndyosi, nu cua tyu'u ca su 
ntucua ycui' Ndyosi cha! caa nde 
chalyuu chaca quiya'. La cui! Jesús 
nu ngujuii, lo'o li! ngua'ni ycui' 
Ndyosi Sti yu cha! ndyu'ú yu chaca 
quiya!, bi! laca nu ngua'ni lyaá ji'na 
cha! ngataa xcube! ycui' Ndyosi ji'na, 
nga'aa caca ñasi' Ni ji'na lo'o tyalaa 
tsa bi'. 


Cha nu ngua'ni Pablo lo'o 

nguti'i yu quichi Tesalónica 

Cu'ma ngu' tya!a ngusñi na 

cha! ji'i Jesús, jlo ti' ma cha! 
ná nguna!' cña nu ngua'ni ya lo'o 
nguti'i ya slo cu'ma. 2Cua ngua'ni 
ycui' Ndyosi cha! tlyu tyiquee 
ya, cha! ngulu'u ya cha! tso'o nu 
ntsu'u ji'i ycui' Ndyosi ji'i ma lo'o 
ngulaa ya slo cu'ma, masi lya! tsa 
ti! ngu' jili ya tya tsubi' la ca quichi 
Filipos. Jlo ti' ma cha! cuxi tsa 
ngua'ni ngu' bi! lo'o ya li', lo'o jua!a 
ntsu'u ngu! quichi tyi ma nu cuxi 
nti! ña'a ngu' ji'i ya. $Sili cha! cuiñi 
ngulu'u ya ji'i ma nu ngua li", si'i na 
cuxi tyiquee ya ña'a ya jili ma, ni 
si'i na nñilo'o ya ji'i ma. *Cua nda 
ycui' Ni cha! bi! lo'o ya cha! culutu 
ya ji'i nati, bi! cha! liñi nchcui' ya 
lo'o ngu' nde Icaa quichi. Si'i nati 
chalyuu laca nu Xu'na na, ycui' 
Ndyosi laca nu Xu'na na; bi! cha! 


1 TESALONICENSES 1, 2 


cuentya ji'i ycui! Ni nclu'u ya cha! 
tso!o bi! ji'i Ni ji'i lcaa ma, cha! jlo 
ti' Ni lcaa cha! nu ntsu'u ne! cresiya 
ji'i ya. 5Sili na tso'o tsa ndyu'ni ya 
lo'o ma cha! cua'ni ya ngana ji'i ma, 
ni si'i na tso'o tsa nchcui' ya lo'o 
ma cha! caja cha! tso'o nu ntsu'u ji'i 
ma ji'i ya. Jlo ti! ycui' Ndyosi cha! 
xcui' cha! liñi nchcui' ya; lo'o jua'a 
cu'ma, cua ndyuna ma cha! bi'. $Ná 
nti! ya cha! cua'ni chi ma loo ya, 
masi chacuayá! jili ycui' Jesucristo 
ndyalaa ya slo cu'ma; si'i na nchcui' 
tyucuaa ti! ya lo'o ma, cha! loo laca 
ya ji'i ma, ni si'i na tyixi ya cha! loo 
laca ya ji'i xa! hati. "Pana ñi'ya nu 
ña'asii sca nu cuna'a ji'i sñi!, jua'a 
nguna'asii ya ji'i ma, nu lo'o nguti'i 
ya ca slo ma nu ngua li'. ¿Ntsu'u tsa 
tyiquee ya ña'a ya ji'i ma, cha! cua 
nda ya cha! tso'o ji'i ycui' Ndyosi 
lo'o ma; lye tsa nclyacua ti! ya 
cuentya ji'i ma, hasta tso'o ntsu'u 
tyiquee ya masi cujuii ngu! ji'i ya 
xqui'ya cu'ma. *Cu'ma ngu' tya'a 
na, tyi'u ti' ma cha! lye tsa ngua'ni 
ya cha cha! caja ñi'ya tyiji yu'u ya 
chalyuu; tsa lo'o talya ngua'ni ya 
cha lo'o ya! ti ya, cha! ná culiji ma 
chi ji'i ma lo ya laja lo'o ngulu'u ya 
cha! tso!o bi! ji'i ma. 

1 Cua na'a ma, lo'o jua'a cua na'a 
ycui' Ndyosi, cha! tso'o ti nguti'i ya 
slo cu'ma nu ntsu'u cha! ji'i ma lo'o Ni. 
Ñati lubii laca ya, ná ntsu'u cha! jña 
ngu' qui'ya jiti ya li'. 11Ñitya ndu'ni 
sca hati lo'o shi', juala ngulu'u ya ji'i 
ma li': nu lo'o ngua'ni ma cha! tso'o, li! 
nguxtyucua ya ji'i ma; nu lo'o ngua'ni 
ma cha! cuxi, li! nda ya sca cuii lo'o 
ma. '2Nguxtyucua ya ji'i ma cha! 
tyucui tyiquee ma cua'ni ma ña'a cha! 
tso'o nu nti! ycui' Ndyosi cha! cua'ni 

na nde chalyuu, cha! jua'a shi ma cha! 
ji'i ycui' Ndyosi cha! tsaa ma ca su 
tlyu su xee tsa su laca Ni loo. 

13Lo'o jua'a lcaa hora ndya ya 
xlya'be ji'i ycui' Ndyosi cuentya ji'i ma, 
xqui'ya cha! nu lo'o ndyuna ma cha! 
tso!o jili ycui' Ndyosi, la cui! cha! nu 
cua nda ya lo'o ma, li! jlya ti' ma cha! 
bi!. Ngua cuayá! ti! ma cha! laca cha! 
bi! nu cha! liñi ji'i ycui' Ndyosi, si'i 
cha! ngua!ya hique sca ñati ti; ngusñi 
ma cha! bi! li!, bi' cha! ndyu'ni ycui' 
Ndyosi cña ne! cresiya ji'i ma. 1*Nitya 
nu ngua tya tsubi' la, cha! ngua'ni lya! 
ti! ngu! judío ji'i ña'a taju hati tya'a 
ntsu'u cha! ji'na lo'o Jesucristo ca 
loyuu su cuentya Judea, jua'a ngua'ni 
lya! ti! ngu' tya'a quichi tyi ma ji'i 
cu'ma li'. Cu'ma ngu' tya'a na, la cui! 
tya'a cha! ti!í ngua ji'i ma ñi'ya nu 
ngua ji'i ngu' judío tyala na bi". 15Ñi'ya 
lo'o ndyujuii ngu' judío cuxi nu nguti'i 
nu ngua sa'ni la ji'i jyo'o nu ngua 
tu'ba ji'i ycui' Ndyosi, la cui' juala cua 
ndyujuii nu ngu' judío cuxi bi! ji'i ycui! 
Jesús nu Xu'na na cua tsubil. Ca tiya! 
la li! lo'o ji'i cuare ngulo'o nu ngu' 
judío bi'. Ná ndiya ti! ycui' Ndyosi cha! 
ndyu'ni ngu' bi! jua'a, cha! nxuu tya!a 
ngu bi! lo'o lcaa ñati. 16Ná nda ngu' 
judío cuxi bi! chacuayá! ji'i ya cha! 
chcui' ya cha! ji'i Jesucristo lo'o ngu' 
xa! tsu!, cha! cua'ni lyaá Ni ji'i ngu! xa! 
tsu! bi! li"; bi! cha! jua'a nchca tlyu la 
qui'ya nu ntsu'u jili ngu' judío cuzi 
bi!, ñala cuayá! nchca ñasi! tsa ycui' 
Ndyosi ji'i ngu! bi!. Ntsu'u cha! xcube' 
tsa Ni ji'i ngu' bi! nde loo la. 


Nti' tsa Pablo tsaa na'a ji'i 
ngu' chaca quiya' 
17 Masi xa! quichi ndi'i ya juani, 
nti' ya xtyuu ya slo cu'ma tya'a 

ngusñi na cha! ji'i Jesús; ndyi'u tsa 
til ya ji'i ma, masi ná nchca ña'a 
ya ji'i ma, bi! cha! nti! ya tyaa ya 
tyaa na'a ya ji'i ma chaca quiya!. 
18Tyuu quiya' ngua ti! ya caa ya 
nquicha'. Lo'o na! ni, la cui! Pablo 
laca na!, nti! tsa na! caa na'; pana 
lcaa quiya' ngua'a Satanás cha! ji'i 
ya cha! ná caa ya. 1°Tso'o tsa ntsu'u 
tyiquee ya xquilya cu'ma, cha! lo'o 
cu'ma nscua cha! tyatu ma lo'o ya 
slo Jesucristo nu Xu'na na lo'o tyaa 
Jesús nde chalyuu chaca quiya!. Li! 
tso'o tsa caca tyiquee Ni ña'a Ni ji'i 
ya, xqui!ya cha! tso!o tsa ngusñi ma 
cha! ji'i Ni nu cua nchcui' ya lo'o 
ma. Nchcui' tsa ya lo'o xa! nati 
cha! tso'o tsa ndu'ni ma, cha! tso!o 
tsa ntsu'u tyiquee ya xquilya cu'ma. 
3 1-2Lo'o li! nga'aa ndalo ya, xñi'i 
tsa ti' ya cha! tyijyu' tsa ndi'i 
ma; bi' cha! nda na! ji'i Timoteo 
ndyaa yu slo ma. Tso'o la tyanu 
na! quichi Atenas ngua ti! na!, masi 
ná lo'o tya!a ndya'a na'. Tya'a na 
laca nu Timoteo bi! ni, la cui! cha 
ji'i ycui' Ndyosi ndyu'ni ya; tya'a 
ndyu'ni ya cha laca yu lo'o nda ya 
cha! tso'o ji'i Jesucristo lo'o hati. 
Li! ndyaa nu Timoteo bi! nde slo 
ma cha! shi la ti! tyiquee ma, cha! 
caca tlyu la tyiquee ma lo'o ngusñi 
ma cha! tso'o bi'. 3Ná nti! ya cha! 
ca taja ti! ni tsaca ngu' tya!a ma, 
masi lye tsa ndyu'ni lya! ti! ngu! ji'i 
ma; jlo ti' ma cha! jua'a ndyu'ni 
ngu' lo'o hati ji'i Jesucristo lcua ti 
lo quichi. *Lo'o tya nguti'i ya slo 
ma, li! tyuu quiya' nda ya cha! lo'o 
ma ndi'ya: “Cua'ni lya! ti! ngu! jitna”, 
nacui ya. Lo'o chañi lya! tsa ti! ngu' 
ji'i ma juani. $Lo'o ngua cuayá! ti' 
na! cha! bi!, ngataa ndalo na! li"; 

xñili tsa ti! na! cha! ná jlo ta! ñi'ya 
ndyaca cha! ji'i ma. Bi! cha! nda na! 
jili yu tyala na haa yu slo ma, cha! 
ca cuayá! ta! si ña!a ti nxñi tso'o ma 
cha! tso'o ji'i ycui! Ndyosi, si tyijiloo 
ma ji'i nu xña'a nu nti! cha! cua'ni 
ma cha! cuxi. Cua nguna! cha ji'i ya 
lo'o ma si ná caca tyijiloo ma ji'i nu 
xña!a bi!. 

SLo'o juani tso'o tsa ntsu'u 
tyiquee ya xqui'ya cu'ma. Cua 
ndyalaa Timoteo ca nde chaca 
quiya!; cua ndacha! yu ji'i ya ñitya 
ndyu'ni ma, cha! tya ngusñi ma 
cha! tso!o ji'i ycui' Ni, cha! ntsu'u 
tsa tyiquee ma ña'a ma ji'i tya'a 
ma xqui'ya ycui' nu Xu'na na. Nacui 
yu cha! ndube tsa ti! ma ji'i ya, ndu 
tsa ti' ma ni jacua! tyacua tya'a 
na chaca quiya!. Stu'ba ti ntsu'u 
tyiquee na, ¿ni jacua! tyacua tya!a 
na lacua? "Lo'o cua ndyuna ya cha! 
jua'a ndyaca cha! bi! ji'i ma, ngua 
chaa la ti! ya li!, masi lya! tsa ti' ngu' 
ji'i ya ca nde, masi ndyiji tsa cha! 
ti'í ji'i ya. Ngusñi tso'o ma cha! bi!, 
Shi! cha! chaa la ti! ya; nguula la ti! 
ya xqui'ya cu'ma, cha! tlyu tyiquee 
ma cuentya ji'i ycui' nu Xu'na na. 
9Ná nchca tye cha! tya ya xlya'be 
ji'i ycui' Ndyosi Sti na xqui'ya 
cu'ma, cha! tso!o tsa ntsu'u tyiquee 
ya xqui'ya cu'ma. 1Nchcui! ya lo'o 
ycui' Ndyosi nde tsa lo'o nde talya. 
Tya'na tsa nchcui' ya lo'o Ni cha! 
ta Ni chacuayá! ji'i ya cha! tyacua 
tya!a na chaca quiya!, cha! bilya tye 
culu'u ya ji'i ma lcaa cha! tso'o nu 
nga'a cha! caca cuayá! ti! ma, cha! 
jua!a shi tso'o ma cha! ji'i Jesús. 

11Ntajatya ya ji'i ycui' Ndyosi 
Sti na lo'o ji'i Jesús nu Xu'na na 
ni jacua! ta Ni chacuayá! tsaa ya 


1 TESALONICENSES 3, 4 


ca slo cu'ma. 2Lo'o jua'a ndijña 

ya ji'i nu Xu'na na cha! cua'ni Ni 
cha! tso!o la tyu'u tyiquee ma ña'a 
ma ji'i tya'a ma, lo'o jua'a ji'i lcaa 
ñati, cha! ntsu'u tsa tyiquee ya ña!a 
ya ji'i cu'ma xquitya ycui! Ndyosi; 
13ndijña ya cha! cua'ni Ni cha! caca 
lubii cresiya ji'i ma, cha! tyanu tso!o 
cha! ji'i ycui' Ndyosi ne! cresiya ji'i 
ma. Li! nga'aa ntsu'u cha! sta ycui! 
Ndyosi Sti na qui'ya ji'i ma tsa bi!, 
nu lo'o caa Jesús nu Xu'na na nde 
chalyuu chaca quiya!. Caa ycui' nu 
Xu'na na lo'o lcaa hati ji'i Ni tsa bi!. 


Cha' tso'o nu nti' ycui' Ndyosi 
cha! cua'ni na nde chalyuu 
Cu'ma ngut' tya'a na, juani 
ndijña ya ji'i ma chacuayá' 

jili Jesús nu Xu'na na, cha! hafa ti 
cua'ni ma lcaa ña!a cha! tso'o nu 
nti! ycui' Ndyosi cha! cua'ni ma laja 
lo'o tyi'i ma chalyuu. Li! tso'o la 
caca cua'ni ma cha ji'i ycui' Ndyosi. 
Chañi cha! tso'o tsa ndyu'ni ma, 
pana cua nti! ya cha! ña'a ti tya 
cua'ni la ma la cui! cha nu cua 
ngulu'u ya ji'i ma tya tsubi' la 
cuentya ji'i ycui' Ndyosi. 

2Tyi'u ti! ma ji'i cha nu ngulo ya 
ji'i ma cuentya ji'i Jesús nu Xu'na na, 
3cha' ndi'ya nti! ycui' Ndyosi: caca 
lubii cresiya ji'i ma, ná cua'ni suba! 
ma lo'o ñati; *lcaa cu'ma, tso'o caja 
clyo'o ma, pana nga'aa ña'a ma ji'i 
xa! nu cuna!a li'. Lo'o jua'a tso!o ti 
tyi'i ma lo'o clyo'o ma; tyu'u tyiquee 
ma ña'a ma ji'i clyo'o ma, 5cha! ná nti! 
ycui' Ndyosi cha! cua'ni suba! ma lo'o 
clyo'o ma, ñi'ya nu ndu'ni ngu! nu ná 
ndaquiya' ji'i ycui' Ni tsiya! ti. £Nga'aa 
xlyaá ma ji'i nu cuna!a ji'i ngu' tya!a 
ma, masi ji'i clyo'o ngu!, masi ji'i sñi! 

ngu!. Cua nchcui' tsa ya lo'o ma cha! 
lcaa cha! ña!a ycui' nu Xu'na na; jlo 
ti! ycui' Ndyosi, lo'o jua'a ntsu'u cha! 
xcube' Ni jili lcaa hati nu ná taquiya' 
ji'i cha! bi', 7cha! cua ngusubi ycui' 
Ndyosi ji'na cha! caca na hati nu lubii 
cresiya ji'i, si'i cha! caca na hati nu 
ndyu'ni suba!. 8Si!i sca cha! nu nchcui' 
hati chalyuu ti laca cha! nu nchcui! 
na! lo'o ma juani, cha! liñi nu cua nda 
ycui' Ndyosi lo'o na laca cha! bi"; bi! 
cha! si ná taquiya! ma ji'i cha! bi', na 
cua nguxtyanu ma ji'i ycui' Ndyosi nu 
nda Xtyi!i ycui' Ni cha! tyanu Ni ne' 
cresiya ji'na. 

9Ná nga'a cha! scua la na! lo quityi 
re cha! tso'o ti tyu'u tyiquee ma ña'a 
ma ji'i hati tya'a ngusñi ma cha! ji'i 
ycui' Ni; cua laca ntsu'u tsa tyiquee 
ma ña'a ma ji'i ngu' bi!, xquilya cha! 
cua ngulu'u ycui' Ndyosi ji'i ma ñitya 
nu cua'ni ma lo'o tya'a ma. 10Ni si'i 
sca ti ji'i ngu! tyala quichi tyi ti ma 
ntsu'u tyiquee ma, lo'o jua'a ntsu'u 
tsa tyiquee ma ña!a ma ji'i lcaa ngu' 
tya!a ntsu'u cha! ji'i ma lo'o ycui! 
Ndyosi nde Icaa lo quichi loyuu su 
cuentya Macedonia. Tya!a na laca ngu' 
bi!, bi! cha! nchcui' ya lo'o ma cha! tya 
cua'ni la ma cha! tso'o bi". 11Tso'o ti 
cua'ni ma lo'o tya!a ma cha! ti ti tyi'i 
tyiquee ma li". Ná tso'o si culo ma cha 
ji'i taju hati tyala ma, lo'o li! taja ycui! 
ma; cua'ni ma cha cha! caja xi na 
cacu ma ñi!ya nu cua nchcui' ya lo'o 
ma, 12cha! caca chcui' ngu' ji'i ma cha! 
tso'o tsa ndyu'ni ma cha. Ná ntsu'u na 
laca nu lyiji ji'i ma li". 


Tya caa Jesús nu Xu'na 
na chaca quiya' 
13Cu'ma tya'a ngusñi na cha! 
ji'i Jesús, juani ta ya xi cha! lo'o 

ma cuentya ji'i ngu' tya'a na nu 
cua ngujuii, cha! ca cuayá! til ma 
cha! ñitya laca si na laja! ti ngu', 
juala laca jyo'o bi!. Ná ca xñi'i ti! 
ma cuentya ji'i jyo!o tya'a ma lacua, 
cha! ná stu'ba laca na lo'o ñati nu 
bilya xñi cha! ji'i Jesucristo. 14Jlo ti! 
na cha! ngujuii Jesús, lo'o li! ndyu'ú 
yu chaca quiya!; bi! cha! caca cuayá! 
ti' na cha! lo'o caa ycui' Jesús nde 
chalyuu chaca quiya', li! cua'ni ycui' 
Ndyosi cha! chaca quiya' tyu'ú lcaa 
jyo'o nu ngusñi cha! ji'i Jesucristo 
tya clyo la, cha! stu'ba ti caa ngu' 
lo'o Jesús li". 
15Cua nchcui' ycui' nu Xu'na na 

ñilya caca ji'i lcaa na tsa bi!, nu 
lo'o caa ycui' nu Xu'na na chaca 
quiya!: Lcaa na nu tya lu'ú na ni, 
ná tyijiloo na ji'i ngu' tya'a na nu 
cua ngujuii. 16Ndi'ya caca cha! lo'o 
tyalaa tsa bi!': Nde cua caa ycui' nu 
Xu'na na, ca'ya Ni lo yuu; li! stu'ba 
ti cañi Xtyi!li ycui! Ni lo'o xtyi!i 
xca ji'i Ni nu laca loo, jua'a cañi 
cuilchcua ji'i ycui' Ndyosi li'. Clyo 
tyacuí lcaa jyo'o hati ji'i Jesucristo 
tyaa ngu' nde cua; 1li' tyacuí lcaa 
ngu' tya!a na ña'a lu'ú ti na, cha! 
tyalo!'o ycui' Ni ji'na. Ca laja coo 
nde cua tyacua tya!a na lo'o jyo!o 
tya'a na li', cha! lcaa na, stu'ba ti 
tyacua tya'a na lo'o ycui' nu Xu'na 
na ca bi'. Tsa cu! ti tyi'i na lo'o 
ycui' Ndyosi li'. 18Bi! cha! lacua, ta 
ma cha! bi! lo'o ngu! tya'a ma, cha! 
tso'o ti caca tyiquee lcaa ma. 

Cu'ma tya'a ngusñi na cha! 

ji'i Jesús, ná ntsu'u cha! scua 
ya sca quityi cha! cacha! ya ji'i ma 
ni jacua! tyalaa tsa lo'o caa Jesús 
chaca quiya!, ni jacua! tyalaa 
tyempo bi!; ?cua laca ngua cuayá!' 

til ma cha! ni sca ñati chalyuu, ná 
jlo ti! ngu' ni tsa caa ycui' nu Xu'na 
na. Ñitya ndyalaa sca nu cuaana 

to! ni'i ji'i ngu' talya, juala cuaana 
ti caa Jesús. 3“Ti ti ndi'i chalyuu, 
tso'o ti ndi'i na”, ñacui ngu'; pana 
la cui! hora bi! tye cha! ji'i lcaa 

ñati chalyuu, nga'aa caja mala xna 
ngu! li'. Ñitya laca sca nu cuna'a 
tana, cha! ná jlo ti! ni hora caca 

nu cala shi', ni hora caa nu ti'i ji'i; 
jua'a caca lo'o cua tyalaa ti hora 

bi! li', cha! ná jlo ti! na ni tsa caca. 
4Pana nu cu'ma ni, ná ntsu'u cha! 
xcutsii tsa bi! ji'i ma, masi jlo ti' ma 
cha! cuaana ca ti tyalaa tsa bi'; si'i 
na ndya'a ma su talya ña'a xqui'ya 
cha! cuxi, ñilya ndya'a xa! la ñati. 
5Cua ntsu'u xee nu nda ycui' Ndyosi 
ne! cresiya ji'i ma; bi! cha! ñati nu 
ndya'a su xee laca ma, ñati nu lubii 
cresiya jili laca ma. Ná laca na ñati 
nu ndya'a su talya ña'a, cha! si'i 
hati nu nguna' chalyuu ji'i xqui'ya 
cha! cuxi laca na. SBi' cha! tii ti ti! 
na tyi!li na chalyuu; si'i ñi'ya nti! si 
xcui' na laja! ti na tyi'i na chalyuu, 
masi jua'a ndu'ni xa! la ñati nu ná 
ndaquiya! ji'i Jesucristo tsiya! ti. 
Lo'o jua!a ña'asii na ji'i ycui' ca na 
cha! ná caca cu'bi na. 7 Xcui' na 
ndyija' ti hati ñi'ya si talya laca, 
xqui'ya cha! ná ndube ti! ngu'; xcui' 
na cu'bi ti ngu' bi!, cha! ná ndube ti' 
ngu' tsiya! ti. ¿Pana nu na ni, ntsu'u 
xee ji'i ycui' Ndyosi ne! cresiya! ji'na, 
bi! cha! tii ti til na tyi'i na chalyuu; 
cua ngusñi na cha! ji'i ycui' Ni, na 
cua ntsu'u tyiquee na ña'a na ji'i 
tya!a hati na xqui'ya Ni, lo'o jua'a 
nga'a cha! cua'a na ji'i ycui! ca na 
cha! ná cua'ni na cha! cuxi nu nti' 
cua'ni ñu'u ji'i cresiya jitna. Na ndu 

til na ji'i ycui! Ndyosi, ni jacua! tye 
cuityi Ni ji'i lcaa cha! cuxi nu ntsu'u 
ji'na, bi! cha! nga'a cha! ña'asii na 
ji'i ycui' ca na. 2Ná ngusubi ycui' 

Ni ji'na cha! xcube' Ni ji'na; cua 
ngusubi Ni ji'na cha! cua'ni lyaá Ni 
ji'na xquilya Jesucristo nu Xu'na 

na, la cui! nu ngujuii cha! cuityi 
qui'ya nu ntsu'u ji'na. Bi! cha! taca 
tyi'i na slo ycui' Ndyosi li', masi ña'a 
ti tya lu'ú na chalyuu lo'o caa Jesús, 
masi cua ngujuii na li"; stu'ba ti tyi'i 
na ca slo Ni li". Laja lo'o ndu ti! na 
ji'i Jesús, tya culu'u ma cha! bi! ji'i 
nu xa! la ngu' tya'a ma, cha! caca 
tlyu la tyiquee ma li'. Jlo ti! na! cha! 
juala ndu'ni ma tu'ni. 


Xa' la cuii nu nda Pablo lo'o ngu' 

12Cu'ma tya'a ngusñi na cha! ji'i 
Jesús, ndijíña ya ji'i ma cha! cuilya 
ma cuentya ji'i lcaa ña'a cha! tso!o nu 
ndyu'ni ngu! nu laca cha ji'i ma. Cua 
nda ycui' nu Xu'na na cía ji'i ngu! bi! 
cha! caca ngu' loo, cha! culu'u ngu! bi! 
ji'i ma cua ña'a ca cha! tso'o nu caca 
cua'ni ma cuentya ji'i ycui' Ndyosi. 
13Tso'o ti cua'ni ma lo'o ngu' bi! 
lacua, cha! tso'o tsa cha ndyu'ni ngu' 
bi! cuentya ji'i ycui! Ndyosi; tso'o ti 
tyu'u tyiquee ma ña'a ma ji'i ngu' bi'. 
La cui! jua'a tso!o ti tyu'u tyiquee ma 
ña'a ma ji'i lcaa tya'a ma, cha! nga'aa 
tyulu cha! cusuu ji'i ma lo'o tya'a ma 
lit, 

14Cu!ma tya'a ngusñi na cha! ji'i 
Jesús, ndi'ya chcui' ya lo'o ma: Culo 
ma cña ji'i ngu' tya'a ma nu ná nti! 
cua'ni cha, nu xcui' na taja ti nti! 
ngu!; cua'ni ma cha! caca tlyu la 
tyiquee ngu! tya!a ma nu xñi'i ti ti!, 
cha! xñi tso'o la ngu' cha! ji'i Jesús; 
xtyucua ma ji'i ngu! tyala ma nu ná 

ndyiji juersa ji'i cha! xuu tya'a ngu' 
lo'o nu cuxi, jua'a talo tyiquee ma 
ji'i cua ña'a ca ngu' tya!la ma. 

15Si cua'ni xña'a ñati lo'o ma, ná 
chcui' ma cha! ti'í ji'i ngu' bi! li'; 
xtyucua ma ji'i ngu' tyala ma cha! 
talo ma ji'i ngu! xña!a, cha! xcui' 
tso!o ti cua'ni ma lo'o Icaa hati, 
masi lo'o tya!a ma, masi lo'o xa! 
ñati. 

16Tso!o ti caca tyiquee ma lcaa 
tsa. 17 Tyucui tyempo chcui' ma lo'o 
ycui' Ndyosi. 1$Lo'o jua'a tya ma 
xlya!be ji'i ycui' Ndyosi cuentya ji'i 
cua ña'a ca cha! nu ndyaca ji'i ma. 
Nti! Ni cha! cua'ni ma jua'a si chañi 
cha! ngusñi ma cha! ji'i Jesucristo. 

19 Nilya nti! sca xee, jua'a laca 
Xtyi!i ycui' Ndyosi; ná xubi! ma ji'i 
xee bi". 20Ná xtyí lo'o ma ji'i tya'a 
ma lo'o chcui' ngu' sca cha! ji'i 
ycui' Ndyosi lo'o ma; ?' pana cua'ni 
cuayá! ma ji'i cua ña'a ca cha! nu 


nchceui' ngu! bi!, si tso'o ndyu'u cha!, 


si ná tso'o. Li! xñi ma cha! tso!o bil, 
22 pana culochu' ma ji'i lcaa cha! 
cuzi li'. 

23Ndu'ni ycui' Ndyosi cha! ti ti 
tyi'i tyiquee na. Bi' cha' juani 

cua'ni Ni cha' caca ma ñati liñi 
tsiya! ti; caca tso'o tyiquee ma, 
caca lubii cresiya jili ma, caca 

ma nati nu tyucui tyiquee tsiya! 
ti. Si lubii cresiya ji'i ma lo'o caa 
ycui' Jesucristo nu Xu'na na chaca 
quiya!, li' ngalaa ntsu'u cha! sta Ni 
qui'ya ji'i ma; cua ngusubi ycui' 
Ndyosi ji'i ma cha! caca ma ñati 
jili Ni tsiya! ti. Si'i sca cha! cuiñi 
nu nda Ni lo'o nchcui' Ni lo'o ma 
jua'a, chañi cha! cua'ni Ni cha! 
caca ma hati nu lubii cresiya ji'i 
cuentya ji'i ycui' Ndyosi. 


Ngusalya' Pablo lo'o ngu' 

25Cu'ma ngu' tya'a na, ña'a ti tya 
chcui' ma lo'o ycui' Ndyosi cuentya 
jiti ya. 

26Xlyo ni'i ji'i lcaa cu'ma ngu' 
tyala na. 

27Nde cña nu culo na! ji'i ma cha! 
cua'ni ma cuentya ji'i ycui' nu 
Xu'na na, cha! chcui' ma Icaa cha! 
nu nscua lo quityi re ña!a cuayá! 
cuna lcaa ngu' tya!a na. 

28Ndi'ya nti! ya cha! hafa ti cua'ni 
ycui! Jesucristo nu Xu'na na cha! 
tso'o lo'o ma. Jua'a caca cha! lacua. 


Nguscua San Pablo chaca quityi 
ndyaa ca slo ñati ji'i Jesucristo 
nde quichi Tesalónica 





Pablo, Silvano, Timoteo naa 

ya. Nscua ya quityi re cha! tsaa 
ca slo ña'a taju cu'ma ngu' quichi 
Tesalónica nu ngusñi cha! ji'i ycui! 
Ndyosi Sti na, cu'ma nu cua ngusñi 
cha! ji'i Jesucristo nu Xu'na na. 
2Ndilya nti! ya, cha! hafa ti cua'ni 
ycui' Ndyosi Sti na cha! tso!o lo'o 
ma, cha! cua'ni Ni cha! ti ti tyi'i 
tyiquee ma xqui!lya Jesucristo nu 
Xu'na na laja lo'o ndi'i ma chalyuu. 


Xcube' ycui' Ndyosi ji'i hati nu ná 

nti! taquiya' ji'i cha! nu nchcui' Ni 

3Cu'ma tya'a ngusñi na cha! ji'i 
Jesús, ntsu'u cha! tya ya xlya'be ji'i 
ycui! Ndyosi lcaa quiya! lo'o chcui' 
ya lo'o Ni cuentya ji'i cu'ma; ndu'ni 
tsa cha! cua'ni ya jua'a, xqui'ya 
cha! lcaa tsa tachaa la ndyanu cha! 
jili Jesús ne! cresiya ji'i ma, lcaa 
tsa ntsu'u la tyiquee ma ña'a ma ji'i 
tya'a nati ma. *Tso'o tsa li'. Tso'o 
tsa ntsu'u tyiquee ya xqui'ya cu'ma, 
bi! cha! nda ya cha! ji'i ma lo'o lcaa 
taju ngu' tya'a ntsu'u cha! ji'na lo'o 
ycui' Ndyosi. Nacui ya ji'i ngu! cha! 
tso'o tsa ndyu'ni ma, cha! tlyu tsa 
tyiquee ma xqui'ya ycui' Ndyosi, 


masi ndyiji tsa cha! ti'í jili ma, masi 
lye tsa ndyu'ni lya! ti! ngu' ji'i ma. 
Tso'o tsa cha! ndalo tyiquee ma ji'i 
ngu!, masi cuxi tsa ndyu'ni ngu! bi! 
lo'o ma jua'a. “Lini tsa ndu'ni cuayá! 
ycui! Ndyosi ji'i hati; bi! cha! caja su 
tyi'i ma ca su laca ycui! Ndyosi loo 
ca nde loo la, masi xña'a tsa ngu! 
lo'o ma juani xqui'ya cha! ji'i ycui! 
Ndyosi nu cua ngusñi ma. 

SLiñi tsa ndu'ni ycui' Ndyosi, lo'o 
jua!la chañi cha! ca tiya! la xcube! Ni 
jili lcaa hati nu nchcube! ji'i cu'ma 
juani. "Nga'aa cua'ni lya! ti! ngu' 
ji'na tsiya! ti lo'o tyu'u tucua ycui! 
Jesús nu Xu'na na nde cua. Laja xee 
tlyu tyaa Jesús li'; stu'ba ti caa Ni 
lo'o quiña'a tsa ngu! xca ji'i Ni, cha! 
tlyu tsa cha nchca ji'i xca bi! nu 
ndu'ni ngu' cuentya ji'i ycui' Ndyosi. 
8Li' xcube' ycui' Ndyosi ji'i cua ña'a 
ca hati nu ná ntaja'a taquiya! ji'i Ni, 
lo'o jua'a xcube' Ni ji'i hati nu ná 
ntaja'a shi cha! tso!o jili ycui' Jesús 
nu Xu'na na. 9Chañi cha! xcube' Ni 
ji'i ngu' bi!; nga'aa ña!a ngu' bi! ji'i 
ycui' nu Xu'na na tsiya! ti, nga'a cha! 
tsaa ngu' ca su ná nga'a cha! tye 
cha! chcube' ngu!. Nga!aa ña!a ngu' 

bi! xee ndubi ji'i ycui' Ni li!, nga'aa 
ña!a ngu' ji'i ycui' Ndyosi nu nchca 
ji'i ndu'ni lcaa cha tsiya! ti. Jua'a 
xcube' Ni ji'i ngu' bi! tsa lo'o tyaa 
Jesús chaca quiya!. Pana si ntsutu 
cha! ji'na lo'o Ni, li! cua'ni tlyu na 
ji'i Ni tsa bi'; la cui! jua'a cua'ni 
chi na loo ycui' Ndyosi lo'o tya'a 
na lo'o tyalaa tsa bi', si cua ngusñi 
na cha! ji'i Ni. Lo'o cutma, stu'ba ti 
tyu'u ti'i ma lo'o ya slo Jesús tsa bi!, 
cha! ngusñi ma cha! ji'i Jesús lo'o 
ngulu'u ya cha! bi! ji'i ma nu ngua 
tya clyo la. 

11Bi' cha! lcaa tsa nchcui' ya lo'o 
ycui' Ndyosi Sti na cha! cua'ni Ni 
cha ne! cresiya jili ma, cha! tso'o ti 
cua'ni ma cha nu nda Ni ji'i ma tya 
lo'o ngusubi Ni ji'i ma. Nchcui' ya 
lo'o Ni cha! xtyucua Ni ji'i ma, cha! 
jua!a cua'ni lyiji ma lcaa cha! tso!o 
nu nclyacua ti! ma cha! cua'ni ma 
cuentya ji'i ycui' Ni, lcaa lo cha! 
tso'o nu ndyu'ni ma xquitya cha! 
ngusñi ma cha! ji'i ycui! Ndyosi. 
12 Jua'a ndu'ni tlyu ma ji'i Jesucristo 
nu Ku'na na, nu lo'o ndu'ni ma cha 
ji'i Ni; jua'a ca cuayá! ti! ngu! li! cha! 
ndyanu Xtyi'i ycui! Ni ne! cresiya ji'i 
ma. Lo'o li! caca cuayá! ti! ngu! cha! 
tso!o tsa ndu'ni ycui! Ndyosi lo'o ma, 
cha! stu'ba ti ndu'ni ycui' Ndyosi Sti 
na cña lo'o Jesucristo nu Xu'na na. 


Caa sca nu xña'a chalyuu 

Cu'ma tya!a ngusñi na cha! 

ji'i Jesús, jlo ti! na cha! tya caa 
Jesucristo nu Xu'na na chaca quiya!, 
cha! tsalo'o Ni ji'na cha! tyacua 
tya'a na lo'o Ni ca bi!; bi! cha! liñi 
nchcui' ya lo'o ma juani, 2cha! ná 
tya'achu' ma ji'i cha! tso!o bi'. Ná 
cutsii ma si nti! ngu' xcutsii ngu' 

ji'i ma: masi chcui' ngu' cuentya ji'i 
Xtyi'i ycui' Ndyosi, nacui ngu!; masi 
culu'u ngu' cha! lini jili ma, nacui 
ngu'; masi cheui' ngu' lo quityi nu 
nda ya lijya slo ma, nacui ngu!. Cha! 
cuiñi laca si ñacui ngu' cha! nde tsa 
laca nu caa ycui! nu Xu'na na, cha! 
ná jlo ti! ngu' tsiya! ti. 3Ná taquiya' 
ma ji'i ngu' cuiñi nu chcui' jua'a. 
Nu lo'o tya lyiji tyalaa tsa bi", lye 
tsa xuu tya'a hati chalyuu lo'o ycui! 
Ndyosi; li! caa sca ñati nu ndu'ni 
cha ji'i nu xña'a nde chalyuu, nu 
ntsu'u cha! tsaa ca bilyaa lo'o tye 
chalyuu. *Bi' laca nu nti! cua'a ji'i 
Icaa lo jo'ó cha! ná cua'ni tlyu ngu' 
ji'i; ni ná cua'ni tlyu ngu' ji'i ycui' 
Ndyosi, nti! yu, cha! nti! nu yu xña'a 
bi! cha! cua'ni tlyu ngu' ji'i ycui! ca 
yu. Tyatí yu ne! laa tonu, tsaa tucua 
yu ca bi'; li' chcui' yu lo'o lcaa hati 
cha! cua'ni tlyu ngu' ji'i ycui! ca 
yu, cha! ycui' Ndyosi laca ycui' yu, 
ñacui yu. 

5Cua jlo ti' ma cha! tyuu quiya' 
ngulu'u na! la cui! ti cha! ji'i yu 
xña!a bi! ji'i ma, nu lo'o tya ndi'i na! 
lo'o cu'ma; $jlo ti' ma ñi'ya ndaca'a 
Ni ji'i yu xña'a bi! juani, cha! ná 
caca bi! loo ña!a cuayá! tyu'u tucua 
tsa ji'i yu bi! ca nde loo la. "Na 
cua nguxana cña cuxi bi' laja ñati 
chalyuu, masi juani ti tya ndaca'a 
Ni ji'i yu xña!a bi!; pana lo'o nga'aa 
ndaca!a Ni ji'i yu bi!, cha! cua ndyaa 
Ni, $li' caca yu xña'a bi' loo. Ca tiya! 
la caa Jesús nu Xu'na na, lo'o li! 
cujuii Jesús ji'i yu xña!a bi! nu lo'o 
culutu'u ti Jesús ji'i yu bi! lo'o cuili 
nu ntsu'u tu'ba Ni; tye cha! ji'i yu 
xña!a bi! lo'o caa Jesús, cha! ná talo 
yu ña!a yu ji'i xee ndubi ji'i ycui' nu 
Xu'na na. Pana lo'o caa yu xña'a 

bi!, caa yu lo'o chacuayá! ji'i ycui' 
Satanás bi', bi! cha! nchca tsa ji'i yu 
bi! cua'ni yu cha! tlyu cha! cñilo!o ti 
yu ji'i nati chalyuu, cha! culacua ti! 
ngu' cha! tlyu tsa laca ycui' yu xña!a 
bi!. WTucua cha! ntsu'u tyiquee yu 
bi!, pana ca jlya ti! hati chalyuu ji'i 
lcaa cha! cuiñi nu chcui! yu bi!, jlya 
til ngu' xqui'ya cha! cua tsaa ti ngu! 
ca bilyaa; ná nti! ngu' bi! shi ngu' 
cha! tso'o nu caca cua'ni lyaá ji'i 
ngu', "Ibi! cha! culaya! ycui' Ndyosi 
ji'i ngu!, xqui'ya cha! jlya la ti! ngu' 
ji'i nu cha! cuiñi bi'. 2Chañi cha! 
tsaa ngu' bi! ca su ná nga'a cha! tye 
chcube! ngu!, lcaa ngu! nu ná jlya ti! 
cha! tso'o ji'i ycui' Ndyosi, ngu' nu 
ndiya la ti! cua'ni cua ña'a ca lo cha! 
cuxi. 


Ngusubi Ni ji'na cha! clyaá 
na ji'i nu cuxi 

13 Cu!ma tya'a ngusñi na cha! ji'i 
Jesús, ntsu'u tsa tyiquee ycui' nu 
Xu'na na ña'a Ni ji'i ma. Lo'o jua'a 
ntsu'u cha! tya ya xlya'be ji'i ycui! 
Ndyosi xqui!ya cu'ma, cha! ngusubi 
Ni ji'i ma tya lo'o nguxana ti 
chalyuu cha! cua'ni lyaá Ni ji'i ma; 
bi! cha! ngua'ni Xtyi'i ycui' Ni cha! 
ngua lubii cresiya ji'i ma lo'o ngusñi 
ma cha! tso'o ji'i ycui! Ndyosi. 
14Cua ngusubi Ni ji'i ma, bi! cha! 
ndyuna ma cha! tso'o ji'i Jesucristo 
nu ngulu'u ya ji'i ma; nti! Ni cha! 
stu'ba ti tyi'i ma lo'o Jesucristo nu 
Xu'na na ca su tlyu su xee tsa su 
ndi'i ycui!. 

15Cu'ma ngu' tya'a na, juani tyi'u 
tso'o ti! ma lcaa cha! nu ngulu'u 
ya ji'i ma; cua'ni ma cha! caca 
cuayá! tso!o ti' ma lcaa cha! nu cua 
nchcui' ya lo'o ma, lcaa cha! nu 


2 TESALONICENSES 2, 3 


cua nguscua ya lo quityi cha! caa 
ca slo ma. 16-17 Ndi!ya nti! na! cha! 
cua'ni Ni lo'o ma, masi Jesucristo 
nu Xu'na na, masi ycui' Ndyosi 

Sti na: cua'ni Ni cha! caca nguula 
ti' tyiquee ma, cha! caja juersa ji'i 
ma, cha' taca cua'ni ma cua ña'a 
ca cha! tso'o, cha! xcui' cha! tso!o 
chcui' ma lo'o tya'a ma. Ntsu'u tsa 
tyiquee ycui' Ni ña'a Ni ji'na, bi! 
cha! tso'o tsa ndu'ni Ni lo'o na, cha! 
ti ti tyili tyiquee na lcaa hora laja 
lo'o ntajatya na ji'i ycui' Jesús cha! 
caa Ni. 


Chcui' ma lo'o ycui' Ndyosi 
cuentya ji'i ya 

Cu'ma tya!a ngusñi na cha! 

ji'i Jesús, chcui' ma lo'o ycui' 
Ndyosi cuentya ji'i ya, cha! xtyucua 
Ni ji'i ya laja lo'o nelyu'u ya cha! 
ji'i ycui! nu Xu'na na ji'i ngu!, cha! 
ná tacu' ngu' lo cua ña'a ca cha! 
nu nelyu'u ya ji'i ngu'. Ñi'ya lo'o 
ngusñi ma cha! bi! juani, jua'a nti' 
ya cha! yala ti xñi tya quiña!a la ñati 
cha! bi!, nde lcaa quichi su nchcui' 
ya cha! bi". ?Chcui' ma lo'o ycui! 
Ndyosi cha! cua'a Ni jili ya cha! ná 
tyijiloo ngu' cuxi ji'i ya, masi ngu' 
nu cuxi tsa tyiquee ngu'; ntsu'u tsa 
hati chalyuu nu ná jlya tso!o ti! ji'i 
ycui' Ndyosi. ¿Chañi cha! ndu'ni nu 
Xu'na na lcaa cha! nu ñacui Ni ji'na, 
cua'ni Ni cha! caca tlyu tyiquee 
ma, cua'a Ni ji'i ma cha! ná cala! nu 
xña!a ji'i ma. *Jlo ti! ycui' nu Xu'na 
na cha! ndyu'ni ma cña nu ngulo 
ya ji'i ma, cha! tya cua'ni la ma 
cha bi". $Lo'o jua'a cua'ni ycui! nu 
Xu'na na cha ne! cresiya ji'i ma, cha! 
tyi'u ti' ma cha! ntsu'u tsa tyiquee 
ycui' Ndyosi ña!a Ni ji'i ma; li! talo 


2 TESALONICENSES 3 


tyiquee ma ñi'ya lo'o ndalo tyiquee 
ycui' Cristo lo'o nguta'a yu lo'o hati 
tya clyo. 


Nga'a cha! cua'ni na cña 

6Cu'ma tya'a ngusñi na cha! ji'i 
Jesús, chaca quiya! culo ya cha 
ji'i ma chacuayá! ji'i Jesucristo nu 
Xu'na na: ná tyala ma stu'ba ti lo'o 
xa! la ngu! tya'a ngusñi ma cha! 
bi! nu ná ntaja!a cua'ni cha, la cui! 
ngu' tyala ma nu ná ntaja'a taquiya' 
ji'i cha! nu cua nda ya lo'o ma. "Sili 
na taja ya lo'o nguti'i ya lo'o cu'ma 
nu ngua li', bi! cha! tso'o si tyaja!a 
ma cua'ni ma cna ñi'ya ngua'ni 
ya lo'o ya! ti ya. 8Ná ndyacu laja 
ti ya slo cu'ma nu ngua li'; nda 
ya caya' cha! nguxacu ma ji'i ya, 
cha! ngua'ni ya cha cha! cajá ñi'ya 
nu tyiji yu'u ji'i ya. Tsa lo'o talya 
ngua'ni ya cha lo'o ya! ti ya, cha! 
si'i cu'ma nu ngúi'ya ma na nu 
ndyacu ya li'. 9Pana tso'o si ta ma 
xi caya! ji'i ngu! nu culu'u ji'i ma; 
masi cuare ni, taca xtyucua ma xi 
jili ya si nti' ma. Pana ná ngusñi 
ya caya! nu ngua li!, xquilya cha! 
ngua ti! ya culu'u ya jili ma cha! 
ná ca taja ma, cha! cua'ni ma cha 
cha! caja na nu lyiji cha! tyiji yu'u 
ji'i ma chalyuu. 'Lo'o tya ndi'i ya 
slo cu'ma, tya li! ngulo ya cha ji'i 
ma ndi'ya: ná ta ma na cacu ñati 
nu ná nti! cua'ni cha. Pana juani 
cua ngujui cha! ji'i ya cha! ntsu'u 
xi ngu' tyala ma nu ná tso'o ndu'ni; 

nga'aa ndyu'ni ngu' bi! cña, ndya!a 
ngu' nchcui! ngu' cha! cuiñi ti lo'o 
tya!a ngu!, xquilya cha! taja ngu!. 
12Bi' cha! juani nclyo ya cha ji'i 
ngu' bi! chacuayá! ji'i Jesucristo nu 
Xu'na na, cha! ntsu'u cha! cua'ni 
ngu' bi! cha; jua'a caja ñi'ya cacu 
ngu' cuentya jili scaa ngu!. 

13Cu'ma ngu' tya'a na, ná ca taja 
ti' ma cha! cua'ni ma cha! tso!o lo'o 
ñati. “Nati nu ná ntaja'a taquiya' ji'i 
lcaa cha! nu nscua ya lo quityi re ni, 
cuilya ma cuentya tilaca laca ngu' 
bi"; li! ngalaa tya!a ma stu'ba ti lo'o 
ngu' bi', cha! jua'a caca tyuju'u ti! 
ngu'. Pana si'i tyala cusuu ma laca 
ngu! bi", tyala ma laca ngu'; bi! cha! 
ntsu'u cha! ta ma sca cuii lo'o ngu', 
ñilya laca lo'o nchcui! ma lo'o sca 
ngu! tyala ma. 


Ngusalya' Pablo lo'o ngu' 

16Cua'ni ycui' nu Xu'na na lo'o 
ma cha! ti ti tyili tyiquee ma lcaa 
tsa, masi tsa tso!o ji'i ma, masi tsa 
cuxi ji'i ma, xqui!ya cha! lcaa hora 
ti ti ndi'i tyiquee ycui' Ni. Lo!o 
jua'a tyanu ycui' nu Xu'na na lo'o 
ma li". 

17Xlyo ni'i jiti ma. Pablo laca na! 
lo'o ycui' na! nscua na! letra juani, 
cha! caca cuayá! ti' ma cha! chañi 
cha! quityi nu nguscua na! lijya slo 
ma laca quityi re. 18Nti' ya cha! ña'a 
ti cua'ni Jesucristo nu Xu'na na cha! 
tso'o lo'o lcaa cu'ma. Jua'a caca cha! 
lacua. 


Quityi nu nguscua San Pablo tya 
clyo cha' ndyaa ca slo Timoteo 





Pablo laca na!. Sca ñati nu 

ndya'a nchcui' cha! ji'i 
Jesucristo nde xa! quichi laca na', 
cha! ycui' Ndyosi nu ndu'ni lyaá ji'i 
hati ngulo cha jna' cha! cua'ni na! 
cha bi!; ngulo Jesucristo cha jna', la 
cui! nu Cristo nu ndu ti! na ji'i cha! 
tyaa Ni chaca quiya'. 2Nscua na! 
quityi re cha! caa slo nu'u, Timoteo, 
cha! ñi'ya si laca nu'u sñi' na', jua'a 
nti! na! ña'a na! jinu'u, cha! ngusñi 
nu'u cha! ji'i Jesucristo tya lo'o 
ngulu'u na! cha! bi! jinu'u. Ndi'ya 
nti! na!, cha! ña!a ti cua'ni ycui' 
Ndyosi Sti na cha! tso'o lo'o nu'u, 
cha! cua'ni tya'na ti' Ni jinu'u, cha! 
jua'a cua'ni Ni cha! ti ti tyi'i cresiya 
jinu'u xqui'ya Jesucristo nu Xu'na 
na. 


Ná tso'o cha! jlya ti' ngu! cuentyu ti 
3Lo'o cua tsa'a ti na! ca 

Macedonia, li! cua nchcui' na! lo'o 
nu'u cha! tyanu nu'u nde quichi 
Efeso; chaca quiya! chcui' na! lo'o 
nu'u juani, cha! tyanu nu'u ca quichi 
bi". Ntsu'u ngu' quichi Efeso nu 
nclu'u xa! lo cha! ji'i ngu! tya!a na; 
nga'a cha! culo nu'u cha ji'i ngu' bi, 
cha! nga'aa culu'u tsa ngu' xa! la 
cha! jili tya'a ngu'. *Lo'o jua'a culo 


nu'u cha cha! nga'aa ca tsa!a ngu' 
cuentyu cusu!, nga'aa cua'a jyaca 
ngu' jili cha cua nu ndyanu ji'i jyo!o 
cusu! ji'i ngu! sa'ni. Nguichi tsa cha! 
bi!, lo'o jua'a ná tye chca cha! bi! 
tsiya' ti. Ná xtyucua cha! bi! jitna 
cha! cua'ni na cha ji'i ycui! Ndyosi; 
sca ti si xñi na cha! ji'i ycui' Jesús, 
li' caca cua'ni na cha ji'i Ni. 

5 Culo nu'u cha ji'i ngu' cha! tso!o 
tsa tyu'u tyiquee ngu' ña!a ngu! 
jili tyala ngu', cha! bi! laca cha nu 
ndu'ni ñati nu ngua lubii cresiya 
ji'i cuentya ji'i ycui' Ndyosi; jlo ti! 
hati bi! ñi'ya laca cha tso'o, lo'o 
juala ndyu'ni ngu! bi! cha tso'o bi! 
li". Chañi cha! ngusñi ngu' bi! cha! 
ji'i ycui' Ndyosi si ntsu'u tyiquee 
ngu' ña'a ngu' ji'i tya'a ngu'. SPana 
ntsu'u xi xa! la hati nu ná ntaja'a 
ngu' cuna ngu! cha! bi'; xa! tyucuii 
ngusñi ngu' bi!, cha! nchcui' tsa 
ngu' cuentyu. *Mstru caca ngu' bil, 
nti! ngu', ngu! nu nclu'u ñilya cha 
nu ngulo ycui' Ndyosi ji'i hati, nu 
nguscua jyo'o Moisés; pana ná 
nda ngu' bi! cuentya ñilya ndyu'u 
cha! nu nchcui' ycui! ca ngu', ñilya 
ndyu'u cha! nu nda cha! cusu! bi!, 
masi lye tsa nclu'u ngu' cha! bi! ji!i 
tya!a nati ngu'. 

8 Jlo ti! na cha! tso!o tsa cha! 
cusu' nu nguscua jyo!o Moisés 
bi!, si taquiya' na ji'i. “Pana si'i 
xqui'ya hati nu tso!o tyiquee nda 
ycui' Ndyosi cha! cusu! bi!; na cua 
nda Ni cha! bi! xqui'ya hati nu 
ná nti! cua'ni cha! tso!o, xqui'ya 
hati nu ná ntaja'a taquiya! ji'i cha! 
bi", xquilya ñati nu ná ntsu'u 
cha! ji'i lo'o ycui' Ndyosi, xqui'ya 
hati nu ntsu'u quilya ji'i, xqui'ya 
hati nu cuxi tyiquee, xqui'ya nati 
nu nchcui' suba! ji'i ycui' Ndyosi, 
xqui'ya hati nu ndujuii ji'i sti ngu', 
jii xtya!a ngu', xquilya hati nu 
ndujuii ji'i tya'a hati, xquitya 
ñati nu ndu'ni suba! lo'o nu cuna!a, 
xqui'ya nu cuna!a nu ndu'ni suba! 
lo'o nu qui'yu, xqui'ya nu qui'yu 
nu ndu'ni suba! lo'o tya!a qui'yu ti, 
xqui'ya hati nu ntucuaana ji'i tya!a 
ñati cha! tsalo'o ji'i ngu' jua'a ti, 
xqui'ya nu cuiñi, xquilya hati nu 
nchceui' cha! cuiñi slo ngu! tisiya. 
Nda ycui' Ndyosi cha! cusu! bi!, cha! 
jua'a ca cuayá! ti! lcaa ñati nu ná 
nti! taquiya! jili cua ña'a ca cha! 
nu liñi ca nu nclu'u na cuentya ji'i 
ycui' Ndyosi. La cui' cha! tso'o bi! 
nclu'u na! chacuayá! ji'i ycui! Ndyosi 
juani, lo'o nclu'u na! cha! tlyu tsa 
laca ycui' Ndyosi, cha! tso!o tsa 
ntsu'u tyiquee Ni ña'a Ni ji'na. 


Tso'o tsa ndu'ni ycui' Ndyosi lo'o na 
12N dya tsa na! xlya'be ji'i 
Jesucristo nu Xu'na na cha! ngua'ni 
Ni cha! caca cua'ni na! cha ji'i Ni; 
ndya na! xlya'be ji'i Ni cha! ngusubi 
Ni jna! cha! cua'ni na! cha ji'i Ni, 
cha! jlo ti' Ni cha! ndaquiya' na! ji'i 
Ni. Ngusubi Ni jna!, masi suba! 
tsa ncheui' na! ji'i Ni cua sa'ni la, 

tyempo lo'o nguxcube! na! ji'i hati 
ji'i Jesucristo; tyaala tsa na! nu 
ngua li'. Pana ná jlo ti' na! tyempo 
bi!, cha! bilya xñi na! cha! tso!o ji'i 
ycui! Ndyosi, bi! cha! ngua tya'na 
tsa ti! Ni jna'. 14Ntsu'u tsa tyiquee 
nu Xu'na na ña'a Ni 'na, bi! cha! 
ngusñi na! cha! ji'i ycui! Jesucristo 
li"; lo'o nu juani ntsu'u tyiquee na! 
ña!a na! ji'i Jesús, lo'o jua'a ntsu'u 
tyiquee na! ña!a na! jili tya!la nati na!. 

15Taca xñi tso'o ngu' cha! nu 
nchcui' ndi'ya: Cua yaa Jesucristo 
nde chalyuu cha! cua'ni lyaá Ni ji'i 
ñati chalyuu nu ntsu'u qui'ya ji'i. 
Lo'o na', tlyu la xqui'ya na! que xa! 
la ñati, cha! cuxi tsa cña nu ngua'ni 
na! lo'o hati ji'i Jesucristo nu ngua 
sa'ni la. 16Ngüi!ya tsa Jesucristo 
cha! clyu ti! 'na lo'o ngúityi Ni 
quitya nu ntsu'u 'na, cha! culu'u 
ycui! Ndyosi ji'i xa! la hati ñi'ya 
caca xñi ngu' cha! jiti Ni. Ñitya lo'o 
tya'na ti! Jesús jna' tya clyo, jua!a 
ca tya'na ti! Ni ji'i lcaa hati nu xñi 
cha! ji'i Jesús ca nde loo la, cha! si 
jlya ti! ngu' ji'i Ni, ná nga'a cha! tye 
chalyuu ji'i ngu' li'. "Bi! cha! cua'ni 
tlyu na ji'i ycui! Ndyosi juani, cua'ni 
chi na loo Ni, cha! ná tye tsa nu 
laca Ni loo tyucui ña'a chalyuu; 
ná tye cha! ji'i ycui' Ndyosi, cha! 
ná ntsu'u cha! cajaa Ni. Ná nchca 
ji'na ña'a na ji'i Ni cha! laca na hati 
chalyuu ti, pana sca ti ycui' Ni laca 
ycui' Ndyosi. Jua'a laca cha! ji'i Ni 
tuini. 

18Culo na! cña jinu'u juani, 
Timoteo, cha! ñi!ya nti! na! ña!a na! 
jili sca sñi' na', jua'a nti! na! ña'a 
na! jinu'u: Tya cua'ni la nu'u cña 
ji'i ycui' Ndyosi ñi'ya nu cua nacui 
ngu' nu laca tu'ba ji'i ycui' Ni cha! 

cua'ni nu'u; tyi'u ti' nu'u cha! nu 
cua nchcui' ngu' bi! jinu'u tya tsubi' 
la, cha' caca nguula la ti' tyiquee 
nu'u. Li' ñi'ya caca ji'i sca sendaru 
tso'o, jua'a taca jinu'u xuu tya'a lo'o 
nu cuxi nu ntsu'u chalyuu; 1°taca 
xuu tya!a nu'u lo'o nu cuzi bi! si 
xñi tso'o nu'u cha! ji'i Jesucristo, 

si xcui' cha! tso'o cua'ni nu'u lo'o 
nati. Ntsu'u ngu! nu ngua jlo ti! 
ñi'ya laca sca cha! lini, pana ngataa 
ndyu'ni ngu' cha! lini bi! juani; cua 
ndya'achu! ngu' bi! ji'i ycui! Ndyosi, 
cha! nguxtyanu ngu' cha! tso'o bi! 
20Ñitya nti! yu Himeneo lo'o yu 
Alejandro ni, nga'aa ndaquiya' ngu' 
ji'i cha! lini, bi' cha! cua nguxtyanu 
na! ji'i ngu! bi! ya! nu xña'a, cha! 

ca cuayá! ti' ngu' cha! tlyu tsa cha! 
cuxi laca lo'o nchcui' ngu! cha! suba! 
ji'i ycui' Ndyosi. 


Ndi'ya cua'ni na lo'o cheui' 
na lo'o ycui' Ndyosi 

Nga'a cha! chcui' na lo'o ycui! 

Ndyosi cuentya ji'i lcaa ñati 
chalyuu, nu lo'o jña na cha! ji'i Ni, 
lcaa cha! nu lyiji ji'i ñati; chcui! na 
cuentya ji'i xa! hati lo'o nchcui' na 
lo'o ycui' nu Xu'na na, jua'a lo'o tya 
na xlya'be ji'i ycui' Ndyosi cuentya 
ji'i ñati. 2Nga'a cha! chcui' na lo'o 
ycui' Ndyosi cuentya ji'i lcaa ngu' 
nu laca loo, cuentya ji'i lcaa ngu! 
nu laca cña; jña ma cha! cua'ni Ni 
cha! ti ti tyi'i tyiquee na, cha! ná xuu 
tya!a ngu' laca loo bi! lo'o na, cha! 
ta ngu' bi! chacuayá! cha! cua'ni na 
lcaa lo cha! tso'o, ñilya nu nti! ycui! 
Ndyosi cha! cua'ni na. 3Jua'a nti' 
ycui' Ndyosi nu ndu'ni lyaá ji'na; 
tso'o nti! Ni si jua'a chcui' na lo'o 
Ni, *cha! nti! Ni cha! cua'ni lyaá Ni 

ji'i lcaa nati chalyuu, nti! Ni cha! ca 
cuayá! ti! lcaa hati ñilya nu ntsu'u 
cha! liñi ji'i ycui! Ndyosi. 5Sca ti 
ycui' Ndyosi ntsu'u tsiya! ti, lo'o 
jua'a ntsu'u sca ti hati nu ndi'i slo 
ycui' Ni nu nchcui' lo'o Ni cuentya 
ji'i nati chalyuu; la cui! Jesucristo 
laca nu ñati bi'. £Nda Jesucristo 
chacuayá' cha! ndyujuii ngu' ji'i yu 
cua tsubi! la; jua'a nda yu caya! lo 
qui'ya nu ntsu'u ji'i hati chalyuu, 
nu lo'o ngujuii yu lo crusi. Ngua'ni 
ycui' Ndyosi cha bi! la cui! hora 
lo'o ngua ti! Ni cha! cua'ni Ni ji'i. 
7Ngusubi Ni 'na cha! ndya'a na! nda 
na! cha! tso'o bi! lo'o ñati cuentya 
ji'i ycui' Ni, cha! lo'o ngu! xa! tsu! 
ndyuna ngu' cha! tso!o bi! li'; ndya!a 
na! ngulutu na! ji'i ngu' ñitya caca 
xñi ngu' cha! ji'i ycui' Ndyosi. Cha! 
liñi nscua na! nde, si'i cha! cuiñi 
nchcui! na!. 

8Bi' cha' lacua, lcaa se'i su 
ndyu'u ti'i ngu' nu ntsu'u cha! ji!i 
lo'o Jesucristo tsa tlyu ti, nti! na! 
cha! cheui' ngu' lo'o ycui! Ndyosi. 
Tso'o ti tyiquee ngu' ta ngu' cha! 
lo'o ycui! Ndyosi li', cha! ná tso!o 
chcui' ngu' lo'o Ni si ñasi! ngu!, ni 
ná tso'o chcui' ngu' lo'o Ni laja 
lo'o nxuu tya'a ngu'. *Lo'o nu ngu' 
cuna!a ni, cacu! ngu' ste! tso'o ti, 
si'i late! nu quiña!a tsa nga'a; ná 
talya' lye ngu' quicha' hique ngut, 
ná cacu! lye ngu' oro ni quee ndubi 
nu quiña'a tsa nga'a, cha! ná tso'o 
cha! cua'ni tyixi tsa ngu! ji'i ycui! 
ca ngu' cha! xña'a xa! nu quilyu 
ji'i ngu' li"; 10tso!o la ña'a nu cuna'a 
nu xcui' cha! tso'o ndu'ni cuentya 
ji'i ycui' Ndyosi. 11Nga'a cha! tyi!i ti 
ti ngu' cuna'a lo'o culu'u ngu' cha! 
ji'i ycui' Ndyosi laja lo'o ndyu'u 

ti'i ngu', cha! lo'o ngu' cuna!a bi! 

ca tsa!a lo'o ngu', cha! lo'o ngu! 
cuna!a taquiya' ji'i cha! bi". 12Ná ta 
na! chacuayá! ji'i sca nu cuna'a cha! 
culu'u cha! ji'i ycui' Ndyosi ji'i tya!a 
ngu! lo'o ndyu'u ti'i ngu' tsa tlyu 

ti, cha! ná tso'o si culo nu cuna'a 
cna ji'i nu qui'yu jua!a. Ti ti tyi'i 
ngu' cuna!a tso'o la. 19 Nu ngua tya 
clyo ni, ngúiñá ycui' Ndyosi ji'i nu 
qui'yu Adán; tiya! la xi, li! ngúiñá 
Ni ji'i sca nu cuna!a nu ngua naa 
Eva. 14Lo'o jua'a si'i jili jyo'o Adán 
bi! ngua'ni nu xña!a ngana tyempo 
bi"; ji'i nu cuna!a ji'i yu ngua'ni bi! 
ngana, nu lo'o ngua'ni jyo'o Eva 

bi! cha! cuxi. 15Bi' cha! tlyu tsa cha 
ntsu'u ji'i ngu' cuna'a lo'o cala sñi! 
ngu' juani; pana cua'ni lyaá ycui! 
Ndyosi ji'i ngu' cuna!a si shi tso'o 
ngu' cha! ji'i Ni, si ntsu'u tyiquee 
ngu' ña!a ngu' ji'i tyala ngu'. Cua'ni 
Ni cha! ca lubii cresiya ji'i ngu' 
cuna!a bi', si talo ngu! cua'ni ngu' 
cha! tso'o bi", si nchca ji'i ngu! cuna!a 
bi! cua'a ji'i ycui! ca ngu' cha! ná ca 
tyucuaa ti! ngu' ji'i nati. 


Ñati nu caca loo ji'i tya'a 
ngusñi na cha! ji'i Jesús 

Nga'a cha! jlya tso'o ti! ma cha! 

lini nu nchcui' ndi'ya: Tso'o 
tsa si tyaja'a sca ngu' tya!la ma caca 
loo ji'i ña'a taju ti ma nu ngusñi 
ma cha! ji'i ycui' Ndyosi, cha! tso!o 
tsa cuentya ji'i ycui! Ndyosi si nti! 
sca hati cua'ni cha bi. 2Si laca sca 
hati loo ji'i ña'a taju tyala hati ji'i 
Jesucristo, li! ntsu'u cha! cua'ni yu 
xcui' cha! tso'o lo'o ñati, cha! ná 
caja ñilya jña ngu' qui'ya ji'i yu 
li!. Caja clyo'o yu bi! lo'o sca ti nu 
cuna!a; jua'a ntsu'u cha! culacua 

tso!o ti! yu, cha! cua'a yu ji'i cha! 
cuxi nu ntsu'u tyiquee ycui' ca yu, 
cha! tso'o ti tyi'i yu lo'o tya!a hati. 
Ntsutu cha! ta yu ni'i ji'i yu lo'o ¡ña 
ñati nu lijya tyijyu!, juala ntsu'u 
cha! ta yu na cacu ngu' bi'. Ntsu'u 
cha! culu'u yu cha! ji'i ycui' Ndyosi 
ji'i ñati, bi! cha! ná tso'o si ná nchca 
ji'i yu. 3Ná caca yu cna bi! si cu'bi 
yu, si xuu tya!a yu lo'o hati; nga'a 
cha! talo tyiquee yu ji'i tya'a ñati 
yu, cha! ná caja tya'a cusuu yu. Ná 
tso'o cha! jña yu chi ji'i tya!a hati, 
cha! caca culiya! tsa ycui' ca yu. 
4Ntsu'u cha! culo tso'o yu bi! cha 
jili ngu' tya'a ndi'i ti yu, cha! jua'a 
taquiya! sñi' yu cha nu nelyo yu 

ji'i ngu!, cha! cua'ni chi sñi' yu loo 
yu. 5Ná caca ji'i sca hati caca loo ji'i 
taju tya'a hati ji'i ycuil Ndyosi si ná 
lo'o culo tso!o yu bi! cña to! tyi yu; 
bi! cha! ná tso'o caca loo sca ñati 
nu ngusñi ca ti cha! ji'i ycui! Ndyosi, 
cha! tya lyiji ca tsala tsolo yu. Ná 
tyiquee! lye tsa cua'ni tyucuaa ti! 
yu ji'i tya'a yu, lo'o li! ntsu'u cha! 
xcube' ycui' Ndyosi ji'i yu ñitya lo'o 
xcube! Ni ji'i nu xña'a. "Nu hati nu 
caca loo bi! ni, tso!o si caca yu sca 
hati nu ncheui' ngu' quichi ji'i yu 
cha! tso'o ti ndu'ni yu, masi ngu' 

nu ná ndaquiya' cha! ji'i Jesucristo 
tsiya! ti chcui' ngu! jua!a ji'i yu. Lo'o 
li' ná caca cheui' ngu' cuentyu ji'i 
yu bi!, ná caca cojolaqui nu xña'a ji'i 
yu bi!, cha! cua'ni yu cha! cuxi. 


Ñati nu laca cía ji'i ngu' tya'a 
ngusñi na cha! ji'i Jesús 
8Lo'o jua'a hati nu laca cía ji'i 
ngu' tya!la ngusñi na cha! ji'i Jesús 
ni, lo'o ngu' bi' ntsu'u cha! cua'ni 
ngu' xcui' cha! tso'o. Ná tso'o si 

tucua cha! ntsu'u tyiquee ngu' bi! 
lo'o ndu'ni ngu' cha bi!; ná tso'o si 
cu'bi ngu' bi!, ni ná tso'o si jña ngu' 
bi! chi ji'i tya'a hati cha! caca culiya! 
tsa ycui' ca ngu'. 2Ntsu'u cha! xñi 
tso'o ngu! bi! Icaa cha! lini ji'i ycui' 
Ndyosi, tya!a cha! nu ngusñi lcaa na, 
cha! jua'a tyucui tyiquee ngu' cua'ni 
ngu' xcui' cha! tso'o. 10Lo!o jua'a 
ntsu'u cha! cua'ni cuayá! ma ji'i nati 
bi', cha! ña'a ma si xcui' cha! tso!o 
ndu'ni ngu'. Ñati nu ndu'ni tso'o ni, 
taca caca ngu' cha ji'i tyala ngu' cha! 
xtyucua ngu' jili ña'a taju ngu' nu 
ngusñi cha! ji'i Jesús, cha! cuentya 
ji'i ycui' Ndyosi cua'ni ngu' bi! cha 
li", Lo'o nu ngu' cuna!a ni, ntsu'u 
cha! cua'ni ngu! xcui' cha! tso'o nu 
lo'o caca ngu' cha cha! xtyucua ngu! 
ji'i ñala taju ngu! nu ngusñi cha! ji'i 
Jesús; ná tso'o cha! chcui' nu cuna'a 
bi! cuentyu ji'i tya'a ngu! lo'o xa! 
hati. Nga'a cha! culacua tso'o ti' nu 
cuna!a bi!, cha! talo ji'i cha nu nda 
ngu' ji'i. 12 Ñati nu laca cña ji'i ña'a 
taju ngu' nu ngusñi cha! ji'i Jesús 
ni, caja clyo!o hati bi! lo'o sca ti nu 
cuna!a; nga'a cha! culo tso'o ñati 
bi! cha ji'i sñi' ngu!, cha! taquiya' 
tso'o lcaa ñati nu ndi'i to! tyi ngu' 
cha! nu chcui! ngu' bi". 13Lo'o jua'a 
tso'o tsa chcui! cua ña'a ca hati ji'i 
ngu' bi! si tso'o ndu'ni ngu! cha! 
laca ngu' cha, cha! nxtyucua ngu' 
ji'i ngu' tya!a na; li! tyatí la ti! ngu' 
ji'i Jesucristo, lo'o jua'a caca tlyu 
tyiquee ngu! cha! culu'u ngu' cha! 
lini ji'i xa! nati. 

Ni'ya laca cha! ji'i Jesús 

nu cua ngusñi na 


14-15 Yala ti caa na! slo nu'u, nti! 
na!. Juala nta!, pana ná jlo ti! na! ni 

jacua! caca 'na, si ntsu'u nu tacu' 
tyucuii jna'; bi! cha! juani nscua 
na! quityi re cha! caca cuayá! la ti! 
nu'u ñitya nga'a cha! cua'ni hati ji'i 
Jesucristo lo'o tya'a ngu!, ñitya nu 
ntsu'u cha! cua'ni ngu' lo'o ndyu'u 
ti'i ngu' tsa tlyu ti. Ndu'ni tlyu na 
ji'i ycui' Ndyosi nu lu'ú ca, lcaa taju 
na lo'o tya!a na, lo'o jua'a nclu'u 
lcaa ngu' tya'a na cha! lini ji'i ycui! 
nu Xu'na na ji'i xa! hati. Ná tye cha! 
liñi bi! tsiya! ti nde chalyuu xqui'ya 
lcaa taju ngu' tya!a na li'. 16Chañi 
cha! tlyu tsa cha! tso'o ji'i Jesucristo 
nu ngusñi na. Ndi'ya nchcui' cha! 
bi!: 

Nu ngua sa'ni la ni, ni sca ñati 
ná ngua cuayá! ti! ñitya cua'ni 
lyaá ycui! Ndyosi ji'i ngu'; 

pana nu juani jlo ti' na, xqui'ya 
cha! ngula Jesucristo chalyuu, 
cha! ngua ycui' Ni sca ñati. 

Lo'o jua'a nchcui' Xtyi'i ycui! Ni 
cha! ji'i yu, cha! sca ñati nu 
lubii tsa laca yu; 

cua na'a xca ji'i ycui' Ndyosi ji!i 
Jesús, nu nati lubii bi". 

Li! nelyu'u ngu' cha! ji'i 
Jesucristo bi! ji'i ñati ca 
quiña!a tsa quichi tyucui ña!a 
chalyuu; 

ngusñi nati lcaa quichi cha! nu 
nchcui' ngu! ji'i Ni li". 

Cua ndyaa Jesús ca slo ycui! 
Ndyosi Sti na nde cua, lo'o 
juani tlyu tsa laca Jesús cajua. 


Tya'achu' ngu' ji'i cha' liñi 

ji'i ycui' Ndyosi ca tiya' la 
4 Xqui!ya Xtyili ycui' Ndyosi 

nchca cuayá! ti! na ñitya caca 
tyempo nde loo la, cha! ntsu'u ñati 
nu cua ngusñi tyucuii ji'i Jesucristo 

nquicha', lo'o li! tyu'utsu! ngu' 

bi! tyucuii ji'i ycui! nu Xu'na na. 
Xtyanu hati bi! ji'i Ni li', cha! cñilo'o 
cui'i cuxi nu ndu'ni cha cuentya 

ji'i nu xña'a ji'i ngu'; tyijiloo cui'i 
cuxi bi! ji'i ngu! bi! li". 2Ntsutu 

ngu' nu nchcui' tucua lo cha!, nu 
nga'aa ntyuju'u ti' cha! ngusñi ngu' 
cha! cuiñi nu nchcui' nu xña!a; ji!i 
ngu! cuiñi bi! cuna xi ngu! tya!a 

na, tyu'utsu' ngu' ji'i tyucuii tso'o 
li". ¿Nclu'u ngu' cuiñi bi! cha! ná 
tso'o caja clyo'o na; nclu'u ngu' cha! 
ntsu'u tsa na ndacu na nu ná tso!o 
cacu na, nacui ngu! bi'. Tlyu tsa cha! 
cuiñi nu nda ngu' bi'. Pana ngüiñá 
ycui' Ndyosi lcaa na nu ndacu 

na cha! tso'o ti cacu na ji'i, lcaa 
tya!a na nu ntsu'u cha! jitna lo'o 
Jesucristo; bi! cha! tya na xlya'be 
ji'i ycui' Ndyosi lo'o cua cacu ti 

na, cha! jlo ti! na cha! tso'o ji'i ycui! 
Ni. *Tso'o tsa cha ngua'ni Ni, tso'o 
ngúiñá Ni lcaa lo na; bi! cha! ná 
tso'o si xcuaa na sca cha! tso'o nu 
ngúiñá Ni. Xñi na lcaa cha! tso!o 
bi', lo'o li! nditya chcui' na lo'o ycui' 
Ndyosi: “Tsaa xlya'be jinu'u, Ndyosi 
Sti ya”, ñacui na. 5Jua'a chcui' na 
lo'o ycui' Ndyosi cha! nda Ni lcaa 
na nu tso!o cha! cacu na; culacua 
Ni ji'i lcaa na nu ndacu na li!, cha! 
chacuayá' ji'i ycui' Ndyosi ndacu na 
jii. 


Ña'a ti cua'ni tso'o nu'u 
cña ji'i ycui' Ndyosi 

6Culu'u nu'u lcaa cha! nu nscua 
na' lo quityi re ji'i ca ta'a ñati ji'i 
Jesucristo cajua, cha' caca nu'u 
sca ñati nu tso'o tsa ndu'ni cña ji'i 
Jesucristo, Timoteo. Tyi'u tso'o ti' 
nu'u lcaa cha! liñi nu cua ngusñi 

nu'u, cha! ji'i ycui' Ni; ña'a ti xñi 
tso'o nu'u tyucuii ji'i ycui' nu Xu'na 
na li', ñi'ya nu ndyu'ni ti nu'u. "NA 
taquiya' nu'u ji'i cuentyu nu ná 
nchcui! cha! liñi ji'i ycui! Ndyosi, 
cha! cuxi tsa laca cha' bi'. Pana nu'u 
ni, ntsu'u cha' qui'i nu'u cha' cua'ni 
nu'u xcui' cha nu ndiya ti! ycui' 
Ndyosi. $Tso'o xi cha! ngui!i quiya' 
na cha! tya!a na, ngui'i ya! na cha! 
cua'ni na cha; pana tso'o la si qui'i 
tyiquee na cha! taquiya! na ji'i ycui! 
Ndyosi lcaa tyempo. Tso'o ti tyili na 
nde chalyuu, nu lo'o cua'ni na cua 
ña'a ca cha nu nti! nu Xu'na na cha! 
cua'ni na; la cui! tso'o ti tyi'i na ca 
slo ycui' Ndyosi, si cua'ni na ñi'ya 
nu nti! Ni cha! cua'ni na. 9Chañi tsa 
cha! nu nscua na! nde, jua!a ntsu'u 
cha! shi tso'o na cha! bi'. 1 Jlya ti! 
na ji'i ycui! Ndyosi nu lu'ú ca; bi! 
cha! lye cua'ni na cha ji'i Ni, masi 
lya! tsa ti' ngu' jitna. Lolo ycui' 
Ndyosi ni, cua'ni lyaá Ni ji'i lcaa nati 
si taquiya! ngu'! ji'i Ni. Lo'o xñi na 
cha! ji'i Ni, li! ca cuayá! tso'o la ti! 
na cha! bi! 

11 Culo nu'u cña nu nguscua na! re 
jili lcaa ngu' tya'a ma, culu'u tso!o 
nu'u cha! bi! ji'i ngu'. 12Ná ta nu'u 
chacuayá' xtyí lo'o ngu' jinu'u cha! 
tya cuañi' nu'u, nti! ngu!. Cua'ni 
nu'u xcui! cha tso'o cha! ña'a lcaa 
tya'a hati ji'i Jesucristo; xcui' cha! 
tso'o chcui' nu'u, xcui' cha! tso'o 
cua'ni nu'u, lo'o jua'a tso'o tsa tyu'u 
tyiquee nu'u ña'a nu'u ji'i xa! la 
ñati. Li! ca cuayá! ti! ngu' cha! tso!o 
tsa ngusñi nu'u cha! ji'i Jesucristo, 
xqui'ya cha! xcui' lubii ti cresiya 
jinu'u ndyu'ni nu'u cna. Laja lo'o 
tya lyiji ti tyalaa na! slo nu'u, hafa ti 
tya chcui! nu'u lcaa cha! nu nscua 

lo quityi ji'i ycui' Ndyosi lo'o ngu'; 
tya chcui' la nu'u ñi'ya laca cha! liñi 
bi!, tya culu'u la nu'u cha! tso'o bi! 


jili ngu' tsa tlyu ti lo'o tyu'u ti'i ngu!. 


14Na cua nda ycui' Ndyosi tyucui 
chacuayá! ji'i Ni jinu'u lo'o ngusta 
ya! ngu! cusu! hique nu'u, cha! 
cua'ni nu'u cna cuentya ji'i ycui! nu 
Xu'na na. Cua nchcui' ngu' cuentya 
ji'i Xtyi'i ycui' Ndyosi cha! cua'ni 
nu'u cha bil; bi! cha! cuitya tso'o nu'u 
cuentya ji'i cha! tsolo nu cua nda 
ycui! Ndyosi jinu'u tsa bi!, cha! talo 
nu'u ji'i cha nu ntsu'u jinu'u. 

15Lo'o ycui' nu'u ni, cuilya tso'o 
nu'u cuentya ji'i lcaa cha! nu 
nguscua na! nde; li! ñala ngu' cha! 
cua ndyaca tsa!a tso'o nu'u cha! 
caca nu'u loo ji'i ngu'. 16Talo nu'u 
ji'i cha bi'. Cuala nu'u ji'i ycui' ca 
cha! xcui' cha! tso!o ti cua'ni nu'u. 
Tso'o ti culu'u nu'u ji'i ngu' tya'a na, 
cha! jua'a cuna tso'o ngu' cha! nu 
nelu'u nu'u ji'i ngu', cha! cua'ni lyaá 
ycui! Ndyosi ji'i ngu' bi! li!. Lo'o jua'a 
cua'ni lyaá Ni jinu'u li!. 


Tso'o ti cua'ni na lo'o tya'a 
ngusñi na cha! ji'i Jesús 

Ná cua'ni tyaala nu'u jili sca 

ngu! cusu! si ngua'ni cuxi yu; 
ta nu'u sca cuii lo'o yu ñitya lo'o 
nchcui' na lo'o sti na. La cui! ti cha! 
lo'o nu ngu! qui'yu cuañi! ni, ta sca 
cuii lo'o ngu' ñi'ya lo'o nclu'u na ji'i 
tya'a na. ?Lo'o sca ma! cusu! ni, ta 
sca cuii lolo ma! ñi'ya lo'o nchcui' 
na lo'o xtya'a na; la cui' ti cha! lo'o 
nu ngu' cuna'a cuañi' ni, ta sca cuii 
lo'o ngu' ñi'ya lo'o nclu'u na ji'i sca 
nu cuna'a tya'a na. Pana xcui' lubii 
ti cresiya jinu'u ña'a nu'u ji'i ngu' 
bi'. 

3Ntsu'u cha! ña'asii ngu' ji'i lcaa 
ngu! cuna!a ti'i si cua ngujuii nu 
laca clyo'o ngu!, si ndyanu ycui' ti 
ngu'. 4Si ntsu'u sñi' nu cuna'a ti'i, 
masi sca sñi' ste!, ntsu'u cha! ña'asii 
ngu! bi! jiti xtya!a ngu' li'; nga'a cha! 
ca tsa!a sñi' ngu' cha! ña'asii ngu! ji'i 
ngu' cusu! ji'i, ñilya lo'o nguna'asii 
ngu! cusu! bi! ji'i sñi! ngu' lo'o ngua 
cuañi! ngu!. Bi! laca cha nu ndacui 
ji'i ngu' cuañi! cha! cua'ni ngu' 
cuentya ji'i ngu! cusu' ji'i, cha! tso!o 
ntsu'u tyiquee ycui' Ndyosi lo'o ña!a 
Ni ji'i ngu! cuañi' nu ña'asii tso!o 
ji'i ngu' cusu' ji'i. 5Sca ti ji'i ycui! 
Ndyosi ndu ti! ngu! cuna'a ti'i nu 
chañi cha! ndyanu ycui' ti ngu!; sca 
ti ycui' Ni xtyucua Ni ji'i ngu! nti! 
ngu', bi! cha! nchcui' ngu' lo'o ycui! 
Ndyosi tsa lo'o talya, ndijña ngu' ji'i 
Ni na ca nu lyiji ji'i ngu'. ŝSi'i jua'a 
ndu'ni nu cuna!a ti'i nu ndyu'ni cua 
ña'a ca cha', ñi'ya nu nti' ti cresiya 
ji'i ycui' ngu'; nti! ngu' cha! tso'o 
ti ndi'i ngu' chalyuu, pana cua tye 
ti cha! ji'i ngu' bi! cuentya ji'i ycui' 
Ndyosi. "Ntsu'u cha! culo nu'u cha 
jili lcaa ngu' bi', cha! ná caca sta 
xa! la nati qui'ya ji'i cu'ma hati ji'i 
Jesucristo xqui'ya ngu' cuna!a ti'i 
bi!. 8Ná tso'o ndu'ni ñati nu ná 
ndube ti! ji'i tyala, masi ji'i sti ngu', 
masi ji'i xtya!a ngu!, masi ji'i sñi' 
ngu'; cha! cuiñi nchcui' ngu' lo'o 
nacui ngu' cha! ngusñi ngu' cha! ji'i 
Jesucristo si ná ña'asii ngu' ji'i tya'a 
ngu', cha! tso'o la ndyu'ni xa! hati 
nu ná ndaquiya! cha! ji'i Jesucristo 
tsiya! ti. 

9%'Tso!'o la scua ngu' cusu' xtañi lcaa 
nu cuna!a ti'i nu cua ndye snayala 
yija ji'i, ma! cusu! nu sca ti quiya' 
ngujui clyo'o, nu sca ti lo'o clyo'o 


1 TIMOTEO 5 


ma! nguti'i ma! chalyuu. Scua ngu' 
xtañi ma! cusu! nu nchcui' ngu' ji'i 
cha! tso'o tsa cha ndu'ni ma! cusu' bi!: 
si cua ngua'ni cutú tso'o ma! ji'i nu 
sube; si cua nda ma! su tyi'i nati nu 
lijya tyijyu!; si cua nguxtyucua ma! ji'i 
tya'a hati ji'i Jesucristo, masi tlyu cha 
ntsutu cha! cua'ni ma'; si ngua tya'na 
ti! ma! jili ñati nu quicha ti'. Si jua'a 
xcui' cha tso'o ndu'ni ma! cusu! bi", 
scua ngu' xtañi ma! lo quityi bi! lacua. 
11-12NA scua ngu' xtañi nu cuna'a 
cuañi' la nu ndyanu ti'i, cha! ntsutu 
quiya! ná talo nu ngu! cuañi! bi". 
Pana nu cuna!a nu nscua xtañi lo 
quityi ni, sca ti cua'ni ngu' cna ji'i 
Jesucristo nti! ngu!, bi! cha! ngúiñi 
cha! ji'i ngu! lo'o ycui! Ndyosi li". 
Ñilya caca si tiya! la xa! caja clyo!o 
nu cuna!a cuañi' bi', lo'o li! nga'aa 
cua'ni ngu' ñitya nu nacui ngu! cha! 
cua'ni ngu' cuentya ji'i Jesucristo li", 
jua'a ntsu'u qui'ya ji'i nu cuna!a bi! 
lit, 8Bi! cha! tso'o la si ná scua ngu' 
tsiya! ti xtañi nu cuna'a cuañi! nu 
ndyanu ti'i. Ná tyiquee' xcui' paseya 
ti tyala ngu' cuañi' bi! slo hati; pana 
si jua'a cua'ni ngu', caca taja ngu' 
cuna!a bi!, chcui' tsa ngu! cuentyu 
ji'i xa! nati lil, masi ji'i tya!a ngu', 
masi jili xa! la hati. Ni si'i sca ti cha! 
taja nu cuna!a ti'i nu ndu'ni jua'a, 
masi lo'o chcui' tsa ngu! cuna'a bi! 
lo'o tya!a ngu' lcua ti lo cha! nu ná 
tso'o cha! chcui' na. 14Bi' cha! tso'o 
la si xa! caja clyo'o nu cuna'a cuañi' 
nu ndyanu ti'i, nti! na!; caja sñi! ngu' 
li!, ña'asii ngu' to! tyi ycui! ngut, 
cha! ná caja ñi'ya nu sta ngu' qui'ya 
ji'na xqui'ya nu cuna!a bi". 15Jua'a 
nta! cha! cua'ni ma, cha! cua ntsu'u 
xi ngu' cuna'a cuañi! nu ndyanu ti'i 
nu cua ngulochu! ji'i cha! ji'i ycui! 

Ndyosi, cha! cua ngusñi ngu! tyucuii 
ji'i Satanás nu xña'a li". 

16Culo nu'u cía ji'i ca ta'a hati ji'i 
Jesucristo jua, masi ji'i ngu! qui'yu, 
masi ji'i ngu' cuna!a, cha! ña'asii 
ngu' ji'i nu cuna!a ti'i tya!a ngu'; ná 
xtyanu ngu' ji'i nu cuna'a ti'i tya'a 
ngu' cha' caca bi' cuentya ji'i taju 
hati ji'i Jesucristo. Li! caca xtyucua 
tyucui taju ngu' bi! ji'i nu cuna!a nu 
chañi cha! ti'i ngu', nu ngu' cuna'a 
ti'i nu ná ntsu'u ni sca nati ji'i cha! 
xtyucua ji'i. 

17 Cua'ni chi ma loo ngu' cusu! nu 
laca loo ji'i taju ji'i ma si tso'o ti 
ndu'ni ngu' lo'o ma. Lye la cua'ni chi 
ma loo ngu' cusu! nu nchcui' cha! ji'i 
ycui! Ndyosi lo'o ma, ngu! cusu! nu 
nclu'u cha! bi! jili ma. Ta ma caya! 
ji'i ngu' cusu' bi". 18La cui! ti cha! 
nscua lo quityi ji'i ycui' Ndyosi nu 
nchcui' nditya: “Ná sca! ma tu'ba 
toro laja lo'o nxatá ni' ji'i trigo cha! 
tyu'u sityu; cacu ni! xi, tso!o la li”, 
nacui quityi. Xa! nchcui' lo quityi 
bi! ndi'ya: “Liñi ndyu'u cha! xñi ngu' 
caya! lo cña nu ngua'ni ngu'”, nacui 
quityi. 

19Ná tucuá nu'u cha! jili ngu' si 
sta sca hati quilya ji'i sca ngu! cusu' 
bi!; sca ti si stu'ba ti sta tucua sna 
tyala hati quilya bi! ji'i ngu' cusu! 
bi!, li! nga'a cha! tucuá nu'u cha! 
ji'i ngu'. 20Si chañi cha! ndyu'ni 
ngu' cusu' bi! cha! cuxi, li! chcui! 
nu'u lo'o nu cusu! bi! slo tyucui taju 
ñati ji'i Jesucristo bi!, cha! cube ti! 
Icaa ngu!, cha! ná cua'ni cuxi ngu' 
jua!a. 21Nclyo na! cía bi! jinu'u, 
Timoteo, cha! cua'ni nu'u lcaa cña 
nu nguscua na! lo quityi re; lo'o 
jua'a jlo ti' ycui' Ndyosi cha! nu 
nguscua na! re, jlo ti! Jesucristo, jlo 

ti' xca nu ngusubi ycui' Ndyosi ji'i. 
Nu lo'o ntsu'u cha! cua'ni cuayá! 
nu'u ji'i sca ngu! tya!a ma ni, jatya 
nu'u xi cha! ca cuayá! tso!o ti! nu'u 
lcaa lo cha! ji'i ngu' bi", cha! sca ti 
cuayá! lini tyu'u cha! ji'i ngu! bit, 
masi tya!a tso'o nu'u, masi chaca 
tya!a ngu'. 22Ná yala tsa cua'ni nu'u 
cha! sta ya! nu'u hichu' sca hati, 
cha! caca yu loo ji'i sca taju hati 

ji'i Jesucristo; jatya xi cha! nafa si 
chañi cha! ñati nu xcui' ndu'ni cha! 
tso'o laca yu, si chañi cha! tso'o 

tsa cña ndyu'ni yu, cha! ná tyanu 
quitya yu hichu' nu'u si ntsu'u cha! 
cuxi ne! cresiya ji'i yu bi". Lo'o nu'u 
ni, xcui' lubii ti cresiya jinu'u cua'ni 
nu'u cña. 

23 Jlo ti! na! cha! quicha xi ti! nu'u; 
bi! cha! nga'aa co'o nu'u xcui' hitya 
ti, tso'o co'o nu'u xi vino nu ndyu'u 
lo sityu losu! cha! caca jo!o ne! nu'u. 

24Ntsu'u nati nu ntsu'u qui!ya 
ji'i, pana jlo ti! xa! ñati ni cha! cuxi 
ndyu'ni ngu' bi', masi bilya caca 
cuayá! ji'i ngu' bi'. Lo'o jua'a ntsutu 
hati nu cuxi tyiquee ngu!, pana ná 
jlo ti! xa! ñati ni cha! cuxi ndyu'ni 
ngu' bi"; lolo caca cuayá! ji'i ngu! bi!, 
hasta li! ca cuayá! ti! xa! hati ñilya 
laca qui'ya nu ntsu'u ji'i ngu' bi!. 
25La cui! jua'a lo'o ñati nu tso'o tsa 
tyiquee, jlo ti! xa! ñati ni cha! tso!o 
nu ndyu'ni ngu' bi'. Pana si ntsu'u 
hati nu tso!o tyiquee, nu ná jlo 
ti! xa! hati ji'i, ca nde loo la tyu'u 
tucua cha!, ca cuayá! ti! ngu' ji'i cha! 
tso'o nu ngua'ni ngu! bi! li. 

Lcaa hati ji'i Jesucristo nu 
laca msu nu ngúilya ñati 
ntsu'u cha! cua'ni chi ngu' loo xu'na 
ngu!, masi ti'i tsa cha nu nda xu'na 

ji'i. Li! ná caca chcui' cuxi ngu! ji'i 

ycui! Ndyosi xqui'ya msu bi', ni ná 
caca chcui' cuxi ngu! ji'i cha! jii 
Jesucristo nu nclu'u na. 2 Nati nu 
laca msu nu cua ngúilya tya!a ñati 
jili Jesucristo sa'ni la ni, ná tso'o 

si cua'ni tyixi msu bi! lo'o xu'na 
ngu!, cha! stu'ba ntsu'u tyiquee ngu' 
lo'o Jesucristo; ntsu'u cha! lye la 
cua'ni chi msu bi! loo xu'na ngu', 
tso'o la cua'ni msu bi! cha ji'i xu!na 
ngu', cha! nu tya'a ngusñi ngu' cha! 
ji'i Jesús laca ngu' juani, lo'o jua'a 
ntsu'u tyiquee ngu' ña!a ngu' ji'i 
tya'a ngu!. Stu'ba ti ngusñi ngu' cha! 
jili Jesucristo, bi! cha! culu'u nu'u 
cha! bi! ji'i ngu!, lo'o jua'a culo nu'u 
cha ji'i ngu' cha! cua'ni ngu! lcaa lo 
cha! nu nscua lo quityi re. 


Ná culacua tsa ti' na cha! ji'i chi 

3Liñi tsa cha! jili ycui! Jesucristo 
nu Xu'na na; cua ña'a ca nati nu 
nclu'u xi xa! la cha! ji'i ma, ná lini 
ndyu'ni nu hati bi", ná ntajala ngu' 
tsiya! ti taquiya! ngu! ji'i cha! liñi 
bi'. “Na nclu'u ngu' bi! xa! la cha! 
xquilya cha! ná jlo ti! ngu' bi! tsiya! 
ti, cha! tyixi tsa tyiquee ngu'. Ná 
tso'o tyiquee ngu' bi!, cha! xcui' na 
ndiya tsa ti! ngu' xuu tya'a ngu' 
cuentya ji'i scaa cha! nu nchcui' 
ngu'; ná tso'o cña nu ndu'ni ngu' 
bi!, cha! juala caca liye! ti! ngu! ji'i 
tya'a ngu!, lo'o jua'a xuu tya!a ngu' 
bi! li', cha! xcui' cuentyu cheui' ngu' 
jili tyala ngu', lo'o jua'a sta ngu! 
qui'ya laja ti ji'i tya!a ngu' li". SLye 
tsa ncheui' ngu! bi!, xqui'ya cha! ná 
ngusñi tso'o ngu' cha! liñi ji'i ycui' 
Ndyosi, jua'a nga'aa nclyacua tso'o 
ti' ngu! bi"; cha! cuiñi ti ndu'ni tlyu 
ngu! bi! jiti ycui' Ndyosi cha! caja 
chi ji'i ngu', nti' ngu!. Ná tya!a nu'u 

stu'ba ti lo'o ngu! bi". £Chañi cha! 
ntsu'u xi cha! tso!o nu tyacua ji'na 
xqui'ya ycui! Ndyosi, si cua'ni tlyu 
na ji'i Ni tyucui tyiquee na; pana 
sca ti si nguaala! ti! na lo'o Icaa cha! 
tso'o nu ntsu'u ji'na nde chalyuu. 
7Ná sca na lo'o ji'na nu lo'o ngula 
na chalyuu, lo'o jua'a ná sca na 
tyalo'o na lo'o cajaa na. 8 Cuayá' 
ji'na nde chalyuu si ntsu'u na cacu 
na, si ntsu'u ste! na; pana ntsu'u 
ñati nu nti! tsa cha! caca culiya' 
ngu'. Ná tso!o cha! bi!, cha! li! cua'ni 
cuaya' nu xña!a ji'i ngu! si caca 
tyu'u cha! cuxi tyiquee ngu'; tye 
chalyuu ji'i ngu' li!, chcuna! cresiya 
ji'i ngu'. Lo'o ntsu'u tsa tyiquee 
hati jili chi, bi' laca suu quiña'a tsa 
cha! cuxi. Ntsutu hati nu tiji' tsa ti' 
ji'i chi, bi! cha! cua ngulochu! ngu' 
cha! ji'i nu Xu'na na, cha! ngataa 
taquiya! ngu' bi! cha! ji'i Ni. Xñi'i 
tsa ti! ndi'i ngu! bi! li', cha! nehcube' 
ngu' ji'i ycui' ca ngu!. 


Tya nda Pablo xi cha! 
lo'o yu Timoteo 

31Lo'o nu'u Timoteo, hati ji'i ycui' 
Ndyosi laca nu'u, bi' cha! xtyanu 
nu'u ji'i lcaa cha! cuxi bi"; xcui! cha! 
lini cua'ni nu'u, cua ña'a ca lo cha! 
tso'o nu nti! ycui' Ndyosi cha! cua'ni 
na. Tya nxñi tso'o nu'u cha! ji'i ycui! 
Ndyosi, jua'a cua'ni nu'u cha! tso!o 
tsa ntsu'u tyiquee nu'u ña!a nu'u 
ji'i lcaa nati; talo nu'u masi xcube!' 
ngu! jinu'u, jua!a cua'ni tya'na 
ti! nu'u ji'i ñati. 12 Tyucui tyiquee 
nu'u cua'ni nu'u cña ji'i ycui! nu 
Xu'na na, xquitya cha! ngusñi tso'o 
nu'u cha! ji'i Ni. Cua jlo ti! nu'u cha! 
ná nga'a cha! tye chalyuu jinu'u, 
cha! ngusubi ycui' Ndyosi jinu'u, 

lo'o li! cua nda nu'u cha! lo'o tyuu 
tya'a hati ñi'ya ngua lo'o ngusñi 
nu'u cha! ji'i Jesucristo; si'i sca 
cha! cuaana ti ngua bi'. 13Culo na! 
cña jinu'u juani chacuayá' ji'i ycui' 
Ndyosi nu ndu'ni cu'ú ji'i leaa na 
lu'ú nu ntsu'u chalyuu; la cui! jua'a 
culo na! cha jinu'u chacuayá! ji'i 
Jesucristo nu tso'o tsa nguxacui cha! 
ji'i Poncio Pilato nu laca loo nu lo'o 
ngua cuayá! ji'i Jesús. Ná ntsii yu 
nguxacui yu cha! cuentya ji'i cha 
nu ndyaca ji'i yu cha! nu sca ti Sñi! 
ycui' Ndyosi laca yu. 14Culo na! cña 
jinu'u cha! xcui! tso!o ti cua'ni nu'u, 
cha! cua'ni lyiji nu'u lcaa cha! nu 
nguscua na! lo quityi re, lo'o jua'a 
ná ta nu'u tyempo nu caja ñi!ya sta 
ngu' qui!ya jinu'u. Na ntajatya na ji'i 
Jesucristo nu Xu'na na ña'a cuayá! 
tyaa Ni chaca quiya', 15cha! tsa nu 
nti! ycui! Ndyosi cha! caa Jesús, li' 
tyu'u tucua Ni chaca quiya!. Nu 
ycui' Ndyosi ni, tso'o ntsu'u tyiquee 
Ni tyucui tyempo, lo'o jua!a ycui' Ni 
laca loo tsiya! ti; laca Ni rey nu tlyu 
la, nu Xu'na nu laca loo la. 16 Ná 
ntsu'u cha! cajaa ycui' Ndyosi tsiya! 
ti, ná tye cha! ji'i Ni. Ndubi tsa ña!a 
xee ca su ntucua ycui' Ndyosi, ni ná 
ntsu'u nati nu caca tsaa ca slo Ni 
juala ti xqui'ya xee tlyu bi". La cui! 
jua'a ná ntsu'u hati nu cua na'a ji'i 
ycui' Ndyosi, cha! ná nchca ña!a hati 
ji'i Ni nde chalyuu. Bi! cha! cua'ni 
chi na loo ycui' Ndyosi lacua, cha! 
laca Ni nu tlyu la. Jua!a laca cha! 
tu'ni. 

17Lo'o jua'a ntsu'u cha! culo nu'u 
cha ji'i ngu' culiya! tya!a ngusñi 
ma cha! ji'i Jesús, cha! ná cua'ni 
tyucuaa ti! ngu' bi! lo'o tya!a ngu'. 
Ná tso'o si xcui' culacua tsa ti! 

ngu' bi! jiti chi ji'i ngu'; la cui! ti 

ná culacua tsa ti! ngu' ji'i lcaa cha! 
tso'o nu ntsu'u ji'i ngu!, cha! yala 

ti ndye chi ji'na. Tso!o la si cube 

ti' ngu! bi! ji'i ycui' Ndyosi nu lu'ú 
ca, cha! cua nda Ni lcaa lo na nu 
ntsu'u ji'na cha! caca tso!o tyiquee 
na nde chalyuu. 18Culo nu'u cha 
jili ngu! culiya! bi! nditya: Xcui' cha! 
tso'o cua'ni ngu'; cua'ni tya'na ti! 
ngu' ji'i xa! nati, lo'o jua'a tyi'u ti' 
ngu' ji'i ngu' ti'i, cha! ta ngu' na nu 
lyiji ji'i ngu! ti'i bit. "9 Jua'a ti caca 
culiya! ngu' slo ycui' Ndyosi xqui'ya 
cha! tso'o nu ngua'ni ngu! ca nde, 
xqui'ya cha! ngusñi ngu! cha! tso'o 
ji'i ycui' Ni. Ná nga'a cha! tye 
chalyuu ji'i ngu' bi! li". 


1 TIMOTEO 6 


Chaca tya cha nclyo Pablo ji'i yu 

20Lo'o nu'u Timoteo, cua'ni 
tyaca'a nu'u ji'i cha! nu ntsu'u cha! 
culu'u nu'u ji'i ñati cuentya ji'i ycui! 
Ndyosi. Ná taquiya' nu'u tsiya! ti ji'i 
cha! cuxi nu nchcui' nu ngu' cuiñi 
bi!. Jlo tsa ti! ycui! ca ngu', jua'a nti' 
nu ngu' cuiñi bi'; pana ná nda ngu' 
bi! cuentya tsiya' ti ñitya laca sca 
cha! liñi. 21 Ntsu'u ngu' nu jlya ti' 
cha! cuiñi nu nchcui! ngu' cuiñi bi, 
pana juani nga'aa ndya'a stu'ba ngu' 
bi! lo'o ngu! tya!a ngusñi na cha! ji'i 
ycui' Ndyosi. 

Ña'a ti cua'ni ycui' Ndyosi cha! 
tso'o lo'o nu'u. Jua'a caca cha! 
lacua. 


Nguscua San Pablo chaca quityi 
nu ndyaa ca slo Timoteo 





Pablo laca na!. Cua nda ycui' 

Ndyosi cha 'na cha! lijya na! 
tyijyu! ca nde quichi tyi ma, cha! ta 
na! cha! ji'i Jesucristo lo'o ma. Nacui 
Ni cha! ná nga'a cha! tye chalyuu 
ji'i nati nu shi cha! ji'i Jesucristo. 
2Nscua na! quityi re cha! caa slo 
nu'u, Timoteo, cha! shi' na! laca 
nu'u nti! na!, jua'a ntsu'u tsa tyiquee 
na! ña'a na! jinu'u. Ndi'ya nti! na!, 
cha! ña'a ti cua'ni ycui' Ndyosi cha! 
tso'o lo'o nu'u, cha! cua'ni tya'na 
til Ni jinu'u, cha! jua'a cua'ni Ni 
cha! ti ti tyi'i cresiya jinu'u xqui!ya 
Jesucristo nu Xu'na na. 


Nchcui' Pablo ji'i cha! tlyu nu 
ndyu'ni ycui' Ndyosi lo'o ñati 
3Ni'ya nu tyucui tyiquee jyo'o 

cusu' ji'na ngua'ni ngu' cna ji'i 
ycui! Ndyosi nu ngua sa'ni la, jua'a 
tyucui tyiquee na! ndyu'ni na! cha 
ji'i ycui' Ndyosi juani. Ndya na! 
xlya'be ji'i ycui! Ni lo'o nchcui' na! 
lo'o Ni cuentya jinu'u, cha! tsa lo'o 
talya nchcui' na! lo'o Ni. 4Ntsu'u ti! 
na! cha! ngusi'ya nu'u lo'o ndu'u na! 
ndyaa na!, bi! cha! nti! tsa na! ña'a 
na! jinu'u chaca quiya' cha! ca chaa 
ti' na. SNtsu!u ti! na! cha! chañi cha! 
ngusñi nu'u cha! ji'i Jesús. Xtya!a 


cusu' nu'u, nu ma! Loida ni, bi! laca 
nu cua ngusñi cha! bi! tya clyo; 
lo'o li! ma! Eunice xtya!a nu'u cua 
ngusñi cha! bi"; la cui! jua'a nu'u, 
tso'o tsa ngusñi nu'u cha! ji'i Jesús. 
Ta na! sca cuii lo'o nu'u juani: 
Cua'ni tyaca'a nu'u ji'i cha! tso'o nu 
cua nda ycui' Ndyosi jinu'u tya lo'o 
ngusta ya! na! hique nu'u, cha! taca 
cua'ni nu'u cna cuentya ji'i ycui! 
nu Xu'na na. "Na nti! ycui' Ndyosi 
cha! cutsii na; bi! cha! nda Ni Xtyi'i 
ycui' Ni cha! tyanu ne! cresiya ji'na, 
cha! ca tlyu tyiquee na, cha! tso!o 
ti tyu'u tyiquee na ña'a na ji'i tya!a 
ñati na, cha! taca cua'ni na ñi!ya nu 
nti! ycui' Ndyosi cha! cua'ni na lcaa 
tsa. 8Ná ca tyuju'u ti! nu'u; ta nu'u 
cha! lo'o ngu!, ñi'ya nu ngusñi nu'u 
cha! ji'i ycui' nu Xu'na na. La cui! 
ti ná ca tyuju'u ti! nu'u cha! ntsu'u 
na! ne! chcua. Nchcube! ngu' jna! 
xquilya cha! nchcui! na! cha! ji'i ycui! 
nu Xu'na na, bi! cha! ná quiña'a tsa 
culacua ti! nu'u si lo'o jinu'u xcube' 
ngu! cha! nchcui' nu'u cha! tso'o ji'i 
Jesucristo lo'o ngu'. Ta ycui! Ndyosi 
juersa ji'na cha! talo na, *cha! ycui' 
Ndyosi laca nu ngua'ni lyaá ji'na; 
cua ngusubi Ni ji'na cha! cua'ni na 
cha nu nti! Ni cha! cua'ni na. Ntaja'a 


532 


533 


Ni cua'ni lyaá Ni ji'na cha! tso'o 
tyiquee ti Ni, masi si'i xquilya cha! 
tso'o nu ngua'ni ycui! ca na. Ntsu'u 
tsa tyiquee Ni ña'a Ni ji'na; jua!a 
laca cha! nu ngulu'u Jesucristo ji'na, 
cha! ngua ti! ycui' Ndyosi cua'ni Ni 
cha! tso'o lo'o na nu lo'o tya lyiji 
cuiñá Ni chalyuu. "Cua nchca 
cuayá! ti! na cha! bi! juani, xqui'ya 
cha! cua yaa Jesucristo chalyuu, 
cha! bi! laca nu ngua'ni lyaá ji'na; 
ntijiloo Jesús tsiya! ti ji'i nu xña!a 
nu lo'o ndyu'ú yu chaca quiya' lo'o 
cua ngujuii yu, bi! cha! ná nga'a cha! 
tye chalyuu ji'i lcaa na nu xñi na 
cha! ji'i Ni, cha! ngua'ni lyaá Jesús 
ji'na. 

1 Cha! ji'i Jesucristo, bi! laca 
cha! nu nchcui' na! lo'o ñati. Cua 
ngusubi ycui' Ndyosi 'na cha! 
ndya'a na! nclyu'u na! cha! bi! ji'i 
ngu! xa! tsu! cuentya ji'i ycui' Ni, 
12bi! cha! ndyiji cha! ti'í 'na juani. 
Pana ná tyuju'u ti! na!, cha! cua jlo 
ti! na! tilaca laca nu ngusñi na! cha! 
ji'i Ni. Jlo ti' na! cha! nchca ji'i Ni 
ña'asii Ni 'na; nchca ji'i Ni xtyucua 
Ni 'na lo'o ndyu'ni na! cña nu nda 
Ni 'na, cha! taca tyu'u tso!o cha 'na 
tsa bi! lo'o tyaa Jesús nde chalyuu 
chaca quiya!. 

13Nafa ti tya tyi'u ti! nu'u lcaa 
cha! nu cua ngulu'u na! jinu'u lacua. 
Cha! lini laca bi', jua'a tso'o tsa 
si xñi tso'o nu'u cha! bi". Tso!o ti 
tyu'u tyiquee nu'u ña!a nu'u ji'i ñati, 
xqui'ya cha! ntsu'u cha! jinu'u lo'o 
Jesucristo. 14Cua'ni tyaca'a nu'u ji'i 
cha' tso'o nu nda ycui' Ndyosi lo'o 
na; xtyucua Xtyi'i ycui' Ni jinu'u 
cha! cua'ni nu'u cña bi', bi! cha! 
ndyanu Xtyi'i ycui' Ni ne' cresiya 
ji'na. 

15 Jlo ti! nu'u cha! quiña!a hati ji'i 
Jesucristo cua nguxtyanu ngu' 'na; 
masi cua ña'a ca ngu! nde loyuu su 
cuentya Asia, lo'o yu Figelo, lo'o 
yu Hermógenes, cua nguxtyanu 
ngu! bi! 'na. 16Sca ti yu Onesíforo 
ni, nguxtyucua tsa yu bi' 'na; ná 
ngua tyuju'u ti! yu cha! ntsu'u na! 
ne! chcua, pana ndyaa yu ndyaa 
na'a yu 'na ca bi!. Bi! cha! nti! na! 
cha! cua'ni tya!na ti! ycui' Ndyosi 
ji'i yu, lo'o jua'a ji'i lcaa ngu' nu ndi'i 
slo yu bi'. 17Nu lo'o ndyalaa yu nde 
quichi Roma re, li' ngulana tsa yu 
'na cha! caa yu ca slo na". 18Nti! na! 
cha! cua'ni tya!na ti! ycui' nu Xu'na 
na ji'i yu bi", nu lo'o tyalaa tsa nu 
cua'ni cuayá! Ni ji'i lcaa nati. Lo!o 
jua!a cua jlo tso'o ti' nu'u lcaa ña!a 
cha tso'o nu ngua'ni yu lo'o na ca 
quichi Efeso. 


Tlyu cua'ni tyiquee 
Timoteo, nti' Pablo 

Sñi' na!, nti! na! cha! ta na! 

chaca cuii lo'o nu'u juani: 
Caca tlyu tyiquee nu'u xqui'ya 
Jesucristo nu xcui' cha! tso'o ndu'ni 
lo'o na. 2?Cua ndyuna nu'u lcaa cha! 
nu ngulu'u na! ji'i tyuu tya!a ñati; 
nu juani la cui! ñi'ya nu ngulu'u 
na!, juala culu'u nu'u ji'i nati nu 
tyucui tyiquee nti! ngu! culu'u ngu' 
cha! bi! ji'i xi xa! la hati, cha! ca tsa'a 
tso'o nu xa! la ngu! bi! cha! ji'i ycui! 
Ndyosi. 

3Nilya ndalo sca sendaru lo'o 

ndya'a yu cusuu, jua'a talo nu'u si 
cajá cha! ti'í jinu'u lo'o ndyu'ni 
lya! ti! ngu' jinu'u, cha! sendaru ji'i 
Jesucristo laca nu'u juani. *Sca ti 
cha sendaru caca cua'ni sendaru; ná 
caca cua'ni yu xi xa! lo cha, si nti! 

yu cha! ca tso!o tyiquee xu'na yu 
lo'o yu, cha! bi! laca nu cua ngusubi 
ji'i yu cha! caca yu sendaru. 5Jua'a 
si ntsu'u sca cha! cuijya ji'i ngu! lo'o 
tya'a ngu! ni, cua laca nscua cha! 
ñi'ya nu tso'o la quijya ngu!, cha! 
taca cua'ni tsaca yu ngana ji'i tyala 
yu. Si ná taquiya! ngu' ji'i cha! nu 
cua nscua bil, li! ná caja cha! xlya'be 
ji'i nati nu cua ngua'ni ngana ji'i 
tya!a yu lo'o cua ndye cha! cuijya ji'i 
ngu' li', Chaca cha! ni, sca nati nu 
tlyu tsa cha ngua'ni lo xtya ji'i yu, 
elyo cacu ycui' yu na nu ndyu'u lo 
xtya bi'. "Culacua xi ti! nu'u ji'i cha! 
nu ngulu'u ca ti na! jinu'u, lo'o jua'a 
xtyucua ycui!' nu Xu'na na jinu'u 
cha! ca cuayá! ti! nu'u lcaa cha! bi!. 
8Tyi'u ti! nu'u ji'i Jesucristo, cha! 
ycui' laca nu ndyu'ú chaca quiya! 
lo'o ngujuii yu. Tya'a nati ji'i jyo'o 
David laca yu bi'. La cui! cha! tso'o 
ji'i Jesús nu lu'ú ca nda na! lo'o 
nati, 9bi! cha! ndu'ni lya! ti! ngu' 'na 
juani. Ñitya nu nchcube! ngu' ji'i sca 
hati cuxi, jua'a ngusca' ngu' jna' 
ne! chcua juani. Ngusu'ba ngu' jna' 
ne! chcua tu'ni, pana ná nchca ji'i 
ngu' su'ba yacu! ngu! ji'i cha! tso'o 
ji'i ycui' Ndyosi jua'a; 10bi! cha! talo 
tyiquee na! ji'i ngu!, masi nchcube' 
tsa ngu' jna!. Talo na! ji'i cha! cuxi bi! 
cuentya ji'i ca ta'a hati nu ngusubi 
ycui! Ndyosi ji'i, cha! lo'o hati bi! 
ngua'ni lyaá Jesucristo ji'i, cha! caja 
chalyuu nu ná nga'a cha! tye ji'i hati 
bi'. Caca tyi!li ngu' bi! ca slo ycui' 
Ndyosi su tso!o tsa ña'a lcaa cha!. 
11Nga'a cha! xñi tso'o ma cha! liñi 
nu nditya nchcui!: 
Si cajaa na cha! laca na hati ji'i 
Jesucristo, lo'o ti tyaa na tyi'i 
na lo'o ycui' Ndyosi li'. 

12 Si talo na lo'o xcube' ngu' ji'na 
xquitya cha! ji'i Ni, li! caja su 
tyi'i na lo'o ycui' Jesús ca su 
laca Ni loo ca bi!. 

Si ñacui na cha! ná ntsu'u cha! 
ji'na lo'o Jesucristo, jua'a ycui! 
Ni, ñacui Ni cha! ná ntsu'u 
cha! ji'i Ni lo'o na. 

13 Masi tya'achu' na ji'i ycui' Ni, 
ña'a ti tya tso'o tsa ndu'ni 
Jesucristo lo'o na; 

ná ncha!a cha! ji'i Jesús, ña'a ti 
tya cua'ni Ni ñi'ya nu cua 
nacui ycui' Ni cha! cua'ni Ni. 


Ñati nu tso'o tsa cha ndyu'ni 

14Lu'ba ti chcui' nu'u lo'o ngu' cha! 
taquiya! ngu' lcaa cha! nu nscua na! 
re. Cua jlo ti' ycui' nu Xu'na na lcaa 
ña'a nu ndyu'ni scaa ngu', bi! cha! 
culo nu'u cha cha! ngataa xtyacui 
ngu' cha! lo'o tya!a ngu' cuentya 
ji'i cua ña'a ca cuentyu nu nchcui! 
ñati. Ná tso'o tsiya! ti jua'a, cha! 
lye tsa quichi cha! hique ngu' nu 
ndyuna cha! bi'. 1SLye tsa cua'ni 
nu'u cha nu cua nda ycui' Ndyosi 
jinu'u, cha! ná ca tyuju'u ti! nu'u 
xqui'ya cha nu ngua'ni nu'u nu lo'o 
tsaa nu'u tyi'i ca slo Ni. Chañi tsa 
laca cha! ji'i ycui! Ndyosi, bi! cha! 
tya culu'u la nu'u cha! lini bi! ji'i 
ngu' lacua; tso'o ti caca tyiquee Ni 
ña'a Ni jinu'u li". 16 Ná cua'a jyaca 
nu'u tsiya! ti jili cha! cuxi nu nchcui' 
nu ngu' cuiñi bi!, cha! tyijyu! tsa 
ndya'achu! ngu! bi! ji'i ycui' Ndyosi; 
nga'aa ndya!a ngu' bi! tyucuii ji'i 
ycui' Ndyosi tsiya! ti. 17 Cha! cuxi 
laca nu nclu'u ngu' bi', lo'o jua'a 
tlyu la caca cha! cuxi bi! nde loo 
la. Ñitya ndyaluu sca quichu' tyaala 
nu nga'a lo cuaña! na, ña'a cuayá! 

cua'ni ñu'u ji'i ñala tsaca cuaña! 
na, la cui! jua'a laca cha! cuiñi nu 
nclyu'u yu Himeneo lo'o yu Fileto 
bi'. 8Nguxtyanu ngu' bi' cha! liñi 
ji'i ycui' Ndyosi, lo'o nu juani 
nacui ngu' bi! cha! nga'aa tyu'ú na 
chaca quiya!: “Na cua ndyu'ú ngu' 
chaca quiya!, lcaa ngu' nu ntsu'u 
cha! tyu'ú”, nacui ngu' cuiñi bi". 
Pana ntsu'u xi ngu' tya'a na nu cua 
ngusñi cha! nu nchcui' ngu' bi!, lo'o 
juani nga'aa jlo tso!o ti! ngu' ni cha! 
nu jlya ti! ngu' tya clyo. Lini tsa 
laca cha! nu nehcui' ycui' Ndyosi; 
cua'ni Ni cha! ná xtyanu na cha! bi!, 
si jlya ti! na cha! nu nchcui' ycui' 
Ndyosi nditya: “Cua nslo ycui' nu 
Xu'na na tilaca laca hati ji'i Ni”. 
Lo'o chaca cha! nchcui! ndi!ya: “Cua 
ña'a ca hati nu ntsu'u cha! ji'i lo'o 
Cristo ni, ntsu'u cha! xtyanu ngu' bi! 
lcaa cha! cuxi”. Jua'a nacui quityi ji'i 
ycui' Ndyosi. 

20 Ntsu'u tsa ya! sha ne! cosiña 
jili sca ni'i tlyu: ntsu'u na oro, jua'a 
ntsu'u na plata, jua'a ntsu'u na yaca, 
lo'o jua'a ntsu'u na yuu. Xcui' cha 
tso'o ti ndu'ni ngu' lo'o ca'ña oro, 
lo'o ca'ña plata; pana ná ndube ti! 
ngu! ji'i ca'ña yaca, ji'i ca'ña yuu, cha! 
tsa'ña ti nga'a bi'. 21 Ñitya nti! ya! xña 
nu ntsu'u ne! cosiña, jua'a laca hati ji'i 
Jesucristo; nti! na cha! cua'ni ycui' nu 
Xu'na na cha! tso'o lo'o na, cha! cube 
ti' Ni ji'na ñi'ya lo'o ndube ti! xu'na 
ni'i ji'i ca'ña ji'i, nu quiña!a tsa nga'a. 
Ná caca cua'ni na cha! tso!o bi! si ná 
lubii cresiya ji'na; bi! cha! ndu'ni cha! 
xtyanu na lcaa cha! cuxi cha! caca 
lubii cresiya ji'na, cha! sca ti cha nu 
nda ycui' Ndyosi ji'na cua'ni na li'. 

22Ngu! cuañi' laca nu'u, lo'o jua'a 
ntsu'u tsa cha! cuxi nu ndiya ti! 

ngu' cuañi!; pana ngataa cua'ni nu'u 
cha! bi'. Ña!a ti tya cua'ni nu'u cha! 
tso!o ndi!ya: shi tso'o nu'u cha! lini 
bi!, tso'o ti tyu'u tyiquee nu'u ña'a 
nu'u ji'i nati; tso'o ti tyili nu'u lo'o 
tya'a ma nu cua ngua lubii cresiya 
ji'i ngu', la cui! tya!a ntsutu cha! ji'i 
ma lo'o ycui' nu Xu'na na. Nga'aa 
xacui nu'u cha! ji'i ñati nu ná jlo 

til tsiya! ti ñi'ya laca sca cha! lini; 
ná sca cha! jlo ti! ngu' bi', pana 

nti' ngu! xuu tya!a ngu' lo'o nu'u 
xqui'ya sca cha! laja ti. 24Nu hati 
nu ndyu'ni cha ji'i ycui! nu Xu'na 
na ni, ná tso'o si xcui' nxuu ti ngu' 
ndi'i ngu' lo'o tya'a ngu'; ntsu'u cha! 
chcui' tso'o ti ngu' bi! lo'o Icaa hati. 
Tso'o si nchca ji'i ngu' bi! culu'u 
ngu' cha! ji'i ycui! Ndyosi ji'i xa! 
ñati; jua'a ntsu'u cha! talo tyiquee 
ngu! bi! ji'i nati nu cua'ni lya! ti! 

ji'i ngu', Sjua'a ji'i ñati nu ñasi' ji'i 
ngu'. Tso'o ti chcui' ngu' bi! lo'o 
ñati nu ñasi', cha! jua'a taca cua'ni 
ycui' nu Xu'na na cna ne! cresiya 
ji'i nati nu ñasi! bi!, cha! taca culu'u 
Ni ji'i ngu' ñilya laca lo'o cha! liñi 
bi!. Tso'o tsa si culochu! ñati nu 
ñasi' bi! lcaa cha! cuxi nu ndyu'ni 
ngu!, 26 cha! li! taca culo Ni ji'i ngu' 
ya! nu xña!a. Na cua ngusñi nu xña!a 
ji'i nati nu ñasi! bi! tya tsubi' la cha! 
cua'ni ngu' cna cuxi cuentya ji'i. 


Tyempo cuxi nu caca lo'o 
cua tye ti chalyuu 


Culacua tso'o xi ti! nu'u, 

Timoteo; nu lo'o cua tye ti 
chalyuu, li! lye tsa caca cha! ji'i 
ngu' xqui'ya quiña!a tsa cha! cuxi. 
2'Tyempo nde loo la, li! tyi'i tsa 
ngu' cuxi: masi ngu' nu sca ti cña 
jili ycui' ca ngu' cube ti!, masi ngu! 

nu tyaca!a tsa cñi ji'i, masi ngu' nu 
tyixi tsa cua'ni lo'o tya!a ngu!, masi 
ngu' nu nti! cha! tlyu tsa ycui! ca 
ngu', masi ngu' nu suba! tsa chcui' 
ji'i ycui' Ndyosi, masi ngu! nu ná 
taquiya! ji'i sti ngu!, ni ji'i xtya'a 
ngu!, masi ngu' nu ná tya xlya'be 
ji'i ycui' Ndyosi, ni ji'i tya'a nati 
ngu!, masi ngu' nu ná tyaja!a cua'ni 
chi ngu' loo ycui' Ndyosi tsiya! ti, 
3 masi ngu' nu ná ntsu'u tyiquee ña'a 
ngu' ji'i tyala ngu!, masi ngu! nu 
ná cui'ya cha! clyu ti! jili tyala ngu', 
masi ngu' nu lye tsa chcui' cuentyu 
jili tyala ngu' lo'o xa! ñati, masi ngu' 
nu ná tyaja!a cua!a ji'i ycui' ca ngu! 
cha! nti! ngu' cua'ni ngu' lcaa cha! 
cuxi nu ndiya ti! ngu' cua'ni ngu', 
masi ngu' nu tyaala tsa cua'ni, masi 
ngu! nu ná ndiya ti! tsiya! ti ni sca 
cha! tso'o, (masi ngu' nu nñilo'o ji'i 
tya!a tso'o ti ngu', masi ngu' nu ná 
cube ti! tsiya! ti! si lye tsa ndyu'ni 
tyucuaa ti! ji'i tyala ngu'; cua'ni 
ngu! cua ña'a ca cha! cuxi nu jña 
cresiya ji'i ycui' ca ngu!, cha! ngataa 
nti! ngu! bi! taquiya' ngu! ji'i ycui! 
Ndyosi. “Na cuiñi ti lcaa ngu' bi' 
lo'o cua'ni tlyu ngu' ji'i ycui! Ndyosi, 
cha! ná ndaquiya' ngu' bi! ji'i cha! ji'i 
Ni tsiya! ti. 

Xtyanu nu'u ji'i lcaa ngu! bi!. 
SLo'o jua'a ntsu'u xi ngu' cuxi bi! nu 
nñilo'o ji'i ñati, nu ndya'a ne! ni'i ji'i 
ñati cha! culu'u ngu' cha! cuiñi ti 
jili ngu' cuna!a nu ná nelyacua tso!o 
til, Na tonto tsa ngu' cuna!a bi!, cha! 
ntsu'u tsa qui'ya ji'i ngu', cha! nti! 
tsa ngu' xñi ngu! jili cua ña'a ca cha! 
cuzi. 7Nti' tsa nu ngu' cuna'a bi! ca 
tsala ngu! sca cha!, pana ná nchca 
ca cuayá! ti! ngu' ni sca cha! liñi. 
8Ñilya ngua ti! jyo'o Janes lo'o jyo'o 

Jambres, nu ngu' cucha!a nu ngusuu 
tya!a lo'o jyo'o Moisés nu ngua sa'ni, 
jua'a nti! nu ngu' cuxi bi!; bi! cha! 
nxuu tya!a ngu! lo'o lcaa cha! liñi. 
Nga'aa nchca culacua tso!o ti! ngu', 
cha! ná jlya ti' ngu' bi! ji'i Jesús 
tsiya! ti. “Pana ná talo tyiquee hati 
tyuu tsa ji'i cha! cuxi nu ndyu'ni nu 
ngu' cuxi bi". Ñitya lo'o ngua cuayá! 
til ngu' sa'ni cha! cuiñi tsa jyo'o 
Janes lo'o jyo'o Jambres nu ngua 

li!, la cui! jua'a ca cuayá! ti! lcaa hati 
cha! xcui' na nñilo!o ti ngu! cuxi bi! 
ji'i ñati chalyuu juani. 


Chaca quiya' nclyo Pablo 
cha ji'i Timoteo 

10Lo'o nu'u ni, Timoteo, jlo ti! na! 
cha! ná ndu'ni nu'u ñilya nu ndu'ni 
nu ngu' cuxi bi!. Stu'ba ti nti! nu'u 
lo'o na', bi! cha! ndu'ni nu'u ñilya 
nu ngulu'u na! jinu'a; ndyu'ni nu'u 
cha ñilya nu ndyu'ni na! cha, cha! 
jlya ti' nu'u cha! ji'i Jesús ñilya jlya 
til na! ji'i. Cua na'a nu'u cha! ndalo 
tyiquee na! ji'i ñati, cha! ntsu'u 
tyiquee na! ña!a na! ji'i hati, cha! 
ndalo na', 1 masi lye tsa ndyu'ni lya! 
til ngu' 'na, masi quicha ti! na'. Cua 
jlo ti! nu'u ñi'ya ndalo na! ca quichi 
Antioquía, ca quichi Iconio, ca 
quichi Listra, nu lo'o ngua'ni lya! ti' 
ngu' 'na ca bi'; pana cua ngulo ycui! 
nu Xu'na na 'na ji'i lcaa cha! cuxi 
bi! 2Chañi cha! xcube' nati ji'i lcaa 
tya'a na nu nti! na cha! caca lubii 
cresiya ji'na cuentya ji'i Jesucristo. 
Pana ngu' nu ndu'ni cha! cuxi ni, 
cua nscua cha! tya cuxi la cua'ni 
ngu! bi"; ngu' cuiñi ni, cua nscua 
cha! tya cuiñi la cua'ni ngu!, jua'a 
ña'a ti tya jlya la ti! ycui' ca ngu' 
cha! cuiñi li'. 

14Pana nu'u ni, ña'a ti shi tso!o 
nu'u lcaa cha! nu ngua tsa'a nu'u; 
na cua ngua cuayá! ti! nu'u ji'i cha! 
bi!, cha! liñi laca bi'. Cua jlo ti! nu'u 
tilaca laca nu ngulu'u cha! bi! jinu'u 
tya clyo. '?Tya cuañi' tsa nu'u lo'o 
nguxana nu'u ndyaca tsa'a nu'u lo 
quityi ji'i ycui' Ndyosi; quityi bi! 
laca nu culu'u liñi jitna ñilya taca 
clyaá na ji'i nu cuxi, si xñi tsolo na 
cha! jili Jesucristo. 16Ycui! Ndyosi 
ngua'ni cha! ngua!ya cha! hique ñati 
chalyuu, cha! xcua ngu! tyucui cha! 
ji'i Ni lo quityi bi', bi' cha! tso'o tsa 
si tya culu'u la na cha! nu nscua lo 
quityi bi! ji'i nati, cha! ca cuayá! ti! 
ngu' tyucui cha! ji'i ycui' Ndyosi, 
cha! cua'a ji'i ngu! lo'o ndyu'ni ngu' 
cha! cuxi. Culu'u quityi bi! ji'na 
ñi'ya caca xñi tso'o na cha! ji'i Ni 
chaca quiya!, ñitya caca ca tsala na 
cha! cua'ni na xcui' cha! tso'o. 7 La 
cui! quityi bi! laca nu culu'u ji'i lcaa 
tya!a na nu laca na hati ji'i ycui' 
Ndyosi, ñilya taca cua'ni tso'o na 
lcaa cha nu nda Ni ji'na cha! cua'ni 
na nde chalyuu. 


Cua ngulala ti tye chalyuu ji'i Pablo 
Culo na! cha jinu'u chacuayá! 
ji'i ycui' Ndyosi, jua'a 

chacuayá! ji'i Jesucristo nu cua'ni 
cuayá! ji'i lcaa nati lu'ú lo'o ji'i lcaa 
hati nu cua ngujuii. Caa Jesucristo 
chaca quiya! cha! caca Ni loo ji'i 
lcaa hati. ¿Culo na! cha jinu'u cha! 
culu'u nu'u cha! ji'i ycui! Ndyosi 
jili nati; ña'a ti tya culu'u nu'u cha! 
bi! jili lcaa nati, masi nti! ngu' cuna 
ngu! cha! bi!, masi ná nti! ngu' cuna 
ngu' cha! bi'. Tyucui tyiquee nu'u 
culu'u nu'u ji'i ngu!, cha! ta ngu' 
cuentya ji'i lcaa cha! cuxi nu ntsu'u 

ne! cresiya ji'i ngu'; juala xtyucua 
nu'u ji'i ngu' cha! culochu! ngu' cha! 
cuxi bi'. Talo tyiquee nu'u ji'i ngu' 
cha! tso'o ti culu'u nu'u cha! tso!o bi! 
ji'i ngu', “cha! ca nde loo la nga'aa 
tyaja'a ngu! cuna ngu' cha! tso!o bi! 
li"; culana ngu' ji'i quiña!a xa! la ñati 
nu culu'u ji'i ngu! lcua ti cha! cuxi 
nu ndiya la ti! ngu' bi! cuna ngu!. 
4Li' culochu' ngu! ji'i lcaa cha! lini 
nu cua ndyuna ngu' nquicha!, cha! 
nga'aa nti! ngu' cuna ngu' cha! liñi 
bi'; pana xñi tso'o ngu! cua ña'a ca 
cha! cuiñi, lcaa cuentyu li'. $Lo'o 
nu'u ni, culacua xi ti! nu'u na laca 
nu tso'o la cha! cua'ni nu'u, cha! 
talo tyiquee nu'u lo'o lya! tsa ti' ngu' 
jinu'u, cha! nafa ti chcui' nu'u cha! 
tso!o ji'i ycui' Ndyosi lo'o hati, cha! 
tya cua'ni la nu'u lcaa cha nu ntsu'u 
cha! cua'ni nu'u cuentya ji'i ycui' 
Ndyosi. 

SLo'o na! ni, cua tye ti cha jna' nde 
chalyuu cuentya ji'i cha! tso!o ji'i ycui' 
Ndyosi; cua ngulala ti cajaa na!, nti! na!. 
7Cua ngusuu tya!a na! lo'o nu cuxi; cua 
ndye nguta'a na! tyucuii ji'i Jesucristo, 
bi! cha! cua tyalaa ti na! ca slo ycui! 
Ndyosi. Nu cha! tso'o nu cua ngusñi na! 
ni, cua ndyanu tso!o cha! bi! ne! cresiya 
na, Sbi' cha! jlo ti! na! cha! ntsu'u sca cha! 
tso'o nu tyacua 'na; ta ycui! nu Xu'na na 
cha! tso!o bi! jna! nu lo'o tyalaa tsa lo'o 
cua'ni cuayá' Ni ji'i lcaa hati, cha" liñi 
tsa ndu'ni cuayá! ycui' Ndyosi. Ta Ni 
cha! tso'o bi! jili lcaa hati nu ntajatya tsa 
jili Cristo ni jacua! caa Ni chaca quiya!, 
xqui'ya cha! ntsu'u tsa tyiquee ngu' ña'a 
ngu' ji'i Ni; si'i jna! ti ta Ni cha! bi!. 


Cha' nu nda Pablo lo'o ndye quityi 
9 Quiñi clya tyucuii jinu'u cha! 
caa ca nde slo na! yala ti. 19%Cua 

nguxtyanu Demas 'na xquilya 

cha! ndiya la ti! yu ji'i cha! cuxi 

nu ntsu'u chalyuu, ndyaa yu ca 
quichi Tesalónica. Nda na! ji'i 
Crescente ndyaa ca Galacia, jua'a 
nda na! ji'i Tito ndyaa ca Dalmacia; 
%Msca ti Lucas tya ndi'i ca nde lo'o 
na!. Tsaana nu'u ji'i Marcos cha! 
calo'o ji'i yu ca nde, cha! nchca 

ji'i yu xtyucua yu xi 'na lo'o cha 
re. 12Ngulo na! cha ji'i Tíquico cha! 
tsaa yu ca quichi Efeso. 19 Nu lo'o 
caa nu'u ca nde, calo'o ji'i capa jna' 
nu nguxtyanu na! to! tyi Carpo ca 
quichi Troas, lo'o jua'a lcaa quityi 
'na calo'o nu'u ji'i, cha! tiji' tsa ti! na! 
ji'i quityi nu nguscua na! lo. 

14 Alejandro, nu cuityi chcua bi! ni, 
lye tsa ngua'ni lya! ti! yu 'na; cuxi 
tsa cha ngua'ni yu lo'o na'. Cua jlo 
til ycui' nu Xu'na na lcaa cha! bi!, 
jua'a tya ta Ni cha! cuxi ji'i yu bi!. 
15Pana tii ti! nu'u cha! ná tacu' nu 
Alejandro bi! cha! jinu'u, nu lo'o ta 
nu'u cha! tso'o ji'i ycui' Ndyosi lo'o 
ñati. 

16Lo'o nguta'a na' slo ngu' 
tisiya clyo, ni sca ñati ná 
nguxtyucua ngu' 'na li', cha! 
ngusna ngu'; bi! cha! ndijña na! ji'i 
ycui' Ndyosi cha! cui!ya Ni cha! 
elyu ti! ji'i ngu! bi'. 1 Nguxtyucua 
ycui' nu Xu'na na jna! li', cua nda 

Ni juersa 'na cha! tya ngulu'u la 
na! cha! tso!o jili Jesucristo ña!a 
cuayá! ndyuna lcaa ñati xa! tsu' 
nu ndi'i ca nde. Cua ngua'a ycui! 
Ni 'na ji'i cuichi tyaala bi'. 1BLo'o 
jua!a tya cuala Ni jna! jili lcaa lo 
cha! cuxi nu tyacua na! ji'i; jlo 
ti' na! cha! hafa ti tya ña'asii Ni 
jna!, cha! tso!o ti tyalaa na! su 
nclyo ycui! Ndyosi cha. Nga'aa 
tye tsa cha! cua'ni tlyu na ji'i 
ycui! Ndyosi ca bi'. Juala caca 
cha! tu'ni. 


Ngusalya' Pablo lo'o ngu' 

19 Ta nu'u xlyo ni'i ji'i Prisca, 
lo'o ji'i Aquila, lo'o ji'i lcaa ngu' 
ca to! tyi Onesíforo cuentya jna!. 
20Ndyanu Erasto ca quichi Corinto, 
lo'o jua'a cua nguxtyanu na! ji'i 
Trofimo ca quichi Mileto cha! 
quicha ti! yu. 21 Quiñi clya tyucuii 
jinu'u cha! tyalaa nu'u ca nde lo'o 
bilya xana tyempo tlya!. Lcaa ngu' 
re nda ngu' xlyo ni'i jinu'u, lo'o 
Eubulo, lo'o Pudente, lo'o Lino, 
lo'o Claudia, lo'o lcaa tya'a hati ji'i 
Jesucristo quichi re. 

22'Tyanu Xtyi'i ycui! Jesucristo 
lo'o nu'u, cha! taca caca nguula la 
ti' tyiquee nu'u. Nafa ti cua'ni ycui' 
Ndyosi cha' tso'o lo'o lcaa cu'ma. 
Jua'a caca cha' lacua. 


Nguscua San Pablo quityi 
ndyaa ca slo Tito 





Pablo laca na!. Ndya!a na! lo cña 

ji'i ycui' Ndyosi, lo'o jua'a ngua'a 
lo Jesucristo cha 'na cha! tsa'a chcui' 
na! cha! tso'o ji'i Jesús lo'o xa! hati; 
nga'a cha! cheui! na! lo'o hati nu cua 
laca ngusubi ycui' Ndyosi ji'i cha! 
caca ngu' ñati ji'i ycui' Ni, cha! jlya 
tso'o la ti! ngu! bi! ji'i Ni li'. Cua nda 
Jesucristo 'na lijyaa cha! ca cuayá! ti! 
ngu' Icaa cha! liñi ji'i Ni, cha! taca 
cua'ni tlyu Icaa na ji'i ycui! Ndyosi, 
2lo'o jua'a taca jatya na ji'i chalyuu 
nu ná nga'a cha! tye ji'na li". Ná cuiñi 
ycui' Ndyosi. Sa'ni tsa nchcui! Ni cha! 
caja chalyuu bi! jitna, tya lo'o ngüiñá 
Ni chalyuu; tya li' nda Ni cha! lo'o 
ñati ji'i Ni nde chalyuu cha! taca tyi'i 
ngu' slo Ni. ¿Lo'o juani cua nti! Ni 
cha! tso'o tsa tyempo cha! cañi tyijyu' 
cha! jili ycui' Ndyosi nu ndyu'ni lyaá 
ji'na, lo'o jua'a cua ngulo Ni cha jna! 
cha! culu'u na! cha! tso!o bi! ji'i xa! 
ñati. *Nscua na' quityi re cha' caa 
slo nu'u, Tito, cha! ñi'ya si laca nu'u 
sñi' na!, jua'a nti! na! ña'a na! jinu'u, 
cha! stu'ba ti ngusñi na cha! ji'i ycui! 
Ndyosi. Ndi'ya nti' na! cha! nafa ti 
cua'ni ycui! Ndyosi Sti na cha! tso'o 
lo'o nu'u, jua'a Jesucristo nu ngua'ni 
lyaá ji'na; cua'ni Ni cha! ti ti tyi'i 
tyiquee nu'u li!. 


Cña nu ndyu'ni Tito ca loyuu Creta 

5Nguxtyanu na! jinu'u ca loyuu 
Creta bi!, cha! cua'ni lyiji nu'u cha 
nu nga'a cha! cua'ni nu'u, cha! subi 
nu'u ji'i ngu' cusu' nu caca loo ji'i 
taju ñati tya'a ngusñi na cha! ji'i 
Jesús lcaa quichi cajua; subi nu'u 
jii ngu' cusu! bi! ñitya nu nacui na! 
jinu'u tya tsubi' la. $Xcui' tso'o ti 
nga'a cha! cua'ni ngu' cusu! bi!, cha! 
ná taca sta nati quilya ji'i ngu'. Caja 
clyo!o ngu' bi! lo'o sca ti nu cuna'a, 
ni ná tso'o tyu'u cha! ji'i ngu! bi! 
lo'o xa! nu cuna!a. Ntsu'u cha! shi 
sñi' ngu' cusu! bi! cha! ji'i Jesucristo, 
lo'o jua'a ná cua'ni suba! sñi! ngu' 
lo'o xa! hati; ntsu'u cha! taquiya! sñi! 
ngu' ji'i cha! nu nchcui! ngu' cusu!. 
7Lo'o jua'a ngu' nu caca loo ji'i taju 
ñati tya'a na ni, ná tso'o si ntsu'u 
cha! sta nati qui'ya ji'i ngu' bi!, cha! 
cha ji'i ycui' Ndyosi ndyu'ni ngu' 
bi!. Bi! cha! clyana nu'u ji'i ngu' nu 
ná ndu'ni tyucuaa ti! ji'i tyala ngu', 
ngu! nu ná ñasi!, ngu' nu ná cu'bi, 
ngu! nu ná ntsu'u cha! cusuu lo'o 
tya'a hati, ngu' nu ná ndacui tsa ti! 
ji'i chi; $clyana nu'u ji'i ngu' nu nda 
su tyi'i hati nu lijya tyijyu!, ngu' nu 
ndiya ti! cua'ni xcui' cha! tso'o, ngu' 

nu tso'o ti nchcui' lo'o ñati, ngu' nu 
sca ti cha! ji'i Jesús ntsu'u tyiquee 
ngu!, nu ndu'ni cua ña'a ca cha! nu 
nti! ycui! Ndyosi cha! cua'ni na, ngu' 
nu nchca ji'i cua'a ji'i ycui' ca ngu'. 
9Tso'o tsa ñati nu cua ngui'i tsa ji'i 
cha! liñi nu ngulu'u na ji'i, hati nu 
nchca ji'i culu'u cha! liñi bi! ji'i tya'a 
hati, hati nu nchca jili tacu! tsiya! ti 
cha! jili ngu! cuiñi. 

10 Cua ntsu'u tyuu tya!a ngu! nu 
ná ntaja'a taquiya! ngu' ji'i cha! nu 
nchcui' ngu! nu laca loo, ntsu'u 
quiña!a tsa ngu' judío nu ndyu'ni 
jua!a; cuiñi tsa cha! nu nchcui' ngu' 
bi!, cha! jua'a cñilo!o ngu' ji'i tya!a 
ngu!. 11Nga'a cha! tacu' ma tu'ba 
ngu' cuiñi bi", cha! ná tacu! ngu' 
cha! ji'i quiña'a hati, ña!a tya'a nga'a 
ni'i ti ngu' nu cua ngusñi cha! liñi 
bi". Nelyu'u ngu! cuiñi bi! cha! ji'i 
tya'a na; pana na cuiñi ngu' bi', cha! 
cua nti! ngu' caja chi ji'i ngu!. 

12Cha' lini nchcui' sca jyo'o cusu! 
tya!a quichi tyi ngu! Creta su ndi'i 
nu'u, nu ngua tu'ba ji'i jo'ó ji'i ngu' 
cua sa'ni. Ndi'ya nchcui' bi': “Cuiñi 
tsa lcaa ngu' Creta tya!a na!, xña!a 
tsa ngu'. Lo'o jua'a ndacu tsa ngu', 
pana ná ntaja'a ngu' cua'ni ngu' 
cha tsiya' ti”, nacui jyo'o cusu' bi!. 
13Chañi cha! nu nchcui' jyo'o bi!; 
bi! cha! lye chcui' nu'u lo'o ngu! bil, 
cha! tso'o ti xñi ngu' lcaa cha! ji'i 
Jesús nu nchcui' na lo'o ngu', 14cha! 
ngalaa cua'a jyaca ngu' ji'i cuentyu 
nu nchcui' ngu' judío, cha! nga'aa 
taquiya! ngu' ji'i cha! nu nchcui' ñati 
chalyuu ti nu cua ngulochu! ji'i lcaa 
cha! liñi. 

15Lubii tsa laca Icaa lo na, jua'a 
nti! sca ngu' nu lubii cresiya ji!i 
cuentya jili ycui' Ndyosi; pana ná 

ntsu'u na lubii tsiya! ti nti' ngu' nu 
cuxi tyiquee, cha! ná jlya ti! ngu' 
bi! jiti cha! liñi. Lo'o cua'ni ngu! nu 
cuxi tyiquee cha! cuxi, li! ngataa 
nda ngu' bi! cuentya cha! xcui! cha! 
cuzi laca nu ndu'ni ngu'. 14 Nati ji'i 
ycui! Ndyosi laca ngu' bi!, nacui 
ycui' ngu', pana ná ndyu'ni ngu' 
tsiya! ti ñi'ya nu nti! ycui' Ndyosi; 
bi! cha! caca cuayá! ti! na cha! cuiñi 
ngu! bi". Cuxi tsa ndyu'ni ngu! bi, 
cha! ná ntaja'a ngu' taquiya! ngu' ji'i 
cha! nu lini ca; ni sca cha! tso'o ná 
ca cua'ni ngu' bi! tsiya! ti. 


Cha' lini culu'u Tito ji'i hati cha! 

caca tso'o tyiquee ngu' lo'o tya'a ngu' 
Lo'o nu'u ni, Tito, xcui! cha! 
lini culu'u nu'u ji'i nati. 

2Culu'u nu'u ji'i ngu' nu cusu' la 
cha! ná caca cu'bi ngu', cha! xcui' 
cha! lini jlya ti! ngu!, cha! cua'a 
ngu' ji'i ycui! ca ngu!, cha! xcui! cha! 
tso'o cua'ni ngu! li"; culu'u nu'u jiti 
ngu' bi! cha! jlya tso'o ti' ngu! lcaa 
cha! liñi, cha! tyu'u tyiquee ngu' 
ña'a ngu' jili tyala hati ngu!, cha! 
talo tyiquee ngu' lo'o ndyu'ni lya! ti! 
hati ji'i ngu'. ¿Lo'o jua'a culu'u nu'u 
ji'i ma! cusu' ñi'ya nu nga'a cha! tyi'i 
ma! cha! cua'ni chi ma! loo ycui! 
Ndyosi, cha! ná chcui' ma! cuentyu 
jili nati, cha! ná ca cu'bi ma!, cha! 
culu'u ma! xcui' cha! tso!o ji'i tya!a 
hati ma". *Li' lo'o ña'a nu cuna'a 
cuañi' la ji'i ma! cusu', juala ca tsa'a 
ngu' cha! tso'o tsa tyu'u tyiquee 
ngu' ña'a ngu! jili clyo'o ngu', ña'a 
ngu' ji'i sñi! ngu'; Yca tsa'a nu cuna'a 
cuañi' la cha! cua'a ngu' ji'i ycui' 
ca ngu', cha! xcui! cha! tso'o cua'ni 
ngu!, ñi'ya nu nga'a cha! cua'ni 
ngu' nu cua ngua lubii cresiya ji'i 

cuentya ji'i ycui' Ndyosi; ca tsa'a 
ngu' ñilya nu tso'o ti cua'ni ngu' 
cna to! tyi ngu', ni'ya caca tya'na 

ti! ngu! jili tyala nati ngu!, ñilya nu 
taquiya! ngu' ji'i clyo'o ngu!. Si xcui! 
tso'o ti ndu'ni nu cuna'a cuañi' ni, 
Ji! ná ntsutu cha! chcui! cuxi xa! hati 
ji'i ycui' Ndyosi xqui'ya ngu! bi! li!. 

SLa cui! jua'a, ta nu'u cuii lo'o 
nu ngu' qui'yu cuañi' cha! cua'a 
ngu' ji'i ycui' ca ngu!, cha! xcui! 
cha! tso'o cua'ni ngu!. "Xcui' tso'o 
ti cua'ni nu'u, cha! jua'a ca tsa'a 
nu ngu! cuañi! bi! Icaa cha! tso'o 
lo'o ña'a ngu! cua ña'a ca cha! nu 
ndyu'ni nu'u; lcaa cha! liñi culu'u 
tso'o nu'u ji'i ngu' bi, si'i cha! laja 
ti chcui' nu'u lo'o ngu'. 8Xcui' cha! 
lini culu'u nu'u ji'i ngu', cha! ná 
tucui taca ñacui cha! cuiñi nu'u. Ca 
tyuju'u ti' ngu' nu cuxi tyiquee li", 
cha! ná caja ñi'ya chcui! ngu' cha! 
cuxi ji'na li. 

9Chcui' nu'u lo'o ngu' nu laca msu 
nu ngúilya hati cha! taquiya! ngu' 
jili lcaa cha! nu nchcui' xu'na ngu', 
cha! tso!o ti cua'ni ngu' lcaa cha ji'i 
ngu', cha! ná xlyú ngu' cha! hichu' 
nu laca xu'na ngu'. 0 Ná tso'o si 
cuaana ngu! msu na nu ntsu'u ji'i 
xu'na ngu!, masi xtyi ti cha!; xcui' 
cha! liñi cua'ni ngu' msu lacua. 
Cua'ni chi ngu! loo xu'na ngu!, cha! 
ca cuayá! ti! xa! hati cha! tso!o tsa 
laca cha! ji'i ycui! Ndyosi nu ndyu'ni 
lyaá ji'na. 

11 Tso!o tsa ndu'ni ycui' Ndyosi 
lo'o ñati chalyuu cha! cua nti! Ni 
cha! clyaá ngu' ji'i nu cuxi; jua'a 
cua ngulu'u Ni ji'na ñitya taca tyi!i 
tso'o ti na nde chalyuu. Nti' Ni cha! 
cua'a na ji'i ycui' ca na, cha! tso!o 
ti cua'ni na lo'o tya!a ñati na. Taca 


TITO 2, 3 


cua'ni tlyu na ji'i ycui' Ndyosi nu 
lo'o cua ngulochu! na ji'i lcaa cha! 
cuxi nu ná ndiya ti' Ni ji'i, nu lo'o 
nga'aa ndu'ni na Icaa cha! suba! nu 
ndiya ti' nati chalyuu ti. 9 Jua'a ti 
ngulu'u Ni ji'na, cha! taca ca tso'o 
tyiquee na laja lo'o ntajatya na 

ji'i ycui' Ndyosi nu tlyu tsa cha! nu 
ntsu'u ji'i Ni, nijacua! caa Ni chaca 
quiya!. Ndubi tsa zee ntsu'u ji'i Ni 
li", nu lo'o tyu'u tucua Jesucristo 
nu ngua'ni lyaá ji'na. 14Nu lo'o 

nda Jesús chacuayá' cha! ndyujuii 
ngu' ji'i, nda yu tyucui ña'a ycui! ca 
yu cha! taca clyaá na ji'i nu cuxi. 
Ngua'ni lubii Ni ji'i cresiya ji'na li! 
cha! caca na hati ji'i Ni, cha! tyaja!a 
na cua'ni na xcui! cha! tso'o li!. 

15 Jua'a laca cha! nu nga'a cha! ta 
nu'u lo'o ngu', pana lye chcui' nu'u 
lcaa cha! bi! lo'o ngu'. Culo nu'u cha 
ji'i ngu', lcaa lo cha! tso'o nu cua'ni 
ngu', lcaa lo cha! nu ná tso'o cha! 
cua'ni ngu', cha! nu'u laca loo; ná ta 
nu'u chacuayá! ji'i ngu! cha! cheui! 
ngu! cha! cuxi jinu'u. 


Ñi'ya nu nga'a cha! cua'ni na 
si laca na hati ji'i Jesús 
Culu'u nu'u ji'i ngu! cha! 
taquiya! ngu' ji'i lcaa ngu' nu 
laca loo, ji'i lcaa ngu' tisiya; nga'a 
cha! cua'ni ngu' lcaa lo cha tso'o 
nu culo ngu! bi! ji'i ngu! cha! cua'ni 
ngu'. 2 Ná tso'o chcui' ngu' cuentyu 
ji'i xa! nati, ni ná tso'o xuu tya'a 
ngu! lo'o ñati; ntsu'u cha! cube ti' 
ngu' jili xa! nati, cha! tso'o ti chcui' 
ngu' lo'o Icaa hati. 
3Cua sa'ni la ná nda na cuentya 
tsiya! ti ñitya ntsu'u cha! ji'i ycui! 
Ndyosi; ná ndaquiya' na ji'i Ni li", 
cha! cua ngúiñilo!o nu xña'a ji'na 


TITO 3 


cha! cua'ni na lcaa cha! cuxi nu 
ndijña cresiya ji'na cha! cua'ni na. 
Ngua chaa ti! na lo'o ndyu'ni na 
cha! cuxi bi! li!, masi ngua'ni lya! 

til na ji'i ñati, masi ngua liye! ti! 

na ña'a na ji'i ngu!, masi ngua ti'í 
til na ña'a na ji'i tya'a na; lo'o jua!a 
ngu' tyala na, ngua ti'í ti! ngu' ña'a 
ngu' ji'na. *Lo'o li! ngua tsa'a na 
cha! nti! tsa ycui! Ndyosi cua'ni lyaá 
Ni ji'na, cha! ntsu'u tsa tyiquee Ni 
ña'a Ni ji'na, hati chalyuu na. $Lo'o 
li! ngua'ni lyaá Ni ji'na cha! tya'na 
tsa ti! Ni ña'a Ni ji'na; pana si'i cha! 
ngua'ni na sca cha! tso!o, sca cha 
tacati, lo'o li! xqui'ya bi! ngua'ni 
tya'na ti! Ni ji'na. Si'i jua!a. Na cua 
ngua'ni lubii Ni ji'i cresiya ji'na, bi! 
cha! caca cheui' na cha! cua ngula 
na chaca quiya!; cua ngua cucui 
cresiya ji'na xqui'ya cha nu cua 
ngua'ni Xtyi'i ycui' Ndyosi lo'o na. 
êTso'o tsa nda Ni Xtyi'i ycui' Ni cha! 
tyanu ne! cresiya ji'na chacuayá! 
jili Jesucristo nu ngua'ni lyaá ji'na; 
7tlyu tsa cha! tso'o nu ngua'ni ycui' 
Ndyosi lo'o na jua'a, cha! caca na 
ñi'ya si laca na sñi' ycui' Ni, nu ndu 
til na cha! caja chalyuu cucui nu ná 
nga'a cha! tye ji'na. 

8 Nga'a cha! jlya tso'o ti! ma cha! 
liñi nu nscua na! re, bi! cha! lye 
chcui' nu'u cha! bi! lo'o lcaa hati nu 
ngusñi cha! ji'i ycui' Ndyosi ca bi!, 
cha! xcui' cha! tso'o cua'ni ma li". 
Tso'o tsa laca cha! lini, taca xtyucua 
cha! bi! jili cua ña'a ca nati; “pana 
ná tso'o chcui! ma cha! laja ti, jua'a 
ná tso'o si xlyú ma cha! hichu' tya!a 
ma xqui!ya jyo'o cusu! ji'na, masi 
xqui'ya sca cha! nu nguscua jyo'o 

Moisés nu ngua sa'ni la. Ná sca 
cha! tso'o ná taca cua'ni ma jua'a. 
Chcuna' tyempo ji'i ma jua'a, cha! 
xcui' cha! nu ndacui lo cuili ti 
nchcui' ma li". 

1Tucua quiya' chcui' nu'u lo'o 
ngu! cha! cua!a nu'u ji'i ngu! nu 
nti! xu'ba cha! cusuu laja cu'ma nu 
laca ma ñati ji'i Jesucristo. Si ná 
cuna ngu' bi", li! xtyanu ma ji'i ngu' 
bi!. Cua ngunu'u tsiya! ti cha! nu 
ntsu'u hique ngu', lo'o jua!a ntsu'u 
quitya jili ngu' bi!; hasta ycui! ngu' 
bi! jlo ti! ngu' cha! ntsu'u qui'ya ji'i 
ngu!. 


Ngusalya' Pablo lo'o Tito 


12Nu lo'o tyalaa ti masi Artemas, 
masi Tíquico, nu cua nda na! ji'i 
cha! caa slo nu'u, li! yala ti tsaa 
nu'u ca quichi Nicópolis si caca 
jinu'u; tyacua tya'a na cajua li', cha! 
tyi'i na! ca quichi bi! tyempo tlya' 
nta'. 19 Xtyucua nu'u ji'i Zenas, nu 
yu nu laca tu'ba bi!, lo'o ji'i Apolos. 
Li! cuilya nu'u cuentya cha! ngalaa 
ntsu'u na nu lyiji ji'i ngu' lo'o tya 
tsaa la ngu' tyucuii. 14Ntsu'u cha! 
ca tsa!a ca tala ñati ji'i Jesucristo 
tya'a na cha! cua'ni ngu! lcaa lo 
cha! tso!o, cha! taca xtyucua ngu' 
ji'i tyala ñati ngu' nu lyiji xi ji'i; ná 
tso'o si taja ti ndi'i ngu! chalyuu. 

15Lcaa ngu' ca nde lo'o na! nchcui' 
ya xlyo ni'i jinu'u. Tso'o ti chcui' 
nu'u lo'o lcaa ngu' nu tso!o ti ntsu'u 
tyiquee ña!a ngu' ji'i cua cha! laca 
ngu' tya'a ngusñi na cha! ji'i Jesús. 
Ña!a ti cua'ni ycui' Ndyosi cha! 
tso'o lo'o lcaa cu'ma. Jua'a caca cha! 
lacua. 

Nguscua San Pablo quityi 
ndyaa ca slo Filemón 





1Pablo laca na', lo'o juani ntsu'u 
na! ne! chcua cuentya ji'i Jesucristo. 
Nscua na! quityi re lo'o Timoteo 
tya'a na, cha! ta ya cha! lo'o nu'u, 
Filemón, cha! tso'o tsa tya!a tso!o 
na laca nu'u, cha! la cui! tya!a cha 
ndyu'ni na. ?Lo'o jua'a nscua ya 
quityi re cha! taca cuna Icaa ngu' 
nu ndyu'u ti'i ca slo nu'u cha! nu 
nchcui' ya re, lo'o ma! Apia tya'a na, 
lo'o Arquipo nu stu'ba ti lo'o cuare 
nxuu tya!a lo'o nu cuxi cuentya ji'i 
ycui' Ndyosi. ¿Ndi'ya nti! na! cha! 
ña!a ti cua'ni ycui! Ndyosi Sti na 
cha! tso'o lo'o ma, cha! cua'ni Ni 
cha! ti ti tyi'i tyiquee ma xqui!ya 
Jesucristo nu Xu'na na. 


Ña'a ti ntsu'u tsa cha! ji'i Filemón 
lo'o Jesucristo, cha' ngusñi 
tso!o yu cha! ji'i ycui' Ndyosi 

4Ndya na! xlya'be ji'i ycui' Ndyosi 
cuentya jinu'u, Filemón, lcaa quiya' 
lo'o nchcui! na! lo'o ycui' Ndyosi. 
5Hasta ca su ndi'i na! re, cua ndañi 
cha! tso'o tsa ngusñi nu'u cha! ji'i 
Jesús nu Xu'na na, jua'a ntsu'u tsa 
tyiquee nu'u ña!a nu'u ji'i Jesús 
lo'o ji'i lcaa hati ji'i Cristo cajua. 
Lcaa cha! bi! cua ndyuna na! ji!i; 
Shi! cha! ndijña na! cha! clyu ti! ji'i 


ycui' Ndyosi, cha! ca cuayá! tso'o 

til lcaa ngu' nu ndyuna cha! nu 
nchcui' nu'u lo'o ngu! cuentya ji!i 
Jesucristo, cha! lo'o ña!a ngu' jinu'u, 
li" ca cuayá! tso'o ti! ngu' cha! xcui! 
tso!o tsa ndyu'ni Cristo lo'o na. 
7Tso'o tsa tyiquee na! juani, tlyu 
tyiquee na! xqui'ya nu'u, lo'o ngujui 
cha! 'na cha! ntsu'u tsa tyiquee 

nu'u ña!a nu'u ji'i ngu' tyala na, cha! 
nxtyucua tsa nu'u ji'i ngu! tya!a na 
cha! talo tyiquee ngu!. Chañi cha! 
tya'a na cuentya ji'i Jesucristo laca 
nu'u. 


Ndijña Pablo sca cha' tso'o 
cuentya ji'i Onésimo 

8-9Lo'o juani ndijña na! sca cha! 
clyu ti! jinu'u. Jlo ti! na! ñitya ntsu'u 
tsa tyiquee nu'u ña'a nu'u ji'i ñati, 
bi! cha! si'i sca cha nu culo na! jinu'u 
laca re, masi ntsu'u chacuayá' jna! 
cha! cheui! na! jua!a. Pablo laca 
na!, cua ngusu! na! juani, lo'o jua'a 
ntsu'u na! ne! chcua juani xqui'ya 
cha! nchcui' na! cha! ji'i Jesucristo 
lo'o ñati. Pana chcui' na! sca cha! 
lo'o nu'u cuentya ji'i yu Onésimo, 
cha! ñilya nti! na! ña'a na! ji'i sca sñi! 
na!, jua!a nti! na! ña'a na! ji'i yu bi! 


FILEMÓN 


juani, cha! ne! chcua re ngusñi yu 
cha! ji'i ycui' Ndyosi xquitya na!. 

VT Nu Onésimo bi! ni, ná tso'o ca 
ngua'nijo'o yu jinu'u nu ngua tya 
sa'ni la. Pana juani xa! ña'a cua'ni 
yu; masi cuentya jinu'u, masi 
cuentya jna!, tso'o tsa ndu'ni yu cha 
juani. 12Cua ngulo na! cha ji'i yu 
cha! xtyuu yu tyaa yu ca slo nu'u 
chaca quiya!, masi ñilya laca si la 
cui! cresiya 'na cua nda na! ndyaa 
ca slo nu'u. 1 Jlo ti! nu'u cha! ntsu'u 
na! ne! chcua nde xqui'ya cha! cua 
nchcui' na! cha! tso'o ji'i Jesucristo 
lo'o ñati, lo'o jua'a tso'o tsa ntsu'u 
tyiquee na! si ndyanu yu ca nde 
lo'o na!, cha! xtyucua yu jna' ñitya 
laca si na cua ndi'i ycui' nu'u ca 
nde. “Pana nti! na! quiñi cha! 'na 
lo'o nu'u clyo, Filemón. Tso'o tsa 
tyiquee nu'u, lo!o nti! na! cha! 
cua!ni nu'u lo'o yu ñilya nu nti! ycui! 
nu'u; ná nti! na! culo na! cha jinu'u 
cha! tyanu yu lo'o na!. 15Ná tyiquee' 
ngusna yu xi jinu'u cha! tya ta la 
ycui! Ndyosi ji'i yu cha! tyalaa yu 
ca slo nu'u chaca quiya!, cha! juani 
tyanu yu slo nu'u tyucui tyempo 
nu tyi'i yu chalyuu. 1$Nga'aa si'i 
msu jua'a ti caca yu juani, tya'a na 
laca yu; tya!a na! laca yu nu tso!o 
tsa ntsu'u tyiquee na! ña!a na! ji'i. 
Lo'o jua'a tya'a nu'u nu tso'o la 
laca yu juani; msu tso'o jinu'u caca 
yu juani, cha' la cui' tya'a ñati ji'i 
Jesucristo laca ma. 

17Bi' cha! chcui! tso'o nu'u lo'o 
yu lo'o tyalaa yu ca slo nu'u, ñi'ya 
nchcui' tso'o nu'u lo'o na! lo'o 
ndyalaa na' ca slo nu'u, xqui'ya 
cha! stu'ba ti ngusñi na cha! ji'i 
ycui' Ndyosi. 18Si ntsu'u cuentya 
nu ndacui yu jinu'u xqui'ya cha! 

cuxi nu ngua'ni yu cua sa'ni la, sta 
nu'u tane! bi! cuentya 'na; 19tya 

na! chi bi! jinu'u, bi! cha! nscua na! 
xtañi na! ca nde ndi'ya: Pablo. Ná 
chcui! na ji'i cha! nu ndacui nu'u 
jna!, masi sca tane! tlyu laca bi', cha! 
ngujui chalyuu nu ná nga'a cha! tye 
jinu'u xqui'ya na'. 2%Tya'a na laca 
yu chacuayá! ji'i Jesucristo, bi! cha! 
ñilya nu ngúijiña na! jinu'u tsa cha! 
tso'o ti chcui' nu'u lo'o yu, jua'a 
cua'ni nu'u lo'o yu, cha! jua'a taca 
xtyucua nu'u 'na cha! talo na! ca 
nde. 

21 Jlo ti! na! cha! taquiya! nu'u ji'i 
cha! nu nchcui' na! lo'o nu'u, bi! 
cha' nscua na' quityi re cha' caa slo 
nu'u; jlo ti! na! cha! tya quiña'a la 
cha! tso'o tya cua'ni la nu'u. 22Lo'o 
chaca cha! ni, nduna ycui' Ndyosi 
cha! lu'ba ti ndijña ma sca cha! 
cuentya jna!, bi! cha! tso'o si cua'ni 
cho'o ma sca se'i su tyi'i na!; ndu ti' 
na! cha! laja ti tyu'u na! ne! chcua 
nde, caa na! ca slo cu'ma li". 


Nchcui' salya! lo'o ngu' 

23Lo'o yu Epafras tya'a ntsu'u 
na! ne! chcua re xqui'ya Jesucristo, 
lo'o yu bi! nda yu xlyo ni'i ji'i ma. 
24Lo!o jua'a Marcos, lo'o Aristarco, 
lo'o Demas, lo'o Lucas, ca ta'a ngu! 
ndyi'u ti' ngu' jinu'u. Nxtyucua tsa 
ngu' bi! 'na lo'o cha ji'i ycui! Ndyosi 
ca nde. 

25Ña'a ti cua'ni Jesucristo nu 
Xu'na na cha! tso'o lo'o lcaa cu'ma 
lacua. Jua!a caca cha! lacua. 


Quityi nu ndyaa ca slo ngu' judío 
tya'a ngusñi na cha! ji'i Cristo 





Xqui'ya Cristo, bi' cha! cua nchcui' 
ycui' Ndyosi lo'o ñati chalyuu 
Nu ngua tya sa'ni la, tyuu tsa 
quiya! cua nchcui' ycui' Ndyosi 
lo'o jyo'o cusu' ji'na, quiña'a xi 
cha! nda Ni lo'o jyo'o bi!; cua nda 
ycui! Ndyosi cha! lo'o jyo'o bi!, cha! 
chcui' ngu' lo'o lcaa tya!a quichi 
tyi ngu'. ?Pana nu juani lo'o cua 
tye ti chalyuu, cua nchcui' Ni lo'o 
na, xqui'ya cha! cua naa Jesús nde 
chalyuu ca su ndi!i na, la cui! Jesús 
nu laca sca ti Sñi! ycui' Ni. Cua 
nguti'i nu Jesús bi! lo'o ycui! Ndyosi 
Sti yu nu lo'o ngüiñá Ni chalyuu 
tya clyo; tya lo'o ngüiñá Ni lcaa lo 
na nu ntsu'u nde cua lo'o lcaa lo na 
nu ntsu'u lo yuu chalyuu, cua laca 
ndu Jesús lo'o ycui' Ndyosi Sti Jesús 
li!. Lo'o jua'a cua nda Ni chacuayá' 
jili cha! caca ycui! Jesús loo ji'i lcaa 
na bi". 3Lcaa zee lubii nu ntsu'u ca 
slo ycui! Ndyosi, cua ndyanu xee 
bi! lo Jesús Shi' Ni lo'o ñaa Jesús 
nguti'i yu chalyuu. Ñitya nu laca 
ycui! Ndyosi, la cui! jua'a laca nu 
Jesús bi!; liñi tsa nclyo Jesús cha 
jili lcaa na nu ntsu'u chalyuu tsiya! 
ti, bi! cha! laca ndi!i tso'o ti lcaa na 
bi". Nu lo'o ndye ngua'ni Jesús cha 


nu ntsu'u ji'i yu nde chalyuu, cha! 
ngúityi yu yabe! nu ntsu'u ji'i hati, 
li' nguxtyuu yu ndyaa yu ca slo 
ycui' Ndyosi Sti yu, ndyaa tucua 
yu nde la'a tsu' cui su tlyu ca su 
ntucua ycui' Ni. 


Ná caca stu'ba cha! ji'i xca 
ji'i ycui' Ni lo'o Jesús 
4Tlyu la chacuayá' ntsu'u ji'i Jesús 
nu sca ti Sñi' ycui' Ndyosi que xca ji'i 
ycui' Ni nu ntsu'u nde cua, xquitya 
cña nu cua ngua'ni yu cuentya 
ji'i Sti yu; quiña'a tsa chacuayá!' 
nguxtyanu Ni ji'i Jesús, xquitya cha! 
stu'ba cha! ji'i yu lo'o ycui' Ndyosi 
Sti yu. SNde laca sca cha! nu cua 
nchceui' ycui' Ndyosi cuentya ji'i 
Jesús nu laca Sñi! ycui' ca Ni: 
Shi' na' laca nu'u; cua nda na! 
chalyuu jinu'u cha! laca nu'u 
Sñi! na!. 
Lo'o jua'a cua nchcui! ycui' Ndyosi 
chaca cha! cuentya ji'i Jesús: 
Na! caca Sti yu; caca yu Sñi' na! 
lacua. 
Si'i cha! ji'i sca xca nu ntsu'u nde cua 
nchcui' Ni cha! bi!, cuentya ji'i Jesús 
nda Ni cha! bi'. STya clyo lo'o cua 
ta ti ycui! Ndyosi ji'i Sñi' ycui' ca Ni 
cha! caa yu chalyuu, li! nacui Ni: 

HEBREOS 1, 2 


Lcaa xca nu ntsu'u cuentya jna! 
nde cua, nga'a cha! cua'ni 
tlyu ngu' xca bi! ji'i Sñi' na'. 

7 Jua!'a nchcui' ycui' Ndyosi ji'i 
Sñi' Ni; pana nu laca xca ji'i ycui! 
Ndyosi bi! ni, ndi'ya nchcui' Ni 
cuentya ji'i xca bi!: 

Laca bi! ñilya laca cui'i ti, masi 
cui'i nu tso'o tsa ndu'ni. 

Ñitya ndyatu sca quii' tlyu, cha! 
tyijyu' tsa ntyiji'i xee, jua'a 
laca xca bi! ji'i ycui! Ndyosi 
lo'o ndu'ni bi! cña. 

8Xa! ña'a nchcui' ycui' Ndyosi 
cuentya ji'i Jesús nu laca Sñi' ycui' 
ca: 

Ná nga'a cha! tye cha! caca nu'u 
loo, cha! ycui! Ndyosi laca 
nu'u, nacui Ni, 

lini ti ndu'ni nu'u lo'o ñati ca su 
laca nu'u loo. 

9 Ndiya tsa ti! nu'u Icaa cha! liñi 
nu ndu'ni nati; ñasi! tsa nu'u 
lo'o ndyu'ni ñati cha! cuxi lo'o 
ycui' Ndyosi Sti nu'u. 

Bi! cha! ngusubi na! jinu'u cha! 
tya!a nu'u lo cha jna!, nacui 
ycui' Ndyosi. 

Jua'a tso'o tsa nti! nu'u juani, 
cha! tlyu la chacuayá! cua nda 
na! jinu'u que ji'i xa! la hati, 
nacui ycui' Ndyosi. 

10Tya chaca cha! cua nchcui' ycui! 
Ndyosi lo'o Jesús nu laca Sñi' ycui' 
ca Ni: 

Nu'u laca Xu'na tyucui ña!a 
chalyuu, nacui ycui' Ndyosi. 

Tya clyo ngüiñá nu'u lcaa na nu 
ntsu'u chalyuu, lo'o jua'a ngüiñá 
nu'u lcaa na nu ntsu'u nde cua. 

11 Tiya! la li! culiji lcaa cha! bi! jua'a 
ti; pana ná sca caca jinu'u 
tsiya! ti, 

masi casu chalyuu, masi casu 
lcaa na nu ntsu'u nde cua ñilya 
laca lo'o ndyasu sca ste! na. 

12 Xco'o nu'u cha! bi!, ñitya laca 
lo'o nchco'o na sca late! nu 
ngalaa cua'nijo!o ji'na; 

nchcutsa!a na ji'i cha! caja xa! 
nu cucui. 
Pana ña'a ti tya ndi'i ycui' nu'u; 
ná ntsu'u cha! casu! nu'u tsiya! 
ti, nacui ycui' Ndyosi ji'i Jesús 
Sñi' ycui' ca Ni. 
13Nde ntsu'u chaca cha! nu nscua lo 
quityi cusu! cuentya ji'i Jesús: 
Cuaa clya nu'u ca nde, tyucua 
nu'u ca su ntucua na! re; 
ña!a cuayá! tyijiloo na! ji'i lcaa 
tya'a cusuu nu'u tyucua nu'u, 
cha! caca nu'u loo ji'i ngu! bi! 
tsiya! ti. 
Ni sca quiya' bilya chcui' ycui! 
Ndyosi jua'a cuentya ji'i xca jili Ni 
nde cua, sca ti lo'o Jesús cua nchcui' 
Ni jua'a. “Lcaa nu laca xca ji'i ycui! 
Ndyosi nde cua ni, lcaa tsa ndu'ni 
bi! cha nu nelyo ycui' Ndyosi ji'i; 
cui!li nu tso'o tsa laca nu ngu! xca 
bi". Nda Ni ji'i ngu! xca bi! caa nde 
chalyuu, cha! xtyucua ngu' ji'i ca 
tala ñati nu cua clyaá ti ji'i nu cuxi 
xquilya Jesús, cha! cua ngulala ti 
tye chalyuu. 


Tlyu tsa cha' laca cha! cua 
ngulaá na ji'i nu cuxi 

Tlyu tsa cha! laca ji'i Jesús 

juani lacua, bi! cha! nga'a cha! 
xñi tso'o na lcaa cha! nu cua nchcui' 
Jesús lo'o na, cha! ná tyu'utsu! 
na ji'i tyucuii liñi nu ngusñi na. 
2Tyempo sa'ni la nchcui' xca bi' lo'o 
hati cuentya jili ycui! Ndyosi. Liñi 
tsa nchcui' xca bi' lo'o ngu', cha! 

tyempo bi' lye tsa nguxcube! Ni ji'i 
lcaa hati nu ngua'ni cha! cuxi; la 
cui! jua'a nguxcube! Ni ji'i nati nu 
nga'aa ndaquiya' ji'i cha! nu nchcui! 
Ni. 3La cui! ti cha! caca ji'na juani, 
si ná taquiya! na ji'i cha! nu cua 
ndyuna na bi!, cha! clyaá na ji'i nu 
cuxi; ná caja ñi'ya clyaá na ji'i ycui' 
Ndyosi lo'o cua ndye chalyuu, nu 
lo'o cua'ni cuayá! Ni ji'i lcaa hati. 
Clyo ndacha! ycui' Jesús nu Xu'na 
na cha! bi! ji'i hati nu ngua tsa'a ji'i 
yu, jua'a ndyuna ngu' bi! cha! nu 
nchcui' yu; tiya! la li", lo'o jitna 
ndacha' ngu' bi! cha! bi". Bi! cha! jlo 
ti! na cha! chañi laca cha! bi". *Lo'o 
jua'a ngua'ni ycui' Ndyosi cha cha! 
ca cuayá! ti! na cha! chañi tsa laca 
cha! nu nchcui' ngu!, ngua'ni Ni 
quiña!a tsa cha! tlyu slo na cha! ña'a 
na ji'i. Tyuu tsa cha! nu ná nchca 
cua'ni ñati chalyuu ngua'ni Ni, cha! 
cube tsa ti! na ji'i ycui' Ni lo'o ña!a 
na cha! tlyu bi'. Lo'o li! cua nda Ni 
Xtyi'i ycui' Ni cha! tyanu ne! cresiya 
ji'i nati chalyuu, tsa ña!a nu ntsu'u 
tyiquee ycui' Ni nda Ni ji'i ngu!; bi' 
cha! nchca ji'na cua'ni na tyuu lo 
cha cuentya ji'i ycui' Ndyosi, nu ná 
nchca ji'i ñati cua'ni ycui! ca ngu'. 


Tya'a na laca Jesús xqui'ya 
cha' ngua Ni ñati 
5Cha! ji'i chalyuu cucui bi! nchcui' 
na juani, pana si'i nu ngu' xca ji'i ycui' 
Ndyosi laca nu cua ngujui chacuayá! 
ji'i cha! caca ngu' loo ji'i chalyuu 
cucui; sca ti ycui' Ndyosi culo cha li". 
SNtsu'u sca cha! nu nscua lo quityi 
cusu!; ndi'ya nchcui' cha! bi!: 
Ndyosi Xu'na ya, ná sca na tsiya! 
ti laca ñati chalyuu, ná nga'a 
cha! cube ti' nu'u ji'i ngu!; 

ná nga'a cha! cua'ni tya'na ti! 
nu'u ji'i ngu!, cha! laca ngu' 
hati ti, nacui jyo'o cusu!. 

7 Masi sube tsa ñati laca ngu' 
cuentya jinu'u, pana cua nda 
nu'u sca hati nu lijya chalyuu; 

juala cua laca ti tyempo nda nu'u 
chacuayá' cha! caca xca jinu'u 
loo ji'i yu bi!. 

Ca tiya! la, li! ta nu'u sca su 
tso!o tsa su tyucua yu lo'o 
nu'u, ñitya laca su ntucua tlyu 
sca xu'na nati, sca se'i su caca 
chi loo. 

8 Lo'o jua'a cua nda nu'u 
chacuayá!' cha! caca yu loo ji'i 
lcaa na. 

Jua'a nacui quityi bi'. Cuentya ji'i 
lcaa ca na tsiya! ti ncheui' quityi 

bi!, nu lo'o nacui quityi cha! cua 
nda Ni chacuayá!' cha! caca yu loo 
jili lcaa na, masi juani ti bilya ña!a 
na cha! laca yu loo ji'i lcaa na bi!. 
Pana cua jlo ti' na ñi'ya ngua ji'i 
Jesús nu ngua li', cha! xti ti tyempo 
ngua lcaa xca ji'i ycui' Ndyosi loo 

la ji'i ycui! Jesús. Ngujuii yu lo 

crusi cuentya ji'i lcaa hati chalyuu, 
xqui'ya cha! xcui' tso'o tsa ndu'ni 
ycui! Ndyosi lo'o na. Lo'o jua'a 
ndube tsa ti! na ñilya ndyaca ji'i yu 
juani, cha! tso'o tsa ndyu'ni chi ngu' 
loo yu; ndyu'ni tlyu ngu! ji'i yu 
xqui'ya cha! cua ngujuii yu, xqui'ya 
cha! ti'í tsa ngua ti! yu cuentya ji'na. 

10 Clyo ngüiñá ycui' Ndyosi lcaa 

ca na nu ntsu'u chalyuu, jua'a tya 
ña'asii Ni lcaa na; lo'o jua'a nti! Ni 
cha! tyalaa ca tala na nu laca na 
sñi' Ni ca su tso'o tsa ca su ntucua 
ycui! Ni. Bi! cha! clyo ndulo tsa cha! 
ji'i Ni cha! tye lcaa cha nu ngua'ni 
Jesucristo; lo'o nu juani cua ngulaá 

na ji'i nu cuxi xqui'ya Jesús, masi 
ti'í tsa ngua ti! yu lo'o ngua'ni yu 
cha bi'. Na cua ngua'ni lubii Jesús 
ji'i cresiya ji'i ñati chalyuu, bi! cha! 
juani laca ycui! Ndyosi Sti na; lcaa 
na nu cua ngua lubii cresiya ji'na 
xqui'ya Jesús ni, ntsu'u sca ti Sti 
na lo'o ycui' Jesús, cha! laca ycui! 
Ndyosi Sti na juani. Lo'o jua'a ná 
ndube ti! Jesús, nchcui' yu cha! 
tya'a ycui' yu laca na. 12Cua nscua 
tsaca cha! nu cua nacui yu ndi'ya: 

Ndyosi Sti na!, tso'o ti chcui! na! 
cha! jinu'u su ndi'i na! lo'o 
ngu' tya!a na; 

cula tu'ba na! jii lo'o cua'ni tlyu 
na! jinu'u ca su ndyu'u ti'i 
lcaa hati. 

13Lo'o jua'a chaca cha! nacui yu 
ndi'ya: 

Lo'o na! xñi na! cha! ji'i ycui! 
Ndyosi Sti na!, nacui. 

Lo'o li! nchcui! yu chaca quiya! 
ndi'ya: 

Nde ti ndi'i ya, cha! stu'ba ti ndi'i 
na! lo'o sñi! na! nu cua nda 
ycui' Ndyosi 'na. 

Jua'a nchcui' cha! nu cua nscua lo 
quityi cusu! bi! 

14Nu na, ñati chalyuu na ni, sca 
ti cuaña! na, sca ti tañi na lo'o ngu! 
cusu! ji'na, jua'a lo'o ngu' tya'a na. 
Ca ta'a na nu cua ngusñi na cha! ji'i 
Jesús laca na nati chalyuu; bi' cha! 
lo'o nu Jesús bi! ngua yu hati, cha! 
li" ngua ji'i yu ngujuii yu cuentya 
ji'na. Sca ti jua!la ngujui ñi'ya 
tyijiloo yu ji'i nu xña!a nu nclyo 
cha nde ca bilyaa, su nti! nu xña'a 
bi! cha! tsaa cresiya ji'i lcaa hati. 
15Lo'o jua'a ngua'ni lyaá yu ji'i hati 
nu ntsii tsa cha! cajaa ngu'; lcaa 
tsa lo'o ñaa ngu' bi! chalyuu, cuxi 

ti ndi'i ngu! bi!, tilí tsa cha nti! ngu', 
xqui'ya cha! xcui' na ntsii tsa ngu' 
si cajaa ngu!. Ngua'ni tye Jesús cha! 
ntsii ngu! jua'a, ndu'ni yu cha! tso'o 
ti tyi'i ngu' bi! juani. 16Ná yaa Jesús 
chalyuu cha! xtyucua yu ji'i ngu' 
xca ji'i Ni nde cua; cuentya ji'na hati 
chalyuu na yaa Jesús, cha! xtyucua 
yu ji'na ngua ti! yu, cha! ca tala na 
laca na tya'a hati ji'i jyo'o Abraham, 
masi cua lijya na chalyuu tiya! la 
xi. Bi" cha! lacua, stu'ba ti ntsu'u 
cha! ji'i Jesús lo'o hati ji'i ycui! 

nde chalyuu. Ngujuii yu lo crusi 
cuentya ji'na, lo'o juani ntucua yu 
ca slo ycui! Ndyosi cha! chcui! yu 
lo'o Ni, cha! cuityi Ni quitya nu 
ntsu'u ji'na. Juani laca Jesús ñilya 
laca sca sti jo'ó nu laca loo la nu 
ndyi'u tsa ti! ji'na, nu jua!a tso'o 

tsa ndu'ni tya'na ti! ji'na. 8 Juani 
taca cua'ni lyaá Jesús ji'i ñati lo'o 
ndyojolaqui nu cuxi ji'i; nchca ji'i 
yu cua'ni jua!a, xqui'ya cha! lo'o 

ji'i ycui' yu ngua ti! nu cuxi cua'ni 
ngana ji'i, cha! lo'o ycui! yu ngua 

tii yu ji'i cha! ti'í lolo yaa yu nde 
chalyuu. 


Ná stu'ba Moisés lo'o Jesús 

Cu'ma tya!a ngusñi na cha! ji'i 

Cristo, cu'ma nu cua ngusubi 
ycui! Ndyosi ji'i ma, culacua tso'o ti! 
ma tilaca laca Jesucristo. Cua nda 
ycui' Ndyosi Sti yu ji'i yu cha! yaa 
yu nde chalyuu, lo'o nu juani laca 
yu ñilya laca sti jo!ó nu laca loo la 
cuentya ji'na, cha! ngusñi na cha! 
ji'i ycui'. 2?Ndaquiya' Jesús lcaa cha 
nu ngulo ycui' Ndyosi Sti yu ji'i yu, 
ndyi'u ti! yu ji'i ycui' Ni nu nguane 
ji'i yu cha! caa yu nde chalyuu 
tya clyo. La cui! jua'a ndaquiya' 

jyo'o Moisés ji'i cha nu ngulo ycui! 
Ndyosi ji'i nu ngua sa'ni bi". ¿Pana 
juani lye la ndu'ni tlyu na ji'i Jesús, 
cha! ná stu'ba jyo'o Moisés lo'o yu 
bi". Ñitya laca lo'o ndye ndya' sca 
ni'i ni, tso'o tsa nehcui' ngu' cha! 
ji'i cuityi nu ngúiñá ji'i ni'i bil, masi 
ná nchcui' lye ngu' cha! ji'i ycui' 
ni'i; la cui! jua'a laca lo'o Jesús ni, 
lye la ndyi'u ti! ngu! ji'i ycui! Jesús, 
masi nga'aa lye ndyi'u ti! ngu' ji'i 
nu Moisés bi'. 4Cua hafa ca ni'i nu 
ndiñá ñati ni, cua ntsu'u xu'na ni'i 
bi'; pana ycui! Ndyosi ngüiñá lcaa 
ca na, lo'o lcaa ca chalyuu, lo'o lcaa 
hati nu ndi'i chalyuu. *Tso'o tsa cha 
nu ngua'ni nu Moisés bi! lo'o ngua 
yu cha sa'ni, cha! cuentya ji'i nati ji'i 
ycui' Ndyosi nde chalyuu ngua yu 
cha; nchcui! tsa jyo!o bi! lcaa cha! 
nu ngua ti! ycui' Ndyosi cha! chcui' 
Ni lo'o ngu! bi!. SPana nu Cristo bi! 
ni, tso'o la cha ndu'ni yu, xqui'ya 
cha! laca yu Sñi' ycui! Ndyosi, lo'o 
jua'a laca yu loo ji'i lcaa ñati nu 
ntsu'u cuentya ji'i Ni. La cui! nati ji'i 
ycui' Ni laca na, si ña'a ti ná ntsii 
na ña'a cuayá! tye chalyuu ji'na, si 
nafa ti tya tso'o ntsu'u tyiquee na 
laja lo'o ndu ti! na ji'i Cristo cha! 
cua'ni lyaá lyiji yu ji'na. 


Caja ñi'ya nu tso'o ti tyi'i tyiquee 
na, si taquiya! na ji'i cha! nu 
nchcui' ycui' Ndyosi 
7Lo quityi cua nscua sca cha! nu 
nda Xtyi'i ycui' Ndyosi lo'o ñati 
sa'ni. Ndi'ya nchcui' Ni lo'o ngu' tya 
li": 
Juani ti cua'a jyaca ma ji'i cha! 
nu nda na! lo'o ma: 
8 Nga'aa tyu'u cha! cuxi tyiquee 
ma ña'a ma 'na chaca quiya!, 

ni nga'aa cua'ni ma ñi'ya nu 
ngua'ni jyo'o cusu! ji'i ma 
tsaca quiya! nu ngua sa'ni la. 

Nu ngua li' lye tsa ngusuu tya'a 
ngu' lo'o na! ca ne! quixi' su 
nguta!a yu'u ti ngu', nacui Ni. 

Nu ngua li! ngua ti! ngu' cua'ni 
cuayá' ngu' 'na, si cua'ni 
tyaala na! ji'i ngu'. 

9 Ngua ti! jyo'o cusu! ji'i ma cha! 
cua!ni cuxi ngu' lo'o na! nu 
ngua li; 

cua nxtyí lo'o ti ngu' 'na tyucui 
tu'ba yija, masi na'a ngu' lcaa 
cha! tlyu nu cua ngua'ni na! 
cuentya ji'i ngu' lcaa yija bi!, 
nacui Ni. 

10 pi! cha! ngua ñasi! tsa na! ji'i 
ngu' bi! li". 

Ni na! li': “Xcui! cuxi ti nelyacua 
ti! ngu' bi, ná ntaja'a ngu' 
tsiya' ti cha! tyanu cha! jna! 
ne! cresiya ji'i ngu'; 

ná ntaja'a ngu! cua'ni ngu! ñitya 
nu nina! ji'i ngu! cha! cua'ni 
ngu'”, nacui na! li", 

11 Ngua ñasi' tsa na! ji'i ngu' bi! li!, 
ña!a cuayá! lye tsa nchcui! na! 
lo'o ngu! bi? li!: 
“Nga'aa tyalaa ma ca slo na! cha! 
tyi'i tso'o ti ma lo'o na”. 
Jua'a ntsu'u cha! nu nda ycui! 
Ndyosi lo'o ngu' tya li". 
12Cu'ma tya'a ngusñi na cha! ji'i 
Jesús, ña'asii ma ji'i ycui' ca ma, 
cha! ni tsaca ma ná tya'achu! ma ji'i 
cha! ji'i ycui' Ndyosi nu lu'ú ca, cha! 
ná caca cuxi cresiya ji'i ma, ñilya si 
nga'aa taquiya! ma cha! ji'i Ni. Ná 
tso'o si chilo'o nu cuxi ji'i ma, lo'o 
li' xana caca cuxi cresiya ji'i ma. 
Bi! cha! lcaa tsa nga'a cha! xtyucua 
ma ji'i tyala ma, cha! tyanu tachaa 

la cha! ji'i Jesús ne! cresiya jili ngu' 
tya'a ma, cha! ná cñilo'o nu cuxi 
jili ma tyucui lo'o tya ndi'i ti ma 
chalyuu. “Lcaa na lo'o tya'a na, tya 
ntsu'u cha! ji'na lo'o Cristo si hafa ti 
xñi na cha! ji'i Ni ña'a cuayá! nu tye 
chalyuu ji'na, la cui! ñilya lo'o jlya 
til na ji'i yu nu ngua tya clyo. 
15Ndilya nchcui' ycui' Ndyosi cha! 
nu nscua lo quityi bi!: 
Juani ti cuala jyaca ma ji'i cha! 
nu ta na! lo'o ma: 
Nga'aa tyu'u cha! cuxi tyiquee 
ma ña'a ma 'na chaca quiya!, 
nga!aa cua'ni ma ñi'ya ngua'ni 
jyo'o cusu' ji'i ma tsaca quiya! 
tya sa'ni la; 
nu ngua li! lye tsa ngusuu tya!a 
ngu' lo'o na!. 
16Lcaa hati nu cua ndyalo'o Moisés 
ji'i nu lo'o ngutu'u ngu! ca loyuu 
Egipto ni, bi' ñati ngua nu cua 
ndyuna cha! nu ncheui' ycui! Ndyosi 
lo'o ngu' nu ngua li', pana lye tsa 
ngusuu tya'a ngu' lo'o Ni li!; 17 bi! 
cha! ngua ñasi' tsa ycui' Ndyosi ji'i 
ñati bi! tyucui tyempo lo'o ngutu'u 
scua tu'ba yija, bi! cha! ndyanu 
tyijya jyo'o bi! jua'a ti to! tyucuii ca 
ne! quixi' ca su nguta!a yu'u ti ngu!. 
18Cua lye tsa nchcui' Ni cha! ji'i ngu' 
nu ngusuu tya'a lo'o Ni: “Nga'aa 
tyalaa ngu' bi! ca slo na', cha! tyi!i 
tso'o ti ngu' ca nde”, nacui Ni li!. 
19Nchca cuayá! ti! na lacua, cha! 
nga'aa ndyalaa ngu! bi! ca su nacui 
Ni ji'i ngu' cha! tsaa ngu!, xqui'ya 
cha! nga'aa ndaquiya' ngu! cha! ji'i 
ycui' Ndyosi. 
Cha! nu laca juani, cua 
nguxtyanu Ni sca cha! lo'o na, 
cha! taca tyalaa na ca slo Ni, cha! 
tyi'i tso'o ti na ca bi". Tso'o si cube 

til na jili lcaa ngu' tya'a na, cha! ná 
tyu'utsu! ni tsaca ngu' ji'i tyucuii 
lini nu tsaa ca su tyi'i na lo'o ycui! 
Ndyosi. ?Ñi'ya lo'o ndyuna jyo'o 
cusu' bi! cha! tso'o nu nehcui' ycui' 
Ndyosi lo'o ngu' cha! clyaá ngu', la 
cui! jua'a cua ndyuna na cha! tso!o 
nu nchcui! Jesús. Pana nu jyo'o bi! 
ni, ná ngua tso'o cresiya ji'i ngu', 
masi cua ndyuna ngu' cha! bi!, 
xquitya cha! ná jlya ti! ngu' cha! bi!, 
ná ngusñi tso'o ngu' cha! bi". ¿Nu 
lo'o ngusñi na cha! ji'i Ni, li! taca 
tyalaa na slo ycui' Ndyosi cha! tyi'i 
tso!o ti na ca bi". Pana ñi'ya nu 
nscua lo quityi re, jua'a ngua cha! ji'i 
jyo'o bi', cha! nchcui' ycui' Ndyosi 
ndi'ya: 
Ngua ñasi' na! li!, nacui Ni. Lye 
nchcui' na! ji'i ngu! bi!, 
cha! ná tyalaa ngu' bi! ca slo na!, 
cha! ná tyi!i tso!'o ti ngu' ca 
nde. 
Nacui ycui' Ndyosi jua'a, masi cua 
ndye lcaa cha ji'i ycui! Ni tya lo'o 
ndya' chalyuu. *Cua nscua sca cha! 
lo quityi cusu! nu nchcui' cha! ji'i 
tsa nchca cati, tsa ndi'i cña! ti na. 
Ndi'ya nacui quityi: 
Nguti'i cña! ycui' Ni tsa nu 
nchca cati li', cha! ná ngua'ni 
Ni cha tsa bi! li". 
SPana ndi'ya nchcui' lo quityi nu 
nscua jyo!o bi!: 
Nga'aa tyalaa ngu! bi! ca slo na! 
cha! tyi!i tso'o ti ngu' ca nde. 
SBi' hati laca nu clyo ndyuna cha! 
tso'o nu cua nchcui' Ni lo'o ngu', 
cha! clyaá ngu' ji'i nu cuxi, lo'o li! 
ná ngua tyalaa ngu! bi! ca slo ycui! 
Ndyosi, ná ngua tyi'i tso'o ti ngu' ca 
su nacui Ni cha! tyi'i ngu', xquilya 
cha! ná ntaja'a ngu' bi! taquiya! ngu' 

cha! bi!. Pana tya lyiji xi cha! tyu'u 
ti'i lcaa hati nu nscua cha! tyi'i tso'o 
ti ca slo ycui! Ndyosi; "tya nda la 
Ni xi tyempo ji'na, cha! juani ti tya 
taca cuna na cha! bi'. Cua ngua tyuu 
yija tya lo'o ngujuii jyo'o Moisés 
bi!, nu lo'o nchcui' ycui! Ndyosi lo'o 
David. Nditya nacui Ni: 

Juani ti cua'a jyaca ma ji'i cha! 

nu nda na! lo'o ma, 
ná tyu'u cha! cuxi tyiquee ma 
ña!a ma jna!. 
$ Nu ngua cua sa'ni bi!, ná ngua ji'i 
jyo'o Josué tyalo'o yu ji'i hati bi! sca 
ti quiya! ca su ndi'i ycui' Ndyosi; bi! 
cha! tiya! la tya nda la Ni xi tyempo 
cha! cuna na cha! bi". 9Lo'o juani 
ni, si ña'a ti tya xñi tso'o na cha! ji'i 
ycui! Ndyosi, tya taca tyi!i tso!o ti 
na lo'o Ni li!, ñitya lo'o ngua!a cña! 
ycui' Ni tsa nchca cati bi'. 10 Masi 
tye cha ji'na nde chalyuu, tsaa 
na ca slo ycui' Ndyosi, li! taca tyi'i 
tso'o ti na lo'o Ni ca bi!, ñilya nu 
nguti'i ycui' Ndyosi lo'o ngua'ni tye 
Ni cna ji'i Ni lolo ngua tsa nchca 
cati bi". Lcaa tsa cua'ni cha ti! na 
lacua, cha! ña'a ti tyu'u cha! jitna 
lo'o ycui' Ni, cha! taca tyi'i tso'o ti 
na. Ná cua'ni na ñi'ya nu ngua'ni 
jyo!o cusu' bi", nu ná ndaquiya' tsiya! 
ti ji'i ycui' Ndyosi, cha! li! ná ngua 
tyalaa ngu' bi! ca su nacui Ni cha! 
tsaa ngu'. 
12Lcaa cha! nu nchcui' ycui' 

Ndyosi lo'o ñati ni, ñi'ya nti' sca na 
lu'ú, jua'a laca cha! bi'. Lcaa tyempo 
ndu'ni bi' cña ne! cresiya ji'i ñati 
nu cuna cha! bi'. Laca cha! bi! ñi'ya 
si laca sca xlyu nu cha tsa tu'ba 
tyucuaa chu!; ndu'ni bi! cha! saala 
cuaña! na ña!a cuayá! nu tyalaa 
ca su ntsu'u tyijya na, ña!a cuayá! 

tyaca' ycua nu ntsu'u ne! tyijya na. 
La cui! jua!a laca lo'o cuna na cha! 
ji'i ycui' Ndyosi bi", na nchcui' ca'a 
ti cha! bi! ji'i tyucui ña'a na, jua'a 
lo'o cresiya ji'na. Lo'o nduna na sca 
cha! nu nehcui! ycui' Ndyosi lo'o 
hati, liñi tsa quijeloo cha! ji'i Ni, 
lcaa cha! nu ntsu'u tyiquee na cha! 
caja jitna, lcaa cha! nu nelyacua ti! 
scaa na. 13Ná taca tyu'u cuaana ti 
cha! tyiquee na, ni tsaca cha! nu 
ntsu'u ji'na, cha! ná ca cuayá! ti! 
ycui! Ndyosi ji'i cha! bi!. Ná taca. 
Ña!a Ni ji'i lcaa ñati nu cua ngiiiñá 
Ni, nu cua ngusta Ni chalyuu; 
nchca tii Ni lcaa cha! nu ntsu'u ji'na. 
Ná taca cua'ni na ni sca cha ca slo 
ycui' Ndyosi cha! tyu'u cuatsi' ti sca 
cha!, cha! nga'a cha! xacui na cha! 
jili ycui' Ni cuentya ji'i lcaa cha nu 
ngua'ni scaa na nde chalyuu, nu 
lo'o tye chalyuu ji'na. 


Sti jo'ó cuentya ji'na ca slo 
ycui' Ndyosi laca Jesús 

14Lo'o cua ngusñi na cha! ji'i Jesús, 
li' nga'a cha! cua'ni na cha! tso'o ti 
tyanu cha! bi! ne! cresiya jitna. Cua 
laca ntsu'u sca sti jo'ó nu laca loo 
la nu ndu cuentya ji'na; Jesús laca 
bi!, nu sca ti Sñi' ycui' Ndyosi laca 
yu. Cua ndyaa Jesús ca su ndi'i ycui' 
Ndyosi Sti yu; juani ndu Jesús slo 
Ni, nchcui' cha! ji'na lo'o Ni. Laca 
Jesús sti jo'ó nu laca loo la cuentya 
ji'na, lo'o jua'a tya'na tsa ti! Jesús 
ñala yu ji'na. Cua jlo ti! yu cha! 
ntsu'u tsa quiya! lo'o cua cua'ni ti nu 
cuxi ngana ji'na, cha! nu lo'o tya ndi'i 
Jesús lo yuu chalyuu, la cui! jua'a 
lye tsa ngua'ni cuayá' nu xña!a ji'i yu, 
si cua'ni yu cha! cuxi. Pana nu Jesús 
bi' ni, ni sca cha! cuxi ná ngua'ni 

yu, bi! cha! taca caca yu sti jo!ó nu 
laca loo la cuentya ji'na, cha! jlo ti' 
Jesús ñitya nñilo'o tsa nu xña!a ji'na. 
16Ná cutsii na tsiya! ti lacua, tyucui 
tyiquee na jña na sca cha! ji'i ycui! 
Ndyosi ca su tlyu ca su laca Ni loo; 
chcui' na lo'o ycui! Ndyosi nu xcui' 
tso'o tsa ndu'ni lo'o ñati, cha! cuitya 
Ni cha! clyu ti! jitna, cha! xtyucua Ni 
ji'na, masi la cui! ca hora nu lyiji tsa 
cha! ji'na. 
Xa! la xu'na sti jo'ó nu ndi'i 
nde chalyuu ni, nsubi ngu! ji'i 

tyala ngu' tilaca caca xu'na sti jo'ó, 
cha! caca yu bi! cha ji'i ycui' Ndyosi 
cuentya jili hati. Nsta sti jo'ó bi! 
msta nu lijya lo'o xa! hati ji'i lo mesa 
ji'i ycui! Ndyosi, jua'a ndijña tsa yu 
cha! clyu ti! ji'i Ni xquitya qui'ya nu 
ntsu'u jiti ñati bi! li'. 2Ñati chalyuu 
ti laca sti jo!ó bi!; lo'o ycui' yu ntsu'u 
cha! cuxi nu ndyu'ni yu, bi! cha! 
tso'o ti nchcui! yu lo'o ñati nu ná 
nduna tsiya! ti, nu ndyu'ni tsa cha! 
cuxi. ¿La cui! tyempo lo'o ndyu'ni 
yu bi! cha cuentya ji'i xa! hati, la cui! 
jua'a cuentya ji'i ycui' ca yu nga'a 
cha! ¡ña yu cha! elyu ti! ji'i ycui! 
Ndyosi, xqui'ya qui!ya nu ntsu'u ji!i 
ycui! yu. 

4Ni sca hati ná ntsu'u chacuayá! 
cha! caca yu xu'na sti jo!ó hora nu 
nti! ti yu cha! caca yu cha bi!; ycui! 
Ndyosi laca nu nsubi tilaca nu tso'o 
cha! caca xu'na sti jo'ó cuentya ji'i 
Ni, ñitya ngusubi Ni ji'i jyo'o Aarón 
cha! ngua yu xu'na sti jo'ó. 5SLo!o 
Cristo ni, laca Ni sti jo'ó nu laca loo 
la cuentya ji'na; si'i cha! ji'i ycui! ti 
Ni ndu'ni Ni jua'a, cha! ná ngúijña 
Ni cha! ji'i ycui' Ndyosi Sti Ni cha! 
caca tlyu la Ni. Ycui' Ndyosi laca nu 
cua nchcui' lo'o Sñi' Ni tya clyo: 

Sñi' na! laca nu'u; ycui! na! cua 
nda na! chalyuu jinu'u, cha! 
laca nu'u Sñi' na!. 

Jua'a cha! nda Ni lo'o Cristo. $Lo'o 
li' cua nchcui' ycui' Ni chaca cha! 
ndi'ya: 

Lcaa ca tyempo caca nu'u sti 
jo'ó; 

la cui! ñi'ya nu ngua'ni jyo'o 
Melquisedec nu ngua cua 
sa'ni la, juala cua'ni nu'u 
cuentya ji'i nati juani. 

7Nu lo'o tya ndi'i Jesús lo yuu 
chalyuu, tyuu tsa quiya! ngusi!ya 
tsa yu lo'o nchcui' yu lo'o ycui! 
Ndyosi Sti yu; lye tsa ngua ti! 
cresiya ji'i yu lo'o ngúijña yu cha! ji'i 
Ni, cha! nchca tsa ji'i ycui! Ndyosi. 
Ngua ji'i Ni cua'a ji'i hati cha! ná 
cujuii ngu' ji'i Jesús nquicha!; pana 
ndyuna Ni cha! nu nchcui' Jesús lo'o 
Ni, cha! ntaja'a yu cua'ni yu lcaa 
cha nu nti! ycui' Ndyosi Sti yu. $Bi! 
cha! ndaquiya! Jesús lcaa cha nu 

nti! ycui' Ni cha! cua'ni yu. Nchcube! 
tsa yu lo'o nguti'i yu nde chalyuu; 
masi nu sca ti Sñi! ycui' Ndyosi laca 
yu, pana tya ngua tsa!a la yu cua 
ña'a ca cha nu cua'ni yu cuentya ji'i 
Ni. 9Tiya! la li!, lo'o cua ngua lcaa 
cha! ji'i Jesús cha! cua ngua'ni yu 
cha nu cua nda ycui' Ndyosi ji'i yu 
cha! cua'ni yu, tya li! ntucua quiya! 
cha! cua'ni lyaá Jesús ji'i cua ña'a ca 
ñati chalyuu nu tyaja'a cua'a jyaca 
ji'i cha! nu cua nchceui' yu lo'o; ná 
tye tsiya! ti cha! cua'ni lyaá Ni jitna 
ji'i cha! cuxi nu ntsu'u ji'na. Bi! 
cha! cua nacui Ni cha! laca Jesús 

sti jo'ó nu laca loo la; la cui! ñi'ya 
nu ngua'ni jyo'o Melquisedec nu 
ngua cua sa'ni la, jua!a cua'ni Jesús 
cuentya ji'na juani. 

Caca cuxi cha! ji'na si 
tya'achu' na ji'i Jesús 
311 Cua quiña'a tsa cha! nti! ya 

chcui' ya lo'o ma cha! ji'i Cristo, 
cha! quiña'a tsa cha! tya lyiji ca 
cuayá! ti! ma. Pana ná nchca culu'u 
tso'o ya lcaa cha! bi! ji'i ma; tlyu tsa 
cha caca, xqui!ya cha! ycui! cu'ma 
ná ndyu'ni yala ma cha! ca cuayá! ti' 
ma cha! bi!. 12 Tya sa'ni tsa ngua lo'o 
ndyuna ma cha! ji'i Cristo tya clyo; 
cua nteje tacui tyuu tsa tyempo, ña'a 
cuayá! taca caca ma mstru cuentya 
ji'i Cristo nquicha', pana hafa ti ndi'i 
ma juani. Tya nti! cha! culu'u la ngu' 
ji'i ma tya chaca quiya' ñi'ya ntucua 
quiya' cha' ji'i ycui' Ndyosi, la cui' 
cha' nu ngua ti' Ni cha' cacha' Ni 
ji'i ñati chalyuu. Ñi'ya ndu'ni sca 
cubi' nu tya ntyi', cha' bilya cacu 
bi! tyaja, jua'a ndyu'ni ma, cha! ná 
nchca ca cuayá! ti! ma cha! ji'i ycui! 
Ndyosi bi'. WWTya cuañi' tsa ngu' nu 
tya ntyi'; la cui! jua'a laca cu'ma, 
cha! ná jlo ti! ma tsiya! ti ñi'ya nga'a 
cha! cua'ni ma lo'o ngua tso!o 
cresiya ji'i ma cuentya ji'i Jesús, 
masi ntsu'u cha! tso'o nu nga'a cha! 
cua'ni ma juani. 14Ñati nu cua 
nguluu xi laca nu ndacu tyaja; lo'o 
cu'ma caca jua'a, si quili ma cha! 
culacua tso!o ti! ma ñi'ya laca sca 
cha', si cha! tso'o laca, si cha! cuxi 
laca. 

Cua'ni yala na lacua, cha! 

cuna tso!o na lcaa cha! nu 
ntsu'u ji'i Cristo; cua'ni na cha! 
caca na ñati nu nclyacua tso'o ti ti!, 
cha! ná tso!o si xcui! na nchcui' na 
jili cha! nu ngua tsa'a na tya clyo 
ti. Juani cua jlo tso'o ti' na macala 
ntucua quiya! cha! ji'i Cristo: cua 

nchcui' na ñi'ya caca tyu'utsu! na 
ji'i cha! cuxi nu ngua'ni na tya sa'ni 
la, ñilya caca xñi na cha! ji'i Cristo; 
2jua'a cua nchcui! na ñilya caca 
tyucuatya na chacuayá! ji'i Cristo, 
ñi'ya caca sta ya! ngu' hique na 
chacuayá! ji'i Cristo; cua nchcui! na 
cha! tya tyu!ú na chaca quiya' nde 
loo la, masi cua ngujuii na, cha! li! 
ntsu'u cha! cua'ni cuayá! Ni ji'i lcaa 
na lo'o tya'a na. ¿Lo'o nu juani 
ni, nga'a cha! cua'ni yala ti na cha! 
taquiya! na Icaa cha! ji'i Jesús nu 
tya lyiji shi tso'o na; juala cua'ni 
na lacua, si tya ta la ycui' Ndyosi xi 
chalyuu ji'na. 

4Ná caja ñi'ya cua'ni na lo'o hati 
nu nguxtyanu tsiya! ti ji'i cha! bi! 
Cua jlo ti! ngu' ñi'ya laca lo'o cua 
ndyaala hique ngu' cha! ngulacua 
tso'o ti' ngu!, juala cua jlo ti! ngu' 
cha! tso'o tsa cua ña'a ca cha! nu 
nda ycui! Ndyosi yaa slo ngu'. Lo'o 
ngu! bi!, cua ngua'ni Xtyi'i ycui! 
Ndyosi cha ne! cresiya ji'i ngu' 
xqui'ya Jesús nquicha'. $Cua jlo 
ti' ngu! bi', cha! cua na'a ngu' cha! 
tso'o tsa lcaa cha! nu nacui Ni ji'na 
cha! cua'ni Ni lo'o na; cua na'a ngu' 
bi!, cha! tlyu tsa cha! nu ndyaca 
lo'o cua nguxana tyalaa chalyuu 
cucui ji'i ycui' Ndyosi ca su ndi'i 
ngu'. SLo'o li! cua ndya'achu' ngu' 
bi! jiti Jesús. Ngataa caca cua'ni na 
cha! chaca quiya! xñi tso'o ngu! bi! 
cha! ji'i Jesús; xcui' na nda ngu' bi! 
cha! ti'í jiti Jesús nu sca ti Sñi! ycui! 
Ndyosi, cha! ndyu'ni ngu' ñitya laca 
si ntyijili cala ngu' ji'i Jesús lo crusi 
chaca quiya!, cha! xa! xtyí lo'o ti 
ñati chalyuu ji'i yu. 7 Ñitya nti! sca 
yuu tso'o su ndyu'ni ngu! cha ni, 
lu'ba ti nda!ya tyo ndyalú lo yuu 

bi"; ndyi'yu yuu hitya tyo bi! li, 
cha! jua'a nxtyucua ycui' Ndyosi 
ji'i yuu cha! tyucua na cuiñii nu 
cua ndyataa lo yuu, cha! cua'nijo'o 
ji'i ngu! nu ndyu'ni cha bi". $Pana 
ná tso'o yuu tsiya! ti si tyucua xcui! 
quixi', xcui! yaca quiche!; xtyanu 
ngu' ji'i yuu nu ndu'ni jua!a, cha! 
ñi'ya laca si cua ngusta ycui' Ndyosi 
yabe! ji'i yuu bi!, jua'a ndyu'u cha!. 
Nga'a cha! cua'a ngu' quii' lo yuu 
bi", cha! tye tyaqui lcaa na cuxi nu 
ntsu'u ca ndacua. Ni'ya nu caca 

ji'i yuu nu ná tso'o tsiya! ti bi', jua'a 
caca cuxi ji'na si xtyanu na cha! ji'i 
Jesús. 


Na'a ti tya xñi tso'o na cha! ji'i ycui' 
Ndyosi, cha! ná xtyanu chca Ni ji'na 
9 Cu'ma tya'a tso'o na, nu ntsu'u 

tsa tyiquee ya ña'a ya ji'i ma, 
nga'aa ntsu'u cha! culacua ti! ya 
cha! ji'i ma jua'a, masi nchcui' ya 
ñilya nu cua nchcui! ca ti ya. Cua 
jlo ti' ya cha! tso'o ti ndyaca ji'i ma 
juani, tya lo'o ngua'ni lyaá Jesús 
ji'i ma ji'i nu cuxi. Lo'o jua'a lini 
tsa ndu'ni ycui' Ndyosi lo'o na. Ná 
cjlyaa ti! Ni lcaa cha! tso'o nu cua 
ndyu'ni ma, nu lo'o nxtyucua ma ji'i 
ngu' tya!la ngusñi na cha! ji'i Jesús, 
cha! cua quiña!a xi cha ndyu'ni ma 
cuentya ji'i ngu! bi'. Xquitya cha! 
ndyu'ni ma jua'a, bi! cha! jlo ti! xa! 
hati cha! ntsu'u tsa tyiquee ma ji'i 
Jesús, cha! ña'a ti tya ndyu'ni ma 
cha! tso'o lo'o ngu' juani. 11Tso!o si 
ña'a ti tya cua'ni ma tyucui tyempo 
nde loo la nti! ya, cha! ndu ti! ma ji'i 
ycui' Ndyosi ña!a cuayá! tyu'u tucua 
lcaa cha! nu cua nchceui' Ni lo'o ma. 
12Ná nti! ya cha! caca taja ma; na 
cua nti! ya cha! cua'ni ma ñi'ya nu 

ngua'ni xa! la tyala ngusñi na cha! 
ji'i Jesús tya clyo la, nu cua ndalo 
tsa tyiquee cha! ndu ti! ngu' ji'i ycui! 
Ndyosi. Bi! cha! cua ngujui lcaa 

cha! ji'i ngu!, ñi'ya nu nacui Ni cha! 
tyacua ji'i ngu'. 

13Nu ngua sa'ni la lo'o ngúiñi cha! 

ji'i ycui' Ndyosi lo'o jyo'o Abraham, 
li' ngulotu Ni xtañi ycui' Ni lo'o 
nacui Ni ndi'ya ji'i nu cusu! bi!: 
“Chacuayá' ji'i ycui! ca ti na! cua'ni 
na! cha bi! cuentya jinu'u”, nacui Ni. 
Nga'aa ntsutu la xa! nati nu tlyu la 
cha! ji'i que ycui' Ndyosi, bi! cha! 
ngulotu Ni xtañi ycui' Ni, cha! quiñi 
cha! ji'i Ni lo'o Abraham bi'. “Ka! 
nchcui' Ni lo'o jyo'o bi! li!: “Chañi 
cha! nu chcui' na! lo'o nu'u, cha! 
tso'o tsa cua'ni na! lo'o nu'u, cha! 
quiña!a tsa ñati jinu'u tyatu nde 

lo yuu tyempo ca nde loo la”. Jua'a 
nacui Ni nu ngua li". 1$Ndalo tsa 
tyiquee Abraham bi! li!, cha! ndu 

til yu ji'i cha! nu nda ycui' Ndyosi 
lo'o yu; bi! cha! ngutu'u tucua lcaa 
cha! ji'i yu, ñi'ya nu cua nacui Ni 
ji'i yu cha! caca ji'i. 1£Ndi'ya ndu'ni 
ñati chalyuu: Si nti! ngu' cha! tyanu 
tachaa sca cha! nu cua quiñi ti ji'i 
ngu' lo'o tya'a ngu', li! nelyotu ngu' 
tañi sca jo'ó, masi xtañi sca ñati 
tlyu laja lo'o nda ngu' cha'; ná caja 
ñilya xuu tya'a ngu' cuentya ji'i cha! 
bi! li'. La cui! jua'a ngua'ni ycui' 
Ndyosi. Ngua ti! Ni cacha! liñi Ni ji'i 
ngu' ñilya nu caca cha! bi! ji'i ngu' 
bi! ca nde loo la, cha! ca cuayá! ti! 
ngu' cha! nga'aa tya'achu' Ni tsiya! 
ti jili sca cha! nu cua nacui Ni tsaca 
quiya!; bi! cha! xtañi ycui' Ni ngulotu 
Ni clyo, cha! jua'a ngúiñi cha! ji'i Ni 
lo'o jyo'o bi". 18 Xqui'ya lcaa cha! bi! 
cua jlo ti' na cha! ná nga'a cha! cha'a 

tsiya! ti sca cha! nu cua nacui ycui' 
Ndyosi cha! caca, cha! ná nti! Ni 
chilo'o Ni ji'na tsiya! ti. Tso!o ti ndi'i 
tyiquee na juani, cha! ni sca cha! 
cuxi ná taca xcutsii ji'na, xqui'ya 
cha! jlya ti! na cha! nu nda ycui' 
Ndyosi lo'o na; cua ngua'ni Ni cha! 
ndyaca tlyu la tyiquee na, cha! shi 
tso'o na lcaa cha! nu cua nchcui' Ni 
lo'o na ña'a cuayá! nu tyu'u tucua 
cha! bi". 19Ñi'ya nti' chcua ngratu 
nu nsalú ngu' nde siyu! yaca ni'i, 
cha! tachaa ti xñi cala chcua bi! ji'i 
quee nde siyu' hitya, cha! tyacui se'i 
ti yaca ni'i bi! lo hitya, cha! ná caca 
tyu'utsu! yaca ni'i bi! tsiya! ti li"; la 
cui! jua'a ndu'ni Jesús lo'o na, cha! 
ndu'ni yu cha! tyanu tachaa cha! 
ji'i ycui' Ni ne! cresiya ji'na, cha! 

ná tya'achu' na ji'i Ni tsiya! ti. Cua 
ndyalaa Jesús nde cua, ñi'ya laca 

si cua nteje tacui yu tasá tlyu nu 
ndacui cla'be ne! laa tonu; juani cua 
ndyaa tucua yu la cui! ca su ntucua 
ycui' Ndyosi. 20 Cuentya ji'na, cua 
ndyaa Jesús ca bi! nde loo la, cha! 
taca xtyucua yu ji'na. Ná nga'a cha! 
tye cha! laca Jesús sti jo'ó nu laca 
loo la cuentya ji'na; la cui! ñi'ya nu 
ngua'ni jyo'o Melquisedec nu ngua 
sa'ni, juala cua'ni Jesús cuentya 
ji'na juani. 


Ñi'ya ngua Melguisedec sti jo'ó, 
jua'a laca Jesús cuentya ji'na juani 
Nu jyo!o Melquisedec bi! ni, 
xu'na quichi Salem ngua nu 
cusu! bi!; cuentya ji'i ycui! Ndyosi 
nu laca loo la ngua'ni yu cha cha! 
ngua yu sti jo'ó. Nu ngua tyempo 
bi! cua ndyaa lca'a jyo'o Abraham 
jili tyuu tya!a rey xña'a, cha! ngusuu 
tya!a yu lo'o ngu' bi!, ndyujuii yu 

ji'i nu ngu' xña!a bi! li". Tyucuii lo'o 
ñaa yu, li! ngutu'u nu Melquisedec 
bi! ndyaa to! tyucuii cha! tyacua 
tya'a lo'o nu Abraham bi'; ngulacua 
ji'i yu chacuayá! ji'i ycui' Ndyosi 

li", 2Bi! cha! ngusa'be Abraham 
Icaa yu'ba nu nquije ji'i yu chaca 
quiya!, nu nguaana nu ngu! xña!a 
bi!; tii tya!a yu'be ngusa'be yu lcaa 
cha! bi', lo'o li' nda yu ña'a tsaca 
yu'be ji'i nu cusu! Melquisedec bi'. 
Ndi'ya ndyu'u xtañi nu cusu! bi!: 
“xu'na quichi nu lini ca ndu'ni”, jua'a 
ndyu'u cha! bi! cha'cha ji'na; lo'o 
jua'a cha! xu'na quichi Salem ngua 
nu cusu! bi', bi! cha! taca chcui' na: 
“ti ti ndili cresiya ji'i ngu! xqui'ya 
nu xu'na ngu'”, cha! juala ndyu'u 
xquicha' Salem cha'cña ji'na. 3Ná 
ncheui' quityi ñitya naa sti xtya'a 
nu Melquisedec bi", jua'a ni sca cha! 
ná nscua lo quityi cuentya ji'i jyo!o 
cusu! ji'i nu cusu! bi!; ná nchcui' ni 
jacua' ngula, ni jacua' ngujuii. Ñitya 
ngua Melquisedec, jua'a laca Jesús, 
cha! lcaa tyempo laca yu sti jo!ó 
cuentya ji'na; pana Jesús ni, laca yu 
nu sca ti Sñi! ycui' Ndyosi. 

4Culacua xi ti' ma lacua, ni 

cha! ngua nu cusu! bi! tlyu la que 
Abraham. Ji'i nu cusu' Melquisedec 
bi! cua nda jyo'o cusu' ji'na ña'a 
tsaca yu'be yu'ba, la cui! yu'ba 

nu cua nquije ji'i yu chaca quiya!, 
nu nguaana nu ngu' xñala bi!. 
5Chalyuu nu ngua sa'ni bi!, sca ti 
nu hati tya!a ji'i jyo'o Leví laca sti 
jo'ó; bi! ti ngu' nu nda ycui' Ndyosi 
chacuayá! ji'i cha! xñi ngu' msta nu 
nda cua ña!a ca ngu' Israel ji'i ycui! 
Ndyosi. Msta bi! laca sa yu'be lcaa 
cha! tso'o nu ntsu'u ji'i ngu'. Lo'o 
jua'a laca sti jo!ó bi! la cui! tya!a hati 

lo'o tya!a quichi tyi ngu' nu cuentya 
ji'i Abraham. Pana nu cusu' 
Melquisedec bi! ni, si'i tyala ngu' 
Leví ngua Melquisedec bi! tsiya! 

ti, masi ngusñi yu msta nu cua 

nda Abraham ji'i ycui' Ndyosi; li! 
ngulacua nu cusu! bi! ji'i Abraham, 
xquitya cha! cua ngúiñi cha! ji'i 
ycui! Ndyosi lo'o Abraham tya clyo 
la. "Bi! cha! cua jlo ti! na cha! tlyu 
la ngua jyo'o Melquisedec bi' que 
jyo'o Abraham; na cua ngulacua nu 
cusu! bi! ji'i jyo'o Abraham nu ngua 
li!, bi! cha! tlyu la chacuayá! ntsu'u 
ji'i ycui' nu cusu! bi! que Abraham. 
8Xcui' na ndyijii sti jo'ó nu nxñi 
msta nu nda ñati chalyuu ti ji'i ycui! 
Ndyosi, tsa yu'be ti cha! tso'o nu 
ntsu'u ji'i scaa ngu' nda ngu' bi; 
pana ná nscua lo quityi cusu' ni 
jacua! ngujuii nu Melquisedec bil, 
la cui! nu cusu! nu cua ngusñi msta 
nu nda Abraham nu ngua li'. 9Taca 
ñacui na cha! lo'o ycui! jyo!o Leví 
cua nda msta ji'i nu Melquisedec bi! 
nu ngua tsa bi', masi tiya! la yaa nu 
Leví bi! chalyuu; la cui! jyo'o Leví 
nu ngua jyo!o cusu! ji'i lcaa tya!a 
ngu' Leví nu ngua'ni ngu' cña sti 
jo'ó, cha! ngusñi ngu' msta nu nda 
nati chalyuu ji'i ycui' Ndyosi. Nu 
lo'o ndyacua tya!a Melquisedec lo'o 
Abraham, ñi'ya laca si lo'o Leví 
nda msta, jua'a ngua li', masi tya 
lyiji cala Leví chalyuu, xqui'ya cha' 
Abraham ngua jyo'o cusu' ji'i yu, 
cha! sñi! ste' Abraham ngua sti Leví 
bi'. 

VI Nu sti jo!ó nu yaa chalyuu tiya! 
la bi!, la cui! jua!a tya!a hati ji'i jyo!o 
Levi, nelyu'u qui'i ngu' bi! jili ngu' 
Israel cha! cua'ni ngu' lcaa cña nu 
ngulo ycui' Ndyosi ji'i ngu'. Pana 

ná ndalo sti jo'ó bi! cua'ni tyucui 
cha bi!, bi! cha! juani ngutu'u tucua 
chaca nu laca sti jo!ó nu cuentya 
ji'na. Ná laca yu sti jo'ó ñitya ngua 
Aarón lo'o tya!a Aarón sti jo'ó, masi 
laca yu sca sti jo'ó nu ñitya ngua'ni 
jyo'o Melquisedec nu ngua sa'ni 
la, la cui! jua'a cua'ni yu cuentya 
ji'na juani. 12 Nu lo'o ncha'a cha! ji'i 
sti jo'ó ni, la cui! jua'a ncha'a cha 
nu nga'a cha! cua'ni na cuentya 
ji'i ycui' Ndyosi. 13Cha! ji'i Jesús 
nu Xu'na na nchceui' cha! nu nscua 
lo quityi cusu! bi'; pana ycui' Jesús 
ni, xa! hati laca bi!, si'i tyala hati ji'i 
Levi laca yu. Ni sca hati tya!a xtañi 
Jesús ná ngua ngu' sti jo'ó nde chu! 
la. 14Cua jlo ti' ngu' cha! Judá ngua 
xtañi Jesús tya lo'o ngula yu; pana 
nu lo'o nehcui! jyo'o Moisés tilaca 
nu caca sti jo'ó, ná nchcui' tsiya! ti 
jili ngu' tya'a xtañi Judá bi". 

15Lo'o nu juani laca Jesús sti jo'ó 
nu xa! ña!a cua'ni; ñitya ngua'ni 
jyo'o Melquisedec, jua'a cua'ni Ni 
cha ji'i sti jo'ó. Bi! cha! tso'o la nchca 
cuayá! ti! na juani cha! cua ntyeje 
tacui cha! ji'i cha! cusu' bi!, cha! cua 
ngutu'u tucua Jesús nu sti jo'ó cucui 
ji'na. 16Cua nda ycui' Ndyosi cha ji'i 
Jesús cha! caca Ni sti jo'ó, xquilya 
cha! ná ngua ji'i hati chalyuu cujuii 
ngu! ji'i yu sca ti quiya!; cua ndyu'ú 
Jesús chaca quiya! lo'o cua ngujuii 
yu. Juani ná nga'a cha! tye chalyuu 
ji'i Ni; bi! cha! laca Jesús sti jo'ó 
cuentya ji'na juani, si'i cha! cua'ni Ni 
lcaa cha nu ndyu'ni ngu' tya'a Leví 
nu laca hati chalyuu ti. 7 Cua nscua 
lo quityi cusu! cha! ndi!ya nchcui' 
ycui' Ndyosi lo'o Ni: 

Lcaa ca tyempo caca nu'u sti 
jo'ó; 

ñi'ya nu ngua'ni jyo'o 
Melquisedec nu ngua sa'ni, la 
cui! jua!a cua'ni nu'u cuentya 
ji'i nati juani. 

18Bi! cha! cua ngulotsu' ycui' Ndyosi 
ji'i cha! cusu' nu lye tsa ngulo cha 
ji'na, cha! ná caca xtyucua cha! 
cusu! bi! ji'na; ná nchca cati qui'ya 
nu ntsu'u ji'na lo'o ycui! Ndyosi 
jua'a. 19%Tya lyiji tsa cha! ca tso!o 
cresiya ji'na cuentya ji'i ycui! 
Ndyosi, masi cua ngua'ni na Icaa 
cha nu ngulo jyo'o Moisés ji'i ngu! 
tya!a na nu ngua li!, cha! ná ngua 
cua'ni lyaá cha! cusu! bi! jitna ji'i nu 
cuxi; pana juani taca xñi na cha! ji'i 
ycui' Ndyosi. Cacua tsa laca ycui' Ni 
ji'na juani xqui'ya Jesús, cha! tso'o 
la tsiya! ti laca cha! nu yalo'o Jesús 
cha! chcui' Ni lo'o na. 

20Tso'o la laca Jesús, xqui'ya 
cha! cua ngúiñi tso'o cha! ji'i ycui! 
Ndyosi lo'o Sñi! nditya: “Chacuayá! 
ji'i ycui' ca na! caca nu'u sti jo!ó”, 
nacui ycui' Ndyosi ji'i Jesús. 21 Ná 
nchcui' Ni jua'a lo'o sti jo'ó tya'a 
ngu' Leví. Pana ndi'ya nchcui' ycui' 
Ni lo'o Jesús tya lo'o nguxana cha! 
caca Jesús sti jo'ó: 

Liñi tsa nda na' cha' cuentya 
jinu'u, nacui ycui' Ndyosi, 

nga'aa tya'achu' na! tsiya! ti ji'i 
cha! nu cua nacui na! bi!: 

“Lcaa ca tyempo caca nu'u sti 
jo'ó. 

Ñitya nu ngua'ni jyo'o 
Melquisedec nu ngua sa'ni, la 
cui! jua'a cua'ni nu'u cuentya 
ji'i nati juani.” 

22Bi! cha! cua tso'o la ngúiñi cha! 
ji'i ycui' Ni lo'o na juani, xquitya 
cña nu ngua'ni Jesús cuentya ji'na. 
23 Pana nu sti jo'ó tya'a ngu' Leví 

bi! ni, xcui' na ndyijii ngu' bi!, lo'o 
lil xa! la tya!a ngu' ndyatí lo cña sti 
jo'ó bi!; bi! cha! ngua quiña!a tsa 
sti jo'ó chu! tyuu yija li". 24Lo'o nu 
Jesús bi! ni, ña'a ti lu'ú yu; ná nscua 
cha! cajaa Ni, bi! cha! ná nga'a cha! 
tye cha! caca Ni sti joló cuentya 
ji'na, cha! ná ntsu'u cha! cua'ni xa! 
hati cha ji'i. BLcaa ca tyempo, masi 
juani, masi nde loo la, taca ji'i Ni 
cua'ni lyaá Ni ji'i cua ña'a ca hati 
nu xñi cha! ji'i ycui! Ndyosi xqui!lya 
Jesús. Tyucui tyempo ndi'i Jesús ca 
slo ycui' Ndyosi, cha! chcui' Ni lo'o 
ycui' Sti Ni cuentya ji'na. 

26Xñi na cha! ji'i Jesús lacua; bi! 
laca sti jo'ó nu laca loo la, nu chañi 
cha! taca xtyucua ji'na. Ñati lubii 
tsiya' ti laca Ni, cha! ná ntsu'u cha! 
cuxi, ná ntsu'u qui'ya ji'i Ni. Xa! ña'a 
laca Jesús, nu ná nda ycui' Ndyosi 
chacuayá' cha! tyanu yu slo ñati 
chalyuu nu ndu'ni tsa cha! cuxi; 
cua nda Sti yu su tyucua yu la cui! 
su tlyu ca su ntucua ycui' Ndyosi 
Sti yu. 27 Ndulo la tsiya! ti cha! nu 
ntsu'u ji'i Jesús que cha! nu ntsu'u 
ji'i xa! la sti jo'ó nu ndi'i chalyuu. 
Lcaa tsa nsta ngu! bi! msta lo mesa 
tacati, cha! jua'a cati la qui'ya nu 
ntsu'u ji'i ngu! lo'o ycui! Ndyosi; 
clyo ndu'ni ngu' cha! cati qui'ya ji'i 
ycui! ca ngu!, lo'o li! ndu'ni ngu! cha! 
cati qui'ya nu ntsu'u ji'i lcaa ngu' 
quichi bi'. Pana nu Jesús bi! ni, sca 
ti quiya! ngusta yu msta lo'o nguti'i 
yu chalyuu cha! cati quitya nu 
ntsu'u ji'i nati; tyucui ña'a ycui! yu 
ngua msta bi', nu lo'o ngujui'i ca'a 
ngu' ji'i yu lo crusi. 28 Ñati chalyuu 
ti laca sti jo'ó nu ndu'ni cña nu cua 
nacui jyo'o Moisés cha! caca, ñati 
nu tya ntsu'u qui'ya ji'i laca ngu' 

bi'; pana nu sca ti Shi' ycui' Ndyosi 
ni, lubii tsiya! ti cresiya ji'i Ni. Cua 
tyeje tacui ti tyempo cusu! lo'o 
ndaquiya! tsa ngu! ji'i cha nu ngulo 
jyo'o Moisés. Bi! cha! nguane ycui! 
Ndyosi ji'i Sñi' ycui' ca, nu Jesús 
bi! ni, cha! caca Ni sti jo'ó cuentya 
ji'na. Cua nchcui' Sti Ni lo'o Ni: 
“Chacuayá! ji'i ycui! ca na! caca 
nu'u sti jo!ó”, nacui ycui' Ndyosi ji'i 
Jesús. 


Jesús laca nu ndi'i ca slo ycui' Ndyosi, 
cha! cheui' lo'o Ni cuentya ji'na 
Ndi'ya ndyu'u cha! nu nti' na! 
chcui! lo'o ma juani: Ca cua 
ntucua Jesús, nde la'a tsu! cui ca 
su ntucua ycui! Ndyosi, cha! nelyo 
Ni cna tyucui ña!a chalyuu; ca 
bi! ntucua Jesús cha! laca Ni sti 
jo'ó nu laca loo la cuentya ji'na. 
2Ndu'ni Ni cha ca sca se'i su tacati 
tsa nu ngúiñá ycui' Ndyosi; si'i hati 
chalyuu ti nu ngúiñá ji'i, cha! laca 
bi! ñitya nu ngua ti! ycui! Ndyosi 
cha! caca. ¿Lcaa xu'na sti jo'ó nde 
chalyuu ni, ntsu'u cha! sta ngu' 
msta ca slo ycui' Ndyosi, ntsu'u 
cha! taqui ngu! xa! la msta lo mesa 
quii', cha! bi! laca cha ji'i ngu!; lo'o 
jua!a Jesús ni, ntsu'u msta nu nda 
Ni ca slo ycui' Ndyosi cuentya ji'na, 
4masi ná ngua Jesús sti jo'ó lo'o 
nguti'i yu nde chalyuu. Ná nda ngu' 
cha bi! jili, cha! cua laca ndi'i xa! la 
sti jo'ó nu nsta msta nu ntsu'u cha! 
ta ngu! quichi chacuayá! ji'i jyo!o 
Moisés. “Pana nu xa! la sti jo!ó bi! 
ni, hati nu cajaa ti laca ngu' bi!; 
cua laca ti cha ndu'ni ngu'. Xqui'ya 
ngu! bi! nchca cuayá! ti! na cha! 
tso!o la tsiya! ti sti jo'ó laca Jesús, 
nu ntucua ca slo ycui! Ndyosi. Lo'o 

jua'a nu chcua'ya late! nu ngüiñá 
jyo'o Moisés su ngua'ni tlyu jyo'o 
cusu! ji'na ji'i ycui' Ndyosi nu ngua 
li!, ndi'ya nchcui' Ni lo'o nu cusu' 
bi! cuentya ji'i chcua'ya bi!: “Cuitya 
nu'u cuentya cha! cuiñá ma ni'i bi! 
ñilya nu ngulu'u na! ji'i ma cha! 
cuiñá ma ji'i, nu lo'o ngutu nu'u 
nchceui' nu'u lo'o na! lo xlya ca'ya 
cua bi'”, nacui Ni. Pana sca na nu 
culiji yu'u ti ngua bi!, tso!o la tsiya! 
ti su ntucua Ni nde cua. $Bi' cha! 
cua nchca cuayá! ti! na cha! tso!o la 
tsiya! ti cña nu ndu'ni Jesús cuentya 
ji'na, siya! la cha nu ndyu'ni nu xa! 
la sti jo'ó nde chalyuu. Lo'o juani 
ndulo tsa cha! ji'na, la cui! cha! nu 
cua ngúiñi ji'i ycui' Ndyosi lo'o na 
xquilya Jesús, cha! xcui' cha! lini 
tsiya! ti nchcui! ycui' Ndyosi lo'o na. 

7Ntsu'u tsa cha! nu lyiji ji'i cha! 
cusu! nu ngua tya clyo, nu cua 
ngúiñi ji'i Ni lo'o nati tyempo bil, 
bi! cha! nda ycui! Ndyosi chaca cha! 
lo'o ñati. Ná ndyu'u scua cha! cusu' 
bi!, cha! taca ca tso!o cresiya ji'i 
hati cuentya ji'i ycui' Ndyosi, 8cha! 
ná tso'o ngua'ni hati bi! li'. Ndi'ya 
nscua lo quityi ji'i ycui' Ndyosi 
cuentya ji'i cha! bi!: 

Cua ngulala ti tyalaa tsa cha! 
quiñi cha! 'na lo'o tya!a ngu' 
Israel chaca quiya!, 

la cui! jua'a lo'o tya!a ngu' Judá, 
nacui ycui' Ndyosi nu Xu'na 
na. 

9 Siti la cui! cha! ñi'ya nu cua 
ngúiñi 'na lo'o jyo'o cusu' ji'i 
ngu' bi! nu ngua sa'ni, nacui 
Ni. 

Nu ngua li! ntejeya! na! ji'i ngu' 
cha! ngutu'u ngu' ca quichi 
tyi ngu' Egipto, ndyaa ngu'. 

Pana ná ndaquiya' ngu' ji'i cha! 
nu cua ngúiñi 'na lo'o ngu!; 

ña!a ti ngua'ni tsa ngu' cha! cuxi, 
bi! cha! ngalaa ntucuá na! cha! 
ji'i ngu', nacui ycui' Ndyosi nu 
Xu'na na. 

10 Lolo juani nde laca cha! cucui 
nu cua quiñi ti 'na lo'o ngu! 
Israel juani, nacui Ni. 

Nu lo'o tyalaa tyempo, li! cua'ni 
na! cha! tyanu tso!o Icaa cha! 
ne! cresiya ji'i ngu', ñi'ya nu 
chcui! na! lo'o ngu! li". 

Tyucui ti' tyiquee ngu! cua'ni 
ngu! cha 'na li!; 

caca na! ycui! Ndyosi nu Xu'na 
ngu' li!, lo'o juala caca ngu' bi! 
nati jna!. 

11 Taca jlo ti! ngu' tilaca laca na! li", 
lcaa ngu' lo'o tya!a ngu', masi 
nu sube, masi hati cusu!. 

Lo'o li! nga'aa ntsu'u cha! cacha! 
ngu' jili tyala ngu! tilaca laca 
na’; 

nga'aa nti! cha! culu'u ngu' ji'i tya'a 
quichi tyi ngu' cha' laca na' ycui' 
Ndyosi nu Xu'na ngu' li'. 

12 Cua'ni clyu ti' na' ji'i ngu' ji'i qui'ya 
nu ntsu'u ji'i ngu' li!; nga'aa 
culotu na! qui'ya ji'i ngu' li'. 

Jua'a nchcui' quityi ji'i ycui' Ndyosi 
bi'. 13Na cua culiji yu'u ti cha! cusu' 
nu ngua tya clyo; jua'a ndyu'u cha! 
bi' li', nu lo'o nchcui' ycui' Ndyosi 
ji'i chaca cha' cucui nu cua quiñi ti 
ji'i Ni lo'o na. Sa'ni tsa nguxana cha! 
cusu! bi'; cua jyo'o ti cha! bi' juani, 
cua culiji ti cha' jua'a ti. 


Cristo laca nu cua ngusaala tyucuii 
ji'na cha' caa na slo ycui' Ndyosi 
Nu cha! cusu! nu cua nda Ni 
lo'o ngu' Israel nu ngua li", 

nchcui' bi! ñitya cua'ni ngu! lo'o 
ngua'ni tlyu ngu! ji'i ycui! Ndyosi. 
Lo'o jua!a cua ntsu'u sca ni'i nu 
tacati ji'i ngu!, su ngua'ni tlyu ngu' 
bi! ji'i Ni, masi hati ti ngua ngu' nu 
ngúiñá ni'i bi'; 2sca chcua'ya late! 
ngúiñá ngu' bi! nu nscua cla'be ne! 
lo'o su ndya'a sti jo'ó ti. Nde ne! 
chcua!ya bi! cua ntucua candyeru 
chcua su ndyaqui quii' lcaa hora; 
juala ntucua sca mesa su nscua xlyá 
lo, nu caca msta ji'i ycui' Ndyosi. 
Lcaa tsa ngusta sti jo'ó msta bil. 
3Ca ne! tasá nu ndacui cla'be ne! 
chcuatya bi!, ca bi! ntsu'u chaca 
cuarto nu tacati tsa ji'i ngu'. 4Nde 
ne! cuarto bi! ntucua mesa oro su 
ndaqui sti jo'ó yana jo!ó lo; la cui! 
ca bi! ntucua cñá! tacati, nu ngúixii 
tyi'i ca chu! yaca lo'o chcua oro. Ne! 
eñá! bi! cua ntsu'u colo tsa yu'be ti 
na nu ñitya ña'a scua ña'a, nu nda 
ycui' Ndyosi cha! ndyacu ngu! Israel 
ca lo nati' btyi su nguta!a yu'u ngu' 
nu ngua sa'ni; ne! sca caatya oro 
ntsu'u colo na nu ndyacu ngu' bi! 
Lo'o jua'a ca ne! cñá! bi! ntsu'u 

colo yaca xca jili jyo!'o Aarón, yaca 
nu ntyucua sati chu! jua!a ti; juala 
ntsu'u tyucuaa quee cuaja!, nu 
nscua nu tii tya!la cha! bi! lo, nu 
ndacha' ni cha nu cua ngulo ycui' 
Ndyosi ji'i ngu' cha! cua'ni ngu!. Ca 
tala na bi! ntsu'u co'o ne! cñá! tacati 
bi'. 5Chu' cñá! bi! ntucua lcui ji'i 
tucua tya'a xca ji'i ycui' Ndyosi nu 
ndubi tsa ña!a; ngatya!a ti lo lu'be 
xca ndubi bi! chu! cñá!, cha! tyi'u 

til nati cha! ca bi! lijya ycui! Ndyosi 
cha! cati qui'ya nu ntsu'u ji'i ngu!. 
Xca ndubi bi! cua ntucua cha! ca 
cuayá! ti' ngu' Israel cha! lcaa tsa 
nga'a ycui! Ndyosi laja su ndi'i ngu'. 

Pana ná caja tyempo chcui! na ji'i 
Icaa cha! bi! juani. 

6 Jua'a ngua cha! ntucua lcaa yaca 
bi! ne! chcuatya late! bi! su ngua'ni 
tlyu ngu' ji'i ycui! Ndyosi, cha! 
lcaa tsa ndyatí sti jo'ó ndyaa ne! 
chcua!ya bi', ngua'ni cha ji'i ycui! 
Ndyosi ca jua; "pana sca ti sti jo'ó 
nu laca loo nguta'a ca ne! cuarto nu 
tacati tsa bi! jili ngu!, sca ti quiya' 
nguta!a nu cusu! bi! sca yija. Lo'o 
tañi na'ni ndyaa nu cusu! bi" li!, 
cha! scui ji'i slo ycui' Ndyosi ca ne! 
cuarto tacati bi!, cha! juala cuityi Ni 
qui!'ya nu ntsu'u ji'i ycui' nu cusu! 
bi!, lo'o jua'a cuityi Ni lcaa qui'ya 
nu ntsu'u jili lcaa ngu' quichi, masi 
qui'ya nu ná nda ngu' cuentya si 
cha! cuxi ngua'ni ngu! nquicha!, cha! 
cuentya ji'i ycui' Ndyosi ngua'ni 
nu cusu' cha bi!. ¿Laja lo'o nchcui' 
na ji'i chcua!ya late! bi! ndu'ni 
Xtyi!i ycui' Ndyosi cha! ca cuayá! 
til na, cha! tya lyiji xñi tso'o na 
tyucuii cha! caa na slo ycui' Ndyosi 
si ña!a ti tya ndu ni'i cusu! bi!, si 
tya ndu'ni tlyu na ji'i ycui' Ndyosi 
ñilya nu ngua'ni ngu' tya sa'ni bi"; 
tya lyiji caja ñi'ya nu caa na slo 
ycui' Ndyosi nu lubii tsiya! ti cha! 
jili Ni li!, si jua'a. 9Xquitya Icaa cha! 
bi! tso'o la ca cuayá! ti! na cha! nu 
ndyaca juani; ná caja ñi'ya nu ca 
tso!o cresiya ji'na cuentya ji'i ycui' 
Ndyosi laja lo'o ndyu'ni tlyu ti na 
ji'i Ni ñitya nu ngua'ni ngu' bi', masi 
quiña!a tsa msta ta na ji'i Ni, masi 
taqui tsa na na'ni lo mesa cha! cati 
qui'ya nu ntsu'u ji'na. Xcui' cha! 
nu nchcui' ñati chalyuu ti laca, 
masi ñacui ngu' cha! ná tso'o cacu 
na co'o na sca lo na, masi ñacui 
ngu' ñi'ya cua'ni na cha! caca lubii 

cresiya ji'na; cha nu ndatsaa ti hati 
chalyuu ji'na cha! cua'ni na, jua'a 
laca cha! bi'. Xti ti tyempo talo cha! 
bi! ña'a cuayá! xcutsa!la ycui' Ndyosi 
Icaa cha. 

31Lo'o juani cua yaa Cristo, nu 
laca chaca lo sti jo!ó nu laca loo; 
cua laca nguxana ndyaca tso!o 
chalyuu xqui'ya Ni. Ná ndyaa Ni 
ngua'ni Ni cha ne! sca ni'i tlyu nu 
tyu'u cha! ji'i Ni lo'o sca cha! nu 
ntsu'u nde chalyuu. 12Ndi'ya ña'a 
cha nu ngua'ni Cristo cuentya ji'na, 
nu lo'o ndyaa Ni la cui' ca su tacati 
tsa ca su ntucua ycui! Ndyosi: ná 
nguta'a Ni lo'o tañi chivo lo'o tañi 
chqueru, cha! scui Ni tañi bi! nde 
slo ycui! Ndyosi cha! cati quitya nu 
ntsu'u ji'na; pana ngujuii Cristo lo 
crusi, ndye tañi ycui' yu ndyalú 
cuentya ji'i qui'ya nu ntsulu ji'na. Bi! 
cha! sca ti quiya! tsiya! ti ngua'ni 
lyaá Cristo ji'na, lo'o jua'a ná nga'a 
cha! tye cha! ngulaá na ji'i nu cuxi, 
xqui'ya cha nu ngua'ni Ni cuentya 
ji'na. Nu ngua sa'ni la ni, si ntsu'u 
sca cha! nu ngua'ni cha! nga'aa lubii 
sca hati, li! nguscui sti jo'ó tañi 
chivo tañi toro lo ngu', cha! caca 
lubii ngu' hichu' ti ngu! cuentya 
ji'i ycui' Ndyosi; jua'a nguscui sti 
jo'ó jii lo ngu!, jii ji'i chqueru msta 
nu cua ndyaqui cuentya ji'i ngu!. 
14 Masi jua'a ngua'ni ngu' cha nu 
ngua li', pana tlyu la cha nu ngua'ni 
Cristo juani, cha! ndyalú tañi ycui! 
yu lo'o ngujuii yu lo crusi cuentya 
jitna. Xqui'ya Xtyi'i ycui' Ni, bi! 
cha! ngua ji'i Cristo ta yu tyucui 
ña!a ycui! ca yu, cha! sca ti quiya! 
cati qui'ya nu ntsu'u ji'na lo'o ycui! 
Ndyosi; nu ycui' Cristo ni, ná ntsu'u 

gui'ya ji'i yu tsiya! ti, bi' cha! taca 
cua'ni lubii Ni cresiya ji'na, nu lo'o 
tyi'u ti' na ñilya nu ngua'ni Ni lo'o 
ndyalú tañi ycui' Ni. Li! cuityi Ni 
lcaa cha! cuxi nu ndyu'ni ñu'u tsa 
ji'na, jua!a taca ji'na cua'ni na cha 
ji'i ycui' Ndyosi nu lu'ú ca nde 
chalyuu li". 

15Bi! cha! lacua, Cristo laca nu 
ngúiñi sca cha! cucui ji'i ycui! 
Ndyosi lo'o ñati chalyuu, masi lo'o 
cua ña'a ca nati nu cua ngusubi 
ycui! Ndyosi ji'i. Juala ngua'ni 
Cristo, nu lo'o ngujuii yu, cha! jua!a 
ngulaá na ji'i lcaa cha! cuxi nu 
ngua'ni na lo'o tya ndaquiya' tsa 
na ji'i cha! cusu! bi'. Nu juani taca 
tyacua lcaa cha! nu cua nacui ycui! 
Ndyosi Sti na ji'na cha! tyacua 
jili lcaa ngu' nu ngusubi Ni jiti; ná 
nga'a cha! culiji yu'u cha! bi! ji'na 
tsiya! ti. 16Sca quityi nu nclyo hati 
cha! tyanu xi cha! tso!o ji'i tya'a 
ngu' lo'o cua ngujuii ngu' ni, ndi'ya 
ndyaca cha! ji'i quityi bi": ná caja 
cha! tso'o bi! ji'i tyala ngu!, si bilya 
cajaa nu ca ji'i cha! tso!o bi!; ná 
cua'nijo!o quityi bi!, si tya lu'ú nu 
ca jili cha! tso!o bi!. Sca ti si cua 
ngujuii yu bi!, li! cua'nijo'o quityi bi! 
ji'i ngu'. 1$Lo'o jua'a nu cha! cusu' 
nu ngua clyo bi! ni, ngua'ni cha! bi! 
cha cuentya ji'i ngu', xquitya cha! 
ndyujuii ngu! sca na'ni nu ngua msta 
cha! cati qui'ya nu ntsu'u ji'i ngu'. 
19 Nu ngua tya clyo ndacha! jyo'o 
Moisés lcaa cha! cusu' bi! ji'i lcaa 
ngu' quichi, ndacha! yu lcaa cha nu 
cua ngulo ycui' Ndyosi ji'i ngu' cha! 
cua!ni ngu'. Li! ngusñi yu xi tañi 
chqueru lo'o tani chivo nu ndyujuii 
ca ngu', nguxiya! yu tañi bi! lo'o xi 
hitya lubii. Li! ntejeya! yu ji'i sca 

sta! yaca nu ntsutu quicha' xlya! nu 
nga'a ña!a chu'; lo'o quicha' xlya' 

bi! nguscui yu tani bi! lo ngu' quichi 
bi!, jua'a lo cha! cusu! bi' nu nscua 
lo quee cuaja!. 2°Lo'o li! nchcui! yu 
lo'o ngu' bi!: “Lo'o tañi re ndatsaa 
ycui' Ndyosi ji'i ma, cha! cua'ni ma 
lcaa lo cha nu cua ngulo Ni ji'i ma 
cha! cua'ni ma, nu lo'o ngúiñi cha! 
ji'i Ni lo'o ma”, nacui Moisés ji'i ngu' 
bi! lit, 2YLa cui! jua'a nguscui Moisés 
tañi lo chcua!ya bi!, jua'a lo lcaa 

na nu ntucua ca su ndu'ni tlyu ngu' 
ji'i ycui' Ndyosi. 22Cuentya ji'i cha! 
cusu' bi!, xcui' lo'o tani sca na'ni nu 
cua ndyujuii ngu!, jua'a ngua lubii 
lcaa na; lo'o jua'a juani, sca ti ndyiji 
cha! clyu ti! ji'na lo'o ycui! Ndyosi, 
cha! nu cua ngujuii Cristo cuentya 
ji'na. 


Ngúityi Cristo gui'ya nu ntsu'u ji'i 
nati nu lo'o ngujuii yu lo crusi 

23Ngua'ni jyo'o cusu' ji'na jua'a 
lo'o ngua'ni tlyu ngu' ji'i ycui! 
Ndyosi ne! laa nu ngua li!, cha! 
caca lubii lcaa na nu cua'nijo'o 
ji'i ngu'; nde chalyuu ti ntucua 
lcaa na bi!, masi ndi'i bi! cuentya 
ji'i ycui' Ndyosi. Pana tlyu la cha 
laca cati qui'ya nu ntsu'u ji'i ñati 
chalyuu ca slo ycui' Ndyosi, tso'o 
la cha laca nu cua'ni lyaá Ni ji'i ñati 
ji'i cha! cuxi bi". 24Bi! cha! ngataa 
ndyaa Cristo nde ne! laa nu ngúiñá 
ñati nde chalyuu ti, masi ntucua 
bi! cuentya ji'i ycui' Ndyosi; na cua 
ndyaa liñi Ni ca slo ycui! Ndyosi ca 
nde cua. Ca bi! ntucua Ni juani, cha! 
chcui' lo'o ycui' Ndyosi cuentya 
ji'na. 25Cuentya ji'i cha! cusu! ni, 
sca ti quiya! sca yija ndya!a sti jo!ó 
nu laca loo ji'i tya'a ngu' judío ne! 

cuarto nu tacati tsa cuentya ji'i ngu' 
bi!; ndya!a lo'o nu cusu! ji'i tañi 
na'ni nu cua ndyujuii ca ti ngu! ji!i 
cha! caca msta, cha! cuityi quitya 
nu ntsutu ji'i ngu' quichi. Pana si'i 
tyuu quiya! ndyaa Cristo ca slo ycui! 
Ndyosi nde cua. ?6Si jua'a ngua, ná 
tyiquee' cua tyuu tsa quiya! cua 
ngujui'i cala ngu! ji'i Cristo lo crusi 
tya lo'o ndya! chalyuu; pana si'i 
jua'a ngua cha! bi!, sca ti quiya' cua 
yaa yu chalyuu nu ngua sa'ni xi 
lo'o cua tye ti chalyuu cusu', cha! 
cuityi yu qui'ya nu ntsu'u jili lcaa 
nati lo'o ngujuii yu lo crusi. 27 Cua 
ña!a ca na ndyijii na sca ti quiya!, 
lo'o li! ndu'ni cuayá! ycui' Ndyosi 
ji'na; 28]o!o jua'a Cristo, sca ti quiya' 
ngujuii yu lo crusi, cha! jua!a ngúityi 
yu gui'ya nu ntsu'u ji'i quiña!a tsa 
ñati. Tya caa Cristo chaca quiya! ca 
tiya! la; pana nga'aa si'i cha! cuityi 
Ni qui'ya nu ntsu'u ji'i hati caa Ni li", 
cha! cua ndye ngua'ni Ni cha bi!. Li! 
cua'ni lyaá lyiji Ni ji'i lcaa hati nu 
ntajatya tsa ji'i Ni, ña'a cuayá! nu 
caa Ni chaca quiya!. 
1 Nu lo'o nduna na xcui' cha! 
cusu! nu nda jyo'o Moisés 
lo'o jyo'o cusu! ji'na, ná nchca 
ca cuayá! ti! na ñi'ya tyacua cha! 
tso!o ji'na nde loo la xquitya Jesús, 
cha! ná nchcui' cha! cusu! bi! ji'na 
ñilya caca lcaa cha! bi'; xti tsa cha! 
ndacha' cha! cusu' bi! jitna, ñilya nti' 
sca cuityi nu sta cuayá! ti ñilya caca 
sca cha lo yuu. Nu ngu' judío tya'a 
na, lcaa yija ndu'ni ngu' la cui! ca 
ti cha!; lcaa yija ndya'a lo'o ngu' 
ji'i la cui! ca msta cha! cati qui!ya 
nu ntsu'u ji'i ngu' lo'o ycui' Ndyosi 
chaca quiya', xquitya cha! ná ntsu'u 
su tye cha tacati nu ndyu'ni ngu', 

cha! ná nchca cua'ni lubii msta nu 
ndya!'a lo'o ngu' ne! laa ji'i cresiya 
ji'i ñati bi! cuentya ji'i ycui' Ndyosi. 
2Ná ndyiji ñi'ya nu cua'ni lubii cha! 
cusu' bi! ji'i cresiya ji'i ngu' bi!, nu 
lo'o ndya'a ngu' ndu'ni tlyu ngu' 
ji'i Ni. Si ngua lubii cresiya ji'i ngu', 
nga'aa ngua tii ngu' yabe' nu ntsu'u 
ji'i ngu' li'; nga'aa nti! cha! tyalo'o 
ngu' ji'i msta ji'i ngu' chaca quiya' 
li". 3Pana tsa bi! ti cha ndu'ni msta 
bi! cuentya ji'i ngu': lcaa yija tsiya! 
ti ndu'ni cha! ndyi'u ti! ngu' cha! 
tya ntsu'u qui'ya ji'i ngu! lo'o ycui! 
Ndyosi; “ná nchca cati qui'ya nu 
ntsu'u ji'i ñati, masi nscui sti jo'ó 
tañi toro, masi nscui tañi chivo lo 
ngu!. 

5-6Nu lo'o tya lyiji caa Cristo lo 
yuu chalyuu, li! nchcui! Ni lo'o ycui! 
Ndyosi Sti Ni. Ndi'ya nacui Ni: 

Nga'aa nti! nu'u cha! calo!o ngu' 
ji'i na'ni nu tyaqui cha! caca 
msta, 

nacui Cristo ji'i ycui' Ndyosi. 

Ná tso'o nti! nu'u ña'a nu'u ji'i 
ngu! su ndaqui ngu' na'ni lo 
mesa quii!, cha! caca bi! msta; 

masi xa! ña'a msta sta ngu' cha! 
cuityi qui'ya nu ntsu'u ji'i ngu', 
nga'aa ndiya ti! nu'u cha! bi'. 

Pana cua ta ti nu'u cuaña' 'na, 
cha! caja ñi!ya caa na! nde lo 
yuu chalyuu, 

nacui Cristo. 
7 Bi! cha! cua lijya na! ca nde 
juani, Ndyosi Sti na!, 

cha! cua'ni na! cua ña'a ca cha 
nu nti! nu'u cha! cua'ni na!, 
ñilya nchcui' cha! nu nscua lo 
quityi cusu! cuentya jna!. 

Jua!la ngua cha! nu nda Cristo nu 
ngua li'. ¿Lo quityi bi! ni, clyo nacui 

Cristo cha! ná nti! ycui' Ndyosi 
msta; la cui! jua'a nacui Ni cha! ná 
ndiya ti! ycui' Ndyosi cha! xcui' 
ndya'a lo'o ngu! ji'i msta, masi msta 
jua'a ti, masi na'ni lu'ú nu caca 
msta nu tyaqui lo mesa quii' cha! 
cati qui'ya nu ntsu'u ji'i ngu' lo'o 
ycui' Ndyosi. Jua'a nacui Ni, pana 
cuentya ji'i cha! cusu' ji'i ngu' nga'a 
cha! cua'ni ngu' bi! jua'a. *Lo'o 

li' nacui Ni: “Cua lijya na! ca nde, 
Ndyosi Sti na!, cha! cua'ni na! cua 
ña'a ca cha nu nti! nu'u cha! cua'ni 
na!”. Juala ngua cha! nguxtyanu 
ycui! Ndyosi cha! cusu! bi!, cha! nu 
nscua ñilya caca msta nu tsalo'o 
ngu' scaa quiya!; li! chaca cha! 
cucui ngua'ni ycui' Ndyosi, nu lo'o 
nda Ni ji'i Cristo lijya nde chalyuu 
cuentya ji'na. Ngua'ni Jesucristo 
lcaa cha nu ngua ti! ycui! Ndyosi 

Sti yu cha! cua'ni yu, cha! nda yu 
jili tyucui ña'a yu cha! ngujui'i cala 
ngu' ji'i lo crusi; sca ti quiya' tsiya! 
ti ngua ycui' ca yu msta, la cui! msta 
nu ngua ti! ycui' Ndyosi Sti yu ngua 
bi!. Bi! cha! cua ngua lubii cresiya 
ji'na cuentya ji'i ycui' Ndyosi juani, 
cua ndye yabe! nu ntsu'u ji'na. 

TI Nu ngu! sti jo'ó ji'i ngu' judío ni, 
lcaa tsa ndu ngu' bi! ndu'ni ngu! cha 
cha! sta ngu' la cui! tyala msta slo 
ycui' Ndyosi, masi tyuu quiya! sca 
yija; ná ntsu'u su tye cha! sta ngu' 
msta bi!, jua'a ni sca quiya! ná ngua 
cati qui'ya nu ntsu'u ji'i hati lo'o msta 
bi". 12Pana nu Jesucristo bi! ni, sca 
ti quiya! ngujuii yu lo crusi cha! cati 
qui!ya nu ntsu'u ji'i ñati, lo'o hafa ti 
tya ndyu'u scua cha nu ngua'ni yu 
masi chalyuu juani. Li! ngutu'u Jesús 
ndyaa Ni, ndyaa tucua Ni nde la'a 
tsu' cui su tlyu ca su ntucua ycui! 

Ndyosi. 13Ca bi! ntucua Ni juani, 
ntajatya Ni ña!a cuaya' nu tyijiloo 
lyiji ycui! Ndyosi ji'i lcaa tya'a cusuu 
Ni. 14Sca ti quiya! cua ndyaa Jesús 

lo crusi lacua, ngua'ni lubii yu 

ji'i cresiya ji'i hati cuentya ji'i ycui! 
Ndyosi; jua'a ngua tyucui ti! tyiquee 
hati chaca quiya'. 15Sca ti xqui'ya 
Xtyi'i ycui' Ndyosi nchca cuayá! ti! na 
ni cña laca nu ngua'ni Cristo nu ngua 
li!, bi! cha! ngua'ni Xtyi'i ycui' Ni 

cha! nscua cha! lo quityi nu nchcui' 
ndilya: 

16 Nde laca cha! cucui nu cua quiñi 
ti 'na lo'o ngu' chaca quiya, 
nacui nu Xu'na na: 

Lo'o tyalaa tyempo bi', li! cua'ni 
na! cha! tyanu tso'o cha! ne! 
cresiya ji'i nati 'na, lcaa cha! 
ñi'ya nu cheui' na! lo'o ngu' 
li; 

tyucui tyiquee ngu' cua'ni ngu' 
cna 'na li! 

17Chaca cha! nacui Ni li": 

Li! ngalaa tyi'u ti! na! cha! cuxi 
nu cua ngua'ni ngu', 

nga'aa culotu na! qui'ya nu 
ntsu'u ji'i ngu! lo'o na!. 

Jua'a nchcui' ycui' Ndyosi. 18Bi' cha! 
juani, nga'aa ntsu'u cha! tsalo'o ngu! 
jili msta cha! cati quitya nu ntsu'u 
jili ngu', cha! cua laca ngua'ni clyu 
ti' ycui' Ndyosi ji'na ji'i qui'ya nu 
ntsu'u ji'na. 





Cua'ni na cha! caca stu'ba 
cha! ji'na lo'o ycui' Ndyosi 
19 Cu'ma ngu' tya'a ngusñi na 
cha! ji'i Cristo, tyucui chacuayá! 
ji'i Ni cua ntsu'u jitna juani, cha! 
caa na slo ycui' Ndyosi nu lubii 
tsiya! ti cha! ji'i Ni. Jesús laca nu 
nda chacuayá! bi! jitna, xqui'ya cha! 

ndyalú tañi ycui' yu lo'o ngujuii 

yu lo crusi, cha! cuityi Ni quilya 

nu ntsu'u ji'na. 20Nu lo'o nda yu 
tyucui ña!a yu cha! ngujuii yu 
xqui'ya na, cua ngusaala yu chaca 
tyucuii cucui cuentya ji'na li!, cha! 
caja ñilya caa na cacua ti slo ycui' 
Ndyosi; xqui'ya ycui' Jesús, bi! cha! 
taca xñi na tyucuii nu lijya ca slo 
ycui' Ndyosi juani. 21 Cua ntsu'u cha! 
ji'na lo'o nu Jesús bi', nu sti jo'ó nu 
laca loo la, cha! ycui' laca nu ndi!ya 
cha loo jili lcaa na cuentya ji'i ycui' 
Ndyosi Sti yu. ?2Tyaa na ca slo 

ycui' Ndyosi lacua; tyucui tyiquee 
na cua'ni na cha! caca stu'ba cha! 
ji'na lo'o ycui' Ndyosi Sti na, cha! 
taca xñi tso'o na cha! ji'i Ni li'. Cua 
ngúityi Ni lcaa cha! cuxi nu ngua'ni 
cha! ngua tyuju'u ti! na tya tsubi la; 
cua ngua lubii cresiya ji'na juani, 
ñilya laca lo'o cua ndyaata na chcu 
lo'o hitya lubii ti. Cua'ni na cha! 
jlya tso!o ti! na cha! nu cua ngusñi 
na tya clyo lacua, ná tya'achu' na ji'i 
cha! bi! tsiya! ti. Taca jlya ti! na ji'i 
ycui' Ndyosi, cha! chañi cha! cua'ni 
Ni lcaa cha! nu cua nacui Ni ji'na. 
24Culacua tso'o ti! na, cha! caja ñi'ya 
xtyucua na jili xa! la ngu' tya'a 
ngusñi na cha! ji'i Jesús; xtyucua na 
ji'i ngu' bi!, cha! xcui! cha! tso!o ti 
cua'ni ngu' lo'o tya!a ngu!, cha! jua!a 
caca tso!o tyiquee ngu' ña!a ngu' 

ji'i tyala ngu'. 29Ntsu'u ngu' tya'a 
na nu ngalaa ndya'a slo ngu' tya!a 
ngusñi na cha! ji'i Jesús, nu nga'aa 
ndyu'u ti'i lo'o tya'a na. Pana ná 
tso!o cua'ni na jua'a; tso'o la ña!a ti 
tsaa na tyu'u ti'i na lo'o tya'a na, 
cha! tyanu tachaa la cha! ji'i ycui! 
Ndyosi ne! cresiya ji'na, lcaa na lo'o 
tya!a ngusñi na cha! ji'i Ni. Nti! na 

cha! cua tyaa ti nu Xu'na na chaca 
quiya!, bi! cha! lu'ba ti tyu'u ti'i na 
juani lo'o ngu' tya'a na. 

26Nga'aa ntsu'u xa! la msta nu 
ta na, nga'aa ntsu'u xa! la cha! nu 
cua'ni na, cha! cati quilya nu ntsu'u 
ji'na, si ña'a ti tya cua'ni na cha! 
cuzi li!; cua ngua cuayá! ti! na cha! 
chañi tsa cha! ji'i Jesús bi!, lo'o 
juala nga'aa cui!ya ycui' Ndyosi cha! 
clyu ti! ji'na si xtyanu na ji'i cha! bi. 
27 Jua'a ti caca na li', cutsii tsa na 
ji'i ycui' Ndyosi lo'o tyalaa hora nu 
cua'ni cuayá! Ni ji'i lcaa hati tya!a 
ngusuu lo'o Ni. Lo'o li! cua'ni tye 
Ni ji'i lcaa ngu' bi', tsaa ngu' nde 
lo quii' tlyu nu ná nga'a cha! tye 
tyaqui. 28 Nu ngua sa'ni ni, lo'o 
ntsu'u ñati nu ná ndaquiya' tsiya! 
ti jili cha nu ngulo ycui' Ndyosi, 
ndyyjuii ngu' ji'i hati bi! li'. Ngua'ni 
cuayá' ngu' ji'i hati bi! clyo cuentya 
ji'i jyo'o Moisés lo'o tucua sna tya!a 
cha! bi'; li! ngusta ngu' yabe' hichu' 
hati bi', ndyujuii ngu! ji'i li", cha! 
nga'aa ngujui ñi'ya jña ngu! cha! 
clyu ti! ji'i ycui' Ndyosi cuentya ji'i 
nu cuxi bi! li!. Juala ngua tya sa'ni 
la. Lo'o juani ni, tlyu la cha! ti'í 
tyacua ji'i tya!a hati na nu chii tsa 
nti' na'a ngu' ji'i Jesús, nu sca ti 
Sñi! ycui' Ndyosi bi', ngu' nu lye 
tsa chcui' lo ji'i cha nu ngua'ni nu 
Jesús bi!; sca ti xquitya cha! ngujuii 
yu lo crusi, bi! cha! cua ndyaca lubii 
cresiya jitna. Lo!o jua!a si chcui! 
suba! na ji'i Xtyili ycui' Ndyosi, li' 
lye la cha! nchcube' tyacua ji'na, 
cha! xcui! tso'o tsa ndu'ni Ni lo'o na 
xqui'ya Xtyi'i ycui' Ni. 3% Cua jlo ti! 
na cha! ndi!ya nchcui' ycui! Ndyosi 
tya sa'ni la: “Na! laca nu xcubi' ji'i 

ñati chalyuu”, nacui Ni. “Ta na! 
chcube! ngu'.” Lo!o jua'a cua nchcui' 
Ni chaca cha! lo'o ngu' li': “Cua'ni 
cuayá! na! ji'i hati 'na, cha! na! laca 
Xu'na ngu'”, nacui Ni. 9 Tlyu tsa 
cha! laca, si taya! ycui' Ndyosi nu 
lu'ú ca ji'na cha! xcube! Ni ji'na. 
32Tyi'u ti! ma lacua, ñitya nu 
ndyaca ji'i cu'ma nu ngua tya 
tsubi' la, cua ndyaala hique ma 
cha! ndyuna tso'o ma cha! ji!i ycui! 
Ndyosi, lo'o li! cua quiña'a tsa cha! 
nchcube! cua ndyacua jili ma nde 
chalyuu. Pana ndalo tsa tyiquee 
ma li'; ná ngua ji'i nu ngu' xña!a bi! 
tyijiloo ji'i ma, 33masi tyuu quiya' 
nchcui' tsa ngu' cha! ti'í ji'i ma, 
masi ngua'ni lya! ti! ngu' ji'i ma su 
ndu ma laja ñati nu ngua li'. Lo'o 
jua'a cua ntaja'a ma tyanu ma slo 
ngu' tya'a ma laja lo'o ngua'ni 
ti'i ti! ngu' ji'i ngu! bi", masi si'i 
jili ycui' ca ma ndyutni lya! ti! ngu' 
tyempo bi'. 34Lo'o jua'a ndyaa na'a 
ma ji'i ngu' tyala ma nu lo'o ntsu'u 
ngu' bi! ne! chcua, nguxtyucua 
ma ji'i ngu' bi! li"; masi nguaana 
xa! ñati lcaa cha! tso'o nu ntsu'u ji'i 
ma, ndalo tsa tyiquee ma li'. Tso'o 
ntsu'u tyiquee ma, cha! cua jlo ti! 
ma cha! tso'o la tsiya! ti laca nu 
cha! ji'i Jesús nu cua ngusñi ma bi!; 
jlo ti! ma cha! ná tye chca cha! bi', 
cha! nu cua ndyuna ma cuentya ji'i 
Jesús. 35Ná tya'achu' ma ji'i cha! ji'i 
Jesús lacua. Ña!a ti tya cua'ni tlyu 
tyiquee ma, cha! tso'o tsa cha! nu 
tyacua ji'i ma ca tiya! la cuentya ji'i 
ycui' Ndyosi, si ña'a ti xñi tsolo ma 
cha! bi'. 36Nga'a cha! talo tyiquee 
ma masi tyiquee!, si tya nti' ma 
cua'ni ma lcaa ña!a cha nu nti! ycui! 

Ndyosi, si tya nti! ma ña'a ma cha! 
nu cua nacui Ni cha! caca nde loo 
la. 37 Cua nscua lo quityi cusu! cha! 
ndi'ya nchcui' ycui' Ndyosi: 

Tya xi tya tyempo tya lyiji cha! 
tyalaa ycui' yu nu nga'a cha! 
tyaa chaca quiya!; 

nga'aa tiya! lye cha! caa yu bi!, 
nacui Ni. 

38 Lo'o ñati nu caca lubii cresiya ji!i 
xqui'ya na! ni, nu lo'o xñi ngu' 
bi! cha! 'na, 

li" caja chalyuu nu ná nga'a cha! 
tye ji'i ngu! bi', nacui Ni. 

Pana ná tso'o nti! na! ña'a na! ji'i 
hati nu tya'achu' ji'i cha! 'na. 

39Nu na ni, ná taca tya'achu' na ji'i 
cha! ji'i Jesús; si tya'achu! na ji'i yu, 
chcuna! na tyucui ña'a na, ña'a lo'o 
cresiya ji'na li!. Pana laca na hati nu 
tsa cu! ti shi na cha! ji'i Ni, bi! cha! 
ndu'ni lyaá Ni ji'na ji'i nu cuxi. 


Ñati nu tyucui tyiquee ngu' jlya 
ti' ngu' cha! ji'i ycui' Ndyosi 
1 1 Na jlya ti! na ji'i sca cha! 
lo'o ndu ti! na cha! caca 
cha! bi!, nu lo'o jlo ti! na cha! caca 
cha! bi! ji'na, masi bilya ña'a na ji'i. 
2 Jlya ti! jyo'o cusu' ji'na nu ngua'ni 
tyu ji'i ycui' Ndyosi nu ngua sa'ni 
la, bi! cha! ñati tso'o ngua ngu', lo'o 
jua'a ntucuá Ni cha! ji'i ngu! bi!. 

3 Jlya ti! na ji'i ycui' Ndyosi, bi! 
cha! cua ngua cuayá! ti! na cha! clyo 
nda ycui! Ndyosi cha', lo'o li! ndya! 
chalyuu nu ña!a na juani; ná na'a 
na ñilya ngua cha! ndya! bi!, tsa 
bi! ti cha! jlya ti' na cha! ngüiñá Ni 
lcaa cha! nu ña'a na lo yuu chalyuu 
juani. 

4 Jlya ti! jyo'o Abel ji'i ycui' 
Ndyosi, bi! cha! tso'o la ngua'ni 

yu que jyo!o Caín tya!a yu, nu lo'o 
ngusta ngu' msta slo ycui! Ndyosi. 
Ntucuá Ni cha! nu nchcui' nu Abel 
bi", xquilya cha! jlya ti! yu; lubii tsa 
cresiya ji'i yu ngua ti! ycui' Ndyosi, 
nu lo'o na'a Ni ji'i yu lo'o ngusta 
yu msta. Lo'o jua'a juani tya nchca 
cuayá! ti! na cha! ngusñi jyo'o Abel 
cha! ji'i ycui! Ndyosi, masi sa'ni tsa 
ngujuii yu. 

5 Jlya ti! jyo'o Enoc ji'i ycui! 
Ndyosi, bi! cha! ná ngujuii yu. Jua'a 
ti ndyalo'o ycui' Ndyosi ji'i yu ca 
slo ycui' Ni; ná nquije yu ji'i ñati li", 
xquilya cha! cua yaa Ni yaqui'ya 
Ni ji'i yu. Pana nehcui' quityi cha! 
cua ndiya ti! Ni ñilya nu ngua'ni nu 
Enoc bi! laja lo'o nguti'i yu chalyuu. 
6Ni sca na, ná taca cua'ni na cha! 
caca tyaala' ti! tyiquee ycui' Ndyosi, 
si ná chañi cha! jlya ti! na ji'i Ni. Si 
nti! na cha! jyacua na ji'i Ni cha! 
chcui' na lo'o Ni, li! nga'a cha! jlya 
ti' na cha! lu!ú ycui' Ndyosi; nga'a 
cha! jlya ti! na cha! taca xtyucua Ni 
ji'na lo'o jña na sca cha! ji'i Ni. 

7 Jlya ti! jyo'o Noé ji'i ycui! Ndyosi, 
bi! cha! ndyuna yu cha! nu nchcui' 
Ni lo'o yu, nu lo'o nacui Ni ñi'ya 
ña!a cha! cuxi nu lijya caca nde 
loo la, masi ycui' yu ná ngua tii yu 
ñi'ya caca cha! bi'. Ngusñi yu cha! 
ji'i ycui' Ndyosi, li! ngüiñá yu sca 
yaca ni'i su tyi'i yu lo'o lcaa tya'a 
ndi'i yu; jua'a ngua cha! ngulaá ngu' 
jili tyo clyaa bi'. Jlo ti! na juani cha! 
cuxi tsa ngua chalyuu cusu! bi!, cha! 
sca ti Noé jlya ti' yu cha! nu nchcui' 
Ni lo'o; ngua'ni ycui' Ndyosi cha! 
ngua tso!o cresiya ji'i yu li!. 

8 Jlya ti' jyo'o Abraham ji'i ycui! 
Ndyosi, bi! cha! ngusñi yu cha! ji'i 
Ni, nu lo'o nguane Ni ji'i yu cha! 

tsaa yu sca loyuu tyijyu! tsa, su 
nacui Ni ji'i yu cha! cajua caca 
quichi tyi yu. Ngutu'u yu loyuu 
su nguti'i yu tya clyo, ndyaa yu li", 
masi ná jlo ti' yu macala su tsaa yu. 
9Xqui'ya cha! jlya ti! yu ji'i Ni, bi! 
cha! ndyanu yu ca loyuu su nacui 
Ni ji'i yu cha! cajua caca quichi tyi 
yu. Ca bi! nguti'i yu ñi'ya ndu'ni ñati 
nu ndya'a xtyi'i ti; chcua!ya late! ti 
ngúiñá yu cha! nguti'i yu, lo'o la 
cui! jua!a ngua'ni jyo'o Isaac sñi! yu 
lo'o jyo'o Jacob sñi' ste! yu nde loo 
la. Tyucuaa jyo'o cusu! bi! jlya ti! ji'i 
la cui! tya'a cha! nu cua nacui Ni ji'i 
jyo'o Abraham sti ngu' bi'. 1 Jlya 
ti' Abraham cha! nde loo la cua'ni 
cho'o ycui' Ndyosi chaca se'i su 
tso'o la tyi'i yu, nu ná culiji tsiya! ti; 
cuiñá ycui' Ndyosi ña!a tsaca quichi 
bi'. 

31Lo!o ycui! Sara clyo'o yu ni, 
jlya ti! ma! ji'i ycui! Ndyosi, bi! cha! 
ngua tana ma!, masi cusu! tsa ma', 
masi bilya caja sñi! ma! tsiya! ti. 
Ngujui sñi! ma! lacua, xqui'ya cha! 
jlya ti! ma! ji'i ycui! Ndyosi, cha! 
chañi cua'ni Ni lcaa ña'a cha! nu 
cua nacui Ni ji'i ma". 2Lo'o jua'a 
ngua cha! quiña'a tsa ñati ndyatu 
ji'i sca ti nu cusu! Abraham nde loo 
la, masi cua tye ti cha! ji'i yu cha! 
cusu' tsa yu; tsa ña!a cuii nu ntsu'u 
nde cua, tsa lo cua tya!a nati ndyatu 
ji'i nde loo la. Lo'o juani ná caca 
culacua na ji'i ngu! bi", ñitya laca 
cha! ná caca culacua na ni tsa lo 
tya'a satya yusi ndi'i to! tyujo'o. 

13Ña'a ti jlya ti! Icaa jyo!o bi! jiti 
ycui' Ndyosi lo'o ngujuii ngu', masi 
nga'aa na'a ngu' lo'o ndyu'u tucua 
lcaa cha! nu nacui Ni cha! caca; 
pana tso!o tsa ngua tyiquee ngu! bi!, 

cha! nu jlo ti' ngu' cha! cua ngulala 
ti caca cha! bi!, ñilya si tsa lyiji ti 
na'a ngu' ji'i. Jlo ti' ngu' cha! tyijyu' 
ngutu'u ycui! ca ngu! lijya ngu!, lo'o 
ná ntsu'u tyi ngu' lo yuu bi'. 14Jlya 
ti' ngu! cha! ntsu'u sca se'i tso!o 

la su tyalaa ngu' ca nde loo la, bi! 
cha! ngua ti! ngu' jua!a. 15Nga'aa 
ndyi'u tsa ti' Abraham lo'o tya'a yu 
ji'i quichi tyi ngu' ca loyuu tyijyu' 
su ngutu'u ngu'; cua nguxtyuu ngu' 
ca bi! hora ti, si jua'a ngulacua ti! 
ngu'. 16pana si'i jua'a ngua ti! ngu', 
xqui'ya cha! jlya ti! ngu' cha! ta ycui' 
Ndyosi sca se'i su tso'o la tsiya! ti su 
tyi'i ngu!; ngua ti! ngu! tyalaa ngu' 
la cui! ca su ntucua ycui' Ni. Bi! cha! 
ná tyuju'u ti! Ni lo'o nacui ngu' cha! 
ycui' Ndyosi nu Xu'na ngu' laca Ni; 
na cua ngua'ni cho'o Ni sca se'i su 
tyi'i ngu' ca slo ycui' Ni. 

17-18 Jlya ti! jyo'o Abraham cha! nu 
cua nda ycui' Ndyosi lo'o, bi! cha! 
ndyalo'o yu ji'i Isaac sñi' yu, cha! 
ycui' nu piti caca msta cha! xcua lo 
mesa quee ji'i ycui' Ndyosi li"; jua'a 
ngua cha! ngua'ni cuayá! Ni ji'i yu. 
Na cua ngúiñi cha! ji'i ycui' Ni lo'o 
nu Abraham bi! tya sa'ni la cha! 
cala sñi! clyo!o yu; tya li! cua nacui 
Ni ji'i yu: “Xqui'ya Isaac catu quiña!a 
tsa nati jinu'u nde loo la”. Pana ña!a 
ti ntajala Abraham ndyalo'o yu ji'i 
nu piti Isaac bi', nu sca ti sñi' yu 
lo'o clyo!o yu, cha! caca nu piti bi! 
msta. 19 Taca ji'i ycui' Ndyosi cua'ni 
cha! tyu'ú Isaac chaca quiya! si cua 
ngujuii, ngua ti' Abraham; bi! cha! 
ntaja'a yu ngua'ni yu jua!a lo'o sñi' 
yu. Pana nu lo'o cua nscua Isaac lo 
mesa cha! cajaa, li! xa! ndya Ni ji'i 
nu piti bi! ji'i Abraham sti yu chaca 
quiya'; ná ngujuii nu piti bi!. 

20 Jlya ti! jyo!o Isaac cha! nu nda 
ycui! Ndyosi lo'o, bi! cha! nchcui! 
nu cusu! bi! lo'o tyucuaa sñi! yu, 
nu Jacob lo'o Esaú bi', cha! tso'o 
tsa caca ji'i ñati nu catu ji'i ngu' 
tyempo nde loo la. 21 Jlya ti! jyo'o 
Jacob cha! nu nda ycui' Ndyosi 
lo'o, bi! cha! ngusta ya! nu cusu' bi! 
hique tyucuaa sñi! ste! yu nu ngua 
sñi! José bi!, nu lo'o cua cajaa ti nu 
cusu! bi!; nchcuicha! nu cusu! ji'i nu 
ngu! cuañi! bi! li!. Lo'o li! ngua'ni 
tlyu yu ji'i ycui! Ndyosi, laja lo'o 
ndu yu nguatu yu yaca xca ji'i yu 
lyuu. 22 Jlya ti! jyo'o José ji'i ycui! 
Ndyosi, bi! cha! lo'o cua cajaa ti yu, 
li' nda yu sca cha! lo'o ngu! tya!a yu, 
cha! chañi cha! tyu'u lcaa tya!a ngu' 
Israel loyuu Egipto bi! ca tiya! la, 
tyaa ngu' laja ti li". Lo'o juala nacui 
nu cusu' macala tyatsi! jyo!o ycui' 
yu chaca quiya! ca tiya! la, nu lo'o 
cua ngutu'u ngu! ndyaa ngu'. 

23 Jlya ti! sti xtya'a jyo'o Moisés 
ji'i ycui' Ndyosi, bi! cha! lo'o ngula 
sñi! ngu!, ngusu'ba cuatsi' ngu' ji'i 
yu ni'i sna co', cha! na'a ngu! cha! 
tso'o tsa ña'a cubi! cuañi' bi'. Nga'aa 
ndyutsii ngu! bi! ji'i rey xña!a, masi 
ná ndaquiya' ngu' ji'i cha cuxi nu 
ngulo rey bi". 24Lo'o ngua tlyu la 
nu Moisés bi! li!, ná ndiya ti! yu 
cha! ñacui ngu' ji'i cha! laca yu 
sñi! nu cuna!a sñi' rey nu laca loo 
ji'i ngu! Egipto, xqui'ya cha! jlya 
til yu ji'i ycui' Ndyosi nu Xu'na 
ngu! Israel; 25tso!o la cha! stu'ba ti 
caja cha! ti!í ji'i yu lo'o lcaa tya!a 
hati ji'i ycui' Ndyosi, ngua ti! yu. 
Ná ngua ti! yu tya!a yu xcui' cha! 
paseya ti, ni ná ngua ti! yu cua'ni 
yu xi cha! cuxi cha! sca hora ti ca 
chaa ti! ycui' ti yu; ?6tso'o la stu'ba 

ti tyi'i yu lo'o ngu' tya!a yu, masi 
chii nti! xa! hati ña!a ji'i yu, ngua 
ti' yu. Ñilya nchcube! ycui' Cristo 
nde loo la, jua!a nchcube! Moisés 
nu ngua li!; pana ná ndube ti! yu 
cha! culiya' ngu', nguxtyanu yu lcaa 
cha! tso'o nu ntsu'u ji'i ngu! Egipto, 
cha! jlya ti! yu cha! tso'o la caca 
ji'i ñati jili yu nde loo la xqui'ya 
ycui' Ndyosi. 27 Jlya ti! jyo'o Moisés 
bi! ji'i ycui' Ndyosi, bi! cha! ngutu'u 
yu loyuu Egipto bi!; ná ndyutsii yu 
masi ngunasi' tsa rey xña!a bi! li", 
ni ná nguta!lachu' Moisés tsiya! ti. 
Ndyalo'o yu ji'i ngu! Israel tyucuii 
tyijyu!, ñi'ya si ndyaa lca!a yu ji'i 
ycui' Ndyosi, masi ná nchca ña'a na 
ji'i ycui! Ni. 

28 Xqui'ya cha! jlya ti! Moisés 
cha! nu nda ycui' Ndyosi lo'o, bi! 
cha! nacui yu cha! clyo cua'ni ngu' 
tala pascua la cui! talya lo'o cua 
tyeje tacui ti sca xca tyaala su ndi'i 
ngu'; cuentya ji'i ycui' Ndyosi caa 
xca tyaala bi!, cha! xcube! ji'i ngu' 
Egipto. Li! ngulo Moisés cha cha! ta'a 
ngu! tani na'ni chu! yaca nu ndu to! 
tyuu ni'i ji'i lcaa ngu!, cha! nu lo'o 
ñala xca tyaala bi' tañi, ná cujuii 
ji'i shi' ngu! Israel li!; pana cua 
ndyujuii xca bi! ji'i sñi' nu ngula 
clyo ji'i lcaa ngu! ca tyi. 22Xquitya 
cha! jlya ti! Moisés ji'i ycui' Ndyosi, 
bi! cha! ndyaala sca tyucuii btyi ti 
cla'be laja Tyujo'o Nga'a, cha! tyu'u 
ngu! chaca tsu!. Pana nu lo'o ngua 
ti' ngu' Egipto tyu'u lca'a ji'i ngu! 
Israel, nga'aa ngua ji'i ngu' li!, cha! 
ndyanu ngu! ne! hitya bi"; ndye ngu' 
Egipto, ngujuii ngu! bi! li". 

30 Jlya ti! ngu' Israel cha! jii 
ycui' Ndyosi, bi' cha! nguta!a ngu' 
nguxtyi'i ngu' tyili ca chu! lo'o 

quee nu ndu to! quichi Jericó. Cati 
tsa nguta!a ngu' tsa cu! ti, lo'o li! 
ndye lo'o bi! nguti. 3! Pana jyo'o 
Rahab, sca nu cuna!a calle nu 
nguti'i ca quichi bi, jlya ti! cho! ji'i 
ycui! Ndyosi; bi! cha! ncheui! tso'o 
cho' lo'o nu tucua tya'a ngu! Israel 
nu cuaana ti ndyaa, ndyaa na'a 
ngu' lo quichi bi' clyo. Nda cho! su 
tyili ngu', bi! cha! ná ngujuii cho! 
lo'o ngujuii xa! la hati tya'a quichi 
tyi cho! nu ná ndaquiya' ji'i ycui! 
Ndyosi tsiya! ti. 

32Tya ntsu'u quiña'a tsa cha! nu 
taca chcui' na! lo'o ma cuentya ji'i 
cha! tlyu nu ngua'ni jyo'o cusu! ji'na, 
ngu' nu chañi cha! jlya ti! ji'i ycui' 
Ndyosi: taca chcui! na! ji'i Gedeón, 
lo'o ji'i Barac, lo'o ji'i Sansón, lo'o 
ji'i Jefté, lo'o ji'i David, lo'o ji'i 
Samuel, lo'o ji'i ca ta'a jyo'o cusu' 
nu ngua tu'ba ji'i ycui' Ndyosi tya 
sa'ni la. 33Jlya ti! lcaa ngu' bi! ji'i 
ycui! Ndyosi, bi! cha! ngusuu tya'a 
ngu! lo'o ñati cuxi nde xa! chalyuu, 
ntijiloo ngu' ji'i lcaa ñati nu nguti'i 
ca bi! li"; tso'o tsa cha ngua'ni ngu' 
bi!, bi' cha! ngua'ni Ni cua ña'a ca 
cha! nu nacui Ni cha! cua'ni Ni 
cuentya ji'i ngu! bi". Ngua ji'i ngu' 
bi! cua'a ji'i cuichi tyaala cha! ná 
ndyacu ji'i ngu'; 34jua'a cua ndalo 
ngu' bi!, masi ngusu'ba ngu' xña!a ji'i 
ngu' lo quii' tonu cha! tyaqui ngu'; 
ná sca ngua jili ngu' bi!, masi ngulo 
hati chcua cha! cujuii ji'i ngu!. Ná 
ndalo ngu' bi! tsiya! ti tya clyo, cha! 
xti ti juersa ntsu'u ji'i ngu'; pana 
ca tiya! la, li! nguula tsa ti! ngu! bi!, 
cha! tlyu tsa juersa ngujui ji'i ngu!, 
nu lo'o nxuu tya!a ngu' lo'o ñati 
xa! chalyuu nu tsa tlyu ti ñaa cha! 
tyijiloo ji'i ngu'. 35Lo'o jua'a nu ngu' 

cuna'a ni, xa! ndyalaa nu qui'yu 
ji'i ngu! ñala lu'ú ti ngu!, xquitya 
cha! jlya ti! ngu' cha! caca ji'i ycui! 
Ndyosi cua'ni lyaá Ni ji'i ngu', masi 
cua ngujuii ngu' tsaca quiya!. 

Ti'í tsa ngujui'i ngu! cuxi ji'i xa! 
la tya!a ngu' bi'. Si cua nguta'achu! 
ngu' bi! ji'i ycui' Ndyosi, cua ngulaá 
ngu' ji'i ngu! cuxi bi! li', cha! ngalaa 
ngujui'i ngu' cuxi ji'i ngu' bi'; pana 
ná ntaja'a ngu' bi! tya'achu' ngu' ji'i 
Ni, cha! tyu'u laja ti ngu! jua'a. Ndu 
ti! ngu' bi! ni jacua! caa Ni caqui'ya 
Ni ji'i ngu!, cha! ta chaca chalyuu 
tso'o la ji'i ngu'. 36Xa! la tya'a ngu' 
bi! ni, ti'í tsa nchcui! ngu! ji'i ngu! bi! 
laja lo'o ngujui'i ngu! cuxi ji'i ngu' 
bi', masi ngusca' ngu' cuxi ji'i ngu' 
bi! lo'o carena, masi ngusu'ba ngu' 
ji'i ngu' bi! ne! chcua. ?” Ntsu'u ngu' 
bi' nu ngujuii li', cha! ti'i tsa ngujui'i 
guee hichu' ngu' lo'o ngu ngu' guee 
ji'i ngu' bi', hasta ngusa'be ngu' ji'i 
xa! la ngu' bi! lo'o chcua; jua'a xa! 
la ngu' bi! ngujuii xqui'ya maxtyi 
ji'i ngu' cuxi. Lo'o jua'a ntsu'u ngu' 
bi! nu ná ngujui late! ji'i, bi! cha! 
lacu' ngu' quiji xlya! ti li!, masi quiji 
chivo; ntsu'u ngu! ti'i, ntsu'u ngu! 
quicha, cha! lya! tsa ti' ngu! cuxi 
ji'i ngu! bi!, cha! ti'í ti! ngu! cuxi 
ña'a ngu' ji'i ngu' bi". 38 Cuxi tsa 
chalyuu re lo'o ngua jua'a. Ná jlo 
ti! nati chalyuu cha! tso'o la nu ngu' 
bi! que ycui' ngu!, masi xcui' nguta'a 
yu'u ti ngu! bi!, masi ndyu'u cuatsi! 
ngu' ca ne! quixi', ca nde sii! ca!ya, 
xqui!ya cha! lya! tsa ti! hati chalyuu 
ji'i ngu!; ngutili ngu! bi! tyuquee, 
lo'o jua'a hasta ngulu ngu' tyuu 
su nguti'i ngu'. 39Lo!o nu juani tya 
ndyi'u ti' na ji'i ngu' bi', ñati nu jua'a 
jlya tsa ti' ji'i ycui' Ndyosi nu ngua 

sa!ni; pana ná na'a ngu' bi! lcaa cha! 
nu cua nacui Ni cha! caca nde loo 
la,  xquitya cha! tso'o la cha! nu 
ngua!ya hique ycui' Ni ñi'ya cua'ni 
Ni lo'o lcaa tya'a na juani, cha! lo'o 
cuentya ji'na ngulacua ti! Ni. Ngua 
ti' Ni cha! caca na hati nu tyucui 
tyiquee na stu'ba ti lo'o ngu' bi!, 
lcaa na lo'o jyo'o cusu' bi! caca na 
ñilya nu ngua ti! Ni cha! caca na li!. 


Culacua ti! na ñi'ya nu ngua'ni Jesús 

cha' ntijiloo yu ji'i tya'a cusuu yu 
1 Lo'o juani, ¿ñi'ya cua'ni 

na lacua? Ndi'ya cua'ni na 

nde chalyuu: Ñitya si tya ndi'i jyo'o 
cusu! bi! tsa tlyu ti lo'o na, jua'a 
cua'ni na, cha! jua'a tyi'u tso!o ti' na 
lcaa ña'a cha! tlyu nu ngua'ni ngu' 
bi! tya sa'ni la, xqui'ya cha! jlya ti! 
ngu! ji'i ycui! Ndyosi. Ndu'ni cha! 
xtyanu na lcaa cha! nu ndaca!a ji'na 
cha! ná xñi tso'o na cha! ji'i Jesús; 
xtyanu na lcaa cha! cuxi nu tiji! tsa 
til na ji'i, culochu' na cha! bi". Lo'o 
li! nguula ti! tyiquee na cua'ni na 
cha! tso'o nde chalyuu, tsa lo cua 
tyempo nu tya ta ti Ni ji'na. ?Xcui' 
culacua ti! na ñilya ngua'ni Jesús; 
lcaa cha! nu jlya ti! na ni, Jesús laca 
suu lcaa cha! bi!; si jua'a, taca jlya ti' 
na ji'i Ni ña'a cuaya' nu tye chalyuu. 
Nu ycui' Jesús ni, ná nguta'achu' 
yu ji'i cha nu nga'a cha! cua'ni yu, 
masi cua jlo ti! yu cha! cua cajaa ti 
yu lo crusi. Pana tiya! la li', nu lo'o 
cua ntijiloo yu ji'i nu cuxi, tso'o 
tsa ntsu'u tyiquee yu li!; bi! cha! ná 
ngua tyuju'u ti! yu tsiya! ti, masi 
nguxcube! ngu! ji'i yu lo crusi. Lo'o 
juani cua ndyaa tucua Jesús nde 
la'a tsu' cui su tlyu ca su ntucua 
ycui' Ndyosi Sti na. 

3 Culacua tso'o ti! ma ji'i lcaa cha! 
cuxi nu ngua ji'i Jesús tyempo bi". 
Ndalo tsa tyiquee yu ji'i cha! cuxi 
bi! li', masi liye! tsa ti! ngu! cuxi ña'a 
ngu' ji'i yu. Bi! cha! lo'o cu!ma ni, 
ná ntsu'u cha! ca ñu'u ti' ma xqui'ya 
Jesús, ná ntsu'u cha! ca taja ti' ma 
ji'i Ni. *Masi lye tsa nxuu tya!a ma 
lo'o lcaa cha! cuxi, ni tsaca ma bilya 
cujuii ngu' ji'i ma xqui'ya Jesús. 
5Ná nga'a cha! cjlyaa ti! ma cha! bi! 
cha! tso'o tsa nchcui' ycui' Ndyosi 


lo'o ma ñi'ya si laca ma sñi! ycui' Ni. 


Ndi'ya nacui Ni: 

Sñi!, nacui ycui' Ndyosi, taquiya!' 
tso'o ma 'na, masi xcube! na! 
ji'i ma; 

ná ca taja ti' ma 'na, masi cua'a 
na! jili ma cha! ná cua'ni ma 
sca cha! cuxi. 

6 Cha! na! laca nu Xu'na ma, cha! 
ntsu'u tsa tyiquee na! ña'a na! 
ji'i cu'ma, bi! cha! xcube! na! 
xi ji'i ma, nacui ycui! Ndyosi. 

Ntsutu quiya! nda na! xi cha! ti'í 
ji'i nati 'na, cha! sñi! na! laca 
ngu!. 

Jua!la nchcui' ycui' Ndyosi lo'o 

na, "bi' cha! talo ma tyiquee' lo'o 
chcube' ma chacuayá! ji'i ycui! 
Ndyosi Sti ma lacua. Cua nchcube' 
ma xi juani, bi! cha! caca cuayá! ti' 
ma cha! laca ma sñi! ycui' Ni, si jua'a 
ndu'ni ycui' Ni lo'o ma. Lcaa hati 
nu ntsu'u sñi!, ntsulu quiya! ndyu'ni 
tyaala ji'i sñi"; lo'o ná ndaquiya' nu 
sube bi' ji'i cha! nu nchcui' sti ngu', 
nchcube! sti ji'i sñi! li'. La cui! jua'a 
ndu'ni Ni lo'o na. ¿Nga'a cha! xcube' 
Ni ji'i ma ñi'ya nchcube! Ni ji'i cua 
ña'a ca sñi! Ni, cha! taca ca cuayá! 
til ma cha! chañi cha! cua laca ma 
sñi! ycui' Ndyosi li"; ná laca ma sñi' 

nu ngujui ji'i hati nde calle ti. “Nde 
chalyuu nchcube! sti na ji'na, bi! 
cha! ndaquiya! na ji'i cha! nu nchcui' 
ngu! cusu! ji'na lo'o na. ¿Ha ná tso'o 
si ta na chacuayá! cha! xcube! ycui' 
Ndyosi Sti na ji'na, cha! tso!o la tyi'i 
tyiquee na nde loo la lacua? Cua 
laca ti tyempo nu nchcube! sti na 
ji'na nde chalyuu, tsa ña'a nu tso'o 
cuentya ji'na ndu'ni ngu', cha! ca 
tsala na nti! ngu'; la cui! ti cha! nti! 
ycui' Ndyosi cha! caca tso'o ji'na, bi! 
cha! nchcube' Ni ji'na jua!a. Nu lo'o 
cati qui'ya nu ntsu'u ji'na, li! taca 
ca stu'ba cha! ji'na lo'o ycui! Ndyosi 
Sti na, nu ná ntsu'u cha! cuxi ji'i 

Ni tsiya! ti. Ca xñi!i ti! na hora 

bi! lo'o nchcube! na, si'i na chaa ti! 
na li'; pana tiya! la li! taca cua'ni 

la na cha! tso'o, cha! ti ti taca tyi'i 
tyiquee na nde chalyuu li", xquitya 
cha! cua ngusñi tso'o la na cha! ji'i 
ycui' Ndyosi nu lo'o cua nchcube' 
na. 


Tlyu tsa cha' laca si tya'achu' 
na ji'i ycui' Ndyosi 

12Xa! ta ma juersa ji'i tyucui ña'a 
ma lacua, masi ngua cña! tsa ma; 
xa! cua'ni cha! nguula ti! tyiquee 
ma, masi ngua taja ti! ma tsubi!. 
ma, cha! ná quiñu'u la tyucuii ji'i xa! 
la ñati tya'a ma nu siya! la tyiquee 
ngu'; cua'ni ma cha! tyatí la ti! 
tyiquee ñati bi!, cha! si'i na caca ñu'u 
la til ngu'. 

14Cua'ni cha ti! ma cha! tso'o ti 
tyi'i ma lo'o lcaa ñati, cua'ni ma 
cha! caca lubii cresiya ji'i ma; ni 
tsaca na, ná caca ña'a na ji'i ycui' 
Ndyosi si tya lyiji caca lubii cresiya 
ji'na. $ Cui'ya ma cuentya cha! ni 

tsaca ngu' tya!la ma ná xtyanu jua'a 
ti lcaa cha! tso'o nu ndu'ni ycui! 
Ndyosi lo'o na. Lo'o jua'a cuitya ma 
cuentya cha! ná cua'ni ñu'u ma ji'i 
tyiquee xa! la ngu! tya'a ngusñi na 
cha! jili Jesús. Ni'ya laca sca quixi' 
tyaala nu cua'ni ñu'u ji'i ñati lo'o 
co'o ngu' hitya bi!, jua'a caca na ji'i 
tya'a na lo'o ntsu'u sca cha! cuxi 
ji'na. 16Cui'ya ma cuentya cha! ni 
tsaca ma ná caca ma ñilya ngua 
jyo'o Esaú; ngua'ni lya! ti! yu bi! jiti 
hati ji'i yu, lo'o jua'a ná ndube ti' 
yu ji'i ycui' Ndyosi. Sñi' clyo ngua 
yu, pana ndye ndyujui' yu lcaa 
chacuayá' nu caja ji'i yu nquicha', 
xqui!ya cha! ngua ti! yu cacu yu 
masi sca ti ca'ña scuaa; nguñilo!o 
tya'a ngula yu ji'i yu li'. 7 Cua jlo 
til ma ñilya ngua ca tiya! la: nu 
lo'o ngua ti! yu cha! culacua sti yu 
ji'i yu, li! nga'aa ndaquiya! sti yu ji'i 
cha! nu nda yu lo'o; nga'aa ngujui 
ñi'ya nu tyalachu' yu ji'i cha! nu cua 
ngua'ni yu, masi ngusi!ya tsa yu 
lo'o ngúijña yu cha! bi! ji'i sti yu. 
18Lo'o ndyuna ma cha! ji'i ycui! 
Ndyosi juani, ná ndyaca ji'i ma ñilya 
nu ngua ji'i ngu' Israel nu ngua 
sa'ni la, nu lo'o ngutu ngu' bi' guiya' 
ca'ya Sinai. NA nchca tii ma juani, 
ñi'ya nu ngua ti! ngu' bi! lo'o lye tsa 
ndyagui sii' ca'ya Sinai bi' nu ngua 
li'; talya tsa ña'a ngua li', na ngua 
ña!a ngu' tsiya! ti, jua'a lye tsa ngua 
cui'i. La cui! jua'a ná ndyuna 
ma lo!o cuii tsa nguañi ngula'a 
cui'chcua ji'i ycui! Ndyosi li', nguañi 
nchcui' Ni lo'o nati bi! li". Nu lo'o 
ndyuna ngu' nchcui' ycui' Ndyosi 
lo'o ngu', li! lye tsa ngúijña ngu' 
ji'i Ni, cha! nga'aa chcui' ycui! Ni 
lo'o ngu! bi! tsiya' ti. 22Ndyutsii tsa 

ngu' li!, cha! ngataa ndalo jyaca ngu' 
cuna ngu' cha! nu nda jyo!o Moisés 
lo'o ngu' cuentya ji'i ycui' Ndyosi; 
ndi'ya nacui Ni: “Ná caa ma nde sii! 
ca!ya re tsiya! ti; masi caa sca na'ni 
jili ma nde sii' ca!ya re, nga'a cha! 
cujuii clya ma ji'i lo'o quee”. 21 Lye 
tsa ña'a ngua cha! bi!, hasta ycui! 
Moisés nacui nditya: “Lye tsa nchcua 
na! cha! ndyutsii na!”. 

22Pana nga'aa si'i jua'a ndyaca 
ji'i ma juani, cha! chaca chalyuu 
tsaa ma juani; la cui! ca su ntucua 
tyi ycui! Ndyosi ca nde cua, ndacua 
tsaa ma juani. Ca bi! ndi'i ycui! 
Ndyosi lo'o tyuu tsa mil tya!a xca 
ji'i Ni. Tso'o tsa ña!a ca bi!; ñilya si 
cua nscua chaca ca!ya Sión nde cua, 
ñi'ya si ca bi! ntucua chaca quichi 
Jerusalén nu tso'o la ña'a, jua'a laca 
bi!. ?3Lo'o jua'a ntsu'u cha! tsaa 
ma slo lcaa tya'a sñi' ycui! Ndyosi 
nu cua ndyalo'o Ni ji'i ndejua tya 
sa'ni la, cha! cua nscua xtañi jyo'o 
bi! lo quityi ji'i ycui' Ndyosi nde cua. 
Tso'o tsa ntsu'u tyiquee ngu' bi! ca 
su ndyu'u ti'i ngu'. Na cua tsaa ti 
ma la cui! slo ycui' Ndyosi nu ndu'ni 
cuayá! jili lcaa hati, ca su ndi'i lcaa 
hati jyo'o nu lubii cresiya ji'i xqui!ya 
Jesús, cha! cua ndyaca cucui tyucui 
ña'a ngu'. ?4Lo'o jua'a ca bi! ndi'i 
Jesús, nu ngúiñi chaca cha! nu 
tso!o la ji'i ycui' Ni lo'o na; tso'o tsa 
ngua cha! ndyalú tañi ycui' Jesús, 
cha! xqui!ya nu Jesús bi! ni, bi! cha! 
cua nguti cha! cuxi nu ntsu'u ji'na. 
Pana nu lo'o ndyalú tañi jyo'o Abel 
nu ngua sa'ni, li! ntsu'u cha! cajaa 
chaca yu nu cua ndyujuii ji'i tya!a; 
xcui! cha! cuxi ndyu'u ji'i cha! bi! li. 

25 Cui'ya ma cuentya lacua, cha! 
cua!a jyaca ma jili lcaa cha! nu cua 

nda Cristo lo'o ma. Nguxcube! tsa 
ycui! Ndyosi ji'i jyo'o cusu' ji'na, nu 
lo'o ná ntaja!a ngu' cua'a jyaca ngu' 
ji'i cha! nu nchcui' jyo'o Moisés lo'o 
ngu' nde chalyuu chacuayá! ji'i ycui! 
Ndyosi; ná ngua xna ngu' bi! ji'i ycui! 
Ndyosi. La cui! jua!a tlyu la cha! caca 
ji'na juani, si ná taquiya' na ji'i Cristo 
nu ngutu'u ca slo ycui' Ndyosi yaa 
nde lo yuu chalyuu, lo'o jua'a cua xa! 
ndyaa tucua Ni ca slo ycui' Ndyosi 
chaca quiya' juani. 26Laja lo'o nchcui' 
ycui' Ndyosi lo'o nati sa'ni, la cui! 
hora bi' ngulacui chalyuu; pana 
juani cua nchcui' Ni chaca quiya! 
ndi'ya: “Chaca tya quiya! cua'ni na! 
cha! quiña lcaa lo yuu chalyuu, la cui! 
hora nu quiña lcaa chalyuu nu ntsu'u 
nde cua”, nacui Ni. 27Lo'o nacui Ni: 
“chaca tya quiya'”, juala ca cuayá! ti! 
na cha! ntsu'u cha! xquiña Ni tyucui 
ñala lcaa chalyuu nu cua ngüiñá Ni, 
culotsu' Ni ji'i cha! bi! li". Tsa nafa ti 
na nu ntsu'u ji'i ycui! Ndyosi, bi! ti na 
nu tyanu li!, xqui'ya cha! ná nchca 
clyiji na bi! tsiya! ti. 28Lo'o jua'a ná 
taca cha'a chalyuu cucui nu ngujui 
jitna xqui'ya Cristo, ná clyiji tsiya! ti 
bi"; bi! cha! tso'o tyu'u tyiquee na ña!a 
na ji'i ycui' Ndyosi lacua. Cua'ni chi 
na loo ycui' Ndyosi, cha! jua'a nti! Ni 
cha! cua'ni na; tyi'u ti! na cha! lcaa tsa 
cua'ni tlyu na ji'i ycui' Ni, cha! cube 
tsa ti! na ji'i Ni. 22La cui! Ndyosi nu 
ndu'ni tlyu na ji'i Ni, chañi cha! taca 
ji'i Ni cuityi Ni ji'na tsi tsiya! ca lo'o 
sca quii' tlyu, si jua'a nti! Ni. 


Cha nu ndiya ti! ycui' Ndyosi 
cha! cua'ni na nde chalyuu 
1 Ña'a ti tyu'u tso'o tyiquee 
ma ña'a ma ji'i ngu' tya'a 
ngusñi ma cha! ji'i Cristo, cua'ni ma 

cha! tso'o lo'o ngu' bi!. 2Tyi'u ti! ma 
cha! chcui! tso'o ma lo'o cua ña'a ca 
ngu! xta, ngu! xa! quichi, si tyalaa 
ngu' toni'i ji'i ma; ta ma su tyi'i ngu' 
bi!, cha! jua'a ngua'ni xi jyo'o cusu! 
ji'i ma nu ngua sa'ni la, lo'o tiya! 
la li! nquijeloo ji'i ngu' cha! xca ji'i 
ycui' Ndyosi nu ntsu'u nde cua laca 
hati nu ngulaa toni'i ji'i ngu' bi!. 

3 Culacua ti! ma ñi'ya caca 
xtyucua ma ji'i ngu! tya!a ngusñi 
na cha! ji'i ycui' Ndyosi, nu lo'o 
cua ngusu'ba ngu! jili tyala na bi! 
ne! chcua. Lo'o jua'a xtyucua ma ji'i 
ngu' tya!a na nu quicha ti!, xqui'ya 
cha! lya! ti! ngu' ji'i ngu' bi". Tyitu 
ti' ma cha! xtyucua ma ji'i ngu' bil, 
ñilya si ycui' ca ma nchcube! ma 
lo'o ngu'. 

4Lcaa ma lo'o tya!a ma nga'a cha! 
cua'ni tyaca!a ma ji'i clyo!o ma; ná 
cua'ni cuxi ma lo'o clyo'o ma, ñi'ya 
nti! si tyu'u cha! ji'i ma lo'o xa! ñati 
laja ti. Xcube' ycui' Ndyosi ji'i cua 
ña!a ca hati nu cua'ni cha! suba! 
jua!a, juala xcube! Ni ji'i ñati nu tyatí 
yu'u lo'o clyo!o xa! hati. 

5Ná tyu'u tyiquee ma xcui' cha! jili 
chi, pana tso'o si tyaala! jili ma lo'o 
tsa ña'a nu ndyiji ti xi jili ma. Na 
cua nchcui' Ni lo'o na nditya: “Ná 
culati'i na! ji'i ma”, nacui Ni, “ná 
xtyanu na! ji'i ma jua'a ti”. Bi! cha! 
ndi'ya culacua ti! na cha! nguula ti! 
tyiquee na: 

Ycui' nu Xu'na na laca nu 
nxtyucua 'na. 

Ná ntsu'u cha! cutsii na! lacua, 
cha! ná caca cua'ni cuxi ñati 
lo'o na!. 

7Tyilu ti! ma ji'i ngu' jyo'o tya'a 
ma nu ngua loo ji'i ma chacuayá! 
ji'i Jesucristo; ngu! bi! laca nu cua 

nchcui' cha! ji'i ycui' Ndyosi lo'o ma 
tya clyo, bi! cha! culacua tso'o ti! ma 
ji'i cha tso'o nu ngua'ni ngu! bi! nde 
chalyuu. Cua'ni ma ñilya nu ngua'ni 
ngu' bi! lo'o ngusñi ngu' cha! ji'i 
ycui' Ndyosi. 

8Ná ncha'a Jesucristo: ñi'ya ngua 
Ni tyempo sa'ni, la cui' jua'a laca 
Ni juani, lo'o la cui! jua!a caca 
Ni tyempo nde loo la. 9Ná ta ma 
chacuayá' culu'u nati xi xa! la cha! 
jili ma, sca cha! nu ná stu'ba nchcui' 
lo'o cha! bi!, cha! ná xtyanu ma jua'a 
tso!o Icaa cha! ji'i ycui' Ndyosi ne! 
cresiya ji'na, si cube ti! na ji'i lcaa 
cha! tso'o nu ndu'ni Ni lo'o na lcaa 
hora; pana ná taca tyanu tso!o cha! 
ji'i ycui' Ndyosi ne! cresiya jitna lo'o 
taquiya' na jili cua ña'a ca cha nu 
tatsaa ngu' ji'na, ñi'ya nti! si nacui 
ngu! cha! ná tso'o cacu na sca lo na 
nu ndacu ngu!. Masi cua ndaquiya! 
tsa na ji'i cha bi! tya tsubi' la, si'i na 
tso'o la ngua ti! na lo'o ngua'ni na 
juala. 

10Xa! ña'a cha ngua'ni Cristo lo'o 
ndyaa yu lo crusi, cha! ngua yu msta 
cha! cati qui'ya nu ntsu'u ji'na lo'o 
ycui' Ndyosi. Pana lcaa hati nu tya 
ndyi'u tsa ti! jili msta nu nsta sti 
jo'ó cuentya ji'i ngu', ná caca tyi'i 
tso'o tyiquee ngu' bi' lo'o Cristo. 
VI Masi xu'na sti jo'ó nu cuentya ji'i 
ngu' judío ni, xcui' lo'o tañi na'ni 
ti ñalo'o sti jo'ó bi' nde cuarto su 
tacati tsa ne' laa bi', cha' cati qui'ya 
nu ntsu'u ji'i ngu' lo'o bi'. Nu lo'o 
ndye ngua cha bi', li' ndyalo'o ngu' 
ji'i ñala tsaca cuaña! na'ni nu laca 
msta bi! ca to! quichi; ca bi! ndaqui 
ngu' cuaña! bi!. 12La cui! ti ca to! 
quichi nchcube! Jesús, cha! caja 

ñilya nu cati cha! cuxi nu ntsu'u 
ji'i nati, nu lo'o ndyalú tañi ycui' 
ca yu lo'o ngujuii yu lo crusi ca bi". 
13Lo'o jua'a na, tso!o si ná cutsii na, 
masi tsalo'o ngu! jitna cha! xcube! 
ngu' ji'na cuentya ji'i Jesús; stu'ba 
ti caca ji'na nde chalyuu, ñitya nu 
ngua jili Jesús lo'o lya! tsa ti' ngu! ji!i 
yu. 14Nde lo yuu chalyuu ná ntsu'u 
se'i tso!o su tyanu na; xcui' na ndu 
til na cha! tyalaa na chaca se'i su 
tso!o la tsiya! ti, su tsaa na lo'o cua 
ndye chalyuu re. !5Bi! cha! lcaa 
tsa cua'ni chi na loo ycui' Ndyosi 
xquilya Jesús, cha! ñi'ya laca si ta 
na msta ji'i Ni, jua'a laca nu lo'o 
tyucui tyiquee na cua'ni tlyu na 
ji'i Ni. Lo'o jua!a tso'o tsa si lcaa 
tsa chcui' na cha! tlyu tsa cha! nu 
ntsu'u ji'i ycui' Ni. 'SLa cui! jua'a ná 
ca taja ti' ma cua'ni ma lcaa cha! 
tso'o, juala xtyucua ma ji'i tya'a nati 
ma; bi! laca cha nu ndiya ti! Ni cha! 
cua'ni na cuentya ji'i ycui' Ni. 

17Taquiya' ma ji'i hati nu laca cha 
cuentya ji'i ña'a taju ngu' tya'a ma; 
cua'ni ma lcaa cña nu ndijña ngu' 
bi! ji'i ma cha! cua'ni ma. Tlyu tsa 
cha nu ntsu'u ji'i ngu' bi!, cha! xcui! 
ndube ti! ngu' ñitya nu ndyu'ni sa 
scaa ma; nga'a cha! xacui ngu! cha! 
ji'i ycui' Ndyosi si chañi cha! ña'a ti 
tya tso'o ndyu'ni ma, xqui'ya cha! 
ngusñi ma cha! ji'i Ni. Pana tso'o la 
nti! ngu' bi!, si hafa ti tso'o ntsu'u 
tyiquee ma cua'ni ma ni'ya nu nacui 
ngu' ji'i ma cha! cua'ni ma. Si ná 
cua'ni ma jua'a, caca xñi'i til ngu' bi! 
li!, cha! ngataa caca xtyucua ngu' ji!i 
ma li". 

18 Ña'a ti chcui' ma lo'o ycui! 
Ndyosi cuentya ji'i cuare. Tyucui 
tyiquee ya jlo ti! ya cha! ni sca cha! 

cuxi ná ntsu'u ji'i ya nu caca tyuju'u 
til ya ji'i. Lcaa tyempo nti! ya 

cua!ni ya cua ña'a ca cha! nu tso!o 
la cuentya ji'i ycui' Ndyosi. **Bi! 
cha! xa! ndijña tsa na! ji'i ma, cha! 
lu'ba ti chcui' ma lo'o ycui' Ndyosi 
cuentya jna!. Ná tyiquee! cua'ni Ni 
cha! xtyuu na! caa na! yala la ca su 
ndi'i ma. 


Ngusalya' yu lo'o ngu' 

20 Ycui! Ndyosi laca nu ngua'ni 
cña cha! ndyu'ú Jesucristo nu Xu'na 
na chaca quiya' lo'o ngujuii. Lo'o 
juani laca Jesús loo, cha! ña'asii Ni 
ji'na nu laca na hati ji'i Ni, xquitya 
cha! ngujuii Ni cuentya ji'na. Nu 
lo'o ngujuii Jesús, li! ngúiñi cha! 
ji'i Ni lo'o lcaa hati ji'i Ni, sca cha! 
cucui nu ná nga'a cha! tye tsiya! ti. 
21 Ycui' Ndyosi ndu'ni cha! ti ti tyi!i 
tyiquee na, lo'o juani nti! na! cha! 
xtyucua Ni ji'i ma lo'o cua ña!a ca 
cha! nu lyiji ji'i ma, cha! taca cua'ni 
ma lcaa cha, ñi'ya nu nti! Ni cha! 
cua'ni ma; nti! na! cha! cuentya ji'i 
ma cua'ni Ni na laca nu tso'o la nti! 

Ni, chacuayá! ji'i Jesucristo. Lo'o 
juala ná nga'a cha! tye cha! cua'ni 
tlyu Ni ji'i Cristo. iJua'a caca cha! 
lacua! 

22Cu'ma tya'a ngusñi na cha! ji'i 
Cristo, cua'ni clyu ti! ma 'na, talo 
tyiquee ma xi 'na cha! cuna ma cha! 
nu nchcui' na! re. Ná quiña'a tsa 
cha! nscua na! lo quityi re, pana cua 
nti! na! cha! tyanu tachaa la cha! bi! 
ne! cresiya ji'i ma. 9Chaca cha! nti! 
na! chcui' lo'o ma: Cua ngulaá ngu' 
ji'i Timoteo, tya'a ndya'a na cha, ca 
su ngutu'ú yu ne! cheua; nu lo'o caa 
na!, calo'o na! ji'i yu li!, si yala ti 
tyalaa yu slo na!. 

24Chcuicha! na! ji'i lcaa ngu' 
nu laca loo cuentya ji'i ma, jua'a 
chcuicha! na! ji'i lcua ti tya'a ma nu 
ngusñi ma cha! ji'i ycui! Ndyosi. Ca 
ta'a ngu! nu ntsu'u cha! ji'i lo'o ycui' 
Ndyosi, nu ndi'i nde Italia re, lo'o 
Icaa ngu! bi! nti' ngu' chcuicha! ngu' 
ji'i ma. 

25Cua nti! na! cha! tyi'u ti! ma lcaa 
tyempo cha! xcui' tso'o ti ndu'ni 
ycui' Ndyosi lo'o lcaa na. 


Quityi nu nguscua Santiago 





Santiago laca na! nu nscua 

quityi re cha! caa ca su ndi'i 
cu'ma, hati ji'i ycui' Ndyosi nu 
ndyaa ma tyucui ña'a chalyuu. Cña 
laca na! cuentya ji'i ycui' Ndyosi, la 
cui! jua'a laca na! cha ji'i Jesucristo 
nu Xu'na na. Cua nti! na! cheui! na! 
xlyo ni'i lo'o lcaa ma lo'o tya'a ma. 


Nu lo'o ta ycui' Ndyosi sca cha! 
nu ca'ya tso'o hique scaa na 

2Cu'ma tya'a ngusñi na cha! ji'i 
Cristo, si lye tsa nti! ma xqui'ya 
cua ñala ca lo cha! ti'í nu ndyacua 
ji'i ma, ná xñi'i tsa culacua ti! ma 
li'; pana tso'o tsa caca tyiquee ma 
lit, 3cha' nu lo'o ngualo cha! ti'í bi! 
ji'i ma xqui'ya cha! ngusñi tsolo ma 
cha! ji'i Jesús, li! taca jlo ti' ma cha! 
cua nchca la ji'i ma talo ma nde 
chalyuu. “Pana cui'ya ma cuentya 
cha! talo ma tyucui tyempo lo'o 
ndi'i ma chalyuu, ña'a cuayá! nu 
tye cha! ti'í ji'i ma, cha! caca ma hati 
nu tyucui tyiquee, ñati nu ná sca 
na lyiji ji'i cha! ngusñi ma cha! ji'i 
Jesús. 

5Si ntsu'u quiya' nu lo'o ná jlo ti' 
ma tsiya! ti ñi'ya nu cua'ni ma, li' 
tso!o chcui' ma lo'o ycui' Ndyosi, 
cha! ta Ni sca cha! nu ca!ya hique ma 
ñilya nu cua'ni ma li!. Tso'o tsa cha! 
xlya'be nda Ni ji'i lcaa hati, cuati 


ná ndu'ni tyaala Ni ji'na lo'o nda 

Ni sca cha! tso'o ji'na. STsa bi! ti 
cha!, nu lo'o jña ma sca cha! ji'i ycui! 
Ndyosi, li! nga'a cha! jlya ti' ma cha! 
nchca ji'i Ni cua'ni Ni jua'a; ná tso!o 
si tyalachu' ma ji'i cha! bi!, ñitya si 
ñacui ma cha! ná nchca ji'i Ni cua'ni 
Ni jua'a. Ñati nu jua'a ñacui cha! ná 
nchca ji'i ycui' Ni, laca ngu! bi! ñilya 
laca sca clyoo' nu ndya'a lo tyujo'o; 
ndyatu clyoo! ndyaa macala su 
nducuni!i cuii ji'i cha! tsaa. "Na ca 
tu ti' ngu! bi! ji'i ni sca na, cha! ta 
ycui' nu Xu'na na ji'i ngu' li!, 8cha' 
tucua cha! ntsu'u tyiquee ngu' bi!; 
ná sca cha! caja ji'i ngu! cha! xcui! 
na ncha!a ti tyiquee ngu!. Sca ti cha! 
chcui' ngu! sca tsa, chaca tsa xa! 
cha! chcui' ngu' bi! li". 

%Tso!o ti caca tyiquee ngu' ti'i 
tya'a ngusñi na cha! ji'i ycui! 
Ndyosi; xtyucua Ni ji'i ngu' bi", cha! 
tso'o la tyi'i ngu' nde loo la, masi 
nchcube! tsa ngu' su ndi'i ngu' juani 
ti. TOLo!o jua'a ndu'ni cha! tso!o 
ti caca tyiquee ngu' culiya! tya'a 
ngusñi na cha! ji'i Ni, masi tye cha! 
culiya! ngu'; culiji yu'u lcaa cha! 
tso'o nu ntsu'u jili cua ña!a ca ngu! 
culiya!, ñi'ya ndye cha! ji'i sca queé 
nu tso'o ña!a nu ntsu'u ca ne! quixi!. 
31Lo'o ndyaa cuichaa nde cua, ca 
tyique' tsa cua li', ndyanaa yaca 


575 


SANTIAGO 1 


queé, ndyalú lcaa cucu! queé, ndye 
cha! tso'o hafa ji'i li'. La cui! jua'a 
tye cha! ji'i ngu! culiya!; laja lo'o 
ndyu'ni cha ti! ngu' cha! tya caja la 
cha! tso'o ji'i ngu', tye cha! tso!o bi! 
ji'i ngu' li". 


Nu lo'o ndojolaqui nu xña'a ji'na 
cha' cua'ni na cha' cuzi 

12 Tso!o caca tyiquee ñati nu ña'a 
ti nxñi cha! ji'i Jesús, masi tyacua 
cua ña'a ca cha! ti!í jili ngu'. Tso'o 
si talo ngu' tyiquee!, ña'a cuayá! 
tye cha! ti'í bi! ji'i ngu!, cha! caja 
chalyuu nu ná nga'a cha! tye ji'i 
ngu! bi! li!; bi! laca cha! tso'o nu 
cua nacui Ni cha! ta Ni ji'i hati nu 
ntsu'u tsa tyiquee ña'a jili ycui! Ni. 
13Nu lo'o cojolaqui sca cha! cuxi 
ji'na ni, ná tso'o si ñacui na ndi'ya: 
“Ycui' Ndyosi ndyu'ni cha! nñilo!o 
cha! cuzi re 'na”. Ná ntsu'u cha! 
cuxi tsiya! ti nu caca ji'i cñilo'o ji'i 
ycui' Ndyosi, lo'o jua'a ná nñilo'o 
Ni ji'i nati lo'o sca cha! cuxi. “Nu 
lo'o ndojolaqui cha! cuxi ji'na, bi! 
hora laca nu ná ndaquiya! na ji'i sca 
cha! ji'i ycui! Ni; li! la cui! cha! cuxi 
nu ntsu'u ne! cresiya ji'i ycui' ca na, 
bi! laca nu ndatsaa ji'na cha! tya 
cua'ni la na cha! cuxi. 15Tso'o la 
nti! na cha! cua'ni na cha! cuxi bi', 
masi caca tlyu la qui'ya ji'na; nu 
lo'o nguili na ji'i quilya bi! ji'na ña!a 
cuayá! nu ngataa caca xtyanu na ji'i, 
lil xana na xtyanu na chalyuu tso'o 
nu cua ngujui ji'na. 

16Cu'ma tya'a ngusñi na cha! ji'i 
ycui' Ndyosi, tyaca!a tsa ma 'na; 
ná ta ma chacuayá! cha! cñilo'o nu 
xña'a jili ma. Lcaa cha! xlya'be nu 


cha! xcui' cha! tso'o laca bi", ca su 

ntucua ycui' Ndyosi tsiya! ti, ca bi! 
ngutu'u lcaa cha! bi!, la cui! ycui' 
Ndyosi nu ngúiñá lcaa xee tlyu nu 
nga'a nde cua. Sca ti cuaya' ña'a 
loo ycui' Ndyosi ña!a Ni ji'na; ná 
xcutsa!a Ni cha! nu ntsu'u tyiquee 
Ni ña'a Ni ji'na, cha! ná ntsu'u cha! 
tyalachu' Ni ji'i scaa cha! nu cua 
nchcui' Ni lo'o ñati. '$Lcaa cha! nu 
lini ca cuentya ji'i ycui! Ndyosi, cua 
ngulu'u Ni cha! bi! ji'na cha! caca 
na hati ji'i ycui! Ni, cha! jua'a nti! Ni 
cha! caca; cua nti! Ni cha! caca na 
loo ji'i lcaa ca lo na nu cua ngúiñá 
ycui! Ni, jua!a nti! Ni. 


Cha' tacati nu nga'a cha' cua'ni 
na cuentya ji'i ycui' Ndyosi 
19Cu'ma tya'a ngusñi na cha! ji'i 
ycui' Ndyosi, nu tso'o tsa ntsu'u 
tyiquee na! ña'aa ji'i ma, tso!o si 
cuilya ma cuentya ji'i cha! nu chcui' 
na! re. Ntsu'u cha ji'i lcaa na cha! 
yala ti cua!a jyaca na ji'i cha! nu 
chcui' ñati lo'o na; pana tiya! ti 
xacui na cha! ji'i ngu!, juala tiya!' 
tsa caca ñasi' na ji'i ngu'. 22 Nu lo'o 
nchca ñasi! na ni, ná taca cua'ni na 
cha! liñi nu nti! ycui' Ndyosi cha! 
cua'ni na nde chalyuu. 21 Lo'o jua'a 
nga'a cha! culochu' na lcaa cha! 
suba!, lcaa cha! cuxi nu tya ntsu'u 
ne! cresiya ji'na; tucuá na cha! ji'i 
ycui' Ndyosi lacua, xñi tso'o na 
Icaa cha! nu nda Ni cha! tyanu ne! 
cresiya jitna, cha! bi! laca cha! nu 
taca cua'ni lyaá ji'na ji'i nu cuxi nu 
ntsu'u ji'na. 

22Tsa bi! ti cha!, nga'a cha! 
taquiya' na lcaa cha! nu nclyu'u Ni 
ji'na, si'i na cua'a jyaca ti na ji'i cha! 
bi"; na cñilo'o ti na ji'i ycui! ca na, si 
xcui' na cua!a jyaca ti na ji'i cha! bil, 

lo'o ná ndaquiya' na cha! bi'. 23Cua 
ña'a ca hati nu nti! cuna ti cha! nu 
nda Ni lo'o na, lo'o li! ná ntaja'a 
cua'ni cha! bi!, laca hati bi! ñilya 
laca hati nu ña'a cui!ya xi ji'i ycui! 
ca lo sca cuanaa; 24yala ntchaa ti 
ña!a ngu' ji'i ycui' ca ngu' lo cuanaa, 
pana lo'o cua ndyaa ngu', li! hora 
ti cjlyaa ti! ngu' ñilya ña'a ycui' 
ca ngu'. 25Xtyucua ycui' Ndyosi 
jili cua ña'a ca hati nu chañi cha! 
cua'a jyaca ji'i cha! tso'o nu nda Ni 
cha! tyanu ne! cresiya ji'na; bi! laca 
cha! nu xtyucua ji'na cha! taca tyi'i 
tyiquee na tso'o ti. Si tso'o ti cua'ni 
na nde chalyuu, si cua'ni na lcaa 
cha nu nelyu'u ycui! Ndyosi ji'na 
lcaa tsa lo'o tyi'i na chalyuu, tso!o 
tsa caca ji'na li'. Si'i na nduna ti na 
cha! bi', lo'o li! xtyanu na ji'i. 

26Ná tyiquee' ntsu'u xi ngu' tya'a 
ma nu nti! cha! tacati tsa ndu'ni 
ycui' ca ngu'. Pana laja ti ndu'ni 
ngu' cha! tacati ngu!, si ná ndube 
ti' ngu! ñilya nchcui' ngu' lo'o hati; 
na ñilo'o ngu' ji'i ycui' ca ngu' cha! 
tacati ngu' li!. 27Si tyucui tyiquee 
na tsiya! ti ndu'ni na cha! tacati 
cuentya ji'i Ni, si si'i na tucua cha! 
ntsu'u tyiquee na, ndi'ya nti! ycui! 
Ndyosi Sti na cha! cua'ni na li!: nga'a 
cha! xtyucua na ji'i nu sube ti'i, jua'a 
nga'a cha! xtyucua na ji'i nu cuna'a 
nu ndyanu ti'i ti, nu lo'o nchcube! 
tsa ngu' ndi'i ngu' chalyuu; pana ná 
tso'o tyatí yu'u na lo'o cha! cuxi nu 
ntsu'u nde chalyuu. 


Sca ti cuayá' cua'ni tso'o na lo'o 
cua ña'a ca ñati nu lijya slo na 
Cu'ma tya!a ngusñi na cha! 
ji'i Jesucristo nu Xu'na na, nu 
ntucua Ni ca su tso'o tsa ña'a nde 

cua, ná tso!o si xa! ña!a ntsu'u 
tyiquee ma ña'a ma ji'i xi scaa nati; 
stu'ba ti cua'ni ma lo'o cua ña'a ca 
ñati, tso'o la. 2Ná tyiquee' caa tyuu 
lo ñati ca su ndyu'u ti'i ma, masi 
ngu! culiya! nu ntsu'u cui! oro sne 
ya! ngu!, cuati tso!o tsa nafa ste! 
ngu!, masi ngu! ti'i nu ngusu tsa ste! 
ngu'. 3Ná tso'o si lye tsa cua'ni chi 
ma loo sca hati nu nchcu' late! nu 
tso'o tsa na'a. Ná tso'o ñacui ma ji'i 
nu culiya! bi': “Tyucua xi lo yaca 
xlya tso!o re, cusu'”, si ñacui ma ji'i 
sca ngu' ti'i nditya: “Ndacua ti tyu 
nu'u. Cua'a xi, masi lo yuu ti cua”. 
4Ntsu'u qui'ya ji'i ma li', xqui'ya 
cha! xa! ña!a ntsu'u tyiquee ma ña'a 
ma ji'i xi scaa ñati, lo'o jua'a cuxi ti 
ntsu'u tyiquee ma ña'a ma ji'i nu xa! 
hati bi! li'. 

5Cu'ma ngu' tya!a na nu tyaca'a 
tsa ma 'na, cuilya ma cuentya ji'i 
cha! re: Cua ngusubi ycui' Ndyosi 
jili ñati ti'i cha! taca xñi tso'o ngu' 
cha! ji'i ycui! Ni; ta Ni chalyuu 
tso'o ji'i ngu' bi! li', la cui! chalyuu 
nu nacui Ni cha! caja ji'i nati nu 
ntsu'u tsa tyiquee ña'a ji'i ycui' Ni. 
Masi ti'i tsa ñati bi! nde chalyuu, 
pana culiya! ngu' cuentya ji'i ycui! 
Ndyosi. $Ná tso'o ndyu'ni cu'ma, 
cha! ti'í ti! ma ña'a ma ji'i ngu' ti'i. 
Xcuane na! sca cha! ji'i ma lacua: 
¿Ha si'i nu culiya! laca nu ti'í ti! 
ji'i ma? ¿Ha si'i nu culiya! laca nu 
ndya'alo'o ji'i ma ca slo ngu' tisiya? 
7La cui! ngu' bi! laca nu nchcui! tsa 
cha! cuzi ji'i ycui' Jesús nu ntsu'u 
tsa cha! jitna lo'o. 

8Tso'o tsa si chañi cha! ndaquiya' 
ma cha! cusu' nu nscua tya clyo la; 
ndi'ya nchcui' cha! bi": “Ntsu'u cha! 
cua'ni tya'na ti! na ji'i tya'a ñati na, 

ñilya laca si ndu'ni tya'na ti! na ji'i 
ycui' ca na”, nacui quityi. 9Si xa! 

ca ña'a ndu'ni ma lo'o xi scaa hati, 
cuxi ndu'ni ma li', ntsu'u quilya ji!i 
ma cuentya ji'i ycui' Ndyosi li'; la 
cui! jua'a ndyu'u cha! nu nscua lo 
quityi cusu! bi". "Nati nu ndaquiya' 
lcaa cha nu ngulo ycui' Ndyosi ji'na 
cha! cua'ni na, lo'o li! ntsu'u masi 
sca ti cha! cuxi nu ndyu'ni ngu! bi, 
sca ti cuayá' ntsu'u quitya ji'i ngu', 
ñilya laca si ná ndaquiya! ngu' tsiya! 
ti ji'i lcaa cha nu cua ngulo ycui' 

Ni jitna. Ycui' Ndyosi laca nu cua 
nacui tyucuaa lo cha! ndilya: “Ná 
tyu'u cha! ji'i ma lo'o clyo!o xa! 
hati”, nacui Ni; lo'o jua'a: “Ná cujuii 
ma ji'i tya'a ñati ma”, nacui Ni. Si 
cujuii ma ji'i tya'a ñati ma, ntsu'u 
gui'ya ji'i ma lacua, masi ná ntsu'u 
cha! ji'i ma lo'o clyo!o xa! hati; sca 
ti cuayá! cua ndya'achu' ma ji'i cha! 
nu cua nchcui' ycui' Ndyosi lo'o na 
li". 12Cua nda Jesús sca cha! tso'o 
cha! tyanu ne! cresiya jitna, cha! 
xtyucua ji'na cha! taca tyi'i tyiquee 
na tso'o ti. Nga'a cha! chcui' tso!o 
na, jua'a ntsu'u cha! cua'ni na cha! 
tso'o lo'o ndi'i na chalyuu, cha! cua 
tyalaa ti tsa nu lo'o cua'ni cuayá' Ni 
ji'i lcaa nati chalyuu. WLo'o li! si 

ná ngua'ni tya'na ti! na jili tya'a hati 
na, ná taca cua'ni tya'na ti! Ni ji'na 
lo'o cua'ni cuayá! Ni ji'na; pana ñati 
nu ngua'ni tya'na ti! jili tya'a nati ni, 
bi! nati laca nu tso!o la caca cha! ji'i 
hora lo'o cua'ni cuayá! Ni ji'i nati. 


Ntsu'u cña tso'o cha! cua'ni na 
lo'o ngusñi na cha! ji'i ycui' Ni 
14Cu'ma tya'a ngusñi na cha! ji'i 
Jesús, ná taca ñacui na cha! ntsu'u 
cha! ji'na lo'o Jesús, si ná lo'o 

ndu'ni na cha! tso'o nu xtyucua ji!i 
tya!a nati na. Sca ti ngusñi tso'o 
na cha! ji'i Jesús, si cua'ni na cha! 
tso'o jua!a; li! tyajala Ni cua'ni lyaá 
Ni ji'na. Ná tyiquee' ntsu'u ngu' 
tyala ndyu'u ti'i ma nu lyiji tsa ste! 
ngu!, nu lyiji tsa na cacu ngu!, masi 
qui'yu, masi cuna!a. 16Si chcui' ma 
lo'o ngu! bi! ndi'ya: “Xtyucua Ni 
ji'i ma”, ñacui ma ji'i ngu', “cacu! 
ma ste! ma cha! caca chcatsu ma, 
cacu tso!o ma tyaja”, ñacui ma ji'i 
ngu!, pana ná nda ma na nu lyiji 
ji'i ngu bi! li!, ¿ha tso'o nti! ma cha! 
nchcui' ma lo'o ngu' jua'a? Ná tso'o 
chcui' ma jua'a, cha! cua ngujlyaa 
ti' ma cha! ji'i ycui' Ndyosi si cheui! 
ma jua'a; "ná taca ñacui na ji'i ngu' 
cha! cua ngusñi na cha! ji'i ycui! 
Ndyosi, si ná lo'o cua'ni na cha! 
tso'o nu xtyucua ji'i tya!a nati na. 
18Ná tyiquee! ñacui sca hati ji'na: 
“Tso'o tsa ngusñi ma cha! ji'i ycui' 
Ndyosi tu'ni. Pana nu na! ni, nti' 
na! cha! cuayá! tsa cuentya ji'i ycui! 
Ndyosi masi cua'ni na! xi cha! tso!o 
lo'o ñati”, ñacui ngu'. Tso!o lacua. 
Nditya chcui' na! lo'o ngu! bi! li!: 
“Cacha! ma 'na lacua cha! cua ngusñi 
ma cha! ji'i ycui' Ni, masi ndyu'ni 
ma cha! tso'o lo'o ñati; pana laja 
lo'o ndyu'ni tso'o na! lo'o ñati, li! ca 
cuayá! ti' ma cha! chañi cha! ngusñi 
na! cha! ji'i ycui! Ni”, ñacui na! ji'i 
ngu' bi". 19 Jlya ti' ma cha! sca ti 
ycui' Ndyosi ntsu'u chalyuu. Tso!o 
tsa, pana cua ña'a ca cui'i xña!a jlya 
ti! cha! bi!; lo'o jua'a lye tsa nchcua 
cuili xña!a bi", cha! ntsii cui'i ji'i ycui! 
Ni. 22 Ngala cha! ca cuayá! ti! ma, 
cha! ná chañi cha! ngusñi na cha! ji'i 
ycui' Ndyosi si ná lo'o cua'ni na cha! 
tso'o cha! xtyucua na jili tya'a nati 

na. 21Ndi'ya ngua cha! ngua cuayá! 
til ycui' Ndyosi cha! ngua tso!o 
cresiya ji'i Abraham, jyo'o cusu' 
ji'na: na'a Ni cha! ntaja'a nu cusu! 

ta jili sñi' ycui' ca, nu Isaac bi', cha! 
caca yu sca msta. 22Ntsu'u sca cña 
nu ngua'ni Abraham lacua. Xquitya 
bi! ngua cuayá! ti! ycui' Ndyosi cha! 
cua ngusñi Abraham cha! nu nchcui' 
Ni lo'o; jlya tsa ti! nu cusu! cha! bi!, 
bi! cha! ntaja'a yu ngua'ni yu cha 
bi!. 23Bi! laca cha! nu nscua lo quityi 
cusu' ndi'ya: “Ngusñi Abraham cha! 
ji'i ycui' Ndyosi, bi! cha! ntucuá Ni 
cha! ji'i Abraham cha! caca yu sca 
hati nu lubii tsa cresiya ji'i”. Tya'a 
tso'o ycui' Ndyosi ngua Abraham li", 
nacui quityi. 

24 Jua'a ca cuayá! ti! cu'ma lacua, 
cha! ntaja'a ycui! Ndyosi tucuá Ni 
cha! ji'i ñati lo'o ndyu'ni ngu' cha! 
tso!o, si'i xquitya cha! nacui ti ngu' 
cha! jlya ti! ngu! ji'i Ni. 2? La cui! jua'a 
ntucuá Ni cha! ji'i nu cuna'a calle 
nu ngua naa Rahab; ntucuá Ni cha! 
nu nchcui' ma! bi", ñilya laca si ngua 
ma! sca hati tso'o, xqui!lya cha! tso!o 
tsa cña nu ngua'ni ma! cuentya ji'i 
ycui' Ndyosi. Cua nda ma! su nguti'i 
ngu' nu ndyaa na'a ji'i quichi tyi 
ma! cuaana ti; li! ngulu'u ma! chaca 
tyucuii ji'i ngu' su tyaa tso!o ti ngu' 
bi", cha! xna ngu! ji'i ngu' xña'a li". 
26Lo'o jua'a nu na ni, si ñacui na 
cha! cua ngusñi na cha! ji'i ycui! 
Ndyosi, pana ná ndu'ni na cha! tso'o 
nu xtyucua ji'i tyala hati na, li! laca 
na ñilya laca ñati nu ndyaa cresiya 
ji'i cha! cua ngujuii ngu'. 


Cua'a na xi ji'i cha! nu chcui' na 
Cu'ma tya!a ngusñi na cha! 
jili Cristo, ná tso'o si tyuu tsa 

tya'a ma culu'u ma ji'i tyala ñati 
ma; cuayá! xti ti na caca na mstru 
nu culu'u cha! ji'i ycui! Ndyosi ji'i 
ngu' tya!a na. Cua jlo ti' ma cha! 
lye tsa ndi'i loo ngu' ña!a ngu' ji'na, 
bi! cha! yala tsa chcui' ngu! ji'na si 
xñi na cha cha! culu'u na ji'i ngu' 
tya'a na. ?Chañi laca cha! ntsu'u 
quiya! lcaa na ndyu'u tsaa tu'ba na 
lo'o nchcui! na lo'o tya!a ñati na; 

ná ntsu'u ni sca hati nu bilya tyu'u 
tsaa tulba tsiya' ti, nu lo'o nchcui! 
ngu' lo'o tya!a ñati ngu'. Si ntsu'u 
ñati nu nchca ji'i cua'a ji'i cha! nu 
ncheui' ycui! ca ngu', ñati nu tyucui 
tyiquee tsiya! ti laca ngu' bi". Ná 
tyiquee! taca cuala ngu' bi! ji'i ña'a 
tsaca ngu!, si jua!a; pana tucui tsa 
laca cha! cua'a na ji'i ycui! ca na, 
cha! ná chcui' na cha! cuxi. 3Nditya 
ndu'ni na lo'o sca cuayu: nsta na 
chcua tyu tu'ba ni!, cha! li! taca 
culo na cña ji'i ni', cha! tsaa ni! lo'o 
na macala su nti! na cha! tsaa na. 
4Xa! ña'a ndu'ni ngu' lo'o nclya! ngu' 
sca yaca ni'i: nu ñati nu laca loo ji'i 
yaca ni'i ni, lo'o cala! ngu' sca ya! 
piti nu ntucua nde siyu! yaca ni'i bi!, 
taca ji'i ngu' tsalo'o ngu' ji'i macala 
su nti! ngu! cha! tsaa ngu! lo'o. Masi 
tonu tsa yaca ni'i bi!, masi lye tsa 
ndyaca cui'i nu ndyalo'o ji'i, taca ji'i 
ngu' tsalo'o ngu' ji'i macala su nti! 
ngu' tsaa ngu'. “La cui! jua'a laca 
lo'o sca cha! nu nchcui' na; masi 
xca ti cha! laca bi! nti' na, pana 
quiña!a tsa cha! tlyu nchcui! na 
ntsu'u quiya!. Tucui tsa laca cha! 
cuala na ji'i tu'ba na, cha! ná chcui' 
na cha! cuxi jua!a. Lo'o jua!a quiña'a 
tsa cha! cuxi taca cua'ni sca cha! 

nu chcui' na; ñi'ya laca cha! xti ti 
quii' nti! cha! chca'a quii' ji'i quixi! 

tonu, quiña'a tsa su tyaqui quixi' 

lit. SNi'ya laca sca quii!, jua'a laca 
sca cha! nu cheui! na; xquilya bi! 
taca xana chaca chalyuu nu cuxi 
tsa ji'na, nu lo'o cua ndyatí nu cha! 
cuxi bi! ndyaa nde ne! cresiya ji'na. 
Kana cañi cha! cuxi bi! tyucui ña'a 
na li!. Xqui'ya sca cha! nu chcui' ti 
na, ndyaca'a quii' li'; loto nu guii' 
bi! ni, nde ca bilyaa tsiya! ti ndyu'u 
bi! lijya cañi lcaa su ndi'i na. "Taca 
ji'i nati chalyuu cua'ni masu ji'i lcaa 
lo na'ni tyaala, masi na'ni nu ndya!a 
quiya! ti, masi na'ni nu ndyacui cua, 
masi na'ni nu sube! ne! ni! lo yuu, 
masi na'ni nu ntsu'u lo tyujo'o; na 
cua ndyu'ni masu hati ji'i lcaa lo 
na'ni bi'. ¿Pana cha! nu nchcui' na 
ni, ná caja ñitya nu cua'ni masu na 
jii, cha! ngalaa chcui' na cha! cuxi 
lo'o ñati. Cuxi tsa laca tu'ba na, ná 
nchca ji'na cua'a na ji'i ycui' ca na. 
Ñilya laca hitya tyaala nu ntsu'u 
tu'ba cuaña tyaala, jua'a nti! tu'ba 
na, cha! ntsu'u tsa cha! cuxi nu 
nchcui' na. 9Tucua lo cha! nchcui! 
na, cha! ndyu'ni tlyu na ji'i ycui! 

nu Xu'na na, la cui! Ndyosi Sti na; 
lo'o jua'a nsta na qui'ya ji'i tya'a 
ñati na, masi ngiúiñá ycui' Ndyosi 
ji'i lcaa nati chalyuu na cha! laca na 
ñi'ya ña'a ycui' Ni. La cui! tyuu 
tu'ba na ndyu'u Icaa cha! nu nchcui' 
na, masi cha! tso'o nu nchcui' na 
lo'o ycui' Ndyosi, masi cha! cuxi nu 
nchcui' na lo'o tya!a hati na. Cu'ma 
tya'a ngusñi na cha! ji'i Cristo, ná 
tso'o cha! ndyaca jua'a. "Si'i sca 

ti tyuu pilya ntyucua hitya tso'o 
stu'ba ti lo'o ntyucua hitya chi'. 

12 Jua'a lo'o yaca si'yu ni; ná taca 
tyu'u ntsati ji'i yaca quixuu, ni ná 
taca tyu'u quixuu ji'i yaca ja'ba, 

cha! ná ca quixa! cha!. Ná caja hitya 
nu tso!o co!o na ca su ntyucua hitya 
chi, 


Nu lo'o chañi cha! tso'o tsa 
nchca cuayá' ti! na scaa cha! 


13Nu lo'o nti! ma cha! tso'o tsa 
nchca ji'i ma nchcui! ma, cha! tso'o 
tsa nduna ma scaa cha! nu nda 
nati lo'o ma, li! xcui' cha! tso'o ti 
cua'ni ma laja lo'o ndi'i ma chalyuu, 
cha! taca cuilya xa! la ñati cuentya 
ji'i ma cha! hati tso'o laca ma. Ná 
quiña'a cha! tyu'u tyiquee ma ña'a 
ma ji'i ngu', pana tso'o ti chcui! ma 
lo'o ngu!. 14Ná taca ña'a ngu' cha! 
ñati tso'o laca ma si liye! ti! ma, si 
chiya!a tsa ntsu'u tyiquee ma ña!a 
ma ji'i ñati, si xcui' cha ji'i ycui' ca 
ma ntsu'u tyiquee ma; na nñilo!o 
ma ji'i tya'a ma si jua'a ndu'ni ma, 
hasta ndacu! ma cha! liñi nu cua nda 
ycui' Ndyosi lijya chalyuu. 15Si'i nde 
su ntucua ycui' Ndyosi ndyu'u cha! 
cuxi nu nchcui! ma, sca cha! cuxi 
nu ntsu'u chalyuu laca bi'; sca cha! 
nu cua nda ycui' nu xña!a laca cha! 
nu nchcui' ma bi. 16Si liye! ti! na 
jili tyala na, si xcui' cña ji'i ycui! ca 
na ntsu'u tyiquee na, ná caca stu'ba 
cha! ji'na lo'o tya!a na li"; lcaa lo 
cha! cuxi caca cua'ni na li!. Pana 
lcaa cha! nu nda ycui' Ndyosi cha! 
chcui! na lo'o hati, xcui' cha! tso!o 
laca bi'; ná nguxa! cha! tso'o bi' lo'o 
cha! cuxi, ná ntsu'u cha! xuu tya!a 
na lo'o tya!a ñati na. Cha! tso'o ti 
laca nu nda Ni cha! chcui' na lo'o 
hati, cha! xcui' na tso!o ti cua'ni na 
lo'o hati li'. Lo'o jua'a ndu'ni cha! 
bi!, cha! cua'ni tya'na ti! na ji'i ñati, 
ñala cuayá! nu cua'ni na cha! tso!o 
cha! xtyucua na ji'i ngu!; ndu'ni cha! 

sca ti cha! liñi chcui' na lo'o hati, si'i 
cha! cuiñi chcui' na lo'o ngu!. 18 Tso'o 
tsa ndyu'ni ñati nu ná nelyana cha! 
cusuu lo'o tya!a ñati, ñati nu tso'o 
tsa ntsu'u tyiquee nchcui' lo'o tya!a 
ñati. Tiya! la li! tyu'u tucua quiña'a 
la cha! tso'o nu cua nti! ycui! Ndyosi 
cha! caca nde chalyuu, xquitya cha! 
nelyacua tso'o ti! ngu! bi!. 


Ná cua'ni tya'a na lo'o ñati 
cuxi nu ntsu'u chalyuu 

4 ¿Ni cha! laca lye tsa nxuu 

tyala ma? ¿Ni cha! laca lya' 
tsa til ma ji'i tyala nati ma? ¿Ha si'i 
na ndacui tsa ti! ma ji'i scaa na nu 
ntsu'u ji'i tyala hati ma? Ná nchca 
ji'i ma cha! ti ti tyi'i tyiquee ma lo'o 
tyala ma xqui'ya lcaa lo cha! cuzi 
nu ndiya tsa ti! ma ji'i. 2Si ntsu'u 
sca cha! nu tiji' tsa ti' ma ji'i, lo'o ná 
ntsu'u chacuayá! cha! caja cha! bi! 
jili ma, li! nti' ma cujuii ma ji'i ñati, 
cha! jua'a taca caja cha! bi! ji'i ma, 
nti! ma. La cui! jua!a si ndacui tsa 
ti' ma ji'i sca na nu ná nchca caja 
jili ma, li! nchcui! ma cha! ti'í ji'i nu 
ca ji'i na bi!, nxuu tya'a ma lo'o ngu' 
bi! li!. Pana ná ndyiji na nu nti' ma 
caja ji'i ma, xquitya cha! ná ndijña 
ma cha! bi! ji'i ycui' Ndyosi su clyo; 
3 masi ndijña ma sca cha! ji'i ycui' 
Ndyosi, pana cuxi tsa tyiquee ma, 
bi! cha! ná ndyiji cha! bi! ji'i ma li!. 
Tsa nde ti cha! ntsu'u tyiquee ma: 
cua nti! ma cha! caja ji'i ma cua ña'a 
ca cha! nu tyaala! tyiquee ycui' ca 
ma, pana ná tso'o cha! ndyu'ni ma 
jua'a; “cua nguxtyanu ma ji'i ycui! 
Ndyosi, cua ntsu'u cha! ji'i ma lo'o 
sca cha! nu cuxi tsa, si jua'a ndyu'ni 
ma. ¿Ha ná nchca cuayá! ti' ma cha! 
tya!a cusuu ycui' Ndyosi laca na, si 

xcui! cha! ji'i ycui! ca ti na ntsu'u 
tyiquee na? Na nxuu tya'a na lo'o 
ycui' Ndyosi, si cua'ni tya'a na lo'o 
nu cuxi nu ntsu'u nde chalyuu. 
3Ndi'ya nscua cha! lo quityi ji'i ycui! 
Ndyosi, lo'o jua'a si'i cha! laja ti 
nda Ni: “Nu Xtyi!i ycui' Ndyosi nu 
nda Ni cha! tyanu ne! cresiya ji'na, 
ntsu'u tsa tyiquee Ni ña!a Ni ji'na; 
pana yala tsa caca chii ti! Ni ji'na, si 
lo'o ntsu'u sca cha! cuxi loo”. Jua'a 
nacui quityi. STlyu la tsiya' ti cha! 
tso'o nu ndu'ni ycui' Ndyosi lo'o na, 
cha! xtyucua Ni ji'na. Ndi'ya nscua 
chaca cha! lo quityi ji'i ycui! Ndyosi: 
“Ná sca na ta ycui' Ni ji'i nati nu 
xcui' tyijiloo ji'i tyala hati ngu', nti! 
ngu'; pana quiña'a tsa cha! tso!o 
ndu'ni Ni lo'o nati nu tso'o ti ndi'i 
chalyuu, nu ná ndyu'ni tyucuaa 

ti' lo'o xa! ñati”, nacui quityi bi!. 
7Taquiya' ma cha! ji'i ycui' Ndyosi 
lacua. Kuu tya'a ma lo'o nu xña'a, 
lo'o li! xna nu cuxi bi!, tyu'u clya 
bi! su ndi'i ma li'. 8Tso'o tsa xñi ma 
cha! ji'i ycui! Ndyosi, lo'o li! tucuá 
Ni cha! ji'i ma. Si ntsu'u tsa quilya 
jili ma, nga'a cha! xtyanu ma lcaa 
cha! cuxi nu ntsu'u cha! ji'i ma lo'o; 
jua'a cua'ni tye ma ji'i lcaa cha! 
cuiñi nu ntsu'u ne! cresiya ji'i ma. 
9Ntsu'u cha! ca xñi!i ti! ma xqui'ya 
nu quiña'a tsa cha! cuxi nu ntsu'u 
ne! cresiya jili ma, bi! cha! ndu'ni 
cha! xilya ma, ndu'ni cha! cunaa 
ma xqui'ya cha! cuxi bi'. Xitya ca ma 
juani, masi nxtyí tsa ma nquicha'; 
ca xñi'i tsa ti' ma juani, masi chaa 
tsa ti' ma nquicha!. 1%Cua'ni ma 
cha! ca tyuju'u ti' ma nde loo ycui! 
Ndyosi ji'i qui'ya nu ntsu'u ji'i ma, 
lo'o li! ta Ni sca se'i tso!o la su tyi'i 
ma ca su ntucua ycui' Ni. 

Ná chcui' na cha! ti'í ji'i ngu' tya'a na 
11Cu'ma tya'a ngusñi ma cha! ji'i 
Cristo, ná chcui' ma ji'i ngu! tya!a 
ma. Si chcui! cuxi na ji'i ngu' tya'a 
na ni, si sta na quilya ji'i ngu' bi!, 
laca cha! nchcui' cuxi na ji'i lcaa 
cha! nu nda ycui' Ndyosi Sti na lo'o 
hati tya clyo la; na ndacu' na ji'i 
cha! bi'. Jua'a ndyu'u cha! si chcui' 
na cha! ti'í ji'i ngu' tyala na. Si ná 
ndaquiya! na ji'i lcaa cha! nu cua 
nda ycui' Ndyosi lo'o na, si chcui' 
cuxi na ji'i cha! bi!, na ndacu! na 
jili cha! nu cua nda Ni lo'o na; jua'a 
ndyu'u cha! li'. 12Lo'o ycui' Ndyosi 
ni, sca ti ycui' Ni laca nu cua nda 
cha! bi! lo'o ñati tya clyo; sca ti 
ycui' Ni cua'ni cuayá! Ni ji'i lcaa 
hati cuentya jili cha! bi! nde loo 
la; sca ti ycui' Ni taca ji'i Ni cua'ni 
lyaá Ni ji'i nati, nu lo'o cuityi Ni 
qui'ya nu ntsu'u ji'i ngu'; jua'a ycui! 
Ndyosi laca nu taca cua'ni tye Ni ji'i 
hati tsiya! ti, nu lo'o nti! ti Ni. Ná 
stu'ba laca ma lo'o ycui' Ndyosi, bi! 
cha! ná ntsu'u chacuayá! ji'i ma cha! 
cua'ni cuayá! ma ji'i tyala hati ma. 


Ná chcui' na quiña'a tsa cha' 
tonu lo'o tya'a ñati na 

13Nga'a cha! chcui! na! sca cha! 
lo'o cu'ma, cha! ntsu'u cu'ma nu 
nchcui' ma ndi'ya: “La quee, ca 
bcha la tsaa ya ca quichi tyijyu! 
bi”, nacui ma. “Ca bi! tyanu ya 
tyucui sca yija, cha! quiña!a tsa 
ngana cua'ni ya ca bi”, nacui ma. 
14pana ná sca cha! jlo ti! ma tsiya' 
ti ñilya ña'a chalyuu nu caja ji'i ma 
quee bcha la. Chalyuu su ndi'i na 
juani, ñilya laca sca cuichi coo, 
jua'a laca bi'; tsiya! ca ndyu'u tucua 

cuichi coo, lo'o jua'a yala ti neliji 
yu'u bi'. 15Tso'o la si ndi'ya ti cha! 
ta ma lo'o ñati: “Nde ti tyi'i ya”, 
ñacui ma, “nde cha cua'ni ya; masi 
cha bi! cua'ni ya, sca ti si ta ycui! 
Ndyosi chacuayá' cua'ni ya jua!a”, 
ñacui ma. “Pana si'i jua'a nchcui' 
ma juani, cha! tyixi tsa ndyu'ni ma 
lo'o tya!a hati ma; lye tsa nchcui! 
tyucuaa ti! ma lo'o ngu! tya!a ma. 
Lcaa quiya' lo'o nchcui! ma jua'a, 
cha! cuxi laca bi". "Loto li! ntsu'u 
quitya ji'i ma, cha! ná ntaja'a ma 
cua'ni ma sca cha tso'o nu ngulo 
ycui' Ni ji'i ma cha! cua'ni ma. 


Sca cha' nu nchceui' yu 
lo'o ngu' culiya' 
Juani ni, cua'a jyaca ma 
xi 'na laja lo'o ta na! sca 
cha! lo'o cu'ma, nu laca ma ngu' 
culiya!. Tso'o la si xitya ma juani, 
cunaa ma li! xquitya cha! ti'í nu 
cua lijya cha! tyacua ji'i ma, ?cha' 
cua nguliji yu'u cha! culiya! ji'i 
ma jua'a ti. Cua ngunu'u lyiji lcaa 
late! tso!o ji'i ma, cha! cua ndyacu 
cuixu' ji'i. 3Lo'o jua'a cua ntyucua 
cuayaa! chu! lcaa chcua oro ji'i ma, 
lcaa chcua plata ji'i ma. Nu lo'o 
ña!a ngu' ñi'ya ndyaca ji'i yu'ba 
bi! ji'i ma, li! ca cuayá! ti! ngu' cha! 
ñi'ya lo'o ngunu'u chcua oro chcua 
plata nu ntsu'u ji'i ma, jua'a cua 
ndye cha! jili lcaa ma; ñi'ya laca si 
ndyaqui lyiji ma lo quii', cua ndye 
cha! ji'i ma li'. Quiña'a tsa cha! tso'o 
cua nguxco!o ma nquicha!, cha! 
cua'nijo'o ji'i ma nde chalyuu, pana 
cua ngulala ti tye lcaa cha! nde lo 
yuu chalyuu. *Lo'o jua'a ná nda 
ma Xcaya! msu nu ndyaa ne! xña 
ji'i ma, bi! cha! juani cua'a jyaca ma 

xi ji'i cha! nu nxlyú msu bi' hichu' 
ma; ca su ntucua ycui' Ndyosi 

nu laca Xu'na lcaa chalyuu, ca bi! 
ndani nchcui! nu ngu' nu ngua'ni 
clacua ji'i ma. $Xcui' tso'o tsa laca 
su ndi'i ma chalyuu; pana bata 
chcu' laca cu'ma, cha! xcui' nclyana 
ma lcaa ña'a cha! tso'o nu caca 
tyaala' tyiquee ma. Lo'o nu juani 
cua ngulala ti tyalaa tsa cha! cajaa 
ma, cha! li! cua'ni cuayá! ycui! Ni 
ji'i ma. SLaja lo'o tya ndi'i ma nde 
chalyuu nsta ma qui!ya ji'i ngu' ti'i 
nu ná ntsu'u cha! cuxi nu ngua'ni 
bi'; ndyujuii ma ji'i ngu! bi!, masi ná 
nchca ji'i ngu' bi! cua'ni lyaá ngu' ji'i 
ycui' ca ngu!. 


Talo na tyiquee' cha! xacui ycui' Ni 
sca cha! ji'na nu ngüijña na ji'i 

7Cu'ma tya!'a ngusñi na cha! ji'i 
Jesús, talo ma tyiquee' cha! ntajatya 
ma ji'i ycui' nu Xu'na na, ni jacua! 
caa Ni chaca quiya' nde chalyuu. 
Ñati nu cua ndyataa xtya ji'i ni, 
ndalo tsa tyiquee ngu' ntajatya ngu' 
ni jacua' tyu'u sityu nu ndulo tsa 
cha! caja ji'i ngu!; ndu ti! ngu' bi! 
cha! ca!ya tyo, masi tyo nu ca!ya 
yala la, masi tyo nu ca'ya tiya! la. 
8Lo'o jua'a cu'ma ni, nga'a cha! 
talo ma tyiquee'; cua'ni nguula ti! 
tyiquee ma, cha! ná tya'achu! ma 
ji'i ycui' Ndyosi, cha! cua ngulala ti 
caa ycui' nu Xu'na na chaca quiya! 
nde chalyuu. *Cu'ma tya'a ngusñi 
na cha! ji'i ycui' Ni, ná chcui' ma 
cha! ti'í ji'i ngu! tyala ma, cha! ná 
sta Ni gui'ya ji'i ma li'. Cua ngulala 
ti tyalaa ycui! nu Bese nu laca loo 
ca su ndi'i na. 10Cu!ma ngu' tya'a 
na, tyi'u ti' ma ñi'ya ngua ji'i jyo'o 
cusu! ji'i ma nu ngua tu'ba ji'i ycui! 

Ndyosi cua sa'ni la; tyiquee' tsa 
ndalo ñati bi', masi lye tsa nchcube! 
ycui' ngu'. 11Nacui na cha! tso!o 
tsa ntsu'u tyiquee jyo'o bi!, cha! 
cua ndalo tsa tyiquee ngu! lo'o 
nguxcube! hati ji'i ngu' tyempo 
bi'. Cua ndyuna ma ñilya ngua 
cha! tyiquee! tsa ndalo jyo'o Job, 
nu lo'o quiña'a tsa cha! cuxi ngua 
ji'i yu. Lo'o li! su cua ndye cha!, xa! 
ndya Ni lcaa cha! tso'o ji'i yu chaca 
quiya'. La cui! jua'a, xcui' na tya'na 
ti! Ni ji'na, xcui' tso'o ntsu'u tyiquee 
Ni ña'a Ni ji'na. 

12Nde laca sca cña nu ná nga'a 
cha! cua'ni na tsiya! ti, cu'ma tya'a 
ngusñi na cha! ji'i ycui' Ndyosi: 
Ná cua'ni ma jura laja ti lo'o xtañi 
ycui' Ni lo'o cua quiñi ti sca cha! 
jili ma lo'o xa! ñati; ná ñacui ma: 
“Chacuayá' ji'i ycui' Ndyosi nu 
ntucua nde cua”, ni ná ñacui ma: 
“Chacuayá! ji'i ndyosi nde lo yuu”. 
Ná culotu ma ni sca xtañi Ni tsiya! 
ti, cha! caja ñilya nu tyanu tachaa 
cha! ji'i ma lo'o hati. Tsa bi! ti cha! 
ñacui ma ji'i nati: “Cua'ni na”, 
ñacui ma, si taca cua'ni ma ji'i; lo'o 
juala “Ná cua'ni na!”, ñacui ma, si 
ná nchca cua'ni ma ji'i. Ná caja ñilya 
sta Ni quilya ji'i ma li!. 

13Nu lo'o lye tsa nchcube' scaa 
ma, xqui'ya cha! ngusñi ma cha! 
jili Jesús, tso'o si chcui! ma lo'o 
ycui' Ndyosi la cui! hora bi'. Lo'o 
jua'a si ntsulu scaa ma nu chaa tsa 
ti! ma, tso'o tsa si cula tu'ba ma sca 
jii ji'i ycui' Ndyosi li". 14Lo'o ntsiya 
sca ngu' tya!a ma nu quicha, li! 
tso'o cuane ma ji'i ngu! cusu' tya!a 
ngusñi ma cha! ji'i ycui' Ni, cha! caa 
ngu' cua'ni ngu' jo'o ji'i nu quicha 
bi'. Lo'o li! jña ngu' bi! cha! clyu 

ti' ji'i ycui! Ndyosi, cha! cua'ni Ni 
cha! tyaca tso'o nu quicha bi!; cuati 
salú ngu' setye nu ntsu'u tana lo 
hichu! yu quicha bi! chacuayá! ji'i 
ycui' nu Xu'na na. 1 Tyaca tso'o nu 
hati quicha bi! li!, xquitya cha! jlya 
ti' ma cha! nu cua nchcui' ma lo'o 
ycui' Ndyosi; tya ta Ni chalyuu 

ji'i nu quicha bi! chaca quiya!, lo'o 
jua'a cui'ya Ni cha! clyu ti! ji'i yu 
ji'i qui'ya nu ntsu'u ji'i yu. 16Bi! cha! 
lacua, hii ma ji'i ngu' tya'a ma si 
ntsu'u qui'ya ji'i ma, cuati jña ma 
cha! clyu ti! ji'i ngu' tya'a ma lo'o 
ycui' Ndyosi, cha! ca tso!o tyucui 
ña'a ma chaca quiya'. Quiña!a tsa 
cha caca ji'i sca ñati nu lubii cresiya 
jili cuentya ji'i ycui' Ndyosi, nu 

lo'o jña yu sca cha! ji'i Ni. 17 Ñati 
chalyuu ti ngua jyo'o Elías; ñitya 
laca na hati chalyuu, la cui! jua'a 
ngua yu hati. Pana ngua sca quiya' 
nu tya'na tsa nchcui' yu lo'o ycui! 

Ndyosi cha! ná ca'ya tyo chalyuu 
bit; lo'o li! chu! sna yija cla'be ná 
nguatya tyo tsiya! ti. 18Ña!a cuayá! 
nu nchcui' yu lo'o Ni chaca quiya!, 
li' xa! ngua'ya tyo tso!o ti; lo'o li! 
ngua tso'o lcaa na cuiñii ji'i ngu'. 

19Cu'ma tya'a ngusñi na cha! ji'i 
Jesús, nu lo'o ntsu'u sca ngu' tya'a 
ma nu cua tya'achu! ti ji'i cha! tso!o 
ji'i Jesús bi!, tso'o tsa caca cha! si 
caca jili scaa ma cheui' tso'o ma lo'o 
yu, cha! xñi yu cha! ji'i ycui! Ndyosi 
chaca guiya'. 20Si ntsu'u cu'ma nu 
caca ji'i ma cua'a ma jili tya'a ñati 
ma cha! ná cua'ni ngu! cha! cuxi, 
cha! culu'u ma cha! ji'i ycui! Ndyosi 
ji'i ngu' bi! chaca quiya!, tso'o tsa 
cha cua'ni ma li"; taca cua'ni lyaá 
ma ji'i ngu' bi! li!, cha! ná cheuna! 
chalyuu ji'i ngu'. Lo!o jua'a caja ñi'ya 
nu cui!ya ycui' Ndyosi cha! clyu ti! 
ji'i ngu' ji'i lcaa quilya nu ntsu'u ji'i 
ngu! bi". 


Quityi nu nguscua San Pedro ndyaa ca 


slo nati ji'i Jesucristo nu ndi'i tyijyu' 





Pedro laca na! nu nscua na! 
quityi re cha! caa slo lcaa 
cu'ma nu ngusñi ma cha! ji'i Jesús, 
cu'ma ngu' nu ndi'i tyijyu!. Ntsu'u 
cu'ma nu ndyalaa ma nde loyuu su 
cuentya Ponto; xi xa! la tya'a cu'ma 

ndyalaa ma nde loyuu su cuentya 
Galacia, jua'a loyuu su cuentya 
Capadocia, jua'a loyuu su cuentya 
Asia, jua'a loyuu su cuentya Bitinia 
cua lye tsa ngañi ma. Cña nu nda 
ycui' Jesucristo 'na, bi! laca cha! 
tsala na! chcui' na! cha! ji'i Ni lo'o 
xa! la hati. ?Tya clyo la cua jlo ti! 
ycui' Ndyosi Sti na lcaa ña'a cha! 
nu caca nde loo la, bi! cha! ngusubi 
ycui! Ni jili ma. Lo'o juani ndyu'ni 
Xtyi'i ycui' Ndyosi cha cha! tyanu 
lubii cresiya ji'i ma, cha! taquiya! ma 
ji'i ycui' Jesucristo; na cua ngujuii 
yu lo crusi xqui'ya cu'ma, ndyalú 
tañi yu cha! caja ñilya caca lubii 
cresiya ji'i ma. Lo'o juani nti! na! 
cha! ña'a ti tya cua'ni ycui! Ndyosi 
cha! tso!o lo'o ma, cha! jua'a ti ti 
tyi'i tyiquee ma lcaa hora. 


Ndu ti' na cha' caja chalyuu 
nu ná nga'a cha! tye ji'na 
3Cua'ni tlyu na ji'i ycui' Ndyosi, 
la cui! bi! laca nu ndu'ni tlyu 


Jesucristo nu Xu'na na ji'i, la cui 
Sti Jesucristo nu Xu'na na laca 
bi'. Tya'na tsa ti! ycui' Ni ña'a Ni 
ji'na, bi' cha! ngua'ni cucui Ni 
cresiya ji'na; ntsu'u chalyuu cucui 
ji'na juani, xqui'ya cha! ndyu'ú 
ycui! Jesucristo chaca quiya' nu 
lo'o ngujuii yu. Lo'o nu juani cua 
ndu ti! na cha! caja chalyuu nu ná 
nga'a cha! tye ji'na, *xqui'ya cha! 
cua ngua'ni lyaá Jesús ji'na. Ná 
ntsu'u ni sca cha!, ni sca ñati nu 
taca cua'ni ñu'u ji'i cha! nu cua 
ngujui ji'na; ni sca na tsiya' ti, ná 
ca cua'ni tye na bi! ji'i cha! tso'o nu 
tyacua ji'na ca slo ycui! Ndyosi lo'o 
cua tye ti cha!, ná ntsu'u na nu taca 
cua'ni cuxi ji'i cha! bi'. $Cua ngusñi 
ma cha! ji'i ycui' Ndyosi, bi! cha! ndu 
Ni cua ji'i ma juani cha! ña'asii Ni ji'i 
ma. Ná ntsu'u ni sca na nu nguula 
la juersa ji'i, nu taca ji'i tyijiloo ji'i 
ycui! Ndyosi; cuala Ni jili ma ji'i nu 
cuxi, cha! cua'ni lyaá Ni ji'i ma lo'o 
tye chalyuu re, cha! cua ndyaa Ni 
ngua'ni cho'o Ni su tyi'i ma ca slo 
ycui' Ndyosi. 

6Bi! cha! caca chaa ti! ma juani, 
cha! tso!o tsa ntsu'u tyiquee ma, 
masi ntsu'u quiya! xñi'i ti' ma 
xqui'ya lcaa lo cha! ti'í nu ndyacua 

ji'i ma; pana xti ti tyempo nu ca 
xñi!i ti! ma. "Ndyacua cha! ti'í jili ma 
jua'a, cha! taca cua'ni cuayá! Ni ji'i 
ma, si chañi cha! ngusñi ma cha! ji'i 
ycui' Ni. Jlo ti' ma cha! quiña!a tsa 
nga'a chcua oro; pana hora ti ndu'ni 
cuayá' ngu' ji'i oro bi! lo'o quii' cha! 
tyalá bi!, cha! ña'a ngu' si chañi cha! 
xcui' oro laca bi'. Nde loo la quiñu'u 
chcua oro, tye cha! ji'i, masi quiña!a 
tsa cña ngua'ni ngu! cha! tyubii oro 
bi! tya clyo; pana nu cha! ji'i Jesús 
nu cua ngusñi ma ni, ndulo tsa cha! 
bi! cuentya ji'i ycui' Ndyosi. Masi 
quiña!a tsa chcua oro caja ji'na, ná 
stu'ba tsiya! ti cha! ji'i bi! lo'o ycui! 
Jesús. Lo'o ndye ndalo ma ji'i lcaa 
cha! ti'í nu ndyacua ji'i ma xquitya 
cha! ngusñi ma cha! ji'i Ni, li! tso'o 
tsa cha! nu caja ji'i ma lo'o tyu'u 
tucua ycui! Jesucristo caa chaca 
quiya!; ta Ni sca su tso!o cha! tyi'i 
ma slo ycui' Ni laja xee nu ndubi tsa 
ca su ntucua ycui' Ni. 

$ Ntsu'u tsa tyiquee ma ña'a ma 
jili Jesús, masi bilya ña!a ma ji'i Ni; 
hasta juani tya lyiji na'a ma ji'i, 
pana jlya ti' ma cha! lu'ú Ni. Chañi 
cha! tso!o tsa ntsu'u tyiquee ma 
juani xquilya Jesús, ni ná tye chca 
cha! chcui! ma lcaa cha! tso'o nu 
ntsu'u tyiquee ma cuentya ji'i ycui! 
Jesús lo'o xa! hati. 9Cua ngusñi ma 
cha! ji'i Ni, bi! cha! taca ca cuayá! ti! 
ma cha! chañi laca cha! cua'ni lyaá 
Ni ji'i ma lo'o cua ndye chalyuu. 

10 Nu jyo'o cusu! nu ngua tu'ba 
ji'i ycui' Ndyosi sa'ni la ni, nchcui' 
tsa jyo'o cusu' bi! ji'i cha! tso'o nu 
cua'ni ycui' Ndyosi nde loo la, cha! 
cua'ni lyaá Ni ji'i hati tyala ndi'i 
na chalyuu; xcui' cuentya ji'i ycui! 
Ndyosi nchcui' ngu' cha! bi', pana 

ná ngua cuayá! tso!o ti! ycui' ca ngu' 
bi! ñi'ya nu cua'ni ycui' Ndyosi cha! 
caca nde loo la, ni jacua! cua'ni Ni 
cha! bi'. 11Xtyi'i ycui! Cristo ngulu'u 
Icaa cha! ji'i ngu! bi', ñi'ya nu caca 
ji'i ycui' Cristo nde loo la, ñitya nu 
chcube! yu nde loyuu chalyuu, ñilya 
nu tlyu tsa cha! tso'o nu caca ji'i 

yu lo'o tyaa yu ca slo ycui! Ndyosi 
chaca quiya!. Lo'o li! ngulana tsa 
nu ngu! jyo!o bi', cha! quije cha! ji'i 
ngu' tilaca caca nu Cristo bi', ni tsa 
tyu'u tucua yu nde chalyuu. 12Pana 
ná nquije cha! bi! ji'i ngu' bi! li!; sca 
ti cha! nchcui' ycui' Ni lo'o ngu' bi!, 
cha! si'i ycui' ngu' bi! laca nu ca 
cuayá! tso'o ti! ñitya caca cha! bi! 
tyempo nde loo la. Pana cu'ma ni, 
nu lijya chalyuu nde loo la ji'i ngu' 
jyo'o bi', nchca cuayá! ti! ma juani, 
xqui'ya cha! cua ndyuna ma lcaa 
cha! tlyu nu ngua'ni Jesucristo. 

Cua ndacha! lini ya cha! bi! ji'i ma; 
chacuayá! ji'i Xtyili ycui! Ndyosi 
ngulu'u ya cha! bi! ji'i ma, cha! cua 
nda ycui! Ndyosi Xtyi!li ycui! Ni lijya 
lo ya nde chalyuu. Lo'o jua'a lcaa 
xca ji'i ycui! Ni nu ndi'i slo Ni, lcaa 
ngu' bi! nti! tsa ngu' ca cuayá! ti' 
ngu' lcaa cha! nu ngua ji'i Cristo 
lo'o ñaa yu nde chalyuu. 


Nti' ycui' Ndyosi cha! caca 
lubii cresiya ji'na lcaa tsa lo'o 
tya ndi'i na chalyuu 
13Bi' cha! culacua xi ti! ma, tii ti! 
ma tyi'i ma chalyuu, cha! lcaa tsa 
jatya ma ji'i cha! tso'o nu cua tlyu 
xi, nu cua'ni Ni lo'o ma lo'o cua'ni 
lyaá lyiji Ni ji'i ma; jua'a caca nu 
lo'o tyu'u tucua Jesucristo chaca 
quiya'. 14Taquiya' tso'o ma ji'i cha! 
nu nchcui' ycui' Ndyosi cha! caca ma 

sñi! Ni nu tso!o tsa ndu'ni; nga'aa 
cua'ni ma cua ña'a ca cha! cuxi nu 
ndiya ti! ma ñilya nu ngua'ni ma 
tya sa'ni la, nu lo'o bilya ca cuayá! 
ti! ma cha! tso'o ji'i ycui! Ndyosi. 
15Xcui' na lubii tsiya' ti laca ycui' 
Ndyosi, xcui' liñi tsa cha! nu ndu'ni 
Ni, lo'o jua'a laca Ni nu Xu'na na 
juani. Bi! cha! nti! Ni cha! xcui' lubii 
tsa caca cresiya ji'i ma, xcui' cha! 
liñi cua'ni ma. 1$Ndi'ya nscua cha! 
lo quityi ji'i ycui! Ndyosi: “Cua'ni ma 
cha! caca lubii cresiya ji'i ma lcaa 
hora, cha! xcui' lubii tsa laca na! 
tsiya' ti”, nacui ycui' Ndyosi. 

17Xcui' lini ti ndu'ni cuayá! Ni ji'i 
hati, ñi'ya laca cha! tso'o nu ngua'ni 
scaa ngu!, ñitya laca cha! cuxi nu 
ngua'ni scaa ngu' laja lo'o ndi'i 
ngu' chalyuu. Bi! cha! ntsu'u cha! 
cutsii ma xi lo'o chcui' ma lo'o ycui' 
Ndyosi nditya: “Sti ya”, ñacui ma ji'i 
Ni. Ntsu'u cha! taquiya' ma ji'i ycui! 
Ndyosi Sti na lcaa tsa lo'o tyi'i ma 
chalyuu, cha! xcui! cha! tso!o cua'ni 
ma cuentya ji'i Ni. 18 Cua ngua'ni 
lyaá Ni ji'i ma ji'i lcaa cha! cuxi 
nu ntsu'u ji'i ma, bi! cha! ngalaa 
ntsu'u cha! cube ti! ma ji'i lcaa cha! 
nu nguxtyanu jyo'o cusu! ji'na cha! 
cua'ni na. Nda jyo'o cusu! bi! cha! bi! 
lo'o na, masi jlo ti! ngu' bi! cha! ná 
caja ñilya nu clyaá na ji'i quitya nu 
ntsu'u ji'na lo'o cha! bi'. Pana cua 
nda ycui! Ndyosi caya! cha! tyu'ú 
na su lubii juani; si'i chi plata laca 
cha! bi!, ni si'i chi oro laca nu nda 
Ni, cha! si chi laca bi! ni, quiñu'u 
bi! masi chalyuu juani ti. !9Nu lo'o 
ngujuii Cristo lo crusi lo'o ndyalú 
tañi ycui!, li! nda Ni caya! loo qui!ya 
nu ntsu'u ji'na, cha! ngua Cristo 
ñilya nti! sca msta lu!ú nu xcui' na 

tso'o, nu xcui' na lubii; lo'o nu tañi 
ycui' Cristo bi! ni, bi! laca caya' nu 
ngua'ni lyaá ji'na. 

20 Tya clyo lo'o bilya cuiñá Ni 
chalyuu, cua jlo ti! ycui' Ndyosi 
cha! ntsu'u cha! cua'ni Cristo cña 
tonu bi'; pana ngujuatya ycui' Ni ni 
jacua! nu tyalaa tyempo bi". Li! ñaa 
Cristo, ngua'ni yu cha bi! cuentya 
ji'na, cha! tyacua cha! tso!o bi! jitna. 
21 Xqui'ya Cristo, bi! cha! jlya ti' ma 
ji'i ycui' Ndyosi, cha! cua ngua'ni 
ycui' Ni cha! ndyu'ú Cristo chaca 
quiya! lo'o cua ngujuii yu. Lo'o li! 
nda ycui! Ndyosi sca su tso!o su tyi'i 
Cristo, ca su tlyu su ntucua ycui' 

Ni. Ngua'ni Cristo cña tonu bi!, cha! 
taca xñi ma cha! ji'i ycui! Ndyosi, 
lo'o li! taca tyu ti! ma cha! caca lcaa 
ña!a cha! nu nacui Ni cha! caca. 
22Xqui'ya cha! nxtyucua Xtyi'i 
ycui' Ndyosi ji'i ma, na cua ndaquiya' 
ma ji'i cha! liñi nu nda ycui' Ndyosi 
lo'o na, bi! cha! ngua lubii cresiya 
ji'i ma; juani taca caca tso!o tyiquee 
ma ña'a ma ji'i tyala ñati ma. Pana 
tyucui tyiquee ma ntsu'u cha! caca 
tso'o tyiquee ma ña!a ma ji'i tya!a 
ñati ma, si'i ñi'ya ndu'ni ngu' nu 
ntsu'u tucua cha! tyiquee ngu' cua'ni 
cu'ma. Laca ma ñi'ya si cua ngula 
ma chaca quiya', pana si'i ñitya nu 
ngula ti ma ji'i xtya!la ma; cua ngua 
cucui cresiya ji'i ma xquitya cha! 
nduna ma cha! nu ncheui' ycui! 
Ndyosi nu lu'ú ca, ycui! Ndyosi nu ná 
nscua cha! cajaa Ni tsiya! ti. 24Ndi'ya 
nscua cha! lo quityi ji'i ycui' Ndyosi: 
Ñitya laca quixi!, juala laca ñati 
chalyuu. 
Lcaa na nu tso'o ña'a nu ntsu'u 
jili ñati laca ñilya nti! sca queé 
nu ndyu'ú ne! quixi' ti; 

ndyanaa quixi' bi', li! ndye queé 
bi", ngúityi tsiya! ti. 

Lo'o jua'a laca lo'o ñati lo'o lcaa 
cha! tso'o nu ntsu'u ji'i ngu' 
nde chalyuu, 

tye cha! tso!o bi! jili ngu' stu'ba 
ti lo'o ycui' ngu!. 

25 Pana scaa cha! nu nchcui' ycui' 
Ndyosi ni, tyanu cha! bi!; 
ná quiñu'u cha! bi! tsiya! ti. 

Jua!a nacui quityi bi". Lo'o jua'a 
nu cha! tso'o ji'i ycui' Ndyosi nu 
ngulu'u ya ji'i ma, la cui! cha! bi! 
laca nu ná quiñu'u tsiya! ti. 

Lo'o cu'ma ni, nga'a cha! xtyanu 

ma ji'i lcaa cha! cuxi nu ntsu'u 
tyiquee ma ña!a ma ji'i tya!a nati 
ma: nga'aa cñilo'o ma ji'i tyala ma, 
nga'aa si'i tucua cha! tyu'u tyiquee 
ma, nga'aa tyacui ti! ma ji'i sca na nu 
ntsu'u jili tyala hati ma, nga'aa chcui' 
ma cuentyu ji'i tya'a ñati ma. ?Ñi'ya 
laca sca cubi' cuañi' nu ngula ca 
ti, jua'a laca cu'ma cuentya ji'i ycui! 
Ndyosi, cha! tsubi' ti ngusñi ma cha! 
ji'i ycui' Ni. Lu'ba ti ntyi' cubi' cuañi' 
cha! ntyute! tsa; si ná cati! lu'ba ti, ná 
caluu cubi! tsiya' ti. Lo'o juala cu'ma 
ni, tso'o la si cua'ni cha ti! ma cha! ca 
tsala la ma cha! ji'i ycui' Ndyosi, cha! 
ñi'ya nti! styi!, juala laca cha! ji'i ycui! 
Ndyosi cuentya jili ma. Cua'ni bi' cha! 
caca nguula la ti' tyiquee ma cuentya 
ji'i ycui' Ndyosi, cha! taca clyaá ma 
ji'i cha! cuxi. ¿Cua ndyo'o cuayá! ma 
xi styi' bi", bi! cha! ngua cuayá! til ma 
cha! tso'o tsa ntsu'u tyiquee nu Xu'na 
na ña!a Ni ji'na. 


Laca Cristo ñitya nti! sca 
quee nu ntucua quiya' ni'i 
4Ycui' Cristo nu Xu'na na ni, ni'ya 
nti! sca quee nu ntucua quiya! ni'i, 

juala laca yu, masi na lu'ú ycui". 
Nacui ñati chalyuu nu nti' cuiñá 
ni'i cha! ná tso'o quee bi'; ná ca 
cua'ni ngu' cha tso'o lo'o bi!, nacui 
ngu!. Pana la cui! Jesús laca nu 
cua ngusubi ycui' Ndyosi ji'i cha! 
caca cha ji'i Ni, cha! tyucua yu ca 
su ntucua quiya! cha!, lcaa cha! nu 
ntsu'u ji'i ycui' Ndyosi. 

Bi! cha! nga'a cha! tyatí tso'o 
tyiquee ma cha! ji'i Cristo bi", Scha! 
lo'o cu'ma caca ma ñi'ya si laca 
ma tyuu cha! tya! sca ni'i ji'i ycui! 
Ndyosi, masi ña!a lu'ú ti ma. Li! shi 
ycui' Ni tyuu bi!, cha! cuiñá Ni sca 
ni'i nu tacati tsa cuentya ji'i ycui! 
Ni. Chaca cha! ni, ñi'ya nti! sti jo'ó 
nu lubii cresiya ji'i tsiya! ti, juala 
caca lcaa cu'ma, cha! taca ji'i ma 
sta ma msta slo ycui' Ndyosi juani 
xquilya Jesucristo; nu msta bi! laca 
ycui' ca ma, si chañi cha! tyucui 
tyiquee ma nti' ma taquiya! ma ji'i 
cha! nu nchcui' ycui! Ndyosi. £Nditya 
nscua cha! lo quityi ji'i ycui! Ndyosi: 

Ña'a ma yi'a. Cua ngusubi na! 
ji'i sca ñati nu ndulo tsa cha! 
ji'i, ñi'ya nti' sca quee tonu nu 
quiña'a tsa nga'a, nacui ycui' 
Ndyosi. 

Sta na! ji'i ñati bi' cha! caca 
quee nu nscua quiya! ni'i 'na 
nde quichi Sión. 

Lcaa ngu' nu xñi cha! nu nchcui' 
nu hati bi!, caca tso'o tyiquee 
ngu! li"; 

cha! lini tsiya! ti laca cha! nu 
nchcui' hati bi!. 

Jua'a laca cha! nu nscua lo quityi bi!. 
7Lo'o cu'ma ni, ndulo tsa cha! ji'i 
quee bi! cuentya ji'i ma, cu'ma nu 
ngusñi ma cha! ji'i ycui' Ndyosi; 
pana cuxi tsa cha! caca ji'i hati nu 

ná jlya ti! ji'i ycui! Ndyosi tsiya! ti. 
Ndi'ya nscua cha! lo quityi cha! ji'i 
quee bil: 

Cua nguxcuaa cuityi ni'i quee 
tonu bi! clyo, cha! ná tso!o ña'a 
quee bi! ngua ti! ngu'; 

pana juani cua ngujui cña nu 
cua'ni quee bi', cha! ndu su 
ndulo la cha! ji'i cuentya ji'i 
ycui' Ndyosi. 

8Ndi'ya nscua chaca cha! nu nchcui' 
ji'i quee bi! chaca se'i lo quityi: 

Tyeje sna quiya! ngu' chu! quee 
bi!, clyú ngu! tyucuii su lijya 
ngu' lo'o tyucua quee bi! 
quiya! ngu'. 

Jua'a nscua cha! lo quityi bi"; na 
nelyú ngu' tyucuii cha! ná ndaquiya' 
ngu' ji'i cha! nu nchcui' ycui' Ndyosi. 
Ngua'ni ycui' Ndyosi jua!a cha! ná 
taca tya'a ngu' tyucuii ji'i Ni si ná 
xñi ngu' cha! ji'i ycui' Ni. 


Ñati nu ntsu'u cha! ji'i 
lo'o ycui' Ndyosi 
Pana cu'ma ni, cua ngusubi 
ycui! Ndyosi ji'i cu!ma cha! caca 
ma ña'a tsaca taju hati nu ndyu'ni 
tyu ji'i ycui' Ni. Laca ma ñilya 
laca sca latya sti jo!ó nu cuentya 
ji'i ycui' Ndyosi nu laca loo tsiya! 
ti; ñi'ya tsaca taju hati lubii laca 
ma cha! cua'ni tlyu ma ji'i ycui! 
Ndyosi lcaa tsa. Ndu'ni Ni lo'o ma: 
“Nati 'na laca ma”, nacui Ni. Bi! cha! 
nti! tsa Ni cha! chcui' ma lo'o lcaa 
hati lcaa ña!a cha! tso'o nu ngua'ni 
ycui' Ndyosi lo'o ma; cua ngulo 
Ni ji'i ma ji'i chalyuu cuxi su talya 
tsa ña'a, cha! tya'a ma ca su ndubi 
tsa xee ji'i ycui' Ni. 19Nu juani laca 
ma hati ji'i ycui' Ndyosi, masi nu 
ngua tya tsubi! la ná ntsu'u cha! ji'i 

ma lo'o ycui' Ndyosi tsiya! ti. Lo!o 
jua'a cua nchca cuayá! ti' ma juani 
cha! ndyu'ni tya'na tsa ti! Ni ji'i ma, 
masi tya tsubi' la ná nchca cuayá! ti! 
ma cha! ji'i ycui' Ndyosi tsiya! ti. 


Ndi'i na chalyuu cha' cua'ni 
na cua ña'a ca cha ñi'ya nu nti' 
ycui' Ndyosi cha! cua'ni na 
11 Cu'ma ngu' tya'a tso'o na, cua 
nscua cha! tyi'i na ca slo ycui' Ni 
tyempo ca nde loo la, bi' cha! nga'a 
cha! tyi'i na chalyuu juani ñitya si 
laca na ngu' tyijyu' nu ná ntsu'u 
tyi ngu'. Lye tsa chcui' na! lo'o ma 
juani cha! ngalaa cua'ni ma cua ña'a 
ca cha! cuxi nu ndijña tyiquee ma 
cha! cua'ni ma; nga'aa taquiya! ma 
ji'i cha! cuxi bi!, cha! juala ngataa 
caca ji'i nu cha! cuxi bi! cua'ni 
ñu'u ji'i ma. 12Xcui! cha! liñi cua'ni 
ma lacua; xcui' cha! tso'o cua'ni 
ma, Xqui!ya nu hati nu ná jlya ti! ji'i 
ycui' Ndyosi tsiya! ti, cha! lo'o ngu! 
bi! taca ca cuayá! ti! ngu' cha! hati 
tso'o laca ma. Nu juani nti! ngu' bi' 
cha! cuxi tsa ñati laca ma, bi' cha 
tso'o la si cua'ni ma xcui' cha! tso!o 
ti cha! ña!a hati bi! ji'i ma; li! ta 
ngu' bi! cuentya cha! chañi cha! ñati 
tso'o laca ma. Lo'o ñati bi! cua'ni 
tlyu ji'i ycui' Ndyosi tsa nu cua'ni 
cuayá' Ni ji'i nati li". 
13Xqui'ya Jesucristo nu Xu'na na 
tucuá ma cha! ji'i lcaa ngu' nu laca 
loo, masi rey nu laca loo tsiya! ti ji'i 
nasiyu re, “masi ngu' gobernador 
nu laca cha cuentya ji'i rey bi!. Ngu! 
nu laca gobernador ni, nchcube' 
ngu! jili ñati nu ndyu'ni cha! cuxi, 
lo'o jua'a ndu'ni chi ngu' loo cua 
ña!a ca hati nu ndyu'ni cha tso'o. 
15Pana nti! ycui' Ndyosi cha! cua'ni 

ma xcui' cha tso'o, nga'aa caca 
chcui' ngu' cha! cuxi ji'i ma li!; masi 
nu ngu' nu ná nti! ca cuayá! ti!, masi 
nu ngu' nu ná jlo ti! tsiya! ti, ni 

sca quiya! ná ntsulu cha! sta ngu' 

bi! qui'ya ji'i ma li'. 16 Ñati nu ndi'i 
tso'o ti laca ma juani, pana ná tso!o 
si ná taquiya! ma ji'i ngu' nu laca 
loo lo yuu chalyuu; msu ji'i ycui! 
Ndyosi laca ma juani, bi! cha! tso'o 
la si cua'ni ma cha nu cuentya ji'i 
ycui' Ni lacua, cha! ña'a xa! hati cha! 
ntsu'u cha! ji'i ma lo'o Ni. 17Tso'o 

si tucuá ma cha! nu nchcui' lcaa 
hati. Lo'o jua'a cua'ni ma cha! tso'o 
ti caca tyiquee ma ña'a ma ji!i lcaa 
hati ji'i Cristo, cha! tya'a ma laca 
ngu' bi". Ndu'ni cha! cutsii ma xi ji'i 
ycui! Ndyosi, lo'o jua'a ndu'ni cha! 
cua'ni chi ma loo rey nu laca loo 
tsiya! ti chalyuu. 


Ñi'ya nu nga'a cha! cua'ni 
ngu' msu lo'o xu'na ngu' 
18Cu'ma nu laca ma msu ji'i ñati 

ni, taquiya! tso'o ma cña ji'i xu'na 
ma, masi ndube ti! xu'na ma ji'i ma 
xqui'ya cha! tso'o tyiquee ngu' ña'a 
ngu' ji'i ma, masi xña'a tyiquee 
ngu' ña'a ngu' ji'i ma. 9 Tso'o tsa 
ndyu'ni sca msu nu laca hati ji'i 
ycui! Ndyosi, nu lo'o ndalo tyiquee 
msu bi' ji'i xu'na yu, masi xña!a tsa 
xu'na yu, masi cha! laja ti xcube!' 
xu'na yu ji'i yu. 20Si quijiti xu'na 
msu ji'i sca msu ji'i xquitya cha! 
ngua'ni msu bi' sca cha! cuxi, ná 
sca cha! laca li'; nga'a cha! chcube' 
msu bi'. Pana cuentya ji'i ycui' 
Ndyosi, tso'o tsa ndu'ni sca msu 
si talo tyiquee msu bi! lo'o xcube' 
xu'na yu ji'i yu laja ti, nu lo'o 
tso'o tsa ndaquiya! msu bi! ji'i cha 

ji'i xu'na yu. 21Tya lo'o ngusubi 

Ni ji'i ma, tya li' jlo ti' Ni cha' jua'a 
xcube' ngu' ji'i ma, cha! la cui! jua'a 
nguxcube' ngu' ji'i ycui' Cristo tya 
clyo la cuentya ji'i cu'ma. Jua'a 
ngua cha' ngulu'u Cristo ji'i ma ñi'ya 
caca talo tyiquee ma lo'o xcube! 
ngu' ji'i ma. ??Ná ntsu'u ni sca 
qui'ya ji'i nu Cristo bi', ni sca cha! 
cuiñi ná nchcui' yu; 23masi nchcui' 
ngu' cha! suba! lo'o yu, ni sca cha! 
tyaala ná nguxacui yu ji'i ngu'; 
nguxcube! tsa ngu' jili yu, pana 

ná ngua ñasi' yu ji'i ngu! li'. Sca ti 
lo'o ycui' Ndyosi Sti yu nchcui' yu 
ji'i cha! cuxi nu ndyu'ni ngu' lo'o, 
cha! sca ti ycui' Ni laca nu xcui' lini 
ndu'ni cuaya' ji'i hati. 24Ycui! Cristo 
laca nu sca ti quiya' ngujuili ca'a 
ngu' ji'i lo crusi cha! taca cuityi Ni 
quitya nu ntsu'u ji'i lcaa na, cha! 
clyaá na ji'i quitya nu ntsu'u ji'na; 
bi! cha! cuentya ji'i Cristo taca tyi'i 
na chalyuu juani, cha! jua!a tyaja!a 
na cua'ni na xcui' cha! tso'o nu nti' 
ycui' nu Xu'na na cha! cua'ni na. 
Xqui'ya cha! nchcube' ycui' Cristo, 
bi! cha! ngua ti cha! cuxi nu ntsu'u 
tyiquee na, ñi'ya nti! lo'o ngua ti 
cha! quicha na lo'o ndyaca tso'o na. 
25Lo'o juani nga'aa ndya'a yu'u ti 
ma, ñilya ndya!a yu'u xlya!; na cua 
nguxtyuu ma ñaa ma ca su nga'a 
ycui' nu Xu'na ma nu ña'asii ji'i 
cresiya ji'i ma. 


Ñi'ya ntsu'u cha! tyi'i hati lo'o clyo'o 
Lo'o jua'a cu'ma ngu' cuna!a 
ni, ntsu'u cha! taquiya! ma ji'i 
cha! nu nchcui' clyo'o ma, cha! nu 
qui'yu laca loo ji'i nu cuna'a, masi 
tya lyiji taquiya! nu qui'yu bi! ji'i ycui' 
Ni. Pana lo'o ña!a nu ngu' qui'yu 

clyo'o ma lcaa cha! tso'o nu ndu'ni 
ma, li! xñi ngu' cha! ji'i ycui! Ni, masi 
bilya chcui' ma lo'o ngu' ji'i cha! 
bi!; 2lo'o ña'a clyo'o ma cha! nduna 
ma cha! nu nchcui' ycui' ngu' lo'o 
ma, cha! lubii cresiya ji'i ma, ná 
tyiquee! taquiya! ngu! bi! ji'i cha! 
lini ji'i ycui' Ndyosi li". ¿Lcaa cutma 
ngu' cuna!a ni, tso'o si ña'asii ma ji'i 
quicha' hique ma; pana ná nti' cha! 
culiji quiña!a tsa hora ji'i ma, ni ná 
nti! cha! culiji quiña!a tsa chi ji'i ma, 
cha! cua'ni cho'o ma quicha' hique 
ma. Ná ntsu'u cha! tyacui cheua jyaca 
ma nu quiña'a tsa ntsu'u loo, ni ná 
ntsu'u cha! cacu! ma late! nu quiña'a 
tsa nga'a. Si'i na cacu! nu cuna!a nu 
cua'ni cha! ndiya la ti! ngu' ji'i. “Pana 
ycui' Ndyosi ndiya la ti! ji'i nu cuna!a 
nu tso'o tsa cha! ntsu'u tyiquee ngu'; 
si ná liye! ti' ngu', si ná tyaala ngu', 
bi! laca ngu' cuna'a nu ndiya ti! ycui! 
Ndyosi ña'a Ni ji'i. Ñitya laca sca 
na nu tso!o tsa ña!a, nu quiña!a tsa 
nga'a, jua'a laca ngu! cuna!a nu ná 
cuxi tyiquee tsiya! ti cuentya ji'i ycui' 
Ni. 9Ná cuxi tyiquee tsiya' ti jyo'o 
ma! cusu! nu ntsutu cha! ji'i lo'o ycui! 
Ndyosi nu ngua cua sa'ni. Tso'o tsa 
ña'a ma! cusu! bi!, cha! ngua'ni tlyu 
ma! ji'i ycui! Ni, lo'o jua'a ndaquiya' 
ma! jili cha! nu nchcui' clyo'o ma!. 
6 Jyo'o ma! Sara ngua'ni ma! jua'a, 
cha! ndaquiya! ma! bi' ji'i jyo'o 
Abraham nu ngua clyo!o ma'; “xu'na 
na'”, nacui ma! bi! ji'i. Lo'o cu'ma ni, 
ñi'ya si laca ma sñi' ma! Sara bil, jua!a 
laca cu'ma ngu' cuna!a juani, si xcui' 
cha! tso'o ndu'ni ma. Nga'aa ntsu'u 
cha! cutsii ma, nga'aa ntsu'u cha! 
culacua tsa ti! ma li'. 

7Lo'o jua'a cu'ma ngu' qui'yu 
ni, tso'o ti tyi'i ma lo'o clyo'o ma, 

cua'ni tyaca!a ma ji'i clyo'o ma; 
masi xtyi la juersa ntsu'u ji'i nu 
cuna'a, pana stu'ba ti laca tyucuaa 
ma cuentya ji'i ycui' Ndyosi, cha! 
cua nda Ni chalyuu nu ná nga'a 
cha! tye ji'i tyucuaa ma. Si cua'ni 
ma tso'o jua'a, tso!o ti tyi'i ma to! 
tyi ma; li! ná caja sca cha! cuxi 

nu cua'a ji'i ma, nu cua'ni cha! ná 
chcui' ma lo'o ycui' Ndyosi. 


Ñi'ya nu chcube' ngu', masi 
xcui' cha! tso'o ndu'ni ngu' 

8 Lcaa cu'ma ni, nga'a cha! caca 
stu'ba tyiquee ma lo'o tya!a ma, cha! 
tya'a ngusñi ma cha! ji'i Cristo laca 
ma; nga'a cha! cube ti! ma ji'i tya!a 
ma, nga'a cha! cua'ni tyacala ma 
jili lcaa tya'a ma. Lo'o jua!a cua'ni 
tya'na ti' ma ji'i tyala ma, ná cua'ni 
liye! ti! ma ña'a ma ji'i ngu' bi". INA 
cua'ni cuxi ma lo'o tya!a hati ma, 
masi ngua'ni cuxi ngu' lo'o ma; lo'o 
jua'a ná chcui' tyaala ma lo'o tya!a 
ñati ma, masi tyaala tsa nehcui' ngu' 
lo'o ma. Na cua ngusubi ycui' Ni ji'i 
ma cha! xtyucua Ni ji'i cu!ma, bi! cha! 
tsolo la si chcui' ma lo'o ycui' Ndyosi 
cha! xtyucua Ni ji'i ngu' tyaala bi. 
10Ndi'ya nscua cha! lo quityi ji'i ycui' 
Ndyosi: 

Lcaa ngu! nu nti' caja chalyuu 
tso'o ji'i ngu!, cha! ca chaa ti! 
ngu!, 

nga'a cha! cua'a ngu! bi! ji'i ycui! 
ca ngu' cha! ná chcui' ngu' 
cha! cuxi; 

la cui! jua'a ná tso'o si tyu'u cha! 
cuiñi tu'ba ngu! bi. 

11 Ntsu'u cha! tyaatsu' ngu' bi! jiti 
lcaa cha! cuzi nu ntsu'u ji'i 
ngu', cha! ngataa cua'ni ngu' 
cha! cuxi bi'. 

Xcui! cha! tso'o ntsu'u cha! 
cua'ni ngu' bi!. 

Lo'o li! ntsu'u cha! xtyucua ngu' 
bi! jili tyala ñati ngu' Icaa tsa, 

xquilya cha! tso'o ntsu'u tyiquee 
ngu! bi! ña'a ngu! jili tya'a ñati 
ngu'; juala ngalaa xuu tya!a 
ngu' bi! li". 

12 Tso'o la si jua'a cua'ni ngu'; 
cua'ni tyaca!a ycui' nu Xu!na 
na ji'i nu nati nu tso'o tyiquee 
bi! li, 

cuna Ni lo'o cheui' ngu! bi! lo'o 

Ni. 
Pana lye tyi'i loo Ni ña'a Ni ji'i 
nati nu xña!a tyiquee. 
Jua'a nchcui' lo quityi bi". 
13Ná ntsu'u cha! cua'ni cuxi ngu' 

lo'o ma, si xcui' cha! tso!o ti cua'ni 
ma. 14Pana si ntsu'u quiya! nu 
cua'ni lya! ti' ngu' jili ma xqui'ya 
sca cha! tso'o nu ndyu'ni ma, tso'o 
la si ná caca xñi!i ti! tyiquee ma li"; 
ná cube ti! ma, ná cutsii ma ji'i ngu' 
bi". WTyucui tyiquee ma cua'ni tlyu 
ma ji'i Cristo, cha! chañi cha! laca 
Ni nu Xu'na na. Lo'o jua'a culacua 
xi ti! ma ñi'ya caca xacui ma cha! ji'i 
ngu' lo'o xcuane ngu' ji'i ma ndi'ya: 
¿Ni cha! laca ndu ti' ma ji'i nu Cristo 
bi'? Tso'o ti xacui ma cha! jili ngu' 
bi!, ná cua'ni tyixi ma lo'o ngu' bi. 
16Xcui' cha! tso'o cua'ni ma lo'o ngu' 
lacua, cha! taca tyanu lubii cresiya 
ji'i ma; li! caca tyuju'u ti! nu ngu' 
cuiñi bi", ngu' nu nchcui' cuentyu ji'i 
ma xqui'ya cha! tso'o nu ndyu'ni ma 
cuentya ji'i Cristo. 17 Si ntsu'u cha! 
chcube! na, tso'o la xcube! ngu' ji'na 
xqui!ya sca cha! tso!o nu ndyu'ni na, 
si ta ycui! Ndyosi chacuayá! ji'i ngu'; 
pana si ngua'ni na sca cha! cuxi, liñi 
tsa ndyu'u cha! si xcube! ngu' ji'na li". 

18Ycui' Cristo ngujuii xqui!ya 
qui'ya nu ntsu'u ji'na, masi lubii 
tsiya! ti cresiya ji'i yu; nchcube! yu 
cuentya ji'na, cha! cuxi tsa tyiquee 
na. Lo'o juani taca tyalaa na slo 
ycui' Ndyosi xqui'ya nu Cristo bi!. 
Sca ti quiya! ngua cha! ti!í bi! ji'i 
Cristo, ndye cha ji'i yu nde loyuu 
chalyuu li'. Ndyujuii ngu' ji'i nu nati 
nu naa Jesucristo bi', pana ngua'ni 
Xtyi'i ycui' Ndyosi cha! ndyu'ú yu 
chaca quiya'. 19 Xtyi'i ycui! Cristo 
ngua nu ndyaa ne! ni'i chcua su 
ntsu'u ngu' jyo!o ca bilyaa, cha! 
chcui' Ni lo'o ngu! jyo!o bi". 20Ná 
ntaja'a ngu!, ná ndaquiya' ngu' 
jyo'o bi! ji'i ycui! Ndyosi cua sa'ni 
la lo'o nguti'i ngu! chalyuu. Ntsu'u 
xi ngu' jyo'o bi! nu nguti'i tyempo 
lo'o ngúiñá jyo!o Noé yaca ni'i bi!. 
Ngujuatya ycui' Ndyosi ji'i ngu' bil, 
ngua ti' Ni cha! taquiya! ngu! bi! jiti 
Ni, lo'o ná ntaja!a ngu' bi! tsiya! ti; 
bi! cha! snu! tya'a ti hati ngulaá ne! 
yaca ni'i bi! lo'o ngua!ya tyo clyaa 
tyempo bi!. 21 Ñitya nu ngua'ni lyaá 
Ni ji'i ngu' nu nguta'a ne! yaca ni'i 
bi! lo hitya nu ngua sa'ni la, cha! 
ndaquiya! ngu! bi! ji'i cha! nu nchcui' 
ycui' Ni; juala clyaá ma juani, 
cha! cua ndaquiya' ma ji'i cha! nu 
nchcui' Ni. Cua ndyaa ma lo hitya 
cha! tyucuatya ma li'. Si'i na caata 
ti na chcu laca cha! bi!, si'i cha! cuu! 
cuaña' na, bi! cha! tyucuatya na 
li'; ndi'ya laca cha!: na cua ndijña 
na ji'i ycui' Ndyosi cha! cua'ni lubii 
Ni ji'i cresiya ji'na xqui'ya cha! cua 
ndyu'ú Jesucristo chaca quiya!, bi! 
cha! ntyucuatya na. 22Na cua ndyaa 
Jesucristo nde cua, lo'o juani ndi'i 
yu la'a tsu! cui ca su ntucua ycui' 
Ndyosi. Nu Jesucristo bi' ni, laca yu 

loo ji'i lcaa xca ji'i ycui! Ndyosi, ji'i 
lcaa ngu' nu laca cha, ji'i lcaa cui'i 
tso'o nu nchca xi ji'i; laca yu loo 
tsiya! ti. 


Cua'ni na cua ña'a ca cía ji'i 

ycui' Ndyosi nu nchca jitna 

Lo'o ndyi'u ti! ma cha! 

nchcube! Cristo nde chalyuu, 
li! caca nguula la ti! ma cha! talo 
tyiquee ma lo'o chcube' cu'ma; ñi'ya 
nu ndalo tyiquee ycui' Cristo, jua!a 
taca talo tyiquee ma lo'o chcube! 
ma li'. Ngataa caca cua'ni cha! cuxi 
ngana ji'i ma si lo'o cu'ma chcube! 
ma jua'a. ?Lo'o li! nu cha! cuxi nu 
ndiya ti! hati chalyuu ni, nga'aa si'i 
cha! bi! nu caca loo ji'i ma lcaa tsa 
lo'o ndi'i ma chalyuu; xcui' cña nu 
ndiya ti! ycui' Ndyosi cha! cua'ni 
ma, bi! laca cha nu cua'ni ma, cha! 
sca ti ycui' Ndyosi caca loo ji'i ma 
li". 3Tyempo nu nteje tacui, cua 
ngua'ni ma lcaa cha! cuxi ñilya nu 
ndiya ti! hati nu ná ntsu'u cha! ji'i 
lo'o ycui' Ndyosi tsiya! ti. Cuayá! tsa 
lo cua ti cha! cuxi: bi! cha! ngataa 
cua'ni suba! ma lo'o tya!a hati ma 
juani, nga'aa cua'ni ma lcaa lo cha! 
cuxi nu ndiya ti! ma cua sa'ni la; 
nga'aa caca cu'bi ma, nga'aa tyeje 
tacui ma cuayá! cacu ma, co'o ma, 
ñilya nu ndyu'ni ngu' nu ná ndube 
ti! lo'o ndya'a ngu' bi! ta'a; nga'aa 
cua'ni tlyu ma ji'i lcui jo'ó, cha! 
suba! tsa cha! bi! cuentya ji'i ycui! 
Ndyosi. “Ngua'ni ma cha! cuxi 
jua!a cua tsubi' la; lo'o juani nu ñati 
nu ngua tya'a tso'o ma nquicha', 
ndube tsa ti! ngu! cha! ngataa nti' ma 
cua!ni ma cua ña'a ca cha! cuxi nu 
ngua'ni ma cua tsubi' la. Ná nchca 
cuayá! ti! hati bi! ni cha! laca ngataa 

ndu'ni ma jua'a, bi! cha! nchcui' 
ngu! bi! cuentyu ji'i ma juani. 
5Pana ná cube ti! ma, ntsu'u cha! 
xacui ngu! bi! cha! ji'i ycui' Ndyosi 
cuentya ji'i cha! cuxi nu ndu'ni 
ngu! chalyuu. Cua ngulala ti tyalaa 
tsa nu cua'ni cuayá' Ni ji'i lcaa nati, 
masi ngu' jyo'o, masi ngu' nu tya 
ndi'i chalyuu. $Lo'o jua'a ngu' nu 
cua ngujuii, nu cua ndyuna cha! 
tso!o ji'i Jesucristo, hati chalyuu ti 
ngua ngu! bi", bi! cha! ngujuii ngu', 
ñi'ya nu nscua cha! cajaa lcaa hati; 
pana cua'ni Xtyi'i ycui! Ndyosi cha! 
tyu'ú ngu' bi! chaca quiya!, cha! 
caja chalyuu nu ná nga'a cha! tye ji'i 
ngu' bi', cha! cua ngusñi ngu! cha! 
ji'i Jesús. 

7Cua tye ti cha! ji'i lcaa na nu 
ntsu'u chalyuu; bi! cha! tso'o la si 
cua'a ma ji'i ycui' ca ma, tii ti ti' ma 
tyi'i ma chalyuu cha! taca cua'ni ma 
cna tso!o, cha! lu'ba ti taca chcui' 
ma lo'o ycui' Ndyosi. ¿Nu cha! nu 
ndulo tsa cha! cua'ni ma ni, bi! laca 
cha! xcui' tso'o caca tyiquee ma ña'a 
ma ji'i tya'a hati ma. Lo'o si jua'a 
nti! na ña'a na ji'i tya!a na, ndyu'ni 
clyu ti! na ji'i qui'ya nu ntsu'u ji'i 
tya'a na li'. 9Ta ma xi to! tyi ma su 
tyi'i tyala ma, lo'o jua'a ta ma na 
cacu ngu' lo'o tyalaa ngu! bi! slo 
ma; ná chcui' ma cha! ti'i ji'i tyala 
ma xqui'ya cha! ndyalaa ngu' slo 
ma. 10Nda xlya'be ti ycui' Ndyosi 
ñi'ya taca cua'ni scaa ma sca cña 
tso'o, lcaa ma nu ngusñi ma cha! 
ji'i Jesús. Ñi'ya lo'o nxtyucua ycui' 
Ndyosi ji'na cha! caca tya'na ti! na 
jili tyala hati na, la cui! jua'a nga'a 
cha! xtyucua na ji'i ngu' lo'o cua'ni 
na cha nu nda Ni cha! cua'ni sa scaa 
na. 1 Culu'u ma cha! ji'i hati, si bi! 

laca cha nu cua nda Ni ji'i ma cha! 
cua'ni ma; culu'u ma tsa ña'a cha! 
nu nti! ycui' Ndyosi chcui' Ni lo'o 
ngu!. Lo'o jua'a xtyucua ma ji'i tya!a 
ñati ma lo'o tyucui juersa nu nda 
ycui! Ndyosi ji'i ma, si bi! laca cha 
nu cua nda Ni ji'i ma cha! cua'ni 
ma. Nu lo'o ña'a ngu' cha tso'o nu 
ndyu'ni ma bi!, li! cua'ni tlyu ngu! ji'i 
ycui! Ndyosi xqui'ya Jesucristo. Lo'o 
li' ná nga'a cha! tye cha! cua'ni tlyu 
ngu! ji'i Cristo bi!, cha! laca Cristo 
loo tsiya! ti. Jua'a caca cha! tu'ni. 


nu ntsu'u cha! ji'i lo'o Jesucristo 

12Cu'ma tya'a tso'o na, masi lye 
tsa cua'ni lya! ti! ñati ji'i ma, ñi'ya 
nti! si ntsu'u ma ndyaqui ma lo quii!, 
ná ntsu'u cha! cube tsa ti! ma; ná 
tso!o si culacua tsa ti! ma li!, ñitya 
si ná tso'o tyacua cha! cuxi ji'i ma, 
nti! ma. Jua'a li! nchca cuayá! ti! Ni 
si chañi cha! ntsu'u cha! ji'i ma lo'o 
Ni, si ná chañi cha! bi'. 9Nga'a cha! 
caca tso!o tyiquee ma lo'o tyitu ti! 
ma cha! ñi'ya ngua lya! ti! ngu' ji'i 
ycui' Cristo, jua'a ca lya! ti! ngu! ji'i 
cu'ma juani. Tlyu tsa laca Cristo 
cuentya jili ycui' Ndyosi, lye tsa 
quiji'i xee ji'i Ni lo'o caa ycui! Cristo 
chaca quiya! nde loo la; li! ca chaa 
la ti! ma, ca tso'o la tyiquee ma. 
14Nu lo'o nchcui' ngu' cha! ti'í ji'i ma 
xqui!ya Cristo, ca tso!o tyiquee ma 
cha! ndi'i Xtyi!i ycui! Ndyosi lo'o ma, 
lo'o jua'a tlyu tsa cha! tso'o ntsu'u 
ji'i ycui' Ni. Nchcui! ngu! bi! cha! 
cuxi ji'i ycui' Ndyosi; pana cu'ma 
ni, tso'o tsa si tya cua'ni tlyu ma ji'i 
Ni. 15Ná tso'o tsiya! ti si cua'ni ma 
cha! cuzi. Liñi tsa laca si chcube' 
ngu' nu lo'o cua'ni ngu! cha! cuxi; 

masi cujuii ngu' ji'i tya'a nati, masi 
cuaana ngu' na nu ntsu'u ji'i tya!a 
ñati, masi cua'ni ngu' xa! lo cha! 
cuxi nu ná ntsu'u chacuayá! cua'ni 
ngu', masi xuu tya'a ngu! lo'o ngu! 
nu laca loo, liñi tsa si chcube! ngu! 
bi'. 1SPana ná ntsu'u cha! ca tyuju'u 
til ma si xcube! ngu' ji'i ma cha! 
laca ma hati ji'i Jesucristo; cua'ni 
tlyu ma ji'i ycui' Ndyosi cha! jua'a 
ndyaca ji'i ma li. 

17Cua ndyalaa hora cha! xana 
cua'ni cuayá! Ni ji'i lcaa hati, pana 
clyo nguxana Ni lo'o hati nu ji'i 
ycui' Ni; bi! cha! laca si ntsu'u xi 
cha! ti'í ji'na juani lo'o nguxana ca 
ti Ni ndyu'ni cuayá! Ni ji'i nati, caca 
cuayá! ti' na cha! tlyu la cha! caca 
lo'o chcube' ngu' cuxi nde loo la. Li! 
chcube! ñati nu ná ntaja'a taquiya' 
ji'i cha! tso'o nu ji'i ycui' Ndyosi. 
18 Tucui tsa cha! laca cha! clyaá hati 
nu ndu'ni cha! tso'o ti; pana nu ñati 
xña!a, lo'o jua'a hati nu ntsu'u cha! 
cuxi ji'i ni, tye cha! jili ngu' bi! tsiya! 
ti. 1*Ndyiji xi cha! ti'í ji'i ma juani 
chacuayá' ji'i ycui! Ndyosi. Cua jlo 
ti' Ni cha! bi!, pana ná culati'i Ni 
jitna si jua'a. Ntsu'u cha! tya cua'ni 
na xcui' cha! tso'o, cha! ña'a ti xñi 
na cha! ji'i ycui' Ni nu ngúiñá lcaa 
lo na, masi nchcube' na; chañi cha! 
cña'asii Ni ji'na li". 


Cuii nu nda Pedro lo'o hati tya'a 
ngusñi cha! ji'i Jesucristo 
Sca ngu' cusu! nu laca loo laca 
na!, lo'o juani nti! na! ta na! 
sca cuii lo'o cu'ma tya'a cusu' na. 
Lo'o na!, cua na'a na! ji'i Cristo lo'o 
nguxcube! ngu' ji'i yu, bi! cha! jlo 
til na! cha! stu'ba ti tyi'i lcaa tya!a 
na ca slo ycui' Ndyosi; ña'a na cha! 

tlyu nu caca li!. 2Ntsu'u cha! ña'asii 
tso'o ma ji'i lcaa ngu! tya'a ma, ña'a 
taju ngu' tya'a ma ca su laca ma loo 
ji'i ngu'. Ñilya nti! xlya!, jua'a laca 
ngu' bi"; ñitya nti! nati nu ña'asii ji'i 
xlya!, jua'a laca na, ngu' cusu! tya!a 
na. Nga!a cha! xtyucua na jili ngu' 
tya!a na cha! tyanu tachaa la cha! ji'i 
Cristo tyiquee ngu'. Tyucui tyiquee 
ma cua'ni ma cha bi', cha! jua!a nti! 
ycui' Ndyosi cha! cua'ni na; ná tso!o 
si ntsulu cha! tatsaa ngu' tya'a ma ji'i 
ma cha! cua'ni ma cha bi'. Lo'o jua'a 
ná tso'o si quiña!a tsa caya! xñi ma 
jili ngu' cha! cua'ni ma cha bi', pana 
tso'o la si tyucui tyiquee ma cua'ni 
ma cha bi! cuentya ji'i ycui' Ndyosi. 
3Ná laca ma xu'na ngu' tya!a ma, bi! 
cha! tso!o ti cua'ni ma slo ngu', cha! 
taca ca cuayá! ti! xa! la ngu' tya!a 
ma ñi'ya nu ntsu'u cha! cua'ni ngu!. 
4Nu lo'o tyu'u tucua ycui' nu Xu'na 
na, li' ta Ni na tso'o nu tyacua ji'i 
ma. Ná nga'a cha! tye tsiya! ti na nu 
ta Ni ji'i lcaa na nu ntsu'u cha ji'na 
cha! ña'asii na ji'i taju hati ji'i Ni; 
si'i ñilya nti! ngana nu caja ji'na lo'o 
ndyu'ni na cha nde chalyuu nu yala 
ti tye bil. 

5Lo'o jua'a cu'ma ngu' cuañi' ni, 
ta na! sca cuii lo'o ma. Taquiya' ma 
ji'i cha! nu nchcui' ngu' cusu' nu 
laca loo ji'i ma. Lo'o jua!a ntsu'u 
cha! xtyucua ma ji'i tya'a hati ma, 
cha! ná tso'o cua'ni tyucuaa ti' ma 
jili ngu! bi'. Ndi'ya nscua cha! lo 
quityi ji'i ycui' Ndyosi: 

Kuu tya!a ycui! Ndyosi lo'o hati 
nu ndu'ni tyucuaa ti! jili tya!a 
ñati, 

pana xtyucua tsa Ni ji'i nati nu 
xti ti cha! ntsu'u tyiquee ngu' 
cuentya ji'i ycui' ca ngu!. 

SBi! cha! taquiya' ma ji'i cha! nu 
nchcui' ycui' Ndyosi nu laca loo 
tsiya! ti, cha! ná cua'ni tyucuaa ti' 
ma ji'i tyala ñati ma; cua jlo ti! ycui! 
Ni ni tsa laca nu lo'o cua'ni Ni cha! 
caca ma ñati tlyu la. "Cacha! ma ji'i 
ycui' Ni lcaa cha! nu nclyacua tsa ti! 
ma ji'i, lo'o li! cua'ni Ni cha! nga'aa 
cube ti! ma ji'i cha! bi'. Chañi cha! 
ndube ti! ycui' Ni ña'a Ni ji'i cutma. 
8iTii ti til ma tyi'i ma chalyuu! Ná 
caja! ma, cha! tya!la cusuu ma laca 
ycui' nu xña'a, lo'o jua'a cacua tsa 
ndu bi! slo ma. Ñitya nti! sca cuichi 
nu tyaala tsa nu nclyana ji'i sca hati 
cha! cacu ni!, jua!a nti! ndya'a yu'u 
nu xña'a bi! chalyuu. *Xñi tso'o 
ma cha! ji'i ycui! Ndyosi cha! caca 
nguula ti' tyiquee ma; li' ná ta ma 
chacuayá! tyijiloo nu xña!a bi! ji'i ma. 
Jlo ti! na cha! sca ti cuayá! ndyacua 
cha! ti'í ji'i lcaa tya'a na tyucui ña'a 
chalyuu. Pana xti ti tsa tyacua cha! 
ti'í ji'i ma. Lo'o tye tsa nu nchcube' 
ma, li! cua'ni ycui' Ndyosi cha! 
caca tso'o ma, cua'ni Ni cha! caca 
nguula ti! tyiquee ma chaca quiya'; 
ta Ni juersa ji'i ma, cha! xcui! tso'o 
tsa ndu'ni ycui' Ni lo'o na. Xqui'ya 
Cristo cua ngusubi Ni ji'na cha! taca 
tyi'i na ca su tlyu su ntucua ycui' Ni. 
11Ná nga'a cha! tye tsa nu cua'ni tlyu 
na jili ycui' Ndyosi li!, cha! laca Ni 
loo tsiya! ti. Jua'a caca cha! tu'ni. 


Nchcui' salya' Pedro lo'o ngu' 


12 Jlo ti! na! cha! tso'o tsa ngusñi 
Silvano tya'a na cha! ji'i ycui' nu 
Xu'na na; yu bi! laca nu nguxtyucua 
tsa 'na lo'o nguscua ya quityi sube 
re cha! caa slo cu'ma. Nti' na! cha! 
caca nguula ti! tyiquee ma, cha! 
chañi cha! tlyu tsa cha! tso'o ndu'ni 

ycui! Ni lo'o na. Jlo ti! na! cha! bil, 
lo'o jua'a tso'o tsa si lolo cutma 
tyi'u ti' ma cha! bi!, ñitya laca lo'o 


nxtyucua tsa ycui' Ni ji'na lcaa tsa. 


13 Ña'a tsaca taju ñati ji'i 
Jesucristo nde Babilonia re nda 
ngu' xlyo ni'i jili ma. Ngu! tya!a 
na laca ngu' bi', cha! lo'o tyucui 
taju ngu' bi!, ngusubi ycui! Ndyosi 
ji'i ngu' cha! caca ngu! hati ji'i Ni. 

“Xlyo ni'i”, nacui Marcos ji'i cu'ma, 
nu Marcos nu laca ñi'ya nti! sca sñi! 
na!. '*Chcuicha' ma ji'i lcaa ngu' 
tya!a ma; quityi ma ji'i tyala ma 
cuentya jna!, cha! chañi cha! tso'o 
ntsu'u tyiquee na ña'a na ji'i tya!a 
na. 

Cua'ni Ni cha! ti ti tyi'i cresiya 

jili lcaa cu'ma nu ntsu'u cha! ji'i ma 

lo'o Cristo. 


Chaca quityi nu nguscua San 
Pedro, nu ndyaa ca slo nati ji'i 
Jesucristo nu ndi'i tyijyu' 





Simón Pedro laca na!; ndyu'ni 

na! cha ji'i Jesucristo, cha! cua 
ngusubi Ni 'na cha! tsa!a na! ta 
na! cha! tso'o ji'i Cristo lo'o ngu' 
xa! quichi. Lo'o nu juani nscua na! 
quityi re cha! tsaa slo lcaa ñati nu 
ngusñi cha! ji'i ycui' Ndyosi ñi'ya 
nu ngusñi na ji'i. Xcui' cha! liñi 
ndu'ni ycui' Ndyosi nu Xu'na na, la 
cui! Jesucristo nu ndyu'ni lyaá ji'na 
ji'i nu cuxi laca bi!; bi! cha! stu'ba 
ti laca lcaa na cuentya ji'i ycui' 
Ndyosi, tso!o tsa ndyaca ji'i lcaa na 
cuentya ji'i Ni. 

2Cua nchca cuayá! tso'o ti! ma 

cha! ji'i ycui' Ndyosi, lo'o jua'a 
nchca cuayá! ti! ma cha! ji'i Jesús 
nu Xu'na na; bi! cha! ndilya nti! na!: 
ña'a ti cua'ni Ni cha! tso'o lo'o ma 
lcaa tsa, lo'o jua'a cua'ni Ni cha! ti 
ti tyi'i tyiquee ma lcaa hora. 


Ñi'ya ntsu'u cha! caca sca 
hati ji'i Jesucristo 

3Cua nda Ni chacuayá! jitna cha! 
caja chalyuu nu ná nga'a cha! tye 
ji'na, jua'a cua nda Ni chacuayá! 
ji'na cha! tyi'i na chalyuu ñilya nu 
nti! Ni cha! tyi!i ñati ji'i Ni; bi! cha! 
nchca ji'na, cha! nxtyucua Ni ji'na. 


Cua ngusubi Ni ji'na, cua nda Ni 
chacuayá' ji'na cha! tyuloo na ji'i 
ycui! Ni; lo'o juala cua ngua cuayá' 
ti' na cha! ngalaa ntsu'u chaca nu 
tlyu la, nga'aa ntsu'u chaca nu 
nchca la ji'i. 4Tlyu tsa ycui' Ndyosi, 
lo'o jua'a nchca ji'i Ni cua'ni Ni lcaa 
lo cha; jua'a nchca cuayá! ti! na cha! 
xcui! cha! lini laca nu ncheui! ycui! 
Ndyosi. Lo'o jua'a ndu ti! na cha! 
caja cha! tlyu bi! jitna nu cua nchcui' 
Ni lo'o na cha! tyacua ji'na. Cua 
ngua'ni lyaá Ni ji'na ji'i nu cuxi nu 
ntsu'u ji'na, cha! nga'aa caca cua'ni 
cha! cuxi bi! ngana ji'na; lcaa cha! 
cuxi nu ndiya tsa ti! na ji'i, bi! laca 
nu ndu'ni ñu'u ji'na nde chalyuu. 
Pana juani ndu'ni Ni cha! tyaja'a 
tyiquee na cua'ni na Icaa cha! 

tso'o, ñilya nu nti! ycui' Ndyosi cha! 
cua'ni na. $Bi! cha! tyucui tyiquee 
ma, lo'o tyucui juersa ji'i ma, cua'ni 
ma xcui' cha! tso'o bi!, cha! culu'u 
ma ji'i xa! hati cha! chañi cha! cua 
ngusñi ma cha! ji'i Jesucristo. Lo'o 
jua'a ntsutu cha! caca cuayá! la ti! 
ma lcaa cha', ña!a cha! nu ndiya la 
ti! ycui' Ni. £Ntsu'u cha! ca cuayá! 
la ti! ma ñi'ya ntsutu cha! ji!i ycui! 
Ndyosi; li! taca cua'a tso'o ma ji'i 

ycui' ca ma, cha! nga'aa cua'ni nu 
cuxi ngana ji'i ma. Si taca cua'a 
tso'o ma ji'i ycui' ca ma, li! talo tsa 
ma ji'i nu cuxi. Nu lo'o taca talo ma 
jili lcaa cha! cuxi, li! taca tyili ma 
ñilya nti! ycui! Ni cha! tyi'i ma nde 
chalyuu. "Si jua'a nti! ma cha! tyi'i 
ma chalyuu, li! nga'a cha! cua'ni 
tyaca'a ma ji'i tyala nati ma; ntsu'u 
cha! tso'o ti caca tyiquee ma ña'a ma 
jili lcaa nati. 

8Si ndu'ni ma lcaa lo cha bil, si 
jua!a ti ndu'ni ma lo'o ndi'i ma 
chalyuu, li! caca cuayá' la ti' ma 
ñilya ntsu'u lcaa cha! ji'i Jesucristo 
nu Xu'na na. Ná ca taja ti! ma, cha! 
tso'o tsa cua'nijo'o ma ji'i ycui! 
Ndyosi li'. Pana si ná ndu'ni ma 
lcaa lo cha! bi!, si ná ndi'i tso'o 
ma jua'a, laca ma ñi'ya laca sca nu 
cuityi' nu ndacu' ycui! ca ti yu cloo 
yu. Ngataa nti! yu cuityi' bi! tyi'u ti! 
yu ñilya ngua'ni lubii ycui' Ndyosi 
ne! cresiya ji'i yu, nu lo'o ngúityi 
Ni cha! cuxi nu ntsu'u ne! cresiya 
ji'i yu. “Bi! cha! hafa ti tya cua'ni 
la ma Icaa cha! tso'o bi!, ñitya nu 
nguscua na! tya clyo; jua'a tyi'u la 
til ma cha! cua ngusubi ycui' Ndyosi 
jili ma, cha! caca ma hati ji'i ycui! 
Ni. Lo'o li! ná nga'a cha! chcuna! 
ma, si juala cua'ni ma lcaa lo cha! 
tso'o bi!; Mndya'a ma lo tyucuii ji'i 
ycui' Ndyosi li'. Jua'a caca ycui! 
Jesucristo nu Xu'na na loo ji'i ma, 
bi! laca nu ndyu'ni lyaá ji'na; ná 
nga'a cha! tye tsa cha! laca ycui! Ni 
loo, lo'o li! tso!o ti tyatí na ca su 
ntucua ycui' Ni. 

12Tya tyuu quiya! nti! na! chcui' 
na! lo'o ma cuentya ji'i lcaa cha! 
lini ji'i ycui' Ndyosi, masi cua jlo 
ti' ma cha! bi'. Lo'o jua'a jlo ti! na! 

cha! ngusñi tso'o ma lcaa cha! nu 
nscua na! bi'; WBpana laja lo'o tya 
lu!ú na!, cua'ni na! cha! ná cjlyaa 
ti' ma ji'i cha! lini bi'. Tso'o la si 
cua'ni na! jua'a, nti! na!, 14cha' cua 
jlo ti! na! cha! cua tye ti cha! jna' 
nde chalyuu; cua ndacha' Jesucristo 
nu Xu'na na 'na cha! cua ngulala 
ti cajaa na!. Pana cua'ni na! cha! 
tyanu cha! bi! lo'o ma, cha! taca 
tyi'u ti' ma cha! tso!o ji'i Jesucristo 
bi! lcaa tsa, masi cua ngujuii na!. 


Nu ngu' nu cua na'a cha' tlyu tsa 
cha! ntsu'u ji'i ycui' Jesucristo 
16Siti cha cua nu ngua'ya hique ti 
ya ngua cha! nu nchcui' ya lo'o ma, 

nu lo'o ndacha! ya ji'i ma cha! tlyu 
tsa cha! caca ji'i ycui! Jesucristo 

nu Xu'na na nu lo'o caa yu chaca 
quiya!. Ycui' cuare cua na'a ya ji'i 
Jesús lo'o tlyu tsa cha! ntsu'u ji'i yu; 
17pgua'ni tlyu ycui' Ndyosi Sti Jesús 
ji'i yu, ndubi tsa ña'a ngua tyucui 
ña'a loo Jesús lo'o zee ji'i ycui! Ni 
li", Masi ná na'a ya ji'i ycui' Ndyosi 
nu laca loo ji'i lcaa xu'na chalyuu, 
pana jlo ti! ya cha! nguti'i Ni cacua 
ti tsa bi!, cha! li! ndyuna ya lo'o 
nchceui' Ni lo'o ngu'. Nditya nacui 
Ni: “Nu nde laca Sñi' na! nu tyaca!a 
tsa 'na. Tso'o tsa ntsu'u tyiquee na! 
ña'a na! ji'i yu”, nacui Ni. 18Ycui' 
cuare cua ndyuna ya cha! nu nchcui' 
Xtyi'i Ni nu ntucua nde cua, cha! 
lo'o cuare nguti!i ya lo xlya ca!ya bi! 
nu ngua tsa bi!. 

19 Jua'a ngua cha! taca ca cuayá! 
til na cha! liñi tsa laca lcaa cha! nu 
cua nchcui' jyo'o cusu! nu ngua 
tu'ba ji'i ycui' Ndyosi cua sa'ni la. 
Tso'o si taquiya' na ji'i cha! bi!, cha! 
ñilya laca sca xee ndubi nu tso'o tsa 

ntyijili xee su talya ña'a, jua'a laca 
cha! ji'i Jesús bi'. Culu'u bi! tyucuii 
tso'o su nga'a cha! tsaa na ña'a 
cuayá' nu quixee tsa bi'. Li! tyu'u 
tucua sca cuii tlyu nu ntyucua nde 
nguxee; bi! laca ñi'ya laca Cristo, 
cha! nda yu xee nu tyu'ú ne! cresiya 
ji'na. 22 Ntsu'u cha! ca cuayá! ti' 

ma cha! ná tucui caca culu'u ji'i 
hati ñilya nu ndyu'u sca cha! nu 
nguscua jyo!'o cusu! ji'na lo quityi 
ji'i ycui' Ndyosi sa'ni la. Sca ti si 
xtyucua Xtyi'i ycui' Ndyosi ji'i ngu' 
cha! caca cuayá! tso!o ti! ngu!, li! 
taca culu'u ngu! cha! bi! ji'i xa! ñati 
cuentya ji'i ycui' Ni. Lcaa nati nu 
ngua tu'ba ji'i ycui' Ndyosi sa'ni la 
ni, ná nchceui' ngu' cua ña'a ca cha! 
nu ndiya ti ti! ngu!, nu lo'o nchcui' 
ngu' cuentya ji'i ycui' Ndyosi; xcui! 
cha! nu nda Xtyi'i ycui! Ndyosi lo'o 
ngu! bi', bi! laca cha! nu nchcui' ngu' 
cuentya ji'i ycui' Ni. 


Ñati nu nclu'u cha! cuiñi ji'i ngu' 
Cua ntsu'u xi ngu' cuiñi nu 
nguti'i laja ngu' Israel sa'ni 

la; tu'ba ji'i ycui' Ndyosi ngua ngu', 
nacui ycui' ngu' cuiñi bi'. La cul! 
jua!a tyu'u tucua hati cuiñi laja 
cu'ma nde loo la; li! culu'u ngu' 
cuiñi bi! ji'i ma, culu'u ngu! cua ña'a 
ca cha! nu ca'ya hique ycui' ca ngu!. 
Lo'o li! ñacui ngu' bi! cha! cuentya 
ji'i ycui' Ndyosi nchcui! ngu!. Si 
cuna ma cha! nu chcui' ngu' bi!, li! 
xana cha! cusuu ji'i ma lo'o tya!a ma 
ña!a cuayá! nu tya'be tya'a ma. Li! 
caca ma tucua latya ma xqui'ya cha! 
cuiñi bi!. Tlyu tsa cña nu ngua'ni 
ycui' nu Xu'na na cha! cua'ni lyaá 
Ni ji'i lcaa na lo'o ji'i ngu' bi!, pana 
ná nti! nu ngu' cuiñi bi! cha! caca 

ycui' Ndyosi Xu'na ngu' bi! tsiya! ti; 
ná ntsu'u cha! tsiya! ti ji'i ngu! bi! 
lo'o ycui! Ndyosi, bi! cha! yala ti tye 
cha! ji'i nu ngu' cuiñi bi'. ?Lo'o jua'a 
cua nscua cha! taquiya! tyuu tya!a 
ngu' tyala na ji'i cha! nu nchcui! nu 
ngu! cuiñi bi"; lo'o ngu! tya!a na bi! 
cua'ni ngu' cha! suba! lo'o tya'a ngu! 
li!, ñitya nu culu'u ngu' cuiñi bi! jiti 
ngu' cha! cua'ni ngu'. Ná tso'o jua'a. 
Nu ngu' nu ná ngusñi cha! ji'i ycui' 
Ndyosi tsiya! ti ni, quiña'a tsa cha! 
cuxi chcui' ngu' bi! jitna li". 3Lo!o 
jua'a ndacui tsa ti! ngu' cuiñi bi! ji'i 
na nu ntsu'u ji'i ma; nti! tsa ngu' 
cua'ni ngu' ngana ji'i ma, bi! cha! 
tajua! ti chcui' ngu! cha! cuiñi ti 
lo'o ma. Pana ntsu'u cha! xcube' Ni 
ji'i ngu' cuiñi bi', cha! cua sa'ni cua 
nchcui' Ni cha! ná tso'o cua'ni ngu' 
cha! cuxi jua'a. Si'i na laja! ycui' Ni; 
jlo ti' Ni ñi'ya ndu'ni ngu' cuiñi bi!, 
lo'o jua!a cua'ni tye Ni ji'i ngu' bi! 
yala ti. 

4Nu cua sa'ni ni, ná ngua'ni clyu 
ti' ycui' Ndyosi ji'i nu ngu' xca ji'i 
Ni nu ntsu'u qui'ya ji'i; nguxcuaa 
Ni ji'i ngu! xca nu xña'a bi!, ndyaa 
ngu' nde ca bilyaa, ca su talya ña'a 
tsiya' ti. Ndyaaca! ngu! xca bi! lo'o 
juu chcua, cha! ca bi! tyanu ngu' 
ñala cuayá! nu cua'ni cuayá! Ni ji!i 
lcaa hati chalyuu, lo'o ji'i ngu' xca 
bi'. SLcaa hati chalyuu nu ngua tya 
sa'ni la nu ná ndaquiya' ji'i ycui! 
Ndyosi ni, ná ngua'ni clyu ti! Ni ji'i 
ngu! bi!'; ngua'ni Ni cha! nguatya 
tyo clyaa, ñi'ya ndacha! Ni ji'i ngu! 
bi! cha! caca. Cua nchceui' jyo'o Noé 
cha! ji'i ycui' Ndyosi lo'o lcaa hati, 
pana ná nduna ngu' bi'. Ngujuii lcaa 
ngu! bi! li!; sca ti nu Noé bi' lo'o 
cati tya'a hati ji'i, ngua'ni lyaá Ni 

ji'i ngu' bi!, cha! ngua'a jyaca ngu' 
bi! ji'i cha! nu nchcui' Ni lo'o ngut. 
SLa cui! ti cha! ngua cuxi ji'i ngu' 
quichi Sodoma lo'o ji'i ngu! quichi 
Gomorra, cha! cuxi tsa ngua'ni 
ngu! bi!'; ngua'ni ñulu Ni tsiya! ti 
ji'i tyucuaa quichi bi'. Lo'o ndye 
ndyaqui quichi bi", jii lo'o nehcubi! 
tya ndyanu su nscua quichi bi! 
nquicha!. Jua'a ngua'ni ycui' Ndyosi 
nu ngua li', cha! ca cuayá! ti! lcaa 
hati nu ndiya ti! ndu'ni lcaa lo cha! 
cuxi, masi juani ti, masi nde loo 
la; xcube! Ni ji'i ngu! bi! ña!a cuayá! 
nu tye cha! ji'i ngu! bi! tsiya! ti. 
7Sca ti jyo'o Lot, ngulo Ni ji'i yu 
cha! ngutu'u yu quichi Sodoma bi!; 
bi! cha! sca ti nu cusu! Lot bi! ná 
ngujuii yu lo'o ndye cha! ji'i quichi 
Sodoma bi'. Ñati tso'o ngua Lot; 
bi! cha! ngulacua tsa ti! yu, lye tsa 
ngua xñili til yu, xqui'ya lcaa cha! 
suba!, lcaa cha! cuxi nu ngua'ni 
lcaa nati quichi bi!. *Tso'o tyiquee 
ycui' Lot bi!, lcaa tsa lye tsa ndube 
ti' yu lo'o na'a yu lcaa cha! cuzi 
bi!; quiña'a tsa ngulacua ti! yu 
lo'o ndyuna yu lcaa cha! suba! nu 
nchcui' ngu' quichi bi". *Jua'a caca 
cuayá! ti! na cha! nchca ji'i ycui' nu 
Xu'na na cua'ni lyaá Ni ji'i hati nu 
tso'o cresiya ji'i, cha! ná tyijiloo 
nu cuxi ji'i ngu! bi'. Nu lo'o cua'ni 
cuayá' Ni jili lcaa ñati ni, jlo ti! Ni 
ti ji'i xcube' Ni. Cua jlo ti! Ni tilaca 
laca nu ntsu'u cha! cuxi tyiquee. 
10Lo'o hati nu xcui! cha! suba! 
ndu'ni ni, lye la xcube' Ni ji'i ngu' 
bi", cha! ná ndaquiya' ngu! bi! tsiya! 
ti ji'i ngu' nu laca loo ji'i ngu!; ná 
ndube ti! ngu! bi! tsiya! ti, cha! tyixi 
tsa tyiquee ngu!. Ná ntsii ngu! bi!, 
masi chcui' ca'a ngu! ji'i ngu! xca ji'i 

ycui! Ndyosi. Pana nu ngu' xca ji'i 
ycui' Ndyosi ni, nguula la ngu' xca 
bi", nchca la ji'i ngu! xca que hati 
chalyuu ti; ni ná nchcui' ngu' xca 
cha! suba! ji'i hati chalyuu, ná nsta 
bi! qui'ya hichu' nu ngu! cuxi slo 
ycui' nu Xu'na na. 

12Ñi'ya laca na'ni quixi' nu ná 
nchca culacua ti!, juala laca nu hati 
cuxi bi", cha! xcui' cha! suba' nchcui' 
ngu! bi! ji'i lcaa cha! nu ná nchca 
cuaya' ti' ngu' ji'i. Nxñi na ji'i na'ni 
tyaala nu ntsu'u ne! quixi', ndyujuii 
na ji'i ni! li'. Lo'o jua'a nu ngu! cuxi 
bi!, tyaala ngu' cha! nti! ngu' cua'ni 
ñu'u ngu' jili lcaa lo na tso'o; pana 
tye cha! ji'i ngu! bi! tsiya! ti nde 
loo la, chcube! ngu' bi! ñi'ya nu 
nguxcube! ycui! ngu! ji'i xa! hati. Tsa 
lo'o talya ndu'ni suba! ngu' cuxi bi!, 
cha! ná nchca taja ti! ngu' bi! ndu'ni 
ngu' cha! cuxi bi'; ná nchca tyuju'u 
til ngu' bi! tsiya! ti, masi cuxi tsa 
cha nu ndyu'ni ngu!. Lo'o jua'a 
stu'ba ti ndyu'u ti'i ngu' bi! lo'o ma 
lo'o ndyu'ni ma ta'a, ñi'ya si chañi 
cha! tya!a na laca ngu! bi'. 

14Xcui' cha! suba' nda!ya hique 
ngu! cuxi bi! lo'o ña!a ngu' ji'i sca 
nu cuna!a, cha! ná tye cha! nti! ngu' 
bi! cua'ni suba! ngu' lo'o. Lo'o jua'a 
hora ti culu'u ngu' bi! cha! cuxi ji'i 
xa! ñati nu bilya ca cuayá! tso'o ti! 
cha! jili Jesucristo. Lye tsa ngua tsa'a 
ngu' cuiñi bi! ji'i lcaa lo cha! cuxi, 
bi! cha! lye tsa ndacui ti! ngu! bi!; ná 
nga'a cha! tyaala! ji'i ngu! bi! tsiya! 
ti. Pana cua nda ycui! Ndyosi yabe' 
ji'i ngu! cuiñi bi'; cua nguxtyanu 
ngu! bi! tyucuii su tsaa na ca slo 
ycui' Ndyosi, xa! tyucuii ngusñi 
ngu! bi". Lo'o jua'a nguna! tsa ndya'a 
ngu' bi! juani, cha! la cui! tyucuii su 

nguta'!a jyo'o cusu! Balaam sñi' Beor 
ndya!a ngu! bi! juani. Nu Balaam 

bi! ngua tiji! tsa ti' ji'i chi, bi! cha! 
ngua'ni yu cha cuxi, cha! caja la 

chi ji'i yu ngua ti! yu. *PTu'ba ji'i 
ycui' Ndyosi ngua nu Balaam bi' 
nquicha!; bi! cha! ngua'ni ycui! Ni 
cha! nchcui' huru ji'i yu lo'o yu bi!, 
cha! xcutsii ni! ji'i yu bi!, cha! nga'aa 
cua'ni la yu cha cuxi bi! 

Taca chcui' na cha! laca nu 
ngu' cuiñi bi! ñi'ya laca sca pilya 
nu ngúityi tsiya! ti, nu ngalaa 
ntsu'u hitya ne'. La cui! jua!a laca 
ngu' bi! ñilya laca sca coo ngati ti, 
nu nxna tsa xquilya cui'i, pana ná 
ndu'ni bi! cha! ca!ya tyo; na ndya'a 
ti bi! nde cua. Lo'o nu ngu' cuiñi 
bi! ni, ná ntsu'u cha! tso'o tyiquee 
ngu' tsiya! ti, bi! cha! ntsu'u cha! 
tsaa ngu' bi! ca su talya tsa ña!a; 
ca jua cua ngüiñá ycui' Ndyosi 
sca se'i nu cuxi tsa ña!a, su tsaa 
ngu' nu ndu'ni jua'a. 18 Jlo tsa ti! 
nu ngu' cuiñi bi! ñitya chcui' ngu' 
sca cha! tso'o, pana tucua lo cha! 
ntsu'u tyiquee ngu' bi'; na chilo'o 
ngu! bi! jiti ngu! nu ngusñi ca ti 
cha! tso'o ji'i Jesucristo, cha! lo'o 
ngu' cua'ni suba! ngu' chaca quiya! 
nti! nu ngu' cuiñi bi'. Ñitya ngua'ni 
ngu' cha! cuxi tya tsubi' la, nu lo'o 
bilya cuna ngu! cha! tso'o ji'i ycui! 
Ndyosi, jua!a nti! ngu' cuiñi bi! cha! 
cua'ni ngu' chaca quiya'. !9Nchcui' 
nu ngu' cuiñi bi' lo'o xa! la ngu' 
cha! ná ntsutu cha! taquiya! ngu' ji!i 
lcua ti cha nu culo ycui' Ndyosi ji'i 
ngu', cha! cua ngulaá ngu' ji'i cha! 
bi", nacui ngu' cuiñi bi'; pana bilya 
ca cuayá! ti' nu ngu' cuiñi bi!, cha! 
ycui' ca ngu' laca ngu! msu jili lcaa 
cha! cuxi nu ndu'ni ngu'. Cua ña'a 

ca ñati nu ta chacuayá! ji'i nu cuxi 
cha! tyijiloo ji'i, la cui! hora bi! laca 
nu cuxi xu'na hati bi' li". 20Cuxi 

la caca ji'i ñati nu cua nguxtyanu 
jili cha! cuxi tsaca quiya!, lo'o li! ta 
chacuayá! ji'i nu cuxi cha! tyijiloo 
jili chaca quiya!; na cua ngulaá hati 
bi! ji'i lcaa cha! cuxi nu ntsu'u nde 
chalyuu nquicha', na cua ngua tsa!a 
jili Jesucristo nu Xu'na na, cha! bi! 
laca nu ngua'ni lyaá ji'na. 21 Tso'o 
la si ná ngua tsa'a ngu! tsiya! ti ji'i 
tyucuii liñi su tsaa na ca slo ycui' 
Ndyosi; ná tso'o si ngua cuayá! ti' 
ngu', lo'o li! nguxtyanu ngu' tyucuii 
lini su tsaa na ca slo Ni. Ngalaa 
ndaquiya! ngu' bi! ji'i cha! nu cua 
nda Cristo lo'o na li'. 22Lo'o ña'a 
na ji'i nati nu cua nguxtyanu cha! 
jili Cristo, li! caca cuayá! ti! na cha! 
lini tsa ndyu'u cha! nu nchcui! ngu' 
ndi'ya: “Sca xne! nu ndyacui na 

nu ndyacu ni!, hora ti tsaa ni! cacu 
ni! na nu ndyacui ni! chaca quiya!. 
Lo'o jua'a sca cube! tana ni, lo'o 
cua ndyaata ni' chcu, hora ti xtyuu 
ni! ca su ntsutu nana! cha! xtyii ni! 
chaca quiya!.” 


Ndi'ya caca lo'o caa 
ycui' nu Xu'na na 
Cu'ma ngu' tya!a tso'o na, cua 
nguscua na! sca quityi ndyaa 
slo cu'ma tya tsubi' la. Nu juani nde 
nscua na! chaca quityi, cha! ca tyilu 
til ma Icaa cha! nu ji'i Cristo, cha! 
jua!la caca culacua tso!o ti' ma lcaa 
hora. ?Ntsu'u cha! tyi'u ti' ma cha! 
nu cua nehcui' ngu' nu ngua tu'ba 
ji'i ycui' Ndyosi cua sa'ni la; tso'o 
si tyi'u ti' ma cha! bi! lu'ba ti, lo'o 
jua'a ji'i cha! nu cua nchcui' ycui! 
nu Xu'na na nu ngua'ni lyaá ji'na. 

Cua ngusubi ycui' nu Xu'na na ji'i 
ya cha! culutu ya cha! ji'i ycui' Ni ji!i 
cu'ma, bi! cha! tso!o si taquiya! ma 
ji'i lcaa cha! nu cua ndyuna ma lo'o 
ngulu'u ya ji'i ma. 

3Tya clyo ntsu'u cha! ca cuayá! 
ti' ma cha! lo'o cua tyalaa ti tsa nu 
tye chalyuu, li! tyu'u tucua ngu' nu 
xtyílo'o tsa ji'i cha! jili ycui! Ndyosi. 
Cua'ni ngu' bi! cua ña'a ca cha! cuxi 
nu ndiya ti! ycui! ca ngu' cha! cua'ni 
ngu'. *Li' ndi'ya ñacui ngu' bi! ji'i 
ma: “¿Ni hora caa Cristo lacua? ¿Ni 
cha! laca tya ndu ti! ma ji'i yu cha! 
caa yu? Cua nteje tacui tsa tyempo 
bi!, cha! cua ngujuii lcaa ngu' cusu' 
ji'na, lo'o jua'a cua ngusu' na juani. 
Ña!a ti ndyaca chalyuu re, ñi'ya nu 
ndyaca tya lo'o nguxana chalyuu 
clyo.” SJua'a ñacui ngu' cuiñi bi", 
cha! ná nti! ngu' tyi'u ti' ngu' ji'i 
cha nu cua ngua'ni ycui' Ndyosi. Nu 
ngua clyo ná ntsu'u chalyuu tsiya! 
ti, lo'o li! nchcui! ycui' Ndyosi; cuati 
ngúiñá Ni lcaa na nu ntsu'u nde 
cua. Lo'o hitya ti ngüiñá Ni tyucui 
ña!a chalyuu, lo'o jua'a cla'be la lo 
hitya nscua yuu chalyuu tya clyo. 
SPana ca tiya! la xi ndye ngúityi Ni 
ji'i chalyuu bi! lo'o hitya, nu lo'o 
ngua'ya tyo clyaa. "Ca tiya! la li! xa! 
ngulo ycui! Ndyosi cha cha! nafa ti 
tyanu lcaa na nu ntsu'u nde cua, 
hafa ti tyanu lcaa lo na nu ntsu'u 
nde chalyuu, ña!a cuayá! tyalaa tsa 
nu cua'ni cuayá! Ni jili lcaa na. Li! 
tye tyaqui lcaa na bi!, lo'o jua'a tye 
cha! ji'i lcaa ñati nu ná ntsu'u cha! 
ji'i lo'o ycui' Ndyosi. 

$ Cu'ma ngu' tya'a tso'o na, tso'o 
la si culacua ti! ma cha! ñi'ya nti' 
sca tsa ti, juala laca sca mil yija 
cuentya jili ycui' Ndyosi; ntsu'u 

quiya! cha! ñilya nti! sca mil yija, 
jua'a laca sca tsa ti cuentya ji'i ycui! 
Ni. 9Si'i na tiya! tsa ti! ycui' Ndyosi 
cha! cua'ni Ni cña nu nacui Ni cha! 
cua'ni ycui' Ni nde loo la; pana na 
ntajatya tsa Ni ji'na ñati chalyuu na, 
cha! ná nti! Ni cha! chcuna! ni sca 
hati jili ycui' Ni. Nti! tsa Ni cha! ca 
cuayá! ti! lcaa hati cha! ntsu'u cha! 
cuxi ji'i ngu!; lo'o li! ca tyuju'u ti! 
ngu' ji'i cha! cuxi bi", culochu! ngu' 
ji'i cha! cuxi bi! li'. Juala caca ji'i 
ngu! nti! ycui' Ndyosi. 

10Chañi cha! tyalaa tsa bi! lo'o 
caa ycui' nu Xu'na na chaca quiya, 
pana ná jlo ti! na ni tsa caca bil. 
Ñi'ya laca si cua caa ti sca nu 
cuaana to! tyi na lo'o ná jlo ti! na, 
juala caca tsa bi'. Cati juala ti lcaa 
na nu ntsu'u nde cua, lye tsa cañi 
cha! bi!; lo'o li! tye tsiya! ti tyaqui 
lcaa na nu ntsu'u nde cua. Jua'a 
tyucui ña!a chalyuu ni, tye tsiya! 
ti li! Cua nscua cha! tye lcaa na 
lo'o tyalaa tsa bi!, bi! cha! ntsu'u 
cha! caca ma ñati nu lubii cresiya 
ji'i, cha! caca ma nati nu ngua tso'o 
tyiquee ma cuentya ji'i ycui' Ndyosi. 
12 Jua'a nga'a cha! caca ma laja lo'o 
tya lyiji caca tsa bi! nu lo'o caa ycui' 
Ndyosi, cha! jua!a taca xtyucua 
ma ji'i ycui' Ni lo'o cha ji'i Ni nde 
chalyuu. Tsa bi! tyaqui tyucui ña'a 
nde cua, ña'a cuayá! nu tye tyalá 
lcaa na nu ntsu'u nde cua; tye tsiya! 
ti lcaa cha! bi! li'. Cuii lo'o cualya, 
lo'o cuichaa, lo'o co', lo'o lcaa na 
ni, tye bi! tyalá. “Pana xa! cuiñá 
Ni chaca chalyuu cucui, lo'o jua'a 
cuiñá Ni lcaa lo na nu ntsu'u nde 
cua; cuiñá Ni sca chalyuu nu tso'o 
tsa ña'a, su xcui' tso!o ti cua'ni ngu' 
lo'o tya!a ngu' li". Jua'a nacui Ni cha! 

caca; jlo ti! na cha! jua'a caca bil, 
xqui!ya cha! xcui! cha! liñi nchcui' 
ycui' Ni. Bi! cha! ndu ti! na ji'i cha! 
bi! lacua. 

14Cu'ma tya'a tso'o na, na ndu ti' 
ma ji'i cha! bi', bi! cha! ntsu'u cha! 
cua'ni ma xcui!' cha! tso'o ti, xcui! 
cha! lubii ti lo'o tya'a hati ma, cha! 
ti ti tyili tyiquee ma cuentya ji'i 
ycui! Ni. 1Tyi'u ti! ma cha! ndalo 
tsa tyiquee ycui! Ndyosi ña'a Ni 
ji'na, cua nda tsa Ni tyempo ji'na 
cha! clyaá na ji'i nu cuxi. Jua'a 
Pablo tya'a na ni, la cui! tya!a cha! 
nguscua yu lo quityi; hati tya'a 
tso!o na laca yu bi!, lo'o jua'a tso'o 
tsa nehcui' quityi nu nguscua yu nu 
cua ndyalaa slo ma. Ycui' Ndyosi 
laca nu ngulu'u ji'i yu lcaa ña!a 
cha! tso'o nu nguscua yu lo quityi 
bi". 16Tyuu tya!a quityi nguscua 
Pablo bi!, pana sca ti cuayá! nchcui' 
ca tala quityi bi! ji'i cha! ji'i ycui! 
Ndyosi nu cua nehcui' na ji'i juani. 
Ntsu'u xi cha! nu nguscua nu Pablo 
bi! nu tucui xi cha! caca cuayá! tso!o 
ti! na ji'i; lo'o jua'a ntsu'u ngu! nu 

lye tsa nelyu'u cha! cuiñi xquitya 
quityi bi!, cha! ná nchca cuayá! ti! 
ngu! bi! cha! bi! tsiya! ti. Ná ngua 
tsala tso'o ngu' bi', cha! bilya ca 
cuayá!' tso'o ti! ngu! cha! bi'; bi! cha! 
ni sca quityi ji'i ycui' Ndyosi ná lini 
nclu'u ngu' bi! ji'i. Pana tye cha! ji'i 
ngu! bi! tsiya! ti xquilya cha! cuiñi 
nu nclu'u ngu! ji'i tya'a hati ngu'. 
17Cu'ma ngu' tya!a tso'o na 
ni, cua nguscua na! lcaa cha! bi! 
cha! ca tii ti' ma, cha! ná ta ma 
chacuayá! ji'i nu ngu' cuiñi bi! cha! 
culu'u ngu' ji'i ma. Cha! lini laca 
nu ngua tsa!a ma clyo, lo'o juani 
ná tso'o si taquiya' ma ji'i cha! 
cuiñi nu nclyu'u ngu! bi"; ná tso!o 
tyalachu! ma ji'i cha! liñi bi! li". 
18Pana tso'o la ca tsa'a la ma cha! 
tso'o ji'i Jesucristo nu Xu'na na, 
nu cua ngua'ni lyaá ji'na; li! taca 
tyili tso'o la tyiquee ma cuentya ji'i 
ycui' nu Xu'na na. Cua'ni tlyu na 
ji'i ycui' Ni nde chalyuu, lo'o jua'a 
ná nga'a cha! tye tsa nu cua'ni tlyu 
na ji'i Ni ca slo ycui' Ni. Jua'a caca 
cha! lacua. 


Quityi sube nu nguscua San Juan clyo, 
nu ndyaa ca slo lcaa nati ji'i Jesucristo 





Jesucristo laca nu nda chaca 
chalyuu cucui ji'i ñati 

Cua laca ntucua Jesús lo'o ycui! 

Ndyosi Sti yu nu lo'o nguxana 
chalyuu tya clyo; la cui! yu laca 
nu nchcui' ya ji'i, nu lo'o nscua ya 
tilaca laca Jesucristo. Cua jlo tso'o 
til ya cha! bi!, cha! cua na'a tso!o 
ya ji'i yu lo'o cloo ya, cha! stu'ba ti 
nguta'!a ya lo'o yu; cua ndyuloo ya 
ji'i yu lo'o cua ngua'ni ca'a ya! ya ji'i 
ycui' yu. Cua nchcui' ya lo'o cu'ma 
cha! Jesucristo laca nu nda chaca 
chalyuu cucui ji'i hati. 2Ngula 
Jesucristo nde lo yuu chalyuu su 
ndi'i ya, lo'o jua'a cua na'a ya ji'i 
ycui! yu; bi! laca cha! nu ndacha! ya 
ji'i ma juani, cha! chañi tsa laca cha! 
bi". Nclyu'u ya ji'i ma ñi'ya laca cha! 
tyucui tyempo lu'ú Jesucristo, cha! 
ntucua yu ca slo ycui' Ndyosi Sti 
na clyo; jua'a nclyu'u ya ñi'ya ngua 
cha! na'a ya ji'i yu nde chalyuu 
re. ¿Juani culu'u ya ji'i ma cua 
ña'a ca cha! nu cua na'a ya, culu'u 
ya cua ña!a ca cha! nu cua ndyuna 
ya. Chañi laca cha! stu'ba ntsu'u 
tyiquee na lo'o ycui' Ndyosi Sti 
na, jua'a lo'o Jesucristo nu sca ti 
Sñi' ycui' Ni. Lo'o juani cua nti! ya 


cha! stu'ba ti caca tyiquee ma lo'o 
ya; 4bi! cha! nscua ya quityi re, cha! 
lcaa tsa tso!o ti tyi'i tyiquee na. 


Xcui' lubii tsa cresiya ji'i ycui' Ndyosi 
SNde culu'u ya ji'i ma cha! nu cua 
nda Jesucristo lo'o ya: Ñi'ya nti' 
sca xee nu ndubi tsa ña'a, juala nti' 
ycui' Ndyosi si tyu'u tucua Ni slo 
na; xcui' lubii tsa cresiya ji'i Ni, cha! 
ne! cresiya jili ycui' Ni ná ntsu'u 
su talya ña!a, ná ntsu'u cha! cuxi 
tsiya' ti. 6Cha' cuiñi laca nu nda 
na si ñacui na cha! stu'ba ntsutu 
tyiquee na lo'o ycui' Ndyosi, lo'o 
li! nafa ti tya ndiya ti! na cha! cuxi; 
ndi'i na chalyuu ñi'ya laca si talya 
tsa ña!a su ndi'i na li', cha! ná tso'o 
ndu'ni na. "Pana si lubii cresiya 
ji'na ñi'ya lo'o lubii cresiya ji'i ycui! 
Ni, ndu'ni na cha! tso'o li!; stu'ba ti 
caca tyiquee na lo'o tya'a ngusñi na 
cha! ji'i Jesús li'. Lo'o jua'a cuityi Ni 
quitya nu ntsu'u ji'na, xqui'ya cha! 
cua ndyalú tañi Jesús Sñi' ycui' Ni 
lo'o ngujuii yu lo crusi. 
8Si ñacui na cha! ná ntsu'u qui'ya 
ji'na tsiya' ti, na ñilo'o na ji'i ycui' 
ca ti na li', cha! ná nchca cheui' na 
cha! lini. “Pana taca jlya ti! na ji'i 
ycui' Ndyosi cha! cua'ni clyu ti! Ni 

ji'na ji'i gui'ya nu ntsu'u ji'na, nu 
lo'o hii na ji'i Ni cha! ntsutu qui'ya 
ji'na. Tso'o tsa ndu'ni Ni lo'o na li"; 
hasta cuityi Ni lcaa cha! cuxi nu 
ntsu'u ne! cresiya jitna, xquitya cha! 
ngujuii Jesús lo crusi. 10 Ñi'ya si cua 
nacui na cha! na cuiñi ycui' Ndyosi, 
jua'a ndyu'u cha! si ñacui na cha! 
ná ntsu'u quilya ji'na tsiya! ti; ná 
ngusñi suu cha! ji'i ycui' Ndyosi ne! 
cresiya ji'na, si tya ñacui na jua'a. 


Cristo nu laca tu'ba ji'na cha' cheui' 
lo'o ycui' Ndyosi cuentya ji'na 
Ñilya nti! na! ña'aa ji'i sñi' na!, 
jua!a nti! na! ña'aa ji'i cu'ma, 
cha! tyaca!a tsa ma 'na; bi! cha! 
nscua na! quityi re cha! caa ca 
slo cu'ma, cha! ná nti! na! cha! sta 
ycui! Ndyosi qui'ya ji'i ma. Pana si 
ntsu'u cha! sta Ni quilya ji'na lo'o 
cua ngusñi na cha! ji'i Jesucristo, la 
cui! Jesucristo laca nu cua nchcube!' 
yu cña loo na. Sca ñati nu lubii tsa 
laca nu Jesucristo bi'. ?Ngua cuxi 
tyiquee na cuentya ji'i ycui' Ndyosi 
Sti na, xqui!ya cha! ngua'ni na cha! 
cuxi; bi! cha! nchcube' Jesucristo 
cha loo na, cha! qui'ya ycui' yu 
yabe! nu ntsu'u ji'na xqui'ya cha! 
cuxi nu ngua'ni na. La cui! jua'a 
quitya Jesucristo yabe! nu ntsu'u 
jili lcaa nati chalyuu nu tso'o ntsu'u 
tyiquee ña'a ji'i ycui' Ni. 
3Nu lo'o nti! na taquiya' na cua 
ña!a ca cha nu nti! Ni cha! cua'ni 
na, li! taca jlo ti' na cha! chañi cha! 
ntsu'u cha! ji'na lo'o Jesucristo. 
4Cuiñi tsa ñati nu nacui cha! ntsu'u 
cha! ji'i ngu! lolo Jesucristo, si ná 
ndaquiya! ngu' ji'i cha nu nclyo 
Ni ji'i ngu!; ná lini cha! nu ntsu'u 
tyiquee ngu' bi'. “Si chañi laca 

cha! ntucuá na lcaa cha! nu nda 
Jesucristo lo'o na, li! chañi laca cha! 
ntsu'u tyiquee na ña'a na ji'i ycui! 
Ndyosi Sti yu; jua!a caca cuayá! ti' 
na cha! chañi cha! laca na hati ji'i 
Jesucristo masi tya ndi'i na chalyuu. 
SÑati nu nchcui' lo'o xa! la ngu' cha! 
ñati jili Jesucristo laca ycui!, ntsu'u 
cha! cua'ni nati bi! cha, cua ña'a ca 
cña nu ngua'ni ycui' Jesucristo. 


Sca cha cucui cha! cua'ni na 

7Cu'ma tya'a ngusñi na cha! ji'i 
Jesús, cua nscua cha! lo quityi re 
cha! tyaja'a ma tyu'u tso!o tyiquee 
ma ña'a ma ji'i tya'a nati ma. Si'i 
sca cha! nu bilya cuna ma laca cha! 
bi!'; cua ndyuna ma cha! bi! tya lo'o 
ngusñi ma cha! ji'i Jesucristo tya 
clyo la, cha! la cui! ti cha! bi! laca 
nu cua nscua cua sa'ni. Pana si'i 
juala ndyu'ni nati, bi! cha! nacui na 
cha! sca cha cucui laca bi'. Tsubi' ti 
nguxana Jesucristo ngulu'u yu ji'na 
ñi'ya ntsu'u cha! tyu'u tso!o tyiquee 
na ña'a na ji'i xa! la tya!a ñati na, 
ngua'ni Jesús cha! taca cua'ni na 
jua'a. Sca cha! cucui laca bi', cha! 
cua tye ti cha! talya ña!a ne! cresiya 
ji'na; juani tyanu nu cha! tso!o ji'i 
Jesucristo ne! cresiya ji'na, ñitya nti! 
si ntyijili sca xee nu ndubi tsa ña'a 
su ndi'i na. 

9Ñati nu ñacui: “Cua ngusñi ya 
cha! ji'i Jesucristo, lubii tsa cresiya 
jili ya juani”, ñacui ngu!, pana tya 
ti'í til ngu' bi! ña'a ngu' ji'i tya'a hati 
ngu', hafa ti tya ntsu'u tsa cha! cuxi 
ne! cresiya ji'i ngu! bi", ñitya laca 
sca se'i su talya tsa ñala. Nati nu 
ntsu'u tsa tyiquee ña'a ji'i tya!a 
ñati, bi! laca ñati nu ntsu'u xee ji'i 
Jesucristo ne! cresiya ji'i. Ni sca cha! 

cuxi ná cua'ni ngu' bi', nu cua'ni 
cha! tya'achu' xa! la ñati ji'i cha! ji'i 
Jesucristo. Nati nu ti'í ti! jili tyala 
ñati ni, tya ntsu'u tsa cha! cuxi ne! 
cresiya ji'i ngu! bi!; ñi'ya nti! ngu' 
lo'o ndi'i ngu' su talya ña'a, jua'a ti 
nti! ngu' bi! ndi'i ngu! chalyuu, cha! 
ná nchca quije tyucuii liñi su tsaa 
ngu', cha! lye tsa ndacu! talya xee 
nu ña'a ngu! bi! li!. 

12Cu'ma sñi! na', nscua na! quityi 
re cha! caa slo ma, xquitya cha! 
ngua'ni clyu ti! ycui' Ndyosi ji'i ma; 
xqui!ya Jesucristo cua ngúityi Ni 
qui'ya nu ntsu'u ji'i ma. *Nscua 
na! quityi re cha! caa slo cu'ma ngu' 
cusu!, cha! cua ngujui ñilya nu tyu'u 
cha! ji'i ma lo'o Jesucristo nu stu'ba 
ti ntucua lo'o ycui' Ndyosi Sti yu 
tya lo'o nguxana chalyuu. Lo'o 
jua!la nscua na! quityi re cha! caa slo 
cu'ma ngu' cuañi!, cha! cua ntijiloo 
ma ji'i nu xña'a. 

Cu'ma sñi' na', cua ngujui ñilya nu 
tyu'u cha! ji'i ma lo'o ycui! Ndyosi 
Sti na, bi! cha! nscua na! quityi re 
cha! caa slo ma. 14Cu'ma ngu' cusu', 
cua ngusñi ma cha! ji'i Jesucristo, 
la cui! Cristo nu cua lu!ú lo'o ycui' 
Ndyosi Sti yu tya clyo, bi! cha! 
nscua na! quityi re cha! caa ca slo 
ma. Cu'ma ngu' cuañi!, nguula ti ti! 
ma ndi'i ma, cha! cua ndyanu tso'o 
cha! ji'i ycui! Ndyosi ne! cresiya ji'i 
ma; cua ntijiloo ma ji'i nu xña!a, bi! 
cha! laca nscua na! quityi re cha! caa 
slo ma. 

15Ná tyu'u tyiquee ma ña'a ma 
cha! cuxi nu ntsu'u chalyuu, ni ná 
ca tiji! tsa ti' ma ji'i cua ñala ca cha! 
culiya' nu ndyiji ji'i ñati cha! ndiya 
la ti! ngu' ji'i. Si ndiya la ti' na nu 
cuxi nu ntsu'u chalyuu, ná caca 

ji'na tsiya' ti tyu'u tyiquee na ña!a 
na ji'i ycui' Ndyosi Sti na. 'SLcaa 
cha! cuxi nu ndaca'a ji'i hati cha! ná 
xñi tso'o ngu' cha! ji'i ycui! Ndyosi, 
si'i ca su ntucua ycui' Ndyosi Sti 

na ndyu'u cha! bi'. Lcaa cha! cuxi 
nu ndiya ti! ñati ji'i, cha! tyaala! xi 
tyiquee ngu'; juala lcaa cha! cuxi nu 
nti! ngu' cua'ni ngu! lo'o ña!a ngu! 
jili; juala lcaa na nu nti! ngu' cha! 
caja ji'i ngu', cha! jua'a cua'ni tyixi 
ti ngu! lo'o tya!a ngu!, nde chalyuu 
ti ndyu'u lcaa cha! cuxi bi". Yala 
ti tye chalyuu re, culiji jua'a ti lcaa 
cha! cuxi nu ndiya ti' ñati chalyuu; 
pana hati nu taquiya! ji'i cha! nu 
ncheui' ycui! Ndyosi ni, ná nga'a 
cha! tye chalyuu ji'i ngu! bi!. 


Ntsu'u cha! lini lo'o ntsu'u cha! cuiñi 

18Cu'ma sñi' na', cua ndyalaa hora 
cha! tye lcaa cha! nu ntsu'u chalyuu. 
Cua jlo ti' ma cha! cua lijya sca ñati 
tlyu nu chilo'o ji'i tyala ñati na cha! 
Cristo laca ycui! yu; xuu tya'a yu bi! 
lo'o lcaa na nu ntsu'u cha! ji'na lo'o 
Cristo. Masi tyempo juani, quiña'a 
tsa ngu' cuiñi ntsu'u chalyuu, nu 
nti! xuu tya!a lo'o hati ji'i Cristo; bi! 
cha! cua ngua cuayá! ti! na cha! cua 
ngulala ti tye lcaa cha!. *Tya clyo 
ndyu'u ti'i nu ngu' cuiñi bi! lo'o na, 
lo'o li! ngutu'u ngu' bi! ndyaa ngu'; 
si'i ñati tya'a ntsu'u cha! ji'na lo'o 
Jesucristo laca ngu' bi'. Si chañi cha! 
tya!a ndya!a na laca ngu' bi!, cua 
ndyanu ngu! lo'o na nquicha!; pana 
ngutu'u ngu! bi!, cha! taca ca cuayá! 
til na cha! si'i lcaa hati nu ndyu'u ti'i 
lo'o na laca tya!a ngusñi na cha! ji'i 
Jesucristo. 

20 Cua nda Cristo Xtyi'i ycui' Ni 
cha! tyanu ne! cresiya ji'i lcaa ngu' 

tya!la ngusñi ma cha! ji'i Ni, bi! 

cha! cua ngua cuayá! tso'o ti! lcaa 
tyala ma lcaa cha! nu nelyu'u ycui! 
Ndyosi ji'na. 21 Cua nscua na! quityi 
re, xqui'ya cha! nchca cuayá! ti! ma 
ña!a cha! liñi nu ntsu'u ji'i Cristo. 
Si'i cha! ná jlo ti! ma cha! liñi bi!; 
cua jlo ti! ma ña'a cha! liñi nu 
nchcui' na, cha! si'i cha! cuiñi ti 
laca cha! bi! 

22 ¿Tilaca laca nu cuiñi lacua? 
Ñati cuiñi bi! laca nu ñacui cha! si'i 
Cristo laca Jesús, la cui! Cristo nu 
cua nda ycui' Ndyosi ji'i cha! yaa yu 
chalyuu. Nxuu tya'a ngu' bi! lo'o ñati 
nu ntsu'u cha! ji'i lo'o Cristo, cha! 
ñacui ngu' bi! cha! si'i nu sca ti Shi' 
ycui' Ndyosi laca Jesucristo, cha! 
sili ycui! Ndyosi laca Sti Jesucristo. 
23Si ñacui na ji'i hati cha! si'i Sñi' 
ycui' Ndyosi laca Jesucristo, ná 
ntsu'u cha! ji'na lo'o ycui' Ndyosi Sti 
Jesucristo, juala ndyu'u cha! bi! li!; 
pana lo'o xñi na cha! ji'i Sñi! ycui! 
Ni, cua ntsu'u cha! ji'na lo'o ycui! 
Ndyosi Sti yu, jua'a ndyu'u cha! bi! 
li! 

24Bj! cha! nga'a cha! tyanu tachaa 
cha! bi! ne! cresiya ji'i ma, cha! nu 
cua ndyuna ma ji'i Jesús tya lo'o 
ngusñi ma cha! ji'i yu tya clyo. Si 
tya ndyanu cha! bi! ne! cresiya 
jili ma, stu'ba tsa ntsu'u tyiquee 
ma lo'o Jesucristo masi tya ndi'i ma 
chalyuu, lo'o jua'a stu'ba ntsu'u 
tyiquee ma lo'o ycui' Ndyosi Sti 
na li'. 25Bi! laca cha! nu ngúiñi ji'i 
Jesucristo lo'o na, cha! taca caja 
chaca chalyuu cucui nu ná nga'a 
cha! tye ji'na. 

26Tsa bi! ti cha! nchcui' na! 
cuentya ji'i nati nu nñilo'o ji'i ma 
jua'a. 27 Nu cu'ma ni, cua ndyanu 


1 JUAN 2, 3 


Xtyi'i ycui' Ndyosi ne! cresiya ji'i 
ma, bi! cha! nga'aa nti! cha! culu'u 
xa! hati ji'i ma; Xtyi'i ycui' Ndyosi 
ni, bi! laca nu culu'u ji'i ma lcaa cha! 
nu lyiji cha! ca tsala ma ji'i. Nu lo'o 
nelyu'u Xtyi'i ycui! Ndyosi ji'i ma ni, 
lini tsa laca cha! bi; si'i cha! cuiñi 
nda nu bi!. Bi! cha! lacua, ñi'ya nu 
nelyu'u Xtyi'i ycui! Ni ji'i ma, la 

cui! jua'a nga'a cha! xñi ma cha! ji'i 
Jesús. 

28 Nu juani ti, cu'ma sñi' na!, shi 
tso'o ma cha! ji'i Jesucristo. Lo'o li!, 
lo'o caa Jesucristo chalyuu chaca 
quiya!, nga'aa ntsu'u cha! ca tyuju'u 
til na lo'o ña'a na ji'i Ni cha! caa Ni; 
tyucui tyiquee na tyacua tya'a na 
lo'o Ni li'. 22Cua nchca cuayá! ti! ma 
cha! lubii tsa cresiya ji'i Jesucristo, 
bi! cha! tso'o si ca cuayá! ti! ma cha! 
cua ñala ca ñati nu ndu'ni cha! tso'o 
ñi'ya ndyu'ni ycui' Jesús, caca ngu! 
bi! sñi! ycui! Ndyosi. 


Sñi' ycui' Ndyosi laca na 

Tlyu tsa cha! tso!o laca cha! 

ntsu'u tsa tyiquee ycui' Ndyosi 
Sti na ña'a Ni jili ca tala ngu! tya'a 
ntsu'u cha! ji'na lo'o Jesucristo; bi! 
cha! laca cha! nehcui' ycui' Ndyosi 
ji'na cha! sñi! ycui' Ni laca na, lo'o 
jua!la chañi laca cha! bi'. Ná ntaja'a 
ñati chalyuu tyuloo ji'na cha! sñi! 
Ni laca na; la cui' jua'a lo'o nguti'i 
Jesucristo chalyuu, ná ntaja'a ngu' 
tyuloo ngu! ji'i yu li'. 2Cu'ma ngu' 
tya'a na nu tyaca!a tsa ma 'na, nu 
juani ti laca na sñi' ycui' Ndyosi; 
pana bilya caja cha! jitna ñilya nu 
tso'o la ña'a na, nu lo'o tyi'i na 
lo'o ycui' Ni nde loo la. Ñilya laca 
ycui' Jesucristo, jua'a caca na lo'o 
culu'u loo Jesucristo ji'na lo'o cua 

ndye chalyuu re; li! taca ña'a na 
jili Jesucristo ñi'ya nu laca ycui'. 
Tsa bi! ti cha! nchca cuayá! ti! na 
juani. ¿Lcaa hati nu nti! hafa ji'i Ni 
ca li!, nga'a cha! cua'ni lubii ngu' 
ji'i cresiya ji'i ngu!, ñilya nu lubii 
cresiya ji'i ycui! Jesucristo. 

4Si ndu'ni na cha! cuxi, laca 
cha! ná ntaja!a na cua'ni na cha 
nu ngulo ycui' Ndyosi jitna; ntsu'u 
gui'ya ji'na xquitya cha! ná ntaja'a 
na taquiya! na ji'i cha! nu nchcui' Ni 
lo'o na. Cua jlo ti' ma cha! cua yaa 
Jesucristo chalyuu cha! cuityi Ni 
qui'ya nu ntsu'u ji'i hati; pana ycui! 
Cristo ni, ná ntsu'u qui'ya ji'i yu 
tsiya! ti. $Ni sca ñati nu nxñi tso'o 
cha! ji'i Jesucristo lcaa tsa, ngataa 
nscua cha! cua'ni ngu! bi! cha! cuxi. 
Nu nati nu ndu'ni cha! cuxi lcaa 
tsa, ndu'ni ngu' cha! cuxi xquitya 
cha! bilya tyu'u cha! ji'i ngu' bi! lo'o 
Jesucristo, bilya xñi ngu! cha! ji'i 
Ni. 7Cu'ma sñi! na', ná nti! na! cha! 
cñilo!o xa! hati ji'i ma. Xcui! tso'o 
ti ngua'ni Jesucristo nde chalyuu; 
bi! cha! lacua, lcaa hati nu ntsu'u 
cha! ji'i lo'o Jesucristo, cua nscua 
cha! xcui! cha! tso'o ti cua'ni ngu' bi! 
laja lo'o tyi'i ngu' chalyuu. $£Lcaa 
hati nu ndu'ni xcui' cha! cuxi, cua 
laca ngu! bi! sñi! ycui' nu xña'a nu 
laca xu'na cuiñaja; tya lyiji tye cha! 
cua'ni nu xña'a bi! cha! cuxi. Sca 
ti Jesús nu Sñi' ycui' Ndyosi, cua 
yaa Ni chalyuu cha! cua'ni tye Ni ji'i 
lcaa cha nu ndyu'ni nu xña!a bi". 

9Nati nu laca sñi' ycui! Ndyosi 
ni, nga'aa nscua cha! cua'ni ngu' 
cha! cuxi, cha! cua nda ycui' Ndyosi 
chaca cha! tso!o la nu tyanu ne! 
cresiya ji'i ngu' bi! xqui'ya Xtyi'i 
ycui' Ndyosi. Nga'aa tyaja!la ngu' 

bi! cua'ni ngu! cha! cuxi, cha! sñi' 
ycui' Ndyosi laca ngu' bi. Bi! 

cha! nchca cuayá! ti! ma juani ñilya 
laca hati nu laca sñi' ycui' Nydosi, 
lo'o jua'a nchca cuayá! ti! ma ñilya 
ndu'ni ñati nu laca sñi! ycui' nu 
xña!a. Si'i sñi! ycui' Ndyosi laca hati 
nu ndu'ni cha! cuxi lcaa tsa, ni si'i 
sñi! ycui! Ndyosi laca ñati nu ná 
ntsu'u tyiquee ña!a ji'i tya'a nati. 


Nga'a cha! tyu'u tyiquee na 
ña'a na ji'i tya'a nati na 

311Nde nscua la cui! cha! nu cua 
ndyuna ma lo'o ngusñi ma cha! 
jili Jesús tya clyo: nga'a cha! tyu'u 
tyiquee na ña'a na jili tya!a hati na. 
12Ná cua'ni na ñi'ya nu ngua'ni 
jyo'o Caín; sñi! ycui' nu xña'a ngua 
yu bi!, cha! ndyujuii yu ji'i tya'a 
yu. ¿Ni cha! laca ngua'ni yu jua!a? 
Ndyujuii yu ji'i tyala yu xqui'ya cha! 
xcui' cha! cuxi ngua'ni jyo!o Caín 
bi, bi! cha! ná ndiya ti! yu cha! xcui! 
cha! tso'o ngua'ni yu tya!a yu bi!. 

13Cu'ma tya'a ngusñi na cha! ji'i 
ycui! Ndyosi, ná quiña'a tsa cha! 
culacua ti! ma si liye! tsa ti! ñati 
chalyuu ña'a ngu! ji'i ma. 14Xcui' 
nguna! tya ndi'i na chalyuu cua 
tsubi' la xquitya quilya nu ntsu'u 
ji'na; pana juani, cua nda ycui' 
Ndyosi chaca chalyuu cucui ji'na, 
cha! tso'o ti ndi!i tyiquee na juani. 
Ntsu'u tsa tyiquee na ña'a na ji'i 
xa! la tya'a ntsu'u cha! ji'na lo'o 
Jesucristo; bi! cha! taca jlo ti' na 
cha! cua ntsu'u chaca chalyuu cucui 
jitna juani, cha! ñati nu ná ntsu'u 
tyiquee ña!a jili tya'a nati, nguna!' 
tya ndi'i ngu' chalyuu. 15Ñi'ya laca 
ñati nu ndyujuii ji'i tya'a hati, jua'a 
laca na si liye! ti' na ña'a na ji'i 

tya!a hati na. Jlo ti' ma cha! ngataa 
caja chalyuu cucui bi! ji'i nati si 
ndyujuii ngu! ji'i tya!a nati ngu', 
pana la cui! tya'a cha! laca si liye! 
tsa ti' na ña'a na ji'i tya!a nati na. 
16Nu lo'o cube ti! na cha! cuentya 
ji'na ntaja!a Cristo ngujuii yu lo 
crusi, cha! ntsu'u tsa tyiquee Ni 
ña'a Ni ji'na, li! ca cuayá! ti! na ñala 
cha! nu tso'o la cua'ni na, si ntsutu 
tyiquee na ña!a na ji'i tya'a ngusñi 
na cha! ji'i Ni. Tso'o si tyaja'a na 
xtyucua na ji'i tya'a na jua'a, masi 
hasta cajaa ycui' na cuentya ji'i 
ngu' tya!a na. 1Ntsu'u ngu' tya'a 
na nu nga'aa ntsu'u na nu lyiji ji'i 
ngu! tsiya! ti cha! tyiji yu'u ji'i ngu' 
chalyuu. Si jua'a tso'o ti ndi'i na, 
lo'o li! ña!a na ji'i tya'a na nu ntsu'u 
na nu lyiji ji'i ngu!, pana ná ntaja'a 
na cua'ni tya'na ti! na ji'i tya!a na, 
li! ná taca ji'na ñacui na cha! ntsu'u 
tyiquee na ña!a na ji'i ycui' Ndyosi, 
cha! nu ycui! Ndyosi ni, ntsu'u tsa 
tyiquee Ni ña'a Ni ji'na. 18Cu'ma sñi' 
na!, nu lo'o ntsu'u tsa tyiquee na 
ña'a na ji'i ycui' Ndyosi lo'o ji'i tya'a 
ñati na, si'i sca cuii ti laca nu chcui' 
na lo'o ngu', si'i sca cha! nu nda ti 
na lo'o ngu' caca bi!; tyucui tyiquee 
na nga'a cha! xtyucua na ji'i nu ngu' 
tya'a na bi!. 


Taca jlo ti' na cha' chañi cha! 
ntsu'u cha' ji'na lo'o ycui' Ndyosi 
19Si jua'a ndu'ni na, li! caca cuayá! 

ti! na cha! liñi tsa laca cha! nu cua 
nda ycui! Ndyosi lo'o na, cha! nu 
jlya ti! na ji'i; ca tii na cha! cua 
ngúiñi tso'o cha! ji'na lo'o ycui! 
Ndyosi. 20Nu lo'o jlo ti! cresiya ji'na 
cha! ntsu'u qui'ya ji'na, li! taca ca 
cuayá! ti! na cha! lo'o ycui' Ni jlo 

ti' Ni cha! bi". Lo'o jua'a tlyu la laca 
ycui! Ni, taca ji'i Ni cua'ni lyaá Ni 
ji'na jiti cha! cuxi bi!. 2! Cu'ma ngu' 
tya'a na nu tyaca!a tsa ma 'na, si 
jlo ti' na cha! ná ntsu'u qui!ya ji'na, 
tyucui tyiquee na taca chcui' na 
lo'o ycui' Ndyosi li'; 22nu lo'o jña 
na cha! ji'i ycui' Ni, caja cua ña'a ca 
cha! ji'na si taquiya! na jili cha nu 
cua nda ycui' Ni ji'na, si cua'ni na 
cha nu ndiya la ti! ycui' Ni. 3Nde 
laca cha nu cua nda ycui' Ndyosi 
cha! cua'ni sa scaa na: nga'a cha! 
xñi tso'o na cha! ji'i Jesucristo Shi' 
ycui' Ni; la cui! jua'a tso'o ti tyu'u 
tyiquee na ña'a na ji'i tya'a nati na, 
ñi'ya nu cua nacui ycui' Ni ji'na. 
24Nu lo'o taquiya' na ji'i cha nu cua 
ngulo ycui! Ndyosi ji'na cha! cua'ni 
na, li! cua ntsu'u cha! ji'na lo'o ycui! 
Ndyosi, lo'o jua'a ntsu'u cha! ji'i Ni 
lo'o na li!. Jlo ti' na cha! bi!, xquitya 
cha! cua nda ycui' Ndyosi Xtyi!i 
ycui' Ni cha! tyanu ne! cresiya ji'na. 


Cua'ni cuayá' na ñi'ya nu ntsu'u 
ne! cresiya ji'i scaa hati 
Cu'ma tya'a ngusñi na cha! ji'i 
Cristo nu tyaca!a tsa ma 'na, 
ná shi ma cha! ji'i cua ña'a ca hati 
nu ñacui cha! cua nda ycui' Ndyosi 
Xtyi'i ycui! Ni ji'i ngu' bi". Cua'ni 
cuayá' ma ji'i ngu' bi! clyo, cha! 
quijeloo cha! ji'i ma lo'o ngu! si 
chañi cha! cua ndyanu Xtyi!i ycui! 
Ndyosi ne! cresiya ji'i ngu' bi", si cha! 
cuiñi ti laca nu nchcui' ngu' bi'. Cua 
ndu'u tucua tyuu tsa tya!a ngu' cuiñi 
chalyuu juani, nu nñilo!o ji'i ñati cha! 
cuentya ji'i ycui' Ndyosi nehcui' ngu'. 
2Ndilya ca cuayá! ti! na ñi'ya laca hati 
nu cua ndyanu Xtyi'i ycui' Ndyosi ne! 
cresiya ji'i: lcaa hati nu nchcui' cha! 

chañi cha! nu sca ti Sñi' ycui! Ndyosi 
laca Jesucristo lo'o ngula yu chalyuu 
cha! ngua yu ñati, lcaa ñati bi! cua 
ntsu'u Xtyi'i ycui' Ndyosi ne! cresiya 
ji'i ngu'; ¿pana hati nu nacui cha! si'i 
sñi' ycui! Ndyosi laca Jesucristo lo'o 
ngula yu chalyuu ñi'ya nu nclya hati, 
ná ntsu'u Xtyi'i ycui' Ni ne! cresiya 
ji'i ngu' bi". Cha! ji'i nu cuiñi nu nti! 
tyijiloo ji'i Jesucristo laca cha! nu 
ntsu'u ne! cresiya ji'i ngu! bi!; jua'a 
cua ngua cuayá! ti' ma cha! cua lijya 
ti nu cuiñi bi', cha! masi juani cua 
laca ndi'i bi' chalyuu. 

4Cu'ma sñi' na!, cua ntsu'u cha! ji'i 
ma lo'o ycui' Ndyosi, juala cua ngua 
nguula la ti! tyiquee ma xqui'ya Xtyi'i 
ycui' Ndyosi nu ndyanu ne! cresiya ji'i 
ma li!; bi! cha! nchca ji'i ma tyijiloo 
ma ji'i ngu' cuiñi nu cua ntsutu cha! 
ji'i lo'o ycui! nu xña'a. La cui! nu 
xña'a laca nu nclyo cía ji'i hati cuxi 
nde chalyuu. $Cua ntsu'u cha! ji'i nu 
ngu' cuiñi bi! lo'o nu cuxi nu ntsu'u 
chalyuu, lo'o jua!a xcui' cha! ji'i nu 
xña!a laca cha! nu nehcui' ngu! bi!; 
bi! cha! ndiya tsa ti! ñati chalyuu 
cuna ngu' cha! nu nda nu ngu' cuiñi 
bi!, lcaa hati nu ná ndaquiya' ji'i 
Jesucristo tsiya' ti. Pana ñati ji'i ycui' 
Ndyosi laca na. Nu lo'o ntsu'u cha! ji'i 
hati lo'o ycui' Ndyosi, cuna ngu' lcaa 
cha! nu chcui' na lo'o ngu' li"; hati nu 
ná ntsu'u cha! ji'i lo'o ycui' Ndyosi 
tsiya! ti, bi! hati laca nu ná nduna cha! 
nu nchcui' na. Jua'a taca quijeloo cha! 
ji'na tilaca laca nu ntsu'u cha! liñi ji"i, 
tilaca laca nu ntsu'u cha! cuiñi ji'i. 


Xcui' ntsu'u tyiquee ycui' 
Ndyosi ña'a Ni ji'i ñati 
7Cu'ma ngu' tya'a na nu tyaca!a 
tsa ma 'na, nga'a cha! tyu'u tso!o 

tyiquee na ña'a na jili tya!a hati na; 
ycui' Ndyosi laca nu nclyo cña cha! 
xcui' tso'o ti tyu'u tyiquee na ña'a 
na ji'i tya'a nati na. Lcaa nati nu 
ntsu'u tyiquee ña'a ji'i tya'a nati, 
sñi! ycui' Ndyosi laca ngu' bi!, lo'o 
juala tyu'u cha! ji'i ngu' bi! lo'o ycui! 
Ni. $Pana ñati nu ná ntsu'u tyiquee 
ña'a ji'i tya'a nati, ná caja ñi'ya nu 
tyu'u cha! ji'i ngu' bi! lo'o ycui! 
Ndyosi tsiya! ti, cha! ycui! Ndyosi 
ni, ntsu'u tsa tyiquee Ni ña'a Ni ji'i 
nati. “Ngulu'u Ni ji'na ñi'ya ntsu'u 
tsa tyiquee Ni ña!a Ni ji'na, nu lo'o 
cua nda Ni ji'i nu sca ti Sñi' ycui' 
ca Ni yaa chalyuu, cha! jua'a taca 
caja chalyuu cucui ji'na. 19Nde laca 
cha! nu nchcui' na! lo'o ma: Si'i cha! 
ntsu'u tyiquee na ña'a na ji'i ycui! 
Ndyosi, masi ycui' Ndyosi laca nu 
ntsu'u tsa tyiquee Ni ña!a Ni ji'na 
tya clyo, bi! cha! nda Ni ji'i Sñi! ycui! 
ca Ni yaa chalyuu cha' ngujuii yu 
lo crusi, cha! cua ngua cuxi tyiquee 
na lo'o ycui' Ndyosi nu Xu'na na 
xquitya cha! cuxi nu ngua'ni na; 
pana Jesucristo nu sca ti Sñi! ycui' 
Ni, bi! laca nu cua nchcube' cha loo 
na, ngúitya Ni yabe' nu ntsu'u ji'na. 
11Cu'ma ngu' tya'a na nu tyaca!a 
tsa ma 'na, nga'a cha! tso'o ti tyu'u 
tyiquee na ña'a na jili tya'a nati na, 
cha! jua!a ntsu'u tsa tyiquee ycui' 
Ndyosi ña'a Ni ji'na. 12Ni sca ñati 
chalyuu, bilya ña'a ngu' ji'i ycui! 
Ndyosi; pana taca ca cuayá! ti! na 
cha! stu'ba ntsu'u tyiquee na lo'o 
Ni juani, nu lo'o ña'a na ji'i lcaa 
na lo'o tya!a na, cha! ntsu'u tsa 
tyiquee na ña'a na ji'i tya'a nati na. 
Ñitya ntsu'u tsa tyiquee Jesucristo 
ña'a yu ji'i ñati chalyuu, jua'a nga'a 
cha! cua'ni na lo'o tya!a ñati na li!. 

13Cua nda ycui' Ndyosi Xtyi'i Ni cha! 
tyanu ne! cresiya ji'na, bi! cha! cua 
ngua jlo ti! na cha! stu'ba ntsu'u 
tyiquee na lo'o ycui' Ndyosi, lo'o 
jua!a stu'ba ntsu'u tyiquee Ni lo'o 
na. 14Cua na'a ycui' ya ji'i Jesús. 
Chañi laca cha! nu nchcui! ya lo'o 
ma juani, cha! cua nda ycui' Ndyosi 
Sti Jesús chacuayá! ji'i Sñi' ycui! ca 
Ni cha! cua'ni lyaá ji'i cua ña'a ca 
hati ji'i nu cuxi. 15 Nati nu tyaja!a 
cacha! ji'i tya'a hati cha! nu sca ti 
Sñi! ycui! Ndyosi laca Jesucristo, 
stu'ba ntsu'u tyiquee ycui' Ni lo'o 
ngu' bi! li!; jua'a stu'ba ntsu'u 
tyiquee ngu! bi! lo'o ycui! Ni. 
16Ngua cuayá! ti! na li", cha! ntsu'u 
tsa tyiquee ycui' Ndyosi ña!a Ni jitna; 
jua'a jlya ti! na li', cha! xcui! ntsu'u 
tsa tyiquee ycui' Ni ña'a Ni jili nati 
chalyuu. Lo'o ñati nu jua'a tso!o 
nti! na'a ngu! ji'i tya!a hati, nu xcui' 
jua'a ndu'ni ngu' laja lo'o ndi'i ngu' 
chalyuu, cua stu'ba ntsu'u tyiquee 
ngu! bi! lo'o ycui' Ndyosi; la cui! jua!a 
stu'ba ntsu'u tyiquee ycui' Ndyosi 
lo'o ngu' bi! li!. 7Tso'o ti ntsu'u 
tyiquee na ña!a na ji'i ycui' Ndyosi, 
cha! nu lo'o tyalaa tsa lo'o tyaa 
Jesucristo chaca quiya! cha! cua'ni 
cuayá! Ni jili lcaa hati, li! tyucui 
tyiquee na taca tyacua tya!a na lo'o 
ycui' Ni. Ndya'a Ni lo'o na laja lo'o 
ndi'i na chalyuu, ñitya nguta'a Ni 
lo'o Jesucristo lo'o nguti'i yu nde 
chalyuu, bi! cha! nga'aa ntsu'u cha! 
cutsii na. 18Ná ntsu'u cha! cutsii na 
cha! xcube! ycui' Ndyosi ji'na, si 
chañi cha! ntsu'u tyiquee na ña'a na 
ji'i ycui' Ni; pana tya lyiji cha! tso'o 
ti tyu'u tyiquee na ña'a na ji'i ycui! 
Ndyosi, si ña!a ti tya ntsii na cha! 
xcube! Ni ji'na. Ñati nu ntsii tsa ji'i 

ycui' Ndyosi ni, cua nda ti! ngu! cha! 
xcube! Ni ji'i ngu!. 

19Ntsu'u tyiquee na ña'a na ji'i 
ycui' Ni, xqui'ya cha! tya clyo ntsu'u 
tsa tyiquee Ni ña'a Ni ji'na. 20 Ngu! 
nu ñacui ndi!ya: “Ntsu'u tsa tyiquee 
na! ña!a na! ji'i ycui' Ndyosi”, lo'o li! 
hafa ti tya liye! ti! ngu! bi! ña'a ngu' 
jili tyala ngu', cha! cuiñi ti laca nu 
nchcui' ngu! bi'. Ndi'ya ndyu'u cha! 
bi!: taca ña'a na ji'i tyala ñati na, 
pana ycui' Ndyosi ni, bilya ña'a na 
ji'i Ni tsiya! ti; bi! cha! lacua, si ná 
ntsu'u tyiquee na ña'a na ji'i tya!a 
ngusñi na cha! ji'i Jesucristo, li! ná 
taca ñacui na cha! ntsu'u tyiquee 
na ña'a na ji'i ycui' Ndyosi Sti na. 
21 Cua ngulo Ni cha bi' ji'na ndi'ya: 
Tso'o ti tyu'u tyiquee ma ña'!a ma ji'i 
ycui! Ndyosi, lo'o jua!a xcui! tso'o ti 
tyu'u tyiquee ma ña!a ma ji'i tya'a 
nati ma. 


Ntijiloo na ji'i nu cuxi 
nu ntsu'u chalyuu 

Lcaa hati nu jlya ti! ji'i Jesús, 

cha! laca yu Cristo nu cua nda 
ycui' Ndyosi ji'i yaa chalyuu, chañi 
cha! laca ngu! bi! sñi' ycui! Ndyosi. 
Ycui' Ndyosi laca Sti na, lo'o jua'a 
ntsu'u tsa tyiquee na ña'a na ji'i Ni, 
bi! cha! ntsu'u tyiquee na ña!a na 
ji'i xa! la sñi! ycui' Ni, tyala ngusñi 
na cha! ji'i Jesús. 2Nu lo'o ntsu'u 
tyiquee na ña!a na jili ycui! Ndyosi 
Sti na, lo'o jua!a taquiya' na ji'i lcaa 
cha nu nda Ni lo'o na, li! tso'o ti 
taca tyu'u tyiquee na ña'a na ji'i xa! 
la sñi! ycui' Ni. 3Si chañi cha! ntsu'u 
tyiquee na ña'a na ji'i Ni, taquiya' 
na ji'i cha! nu chcui' Ni lo'o na li!, 
cha! sili sca cha nu tucui tsa laca 
cha! taquiya! na ji'i scaa cha! nu 


1 JUAN 5 


nchcui' Ni. 4Cua ña'a ca sñi' ycui' 
Ndyosi taca tyijiloo ji'i lcaa nu cuxi 
nu ntsu'u chalyuu; taca tyijiloo na 
ji'i nu cuxi, xquitya cha! cua ngusñi 
na cha! ji'i Jesucristo. “Pana hati nu 
jlya ti! cha! Jesús laca nu sca ti Sñi! 
ycui' Ndyosi, bi! ti nati nu caca ji'i 
tyijiloo ji'i lcaa nu cuxi nu ntsu'u 
chalyuu. 


Ndi'ya ntsu'u cha! ji'i Jesús 
nu laca Sñi' ycui' ca Ndyosi 
SNu sca ti Sñi! ycui' ca Ndyosi 

laca Jesucristo, nu yaa chalyuu. 
Ntyucuatya ngu' ji'i yu li'. Ngujuii 
yu lo crusi, ndyalú tañi ycui' yu li". 
Si'i xquilya cha! nu cua ntyucuatya 
ti yu, masi lo'o xqui'ya cha! cua 
ngujuii yu lo crusi ndyalú tañi yu, 
bi! cha! nchca cuayá! ti! na juani 
cha! nu sca ti Sñi' ycui' Ndyosi laca 
Jesucristo. Bi! laca cha! nu ndacha' 
Xtyi!i ycui' Ndyosi ji'na, lo'o jua'a 
chañi tsa laca cha! bi!. Nde cua 
ntucua sna tya!a ngu' nu nchcui' 
cha! chati laca cha! ji'i Jesús bi: 
ycui' Ndyosi Sti yu laca tsaca ngu' 
bi"; juala Jesucristo nu ntsu'u tyucui 
cha! ji'i ycui' Ndyosi ji'i, bi! laca 
chaca; lo'o jua'a Xtyi'i ycui! Ni, 
chaca laca bi!. Stu'ba ti nchcui' nu 
ca ta'a sna bi!, cha! chañi laca cha! 
bi!. 8Lo'o jua'a nde lo yuu cua ngua 
sna quiya' lo'o nehcui' ycui' Ndyosi 
cha! chañi laca cha! Jesucristo laca 
nu sca ti Sñi! ycui' Ni: tsaca laca 
cha! nu nchcui' Xtyi'i ycui' Ndyosi 
lo'o na; jua'a chaca laca cha! nu 
nchcui' Ni laja lo'o ntyucuatya 
Jesucristo; lo'o jua'a chaca laca 
cha! nu cua nchcui' Ni laja lo'o 
ngujuii Jesucristo lo crusi, ndyalú 
tañi yu li'. Sca ti cha! nchcui' Ni 

ca ta'a sna quiya' bi". *Ntucuá na 
ji'i cha! nu nchcui' ñati chalyuu lo'o 
na, pana juani ndulo la cha! nu nda 
ycui' Ndyosi lo'o na. Ca ta'a sna 
cha! nu nda ycui' Ndyosi, lcaa cha! 
bi! nchcui! cha! sca ti Jesucristo 
laca Sñi! ycui! Ndyosi. Nati nu 
jlya ti! ji'i yu cha! laca yu nu sca 

ti Sñi' ycui' Ndyosi, ycui' ca ngu' 
jlo ti! ngu' ne! cresiya ji'i ngu' cha! 
chañi tsa laca cha! bi!; ñati nu ná 
ntaja'a tucuá cha! ji'i Ni, cha! laca 
Jesucristo Sñi! ycui' ca Ni, bi! ngu' 
laca nu ná jlya ti! tsiya' ti cha! cua 
nchceui' ycui' Ndyosi cha! ji'i Sñi! 
ycui! ca Ni. Ñati cuiñi laca ycui' 
Ndyosi nti! ngu' bi!. 11Nde laca cha! 
lini nu tso'o tsa cha! shi na ji'i, cha! 
cua nda ycui! Ndyosi chalyuu nu ná 
nga'a cha! tye ji'na; Jesucristo laca 
nu ngulu'u ji'na ñi'ya caca chalyuu 
bi!. 12Cua ña'a ca ñati nu ntsu'u cha! 
ji'i lo'o Jesús nu laca Sñi' ycui! ca 
Ni, bi! ñati laca nu ntsu'u chalyuu 
nu ná nga'a cha! tye ji'i; hati nu 

ná ntsu'u cha! ji'i lo'o nu sca ti Sñi! 
ycui' Ndyosi, ná ntsu'u cha! ta Ni 
chalyuu bi! ji'i ngu'. 


Cua tye ti cha' nu nguscua Juan 


13Cua nscua na! quityi re lacua, 
cha! caa ca slo ma, lcaa tya!a ngusñi 
ma cha! ji'i Jesús nu sca ti Sñi! 
ycui! Ndyosi; xquitya cha! re taca 
ca cuayá! ti! ma cha! cua ngujui 
chalyuu cucui ji'i ma, nu cua nda 
ycui' Ndyosi ji'na. 

14Tyucui tyiquee na taca chcui' na 
lo'o ycui' Ndyosi lacua. Lo'o jña na 
sca cha! ji'i ycui' Ndyosi nu stu'ba 
nti! lo'o sca cha! nu nti! ycui' Ni, li! 
taca jlo ti! na cha! taquiya' Ni ji'i 
cha! nu chcui'! na lo'o Ni. 5Si jlo ti' 

na cha! nduna ycui' Ndyosi lo'o jña 
na sca cha! ji'i Ni, la cui! juala taca 
jlo ti' na cha! cua caja ti cha! bi! jitna 
li! 

16Lo'o ña'a na ji'i sca hati tya'a 
ngusñi na cha! ji'i Jesucristo cha! 
ndyu'ni yu sca cha! cuxi, pana 
nda na cuentya cha! ná nscua cha! 
chcuna! chalyuu ji'i yu xqui'ya cha! 
cuxi bi!, li! tso'o la si jña na cha! 
clyu ti! ji'i ycui' Ndyosi cuentya 
jili yu tya'a na bi', cha! ná ta Ni 
chacuayá' cha! chcuna' chalyuu 
jili yu tya'a na bi'. Pana ntsu'u 
quitya tlyu nu ná taca cua'ni clyu 
ti! ycui' Ndyosi ji'i; ná ñacui na! 
cha! jña na cha! clyu ti! ji'i Ni li!, si 
jua!a ntsu'u qui'ya ji'i ngu'. 17 Chañi 
cha! sta ycui! Ndyosi qui'ya ji'i lcaa 
na lo'o tya!a na xqui'ya cha! cuxi 
nu ndyu'ni na. Pana ntsu'u sca lo 
quitya nu ná taca cui'ya Ni cha! 
clyu ti! ji'i tsiya! ti. 

18 Jlo ti' na cha! nga'aa ndu'ni 
ñati jili Jesucristo cha! cuxi. 
Jesucristo nu laca nu sca ti Sñi! 

ycui! Ndyosi, bi! laca nu ndaca'a ji'i 
ngu', cha! ná taca cala! nu xña!a ji'i 
ngu' bi! li!. 

19 Jlo ti! na cha! hati ji'i ycui' 
Ndyosi laca na, xqui!ya cha! cua 
ngusñi na cha! ji'i Jesucristo; pana 
xa! la ñati chalyuu nu ná ndaquiya' 
ji'i Ni tsiya! ti, nafa ti tya laca nu 
xña'a loo ji'i ñati bi". 

20Cua jlo ti! na cha! cua 
yaa nu sca ti Sñi! ycui' Ndyosi 
nde lo yuu chalyuu, lo'o jua'a 
cua nda bi! chacuayá! cha! 
caca tyu'u cha! ji'na lo'o ycui! 
Ndyosi. Chañi cha! stu'ba ntsu'u 
tyiquee na lo'o ycui' Ndyosi 
juani, xqui'ya cha! stu'ba ntsu'u 
tyiquee na lo'o Jesucristo nu 
laca Shi' ycui! ca Ni. Chañi cha! 
ycui! Ndyosi tsiya! ti laca nu 
Jesús bi', lo'o jua!la chañi cha! 
ná nga'a cha! tye chalyuu cucui 
nu ta Ni ji'na. 21Cu'ma sñi' na, 
tii ti til ma tyi'i ma chalyuu, 
cha! ná tyatí yu'u ma lo'o xa! 
jo'ó. Jua'a laca cha! bi! lacua. 


Quityi sube nu nguscua San 
Juan nu nchca tyucuaa 





Nu lo'o chañi cha! ntsu'u tsa tyiquee 
na ña!a na ji'i tya'a hati na 

La cui' nu cusu' Juan laca na!, 
Nscua na! sca quityi re, ma! cusu', 
jua'a sñi' nu'u, cha! caa quityi re ca 
slo cu'ma ngu' tya'a ngusñi na cha! 
ji'i Jesús, cha! cua ngusubi ycui' Ni ji'i 
ma cha! caca ma ñati ji'i Ni. Chañi 
cha! ntsu'u tsa tyiquee na! ña'a na! ji'i 
ma; ni si'i sca ti na', lo'o lcua ti ña'a 
hati lcaa quichi nu nduna cha! lini 
ji'i Jesús, lo'o lcaa hati bi!, ntsu'u tsa 
tyiquee ngu' ña'a ngu' ji'i ma. ?Cua 
ndyanu tso!o cha! liñi bi! ne! cresiya 
ji'na, jua'a ná nga'a cha! tye cha! nu 
cua ndyuna na bi!; bi! cha! tso!o tsa 
ntsu'u tyiquee na! ña'a na! ji'i ma. 
3Ycui' Ndyosi nu laca Sti na, lo'o 
jua'a Jesucristo nu sca ti Sñi! ycui! Ni, 
xtyucua Ni ji'i ma. Lo'o jua'a cua nti! 
na! cha! ña'a ti tya cua'ni Ni quiña'a 
tsa cha! tso'o lo'o ma, cha! ña'a ti tya 
cua'ni tya'na ti! Ni ji'i ma, cha! ña'a 
ti cua!ni Ni cha! ti ti tyi'i tyiquee ma; 
jua'a nti! na! cha! cua'ni Ni lo'o ma, 
xqui'ya cha! ntsu'u tsa tyiquee Ni 
ñala Ni ji'na, cha! chañi tsa cha! nu 
ngulu'u Ni jitna. 

4Tso'o tsa ngua ti! na! lo'o ngujui 
cha! 'na cha! nafa ti tya ndaquiya! 


tso'o xi ngu! tya'a ma lcaa cha! lini 
nu cua nda ycui' Ndyosi Sti na lo'o 
na; 5bi' cha! cheui' na! lo'o nu'u, 
ma! cusu', jua'a lo'o lcaa ngu' tya!a 
ma, cha! tso!o ti tyu'u tyiquee na 
ña'a na ji'i tyala hati na. Si'i sca cha! 
nu bilya ta Ni lo'o na laca cha! bi!, 
sca cha! nu ndyuna na lo'o ngusñi 
na cha! ji'i Jesucristo tya clyo laca 
cha! bi". SLo!o nu ni na! ji'i ma cha! 
tso!o ti tyu'u tyiquee na ña'a na ji'i 
tya!a hati na, la cui! jua'a ntsu'u cha! 
taquiya! na lcaa cha nu nelyo ycui' 
Ndyosi ji'na. Nu lo'o ngusñi ma cha! 
bi! tya clyo, cua ndyuna ma lcaa 
cña nu ntsu'u cha! cua'ni ma cha! 
tso'o ti tyu'u tyiquee lcaa ma ña'a 
ma ji'i tya'a nati ma. 


Nu ngu' cuini nu tya'a 
cusuu ji'i Cristo 

7Ntsu'u tsa hati cuiñi nu nchcui' 
cha! ná chañi cha! ngua Jesús ñati 
lo'o yaa yu chalyuu. Tyucui ña'a lo 
yuu chalyuu ndya!a ñati nu nchcui' 
cha! cuiñi bi!; na nñilo'o ngu' bi! 
ji'i tya'a nati na, jua'a tya'a cusuu 
ji'i Cristo laca ngu! bi'. $Bi' cha! tii 
ti ti' ma tyi'i ma chalyuu, cha! ná 
culiji yu'u jua'a ti lcaa cha! nu cua 
ndyuna ma lo'o nguti'i ya ca slo ma. 

Li! caja lcaa cha! tso'o nu cua nti' 
ycui! Ndyosi ta Ni ji'i ma lo'o tye 
chalyuu. 

9Lcaa hati nu tyatí yu'u lo'o xa! 
la cha!, ná ntsu'u cha! ji'i ngu! bi! 
lo'o ycui! Ndyosi tsiya! ti, cha! ná 
cuaya' cha! ji'na lo'o jlya ti! na 
ji'i Cristo, nti! ngu! bi"; pana lo'o 
cua ngusñi na cha! ji'i Cristo ca 
ne! cresiya ji'na, li! stu'ba ntsutu 
cha! ji'na lo'o ycui! Ndyosi, jua'a 
lo'o ycui' nu sca ti Sñi! ycui' Ni. 
10Bi! cha! juani si tyalaa hati slo 
ma nu ná nda la cui! cha! ji'i 
Jesús bi! lo'o ma, nga'aa ta ma su 
tyili ngu' bi!, ni ná ta ma xlyo 
ni'i ji'i ngu' bi'. Nu lo'o chcui' 
na lo'o ñati bi', ñi'ya laca si 
ndyu'ni tya'a na lo'o ngu' bi', lo'o 

cha cuxi nu ndyu'ni ngu', jua'a 
ndyu'u cha' bi'. 


Cha' nu nguscua Juan 
lo'o cua tye ti quityi 
12Tya ntsu'u tsa cha! nu nti! na! 
chcui' lo'o ma, pana tso'o la masi 
ná lo'o cha! bi! scua na! lo quityi re. 
Tiya! la nti! na! caa na! ca su ndi'i 
cu'ma, lo'o li! ycui! ca na! taca ta na! 
cha! bi! lo'o ma; li! chañi cha! tso'o 
ti taca tyu'u tyiquee na ña!a na ji'i 
tyala na. 
13Lo'o jua'a nu hati tya'a ntsu'u 
cha! ji'i ma lo'o Cristo ca nde, nu 
ngu' nu cua ngusubi ycui! Ndyosi 
ji'i, lo'o ngu' bi! cua nti! ngu' 
chcuicha' ngu! ji'i ma. Jua'a caca 
cha! lacua. 


Quityi sube nu nguscua San 
Juan nu nchca tyuna 





Tso'o tsa nchcui' Juan ji'i Gayo 

La cui' nu cusu' Juan laca na!. 
Nscua na! quityi re cha! caa ca slo 
nu'u, Gayo; jlya ti! nu'u lcaa cha! nu 
laca ji'i Jesucristo, bi! cha! tso'o tsa 
ntsu'u tyiquee na! cha! chcui! na! 
lo'o nu'u. 

2Tso'o tsa hati laca nu'u, cusut. 
Nchcui' na' lo'o ycui' Ndyosi 
cuentya jinu'u cha! tso'o ti taca 
tyi'i tyiquee nu'u, cha! taca ca lye 
ti' nu'u. Cua jlo ti' na' cha' tso'o tsa 
ngusñi nu'u cha! ji'i ycui' Ndyosi. 
3Lo'o juani tso'o tsa ntsu'u tyiquee 
na' cha' cua ndyalaa xi ngu' tya'a 
ntsu'u cha! ji'na lo'o Cristo nu 
ngutu'u ca su ndi'i ma yaa ngu' 
ca nde. Nacui ngu' cha! hafa ti 
ndaquiya! tso'o ma ji'i cha! liñi nu 
cua nda Jesús lo'o na, cha' jua'a 
ndu'ni ma Icaa tsa. 4Sca ti cha! 
nclyacua ti' na' cuentya ji'i cu'ma, 
si chañi cha! ndaquiya! ma ji'i cha! 
liñi nu cua nda Jesús lo'o na, cha! 
cuañi' la cu'ma cuentya jna!; tso'o 
tsa ntsu'u tyiquee na! lo'o ndyuna 
na! cha! jua'a ndu'ni ma. 

5Cusu', ndube tsa ti! na! cha! lcaa 
tyempo tso!o tsa nxtyucua nu'u ji'i 
ngu' tya'a na, masi ná nslo nu'u ji'i 


ngu', cha! ngu' xa! quichi laca ngu' 
ntsu'u quiya!. $Cua nchcui' ngu! bi! 
lo'o lcaa ngu! tya!a ntsu'u cha! ji'na 
lo'o Jesús nde quichi re, ndacha' 
ngu' jili ya ñitya nu tso'o ntsu'u 
tyiquee ma ña'a ma ji'i ycui! ca ngu'. 
Lo'o jua!a cua'ni ma cha! tso!o tya 
xtyucua la ma ji'i ngu' bi' tyucuii su 
tsaa ngu', cua'ni ma ñi'ya laca si na 
nxtyucua ma ji'i ycui' Ndyosi laca; 
Teña ji'i Cristo ndya'a ngu!, bi! cha! 
ngutu'u ngu! bi! ndyaa ngu' tyijyu!. 
Ná ntaja!a ngu' xñi ngu' ni sca 
centavo jili xa! hati nu ná ndaquiya' 
jili Cristo tsiya' ti, cha! xtyucua 

ji'i ngu' tyucuii; $bi' cha! nu na ni, 
tya!a ngusñi na cha! ji'i Cristo, nga'a 
cha! xtyucua na ji'i ngu' bi'. Lo'o 
juala taca ca stu'ba cha! ji'na lo'o 
ngu! bi! lo'o sani na cha! liñi nu cua 
nda Cristo lo'o na ca tyijyu! la. 


Cuxi tsa cha nu ndyu'ni Diótrefes 


9Cua nscua na! sca quityi tya tsubi' 
la nu ndyaa ca su ndi'i ña'a taju ti ma 
hati ji'i Jesucristo, cu'ma nu ndyu'u 
ti'i ma tsa tlyu ti ca bi!; pana ná ntaja'a 
Diótrefes taquiya! ji'i cha! nu nacui na! 
ji'i ma, cha! nti! yu bi! cha! xutna ma laca 
yu. Nu lo'o tyalaa na! ca slo ma, li' 
chcui! na! lo'o ma cuentya ji'i lcaa cha 

nu ndyu'ni yu bi!, cha! chiya'a tsa nchcui! 
yu ji'i cuare; nchcui! yu bi! cua ñala ca 
lo cha! cuiñi lo'o ñati. Masi ndyu'ni yu 
jua'a, ná cuayá! jili yu nti! yu, cha! juani 
ná ntaja'a yu ta yu su tyi'i ngu' tya!a 
ndya'a ya cha lo'o ndyaa ngu' quichi tyi 
ma; ña'a cuayá! ndaca'a yu chacuayá! ji'i 
tyala ma cha! lo'o cu'ma ná ta ma su tyi!i 
ngu', masi ngua ti' ma ta ma su tyi'i ngu' 
nquicha'. Lo'o jua'a ngua ti! yu culo!o yu 
ji'i tyala ndya!a ya cha bi!, cha! ná tyu'u 
ti'i ngu' lo'o ma. 

Ti Cusu', ná tyatí yu'u ma lo'o cha! 
cuxi nu ntsu'u chalyuu, tso'o la si tyi'u 
ti' ma ji'i lcaa cha! nu tso'o ti. Lcaa hati 
nu xcui' clyana cha! tso'o nu cua'ni ngu' 
cha! xtyucua ngu' ji'i xa! la tyala hati 
ngu!, cua ntsu'u cha! ji'i ngu' bi! lo'o ycui! 
Ndyosi; lcaa ñati nu xcui' clyana cha! 
cuxi cha! cua'ni ngu', bilya tyu'u cha! ji'i 
ngu' bi! tsiya! ti lo'o ycui! Ndyosi. 


Tso'o la ndyu'ni Demetrio 
12Tso'o tsa nchcui' lcaa hati ji'i 
Demetrio; masi ycui' ca na, lo'o ña!a 

na ji'i yu nchca cuayá! ti' na cha! 
tso'o tsa ndyu'ni yu lo'o lcaa hati. 
Jua'a cuare, nchcui! ya lo'o ma juani 
cha! chañi tsa cha! nu nchcui! ngu' ji'i 
yu cha! tso'o tsa tyiquee yu. Cua jlo 
tso'o ti! ma cha! nchcui! ya cha! liñi 
lo'o ma. 


Cha' nu nguscua Juan 
lo'o cua tye ti quityi 
13Tya ntsu'u tsa cha! nu nti! na! 
chcui' lo'o nu'u, pana tso'o la masi 
ná scua na! cha! bi! lo quityi re 
juani; 14tso!o la yala ti caa na! ca su 
ndi'i nu'u cha! ycui' ca na! ta na! xi 
cha! lo'o nu'u. 
15Ti ti tyi'i tyiquee ma lacua, 
cha! ycui! Ndyosi xtyucua ji'i ma. 
Lcaa ngu' tya!a tso'o ma nu ndi'i 
ca su ndi'i cuare, cua nti! ngu' 
chcuicha' ngu' ji'i ma, xquitya 
cha! nu scua na! lo quityi re; 
juala cu'ma, chcuicha! ma ji'i 
lcaa ngu' tya!a tso'o ya nu ndi'i 
ca ndacua. 


Quityi nu nguscua San Judas 





1 Judas naa na!, la cui! tya'a 
Jacobo; cha laca na! cuentya ji'i 
Jesucristo. Nscua na! quityi re cha! 
tsaa ca slo lcaa cutma nu ndaquiya! 
ma ji'i ycui' Ndyosi Sti na, cha! cua 
ngusubi Ni ji'i ma. Ycui' Ndyosi laca 
nu ngua'ni lubii ji'i cresiya ji'i ma, 
lo'o ña'a ti tya cña'asii Ni ji'i ma 
juani xqui'ya Jesucristo. ?Tya'na 
tsa ti! ycui' Ndyosi ña!a Ni ji'i ma, 
bi! cha! ti ti taca tyi'i tyiquee ma, 
xqui'ya cha! cua jlo ti' ma cha! 
ntsu'u tsa tyiquee Ni ña!a Ni ji'i ma. 
Jua'a nti! na! cha! caca jili ma lcaa 
tsa. 


Ntsu'u xi nati nu nelyu'u 
cha! cuiáñi ji'i ngu' 

3Cu'ma ngu' tya'a tso'o na nu 
tyaca'a tsa ma 'na, nti! tsa na! scua 
na! quityi cha! tsaa ca slo ma, sca 
quityi nu chcui' ji'i cha! tlyu nu 
ngua'ni Jesús cha' taca clyaá na 
ji'i nu cuxi; pana ná ngua scua na! 
jili yala ti. Lo'o nu juani nga'a cha! 
scua na! quityi re cha! tsaa ca slo 
ma, cha! ta na! sca cuii lo'o ma; 
nga'a cha! cua'a ma ji'i cua ña'a ca 
ngu! cuiñi, xqui'ya cha! ná jlya ti! 
ngu! ji'i cha! liñi nu cua nda ycui' 
Ndyosi nu Xu'na na lo'o na, lcaa na 
nu ntsu'u cha! ji'na lo'o Jesucristo. 
Ná cua'a jyaca ma tsiya' ti ji'i cha! 


nu nchcui' ngu' cuiñi bi'. *Ndu'ni 
cha! ca cuayá! ti! ma cha! cua ndyatí 
xi hati cuiñi bi! laja cu'ma, masi ná 
stu'ba cha! nu jlya ti! ma lo'o ngu'. 
Cua sa'ni tsa nscua cha! lo quityi 
ji'i ycui' Ndyosi cha! xcube! Ni ji'i 
nu ngu' cuxi bi!; pana ná ndaquiya' 
ngu! bi! ji'i cha! nu nehcui' ycui' 
Ndyosi tsiya! ti, ni ná ndube ti! ngu' 
bi! si ntsu'u tsa tyiquee Ni ña!a Ni 
ji'i nati chalyuu. Nacui ngu' bi!, cha! 
ná ndu'ni cha! masi cua'ni ngu' cha! 
suba!, masi cua'ni ngu' lcaa lo cha! 
cuxi, cha! si ntsu'u tsa tyiquee Ni 
ña'a Ni ji'na, ná xcube' Ni ji'na li", 
nti! ngu'. Cuiñi tsa ngu' bi', si'i ycui! 
Jesucristo laca xu'na ngu' bi'. Pana 
nu na ni, sca ti ycui' Jesucristo laca 
nu Xu'na na, sca ti ycui' Ni laca nu 
chañi cha' laca Ni loo ji'na. 

5Cua jlo ti' ma lcaa cha! nu nscua 
lo quityi ji'i ycui' Ndyosi nu ngua 
sa'ni la, pana xa! cacha! na! xi cha! 
bi! ji'i ma juani: Ngua'ni lyaá ycui' 
nu Xu'na na ji'i jyo'o cusu! ji'i ngu' 
Israel, nu lo'o nguti'i ngu! preso ca 
loyuu su cuentya Egipto; pana ca 
tiya! la ndyujuii ycui! Ni ji'i lcaa 
jyo'o cusu' nu ná ndaquiya! ji'i cha! 
nu cua nchcui' Ni lo'o ngu' bi!. 
6Lo!o jua'a tyi'u ti! ma ji'i xca ji'i 
ycui' Ndyosi nu ná ntaja!a taquiya' 
ji'i cha nu nda Ni ji'i ngu! nu ngua 

sa'ni, bi' cha! nguxtyanu xca bi! tyi 
ngu' ca slo ycui' Ndyosi. Pana juani 
cua ndu xca cuxi bi! ndyaaca! lo'o 
carena; ca su talya ña!a tsiya! ti 
ndu xca cuxi bi', cha! preso ji'i ycui! 
Ndyosi laca ngu' juani. Jua!a ntsu'u 
cha! jatya xca bi! ni jacua! tyalaa 
tsa nu cua'ni cuayá! ycui' Ni ji'i 
lcaa nati. "Lo'o jua'a tyi'u ti! ma ji'i 
quichi Sodoma lo'o quichi Gomorra 
lo'o xa! la quichi nu ndi'i cacua ti; 
ñilya ngua'ni ngu' xca bi! cha! cuxi, 
jua'a lye tsa ngua'ni cuxi nu jyo!o 
cusu! nu nguti'i quichi bi', hasta nu 
ngua'ni suba! ngu' lo'o tya'a qui'yu 
ti ngu!. Cua ndyujuii ycui! Ndyosi 
jili lcaa ngu' quichi bi! lo'o quii' tlyu 
ji'i Ni lit. Jua'a ca cuayá! ti! lcaa 
hati ñala cha! tlyu nu nchca ji'i ycui! 
Ndyosi ndu'ni Ni; la cui! lo'o sca 
quii' tlyu nu ná nga'a cha! tyubi' 
tsiya! ti, juala xcube' Ni ji'i lcaa nati 
nu ndu'ni cha! cuxi. 

8Lo'o nu ngu' cuiñi bi! ni, ñitya 
nu ngua'ni cuxi jyo'o cusu! bi', jua'a 
ndu'ni ngu'; ñitya si ncheui! xcalá 
ti ngu! bi!, juala laca cha! cuxi nu 
ndu'ni ngu!. Xña!a tsa tyiquee ngu' 
bi!, ndu'ni tsa ngu' cha! suba!; jua'a 
ná ndaquiya! ngu! bi! tsiya! ti ji'i 
cha! nu nchcui' cua ña'a ca ngu' nu 
laca loo. Lo'o li! hasta nchcui' suba! 
ngu! bi! jiti xca ji'i ycui' Ndyosi nu 
ntucua nde cua. “Pana si'i jua'a 
ngua'ni Miguel nu laca loo ji'i xca ji'i 
ycui! Ndyosi; nu lo'o ngusuu tya!a 
nu Miguel bi! lo'o nu xña!a xquitya 
jyo'o Moisés, ná nchcui' ni sca 
cha! cuxi lo'o nu xña'a bi'. Ndi'ya 
ti nchcui' lo'o: “Ycui! nu Xu'na 
na! ntsu'u cha! cua!a jinu'u”, nacui 
Miguel ji'i nu xña!a bi! li! Pana 
juani nchcui' nu ngu' cuiñi bi! cha! 

cuxi ji'i cua ña'a ca cha! ji'i Jesús, 
masi ná nchca cuayá! ti! ngu' ji'i 
cha! bi! tsiya! ti; ndyu'ni ñu'u ngu' 
bi! ji'i ycui! ca ngu!, xquitya cha! 
ndu'ni ngu' ñilya ndu'ni na'ni nu ná 
nchca culacua ti!. 

11Tya'na tsa nu ngu' cuiñi bi". Cua 
ngusñi ngu' tyucuii cuxi nu ngulu'u 
jyo!o Caín ji'i hati; cua ndu'utsu' ngu' 
ji'i tyucuii tso'o cha! caja chi ji'i ngu' 
ñi'ya ngua'ni jyo'o Balaam, nu lo'o 
ngusñi yu caya! cuentya ji'i cha cuxi 
nu cua cua'ni ti yu nu ngua sa'ni. 
Ntsu'u cha! cajaa nu ngu' cuiñi bi' 
tsiya! ti, ñilya cua ngujuii jyo!o Core 
nu lo'o lye tsa ngusuu tya'a yu lo'o 
ycui' nu Xu'na na. 12Masi cuxi tsa 
ndu'ni nu ngu' cuiñi bi!, ná ntyuju'u 
ti' ngu' tsiya! ti cha! ndi'i ngu' lo'o ma 
nu lo'o ndyu'u ti'i ma cha! cacu ma sii 
lo'o tya'a ma, xqui'ya cha! ngusñi ma 
cha! jili Jesucristo. Quiña!a tsa ndacu 
ngu' bi! li!, quiña'a tsa ndyi'yu ngu', 
cha! tsa bi! ti cha! nti! ngu' ndya'a ngu' 
slo ma; ná ndube ti' ngu! bi! tsiya! ti. 
Ñi'ya laca sca xu'na xlya! nu ná ña'asii 
tso'o ji'i xlya! ji'i, jua'a laca ngu! bi!; 
ñi'ya nti! coo btyi nu nxna lijya lo'o 
cui'i ti masi ná ca'ya tyo, jua'a nti! nu 
ngu' cuiñi bi"; ñilya laca sca yaca sityu 
nu ná nda si'yu, jua'a laca ngu' bi!. 
Pana sca yaca nu cua ngúityi, ntsu'u 
cha! xcuaa na ji'i, cha! nga'aa ntsu'u 
juersa ji'i cha! cu'ú la li'; cua ndye 
ngujuii yaca bi'. 13 NÑitya nxasu clyoo' 
tyujo'o, nchcuaa clyoo' ngo! cuu! ca to! 
hitya, jua'a laca cha cuxi nu ndyu'ni 
ngu' bi!; ñi'ya laca sca cuii nde cua nu 
ngusna ndyaa xa! tyucuii cha! ngalaa 
ta xee nde talya, jua'a laca ngu' cuiñi 
bi'. Pana cua ngua'ni cho!o ycui! 
Ndyosi sca se'i su ná ntsu'u zee tsiya! 
ti su tyaa nu ngu' cuiñi bi'. 


JUDAS 


14Cua sa'ni tsa nchcui' jyo'o Enoc 
ñi'ya nu caca ji'i ngu! cuiñi nu 
ndu'ni jua'a. Cua ndya'a ca'yu latya 
sñi! ste! jyo'o Adán, lo'o li' ngula 
nu Enoc nu ngua tu'ba ji'i ycui! 
Ndyosi cha! chcui' Ni lo'o ñati nu 
ngua sa'ni. Nditya nchcui' Enoc 
bi!: “Cua na'a na! ji'i ycui! nu Xu'na 
na, cha! lijya Ni lo'o tyuu tsa tya!a 
mil xca ji'i ycui' Ni, cha! cua'ni 
cuayá' Ni ji'i lcaa nati. Li! xcube! Ni 
jili lcaa hati cuxi xqui'ya cha! cuxi 
nu cua ngua'ni ngu', xquitya cha! 
suba! nu cua nchcui' ngu' ji'i ycui! 
Ndyosi.” Jua'a nacui jyo'o Enoc bi!. 
16Nu ngu' cuiñi bi! ni, xcui' na chii 
nti! ngu! bi! ndi'i ngu! chalyuu; ná 
sca na ná ndiya ti! ngu' bi! tsiya! ti, 
cha! chiya!a ti nchcui' ngu' ji'i lcua 
ti cha!. Xcui! ndiya la ti! ngu' bi! 
lcaa lo cha! cuxi nu ntsu'u tyiquee 
ngu' ji'i. Lye tsa nchcui' tyucuaa ti! 
ngu! bi! lo'o tya'a ngu', pana xcui! 
tso'o tsa nchcui' ngu' bi! ji'i ñati si 
xtyucua ngu' ji'i ngu! bi! lo'o sca 
cña cuxi. 


Cha nu nga'a cha! cua'ni hati nu 
ntsu'u cha! ji'i lo'o Jesucristo 

17Cu'ma ngu' tya'a tso'o na nu 
tyaca!a tsa ma 'na, nga'a cha! tyi'u 
ti' ma cha! nu nchcui' ñati lo'o 
na, nu ñati nu cua ngua tsa!a ji'i 
Jesucristo nu Xu'na na tya clyo. 
18“Tyu'u tucua xi hati cuiñi lo'o cua 
tye ti chalyuu”, nacui ngu' bi! ji'na. 
“Xtyí lo'o ngu' cuiñi bi! jili lcaa cha! 
tso'o nu ntsu'u ji'i ycui! Ndyosi, jua'a 
cua'ni ngu! cua ña'a ca cha! cuxi 
nu ndiya ti! ngu! ji'i”, nacui ngu' bi! 
ji'na. *9Cua'ni nu ngu' cuiñi bi! cha! 
nga'aa stulba cha! nu culacua ti' ma 
lo'o tya'a ma. Ndiya tsa ti! ngu! bi! 


620 


lcaa cha! cuxi nu ntsu'u chalyuu, 
cha! ná ndyanu Xtyi'i ycui' Ndyosi 
ne! cresiya ji'i ngu! bi! tsiya! ti. 
20Pana nu cu'ma ngu' tya'a tso'o 
na ni, xa! ñala cua'ni ma; nga'a cha! 
xtyucua ma ji'i ngu' tyala ma cha! 
lcaa ma talo ma cua'ni ma cña ji'i 
ycui' Ndyosi. Taca talo ma xqui'ya 
cha! ngusñi tso'o ma cha! ji'i ycui! 
Ni. Lo'o jua!a ta Xtyi'i ycui' Ndyosi 
juersa jili ma cha! taca chcui! ma 
lo'o Ni. 21Bi! cha! lacua, cua'a ma ji'i 
ycui! ca ma; cui'ya ma cuentya ñi'ya 
nu cua'ni ma nde chalyuu, cha! 
jlo ti' ma cha! ntsu'u tsa tyiquee 
ycui! Ndyosi ña'a Ni ji'i ma. Jatya 
ma ni jacua! tyalaa tsa lo'o ta ycui! 
Jesucristo nu Xu'na na chalyuu nu 
ná nga'a cha! tye tsiya! ti ji'na, cha! 
tya'na tsa ti! Ni ña'a Ni ji'na. 
22Cua'ni tya'na ti! ma ji'i lcaa ngu' 
tyala ma nu bilya xñi tso'o cha! ji'i 
Jesucristo, lo'o jua'a culu'u tso'o la 
ma ji'i ngu' bi". 2BCua'ni lyaá ma ji'i 
ngu! nu cua tyumi' ti lo quii! ji'i nu 
xña'a, culo ma ji'i ngu' bi! ya! nu 
xña'a. Ña'a ti tya cua'ni tya'na ti' ma 
ji'i ngu' nu xcui! cha! cuxi ndu'ni; 
ña!a ti xtyucua ma ji'i ngu! bi!, cha! 
taca ca cuayá! tso'o la ti! ngu! cha! 
lini ji'i ycui' Ni, masi cutsii ma xi 
ji'i cha! cuxi nu ndu'ni ngu!, ñilya si 
cojolaqui nu cha! cuxi bi! ji'i ma. 


Ndyu'ni tlyu Judas ji'i ycui' Ndyosi 
24-25Sca ti ycui' Ndyosi ntsu'u 
chalyuu. Taca cua'ni lyaá Ni ji'na 

xqui!ya Jesucristo nu Xu'na na; 
sca ti ycui! Ni nchca ji'i Ni ña'asii 
Ni ji'na, laja lo'o ndya'a na tyucuii 
tso'o nu ngulu'u Ni ji'na. Xtyucua 
Ni ji'na cha! ná tyeje sna quiya! 
na, cha! ná tyu'utsu' na ji'i tyucuii 

bi!, ña'a cuayá! nu tyalaa na tso!o 
ti ca su ndubi tsa ña'a xee, ca su 
ntucua ycui! Ndyosi. Lubii tsiya! ti 
caca cresiya ji'na lo'o cua ndyalaa 
na ca slo Ni, lo'o jua!a caca chaa 
tsa ti! na li!. Bi! cha! juani cua'ni 
tlyu na ji'i ycui' Ndyosi nu ntucua 
ca su tlyu nde cua, cha! sca ti 
ycui' Ndyosi ntsu'u nu tlyu tsa 

laca Ni; sca ti ycui' Ni laca Ni loo 
jili lcaa lo na nu ntsu'u chalyuu, 
jua'a sca ti ycui' Ni nchca ji'i Ni 
cua'ni Ni lcaa lo cña tonu tsiya! 
ti. Lu'ú ycui' Ndyosi tya lo'o bilya 
tya! chalyuu, lo'o jua!a lu'ú Ni 
juani; ná nga'a cha! tye tyempo 
cha! lu'ú Ni ca nde loo la. Jua'a 
laca cha' lacua. 


Lo'o cua tye ti chalyuu re 





Ngulu'u Jesucristo ji'i Juan sca 
cha! nu ntsu'u yacu! ti tya sa'ni la 
Nde nscua na! cha! nu ngulu'u 
Jesucristo 'na. Juan laca 
na!, lo'o nde nscua na! sca cha! nu 
ntsu'u yacu! ti tya sa'ni la. Tya clyo 
la cua nda ycui' Ndyosi cha! bi' lo'o 
Jesús cha! culu'u ji'i hati ji'i ycui! 
lcaa ña'a cha! nu cua lijya ti cha! 
caca nde chalyuu. Li! nda Jesús cha! 
bi! lo'o na', nu lo'o nda Ni sca xca 
ji'i Ni nu ngutu'u nde cua yaa ca 
slo na!, cha! ndyu'ni na! cha ji'i Ni. 
2Nde nscua na! lcaa cha! nu cua na'a 
ycui' na!; juala nchcui' liñi na! lo'o 
hati jili Ni lcaa cha! nu cua nda ycui' 
Ndyosi lo'o ngu', la cui! cha! tso!o 
nu nchcui' tsa Jesús ji'i lo'o hati. 
3Tso'o tsa caca tyiquee ma, ñati 
nu chcui! lo quityi re, juala cu'ma 
lo'o cuna ma cha! nu nchcui' quityi 
re, lcaa ña'a cha! nu cua lijya ti cha! 
caca nde chalyuu; nu lo'o taquiya' 
na jili lcaa cha! nu nscua re, tso!o 
tsa caca tyiquee na li'. Lo'o jua'a 
cua ngulala ti caca cha! nu nscua re. 


Nscua Juan cha' nu ndyaa slo ñati 

ji'i Jesucristo nde cati tya'a quichi 

4 Juan laca na! nu nda quityi re 
tsaa nde cati tya!a quichi loyuu su 
cuentya Asia, ca su ndi'i taju hati 


nu ngusñi cha! ji'i Jesucristo. Nda 
na! xlyo ni'i ji'i ma chacuayá! ji'i 
ycui! Ndyosi Sti na, jua'a chacuayá' 
ji'i Xtyi!i ycui' Ndyosi, jua'a 
chacuayá' ji'i Jesucristo. Cua nti' 
na! cha! nafa ti cua'ni ycui' Ndyosi 
cha! tso'o lo'o ma, ña'a ti cua'ni Ni 
cha! ti ti tyi'i tyiquee ma. Nu ngua 
tya clyo lu'ú ycui! Ndyosi, na lu'ú Ni 
juani, lo'o ña'a ti tya lu'ú Ni tyempo 
nde loo la. Ntucua Xtyi'i ycui' Ni 
nde loo su tlyu su ntucua ycui! Ni, 
la cui! cati tya'a cui'i lubii nu nda 
Xtyi'i Ni laca bi". 5Tso'o tsa nchcui' 
liñi Jesucristo ji'i ycui! Ndyosi Sti 
yu ña!a cuayá' ndyujuii ngu' ji'i yu. 
Pana lo'o ndyu'ú Jesús chaca quiya' 
lo'o ngujuii yu, li! na'a ngu' cha! 
tlyu tsa cha! nu ntsu'u ji'i yu. Lo'o 
juani laca Jesucristo loo ji'i tyucui 
ña!a chalyuu, xqui'ya cha! laca yu 
loo ji'i lcaa nu laca xu'na chalyuu. 
Ntsu'u tsa tyiquee Jesús ña'a yu 
ji'na, bi! cha! ngujuii yu lo crusi; 
cua ndyalú tañi yu, cha' ngua'ni 
lyaá yu ji'na ji'i nu cuxi nu ntsu'u 
ji'na. Cua ngua'ni Jesús cha! laca 
na sca lo ñati nu ndulo tsa cuentya 
ji'i ycui' Ndyosi, nu ndyu'ni cha 

nu nti! ycui' Ndyosi Sti Jesús cha! 
cua'ni na. Cua nti! na cha! lcaa yija 
nu lijya nde loo la ná tye cha! cua'ni 
tlyu na ji'i ycui' Ndyosi, cha! nchca 

ji'i Ni cua'ni Ni lcaa lo cha tsiya! ti. 
Jua'a caca cha! lacua. 

7Cui'ya ma cuentya, cha! tya tyaa 
Jesucristo nde chalyuu chaca quiya' 
laja coo. Ña'a lcaa ñati ji'i yu li"; 
jua'a nu hati nu liye! tsa ti! ña'a ji'i 
yu nu ngua tsubi', juala nu hati nu 
cua ndyojo' chcua ji'i yu, lo'o ngu' 
bi! ña'a ngu' ji'i yu chaca quiya! li". 
Xilya ñati tyucui ña!a chalyuu cha! 
xñi'i ti' ngu' lo'o tyaa Jesús chaca 
quiya!, cha! cua jlo ti' ngu! cha! 
ntsu'u quilya ji'i ngu'. Juala caca 
cha! bi! lacua. 

8“Nilya nti! letra A, juala nguxana 
lcaa cha! lo'o na!; ñi'ya nti! letra Z, 
jua'a tye lcaa cha! lo'o na'”, nacui 
ycui' nu Xu'na na nu lcaa cha nchca 
ji'i Ni. Nu ngua tya clyo lu'ú ycui! 
Ndyosi, na lu'ú Ni juani, lo'o nafa ti 
tya lu'ú Ni tyempo nde loo la. 


Na'a Juan ji'i Cristo ca su 
tlyu su ntucua ycui' Ni 

9 Juan laca na, tya'a ntsu'u cha! 
jitna lo'o Jesús laca na!. Ñitya nu 
ndyaca ji'i cu'ma, la cui! jua'a 
ndyaca jna', cha! stu'ba ti ndyiji cha! 
ti'í ji'na cuentya ji'i Jesús; pana jlya 
ti' na cha! Cristo laca loo ji'na juani, 
bi! cha! ndalo na ji'i cha! ti'í nu 
tyacua ji'na. Nde cha! nu ngua 'na 
lo'o ndi'i na! loyuu su naa Patmos, 
sca yuu piti ti nu nscua cla'be hitya. 
Ca bi! ntsu'u na! ne! cheua, xqui!ya 
cha! ná ntsii na! nchcui' na! cha! ji!i 
ycui' Ndyosi lo'o hati; nchcui' na! 
lcaa cha! tso'o nu cua nda Jesús 
lo'o na. 10Tsa clyo ji'i semana ngua, 
tsa ji'i ycui' nu Xu'na na, li! tyucui 
ña!a na! ngua tii na! cha! ngua!ya 
Xtyi'i ycui' Ndyosi lo na! tsiya! ti; 
nga'aa ngua cua'ni na! xa! la cha!. Li! 

ndyuna na! cha! nchceui' tsaca hati 
nde chu! su ndu na!; cuii ngusilya bi! 
lo'o nchcui!, ñi'ya ndañi nclya!á ngu' 
sca cui'chcua. 11Ndi!ya nchcui' nu 
bi! lo'o na: 

—Nilya nti! letra A, jua'a nguxana 
lcaa cha! lo'o na'; ñitya nti! letra Z, 
jua'a tye lcaa cha! lo'o na! —nacui 
nu nchcui! bi'—. Scua clya nu'u lcaa 
cha! nu cacha! na! jinu'u juani; lcaa 
cha! nu ña!a nu'u juani, scua clya 
nu'u ji'i lo quityi. Li! ta nu'u quityi 
re cha! tsaa slo nu cati tya'a taju hati 
nu ntsu'u cha! ji'i lo'o Jesucristo ca 
quichi tyi ngu!, ca loyuu su cuentya 
Asia nu ñacui na! re: quichi Efeso, 
juala quichi Esmirna, jua'a quichi 
Pergamo, jua'a quichi Tiatira, jua'a 
quichi Sardis, jua'a quichi Filadelfia, 
jua'a quichi Laodicea. 

12Li' nguxtyacui na! su ndu na! 
cha! ña'a na! tilaca laca nu nda cha! 
lo'o na'. Li! na'a na! ndu cati tya'a 
candyeru nu cua ndya' lo'o chcua 
oro. Laja candyeru bi! ndu sca nu 
ñi'ya ña'a nati ña!a, jua'a ña!a nu 
cusu! bi! ngua ti! na!. Tyucui tsa 
late! lacu' Ni, nu ndyalaa ca yane 
quiya' Ni tsiya! ti, lo'o jua'a cua 
ndyaaca' tyiquee Ni lo'o sca sintya 
oro. 14Ngati tsa ña'a quicha' hique 
Ni, ñilya ngati ña'a quicha! xlya!, 
masi yelu tlya' nu ngati ña!a. Tso'o 
tsa ngulane zee cloo Ni ñi'ya laca 
lo'o lye tsa ndyatu quii' su talya 
ña'a. !SNdubi tsa ña'a quiya' Ni, 
ñilya laca lo'o ndubi ña'a chcua 
ngatsi nu cua ndyaa lo quii', lo'o li! 
ngusubii ngu' ji'i. Nu lo'o nchcui' Ni, 
ñi'ya laca lo'o ndyalú sca sta!a clyaa 
to! quee jaa! su cua tsa ndyalú hitya, 
jua'a nguañi xtyi'i li". 16Ya' tsu' 
cui Ni ndacui cati tya!a cuii, ñi'ya 

laca cuii nu ntsu'u nde cua; tu'ba 
Ni ntucua sca xlyu cusuu nu cha 
tsa tyucuaa chu! bi'. Ndubi tsa ña!a 
loo Ni, ñitya laca lo'o ntyijili xee 
cuichaa nde hora. 

17Lo'o cua na'a na! ji'i Ni, tsiya! ca 
nclyú na! nde quiya! Ni; cua culiji 
ti ti! na! ngua, xquitya cha! ndyutsii 
tsa na!. Li! ya! tsu' cui Ni ngusta Ni 
hichu' na!, ndi'ya nchcui' Ni lo'o na!: 

—Ná cutsii nu'u —nacui Ni—. Na! 
ntucua lo'o nguxana chalyuu, lo'o 
jua'a la cui! na! tyucua lo'o tye 
chalyuu. 18Ycui' Ni nu lu'ú ca laca 
na! —nacui Ni—. Cua ngujuii na! nu 
ngua li!, pana xa! ndyu'ú na! chaca 
quiya!, lo'o juani nga'aa tye cha! lu'ú 
na!. Na! nclyu cha lo'o ndyijii nati, 
jua'a la cui! na! nclyu cha macala 
su tyaa cresiya ji'i ngu'. 19Scua nu'u 
cha! nu ndyaca re juani, cha! nu ña'a 
nu'u ca nde, jua'a cha! nu caca nde 
chalyuu tyempo nde loo la, cha! tsaa 
quityi slo taju ñati 'na nde quichi tyi 
ngu' bi!. 20Nditya ndyu'u cha! nu na'a 
nu'u tsa, cha! ji'i nu cati tya!a cuii 
nu ntsu'u nde cua nu na'a nu'u cha! 
ndacui ya! na! la'a tsu' cui, jua'a nu 
cati tya'a candyeru oro bi!, cha! ná 
ngua cuayá! ti! nu'u nquicha!: nu 
cati tya'a cuii bi!, bi! laca nu cati 
tyala hati nu ndu cuentya ji'i ycui' 
Ndyosi cha! chcui' ngu' lo'o nu cati 
tya'a taju ñati ji'i Jesucristo, sca taju 
ñati bi! scaa quichi; lo'o jua'a nu cati 
tyala candyeru oro, bi! laca nu cati 
tyala taju hati bi". 


Cha' nu nda Jesús lo'o taju ñati nu 

ngusñi cha! ji'i Ni nde quichi Efeso 
Li' nacui Jesús: 

—Nde cha! nu scua nu'u cha! 

tsaa slo nu ñati nu ndu cuentya jna! 


624 


nde quichi Efeso, cha! culu'u cha! 
ji'i ycui' Ndyosi ji'i ngu! bi!: “Ndilya 
nchcui' na! lo'o ma, la cui! na! nu 
ndacui nu cati tya'a cuii bi! ya! na!, 
nu ndu na! cla'be laja nu cati tya!a 
candyeru oro bi': ?Cua jlo ti! na! 
lcaa ña'a nu ndu'ni ma, nacui Jesús. 
Jlo ti! na! cha! ndalo tsa tyiquee 
ma, masi ndyiji tsa cha! ti'í jili ma 
cha! ndacu! ma cha! ji'i ngu! xña!a, 
nacui Ni. Lo'o jua'a jlo ti' na! cha! 
ná ndalo ma tsiya! ti ji'i nati cuxi. 
Cua ngua'ni cuayá! ma ji'i hati nu 
nacui cha! cua nda na! ji'i ycui! 
ngu' lijya slo ma, masi ná nda na! 
ji'i ngu' bi! lijya; cua nquijeloo cha! 
ji'i ma cha! cuiñi ngu! bi!, nacui Ni. 
3Lo'o jua'a jlo ti! na! cha! ná nchca 
taja ti' ma; masi ndyiji tsa cha! ti'í 
ji'i ma, ná ndya'achu! ma cha! jna!. 
“Pana nde qui'ya ntsu'u cha! sta na! 
hichu' ma, cha! ná ntsu'u tyiquee 
ma ña'a ma 'na ñi'ya nu ngua'ni ma 
tya clyo la, nacui Jesús. 5Bi! cha! 
juani cua'ni clya ma cha! tyi'u ti! ma 
ñi'ya nu tso'o tsa ntsu'u tyiquee ma 
ña'a ma jna!, nu lo'o ngusñi ma cha! 
'na tya clyo; lo'o juani ña'a ti nga'a 
cha! cua'ni ma la cui! cha! tso'o 

bi! chaca quiya!. Si ná tyaja'a ma 
cua'ni ma jua'a, li! caa na! caqui'ya 
ji'i candyeru ji'i ma ca su ntucua 
bi!, tyalo'o na! ji'i, nacui Ni. £Pana 
nde cha ngua'ni ma nu tso'o tsa 
nti! na! ña'a na! ji'i, nacui Ni, cha! 
stu'ba nti! ma lo'o na! cuentya ji'i 
ngu' nicolaítas; tso'o cha! ná ndiya 
ti' ma tsiya! ti lcaa ñala nu ndyu'ni 
ngu' bi!. 7Cua'a jyaca ma xi ji'i ña'a 
cha! nu nda Xtyi'i ycui! Ndyosi lo'o 
taju nati nu ngusñi cha! jili Ni scaa 
quichi, si tyajala ca ma cuna ma: 
Tso'o ti cua'ni na! lo'o cua ña'a ca 

hati nu tyijiloo ji'i nu xña!a ña'a 
cuayá' tye chalyuu jili ngu'; caja 
chalyuu nu ná nga'a cha! tye ji!i 
ngu' bi!, lo'o jua'a ta na! chacuayá!' 
cacu ngu' sityu yaca tso'o nu ndu 
ca cla'be yuu tso!o su ndi'i ycui' Ni, 
nacui Jesús.” 


Cha' nu nda Jesús lo'o taju 
ñati nu ngusñi cha! ji'i Ni 
nde quichi Esmirna 

8”Lo'o jua'a scua nu'u cha! re cha! 
tsaa slo nu ñati nu ndu cuentya jna! 
nde quichi Esmirna, cha! culu'u cha! 
ji'i ycui' Ndyosi ji'i ngu! bi!: “Ndilya 
nchcui' na! lo'o ma, na! nu ntucua 
lo'o nguxana lcaa cha!, la cui! na! 
nu tya tyucua lo'o tye lcaa chat: 
Chañi cha! ngujuii na!, pana cua 
ndyu'ú na! chaca quiya'. 9Jlo ti! na! 
lcaa ña'a nu ndu'ni cu'ma, nacui Ni. 
Jlo ti! na! cha! lye tsa ndyu'ni lya! ti! 
ngu' ji'i ma, cha! ti'i tsa ma cuentya 
ji'i ngu' bi", masi liñi la ñacui na 
cha! ntsu'u tsa cha! tso!o ji'i cutma 
cuentya jna!, nacui Ni. Lo'o jua'a 
jlo ti' na! cha! cuxi tsa nchcui' ngu' 
ji'i ma. Nacui ngu' cha! sñi' ycui! 
Ndyosi laca ycui' ngu'; pana sca 
cha! ndu'ni ti ngu! laca cha! bi!, cha! 
stu'ba ntsu'u cha! ji'i ngu' bi! lo'o 
Satanás, nacui Ni. "ONA cutsii ma ji'i 
cha! ti'í nu caca ji'i ma nde loo la, 
masi cua'ni nu xña'a cha! tyuu tya!a 
ma tsaa ma xi ne! chcua. Cua nti! 
yu cua'ni cuayá! yu ji'i ma si ña'a ti 
tya nxñi ma cha! jna!. Pana tii ti tsa 
xcube! yu ji'i ma, nacui Ni. Ña!a ti 
tyucui tyiquee ma xñi ma cha! ji'i 
ycui' Ndyosi Sti na!, masi cajaa ma, 
cha! ná nga'a cha! tye chalyuu nu 
ta na! ji'i ma nde loo la li!. 1Cua'a 
jyaca ma ji'i ña'a cha! nu nda Xtyi'i 

ycui' Ndyosi lo'o taju ñati nu ngusñi 
cha! ji'i Ni scaa quichi, si tyaja!a ca 
ma cuna ma xi: Tso'o ti cua'ni na! 
lo'o cua ña'a ca ñati nu tyijiloo ji'i 
nu xña!a ña'a cuayá' tye chalyuu ji'i 
ngu'; ná sca caca ji'i ngu! bi! tsiya! ti 
tsa bi!, nu lo'o culo ycui' Ndyosi cha 
ji'i ñati cuxi nu ntsu'u ca bilyaa cha! 
tyaa ngu! nde chalyuu talya, nacui 
Jesús.” 


Cha' nu nda Jesús lo'o taju 
hati nu ngusñi cha! ji'i Ni 
nde quichi Pérgamo 

12'Lo'o jua'a scua nu'u cha! re cha! 
tsaa slo nu ñati nu ndu cuentya jna! 
nde quichi Pergamo, cha! culu'u 
cha! ji'i ycui! Ndyosi ji'i ngu! bi": 
“Ndi'ya nchcui! na! lo'o ma, nacui 
Jesús, na! nu ntsu'u xlyu cusuu 'na 
nu cha tsa tyucuaa chu! xlyu bi!. 
13Cua jlo ti! na! lcaa ña'a nu ndu'ni 
ma, nacui Ni. Jlo ti! na! cha! laca 
Satanás loo ca su ndi'i cu'ma; pana 
masi jua'a laca cha!, tya tso!o tsa 
nxñi ma cha! 'na, nacui Ni. Bilya 
tyalachu' ma ji'i cha! jna!; ña'a ti 
jlya ti' ma 'na, masi tyempo cuxi 
nu ngua li', nu lo'o ndyujuii ngu' 
jili jyo'o Antipas. Ná ndyutsii yu 
bi!, nchcui! yu cha! 'na ca quichi tyi 
ma su ntucua Satanás loo. 14pana 
tya ntsu'u xi qui'ya nu sta na! hichu' 
ma, nacui Jesús, cha! tya ntsulu xi 
ngu' tya'a ndyu'u ti'i ma ca quichi 
Pergamo bi', nu ná nti! xtyanu 
ji'i cha! cuxi, la cui! cha! cuxi nu 
ngulu'u jyo!o Balaam ji'i hati nu 
ngua sa'ni. Cua nchcui' jyo!o bi! lo'o 
jyo'o Balac nu ngua li', cha! culu'u 
yu cha! cuxi bi! ji'i ngu! Israel, cha! 
cacu ngu! msta nu nscua slo lcui 
jo'ó ji'i xa! nati nu ná ndaquiya! ji'i 

ycui! Ndyosi tsiya! ti, lo'o juala cha! 
cua'ni ngu! cha! suba! lo'o xa! nu 
cuna'a. 15Lo!o jua!a ntsu'u xi ngu' 
tya!a ndyu'u ti'i ma nu ná ntaja'a 
ngu! xtyanu ngu! ji'i xa! cha! cuxi 
nu ngulu'u ngu' nicolaítas bi'. Ná 
ndiya ti! na! cha! cuxi bi! tsiya! ti, 
nacui Ni. 16Bi' cha! juani culochu' 
ma lcaa cha! cuxi bi!, nacui Ni. Si 
ná tyaja'a ma cua'ni ma jua'a, yala 
ti caa na! ca su ndi'i ma cha! xuu 
tya!a na! lo'o ma lo'o xlyu cusuu nu 
ntucua tu'ba na!, nacui Ni. 17 Cua'a 
jyaca ma xi ji'i na'a cha! nu nda 
Xtyi'i ycui' Ndyosi lo'o taju nati nu 
ngusñi cha! ji'i Ni scaa quichi, si 
tyaja'a ca ma cuna ma: Tso'o ti 
cua'ni na! lo'o cua ña'a ca ñati nu 
tyijiloo ji'i nu xña'a ña'a cuayá! 

tye chalyuu jili ngu!; caca tyaala! 
til tyiquee ngu! bi!, cacu ngu' cha! 
tso'o nu cua nguxco'o na! cha! caja 
ji'i ngu'. Lo'o jua!a ta na! sca quee 
sube ti nu ngati ña!a, nu nscua 
xtañi scaa ngu' chu', cha! ca cuayá! 
ti' ngu! bi, cha! tso'o ti nti! na! ña!a 
na! ji'i ngu!; chaca xtañi nu tso'o la 
laca nu nscua chu! quee bi'. Ná caja 
chacuayá! ji'i xa! hati tyuloo xtañi 
bi!; cua laca ti ñati nu caja xtañi bi! 
jili, bi' laca nu caja chacuayá! cha! 
tyuloo ji'i, nacui Ni.” 


Cha' nu nda Jesús lo'o taju ñati nu 
ngusñi cha! ji'i Ni nde quichi Tiatira 

18” Lo!o jua'a scua nu'u cha! re cha! 
tsaa slo nu hati nu ndu cuentya jna' 
nde quichi Tiatira, cha! culu'u cha! 
ji'i ycui! Ndyosi ji'i ngu' bi!: “Ndi'ya 
nchcui' lo'o ma, na! nu laca nu sca 
ti Sñi' ycui' Ndyosi, na! nu ngulane 
tsa xee cloo na! ñitya laca lo'o lye 
tsa ndyatu quii' su talya ña'a, na! 

nu ndubi tsa ña!a quiya! na! ñilya 
laca sca chcua ngatsi nu scui chu!. 
19Cua jlo ti' na! lcaa ña'a nu ndu'ni 
ma, nacui Ni. Ntsu'u tsa tyiquee ma 
ña!a ma ji'i tyala ma nu ntsu'u cha! 
ji'i lo'o na', cha! tso'o tsa ngusñi ma 
cha! 'na; nxtyucua ma ji'i hati nu 
lyiji tsa cha! tso!o ji'i, jua'a ndalo tsa 
tyiquee ma lo'o ndyu'ni lya! ti! ngu' 
ji'i ma. Lo'o juani tso!o la xi ndyu'ni 
ma, nga'aa si'i ñi'ya nu ngua'ni ma 
tya sa'ni la, nacui Jesús. Pana nde 
qui'ya nu ntsu'u cha! sta na' hichu' 
ma, nacui Ni, laca cha' tya nda ma 
chacuayá! ji'i nu cuna!a Jezabel bi', 
cha! culu'u cha! cuxi ji'i ngu! tya'a 
ma. Ycui' ma! nacui ma! cha! laca 
ma! tu'ba ji'i ycui! Ndyosi, pana 
ndatsaa tsa ma! bi! ji'i hati nu ntsu'u 
cuentya jna!; nclu'u gui'i ji'i ngu! cha! 
cua'ni ngu' cha! suba! lo'o xa! cuna!a, 
juala nclu'u ma! ji'i ngu! cha! cacu 
ngu! msta nu nscua slo lcui jo'ó ji'i 
ngu!, nacui Ni. 21 Cua ntajatya tsa na! 
ji'i nu cuna'a bi!, ni jacua! culochu' 
ji'i cha! cuxi nu ntsu'u ji'i; pana ná 
ntaja!a ma! bi! xtyanu ma! cha! suba! 
nu ndu'ni ma!. 22Bi! cha! juani ta na! 
cha! ti'í ji'i ma! bi", nacui Ni. Stu'ba ti 
caca quicha nu cuna!a bi! lo'o nu hati 
nu suba! tsa ndyu'ni lo'o, lye tsa caca 
quicha ngu'. Jua!a cua'ni na! lo'o ngu' 
bi!, si ná ca tyuju'u ti! ngu' ji'i cha! 
cuxi nu ndyu'ni ngu', cha! culochu' 
ngu' ji'i cha! cuxi bi"; Bhasta cujuii 
na! ji'i ñati nu ngusñi cha! ji'i nu 
cuna!a bi', nacui Ni. Lo'o li! lcaa taju 
hati ji'i Jesucristo lcua ti quichi, caja 
cha! ji'i ngu' cha! cua ngua'ni tye 

na! ji'i cha! cuxi bi!; li! taca jlya tso'o 
ti' ngu' cha! cua jlo ti! na! lcaa ña!a 
cha! nu nclyacua ti! hati chalyuu. 
Lo'o li! ca cuayá' ti! Icaa ma cha! la 

cui! ñitya ngua'ni ma cha! cuxi tya 
lo'o yaa ma chalyuu, jua'a xcube! na! 
ji'i ma, nacui Jesús. ?4 Juani chcui' 
na! xi lo'o cu'ma tya'a ngusñi ma 
cha! jna!, nu ndyanu ma nde Tiatira, 
cu'ma nu ná ngusñi ma cha! cuxi 

nu nclyu'u nu cuna!a cuxi bi": ná jlo 
ti' ma cua'ni ma cha! cuxi nu nacui 
ngu' bi! cha! sca cha! nu tucui tsa 

nu ntsu'u ji'i Satanás laca, lo'o jua'a 
laca cha! cuxi bi". Tso'o ndu'ni ma 
lacua. Ná ta na! xa! cña nu cua'ni ma, 
nacui Ni, 25masi sca ti cha! chcui' na! 
lo'o ma, cha! ña'a ti tya tyanu tso!o 
cha! ne! cresiya ji'i ma, lcaa cha! nu 
cua ndyuna ma tya tsubi' la; tyanu 
cha! bi! ña'a cuayá! nu caa na!, nacui 
Jesús. 26Tso!o ti cua'ni na! lo'o cua 
ña!a ca hati nu tyijiloo ji'i nu xña'a, 
ñati nu ndalo, cha! ndu'ni ngu! cua 
ñala ca cha nu nti! na! cha! cua'ni 
ngu' ña'a cuayá' tye chalyuu, nacui 
Ni. Stu'ba ti tyucua ngu' bi! lo'o na!, 
cha! caca ya loo ji'i lcaa ñati chalyuu 
ca li!, 27 cha! cua nda ycui' Ndyosi Sti 
na! chacuayá! cha! caca na! loo; jua!a 
tlyu tsa chacuayá! ta ycui! Ndyosi ji'i 
ngu' bi! lo'o caca ngu! loo ji'i ñati. Li' 
xcube! tsa ngu! ji'i ñati nu ná tyaja'a 
taquiya! ji'i cha! ji'i ycui' Ndyosi. 
28Lo'o jua'a ta na! sca xee nu tyu'ú 
ne! cresiya ji'i ngu' ñi'ya laca sca cuii 
tlyu nu ntyucua nde nguxee, nacui 
Ni. 22Cua'a jyaca ma xi ji'i ña'a cha! 
nu nda na! lo'o taju ñati nu ngusñi 
cha! ji'i Ni scaa quichi, si tyaja'a ca 
ma cuna ma, nacui Jesús.” 


Cha' nu nda Jesús lo'o taju ñati nu 

ngusñi cha! ji'i Ni nde quichi Sardis 
3 "Lo'o jua!a scua nu'u cha! re 
cha! tsaa slo nu ñati nu ndu 

cuentya jna! nde quichi Sardis, cha! 

culu'u cha! ji'i ycui' Ndyosi ji'i ngu' 
bi!: “Ndi'ya nchcui' na! lo'o ma: 
Ndi!i Xtyi'i ycui' Ndyosi lo'o na!, bi! 
laca cati tya'a cui'i lubii nu nda Ni 
ndyaa tyucui ña!a chalyuu. La cui! 
jua'a ya! na! ndacui nu cati tya'a 
cuii ndubi bi'. Cua nda na! cuentya 
jili lcaa ña'a nu ndu'ni ma, nacui 
Ni. Jlo ti' na! cha! ngunu'u cresiya 
jili ma, masi nacui ngu' quichi cha! 
lubii tsa ndu'ni ma, nacui Ni. 2Quee 
til ma juani, cha! ndi'i ma ñi'ya si 
laja! ti ma. Cua'ni clya ma nu tya xi 
ca cha! tso'o nu tya jlo ti' ma cha! 
cua'ni ma, cha! ná chcuna! cna bi! 
tsiya! ti; bilya ña'a na! si cua ndu'u 
scua cha bi! ji'i ma, nacui Ni. *Tyiu 
til ma cha! tso'o tsa ngusñi ma cha! 
'na nu lo'o ngulu'u ngu' cha! ji'i ma 
tya clyo; taquiya' ma ji'i cha! bi! 
chaca quiya!, pana culochu! ma cha! 
cuxi nu ndyu'ni ma juani, nacui 
Jesús. Si ná tyaja'a ma taquiya! ma 
cha! 'na, li! tsiya! ca tyu'u tucua 

na! caa na! slo cu'ma, ñitya nti! lijya 
sca nu cuaana; caa na! cha! xcube!' 
na! ji'i ma lo'o ná ca tii ma ni hora 
laca nu caa na!, nacui Ni. “Masi jua'a 
jlo ti' na! cha! tya ntsu'u xi ñati nu 
tso!o tsa ngusñi cha! jna! nde Sardis 
bi', nu lubii cresiya ji'i ngu!. Nu xa! 
la ngu' tya'a ndyu'u ti'i ma ni, cua 
nguili tsa ngu! ndyu'ni ngu' cha! 
cuxi; pana ngati tsa late! caja ji'i nati 
nu tya nxñi cha! jna!, tya!a ngu' bi! 
lo'o na!, nacui Ni. Ndacui cha! caca 
jua'a ji'i ngu' bi", “cha! xcui' ngati 
tsa late! cacu! ñati nu cua ntijiloo 
ji'i nu xña'a, nacui Ni. Nga'aa cuityi 
na! xtañi ngu' bi! ji'i quityi ca su 
nscua xtañi ñati nu ngujui chalyuu 
cucui ji'i jua'a. Lo'o tyalaa na! ca su 
ntucua ycui' Sti na! lo'o ngu! xca ji'i 

Ni, li! ñacui na! ji'i Ni cha! nati 'na 
laca ngu' bi!, nacui Ni. $Cua'a jyaca 
ma xi ji'i ñala cha! nu nda Xtyi'i 
ycui' Ndyosi lo'o taju ñati nu ngusñi 
cha! ji'i Ni scaa quichi, si tyaja'a ca 
ma cuna ma, nacui Jesús.” 


Cha' nu nda Jesús lo'o taju 
hati nu ngusñi cha! ji'i Ni 
nde quichi Filadelfia 

7”Lo'o jua'a scua nu'u cha! re cha! 
tsaa slo nu ñati nu ndu cuentya jna! 
nde quichi Filadelfia, cha! culu'u 
cha! ji'i ycui' Ndyosi ji'i ngu! bi!: 
“Ndi'ya nchcui! lo'o ma, na! nu 
laca nu sca ti Sñi' ycui' Ndyosi: 
Xcui' lubii tsa cresiya 'na, xcui! cha! 
lini ndu'ni na!. Juani laca na! loo 
ji'i ñati 'na ñi'ya ngua jyo'o David 
loo ji'i ngu! tya sa'ni la. Nu lo'o ta 
na! chacuayá! cha! cua'ni nati sca 
cha, ná tucui taca jili tacu' cha! ji'i 
ngu' bi! li!; nu lo'o tacu' na! cha! ji'i 
hati cha! ná cua'ni ngu' sca cha, ná 
tucui taca ji'i cua'ni cha bi! li'. ¿Nda 
na! cuentya jili lcaa ña'a nu ndu'ni 
ma, nacui Ni. Cua nda na! sca cña 
tso'o cha! cua'ni ma, lo'o ná tucui 
taca tacu' cha! ji'i ma li', masi jlo 
til na! cha! ná caca ji'i ma chcui! lye 
ma lo'o ñati cuentya jna!, cha! ná 
nguula ti! tyiquee ma tsiya! ti; pana 
ña'a ti tya ndaquiya' ma ji'i lcaa cha! 
nu nclyu'u na! ji'i ma, bilya xtyanu 
ma 'na. *Ntsu'u xi taju nati nu cuiñi 
ti nda cha! lo'o tya!a ngu' cha! ñati 
jna! laca ngu'; lini la ñacui na cha! 
ntsu'u cha! ji'i ngu' bi! lo'o Satanás. 
Ca tiya! la xi cuane na! ji'i ngu! bi, 
cha! tyaa ngu' ca slo cu'ma, tyu sti! 
ngu! slo ma cha! cua'ni tlyu ngu' 
jili ma li'; caca cuayá! ti! ngu' jua!a 
cha! tyaca'a tsa cu'ma 'na. Cua 

ndyi'u ti! ma cha! nu nacui na! ji'i 
ma tsubi', cha! talo tyiquee ma cha! 
tu ti' ma 'na ni tsa tyaa na! chaca 
quiya!; bi! cha! juani cua'ni na! 

cha! ná sca caca ji'i ma lo'o tyalaa 
tyempo cuxi nde chalyuu. Cua lijya 
caca cha! cuxi bi', nu cua'ni cuayá! 
ji'i lcaa hati chalyuu. 1 Cua tyaa ti 
na!. Ná ta ma chacuayá! cha! culiji 
yu'u jua!a ti cha! tso!o nu ntsu'u ne! 
cresiya ji'i ma, tya cua'ni ma ñi'ya 
nu ngua'ni ma tya sa'ni la. Tii ti 

til tyi'i ma cha! caja chalyuu tso!o 
nu ta ycui' Ndyosi ji'i ma lo'o tye 
chalyuu re. 12Cua ña'a ca ñati nu 
tyijiloo ji'i nu xña'a ni, tlyu tsa caca 
ñati bi! laja ñati 'na lo'o cua ndyee 
chalyuu; tso!o tsa tyi'i ngu' bi! ca 
su ndi'i na!. Scua na! xtañi ycui' 
Ndyosi Sti na! loo ngu' bi', lo'o jua'a 
scua na! ni naa quichi tlyu nu ca ji'i 
ycui' Ni; Jerusalén cucui naa quichi 
bi'. Tyu'u bi! nde su ntucua ycui! 
Ndyosi, caa ca'ya bi! lo yuu. Jua'a 
scua na! xtañi ycui' na! loo ngu' bi!, 
cha! laca ngu' hati 'na. 13Cua'a jyaca 
ma xi ji'i ñala cha! nu nda Xtyi'i 
ycui' Ndyosi lo'o taju ñati nu ngusñi 
cha! ji'i Ni scaa quichi, si tyajala ca 
ma cuna ma, nacui Jesús.” 


Cha! nu nda Jesús lo'o taju 
hati nu ngusñi cha! ji'i Ni 
nde quichi Laodicea 
14Lo'o jua'a scua nu'u cha! re cha! 

tsaa slo nu ñati nu ndu cuentya jna! 
nde quichi Laodicea, cha! culu'u 
cha! ji'i ycui' Ndyosi ji'i ngu' bi!: 
“Ndi!ya nchcui! na! lo'o ma: Chañi 
cha! ndyu'u tucua cha!, lcaa cha! 
nu nda na! lo'o hati; liñi tsa nchcui' 
na! cha! ji'i ycui' Ndyosi Sti na! 
lo'o hati, cha! tyucui tyiquee na! 

ndu'ni na! cha ji'i ycui' Ni. Nu lo'o 
nguxana ndya! lcaa na nu ntsu'u 
chalyuu, stu'ba ti ndu na! lo'o ycui! 
Ni nu ngua li', nacui Jesús. W9Cua 
jlo ti! na! lcaa ña'a nu ndu'ni cu'ma; 
jlo ti! na! cha! ni si'i na ngusñi 

tso'o ma cha! 'na, lo'o jua!a ni si'i 
na ndya'achu! ma cha! 'na. Tso'o 

la masi tyucui tyiquee ma xñi ma 
cha! 'na, masi xtyanu ma cha! 'na 
tsiya! ti. 18 Nilya laca si co'o na 
hitya nu conu' ti cheatsu, ni si'i na 
tyique!, ni si'i na tyacala!, na conu' 
ti chcatsu bi'; ná tso'o ndyi!yu bil, 
salú na ji'i nde lo yuu, ngataa co!o 
na ji'i. Juala laca cu'ma cuentya jna!, 
cha! sa cla'be ti ná ngusñi ma cha! 
'na. 7 Quiña'a tsa cha! ntsu'u ji'i ya, 
nacui ma. Cua ngujui sca chalyuu 
tso!o ji'i ya, bi! cha! ngalaa ntsu'u 
cha! nu lyiji ji'i ya, nacui ma. Pana 
ná nda ma cuentya cha! tya'na tsa 
ma nti! na! ña!a na! ji'i ma. Tso'o 

la si ca tyujulu ti! ma, nti! na', cha! 
nga'aa ntsu'u cha! ji'i ma tsiya! ti; 
ntsu'u tsa cha! nu lyiji ji'i ma nti! na! 
ña!a na! jili ma, bi! cha! ná nchca 
culacua tso'o ti! ma tsiya! ti. 18Ta 
na! sca cuii lo'o ma lacua, bi! cha! 
cua'a jyaca ma ji'i cha! nu chcui' na! 
lo'o ma, cha! chañi taca culu'u cha! 
bi! ji'i ma ñilya caca xutacui cha! 
cuxi nu ntsu'u ji'i ma: Nga'a cha! 
cua'ni ma cha! caja sca chalyuu 
cucui ji'i ma su nga'aa cua'ni ma 
cha! cuxi, cha! ngataa ntsu'u cha! ca 
tyuju'u la ti! ma li'. Cua'ni ma cha! 
culacua tso'o xi ti! ma lacua, cha! 
ca cuayá' ti! ma scaa cha'. *Lcaa 
ñati nu tyaca!a tsa 'na, ndaca'a na! 
xi ji'i ngu', nehcube! na! xi ji'i ngu'. 
Cua'ni clya ma lacua, cha! culochu' 
ma cha! cuxi nu ndyu'ni ma. Cua'a 

jyaca ma: Cua ndyalaa na! nde slo 
cu'ma; ndu ti na! nchcui' na! lo'o ma 
juani, cha! cua ña'a ca ñati nu tucuá 
cha! 'na, tyanu na! slo ngu! bi! li!; 
tyi'i na! slo ngu! bi!, tso'o tsa tyu'u 
cha! jna' lo'o ngu! bi! li'. 24 Cua ña'a 
ca hati nu tyijiloo ji'i nu xña'a ña!a 
cuayá! tye chalyuu, ta na! su tyucua 
ñati bi! ca su ntucua na! cha! laca 
na loo; cha! jua!a na!, cua ntijiloo 
na! ji'i nu xña!a bi", lo'o juani nga'a 
na! slo ycui' Sti na! su laca Ni loo. 
22Cua'a jyaca ma xi ji'i ña'a cha! nu 
nda Xtyi'i ycui' Ndyosi lo'o taju hati 
nu ngusñi cha! ji'i Ni scaa quichi, si 
tyaja!a ca ma cuna ma.” 

Cua ndye cha! nu nda Jesús ndyaa 
slo taju hati ji'i Ni scaa quichi. 


Ndyu'ni tlyu ngu' ji'i ycui' 
Ndyosi ca su ntucua Ni 

Li! nguxña'!a na! nde cua, na'a 

na! cha! ntucua yaala sca toni'i 
ca bi'. Li! xa! nguañi nchcui' nu hati 
nu cua nchcui' lo'o na! tsaca quiya! 
nu ngua tya tsa la; ñitya ndañi 
nclya!á cui'chcua, jua'a nxilya nu bi! 
nchcui' lo'o na'. Ndi!ya nchcui' nu 
bi! lo'o na! li": 

—Tyacuí clya nu'u ca nde, culu'u 
na! jinu'u lcaa cha! nu nga'a cha! 
caca tyempo nde loo la. 

2Hora ti ngua'ya Xtyi'i ycui' 
Ndyosi lo na! li'. Cla'be nde cua 
bi! na'a na! cha! ntucua sca yaca 
xlya tlyu nu tso!o tsa ña!a. Nde bi! 
ntucua sca ñati. ¿Ndubi tsa ña'a loo 
ycui! nu Cusu' nu ntucua ca bil, lo'o 
tyuu tya!a color ntsu'u loo Ni, ñi'ya 
laca quee ndubi nu ngatsi ña!a, ñi'ya 
laca quee nu nga'a tsa ña'a. Tyili ca 
chu! su ntucua bi! ndu cuaña taa nu 
nga'aa ña'a nclyu'u xee. *Nde chu! 

la ntucua xa! la yaca xlya; lo yaca 
bi! ntyucua calaa ntucua jacua tya!a 
ngu' cusu', tsa lo scuii ti ntucua ngu' 
tyi'i ca chu' su ntucua Ni. Lacu! ngu! 
bi! late! ngati, juala ntucua sne! oro 
hique scaa ngu!. “Lye tsa nguañi 
nchcui! tyi'yu li!, lye tsa ndyubii ca 
su ntucua ycui' Ndyosi li'. Nde loo 
su tlyu su ntucua Ni ndu cati tya'a 
quityee ya! ndyaqui, bi! laca nu cati 
tya'a cuili lubii nu laca Xtyi'i ycui! 
Ndyosi nu ndu'u ndyaa tyucui ña'a 
chalyuu. $Nde cla'be su ntucua hati 
bi", ngua ti! na! cha! na'a na! sca 
tayu!; ñi'ya ndubi ña'a sca caatya, 
jua!la ndubi nafa bi". 
Tyi!li ca chu! su ndu yaca xlya 
tlyu bi!, ca bi! ndu jacua tya'a na 
lu'ú nu ñi'ya ña'a na'ni, juala ña'a; 
ndu ni! cua. Tyucui nafa ni! ntucua 
cloo ni'; masi nde sii' ni!, masi nde 
chu! ni! ntucua cloo ni". 7Na'ni nu 
nchca clyo bi', ñitya ña'a cuichi 
ña!a ni'; na'ni nu nchca tyucuaa bil, 
ñi'ya ña!a toro cuañi! ña'a ni'; na'ni 
nu nchca tyuna bi!, ñi'ya ña!a saca! 
hati, jua'a ña'a saca! ni'; na'ni nu 
nchca jacua bi!, ñi'ya ña'a cua!ya 
ndyacui, jua'a ña'a ni'. ¿Scuá tya'a 
lu'be ntsu'u ji'i scaa na'ni bi!, pana 
ntucua cloo ni! tyucui ña'a hichu' 
lu'be ni'; lo'o nde ne! lu'be ni!, la cui' 
jua!a ntucua cloo ni'. Ngataa nchca ti 
cha! ndula tu'ba ni! tsa lo'o talya: 
Xcui' na lubii tsa cresiya ji'i ycui! 
Ndyosi nu nchca ji'i ndu'ni 
lcaa cha, nacui ni! lo'o ndyula 
tu'ba ni!. 
Nu ngua tya clyo lu'ú ycui' Ni, 
la cui! jua'a na lu'ú Ni juani, 
lo'o hafa ti tya lu'ú Ni tyempo 
nde loo la. 
Jua!a nacui ni! lo'o ndyula tu'ba ni". 

9Lu'ba ti ndyula tu'ba nu ca ta'a 
jacua na'ni tacati bi! li'. Ndu'ni tlyu 
ni! ji'i Ni, ndu'ni chi ni! loo ycui! Ni; 
ndya tsa ni! xlya'be ji'i ycui' Ni nu 
ntucua lo yaca xlya tlyu bi!, cha! 
lcaa yija lu'ú ycui' Ndyosi. Lcaa 
quiya! lo'o ndyula tu'ba na'ni bi!, 
li" ndyatu sti' nu ngu' cusu' bi! nde 
loo su ntucua ycui' Ni lo yaca xlya 
tlyu bi'; ndu'ni tlyu ngu' cusu! bi! 
ji'i ycui' Ni cha! lcaa yija lu'ú Ni. 
Li! nda!ya ngu' sne! oro nu ntucua 
hique ngu', nsta ngu' ji'i nde loo 
su tlyu su ntucua ycui' Ni. Ndi!ya 
nchcui' ngu! lo'o Ni li: 

11 Ndyosi Xu'na ya, nga'a cha! 
cua'ni tlyu ya jinu'u, cha! 
cua!ni chi ya loo nu'u, nacui 
ngu!. 

Nchca jinu'u cua'ni nu'u lcaa lo 
cna tsiya! ti nu nti! nu'u cua'ni 
nde chalyuu. 

Na cua ngúiñá nu'u lcaa lo na 
nu ntsu'u nde chalyuu; 

chacuayá' jinu'u lu'ú Icaa na, 
cha! nda nu'u chacuayá! cha! 
ndya'a lcaa na lu'ú. 

Jua!a nacui ngu' lo'o ndyula tu'ba 
ngu' li". 


Nu nati nu taca ji'i cheui' lo quityi 
nu ntsu'u ya! ycui' Ndyosi 
Li! nala na! cha! ntsu'u quityi 
ya! tsu! cui nu cusu' laca loo 
nu ntucua lo yaca xlya bi'. Sca quityi 
nehcu', nu ngutu ti ña!a laca bi!; jua'a 
tyucuaa chu' quityi bi' cua nscua 
cha!. Cati se'i nga'a nguiña! tu'ba 
quityi su ndyacu! bi". 2Li! na'a na! cha! 
ndu sca hati nguula, sca xca ji'i ycui! 
Ndyosi. Cuii tsa ngusitya xca bi!: 
—¿Tilaca laca nu ntsu'u chacuayá! 
ji'i cha! suu nguiña! nu nga'a tu'ba 

quityi nchcu! bi!, cha! chcana quityi 
bi'? —nacui. 

3Li' masi tyucui ña'a su ntucua 
ycui' Ndyosi bi', masi tyucui ña!a 
lo yuu chalyuu, masi tyucui ña!a 
chaca ba'a chalyuu su ndyaa hati 
nu cua ngujuii, ná ngujui nu scana 
ji'i quityi cha! chcui' ngu' lo. *Ti'i 
tsa ngusitya na! li!, cha! nga'aa 
ngujui nu scana ji'i quityi cha! 
chcui' ngu' lo. $Li' nguxana nchcui' 
sca nu cusu' lo'o na!: 

—Ngataa xi'ya nu'u juani — 
nacui—. Cua ngujui nu scana ji'i 
quityi bi!, nu taca ji'i suu nguiña! 
bi!, masi nu cati tya'a nguiña! nu 
nga'a tu'ba quityi bi'. Ycui' yu bi! 
laca loo ji'i ngu' Judá, cha! la cui! 
tya'a hati ji'i jyo'o David laca yu bi". 
Cua ntijiloo yu ji'i nu xña!a, bi! cha! 
juani taca jili yu scana yu quityi bi". 

SLi! na'a na! ndu sca hati; ñi'ya 
ña!a sca xlya! cuañi!, juala ña'a hati 
bi". Ndu yu bi! nde loo su tlyu su 
ntucua ycui' Ndyosi, laja su ndu nu 
ngu' cusu! bi!, laja nu na'ni tacati 
bi!. Tya tyaca! nscua cuayá' hichu' 
yu tya lo'o ndyujuii ngu' ji'i yu 
tsaca quiya!, jua!a ña!a yu bi'. Cati 
tya!a sata ntucua hique nu ñi'ya ña'a 
xlya!' nu ndu cuentya ji'i Jesús. La 
cui! jua!a ntucua cati tya!a cloo Ni; 
nu cloo Ni ni, bi! laca cati tya!a cui'i 
lubii nu laca Xtyi'i ycui! Ndyosi nu 
ndu'u ndyaa tyucui ña!a chalyuu. 
7Li' ndyaa nu ñi'ya ña'a xlya! bi' 
ndyiquilya Ni ji'i quityi nchcu' nu 
ntsu'u ya! tsu! cui nu cusu! laca loo 
nu ntucua su tlyu bi!. $Lo'o ngusñi 
Ni quityi bi!, li' ngutu sti! ca tala 
jacua na'ni tacati bi"; lo'o jua'a nu 
calaa ntucua jacua tya!a ngu' cusu! 
bi!, ndu sti' ngu' nde loo nu ñi'ya 

ñala xlya! bi". Ntsu'u sani ya! ngu' 
cusu! bi!, lo'o jua'a ntucua cuu oro 
ya! lcaa ngu' cusu' bi!; ntsu'u yana 
jo'ó nu ndyaqui ne! cuu bi!. Ñitya 
lo'o ntyucua xtyi'i yana jo'ó ndyaqui 
bi!, jua'a ndyaa cha! nu ncheui' ngu' 
ca slo ycui' Ni lo'o nchcui' hati ji'i 
ycui' Ndyosi lo'o Ni. 9Li! ndyula 
tu'ba ngu' bi! sca jii cha! cua'ni chi 
ngu! loo nu ñilya ña'a xlya! bi. Bilya 
cuna na! jii nu ndyula tu'ba ngu' bi!: 

Cua nda ycui' Ni chacuayá! jinu'u 
cha! xñi nu'u quityi nchcu' bi', 
nacui ngu', 

cha! suu nu'u nguiña' nu nga'a 
tu'ba quityi bi!. 

Na cua ndyujuii hati jinu'u tsaca 
quiya; 

pana lo'o ngujuii nu'u ni, li! 
ngua'ni nu'u cna cuentya ji'i 
ya cha! caca ya ñati ji'i ycui! 
Ndyosi. 

Ñati nu cua ndyu'u cua ñala ca 
quichi tyi ngu!, nati nu nchcui! 
cua ña'a ca lo cha'cña nu 
nchcui' hati chalyuu, 

hati nu ndyu'u tyucui ña!a 
chalyuu mala su ndi'i hati, bi' 
hati nu ngusubi nu'u ji'i. 

10 Cua ngua'ni nu'u cha! caca ngu' 
bi! sca lo ñati nu ndulo tsa 
cuentya ji'i ycui' nu'u, 

cha! taca cua'ni ngu' cha nu nti! 
ycui' Ndyosi Sti na. 

Lo'o jua!a caca ngu! bi! loo nde 
chalyuu. 

31Lo'o ndye ndañi jii bi', chaca 

quiya! na'a na! ca bi'. Li! ndyuna 

na! ndyula tu'ba tyuu tsa mil tya'a 
xca ji'i ycui' Ndyosi; nde chu! su 
ntucua yaca xlya, nde chu' su ndu 
na'ni tacati bi!, nde chu! su ndu ngu! 
cusu! bi!, ca bi' ndu quiña'a tsa ngu' 

xca bi! li". 12Cuii tsa ndyula tu'ba 
ngu! li": 

Cua ndyujuii ngu! ji'i nu ñilya 
ña'a xlya' bi! tsaca quiya!, 
nacui ngu'. 

Xqui'ya nati chalyuu, bi' cha! 
ngujuii Ni. 

Lo'o juani nga'a cha! chcui! na 
ji'i Ni, cha! lcaa lo cha tsiya! ti 
nchca ji'i Ni cua'ni Ni; 

juala na ji'i Ni laca lcaa lo na 
tsiya! ti. 

Lcaa cha! jlo ti! Ni, lcaa cha 
nchca ji'i Ni; 

bi! cha! ndyu'ni chi na loo Ni, 
ndyu'ni tlyu na ji'i Ni, lo'o 
jua'a tso'o tsa chcui' na ji'i Ni 
lo'o nati. 

Jua'a nacui xca ji'i ycui' Ndyosi lo'o 
ndyula tu'ba ngu'. 

13Li' nguañi ndyula tu'ba lcaa nati 
tyucui ña!a chalyuu, lcaa ngu' nu 
cua nda ycui! Ndyosi ji'i lijya nde 
chalyuu; masi nde cua su ntucua 
ycui' Ni, masi nde lo yuu chalyuu, 
masi chaca ba'a chalyuu su ndyaa 
hati nu ngujuii, masi lo tyujo'o, lcaa 
hati bi! ndyu'ni tlyu ngu' ji'i ycui! 
Ndyosi. Ndi'ya nchcui' ngu': 

Cua'ni tlyu na ji'i ycui! nu Cusu' 
nu ntucua ca su tlyu, nacui 
ngu', cua'ni chi na loo Ni. 

Jua'a nu ñi'ya ña!a xlya! bi!, 
cua'ni tlyu na ji'i Ni. 

Sca ti ycui! Ndyosi ntsu'u 
chacuayá! ji'i Ni cha! cua'ni Ni 
lcaa lo cha tsiya! ti; 

lo'o jua'a ná nga'a cha! tye cha! 
ji'i ycui' Ni tsiya' ti, nacui 
ngu!. 

14Nu ca ta'a jacua na'ni tacati bi' 
ni, nguxacui ni! cha! ji'i ngu' li!: 
—Jua!a caca cha! lacua —nacui ni". 

Li! ndu sti' nu calaa ntucua jacua 
tyala ngu! cusu! bi!, ngua'ni tlyu 
ngu' ji'i ycui! Ndyosi, cha! ná nga'a 
cha! tye yija ji'i Ni. 


Nu lo'o ndyaala quityi 
ji'i ycui' Ndyosi 

Li! na'a na! cha! ngusuu nu 

ñilya ña'a xlya! bi! sca nguiña! 
nu nga'a tu'ba quityi bi". Ndyuna 
na! nchcui! sca na'ni tacati bi! li". 
Lye tsa nguañi nchcui! ni! ñi'ya lo'o 
ndañi nchcui' tyi'yu: 

—Cuaa clya nu'u ca nde —nacui. 
2Li' nguxña!a na! ji'i nu hati nu 
nchcui' na'ni tacati bi! lo'o, na'a na! 
ndu sca cuayu ngati; yu nu ntucua 
hichu' cuayu bi! ni, na'a na! ntucua 
sca cuatyi ya! yu, lo'o juala cua nda 

ngu' sca sne! chcua cha! tyucua 
hique yu. Li' ngutu'u yu ndyaa yu 
cusuu; ntijiloo yu li', lo'o hafa ti tya 
tyijiloo la yu xi ji'i tyala cusuu yu. 

3Lo'o li! ngusuu nu ñi'ya ña'a xlya! 
bi! chaca nguiña! nu nga'a to! quityi 
bi". Ndyuna na! nchcui! na'ni tacati 
nu nchca tyucuaa li": 

—Cuaa clya nu'u ca nde —nacui. 

4Li' ngutu'u tucua chaca cuayu nu 
nga'a ña'a color ji'i. Yu nu ntucua 
hichu! ni! bi! ntsu'u chacuayá! ji'i 
cua'ni cha! cusuu lo yuu chalyuu, 
cha! jua'a cujuii ñati chalyuu ji'i 
tya!a hati ngu!. Tonu tsa xlyu cusuu 
ngujui ji'i yu bi!. 

5Lo'o li! nu nchca tyuna quiya' 
ngusuu nu ñi'ya ña'a xlya! bi! 
nguiña! nu nga'a to! quityi. Ndyuna 
na! cha! nu nchcui' na'ni tacati nu 
nchca tyuna li!: 

—Cuaa clya nu'u ca nde —nacui. 

Li! na'a na! ndu sca cuayú nu 
ngata ña!a; sca! cuaya' ndacui ya! 

nati nu ntucua hichu' cuayu bi". SLi! 
ngua ti! na! cha! nguañi nchcui' sca 
hati nu nda xtyi'i laja su ndu nu 
jacua tya'a na'ni tacati bi: 

—Sa sca! ti nscua' caja ji'i ngu' 
cua'ni ngu' cha sca tsa —nacui—, 
lo'o jua'a sca milya ti si'yu nscua! 
jo'o caja ji'i ngu' sca tsa; pana ña'a 
ti quiña'a nga'a caca setye, lo'o jua'a 
quiña'a caca vino nu ndyi'yu ngu' — 
nacui yu bi'. 

7Lo'o li! nu nchca jacua quiya' 
ngusuu nu ñitya ña!a xlya! bi! 
nguiña! nu nga'a tu'ba quityi bi". 
Ndyuna na! nchcui' na'ni tacati nu 
nchca jacua li": 

—Cuaa clya nu'u ca nde —nacui 
ni, 

SLi! na'a na! cha! ndu sca cuayu 
nu ngatsi na'a. La Muerte naa nu 
ntucua hichu' cuayu bi', cha' bi' 
laca nu ndyaa ndyujuii ji'i ñati; 
nde chu! bi! ngutu'u lca'a tsa tlyu 
ti cresiya ji'i ngu' jyo'o. Ntsu'u 
chacuayá! ji'i yu bi!, cha! cujuii yu 
jili ña!a tsaca yu'be hati nu ndi'i 
chalyuu; lcaa ni'i su ndi'i jacua 
tyala nati ni, cujuii yu ji'i tsaca 
tya!a ngu' li!, masi lo'o caca cha! 
cusuu ji'i ngu!, masi lo'o caca jbi'ña 
ji'i ngu!, masi lo'o quicha ngu', masi 
lo'o cua'ni xña'a na'ni tyaala lo'o 
ngu!. 

9Lo'o li! nu nchca ca'yu quiya' 
ngusuu nu ñitya ña!a xlya! bi! 
nguiña! nu nga'a tu'ba quityi bi'. Li! 
na'a na! sca mesa tlyu nde loo su 
ntucua ycui' Ndyosi, mesa bi' laca 
nu tyucua msta lo. Nde ne! mesa bi! 
ntsiya tyuu tya!a ngu' nu ngujuii; 
cua ndyujuii hati ji'i ngu' bi! xquilya 
cha! nu nda ycui' Ndyosi lo'o ngu' 
bi", cha! ná ntsii ngu! bi! nchcui! ngu' 

cha! bi! lo'o tya'a ñati ngu' li". 1% Cuii 
ngusitya jyo'o bi!: 

—Ndyosi Xu'na ya —nacui ngu'—, 
xcui' lubii tsa cresiya jinu'u; xcui' 
cha! liñi ndu'ni nu'u —nacui jyo'o 
bi'—. ¿Ha tya tiya! tsa cua'ni cuayá! 
nu'u ji'i hati chalyuu? ¿Ha tya tiya! 
tsa xcube! nu'u ji'i ngu' xqui'ya cha! 
cua ndyujuii ngu' ji'i ya? —nacui 
jyo'o bi'. 

31Lo'o ti ngujui late! ngati cacu' 
lcaa jyo'o bi!, li! ncheui' ycui! 
Ndyosi lo'o ngu! bi!: 

—Xa! xtyii cña! ma tya xi ca, ña!a 
cuayá' tyalaa tyuu tya'a jyo'o ngu' 
tya!a ma, tya!a ngusñi ma cha! ji'i 
Jesús, tya'a ndyu'ni ma cha ji'i Ni; 
tya cujuii hati chalyuu ji'i ngu' 
bi! ñi'ya lo'o cua ndyujuii ngu! ji'i 
cu'ma —nacui Ni. 

12Lo'o li! na'a na! ji'i nu ñilya ña'a 
xlya' bi", cha! nu nchca scuá quiya' 
ngusuu Ni nguiña! nu nga'a to! 
quityi bi'; lye tsa ngulacui chalyuu 
li". Lit ndyacu cuichaa, ngua talya 
xee; ñi'ya laca sca late! ngata nu 
nchcu! nati su nscua jyo'o, jua'a 
ña'a ngua bi'. Lo'o jua'a co! ni, 
ngua nga'a ña'a bi'; ñitya ña'a tañi, 
jua'a ña'a bi". '3Li! ndyalú cuii nu 
ntsu'u nde cua; ñilya nti! ndyalú 
mancu ye'e lo'o lye tsa nchca cui!i 
nchquiña ji'i sta' yaca, jua'a ndyalú 
cuii nde lo yuu li'. 14Nga'aa chcana 
ña'a ngu' nde cua li'; cua nguliji 
yu'u bi', cha' ngulatsu' ycui' Ndyosi 
ji'i. La cui! jua'a ngulatsu' Ni ji'i 
lcaa ca!ya cua; jua!a lcaa yuu cla'be 
nu nscua cla'be hitya, ngulatsu' Ni 
ji'i. SLi' ngutu'u cuatsi' ti lcaa hati, 
masi tyuquee, masi quiya' cua'a, 
masi sii! calya; lcaa ngu' nu laca 
loo, cuati nu laca loo ji'i hati cusuu, 

masi culiya! ngu', masi tlyu tsa hati 
laca ngu', masi msu nu ngúilya ti 
hati, masi msu nu ndi'i tso'o ti laca 
ngu' bi', lcaa ngu' lo'o tya!a ngu' 
ngutu'u cuatsi' ngu'. 16Li! ngusitya 
ngu' jili calya lo'o ji'i quee tlyu: 

—Cuaa clya ma xasu ma hichu' 
ya, cha! ná ña'a ycui! nu Cusu! nu 
ntucua su tlyu ji'i ya; ñasi' tsa nu 
ñilya ña'a xlya! bi! ña'a Ni jili ya — 
nacui ngu'. 

17Cua ndyalaa tsa cha! xcube' Ni 
ji'i nati, lo'o ná ndalo ngu' tsiya! ti 
ji'i cha! bi". 


Ni tsa lo tya!a ngu' Israel 
nu cua nga'a cuayá! ji'i ycui' 
Ndyosi nde tyacaa ngu' 

Tiya! la li! na'a na! ji'i jacua 

tya'a xca ji'i ycui' Ndyosi; nata 
na! nde quiya! chalyuu, nde jacua 
se'i su ndu nu jacua tya!a ngu' xca bi! 
Ndaca'a xca bi! ji'i ca tala jacua cui'i 
nu nelyatu'u lo chalyuu; ngataa nda 
ngu! xca bi! chacuayá! culatu'u cui'i 
bi", masi nde lo yuu, masi nde tyujo'o, 
ni sca chu! yaca ná culatu'u cui. ?Li' 
na!a na' ndu'u tucua chaca yu xca, 
nu ndu'u tucua lijya nde su ntyucua 
cuichaa. Ndyi'ya yu cuayá! nu cua 
nda ycui' Ndyosi ji'i yu, cha! cua'a yu 
hichu' hati ji'i ycui' Ndyosi; la cui! 
Ni nu nda chalyuu ji'na laca bi'. Cuii 
nchcui' yu lo'o nu jacua tya!a xca nu 
ntsu'u chacuayá! ji'i cha! cua'ni ñu'u 
ji'i chalyuu lo'o ji'i tyujo'o. ¿Ndi'ya 
nchcui! yu lo'o ngu! xca bi! li": 

—Ná cala! ma chalyuu, ná cala! ma 
tyujo'o, ná cala! ma yaca; tya lyiji 
cua!a ycui' Ndyosi cuayá! nde tyacaa 
hati nu ndyu'ni cha ji'i ycui' Ni. 

4Li' ngulu'u ngu' 'na ni tsa lo tya'a 
hati nu cua ngua!a ycui' Ndyosi 

cuayá' nde tyacaa ngu'; sca siyento 
ntucua tu'ba ntucua jacua mil tya!a 
hati laca bi!. Tyu'u ngu' bi! ji'i nu tii 
tyucuaa tya!a taju ngu' Israel, nu 
sca xtañi laca ji'i sca taju ngu': 

5 Tyu'u tii tyucuaa mil tya'a nati 
ji'i ngu' tya'a xtañi Judá nu 
ngua'a ycui! Ndyosi cuayá! ji!i, 

cuati tyu'u chaca tii tyucuaa 
mil tya'a hati ji'i ngu' tya'a 
xtañi Rubén, 

cuati tyulu tii tyucuaa mil tya'a 
hati jili ngu' tyala xtañi Gad, 

6 cuati tyu'u tii tyucuaa mil tya'a 
nati ji'i ngu' tya'a xtañi Aser, 

cuati tyu'u tii tyucuaa mil tya!a 
ñati jili ngu! tya!a xtañi Neftalí, 
cuati tyu'u tii tyucuaa mil 
tya!a ñati ji'i ngu' tya'a xtañi 
Manasés; 

7 la cui! jua'a tyu'u tii tyucuaa 
mil tya'a hati ji'i ngu' tya'a 
xtañi Simeón, 

cuati tyulu tii tyucuaa mil tya'a 
hati ji'i ngu' tya!a xtañi Leví, 

cuati tyulu tii tyucuaa mil tya'a 
ñati jili ngu' tyala xtañi Isacar, 

8 cuati tyu'u tii tyucuaa mil tya'a 
hati ji'i ngu' tyala xtañi Zabulón, 

cuati tyulu tii tyucuaa mil tya'a 
hati ji'i ngu' tya'a xtañi José, 
cuati tyu'u tii tyucuaa mil 
tya!a ñati ji'i ngu' tya'a xtañi 
Benjamín. 
Tsa lo cua ti tya'a ngu! Israel ngua'a 
ycui' Ndyosi cuayá! ji'i. 


Nu xa! la hati tyucui ña'a chalyuu 
nu ta ycui' Ndyosi late' ngati ji'i 
9Tiya! la li! na'a na! ndu tsa tlyu 
ti nati nu cua ngua'ni lyaá Jesús ji'i; 
quiña!a tsa ñati nga'a, bi' cha! ná 
tucui ngua ji'i culacua ji'i hati bi!. 

Tyucui ña'a chalyuu mala su ndi'i 
hati ngutu'u ngu' yaa ngu'; lcaa lo 
ñati chalyuu yaa, cha! cua ña'a ca 
quichi tyi ngu! ngutu'u ngu', cua 
ña'a ca lo cha'cña nu nchcui' ñati 
chalyuu nchcui' ngu' bi'. Ndyatu 
ngu' nde loo su ntucua yaca xlya 
tlyu, nde loo su ndu nu ñitya ña!a 
xlya! bi". Late! ngati lacu' ngut, 
ntucua laca! nguiña ya! ngu' ndu 
ngu!. 10Cuii nchcui' ngu' li!: 

Cua'ni tlyu na ji'i ycui' Ndyosi 
nu Xu'na na nu ntucua lo yaca 
xlya tlyu, 

la cui! bi! laca nu ndu'ni lyaá 
ji'na, 

nacui ngu' ji'i tya'a ngu'; 

jua'a nu ñilya ña'a xlya! bi! 

ndu'ni lyaá ji'na, 
nacui ngu'. Lo'o jua'a lcaa xca ji'i 
ycui' Ndyosi, lo'o ngu' bi! ndu ngu' 
nde chu! su ntucua yaca xlya bil; 
nde chu! su ndu na'ni tacati bi!, nde 
chu' su ndu ngu' cusu!, ca bi! ndi'i 
ngu!. Ndyaa stii ngu' nde loo ngu' lo 
yuu li!, cha! cua'ni tlyu ngu' ji'i ycui' 
Ndyosi. 1?Li' nacui nu ngu' xca bil: 

Jua'a caca cha! lacua; cua'ni 
tlyu na ji'i Ni, cua'ni chi na 
loo Ni, 

tya na xlya'be ji'i ycui! Ni. 

Chcui' na cha! Icaa cha! jlo ti! Ni, 
na ji'i Ni laca lcaa lo na nu 
ntsu'u chalyuu; 

lcaa lo cha tsiya' ti nchca ji'i 
Ni cua'ni Ni, sca ti ycui! Ni 
ntsu'u chacuayá! ji'i Ni cua'ni 
Ni lcaa cha. 

Lcaa yija ná nga'a cha! tye cha! 
juala caca ji'i ycui' Ndyosi Sti 
na. 

Chañi cha! jua'a caca. 

Jua'a nacui ngu' xca ji'i tya'a ngu!. 

13Li' nchcuane sca ngu' cusu! jna!: 

—+¿Tilaca laca hati nu nchcu' late! 
ngati, nti! nu'u? —nacui—. ¿Macala 
ndu'u hati bi! lijya? 

14_ Ná jlo ti! na', Cusu'. Culu'u 
nu'u xi jna! —ni na! ji'i. 

Nchcui' nu cusu' lo'o na! li": 

—Cua nteje tacui ca ti cha! lye 
tsa nchcube! ñati bi', xquilya cha! 
ngusñi ngu' cha! ji'i Jesús —nacui 
nu cusu' jna'—. Cua laca lacu' 
ngu' late! ngati; cua ngua lubii ne! 
cresiya ji'i ngu! laca cha! bi!, xqui!ya 
cha! cua ngujuii nu ñi'ya ña!a xlya' 
bi! lo crusi cuentya ji'i ngu'. 15Bi' 
cha! ndu ngu! nde loo su tlyu su 
ntucua ycui' Ndyosi juani —nacui 
nu cusu' bi'—, cha! tsa lo'o talya 
ndyu'ni ngu' bi! cha ji'i Ni ca su ndi'i 
Ni. Ycui' Ni nu ntucua lo yaca xlya 
tlyu bi! tyanu cacua ti su ndi'i ngu', 
cha! cua'a ji'i ngu' cha! ná tyacua 
cha! cuxi ji'i ngu'. 16Nga'aa tyucua 
cha! ntyute! ngu' bi! chaca quiya!, 
ni nga'aa tyucua cha! nguityi ngu' 
hitya; ngataa tsumi' xee cua ji'i ngu', 
ni nga'aa ca chiya'a ti! ngu' lo'o 
tyique' cua. 17Ña'asii nu ñilya ña'a 
xlya! bi! ji'i ngu!, cha! ndi'i Ni la cui! 
ca su ntucua ycui' Ndyosi loo; bi! 
laca nu tsalo'o ji'i ngu! su caja hitya 
co'o ngu' cha! caja chalyuu cucui ji'i 
ngu' li". Lo'o jua!a xquityi Ni hitya 
cloo ngu! cha! nga'aa cunaa ngu' li'. 


Nu cuu oro nu nguxcuaa chaca 

xca ji'i ycui' Ndyosi lo yuu 

Lo'o li! nu nchca cati quiya' 

ngusuu nu ñi'ya ña'a xlya! bi! 
nguina' nu nga'a to! quityi ngutu 
bi'. Lo'o ngua jua'a, ti ti ndi'i lcaa 
na su ntucua ycui' Ndyosi li'. ?Cuati 
na'a na! jili tya tyacati tya'a xca nu 

ndu cha nde loo ycui' Ndyosi; cua 
nda ngu! cati tya!a cuilchcua ji'i 
ngu! xca bi! cha! cula'á ngu". $Li' 
yaa chaca yu xca nu ndyi'ya cuu 
oro lijya. Yaa bi' ngutu to! mesa 

su ntucua msta, la cui! mesa nu 
ndu nde loo su ntucua yaca xlya 
tlyu. Cua ngujui quiña!a yana jo!ó 
ji'i yu cha! taqui yu lo mesa su 
ntucua msta bi". La cui! tyempo nu 
lo'o nchcui' ngu' lo'o ycui' Ndyosi, 
lcaa ñati nu ntsu'u cha! ji'i lo'o 
ycui' Ndyosi ni, bi' tyempo laca nu 
ndyaqui yana jo'ó bi!. *Lo ya! xca 
nu ndu slo ycui' Ndyosi, ca bi! ndatu 
sñii yana jo'ó nu ndyaqui ne! cuu 
bi"; stu'ba ti ndyatu sñii bi! ndyalo'o 
cha! nu nchcui' nati bi! lo'o Ni. 
Jua!la ndyu'ni tlyu ngu' bi! ji'i ycui! 
Ndyosi. $Li' ndyalo'o xca ji'i cuu 
bi", ngusu'ba yu quii' nchcubi' ne', 
ngu yu ji'i cuu ndyaa cha! tyu nde 
lo yuu chalyuu. Li! lye tsa nguañi 
nde chalyuu, lye tsa nguañi nchcui' 
tyi'yu, lye tsa ndyubii, lye tsa 
ngulacui chalyuu. 


Nu cati tya'a cui'chcua 


SNu cati tya'a xca nu cua na'a na! 
tsa ni, nguxana ngula'á ngu' lo'o 
cui'chcua nu ntsu'u ya! ngu' li'. 

7Li' ngula'á xca nu nchca clyo lo'o 
cui'chcua ji'i yu; hora ti ndyalú tyo 
quee lo'o quii' nde lo yuu li'. Lo'o 
ndyalú bi' hichu' hati, li! ndyalú 
tañi ngu'. Sa cla'be chalyuu ndye 
ndyaqui li', jua'a ndyaqui sa cla'be 
yaca ndu, ndye ndyaqui sa cla'be su 
quii ji'i ngu!. 

8Li' ngula'á xca nu nchca tyucuaa 
lo'o cui'chcua ji'i; hora ti ndyacua 
sca ca!ya cua, ña!a tsaca chu! ca!ya 
ndyaqui ngua!ya nde lo tyujo'o. Li! 

sa cla'be ti hitya tyujo'o ngua tañi, 
9sa cla'be ti na lu'ú nu ntsu'u lo 
hitya tyujo'o ngujuii, sa cla'be lcaa 
yaca ni'i nu ntsu'u chalyuu ndye 
nguti li". 

10Li' ngula'á xca nu nchca tyuna 
lo'o cui'chcua ji'i; hora ti ndyalú 
sca cuii tlyu nu ntsu'u nde cua, nu 
ndyaqui ñi'ya ndyaqui quityee. 
Ndyú cuii bi! ngua!ya nde lo hitya 
sta'a, nde su ntyucua hitya tyucui 
ña'a chalyuu. Li! ngunu'u sa cla'be 
hitya tso'o nu ntsu'u chalyuu. 
31 Cuii Quixi' Clyaa! naa cuii tlyu bil, 
cha! nda clyaa! nu ngua!ya sa cla'be 
ti hitya nu ndyi'yu ngu'. Quiña!a 
hati ngujuii xquitya cha! cua ndyi'o 
ngu' hitya bi', cha! clyaa! tsa hitya 
bi'. 

12Li' ngula'á xca nu nchca jacua 
lo'o cui'chcua ji'i. Li' ngunu'u lcaa 
xee tlyu nu ntsu'u nde cua, cha' sa 
cla'be ti xee ndyubi' li'; lo'o xee 
cuichaa, lo'o xee co', lo'o xee cuii, 
sa cla'be ti xee ndyubi'. Sa cla'be 
ti nde cua, sa cla'be ti nde talya, 
nga'aa nda bi' xee. 

13Li' na'a na! su ndacui sca xca 
cla'be cua nu ñi'ya ña'a cua'ya 
ña'a bi'. Ndyuna na! cha! cuii tsa 
ngusi'ya yu: 

—Tya'na tsa cu'ma lo'o cula'á tya 
xna tya'a xca bi' lo'o cui'chcua ji'i 
ngu' ca tiya! la xi; tya'na tsa caca 
lcaa ñati nu tya ndyanu chalyuu 
lo'o cañi bi' li'. 

Li' ngula'á xca nu nchca ca'yu 
lo'o cui'chcua ji'i; hora ti 
na'a na' ngua'ya sca nu cuxi nde 
chalyuu. Masi cua ngua yu sca nu 
laca loo nde cua nquicha', pana 
ndyú yu lo yuu li', ñi'ya ndyú sca 
cuii. Cua ngujui ya! ji'i yu cha! 

saala yu to! tyuquee su ndi'i lcaa 
nu cuiñaja. 2?Ngusaala yu to! tyuu, 
quiña'a tsa sñii ntyucua li!; ñi'ya nti' 
sca horno tonu, jua'a ntyucua sñii 
bi'. Ngua talya xee cua li!, ndacu! ji'i 
xee xqui'ya sñii nu ntyucua to! tyuu 
bi!. 3Laja sñii bi! ntyucua sca taju 
tlyu tscu!, ngualya ni! lo yuu. Ntsutu 
chacuayá! ji'i ni! caca ni! tyaala, 
ñi'ya laca chuni'i tyaala. 4Nga'aa 
ngujui chacuayá! ji'i ni! cua'ni ñu'u 
jili su quii, jili yaca ndu. Ni sca na 
nu ndyataa ngu!, ná ca cua'ni ñu'u 
ni! ji'i; sca ti chacuayá! ngujui ji'i 
ni! cha! ta xi nu ti'í ji'i nu ngu! cuxi 
bi!, hati nu ná nscua cuayá! jili ycui' 
Ndyosi nde tyacaa ngu'. “Na ngua 
ji'i ni! cujuii ni! ji'i nati, sca ti cha! 
ti'í tsa xcube! ni! ji'i ngu! sa ca'yu 
co! ti; ñitya lolo ndacu chuni!i ji'na, 
jua'a ti'í tsa xcube' tscu! bi! ji'i ngu!. 
SCuayá! ca'yu co!, li! culana ngu' 
ñilya caca cha! cajaa ngu!, pana ná 
nquijeloo cha! bi! ji'i ngu!; ca ti! ngu' 
cajaa ngu', pana tya lyiji tsa cha! 
cajaa ngu'. 

7Nu tscu! bi! ni, cua laca ngua'ni 
cho'o ni! ji'i ni! cha! xuu tya!a 
ni! lo'o ñati, ñi'ya laca cuayu nu 
ndu tajua! ti cha! cusuu. Sca sne! 
ntucua scua' que ni! nu ni'ya sne! 
oro ña'a; pana cloo ni! ni, ñilya ña!a 
cloo ñati ña!a cloo ni! bi!. 8Ñi'ya 
ña'a quicha! hique sca nu cuna!a, 
jua!a ña'a quicha' hique ni!; ñitya 
ña'a la'ya cuichi, jua'a ña!a la'ya 
ni". 9Lo'o jua'a cua ndyacu' tyiquee 
ni! ñilya si lo'o sca lata chcua. Lye 
ndañi lu'be ni! ndacui ni!, ñitya lo'o 
ndañi cuayu nu ntojolaqui carreta 
ndya'a cusuu. 1Lo'o jua'a ntucua 
xtyili ni! ñitya ntucua xtyi'i chuni'i; 
la cui' jua'a ntucua ltsu' xtyili ni!, 

cha! lo'o xtyi'i ni! xcube! ni! ji'i hati 
chalyuu ña'a cuayá! tye ca!yu co!. 
11Ntsu'u nu laca loo ji'i ni", la cui! 
nu ntucua tlyu ca ne! tyuquee bi!; 
Abadón naa nu bi' cha'cía ji'i ngu' 
judío, lo'o juala Apolión naa nu bi! 
cha'cha ji'i ngu' griego, nu nti! ñacui 
cha'cha ji'na: ycui' nu ndu'ni ñu'u ji'i 
chalyuu. 

12Cua ndye tsaca cha! nu chiya'a 
tsa ndañi. Tya lyiji tyu'u tucua tya 
tyucuaa tya!a cha! nu chiya'a tsa 
ndañi. 

18Li' ngula'á xca nu nchca scuá 
lo'o cui'chcua ji'i yu. Lolo ndyuna 
na!, li! nchcui' hati ca su ndu mesa 
tlyu oro nu nscua nde loo su 
ntucua ycui' Ndyosi. Ca ta'a jacua 
jyaca mesa nguañi nchcui' hati bil, 
“Wnchcui' bi! lo'o xca nu nchca scuá 
nu ntsu'u cui'chcua ya! yu: 

—Clyaá ma ji'i nu jacua tya!a xca 
nu ndi'i ndyaaca' ca to! sta!a tlyu, 
stala Eufrates bi". 

15Lo'o jua'a ngua li'. Nu lo'o 
ngulaá nu jacua tya!a ngu' xca bi!, 
hora ti ngutu'u ndyaa xca bi!, cha! 
cujuii ji'i sa cla'be hati tyucui ña'a 
chalyuu. Cua laca ndu yala xca bi! 
cha! cujuii ji'i ngu' lo'o caca la cui! 
hora, masi la cui! tsa, masi la cui! 
co!, masi la cui! yija cha! cua'ni Ni 
cha bi'. 16Lo'o jua'a cua laca ngujui 
cha! 'na, ni tsa lo tya'a sendaru nu 
ntyucua hichu' cuayu ndya!a cusuu 
tya!a lo'o nu jacua tya!a xca bi!; 
tucua siyento miyon tya'a sendaru 
caca bi'. 

17La cui! laja lo'o nchcui' xcalá na', 
li' na'a na! nu tyuu tya'a cuayu bi', 
lo'o jua'a na'a na! ji'i ñati nu ntucua 
hichu' ni". Ñi'ya ña'a quii!, cha! 
ngatsi nga'a ti ña!a, jua'a ña'a chcua 

ndyacu' lo tyiquee ngu'; jua'a lo'o 
chcua cuaa ña!a nga'a tyiquee ngu' 
bi". Ñi'ya scua! que cuichi, jua'a ña!a 
scua! que cuayu bi'. Lo'o jua'a nde 
tyuu tu'ba ni! ndyu'u quii' lo'o sñii 
jua'a ti, lo'o sñii ngatsi nu chiya'a 
tsa xtyi'i ndyu'u. 18Sa cla'be ti ñati 
chalyuu ngujuii xquilya quicha nu 
nguxtyanu quii' bi', nu nguxtyanu 
sñii bi", nu nguxtyanu sñii ngatsi nu 
chiya!a tsa xtyi'i bi!; la cui! quicha 
nu ndu'u tyuu tu'ba cuayu laca bi'. 
19Nde tyuu tu'ba ni', lo'o jua'a nde 
lo xtyi'i ni!, ndacua ndyiji juersa ji'i 
ni! cha! cua'ni ni! cha! cuxi; taca ji!i 
cha! ntucua ltsu' lo xtyi!i ni', ñilya 
nu ntsu'u ji'i cuaña. 

20Pana ña'a ti tya ngua'ni ngu' 
cha! cuxi, nu ñati nu ná ngujuii 
lo'o quicha bi"; ná nguxtyanu ngu' 
cha! cuzi nu ndu'ni ngu'. Ña'a ti 
tya ndyu'ni tlyu ngu! ji'i cuili cuxi, 
jua'a ji'i lcui jo'ó nu ndya! lo'o oro, 
masi jo'ó ndya' lo'o plata, masi jo'ó 
ndya' lo'o chcua ngatsi, masi jo!ó 
ndya' lo'o quee, masi jo!ó ndya! lo'o 
yaca ti; ña'a ti ndyu'ni tlyu ngu' ji'i 
jo'ó nu ná nchca ji'i nafa ji'na, ni 
ná nduna cha! nu nchcui' na, ni ná 
nchca ji'i jo!ó bi! tya'a. ?1Lo'o jua'a 
ná ntaja'a ngu! cua'ni tye ngu' cha! 
ndujuii ngu' ji'i tya'a hati ngu!, ni 
ná ndye cha! ndu'ni cucha!'a ngu', 
ni ná ndye cha! ndu'ni suba! ngu' 
lo'o xa! nu cuna!a, ni ná ndye cha! 
ntyucuaana ngu'. 


Nu xca ji'i ycui' Ndyosi nu 


ndyi'ya sca quityi piti 
1 0 Li! laja coo ti na'a na! chaca 
xca nu ngutu'u ca slo ycui! 
Ndyosi, nu yaa nde cua ngua!ya nde 

lo yuu li!; lcaa cha nchca ji'i xca bi'. 
Ndu cuaña taa lo xlya hique xca bi!, 
jua'a ndubi tsa ña'a cloo xca bi! ñi'ya 
ndubi ña!a loo cuichaa; lo'o jua'a 
tyijya quiya! yu, jua'a tyijya nda yu, 
lye ndyu'u zee ñi'ya laca lo'o ndyatu 
quii'. 2Ya! yu ntucua sca quityi piti 
ti nu cua nchcana. Li! quiya! yu tsu' 
cui ngusta yu nde lo tyujo'o, quiya! 
yu tsu' coca ngusta yu nde lo yuu 
btyi. ¿Lo'o li! cuii ngusi'ya xca bi, 
ñilya nti! nxi'ya cuichi; lo'o ngusitya 
nu xca bi', lye nguañi nchcui' tyilyu 
li!, cha! stu'ba ti nchcui! nu cati 
tya!a tyi'yu nu ntsu'u chalyuu. 
4Lo'o ndye nchcui'! tyilyu bi!, li! cua 
scua ti na! cha! nu nda tyi!lyu bi', 
pana ndyuna na! nehcui! sca nu 
ntucua ca slo ycui! Ndyosi li": 

—Xu'ba cuatsi' nu'u cha! nu nda nu 
cati tya!a tyi'yu bi! —nacui Ni jna'—. 
Nga'aa scua nu'u cha! bi! lo quityi. 

5Li' ngusicua xca bi! ya! tsu! cui 
nde cua, la cui! xca nu cua na'a na! 
ndu lo tyujo'o, nu ndu lo yuu btyi. 
6Li' ncheui' xca bi': 

—Chacuayá! ji'i ycui' Ndyosi nu 
ná tye tsiya! ti yija ji'i Ni, bi! laca 
cha! nu nchcui! na! re —nacui xca 
bi'—, Ycui! Ni laca nu ngúiñá lcaa 
na nu ntsu'u nde cua, juala ngúiñá 
Ni lcaa na nu ntsu'u nde lo yuu 
chalyuu, jua!a ngüiñá Ni lcaa na 
nu ntsutu lo tyujo!o. Nditya nchcui' 
cha! nu nda Ni: Nga'aa tiya! tsa 
nacui ycui! Ndyosi cha! caa Ni cha! 
cua'ni cuayá! Ni ji'i ñati chalyuu; 
7lo'o xana cula'á xca nu nchca cati 
lo'o cui'chcua ji!i, li! xana cua'ni Ni 
cha nu cua ndacha'! Ni ji'i jyo'o cusu' 
nu nda cha! ji'i Ni lo'o ñati tya sa'ni 
la. Ntsu'u yacu! ti cha! bi! cua sa'ni, 


pana juani cua ndañi liñi cha! bi'. 

8Li' chaca quiya' nguañi nchcui! 
nu ntucua ca slo ycui' Ndyosi bi!, 
nchcui' lo'o na!: 

—Yaa xñi nu'u quityi piti ti nu cua 
nchcana ntucua ya! xca nu ndu lo 
tyujo'o nu ndu lo yuu chalyuu bi'. 

9Ndya'a na! su ndu xca bi! li", ni 
na! jili cha! ta quityi piti ti bi! 'na. 

—Yalo'o nu'u ji'i quityi re — 
nacui—. Chcui' lyiji nu'u lo quityi 
re, cha! ca cuayá! tso'o ti! nu'u ji'i; 
caca xñi'i ti! nu'u li!, masi tso'o ti 
ngua ti! nu'u lo'o na'a nu'u ji'i tya 
clyo. 

10Li' ngusñi na! quityi piti ti nu 
ntucua ya! yu, nchcui! na! lo quityi 
bi'. Lo'o na'a na! ji'i, li! tso'o tsa 
ngua ti! na!, ñitya laca lo'o ndyacu 
na cuiñaa! cuityu cha! tyixi tsa; 
pana nu lo'o cua ngua cuayá! ti! na! 
ni cha! nda, xñi'i tsa ngua ti! na!. 
VI Li! nchcui' Ni lo'o na!: 

—Tya chaca quiya! ntsu'u cha! 
chcui' nu'u cha! lo'o nati, lcaa 
cha! nu cua nti! ycui' Ndyosi ta 
Ni lo'o lcaa lo ñati chalyuu, masi 
lo'o ngu' nu laca loo, masi lo'o ñati 
tyucui ña!a chalyuu mala su ndi'i 
ñati; masi lo'o ñati nu nchcui' cua 
ña'a ca lo cha'cña nu nchcui' ñati 
chalyuu chcui' nu'u. 
Tucua tya'a ñati nu ndu nde chalyuu 

nchcui' cuentya ji'i ycui' Ndyosi 
1 Li' nda ycui! Ndyosi sca 
yaca cualyaa 'na; lyaa tsa 
yaca bi", cha! tyu'u cuayá! lo'o. 
Nchcui' Ni lo'o na! li": 

—Su'ba cuayá' clya nu'u nde ni'i 
tyu ji'i ycui' Ndyosi, cha! caca ni'i 
bi! cuentya jna! cha! ña'asii na! ji'i; 
jua'a su'ba cuayá! nu'u loo mesa su 
ntucua msta nu nsta ngu cuentya 

jna'. Clyacua nu'u ni lcua tya'a hati 
nu ndi'i ca bi! nu ndyu'ni tlyu jna' 
nu laca ycui' Ndyosi li'. 2Nga'aa 
su'ba cuayá! nu'u nde liya! toni'i 
tlyu bi!, cha! cuentya ji'i xa! nati 
nu ná ndaquiya' jna' nu laca ycui' 
Ndyosi tsiya! ti laca bi'. Chiya'a tsa 
cua'ni ngu! bi! lo'o tyi'i ngu' quichi 
bi!, la cui! quichi tlyu nu laca quichi 
nu cuentya jna! laca bi'. Tu'ba 
ntucua tucua co! tyi'i ngu' bi", 31i! ta 
na! tucua tya'a hati nu caa chalyuu 
cha! cheui' ngu! Icaa cha! nu nti! 
na! ta na! lo'o ñati. Tyucuaa ngu' bi! 
tsatu ngu' cla'be quichi bi! tyempo 
li! —nacui Ni 'na—, ña!a cuayá! 
tya!a tii tyucuaa siyento ntucua 
snayala tsa tyu ngu' bi". Tyucui 
tyempo cacu' ngu' bi! late! ngata, 
cha! tonu tsa cha! nu ta ngu' lo'o 
ñati, ñi'ya nu cua'ni na! nde loo la. 
4Lo'o ndu tyucuaa nati bi! 
chalyuu, ndu ngu' cuentya ji'i ycui! 
Ndyosi nu laca loo tyucui ña'a 
chalyuu; nxtyucua tsa ycui! Ndyosi 
ji'i ngu' bi!, cha! chcui' ngu' lcaa 
cha! nu nti! ycui' Ni ta Ni lo'o hati. 
Caca ngu' ñilya laca tucua tya!a 
yaca silyu olivo, lo'o juala caca ngu' 
ñi'ya laca tucua tya!a candyeru. 
(Tso'o tsa setye ndyu'u ji'i sityu 
olivo bi!, cha! tyaqui ne! candyeru.) 
5Lo'o cua nti! ñati chalyuu cua'ni 
lya! ti! ji'i ngu! bi!, li! tyalú quii! 
tu'ba ngu' nu ndu bi!, cha! tsumi' ji'i 
ñati cuxi; tye cua'ni ñulu ji'i nati bi! 
li". Juala cajaa lcaa hati nu cua'ni 
lya! ti! ji'i ngu' bi". Cua ntsu'u 
chacuayá! ji'i ngu' nu ndu bi!, cha! 
cua!a ngu! jili coo, cha! ná ca!ya 
tyo tsiya! ti tyucui tyempo lo'o ta 
ngu' cha! ji'i ycui! Ndyosi lo'o hati; 
jua!la ntsutu chacuayá! ji'i ngu! cha! 

cua'ni ñulu ngu' ji'i lcaa suu hitya 
cha! caca tañi; jua'a taca jili ngu' 

ta ngu' lcaa lo quicha cha! quiji' ji'i 
hati chalyuu, ni jacua' nti! ngu' cha! 
caca quicha hati. "Lo!o tye cña nu 
cua'ni tyucuaa hati bi! nde chalyuu, 
li' xana nu na'ni xña!a nu ntsu'u 

ca tyuquee bi', xuu tya'a ni! lo'o 
tyucuaa hati nu ndu bi! li'; tyijiloo 
nu bi! ji'i ngu' bi! li', cuati cujuii ji'i 
ngu'. 8Li! tyanu tyucuaa jyo'o bi! 

ca su ntsiya ngujuii to! calle quichi 
tlyu bi', la cui! quichi su ngujui'i ca'a 
ngu! ji'i ycui! nu Xu'na na lo crusi. 
Xña'a tsa ngu! quichi bi', bi! cha! 
ntsu'u sca cha! nu nchcui' hati ji'i, 
cha! ñilya ngua ngu' quichi Sodoma 
cua sa'ni, la cui! ñi'ya ngua ngu' 
quichi Egipto cua sa'ni, jua'a laca 
ngu' quichi tlyu bi! juani. 9Lo'o li! 
tyaa ñati tyucui ña'a chalyuu mala 
su ndi'i nati, lcaa lo hati chalyuu, 
masi hati nu ngutu'u cua ña!a ca 
quichi tyi ngu', masi hati nu nchcui' 
cua ña'a ca lo cha'cña nu nchcui' 
ñati chalyuu; tyu'u scua sna tsa 
cla'be nu tyaa ngu' tyaa na'a ngu' 
jili jyo'o bi! ca su nscua ngu'. Ná 

ta ngu' chacuayá! cha! tyatsi! jyo!o 
bi!. 10Chaa tsa ti! caca ñati chalyuu 
cha! cua ngujuii tyucuaa ñati nu 
ngutu bi, bi! cha! cua'ni ngu! ta'a; 
lu'ba ti ta ngu' xlya'be tyaa su ndi'i 
tya'a ngu!, cha! chaa tsa ti! ngu!. 
Xqui'ya tyucuaa jyo'o bi! quiña!a 
tsa cha! nchcube! ngujui ji'i hati 
chalyuu, nacui ngu'. Pana nu lo'o 
cua ndu'u scua sna tsa cla'be bi', li! 
chaca quiya! nda ycui' Ndyosi xtyi'i 
ndyalaa ne! cresiya ji'i tyucuaa ngu' 
jyo'o bi; xa! ndatu ngu' li'. Ndyutsii 
tsa lcaa hati nu na'a ji'i ngu' bil, 
cha! cua ndyu'ú ngu! chaca quiya!. 

12Li' ndyuna tyucuaa hati bi! lo'o 
ngusi!ya ycui' Ndyosi ji'i ngu' ca su 
ntucua Ni nde cua: 

—Tyacuí clya ma ca nde cua re — 
nacui Ni. 

Laja lo'o ña!a tya'a cusuu ngu' ji'i 
ngu', li' ngutu'u ngu' ndyaa ngu' 
nde cua; laja coo ti ndyaa ngu'. 
13La cui! hora bi' lye tsa ngulacui 
chalyuu; su nchca tii tya!a bariyu 
quichi bi!, tyucui ña'a sca bariyu 
ndye nguti li'. Cati mil tya!a hati 
ngujuii li', xquitya cha! ngulacui 
chalyuu. Lye tsa ndyutsii nu xa! 
la ñati nu ndyanu li', ndyutsii tsa 
ngu! ji'i ycui' Ndyosi nu ndi'i nde 
cua cha! nchca ji'i Ni cua'ni Ni cha 
nu jua'a tonu tsa; ndube tsa ti! ngu' 
cha! ngua'ni Ni jua'a. 

14Cua tucua quiya' ndye cha! cuxi 
nu yaa lo chalyuu, pana cua lijya 
ti cha! caca chaca cha! cuxi nde 
chalyuu. 


Chaca tya quiya' ngula'á cui'chcua 
15Li' cua ndya'a cati quiya' nguañi 
ngula'á xca lo'o cui'chcua ji'i. 
Nguañi nda xtyi'i tyuu tya'a hati 
nde cua li', nu ndi!ya nchcui': 
Ca juani ndyanu tachaa cha! 
ji'i ycui' nu Xu'na na, jua'a ji'i 
Cristo, 
cha! caca Ni loo ji'i tyucui ña!a 
chalyuu, nacui ngu'. 
Lo'o juani ná nga'a cha! tye cha! 
culo Ni cña chalyuu. 
16Li' ngua'ni tlyu nu ngu' cusu! bi! 
ji'i ycui' Ndyosi, nu calaa ntucua 
jacua tya!a ngu! cusu' nu ntyucua lo 
yaca xlya ca su ntucua ycui! Ndyosi; 
ndyaa stii ngu' nde loo ngu! lo yuu 
cha! cua'ni tlyu ngu' ji'i Ni. 7 Ndi'ya 
nchcui' ngu! li": 

Ndyosi Xu'na ya, nacui ngu!, cua 
nchca jinu'u cua'ni lcaa cha. 

Na lu'ú nu'u juani, lo'o la cui! ti 
lu'ú nu'u nu ngua tya clyo la, 
juala tya lu'ú nu'u nde loo la. 

Tsa xlya'be jinu'u cha! cua 
nguxana nu'u ndyu'ni nu'u 
quiña!a tsa cha tlyu nde 
chalyuu. 

Ndube tsa ti! ya cha! cua 
nguxana nu'u laca nu'u loo, 

18 masi ti'í tsa nchca ñasi! xa! la 
ñati nu ná ndaquiya' jinu'u. 

Cua ngulala ti tyempo cha! ta 
nu'u cha! ti'í jili ngu! bi", 

cha! cua'ni cuayá! nu'u ji'i lcaa 
jyo'o. 

La cui' tyempo tya nu'u xlya'be 
ji'i nati nu ngua'ni cha jinu'u, 

cha! cua ngua'aloo nu'u cha 
ji'i ngu' cha! chcui! ngu' cha! 
jinu'u nde chalyuu; 

jua'a tya nu'u xlya'be ji'i hati nu 
ndaquiya' jinu'u, masi ñati 
cuani', masi hati cusu!. 

Cua ndyalaa tyempo cha! cua'ni 
ñu'u nu'u ji'i nati nu ngua'ni 
ñu'u ji'i ñati chalyuu. 

19Li' na'a na! su ntucua laa tlyu 
ji'i ycui' Ndyosi nde cua, na'a na! 
ca ne! laa su nscua cñá! tacati, su 
ngutucua ycui' Ndyosi laja hati ji'i 
Ni nu ngua tya sa'ni la. Lo'o li! lye 
tsa nguañi nde chalyuu, lye tsa 
ndyubii, cuati lye tsa ndañi nchcui' 
tyi'yu; li! ngulacui chalyuu, jua'a 
clyaa tsa tyo quee ngua!ya. 


Ndyu'ni tyaala cuaña 
tonu ji'i sca nu cuna'a 
1 Li! nde cua ndyu'u tucua 
sca cuayá! nu nda ycui' 
Ndyosi cha! culu'u Ni ji'na, sca cha! 

nu ndyaca chalyuu laca bi'; bi! laca 
sca nu cuna'a nu ntsu'u ste! ndubi 
ña'a. Ñi'ya ndubi fia'a xee cuichaa, 
jua'a ña'a late! lacu! nu cuna!a bi!. 
Li! ngusta quiya! nu cuna!a chu! co!. 
Tii tyucuaa tya!a cuii nscua lo xlya 
hique nu cuna!a bi!; ñilya nscua 
sca sne! ti, jua'a nscua bi'. 2Cua 
ntsu'u sñi' nu cuna'a bi"; nchcube!' 
tsa nu cuna'a, ngusi'ya tsa cha! cua 
ngulala ti cala sñi'. 3Yala ti ndyu'u 
tucua chaca cuayá! nde cua li'; sca 
cuaña tlyu nu nga'a ña!a laca bi!, nu 
cati tya!a scua! que ni! ntucua. Jua'a 
sca sne! oro ntucua ca ta'a scua' que 
ni! bi', lo'o jua'a ntucua tii tya'a sata 
ni". 4Ngujui'i xtyi'i ni! cuii nu ntsu'u 
nde cua; ngusalú ni! ña'a tsaca 
cla'be Icaa cuii bi', ndyalú cuii nde 
lo yuu chalyuu. Li! ndatu nu cuaña 
bi! nde loo su ndu nu cuna'a nu cua 
cala ti sñi'; lo'o cala bi", hora ti cacu 
cuaña ji'i, ngua ti! ni". “Ngula sca 
sñi' qui'yu ji'i nu cuna'a bi! li'. Cua 
lijya bi' chalyuu, cha! liñi ti culo bi! 
cha ji'i lcaa hati chalyuu; pana hora 
ti ngúitya ycui! Ndyosi ji'i sñi' nu 
cuna!a bi!, ndyalo'o Ni ji'i yu nde su 
tlyu su ntucua ycui' Ni. $Li' ngusna 
nu cuna'a ndyaa ne! quixi! ca su tyi!i 
ycui' ti ma!; cua laca ngua'ni cho'o 
ycui' Ndyosi sca su tyi'i ma', su 
ña'asii Ni ji'i ma!, ca bi! tyanu ma! 
tii tyucuaa siyento ntucua snayala 
tsa li! 

7Li' nguxana cha! cusuu ca su 
ntucua ycui' Ndyosi. Ndu Miguel 
nu laca xu'na xca ji'i ycui' Ndyosi, 
ndu lo'o xca nu cuentya ji'i Ni; jua'a 
cua ndu nu cuaña tonu lo'o xca ji'i. 
Ti'í tsa ngusuu tya'a ngu' li! ¿Pana 
cua ntijiloo Miguel ji'i nu cuaña 
bi', nga'aa ngua ji'i nu cuaña bi! 

tyanu ca slo ycui! Ndyosi lo'o xca 
ji'i Ni li! 9cua ngulo'o Ni jili ngu' 
nu ndu cuentya ji'i nu cuaña bi! li". 
Sa'ni ndya!a nu cuaña bi', ycui' nu 
xña'a naa bi"; la cui! bi' laca nu 
naa Satanás. Xcui' na ñilo'o bi! ji'i 
ñati tyucui ña'a chalyuu. Pana cua 
ngulo'o ycui' Ni ji'i nu xña!a lo'o xca 
ji'i, ndyaa ngu' nde lo yuu chalyuu 
li! 

10Lo'o li! cuii tsa nguañi nchcui' 
sca ñati nde cua: 

—Juani taca ña!a na ñi'ya ngua'ni 
lyaá ycui! Ndyosi ji'i ñati chalyuu 
ya! nu xña!a —nacui ngu'—. Nguula 
tsa cha ndu'ni Ni chalyuu, bi' cha! 
laca Ni loo juani, lo'o jua'a cua 
ndyalaa tyempo cha! caca Cristo 
loo tyucui ña'a chalyuu. Nu ngua 
tya tsubi' la ndu nu xña'a bi! ca 
slo ycui' Ndyosi, cha! tsa lo'o talya 
ngusta bi! gui'ya hichu' hati tya'a 
ngusñi na cha! ji'i Jesús; pana juani 
cua ngulo'o Ni ji'i ca su ntucua 
ycui' Ni, cua ndyu'u laja ngu' bi! 

li". Nu ngu' tya'a ngusñi na cha! 
ji'i Jesús ni, cua ntijiloo ngu' ji'i nu 
xña!a bi!, xqui'ya cha! ngujuii Jesús 
nu ñitya ña!a xlya! bi'. Ná ntsii ngu! 
bi! ta ngu' cha! tso'o ji'i Jesús lo'o 
xa! ñati; ntaja'a ngu' bi! chcui! ngu' 
cha! bi', masi cujuii hati ji'i ngu! bi! 
xquilya cha! ñasi' tsa hati ji'i Jesús. 
12Bi! cha! juani —nacui nu ntucua 
nde cua bi'—, ca chaa ti! cu'ma nu 
ndi'i ma nde su ntucua ycui' Ndyosi; 
pana tya'na tsa caca cu!ma nu ndi'i 
ma nde chalyuu, nu ndi'i ma nde lo 
tyujo'o. Cua ngua'ya ycui' nu xña!a 
nde su ndi'i ma, lo'o juani ñasi' tsa 
bi! ndya'a; cua jlo ti! bi! cha! tya xi 
tya tsa ndyanu ji'i cha! cua'ni lya! ti! 
jili nati chalyuu. 

13Nu lo'o ngua cuayá! ti! nu 
cuaña tonu bi' cha! cua ngulo'o 
ycui! Ndyosi ji'i lijya nde lo yuu 
chalyuu, li! ngutu'u lea!a ni! ji'i nu 
cuna!a nu ntsu'u sñi' qui'yu bi!, cha! 
lye tsa cua'ni lya! ti! ji'i ma! ngua 
ti! ni'. 14Li' nda ycui' Ndyosi sca 
latya lu'be ji'i nu cuna!a bi!, ñitya 
ña!a lu'be sca cua'ya tlyu, cha! taca 
ji'i ma! tyacui ma! tsaa ma! ca su 
tyanu tso'o ti ma! ne! quixi!, su 
tyijyu' tsa jili ca su ndya'a cuaña 
bi'. Ca bi! ña'asii Ni ji'i ma!, ña'a 
cuayá! nu tyu'u scua sna yija cla'be. 
15Li' ngusalú nu cuaña bi' hitya 
tu'ba ni! ndyaa chu! nu cuna!a bi!; 
ñilya sca sta!a clyaa, jua'a ndyalú 
hitya tu'ba ni' cha! clya'ba lyiji cho! 
ngua ti! ni'. 'SLi! nguxtyucua yuu 
ji'i nu cuna!a bi!, bi! cha! sii nchcana 
tu'ba yuu, ndye hitya ngutu'u tu'ba 
cuaña ndyo'o yuu li!. 7 Ngunasi' 
tsa nu cuaña bi! ji'i nu cuna'a bi! li', 
ndyaa ndyaana ni! cha! cusuu lo'o 
lcaa ñati nu tyu'u ji'i nu cuna'a ca 
tiya! la; nxuu tya!a ni! lo'o lcaa ñati 
nu taquiya' ji'i cha nu ngulo ycui' 
Ndyosi ji'na, nu ña'a ti ná ntsii ngu' 
cha! cacha! liñi ngu' cha! ji'i Jesús 
jili xa! ñati. 


Nu tucua tya!a na'ni nu chiya'a ña'a 
1 Ndyaa na! ndyatu na! to! 
tyujo!o li'. Na'a na! nde to! 
hitya tyujo'o lijya ndu'u tucua sca 
na'ni nu chiya'a tsa ña!a; ntucua 
tii tya'a sata ni', cuati ntsu'u cati 
tya!a hique ni'. Ca ta'a sata ni! bi! 
cua ntucua sne' nu ndubi tsa ña!a, 
cha! laca ni' loo nde chalyuu. Ca 
tala scua! que ni! cua nscua xtañi 
cuiñaja, xtañi bi! nchcui' cha! ti'í 
jiti ycui' Ndyosi. ?Ñi'ya cuichi jo'ó, 

jua'a nafa ni!, ngua ti! na!; pana 
tyaala ña'a quiya! ni!, tyucui tsa 
xcatya' ni! ñilya ña'a xcatya! oso. 
Lo'o tu'ba ni! ni, ñi'ya ña'a tu'ba 
cuichi sa'a cuiña!, jua'a ña!a tu'ba 
ni'. Nda nu cuaña bi' cha loo ji'i nu 
na'ni chiya!a ña'a bi", cha! caca ni! 
loo ji'i hati chalyuu, ñilya laca ycui! 
loo. Lo!o jua'a nu cuaña bi! ni, nda 
ni! chacuayá! ji'i na'ni chiya'a ña!a 
bi", cha! caca cua'ni ni! cha, cha! 
tyanu tlyu ni! macala su nti! ycui! 
ni'. ¿Cua ndyanu cuayá! lo sca scua' 
que ni' su ngua quicha ni'; cua 
cajaa ti ni! tyempo bi!, ngua ti! na!, 
pana ngua tso'o su lye tsa quicha 
ni'. Ndube tsa ti! ñati chalyuu ña'a 
ji'i ni!; ngusñi ngu' cha! jili ni" li', 
xqui'ya cha! ngua tso'o chaca quiya! 
su lye quicha ni". “Ngua'ni tlyu lcaa 
ñati ji'i nu cuaña bi! li!, cha! cua 
nda bi! chacuayá! cha! caca tlyu nu 
na'ni chiya!a ña'a bi"; juala ngua'ni 
tlyu ngu' ji'i ycui! na'ni chiya'a ña!a. 
Nchcui' ngu' lo'o tya!a ngu! li": 

—Na tucui ndi'i chalyuu nu stu'ba 
lo'o nu na'ni jua. Ngataa nchca ji'i 
hati xuu tya'a lo'o ni. 

5Cua ngujui chacuayá! ji'i nu na'ni 
chiya'a ña!a bi!, cha! chcui! cua 
ña!a ca ti cha!, masi lye tsa cua'ni 
tyucuaa ti! ni', masi cheui' cuxi ni! 
ji'i ycui' Ndyosi. Tu'ba ntucua tucua 
co! ntsu'u chacuayá! ji'i ni! cha! caca 
ni! loo nde chalyuu. $Li' nguxana 
na'ni chiya!a ña'a bi! nda ni! quitya 
ji'i ycui' Ndyosi: nchcui' cuxi na'ni 
bi! jili lcaa cha nu ndu'ni Ni; jua'a 
nchcui' cuxi ni! ji'i su tlyu nde cua 
ca su ntucua ycui' Ni; juala cuxi tsa 
nchcui' ni! jili lcaa nati ji'i ycui! Ni. 
7Ngujui chacuayá! ji'i ni' cha! xuu 
tya!a ni! lo'o ñati nu ntsu'u cha! ji'i 

lo'o ycui' Ndyosi, cha! tyijiloo ni! ji'i 
ngu! bi'. Lo'o li! ngujui chacuayá! ji'i 
ni! cha! caca ni! loo ji'i tyucui ña!a 
chalyuu mala su ndi'i ñati, masi 
lcaa lo ñati chalyuu nu ngutu'u cua 
ña'a ca quichi tyi ngu', nu nchcui' 
cua ña'a ca lo cha'cña nu nchcui! 
hati chalyuu; $lcaa ñati tyucui ña'a 
chalyuu cua'ni tlyu ngu! ji'i na'ni bi' 
li!, si ná nscua xtañi ngu' lo quityi 
ji'i ycui' Ndyosi. Nu ngua tya clyo la 
lo'o tya lyiji cuiñá Ni chalyuu, tya 
li! nguscua Ni xtañi nati nu ná nga'a 
cha! tye chalyuu ji'i. Cua ndyanu 
quityi bi! cuentya ji'i nu ñilya ña'a 
xlya! nu cua ndyujuii hati ji'i tsaca 
quiya!. 

9Bi! cha! cua'a jyaca ma juani, si 
tyaja'a ma cuna ma xi. 10Si lo'o 
nscua cha! tsalo'o ngu! ji'i tsaca ma 
ne! chcua, jua'a caca lacua. Ná cutsii 
ma li'. Si lo'o nscua cha! cujuii nati 
jili tsaca ma, masi lolo maxtyi, jua'a 
caca lacua. Ná cutsii ma li'. Ndu'ni 
cha! talo tsaa tyiquee na ji'i cha! 
cuxi; ndu'ni cha! lcaa tsa taquiya' 
na ji'i ycui! Ndyosi si ntsu'u cha! 
ji'na lo'o Ni nde chalyuu. 

VI Li! na'a na! chaca na'ni chiya'a 
ña'a lijya ndyu'u tucua nde lo yuu 
chalyuu. Ntucua tucua tya'a sata 
ni!; ñilya ña'a sata xlya! cuañi!, jua'a 
ña'a sata ni!, pana nchcui! ni! ñi'ya 
nu nchcui' nu cuaña tonu bi!. 12Ñitya 
nchca ji'i na'ni chiya!a ña'a nu yaa 
tya clyo la nelyo ni' cha, la cui! jua'a 
nchca ji'i nu chaca na'ni bi! culo 
ni! cña ji'i hati; cha! juersa ndatsaa 
ni! jili lcaa nati chalyuu cha! cua'ni 
tlyu ngu' ji'i na'ni nu yaa clyo, nu 
ngua tso'o su ti'í tsa ngula!a hique 
ni". WLo'o nu chaca na'ni chiya'a 
ña'a bi!, lo'o bi' ngua'ni quiña!a cha! 

tlyu; ngua'ni bi! cha! ndyalú quii' nu 
ntsu'u nde cua nde lo yuu cha! ña'a 
Icaa hati ji'i. 14Lo'o jua'a nguñilo'o 
ni! ji'i lcaa ñati tyucui ña'a chalyuu 
xquitya cha! tlyu nu ndyu'ni ni! lo'o 
ndi'i ni! slo nu na'ni nu yaa tya 

clyo bi. Li! nehcui! ni! lo'o lcaa ñati 
chalyuu cha! cuiñá ngu' sca lcui tyu, 
cha! cua'ni tlyu ngu' ji'i lcui bi!; 
ngúiñá ngu' lcui ji'i nu na'ni nu yaa 
tya clyo bi! li', na'ni nu ngua tso!o 
masi ti'í tsa ngula'a hique ni". !5Lo!o 
li' ngujui chacuayá! ji'i nu chaca 
na'ni bi!, cha! culatu'u cui'i cha! tyaa 
xtyi'i lo lcui ji'i na'ni nu yaa clyo bil; 
ngua ji'i lcui cheui' lo'o hati li', ngua 
ji'i cujuii ji'i lcaa nati nu ná ntaja'a 
cua'ni tlyu ji'i. 18Ngulo ni! cha ji'i 
lcaa ñati cha! chca!a cuayá! ya! ngu' 
la'a tsu! cui, masi chca!a cuayá! nde 
tyacaa ngu'; masi ñati tlyu, masi 
ñatijua'a ti, masi culiya! ngu!, masi 
ti'i ngu!, masi msu nu cua ngúi'ya 
hati ji'i, masi msu nu ndi!i tso'o ti, 
chca!a cuayá! jili lcaa hati cuentya ji'i 
nu xña!a. Ni sca nati nga'aa ntsu'u 
chacuayá! ji'i cha! cuilya yu'ba, ni 
cha! cujui' yu'ba, si ná ngua!a cuayá! 
ji'i ni! loo ngu!. Lo'o nu cuayá! bi! 

ni, xtañi na'ni nu chiya!a ña'a bi! 
laca, cha! número nu ca ji'i xtañi ni! 
laca cuayá! bi". 18 Cui'ya na cuentya 
ni cha! ndyaca re. Si culacua tso'o 
ti' na, quije cha! jitna ñi'ya ndyu'u 
cha! ji'i número ji'i na'ni bi"; número 
jili ni! ni, ñi'ya laca xtañi ñati, juala 
laca bi'. Nde laca número bi!: scuá 
siyento ntucua snayala ntucua scuá. 


Sca siyento ntucua tu'ba ntucua 
jacua mil tya'a ñati lubii 
1 Lo'o li! na'a na! chaca quiya! 
ca ndacua su ndu nu ñi'ya ña'a 

xlya! bi! lo xlya ca!ya Sión; stu'ba ti 
ndu bi! lo'o sca siyento ntucua tu'ba 
ntucua jacua mil tya!a ñati. Nde 
tyacaa hati bi', ndacua nscua xtañi 
nu ni'ya ña!a xlya! bil, lo'o la cui! bi! 
nscua xtañi ycui' Ndyosi Sti Ni. ?Cuii 
nguañi nde su ntucua ycui! Ndyosi 

lit; ñi'ya ndañi ndyalú hitya sca sta!a 
clyaa to! quee jaa! su cua tsa ndyalú 
hitya, ñitya ndañi lo'o lye tsa nchcui' 
tyilyu, jua!a nguañi bi', ngua ti! na!. 
Ndacua ndu tyuu tya!a hati nu tso!o 
tsa ntyijili ya! ngu' lo sañi, ngua ti' 
na!; ¿nde loo su ndu yaca xlya tlyu 

su ntucua ycui! Ndyosi, ca su ndu nu 
jacua tya!a na'ni tacati bi!, ca su ndu 
nu ngu' cusu! bi!, ca bi! ndu ñati nu 
ndyula lo'o sañi bi". Sca ti nu hati 
quiña'a bi! ngua ji'i cula tu'ba jii bi!; 
ná ngua ji'i xa' ñati chalyuu ca tsa'a 
ngu' jii bi', cha! sca jii nu bilya cuna 
ñati chalyuu laca bi'. Sca ti nu sca 
siyento ntucua tu'ba ntucua jacua mil 
tya'a ñati nu ngua'ni lyaá Ni ji'i nde 
chalyuu, bi' ñati laca nu ngua ji'i cula 
tu'ba jii bi'. 4Ñati lubii tsiya! ti laca 
nu ngu' quiña'a bi'. Ná ngutu'u cha! 
ji'i ngu' bi! lo'o xa! nu cuna'a nu lo'o 
nguti'i ngu' chalyuu, ná ngua'ni ngu' 
bi' cha' suba' tsiya' ti; nguta'a ngu' 
lo'o nu ñi'ya ña'a xlya' bi' macala su 
ndya'a. Cua ngua'ni lyaá Ni ji'i ngu' 
bi', cha' bi' laca ñati nu tso'o nti' ycui' 
Ndyosi ña'a Ni ji'i tya lo'o nguxana 
cha' ji'i nu ñi'ya ña'a xlya' bi'. Tya 
clyo ngusubi Ni ji'i ngu' bi", cha! 
cua'ni ngu' cña ji'i Ni. 5Ná ntucua cha! 
cuiñi tu'ba ngu' bi' tsiya' ti, cha' ná 
ntsu'u cha! cuxi ji'i ngu' bi! tsiya! ti. 


Tya xna tya'a xca ji'i ycui' Ndyosi 
SNa'a na! ndyaa chaca xca ji'i ycui! 
Ndyosi li!, nu cua tsa ndacui ndyaa; 

ndyalo'o bi! ji'i sca cha! tso!lo nu 
ngua ti! ycui' Ndyosi chcui' lo'o lcaa 
ñati chalyuu, sca cha! nu ndulo tsa 
jili nati cha! cuna ngu'. Lcaa tyempo 
ná tye chca cha! bi!. Slo lcaa lo ñati 
chalyuu tyucui ña!a chalyuu mala 
su ndi'i hati, cua ña'a ca quichi tyi 
ngu!, nati nu nchcui' cua nafa ca lo 
cha'cha nu nchcui' hati chalyuu, ca 
bi! ndyaa xca bi', cha! chcui' lo'o 
lcaa hati. "Cuii nchcui' xca bi! lo'o 
ngu' li": 

—Cutsii cu'ma ji'i ycui' Ndyosi, 
cube ti! ma ji'i Ni cha! tlyu tsa cha 
ndu'ni Ni chalyuu —nacui xca bil—. 
Cua ndyalaa tyempo cha! cua'ni 
cuayá' Ni jili lcaa hati chalyuu. 
Cua'ni tlyu ma ji'i ycui' Ndyosi cha! 
cua ngüiñá Ni nde cua, jua'a ngúiñá 
Ni chalyuu, jua'a ngüiñá Ni tyujo'o, 
juala ngüiñá Ni lcaa su ntyucua 
hitya —nacui xca. 

8Lo!'o ndyaa xca bi!, li! ndyalaa 
chaca xca cha! chcui' lo'o ñati: 

—Cua nguti quichi —nacui nu 
chaca xca bi'—. Cua nguti quichi 
tlyu nu naa Babilonia, xqui'ya 
cha! ngua'ni ñu'u ngu! quichi bi! jiti 
lcaa hati chalyuu. Cuxi tsa cha nu 
ngua'ni ngu' quichi bi", xquitya cha! 
ndu'ni tlyu ngu' ji'i lcui jo'ó; jua'a 
ngulutu quili ngu! jili xa! nati cha! 
cua'ni ngu' la cui! ti cha! cuxi slo 
jo'ó —nacui xca nu nchca tyucuaa 
bi. 

9Nchca sna quiya' juani yaa chaca 
xca. Cuii ncheui' lo'o nati li!: 

—Xcube! ycui' Ndyosi ji'i cua ña!a 
ca hati nu ndyu'ni tlyu ji'i nu na'ni 
chiya'a ña!a bi!, masi ji'i ycui' ni, 
masi ji'i lcui ji'i ni'. Lo'o jua'a xcube' 
Ni ji'i lcaa hati nu nga'a cuayá! ji'i 
ni! nde tyacaa ngu', jua'a si nga'a 

cuayá! ji'i ni! chu! ya! ngu'; xcube' 
Ni ji'i ngu' bi!, cha! lye tsa ngunasi' 
Ni. Tyaqui ngu' bi! lo'o sca quii' 
tlyu nu nguxa' lo'o yuu sufri su 
ñala nu ñilya ña!a xlya! bi! ji'i ngu'; 
jua'a lcaa xca nu cuentya ji'i Ni ña'a 
ji'i ngu! bi! li'. Tyucui tyempo ná 
tye cha! tyatu sñii quii' su nchcube! 
ñati bi!; ná caja ñi'ya clyaá ngu' bi! 
ji'i ycui' Ndyosi, lcaa hati nu cua 
ngua'ni tlyu ji'i na'ni bi!, masi ji'i 
lcui ti ngua'ni tlyu ngu'; masi nga'a 
cuayá! ti ji'i ni! nde tyacaa ngu' lo'o 
chu' ya! ngu', nga'aa clyaá ngu! bi". 
12Lo'o nu na ni, talo na ji'i cha! cuxi 
sca ti si ntsu'u cha! ji'na lo'o ycui' 
Ndyosi, sca ti si taquiya' na cha nu 
ngulo Ni ji'na, sca ti si xñi tso'o na 
cha! ji'i Jesús; sca ti jua'a taca ji'na 
talo na ji'i nu cha! cuxi bi. 

18Li" ndañi xtyi'i ca su ntucua 
ycui' Ndyosi, nchcui! sca nati lo'o 
na!: 

—Scua clya nu'u cha! re: “Tso!o tsa 
caca tyiquee hati nu ndyijii laja lo'o 
ndyu'ni ngu' cha ji'i ycui! Ndyosi 
nu Xu'na na tyempo nde loo la”. La 
cui' jua'a laca cha! nu nda Xtyi'i 
ycui' Ndyosi lo'o ma. Nacui cha! ca 
bi! tyi'i cha' hati bi! li", cha! tso'o tsa 
cña nu ngua'ni ngu' lo'o yaa ngu' 
chalyuu; ndiya ti! Ni cña nu ngua'ni 
ngu', bi! cha! tyi'u ti! ycui' Ndyosi 
jili cha nu cua ngua'ni ngu! bi! li! — 
nacui Ni jna!. 


Nchca clacua nde chalyuu 


14Li' na'a na! su ndacui sca coo 
ngati, chu! coo bi! ntucua sca nu 
ñi'ya ña'a nati ña!a; ntucua sca sne' 
oro hique Ni, lo'o ya! Ni ndacui sca 
maxtyi cha tu'ba. *Li' ngutu'u sca 
xca ne! laa ji'i ycui' Ndyosi nde cua, 

nu cuii ngusi!ya ji'i ñati nu ntucua 
chu! coo bi!: 
—Xu'ba clya nu'u maxtyi jinu'u, 
xuti'i nu'u ji'i quixi! trigo, cha! 
bi! laca hati ji'i ycui' Ni nu ndi'i 
chalyuu. Cua ndyalaa la cui' hora 
cha! caca clacua chalyuu, cua laca 
nguscua se'i cha! caca bi!. 
16Ngua'ya nu ntucua chu! coo 
bi! nde lo yuu li', nguscui maxtyi 
ji'i cha! si'yu quixi' li!; juala ngua 
clacua nde chalyuu. 

17Li' na'a na! chaca xca nu 
ngutu'u ne! laa ji'i ycui' Ndyosi nde 
cua, nu ndacui maxtyi cha tu'ba ya! 
yu. 18 Jua'a ngutu'u tya chaca xca 
nu ndu to! mesa su ndyaqui msta, 
yaa li"; bi! laca nu laca loo ji'i quii! 
bi". Li! cuii ngusitya bi! lo'o xca nu 
ndacui maxtyi cha tu'ba ya: 

—Xu'ba clya nu'u maxtyi jinu'u, 
xi'yu jyacua! sityu losu! tyixi nu 
ntsu'u chalyuu, cha! ngumi tsa ña'a 
sityu bil, 

19 Ngua!ya xca bi! li", nguscui yu 
maxtyi ji'i yu nde lo yuu chalyuu, 
ngusi'yu yu ji'i jyacua' sityu losu' 
bi!, ngu ji'i ndyaa ne! sca pilya quee 
nu tlyu xi cha! satá ngu! ji'i; la cui! 
jua'a xcube! tsa ycui' Ndyosi ji'i hati 
chalyuu, xquitya cha! ñasi! tsa Ni ji'i 
ngu'. 20To! quichi nscua su ngusi sityu 
bi!, la cui! su ngujuii hati cha! nchcube! 
Ni ji'i ngu!. Clyaa tsa tani ndyalú lijya 
lo yuu li"; tsa ñala cuayá! nu ndyalaa 
tu'ba cuayu, tsa lo cua clyaa tañi 
ndyalú bi'. Sna siyento kilómetro 
cuayá! tyijyu! ngusna tañi bi! ndyaa. 


Yalo'o xca ji'i quicha nu 
cua'ni tye ji'i chalyuu 
1 Ngutu'u tucua chaca cuayá! 
tlyu nde cua li'. Ndube tsa 

ti! na' lo'o na'a na! ji'i, cha! ndu cati 
tya'a xca ji'i ycui' Ndyosi nu ndu 
lo'o cati tya!a quicha nu caca su cua 
tye ti chalyuu. Lo'o cua ndye ngua 
quicha bi' chalyuu, li! cati cha! ñasi! 
ycui! Ni. 

2Li! na'a na! sca tayu' nu ni'ya 
ndubi caatya, jua'a ndubi ña'a lo 
tayu! bi; ñitya ndyatu sca quii' 
ndyaqui, jua'a ña!a tayu! bi!, ngua ti! 
na!. To! tayu' caatya bi! na'a na! ndu 
Icaa hati nu cua ntijiloo ji'i nu na'ni 
chiya!a ña'a bi"; masi cua ngujuii 
ngu! bi! xqui'ya cha! bi!, ná ntaja!a 
ngu' cua'ni tlyu ngu' ji'i lcui ji'i na'ni 
bi!, ni ná ntaja!a ngu' chca!a cuayá! 
ji'i ni' hichu' ya! ngu' lo'o número 
nu cuentya ji'i xtañi ni'. Ndu ngu' 
bi! ndyula ngu' lo'o sani nu cua nda 
ycui' Ndyosi ji'i ngu'. ¿Ndyula tu'ba 
ngu! sca jii nu cua ndyula tu'ba jyo'o 
Moisés nu ngua sa'ni, la cui! Moisés 
nu ngua'ni cha ji'i ycui! Ndyosi; lo'o 
nu ñi'ya ña!a xlya! bi! ndyula tu'ba la 
cui! jii bi. Ndilya nchcui' jii bi!: 

Ndyosi Xu'na ya, lcaa cña nchca 
jinu'u; 

tlyu tsa cña ndu'ni nu'u, hasta 
ndube tsa ti! lcaa hati ji'i cha 
bi'. 

Xcui' ndu'ni liñi nu'u lo'o ñati 
chalyuu, chañi tsa laca lcaa 
cha! nu nchcui' nu'u lo'o hati. 

Sca ti nu'u laca Xu'na lcaa ñati 
tyucui ña!a chalyuu. 

4 ¿Ha ná ntsii ngu' jinu'u? 

¿Ha ná tyaja'a ngu' ñacui ngu! cha! 
tlyu tsa cha nu ndu'ni nu'u? 

Sca ti ycui' nu'u nu lubii tsa 
cresiya jinu'u. 

Cua na'a ngu! lcaa su ndyu'ni 
cuaya' nu'u ji'i nati cha! liñi 
tsa ndyu'u cha!; 

bi! cha! tyaa lcaa hati tyucui ña'a 
chalyuu ca su ntucua nu'u, 
cha! cua'ni tlyu ngu' jinu'u. 
Ndye jii nu ndyula tu'ba ngu' li'. 
STiya' la li! na'a na! ne! laa tlyu 
ji'i ycui' Ndyosi nu ntucua nde cua. 
Ca cla'be bi! ndu ni'i nu tacati tsa 
su ntsu'u colo quee cuaja! nu nscua 
cha! lo; la cui! cha! nu cua nda ycui' 
Ndyosi lo'o ñati tya clyo la laca 
bi!. SLi! ngutu'u nu cati tya'a xca bi! 
ne! laa, ndyalo'o ngu' jili ca ta'a 
cati quicha nu caca lo'o cua tye ti 
chalyuu. Xcui' late! ngati lacu' xca 
bi!, late! nu lubii tsa ña'a; jua'a cua 
ndyaaca' sintya oro tyiquee ngu!. 
7Lo'o li! ndatu sca na'ni tacati bi!, 
lo'o jua!a cati tya!la ca'ña oro ntucua 
ya! ni!; ne! ca!ña bi! ntsu'u cha! ti!í 
nu ta ycui' Ndyosi ji'i nati chalyuu, 
cha! ñasi! tsa Ni ji'i ngu!, ycui' 
Ndyosi nu ná nga'a cha! tye yija ji'i 
Ni. Nda ni! ca'ña bi! ji'i nu cati tya'a 
xca bi! li". £Ngutsa'á ne! laa ntsu'u 
sñii cha! xcutsii ji'na, cha! tacati tsa 
cha! bi!, cha! tlyu tsa cha! nu ntsu'u 
ji'i ycui' Ndyosi. Ná tucui ngua ji'i 
tsaa ne! laa bi! ña'a cuayá! tye ca 
tala cati quicha nu ta nu cati tya!a 
xca bi' lijya nde chalyuu. 


Ca'ña nu ntsu'u cha' ti'í nu 
ta ycui' Ndyosi ji'i hati 
1 Lo'o li! ndyuna na! cha! 
nchcui' sca ñati ne! laa tlyu 
bi!, cuii nchcui' lo'o nu cati tya'a xca 
ji'i ycui' Ndyosi bi!: 

—Yaa clya ma salú ma na nu 
ntsu'u ne! ca'ña bi! nde lo yuu 
chalyuu, nu cati tya!a ca'ña nu 
ntsu'u cha! ti'í ne!, nu ta Ni ji'i nati. 

2Li' ndyaa xca nu nchca clyo, 
ndyaa ngusalú na nu ntsu'u ne! 

ca'ña ji'i nde lo yuu chalyuu. Li 
tonu tsa quichu' ntyucua tyucui ña!a 
hichu' nati; ti'í tsa nti! ngu! li", lcaa 
ñati nu cua nga'a cuayá! ji'i na'ni 
nu chiya!a nafa bi", lcaa ñati nu cua 
ndyu'ni tlyu ji'i ni!. 

3Lo'o li! ndyaa xca nu nchca 
tyucuaa, ndyaa ngusalú na nu 
ntsu'u ne! ca'ña ji'i ca lo tyujo'o; 
ngutsa!a hitya li', ngua tyucu ñilya 
nti! tañi sca jyo'o. Ngujuii lcaa na 
lu'ú nu ntsu'u lo tyujo'o li". 

4Lo'o li' ndyaa xca nu nchca 
tyuna, ndyaa ngusalú na nu ntsu'u 
ne! ca'ña ji'i tyucui nafa to! sta!a, 
lcaa su ntyucua hitya tyucui ña'a 
chalyuu; ngutsa'a hitya bi! li', ngua 
tañi. “Li! ndyuna na! nchcui' xca nu 
laca loo ji'i hitya: 

—Liñi tsa cha ndyu'ni nu'u cha! 
nchcube! nu'u ji'i nati cuxi bil, 
Xu'na —nacui ji'i ycui' Ndyosi—, 
cha! lubii tsa cresiya ji'i ycui' nu'u. 
Lu'ú nu'u juani, jua'a nu ngua 
tya clyo lu'ú nu'u. STya ndyi'u ti' 
nu'u ñilya ngua lo yuu tya sa'ni la, 
nu lo'o cua ndyujuii ngu! ji'i nati 
jinu'u; cua ndyyjuii ngu' bi! ji'i tyuu 
tya'a ñati nu ngua tulba jinu'u cha! 
nchceui' nu'u lo'o ñati. Lo'o juani la 
cui! ñitya nu ngua'ni ngu' tya li, la 
cui! jua!a nda nu'u cha! ti'í ji'i ngu', 
cha! tyi'u ti! ngu' ji'i jyo'o nu cua 
ndyujuii ngu' ji'i tya sa'ni la. 

7Li' ndyuna na! cha! nu nchcui' 
ñati nde su ntucua mesa su ndyaqui 
msta: 

—Ndyosi Xu'na ya —nacui ngu'—, 
ycui' nu'u ni, lcaa cha nchca jinu'u 
—nacui ngu'—. Liñi tsa ndyu'ni nu'u 
lo'o nehcube! nu'u ji'i ñati bi! jua'a; 
chañi tsa cha! nu ncheui! nu'u ji'i hati 
bi", cha! cuxi tsa cha ndu'ni ngu! bi!. 

8Lo'o li! ndyaa xca nu nchca 
jacua, ndyaa ngusalú na nu ntsu'u 
ne! ca'ña ji'i lo cuichaa; tyique' tsa 
ndyaca li!, cha! cua nda ycui! Ndyosi 
chacuayá! ji'i cuichaa cha! chumi' 
hichu' nati. “Tyuu tya'a ñati ngua 
quicha li!, cha! nguula tsa tyique' 
nda bi". Li' nguxana ngu', lye tsa 
nxlyú ngu' cha! hichu' ycui' Ndyosi, 
cha! ycui! Ni laca nu ngulo cha cha! 
yaa quicha bi!; pana ná ntaja!a ngu' 
tsiya' ti culochu' ngu! ji'i cha! cuxi 
nu ntsu'u ji'i ngu', cha! li! cua'ni 
tlyu ngu' ji'i ycui' Ndyosi. 

10Lo'o li! ndyaa xca nu nchca 
ca!yu, ndyaa ngusalú na nu ntsu'u 
ne! ca'ña ji'i nde loo su ntucua 
tlyu na'ni nu chiya'a ña'a bi'; ngua 
talya yata tyucui ña'a su laca ni! 
loo li'. Ti'í tsa nti' hati chalyuu, 
cua laca ñi'ya si na cua nguliji ti' 
ngu'. 11Ña!a ti tya nda ngu' quitya 
ji'i ycui' Ndyosi nu laca loo nde cua, 
cha! nda Ni cha! ti!í bi! ji'i ngu', nda 
Ni quichu! bi! ntyucua hichu! ngu'; 
pana ná ntaja'a ngu' xtyanu ngu' ji'i 
cha! cuxi nu ndu'ni ngu!. 

12Lo'o li! ndyaa xca nu nchca 
scuá, ndyaa ngusalú na nu ntsu'u 
ne! ca'ña ji'i nde to! sta'a tlyu nu 
naa Eufrates; ndye sta!a bi! ngúityi 
li!, ndyanu sca tyucuii nu cua laca 
ngua tso'o ti cha! caa tyuu tya'a 
nu laca loo cha! cusuu. Tyijyu! tsa 
tyu'u ngu' caa ngu', ca su ntyucua 
cuichaa tyu'u ngu' bi!. 

13Li' na'a na! cha! ngutu'u tucua 
sna tya!a cuiñaja; ñi'ya ña!a cuityi!, 
jua!a ña'a cuiñaja bi". Ngutu'u 
bi! nde tyuu tu'ba cuaña tonu bi", 
cuati nde tyuu tu'ba na'ni chiya!a 
ña'a bi!, cuati nde tyuu tu'ba nu 
hati nu cuiñi ti ncheui' cha! ji'i 

ycui! Ndyosi; ca bi! ngutu'u cuiñaja 
bi' lijya. 14Msu ji'i nu xña'a laca 
cuiñaja bi!; nchcutsii bi' ji'i ñati, 
cha! nchca ji'i cua'ni cha! tlyu. 
Ndya!'a cuiñaja bi! nxuti'i jili lcaa 
nu laca loo chalyuu, cha! tyaa ngu' 
cha! cusuu tsa tlyu lo'o cua tye ti 
chalyuu. Cua ntsu'u cña nu cua'ni 
ycui' Ndyosi nu Xu'na na lo'o 
ndyaca cha! cusuu bi". 15“Cua'a jyaca 
ma”, nacui Jesús, “tsiya! ca tyu'u 
tucua na! tyaa na! ñilya nti! sca 
nu cuaana. Tso'o caca tyiquee nati 
nu tii ti ti! tyi'i chalyuu, xqui'ya 
cha! ngusñi ngu' cha! jna!; ngataa 
ca tyuju'u ti! ngu' bi! slo nati lo'o 
tyalaa hora nu tyaa na! li'.” Jua'a 
nacui Jesús ji'i hati ji'i Ni. 16Li' 
nzuti'i cuiñaja bi' ji'i ngu' laca loo, 
cha! tyaa ngu' nde sca nati!, su naa 
Armagedón cha'cña ji'i ngu' judío. 
Lolo li' ndyaa xca nu nchca 
cati, ndyaa ngusalú na nu ntsu'u ne! 
ca'ña ji'i lo cui'i ti. Li! cuii nchcui' 
nu ntucua lo yaca xlya tlyu nde ne! 
laa tlyu ji'i ycui' Ndyosi nde cua: 
—Cua ngua bi' juani —nacui Ni. 
18Li' lye tsa ndyubi, lye tsa 
nguañi tyucui ña'a lo tyujo'o, lye 
tsa nchcui' tyi'yu, lye tsa ngulacui 
chalyuu; bilya clyacui chalyuu jua'a 
tya lo'o ngúiñá Ni ji'i hati chalyuu. 
Tlyu tsa cha! ngua. 19 Ti!í tsa ngutsu 
yuu su nscua quichi tlyu, nu quichi 
Babilonia bi'; sna yu!be ngua quichi 
bi! li". Lo'o jua'a nguti lcaa quichi 
tonu nu ndi'i xa! chalyuu, cha! 
ndyi'u ti' Ni nchcube' Ni ji'i ngu' 
quichi tlyu bi; tlyu tsa cha! ti'í 
ngua'ni ycui! Ndyosi lo'o ngu! bi!, 
cha! ñasi! tsa Ni ji'i ngu'. 20 Ndye 
nguliji yu'u lcaa yuu nu ntsu'u 
cla'be hitya, nguliji yu'u lcaa ca'ya 

cua jua!a ti; nga'aa na'a ngu' ji'i li". 
21 Cuati nde cua ndyalú tyo quee 
tonu ngua!ya lo yuu. Ti'i tsa bi!; ña'a 
cuayá' tu'ba kilo, tsa lo cua cuayá! 
ti'i ntsu'u sca ti yu'be tyo quee nu 
ndyalú hique ñati chalyuu li'. Lo'o 
jua'a tlyu tsa cha! cuxi nchcui' ngu' 
ji'i ycui' Ndyosi li"; lye tsa nguxlyú 
ngu' cha! hichu' Ni xqui'ya tyo quee 
bi!, cha! tlyu tsa cha ndyu'ni Ni nde 
chalyuu. 


Ndu'ni ñu'u tsa ngu' quichi 
tlyu ji'i lcaa nati chalyuu 
1 Li! yaa sca xca ca slo na!, 
sca ngu! tya!a nu cati tyala 
xca nu ntucua ca'ña oro ya! bi!. 
Nchcui! lo'o na! li": 

—Cuaa nu'u ca nde cha! culu'u 
na! jinu'u ñilya xcube! Ni ji'i ngu' 
quichi tlyu nu lye tsa ndyu'ni ñu'u 
ji'i nati chalyuu; la cui! quichi tlyu 
laca su ntsu'u tyuu tya!a stala cacua 
ti to! quichi. ?Quiña'a tsa cha! 
suba! ndyu'ni ngu' nu laca loo nde 
chalyuu, cha! tyuu tsa tya!a jo!ó 
ntsu'u ji'i ngu! xquilya ngu' quichi 
tlyu bi'; juala ngunu'u tyiquee hati 
tyucui ña!a chalyuu xquitya cha! 
suba! nu ndyu'ni ngu' bi!. 

3Li' ndyalo'o Xtyi'i ycui' Ndyosi 
na, ndyaa na! lo'o sca xca ji'i ycui! 
Ni ca ne! guizi' su ná ndi'i hati. Ca 
bi! na'a na! su ntucua sca nu cuna!a 
hichu' sca na'ni nga'a, nu chiya!a 
tsa ña!a; hichu' ni! nscua quiña'a tsa 
cha! cuxi, nu ti'í tsa nchcui! ji'i ycui! 
Ndyosi. Ntucua cati tya!a hique 
ni', cuati ntucua tii tya!a sata ni!. 
4Late! cuaa ña'a, late! nga'a catsi 
ña!a lacu' nu cuna!a bi'; chu! late! 
bi! ndacui quiña!a tsa chcua tso!o 
lo'o quee ndubi lo'o xa! la quee nu 

quiña!a tsa nga'a. Ntucua sca tasa 
oro ya! nu cuna!a bi!; ne! bi! ntsu'u 
lcaa lo cha! cuxi, lcaa lo cha! suba! 
nu cua ngua'ni nu cuna!a bi! yaa 
nde chalyuu. $Nde tyacaa nscua 
sca xtañi nu cuna!a bi!, pana ná 

ca cuayá! ti! na ji'i si ná nslo na 
xtañi bi': “Babilonia tonu laca re, 
cha! nde laca quichi tyi lcaa ñati 
nu ndyu'ni cha! suba! tyucui ña!a 
chalyuu”. Jua'a nscua nde tyacaa 
nu cuna'a bi'. SLi! na'a na! cha! lye 
tsa ndyu'ni nu cuna!a bi!; ñitya 
ndu'ni sca nu cu'bi, juala ndyu'ni nu 
cuna!a bi!, xqui'ya cha! cua ndyujuii 
bi! jiti ñati ji'i ycui! Ndyosi, ndyujuii 
ji'i nati nu ná ntsii ncheui' liñi cha! 
ji'i Jesús nde chalyuu. Lo'o cua na'a 
na! ji'i nu cuna'a bi', quiña!a tsa cha! 
ngulacua ti! na! li'. 7Lo'o li! ndacha' 
nu xca ji'i ycui! Ndyosi bi! 'na: 

— ¿Ni cha! laca ndube tsa ti! nu'u? 

—nacui—. Culu'u na! jinu'u cua 
ña'a ca cha! tucui nu ntsu'u ji'i nu 
cuna!a nu ntucua chu! na'ni chiya'a 
ña'a jua, nu na'ni nu ntucua cati 
tya'a hique ni! lo'o tii tya'a sata 

ni'; culu'u na! jinu'u sca cha! nu ná 
nchca cuayá! ti! hati ji'i —nacui—. 
8Na'ni nu cua na'a nu'u jua, ngutu'u 
bi! nu ngua tya sa'ni la, ngataa 

lu'ú bi! juani; pana cua ngulala ti 
tyu'ú ni! chaca quiya!, masi nscua 
nde tyuquee qui'ñi bi!, cha! tyaa ni! 
ca chalyuu talya su tye ni! cati ni! 
tsiya' ti —nacui—. Cua ña'a ca hati 
nu ná nscua xtañi lo quityi ji'i ycui' 
Ndyosi, quiña'a tsa cha! culacua 

ti' ngu! lo'o ña!a ngu! ji'i na'ni bi!; 
pana tya clyo lo'o tya lyiji xana 
chalyuu re, cua nscua xtañi ñati nu 
cua nda ycui' Ndyosi chalyuu nu 

ná nga'a cha! tye ji'i. Ngutu'ú na'ni 

bi! nu ngua tya sa'ni la, masi ngataa 
lu'ú bi! juani; pana nafa ti tya tyu'ú 
bi!, masi chaca tya quiya!. 

9Ndi'ya ndyu'u cha! bi! si ca 
cuayá! ti' ma ji'i —nacui xca 'na—. 
Nu cati tya'a hique na'ni bi! ni, bi! 
laca cati tya'a lo cuatii su nscua 
quichi tlyu nu lye tsa ndyu'ni ñu'u 
ji'i chalyuu. Lo'o jua'a ndi'i cati 
tya'a rey nu laca loo chalyuu. 1% Cua 
ndye cha! ji'i ca'yu tya'a rey nu 
laca loo bi!, jua'a ña'a ti tya ntucua 
chaca rey tya!a nu laca loo bi', lo'o 
jua'a tya lyiji tyu'u tucua chaca 
tya!a rey nu caca loo bi! nde loo 
la; pana xti ti tyempo tyi'i bi! lo'o 
tyaa bi! chalyuu. 11Lo'o nu na'ni 
nu ngutu'u nu ngua sa'ni bi', pana 
nga'aa lu'ú bi! juani, bi' laca tya 
chaca tya'a rey nu laca loo; ñitya 
laca loo nu cati tya!a rey bi! nde 
chalyuu, jua'a caca loo nu chaca rey 
bi! nde lo yuu chalyuu, cha! la cui! 
bi! laca nu cua tyaa ti ca bilyaa — 
nacui xca jna'—. 

12"Lo!o na'a nu'u na'ni bi', cha! 
tii tya!a sata ni! ntucua hique ni!, 
bi! laca tya tii tya'a rey nu tya 
lyiji caca loo chalyuu. Cua ntsu'u 
chacuayá! ji'i ngu' bi", cha! caca 
ngu! loo masi chaca hora tya; 
stu'ba ti caca tlyu ngu! bi! lo'o nu 
na'ni chiya!a nafa bi! li! 13Sca ti 
cha! nda!ya hique nu tii tya!a rey 
bi", cha! xtyucua ngu' ji'i na'ni bi!, 
cha! ta ngu' chacuayá! ji'i ni". 14Xcui' 
KUU tya!a ngu! lo'o ycui' Ni, nu ñilya 
ña'a xlya! bi"; pana tyijiloo nu ñitya 
ña'a xlya! bi! ji'i na'ni bi", lo'o jua'a 
tyijiloo hati nu ndya'a lo'o Ni ji'i 
ni!, xqui'ya cha! laca ycui' Ni Ku'na 
lcaa ñati chalyuu, laca ycui' Ni 
loo la ji'i lcaa ngu' nu laca loo nde 

chalyuu. Lo'o jua'a nu hati ji'i ycui! 
Ni ni, cua ngusubi Ni ji'i ngu! bi!; na 
cua nguane Ni ji'i ngu! bi!, lo'o jua!a 
tso'o tsa ngusñi ngu! cha! ji'i ycui! 
Ni —nacui xca 'na. 

15Tya nchcui' la nu xca ji'i ycui' 
Ndyosi bi! lo'o na! li": 

—Ni'ya laca sta'a nu nscua cacua 
ti to! quichi tlyu bi", juala laca hati 
chalyuu, cha! tsa tlyu ti lijya lcaa lo 
ñati chalyuu ca quichi bi!; ngutu'u 
ngu! tyucui ña'a chalyuu mala 
su ndi!i ñati, nchcui' ngu' lcaa lo 
cha'cña nu nchcui' ñati chalyuu. 
16Lo'o lcaa rey nu laca nu tii tya'a 
sata na'ni chiya!a ña'a nu na'a ca ti 
nu'u, lo'o jua!a ycui' na'ni bi!, lo'o 
ngu! bi! ca ti'í ti' ngu' ña'a ngu' ji'i 
quichi tlyu bi'; xlyaá ngu' lcaa cha! 
tso'o nu ntsu'u ji'i ngu! quichi bi!, 
tyanu ngu' quichi jua'a ti li'. Taqui 
rey quichi bi! li!, cua'ni tye ngu' ji'i 
ngu' quichi bi'. 1 Cua ngua'ni ycui' 
Ndyosi cha! ca!ya cha! hique rey, bi! 
cha! cua'ni ngu' jua'a, cha! ta ngu' 
chacuayá! caca nu na'ni chiya'a ña'a 
loo, ña!a cuayá! tyu'u scua lcaa cha! 
nu nacui Ni cha! caca. 1$Nu cuna'a 
nu na'a nu'u ni, ñi'ya nti! nu quichi 
tlyu nu laca loo bi", jua'a laca nu 
cuna!a bi"; nclyo bi! cha ji'i lcaa ngu' 
nu laca loo chalyuu. 


Nguti quichi Babilonia 
1 Tiya! la li! na'a na! ji'i chaca 
xca ji'i ycui' Ndyosi lijya 
ca'ya nde lo yuu chalyuu; tlyu tsa 
chacuayá' ntsu'u ji'i xca bi!, lo'o 
juala ndubi tsa ña!a tyucui ña!a yu, 
ña'a cuayá! nda yu xee tyucui ña!a 
chalyuu. ?Cuii tsa nchcui' xca bi": 
—Cua ndye cha! ji'i quichi 
Babilonia bi! —nacui—, ndye quichi 

tlyu bi! nguti. Ca su nguti'i quichi 
bi! cua tsubi' la, ca bi! laca to! tyi 
cuxee juani, masi tyi cuiñaja laca 
bi! juani. Ca bi! ntucua to! tyi lcaa 
lo cui'i cuxi, lcaa lo na'ni cuityi nu 
ntucua lu'be nu chiya'a ña'a. 3Tya 
sa'ni ngulu'u ngu' quichi bi! ji'i lcaa 
ñati chalyuu cha! cua'ni ngu' cha! 
suba!, cha! cua'ni tlyu ngu' ji'i xa! 
jo'ó; lye ndatsaa ngu! bi! ji'i nati, 
cha! lo'o ngu! cua'ni ngu! cha! cuxi 
lo'o tya!a hati. Suba! tsa ngua'ni 
lcaa nu laca loo chalyuu lo'o nguta'a 
ngu' nde quichi bi'. Ná tye chca cha! 
cuxi nu ngua'ni ngu' ca quichi bi!, 
bi! cha! ngua ji'i ngu' culiya! ngua'ni 
tsa ngu' ngana. 

4Li' xa! nguañi nchcui' sca nati ca 
su ntucua ycui' Ndyosi, nchcui' lo'o 
ñati ji'i ycui' Ni: 

—Tyu'u clya cu'ma hati 'na juani, 
tyu'utsu! ma nde quichi tlyu bi! — 
nacui Ni—. Ná ntsu'u cha! cua'ni 
stu'ba ma cha! lo'o ngu! bi!, nu lo'o 
ndyu'ni ngu' cha! cuxi, cha! ná 
xcube' ycui' Ndyosi ji'i ma stu'ba ti 
lo'o nu ngu' cuxi bi!. $Quiña'a tsa 
cha! cuxi ndyu'ni ngu' quichi bi!; 
hasta cua jlo ti! ycui' Ndyosi cha! 
ntsu'u tsa qui'ya ji'i ngu', lo'o jua'a 
ndyi'u ti! Ni ji'i cha! cuxi nu ndu'ni 
ngu'. £Xcube' Ni ji'i ngu' bi! li"; la 
cui! ñilya lo'o cua nguxcube! ngu' ji'i 
ma, jua'a xcube' Ni ji'i ngu' bi', masi 
tucua quiya! ta Ni cha! ti'í ji'i ngu' 
quichi bi'. Lye tsa ndyu'ni lya! ti! 
ngu' bi! jiti xa! hati, bi! cha! cua'ni 
yala Ni cha! tucua quiya' xcube' Ni 
ji'i ngu'. 7Tso'o si chcube! hati bi", 
tso'o si caca xñi'i ti! ngu!, cha! lye 
tsa ndu'ni tyucuaa ti! ngu' lo'o 
tya!a ngu! xqui'ya cha! culiya! nu 
ntsu'u ji'i ngu!. Xcui! ndilya ntsu'u 

tyiquee ngu' bi': “Nitya nti! ntucua 
rey, jua'a ntucua na”, nacui ngu' ji'i 
tya'a ngu!. “Si'i ngu' ti'i laca na, ná 
nga'a cha! caca xñi!i ti! na”, nacui 
ngu'. $Xqui!ya cha! jua'a ntsu'u 
tyiquee ngu!, bi! cha! cua'ni Ni cha! 
sca ti tsa xñi lcaa quicha ji'i ngu', 
lcaa quicha nu nga'a cha! tyacua ji'i 
ngu' bi'. Cajaa ngu' xqui!ya quicha 
tlyu, xi'ya tsa ngu' cha! xñi'i ti! ngu', 
caca jbi'ña ji'i ngu', cuati jua'a tye 
quichi tyi ngu' tyaqui. Tlyu tsa cña 
nu ndu'ni ycui! Ndyosi nu Xu'na na, 
bi! laca Ni nu ndyu'ni cuayá' ji'i ngu' 
quichi tlyu bi". 

9 Cunaa tsa lcaa ngu' nu laca loo 
chalyuu; xitya tsa ngu! lo'o ña!a 
ngu' tyatu sñii cha! ndyaqui quichi 
tlyu bi', cha! stu'ba ntsu'u cha! ji'i 
ngu! lo'o ngu' quichi bi'. Ndu'ni 
lya! ti! ngu' ji'i tya'a hati ngu', lo'o 
jua!a suba! tsa ndu'ni ngu' lo'o ngu'. 
10Tyijyu' ti tsatu ngu' cha! tyutsii 
tsa ngu' lo'o ña!a ngu! cha! cati 
quichi bi!: 

—Ti'i tsa cu!ma juani, ngu' quichi 
Babilonia —nacui ngu' li'—. Tlyu 
tsa quichi tyi ma nquicha!, sii tsa 
loo chalyuu su ngua loo quichi tyi 
ma; pana juani ni, sca hora ti ndye 
nchcube' ma. 

31Lo'o jua'a lcaa ngu' culiya! nu 
ndi'i chalyuu, tya'na tsa cua'ni 
ngu'; xñili tsa caca tyiquee ngu' cha! 
nga'aa caja ñati nu cuilya yu'ba 
ji'i ngu': 2nga'aa cui'ya ngu' oro ji'i 
ngu', masi plata, masi quee ndubi, 
masi tyaaca' quee ngati; nga'aa 
cuilya ngu' late! ngati ji'i ngu!, nu 
quiña!a tsa nga'a, masi late! cuaa 
ña!a, masi late! sera, masi late! nu 
ntsu'u tyuu tya!a color ji'i; jua'a lcaa 
lo yaca nu ñaa tyijyu', lcaa na ndya' 

lo'o tyijya sata ngati, masi na ndya' 
lo'o yaca nu quiña!a nga'a, masi na 
ndya' lo'o chcua ngatsi, masi na 
ndya' lo'o chcua ti, masi na ndya! 
lo'o quee tacalya ti, nga'aa cuilya 
ngu' ji'i tsiya! ti; jua'a canelya, 
lo'o Icaa lo xtyi'i nu tyu'u lo na 
cacu na, masi yana jo'ó nguxa! ti, 
masi yana jo'ó ycui' nu ngati ti, 
masi tana ji'i yaca mirra nu tyixi 
xtyi!i, ngataa cui'ya ngu' ji'i; lo'o 
juala lcaa lo xa! la yu'ba nu ndujui' 
ñati, masi vino, masi setye nu tyu'u 
lo na cacu na, masi catyá xlyá, masi 
nscua!, masi bata, masi xlya!, masi 
cuayu, jua'a carreta nu ntyojolaqui 
cuayu, masi msu nu ndyi'ya ñati, 
masi tyucui ña'a tsaca ñati chalyuu 
na, nga'aa caca caya! bi". 1*Chcui! 
ngu' nu ndujui! yu'ba bi! lo'o ngu! 
quichi bi! li": 

—Cua ndye nguliji lcaa cha! tso'o 
nu ndacui tsa ti! ma ji'i; juala cua 
ndye cha! culiya' ji'na, cua ndye 
lcaa lo na nu tso!o ña'a ji'na —ñacui 
ngu'—. Nga'aa quije cha! tso!o bi! 
ji'na juani. 

15Lo'o jua'a nu ngu' culiya! bi' ni, 
ngu' nu ngujui cha! culiya! ji'i lo'o 
ndyu'ni ngu' ngana nde lquichi bi", 
tyijyu' ti tsatu ngu', cha! tyutsii tsa 
ngu' ña!a ngu' lo'o cati quichi bi!; 
tya'na tsa cua'ni ngu', cha! xñi'i tsa 
til ngu' caca. 16Lo'o li! ndi'ya chcui' 
ngu! bi': 

—Ti'i tsa ma, cu!ma ngu' quichi 
re juani; tlyu tsa quichi tyi ma 
nquicha' —ñacui ngu! culiya! li'—. 
Tya sa'ni la xcui! late! ngati ña!a, 
lo'o late! cuaa ña'a, lo'o late! nu 
ntsu'u tyuu tya!a color nchcu! ngu' 
quichi tyi ma; xcui' chcua oro, lo'o 
quee ndubi, lo'o tyaaca! quee ngati 

ndacui yane ngu!, yane ya! ngu!. 
17 Juani ni, sca hora ti nguna' lcaa 
cha! culiya! bi! jitna —ñacui ngu'. 

Lo'o jua!a tyu lcaa nu nelya! yaca 
ni'i, lo'o ngu! nu ndyu'ni cha ne! yaca 
ni'i, lo'o ngu! nu nda caya! cha! tsaa 
tyijyu! lo'o yaca ni'i bi", lo'o juala xa! 
hati nu ndyiji ngana ji'i tyijyu! lo'o 
yaca ni'i bi!; tyijyu! ti tsatu ngu' bil, 
18xilya tsa ngu' lo'o ña'a ngu' tyatu 
sñii cha! ndyaqui quichi tlyu bi: 

—Bilya ña'a na chaca quichi nu 
culiya! la, ñilya ngua culiya! tsa 
quichi re —ñacui ngu' ji'i tyala ngu'. 

19Li' cu ngu' sñii yuu nde hique 
ngu!, ñi'ya nu ndu'ni ngu! bi! lo'o 
xñi'i tsa ti! ngu'. Xi'ya tsa ngu' li!: 

—Ti'i tsa ma, cu'ma ngu' tya!a 
quichi tyi na juani, cha! tlyu tsa 
quichi tyi na nquicha! —ñacui ngu' 
bi'—. Tya sa'ni la culiya' tsa ngua 
lcaa na nu laca na xu'na yaca ni'i, 
nu ndya'a na lo'o yu'ba ji'i quichi bi! 
tyijyu'. ¿Ma caja cha! bi! juani? Sca 
hora ti nguna! Icaa cha! tso!o jitna — 
ñacui nu ndya!a lo'o yaca ni'i bi". 

20 Pana cacha! na! ji'i ma juani, 
cu'ma nu ndi!i ca su ntucua ycui' 
Ndyosi nde cua, cua'ni ma cha! ca 
chaa tsa ti! ma lo'o tyalaa hora 
cati quichi bi!; lo'o juala cu!ma ñati 
chalyuu nu ntsu'u cha! ji'i ma lo'o 
ycui' Ndyosi, lo'o cutma hati nu 
ngua'aloo Ni ji'i ma cha! cua'ni ma 
cha ji'i Ni, lo'o cu'ma nu laca ma 
tu'ba ji'i ycui' Ndyosi cha! nchcui' 
Ni lo'o nati, cua'ni ma cha! ca chaa 
tsa ti' ma cha! liñi tsa ndu'ni Ni lo'o 
xcube' Ni ji'i ngu' quichi bi!, xquitya 
cha! xña!a tsa ngua'ni ngu' bi! lo'o 
ma. 

21Lo'o li! yaa sca xca ji'i ycui' 
Ndyosi nu tlyu tsa cha ngua ji'i 

cua'ni. Ngusicua xca bi! sca quee 
tonu nu lo scuii ti ña'a; ñitya ña'a 
sca quee ji'i molino, jua'a ña'a quee 
bi". Ngu ji'i ndyaa nde lo hitya 
tyujo'o li". 

—La cui! jua'a caca ji'i quichi 
Babilonia, quichi tlyu bi' —nacui 
xca bi'—, cha! xlyú ngu' ji'i quichi 
bi! ca lo yuu tsiya! ti; ngalaa ña'a 
ngu' ji'i quichi bi! chaca quiya! li!. 
22Nga'aa cañi cula'á ngu' musca 
Iquichi bi! li"; masi sani, masi yaca 
quii, masi cui'chcua, ngataa cañi 
tsiya' ti cula'á ngu' ji'i chaca quiya!. 
Nga'aa caja tsiya! ti ngu' cuityi nu 
cuiñá ni'i jili ma, nu cuiñá yaca 
ji'i ma, ni nga'aa cañi tsiya! ti coo 
molino ca su nguti'i ma; nga'aa 
tyaca! tsiya' ti tyu'u xee toni!i ji'i 
ngu' quichi, nga'aa cañi chcui' ngu' 
cuañi' lo'o tya'a ngujui clyo'o ca 
ti ngu!. Tya sa'ni la ná ntsu'u ngu' 
culiya' tyucui ña'a chalyuu ñi'ya 
nu culiya! cu'ma quichi bi; pana 
cua nñilo'o ma ji'i quiña!a tya'a hati 
chalyuu, xqui'ya cha! tlyu tsa cha! 
cucha!a nchca ji'i ma. 

24Bi! cha! cua nchcube! ycui' 
Ndyosi ji'i ngu' quichi Babilonia 
bi', xqui'ya cha! cua nquijeloo ji'i Ni 
quitya nu ntsu'u ji'i ngu! bi!; tyucui 
ña'a chalyuu cua ndyujuii ngu! bi! 
ji'i jyo'o cusu! nu ngua tu'ba ji'i ycui! 
Ndyosi, lo'o jua'a cua ndyujuii ngu' 
bi! ji'i xa! la hati chalyuu nu ntsu'u 
cha! ji'i lo'o Ni. 

1 Tiya! la xi ndyuna na! 
nchcui' nati nu ndi'i tsa tlyu 
ti ca su ntucua ycui' Ndyosi. Ndi'ya 
nchcui' ngu! li": 
Cua'ni tlyu na ji'i ycui' Ndyosi, 
cha! nchca ji'i Ni cua'ni lyaá 
Ni ji'i nati. 


APOCALIPSIS 18, 19 


Cua'ni chi na loo ycui' Ndyosi, 
cha! nchca ji'i Ni cua'ni Ni 
lcaa lo cha tsiya’ ti. 

2 Chañi tsa laca lcaa cha! nu 
nchcui' ycui! Ni lo'o hati, liñi 
tsa ndyu'ni cuayá' Ni ji'i ñati 
chalyuu. 

Cua nchcube! Ni ji'i ngu' quichi 
tlyu nu lye tsa ngua'ni ñu'u ji'i 
chalyuu, xqui'ya cha! suba! nu 
ndyu'ni ngu' lo'o tya!a ngut; 

jua'a nchcube' Ni ji'i ngu! bi', 
xqui'ya cha! cua ndyujuii ngu' ji'i 
hati nu ndyu'ni cha ji'i ycui' Ni. 

3Tya chaca quiya' cuii nchcui' 
ngu! li": 

—Cua'ni tlyu na ji'i ycui' Ndyosi. 
Nga'aa tye cha! tyatu sñii ca su 
ndyaqui quichi tlyu bi!. 

4Li' nguxana nu calaa ntucua 

jacua tya'a ngu' cusu! bi, la cui! 
jua'a nguxana nu jacua tya!a na'ni 
tacati, ndyaa stii ngu' lo yuu nde 
loo su tlyu su ntucua ycui' Ndyosi; 
ngua'ni tlyu ngu' ji'i ycui' Ni. Ndilya 
nchcui' ngu! bit: 

—Jua!a caca cha! lacua. Cua'ni 
tlyu na ji'i ycui! Ni —nacui ngu' lo'o 
tyala ngu!. 

5Li' nguañi nchcui' sca ñati ca su 

ntucua yaca xlya tlyu: 

Lcaa tya'a na nu ndu'ni na cha 
ji'i ycui' Ni, cua'ni tlyu na ji'i 
Ni juani; 

lcaa na lo'o tya'a na nu ndube 
tsa ti! na ji'i Ni, 

masi cuañi' na, masi ngusu! na, 
cua'ni tlyu na ji'i ycui! Ni. 


Ta'a ngujui clyo'o ycui' yu nu 
ngujuii lo crusi xqui'ya na 
$ Quiña'a tsa ñati nguañi nchcui' 
tsa tlyu ti li'. Ni'ya ndani ndyalú sca 

stala clyaa to! quee jaa! su cua tsa 
ndyalú hitya, ñitya ndañi lo'o cuii 
tsa nchcui' tyilyu, juala nguañi lo'o 
nchcui' nati quiña!a bi', ngua ti! na!. 
Ndi'ya nchcui' ngu' li!: 

Cua'ni tlyu na ji'i ycui' Ndyosi 
nu Xu'na na, nu lcaa lo cha 
nchca ji'i Ni ndu'ni Ni, nacui 
ngu' ji'i tya!a ngu!. 

Cua nguxana Ni, laca Ni loo 
ji'na juani; 

7 bi! cha! tso'o tsa caca tyiquee na, 
ca chaa ti! na juani, cua'ni chi 
na loo ycui' Ni. 

Cua ndyalaa tsa cha! caja clyo!o 
ycui' yu nu ngujuii lo crusi 
cuentya ji'na. 

Lo'o Icaa na, ñati nu ngusñi cha! 
ji'i Ni nde chalyuu, 

laca na ñi'ya si laca na cuxii ji'i 
yu, masi tsa tlyu ti na sca 
tyempo ti. 

Cua ngua'ni cho'o na ñilya si 
caja clyo'o na lo'o ycui! yu, 
nacui ngu'. 

8 Cua nda Ni late! lubii nu ngati 
tsa ña'a, nu tso'o tsa ña!a cha! 
cacu! na. 

Lcaa cha tso'o nu ngua'ni ngu' bi! 
nde chalyuu xqui'ya cha! ngusñi 
ngu' cha! ji'i ycui' Ni, bi! laca ñi'ya 
ña'a ste! ngu! nu tso'o tsa ña'a bi! 

9Nchcui' nu xca ji'i ycui' Ndyosi 
bi! lo'o na! li!: 

—Scua clya nu'u cha! re lo quityi 
—nacui—: “Tso'o ntsu'u tyiquee hati 
nu nguane na! ji'i cha! tsaa su caja 

clyo'o lo'o yu nu ngujuii lo crusi 
cuentya ji'i ngu'”, nacui Ni. La cui! 
cha! liñi nu nda ycui' Ndyosi lo'o 


hati laca cha! bi! —nacui xca bi! jna!. 


101! ngutu sti' na! ngustii na! nde 
loo su ndu xca bi!, cha! cua'ni tlyu 

na! ji'i ngua ti! na!, pana ngalaa nda 
bi! chacuayá! 'na: 

—Ngataa cua'ni nu'u jua'a lo'o 
na! —nacui nu xca bi! 'na—. La cui! 
tya!a ndyu'ni na cña jili ycui' Ni 
laca na. La cui! tya!a na! laca lcaa 
cu'ma nu ngusñi tso'o ma cha! tso!o 
nu cua nda Jesús lo'o ma. Ji'i ycui' 
Ndyosi cua'ni tlyu nu'u tso'o la — 
nacui xca jna!. 

Nu cha! tso'o nu nda Jesús lo'o 
hati, la cui! cha! laca nu nda ycui! 
Ndyosi lo'o hati nu laca tu'ba ji'i Ni. 


Nu ntucua chu' sca cuayu ngati 
31Lo'o li! na'a na! cha! ntucua 

yaala to! tyuu ni'i ca su ntucua ycui' 
Ndyosi; ca bi! ndu sca cuayu ngati, 
jua!la ntucua sca hati hichu' ni'. 
Nacui lcaa ngu' ca su ntucua ycui! 
Ndyosi cha! hati tso'o laca nu bi!, 
cha! chañi tsa laca cha! nu nchcui' 
Ni lo!o ñati. Liñi tsa cha! nu nda Ni 
lo'o ndyu'ni cuayá' Ni ji'i nati. Lini 
tsa ndu'ni Ni lo'o nati lolo ndya!a Ni 
cusuu. 12Nu zee cloo Ni ni, tso!o tsa 
ngulane zee ñi'ya laca lo'o cua tsa 
ndyatu quii'. Lo'o jua!a tyuu tya'a 
sne! oro ntucua lo xlya hique Ni. 
Cua nscua sca xtañi Ni hichu' Ni 
nu ndacha' ñitya laca cha nu ndu'ni 
Ni. Ná taca ji'i xa! hati ñacui ngu' 
ñilya ndyu'u cha! ji'i xtañi bi!, cha! 
sca ti ycui' Ni nslo Ni ñitya ndyu'u 
xtañi bi". 13Ndi'ya nchcui' ngu' ji'i 
Ni: “La cui! nde laca cha! nu cua 
nda Ni lo'o nati”. Tyucui ña'a lo ste! 
Ni ndu'u tani. 14Lo'o lcaa nati nu 
ndi'i ca su ntucua ycui' Ndyosi, tsa 
tlyu ti ndya!a ngu' lo'o Ni macala 
su tsaa Ni cha! cusuu; ntucua ngu' 
hichu' cuayu ngati, jua!a lacu' ngu! 
late! ngati nu lubii tsa ña'a. 15Liñi 

tsa cha! nu ndyu'u tu'ba Ni lo'o 
nda Ni cha! lo'o ñati chalyuu. Lo'o 
jua'a tatsaa Ni ji'i nati tyucui ña'a 
chalyuu cha! taquiya! ngu' cha! ji!i 
Ni. Lye tsa culo Ni cha ji'i ngu', jua'a 
xcube! Ni ji'i nati cuxi; ñitya laca 
lo'o satá ngu' si'yu losu' tyixi ne! 
sca pilya quee nu tlyu xi cha! tyu'u 
hitya si!yu bi!, la cui! juala xcube' 
Ni ji'i nati bi!, xqui'ya cha! ñasi! 
tsa ycui' Ndyosi ji'i ngu!, ycui! Ni 
nu nchca ji'i ndu'ni Ni lcaa lo cha. 
16Tsaca xtañi Ni nscua lo late' lo 
tyiquee Ni, lo'o jua'a la cui! ti cha! 
nscua lo late! nde chu' Ni: “Nu 
nde laca Rey nu chañi ca, nu nde 
laca Xu'na hati nu chañi ca”. Jua'a 
nchcui' cha! nu cua nscua lo late! 
jiti Ni. 

17Lo'o li! na'a na! su ndu sca xca 
ji'i ycui' Ndyosi nde cua, nu cuii 
tsa nxilya ji'i lcaa na'ni lu'be nu 
ndyacui cla'be nde cua jua: 

—Cuaa clya ma cha! tyu'u ti'i ma 
ca su ndyu'ni ycui' Ndyosi sca ta'a 
nu tlyu tsa. 18 Cuaa clya ma cha! 
cacu ma cuaña! Icaa jyo'o nati, masi 
rey, masi capitán, masi sendaru, 
masi cuaña!' cuayu, masi cuaña! 
ñati nu cua ntyucua hichu' ni! bi; 
lo'o jua'a cuaña' Icaa lo ñati, masi 
msu nu ngúitya hati ti, masi msu 
nu nguti'i tso'o ti, masi ngu' cusu', 
masi ngu' cuañi!, cuaa clya ma cha! 
cacu ma ji'i. 

19Lo'o li! na'a na! cha! ndyu'u ti'i 
nu na'ni chiya!a ña!a bi! lo'o lcaa 
ngu' nu laca loo nde chalyuu, lo'o 
jua'a taju hati cusuu ji'i ngu!; cua 
ndyu'u ti'i ngu' lo'o tya'a ngu' cha! 
cua'ni ngu' cusuu lo'o nu ntucua 
hichu' cuayu ngati bi!, jua'a lo'o 
taju hati ji'i Ni. 2Nxuu tya'a ngu', 

lo'o li! ngua nu na'ni chiya!a hafa bi! 
preso; lo'o jua'a nu cuiñi nu ndu'ni 
cha! tulba ji'i ycui' Ndyosi laca, lo'o 
bi! ngua preso. La cui! nu cuiñi bi! 
ngua'ni cha! tlyu ca slo na'ni bi! tya 
tsubi' la, cha! xcutsii ji'i nati; cua 
ngúiñilo'o bi! ji'i lcaa ñati, bi! cha! 
nda ngu! chacuayá! chca!a cuayá! 
jili na'ni chiya'a ña'a bi! nde tyacaa 
ngu', juala ngua'ni tlyu ngu' jiti 
lcui ji'i ni' li'. Lo'o li' nchcuaa ycui! 
Ndyosi ji'i nu na'ni chiya!a nafa bi! 
lo'o nu cuiñi bi!, ndyaa ngu' ña'a 
lu'ú ti ngu' nde lo tayu' su ntsu'u 
quii' tlyu nu ti'í tsa ndyumi' ngu' 
cha! lo'o yuu sufri ndyaqui. 21 Nu 
ntucua hichu' cuayu ngati bi' ni, 
ndyujuii Ni ji'i lcaa taju hati cusuu 
ji'i nu xña!a bi!; jua'a ndyujuii Ni ji'i 
ngu! nu ngua'ni cusuu lo'o Icaa cha! 
nu ndyu'u tu'ba Ni. Nguaala! tsa ti! 
na'ni nu ndyacui nde cua bi', cha! 
cua ndyacu ni! cuaña' hati ngujuii 
bi! li'. 


Ndi'i nu xña'a ndyaaca' 
preso sca mil yija 
20 Lo'o li! na'a na! cha! 
lijya calya chaca xca nu 

ngutu'u yaa nde cua ca su ntucua 
ycui' Ndyosi. Ya! xca ndacui ya! ji'i 
to! tyuquee ca su ndi'i nu cuiñaja, 
jua!la ndyi'ya yu sca carena tyucui 
cu! lijya yu. 2Li! ndaya' xca bi! ji'i 
nu cuaña tlyu, la cui! cuaña laca 
nu ndi'i chalyuu tya sa'ni, la cui! 
nu xña!a nu naa Satanás laca bi!. 
Tachaa ngusca! xca bi! ji'i nu xña'a 
bi! lo'o carena ña'a cuayá! talo 
sca mil yija ndyaaca'. ¿Ntucua ya! 
xca bi! ji'i nu cuaña bi! ndyaa nde 
ne! tyuquee; li! ngua'a xca ya! to! 
tyuquee, cuati ngua'a sello nguiña' 

to! tyuu, cha! nga'aa tyu'u nu cuaña 
bi!, cha! ná taca ñilo'o bi! jili ñati 
chalyuu ña!a cuayá! tye tyulu scua 
sca mil yija. Pana lo'o cua ndye yija 
bi!, li! nscua cha! tyu'u bi! tya xi tya 
tyempo cha! tya cua'ni la cha! cuxi. 

4Lo'o li! na'a na! su ntucua tyuu 
tyala yaca xlya tlyu. Ndyuloo na! 
ji'i ngu! nu ntucua lo yaca xlya bi!, 
cha! laca ngu' nu ntsu'u chacuayá! ji'i 
cua'ni cuayá! ji'i nati chalyuu. Laja 
ngu' nu ntucua bi! na'a na! ji'i nati 
chalyuu nu cua ndyujuii tya'a hati 
ji'i, xqui'ya cha! ná ntsii ngu' cacha! 
lini ngu' cha! tso'o ji'i tya'a hati, cha! 
nu cua nda Jesús lo'o na cuentya ji'i 
ycui! Ndyosi Sti yu. Ná ngua'ni tlyu 
jyo'o bi! ji'i na'ni chiya'a nafa bi!, la 
cui! ti ná ngua'ni tlyu ngu' ji'i lcui 
ji'i na'ni bi', jua'a ná ngua'a cuayá! 
na'ni bi! nde tyacaa ngu', nde chu! 
ya! ngu!; cua ndyu'ú ngu! bi! chaca 
quiya!, lo'o juani laca ngu' cha lo'o 
Cristo ca su ntucua ycui' Ndyosi 
ñala cuayá! tyu'u scua sca mil yija. 
5 Jyo'o nu cua na'a na! ni, bi! jyo'o 
laca nu cua ndyu'ú chaca quiya' yala 
la, cha! xa! la jyo'o ñati chalyuu, tya 
lyiji tyu!ú ngu'; ña!a cuayá! tya'a 
sca mil yija, ca li! tyu'ú nu xa! la 
ngu' bi! chaca quiya". $Tso'o tsa caca 
tyiquee ñati nu yala la tyu'ú chaca 
quiya!, cha! hati ji'i ycui' Ndyosi laca 
ngu' bi!; ná ntsu'u cha! cheube! ngu' 
bi! tsiya! ti lo'o tyaa lcaa ñati cuxi 
nde chalyuu talya, nu lo'o cua ndye 
lcaa cha'. Cua'ni ngu! bi! cña ji'i ycui! 
Ndyosi; la cui! jua'a cua'ni ngu' cha 
ji'i Cristo, cha! stu'ba ti caca ngu' loo 
lo'o Cristo ña!a cuayá! tyu'u scua sca 
mil yija. 

7Lo'o tye nu sca mil yija bi", li! 
tyu'u Satanás ne! chcua su ngutu'ú 

yu nchcube! yu, $tsaa laja ti nu 
Satanás bi! xi cha! cñilo!o yu xi ji'i 
lcaa ñati tyucui ña'a chalyuu, lcaa 
tya'a cusuu ycui' Ndyosi; ngu' Gog 
lo'o ngu' Magog laca ñati bi'. Ñitya 
nu ná caca ji'na culacua na ni lcua 
tya'a satya yusi ndi'i to! tyujo'o, 
juala ná caca culacua na ni tsa lo 
cua tya'a nati nu xuti'i Satanás ji'i 
cha! xuu tya!a ngu' lo'o ycui' Ndyosi. 
9Li! tyutu hati ji'i Satanás tyaa ngu' 
tyucui ña!a lo yuu chalyuu. Tyanu 
ngu! tyi!li ca chu! su ndi'i taju hati ji'i 
ycui' Ndyosi li'; lo'o jua'a quixii ngu' 
tyi'i ca to! quichi tlyu nu tyaca'a 

tsa ji'i ycui' Ni, cha! cua'ni tye ngu' 
ji'i ñati ji'i ycui! Ndyosi, nti! ngu'. 

Li! tyalú slu quii' nu ngutu'u ca nde 
cua, tyalú su ndi'i ngu! bi!, tye ngu' 
tyaqui ngu'. Loto li! tyucua ya! Ni 
ji'i nu xña!a nu ngúiñilo'o ji'i ngu' 
tya clyo, tyalo!o Ni ji'i lo tayu! su 
ntsu'u quii' ndyaqui lo'o yuu sufri; 
la cui! se'i laca su cua nchcuaa Ni 
ji'i nu na'ni chiya'a hafa bi', su cua 
nchcuaa Ni ji'i nu cuiñi nu nacui 
cha! tu'ba ji'i ycui' Ndyosi laca. Tsa 
lo'o talya ná tye cha! tilí tsa chcube' 
ngu' ca bi! 


Nu lo'o ndyu'ni cuayá' Ni ji'i 
ñati lo'o cua ndye chalyuu 
31Lo'o li! na'a na! cha! ntucua 

sca ñati tlyu lo sca yaca xlya tlyu 
nu ndubi tsa ña'a. Li! nguti lcaa 
chalyuu, jua'a nguti lcaa ca na 
nu ntsu'u nde cua, nu lo'o ndu'u 
tucua ycui' Ni; nga'aa tyaca' tsiya! 
ti ma nde su nguliji yu'u chalyuu 
bi!. 12Lo'o li! na'a na! cha! ca bi! 
ndi'i lcaa hati nu cua ngujuii, masi 
ngu' cusu', masi ngu' cuañi!, ndi'i 
ngu' nde loo yaca xlya su ntucua 

tlyu ycui' Ni. Cua nchcana quityi 
li!, lo'o jua!a cua nchcana nu chaca 
quityi bi"; lo quityi bi! cua nscua 
xtañi ñati, lcaa ñati nu cua ngujui 
chalyuu nu ná nga'a cha! tye ji!i, 
cha! cua ndyu'ú ngu' chaca quiya!. 
Li! cuentya ji'i quityi nu nguscua 
ycui' Ni, ngua'ni cuayá! Ni ji'i lcaa 
hati nu cua ngujuii bi!, cha! lo 
quityi bi! cua laca nscua lcaa 

cha nu ngua'ni ngu' lo'o yaa ngu' 
chalyuu. Li! chaca quiya' ndyu'ú 
ñati nu cua ngujuii lo hitya tyujo'o, 
jua'a chaca quiya! ndyu'ú ñati nu 
ndyalo'o La Muerte ji'i, juala chaca 
quiya! ndyu'u xa! la jyo'o ca su nga'a 
cha! tsaa ngu' lo'o ndyijii ngu'; lcaa 
ngu' bi! ndu'u ngu' lijya ngu!. Li! 
ngua cuayá! ji'i lcaa ngu! cuentya 
jili lcaa cha nu ngua'ni ngu' lo'o yaa 
ngu' chalyuu. “Li! nguxcuaa Ni ji'i 
La Muerte, lo'o jua'a nguxcuaa Ni 
chalyuu su nguti!i jyo!o bi!, ndyaa 
bi! nde lo tayu! su ntsutu quii' tlyu 
ndyaqui. Lcaa nu ndyaa ca lo tayu! 
bi! ni, cua ndyaa ngu' chalyuu talya, 
cua ndye cha! ngujuii ngu' bi!; 
nga'aa tyu'ú ngu! bi! tsiya! ti. 1SLo'o 
lil xcuaa Ni ji'i cua ña'a ca hati nu 
ná nscua xtañi lo quityi ji'i ycui' Ni, 
tyaa ngu! nde lo tayu' ca su ntsu'u 
quii' bi!, cha! ndacha' quityi bi! 
tilaca laca ñati nu ná nga'a cha! tye 


chalyuu ji!i. 

2 Lo'o li! na'a na! cha! cua 
ndyaca cucui tyucui ña'a 

nde cua, cua ndye ndya! chaca ba'a 

chalyuu cucui. Nguliji yu'u lcaa 

na nu ntsu'u nde cua tya tsubi' la; 

jua'a chalyuu cusu' re, jua!a tyucui 

ña!a tyujo'o, nguliji yu'u bi!, ngataa 


Cua ndye ndya' chalyuu cucui 

ña'a na! ji'i tsiya! ti. 2La cui! Juan 
laca na!, lo'o li! na'a na! cha! cua 
nscua chaca quichi Jerusalén cucui. 
Lubii tsa ña'a quichi bi! juani; nde 
su ntucua ycui! Ndyosi ngutu'u 
quichi bi', ngua'ya nde lo yuu cucui. 
Tyucui ña!a quichi cua ngalya' tso'o; 
tso'o tsa ña'a bi!, ndubi tsa nafa bil. 
Ñilya ñala sca cuxii ji'i ñati, nu 

tso!o tsa ña'a ste!, juala tso'o tsa ña!a 
quichi cucui bi'. ¿Cuii tsa nchcui' 
sca nu ndu cacua ti su tlyu ca su 
ntucua ycui! Ndyosi li": 

—Ca juani ntucua tyi ycui' Ndyosi 
la cui! ca su ndi'i hati nu ngusñi cha! 
ji'i Ni nde chalyuu. Tyi'i ycui! Ni 
ca su ndi'i hati ji'i Ni li"; jua'a caca 
ngu! bi! hati ji'i ycui! Ni, caca ycui! 
Ni loo ji'i ngu! bi! li'. 4Lo'o li! cua'ni 
ycui' Ndyosi cha! ngataa xi'ya ngu! 
nu ndyunaa tsa tya tsubi' la —nacui 
nu nchcui' bi'—. Ngataa ntsutu cha! 
cajaa ñati li!, ngalaa ntsu'u cha! ca 
xñili til ngu', ngataa xi'ya ngu', ni 
nga'aa tyacua cha! ti ji'i ngu' li!; 
cua ndye Icaa cha! nu ngua ji'i ngu' 
lo'o nguti'i ngu! chalyuu cusu' — 
nacui nu nchcui' bi", 

3Nchcui' ycui' nu ntucua lo yaca 
xlya tlyu bi! li": 

—Ña'a ma yala ñi'ya nu caca juani. 
Xa! cuiñá cui na! lcaa na nu tyu'u 
nde chalyuu cucui —nacui Ni. 

Chaca cha! ncheui' Ni lo'o na! li!: 

—Scua clya nu'u cha! nu nchcui' 
na! lo quityi; chañi tsa laca cha! bi!, 
taca jlya ti! ma ji'i. 

6Li' nchcui' Ni lo'o na! chaca 
quiya!: 

—Jua'a caca lacua. Ñi'ya nti! letra 
A —nacui Ni—, jua'a nguxana lcaa 
cha! lo'o na!; ñi'ya nti! letra Z, jua'a 
tye lcaa cha! lo'o na! —nacui Ni—. 

Xlya'be ti ta na! na co'o nati nu jña 
tsa cha! bi! 'na; nu na co'o ngu! bi!, 
tyu'u bi! ca su tyulu Icaa cha! tso!o 
nu ta na! ji'i ngu' cha! cua'ni cu'ú 
cresiya jili ngu!. 7Ndi'ya caca ji'i hati 
nu tyijiloo ji'i nu xña!a ña!a cuayá! 
tye chalyuu; cua'ni tlyu ngu' bi! 'na 
cha! na! laca ycui' Ndyosi cuentya 
ji'i ngu', lo'o jua'a caca ngu! bi! sñi' 
na'. $Pana lcaa hati nu ntsii tsa cha! 
tyu'u cha! ji'i lo'o na!, jua'a hati nu 
ná ndaquiya' jna' tsiya! ti, juala nu 
chiya'a tsa ndu'ni, jua'a nu ndujuii 
jili tyala hati, jua'a nu ndu'ni suba! 
lo'o nu cuna!a, jua'a nu cucha!a, 
jua!a hati nu jlya tsa ti! ji'i cha! 
cucha!a, jua'a hati nu ndu'ni tlyu 
ji'i lcui jo'ó, jua'a nu cuiñi, lcaa 
ngu' bi! tyaa ngu' ca lo tayu! tlyu 
ca su ntsu'u quii' nu ndyaqui lo'o 
yuu sufri. Lcaa ngu' nu cua ndyaa 
nde tayu! bi! ni, cua ndyaa ngu' 
nde chalyuu talya; cua ndye cha! 
ngujuii ngu' tsiya! ti li". 


Quichi Jerusalén cucui 

9Ndyalaa sca xca ji'i ycui' Ndyosi 
ca slo na! li"; la cui! tya!a yu laca 
lo'o nu tya tyacati tya!a xca bi!, ngu' 
nu ntucua ca'ña oro ya', nu ntsu'u 
cati tya!a quicha bi'. Bi' quicha caca 
lo'o cua tye ti chalyuu. Nchcui' xca 
bi! lo'o na! li!: 

—Cuaa clya nu'u ca nde cha! culu'u 
hi ni'ya ña'a quichi tlyu ca su tyaa 
ma, lcaa cu'ma nu ntsu'u cha! jili ma 
lo'o nu ñiilya ña!a xlya! bi". Tso'o tsa 
ña'a quichi bi!. 

10Li' ngua tii na! cha! ngua!ya 
Xtyi!i ycui' Ndyosi tyucui ña'a loo 
na!. Ndyalo!o xca bi! 'na ca lo sca 
ca!ya nu cua tsa, ca lo xlya ca!lya 
tsiya' ti; ca bi! ngulu'u yu 'na ñilya 

ña'a quichi Jerusalén cucui. Lubii 
tsa ña'a quichi bi', cha! nde su 
ntucua ycui' Ndyosi ngutu'u quichi 
bi!, ngua!ya nde lo yuu. 1Tso'o tsa 
ña'a xee nu ntucua lo quichi bi', 
cha! xee ji'i ycui! Ndyosi laca bi". 
Ndubi tsa ña'a tyucui ña!a quichi 
bi!; ñilya ña'a sca quee ndubi, ñi'ya 
laca quee jaspe, jua!a ña'a xee nu 
ntucua lo quichi bi". 12Cua tsa lo'o 
nu ntsu'u ca to! quichi bi!, pana 
cua laca ntucua yaala ti tii tyucuaa 
tya!a tolo'o; sca xca ji'i ycui! Ndyosi 
ndu cua scaa tolo'o bi'. Chu! quee 
nu ntucua nde que tolo'o bi! nscua 
xtañi nu tii tyucuaa tya'a taju ñati 
ngu! Israel, cha! bi! ñati laca nu cua 
ngusubi ycui! Ndyosi ji'i tya clyo 
lo'o nguxana cha! ji'i ycui! Ni; scaa 
xtañi ngu! nscua nde que scaa tolo!o. 
13Sna tya'a tolo'o ntucua sca la'a to! 
quichi: nde la'a su ntyucua cuichaa 
ntucua sna tya'a tolo'o bi!, nde 
la'a su ndyaa cuichaa ntucua tya 
xna tya'a tolo'o, chaca la'a ntucua 
chaca tya xna tya'a tolo'o, chaca 
la'a nde sii', la cui' jua'a ntucua tya 
xna tya'a tolo'o. “Tii tyucuaa tya'a 
quee tonu ntsiya quiya' lo'o; jua'a 
hichu' quee bi! cua nscua xtañi nu 
tii tyucuaa tya!a ngu' nu ngua'aloo 
nu ñilya ña'a xlya! bi! cha ji'i ngu', 
nu cua'ni ngu! cuentya ji'i ycui' Ni. 
15Ya! xca nu cua nchcui' lo'o na! 
ntucua sca chcua oro, cha! xñi yu 
cuayá! ji'i quichi tlyu bi!, jua'a ji'i 
tolo'o bi!, jua'a ji'i lolo nu ntsu'u to! 
quichi. 16Stu'ba tsa ña'a quichi bi!; 
jacua jyaca ntsu'u ji'i tsiya! ti, jua'a 
stu'ba cuayá' cu! lo'o cuayá! loo. Li! 
ngusñi xca cuayá! ji'i ycui' quichi 
tlyu bi! lo'o cuayá! oro ji'i; tucua 
mil ntucua tucua siyento kilómetro 

cuaya' tyucui sca la'a, la cui! jua'a 
cuayá' loo, la cui! jua'a cuayá! cua 
quichi tlyu bi". (Li! ngusñi xca 
bi! cuayá! ji'i lo'o ji'i quichi, cha! 
snayala ntucua jacua metro cuayá! 
cua bi'. Ñitya laca cuayá! chcua nu 
cua'nijo'o ji'na nde chalyuu, la 
cui! jua!a ña'a cuayá! chcua nu 
ngua'nijo'o ji'i xca bi!, nu lo'o 
ngusñi yu cuayá! ji'i quichi. 

18Cua ndya! lo'o ji'i quichi bi! lo'o 
quee jaspe, sca quee nga'a nu ndubi 
tsa ña'a, pana lo'o xcui' oro tsiya! 
ti ndya! ycui' quichi bi!, nu ndubi 
ña'a ñi'ya ndubi caatya. 19 Cua 
ngalya' lcaa lo quee ndubi nu ntsu'u 
chalyuu chu' quee tonu nu ntsu'u 
quiya! lo'o ji'i quichi: cua ngalya' 
quee nu ntucua clyo nu ntsu'u 
quiya! lo'o, lo'o quee jaspe; cuati 
ngalya! quee nu nchca tyucuaa 
nu ntsu'u quiya' lo'o, lo'o quee 
zafiro, sca quee azul ña'a; cuati 
ngalya! quee nu nchca tyuna nu 
ntsu'u quiya! lo'o, lo'o quee ágata; 
cuati ngalya! quee nu nchca jacua 
nu ntsu'u quiya' lo'o, lo'o quee 
esmeralda, sca quee nga'a ña!a; 
20 cuati ngalya' quee nu nchca ca'yu 
nu ntsu'u quiya' lo'o, lo'o quee 
ónice; cuati ngalya' quee nu nchca 
scuá nu ntsu'u quiya! lo'o, lo'o quee 
cornalina, sca quee nga'a ña'a; 
cuati ngalya! quee nu nchca cati nu 
ntsu'u quiya! lo'o, lo'o quee crisólito, 
sca quee ngatsi ña!a; cuati ngalya' 
quee nu nchca snu! nu ntsu'u quiya! 
lo'o, lo'o quee berilo, sca quee nga'á 
tsa ña'a; cuati ngalya' quee nu 
nchca caa nu ntsu'u quiya! lo'o, lo'o 
quee topacio, sca quee ngatsi tsa 
ña!a; cuati ngalya' quee nu nchca 
tii nu ntsu'u quiya! lo'o, lo'o quee 

crisoprasa; cuati ngalya' quee nu 
nchca tii chaca nu ntsu'u quiya! lo'o, 
lo'o quee jacinto, chaca nu azul 
ña!a; cuati ngalya' quee nu nchca 
tii tyucuaa nu ntsu'u quiya' lo'o, 
lo'o quee amatista. Bi! laca lcaa 
quee ndubi nu cua ngalya' quiya! 
lo'o ji'i quichi. 21 Cua ndya' ca ta'a 
tii tyucuaa tolo'o ji'i quichi lo'o 
quee ndubi nu ngati ña'a, nu naa 
quee perla; tii tyucuaa tya!a quee 
ngati laca bi!, sca ti quee ngati bi! 
ngua'nijo'o ndya! sca tolo'o. Xcui' 
oro tsiya! ti nscua laja calle quichi 
bi!; ñilya ñala ndubi caatya, jua'a 
ña'a ndubi calle bi'. 

22Ná ntucua laa ca quichi bi!, ná 
na'a na! cha! ntucua bi! tsiya! ti. 
Tso'o cha! ntucua ycui! Ndyosi nu 
Xu'na na quichi bi', ycui' Ni nu 
nchca ji'i ndu'ni Ni lcaa lo cha; la 
cui! jua!a ntucua nu ñilya ña'a xlya! 
bi'. Bi! cha! ni sca laa nga'aa nti' 
quichi bi". 23Nga'aa cua'nijo'o xee 
cuichaa cuentya ji'i quichi bi', la 
cui! jua'a nga'aa nti! cha! quiji'i xee 
co! lo. Tso'o tsa ña!a xee quichi bi', 
xquitya cha! lubii tsa xee nu nda 
ycui' Ndyosi, jua'a lubii tsa xee su 
ntucua nu ñi'ya ña'a xlya! bi!; 4bi! 
laca nu ta xee su tya'a hati tyucui 
ña'a chalyuu cucui. Lo'o jua'a 
ntsu'u xi ngu' nu laca loo chalyuu 
nu tyalaa ca quichi tlyu bi!, tyalo'o 
ngu' jili lcaa cha! tso'o nu ntsu'u 
ji'i ngu' ca bi!. BLcaa tsa tsiya! ti 
tyucua yaala tolo'o ji'i quichi bi!; ná 
tyacu! chca bi!, cha! ná caca talya 
ca bi'. 6Lcaa cha! culiya!, lcaa cha! 
tso'o nu ntsu'u ne! cresiya ji!i hati, 
tyaa cha! bi! nde quichi tlyu bi!; 
27pana ni sca cha! cuxi ná taca tyatí 
quichi bi'. Lcaa ñati nu ndu'ni suba! 

lo'o nu cuna!a, jua'a ngu' cuiñi, ná 
caja chacuayá' tyatí ngu! ca quichi 
bi!; ñati nu ntsu'u xtañi lo quityi nu 
ntucua ya! nu ñitya ña!a xlya! bi!, nu 
ndacha' tilaca laca nu ná nga'a cha! 
tye chalyuu ji'i, bi! ti hati laca nu 
caja chacuayá! ji'i tyalaa ca quichi 


bi'. 
2 Lo'o li! ngulu'u xca 'na 
mala nxna sta'a ji'i ycui! 
Ndyosi, sta'a bi! laca nu nda 
chalyuu nu ná nga'a cha! tye ji'na. 
Lubii tsa ña!a su nxna hitya sta!a bi!. 
Nde su tlyu su ntucua ycui! Ndyosi, 
nde su ntucua nu ñi'ya ña'a xlya! bi!, 
ca bi! ntsu'u suu sta'a bi"; 2nxna lijya 
stala nde calle tlyu nu nscua cla'be 
quichi bi'. Tyucuaa tsu' sta'a bi! ndu 
sca yaca; lo'o si'yu nu nda yaca bi! 
ni, bi! laca nu ta chalyuu nu ná nga'a 
cha! tye ji'na. Tii tyucuaa quiya! 
nda yaca bi! sityu chu! sca yija, sca 
quiya! ndyu'u sityu yaca bi! sca co!. 
Tso'o tsa jo!o ndu'ni laca! yaca sityu 
bi!, ná ca quicha na lo'o cacu na ji'i. 
3Pana Iquichi bi! nga'aa caja cha! 
ti'í ji'i ngu' tsiya! ti, ñi'ya nu ntsu'u 
nde chalyuu xqui'ya yabe! nu ntsu'u 
ji'i nati. Ca quichi bi! stu'ba ti caca 
loo ycui' Ndyosi lo'o nu ñilya ña'a 
xlya' bi"; ndacua ntucua yaca xlya 
tlyu ji'i Ni, cha! cua'ni tlyu lcaa 
hati nu ndyu'ni cha ji'i Ni ji'i ycui! 
Ni nu ntucua ca ndacua. “Tyuloo 
tso!o ngu' ji'i ycui! Ndyosi li!, cha! 
ca bi! tyalaa lcaa ngu! nu nscua 
xtañi Ni nde tyacaa ngu'. $Nga'aa 
caca talya su ndi'i ngu! ca bi'; bi! 
cha! nga'aa cua'nijo!o xee cuichaa ji'i 
ngu!, nga!aa nti! cha! cua'a ngu' xee 
nde ni'i. Ycui' Ndyosi nu Xu'na na, 
bi! laca nu ta xee ji'i ngu!, ni ná tye 

tyempo cha! stu'ba ti caca ngu' loo 
lo'o ycui' Ni. 


Yala ti tyaa Jesús chaca quiya' 

SLo'o li! xa! nchcui! nu xca ji'i 
ycui! Ndyosi bi! lo'o na!: 

—Liñi tsa cha! nu nda na! lo'o nu'u 
juani, taca jlya tso'o ti! nu'u cha! bi!; 
na! ndacha! ji'i hati cuentya ji'i ycui! 
Ni lcaa ña'a cha! nu cua lijya cha! 
caca nde lo yuu chalyuu. Laca na! 
sca xca ji'i Ni, bi! cha! cua nda ycui' 
nu Xu'na na Xtyi'i ycui' Ni jna!; la 
cui! juala cua nda Ni Xtyi'i ycui! Ni 
ji'i lcaa hati nu laca tu'ba ji'i Ni nde 
chalyuu. 

7—Yala ti tyaa na! chaca quiya' — 
nacui Jesús. 

Tso'o tsa caca tyiquee lcaa hati nu 
taquiya! ji'i cha! nu cua nda Ni lo'o 
na!, nu cua nscua na! lo quityi re; 
cha! bi! laca nu ndacha! ji'na ñi'ya 
caca chalyuu nde loo la. 

8 Cua na'a na! cha! bi', cua ndyuna 
na! lcaa cha! nu nscua lo quityi re. 
Juan laca na!. Lo'o cua ndye na'a na! 
cha! bi!, li! ndyaa stii na! lo yuu nde 
loo su ndu xca nu ngulu'u cha! bi! 
'na, cha! ngua ti! na! cua'ni tlyu na! 
ji'i xca bi". 9Hora ti nchcui' yu lo'o 
na! lit: 

—Ná cua'ni nu'u jua'a. Lo'o na!, 
tya'a ndyu'ni na cha ji'i ycui' Ni 
laca na'; stu'ba ntsu'u cha! 'na lo'o 
jyo'o hati tya'a ma nu ngua tu'ba 
ji'i ycui' Ni nde chalyuu, jua'a tya'a 
na! lo'o cua ña!a ca hati nu taquiya' 
ji'i cha! nu nscua lo quityi re. Sca 
ti ycui' Ndyosi laca nu nga'a cha! 
cua'ni tlyu na ji'i. 

10Li' nchcui! xca lo'o na! chaca 
quiya!: 

—Cua nchcui' Ni ñi'ya caca 
cha! nde loo la, bi! cha! ná xco!o 
nu'u quityi re; nga'a cha! cuna nati 
chalyuu Icaa cha! bi!, xquilya cha! 
cua ngulala ti caca lcaa cha! nu 
nscua lo quityi re. Nu lo'o bilya 
tye chalyuu tya cua'ni cuxi lcaa 
ñati nu nti! cua'ni cha! cuxi, lo'o 
jua'a nga'aa caja tyempo ji'i ngu' 
cha! xtyanu ngu' ji'i cha! cuxi bi! li'; 
lcaa nu ndu'ni suba! juani, ngataa 
caja tyempo cha! xtyanu ngu' ji'i 
cha! cuxi bi! li'. Lcaa ñati nu tso'o 
ndu'ni juani, tya ntsu'u cha! cua'ni 
la ngu' cha tso!o ña'a cuayá' nu 
tye chalyuu; lcaa ngu' nu lubii ndi'i 
chalyuu, tya ntsutu cha! cua'ni la 
ngu' cha! tso'o —nacui xca bi!. 

12 Cua'a jyaca ma ji'i cha! nu 
chcui! na! re —nacui ycui! Jesús 
li!—. Yala ti caa na! chaca quiya!. 
Lo'o caa na, li! tyi'u ti' na! cha! 
cua'ni na! lo'o lcaa hati ñitya nu 
ngua'ni ngu' lo'o yaa ngu! chalyuu; 
tso!o tsa caca ji'i ngu! nu ngua'ni 
cha! tso'o, lo'o jua'a cha! ti'í caja ji'i 
ngu! nu ngua'ni cha! cuxi. 13Ñi'ya 
nti' letra A nti' na!, cha! na! ntucua 
su nguxana lcaa cha!; ñi'ya nti! 
letra Z, jua!a nti! na!, cha! la cui! na! 
ntucua ca su tye Icaa cha!. 

14Tso'o tsa caca tyiquee hati nu 
cua ngua lubii cresiya ji'i, cha! bi' 
ñati laca nu ntsu'u chacuayá! cacu 
si'yu yaca nu caja ji'na nde chalyuu 
cucui. Jua'a li! taca tyatí ngu' tolo!o 
ji'i quichi tlyu bi'. 18 To! lo'o nde 
liya' tyanu lcaa hati nu chiya'a tsa 
ndu'ni, lo'o jua!a hati nu jlya tsa ti! 
ji'i cha! cucha'a, lo'o ñati nu ndu'ni 
suba! lo'o nu cuna'a, lo'o nu ndujuii 
ji'i nati; la cui! juala lcaa ñati nu 
ndu'ni tlyu ji'i lcui jo'ó ti, lo'o hati 

nu ndiya ti' ndu'ni ngu' cha! cuiñi, 
lcaa ñati bi! tyanu nde chu! lo'o ji'i 
quichi bi!. Ni sca hati bi! ná ntsu'u 

chacuayá! tyatí ngu! ne! lo'o quichi 
bi'. 

16Xa! nchcui' Jesús li": 

—Cua nda na! xca 'na cha! caa ca 
su ndi'i taju hati cu'ma macala laca 
su ntsu'u quichi tyi ma. Na! laca nu 
tya!a hati ji'i jyo'o David, nu ñati 
tlyu nu cua yaa chalyuu nu ngua 
sa'ni. Ñitya laca xee nu nda cuii 
tlyu nu ntyucua nde cuxee, jua'a 
laca xee nu ta na! cha! tyu'u ne! 
cresiya ji'i nati —nacui Jesús. 

17 —Tyaa ma ca nde —nacui nu 
laca Xtyi'i ycui' Ni. 

La cui! jua'a laca cha! nu nda 
lcaa na nu ngusñi na cha! ji'i ycui! 
Ndyosi, tyucui ña'a taju nati tya!a 
na nu ntsu'u cha! ji'na lo'o nu ñi'ya 
ña'a xlya' bi". Lo'o li! la cui! jua'a 
nga'a cha! chcui' lcaa na nu ndyuna 
na cha! re: 

—Tyaa cu'ma lo'o cua —ñacui na 
lit, 

Lcaa ñati nu lyiji tsa cha! ji'i, tyaa 
ngu' cha! co'o ngu' hitya nu ta 
ycui' Ndyosi ji'i ngu' xlya'be ti; caja 
chalyuu cucui nu ta ycui' Ndyosi 
ji'i ngu' li!, lcaa hati nu nti! tsa cha! 
caja cha! bi! ji'i. 

18-19 Tsa lo cua ti cha! nda ycui' Ndyosi 
cha! scua na! lo quityi re, bi' cha! nga!aa 
scua ma xi xa! la cha! lo quityi re. Si tya 
scua la ngu' xi xa! la cha!, li! ta Ni cha! 
ti'í ji'i ngu! bi", la cui! ña'a cha! ti'í nu 
nscua lo quityi re. La cui! jua'a, ná cuityi 
ma ni tsaca cha! nu nscua re; nu lo'o 
cuityi ngu! sca cha!, li! xlyaá Ni chalyuu 
nu nga'a cha! caja ji'i ngu! bi'. Li! ngataa 
caja chacuayá! cacu ngu! bi! sityu nu 
ntsu'u lo yaca bi!, ngalaa tyalaa ngu' bi' 

ca quichi tlyu nu lubii tsa ña'a, ñi'ya nu 
nchcui' quityi re. Jua'a nchcui' na! lo'o 
lcaa ñati nu ndyuna cha! nu nscua lo 
quityi re, la cui! cha! nu caca nde loo la 
laca bi'. 

20Ycui' Jesús nchcui' cha! lini tsa 
nscua lcaa cha! re: 

—Chañi cha! bi". Yala ti caa na! 
chaca quiya! —nacui Ni. 

Jua'a caca tu'ni. Caa nu'u lacua, 
La Jesús. 

21Ña'a ti cua'ni Jesús nu Xu'na na 
cha! tso'o lo'o lcaa cu'ma lacua. Tsa 
lo cua ti cha! chcui' na. 


